
Ce înseamnă să urmăreşti adevărul (1) 


Părtășia de astăzi are un subiect cu care toată lumea este familiarizată. 
Este strâns legat de credinţa omului în Dumnezeu și de ceea ce urmărește și 
este un subiect pe care oamenii îl întâlnesc şi despre care aud în fiecare zi. 
Ei bine, atunci, care este? Subiectul este ce înseamnă să urmărești adevărul. 
Ce părere aveţi despre acest subiect? Este destul de nou pentru voi? Este 
captivant? Indiferent cât de captivant este acest subiect, știu că este relevant 
pentru fiecare dintre voi; este relevant pentru mântuirea oamenilor, pentru 
intrarea lor în realitatea cuvintelor lui Dumnezeu, schimbarea firii lor, 
pentru finalul şi destinația lor viitoare. Cei mai mulţi dintre voi sunteți acum 
dispuşi să urmăriți adevărul şi ați început să vă treziți, dar nu sunteți foarte 
siguri de ceea ce înseamnă să urmăriți adevărul sau cum ar trebui să fie 
urmărit. De aceea este necesar ca părtăşia de astăzi să aibă acest subiect. 
Urmărirea adevărului este un subiect pe care oamenii îl întâlnesc adesea în 
viaţa de zi cu zi; este o problemă practică cu care oamenii se confruntă 
atunci când li se întâmplă lucruri în viața de zi cu zi, în timp ce își 
îndeplinesc îndatoririle şi aşa mai departe. Când ceva se abate asupra celor 
mai mulți oameni, ei pur şi simplu se motivează singuri să depună eforturi 
pentru a citi cuvintele lui Dumnezeu şi a-și împiedica gândurile să devină 
negative, sperând ca prin aceasta să se oprească din a se cufunda în 
negativitate sau neînțelegeri în privinţa lui Dumnezeu şi pentru a-și permite 
să se supună lucrării Sale. Oamenii cu un calibru mai bun sunt capabili să 
caute în mod pozitiv și proactiv toate aspectele adevărului în cuvintele lui 
Dumnezeu; ei caută principiile, cerinţele lui Dumnezeu şi căile de practică. 
Sau sunt capabili să se cerceteze, să contemple și, prin lucrurile care li se 
întâmplă, să dobândească cunoștințe, ajungând astfel să înţeleagă 


adevărurile-principii şi să intre în adevărul-realitate. Totuşi, rămâne un mare 


obstacol pentru majoritatea oamenilor şi este incert dacă ei pot realiza sau 
nu aceste lucruri. Cei mai mulți oameni nu au intrat încă în acest aspect al 
realității. Aşadar, nu vă va fi uşor să ajungeţi la o înțelegere practică, 
obiectivă şi adevărată a acestui subiect obişnuit, banal şi specific, chiar dacă 
vi se acordă timp să îl contemplaţi. Așa că, pentru a reveni la subiectul 
nostru principal, haideţi să avem părtășie despre ce înseamnă să urmăreșşti 
adevărul. Nu vă pricepeţi să contemplaţi, dar sper că vă pricepeţi să 
ascultați — nu doar cu urechile, ci şi cu inima. Sper că îţi vei dedica inima 
înţelegerii și priceperii acestui lucru şi că vei pune la inimă, ca pe ceva 
important, tot ceea ce eşti capabil să înţelegi și tot ceea ce corespunde stării, 
firii şi fiecărui aspect al situației tale. După aceea, sper că vei începe să-ţi 
înlătuni firile corupte şi să te străduieşti să pui la inimă toate principiile 
practicii, astfel încât, atunci când se vor ivi probleme conexe, să ai o cale de 
urmat şi să fii capabil să tratezi cuvintele lui Dumnezeu ca pe o cale de 
practică, să le duci la împlinire și să le asculți ca atare. Aşa ar fi cel mai 


bine. 


Ce înseamnă să urmăreşti adevărul? Aceasta poate fi o întrebare 
conceptuală, dar este și cea mai practică întrebare despre credinţa în 
Dumnezeu. Abilitatea oamenilor de a urmări adevărul este în directă 
legătură cu preferinţele şi calibrul lor şi cu ceea ce urmăresc. Urmărirea 
adevărului cuprinde multe elemente practice. Ar trebui să avem părtășie 
rând pe rând despre acestea, astfel încât să puteți înțelege adevărul cât mai 
repede posibil şi să știți exact ce înseamnă să-l urmăriţi și ce probleme sunt 
legate de acest lucru. Astfel, veți putea în cele din urmă să înțelegeți ce 
înseamnă să urmăriți adevărul. Mai întâi, haideţi să discutăm acest lucru: 
urmăriți adevărul ascultând această predică? (Nu neapărat.) Ascultarea 
predicilor este doar o condiţie prealabilă şi o acţiune pregătitoare în vederea 


urmăririi adevărului. Ce elemente implică urmărirea adevărului? Există 


multe subiecte care tratează căutarea adevărului și, desigur, sunt și multe 
probleme pe care oamenii le au şi despre care trebuie să discutăm aici. De 
exemplu, unii oameni spun: „Dacă o persoană mănâncă şi bea din cuvintele 
lui Dumnezeu și are părtăşie despre adevăr în fiecare zi, dacă este capabilă 
să-şi facă datoria în mod normal, dacă face orice rânduieşte biserica și nu 
provoacă niciodată tulburări sau perturbări — şi, deși pot exista momente în 
care încalcă adevărurile-principu, nu o face în mod conştient sau cu intenție 
— nu demonstrează acest lucru că urmăreşte adevărul?” Aceasta este o 
întrebare bună. Mulţi oameni au această idee. În primul rând, trebuie să 
înţelegeţi dacă cineva ar putea să obţină o înțelegere a adevărului și să-l 
dobândească practicând constant în acest mod. Împărtăşiți-vă gândurile. 
(Deşi a practica în acest mod este corect, pare mai degrabă în conformitate 
cu ritualul religios — reprezintă respectarea regulilor. Nu poate duce la 
înţelegerea sau dobândirea adevărului.) Prin urmare, ce fel de 
comportamente sunt acestea, de fapt? (Sunt comportamente bune în mod 
superficial.) Îmi place acest răspuns. Sunt doar comportamente bune care 
apar după ce o persoană ajunge să creadă în Dumnezeu, pe baza conştiinţei 
ŞI rațiunii acelei persoane, odată ce a fost influenţată de diverse învățături 
bune şi pozitive. Însă nu reprezintă mai mult decât comportamente bune şi 
sunt departe de a fi urmărirea adevărului. Atunci, care este rădăcina acestor 
comportamente bune? Ce le dă naştere? Ele izvorăsc din conștiința şi 
rațiunea unei persoane, din moralitatea sa, din sentimentele favorabile pe 
care le are față de credinţa în Dumnezeu şi din înfrânarea sa. De vreme ce 
sunt comportamente bune, nu au nicio legătură cu adevărul şi, cu siguranţă, 
nu sunt acelaşi lucru. A avea comportamente bune nu este același lucru cu 
practicarea adevărului, iar dacă o persoană se comportă bine, asta nu 
înseamnă că are aprobarea lui Dumnezeu. Comportamentele bune și 


practicarea adevărului sunt două lucruri diferite — nu au nicio legătură unul 


cu celălalt. Practicarea adevărului reprezintă cerința lui Dumnezeu şi este 
întru totul în conformitate cu intențiile Sale; comportamentul bun vine din 
voinţa omului și reflectă intențiile și motivele acestuia — reprezintă un lucru 
pe care omul îl consideră ca fiind bun. Deşi comportamentele bune nu sunt 
fapte rele, ele contravin adevărurilor-principii şi nu au nimic de-a face cu 
adevărul. Oricât de bune sunt aceste comportamente sau oricât de mult sunt 
în concordanţă cu noțiunile şi închipuirile omului, nu au nicio legătură cu 
adevărul. Aşadar, niciun număr de comportamente bune nu poate dobândi 
aprobarea lui Dumnezeu. De vreme ce comportamentul bun este definit 
astfel, în mod clar, comportamentele bune nu au legătură cu practicarea 
adevărului. Dacă oamenii ar fi împărțiți în tipuri, în funcție de 
comportamentul lor, atunci aceste comportamente bune ar fi, cel mult, 
acțiunile unor muncitori loiali și nimic mai mult. Nu au nicio legătură cu 
practicarea adevărului sau cu adevărata supunere faţă de Dumnezeu. 
Reprezintă doar un fel de comportament și sunt complet irelevante pentru 
schimbarea firii oamenilor, pentru supunerea lor faţă de adevăr şi acceptarea 
acestuia, pentru frica de Dumnezeu şi ferirea de rău sau pentru orice alte 
elemente practice care chiar implică adevărul. Așadar, de ce sunt, atunci, 
numite comportamente bune? lată o explicaţie și, desigur, este şi o 
explicaţie a esenței acestei întrebări. Aceste comportamente izvorăsc doar 
din noțiunile oamenilor, din preferinţele şi voinţa lor şi din eforturile pe care 
le depun motivându-se singuri. Nu sunt manifestări ale pocăinţei care vin 
odată cu dobândirea adevăratei cunoașteri de sine, prin acceptarea 
adevărului, a judecății şi mustrării cuvintelor lui Dumnezeu, nici nu sunt 
comportamentele sau acţiunile practicării adevărului, care se nasc când 
oamenii încearcă să se supună lui Dumnezeu. Înţelegeţi acest lucru? 
Înseamnă că aceste comportamente bune nu implică în niciun fel o 


schimbare în firea unei persoane, sau ceea ce rezultă din îndurarea judecății 


şi mustrării cuvintelor lui Dumnezeu, sau adevărata pocăință care se naște 
când cineva ajunge să-şi cunoască firea coruptă. În mod cert, nu au legătură 
cu adevărata supunere a omului față de Dumnezeu şi față de adevăr; cu atât 
mai puţin au legătură cu faptul de a avea o inimă cu frică și iubire de 
Dumnezeu. Comportamentele bune nu au absolut nimic de-a face cu aceste 
lucruri; sunt doar lucruri care vin de la om şi pe care omul le consideră ca 
fiind bune. Cu toate acestea, există mulți oameni care văd aceste 
comportamente bune ca pe un semn că cineva practică adevărul. Aceasta 
este o greşeală gravă, o perspectivă şi o înţelegere absurdă. Aceste 
comportamente bune reprezintă doar o executare a unei ceremonii 
religioase şi a unor lucruri făcute mecanic. Nu au nicio legătură cu 
practicarea adevărului. Poate că Dumnezeu nu le condamnă în mod direct, 
dar categoric nu le aprobă; asta e sigur. Se cuvine să ştiţi că aceste acțiuni 
exterioare care sunt în acord cu noțiunile omului şi aceste comportamente 
bune nu reprezintă practicarea adevărului şi nici nu sunt o manifestare a 
urmăririi lui. După ce ați auzit această părtăşie, aveţi doar câteva cunoştinţe 
conceptuale despre ceea ce înseamnă să urmăriți adevărul, o înţelegere 
inițială a unui concept simplu legat de urmărirea adevărului. Dacă vă doriți 
să înţelegeți cu adevărat ce înseamnă să urmăriți adevărul, sunt mai multe 


lucruri despre care trebuie să avem părtăşie. 


Ca să urmăriți adevărul, trebuie să-l înțelegeți; numai înțelegând 
adevărul puteți să-l practicaţi. Sunt bunele comportamente ale oamenilor 
legate de practicarea adevărului? Se nasc acestea din urmărirea adevărului? 
Ce manifestări şi acțiuni aparțin practicării adevărului? Cum se manifestă 
oamenii care urmăresc adevărul? Trebuie să înțelegeți aceste întrebări. 
Pentru a avea părtășie despre urmărirea adevărului, trebuie mai întâi să 
vorbim despre dificultățile și perspectivele greşite pe care le au oamenii faţă 


de acesta. Este esențial să le înlăturăm mai întâi pe acestea. Există unii 


oameni care au o înţelegere pură, o perspectivă relativ clară asupra a ceea 
ce este adevărul. Ei au o cale cu ajutorul căreia să urmărească adevărul. 
Sunt alții care nu înţeleg ce este adevărul și, cu toate că sunt interesaţi de el, 
nu ştiu să-l practice. Ei cred că a face lucruri bune şi a se comporta bine 
sunt echivalente cu a practica adevărul — că a practica adevărul înseamnă a 
face lucruri bune. Abia după ce au citit multe dintre cuvintele lui 
Dumnezeu, îşi dau seama că a face lucruri bune şi a se comporta bine sunt 
întru totul diferite de practicarea adevărului. Puteţi vedea cât de absurde 
sunt noțiunile și închipuirile oamenilor — cei care nu înţeleg adevărul nu pot 
să vadă nimic limpede! Mulţi oameni şi-au îndeplinit datoria ani de zile, îşi 
fac de lucru în fiecare zi și au trecut prin mai mult de câteva greutăți, aşa că 
se consideră oameni care practică adevărul şi care au adevărul-realitate. Cu 
toate acestea, ei nu pot oferi nicio mărturie despre experienţe. Care este 
problema aici? Dacă înţeleg adevărul, de ce nu pot să vorbească despre 
experiențele lor reale? Nu este aceasta o contradicție? Unii oameni spun: 
„Înainte, când îmi îndeplineam datoria, nu urmăream adevărul și nu citeam 
rugându-mă, temeinic, cuvintele lui Dumnezeu. Am pierdut mult timp. 
Eram foarte absorbit de lucrarea mea, crezând că a fi ocupat cu datoria mea 
era totuna cu a practica adevărul și a mă supune lucrării lui Dumnezeu — 
însă doar îmi risipeam timpul.” Care este implicaţia aici? Că au amânat să 
urmărească adevărul pentru că erau atât de ocupați cu îndeplinirea datoriei 
lor. Chiar așa să fie? Unu oameni absurzi cred că, atâta vreme cât își găsesc 
ocupaţie cu datoria lor, firea lor coruptă nu va mai avea timp să se 
dezvăluie, că nu vor mai da dovadă de o fire coruptă sau că nu vor mai trăi 
într-o stare coruptă şi, prin urmare, nu este nevoie să mănânce şi să bea din 
cuvintele lui Dumnezeu, pentru a-şi înlătura firea coruptă. Este corectă 
această idee? Oare oamenii chiar nu dezvăluie firi corupte atunci când sunt 


ocupați cu îndatoririle lor? Este o idee absurdă — o minciună sfruntată. Ei 


spun că nu au timp să urmărească adevărul pentru că sunt ocupați cu datoria 
lor. Acesta este un sofism pur; folosesc drept scuză faptul că sunt ocupați. 
Am avut părtăşie de multe ori despre adevărurile privind intrarea în viaţă şi 
îndeplinirea datoriei: oamenii pot să se maturizeze în viață doar căutând 
adevărul pentru a rezolva problemele în timp ce îndeplinesc o datorie. Prin 
urmare, dacă tot ceea ce face o persoană în timp ce-şi îndeplineşte datoria 
este să se aglomereze cu sarcini, dacă nu reuşeşte să caute adevărul ca să 
rezolve problemele, atunci nu va înţelege niciodată adevărul. Unii oameni 
care nu iubesc adevărul se mulțumesc doar să muncească şi speră să-și 
ofere munca la schimb pentru binecuvântările Împărăției Cerurilor. Aceştia 
ajung să se scuze, spunând că sunt atât de ocupați să-şi îndeplinească 
datoria, încât nu au timp să urmărească adevărul; spun chiar că sunt atât de 
ocupați să-şi îndeplinească datoria, încât nu dezvăluie o fire coruptă. Asta 
implică faptul că, întrucât sunt ocupați cu datoria lor, firea lor coruptă a 
dispărut, nu mai există. Aceasta este o minciună, nu-i aşa? Este afirmația lor 
în concordanță cu realitatea? Deloc — poate fi numită cea mai mare 
minciună dintre toate. Cum ar putea o fire coruptă să nu se mai manifeste 
pentru că o persoană este ocupată cu datoria sa? Există asemenea oameni? 
Există o astfel de mărturie despre experienţe? Cu siguranță nu. Oamenii au 
fost profund corupți de Satana; toţi au o natură satanică și toți trăiesc cu firi 
satanice. Există ceva pozitiv în sinea omului, ceva în afară de corupţie? 
Există cineva care s-a născut fără o fire coruptă? Există cineva care s-a 
născut capabil să îndeplinească o datorie cu loialitate? Există cineva care s- 
a născut capabil să se supună lui Dumnezeu și să-L iubească? Categoric nu. 
Deoarece toţi oamenii au naturi satanice şi sunt plini de firi corupte, dacă nu 
sunt capabili să înţeleagă şi să practice adevărul, nu pot decât să trăiască 
potrivit firilor lor corupte. Așadar, este o absurditate și un sofism să spui că 


o persoană nu va dezvălui o fire coruptă dacă e ocupată cu datoria sa. Este o 


minciună sfruntată menită să-i inducă pe oameni în eroare. Indiferent dacă 
sunt sau nu ocupați să-și îndeplinească datoria, indiferent dacă au sau nu 
timp să citească cuvintele lui Dumnezeu, oamenii care nu iubesc adevărul 
vor găsi motive şi scuze ca să nu-l urmărească. Aceşti oameni sunt, pur şi 
simplu, muncitor. Dacă un muncitor nu mănâncă şi nu bea din cuvintele lui 
Dumnezeu şi nu acceptă adevărul, va putea să muncească bine? Cu 
siguranţă nu. Toţi cei care nu acceptă adevărul sunt lipsiți de conștiință şi 
rațiune, sunt oameni care trăiesc potrivit firilor lor corupte şi săvârşesc o 
mulțime de rele. Nu sunt, sub nicio formă, muncitori loiali și, cu toate că 


muncesc, nu au nimic grozav. De asta poţi fi sigur. 


Unii oameni sunt prea răvăşiți de familiile lor şi adesea sunt cuprinși 
de anxietate. Când văd fraţi şi surori mai tinere care au renunţat la familiile 
şi carierele lor pentru a-L urma pe Dumnezeu și a-şi îndeplini îndatoririle, îi 
invidiază şi spun: „Dumnezeu a fost bun cu acești tineri. Ei au început să 
creadă în El de la o vârstă fragedă, înainte să se căsătorească şi să aibă 
copii; nu au legături de familie şi nu trebuie să se îngrijoreze cum se vor 
descurca. Nu au nicio grijă care să-i împiedice să-L urmeze pe Dumnezeu şi 
să-şi îndeplinească îndatoririle. Au venit tocmai la timp pentru lucrarea lui 
Dumnezeu şi extinderea Evangheliei Sale în zilele de pe urmă — Dumnezeu 
le-a oferit condiţii foarte favorabile. Pot să se dedice trup şi suflet 
îndeplinirii îndatoririlor lor. Ei pot să urmărească adevărul, dar nu este 
același lucru pentru mine. Dumnezeu nu mi-a aranjat un mediu potrivit — 
am prea multe probleme de familie şi trebuie să fac bani pentru a o 
întreține. Aici se află adevăratele mele probleme. De aceea nu am timp să 
urmăresc adevărul. Urmărirea adevărului este pentru oamenii care îşi 
îndeplinesc îndatoririle cu normă întreagă şi nu au niciuna dintre aceste 
legături. Eu sunt împovărat de problemele de familie, iar inima mea este 


plină de trivialitățile încercării de a mă descurca, aşa că nu am timp sau 


energie în plus ca să mănânc şi să beau cuvintele lui Dumnezeu sau să-mi 
îndeplinesc datoria. Indiferent ce aspect al circumstanțelor mele analizezi, 
nu am nicio modalitate de a căuta adevărul. Nu mă poţi învinovăţi pentru 
asta. Pur şi simplu nu este destinul meu să urmăresc adevărul, iar 
circumstanţele mele nu îmi permit să îndeplinesc o datorie. Tot ce pot face 
este să aştept ca problemele mele de familie să se diminueze, ca odraslele 
mele să devină independente, să mă pensionez şi să mă eliberez de grijile 
materiale — atunci voi căuta adevărul.” Asemenea oameni se confruntă cu 
greutăți în viața lor de zi cu zi şi, uneori, îşi pot simţi firea coruptă 
revărsându-se în chestiunile triviale ale vieții lor zilnice. Ei pot să identifice 
aceste lucruri, dar pentru că sunt prinşi în mrejele lumii seculare, cred că se 
descurcă bine trăind, crezând în Dumnezeu, ascultând predici şi făcând față 
confortabil în acest fel. Ei cred că urmărirea adevărului poate aştepta şi că 
nu va fi prea târziu să-şi înlăture peste câţiva ani orice firi corupte pe care le 
au. Aşa amână importanta chestiune a urmăririi adevărului şi o fac de 
nenumărate ori. Ce spun ei mereu? „Nu este niciodată prea târziu pentru a 
urmări adevărul. Îi voi acorda câţiva ani. Atât timp cât lucrarea lui 
Dumnezeu nu s-a terminat, mai am timp — mai am o şansă.” Ce părere aveţi 
despre această perspectivă? (Este greșită.) Şi-au asumat povara de a urmări 
adevărul? (Nu.) Ei bine, ce povară şi-au asumat atunci? Nu este povara de a 
se descurca, de a-și îngriji familiile, de a-şi creşte copiii? Ei îşi dedică toată 
energia copiilor, familiilor și propriilor zile şi vieți și numai după ce se 
îngrijesc de aceste lucruri vor face planuri pentru a începe să urmărească 
adevărul. Aşadar, sunt valide aceste scuze ale lor? Nu sunt ele piedici 
pentru căutarea adevărului? (Ba da.) Deşi acești oameni cred în 
suveranitatea şi aranjamentele lui Dumnezeu, se şi plâng de mediul pe care 
l-a rânduit El pentru ei. Neglijează cerințele lui Dumnezeu și nu cooperează 


deloc cu ele în mod proactiv. In schimb, le pasă doar să-și mulţumească 


trupul, familia şi rudele. Ce motiv invocă ei pentru a nu urmări adevărul? 
„Suntem prea ocupați şi epuizați doar încercând să existăm. Nu avem timp 
să urmărim adevărul; nu avem mediul potrivit pentru a urmări adevărul.” 
Care e modul lor de a privi lucrurile? (Nu este niciodată prea târziu pentru a 
urmări adevărul.) „Nu este niciodată prea târziu pentru a urmări adevărul. 
Voi face asta peste câțiva ani.” Nu este o nesăbuinţă? (Este.) Este o 
nesăbuinţă — se păcălesc cu scuzele lor. Te va aştepta lucrarea lui 
Dumnezeu? (Nu.) „Voi face asta peste câţiva ani” — ce înseamnă aceşti 
„câţiva ani”? Înseamnă că ai mai puţine speranţe de a fi mântuit şi că vei 
avea mai puţini ani pentru a experimenta lucrarea lui Dumnezeu. Vor trece 
aşa câţiva ani, apoi alți câțiva şi, înainte să-ţi dai seama, vor fi trecut zece 
ani şi nu vei fi înţeles adevărul, nu vei fi intrat în adevărul-realitate şi nici 
măcar o fărâmă din firea ta coruptă nu va fi fost înlăturată. Doar rostirea 
unui cuvânt sincer este o luptă pentru tine. Nu este periculos? Nu este 
păcat? (Ba este.) Când oamenii oferă toate aceste scuze şi motive pentru a 
justifica faptul că nu urmăresc adevărul, cui fac rău, în cele din urmă? (Lor 
înşişi.) Așa este — în cele din urmă, lor îşi fac rău. Și când vor fi pe patul de 
moarte, se vor urî pentru că nu au câștigat adevărul în anii lor de credinţă în 


Dumnezeu şi îşi vor regreta întreaga viaţă! 


Unii oameni sunt cât de cât bine educați, dar calibrul lor este slab şi ei 
nu au înţelegere spirituală. Indiferent câte predici ascultă, sunt incapabili să 
înţeleagă adevărul. Au întotdeauna propriile ambiţii și dorințe şi se luptă 
mereu pentru statut. Dacă nu au statut, nu vor urmări adevărul. Ei spun: 
„Casa lui Dumnezeu nu rânduieşte niciodată să îndeplinesc o datorie care 
să-mi reflecte valoarea, cum ar fi o lucrare bazată pe texte, o lucrare audio- 
video, să fiu conducător de biserică sau supraveghetorului unui grup. Nu 
îmi dă să fac nicio astfel de lucrare importantă. Casa lui Dumnezeu nu mă 


promovează şi nu mă cultivă şi, de fiecare dată când biserica organizează 


alegeri, nimeni nu mă votează şi nimeni nu mă place. Chiar nu am calități 
de dorit? Sunt un intelectual, sunt bine educat, dar casa lui Dumnezeu nu 
mă promovează şi nu mă cultivă niciodată, aşa că nu am nicio motivaţie să 
urmăresc adevărul. Toţi frații şi surorile care au început să creadă în 
Dumnezeu cam în aceeași perioadă cu mine îndeplinesc îndatoriri 
importante şi slujesc drept conducători şi lucrători — de ce sunt lăsat să 
lenevesc? Apuc doar să am un rol de sprijin, răspândind Evanghelia din 
când în când, iar ei nu mă lasă nici să mărturisesc. Ori de câte ori casa lui 
Dumnezeu promovează oamenii pentru îndatoriri importante, pentru mine 
nu există niciuna; nici măcar nu am voie să prezidez întruniri şi nu îmi dau 
nicio responsabilitate. Mă simt foarte nedreptăţit. Acesta este mediul pe 
care Dumnezeu l-a rânduit pentru mine. De ce nu pot să simt valoarea 
existenței mele? De ce îi iubește Dumnezeu pe alții, dar nu pe mine? De ce 
îi cultivă pe alții, dar nu pe mine? Casa lui Dumnezeu ar trebui să-mi dea o 
povară mai mare şi să mă numească supraveghetor sau aşa ceva. În acest 
fel, aş avea un strop de motivaţie să urmăresc adevărul. Cum pot urmări 
adevărul fără motivaţie? Oamenii au întotdeauna nevoie de puţină motivaţie 
pentru a urmări adevărul; trebuie să putem vedea beneficiile urmăririi 
acestuia. Știu că oamenii au firi corupte care trebuie schimbate și ştiu că a 
urmări adevărul este un lucru bun, că ne permite să fim mântuiţi şi 
desăvârșiți, dar nu sunt niciodată folosit la ceva important şi nu simt niciun 
impuls să urmăresc adevărul! Voi începe să urmăresc adevărul atunci când 
frații și surorile mă vor stima şi mă vor sprijini — nu va fi prea târziu 
atunci.” Nu există astfel de oameni? (Ba da.) Care este problema lor? 
Problema este că vor statut şi poziţie. E limpede că nu iubesc adevărul, însă 
şi-ar dori o poziție şi un loc la masă, în casa lui Dumnezeu. Nu este o 
neruşinare? Este un lucru destul de bun să fii un muncitor; rămâne de văzut 


dacă te poți ridica la nivelul unui muncitor loial. De ce nu-ţi este clar? Crezi 


că dacă ai statut şi poziţie, vei fi mântuit? Că vei fi cineva care urmăreşte 
adevărul? Sunt justificate aceste sentimente ale tale? (Nu.) Acești oameni 
vor să iasă în evidență, să-şi facă simțită prezenţa, iar când dorinţele nu li se 
îndeplinesc, se plâng că Dumnezeu este nedrept, că este părtinitor în modul 
în care tratează oamenii, că nu îi promovează casa Lui, că fraţii şi surorile 
nu-i aleg — cu siguranță aceste lucruri nu sunt temelia de care are un om 
nevoie pentru a urmări adevărul. Se spune undeva în cuvintele lui 
Dumnezeu că un om care urmăreşte adevărul trebuie să fie acceptat de toți 
şi stimat de fraţii şi surorile lui? Sau că trebuie să fie capabil să-și asume o 
datorie importantă şi să facă o lucrare importantă şi, de asemenea, să aibă o 
mare contribuție la casa lui Dumnezeu? Spun cuvintele lui Dumnezeu că 
numai asemenea oameni pot să urmărească adevărul, că numai ei sunt 
potriviți să facă asta? Spun cuvintele Lui că numai acei oameni îndeplinesc 
criteriile pentru a urmări adevărul, că numai ei pot pătrunde în adevărul- 
realitate, sau că, până la urmă, doar ei pot fi mântuiţi? Scrie asta undeva în 
cuvintele lui Dumnezeu? (Nu.) Este evident că afirmaţiile făcute de acest 
tip de persoană nu sunt valide. Așadar, de ce spun ei aceste lucruri? Oare nu 
inventează scuze pentru a nu urmări adevărul? (Ba da.) Ei iubesc statutul şi 
prestigiul. Le pasă doar să vâneze reputația și câștigul personal și să 
urmărească statutul în credinţa lor în Dumnezeu. Ei simt că ar fi ruşinos să 
spună asta cu voce tare, aşa că vin cu o mulțime de justificări, apărându-se 
pentru că nu urmăresc adevărul şi aruncă vina pe biserică, pe fraţi şi surori 
şi pe Dumnezeu. Nu este sinistru? Nu sunt ei oameni răi care arată cu 
degetul partea nevinovată? (Ba sunt.) Creează probleme absurde şi îi 
hărțuiesc pe alții cu cerinţe ilogice; sunt întru totul lipsiți de conştiinţă și 
rațiune! A nu urmări adevărul este o problemă destul de serioasă în sine şi, 
totuşi, ei încearcă şi să polemizeze și să fie dificili — acest lucru e într- 


adevăr absurd, nu-i aşa? Urmărirea adevărului este voluntară. Dacă iubeşti 


adevărul, atunci Duhul Sfânt va lucra în tine. Când iubeşti adevărul, când te 
rogi lui Dumnezeu și te bazezi pe El, când reflectezi asupra ta şi încerci să 
te cunoşti, indiferent ce persecuție sau necaz se abate asupra ta şi când cauţi 
adevărul în mod activ, pentru a rezolva problemele pe care le descoperi la 
tine şi eşti capabil să-ți îndeplineşti datoria în mod adecvat, vei putea să 
rămâi ferm în mărturia ta. Când oamenii iubesc adevărul, toate aceste 
manifestări apar în mod firesc la ei. Au loc în mod voluntar, cu bucurie și 
fără constrângere, fără alte condiţii în plus. Dacă oamenii Îl pot urma pe 
Dumnezeu în acest fel, ei vor câştiga în cele din urmă adevărul și viaţa, vor 
pătrunde în adevărul-realitate şi vor trăi chipul omului. Trebuie să 
îndeplineşti vreo condiție suplimentară pentru a urmări adevărul? Nu. 
Credinţa în Dumnezeu este voluntară, este ceva ce omul alege singur, iar 
urmărirea adevărului este absolut firească şi justificată; este aprobată de 
Dumnezeu. Cei care nu urmăresc adevărul nu sunt dispuşi să renunţe la 
plăcerile trupului şi-şi doresc, totuşi, să obțină binecuvântările lui 
Dumnezeu, dar când se confruntă cu unele necazuri şi persecuții, sau cu un 
strop de zeflemea și defăimare, devin negativi şi slabi şi nu-şi mai doresc să 
creadă în Dumnezeu sau să-L urmeze. S-ar putea chiar să-L învinuiască și 
să-L tăgăduiască. Nu este absurd acest lucru? Își doresc să fie binecuvântaţi 
ŞI, totuşi, încă urmăresc plăcerile trupului și, atunci când se confruntă cu 
vreun necaz sau vreo persecuție, dau vina pe Dumnezeu. Așa sunt de 
absurzi acești oameni care nu iubesc adevărul. Le va fi greu să-L urmeze pe 
Dumnezeu până la capăt; de îndată ce vor întâmpina unele necazuri sau 
persecuții, vor fi dați în vileag şi eliminaţi. Există prea mulți oameni ca 
aceştia. Orice motiv ai avea să crezi în Dumnezeu, în cele din urmă, 
Dumnezeu îți va determina finalul pe baza măsurii în care ai dobândit 
adevărul. Dacă nu ai obținut adevărul, atunci niciuna dintre justificările sau 


scuzele pe care le aduci nu va fi plauzibilă. Incearcă să raționezi după cum 


doreşti, frământă-te cât vrei — Îi va păsa lui Dumnezeu? Va discuta 
Dumnezeu cu tine? Va dezbate şi Se va sfătui cu tine? Se va consulta cu 
tine? Care este răspunsul? Nu. Categoric nu o va face. Oricât de puternic 
este raționamentul tău, nu va fi valabil. Nu trebuie să înţelegi greșit 
intenţiile lui Dumnezeu și să crezi că nu ai nevoie să urmărești adevărul 
dacă poţi oferi tot felul de motive şi scuze. Dumnezeu vrea ca tu să fii 
capabil să cauţi adevărul în toate mediile şi în fiecare problemă care se 
abate asupra ta şi să obţii, în final, intrarea în adevărul-realitate şi să câştigi 
adevărul. Indiferent de împrejurările pe care Dumnezeu le-a rânduit pentru 
tine, de oamenii şi evenimentele pe care le întâlneşti şi de mediul în care te 
afli, ar trebui să te rogi lui Dumnezeu şi să cauţi adevărul pentru a le 
înfrunta. Acestea sunt tocmai lecţiile pe care ar trebui să le înveţi în 
urmărirea adevărului. Dacă tu cauţi mereu scuze, să scapi, să evadezi, să 
refuzi sau să te împotriveşti acestor circumstanţe, atunci Dumnezeu va 
renunţa la tine. Nu are rost să raționezi ori să fii refractar sau dificil — dacă 
Dumnezeu nu Se preocupă de tine, îţi vei pierde şansa la mântuire. Pentru 
Dumnezeu, nu există nicio problemă care să nu poată fi rezolvată; El a făcut 
aranjamente pentru fiecare persoană în parte şi are un mod de a le gestiona. 
Dumnezeu nu va discuta cu tine dacă motivele şi scuzele tale sunt 
justificate. Dumnezeu nu va asculta dacă sunt raționale argumentele pe care 
le aduci în apărarea ta. Te va întreba doar atât: „Sunt cuvintele lui 
Dumnezeu adevărul? Ai o fire coruptă? Se cuvine să urmărești adevărul?” 
Trebuie să fii lămurit cu privire la un fapt: Dumnezeu este adevărul, tu eşti 
un om corupt și, prin urmare, ar trebui să îţi asumi căutarea adevărului. 
Nicio problemă sau dificultate, niciun motiv sau scuză nu va sta în picioare; 
dacă nu accepţi adevărul, vei pieri. Orice preţ pe care-l plăteşte o persoană 
pentru a urmări adevărul și a intra în adevărul-realitate merită. Oamenii ar 


trebui să renunțe la toate scuzele, justificările şi necazurile lor pentru a 


accepta adevărul şi a câştiga viaţa, întrucât cuvintele lui Dumnezeu și 
adevărul sunt viaţa pe care ar trebui să o obțină şi este o viaţă pentru care 
nimic nu poate fi dat la schimb. Dacă ratezi această oportunitate, nu doar că 
vei regreta pentru tot restul vieţii — nu este o simplă chestiune de regret — te 
vei fi ruinat cu totul. Nu va mai exista vreun final sau vreo destinație pentru 
tine, iar tu, fiinţă creată care eşti, vei fi ajuns la capătul firului. Nu vei mai 
avea niciodată șansa de a fi mântuit. Înţelegeţi? (Da.) Nu căuta scuze sau 
motive pentru a nu urmări adevărul. Nu sunt de niciun folos; nu faci decât 


să te păcăleşti singur. 


Unii conducători nu lucrează niciodată conform principiilor, ei fac 
legea singuri, în mod arbitrar şi pripit. E posibil ca frații şi surorile să 
semnaleze acest lucru și să spună: „Rareori te consulți cu cineva înainte de 
a lua măsuri. Nu ştim care sunt judecăţile şi deciziile tale, decât după ce le- 
al luat. De ce nu le discuţi cu nimeni? De ce nu ne anunțţi dinainte când iei o 
decizie? Chiar dacă ceea ce faci este corect şi calibrul tău este mai bun 
decât al nostru, tot trebuie să ne informezi mai întâi despre asta. Cel puţin, 
avem dreptul să ştim ce se întâmplă. Acţionând întotdeauna după propriile 


1? 


legi, mergi pe calea unui antihrist!” Şi ce ar spune conducătorul ca răspuns 
la asta? „În casa mea, eu sunt şeful. Toate chestiunile, mari şi mici, sunt 
decise de mine. Aşa sunt obişnuit eu. Când cineva din familia mea extinsă 
are o problemă, vine la mine şi îmi cere să decid ce să facă. Ei ştiu că mă 
pricep să rezolv probleme. De aceea, eu mă ocup de treburile familiei mele. 
Când m-am alăturat bisericii, m-am gândit că nu va mai trebui să-mi bat 
capul cu nimic, dar apoi am fost ales conducător. N-am ce să fac — m-am 
născut cu această soartă. Dumnezeu mi-a dat această abilitate. M-am născut 
ca să iau decizii şi să hotărăsc pentru alți oameni.” Aluzia aici este că a fost 
destinat să aibă o funcție, iar ceilalți oameni s-au născut pentru a fi pedeștri 


şi sclavi. El crede că ar trebui să aibă ultimul cuvânt şi că alți oameni ar 


trebui să-l asculte. Chiar și atunci când frații şi surorile văd problema 
acestui conducător şi i-o semnalează, el nu o va accepta şi nu va accepta 
nici să fie emondat. Se va război şi se va împotrivi până când frații şi 
surorile fac scandal pentru îndepărtarea sa. În tot acest timp, conducătorul 
se va gândi: „Cu un calibru ca al meu, sunt sortit să fiu la conducere 
oriunde mă duc. Date fiind calbrele voastre, întotdeauna veţi fi sclavi și 
servitori. Este soarta voastră să primiţi ordine de la alți oameni.” Ce fel de 
fire dezvăluie spunând deseori astfel de lucruri? În mod clar, este o fire 
coruptă, este aroganță, îngâmfare și egoism extrem, dar cu toate acestea, o 
expune şi se grozăveşte cu ea fără ruşine, de parcă ar fi un atu şi o calitate. 
Când o persoană dezvăluie o fire coruptă, ar trebui să reflecteze asupra sa, 
să-şi cunoască firea coruptă, să se căiască şi să se răzvrătească împotriva ei 
şi ar trebui să urmărească adevărul până când poate să acționeze conform 
principiilor. Dar nu acesta este modul în care practică acest conducător. În 
schimb, rămâne incorigibil, lhimitându-se la propriile păreri şi metode. Din 
aceste comportamente, puteţi observa că nu acceptă deloc adevărul şi nu 
este, în niciun caz, cineva care îl urmăreşte. Nu ascultă pe nimeni care îl 
expune şi-l emondează, ci, în schimb, rămâne plin de autojustificări: „Hmm 
— pur şi simplu, aşa sunt eu! Se numește competenţă şi talent — are vreunul 
dintre voi aşa ceva? Sunt sortit să fiu la conducere. Oriunde mă duc, sunt 
conducător. Sunt obişnuit să am ultimul cuvânt şi să iau decizii legate de 
orice, fără să mă consult cu alți oameni. Pur şi simplu, aceasta sunt eu, este 
farmecul meu personal.” Nu reprezintă aceasta o neruşinare desfrânată? Nu 
admite că are o fire coruptă şi, în mod clar, nu recunoaște cuvintele lui 
Dumnezeu care îl judecă şi îl dezvăluie pe om. Dimpotrivă, el consideră 
ereziile şi aberaţiile proprii drept adevăr şi încearcă să-i facă pe toți ceilalți 
să le accepte şi să le venereze. În adâncul său, crede că el ar trebui să 


conducă în casa lui Dumnezeu, nu adevărul, că el ar trebui să hotărască. Nu 


reprezintă aceasta o neruşinare peste măsură? Spune că vrea să urmărească 
adevărul, dar comportamentul lui este diametral opus. Spune că se supune 
lui Dumnezeu şi adevărului, dar vrea întotdeauna să deţină puterea, să aibă 
ultimul cuvânt şi ca toți fraţii şi surorile să 1 se supună şi să-l asculte. Nu va 
permite altora să-l supravegheze sau să-l sfătuiască, indiferent dacă ceea ce 
face este adecvat sau în conformitate cu principiile. În schimb, crede că toți 
ceilalți trebuie să acorde atenție cuvintelor și deciziilor lui şi să asculte de 
acestea. El nu reflectează deloc asupra acţiunilor sale. Indiferent cum îl 
sfătuiesc şi-l ajută frații şi surorile, şi indiferent cum îl emondează casa lui 
Dumnezeu, sau chiar dacă este suspendat de mai multe ori, el nu reflectează 
asupra problemelor lui. În fiecare caz, nu renunţă la replica lui: „În casa 
mea, eu sunt şeful. Eu iau toate deciziile. Doar eu am ultimul cuvânt în 
toate privințele. Cu asta m-am obişnuit și nu am cum să o evit.” Este cu 
adevărat irațional şi lipsit de orice speranță! Propagă aceste practici 
negative ca şi cum ar fi lucruri pozitive, având, în același timp, o părere 
foarte bună despre sine. Este atât de neruşinat! Aceşti oameni nu acceptă 
deloc adevărul şi sunt incorigibili, aşa că poţi fi sigur că nu-l iubesc şi nu-l 
urmăresc. În inima lor, sunt scârbiţi de adevăr şi sunt ostili faţă de el. Preţul 
pe care îl plătesc şi greutățile prin care trec pentru a-şi îndeplini dorinţele şi 
a câştiga statut sunt, toate, în zadar. Dumnezeu nu aprobă nimic din toate 
aceste lucruri, El le urăşte. Reprezintă o manifestare a opoziției lor faţă de 
adevăr şi a împotrivirii faţă de Dumnezeu. Poţi fi absolut sigur de acest 


lucru şi toţi cei care înţeleg adevărul îl pot discerne. 


Există şi unii oameni care cred în Dumnezeu de mulți ani, dar nu au 
niciun adevăr-realitate; ascultă predici de ani de zile, însă nu înţeleg 
adevărul. Deşi au un calibru slab, au „talente” de neegalat: să spună 
minciuni şi să le acopere şi să-i păcălească pe alții cu vorbe înflorite. Dacă 


rostesc zeci de propoziţii, acestea vor include zeci de denaturări — fiecare va 


conține impurități într-o oarecare măsură. Mai exact, nimic din ceea ce spun 
ei nu este adevărat. Dar pentru că au un calibru slab şi par să se comporte 
destul de bine, ei se gândesc: „Sunt o persoană timidă, simplă prin natura 
mea, iar calibrul meu este slab. Sunt hărțuit oriunde merg și, atunci când 
oamenii mă hărţuiesc, trebuie pur şi simplu să îndur şi să sufăr. Nu 
îndrăznesc să le răspund sau să mă lupt cu ei — nu pot decât să mă ascund, 
să cedez şi să accept. Sunt «omul cinstit, dar ignorant» despre care vorbesc 
cuvintele lui Dumnezeu, sunt unul dintre aleşii Lui.” În cazul în care cineva 
îi întreabă: „Cum de minți, atunci?”, ei vor spune: „Când am minţit? Pe cine 
am păcălit? Nu am minţit! Cum aş putea să spun o minciună, fiind o 
persoană simplă? Mintea mea reacţionează lent la lucruri şi nu sunt foarte 
bine educat — nu ştiu să mint! Oamenii înşelători pe care-i întâlnim pot să 
vină cu câteva idei şi comploturi rele într-o clpită. Nu sunt aşa şiret şi 
mereu sunt hărțuit. Aşadar, sunt persoana cinstită despre care vorbeşte 
Dumnezeu, iar voi nu aveţi niciun temei să mă faceți mincinos sau şarlatan. 
Nu e adevărat, pur şi simplu — încercaţi doar să mă defăimaţi. Știu că voi 
toți mă priviţi cu dispreţ: credeți că sunt prost şi că am un calibru slab, aşa 
că vreţi să mă hărțuiți. Dumnezeu este Singurul care nu mă hărțuiește, El 
mă tratează cu îndurare.” Acest tip de persoană nici măcar nu va recunoaşte 
că minte și are îndrăzneala să spună că este omul cinstit despre care 
vorbeşte Dumnezeu și, cu această afirmaţie, se înalță direct pe un tron. 
Crede că e un om cinstit, dar ignorant prin natura lui, şi iubit de Dumnezeu, 
că nu are nevoie să urmărească adevărul sau să reflecteze asupra sa. Crede 
că, din momentul în care s-a născut, din gura sa nu ar putea ieşi minciuni. 
Nu recunoaște că minte, indiferent ce spune cineva, şi, în schimb, apelează 
la aceleaşi vechi scuze pentru a-şi susține părerea şi a se apăra. A reflectat 
asupra sa? Da, într-un fel. Ce 1-a venit în minte, prin acea „reflecţie asupra 


sa”? „Sunt omul cinstit, dar ignorant, despre care vorbește Dumnezeu. S-ar 


putea să fiu un pic ignorant, dar sunt o persoană cinstită.” Nu cumva se 
mândreşte? Nu îi e clar dacă este o persoană ignorantă sau una cinstită, dar 
se consideră a fi o persoană cinstită. Are conștiință de sine? Dacă un om 
este un nesăbuit care este hărțuit și duce o viaţă lașă, înseamnă asta că este 
neapărat o persoană bună? Şi în cazul în care cineva este văzut ca o 
persoană bună de către alţii, înseamnă asta că nu e nevoită să urmărească 
adevărul? Sunt astfel de oameni pur şi simplu înzestrați, în mod natural, cu 
adevărul? Unu oameni spun: „Sunt o persoană destul de simplă, încerc 
mereu să spun adevărul, sunt doar puţin ignorant. Nu sunt nevoit să 
urmăresc adevărul, sunt deja o persoană bună şi cinstită.” Spunând aceste 
lucruri, nu sugerează că deţine adevărul şi nu are o fire coruptă? Întreaga 
omenire a fost profund coruptă de Satana. Toţi oamenii au firi corupte şi, 
atunci când o persoană are o fire coruptă, poate să mintă, să înșele şi să 
amăgească oricând doreşte. Poate chiar să fie mândră de vreo realizare 
neînsemnată sau contribuţie a sa, afişând o fire arogantă. În tot acest timp, e 
plină de noţiuni despre Dumnezeu şi de cereri extravagante de la El şi 
încearcă să negocieze cu El. Acestea nu sunt probleme? Nu este aceasta o 
fire coruptă? Nu necesită examinare? Ba da. Totuşi, aceşti oameni s-au uns 
deja ca oameni cinstiți care niciodată nu-i mint sau nu-i păcălesc pe alţii; 
proclamă că nu au firi înșelătoare, aşa că nu sunt nevoiți să urmărească 
adevărul. Prin urmare, nimeni care se comportă în acest fel nu urmăreşte 
adevărul şi niciunul dintre ei nu a intrat în adevărul-realitate. Când se roagă 
lui Dumnezeu, deseori se plânge cu amărăciune de prostia sa, de modul în 
care e mereu hărțuit, de calibrul lui deosebit de slab: „Dumnezeule, numai 
Tu mă iubeşti; numai Tu ai milă de mine şi mă tratezi cu îndurare. Toți 


p? 


oamenii mă hărțuiesc și spun că sunt un mincinos, dar nu sunt!” Apoi, își 
şterge lacrimile şi se ridică, iar când vede alți oameni, se gândește: 


„Niciunul dintre voi nu este iubit de Dumnezeu. Numai eu sunt.” Aceşti 


oameni au o părere foarte bună despre ei înşiși şi nu acceptă că dau dovadă 
de vreunul dintre diversele comportamente şi manifestări ale firii corupte 
despre care vorbeşte Dumnezeu. Chiar şi atunci când o anumită problemă 
se abate asupra lor și dă naștere unei stări sau manifestări corupte în ei, 
aceştia doar o recunosc verbal după o clipă de gândire şi apoi nu se mai 
gândesc la asta. Ei nu caută deloc adevărul şi nu acceptă faptul că dau 
dovadă de corupţie şi sunt oameni corupți. Desigur, și mai puţin ar admite 
că şi-au manifestat firea coruptă într-o anumită situaţie. Indiferent câtor 
probleme dau naștere şi indiferent câte firi corupte afişează, ei ajung mereu 
să spună același lucru: „Sunt omul cinstit, dar ignorant despre care vorbeşte 
Dumnezeu. Sunt obiectul milei Sale şi El mă va binecuvânta foarte mult.” 
Şi astfel, cu aceste cuvinte, ei simt că nu sunt nevoiți să urmărească 
adevărul; aceste cuvinte sunt scuza pe care o invocă astfel de oameni pentru 
a nu urmări adevărul. Nu sunt absurzi asemenea oameni? (Ba da.) Sunt 
absurzi şi ignoranţi. Cât sunt de absurzi? În aşa măsură încât ei profită de o 
singură expresie care le este de folos din cuvintele lui Dumnezeu și o 
folosesc drept pecete cu care să-L constrângă pe Dumnezeu și să se 
disculpe pentru că nu urmăresc adevărul, în timp ce tratează cuvintele lui 
Dumnezeu care-l dezvăluie și judecă pe om ca neavând nicio legătură cu ei. 
Ei simt că nu au nevoie să le asculte pentru că sunt deja persoane cinstite. 
Mai exact, oamenii ca aceştia sunt niște nenorociți jalnici. Au un calibru 
slab, sunt lipsiți de rațiune şi au foarte puţină ruşine, dar tot își doresc să 
obțină binecuvântări. Şi, cu toate că au un calibru slab și sunt lipsiţi de 
rațiune și ruşine, sunt foarte mândri şi îi dispreţuiesc pe oamenii de rând. 
Nu au respect faţă de oamenii de calibru bun care sunt capabili să 
urmărească adevărul şi care pot să aibă părtăşie despre adevărul-realitate. Ei 
se gândesc: „Oricum, la ce sunt bune aceste puncte forte ale voastre? Voi şi 


adevărul pe care-l urmăriţi şi cunoaşterea voastră de sine — eu nu am nevoie 


să fac aceste lucruri. Sunt o persoană sinceră; s-ar putea să fiu puţin 
ignorant, dar asta nu este cu adevărat o problemă. Şi firile corupte pe care le 
manifest nu sunt nici ele îngrijorătoare. Atât timp cât mă dotez cu nişte 
comportamente bune, voi fi bine.” Ce anume cer aceşti oameni de la ei 
înşişi? „În orice caz, Dumnezeu îmi cunoaşte inima şi credinţa mea în El 
este autentică. Este de ajuns. Ce rost are să vorbeşti toată ziua despre 
mărturiile legate de experienţă şi cunoaşterea cuvintelor lui Dumnezeu? În 
definitiv, este suficient să crezi sincer în Dumnezeu.” Nu este acest lucru cât 
se poate de nesăbuit? În primul rând, adevărul nu-i interesează deloc pe 
astfel de oameni; în al doilea rând, este corect să spunem că ei nu au nicio 
abilitate de a înţelege adevărul sau cuvintele lui Dumnezeu. Şi totuşi, încă 
au o părere bună despre ei înșiși și fac pe grozavii. Caută o justificare a 
motivului pentru care nu urmăresc adevărul sau o metodă de urmărire sau 
ceva perceput de ei ca un punct forte cu care să înlocuiască urmărirea 


adevărului. Nu este o nesăbuinţă? (Ba da.) 


Unii oameni care nu urmăresc adevărul nu au probleme majore în ceea 
ce priveşte umanitatea lor. Ei respectă regulile şi se comportă cuviincios. 
Astfel de femei sunt blânde şi virtuoase, demne şi decente şi nu se prostesc. 
Sunt fete bune în faţa părinților, sunt soții și mame bune în viaţa lor de 
familie şi îşi petrec ascultătoare zilele, îngrijindu-şi căminul. Astfel de 
bărbaţi sunt inocenți şi ascultători şi se comportă cuviincios; sunt fii ataşaţi, 
nu beau, nu fumează, nu fură, nu jefuiesc, nu pariază și nu sunt desfrânaţi — 
sunt soți model şi, în afara casei, rareori se ceartă sau dezbat cu ceilalți cine 
are dreptate sau nu. Unii oameni cred că este suficient să realizezi aceste 
lucruri în calitate de credincios în Dumnezeu şi că aceia care fac acest lucru 
sunt oameni normali, acceptabil de buni. Ei cred că dacă sunt milostivi şi de 
ajutor, smeriţi, răbdători şi toleranți după ce au ajuns să creadă în 


Dumnezeu şi dacă fac bine şi cu sârguinţă orice lucrare le rânduieşte 


biserica, fără a fi superficiali, atunci au dobândit adevărul-realitate şi sunt 
aproape de a îndeplini cerințele lui Dumnezeu. Cred că, dacă se străduiesc 
şi depun un pic mai mult efort, dacă citesc mai mult din cuvântul lui 
Dumnezeu, dacă îşi amintesc mai multe expresii din el şi le predică mai 
mult altora, atunci vor urmări adevărul. Însă ei nu-şi recunosc manifestările 
de corupţie, nu ştiu ce firi corupte au şi cu atât mai puţin ştiu cum se naşte o 
fire coruptă sau cum ar trebui să fie cunoscută şi înlăturată. Nu ştiu nimic 
din aceste lucruri. Există astfel de oameni? (Da.) Ei își consideră 
„bunătatea” naturală drept standard care trebuie atins de cei care urmăresc 
adevărul. În cazul în care cineva i-ar numi aroganti, înşelători şi ticăloşi, nu 
ar contesta fățiș acest lucru şi ar afişa o atitudine de smerenie, răbdare și 
acceptare. Dar, în adâncul sufletului, în loc să o ia în serios, i s-ar împotrivi: 
„Sunt arogant? Dacă eu sunt arogant, nu există nicio singură persoană bună 
pe pământ! Dacă sunt înșelător, atunci nimeni din lume nu este sincer! Dacă 
sunt ticălos, atunci nimeni din lume nu este decent! Este uşor să găseşti pe 
cineva la fel de bun ca mine în zilele noastre? Nu, este imposibil!” Nu va fi 
de folos să-l numiţi înşelător sau arogant sau să spuneţi că nu iubeşte 
adevărul şi cu siguranţă nu va fi de folos să-l numiţi neîncrezător. Pur şi 
simplu va lovi masa cu palmele şi va argumenta: „Așadar, spui că sunt un 
neîncrezător? Dacă eu nu pot fi mântuit, nici unul dintre voi nu poate fi 
mântuit!” Cineva ar putea să-l dea în vileag, spunând: „Iu nu accepti 
adevărul. Când oamenii scot în evidență problemele pe care le ai, pari 
destul de smerit şi răbdător, dar, în sinea ta, chiar te împotriveşti. E corect 
ceea ce predici atunci când ai părtăşie despre adevăr, dar realitatea este că 
nu acceptați nici măcar unul dintre cuvintele lui Dumnezeu care dezvăluie 
şi judecă firea-esenţă coruptă a omului. Te împotriveşti acestora şi nu ești 
de acord cu ele. Ai o fire răutăcioasă.” Dacă-l numeşti „răutăcios”, pur şi 


simplu nu poate să accepte asta. „Eu, răutăcios? Dacă aș fi fost răutăcios, de 


multă vreme v-aş fi călcat în picioare! Dacă aș fi fost răutăcios, v-aş fi 
distrus deja pe toți!” Nu poate să înţeleagă corect nimic din ceea ce zici 
despre el sau din părtăşia pe care o ai cu el. Ce înseamnă să înţelegi corect 
lucrurile? Înseamnă că, indiferent ce probleme îţi spune cineva că ai, tu le 
alături cuvintelor lui Dumnezeu pentru a le compara şi a analiza dacă au 
existat cu adevărat greşeli în intenţiile şi gândurile tale și că, indiferent câte 
probleme sunt dezvăluite în tine, tu le abordezi pe toate, cu o atitudine de 
acceptare şi supunere. Acesta este modul în care o persoană poate cu 
adevărat să-şi cunoască problemele. Omul nu poate obține cunoştinţe 
despre firea lui coruptă conform noțiunilor şi închipuirilor lui; acest lucru 
trebuie făcut pe baza cuvintelor lui Dumnezeu. Așadar, care este condiția 
prealabilă cunoaşterii de sine? Trebuie să recunoşti faptul că Satana a indus 
în eroare şi a corupt omenirea şi că toți oamenii au firi corupte. Doar 
acceptând acest fapt poţi să reflectezi asupra ta în conformitate cu revelația 
cuvintelor lui Dumnezeu şi, în timpul acestei reflecții asupra propriei 
persoane, să-ți descoperi treptat problemele. Fără să-ți dai seama, 
problemele tale vor ieşi la suprafață, puțin câte puţin, şi atunci vei înțelege 
limpede care este firea ta coruptă. Și, pe această bază, poţi obține cunoştinţe 
despre ce fel de persoană ești şi care este esenţa ta. Vei obține astfel 
acceptarea a tot ceea ce spune şi dezvăluie Dumnezeu, apoi vei continua să 
găseşti în cuvintele Lui calea de practică pe care a pregătit-o El pentru om 
şi vei practica şi trăi potrivit cuvintelor Sale. Asta înseamnă să urmărești 
adevărul. Dar așa primeşte cuvintele lui Dumnezeu acest tip de persoană? 
Nu — poate să declare că recunoaște cuvintele lui Dumnezeu ca fiind 
adevărul şi că toate cuvintele Sale care dezvăluie omenirea coruptă sunt 
realități, dar dacă îi ceri să-şi cunoască firea coruptă, nu o va accepta și nici 
nu o va recunoaşte. Crede că nu are nicio legătură cu ea. Acest lucru e 


cauzat de faptul că se consideră un om demn și decent — un om integru, de 


onoare. A fi o persoană integră înseamnă că deţine adevărul? A fi o 
persoană integră este doar o manifestare pozitivă a umanităţii cuiva; nu 
reprezintă adevărul. Aşadar, doar pentru că ai o caracteristică a umanităţii 
normale, nu înseamnă că nu ești nevoit să urmăreşti adevărul şi nici nu 
înseamnă că l-ai câştigat deja — şi mai puţin încă înseamnă că eşti o 
persoană pe care o iubeşte Dumnezeu. Nu așa stau lucrurile? (Ba da.) 
Aceşti aşa-zişi „oameni de onoare” cred că nu au firi arogante, înșelătoare 
sau firea de a-i fi scârbă de adevăr şi că în mod sigur nu au firi ticăloase și 
răutăcioase. Cred că niciuna dintre aceste firi corupte nu există în ei, pentru 
că sunt oameni de onoare, sunt prin natura lor integri şi buni şi sunt mereu 
agresaţi de ceilalți şi, cu toate că au un calibru slab şi sunt ignoranţi, sunt 
onești. Această „onestitate” nu e onestitate adevărată, ci e candoare, 
timiditate şi ignoranță. Oare asemenea oameni nu sunt mari nesăbuiți? 
Toată lumea îi vede ca fiind buni. Este corect acest punct de vedere? Au firi 
corupte cei pe care oamenii îi percep a fi buni? Răspunsul este „da” — 
aceasta este o certitudine. Oare oamenii inocenți nu spun minciuni? Nu-i 
înşală pe alţii sau nu se deghizează? Nu sunt egoiști? Nu sunt lacomi? Nu 


A. 


îşi doresc funcţii înalte? Sunt ei lipsiţi de orice dorinţe extravagante? Cu 
siguranţă nu. Singurul motiv pentru care nu au făcut niciun rău este că n-au 
avut oportunitatea potrivită. Și se mândresc cu asta — se ung ca oameni de 
onoare şi cred că nu au o fire coruptă. Așadar, dacă cineva ar semnala un fel 
de fire, manifestare sau stare coruptă în ei, ar respinge-o spunând: „Nu! Nu 
aşa sunt eu şi nu așa acționez şi gândesc. M-ati înțeles greșit. Vedeţi cu toţii 
că sunt simplu, că sunt prost, că sunt timid, așa că mă hărţuiți.” Ce e de 
făcut cu astfel de oameni, care ar da asemenea replici muşcătoare? Dacă un 
om ar îndrăzni să enerveze o astfel de persoană, ar fi hăituit pentru 
totdeauna de aceasta. Nu ar mai avea pace niciodată; nu ar reuși să scape de 


acea persoană, oricât ar încerca. Acești oameni absurzi, necruţător de 


sâcâitori cred, totuşi, că urmăresc adevărul, că sunt simpli, ignoranți şi fără 
firi corupte. Adesea, ei chiar spun: „S-ar putea să fiu ignorant, dar sunt 
simplu — sunt o persoană cinstită şi Dumnezeu mă iubeşte!” Pentru ei, 
acestea sunt lucruri de valorificat. Nu este un strop de nerușinare? Spui că 
Dumnezeu te iubeşte. Este corect? Pe ce te bazezi când zici asta? Ai 
lucrarea Duhului Sfânt? A spus Dumnezeu că te va desăvârşi? Intenţionează 
Dumnezeu să te folosească? Dacă Dumnezeu nu ţi-a zis aceste lucruri, 
atunci nu poţi să spui că te iubeşte — poţi să spui doar că Îi este milă de tine, 
ceea ce este deja un lucru grozav. Dacă spui că Dumnezeu te iubește, 
aceasta este doar înţelegerea ta personală; nu dovedeşte că Dumnezeu te 
iubeşte cu adevărat. Ar iubi Dumnezeu o persoană care nu urmăreşte 
adevărul? Ar iubi Dumnezeu o persoană ignorantă, timidă? Lui Dumnezeu 
Îi este milă de cei ignoranţi şi de cei timizi — asta este adevărat. Dumnezeu 
îi iubeşte pe cei cu adevărat cinstiţi, care urmăresc adevărul, care pot să 
practice adevărul şi să se supună Lui, care pot să-L preamărească şi să 
mărturisească pentru El, care pot să fie atenți la intențiile Lui și să-L 
iubească sincer. Numai cei care se pot sacrifica într-adevăr pentru 
Dumnezeu şi-şi pot îndeplini cu loialitate datoria au dragostea lui 
Dumnezeu; numai cei care pot accepta adevărul, cât şi faptul de a fi 
emondaţi, au dragostea lui Dumnezeu. Cei care nu acceptă adevărul, care 
nu acceptă să fie emondaţi, sunt cei pe care Dumnezeu îi disprețuiește şi îi 
respinge. Dacă îţi este scârbă de adevăr şi te împotriveşti tuturor cuvintelor 
rostite de Dumnezeu, atunci Îi va fi scârbă de tine, te va dispreţui şi te va 
respinge. Dacă te consideri mereu o persoană bună, o persoană jalnică, 
modestă și simplă, dar nu urmărești adevărul, te va iubi Dumnezeu? Este 
imposibil; nu există nicio bază pentru asta în cuvintele Lui. Dumnezeu nu 
Se uită dacă ești simplu şi nici nu-l pasă cu ce fel de umanitate sau calibru 


te-ai născut — El Se uită dacă, atunci când auzi cuvintele Sale, le accepţi sau 


le ignori, dacă te supui sau te împotriveşti lor. Se uită dacă spusele Sale au 
efect asupra ta și dau roade în tine, dacă poţi fi martor cu adevărat pentru 
multele cuvinte pe care le-a rostit. Dacă, la final, experienţa ta este: „Sunt 
simplu, timid, hărțuit de fiecare persoană pe care o întâlnesc. Toți mă 
desconsideră”, atunci Dumnezeu va spune că aceasta nu este mărturie. Dacă 
adaugi: „Sunt omul cinstit, dar ignorant despre care vorbește Dumnezeu”, 
El va spune că eşti plin de minciuni şi că nu poţi să rostești un singur cuvânt 
adevărat. Dacă, atunci când Dumnezeu are cerinţe de la tine, tu nu numai că 
nu reuşeşti să te supui deloc acestora, ci şi încerci să-l aduci argumente lui 
Dumnezeu şi să te scuzi, spunând: „Am suferit şi am plătit un preţ şi-L 
iubesc pe Dumnezeu”, asta nu va fi de ajuns. Urmăreşti adevărul? Unde 
este adevărata ta mărturie despre experiențe? Cum se manifestă dragostea 
pe care o ai pentru Dumnezeu? Nimeni nu va fi convins, dacă nu poţi să vii 
cu dovezi. Tu spui: „Sunt o persoană de onoare şi mă port decent. Nu mă 
dedau desfrâului și respect toate regulile în acţiunile mele. Sunt o persoană 
care se comportă cuviincios. Nu ies la băut, nu sunt desfrânat și nu joc 
Jocuri de noroc. Nu provoc perturbări sau tulburări în casa lui Dumnezeu şi 
nu semăn discordie, îndur suferință și muncesc din greu. Nu sunt acestea 
semne că urmăresc adevărul? Deja îl urmăresc.” Şi Dumnezeu va zice: Ţi-ai 
înlăturat firea coruptă? Unde este mărturia faptului că urmăreşti adevărul? 
Poţi obţine aprobarea şi admiraţia aleşilor lui Dumnezeu? Dacă nu poți să 
oferi nicio mărturie despre experienţe și, totuși, spui că ești o persoană 
cinstită care Îl iubeşte pe Dumnezeu, atunci eşti cineva care îi induce în 
eroare pe alții cu vorbe false — eşti un diavol absurd şi Satana şi meriți să fii 


blestemat. Tot ce-ţi rămâne este să fii condamnat și eliminat de Dumnezeu. 


In cursul îndeplinirii îndatoririlor personale, unii oameni se comportă 
adesea arbitrar şi imprudent. Sunt extrem de capricioşi: când sunt fericiți, își 


îndeplinesc o parte din datorie, iar când nu sunt, stau îmbufnați și spun: 


„Azi sunt într-o pasă proastă. N-o să mănânc nimic şi n-o să-mi îndeplinesc 
datoria.” Apoi, alții trebuie să negocieze cu ei şi spun: „E inadmisibil. Nu 
poti fi atât de capricios.” Şi ce vor spune acei oameni, auzind asta? „Ştiu că 
e inadmisibil, dar eu am crescut într-o familie bogată, privilegiată. Bunicii 
şi mătuşile mele m-au răsfăţat cu toții, iar părinții mei au fost şi mai şi. 
Eram odorul lor, lumina ochilor lor, iar ei mi-au acceptat orice și m-au 
răsfăţat. Fiind educat astfel, am rămas cu acest comportament capricios; 
prin urmare, când îndeplinesc o datorie în casa lui Dumnezeu, nu discut 
lucrurile cu alții, nu caut adevărul şi nici nu mă supun lui Dumnezeu. Sunt 
eu de vină pentru asta?” Oare ei înţeleg corect? E oare atitudinea lor una a 
celui care urmărește adevărul? (Nu.) Ori de câte ori aduce cineva în discuţie 
un mic defect de-al lor, precum că iau cele mai bune bucăţi de mâncare la 
mese, cum le pasă doar de ei înşişi şi nu se gândesc la alții, ei spun: „Sunt 
aşa încă din copilărie. Așa sunt obişnuit. Niciodată nu m-am gândit la alți 
oameni. Mereu am dus o viaţă privilegiată, cu părinți care mă adoră și 
bunici care mă răsfaţă. Sunt lumina ochilor întregii mele familii.” Acestea 
sunt nişte aiureli şi nişte falsităţi. Nu cumva e un lucru cam neruşinat și 
neobrăzat? Părinții te răsfaţă — înseamnă că trebuie să o facă tot restul 
lumii? Rudele te adoră şi te răsfață — îți dă asta un motiv să te te comporti 
imprudent şi arbitrar în casa lui Dumnezeu? Este acesta un motiv valabil? 
Este aceasta atitudinea corectă pe care să o ai față de firea ta coruptă? Este 
aceasta o atitudine a celui care urmăreşte adevărul? (Nu.) Când acestor 
oameni li se întâmplă orice, când au orice problemă legată de firea lor 
coruptă sau de viaţa lor, ei caută justificări obiective ca să dea socoteală 
pentru acel lucru, a-l explica, a-l justifica. Nu caută niciodată adevărul, nu 
se roagă lui Dumnezeu şi nici nu vin înaintea lui Dumnezeu, ca să 
reflecteze asupra lor. Fără să reflecteze asupra sa, îşi poate cunoaşte cineva 


problemele şi corupția? (Nu.) Şi se poate pocăi fără a-și cunoaşte corupția? 


(Nu.) Dacă cineva nu se poate pocăi, în ce condiție va trăi, în mod 
invariabil, acea persoană? Nu va fi una de iertare de sine? De a simţi că, 
deşi a dat dovadă de corupție, nu a făcut rău şi nu a încălcat decretele 
administrative — că, deşi a face asta nu era în conformitate cu adevărurile- 
principii, acest lucru nu a fost intenţionat şi este scuzabil? (Ba da.) Oare 
este acesta genul de condiţie pe care s-ar cuveni s-o aibă o persoană care 
urmăreşte adevărul? (Nu.) Dacă un om nu se pocăieşte niciodată cu 
adevărat şi trăieşte mereu într-o astfel de condiție, va fi oare capabil să se 
schimbe? Nu, nu va fi niciodată capabil. Iar dacă o persoană nu se schimbă, 
va fi incapabilă să renunţe cu adevărat la răutatea sa. Ce înseamnă să fii 
incapabil să renunţi cu adevărat la răutatea ta? Înseamnă că nu poți practica 
sincer adevărul şi nu poți pătrunde în adevărul-realitate. Aceasta este 
consecinţa evidentă. Dacă nu poţi să renunți la răutatea ta sau să practici 
adevărul şi să pătrunzi în realitate, atunci, dacă vrei să-L faci pe Dumnezeu 
să-Şi schimbe părerea despre tine, să obţii lucrarea Duhului Sfânt, să 
dobândeşti luminarea și iluminarea lui Dumnezeu şi să-L faci pe Dumnezeu 
să-ți ierte fărădelegile şi să-ţi înlăture corupția, oare va fi posibil? (Nu.) 
Dacă nu este posibil, atunci, poate credinţa ta în Dumnezeu să aibă ca 
urmare mântuirea ta? (Nu.) Dacă o persoană trăieşte într-o condiție de 
iertare şi admirație de sine, nu reuşeşte nici pe departe să urmărească 
adevărul. Lucrurile care-l țin ocupat, la care se uită, pe care le ascultă şi pe 
care le face pot fi oarecum legate de credinţa în Dumnezeu, dar nu vor avea 
nimic de-a face cu urmărirea sau practicarea adevărului. Această consecință 
este evidentă. Şi cum nu sunt legate de urmărirea sau practicarea 
adevărului, persoana respectivă nu va fi reflectat asupra ei și nici nu se va 
cunoaște. Nu va şti în ce măsură a fost coruptă şi nu va şti cum să practice 
pocăinţa, astfel că este chiar mai puţin probabil să dobândească adevărata 


pocăință sau să-L facă pe Dumnezeu să-Şi schimbe părerea despre ea. Dacă 


trăieşti într-o asemenea condiţie şi vrei ca Dumnezeu să-Şi schimbe părerea 
despre tine, să te ierte sau să te accepte, acest lucru va fi foarte dificil. Ce 
înseamnă „să aprobe” aici? Înseamnă că Dumnezeu recunoaşte ce faci, 
acceptă acest lucru și îl ţine aminte. Dacă nu poţi obţine niciunul dintre 
aceste lucruri, asta dovedește că nu urmăreşti adevărul în ceea ce faci, în 
strădaniile tale, în efuziunile şi în comportamentul tău. Nu contează ce 
gândeşti, chiar dacă ești capabil să manifeşti câteva comportamente bune, 
acestea înseamnă doar că există o oarecare conştiinţă și rațiune în 
umanitatea ta. Dar aceste comportamente bune nu sunt o manifestare a 
urmăririi adevărului, fiindcă punctul tău de plecare, intenţiile și motivele 
tale nu sunt acelea de urmărire a adevărului. Ce temei există pentru a spune 
acest lucru? Temeiul este că gândurile, acțiunile sau faptele tale nu sunt 
deloc îndreptate spre urmărirea adevărului şi nu au nicio legătură cu 
adevărul. Dacă tot ce face o persoană nu este pentru a dobândi aprobarea și 
recunoașterea din partea lui Dumnezeu, atunci nimic din ce va face acea 
persoană nu va putea obține aprobarea sau recunoașterea din partea lui 
Dumnezeu şi este evident că aceste comportamente şi practici pot fi numite 
doar bune comportamente umane. Ele nu sunt semne că acea persoană 
practică adevărul şi categoric nu sunt semne că aceasta îl urmărește. 
Oamenii care sunt deosebit de capricioşi şi care adesea se comportă 
imprudent şi arbitrar nu acceptă judecata și mustrarea cuvintelor lui 
Dumnezeu și nici nu acceptă să fie emondaţi. De asemenea, ei găsesc 
adesea scuze pentru nereuşita lor de a urmări adevărul și pentru inabilitatea 
lor de a accepta să fie emondaţi. Ce fire este aceasta? Evident, este o fire 
care este scârbită de adevăr — firea Satanei. Omul are natura Satanei și firea 
lui, deci, fără nicio îndoială, oamenii sunt ai Satanei. Sunt diavoli, 
progeniturile Satanei şi odraslele marelui balaur roşu. Unii sunt în stare să 


admită că sunt diavoli, satane şi urmașii marelui balaur roșu, şi ei vorbesc 


foarte frumos despre cunoaşterea lor de sine. Dar când dezvăluie o fire 
coruptă şi cineva îi dă în vileag și-i emondează, ei încearcă din răsputeri să 
se justifice şi nu acceptă deloc adevărul. Care este problema aici? În acest 
caz, aceşti oameni sunt expuși întru totul. Ei vorbesc atât de frumos când 
discută despre cunoaşterea de sine, așadar, de ce atunci când se confruntă cu 
emondarea, nu pot accepta adevărul? Există o problemă aici. Nu este acest 
gen de lucru destul de comun? Este ușor de desluşit? De fapt, este. Sunt 
destul de mulți oameni care admit că sunt diavoli şi satane atunci când 
vorbesc despre cunoaşterea lor de sine, dar nu se pocăiesc şi nu se schimbă 
după aceea. Așadar, este adevărată sau falsă cunoaşterea de sine despre care 
vorbesc? Au cunoştinţe sincere despre ei înșişi sau este doar un şiretlic 
menit să-i păcălească pe alții? Răspunsul este evident. Prin urmare, pentru 
a-ți da seama dacă o persoană se cunoaște cu adevărat, nu ar trebui doar să 
o asculți cum vorbeşte despre asta — ar trebui să te uiţi la atitudinea pe care 
o are faţă de emondare şi dacă poate accepta adevărul. Acesta e cel mai 
important lucru. Cine nu acceptă să fie emondat are o esenţă a neacceptării 
adevărului, a refuzării de a-l accepta, iar firea sa e a unuia scârbit de adevăr. 
Acest lucru este incontestabil. Unii oameni nu le permit altora să-i 
emondeze, indiferent de câtă corupție au dezvăluit — nimeni nu poate să-i 
emondeze. Le este permis să vorbească despre propria cunoaștere de sine, 
în orice mod doresc, dar dacă altcineva îi dă în vileag, îi critică, sau îi 
emondează, indiferent cât de obiectiv sau în conformitate cu realitatea fac 
acest lucru, ei nu îl acceptă. Indiferent ce tip de manifestare a unei firi 
corupte dezvăluie o altă persoană în ei, aceştia vor fi extrem de potrivnici şi 
vor insista să se justifice făţarnic, fără nici măcar un pic de supunere 
adevărată. Dacă astfel de oameni nu urmăresc adevărul, vor avea necazuri. 
În biserică, ei sunt intangibili şi ireproşabili. Când oamenii spun ceva bun 


despre ei, asta îi va face fericiți; când oamenii atrag atenţia asupra unui 


lucru rău despre ei, se vor înfuria. În cazul în care cineva îi expune şi spune: 
„Eşti un om bun, dar eşti foarte capricios. Întotdeauna te comporți într-un 
mod arbitrar şi imprudent. Trebuie să accepți să fii emondat. Nu ar fi mai 
bine pentru tine să scapi de aceste defecte şi firi corupte?”, ei vor răspunde: 
„Nu am făcut nimic rău. Nu am păcătuit. De ce mă emondezi? Încă din 
copilărie am fost răsfăţat şi de părinți, şi de bunicii mei. Sunt odorul lor, 
lumina ochilor lor. Acum, aici, în casa lui Dumnezeu, nimeni nu mă răsfață 
— nu-mi place să trăiesc aici! Mereu vă luaţi de câte o greşeală de-a mea şi 
încercaţi să mă emondaţi. Cum aş putea să trăiesc aşa?” Care este problema 
aici? Cei isteţi își pot da seama imediat că aceşti oameni au fost răsfățați de 
părinți şi de familie şi că nici măcar acum nu ştiu cum să se comporte sau 
cum să trăiască independent. Familia ta te-a adorat ca pe un idol şi tu nu-ți 
cunoşti locul în univers. Ai căpătat viciile aroganţei, neprihănirii de sine și 
instabilității extreme, de care nu ești conştient şi asupra cărora nu ştii să 
reflectezi. Crezi în Dumnezeu, dar nu-l asculți cuvintele şi nici nu practici 
adevărul. Poţi să dobândeşti adevărul cu o asemenea credinţă în Dumnezeu? 
Poţi să pătrunzi în adevărul-realitate? Poţi să trăieşti adevărata asemănare 
umană? Cu siguranţă că nu. Ca om care crede în Dumnezeu, trebuie cel 
puţin să accepți adevărul şi să te cunoşti. Doar în acest fel vei fi capabil să 
te schimbi. Dacă, în credinţa ta, te bazezi întotdeauna pe noţiunile și pe 
închipuirile tale, dacă nu cauţi decât linişte şi fericire, în loc să urmăreşti 
adevărul, dacă eşti incapabil de pocăință adevărată şi nu faci nicio 
schimbare în firea vieţii tale, atunci, credinţa ta în Dumnezeu este lipsită de 
sens. Ca om care crede în Dumnezeu, trebuie să înţelegi adevărul. Trebuie 
să faci un efort să te cunoşti. Trebuie să cauţi adevărul, indiferent ce ţi s-ar 
întâmpla și trebuie să înlături orice fire coruptă ai manifesta, având părtăşie 
despre adevăr, potrivit cuvintelor lui Dumnezeu. Dacă cineva te 


atenționează cu privire la firea ta coruptă sau dacă iei singur inițiativa de a 


ti-o examina, dacă poți s-o compari în mod conştient cu cuvintele lui 
Dumnezeu și să te autoanalizezi, să te examinezi și să te cunoşti pe tine 
însuţi, iar apoi îţi rezolvi problema și practici pocăința, vei fi capabil să 
trăieşti ca o ființă umană. Cei care cred în Dumnezeu trebuie să accepte 
adevărul. Dacă te bucuri mereu de sentimentul de a fi răsfăţat de familia ta, 
dacă eşti mereu încântat să fu lumina ochilor lor, odorul lor, ce vei putea să 
câştigi? Indiferent cât ai fi lumina ochilor şi odorul familiei tale, dacă nu 
deții adevărul-realitate, ești un ratat. Credinţa în Dumnezeu are valoare doar 
dacă urmăreşti adevărul. Când vei înţelege adevărul, vei şti cum să te 
comporți şi cum să trăieşti astfel încât să experimentezi fericire adevărată și 
să fii o persoană care Îl mulțumește pe Dumnezeu. Niciun mediu familial şi 
niciun atu, merit sau dar personal nu poate înlocui adevărul-realitate şi 
niciun astfel de lucru nu ar trebui să-ți servească drept scuză pentru a nu 
urmări adevărul. Dobândirea adevărului este singurul lucru care poate să le 
aducă oamenilor fericire adevărată, să le permită să trăiască o viaţă cu sens 


şi să le ofere o destinaţie frumoasă. Acestea sunt datele problemei. 


După ce devin conducători şi lucrători în biserică, unii oameni se cred 
aleşi și consideră că au, în sfârşit, ocazia să strălucească. Au o părere bună 
despre ei și încep să-şi folosească atuurile; dau frâu liber ambițiilor lor şi-şi 
demonstrează capacitățile complete. Acești oameni au clasă şi educaţie, 
talente organizatorice şi purtarea și ținuta unui conducător. Au fost în 
fruntea clasei lor şi şefii ligii studenților la școală, directorii sau președinții 
companiei la care au lucrat, iar când au început să creadă în Dumnezeu şi au 
venit în casa Lui, au fost aleşi drept conducători, deci se gândesc: „Cerul nu 
mă dezamăgeşte niciodată. Ar fi dificil ca un om atât de capabil ca mine să 
rămână discret. Imediat ce am renunțat la funcția de preşedinte al 
companiei, am venit în casa lui Dumnezeu şi am preluat rolul de 


conducător. Nici dacă aş încerca nu aş putea fi un om obişnuit. Aceasta este 


preamărirea lui Dumnezeu pentru mine, este ceea ce a rânduit El să fac, așa 
că mă voi supune.” După ce devin conducători, se folosesc de experienţa, 
cunoştinţele, talentele organizatorice și stilul lor de conducere. Cred că sunt 
capabili și îndrăzneți și persoane cu adevărat experte și talentate. Atunci, 
este păcat că există o problemă aici. Ce se pricep cel mai bine să facă în 
biserică acești conducători experți, talentaţi, care s-au născut cu abilitatea 
de a conduce? Să întemeieze o împărăție independentă, să-și aroge toată 
puterea și să domine discuţiile. După ce devin conducători, nu fac nimic 
altceva decât să lucreze, să se agite, să îndure greutăți şi să plătească un preţ 
de dragul propriului prestigiu şi statut. Nu le pasă de nimic altceva. Cred că 
faptul că sunt ocupați cu lucrarea lor este în conformitate cu intenţiile lui 
Dumnezeu, că nu au nicio fire coruptă, că biserica are mereu nevoie de ei și 
că şi fraţii şi surorile au nevoie de ei. Ei cred că nicio lucrare nu ar putea fi 
făcută fără ei, că pot lua totul asupra lor și pot monopoliza puterea. Şi au un 
mod deosebit de a-şi întemeia împărăția independentă. Sunt capabili de tot 
soiul de lucruri inventive, noi, se pricep în mod deosebit să se comporte ca 
niște persoane oficiale şi să-şi dea aere şi sunt experţi în a le ține altora 
predici, cu superioritate. Există însă un lucru important pe care nu-l pot 
face: după ce devin conducători, nu mai sunt capabili să le vorbească altora 
din suflet, să se cunoască pe ei înşişi, să-și observe corupția sau să asculte 
sugestii din partea fraţilor şi surorilor. În cazul în care cineva vine cu idei 
diferite în timpul discuțiilor de lucru, acești conducători nu numai că le vor 
respinge, dar vor justifica acest lucru spunând: „Nu v-aţi gândit bine la acea 
propunere. Eu sunt conducătorul bisericii — dacă fac cum spuneţi voi şi nu 
se întâmplă nimic rău, e bine, dar dacă se întâmplă ceva rău, răspunderea va 
fi exclusiv a mea. Așa că, în majoritatea timpului, vă puteți exprima opiniile 
— putem respecta această formalitate — dar, în final, doar eu trebuie să aleg 


şi să decid cum se fac lucrurile.” In timp, majoritatea fraților şi surorilor 


încetează să mai participe la discuţii sau să aibă părtăşie despre lucrare, iar 
aceşti conducători nu se vor sinchisi să aibă părtășie cu ei despre vreo 
problemă din lucrare. Ei vor continua să ia decizii şi să emită judecăţi fără 
să spună o vorbă nimănui şi vor fi în continuare plini de justificări. Ei cred: 
„Biserica este a conducătorilor, conducătorul stabileşte strategia. 
Conducătorul este cel care are ultimul cuvânt în legătură cu direcţia în care 
merg frații şi surorile şi cu calea pe care păşesc aceștia.” Fireşte, aceşti 
conducători apoi preiau controlul asupra intrării în viață a fraților şi 
surorilor, a căii pe care aceştia păşesc şi a direcției urmăririi acestora. Odată 
ce au fost făcuți „căpitani”, ei monopolizează puterea şi întemeiază o 
împărăție independentă. Acţiunile lor nu au pic de transparenţă și, fără să-și 
dea seama, ei suprimă câțiva oameni și exclud unii frați şi surori care 
urmăresc adevărul şi au abilitatea de a înţelege. În tot acest timp, ei tot cred 
că, făcând asta, protejează lucrarea bisericii şi interesele aleşilor lui 
Dumnezeu. Fac totul cu un raționament atât de precis, cu un asemenea 
exces de justificări şi scuze — şi în final, ce contează? Tot ce fac este pentru 
a-şi proteja statutul şi monopolul asupra puterii. Aduc principiile, 
obiceiurile şi modurile de comportament din societatea seculară şi din viaţa 
de familie în casa lui Dumnezeu și cred că, făcând asta, protejează 
interesele acesteia. Cu toate acestea, ei nu se cunosc pe sine niciodată şi nu 
reflectează asupra lor. Chiar dacă i-ar atenționa cineva că încalcă 
adevărurile-principii, chiar dacă s-ar confrunta cu luminarea, disciplina şi 
mustrarea lui Dumnezeu, ei nu ar fi conştienţi de acest lucru. Unde este 
problema? Din ziua în care au preluat funcția de conducător, ei şi-au tratat 
datoria ca pe o carieră, iar acest lucru îi condamnă să păşească pe calea 
antihriştilor şi garantează că sunt incapabili să urmărească adevărul. Şi 
totuși, în decursul acestei „cariere”, cred că prin tot ceea ce fac, ei urmăresc 


adevărul. Cum privesc ei urmărirea adevărului? Işi apără statutul şi 


autoritatea sub pretextul că protejează interesele fraților şi surorilor şi ale 
casei lui Dumnezeu şi cred că aceasta este o manifestare a faptului că 
urmăresc adevărul. Nu ştiu absolut nimic despre firea coruptă pe care o 
manifestă şi o exprimă în timp ce deţin această funcție. Chiar dacă uneori 
simt oarecum că este o fire coruptă, că este detestată de către Dumnezeu, că 
este o fire vicioasă şi intransigentă, se răzgândesc rapid, spunându-și: „Asta 
este inadmisibil. Eu sunt conducătorul şi trebuie să am demnitatea 
corespunzătoare. Nu pot să-mi las frații şi surorile să mă vadă afişând o fire 

coruptă.” Şi astfel, deşi își dau seama că au dat dovadă de multă corupţie și 
că au făcut multe lucruri ce contravin principiilor pentru a-şi proteja statutul 
şi autoritatea, când cineva îi expune, recurg la sofisme sau încearcă să 
împiedice acest fapt, ca să nu mai afle nimeni despre el. Imediat ce au 
obținut autoritate şi statut, s-au plasat într-o funcție sacrosanctă și 
intangibilă, crezându-se măreţi, corecți, ireproşabili şi incontestabil. Şi 
ocupând o asemenea funcție, se împotrivesc și resping în mod constant 
toate vocile care-i contrazic, toate sugestiile sau sfaturile care ar putea fi în 
beneficiul intrării în viaţă a fraților şi surorilor şi al lucrării bisericii. Ce 
scuză oferă ei pentru faptul că nu urmăresc adevărul? Ei spun: „Am statut, 
sunt o persoană cu reputaţie — asta înseamnă că am demnitate şi că sunt 
sacrosanct şi intangibil.” Pot ei să urmărească adevărul, după ce au găsit 
asemenea rațiuni şi scuze? (Nu.) Nu pot. Mereu vorbesc şi acţionează de pe 
poziţia lor de superioritate, în timp ce se bucură de beneficiile statutului lor. 
Făcând asta, ei se joacă cu focul și devine necesar să fie dați în vileag. Nu 
sunt demni de milă oamenii de acest fel? Sunt demni de milă, detestabili și 
odioşi, sunt revoltători! În rolul de conducător, un astfel de om pozează în 
sfânt. Un sfânt, o persoană măreaţă, preamărită și corectă — ce reprezintă 
aceste titluri? Reprezintă cătuşe, iar cine şi le pune nu mai poate urmări 


adevărul. Dacă cineva poartă aceste cătușe, înseamnă că nu mai are nicio 


legătură cu urmărirea adevărului. Care este motivul principal pentru care 
aceşti oameni nu urmăresc adevărul? De fapt, motivul este că au fost 
constrânşi de statut. Se gândesc mereu la ei înşişi: „Eu sunt conducătorul. 
Eu sunt responsabil aici. Sunt o persoană cu reputație şi statut. Sunt o 
persoană demnă. Nu pot să am o fire arogantă sau ticăloasă. Nu pot să-mi 
deschid sufletul şi să am părtăşie despre firea mea coruptă, trebuie să-mi 
protejez demnitatea şi prestigiul. Trebuie să-i fac pe oameni să mă admire și 
să mă venereze.” Ei sunt mereu constrânși de aceste lucruri, deci sunt 
incapabili să-şi deschidă sufletul sau să reflecteze şi să se cunoască pe ei 
înşişi. Sunt distruşi de aceste lucruri. Oare opiniile şi mentalitatea lor sunt 
conforme cu adevărul? Este destul de evident că nu. Sunt comportamentele 
pe care le manifestă de obicei în îndatoririle lor — aroganță şi neprihănire de 
sine, ignorarea regulilor, prefăcătorie, şiretlicuri şi aşa mai departe — practici 
de urmărire a adevărului? (Nu.) În mod destul de clar, niciuna dintre ele nu 
reprezintă urmărirea adevărului. Şi care este justificarea sau raţiunea pe care 
o oferă pentru neurmărirea adevărului? (Potrivit lor, conducătorii sunt 
oameni cu statut și demnitate şi, chiar dacă aceștia au o fire coruptă, ea nu 
poate fi expusă.) Nu este acesta un punct de vedere absurd? Dacă o 
persoană recunoaște că are o fire coruptă, dar nu permite ca aceasta să fie 
expusă, e oare un om care acceptă adevărul? Dacă, în rolul de conducător, 
nu poți accepta adevărul, cum vei experimenta lucrarea lui Dumnezeu? 
Cum îţi va fi curățită corupția? Şi dacă nu-ţi poate fi curățită corupția şi 
continui să trăieşti potrivit firii tale corupte, atunci eşti un conducător care 
nu poate face lucrare practică — ești un conducător fals. În rolul de 
conducător, ai statut, dar aceasta este doar o chestiune legată de a avea o 
slujbă diferită, o datorie diferită — nu înseamnă că ai devenit o persoană cu 
reputație. Nu devii mai demn decât alții sau o persoană cu o reputație 


distinsă fiindcă ai dobândit acest statut şi ai îndeplinit o datorie diferită. 


Dacă într-adevăr există oameni care gândesc astfel, nu sunt ei nerușinați? 
(Da, sunt.) În ce mod mai colocvial putem spune asta? Sunt absolut 
nerușinați, nu-i aşa? Când nu sunt conducători, tratează oamenii cu 
sinceritate; sunt capabili să-şi deschidă sufletul în legătură cu efuziunile lor 
de corupție şi să-şi disece firile corupte. Odată ce preiau o funcție de 
conducător, devin cu totul altă persoană. De ce spun că devin altă persoană? 
Fiindcă îşi pun o mască, iar adevărata persoană se ascunde în spatele ei. 
Masca nu dezvăluie absolut nicio expresie, nici plâns, nici râs, nici plăcere 
sau furie, tristeţe sau bucurie, nicio emoție și nicio dorinţă — și categoric 
nicio fire coruptă. Expresia și condiția sa rămân în permanenţă aceleași, în 
timp ce toate stările adevărate, gândurile şi ideile personale ale 
conducătorului stau ascunse în spatele măștii, unde nu le poate vedea 
nimeni. Există anumiţi conducători și lucrători care mereu consideră că ei 
au reputaţie şi statut. Sunt îngroziți că şi-ar pierde demnitatea dacă cineva i- 
ar emonda, deci nu acceptă adevărul. Se folosesc de statutul şi de 
autoritatea lor pentru a rosti cuvinte mieroase, false, ca să-și mascheze firea 
coruptă. În acelaşi timp, ei cred în mod eronat că sunt mai distinşi şi mai 
sfinți decât alții datorită statutului lor şi că, prin urmare, ei nu au nevoie să 
urmărească adevărul, că urmărirea adevărului este treaba altora. Un astfel 
de mod de gândire este greşit şi este oarecum nerușinat și lipsit de sens. Aşa 
se comportă acest gen de persoană. Din esenţa comportamentului unor 
astfel de oameni, este clar că aceștia nu urmăresc adevărul. În schimb, ei 
urmăresc statutul şi prestigiul. Când lucrează, îşi protejează statutul şi 
autoritatea și se păcălesc singuri că ar urmări adevărul. Sunt exact ca Pavel, 
fac rezumate frecvente ale lucrării pe care au săvârşit-o şi ale îndatoririlor 
pe care le-au îndeplinit, ale sarcinilor de care s-au ocupat în cadrul lucrării 
bisericii şi ale realizărilor pe care le-au avut în timp ce îndeplineau lucrarea 


casei lui Dumnezeu. Ei țin în mod frecvent evidenţa acestor lucruri, ca 


atunci când Pavel a spus: „M-am luptat lupta cea bună, mi-am sfârșit 
alergarea, am păzit credinţa. De acum mă aşteaptă cununa dreptăţii” (2 
Timotei 4:7-8). Prin asta, a vrut să spună că după ce şi-a sfârşit alergarea şi s-a 
luptat lupta cea bună, a venit momentul să calculeze cât de mare era şansa 
pe care o avea la mântuire, cât de mare fusese contribuția lui, cât de mare ar 
fi recompensa lui, şi să Îi ceară lui Dumnezeu răsplata pentru contribuţiile 
sale. A vrut să spună că nu L-ar considera pe Dumnezeu drept dacă nu l-ar 
răsplăti cu o cunună, că ar refuza să se supună și chiar s-ar plânge de 
nedreptatea lui Dumnezeu. Oare o asemenea persoană, cu o astfel de 
mentalitate şi fire, chiar urmăreşte sincer adevărul? E cineva care ascultă cu 
adevărat de Dumnezeu? Se poate supune orchestrănilor lui Dumnezeu? Nu e 
clar din prima acest lucru? Ea crede că dacă-şi sfârşeşte alergările și-și duce 
luptele înseamnă că urmărește adevărul, nu caută deloc adevărul şi nu se 
manifestă ca şi cum chiar l-ar urmări — deci nu este cineva care urmăreşte 


adevărul. 


Care dintre problemele omului a fost expusă acum în principal prin 
părtăşia noastră? Mai precis, care dintre firile corupte ale omului a fost 
expusă în principal? Una primară este aceea că omului îi este scârbă de 
adevăr şi refuză să-l accepte; acesta este un tip foarte specific de 
comportament. O altă problemă principală este ceva ce există în esenţa-fire 
a fiecărei persoane: intransigenţa. Şi aceasta se manifestă destul de concret 
şi evident, nu-i așa? (Așa este.) Acestea sunt două dintre modurile 
principale în care firea coruptă a omului se manifestă şi este exprimată. 
Aceste comportamente specifice, aceste păreri, atitudini specifice şi aşa mai 
departe ilustrează în mod real şi corect că firea coruptă a omului are un 
element de scârbă de adevăr. Fireşte, mai vizibile în firea omului sunt 
manifestările intransigenţei: orice ar spune Dumnezeu și orice firi corupte 


ale omului ar fi expuse în cursul lucrării lui Dumnezeu, oamenii refuză cu 


încăpățânare să le recunoască şi li se împotrivesc. Dincolo de împotrivirea 
evidentă sau respingerea dispreţuitoare mai există, desigur, şi alt tip de 
comportament, şi anume, când oamenii nu-şi fac griji în legătură cu lucrarea 
lui Dumnezeu, ca şi cum aceasta nu i-ar privi deloc. Ce înseamnă să nu-ţi 
faci griji în legătură cu Dumnezeu? Este atunci când o persoană zice: 
„Spune ce vrei, nu are nicio legătură cu mine. Nicio judecată sau expunere a 
ta nu are legătură cu mine. Nu o accept și nu o recunosc.” Putem să numim 
o astfel de atitudine „intransigentă”? (Da.) Este o manifestare a 
intransigenţei. Aceşti oameni spun: „Trăiesc aşa cum îmi place, în orice fel 
mă face să mă simt în largul meu şi în orice fel mă face fericit. Chiar dacă 
am comportamentele despre care vorbeşti Tu, precum aroganta, 
înşelăciunea, aversiunea față de adevăr, ticăloşia, cruzimea şi aşa mai 
departe, ce contează? Eu n-o să le examinez şi nici n-o să le cunosc sau 
accept. Așa cred eu în Dumnezeu, ce-ai de gând să faci în acest sens?” 
Aceasta este o atitudine intransigentă. Când oamenii nu-şi fac griji privind 
cuvintele lui Dumnezeu sau nu sunt atenţi la acestea, ceea ce înseamnă că Îl 
ignoră constant pe Dumnezeu, indiferent ce spune El, dacă El glăsuieşte sub 
forma unor atenționări, avertismente sau îndemnuri — indiferent ce mod de a 
glăsui alege El, sau care sunt sursa şi obiectivele discursului Său — atunci, 
atitudinea lor este una intransigentă. Înseamnă că nu sunt deloc atenţi la 
intenția urgentă a lui Dumnezeu și cu atât mai puţin la dorința Sa sinceră, 
bine intenționată, de a mântui omenirea. Indiferent ce face Dumnezeu, 
oamenii nu au hotărârea de a coopera şi nu sunt dornici să năzuiască la 
adevăr. Chiar dacă ei recunosc că judecata și revelația lui Dumnezeu sunt în 
întregime faptice, nu există nicio remușcare în sufletele lor şi continuă să 
creadă ca şi înainte. În cele din urmă, după ce au ascultat multe predici, 
spun acelaşi lucru: „Sunt un credincios adevărat, în orice caz, umanitatea 


mea nu e slabă, nu aş face rău în mod intenționat, sunt capabil să mă lepăd 


de lucruri, pot să îndur greutăţi şi sunt dornic să plătesc un preţ pentru 
credinţa mea. Dumnezeu nu Se va lepăda de mine.” Nu este acest lucru 
exact cum a zis Pavel: „M-am luptat lupta cea bună, mi-am sfârşit alergarea, 
am păzit credinţa. De acum mă așteaptă cununa dreptății”? Acesta este 
genul de atitudine pe care o au oamenii. Care este firea din spatele unei 
astfel de atitudini? Intransigenţa. Este greu de schimbat o fire intransigentă? 
Există o cale pentru a face asta? Cea mai simplă şi cea mai directă metodă 
este de a-ţi transforma atitudinea față de cuvintele lui Dumnezeu şi faţă de 
Dumnezeu Însuşi. Cum poţi transforma aceste lucruri? Disecând și 
ajungând să cunoşti stările şi mentalităţile ce rezultă din atitudinea ta 
intransigentă şi verificând care dintre acţiunile şi cuvintele tale, care dintre 
punctele de vedere și intențiile de care te agăţi și chiar, în mod concret, care 
dintre gândurile şi ideile pe care le exprimi sunt controlate de firea ta 
intransigentă. Examinează şi înlătură aceste comportamente, efuziuni şi 
stări, una câte una, iar apoi, schimbă-le — imediat ce ai examinat şi ai 
detectat ceva, grăbeşte-te şi schimbă acel lucru. De exemplu, tocmai 
vorbeam despre a acţiona pe baza preferințelor şi paselor tale, ceea ce te 
face capricios. Cei cu o fire capricioasă au defectul de a le fi scârbă de 
adevăr. Dacă îţi dai seama că ești acest gen de persoană, cu acest gen de fire 
coruptă, dar nu reflectezi asupra ta și nu cauţi adevărul pentru a o înlătura, 
crezând cu încăpățânare că nu ai nicio problemă, aceasta este intransigență. 
După această predică, î poți da seama brusc: „Am spus şi eu astfel de 
lucruri și am astfel de păreri. Această fire a mea este una căreia îi este 
scârbă de adevăr. Cum aşa stau lucrurile, mă voi apuca să înlătur această 
fire.” Şi cum te apuci să o înlături? Începe prin a renunţa la impresia de 
superioritate, la a fi capricios şi arbitrar; indiferent dacă ești într-o pasă 
bună sau proastă, gândește-te care sunt cerinţele lui Dumnezeu. Dacă poți 


să te răzvrăteşti împotriva trupului şi să practici în acord cu cerințele lui 


Dumnezeu, cum te va vedea El? Dacă poţi începe cu adevărat să-ți înlături 
aceste firi corupte, acesta este un semn că în mod sincer şi ambițios 
cooperezi cu lucrarea lui Dumnezeu. Te vei împotrivi şi vei înlătura în mod 
conştient acea fire căreia îi este scârbă de adevăr şi, în același timp, îţi vei 
înlătura firea intransigentă. După ce ţi-ai înlăturat ambele firi corupte, vei fi 
capabil să te supui lui Dumnezeu și să Îl mulţumești, iar asta Îi va plăcea. 
Dacă aţi înţeles conţinutul acestei părtăşii şi practicaţi răzvrătirea împotriva 
trupului în acest mod, voi fi foarte încântat. Atunci, nu voi fi rostit în van 


aceste cuvinte. 


Intransigenţa este o problemă a unei firi corupte; este ceva în natura 
cuiva şi nu este uşor de înlăturat. Atunci când o persoană are o fire 
intransigentă, aceasta se manifestă, în principal, ca o înclinaţie spre a oferi 
justificări şi argumente amăgitoare, a nu renunţa la propriile idei şi a nu 
accepta cu uşurinţă lucruri noi. Sunt momente în care oamenii ştiu că ideile 
lor sunt greşite și, totuşi, nu renunță la ele, de dragul vanităţii şi mândriei 
lor, încăpățânați până la capăt. O astfel de fire intransigentă este greu de 
schimbat, chiar dacă persoana este conștientă de aceasta. Pentru a rezolva 
problema intransigenţei, omul trebuie să-şi cunoască aroganta, înșelăciunea, 
răutatea, scârba de adevăr şi alte asemenea firi. Când un om își cunoaște 
aroganta, înşelăciunea, răutatea, când ştie că îi este scârbă de adevăr, că nu 
este dispus să se răzvrătească împotriva trupului, deși își doreşte să practice 
adevărul, că vine mereu cu scuze şi-şi explică dificultățile, cu toate că vrea 
să se supună lui Dumnezeu, îi va fi uşor să recunoască faptul că are o 
problemă cu intransigenţa. Pentru a rezolva această problemă, trebuie mai 
întâi să fie înzestrat cu rațiunea umană normală şi să înceapă prin a învăța 
să asculte de cuvintele lui Dumnezeu. Dacă îți dorești să fii oaia lui 
Dumnezeu, trebuie să înveţi să asculți cuvintele Lui. Și cum ar trebui să le 


asculți? Ascultând problemele pe care Dumnezeu le expune în cuvintele 


Sale şi care sunt relevante pentru tine. Dacă găseşti una, ar trebui să o 
accepţi; nu trebuie să crezi că este o problemă pe care o au alți oameni, că 
este problema tuturor sau a umanității şi că nu are nimic de-a face cu tine. 
Ar fi greşit să ai o astfel de convingere. Cu ajutorul revelației din cuvintele 
lui Dumnezeu, ar trebui să reflectezi dacă ai stările corupte sau opiniile 
denaturate pe care le dezvăluie Dumnezeu. De exemplu, când auzi cuvintele 
lui Dumnezeu dezvăluind manifestările unei firi arogante de care dă dovadă 
cineva, ar trebui să te gândești: „Dau dovadă de aroganță? Sunt un om 
corupt, aşa că sigur am unele dintre acele manifestări; ar trebui să reflectez 
unde fac asta. Oamenii spun că sunt arogant, că mă port cu nasul pe sus, că 
îi constrâng pe oameni când vorbesc. Asta-i firea mea cu adevărat?” Cu 
ajutorul reflecției, îți vei da în sfârşit seama că revelaţia cuvintelor lui 
Dumnezeu este întru totul corectă — că eşti o persoană arogantă. Şi, 
deoarece revelația cuvintelor lui Dumnezeu este pe deplin corectă, deoarece 
se potriveşte perfect situației tale, fără nici cea mai mică discrepanţă şi pare 
şi mai exactă la o reflecţie ulterioară, ar trebui să accepți judecata și 
mustrarea cuvintelor Sale şi să desluşeşti și să ajungi să cunoşti esenţa firii 
tale corupte potrivit acestora. Atunci vei putea să ai, cu adevărat, remușcări. 
În credința în Dumnezeu, doar mâncând și bând din cuvintele Lui în acest 
fel, poți ajunge să te cunoşti. Pentru a-ți înlătura firile corupte, trebuie să 
accepţi judecata şi dezvăluirea cuvintelor lui Dumnezeu. Dacă nu poţi face 
asta, nu vei avea cum să te lepezi de firile tale corupte. Dacă ești o persoană 
inteligentă care îşi dă seama că revelația cuvintelor lui Dumnezeu este în 
general corectă sau dacă poţi admite că jumătate din aceasta este corectă, 
atunci ar trebui să o accepți imediat şi să te supui înaintea lui Dumnezeu. 
De asemenea, trebuie să te rogi Lui şi să reflectezi asupra ta. Numai atunci 
vei înţelege că toate cuvintele revelaţiei lui Dumnezeu sunt corecte, că toate 


sunt fapte şi nimic mai puţin decât atât. Numai supunându-se înaintea lui 


Dumnezeu cu o inimă cu frică de Dumnezeu, pot oamenii să reflecteze cu 
adevărat asupra lor. Numai atunci vor putea să vadă varietatea de firi 
corupte care există în ei și că sunt într-adevăr aroganți și neprihăniţi de sine, 
fără pic de rațiune. Dacă un om este un iubitor al adevărului, va putea să se 
prosterneze înaintea lui Dumnezeu, să-l recunoască faptul că a fost profund 
corupt și să aibă voinţa de a accepta judecata și mustrarea Lui. În acest fel, 
el poate dobândi un suflet care să aibă remușcări, să înceapă să se nege și să 
se urască şi să regrete că nu a urmărit adevărul înainte, gândindu-se: „De ce 
nu am fost în stare să accept judecata şi mustrarea cuvintelor lui Dumnezeu 
când am început să le citesc? Această atitudine pe care am avut-o față de 
cuvintele Lui a fost una de aroganță, nu-i aşa? Cum am putut să fiu atât de 
arogant?” După o vreme în care reflectează frecvent asupra lui în acest fel, 
va recunoaște că este într-adevăr arogant, că nu este pe deplin capabil să 
admită că spusele lui Dumnezeu sunt adevărul şi fapte şi că într-adevăr nu 
are nicio fărâmă de rațiune. Dar este un lucru dificil să te cunoşti pe tine 
însuţi. De fiecare dată când o persoană meditează, poate doar să 
dobândească un pic mai multe cunoștințe profunde despre sine. A dobândi 
cunoştinţe clare despre o fire coruptă nu este ceva ce poate fi realizat într-un 
interval scurt de timp; omul trebuie să citească mai mult din cuvintele lui 
Dumnezeu, să se roage şi să reflecteze mai mult asupra sa. Numai așa poate 
ajunge, treptat, să se cunoască. Toţi cei care se cunosc cu adevărat au eşuat 
şi s-au poticnit de câteva ori în trecut, după care, au citit cuvintele lui 
Dumnezeu, s-au rugat Lui și au reflectat asupra lor, ajungând prin asta să 
vadă clar adevărul propriei corupții şi să simtă că erau într-adevăr profund 
corupți şi absolut lipsiţi de adevărul-realitate. Dacă experimentezi astfel 
lucrarea lui Dumnezeu şi te rogi Lui şi cauţi adevărul atunci când se abate 
ceva asupra ta, vei ajunge treptat să te cunoşti. Apoi, într-o zi, inima ta va fi 


lămurită: „Poate că am un calibru puţin mai bun decât alţii, dar acesta mi-a 


fost dat de Dumnezeu. Sunt mereu lăudăros, încercând să-i întrec pe alții 
când vorbesc şi să-i determin pe oameni să facă lucrurile ca mine. Într- 
adevăr sunt lipsit de rațiune — este aroganță şi neprihănire de sine! Prin 
reflecţie, am aflat de propria mea fire arogantă. Sunt luminarea şi harul lui 


|? 


Dumnezeu şi Îi mulțumesc pentru asta!” Este un lucru bun sau unul rău să 
afli despre propria fire coruptă? (E un lucru bun.) Pornind de acolo, ar 
trebui să cauţi cum să vorbeşti şi să acționezi cu rațiune şi supunere, cum să 
fii pe picior de egalitate cu ceilalți, cum să-i tratezi pe ceilalți corect, fără a- 
i constrânge, cum să-ți priveşti corect calibrul, darurile, punctele forte şi aşa 
mai departe. În acest fel, ca un munte bătut cu ciocanul până când ajunge 
praf, lovitură cu lovitură, firea ta arogantă va fi înlăturată. După aceea, 
atunci când vei interacţiona cu ceilalți sau vei lucra cu ei pentru a îndeplini 
o datorie, vei putea să le tratezi corect opiniile și să le acorzi o atenție 
deosebită în timp ce îi asculți. Şi când îi vei auzi dând glas unei opinii 
corecte, vei descoperi: „Aparent, calibrul meu nu este cel mai bun. 
Adevărul e că fiecare are propriile puncte forte; nu-mi sunt deloc inferiori. 
Înainte, am crezut mereu că aveam un calibru mai bun decât alţii. Asta a 
fost admirație de sine şi ignoranță cu mintea îngustă. Aveam o perspectivă 
foarte limitată, ca a unei broaște pe fundul unei fântâni. A gândi aşa chiar 
era lipsit de rațiune — a fost neruşinat! Am fost orbit şi asurzit de firea mea 
arogantă. Cuvintele altora nu au ajuns până la mine şi am crezut că eram 
mai bun decât ei, că aveam dreptate, când, de fapt, nu sunt mai bun decât 
niciunul dintre ei!” Începând din acel moment, îţi vei înţelege și cunoaşte cu 
adevărat neajunsurile şi statura mică. Şi, după aceea, când vei avea părtăşie 
cu alţii, le vei asculta cu atenţie părerile şi îți vei da seama: „Sunt atât de 
mulți oameni mai buni decât mine. Calibrul şi abilitatea mea de înţelegere 
sunt medii, în cel mai bun caz.” Dându-ţi seama de acest lucru, nu vei fi 


dobândit un strop de conştiinţă de sine? Experimentând asta și cugetând 


frecvent asupra ta conform cuvintelor lui Dumnezeu, vei fi capabil să 
dobândeşti o adevărată cunoaștere de sine care devine din ce în ce mai 
profundă. Vei putea vedea adevărul corupției tale, sărăcia şi infamia ta, 
urâţenia ta deplorabilă şi, în acel moment, îți va fi scârbă de tine şi îți vei uri 
firea coruptă. Apoi, îţi va fi uşor să te răzvrăteşti împotriva ta. În acest mod 
experimentezi lucrarea lui Dumnezeu. Trebuie să reflectezi la efuziunile 
tale de corupție, conform cuvintelor lui Dumnezeu. Mai ales după ce ai 
dezvăluit o fire coruptă în orice fel de situație, trebuie să reflectezi frecvent 
asupra ta şi să te cunoşti. Apoi îți va fi uşor să-ți vezi clar esenţa coruptă și 
vei putea să-ţi urăşti din inimă corupția, trupul şi pe Satana. Şi, din inimă, 
vei putea să iubeşti adevărul și să lupţi pentru el. În acest fel, firea ta 
arogantă se va diminua şi, treptat, o vei alunga. Vei dobândi tot mai multă 
rațiune și îţi va fi mai uşor să te supui lui Dumnezeu. În ochii celorlalţi, vei 
părea mai statornic şi mai hotărât şi vei părea că vorbeşti mai obiectiv. Vei 
fi capabil să-i asculți pe alţii şi le vei da timp să vorbească. Atunci când 
ceilalți vor avea dreptate, îţi va fi uşor să le accepţi cuvintele, iar 
interacțiunile tale cu oamenii nu vor fi atât de solicitante. Vei fi capabil să 
cooperezi armonios cu oricine. Dacă aşa îți îndeplineşti datoria, nu vei avea 
atunci rațiune şi umanitate? Aceasta este calea de a înlătura acest tip de fire 


coruptă. 


Haideţi acum să avem un pic de părtăşie despre metoda înlăturării 
firilor corupte prin prisma firii intransigente pe care tocmai am menţionat-o. 
Pentru a înlătura o fire coruptă, trebuie mai întâi ca omul să fie capabil să 
accepte adevărul. A accepta adevărul înseamnă a accepta judecata şi 
mustrarea lui Dumnezeu; înseamnă a accepta cuvintele Sale care dezvăluie 
esenţa corupției omului. Dacă ajungi să-ți cunoşti şi să-ți diseci efuziunile 
de corupție, stările, intenţiile şi comportamentele tale corupte pe baza 


cuvintelor lui Dumnezeu și ești capabil să descoperi esența problemelor 


tale, atunci vei fi dobândit cunoștințe despre firea ta coruptă şi vei fi 
demarat procesul de înlăturare a acesteia. Pe de altă parte, dacă nu practici 
în acest fel, nu numai că nu vei putea să-ți înlături firea intransigentă, dar 
nici nu vei avea cum să-ți eradichezi firile corupte. Fiecare persoană are mai 
multe firi corupte. De unde ar trebui să înceapă să le înlăture? În primul 
rând, trebuie să-şi înlăture intransigenţa, deoarece firea intransigentă îi 
împiedică pe oameni să se apropie de Dumnezeu, să caute adevărul şi să se 
supună lui Dumnezeu. Intransigența este cel mai mare obstacol pentru 
rugăciunea şi părtăşia omului cu Dumnezeu; este ceea ce interferează cel 
mai mult cu relația normală a omului cu Dumnezeu. După ce ţi-ai înlăturat 
firea intransigentă, celelalte vor fi ușor de înlăturat. Înlăturarea unei firi 
corupte începe cu reflecţie asupra propriei persoane și autocunoaștere. 
Înlătură toate firile corupte de care eşti conştient — cu cât dobândeşti 
cunoştinţe despre mai multe dintre ele, cu atât mai multe poți să înlături; cu 
cât mai profunde sunt aceste cunoştinţe privind firile tale corupte, cu atât le 
poți înlătura mai temeinic. Acesta este procesul de înlăturare a firilor 
corupte; se realizează rugându-te lui Dumnezeu, reflectând asupra ta şi 
cunoscându-te şi disecând esenţa firii tale corupte prin cuvintele lui 
Dumnezeu, până când eşti capabil să te răzvrătești împotriva trupului şi să 
practici adevărul. A cunoaște esenţa firii tale corupte nu este o sarcină 
simplă. A te cunoaşte pe tine însuţi nu înseamnă a spune, în linii mari: 
„Sunt o persoană coruptă; sunt un diavol; sunt odrasla Satanei, descendentul 
marelui balaur roşu; sunt potrivnic şi ostil faţă de Dumnezeu; sunt 
dușmanul Lui.” O astfel de vorbărie nu înseamnă neapărat că îți cunoşti 
într-adevăr corupția. Este posibil să fi învăţat acele cuvinte de la altcineva şi 
să nu ştii prea multe despre tine. Adevărata cunoaștere de sine nu se 
bazează pe învăţătura sau judecăţile omului, ci se bazează pe cuvintele lui 


Dumnezeu — înseamnă să vezi consecințele firilor corupte şi suferinţa pe 


care ai experimentat-o din cauza lor, să simţi cum o fire coruptă nu îţi face 
rău numai ţie, ci şi altor oameni. Înseamnă să-ţi dai seama că firile corupte 
îşi au originea în Satana, că sunt otrăvurile și filosofiile sale şi că sunt întru 
totul ostile adevărului și lui Dumnezeu. Când vei fi înţeles această 
problemă, vei fi ajuns să-ți cunoşti firea coruptă. După ce unii oameni 
recunosc faptul că sunt diavoli şi Satana, ei tot nu acceptă să fie emondați. 
Nu admit că au făcut ceva rău sau că au încălcat adevărul. Ce se întâmplă 
cu ei? Încă nu se cunosc pe ei înşişi. Unii oameni spun că sunt diavoli şi 
Satana, dar dacă i-ai întreba: „De ce spui că ești un diavol şi Satana?”, nu ar 
putea să răspundă. Acest lucru arată că ei nu își cunosc firea coruptă, nici 
natura-esenţă. Dacă ar putea să vadă că natura lor este natura diavolului, că 
firea lor coruptă este firea Satanei şi să admită că, prin urmare, ei sunt 
diavoli și Satana, atunci ar ajunge să-şi cunoască natura-esență. Adevărata 
cunoaştere de sine se dobândeşte prin expunerea, judecata, practica și 
experienţa cuvintelor lui Dumnezeu. Se dobândeşte prin înţelegerea 
adevărului. Dacă o persoană nu înţelege adevărul, atunci, orice ar spune 
despre cunoaşterea de sine este gol şi impracticabil, deoarece nu poate găsi 
sau pricepe acele lucruri care stau la baza acestui fapt şi care sunt esențiale. 
Pentru a se cunoaşte pe ei înşişi, oamenii trebuie să recunoască firile 
corupte pe care le-au dezvăluit în anumite situaţii, care a fost intenția lor, 
cum s-au comportat, cu ce anume au fost întinați și de ce nu au putut 
accepta adevărul. Trebuie să poată afirma clar aceste lucruri, şi abia atunci 
se pot cunoaște pe ei înşişi. Când unii oameni se confruntă cu emondarea, 
recunosc faptul că le e scârbă de adevăr, că au suspiciuni şi neînţelegeri în 
privinţa lui Dumnezeu şi că se păzesc de El. În plus, ei admit că toate 
cuvintele lui Dumnezeu care îl judecă și îl dezvăluie pe om sunt reale. 
Acest lucru arată că au un strop de autocunoaştere. Însă pentru că ei nu-L 


cunosc pe Dumnezeu sau lucrarea Lui, pentru că nu-l înţeleg intențiile, 


autocunoaşterea lor este destul de superficială. Dacă o persoană își 
recunoaşte doar propria corupție, dar nu a găsit rădăcina problemei, poate 
să-şi înlăture suspiciunile şi neînțelegerile în privinţa lui Dumnezeu și 
faptul că se păzeşte de El? Nu, nu poate. Acesta este motivul pentru care 
cunoașterea de sine este mai mult decât o simplă recunoaştere a corupției și 
a problemelor omului — trebuie, de asemenea, să înțeleagă adevărul şi să 
înlăture de la rădăcină problema firii sale corupte. Acesta este singurul mod 
de a vedea adevărul corupției sale şi de a dobândi adevărata pocăință. Când 
aceia care iubesc adevărul ajung să se cunoască, ei sunt, de asemenea, 
capabili să caute și să înţeleagă adevărul, pentru a-şi rezolva problemele. 
Doar acest tip de autocunoaştere dă rezultate. Ori de câte ori o persoană 
care iubește adevărul citeşte o frază din cuvintele lui Dumnezeu care îl 
dezvăluie şi îl judecă pe om, înainte de orice, ea are credinţă că acele 
cuvinte ale lui Dumnezeu care îl dezvăluie pe om sunt reale şi faptice şi că 
acele cuvinte ale Sale care îl judecă pe om sunt adevărul şi că reprezintă 
dreptatea lui Dumnezeu. Iubitorii adevărului trebuie să fie capabili să 
recunoască măcar acest lucru. Dacă un om nici nu crede cuvintele lui 
Dumnezeu şi nici nu consideră că acele cuvinte ale lui Dumnezeu care îl 
dezvăluie şi îl judecă pe om sunt fapte şi adevăr, poate să se cunoască prin 
cuvintele Sale? Cu siguranță nu — chiar dacă și-ar dori să o facă, nu ar 
putea. Dacă poți să fii ferm în credinţa ta că toate cuvintele lui Dumnezeu 
sunt adevărul şi să le crezi pe toate, indiferent ce spune Dumnezeu sau de 
felul Lui de a vorbi, dacă poți să crezi şi să accepţi cuvintele lui Dumnezeu 
chiar dacă nu le înţelegi, îi va fi uşor să reflectezi asupra ta şi să te cunoşti 
prin ele. Autoreflecţia trebuie să se bazeze pe adevăr. Acest lucru este 
dincolo de orice îndoială. Numai cuvintele lui Dumnezeu sunt adevărul — 
niciunul dintre cuvintele omului şi niciunul dintre cuvintele Satanei nu 


reprezintă adevărul. De mii de ani, Satana a corupt omenirea cu tot felul de 


cunoştinţe, învățături și teorii, iar oamenii au devenit atât de insensibili şi de 
tonţi, încât nu numai că sunt lipsiți de cel mai mic strop de autocunoaştere, 
ba chiar susțin erezii și sofisme şi refuză să accepte adevărul. Oamenii ca 
aceştia sunt fără speranţe. Cei care au credință adevărată în Dumnezeu cred 
că numai cuvintele Lui sunt adevărul, sunt capabili să se cunoască pe baza 
cuvintelor lui Dumnezeu şi a adevărului, dobândind prin asta adevărata 
pocăință. Unii oameni nu urmăresc adevărul; îşi bazează autoreflecția doar 
pe învăţăturile omului şi nu admit nimic altceva decât un comportament 
păcătos, fiind în tot acest timp incapabili să-și dea seama de propria esență 
coruptă. O astfel de autocunoaştere este un efort zadarnic şi nu dă niciun 
rezultat. Un om trebuie să-și pună baza autoreflecției pe cuvintele lui 
Dumnezeu şi, după ce reflectează, să ajungă treptat să cunoască firile 
corupte pe care le dezvăluie. Trebuie să fie capabil să-și măsoare şi să-şi 
cunoască neajunsurile, umanitatea-esență, opiniile asupra lucrurilor, 
perspectiva şi valorile de viață pe baza adevărului şi apoi să ajungă la o 
evaluare și la un verdict precis asupra acestor lucruri. În acest fel, poate 
ajunge treptat la cunoașterea de sine. Însă, cunoaşterea de sine devine din ce 
în ce mai profundă pe măsură ce un om are mai multe experienţe în viață. 
Şi, înainte să câştige adevărul, îi va fi imposibil să-și vadă în întregime 
natura-esenţă. Dacă o persoană se cunoaște cu adevărat, poate vedea că 
fiinţele umane corupte sunt într-adevăr odraslele şi întruchipările Satanei. 
Va simţi că nu merită să trăiască înaintea lui Dumnezeu, că este nevrednic 
de iubirea şi de mântuirea Lui şi se va putea prosterna cu totul în fața Lui. 
Doar cei care sunt capabili de un asemenea grad de cunoaştere se cunosc cu 
adevărat. Cunoaşterea de sine este o condiție prealabilă pentru a pătrunde în 
adevărul-realitate. Dacă o persoană vrea să practice adevărul şi să intre în 
realitate, trebuie să se cunoască. Toţi oamenii au firi corupte și, în ciuda lor, 


sunt mereu încătușaţi şi controlați de aceste firi corupte. Sunt incapabili să 


practice adevărul sau să se supună lui Dumnezeu. Aşadar, dacă îşi doresc să 
facă aceste lucruri, trebuie mai întâi să se cunoască pe ei înşişi și să-și 
înlăture firile corupte. Numai prin procesul de înlăturare a unei firi corupte 
poate o persoană să înţeleagă adevărul şi să obţină cunoaștere despre 
Dumnezeu; numai atunci poate să se supună lui Dumnezeu şi să fie martoră 
pentru El. Aşa se câştigă adevărul. Procesul de intrare în adevărul-realitate 
este acela de înlăturare a firii corupte. Așadar, ce trebuie să facă o persoană 
pentru a-şi înlătura firea coruptă? În primul rând, trebuie să-şi cunoască 
esenţa coruptă. Mai exact, asta înseamnă să ştie cum a apărut firea coruptă 
şi care dintre cuvintele diavolești și sofismele Satanei pe care le-a acceptat 
au dat naştere acesteia. Odată ce ajunge să înţeleagă pe deplin aceste cauze 
fundamentale pe baza cuvintelor lui Dumnezeu și să le discearnă, nu va mai 
fi dispusă să trăiască după firea sa coruptă, va vrea doar să se supună lui 
Dumnezeu şi să trăiască după cuvintele Sale. Oricând va dezvălui o fire 
coruptă, va fi capabilă să o recunoască, să o respingă şi să se răzvrătească 
împotriva trupului. Practicând și experimentând în acest fel, se va lepăda, 


încet, de toate firile sale corupte. 


Unii oameni spun: „Când am citit cuvintele de revelaţie şi judecată ale 
lui Dumnezeu, am reflectat asupra mea şi mi-am dat seama că sunt arogant, 
înşelător, egoist, ticălos, intransigent şi lipsit de umanitate.” Există unii care 
spun chiar că sunt extrem de aroganţi, că sunt fiare, că sunt diavoli şi 
satane. Este aceasta adevărata cunoaștere de sine? Dacă vorbesc din inimă, 
şi nu doar copiază ceva, atunci arată că au, cel puţin, o oarecare cunoaștere 
de sine, singura întrebare fiind dacă aceasta este superficială sau profundă. 
Dacă ei copiază ceva, repetă cuvintele altcuiva, atunci aceasta nu este 
cunoaştere adevărată de sine. Cunoașterea propriei firi corupte trebuie să fie 
concretă pentru fiecare chestiune şi stare — asta înseamnă detalii precum 


stări, efuziuni, comportamente, gânduri şi idei care sunt legate de firea 


coruptă. Numai atunci poate cineva să ajungă cu adevărat să se cunoască. Şi 
când un om se cunoaște cu adevărat, inima sa va fi copleşită de remușcare și 
va deveni capabil de pocăință adevărată. Care este primul lucru pe care 
trebuie să-l practice o persoană pentru a se pocăi? (Trebuie să-şi recunoască 
greşelile.) „Recunoaşterea greşelilor sale” nu este modalitatea corectă de a 
exprima acest lucru; mai degrabă, este o chestiune care ţine de a recunoaşte 
şi de a şti că o persoană are o anumită fire coruptă. Dacă un om spune că 
firea lui coruptă este un fel de greşeală, se înșală. O fire coruptă este ceva 
care aparține naturii cuiva, ceva care controlează o persoană. Nu este 
acelaşi lucru cu o greşeală unică. Unii oameni, după ce dau dovadă de 
corupţie, se roagă lui Dumnezeu: „O, Dumnezeule, am făcut o greşeală. Îmi 
pare rău.” Acest lucru este inexact. „Recunoașterea unui păcat” ar fi o 
expresie mai adecvată. Modalitatea specifică prin care se pocăiesc oamenii 
este cunoașterea de sine şi rezolvarea problemelor pe care le au. Când o 
persoană dezvăluie o fire coruptă sau comite o fărădelege şi îşi dă seama că 
se împotriveşte lui Dumnezeu și că-l stârneşte ura, ar trebui să reflecteze 
asupra sa şi să se cunoască în cuvintele relevante ale lui Dumnezeu. În 
consecinţă, va dobândi o oarecare cunoaștere despre firea sa coruptă şi va 
recunoaşte că aceasta provine din otrăvurile şi corupția Satanei. Apoi, după 
ce va fi găsit principiile pentru practicarea adevărului și va fi fost capabilă 
să-l pună în practică, aceasta este adevărata pocăință. Indiferent de corupția 
pe care o dezvăluie o persoană, dacă este capabilă să-și cunoască mai întâi 
firea coruptă, să caute adevărul ca să o înlăture şi să ajungă să practice 
adevărul, aceasta este adevărata pocăință. Unii oameni ştiu câte ceva despre 
ei înşişi, dar în ei nu există niciun semn al pocăinţei, nici vreo mărturie a 
faptului că practică adevărul. Dacă rămân neschimbaţi după ce au dobândit 
cunoaşterea de sine, acest lucru este departe de adevărata pocăință. Pentru a 


dobândi adevărata pocăință, o persoană trebuie să-și înlăture firile corupte. 


Aşadar, cum ar trebui, în mod specific, să practice şi să intre pentru a-și 
înlătura firile corupte? lată un exemplu. Oamenii au firi înșelătoare, mint şi 
înşală mereu. Dacă îţi dai seama de acest lucru, atunci cel mai simplu şi mai 
direct principiu de practică pentru a-ți înlătura necinstea este să fii o 
persoană cinstită, să spui adevărul și să faci lucruri cinstite. Domnul Isus a 
spus: „Vorbirea voastră să fie astfel: «Da» să fie «Da» şi «Nu» să fie 


bi 


«Nu».” Pentru a fi o persoană cinstită, trebuie să urmezi principiile 
cuvintelor lui Dumnezeu. Această practică simplă este cea mai eficientă; 
este uşor de înţeles şi de pus în practică. Cu toate acestea, deoarece oamenii 
sunt atât de profund corupți, pentru că toți au naturi satanice și trăiesc după 
firi satanice, le este destul de dificil să practice adevărul. Ar vrea să fie 
sinceri, dar nu pot. Nu se pot abţine să nu spună minciuni şi se dedau 
tertipurilor şi, deşi s-ar putea să aibă remuşcări după ce recunosc acest 
lucru, tot nu vor fi capabili să se lepede de constrângerile firii lor corupte și 
vor continua să mintă şi să înşele așa cum au făcut înainte. Cum ar trebui 
rezolvată această problemă? O parte din rezolvare este să ştii că esenţa firii 
corupte a unei persoane este urâtă şi infamă şi să fii capabil să o urăști din 
inimă; o altă parte este să te instruieşti să practici în conformitate cu 
adevărul-principiu: „Vorbirea voastră să fie astfel: «Da» să fie «Da» şi 
«Nu» să fie «Nuy».” Când practici acest principiu, eşti în procesul de 
înlăturare a firii tale înşelătoare. Fireşte, dacă eşti capabil să practici în 
conformitate cu adevărurile-principii în timp ce îți înlături firea înșelătoare, 
aceasta este o manifestare a faptului că te schimbi și începutul adevăratei 
tale pocăinţe, iar Dumnezeu aprobă asta. Înseamnă că, atunci când te 
transformi, Dumnezeu îşi va schimba părerea despre tine. De fapt, că 
Dumnezeu face acest lucru este un fel de iertare pentru firile corupte și 
răzvrătirea omului. El îi iartă pe oameni şi nu-Şi aduce aminte de păcatele 


sau de fărădelegile lor. Este suficient de exact? Aţi înţeles? lată un alt 


exemplu. Să spunem că ai o fire arogantă şi, indiferent ce ţi se întâmplă, eşti 
foarte îndărătnic, vrei ca tu să iei mereu hotărârile, să-i faci pe alții să 
asculte de tine și să facă ce vrei tu să facă. Apoi vine ziua în care îți dai 
seama că acest lucru este cauzat de o fire arogantă. Faptul că recunoşti că 
este o fire arogantă este primul pas către cunoașterea de sine. În continuare, 
ar trebui să cauţi câteva pasaje din cuvintele lui Dumnezeu care expun o fire 
arogantă cu care să te compari, să reflectezi asupra ta şi să te cunoşti. Dacă 
ți se pare că acea comparație este complet potrivită şi admiţi că firea 
arogantă pe care o dezvăluie Dumnezeu există în tine, iar apoi discerni și 
descoperi de unde vine firea ta arogantă, de ce apare şi care dintre 
otrăvurile, ereziuile și sofismele Satanei o guvernează, atunci, după ce ai 
văzut esenţa tuturor acestor întrebări, vei fi săpat până la rădăcina aroganței 
tale. Aceasta este adevărata cunoaștere de sine. Când ai o definiție mai 
exactă a felului în care îți dezvălui firea coruptă, acest lucru va facilita o 
cunoaştere mai profundă şi mai practică despre tine. Ce ar trebui să faci în 
continuare? Ar trebui să cauţi adevărurile-principii în cuvintele lui 
Dumnezeu şi să înţelegi ce fel de comportament şi discurs uman sunt 
manifestări ale umanităţii normale. După ce găseşti calea de practicare, 
trebuie să practici potrivit cuvintelor lui Dumnezeu și, când inima ta se va 
schimba, te vei fi pocăit cu adevărat. Nu numai că discursul şi acțiunile tale 
vor fi principiale, ci vei trăi şi asemănarea umană și vei renunţa treptat la 
firea ta coruptă. Alţii te vor vedea ca pe o persoană nouă: nu vei mai fi 
vechea persoană coruptă de odinioară, ci una renăscută în cuvintele lui 


Dumnezeu. O astfel de persoană este una care şi-a schimbat firea vieţii. 


A te cunoaşte pe tine însuţi nu este o sarcină simplă. Se realizează prin 
acceptarea adevărului, precum şi prin practicarea şi experimentarea 
cuvintelor lui Dumnezeu, iar adevărata cunoaştere de sine poate fi atinsă 


doar acceptând judecata şi mustrarea lui Dumnezeu. Cei care nu au 


experimentat judecata şi mustrarea pot, cel mult, să recunoască greșelile pe 
care le-au făcut şi lucrurile pe care le-au greşit. Le va fi foarte greu să-și 
vadă limpede natura-esență. De ce credincioşii din Epoca Harului nu au 
reuşit niciodată să-şi schimbe firile vieții, deşi au încetat să mai comită 
anumite păcate şi s-au comportat mai bine? De ce, deşi credeau în 
Dumnezeu, I s-au împotrivit şi chiar L-au trădat? Omenirii corupte îi este 
dificil să recunoască sursa acestei probleme. De ce toți oamenii au firi 
satanice? Pentru că Satana a corupt omenirea, iar oamenii i-au acceptat 
cuvintele diavoleşti şi filosofiile. Asta este ceea ce a dat naştere firilor 
corupte şi astfel firea Satanei a devenit sursa împotrivirii omului față de 
Dumnezeu. Acesta este cel mai greu lucru de recunoscut pentru oameni. 
Dumnezeu Îşi face lucrarea de judecată în zilele de pe urmă pentru a mântui 
omenirea de influența Satanei şi pentru a înlătura sursa păcatului şi a 
împotrivirui omenirii faţă de Dumnezeu. Satana a corupt omenirea de mii de 
ani, iar natura lui a prins rădăcini în inima oamenilor. Prin urmare, niciun 
fel de fire coruptă nu poate fi îndepărtată şi alungată cu doar una sau două 
încercări de reflecţie asupra propriei persoane şi autocunoaştere. Firile 
corupte se manifestă în mod constant şi repetat, așa că oamenii trebuie să 
accepte adevărul şi să poarte o luptă lungă cu firile lor satanice până când îl 
vor birui pe Satana. Numai atunci se pot lepăda întru totul de firile lor 
corupte. Aşadar, oamenii trebuie să se roage neîncetat lui Dumnezeu, să 
caute adevărul, să reflecteze asupra lor, să se cunoască pe ei înşişi şi să 
practice adevărul, până când corupția nu se mai revarsă din ei, firile vieţii 
lor se schimbă şi ajung să se supună lui Dumnezeu. Numai atunci vor 
obține aprobarea lui Dumnezeu. S-ar putea ca rezultatele fiecărei bătălii să 
nu fie evidente imediat, iar tu să mai dezvălui ulterior firi corupte. S-ar 
putea să te simţi puţin negativ și descurajat, dar să nu vrei să renunti, și mai 


poți continua să încerci din greu, căutându-L pe Dumnezeu şi bizuindu-te 


pe El. Dacă perseverezi în acest fel doi sau trei ani, chiar vei putea să pui 
adevărul în practică, iar în inima ta va fi pace şi bucurie. Atunci vei vedea 
limpede că toate eșecurile, toate eforturile şi tot ce ai câştigat au fost un 
semn bun că te îndreptai către o transformare a firii tale și Îl determinai pe 
Dumnezeu să Se răzgândească în privinţa ta. Deși fiecare schimbare este 
imperceptibilă pentru conştiinţa umană, transformarea firii care însoţeşte 
fiecare punct de cotitură nu poate fi atinsă cu ajutorul niciunei alte acțiuni 
sau al vreunui alt lucru. Aceasta este calea pe care trebuie să o parcurgi 
pentru a-ţi schimba firea şi a intra în viaţă. Aşa trebuie să practici atunci 
când urmărești să-ți schimbi firea. Desigur, oamenii ar trebui să înțeleagă 
precis modul în care se petrece schimbarea firii: nu este o schimbare subită, 
cutremurătoare, care surprinde și încântă, așa cum își imaginează ei. Nu aşa 
se întâmplă. Este o chestiune ce ţine de schimbarea în mod inconștient, lent, 
puţin câte puţin. Când un om este capabil să pună adevărul în practică, va 
câştiga ceva. Când vei privi în urmă după ce ai mers pe această cale trei, 
CINCI, zece ani, vei fi surprins să descoperi că firea ta s-a schimbat foarte 
mult în acei zece ani, că eşti complet diferit. S-ar putea ca personalitatea şi 
temperamentul tău, sau stilul tău de viaţă şi altele să nu se fi schimbat, dar 
firile, stările şi comportamentele pe care le manifești să fie extrem de 
diferite, ca şi cum ai devenit, cu adevărat, o altă persoană. De ce va avea loc 
o astfel de schimbare? Pentru că, în acei zece ani, vei fi fost judecat, 
mustrat, emondat, încercat şi rafinat de cuvintele lui Dumnezeu de multe ori 
şi vei fi înțeles multe adevăruri. Va începe cu o schimbare a părerilor tale 
asupra lucrurilor, cu o schimbare a viziunii tale asupra vieții şi a valorilor 
tale, care va fi urmată de o schimbare a firii vieţii tale, a temeliei pe care te 
bazezi pentru a supravieţui — şi, pe măsură ce apar aceste schimbări, vei 
deveni treptat o altă persoană, una nouă. Deşi personalitatea, 


temperamentul, stilul de viaţă şi chiar şi limbajul și comportamentul tău pot 


fi neschimbate, îți vei fi transformat firea vieţii și doar aceasta în sine este o 
schimbare fundamentală, esențială. Care sunt semnele schimbării firii? Cum 
anume se manifestă? Începe cu o schimbare a punctelor de vedere ale unei 
persoane asupra lucrurilor — se petrece atunci când numeroasele puncte de 
vedere ale non-credincioşilor pe care le nutreşte o persoană se schimbă pe 
măsură ce aceasta dobândeşte o înțelegere a adevărului, iar acele puncte de 
vedere se apropie mai mult de adevărul cuvintelor lui Dumnezeu. Aceasta 
este prima etapă a schimbării firii. Dincolo de asta, prin reflecţie asupra 
propriei persoane şi autocunoaştere, oamenii se pot concentra pe practicarea 
adevărului. Reflectând asupra diferitelor intenţii, motive, gânduri și idei, 
noțiuni, puncte de vedere şi atitudini care se nasc înlăuntrul lor, ei își pot 
localiza problemele şi pot începe să simtă remuşcări din cauza lor. Apoi, ei 
pot să se răzvrătească împotriva trupului şi să pună adevărul în practică. Şi, 
pe măsură ce o vor face, ei vor ajunge să preţuiască și mai mult cuvintele 
lui Dumnezeu și adevărul şi vor recunoaşte că Hristos este adevărul, calea şi 
viaţa. Vor fi mai dispuşi să-L urmeze pe Hristos şi să I se supună şi vor 
simți că Dumnezeu exprimă adevăruri pentru a demasca, a judeca şi a 
mustra omul şi pentru a schimba firile corupte ale oamenilor şi că, făcând 
acest lucru, Dumnezeu mântuiește şi desăvârşeşte oamenii într-un mod cu 
adevărat practic. Ei vor simți că fără judecata şi mustrarea lui Dumnezeu 
sau fără aprovizionarea şi îndrumarea cuvintelor Sale, oamenii nu ar avea 
nicio modalitate de a atinge mântuirea şi nici nu ar putea culege astfel de 
recompense. Vor începe să iubească cuvintele lui Dumnezeu și vor simţi că 
depind de ele în viaţa lor reală, că au nevoie ca acestea să îi aprovizioneze, 
să-i călăuzească şi să le deschidă calea. Inima lor va fi plină de pace şi, când 
li se va întâmpla ceva, vor căuta în mod inconștient cuvintele lui Dumnezeu 
pentru a le servi drept bază şi vor căuta în acestea principiile şi calea 


practicii. Acesta este un rezultat obținut prin cunoașterea de sine. Mai este 


unul: oamenii nu-şi vor mai trata efuziunile de firi corupte aşa cum o făceau 
cândva, cu o atitudine intransigentă. În schimb, ei vor putea să-și liniștească 
inima şi să asculte cuvintele lui Dumnezeu cu atitudinea unui om onest şi 
vor putea să accepte adevărul şi lucrurile pozitive. Aceasta înseamnă că, 
atunci când vor avea o efuziune de fire coruptă, nu vor mai fi așa cum erau 
înainte — intransigenți, greu de domolit, extrem de agresivi, aroganti, 
insolenţi şi răutăcioşi — în schimb, vor reflecta în mod proactiv asupra lor 
înşişi şi vor dobândi cunoştinţe despre problemele lor reale. E posibil să nu 
ştie care este esența firii lor corupte, dar vor putea să se liniştească, să se 
roage lui Dumnezeu şi să caute adevărul, după care îşi vor recunoaşte 
problemele şi firea lor coruptă şi se vor căi înaintea lui Dumnezeu și vor 
hotărî să se comporte diferit în viitor. Aceasta este în întregime o atitudine 
de supunere. În acest fel, ei vor câştiga inimi pline de supunere față de 
Dumnezeu. Orice spune Dumnezeu, orice le cere El, orice lucrare face El 
sau indiferent ce medii le rânduiește El, oamenilor le va fi ușor să se supună 
acelor lucruri. Firile lor corupte nu vor reprezenta un obstacol atât de mare 
pentru ei, vor fi uşor de înlăturat și de depăşit. În acel moment, punerea 
adevărului în practică va fi lipsită de efort pentru ei şi vor fi capabili să se 
supună lui Dumnezeu. Acestea sunt semnele schimbării firii. Când un om 
poate să pună adevărul în practică și să se supună cu adevărat lui 
Dumnezeu, este corect să spunem că firea vieţii lui a suferit deja o 
schimbare — o schimbare adevărată, una în întregime dobândită prin 
urmărirea adevărului. Și toate comportamentele care se nasc în oameni în 
timpul acestui proces, fie că sunt comportamente pozitive sau negativitate și 
slăbiciune normală, sunt indispensabile și inexorabile. Întrucât există 
comportamente pozitive, trebuie să existe şi comportamente negative şi 
slăbiciune, dar negativitatea și slăbiciunea sunt temporare. Odată ce o 


persoană are o anumită statură, va avea din ce în ce mai puţine stări 


negative, slabe, şi tot mai multe comportamente şi intrări pozitive, iar 
acțiunile sale vor deveni din ce în ce mai principiale. O astfel de persoană 
este una care se supune lui Dumnezeu şi una a cărei fire a vieții s-a 
schimbat după ce firile sale corupte au fost curăţite. Se poate spune că 
acestea sunt rezultatele pe care le obţin cei care urmăresc adevărul, prin 
experimentarea judecății și mustrării cuvintelor lui Dumnezeu şi prin a fi 


emondați în mod repetat, încercaţi şi rafinați. 


Întrucât oamenii au auzit şi au înţeles cu toţii procesele specifice şi 
normale ale urmăririi adevărului, nu ar trebui să mai născocească diferite 
justificări sau scuze privind motivul pentru care le este scârbă de adevăr, i 
se împotrivesc sau nu-l urmăresc. După ce aţi înţeles aceste adevăruri și ați 
văzut limpede această problemă, aveţi acum discernământ cu privire la 
Justificările şi scuzele pe care le oferă oamenii pentru a nu urmări adevărul? 
Dacă o persoană în vârstă spune: „Sunt bătrân. Nu sunt motivat sau 
entuziast ca un tânăr. Odată cu vârsta, pierd agresivitatea şi ambiția tinereţii 
şi nu mai devin arogant. Deci, faptul că tu spui că sunt arogant este o prostie 
— nu sunt!” Are dreptate? (Nu.) Evident că nu. Toţi aveţi acum discernământ 
asupra unor astfel de cuvinte. Aţi putea să daţi în vileag acea persoană şi să 
spuneți: „Chiar dacă eşti bătrân, tot ai o fire arogantă. Ai fost arogant toată 
viaţa, fără să îndrepți asta vreodată. Vrei să fu în continuare arogant?” Unii 
mai tineri spun: „Sunt atât de tânăr, încât nu am experimentat părțile haotice 
ale societăţii şi nici nu m-am luptat sau alăturat diferitor grupuri. Nu am 
experiențele pe care le au oamenii care au umblat prin lume — și, mai 
important, bineînţeles, nu sunt la fel de alunecos sau perfid ca acei vulpoi 
bătrâni. Ca tânăr, este normal să am o fire puţin arogantă; cel puţin nu sunt 
la fel de calculat, înşelător și ticălos ca un bătrân.” Este potrivit să spui 
asta? (Nu.) Fiecare persoană are o fire coruptă. Nu are nimic de-a face cu 


vârsta sau sexul. Ai ceea ce au alții, iar ei au ceea ce ai tu. Nu este nevoie să 


arate nimeni cu degetul. Desigur, nu este suficient doar să recunoaștem că 
toată lumea are o fire coruptă. Din moment ce ai recunoscut că ai o fire 
coruptă, trebuie să cauţi adevărul ca să o înlături — nu îţi vei fi atins 
obiectivul înainte să fi dobândit adevărul şi să ţi se fi schimbat firea. 
Înlăturarea unei dispoziţii corupte depinde, în cele din urmă, de faptul că 
accepţi adevărul, renunți la justificări şi scuze şi poți să-ți înfrunți în mod 
corespunzător firea coruptă. Nu trebuie să o eviţi sau să o ocoleşti cu scuze 
ŞI, cu siguranţă, nu trebuie să o respingi. Acestea sunt lucruri ușor de 
realizat. Care este cel mai greu lucru de făcut? Mă pot gândi la ceva. Sunt 
oameni care zic: „Spune că urmăresc sau nu adevărul, spune că nu iubesc 
adevărul sau că îmi este scârbă de el, dă-mă în vileag că am vreo fire 
coruptă — am să te ignor pur şi simplu. Fac orice îmi cere casa lui 
Dumnezeu sau orice lucrare trebuie isprăvită. Ascult în timpul predicilor și 
adunărilor, citesc şi eu atunci când toată lumea mănâncă şi bea din cuvintele 
lui Dumnezeu, stau și mă uit la videoclipuri cu mărturii despre experienţe 
alături de voi şi mănânc odată cu voi. Vă urmez îndeaproape. Cine dintre 
voi ar putea spune că nu urmăresc adevărul? Eu așa cred, deci puteți să 
faceţi sau să spuneţi ce vreți, că nu-mi pasă!” Acest tip de persoană pretinde 
că nu inventează scuze sau justificări, dar nici nu are vreo intenție să 
urmărească adevărul. Este ca şi cum lucrarea lui Dumnezeu de mântuire nu 
ar avea nimic de-a face cu ea, ca şi cum nu ar avea nevoie de aceasta. 
Oamenii ca aceştia nu spun explicit: „Umanitatea mea este bună, cred cu 
adevărat în Dumnezeu, sunt dispus să mă lepăd de lucruri, pot să sufăr şi să 
plătesc un preţ. Pe deasupra trebuie să mai accept judecata şi pedeapsa lui 
Dumnezeu?” Ei nu spun acest lucru în mod explicit, nu au o atitudine clară 
față de adevăr și nu condamnă public lucrarea lui Dumnezeu. Totuşi, cum 
tratează Dumnezeu astfel de oameni? Dacă nu urmăresc adevărul, dacă sunt 


foarte indiferenți faţă de cuvintele lui Dumnezeu și le ignoră, atunci 


atitudinea Lui faţă de ei este foarte clară. Este exact ca în acel verset din 
Biblie, care spune: „Dar fiindcă eşti căldicel — nici în clocot, nici rece — o să 
te vărs din gura Mea!” (Apocalipsa 3:16). Dumnezeu nu îi vrea, iar asta 
înseamnă probleme. Există astfel de oameni în biserică? (Da.) Aşadar, cum 
trebuie clasificați? În ce categorie ar trebui incluși? Nu este nevoie să îi 
clasificați. Pe scurt, asemenea oameni nu urmăresc adevărul. Nu acceptă 
adevărul, nu reflectează asupra lor, nu se cunosc pe ei înșiși și nu au o inimă 
plină de pocăință — în schimb, au o credinţă tulbure şi confuză în 
Dumnezeu. Ei fac orice le cere casa lui Dumnezeu, fără a provoca tulburări 
sau întreruperi. Întrebaţi-i: „Ai noțiuni?” „Nu.” „Ai vreo fire coruptă?” 
„Nu.” „Îţi doreşti să dobândeşti mântuirea?” „Nu ştiu.” „Recunoşti că sunt 
adevărul cuvintele lui Dumnezeu?” „Nu ştiu.” Întrebaţi-i orice, iar ei 
răspund că nu ştiu. Există vreo problemă cu astfel de oameni? (Da.) Există, 
dar ei nu simt că este o problemă şi că are nevoie de rezolvare. Biblia 
spune: „Dar fiindcă eşti căldicel — nici în clocot, nici rece — o să te vărs din 
gura Mea!” Acea expresie — „o să te vărs din gura Mea!” — este principiul 
tratării unor astfel de oameni; este rezultatul care îi așteaptă. A nu fi nici 
rece, nici în clocot înseamnă că aceşti oameni nu au nicio părere; înseamnă 
că, indiferent cum ai părtăşie cu ei despre probleme ce țin de schimbarea 
firii sau de mântuire, ei rămân indiferenți. Ce înseamnă „indiferent” aici? 
Înseamnă că nu sunt interesaţi de astfel de chestiuni și nu sunt dispuşi să 
audă despre ele. Unii ar putea spune: „Ce este atât de rău în a nu avea opinii 
sau efuziuni de corupţie?” Ce prostie absolută! Aceştia sunt oameni fără 
suflet, morţi, nici reci, nici în clocot, iar lui Dumnezeu îi este imposibil să 
lucreze asupra lor. Când vine vorba despre oameni care nu pot fi mântuiţi, 
Dumnezeu doar îi varsă şi a terminat cu ei. El nu lucrează asupra lor, iar noi 
nu vom aprecia în niciun fel astfel de oameni, ci pur şi simplu îi vom 


ignora. Dacă în biserică există astfel de oameni, ei pot rămâne atât timp cât 


nu provoacă nicio tulburare — dacă o fac, trebuie înlăturați. Acesta este un 
lucru uşor de rezolvat. Cuvintele Mele sunt îndreptate către cei care pot să 
accepte adevărul, care doresc să-l urmărească şi au o atitudine clară în ceea 
ce-l priveşte, care admit că au firi corupte şi pot fi mântuiţi; sunt îndreptate 
către cei care pot înțelege cuvintele lui Dumnezeu şi-l aud glasul, sunt 
îndreptate către oile lui Dumnezeu — aceştia sunt oamenii cărora le sunt 
adresate cuvintele lui Dumnezeu. Cuvintele lui Dumnezeu nu sunt 
îndreptate către cei care nu sunt nici reci, nici în clocot faţă de El. Astfel de 
oameni nu sunt interesați de adevăr şi nu sunt nici reci, nici în clocot în ceea 
ce priveşte cuvintele şi lucrarea lui Dumnezeu. Modul de a trata astfel de 
oameni este să spuneţi: „Pleacă! Felul tău de a fi nu are nimic de-a face cu 


Mine” — să-i ignoraţi și să nu irosiți niciun efort cu el. 


Tocmai am avut părtăşie despre câteva exemple negative legate de 
subiectul urmăririi adevărului. Oamenii se gândesc adesea, inconștient, la 
diverse justificări, scuze şi pretexte cu care să-şi nege efuziunile de firi 
corupte — desigur, ei şi ascund adesea existenţa firilor corupte, amăgindu-se 
pe ei înșiși și pe alţii. Acestea sunt căile nesăbuite şi stupide ale omului. Pe 
de o parte, oamenii admit că toate cuvintele lui Dumnezeu care judecă omul 
sunt adevărul; pe de altă parte, ei neagă existenţa propriilor firi corupte, 
precum şi comportamentele lor eronate care încalcă adevărul. Acesta este 
un semn clar că ei nu acceptă adevărul. Indiferent dacă negi sau recunoşti 
că ai o fire coruptă sau dacă vii cu scuze, justificări sau argumente 
îndoielnice pentru efuziunile tale de comportament corupt — pe scurt, dacă 
nu accepţi adevărul, nu poţi câștiga mântuirea lui Dumnezeu. Acest lucru 
este incontestabil. Cine nu urmăreşte deloc adevărul va fi, în cele din urmă, 
dat în vileag şi eliminat, indiferent de cât de mulți ani este credincios. Acest 
final este unul terifiant. Nu va trece mult până când dezastrele se vor pogori 


ŞI vei fi dat în vileag, iar când vor veni dezastrele, te vei teme. S-ar putea să 


ai multe justificări şi scuze elaborate sau este posibil să te deghizezi bine şi 
să te ascunzi, dar există un fapt care nu poate fi negat: firea ta coruptă este 
intactă, nu s-a schimbat deloc. Eşti incapabil să te cunoşti cu adevărat, eşti 
incapabil de pocăință adevărată şi, în cele din urmă, nu vei putea să te 
schimbi cu adevărat sau să te supui lui Dumnezeu, iar Dumnezeu nu-ŞI va 
schimba părerea despre tine. Nu vei avea atunci mari necazuri? Va exista 
pericolul să fii eliminat. De aceea, o persoană deşteaptă ar renunţa la aceste 
scuze neînțelepte şi justificări nesăbuite şi s-ar lepăda de deghizările şi 
prefăcătoriile sale. S-ar confrunta cum se cuvine cu firile corupte pe care le 
afişează şi ar folosi metodele corecte pentru a le gestiona şi a le înlătura, 
străduindu-se ca toate faptele şi acțiunile sale să fie fapte bune, astfel încât 
Dumnezeu să-i schimbe părerea despre ea. Dacă Dumnezeu Se 
răzeândește în privinţa ta, asta dovedeşte că El ţi-a iertat cu adevărat 
răzvrătirea şi împotrivirea din trecut. Vei fi împăcat şi bucuros şi nu te vei 
mai simţi reprimat, ca şi cum o greutate ar fi fost ridicată. Acest sentiment 
este confirmarea spiritului tău; acum ai o speranţă la mântuire. Această 
speranță este cea pentru care ai dat la schimb preţul pe care l-ai plătit în 
urmărirea adevărului şi a faptelor bune. Este rezultatul pe care l-ai obținut 
urmărind adevărul şi pregătind fapte bune. Dimpotrivă, s-ar putea să te crezi 
deja suficient de deştept și s-ar putea să fii capabil să găsești justificări 
elaborate cu care să te aperi şi să te disculpi de fiecare dată când manifeşti 
corupție. Poţi să-ţi maschezi și să-ţi ascunzi firea coruptă şi, astfel, eviți în 
mod inteligent să fii nevoit să reflectezi asupra ei şi să o cunoşti, ca şi cum 
nu ai manifestat nicio corupție. Evitând de nenumărate ori să fii dat în 
vileag de diferitele medii pe care le-a rânduit Dumnezeu, s-ar putea să te 
consideri destul de deştept. Nu vei fi reflectat asupra ta şi nu te vei fi 
cunoscut, nu vei fi câştigat adevărul şi vei fi ratat multe şanse de a fi 


desăvârşit de Dumnezeu. Care vor fi consecinţele acestui lucru? Haideţi, 


deocamdată, să lăsăm deoparte dacă ești capabil sau nu să te pocăiești sau 
să obţii mântuirea şi să spunem doar că, dacă Dumnezeu îţi tot dă șanse să 
te pocăiești și niciuna dintre acestea nu te obligă să te răzgândești, atunci 
vei avea mari probleme. Ce va conta cât de bine te aperi, cât de bine te 
prezinţi, cât de bine te deghizezi, cât de bine te scuzi şi te justifici? Dacă 
Dumnezeu ţi-a oferit oportunități în repetate rânduri, iar acest lucru nici 
măcar nu te-a constrâns să te răzgândeşti, atunci ești în pericol. Ştii care 
este pericolul? Continui cu încăpățânare să inventezi scuze pentru firea ta 
coruptă, să aduci scuze şi justificări pentru a nu urmări adevărul și pentru a 
te împotrivi judecății și lucrării lui Dumnezeu și a le respinge şi, totuşi, te 
consideri destul de bun şi crezi că ai conştiinţa curată. Refuzi să fii 
supravegheat şi emondat de casa lui Dumnezeu, evitând încă o dată 
judecata, mustrarea şi mântuirea lui Dumnezeu, cu o inimă plină de 
răzvrătire împotriva Lui — Dumnezeu deja te detestă şi deja te-a abandonat 
ȘI, totuşi, crezi că ai mai putea fi mântuit. Nu ştii că ai mers deja din ce în ce 
mai mult pe calea greșită și că nu mai poți fi răscumpărat? Dumnezeu 
domneşte în casa lui Dumnezeu. Crezi că eşti dincolo de puterea sau 
autoritatea lui Dumnezeu atunci când I te împotriveşti și faci tot felul de 
rele? Nu accepţi Judecata şi mustrarea lui Dumnezeu, nu ai dobândit 
adevărul şi viaţa şi nu ai nicio mărturie despre experiențe. Pentru asta, 
Dumnezeu te condamnă. Aduci catastrofa asupra ta. Nu-i nimic inteligent în 
asta — este o nesăbuinţă, o nesăbuinţă extremă! Este catastrofal! Am expus 
asta aici — dacă nu credeți, așteptați şi veţi vedea. Ai face bine să nu crezi 
că, dacă ai lista de justificări pentru a nu urmări adevărul şi elocvenţa și 
uneltirile tale, dacă nimeni nu te poate contrazice şi frații şi surorile nu pot 
să te dea în vileag şi că, dacă biserica nu are nicio justificare pentru a te 
îndepărta, atunci casa lui Dumnezeu nu îţi poate face nimic. Te înșeli în 


privința asta. Te tot confrunți cu Dumnezeu; voi vedea cât timp poţi să 


concurezi cu El! Vei putea concura cu El până în ziua în care Dumnezeu îi 
răsplăteşte pe cei buni şi-i pedepseşte pe cei răi, după ce lucrarea Lui se va 
termina? Poţi să te asiguri că nu vei muri în dezastre — că le vei supraviețui? 
Ai cu adevărat suveranitate asupra propriei sorți? Justificările şi scuzele tale 
i-ar putea permite să scapi o vreme de cercetarea casei lui Dumnezeu; ţi-ar 
putea permite să-ți târâi existenţa josnică pentru o vreme. S-ar putea să 
reușeşti temporar să orbeşti oamenii şi să continui să te deghizezi şi să-i 
înşeli pe alții în biserică şi să ocupi un loc acolo — dar nu poţi să scapi de 
inspecția sau atenta cercetare a lui Dumnezeu. Dumnezeu decide finalul 
unei persoane pe baza deţinerii sau nu a adevărului de către aceasta; El Îşi 
face singur lucrarea şi treieratul. Indiferent ce fel de persoană sau ce diavol 
eşti, nu poţi să scapi de judecata și condamnarea lui Dumnezeu. De îndată 
ce aleşii lui Dumnezeu înţeleg adevărul şi dobândesc discernământ, nimeni 
nu va putea scăpa, şi atunci vei fi îndepărtat din biserică. Unii oameni pot să 
fie plini de îndoieli și să mormăie: „Am alergat atât de mult pentru 
Dumnezeu, am făcut atât de multe lucrări pentru El şi am plătit un mare 
preţ. Mi-am abandonat familia şi căsnicia; mi-am dedicat tinereţea pentru 
Dumnezeu şi lucrarea Lui. Mi-am abandonat cariera şi mi-am cheltuit 
jumătate din energia vieţii, crezând că voi obține cu siguranţă 
binecuvântările pe care le oferă El. Nu mi-am imaginat niciodată că voi fi 
eliminat pentru că nu urmăresc adevărul şi nu l-am practicat niciodată!” Nu 
ştii că adevărul domnește în casa lui Dumnezeu? Nu îți este limpede pe cine 
răsplăteşte şi pe cine binecuvântează Dumnezeu? Dacă renunţarea şi 
sacrificiile tale au dus la o adevărată mărturie despre experienţe şi, de 
asemenea, mărturisesc pentru lucrarea lui Dumnezeu, atunci Dumnezeu te 
va răsplăti şi te va binecuvânta. Dacă renunţarea şi sacrificiile tale nu sunt 
adevărate mărturii despre experiențe şi cu atât mai puțin mărturii despre 


lucrarea lui Dumnezeu, dacă sunt, în schimb, mărturii pentru tine, o cerere 


către Dumnezeu ca să-ți recunoască realizările, atunci mergi pe aceeaşi cale 
ca Pavel. Ceea ce faci este rău și se împotriveşte lui Dumnezeu, iar 
Dumnezeu îți va spune: „Îndepărtează-te de Mine, răufăcătorule!” Şi ce va 
însemna asta? Va fi dovada faptului că eşti năpăstuit, condamnat să te 
prăbuşești în dezastre şi să fii pedepsit. Vei întâlni catastrofe. Pavel era 
superior oamenilor de rând din vremea lui în ceea ce privește statutul, 
lucrarea pe care o făcea, competențele şi darurile sale — dar ce a rezultat din 
asta? De la început până la sfârşit, în credința sa în Dumnezeu, Pavel a 
încercat să încheie o înţelegere cu El, să pună condiţii; a căutat o răsplată şi 
o cunună de la Dumnezeu. În cele din urmă, el nu s-a pocăit cu adevărat şi 
nici nu a pregătit multe fapte bune — și, firește, era departe de a avea multe 
mărturii adevărate despre experienţe. Ar fi putut dobândi iertarea lui 
Dumnezeu fără ca nici măcar să se fi pocăit cu adevărat? L-ar fi putut 
determina pe Dumnezeu să-Și schimbe părerea despre el? Ar fi fost 
imposibil. Pavel şi-a dedicat toată viaţa Domnului, dar pentru că a mers pe 
calea unui antihrist şi a refuzat categoric să se pocăiască, nu numai că nu a 
fost răsplătit, ci a fost pedepsit de Dumnezeu. Este de la sine înțeles că 
urmările pe care le-a suferit au fost catastrofale. Așadar, acum îți spun clar 
că, dacă nu eşti o persoană care urmăreşte adevărul, atunci ar trebui, cel 
puţin, să ai un pic de rațiune şi să nu te cerți cu Dumnezeu sau să mizezi pe 
finalul şi destinaţia ta, ca şi cum ai paria. Asta înseamnă că încerci să ajungi 
la o înţelegere cu Dumnezeu, care este o modalitate de a I te împotrivi. Ce 
sfârşit bun pot avea cei care cred în Dumnezeu și, totuşi, I se împotrivesc? 
Oamenii încep să se comporte bine în faţa morţii; cei insensibili la rațiune 
nu vor renunţa la căile lor până nu vor ajunge în pragul morții. Pentru a fi 
mântuit, cea mai bună, mai simplă și mai înțeleaptă metodă este să lași toate 
scuzele, justificările şi condiţiile tale şi să accepți şi să urmăreşti adevărul 


cu picioarele ferm pe pământ, determinându-L pe Dumnezeu prin aceasta 


să-Şi schimbe părerea despre tine. Când Dumnezeu Se răzgândeşte în 
privinţa ta, ai speranţa de a fi mântuit. Speranţa de mântuire a omului este 
dată de Dumnezeu, iar condiţia prealabilă ca Dumnezeu să-ţi dea această 
speranță este ca tu să renunțţi la tot ceea ce preţuieşti şi să te lepezi de toate, 
pentru a-L urma şi a urmări adevărul, fără a încerca să ajungi la o înțelegere 
cu El. Nu contează dacă ești bătrân sau tânăr, bărbat sau femeie, educat sau 
needucat şi nu contează nici unde te-ai născut. Dumnezeu nu Se uită la 
niciunul dintre aceste lucruri. Ai putea spune: „Am un temperament bun. 
Sunt răbdător, tolerant şi plin de compasiune. Dacă voi continua să fiu 
răbdător până la capăt, asta Îl va face pe Dumnezeu să-Și schimbe părerea 

despre mine.” Aceste lucruri sunt inutile. Dumnezeu nu Se uită la 
temperamentul, personalitatea, educaţia sau vârsta ta şi nu contează nici cât 
de mult ai suferit sau cât de multe lucrări ai făcut. Dumnezeu doar te va 
întreba: „În toţi anii tăi de credinţă, s-a schimbat firea ta? După ce-ţi 
conduci viaţa? Ai urmărit adevărul? Ai acceptat cuvintele lui Dumnezeu?” 
Ai putea spune: „Le-am ascultat și le-am acceptat.” Atunci, Dumnezeu te va 
întreba: „Din moment ce le-ai ascultat şi le-ai acceptat, ţi-ai înlăturat firea 
coruptă? Te-ai pocăit cu adevărat? Te-ai supus cu adevărat cuvintelor lui 
Dumnezeu și le-ai acceptat?” Tu spui: „Am suferit şi am plătit un preţ; m- 
am sacrificat, m-am lepădat de lucruri şi am adus jertfe — mi-am oferit şi 
copiii lui Dumnezeu.” Toate jertfele tale sunt inutile. Asemenea lucruri nu 
pot fi date la schimb pentru binecuvântările Împărăției Cerurilor sau folosite 
pentru a-L face pe Dumnezeu să-Și schimbe părerea despre tine. Singura 
modalitate de a-L determina pe Dumnezeu să Se răzgândească în privinţa ta 
este să porneşti pe calea urmăririi adevărului. Nu există altă opţiune. Omul 
nu trebuie să fie oportunist sau viclean când vine vorba de mântuire, şi nu 
există nicio ușă din spate. Înţelegi? Acest lucru trebuie să-ţi fie clar. Nu fi 


confuz în privinţa asta — chiar dacă vei fi, Dumnezeu nu va fi. Așadar, ce ar 


trebui să faci de acum înainte? Să-ţi schimbi atitudinea și punctul de vedere 
şi să laşi cuvintele lui Dumnezeu să-ți fie temelie, indiferent ce faci. Nicio 
„bunătate” făcută de om, nicio scuză umană, nicio filosofie, cunoaştere, 
morală, etică sau chiar conștiință umană, nici așa-zisa integritate şi 
demnitate a omului nu poate ţine locul adevărului. Lasă aceste lucruri 
deoparte, linişteşte-ți inima şi găseşte fundamentul pentru tot 
comportamentul şi fapta ta în cuvintele lui Dumnezeu. Şi, pe măsură ce o 
faci, găseşte în cuvintele Sale revelația diferitelor aspecte ale firii corupte a 
omului. Compară-te cu ele şi înlătură-ţi firile corupte. Străduieşte-te să te 
cunoşti cât mai curând posibil, alungă corupţia şi grăbeşte-te să te pocăieşti 
şi să te schimbi. Renunţă la răul tău şi caută adevărurile-principii în 
comportamentul şi acțiunile tale, având ca bază pentru toate acestea 
cuvintele lui Dumnezeu — categoric nu trebuie să ai noțiunile şi închipuinile 
umane ca bază pentru aceste lucruri. Categoric nu trebuie să încerci să 
închei o înţelegere cu Dumnezeu; nu trebuie să încerci să dai la schimb 
suferința şi sacrificiile tale insignifiante pentru recompensele şi 
binecuvântările lui Dumnezeu. Nu mai face asemenea lucruri nesăbuite, ca 
nu cumva Dumnezeu să Se mânie pe tine, să te blesteme și să te anihileze. 
Este clar? Aţi înţeles asta? (Da.) Ei bine, atunci, cugetaţi cu grijă la acest 


lucru de acum înainte. 


Toate lucrurile despre care tocmai am avut părtăşie aveau legătură cu 
urmărirea adevărului şi, chiar dacă nu am oferit un răspuns specific la 
întrebarea conceptuală privind semnificația urmăririi adevărului, ne-am 
implicat într-o părtăşie care a vizat diferitele înţelegeri greșite şi cunoştinţe 
denaturate ale omului despre urmărirea adevărului, precum şi diversele 
dificultăți şi probleme care există atunci când cineva urmăreşte adevărul. 
Pentru a încheia, aș dori să rezum ce înseamnă a urmări adevărul, modurile 


în care se manifestă urmărirea adevărului şi care este, exact, calea de 


practică pentru urmărirea acestuia. Aşadar, ce înseamnă a urmări adevărul? 
A urmări adevărul înseamnă să începi să practici şi să experimentezi 
cuvintele lui Dumnezeu şi apoi să dobândești o înțelegere a adevărului şi să 
intri în adevărul-realitate prin procesul experimentării cuvintelor lui 
Dumnezeu şi să devii o persoană care ÎI cunoaște cu adevărat pe Dumnezeu 
şi I se supune. Acesta este rezultatul final care se obţine prin urmărirea 
adevărului. Desigur, urmărirea adevărului este un proces cu mai mulți paşi, 
împărțit în mai multe etape. După ce ai citit cuvintele lui Dumnezeu și ai 
descoperit că ele sunt adevărul şi realitatea, vei începe să reflectezi asupra 
ta prin cuvintele lui Dumnezeu și vei dobândi cunoștințe despre tine însuţi. 
Vei vedea că eşti foarte răzvrătit şi că dai dovadă de foarte multă corupție. 
Vei tânji să fii capabil să pui adevărul în practică şi să ajungi la supunerea 
faţă de Dumnezeu şi vei începe să tinzi spre adevăr. Acesta este tocmai 
rezultatul care se obţine în urma reflecției asupra propriei persoane şi a 
cunoaşterii de sine. Din acel moment, începe experienţa ta de viață. Când 
începi să explorezi şi să cercetezi stările şi problemele care se ivesc din 
firea ta coruptă, asta dovedeşte că ai început să urmăreşti adevărul. Vei 
putea să reflectezi în mod proactiv la problemele care apar sau la corupția 
de care dai dovadă și să cercetezi aceste lucruri. ŞI, când îți dai seama că 
sunt, într-adevăr, efuziuni de corupţie şi o fire coruptă, vei căuta în mod 
natural adevărul și vei începe să rezolvi acele probleme. Intrarea în viață 
începe cu reflecția asupra propriei persoane; este primul pas în urmărirea 
adevărului. Imediat după aceea, prin autoreflecție şi autocunoaştere, vei 
vedea că toate cuvintele de dezvăluire ale lui Dumnezeu sunt în 
concordanţă cu realitatea. Atunci vei putea să te supui lor din inimă și să 
accepţi judecata şi mustrarea cuvintelor lui Dumnezeu. Acesta este cel de-al 
doilea pas în urmărirea adevărului. Majoritatea oamenilor sunt capabili să 


accepte cuvintele lui Dumnezeu care dezvăluie comportamentele corupte 


ale omului, dar nu pot să le accepte cu uşurinţă pe acelea care dezvăluie 
esența coruptă a omului. După ce citesc cuvintele lui Dumnezeu, ei nu 
recunosc marea profunzime a propriei corupţii; nu recunosc decât cuvintele 
lui Dumnezeu care dezvăluie comportamentele corupte ale omului. Din 
această cauză, nu pot accepta din inimă judecata şi mustrarea lui 
Dumnezeu. În schimb, le dau deoparte. Unii spun: „Am doar câteva 
comportamente corupte, dar pot face unele lucruri bune. Sunt o persoană 
bună, nu sunt de-ai Satanei. Cred în Dumnezeu, așa că ar trebui să fiu de-ai 
Lui.” Nu este o aiureală? Te-ai născut în lumea oamenilor, ai trăit sub 
puterea Satanei şi ai primit educaţia culturii tradiționale. Moştenirea 
înnăscută şi cunoştinţele pe care le-ai acumulat vin de la Satana. Toţi 
oamenii mari şi celebri pe care îi venerezi sunt ai Satanei. Oare a spune că 
nu eşti al Satanei îți va permite să scapi de coruperea lui? Este ca atunci 
când copilaşii sunt capabili să mintă şi să-i insulte pe alții din momentul în 
care deschid gura. Cine îi învaţă să facă asta? Nimeni. Ce ar putea fi asta, în 
afară de o consecinţă a coruperii de către Satana? Acestea sunt realitatea. 
Oamenii nu pot să-l vadă pe Satana şi pe duhurile rele ale tărâmului 
spiritual, dar demonii vii şi regii diavolilor sunt peste tot în lumea 
oamenilor. Toţi sunt întrupăni ale Satanei. Aceasta este o realitate pe care 
toți oamenii trebuie să o recunoască. Aceia care înţeleg adevărul pot să-şi 
dea seama de aceste lucruri şi să recunoască faptul că toate cuvintele 
dezvăluitoare ale lui Dumnezeu sunt realitatea. Unii oameni s-ar putea să 
spună că se cunosc, dar nu recunosc niciodată că stricăciunile dezvăluite de 
cuvintele lui Dumnezeu sunt faptice sau că spusele Lui sunt adevărul. Acest 
lucru este echivalent cu incapacitatea de a accepta adevărul. Dacă o 
persoană nu recunoaște faptul că are o fire coruptă, nu se va putea pocăi cu 
adevărat. Desigur, trebuie să experimenteze o perioadă lucrarea lui 


Dumnezeu, pentru a recunoaște şi a accepta că toți oamenii au firi corupte. 


După ce şi-a manifestat multe firi corupte, îşi va pleca în mod natural capul, 
în semn de supunere înaintea acestei realități. Nu va avea de ales decât să 
admită că toate cuvintele lui Dumnezeu care dezvăluie, judecă şi condamnă 
omul sunt realități şi adevărul și să le accepte întru totul. Asta înseamnă să 
fii cucerit de cuvintele lui Dumnezeu. Când oamenii sunt capabili să-și 
cunoască firile corupte şi esenţa coruptă pe baza cuvintelor lui Dumnezeu și 
să admită că au o fire satanică şi corupția lor este profundă, pot apoi să 
accepte pe deplin judecata şi mustrarea lui Dumnezeu şi să se supună 
acestora. Vor fi dispuşi să se supună cuvintelor lui Dumnezeu care 
dezvăluie și judecă omenirea, indiferent cât de dure sau pătrunzătoare ar fi 
acestea. Când ai înţeles şi ştii câte ceva despre modul în care cuvintele lui 
Dumnezeu definesc, clasifică şi condamnă omenirea coruptă, precum şi 
despre felul în care judecă şi dezvăluie omenirea coruptă, când ai acceptat 
cu adevărat judecata şi mustrarea cuvintelor lui Dumnezeu şi ai început să-ți 
cunoşti firea şi esența coruptă, când ai început să-ți urăști firea coruptă, pe 
Satana şi propriul trup — şi când năzuieşti să câştigi adevărul, să trăieşti așa 
cum îi este menit unui om și să devii o persoană care se supune cu adevărat 
lui Dumnezeu — atunci vei începe să te concentrezi pe urmărirea unei 
schimbări în firea ta. Acesta este cel de-al treilea pas în urmărirea 


adevărului. 


A te cunoaște cu adevărat înseamnă să reflectezi la firea ta coruptă şi 
să o cunoşti pe baza cuvintelor lui Dumnezeu, obținând astfel cunoştinţe 
despre esenţa ta coruptă și realitatea corupției tale. Când o persoană face 
acest lucru, va vedea cu deplină claritate marea profunzime a corupției 
omenirii — va vedea că omenirea nu trăiește aşa cum sunt meniţi să trăiască 
oamenii, că omenirea trăieşte numai firi corupte şi că este lipsită chiar și de 
cea mai mică fărâmă de conştiinţă sau rațiune. Va vedea că toate părerile 


oamenilor asupra lucrurilor sunt ale Satanei şi că niciuna dintre ele nu este 


corectă sau în concordanță cu adevărul şi că preferinţele oamenilor, ceea ce 
urmăresc şi căile pe care le aleg sunt toate întinate cu otrăvurile Satanei și 
că toate conţin dorințele extravagante ale omului și intenția de a obține 
binecuvântări. Va vedea că firile pe care le manifestă omul sunt tocmai firea 
şi natura-esenţă a Satanei. A te cunoaște într-o asemenea măsură nu este o 
chestiune simplă; acest lucru poate fi realizat numai pe baza cuvintelor lui 
Dumnezeu. Dacă se realizează în baza teoriilor morale, a afirmațiilor și a 
gândurilor culturii tradiționale, va fi cineva capabil să ajungă la o adevărată 
cunoaştere de sine? Categoric nu. Firea ta coruptă a izvorât din aceste 
filosofii şi teorii satanice. Nu ar fi absurd să-ți bazezi cunoașterea de sine pe 
aceste lucruri care aparțin Satanei? Nu ar fi o prostie oarbă? Prin urmare, 
cunoaşterea de sine trebuie să se bazeze pe cuvintele lui Dumnezeu. Doar 
cuvintele lui Dumnezeu sunt adevărul şi doar ele sunt criteriul după care 
sunt evaluate toate persoanele, chestiunile şi lucrurile. Dacă tu chiar vezi că 
spusele lui Dumnezeu sunt adevărul şi că ele sunt singura bază corectă 
pentru a măsura toate persoanele, chestiunile și lucrurile, atunci ai o cale pe 
care să înaintezi. Poţi atunci să trăieşti în lumină, ceea ce înseamnă să 
trăieşti înaintea lui Dumnezeu. Când oamenii dobândesc adevărata 
cunoaştere despre propria esenţă coruptă prin cuvintele lui Dumnezeu, cum 
se vor comporta şi practica ulterior? (Se vor pocăi.) Aşa este. Când o 
persoană a dobândit cunoştinţe despre natura-esență personală, remușcările 
vor apărea în mod firesc în inima ei și va începe să se pocăiască. Asta 
înseamnă că va căuta să scape de firile ei corupte şi nu va mai trăi după firi 
satanice. În schimb, va trăi şi se va comporta conform cuvintelor lui 
Dumnezeu şi va fi capabilă să se supună orchestrărilor şi aranjamentelor lui 
Dumnezeu. Asta este adevărata pocăință. Acesta este cel de-al patrulea pas 
al urmăririi adevărului. Acum, tuturor vă este limpede ce e adevărata 


pocăință, aşadar, cum ar trebui să o practicați? Practicaţi schimbarea. Asta 


înseamnă să renunţaţi la lucrurile de care vă agățați şi pe care le credeţi a fi 
corecte, să nu trăiţi după o fire satanică și să fiți dispuși să practicaţi 
adevărul conform cuvintelor lui Dumnezeu. Asta înseamnă să vă schimbaţi. 
Mai exact, trebuie mai întâi să vă negați pe voi înşivă şi să definiţi, pe baza 
cuvintelor lui Dumnezeu, dacă gândurile, ideile, acţiunile şi faptele voastre 
sunt aliniate cu adevărul şi cum au apărut. Dacă determinaţi că aceste 
lucruri sunt ale unei firi corupte şi născute din filosofii satanice, atunci ar 
trebui să adoptați o atitudine de condamnare şi blestem față de ele. A face 
acest lucru conduce la răzvrătirea împotriva trupului şi a Satanei. Ce fel de 
comportament este acesta? Nu reprezintă, oare, negarea, abandonarea, 
renunțarea la firea voastră coruptă şi răzvrătirea împotriva ei? A nega 
lucrurile pe care le credeţi corecte, a renunţa la interesele voastre, a vă 
răzvrăti împotriva intenţiilor voastre incorecte şi a obține astfel o schimbare 
a cursului vostru nu este atât de simplu, iar acest lucru are multe detalii 
specifice. Dacă eşti dispus să te pocăieşti, însă doar o spui, şi nu negi, nu 
abandonezi, nu renunti la firea ta coruptă sau nu te răzvrătești împotriva ei, 
atunci aceasta nu este o manifestare a pocăinței şi nu ai intrat încă practic în 
pocăință. Cum se manifestă adevărata pocăință? În primul rând, negi acele 
lucruri pe care le crezi corecte, cum ar fi: noțiunile și cerinţele tale de la 
Dumnezeu, precum şi părerile tale despre lucruri, metodele şi modurile tale 
de a gestiona problemele, experienţa ta umană și aşa mai departe. Negarea 
tuturor acestor lucruri este o practică reală a celui care se pocăieşte din 
inimă şi se întoarce către Dumnezeu. Poţi să renunţi la lucrurile eronate 
doar atunci când le-ai văzut aşa cum sunt şi le-ai negat. Dacă nu negi aceste 
lucruri ş atunci aceacă sunt bune şi corecte, atunci nu vei putea să renunti la 
ele, chiar dacă alții îți spun să o faci. Vei spune: „Sunt foarte bine educat şi 
am o experienţă vastă. Eu cred că aceste lucruri sunt corecte, de ce ar trebui 


să renunţ la ele?” Dacă te agăţi de căile tale şi insiști să faci asta, vei fi 


capabil să accepţi adevărul? Nu ar fi deloc uşor. Dacă vrei să dobândești 
adevărul, trebuie să negi mai întâi acele lucruri pe care le consideri corecte 
şi pozitive, apoi să vezi clar că sunt negative în esenţă, că își au originea în 
Satana, că toate sunt sofisme amăgitoare și că a te ţine de lucruri satanice te 
va conduce doar să faci rău, să te împotriveşti lui Dumnezeu şi, în cele din 
urmă, să fii pedepsit şi distrus. Dacă poți să vezi limpede că gândurile și 
otrăvurile cu care Satana corupe omul sunt capabile să ducă la distrugerea 
omului, vei putea să le abandonezi cu totul. Desigur, negarea, abandonarea, 
renunţarea, răzvrătirea şi așa mai departe sunt toate atitudini şi metode pe 
care le adoptăm împotriva forțelor şi naturii Satanei, precum şi împotriva 
filosofilor, logicii, gândurilor şi punctelor de vedere pe care Satana le 
folosește pentru a-i induce pe oameni în eroare. De exemplu, renunţarea la 
interesele trupului; abandonarea preferințelor trupului şi a lucrurilor pe care 
le urmăreşte; renunţarea la filosofule, gândurile, ereziile şi sofismele 
Satanei; răzvrătirea împotriva influenţei Satanei şi a forțelor lui malefice. 
Această întreagă serie de practici reprezintă metode și căi prin care oamenii 
pot practica pocăinţa. Pentru a intra în adevărata pocăință, omul trebuie să 
înţeleagă o mulțime de adevăruri, și abia după aceea poate să se nege întru 
totul și să se răzvrătească împotriva trupului. De exemplu, să spunem că te 
consideri cunoscător şi cu o experienţă vastă şi că ar trebui să fii un atu 
pentru casa lui Dumnezeu şi de mare folos. Şi, totuși, după ce ai auzit câțiva 
ani predici despre adevăr şi ai înțeles unele adevăruri, crezi că informaţiile 
şi cunoştinţele tale sunt lipsite de valoare şi nu ești câtuși de puţin folositor 
casei lui Dumnezeu. Îţi dai seama că adevărul și cuvintele lui Dumnezeu 
pot mântui oamenii şi că adevărul poate fi viaţa unei persoane. Ajungi să 
simţi că, oricât de multă cunoaștere sau experienţă are o persoană, asta nu 
înseamnă că are adevărul şi că, oricât de mult se conformează lucrurile 


umane noțiunilor umane, ele nu sunt adevărul. Iţi dai seama că toate vin de 


la Satana şi că toate sunt lucruri negative, fără nicio legătură cu adevărul. 
Indiferent cât de educat, cunoscător sau experimentat eşti, nu-ți prea este de 
folos dacă nu ai înţelegere spirituală şi nu poţi să înţelegi adevărul. Dacă ar 
fi să slujeşti drept conducător, nu ai avea adevărul-realitate și ai fi incapabil 
să rezolvi probleme. Dacă ar fi să scrii un eseu despre mărturiile 
experiențelor, nu ai fi capabil să să-ţi găsești cuvintele. Dacă ar fi să 
mărturiseşti pentru Dumnezeu, nu ai avea cunoştinţe despre El. Dacă ar fi 
să răspândeşti Evanghelia, nu ai fi în stare să ai părtăşie despre adevăr, 
pentru a înlătura noţiunile oamenilor. Dacă ar fi să-i uzi pe nou-veniţi, 
adevărul viziunilor nu ţi-ar fi clar și ai putea să predici doar cuvinte şi 
doctrine. Dacă nu poţi să-ți înlături propriile noțiuni, cum poți să le înlături 
pe ale nou-veniţilor? Nu poți să faci nimic din această lucrare — aşadar, ce 
poți face? Dacă ți s-ar cere să trudești, ai crede că-ţi risipești talentul. Spui 
că eşti talentat, dar nu poţi să te ocupi de nicio sarcină şi nici să îndeplinești 
bine vreo datorie — deci, mai exact, ce poţi face? Nu este vorba că nu 
doreşte casa lui Dumnezeu să te folosească, ci de faptul că nu ai îndeplinit 
datoria pe care trebuia să o îndeplineşti. Nu poți da vina pe biserică pentru 
asta. Totuşi, s-ar putea să te gândeşti: „Oare nu așteaptă Dumnezeu prea 
mult de la om? Aceste cerințe mă depășesc. De ce mi se cere atât de mult?” 
Dacă o persoană nutreşte o astfel de mare neînțelegere în privința lui 
Dumnezeu, asta dovedeşte că nu-L cunoaşte şi că nu înţelege nici cea mai 
mică parte din adevăr. Dacă eşti de părere că punctele tale de vedere sunt 
corecte şi nu trebuie schimbate şi dacă recunoști că spusele lui Dumnezeu 
sunt adevărul, în teorie, dar nu poţi să renunti la prostiile de care te agăţi, 
asta demonstrează că încă nu înţelegi adevărul. Ar trebui să vii înaintea lui 
Dumnezeu, să cauţi mai multe despre adevăr, să citeşti mai mult din 
cuvintele Lui și să asculți mai multe predici şi părtăşii, iar apoi vei ajunge 


treptat să înţelegi că toate cuvintele lui Dumnezeu sunt adevărul. Ca 


persoană, primul mod în care ar trebui să tratezi adevărul şi pe Dumnezeu 
este cu supunere. Aceasta este datoria omului. Dacă eşti capabil să înţelegi 
aceste lucruri, înseamnă că-ţi schimbi cursul. Schimbarea cursului este 
calea practicii pentru pocăință; înseamnă să abandonezi cu totul acele 
lucruri pe care le-ai crezut cândva corecte, care vin de la Satana, și să alegi 
din nou drumul pe care îl vei urma. Înseamnă să pui cuvintele lui 
Dumnezeu în practică, potrivit cerinţelor Sale şi adevărunilor-principii şi să 
mergi pe drumul urmăririi adevărului. Acesta este sensul schimbării 
cursului unei persoane. Înseamnă să fi venit cu adevărat înaintea lui 
Dumnezeu şi să fi intrat în realitatea pocăinţei. Când un om poate pune 
adevărul în practică, este de la sine înţeles că a început să intre în adevărul- 
realitate şi s-a pocăit cu adevărat. Numai atunci când omul s-a pocăit cu 
adevărat, se poate spune că a pornit pe drumul spre mântuire. A face acest 
lucru înseamnă a se fi angajat în cel de-al patrulea pas al urmăririi 


adevărului. 


Când o persoană s-a pocăit cu adevărat, va fi pornit pe drumul 
urmăririi adevărului, nu va nutri, practic, noţiuni sau neînțelegeri despre 
lucrarea lui Dumnezeu, va fi dispusă să se supună judecății şi mustrării lui 
Dumnezeu şi va începe în mod oficial să experimenteze lucrarea Lui. Există 
o perioadă lungă de tranziție între momentul în care o persoană ajunge 
pentru prima dată să creadă în Dumnezeu şi cel în care experimentează în 
mod oficial judecata și mustrarea Lui. Această perioadă de tranziție este 
faza care se desfăşoară de când o persoană începe să creadă în Dumnezeu și 
până când se pocăieşte cu adevărat. Dacă un om nu iubeşte adevărul, nu va 
accepta nici cea mai mică parte din judecata și mustrarea lui Dumnezeu şi 
nici cea mai mică fărâmă din adevăr şi nu va fi niciodată capabil să se 
cunoască pe sine. Astfel de oameni vor fi eliminaţi. Dacă o persoană iubeşte 


adevărul, atunci, citind cuvintele lui Dumnezeu şi ascultând predici 


deopotrivă, va putea câștiga cu adevărat ceva și va şti că lucrarea lui 
Dumnezeu este aceea de a-l mântui pe om şi va reflecta asupra sa şi se va 
cunoaşte prin adevărurile pe care le înţelege; va ajunge să-şi urască din ce 
în ce mai mult firile corupte şi să fie tot mai interesată de adevăr, va 
dobândi, pe neștiute, adevărata cunoaştere de sine şi va regreta și se va 
pocăi cu adevărat. Când oamenii care iubesc adevărul citesc cuvintele lui 
Dumnezeu sau ascultă predici, obțin în mod natural astfel de rezultate. 
Treptat, ajung să se cunoască pe ei înşişi și să dobândească adevărată 
pocăință. Odată ce un om se pocăieşte cu adevărat, cum ar trebui să 
practice? Ar trebui să caute adevărul în toate lucrurile; indiferent ce 1 se 
întâmplă, ar trebui să poată găsi principiile și căile de practică bazate pe 
cuvintele lui Dumnezeu şi apoi să înceapă să practice adevărul. Acesta este 
cel de-al cincilea pas în urmărirea adevărului. Care este scopul căutării 
adevărului? Să practici adevărul şi să dobândeşti supunerea față de 
Dumnezeu. Dar pentru a practica adevărul, omul trebuie să facă asta 
conform adevărurilor-principii. Doar asta este practica exactă a adevărului; 
doar asta permite omului să obțină aprobarea lui Dumnezeu. Așadar, a fi 
capabil să acţionezi conform adevărurilor-principii este ceea ce urmărirea 
adevărului e menită să realizeze. Dacă un om a ajuns la acest pas, înseamnă 
că a intrat în realitatea practicării adevărului. Căutarea adevărului se face 
pentru a înlătura firile corupte ale omului. Când o persoană este capabilă să 
pună adevărul în practică, firile ei corupte vor dispărea în mod natural, iar 
practicarea adevărului de către ea va obține rezultatul pe care îl cere 
Dumnezeu. Acesta este procesul care duce de la adevărata pocăință la 
practicarea adevărului. Să fi trăit cândva în mijlocul unor firi corupte 
însemna să fi trăit sub puterea Satanei şi toate acţiunile şi comportamentele 
cuiva să fie condamnate şi detestate de Dumnezeu; acum, să fii capabil să 


accepţi adevărul, să te fi pocăit cu adevărat, să fii în stare să practici 


adevărul, să te supui lui Dumnezeu și să trăieşti după cuvintele Sale — acest 
lucru, desigur, primeşte aprobarea Lui. Aceia care urmăresc adevărul ar 
trebui să reflecteze des asupra lor înşişi. Ar trebui să-și recunoască firile 
corupte şi să accepte judecata şi mustrarea lui Dumnezeu, să dobândească 
adevărata cunoaştere a esenței lor corupte şi să înceapă să aibă o inimă plină 
de remușcări; ar trebui să înceapă să caute adevărul în toate lucrurile după 
ce se pocăiesc, să practice în conformitate cu adevărurile-principii şi să 
ajungă la supunerea față de Dumnezeu. Aceasta este ceea ce pot realiza 
urmărirea adevărului şi aprofundarea treptată a intrării în viaţă. Dacă un om 
nu se cunoaşte cu adevărat, îi este imposibil să se supună judecăţi şi 
mustrării lui Dumnezeu sau să se pocăiască sincer. Şi dacă un om nu se 
pocăieşte cu adevărat, el va continua să trăiască după o fire satanică. 
Adevărata schimbare nu se va petrece în el, indiferent de câți ani crede în 
Dumnezeu. Comportamentul lui se va schimba puţin; asta e tot. Celor care 
nu urmăresc adevărul le este imposibil să-l accepte ca fiind viaţa lor, aşa că 
este sigur că acțiunile şi comportamentele lor vor fi tot efuziuni ale unei firi 
corupte, că aceste lucruri vor fi incompatibile cu adevărul şi potrivnice lui 
Dumnezeu. Cei care urmăresc adevărul pot să-l accepte ca fiind viaţa lor, 
pot să se lepede de firile lor corupte, să pună adevărul în practică şi să 
ajungă la o supunere adevărată faţă de Dumnezeu. Cei care urmăresc 
adevărul îl vor căuta atunci când se întâmplă lucruri care le sunt neclare. Nu 
vor mai complota de dragul lor înşişi şi se vor feri de tot răul, cu o inimă 
care este compatibilă cu Dumnezeu. Cei care urmăresc adevărul se supun 
din ce în ce mai mult lui Dumnezeu şi pot să se teamă de Dumnezeu şi să se 
ferească de rău, trăind tot mai mult așa cum omul e menit să o facă. 
Asemenea schimbări sunt imposibile pentru cei care nu urmăresc adevărul. 
Ce urmăresc aceia care nu urmăresc adevărul? Ei urmăresc prestigiu, câştig 


şi statut; urmăresc binecuvântări şi recompense. Ambiţiile și dorinţele lor 


sunt din ce în ce mai mari, iar ei nu au țelul corect în viață. Indiferent ce 
urmăresc ei, nu vor renunţa dacă nu-şi pot atinge țelul, și cu atât mai puţin 
se vor răzgândi. De îndată ce împrejurările vor permite şi cadrul va fi 
potrivit, ei vor fi capabili să facă rău şi să se împotrivească lui Dumnezeu și 
pot încerca să întemeieze o împărăție independentă. Acest lucru se întâmplă 
din cauză că nu au inimi cu frică de Dumnezeu sau care să se supună Lui și, 
în cele din urmă, pot doar să fie nimiciţi de Dumnezeu pentru că au săvârșit 
felurite rele şi L-au trădat. Toţi cei care nu urmăresc adevărul sunt oameni 
cărora le este scârbă de el şi toți cei care sunt scârbiţi de adevăr sunt iubitori 
ai răului. În spiritul, sângele şi oasele lor, tot ceea ce venerează este 
prestigiul, câştigul, statutul şi influenţa; sunt bucuroşi să trăiască după firile 
satanice şi să lupte împotriva Cerului, a pământului şi a omului pentru a-și 
atinge scopurile. Ei cred că o astfel de viață este fericită; îşi doresc să 
trăiască asemenea unor indivizi extraordinari și să moară ca eroi. Evident, ei 
merg pe drumul satanic al distrugerii. Cu cât aceia care urmăresc adevărul îl 
înţeleg mai mult, cu atât mai mult Îl iubesc pe Dumnezeu și simt cât de 
prețios este adevărul. Ei sunt dispuşi să accepte judecata şi mustrarea lui 
Dumnezeu şi, indiferent câte greutăți îndură, sunt hotărâți să urmărească 
adevărul şi să-l câştige. Asta înseamnă că au pornit pe calea mântuirii şi a 
desăvârșirii şi că sunt capabili să ajungă la compatibilitatea cu Dumnezeu. 
Cel mai important, sunt capabili să se supună lui Dumnezeu, s-au întors la 
condiţiile lor originare de fiinţe create şi au inimi cu frică de Dumnezeu. Ei 
pot câştiga pe bună dreptate conducerea, îndrumarea şi binecuvântările lui 
Dumnezeu, iar Dumnezeu nu îi mai dispreţuieşte şi nu-i mai respinge. Ce 
lucru minunat! Cei care nu urmăresc adevărul nu se pot lepăda de firile lor 
corupte, aşa că inimile lor se îndepărtează din ce în ce mai mult de 
Dumnezeu, iar lor le este scârbă de adevăr şi îl resping. Drept urmare, ei 


devin din ce în ce mai potrivnici față de Dumnezeu și pornesc pe un drum 


opus Lui. Ei sunt exact ca Pavel, cerându-l fățiș lui Dumnezeu răsplata lor. 
Dacă nu o vor primi, vor încerca să se certe cu Dumnezeu şi să I se 
împotrivească și, în cele din urmă, vor deveni antihriști, expunând pe deplin 
chipul hidos al Satanei, după care Dumnezeu îi va blestema şi îi va nimici. 
Pe de altă parte, cei care merg pe drumul urmăririi adevărului pot accepta 
adevărul şi i se pot supune. Pot să se lepede de firea coruptă a Satanei, sunt 
dispuşi să renunțe la tot pentru a-și îndeplini bine îndatoririle şi a răsplăti 
dragostea lui Dumnezeu și sunt capabili să devină oameni care se supun lui 
Dumnezeu şi se închină Lui. O persoană care este dispusă să se supună lui 
Dumnezeu şi care o face în mod absolut s-a întors întru totul la condiţia 
originară de ființă creată și este capabilă să se supună orchestrărilor şi 
aranjamentelor lui Dumnezeu în toate lucrurile. Asta înseamnă că are o 
asemănare umană fundamentală. La ce se referă asemănarea umană 
adevărată? Este atunci când o persoană se supune Creatorului şi se teme de 
El, aşa cum au făcut lov și Petru. Așa sunt cei pe care Dumnezeu îi 


binecuvântează cu adevărat. 


Paşii majori în urmărirea adevărului despre care am avut părtăşie 
astăzi sunt pe cât se poate de simpli. Repetaţi paşii înapoi spre Mine. (În 
primul rând, reflectează asupra ta potrivit cuvintelor lui Dumnezeu; în al 
doilea rând, recunoaşte şi acceptă faptele pe care le dezvăluie cuvintele lui 
Dumnezeu; în al treilea rând, cunoaște-ți propria fiinţă şi esență coruptă și 
începe să-ți urăşti firea coruptă şi pe Satana; în al patrulea rând, practică 
pocăinţa şi lasă deoparte toate faptele tale rele; în al cincilea rând, caută 
adevărurile-principii şi practică adevărul.) Aceştia sunt cei cinci paşi. 
Practicarea fiecăruia dintre aceşti paşi este foarte dificilă pentru oamenii 
care trăiesc în mijlocul firilor corupte; fiecare implică multe impedimente și 
dificultăți și toți necesită depunerea unui efort minuţios pentru a-i practica 


ŞI a-i realiza şi, desigur, omul nu poate evita experimentarea unor eşecuri şi 


obstacole pe parcurs — dar ceea ce v-aş spune este următorul lucru: nu vă 
pierdeţi curajul. Deşi alții s-ar putea să te condamne, spunând: „Eşti 
terminat”, „Nu ești bun”, „Așa ești tu, pur și simplu — nu poţi schimba 
asta”, oricât de neplăcute ar fi cuvintele lor, discernământul tău trebuie să 
fie limpede. Nu îţi pierde curajul și nu renunţa, pentru că numai calea 
urmăririi adevărului, numai intrarea şi practicarea acestor pași îți va permite 
cu adevărat să ocoleşti catastrofa ta. Oamenii inteligenți vor alege să-şi lase 
deoparte toate dificultățile; nu vor evita eșecurile şi obstacolele şi vor 
continua, oricât de greu ar fi. Chiar dacă rămâi la pasul cercetării şi 
cunoaşterii de sine trei sau cinci ani, sau dacă după opt sau zece ani ştii doar 
ce firi corupte ai, dar rămâi incapabil să înţelegi adevărul sau să te lepezi de 
firea ta coruptă, tot ți-aş spune acelaşi lucru: nu-ţi pierde curajul. Deşi încă 
nu ești capabil de o schimbare adevărată, ai parcurs deja primii trei pași, aşa 
că de ce să-ți faci griji că nu-i poţi parcurge pe ceilalți doi rămași? Nu te 
îngrijora; munceşte mai mult, insistă mai mult şi vei reuşi. S-ar putea să fie 
ŞI unii care ajung la cel de-al patrulea pas al pocăinţei, dar nu reușesc să 
caute adevărurile-principii şi nu pot parcurge acest pas. Ce este de făcut 
atunci? Nici tu nu trebuie să-ți pierzi curajul. Atât timp cât ai voinţa de a 
face acest lucru, ar trebui să persişti în a căuta adevărul în toate lucrurile și 
să te rogi mai mult lui Dumnezeu — a face acest lucru este adesea rodnic. 
Urmăreşte cât de bine poţi, în funcție de calibrul şi împrejurările tale, și 
muncește din greu pentru a obține ceea ce poți. Câtă vreme îţi dai toată 
silința, conștiința ta este curată şi, cu siguranță, vei putea obține câștiguri 
mai mari. Chiar şi să înţelegi încă un adevăr este un lucru bun — viaţa ta va 
deveni puţin mai fericită şi puţin mai veselă datorită acestui lucru. Pe scurt, 
urmărirea adevărului nu este un lucru deșert; există o cale specifică de 
practică pentru fiecare dintre paşii săi și necesită ca oamenii să sufere o 


anumită durere și să plătească un anumit preţ. Adevărul nu este un domeniu 


de studiu academic, o teorie, un slogan, sau un argument; nu este gol. 
Fiecare adevăr necesită ca oamenii să-l experimenteze şi să-l practice vreme 
de câțiva ani, înainte de a-l putea înţelege şi cunoaşte. Dar, indiferent ce 
preţ plăteşti sau ce eforturi depui, atât timp cât abordarea, metoda, calea şi 
direcția ta sunt corecte, atunci, mai devreme sau mai târziu, va veni ziua 
când vei culege o mare recompensă, vei câștiga adevărul şi vei fi capabil să- 


L cunoşti pe Dumnezeu și să I te supui — şi, astfel, vei fi perfect mulţumit. 

Ce înseamnă să urmăreşti adevărul (2) 


La ultima noastră adunare, am avut părtăşie despre ce înseamnă să 
urmăreşti adevărul. Haideţi să începem cu o recapitulare: ce înseamnă să 
urmăreşti adevărul? Aveţi un răspuns la această întrebare? Aţi reflectat 
asupra ei după părtășia noastră anterioară? După ce încheiem părtăşia 
despre anumite subiecte, va trebui să reflectați asupra lor, iar apoi să le 
experimentați şi să treceţi prin ele în mod practic în viaţa voastră reală. 
Doar atunci vei putea dobândi cunoaștere adevărată; doar atunci vei putea 
înţelege și aprecia cu adevărat acele subiecte la care ai reflectat; doar atunci 
vei putea oferi adevărată experienţă şi cunoaştere. Nu-i aşa? (Așa e.) Deci, 
ați reflectat asupra întrebării? Ce înseamnă să urmărești adevărul? Ce 
elemente sunt implicate în urmărirea adevărului? Care sunt principalele 
lucruri pe care le presupune? Aţi recapitulat aceste lucruri? (Data trecută, 
Dumnezeu a început prin a avea părtăşie despre diversele idei, opinii şi 
atitudini greşite pe care le are omul în privinţa urmăririi adevărului, apoi 
Dumnezeu a avut părtăşie în detaliu despre cei cinci paşi ai urmăririi 
adevărului.) În esenţă, ultima noastră părtăşie a avut două părţi principale: 
unele stări negative şi opinii greşite pe care le au mulţi oameni în raport cu 
urmărirea adevărului, înțelegerile greşite ale omului despre urmărirea 
adevărului, precum şi scuzele şi justificănile pe care le aduc oamenii pentru 
faptul că nu urmăresc adevărul — aceasta a fost prima parte principală. A 
doua a fost o părtăşie despre modul în care să urmăreşti adevărul, constând 
din cinci pași. Deși au fost numai două părți, am atins numeroase detalii şi 
particularități în fiecare dintre ele. Eu am dezvăluit ceva din cunoaşterea şi 
înţelegerea denaturată a omului despre urmărirea adevărului şi am expus, 
totodată, mai multe dificultăți pe care le are omul în urmărirea adevărului, 


precum şi unele scuze, justificări şi pretexte pentru neurmărirea lui, pe care 


le aduc cei care sunt scârbiți de adevăr. Atitudinile şi cunoaşterile negative, 
pasive pe care le afişează oamenii când e vorba de urmărirea adevărului 
corespund stilurilor de viaţă şi ţelurilor la care ţin ei în viața lor reală, 
precum şi atitudinilor pe care le nutresc faţă de adevăr — toate sunt în 
legătură cu comportamentele şi manifestările specifice ale oamenilor. Apoi, 
pe baza diverselor comportamente umane, am oferit câteva metode 
specifice şi paşi de practică în ceea ce priveşte calea urmăririi adevărului. 
Vă sunt clare toate acestea? (Da.) Chiar vă sunt? Atunci de ce nu spuneţi 
ceva? Se pare că nu vă sunt atât de clare încă; mai trebuie să avem părtăşie 


asupra unor lucruri. 


Chestiunea cea mai importantă în credinţa în Dumnezeu este urmărirea 
adevărului. Ce înseamnă să urmărești adevărul? Când vine vorba de 
chestiunea urmăririi adevărului, toate manifestările oamenilor dezvăluie 
multe din problemele și dificultățile lor, iar oamenii au tot felul de justificări 
şi scuze pentru faptul că nu urmăresc adevărul — piedicile sunt foarte mari, 
pur şi simplu. Din cauza diverselor lor dificultăţi, oamenilor pare să le fie 
extrem de greu şi inconfortabil când e vorba de urmărirea adevărului şi 
consideră că este foarte dificil. De fapt, întrebarea însăşi — „Ce înseamnă să 
urmăreşti adevărul?” — este ușoară, deci oare de ce nu pot oamenii urmări 
adevărul? Care e motivul? Toţi se laudă că au conştiinţă şi rațiune, că ei 
cred cu adevărat în Dumnezeu, că își pot face datoria, că sunt dispuşi să 
sufere şi gata să plătească un preț. Cum se face că, având aceste bune 
comportamente ca temelie proprie, sunt incapabili să pornească pe calea 
urmăririi adevărului? Au o atât de bună umanitate, integritate și o reputaţie 
grozavă; au voinţa, năzuinţele și dorințele lor în legătură cu țelul propriu; au 
eforturile personale, voinţa de-a îndura greutăţi şi atitudinea celui care 
plăteşte un preţ; au atitudinea lor activă, pozitivă, privind în sus, de tânjire 


după acceptarea adevărului. Cu lucrurile acestea ca temelie a lor, cum se 


face că nu se califică drept urmărind adevărul? Oare de ce nu pot ei înfăptui 
urmărirea adevărului? Unde este rădăcina problemei? (Omul nu iubeşte 
adevărul şi din fire îi e scârbă de el.) E un răspuns exact. Motivul 
fundamental este că oamenii au firi corupte. Firea coruptă a omului este de 
la Satana, şi orice este de la Satana este potrivnic față de Dumnezeu și 
adevăr. Ca urmare, a le cere oamenilor să urmărească adevărul este 
echivalent cu a le cere să se răzvrătească împotriva vieții şi a atributelor lor 
intrinseci, a modului lor intrinsec de-a urmări şi a perspectivei lor intrinseci 
asupra vieţii. Să renunţe la aceste lucruri greșite, să se răzvrătească 
împotriva preferințelor trupești şi în schimb să urmărească şi să practice 
cuvintele lui Dumnezeu şi adevărul, care nu plac trupului lor, pe care ei nu 
le au şi pe care le dispreţuiesc, le dispreţuiesc şi le resping — asta li se pare 
lor dificil. A-ţi cere să urmăreşti adevărul este echivalent cu a-ţi cere să 
renunti la viaţa ta intrinsecă. Nu e același lucru cu a te pune să-ți dai viaţa? 
(Ba da.) Îţi dai propria viaţă. Îşi dau oamenii viaţa de bunăvoie pentru ceva? 
(Nu.) În adâncul inimilor lor, spun: „Nu vreau” — de o sută de ori, de o mie 
de ori, de zece mii de ori: „Nu vreau.” Indiferent de orice, oamenilor le e 
greu să renunţe la lucrurile intrinseci, satanice pe care le au. Acesta e un 
fapt, unul pe care voi l-aţi experimentat în mod profund şi cu adevărat. Din 
adâncul inimilor lor, oamenii nu vor să se răzvrătească împotriva trupului; 
ori să se se răzvrătească împotriva vieţii lor, a cărei natură-esenţă este de la 
Satana; ori să se se răzvrătească împotriva atributelor lor intrinseci, satanice 
sau a naturii lor satanice, pentru a urmări adevărul. Aşadar, pentru cei cu 
naturi satanice, care trăiesc după firi satanice, a iubi şi a urmări adevărul se 
opune voinţei lor şi ei sunt reticenţi să facă asta. Care este cauza acestui 
lucru? Este aceea că atributele din lăuntrul omului sunt de la Satana, iar ele 
sunt în mod intrinsec potrivnice faţă de Dumnezeu. Deci după ce oamenii 


au auzit şi înţeles adevărul, numai cei care iubesc adevărul, care sunt 


dispuşi să se străduiască să se înalțe spre el şi să plătească un preţ, care au 
această voinţă, năzuinţă şi dorință, sunt apți să pună adevărul în practică de 
îndată ce-l înţeleg. Numai ei sunt capabili să trăiască potrivit adevărului şi 
să trăiască realitatea lui. Există mulţi oameni care sunt dispuși să practice 
adevărul, dar naturile şi firile lor satanice îi împiedică; sunt incapabili să 
practice adevărul, deşi poate îşi doresc lucrul acesta. Cert este că, în viaţa 
reală, a practica adevărul este un lucru foarte dificil de făcut. Una este să-ţi 
cer să renunțţi la hainele şi bijuteriile tale preferate, sau la lucrurile care-ţi 
fac plăcere, sau la slujba şi cariera care-ţi plac, ori la punctele tale forte şi la 
hobbyuri, sau la orice astfel de lucru. Ai putea să te răzvrătești împotriva 
oricărui dintre aceste lucruri; e uşor să renunți la ele. Dar să te pun să te 
răzvrăteşti împotriva trupul tău şi a firii tale satanice, să ajungi să practici 
adevărul şi să te supui lui Dumnezeu este mult mai dificil. Ca să descriu 
asta folosind o expresie inexactă, ar fi ca şi cum ai forța o rață să se cocoaţe 
pe o stinghie, ori ca și cum ai pune un bivol să se caţăre într-un copac — 
lucrurile acestea sunt mult prea solicitante pentru ei. Acum, ar fi ușor să faci 
o felină să se urce în copac; e natural pentru ea. Dar ar fi absolut imposibil 
s-o determini pe una să mănânce fân în loc de carne. Dacă i-ai cere unei 
persoane să sufere puţin, să plătească un mic preţ şi să trăiască umil tot 
restul vieţii, asta e ceva ce poate realiza oricine are voinţa de a face astfel. 
De fapt, nicio dificultate fizică nu pune mari probleme cuiva care crede cu 
adevărat în Dumnezeu și tânjeşte după adevăr. Să nu se răsfeţe cu confortul 
trupului, de pildă; sau să reducă timpul zilnic de somn; ori să trăiască în 
condiții aspre zece ani la rând; ori să se descurce cu mâncare, haine, 
locuinţă şi transport de foarte slabă calitate — asemenea greutăți şi preţuri 
pot fi asumate de oricine, atâta vreme cât are voinţa de a face astfel şi este 
dispus să urmărească adevărul şi să aibă puţină stăpânire de sine. Dacă, 


însă, îi ceri cuiva să se răzvrătească împotriva trupului şi a Satanei, să se 


poarte în întregime în acord cu cerinţele lui Dumnezeu și pe baza cuvintelor 
Lui, să practice potrivit adevărului și astfel să ajungă la supunerea față de 
Dumnezeu, oricărei persoane i s-ar părea greu lucrul acesta. Aici sunt 
dificultăţile omului. În urmărirea adevărului, deci, nu e ca şi cum oamenii 
pot, pur şi simplu, să ia o hotărâre și să facă o încercare, ori să practice 
stăpânirea de sine şi să respecte regulile, iar apoi să fie capabili să pună 
adevărul în practică şi să aibă adevărul. Urmărirea adevărului e cel mai greu 
şi mai dificil lucru de făcut pentru omenirea coruptă. De unde provine 
această problemă? (Provine din firea Satanei.) Aşa este. Firea Satanei e cea 
mai mare provocare a omului. O persoană poate să aibă calibru slab sau un 
temperament irascibil şi o personalitate de proastă factură, poate să nu aibă 
niciun punct forte, talent sau dar cu care să se laude — niciunul dintre aceste 
lucruri nu va constitui o mare provocare pentru ea. În ultimă instanță, 
problema provine din firea coruptă a omului. O fire coruptă ţine mâinile şi 
picioarele oamenilor, mințile și ideile lor, gândurile, modul lor de a gândi şi 
adâncul sufletelor lor în strânsoarea mortală a controlului său, aşa încât 
fiecare centimentru pe drumul urmăririi adevărului le este greu de parcurs. 
Cineva s-ar putea să creadă în Dumnezeu trei sau cinci ani fără să 
dobândească nimic; există, chiar, unii oamenii care au crezut zece, douăzeci 
sau treizeci de ani şi au câştigat foarte puţin din asta. Iar unii dintre ei n-au 
câştigat absolut nimic — cât de săraci şi demni de milă sunt oamenii aceia cu 
mâinile goale! Au crezut în Dumnezeu treizeci de ani, însă rămân săraci și 
orbi, fără niciun rezultat. Când cad pradă negativităţii, nu ştiu cum să iasă 
din ea; când cad pradă înțelegerilor greşite despre Dumnezeu, nu ştiu cum 
să le risipească; când un necaz se abate asupra lor, nu ştiu cum să-i facă 
față, nici nu ştiu cum să rezolve acel gen de dificultate. Pot fi rezolvate 
problemele folosind simpla putere subiectivă a voinţei de a te abţine sau 


bazându-te pe răbdarea ta pentru a persevera la nesfârşit? E posibil ca 


oamenii să înainteze cu greu prin situaţii, pas cu pas, până când acestea trec, 
dar firile lor corupte rămân, totuşi. Nu au fost înlăturate. Indiferent de câte 
ori au experimentat negativitate sau înţelegeri greşite despre Dumnezeu, ori 
au avut concepţii greşite despre Dumnezeu, ori au eşuat şi au căzut şi-au 
fost slabi, chiar și în ziua de azi ei sunt tot incapabili să ofere cea mai mică 
mărturie de experienţă și nici nu au de spus vreun lucru despre cunoştinţele 
lor privind cuvintele lui Dumnezeu, experiența lor în legătură cu ele sau 
modul în care le-au experimentat. Inimile lor sunt pustii; adâncurile 
sufletelor lor sunt pustii. Nu au nicio înţelegere a adevărului bazată pe 
experiență și nicio cunoaştere adevărată a cuvintelor lui Dumnezeu şi sunt 
încă şi mai departe de a-l cunoaște lucrarea şi firea. Nu sunt ei săraci, orbi și 
demni de milă? (Sunt.) Dacă cineva nu urmărește adevărul, atunci, 
indiferent câți ani crede în Dumnezeu, e degeaba. Și atunci, de ce s-ar lăsa 
cineva să ajungă în acest punct? Unde se află cauza? Şi aici, problema 


provine tot din firea coruptă a omului. Aceasta e cauza obiectivă. 


Am clarificat deja care este cauza obiectivă a faptului că oamenii nu 
urmăresc adevărul. Acum vom vorbi puţin despre cauza subiectivă. Cauza 
subiectivă este că, deşi e posibil ca oamenii să fi aflat din lucrarea lui 
Dumnezeu şi din toate cuvintele Sale sau din viaţa lor reală că au o fire 
coruptă, ei niciodată nu se raportează la cuvintele lui Dumnezeu şi la adevăr 
pentru comparaţie, niciodată nu ajung să-şi cunoască firile corupte şi nu se 
răzvrătesc împotriva lor şi niciodată nu practică potrivit cuvintelor lui 
Dumnezeu. Este aceea că, deşi e posibil ca oamenii să se străduiască şi să se 
sacrifice foarte mult pe drumul credinţei în Dumnezeu, deşi e posibil ca ei 
să lucreze din greu, să sufere mult şi să plătească multe preţuri pentru ea, 
toate acestea sunt doar comportamente exterioare. Ele nu demonstrează că o 
persoană a pornit pe calea urmăririi adevărului. Oamenii care au suferit cel 


mai mult sunt cei care au început să-L urmeze pe Dumnezeu devreme, care 


şi-au asumat îndatoririle când aveau în jur de douăzeci de ani. Oamenii 
aceştia au acum vreo cincizeci de ani şi încă sunt necăsătoriți. Ai putea 
spune că şi-au dedicat tinereţea credinţei lor în Dumnezeu şi au renunţat la 
familie şi căsătorie. Este acesta un preţ mare? (Da.) Au renunţat la tinerețea 
lor, şi-au oferit întreaga viață şi care e rezultatul? Preţul pe care l-au plătit a 
fost mare, însă ceea ce câștigă la final nu egalează sau nu e pe măsura 
sacrificiului lor. Care e problema aici? Pe baza atitudinii şi a hotărârii cu 
care plătesc ei un preţ şi a duratei, dimensiunii și gradului sacrificiului lor, 
s-ar zice că ar trebui să înţeleagă adevărul și să-l poată practica. Ai crede că 
ar trebui să aibă mărturie şi inimi cu frică de Dumnezeu; că ar trebui să-L 
cunoască pe Dumnezeu; că ar trebui să fi pornit deja pe calea temerii de 
Dumnezeu şi feririi de rău; că ar trebui să fi intrat deja în adevărul-realitate. 
De fapt, însă, asta e doar o deducție — aceste două lucruri au numai o relaţie 
logică, nu este în acord cu faptele sau cu ceea ce trăiesc oamenii aceştia. 
Care e problema aici? Nu ar trebui să o supunem cercetării și discutării? Nu 
este aceasta o problemă care merită gândită profund? (Este.) Printre cei care 
au acceptat acest stadiu al lucrării lui Dumnezeu de doi sau trei ani, nu sunt 
puțini oamenii cu experienţă şi mărturie. Ei depun mărturie despre modul în 
care cuvintele lui Dumnezeu i-au schimbat şi i-au făcut să devină oameni 
cinstiți; ei depun mărturie despre modul în care cuvintele lui Dumnezeu le- 
au permis să înțeleagă adevărul pe calea urmăririi acestuia; ei depun 
mărturie despre modul în care cuvintele lui Dumnezeu le-au înlăturat firile 
corupte, aroganța şi prefăcătoria, răzvrătirea, tânjirea după statut, ambițiile 
şi dorințele lor şi aşa mai departe. Aceşti oameni sunt capabili să aibă 
experiență şi mărturie după numai doi sau trei ani de credință în Dumnezeu; 
ei au o profundă înţelegere a cuvintelor lui Dumnezeu bazată pe experiență 
şi pot simţi adevărul cuvintelor Sale. Atunci, de ce unii oameni cred în 


Dumnezeu de douăzeci sau treizeci de ani şi au plătit atâtea preţuri, au 


suferit atât de mult şi au alergat atât de mult, dar adâncul inimilor lor şi 
lumea lor spirituală rămân pustii şi goale? Numeroşi oameni care se află 
într-o astfel de stare se simt pierduţi adeseori. Ei spun mereu: „Sunt așa de 
pierdut!” Eu spun: „Acum crezi în Dumnezeu de douăzeci sau treizeci de 
ani. Cum ești tot pierdut? Este evident că nu ai dobândit nimic.” Chiar şi în 
ziua de azi, unii oameni sunt tot negativi şi slabi. Ei zic: „Cred în 
Dumnezeu de atâţia ani și ce am dobândit?” Adesea, când sunt negativi și 
slabi, ori când sunt lipsiţi de statutul şi de avantajele lor, sau când vanitatea 
nu le e satisfăcută, ei dau vina pe Dumnezeu şi regretă că au crezut în El 
atâția ani. Regretă că au crezut în cuvintele Lui, în primul rând, regretă că 
au renunțat hotărâți la slujbă, căsătorie sau familie, la şansa lor de-a merge 
la facultate, pentru a-L urma pe Dumnezeu. Unii dintre ei chiar se gândesc 
să părăsească biserica. Acum sunt foarte plini de regrete în legătură cu 
credința lor — de ce s-au mai deranjat cu ea, în primul rând? Cred în 
Dumnezeu de douăzeci sau treizeci de ani, au auzit atât de multe adevăruri 
şi au experimentat atât de mult din lucrarea lui Dumnezeu. Cu toate acestea, 
adâncurile inimilor lor sunt tot pustii şi de multe ori sunt cuprinși de stări de 
haos, confuzie, regret, reticenţă şi chiar de nesiguranţă în privinţa viitorului 
lor — ce anume provoacă asta? Merită milă astfel de oameni? (Nu.) De câte 
ori îi văd pe aceşti oameni, de câte ori aud veşti despre ei şi aflu despre 
întâmplările lor recente, am o premoniţie în legătură cu ei. Îmi vine un gând 
în legătură cu ei. Cum se face că starea și lumea lor interioară Mi se par atât 
de familiare? Rămân chiar şi acum în casa lui Dumnezeu, îndeplinind 
îndatoriri — pe ce anume se bazează ei? Pe o concepție a mântuirii prin har? 
Pe concepţia potrivit căreia dacă cineva Îl urmează pe Dumnezeu până la 
capăt, asta va conduce inevitabil la mântuire? Sau pe o mentalitate bazată 
pe şansă și noroc? Pe niciuna dintre toate acestea. Atunci, pe ce? Pe exact 


ceea ce a spus Pavel: „M-am luptat lupta cea bună, mi-am sfârşit alergarea, 


am păzit credința. De acum mă aşteaptă cununa dreptăţii” (2 Timotei 4:7-8). 
Pentru a analiza acest fragment şi a o spune simplu, aceste cuvinte au o notă 
de tranzacție. Există în ele o atitudine, o idee și un plan de a face un târg și 
vin dintr-o zonă a dorinţei și ambiţiei. Ce fapt observați în aceste cuvinte? 
Ce urmăresc oamenii în credința lor în Dumnezeu? (O cunună şi 
binecuvântări.) Da. Ei urmăresc binecuvântări şi o destinație bună. Şi ce ar 
da la schimb pentru destinația aceea bună şi binecuvântări? Ce ar da ei în 
schimb? (Truda şi munca lor, jertfele şi sacrificiile, suferinţa lor şi plătirea 
preţului.) Pentru a folosi cuvintele lui Pavel, s-au luptat lupta lor, şi-au 
sfârşit alergarea. Consideră că au făcut tot ce trebuiau să facă şi că ar trebui, 
deci, să dobândească destinația cea bună şi binecuvântările pe care le-a 
pregătit Dumnezeu pentru omenire. Ei cred că se înţelege de la sine că asta 
e ceea ce ar trebui să facă Dumnezeu — ceea ce El trebuie să facă — și dacă 
nu ar face, nu ar fi Dumnezeu. În mod evident, nu există nicio supunere faţă 
de Dumnezeu în asta, nicio atitudine de urmărire a adevărului, nicio 
atitudine sau plan de a-şi îndeplini datoria de fiinţă creată. Există numai o 
dorinţă de-a da la schimb câteva lucruri pe care ei le pot face pentru 
binecuvântările pe care Dumnezeu le-a promis omenirii. De aceea, oamenii 
despre care tocmai vorbeam simt adesea că există un vid în lumea lor 
interioară şi că nu au nimic pe care să se bazeze în adâncurile inimilor lor, și 
totuși ei continuă cum au făcut întotdeauna, plătind astfel de preţuri şi 
suferind aşa, persistând în a se lupta lupta lor şi a-şi sfârşi alergarea. Pe ce 
se bazează ei? Citatele acelea din Pavel de care se agaţă şi în care cred 
orbește, acelea le susțin „credinţa”. Ei se bazează pe ambițiile şi dorinţa lor 
de-a fi răsplătiți şi încununaţi. Se bazează pe visele lor de-a folosi un 
schimb tranzacţional pentru a primi mari binecuvântări. Nu se bazează pe 


înţelegerea lucrării lui Dumnezeu sau pe experienţa şi cunoştinţele 


dobândite urmărind adevărul în timp ce se sacrifică pentru Dumnezeu. Nu 


pe aceasta se bazează ei. 


Examinând lucrurile despre care tocmai am avut părtăşie, putem vedea 
că, deşi există multe provocări practice pe calea urmăririi adevărului, 
precum şi lanţurile şi constrângerile firilor corupte şi o mulțime de 
dificultăți şi obstacole, ar trebui să credem că, atât timp cât o persoană are 
credință adevărată, bazându-se pe călăuzirea cuvintelor lui Dumnezeu şi pe 
lucrarea Duhului Sfânt, va fi pe deplin capabilă să pornească pe calea 
urmăririi adevărului. Petru constituie un precedent pentru asta. În credinţa 
lor în Dumnezeu, mulți oameni se concentrează exclusiv să lucreze pentru 
El, se mulţumesc doar să sufere şi să plătească un preţ, dar nu urmăresc 
deloc adevărul. Prin urmare, le lipsește adevărata cunoaștere a lucrării lui 
Dumnezeu, după ce cred în El zece, douăzeci, treizeci de ani şi nu pot vorbi 
despre nicio experiență sau cunoaștere a adevărului ori a cuvintelor lui 
Dumnezeu. În timpul adunărilor, când încearcă să vorbească puţin despre 
mărturia lor legată de experiențe, nu au nimic de spus; dacă vor fi sau nu 
mântuiţi este o necunoscută pentru ei. Care este problema aici? Așa sunt 
oamenii care nu urmăresc adevărul. Indiferent de câți ani sunt credincioşi, 
ei sunt incapabili să înţeleagă adevărul, cu atât mai puţin să-l practice. Cum 
ar putea cineva care nu acceptă deloc adevărul să intre în adevărul-realitate? 
Sunt unii oameni care nu pot să pătrundă această problemă. Ei cred că şi ei 
pot să intre în adevărul-realitate, dacă oamenii care rostesc papagaliceşte 
cuvintele şi doctrinele îl practică. Este corect? Oamenii care spun pe de rost 
cuvintele şi doctrinele sunt în mod inerent incapabili să înțeleagă adevărul — 
aşadar, cum ar putea să-l practice? Ceea ce practică ei pare să nu încalce 
adevărul şi pare să fie fapte şi comportamente bune, dar cum ar putea fi 
numite adevărul-realitate acele fapte și comportamente bune? Oamenii care 


nu înțeleg adevărul nu ştiu ce este adevărul-realitate; ei consideră că faptele 


şi comportamentele bune ale oamenilor reprezintă practicarea adevărului. 
Este absurd, nu-i aşa? Cum diferă acest lucru de concepţiile și opiniile 
oamenilor religioşi? Şi cum pot fi rezolvate astfel de probleme de 
comprehensiune  denaturată? Oamenii trebuie mai întâi să înţeleagă 
intenţiile lui Dumnezeu din cuvintele Sale, ar trebui să ştie ce înseamnă 
înţelegerea adevărului şi practicarea lui, pentru a putea să-i privească pe 
alții şi să-i vadă cum sunt cu adevărat şi pentru a putea să-și dea seama dacă 
au sau nu adevărul-realitate. Lucrarea lui Dumnezeu şi mântuirea omului de 
către El au însemnat a-i face pe oameni să înțeleagă şi să practice adevărul; 
numai atunci vor putea oamenii să renunţe la firile lor corupte, să acţioneze 
conform principiilor şi să pătrundă în adevărul-realitate. Dacă nu urmăreşti 
adevărul şi doar te mulţumești să te sacrifici, să suferi şi să plătești un preţ 
pentru Dumnezeu, conform propriilor noțiuni şi închipuiri, va reprezenta tot 
ceea ce faci practicarea adevărului de către tine şi supunerea ta faţă de 
Dumnezeu? Va dovedi asta că ţi-ai schimbat firea vieţii? Va reprezenta asta 
faptul că ai adevărată cunoaștere față de Dumnezeu? Nu. Așadar, ce va 
reprezenta tot ceea ce faci? Poate doar să-ți reprezinte preferințele, 
comprehensiunea și dorinţele deşarte personale. Vor fi numai lucruri pe care 
îți place să le faci, pe care ești dispus să le faci; tot ce faci doar îți satisface 
propriilor dorințe, idealuri şi hotărâri. În mod clar, asta nu înseamnă 
urmărirea adevărului. Niciuna dintre acţiunile sau purtările tale nu are nimic 
de-a face cu adevărul sau cu cerinţele lui Dumnezeu. Toate acțiunile şi 
purtările tale sunt pentru tine; lucrezi, lupţi şi alergi de colo-colo doar de 
dragul propriilor idealuri, al reputației şi statutul tău — prin asta nu ești cu 
nimic diferit de Pavel, care a trudit și a muncit toată viața doar pentru a fi 
răsplătit, încununat şi pentru a intra în Împărăţia Cerurilor — asta arată 
limpede că mergi pe calea lui Pavel. Unii spun: „Trudesc şi muncesc de 


bunăvoie. Nu am încercat să ajung la o înţelegere cu Dumnezeu.” Nu 


contează în niciun fel dacă ai încercat sau nu să închei o înţelegere cu 
Dumnezeu, dacă ai sau nu în mintea ori atitudinea ta o intenţie explicită de 
a încheia o înţelegere cu Dumnezeu — indiferent dacă ai sau nu un astfel de 
plan și ţel — tu încerci să-ți dai la schimb truda, munca, preţul și greutățile 
pe care le-ai plătit pentru recompense şi cununa Împărăției Cerurilor. Esenţa 
acestei probleme este că încerci să cazi la învoială cu Dumnezeu — doar că 
nu conştientizezi că faci acest lucru. Oricum, atâta vreme cât o persoană 
trece prin greutăți şi plăteşte un preţ pentru a obţine binecuvântări, esenţa a 
ceea ce urmăreşte ea este aceeaşi cu a lui Pavel. În ce fel seamănă? Ambele 
sunt încercări de a da la schimb comportamentele bune ale unei persoane — 
truda ei, greutățile prin care trece, preţul pe care îl plăteşte și altele — pentru 
binecuvântările lui Dumnezeu, pentru binecuvântările pe care El le 
făgăduieşte omenirii. Nu sunt aceste lucruri, în esenţă, aceleaşi? (Sunt.) 
Sunt aceleași în esență; nu există nicio diferenţă reală. Dacă nu-ți doreşti să 
mergi pe calea lui Pavel, ci pe cea a lui Petru, şi vrei să obţii aprobarea lui 
Dumnezeu, cum ar trebui să practici? Nu există nicio îndoială: trebuie să 
înveţi să urmăreşti adevărul. Trebuie să fii capabil să accepți adevărul, 
precum şi judecata şi mustrarea lui Dumnezeu, şi să fii emondat; trebuie să 
te concentrezi să te cunoşti pe tine însuţi, să aduci o schimbare firii tale şi să 
cauţi să practici iubirea faţă de Dumnezeu. Asta înseamnă să mergi pe calea 
urmăririi adevărului şi să porneşti pe calea lui Petru. Ca să mergi pe calea 
lui Petru, trebuie mai întâi să înţelegi ce-i cere Dumnezeu omului și care 
este calea pe care i-a arătat-o El omului. Trebuie să poți discerne calea 
credinţei în Dumnezeu care duce la mântuire de aceea care duce la 
pierzanie şi distrugere. Trebuie să reflectezi cu adevărat la motivul pentru 
care ai putut să mergi pe calea lui Pavel și să constaţi exact ce fire îți 
porunceşte să mergi pe acea cale. Ar trebui să discerni cele mai ieșite din 


comun şi evidente lucruri care sunt în firile tale corupte, cum ar fi aroganta, 


înşelăciunea sau ticăloşia. Începând cu aceste firi corupte, reflectează, 
disecă și ajunge să te cunoşti. Dacă poți să atingi adevărata cunoaştere de 
sine şi ura față de propria persoană, îţi va fi uşor să scapi de firile tale 
corupte și să pui adevărul în practică. Așadar, cum trebuie practicat acest 
lucru, în mod specific? Haideţi, pur şi simplu, să avem părtăşie despre asta, 
folosind exemplul unei firi arogante. În viaţa ta de zi cu zi, când vorbeşti, te 
comporți şi te ocupi de chestiuni, îţi îndeplinești datoria, ai părtăşie cu 
ceilalți şi aşa mai departe, oricare ar fi problema în cauză, sau oriunde te-ai 
afla, sau oricare ar fi împrejurările, trebuie să te concentrezi tot timpul să 
analizezi ce fel de fire arogantă ai afişat. Trebuie să dezgropi toate 
efuziunile, gândurile şi ideile care provin din firea ta arogantă de care eşti 
conştient şi pe care o poţi percepe, precum şi intenţiile și scopurile tale — în 
special, faptul că-ţi dorești mereu să le ţii altora morală de sus, că nu asculți 
de nimeni, că te consideri mai bun decât alții, că nu accepţi ceea ce spun 
alții, oricâtă dreptate ar avea, că-i faci pe ceilalți să-ţi accepte spusele şi să 
se supună lor, chiar şi atunci când greşeşti, că ai tendința constantă de a-i 
conduce pe ceilalți, că eşti dificil și vii cu justificări atunci când 
conducătorii şi lucrătorii te emondează, condamnându-i ca fiind falși, că 
mereu îi condamni pe ceilalți şi te înalți pe tine, că întotdeauna crezi că eşti 
mai bun decât toți ceilalți, că-ţi doreşti mereu să fii o persoană renumită, 
distinsă, că întotdeauna adori să te dai în spectacol, astfel încât ceilalți să te 
respecte enorm ȘI să ţi se închine... Prin practica reflectării asupra acestor 
efuziuni de corupţie şi a disecării lor, poţi ajunge să afli cât de urâtă este 
firea ta arogantă şi poţi să te urăşti şi să te detești şi să-ți urăşti chiar mai 
mult firea arogantă. Vei fi astfel dispus să reflectezi dacă ai dat sau nu 
dovadă de o fire arogantă în toate lucrurile. O parte din aceasta este să 
reflectezi la ce firi arogante și neprihănite de sine manifeşti în limbajul tău — 


ce lucruri lăudăroase, arogante și iraționale spui. Cealaltă parte este să 


reflectezi asupra lucrurilor absurde și iraționale pe care le faci în timp ce 
acționezi conform noțiunilor, închipuirilor, ambițiilor şi dorințelor tale. 
Doar acest tip de reflecţie asupra propriei persoane poate duce la 
autocunoaștere. Odată ce ai dobândit adevărata cunoaştere despre tine 
însuți, ar trebui să cauţi în cuvintele lui Dumnezeu căile şi principiile 
practicii pentru a fi o persoană cinstită, şi apoi să practici, să-ți îndeplineşti 
datoria şi să te apropii de ceilalți şi să interacționezi cu ei potrivit căilor și 
principiilor indicate de cuvintele lui Dumnezeu. După ce ai practicat în 
acest fel o perioadă, poate o lună sau două, vei simți că inima-ţi este 
luminată datorită acestui lucru, vei fi câştigat ceva din asta și vei fi gustat 
succesul. Vei simţi că ai o cale pentru a deveni o persoană cinstită, 
rațională, şi te vei simți mult mai statornic. Deşi nu vei putea încă să 
vorbeşti despre o cunoaștere deosebit de profundă a adevărului, vei fi 
dobândit o anumită cunoaștere perceptivă a acestuia, precum şi o cale de 
practică. Deşi nu vei putea să-l exprimi clar în cuvinte, vei avea un oarecare 
discernământ privind răul pe care-l face oamenilor o fire arogantă și modul 
în care le denaturează umanitatea. De exemplu, oamenii aroganți şi 
îngâmfați spun adesea lucruri pline de laudă, nebuneşti, şi cuvinte diavoleşti 
pentru a-i păcăli pe alții; spun cuvinte pompoase, strigă lozinci şi ţin 
discursuri elevate. Nu sunt acestea diverse manifestări ale unei firi 
arogante? Nu este chiar irațional să manifestăm aceste firi arogante? Dacă 
eşti capabil să înţelegi cu adevărat că sigur ţi-ai pierdut rațiunea umană 
normală dacă dai dovadă de astfel de firi arogante şi că a trăi cu o fire 
arogantă înseamnă a trăi ceva drăcesc, mai degrabă decât umanitatea, atunci 
vei fi recunoscut într-adevăr că o fire coruptă este una satanică și vei putea 
să-l urăşti pe Satana şi firile corupte din inima ta. După şase luni sau un an 
de o astfel de experienţă, vei fi capabil de o adevărată cunoaştere de sine și, 


dacă vei mai manifesta o fire arogantă, vei fi imediat conştient de aceasta și 


vei putea să te răzvrătești împotriva ei şi să renunți la ea. Vei fi început să te 
schimbi şi, treptat, vei putea să-ți alungi firea arogantă și să te înţelegi cu 
ceilalți în mod normal. Vei putea vorbi sincer şi din inimă; nu vei mai spune 
minciuni şi nici lucruri arogante. Nu vei avea atunci un pic de rațiune şi o 
oarecare asemănare cu o persoană cinstită? Nu vei fi câştigat acea intrare? 
Acela este momentul în care vei începe să câştigi ceva. Când vei practica 
onestitatea în acest fel, vei putea să cauţi adevărul şi să reflectezi asupra ta, 
indiferent ce fel de fire arogantă manifeşti și, după ce vei trăi o vreme ca o 
persoană cinstită în acest mod, vei ajunge pe neaşteptate şi treptat să 
înţelegi adevărurile și cuvintele relevante ale lui Dumnezeu despre ce 
înseamnă să fii o persoană cinstită. Şi când vei folosi acele adevăruri pentru 
a-ți analiza firea arogantă, luminarea și iluminarea cuvintelor lui Dumnezeu 
vor exista în adâncul inimii tale și vei începe să-ţi simţi inima mai luminată. 
Vei vedea limpede corupția pe care o aduce oamenilor o fire arogantă şi 
urâțenia pe care îi face să o trăiască şi vei putea discerne fiecare dintre 
stările corupte în care se află oamenii atunci când manifestă o fire arogantă. 
Disecând mai mult, vei vedea cu atât mai clar urâţenia Satanei şi îl vei urî și 
mai mult. Astfel, îți va fi uşor să te lepezi de firea ta arogantă. Când 
cunoştinţele tale vor atinge acest nivel, vei înţelege limpede adevărul 
relevant în cuvintele lui Dumnezeu şi adevărul şi vei şti că tot ceea ce 
Dumnezeu cere omului este ceea ce oamenii cu umanitate normală s-ar 
cuveni să aibă şi să trăiască. Astfel, nu-ţi va mai fi greu să practici adevărul. 
În schimb, vei crede că practicarea adevărului este absolut firească și 
justificată, că aşa ar trebui să trăiască omul. În acel moment, vei pune pe 
deplin şi în mod spontan, pozitiv şi proactiv cuvintele lui Dumnezeu şi 
adevărul în practică şi, în acelaşi timp, vei iubi şi mai mult adevărul. 
Numărul lucrurilor pozitive din inima ta va spori, iar adevărata cunoaştere 


de Dumnezeu se va ivi treptat acolo. Asta înseamnă să înţelegi în mod 


autentic adevărul. Vei avea o viziune şi o perspectivă corectă asupra tuturor 
chestiunilor, iar această cunoaştere adevărată şi aceste puncte de vedere 
corecte vor prinde, treptat, rădăcini în inima ta. Asta înseamnă să fi intrat în 
adevărul-realitate — este ceva de care nimeni nu poate să te priveze sau pe 
care să ţi-l fure. După ce ai acumulat aceste lucruri pozitive puţin câte puţin, 
te vei simţi foarte îmbogățit în adâncul inimii tale. Nu vei mai simţi că nu 
are rost să crezi în Dumnezeu, iar sentimentul de pustietate din inima ta va 
dispărea. După ce vei simți cât de minunat este să înţelegi adevărul şi vei 
vedea lumina vieții umane, adevărata credință se va naște în tine. Şi atunci 
când vei avea credința de a experimenta lucrarea lui Dumnezeu şi vei vedea 
cât de reale și practice sunt urmărirea adevărului şi dobândirea mântuirii, 
vei practica şi experimenta cuvintele lui Dumnezeu în mod pozitiv şi 
proactiv. Vei avea părtășie despre adevărata ta experiență și cunoaştere, 
fiind astfel martor pentru Dumnezeu şi ajutând mai mulţi oameni să 
cunoască puterea cuvintelor lui Dumnezeu și beneficiile pe care adevărul i 
le aduce omului. Vei avea apoi mai multă credință pentru a practica 
adevărul şi a-ţi îndeplini bine datoria — şi, prin asta, te vei fi supus cu 
adevărat lui Dumnezeu. Când vei vorbi despre adevăratele tale mărturii de 
experienţă, inima ta se va lumina din ce în ce mai mult. Vei simți mai mult 
că ai o cale de a practica adevărul şi, în același timp, vei vedea că ai foarte 
multe neajunsuri, că sunt atât de multe adevăruri pe care ar trebui să le 
practici. O astfel de mărturie despre experienţe este benefică şi edificatoare 
nu numai pentru alții — și tu vei simţi că ai câştigat ceva din căutarea 
adevărului şi că ai primit într-adevăr binecuvântările lui Dumnezeu. Când o 
persoană experimentează lucrarea lui Dumnezeu în acest fel, până când este 
capabilă să mărturisească pentru El, nu numai că poate să conducă mai 
mulți oameni să-şi cunoască firile corupte, să scape de lanţurile, 


constrângerile și suferinţa acelor firi și să le permită să iasă de sub puterea 


Satanei — acest lucru poate, de asemenea, să ofere acelei persoane din ce în 
ce mai multă credință pentru a merge pe calea urmăririi adevărului şi a 
desăvârșirii sale. Oare o astfel de experienţă nu devine o adevărată 
mărturie? Aceasta este mărturia adevărată. Oare o persoană capabilă să 
mărturisească astfel pentru Dumnezeu ar simți că a crede în El este 
plictisitor, inutil sau lipsit de valoare? Categoric nu. Când o persoană poate 
să mărturisească pentru Dumnezeu și Îl cunoaște cu adevărat, adâncurile 
inimii ei sunt pline de pace şi bucurie, iar ea se simte îmbogățită și 
incredibil de statornică. Când un om trăieşte într-o astfel de condiţie și într- 
un astfel de tărâm, este firesc să nu se forţeze să sufere, să plătească un preţ, 
să se înfrâneze. Nu s-ar constrânge doar să-şi disciplineze corpul şi să se 
răzvrătească împotriva trupului. Mai mult, ar dobândi cunoştinţe pozitive 
despre firile lui corupte. Ar urmări, de asemenea, să cunoască firea lui 
Dumnezeu, ce are Dumnezeu şi ce este şi ar înțelege ce ar trebui să facă un 
om pentru a se supune Lui şi a-L mulțumi. Astfel, ar pricepe intenţiile lui 
Dumnezeu pe fondul cuvintelor Lui şi ar găsi principiile practicării 
adevărului, mai degrabă decât să zăbovească asupra sentimentelor 
trecătoare dinlăuntrul lui. De exemplu, a nu fi capabil să se abțină atunci 
când 1 se întâmplă ceva, a fi irascibil, a fi într-o pasă proastă, faptul că s-a 
supărat din nou în acea zi, că a făcut iarăşi ceva prost sau mai puţin ideal în 
acea zi sau orice astfel de chestiune banală. Atât timp cât aceste lucruri nu 
te împiedică să practici adevărul, nu este nevoie să-ți faci griji pentru ele. 
Ar trebui să rămâi concentrat la a-ţi înlătura firile corupte şi la a căuta cum 
să practici într-un mod care să-L mulțumească pe Dumnezeu și să fie în 
concordanţă cu intențiile Lui. Practică adevărul astfel şi vei progresa rapid 
în viaţă şi vei fi pornit pe calea urmăririi adevărului și a desăvârşirii tale. 
Inima ta nu va mai fi pustie; vei avea credinţă adevărată în Dumnezeu şi vei 


fi din ce în ce mai interesat de cuvintele Lui şi de adevăr şi le vei preţui tot 


mai mult. Vei ajunge să înţelegi din ce în ce mai mult intenţiile lui 
Dumnezeu şi cerințele Lui. Când cineva ajunge la acest nivel, a intrat pe 


deplin în cuvintele lui Dumnezeu și în adevărul-realitate. 


Lucrurile pe care le practică şi în care intră mulți oameni acum nu 
reprezintă adevărul-realitate; ei intră într-un fel de condiție, în care dau 
dovadă de comportamente externe bune şi sunt dispuși să plătească un preţ 
şi gata să sufere şi să sacrifice totul. Adâncurile inimii lor rămân însă goale 
ŞI nu au nimic care să îi susțină în lumile lor lăuntrice. De ce nu au sprijin? 
Pentru că le lipseşte o cale atunci când li se întâmplă ceva; se bazează pe 
dorințe deşarte şi nu au principiile pentru practicarea adevărului. Când o 
fire coruptă izvorăşte din ei, nu pot decât să practice înfrânarea, nu sunt 
capabili să caute adevărul pentru a o îndepărta. Din fericire pentru oameni, 
acel trup bătrân al lor are o abilitate instinctivă: poate să sufere. Printre non- 
credincioşi e o zicală care spune: „Nu există suferință care să nu poată fi 
îndurată, doar binecuvântări de care să nu te poţi bucura.” Trupul omului 
are o capacitate înnăscută, instinctivă: nu poate să se bucure de prea multe 
binecuvântări, dar este capabil să sufere orice, să îndure şi să se înfrâneze. 
Este acesta un lucru bun? Este un punct forte sau un defect, un neajuns? 
Este adevărul această zicală a lor? (Nu.) Nu este, iar dacă ceva nu este 
adevărul, e un nonsens. Acea zicală reprezintă doar cuvinte goale, nu poate 
să-ți rezolve niciuna dintre probleme și nici nu poate să-ți rezolve 
dificultățile practice. Pentru a o spune cu exactitate, nu poate să-ți înlăture 
firile corupte. Aşadar, nu are rost să o spui. Deşi s-ar putea să ai anumite 
cunoştinţe despre ea, să fii conştient de ea şi să o fi experimentat profund, 
tot nu are niciun folos. Non-credincioşii au şi alte zicale, cum ar fi: „Nu mi- 
e frică să mor, aşa că de ce mi-ar fi frică să trăiesc?” şi „Când iarna a sosit 
deja, cât de departe poate fi primăvara?” Sunt nişte enunţuri destul de 


grozave, nu? Destul de inspiraționale și filosofice, nu-i aşa? Non- 


credincioşii numesc aceste zicale „supă de pui pentru suflet”. Îţi plac astfel 
de zicale? (Nu.) De ce nu? Unii ar putea spune: „Nu ne plac pur și simplu. 
Aşa ceva zic non-credincioșii; nouă ne plac cuvintele lui Dumnezeu.” 
Atunci, care parte din cuvintele lui Dumnezeu îți place? Ce frază consideri 
că este adevărul? Ce frază ai experimentat şi practicat? În ce frază ai intrat 
şi pe care ai câștigat-o? Este inutil faptul că nu-ţi plac zicalele acestor non- 
credincioși; s-ar putea să nu-ţi placă, dar nu poți să le discerni clar esenţa. 
Sunt corecte aceste zicale? (Nu.) Corecte sau nu, cuvintele non- 
credincioșilor nu au nimic de-a face cu adevărul. Chiar dacă oamenii le 
consideră bune şi drepte, ele nu sunt în concordanță cu adevărul și nu se pot 
ridica la nivelul acestuia. Toate încalcă adevărul şi sunt duşmanele lui. Non- 
credincioşii nu acceptă adevărul, aşa că nu este nevoie să te cerți cu ei 
despre ce este bine şi ce este rău. Tot ce putem face este să tratăm cuvintele 
lor ca pe nişte absurdităţi confuze şi să le punem capăt. Ce înseamnă 
„absurdităţi”? Înseamnă cuvinte care nu sunt deloc edificatoare sau 
valoroase pentru oameni, pentru vieţile lor, pentru căile pe care le parcurg 
sau pentru mântuirea lor. Toate vorbele de acest fel sunt absurdităţi; se mai 
pot numi şi cuvinte goale. Nu au nimic de-a face cu viaţa şi moartea omului 
sau cu calea pe care umblă el şi sunt absurdităţi care nu pot îndeplini nicio 
funcţie pozitivă. Oamenii aud o astfel de expresie şi îşi trăiesc viaţa aşa cum 
vor, cum au făcut-o dintotdeauna; o astfel de expresie nu va schimba niciun 
fapt, pentru că nu este adevărul. Numai adevărul este edificator pentru om; 
are o valoare incomensurabilă. De ce spun asta? Pentru că adevărul poate 
schimba soarta oamenilor, gândurile, opiniile şi lumile lor lăuntrice. Cel mai 
important, adevărul poate disipa firile corupte ale omului; poate schimba 
însușirile unei persoane, transformându-i însuşirile satanice în cele ale 
adevărului — poate lua o persoană care trăieşte după firile ei corupte și o 


poate transforma într-una care trăieşte după adevăr şi cuvintele lui 


Dumnezeu. Când o persoană trăieşte adevărul-realitate, având cuvintele lui 
Dumnezeu drept temelie, oare viaţa ei nu s-a schimbat astfel? Când viața 
unui om se schimbă, înseamnă că gândurile şi punctele lui de vedere s-au 
schimbat; înseamnă că perspectiva, atitudinile și punctele lui de vedere 
asupra oamenilor și lucrurilor s-au schimbat; înseamnă că poziția şi 
punctele lui de vedere față de evenimente și lucruri sunt diferite de cum 
erau înainte. Toate acele zicale ale non-credincioşilor sunt cuvinte goale și 
absurdități. Nu pot rezolva nicio problemă. Cea pe care tocmai am 
menționat-o: „Nu există suferință care să nu poată fi îndurată, doar 
binecuvântări de care să nu te poți bucura” — nu e o absurditate? Nu sunt 
niște cuvinte goale? (Ba da.) Poţi să suferi — şi ce dacă? Nu suferi pentru a 
obține adevărul; suferi pentru a te bucura de prestigiu și statut. Suferința ta 
nu are nicio valoare sau semnificație. Analizează faptele: ai suferit atât de 
mult şi ai plătit un preţ atât de mare, dar tot nu te cunoşti şi nici măcar nu 
poți să pricepi gândurile şi ideile care se nasc din firea ta coruptă, şi nici nu 
poți să le înlături. Crezi că poți să ai intrare în viață, atunci? Are valoare 
suferința ta? Nu are niciuna. Suferințţa anumitor oameni are valoare. 
Suferinţa prin care trec oamenii pentru a dobândi adevărul, de exemplu, are 
valoare: atunci când cineva a câştigat adevărul, poate să-i edifice şi să-i 
aprovizioneze pe alții. Mulţi oameni suferă şi plătesc un preţ pentru a 
răspândi Evanghelia, ajutând la extinderea lucrării bisericii şi a casei lui 
Dumnezeu, şi răspândesc Evanghelia Împărăției Cerurilor. Din aceasta, 
putem vedea că oricine suferă şi plăteşte un preţ pentru a câștiga adevărul şi 
a-L mulţumi pe Dumnezeu va câștiga ceva din asta. Aceşti oameni vor 
primi aprobarea lui Dumnezeu. Însă există unii care nu urmăresc adevărul 
ŞI, cu toate că s-ar putea să se sacrifice şi să sufere pentru Dumnezeu şi să 
primească bunătatea Lui, acea bunătate nu este mai mult decât mila şi 


toleranța lui Dumnezeu şi o oglindire a favorii pe care El o arată omului, cât 


şi a harului pe care i-l oferă El omului. Ce fel de har? Câteva binecuvântări 
materiale — nimic mai mult de atât. Asta vrei? Acesta este scopul final al 
credinţei tale în Dumnezeu? Nu cred. Din ziua în care ai ajuns să crezi în 
Dumnezeu, ţi-ai dorit doar bunătatea și protecția Lui şi câteva dintre 
binecuvântările materiale pe care le dăruieşte? Acestea sunt lucrurile pe 
care le doreşti? Sunt ele ceea ce urmărești în credinţa ta? (Nu.) Pot aceste 
lucruri să rezolve problema mântuirii tale? (Nu.) Se pare că gândiţi destul 
de clar. Înţelegeţi ce este esenţial și ce este important. Nu sunteţi confuzi. 
Ştiţi ce are greutate și ce nu. Totuși, rămâne de văzut dacă puteți porni pe 


calea urmăririi adevărului. 


A crede în Dumnezeu nu înseamnă a câștiga har sau toleranța şi mila 
lui Dumnezeu. Despre ce este vorba, atunci? Este vorba despre a fi mântuit. 
Aşadar, care este semnul mântuirii? Care sunt standardele cerute de 
Dumnezeu? De ce este nevoie pentru a fi mântuit? De înlăturarea firii 
corupte. Acesta este miezul problemei. Aşadar, la sfârşitul zilei, dacă stai şi 
te gândești, indiferent cât de mult ai suferit sau cât de mare e preţul pe care 
l-ai plătit sau cât de mult te declari a fi un credincios adevărat — dacă, în 
cele din urmă, firea ta coruptă nu a fost înlăturată, asta înseamnă că nu eşti 
cineva care urmăreşte adevărul. Sau se poate spune că, din cauză că nu 
urmăreşti adevărul, firea ta coruptă nu a fost înlăturată. Asta înseamnă că nu 
ai pornit deloc pe calea mântuirii; înseamnă că tot ceea ce spune Dumnezeu 
şi toată lucrarea pe care o face pentru a mântui omul nu au realizat nimic în 
tine, nu au dus la nicio mărturie din partea ta și nu au dat roade în tine. 
Dumnezeu va spune: „Pentru că ai suferit şi ai plătit un preţ, ţi-am dat harul, 
binecuvântările, grija şi protecţia pe care le meriți în această viaţă şi în 
această lume. Însă nu ţi se cuvine nimic din ceea ce merită omul după ce a 
fost mântuit. De ce? Pentru că ţi-am dăruit deja ceea ce meriți în această 


viaţă şi în această lume; cât despre ceea ce merită omul după mântuire, 


pentru tine nu este nimic, deoarece nu ai pornit pe calea urmăririi 
adevărului.” Nu te afli printre cei care vor fi mântuiţi, nu ai devenit o ființă 
creată adevărată şi Dumnezeu nu te vrea. Dumnezeu nu-i vrea pe cei care 
doar lucrează, aleargă de colo-colo, suferă şi plătesc un preţ pentru El, care 
cred oarecum cu adevărat şi au puţină credință şi nimic mai mult. Astfel de 
oameni se găsesc peste tot în grupurile de credincioşi ai Săi. Cu alte 
cuvinte, cei care lucrează şi muncesc pentru Dumnezeu sunt atât de mulți, 
că nu pot fi numărați. Dacă sunt persoane pe care Dumnezeu le-a 
predestinat şi ales, care au fost conduse înapoi la casa lui Dumnezeu de 
către EI, atunci niciuna dintre ele nu ar fi dispusă să lucreze şi să muncească 
pentru El. De ce? Pentru că este atât de uşor de făcut. Acesta este motivul 
pentru care există atât de mulți oameni muncesc și trudesc pentru 
Dumnezeu. Există chiar şi antihrişti şi oameni răi care sunt capabili să facă 
asta, ca Pavel. Oare nu sunt prea mulți oameni ca Pavel? (Ba da.) Dacă ai 
intra într-o biserică şi ai predica astfel: „Atât timp cât eşti dispus să alergi 
de colo-colo, să suferi şi să plăteşti un preţ pentru Dumnezeu, atunci te va 
aştepta o cunună a dreptăţii”, crezi că mulți oameni ar răspunde chemării 
tale? Ar face-o foarte mulți. Dar, din păcate, până la urmă, aceştia nu sunt 
oamenii pe care Dumnezeu îi va mântui sau care pot fi mântuiți. Astfel de 
oameni rămân, pur şi simplu, la stadiul în care fac muncesc; ei sunt dispuşi 
doar să muncească pentru Dumnezeu. Cu alte cuvinte, acești oameni sunt 
dispuşi doar să-și dea truda la schimb pentru norocul, harul și 
binecuvântările de la Dumnezeu. Ei nu vor să-şi schimbe metodele de 
supraviețuire, sau modurile de trai, sau temelia pe care se bazează pentru a 
supraviețui; nu vor să accepte judecata şi mustrarea lui Dumnezeu pentru a- 
şi schimba firile corupte sau pentru a urmări adevărul ca să obțină 
mântuirea. Desigur, ai putea spune şi că acești oameni sunt dispuși doar să 


sufere şi să plătească un preţ, că sunt dispuși doar să abandoneze și să ofere 


tot ce au, că sacrifică tot ce pot, indiferent de cost, şi că sunt dispuși să 
trudească în orice mod posibil — totuși, dacă le-ai cere să se cunoască pe ei 
înşişi, să accepte adevărul, să-şi înlăture firile corupte, să se răzvrătească 
împotriva trupului, să practice adevărul şi să-și lase răul deoparte şi să se 
întoarcă spre Dumnezeu, așa cum au făcut ninivitenii, şi să țină seama de 
cuvintele Lui şi să trăiască potrivit acestora, le-ar fi extrem de dificil. Nu-i 
aşa? (Ba da.) Nu este acest lucru destul de problematic? Dumnezeu a lucrat 
atât de mult şi a rostit atât de multe cuvinte, așadar, de ce li se pare 
oamenilor că este așa de greu să urmărească adevărul? De ce sunt mereu 
apatici faţă de acesta? Chiar şi după ce au auzit predici ani de zile, ei tot nu 
au de gând să se schimbe. Nu s-au căit niciodată sincer în fața lui 
Dumnezeu, în adâncul inimii lor, şi nici nu au recunoscut sau acceptat 
vreodată cu adevărat faptul că au firi corupte. În ceea ce privește atât 
punctele lor de vedere asupra lucrurilor, cât şi acţiunile lor, ei nu au renunţat 
niciodată la propriile perspective şi nu au căutat adevărul; nu abordează 
fiecare chestiune cu atitudinea celor care-și schimbă perspectivele şi se 
călesc în faţa lui Dumnezeu. Așadar, sunt mulți oameni care au 
experimentat multe şi au lucrat mult, care-şi îndeplinesc îndatoririle de ceva 
vreme, dar încă nu pot să vină cu nicio mărturie. Ei încă nu au cunoştinţe 
sau experiență privind cuvintele lui Dumnezeu și, când vorbesc despre 
experienţa lor şi despre cunoaşterea cuvintelor Lui, sunt foarte stânjeniți și 
neputincioşi şi par extrem de nepricepuţi. Lucrurile stau aşa deoarece ei nu 
cunosc adevărul sau nu sunt interesaţi de el. A trudi, pe de altă parte, este 
foarte simplu, foarte uşor. Așadar, toți sunt dispuși muncească pentru 


Dumnezeu, dar nu aleg să urmărească adevărul. 


Acum, acestea fund spuse, ce înseamnă, mai exact, a urmări adevărul? 
Am spus foarte multe; nu ar trebui să definim ce înseamnă a urmări 


adevărul? Puteţi să definiți acest lucru? Ar trebui să fie o definiție destul de 


simplă, nu? O veţi găsi, dacă pur şi simplu meditaţi, vă gândiţi şi chibzuiți 
la aceste cuvinte? S-ar putea să fie unii care să zică: „Urmărirea adevărului 
este un subiect important. Nu poate fi exprimat clar în doar câteva 
propoziţii. Nu știu ce să spun despre asta. Ce cuvinte o pot descrie? 
Urmărirea adevărului este o chestiune importantă și doar cele mai 
impresionante cuvinte ar putea să o descrie şi să o definească în mod 
corespunzător — acesta este singurul mod de a impresiona cu adevărat pe 
toată lumea!” Credeţi că aşa trebuie să fie? (Nu.) Ei bine, atunci definiți 
urmărirea adevărului prin cuvinte pe care le folosiți zi de zi. (A urmări 
adevărul înseamnă a-l folosi pentru a ne îndepărta firea coruptă.) Se califică 
aceasta ca definiție? Trageţi o concluzie cu asta? Este urmărirea adevărului 
ușor de definit? Definirea acestui lucru nu este o sarcină uşoară; trebuie să 
depuneţi un oarecare efort pentru a-l contempla. Ce înseamnă a urmări 
adevărul? Haideţi să încercăm să definim acest lucru, vreți? Cel mai bun 
dintre toate limbajele umane este cel simplu, colocvial şi realist. Nu vom 
vorbi într-o limbă străină sau folosind nişte cuvinte măreţe. Vom vorbi 
limba de zi cu zi a oamenilor obişnuiţi, într-un mod care este fluent, 
colocvial şi uşor de înţeles, astfel încât oamenii să poată înţelege imediat 
ceea ce am spus. În afară de minori, de cei prea simpli sau bolnavi mintal 
pentru a-l înțelege, orice adult care gândește normal va putea înţelege 
limbajul pe care l-am folosit de îndată ce-l va auzi. Asta înseamnă ca 
limbajul să fie colocvial; este ceea ce se numește limbaj cotidian. Așadar, ce 
înseamnă să urmăreşti adevărul? Să priveşti oamenii şi lucrurile și să te 
comporți şi să acționezi în totalitate pe baza cuvintelor lui Dumnezeu, 
conform cuvintelor lui Dumnezeu, cu adevărul drept criteriu — asta 
înseamnă să urmăreşti adevărul. Aşa sună o definiție exactă a urmăririi 
adevărului. Întrebare: Ce înseamnă să urmărești adevărul? Răspuns: Să 


priveşti oamenii şi lucrurile şi să te comporți şi să acționezi în totalitate 


conform cuvintelor lui Dumnezeu, cu adevărul drept criteriu. Aceasta este 
definiția urmăririi adevărului. E simplă, nu? Unii dintre voi s-ar putea să 
spună: „În tot acest timp, ai avut părtăşie despre ce înseamnă a urmări 
adevărul, când definiția acestui lucru este doar acea propoziție. Atât de 
simplu este?” Da, este atât de simplu. Este o definiție atât de simplă, dar 
atinge atât de multe subiecte înrudite, iar acele subiecte înrudite ating, toate, 
subiectul urmăririi adevărului. Aceste subiecte includ dificultățile, gândurile 
şi perspectivele omului, precum şi nenumăratele scuze, justificări, metode și 
atitudini pe care omul le are faţă de urmărirea adevărului. Există, de 
asemenea, subiectul împotrivirii omului faţă de urmărirea adevărul şi 
refuzul de a face asta, lucruri care sunt provocate de firile corupte ale 
omului. Desigur, chestiunile despre care v-am vorbit — câteva căi şi mai 
mulți pași pentru urmărirea adevărului, modul în care urmăreşte cineva 
adevărul, rezultatele care se obțin prin urmărirea adevărului şi adevărul- 
realitate care poate fi văzută la oamenii care o trăiesc — abordează, de 
asemenea, subiectul urmăririi adevărului. Rezultatul final al acestui lucru 
este mărturia despre experienţa privind cuvintele lui Dumnezeu și lucrarea 
Lui de mântuire a omului, care apare atunci când oamenii urmăresc 
adevărul şi practică şi experimentează cuvintele Lui. Acesta este cel mai 
important rezultat. O caracteristică a unei astfel de mărturii este că e 
martoră pentru rezultatele lucrării lui Dumnezeu; o alta este că e martoră 
pentru efectele pozitive care se văd la oamenii care au urmărit adevărul, şi 
anume că firile lor corupte au fost înlăturate, într-o mai mare sau mai mică 
măsură. De exemplu, o persoană care obişnuia să fie foarte arogantă, care 
era arbitrară, nesăbuită şi nu ținea cont de nimeni în acțiunile ei, învaţă, 
citind cuvintele lui Dumnezeu, că aceasta este o fire coruptă și apoi acceptă 
acest lucru şi îl recunoaşte. Treptat, ajunge să cunoască răul pe care această 


fire coruptă îl aduce asupra ei şi a altora: dintr-o perspectivă mai redusă, 


este dăunătoare oamenilor, iar dintr-o perspectivă mai largă, tulbură, 
perturbă şi prejudiciază lucrarea bisericii. Aceasta este o parte a 
rezultatelor; este un lucru pe care o persoană îl află atunci când înţelege 
cuvintele lui Dumnezeu. În plus, bazându-se pe revelaţia cuvintelor lui 
Dumnezeu, îşi recunoaște firea coruptă şi apoi, în situații rânduite de 
Dumnezeu, ajunge treptat să se pocăiască şi renunţă la stilurile de viață, la 
perspectivele asupra comportamentului şi a acțiunilor sale la care a ţinut 
cândva. Găseşte principii şi căi de practică printre cuvintele lui Dumnezeu 
şi tratează problemele conform principiilor de practică pe care i le-a dat El. 
Aceasta este adevărata pocăință şi schimbare. Este capabilă să se comporte 
ŞI să acţioneze pe baza cuvintelor lui Dumnezeu şi, în cele din urmă, ajunge 
să caute adevărurile-principii ori de câte ori acționează şi trăieşte o parte din 
realitatea luării cuvintelor lui Dumnezeu ca bază a ei. Acesta este un 
exemplu de înlăturare a unei firi arogante. Rezultatul final obţinut prin asta 
este că această persoană nu mai trăieşte aroganţa; în schimb, are conștiință 
şi rațiune, e capabilă să caute adevărurile-principii şi chiar se supune 
adevărului; ceea ce practică şi trăieşte nu mai este dominat de firea ei 
coruptă, ci ia adevărul drept criteriu al ei şi trăieşte realitatea cuvintelor lui 
Dumnezeu — acesta este rezultatul. Nu se atinge acest rezultat prin 
urmărirea adevărului? (Ba da.) Acesta este tipul de rezultat pe care îl aduce 
unei persoane urmărirea adevărului. lar pentru Dumnezeu, a trăi în acest fel 
este o adevărată mărturie pentru El şi lucrarea Lui; este un rezultat care se 
obține atunci când o ființă creată se supune judecății, mustrării şi dezvăluirii 
cuvintelor lui Dumnezeu. Este o mărturie adevărată şi acesta este un lucru 
glorios pentru Dumnezeu. Pentru om, desigur, nu este un lucru glorios; ar 
putea fi numit doar un lucru onorabil şi mândru şi este mărturia pe care s-ar 
cuveni să o aibă o fiinţă creată şi să o trăiască după ce a experimentat 


lucrarea lui Dumnezeu. Este un efect pozitiv care se produce într-o persoană 


care urmăreşte adevărul. Şi Dumnezeu consideră o astfel de experienţă și 
cunoaştere şi ceea ce trăiesc acești oameni drept rezultate obținute prin 
lucrarea Sa. Pentru El, este mărturia care îl contraatacă pe Satana cu o mare 


forţă. Asta este ceea ce iubeşte şi prețuiește Dumnezeu. 


Tocmai am definit ce înseamnă să urmăreşști adevărul. Prin această 
definiție, s-a apropiat de realitate viziunea voastră despre ceea ce înseamnă 
a urmări adevărul? (Da.) Acum că am definit urmărirea adevărului într-un 
mod pe care îl înţelegeți, cum ar trebui să priviţi ceea ce aţi urmărit înainte? 
Este posibil ca marea majoritate dintre voi să nu fiţi oameni care urmăresc 
adevărul. Poate că vă supără puţin să auziţi acest lucru, nu? Mai citiți o dată 
definiția. (Ce înseamnă să urmăreşti adevărul? Răspuns: Să priveşti oamenii 
şi lucrurile și să te comporti și să acționezi în totalitate conform cuvintelor 
lui Dumnezeu, cu adevărul drept criteriu.) Acum puteți să o spuneţi cu 
acuratețe. Analizând mai mult, este corectă? (Da.) Dacă veți evalua ceea ce 
ați urmărit înainte şi practicile voastre anterioare pe baza acestei definiții, 
care va fi rezultatul? Veţi putea afla dacă aveţi sau nu adevărul-realitate și 
veţi putea verifica dacă purtarea voastră actuală reprezintă urmărirea 
adevărului. Acesta nu este un mod abstract de a prezenta lucrurile, nu-i așa? 
Este un limbaj destul de colocvial, nu? (Este.) Este un limbaj obişnuit pe 
care orice persoană de rând îl poate înţelege. Deşi poate părea destul de 
uşor de înţeles, oamenii au o problemă. Ce problemă? Odată ce au înţeles 
definiția, sunt stânjeniți şi supăraţi. De ce sunt supăraţi? Pentru că ei 
consideră că preţul pe care l-au plătit şi suferinţele lor din trecut au fost 
condamnate, că le-au oferit în zadar, iar asta îi face să nu se simtă în apele 
lor. După ce aud asta, unii oameni vor spune: „O, deci asta este definiția 
urmăririi adevărului. Dacă ne luăm după definiția asta, atunci nu au fost 
irosite toate sacrificiile noastre din trecut şi tot prețul pe care l-am plătit? 


Dacă Tu nu ai fi definit ce înseamnă să urmăreşti adevărul, am fi continuat 


să credem că procedăm bine cu ceea ce urmărim; acum că i-ai dat această 
definiție, nu s-au dus pe apa sâmbetei tot ce am urmărit și prețul pe care l- 
am plătit? Nu au fost distruse toate visele noastre de a fi încununaţi și 
răsplătiți? Când înţelegem adevărul, ar trebui să fim binecuvântaţi și visele 
noastre ar trebui să devină realitate, aşa că de ce suntem judecaţi acum că 
înţelegem adevărul? De ce trăim fără speranţă, în întuneric? Trecutul şi 
prezentul nostru au fost condamnate şi nu se știe cum va fi viitorul. Se pare 
că nu avem nicio speranţă de a fi binecuvântaţi.” Așa este? Este corect ca 
oamenii să se gândească la asta în acest fel? (Nu.) Aşadar, ar trebui oamenii 
să se gândească astfel la acest lucru? (Nu.) Nu ar trebui. Însă acest lucru are 
şi o parte bună: poți să citeşti rugându-te în mod repetat această definiție a 
urmăririi adevărului, apoi să te uiţi la trecutul tău, la prezent şi înainte, la 
viitorul tău. S-ar putea să te superi, dar acest sentiment înseamnă că nu ești 
amorțit. Ştii să-ţi analizezi trecutul, prezentul și viitorul şi să faci planuri 
pentru perspectivele tale și să te gândești la ele, să-ți faci griji şi să te agiți 
pentru ele. Acesta este un lucru bun. Dovedeşte că ești încă în viață, că ești 
o persoană vie şi că inima ta nu a murit. Îngrijorător este atunci când cineva 
rămâne apatic, indiferent ce 1 se spune sau cât de clar îi este împărtășită 
calea urmăririi adevărului. Acea persoană se gândeşte: „Așa sunt eu; cui îi 
pasă dacă sunt binecuvântat sau dacă vreun dezastru se abate asupra mea? 
Judecă-mă, condamnă-mă — fă ce vrei!” Orice i se spune, este indiferentă la 
ce aude. Asta înseamnă necazuri. Ce vreau să spun prin necazuri? Înseamnă 
că, indiferent cum ai părtăşie cu ea despre adevăr, nu îl va înţelege; este o 
persoană moartă care nu are spirit. N-are habar despre lucruri precum 
credinţa în Dumnezeu, urmărirea adevărului, mântuirea sau lucrarea lui 
Dumnezeu de mântuire a omenirii şi nu înţelege astfel de chestiuni. Este ca 
şi cum ai încerca să înveţi un afon să cânte sau un daltonist să amestece 


culorile: pur şi simplu nu este posibil. Părtăşia despre aceste lucruri este 


lipsită de orice semnificație sau valoare pentru ea, deoarece indiferent ce 
spui, fie că e ceva profund sau superficial, specific sau în sens larg, nu va 
face nicio diferență — nu va simți nimic în niciun caz. Este ca un orb care 
poartă ochelari; indiferent dacă poartă acei ochelari sau nu, nu are niciun 
efect asupra vederii ei. Unii oameni spun adesea: „Când iarna a sosit deja, 
cât de departe poate fi primăvara?” și „Nu mi-e frică să mor, aşa că de ce 
mi-ar fi frică să trăiesc?” şi „Îmi flutur mâinile şi nici măcar un norişor nu 
dispare.” Toate acestea sunt cuvinte ale unor oameni morți și fără spirit, 
care se cred foarte deştepţi. Ca să ne exprimăm în termeni spirituali, le 
lipseşte înţelegerea spirituală. Cei cărora le lipseşte înțelegerea spirituală 
sunt oameni morți, chiar şi atunci când trăiesc. Pot morții să înţeleagă 
cuvintele celor vii? Ei se gândesc: „Ce legătură au cu mine toate discuţiile 
astea despre urmărirea adevărului şi părerile despre oameni şi lucruri, 
despre comportamentul şi acţiunile cuiva? Nu mi-e frică să mor, așa că de 
ce mi-ar fi frică să trăiesc?” Cine gândește așa este terminat. Este unul 
dintre morți. Aşa este cu definiția urmăririi adevărului. Indiferent ce intenții 
sau planuri ai pentru viitorul tău drum după ce ai citit această definiție sau 
cum te vei schimba, totul se rezumă la ceea ce urmăreşti tu personal. 
Acestea sunt cuvintele pe care trebuie să le spun şi lucrarea pe care trebuie 
să o fac. Am spus tot ce a fost nevoie şi am spus tot ce am avut de spus. 
Dacă voi chiar iubiți adevărul şi aveţi voinţa de a-l urmări, ați face bine să 
adoptați definiția urmăririi adevărului pe care am dat-o ca scop şi direcție 
pentru căutarea voastră, când vine vorba de modul în care priviţi, de obicei, 
oamenii şi lucrurile şi vă comportați şi acționaţi, sau adoptaţi-o ca referinţă, 
astfel încât să puteţi intra treptat în realitatea cuvintelor lui Dumnezeu și în 
adevărul-realitate. Dacă o faci, atunci, în viitorul apropiat, cu siguranţă vei 
câştiga ceva pe calea urmăririi adevărului. Unii ar putea spune: „Nu este 


niciodată prea târziu să urmăreşti adevărul.” Acest lucru este greşit — dacă 


nu urmăreşti adevărul decât după ce lucrarea lui Dumnezeu s-a încheiat, va 
fi, într-adevăr, prea târziu. Cum se explică această idee? Urmărirea 
adevărului trebuie să aibă loc înainte să se încheie lucrarea lui Dumnezeu. 
Cu alte cuvinte, această afirmaţie este valabilă înainte ca Dumnezeu să sune 
clopoţelul pentru a arăta că lucrarea Sa a ajuns la final. Dar, când lucrarea 
lui Dumnezeu se termină şi El spune: „Nu voi mai face nimic din lucrarea 
de mântuire a omului şi nu voi mai spune cuvinte pentru a-i ajuta pe oameni 
să obțină mântuirea sau care implică mântuirea omului. Nu voi mai vorbi 
despre astfel de lucruri”, lucrarea Lui se va fi încheiat cu adevărat. Dacă 
aştepţi până atunci să urmăreşti adevărul, chiar va fi prea târziu. Indiferent 
ce s-ar întâmpla, dacă începi să urmărești adevărul acum, vei mai avea timp 
— încă ai şansa de a dobândi mântuirea. De acum înainte, fă tot posibilul 
pentru a privi treptat oamenii şi lucrurile şi pentru a te comporta şi a acţiona 
conform cuvintelor lui Dumnezeu, având adevărul drept criteriu. 
Străduieşte-te să citeşti şi să înţelegi toate cuvintele lui Dumnezeu care dau 
în vileag firile corupte ale omului într-o perioadă scurtă de timp şi practică 
reflecția asupra propriei persoane şi autocunoașşterea. A face acest lucru este 
extrem de benefic pentru intrarea ta în viață. Dintre cuvintele lui Dumnezeu 
care dezvăluie firile corupte ale omenirii, să le luăm, de exemplu, pe cele 
care se referă la firea antihriştilor. Nu sunt acestea cele mai importante 
cuvinte? (Ba da.) Și ce ar trebui să faci cu acele cuvinte, ca bază a ta? Să te 
condamni? Să te blestemi? Să te lipseşti de viitorul şi destinul tău? Nu — 
trebuie să le foloseşti pentru a-ți cunoaşte firea coruptă. Nu încerca să scapi 
de asta. Aceasta este o conjunctură prin care fiecare persoană trebuie să 
treacă. Ce înseamnă că fiecare persoană trebuie să treacă prin asta? Este 
exact cum fiecare persoană se naşte dintr-o mamă şi un tată, apoi crește, 
îmbătrâneşte și moare. Acestea sunt conjuncturi prin care fiecare om trebuie 


să treacă, rând pe rând. Cât de importantă este urmărirea adevărului? Este la 


fel de importantă ca mâncarea şi băutura zilnică a omului. Dacă ai înceta să 
mănânci şi să bei în fiecare zi, trupul tău nu ar putea supravieţui; viaţa ta nu 

ar putea continua. „Conform cuvintelor lui Dumnezeu” înseamnă că trebuie 
să priveşti oamenii şi lucrurile, să te comporti şi să acţionezi în totalitate 
conform cuvintelor lui Dumnezeu, fapt care, la rândul său, dă naştere 
perspectivelor, metodelor şi practicilor tale. Desigur, expresia „conform 
cuvintelor lui Dumnezeu” este echivalenta celei „cu adevărul drept 
criteriu”. Așadar, în definiția urmăririi adevărului, expresia „conform 
cuvintelor lui Dumnezeu” este suficientă în sine. De ce trebuie să adăugăm 
„cu adevărul drept criteriu”? Pentru că există unele probleme specifice pe 
care cuvintele lui Dumnezeu nu le abordează. În astfel de cazuri, ar trebui 
să cauţi adevărurile-principii şi să priveşti oamenii şi lucrurile, să te 
comporți și să acționezi conform acestor principii. Procedând astfel, vei 
obţine, în mod categoric, o acuratețe absolută. Înainte de a obţine acurateţea 
absolută, omul trebuie să-și cunoască firea coruptă şi să-şi recunoască 
efuziunile de corupţie și esenţa coruptă. După aceea, trebuie să se pocăiască 
sincer şi, astfel, să se schimbe cu adevărat. Fiecare proces din această serie 
este indispensabil, la fel ca atunci când o persoană mănâncă: alimentele 
trebuie băgate în gură, apoi trebuie să treacă prin esofag în stomac, după 
care sunt digerate şi absorbite. Abia atunci poate să intre treptat în sângele 
ei şi să devină hrana de care corpul ei are nevoie. Oamenii urmăresc 
adevărul şi ajung să-l considere drept criteriu şi, apoi, pot să pună adevărul 
în practică, să-l trăiască şi să pătrundă în adevărul-realitate. Fiecare dintre 
procesele normale din această secvență este indispensabil; sunt paşi 
obligatorii pe care fiecare persoană care urmăreşte adevărul trebuie să-i facă 
în urmărirea oricărui element al adevărului. Unii ar putea spune: „Nu am 
nevoie de aceşti pași şi de aceste procese pentru a urmări adevărul. Voi 


urmări pur și simplu adevărul direct şi apoi îl voi pune în practică şi îl voi 


face realitatea mea.” Aceasta este o înțelegere simplistă, dar dacă poate da 
rezultate, atunci desigur că este o modalitate mai bună. Arată că ai acumulat 
deja cunoştinţe şi succes într-o oarecare măsură, în timp ce ţi-ai cunoscut în 
mod regulat firea coruptă, astfel încât să poți să te lipseşti de procesele de 
cercetare, cunoaştere, acceptare, pocăință şi altele şi să treci direct la 
căutarea adevărurilor-principii. Ca o persoană să treacă direct la căutarea 
adevărurilor-principi, trebuie să aibă o anumită statură. Ce înseamnă să 
aibă o asemenea statură? Înseamnă că îşi cunoaşte cu adevărat firea coruptă 
şi că, atunci când nu înţelege adevărurile despre lucrurile care i se întâmplă, 
nu mai e nevoită să se cunoască, să se pocăiască sau să-şi schimbe cursul. 
Tot ce trebuie să facă este să obțină în mod direct o înţelegere a 
adevărurilor-principiişi apoi să continue să practice în conformitate cu 
acestea. Acest lucru este suficient. Aceasta nu este statura unei persoane 
obişnuite. O persoană cu o asemenea statură a trecut cel puţin prin procesul 
de a fi aspru judecată, mustrată, disciplinată și încercată de Dumnezeu. S-a 
supus Lui şi este deja pe drumul spre desăvârșire. Astfel de oameni nu au 
nevoie de procese precum cunoașterea propriei corupții, apoi recunoaşterea 
acesteia, pocăinţa şi schimbarea. Aşadar, cu voi cum rămâne? Trebuie, cei 
mai mulți dintre voi, să începeţi prin a vă cunoaște? Dacă nu te cunoşti pe 
tine însuţi, nu vei fi convins şi nu-ți va fi ușor să accepţi adevărul şi nici nu 
vei fi capabil de pocăință adevărată. Dacă nu te pocăieşti cu adevărat, poţi 
să te supui adevărului? Poţi să te supui lui Dumnezeu? Cu siguranţă nu și, 


în acest caz, nu ești o persoană care va fi mântuită. 


După această părtăşie, aveţi acum o părticică dintr-o cale pentru a 
urmări adevărul? Aveţi încredere să îl urmăriți? (Da.) E bine; ar fi fost 
îngrijorător dacă nu aţi fi avut. S-ar putea ca unii dintre voi să se simtă 
negativi după predică. „O, nu! Am un calibru slab. Am ascultat predica, dar 


nu pot să înţeleg nimic din ea; înțeleg doar un pic din doctrină. Se pare că 


nu am multă înţelegere spirituală. Mă simt nepăsător în ceea ce privește 
urmărirea adevărului. În îndeplinirea datoriei mele, tot ce pot face este să 
trudesc puţin. Am prea multe neajunsuri şi sunt plin de firi corupte. 
Presupun că acest lucru nu poate fi schimbat. Pur şi simplu, aşa va fi. Mă 
mulțumesc să fiu un muncitor.” Poate cineva cu gânduri negative ca acestea 
să pornească pe calea urmăririi adevărului? Pare puţin periculos, deoarece 
aceste gânduri negative creează o barieră uriaşă în calea urmăririi 
adevărului. Dacă omul nu le va înlătura, atunci nu va putea porni pe această 
cale, oricât de bună este. Unii oameni au eșuat și au căzut de multe ori pe 
drumul urmăririi adevărului şi ajung să se descurajeze: „Asta este — nu mai 
e nevoie să urmăresc adevărul. Soarta mea nu este să fiu binecuvântat. Nu a 
spus-o Dumnezeu Însuşi? «Ai tu faţa cuiva care ar putea obţine 
binecuvântări?» Dacă arunc o privire în oglindă, văd că am o înfăţişare 
mediocră, cu ochi lipsiți de spirit şi trăsături prost proportionate, fără niciun 
strop de rafinament. Din orice unghi ai privi problema, pur şi simplu nu arăt 
ca un om care este binecuvântat. Dacă Dumnezeu nu a sortit să fie așa, 
oamenii pot urmări cât vor, căci nu le va fi de niciun folos!” Fiţi atenți la 
mentalitatea acestor oameni: cu atât de multe lucruri hidoase pe care încă 
nu le-au înlăturat din inima lor, cum pot ei să pornească pe drumul urmăririi 
adevărului? Urmărirea adevărului este cea mai importantă chestiune din 
viață, iar cel mai grav lucru pe care îl poți face este să o asociezi 
întotdeauna cu obţinerea binecuvântărilor. Mai întâi, omul trebuie să-și 
înlăture intenția de a obține binecuvântări. După aceea, urmărirea 
adevărului va decurge puţin mai ușor. Când vine vorba despre urmărirea 
adevărului, cel mai important este să nu te uiţi dacă pe această cale sunt sau 
nu mulți oameni și să nu urmezi ceea ce alege majoritatea, ci să te 
concentrezi doar la strădania de a îndeplini cerinţele lui Dumnezeu, 


imitându-l pe Petru. Cel mai important este să vezi clar prezentul şi să 


trăieşti în el, să ştii ce fire coruptă este cea pe care o manifești în prezent şi 
să cauţi imediat, fără întârziere, adevărul pentru a o înlătura, mai întâi 
disecând-o şi cunoscând-o în detaliu, și apoi pocăindu-te înaintea lui 
Dumnezeu. Când te pocăieşti, punerea adevărului în practică este de 
maximă importanță — este singura modalitate de a obține rezultate reale. 
Dacă doar Îi spui lui Dumnezeu: „Dumnezeule, sunt dispus să mă pocăiesc. 


1 


Îmi pare rău. Am greşit. Te rog să mă ierți!” şi crezi că doar asta e tot ce 
trebuie să faci pentru a obține aprobarea lui Dumnezeu, va funcționa? (Nu.) 
Dacă eşti mereu dispus să-l spui lui Dumnezeu: „Dumnezeule, îmi pare rău. 
Am greşit”, sperând în acest timp că Dumnezeu va spune: „Este în regulă. 
Continuă” — dacă trăieşti întotdeauna în această condiție, nu vei putea să 
intri în adevăr. Așadar, cum ar trebui să te rogi lui Dumnezeu şi să te 
pocăieşti înaintea Lui? Există o cale? Cine are experienţă în acest sens 
poate vorbi puţin despre asta. Nu e nimeni? Se pare că, în mod normal, nu 
faceţi niciodată rugăciuni de pocăință şi nici nu vă mărturisiți păcatele şi nu 
vă pocăiţi înaintea lui Dumnezeu. Prin urmare, cum ar trebui să renunţaţi la 
propriile dorinţe şi intenții? Cum ar trebui să vă înlăturați corupția? Aveţi o 
cale de practică? Ca să dau un exemplu, dacă nu ai o cale pentru a înlătura o 
fire arogantă, ar trebui să te rogi lui Dumnezeu astfel: „Dumnezeule, am o 
fire arogantă. Cred că sunt mai tare decât alții, mai bun decât alții, mai 
inteligent decât alţii și vreau să-i determin pe ceilalți să facă ceea ce spun 
eu. Acest lucru este atât de lipsit de sens. De ce nu pot să renunţ la asta, cu 
toate că ştiu că este aroganță? Te implor să mă disciplinezi şi să mă 
dojenești. Sunt dispus să renunţ la aroganţa şi intențiile Mele, ca să caut, în 
schimb, intențiile Tale. Sunt dispus să ascult cuvintele Tale şi să le accept ca 
fiind viaţa mea și principiile potrivit cărora acţionez. Sunt dispus să trăiesc 
cuvintele Tale. Te implor să mă îndrumi, Te implor să mă ajuţi şi să mă 


călăuzeşti.” Există o atitudine de supunere în aceste cuvinte? Există vreo 


dorinţă de supunere? (Da.) Unii pot spune: „Nu funcționează doar să te rogi 
o dată. Când mi se întâmplă ceva, tot trăiesc după firea mea coruptă şi tot 
vreau să fiu la conducere.” În acest caz, continuă să te rogi: „Dumnezeule, 
sunt atât de arogant, atât de răzvrătit! Te implor să mă disciplinezi, să-mi 
curmi faptele rele din faşă şi să-mi înfrânezi firea arogantă. Te implor să mă 
îndrumi și să mă conduci, astfel încât să pot trăi după cuvintele Tale şi să 
acționez şi să practic potrivit cuvintelor şi cerințelor Tale.” Vino înaintea lui 
Dumnezeu rugându-te şi implorând mai mult şi lasă-L să lucreze. Cu cât 
sunt mai sincere cuvintele tale şi cu cât mai sinceră e inima ta, cu atât mai 
mult va spori dorinţa ta de a te răzvrăti împotriva ta şi a trupului tău. Când 
acest lucru îți copleşește dorinţa de a acționa conform propriei voințe, inima 
ta se va schimba treptat — şi atunci când se va întâmpla acest lucru, va exista 
speranță ca tu să practici adevărul și să acționezi conform adevărurilor- 
principii. Când te rogi, Dumnezeu nu-ţi va spune nimic, nu-ți va indica și 
nici nu-ți va promite nimic, dar îți va cerceta inima şi intenția din spatele 
cuvintelor tale; El va observa dacă ceea ce spui este sau nu sincer și 
adevărat şi dacă te rogi Lui şi Îl implori cu o inimă cinstită. Când 
Dumnezeu va vedea că inima ta este cinstită, te va călăuzi și te va îndruma, 
aşa cum l-ai cerut şi L-ai rugat să facă şi, desigur, te va dojeni şi te va 
disciplina. Când Dumnezeu va împlini ceea ce L-ai implorat, inima ta va fi 
luminată şi oarecum schimbată. Dimpotrivă, dacă rugăciunile şi implorările 
tale către Dumnezeu sunt nesincere şi nu îți doreşti cu adevărat să te 
pocăiești, ci doar încerci să-L linişteşti, în mod superficial, pe Dumnezeu şi 
să-L păcăleşti cu vorbele tale, atunci, după ce Dumnezeu îți va cerceta 
inima, nu va face nimic pentru tine, te va dispreţui şi te va respinge. În 
aceste împrejurări, nu vei simţi nici că Dumnezeu îți spune ceva, sau face 
ceva, sau acţionează în vreun fel; Dumnezeu nu va face nicio lucrare în tine, 


pentru că ai o inimă necinstită. Și când Dumnezeu nu lucrează, ce se va 


întâmpla? Așa cum ai intenționat, inimii tale îi va lipsi dorința de a se pocăi 
şi nu se va fi schimbat deloc. Aşadar, în acel mediu și în situaţia care s-a 
abătut asupra ta, ceea ce faci va fi în continuare dictat de voința umană și de 
firile corupte, mai degrabă decât să se bazeze pe adevărurile-principii. Tot 
vei acționa și vei practica în conformitate cu ceea ce vrei şi-ţi doreşti. 
Rezultatul rugăciunilor tale către Dumnezeu va fi acelaşi ca înainte să te 
rogi; nu va fi nicio schimbare. Tot vei face ceea ce vrei, fără să te schimbi 
deloc. Asta înseamnă că, pe parcursul urmăririi adevărului, eforturile 
subiective ale oamenilor, precum și înțelegerea adevărului, sunt importante. 
Totodată, atunci când oamenii înţeleg adevărul și doresc să-l practice, dar li 
se pare greu, ei trebuie să se bazeze pe Dumnezeu şi să-și ofere inimile şi 
rugăciunile sincere. Şi asta este foarte important; toate aceste lucruri sunt 
indispensabile. Dacă tot ce faci este să te rogi lui Dumnezeu în pripă şi 
superficial, spunând: „Dumnezeule, am greșit. Îmi pare rău” şi, dacă în 
inima ta eşti la fel de superficial cu Dumnezeu ca atunci când te rogi, atunci 
Dumnezeu nu va face nicio lucrare şi nici nu-ți va acorda atenție. Dacă 
spui: „Dumnezeule, îmi pare rău. Am greşit”, cu siguranță Dumnezeu nu va 
spune: „Este în regulă”. Din cauza cuvintelor pripite şi superficiale pe care I 
le-ai adresat, Dumnezeu te va întreba: „În ce fel ai greşit? Ce intenţionezi să 
faci? Te vei pocăi? Îţi vei abandona faptele rele şi te vei schimba? Veţi 
renunţa la voinţa, intenţiile şi interesele tale şi te vei grăbi să te schimbi? 
Poţi să iei hotărârea de a te schimba?” S-ar putea să nu-L auzi pe 
Dumnezeu întrebându-te ceva în timp ce se întâmplă acest lucru, dar dacă Îi 
spui: „Dumnezeule, îmi pare rău. Am greșit”, din perspectiva lui 
Dumnezeu, atitudinea Lui va fi aşa cum tocmai am spus: te va interoga cu 
aceste cuvinte. Cum te va întreba El? Va continua să urmărească ceea ce 
faci şi alegi după ce ai zis: „Dumnezeule, îmi pare rău. Am greșit.” El va 


căuta să vadă dacă pocăința ta e una autentică, care se naşte din 


recunoaşterea şi detestarea cu adevărat a propriei corupții. Dumnezeu va 
căuta să vadă care este atitudinea ta față de EI, care este atitudinea ta faţă de 
adevăr, cum îți priveşti firea coruptă şi ce păreri ai despre ea şi dacă 
intenționezi să renunți la opiniile şi căile tale greşite; se va uita la alegerile 
tale, dacă alegi să mergi pe drumul urmăririi adevărului, cum ar trebui să 
acţionezi şi la principiile pe care se cuvine să le sustii în viitor, dacă poţi sau 
nu să practici adevărul şi să te supui Lui. Dumnezeu îți va supraveghea 
fiecare mişcare, fiecare intenţie şi alegere şi, făcând asta, va căuta să vadă 
dacă lucrurile pe care le săvârşeşti după ce faci aceste alegeri sunt într- 
adevăr acțiuni de pocăință şi dacă te schimbi. Aceasta este problema 


crucială. 


Odată ce oamenii au ales să se pocăiască, cum trebuie să procedeze ca 
să se schimbe? Renunţând la dorinţele, gândurile și opiniile tale şi la vechile 
tale căi de a face lucrurile, pentru a practica adevărul şi a te schimba cu 
adevărat. Asta înseamnă să te schimbi cu adevărat. Dacă doar pretinzi că 
eşti dispus să te schimbi, dar în inima ta încă te agăți de propriile dorinţe, 
abandonezi adevărul şi continui cu vechile tale căi, atunci nu te schimbi cu 
adevărat. Dacă tot ce-l spui lui Dumnezeu când te rogi este „Dumnezeule, 
îmi pare rău. Am greşit”, dar apoi, prin toată purtarea ta, încă alegi, 
acționezi, practici şi trăieşti conform propriei voințe, împotrivindu-te 
adevărului în toate aceste lucruri, atunci, din perspectiva lui Dumnezeu, 
cum ar trebui să fii definit? Nu te-ai schimbat. Cel puţin, El va spune că nu 
vrei să te schimbi. Ai putea să-l spui lui Dumnezeu: „Dumnezeule, îmi pare 
rău. Am greșit”, dar acestea sunt doar cuvinte spuse în treacăt, nu reprezintă 
pocăinţa şi mărturisirea care vin din adâncul inimii tale. Nu reflectă o 
atitudine a celui care-și recunoaşte vina şi se pocăieşte; sunt doar cuvinte 
goale. Dumnezeu nu ascultă ceea ce spui — El Se uită la ce gândești, 


planifici și complotezi. Şi când Dumnezeu va vedea că baza şi principiile 


pentru acţiunile tale sunt tot contrare adevărului, va da un verdict adevărat, 
real şi precis în ceea ce te priveşte. El va spune: „Nu te-ai schimbat şi nu te 
schimbi.” Și când Dumnezeu va spune asta, când Dumnezeu îți va da acest 
verdict, nu Se va mai preocupa de tine. Şi când Dumnezeu nu Se va 
preocupa de tine, inima îți va fi întunecată în zilele următoare şi tu vei fi 
lipsit de luminare și iluminare în tot ceea ce faci și nu vei fi deloc conștient 
când vei manifesta o fire coruptă şi nici nu vei fi disciplinat pentru asta. Vei 
merge mai departe, amorțit și mohorât, vei simți că eşti pustiu şi că nu ai pe 
ce să te bazezi. Cel mai grav dintre toate, vei continua să te complaci în 
comportamentul tău arbitrar şi nesăbuit şi vei continua să-ți laşi firea 
coruptă să se intensifice şi să scape de sub control. Asta se va întâmpla. 
Care va fi consecinţa finală a unei persoane care acționează în acest fel? 
Când o persoană se leapădă de adevăr, consecinţa pe care o aduce asupra sa 
este că Dumnezeu nu Se va preocupa de ea. Deşi este posibil ca Dumnezeu 
să nu spună nimic sau să nu-ţi indice în mod clar ceva, vei putea simţi acest 
lucru. Pe baza gândurilor şi ideilor tale, a stărilor tale reale şi a atitudinii 
tale faţă de adevăr, va fi clar că starea ta generală este una de amorţeală, 
mohorâre, intransigenţă şi alte asemenea manifestări. Aceste lucruri se 
reflectă în oameni. Așadar, după ce comparaţi cu acest lucru viața voastră 
reală şi ceea ce practicaţi, s-ar putea să vreţi să studiați sau să cercetaţi 
următoarele: când nu te-ai întors deloc spre Dumnezeu, s-ar putea să-l spui 
o mulțime de cuvinte dulci, care sună frumos, dar în ce fel de stare și 
condiție te afli când faci acest lucru? Și când te-ai schimbat cu adevărat, 
deşi s-ar putea să nu te rogi lui Dumnezeu cu vorbe dulci sau care sună 
frumos, ci doar vorbeşti puţin, din inimă, în ce fel de stare şi condiţie te afli 
atunci? Cele două stări sunt complet diferite. Se poate ca Dumnezeu să nu 
le indice nimic clar oamenilor în viaţa lor de zi cu zi sau să nu le vorbească 


în cuvinte evidente, dar ei ar trebui să poată simţi lucrarea Duhului Sfânt şi 


tot ceea ce face El şi fiecare intenție pe care El doreşte să o exprime, în 
viaţa lor de zi cu zi. Desigur, observatorii pot detecta şi aceste lucruri. O 
persoană care a fost amorțită şi grea de cap poate deveni brusc deşteaptă, 
sau o persoană care este de obicei inteligentă poate deveni brusc amorțită, 
grea de cap şi inutilă. Aceste două stări sau condiții pot apărea în același 
timp în cazul unei persoane sau la oameni diferiți — este ceva care se 
întâmplă destul de des. Din aceasta, se poate observa că, în multe cazuri, 
faptul că o persoană este inteligentă sau nesăbuită nu se referă la creierul, 
gândurile sau calibrul ei; este stabilit de Dumnezeu. Este clar? (Da.) Nu vei 
înţelege niciodată aceste lucruri până nu le-ai experimentat. Odată ce le-ai 
experimentat, vei şti — cu cât este mai profundă experienţa ta cu ele, cu atât 
mai temeinic le vei înţelege şi cu atât mai profund le vei aprecia. Intențiile 
lui Dumnezeu sunt în acţiunile Sale; El nu-ţi va oferi nicio indicație 
evidentă despre acestea şi nici nu-ţi va spune sau vorbi explicit despre ele, 
dar acest lucru nu înseamnă că El nu are nicio poziție față de tine. Nu 
înseamnă că Dumnezeu nu are nicio opinie faţă de gândurile, ideile, stările 
sau atitudinile pe care le ai. Când cineva nutrește propriile intenții şi planuri 
personale şi când 1 se întâmplă ceva, când manifestă în mod clar o fire 
coruptă — acestea sunt exact momentele în care trebuie să reflecteze asupra 
propriei persoane și să caute adevărul şi sunt, de asemenea, momente critice 
în care Dumnezeu cercetează amănunțit acea persoană. Prin urmare, dacă 
eşti capabil să cauţi adevărul, să accepţi adevărul şi să te pocăieşti cu 
adevărat, acestea sunt momentele care dezvăluie cel mai mult o persoană. În 
astfel de momente, ar trebui să recunoști că ai o fire coruptă și să fii dispus 
să te pocăieşti cu adevărat. Ar trebui să-l faci o declarație sinceră lui 
Dumnezeu, mai degrabă decât să fii nepăsător cu EI, spunând: 
„Dumnezeule, îmi pare rău. Am greşit.” Nu de nepăsarea ta are nevoie 


Dumnezeu de la tine, ci de o atitudine de pocăință sinceră. Dacă ai 


dificultăți, Dumnezeu te va ajuta, te va îndruma și te va călăuzi pas cu pas 
în schimbarea ta, spre calea acceptării şi urmăririi adevărului. Desigur, dacă 
pocăinţa ta există doar în cuvinte sau dacă intenționezi să te pocăieşti şi-ţi 
doreşti să renunţi la intenţiile şi dorinţele tale, dar nu ești sincer în privința 
asta şi nu ai voința de a face acest lucru, Dumnezeu nu te va forța. Când 
vine vorba de Dumnezeu, nu există „trebuie” în atitudinea Lui faţă de om; 
Dumnezeu îţi dă libertate, îti dă de ales şi așteaptă. Ce aşteaptă El? Așteaptă 
să vadă ce alegere ajungi să faci şi dacă intenționezi să te pocăiești. Dacă 
intenționezi să te pocăieşti, când vei face acest lucru? Cum se va manifesta 
pocăinţa ta? Dacă intenționezi să te pocăiești şi eşti dispus să o faci, dar tot 
încerci să-ți protejezi interesele atunci când acţionezi și tot nu vrei să-ți 
pierzi statutul, atunci se vede limpede că nu te pocăiești cu adevărat, că nu 
eşti sincer în privința asta. Doar îţi doreşti puţin să te pocăiești, dar nu eşti 
cu adevărat pocăit. Va lucra Dumnezeu în tine, dacă doar intenționezi să te 
pocăieşti, dar nu o faci cu adevărat? Nu va lucra. El va spune: „Ei bine, 
când intenționezi să te pocăieşti?” Nu vei şti. Te va mai întreba Dumnezeu o 
dată? Nu — El va spune: „Așadar, nu te pocăieşti cu adevărat. Voi aștepta, 
atunci.” Este posibil să nu intenționezi să te pocăieşti, este posibil să nu fu 
dispus să o faci sau să renunţi la statutul şi interesele tale. Bine, atunci. 
Dumnezeu îţi dă libertate, iar tu poți să alegi ce vrei. Dumnezeu nu te va 
forţa. Dar există un fapt pe care trebuie să îl iei în considerare, la fel ca 
ninivitenii, dacă nu te schimbi şi nu te pocăieşti, ce va rezulta din asta? Vei 
fi distrus. Dacă, în prezent, doar intenționezi să te pocăiești, dar nu ai 
întreprins nicio acţiune reală în această direcție, atunci Dumnezeu nu Se va 
preocupa de tine. De ce nu Se va preocupa de tine? Dumnezeu spune: „Nu 
eşti autentic, nu-ți declari poziția şi inima ta încă ezită.” După o clipă de 
gândire, ai putea spune că ești dispus să te pocăiești, dar acesta este doar un 


gând al tău, o declaraţie goală, fără nicio acţiune sau niciun plan concret. 


Acesta este motivul pentru care Dumnezeu spune: „Pe oamenii ca tine îi voi 
da, pur şi simplu, la o parte. Nu Mă interesezi. Fă cum vrei!” Când, într-o 
ZI, îţi vei da seama: „O, nu, trebuie să mă pocăiesc”, cum ar trebui să 
procedezi? Dumnezeu nu Se va lăsa păcălit de acele cuvinte ale tale și nu 
Se va apuca orbește să lucreze, spunând: „EI intenționează să se pocăiască, 
aşa că acum trebuie să-l binecuvântez, nu-i așa?” Dumnezeu nu va face 
asta. Ce va face El? Te va cerceta. Intenţionezi să te pocăiești, îţi dorești să 
te pocăieşti, iar cerința ta e puţin mai intensă decât înainte, dar cine ştie cât 
va dura până când o vei face cu adevărat. Dacă nu ai făcut paşi concreţi sau 
nu ai un plan concret să practici pocăinţa, asta nu e pocăință adevărată. 
Trebuie să iei măsuri reale. Odată ce ai luat o măsură reală, lucrarea lui 
Dumnezeu va urma. Nu există principiu pentru lucrarea lui Dumnezeu şi 
modul în care-i tratează pe oameni? Când Dumnezeu Se apucă să lucreze, o 
persoană obține luminarea, ochii îi strălucesc, este capabilă să înțeleagă 
adevărul și să intre în realitate, iar câştigurile ei se înmulţesc de o sută, de o 
mie de ori. Odată ce se întâmplă acest lucru, eşti cu adevărat binecuvântat. 
Aşadar, pe ce temelie trebuie să se bazeze oamenii pentru a realiza aceste 
lucruri? (Pe cea a abilității de a se pocăi cu adevărat.) Așa este. Când 
oamenii chiar renunţă la propriile interese și dorinţe, când se pocăiesc cu 
adevărat față de Dumnezeu — ceea ce înseamnă că îşi înăbuşă din faşă 
faptele rele, renunţă la răul lor şi la dorințele și intențiile lor, mărturisesc lui 
Dumnezeu şi acceptă cerinţele lui Dumnezeu şi cuvintele Sale — atunci vor 
începe să intre în realitatea schimbării lor. Numai aceasta este adevărata 
pocăință. 

Tocmai am avut părtăşie despre problemele care se întâlnesc frecvent 
în cursul urmăririi adevărului de către om și despre acelea pe care cei care 


urmăresc adevărul le pot recunoaşte şi pot ajunge să le cunoască. Ele sunt 


chiar problemele care ar trebui rezolvate. S-ar putea să nu fi explicat sau 


analizat prea mult aceste probleme în trecut, s-ar putea să nu fi ajuns nici 
măcar la concluzii clare despre ele, dar, pentru fiecare dintre paşii pe care îi 
experimentează omul în procesul de urmărire a adevărului și diferitele 
comportamente şi stări pe care le au în timpul acestui proces, Dumnezeu are 
cuvinte şi lucrări corespunzătoare şi modalități şi metode relevante de 
abordare şi înlăturare a acestora. Oamenii pot experimenta şi înţelege un pic 
din toate aceste lucruri; ei nu ar trebui să-L înțeleagă greşit pe Dumnezeu 
sau să nutrească noţiuni sau închipuiri despre Dumnezeu care nu se 
potrivesc realității. Mai mult, Dumnezeu le dă oamenilor suficientă libertate 
şi suficientă autoritate pentru a face alegeri cu privire la fiecare pas, fiecare 
mod de a acţiona şi fiecare mod de a practica implicat în urmărirea 
adevărului — El nu îi constrânge pe oameni. ŞI, deși aceste cuvinte şi cerinţe 
sunt tipărite şi cu toate că se vorbeşte despre acestea într-un limbaj clar și 
precis, totuşi, rămâne la latitudinea fiecărei persoane să aleagă liber modul 
în care va aborda aceste adevăruri. Dumnezeu nu forțează oamenii. Dacă 
eşti dispus să urmăreşti adevărul, atunci ai speranță să fii mântuit. Dacă nu 
eşti dispus să urmăreşti adevărul, dacă nu îţi pasă de aceste adevăruri și le 
respingi, dacă nu eşti deloc interesat de aceste moduri de a practica 
urmărirea adevărului, este bine şi așa. Dumnezeu nu te va forța. Este bine, 
de asemenea, dacă ești dispus doar să trudești pentru Dumnezeu. Atâta 
vreme cât nu încalci principiile, casa lui Dumnezeu îți va permite să faci 
propria alegere. Deşi urmărirea adevărului este inextricabil aferentă 
dobândirii mântuirii şi strâns legată de aceasta, încă sunt destui oameni 
neinteresați să urmărească adevărul, care nu se gândesc şi nu au intenția, 
nici planuri să facă asta. Sunt, atunci, acești oameni condamnaţi? Nu 
neapărat. Dacă aceşti oameni îndeplinesc cerințele casei lui Dumnezeu în 
îndeplinirea îndatoririlor lor, ei şi le pot îndeplini în continuare acolo. Casa 


lui Dumnezeu nu îți va răpi dreptul de a îndeplini o datorie pentru că nu 


urmăreşti adevărul. Însă, până astăzi, îndeplinirea datoriei în acest fel a fost 
clasificată drept „trudă”. „Trudă” este un mod frumos de a o spune, este 
termenul pe care îl foloseşte casa lui Dumnezeu, dar, de fapt, s-ar putea 
folosi, pur şi simplu, expresia „a face o treabă”. Unii dintre voi ar putea 
spune: „Când faci o treabă, ţi se plăteşte un salariu.” Da, poţi primi salariu 
pentru că munceşti. Așadar, care este salariul tău? Toate harurile pe care 
Dumnezeu ţi le-a dat — acesta este salariul tău. Cât despre urmărirea 
adevărului, orice intenționezi, plănuieşti sau îți doreşti să faci, îți spun 
limpede acum că eşti liber. Poţi să urmărești adevărul, este în regulă; dacă 
nu, e bine şi asta. Dar ultimul lucru pe care vi-l voi spune este că omul 
poate fi mântuit doar prin urmărirea adevărului. Dacă nu urmăriți adevărul, 
speranța voastră de a fi mântuiţi este nulă. Acesta este faptul pe care vi l-aş 
spune. Trebuie să vi se spună acest fapt, astfel încât să fie în mod clar, 
expres, precis şi distinct însemnat în inima voastră — ca să puteți ști clar în 
inima voastră pe ce temelie se bazează speranța mântuirii. Dacă te 
mulțumeșşti doar să trudești, gândind: „Lucrurile sunt în regulă dacă pot să- 
mi îndeplinesc datoria şi să nu fiu exclus din casa lui Dumnezeu; nu trebuie 
să mă deranjez cu ceva atât de greu ca urmărirea adevărului”, va fi valabilă 
această părere a ta? Deşi mai crezi în Dumnezeu acum sau îndeplineşti o 
datorie, ești convins că Îl poţi urma pe Dumnezeu până la capăt? Indiferent 
de orice, să urmăreşti adevărul este o chestiune importantă în viaţă, este mai 
importantă decât să te căsătoreşti şi să ai copii, decât să-ți creşti fili şi 
fiicele, decât să-ți trăieşti viaţa şi să faci avere. Este chiar mai importantă 
decât îndeplinirea unei datorii şi urmărirea unui viitor în casa lui 
Dumnezeu. În definitiv, urmărirea adevărului este cel mai însemnat lucru 
din calea vieţii unei persoane. Dacă nu aţi dezvoltat încă un interes pentru 
urmărirea adevărului, nimeni nu vă va da un verdict şi nu va spune că nu 


veţi urmări adevărul în viitor. Nici Eu nu voi da un verdict în ceea ce vă 


priveşte şi nu voi spune că, dacă nu urmăriți adevărul acum, nu o veți face 
niciodată în viitor. Nu asta se întâmplă. Nu există o astfel de relație logică; 
nu aceasta e realitatea. Orice ar fi, sper ca, în viitorul apropiat sau chiar în 
acest moment, să puteţi porni pe calea urmăririi adevărului, să deveniți 
oameni care urmăresc adevărul și să vă numărați printre cei care au speranţă 


la mântuire. 


Urmărirea adevărului este direct legată de dobândirea mântuirii, aşa că 
subiectul urmăririi adevărului nu este unul neînsemnat. Deşi poate fi un 
subiect comun, este relevant pentru foarte multe adevăruri. De fapt, acest 
subiect este strâns legat de perspectivele și destinul omului şi, cu toate că 
avem deseori părtăşie despre el, oamenilor încă nu le sunt foarte clare 
diferitele adevăruri şi probleme pe care trebuie să le înţeleagă în ceea ce 
priveşte urmărirea adevărului. În schimb, ei doar adoptă confuzi diverse 
comportamente şi abordări pe care oamenii le consideră bune, precum şi 
unele gânduri şi opinii pe care oamenii le consideră relativ active, inspirate 
şi pozitive, urmărindu-le ca fiind adevărul. Aceasta este o greşeală 
îngrozitoare. Există multe lucruri pe care oamenii le consideră bune, drepte 
şi corecte şi care, ca să o spunem cu exactitate, nu sunt adevărul. Unele 
dintre ele pot, cel mult, să fie în acord cu adevărul, dar nu se poate spune că 
sunt adevărul. Majoritatea oamenilor au înţelegeri profund greşite cu privire 
la urmărirea adevărului și nutresc destul de multe înţelegeri false şi părtiniri 
faţă de acest lucru. De aceea este necesar ca noi să avem clar părtăşie în 
acest sens și să îi facem pe oameni să înţeleagă adevărurile pe care le 
conţine şi pe care se cuvine să le înțeleagă și problemele pe care se cuvine 
să le rezolve. Aveţi vreo părere privind conţinutul specific legat de 
urmărirea adevărului despre care tocmai am avut părtăşie? Aveţi vreun plan 
sau vreo intenție? Acum, că am oferit prin părtăşia noastră o definiție mai 


exactă pentru ceea ce înseamnă a urmări adevărul, mulți oameni sunt puţin 


nedumeriți de lucrurile pe care obişnuiau să le facă şi să le manifeste, 
precum și de ceea ce intenționează să facă în viitor. Sunt supăraţi, iar unii 
chiar simt că nu au nicio speranță și că sunt în pericol de a fi eliminaţi. Dacă 
am avut în mod clar părtăşie despre adevăr şi, totuşi, oamenii se simt 
apatici, este corectă starea lor? Este normală? (Nu, nu este normală.) Dacă 
ai fi urmărit adevărul înainte şi ai fi primit confirmarea acestui lucru, 
ascultând această părtăşie, nu te-ai fi simţit mai energic? (Ba da.) Aşadar, de 
ce să se simtă oamenii apatici? Care este sursa acestei apatii? Cu cât 
părtăşia despre adevăr e mai clară şi mai transparentă, cu atât mai mult ar 
trebui oamenii să aibă o cale — aşadar, de ce se simt oamenii apatici, dacă au 
cu atât mai mult o cale? Nu este o problemă aici? (Ba da.) Ce problemă? 
(Dacă o persoană ştie că este bine să urmărească adevărul, dar nu este 
dispusă să-l urmărească, este din cauză că nu iubeşte adevărul.) Oamenii nu 
iubesc adevărul şi nici nu intenționează să-l urmărească — de aceea se simt 
apatici. Şi cum rămâne cu acţiunile lor anterioare? (Sunt condamnate.) 
„Condamnate” nu este tocmai cuvântul potrivit — ca să fim exacti, acțiunile 
lor anterioare nu au fost recunoscute. Ce fel de rezultat este acela, când 
acțiunile omului nu sunt recunoscute? Ce se întâmplă când acţiunile unei 
persoane rămân nerecunoscute? Ce înseamnă asta? Este simplu — dacă 
acțiunile unei persoane nu sunt recunoscute, asta arată că ea nu urmărește 
adevărul şi că, în schimb, urmăreşte lucruri pe care omul le consideră drepte 
şi bune şi că încă trăieşte după noțiunile şi închipuirile ei. Nu asta se 
întâmplă? (Ba da.) Asta se întâmplă. Când acţiunile oamenilor nu sunt 
recunoscute de Dumnezeu, ei se supără. În astfel de momente, nu au ei ceva 
dintr-o cale de practică pozitivă şi corectă? Ar fi corect ca un om să devină 
negativ, să-şi abandoneze datoria și să renunțe la sine însuși, ca fiind lipsit 
de speranță, doar pentru că acțiunile lui nu au fost recunoscute? Este aceasta 


calea corectă de practică? (Nu.) Nu este calea corectă de practică. Când 


unei persoane i se întâmplă așa ceva şi ea îşi descoperă problemele, ar 
trebui să-şi schimbe imediat modul de a acţiona. Dacă, prin părtăşia noastră 
despre ce înseamnă să urmăreşti adevărul, descoperi că acțiunile și 
comportamentele tale anterioare nu au avut nicio legătură cu urmărirea 
adevărului, atunci, indiferent dacă te supără sau nu, primul lucru pe care ar 
trebui să-l faci este să-ți schimbi vechile moduri şi metode greşite de 
practică, precum şi calea incorectă a ceea ce urmărești. Ar trebui să schimbi 
imediat aceste lucruri. Când acțiunile lor anterioare sunt respinse și 
nerecunoscute de Dumnezeu, când El spune că aceste acţiuni au fost doar 
trudă şi că nu au nimic de-a face cu urmărirea adevărului, unii oameni se 
vor gândi: „O, noi, oamenii, suntem într-adevăr nesăbuiți şi orbi. Nu 
înțelegem adevărul şi nu putem vedea lucrurile aşa cum sunt — şi, în tot 
acest timp, am crezut că practicam adevărul, că îl căutam şi Îl mulțumeam 
pe Dumnezeu. Abia acum aflăm că lucrurile pe care le-am făcut în aşa- 
numita noastră «urmărire a adevărului» au fost doar comportamente umane 
bune — erau doar lucruri pe care oamenii le fac pe baza diferitelor abilități 
instinctive, calibre şi talente ale trupului lor. Sunt departe de esenţa, 
definiția și cerinţele urmăririi adevărului; pur şi simplu nu au nimic de-a 
face cu asta. Ce ar trebui să facem în această privință?” Aceasta este o 
problemă majoră şi ar trebui rezolvată. Care este modalitatea de a o 
rezolva? Întrebarea a fost pusă: având în vedere că au fost respinse în 
unanimitate abordările și comportamentele pe care oamenii le considerau 
anterior ca fiind bune, iar Dumnezeu nu le pomeneşte şi nici nu le-a definit 
ca urmărire a adevărului, ce este, atunci, urmărirea adevărului? Pentru a 
răspunde la această întrebare, omul trebuie să citească rugându-se, cu 
atenție, definiția urmăririi adevărului şi să găsească o modalitate de a 
practica din acea definiţie și să o transforme în realitatea vieţii lui. În trecut, 


oamenii nu au practicat urmărirea adevărului, aşa că, de acum înainte, 


trebuie să ia definiția urmăririi adevărului ca bază și temelie a 
comportamentului lor. Aşadar, care este definiția urmăririi adevărului? Este 
aceasta: să priveşti oamenii şi lucrurile şi să te comporti şi să acționezi în 
totalitate conform cuvintelor lui Dumnezeu, cu adevărul drept criteriu. 
Acest lucru nu putea fi exprimat mai clar sau mai explicit. Care au fost toate 
acțiunile şi comportamentele anterioare ale omului? Au fost conform 
cuvintelor lui Dumnezeu, având drept criteriu adevărul? Gândeşte-te la 
trecut — au fost? (Nu.) Se poate spune că astfel de acţiuni şi comportamente 
sunt foarte rare; practic, nu se găsesc nicăieri. Aşadar, oare omul chiar nu a 
realizat nimic în atâția ani de credinţă în Dumnezeu, citind şi având părtăşie 
despre cuvintele Lui? Nu au practicat oamenii niciun singur lucru conform 
cuvintelor lui Dumnezeu? Spre ce e îndreptată definiția despre care am 
vorbit aici: „Să priveşti oamenii şi lucrurile și să te comporți şi să acţionezi 
în totalitate conform cuvintelor lui Dumnezeu, cu adevărul drept criteriu”? 
Ce problemă este menită să rezolve? Spre care dintre problemele omului şi 
dintre aspectele firii-esenţei sale este îndreptată? S-ar putea ca oamenii să 
înțeleagă acum definiția urmăririi adevărului, dar când vine vorba de 
motivul pentru care acţiunile lor anterioare nu au fost recunoscute și de ce 
au fost definite ca nefiind urmărirea adevărului, aceste lucruri rămân 
neclare, de neînțeles şi obscure pentru ei. Unii vor spune: „Am renunţat la 
foarte multe de când am acceptat numele lui Dumnezeu: am renunţat la 
familii şi la slujbele noastre şi ne-am abandonat perspectivele. Unii dintre 
noi au demisionat de la locuri de muncă bune; unii dintre noi au abandonat 
familii fericite; unii dintre noi au avut cariere importante şi bine plătite, cu 
perspective nenumărate, şi au renunţat la toate. Acestea sunt lucrurile la 
care am renunţat. De când am ajuns să credem în Dumnezeu, am învăţat să 
fim smeriți, răbdători şi toleranţi. Nu ne luăm la ceartă cu ceilalți atunci 


când interacționăm cu ei, ne străduim să rezolvăm toate problemele care 


apar în biserică şi facem tot posibilul pentru a ne ajuta cu dragoste frații și 
surorile ori de câte ori au dificultăți. Evităm să facem rău altora şi evităm, 
pe cât posibil, să dăunăm intereselor altor persoane. Oare aceste abordări 
chiar nu au nimic de-a face cu urmărirea adevărului?” Gândiţi-vă cu atenţie, 
acum: de ce anume sunt legate renunţările, sacrificiile, eforturile, toleranța, 
răbdarea și chiar suferința omului? Cum se realizează aceste lucruri? Pe ce 
se bazează ele? Ce forţă motivatoare îi impulsionează pe oameni să facă 
aceste lucruri? Reflectaţi la asta. Nu sunt aceste lucruri demne de cugetare 
profundă? (Ba da.) Ei bine, din moment ce sunt demne de cugetare 
profundă, haideţi să le explorăm şi să le cercetăm astăzi; să vedem dacă 
aceste lucruri pe care omul le-a considerat dintotdeauna bune, drepte și 


nobile au sau nu vreo legătură cu urmărirea adevărului. 


Vom începe prin a examina renunţănile, eforturile și preţurile pe care le 
plăteşte omul. Indiferent de contextul sau mediul acestor renunțări, eforturi 
şi preţuri, de unde vine principala forţă motivatoare pentru aceste lucruri? 
În rezumatul făcut de Mine, există două surse. Prima este atunci când 
oamenii, cu ideile şi noţiunile lor, gândesc: „Dacă tu crezi în Dumnezeu, ar 
trebui să renunţi, să te sacrifici și să plăteşti un preţ pentru El. Lui 
Dumnezeu Îi place când oamenii fac asta. Nu-l place când oamenii se 
răsfaţă în confort şi urmăresc lucruri lumești sau când rămân indiferenți şi 
continuă să-şi trăiască viața după ce au pretins că-l acceptă numele şi devin 
adepţii Săi. Lui Dumnezeu nu-l place când oamenii fac asta.” În ceea ce 
priveşte voinţa subiectivă a oamenilor, acest gând este o certitudine. Oricare 
ar fi motivul unui om pentru a-L accepta pe Dumnezeu şi noua Sa lucrare, 
voinţa lui subiectivă încuviințează să acţioneze în acest fel, crezând că lui 
Dumnezeu Îi place doar atunci când oamenii acţionează astfel şi că ei vor 
primi fericirea şi mulțumirea lui Dumnezeu doar acționând în acest fel. Ei 


cred că atâta vreme cât oamenii se luptă cu asiduitate, depun eforturi şi se 


străduiesc fără să ceară nimic în schimb şi că atât timp cât îşi ignoră binele 
sau răul ca să plătească un preţ și continuă să facă eforturi, să plătească un 
preţ, să se sacrifice şi să se ofere lui Dumnezeu, atunci El va fi cu siguranță 
fericit. Şi aşa, odată ce un om crede asta, îşi pleacă fruntea fără să se 
gândească de două ori şi, indiferent de toate celelalte, renunţă la tot ce poate 
renunţa, oferă tot ce poate oferi şi îndură orice suferinţă pe care o poate 
îndura. Oamenii pun în aplicare aceste abordări, dar a ridicat vreunul dintre 
ei capul pentru a-L întreba pe Dumnezeu: „Dumnezeule, sunt lucrurile pe 
care le fac eu ceea ce ai Tu nevoie? Dumnezeule, îmi recunoşti sacrificiile, 
eforturile, suferința şi prețurile pe care le-am plătit?” Oamenii nu-L întreabă 
niciodată asta pe Dumnezeu și, fără să ştie care este reacția sau atitudinea 
Lui, continuă să depună eforturi, să ofere şi să se sacrifice cu pasiune, 
crezând că Dumnezeu va fi fericit şi mulţumit doar dacă ei suferă în acest 
fel. Unii oameni merg atât de departe încât renunță să mai mănânce găluști, 
temându-se că Dumnezeu ar fi nefericit dacă ei le-ar mânca. În schimb, 
mănâncă pâine de porumb făcută la aburi, crezând că a mânca găluști 
înseamnă a se răsfăţa în confort. Se simt în largul lor doar când mănâncă 
pâine de porumb făcută la aburi, pâine râncedă şi legume murate, iar când 
se simt în largul lor, cred că Dumnezeu sigur este mulţumit. Își confundă 
sentimentele, bucuria, tristeţea, mânia și fericirea cu sentimentele lui 
Dumnezeu, cu bucuria, tristeţea, mânia şi fericirea Lui. Nu este absurd? 
Multi oameni tratează lucrurile pe care omul le consideră corecte ca fiind 
adevărul și I le impun lui Dumnezeu, descriindu-le drept cerinţele lui 
Dumnezeu pentru om, pentru că asta cred toți oamenii. ŞI, atât timp cât 
oamenii au o astfel de credinţă, este foarte probabil şi natural ca ei, fără să- 
şi dea seama, să caracterizeze acele afirmaţii, comportamente și abordări 
drept adevăr. Şi pe măsură ce oamenii stabilesc că acele lucruri sunt 


adevărul, vor crede că ele sigur sunt principiile de practică pe care trebuie 


să le respecte omul şi că, dacă o persoană le practică şi le respectă în acest 
fel, ea pune cuvintele lui Dumnezeu în practică, urmăreşte adevărul şi, 
desigur, urmează voia Lui. Și din moment ce oamenii „urmează voia lui 
Dumnezeu”, oare greutățile lor nu merită osteneala? Nu plătesc corect acest 
preț? Nu este acesta un lucru de care Dumnezeu este mulțumit şi pe care-l 
pomenește? Oamenii ar crede că este, cu siguranţă. Aceasta este distanţa și 
distincția dintre ceea ce omul crede că este „adevărul” şi cuvintele lui 
Dumnezeu. Oamenii clasifică în mod uniform drept adevăr tot ceea ce, în 
noțiunile şi închipuirile lor, corespunde caracterului moral uman şi este bun, 
nobil şi corect, apoi continuă să acţioneze şi se străduiesc să practice în 
această direcție, în timp ce au cerinţe stricte de la ei înşişi. Ei cred că, astfel, 
urmăresc adevărul, că nu sunt decât persoane care urmăresc adevărul și că, 
desigur, sunt şi categoric persoane care pot fi mântuite. Realitatea este că 
adevărul şi cuvintele lui Dumnezeu nu au nimic de-a face cu acele lucruri 
pe care oamenii le consideră bune, corecte și pozitive. Totuşi, chiar şi atunci 
când oamenii citesc şi țin cuvintele lui Dumnezeu în mâini, ei consideră tot 
ceea ce — în noțiunile lor — este bun, drept, frumos, binevoitor, pozitiv şi 
susținut de om ca fiind adevărul, ca fiind lucruri pozitive şi le urmăresc 
neobosit, nu doar cerându-şi să le urmărească şi să le atingă, dar cerând și 
ca alții să facă asta. Oamenii confundă neobosit cu adevărul lucrurile pe 
care omul le consideră bune, apoi le urmăresc potrivit standardelor şi 
direcției impuse de acele lucruri şi, astfel, cred că ei urmăresc deja 
adevărul-realitate şi îl trăiesc. Acest este un aspect al înțelegerilor greşite pe 
care le au oamenii despre urmărirea adevărului. Această înţelegere greşită 
înseamnă că oamenii iau ceea ce cred ei — în noțiunile lor — a fi bun, corect 
şi pozitiv drept standardele lor, înlăturând cerințele lui Dumnezeu de la om 
şi cerinţele şi standardele cuvintelor Sale. Oamenii confundă cu adevărul 


aceste lucruri pe care, în noțiunile lor, le consideră corecte şi bune, și nu 


doar atât — se supun acestora şi le și urmăresc. Nu este aceasta o problemă? 
(Ba da.) Este o problemă cu gândurile şi părerile omului. Ce anume îi 
motivează pe oameni când fac aceste lucruri? Care este cauza principală 
care îi determină să aibă aceste idei şi înţelegeri false? Cauza principală este 
că oamenii cred că lui Dumnezeu Îi plac aceste lucruri, așa că I le impun. 
De exemplu, cultura tradițională le spune oamenilor să fie harnici și 
chibzuiţi; hărnicia şi chibzuința sunt merite umane. „Trebuie să înduri o 
mare suferință pentru a răzbi în viaţă” este un alt merit, precum este şi „Fă 
cum poruncește stăpânul tău, altfel nu vei câştiga nimic, nici măcar din cele 
mai minuţioase eforturi ale tale” și alte asemenea idei. În fiecare rasă și 
grup, oamenii cred că tot ceea ce consideră că este bun, drept, pozitiv, activ 
şi inspirat este adevărul şi tratează aceste lucruri ca fiind adevărul, 
înlocuind toate adevărurile pe care le-a exprimat Dumnezeu. Ei confundă 
lucrurile în care omul crede cu fermitate, și care sunt ale Satanei, cu 
adevărul şi standardele cerințelor lui Dumnezeu. Ceea ce urmăresc ei se 
îndreaptă către idealurile, direcțiile şi ţelurile pe care şi le imaginează și le 
consideră corecte. Aceasta este o greşeală groaznică. Aceste lucruri care 
provin din noțiunile şi închipuirile omului nu sunt deloc conforme cuvintele 


lui Dumnezeu și sunt întru totul contrare adevărului. 


Voi da câteva exemple de oameni care confundă cu adevărul lucruri pe 
care, în noțiunile lor, le consideră a fi bune şi corecte, astfel încât această 
idee să nu fie atât de abstractă, iar voi să o puteţi înțelege. De exemplu: 
unele femei nu se mai machiază şi nu mai poartă bijuterii după ce au ajuns 
să creadă în Dumnezeu. Îşi lasă machiajul şi bijuteriile deoparte, 
considerând că se cuvine ca aceia care cred în Dumnezeu să se poarte 
frumos şi că nu pot să se machieze sau să se îmbrace elegant. Unii oameni 
dețin maşini, dar nu le conduc, ci merg cu bicicleta. Ei cred că a conduce 


înseamnă să se răsfeţe în confort. Unii oameni au bani să mănânce carne, 


dar nu o fac, gândindu-se că dacă ar mânca întotdeauna carne şi ar veni o 
vreme în care împrejurările nu le-ar mai permite să o mănânce, ar deveni 
negativi şi slabi şi L-ar trăda pe Dumnezeu. Așadar, preventiv, învaţă să 
îndure lipsa ei. Alții cred că, în calitate de credincioşi în Dumnezeu, trebuie 
să pară manieraţi, aşa că îşi cântăresc defectele şi obiceiurile proaste şi se 
străduiesc să-şi schimbe tonul vocii, îşi înfrânează temperamentul și fac tot 
posibilul să devină rafinați, şi nu vulgari. Ei cred că, odată ce o persoană a 
ajuns să creadă în Dumnezeu, trebuie să se limiteze şi să se înfrâneze, că 
trebuie să fie o persoană bună şi manierată în ochii celorlalți. Ei cred că, 
făcând asta, plătesc un preţ, Îl mulțumesc pe Dumnezeu și practică 
adevărul. Unii oameni se gătesc şi ies din când în când la cumpărături şi se 
simt vinovaţi atunci când fac acest lucru. Consideră că acum cred în 
Dumnezeu şi nu pot să poarte machiaj, să se gătească şi să poarte haine 
frumoase. Cred că dacă se machiază, se gătesc şi poartă haine frumoase, 
Dumnezeu îi va detesta și nu-i va plăcea. Ei cred că lui Dumnezeu Îi place 
omenirea primitivă, că lui Dumnezeu nu-l place industria, nici știința 
modernă, nici vreo tendinţă. Ei cred că urmăresc adevărul doar dacă renunță 
la urmărirea acestor lucruri. Nu este aceasta o înţelegere denaturată? (Ba 
da.) Au citit acești oameni cu atenţie cuvintele lui Dumnezeu? Au luat ei 
cuvintele Lui drept adevărul? (Nu.) Şi, din moment ce nu au luat cuvintele 
lui Dumnezeu drept adevărul, îl urmăresc ei? (Nu.) De aceea, aceste 
abordări şi manifestări reprezintă pur şi simplu oameni care confundă cu 
adevărul lucrurile pe care le consideră, în noțiunile lor, drepte şi bune și le 
folosesc pentru a-l înlocui. Ei practică aceste lucruri cu pasiune, după care 
cred că urmăresc adevărul şi că sunt oameni care au adevărul-realitate. De 
exemplu, există oameni care nu s-au uitat la niciun program de televiziune, 
nu au urmărit ştirile şi nici nu au ieşit la cumpărături de când au ajuns să 


creadă în Dumnezeu. Au dormit multe nopţi în căpiţe de fân şi și-au 


petrecut multe zile stând prin bordeie pentru că au răspândit Evanghelia şi 
şi-au îndeplinit îndatoririle. Au avut multe dureri de stomac din cauză că au 
mâncat alimente reci, au slăbit multe kilograme şi au suferit mult din cauza 
lipsei de somn și a unei diete neîndestulătoare. Ei ştiu toate aceste lucruri 
foarte bine, le țin evidenţa rând pe rând. De ce păstrează consemnări atât de 
exacte ale acestor lucruri? Motivul este că ei cred că aceste comportamente 
şi abordări înseamnă că practică adevărul şi Îl mulţumesc pe Dumnezeu și 
că, dacă obțin toate aceste comportamente bune, Dumnezeu le va aproba. 
Şi, astfel, oamenii nu se plâng și practică aceste lucruri fără ezitare. Nu 
obosesc niciodată să vorbească despre ele, să le reia și să şi le aducă aminte 
şi îşi simt inima foarte împlinită. Dar, totuşi, când se confruntă cu 
încercările lui Dumnezeu, când mediul pe care El îl rânduiește nu este aşa 
cum își doresc ei să fie, când ceea ce le cere El şi acţiunile Lui nu se 
conformează noțiunilor lor, atunci lucrurile pe care aceşti oameni le 
consideră a fi drepte, precum şi prețurile pe care le plătesc și practicile lor 
nu vor fi de niciun folos. Aceste lucruri nu îi vor ajuta, nici măcar câtuşi de 
puţin, să se supună lui Dumnezeu sau să-L cunoască în mediile cu care se 
confruntă. Dimpotrivă, acestea vor deveni piedici şi obstacole pentru 
intrarea lor în realitatea cuvintelor lui Dumnezeu şi supunerea față de El. 
Motivul acestui fapt este că oamenii nu au învăţat niciodată că lucrurile pe 
care ei le cred corecte nu sunt, în principiu, adevărul şi că ceea ce practică 
nu reprezintă urmărirea adevărului. Aşadar, ce au oamenii de câştigat din 
aceste lucruri? Doar un fel de comportament bun. Oamenii nu vor câştiga 
adevărul şi viața de pe urma lor. Şi, totuşi, cred în mod eronat că aceste 
comportamente bune sunt adevărul-realitate și se simt şi mai hotărâți când 
stabilesc faptul că aceste lucruri pe care le consideră corecte în noţiunile lor 
sunt adevărul şi lucruri pozitive şi, în consecinţă, acea determinare prinde 


rădăcini în inima lor. Cu cât oamenii se închină mai mult la aceste lucruri pe 


care le consideră corecte în noțiunile lor şi cred orbeşte în ele, cu atât mai 
mult resping adevărul şi cu atât mai mult se îndepărtează de cerinţele lui 
Dumnezeu şi de cuvintele Sale. Şi, în același timp, cu cât oamenii plătesc 
mai multe preţuri, cu atât mai mult cred că ei câștigă capital și că sunt 
calificați pentru a fi mântuiți și a primi făgăduinţa lui Dumnezeu. Nu este 
acesta un cerc vicios? (Ba da.) Care este rădăcina acestei probleme? Cine 
este principalul vinovat? (Oamenii care-şi confundă noțiunile cu lucruri 
pozitive şi înlocuiesc cuvintele lui Dumnezeu cu ele.) Oamenii înlocuiesc 
cuvintele lui Dumnezeu cu propriile noțiuni, lasă deoparte cuvintele lui 
Dumnezeu şi, în esenţă, le ignoră. Cu alte cuvinte, ei nu consideră deloc 
cuvintele lui Dumnezeu ca fiind adevărul. Este sigur să spunem că oamenii, 
după ce ajung să creadă în Dumnezeu, pot citi cuvintele Lui, dar, cu toate 
acestea, ceea ce urmăresc, aleg şi practică se bazează tot pe noțiunile și 
închipuirile omului şi nu au pornit pe calea credinţei în Dumnezeu, conform 
cuvintelor şi cerințelor Lui. De unde, mai exact, izvorăşte problema 
oamenilor care cred în Dumnezeu pe baza propriilor noțiuni şi închipuiri? 
De unde apar noțiunile şi închipuirile omului? De unde provin? Se poate 
spune că ele provin în primul rând din cultura tradițională şi din moștenirea 
omului, precum şi din condiționarea şi influenţa lumii religioase. Noţiunile 


şi închipuirile omului sunt direct legate de aceste lucruri. 


În gândurile și opiniile lor, ce alte lucruri consideră oamenii a fi bune, 
corecte şi pozitive? Puteţi să începeţi şi să numiţi câteva ca exemple. 
Oamenii deseori spun: „Cei buni au o viaţă liniştită” şi „Oamenii candizi 
vor triumfa mereu” — acestea sunt câteva, nu? (Da.) Şi mai sunt: „Binele 
este răsplătit cu bine şi răul cu rău; aceste lucruri vor fi răsplătite, vremea 
încă nu a sosit”, „A persista în rău aduce autodistrugerea”, „Dumnezeu mai 
întâi îl înnebunește pe cel pe care-l va distruge”, „Trebuie să înduri o mare 


suferință pentru a răzbi în viaţă”, „A urmări altceva e neînsemnat, cărțile le 


excelează pe toate” şi aşa mai departe. Toate aceste cuvinte diavoleşti sunt 
dezgustătoare. Mă cuprinde furia când aud astfel de cuvinte, dar oamenii le 
spun foarte uşor. De ce pot să zică atât de uşor aceste cuvinte? Cum de Eu 
par să nu le pot spune? Nu-mi plac aceste cuvinte, aceste zicale. Faptul că le 
aveţi la îndemână, că vi se rostogolesc de pe limbă şi felul în care le recitați 
atât de uşor demonstrează că adoraţi în mod special aceste lucruri şi le 
veneraţi. Veneraţi aceste lucruri goale, iluzorii, ireale, şi, în acelaşi timp, le 
socotiți drept mottouri şi ca principii, criterii şi fundament pentru acțiunile 
voastre. Şi apoi, chiar consideraţi că şi Dumnezeu crede aceste lucruri și că 
ale Sale cuvinte sunt doar o abordare diferită a acestor idei şi că aceste 
lucruri sunt sensul general al cuvintelor Sale: o chemare ca oamenii să fie 
buni. Este corect acest punct de vedere? Reprezintă aceste lucruri sensul 
cuvintelor lui Dumnezeu și adevărurile pe care le exprimă EI? Deloc; ceea 
ce vrea Dumnezeu să spună nu are nimic de-a face cu aceste lucruri. Prin 
urmare, atitudinea oamenilor faţă de adevăr trebuie să se schimbe, iar 
modul în care recunosc ei adevărul trebuie corectat — ceea ce înseamnă că 
standardul după care poziţionează adevărul trebuie corectat și schimbat. În 
caz contrar, le va fi greu să accepte adevărul şi nu vor avea nicio modalitate 
de a porni pe calea urmăririi lui. Ce este adevărul? În linii mari, toate 
cuvintele lui Dumnezeu sunt adevărul. Mai precis, atunci — care este 
adevărul? V-am mai spus. Ce am spus? („Adevărul este criteriul pentru 
comportamentul omului, acțiunile lui şi închinarea la Dumnezeu” (Cuvântul, 
Vol. 4: Demascarea antihriștilor, „Punctul opt: I-au pus pe alții să li se supună numai lor, nu 
adevărului sau lui Dumnezeu (Partea a treia)”).) Aveţi dreptate. Adevărul este criteriul 
pentru comportamentul omului, acțiunile lui și închinarea la Dumnezeu. 
Aşadar, are adevărul vreo legătură cu lucrurile pe care oamenii, în noțiunile 
lor, le consideră drepte şi bune? (Nu are.) De unde provin acele lucruri 


umane? (Din filosofia Satanei pentru interacțiuni lumești şi din unele 


gânduri insuflate omului de cultura tradiţională.) Așa este. Mai exact, aceste 
lucruri provin de la Satana. Și cine sunt oamenii eminenţi şi celebri care 1- 
au insuflat aceste lucruri omului? Nu sunt ei Satana? (Ba da.) Toţi acei 
patriarhi ai voştri sunt Satana — ei sunt Satana, în carne și oase. Uitaţi-vă 
doar la acele zicale pe care le adoptă chinezii: „Ce bucurie aduce un prieten 
venit de departe”, „Odată ce ai sosit, ai putea la fel de bine să rămâi”, „Nu 
călători departe, cât timp părinții tăi mai sunt în viaţă”, „Pietatea filială este 
o virtute care trebuie pusă mai presus de orice altceva”, „Dintre cele trei 
impietăţi filiale, a nu avea un moştenitor este cea mai gravă”, „Despre morți 
numai de bine”, „Când o persoană se apropie de moarte, cuvintele ei sunt 
adevărate şi blânde”. Analizaţi cu atenţie aceste cuvinte — reprezintă 
vreunul dintre ele adevărul? (Nu.) Toate sunt sofisme şi cuvinte diavoleşti. 
Spuneţi-Mi, cât de nesăbuiți trebuie să fie oamenii care confundă aceste 
sofisme şi cuvinte diavoleşti cu adevărul, după ce au acceptat lucrarea lui 
Dumnezeu? Au aceşti oameni capacitatea de a înţelege adevărul? (Nu.) 
Asemenea oameni sunt absurzi și complet incapabili să înțeleagă adevărul. 
Şi voi, după ce aţi citit acum atât de multe dintre cuvintele lui Dumnezeu, 
nu aveți un pic de cunoaştere a adevărului? (Ba da, avem.) De unde vine 
adevărul? (Vine de la Dumnezeu.) Adevărul vine de la Dumnezeu. Să nu 
credeți niciun cuvânt care nu este rostit de Dumnezeu. Acele filosofii 
satanice pentru interacțiuni lumești și acele idei din cultura tradițională nu 
sunt adevărul şi nu trebuie să priviţi oamenii şi lucrurile, sau să vă 
comportaţi şi să acţionaţi conform lor, sau cu astfel de lucruri drept criterii 
ale lor, pentru că nu vin de la Dumnezeu. Atât timp cât ceva vine de la om, 
nu contează dacă este din cultura tradițională sau de la vreo persoană 
faimoasă sau dacă este un produs al educației sau al societăţii, sau din ce 
dinastie sau rasă de oameni provine — nu este adevărul. Totuşi, exact acestea 


sunt lucrurile pe care oamenii le consideră a fi adevărul, pe care le urmăresc 


şi le practică în locul lui. Şi, în tot acest timp, ei cred că practică adevărul şi 
că sunt aproape de a satisface intențiile lui Dumnezeu când, de fapt, exact 
contrariul este adevărat: când urmăreşti şi practici pe baza acestor lucruri, te 


îndepărtezi tot mai mult de cerinţele lui Dumnezeu şi de adevăr. 


Este inerent absurd ca oamenii să confunde cu adevărul lucrurile pe 
care omul le consideră bune și pozitive şi să le urmărească de parcă ar fi 
adevărul. Cum se face că oamenii care au acceptat lucrarea lui Dumnezeu și 
au citit multe dintre cuvintele Lui pot să mai persiste în a confunda cu 
adevărul acele lucruri pe care omul le vede bune şi să le urmărească de 
parcă ar fi adevărul? Care este problema aici? Acest lucru este suficient 
pentru a arăta că oamenii nu înţeleg ce este adevărul şi că nu au o 
cunoaștere reală a acestuia. Acesta este un factor în întrebarea pe care 
tocmai am adresat-o: „Având în vedere că aceste lucruri nu sunt adevărul, 
cum pot oamenii să le practice şi să creadă că practică adevărul?” Voi vorbi 
despre un alt factor, unul care abordează firea coruptă a omului. Oamenii 
cred că lucrurile pe care le consideră bune, corecte şi pozitive în noțiunile 
lor sunt adevărul și, pe această bază, complotează, crezând că atunci când ÎL 
vor mulţumi pe Dumnezeu, iar El va fi fericit, le va dărui binecuvântările pe 
care le-a promis omului. Nu este acest complot o încercare de a ajunge la o 
înțelegere cu Dumnezeu? (Ba da.) Într-o privință, oamenii susţin şi 
urmăresc aceste lucruri, deşi au o înțelegere falsă şi, în același timp, 
încearcă să facă o înțelegere cu Dumnezeu, după propriile dorinţe şi ambiţii. 
Nu este acesta un alt factor? (Ba da.) În trecut, am avut frecvent părtășie 
despre acest factor, aşa că nu vom vorbi despre el în detaliu acum. Așadar, 
vă întreb: când cineva care crede în Dumnezeu renunță, suferă, se sacrifică 
şi plăteşte un preţ pentru Dumnezeu, nu are o intenţie și un scop în a face 
acest lucru? (Ba da.) Există cineva care spune: „Nu-mi doresc nimic şi nu 


cer nimic. Voi renunţa, mă voi sacrifica și voi plăti un preţ, indiferent de 


împrejurări. Asta este tot. Nu am dorinţe şi ambiţii personale. Oricum mă 
tratează Dumnezeu este bine. Poate sau nu să mă răsplătească — în orice caz, 
eu am acționat în conformitate cu cerințele Lui, m-am oferit, am renunţat la 
tot, am plătit un preţ și am suferit”? Există astfel de oameni? (Nu.) Până în 
prezent, nu s-a născut o persoană ca aceasta. Unii ar putea spune: „O astfel 
de persoană ar trebui să trăiască într-un vid.” Chiar dacă o persoană ar trăi 
într-un vid, nu ar fi aşa: tot ar avea o fire coruptă, ambiţii și dorinţe și tot ar 
încerca să încheie o înțelegere cu Dumnezeu. Aşadar, al doilea factor în 
această problemă este că oamenii complotează, odată ce tratează drept 
adevăr lucrurile pe care ei, în noţiunile lor, le consideră corecte. Şi care este 
acel complot? Să practice aceste lucruri ca să le dea la schimb pentru 
binecuvântările pe care Dumnezeu le-a promis omului și pentru o destinație 
frumoasă. Ei cred că, atât timp cât ceva este privit de om ca fiind pozitiv, 
trebuie să fie corect, aşa că fac şi urmăresc tot ceea ce cred că este corect şi 
consideră că, practicând în acest fel, cu siguranţă vor fi binecuvântaţi de 
Dumnezeu. Acesta este complotul omului. Acest al doilea factor se referă 
exclusiv la oamenii care încearcă să-şi satisfacă ambițiile şi dorinţele și să 
încheie o înţelegere cu Dumnezeu. Dacă nu crezi acest lucru, încearcă să le 
interzici oamenilor să facă înţelegeri sau lipseşte-i de dorinţele şi ambițiile 
lor — determină-i să renunţe la dorinţele şi ambițiile lor. Își vor pierde 
imediat energia de a suferi şi a plăti un preţ. De ce îşi vor pierde energia de 
a face aceste lucruri? Pentru că vor simţi că şi-au pierdut perspectivele şi 
destinul, că nu mai există nicio speranţă ca ei să fie binecuvântați și că nu 
au nimic de câştigat. Ceea ce practică ei nu este adevărul şi ceea ce 
urmăresc nu este adevărul, ci lucruri pe care şi le imaginează a fi pozitive 
ŞI, totuşi, atunci când dorinţele şi ambițiile lor sunt spulberate, nu mai sunt 
dispuşi nici măcar să plătească aceste lucruri. Spune-Mi, ce au oamenii? Au 


credință adevărată? (Nu.) Pentru a duce lucrurile un pic mai departe, sunt 


oamenii loiali? Unii ar putea spune: „Indiferent ce spune Dumnezeu acum, 
noi Îl urmăm. Indiferent ce spune El, nu devenim negativi sau descurajaţi şi 
nu dăm înapoi, cu atât mai puţin nu renunțăm. Chiar dacă Dumnezeu nu ne 
vrea şi spune că suntem cei care muncesc şi trudesc, că nu suntem oameni 
care urmăresc adevărul şi că nu avem nicio speranţă de a fi mântuiţi, tot Îl 
vom urma fără ezitare şi vom persista în îndeplinirea îndatoririlor noastre. 
Nu e asta loialitate? Nu înseamnă a avea credință? A fi loial şi a avea 
credință nu este același lucru cu a urmări adevărul? Nu înseamnă că, într-o 
oarecare măsură, urmărim adevărul?” Spune-Mi, asta este urmărirea 
adevărului? (Nu.) Ce înseamnă să spui că nu este urmărirea adevărului? 
Înseamnă că au fost luate toate „ancorele de salvare” ale omului, că nici 
măcar nu au paie de care să se prindă. Ce este de făcut atunci? Se poate face 
ceva? Indiferent dacă pot să facă sau nu ceva în privința asta, cum se simt 
oamenii după ce aud aceste cuvinte? Se simt extrem de dezamăgiți: „Oare 
asta chiar înseamnă că nu am nicio speranță de a fi binecuvântat? Ce 
Doamne iartă-mă se întâmplă?” Oamenii îşi pierd complet orientarea în 
aceste împrejurări. Acum că v-au lăsat cuvintele Mele fără nicio „ancoră de 
salvare”, voi vedea încotro vă îndreptaţi de aici. Unii spun: „Nu este corect 
să trudești, să încerci să te tocmeşti, să ai înțelegeri denaturate, sau să suferi 
şi să plăteşti un preţ — așadar, care anume este lucrul corect de făcut? 
Indiferent ce va spune Dumnezeu, nu-L vom părăsi. Vom continua să ne 
îndeplinim îndatoririle. Nu echivalează asta cu practicarea adevărului?” 
Această întrebare trebuie înțeleasă clar. Deoarece oamenii nu înţeleg 
adevărul şi nutresc întotdeauna înţelegeri denaturate despre ceea ce 
înseamnă practicarea lui, ei cred că renunţarea, sacrificiul, suferinţa și 
plătitul unui preţ înseamnă a practica adevărul şi a se supune lui Dumnezeu. 
Aceasta este o eroare groaznică. A practica adevărul înseamnă să practici 


cuvintele lui Dumnezeu, dar oamenii trebuie să le practice principial — 


categoric, nu trebuie să facă acest lucru pe baza noțiunilor şi închipuirilor 
omului. Ceea ce vrea Dumnezeu este o inimă sinceră, o inimă iubitoare de 
Dumnezeu şi o inimă care-L mulţumeşte. Doar practicarea cuvintelor lui 
Dumnezeu în acest fel reprezintă practicarea adevărului. Dacă o persoană 
îşi doreşte întotdeauna să încheie o înţelegere cu Dumnezeu atunci când se 
sacrifică pentru El şi să-și satisfacă ambițiile şi dorinţele, ea nu practică 
adevărul, se joacă cu el şi-l calcă în picioare şi este ipocrită. Așadar, dacă un 
om este capabil să accepte cuvintele de judecată ale lui Dumnezeu, nu-L 
părăseşte şi persistă în a-şi îndeplini datoria, în ciuda faptului că intențiile și 
dorinţele lui de a obţine binecuvântări sunt spulberate și cu toate că nu are 
nimic de așteptat şi nimic care să-l motiveze, sunt aceste lucruri echivalente 
cu urmărirea și practicarea adevărului? Din punctul Meu de vedere, dacă 
evaluăm acest lucru bazându-ne pe definiția urmăririi adevărului, atunci 
încă nu este urmărirea adevărului şi nu atinge nici pe departe standardul 
urmăririi lui. Acum că avem o definiție exactă a urmăririi adevărului, ar 
trebui să o respectăm cu stricteţe atunci când evaluăm acțiunile, purtarea şi 
manifestările oamenilor. Ce evaluare poate fi făcută pe baza capacității 
cuiva de a rămâne cu Dumnezeu şi de a persista în a-şi îndeplini datoria, 
deşi nu are binecuvântări pe care să le aștepte cu nerăbdare? Că oamenii, ca 
fiinţe create, sunt născuți cu două lucruri lăudabile în umanitatea lor şi că, 
dacă vei putea să le foloseşti, sigur — în cea mai mică măsură — ÎI vei urma 
pe Dumnezeu. Ştiţi care sunt acele două lucruri? (Conştiinţa și rațiunea.) 
Corect. Există două lucruri care sunt cele mai valoroase în umanitatea 
omului — atunci când oamenii nu înțeleg adevărul, când au un calibru foarte 
slab şi sunt lipsiţi de orice cunoaştere sau intrare în ceea ce priveşte 
cerinţele lui Dumnezeu şi adevărul, dar pot, totuși, să-şi menţină poziţia cu 
fermitate, care este condiția prealabilă de bază ce le permite să realizeze 


acest lucru? Ei trebuie să aibă conștiința și rațiunea umanității normale. 


Aşadar, răspunsul este clar. De vreme ce oamenii nu urmăresc adevărul şi 
nu au nicio dorință sau ambiţie de a fi binecuvântaţi, din moment ce au fost 
lipsiți de dorinţa lor de a fi binecuvântaţi, dacă mai pot să-L urmeze pe 
Dumnezeu şi să-și îndeplinească îndatoririle, pe ce bază o fac? Ce îi 
motivează? Nu există nicio bază sau motivaţie pentru acțiunile lor — atât 
timp cât oamenii au conștiința și rațiunea umanității normale, ei pot face 
aceste lucruri. Aşa stau lucrurile acum: nu înţelegi adevărul, aceasta e 
realitatea, iar faptul că înţelegi doctrinele este inutil, nu înseamnă că ai 
intrat în adevărul-realitate. Ştii că încercarea de a încheia o înţelegere cu 
Dumnezeu pentru a-ţi urmări perspectivele şi destinul este greșită, dar cu 
adevărat remarcabil ar fi dacă încă ai fi fericit să-L urmezi pe Dumnezeu și 
să-ţi îndeplineşti datoria, după ce ai fost privat de urmărirea perspectivelor, 
a destinului şi a dorinţei de a fi binecuvântat şi după ce aceste lucruri au fost 
condamnate. Dacă ai fi capabil să-L urmezi pe Dumnezeu fără să fi câștigat 
adevărul, de ce ar depinde asta? Ar depinde de conștiința și rațiunea ta. 
Conştiinţa şi rațiunea unei persoane îi pot susține existenţa, viața și 
tratamentul normal al oamenilor şi lucrurilor. Aşadar, care este diferenţa 
dintre îndeplinirea datoriei tale bazându-te pe conştiinţă şi rațiune și 
practicarea adevărului? O persoană care urmăreşte adevărul se manifestă 
privind oamenii şi lucrurile, comportându-se și acționând în totalitate 
conform cuvintelor lui Dumnezeu, având adevărul drept criteriu, în timp ce 
aceia care acționează doar pe baza conştiinţei şi rațiunii lor s-ar putea să nu 
urmărească adevărul, dar tot pot să trudească, să-și îndeplinească 
îndatoririle şi să rămână în casa lui Dumnezeu, fără vreo însemnare 
neplăcută în istoricul lor. De ce depinde asta? Ei privesc oamenii şi 
lucrurile, se comportă şi acționează pe baza criteriilor conștiinței şi rațiunii 
lor, mai degrabă decât să facă acest lucru conform cuvintelor lui Dumnezeu, 


cu adevărul drept criteriu. Aşadar, având în vedere acest lucru, dacă doar îţi 


îndeplineşti datoria pe baza conștiinței şi rațiunii tale, nu există o diferență 
între aceasta şi urmărirea adevărului? (Ba da.) A îndeplini o datorie 
bazându-te pe conştiinţă şi rațiune înseamnă să te mulțumeşti doar să 
trudeşti; înseamnă să ai ca standarde lucruri precum să trudești bine, să nu 
provoci perturbări sau tulburări, să asculți şi să te supui, să ai 
comportamente şi relații bune cu ceilalți şi să nu ai însemnări neplăcute în 
istoricul tău. Se ridică asta la nivelul urmăririi adevărului? Nu. Indiferent 
câte comportamente bune are o persoană, dacă nu are deloc cunoștințe 
despre firile ei corupte, nici despre răzvrătirea, noțiunile, concepțiile greşite 
despre Dumnezeu și diferitele ei stări negative, dacă îi este imposibil să 
înlăture aceste lucruri, dacă îi este imposibil să înțeleagă principiile 
practicării adevărului și dacă niciuna dintre efuziunile ei de firi corupte nu a 
fost înlăturată, dacă încă e arogantă şi neprihănită de sine, arbitrară și 
nesăbuită, necinstită şi înșelătoare şi există momente când chiar devine 
negativă şi slabă şi se îndoiește de Dumnezeu şi așa mai departe — dacă 
aceste lucruri încă există în ea, poate să ajungă la adevărata supunere 
înaintea lui Dumnezeu? Dacă aceste firi corupte mai există în interiorul ei, 
va putea să experimenteze cu adevărat lucrarea lui Dumnezeu? Dacă o 
persoană are doar comportamente bune, este aceasta o manifestare a 
urmăririi adevărului? (Nu este.) Care sunt cele mai bune lucruri ale omului? 
Doar conştiinţa și raţiunea lui; acestea sunt singurele două lucruri pozitive 
şi reprezintă ceea ce este lăudabil la om. Cu toate acestea, niciunul din ele 
nu are legătură cu adevărul; nu sunt decât cele mai simple condiţii 
prealabile pentru urmărirea adevărului de către om, ceea ce înseamnă că 
dacă ai conştiinţa și rațiunea normală a umanităţii şi eşti în stare să înţelegi 
adevărul, vei fi capabil să iei deciziile corecte atunci când ţi se va întâmpla 
ceva. Conştiinţa şi rațiunea pe care le are omul sunt următoarele; Dumnezeu 


este Domnul creației, iar tu eşti o fiinţă creată; Dumnezeu te-a ales, aşa că 


este cât se poate de corect să te dedici şi să te sacrifici pentru El şi să-l 
asculți cuvintele. Acest „cât se poate de corect” este determinat de 
conştiinţa şi rațiunea ta — dar ai ascultat cuvintele lui Dumnezeu? Care sunt 
principiile și metodele din spatele acţiunilor tale? Ai o fire coruptă — te-ai 
răzvrătit împotriva ei? Ai înlăturat-o? Astfel de lucruri nu au nicio legătură 
cu ceea ce este „cât se poate de corect”. Dacă nu depășești această bază a 
ceea ce este cât se poate de corect să faci și cum este corect să acţionezi și 
trăieşti în mijlocul parametrilor a ceea ce este „cât se poate de corect”, nu e 
acesta un efect al conştiinţei și rațiunii tale? (Ba da.) Conştiinţa ta îţi spune: 
„Dumnezeu m-a mântuit, aşa că ar trebui să mă sacrific pentru El. 
Dumnezeu mi-a salvat viaţa şi mi-a dăruit o a doua, aşa că este cât se poate 
de corect să-l răsplătesc dragostea. Dumnezeu este Domnul creaţiei, iar eu 
sunt o ființă creată, aşa că ar trebui să mă supun rânduielilor Sale.” Nu este 
acesta un efect al conștiinței şi rațiunii tale? (Ba da.) Diversele 
comportamente, moduri de practică, atitudini și opinii care se nasc în 
oameni datorită efectului conştiinţei și rațiunii lor nu depăşesc parametrii de 
care sunt capabile, în mod natural, conștiința şi rațiunea lor, iar ei nu 
reușesc să practice adevărul. Nu-i aşa? (Aşa este.) Unii oameni pot spune, 
de exemplu: „Casa lui Dumnezeu m-a înălțat, permiţându-mi să îndeplinesc 
o datorie şi mă hrănește, mă îmbracă şi se îngrijește de locuinţa mea. Casa 
lui Dumnezeu are grijă de fiecare aspect al vieții mele. M-am bucurat de 
foarte mult din harul lui Dumnezeu, aşa că ar trebui să-l răsplătesc 
dragostea; nu ar trebui să-L tratez pe Dumnezeu superficial în datoria mea, 
cu atât mai puţin nu ar trebui să fac ceva perturbator sau tulburător. Sunt 
dispus să mă supun oricărui lucru pe care mi-l rânduiește casa lui 
Dumnezeu. Nu mă voi plânge, indiferent ce mă pune casa lui Dumnezeu să 
fac.” Acest tip de declarație este în regulă; nu este destul de uşor pentru un 


om cu conștiință și rațiune să facă asta? (Ba da.) Se poate ridica la nivelul 


practicării adevărului? (Nu poate.) Nu e la înălțimea practicării adevărului. 
Prin urmare, indiferent cât de nobilă e conștiința unui om sau cât de 
normală e rațiunea lui, sau dacă este capabil sau nu să facă totul condus de 
conştiinţa şi rațiunea lui şi indiferent cât de cuviincioase şi decente sunt 
acțiunile lui sau cât de mult le admiră alții, nu sunt decât nişte bune 
comportamente umane. Ele pot fi clasificate numai în domeniul bunelor 
comportamente umane; nu se ridică, în mod fundamental, la nivelul 
practicării adevărului. Când îți vei baza interacțiunile cu ceilalți pe rațiunea 
ta, vei avea un limbaj un pic mai blând şi nu îi vei ataca pe alții, nu te vei 
înfuria, nu vei suprima, nu vei controla, nu vei hărțui şi nici nu vei căuta să 
al un avantaj față de alți oameni şi aşa mai departe — toate acestea sunt 
lucruri care pot fi realizate prin rațiunea umanităţii normale — dar sunt 
acestea legate de practicarea adevărului? Nu, nu sunt. Sunt lucruri care pot 
fi realizate prin rațiunea omului şi există o anumită distanță între ele și 


adevăr. 


De ce spun că a acţiona bazându-te pe conştiinţă și rațiune nu are 
legătură cu practicarea adevărului? Voi da un exemplu. Să spunem că o 
persoană a fost amabilă cu tine, iar tu eşti în relaţii bune cu ea şi aceasta 
acceptă lucrarea din zilele de pe urmă a lui Dumnezeu şi apoi îți 
împărtășește Evanghelia, ceea ce este la fel ca atunci când Dumnezeu o 
folosește pentru a-ţi împărtăşi Evanghelia. După ce ai acceptat noua lucrare 
a lui Dumnezeu, te simţi și mai recunoscător faţă de ea şi îți dorești mereu 
să o răsplăteşti. Așadar, îi acorzi un pic de libertate de acțiune în orice faci 
ŞI, orice i-ai spune, eşti mereu deosebit de politicos. Eşti deosebit de 
cuviincios, respectuos şi tolerant față de ea şi, indiferent ce lucruri rele face 
sau indiferent de caracterul ei, eşti răbdător și grijuliu cu ea, atât de mult 
încât, ori de câte ori te caută pentru ajutor atunci când se confruntă cu o 


provocare, o ajuţi necondiționat. De ce ai face asta? Ce îți afectează 


acțiunile? (Conştiinţa mea.) Faci acest lucru ca urmare a efectului pe care-l 
are asupra ta conştiinţa. Acest efect al conştiinţei tale nu poate fi numit 
pozitiv sau negativ; tot ce se poate spune este că ai conştiinţă și puţină 
umanitate şi că, atunci când cineva este amabil cu tine, eşti recunoscător şi 
îl răsplăteşti. Din această perspectivă, eşti o persoană în regulă. Dar dacă ar 
fi să evaluăm acest lucru folosind adevărul, am putea ajunge la o concluzie 
diferită. Să presupunem că, într-o zi, acea persoană face rău și va fi 
îndepărtată din biserică, iar tu continui să o evaluezi folosindu-ţi conștiința 
şi spui: „Ea a fost cea care mi-a împărtăşit Evanghelia. Nu-i voi uita 
bunătatea cât timp voi trăi; dacă nu ar fi fost ea, nu aş fi unde sunt acum. 
Chiar dacă astăzi a făcut rău, nu pot să o dau în vileag. Chiar dacă am văzut 
că ceea ce a făcut a fost greşit, nu pot să spun asta, pentru că m-a ajutat 
foarte mult. S-ar putea să nu fiu în stare să o răsplătesc, dar nu pot să o atac. 
Dacă altcineva doreşte să o raporteze, poate să o facă, dar eu nu o voi face. 
Nu pot să-i pun sare pe rană — dacă aş face-o, ce fel de persoană aş fi? Nu aş 
fi o persoană fără conştiinţă? O persoană fără conştiinţă nu este, pur şi 
simplu, o fiară?” Ce crezi? Care este efectul pe care-l are conştiinţa în astfel 
de circumstanţe? În acest caz, nu încalcă adevărul efectul pe care-l are 
conştiinţa? (Ba da.) Putem vedea din asta că, uneori, efectele conştiinţei 
omului sunt constrânse şi influențate de emoțiile sale şi, drept rezultat, 
deciziile lui intră în conflict cu adevărurile-principii. Ca atare, putem vedea 
clar un lucru: efectul conştiinţei omului este inferior standardului adevărului 
ŞI, uneori, oamenii încalcă adevărul pe baza conștiinței lor. Dacă tu crezi în 
Dumnezeu, dar nu trăieşti după adevăr şi, în schimb, acționezi pe baza 
propriei conștiințe, poţi să faci rău şi să te împotriveşti lui Dumnezeu? Vei 
fi cu adevărat capabil să faci unele lucruri rele — în niciun caz nu se poate 
spune că nu e niciodată greşit ca omul să acţioneze pe baza conștiinței sale. 


Acest lucru arată că, dacă cineva îşi doreşte să-L mulțumească pe 


Dumnezeu şi să se conformeze intenţiilor Sale, doar a acționa pe baza 
conştiinţei omului va fi extrem de insuficient. Omul trebuie să acționeze pe 
baza adevărului pentru a îndeplini cerințele lui Dumnezeu. Când îţi tratezi 
conştiinţa ca fiind adevărul şi o consideri superioară tuturor celorlalte 
lucruri, unde ai plasat, atunci, adevărul? L-ai înlocuit cu conștiința ta; nu 
înseamnă asta că te împotriveşti adevărului? Nu înseamnă că te opui lui? 
Dacă trăieşti după conştiinţa ta, poți să încalci adevărul, iar să încalci 
adevărul înseamnă să te împotriveşti lui Dumnezeu. Există mulți oameni 
care, după ce au ajuns să creadă în Dumnezeu, își iau conștiința drept 
standard pentru limbajul și acțiunile lor şi se şi comportă pe baza conştiinţei 
lor. Reprezintă sau nu practicarea adevărului acţiunile bazate pe conștiința 
omului? Poate conștiința unui om să înlocuiască adevărul? În ce fel, exact, 
diferă acțiunile bazate pe conștiința omului de cele bazate pe adevăr? Unii 
oameni insistă întotdeauna să acţioneze în funcție de conştiinţa lor şi cred 
că sunt persoane care urmăresc adevărul. Este corect acest punct de vedere? 
(Nu este.) Pot sentimentele conștiinței unei persoane să înlocuiască 
adevărul? (Nu pot.) Ce greşeală fac aceşti oameni? (Contrazic adevărul, 
ceea ce înseamnă că se împotrivesc lui Dumnezeu.) Așa este. Ei echivalează 
sentimentele conştiinţei lor cu adevărul, ceea ce îi predispune să încalce 
adevărul. O astfel de persoană priveşte întotdeauna oamenii şi lucrurile, se 
comportă şi acționează pe baza standardului conştiinţei ei, având conştiinţa 
sa drept criteriu. E încurcată şi controlată de propria conștiință şi, în același 
timp, ŞI rațiunea ei este controlată de aceasta. Dacă un om este controlat de 
conştiinţa lui, mai poate să caute adevărul şi să practice în conformitate cu 
acesta? Nu poate. Poate, așadar, conştiinţa să înlocuiască adevărul? Nu 
poate. Unii ar putea întreba: „Din moment ce nu ne putem folosi conștiința 
pentru a evalua modul în care îi tratăm pe ceilalți și nu ne putem considera 


conştiinţa drept adevăr, este corect să folosim standardele conştiinţei 


noastre pentru a evalua modul în care ÎI tratăm pe Dumnezeu?” Această 
întrebare merită luată în considerare. În orice caz, conștiința unei persoane 
nu poate înlocui adevărul. Dacă nu deţii adevărul şi te apropii de Dumnezeu 
bazându-te pe conştiinţa ta, ar fi considerat în regulă conform standardului 
uman, însă nu vei putea atinge iubirea sau supunerea față de Dumnezeu, 
bazându-te pe acest standard — cel mult, vei putea evita încălcarea 
adevărului sau împotrivirea faţă de Dumnezeu, ceea ce, în sine, este un 
lucru foarte bun. Unii ar putea zice: „Nu este nevoie să-ți foloseşti 
conştiinţa cu alți oameni, şi nici cu Dumnezeu.” Este corect sau nu? Din 
perspectiva doctrinelor și a teoriei, pare greșit, nu-i aşa? Atunci, foloseşte 
adevărul pentru a evalua lucrul acesta — ţi se pare corect? Le spune 
Dumnezeu oamenilor să se apropie de EI, folosindu-se de conștiința lor? Ce 
îi cere Dumnezeu omului? Cum îi cere omului să se apropie de El? S-ar 
putea să ai conştiinţă, dar eşti sincer? Dacă ai conştiinţă, dar nu eşti sincer, 
chiar nu va fi de ajuns. Dumnezeu cere ca omul să se apropie de El cu 
sinceritate. Este scris în Biblie: „Să-L iubeşti pe Domnul, Dumnezeul tău, 
cu toată inima ta, cu tot sufletul tău, cu toată mintea ta şi cu toată puterea 
ta” (Marcu 12:30). Ce anume cere Dumnezeu? (Ca oamenii să-L iubească pe 
Dumnezeu cu toată inima, cu toată mintea şi cu tot sufletul.) Ce vrea 
Dumnezeu de la oameni? (Sinceritatea lor.) Corect. A spus Dumnezeu: 
„Trebuie să Mă iubeşti cu conştiinţa, rațiunea şi instinctele tale”? A spus 
Dumnezeu asta? (Nu, nu a spus.) De ce nu zice Dumnezeu asta? (Deoarece 
conştiinţa nu este adevărul.) Ce este conştiinţa? (Cel mai mic standard al 
umanității.) Așa este, conştiinţa și rațiunea sunt cele mai mici şi cele mai 
simple standarde ale umanităţii. Cum poţi să-ți dai seama dacă o persoană 
este bună şi dacă are umanitate? Cum și cu ce poţi să evaluezi asta? Cel mai 
mic şi mai simplu standard este dacă acea persoană are conştiinţă şi rațiune. 


Acesta este standardul după care puteţi evalua dacă o persoană are 


umanitate. Care este, atunci, standardul pentru a evalua dacă o persoană 
urmăreşte adevărul? Poţi să-ți dai seama dacă o persoană urmărește sau nu 
adevărul, bazându-te pe conștiința şi raţiunea pe care le are sau nu — sunt 
aceste cuvinte adevărul? Sunt corecte? (Nu.) Atunci, ce vrea Dumnezeu de 
la om? (Sinceritate.) Dumnezeu vrea sinceritatea omului. Din ce este 
alcătuită acea sinceritate? Ce ar trebui să facă omul pentru a-şi demonstra 
sinceritatea? Dacă o persoană spune doar atunci când se roagă că-şi oferă 
sinceritatea lui Dumnezeu, dar, după aceea, nu se sacrifică sincer pentru 
Dumnezeu şi nu-și îndeplineşte datoria cu loialitate, este aceasta 
sinceritate? Aceasta nu este sinceritate — este înșelăciune. Așadar, ce 
comportament este o manifestare a sincerităţii? Care este practica specifică? 
Ştiţi? Nu este o atitudine de supunere față de Dumnezeu? (Ba da.) O 
persoană este sinceră doar dacă are o atitudine de supunere. Nu este acest 
lucru cu mult superior conştiinţei? Conştiinţa şi rațiunea omului nu sunt nici 
măcar aproape de sinceritate, există o distanță între ele. Conştiinţa şi 
rațiunea oamenilor sunt doar cele mai simple condiții pentru menţinerea 
existenţei, a vieţii lor normale şi a relațiilor pe care le au cu alți oameni. 
Dacă ei şi-ar pierde conştiinţa şi rațiunea, nu ar fi capabili să existe, să aibă 
vieţi normale sau relații cu alți oameni nici măcar la cel mai simplu nivel. 
Uitaţi-vă doar la acei oameni care nu au conștiință sau rațiune, la acei 
oameni răi — ar interacționa cu ei, de bunăvoie, cineva dintr-un grup? (Nu.) 
Nimeni nu ar interacționa de bunăvoie cu ei. Ce simt oamenii în timp ce 
interacționează cu ei? Dezgust, aversiune — pot chiar să se simtă temători, 
constrânşi şi îngrădiți de ei. Asemenea oameni nici măcar nu au conştiinţa 
şi rațiunea umanității normale şi nimeni nu ar interacționa de bunăvoie cu 
ei. Spuneţi-Mi, i-ar mântui Dumnezeu pe acești oameni? (Nu.) Dacă o 
persoană rea răspunde oricui o jigneşte, spunând: „Dacă împrejurările o vor 


>> 


permite vreodată, te voi ucide — te voi distruge!”, atunci, indiferent dacă e 


într-adevăr capabilă să facă acele lucruri, faptul că ar putea spune așa ceva 
nu o face o persoană rea? (Ba da.) Aşadar, ce fel de persoană este aceea ale 
cărei cuvinte trezesc frica în alții? Este una care are conştiinţă și rațiune? 
(Nu.) Şi au umanitate cei fără conștiință și rațiune? (Nu.) Cine ar îndrăzni să 
interacționeze cu genul de persoană rea, care nu are umanitate? Au acei 
oameni răi relații normale cu alţii? (Nu au.) Care este condiția relațiilor lor 
cu alți oameni? Toată lumea se teme și e restricţionată și constrânsă de ei — 
aceştia își doresc să hărțuiască fiecare persoană pe care o întâlnesc şi să-i 
pedepsească pe toți. Au astfel de oameni o umanitate normală? Nimeni nu 
îndrăznește să interacționeze cu acest tip de persoane, care nu au conştiinţă 
şi rațiune. Ei nici măcar nu pot duce o viaţă umană normală, aşa că nu sunt 
diferiţi de diavoli şi fiare. În grupuri, se răstesc mereu la alţii, pedepsind o 
persoană şi apoi pe alta. Până la urmă, toată lumea păstrează distanţa faţă de 
ei şi îi evită. Cât de înspăimântători trebuie să fie! Sunt chiar incapabili să 
aibă relații umane normale şi nu-şi pot câștiga o poziție bună în cadrul unui 
grup — ce fel de fiinţe sunt? Asemenea oameni nici măcar nu au umanitate — 
pot ei să urmărească adevărul? (Nu.) Ce fel de persoane nu au umanitate? 
Fiarele, diavolii. Dumnezeu dăruieşte omenirii adevărurile pe care le 
exprimă, nu fiarelor şi diavolilor. Doar aceia cu conştiinţă și rațiune sunt 
apți să fie numiţi oameni. Mai ziceţi-Mi o dată: a fi înzestrat cu conștiință şi 
rațiune este singurul lucru necesar ca o persoană să trăiască pe deplin 
umanitatea normală? Se poate spune că rămâne o lacună, pentru că oamenii 
au firi corupte. Ei trebuie să urmărească adevărul înainte de a putea să scape 
de firile lor corupte şi de a trăi umanitatea normală. Unii ar putea zice: „Am 
conştiinţă şi rațiune. Atât timp cât mă asigur că nu fac rău, voi avea 
adevărul-realitate.” Este corect? Dacă un om are conştiinţă și rațiune, asta 
nu înseamnă că urmăreşte deja adevărul, şi nici faptul că trăieşte după 


conştiinţa şi rațiunea sa. Aşadar, ce sunt, exact, conştiinţa şi rațiunea? 


Conştiinţa şi rațiunea omului sunt doar cele mai simple repere şi calități de 
bază ale umanității, pe care oamenii trebuie să le aibă pentru a urmări 
adevărul. A trăi după aceste două lucruri nu înseamnă că o persoană 
urmărește adevărul şi cu atât mai puţin demonstrează că are adevărul- 
realitate. Din exemplul despre care tocmai am vorbit, se poate observa că, 
atunci când o persoană priveşte oamenii și lucrurile, se comportă și 
acționează pe baza conștiinței şi rațiunii ei, este predispusă la încălcarea 
adevărului și a principiilor. Este cu mult sub standardul care impune să facă 
acele lucruri conform cuvintelor lui Dumnezeu, cu adevărul drept criteriu. 
Prin urmare, oricât de multă conştiinţă ai şi oricât de normală este rațiunea 
ta, dacă nu poţi să priveşti oamenii şi lucrurile, să te comporți și să acţionezi 
conform cuvintelor lui Dumnezeu, cu adevărul drept criteriu, nu urmăreşti 
adevărul. La fel, indiferent cât de mult suferi și trudești în limitele 


instinctelor conștiinței şi rațiunii, nu se poate spune că urmăreşti adevărul. 


Tocmai am disecat trei lucruri, toate fiind prejudecăți și neînţelegeri pe 
care le au oamenii cu privire la urmărirea adevărului. Spuneţi-Mi, care au 
fost acele trei lucruri? (Primul a fost că oamenii confundă cu adevărul 
lucrurile pe care le consideră în noțiunile lor ca fiind bune, corecte şi 
pozitive şi le folosesc drept standarde — înlocuind cerinţele lui Dumnezeu 
de la om și cerințele şi standardele cuvintelor Sale — după care urmăresc şi 
practică acele lucruri. Al doilea a fost că, pe baza înțelegerilor greşite de 
care se agaţă oamenii, ei încearcă să încheie înţelegeri cu Dumnezeu, în 
timp ce nutresc dorinţe și ambiţii. Oamenii cred că, odată ce L-au mulțumit 
pe Dumnezeu, iar El este fericit, le va oferi făgăduinţa Lui. Cel de-al treilea 
a fost că oamenii cred că, purtându-se şi acționând pe baza conştiinţei și 
rațiunii lor, practică deja adevărul.) Lăsând deoparte aceste trei lucruri, ce 
înseamnă, exact, să urmăreşti adevărul? Haideţi să ne întoarcem la definiția 


dată de noi urmăririi adevărului: „Să priveşti oamenii şi lucrurile şi să te 


comporţi şi să acţionezi în totalitate conform cuvintelor lui Dumnezeu, cu 
adevărul drept criteriu.” Aceste cuvinte sunt suficiente pentru a-i face pe 
oameni să înţeleagă ce înseamnă să urmărească adevărul şi cum să facă 
asta. Am vorbit deja mult despre ce înseamnă a urmări adevărul. Așadar, 
cum îl urmăreşte omul? Am avut foarte mult părtăşie despre asta, atât acum, 
cât şi în trecut: dacă priveşti oamenii şi lucrurile, te comporți şi acționezi, 
trebuie să o faci conform cuvintelor lui Dumnezeu, cu adevărul drept 
criteriu. Aceasta este urmărirea adevărului. Orice altceva care nu are 
legătură cu aceste cuvinte nu reprezintă urmărirea adevărului. Desigur, dacă 
„să priveşti oamenii şi lucrurile și să te comporti şi să acționezi în totalitate 
conform cuvintelor lui Dumnezeu, cu adevărul drept criteriu” nu sunt 
cuvinte care vizează firile corupte ale omului, se adresează unora dintre 
gândurile, opiniile şi noţiunile omului. Şi dacă se adresează acestor lucruri 
şi sunt menite să atingă scopul de a-i permite omului să practice potrivit 
adevărurilor-principii şi să se supună cuvintelor lui Dumnezeu şi 
adevărului, atunci, în mod firesc, acesta va fi rezultatul final. „Să priveşti 
oamenii și lucrurile și să te comporti şi să acţionezi în totalitate conform 
cuvintelor lui Dumnezeu, cu adevărul drept criteriu” este o definiție destul 
de clară şi explicită. Calea pe care le-o oferă în cele din urmă oamenilor le 
permite să se lepede de prejudecățile lor în practicile personale şi să renunţe 
la dorinţele şi ambițiile lor. În acelaşi timp, oamenii nu trebuie să trăiască 
ascunzându-se în spatele convingerii că sunt superiori, că au umanitate, 
conştiinţă și rațiune şi să folosească acest lucru pentru a înlocui principiul 
practicii potrivit căruia iei cuvintele lui Dumnezeu ca bază și adevărul drept 
criteriu. Indiferent ce justificări aduci, oricare ar fi punctele forte şi 
avantajele pe care le ai, ele nu sunt suficiente pentru a înlocui faptul de a 
privi oamenii şi lucrurile, de a te comporta şi a acționa conform cuvintelor 


lui Dumnezeu, cu adevărul drept criteriu. Aceasta este o certitudine 


absolută. În schimb, dacă punctul de plecare pentru părerile tale despre 
oameni și lucruri și comportamentul şi acţiunile tale sunt întru totul 
conform cuvintelor lui Dumnezeu, cu adevărul ca principiu de practică, 
atunci practici adevărul. În caz contrar, nu o faci. Pe scurt, oamenii care 
trăiesc în mijlocul noțiunilor şi închipuirilor umane, care acționează cu 
intenţia de a încheia înţelegeri sau înlocuiesc în mod constant urmărirea 
adevărului și practicarea acestuia cu convingerea că au o conduită morală 
bună sunt exemple de abordări nesăbuite. Niciuna dintre ele nu este o 
manifestare a urmăririi adevărului şi, în cele din urmă, rezultatul acestor 
abordări nesăbuite va fi că oamenii nu înţeleg adevărul, că sunt incapabili să 
înțeleagă intențiile lui Dumnezeu şi să pornească pe drumul mântuirii. 
Înţelegeţi? (Da.) Desigur, printre cei care nu urmăresc adevărul — în afară de 
cei care nu pot fi mântuiţi — există unii care sunt dispuşi să fie muncitori 
care vor supraviețui. Acest lucru este destul de în regulă, poate fi considerat 
ca o alternativă bună pentru a nu urmări adevărul. Calea pe care o alegeţi în 
particular depinde de voi. Poate că unii oameni vor spune: „După toată 
această părtăşie, tot nu ne-ai spus cum să privim oamenii şi lucrurile, sau 
cum să ne comportăm şi să acţionăm.” Nu v-am spus? (Ba da.) Cum ar 
trebui să privească o persoană oamenii şi lucrurile și conform cărui lucru ar 
trebui să se comporte și să acţioneze? (Conform cuvintelor lui Dumnezeu.) 
Şi cu ce anume drept criteriu? (Cu adevărul drept criteriu.) Care sunt, 
atunci, cuvintele lui Dumnezeu? Unde este adevărul? (Cuvintele lui 
Dumnezeu sunt adevărul.) Cuvintele lui Dumnezeu sunt foarte multe, iar 
ele le spun oamenilor despre fiecare aspect al modului în care să privească 
oamenii şi lucrurile şi cum să se comporte şi să acționeze, așa că nu vom 
intra acum în detalii privind aceste lucruri. Citiţi încă o dată ce înseamnă să 
urmăreşti adevărul. (Ce înseamnă să urmărești adevărul? Să priveşti 


oamenii şi lucrurile şi să te comporţi şi să acționezi în totalitate conform 


cuvintelor lui Dumnezeu, cu adevărul drept criteriu.) Trebuie să purtați 
aceste cuvinte în inimile voastre şi să le folosiți ca deviză a vieții voastre. 
Scoateţi-le des, ca să vă gândiţi la ele şi să le luaţi în considerare; 
comparați-vă cu ele comportamentul, atitudinea în viață, punctele de vedere 
asupra lucrurilor, intenţiile şi obiectivele. Vei putea atunci să simţi clar care 
este adevărata ta stare şi care este firea-esență pe care o manifești. 
Compară-le cu aceste cuvinte şi ia aceste cuvinte drept principii tale de 
practică şi drept cale şi direcție pentru practica ta. Când vei urmări în acest 
fel, când vei putea să pătrunzi în aceste cuvinte şi să le trăieşti pe deplin, vei 
înţelege ce înseamnă să urmăreşti adevărul. În mod firesc, atunci când vei 
intra în realitatea acestor cuvinte, vei fi pornit deja pe calea urmăririi 
adevărului. Când vei porni pe calea urmăririi adevărului, ce rezultat vei 
avea? Suferinţa provocată de perturbarea, controlul şi constrângerile firii 
tale corupte va deveni din ce în ce mai ușoară. De ce? Pentru că vei simți că 
al o cale de a-ți înlătura firea coruptă şi că există speranţa de a fi mântuit. 
Numai atunci vei simţi că o viaţă în care crezi cu adevărat în Dumnezeu și 
în care mănânci şi bei din cuvintele Lui îți aduce împlinire şi e paşnică şi 
fericită. După mulţi ani în care au crezut în Dumnezeu, cei care nu iubesc 
adevărul continuă să simtă că viaţa este foarte pustie şi că nu au pe ce să se 
bazeze. Adesea, chiar simt că este cu adevărat dureros să trăiască având o 
fire coruptă şi, cu toate că își doresc să se lepede de ea, nu pot. Ei rămân 
pentru totdeauna constrânși, înlănţuiți şi îngrădiți de firea lor coruptă, ceea 
ce le provoacă o mare suferinţă, şi, totuşi, nu au nicio cale de urmat. Zilele 
lor amare sunt nesfârşite. Dacă ar putea să accepte adevărul şi să obțină 
mântuirea, aceste zile amare ar trece. Totuşi, rezultatele tuturor acestor 


lucruri depind de ceea ce veți urmări și pătrunde pe viitor. 

Ce înseamnă să urmăreşti adevărul (3) 


În zilele noastre, cei care îndeplinesc îndatoriri sunt tot mai ocupati. Ei 
simt că timpul trece prea repede, că nu e suficient. De ce se întâmplă asta? 
În mod cert, este din cauză că acum înţeleg adevărul şi pricep multe 
chestiuni. Simţul responsabilități îi apasă tot mai mult și îşi îndeplinesc 
îndatoririle cu tot mai multă asiduitate, făcând lucrări din ce în ce mai 
detaliate. Prin urmare, ei simt că sunt tot mai multe îndatoriri pe care ar 
trebui să le îndeplinească. De aceea devin tot mai ocupați cu îndatoririle lor. 
Pe lângă asta, în fiecare zi, majoritatea celor care îndeplinesc îndatoriri 
trebuie să citească şi cuvintele lui Dumnezeu și să aibă părtăşie despre 
adevăr. Trebuie să reflecteze asupra lor înşişi, iar când dau de o problemă, 
trebuie să caute adevărul pentru a o rezolva. De asemenea, trebuie să-și 
însuşească unele aptitudini profesionale. Întotdeauna simt că nu este 
suficient timp, că fiecare zi trece prea repede. Noaptea, se gândesc la ce au 
făcut în ziua respectivă şi li se pare că ceea ce au făcut nu a avut multă 
valoare, că nu a ieşit nimic măreț din asta. Simt că au o statură foarte mică 
şi că sunt deficitari şi sunt nerăbdători să le crească repede statura. Unii 
dintre ei spun: „Când se va termina cu atâta treabă pentru lucrare? Când voi 
putea să-mi liniştesc inima şi să citesc cum se cuvine cuvintele lui 
Dumnezeu şi să mă dotez în mod adecvat cu adevărul? E foarte limitat ceea 
ce câştig din una sau două adunări pe săptămână. Ar trebui să ne întrunim 
mai des şi să ascultăm mai multe predici — este singurul mod de a înţelege 
adevărul.” Aşadar, aşteaptă şi tânjesc şi, cât ai clipi, au trecut trei, patru, 
cinci ani, iar ei simt că timpul trece prea repede. Unii oameni nu pot oferi 
multă mărturie despre experiențe nici după zece ani de credinţă. Devin 
neliniştiți, speriați că vor fi abandonaţi și își doresc să se doteze repede cu 


mai mult adevăr. De aceea simt presiunea timpului. Sunt mulți care gândesc 


în acest mod. Toţi cei care poartă povara îndeplinirii unei datorii şi care 
urmăresc adevărul simt că timpul trece atât de repede. Cei care nu iubesc 
adevărul, care râvnesc la confort şi desfătări nu simt că timpul se scurge 
repede; unii dintre ei chiar se plâng: „Când va veni ziua lui Dumnezeu? Tot 
timpul spun că lucrarea Lui se apropie de final — de ce nu s-a încheiat încă? 
Când se va extinde lucrarea lui Dumnezeu în tot universul?” Oamenii care 
spun astfel de lucruri simt că timpul trece foarte încet. În adâncul inimii, ei 
nu sunt interesați de adevăr; își doresc mereu să se întoarcă în lume şi să-și 
continue viețile mărunte. Evident, această stare a lor este diferită de cea a 
oamenilor care urmăresc adevărul. Oricât de ocupați sunt cu îndatoririle lor, 
oamenii care urmăresc adevărul tot pot să caute adevărul pentru a rezolva 
problemele care se abat asupra lor, să ceară părtăşie despre lucrurile care nu 
le sunt clare din predicile pe care le-au auzit şi să-și liniştească inimile 
pentru a reflecta asupra modului în care au evoluat, apoi să se gândească la 
cuvintele lui Dumnezeu şi să se uite la înregistrări cu mărturii despre 
experienţe. Ei câştigă lucruri din asta. Indiferent cât sunt de ocupați cu 
îndatoririle lor, asta nu le îngreunează deloc intrarea în viaţă, nici nu o 
întârzie. Pentru oamenii care iubesc adevărul este firesc să practice în acest 
fel. Oamenii care nu iubesc adevărul nu îl caută şi nu sunt dispuşi să se 
liniştească înaintea lui Dumnezeu, pentru a reflecta asupra lor înşişi şi a se 
cunoaște, indiferent dacă sunt ocupați cu datoria lor și indiferent de 
problemele care se abat asupra lor. Așadar, chiar dacă sunt ocupați sau 
relaxaţi în datoria lor, ei nu urmăresc adevărul. Realitatea este că dacă 
cineva simte în inimă să urmărească adevărul şi dacă tânjește după el și 
poartă povara intrării în viaţă şi a schimbării firii, atunci se va apropia mai 
mult de Dumnezeu în inima sa şi se va ruga Lui, oricât de ocupat este cu 
datoria lui. Cu siguranță va obţine o parte din luminarea şi strălucirea 


Duhului Sfânt, iar viaţa sa va progresa fără încetare. Dacă cineva nu iubeşte 


adevărul şi nu poartă nicio povară a intrării în viaţă sau a schimbării firii, 
sau dacă nu este interesat de aceste lucruri, atunci nu poate câștiga nimic. A 
reflecta asupra propriilor manifestări de corupție este un lucru care trebuie 
făcut oriunde și oricând. De exemplu, dacă cineva a manifestat corupție în 
timp ce-şi îndeplinea datoria, atunci, în inima lui, trebuie să se roage lui 
Dumnezeu, să reflecteze asupra lui însuși şi să-şi cunoască firea coruptă şi 
să caute adevărul pentru a o înlătura. Aceasta este o chestiune care ţine de 
inimă; nu are nicio legătură cu sarcina de care trebuie să se ocupe imediat. 
Este ușor de făcut? Acest lucru depinde de măsura în care eşti o persoană 
care urmăreşte adevărul. Oamenii care nu iubesc adevărul nu sunt interesaţi 
de chestiuni legate de creşterea în viață. Ei nu se gândesc la astfel de 
lucruri. Doar oamenii care urmăresc adevărul sunt dispuşi să se dedice 
creşterii în viaţă; doar ei cugetă frecvent la problemele care există cu 
adevărat şi la modul în care să caute adevărul ca să rezolve acele probleme. 
De fapt, procesul rezolvării problemelor şi cel al urmăririi adevărului sunt 
acelaşi lucru. Dacă cineva se concentrează în mod constant asupra căutării 
adevărului pentru a rezolva probleme în timp ce-şi îndeplinește datoria și 
dacă a rezolvat destul de multe de-a lungul câtorva ani de practică 
asemănătoare, atunci îndeplinirea datoriei de către el este cu siguranță la 
înălțimea standardului. Astfel de oameni au mult mai puţine manifestări de 
corupție şi au dobândit multă experienţă adevărată prin îndeplinirea 
îndatoririlor lor. Prin urmare, ei sunt capabili să mărturisească pentru 
Dumnezeu. Cum trec aceşti oameni prin experienţa care a început când au 
preluat prima dată o datorie, până când au fost capabili să mărturisească 
pentru Dumnezeu? Fac acest lucru bazându-se pe căutarea adevărului 
pentru rezolvarea problemelor. De aceea, oricât de ocupați sunt cu 
îndatoririle lor oamenii care urmăresc adevărul, ei îl vor căuta pentru a 


rezolva probleme şi a reuşi să-şi îndeplinească îndatoririle în conformitate 


cu principiile şi vor fi capabili să practice adevărul şi să se supună lui 
Dumnezeu. Acesta este procesul de intrare în viaţă și este, de asemenea, 
procesul de pătrundere în adevărul-realitate. Unii oamenii spun mereu că 
sunt atât de ocupați cu îndatoririle lor, încât nu au timp să urmărească 
adevărul. Acest lucru nu este valabil. În cazul unei persoane care urmărește 
adevărul, orice lucrare ar face, imediat ce va sesiza o problemă, va căuta 
adevărul pentru a o rezolva şi va ajunge să înțeleagă şi să dobândească 
adevărul. Aceasta este o certitudine. Sunt mulți care cred că adevărul poate 
fi înțeles doar dacă se întrunesc zilnic. Nimic nu ar putea fi mai greșit. 
Adevărul nu e un lucru care poate fi înţeles doar întrunindu-se sau ascultând 
predici; au nevoie şi să practice şi să experimenteze cuvintele lui Dumnezeu 
şi au nevoie şi de acel proces de descoperire şi rezolvare a problemelor. 
Ceea ce este crucial e că trebuie să înveţe să caute adevărul. Cei care nu 
iubesc adevărul nu îl caută, indiferent de problemele care se abat asupra lor; 
iubitorii de adevăr îl caută, oricât de ocupați sunt cu îndatoririle lor. Așadar, 
putem spune cu certitudine că acei oameni care se plâng mereu că sunt atât 
ocupați cu îndatoririle lor, încât nu au timp de adunări, trebuind, în 
consecință, să-și amâne urmărirea adevărului, nu sunt iubitori ai adevărului. 
Sunt oameni cu o pricepere absurdă, care nu au înţelegere spirituală. Când 
citesc cuvintele lui Dumnezeu sau ascultă predici, de ce nu pot să le 
practice sau să le aplice atunci când îşi îndeplinesc îndatoririle? De ce nu 
pot aplica în viețile lor reale cuvintele lui Dumnezeu? Acest lucru este 
suficient pentru a demonstra că nu iubesc adevărul şi, prin urmare, orice 
dificultăţi ar putea să întâmpine în îndeplinirea îndatoririlor lor, ei nu caută 
adevărul, nici nu îl practică. În mod clar, aceşti oameni sunt muncitori. Unii 
s-ar putea să-şi dorească să urmărească adevărul, dar calibrul lor este prea 
slab. Nu îşi pot organiza bine nici propriile vieţi; când au două sau trei 


lucruri de făcut, nu ştiu pe care să-l facă primul şi pe care, ultimul. Dacă se 


abat asupra lor două sau trei probleme, nu știu cum să le rezolve. Sunt 
amețiţi. Pot astfel de oameni să aibă acces la adevăr? Pot reuşi să caute 
adevărul pentru a rezolva probleme? Nu neapărat, deoarece calibrul lor este 
prea slab. Mulţi oameni sunt dispuşi să urmărească adevărul, însă, deşi au 
crezut în Dumnezeu zece sau douăzeci de ani, sfârșesc prin a fi incapabili să 
ofere vreo mărturie experiențială și nu au dobândit niciun adevăr. Principala 
cauză este faptul că au un calibru prea slab. Dacă cineva urmărește adevărul 
nu este o chestiune legată de cât de ocupat este cu datoria lui sau de cât de 
mult timp are; depinde de măsura în care iubeşte adevărul în inima sa. 
Adevărul e că toată lumea are timp din abundență; diferenţa este modul în 
care îl petrece fiecare persoană. Este posibil ca oricine spune că nu are timp 
de urmărit adevărul să îşi petreacă timpul cu desfătări trupeşști sau să fie 
ocupat cu un demers extern. Nu își petrece acel timp căutând adevărul 
pentru a rezolva probleme. Aşa sunt oamenii neglijenţi cu ceea ce urmăresc. 


Acest lucru întârzie marea chestiune a intrării lor în viaţă. 


La ultimele noastre două adunări, am avut părtăşie despre subiectul 
„Ce înseamnă să urmăreşti adevărul”, cât şi despre câteva particularități 
care decurg din acest subiect. Să începem prin a recapitula despre ce am 
avut părtăşie la ultima noastră adunare. Am dat o definiție corectă pentru 
„Ce înseamnă să urmărești adevărul”, apoi am continuat prin a avea părtăşie 
despre unele probleme specifice şi câteva moduri concrete în care se 
comportă oamenii, care sunt implicate în ceea ce însemnă să urmărești 
adevărul. Care a fost ultima chestiune a părtăşiei de la ultima noastră 
adunare? (Dumnezeu a pus în discuţie o întrebare: având în vedere că nu 
este adevărul ceea ce omul consideră a fi bun și corect, de ce continuă el să 
urmărească asta ca şi cum ar fi adevărul?) Având în vedere că acele lucruri 
pe care omul le consideră bune şi corecte nu sunt adevărul, de ce continuă 


să le susțină ca şi cum acestea ar fi adevărul, în timp ce crede că îl 


urmăreşte”? Data trecută am avut părtăşie despre trei lucruri care abordează 
această întrebare. Primul: lucrurile pe care le urmăreşte omul nu sunt 
adevărul, așadar, de ce continuă să le practice de parcă acestea ar fi 
adevărul? Deoarece pentru om, lucrurile pe care le consideră corecte şi 
bune par să fie adevărul, aşa că omul urmăreşte acele lucruri pe care le 
crede bune şi corecte ca şi cum acestea ar fi adevărul. Nu este un mod clar 
de a explica asta? (Ba da.) Aşadar, care este răspunsul corect la această 
întrebare? Oamenii susțin lucrurile pe care le cred corecte şi bune ca şi cum 
acestea ar fi adevărul şi, procedând astfel, ei cred că urmăresc adevărul. Nu 
este acesta răspunsul complet? (Ba da.) Al doilea: de ce, susținând lucruri 
pe care le consideră bune și corecte ca şi cum acestea ar fi adevărul, omul 
crede că urmăreşte adevărul? Se poate răspunde în următorul fel: pentru că 
omul are dorinţa de a fi binecuvântat. El se avântă în urmărirea acestor 
lucruri pe care le consideră corecte şi bune cu dorinţă şi ambiţie şi, astfel, 
crede că practică şi urmăreşte adevărul. În esenţă, asta înseamnă a încerca 
să faci o înţelegere cu Dumnezeu. Al treilea: dacă o persoană are conștiință 
şi rațiune normală, atunci, în cazurile în care nu înţelege adevărul, va alege 
instinctiv să acționeze conform conştiinţei și rațiunii sale, urmând 
reglementări, legi, reguli şi aşa mai departe. Putem spune că omul susține 
instinctiv lucrurile pe care le consideră în conştiinţa lui a fi pozitive, 
constructive şi conforme umanității, ca şi cum acestea ar fi adevărul. Acest 
lucru se poate realiza în limitele conştiinţei și rațiunii omului. Sunt mulți 
care pot trudi în mod normal în casa lui Dumnezeu; ei sunt dispuşi să facă 
servicii şi să se supună rânduielilor casei lui Dumnezeu, pentru că au o 
conştiinţă şi o rațiune normală. Pentru a obține binecuvântări, ei vor îndura 
chiar şi suferinţă şi vor plăti un preţ. Aşadar, omul consideră lucrurile de 
care este capabil în limitele conștiinței și rațiunii sale drept practicarea şi 


urmărirea adevărului. Acestea sunt cele trei elemente principale ale 


răspunsului la acea întrebare. Ultima dată am avut părtăşie despre aceste 
trei elemente la modul general; astăzi, vom avea o părtăşie exactă, detaliată, 
despre problemele pe care aceste trei puncte le lasă în urmă şi vom diseca 
problemele care decurg din fiecare punct, precum şi modul în care fiecare 
element este diferit sau în contradicție cu urmărirea adevărului, astfel încât 
să ştiţi mai clar ce înseamnă să urmăriți adevărul şi cum anume trebuie 
practicată acea urmărire. A proceda în acest fel va fi un stimulent mai bun 
pentru oameni să practice şi să urmărească adevărurile cu acuratețe, în 


viețile lor de zi cu zi. 


Vom începe prin a avea părtăşie despre prima chestiune. Pe scurt, 
părtăşia noastră despre prima chestiune se va axa pe lucrurile pe care omul 
le consideră în noţiunile lui a fi corecte şi bune. De ce ar trebui să se axeze 
părtăşia noastră pe acest conţinut? Care sunt problemele care decurg din el? 
Gândiţi-vă mai întâi la asta, în amănunt. Aţi putea să aveţi o cunoaștere 
exactă a lor dacă, la adunări, nu am avea părtășie adecvată despre acest 
conținut? Dacă nu am avea părtăşie specifică şi v-aţi ghida doar după modul 
în care îl contemplaţi sau dacă aţi petrece timp experimentând și ajungând 
să îl cunoaşteţi, ați şti atunci ce adevăruri abordează acest conținut? Aţi fi 
capabili să le pricepeţi prin contemplare? (Nu.) Vom începe prin a analiza 
sensul propriu al cuvintelor din sintagma „lucrurile pe care omul le 
consideră în noțiunile lui a fi corecte şi bune” şi vom vedea până unde 
ajunge cunoașterea voastră în această privinţă. Mai întâi, ce abordează 
partea importantă a acestei sintagme despre care vom avea părtăşie? Nu 
puteţi spune? E o sintagmă abstractă? Conţine vreo taină? (Abordează 
noțiunile şi închipuirile omului.) Este un mod general de a spune; să dăm un 
exemplu. (În noţiunile lui, omul crede că, atât timp cât va putea să renunţe, 
să se sacrifice, să sufere şi să plătească un preţ, va fi capabil să obțină 


aprobarea lui Dumnezeu. Există şi o oarecare cultură tradițională — lucruri 


precum pietatea filială şi femeile care trebuie să aibă grijă de soţii lor şi să- 
şi crească odraslele. Oamenii consideră şi aceste lucruri ca fiind bune.) 
Aveţi câteva dintre aceste lucruri. Aţi prins ideea? Ce părți abordează 
subiectul nostru? (Renunţarea, sacrificarea, suferința și plătirea unui preţ.) 
(Pietatea filială şi femeile care trebuie să aibă grijă de soţii lor şi să-și 
crească odraslele.) Da. Ar mai fi ceva? (O etalare a devotamentului, răbdăru 
şi a îngăduinței, precum fariseii.) Smerema, răbdarea, îngăduinţa — au 
legătură cu câteva demonstraţii și zicale specifice despre comportament. De 
vreme ce vom avea părtăşie despre un astfel de conținut, ar fi bine să o 
facem în mod specific, folosind zicale specifice. Oamenii pot obține o 
înţelegere mai riguroasă şi mai limpede dacă ne concentrăm astfel asupra 
întrebării. Deocamdată, nu puteţi oferi niciun indiciu, aşa că voi continua să 
am părtăşie, bine? (Da.) Cultura de cinci mii de ani a Chinei este „vastă și 
profundă”, e plină de tot felul de zicale şi expresii populare. De asemenea, 
are o mulțime de „înţelepţi antici” lăudaţi, precum Confucius, Mencius şi 
alții. Ei au creat învățăturile chinezeşti ale confucianismului, care cuprind 
principala parte a culturii tradiționale chineze. Există mult limbaj, vocabular 
şi multe zicale în cultura tradițională chineză care au fost elaborate de 
generații de oameni. Unele fac referire la antichitate, altele, nu; unele 
provin de la oamenii de rând, iar altele de la oameni celebri. S-ar putea să 
nu vă placă prea mult cultura tradițională, sau să vă fi smuls din cultura 
tradițională fundamentală, sau să fiți suficient de tineri încât să nu vă fi 
lansat încă în studiul sau cercetarea intensă a „vastei şi profundei” culturi 
tradiționale chineze și de aceea nu ştiţi despre ea sau nu înţelegeți astfel de 
lucruri. De fapt, acesta este un lucru bun. Deşi omul s-ar putea să nu 
înţeleagă asta, gândirea și noțiunile lui sunt subliminal insuflate şi viciate de 
lucrurile din cultura tradițională. Ajunge să trăiască în conformitate cu 


aceste lucruri, fără să ştie. Ceea ce se transmite de la străbuni, mai exact 


cultura tradițională transmisă de la strămoşii omului, emite tot felul de 
pretenţii despre felul în care omul ar trebui să vorbească, să acționeze şi să 
se comporte. Şi, deşi oamenii pot avea diferite înțelegeri şi opinii despre 
diversele afirmaţii ale culturii tradiționale, ei sunt în general siguri de 
asemenea lucruri din cultura tradițională. Din această observaţie, putem 
vedea că sursa influenţei exercitate asupra vieţii şi existenței umanității, 
asupra opiniilor ei despre oameni şi lucruri şi asupra comportamentului și 
acțiunilor sale sunt, toate, lucruri din cultura tradițională. Deşi diversele 
etnii ale umanităţii au afirmaţii diferite despre standardele criteriilor morale 
pe care le susțin, ideile generale din spatele lor sunt aceleași. Astăzi vom 
avea părtăşie despre câteva dintre ele şi le vom diseca în detaliu. Chiar dacă 
nu vom putea să menţionăm și să disecăm toate lucrurile pe care omul le 
consideră a fi corecte şi bune, conţinutul lor general nu reprezintă nimic 
altceva decât cele două elemente abordate în definiția urmăririi adevărului: 
opiniile unei persoane despre oameni și lucruri și modul în care aceasta se 
comportă şi acționează. Un element este reprezentat de opinii, celălalt, de 
comportamente. Asta înseamnă că omul priveşte oamenii și evenimentele 
din lume prin prisma lucrurilor pe care le consideră în noţiunile lui a fi 
corecte şi bune şi ia acele lucruri drept temelia, baza şi criteriile după care 
se comportă şi acționează. Așadar, care anume sunt aceste lucruri bune și 
corecte? În mare, lucrurile pe care omul le consideră în noţiunile lui a fi 
corecte şi bune nu sunt decât cerinţe ca omul să se poarte bine şi să aibă o 
morală umană bună şi un caracter bun. Sunt aceste două lucruri. Gândiţi-vă: 
nu sunt acestea fundamentale? (Ba da.) Unul este comportamentul bun; 
celălalt este caracterul și morala umană. Omenirea a stabilit, esențialmente, 
două lucruri drept standardele după care să se evalueze umanitatea cu care 
trăiește cineva şi modul în care se comportă: unul este cerința ca omul să se 


comporte bine la exterior, celălalt este să se poarte cu moralitate. Oamenii 


folosesc aceşti doi factori ca să evalueze bunătatea unei persoane. Deoarece 
folosesc aceşti doi factori ca să evalueze bunătatea unei persoane, au apărut 
în acest scop standarde după care să judece comportamentul şi morala 
oamenilor și, în paralel cu asta, oamenii au început să audă în mod firesc tot 
soiul de afirmaţii despre conduita morală a omului sau despre 
comportamentul lui. Ce zicale specifice există în acest sens? Ştiţi? Ceva 
simplu, de exemplu: ce standarde şi zicale există pentru a evalua 
comportamentul oamenilor? A fi bine educat şi rațional, a fi blând şi rafinat 
— acestea se referă la comportamentele exterioare. A fi curtenitor este unul 
dintre ele? (Da.) Restul sunt la fel, mai mult sau mai puțin, și, prin analogie, 
veți şti care cuvinte și afirmaţii sunt standarde pentru evaluarea 
comportamentului omului și care afirmații sunt standarde pentru evaluarea 
moralei sale. Acum: „O femeie trebuie să fie virtuoasă, bună la inimă, 
blajină și morală” — este acesta un standard pentru comportamentul exterior 
sau pentru morală? (Este vorba despre morală şi etică.) Dar mărinimia? 
(Este vorba tot de morală.) Aşa este. Acestea au legătură cu morala și 
caracterul moral al omului. Principalele afirmații care au legătură cu 
comportamentul omului sunt cele precum a fi curtenitor, a fi blând şi rafinat 
şi a fi bine educat și rațional. Toate acestea sunt lucruri pe care omul le 
consideră în noțiunile lui a fi corecte şi bune; sunt lucruri pe care el le crede 
pozitive, pe baza aserțiunilor din cultura tradițională, sau cel puţin în 
conformitate cu conștiința şi rațiunea, nefiind lucruri negative. Vorbim aici 
despre lucruri pe care oamenii le recunosc în general ca fiind corecte și 
bune. Așadar, ce alte afirmaţii există despre comportamentul bun al omului, 
în afară de cele trei pe care tocmai le-am spus? (Să respecţi bătrânii şi să ai 
grijă de tineri.) Să respecţi bătrânii şi să ai grijă de tineri, să fu amabil, să fu 
abordabil — acestea sunt lucruri cu care oamenii sunt oarecum familiarizați 


şi pe care le înţeleg. A fi bine educat şi rațional, a fi blând și rafinat, a fi 


curtenitor, a respecta bătrânii și a avea grijă de tineri, a fi amabil, a fi 
abordabil — în mintea omului, oricine are aceste comportamente este 
considerat a fi un om bun, o persoană drăguță, o persoană cu umanitate. Toţi 
îi evaluează pe ceilalți pe baza comportamentului lor; ei judecă bunătatea 
cuiva pe baza comportamentului său exterior. Oamenii judecă, stabilesc şi 
evaluează dacă o persoană este cultivată şi are umanitate, dacă este vrednică 
de interacțiune şi încredere, în funcție de gândurile și ideile din cultura 
tradițională și de comportamentele acelei persoane pe care pot să le vadă. 
Au oamenii abilitatea de a pătrunde lumea materială? Deloc. Oamenii pot 
doar să judece şi să distingă după comportamentul unei persoane dacă 
aceasta este bună sau rea sau ce fel de persoană este; doar interacționând, 
vorbind şi colaborând cu cineva pot oamenii să observe şi să stabilească 
acele lucruri. Indiferent dacă foloseşti în mod explicit afirmații precum: „Să 
fii bine educat şi rațional”, „Să fii amabil” şi „Să respecţi bătrânii şi să ai 
grijă de tineri” în evaluările tale, standardele lor nu depăşesc aceste 
afirmaţii. Când cineva nu poate să vadă lumea interioară a altcuiva, el 
evaluează dacă acesta este bun sau rău, nobil sau josnic, observându-i 
comportamentul şi acţiunile şi aplicând aceste criterii pentru comportament. 
În esenţă, asta este tot ce foloseşte. Nu este așa? (Ba da.) Pe baza 
afirmațiilor pe care tocmai le-am prezentat, ce standarde de evaluare are 
omenirea? Care sunt lucrurile pe care oamenii le consideră în noțiunile lor a 
fi bune şi corecte? Decât să începem cu lucruri legate de conduita morală, 
mai bine să ne începem părtăşia şi disecarea cu lucrurile bune, corecte şi 
pozitive pe care omul le exteriorizează şi le manifestă prin comportamentul 
său. Să vedem dacă aceste lucruri sunt cu adevărat pozitive. Așadar, există 
în afirmaţiile pe care tocmai le-am enumerat ceva care abordează adevărul? 
Este vreun conţinut al lor în conformitate cu adevărul? (Nu.) Dacă cineva 


urmăreşte să fie o astfel de persoană, un om cu un asemenea comportament 


şi aparență, urmăreşte acea persoană adevărul? Are ceea ce urmăreşte ea 
vreo legătură cu urmărirea adevărului? Practică și urmăreşte adevărul 
cineva care are aceste comportamente? Este o persoană bună, în adevăratul 
sens al cuvântului, cineva care are aceste comportamente şi manifestări? 


Răspunsul e negativ — nu este. E evident. 


Să analizăm mai întâi afirmația potrivit căreia un om trebuie să fie bine 
educat şi rațional. Să vorbim despre ce înseamnă în sine afirmația: „Să fu 
bine educat şi rațional.” (Aceasta descrie pe cineva care este destul de 
cuviincios şi bine-crescut.) Ce înseamnă să fii „cuviincios”? (Înseamnă să 
fii oarecum reglementar.) Corect. De ce reglementări ține cont o astfel de 
persoană? Cu cât va fi mai exact răspunsul tău, cu atât mai profundă va fi 
înţelegerea ta în legătură cu această chestiune și cu esența ei. Aşadar, ce 
înseamnă să fii reglementar? lată un exemplu. Când mănâncă, generația mai 
tânără nu trebuie să se aşeze la masă înaintea celor mai în vârstă şi trebuie 
să rămână tăcută când aceştia nu vorbesc. Dacă rămâne mâncare de la cei 
mai în vârstă, nimeni nu o poate mânca decât dacă aceştia spun asta. Pe 
lângă asta, nu trebuie să vorbească în timp ce mănâncă, să-și arate dinţii, să 
râdă zgomotos, să plescăie din buze sau să scotocească prin farfurie. Când 
generația mai în vârstă a terminat, cei tineri trebuie să se oprească din 
mâncat şi să se ridice în picioare. Pot continua să mănânce doar după ce au 
plecat cei mai în vârstă. Nu este aceasta respectarea reglementărilor? (Ba 
da.) Aceste reglementări există, într-o măsură mai mare sau mai mică, în 
fiecare casă şi gospodărie, în familii de toate numele şi rangurile. Toţi 
oamenii respectă aceste reglementări, într-o măsură mai mare sau mică şi, 
făcând asta, sunt constrânși de ele. Există diferite reglementări în diferite 
familii — și cine le stabileşte? Strămoșii acelei familii și venerabilii vârstnici 
din diferite vremuri trecute. Acestea capătă o importanţă specială când se 


celebrează o sărbătoare importantă sau o zi comemorativă; atunci, toți 


trebuie să le respecte, fără ca nimeni să facă excepție. Dacă cineva încalcă 
reglementările sau nu le respectă, acesta va fi aspru pedepsit de criticile 
familiei. Unii s-ar putea chiar să trebuiască să îngenuncheze la altarul 
familiei, pentru a cere iertare. Acestea sunt reglementările. Lucrurile despre 
care tocmai am vorbit sunt doar câteva dintre reglementările care se pot 
aplica într-o anumită gospodărie sau familie. Nu fac aceste reglementări 
parte din ceea ce înseamnă să fu cuviincios? (Ba da.) Putem spune dacă 
cineva este cuviincios doar privindu-l mâncând. Dacă plescăie din buze în 
timp ce mănâncă, alege mâncarea sau oferă mereu altora îmbucături, 
vorbeşte şi râde tare, ba chiar, în unele cazuri, arată cu beţişoarele lui spre 
cel cu care vorbeşte, atunci, prin toate acestea, dă dovadă de necuviinţa lui. 
A spune că o persoană este necuviincioasă implică faptul că alţii o dojenesc, 
o chestionează și o disprețuiesc în ceea ce priveşte comportamentul ei. Cât 
despre cei care sunt cuviincioşi, aceştia nu vorbesc când mănâncă sau nu 
chicotesc, nici nu aleg mâncarea sau nu dau îmbucături altora. Sunt destul 
de reglementari. Ceilalţi le văd comportamentul şi prestația şi spun pe 
această bază că sunt persoane cuviincioase. Şi, datorită acestei cuviinţe a 
lor, ei câştigă respectul şi stima altora, cât şi simpatia lor. Aceasta este o 
parte din ceea ce stă la baza cuviinţei. Așadar, ce este, de fapt, cuviința? 
Tocmai am spus: „cuviința” are legătură numai cu comportamentul 
oamenilor. În aceste ultime exemple, să zicem, a existat o ordine a întâietății 
când se mănâncă, în funcție de generaţii. Toţi trebuie să-şi ocupe locurile 
conform reglementărilor; nu trebuie să se aşeze în locul greşit. Generaţiile 
mai în vârstă şi cele mai tinere respectă reglementările familiei deopotrivă, 
pe care nimeni nu poate să le încalce, iar ei par foarte reglementari, afabili, 
nobili şi demni — totuşi, oricât de mult par a fi astfel, totul se reduce doar la 
comportamente exterioare bune. Implică acest lucru firile corupte? Nu; nu 


este decât un standard după care să evaluezi comportamentele exterioare ale 


oamenilor. Care comportamente? În principal, limbajul şi acţiunile lor. De 
exemplu, o persoană nu trebuie să vorbească atunci când mănâncă sau să 
facă zgomot în timp ce mestecă. Când se aşază la masă, există o ordine în 
ceea ce priveşte cine se aşază primul. Există moduri adecvate de a se ridica 
şi a se aşeza în general. Toate acestea nu sunt decât comportamente, 
comportamente exterioare, absolut toate. Aşadar, sunt oamenii cu adevărat 
dornici să respecte aceste reglementări? Ce gândesc oamenii în sinea lor 
despre această chestiune? Ce părere au despre ea? Este benefic oamenilor să 
respecte aceste reglementări jalnice? Pot acestea să le acorde progresul în 
viaţă? Care este problema respectării acestor reglementări jalnice? Are 
legătură cu chestiunea legată de existența sau inexistenţa schimbării 
perspectivei cuiva asupra lucrurilor şi a vieţii-fire? Deloc. Are legătură doar 
cu comportamentul oamenilor. Prezintă doar câteva cerințe legate de 
comportamentul oamenilor, cerinţe privind reglementările pe care oamenii 
trebuie să le respecte şi să le urmeze. Indiferent ce crede cineva despre 
aceste reglementări şi chiar dacă le urăşte şi le dispreţuieşte, nu are de ales 
decât să trăiască încătușat de ele din cauza familiei și strămoșilor săi şi din 
cauza codului familiei sale. Cu toate acestea, nimeni nu începe să 
investigheze ce gânduri exacte au oamenii în legătură cu aceste 
reglementări sau modul în care oamenii le percep şi le privesc în gândirea 
lor, sau perspectiva şi atitudinea lor faţă de ele. E suficient să demonstrezi 
un comportament bun şi să urmezi aceste reguli în această sferă specifică. 
Cei care fac asta sunt oameni cuviincioşi. „Să fii bine educat și rațional” 
impune diverse cerinţe doar comportamentului oamenilor. Este folosit doar 
pentru a delimita comportamentul oamenilor, comportament care include 
postura oamenilor când se așază și se ridică, mișcările lor corporale, 
gesturile organelor lor senzoriale, modul în care să privească, să îşi miște 


gura, să-și întoarcă capul și aşa mai departe. Le dă oamenilor un standard 


pentru comportamentul exterior, fără să se preocupe de starea în care sunt 
mințile, firile şi esența umanităţii lor. Astfel este standardul pentru a fi bine 
educat şi rațional. Dacă îndeplineşti acest standard, atunci ești o persoană 
bine educată şi rațională, iar dacă ai bunul comportament de a fi bine educat 
şi rațional, atunci, în ochii celorlalţi, eşti cineva care își atrage stima și 
respectul. Nu aşa stau lucrurile? (Ba da.) Aşadar, este miezul acestei 
afirmaţii comportamentul omului? (Da.) Ce rost are, de fapt, acest standard 
comportamental? În principal, rostul lui este acela de a evalua dacă o 
persoană este cuviincioasă şi reglementară, dacă ar putea să câştige 
respectul și stima celorlalți când aceştia au de-a face cu ea şi dacă este 
vrednică de admirație. Evaluarea oamenilor în acest fel este în total 


dezacord cu adevărurile-principii. Este insignifiantă. 


Părtășia noastră de acum a avut legătură cu educaţia unei persoane, 
aceasta fiind una dintre cerinţele impuse de afirmația: „Să fii bine educat și 
rațional.” La ce se referă „a fi rațional”? (Se referă la a da dovadă de o 
înţelegere a manierelor și a etichetei.) Este puţin superficial, dar face parte 
din asta. „A fi rațional” nu înseamnă a avea politețea de a asculta de glasul 
rațiunii, de a fi supus rațiunii? Putem să mergem atât de departe? (Da.) A da 
dovadă de o înțelegere a manierelor şi a etichetei şi a avea politețea de 
asculta de glasul rațiunii. Așadar, ca să rezumăm, dacă cineva are 
comportamentele care decurg din faptul de „a fi bine educat și rațional”, 
cum anume arată el acest lucru în ansamblu? Aţi văzut vreo persoană care 
este bine educată şi rațională? Există vreo persoană bine educată și rațională 
printre vârstnicii şi rudele voastre sau printre prietenii voştri? Care sunt 
trăsăturile ei distinctive? Respectă un număr excepţional de regulamente. 
Este foarte atentă cu limbajul ei, care nu este nici aspru, nici grosolan, nici 
supărător pentru ceilalți. Când se aşază, o face în mod corespunzător; când 


se ridică, are ținută. In orice privinţă, comportamentul ei pare rafinat şi 


echilibrat pentru ceilalți, care simt simpatie și invidie când o văd. Când 
întâlneşte oameni, își înclină capul și corpul, face plecăciuni şi îndoaie un 
genunchi. Vorbește politicos, respectând strict regulile decenţei şi ale ordinii 
publice, fără obiceiurile sau huliganismul celor din pătura de jos a societății. 
În ansamblu, comportamentul său exterior stârnește confort şi laudă din 
partea celor care îl văd. Totuşi, există un lucru supărător legat de asta: are 
reguli pentru toate lucrurile. Mâncatul are regulile sale; dormitul are 
regulile sale; mersul are regulile sale; chiar şi plecatul de acasă şi 
întoarcerea au reguli. Te simţi destul de constrâns și stingherit când eşti cu o 
astfel de persoană. Nu ştii când va veni brusc cu o regulă şi, dacă o încalci 
întâmplător, pari destul de necugetat şi de ignorant, în vreme ce ea pare atât 
de rafinată. Este foarte rafinată şi când zâmbeşte, fără să-și arate dinții, și 
atunci când plânge, lucru pe care nu-l face niciodată în faţa altora, ci 
ascunsă sub plapumă, noaptea târziu, în timp ce alții dorm. Orice face este 
reglementat. Este ceea ce se numește „educație”. Astfel de oameni trăiesc 
într-un tărâm al etichetelor, într-o mare familie importantă; au o mulțime de 
regulamente şi foarte multă educaţie. Oricum ai pune problema, 
comportamentele bune care decurg din a fi bine educat şi rațional sunt 
comportamente — comportamente bune la exterior, care îi sunt inoculate 
unei persoane de mediul în care a fost crescută şi pe care ea le asimilează 
treptat, prin standardele înalte şi cerinţele stricte pe care le impune 
comportamentului său. Indiferent de influenţa pe care ar putea să o exercite 
asemenea comportamente asupra oamenilor, ele nu afectează nimic altceva 
decât comportamentul exterior al omului şi, chiar dacă astfel de 
comportamente exterioare sunt considerate de către om a fi bune, 
comportamente spre care oamenii tind din răsputeri şi pe care le aprobă, 
sunt un lucru diferit de firea omului. Oricât de bun este comportamentul 


exterior al cuiva, nu îi poate ascunde firea coruptă; oricât de bun este 


comportamentul exterior al cuiva, nu poate ţine locul unei schimbări a firii 
sale corupte. Deşi comportamentul unei persoane bine educate și raționale 
este destul de organizat, stârnind foarte mult respect şi stimă din partea 
altora, acel comportament bun al ei nu este de niciun folos când firea ei 
coruptă se manifestă. Oricât de nobil și de matur poate fi comportamentul 
său, când asupra ei se abate ceva ce implică adevărurile-principii, acel 
comportament bun al său nu este de niciun folos, nici nu o incită să 
înţeleagă adevărul — în schimb, deoarece în noţiunile sale crede că a fi bine 
educată şi rațională este un lucru pozitiv, ea continuă să considere acest 
lucru drept adevărul, prin care evaluează şi pune la îndoială cuvintele pe 
care le spune Dumnezeu. Îşi evaluează limbajul şi acţiunile în conformitate 
cu acea afirmaţie şi este, de asemenea, standardul său pentru a-i evalua pe 
ceilalți. Uitaţi-vă acum la definiția pentru: „Ce înseamnă să urmărești 
adevărul” — să priviţi oamenii şi lucrurile şi să vă comportaţi şi să acționaţi 
conform cuvintelor lui Dumnezeu, cu adevărul drept criteriul vostru. Acum, 
standardul pentru comportamentul exterior care impune să fiți bine educați 
şi raționali are vreo legătură cu acele cuvinte ale lui Dumnezeu și cu 
adevărul? (Nu.) Nu numai că nu există nicio legătură — sunt în conflict. 
Unde este conflictul? (Astfel de zicale doar îi determină pe oameni să se 
axeze pe comportamentul exterior bun, în vreme ce ignoră intenţiile şi finile 
corupte din ei. Fac în așa fel încât oamenii să fie induşi în eroare de aceste 
comportamente bune şi să nu reflecteze la ceea ce au în gândurile și ideile 
lor şi, astfel, să fie incapabili să-şi vadă firea coruptă şi chiar să-i invidieze 
şi să-i venereze pe alții orbește, în funcție de comportamentul acestora.) 
Acestea sunt consecinţele acceptării afirmațiilor din cultura tradițională. 
Aşadar, când omul vede o manifestare a acestor comportamente bune, el le 
va preţui. Începe prin a crede că aceste comportamente sunt lucruri bune și 


pozitive şi, pe baza faptului că sunt lucruri pozitive, le tratează de parcă ar 


fi adevărul. Apoi, foloseşte asta drept criteriu prin care se inhibă pe el însuşi 
şi îi evaluează pe alții; el consideră acest lucru baza pentru opiniile sale 
despre oameni şi lucruri şi, făcând asta, îl consideră şi baza pentru 
comportamentul şi acțiunile sale. Aşadar, nu este acest lucru în conflict cu 
adevărul? (Ba da.) Deocamdată, vom lăsa deoparte întrebarea dacă îi induce 
în eroare pe oameni afirmaţia că o persoană trebuie să fie bine educată și 
rațională şi vom vorbi despre afirmația în sine. „Să fii bine educat și 
rațional” este o sintagmă civilizată, nobilă. Tuturor le place această 
afirmaţie, iar omul o foloseşte pentru a-i evalua pe alții și pentru a privi 
oamenii şi lucrurile, bazându-se pe supoziţia că este corectă, bună şi un 
criteriu. Făcând asta, o consideră şi fundamentul pentru comportamentul şi 
acţiunile sale. De exemplu, omul nu-şi bazează evaluarea bunătăţii cuiva pe 
cuvintele lui Dumnezeu. Pe ce şi-o bazează? „Este această persoană bine 
educată și rațională? Este comportamentul său exterior cultivat? Este o 
persoană reglementară? Îi respectă pe ceilalţi? Are maniere? Adoptă o 
atitudine smerită când vorbeşte cu alții? Are comportamentele bune, cum a 
făcut odată Kong Rong, renunțând la cea mai mare pară?l2l Este ea acest 
gen de persoană?” Pe ce bază avansează aceste întrebări şi opinii? În primul 
rând, se bazează pe criteriul de a fi bine educat şi rațional. Este corect din 
partea lui să folosească acest lucru drept criteriul său? (Nu.) De ce nu este 
corect? Un răspuns atât de simplu şi, totuşi, nu îl puteţi da. Deoarece nu 
acesta este modul în care evaluează Dumnezeu şi nu l-ar pune pe om să 
procedeze astfel. Dacă omul face asta, greșește. Dacă cineva ar evalua o 
persoană sau un eveniment în acest fel, dacă ar folosi acest lucru drept un 
standard după care să privească oamenii și lucrurile, ar încălca adevărul și 
cuvintele lui Dumnezeu. Acesta este conflictul dintre noțiunile tradiționale 
şi adevărul. Nu este așa? (Ba da.) Pe ce anume îl pune Dumnezeu pe om să- 


şi bazeze evaluările făcute celorlalți? In conformitate cu ce anume îl pune 


să privească oamenii și lucrurile? (În conformitate cu ale Sale cuvinte.) Îl 
pune pe om să privească oamenii conform cuvintelor Sale. În mod specific, 
asta înseamnă să evaluezi dacă o persoană are umanitate în funcţie de 
cuvintele Sale. Acest lucru face parte din asta. În plus, se bazează pe 
întrebarea dacă acea persoană iubeşte adevărul, dacă are o inimă temătoare 
de Dumnezeu şi dacă se poate supune adevărului. Nu sunt acestea 
particularitățile acestui lucru? (Ba da.) Așadar, pe ce îşi bazează omul 
evaluările bunătăţii altei persoane? Pe măsura în care aceasta este cultivată 
şi reglementară, dacă plescăie din buze sau tinde să scotocească prin 
farfurie după îmbucături când mănâncă, dacă așteaptă ca vârstnicii să se 
aşeze la masă înaintea ei. Folosește astfel de lucruri ca să-i evalueze pe alții. 
A folosi astfel de lucruri nu înseamnă a folosi drept standard pentru 
comportament ideea de a fi bine educat şi rațional? (Ba da.) Sunt astfel de 
evaluări corecte? Se aliniază ele cu adevărul? (Nu.) Este destul de clar că nu 
se aliniază cu adevărul. Atunci, ce rezultă, în cele din urmă, dintr-o astfel de 
evaluare? Cel care evaluează crede că oricine e bine educat şi rațional este o 
persoană bună şi, dacă îl vei pune să aibă părtăşie despre adevăr, le va 
inocula mereu oamenilor acele reguli şi învățături de familie şi acele 
comportamente bune. În cele din urmă, rezultatul faptului că le inoculează 
oamenilor aceste lucruri este că îi conduce spre comportamente bune, dar 
esența coruptă a acelor oameni nu se va schimba deloc. Acest mod de a 
proceda este o mare abatere de la adevăr şi de la cuvintele lui Dumnezeu. 
Aceşti oameni doar au câteva comportamente bune. Aşadar, pot fi 
schimbate firile corupte din ei datorită comportamentului bun? Pot ei să 
ajungă la supunere și loialitate faţă de Dumnezeu? Nici pe departe. În ce s- 
au transformat acești oameni? În farisei, care au doar un comportament 
exterior bun, dar în esență nu înţeleg adevărul, şi care nu se pot supune lui 


Dumnezeu. Nu este așa? (Ba da.) Uitaţi-vă la farisei — în aparenţă, nu erau 


impecabil? Ţineau sabatul; în ziua de sabat, nu făceau nimic. Erau 
curtenitori când vorbeau, destul de reglementari şi supuși regulilor, destul 
de cultivați, civilizaţi și învăţaţi. Deoarece ştiau să se deghizeze şi nu le era 
deloc teamă de Dumnezeu, ci Îl judecau și Îl condamnau, au fost osândiţi de 
El în cele din urmă. Dumnezeu i-a definit ca farisei ipocriţi, care sunt toți 
răufăcători. De asemenea, genul de oameni care folosesc comportamentul 
bun de a fi bine educați şi raționali drept criteriu pentru comportamentul și 
acțiunea lor nu sunt, în mod evident, oameni care urmăresc adevărul. 
Desigur, când folosesc această regulă pentru a-i evalua pe alții, pentru a se 
comporta ŞI a acționa, ei nu urmăresc adevărul; iar când emit vreo judecată 
despre cineva sau ceva, standardul şi fundamentul pentru acea judecată nu 
se aliniază cu adevărul, ci îl încalcă. Singurul lucru pe care se axează îl 
reprezintă comportamentul unei persoane, obiceiurile sale, nu firea şi esența 
ei. Cuvintele lui Dumnezeu şi adevărul nu sunt fundamentul lor; în schimb, 
evaluările lor sunt bazate pe standardul comportamental din cultura 
tradițională, precum a fi bine educați și raționali. Rezultatul unei asemenea 
evaluări este că, pentru ei, o persoană este bună şi în conformitate cu 
intențiile lui Dumnezeu pentru ea atât timp cât aceasta are astfel de 
comportamente exterioare bune, precum a fi bine educată şi rațională. Când 
oamenii adoptă asemenea clasificări, în mod evident au luat o atitudine 
opusă adevărului și cuvintelor lui Dumnezeu. Şi, cu cât folosesc mai mult 
acest criteriu de comportament pentru a privi oamenii şi lucrurile şi pentru a 
se comporta şi acționa ei înşişi, ceea ce rezultă din asta îi îndepărtează pe 
toți şi mai mult de cuvintele lui Dumnezeu și de adevăr. Chiar și atunci, le 
place ceea ce fac şi cred că urmăresc adevărul. Susţinând câteva dintre 
afirmaţiile bune din cultura tradițională, ei cred că susțin adevărul şi 
adevărata cale. Cu toate acestea, oricât vor respecta aceste lucruri, oricât 


vor insista asupra lor, în cele din urmă nu vor avea nicio experiență sau 


apreciere a cuvintelor lui Dumnezeu, a adevărului, şi nici nu se vor supune 
deloc lui Dumnezeu. Cu atât mai puţin poate duce acest lucru la adevărată 
teamă faţă de Dumnezeu. Asta se întâmplă când oamenii susțin tot felul de 
astfel de comportamente bune, precum a fi bine educați și raționali. Cu cât 
se axează mai mult omul pe comportamentul bun, pe trăirea lui, pe 
urmărirea lui, cu atât mai mult se îndepărtează de cuvintele lui Dumnezeu — 
şi cu cât este mai îndepărtat omul de cuvintele lui Dumnezeu, cu atât mai 
puţin capabil este să înțeleagă adevărul. Doar la asta ne putem aștepta. Dacă 
purtarea cuiva se îmbunătățește, înseamnă asta că se schimbă firea sa? Aveţi 
experiența acestui lucru? Aţi căutat vreodată în mod inconştient să fiți 
oameni bine educați, raționali? (Da.) Asta pentru că toată lumea înţelege că, 
prin a fi o persoană bine educată, rațională, aceasta pare pentru alții destul 
de respectabilă și nobilă. Ceilalţi au o părere bună despre ea. Aşa stau 
lucrurile, da? (Da.) Aşadar, nu ar trebui să fie un lucru rău să avem aceste 
comportamente bune. Dar poate dobândirea acestor comportamente bune, a 
acestor manifestări bune să înlăture firea coruptă a omului? Îi poate 
împiedica pe oameni să facă lucruri rele? Dacă nu, care este folosul unor 
astfel de comportamente bune? Este doar o imagine bună; nu are niciun 
folos. Pot oamenii cu un asemenea comportament bun să se supună lui 
Dumnezeu? Pot ei să accepte şi să practice adevărul? În mod clar nu. 
Comportamentul bun nu poate să înlocuiască practicarea adevărului de către 
om. Este exact cum a fost în cazul fariseilor. Comportamentul lor a fost 
grozav, iar ei erau destul de pioşi, dar cum L-au tratat pe Domnul Isus? 
Nimeni nu și-ar fi imaginat că ar putea ajunge să Îl răstignească pe 
Mântuitorul omenirii. Așadar, cei care au doar comportamente exterioare 
bune, dar nu au dobândit adevărul, sunt în primejdie. S-ar putea să continue 


ca fariseii, împotrivindu-l-se lui Dumnezeu şi trădându-L. Dacă nu puteți 


pricepe asta, încă puteţi fi induşi în eroare de comportamentul bun al 


oamenilor, ca întotdeauna. 


A fi bine educat şi rațional este o noțiune tradiţională a omului. Este în 
total dezacord cu adevărul. Având în vedere că este în conflict cu adevărul, 
ce anume ar trebui să aibă omul dacă ar pune adevărul în practică? Ce 
realitate care, atunci când este trăită, se aliniază cu adevărul şi cerinţele lui 
Dumnezeu? Ştiţi? Cu o astfel de părtăşie, unii ar putea spune: „Zici că a fi 
bine educat şi rațional este în dezacord cu adevărul, că este doar un 
comportament exterior bun. Aşadar, pur și simplu nu vom mai fi oameni 
bine educați și raționali. Viaţa va fi mai lipsită de griji, fără nicio 
constrângeri, neînfrânată de reguli. Vom putea să facem ceea ce vrem, să 
trăim cum vrem. Cât de lipsiți de griji vom fi atunci! Suntem mai liberi 
acum, având în vedere că bunul comportament al omului nu are legătură cu 
finalul său. Nu trebuie să ne facem griji pentru educație, reguli sau nimic de 
genul acesta.” Este ceea ce trebuie să învăţăm din asta? (Nu.) Este o 
înţelegere deformată; ei fac greşeala de a merge până la extreme. Așadar, e 
cineva care ar face o astfel de greşeală? S-ar putea să existe unii care spun: 
„De vreme ce oamenii cultivați încă pot să se împotrivească lui Dumnezeu 
şi să-L trădeze, pur şi simplu nu voi fi o persoană cultivată. Încep să simt 
dispreţ pentru oamenii cultivați. Îi dispreţuiesc pe cei care sunt bine educați 
şi raționali, blânzi și rafinaţi, curtenitori, care îi respectă pe bătrâni şi au 
grijă de tineri, care sunt amabili. Privesc cu dispreţ pe oricine văd că 
afişează aceste lucruri şi îl dojenesc în public: «Ai comportamentul 
fariseilor. Este menit să-i inducă în eroare pe ceilalți. Nu înseamnă să 
urmărești adevărul, cu atât mai puţin să-l practici. Nu mai încerca să ne 
păcăleşti — nu vom fi înșelaţi de tine, nici nu vom cădea în capcanele tale!” 
Aţi proceda astfel? (Nu.) E în ordine dacă nu aţi face-o. Dacă aţi face ceva 


atât de lipsit de sens, ar însemna că sunteți persoane predispuse la 


deformări. Unor oameni cu o înţelegere deformată le lipseşte o pricepere 
pură a adevărului — nu au abilitatea de a pricepe. Tot ce pot face este să 
urmeze reguli, aşadar, acesta este modul în care acționează. Prin urmare, de 
ce avem părtăşie despre această problemă şi de ce o disecăm? În principal, 
pentru a-i face pe oameni să înţeleagă că a urmări adevărul nu înseamnă a 
urmări comportamentul exterior bun, nici nu este un lucru menit să te facă o 
persoană bine-crescută, reglementară şi cultivată. Mai degrabă, este menit 
să te facă să înţelegi adevărul, să-l practici şi să fii capabil să acţionezi pe 
baza adevărului, asta însemnând că tot ceea ce faci își are baza în cuvintele 
lui Dumnezeu, că totul se aliniază cu adevărul. Comportamentele care se 
alimază cu adevărul şi au drept fundament cuvintele lui Dumnezeu nu sunt 
la fel cu a fi bine educat şi rațional, nici nu sunt la fel cu standardele cerute 
de la om de cultura şi de moralitatea tradițională. Sunt două lucruri diferite. 
Cuvintele lui Dumnezeu sunt adevărul şi doar ele sunt singurul criteriu după 
care sunt evaluate binele şi răul, dreptatea şi greşeala omului. Pe de altă 
parte, standardul culturii tradiționale de a fi bine educat și rațional nu 
corespunde deloc adevărurilor-principii. Când anume, în ce etapă a lucrării, 
ti-a spus Dumnezeu că trebuie să fii o persoană bine educată, rațională, un 
om cultivat, nobil, fără niciun interes josnic pentru tine? A spus Dumnezeu 
un astfel de lucru? (Nu.) Nu a spus. Așadar, ce afirmaţie şi cerință are 
Dumnezeu în privinţa comportamentului omului? Comportă-te şi acționează 
pe deplin conform cuvintelor lui Dumnezeu, cu adevărul drept criteriul tău. 
Atunci, care este fundamentul cuvintelor lui Dumnezeu? Mai exact, ce 
adevăruri ar trebui să foloseşti drept criterii ale tale şi ce fel de viaţă trebuie 
să trăieşti, astfel încât să urmăreşti şi să practici adevărul? Nu este ceva ce 
ar trebui înţeles? (Ba da.) Aşadar, care sunt standardele cuvintelor lui 
Dumnezeu pentru cerințele comportamentele de la om? Puteţi să găsiți 


cuvinte de-ale Lui care sunt clare în această privință? (Cuvintele lui 


Dumnezeu spun: „Am multe speranţe. Sper să vă puteţi purta într-un mod 
cuviincios şi plăcut, să vă realizați îndatoririle cu credință, să aveţi adevăr și 
omenie, să fiți oameni care pot renunţa la tot ce au și chiar la viaţa lor 
pentru Dumnezeu, şi așa mai departe. Toate aceste speranţe izvorăsc din 
neajunsurile voastre, din stricăciunea voastră şi din răzvrătire” (Cuvântul, Vol. 
1: Arătarea și lucrarea lui Dumnezeu, „Fărădelegile îl vor conduce pe om în iad”).) Toate acele 
cuvinte sunt principii și cerinţe pentru comportamentul omului. Așadar, ce 
alte cuvinte de-ale lui Dumnezeu există care au legătură cu practica 
specifică? (Mai e un fragment care spune: „Inima ta trebuie să fie într-o 
stare constantă de linişte, iar atunci când ţi se întâmplă anumite lucruri, nu 
trebuie să fii pripit, să ai prejudecăţi, să fii încăpățânat, radical, artificial sau 
fals, astfel încât să fii capabil să acționezi cu rațiune. Aceasta este 
manifestarea potrivită a umanităţii normale” (Cuvântul, Vol. 3: Discursurile lui Hristos 
al zilelor de pe urmă, „Calea de a înlătura o fire coruptă”).) Aceasta este puţină practică 
specifică.  Acelea sunt recomandări şi cerințe specifice pentru 
comportamentul exterior şi metodele omului. Pot fi acestea privite drept 
fundamentul cuvintelor lui Dumnezeu? Sunt destul de specifice? (Da.) 
Citiţi-le din nou. („Inima ta trebuie să fie într-o stare constantă de liniște, iar 
atunci când ţi se întâmplă anumite lucruri, nu trebuie să fii pripit, să ai 
prejudecăţi, să fii încăpățânat, radical, artificial sau fals, astfel încât să fu 
capabil să acţionezi cu rațiune. Aceasta este manifestarea potrivită a 
umanității normale.”) Ţineţi seama de aceste elemente; ele sunt principiile 
pe care ar trebui să le susțineţi când acționaţți pe viitor. Acestea le spun 
oamenilor că ar trebui să înveţe să facă faţă lucrurilor cu raționament în 
comportamentul și acțiunile lor şi că, în plus, trebuie să fie capabili să caute 
adevărurile-principii, pornind de la fundamentul de a acţiona cu rațiune și 
conştiinţă. Comportaţi-vă şi acționaţi astfel şi vor exista principii, precum și 


o cale de practică. 


Acele câteva lucruri despre care tocmai am vorbit: „Când ţi se 
întâmplă anumite lucruri, nu trebuie să fu pripit, să ai prejudecăţi, să fu 
încăpățânat, radical, artificial sau fals, astfel încât să fu capabil să acţionezi 
cu rațiune” — sunt ele uşor de făcut? Într-adevăr, sunt realizabile, după o 
perioadă de instruire. Dacă există cineva care chiar nu poate să le facă, 
atunci care este soluția? Va fi în ordine atât timp cât faci doar un lucru, asta 
însemnând că, atunci când întâlneşti o problemă sau interacționezi cu alții, 
există cel puţin un lucru pe care să-l susţii: trebuie să te comporti şi să 
acționezi într-un mod care îi edifică pe ceilalți. Acesta este cel mai 
important punct. Dacă vei practica și vei respecta asta, dacă vei practica în 
conformitate cu acest lucru şi avându-l drept criteriu, atunci, în ansamblu, 
nu vei face niciun mare rău celorlalți, nici nu vei suferi tu însuți vreo 
pierdere considerabilă. Comportă-te şi acţionează într-un fel care îi edifică 
pe ceilalți — există detalii în legătura cu asta? (Da.) Nu-ţi baza satisfacția de 
sine pe prejudicierea intereselor altora; nu-ţi clădi fericirea și bucuria pe 
suferinţa altora. Asta înseamnă să edifici. Care este modul fundamental de a 
înțelege o asemenea edificare? Înseamnă că purtarea ta trebuie să fie 
tolerabilă pentru alții, aşa cum este evaluată de conştiinţa şi rațiunea 
umanităţii; trebuie să fie în conformitate cu rațiunea şi conştiinţa umanităţii. 
Nu-i aşa că oricine are umanitate normală poate să trăiască în conformitate 
cu asta? (Ba da, aşa este.) Să spunem că cineva se odihneşte în cameră, iar 
tu intri, fără să ţu seama de împrejurări, şi începi să cânţi şi să pui muzică. 
Ar fi un lucru potrivit? (Nu.) Nu ar însemna asta să-ţi clădeşti distracţia şi 
fericirea pe suferința altuia? (Ba da.) Dacă cineva este adâncit în lectura 
cuvintelor lui Dumnezeu sau în părtăşia despre adevăr, iar tu tocmai trebuie 
să-i vorbeşti despre problemele tale, nu este lipsit de respect faţă de el? Nu 
este needificator pentru el? (Ba da.) Ce înseamnă a fi ncedificator? 


Inseamnă, cel puţin, că nu-i respecţi pe ceilalți. Nu trebuie să întrerupi 


discursul sau acțiunile altora. Nu este ceva ce umanitatea normală poate să 
realizeze? Dacă nu poţi să realizezi nici măcar asta, chiar nu ai conştiinţă şi 
rațiune. Pot cei lipsiţi de conştiinţă şi rațiune să aibă acces la adevăr? Nu 
pot. Practicarea adevărului poate fi realizată doar de cei care au cel puţin 
conștiință şi rațiune şi, dacă ai urmări adevărul, trebuie cel puţin să fii în 
acord cu standardele conștiinței şi ale rațiunii în limbajul şi acțiunile tale; 
trebuie să-i faci pe cei din jurul tău să te considere tolerabil şi să pari bun 
pentru toți. Este ceea ce tocmai am spus: fă ca acţiunile tale să pară cel 
puțin decente pentru ceilalți și fii edificator pentru ei. Este a fi edificator 
acelaşi lucru cu a fi de folos altora? În realitate, nu — a fi edificator 
înseamnă a respecta în mod reciproc spaţiul altora şi a nu-i perturba, a nu-i 
întrerupe şi a nu-i deranja; înseamnă să nu-i faci să aibă de suferit sau să 
simtă suferință din cauza comportamentului tău. Asta înseamnă să fu 
edificator. Cum înțelegeți asta? A fi edificator nu are legătură cu măsura în 
care eşti de folos altora; are legătură cu abilitatea lor de a profita de 
interesele şi drepturile care le revin, fără să fie întrerupţi în timp ce le 
folosesc sau privaţi de ele de către îndărătnicia și comportamentul tău 
neadecvat. Nu este așa? (Ba da.) Acum cunoaşteţi câteva dintre cuvintele 
lui Dumnezeu care au legătură cu cerințele Sale pentru comportamentul și 
acțiunile omului, dar totuși, vă spun că lucrul cel mai important este faptul 
că trebuie să fii edificator pentru alții în comportamentul şi acțiunile tale. 
Acesta este principiul pentru acțiune. Aţi înţeles ce înseamnă să fu 
edificator? (Da.) Există câțiva care nu se gândesc deloc dacă alții sunt 
edificaţi de limbajul şi acțiunile lor, dar tot pretind că sunt oameni bine 
educați şi raționali. Nu este o înşelăciune? A fi edificator pentru alții în 
comportament şi acţiune — nu există o lecţie de învăţat din asta? S-ar putea 
să fie o demonstrație comportamentală şi, totuşi, este uşor de realizat? Dacă 


cineva înțelege o parte din adevăr, va şti cum să acţioneze în conformitate 


cu principiile, cum să acționeze într-un mod care îi edifică pe alții şi cum să 
acționeze într-un mod care le este de folos altora. Dacă cineva nu înţelege 
adevărul, nu va şti ce să facă; poate să acționeze doar bazându-se pe 
noțiunile și închipuirile sale. Unii oameni nu caută niciodată adevărul în 
viețile lor de zi cu zi, indiferent ce se abate asupra lor. Doar acţionează în 
conformitate cu preferințele lor, fără să le pese cum se simt alții din cauza 
asta. Există principii pentru o astfel de acţiune? Ar trebui să fiți capabili să 
vedeţi dacă sunt, nu-i așa? Toţi vă întruniți şi citiţi deseori cuvintele lui 
Dumnezeu; dacă veţi fi cu adevărat capabili să înțelegeţi o parte din adevăr, 
veți putea să practicați şi să vă implicaţi în unele chestiuni conform 
adevărurilor-principii. Cum te face să te simţi o astfel de practică? Cum îi 
face pe alții să se simtă? Dacă veţi încerca din răsputeri să examinați asta, 
veţi şti ce fel de practică este edificatoare pentru alții. De obicei, când se 
abate ceva asupra voastră, orice ar fi, nu vă gândiţi la chestiunile reale 
legate de modul în care să acționați astfel încât să abordați umanitatea 
normală sau practicarea adevărului. Aşadar, când vi se întâmplă ceva, dacă 
ar fi să vă întrebe cineva ce fel de practică sau acțiune ar fi edificatoare 
pentru alții, vi s-ar părea greu să răspundeţi, de parcă nu ar exista o cale 
clară. Toate lucrurile despre care am părtăşie la adunări sunt aceste 
probleme din viaţa reală şi, totuşi, când le întâlniți, nu sunteți niciodată 
capabili să ţineţi pasul şi nu mai ştiţi nimic. Nu există o discrepanţă aici? 
(Ba da.) Ce aţi dobândit, atunci, din credinţa voastră în Dumnezeu? Câteva 


doctrine, câteva sloganuri. Cât sunteți de slabi şi de jalnici! 


Unul dintre lucrurile pe care le-am discutat ca fiind considerat corect şi 
bun de către om în noțiunile sale — a fi bine educat și rațional — include 
câteva dintre noțiunile şi închipuirile specifice ale omului, precum şi unele 
moduri tradiționale ale sale de a înțelege acest comportament. Pe scurt, dacă 


analizăm acum această manifestare comportamentală, vedem că nu are 


nicio legătură cu adevărul sau cu adevărata umanitate, pentru că nu 
corespunde nici pe departe adevărului şi nu poate fi menţionată odată cu 
acesta şi, în plus, un astfel de comportament este în mod fundamental în 
dezacord cu standardele cerinţelor lui Dumnezeu pentru opiniile omului 
despre oameni şi lucruri, precum şi pentru comportamentul şi acțiunile lui, 
cu care este total incompatibil şi cu care nu are nicio legătură. Este doar 
comportamentul omului. Oricât de bine afişează omul un astfel de 
comportament şi oricât de adecvat îl practică, este doar o formă de 
comportament. Nici măcar nu se califică drept adevărată umanitate 
normală. Afirmația că cineva trebuie să fie bine educat şi rațional este doar 
un mod de a împacheta frumos comportamentul exterior al omului. Pentru a 
se „împacheta” frumos şi a se înfrumuseţa, omul se străduieşte din răsputeri 
să fie o persoană bine educată şi rațională, câştigând prin asta stima și 
respectul altora și ridicându-și poziția şi valoarea în grupul său. Dar 
adevărul este că un asemenea comportament nu se ridică nici măcar la 
nivelul moralității, integrității şi demnităţii pe care ar trebui să le aibă o 
adevărată persoană. A fi bine educat şi rațional este o afirmaţie care vine 
din cultura tradițională și este un set de manifestări comportamentale pe 
care omenirea coruptă şi le-a definit ca fiind ceva ce ea crede că ar trebui 
susținut. Aceste manifestări comportamentale sunt menite să sporească 
reputația unei persoane în grupul său şi să îi crească valoarea, astfel încât să 
poată câștiga respectul altora şi să fie cea mai puternică dintre toate, cineva 
care nu este pasibil să fie disprețuit sau hărțuit în grupul său. Acest 
comportament exterior nu are absolut nicio legătură cu moralitatea sau 
calitatea umanităţii și, totuşi, omul îl plasează foarte sus şi îi acordă foarte 
multă importanță. Convingeţi-vă singuri cât de multă înșelăciune trebuie să 
fie în asta! Prin urmare, dacă în prezent urmăreşti să fii o persoană bine 


educată, rațională, și îți reglementezi comportamentul, străduindu-te din 


răsputeri în ceea ce urmăreşti şi practici să atingi țelul de a fi bine educat și 
rațional, te îndemn să încetezi asta imediat. Astfel de comportamente şi 
metode nu pot decât să te facă să te ascunzi tot mai mult și să fii din ce în ce 
mai ipocrit şi, pe măsură ce se întâmplă asta, te vei îndepărta tot mai mult 
de faptul de a fi o persoană onestă, simplă, deschisă. Cu cât te străduieşti 
mai mult să fii o persoană bine educată, rațională, cu atât mai mult te vei 
ascunde — cu cât este mai profundă deghizarea ta, cu atât mai greu le va fi 
altora să te evalueze sau să te înțeleagă şi cu atât mai adânc va fi ascunsă 
firea ta coruptă. Fă asta şi va fi foarte greu să dobândeşti acceptarea 
adevărului şi mântuirea. Aşadar, în lumina acestor elemente, este calea de a 
urmări să fii o persoană bine educată, rațională aceeaşi cu cea de a urmări 
adevărul? Este urmărirea adecvată? (Nu.) Nu există mai multă înșelăciune 
împotriva altora şi a propriei persoane în spatele comportamentului de a fi 
bine educat, rațional, pe lângă substanţa lui negativă şi rezultatele sale 
negative? (Ba da.) O persoană bine educată, rațională, ascunde în sinea ei 
multe secrete şi, mai mult decât atât, ascunde tot felul de gânduri, noțiuni, 
păreri, atitudini şi idei greşite, care sunt necunoscute celorlalți, josnice, 
murdare, rele și odioase pentru alţii. În spatele comportamentului bun al 
unei persoane bine educate, raționale, se ascunde o fire mai coruptă de-ale 
ei. O astfel de persoană, sub acoperirea acelei manifestări comportamentale, 
nu are curajul să-şi înfrunte firea coruptă, nici nu are încrederea să şi-o 
recunoască. Cu atât mai puţin are curajul și încrederea să se destăinuie în 
legătură cu firea ei coruptă, cu deformata ei cunoaștere, cu gândurile, 
intenţiile și ţelurile sale rele — sau, după caz, chiar în legătură cu gândurile 
ei pizmaşe, veninoase. Are atât de multe lucruri ascunse în ea și nimeni nu 
poate să le vadă; tot ceea ce văd oamenii este așa-zisa persoană bună din 
faţa lor, care are comportamentul bun de a fi bine educată şi rațională. Nu 


este un caz de înşelăciune? (Ba da.) Întregul comportament al acelei 


persoane, toată prestaţia, urmărirea şi esenţa ei sunt un caz de înşelăciune. Îi 
escrochează pe alţii şi se escrochează pe sine. Care va fi finalul definitiv 
pentru o astfel de persoană? Ca să fie o persoană bine educată, rațională, ea 
se leapădă de Dumnezeu, întoarce spatele adevăratei căi şi este dispreţuită 
şi respinsă de Dumnezeu. În fiecare ungher ascuns din spatele 
comportamentului bun de a fi bine educat, rațional, omul îşi tăinuieşte 
tehnicile şi comportamentele de deghizare şi înșelăciune şi, în același timp, 
îşi tăinuieşte firile, precum aroganţa, ticăloşia, aversiunea faţă de adevăr, 
ferocitatea şi intransigența. Așadar, cu cât este cineva mai bine educat şi 
mai rațional, cu atât mai înşelător este și, cu cu cât se străduieșşte să fie o 
persoană bine educată, rațională, cu atât mai puţin este un iubitor de adevăr 
şi cu atât mai mult este o persoană care e scârbită de adevăr şi de cuvintele 
lui Dumnezeu. Spuneţi-Mi, nu așa stau lucrurile? (Ba da.) Deocamdată, 
vom încheia aici părtăşia noastră despre comportamentul bun de a fi bine 


educat şi rațional. 


Tocmai acum, am avut părtășie despre o afirmație referitoare la 
comportamentul bun din cultura tradițională: a fi bine educat şi rațional. Nu 
vom avea părtăşie în mod individual despre celelalte câteva afirmaţii. 
Grupate, toate afirmațiile despre comportamentul bun sunt doar un mod de 
a împacheta frumos comportamentul exterior şi imaginea omului. „A 
împacheta frumos” este o formulare drăguță; mai exact, este, de fapt, o 
formă de deghizare, un mod de a folosi o faţadă falsă pentru a-i păcăli pe 
alții să aibă sentimente bune faţă de propria ta persoană, să te evalueze în 
mod pozitiv, să te respecte, în vreme ce partea întunecată din inima ta, firile 
tale corupte și adevărata ta faţă sunt toate ascunse şi împachetate frumos. 
Putem să spunem şi așa: ceea ce se ascunde în spatele aurei acestor 
comportamente bune e adevărata faţă coruptă a fiecărui membru al 


umanității corupte. Ceea ce se ascunde e fiecare membru al umanității rele, 


cu o fire arogantă, o fire înșelătoare, o fire feroce şi o fire a aversiunii față 
de adevăr. Nu contează dacă purtarea exterioară a unei persoane este bine 
educată și rațională sau blândă și rafinată, nici dacă aceasta este amabilă, 
abordabilă, dacă îi respectă pe bătrâni şi are grijă de tineri sau orice altceva 
asemănător — oricare dintre aceste lucruri le manifestă, nu este nimic mai 
mult decât un comportament exterior pe care alții pot să-l vadă. Nu o poate 
conduce printr-un comportament bun spre cunoaşterea naturii-esențe pe 
care o are. Deşi omul arată bine datorită comportamentelor exterioare de a 
fi bine educat şi rațional, blând și rafinat, abordabil şi amabil, astfel că 
întreaga lume umană este prietenoasă cu el, nu poate fi negat faptul că firile 
corupte ale omului chiar există sub acoperirea acestor comportamente bune. 
Aversiunea faţă de adevăr a omului, împotrivirea şi răzvrătirea lui faţă de 
Dumnezeu, natura-esenţă pe care o are de a-i fi scârbă de cuvintele rostite 
de Creator şi de a se împotrivi Creatorului — acestea chiar există acolo. Nu 
este nimic fals în legătură cu asta. Indiferent cât de bine se preface o 
persoană, indiferent cât de  prezentabile sau  cuviincioase sunt 
comportamentele sale, cât de drăguţ sau frumos s-a împachetat sau cât de 
înșelătoare este, ceea ce nu poate fi negat este faptul că fiecare persoană 
coruptă este plină de firi satanice. Sub masca acestor comportamente 
exterioare, încă se împotriveşte şi se răzvrăteşte față de Dumnezeu, se 
împotriveşte şi se răzvrăteşte față de Creator. Desigur, cu aceste 
comportamente bune drept mantie și acoperire, oamenii manifestă firi 
corupte în fiecare zi, în fiecare ceas şi moment, în fiecare minut şi secundă, 
în fiecare chestiune, timp în care trăiesc printre firi corupte şi păcat. Este un 
fapt incontestabil. În ciuda comportamentelor prezentabile ale omului, a 
cuvintelor plăcute şi a exteriorului fals, firea lui coruptă nu s-a diminuat 
deloc şi nici s-a schimbat datorită acestor comportamente exterioare ale 


sale. Dimpotrivă, firea sa coruptă se manifestă în mod constant tocmai din 


cauza faptului că are acoperirea acestor comportamente bune şi nu-şi 
înfrânează pașii dinspre a face rău şi a se împotrivi lui Dumnezeu -— și, 
desigur, conduse de firile sale feroce și ticăloase, ambițiile, dorinţele și 
cerințele sale extravagante se extind şi se dezvoltă constant. Spuneţi-Mi, 
unde este persoana curtenitoare, amabilă, abordabilă, a cărei imagini trăite 
şi a cărei baze pentru comportamentul și acţiunile sale sunt pozitive şi în 
acord cu ale lui Dumnezeu cuvinte, cu adevărul? Unde este persoana bine 
educată, rațională, blândă și rafinată, care iubeşte adevărul, care este 
dispusă să găsească în cuvintele lui Dumnezeu direcția şi scopul vieții sale, 
care a avut o contribuţie la mântuirea omenirii? Puteţi găsi o singură astfel 
de persoană? (Nu.) Adevărul este că, printre oameni, cu cât este mai 
cunoscătoare o persoană, cu atât mai educată este; şi cu cât are mai multe 
idei, mai mult statut şi reputaţie — chiar dacă poate fi numită o persoană 
bine educată și rațională, amabilă, abordabilă — cu atât mai mult poate să-i 
inducă în eroare pe oameni cu afirmațiile aşternute de ea în scris, cu atât 
mai mult rău face și cu atât mai gravă este împotrivirea ei faţă de 
Dumnezeu. Cei cu reputație şi statut mai mare îi induc în eroare pe alţii cu 
atât mai mult, iar împotrivirea lor faţă de Dumnezeu este cu atât mai gravă. 
Uitaţi-vă în rândul umanităţii la oamenii ei faimoşi, măreţi, la gânditori, 
educatorii, scriitorii, revoluționarii, oamenii ei de stat sau la orice alt om 
ilustru într-un domeniu — care dintre ei nu a fost bine educat şi rațional, 
abordabil şi amabil? Care dintre ei nu s-a purtat, în aparenţă, într-un mod 
care 1-a atras lauda altora şi prin care a fost demn de respectul altora? 
Totuşi, cu ce au contribuit efectiv la omenire? Au condus ei omenirea pe 
calea cea dreaptă sau au dus-o pe căi greşite? (Au dus-o pe căi greşite.) Au 
dus omenirea sub stăpânirea Creatorului sau au adus-o la picioarele 
Satanei? (Au adus-o la picioarele Satanei.) Au lăsat omenirea să aibă parte 


de suveranitatea, aprovizionarea şi îndrumarea Creatorului sau au lăsat-o să 


înfrunte zdrobirea, cruzimea şi abuzul din partea Satanei? Dintre toate 
personajele eroice, dintre toți oamenii faimoşi, măreţi, elevaţi, extraordinari 
şi puternici din istorie, care nu şi-a câștigat autoritatea și statutul prin 
uciderea a milioane şi milioane de oameni? Care dintre ei nu şi-a dobândit 
reputația înșelând, inducând în eroare și ispitind omenirea? Din exterior, ei 
par abordabili în întâlnirile lor zilnice cu alții și destul de pașnici, punându- 
se pe picior de egalitate cu alţii şi vorbind cu amabilitate — cu toate acestea, 
ceea ce fac ei în culise este total diferit. Unii dintre ei uneltesc pentru a-i 
prinde în capcană pe alţii; unii se dedau înșelăciunii cu scopul de a-i 
distruge şi răni pe alții; unii caută oportunități să se răzbune. Majoritatea 
oamenilor de stat sunt cruzi şi nimicitori cu nenumărați oameni. Şi-au 
câştigat statutul şi influența călcând cu putere în picioare capetele multor 
oameni şi prin sângele acestora, dar totuşi, în mediile publice, oamenii văd 
fizionomia lor abordabilă şi comportamentul lor amabil. Oamenii văd 
personajele blânde şi rafinate, bine educate şi raționale, modeste pe care le- 
au creat. La exterior, sunt curtenitori, blânzi și rafinați, dar în spatele acestor 
aparențe, ei ucid numeroşi oameni, înhaţă bunurile multor persoane, domină 
numeroşi oameni şi îi joacă pe degete. Spun fiecare cuvânt frumos şi fac 
fiecare lucru rău şi țin predici de pe scena lor, cu neruşinare şi tupeu, 
învățându-i pe alții cum să fie oameni abordabili, bine educați și raționali, 
cum să fie oameni care contribuie pentru ţară şi omenire, cum să servească 
poporul şi să fie slujitori ai statului, cum să se dedice națiunii. Nu este un 
lucru neruşinat? Absolut toţi sunt niște scursuri, insolenţi, lacomi! Pe scurt, 
să fii o persoană cu un comportament bun care se conformează noțiunilor 
tradiționale de moralitate nu înseamnă să urmăreşti adevărul; nu înseamnă 
să urmăreşti să fii o adevărată ființă creată. Dimpotrivă, în spatele urmăririi 
acestor comportamente bune se ascund multe secrete întunecate şi de 


nemenționat. Indiferent ce fel de comportament bun urmărește omul, scopul 


din spatele acestuia nu este altul decât acela de a câştiga simpatia și 
respectul mai multor oameni, de a-şi promova propria poziţie şi de a-i face 
pe oameni să creadă că este respectabil şi vrednic de încredere şi de 
însărcinare. Dacă urmărești să fii o astfel de persoană care se comportă 
frumos, din punct de vedere al calităţii, nu înseamnă acest lucru că ești 
precum cei celebri şi măreţi? Dacă ești o persoană care doar se comportă 
cum se cuvine, dar nu iubeşte cuvântul lui Dumnezeu și nu acceptă 
adevărul, atunci, din punct de vedere calitativ, eşti la fel ca ei. Și care este 
rezultatul? Lucrul la care ai renunţat este adevărul; ceea ce ai pierdut este 
şansa ta de mântuire. Acesta este cel mai nesăbuit comportament — 
reprezintă alegerea şi urmărirea pe care le face un idiot. V-aţi dorit vreodată 
să fiți acea persoană măreaţă, faimoasă, impresionantă de pe scenă, pe care 
ați admirat-o atât de mult timp? Acea persoană amabilă şi abordabilă? Acea 
persoană curtenitoare, blândă și rafinată, bine educată şi raţională? Acea 
persoană care, din exterior, pare a fi prietenoasă și drăguță? Nu aţi mai 
urmat şi venerat astfel de oameni înainte? (Ba da.) Dacă, acum, încă urmezi 
astfel de oameni, încă idolatrizezi oameni de acest gen, permite-Mi să-ți 
spun: nu eşti departe de moarte, întrucât oamenii pe care îi idolatrizezi sunt 
oameni răi care se prefac a fi buni. Dumnezeu nu-i va mântui pe oamenii 
răi. Dacă idolatrizezi oamenii răi şi nu accepţi adevărul, în cele din urmă, 


vei fi şi tu distrus. 


Esenţa din spatele comportamentului bun, precum a fi abordabil şi 
amabil, poate fi descrisă într-un singur cuvânt: prefăcătorie. Un astfel de 
comportament bun nu se naşte din cuvintele lui Dumnezeu şi nici ca 
rezultat al practicării adevărului sau al purtării conform principiilor. Ce 
anume îl produce? Provine din motivele, uneltirile oamenilor, din 
prefăcătoria lor, jucarea unui rol, din faptul că sunt înşelători. Când oamenii 


aderă la aceste comportamente bune, scopul este să obțină lucrurile pe care 


şi le doresc; în caz contrar, ei nu s-ar mâhni niciodată în acest fel şi ar trăi 
contrar propriilor dorințe. Ce înseamnă a trăi contrar propriilor dorinţe? 
Înseamnă că adevărata lor natură nu este pe atât de manierată, lipsită de 
viclenie, blândă, bună şi virtuoasă pe cât îşi imaginează oamenii. Ei nu 
trăiesc după conştiinţă şi rațiune; în schimb, trăiesc pentru a atinge un 
anumit scop sau cerință. Care este adevărata natură a omului? Adevărata sa 
natură este confuză și ignorantă. Fără legile şi poruncile date de Dumnezeu, 
oamenii nu ar avea idee ce este păcatul. Nu aşa era omenirea în trecut? Doar 
atunci când Dumnezeu a emis legile şi poruncile, oamenii au avut un 
concept despre păcat. Însă tot nu aveau conceptul de bine şi rău sau de 
lucruri pozitive şi negative. Şi, în acest caz, cum ar putea ei să fie conştienţi 
de principiile corecte pentru a vorbi şi a acționa? Ar putea să ştie ce moduri 
de a acționa, ce comportamente bune ar trebui să se regăsească în 
umanitatea normală? Ar putea să ştie ce produce un comportament cu 
adevărat bun, ce fel de cale ar trebui să urmeze pentru a trăi o asemănare 
umană? N-ar putea. Din cauza naturii satanice a oamenilor, din cauza 
instinctelor lor, ei n-ar putea decât să se prefacă şi să pretindă că trăiesc 
decent şi cu demnitate — ceea ce a dat naştere la înșelăciuni precum a fi bine 
educat şi rațional, blând şi rafinat, curtenitor, a respecta bătrânii şi a avea 
grijă de tineri şi a fi amabil și abordabil; astfel au apărut aceste trucuri și 
tehnici de înșelăciune. Şi, odată ce au apărut, oamenii s-au agăţat selectiv de 
una sau mai multe dintre aceste înşelăciuni. Unii au ales să fie amabili și 
abordabili, alții au ales să fie bine educați și raționali, blânzi şi rafinaţi, unii 
au ales să fie curtenitori, să respecte bătrânii și să aibă grijă de tineri, alții au 
ales să fie toate aceste lucruri. Şi totuşi, Eu îi definesc pe oamenii cu astfel 
de comportamente bune printr-un singur termen. Care este acel termen? 
„Pietre netede.” Ce sunt pietrele netede? Sunt acele pietre netede din râuri 


care au fost erodate şi lustruite, îndepărtând orice margini ascuțite, după ani 


lungi de trecere a apei. Și, deşi s-ar putea să nu îi doară când calcă pe ele, 
oamenii pot aluneca pe ele dacă nu au grijă. Ca aspect şi formă, aceste 
pietre sunt foarte frumoase, dar odată ce le-ai luat acasă, sunt destul de 
inutile. Nu te înduri să le arunci, dar nu are rost nici să le păstrezi — asta este 
ceea ce reprezintă o „piatră netedă”. Pentru Mine, oamenii care au aceste 
comportamente aparent bune sunt lipsiţi de entuziasm. Ei pretind că sunt 
buni la exterior, dar nu acceptă deloc adevărul, spun lucruri care sună 
frumos, dar nu fac nimic real. Nu sunt decât pietre netede. Dacă ai părtăşie 
cu ei despre adevăr şi principii, ei îţi vor vorbi despre a fi blând şi rafinat şi 
curtenitor. Dacă le spui despre discernerea antihriștilor, îti vor vorbi despre 
a-i respecta pe bătrâni, a avea grijă de tineri şi a fi bine educat şi rațional. 
Dacă le zici că trebuie să existe principii în comportamentul cuiva, că 
trebuie să cauţi principiile în datoria ta şi să nu acționezi cu încăpățânare, 
care va fi atitudinea lor? Vor spune: „A acţiona în conformitate cu 
adevărurile-principii e altă chestiune. Eu vreau doar să fiu bine educat și 
rațional și ceilalți să-mi aprobe acțiunile. Câtă vreme respect bătrânii, am 
grijă de tineri şi am aprobarea celorlalți oameni, asta-i suficient.” Le pasă 
numai de comportamentele bune, nu se concentrează asupra adevărului. În 
general, sunt capabili să îi respecte pe bătrâni, pe cei mai în vârstă, pe cei 
care au calificări, pe cei cu o ţinută morală şi cu o reputaţie bună din grupul 
lor, în timp ce au, de asemenea, multă grijă iubitoare față de comunitățile 
celor tineri şi vulnerabili. Ei susțin cu stricteţe regula socială de a respecta 
bătrânii şi a avea grijă de tineri cu scopul de a se dovedi nobili. Totuşi, ceea 
ce nu poate fi negat este că, atunci când interesele lor vor intra în conflict cu 
această regulă, ei o vor lăsa la o parte şi își vor proteja interesele orbește şi 
fără să „îndure” constrângerile nimănui. Deşi comportamentul lor bun le 
atrage aprobarea tuturor celor pe care îi întâlnesc, pe care îi cunosc sau cu 


care sunt familiarizați, nu poate fi negat faptul că, deşi au aceste 


comportamente bune, lăudate de alţii, ei nu suferă nici cea mai mică 
pierdere pentru interesele lor și luptă pentru ele prin toate mijloacele 
necesare, fără să „îndure” constrângerile nimănui. Respectul lor pentru 
bătrâni şi grija lor faţă de tineri sunt doar un comportament efemer, bazat pe 
fundamentul de a nu dăuna intereselor proprii. Se limitează la un mod de 
purtare. O pot face în cazul în care acest lucru nu le aduce nicio atingere 
intereselor sau nu le afectează deloc, dar când interesele lor ies în faţă, în 
final, ei vor lupta pentru ele. Aşadar, respectul lor pentru bătrâni și grija lor 
faţă de tineri nu le afectează urmărirea propriilor interese, nici nu pot 
îngrădi acea urmărire. Comportamentul de a respecta bătrânii şi a avea grijă 
de tineri este unul bun, pe care oamenii îl pot avea doar în anumite 
circumstanţe, condiția fiind să nu le dăuneze intereselor. Nu este ceva ce 
provine din viaţa unei persoane, din măduva oaselor ei. Oricât de mult 
poate o persoană să practice un astfel de comportament, oricât de mult 
poate să persiste, acest lucru nu poate schimba firile corupte pe care omul 
se bazează pentru a trăi. Asta înseamnă că, şi dacă o persoană poate să nu 
aibă acest comportament bun, ea totuşi manifestă firi corupte — cu toate că a 
dobândit acest comportament bun, firile sale corupte nu s-au ameliorat sau 
nu s-au schimbat deloc. Dimpotrivă, ea le ascunde tot mai adânc. Acestea 
sunt lucruri esenţiale care sunt ascunse în spatele unor astfel de 


comportamente bune. 


Cam atât despre părtășia şi  disecarea noastră legată de 
comportamentele bune din cultura tradițională de a fi blând şi rafinat, 
curtenitor, respectuos cu bătrânii şi grijuliu față de tineri, amabil și 
abordabil. Acestea se aseamănă cu a fi bine educat și rațional şi, mai mult 
sau mai puţin, sunt aceleaşi în esenţă. Sunt nesubstanțiale. Oamenii ar 
trebui să renunţe la aceste comportamente bune. Ceea ce oamenii ar trebui 


să tindă cel mai mult să realizeze este să facă din cuvintele lui Dumnezeu 


baza lor, iar din adevăr, criteriul lor; numai atunci vor putea să trăiască în 
lumină şi să trăiască asemănarea unei persoane normale. Dacă îţi doreşti să 
trăieşti în lumină, ar trebui să acţionezi conform adevărului; ar trebui să fu 
o persoană sinceră care spune vorbe sincere şi face lucruri cinstite. Este 
esenţial să ai adevărurile-principii în comportamentul tău; odată ce oamenii 
pierd adevărurile-principii și se concentrează doar asupra comportamentului 
bun, acest lucru dă inevitabil naştere la falsitate şi prefăcătorie. Dacă nu 
există niciun principiu în comportamentul oamenilor, atunci, oricât de bun 
este comportamentul lor, sunt nişte ipocriţi; s-ar putea să fie capabili să-i 
inducă în eroare pe ceilalți pentru un timp, dar nu vor fi niciodată de 
încredere. Numai atunci când oamenii acționează şi se comportă conform 
cuvintelor lui Dumnezeu au o bază adevărată. Dacă nu se comportă 
conform cuvintelor lui Dumnezeu şi se axează doar pe a pretinde că se 
comportă bine, pot, prin urmare, să devină oameni buni? Categoric nu. 
Doctrinele bune şi comportamentul bun nu pot schimba firile corupte ale 
omului şi nu pot schimba esenţa lui. Numai adevărul şi cuvintele lui 
Dumnezeu pot schimba firile corupte, gândurile şi opiniile oamenilor și pot 
deveni viaţa lor. Diversele comportamente bune pe care omul le consideră 
ca atare în cultura tradițională și în noţiunile lui, precum a fi bine educat și 
rațional, blând şi rafinat, curtenitor, respectuos cu bătrânii și grijuliu faţă de 
tineri, a fi amabil şi a fi abordabil sunt doar comportamente. Acestea nu 
sunt viaţa, cu atât mai puțin, adevărul. Cultura tradițională nu este adevărul, 
nici comportamentele bune pe care le promovează. Oricât de multă cultură 
tradițională stăpâneşte omul şi oricât de multe comportamente bune 
manifestă în viaţa lui, acest lucru nu poate schimba firile lui corupte. 
Aşadar, timp de mii de ani, omenirii i-a fost inoculată cultura tradițională, 
iar firea ei coruptă nu s-a schimbat deloc; dimpotrivă, corupția ei s-a adâncit 


şi mai mult, iar lumea a devenit tot mai întunecată şi mai rea. Acest lucru 


are legătură directă cu educaţia din cultura tradițională. Oamenii pot trăi 
asemănarea unei ființe umane adevărate doar luând cuvintele lui Dumnezeu 
drept viaţă a lor. Este un lucru indiscutabil. Așadar, ce fel de parametri şi 
cerinţe stabilesc cuvintele lui Dumnezeu pentru comportamentul omului? 
Pe lângă ceea ce e stabilit prin legi și porunci, există şi cerinţele Domnului 
Isus pentru comportamentul omului, mai ales cerinţele şi regulile pentru om 
din judecata lui Dumnezeu din zilele de pe urmă. Acestea sunt cele mai 
prețioase cuvinte dintre toate în ceea ce priveşte omenirea şi sunt cele mai 
importante principii pentru comportamentul ei. Trebuie să identificați în 
cuvintele lui Dumnezeu cele mai importante criterii comportamentale 
pentru purtarea și acțiunile voastre. Când o veți face, veți fi capabili să 
scăpați de proasta îndrumare şi inducerea în eroare a comportamentelor 
bune din cultura tradițională chineză. Atunci veți fi găsit calea şi principiile 
pentru comportament şi acţiune, ceea ce înseamnă şi că veţi fi găsit calea și 
principiile mântuirii. Dacă luaţi cuvintele actuale ale lui Dumnezeu drept 
baza voastră şi adevărul despre care am avut părtășie acum drept criteriul 
vostru şi le folosiţi pentru a înlocui acele standarde pentru un comportament 
bun pe care le are omenirea în noțiunile ei, atunci eşti cineva care urmăreşte 
adevărul. Cerinţele lui Dumnezeu pentru om sunt în toate cazurile legate de 
ce fel de persoană ar trebui să fie şi ce drum ar trebui să urmeze. El nu cere 
niciodată ca omul să aibă vreun comportament în mod izolat. El cere ca 
oamenii să fie sinceri, nu înşelători;, cere ca omul să accepte şi să 
urmărească adevărul şi să-l fie credincios lui Dumnezeu, supus şi martor 
pentru El. Nu a cerut niciodată ca omul să aibă doar câteva comportamente 
bune, nu a presupus că acest lucru în sine ar ajunge. Cu toate acestea, 
cultura tradițională chineză îl face pe om să se axeze doar pe 
comportamentul bun, pe a avea manifestări exterioare bune. Nu face nimic 


pentru a lămuri ce sunt firile corupte ale omului sau de unde izvorăşte 


corupția lui, cu atât mai puţin este capabilă să indice calea prin care firile 
sale corupte sunt alungate. Prin urmare, oricum ar putea pleda cultura 
tradițională pentru oricare dintre comportamentele bune pe care ar trebui să 
le aibă omul, nu este de niciun folos când vine vorba de alungarea firilor 
corupte de către oameni şi de trăirea asemănării unei adevărate ființe 
umane. Oricât de nobile sau atrăgătoare ar fi afirmaţiile ei despre 
moralitate, nu poate face nimic pentru a schimba esenţa coruptă a omenirii. 
Sub îndoctrinarea şi influenţa culturii tradiționale, au apărut multe lucruri 
subconştiente în omenirea coruptă. Ce înseamnă „subconştient” aici? 
Înseamnă că, odată ce omului i s-a inoculat în mod imperceptibil cultura 
tradițională şi a fost contaminat de aceasta, în absenţa oricăror cuvinte, 
afirmaţii, reguli sau cunoştinţe clare despre cum să acționeze adecvat, el 
practică şi respectă instinctiv ideile şi metodele convenţionale ale 
oamenilor. Trăind în aceste circumstanţe, într-o astfel de condiție, cum fac 
toți oamenii, ajunge fără să-și dea seama să creadă, în subconştientul său: 
„A fi bine educat şi rațional e grozav — e pozitiv şi este în acord cu 
adevărul; a fi blând şi rafinat e grozav — aşa ar trebui să fie oamenii, lui 
Dumnezeu Îi place asta şi este în acord cu adevărul; a fi curtenitor, 
respectuos cu bătrânii și grijuliu faţă de tineri, amabil și abordabil, toate 
sunt manifestări provenite din umanitatea normală — sunt în acord cu 
adevărul şi cuvintele lui Dumnezeu.” Deşi nu a găsit o bază clară în 
cuvintele lui Dumnezeu, el simte în inima lui că ale lui Dumnezeu cuvinte 
şi cerințe pentru om şi standardele culturii tradiționale sunt aproape la fel, 
fără nicio diferență majoră între ele. Nu sunt acestea o distorsionare şi o 
interpretare falsă a cuvintelor lui Dumnezeu? Au spus cuvintele lui 
Dumnezeu astfel de lucruri? Nu au spus, nici nu sunt ceea ce vrea El să 
zică; acele lucruri sunt distorsionările şi interpretările false ale cuvintelor lui 


Dumnezeu pe care le are omul. Cuvintele lui Dumnezeu nu au spus 


niciodată aceste lucruri, aşa că voi nu trebuie, în niciun caz, să gândiţi în 
funcție de acei termeni. Ar trebui să citiți cuvintele lui Dumnezeu în 
amănunt şi să identificați exact cerințele comportamentale pe care le 
transmit cuvintele Lui pentru om, apoi să găsiți alte câteva fragmente din 
cuvintele Lui, să le reuniți și să le citiți, rugându-vă şi având părtășie despre 
ele în sinteză. Odată ce aveţi cunoştinţe despre ele, puteţi să le practicaţi și 
să le experimentați. Acest lucru aduce cuvintele lui Dumnezeu în viaţa 
voastră reală, unde devin baza pentru opiniile voastre despre oameni şi 
lucruri, precum și pentru comportamentul şi acţiunile voastre. Care ar trebui 
să fie baza discursului şi acţiunilor oamenilor? Cuvintele lui Dumnezeu. 
Prin urmare, care sunt cerinţele şi standardele pe care le are Dumnezeu cu 
privire la discursul şi acțiunile oamenilor? (Să fie constructive pentru 
oameni.) Așa este. În mod fundamental, trebuie să spui adevărul, să vorbeşti 
sincer și să fii de folos celorlalți. Cel puţin, discursul tău trebuie să-i edifice 
pe oameni, și nu să-i păcălească, să-i inducă în eroare, să-i ia în râs, să-l 
batjocorească, să-i ridiculizeze, să râdă de ei, să-i constrângă, să le dea în 
vileag slăbiciunile sau să-i rănească. Aceasta este exprimarea umanităţii 
normale. Este virtutea umanității. Ţi-a spus Dumnezeu cât de tare să 
vorbeşti? Ţi-a cerut să foloseşti un limbaj standard? Ţi-a cerut să foloseşti o 
retorică bombastică sau un stil lingvistic elevat, rafinat? (Nu.) Nu există 
nicio fărâmă din aceste lucruri superficiale, ipocrite, false, inutile. Toate 
cerinţele lui Dumnezeu sunt lucruri pe care ar trebui să le aibă umanitatea 
normală, standarde şi principii pentru limbajul și comportamentul omului. 
Nu contează unde s-a născut cineva sau ce limbă vorbeşte. În orice caz, 
cuvintele pe care le spui — exprimarea și conţinutul lor — trebuie să fie 
edificatoare pentru alţii. Ce înseamnă să fie edificatoare? Înseamnă că alţii, 
după ce le-au auzit, simt că sunt adevărul, se îmbogăţesc şi găsesc ajutor în 


ele, pot să înţeleagă adevărul şi nu mai sunt confuzi, nici susceptibili să fie 


induşi în eroare de alţii. Aşadar, Dumnezeu le cere oamenilor să spună 
adevărul, să spună ceea ce gândesc şi nu să-i păcălească, să-i inducă în 
eroare, să-i ia în râs, să-i batjocorească, să-i ridiculizeze, să râdă de alţii sau 
să-i constrângă, sau să le dea în vileag slăbiciunile, sau să-i rănească. Nu 
sunt acestea principiile discursului? Ce înseamnă a spune că o persoană nu 
ar trebui să dea în vileag slăbiciunile oamenilor? Înseamnă să nu arunci cu 
noroi în alți oameni. Nu te lega de greșelile sau neajunsurile lor din trecut 
pentru a-i judeca sau condamna. Acesta este minimul pe care ar trebui să-l 
faci. Din punct de vedere proactiv, cum se exprimă discursul constructiv? În 
principal încurajând, orientând, îndrumând, îndemnând, înțelegând şi 
consolând. De asemenea, în unele cazuri speciale, devine necesar să dăm în 
vileag direct greşelile altor oameni şi să-i emondăm, astfel încât aceştia să 
dobândească cunoaşterea adevărului şi dorinţa de a se pocăi. Abia atunci se 
obține efectul cuvenit. Această cale de practicare este foarte benefică pentru 
oameni. Nu-i așa că le este de un real ajutor şi că e constructivă pentru e1? 
Să spunem, de exemplu, că eşti deosebit de îndărătnic și arogant. Nu ai fost 
niciodată conştient de acest lucru, dar cineva care te cunoaşte bine vine 
direct şi îți expune problema. Te gândeşti în sinea ta: „Sunt îndărătnic? Sunt 
arogant? Nimeni altcineva nu a îndrăznit să-mi spună asta, dar el mă 
înţelege. Faptul că a putut spune aşa ceva sugerează că acest lucru este chiar 
adevărat. Trebuie să petrec ceva timp reflectând la acest lucru.” După aceea 
îi spui persoanei: „Alţi oameni îmi spun doar lucruri frumoase, îmi cântă 
osanale, nimeni nu discută deschis cu mine niciodată, nimeni nu mi-a 
semnalat niciodată aceste neajunsuri şi probleme. Numai tu ai fost în stare 
să-mi spui, să fii sincer cu mine. A fost atât de grozav, de mare ajutor 
pentru mine.” Asta înseamnă să ai o discuţie sinceră, nu-i așa? Încetul cu 
încetul, cealaltă persoană îţi transmite ce are în minte, gândurile sale despre 


tine şi experienţele despre cum a avut noțiuni, închipuiri, negativitate și 


slăbiciune în această chestiune și a putut să le înlăture prin căutarea 
adevărului. Asta înseamnă a avea o discuţie sinceră; este o comuniune a 
sufletelor. Şi, în fond, care este principiul din spatele discuţiei? Acesta este: 
spune ce ai în inima ta şi vorbeşte despre experienţele tale reale şi despre 
ceea ce gândești cu adevărat. Aceste cuvinte sunt cele mai benefice pentru 
oameni, îi aprovizionează, îi ajută, sunt pozitive. Refuză să spui acele 
cuvinte false, acele cuvinte care nu le sunt de folos oamenilor şi nu îi 
edifică; acest lucru va evita rănirea sau împiedicarea lor, aruncarea lor în 
negativitate şi obținerea unui efect negativ. Trebuie să spui lucruri pozitive. 
Trebuie să te străduieşti să ajuţi oamenii cât de mult poţi, să le fii de folos, 
să-l aprovizionezi, să produci în ei credință adevărată în Dumnezeu; şi 
trebuie să le permiți oamenilor să fie ajutați şi să câştige mult din 
experiențele tale cu privire la cuvintele lui Dumnezeu și la modul în care 
rezolvi problemele şi să poată înţelege calea de a experimenta lucrarea lui 
Dumnezeu și de a pătrunde în adevărul-realitate, permițându-le să aibă 
intrare în viaţă şi făcându-le viaţa să crească — toate acestea fiind efectul 
faptului că există principii în cuvintele tale și sunt edificatoare pentru 
oameni. Pe lângă asta, când oamenii se adună ca să bârfească şi să 
chicotească în voie, acest lucru este neprincipal. Tot ceea ce manifestă ei 
sunt firile lor corupte. Nu este ceva bazat pe cuvintele lui Dumnezeu, iar ei 
nu susțin adevărurile-principii. Totul reprezintă filosofiile omului pentru 
interacțiuni lumești — ei trăiesc după cum sunt manipulați de firile lor 


corupte. 


Dumnezeu cere ca omul să fie principial şi edificator cu alţii în 
limbajul său. Are acest lucru vreo legătură cu acele comportamente 
exterioare bune ale omului? (Nu.) Nu are nicio legătură cu ele. Să spunem 
că nu îi domini pe alții sau nu ești fals şi viclean în limbajul tău, dar totuşi 


eşti deopotrivă capabil să-i încurajezi, să-i îndrumi şi să-i consolezi pe alții. 


Dacă poți să le faci pe amândouă, mai este nevoie să le faci cu o atitudine 
abordabilă? Trebuie să atingi abordabilitatea? Poţi să faci doar acele lucruri 
care se înscriu într-un tipar comportamental al unor astfel de exteriorizări, 
precum a fi curtenitor, blând și rafinat? Nu este nevoie. Precondiția ca 
limbajul tău să fie edificator pentru alții este să fie bazat pe cuvintele lui 
Dumnezeu şi pe cerinţele Lui — să fie bazat pe adevăr, mai degrabă decât pe 
comportamente bune, stabilite în sânul culturii tradiționale. Odată ce 
limbajul tău este principial şi edificator pentru alții, poţi să vorbeşti fiind 
aşezat sau poţi să vorbeşti stând în picioare; poţi să vorbeşti cu voce tare 
sau cu voce joasă; poți să te exprimi prin cuvinte blânde sau prin cuvinte 
aspre. Atât timp cât rezultatul final este pozitiv, iar tu ţi-ai îndeplinit 
responsabilitatea şi celeilalte părți i-a fost de folos, atunci este în acord cu 
adevărurile-principii. Dacă ceea ce urmăreşti este adevărul și ceea ce 
practici este adevărul, iar baza discursului şi acţiunilor tale o reprezintă 
cuvintele lui Dumnezeu, adevărurile-principii, iar ceilalți pot să profite şi să 
aibă de câştigat de la tine, nu v-ar fi acest lucru de folos amândurora? Dacă, 
trăind constrâns de gândirea culturii tradiționale, te prefaci în timp ce şi 
ceilalți fac același lucru şi oferi amabilități manierate, în timp ce aceştia se 
înclină și fac reverențe, fiecare prefăcându-se pentru celălalt, atunci 
niciunul dintre voi nu este bun de nimic. Şi tu şi el vă înclinați şi faceți 
reverențe şi vă angajaţi în amabilități toată ziua, fără un cuvânt de adevăr, 
întruchipând în viaţă doar comportamentul bun, aşa cum este promovat de 
cultura tradițională. Deşi un astfel de comportament, văzut din exterior, este 
convenţional, totul reprezintă o ipocrizie, un comportament care îi păcăleşte 
ŞI îi induce în eroare pe alții, un comportament care îi acaparează pe oameni 
şi-i trage pe sfoară, fără să fie auzit niciun cuvânt sincer. Dacă te 
împrieteneşti cu o astfel de persoană, cu certitudine vei fi, în cele din urmă, 


acaparat şi păcălit. Nu există nimic care să te edifice să fii câştigat ceva de 


pe urma bunei sale purtări. Tot ce poate să te înveţe este falsitatea şi 
înşelăciunea: tu o păcăleşti pe ea şi ea te păcăleşte pe tine. Ceea ce vei 
simţi, în cele din urmă, este o degradare extremă a integrităţii și demnității 
tale, pe care va trebui pur și simplu să o înduri. Tot va trebui să te prezinți 
curtenitor, într-un mod bine educat și rațional, fără să intri în dispute cu 
ceilalți sau să le ceri prea mult. Tot va trebui să fii răbdător şi tolerant, 
simulând nonşalanţă şi mărinimie permisivă cu un zâmbet radiant. Câţi ani 
de efort sunt necesari pentru a atinge o astfel de condiţie! Dacă îți vei cere 
să trăieşti în acest mod înaintea altora, nu te va epuiza viaţa ta? Să te prefaci 
că ai atât de multă iubire, ştiind foarte bine că nu ai — o asemenea ipocrizie 
nu este un lucru ușor! Ai simţi din ce în ce mai puternic epuizarea faptului 
de a te comporta astfel ca persoană; ai prefera ca în viaţa ta viitoare să te 
naști mai degrabă ca vacă sau cal, porc sau câine, decât ca ființă umană. Ți 
s-ar părea prea falsă şi prea rea. De ce trăieşte omul într-un mod care îl 
epuizează atât de mult? Deoarece trăieşte în mijlocul noţiunilor tradiționale, 
care îl constrâng și îl încătușează. Bazându-se pe firea lui coruptă, el 
trăieşte în păcat, de care nu se poate elibera. Nu are nicio scăpare. Ceea ce 
trăieşte el nu este asemănarea unei ființe umane adevărate. Între oameni, o 
persoană nu poate să audă sau să obţină niciun cuvânt de o sinceritate 
elementară, nici între soț şi soție, mamă și fiică, tată și fiu, nici între cei mai 
apropiaţi oameni — nu se aude niciun cuvânt intim, niciun cuvânt călduros 
sau unul prin care o persoană poate să obțină mângâiere. Aşadar, ce funcție 
au aceste comportamente exterioare bune? Ele servesc pentru a păstra o 
distanţă normală şi relații normale între oameni. Totuși, în spatele acestor 
comportamente bune, nimeni nu îndrăzneşte să interacționeze profund cu 
altcineva, ceea ce omenirea a ajuns să rezume prin sintagma: „Distanţa dă 
naştere frumuseţii.” Acest lucru dezvăluie adevărata natură a omenirii, nu-i 


aşa? Cum ar putea distanţa să dea naştere frumuseţii? In realitatea falsă şi 


rea a unei astfel de vieţi, omul trăiește într-o singurătate, o retragere, o 
depresie, o indignare şi o nemulţumire veşnic crescândă, fără o cale de 
urmat. Aceasta este adevărata condiție a non-credincioşilor. Totuşi, tu crezi 
în Dumnezeu astăzi. Ai venit în casa lui Dumnezeu şi ai acceptat 
aprovizionarea cuvintelor Sale şi asculţi deseori predici. Cu toate acestea, în 
inima ta, încă îți plac comportamentele bune pe care le promovează cultura 
tradițională. Asta dovedeşte ceva: nu înţelegi adevărul şi nu ai nicio 
realitate. De ce în viaţa ta, acum, încă eşti atât de deprimat, de singur, de 
jalnic, de umilit? Singurul motiv pentru acest lucru este că nu accepți 
adevărul şi că nu te-ai schimbat deloc. Cu alte cuvinte, nu priveşti oamenii 
şi lucrurile şi nu te comporți şi nu acționezi conform cuvintelor lui 
Dumnezeu, nici având adevărul drept criteriu. Încă trăieşti bazându-te pe 
firile corupte şi noțiunile tradiționale. De aceea viața ta încă este atât de 
însingurată. Nu ai prieteni, nu ai cui să te destăinui. Nu poţi obține de la 
alții încurajarea, îndrumarea, ajutorul sau edificarea pe care ar trebui să le 
al, nici nu poţi oferi altora încurajare, îndrumare sau ajutor. Nici măcar în 
aceste comportamente care sunt cele mai simple nu iei cuvintele lui 
Dumnezeu drept baza ta şi adevărul drept criteriul tău, fără să mai 
menționăm opiniile tale despre oameni și lucruri sau comportamentul și 
acțiunea ta — acestea sunt la sute de mii de kilometri distanță de adevăr, de 


cuvintele lui Dumnezeu! 


Tocmai am avut părtășie despre cerințele pe care le are Dumnezeu 
pentru comportamentul omului: El cere ca limbajul şi acțiunile omului să 
fie principiale şi edificatoare pentru alții. Așadar, pe baza acestui lucru, ştie 
toată lumea acum dacă există vreo valoare în acele comportamente bune 
rezumate de om — dacă merită preţuite? (Nu merită.) Prin urmare, ce ar 
trebui să faceţi, având în vedere că nu credeţi că merită preţuite? (Să 


renunțăm la ele.) Cum renunță o persoană la ele? Pentru a renunţa la ele, o 


persoană trebuie să aibă o cale specifică şi paşi pentru practica ei. Mai întâi, 
o persoană trebuie să se analizeze pentru a vedea dacă are manifestările 
comportamentale de a fi bine educată şi rațională şi de a fi blândă și 
rafinată, cum sunt promovate de cultura tradițională. Ce formă ia o 
asemenea analiză și care e conținutul ei? Acestea ar fi să vă cercetaţi pentru 
a vedea care este baza pentru opiniile voastre despre oameni şi lucruri, 
precum şi pentru comportamentul şi acțiunile voastre, şi pentru a vedea care 
lucruri de la Satana au prins rădăcini adânci în inima voastră şi v-au pătruns 
în sânge și oase. De exemplu, să spunem că e cineva care a fost răsfățat din 
copilărie şi care nu ştie multe despre autocontrol, dar a cărui umanitate, 


A. 


totuşi, nu este rea. Este un adevărat credincios, crede în Dumnezeu şi își 

îndeplinește datoria cu sinceritate și poate să sufere şi să plătească un pret. 
Există doar un lucru greșit în ceea ce-l priveşte: când mănâncă, are tendinţa 
să aleagă îmbucăturile și să plescăie din buze. Te deranjează atât de mult să 
auzi asta, încât nu-ţi poţi înghiți mâncarea. Obişnuiai să simţi o antipatie 
aparte pentru astfel de oameni. Te gândeai că nu aveau bună creştere şi nu 
ştiau să se controleze, că nu erau bine educați şi raţionali. În inima ta, îi 
dispreţuiai, crezând că astfel de oameni sunt josnici şi nedemni, că nu au 
cum să fie oameni pe care îi alege Dumnezeu, cu atât mai puţin oameni pe 
care îi iubeşte El. Pe ce bază ai crezut asta? Le-ai priceput esenţa? I-ai 
evaluat pe baza esenței lor? Care a fost baza evaluării tale? Evident, evaluai 
oamenii pe baza diverselor afirmații ale culturii tradiționale chineze. 
Aşadar, când ajungi să auzi despre această problemă, ce ar trebui să 
gândeşti, pe baza adevărurilor despre care am avut părtășşie azi? „Vai, 
obişnuiam să-i dispreţuiesc! Nu am ascultat niciodată părtășia lor de 
bunăvoie. Oricând au spus sau au făcut ceva, indiferent câtă dreptate aveau 
să o facă sau cât de practice erau cuvintele părtăşiei lor, imediat ce mă 


gândeam cum plescăie din buze şi cum scotocesc după îmbucături la masă, 


nu mai voiam să-i aud vorbind. Întotdeauna i-am considerat persoane prost 
crescute, fără calibru. Acum, printr-o astfel de părtăşie de la Dumnezeu, văd 
că opiniile mele despre oameni nu se bazează pe cuvintele lui Dumnezeu; în 
schimb, tratez obiceiurile şi comportamentele greşite pe care le au oamenii 
în viaţă — în special acele cercuri în care le lipseşte buna creştere sau sunt 
indecenți — de parcă ar fi revărsări ale umanităţii-esenţe pe care o au. Acum, 
evaluate pe baza cuvintelor lui Dumnezeu, toate acele lucruri sunt mici 
greşeli care nu implică umanitatea-esență pe care o au. Nu sunt nici pe 
departe probleme de principiu.” Nu este aceasta autoexaminare? (Ba da.) 
Cei care pot să accepte cuvintele lui Dumnezeu şi să înţeleagă adevărul pot 
să vadă clar aceste lucruri. Aşadar, ce e de făcut de acum înainte? Există o 
cale? Ar funcţiona dacă le-ai cere să renunţe imediat la aceste obiceiuri 
proaste? (Nu.) Astfel de mici defecte sunt împământenite şi greu de 
schimbat. Nu sunt ceva ce o persoană poate să schimbe într-o zi sau două. 
Problemele comportamentale nu sunt atât de greu de rezolvat, dar având 
defecte în obiceiurile de viaţă, o persoană are nevoie de ceva timp ca să 
scape de ele. Cu toate acestea, ele nu sugerează calitatea umanităţii cuiva 
sau umanitatea-esenţă pe care o are, aşa că nu le da prea multă importanţă 
sau nu refuza să renunți la ele. Fiecare are propriile obiceiuri și metode în 
viață. Nimeni nu provine dintr-un vid. Fiecare are câteva defecte şi, oricare 
sunt acestea, dacă îi afectează pe alții, trebuie să fie corectate. Aşa se obțin 
interacțiunile amicale. Totuşi, nu este posibil să fim ideal în toate 
privințele. Oamenii vin din locuri foarte diferite, iar obiceiurile lor în viață 
sunt toate diferite, așa că trebuie să fie toleranţi unii cu alții. Este ceva ce ar 
trebui să aibă umanitatea normală. Nu pune la suflet probleme neînsemnate. 
Exersează toleranța. Este cel mai potrivit mod de a-i trata pe alții. Acesta 
este principiul toleranţei, principiul şi metoda după care sunt gestionate 


astfel de probleme. Nu încerca să determini esenţa şi umanitatea oamenilor 


pe baza micilor defecte pe care le au. Acea bază e în total dezacord cu 
principiile, pentru că orice defecte sau cusururi ar putea avea o persoană, 
ele nu exprimă esența ei, nici nu înseamnă că acea persoană nu este un 
credincios sincer în Dumnezeu, cu atât mai puţin că nu este cineva care 
urmăreşte adevărul. Trebuie să ne uităm la punctele forte ale oamenilor şi să 
ne bazăm opiniile despre ei pe cuvintele lui Dumnezeu şi pe cerințele Lui 
pentru om. E modul de a trata oamenii corect. Cum ar trebui să privească 
oamenii o persoană care urmărește adevărul? Opiniile sale despre oameni şi 
lucruri şi comportamentul şi acţiunile ei trebuie să fie toate conform 
cuvintelor lui Dumnezeu, cu adevărul drept criteriul său. Așadar, cum 
priveşti fiecare persoană conform cuvintelor lui Dumnezeu? Cercetează 
dacă are conștiință și rațiune, dacă este o persoană bună sau una rea. În 
interacţiunea ta cu ea, poţi vedea că, deşi are partea ei de mici defecte şi 
neajunsuri, este destul de bună în umanitatea sa. Este tolerantă și răbdătoare 
în interacțiunile ei cu oamenii, iar când cineva este negativ şi slab, este 
iubitoare cu el şi îl poate aproviziona şi ajuta. Aceasta este atitudinea ei față 
de alții. Atunci, care este atitudinea ei față de Dumnezeu? Prin atitudinea ei 
faţă de Dumnezeu, se poate evalua şi mai mult dacă are umanitate. Se poate 
ca, faţă de tot ceea ce face Dumnezeu să fie supusă, căutătoare şi doritoare, 
iar în timp ce-şi îndeplinește datoria şi interacționează cu alții — când 
acționează — să aibă o inimă temătoare de Dumnezeu. Nu înseamnă că este 
temerară, acționând în mod excesiv, şi nu înseamnă că ar face și ar spune 
orice. Când se întâmplă ceva care Îl implică pe Dumnezeu sau lucrarea Sa, 
este foarte precaută. Odată ce ai constatat că are aceste manifestări, cum 
trebuie să evaluezi dacă acea persoană este bună sau rea, pe baza lucrurilor 
care se revarsă din umanitatea ei? Evaluează asta pe baza cuvintelor lui 
Dumnezeu şi pe baza măsurii în care ea are conştiinţă și rațiune şi a 


atitudinii sale faţă de adevăr şi față de Dumnezeu. Evaluând-o din aceste 


două privinţe, vei vedea că, deși există câteva probleme şi defecte în 
comportamentul său, tot poate să fie o persoană cu rațiune și conștiință, care 
are o inimă plină de supunere şi temătoare față de Dumnezeu şi o atitudine 
de iubire și acceptare faţă de adevăr. Dacă aşa stau lucrurile, atunci, în ochii 
lui Dumnezeu, este o persoană care poate fi mântuită, o persoană pe care El 
o iubeşte. Şi, având în vedere că în ochii lui Dumnezeu este o persoană care 
poate fi mântuită şi pe care El o iubeşte, cum ar trebui să o tratezi? Trebuie 
să priveşti oamenii şi lucrurile conform cuvintelor lui Dumnezeu şi să faci 
evaluări conform cuvintelor Sale. Este un adevărat frate sau o adevărată 
soră şi ar trebui să o tratezi corect şi fără prejudecată. Nu te uita doar la 
părțile ei bune sau nu o evalua conform afirmațiilor din cultura tradițională 
— în schimb, evalueaz-o prin cuvintele lui Dumnezeu. În ceea ce priveşte 
defectele ei comportamentale, dacă ai inimă bună, ar trebui să o ajuţi. 
Spune-i cum să se poarte adecvat. Ce faci dacă poate să accepte asta, dar nu 
poate să renunțe imediat la defectele ei comportamentale? Ar trebui să 
apelezi la toleranță. Dacă nu eşti tolerant, asta înseamnă că nu ai inimă bună 
şi ar trebui să cauţi adevărul în atitudinea ta față de ea, să reflectezi asupra 
propriilor neajunsuri și să le cunoşti. Aşa poți să ajungi să-i tratezi pe 
oameni corect. Dacă, dimpotrivă, spui: „Acea persoană are atât de multe 
defecte. Este prost crescută, nu știe să se controleze, nu știe să-i respecte pe 
alții şi nu știe de maniere. Atunci, este o non-credincioasă. Nu vreau să mă 
asociez cu ea, nu vreau să o văd şi nu vreau să aud nimic din ce are de spus, 
oricât de corect este. Cine ar crede că se teme de Dumnezeu şi că I se 
supune? Este capabilă să facă asta? Are calibrul necesar?”, atunci ce fel de 
atitudine este asta? A-i trata pe alții aşa înseamnă a-i ajuta cu amabilitate? 
Este în acord cu adevărurile-principii? Este un astfel de tratament din partea 
ta faţă de alţii o înţelegere şi o practicare a adevărului? Este iubitor? Te temi 


de Dumnezeu în inima ta? In cazul în care credința unei persoane în 


Dumnezeu nu conține nici măcar amabilitatea elementară, deține o astfel de 
persoană adevărul-realitate? Dacă tu continui să aderi la noțiunile tale, iar 
opiniile tale despre oameni și lucruri rămân bazate pe propriile tale 
sentimente, impresii, preferinţe şi noţiuni, asta este o dovadă suficientă că 
nu înţelegi nicio fărâmă de adevăr şi că încă trăieşti bazându-te pe filosofii 
satanice. Este o dovadă suficientă că nu ești un iubitor al adevărului sau 
cineva care îl urmăreşte. Unii oameni sunt foarte neprihăniți de sine. 
Oricum ai părtăşie cu ei, aceştia continuă să adere la propriile opinii: „Sunt 
o persoană curtenitoare, care respectă bătrânii şi are grijă de tineri — care e 
problema? Cel puţin sunt o persoană bună. Ce nu e bine în felul în care mă 
comport? Cel puţin, toată lumea mă respectă.” Nu contest că eşti o persoană 
bună, dar dacă vei continua să pretinzi asta, vei fi capabil să dobândeşti 
adevărul şi viaţa? Poate că a fi o persoană bună în felul în care eşti tu nu-ți 
încalcă integritatea sau nu contravine ţelului și sensului comportamentului 
tău, dar există un lucru pe care trebuie să-l înţelegi: continuă așa şi nu vei fi 
capabil să înţelegi adevărul sau să pătrunzi în adevărul-realitate şi, în final, 
nu vei fi capabil să dobândeşti adevărul sau viaţa, ori mântuirea din partea 


lui Dumnezeu. Acesta este singurul final posibil. 


Tocmai am avut părtăşie despre cum să priviți comportamentele bune 
din noțiunile oamenilor şi cum să identificaţi acele comportamente bune, 
astfel încât să urmăriţi adevărul. Aveţi o cale acum? (Da.) Ce ar trebui să 
faceţi? (Mai întâi, să reflectăm dacă noi înşine avem acele comportamente. 
Apoi, să ne gândim care sunt bazele şi criteriile obișnuite pentru opiniile 
noastre despre oameni şi lucruri.) Aşa e. Ar trebui să începeți prin a vedea 
clar dacă în opiniile voastre prealabile despre oameni şi lucruri sau în 
comportamentul şi acţiunile voastre există ceva care a intrat în conflict cu 
lucrurile despre care Eu am avut părtăşie azi sau ceva care le contrazice. 


Reflectaţi care este baza pentru perspectiva şi opinia pe care le adoptați 


când priviţi oameni și lucruri şi dacă baza voastră reprezintă standardele din 
cultura tradițională sau zicalele vreunei persoane măreţe şi renumite, sau 
dacă reprezintă cuvintele lui Dumnezeu, adevărul. De aici încolo, continuaţi 
prin a reflecta dacă gândurile și opiniile din cultura tradițională şi cele ale 
oamenilor măreţi, renumiţi, sunt în acord cu adevărul, unde anume intră în 
conflict cu el, unde anume sunt greşite. Acestea sunt specificaţiile celui de- 
al doilea pas din procesul de autoreflecție. Acum, al treilea pas. Când 
descoperi că părerile, metodele, baza şi criteriul pentru opiniile tale despre 
oameni şi lucruri, precum şi comportamentul şi acțiunile tale izvorăsc din 
voinţa omului, din tendinţele rele ale societății şi ale culturii tradiționale și 
că sunt contrare adevărului, ce ar trebui să faci atunci? Nu ar trebui să cauţi 
cuvinte relevante de la Dumnezeu şi să le iei pe acestea drept bază? (Ba da.) 
Caută adevărurile-principii în cuvintele lui Dumnezeu care abordează 
modul de a privi oamenii şi lucrurile, precum şi comportamentul şi 
acțiunile. Ar trebui să te bazezi în principal pe ceea ce spun cuvintele lui 
Dumnezeu sau, mai exact, pe adevărurile-principii din cuvintele lui 
Dumnezeu. Acele adevăruri-principii ar trebui să devină baza şi criteriul 
pentru opiniile tale despre oameni și lucruri şi pentru comportamentul și 
acțiunile tale. Acesta este lucrul cel mai dificil de îndeplinit. O persoană 
trebuie mai întâi să-şi nege propriile perspective, noțiuni, opinii și atitudini. 
Asta implică unele păreri incorecte, deformate ale omului. O persoană 
trebuie să-şi scoată la iveală acele opinii, să ajungă să le cunoască şi să le 
supună unei analize atente. Pe de altă parte, când oamenii au găsit afirmaţia 
potrivită în cuvintele relevante ale lui Dumnezeu, ar trebui să cugete la ea şi 
să aibă părtăşie despre asta şi, când au clarificat care sunt adevărurile- 
principii în legătură cu ea, devine imediat o chestiune legată de modul în 
care trebuie să accepte şi să practice adevărul. Spuneţi-Mi, odată ce o 


persoană a înțeles adevărurile-principii, este ea în scurt timp capabilă să le 


accepte şi să li se supună? (Nu.) Răzvrătirea și firile corupte ale omului nu 
pot fi înlăturate într-o clipă. Omul are firi corupte şi, chiar dacă s-ar putea să 
înţeleagă ce vor să spună cuvintele lui Dumnezeu, nu le poate pune în 
practică imediat. Punerea adevărului în practică este pentru el o luptă în 
fiecare caz. Omul are o fire răzvrătită. Nu poate renunţa la prejudecata, 
capriciozitatea,  intransigenţa,  trufia,  neprihămrea de sine sau 
autoimportanța sa, nici la nenumăratele justificări şi scuze, nici la 
îngâmfarea, statutul, reputația și vanitatea sa. Așadar, când renunţi la un 
lucru pe care îl consideri în noțiunile tale ca fiind bun, trebuie să renunți la 
aceste interese ale tale și la lucrurile pe care le preţuieşti. Când vei putea 
renunţa și scăpa de toate aceste lucruri, atunci vei avea speranţă sau o şansă 
să practici pe baza cuvintelor lui Dumnezeu, conform adevărurilor-principii. 
A renunța la tine şi a te nega — acesta este momentul cel mai greu de 
depăşit. Cu toate acestea, imediat ce ai trecut de el, nu vor mai rămâne 
dificultăți mari în inima ta. Când ai înţeles adevărul şi eşti capabil să 
pătrunzi esenţa comportamentelor bune, opiniile tale despre oameni și 
lucruri se vor schimba și, atunci, vei fi capabil, treptat, să renunţi la astfel 
de lucruri din cultura tradițională. Aşadar, a schimba opiniile greşite ale 
omului despre oameni şi lucruri, metodele şi manierele acțiunilor sale, 
proveniența acțiunilor sale și motivele din spatele lor nu este un lucru uşor 
de făcut. Cel mai greu de schimbat este faptul că omul are firi corupte. 
Opiniile lui despre lucruri și stilul său de viață sunt generate de firile sale 
corupte. Firile corupte te fac arogant, neprihănit de sine şi îndărătnic; te fac 
să-i dispreţuiești pe alții, concentrându-te tot timpul asupra susținerii 
renumelui şi statutului tău sau asupra măsurii în care poţi să atragi stimă şi 
să ieşi în evidenţă printre alţii, ţinând cont tot timpul de proiectele tale 
viitoare şi de soarta ta şi așa mai departe. Toate aceste lucruri se nasc din 


firea ta coruptă şi îți afectează interesele. După ce ai luat fiecare dintre 


aceste lucruri și i-ai pus capăt, l-ai priceput şi negat, vei fi capabil să renunți 
la ele. Şi doar când vei putea să renunți la ele, puţin câte puţin, vei fi 
capabil, fără compromisuri şi în mod categoric, să iei cuvintele lui 
Dumnezeu drept baza ta și adevărul drept criteriul tău pentru opiniile tale 


despre oameni și lucruri şi pentru comportamentul şi acţiunile tale. 


la cuvintele lui Dumnezeu drept bază pentru opiniile tale despre 
oameni ŞI lucruri şi pentru comportamentul şi acţiunile tale — toată lumea 
înţelege aceste cuvinte. Sunt ușor de înţeles. În raționalitatea şi gândurile 
lui, în hotărârea şi idealurile sale, omul este capabil să priceapă aceste 
cuvinte şi este dispus să le urmeze. Nu ar trebui să fie nicio dificultate în 
asta. Dar, în realitate, omului îi este greu să trăiască potrivit lor când 
practică adevărul, iar obstacolele şi problemele apărute în timp ce o face nu 
sunt doar dificultăți aduse de mediul său extern. Principalul motiv are 
legătură cu firea lui coruptă. Firea coruptă a omului este sursa diverselor 
sale probleme. Odată ce este înlăturată, toate necazurile şi dificultățile 
omului nu mai ajung să fie vreo problemă majoră. Atunci, rezultă că toate 
dificultățile omului în practicarea adevărului sunt cauzate de firea lui 
coruptă. Prin urmare, în timp ce practici aceste cuvinte ale lui Dumnezeu și 
pătrunzi în această realitate a practicării adevărului, vei deveni şi mai 
conştient de asta: „Am o fire coruptă. Eu sunt «omenirea coruptă» despre 
care vorbeşte Dumnezeu, corupt până în măduva oaselor de Satana, cineva 
care trăieşte conform firilor satanice.” Nu aşa se întâmplă? (Ba da.) Prin 
urmare, dacă omul ar urmări adevărul şi ar pătrunde în adevărul-realitate, să 
cunoască şi să priceapă lucrurile negative reprezintă doar primul pas din 
pătrunderea în viaţă, pasul de la începutul ei. Aşadar, de ce mulți oameni 
înţeleg câteva adevăruri, totuşi nu le pot pune în practică? De ce toți pot să 
predice foarte multe cuvinte şi doctrine, dar au rămas incapabili să pătrundă 


în adevărul-realitate? Să fie pentru că nu înţeleg nimic din adevăr? Nu — 


este exact contrariul. Înțelegerea lor teoretică a adevărului, la nivel de 
cuvinte şi sintagme, este exact cum ar trebui să fie. Le este chiar foarte uşor 
să le recite. Desigur, sunt hotărâți şi au o mentalitate bună şi aspirații; toți 
sunt dispuși să lupte din răsputeri pentru adevăr. Totuși, de ce nu pot să îl 
pună în practică, ci continuă să fie incapabili să pătrundă în adevărul- 
realitate? Deoarece cuvintele, slovele şi teoriile pe care le stăpânesc nu pot 
să se manifeste în viaţa lor reală. Atunci, de unde provine această 
problemă? Ea izvorăşte din prezenţa firii lor corupte în mijlocul lor, 
împiedicând lucrurile. De aceea există unii oameni cărora le lipseşte 
înţelegerea spirituală şi care nu înţeleg ce înseamnă să urmărească adevărul, 
care își iau un angajament şi îşi exprimă voința de fiecare dată când 
eşuează, cad sau nu pot să pună adevărul în practică. Ei fac nenumărate 
astfel de angajamente şi declaraţii, totuși asta nu le rezolvă problema. Se 
opresc mereu la acel stadiu unde devin hotărâți şi îşi iau angajamente. 
Rămân blocaţi acolo. Când practică adevărul, mulți oameni devin hotărâți şi 
jură solemn, spunând că se vor strădui din răsputeri. În fiecare zi, se 
încurajează prin asta. Trei, patru, cinci ani de străduinţă — şi cum se termină 
până la urmă? Nu s-a îndeplinit nimic și totul se încheie cu un eşec. Puţina 
doctrină pe care o înţeleg nu poate fi aplicată nicăieri. Când se abate ceva 
asupra lor, nu ştiu cum să privească acest lucru și nu pot să-l priceapă. Nu 
pot găsi cuvinte de la Dumnezeu care să le servească drept bază; nu ştiu să 
vadă lucrurile conform cuvintelor lui Dumnezeu, nici nu știu care element 
al adevărului din cuvintele lui Dumnezeu se aplică problemei care s-a 
abătut asupra lor. Apoi sunt cuprinşi de o mare anxietate, se urăsc şi se 
roagă, cerându-l lui Dumnezeu să le dea mai multă putere şi credință, 
continuând în cele din urmă să se încurajeze prin asta. Nu este aceasta o 
persoană nesăbuită? (Ba da.) Sunt precum copiii. Felul în care omul tratează 


zilnic urmărirea adevărului nu este, de fapt, la fel de infantil? Omul îşi 


doreşte mereu să se încurajeze să practice adevărul, devenind hotărât şi 
luându-și angajamente, înfrânându-se şi încurajându-se, însă practicarea 
adevărului şi pătrunderea în el nu provin din autoîncurajarea omului. În 
schimb, trebuie să pătrunzi şi să practici cu adevărat conform căii şi pașilor 
pe care ți-i spun, călcând cu fermitate şi statornicie, un pas urmându-l pe 
celălalt. Numai aşa vei vedea rezultate; numai așa vei urmări adevărul şi vei 
fi capabil să pătrunzi în adevărul-realitate. Nu există nicio scurtătură care să 
ocolească acest lucru. Asta nu înseamnă că adevărul va deveni realitatea ta 
dacă ai puţină inimă, puţină dorinţă să te sacrifici, o mare voinţă şi un ţel 
măreț, ci că omul trebuie să înveţe lecţiile fundamentale de căutare, 
pătrundere, practică şi supunere în viaţa lui reală, printre oameni, 
evenimente și lucruri. Numai după ce a învăţat aceste lecţii, poate omul să 
intre în contact cu adevărul şi cuvintele lui Dumnezeu sau să le 
experimenteze și să le cunoască. Fără să procedeze astfel, omul nu va 
dobândi nimic mai mult decât puţină doctrină cu care să-şi umple golul din 
inimă, indiferent câți ani petrece motivându-se, încurajându-se şi 
bucurându-se de asta. Va simți doar o fărâmă efemeră de satisfacție 
spirituală, dar nu va fi dobândit nimic ce are o substanţă adevărată. Ce 
înseamnă să nu fi dobândit nimic ce are o substanță adevărată? Înseamnă că 
baza opiniilor tale despre oameni și lucruri şi a comportamentului şi 
acțiunilor tale nu e reprezentată de cuvintele lui Dumnezeu. Nu găsim 
niciunul dintre cuvintele Lui care să servească drept bază pentru opiniile 
tale despre oameni şi lucruri sau pentru viziunea ta asupra 
comportamentului şi acţiunilor. Trăieşti o viață confuză, o viață fără ajutor 
ŞI, cu cât vei fi pus mai mult în faţa unei probleme, una care necesită să-ţi 
expui opiniile, principiile și poziţia, cu atât mai evidente vor fi ignoranta, 
nesăbuinţa, goliciunea şi neajutorarea ta. În împrejurări normale, eşti 


capabil să trâmbiţezi câteva doctrine şi lozinci corecte, de parcă ai înțelege 


totul, dar când apare o problemă şi cineva îți cere cu seriozitate să-ţi declari 
poziţia şi să-ţi exprimi punctul de vedere, nu vei găsi niciun cuvânt. Unii 
vor spune: „Niciun cuvânt? Nu e vorba de asta — e vorba de faptul că nu aş 
îndrăzni să le spun.” Ei bine, de ce n-ai îndrăzni? Asta arată că nu ești sigur 
dacă este corect ceea ce faci. De ce ai fi nesigur de asta? Pentru că atunci 
când ai făcut acel lucru, nu ai confirmat niciodată care era baza pentru ceea 
ce făceai, nici care erau principiile tale făcând asta, cu atât mai puţin, 
desigur, dacă vedeai şi făceai acel lucru conform cuvintelor lui Dumnezeu, 
cu adevărul drept criteriul tău. Așadar, când apare o problemă, nu-ţi mai 
rămâne decât să pari penibil şi incapabil. Unii oameni nu sunt convinşi. Ei 
spun: „Eu nu sunt așa. Am mers la facultate. Mi-am luat diploma de 
master.” Sau: „Sunt filosof, profesor, un intelectual de rang înalt”, sau „Sunt 
o persoană cultă. Poţi să publici ceea ce spun eu”, „Sunt un cărturar de 
seamă” sau „Sunt un talent”. Îţi folosește la ceva să trâmbiţezi aceste 
lucruri? Nu sunt meritele tale. Cel mult, aceste lucruri înseamnă că ai puţină 
cunoaştere. E greu de spus dacă asta va fi de folos în casa lui Dumnezeu, 
dar cel puţin este sigur că acea cunoaștere a ta nu coincide cu adevărul şi 
nu-ți reflectă statura. Ce înseamnă „cunoașterea ta nu-ţi reflectă statura”? 
Astfel de lucruri nu sunt viaţa ta; sunt din afara trupului tău. Atunci, ce este 
viaţa ta? Este o viață a cărei bază şi ale cărei criterii sunt logica şi filosofia 
Satanei şi, în ciuda cunoaşterii, culturii şi inteligenţei tale, nu poţi suprima 
şi nu poţi controla aceste lucruri. Aşadar, când apare o problemă, izvorul tău 
de talent şi inteligenţă şi cunoașterea ta îmbelşugată nu îţi vor fi de niciun 
folos — sau s-ar putea ca atunci când se manifestă un aspect al firii tale 
corupte, să nu îţi folosească deloc răbdarea, creşterea, cunoaşterea ta şi 
altele asemenea. Atunci te vei simţi neajutorat. Toate aceste lucruri sunt căi 
ciudate prin care neurmărirea adevărului și lipsa pătrunderii în adevărul- 


realitate se manifestă în om. Este uşor de pătruns în adevăr? Există vreo 


provocare în asta? Unde? Nu există nicio provocare, dacă Mă întrebi pe 
Mine. Nu te axa pe a deveni hotărât sau a-ţi lua angajamente. Sunt lucruri 
inutile. Când ai timp să devii hotărât şi să îţi iei angajamente, mai degrabă 
investeşte acel timp făcând eforturi pentru cuvintele lui Dumnezeu. 
Gândeşte-te la ceea ce spun ele, la care parte din ele abordează starea ta 
prezentă. Nu are niciun rost să devii hotărât. Ai putea să-ți spargi capul și 
să-ți laşi sângele să curgă în timp ce devii hotărât, tot inutil va fi. Acest 
lucru nu poate să rezolve nicio problemă. Poţi să păcăleşti astfel omul şi 
demonii, dar nu-L poți păcăli pe Dumnezeu. Dumnezeu nu Se bucură de 
această hotărâre a ta. De câte ori ai devenit hotărât? Îţi iei angajamente, apoi 
renunți la ele și, după ce ai renunţat la ele, ți le iei din nou şi iarăşi renunți 
la ele. Ce fel de persoană te face asta? Când te vei ține de cuvânt? Nu 
contează dacă te ţi de cuvânt sau dacă devii hotărât. Nici dacă îţi iei un 
angajament nu are nicio relevanţă. Ce anume este important? Să pui în 
practică adevărul pe care îl înţelegi chiar acum, imediat, de îndată. Chiar 
dacă este cel mai evident adevăr, cel care atrage cel mai puţin atenția 
celorlalți şi pe care tu însuţi pui cel mai puţin accent, practică-l imediat — 
pătrunde-l imediat. Dacă o faci, vei pătrunde imediat în adevărul-realitate și 
vei porni de îndată pe calea urmăririi lui. Vei fi pe punctul de a deveni 
cineva care urmăreşte adevărul. Pe această temelie, vei fi curând capabil să 
devii o persoană care priveşte oamenii şi lucrurile şi care se comportă şi 
acționează conform cuvintelor lui Dumnezeu, cu adevărul drept criteriul 


său. Ce recompensă va fi asta — ce valoare tangibilă! 


După ce am avut părtăşie despre zicale cu privire la comportamentul 
bun din cultura tradițională, aţi dobândit vreo înţelegere cu ajutorul 
acestora? Cum ar trebui să abordaţi acest tip de comportament bun? Unii 
oameni ar putea spune: „Începând de astăzi, nu voi fi o persoană bine 


educată şi rațională, blândă şi rafinată sau curtenitoare. Nu voi fi o așa-zisă 


persoană «bună»; nu voi fi o persoană care respectă bătrânii sau are grijă de 
tineri; nu voi fi o persoană amabilă, abordabilă. Nimic din toate acestea nu 
reprezintă o revărsare firească a umanităţii normale; este un comportament 
înşelător care este simulat şi fals și nu se ridică la nivelul practicării 
adevărului. Ce fel de persoană voi fi? Voi fi o persoană onestă; voi începe 
prin a fi o persoană onestă. În discursul meu, pot să fiu needucat, să nu 
înţeleg regulile, să fiu lipsit de cunoştinţe şi disprețuit de ceilalți, dar voi 
vorbi deschis, cu sinceritate şi fără falsitate. În calitate de persoană şi în 
acțiunile mele, nu voi fi fals şi nu mă voi preface. De fiecare dată când voi 
vorbi, va fi din inimă — voi spune ceea ce gândesc în sinea mea. Dacă voi 
uri pe cineva, mă voi analiza şi nu-i voi face niciun rău acelei persoane; voi 
face doar lucruri care sunt constructive. Când voi vorbi, nu voi lua în 
considerare propriul meu câștig şi nici nu voi fi constrâns de reputația sau 
imaginea mea. Mai mult decât atât, nu voi avea intenția de a-i face pe 
oameni să aibă o părere bună despre mine. Mă va interesa doar dacă 
Dumnezeu este fericit. Să nu rănesc oamenii va fi standardul meu. Ceea ce 
voi face va fi în conformitate cu cerințele lui Dumnezeu; nu voi face lucruri 
care să le facă rău altora şi nici nu voi face lucruri în detrimentul intereselor 
casei lui Dumnezeu. Voi face doar lucruri care sunt benefice pentru alții, voi 
fi doar o persoană cinstită şi care Îl face pe Dumnezeu fericit.” Nu 
reprezintă aceasta schimbarea unei persoane? Dacă într-adevăr practică 
aceste cuvinte, atunci se va fi schimbat cu adevărat. Viitorul şi soarta sa se 
vor fi schimbat în bine. Va porni, în curând, pe calea urmăririi adevărului, 
va pătrunde, în curând, în realitatea adevărului şi va deveni, în curând, o 
persoană cu speranță de mântuire. Acesta este un lucru bun, un lucru 
pozitiv. Necesită asta să deveniți hotărâți sau să vă luaţi un angajament? Nu 
necesită nimic: nici să deveniți hotărâți în faţa lui Dumnezeu; nici să faceți 


inventarul fărădelegilor, greşelilor şi răzvrătirii voastre anterioare, să vă 


grăbit să-l mărturisiți lui Dumnezeu și să-l cereți iertare. Nu e nevoie de 
astfel de formalități. Doar spuneţi ceva adevărat şi din inimă, chiar acum, 
imediat, de îndată, și faceţi ceva temeinic, fără minciuni sau şiretlicuri. 
Atunci veţi fi dobândit ceva și va fi speranță ca voi să deveniți persoane 
oneste. Când cineva devine o persoană onestă, acel om dobândeşte 
adevărul-realitate şi începe să trăiască asemenea unei fiinţe umane. Aşa sunt 


cei pe care îi aprobă Dumnezeu. Nu există nicio îndoială în legătură cu asta. 

Note de subsol: 

a. Kong Rong apare într-o bine-cunoscută poveste chineză, folosită în mod tradițional pentru a-i 
educa pe copii cu privire la valorile curtoaziei şi ale iubirii frățeşti. Povestea relatează despre modul 
în care, atunci când familia sa a primit un coş cu pere, Kong Rong, în vârstă de patru ani, a renunțat 


în favoarea fraților săi mai în vârstă la perele mai mari şi a luat-o pe cea mai mică pentru el. 


Ce înseamnă să urmărești adevărul (4) 


Haideţi să începem prin a ne aminti despre ce am avut părtăşie la 
ultima noastră adunare. (La ultima noastră adunare, subiectul părtăşiei 
noastre a fost „Ce înseamnă să urmărești adevărul”. Mai întâi ne-am 
concentrat asupra acestei întrebări: „Dat fiind că lucrurile pe care oamenii le 
consideră bune şi corecte nu sunt adevărul, de ce se mai agaţă oamenii de 
acele lucruri ca și cum ar fi adevărul şi cred că, făcând asta, urmăresc 
adevărul?” Ai expus trei motive pentru asta. Ai vorbit în principal despre 
primul dintre ele, adică despre ce sunt acele lucruri pe care oamenii, în 
noțiunile lor, le consideră bune şi corecte.) La ultima noastră adunare, am 
avut părtăşie în principal despre primul motiv. Am vorbit despre lucruri pe 
care oamenii, în noțiunile lor, le consideră bune şi corecte şi le-am împărțit 
în două mari categorii, prima fiind „comportamentele bune”, iar a doua, 
„conduita morală bună”. În total, am dat șase exemple pentru prima 
categorie de „comportamente bune”: a fi bine educat și rațional, a fi blând și 
rafinat, a fi curtenitor, a respecta bătrânii şi a avea grijă de tineri, a fi amabil 
şi a fi abordabil. Nu am avut încă părtăşie despre a doua categorie, 
„conduita morală bună”. Există unele chestiuni pe care trebuie să le 
revizulm puțin în urma părtășiei, înlesnind și clarificând adevărurile şi 
principiile acelei părtășii, totul fiind clar şi limpede. Făcând acest lucru, vă 
va fi mai uşor să înţelegeţi adevărul. Ultima dată, părtăşia noastră a fost 
constituită din câteva părți mari, precum şi din câteva exemple specifice. 
Par a fi multe, dar, de fapt, am avut părtăşie doar despre anumite lucruri 
specifice din cadrul acelor părți mari şi, în continuare, am discutat separat 
despre acele detalii, astfel încât părtăşia să fie puţin mai clară şi mai precisă. 
Am dat şase exemple de comportamente bune, dar nu am avut părtăşie în 


detaliu despre fiecare dintre ele, rând pe rând. Printre aceste exemple, a fi 


bine educat și rațional este o reprezentare clasică a ceea ce oamenii 
consideră, în noţiunile lor, că este corect şi bun. Despre acest exemplu am 
avut părtăşie un pic mai mult. Restul sunt similare acestuia; puteți folosi o 


metodă similară pentru a le diseca şi a le discerne. 


Astăzi, înainte să ajungem la conţinutul propriu-zis al părtăşiei noastre, 
vă voi spune două poveşti scurte. Vă place să ascultați poveşti? (Da.) Nu 
este atât de obositor să ascultați o poveste şi nu necesită prea multă 
concentrare. Nu este foarte extenuant, obiectiv vorbind, şi poate fi destul de 
interesant. Aşadar, ascultați cu atenție şi, în timp ce ascultați conţinutul 
poveştilor, gândiți-vă şi la motivul pentru care le spun — ce idei distincte, 
centrale conțin sau, cu alte cuvinte, ce lucruri practice pot câștiga oamenii 
ascultându-le. În regulă — haideţi să ne începem poveștile. Acestea sunt 


poveştile lui Xiaoxiao şi Xiaoji. 
Poveştile lui Xiaoxiao şi Xiaoji 


De ceva timp, Xiaoxiao simţea o durere în ochi, vedea înceţoșat, era 
sensibil la lumină, lăcrima din cauza vântului, avea senzația că are ceva în 
ochi și alte asemenea simptome. Se freca la ochi, dar asta nu îl ajuta prea 
mult. Xiaoxiao nu ştia ce este în neregulă cu el. Se gândea: „Până acum, nu 
am avut niciodată o problemă cu ochii, iar vederea mea este bună. Ce se 
întâmplă?” Când se uita în oglindă, ochii lui arătau cam ca înainte — erau 
doar puţin mai roşii şi uneori un pic injectaţi cu sânge. Acest lucru era 
derutant pentru Xiaoxiao şi puţin neliniştitor. Nu s-a gândit prea mult la 
problemă atunci când a apărut, dar când simptomele au început să fie din ce 
în ce mai frecvente, în cele din urmă nu a mai rezistat. S-a gândit serios: 
„Oare să merg la doctor sau să încerc să mă informez? Ar fi un chin să 
găsesc informaţii despre asta şi s-ar putea să diagnostichez greşit problema 


reală. Mai bine merg direct la doctor; sigur îmi va da un diagnostic precis.” 


Aşadar, Xiaoxiao a mers la medic. Medicul l-a examinat şi nu a găsit 
probleme majore. I-a prescris nişte picături obișnuite pentru ochi şi l-a 
sfătuit pe Xiaoxiao să aibă grijă de ochii lui şi să nu-i suprasolicite. 
Xiaoxiao a fost foarte uşurat să afle că nu avea o problemă majoră cu ochii. 
După ce s-a întors acasă, Xiaoxiao a folosit picăturile pentru ochi în fiecare 
ZI, la orele şi în doza prescrisă de doctor şi, după câteva zile, simptomele s- 
au ameliorat. Lui Xiaoxiao i s-a luat o mare piatră de pe inimă: a crezut că, 
dacă medicina putea să-l vindece, era posibil ca problema să nu fie gravă. 
Dar acel sentiment nu a durat mult și, după un timp, simptomele au revenit. 
Xiaoxiao şi-a mărit doza de picături pentru ochi şi s-a simțit puţin mai bine, 
iar simptomele s-au domolit oarecum. Dar, câteva zile mai târziu, ochiu au 
început să-l deranjeze ca înainte, iar simptomele s-au agravat şi s-au 
manifestat mai des. Xiaoxiao nu a reuşit să-şi dea seama ce se petrece şi s-a 
simțit cuprins de un alt val de nefericire: „Ce ar trebui să fac? 
Medicamentul pe care mi l-a dat doctorul nu are efect. Oare asta înseamnă 
că am o problemă gravă la ochi? Nu pot să o ignor.” De această dată, a 
hotărât să nu mai meargă la doctor şi să nu-l consulte cu privire la 
problemele sale oculare. În schimb, a ales să rezolve singur problema. A 
intrat online şi a găsit tot felul de videoclipuri şi informaţii legate de 
simptomele sale. Majoritatea spuneau că aceste probleme erau cauzate de 
folosirea necorespunzătoare a ochilor, că trebuia să aibă grijă de ochii lui și 
că era şi mai important pentru el să-i folosească în mod corespunzător. Lui 
Xiaoxiao i s-a părut că acest sfat nu era de ajutor şi că nu putea să-i rezolve 
problema. Aşadar, a continuat să caute informaţii. Într-o zi, a dat peste un 
material în care se spunea că simptomele lui pot fi cauzate de o hemoragie a 
retinei, care putea fi precursoarea glaucomului. De asemenea, era posibil ca, 
înrăutățindu-se, simptomele lui să se transforme în cataractă. Când 

Xiaoxiao a citit cuvintele „glaucom” şi „cataractă”, a început să-i bâzâie 


capul. Totul s-a întunecat și aproape a leșinat, inima bătându-i cu putere. 
„O, Dumnezeule, ce se întâmplă? Chiar voi avea glaucom şi cataractă? Am 
auzit că dacă ai cataractă trebuie să te operezi și că, dacă ai glaucom, este 
posibil să orbești! Acesta ar fi sfârșitul meu, nu-i aşa? Sunt încă tânăr — 
dacă orbesc, cum îmi voi petrece tot restul vieții, ca orb? Ce aș mai aştepta 
apoi cu nerăbdare? Nu ar trebui să-mi petrec viaţa în întuneric?” Când 
Xiaoxiao s-a uitat la cuvintele „glaucom” și „cataractă” de pe pagină, a 
constatat că nu mai putea sta liniștit. Era neatent şi se cufunda tot mai mult 
în depresie și deznădejde. Nu ştia ce să facă şi nici cum urma să înfrunte 
zilele ce aveau să vină. Era cuprins de tristeţe şi tot ce se afla înaintea lui se 
pierdea în ceaţă. Confruntat cu această problemă, Xiaoxiao s-a lăsat pe plin 
pradă disperării. Și-a pierdut interesul de a trăi și nu și-a putut aduna 
energia pentru a-şi îndeplini datoria. Nu a vrut să se întoarcă la medic sau să 
menționeze altor persoane problemele sale cu ochii. Desigur, s-a temut ca 
oamenii să nu afle că avea să sufere de glaucom sau cataractă. Și uite aşa, 
Xiaoxiao şi-a petrecut zilele în depresie, negativitate şi confuzie. Nu 
îndrăznea să-şi anticipeze viitorul sau să-şi facă planuri pentru el deoarece, 
pentru Xiaoxiao, viitorul era un lucru teribil, sfâşietor. Îşi trăia zilele în 
depresie și disperare, într-o stare îngrozitoare. Nu voia să se roage sau să 
citească din cuvintele lui Dumnezeu şi, cu siguranţă, nu voia să stea de 
vorbă cu alți oameni. Era de parcă ar fi devenit o persoană complet diferită. 
După câteva astfel de zile, lui Xiaoxiao 1-a venit brusc o idee: „Se pare că 
mă aflu într-o stare proastă. Deoarece viitorul meu este sumbru și 
Dumnezeu, în loc să mă protejeze, mi-a permis să fac această boală, de ce 
ar trebui să-mi mai dau silința să-mi fac datoria? Viaţa e scurtă; ce-ar fi să 
profit de ocazie, cât mai am vederea bună, ca să fac unele dintre lucrurile 
care-mi plac şi să mă răsfăţ? De ce să fie viaţa mea atât de obositoare? De 


ce să-mi fac rău şi să mă tratez atât de rău?” Așadar, când Xiaoxiao nu 


dormea, nu mânca sau nu muncea, îşi petrecea majoritatea timpului pe 
internet, jucând jocuri, urmărind videoclipuri, uitându-se ore în şir la 
emisiuni, iar când ieşea din casă, îşi lua chiar și telefonul cu el şi-l folosea 
ca să se joace neîncetat. Își petrecea zilele cufundat în lumea internetului. 
Desigur, făcând asta, durerea de ochi s-a tot agravat, iar simptomele lui au 
devenit şi mai severe. Când nu mai putea să îndure, folosea picăturile lui 
pentru ochi pentru a-şi calma simptomele, iar când acestea se ameliorau 
puţin, se pierdea din nou pe internet, urmărind lucrurile care îi plăceau. 
Aceasta era metoda lui de a-şi alina frica și teroarea din adâncul inimii și 
modalitatea lui de a-şi petrece timpul, de a trece peste fiecare zi. Ori de câte 
ori îl dureau ochii şi simptomele se agravau, Xiaoxiao se uita în mod 
involuntar la oamenii din jurul lui şi se gândea: „Alții își folosesc ochii ca 
mine. De ce lor nu li se înroşesc, nu lăcrimează tot timpul şi nu simt că ar 
avea ceva în ochi? De ce sunt eu cel cu boala asta? Oare nu are Dumnezeu 
favoriți? M-am sacrificat foarte mult pentru Dumnezeu; de ce nu vrea să mă 
protejează? Dumnezeu este atât de nedrept! De ce toți ceilalți sunt suficient 
de norocoşi să câştige protecţia lui Dumnezeu, dar eu nu pot? De ce am 
mereu parte doar de ghinion?” Cu cât se gândea mai mult Xiaoxiao, cu atât 
se înfuria şi se enerva, cu atât îşi dorea mai mult să folosească 
divertismentul şi distracţia online pentru a-și alunga amărăciunea şi furia. 
Voia să scape de boala lui oculară cât mai curând posibil, dar cu cât voia 
mai mult să scape de amărăciunea şi furia lui, cu atât avea mai puţină 
bucurie şi pace, şi cu atât se simţea mai ghinionist, indiferent cât de 
acaparat era de internet. Şi, în inima lui, se plângea că Dumnezeu este 
nedrept. Zilele au trecut aşa, una după alta. Problema ochilor lui Xiaoxiao 
nu s-a ameliorat, iar starea lui de spirit a devenit din ce în ce mai proastă. În 
acest context, Xiaoxiao s-a simțit cu atât mai neputincios și mai ghinionist. 


Viaţa lui a continuat aşa. Nimeni nu l-a putut ajuta, iar el nu a căutat niciun 


ajutor. Pur şi simplu şi-a petrecut fiecare zi în ceață, deprimat şi 


neputincios. 


Aceasta a fost povestea lui Xiaoxiao. li vom pune capăt aici. Urmează 


povestea lui Xiaoji. 


În timp ce îşi îndeplinea datoria, Xiaoji a întâmpinat aceeași problemă 
ca Xiaoxiao. Vederea 1 se înceţoșa și deseori îşi simţea ochii umflați și 
iritați. Acest lucru era însoțit frecvent de senzația că avea ceva în ochi, iar el 
nu se simţea mai bine după ce şi-i freca. Se gândea: „Ce se întâmplă? Ochii 
mei erau grozavi; până acum, nu am mai fost niciodată la oftalmolog. Ce se 
întâmplă cu ei în ultima vreme? S-ar putea să am o problemă cu ochii?” 
Când se privea în oglindă, ochii lui nu arătau altfel decât înainte. Doar avea 
o senzație de arsură în ochi şi, când clipea tare, își simţea ochii și mai 
sensibili şi umflați şi începeau să-i lăcrimeze. Xiaoji a simţit că era ceva în 
neregulă cu ochii lui şi s-a gândit: „Problemele cu ochii sunt importante. Nu 
ar trebui să le ignor. Chiar şi aşa, nu mă simt atât de rău, iar asta nu mi-a 
afectat viaţa sau datoria. În ultima vreme, am fost foarte ocupat cu lucrarea 
bisericii, iar mersul la medic ar avea repercusiuni asupra datoriei mele. Voi 
căuta pur şi simplu informaţii despre asta când voi avea timp liber.” După 
ce a luat această hotărâre, Xiaoji a căutat informaţii relevante atunci când 
nu a fost ocupat cu datoria lui şi a aflat că nu are nicio problemă gravă cu 
ochii — disconfortul său era cauzat de folosirea excesivă şi îndelungată a 
ochilor. Folosindu-și și îngrijindu-şi adecvat ochii şi făcând nişte exerciţii 
potrivite, ochii lui aveau să revină la normal. Xiaoji a fost foarte fericit când 
a citit asta. „Nu este o problemă gravă, aşa că nu trebuie să mă îngrijorez 
prea mult. Această sursă spune că trebuie să-mi folosesc ochii în mod 
corespunzător şi să-i antrenez corect — aşa că doar voi căuta cum să-mi 
folosesc ochii în mod corespunzător şi ce exerciţii ar trebui să fac pentru ca 


ei să revină la normal.” Apoi a căutat mai multe informaţii relevante, şi din 


acestea, a ales câteva metode și abordări care se potriveau situaţiei sale. De 
atunci, pe lângă viaţa normală şi îndeplinirea datoriei sale, Xiaoji a avut o 
nouă sarcină: aceea de a-şi îngriji ochii. În fiecare zi, a pus în practică 
tehnicile de îngrijire a ochilor pe care le învățase. În timp ce le-a încercat, a 
căutat să vadă dacă îi atenuau simptomele avute la ochi. După o perioadă în 
care le-a testat şi le-a încercat, Xiaoji a simțit că unele dintre metode erau 
aplicabile, în timp ce altele erau bune doar în teorie, nu în practică — cel 
puţin, nu au putut să-i rezolve problema. Și așa, pe baza descoperirilor sale 
din acea perioadă inițială, Xiaoji a ales câteva metode și tehnici pentru 
menţinerea sănătății ochilor care au funcționat pentru el. A practicat 
folosirea adecvată a ochilor şi îngrijirea lor în fiecare zi, ori de câte ori acest 
lucru nu i-a întârziat datoria. După un timp, Xiaoji chiar a simțit că ochii lui 
sunt din ce în ce mai bine; simptomele lui anterioare — roşeaţă, durere, 
senzație de arsură şi aşa mai departe — au început să dispară încet şi s-au 
manifestat din ce în ce mai rar. Xiaoji s-a simțit foarte norocos. „Slavă lui 
Dumnezeu pentru îndrumarea Sa. Acestea sunt harul şi călăuzirea Lui.” 
Deşi ochii i-au pus mai puţine probleme şi simptomele n-au mai fost atât de 
grave, Xiaoji a continuat să practice acele metode de îngrijire a lor şi să şi-i 
folosească în mod corect, fără a se culca pe o ureche. Şi, după un timp, 
ochii lui au revenit complet la normal. Din această experienţă, Xiaoji a 
învăţat câteva metode de a-şi păstra sănătatea ochilor şi, de asemenea, a 
învăţat cum să-şi folosească ochii şi să trăiască în mod corect. El a adăugat 
câteva cunoștințe pozitive, practice, repertoriului său de viaţă. Xiaoji a fost 
foarte fericit. A simţit că, deşi a întâmpinat unele suişuri şi coborâşuri şi a 
avut câteva experienţe neobișnuite, în cele din urmă câștigase din asta o 
experiență prețioasă de viaţă. Ori de câte ori o persoană din jurul lui spunea 
că o dor ochii, că sunt umflaţi și sensibili, Xiaoji îi povestea sincer despre 


experienţa lui şi abordările şi tehnicile pe care le folosise. Cu ajutorul lui 


Xiaoji, cei care experimentau simptomele problemelor oculare au aflat, de 
asemenea, modalități și metode de a-și folosi corect ochii și de a le menţine 
sănătatea. Xiaoji era fericit şi de mare ajutor oamenilor din jurul lui. Şi 
astfel, în acea perioadă, Xiaoji şi ceilalți au dobândit unele cunoştinţe 
practice pe care oamenii ar trebui să le aibă în viaţa lor. Toţi au lucrat şi şi- 
au îndeplinit îndatoririle împreună, fericiți şi bucuroşi. Xiaoji nu a cedat 
negativității sau neputinței din cauza problemei sale cu ochii şi nici nu s-a 
plâns vreodată de ghinionul lui. Deşi atunci când a căutat informaţii, a văzut 
unele dintre afirmaţiile alarmante pe care le văzuse şi Xiaoxiao, nu le-a 
acordat prea multă atenţie. În schimb, şi-a rezolvat în mod activ şi 
corespunzător problema. Când acelaşi lucru i s-a întâmplat și lui Xiaoxiao, 
el a fost cuprins în mod repetat de depresie, neputinţă şi confuzie. Xiaoji, pe 
de altă parte, nu numai că a evitat să fie cuprins de depresie şi confuzie, dar 
nici nu s-a lăsat pradă resentimentelor împotriva lui Dumnezeu — şi chiar a 
câştigat din aceste evenimente o atitudine mai benefică, mai activă şi mai 


pozitivă faţă de viață. S-a ajutat pe sine şi i-a ajutat pe alții. 


Acestea au fost poveştile lui Xiaoxiao şi Xiaoji. Acum aţi auzit ambele 
lor poveşti. Le-aţi înțeles? De care dintre ei vă place: de Xiaoxiao sau de 
Xiaoji? (De Xiaoji.) Așadar, ce este rău la Xiaoxiao? (Când s-au abătut 
lucruri asupra lui, el nu a fost capabil să le facă față în mod corespunzător. 
A fost negativ şi potrivnic.) Să fii negativ şi potrivnic înseamnă să-ți 
provoci distrugerea. Când se abat lucruri asupra altor oameni, ei pot să 
caute adevărul pentru a le rezolva, dar când lui Xiaoxiao i s-a întâmplat 
ceva, el nu a fost capabil să caute adevărul, ci a ales negativitatea şi 
împotrivirea. Îşi atrăgea asupra lui distrugerea. Poate că informaţiile sunt 
avansate în zilele noastre, dar în această lume satanică, minciunile şi 
tertipurile abundă. Lumea este plină de minciuni și tertipuri. În faţa oricărei 


probleme sau a oricărui tip de informație în această lume haotică, oamenii 


trebuie să aibă înţelepciune, să fie inteligenţi şi perceptivi şi să aibă 
discernământ. Ei trebuie să filtreze în mod riguros diferitele tipuri de 
informaţii, dintr-o perspectivă adecvată. Oamenii nu trebuie să creadă cu 
ușurință nicio afirmaţie şi cu siguranţă nu trebuie să accepte uşor niciun fel 
de informaţie. În lumea Satanei, toți oamenii mint, iar mincinoșşii nu sunt 
niciodată tragi la răspundere. Își spun minciunile și atât. Nimeni pe lumea 
asta nu denunță minciunile; nimeni nu denunță tertipurile. Inima omului 
este greu de înţeles, iar în spatele fiecărui mincinos, există o intenție şi un 
scop. De exemplu, te duci la medic şi acesta îți spune: „Boala ta trebuie 
tratată rapid. Dacă nu o tratăm, se poate transforma în cancer!” Dacă eşti 
timid, îți va fi frică: „O, nu! Poate să se transforme în cancer! Să o tratăm 
imediat!” Şi, ca urmare, cu cât încerci mai mult să o vindeci, cu atât se 
agravează şi ajungi la spital. De fapt, medicul a spus că boala ta poate să se 
transforme în cancer, ceea ce înseamnă că încă nu este cancer și, totuși, ai 
înţeles greșit că trebuie tratată urgent ca şi cum ar fi cancer. Nu îţi atragi 
moartea făcând asta? Dacă o tratezi ca pe cancer, atunci, cu cât încerci mai 
mult să o vindeci, cu atât mai repede vei muri. Vei putea, așadar, să 
supraviețuieşti mult mai mult? (Nu.) Boala de care suferi nu este, de fapt, 
cancer, aşadar, de ce i-ar spune medicul că, dacă nu o tratezi, se va 
transforma în cancer? Spune asta ca să te stoarcă de bani, ca să te determine 
să-ți tratezi boala ca şi cum ar fi una gravă. Dacă ai şti că este o afecțiune 
minoră, nu ai încerca să o vindeci, iar el nu i-ar putea lua banii. Mulți 
doctori când își văd pacienţii, îi înşfacă, aşa cum un demon înşfacă o 
persoană, îi țin strâns şi nu le dau drumul. Aceasta este o abordare comună 
pe care majoritatea medicilor o folosesc cu pacienţii lor. Încep prin a-ţi 
spune cât de renumiţi sunt, cât de buni sunt în medicină, câți oameni au 
vindecat, ce boli au vindecat şi de cât timp practică medicina. Te fac să ai 


încredere în ei, să iei loc şi să le accepţi tratamentul. Apoi, îti spun că vei 


contracta o boală gravă şi că, dacă nu urmezi tratamentul, ai putea muri. 
Toată lumea moare, dar chiar va fi această boală cea care te ucide? Nu 
neapărat. Viaţa și moartea fiecărei persoane sunt în mâinile lui Dumnezeu. 
El este cel care le decide, nu medicii. Doctorii folosesc adesea acest truc 
pentru a-i păcăli pe oameni. Cei care sunt timizi şi se tem de moarte caută 
sfaturi medicale peste tot şi îi lasă pe medici să se pronunţe în legătură cu 
sănătatea lor. Dacă medicul lor spune că au şanse să se îmbolnăvească de 
cancer, îl cred şi se grăbesc să-l lase pe medic să-i trateze, pentru a înlătura 
riscul ca ei să moară de cancer. Oare nu se sperie singuri? (Ba da.) Vom 
înceta să mai discutăm acum despre medici și vom continua să vorbim 
despre Xiaoxiao şi Xiaoji. Perspectivele, punctele de vedere și atitudinile 
lor faţă de tot ceea ce se întâmplă în jurul lor nu ar putea fi mai diferite. 
Xiaoxiao nu este altceva decât un ghem de negativitate, în timp ce Xiaoji 
este capabil să abordeze în mod corespunzător ceea ce 1 se întâmplă. Are 
rațiunea și judecata umanității normale şi înfruntă lucrurile într-un mod 
activ. De asemenea, continuă să-și îndeplinească datoria. Cei doi nu puteau 
fi mai diferiți. Când 1 se întâmplă ceva lui Xiaoxiao, el acceptă situaţia ca 
fiind fără speranță şi acționează cu nesăbuinţă. Nu caută metoda şi 
mijloacele potrivite pentru a o aborda şi este, de asemenea, lipsit de 
discernământ, confuz, nesăbuit, încăpățânat şi intransigent — şi, totodată, 
destul de malițios. Când se îmbolnăvește, când întâmpină vreo dificultate 
sau i se întâmplă ceva rău, speră că și ceilalți vor păţi la fel. Îl urăşte pe 
Dumnezeu pentru că nu l-a protejat şi vrea să-și verse mânia. Însă nu 
îndrăzneşte să se manifeste şi să-şi verse mânia pe ceilalți, așa că dă frâu 
liber furiei şi se înfurie pe el însuşi. Nu este aceasta o fire feroce? (Ba da.) 
Să fii plin de resentimente, de ură şi invidie atunci când ceva mărunt nu 
merge cum vrei tu — aceasta e ferocitate. Când 1 se întâmplă ceva lui Xiaoji, 


el are rațiunea și judecata umanității normale. Are înțelepciune şi face 


alegerile pe care se cuvine să le facă o persoană cu umanitate normală. Deşi 
Xiaoji suferea de aceeași afecţiune ca şi Xiaoxiao, problema lui s-a rezolvat 
în cele din urmă, în timp ce Xiaoxiao nu a reușit niciodată să-şi rezolve 
problema, iar aceasta a avansat constant şi s-a tot agravat. Problema lui 
Xiaoxiao este una gravă şi nu ţine doar de boala trupului — el a dezvăluit 
firea care se afla în adâncul inimii sale; și-a expus încăpăţânarea, 
intransigența, nesăbuinţa şi malițiozitatea. Asta este diferenţa dintre cei doi. 
Dacă voi cunoaşteţi şi înțelegeți mai în detaliu modul în care trăiesc aceşti 
doi oameni, precum şi atitudinile şi metodele lor de a face față lucrurilor, 
puteți continua să aveţi părtăşie despre asta mai târziu, comparându-vă cu ei 
şi învățând o lecţie din asta. Desigur, ar trebui să pătrundeți în lucruri într- 
un mod activ, ca Xiaoji. Ar trebui să abordaţi viața în mod corespunzător şi 
să vă străduiți să priviți oamenii şi lucrurile și să vă comportaţi și să 
acționaţi în totalitate conform cuvintelor lui Dumnezeu, cu adevărul drept 
criteriul vostru, astfel încât să deveniți persoane care urmăresc adevărul. Nu 
trebuie să fiți precum Xiaoxiao. Nu-i aşa? (Ba da.) Acesta este modul în 


care ar trebui să urmăriți şi să practicaţi. 


Acum, vom recapitula puţin subiectele despre care am avut părtăşie la 
ultima noastră adunare. Am vorbit despre primul aspect al lucrurilor pe care 
oamenii le consideră corecte şi bune — comportamentele bune — şi am 
enumerat şase exemple de comportamente bune. Toate erau lucruri 
promovate de cultura tradițională şi comportamente bune pe care oamenii le 
plac în viaţa lor reală. Puteţi să-Mi spuneţi care au fost? (A fi bine educat și 
rațional, a fi blând și rafinat, a fi curtenitor, respectuos faţă de bătrâni și 
grijuliu faţă de tineri, a fi amabil şi a fi abordabil.) Nu am dat alte exemple. 
În cadrul culturilor tradiţionale din alte ţări este posibil să existe unele 
diferenţe faţă de cele șase comportamente bune reprezentative, care sunt 


propuse de cultura tradițională chineză, dar pe acestea nu le vom enumera. 


Ultima dată, am avut părtăşie despre conținutul specific al acestor şase 
comportamente bune și le-am disecat. În general, aceste comportamente 
exterioare bune nu reprezintă lucrurile pozitive din umanitate și cu atât mai 
puţin reprezintă faptul că o persoană şi-a schimbat firea — cu siguranță nu 
demonstrează că o persoană înţelege adevărul şi trăieşte adevărul-realitate. 
Sunt doar comportamente exterioare pe care omul poate să le vadă. Pe 
scurt, sunt manifestări exterioare ale omului. Aceste manifestări și efuziuni 
exterioare sunt doar formalități afişate atunci când oamenii interacționează, 
se înţeleg unii cu alții și trăiesc unii cu alții. La ce se referă „formalitățile”? 
Se referă la cele mai superficiale lucruri care îi fac pe oameni să se simtă în 
largul lor când le văd. Nu reprezintă nimic din esenţa oamenilor, nici 
gândurile și opiniile lor, nici atitudinea lor faţă de lucrurile pozitive şi cu 
atât mai puţin reprezintă atitudinea oamenilor față de adevăr. Cerinţele şi 
standardele de evaluare pe care le are omenirea cu privire la 
comportamentele exterioare sunt doar formalităţi pe care oamenii pot să le 
priceapă şi să le realizeze. Nu au absolut nicio legătură cu esenţa omului. 
Oricât de amabili sau abordabili ar părea oamenii la suprafață și oricât de 
mult le plac altora comportamentele exterioare pe care le trăiesc, le 
respectă, le venerează şi le adoră, asta nu înseamnă că au umanitate şi nici 
nu înseamnă că natura-esenţa lor e bună, că iubesc lucrurile pozitive sau că 
au un simţ al dreptăţii şi, desigur, şi mai puţin înseamnă că sunt oameni care 
pot să urmărească adevărul. Toate comportamentele bune care au fost 
rezumate de omenire nu sunt altceva decât nişte manifestări exterioare şi 
lucruri trăite pe care oamenii le promovează pentru a se diferenţia de alte 
forme de viaţă. De exemplu, a fi bine educat şi rațional, a fi blând şi rafinat 
şi a fi curtenitor — aceste comportamente bune arată doar că o persoană pare 
destul de manierată, politicoasă, educată şi cultivată, spre deosebire de 


animale, care nu respectă nicio regulă. Oamenii se şterg la gură cu mâna sau 


cu şerveţelul după ce mănâncă sau beau, curățându-se puţin. Dacă ai încerca 
să ştergi botul unui câine după ce a mâncat sau a băut, nu ar fi bucuros. 
Animalele nu înţeleg astfel de lucruri. Așadar, de ce oamenii le înțeleg? 
Pentru că oamenii sunt „animale superioare”. Ar trebui să înțeleagă aceste 
lucruri. Așadar, aceste comportamente bune sunt exact ceea ce omul 
folosește pentru a reglementa comportamentul grupului biologic care este 
omenirea şi nu fac altceva decât să diferențieze omenirea de formele 
inferioare de viaţă. Acestea nu au absolut nicio legătură cu purtarea, cu 
urmărirea adevărului sau cu închinarea la Dumnezeu. Asta înseamnă că, 
deşi în exterior poţi să fii la înălțimea standardelor şi a cerinţelor de a fi 
bine educat şi rațional, blând şi rafinat și aşa mai departe, cu toate că este 
posibil să ai aceste comportamente bune, asta nu înseamnă că ești o 
persoană care are umanitate, sau o persoană care deține adevărul, sau una 
care se teme de Dumnezeu şi se fereşte de rău. Nu înseamnă deloc niciunul 
dintre acele lucruri. Dimpotrivă, înseamnă doar că, după ce ai trecut prin 
sistemul educaţiei comportamentale și al normelor de etichetă, discursul, 
expresiile faciale, purtarea ta şi aşa mai departe au devenit puţin mai 
disciplinate. Arată că eşti mai bun decât animalele şi ai un strop de 
asemănare umană, dar nu arată că eşti cineva care urmăreşte adevărul. Se 
poate spune chiar că nu are nimic de-a face cu urmărirea adevărului. Faptul 
că ai aceste comportamente bune nu înseamnă deloc că întruneşti condiţiile 
potrivite pentru a urmări adevărul, şi cu atât mai puţin înseamnă că ai intrat 
deja în adevărul-realitate şi l-ai câştigat. Nu demonstrează deloc aceste 


lucruri. 


Oricine a ținut o pisică sau un câine ca animal de companie va simţi că 
acea ființă are ceva demn de iubit. Câteva pisici şi câțiva câini chiar au 
anumite maniere. Când unele pisici vor să intre în camera stăpânului lor, 


vor mieuna de câteva ori la ușă, înainte de a intra. Nu vor intra dacă 


stăpânul lor nu spune nimic; vor intra doar după ce stăpânul lor spune: 
„Intră.” Chiar şi pisicile pot practica acest tip de etichetă — ele ştiu să ceară 
permisiunea înainte de a intra în camera stăpânului lor. Nu este acesta un fel 
de comportament bun? Dacă până şi animalele pot să aibă acest tip de 
comportament bun, cu cât mai sus faţă de animale pot să-i pună pe oameni 
comportamentele bune pe care le au? Acesta este nivelul minim de bun-simt 
pe care oamenii ar trebui să-l aibă — nu trebuie predat, este un lucru foarte 
normal. Oamenii s-ar putea să creadă că acest tip de comportament bun este 
relativ adecvat, iar acesta îi poate face să se simtă oarecum mai confortabil, 
dar oare trăirea acestor comportamente bune reprezintă calitatea sau esența 
umanităţii lor? (Nu.) Nu o reprezintă. Sunt doar reguli şi metode pe care un 
om ar trebui să le aibă în acțiunile lui — nu au absolut nicio legătură cu 
esenţa și calitatea umanităţii cuiva. Haideţi să luăm ca exemplu pisicile și 
câinii — ce au în comun? Când oamenii le dau ceva de mâncare, aceste 
animale manifestă intimitate şi recunoştinţă. Ele au şi pot să manifeste acest 
tip de comportament. Ceea ce este diferit la ele este că unele sunt 
specializate în prinderea șoarecilor, iar celelalte în paza casei. O pisică 
poate să-și părăsească stăpânul oricând și oriunde; când poate să se distreze, 
o pisică îşi va uita stăpânul şi nu-i va acorda atenţie. Un câine nu-și va 
părăsi niciodată stăpânul; dacă te identifică drept stăpânul său, chiar dacă îşi 
va schimba proprietarul, tot te va recunoaşte şi te va trata ca stăpân. Aceasta 
este diferența dintre pisici şi câini, în ceea ce priveşte calitatea morală a 
comportamentului şi esenței lor. Acum, haideţi să vorbim despre oameni. 
Printre comportamentele pe care omul le crede bune, precum a fi bine 
educat şi rațional, a fi curtenitor, a fi abordabil şi aşa mai departe, deși 
există unele care depășesc comportamentul altor specii — adică lucrurile de 
care este capabil omul depăşesc aptitudinile altor specii — acestea nu sunt 


altceva decât comportamente şi reguli exterioare, sunt pur şi simplu 


abordări menite să reglementeze comportamentul oamenilor şi să-i 
diferențieze de alte forme de viață. Faptul că au aceste comportamente bune 
îi poate face pe oameni să simtă că sunt diferiți sau mai buni decât alte 
forme de viaţă, dar realitatea este că, în anumite privințe, oamenii se 
comportă mai rău decât animalele. Luaţi, de exemplu, respectul pentru 
bătrâni şi grija faţă de tineri. În regnul animal, lupii fac asta mai bine decât 
oamenii. Într-o haită, lupii adulţi vor avea grijă de un pui, indiferent cui îi 
aparține. Nu îl vor agresa și nu-i vor face rău. Omul nu reuşeşte să facă asta 
ŞI, în acest fel, omenirea este mai rea decât o haită de lupi. Ce fel de respect 
pentru bătrâni şi ce grijă faţă de tineri are omenirea? Sunt oamenii cu 
adevărat capabili să realizeze acest lucru? Majoritatea oamenilor nu sunt în 
stare „să aibă grijă de tineri”, oamenii nu au acest tip de comportament bun, 
ceea ce înseamnă că nu au acest tip de umanitate. De exemplu: când un 
copil este cu părinții lui, oamenii vor fi destul de amabili și abordabili 
atunci când vorbesc cu acel copil, dar când părinţii lui nu sunt acolo, partea 
demonică a oamenilor se manifestă. În cazul în care copilul le vorbeşte, ei îl 
vor ignora sau chiar li se va părea dezagreabil şi îl vor abuza. Ce răi sunt! În 
multe ţări din lume, traficul de copii nu este neobişnuit — este o problemă 
mondială. Dacă oamenii nu au nici măcar comportamentul bun de a-i 
respecta pe bătrâni și de a avea grijă de tineri şi nu simt nicio remuşcare 
atunci când agresează copii, spuneţi-Mi, ce fel de umanitate este aceasta? Ei 
tot pretind că îi respectă pe bătrâni şi au grijă de tineri, dar aceasta este doar 
o fațadă. De ce dau acest exemplu? Pentru că, deşi omenirea a propus aceste 
comportamente bune şi a propus aceste cerinţe şi standarde pentru 
comportamentul oamenilor, esenţa coruptă a omului nu se poate schimba 
niciodată, indiferent dacă oamenii sunt capabili să le realizeze sau câte 
comportamente bune au. Criteriile pentru opiniile omului despre oameni și 


lucruri, precum şi pentru comportamentul şi acțiunile lui, provin în 


întregime din gândurile şi opiniile omenirii corupte şi sunt determinate de 
firi corupte. Deşi cerințele şi standardele promovate de omenire sunt 
recunoscute ca standarde bune şi înalte, sunt oamenii capabili să le atingă? 
(Nu.) Aceasta este o problemă. Chiar dacă o persoană se comportă puţin 
mai bine în exterior şi este răsplătită şi recunoscută pentru asta, şi acest 
lucru e întinat de prefăcătorie şi tertipuri, pentru că, după cum recunoaşte 
toată lumea, a face un pic de bine este uşor — greu este să faci bine o viață 
întreagă. Dacă e cu adevărat o persoană bună, de ce îi este atât de greu să 
facă lucruri bune? Așadar, nicio persoană nu poate să se ridice la nivelul 
aşa-numitelor standarde „bune” şi recunoscute ale omenirii. Totul e 
bravadă, escrocherie şi ficțiune. Chiar dacă oamenii pot îndeplini, în 
exterior, câteva dintre aceste standarde şi pot avea un pic de comportament 
bun — precum să fie bine educați şi raționali, să fie blânzi şi rafinați, să fie 
curtenitori, să-i respecte pe bătrâni şi să aibă grijă de tineri, să fie amabili şi 
abordabili — cu toate că oamenii pot să facă şi să aibă câteva dintre aceste 
lucruri, este doar pentru o perioadă scurtă de timp, e temporar sau într-un 
mediu trecător. Ei au aceste manifestări doar atunci când au nevoie. De 
îndată ce un lucru le atinge statutul, mândria, bogăţia, interesele sau chiar 
soarta şi perspectivele, natura şi sinele lor interior feroce vor izbucni. Nu 
vor mai părea bine educați şi raționali, blânzi şi rafinați, curtenitori, 
respectuoşi cu bătrânii şi grijulii faţă de tineri, amabili sau abordabili. În 
schimb, se vor lupta unii cu alții şi vor complota unii împotriva altora, 
fiecare încercând să-l depășească pe celălalt, înscenându-şi ceva și 
ucigându-se unii pe alţii. Asemenea lucruri se întâmplă mult prea des — de 
dragul intereselor, al statutului sau al autorităţii lor, prietenii, rudele și chiar 
taţii şi fiu vor încerca să se masacreze unii pe alţii, până când doar unul 
dintre ei va supraviețui. Situaţia nefericită care există între oameni se vede 


clar. De aceea, a fi bine educat și rațional, a fi blând și rafinat, a fi 


curtenitor, a-i respecta pe bătrâni şi a avea grijă de tineri, a fi amabil și 
abordabil nu pot decât să fie numite produse ale circumstanțelor trecătoare. 
Nicio persoană nu le poate trăi cu adevărat — nici măcar înțelepții şi oamenii 
măreţi adoraţi de chinezi nu erau capabili de aceste lucruri. Așadar, toate 
aceste învățături și teorii sunt absurde. Toate sunt pure absurdităţi. Oamenii 
care urmăresc adevărul sunt în stare să rezolve problemele care ţin de 
interesele personale conform cuvintelor lui Dumnezeu și cu adevărul drept 
criteriul lor și sunt capabili să practice adevărul și să se supună lui 
Dumnezeu. În acest fel, adevărul-realitate pe care îl au ei depășește 
standardele pentru comportamentul bun recunoscut de omenire. Acera care 
nu urmăresc adevărul nu pot trece de bariera propriilor interese și, prin 
urmare, nu pot pune adevărul în practică. Ei nici măcar nu pot să respecte 
reguli, precum comportamentele bune. Care sunt, atunci, baza şi criteriile 
pentru opiniile lor despre oameni și lucruri și pentru comportamentul și 
acțiunile lor? Cu siguranţă, ele sunt doar reguli şi doctrine, sunt filosofiile și 
legile Satanei, și nu adevărul din cuvintele lui Dumnezeu. Acest lucru e 
cauzat de faptul că aceşti oameni nu acceptă adevărul şi îşi văd doar de 
propriile interese, aşa că, în mod firesc, ei nu pot pune adevărul în practică. 
Nici măcar nu pot să respecte comportamentele bune — încearcă să se 
prefacă, dar nu pot să-și păstreze aparențele. Prin aceasta, îşi expun 
adevăratul caracter. De dragul propriilor interese, ei se vor lupta, vor înşfăca 
şi jefui, vor complota, vor unelti şi se vor deda tertipurilor, îi vor pedepsi pe 
alții şi chiar vor ucide pe cineva. Ei pot face toate aceste lucruri feroce — nu 
e oare natura lor expusă în asta? Şi când natura lor este expusă, alții pot să 
vadă cu uşurinţă intențiile și bazele cuvintelor şi acţiunilor lor; alții pot să-şi 
dea seama că aceşti oameni trăiesc în totalitate după filosofule Satanei, că 
baza pentru opiniile lor despre oameni și lucruri şi pentru comportamentul 


şi acţiunile lor o reprezintă filosofiile Satanei. De exemplu: „Fiecare pentru 


sine şi diavolul să-l ia pe cel mai din spate”, „Banii fac lumea să se învârtă”, 
„Unde e viaţă, e speranţă”, „Aşa cum o minte măruntă nu te face un 
gentleman, un om adevărat trebuie să fie nemilos”, „Dacă eşti nepoliticos, 
nu voi fi corect”, „[i-o plătesc cu aceeaşi monedă” şi aşa mai departe — 
aceste legi şi afirmaţii ale logicii satanice preiau controlul printre oameni. 
Când oamenii trăiesc respectând aceste lucruri, comportamentele bune 
precum să fie bine educați și raționali, să fie blânzi și rafinaţi, să fie 
curtenitor, să-i respecte pe bătrâni şi să aibă grijă de tineri şi aşa mai departe 
devin măşti pe care oamenii le folosesc pentru a se deghiza, devin faţade. 
De ce devin faţade? Pentru că temelia și legile după care trăiesc oamenii cu 
adevărat sunt lucruri inculcate omului de Satana, și nu adevărul. Şi astfel, 
conştiinţa şi moralitatea cea mai rudimentară a omului nu au niciun efect 
asupra unei persoane care nu iubeşte adevărul. Când se întâmplă ceva care 
are legătură cu interesele lui, adevăratul lui sine va izbucni şi, în acel 
moment, oamenii îi vor vedea adevărata faţă. Oamenii vor spune șocați: 
„Dar nu este de obicei foarte blând, curtenitor și distins? De ce, atunci când 
1 se întâmplă ceva, pare să se transforme într-o cu totul altă persoană?” De 
fapt, acea persoană nu s-a schimbat; doar că adevăratul ei sine nu fusese 
dezvăluit şi expus până atunci. Când lucrurile nu îi ating interesele şi înainte 
să-şi scoată mănuşile, toate acțiunile ei sunt tertipuri şi deghizări. Legile și 
baza existenţei sale pe care le dezvăluie atunci când îi sunt afectate sau 
amenințate interesele şi când încetează să se deghizeze reprezintă natura ei, 
esenţa ei şi cine este cu adevărat. Aşadar, orice fel de comportament bun are 
o persoană — oricât de impecabil le pare altor oameni comportamentul ei 
exterior — asta nu înseamnă că e cineva care urmăreşte adevărul şi iubeşte 
lucrurile pozitive. Cel puţin, nu înseamnă că are o umanitate normală şi cu 
atât mai puţin înseamnă că este de încredere sau o persoană cu care merită 


să interacționezi. 


În cadrul discuţiei despre comportamentele bune, am dat ca exemple a 
fi bine educat şi rațional, blând și rafinat, curtenitor, a respecta bătrânii şi a 
avea grijă de tineri, a fi amabil şi abordabil. Vom lua acum ca exemplu a 
respecta bătrânii și a avea grijă de tineri şi vom avea părtăşie în detaliu 
despre asta. A respecta bătrânii şi a avea grijă de tineri reprezintă un 
fenomen foarte normal în viaţa umană. Poate să apară chiar și în cadrul 
unor populaţii de animale, aşa că, în mod firesc, ar trebui să apară şi mai 
mult în rândul oamenilor, care au conștiință şi rațiune. Oamenii ar trebui să 
adopte acest comportament mai bine, mai concret şi mai practic decât alte 
specii, mai degrabă decât să-l trateze superficial. Oamenii ar trebui să se 
priceapă mai bine decât alte specii să adere la acest comportament bun de a- 
1 respecta pe bătrâni și de a avea grijă de tineri, deoarece au conştiinţă și 
rațiune, ceea ce alte specii nu au. În adoptarea acestui comportament bun, 
oamenii ar trebui să fie capabili să demonstreze că umanitatea lor este mai 
mare decât esenţa altor specii, că este diferită. Dar oare chiar fac oamenii 
asta? (Nu.) Fac asta oamenii educați şi bine informaţi? (Nici ei nu o fac.) 
Haideţi să-i lăsăm deoparte pe oamenii de rând şi să vorbim despre 
problemele elitei şi despre cele ale curţii regale. În prezent, mai multe tări 
pun în scenă o serie de drame de la palat, expunând multe dintre poveştile 
tumultoase ale familiilor regale. Prin faptul că pun un accent deosebit pe 
ordinea ierarhică, membrii palatului și oamenii de rând se aseamănă. Cei 
din familiile regale au avut o educație mai profundă şi mai specifică privind 
comportamentul bun de a-i respecta pe bătrâni și de a avea grijă de tineri 
decât oamenii de rând, iar generațiile mai tinere din familiile regale se 
pricep mai bine la a fi grijulii și respectuoase față de bătrâni decât oamenii 
obişnuiţi — sunt implicate multe norme de etichetă. Când vine vorba de a-i 
respecta pe bătrâni şi a avea grijă de tineri, cei din familiile regale au cerinţe 


deosebit de mari pentru acest aspect al comportamentului bun, pe care 


trebuie să-l respecte întocmai. La suprafaţă, ei par să rămână credincioşi 
cerinței culturii tradiționale de a-i respecta pe bătrâni şi a avea grijă de 
tineri, la fel cum o fac oamenii de rând — şi, totuși, oricât de bine sau de 
corespunzător fac acest lucru, oricât de decenţi şi de ireproşabili par a fi, în 
spatele fațadei acestui comportament fără cusur se ascund tot felul de 
transferuri de putere şi schimburi între diverse forţe. Între fii şi taţi, nepoți şi 
bunici, servitori şi stăpâni, miniștri și monarhi — la suprafaţă, toți par să 
respecte acel criteriu comportamental fundamental: respectarea bătrânilor şi 
grija faţă de tineri. Însă pentru că autoritatea monarhică şi diverse alte forţe 
sunt toate combinate, acest comportament exterior nu are nicio funcție. Nu 
este deloc în măsură să afecteze ceea ce rezultă, în cele din urmă, din 
transferul puterii monarhice şi schimbul diferitelor forțe. Desigur, acest tip 
de comportament bun nu este la bază în măsură să înfrâneze pe nimeni care 
râvneşte la tron sau are ambiţii legate de putere. Oamenii de rând susţin 
regula de a respecta bătrânii şi a avea grijă de tineri, care le-a fost transmisă 
de strămoşii lor. Şi ei trăiesc în mijlocul constrângerilor acestei reguli. 
Indiferent câte interese se intersectează sau ce lupte apar atunci când acele 
interese se ciocnesc, oamenii de rând tot sunt capabili să trăiască împreună 
după aceea. Dar situația e diferită în familiile regale, deoarece interesele şi 
disputele lor pentru putere sunt mai însemnate. Se luptă și se tot luptă, iar 
rezultatul final este că învingătorii devin regi, iar învinși devin criminali — 
fie moare o parte, fie cealaltă. Câștigătorii şi învinşii susțin deopotrivă 
această regulă de a-i respecta pe bătrâni şi a avea grijă de tineri, dar pentru 
că fiecare își exercită puterea în diferite grade şi are dorințe şi ambiţii 
diferite sau din cauza discrepanțelor dintre forțele fiecărei părți, unii 
supraviețuiesc la final, iar ceilalți sunt distruși. Ce determină acest lucru? 
Este determinat de regula de a respecta bătrânii şi a avea grijă de tineri? 


(Nu.) Așadar, ce îl determină? (Natura satanică a omului.) Ce vreau să spun 


prin toate acestea? Vreau să spun că aceste reguli, inovațiile omenirii, aşa- 
numitele comportamente bune, nu pot să determine absolut nimic. Dacă 
este bine educată și rațională, amabilă sau respectuoasă cu bătrânii şi 
grijulie față de tineri în ceea ce priveşte comportamentul ei exterior nu 
determină câtuși de puţin calea pe care merge o persoană; aceasta este 
determinată de natura omului. Pe scurt, casa lui Dumnezeu nu promovează 
aceste afirmaţii despre comportamentul bun care au apărut în rândul 
omenirii. Aceste comportamente pe care omul le consideră ca fiind bune nu 
sunt altceva decât un tip de comportament şi manifestare bună; nu 
reprezintă adevărul, iar dacă o persoană are aceste comportamente și 
manifestări bune, asta nu înseamnă că practică adevărul, cu atât mai puțin 


că îl urmărește. 


Întrucât aceste comportamente, pe care omul le consideră bune, nu vin 
de la Dumnezeu şi nici nu sunt promovate de casa Lui şi cu atât mai puţin 
sunt în concordanţă cu intenţiile Lui şi deoarece ele contravin cuvintelor lui 
Dumnezeu şi cerințelor pe care le înaintează El, oare are Dumnezeu 
anumite cerinţe şi pentru comportamentul omenirii? (Da, are.) Şi Dumnezeu 
a prezentat câteva afirmaţii despre comportamentul credincioşilor care Îl 
urmează. Acestea sunt diferite de cerinţele pe care le are Dumnezeu de la 
oameni în ceea ce priveşte adevărul şi sunt oarecum mai simple, dar includ 
unele detalii specifice. Care sunt cerinţele pe care le are Dumnezeu de la cei 
care Îl urmează? Să aibă decenţă sfântă, de exemplu — nu este aceasta o 
cerinţă pentru comportamentul omului? (Ba da, este.) El cere, de asemenea, 
să nu fie dezmăţați, să se înfrâneze, să nu poarte haine neobişnuite, să nu 
fumeze sau să nu bea, să nu-i lovească sau să nu-i abuzeze verbal pe alții, 
precum şi să nu se închine la idoli, să-şi onoreze părinţii și aşa mai departe. 
Toate acestea sunt cerinţe comportamentale pe care Dumnezeu le-a propus 


pentru urmașii Lui. Sunt cele mai simple cerințe şi nu trebuie ignorate. 


Dumnezeu are cerinţe specifice pentru comportamentul celor care Îl 
urmează şi acestea sunt diferite de comportamentele bune prezentate de 
non-credincioşi. Comportamentele bune propuse de non-credincioşi nu fac 
altceva decât să transforme oamenii în animale superioare, deosebindu-le de 
alte animale inferioare. Pe de altă parte, cerinţele pe care le are Dumnezeu 
de la urmașii Lui îi diferențiază de non-credincioşi, de oamenii care nu cred 
în Dumnezeu. Nu au legătură cu faptul de a fi diferiţi de animale. În trecut, 
se vorbea şi despre „sfințire”. Acesta este un mod oarecum exagerat, 
inexact de a expune lucrurile, dar Dumnezeu a prezentat câteva cerinţe 
pentru urmașii Săi cu privire la comportamentul lor. Spuneţi-Mi, care sunt? 
(Să aibă decentă sfântă, să nu fie dezmăţați, să se înfrâneze, să nu poarte 
haine neobișnuite, să nu fumeze sau să nu bea, să nu-i lovească sau să nu-i 
abuzeze verbal pe alţii, să nu se închine la idoli și să-şi onoreze părinții.) 
Care mai sunt, pe lângă acestea? (Să nu-și însușească pe nedrept bunurile 
altora, să nu fure, să nu depună mărturie mincinoasă, să nu comită adulter.) 
Mai sunt şi acestea. Sunt părți ale legii, sunt câteva cerințe pe care 
Dumnezeu le-a propus privind comportamentul omenirii de la bun început 
şi rămân reale și practice până astăzi. Dumnezeu folosește aceste cerințe 
pentru a reglementa comportamentul urmaşilor Lui, ceea ce înseamnă că 
aceste comportamente exterioare sunt semnul celor care Îl urmează pe 
Dumnezeu. Dacă ai aceste comportamente şi manifestări, astfel încât, atunci 
când alții se uită la tine, ei ştiu că eşti credincios în Dumnezeu, atunci 
măcar te vor aproba şi te vor admira. Vor spune că ai decenţă sfântă, că arăţi 
ca un credincios în Dumnezeu, şi nu ca un non-credincios. Unii oameni care 
ajung să creadă în Dumnezeu rămân la fel ca non-credincioşii, adesea 
fumând, bând, certându-se şi încăierându-se. Sunt chiar unii care comit 
adulter și fură. Chiar şi comportamentul lor este neînfrânat și nu se 


conformează cuvintelor lui Dumnezeu, iar când un non-credincios îi vede, 


el spune: „Chiar crede în Dumnezeu? Atunci, de ce este la fel ca oamenii 
care nu cred în Dumnezeu?” Alţii nu admiră acea persoană şi nici nu au 
încredere în ea, aşa că, atunci când acea persoană încearcă să răspândească 
Evanghelia, oamenii nu o acceptă. În cazul în care cineva poate să facă ceea 
ce Dumnezeu îi cere omului, atunci acesta iubeşte lucrurile pozitive, este 
bun la inimă şi are o umanitate normală. O astfel de persoană poate pune 
cuvintele lui Dumnezeu în practică imediat după ce le aude şi, în ceea ce 
practică, nu există nicio prefăcătorie întrucât, cel puţin, a acţionat în acest 
fel pe baza conștiinței și raţiunii ei. În ce mod diferă cerințele specifice ale 
lui Dumnezeu pentru om de comportamentele bune pe care le promovează 
omenirea? (Cerinţele lui Dumnezeu pentru om sunt vădit practice; ele pot 
permite oamenilor să trăiască umanitatea normală, în timp ce cultura 
tradițională impune doar anumite comportamente care sunt de ochii lumii, 
care nu au nicio funcție tangibilă.) Așa este. Toate comportamentele bune 
pe care cultura tradițională le pretinde omului sunt falsități și deghizări. 
Sunt o farsă. Cei care le respectă pot spune cuvinte plăcute, dar, pe 
dinăuntru, lucrurile stau cu totul altfel. Aceste comportamente bune sunt o 
mască, o iluzie. Nu sunt lucruri care se revarsă din esența umanităţii unei 
persoane, sunt deghizări pe care omul le îmbracă de dragul mândriei lui, 
pentru reputația şi statutul lui. Sunt un spectacol, un fel de abordare 
ipocrită, ceva ce o persoană manifestă în mod deliberat, pentru ca alții să 
vadă. Uneori, oamenii nu pot discerne dacă purtarea unei persoane este 
reală sau falsă, dar, în timp, toată lumea va vedea adevărata faţă a acelei 
persoane. Este exact cum a fost cu fariseii ipocriţi, care aveau foarte multe 
comportamente exterioare bune şi manifestări ale așa-zisei lor evlavii şi, 
totuşi, când Domnul Isus a venit să exprime adevărul şi să facă lucrarea de 
răscumpărare, ei L-au osândit şi L-au răstignit, pentru că le era scârbă de 


adevăr şi-l urau. Asta arată că bunele comportamente ale oamenilor și 


abordările exterioare nu reprezintă natura-esenţa lor. Nu au legătură cu 
natura-esenţă a oamenilor. Pe de altă parte, regulile pe care Dumnezeu îi 
cere omului să le respecte pot fi puse în practică și trăite cu adevărat, atâta 
vreme cât o persoană crede realmente în Dumnezeu și are conştiinţă și 
rațiune. Ar trebui să faci aceste lucruri, indiferent dacă le faci în faţa sau în 
spatele altora; indiferent cum este umanitatea-esenţă pe care o ai, trebuie să 
îndeplineşti aceste cerințe înaintate de Dumnezeu. Întrucât Îl urmezi pe 
Dumnezeu, trebuie să te înfrânezi şi să practici potrivit cuvintelor Lui, 
indiferent cât de gravă este firea ta coruptă. După o perioadă în care ai 
experimentat astfel, vei avea intrare adevărată şi chiar te vei fi schimbat. 


Această schimbare adevărată este reală. 


Haideţi să facem rapid un rezumat: ce fel de cerințe are Dumnezeu 
pentru comportamentul oamenilor? Oamenii trebuie să rămână principiali şi 
cumpătați și să trăiască demn, astfel încât ceilalți să-i respecte, fără să se 
prefacă. Acestea sunt cerințele comportamentale ale lui Dumnezeu pentru 
om. Asta înseamnă că omul trebuie să practice în acest fel şi să aibă acest 
tip de realitate, indiferent dacă se află sau nu în prezenţa altora, indiferent în 
ce mediu se află sau cu cine se confruntă. Oamenii normali ar trebui să aibă 
aceste realități; este minimul pe care ar trebui să-l facă o persoană în ceea 
ce priveşte comportamentul său. Să spunem, de exemplu, că o persoană 
vorbeşte foarte tare, dar nu îi abuzează verbal pe alții şi nu foloseşte un 
limbaj murdar, iar ceea ce spune este adevărat și corect şi nu atacă alți 
oameni. Chiar dacă acea persoană spune că cineva e rău sau că nu este bun, 
este real. Deși cuvintele şi acţiunile ei exterioare nu corespund cerințelor de 
a fi amabil sau de a fi blând şi rafinat pe care le-au propus non-credincioşii, 
spusele, precum și principiile și temeiul discursului ei îi permit să trăiască 
demn şi cu integritate. Asta înseamnă să fii principial. Acea persoană nu 


vorbește cu inima ușoară despre lucruri pe care nu le cunoaște şi nici nu 


evaluează în mod arbitrar oamenii pe care nu-i poate percepe clar. Deşi nu 
pare foarte blândă la suprafață și nu îndeplineşte standardul comportamental 
despre care vorbesc non-credincioşii, anume că trebuie să fii cultivat şi să 
respecţi regulile, pentru că are o inimă cu frică de Dumnezeu şi își 
înfrânează cuvintele şi faptele, ceea ce trăieşte depăşeşte cu mult 
comportamentele despre care vorbeşte omenirea, adică să fii bine educat și 
rațional, blând şi rafinat şi curtenitor. Nu este aceasta o manifestare a 
înfrânării şi principialităţii? (Ba da, este.) În orice caz, dacă analizaţi cu 
atenție cerințele de bună purtare pe care le înaintează Dumnezeu 
credincioşilor Lui, care dintre ele nu este o regulă concretă despre ceea ce 
ar trebui să trăiască, practic, oamenii? Care dintre ele le cere oamenilor să 
se deghizeze? Niciuna dintre ele, nu? Dacă aveţi îndoieli, puteţi să le ziceți 
cu voce tare. De exemplu, e posibil ca unii să spună: „Când Dumnezeu 
spune să nu loveşti sau să nu îi abuzezi verbal pe alţii, pare un pic fals, 
pentru că există oameni care în acest moment îi abuzează verbal pe alţii, iar 
Dumnezeu nu îi condamnă.” Când Dumnezeu spune să nu-i abuzaţi verbal 
pe alţii, la ce se referă „abuzul verbal”? (La momentul în care o persoană își 
revarsă emoţiile din cauza firii ei corupte.) Vărsarea emoţiilor, vorbitul 
obscen — acesta este abuzul verbal. În cazul în care ceea ce se spune despre 
o persoană este neplăcut, dar este în concordanță cu esența ei coruptă, 
atunci acesta nu este abuz verbal. De exemplu, cineva ar fi putut să perturbe 
şi să tulbure lucrarea bisericii şi să fi făcut mult rău, iar tu îi spui: „AI făcut 
foarte mult rău. Eşti un ticălos — nu eşti om!” Se consideră asta a fi abuz 
verbal? Sau manifestarea unei firi corupte? Sau vărsarea emoţiilor cuiva? 
Sau ca neavând decentă sfântă? (Este în conformitate cu faptele, deci nu se 
consideră a fi abuz verbal.) Așa este, nu se consideră. Este în concordanță 
cu faptele — acestea sunt cuvinte adevărate, rostite sincer, şi nimic nu este 


tăinuit sau ascuns. Poate nu se potriveşte cu a fi bine educat şi rațional sau 


blând şi rafinat, dar se potriveşte cu faptele. Persoana dojenită se va 
compara cu acele cuvinte, se va analiza şi va vedea că a fost dojenită pentru 
că a făcut ceva greșit şi a comis foarte mult rău. Se va urî, gândindu-se: 
„Chiar nu sunt bun de nimic! Doar un nenorocit ar fi făcut ce am făcut eu — 


m? 


nu sunt o ființă umană! A fost corect şi bine că m-a dojenit aşa!” După ce 
va accepta situația, va dobândi câteva cunoştinţe despre natura-esența ei, iar 
după o perioadă de practică şi experiență, se va pocăi cu adevărat. În viitor, 
va şti apoi să caute principiile în timp ce îşi îndeplineşte datoria. Nu a trezit- 
o faptul că a fost dojenită? Nu există, atunci, o diferență între o astfel de 
dojenire şi „abuzul verbal” din cerința lui Dumnezeu ca oamenii să nu-i 
abuzeze verbal pe alții? (Ba da, există.) Care este diferența? Ce înseamnă 
„abuzul verbal” din cerința lui Dumnezeu ca oamenii să nu-i abuzeze verbal 
pe alții? Un aspect al acestui lucru este că, în cazul în care conținutul şi 
cuvintele sunt obscene, nu este bine. Dumnezeu nu-Și doreşte să audă 
niciun limbaj urât din gura celor care-L urmează. Nu-I place să audă acele 
cuvinte. Dar dacă sunt folosite câteva cuvinte neplăcute în timpul 
dezvăluirii faptelor, se fac excepții pentru astfel de cazuri. Acesta nu este 
abuz verbal. Un alt aspect este următorul: care este esența 
comportamentului care implică abuzul verbal? Nu este o manifestare a 
impetuozității? Dacă o problemă poate fi explicată în mod clar și 
transparent prin părtăşie normală, îndemn și comunicare, de ce să abuzezi, 
în schimb, persoana respectivă? A face acest lucru nu este bine, este 
nepotrivit. În comparaţie cu acele abordări pozitive, abuzul verbal nu este 
ceva căruia să-i dai curs în mod normal. Reprezintă vărsarea emoţiilor şi 
manifestarea impetuozităţii, iar Dumnezeu nu-Și dorește ca oamenii să 
folosească vărsarea emoţiilor sau manifestarea impetuozității drept 
modalitate de a trata orice fel de chestiune. Atunci când oamenii manifestă 


impetuozitate şi îşi varsă emoțiile, comportamentul pe care îl afişează 


deseori este acela al folosirii limbajului pentru a abuza şi a ataca verbal. Ei 
vor spune tot ce este mai neplăcut, orice va răni pe celălalt şi le va domoli 
furia. Şi după ce vor termina, nu numai că vor fi mânjit şi rănit cealaltă 
persoană, ci se vor fi mânjit şi rănit şi pe ei înșiși. Aceasta nu este atitudinea 
sau metoda pe care ar trebui să o adopte pentru gestionarea lucrurilor cei 
care-L urmează pe Dumnezeu. Mai mult decât atât, oamenii corupți au 
întotdeauna mentalitatea celor care se răzbună, care dau frâu liber emoţiilor 
şi nemulțumirilor, care-şi manifestă impetuozitatea. Ei vor să-i abuzeze 
verbal pe alții la fiecare pas, iar atunci când se întâmplă ceva, atât important 
cât și minor, comportamentul de care dau dovadă imediat este cel al 
abuzului verbal. Chiar şi atunci când ştiu că un astfel de comportament nu 
va rezolva o problemă, o fac oricum. Nu este acesta un comportament 
satanic? O vor face chiar şi când vor fi singuri în casele lor, când nimeni nu- 
i poate auzi. Nu înseamnă asta a-şi vărsa emoțiile? Nu reprezintă 
dezvăluirea impetuozităţii? (Ba da.) A-ţi dezvălui impetuozitatea şi a-ţi 
vărsa emoțiile înseamnă, în general, a-ţi folosi impetuozitatea ca pe o 
modalitate de a aborda şi de a gestiona ceva; înseamnă să înfrunți toate 
problemele cu o atitudine impetuoasă, iar abuzul verbal e un comportament 
şi o manifestare a acestui fapt. Întrucât aceasta este esenţa abuzului verbal, 
nu e un lucru bun că Dumnezeu îi cere omului să nu facă asta? (Ba da, 
este.) Nu este rezonabil din partea lui Dumnezeu să-i ceară omului să nu-i 
abuzeze verbal pe alţii? Nu-i este de folos omului? (Ba da.) În cele din 
urmă, scopul cerinței lui Dumnezeu ca omul să nu-i lovească sau să nu-i 
abuzeze verbal pe alții este ca oamenii să-şi exerseze înfrânarea şi să-i 
împiedice să trăiască mereu în vâltoarea emoțiilor și a impetuozităţii lor. 
Indiferent ce spun ei atunci când abuzează verbal pe cineva, lucrul care se 
revarsă din cei care trăiesc în vâltoarea emoţiilor şi a impetuozităţii lor este 


o fire coruptă. Ce fire coruptă este aceea? Cel puţin, o fire a ferocității şi a 


aroganţei. Este intenția lui Dumnezeu ca orice problemă să se rezolve prin 
manifestarea unei firi corupte? (Nu.) Dumnezeu nu-Şi doreşte ca aceia care- 
L urmează să folosească astfel de metode pentru a aborda oricare dintre 
lucrurile care se petrec în jurul lor, implicaţia fiind că lui Dumnezeu nu Îi 
place când oamenii abordează tot ce se întâmplă în jurul lor lovindu-i pe 
alții şi abuzându-i verbal. Nu poţi rezolva nicio problemă abuzându-i verbal 
pe oameni, iar acest lucru îţi afectează capacitatea de a acţiona conform 
principiilor. Cel puţin, nu este un comportament pozitiv şi nici nu este un 
comportament pe care cei cu umanitate normală ar trebui să-l aibă. De 
aceea, Dumnezeu a înaintat celor care Îl urmează cerința de a nu-i lovi sau 
de a nu-i abuza verbal pe alții. „Abuzul verbal” implică emoţiile şi 
impetuozitatea. „Emoţii” — la ce se referă ele, în special? Includ ura și 
blestemele, răul dorit celorlalți, speranţa că alții vor primi ceea ce merită 
conform dorințelor cuiva şi că alții vor sfârşi rău. Emoţiile cuprind, în mod 
specific, lucruri negative ca acestea. Ce înseamnă, atunci, „impetuozitatea”? 
Înseamnă vărsarea emoţiilor folosind metode extreme, pasive, negative şi 
malefice şi dorinţa ca lucrurile şi oamenii pe care nu-i placi să dispară sau 
să aibă parte de dezastre, astfel încât să te bucuri de nenorocirea lor, aşa 
cum ţi-ai dorit. Aceasta este impetuozitatea. Ce include ea? Ura, 
animozitatea şi blestemele, precum şi o oarecare rea-voinţă — toate acestea 
sunt lucruri pe care le cuprinde impetuozitatea. Este vreunul dintre ele 
pozitiv? (Nu.) În ce condiţie se află o persoană când trăiește în vâltoarea 
acestor emoţii și a impetuozității? Nu este pe cale să se transforme într-un 
demon nebun? Cu cât îi abuzezi verbal mai mult pe oameni, cu atât devii 
mai mânios şi mai crud și cu atât îți dorești să-i abuzezi verbal pe alții şi, în 
cele din urmă, vei vrea să întinzi mâna și să lovești pe cineva. Iar atunci 
când loveşti pe cineva, vei dori să-l rănești mortal, să-i iei viaţa, ceea ce 


1? 


înseamnă: „Te voi distruge! Te voi omori!” O mică emoție — o emoție 


negativă — duce la intensificarea şi la izbucnirea impetuozității şi, în cele 
din urmă, îi determină pe oameni să-şi dorească pierderea şi distrugerea 
unei vieți. Este ceva ce ar trebui să aibă și să posede cei cu umanitate 
normală? (Nu, nu este.) Al cui e acest chip? (Este chipul unui diavol.) Este 
un diavolcare îşi trădează adevărata înfăţişare. Este același chip pe care îl 
are un demon când urmează să devoreze o persoană. Natura sa demonică 
iese la suprafață şi nu poate fi controlată. Asta înseamnă să fu un demon 
nebun. Şi cât de nebuni devin acești oameni? Ei se transformă în demoni 
care-şi doresc să devoreze trupul şi sufletul omului. Cea mai gravă 
consecință a abuzului verbal este că acesta poate să schimbe radical o 
chestiune simplă şi să ducă la moartea cuiva. Multe probleme încep cu un 
pic de ceartă între doi oameni, care îi face să țipe şi să se abuzeze verbal 
unul pe celălalt, apoi să se lovească unul pe celălalt, fapt care este urmat de 
impulsul de a ucide, care devine apoi o realitate — unul dintre ei este ucis, 
iar celălalt este condamnat pentru crimă și condamnat la moarte. Ambele 
părți pierd până la urmă. Acesta este rezultatul final. Au terminat cu 
abuzurile lor verbale, au terminat cu vărsarea emoţiilor, şi-au dezvăluit toată 
impetuozitatea și amândoi au ajuns în iad. Acesta este rezultatul. Acestea 
sunt consecințele care se abat asupra omului din cauza faptului că şi-a 
vărsat emoţiile şi din cauza intensificării şi a izbucnirii impetuozității lui. 
Acesta nu este un rezultat bun, ci unul rău. Vezi tu, acesta este tipul de final 
cu care se confruntă omul ca urmare a comportamentului cauzat de o 
emoție simplă, negativă. Oamenii nu vor să vadă un astfel de final şi nici nu 
sunt dispuşi să-l înfrunte, dar pentru că oamenii trăiesc în vâltoarea multor 
feluri de emoţii rele şi pentru că sunt prinși şi controlați de impetuozitate, 
care adesea se extinde şi izbucnește, în cele din urmă, astfel de consecințe 
sunt cele care apar. Spune-Mi, este abuzul verbal un simplu comportament? 


Abuzul verbal în care se angajează oamenii pe parcursul vieţii lor de zi cu 


zi poate să nu aibă un rezultat atât de rău — adică un rezultat atât de rău nu 
va apărea, neapărat, în urma tuturor incidentelor de abuz verbal. Totuși, 
aceasta este esenţa abuzului verbal. Este vărsarea emoţiilor unei persoane şi 
intensificarea şi izbucnirea impetuozității sale. Prin urmare, cerința lui 
Dumnezeu ca oamenii să nu-i abuzeze verbal pe alții este cu siguranță de 
folos omului — îi este benefică în o sută de moduri și nu-i dăunează în 
niciunul — şi, totodată, face parte din semnificaţia propunerii acestei cerințe 
de către Dumnezeu, pentru omenire. Cerinţa de a nu-i abuza verbal pe alții e 
posibil să nu se ridice la nivelul practicării sau urmăririi adevărului, dar 


acest tip de cerință tot ar trebui respectată de om. 


Pot oamenii să îndeplinească cerința lui Dumnezeu, şi anume că nu 
trebuie să se abuzeze verbal unii pe alții, bazându-se doar pe stăpânirea de 
sine? Când oamenii se enervează, de cele mai multe ori nu sunt capabili să 
se stăpânească. Aşadar, cum pot oamenii să îndeplinească această cerinţă de 
a nu se abuza verbal unii pe alții? Când eşti pe cale să abuzezi verbal pe 
cineva, mai ales când nu eşti în stare să te stăpâneşti, ar trebui să te grăbeşti 
să te rogi. Dacă te rogi pentru o vreme şi-L implori sincer pe Dumnezeu, 
probabil că mânia ta se va potoli. În acel moment, vei putea să te stăpâneşti 
eficient și să-ţi controlezi emoțiile și impetuozitatea. De exemplu, uneori, 
oamenii pot să spună ceva care să te facă să te simţi insultat, să te judece pe 
la spate sau să te rănească, intenționat sau nu, să profite puţin de tine, să-ți 
fure ceva sau chiar să-ți lezeze interesele vitale. Când ți se vor întâmpla 
aceste lucruri, vei gândi: „M-a rănit, aşa că îl urăsc, vreau să strig că m-a 
abuzat, vreau să mă răzbun pe el, chiar vreau să-l lovesc. Vreau să-i joc o 
festă murdară pe la spate, ca să-i dau o lecție.” Nu este totul cauzat de 
emoții rele? Consecința apărută în urma emoţiilor rele este că îţi vei dori să 
faci aceste lucruri. Cu cât te gândești mai mult la asta, cu atât mai mult te 


vei înfuria şi cu atât vei crede că această persoană te hărțuieşte şi că 


demnitatea şi caracterul tău au fost insultate. Nu te vei simţi confortabil în 
sinea ta şi vei vrea să te răzbuni. Nu este aceasta impulsivitatea impetuoasă 
căreia aceste emoţii negative i-au dat naştere în tine? (Ba da.) Ce fel de 
comportament este această dorinţă a ta de a te răzbuna? Nu eşti pe cale să-ți 
manifeşti impetuozitatea? În astfel de momente, trebuie să te liniştești; în 
primul rând, trebuie să te rogi lui Dumnezeu, să te înfrânezi, să cugeți şi să 
cauţi adevărul şi să acționezi cu înţelepciune. Acesta este singurul mod de a 
evita o situație în care devii agitat și în care ura, emoțiile şi impetuozitatea 
se manifestă în tine. Unii ar putea spune: „Dacă doi oameni lucrează 
împreună toată ziua, atunci nu există nicio modalitate de a evita acest tip de 
situație.” Chiar dacă nu poți evita această situație, nu trebuie să ripostezi; 
trebuie să te stăpâneşti. Cum poţi să te înfrânezi? În primul rând, trebuie să 
te gândești: „Dacă aş riposta, cu siguranţă nu ar fi pe placul lui Dumnezeu, 
aşa că nu pot face asta. Ura, răzbunarea şi disprețul sunt toate lucruri care-l 
displac lui Dumnezeu.” Lui Dumnezeu Îi displac aceste lucruri, dar tu tot 
vrei să le faci şi nu te poţi controla. Cum ar trebui să rezolvi asta? Desigur, 
trebuie să te bazezi pe Dumnezeu; dacă nu te rogi lui Dumnezeu, nu vei 
putea rezolva acest lucru. Mai mult decât atât, dacă statura ta este prea 
mică, iar tu eşti prea impetuos şi chiar nu poți să-ți înfrânezi emoţiile şi 
impetuozitatea și îţi doreşti să te răzbuni, categoric tot nu trebuie să deschizi 
gura ca să abuzezi verbal acea persoană. Poţi să pleci de oriunde te afli și să 
permiţi altcuiva să intervină şi să rezolve situația. Ar trebui să te rogi lui 
Dumnezeu în linişte şi să reciți câteva fraze relevante din cuvintele Sale. 
Roagă-te lui Dumnezeu în acest fel, iar impetuozitatea ta va dispărea încet. 
Îţi vei da seama că nu poţi să rezolvi problemele abuzându-i verbal pe 
oameni şi că ar fi o dezvăluire a corupției, iar asta nu ar putea decât să-L 
facă de ruşine pe Dumnezeu. Nu-ţi vei rezolva problema dacă te rogi astfel? 


Ce părere aveţi de această soluție? (Este bună.) Asta este tot privind părtășia 


Mea despre reglementarea comportamentală propusă de Dumnezeu: „Să nu 


loveşti sau să nu abuzezi verbal pe alții.” 


Tocmai am avut părtăşie despre comportamentele bune pe care 
Dumnezeu le cere oamenilor să le susțină — care au fost? (Să aibă decență 
sfântă, să nu fie dezmăţaţi, să se înfrâneze, să nu poarte haine neobişnuite, 
să nu-i lovească sau să nu-i abuzeze verbal pe alții, să nu fumeze sau să nu 
bea, să nu se închine la idoli, să-şi onoreze părinții, să nu fure, să nu-şi 
însușească pe nedrept bunurile altora, să nu comită adulter şi să nu depună 
mărturie mincinoasă.) Da, toate acestea sunt corecte. Spuneţi-Mi, mai sunt 
acum justificabile cerințele propuse de lege, precum a nu fura şi a nu profita 
de alții? Mai sunt eficiente? (Sunt încă justificabile şi eficiente.) Așadar, 
cum rămâne cu poruncile din Epoca Harului? (Şi acelea sunt încă 
Justificabile.) Deci, de ce a propus Dumnezeu aceste cerinţe specifice? Ce 
aspect al practicii omului tratează aceste cerinţe specifice? Dacă Dumnezeu 
nu ar fi propus aceste cerințe, ar fi înţeles oamenii aceste lucruri? (Nu ar fi 
înţeles.) Oamenii nu le-ar fi înțeles. Toate aceste cerinţe specifice propuse 
de Dumnezeu pentru a reglementa comportamentul omului sunt, de fapt, 
legate de trăirea umanităţii normale. Scopul propunerii acestor cerinţe 
specifice a fost acela de a le permite oamenilor să discearnă şi să identifice 
cu exactitate lucrurile pozitive şi negative, precum şi ceea ce este bine şi ce 
este greșit; a fost de a-i învăţa pe oameni că adulterul este un lucru negativ, 
că este ruşinos, disprețuit de Dumnezeu, desconsiderat de om şi că oamenii 
ar trebui să se abțină în acest sens, să nu comită acest act sau să facă greşeli 
în această privință; a fost, de asemenea, de a-i învăţa pe oameni că unele 
comportamente, precum a profita de alții, a fura şi aşa mai departe sunt 
lucruri negative şi că oamenii nu ar trebui să le facă. Dacă îți place să faci și 
ai făcut aceste lucruri, atunci nu ești o persoană bună. Cum poţi să faci 


diferenţa între o persoană cu umanitate bună și o persoană cu umanitate rea, 


sau între o figură pozitivă şi una negativă? În primul rând, trebuie să 
confirmi acest lucru — oamenii pot fi discernuţi cu acuratețe și figurile 
pozitive şi negative pot fi diferențiate doar pe baza cuvintelor lui 
Dumnezeu. Oamenii pot fi discernuţi și percepuți clar doar pe baza 
cerințelor şi standardelor pe care Dumnezeu le-a propus pentru a 
reglementa comportamentul omului. Voi da un exemplu: dacă o persoană 
este cleptomană şi îi place să fure de la alți oameni, cum este umanitatea ei? 
(Rea.) Furtul este o faptă rea gravă, aşadar, cei care fură sunt oameni răi. 
Toţi ceilalţi oameni se păzesc şi se distanțează de ei și îi consideră hoți. În 
mintea oamenilor, hoţii sunt personaje negative, furtul este un lucru negativ 
şi un comportament păcătos. Aşadar, nu se confirmă acest lucru? Iată un alt 
exemplu: să spunem că există un soţ adulter, iar unii oameni nu știu dacă 
acesta este un lucru pozitiv sau negativ — singura modalitate prin care ei pot 
să evalueze acest lucru cu exactitate este conform cuvintelor lui Dumnezeu, 
deoarece numai cuvintele Sale sunt adevărul. Indiferent de noile afirmaţii 
pe care sistemele juridice şi moralitatea le fac acum despre adulter, ele nu 
sunt adevărul. Cuvintele rostite de Dumnezeu, „să nu comiţi adulter”, sunt 
adevărul, iar adevărul nu va pieri niciodată. Din momentul în care 
Dumnezeu a prezentat cerința de a „nu comite adulter”, toată lumea ar fi 
trebuit să înceapă să dispreţuiască adulterii şi să se îndepărteze de ei. 
Oamenii ca aceștia nu au umanitate şi, cel puţin, dacă îi evaluezi din 
perspectiva umanităţii, nu sunt oameni buni. Orice persoană care dă curs 
unui astfel de comportament şi are acest tip de umanitate este infamă, 
dispreţuită de oameni, privită cu superioritate şi nesocotită în cadrul 
grupurilor şi respinsă de mase. Pe baza cuvintelor lui Dumnezeu, putem 
confirma că săvârşirea adulterului este un lucru negativ şi că oamenii care 
fac acest lucru sunt figuri negative. Oricât de rele devin tendințele societății, 


adulterul și preacurvia sunt lucruri negative, iar oamenii care le practică 


sunt figuri negative. Acest lucru este absolut sigur și trebuie să-l vedeţi ca 
atare; nu trebuie să fiți induşi în eroare sau seduși de tendinţele rele ale 
societății. Pe lângă acestea, există alte câteva cerinţe specifice: Dumnezeu 
le spune oamenilor să nu se închine la idoli, să-și onoreze părinţii, să nu-i 
lovească sau să nu-i abuzeze verbal pe alții, să aibă decenţă sfântă și aşa 
mai departe. Toate aceste cerințe specifice sunt standarde după care 
Dumnezeu reglementează comportamentul omului. Cu alte cuvinte, înainte 
ca Dumnezeu să le ofere oamenilor adevărul, El i-a învăţat care fapte sunt 
corecte şi pozitive şi care sunt greşite și negative, le-a spus cum să fie 
persoane bune şi ce comportamente bune trebuie să aibă pentru a fi 
persoane cu umanitate normală, precum şi ce lucruri trebuie și nu trebuie să 
facă în calitate de persoane cu umanitate normală, astfel încât să poată lua 
deciziile corecte. Toate aceste cerinţe care reglementează comportamentul 
omului sunt lucruri pe care fiecare persoană normală ar trebui cu adevărat 
să le trăiască și în baza cărora fiecare persoană înfruntă şi gestionează, de 
fapt, tot ceea ce 1 se întâmplă. De exemplu, să spunem că vezi că o altă 
persoană are ceva drăguţ, iar tu îţi dorești acel lucru pentru tine, dar apoi te 
gândeşti: „Dumnezeu spune că e greşit să furi de la alți oameni, a spus că 
nu trebuie să furăm sau să profităm de alţii, aşa că nu voi fura de la ea.” 
Aşadar, nu şi-a înfrânat acel om impulsul de a fura? Şi, odată cu înfrânarea, 
nu a fost reglementat comportamentul tău? Înainte ca Dumnezeu să propună 
aceste cerințe, atunci când oamenii vedeau ceva frumos în posesia altei 
persoane, îşi doreau să ia acel lucru pentru ei. Nu credeau că a face asta este 
un lucru greşit sau ruşinos, că Dumnezeu îl detestă, că este un lucru negativ 
sau că este un păcat măcar; nu ştiau aceste lucruri, nu aveau aceste 
concepte. După ce Dumnezeu a propus cerința „să nu furi”, oamenii au fost 
înzestrați cu o limită mentală când a fost vorba să facă astfel de lucruri și, 


prin această limită, au învăţat că există o diferenţă între a fura și a nu fura. 


Furtul echivalează cu a face ceva negativ, ceva greșit sau rău şi este rușinos. 
A nu fura înseamnă a respecta moralitatea umanității şi există umanitate în 
acest lucru. Cerinţele lui Dumnezeu cu privire la comportamentul omului 
nu numai că înlătură comportamentele și abordările negative ale oamenilor, 
ci în același timp, le reglementează comportamentul şi le permit a trăi cu o 
umanitate normală, a avea comportamente şi manifestări normale şi a 
semăna cel puţin cu oamenii obişnuiţi, normali. Spuneţi-Mi, nu sunt foarte 
pline de înţeles aceste cerinţe pe care Dumnezeu le-a propus pentru a 
reglementa comportamentul omului? (Ba da, sunt.) Sunt pline de înţeles. 
Totuşi, aceste cerinţe specifice care reglementează comportamentul omului 
sunt încă destul de departe de adevărurile pe care Dumnezeu le exprimă 
acum şi nu pot fi ridicate la nivelul adevărului. Acest lucru e din cauză că, 
în urmă cu multă vreme, în timpul Epocii Legii, aceste cerințe erau doar 
legi care reglementau comportamentul omului, Îl reprezentau pe Dumnezeu 
care folosea limbajul cel mai simplu şi direct pentru a le spune oamenilor ce 
lucruri ar trebui şi nu ar trebui să facă şi care crea câteva reguli pentru ei. În 
Epoca Harului, aceste cerințe erau doar porunci, iar în ziua de astăzi, se 
poate spune doar că sunt criterii pentru evaluarea propriului comportament 
şi a lucrurilor. Deşi aceste criterii nu pot fi ridicate la nivelul adevărului și 
există o anumită distanţă între ele şi adevăr, sunt o precondiție esențială 
pentru urmărirea şi practicarea adevărului de către om. Când o persoană 
respectă aceste reguli, aceste legi şi porunci, aceste cerinţe şi criterii 
comportamentale pe care Dumnezeu le-a stabilit pentru a reglementa 
comportamentul omului, se poate spune că ea are precondițiile de bază 
pentru practicarea şi urmărirea adevărului. Dacă o persoană fumează şi bea 
alcool, dacă are o purtare dezordonată, comite adulter, și profită de alți 
oameni şi deseori fură, iar tu ai spune: „Această persoană iubeşte adevărul 


ŞI cu siguranță poate să-l practice şi să ajungă la mântuire”, ar fi valabilă 


acea afirmație? (Nu.) De ce nu ar fi valabilă? (Acea persoană nu este 
capabilă să îndeplinească nici măcar cele mai simple cerințe ale lui 
Dumnezeu, nu ar putea în niciun caz să practice adevărul, iar dacă un om ar 
spune că ea iubeşte adevărul, ar fi o minciună.) Aşa este. Această persoană 
nu se poate stăpâni nici în cea mai mică măsură. Implicaţia acestui fapt este 
că nu are nici măcar cel mai simplu grad de conștiință și rațiune pe care se 
cuvine să-l aibă o persoană. Cu alte cuvinte, această persoană nu are 
conştiinţa şi rațiunea umanităţii normale. Ce înseamnă să nu aibă conștiință 
şi rațiune? Înseamnă că această persoană a auzit cuvintele pe care le-a rostit 
Dumnezeu, cerinţele pe care El le-a propus omului şi regulile pe care le-a 
stabilit şi nu le-a luat deloc în serios. Dumnezeu spune că a fura de la alți 
oameni este rău și că oamenii nu ar trebui să fure, iar această persoană se 
întreabă: „De ce nu au voie oamenii să fure? Sunt foarte săracă, dacă nu aş 
fura, cum aş putea trăi? Aş putea să mă îmbogăţesc dacă nu aş fura lucruri 
sau dacă nu aş profita de alți oameni?” Nu e lipsită de conștiința și rațiunea 
umanităţii normale? (Ba da.) Nu e capabilă să respecte cerinţele pe care 
Dumnezeu le-a creat pentru a înfrâna comportamentul omului, așa că nu 
este o persoană care are o umanitate normală. Dacă ar spune cineva că o 
persoană care nu are o umanitate normală iubește adevărul, ar fi posibil așa 
ceva? (Nu ar fi.) Ea nu iubeşte lucrurile pozitive şi, deşi Dumnezeu spune 
că oamenii nu trebuie să fure sau să comită adulter, ea este incapabilă să 
îndeplinească aceste cerințe şi este scârbită de aceste cuvinte ale lui 
Dumnezeu — aşadar, este capabilă să iubească adevarul? Adevărul este mult 
mai presus de aceste criterii comportamentale — pot ei să-l atingă? (Nu.) 
Adevărul nu este un simplu criteriu comportamental, nu se referă doar la 
oameni, care se gândesc la adevăr atunci când păcătuiesc sau sunt arbitrari 
şi nesăbuiţi, apoi se înfrânează şi nu mai păcătuiesc sau nu mai acționează 


în mod arbitrar şi nechibzuit. Adevărul nu înfrânează pur şi simplu 


comportamentul oamenilor în acest mod simplu — adevărul poate deveni 
viața unei persoane şi poate domina tot ce are legătură cu ea. Când oamenii 
acceptă adevărul drept viaţă a lor, acest lucru se realizează prin 
experimentarea de către ei a lucrării lui Dumnezeu, ajungerea la 
cunoaşterea adevărului şi practicarea lui. Când oamenii vor accepta 
adevărul, în ei se va isca o luptă şi, probabil, firile lor corupte se vor 
manifesta. Când oamenii sunt capabili să folosească adevărul pentru a-și 
înlătura firile corupte, adevărul poate deveni viaţa lor şi principiul după care 
se comportă şi trăiesc. Acesta este un lucru pe care doar oamenii care 
iubesc adevărul şi au umanitate îl pot realiza. Se pot ridica la acest nivel cei 
care nu iubesc adevărul şi cărora le lipseşte umanitatea? (Nu.) Așa este, 


chiar dacă şi-ar dori, nu pot să o facă. 


Dacă analizăm cu atenţie aceste cerințe pe care le-a creat Dumnezeu 
pentru a reglementa comportamentul omului, dintre toate cuvintele pe care 
le-a rostit şi toate prevederile specifice propuse de EI, este vreuna 
redundantă? (Nu.) Sunt pline de înțeles? Au valoare? (Da.) Ar trebui 
oamenii să le respecte? (Da.) Aşa este, oamenii ar trebui să le respecte. Şi în 
timp ce le respectă, oamenii ar trebui să renunțe la afirmaţiile cu care i-a 
îndoctrinat cultura tradițională, ca de exemplu să fie bine educați şi 
raționali, blânzi şi rafinaţi și aşa mai departe. Ei ar trebui să respecte fiecare 
dintre cerinţele propuse de Dumnezeu pentru a reglementa comportamentul 
omului şi să se comporte în strictă concordanță cu spusele lui Dumnezeu. Ei 
ar trebui să trăiască umanitatea normală respectând îndeaproape toate 
cerințele propuse de Dumnezeu şi, în mod firesc, ar trebui să evalueze 
oamenii şi lucrurile, să se comporte şi să acţioneze în strictă conformitate cu 
aceste cerinţe. Deşi ele nu corespund standardelor adevărului, toate sunt 
cuvintele lui Dumnezeu şi, deoarece sunt cuvintele lui Dumnezeu, pot avea 


un efect pozitiv şi activ de îndrumare asupra oamenilor. Cum am definit Eu 


urmărirea adevărului? Să priveşti oamenii şi lucrurile și să te comporți şi să 
acționezi în totalitate conform cuvintelor lui Dumnezeu, cu adevărul drept 
criteriu. Cuvintele lui Dumnezeu cuprind o gamă largă de lucruri. Uneori, o 
frază din cuvintele Sale reprezintă un element al adevărului. Uneori este 
nevoie de mai multe fraze sau de un pasaj pentru a prezenta un element al 
adevărului. Uneori este nevoie de un întreg capitol pentru a exprima un 
element al adevărului. Adevărul pare simplu, dar, în realitate, nu este deloc 
simplu. Pentru a descrie adevărul în termeni mai largi, Dumnezeu este 
adevărul. Toate cuvintele lui Dumnezeu sunt adevărul, cuvintele lui 
Dumnezeu sunt voluminoase şi acoperă mult conținut şi toate sunt expresii 
ale adevărului. De exemplu, legile şi poruncile stabilite de Dumnezeu, 
precum şi cerințele comportamentale propuse de El în această nouă eră, 
sunt toate cuvintele Sale. Deşi unele dintre aceste cuvinte nu se ridică la 
nivelul adevărului şi, cu toate că nu se califică drept adevăr, sunt lucruri 
pozitive. Deşi sunt doar cuvinte care înfrânează comportamentul omului, 
oamenii trebuie totuşi să le respecte. Oamenii trebuie, cel puțin, să aibă 
aceste tipuri de comportamente şi să se ridice la înălțimea acestor standarde. 
Prin urmare, opiniile unei persoane despre oameni şi lucruri, precum și 
comportamentul și acțiunile ei trebuie să se bazeze pe aceste cuvinte ale lui 
Dumnezeu. Oamenii ar trebui să le respecte pentru că sunt cuvintele lui 
Dumnezeu; fiecare ar trebui să privească oamenii şi lucrurile, să se 
comporte şi să acţioneze conform cuvintelor lui Dumnezeu, pentru că sunt 
cuvintele Lui. Nu este corect? (Ba da, este.) Am mai spus ceva de genul 
acesta înainte: Dumnezeu este sincer în ceea ce El spune, cuvintele Sale se 
vor împlini, iar ceea ce face El va dura pentru totdeauna, iar asta înseamnă 
că niciodată nu vor pieri cuvintele Sale. De ce nu pier? Pentru că indiferent 
câte cuvinte spune Dumnezeu şi indiferent când le rosteşte, ele sunt toate 


adevărul și nu pier niciodată. Chiar şi atunci când lumea va intra într-o nouă 


eră, cuvintele lui Dumnezeu nu se vor schimba şi nu vor pieri. De ce spun 
că nu pier cuvintele lui Dumnezeu? Pentru că ele sunt adevărul şi orice este 
adevărul nu se va schimba niciodată. Aşadar, toate legile şi poruncile pe 
care le-a propus şi prezentat Dumnezeu şi toate cerințele specifice pe care 
le-a propus El cu privire la comportamentul omului nu vor pieri niciodată. 
Fiecare cerință din cuvintele lui Dumnezeu este benefică pentru omenirea 
creată, toate reglementează comportamentul omului și sunt edificatoare şi 
valoroase în ceea ce privește trăirea umanităţii normale şi modul în care ar 
trebui să se comporte oamenii. Toate aceste cuvinte îi pot schimba pe 
oameni şi îi pot face să trăiască adevărata asemănare umană. În schimb, 
dacă oamenii neagă aceste cuvinte ale lui Dumnezeu şi neagă cerințele lui 
Dumnezeu de la omenire şi, în schimb, respectă acele afirmații propuse de 
om privind comportamentul bun, atunci ei sunt în mare pericol. Nu numai 
că nu vor avea din ce în ce mai multă umanitate şi rațiune, ci vor deveni din 
ce în ce mai înșelători şi falşi şi tot mai capabili de a recurge la tertipuri, iar 
umanitatea pe care o vor trăi va conţine din ce în ce mai multe tertipuri. Nu 
numai că vor păcăli alți oameni, ci vor încerca să-L păcălească şi pe 


Dumnezeu. 


Printre cerințele pe care Dumnezeu le-a propus cu privire la 
comportamentul omului, se numără şi cerința aceasta: „să-şi onoreze 
părinții”. De obicei, oamenii nu au gânduri sau noțiuni despre celelalte 
cerinţe, aşadar, care sunt gândurile voastre despre cerința „să-şi onoreze 
părinții”? Există o contradicție între părerile voastre şi acest adevăr- 
principiu rostit de Dumnezeu? Dacă puteţi vedea acest lucru clar, este bine. 
Aceia care nu înţeleg adevărul, care ştiu doar să respecte regulile şi să 
trâmbiţeze cuvinte şi doctrine sunt lipsiți de discernământ; când citesc 
cuvintele lui Dumnezeu, nutresc întotdeauna noțiuni umane, cred mereu că 


există unele contradicții şi nu pot să vadă clar cuvintele Sale. Pe de altă 


parte, cei care înțeleg adevărul nu găsesc nicio contradicție în cuvintele lui 
Dumnezeu şi cred că acestea sunt incredibil de clare, deoarece ei au 
înţelegere spirituală și sunt capabili să priceapă adevărul. Uneori, nu puteți 
să vedeţi clar cuvintele lui Dumnezeu şi nu puteți să puneţi nicio întrebare — 
dacă nu puneţi nicio întrebare, pare că nu aveţi probleme, dar, în realitate, 
aveți multe probleme şi multe dificultăți, doar că nu sunteți conștienți de 
acest lucru. Aceasta arată că statura voastră este prea mică. Mai întâi, 
haideţi să analizăm cerința lui Dumnezeu, care spune că oamenii trebuie să- 
şi onoreze părinţii — este această cerinţă corectă sau greşită? Ar trebui sau 
nu să o respecte oamenii? (Ar trebui să o respecte.) Acest lucru este sigur și 
nu poate fi negat; nu este nevoie să ezitaţi sau să meditați la acest lucru, 
această cerință este corectă. Ce este corect în ceea ce o priveşte? De ce a 
propus Dumnezeu această cerinţă? La ce se referă „onorarea părinților” 
despre care vorbeşte Dumnezeu? Ştiţi? Nu ştiţi. De ce nu știți niciodată? 
Atât timp cât ceva implică adevărul, nu-l știți şi, totuşi, puteţi vorbi la 
nesfârşit despre cuvinte şi doctrine — care este problema aici? Atunci, cum 
practicaţi aceste cuvinte ale lui Dumnezeu? Asta nu implică adevărul? (Ba 
da.) Când vezi că există o sintagmă din cuvintele lui Dumnezeu care spune: 
„Trebuie să-ţi onorezi părinţii”, te gândeşti: „Dumnezeu îmi cere să-mi 
onorez părinţii, aşa că va trebui să-i onorez, atunci”, și începi să faci asta. 
Faci tot ce îți cer părinții — când părinții tăi sunt bolnavi, îi serveşti la pat, 
turnându-le ceva de băut, gătindu-le ceva bun de mâncat şi, de sărbători, le 
cumperi drept cadouri lucruri care le plac. Când vezi că sunt obosiţi, le 
frecționezi umerii și le masezi spatele și, ori de câte ori au o problemă, poţi 
să te gândeşti la o soluție pentru a o rezolva. Datorită tuturor acestor lucruri, 
părinții tăi sunt foarte mulțumiți de tine. Tu îţi onorezi părinții, practici 
conform cuvintelor lui Dumnezeu și trăieşti umanitatea normală, aşa că te 


simți statornic în inima ta şi te gândeşti: „Uite, părinţii mei spun că m-am 


schimbat de când am început să cred în Dumnezeu. Ei spun că sunt în stare 
să-i onorez acum şi că sunt mai rațional. Sunt cu adevărat mulțumiți și 
consideră că a crede în Dumnezeu este grozav, pentru că nu numai că fiii şi 
fiicele care cred în Dumnezeu îşi onorează părinții, dar şi merg pe calea cea 
dreaptă în viaţă şi trăiesc asemănarea umană — sunt mult mai buni decât 
non-credincioşii. După ce am ajuns să cred în Dumnezeu, am început să 
practic potrivit cuvintelor Sale şi să acţionez conform cerințelor Lui, iar 
părinții mei sunt cu adevărat fericiți să vadă această schimbare în mine. 
Sunt foarte mândru de mine. Îi aduc slavă lui Dumnezeu — Dumnezeu sigur 
este mulțumit de mine şi va spune că sunt o persoană care îşi onorează 
părinţii şi are o decență sfântă.” Într-o zi, biserica aranjează ca tu să mergi 
în altă parte pentru a răspândi Evanghelia și este posibil să nu te poți 
întoarce acasă mult timp. Eşti de acord să mergi, simțind că nu poți lăsa 
deoparte însărcinarea dată de Dumnezeu şi crezând că trebuie să îţi onorezi 
părinții acasă şi să și susții însărcinarea dată de Dumnezeu în afara casei 
tale. Dar când discuţi problema cu părinții tăi, aceștia se înfurie și spun: 
„Copil neascultător! Ne-am străduit atât de mult să te creştem, iar acum eşti 
gata să pleci. Când nu vei mai fi acasă, cine va avea grijă de un cuplu bătrân 
ca noi? Dacă ne îmbolnăvim sau dacă va avea loc vreun fel de dezastru, 
cine ne va duce la spital?” Ei nu sunt de acord cu plecarea ta, iar tu te 
îngrijorezi: „Dumnezeu ne spune să ne onorăm părinții, dar părinții mei nu 
vor să mă lase să plec și să-mi fac datoria. Dacă îi ascult, trebuie să las 
deoparte însărcinarea dată de Dumnezeu, iar lui Dumnezeu nu Îi va plăcea 
asta. Dar dacă ascult de Dumnezeu şi merg să îmi fac datoria, părinții mei 
vor fi nefericiți. Ce ar trebui să fac?” Cugeţi și tot cugeți: „De vreme ce 
Dumnezeu a propus cerința ca oamenii să-şi onoreze mai întâi părinţii, voi 
susține această cerință. Nu este nevoie să plec şi să-mi fac datoria.” Îţi laşi 


deoparte datoria şi alegi să îți onorezi părinții acasă, dar, în inima ta, nu eşti 


împăcat. Simti că, deşi ţi-ai onorat părinţii, nu ţi-ai îndeplinit datoria şi crezi 
că L-ai dezamăgit pe Dumnezeu. Cum poate fi rezolvată această problemă? 
Ar trebui să te rogi lui Dumnezeu şi să cauţi adevărul, până când, într-o zi, 
vei înțelege adevărul şi îți vei da seama că a-ţi face datoria este cel mai 
important lucru. Apoi, vei putea în mod firesc să pleci de acasă şi să îţi faco 
datoria. Unii oameni spun: „Dumnezeu vrea să-mi fac datoria şi, de 
asemenea, vrea să-mi onorez părinții. Nu există aici o contradicţie şi un 
conflict? Cum, păcatele mele, ar trebui să practic?” „Onorarea părinților” 
este o cerință pe care Dumnezeu a propus-o cu privire la comportamentul 
omului, dar nu este cerința Lui să renunți la tot pentru a-L urma şi a 
îndeplini însărcinarea dată de El? Nu înseamnă şi mai mult ceea ce cere 
Dumnezeu? Nu reprezintă şi mai mult practicarea adevărului? (Ba da.) Ce 
ar trebui să faci dacă aceste două cerinţe se contrazic? Unii oameni spun: 
„Aşadar, trebuie să-mi onorez părinţii, să duc la îndeplinire însărcinarea 
dată de Dumnezeu, să respect cuvintele Sale şi să practic adevărul — ei bine, 
este uşor. Voi rezolva totul acasă, voi pregăti toate cele necesare traiului 
pentru părinții mei, voi angaja o asistentă și apoi voi pleca să-mi 
îndeplinesc datoria. Mă voi asigura că mă voi întoarce acasă o dată pe 
săptămână, voi verifica dacă părinții mei sunt bine şi apoi voi pleca; dacă 
este în neregulă ceva, pur şi simplu voi rămâne două zile. Nu pot să fiu 
mereu departe de ei şi să nu mă mai întorc niciodată şi nu pot să stau acasă 
pentru totdeauna şi să nu ies niciodată să-mi fac datoria. Nu este aceasta cea 
mai bună variantă?” Ce părere aveţi despre această soluție? (Nu va 
funcţiona.) Este o închipuire; nu este realistă. Așadar, atunci când 
întâmpinați acest tip de situație, cum anume ar trebui să acționaţi în 
conformitate cu adevărul? (Este imposibil să împaci şi capra şi varza când 
vine vorba de loialitate şi evlavie filială — trebuie să-mi pun datoria pe 


primul loc.) Dumnezeu le-a spus oamenilor să-şi onoreze părinții mai întâi, 


iar după aceea, Dumnezeu a propus cerințe mai înalte pentru oameni cu 
privire la faptul că trebuie să practice adevărul, să-şi îndeplinească 
îndatoririle şi să urmeze calea lui Dumnezeu — pe care dintre acestea ar 
trebui să le respecţi? (Pe cele mai înalte.) Este corect să practici în 
conformitate cu cerinţele mai înalte? Poate adevărul să fie împărțit în 
adevăruri superioare şi inferioare, sau în adevăruri mai vechi şi mai noi? 
(Nu.) Așadar, atunci când practicaţi adevărul, conform căror lucruri ar 
trebui să practicaţi? Ce înseamnă să practici adevărul? (Înseamnă să 
gestionezi problemele conform principiilor.) Gestionarea problemelor 
conform principiilor este cel mai important lucru. Practicarea adevărului 
înseamnă practicarea cuvintelor lui Dumnezeu în diferite momente, locuri, 
medii și contexte; nu este vorba despre aplicarea cu încăpățânare a regulilor, 
ci despre susținerea adevărurilor-principii. Asta înseamnă să practici 
adevărul. Aşadar, pur și simplu nu există niciun conflict între practicarea 
cuvintelor lui Dumnezeu și respectarea cerințelor propuse de El. Pentru a fi 
mai concret, nu există absolut niciun conflict între a-ţi onora părinții și a 
duce la îndeplinire însărcinarea şi datoria pe care ţi le-a dat Dumnezeu. 
Care dintre acestea sunt cuvintele și cerințele actuale ale lui Dumnezeu? Ar 
trebui să vă gândiţi mai întâi la această întrebare. Dumnezeu cere lucruri 
diferite de la diferiți oameni; El are cerinţe distincte pentru ei. Aceia care 
slujesc drept conducători și lucrători au fost chemaţi de Dumnezeu, aşa că 
trebuie să renunţe şi nu pot să rămână cu părinţii lor, onorându-i. Ar trebui 
să accepte însărcinarea dată de Dumnezeu şi să renunțe la tot pentru a-L 
urma. Acesta este un tip de situație. Adepții de rând nu au fost chemaţi de 
Dumnezeu, aşa că pot să rămână cu părinţii lor şi să-i onoreze. Nu există 
recompense pentru asta, iar ei nu vor obține nicio binecuvântare pentru că 
fac acest lucru, dar dacă nu dau dovadă de evlavie filială, atunci le lipseşte 


umanitatea. De fapt, să-și onoreze părinții este doar un fel de 


responsabilitate şi nu corespunde cu practicarea adevărului. Să te supui lui 
Dumnezeu, să accepţi însărcinarea dată de El, care este o manifestare a 
supunerii față de Dumnezeu, înseamnă să practici adevărul, iar cei care 
renunță la orice pentru a-și îndeplini îndatoririle sunt adepţii Lui. În 
concluzie, cea mai importantă sarcină care se află în faţa voastră este să vă 
îndepliniți bine datoria. Aceasta este practicarea adevărului şi este o 
manifestare a supunerii față de Dumnezeu. Așadar, care este adevărul pe 
care oamenii ar trebui să-l practice în primul rând acum? (Să-şi 
îndeplinească datoria.) Aşa este, a-ţi îndeplini datoria cu loialitate înseamnă 
a practica adevărul. Dacă o persoană nu îşi îndeplinește sincer datoria, 


atunci doar muncesc. 


Despre ce problemă tocmai discutam? (Dumnezeu le-a cerut mai întâi 
oamenilor să-şi onoreze părinţii, apoi a propus cerințe mai înalte, cum ar fi 
să practice adevărul, să-şi îndeplinească îndatoririle şi să urmeze calea lui 
Dumnezeu, deci pe care dintre acestea ar trebui să le respecte oamenii mai 
întâi?) Tocmai ați zis că oamenii ar trebui să practice potrivit cerinţelor mai 
înalte. La nivel teoretic, această afirmaţie este corectă — de ce spun că este 
corectă la nivel teoretic? Asta înseamnă că, dacă ar fi să aplicaţi reguli şi 
formule pentru această chestiune, atunci răspunsul acesta ar fi corect. Dar 
când oamenii se confruntă cu viaţa reală, această afirmație este adesea 
impracticabilă şi greu de îndeplinit. Așadar, cum ar trebui să se răspundă la 
această întrebare? În primul rând, trebuie să analizezi situaţia şi mediul de 
viaţă cu care te confrunți şi contextul în care te afli. Dacă, pe baza mediului 
tău de viaţă şi a contextului în care te afli, onorarea părinților tăi nu intră în 
conflict cu îndeplinirea însărcinării date de Dumnezeu şi a îndatoririlor tale 
— sau, cu alte cuvinte, dacă onorarea părinților tăi nu afectează îndeplinirea 
cu loialitate a datoriei tale — atunci le poţi practica pe amândouă în acelaşi 


timp. Nu este nevoie să te separi la exterior de părinţii tăi şi nu eşti nevoit să 


renunți la ei sau să-i respingi la exterior. În ce situaţie se aplică acest lucru? 
(Când onorarea părinților de către o persoană nu intră în conflict cu 
îndeplinirea datoriei sale.) Corect. Cu alte cuvinte, dacă părinții tăi nu 
încearcă să-ți împiedice credinţa în Dumnezeu și, de asemenea, dacă sunt 
credincioşi şi te sprijină şi încurajează cu adevărat să-ţi îndeplinești datoria 
cu loialitate şi să duci la bun sfârșit însărcinarea dată de Dumnezeu, atunci 
relația ta cu părinții tăi nu este o relație trupească între rude, în sensul 
obişnuit al cuvântului, ci este o relaţie între fraţii şi surorile bisericii. În 
acest caz, în afară de a interacționa cu ei ca frați şi surori ai bisericii, trebuie 
să-ți îndeplineşti şi câteva dintre responsabilitățile filiale față de ei. Trebuie 
să dai dovadă de puţin mai multă grijă. Atât timp cât nu afectează 
îndeplinirea datoriei tale, adică atât timp cât inima ta nu este constrânsă de 
ei, poţi să-ţi suni părinții ca să-i întrebi ce mai fac și să dai dovadă de puţină 
grijă pentru ei, poţi să-i ajuţi să rezolve câteva dificultăți și să se ocupe de 
unele dintre problemele lor de viaţă şi poţi chiar să-i ajuţi să rezolve unele 
dintre dificultățile pe care le au în ceea ce priveşte intrarea lor în viață — poți 
să faci toate aceste lucruri. Cu alte cuvinte, dacă părinţii tăi nu te împiedică 
să crezi în Dumnezeu, ar trebui să păstrezi această relație cu ei şi ar trebui 
să-ți îndeplineşti responsabilitățile faţă de ei. Şi de ce ar trebui să te arăţi 
îngrijorat pentru ei, să ai grijă de ei şi să-i întrebi ce mai fac? Pentru că eşti 
copilul lor şi ai această relație cu ei, ai un alt tip de responsabilitate şi, din 
cauza acestei responsabilități, trebuie te interesezi ceva mai mult de ei și să 
le oferi un ajutor considerabil. Atât timp cât nu afectează îndeplinirea 
datoriei tale și atât timp cât părinții tăi nu-ţi împiedică sau nu-ți tulbură 
credința în Dumnezeu și îndeplinirea datoriei tale şi nici nu te trag înapoi, 
atunci este firesc şi potrivit să-ți îndeplineşti responsabilităţile față de ei și 
trebuie să faci acest lucru în măsura în care nu ai mustrări de conştiinţă — 


acesta este cel mai scăzut standard pe care trebuie să-l îndeplinești. Dacă nu 


poți să-ți onorezi părinții acasă din cauza impactului și a obstacolelor 
circumstanțelor tale, atunci nu trebuie să respecţi această regulă. Ar trebui 
să te lași la mila orchestrănilor lui Dumnezeu, să te supui rânduielilor Sale și 
nu ai nevoie să insiști pe onorarea părinților tăi. Condamnă Dumnezeu asta? 
Dumnezeu nu condamnă acest lucru; El nu-i obligă pe oameni să facă asta. 
Despre ce avem părtășie acum? Avem părtăşie despre modul în care 
oamenii ar trebui să practice atunci când onorarea părinților contravine 
îndeplinirii datoriei lor; avem părtăşie despre principii de practică şi adevăr. 
Ai responsabilitatea să-ţi onorezi părinții şi, dacă împrejurările o permit, 
poţi să îndeplinești această responsabilitate, dar nu ar trebui să fii constrâns 
de sentimentele tale. De exemplu, dacă unul dintre părinţii tăi se 
îmbolnăvește şi trebuie să meargă la spital şi nu are cine să-l îngrijească, iar 
tu eşti prea ocupat cu datoria ta pentru a te întoarce acasă, ce ar trebui să 
faci? În astfel de momente, nu poţi fi constrâns de sentimentele tale. Ar 
trebui să te gândeşti la asta în rugăciune, să o încredinţezi lui Dumnezeu şi 
să o laşi la mila orchestrărilor Sale. Acesta este genul de atitudine pe care ar 
trebui să o ai. Dacă Dumnezeu vrea să pună capăt vieții părintelui tău şi să 
ti-l ia, ar trebui să te supui. Unii oameni spun: „Deşi m-am supus, tot mă 
simt nefericit și plâng de zile întregi pentru asta — nu este un sentiment 
trupesc?” Aceasta nu este un sentiment trupesc, este bunătate umană, 
înseamnă a avea umanitate, iar Dumnezeu nu o condamnă. Poţi să plângi, 
dar dacă plângi câteva zile şi nu eşti în stare să dormi sau să mănânci şi nu 
ai chef să-ţi faci datoria şi chiar îți doreşti să te duci acasă şi să-ţi vizitezi 
părinții, atunci nu-ți poţi face bine datoria și nu ai pus adevărul în practică, 
iar asta înseamnă că nu-ți îndeplinești responsabilitățile onorându-ţi părinţii 
şi că trăieşti în vâltoarea sentimentelor tale. Dacă-ţi onorezi părinții în timp 
ce trăieşti în vâltoarea sentimentelor tale, atunci nu-ți îndeplinești 


responsabilitățile şi nu respecţi cuvintele lui Dumnezeu, pentru că ai 


abandonat însărcinarea dată de El şi nu ești o persoană care urmează calea 
Sa. Când întâlneşti acest tip de situație, dacă nu cauzează întârzieri în 
datoria ta sau nu afectează îndeplinirea loială a datoriei tale, poţi face unele 
lucruri de care eşti în stare pentru a da dovadă de evlavie filială faţă de 
părinții tăi şi poți îndeplini responsabilitățile pe care eşti capabil să le 
îndeplineşti. În concluzie, asta este ceea ce ar trebui să facă oamenii şi de ce 
sunt ei capabili în sfera umanității. Dacă te laşi prins de sentimentele tale și 
acest lucru te împiedică în îndeplinirea datoriei tale, atunci asta contravine 
întru totul intențiilor lui Dumnezeu. Dumnezeu nu ţi-a cerut niciodată să 
faci asta; El cere doar să-ți îndeplineşti responsabilitățile față de părinții tăi, 
nimic mai mult. Asta înseamnă să ai evlavie filială. Când Dumnezeu 
vorbeşte despre „onorarea părinților”, există un context. Trebuie doar să 
îndeplineşti câteva responsabilități care pot fi duse la bun sfârşit în tot felul 
de condiţii, asta-i tot. Cât despre cazul în care părinții tăi se îmbolnăvesc 
grav sau mor, decizi tu aceste lucruri? Cum sunt viețile lor, când mor, ce 
boală îi ucide sau cum mor — au aceste lucruri vreo legătură cu tine? (Nu.) 
Nu au nicio legătură. Unii oameni spun: „Trebuie să-mi îndeplinesc 
responsabilitățile pentru a-mi putea onora părinții. Trebuie să mă asigur că 
nu se îmbolnăvesc, mai ales de cancer sau de vreun fel de boală fatală. 
Trebuie să mă asigur că ei trăiesc până la 100 de ani. Numai atunci îmi voi 
fi îndeplinit cu adevărat responsabilitățile faţă de ei.” Oare oamenii aceştia 
nu sunt absurzi? Acest lucru este clar închipuirea omului şi categoric nu 
este cerința lui Dumnezeu. Nici măcar nu ştii dacă tu vei putea trăi până la 
100 de ani și, totuși, ceri ca părinţii tăi să trăiască până la acea vârstă — este 
visul unui nesăbuit! Când Dumnezeu vorbeşte despre „onorarea părinților”, 
El îți cere doar să-ți îndeplinești responsabilitățile care intră în sfera 
umanității normale. Atât timp cât nu-ți tratezi rău părinţii sau nu faci nimic 


care să contravină conștiinței şi moralității tale, este suficient. Nu este acest 


lucru conform cuvintelor lui Dumnezeu? (Ba da.) Desigur, acum tocmai am 
menţionat și cazul în care părinții tăi te împiedică să crezi în Dumnezeu; 
natura — esenţa lor este cea a neîncrezătorilor şi non-credincioşilor, sau 
chiar a oamenilor răi și a diavolilor, şi nu merg pe aceeași cale ca tine. Cu 
alte cuvinte, nu sunt deloc același tip de persoană ca tine și, cu toate că ai 
trăit în acelaşi cămin cu ei mulți ani, pur şi simplu nu urmăresc aceleaşi 
lucruri şi nu au același caracter ca tine și, cu siguranţă, nu au aceleași 
preferinţe sau aspirații ca tine. Tu crezi în Dumnezeu, dar ei nu cred deloc 
în El şi chiar I se împotrivesc. Ce ar trebui să faci în aceste circumstanţe? 
(Să-i respingi.) Dumnezeu nu ţi-a spus să îi respingi sau să-i blestemi în 
aceste circumstanţe. Dumnezeu nu a spus asta. Cerinţa lui Dumnezeu de a-ți 
„onora părinții” este încă valabilă. Asta înseamnă că, în timp ce locuieşti cu 
părinții tăi, ar trebui să respecţi în continuare această cerință de a-i onora. 
Nu există nicio contradicție în această chestiune, nu-i aşa? (Nu există.) Nu 
există nicio contradicție în asta. Cu alte cuvinte, atunci când chiar reuşeşti 
să te întorci acasă pentru o vizită, poţi să le găteşti sau să le faci nişte găluşti 
ŞI, dacă este posibil, poţi să le cumperi niște produse naturiste şi vor fi 
foarte mulţumiţi de tine. Dacă vorbeşti despre credinţa ta și ei nu o acceptă 
sau nu cred, şi chiar te abuzează verbal, atunci nu trebuie să le predici 
Evanghelia. Dacă este posibil să îi vezi, practică în acest fel; dacă nu, aşa ar 
trebui să fie și este orchestrarea lui Dumnezeu, iar tu trebuie să te grăbeşti 
să te îndepărtezi de ei şi să-i eviţi. Care este principiul pentru asta? Dacă 
părinții tăi nu cred în Dumnezeu și nu împărtăşesc un limbaj comun sau 
preocupări şi obiective comune cu tine, nu merg pe aceeași cale ca tine și 
chiar îți împiedică şi-ţi persecută credința în Dumnezeu, atunci poţi să-i 
discerni, să le percepi esenţa și să-i respingi. Desigur, dacă Îl abuzează 
verbal pe Dumnezeu sau te blestemă, îi poţi blestema în inima ta. Așadar, la 


ce se referă „onorarea părinților” despre care vorbeşte Dumnezeu? Cum ar 


trebui să practici acest lucru? Adică, dacă îţi poți îndeplini 
responsabilitățile, atunci îndeplineşte-le în mică parte şi, dacă nu ai această 
şansă sau dacă neînțelegerile din interacțiunile tale cu ei au devenit deja 
prea mari şi între voi există un conflict, ajungând deja în punctul în care nu 
vă mai puteți vedea, atunci ar trebui să te grăbeşti să te separi de ei. Când 
Dumnezeu vorbeşte despre onorarea acestor tipuri de părinți, El vrea să 
spună că ar trebui să-ți îndeplineşti responsabilitățile filiale din perspectiva 
poziției tale de copil al lor şi să faci lucrurile pe care s-ar cuveni să le facă 
un copil. Nu ar trebui să-ţi tratezi rău părinții, să te cerți cu ei, să-i loveşti, 
să țipi la ei sau să-i abuzezi şi ar trebui să-ți îndeplineşti responsabilitățile 
faţă de ei cât poţi de bine. Acestea sunt lucruri care ar trebui realizate în 
sfera umanităţii; acestea sunt principiile pe care ar trebui să le practicăm în 
ceea ce priveşte „onorarea părinților”. Nu sunt uşor de realizat? Nu trebuie 
să-ţi tratezi părinții cu impetuozitate, spunând: „Voi, diavolilor şi 
neîncrezătorilor, Dumnezeu vă blestemă să ajungeţi în iazul de foc și 
pucioasă şi în Adânc; El vă va trimite în cel de-al optsprezecelea nivel al 
iadului!” Aşa ceva nu este necesar, nu trebuie să ajungi la această extremă. 
Dacă împrejurările o permit şi dacă situaţia o impune, poţi să-ți îndeplineşti 
responsabilitățile filiale faţă de părinții tăi. Dacă acest lucru nu este necesar, 
sau dacă împrejurările nu o permit şi nu este posibil, poți să te scuteşti de 
această obligație. Tot ce trebuie să faci este să-ți îndeplinești 
responsabilităile filiale atunci când te întâlneşti cu părinții tăi şi 
interacţionezi cu ei. Când ai făcut asta, ţi-ai finalizat sarcina. Ce părere aveţi 
despre acest principiu? (Este bun.) Trebuie să existe principu cu privire la 
modul în care îi tratezi pe toți oamenii, inclusiv pe părinții tăi. Nu poţi 
acţiona impetuos şi nu-ţi poţi abuza verbal părinții doar pentru că aceștia îți 
persecută credinţa în Dumnezeu. În lume sunt atât de mulţi oameni care nu 


cred în Dumnezeu, sunt atât de mulţi non-credincioși și sunt atât de mulți 


oameni care ÎI insultă pe Dumnezeu — ai de gând să-i blestemi pe toţi şi să 
tipi la ei? Dacă nu, atunci nu ar trebui să țipi nici la părinții tăi. Dacă țipi la 
părinții tăi, dar nu şi la ceilalți oameni, atunci trăieşti în vâltoarea 
impetuozității şi lui Dumnezeu nu-l place asta. Să nu crezi că Dumnezeu va 
fi mulțumit de tine dacă-ţi abuzezi verbal şi-ţi blestemi părinții fără un 
motiv întemeiat, spunând că aceştia sunt diavoli, satane vii şi lacheii Satanei 
şi îi blestemi să ajungă în iad — pur şi simplu nu aşa stau lucrurile. 
Dumnezeu nu te va găsi acceptabil şi nici nu va spune că ai umanitate din 
cauza acestei false manifestări de proactivitate. În schimb, Dumnezeu va 
spune că acţiunile tale sunt însoțite de emoţii și impetuozitate. Lui 
Dumnezeu nu-l va plăcea să acţionezi în acest fel, este prea extrem şi nu 
este în concordanţă cu intenţiile Sale. Trebuie să existe principii cu privire 
la modul în care tratezi toţi oamenii, inclusiv pe părinții tăi; indiferent dacă 
ei cred sau nu în Dumnezeu și indiferent dacă sunt sau nu oameni răi, 
trebuie să-i tratezi cu principii. Dumnezeu i-a spus omului acest principiu: 
este vorba despre a-i trata corect pe ceilalți — doar că oamenii au un grad 
suplimentar de responsabilitate față de părinţii lor. Tot ce trebuie să faci este 
să îndeplineşti această responsabilitate. Indiferent dacă părinți tăi sunt 
credincioşi sau nu, indiferent dacă îşi urmăresc sau nu credinţa, indiferent 
dacă viziunea lor asupra vieții și umanitatea lor se aliniază sau nu cu ale 
tale, tu trebuie doar să-ți îndeplineşti resposabilitatea faţă de ei. Nu este 
nevoie să-i eviți — lasă doar totul să-și urmeze cursul firesc, potrivit 
orchestrărilor şi rânduielilor lui Dumnezeu. Dacă ei te împiedică să crezi în 
Dumnezeu, atunci tot ar trebui să-ți îndeplineşti cât mai bine 
responsabilităuile filiale, astfel încât măcar conştiinţa ta să nu se simtă 
îndatorată faţă de ei. Dacă nu-ți pun piedici şi îți susțin credinţa în 
Dumnezeu, atunci ar trebui, de asemenea, să practici potrivit principiilor, 


tratându-i bine atunci când se cuvine să faci acest lucru. In concluzie, 


indiferent de situație, cerinţele lui Dumnezeu față de om nu se schimbă, iar 
adevărurile-principii pe care oamenii ar trebui să le practice nu se pot 
schimba. In aceste chestiuni, trebuie pur şi simplu să susții principiile şi să 


îndeplineşti responsabilitățile pe care eşti capabil să le îndeplinești. 


Voi vorbi acum despre motivul pentru care, în ceea ce priveşte 
comportamentul omului, Dumnezeu a propus o cerință precum „să-și 
onoreze părinții”. Toate celelalte cerinţe ale lui Dumnezeu sunt reglementări 
comportamentale care privesc comportamentul individual al fiecărei 
persoane, aşadar, de ce a formulat Dumnezeu un alt tip de cerință în 
legătură cu evlavia filială? Spuneţi-Mi: dacă o persoană nu-și poate onora 
nici măcar părinţii, cum este natura-esenţa sa? (Rea.) Părinţii ei au suferit 
mult pentru a-i da naştere şi a o crește, şi cu siguranță nu le-a fost uşor să o 
educe — și, de fapt, ei nu se aşteaptă ca odrasla lor să le aducă o mare 
fericire sau mulțumire, ci doar speră că, după ce va creşte, vor trăi o viață 
fericită şi că nu vor fi nevoiţi să-şi facă prea multe griji pentru ea. Dar 
odrasla lor nu se străduieşte şi nici nu munceşte din greu şi nu trăiește bine 
— încă se bazează pe părinții ei să aibă grijă de ea şi a devenit o lipitoare, 
care nu numai că nu-şi onorează părinţii, dar își şi doreşte să-și hărţuiască 
părinții şi să-i şantajeze să-i lase proprietatea lor. Dacă e capabilă să dea 
curs acestui tip de comportament josnic, ce fel de persoană este? (O 
persoană cu umanitate slabă.) Nu-şi îndeplineşte niciuna dintre 
responsabilitățile faţă de oamenii care i-au dat viață şi au crescut-o şi nu se 
simte deloc vinovată pentru asta — dacă o analizaţi din această perspectivă, 
are conştiinţă? (Nu are.) Va lovi şi va abuza verbal pe oricine, inclusiv pe 
părinţii ei. Îşi tratează părinţii la fel ca pe oricine altcineva — lovindu-i şi 
abuzându-i verbal, după bunul plac. Atunci când se simte nefericită, își 
varsă furia asupra părinților ei, spărgând castroane şi farfurii și 


înspăimântându-i. Are rațiune o astfel de persoană? (Nu.) Dacă un om nu 


are conştiinţă sau rațiune și este capabil să-și abuzeze nonșalant chiar și 
părinții, atunci mai este o persoană? (Nu.) Ce este, atunci? (O bestie.) Este o 
bestie. Este corectă această afirmație? (Da, este.) De fapt, dacă o persoană 
îşi îndeplineşte unele dintre responsabilitățile față de părinți, dacă acelei 
persoane îi pasă de ei şi îi iubeşte nespus, acestea nu sunt lucruri pe care 
oamenii cu umanitate normală ar trebui, în mod firesc, să le facă? (Ba da.) 
Dacă o persoană ar fi să-și maltrateze și să-şi abuzeze părinții, ar putea 
conştiinţa ei să accepte acest lucru? Ar putea un om normal să facă așa 
ceva? Oamenii care au conștiință şi rațiune nu ar putea face asta — dacă ar fi 
să-şi mânie părinții, ar fi nefericiți câteva zile. Unii oameni au un 
temperament iute şi s-ar putea să se enerveze pe părinţii lor într-un moment 
de disperare, dar, după aceea, vor avea mustrări de conştiinţă şi, chiar dacă 
nu își vor cere scuze, nu vor mai face acest lucru. Este ceea ce ar trebui să 
aibă oamenii cu umanitate normală și este o manifestare a umanității 
normale. Cei care nu au umanitate îşi pot abuza părinţii în orice fel, fără să 
simtă nimic, și chiar asta fac. Dacă părinţii lor i-au lovit o dată când erau 
copii, îşi vor aminti de asta pentru tot restul vieții și, după ce vor creşte, îşi 
vor dori în continuare să-şi bată părinții şi să-i lovească, la rândul lor. 
Majoritatea oamenilor nu vor riposta când părinții îi lovesc în copilărie; unii 
oameni trecuţi de 30 de ani nu vor riposta când îi lovesc părinții și nu vor 
scoate niciun cuvânt în legătură cu asta, chiar dacă îi doare. Este ceea ce ar 
trebui să aibă oamenii cu umanitate normală. De ce nu vor rosti niciun 
cuvânt despre asta? Dacă altcineva i-ar lovi, ar permite să se întâmple asta 
şi ar lăsa acea persoană să-i lovească? (Nu.) Dacă ar fi altcineva, indiferent 
cine, nu i-ar permite acelei persoane să-i lovească — nu i-ar permite nici 
măcar să-i abuzeze cu un singur cuvânt. Aşadar, de ce nu ripostează sau nu 
se enervează, indiferent cum i-au lovit părinții lor? De ce tolerează așa 


ceva? Nu cumva pentru că au conștiință şi rațiune în umanitatea lor? Ei se 


gândesc: „Părinții mei m-au crescut. Chiar dacă nu este corect ca ei să mă 
lovească, trebuie să suport. În plus, eu am fost cel care i-a înfuriat, aşa că 
merit să fiu lovit. O fac doar pentru că nu i-am ascultat şi i-am înfuriat. 
Merit sa fiu lovit! Nu voi mai face asta niciodată.” Nu aceasta este rațiunea 
pe care ar trebui să o aibă oamenii cu umanitate normală? (Ba da.) Această 
rațiune a umanității normale este cea care le permite să îndure acest 
tratament din partea părinților. Aceasta este umanitatea normală. Aşadar, au 
această umanitate oamenii care nu pot să îndure acest tip de tratament, care 
le răspund părinților cu lovituri? (Nu au.) Așa este, nu o au. Oamenii care 
nu au conştiinţa și rațiunea umanităţii normale sunt chiar capabili să-și 
lovească şi să-şi abuzeze verbal părinţii, aşadar, cum vor fi capabili să-L 
trateze pe Dumnezeu şi pe fraţii şi surorile lor din biserică? Ei sunt capabili 
să-i trateze astfel pe oamenii care le-au dat viață şi i-au crescut, așadar, nu 
le va păsa chiar și mai puţin de alți oameni care nu le sunt rude de sânge? 
(Ba da.) Cum ÎI vor trata pe Dumnezeu, pe care nu pot să-L vadă sau să-L 
atingă? Vor putea ei să-L trateze pe Dumnezeu, pe care nu pot să-L vadă, cu 
rațiune şi conştiinţă? Vor fi ei capabili să se supună tuturor mediilor 
orchestrate de Dumnezeu? (Nu.) Dacă ar fi ca Dumnezeu să-i să-i 
emondeze, să-i judece sau să-i mustre, I s-ar împotrivi? (Da.) Gândiţi-vă la 
asta: ce funcţie îndeplinesc conştiinţa şi raţiunea unei persoane? Într-o 
anumită măsură, conștiința şi rațiunea unei persoane pot să-i înfrâneze şi să- 
i reglementeze comportamentul — îi permit să aibă atitudinea corectă şi să 
facă alegerile corecte atunci când 1 se întâmplă ceva şi să abordeze tot ceea 
ce i se întâmplă bazându-se pe conştiinţa şi rațiunea ei. De cele mai multe 
ori, faptul de a acționa pe baza conştiinţei şi a rațiunii le va permite 
oamenilor să evite foarte multe nenorociri. Desigur, oamenii care urmăresc 
adevărul pot alege să meargă pe calea urmăririi adevărului pe această bază, 


pătrunzând în  adevărul-realitate şi  supunându-se orchestrărilor şi 


rânduielilor lui Dumnezeu. Aceia care nu urmăresc adevărul sunt lipsiți de 
umanitate şi nu au acest tip de conştiinţă și rațiune — consecințele acestui 
lucru sunt îngrozitoare. Ei sunt în stare să-l facă orice lui Dumnezeu — exact 
cum L-au tratat fariseii pe Domnul Isus, ei sunt capabili să-L insulte pe 
Dumnezeu, să se răzbune pe El, să-L hulească sau chiar să-L acuze şi să-L 
trădeze. Această problemă este foarte gravă — nu înseamnă necazuri? 
Oamenii cărora le lipseşte rațiunea umanităţii se răzbună adesea pe ceilalți 
prin impetuozitatea lor; rațiunea umanităţii nu îi înfrânează, aşa că le este 
ușor să elaboreze unele gânduri şi opinii extreme şi apoi să adopte un 
comportament extrem şi să acționeze în multe moduri care sunt lipsite de 
conştiinţă şi rațiune şi, în cele din urmă, consecinţele acestui lucru scapă 
complet de sub control. Am terminat mai mult sau mai puţin părtășia despre 
„onorarea părinților” şi practicarea adevărului — până la urmă, totul se 
reduce la umanitate. De ce a propus Dumnezeu o cerință precum „să-ți 
onorezi părinții”? Pentru că se referă la comportamentul omului. Într-un fel, 
Dumnezeu foloseşte această cerinţă pentru a reglementa comportamentul 
omului ȘI, totodată, cu ajutorul ei, pune la încercare şi defineşte umanitatea 
oamenilor. Dacă o persoană nu-şi tratează părinții cu rațiune şi conştiinţă, 
atunci cu siguranță nu are umanitate. Unii oameni spun: „Ce se întâmplă 
dacă părinţii ei nu au o umanitate bună şi nu şi-au îndeplinit complet 
responsabilităile față de copilul lor — ar trebui, totuşi, ca acea persoană să 
dea dovadă de evlavie filială?” Dacă are conştiinţă și rațiune, atunci, ca 
fiică sau fiu, nu îşi va abuza părinții. Oamenii care îşi abuzează părinții 
categoric nu au conștiință şi rațiune. Așadar, indiferent de cerința propusă 
de Dumnezeu, fie că este legată de atitudinea cu care oamenii își tratează 
părinții sau de umanitatea pe care o trăiesc şi o dezvăluie oamenii de obicei, 
în orice caz, din moment ce Dumnezeu a expus aceste abordări cu privire la 


comportamentele exterioare, sigur El are propriile motive şi obiective 


pentru a face acest lucru. Deşi aceste cerințe comportamentale propuse de 
Dumnezeu sunt încă oarecum departe de adevăr, ele sunt totuși standarde pe 
care Dumnezeu le-a stabilit pentru a reglementa comportamentul omului. 


Toate sunt semnificative şi valabile şi astăzi. 


Tocmai am avut părtăşie despre diversele conexiuni şi diferenţe dintre 
criteriile comportamentale pe care le-a propus Dumnezeu pentru om și 
adevărurile pe care El le cere. În acest moment, nu am terminat mai mult 
sau mai puţin părtăşia despre comportamentele bune care fac parte din 
lucrurile pe care oamenii, în noţiunile lor, le consideră corecte şi bune? 
După ce ne-am încheiat părtășia privind acest lucru, am discutat despre 
câteva standarde şi zicale propuse de Dumnezeu pentru a reglementa 
comportamentul omului și ceea ce trăiește omul şi am enumerat câteva 
exemple, cum ar fi: să nu-i lovească sau să nu-i abuzeze verbal pe alții, să-şi 
onoreze părinţii, să nu fumeze şi să nu bea, să nu fure, să nu profite de alții, 
să nu depună mărturie mincinoasă, să nu se închine la idoli și aşa mai 
departe. Desigur, acestea sunt doar cele importante şi sunt mult mai multe 
detalii în care nu vom intra. Aşadar, în urma părtăşiei despre aceste lucruri, 
ce adevăruri ar fi trebuit să dobândiți? Ce principii ar trebui să puneţi în 
practică? Ce ar trebui să faceţi? Trebuie să-i respectați pe bătrâni şi să aveți 
grijă de tineri? Trebuie să fiți persoane curtenitoare? Trebuie să fiți amabili 
şi abordabili? Trebuie femeile să fie blânde şi rafinate sau bine educate și 
raționale? Trebuie bărbații să fie grozavi, ambiţioşi şi împliniți? Nu. 
Bineînţeles, am avut o părtășie extinsă. Aceste lucruri pe care le susține 
cultura tradițională sunt în mod clar folosite de Satana pentru a-i induce în 
eroare pe oameni. Sunt lucruri foarte înşelătoare şi care păcălesc oamenii. 
Ar trebui să vă analizați și să vedeţi dacă încă nutriți vreun gând, vreo 
opinie, vreun comportament sau vreo manifestare de acest fel. Dacă o 


faceţi, atunci ar trebui să vă grăbiţi să căutați adevărul pentru a le înlătura, 


apoi să acceptaţi adevărul şi să trăiţi după cuvintele lui Dumnezeu. Astfel, 
veţi putea obține aprobarea lui Dumnezeu. Ar trebui să reflectaţi la cum era 
starea voastră lăuntrică atunci când trăiați după cultura tradițională și cum 
v-aţi simțit în adâncul inimii voastre, ce aţi câştigat şi care a fost rezultatul, 
apoi să vedeţi cum vă simţiți comportându-vă conform standardelor cerute 
omului de către Dumnezeu, ca de exemplu să vă înfrânaţi, să aveţi decență 
sfântă, să nu-i loviți sau să nu-i abuzaţi verbal pe alții şi aşa mai departe. 
Vezi care dintre aceste moduri de viaţă îţi permite să trăieşti mai uşor, mai 
liber, mai statornic și mai pașnic şi care te ajută să trăieşti cu mai multă 
umanitate şi care te face să te simţi ca şi cum ai trăi sub o mască falsă şi-ţi 
face viaţa foarte falsă şi nefericită. Vezi care dintre aceste moduri de viață 
îți permite să trăieşti din ce în ce mai aproape de cerințele lui Dumnezeu și 
face relația ta cu El din ce în ce mai normală. Când vei experimenta cu 
adevărat acest lucru, vei şti. Doar practicarea cuvintelor lui Dumnezeu și a 
adevărului poate să-ți aducă eliberare şi libertate şi să-ţi permită să obtii 
aprobarea lui Dumnezeu. Să zicem că, de exemplu, pentru a-i determina pe 
alții să spună că îi respecţi pe bătrâni şi ai grijă de tineri, că respecţi regulile 
ŞI că eşti o persoană bună, ori de câte ori întâlneşti un frate sau o soră mai în 
vârstă, îi spui „frate mai mare” sau „soră mai mare”, fără să îndrăznești 
vreodată să 1 te adresezi pe nume şi simţindu-te prea stânjenit să-i spui pe 
nume şi crezând că a face acest lucru ar fi foarte lipsit de respect. Această 
noțiune tradițională de a-i respecta pe bătrâni şi de a avea grijă de tineri este 
ascunsă în inima ta, aşa că, atunci când vezi o persoană în vârstă, te 
comporți foarte blând și amabil, și de parcă ai respecta foarte mult regulile 
şi ai fi foarte cultivat, şi nu te poţi abţine să nu te apleci din talie, de la un 
unghi de 15 grade la unul de 90 de grade. Îi tratezi respectuos pe oamenii 
mai în vârstă — cu cât este mai bătrână persoana din fața ta, cu atât mai mult 


pretinzi că eşti bine-crescut. Este un lucru bun să fii bine-crescut astfel? 


Înseamnă să trăieşti fără coloană vertebrală şi fără demnitate. Când astfel de 
oameni văd un copilaș, se poartă drăguţ şi jucăuş, la fel ca un copil. Când îl 
văd pe unul dintre semenii lor, își îndreaptă spatele şi se comportă ca un 
adult, astfel încât ceilalți să nu îndrăznească să nu-i respecte. Ce fel de 
persoane sunt? Nu sunt persoane cu multe fețe? Se schimbă foarte repede, 
nu-i așa? Când văd o persoană în vârstă, îi spun „bunic în vârstă” sau 
„bunică în vârstă”. Când văd pe cineva puţin mai în vârstă decât ei, îi spun 
„unchi”, „mătuşică”, „frate mai mare” sau „soră mai mare”. Când întâlnesc 
pe cineva mai tânăr decât ei, îi spun „frăţior” sau „surioară”. Ei dau 
oamenilor diverse titluri şi porecle în funcție de vârsta lor şi folosesc aceste 
forme de adresare cu precizie şi exactitate. Aceste lucruri s-au înrădăcinat 
în oasele lor şi sunt capabili să le utilizeze cu mare uşurinţă. Mai ales după 
ce ajung să creadă în Dumnezeu, sunt şi mai convinși că: „Acum sunt 
credincios în Dumnezeu, trebuie să respect regulile şi să fiu cultivat; trebuie 
să fiu bine educat şi rațional. Nu pot să încalc regulile sau să fiu răzvrătit ca 
acei tineri non-credincioși şi cu probleme — oamenilor nu le va plăcea asta. 
Dacă vreau să mă placă toată lumea, trebuie să-i respect pe bătrâni şi să am 
grijă de tineri.” Așadar, își reglementează comportamentul şi mai strict, 
împărțind oamenii din diferite grupe de vârstă pe diferite niveluri, dându-le 
tuturor titluri şi porecle, apoi punând în mod constant acest lucru în practică 
în viaţa lor de zi cu zi, după care gândesc din ce în ce mai mult următoarele: 
„Uitaţi-vă la mine, chiar m-am schimbat după ce am ajuns să cred în 
Dumnezeu. Sunt bine educat, rațional şi curtenitor, îi respect pe bătrâni şi 
am grijă de tineri şi sunt amabil. Trăiesc într-adevăr asemănarea umană. 
Știu cum să mă adresez fiecărei persoane pe care o întâlnesc, după titlul 
potrivit, indiferent de vârsta ei. Nu am avut nevoie ca părinții mei să mă 
înveţe asta şi ca oamenii din jurul meu să-mi spună să o fac, pur şi simplu 


am ştiut cum să o fac.” După ce practică aceste comportamente bune, ei 


cred că au într-adevăr umanitate, că respectă cu adevărat regulile și că asta 
sigur Îi place lui Dumnezeu — oare nu se amăgesc singuri şi nu-i amăgesc şi 
pe ceilalţi? De acum înainte, trebuie să renunțaţi la aceste lucruri. Înainte, 
am spus povestea lui Daming şi Xiaoming — acea poveste era legată de 
respectarea bătrânilor şi grija faţă de tineri, nu-i aşa? (Așa este.) Când unii 
oameni văd o persoană în vârstă, cred că a-i spune „frate mai mare” sau 
„soră mai mare” nu este suficient de elegant şi că nu îi va face pe oameni să 
creadă că sunt suficient de cultivați, aşa că îi spun „bunic în vârstă” sau 
„mătuşică în vârstă”. Se pare că i-ai acordat suficient respect şi de unde 
vine respectul tău pentru acel om? Nu ai faţa unei persoane care îi respectă 
pe ceilalți. Ai o privire înfricoşătoare şi feroce, obraznică şi arogantă şi, în 
acțiunile tale, eşti mai arogant decât oricine altcineva. Nu numai că nu cauţi 
adevărurile-principii, dar nici nu te consulți cu nimeni altcineva; îți faci 
legea singur şi nu ai nici cea mai mică fărâmă de umanitate. Te uiţi să vezi 
cine are statut şi apoi îi spui „unchi mai în vârstă” sau „mătuşică mai în 
vârstă”, în speranţa că vei primi laudele oamenilor pentru asta — este util să 
te prefaci astfel? Vei avea umanitate și morală dacă te vei preface așa? 
Dimpotrivă, atunci când alți oameni vor vedea că faci acest lucru, vor fi şi 
mai dezgustaţi de tine. Când apar probleme care implică interesele casei lui 
Dumnezeu, eşti capabil să trădezi cu adevărat interesele casei Sale. Trăieşti 
doar pentru satisfacția ta şi, cu toate că ai acest tip de umanitate, tot te mai 
adresezi oamenilor cu „mătuşică mai în vârstă” — nu este aceasta 
prefăcătorie? (Ba da, este.) Chiar te pricepi să te prefaci! Spuneţi-Mi, nu 
sunt dezgustători astfel de oameni? (Ba da, sunt.) Asemenea oameni 
trădează întotdeauna interesele casei lui Dumnezeu — nu le protejează deloc. 
Ei mușcă mâna care îi hrăneşte şi nu merită să locuiască în casa lui 
Dumnezeu. Analizează-te şi vezi ce gânduri, opinii, atitudini, abordări și 


moduri de a-i trata pe oameni pe care încă le nutreşti sunt lucruri pe care 


omenirea le recunoaşte în mod obişnuit ca fiind comportamente bune, dar 
care, de fapt, sunt tocmai lucrurile pe care Dumnezeu le detestă. Ar trebui 
să vă grăbiţi să renunţaţi la aceste lucruri lipsite valoare şi categoric nu 
trebuie să vă agăţaţi de ele. Unii oameni spun: „Ce e rău în a te comporta 
aşa?” Dacă te comporti așa, voi fi dezgustat de tine şi te voi urî; în niciun 
caz nu trebuie să te comporți aşa. Unii spun: „Nu contează dacă ești 
dezgustat de noi, la urma urmei, nu locuim cu Tine.” Tot nu trebuie să te 
comporți aşa, chiar dacă nu locuim împreună. Mă voi simți dezgustat de 
tine pentru că nu eşti în stare să accepţi sau să practici adevărul, ceea ce 
înseamnă că nu poţi fi mântuit. Prin urmare, ar fi mai bine dacă ai abandona 
acele lucruri cât mai curând posibil. Nu te preface și nu trăi în spatele unei 
măşti false. Cred că occidentalii sunt foarte normali în această privință. De 
exemplu, în America, trebuie doar să le spui oamenilor pe nume. Nu este 
nevoie să-i spui, cu stângăcie, „bunic? acestui om şi „bunică” acelei 
persoane şi nu trebuie să te îngrijorezi că oamenii te judecă — poţi, pur și 
simplu, să le spui oamenilor pe nume într-un mod demn, iar când oamenii te 
vor auzi, vor fi foarte fericiţi, atât adulții, cât şi copiii, şi vor crede că eşti 
respectuos. În schimb, dacă le știi numele şi tot le spui „domnule” sau 
„mătuşică”, ei nu vor fi mulțumiți și te vor trata cu indiferență, iar asta ţi se 
va părea foarte ciudat. Cultura occidentală este diferită de cultura 
tradițională chineză. Chinezii au fost îndoctrinați şi influențați de cultura 
tradițională şi îşi doresc întotdeauna să fie la înălțime, să fie cei în vârstă 
din grup și să-i determine pe ceilalți să-i respecte. Nu este suficient să li se 
spună „bunic” sau „bunică”, ei vor ca oamenii să adauge „în vârstă” după 
acest cuvânt şi să le zică „bunic în vârstă”, „bunică în vârstă” sau „unchi în 
vârstă”. Apoi, mai există şi „mătuşica mare” sau „unchiul cel mare” — dacă 
nu li se spune „în vârstă”, atunci vor să li se spună „mare”. Nu sunt 


dezgustători astfel de oameni? Ce fel de fire este aceasta? Nu este jalnică? 


Este atât de dezgustător! Nu numai că acest tip de oameni sunt incapabili să 
câştige respectul celorlalți, dar ceilalți îi detestă, îi dispreţuiesc, se 
îndepărtează de ei şi îi resping. Aşadar, există un motiv pentru care 
Dumnezeu expune aceste aspecte ale culturii tradiționale și disprețuiește și 
respinge aceste lucruri. Face asta deoarece ele conțin şiretlicurile și firea 
Satanei și pot influenţa metodele şi direcția comportamentului unei 
persoane. Desigur, pot influenţa şi perspectiva din care o persoană priveşte 
oamenii şi lucrurile şi, totodată, îi orbesc pe oameni și le afectează 
capacitatea de a alege calea cea dreaptă. Așadar, nu ar trebui oamenii să 


abandoneze aceste lucruri? (Ba da.) 


Chinezii au fost foarte profund influenţaţi de cultura tradițională. 
Desigur, fiecare ţară din lume are propria cultură tradițională, iar aceste 
culturi tradiționale diferă doar în puține privinţe. Deși unele dintre zicalele 
lor sunt diferite de cele ale culturii tradiţionale chineze, ele sunt de aceeaşi 
natură. Toate aceste zicale există pentru că oamenii au firi corupte şi sunt 
lipsiți de umanitatea normală, aşa că folosesc unele comportamente foarte 
înșelătoare, care la suprafaţă par a fi bune, care sunt în acord cu noțiunile şi 
închipuirile omului, care sunt uşor de pus în practică, de folosit drept mască 
de către oameni, astfel încât să pară foarte distinși, nobili și respectabili şi 
astfel încât să pară că au demnitate şi integritate. Însă tocmai aceste aspecte 
ale culturii tradiționale sunt cele care întunecă vederea oamenilor și îi 
păcălesc şi tocmai aceste lucruri îi împiedică pe oameni să trăiască 
asemănarea umană adevărată. Chiar mai rău, Satana foloseşte aceste lucruri 
pentru a corupe umanitatea oamenilor şi pentru a-i îndepărta de calea cea 
dreaptă. Nu așa stau lucrurile? (Ba da.) Dumnezeu le spune oamenilor să nu 
fure, să nu comită adulter şi aşa mai departe, în timp ce Satana le spune 
oamenilor că trebuie să fie bine educați şi raționali, blânzi şi rafinați, 


curtenitori şi tot aşa — nu sunt aceste lucruri exact opusul cerinţelor pe care 


le-a propus Dumnezeu? Nu sunt contradicții deliberate ale cerințelor lui 
Dumnezeu? Satana îi învaţă pe oameni cum să folosească metodele şi 
comportamentele exterioare şi ceea ce trăiesc, pentru a-i păcăli pe ceilalți. 
Ce îi învață Dumnezeu pe oameni? Că nu ar trebui să apeleze la 
comportamentele exterioare pentru a dobândi, în mod fals, încrederea altor 
oameni şi că ar trebui, în schimb, să se comporte pe baza cuvintelor Sale și 
a adevărului. În acest fel, ei vor merita încrederea celorlalţi — doar oamenii 
ca aceştia au umanitate. Nu există o diferență aici? Există o mare diferență. 
Dumnezeu îţi spune cum să te comporti, în timp ce Satana îţi spune cum să 
te prefaci şi cum să-i păcălești pe ceilalți — nu este asta o mare diferență? 
Aşadar, înţelegeți acum ce ar trebui să aleagă oamenii, până la urmă? Care 
din acestea este calea cea dreaptă? (Cuvintele lui Dumnezeu.) Aveţi 
dreptate, cuvintele lui Dumnezeu sunt calea cea dreaptă în viață. Indiferent 
ce fel de cerință au propus cuvintele lui Dumnezeu cu privire la 
comportamentul omului, chiar dacă este o regulă, o poruncă sau o lege 
despre care Dumnezeu 1-a vorbit omului, toate sunt, fără îndoială, corecte, 
iar oamenii trebuie să le respecte. Acest lucru se datorează faptului că 
întotdeauna cuvintele lui Dumnezeu vor fi calea cea dreaptă şi lucruri 
pozitive, în timp ce cuvintele Satanei îi păcălesc şi-i corup pe oameni, 
conţin urzelile Satanei și nu sunt calea cea dreaptă, indiferent cât de mult 
sunt în acord cu gusturile sau noţiunile şi închipuirile oamenilor. Înţelegeţi 
asta? (Da.) Cum vă simțiţi după ce ați auzit conţinutul părtăşiei de astăzi? 
Are legătură cu adevărul? (Da.) Aţi înţeles acest aspect al adevărului 
înainte? (Nu în mod clar.) Acum îl înțelegeți clar? (Mai mult decât înainte.) 
În concluzie, înţelegerea acestor adevăruri le va fi de folos oamenilor mai 
târziu. Le va fi utilă, în viitor, pentru a urmări adevărul, pentru a trăi 


umanitatea și pentru scopul și direcția a ceea ce urmăresc în viaţă. 

Ce înseamnă să urmăreşti adevărul (5) 


Despre ce am avut părtășie la ultima noastră adunare? (Dumnezeu a 
avut mai întâi părtăşie despre poveştile lui Xiaoxiao şi Xiaoji. După aceea, 
ai avut părtăşie despre ceea ce reprezintă comportamentele pe care omul le 
consideră bune, ai vorbit și despre unele dintre cerinţele pe care le are 
Dumnezeu de la om şi s-a pus un accent deosebit pe adevărurile-principii pe 
care ar trebui să le înțelegem în ceea ce priveşte onorarea părinților.) Ultima 
dată, am avut părtăşie despre un subiect legat de urmărirea adevărului care 
se potrivea cel mai mult noțiunilor omului. A fost şi un subiect negativ, și 
anume comportamentele care sunt considerate drepte şi bune conform 
noțiunilor omului. Am dat câteva exemple care abordau acest subiect şi 
apoi am dat alte câteva exemple de cerinţe propuse de Dumnezeu pentru a 
ajusta comportamentul omului. Acestea au fost, mai mult sau mai puţin, 
lucrurile specifice despre care am avut părtășie. Această părtăşie nu a fost 
organizată în multe părți mari, dar am discutat multe detalii referitoare la 
cunoştinţele oamenilor, practica lor şi înțelegerea adevărului de către ei. 
Astăzi, vom reveni puţin asupra acestor lucruri. Ce consideră omul, în 
general, drept comportamente bune? Nu ar trebui să avem o concluzie sau o 
definiţie cuprinzătoare a acestui lucru? Aţi ajuns la o concluzie? În timpul 
adunărilor, ați avut părtăşie despre aceste lucruri? (Da. După ce Dumnezeu 
a avut părtăşie cu noi de mai multe ori, am putut vedea că acele 
comportamente bune pe care omul le percepe ca fiind corecte sunt doar un 
fel de comportament. Nu reprezintă adevărul, ci sunt doar modalități prin 
care oamenii se deghizează.) Pe baza unora dintre afirmaţiile rezumate de 
omenire cu privire la comportamentele externe, care este, mai exact, esența 
acestor comportamente? Există o relație între esenţa omului și bunele 


comportamente externe ale omenirii? Aceste comportamente externe bune 


îi fac pe oameni să pară foarte decenți şi demni; cei care le au sunt 
respectați și lăudaţi de alții, sunt foarte apreciați și lasă o impresie bună. 
Este această impresie bună în concordanţă cu esenţa firii corupte a omului? 
(Nu, nu este.) Atunci, din această perspectivă, care este natura 
comportamentelor bune ale omului? Nu sunt ele, pur şi simplu, abordări și 
„ambalaje” la nivel de suprafaţă? (Ba da, sunt.) Reprezintă aceste abordări 
şi „ambalaje” la nivel de suprafaţă manifestările adecvate ale umanităţii 
normale? (Nu, nu reprezintă.) Acesta e motivul pentru care 
comportamentele considerate de oameni drepte și bune în noțiunile lor sunt, 
de fapt, doar abordările şi „ambalajele” omenirii la nivel de suprafaţă. 
Aceasta este natura acelor comportamente. Ele nu constituie trăirea 
umanității normale şi nici nu sunt efuziuni ale ei, ci doar abordări externe. 
Aceste abordări ascund firile corupte ale omului, ascund natura-esenţă 
satanică a omului şi înșală ochii altor oameni. Oamenii pun în practică 
aceste comportamente bune pentru a câştiga bunăvoința, stima și respectul 
celorlalți — astfel de comportamente nu îi pot ajuta pe oameni să se trateze 
unii pe alţii cu onestitate sau să interacționeze cu sinceritate, cu atât mai 
puţin să trăiască asemănarea umană. Aceste comportamente bune nu sunt 
abordări care-și au originea în onestitatea din toată inima şi nici nu sunt 
efuziuni naturale ale umanității normale. Nu reprezintă, în niciun fel, esența 
omului; sunt pur și simplu un paravan şi o faţadă falsă pe care o afișează 
omul — sunt podoabele omenirii corupte. Ele ascund esenţa rea a omenirii. 
Aceasta este esenţa bunelor comportamente ale omului, acesta este adevărul 
din spatele lor. Așadar, care este esența comportamentelor pe care 
Dumnezeu le cere omului? În ultimele două dăţi în care am avut părtăşie, 
am menţionat câteva dintre abordările impuse de Dumnezeu și ceea ce le 
cere oamenilor să trăiască, privind comportamentul lor. Ce au inclus 


acestea? (Oamenii nu trebuie să fumeze, să bea alcool, să-i lovească pe alții 


sau să abuzeze verbal de ei. Ei își vor onora părinții şi vor avea o decență 
sfântă. Nu se vor închina la idoli, nu vor comite adulter, nu vor fura, nu-și 
vor însuşi bunurile altora, nu vor depune mărturii mincinoase şi aşa mai 
departe.) Care este esenţa acestor cereri? Cu alte cuvinte, pe ce premisă are 
Dumnezeu aceste cerinţe? Pe ce condiție fundamentală se bazează ele? Nu 
au fost aceste cereri propuse pornind de la contextul şi premisa că omenirea 
a fost coruptă de Satana şi că omul are o natură păcătoasă? Şi oare aceste 
cerinţe nu se încadrează în sfera umanităţii normale? Nu sunt lucruri pe care 
cei cu umanitate normală pot să le realizeze? (Ba da, sunt.) Aceste cereri 
sunt în întregime emise pe baza condiției fundamentale ca o persoană cu 
umanitate normală să le poată îndeplini. În acest sens, aşadar, care este 
esenţa comportamentelor pe care Dumnezeu i le cere omului? Putem spune 
că este adevărata asemănare trăită de umanitatea normală, precum și 
minimul necesar pe care se cuvine ca umanitatea normală să-l aibă? Aceste 
exemple pe care le-am dat — ca oamenii să aibă decenţă sfântă, să se 
înfrâneze şi să nu fie dezmăţaţi, să nu-i lovească pe alții sau să nu abuzeze 
verbal de ei, să nu fumeze, să nu bea alcool, să nu comită adulter, să nu fure 
sau să nu se închine la idoli şi să își onoreze părinţii, iar în Epoca Harului, 
oamenilor li s-a spus, de asemenea, să fie răbdători, toleranți şi așa mai 
departe — sunt oare cerințe emise de Dumnezeu, limitate doar la un fel de 
abordare? Nu, Dumnezeu a stabilit criterii pentru modul în care oamenii ar 
trebui să trăiască umanitatea normală. Ce vreau să spun prin „criterii? Mă 
refer la standardele cerințelor lui Dumnezeu. Ca persoană, ce este nevoie să 
trăi pentru a avea o umanitate normală? Trebuie să îndepliniţi cerinţele 
emise de Dumnezeu. Noi am enumerat doar o parte dintre cerinţele pe care 
le are Dumnezeu de la om. Cerinţe precum să nu-i loveşti pe alții sau să nu 
abuzezi verbal de ei, să nu fumezi, să nu bei alcool, să nu comiţi adulter, să 


nu furi şi aşa mai departe sunt lucruri pe care cei cu umanitate normală pot 


să le realizeze. Deși aceste lucruri sunt inferioare adevărului şi nu îi 
corespund, ele reprezintă niște standarde de bază pentru a evalua dacă o 


persoană are sau nu umanitate. 


Care a fost esența comportamentelor cerute omului de către Dumnezeu 
pe care tocmai le-am rezumat? Să trăiască umanitatea normală. Dacă o 
persoană poate să trăiască sau să se comporte în modurile cerute de 
Dumnezeu, atunci, în ochii Lui, această persoană are umanitate normală. Ce 
înseamnă să ai umanitate normală? Înseamnă că o persoană are deja 
criteriile comportamentale cerute de Dumnezeu şi îndeplineşte standardul 
umanităţii normale în ceea ce priveşte comportamentul, abordările și ceea 
ce trăiește, pentru că manifestă şi trăieşte umanitatea normală în modul 
cerut de Dumnezeu. Se poate spune aşa? (Da.) Indiferent dacă o persoană 
crede sau nu în Dumnezeu, indiferent dacă are sau nu credință adevărată, 
dacă fură, păcăleşte sau profită de alți oameni, dacă foloseşte frecvent un 
limbaj murdar, dacă loveşte și rănește alte persoane fără niciun fel de 
scrupule, atunci când reputația, statutul, imaginea sau alte interese ale ei 
sunt în joc; sau dacă merge chiar până acolo încât să comită păcatul 
adulterului — dacă mai are aceste probleme în modul în care trăieşte 
umanitatea, mai ales după ce începe să creadă în Dumnezeu, este, atunci, 
normală umanitatea ei? (Nu, nu este.) Indiferent dacă evaluezi non- 
credincioşi sau credincioși, aceste standarde comportamentale pe care le-a 
stabilit Dumnezeu sunt doar cele mai joase şi cele mai mici standarde 
pentru evaluarea umanităţii unei persoane. Sunt unii oameni care, după ce 
devin credincioși, renunță la ceva şi se sacrifică puţin şi sunt capabili să 
plătească un mic preţ, dar nu îndeplinesc niciodată standardele 
comportamentale stabilite de Dumnezeu. Este clar că oamenii de acest fel 
nu trăiesc umanitatea normală — nu trăiesc nici măcar cea mai simplă 


asemănare umană. Ce înseamnă că o persoană nu trăieşte umanitatea 


normală? Înseamnă că nu are umanitate normală. Deoarece nici măcar nu 
poate îndeplini standardele cerințelor pe care le are Dumnezeu pentru 
comportamentul omenirii în ceea ce priveşte trăirea umanității, umanitatea 
ei este foarte slabă și i se poate face doar o evaluare proastă. Standardul 
minim pentru evaluarea umanității unei persoane este să vezi dacă purtarea 
acesteia îndeplineşte standardele cerinţelor stabilite de Dumnezeu pentru 
comportamentul omenirii. Vezi dacă, după ce a ajuns să creadă în 
Dumnezeu, se înfrânează; dacă are decenţă sfântă în ceea ce spune şi face; 
dacă profită sau nu de ceilalți atunci când interacționează cu ei; dacă își 
tratează membrii familiei şi frații și surorile din biserică cu dragoste, 
toleranţă şi răbdare; dacă îşi îndeplineşte cât mai bine responsabilitățile faţă 
de părinți; dacă se mai închină la idoli când nu se uită nimeni şi altele 
asemenea. Putem folosi aceste lucruri pentru a evalua umanitatea unei 
persoane. Lăsând deoparte dacă persoana iubeşte şi urmărește sau nu 
adevărul, mai întâi evaluează dacă are o umanitate normală — dacă vorbele 
şi comportamentul ei îndeplinesc standardele comportamentale pe care le-a 
stabilit Dumnezeu. Dacă nu îndeplineşte aceste standarde comportamentale, 
atunci îi poţi evalua umanitatea în funcție de gradul a ceea ce trăieşte, fie că 
este mediu, slab, foarte slab sau îngrozitor, în această ordine — acest lucru 
este corect. Dacă un credincios fură din magazine şi buzunare când merge 
la supermarket sau în locuri publice, dacă e cleptoman, ce fel de umanitate 
are? (O umanitate rea.) Există unii oameni predispuşi să abuzeze și chiar îi 
lovesc pe alții când ceva îi înfurie. Insultele lor nu reprezintă evaluări 
corecte ale esenței unei alte persoane, ci, mai degrabă, sunt acuzaţii 
arbitrare şi sunt pline de vorbe urâte. Astfel de oameni spun orice le permite 
să-şi verse ura, fără să se abţină de la nimic. Unii oameni, în special, le spun 
părinților, fraților şi surorilor, rudelor care sunt non-credincioşi şi chiar 


prietenilor non-credincioşi lucruri pe care nu ai vrea să le auzi, ca nu cumva 


să-ţi pângărească auzul. Ce fel de umanitate are acest tip de persoană? (O 
umanitate rea.) Ai putea spune, de asemenea, că nu are umanitate. Apoi, 
mai sunt şi alții care nu văd decât bani în fața ochilor. Când acești oameni 
văd o persoană care are bani, care mănâncă bine, poartă haine frumoase și 
are o viaţă prosperă, vor mereu să profite de ea. Îi cer întotdeauna lucruri pe 
ocolite, îi mănâncă mâncarea și îi folosesc lucrurile, sau împrumută de la ea 
obiecte şi nu i le returnează. Deși nu au profitat semnificativ de alții, iar 
acțiunile lor nu echivalează cu delapidarea sau mita, aceste comportamente 
ale lor de cleptomani sunt cu adevărat josnice şi abjecte şi provoacă 
disprețul celorlalți. Şi mai grav e cazul celor care au o fixaţie pentru 
frumusețea sexului opus. Le fac ochi dulci frecvent celor de sex opus şi 
chiar comit adulter, săvârșind un păcat între sexe. Unii dintre aceşti oameni 
sunt celibatari, în timp ce alții au familii — există chiar şi unii care se dedau 
adulterului, în ciuda vârstei foarte înaintate. Şi mai grav, unii oameni 
încearcă să seducă membrii de același sex și să aibă relații intime cu ei. Este 
cu adevărat dezgustător. Și mai de necrezut sunt acei oameni care cred în 
Dumnezeu de ani de zile, dar nu cred că adevărul este superior tuturor 
celorlalte lucruri sau că totul se realizează prin cuvintele lui Dumnezeu. 
Aceşti oameni se duc deseori în secret la ghicitoare ca să li se prezică 
viitorul, ard tămâie ca să se închine la Buddha sau alți idoli, iar unu chiar 
folosesc păpuşi voodoo pentru a blestema alți oameni sau pentru a organiza 
şedinţe de spiritism şi altele asemenea. Săvârşirea acestor tipuri de magie 
diabolică este o problemă și mai gravă; asemenea oameni sunt neîncrezători 
şi nu sunt cu nimic diferiți de non-credincioşi. Chiar dacă împrejurările sunt 
neînsemnate sau grave, odată ce o persoană se manifestă astfel, putem 
spune că trăieşte umanitatea într-un mod anormal și întinat și că unele dintre 
comportamentele ei sunt chiar eronate sau absurde — că sunt comportamente 


cu adevărat păcătoase. După ce ajung să creadă în Dumnezeu, unii oameni 


se îmbracă foarte provocator, acordă la fel de multă importanţă înfățișări 
sexy ca non-credincioșii şi sunt adepții tendințelor lumești. Nu seamănă 
deloc cu sfinții. Unii oameni se îmbracă cu mai mult gust când merg la 
adunări, dar se schimbă în hainele la modă ale non-credincioşilor când 
ajung acasă. Dacă ne uităm la ce poartă, nu arată ca niște credincioși; nu 
există nicio diferenţă între ei şi non-credincioşi. Chicotesc şi glumesc pe 
seama lucrurilor; sunt extrem de indulgenţi cu ei înşiși și nu dau dovadă de 
nicio reținere. Trăiesc oamenii ca aceştia o umanitate normală? (Nu, nu 
trăiesc.) Ei urmăresc tendințele lumești, să fie sexy, să-i ispitească pe alții şi 
să atragă atenţia. Își petrec toată ziua îmbrăcându-se frumos şi machiindu-se 
strident, încercând să atragă sexul opus. Trăirea acestor oameni este relativ 
slabă. Ei nici măcar nu se pot înfrâna în ceea ce priveşte modul în care se 
îmbracă, vorbesc şi se comportă şi nu au decenţă sfântă, așadar, atunci când 
îi evaluăm în funcție de criteriile comportamentale cerute de Dumnezeu, 
este evident că umanitatea pe care o trăiesc este foarte slabă. Din aceste 
exemple concrete, putem vedea că toate cerinţele lui Dumnezeu privind 
comportamentul oamenilor şi ceea ce trăiesc ei sunt complet în acord cu 
cerințele umanităţii normale — aşa că, în mod firesc, aceia cu umanitate 
normală sunt capabili să le îndeplinească. Ce înseamnă această afirmație? 
Înseamnă că ai o asemănare umană, semeni cu o persoană normală și ai 
nivelul minim de umanitate normal doar dacă aceasta este ceea ce trăiești. 
Analizând detaliile specifice ale cerinţelor lui Dumnezeu, putem vedea că a 
trăi umanitatea în acest fel nu reprezintă ceva fals sau o prefăcătorie şi nici 
nu înseamnă că-i păcăleşti pe ceilalți. Mai degrabă, este modul în care ar 
trebui să se manifeste umanitatea normală şi realitatea pe care se cuvine să 
o aibă aceasta. Doar cei care trăiesc aceste manifestări ale umanității 
normale au asemănare umană, fără nici cea mai mică înșelăciune. Oamenii 


pot să câştige respectul celorlalți şi să trăiască demn doar trăind în acest fel 


umanitatea normală. Și numai trăind umanitatea normală în acest fel şi 
având decenţă sfântă, manifestările umane ale oamenilor aduc slavă lui 
Dumnezeu. Pentru că, atunci, tot ceea ce vei trăi va fi pozitiv şi realitatea 
lucrurilor pozitive şi nu va fi o prefăcătorie. Vei trăi asemănarea umană în 


conformitate cu cerințele lui Dumnezeu. 


Esenţa comportamentului bun al omului și esența comportamentului 
cerut de Dumnezeu au fost ambele explicate clar şi inteligibil. Prin urmare, 
modul în care ar trebui oamenii să practice şi să trăiască umanitatea 
normală ar trebui să fie, de asemenea, clar, nu-i așa? Oamenii nu vor întrece 
măsura şi nici nu vor despica firul în patru privind întrebările legate de 
trăirea umanității normale. Are trăirea umanităţii normale legătură cu 
lucruri banale din viaţa oamenilor care nu au nimic de-a face cu 
umanitatea? Există unii oameni ridicoli care nu pot vedea clar această 
chestiune. Ei spun: „Din moment ce părtășia lui Dumnezeu este atât de 
detaliată, şi noi trebuie să fim meticuloşi când vine vorba de fiecare mic 
aspect al vieţii noastre. De exemplu, sunt cartofii dulci mai hrănitori atunci 
când sunt fierți la abur sau prăjiți?” Are asta legătură cu trăirea umanității 
normale? Deloc. Ce ar trebui să mănânce oamenii şi cum ar trebui să 
mănânce este bunul-simţ pe care toți îl au acum. Atât timp cât nu e nicio 
problemă să mănânci ceva, poți mânca acel aliment oricum vrei. Dacă o 
persoană crede că trebuie să caute adevărul în chestiuni atât de simple ce ţin 
de bun-simţ şi că trebuie să practice astfel de lucruri ca şi cum ar fi 
adevărul, nu este acea persoană ridicolă şi absurdă? Sunt unii oameni acum 
foarte meticuloşi în chestiuni de genul acesta, care nu au nicio legătură cu 
adevărul. Aceşti oameni cred că urmăresc adevărul şi cercetează şi 
analizează chestiuni mărunte ca şi cum ar fi adevărul. Unii chiar se înroşesc 
la față când se contrazic în privinţa acestor lucruri. Ce fel de problemă este 


asta? Nu este vorba de o lipsă gravă a înţelegerii spirituale? Faptul că unii 


oameni caută să afle cum să consume cartofii dulci, de parcă ar fi adevărul, 
este cu adevărat ridicol şi enervant. Asemenea oameni sunt cazuri fără 
speranță, pentru că nu înțeleg cuvintele lui Dumnezeu şi nu știu ce 
înseamnă să urmărească adevărul. Ei nu pot să înţeleagă cele mai simple 
chestiuni de bun-simt din viață şi nu pot să rezolve aceste probleme — 
aşadar, ce rost are să trăiască atâția ani? Cum pot aceşti oameni să aducă 
vorba de astfel de chestiuni fără importanţă la adunări şi să discute și să 
aibă părtăşie despre ele ca și cum ar fi subiecte în care cineva ar putea căuta 
adevărul? Motivul este, în principal, că aceşti oameni au o înţelegere 
denaturată și că sunt lipsiţi de înţelegere spirituală. În ce context sunt 
meticuloşi? De ce le-au venit aceste gânduri și idei? Cum ar putea, la 
adunări, să discute şi să aibă părtăşie despre cum să consume cartofi dulci? 
Oare pentru că problemele despre care am avut părtăşie sunt prea concrete, 
iar acest lucru a dus la apariția unor concepţii greşite în rândul oamenilor 
cărora le place să analizeze orice cuvânt și să despice firul în patru? Când 
apar aceste probleme și situaţii, simt că a le vorbi acestor persoane seamănă 
puţin cu tratarea maimuţelor de parcă ar fi oameni. Maimuţele sunt creaturi 
care trăiesc în munţi şi jungle. Deşi seamănă cu oamenii şi multe dintre 
comportamentele şi obiceiurile lor sunt similare cu ale oamenilor şi, cu 
toate că a existat o perioadă în care oamenii le considerau pe maimuțe drept 
strămoşii lor, indiferent cum stau lucrurile, maimuţele sunt tot maimuțe. Ar 
trebui să trăiască în păduri şi munţi. Nu ar fi o greşeală să le aducem într-o 
casă pentru a locui cu oamenii? Ar trebui să tratăm maimuţele ca şi cum ar 
fi oameni? (Nu, nu ar trebui.) Așadar, sunteţi maimuțe sau oameni? Dacă 
sunteți oameni, atunci, indiferent cât de mult trebuie să vorbesc sau cât de 
mult trebuie să lucrez, este potrivit şi merită să vă spun aceste lucruri. Dacă 
sunteţi maimuțe, este potrivit ca Eu să vă tratez ca pe oameni şi să-Mi 


răcesc gura de pomană, discutând cu voi despre adevăr şi intențiile lui 


Dumnezeu? Merită? (Nu, nu merită.) Atunci, sunteți oameni sau maimuțe? 
(Suntem oameni.) Chiar sper că sunteţi. Ce părere aveţi despre părtăşia la 
adunări privind mâncatul cartofilor dulci? Ați fi meticuloşi şi în chestiuni ca 
aceasta? De exemplu, unii oameni se întreabă: „Oare să port haine albastre 
sau albe? Dacă port haine albe, ce fel de alb să fie? Ce fel de alb reprezintă 
sfințenia şi se potriveşte unui sfânt? Dacă mi se potrivește albastrul, atunci 
care albastru să fie? Care albastru se potrivește cel mai mult cerinţelor și 
criteriilor pe care le are Dumnezeu pentru om și care albastru poate să-L 
slăvească pe Dumnezeu cel mai mult?” Aţi fost vreodată meticuloşi cu 
aceste chestiuni? S-a gândit cineva vreodată ce coafură, ce mod de a vorbi 
şi ce ton al vocii se potrivesc unui sfânt? Aţi fost vreodată meticuloşi în 
privinţa acestor lucruri? Unii oameni au fost meticuloşi şi au depus eforturi 
pentru aceste lucruri. Sunt unii cărora le plăcea să-şi decoloreze părul, în 
blond, sau să-l vopsească roșcat sau în alte culori ciudate, dar după ce au 
ajuns să creadă în Dumnezeu, au văzut că restul fraților şi surorilor din 
biserică nu își vopseau părul, aşa că au încetat să mai facă asta. Abia după 
câțiva ani au înţeles pe deplin că nuanţa părului sau coafura nu este ceva 
crucial. Esenţial este dacă o persoană trăieşte o umanitate normală şi dacă 
iubește adevărul. Oamenii care au fost meticuloşi în astfel de chestiuni care 
nu au nicio legătură cu trăirea umanităţii normale ajung să înțeleagă treptat 
că nu are rost să depună eforturi pentru aceste lucruri, întrucât aceste 
chestiuni nu au nimic de-a face cu adevărul. Sunt doar câteva probleme din 
sfera umanităţii normale și nu corespund adevărului. Dacă umanitatea pe 
care o trăiţi îndeplineşte cerințele și standardele lui Dumnezeu este 
suficient. Oare, în trecut, nu v-aţi simţit toţi oarecum uluiți de aceste 
probleme şi confuzi din cauza lor? (Ba da, ne-am simţit.) Chiar dacă nu a 
fost ceva la fel de extrem ca dezbaterea, în timpul adunărilor, a modului în 


care să mâncaţi cartofi dulci, şi pe voi v-au uluit câteva chestiuni mărunte și 


nesemnificative ale vieţii. Acestea sunt fapte. Aşadar, nu ar trebui să existe 
o concluzie definitivă cu privire la aceste chestiuni? Vă este clar ce principii 
ar trebui să respecte oamenii atunci când trăiesc umanitatea normală 
conform cerinţelor şi standardelor lui Dumnezeu? Ştiţi cum veţi căuta 
adevărul atunci când vă veţi confrunta, data viitoare, cu anumite împrejurări 
particulare? Unii oameni spun: „Deşi nu cad în extreme, ca de exemplu să 
întreb cum să consum cartofi dulci, dacă în viața mea de zi cu zi ar apărea 
anumite probleme, tot m-aş simţi confuz pentru o vreme.” Așadar, dați-Mi 
un exemplu — ce problemă v-ar face să vă simțiți confuzi pentru un timp? 
Aţi spune că este greşit ca femeile să se machieze? Este acest lucru conform 
cerințelor lui Dumnezeu pentru a trăi umanitatea normală? (Nu este greșit.) 
Ce înseamnă, aici, „nu este greşit”? (Atât timp cât machiajul e potrivit 
pentru un sfânt şi nu este prea strident, atunci este în regulă.) Atât timp cât 
nu este un machiaj strident, este potrivit. Există unii care întreabă: „Dacă e 
potrivit să purtăm un machiaj care nu este prea strident, înseamnă asta că Tu 
vrei să ne machiem?” Am spus Eu asta? (Nu, nu ai spus.) Purtarea 
machiajului nu este o problemă, este în conformitate cu trăirea umanităţii 
normale. Principiul determinant pentru aceasta este că, atât timp cât 
machiajul nu este prea strident, este în regulă. Acesta este standardul. 
Aşadar, în ce sferă trebuie femeile să-şi păstreze machiajul pentru ca acesta 
să se conformeze cu trăirea umanităţii normale? Unde este limita? Ce 
înseamnă „machiaj strident”? Ce fel de machiaj este considerat strident? 
Dacă limita este trasată clar, oamenii vor şti ce să facă. Nu este acesta un 
detaliu? Daţi-Mi un exemplu care explică ce înseamnă machiajul strident. 
(Un machiaj e strident când fondul de ten folosit e foarte alb, buzele sunt 
foarte roşii şi ochii foarte negri, astfel încât este extrem de nenatural şi greu 
de privit.) Îi face pe oameni să tresară când îl văd, ca o fantomă, şi alţii nu 


pot să vadă forma sau chipul natural al persoanei. Oamenii din unele ţări şi 


etnii, precum și cei care au anumite profesii, poartă un machiaj deosebit de 
strident. De exemplu, machiajul purtat de oameni în baruri şi cluburi de 
noapte nu este o reprezentare a acestui lucru? Toți aceşti oameni poartă un 
machiaj strident şi nu este edificator — scopul machiajului lor este să-i 
seducă pe alţii. Acest tip de machiaj este unul strident. Așadar, ce fel de 
machiaj este în conformitate cu trăirea umanităţii normale? Unul uşor, ca 
acela purtat de femei la serviciu, care este foarte demn şi elegant. Atât timp 
cât machiajul tău nu depăşeşte această limită, atunci este în regulă. În 
China, printre generaţiile mai în vârstă, nu este la modă să se machieze. 
Dacă o persoană obişnuită, în vârstă, care nu are un anumit statut sau o 
anumită poziție în societate, se îmbracă mereu elegant şi poartă machiaj 
când iese din casă, oamenii vor spune că nu se comportă respectabil pentru 
vârsta ei. Cu toate acestea, situația e diferită în Occident. Dacă te întâlneşti 
cu cineva sau te duci la serviciu şi nu te machiezi și nu te aranjezi puţin, 
oamenii vor spune că nu îţi respecţi slujba, că ești neprofesionist și lipsit de 
respect faţă de ceilalți. Acesta este un tip de cultură. Desigur, într-o astfel de 
situație, purtarea machiajului ar trebui să fie limitată la un nivel la care să 
arăţi demn și integru şi ca o persoană respectabilă pentru ceilalți. Ca să 
rezumăm totul într-o singură frază: dacă porți machiaj, ar trebui să te facă să 
arăţi ca o persoană respectabilă şi să nu stârnească pofta carnală în inima 
oamenilor — acest tip de machiaj este potrivit. Acesta este principiul şi este 
la fel de simplu. Unele persoane întreabă: „Este în regulă dacă nu mă 
machiez când ies din casă? Nu sunt obişnuită să port machiaj.” Ar trebui să 
căutaţi în cuvintele lui Dumnezeu. A spus Dumnezeu că este greşit să nu te 
machiezi? Dumnezeu nu a spus asta. Casa lui Dumnezeu nu le-a cerut 
niciodată oamenilor să se machieze. Dacă îți place să porți machiaj, ţi-am 
dat acest criteriu şi această limită şi ţi-am spus ce ar trebui să faci, astfel 


încât machiajul tău să fie potrivit. Dacă nu îţi place să te machiezi, casa lui 


Dumnezeu nu cere acest lucru. Totuși, trebuie să îți aminteşti un lucru: deşi 
nu ți se impune să porți machiaj, nu poţi să ieși din casă arătând dezordonat 
şi neîngrijit, ca un cerşetor. De exemplu, când ieşi să împărtăşeşti 
Evanghelia, dacă nu te aranjezi ca să arăţi prezentabil sau nu te speli pe față 
înainte de a ieşi din casă şi te îmbraci neglijent, spunând: „Este bine. Atât 
timp cât înțelegem adevărul, nu contează cum ne îmbrăcăm!”, este 
constructiv acest lucru? Ca persoană care crede în Dumnezeu, ar trebui să ai 
principii şi pentru îmbrăcămintea şi înfăţişarea ta. Standardul minim al 
acestui principiu este că trebuie să trăieşti umanitatea normală şi să nu faci 
nimic pentru a-L umili pe Dumnezeu sau pentru a-ţi umili caracterul şi 
demnitatea. Cel puţin, ar trebui să-i determini pe ceilalți să te respecte. 
Chiar dacă nu eşti evlavios, ar trebui să poţi măcar să te înfrânezi, să fii 
demn şi integru şi să ai decenţa sfântă. Dacă poti să le dai oamenilor această 
impresie, atunci este suficient. Aceasta este cea mai simplă cerință pentru a 


trăi umanitatea normală. 


Pentru aceia care cred în Dumnezeu, aceste întrebări despre 
comportamentele exterioare ale oamenilor şi trăirea umanității normale nu 
ar trebui să fie poveri sau dificultăți, deoarece sunt cele mai simple lucruri 
pe care o persoană normală ar trebui, cel puţin, să le aibă. Aceste chestiuni 
ar trebui să fie ușor de înțeles; nu sunt abstracte. Prin urmare, aceste 
întrebări despre comportamentele exterioare ale oamenilor și trăirea 
umanității normale nu ar trebui să devină probleme importante care să fie 
frecvent discutate în viața bisericească. E în regulă să vorbeşti despre ele 
ocazional, dar dacă le tratezi ca subiecte cu ajutorul cărora să cauţi adevărul 
şi le aduci des în discuţie, dezbătându-le cu sinceritate şi seriozitate, atunci 
îți neglijezi oarecum îndatoririle tale. Ce oameni sunt, de obicei, aceia care 
îşi neglijează îndatoririle? Să aduci în discuție unele chestiuni precum 


modul în care să mănânci cartofi dulci şi să le tratezi de parcă ar fi subiecte 


cu ajutorul cărora să cauţi adevărul, să le cercetezi şi să ai părtăşie despre 
ele la adunări, uneori la mai multe adunări, în timp ce conducătorii de 
biserică nu fac nimic pentru a pune capăt acestui lucru — nu sunt toate 
acestea manifestările oamenilor predispuşi să denatureze şi ale celor cărora 
le lipsește înțelegerea spirituală? (Ba da, sunt.) Ce întrebări ar trebui să fie 
discutate cel mai mult la adunări? Cele care se referă la adevăr şi la firile 
corupte ale oamenilor. Adevărul şi cuvintele lui Dumnezeu sunt subiectele 
neschimbate ale vieții bisericeşti; chestiunile care țin de subiectul cel mai 
simplu şi mai obişnuit privind comportamentele exterioare ale umanităţii 
normale nu ar trebui să constituie subiectul principal al părtăşiei în viața 
bisericească şi la adunări. Dacă frații şi surorile dau sfaturi, îşi reamintesc 
unii altora și au părtăşie unii cu alții despre aceste lucruri în afara 
adunărilor, este suficient pentru a rezolva aceste probleme. Nu este necesar 
să se petreacă o mare parte de timp având părtăşie şi discutând despre ele. 
Acest lucru ar avea un impact asupra adunării normale a oamenilor, a 
mâncatului şi băutului din cuvântul lui Dumnezeu şi ar avea un efect asupra 
intrării lor în viaţă. Viaţa bisericească este o viaţă în care se mănâncă și se 
bea din cuvintele lui Dumnezeu. Aceasta ar trebui să se concentreze asupra 
părtăşiei despre adevăr şi asupra rezolvării problemelor practice şi, astfel, 
progresul vieţii omului nu va fi întârziat. Dacă ai simţul umanităţii normale, 
ar trebui să-ţi fie clar cum să practici aceste chestiuni în conformitate cu 
principiile. Dacă eşti mereu chițibușar în privința chestiunilor triviale şi a 
lucrurilor care nu au nicio legătură cu adevărurile-principii, dacă despici 
mereu firul în patru, dar simţi că ești bine informat şi învăţat, nu ar trebui ca 
această problemă să fie analizată? De exemplu, unii oameni pun foarte mult 
accent pe felul în care se îmbracă și întotdeauna întreabă dacă pot 
credincioşii să poarte haine neobișnuite; unii oameni care au ajuns recent să 


creadă în Dumnezeu întreabă mereu dacă ar trebui credincioşii să bea 


alcool; unora le place să facă afaceri şi mereu întreabă dacă ar trebui 
credincioșii să câştige mulți bani; iar unii oameni întreabă mereu când va 
veni ziua lui Dumnezeu. Aceşti oameni nu sunt dispuși să caute adevărul în 
aceste chestiuni, pentru a găsi răspunsurile corecte. Deşi nu există cuvinte 
precise despre aceste subiecte, Dumnezeu a explicat foarte clar principiile 
pentru abordarea acestor probleme. Dacă o persoană nu depune eforturi 
pentru a citi cuvintele lui Dumnezeu, ea nu va găsi răspunsurile. De fapt, 
toată lumea ştie scopul credinței în Dumnezeu şi ce se poate câștiga din 


A. 


asta. Doar că există unii oameni care nu iubesc adevărul, dar, totuşi, își 
doresc să obțină binecuvântări. Asta este dificultatea lor. Prin urmare, cel 
mai important lucru este dacă o persoană poate să accepte adevărul. Există 
unii oameni care nu au acordat niciodată importanţă mâncatului şi băutului 
cuvintelor lui Dumnezeu sau părtăşiei despre adevăr. Ei pur şi simplu sunt 
obsedaţi de întrebări lipsite de importanţă şi vor întotdeauna să aibă părtăşie 
despre ele la întâlniri și să obţină răspunsuri definitive în ceea ce le privește, 
iar conducătorii și lucrătorii nu pot să-i înfrâneze. Ce fel de problemă este 
aceasta? Oare aceşti oameni nu îşi neglijează îndatoririle? Dacă nu practici 
adevărul și îți dorești mereu să mergi pe calea greşită, de ce nu reflectezi 
asupra ta, de ce nu ajungi să te cunoşti şi nu te diseci? Le faci mereu 
oamenilor pe plac, nu eşti responsabil în datoria ta, eşti îndărătnic, nu ţii 
cont de părerea nimănui, eşti arbitrar şi nesăbuit. Cum poţi să nu fu 
conştiincios în această chestiune? Cum să nu o cercetezi și să nu o analizezi 
ca să afli ce se întâmplă exact? De ce Îl blamezi şi ÎI înţelegi greşit pe 
Dumnezeu ori de câte ori ţi se întâmplă ceva? De ce ajungi întotdeauna la 
un verdict în privinţa ta şi mormăi că Dumnezeu nu este drept şi că biserica 
este nedreaptă? Acestea nu sunt probleme? Nu ar trebui să ai părtăşie 
despre aceste chestiuni și să le analizezi în viaţa bisericească? Atunci când 


casa lui Dumnezeu împarte biserica şi înlătură oamenii, niciodată nu te 


supui şi nu ești mulțumit, ai întotdeauna noțiuni şi răspândeşti negativitate. 
Nu este aceasta o problemă? Nu ar trebui să cercetezi şi să analizezi această 
chestiune? Întotdeauna urmăreşti statutul, faci politică şi îți gestionezi 
statutul. Nu este aceasta o problemă? Nu ar trebui să ai părtăşie despre 
aceste chestiuni şi să le analizezi? În prezent, biserica desfăşoară lucrarea 
de curățire și unii spun: „Atât timp cât oamenii sunt oarecum eficienți în 
îndatoririle lor, nu vor fi înlăturați, așa că este suficient dacă voi continua să 
fiu oarecum eficient în datoria mea și nu voi fi înlăturat.” Care este 
problema aici? Nu sunt aceşti oameni într-o opoziție pasivă? Dacă o 
persoană poate să manifeste acest tip de fire înșelătoare, nu trebuie rezolvat 
acest lucru? Problemele legate de firile corupte şi de natura-esenţă a omului 
nu sunt cu mult mai grave decât modul în care mănânci cartofi dulci? Nu 
merită să fie aduse în discuţie, să se aibă părtăşie despre ele şi să fie 
analizate la adunări și în viaţa bisericească, pentru ca aleşii lui Dumnezeu să 
poată dobândi discernământ? Nu sunt acestea exemple bune, tipice, de 
comportamente negative? Problemele legate de firile corupte au legătură 
directă cu schimbarea firii omului şi sunt relevante pentru mântuirea lui. Nu 
sunt chestiuni mărunte, aşa că de ce nu aveţi părtășie despre ele şi nu le 
analizați la adunări? Dacă nu căutaţi niciodată adevărul pentru a rezolva, la 
adunări, chestiuni cruciale precum acestea şi, în schimb, aveţi la nesfârşit 
părtăşie despre lucruri banale şi plictisitoare, petrecând tot timpul alocat 
unei adunări având părtăşie despre o singură problemă măruntă, incapabili 
să rezolvaţi probleme esențiale, pierzând și timpul — nu vă neglijaţi propriile 
îndatoriri? Dacă veţi continua în acest fel, toți veți deveni nişte indivizi 
nefolositori de calibru slab, care sunt năuciţi, nu își îndeplinesc bine 
îndatoririle şi nu vor ajunge la adevăr. Nu aveţi părtăşie despre acele lucruri 
pe care ar trebui să le împărtăşiți la adunări şi aveţi părtăşie nesfârșită 


despre lucruri pe care nu ar trebui să le împărtăşiți la adunări. Aveţi mereu 


părtăşie despre chestiuni care nu au nimic de-a face cu adevărul, care 
aparțin propriilor voastre înţelegeri denaturate şi probleme personale 
banale, făcându-i pe toți să le cerceteze împreună cu voi, pierzând inutil 
timpul. Acest lucru nu numai că are un impact asupra intrării în viaţă a 
aleşilor lui Dumnezeu, ci şi întârzie progresul normal al lucrării bisericii. 
Nu tulbură şi nu perturbă asta lucrarea bisericii? Un astfel de comportament 
ar trebui să fie etichetat drept tulburare. Este o tulburare intenționată, iar 
persoanele care acţionează în acest fel ar trebui îngrădite. În viitor, 
adunările ar trebui să se limiteze la a mânca şi a bea cuvintele lui 
Dumnezeu, la părtăşia despre adevăr, la rezolvarea problemelor legate de 
firile corupte şi înlăturarea dificultăților și problemelor din îndatoririle 
oamenilor. La adunări, nu ar trebui să se aibă părtăşie despre nicio chestiune 
banală şi fără importanță sau despre chestiuni legate de probleme de bun 
simţ cotidian. Fraţii şi surorile pot rezolva aceste probleme prin părtăşie 


între ei; nu este nevoie să se aibă părtăşie despre ele la adunări. 


În biserică există întotdeauna oameni cu înţelegeri denaturate despre 
cuvintele lui Dumnezeu şi care despică firul în patru. Când am părtăşie 
despre comportamentele bune ale omului, aceşti oameni chiar depun 
eforturi pentru comportamentul lor. Ei nu ştiu de ce trebuie să avem părtășie 
despre aceste lucruri. Spuneți-Mi, de ce trebuie să avem părtăşie despre 
această problemă? Ce dorim să obţinem prin părtăşia despre această 
problemă? Să vorbim mai întâi despre motivul pentru care trebuie să avem 
părtăşie despre această problemă. În ce context s-a discutat tema 
comportamentelor bune ale omului şi a criteriilor comportamentele cerute 
de Dumnezeu? S-a discutat în timp ce aveam părtăşie despre „ce înseamnă 
să urmăreşti adevărul”. Această chestiune are legătură directă cu modul în 
care omul ar trebui să urmărească adevărul. Comportamentele bune pe care 


le manifestă oamenii ca urmare a practicării adevărului privesc adevărul şi 


sunt legate de acesta. Oricât de bun i-ar părea omului un comportament, 
dacă nu implică practicarea adevărului, atunci este ceva ce nu are legătură 
cu adevărul. Unii oameni vor spune: „Este greşit! Nu ai spus că bunele 
comportamente nu corespund adevărului? Nu înţeleg.” Puteţi explica 
această problemă? În contextul părtăşiei despre „ce înseamnă să urmăreşti 
adevărul”, am analizat comportamentele pe care oamenii le consideră bune 
în funcție de noțiunile lor şi le-am criticat şi condamnat. Totodată, i-am 
informat pe oameni ce criterii a propus Dumnezeu cu privire la 
comportamentul omului şi le-am oferit o cale corectă prin care să trăiască 
umanitatea normală, permițându-le astfel să aibă criterii cu ajutorul cărora 
să evalueze trăirea umanităţii normale. Pe această bază, efectul pe care l-am 
obținut în cele din urmă a fost acela de a-i informa pe oameni că acele 
comportamente pe care le consideră bune conform noţiunilor personale nu 
sunt criteriile adevărului și nu implică adevărul şi nici nu au legătură cu 
acesta, împiedicându-i astfel pe oameni să creadă, în mod eronat, că 
respectarea acestor comportamente bune reprezintă urmărirea adevărului. În 
acelaşi timp, i-am informat pe oameni că au atins standardele pentru a trăi o 
umanitate normală doar atunci când au îndeplinit criteriile comportamentale 
cerute de Dumnezeu. Din moment ce le-am spus oamenilor că toate 
comportamentele bune susținute de om sunt prefăcute şi false, că toate sunt 
o prefăcătorie de ochii lumii şi că toate sunt incorecte, că toate sunt 
denaturate de urzelile Satanei, acum că aceste lucruri au fost îndepărtate și 
oamenii au fost privaţi de ele, ei nu ştiu cum să practice? Ei se gândesc în 
sinea lor: „Atunci, după ce ar trebui să trăiesc? Care sunt criteriile reale ale 
comportamentului pe care îl cere Dumnezeu?” Cerinţele, criteriile și 
afirmaţiile concrete pe care le are Dumnezeu despre comportamentul 
omului — este cât se poate de simplu. Câtă vreme oamenii trăiesc realitățile 


pe care le cere Dumnezeu, ei vor fi îndeplinit standardele pentru a trăi 


umanitatea normală. Nu vor despica firul în patru, nu vor fi perplecşi sau 
confuzi în ceea ce priveşte această chestiune. Când o persoană îndeplinește 
standardele care ar trebui să fie trăite de umanitatea normală, nu a rezolvat 
ea o problemă practică pe drumul spre urmărirea adevărului? Nu a dat la o 
parte un obstacol şi nu a înlăturat o piedică în calea trăirii umanității 
normale? Cel puţin, până acum, abordările externe lăudate de umanitate, 
cum ar fi să fii bine educat și rațional, amabil și abordabil, nu mai sunt 
scopurile a ceea ce urmăreşte omul. Sau, ca să folosesc termeni mai exacţi, 
nu mai reprezintă un scop pe care oamenii care urmăresc adevărul se 
străduiesc să-l trăiască în exterior şi nici nu este un standard pe care 
umanitatea normală ar trebui să-l trăiască. A fost înlocuit cu nevoia de a fi 
cumpătat, de a avea decenţă sfântă şi aşa mai departe. Aceste cerinţe ale lui 
Dumnezeu sunt criteriile ca omul să trăiască umanitatea normală; sunt 
asemănarea pe care umanitatea normală ar trebui să o trăiască. În acest fel, 
nu a fost confirmată condiţia, scopul şi direcția cea mai simplă pentru 
urmărirea adevărului? S-a confirmat lucrul cel mai simplu, de bază, şi 
anume că scopul de a trăi o umanitate normală nu este ca oamenii să fie 
bine educați şi raționali, blânzi și rafinați, amabili, curtenitori, să respecte 
bătrânii, să aibă grijă de tineri și aşa mai departe. Mai degrabă, este ca ei să 
trăiască umanitatea normală aşa cum o cere Dumnezeu. În aceasta nu există 
prefăcătoru şi uneltiri de-ale Satanei; în schimb, reprezintă trăirea, 
efuziunile şi comportamentul real al umanităţii normale. Nu este aşa? (Ba 
da, aşa este.) Din această perspectivă, atunci când avem părtăşie despre 
comportamentele bune ale omului, care se încadrează în subiectul lucrurilor 
pe care omul le consideră în noţiunile sale drepte şi bune, precum şi despre 
criteriile comportamentale cerute de Dumnezeu, sunt aceste lucruri legate 
de urmărirea adevărului? (Da, sunt.) Da, există o legătură între ele. Într-o 


anumită măsură, aceasta confirmă direcția şi scopul de bază pentru 


urmărirea adevărului de către om. Asta înseamnă, cel puţin, că obiectivul 
tău de a trăi umanitatea normală va fi corect înainte ca tu să începi să 
urmăreşti adevărul. Acest obiectiv nu este o abordare creată de om, nu este 
un „ambalaj” sau o deghizare. Mai degrabă, e trăirea normală a umanității 
pe care o cere Dumnezeu. Deşi acest subiect este încă oarecum departe de 
urmărirea reală a adevărului, este esențial pentru direcția generală a 
urmăririi lui. Este cel mai simplu şi de bază criteriu comportamental pe care 
ar trebui să-l înţeleagă omul. Indiferent cât de departe este acest subiect de 
părtăşia despre urmărirea adevărului şi de criteriile adevărului, pentru că se 
referă la cerințele lui Dumnezeu şi la criteriile comportamentale date de El 
omenirii, în mod firesc, se referă şi la criteriile adevărului, într-o anumită 
măsură. Prin urmare, oamenii ar trebui să înţeleagă aceste probleme. Aceste 
cerinţe pe care le are Dumnezeu pentru comportamentul omului sunt criterii 
pe care oamenii ar trebui să le respecte şi care nu trebuie ignorate. După ce 
vor înţelege aceste probleme, cel puţin, oamenii nu vor căuta să fie 
persoane bine educate și raționale, blânde şi rafinate, curtenitoare, 
abordabile sau amabile în trăirea umanității normale și în abordările lor 
externe — de exemplu, ca atunci când occidentalii, în special, se aşteaptă ca 
bărbaţii să fie domni, să deschidă ușile pentru femei, să scoată scaunul unei 
femei atunci când ea se așază şi să acorde femeilor prioritate în locurile 
publice — odată ce oamenii dobândesc discernământ asupra acestor 
comportamente bune, cel puţin nu le vor lua drept standarde atunci când se 
străduiesc să trăiască umanitatea normală sau când urmăresc 
comportamentele umanităţii normale. În schimb, vor abandona aceste 
lucruri în inima şi mintea lor; nu vor mai fi influenţaţi și legaţi de ele. 
Acesta e un lucru pe care ar trebui să-l faceţi. Dacă va mai exista cineva 
care spune: „Ei bine, acea persoană nu este foarte bine educată şi rațională”, 


care va fi reacția ta? li vei arunca o privire şi îi vei specifica: „Te-ai 


exprimat greşit. Aceasta este casa lui Dumnezeu. Ce vrei să spui cu «bine 
educată şi rațională»? Nu acesta este adevărul şi nu este asemănarea umană 
pe care trebuie să o trăim.” Unii oameni spun: „Conducătoarea noastră nu-i 
respectă pe bătrâni și nu are grijă de tineri. Am deja o vârstă înaintată, dar 
ea nu îmi spune mătuşică, ci-mi zice pe nume. Nu ar trebui să facă asta. 
Nepoţii mei sunt mai în vârstă decât ea! Făcând asta, nu mă priveşte de sus? 
Nu este nici prietenoasă sau bună cu oamenii. Judecând după 
comportamentul ei, nu pare potrivită să fie conducătoare.” Ce părere aveţi 
despre această perspectivă? A respecta bătrânii şi a avea grijă de tineri nu 
reprezintă adevărul. Nu ar trebui să evaluezi oamenii pe baza 
comportamentelor şi manifestărilor lor exterioare, ci după cuvintele lui 
Dumnezeu, având adevărul drept criteriul tău. Numai acestea sunt 
principiile de evaluare a oamenilor. Atunci, cum ar trebui să evaluăm 
conducătorii şi lucrătorii? Ar trebui să vă uitaţi dacă ei fac lucrare practică, 
dacă pot să-i conducă pe aleşii lui Dumnezeu să mănânce și să bea cuvintele 
lui Dumnezeu şi să înţeleagă adevărul, dacă pot să folosească adevărul 
pentru a rezolva problemele din biserică și pentru a finaliza unele sarcini 
cruciale. De exemplu, cum merge lucrarea de evanghelizare? Cum este 
viaţa bisericească? Oare își îndeplinesc bine îndatoririle aleşii lui 
Dumnezeu? Cum evoluează toate sarcinile de specialități diferite? Au fost 
îndepărtați  neîncrezătorii, oamenii răi şi antihriştii? Acestea sunt 
îndeletnicirile esențiale ale bisericii. Evaluarea conducătorilor şi a 
lucrătorilor se realizează, în principal, analizând cât de bine îndeplinesc ei 
aceste sarcini. Dacă sunt eficienți în toate aceste domenii, atunci sunt 
conducători competenți. Chiar dacă au un comportament puţin deficitar, 
asta nu este o mare problemă. A te uita doar la comportamentele exterioare 
nu reprezintă standardul pentru a evalua dacă un conducător sau un lucrător 


este potrivit. Dacă o persoană ar analiza asta din perspectiva omului, ar 


părea că acea conducătoare a fost nepoliticoasă pentru că nu i s-a adresat 
niciodată femeii mai în vârstă spunându-i mătuşică sau bunică. Dar dacă ar 
folosi cuvintele lui Dumnezeu pentru a o evalua, această conducătoare este 
corespunzătoare, iar aleşii lui Dumnezeu au ales persoana potrivită, 
deoarece ea poate să sprijine fiecare aspect al lucrării bisericii, este utilă și 
benefică pentru intrarea în viaţă a fiecăruia dintre aleşii lui Dumnezeu și 
face bine lucrarea de evanghelizare. Toată lumea ar trebui să-i accepte 
conducerea şi să coopereze cu lucrarea ei. Dacă o persoană nu cooperează 
cu lucrarea acestei conducătoare, dacă îi îngreunează situația sau caută 
influență ca să o critice doar pentru că această conducătoare nu are 
comportamente exterioare bune, cum ar fi să respecte bătrânii și să aibă 
grija de tineri, acest lucru nu este benefic pentru lucrarea bisericii. Aceasta 
înseamnă acţionarea fără principii față de un conducător şi lucrător şi este o 
manifestare a tulburării și perturbării lucrării bisericii. Astfel de oameni nu 
au dreptate; ei fac rău. Dacă vezi un conducător sau un lucrător care nu-și 
respectă bătrânii şi, ca urmare, te gândeşti că nu este o persoană atât de 
bună și nu-i accepţi conducerea, ba chiar o condamni, ce greşeală comiţi? 
Acesta este rezultatul rău al evaluării oamenilor folosind standardele 
omului, în conformitate cu punctele de vedere ale culturii tradiționale. Dacă 
toată lumea va putea să evalueze oamenii şi să aleagă conducători şi 
lucrători conform cuvintelor lui Dumnezeu şi adevărului, va fi corect şi în 
acord cu intenţiile lui Dumnezeu. Oamenii vor putea atât să-i trateze pe 
ceilalți corect, cât şi să menţină progresul normal al lucrării bisericii. 


Dumnezeu va fi mulţumit şi omul va fi mulțumit. Nu așa stau lucrurile? 


Din moment ce am analizat aşa-numitele „comportamente bune” ale 
omului şi am avut părtășie despre standardele cerințelor pe care le are 
Dumnezeu pentru comportamentul omului, perspectiva din care oamenii 


privesc o persoană și standardele pe care le folosesc pentru a o evalua s-au 


schimbat; întrucât perspectiva din care oamenii privesc o persoană este 
diferită, rezultatele evaluănilor oamenilor sunt, şi ele, diferite. Dacă oamenii 
utilizează cuvintele lui Dumnezeu ca bază a evaluărilor lor, atunci rezultatul 
va fi cu siguranță corect, just, obiectiv şi în interesul tuturor. Dacă 
perspectiva, metoda şi baza evaluărilor oamenilor sunt lucrurile pe care 
omul le consideră corecte şi bune, atunci, care va fi rezultatul? Cineva ar 
putea ajunge să acuze sau să condamne în mod greșit oamenii buni sau să 
fie indus în eroare de ipocriţi şi să nu fie în stare să evalueze și să trateze o 
persoană în mod corect. Întrucât baza omului este eronată, rezultatul final 
va fi cu siguranță greșit, nedrept şi nu va fi conform intențiilor lui 
Dumnezeu. Aşadar, este necesar să analizăm şi să avem părtăşie despre 
esenţa noțiunilor oamenilor privind bunul comportament? Are aceasta vreo 
legătură cu urmărirea adevărului? Sunt foarte strâns legate! Chiar dacă acest 
subiect se referă doar la oamenii care trăiesc umanitatea normală şi la 
abordările şi manifestările exterioare ale omului, atunci când oamenii au 
criteriile corecte pe care le cere Dumnezeu pentru a trăi o umanitate 
normală, vor avea baze şi criterii corecte şi standardizate ca să-i evalueze pe 
ceilalți, să privească oamenii şi lucrurile şi să se comporte şi să acționeze. 
Aşadar, în această privință, nu vor fi mai precise direcția, calea şi scopul 
urmăririi adevărului de către ei? (Ba da, vor fi.) Vor fi mai corecte și 
standardizate. Deşi aceste subiecte sunt oarecum simple, ele sunt legate de 
opiniile omului despre oameni și lucruri și de comportamentul şi acţiunile 


omului în cel mai practic, real şi apropiat mod — nu sunt deloc deşarte. 


Am vorbit deja mult pe tema lucrurilor pe care omul le consideră în 
noțiunile sale drept corecte şi bune — M-am repetat de nenumărate ori ca să 
vă fac să înţelegeţi că, deşi aceste subiecte sunt, într-o anumită măsură, 
departe de adevăr și nu se ridică la înălțimea lui, ele sunt legate de opiniile 


omului despre oameni şi lucruri şi de comportamentul şi acţiunile omului. 


Prin urmare, nu consideraţi aceste subiecte drept non-adevăruri sau ca pe un 
tip de cunoaştere ori teorie. Nu sunt deşarte. Lucrurile pe care oamenii, în 
noțiunile lor, le socotesc drepte și bune se află întotdeauna în adâncul inimii 
lor, controlându-le gândurile, perspectiva şi punctul de vedere din care 
privesc oamenii şi lucrurile şi modul în care se comportă şi acţionează. Prin 
urmare, aceste lucruri trebuie explicate clar, astfel încât oamenii să poată să 
le înţeleagă şi să dobândească discernământ în privinţa lor şi, prin urmare, 
să renunţe la noțiunile omului despre comportamentul bun şi altele 
asemenea şi să nu mai trateze niciodată aceste lucruri ca fiind pozitive sau 
drept criterii comportamentale pentru opiniile lor despre oameni și lucruri și 
pentru comportamentul şi acţiunile lor. Aceste lucruri categoric nu sunt 
cuvintele lui Dumnezeu, cu atât mai puțin adevărul. Ceea ce trebuie să 
faceţi este să corectaţi în mod constant punctul de vedere şi poziția din care 
priviți oamenii și lucrurile, vă comportați și acţionaţi, în timp ce examinați 
permanent dacă fiecare noţiune şi punct de vedere care apare în mintea 
voastră este în acord cu adevărul. Trebuie să vă schimbaţi imediat noțiunile 
şi punctele de vedere eronate, apoi să vă păstraţi poziţia corectă şi să priviţi 
oamenii și lucrurile, să vă comportați și să acţionaţi conform cuvintelor lui 
Dumnezeu, folosind criteriile comportamentale pe care le cere El. Aceasta 
este cea mai simplă practică a urmăririi adevărului. Este, de asemenea, un 
fel de direcţie şi țintă a ceea ce ar trebui să urmăriți atunci când vă străduiți 
să obţineţi mântuirea şi să trăiţi umanitatea normală. Deoarece tocmai ați 
terminat de ascultat aceste cuvinte, s-ar putea să nu le înţelegeți atât de 
profund sau concret, dar nu vă faceţi griji. După ce veți experimenta, 
continuu şi tot mai profund, cuvintele lui Dumnezeu şi după ce veți analiza 
şi discerne continuu lucrurile despre care, în noțiunile culturii tradiționale, 
se crede că sunt corecte, veți putea în cele din urmă să renunţaţi la diferitele 


afirmaţii ale culturii tradiționale. Niciodată nu veți mai evalua 


comportamentul oamenilor conform culturii tradiționale; în schimb, veți 
evalua oamenii potrivit cuvintelor lui Dumnezeu și adevărului. În acest fel, 
veți fi îndepărtat şi abandonat întru totul noțiunile din cultura tradițională. 
Dacă nu înţelegi adevărul, ci doar doctrine simple şi ştii că purtările cerute 
de cultura tradițională sunt invalide, ai putea gândi: „Sunt o persoană 
modernă, izolată de masele lumeşti. Nu sunt foarte tradițional și chiar sunt 
scârbit de cultura tradițională, nu-mi place să respect obiceiuri şi ritualuri 
plictisitoare.” Însă atunci când priveşti persoane și lucruri, tot vei folosi 
foarte natural noţiunile tale din trecut pentru a le vedea și a le evalua. În 
acel moment, îți vei da seama că tot ce ai afirmat despre tine, şi anume că 
eşti o persoană modernă, care nu este de modă veche sau foarte tradițională 
şi care poate accepta adevărul, era, de fapt, fals şi greșit şi că ai fost păcălit 
de propriile sentimente. Doar atunci îţi vei da seama că vechile tale gânduri, 
opinii şi noțiuni s-au înrădăcinat adânc în inima ta, cu mult timp în urmă şi 
că ele nu dispar imediat ce-ţi schimbi noțiunile sau abandonezi anumite 
gânduri. Să spui că eşti o persoană din noua eră, o persoană modernă, este 
doar o etichetă superficială; zici asta doar pentru că te-ai născut într-o altă 
generație și perioadă, însă toate acele lucruri de modă veche şi opuse lui 
Dumnezeu, care sunt comune întregii omeniri, sunt prezente și în tine, fără 
excepție. Atâta vreme cât eşti om, vei avea aceste lucruri în tine. Dacă nu 
crezi asta, atunci dobândeşte mai multă experienţă. Va veni o zi când vei 
spune „Amin” acestor cuvinte ale Mele. Acei oameni care nu au înţelegere 
spirituală și cei care sunt trufași şi egoişti, gândesc: „Am un master şi un 
doctorat. Am trăit mulţi ani în această societate şi am fost expus culturii și 
educației noii ere, mai ales educației occidentale. Cum aş putea să mai 
nutresc acele lucruri demodate? Tradițiile sunt cele mai rele. Detest acele 
reguli inutile. Când familia mea se reuneşte şi vorbeşte despre lucruri şi 


reguli tradiţionale, nu vreau să ascult deloc.” Nu te grăbi să negi. În cele din 


urmă, va veni o zi în care vei renunţa la aceste idei ale tale. Vei recunoaște 
că nu ar putea exista un membru mai obișnuit al rasei umane corupte de 
Satana decât tine. Deși nu ai acceptat de bunăvoie şi nici nu ţi-ai însușit, în 
sinea ta, noțiunile de modă veche, cultura tradițională şi strămoșii rasei 
umane te-au infectat şi condiționat cu ele cu mult timp în urmă. Aceste 
lucruri există, fără excepţie, în lumea ta interioară şi în gândurile și 
noțiunile tale. De ce? Pentru că aceste aspecte ale culturii tradiționale nu 
sunt simple afirmaţii, şi nici simple zicale sau abordări. Mai degrabă, 
reprezintă un tip de gândire şi teorie. Efectul lor este inducerea omului în 
eroare și coruperea lui. Aceste cuvinte şi abordări nu vin de la umanitatea 
coruptă, ci de la Satana. Atât timp cât trăieşti sub puterea Satanei, nu poți 
evita să nu fii condiționat, indus în eroare şi corupt de aceste lucruri. Acum 
că Mi-ai auzit cuvintele, vei simţi că toate sunt realități şi adevărul. După ce 
al experimentat aceste cuvinte ale Mele, vei descoperi că, deşi nu-ţi plac 
cultura tradițională, obiceiurile și ritualurile obositoare sau regulile fără 
rost, bazele opiniilor tale despre oameni și lucruri și ale comportamentului 
şi acțiunilor tale provin, inevitabil, de la om. Ele aparţin nucleului culturii 
tradiționale, sunt lucruri din cadrul acesteia. Opiniile tale despre oameni și 
lucruri, precum și comportamentul și acţiunile tale nu se bazează pe 
cuvintele lui Dumnezeu, cu adevărul drept criteriul tău. În acel moment, vei 
şti, vei putea să vezi clar că, înainte ca oamenii să dobândească adevărul, 
dacă nu-l urmăresc sau nu-l înțeleg, atunci poartă otrava Satanei, o bucată 
din Satana, şi uneltirile lui cu ei, în timp ce trăiesc cea mai simplă umanitate 
normală. Tot ceea ce trăiesc este negativ, disprețuit şi respins de Dumnezeu. 
Totul aparține trupului şi nu are nimic de-a face cu lucrurile pozitive pe care 
le înfăţişează Dumnezeu, de care Îi place și care sunt în acord cu intenţiile 
Sale. Între ele nu există deloc suprapunere, nici măcar vreo asemănare. Este 


foarte important să vezi limpede aceste probleme, altfel, oamenii nu vor şti 


ce înseamnă să practici adevărul. Ei se vor agăța pentru totdeauna de 
comportamentele bune pe care omul le crede a fi lucruri pozitive, aşadar, 
comportamentul şi manifestările lor nu vor primi niciodată aprobarea lui 
Dumnezeu. Dacă o persoană iubeşte adevărul, va putea să-l accepte şi să-l 
urmărească. Ea va privi oamenii şi lucrurile, se va comporta și va acționa în 
totalitate conform cuvintelor lui Dumnezeu, având adevărul drept criteriul 
său. În acest fel, va putea să pornească pe calea vieţii pe care a indicat-o 
Dumnezeu omului. Să priveşti oamenii şi lucrurile şi să te comporti și să 
acționezi în totalitate conform cuvintelor lui Dumnezeu, având adevărul 
drept criteriul tău — acest adevăr-principiu este extrem de important şi 
imperativ pentru om. Este un adevăr-principiu pe care omul trebuie să-l aibă 
atunci când urmăreşte mântuirea și se străduiește să trăiască o viaţă plină de 
sens. Trebuie să accepti acest lucru. Nu ai de ales în această privinţă şi nu 
există excepții pentru nimeni. Dacă nu urmăreşti adevărul şi nu accepți 
acest adevăr-principiu, indiferent dacă eşti bătrân sau tânăr, cunoscător sau 
nu, indiferent dacă ești o persoană de credinţă sau cu puţină credinţă și 
indiferent cărei clase sociale îi aparţii sau ce etnie ai, fără excepţie, nu vei 
avea nimic de-a face cu standardele pe care le cere Dumnezeu. Ceea ce 
trebuie să faci este să te străduiești să priveşti oamenii şi lucrurile şi să te 
comporți şi să acţionezi în totalitate conform cuvintelor lui Dumnezeu, 
având adevărul drept criteriul tău. Acesta este unicul și singurul drum pe 
care ar trebui să-l urmezi. Nu trebuie să alegi cu multă grijă, spunând: „Voi 
accepta ceva ca adevăr dacă se potriveşte cu noțiunile mele, dar, dacă nu, 
voi refuza să-l accept. Voi proceda în felul meu, nu este nevoie să urmăresc 
adevărul. Nu trebuie să privesc oamenii, chestiunile şi lucrurile din punctul 
de vedere al cuvintelor lui Dumnezeu; am propriile opinii şi sunt destul de 
nobile, obiective şi pozitive. Nu sunt atât de diferite de cuvintele lui 


Dumnezeu, aşadar, bineînțeles, pot înlocui cuvintele lui Dumnezeu şi 


adevărul. Nu este nevoie să practic cuvintele lui Dumnezeu în această 
privință sau să acţionez în conformitate cu ele.” Acest tip de vedere şi 
această metodă de urmărire sunt greşite. Indiferent cât de bune sau corecte 
sunt punctele de vedere ale unei persoane, acestea sunt, totuşi, greșite. Ele 
nu pot înlocui în niciun caz adevărul. Dacă nu poți să accepţi adevărul, 
orice vei urmări va fi greşit. De aceea spun că nu ai de ales în chestiunea 
potrivit căreia trebuie „să priveşti oamenii şi lucrurile şi să te comporți şi să 
acționezi în totalitate conform cuvintelor lui Dumnezeu, având adevărul 
drept criteriul tău”. Tot ce poți să faci este să acționezi conştiincios în 
conformitate cu această sintagmă, să o îndeplineşti şi să o experimentezi 
personal, dobândind treptat cunoştinţe despre ea, recunoscându-ți firea 
coruptă şi pătrunzând în realitatea acestei sintagme. Numai atunci scopul pe 
care îl vei atinge în cele din urmă va fi cel pe care ar trebui să-l atingi 
căutând adevărul. Altfel, munca ta grea, toate lucrurile la care ai renunțat şi 


preţul pe care l-ai plătit se vor evapora; toate vor fi în zadar. Înţelegi? 


Ce înseamnă să urmăreşti adevărul? (Să priveşti oamenii și lucrurile şi 
să te comporti şi să acţionezi în totalitate conform cuvintelor lui Dumnezeu, 
având adevărul drept criteriul tău.) Aşa este. Practică aceste cuvinte în mod 
conştiincios, absolut şi cuprinzător. Fă din această sintagmă scopul urmăririi 
tale şi realitatea vieții tale şi, atunci, vei fi o persoană care urmărește 
adevărul. Nu te lăsa întinat în niciun fel, nu te întina cu nicio voinţă a 
omului şi nu te agăța de nicio mentalitate a norocului. Acesta este modul 
corect de a acționa şi vei avea, atunci, speranţa de a dobândi adevărul. 
Aşadar, este necesar să avem părtăşie despre noțiunile omului privind 
comportamentul bun şi să le analizăm? (Da, este.) Ce îndrumare şi ajutor 
pozitiv poate să vă ofere? Pot aceste cuvinte să devină baza şi criteriul 
pentru modul în care priviţi oamenii şi lucrurile, vă comportați şi acționaţi? 


(Da, pot.) Dacă pot, atunci citeşte bine, rugându-te, aceste două părtășii în 


timpul adunărilor şi al devoţionalelor tale. Odată ce vei înţelege bine aceste 
cuvinte, vei putea să priveşti cu exactitate oamenii și lucrurile, să te 
comporti şi să acționezi conform cuvintelor lui Dumnezeu. Astfel, vei avea 
o bază şi un criteriu pentru spusele şi faptele tale. Vei vedea oamenii cu 
acuratețe, iar perspectiva şi poziția din care priveşti lucrurile vor fi, de 
asemenea, corecte. Nu vei mai privi oamenii și lucrurile pe baza emoţiilor 
sau sentimentelor tale, și nici pe baza culturii tradiționale sau a filosofilor 
satanice. Când vei avea baza corectă, rezultatele opiniilor tale despre 
oameni şi lucruri vor fi relativ exacte. Nu este așa? (Ba da.) Prin urmare, nu 
puteți să luaţi sau să lăsaţi, pur și simplu, aceste cuvinte. Nu vin la adunările 
voastre şi nu am părtăşie despre aceste subiecte doar ca să treacă timpul sau 
ca să Mă amuz pentru că sunt plictisit. O fac pentru că aceste probleme sunt 
comune tuturor oamenilor şi sunt probleme pe care oamenii trebuie să le 
înțeleagă pe calea lor de a urmări adevărul şi de a dobândi mântuirea. 
Totuşi, oamenii nu sunt încă lămuriți în privinţa acestor probleme. Ele îi 
constrâng şi-i încurcă deseori. Îi împiedică şi îi deranjează. Desigur, 
oamenii nu înţeleg nici calea spre dobândirea mântuirii. Indiferent dacă o 
fac dintr-o perspectivă pasivă sau activă, ori dintr-o perspectivă pozitivă sau 
negativă, oamenii ar trebui să se asigure că aceste probleme le sunt clare şi 
că le înţeleg. În acest fel, atunci când vei întâmpina asemenea probleme în 
viaţa reală şi te vei confrunta cu o alegere, vei putea să cauţi adevărul; 
perspectiva şi poziţia din care vei privi problema vor fi corecte și vei putea 
respecta principiile. În acest fel, deciziile şi alegerile tale vor avea o bază şi 
vor fi conform cuvintelor lui Dumnezeu. Niciodată nu vei mai fi indus în 
eroare de filosofii şi sofisme satanice; niciodată nu vei mai fi tulburat de 
otrăvurile şi de afirmaţii absurde ale Satanei. Apoi, când va veni vorba să 
priveşti oamenii şi lucrurile, care este cel mai simplu nivel, vei fi capabil de 


obiectivism şi exactitate în modul în care vezi un lucru sau o persoană; nu 


vei fi influenţat sau controlat de sentimentele tale sau de filosofu satanice. 
Prin urmare, deşi recunoașterea şi discernerea comportamentelor pe care 
oamenii le consideră bune conform noţiunilor lor nu reprezintă o chestiune 
majoră în procesul de urmărire a adevărului, aceasta este strâns legată de 
viaţa de zi cu zi a oamenilor. Cu alte cuvinte, în viaţa de zi cu zi, oamenii se 
confruntă frecvent cu aceste lucruri. De exemplu, să spunem că se întâmplă 
ceva şi vrei să acționezi într-un fel, dar o altă persoană îţi prezintă o viziune 
diferită, iar pe tine te incomodează modul în care persoana respectivă se 
comportă de obicei — cum ar trebui să-i tratezi opinia? Cum ar trebui să 
gestionezi această chestiune? Ar fi greșit să o ignori pur și simplu. Deoarece 
nutreşti o anumită opinie despre aceste lucruri, o evaluare a lor sau o 
concluzie pe care ai tras-o în privinţa lor, ele îți vor influenţa gândirea şi 
judecata și este posibil să-ţi influenţeze verdictul în această chestiune. De 
aceea, trebuie să abordezi cu calm opinia ei diferită, discernând-o şi văzând- 
o clar, conform adevărului. În cazul în care spusele acelei persoane sunt în 
conformitate cu adevărurile-principii, atunci ar trebui să le accepţi. Dacă nu 
poți să vezi clar problema, atunci când vei întâlni din nou o situație sau o 
persoană ca aceasta, te vei simți mereu confuz, nepregătit, agitat şi 
neliniștit. Unii oameni pot chiar să ia măsuri extreme pentru a aborda şi a 
face faţă situației, ale căror rezultate finale cu siguranţă nimeni nu vrea să le 
vadă. Dacă foloseşti standardele de evaluare pe care le cere Dumnezeu 
pentru a privi o persoană, rezultatul final va fi probabil bun și pozitiv — nu 
va exista niciun conflict între voi doi și vă veţi înţelege. Însă dacă foloseşti 
logica Satanei şi standardele noțiunilor omului despre bunul comportament 
pentru a privi persoana, este posibil ca voi doi să ajungeţi să vă certați şi să 
vă contraziceți. Rezultatul va fi că nu veţi mai putea să vă înţelegeţi bine și 
multe lucruri vor urma de aici: s-ar putea să vă subminaţi unul pe celălalt, 


să vă subapreciați şi să vă judecaţi reciproc, în cazuri grave chiar să vă 


luptaţi fizic şi, în cele din urmă, ambele părți vor fi rănite şi vor pierde. 
Nimeni nu vrea să vadă asta. Prin urmare, lucrurile pe care Satana le insuflă 
oamenilor nu îi pot ajuta niciodată să privească o persoană sau un lucru în 
mod obiectiv, corect sau rezonabil. Pe de altă parte, atunci când oamenii 
privesc şi evaluează un lucru sau o persoană conform criteriilor 
comportamentale pe care i le cere Dumnezeu omului şi în privinţa cărora l-a 
informat şi conform cuvintelor Sale şi adevărului, rezultatul final va fi cu 
siguranță obiectiv, deoarece nu va fi întinat de impetuozitate, de emoţiile 
sau sentimentele omului. Asta poate să dea naştere doar unor lucruri bune. 
În lumina acestui fapt, ce trebuie să accepte oamenii: noţiunile omului 
despre lucruri bune sau criteriile comportamentale pe care le cere 
Dumnezeu? (Criteriile comportamentale pe care le cere Dumnezeu.) Toţi 
cunoaşteţi răspunsul la această întrebare şi puteţi să răspundeţi corect. În 
regulă, vom încheia aici părtășia noastră despre acest subiect. Ceea ce 
trebuie să faceți în continuare este să cugetaţi la aceste lucruri şi să aveţi 
părtăşie despre ele, să organizaţi sistematic aceste chestiuni, să găsiți mai 
multe principii şi căi de practică şi apoi să vă supuneţi lor și să le 
experimentați continuu în viața de zi cu zi şi să pătrundeţi în realitatea 
acestor cuvinte. Desigur, pătrunderea în realitatea acestor cuvinte este 
primul adevăr-principiu pe care îl urmăresc şi în care pătrund oamenii. În 
acest fel, odată cu experienţa, oamenii ajung treptat la diferite grade de 
înţelegere şi cunoaştere a fiecărui aspect al conţinutului acestei părtăşii și 
câştigă progresiv din perspective diferite. Cu cât câştigi mai mult, cu atât 
mai profunde vor deveni cunoștințele tale despre experienţă şi pătrunderea 
în aceste cuvinte. Cu cât mai profund pătrunzi în acestea şi le 
experimentezi, cu atât mai profunde vor deveni intrarea şi cunoştinţele tale 
despre experiență din opiniile tale despre oameni şi lucruri, precum și 


comportamentul şi acțiunile tale. Din contră, dacă nu pătrunzi deloc în 


aceste cuvinte şi doar le analizezi şi le înţelegi sensul literal şi nu faci nimic 
în plus, trăind așa cum ai făcut-o dintotdeauna, fără să cauţi adevărul atunci 
când apar probleme, şi nu compari acele probleme cu spusele lui Dumnezeu 
şi nici nu le rezolvi conform cuvintelor Lui, atunci nu vei putea niciodată să 
intri în realitatea cuvintelor lui Dumnezeu. Ce înseamnă să spui că nu vei 
putea niciodată să intri în adevărul-realitate? Înseamnă că nu ești cineva 
care iubește adevărul şi nu-l vei practica niciodată, pentru că nu vei privi 
niciodată oamenii și lucrurile, nu te vei comporta și nici nu vei acționa 
conform cuvintelor lui Dumnezeu, cu adevărul drept criteriul tău. Tu spui: 
„Încă trăiesc bine, chiar dacă nu iau cuvintele lui Dumnezeu ca bază sau 
adevărul drept criteriu.” Ce vrei să spui prin „trăiesc bine”? Oare lucrurile 
merg bine atâta vreme cât nu eşti mort? Scopul urmăririi tale nu este acela 
de a dobândi mântuirea, iar tu nu accepţi sau nu înţelegi adevărul și, totuși, 
spui că trăieşti bine. Dacă aşa stau lucrurile, calitatea vieţii tale este foarte 
mediocră, iar calitatea umanității pe care o trăieşti este foarte slabă. Ca să 
împrumut o zicală colocvială, semeni mai mult cu o fiară decât cu o 
persoană, pentru că nu mănânci și nu bei cuvintele lui Dumnezeu şi nu 
înţelegi adevărul, încă trăieşti potrivit unei firi şi unor filosofii satanice — 
eşti doar un non-om îmbrăcat în piele umană. Ce calitate sau valoare are 
viaţa unei astfel de persoane? Nu aduce niciun beneficiu ție sau altora. 


Calitatea acestui tip de viaţă este atât de slabă — nu are valoare. 


Ştiţi de ce analizez astăzi aceste noțiuni tradiționale şi am părtăşie 
despre ele și despre cultura tradițională? Să fie doar pentru că nu Îmi plac? 
(Nu, nu acesta este motivul.) Atunci, care este semnificația părtăşiei despre 
aceste subiecte? Care este scopul ei final? (Ne ajută să analizăm ce 
comportamente și manifestări continuăm să nutrim, care sunt dictate de 
cultura tradițională, şi de ce trăim după filosofiile satanice. După ce 


ajungem să înţelegem adevărul şi să dobândim discernământ, vom fi 


capabili să trăim umanitatea normală conform cerinţelor și criteriilor pe 
care ni le-a dat Dumnezeu şi să mergem pe calea urmăririi adevărului.) 
Aveţi dreptate, dar ați folosit cam multe cuvinte. Care este cel mai simplu şi 
mai direct răspuns? Părtăşia despre aceste subiecte are un singur scop final, 
şi anume de a-i face pe oameni să înţeleagă ce este adevărul și ce e practica 
adevărului. Odată ce oamenii înţeleg limpede aceste două lucruri, vor avea 
discernământ privind comportamentele bune pe care le promovează cultura 
tradițională. Nu vor mai trata acele comportamente bune drept standarde 
pentru practicarea adevărului sau pentru trăirea asemănării umane. Doar 
înțelegând adevărul pot oamenii să scape de cătușele culturii tradiționale și 
să se lepede de înțelegerile şi opiniile lor eronate despre practicarea 
adevărului şi comportamentele bune pe care ar trebui să le aibă oamenii. 
Numai în acest fel pot oamenii să practice şi să urmărească în mod corect 
adevărul. Dacă oamenii nu știu ce este adevărul şi consideră cultura 
tradițională drept adevăr, atunci direcţia, scopurile și calea urmăririi lor vor 
fi, toate, greşite. Ei se vor fi abătut de la cuvintele lui Dumnezeu, vor fi 
încălcat adevărul şi se vor fi îndepărtat de adevărata cale. Prin urmare, ei 
merg pe propria cale şi se rătăcesc. Dacă oamenii care nu înţeleg adevărul 
sunt incapabili să-l caute și să-l practice, care va fi rezultatul final? Ei nu 
vor dobândi adevărul. Şi dacă nu dobândesc adevărul, atunci, oricât de mult 
ar crede acești oameni, va fi în zadar. Așadar, părtăşia de astăzi şi analiza 
acestor noțiuni tradiționale şi a acestor afirmaţii ale culturii tradiționale 
reprezintă un subiect foarte important şi plin de însemnătate pentru toți 
credincioşii. Credeţi în Dumnezeu, dar înţelegețţi, de fapt, ce este adevărul? 
Chiar ştiţi cum să urmăriți adevărul? Sunteţi siguri de obiectivele voastre? 
Sunteţi siguri de calea voastră? Dacă nu eşti sigur de nimic, cum poţi să 
urmăreşti adevărul? Ai putea urmări lucrul greșit? Ai putea să o iei pe căi 


greşite? Acest lucru este extrem de probabil. Așadar, deşi cuvintele despre 


care am părtăşie astăzi par foarte simple la suprafață, cuvinte pe care 
oamenii le înțeleg imediat ce le aud şi care, din perspectiva voastră, nici 
măcar nu par demne de menţionat, acest subiect și acest conținut se referă 
direct la adevăr şi la cerințele lui Dumnezeu. Acesta e lucrul de care 
majoritatea dintre voi nu sunteți conştienţi. Deşi, în ceea ce privește 
doctrina, înțelegeţi că științele sociale ale omenirii şi cultura tradițională nu 
sunt adevărul şi că, desigur, obiceiurile şi practicile etnice nu îl reprezintă, 
chiar vedeți limpede esența acestor lucruri? Chiar ați scăpat de cătuşele 
acestor lucruri? Nu neapărat. Casa lui Dumnezeu nu le-a cerut niciodată 
oamenilor să depună eforturi pentru a studia cultura, obiceiurile şi practicile 
etnice şi, cu siguranţă, nu i-a obligat pe oameni să accepte nimic din cultura 
tradițională. Casa lui Dumnezeu nu a menționat niciodată aceste lucruri. 
Totuşi, subiectul despre care am părtăşie astăzi este foarte important. Este 
necesar ca Eu să spun acest lucru clar, ca voi să înțelegeţi. Scopul spuselor 
Mele nu este altul decât acela de a-i face pe oameni să înţeleagă adevărul și 
intenţiile lui Dumnezeu, dar puteți voi toți să înțelegeți ce zic Eu? Dacă veți 
depune câteva eforturi, dacă veți plăti un preţ mic şi veți investi puţină 
energie, veți putea în cele din urmă să obţineţi câştiguri în acest domeniu și 
să reușiți să înţelegeţi aceste adevăruri. Şi, ajungând să înţelegeţi aceste 
adevăruri şi, apoi, căutând să intrați în realitatea lor, vă va fi uşor să obţineţi 


rezultate. 


Un aspect al lucrurilor pe care omul le consideră în noţiunile sale drept 
corecte şi bune despre care am avut părtăşie înainte a fost comportamentul 
bun al omului. Care a fost celălalt aspect? (Moralitatea şi calitatea 
umanităţii omului.) În termeni simpli, este conduita morală a omului. Deși 
toți oamenii corupți trăiesc potrivit firilor lor satanice, ei sunt excepțional 
de buni la a se deghiza. Pe lângă zicalele legate în mod specific de abordări 


şi comportamente superficiale, ei au născocit, de asemenea, multe zicale şi 


cerinţe referitoare la conduita morală a omului. Ce zicale privind conduita 
morală circulă printre oameni? Enumeraţi-le pe cele cunoscute şi cu care 
sunteți familiarizați şi, apoi, vom alege câteva zicale comune pe care să le 
analizăm şi despre care să avem părtăşie. (Nu-ţi însuşi banii găsiți pe jos. 
Găseşte plăcere în a-i ajuta pe ceilalți.) (O bunătate primită ar trebui 
răsplătită cu recunoştinţă.) (Sacrifică-ţi interesele de dragul celorlalți.) 
(Răsplătește răul cu bine.) (O femeie trebuie să fie virtuoasă, bună la inimă, 
blajină şi morală.) (Fu strict cu tine însuţi și tolerant cu ceilalți.) Da, toate 
acestea sunt exemple bune. În plus, mai sunt şi acestea: „Când bei apă dintr- 
o fântână, nu ar trebui să uiţi niciodată cine a săpat-o”, „Dacă îi loveşti pe 
alții, nu-i lovi în față; dacă îi expui pe alții, nu le expune neajunsurile” și 
„Execuţia duce doar la rostogolrea capetelor; fii indulgent oriunde este 
posibil”. Toate acestea sunt cerinţe propuse cu privire la conduita morală a 
omului. Mai sunt şi altele? (Bunătatea unei picături de apă ar trebui 
răsplătită cu un izvor care ţâşneşte.) Aceasta este, de asemenea, o cerință pe 
care cultura tradițională a omenirii a propus-o cu privire la conduita morală 
a omului şi un standard pentru evaluarea comportamentului moral al 
oamenilor. Care mai sunt? (Nu impune altora ceea ce tu însuţi nu-ți doreşti.) 
Aceasta este puţin mai simplă, dar contează şi ea. Mai sunt şi altele: „Aş 
încasa un glonţ pentru un prieten”, „Un supus loial nu poate sluji la doi regi, 
o femeie bună nu se poate căsători cu doi bărbaţi”, „Omul nu ar trebui să fie 
niciodată corupt de bogăţie, schimbat de sărăcie sau copleșit de forță” şi 
„Dedică-te unei sarcini şi străduieşte-te să faci tot posibilul până în ziua 
morții tale”. Nu sunt acestea alte exemple? (Ba da, sunt.) Ca și acesta: 
„Viermii de mătase ai primăverii vor ţese până vor muri, iar lumânările se 
vor mistui până la ultima picătură de ceară.” Uitaţi-vă cât de mari sunt 
aşteptările lor de la conduita şi comportamentul omului! Vor ca oamenii să 


ardă toată viaţa ca o lumânare şi să se transforme în cenuşă. Se consideră că 


o persoană are un caracter moral înalt doar atunci când se comportă în acest 
fel. Nu este aceasta o așteptare uriașă? (Ba da, este.) Oamenii au fost 
influențați şi încătușaţi de aceste aspecte ale culturii tradiționale de mii de 
ani şi care este rezultatul? Trăiesc ei asemănarea umană? Trăiesc ei vieți 
pline de sens? Oamenii trăiesc pentru aceste lucruri cerute de cultura 
tradițională, sacrificându-și tinereţea sau chiar toată viața pentru ele, 
crezând, totodată, că viaţa lor este foarte mândră şi glorioasă. În cele din 
urmă, când mor, ei nu ştiu pentru ce au murit, dacă moartea lor a avut vreo 
valoare şi semnificație sau dacă au îndeplinit cerințele Creatorului lor. 
Oamenii nu ştiu absolut nimic despre aceste lucruri. Ce alte zicale şi cerinţe 
are cultura tradițională cu privire la conduita morală a oamenilor? „Fiecare 
persoană este responsabilă pentru soarta țării sale” şi „Fă tot posibilul să 
gestionezi cu loialitate orice ti-au încredinţat alții” — acestea se potrivesc. 
Există, de asemenea, şi zicala: „Cuvântul unui gentleman este legământul 
lui”; aceasta este o cerinţă care se referă la credibilitatea omului. Mai sunt și 
altele? (Să creşti din noroi, nepătat, scăldându-te în valuri limpezi, fără ca 
totuși să pari extravagant.) Această sintagmă se suprapune oarecum cu 
subiectul de faţă. Cred că am enumerat destule exemple. Zicalele pe care 
tocmai le-am acoperit includ cerințe care au fost propuse cu privire la 
dăruirea, patriotismul, credibilitatea, castitatea omului, precum şi principiile 
interacțiunii cu ceilalți şi modul în care oamenii ar trebui să trateze pe 
cineva care i-a ajutat sau cum să răsplătească bunătatea și aşa mai departe. 
Unele dintre aceste zicale sunt mai simple, în timp ce altele sunt puţin mai 
profunde. Cele mai simple sunt: „Găseşte plăcere în a-i ajuta pe ceilalți”, 
„Nu-ţi însuși banii găsiți pe jos” şi „Omul nu ar trebui să fie niciodată 
corupt de bogăţie, schimbat de sărăcie sau copleșit de forţă”. Acestea sunt 
cerinţe care privesc purtarea omului. „Un supus loial nu poate sluji la doi 


regi, o femeie bună nu se poate căsători cu doi bărbaţi” este o cerinţă legată 


de integritatea morală şi castitatea oamenilor. Acestea se încadrează, mai 
mult sau mai puţin, în sfera conceptelor de bunăvoință, dreptate, decență, 
înţelepciune şi credibilitate ale culturii tradiționale chineze. Câte zicale 
tocmai am enumerat? (Douăzeci şi una.) Citiţi-le pentru Mine. („Nu-ţi 
însuși banii găsiți pe jos”, „Găseşte plăcere în a-i ajuta pe ceilalți”, „Fu 
strict cu tine însuți și tolerant cu ceilalți”, „Răsplăteşte răul cu bine”, „O 
bunătate primită ar trebui răsplătită cu recunoştinţă”, „Sacrifică-ţi interesele 
de dragul celorlalți”, „O femeie trebuie să fie virtuoasă, bună la inimă, 
blajină și morală”, „Când bei apă dintr-o fântână, nu ar trebui să uiţi 
niciodată cine a săpat-o”, „Dacă îi loveşti pe alţii, nu-i lovi în față; dacă îi 
expui pe alții, nu le expune neajunsurile”, „Execuţia duce doar la 
rostogolirea capetelor; fii indulgent oriunde este posibil”, „Bunătatea unei 
picături de apă ar trebui răsplătită cu un izvor care ţâşneşte”, „Nu impune 
altora ceea ce tu însuți nu-ți doreşti”, „Aș încasa un glonţ pentru un 
prieten”, „Un supus loial nu poate sluji la doi regi, o femeie bună nu se 
poate căsători cu doi bărbați”, „Omul nu ar trebui să fie niciodată corupt de 
bogăţie, schimbat de sărăcie sau copleșit de forţă”, „Dedică-te unei sarcini 
şi străduieşte-te să faci tot posibilul până în ziua morții tale”, „Viermu de 
mătase ai primăverii vor ţese până vor muri, iar lumânările se vor mistui 
până la ultima picătură de ceară”, „Fiecare persoană este responsabilă 
pentru soarta ţării sale”, „Fă tot posibilul să gestionezi cu loialitate orice ți- 
au încredinţat alţii”, „Cuvântul unui gentleman este legământul lui” şi „Să 
creşti din noroi, nepătat, scăldându-te în valuri limpezi, fără ca totuși să pari 
extravagant”.) Astăzi, vom face un studiu în avans al tuturor tipurilor de 
calități „bune” pe care le-a rezumat omenirea cu privire la conduita morală. 
Diversele afirmaţii ale culturii tradiționale privind conduita morală propun 
diferite cerințe pentru umanitatea și conduita morală a omului. Unele cer 


oamenilor să răsplătească actele de bunătate care li se fac, altele cer ca 


oamenii să se bucure că-i ajută pe ceilalți, unele sunt metode de a 
interacționa cu oamenii care nu-ţi plac, în timp ce altele sunt metode pentru 
a face față defectelor şi neajunsurilor altora sau oamenilor care au 
probleme. În aceste domenii, ele oferă oamenilor limite şi propun anumite 
cerinţe şi standarde. Toate acestea sunt cerinţe şi standarde pe care cultura 
tradițională le are în ceea ce priveşte conduita morală a omului şi toate sunt 
lucruri care circulă printre oameni. Cine a crescut în China va fi auzit 
frecvent aceste cuvinte şi le cunoaște pe de rost. Aceste afirmaţii despre 
conduita morală din cultura tradițională se încadrează, mai mult sau mai 
puţin, în sfera bunăvoinței, dreptăţii, decenţei, înțelepciunii şi credibilității. 
Desigur, sunt unele zicale care nu se încadrează în această sferă, dar cele 
importante se încadrează, toate, mai mult sau mai puţin. Acest lucru ar 


trebui să vă fie clar. 


Astăzi, nu vom avea părtăşie într-un mod concret despre ce înseamnă o 
anumită afirmaţie privind conduita morală şi nici nu vom diseca în mod 
concret care este esenţa vreunei zicale anume. Vă voi îndemna să vă 
pregătiți, mai întâi, studiind un pic. Uitaţi-vă la ce diferenţe există între 
afirmaţiile culturii tradiționale despre conduita morală şi standardele pe care 
Dumnezeu le cere omului pentru a trăi umanitatea normală. Care zicale din 
cultura tradițională sunt, în mod clar, în contradicție cu spusele lui 
Dumnezeu şi cu adevărul? Dacă sunt interpretate la propriu, care zicale sunt 
asemănătoare cuvintelor lui Dumnezeu și adevărului sau au oarecum o 
legătură cu acestea? Care dintre aceste zicale credeți că sunt lucruri pozitive 
şi pe care dintre aceste zicale le-aţi respectat cândva cu stricteţe, după ce aţi 
ajuns să credeți în Dumnezeu, practicându-le şi conformându-vă lor ca şi 
cum ar fi fost criteriul vostru în urmărirea adevărului? De exemplu: 
„Sacrifică-ţi interesele de dragul celorlalți.” Sunteţi toți familiarizați cu 


această zicală? După ce aţi ajuns să credeţi în Dumnezeu, nu v-aţi gândit că 


ar trebui să fiți persoane bune ca aceasta? Şi când v-aţi sacrificat interesele 
de dragul celorlalți, nu v-aţi gândit că aveţi o umanitate destul de bună și că 
Dumnezeu v-ar plăcea cu siguranţă? Sau, înainte să crezi în Dumnezeu, 
poate ai considerat că oamenii care au calitatea de a „răsplăti răul cu bine” 
erau oameni buni — pur şi simplu nu erai dispus să o faci, nu puteai să o faci 
şi nu reușeai să respecţi asta, dar după ce ai ajuns să crezi în Dumnezeu, te- 
al ţinut de acel standard şi ai putut să practici „iertarea şi uitarea” față de 
acei oameni care te-au rănit în trecut sau pe care obișnuiai să nu-i suporţi 
sau să-i urăşti. S-ar putea să crezi că această zicală despre conduita morală 
se aliniază cu momentul în care Domnul Isus a spus să ierți oamenii de 
şaptezeci de ori câte șapte şi, astfel, să fii foarte dispus să te înfrânezi, 
conform acesteia. Poţi chiar să o pui în practică şi să o respecţi ca şi cum ar 
fi adevărul şi să crezi că oamenii care practică răsplătirea răului cu bine sunt 
oameni care practică adevărul şi urmează calea lui Dumnezeu. Aveţi astfel 
de gânduri sau manifestări? Care zicală mai credeți că seamănă, în esența 
ei, cu adevărul și cuvintele lui Dumnezeu, în măsura în care ar putea chiar 
să înlocuiască adevărul, să nu fie prea mult să spuneți că este adevărul? 
Desigur, ar trebui să fie uşor să discerneţi zicala: „Fiecare persoană este 
responsabilă pentru soarta ţării sale.” Majoritatea oamenilor pot să vadă că 
această zicală nu este adevărul şi că este doar un slogan înșelător, care sună 
pretenţios. „Fiecare persoană este responsabilă pentru soarta ţării sale” este 
ceva ce se spune non-credincioşilor care nu au credinţă în Dumnezeu; este o 
cerinţă pe care guvernul unei țări o impune oamenilor săi, pentru a-i învăța 
să-şi iubească ţara. Această zicală este în contradicție cu adevărul şi nu are 
nicio bază în cuvintele lui Dumnezeu. Se poate spune că această zicală nu 
este, în esență, adevărul şi că nu-l poate înlocui. Această zicală este un 
punct de vedere care vine, întru totul, de la Satana și își are originea în 


Satana şi servește clasei conducătoare. Nu are nimic de-a face cu spusele lui 


Dumnezeu sau cu adevărul. De aceea, zicala: „Fiecare persoană este 
responsabilă pentru soarta ţării sale” nu este, categoric, adevărul şi nici nu 
este ceva ce ar trebui să susțină o persoană cu umanitate normală. Așadar, 
ce fel de oameni sunt capabili să confunde această zicală cu adevărul? 
Oamenii care născocesc mereu modalități de a dobândi reputaţie, statut și 
profit personal şi aceia care își doresc să devină oficiali. Ei practică această 
zicală ca şi cum ar fi adevărul pentru a câştiga favoarea claselor 
conducătoare şi pentru a-şi atinge scopurile. Există unele zicale care, pentru 
oameni, nu sunt uşor de deslușit. Deşi oamenii ştiu că aceste zicale nu sunt 
adevărul, în inima lor, simt totuşi că ele sunt corecte şi în acord cu doctrina. 
Vor să trăiască potrivit acestor zicale şi să se comporte în acel fel pentru a-și 
ridica nivelul moralității și pentru a-și spori carisma personală şi, în același 
timp, pentru ca alţii să creadă că au umanitate şi că nu sunt non-oameni. 
Care zicale v-au fost greu de deslușit? (Cred că „o bunătate primită ar trebui 
răsplătită cu recunoștință” a fost foarte greu de desluşit. Am tratat-o ca și 
cum ar fi fost un lucru pozitiv şi am crezut că aceia care răsplăteau cu 
recunoştinţă bunătățile erau oameni care aveau conştiinţă. „Fă tot posibilul 
să gestionezi cu loialitate orice ti-au încredinţat alţii” este alta. Înseamnă că, 
din moment ce o persoană a acceptat o sarcină de la altcineva, ar trebui să 
facă tot ce-i stă în putinţă pentru a se asigura că o îndeplineşte bine. Mi s-a 
părut că acesta era un lucru pozitiv şi ceva ce ar trebui să facă o persoană cu 
rațiune şi conştiinţă.) Cine mai dă un exemplu? (Mai există și zicala: 
„Bunătatea unei picături de apă ar trebui răsplătită cu un izvor care 
țâşneşte.” M-am gândit că o persoană care ar putea face asta este cineva cu 
o relativă umanitate şi moralitate.) Altă zicală? („Cuvântul unui gentleman 
este legământul lui.” Am crezut că, dacă un om face ceea ce a spus şi este 
demn de încredere, asta înseamnă că are o conduită morală bună.) Înainte, 


credeai că aceasta este o conduită morală bună. Cum o percepi acum? 


(Trebuie să ne uităm la natura acelui „legământ” — este corectă sau greşită? 
Este pozitivă sau este negativă? Dacă o persoană le spune oamenilor răi şi 
antihriștilor: „Te voi proteja. Cuvântul unui gentleman este legământul lui”, 
şi apoi, când casa lui Dumnezeu anchetează şi cercetează situația acelei 
persoane, aceasta îi protejează pe acei oameni răi şi antihrişti, atunci face 
rău şi se împotriveşte lui Dumnezeu.) Acest discernământ este corect. 
Trebuie să vă uitaţi la natura acelui „cuvânt” — este pozitivă sau negativă? 
Dacă o persoană face ceva greşit sau rău în timp ce pune în practică zicala: 
„Cuvântul unui gentleman este legământul lui”, atunci urmele faptei sale 
rele sunt ca goana nebună a cailor rapizi, alergând direct în iad şi căzând în 
Adânc. Dar în cazul în care „cuvântul” său este în concordanță cu adevărul 
şi are un simţ al dreptăţii și protejează lucrarea casei lui Dumnezeu și Îl 
mulțumește pe Dumnezeu, atunci este corect să pui în practică zicala: 
„Cuvântul unui gentleman este legământul lui.” Din aceste exemple, puteți 
vedea că trebuie să discerneți cuvintele culturii tradiționale. Trebuie să 
deosebiți diferite situații şi medii şi nu puteţi folosi aceste cuvinte fără 
discernământ. Există câteva cuvinte care evident nu corespund realității şi 
sunt clar greşite. Trebuie să fiți deosebit de precauţi atunci când aveţi de-a 
face cu aceste cuvinte. Trebuie să le tratați drept erezii şi sofisme. Există 
unele cuvinte care sunt potrivite doar în anumite contexte şi domenii. Într- 
un context sau mediu diferit, cuvintele nu mai sunt valabile; sunt greşite şi 
dăunătoare oamenilor. Dacă nu le puteţi discerne, este posibil ca acestea să 
vă otrăvească şi să vă facă rău. Indiferent dacă aceste cuvinte ale culturii 
tradiționale sunt corecte sau greşite, sau dacă par sau nu logice după părerea 
omului, niciunul dintre ele nu este adevărul şi niciunul nu este conform 
cuvintelor lui Dumnezeu. Asta e o certitudine. Lucrurile pe care omul le 
consideră drepte nu sunt neapărat lucrurile pe care Dumnezeu le consideră 


drepte. Cuvintele pe care omul le consideră bune nu sunt neapărat benefice 


pentru oameni, atunci când sunt puse în practică. În orice caz, indiferent 
dacă oamenii le practică sau nu, sau dacă le sunt de folos, toate lucrurile 
care nu sunt în conformitate cu adevărul, care nu sunt adevărul, sunt 
dăunătoare omului, nu ar trebui acceptate şi nu trebuie folosite. Există mulți 
oameni care nu pot să discearnă aceste lucruri. Ei tratează lucrurile pe care 
omul le consideră drepte sau în privinţa cărora omenirea coruptă cade de 
acord, în general, că sunt drepte, ca fiind adevărul şi le respectă şi le 
practică de parcă ar fi adevărul. Este potrivit acest lucru? Poate cineva să 
obțină aprobarea lui Dumnezeu practicând adevăruri false şi pseudo- 
adevăruri? Orice lucru cu care omenirea e de acord în general este corect, 
iar adevărul este fals, o imitație și ar trebui respins pentru totdeauna. Acum, 
sunt, de fapt, adevărul acele lucruri pe care le considerați corecte și 
pozitive? Timp de mii de ani, nimeni nu a negat vreodată aceste cuvinte; 
toți oamenii cred că aceste cuvinte sunt corecte şi pozitive, dar chiar pot ele 
să devină adevărul? (Nu, nu pot.) Dacă aceste cuvinte nu pot deveni 
adevărul, atunci sunt ele însele adevărul? (Nu, nu sunt.) Nu sunt adevărul. 
Dacă oamenii tratează aceste cuvinte drept adevărul şi le strecoară printre 
cuvintele lui Dumnezeu şi le practică împreună, se pot ridica la nivelul 
adevărului acele cuvinte şi zicale? Categoric nu pot. Indiferent cum 
urmăresc sau cum se agaţă oamenii de aceste lucruri, Dumnezeu nu le va 
aproba niciodată, pentru că Dumnezeu este sfânt. El categoric nu le permite 
oamenilor corupți să amestece lucruri satanice cu adevărul sau cuvintele 
Sale. Toate lucrurile care iau naștere din gândurile şi opiniile omului vin de 
la Satana — indiferent cât de bune ar fi, tot nu sunt adevărul şi nu pot deveni 


viaţa unei persoane. 


Zicalele culturii tradiționale despre conduita morală vin de la Satana. 
Acestea au apărut printre oamenii corupți şi sunt potrivite doar pentru non- 


credincioşi şi pentru cei care nu iubesc adevărul. Oamenii care cred în 


Dumnezeu şi urmăresc adevărul ar trebui mai întâi să poată să discearnă 
aceste lucruri şi să le respingă, deoarece aceste zicale vor avea unele efecte 
negative asupra oamenilor, îi vor dezorienta şi îi vor face să pornească pe 
calea greşită. De pildă, printre exemplele pe care tocmai le-am dat, este 
zicala: „Un supus loial nu poate sluji la doi regi, o femeie bună nu se poate 
căsători cu doi bărbaţi.” Haideţi să vorbim mai întâi despre: „Un supus loial 
nu poate sluji la doi regi.” Dacă acest rege este o persoană înţeleaptă, 
capabilă și pozitivă, atunci faptul că îl susții, îl urmezi şi îl aperi arată că ai 
umanitate, morală şi un caracter nobil. Dar dacă regele este despotic şi 
infatuat, e un diavol, iar tu totuşi îl urmezi, îl aperi şi nu te întorci împotriva 
lui, ce este această „„loialitate” pe care o ai? Este o loialitate nesăbuită, 
oarbă; este oarbă şi nesăbuită. În acest caz, loialitatea ta este greșită şi a 
devenit un lucru negativ. Când vine vorba de acest tip de rege demon și 
diavol, nu ar trebui să mai respecţi zicala: „Un supus loial nu poate sluji la 
doi regi.” Ar trebui să-l abandonezi și să-l respingi pe acest rege şi să te 
îndepărtezi de el — ar trebui să abandonezi întunericul şi să alegi lumina. 
Dacă alegi în continuare să rămâi loial acestui rege demon, atunci eşti 
lacheul şi complicele lui. Așadar, în anumite împrejurări şi contexte, nu 
există ideea sau semnificaţia şi valorile pozitive pe care le promovează 
această zicală. Din asta poţi vedea că, deşi această zicală sună foarte corect 
şi Just, aplicarea sa este limitată la câteva împrejurări şi contexte distincte; 
nu se aplică în orice împrejurare sau context. Dacă oamenii respectă orbeşte 
şi nesăbuit această zicală, nu vor face decât să-şi piardă drumul şi să ajungă 
pe calea greşită. Consecințele acestui lucru sunt de neconceput. Următoarea 
propoziţie din această zicală este: „O femeie bună nu se poate căsători cu 
doi bărbaţi.” La ce se referă, aici, cuvintele „o femeie bună”? Se referă la o 
femeie care este pură, care este credincioasă unui singur soţ. Ea trebuie să-i 


fie credincioasă până la sfârşit şi să nu se răzgândească niciodată, indiferent 


dacă el este sau nu o persoană bună. Chiar dacă soţul ei moare, ea trebuie să 
rămână văduvă până la sfârşitul zilelor sale. Aceasta este o așa-zisă soție 
pură şi credincioasă. Cultura tradițională cere ca toate femeile să fie soții 
pure şi credincioase. A fost acesta un mod corect de a trata femeile? De ce 
bărbaţii puteau să aibă mai multe soţii, dar femeile nu puteau să se 
recăsătorească, chiar dacă le mureau soţii? Bărbaţii şi femeile nu aveau 
statut egal. Dacă o femeie era constrânsă de cuvintele: „O femeie bună nu 
se poate căsători cu doi bărbaţi” şi alegea să fie o soție pură şi credincioasă, 
ce putea câştiga? Cel mult, după moartea ei, avea să fie ridicat un 
monument care să-i comemoreze puritatea. Este acest lucru semnificativ? 
Sunteţi de acord că femeile aveau o soartă grea? De ce nu aveau dreptul să 
se recăsătorească după moartea soţului? Acesta este punctul de vedere pe 
care cultura tradițională îl laudă şi este o noţiune de care omenirea s-a 
agăţat întotdeauna. Dacă soțul unei femei murea, lăsând în urmă mai mulți 
copii, iar ea nu îşi permitea să aibă grijă de ei, ce putea să facă? Trebuia să 
cerşească pentru mâncare. Dacă nu voia ca odraslele ei să sufere și își dorea 
să găsească o modalitate de a supravieţui, trebuia să se recăsătorească şi să 
trăiască având numele pătat, înfruntând condamnarea opiniei publice și 
fiind ocolită şi desconsiderată de societate și de mase. Trebuia să mănânce 
gunoaie și să suporte insultele societății pentru ca odraslele ei să poată 
creşte normal. Din această perspectivă, deşi nu se ridica la standardul 
potrivit căruia „o femeie bună nu se poate căsători cu doi bărbaţi”, 
comportamentele, practicile și sacrificiile ei nu erau demne de respect? Cel 
puțin atunci când copiii aveau să crească și să înțeleagă dragostea mamei 
lor pentru ei, aveau să o respecte şi, cu siguranţă, să nu o desconsidere sau 
să o respingă din cauza comportamentului ei. În schimb, aveau să fie 
recunoscători şi să creadă că o mamă ca a lor era excepțională. Cu toate 


acestea, opinia publică nu ar fi fost de acord cu ei. Din perspectiva opiniei 


societății, care este aceeași cu perspectiva conform căreia: „Un supus loial 
nu poate sluji la doi regi, o femeie bună nu se poate căsători cu doi bărbaţi” 
şi pe care omul o susţine, indiferent cum ai privi-o, această mamă nu era o 
persoană bună, pentru că ea contravenea acestei noțiuni tradiționale a 
moralității. Drept urmare, era etichetată ca având o conduită morală 
problematică. Aşadar, de ce gândurile şi opiniile copiilor ei despre ea ar fi 
diferite de viziunea culturii tradiționale asupra femeii? Pentru că odraslele 
ei ar privi această problemă din perspectiva supravieţuirii. Dacă această 
femeie nu s-ar fi recăsătorit, ea şi copiii ei nu ar fi avut niciun mijloc de 
supravieţuire. Dacă nu ar fi renunţat la această noțiune tradițională, atunci 
nu ar fi avut cum să trăiască — ar fi murit de foame. A ales să se 
recăsătorească pentru a salva viaţa copiilor şi pe a ei. În acest context, 
condamnarea ei de către cultura tradițională şi opinia populară nu este 
complet greșită? Lor nu le pasă dacă oamenii trăiesc sau mor! Așadar, care 
sunt sensul şi valoarea respectării acestei noțiuni tradiționale a moralității? 
Se poate spune că nu are nicio valoare. Este ceva care-i răneşte pe oameni și 
care le face rău. Ca victime ale acestei noţiuni, această femeie şi copiii ei au 
avut o experiență directă a acestui fapt, dar nimeni nu i-a ascultat sau 
compătimit. Nu au putut să facă nimic, decât să-şi înghită durerea. Ce 
părere aveţi, este corectă această societate? De ce acest tip de societate şi 
țară este atât de rea și de întunecată? Deoarece cultura tradițională pe care 
Satana a sădit-o în om continuă să controleze gândirea oamenilor şi să 
domine opinia publică. Până în prezent, nimeni nu a putut să vadă clar 
această problemă. Non-credincioşii încă se agaţă de noțiunile și punctele de 
vedere ale culturii tradiționale și cred că sunt corecte. Până acum, ei nu au 


abandonat aceste lucruri. 


Acum, când analizăm zicala: „Un supus loial nu poate sluji la doi regi, 


o femeie bună nu se poate căsători cu doi bărbaţi”, puteți vedea că, 


indiferent din ce perspectivă o privim, nu este un lucru pozitiv, ci reprezintă 
pur şi simplu noțiunea și închipuirea omului. De ce spun că nu este un lucru 
pozitiv? (Pentru că nu este adevărul, ci noțiunea şi închipuirea omului.) De 
fapt, foarte puţini oameni pot face ceea ce cere această sintagmă. Este doar 
o teorie goală și o noţiune şi închipuire a omului, dar pentru că a prins 
rădăcini în inima oamenilor, a devenit un fel de opinie publică și mulți 
oameni au judecat problemele de acest fel în funcţie de aceasta. Așadar, 
care este esența perspectivei şi a poziţiei din care opinia publică a judecat 
astfel de chestiuni? De ce opinia publică a judecat atât de dur o femeie care 
s-a recăsătorit? De ce au criticat oamenii acest tip de persoană, s-au ferit de 
ea şi au privit-o cu dispreț? Care a fost motivul? Nu înţelegeţi, nu-i așa? Nu 
sunteți lămuriți când vine vorba de fapte; ştiţi doar că nu este adevărul şi că 
nu este conform cuvintelor lui Dumnezeu. Ei bine, vă voi spune, iar când 
voi termina, veți putea vedea clar acest gen de lucruri. Este din cauză că 
opinia publică a judecat această femeie ținând cont doar de un singur lucru 
şi de o singură acţiune — recăsătorirea ei — şi a definit în mod restrâns 
calitatea umanităţii ei pe baza acelui singur lucru, mai degrabă decât să se 
uite la calitatea reală a umanităţii ei. Nu este incorect şi nedrept? Opinia 
publică nu a analizat cum era de obicei umanitatea femeii — dacă era o 
persoană rea sau bună, dacă iubea lucrurile pozitive, dacă i-a rănit pe alții 
ori le-a făcut rău sau dacă a fost o femeie depravată înainte de a se 
recăsători. Pe baza acestor lucruri, au evaluat oamenii din societate și opinia 
publică, în mod cuprinzător, această femeie? (Nu, nu au făcut-o.) Atunci, pe 
ce şi-au bazat oamenii evaluarea la momentul respectiv? Şi-au bazat-o pe 
zicala: „O femeie bună nu se poate căsători cu doi bărbaţi.” Toată lumea s-a 
gândit: „Femeile ar trebui să se căsătorească o singură dată. Chiar dacă 
soţul tău moare, ar trebui să rămâi văduvă pentru tot restul vieţii. La urma 


urmei, eşti femeie. Dacă rămâi fidelă amintirii soţului tău și nu te 


recăsătoreşti, vom înălța un monument care să-ţi comemoreze puritatea — 
putem să înălțăm chiar şi zece! Nimănui nu îi pasă cât de mult suferi sau cât 
de greu îţi este să îţi creşti copiii. Nimănui nu-i va păsa nici dacă va trebui 
să cerşeşti mâncare pe străzi. Trebuie să respecţi în continuare zicala: «O 
femeie bună nu se poate căsători cu doi bărbaţi.» Numai făcând acest lucru 
vei fi o femeie bună şi vei avea umanitate și morală. Dacă te recăsătorești, 
atunci eşti o femeie rea și o târfă.” Acest lucru implică faptul că numai 
necăsătorindu-se din nou poate o femeie să devină o persoană bună, pură şi 
credincioasă, cu o conduită morală şi un caracter moral nobil. În cadrul 
conceptelor culturii tradiționale de bunăvoință, dreptate, decențţă, 
înţelepciune şi credibilitate, zicala: „Un supus loial nu poate sluji la doi 
regi, o femeie bună nu se poate căsători cu doi bărbaţi” a devenit baza 
evaluării oamenilor. Oamenii au tratat această zicală ca şi cum ar fi fost 
adevărul şi au folosit-o ca standard pentru evaluarea altora. Asta este esența 
acestei probleme. Pentru că o persoană a avut un fel de comportament care 
nu se conforma cerințelor şi standardelor propuse de cultura tradițională, ea 
a fost etichetată ca având o umanitate de calitate slabă și o conduită morală 
scăzută, ca având o umanitate rea și îngrozitoare. Chiar este corect? (Nu, nu 
este.) Atunci, pentru a fi o femeie bună, care trebuie să fie împrejurările și 
ce preț trebuie să plăteşti? Dacă vrei să fu o femeie bună, trebuie să fii 
credincioasă unui singur soţ, iar dacă soţul tău moare, trebuie să rămâi 
văduvă. Tu şi copiii tăi trebuie să colindaţi străzile cerşind și să înduraţi ca 
alții să vă batjocorească, să vă lovească, să țipe la voi, să vă hărțuiască şi să 
vă insulte. Este acesta un mod adecvat de a trata femeile? (Nu, nu este.) 
Totuşi, asta fac oamenii; ei preferă să te vadă cerşind pe străzi, trăind fără 
acoperiş deasupra capului, neștiind de unde îți procuri următoarea masă şi 
nimănui nu îi va păsa de tine, nimeni nu te va compătimi şi nu-ţi va acorda 


nicio atenție. Indiferent câţi copii ai sau cât de grea este viața ta, chiar dacă 


odraslele tale mor de foame, nu-i va păsa nimănui. Dar, dacă te 
recăsătorești, nu eşti o femeie bună. Vei fi copleșită de cuvinte de dispreţ și 
ură și nu vei auzi doar câteva cuvinte de abuz şi condamnare. Ţi se vor 
spune tot felul de lucruri şi doar copiii tăi și un număr mic de rude şi 
prieteni îţi vor oferi cuvinte de înţelegere şi sprijin. Cum s-a ajuns la asta? 
Este ceva direct legat de educaţia şi condiționarea culturii tradiționale. Este 
rezultatul zicalei: „Un supus loial nu poate sluji la doi regi, o femeie bună 
nu se poate căsători cu doi bărbaţi”, pentru care pledează cultura 
tradițională. Ce se poate vedea din aceste lucruri? Ce se ascunde în zicala: 
„Un supus loial nu poate sluji la doi regi, o femeie bună nu se poate căsători 
cu doi bărbaţi”? Falsitatea, ipocrizia și brutalitatea omului. O femeie poate 
să nu aibă ce mânca, să nu fie capabilă să supraviețuiască şi să fie pe 
punctul de a muri de foame şi nimeni nu o va compătimi; în schimb, toată 
lumea îi va cere să-și păstreze puritatea. Oamenii ar prefera să o vadă 
murind de foame şi să ridice un monument în onoarea ei, decât să o lase să 
aleagă să supravieţuiască. Într-o privință, această problemă dezvăluie 
încăpăţânarea omenirii. În altă privinţă, dezvăluie falsitatea şi ferocitatea 
omenirii. Omenirea nu oferă nicio simpatie, înțelegere sau niciun ajutor 
grupurilor vulnerabile sau celor care merită milă. Pe lângă asta, omenirea 
adaugă insulte durerii, folosind teoria şi regula ridicolă că „o femeie bună 
nu se poate căsători cu doi bărbaţi”, pentru a condamna oamenii și a-i 
împinge la moarte. Nu este corect faţă de oameni. Acest lucru nu numai că 
se împotriveşte cuvintelor lui Dumnezeu și a cerințelor pe care Domnul 
creației le are de la omenire, dar, în acelaşi timp, contrazice standardele 
conştiinţei şi rațiunii omului. Așadar, este corectă perspectiva din care au 
privit această problemă copiii femeii? Nu au beneficiat ei în mod concret de 
a doua căsătorie a mamei lor și de preţul pe care l-a plătit? În ceea ce 


priveşte actul în sine, copiii şi-au respectat și sprijinit mama, dar de unde a 


venit acel sprijin? Din simplul fapt că mama lor a ales să se recăsătorească 
de dragul supraviețuirii lor, permițându-le să continue să trăiască și 
salvându-le viețile. Asta e tot. Dacă mama lor nu ar fi făcut-o pentru a le 
salva vieţile, ei nu i-ar fi aprobat sau susținut decizia de a se recăsători. Prin 
urmare, ca odrasle ale ei, părerea lor despre recăsătorirea mamei nu era cu 
adevărat corectă. Oricum, fie că a fost din perspectiva opiniei publice sau 
din perspectiva copiilor ei, modul în care oamenii au tratat această mamă și 
standardele folosite pentru a o evalua nu s-au bazat pe adevărata natură a 
umanităţii ei. Aceasta a fost greşeala pe care oamenii au făcut-o în modul în 
care au tratat o femeie care s-a recăsătorit. Din aceasta, se vede clar că 
zicala propusă de cultura tradițională: „Un supus loial nu poate sluji la doi 
regi, o femeie bună nu se poate căsători cu doi bărbaţi” nu vine de la 
Dumnezeu, ci de la Satana, şi nu are absolut nicio legătură cu adevărul. 
Perspectivele din care oamenii văd toate lucrurile şi modurile în care ei 
privesc moralitatea sau imoralitatea oricărei persoane nu se bazează pe 
adevăr sau pe cuvintele lui Dumnezeu, ci pe punctele de vedere ale culturii 
tradiționale şi pe cerințele avute de la om prin conceptele culturii 
tradiționale de bunăvoință, dreptate, decență, înţelepciune şi credibilitate. 
Ce sunt bunăvoința, dreptatea, decenţa, înţelepciunea și credibilitatea? De 
unde provin aceste concepte? La suprafaţă, par să provină din înţelepciunea 
unor oameni bătrâni şi celebri, dar, în realitate, provin de la Satana. Sunt 
diverse zicale pe care Satana le-a propus pentru a controla și îngrădi 
comportamentul oamenilor şi pentru a stabili un punct de referință, un 
model și un tipar pentru conduita morală a oamenilor. Într-adevăr, toţi aceşti 
bătrâni înţelepţi şi celebri aveau naturi satanice și toți îi făceau servicii 
Satanei. Au fost diavoli care i-au indus pe oameni în eroare. Aşadar, putem 


efectiv să spunem că aceste concepte au provenit de la Satana. 


Când oamenii evaluează caracterul moral al altora şi dacă umanitatea 
lor este bună sau rea, ei fac acest lucru doar pe baza unei zicale celebre din 
cultura tradițională; ei ajung la un verdict şi la o concluzie privind calitatea 
umanității altor oameni bazându-se doar pe modul în care abordează o 
singură chestiune. Acest lucru este evident nepotrivit şi incorect. Aşadar, 
cum poate o persoană să evalueze, într-un mod precis, obiectiv şi corect, 
dacă umanitatea cuiva este bună sau rea? Care sunt principiile şi standardele 
de evaluare a acesteia? În termeni exacti, principiile şi standardele pentru 
această evaluare trebuie să fie adevărul. Doar cuvintele Creatorului sunt 
adevărul și numai ele au autoritate şi putere. Cuvintele oamenilor corupți nu 
sunt adevărul, nu au autoritate şi nu ar trebui folosite ca bază sau principii 
pentru evaluarea cuiva. Prin urmare, singura modalitate exactă, obiectivă şi 
corectă de a evalua caracterul moral al oamenilor şi dacă umanitatea lor este 
bună sau rea este folosirea cuvintelor Creatorului şi a adevărului drept bază. 
„Un supus loial nu poate sluji la doi regi, o femeie bună nu se poate căsători 
cu doi bărbaţi” este o zicală celebră printre oamenii corupți. Sursa acesteia 
nu este corectă, vine de la Satana. Dacă oamenii evaluează calitatea 
umanității altora pe baza cuvintelor Satanei, atunci concluziile lor vor fi cu 
siguranţă greșite şi nedrepte. Așadar, cum se poate evalua corect şi exact 
calitatea moralității unei persoane și dacă umanitatea sa este bună sau rea? 
Trebuie să ne bazăm pe intenția, scopul şi rezultatele acţiunilor acelei 
persoane, precum şi pe semnificația şi valoarea a ceea ce face și, totodată, 
pe opiniile ei şi pe alegerile pe care le face în ceea ce priveşte modul în care 
tratează lucrurile pozitive. Această metodă va fi întru totul exactă. Persoana 
nu trebuie neapărat să fie credincioasă în Dumnezeu — poţi să vezi că există 
unii non-credincioşi care, deși nu au fost aleşi de Dumnezeu, au în mod 
obiectiv o umanitate decentă, în aşa măsură încât calitatea umanităţii lor e 


chiar superioară umanităţii unora care cred în Dumnezeu. Tot aşa cum unii 


oameni religioși, care au acceptat lucrarea din zilele de pe urmă a lui 
Dumnezeu și cred în El de mulți ani, se gândesc întotdeauna să ceară bani 
de la biserică atunci când găzduiesc fraţi şi surori şi se plâng mereu fraților 
şi surorilor că sunt săraci, în timp ce nutresc lăcomie după bani şi lucruri. 
Când fraţii şi surorile le dau ceva carne, legume, cereale şi aşa mai departe, 
pentru a le folosi cât timp sunt gazde, ei le păstrează în secret ca să le 
mănânce familia lor. Ce fel de oameni sunt aceştia? Este umanitatea lor 
bună sau rea? (Este rea.) Astfel de oameni sunt lacomi; le place să profite 
de alții și au un caracter josnic. Unii non-credincioși, care au acceptat direct 
lucrarea din zilele de pe urmă a lui Dumnezeu, sunt foarte dispuși să 
găzduiască frații și surorile. Ei insistă să-şi folosească banii pentru a-i 
găzdui şi refuză banii bisericii. Oricât de mulți bani le dă biserica, ei nu 
folosesc niciun cent din aceştia şi nici nu râvnesc la ei — îi economisesc pe 
toți şi îi returnează mai târziu bisericii. Când fraţii şi surorile cumpără 
lucruri pe care să le folosească în timp ce sunt gazde, ei le păstrează pe 
toate, pentru ca frații și surorile pe care îi găzduiesc să le folosească și să le 
mănânce. Odată ce au plecat acei frați şi acele surori, ei depozitează aceste 
lucruri și le scot din nou numai data viitoare când unii frați şi unele surori 
vin să stea la ei. În mintea lor există o distincţie foarte clară şi nu şi-au 
însuşit niciodată vreun lucru al bisericii. Cine i-a învăţat asta? Nimeni nu le- 
a spus, deci de unde au ştiut ce să facă? Cum au fost capabili s-o facă? 
Majoritatea oamenilor nu sunt capabili să facă acest lucru, dar ei pot. Care 
este problema aici? Nu este o diferenţă de umanitate? Este o diferenţă de 
calitate a umanităţii şi a moralei lor. Întrucât există o diferenţă între morala 
acestor două tipuri de oameni, există o diferenţă între atitudinile lor faţă de 
adevăr și lucruri pozitive? (Da, există.) Dintre aceste două tipuri de oameni, 
cărui tip îi va fi mai uşor să pătrundă în adevăr? Care tip e mai probabil să 


urmărească adevărul? E mai probabil ca oamenii cu o morală bună să 


urmărească adevărul. Aşa vedeţi voi lucrurile? Nu le vedeţi aşa; nu faceţi 
decât să aplicaţi orbește regulile, crezând că oamenii religioși care ştiu să 
recite cuvintele şi doctrinele ar trebui să fie capabili să facă acest lucru şi că 
non-credincioşii care de-abia au început să creadă în Dumnezeu, care încă 
nu sunt în stare să recite cuvintele şi doctrinele, sunt incapabili să o facă. 
Totuşi, realitatea este exact invers. Nu este greşit şi ridicol să priviți oamenii 
şi lucrurile în acest fel? Eu nu văd lucrurile astfel. Când interacționez cu 
oamenii, Mă uit în mod cuprinzător la atitudinea pe care o au față de diverse 
lucruri, în special la modul în care două tipuri diferite de oameni se 
comportă atunci când abordează aceeaşi situație şi ce alegeri fac. Aceasta 
este o ilustrare mai bună a felului de umanitatea pe care o au. Care din 
aceste două abordări este mai corectă şi mai obiectivă? Este mai corect să 
evaluezi o persoană pe baza naturii-esenţă pe care o are, mai degrabă decât 
pe baza acțiunilor sale exterioare. Dacă un om îşi bazează evaluarea pe 
punctele de vedere ale culturii tradiționale, luând acţiunile unei persoane 
dintr-o anumită situație şi limitându-se la ele pentru a da un verdict și a 
ajunge la o concluzie în ceea ce o priveşte, este greşit şi incorect față de 
acea persoană. Trebuie să facem o evaluare exactă, bazată pe calitatea 
umanităţii ei, a comportamentului ei, în ansamblu, şi a căii pe care merge. 
Doar acest lucru este just şi rezonabil şi este, de asemenea, corect faţă de 


acea persoană. 


Niciuna dintre afirmaţiile despre conduita morală pe care le-am 
enumerat astăzi aici nu are nicio legătură cu spusele lui Dumnezeu şi 
niciuna dintre ele nu este în acord cu adevărul. Indiferent cât de tradițională 
sau pozitivă ar fi o zicală, ea nu poate deveni adevărul. Zicalele despre 
conduita morală îşi au originea în lucruri promovate de cultura tradițională 
şi nu au nimic de-a face cu adevărurile pe care Dumnezeu îi cere omului să 


le urmărească. Indiferent cât de bine vorbesc oamenii despre aceste diverse 


zicale privind conduita morală a omului, cât de bine se ridică oamenii la 
standardul lor sau cât de ferm se agaţă de ele, asta nu înseamnă că aceste 
cuvinte sunt adevărul. Chiar dacă majoritatea oamenilor de pe pământ se 
agaţă de aceste lucruri și cred în ele, acestea nu vor deveni adevărul — la fel 
cum o minciună este tot o minciună, chiar dacă o spui de o mie de ori. 
Minciunile nu pot deveni niciodată adevărul. Minciunile sunt proiecții false 
care conţin uneltirile Satanei și, prin urmare, nu pot înlocui adevărul, cu atât 
mai puţin să devină adevărul. În același mod, diferitele cerinţe pe care le 
propun oamenii cu privire la conduita morală nu pot deveni adevărul. 
Indiferent cât de mult sau cât de bine te agăţi de ele, tot ceea ce spune asta 
despre tine este că ai o conduită morală bună în ochii omului — dar ai 
umanitate în ochii lui Dumnezeu? Nu neapărat. Dimpotrivă, dacă ai 
respectat foarte bine şi îndeaproape toate aspectele și regulile conceptelor 
culturii tradiționale de bunăvoință, dreptate, decență, înţelepciune şi 
credibilitate, te vei fi îndepărtat prea mult de adevăr. De ce? Pentru că ai 
privi oamenii şi lucrurile, te-ai comporta şi ai acționa conform acestor 
afirmaţii despre conduita morală şi le-ai folosi drept criteriile tale. Este 
exact ca şi cum ai înclina capul ca să te uiţi la un ceas — perspectiva ta ar fi 
incorectă. Rezultatul final al acestui lucru ar fi că părerile tale despre 
oameni şi lucruri, comportamentul şi acţiunile tale nu ar avea nimic de-a 
face cu adevărul sau cerinţele lui Dumnezeu şi ai fi departe de calea lui 
Dumnezeu pe care ar trebui să o urmezi — s-ar putea chiar să alergi în 
direcția opusă şi să acționezi într-un mod care-ţi încalcă obiectivele. Cu cât 
te vei agăța mai mult de aceste zicale despre conduita morală şi le vei 
prețui, cu atât mai mult Dumnezeu va fi scârbit de tine, cu atât mai departe 
vei fi de El şi de adevăr şi cu atât mai mult vei fi în opoziție cu Dumnezeu. 
Indiferent cât de corectă crezi că este una dintre aceste zicale despre 


conduita morală sau cât de mult te agăţi de ea, asta nu înseamnă că practici 


adevărul. Indiferent care dintre standardele comportamentale ale culturii 
tradiționale crezi că e corect şi rezonabil, acesta nu reprezintă realitatea 
lucrurilor pozitive; categoric nu este adevărul şi nici nu e în conformitate cu 
el. Te îndemn să te grăbeşti şi să reflectezi asupra ta: de unde vine acest 
lucru de care te agăţi? Are o bază în cuvintele lui Dumnezeu folosirea lui ca 
principiu şi standard pentru evaluarea şi formularea cererilor față de 
oameni? Are o bază în adevăr? Îţi este clar care sunt consecinţele practicării 
acestei cerinţe a culturii tradiționale? Are vreo legătură cu adevărul? Ar 
trebui să discerni şi să analizezi dacă nu contrazici adevărul, nu te 
împotrivești lui Dumnezeu şi nu încalci adevărul, folosind această cerință a 
culturii tradiționale ca bază şi criteriu pentru acțiunile tale şi văzând-o ca pe 
un lucru pozitiv. Dacă te vei agăța orbește de opiniile şi zicalele promovate 
de cultura tradițională, care va fi consecinţa? Dacă vei fi indus în eroare sau 
păcălit de aceste zicale, poți să-ţi imaginezi care vor fi finalul şi sfârşitul 
tău. Dacă priveşti oamenii și lucrurile din perspectiva culturii tradiționale, 
îți va fi greu să accepţi adevărul. Nu vei putea niciodată să priveşti oamenii 
şi lucrurile conform cuvintelor lui Dumnezeu şi adevărului. O persoană care 
înţelege adevărul ar trebui să disece diferitele aserțiuni și cerinţe ale culturii 
tradiționale cu privire la conduita morală. Ar trebui să analizezi pe care 
dintre ele o preţuieşti cel mai mult și de care te agăți mereu, care îţi serveşti 
întotdeauna drept bază şi criteriu pentru modul în care priveşti oamenii şi 
lucrurile şi cum te comporți şi acționezi. Apoi, ar trebui să pui lucrurile de 
care te agăți alături de cuvintele şi cerințele lui Dumnezeu pentru a face 
comparație şi să vezi dacă aceste aspecte ale culturii tradiționale sunt în 
opoziție cu adevărurile pe care le exprimă Dumnezeu sau dacă le contrazic. 
Dacă într-adevăr găsești o problemă, trebuie să diseci de îndată în ce 
privință, mai exact, sunt greşite și absurde aceste aspecte ale culturii 


tradiționale. Când aceste probleme îţi vor fi clare, vei şti care este adevărul 


şi care este sofism; vei avea o cale de practică şi vei fi în stare să alegi calea 
pe care ar trebui să mergi. Caută adevărul în acest fel şi vei fi capabil să-ţi 
redresezi metodele. Indiferent cât de standardizate sunt așa-zisele cerințe şi 
zicale ale omenirii despre caracterul moral al oamenilor sau cât de mult se 
potrivesc gusturilor, perspectivelor, dorințelor şi chiar intereselor maselor, 
acestea nu sunt adevărul. Acesta este un lucru pe care trebuie să-l înţelegi. 
Şi întrucât nu reprezintă adevărul, ar trebui să te grăbeşti să le tăgăduieşti și 
să le abandonezi. De asemenea, trebuie să le diseci esența, precum şi 
consecinţele care apar din faptul că oamenii le trăiesc. Chiar pot acestea să- 
ți aducă o adevărată pocăință? Te pot ajuta cu adevărat să te cunoşti? Te pot 
determina într-adevăr să trăieşti asemănarea umană? Nu pot face niciunul 
dintre aceste lucruri. Te vor face doar să fu ipocrit şi neprihănit de sine. Te 
vor face mai viclean şi mai ticălos. Sunt unii care spun: „În trecut, când 
respectam aceste aspecte ale culturii tradiționale, ne simțeam oameni buni. 
Când alţii au văzut cum ne comportam, au crezut că şi noi eram oameni 
buni. Dar, de fapt, în inima noastră ştim de ce fel de rău suntem capabili. 
Câteva fapte bune nu fac decât mascheze acest lucru. Dar dacă am renunţa 
la comportamentele bune pe care ni le cere cultura tradițională, ce ar trebui 
să facem în schimb? Ce comportamente şi manifestări vor aduce glorie lui 
Dumnezeu?” Ce părere ai despre această întrebare? Încă nu ştiu ei ce 
adevăruri ar trebui să practice aceia care cred în Dumnezeu? Dumnezeu a 
exprimat foarte multe adevăruri și sunt atât de multe adevăruri pe care 
oamenii ar trebui să le practice. Așadar, de ce refuzați să practicați adevărul 
şi insistați să fiți falși oameni buni şi ipocriți? De ce te prefaci? Sunt unii 
care spun: „Există multe aspecte bune ale culturii tradiționale! De exemplu: 
«Bunătatea unei picături de apă ar trebui răsplătită cu un izvor care 
țâşnește» — aceasta este o zicală minunată! Asta ar trebui să practice 


oamenii. Cum poţi Tu să o dai la o parte? Şi: «Aş încasa un glonţ pentru un 


prieten» — cât de loial şi de eroic! Să ai un astfel de prieten îți înnobilează 
viaţa. Mai este, de asemenea, și zicala: «Viermii de mătase ai primăverii vor 
țese până vor muri, iar lumânările se vor mistui până la ultima picătură de 
ceară.» Această zicală este atât de profundă şi plină de cultură! Dacă nu ne 
laşi să trăim după aceste zicale, atunci, potrivit căror lucruri ar trebui să 
trăim?” Dacă asta e ceea ce crezu, atunci toți anii pe care ţi i-ai petrecut 
ascultând predici au fost irosiţi. Nici măcar nu înţelegi că omul trebuie, cel 
puţin, să se comporte trăind conform standardelor conștiinței şi rațiunii. Nu 


ai câştigat nici măcar un grăunte de adevăr și ai trăit aceşti ani în zadar. 


Pe scurt, deşi am enumerate aceste zicale din cultura tradițională 
despre conduita morală, scopul acestui fapt nu este doar să vă informeze că 
sunt noțiunile și închipuirile oamenilor și că vin de la Satana, şi nimic mai 
mult. Este de a vă face să înțelegeți limpede că esenţa acestor lucruri e 
falsă, mascată și înșelătoare. Chiar dacă oamenii au aceste comportamente, 
asta nu înseamnă, în niciun caz, că trăiesc umanitatea normală. Mai 
degrabă, ei se folosesc de aceste comportamente false pentru a-şi ascunde 
intenţiile şi scopurile şi pentru a-şi tăinui firile corupte şi natura-esenţă. 
Drept urmare, oamenii devin din ce în ce mai buni la a se preface şi a-i 
păcăli pe alţii, fapt care, la rândul său, îi face să devină şi mai corupți şi răi. 
Standardele morale ale culturii tradiționale de care se agaţă omenirea 
coruptă sunt incompatibile cu adevărurile pe care le exprimă Dumnezeu şi 
nici nu sunt în concordanţă cu vreunul dintre cuvintele pe care-i Dumnezeu 
pe oameni; între cele două lucruri nu există nicio legătură. Dacă încă te 
agăți de aspectele culturii tradiționale, atunci ai fost pe deplin indus în 
eroare şi otrăvit. Dacă există vreo chestiune în care te agăți de cultura 
tradițională şi îi respecţi principiile şi punctele de vedere, atunci te 
răzvrăteşti împotriva lui Dumnezeu, încalci adevărul și I te opui în acea 


privință. Dacă te agăţi de oricare dintre aceste afirmaţii despre conduita 


morală şi te supui lor şi le tratezi drept criteriu sau bază pentru modul în 
care percepi oamenii sau lucrurile, atunci aici ai săvârşit o eroare şi, dacă 
judeci sau rănești oamenii într-o anumită măsură, ai săvârşit un păcat. Dacă 
insişti mereu să evaluezi pe toată lumea după standardele morale ale culturii 
tradiționale, atunci numărul de oameni pe care i-ai condamnat şi nedreptăţit 
va creşte în continuare, iar tu cu siguranţă Îl vei condamna pe Dumnezeu și 
I te vei împotrivi şi atunci vei fi un arhipăcătos. Nu vedeți că întreaga 
omenire devine din ce în ce mai rea prin educaţia și condiționarea culturii 
tradiționale? Oare nu devine lumea mai întunecată? Cu cât o persoană 
aparține mai mult Satanei şi diavolilor, cu atât mai mult e adorată; cu cât o 
persoană practică mai mult adevărul, este martoră pentru Dumnezeu şi Îl 
mulţumeşte, cu atât mai mult va fi suprimată, exclusă, condamnată sau 
chiar ucisă prin răstignire. Nu este acesta un fapt? Mergând înainte, ar 
trebui să aveţi des părtăşie despre cele discutate astăzi. Dacă există lucruri 
pe care nu le înţelegeți după ce aveţi părtăşie despre ele, atunci lăsați-le 
deoparte pentru moment şi aveţi părtăşie despre părțile pe care le puteţi 
gestiona, până când le înţelegeți. Aveţi părtăşie despre aceste cuvinte până 
când vă sunt perfect clare şi le înţelegeți pe deplin şi apoi veţi putea să 
practicați adevărul cu acuratețe și să pătrundeţi în realitate. Când sunteți 
capabili să discerneţi în mod clar dacă vreo zicală sau lucru este adevărul, 
sau dacă este cultura tradițională şi nu adevărul, atunci veţi avea mai multă 
cale prin care să pătrundeţi în adevărul-realitate. În cele din urmă, veti fi 
înțeles adevărul numai atunci când veţi fi capabili să înţelegeți fiecare 
adevăr pe care ar trebui să-l practicați prin părtăşie şi ați ajuns la un 
consens, când sunteți consecvenți în opiniile şi înțelegerile voastre, când 
ştiţi care lucruri sunt pozitive şi care sunt negative, care lucruri vin de la 
Dumnezeu şi care vin de la Satana, şi aţi avut părtăşie asupra subiectului 


până când aceste lucruri v-au devenit clare şi transparente. Apoi, alegeți 


adevărurile-principii pe care ar trebui să le practicaţi. În acest fel, veţi 
îndeplini standardele comportamentale pe care le-a stabilit Dumnezeu și, 
cel puţin, veţi avea o oarecare asemănare umană. Dacă veți fi capabili să 
înţelegeți adevărul şi să pătrundeţi în realitate, atunci veţi putea să trăiţi pe 
deplin asemănarea umană. Numai atunci veţi fi în deplină conformitate cu 


intenţiile lui Dumnezeu. 

Ce înseamnă să urmăreşti adevărul (6) 


Vă amintiţi despre ce conţinut am avut părtăşie la ultima noastră 
adunare? (Dumnezeu a avut mai întâi părtăşie despre diferenţele dintre ceea 
ce oamenii consideră drept comportamente bune, prin comparaţie cu trăirea 
umanităţii normale așa cum o cere Dumnezeu, şi apoi a avut părtăşie despre 
conduita morală a omului în cultura tradițională şi a rezumat douăzeci şi 
una de afirmaţii despre conduita morală a omului.) La ultima noastră 
adunare, am avut părtăşie despre două subiecte. Mai întâi, am avut părtăşie 
suplimentară pe tema comportamentului bun și apoi am avut puţină părtăşie 
simplă, introductivă, despre caracterul, conduita şi virtutea omului, fără a 
intra în multe detalii. Am avut deja părtăşie de mai multe ori despre ce 
înseamnă să urmăreşti adevărul şi am terminat părtăşia privind toate 
comportamentele bune care au legătură cu urmărirea adevărului şi care 
trebuiau expuse şi disecate. Data trecută, am avut părtăşie şi despre câteva 
subiecte fundamentale referitoare la conduita morală a omului. În ciuda 
faptului că nu am dezvăluit şi nici nu am analizat detaliat aceste afirmaţii 
privind conduita morală, am enumerat destul de multe exemple de afirmaţii 
diferite despre conduita morală a omului — douăzeci şi una, ca să fiu exact. 
Aceste douăzeci şi unu de exemple sunt, în esenţă, diversele afirmaţii pe 
care cultura tradițională chineză le insuflă oamenilor, care sunt dominate de 
ideile de bunăvoință, dreptate, decență, înțelepciune şi credibilitate. De 
exemplu, am menţionat diverse afirmaţii despre conduita morală a omului 
care au legătură cu loialitatea, dreptatea, decenţa și încrederea, precum şi cu 
modul în care s-ar cuveni să acționeze bărbații, femeile, funcționarii şi 
copiii şi aşa mai departe. Indiferent dacă aceste douăzeci şi una de zicale 
sunt comprehensive sau atotcuprinzătoare, în orice caz, ele pot să 


reprezinte, în principiu, esenţa diverselor cerințe pe care cultura tradițională 


chineză le propune privind conduita morală a omului, atât din perspectivă 
ideologică, cât şi faptică. După ce am enumerat aceste exemple, ați meditat 
asupra lor şi aţi avut părtăşie despre ele? (Am avut părtăşie un pic despre 
ele în timpul adunărilor noastre şi am constatat că este uşor să confundăm 
unele dintre aceste afirmaţii cu adevărul. De exemplu: „Execuţia duce doar 
la rostogolirea capetelor; fu indulgent oriunde este posibil”, „Aș încasa un 
glonţ pentru un prieten”, precum şi: „Fă tot posibilul să gestionezi cu 
loialitate orice ți-au încredinţat alții”, printre altele.) Alte zicale includ: 
„Bunătatea unei picături de apă ar trebui răsplătită cu un izvor care 
tâşneşte”, „Cuvântul unui gentleman este legământul lui”, „Dacă îi lovești 
pe alții, nu-i lovi în față; dacă îi expui pe alții, nu le expune neajunsurile”, 
„Fii strict cu tine însuți şi tolerant cu ceilalți”, „Când bei apă dintr-o 
fântână, nu ar trebui să uiţi niciodată cine a săpat-o” şi aşa mai departe. 
Cercetând atent, veţi vedea că, în esenţă, majoritatea oamenilor își bazează 
comportamentul şi evaluările privind propria conduită morală și cea a altora 
pe aceste afirmaţii despre conduita morală. Aceste lucruri există, într-o 
anumită măsură, în inima fiecărei persoane. Un motiv principal pentru 
aceasta îl reprezintă mediul social în care trăiesc oamenii și educația pe care 
o primesc de la guvernele lor, un altul se datorează educaţiei pe care o 
primesc de la familiile lor și tradițiilor transmise de la strămoșii lor. Unele 
familii îşi învaţă copiii să nu își însușească niciodată banii găsiți pe Jos, alte 
familii îşi învaţă copiii că trebuie să fie patrioți şi că: „Fiecare persoană este 
responsabilă pentru soarta ţării sale”, pentru că fiecare familie se bazează pe 
țara sa. Unele familii îşi învaţă copiii că: „Omul nu ar trebui să fie niciodată 
corupt de bogăție, schimbat de sărăcie sau copleşit de forță” şi că nu trebuie 
să-şi uite niciodată rădăcinile. Unii părinți folosesc afirmaţii clare pentru a- 
şi învăţa copiii despre conduita morală, în timp ce alții nu-și pot exprima 


clar ideile privind conduita morală, ci servesc drept model pentru copiii lor 


ŞI îi învaţă prin exemple, influențând şi educând următoarea generație prin 
cuvintele şi acțiunile lor. Printre aceste cuvinte și acțiuni se pot număra: 
„Bunătatea unei picături de apă ar trebui răsplătită cu un izvor care 
țâşneşte”, „Găseşte plăcere în a-i ajuta pe ceilalți”, „O bunătate primită ar 
trebui răsplătită cu recunoştinţă”, precum şi afirmaţii care sună mai 
pretențios, cum ar fi: „Să creşti din noroi, nepătat, scăldându-te în valuri 
limpezi, fără ca totuşi să pari extravagant”, şi aşa mai departe. Temele și 
esenţa a ceea ce părinţii îi învaţă pe copiii lor, în general, se încadrează în 
sfera conduitei morale impuse de cultura tradițională chineză. Primul lucru 
pe care profesorii îl spun elevilor când ajung la şcoală este că ar trebui să fie 
amabili cu ceilalți și să găsească plăcere în a-i ajuta pe ceilalți, că nu ar 
trebui să-şi însușească banii găsiți pe jos şi că ar trebui să-şi onoreze 
profesorii şi să-şi venereze învățăturile. Când elevii studiază proza chineză 
veche sau biografiile eroilor din antichitate, ei sunt învăţaţi următoarele: 
„Aş încasa un glonţ pentru un prieten”, „Un supus loial nu poate sluji la doi 
regi, o femeie bună nu se poate căsători cu doi bărbaţi”, „Dedică-te unei 
sarcini şi străduieşte-te să faci tot posibilul până în ziua morții tale”, 
„Fiecare persoană este responsabilă pentru soarta ţării sale”, „Nimeni nu ar 
trebui să ia obiectele găsite pe stradă” și așa mai departe. Toate aceste 
lucruri derivă din cultura tradițională. Şi naţiunile susțin şi transmit aceste 
idei. În realitate, educaţia naţională promovează mai mult sau mai puţin 
aceleaşi lucruri ca şi educația familială — toate se învârt în jurul acestor idei 
din cultura tradițională. Ideile care derivă din cultura tradițională pătrund, 
practic, în toate cerinţele legate de caracterul, virtutea, comportamentul 
uman şi aşa mai departe. Într-o privinţă, acestea cer ca oamenii să dea 
dovadă, în exterior, de etichetă şi maniere, să acționeze şi să se poarte într- 
un mod pe care ceilalți îl aprobă şi să afişeze comportamente şi acțiuni bune 


care să fie văzute de ceilalți, în timp ce ascund aspectele întunecate din 


adâncul inimii lor. Într-o altă privință, acestea înnobilează atitudinile, 
comportamentele şi acțiunile referitoare la modul în care cineva se 
comportă, abordează oamenii şi gestionează problemele; la modul în care 
îşi tratează prietenii şi familia; şi la modul în care abordează diverse tipuri 
de oameni și lucruri, la nivelul conduitei morale, obținând astfel laude și 
respect din partea celorlalți. Cerinţele impuse oamenilor de cultura 
tradițională se învârt, în principal, în jurul acestor lucruri. Fie că este vorba 
despre ideile pe care oamenii le susţin la o scară socială mai mare sau la o 
scară mai mică sau despre gândurile privind conduita morală pe care 
oamenii le promovează şi le susțin în cadrul familiilor și cerințele care le 
sunt prezentate oamenilor în ceea ce priveşte comportamentul lor, în esenţă, 
toate acestea se încadrează în această sferă. Așadar, în rândul oamenilor, fie 
că este vorba despre cultura tradițională chineză, fie despre culturile 
tradiționale ale altor ţări, inclusiv culturile occidentale, toate aceste idei 
despre conduita morală constă în lucruri pe care oamenii le pot realiza și 
gândi; sunt lucruri pe care oamenii le pot realiza pe baza conştiinţei și 
rațiunii lor. Cel puţin, există unii oameni care pot să pună în practică o parte 
din conduita morală care li se cere. Aceste cerinţe sunt limitate doar la 
caracterul moral, temperamentul şi preferinţele oamenilor. Dacă nu Mă 
crezi, te încurajez să analizezi cu atenţie şi să vezi care dintre aceste cerinţe 
legate de conduita morală a oamenilor fac trimitere la firile lor corupte. 
Care dintre ele se referă la faptul că oamenii sunt scârbiți de adevăr, nu îl 
agreează şi se împotrivesc lui Dumnezeu în esenţa lor? Care dintre aceste 
cereri are vreo legătură cu adevărul? Care dintre aceste cereri se poate 
ridica la nivelul adevărului? (Niciuna dintre ele.) Indiferent cum analizezi 
aceste cereri, niciuna dintre ele nu se poate ridica la nivelul adevărului. 
Niciuna dintre ele nu are nimic de-a face cu adevărul, niciuna dintre ele nu 


are nici cea mai mică legătură cu acesta. Până acum, cei care cred în 


Dumnezeu de multă vreme, care au o oarecare experienţă şi care înţeleg un 
pic din adevăr, vor avea doar un minim de înţelegere adevărată a acestei 
chestiuni; dar majoritatea oamenilor încă înţeleg doar doctrine și sunt de 
acord cu această idee în teorie, în timp ce nu reuşesc să atingă nivelul 
înţelegerii autentice a adevărului. De ce? Din cauza faptului că majoritatea 
oamenilor ajung să înțeleagă doar că aceste aspecte ale culturii tradiționale 
nu sunt în acord cu adevărul şi nu au legătură cu el, comparând aceste 
reglementări din cultura tradițională cu cerințele şi cuvintele lui Dumnezeu. 
Verbal, s-ar putea să recunoască întru totul că aceste lucruri nu au nimic de- 
a face cu adevărul, dar în adâncul inimii lor, aspiraţiile lor, ceea ce aprobă, 
preferă şi acceptă cu ușurință sunt, în esenţă, aceste idei care provin din 
cultura tradițională a umanităţii, dintre care unele sunt lucruri pe care ţara 
lor le susţine şi le promovează. Oamenii le consideră lucruri pozitive sau le 
tratează ca pe adevăr. Nu aşa stau lucrurile? (Ba da.) După cum puteți 
vedea, aceste aspecte ale culturii tradiționale s-au înrădăcinat adânc în 


inima omului şi nu pot fi eradicate și dezrădăcinate într-un timp scurt. 


Deşi cele douăzeci şi una de cereri privind conduita morală a omului 
pe care le-am enumerat sunt doar o parte a culturii tradiționale chineze, într- 
o anumită măsură, ele pot fi reprezentative pentru toate cerinţele propuse de 
cultura tradițională chineză cu privire la conduita morală a omului. Fiecare 
dintre aceste douăzeci şi una de afirmaţii este considerată de om un lucru 
pozitiv, nobil şi corect, iar oamenii cred că aceste aserțiuni le permit să 
trăiască demn şi că sunt un fel de conduită morală demnă de admiraţie și 
stimă. Deocamdată, vom lăsa deoparte zicalele relativ superficiale, cum ar 
fi să nu-ţi însuşeşti banii găsiți pe jos sau să găsești plăcere în a-i ajuta pe 
ceilalți şi, în schimb, să vorbim despre conduita morală pe care omul o 
prețuieşte deosebit de mult și pe care o consideră nobilă. De exemplu, să 


luăm zicala: „Omul nu ar trebui să fie niciodată corupt de bogăţie, schimbat 


de sărăcie sau copleșit de forță” — cel mai simplu mod de a rezuma sensul 
acestei afirmații este că omul nu ar trebui să-şi uite obârşia. Dacă o 
persoană are această conduită morală, atunci toată lumea va crede că are o 
personalitate atât de nobilă și că într-adevăr a „crescut din noroi, nepătată, 
scăldându-se în valuri limpezi, fără ca totuşi să pară extravagantă”. Oamenii 
respectă foarte mult acest lucru. Faptul că îl respectă foarte mult înseamnă 
că aprobă şi sunt de acord cu acest tip de afirmație. Şi, desigur, îi admiră 
foarte mult pe cei care pot să pună în practică această conduită morală. Sunt 
mulți oameni care cred în Dumnezeu, dar tot aprobă cu adevărat aceste 
lucruri promovate de cultura tradițională şi sunt dispuşi să pună în practică 
acele comportamente bune. Aceşti oameni nu înțeleg adevărul: ei consideră 
că a crede în Dumnezeu înseamnă să fii o persoană bună, să-i ajuţi pe 
ceilalți oameni, să găseşti plăcere în a-i ajuta pe ceilalți, să nu înșeli și să nu 
răneşti niciodată alți oameni, să nu urmăreşti lucruri lumești și să nu 
jinduieşti după bogăţie sau plăcere. În inima lor, toți sunt de acord că 
afirmația: „Omul nu ar trebui să fie niciodată corupt de bogăţie, schimbat de 
sărăcie sau copleșit de forță” este corectă. Unii vor spune: „Dacă, înainte de 
a ajunge să creadă în Dumnezeu, cineva respectă deja conduita morală 
potrivit căreia: «Omul nu ar trebui să fie niciodată corupt de bogăţie, 
schimbat de sărăcie sau copleșit de forță», dacă este o persoană minunată, 
bună, care nu își uită rădăcinile, atunci, după ce se va alătura credinţei, va 
putea repede să obțină bucuria lui Dumnezeu. Unor astfel de oameni le este 
uşor să intre în Împărăţia lui Dumnezeu — ei pot câştiga binecuvântările 
Lui.” Când mulți oameni îi evaluează şi îi privesc pe alţii, ei nu le 
examinează esenţa pe baza cuvintelor lui Dumnezeu și a adevărului; în 
schimb, îi evaluează și îi privesc în funcție de cerințele culturii tradiționale 
legate de conduita morală a oamenilor. Din această perspectivă, nu este 


posibil ca oamenii care nu înţeleg adevărul să-l confunde cu lucruri pe care 


omul le crede a fi bune şi drepte? Nu e posibil să-i vadă pe cei pe care omul 
îi consideră buni drept cei pe care Dumnezeu îi crede a fi buni? Oamenii 
vor întotdeauna să-l impună lui Dumnezeu ideile lor — făcând acest lucru, 
nu comit ei o eroare de principiu? Nu jigneşte asta firea lui Dumnezeu? (Ba 
da.) Aceasta este o problemă foarte gravă. Dacă oamenii au într-adevăr 
rațiune, ar trebui să caute adevărul în chestiuni pe care nu pot să le priceapă, 
ar trebui să ajungă să înţeleagă intenţiile lui Dumnezeu și să nu declame cu 
nepăsare o grămadă de absurdităţi. În standardele și principiile lui 
Dumnezeu pentru evaluarea omului, există un rând care spune: „Cei care nu 
îşi uită rădăcinile sunt oameni buni și au caracteristicile unei persoane 
bune”? A spus Dumnezeu vreodată aşa ceva? (Nu.) În cererile specifice pe 
care Dumnezeu le-a înaintat omului, a spus El vreodată: „Dacă ești sărac, 
nu trebuie să furi. Dacă eşti bogat, nu trebuie să fii promiscuu din punct de 
vedere sexual. Când te confrunți cu intimidări sau ameninţări, nu trebuie să 
te supui niciodată”? Conţin cuvintele lui Dumnezeu astfel de cerinţe? (Nu.) 
Într-adevăr, nu conţin. Este destul de evident că afirmația: „Omul nu ar 
trebui să fie niciodată corupt de bogăţie, schimbat de sărăcie sau copleșit de 
forţă” este rostită de om — nu se conformează cerințelor pe care le are 
Dumnezeu de la om, este incompatibilă cu adevărul şi, în principiu, nu este 
același lucru cu adevărul. Dumnezeu nu a cerut niciodată ca fiinţele create 
să nu-şi uite rădăcinile. Ce înseamnă să nu-ţi uiţi rădăcinile? Îţi voi da un 
exemplu: dacă strămoşii tăi au fost fermieri, trebuie să le prețuieşti mereu 
amintirea. Dacă strămoşii tăi au fost meșteșugari, trebuie să continui 
practica acelui meșteșug și să o transmiţi din generație în generație. Nici 
măcar după ce începi să crezi în Dumnezeu nu poţi să uiţi aceste lucruri — 
nu poți să uiţi învăţăturile sau meșteșugurile sau orice altceva ţi-a fost 
transmis de strămoşii tăi. Dacă strămoșii tăi au fost cerşetori, atunci trebuie 


să păstrezi bâtele pe care le foloseau ca să bată câinii. Dacă strămoșii au 


fost cândva nevoiţi să supravieţuiască mâncând nutreţ şi plante sălbatice, 
atunci şi descendenţii lor trebuie să încerce să mănânce nutreţ şi plante 
sălbatice — adică să-şi amintească durerile trecutului pentru a savura 
bucuriile prezentului, asta înseamnă să nu-și uite rădăcinile. Orice au făcut 
strămoşii tăi, trebuie să susţii acel lucru. Nu-ţi poţi uita strămoșii doar 
pentru că eşti bine educat și ai statut. Chinezii sunt foarte atenți la aceste 
lucruri. În inima lor, se pare că numai aceia care nu-și uită rădăcinile au 
conştiinţă şi rațiune şi că numai astfel de oameni pot să se comporte corect 
şi să trăiască demn. Este corect acest punct de vedere? Se regăseşte aşa ceva 
în cuvintele lui Dumnezeu? (Nu.) Dumnezeu nu a spus niciodată aşa ceva. 
Deşi omul ar putea să respecte foarte mult o sferă a virtuții şi să aspire către 
aceasta, deși poate părea un lucru pozitiv, ceva care poate să reglementeze 
conduita morală a omului şi să îi împiedice pe oameni să meargă pe calea 
răului şi să devină depravaţi şi deşi este vehiculat printre oameni şi acceptat 
de toți ca un lucru pozitiv, dacă îl comparați cu spusele lui Dumnezeu şi cu 
adevărul, putem vedea din acest exemplu că aceste aserțiuni şi gânduri din 
cultura tradițională sunt absolut absurde. Veţi vedea că pur şi simplu nu 
merită menționate, că nu au nici cea mai mică legătură cu adevărul şi că 
sunt şi mai departe de a fi cerinţele şi intenţiile lui Dumnezeu. Pledând în 
favoarea acestor idei şi opinii și propunând diverse afirmaţii cu privire la 
conduita morală a omului, oamenii nu fac nimic altceva decât să folosească 
anumite lucruri care transcend sfera gândirii omului, pentru a da dovadă de 
originalitate şi noutate, pentru a-și etala măreţia şi corectitudinea şi a-i face 
pe oameni să li se închine. Fie că este vorba de Orient sau de Occident, 
practic, toți oamenii gândesc la fel. Ideile şi punctele de plecare ale 
cerințelor pe care oamenii le susțin şi le propun cu privire la conduita 
morală a omului şi scopurile pe care doresc să le atingă prin acestea sunt, în 


esenţă, aceleaşi. Deşi oamenii din Occident nu au idei şi puncte de vedere 


specifice, precum: „Răsplătește răul cu bine” şi „Bunătatea unei picături de 
apă ar trebui răsplătită cu un izvor care ţâșneşte” pe care oamenii din Orient 
le scot în evidenţă, şi, deşi nu au zicale explicite, precum cele din cultura 
tradițională chineză, cultura lor tradițională este plină doar de aceste idei. 
Deşi lucrurile despre care am avut părtășie şi despre care am vorbit aparţin 
culturii tradiționale chineze, într-o anumită măsură şi în esenţă, aceste 
aserțiuni şi cerinţe privind conduita morală reprezintă ideile dominante ale 


întregii omeniri corupte. 


Astăzi, am avut în primul rând părtășie despre ce fel de influenţă 
negativă exercită cultura tradițională asupra oamenilor, prin aserțiunile și 
cerințele sale legate de conduita morală a omului. După ce înţeleg acest 
lucru, următorul cel mai important lucru pe care oamenii trebuie să-l 
înţeleagă este ce condiţii are, de fapt, Dumnezeu, Domnul creației, pentru 
comportamentul moral al omenirii, ce a spus El în mod specific şi care sunt 
cerințele pe care le-a propus. Aceasta este ceea ce omenirea trebuie să 
ajungă să înţeleagă. Am văzut acum clar cum cultura tradițională nu este 
câtuşi de puţin mărturie pentru cerinţele lui Dumnezeu faţă de om sau 
pentru cuvintele rostite de El şi că oamenii nu au căutat adevărul cu privire 
la acest subiect. Şi astfel, cultura tradițională a fost ceea ce oamenii au 
învăţat mai întâi şi ceea ce i-a dominat, a intrat în inimile lor şi a ghidat 
felul în care omenirea a trăit de mii de ani. Acesta este principalul mod în 
care Satana a corupt omenirea. Recunoscând clar acest fapt, cel mai 
important lucru pe care oamenii trebuie să-l înțeleagă acum este care sunt 
cerințele pe care le are Domnul creației de la oamenii creați cu privire la 
umanitatea şi moralitatea lor — sau, cu alte cuvinte, ce standarde există în 
legătură cu acest aspect al adevărului. În acelaşi timp, oamenii trebuie să 
înţeleagă care dintre următoarele lucruri e adevărul: cerinţele propuse de 


cultura tradițională sau ceea ce Dumnezeu cere omenirii. Trebuie să 


înţeleagă care dintre ele poate să-i purifice și să-i mântuiască pe oameni şi 
să-i îndrume pe calea cea dreaptă în viață; și care dintre ele este un sofism, 
care poate să-i îndrume greșit pe oameni, să-i rănească, să-i orienteze pe 
calea greşită, într-o viață de păcat. Odată ce oamenii au acest discernământ, 
ei pot recunoaşte că cerințele Domnului creației pentru omenire sunt perfect 
fireşti şi justificate şi că ele sunt principiile adevărului pe care oamenii ar 
trebui să le practice. În ceea ce priveşte aserţiunile despre conduita morală 
şi standardele de evaluare din cultura tradițională care influenţează 
urmărirea adevărului de către oameni şi opiniile lor despre oameni și lucruri 
şi comportamentul și acțiunile lor, dacă ei pot să le discearnă puţin, să vadă 
dincolo de ele și să admită că sunt absurde în esenţă şi să renunţe la ele din 
inimă, atunci unele dintre confuzule sau problemele oamenilor privind 
conduita morală pot fi înlăturate. Oare înlăturarea acestor lucruri nu ar 
reduce un număr rezonabil de obstacole şi dificultăți cu care se confruntă 
oamenii pe calea urmăririi adevărului? (Ba da.) Atunci când oamenii nu 
înţeleg adevărul, sunt predispuşi să confunde cu adevărul ideile general 
admise despre conduita morală, să le urmărească şi să le respecte ca și cum 
ar fi adevărul. Acest lucru are un impact foarte mare asupra capacității 
oamenilor de a înţelege şi practica adevărul, precum şi asupra rezultatelor 
pe care le obţin în timp ce urmăresc adevărul ca să ajungă la transformarea 
firii. E un lucru pe care niciunul dintre voi nu şi-ar dori să-l vadă; desigur, 
este ceva ce nici Dumnezeu nu vrea să vadă. Așadar, în ceea ce priveşte 
aceste afirmaţii, idei și puncte de vedere presupus pozitive despre conduita 
morală pe care omul le susține, oamenii trebuie mai întâi să le cunoască și 
să le discearnă clar pe baza cuvintelor lui Dumnezeu şi a adevărului și să le 
vadă însăși esenţa şi, astfel, să evalueze şi să poziţioneze exact aceste 
lucruri în adâncul inimii lor, după care pot să le dezgroape, încetul cu 


încetul, să le elimine și să le abandoneze. In viitor, de fiecare dată când 


oamenii vor vedea acele afirmaţii presupus pozitive în conflict cu adevărul, 
ar trebui să aleagă mai întâi adevărul, şi nu afirmaţiile care sunt considerate 
pozitive în noțiunile omului, deoarece aceste afirmaţii presupus pozitive 
sunt doar opiniile omului şi, de fapt, nu sunt în acord cu adevărul. Indiferent 
din ce perspectivă vorbim, scopul nostru principal în părtăşia de astăzi 
despre aceste subiecte este să înlăturăm diferitele obstacole care apar în 
procesul de urmărire a adevărului de către oameni, în special incertitudinile 
care apar în mintea lor cu privire la cuvintele lui Dumnezeu și criteriile 
adevărului. Aceste incertitudini înseamnă că, atunci când accepti şi practici 
adevărul, nu poţi să-ți dai seama care sunt zicalele despre conduita morală 
pe care le susține omenirea, care sunt cerințele lui Dumnezeu de la omenire 
şi care dintre ele sunt adevăratele principii şi criterii. Oamenii nu sunt 
lămuriți în privinţa acestor lucruri. De ce? (Pentru că ei nu înţeleg 
adevărul.) Într-o privință, este pentru că nu înţeleg adevărul. În alta, este 
pentru că le lipseşte discernământul asupra aserțiunilor despre conduita 
morală făcute de cultura tradițională a umanităţii și încă nu pot să vadă 
esența acestora. În cele din urmă, într-o stare de confuzie, vei stabili că 
acele lucruri pe care le-ai învăţat mai întâi şi care sunt înrădăcinate în 
mintea ta sunt corecte; vei stabili că sunt corecte acele lucruri pe care toată 
lumea le recunoaşte în general a fi drepte şi corecte. Şi apoi vei alege acele 
lucruri care îţi plac, pe care le poți realiza şi care sunt în concordanţă cu 
gusturile și noţiunile tale; și vei aborda aceste lucruri, te vei agăța de ele și 
le vei respecta ca şi cum ar fi adevărul. Ca urmare a acestui fapt, 
comportamentul şi conduita oamenilor, precum și tot ceea ce urmăresc, aleg 
şi de care se agaţă nu va avea nicio legătură cu adevărul — toate vor aparține 
comportamentelor umane și manifestărilor umane de moralitate care nu se 
încadrează în sfera adevărului. Oamenii abordează şi se agaţă de aceste 


aspecte ale culturii tradiționale ca şi cum ar fi adevărul, în timp ce împing la 


o parte şi ignoră adevărurile despre cerințele lui Dumnezeu privind 
comportamentul omului. Indiferent câte dintre comportamentele percepute 
de om ca fiind bune are o persoană, ea nu va obține niciodată aprobarea lui 
Dumnezeu. Acesta este cazul oamenilor care irosesc mult efort pentru 
lucruri din afara sferei adevărului. Mai mult decât atât, tratând drept adevăr 
aceste lucruri care derivă din om şi care nu sunt în acord cu adevărul, 
oamenii s-au rătăcit deja. Oamenii au învăţat mai întâi aceste aspecte ale 
culturii tradiționale și, astfel, sunt dominați de ele; aceste lucruri dau naştere 
la tot felul de opinii greşite înlăuntrul lor și provoacă mari dificultăți și 
tulburări pentru ei atunci când încearcă să înţeleagă şi să practice adevărul. 
Toţi oamenii cred că, dacă au comportamente virtuoase, Dumnezeu îi va 
aproba și că vor fi calificaţi să primească binecuvântările şi făgăduinţa Lui, 
dar pot ei să accepte judecata şi mustrarea lui Dumnezeu atunci când 
nutresc această viziune și mentalitate? Cât de mare este obstacolul pe care îl 
reprezintă o asemenea mentalitate pentru purificarea şi mântuirea 
oamenilor? Oare aceste închipuiri și noţiuni nu îi vor determina pe oameni 
să-L înțeleagă greșit pe Dumnezeu, să se răzvrătească împotriva Lui şi să I 
se împotrivească? Nu acestea vor fi consecinţele? (Ba da.) Am exprimat 
mai mult sau mai puţin semnificaţia părtăşiei despre acest subiect; aceasta 


este ideea generală. 


În continuare, vom diseca şi analiza una câte una diferitele zicale din 
cultura tradițională chineză despre conduita morală şi apoi vom ajunge la o 
concluzie asupra lor. În acest fel, toată lumea va avea o confirmare de bază 
şi un răspuns în ceea ce le priveşte şi toţi vor avea, cel puţin, o înţelegere și 
o opinie relativ exactă cu privire la aceste zicale. Haideţi să începem cu 
prima zicală: „Nu-ţi însuși banii găsiți pe jos.” Care ar fi o explicație exactă 
a acestui proverb? (Dacă ridici ceva de pe jos, nu trebuie să-l iei şi să 


pretinzi că-ți aparține. Se referă la un fel de moralitate bună şi obicei 


social.) Este uşor de realizat? (Este relativ uşor.) Pentru cei mai mulți 
oameni, este uşor de realizat — dacă iei ceva de jos, atunci, indiferent ce 
este, nu trebuie să-l păstrezi pentru tine, deoarece aparține altcuiva. Nu 
meriţi să ai acel lucru și ar trebui să îl returnezi proprietarului său de drept. 
Dacă nu poți să-i găseşti proprietarul de drept, ar trebui să-l predai 
autorităţilor — în orice caz, nu ar trebui să-l iei pentru tine. Toate acestea 
respectă ideea de a nu râvni la bunurile altora și de a nu profita de alții. Este 
o cerință impusă asupra comportamentului moral al omului. Care este 
scopul impunerii unei astfel de cereri asupra comportamentului moral al 
oamenilor? Atunci când oamenii au acest tip de conduită morală, ea are un 
impact bun şi pozitiv asupra climatului social. Scopul insuflării unor astfel 
de idei oamenilor este de a-i împiedica să profite de alții, păstrându-și, 
astfel, propria conduită morală bună. Dacă fiecare persoană are acest tip de 
conduită morală bună, climatul social se va îmbunătăți și va ajunge la un 
nivel unde nimeni nu ar trebui să ia obiectele găsite pe stradă și nimeni nu 
este nevoit să-şi încuie uşile noaptea. Cu acest tip de climat social, ordinea 
publică se va îmbunătăţi, iar oamenii pot trăi mai liniștiți. Vor fi mai puţine 
furturi și jafuri, mai puţine conflicte şi vendete; oamenii care trăiesc în acest 
tip de societate vor avea un sentiment de siguranţă şi o bunăstare generală 
sporită. „Nu-ţi însuși banii găsiţi pe jos” este o cerere propusă cu privire la 
conduita morală a oamenilor în mediile sociale şi de viaţă. Scopul acestei 
cereri este de a proteja climatul social şi mediul de viaţă al oamenilor. Este 
ușor de realizat acest lucru? Indiferent dacă oamenii pot sau nu să-l 
realizeze, cei care au propus această idee şi cerere privind conduita morală a 
omului urmăreau să realizeze mediul social şi de viaţă ideal la care oamenii 
tânjesc. Zicala: „Nu-ţi însuşi banii găsiți pe Jos” nu are nicio legătură cu 
criteriile pentru comportamentul omului — este doar o cerere impusă 


conduitei morale a oamenilor ori de câte ori aceştia iau ceva de pe jos. Are 


puțin de-a face cu esența omului. Au trecut deja mii de ani de când 
omenirea face această cerere cu privire la conduita morală a omului. 
Desigur, atunci când oamenii respectă această cerere, o ţară sau o societate 
poate experimenta o perioadă în care au loc mai puține infracțiuni şi poate 
să ajungă chiar în punctul în care oamenii nu sunt nevoiţi să-şi încuie uşile 
noaptea, în care nimeni nu ar trebui să ia obiectele găsite pe stradă şi unde 
majoritatea oamenilor nu îşi însușesc banii găsiţi pe jos. În aceste vremuri, 
climatul social, ordinea publică şi mediul de viață vor fi toate relativ stabile 
şi armonioase, dar acest climat şi mediu social poate fi menţinut doar 
temporar, sau pentru o perioadă, sau pentru un timp dat. Adică, oamenii nu 
pot să atingă sau să respecte acest tip de conduită morală decât în anumite 
medii sociale. De îndată ce mediul lor de viaţă se schimbă și vechiul climat 
social se destramă, este probabil ca morale precum „nu-ţi însuşi banu găsiți 
pe jos” să se schimbe, pe lângă transformările mediului social, ale 
climatului social şi ale tendinţelor sociale. Priviţi cum, după ce marele 
balaur roşu a ajuns la putere, i-a indus în eroare pe oameni promovând tot 
felul de zicale pentru a asigura stabilitatea socială. În anii *80, a existat 
chiar şi o melodie populară cu următoarele versuri: „Pe marginea drumului, 
am luat un cent de pe jos şi i l-am dat unui ofiţer de poliție. Ofiţerul a luat 
centul şi a dat din cap. Am spus cu bucurie: «Ne vedem mai târziu, 
domnule!»” Chiar şi micul gest de a preda un cent a fost aparent demn de 
menţionat şi cântat — a fost o morală și un comportament social atât de 
„nobil”! Totuşi, chiar aşa a fost? Oamenii sunt capabili să predea un cent pe 
care îl găsesc unui ofiţer de poliție, dar ar preda o sută sau o mie de yuani? 
Este greu de spus. Dacă o persoană ar vedea niște aur, argint sau obiecte 
prețioase sau ceva şi mai valoros, nu şi-ar putea controla lăcomia, monstrul 
ei lăuntric s-ar dezlănţui, iar ea ar fi în stare să-i rănească pe oameni şi să le 


facă rău, să le însceneze altora lucruri şi să-i prindă în capcană — ar fi 


capabilă să fure, în mod activ, banii unei persoane şi chiar să ucidă pe 
cineva. În acel moment, ce ar mai rămâne din buna cultură şi morală 
tradițională a omului? Unde ar fi atunci criteriul moral de a „nu-ţi însuși 
banii găsiți pe jos”? Ce ne arată acest lucru? Indiferent dacă oamenii au sau 
nu acest spirit şi această conduită morală, cererea şi zicala aceasta este doar 
ceva ce oamenii își imaginează, îşi doresc şi ar vrea să poată realiza și 
atinge. În contexte sociale specifice şi în medii potrivite, oamenii care au 
cât de cât conştiinţă şi rațiune pot practica neînsuşirea banilor găsiţi pe jos, 
dar acesta este doar un comportament bun trecător, nu poate deveni criteriul 
comportamentului sau vieților lor. De îndată ce mediul social și contextul în 
care trăiesc acești oameni se schimbă, acest principiu şi această conduită 
morală ideală conform noţiunilor omului vor fi foarte departe de oameni. 
Nu vor putea să le satisfacă dorințele şi ambițiile şi, desigur, vor putea şi 
mai puţin să le limiteze faptele rele. Este doar un comportament bun 
trecător şi o calitate morală relativ nobilă conform idealurilor omului. Când 
se ciocneşte cu realitatea şi cu interesul personal, când intră în conflict cu 
idealurile oamenilor, acest tip de morală nu poate înfrâna comportamentul 
oamenilor și nici nu le poate îndruma comportamentul și gândurile. În cele 
din urmă, oamenii vor decide să 1 se împotrivească, vor încălca această 
noțiune tradițională a moralității şi își vor alege interesele proprii. Așadar, 
când vine vorba de morala care spune să „nu-ți însuşeşti banii găsiți pe jos”, 
oamenii pot preda poliției un cent pe care-l iau de pe jos. Dar dacă găsesc o 
mie de yuani, zece mii de yuani sau o monedă de aur, vor mai preda aceste 
bunuri unui ofițer de poliție? Nu vor putea. Când beneficiul luării acelor 
bani depăşeşte sfera a ceea ce poate realiza moralitatea omului, ei nu vor 
putea să-i predea poliției. Ei nu vor putea să pună în practică morala zicalei: 
„Nu-ţi însuși banii găsiți pe jos”. Așadar, „să nu-ți însuşești banii găsiți pe 


Jos” reprezintă umanitatea-esență a unei persoane? Nu poate deloc să-i 


reprezinte umanitatea-esenţă. Este destul de evident că această cerere cu 
privire la conduita morală a omului nu poate fi folosită ca bază pentru a 
evalua dacă un om are sau nu umanitate şi că nu poate servi drept criteriu 


pentru comportamentul omului. 


Ar fi o modalitate exactă de a evalua moralitatea şi caracterul unei 
persoane să analizăm, mai întâi, dacă își însuşeşte sau nu banii găsiți pe jos? 
(Nu.) De ce nu? (Oamenii sunt incapabili să respecte cu adevărat această 
cerință. Dacă găsesc o mică sumă de bani sau un obiect cu o valoare 
neînsemnată, vor putea să le predea, dar dacă este ceva valoros, va fi mai 
puţin probabil să facă acest lucru. Dacă este un obiect foarte prețios, va fi şi 
mai puţin probabil să-l predea — s-ar putea chiar să-l păstreze cu orice preţ.) 
Vrei să spui că „nu-ţi însuşi banii găsiţi pe jos” nu poate servi drept criteriu 
pentru evaluarea umanității oamenilor pentru că aceştia sunt incapabili să 
realizeze acest lucru. Aşadar, dacă oamenii ar putea respecta această cerinţă, 
ar conta ea drept criteriu de evaluare a umanităţii lor? (Nu, nu ar conta.) De 
ce nu ar conta drept criteriu de evaluare a umanității oamenilor, chiar dacă 
oamenii ar putea să o respecte? (Abilitatea sau lipsa abilității unui om de a 
respecta zicala: „Nu-ţi însuşi banii găsiți pe jos” nu reflectă cu adevărat 
calitatea umanităţii lui. Nu are nimic de-a face cu cât de bună sau rea este 
umanitatea lui și nu este un criteriu pentru evaluarea umanității oamenilor.) 
Acesta este un mod de a înțelege problema. Faptul că o persoană nu-şi 
însuşeşte banii găsiți pe jos are puţin de-a face cu calitatea umanității sale. 
Aşadar, dacă întâlniți un om care este într-adevăr capabil să nu-şi 
însuşească banii găsiţi pe jos, cum îl veţi vedea? Îl puteţi considera o 
persoană care are umanitate, o persoană cinstită şi care se supune lui 
Dumnezeu? Puteţi să clasificați neînsuşirea banilor găsiți pe jos ca standard 
pentru faptul de a avea umanitate? Ar trebui să avem părtăşie despre această 


chestiune. Cine va vorbi despre asta? (Abilitatea cuiva de a nu-și însuşi 


banii găsiţi pe jos este irelevantă pentru definirea umanităţii-esenţe a acelei 
persoane. Esenţa sa este evaluată conform adevărului.) Ce altceva mai 
puteți spune? (Unii oameni sunt capabili să nu-și însușească banii găsiți pe 
Jos, chiar şi atunci când este o sumă mare de bani, sau fac multe alte astfel 
de fapte bune, dar au propriile scopuri şi intenţii. Vor să fie răsplătiți pentru 
acțiunile lor meritorii şi să dobândească o reputație bună, aşadar 
comportamentele lor externe bune nu pot determina calitatea umanităţii lor.) 
Altceva? (Să presupunem că o persoană este capabilă să nu-şi însușească 
banii găsiți pe Jos, dar abordează adevărul cu o atitudine potrivnică, scârbită 
de adevăr. Dacă o evaluăm pe baza cuvintelor lui Dumnezeu, nu are 
umanitate. Aşadar, este inexact să folosim acest standard pentru a judeca 
dacă un om are sau nu umanitate.) Unii dintre voi şi-au dat deja seama că 
folosirea zicalei: „Nu-ţi însuşi banii găsiţi pe jos” pentru a evalua dacă un 
om are sau nu umanitate este greşită — nu sunteți de acord ca aceasta să fie 
folosită ca standard pentru a evalua dacă o persoană are sau nu umanitate. 
Acest punct de vedere este corect. Indiferent dacă un om este capabil să nu- 
ŞI însuşească banii găsiți pe jos, acest lucru are puţin de-a face cu principiile 
comportamentului său şi cu calea pe care o alege. De ce spun asta? În 
primul rând, atunci când o persoană nu-și însușeşte banii găsiți pe jos, asta 
reprezintă doar un comportament trecător. Este greu să-ți dai seama dacă a 
făcut-o pentru că lucrul pe care l-a luat de pe jos nu avea nicio valoare sau 
pentru că alți oameni o priveau, iar ea şi-a dorit să câştige laudele și stima 
lor. Chiar dacă acțiunea ei a fost neîntinată, este doar un tip de 
comportament bun și are puţină relevanţă pentru ceea ce urmărește şi pentru 
comportamentul ei. Cel mult, se poate spune doar că această persoană are 
într-o mică măsură un comportament bun şi un caracter nobil. Deși acest 
comportament nu poate fi numit un lucru negativ, nu poate fi clasificat nici 


drept unul pozitiv, iar o persoană cu siguranță nu poate fi definită ca fund 


pozitivă doar pentru că nu-şi însușeşte banii găsiți pe jos. Asta este pentru 
că nu are nicio legătură cu adevărul şi nu are nimic de-a face cu cerinţele lui 
Dumnezeu de la om. Unii spun: „Cum ar putea să nu fie un lucru pozitiv? 
Cum ar putea un comportament atât de nobil să nu fie considerat pozitiv? 
Dacă o persoană ar fi imorală şi nu ar avea umanitate, ar fi capabilă să nu-și 
însușească banii găsiți pe jos?” Acesta nu este neapărat un mod exact de a 
pune problema. Un diavol este în stare să facă unele lucruri bune — așadar, 
ai spune că nu este un diavol? Unii regi demoni fac una sau două fapte bune 
pentru a-și face un renume şi pentru a-şi consolida locul în istorie — aşadar, 
al spune că sunt oameni buni? Nu poţi să stabileşti dacă un om are sau nu 
umanitate, sau dacă e bun sau rău caracterul lui, doar pe baza unui lucru 
bun sau rău pe care l-a făcut. Ca o evaluare să fie corectă, ar trebui să se 
bazeze pe comportamentul lui general şi pe cunoaşterea sau nu de către 
acesta a ideilor şi opiniilor corecte. Dacă o persoană este în stare să 
returneze proprietarului său de drept un obiect foarte valoros pe care l-a 
găsit, aceasta arată doar că nu este lacomă şi că nu râvneşte la bunurile 
altora. Are acest aspect al bunei conduite morale, dar are vreo legătură cu 
comportamentul şi atitudinea ei față de lucrurile pozitive? (Nu.) Este posibil 
ca unii oameni să nu fie de acord cu acest lucru și să considere această 
afirmaţie ca fiind puțin subiectivă şi inexactă. Totuşi, luând în considerare 
acest lucru dintr-o perspectivă diferită, dacă o persoană pierde ceva util, nu 
îşi va face multe griji pentru acel obiect? Așadar, indiferent ce obiect 
găseşte o persoană, acela nu îi aparţine și, prin urmare, nu ar trebui să îl 
păstreze. Indiferent dacă este un obiect material sau sunt bani, indiferent 
dacă este valoros sau fără valoare, nu îi aparține — deci nu este datoria ei să 
returneze obiectul proprietarului său de drept? Nu asta s-ar cuveni să facă 
oamenii? Care este valoarea promovării acestui lucru? Nu înseamnă asta să 


faci mult zgomot pentru nimic? Nu este exagerat să tratezi neînsuşirea 


banilor găsiți pe jos ca pe un fel de calitate morală nobilă şi să o ridici într- 
un context înalt, spiritual? Chiar merită menţionat acest comportament bun 
printre oamenii buni? Există foarte multe comportamente mai bune şi mai 
înalte decât acesta, aşa că neînsuşirea banilor găsiți pe jos nu merită 
menționată. Cu toate acestea, dacă ar fi să propagi şi să promovezi cu 
înflăcărare acest comportament bun în rândul cerşetorilor şi hoților, ar fi 
potrivit şi ar putea fi de folos. Dacă o ţară promovează cu înflăcărare zicala: 
„Nu-ţi însuşi banii găsiți pe jos”, aceasta arată că oamenii de acolo sunt deja 
foarte răi, că ţara este invadată de tâlhari şi hoţi şi nu se poate păzi de ei. 
Aşadar, singura ei soluție este promovarea şi propagarea acestui tip de 
comportament pentru a rezolva problema. De fapt, acest comportament a 
fost dintotdeauna datoria oamenilor. De exemplu, dacă un om găseşte 
cincizeci de yuani pe stradă şi îi returnează cu ușurință proprietarului de 
drept, nu este gestul atât de nesemnificativ încât nici măcar nu merită 
menționat? Chiar trebuie lăudat? Este necesar să faci din ţânţar armăsar și 
să elogiezi această persoană şi chiar să o lauzi pentru conduita ei morală 
nobilă şi onorabilă, doar pentru că a înapoiat banii persoanei care i-a 
pierdut? Nu este returnarea banilor pierduţi proprietarului de drept doar un 
lucru normal şi firesc? Nu este ceva ce s-ar cuveni să facă o persoană care 
are o rațiune normală? Chiar și un copilaş care nu înțelege morala socială ar 
fi capabil să facă asta, deci este cu adevărat necesar să facem atâta caz din 
asta? Este acest comportament într-adevăr demn de a fi ridicat la nivelul 
moralității omului? După părerea Mea, nu poate fi ridicat la acest nivel şi 
nu este demn de laudă. Este doar un comportament bun trecător şi nu are 
nicio legătură cu a fi cu adevărat o persoană bună, la un nivel fundamental. 
A nu-ţi însuşi banii găsiți pe jos este o chestiune foarte neînsemnată. Este 
ceva ce ar trebui să poată face orice persoană normală şi oricine îmbracă 


pielea umană sau vorbeşte în limbaj uman. Este ceva ce oamenii pot face 


dacă se străduiesc, nu au nevoie de un educator sau de un gânditor care să-i 
înveţe să facă asta. Un copil de trei ani este capabil să facă acest lucru şi 
totuşi, gânditorii şi educatorii l-au tratat ca pe o cerință crucială a conduitei 
morale a omului şi, procedând așa, au făcut mult zgomot pentru nimic. Deşi 
zicala: „Nu-ţi însuşi banii găsiți pe jos” este o afirmaţie care evaluează 
conduita morală a omului, nu se ridică, în mod fundamental, la nivelul 
evaluării existenței umanității sau moralității nobile la o persoană. Prin 
urmare, este atât inexact, cât şi nepotrivit să folosiți zicala: „Nu-ţi însuşi 


banii găsiți pe Jos” pentru a evalua calitatea umanităţii cuiva. 


„Nu-ţi însuşi banii găsiți pe jos” este cea mai superficială dintre 
cerinţele culturii tradiționale privind conduita morală. Deși toate societățile 
umane au promovat şi predat acest tip de idee, deoarece oamenii au firi 
corupte și din cauza predominării tendinţelor rele ale omenirii, chiar dacă 
oamenii pot să pună în practică zicala: „Nu-ţi însuşi banii găsiți pe jos” sau 
să aibă o perioadă acest tip de conduită morală bună, asta nu schimbă faptul 
că firile corupte ale oamenilor le domină constant gândurile şi purtările, în 
timp ce le domină și controlează şi comportamentul și ceea ce urmăresc. 
Exemplele trecătoare de conduită morală bună nu au nicio legătură cu ceea 
ce caută o persoană și cu siguranță nu pot să schimbe faptul că o persoană 
adulează, admiră şi urmează tendinţe rele. Nu este așa? (Ba da.) Așadar, 
cântecul pe care îl cântau oamenii în trecut: „Pe marginea drumului, am luat 
un cent de pe jos”, nu este acum decât un cântec pentru copii. A devenit o 
amintire. Oamenii nici măcar nu pot să respecte comportamentul bun de 
bază de a nu-şi însuşi banii găsiţi pe jos. Oamenii doresc să schimbe ceea ce 
urmăreşte omenirea şi firile ei corupte promovând conduita morală bună şi 
încearcă să oprească degradarea omenirii şi degenerarea de zi cu zi a 
societății, dar, în cele din urmă, nu au reușit să atingă aceste obiective. 


Morala zicalei: „Nu-ţi însuşi banii găsiți pe jos” poate exista doar în lumea 


ideală a omului. Oamenii tratează această morală ca pe un fel de ideal, ca pe 
o aspirație la o lume mai bună. Această morală există în lumea spirituală a 
omului. Este un fel de speranţă pe care omul o poziţionează în viitorul 
lumii, dar este incompatibilă cu realitatea vieții umane şi cu umanitatea 
reală a oamenilor. Este în contradicție cu principiile de comportament ale 
omului şi căile pe care merg oamenii, cât şi cu ceea ce urmăresc ei şi ce ar 
trebui să aibă şi să obțină. Este incompatibilă cu manifestările şi efuziunile 
umanității normale şi cu principiile relațiilor interpersonale și de gestionare 
a lucrurilor. Prin urmare, acest standard pentru judecarea conduitei morale a 
omenirii a fost dintotdeauna invalid, din antichitate şi până în prezent. 
Această idee şi opinie a zicalei: „Nu-ţi însuşi banii găsiți pe jos” pe care o 
promovează omul este deosebit de lipsită de sens şi majoritatea oamenilor o 
ignoră, deoarece nu poate schimba direcţia comportamentului lor sau ceea 
ce urmăresc şi, cu siguranţă, nu poate schimba depravarea, egoismul, 
interesul personal al oamenilor sau tendința lor tot mai mare de a se grăbi 
spre rău. Cea mai superficială cerință a zicalei: „Nu-ţi însuşi banii găsiți pe 
Jos” a devenit o glumă amuzantă şi satirică. Acum, nici măcar copiii nu vor 
să cânte: „Pe marginea drumului, am luat un cent de pe jos” — nu este nici 
măcar de departe plină de înţeles. Într-o lume plină de politicieni corupti, 
acest cântec a devenit foarte ironic. Realitatea, de care oamenii sunt perfect 
conştienţi, este că o persoană poate preda poliției un cent pierdut, dar dacă 
ia de pe jos un milion de yuani, sau zece milioane de yuani, ar intra direct în 
buzunarul ei. Din acest fenomen, putem vedea că încercările oamenilor de a 
promova omenirii această cerinţă privind conduita morală au eşuat. Asta 
înseamnă că oamenii nu sunt capabili să pună în practică nici măcar cele 
mai simple comportamente bune. Ce înseamnă să nu fii capabil să pui în 
practică nici măcar cele mai simple comportamente bune? Înseamnă că 


oamenii nu sunt capabili să pună în practică nici măcar lucrurile simple pe 


care ar trebui să le facă — de exemplu, să nu ia ce găsesc, dacă aparține 
altcuiva. Mai mult decât atât, când oamenii fac ceva greşit, nu spun nici 
măcar un cuvânt sincer despre asta, ar prefera să moară decât să-și 
recunoască greşeala. Nu pot nici măcar să se conformeze unui lucru atât de 
simplu ca a nu spune minciuni, aşadar cu siguranță nu sunt potriviți să 
vorbească despre moralitate. Nici măcar nu doresc să aibă conștiință şi 
rațiune, deci cum pot să vorbească despre moralitate? Funcţionarii și cei cu 
autoritate îşi frământă creierii să găsească moduri de a stoarce şi smulge 
mai mult profit de la alți oameni şi să confiște lucruri care nu sunt ale lor. 
Nici măcar legea nu îi poate împiedica — de ce se întâmplă asta? Cum a 
ajuns omul în acest punct? Toate acestea sunt din cauza firilor satanice 
corupte ale oamenilor şi a controlului şi dominației pe care propria natură 
satanică o are asupra lor, ceea ce dă naștere tuturor comportamentelor 
amăgitoare şi nocive. Aceşti ipocriți fac multe lucruri josnice şi rușinoase 
sub masca „servirii poporului”. Oare nu și-au pierdut toată rușinea? În zilele 
noastre, sunt foarte mulţi oameni ipocriti. Într-o lume unde oamenii răi sunt 
de necontrolat şi cei buni sunt oprimaţi, o doctrină ca: „Nu-ţi însuşi banii 
găsiți pe Jos” este pur și simplu incapabilă să îngrădească firile corupte ale 
oamenilor și pur şi simplu nu le poate transforma natura-esenţă, sau calea 


pe care merg. 


Aţi înţeles lucrurile pe care le-am spus în această părtăşie despre 
subiectul: „Nu-ţi însuși banii găsiți pe jos”? Ce sens are zicala pentru 
oamenii corupți? Cum ar trebui cineva să înţeleagă această morală? („Nu-ţi 
însuşi banii găsiți pe jos” nu are nicio legătură cu comportamentul 
oamenilor sau calea pe care merg ei. Nu poate schimba calea pe care merge 
acel om.) Aşa este; nu e potrivit ca oamenii să evalueze umanitatea cuiva pe 
baza zicalei: „Nu-ţi însuşi banii găsiți pe jos.” Această zicală nu poate fi 


folosită pentru a măsura umanitatea unei persoane şi, de asemenea, este 


greşit să o foloseşti pentru a evalua principiile morale ale cuiva. Nu este 
altceva decât un comportament trecător al omului. Pur şi simplu nu poate fi 
folosită pentru evaluarea esenței unei persoane. Oamenii care au propus 
zicala despre conduita morală: „Nu-ţi însuși banii găsiţi pe jos” — acești aşa- 
zişi gânditori şi educatori sunt idealişti. Ei nu înţeleg umanitatea sau esența 
omului şi nu pricep cât de depravat şi corupt a devenit omul. Ca atare, 
această zicală despre conduita morală pe care o folosesc ei este foarte 
deşartă, este pur şi simplu impracticabilă şi nu se potriveşte circumstanțelor 
reale ale omului. Această zicală despre conduita morală nu are nici cea mai 
mică legătură cu esența omului sau cu diferitele firi corupte pe care le 
manifestă oamenii, sau cu noţiunile, opiniile şi comportamentele cărora le- 
ar putea da naştere oamenii în timp ce sunt dominați de firi corupte. Acesta 
este un aspect. Un alt aspect este că neînsușşirea banilor găsiți pe jos este 
ceva ce ar trebui să facă o persoană normală. De exemplu, părinții tăi i-au 
dat naştere şi te-au crescut, dar când erai încă ignorant şi imatur, tot ce 
făceai era să le ceri părinților mâncare și haine. Totuşi, odată ce te-ai 
maturizat şi ai căpătat o mai bună înţelegere a lucrurilor, ai ştiut în mod 
natural să îți iubeşti mult părinții, să eviţi să îi îngrijorezi sau să îi superi, să 
încerci să nu le sporeşti poverile sau suferinţa și să faci tot ce eşti capabil de 
unul singur. Ai ajuns în mod natural să înţelegi lucrurile acestea şi nu a fost 
nevoie de cineva care să te înveţe. Eşti o persoană, ai conştiinţă şi rațiune, 
deci eşti capabil şi ar trebui să faci aceste lucruri — nimic din toate acestea 
nu merită măcar să fie menționat. Ridicând zicala: „Nu-ţi însuşi banii găsiți 
pe Jos” la nivelul caracterului moral nobil, oamenii fac din ţânţar armăsar şi 
duc lucrurile puţin prea departe; acest comportament nu ar trebui să fie 
definit astfel, nu-i așa? (Ba da.) Ce se poate învăţa din asta? Să faci ceea ce 
ar trebui să faci şi să poţi să o faci în sfera umanității normale este un semn 


al unei persoane care are o umanitate normală. Asta înseamnă că, dacă o 


persoană are o rațiune normală, ea poate să facă acele lucruri la care s-ar 
gândi oamenii cu umanitate normală şi şi-ar da seama că ar trebui să o facă 
— nu este acesta un fenomen foarte normal? Dacă faci ceva ce oricine cu 
umanitate normală poate să facă, se poate numi cu adevărat o conduită 
morală bună? Este necesar să o încurajăm? (Nu, nu este necesar.) Chiar se 
consideră drept umanitate nobilă? Se consideră ca având umanitate? (Nu.) 
Afişarea unor asemenea comportamente nu ridică pe cineva la nivelul de a 
avea umanitate. Dacă spui că o persoană are umanitate, înseamnă că 
perspectiva şi postura din care priveşte problemele este relativ pozitivă şi 
activă, la fel cum sunt căile și metodele ei de a se ocupa de ele. Care este 
unul dintre semnele caracterului pozitiv şi activ? Faptul că acea persoană 
are o conștiință şi un simţ al ruşinii. Un alt semn al caracterului pozitiv și 
activ este simțul dreptăţii. S-ar putea ca această persoană să aibă unele 
obiceiuri rele, cum ar fi să se ducă la culcare și să se trezească târziu, să 
facă mofturi la mâncare sau să prefere mâncăruri cu arome puternice, dar pe 
lângă aceste obiceiuri rele, ea are anumite calități bune. Va avea principii și 
limite când va veni vorba despre comportamentul şi acțiunile ei; ar avea un 
simţ al ruşinii şi al dreptății; va avea mai multe trăsături pozitive şi mai 
puţine din cele negative. Dacă ar putea să accepte şi să practice adevărul ar 
fi şi mai bine şi i-ar fi mai uşor să pornească pe calea urmăririi adevărului. 
Dimpotrivă, dacă o persoană iubeşte răul, caută faima, profitul şi poziția 
socială, dacă adoră banii, iubește să ducă o viaţă de lux și e fericită să-și 
piardă vremea căutând plăceri, atunci perspectiva din care priveşte oamenii 
şi lucrurile şi concepția despre viaţă şi sistemul de valori vor fi negative şi 
obscure, iar ea va fi lipsită de simţul rușinii şi al dreptăţii. Acest gen de 
persoană nu va avea umanitate şi, cu siguranţă, nu-i va fi uşor să accepte 
adevărul sau să obțină mântuirea lui Dumnezeu. Acesta este un principiu 


simplu pentru evaluarea oamenilor. O evaluare a conduitei morale a unei 


persoane nu este un standard după care să evaluezi dacă are umanitate. Ca 
să evaluezi dacă o persoană este bună sau rea, trebuie să o judeci pe baza 
umanităţii, nu a conduitei sale morale. Conduita morală tinde să fie 
superficială şi este influenţată de climatul social, trecutul şi mediul unei 
persoane. Unele abordări și manifestări se schimbă constant, deci este greu 
să stabileşti calitatea umanităţii unei persoane bazându-te doar pe conduita 
ei morală. De exemplu, o persoană poate să respecte foarte mult principiile 
morale sociale şi regulile oriunde merge. Ar putea să dea dovadă de 
înfrânare în tot ceea ce face, să respecte legile guvernului şi să se abțină să 
facă scandal în public sau să încalce interesele altor persoane. Ar putea fi şi 
respectuoasă şi săritoare şi să îi pese de tineri şi bătrâni. Faptul că această 
persoană are atât de multe trăsături bune înseamnă că trăieşte umanitatea 
normală şi că este o persoană bună? (Nu.) O persoană poate să pună foarte 
bine în practică zicala: „Nu-ţi însuşi banii găsiți pe Jos”, ar putea să se 
conformeze consecvent acestei morale pe care omenirea o promovează şi o 
susține, dar cum este umanitatea ei? Faptul că nu-şi însușeşte banii găsiți pe 
Jos nu spune nimic despre umanitatea ei — această conduită morală nu poate 
fi folosită ca să evaluezi dacă umanitatea ei este bună sau rea. Așadar, cum 
ar trebui să fie măsurată umanitatea ei? Trebuie să dai la o parte ambalajul 
acestei conduite morale şi să îndepărtezi comportamentele şi conduita 
morală pe care oamenii le consideră bune, iar acesta e minimul necesar pe 
care orice persoană cu umanitate normală este capabilă să îl obţină. Apoi, 
analizează cele mai importante manifestări ale ei, cum ar fi principiile 
comportamentului ei şi limitele pe care nu le-ar încălca în comportamentul 
ei, cât şi atitudinea sa faţă de adevăr şi Dumnezeu. Aceasta este singura cale 
de a-i vedea umanitatea-esenţă şi natura lăuntrică. A privi oamenii în acest 
fel este oarecum obiectiv şi precis. Acesta va fi finalul discuţiei noastre 


despre morala: „Nu-ţi însuşi banii găsiți pe jos”. Aţi înţeles toți această 


părtăşie? (Da.) Deseori, Mă îngrijorez că nu aţi înţeles cu adevărat ce am 
spus, că pricepeţți doar un pic de doctrină în privinţa asta, dar că nu 
înţelegeţi încă părțile legate de esența ei. Așadar, nu pot decât să mai 
dezvolt puţin ideea. Mă voi linişti doar când Mi se va părea că aţi înţeles. 
Cum Îmi pot da seama că aţi înţeles? Când văd bucurie pe chipurile voastre, 
probabil că ați înţeles ce spun. Dacă pot obține asta, atunci merită să mai 


vorbesc puţin despre acest subiect. 


Mi-am încheiat mai mult sau mai puţin părtăşia despre zicala: „Nu-ţi 
însuşi banii găsiți pe Jos.” Deşi nu v-am spus direct cum este această morală 
în contradicție cu adevărul sau de ce nu poate fi ridicată la nivelul lui, sau 
care sunt cererile lui Dumnezeu pentru comportamentul și conduita morală 
a oamenilor, nu am acoperit toate aceste aspecte? (Ba da.) Promovează casa 
lui Dumnezeu morale precum: „Nu-ţi însuși banii găsiți pe jos”? (Nu.) 
Aşadar, cum priveşte casa lui Dumnezeu această zicală? Puteţi împărtăşi 
ceea ce înțelegeți. („Nu-ţi însuşi banii găsiți pe jos” este doar ceva ce 
oricine cu umanitate normală se cuvine să respecte şi să facă, deci această 
zicală nu trebuie să fie promovată. De asemenea: „Nu-ţi însuşi banii găsiți 
pe Jos” este doar o manifestare a moralității omului, nu are legătură cu 
principiile comportamentului oamenilor, cu opiniile pe care le au despre 
ceea ce urmăresc şi căile pe care merg ei sau calitatea umanităţii lor.) Este 
conduita morală un semn al umanității? (Nu este un semn al umanităţii. 
Unele aspecte ale conduitei morale sunt doar lucruri pe care oamenii cu 
umanitate normală ar trebui să le aibă.) Atunci când casa lui Dumnezeu 
vorbeşte despre umanitate şi discernerea oamenilor, o face în contextul 
major al urmăririi adevărului. În general vorbind, casa lui Dumnezeu nu va 
evalua cum este conduita morală a unei persoane — cel puţin, nu va evalua 
dacă o persoană este capabilă să respecte zicala: „Nu-ţi însuşi banii găsiți pe 


Jos.” Casa lui Dumnezeu nu va cerceta asta. In schimb, va analiza calitatea 


umanității acelei persoane, dacă iubeşte lucrurile pozitive şi adevărul şi ce 
fel de atitudine are față de adevăr şi Dumnezeu. E posibil ca o persoană să 
nu-şi însușească banii găsiți pe jos dacă este într-o societate laică, dar dacă 
nu protejează deloc interesele casei lui Dumnezeu după ce devine 
credincioasă — dacă este capabilă să fure, să risipească sau chiar să vândă 
ofrandele când i se oferă şansa să le gestioneze — dacă este capabilă să facă 
tot felul de lucruri rele, ce este ea? (Este o persoană rea.) Nu ia niciodată 
atitudine ca să protejeze interesele casei lui Dumnezeu când apar probleme. 
Nu există asemenea oameni? (Ba da.) Aşadar, ar fi potrivit să folosiți zicala: 
„Nu-ţi însuşi banii găsiți pe jos” ca să îi evaluați umanitatea? Nu ar fi 
potrivit. Unii oameni spun: „Cândva, era o persoană bună. Avea un caracter 
moral nobil şi toți o acceptau. Așadar, de ce s-a schimbat după ce a venit în 
casa lui Dumnezeu?” S-a schimbat ea cu adevărat? Adevărul este că nu s-a 
schimbat. Avea, întrucâtva, o conduită morală şi un comportament bun, dar, 
în afară de asta, aceasta a fost întotdeauna umanitatea-esenţă a acelei 
persoane — asta nu s-a schimbat deloc. Oriunde merge, întotdeauna se 
comportă aşa. Doar că, înainte, oamenii o evaluau folosind criteriul 
conduitei morale, în loc să folosească adevărul ca să îi judece umanitatea. 
Oamenii cred că s-a schimbat oarecum, dar, de fapt, nu s-a schimbat. Unii 
spun: „Înainte nu era aşa.” Înainte nu era aşa deoarece nu s-a mai înfruntat 
cu situațiile acestea şi nu s-a mai aflat în acest tip de mediu. Mai mult, 
oamenii nu înțelegeau adevărul și erau incapabili să o discearnă. Care este 
consecinţa fundamentală a faptului că oamenii îi privesc şi-i judecă pe 
ceilalți bazându-se pe comportamentul bun al acestora, şi nu pe umanitatea- 
esenţă pe care aceia o au? Nu doar că oamenii vor fi incapabili să îi vadă 
clar pe alții, dar vor fi şi orbiți şi induși în eroare de conduita morală bună a 
celorlalți. Când oamenii nu pot să-i vadă clar pe ceilalți, vor avea încredere 


în cine nu trebuie, îi vor promova şi desemna pe acei oameni şi vor fi induşi 


în eroare şi înșelați de alții. Unii conducători şi lucrători fac frecvent 
greşeala asta când aleg şi desemnează oameni. Sunt orbiţi de oamenii care, 
în exterior, au unele comportamente bune şi o conduită morală bună, şi le 
rânduiesc să preia o lucrare importantă sau să păstreze câteva obiecte 
importante. Drept urmare, ceva decurge greşit şi provoacă unele pierderi 
casei lui Dumnezeu. De ce a decurs ceva greşit? A decurs greșit deoarece 
conducătorii şi lucrătorii nu au putut să vadă cu adevărat natura-esenţă a 
acestor oameni. De ce au fost incapabili să le vadă cu adevărat natura- 
esenţă? Deoarece aceşti conducători şi lucrători nu înţeleg adevărul și sunt 
incapabili să evalueze și să discearnă oamenii. Ei nu pot să vadă cum e 
natura-esenţă a oamenilor și nu ştiu ce fel de atitudine au oamenii faţă de 
Dumnezeu, de adevăr şi de interesele casei lui Dumnezeu. De ce se 
întâmplă asta? Deoarece aceşti conducători şi lucrători privesc oamenii şi 
lucrurile din perspectiva greşită. Îi privesc pe oameni doar pe baza 
noțiunilor şi închipuirilor umane; nu le privesc esenţa conform cuvintelor 
lui Dumnezeu şi adevărurilor-principii — în schimb, ei privesc oamenii pe 
baza conduitei lor morale şi a comportamentelor şi manifestărilor lor 
exterioare. Din cauza faptului că opiniile lor despre oameni sunt lipsite de 
principii, ei au avut încredere în oamenii nepotriviţi, au desemnat oameni 
nepotriviți şi, în consecinţă, au fost orbiţi, înşelaţi și folosiți de acei oameni 
ŞI, în cele din urmă, interesele casei lui Dumnezeu au avut de suferit. 
Acestea sunt consecințele incapacității de a percepe oamenii sau de a-i 
vedea aşa cum sunt. Așadar, când cineva vrea să urmărească adevărul, 
prima lecţie pe care trebuie să o înveţe este cum să discearnă şi să privească 
oamenii — durează mult să înveţe această lecţie şi este una dintre cele mai 
importante lecții pe care trebuie să o înveţe oamenii. Dacă vrei să vezi clar 
o persoană şi să înveţi să o identifici, trebuie mai întâi să înţelegi ce 


standarde foloseşte Dumnezeu ca să evalueze oamenii, ce gânduri şi opinii 


false controlează şi domină felul în care oamenii îi privesc şi-i evaluează pe 
ceilalți și dacă se opun standardelor folosite de Dumnezeu ca să evalueze 
oamenii şi cum li se opun. Se bazează pe cerinţele lui Dumnezeu metodele 
şi criteriile după care evaluezi oamenii? Se bazează pe cuvintele lui 
Dumnezeu? Au o bază în adevăr? Dacă nu, iar tu te bazezi în întregime pe 
experiențele şi închipuirile tale ca să îi evaluezi pe alții, sau dacă mergi atât 
de departe încât să îţi bazezi evaluările pe moravurile sociale care sunt 
promovate în societate, sau pe ce observi cu ochii tăi, atunci persoana pe 
care încerci să o discerni va rămâne neclară pentru tine. Nu vei putea să o 
vezi aşa cum este. Dacă îți pui încrederea în ea și îi atribui îndatoriri, îţi vei 
asuma un anumit risc şi, inevitabil, va exista posibilitatea ca asta să cauzeze 
pagube ofrandelor lui Dumnezeu, lucrării bisericii și intrării în viaţă a 
aleşilor lui Dumnezeu. Să discerni oamenii este prima lecţie pe care trebuie 
să o înveţi dacă vrei să urmăreşti adevărul. Bineînţeles, este şi unul dintre 
cele mai simple aspecte ale adevărului pe care ar trebui să îl aibă oamenii. 
A învăţa să-i discerni pe oameni este inseparabil de subiectul părtăşiei de 
astăzi. Trebuie să poți să discerni între conduita morală bună a omului și 
calitățile şi lucrurile pe care ar trebui să le aibă o persoană cu umanitate 
normală. Este foarte important să poţi să discerni între aceste două lucruri. 
Doar atunci vei putea să recunoşti şi să percepi exact esența unei persoane 
ŞI, în cele din urmă, să stabilești cine are umanitate și cine nu. Cu ce trebuie, 
mai întâi, să fie cineva înzestrat ca să discearnă aceste lucruri? Trebuie să 
înțeleagă cuvintele lui Dumnezeu, cât şi acest aspect al adevărului, şi să 
ajungă în punctul în care să privească oamenii conform cuvintelor lui 
Dumnezeu, cu adevărul drept criteriul lor. Nu este acesta un adevăr- 
principiu pe care ar trebui să îl practice şi să îl aibă o persoană în timp ce 
urmăreşte adevărul? (Ba da.) Aşadar, este imperativ ca noi să avem părtăşie 


despre aceste subiecte. 


Tocmai am avut părtăşie despre prima zicală: „Nu-ţi însuși banii găsiți 
pe jos”, care este în mod clar un fel de conduită morală umană. Este un tip 
de caracter moral şi de comportament trecător care lasă o impresie bună 
oamenilor, dar, din păcate, nu poate servi drept standard după care să se 
evalueze dacă un om are sau nu umanitate. Cea de-a doua zicală: „Găseşte 
plăcere în a-i ajuta pe ceilalți” este la fel. Pe baza formulării afirmației, e 
limpede că acest lucru este, de asemenea, ceva ce oamenii apreciază şi 
consideră a fi un comportament bun. Cei care afişează acest comportament 
bun sunt foarte respectaţi ca oameni care au o conduită morală bună şi un 
caracter nobil — în concluzie, sunt consideraţi oameni care găsesc plăcere în 
a-i ajuta pe ceilalți şi au un caracter moral excelent. „Găseşte plăcere în a-i 
ajuta pe ceilalți” are unele asemănări cu: „Nu-ţi însuşi banii găsiți pe jos.” 
Este, de asemenea, un comportament bun care apare la oameni în anumite 
climate sociale. Sensul propriu al zicalei: „Găseşte plăcere în a-i ajuta pe 
ceilalți” este să găseşti plăcere în a-i sprijini pe alți oameni. Nu înseamnă că 
este de datoria cuiva să-i ajute pe oameni — zicala nu este: „E 
responsabilitatea ta să-i ajuţi pe ceilalţi”, ci: „Găseşte plăcere în a-i ajuta pe 
ceilalți.” Din aceasta, putem vedea ce îi motivează pe oameni să-i ajute pe 
ceilalți. Nu o fac de dragul altor oameni, ci, mai degrabă, pentru ei înşişi. 
Oamenii sunt plini de griji şi durere, aşa că găsesc pe alţii care au nevoie de 
ajutor şi le oferă milă şi sprijin; ei dau o mână de ajutor şi fac orice lucruri 
bune sunt capabili să facă pentru a se simţi fericiţi, mulțumiți, împăcați şi 
bucuroşi şi pentru a-și umple zilele de sens, astfel încât să nu se simtă atât 
de pustiiți şi neliniștiți — îşi îmbunătăţesc conduita morală pentru a-şi atinge 
scopul de a purifica şi înălța sfera inimii şi minţii lor. Ce fel de 
comportament este acesta? Dacă priviți oamenii care găsesc plăcere în a-i 
ajuta pe ceilalți din perspectiva acestei explicaţii, atunci ei nu sunt oameni 


buni. Cel puţin, nu sunt motivaţi de moralitatea, conștiința sau umanitatea 


lor să facă ceea ce ar trebui să facă sau să-şi îndeplinească responsabilităile 
sociale şi familiale; mai degrabă, îi ajută pe oameni ca să obțină plăcere, 
consolare spirituală, confort emoțional şi ca să trăiască fericiți. Ce părere ar 
trebui să avem despre acest tip de conduită morală? Dacă vă uitaţi la natura 
ei, este chiar mai gravă decât zicala: „Nu-ţi însuşi banii găsiți pe jos”, care, 
cel puţin, nu are un aspect egoist. Așadar, cum rămâne cu: „Găseşte plăcere 
în a-i ajuta pe ceilalți”? Cuvântul „plăcere” înseamnă că acest 
comportament conţine elemente de egoism și intenţii josnice. Nu este vorba 
despre a-i ajuta pe oameni de dragul lor sau de a aduce o ofrandă 
dezinteresată, ci de a face asta de dragul propriei plăceri. Acest lucru pur şi 
simplu nu merită încurajat. De exemplu, să spunem că vezi o persoană în 
vârstă căzând pe un drum principal şi te gândești: „M-am simțit cam prost 
zilele astea. Această persoană în vârstă care cade este o oportunitate 
grozavă — am de gând să găsesc plăcere în a-i ajuta pe ceilalți!” Te duci și 
ajuţi persoana în vârstă să se ridice, iar când se ridică în picioare, te laudă, 
zicând: „Chiar eşti o persoană bună, puștiule. Să fii în siguranță, fericit, şi 
să ajungi la o vârstă înaintată!” Te copleşeşte cu aceste cuvinte plăcute şi, 
după ce le auzi, toate grijile tale dispar şi te simţi mulţumit. Crezi că este 
bine să ajuţi oamenii şi hotărăşti ca, în timpul tău liber, să mergi pe străzi şi 
să ajuţi să se ridice în picioare pe oricine cade. Oamenii afişează unele 
comportamente bune sub influența acestui tip de gândire, iar societatea 
umană a clasificat acest lucru drept tradiția frumoasă de a găsi plăcere în a-i 
ajuta pe ceilalţi și ca pe un fel de caracter moral nobil care transmite mai 
departe această tradiție importantă. Subînţelesul faptului de a găsi plăcere în 
a-i ajuta pe ceilalți este că, de obicei, aceia care ajută se consideră a fi 
culmea moralității. Se prezintă ca mari filantropi şi, cu cât oamenii îi laudă 
mai mult, cu atât sunt mai dispuşi să ajute, să facă acte de caritate şi mai 


multe lucruri pentru alții. Asta le satisface dorinţa de a fi eroi şi salvatori ai 


omenirii, precum şi dorinţa lor de a obţine un fel de mulțumire din faptul că 
alți oameni au nevoie de ei. Nu toţi oamenii vor să simtă că e nevoie de ei? 
Când oamenii simt că alții au nevoie de ei, cred că sunt deosebit de utili și 
că viaţa lor are sens. Nu este doar un fel de căutare a atenției? Căutarea 
atenţiei este singurul lucru care le aduce oamenilor plăcere — este modul lor 
de viață. De fapt, indiferent din ce perspectivă privim problema găsirii 
plăcerii în a-i ajuta pe ceilalți, nu este un standard pentru evaluarea 
moralității omului. Adesea, actul de a găsi plăcere în a-i ajuta pe ceilalți 
necesită, de fapt, doar cel mai mic efort. Dacă ești dispus să o faci, atunci îţi 
vei fi îndeplinit responsabilitatea socială; dacă nu eşti dispus să o faci, 
nimeni nu te va trage la răspundere şi nu vei deveni subiectul condamnării 
publice. Când vine vorba de comportamentele bune pe care omul le laudă, 
poți alege să le practici sau să te abţii de la a face asta, oricare din cele două 
variante e bună. Nu este nevoie să-i constrângi pe oameni cu această zicală 
sau să-i faci să înveţe cum să găsească plăcere în a-i ajuta pe ceilalți, 
deoarece este, în sine, doar un comportament bun trecător. Indiferent dacă 
un om este motivat de dorinţa de a-și îndeplini responsabilitatea socială sau 
dacă practică acest comportament bun din simţul virtuţii civice, care va fi 
rezultatul final? Doar îşi va satisface dorinţa de a fi o persoană bună și de a 
întruchipa spiritul lui Lei Feng în acel moment; va obține o oarecare plăcere 
şi confort din acest lucru şi, prin urmare, va ridica sfera gândirii lui la un 
nivel superior. Asta e tot. Aceasta este esenţa a ceea ce face. Așadar, care a 
fost înţelegerea voastră privind zicala: „Găseşte plăcere în a-i ajuta pe 
ceilalți”, înainte de această părtășie? (Înainte, eu nu am recunoscut intenţiile 
egoiste şi disprețuitoare din spatele acestui lucru.) Gândeşte-te la un 
scenariu în care ai datoria de a face ceva, o responsabilitate de la care nu 
trebuie să te sustragi, ceva destul de dificil, și în care trebuie să înduri 


puțină suferinţă, să renunţi la unele lucruri şi să plăteşti un preţ pentru a o 


îndeplini, dar în care eşti oricum capabil să îndeplineşti această 
responsabilitate. Nu te vei simţi atât de mulțumit în timp ce o faci şi, după 
ce vei plăti un preţ şi vei îndeplini această responsabilitate, rezultatele 
muncii tale nu îţi vor aduce nicio plăcere sau confort, dar pentru că a fost 
responsabilitatea şi datoria ta, ai făcut-o oricum. Dacă am compara acest 
lucru cu găsirea plăcerii în a-i ajuta pe ceilalți, care arată mai multă 
umanitate? (Oamenii care își îndeplinesc responsabilitățile și îndatoririle au 
mai multă umanitate.) A găsi plăcere în a-i ajuta pe ceilalți nu reprezintă 
îndeplinirea unei responsabilităţi — este doar o cerinţă privind conduita 
morală şi responsabilităile sociale ale oamenilor, care există în anumite 
contexte sociale; provine din opinia populară, morala socială sau chiar din 
legile unei ţări şi serveşte pentru a evalua dacă o persoană are sau nu 
moralitate și calitatea umanității sale. Cu alte cuvinte: „Găseşte plăcere în a- 
1 ajuta pe ceilalți” este doar o zicală care limitează comportamentul 
oamenilor, pe care societatea umană a propus-o pentru a eleva sfera gândirii 
omului. Acest tip de zicală este folosită doar pentru a-i determina pe oameni 
să pună-n practică nişte comportamente bune, iar standardele de evaluare a 
acestor comportamente bune sunt morala socială, opinia publică sau chiar 
legea. De exemplu, dacă vezi un om care are nevoie de ajutor într-un spațiu 
public şi tu eşti prima persoană care ar trebui să-l ajute, dar nu o faci, ce vor 
crede ceilalți despre tine? Te vor certa pentru lipsa ta de maniere — nu asta 
înţelegem prin opinia publică? (Ba da.) Aşadar, ce este morala socială? Este 
reprezentată de lucruri şi obiceiuri pozitive şi pline de optimism pe care 
societatea le promovează și le încurajează. Fireşte, acestea includ o mulțime 
de cerinţe specifice, de exemplu: să sprijini persoanele vulnerabile, să dai o 
mână de ajutor atunci când alţii întâmpină dificultăți şi nu doar să stai cu 
mâinile-n sân. Se presupune că oamenii trebuie să practice acest tip de 


conduită morală; asta înseamnă să aibă morală socială. Dacă vezi pe cineva 


suferind și închizi ochii, ignori acel om şi nu faci nimic, atunci îți lipseşte 
morala socială. Aşadar, care sunt cerinţele impuse de lege pentru conduita 
morală a omului? China este un caz special în acest sens: legea chineză nu 
are nicio prevedere explicită privind responsabilitățile sociale şi morala 
socială. Oamenii învață puţin despre aceste lucruri din educația primită în 
familie, din educaţia școlară și din ceea ce aud și observă în societate. În 
schimb, în ţările occidentale, aceste lucruri sunt consacrate prin lege. De 
exemplu, dacă vezi că un om a căzut pe drum, ar trebui cel puţin să te duci 
la el şi să-l întrebi: „Eşti bine? Ai nevoie de ajutor?” Dacă acea persoană 
răspunde: „Sunt bine, mulțumesc”, atunci nu trebuie să o ajuţi, nu ţi se cere 
să îndeplineşti această responsabilitate. Dacă spune: „Am nevoie de ajutor, 
te rog”, atunci trebuie să o ajuţi. Dacă nu o vei ajuta, vei răspunde legal 
pentru asta. Aceasta este o cerință specială pe care anumite ţări o propun cu 
privire la conduita morală a oamenilor; impun această cerință oamenilor 
prin prevederi explicite în legile lor. Aceste cerinţe impuse conduitei morale 
a oamenilor de către opinia publică, morala socială şi chiar de către lege 
sunt limitate doar la comportamentul oamenilor, iar aceste criterii 
comportamentale de bază sunt standardele după care este evaluată conduita 
morală a unei persoane. La suprafață, aceste standarde morale par să 
evalueze comportamentul oamenilor — cu alte cuvinte, dacă oamenii și-au 
îndeplinit sau nu responsabilitățile sociale — dar, în esență, evaluează 
calitatea lăuntrică a oamenilor. Fie că este vorba de opinia publică, de 
morala socială sau de lege, aceste lucruri doar evaluează sau emit cerinţe cu 
privire la ceea ce fac oamenii, iar aceste evaluări şi cerințe sunt limitate la 
comportamentul oamenilor. Ele judecă atât calitatea, cât şi conduita morală 
a unei persoane pe baza comportamentului acelei persoane — acesta este 
scopul evaluării lor. Aceasta este natura afirmației: „Găseşte plăcere în a-i 


ajuta pe ceilalți.” Când vine vorba de a găsi plăcere în a-i ajuta pe ceilalți, 


tările occidentale impun oamenilor lucruri prin prevederile legii, în timp ce, 
în China, cultura tradițională este folosită pentru a-i educa și condiționa pe 
oameni cu aceste idei. Deși există această diferenţă între Orient şi Occident, 
natura lor e aceeași — ambele folosesc zicale pentru a restricționa și a 
reglementa comportamentul şi moralitatea oamenilor. Totuşi, fie că este 
vorba de legile ţărilor occidentale sau de cultura tradiţională din Orient, 
toate acestea sunt doar cerinţe şi reglementări impuse comportamentului şi 
conduitei morale a omului, iar aceste criterii reglementează numai 
comportamentul şi conduita morală a oamenilor — dar vizează vreuna dintre 
ele umanitatea omului? Pot fi folosite ca standarde pentru evaluarea 
umanității unei persoane reglementările care stipulează doar ce 
comportamente se cuvine să practice aceasta? (Nu.) Dacă analizăm zicala: 
„Găseşte plăcere în a-i ajuta pe ceilalți”, unii oameni răi sunt capabili să 
găsească plăcere în a-i ajuta pe ceilalți, dar sunt motivaţi de propriile 
intenţii și scopuri. Când diavolii fac o mică faptă bună, este şi mai probabil 
să aibă propriile intenții şi scopuri pentru a face acest lucru. Credeţi că toți 
cei care găsesc plăcere în a-i ajuta pe ceilalți sunt iubitori ai adevărului, care 
au un simţ al dreptăţii? Gândiţi-vă la cei despre care se presupune că găsesc 
plăcere în a-i ajuta pe ceilalți în China, cum ar fi acele figuri cavalerești, sau 
oamenii care fură de la bogaţi şi dăruiesc săracilor sau cei care vin frecvent 
în ajutorul grupurilor vulnerabile și al persoanelor cu dizabilități şi așa mai 
departe — au toți umanitate? Iubesc toți lucrurile pozitive şi au simțul 
dreptății? (Nu.) Cel mult, sunt doar oameni care au un caracter relativ mai 
bun. Deoarece sunt guvernaţi de acest spirit de a găsi plăcere în a-i ajuta pe 
ceilalți, ei săvârşesc multe fapte bune care le aduc plăcere, confort, şi care 
le permit să se bucure din plin de un sentiment de fericire, dar practicarea 
unor astfel de comportamente nu înseamnă că au umanitate, întrucât 


credinţa lor şi ceea ce urmăresc la nivel spiritual sunt lucruri neclare, sunt 


variabile necunoscute. Aşadar, pot fi priviți ca oameni cu umanitate și 
conştiinţă, bazându-ne pe această conduită morală bună? (Nu.) Unele 
instituții, cum ar fi fundaţiile şi organizaţiile de asistenţă socială, care se 
presupune că găsesc plăcere în a-i ajuta pe ceilalți, care ajută grupurile 
vulnerabile şi persoanele cu dizabilităţi, îşi îndeplinesc, cel mult, o mică 
parte din responsabilitatea socială. Ele fac aceste lucruri pentru a-şi 
îmbunătăți imaginea în ochii publicului, pentru a se remarca tot mai mult și 
pentru a satisface mentalitatea potrivit căreia găsești plăcere în a-i ajuta pe 
ceilalți — acest lucru nu se ridică la nivelul semnificației că „au umanitate”. 
Mai mult, oare oamenii în care găsesc plăcerea de a-i ajuta chiar au nevoie 
de sprijin? Este găsirea plăcerii în a-i ajuta pe ceilalți, în sine, un lucru just? 
Nu neapărat. Dacă vei studia suficient de mult timp toate evenimentele 
majore şi minore care au loc în societate, vei vedea că unele dintre ele sunt 
doar situații în care oamenii găsesc plăcere în a-i ajuta pe ceilalți, în vreme 
ce, în multe alte cazuri, mai multe secrete nespuse şi aspecte întunecate ale 
societății sunt muşamalizate de cazurile în care oamenii găsesc plăcere în a- 
i ajuta pe ceilalţi. În orice caz, există intenţii şi scopuri în spatele faptului de 
a găsi plăcerea în a-i ajuta pe ceilalți, fie că acestea sunt de a deveni faimoşi 
şi de a se ridica deasupra celorlalți, fie de a respecta morala socială și de a 
nu încălca legea, fie de a obţine o evaluare mai bună din partea societății, în 
general. Indiferent de modul în care vedem chestiunea, găsirea plăcerii în a- 
1 ajuta pe ceilalți este doar unul dintre comportamentele externe ale omului 
şi, cel mult, echivalează cu un fel de conduită morală bună. Nu are nimic 
de-a face cu umanitatea normală pe care o cere Dumnezeu. Aceia care sunt 
capabili să găsească plăcere în a-i ajuta pe ceilalți pot fi oameni obișnuiți, 
fără ambitii reale sau ar putea fi persoane importante în societate; ar putea fi 
oameni cu suflet relativ bun, dar ar putea să aibă şi o inimă duşmănoasă. Ar 


putea fi orice fel de persoană, și toată lumea este capabilă să practice acest 


comportament într-un moment trecător. Așadar, afirmaţia despre conduita 
morală: „Găseşte plăcere în a-i ajuta pe ceilalți” cu siguranţă nu se califică 


drept standard pentru evaluarea umanităţii oamenilor. 


„Găseşte plăcere în a-i ajuta pe ceilalți” — această zicală despre 
conduita morală nu reprezintă, de fapt, esența umanității oamenilor și e 
puţin legată de natura-esenţă a oamenilor. Prin urmare, este nepotrivit să o 
folosiți pentru a evalua calitatea umanităţii cuiva. Așadar, care este o 
modalitate adecvată de a evalua umanitatea unui om? Cel puţin, o persoană 
care are umanitate nu ar trebui să decidă dacă să ajute pe cineva sau să-și 
îndeplinească responsabilitățile în funcție de fericirea pe care o va simţi sau 
nu; în schimb, decizia ei ar trebui să se bazeze pe conştiinţa şi rațiunea ei și 
nu ar trebui să ia în considerare ce are de câştigat, ce consecinţe va avea 
asupra ei ajutorul dat acelei persoane sau ce efect ar putea avea asupra ei în 
viitor. Nu ar trebui să ia în considerare niciunul dintre aceste lucruri și ar 
trebui să-şi îndeplinească responsabilitățile, să-i ajute pe ceilalți și să-i 
împiedice pe alţii să sufere. Ar trebui să-i ajute pe oameni într-un mod pur, 
fără scopuri egoiste — asta ar face o persoană care are cu adevărat 
umanitate. Dacă scopul unei persoane în a-i ajuta pe ceilalți este să-și facă 
pe plac sau să-şi clădească o reputaţie bună, atunci lucrul acesta este egoist 
ŞI josnic — aceia care au cu adevărat conştiinţă şi rațiune nu ar acționa în 
acest fel. Oamenii care au dragoste adevărată pentru ceilalți nu acționează 
doar pentru a-şi îndeplini dorința de a se simţi într-un fel anume, ci pentru 
a-şi îndeplini responsabilitățile şi pentru a face tot ce le stă în putere ca să-i 
ajute pe alţii. Nu-i ajută pe oameni pentru a obține o recompensă și nu au 
alte intenții sau motive. Deși poate fi dificil să acționeze așa și cu toate că s- 
ar putea să fie judecaţi de alţii sau chiar să se confrunte cu un mic pericol, ei 
recunosc că aceasta este o datorie pe care oamenii ar trebui să o facă, că 


este responsabilitatea oamenilor şi că, dacă nu acționează în acest fel, nu se 


vor fi încadrat în ceea ce datorează altora şi lui Dumnezeu și vor rămâne cu 
un regret pe viață. Ca atare, acționează fără ezitare, fac tot posibilul, se 
supun voinţei Cerului şi își îndeplinesc responsabilitatea. Indiferent cum îi 
judecă alții sau dacă aceştia îşi arată sau nu recunoştinţa faţă de ei și îi 
apreciază, atât timp cât vor fi capabili să ajute acea persoană să facă orice 
trebuie să facă şi vor putea face acest lucru din toată inima, ei se vor simţi 
mulțumiți. Cei care sunt capabili să acţioneze în acest fel au conștiință și 
rațiune, au manifestările umanităţii, şi nu doar un fel de comportament care 
se limitează la sfera caracterului moral şi a conduitei morale. A găsi plăcere 
în a-i ajuta pe ceilalți este doar un fel de comportament şi, uneori, este doar 
un comportament care apare în anumite contexte specifice; decizia unei 
persoane de a adopta acest tip de comportament tranzitoriu este luată în 
funcţie de starea sa de spirit, de emoţii, de mediul social, precum şi de 
contextul imediat și de ce beneficii sau dezavantaje care pot să apară după 
ce acționează astfel. Cei cu umanitate nu iau în considerare aceste lucruri 
atunci când îi ajută pe oameni — ei iau decizia pe baza unui standard de 
Judecată care este mai pozitiv şi mai în concordanţă cu rațiunea şi conștiința 
umanității normale. Uneori, sunt chiar capabili să persevereze în a-i ajuta pe 
oameni atunci când acest lucru contrazice standardele moralității şi intră în 
conflict cu ele. Criteriile, ideile şi punctele de vedere ale moralității pot 
doar să înfrâneze comportamentele tranzitorii ale oamenilor. Şi schimbarea 
acestor comportamente bune sau rele va fi în funcție de starea de spirit a 
persoanei, de emoţii, de binele şi răul din sinea ei și bunele sau relele ei 
intenţii trecătoare; în mod firesc, climatul social şi mediul înconjurător vor 
avea, de asemenea, un impact asupra acestui lucru. Există multe impurități 
în aceste comportamente; toate sunt comportamente superficiale, iar 
oamenii nu pot judeca dacă cineva are umanitate sau nu când le folosește. 


In schimb, este mult mai precis şi mai practic să judeci dacă un om are sau 


nu umanitate în funcţie de umanitatea-esență pe care o deţine, de ceea ce 
urmăreşte, de viziunea sa asupra vieţii şi de sistemul lui de valori, de calea 
pe care merge și de temelia comportamentului şi acțiunilor lui. Spuneţi-Mi, 
care sunt în concordanţă cu adevărul: bazele pentru evaluarea umanității sau 
bazele pentru evaluarea conduitei morale? Standardele de evaluare a 
conduitei morale sunt cele în concordanță cu adevărul sau standardele 
pentru a evalua dacă un om are umanitate? Care dintre aceste standarde sunt 
în concordanţă cu adevărul? În realitate, standardele după care se evaluează 
dacă o persoană are umanitate sunt cele în acord cu adevărul. Aceasta este o 
certitudine incontestabilă. Lucrurile folosite pentru a evalua conduita 
morală a oamenilor nu pot servi drept criterii deoarece sunt schimbătoare. 
Sunt pline de multe impurități, cum ar fi tranzacțiile, interesele, preferinţele, 
preocupările, emoțiile, gândurile rele, firile corupte ale oamenilor și aşa mai 
departe. Pur şi simplu conţin prea multe greşeli şi impurități — nu sunt 
directe. Prin urmare, nu pot servi drept criterii de judecată a oamenilor. Sunt 
pline de tot felul de lucruri pe care Satana le insuflă omului şi de condiții 
suplimentare care apar din cauza firii satanice corupte a omului şi, ca atare, 
nu sunt adevărul. Pe scurt, indiferent dacă oamenii consideră că aceste 
criterii de conduită morală sunt uşor sau greu de îndeplinit, sau dacă 
oamenii le apreciază ca având valoare ridicată, scăzută sau medie, în orice 
caz, toate sunt doar niște zicale care restricționează şi reglementează 
comportamentul oamenilor. Ele se ridică doar la nivelul calității morale a 
omului; nu au nici cea mai mică legătură cu cerința lui Dumnezeu ca 
adevărul să fie folosit pentru a judeca umanitatea unei persoane. Nici măcar 
nu includ standardele de bază pe care cei cu umanitate ar trebui să le aibă și 
să le îndeplinească; nu se încadrează în niciunul dintre aceste lucruri. Când 
îi priveşte pe alții, omul se concentrează doar să le evalueze manifestările 


conduitei morale; el îşi priveşte şi-şi evaluează semenii doar conform 


cerinţelor culturii tradiționale. Dumnezeu nu priveşte oamenii doar pe baza 
manifestărilor lor de conduită morală — El Se concentrează pe umanitatea- 
esență pe care o au. Ce include umanitatea-esență a unei persoane? 
Preferinţele ei, opiniile personale asupra lucrurilor, viziunea asupra vieţii şi 
sistemul ei de valori, ceea ce urmăreşte, dacă are un simţ al dreptăţii, dacă 
iubește adevărul și lucrurile pozitive, capacitatea ei de a accepta adevărul şi 
de a 1 se supune, calea pe care o alege şi aşa mai departe. Este corect să 
judeci umanitatea-esenţă a unei persoane în funcție de aceste lucruri. Acest 
lucru încheie, mai mult sau mai puţin, părtăşia Mea despre găsirea plăcerii 
în a-i ajuta pe ceilalți. Prin această părtăşie cu privire la aceste două cerințe 
legate de conduita morală, înțelegeţi acum principiile de bază ale 
discernământului în ceea ce priveşte atât modul de a evalua conduita 
morală, cât şi diferenţa dintre standardele lui Dumnezeu pentru evaluarea 


oamenilor şi conduita morală despre care vorbeşte omul? (Da.) 


Tocmai am avut părtăşie despre două dintre cerinţele impuse conduitei 
morale a omului de către cultura tradițională: „Nu-ţi însuși banii găsiți pe 
Jos” şi „Găseşte plăcere în a-i ajuta pe ceilalți.” Ce ați învăţat din părtăşia 
Mea despre aceste două zicale? (Am învăţat că, de fapt, conduita morală a 
oamenilor nu are legătură cu umanitatea-esenţă pe care o au ei. Cel mult, 
oamenii care afişează aceste tipuri de conduită morală au unele 
comportamente şi manifestări bune în ceea ce privește calitatea moralității 
lor. Asta nu înseamnă însă că au umanitate sau că trăiesc asemănarea 
umană. Am dobândit o înțelegere oarecum mai clară a acestei probleme.) 
Oamenii care afişează o conduită morală bună nu au neapărat umanitate — 
toată lumea poate recunoaște acest fapt şi, într-adevăr, aşa stau lucrurile. 
Toţi oamenii urmează tendinţele rele ale societăţii şi toţi şi-au pierdut treptat 
conştiinţa și rațiunea — puţini sunt capabili să trăiască asemănarea umană. 


Oare fiecare persoană care a predat odată poliției un cent găsit pe trotuar s-a 


dovedit a fi bună? Nu neapărat. Ce final au avut mai târziu cei care au fost 
odată lăudaţi ca eroi? În inima lor, toţi oamenii ştiu răspunsurile la aceste 
întrebări. Ce s-a întâmplat cu acele modele ale moralității sociale şi cu marii 
filantropi care adesea găseau plăcerea în a-i ajuta pe ceilalți, care erau 
împodobiţi cu flori roşii şi preamăriți de oameni? Cei mai mulți dintre ei nu 
s-au dovedit a fi oameni buni. Doar au făcut intenționat câteva fapte bune, 
pentru a deveni renumiţi. De fapt, cea mai mare parte a comportamentului, 
vieților şi caracterului lor real nu este deloc bună. Linguşeala şi măgulirea 
sunt singurele lucruri la care se pricep cu adevărat. Când își scot florile roşii 
şi poleiala superficială de model al moralității sociale, nici măcar nu ştiu 
cum să se comporte sau cum ar trebui să își trăiască viaţa. Care este 
problema aici? Nu au fost ei prinși în capcană de coroana „modelului 
moral” pe care le-a oferit-o societatea? Ei nu știu cu adevărat ce sunt — au 
fost atât de excesiv flataţi, încât au început să se creadă prea importanţi, și 
nu mai pot fi oameni normali. În cele din urmă, nici măcar nu ştiu cum să 
trăiască, existenţa lor de zi cu zi devine o harababură totală, iar unii ajung 
chiar să abuzeze de alcool, să devină deprimaţi şi să se sinucidă. Cu 
siguranţă există oameni care se încadrează în această categorie. Întotdeauna 
vânează un sentiment, dorindu-și să fie eroi şi exemplare, să devină celebri 
sau să fie culmea excelenţei morale. Nu se pot întoarce niciodată în lumea 
reală; nevoile cotidiene ale vieții reale sunt o sursă constantă de supărare și 
suferință pentru ei. Nu ştiu cum să scape de această durere sau cum să 
aleagă calea cea dreaptă în viaţă. În căutarea unei senzaţii tari, unii apelează 
la droguri, în timp ce alţii aleg să-și pună capăt vieţii, pentru a scăpa de 
sentimentele de deşertăciune. Unii dintre cei care nu se sinucid ajung 
adesea să moară din cauza depresiei. Oare nu există multe exemple în acest 
sens? (Ba da.) Daune ca aceasta provoacă oamenilor cultura tradițională. 


Nu numai că nu le permite oamenilor să dobândească o înţelegere exactă a 


umanității şi nu-i îndrumă pe calea cea dreaptă pe care ar trebui să o urmeze 
— asta nu e tot — ci, de fapt, îi face să rătăcească, îndreptându-i către un 
tărâm al iluziei şi al fanteziei. Acest lucru dăunează oamenilor și o face într- 
un mod destul de profund. Unii ar putea spune: „Nu este adevărat în toate 
cazurile! Ne merge foarte bine, nu-i aşa?” Oare faptul că vă merge bine 
acum nu este doar rezultatul protecției lui Dumnezeu? Doar pentru că 
Dumnezeu v-a ales şi aveţi protecţia Sa, ați avut norocul să acceptaţi 
lucrarea Lui şi puteți să-l citiți cuvintele, să participaţi la adunări, să aveţi 
părtăşie, pe rând, şi să vă îndepliniți datoria aici; doar datorită protecției Lui 
puteți să trăiţi viaţa unui om normal şi să aveți rațiunea normală de a vă 
ocupa de toate aspectele vieţii voastre de zi cu zi. Cu toate acestea, este de 
netăgăduit că, în adâncul minţii voastre, există încă idei și opinii precum: 
„Nu-ţi însuşi banii găsiţi pe jos” şi „Găseşte plăcere în a-i ajuta pe ceilalți.” 
Şi, totodată, încă sunteţi întemnițați de aceste criterii ideologice şi morale 
care vin de la omenire. De ce spun că sunteți întemnițați de aceste lucruri? 
Întrucât calea pe care alegeţi să o urmaţi în viaţă, principiile şi direcţia 
acțiunilor şi comportamentului vostru, principiile, metodele şi criteriile 
după care priviţi oamenii şi lucrurile şi aşa mai departe încă sunt influențate 
sau chiar încătuşate şi controlate de aceste criterii ideologice şi morale, în 
diferite măsuri. Pe de altă parte, cuvintele lui Dumnezeu şi adevărul încă nu 
au devenit temelia şi criteriile pentru opiniile voastre despre oameni și 
lucruri și pentru comportamentul și acţiunile voastre. În prezent, doar aţi 
ales direcția corectă în viaţă şi aveţi voinţa, aspirația şi speranţa de a porni 
pe calea urmăririi adevărului. Cu toate acestea, în realitate, cei mai mulți 
dintre voi nu v-aţi croit deloc drum pe această cale — cu alte cuvinte, nici 
măcar nu aţi pus piciorul pe calea cea dreaptă pe care Dumnezeu a pregătit- 
o pentru om. Unii vor spune: „Dacă nu am pus piciorul pe calea cea 


dreaptă, atunci de ce mai suntem capabili să ne îndeplinim îndatoririle?” 


Acesta este rezultatul alegerii, cooperării, conştiinţei şi hotărârii omului. În 
acest moment, cooperezi cu cerinţele lui Dumnezeu și faci tot posibilul să te 
perfecționezi, însă doar pentru că încerci să te perfecționezi nu înseamnă că 
ai păşit deja pe calea urmăririi adevărului. Un motiv pentru aceasta este că 
sunteți încă influențați de ideile pe care cultura tradițională vi le-a inculcat. 
De exemplu, s-ar putea să înţelegeți bine esenţa afirmațiilor: „Nu-ţi însuși 
banii găsiți pe Jos” şi „Găseşte plăcere în a-i ajuta pe ceilalți”, după ce M-aţi 
auzit având părtăşie despre ele şi expunându-le, dar, peste câteva zile, s-ar 
putea să vă răzgândiţi. S-ar putea să ajungeţi să gândiţi: „Ce este atât de rău 
în ceea ce priveşte zicala: «Nu-ţi însuși banii găsiți pe jos»? Se întâmplă să- 
mi placă oamenii care nu-şi însuşesc banii găsiți pe jos. Cel puţin nu sunt 
lacomi. Ce este în neregulă cu: «Găseşte plăcere în a-i ajuta pe ceilalți»? 
Cel puţin, atunci când ai nevoie, poţi conta pe cineva care îți dă o mână de 
ajutor. Este un lucru bun şi ceva de care toată lumea are nevoie! În plus, 
indiferent cum analizezi zicala, faptul că oamenii găsesc plăcere în a-i ajuta 
pe ceilalţi este doar un lucru bun, pozitiv. Este datoria noastră obligatorie și 
nu trebuie criticată!” Vezi tu, la doar câteva zile după ce te-ai trezit, o 
noapte de somn va fi suficientă pentru a te face să te schimbi; te va trimite 
unde ai fost înainte și te va întoarce încă o dată la întemnițarea culturii 
tradiționale. Cu alte cuvinte, aceste lucruri adăpostite în ungherele minții 
tale îţi influenţează din când în când gândurile și opiniile, precum şi căile pe 
care le alegi. Și, inevitabil, în timp ce te influenţează, te şi rețin în mod 
constant, împiedicându-te să îţi îndeplineşti dorinţa de a păşi pe calea cea 
dreaptă în viaţă, de a porni pe calea urmăririi adevărului și de a merge pe 
calea vieţii în care cuvintele lui Dumnezeu sunt baza ta, iar adevărul este 
criteriul tău. Chiar dacă eşti foarte dornic să mergi pe această cale, chiar 
dacă tânjeşti să faci acest lucru şi te simţi agitat din cauza asta şi îţi petreci 


zilele gândindu-te şi plănuind, luând hotărâri şi rugându-te pentru aceasta, 


lucrurile tot nu vor decurge cum îți dorești tu. Asta se întâmplă deoarece 
aceste aspecte ale culturii tradiționale sunt prea profund înrădăcinate în 
adâncul inimii tale. Unu ar putea spune: „Nu e corect! Cultura tradițională 
este prea adânc înrădăcinată în inima oamenilor, spui tu, dar nu cred că este 
adevărat. Am doar douăzeci de ani, nu am șaptezeci sau optzeci, aşadar, 
cum ar fi putut aceste lucruri să se fi înrădăcinat adânc în inima mea?” De 
ce spun că aceste idei sunt deja adânc înrădăcinate în inima ta? Gândeşte-te: 
de pe vremea primelor tale amintiri, nu ai aspirat dintotdeauna să fii o 
persoană nobilă, chiar dacă părinții tăi nu ti-au insuflat astfel de idei? De 
exemplu, celor mai mulți oameni le place să se uite la filme şi să citească 
romane despre eroi şi simpatizează profund cu victimele din aceste poveşti, 
în timp ce disprețuiesc răufăcătorii şi personajele crude care îi rănesc pe 
ceilalți oameni. Când creşti într-o asemenea atmosferă, accepţi inconștient 
lucrurile asupra cărora societatea de rând a convenit în mod colectiv. 
Aşadar, de ce ai acceptat aceste lucruri? Pentru că oamenii nu se nasc având 
adevărul şi nu au o capacitate înnăscută de a discerne lucrurile. Tu nu ai 
acest instinct — instinctul pe care oamenii îl au este o tendință inerentă de a 
plăcea unele lucruri bune, pozitive şi active. Aceste lucruri active şi pozitive 
te determină să aspiri să te străduieşti mai mult, să devii o persoană bună, 
eroică şi măreață. Aceste lucruri încep treptat să prindă formă în inima ta 
atunci când intri în contact cu zicale care își au originea în opinia publică și 
morala socială. Odată ce afirmaţiile care provin din moralitatea culturii 
tradiționale se infiltrează în tine şi intră în lumea ta interioară, ele prind 
rădăcini în inima ta şi încep să îți domine viaţa. Când se întâmplă asta, nu 
discerni aceste lucruri, nu te opui lor şi nu le respingi și, în schimb, simți 
profund că ai nevoie de ele. Prima ta mișcare este să te răsfeți cu aceste 
zicale. De ce? Deoarece aceste zicale sunt atât de potrivite gusturilor şi 


noțiunilor oamenilor şi se conformează nevoilor lumilor spirituale ale 


oamenilor. Drept urmare, accepţi aceste afirmaţii ca pe ceva normal şi fără 
să te păzeşti deloc de ele. Treptat, prin educaţia primită în familie, prin 
educația şcolară şi condiționarea și îndoctrinarea societăţii, împreună cu 
propriile închipuiri, ajungi să devii profund convins că aceste zicale sunt 
lucruri pozitive. Prin rafinamentul timpului și pe măsură ce îmbătrâneşti, te 
străduiești să respecţi aceste zicale în tot felul de contexte și situații şi să 
urmezi aceste lucruri pe care oamenii le preferă instinctiv şi le consideră 
bune. Ele capătă din ce în ce mai mult formă înlăuntrul tău şi devin din ce 
în ce mai înrădăcinate în tine. În același timp, aceste lucruri îţi domină 
viziunea asupra vieţii şi a ţelurilor pe care le urmărești şi devin standardele 
după care judeci oamenii şi lucrurile. Odată ce aceste zicale din cultura 
tradițională prind contur în oameni, condiţiile de bază care îi determină să 
se împotrivească lui Dumnezeu şi adevărului sunt toate la locul lor; este ca 
ŞI cum oamenii ar găsi propriile motive şi propria bază pentru a face acest 
lucru. Şi astfel, atunci când Dumnezeu dă în vileag firile şi esenţa coruptă a 
oamenilor şi îi copleşeşte cu mustrări şi judecată, oamenii își formează tot 
felul de noțiuni despre El. Ei cred: „Oamenii spun adesea «Dacă îi loveşti 
pe alţii, nu-i lovi în faţă; dacă îi expui pe alții, nu le expune neajunsurile» şi 
«Execuţia duce doar la rostogolirea capetelor; fii indulgent oriunde este 
posibil», aşadar, cum ar putea Dumnezeu să vorbească aşa? A fost cu 
adevărat Dumnezeu? Dumnezeu n-ar vorbi așa — El ar trebui să adopte o 
poziţie superioară şi să le vorbească oamenilor pe un ton blând, tonul lui 
Buddha care eliberează toate ființele umane de suferință, tonul unui 
bodhisattva. Aşa este Dumnezeu — o figură incredibil de blândă şi măreaţă.” 
Acest şir de idei, opinii şi noţiuni continuă să țâșnească din inima ta în 
număr tot mai mare şi, în cele din urmă, pur și simplu nu mai poţi suporta și 
faci ceva prin care te răzvrăteşti şi te împotriveşti lui Dumnezeu, în ciuda ta. 


În acest fel, eşti ruinat de noţiunile şi închipuirile tale. Din asta putem vedea 


că, indiferent câţi ani ai, atât timp cât ai primit educația culturii tradiționale 
ŞI ai capacitatea mentală a unui adult, inima ta va fi plină de aceste aspecte 
ale moralității culturii tradiționale care, treptat, se vor înrădăcina în tine. Te- 
au dominat deja, iar tu deja trăieşti de mulţi ani conform acestor lucruri. 
Viaţa și însăşi natura ta sunt de mult timp preocupate de aceste aspecte ale 
moralității culturii tradiționale. De exemplu, de la vârsta de cinci sau şase 
ani, ai învăţat să găsești plăcere în a-i ajuta pe ceilalți și să nu-ți însuşești 
banii găsiți pe jos. Aceste lucruri te-au influenţat şi au dictat în întregime 
modul în care te-ai comportat. Acum, ca persoană de vârstă mijlocie, deja 
trăieşti potrivit acestor lucruri de mulți ani; asta înseamnă că ești departe de 
standardele pe care Dumnezeu le cere omului. De când ai acceptat aceste 
zicale despre conduita morală pe care le promovează cultura tradițională, te- 
al abătut din ce în ce mai mult de la cerințele lui Dumnezeu. Diferenţa 
dintre standardele tale de umanitate şi standardele de umanitate impuse de 
Dumnezeu a crescut din ce în ce mai mult. Drept urmare, te-ai îndepărtat tot 
mai mult de Dumnezeu. Nu așa stau lucrurile? Cugetaţi pe îndelete la aceste 


cuvinte. 


Haideţi să avem acum părtăşie despre următoarea zicală privind 
conduita morală — „Fii strict cu tine însuţi şi tolerant cu ceilalți” — ce 
înseamnă această zicală? Înseamnă că ar trebui să ai cerinţe stricte de la tine 
şi să fu îngăduitor cu ceilalți oameni, astfel încât aceştia să vadă cât de 
generos şi mărinimos eşti. Atunci, de ce ar trebui oamenii să facă acest 
lucru? Ce este menit să realizeze? Este realizabil? Este, într-adevăr, o 
expresie naturală a umanității oamenilor? Trebuie să te compromiţi foarte 
mult pentru a accepta asta! Trebuie să fu lipsit de dorințe şi pretenţii, 
cerându-ţi să simți mai puţină bucurie, să suferi un pic mai mult, să plătești 
un preţ mai mare și să munceşti mai mult, astfel încât ceilalti să nu fie 


nevoiţi să se epuizeze. Şi dacă alţii se vaită, se plâng sau nu dau randament, 


nu trebuie să le ceri prea mult — mai mult sau mai puţin este suficient de 
bun. Oamenii cred că acesta este un semn de morală nobilă — dar de ce Mie 
Îmi sună fals? Nu este fals? (Este.) În împrejurări normale, expresia 
naturală a umanităţii unei persoane obişnuite este să fie tolerantă cu sine şi 
strictă cu ceilalți. Acesta este un lucru cert. Oamenii pot percepe problemele 
tuturor celorlalți — „Această persoană este arogantă! Acea persoană este rea! 
Acesta este egoist! Acela superficial în a-şi face datoria! Persoana aceasta e 
atât de leneşă!” — în timp ce gândesc în sinea lor: „Dacă sunt puţin leneș, e 
în regulă. Am un calibru bun. Deşi sunt leneș, fac o treabă mai bună decât 
alții!” Le găsesc cusur celorlalți şi le place să caute nod în papură, dar cu ei 
înşişi sunt toleranţi şi grijulii ori de câte ori este posibil. Nu este aceasta o 
expresie naturală a umanității lor? (Este.) Dacă se aşteaptă ca oamenii să fie 
la înălțimea ideii de a fi „stricți cu ei înşişi şi toleranți cu ceilalți”, la ce 
agonie trebuie să se supună? Chiar ar putea să o îndure? Câţi oameni ar 
reuși să facă asta? (Niciunul.) De ce? (Oamenii sunt egoişti din fire. Ei 
acționează conform principiului: „Fiecare pentru sine şi diavolul să-l ia pe 
cel mai din spate.”) Într-adevăr, omul se naşte egoist, omul este o creatură 
egoistă şi e extrem de dedicat acestei filosofii satanice: „Fiecare pentru sine 
şi diavolul să-l ia pe cel mai din spate.” Oamenii cred că ar fi catastrofal şi 
nefiresc să nu fie egoiști şi să nu aibă grijă de ei înşişi atunci când li se 
întâmplă lucruri. Asta cred oamenii şi aşa acționează. Dacă se aşteaptă ca 
oamenii să nu fie egoiști, să nu aibă cerințe stricte de la ei înşişi și să piardă 
de bunăvoie, în loc să profite de alții, este aceasta o așteptare realistă? Dacă, 
atunci când cineva profită de ei, se aşteaptă ca oamenii să spună cu bucurie: 
„Tu profiti, dar eu nu fac tam-tam din asta. Sunt o persoană tolerantă, nu am 
să te vorbesc de rău și nu am să încerc să mă răzbun pe tine, iar dacă încă 
nu ai profitat suficient de mult, nu ezita să continui” — este o aşteptare 


realistă? Câţi oameni ar putea reuși să facă asta? Așa se comportă omenirea 


coruptă în mod normal? Evident, este anormal ca acest lucru să se întâmple. 
De ce? Deoarece oamenii cu firi corupte, în special cei egoişti şi răi, se 
luptă pentru propriile interese, iar a se gândi la ceilalți cu siguranţă nu-i va 
face să se simtă mulţumiţi. Deci, acest fenomen, atunci când se petrece, este 
o anomalie. „Fu strict cu tine însuți şi tolerant cu ceilalți” — această 
aserțiune despre conduita morală este în mod clar doar o cerinţă care nu 
corespunde nici realităţii, nici umanităţii, care este impusă omului de către 
moraliştii sociali care nu înţeleg umanitatea. Este ca şi cum i-ai spune unui 
şoarece că nu are voie să facă găuri sau unei pisici că nu are voie să prindă 
şoareci. Este corect să ceri aşa ceva? (Nu. Sfidează legile umanităţii.) 
Această cerere clar nu se potriveşte cu realitatea și este foarte deşartă. Sunt 
cei care pretind acest lucru capabili să îl respecte ei înşişi? (Nu.) Se așteaptă 
ca alții să respecte o cerere pe care ei înșiși nu o pot respecta — care este 
problema aici? Nu este un pic iresponsabil? Cel puţin, se poate spune că 
sunt iresponsabili şi vorbesc prostii. Acum, ducând lucrurile un pic mai 
departe, care este natura acestei probleme? (Ipocrizia.) Aşa e, acesta este un 
exemplu de ipocrizie. În mod clar, ei înşişi nu pot accepta să respecte 
această cerere, totuşi, pretind că sunt foarte toleranţi, generoşi şi cu o înaltă 
moralitate — nu este doar ipocrizie? Indiferent cum o încadrezi, aceasta este 
o zicală deşartă care poartă o anumită falsitate, aşa că o vom clasifica drept 
o zicală ipocrită. Este asemănătoare zicalelor promovate de farisei; în 
spatele ei se ascunde un motiv, care este în mod clar să te grozăveşti, să te 
caracterizezi drept o persoană cu o conduită morală nobilă şi să fu lăudat de 
alții ca exemplar și model de conduită morală nobilă. Aşadar, ce fel de 
oameni pot să fie stricți cu ei înşişi și toleranţi cu ceilalți? Sunt profesorii şi 
doctorii capabili să respecte această zicală? Au fost așa-zişii oameni celebri, 
oameni măreți şi înţelepţi precum Confucius, Mencius și Laozi, capabili să 


respecte această zicală? (Nu.) Pe scurt, indiferent cât de ridicolă este această 


zicală pe care a propus-o omul sau dacă această cerere este sau nu 
folositoare, în cele din urmă, e doar o cerință impusă caracterului moral și 
comportamentului oamenilor. Cel puţin, oamenii nu sunt dispuşi să respecte 
această cerinţă şi nu le este ușor să o practice, deoarece este contrară 
standardelor pe care umanitatea normală a omului este capabilă să le atingă. 
Dar, în orice caz, este tot un standard şi o cerinţă privind conduita morală a 
omului care este promovată de cultura tradițională. Chiar dacă: „Fu strict cu 
tine însuţi și tolerant cu ceilalți” este o expresie deșartă pe care puţini o pot 
respecta, este la fel ca: „Nu-ţi însuşi banii găsiţi pe Jos” şi „Găseşte plăcere 
în a-i ajuta pe ceilalți” — indiferent ce motive sau intenţii nutresc oamenii 
care o practică sau dacă un om chiar e capabil să o practice — în orice caz, 
doar pe baza faptului că oamenii care promovează această cerință se 
plasează pe culmea moralității, nu-i face acest lucru aroganți, neprihăniți de 
sine şi cu o rațiune oarecum anormală? Dacă i-ai întreba dacă pot să 
respecte zicala: „Fii strict cu tine însuţi şi tolerant cu ceilalți”, ei ar spune: 
„Desigur!” Şi totuşi, atunci când chiar vor fi obligaţi să o respecte, nu vor 
putea. De ce nu vor fi în stare să o respecte? Pentru că au o fire arogantă, 
satanică. Cere-le să respecte această morală atunci când alții se luptă cu ei 
pentru statut, putere, prestigiu şi profit, şi vezi dacă o pot face. Pur şi simplu 
nu vor putea face acest lucru și chiar vor deveni ostili faţă de tine. Dacă îi 
întrebi: „De ce mai promovezi această zicală, când nici măcar tu nu poți să 
o respecţi? De ce le mai ceri celorlalți să i se conformeze? Nu este o 
ipocrizie din partea ta?”, vor accepta acest lucru? Dacă îi dai în vileag, ei nu 
vor accepta — indiferent cum îi dai în vileag, nu vor accepta şi nu-şi vor 
recunoaşte vina — asta arată că nu sunt oameni buni. Tonul moral ridicat pe 
care-l folosesc, în ciuda faptului că nu se pot conforma propriilor cerințe, 


arată doar că pe bună dreptate sunt numiţi mari impostori Și ipocriți. 


„Fii strict cu tine însuţi şi tolerant cu ceilalți”, la fel ca şi-n cazul 
zicalelor: „Nu-ţi însuşi banii găsiți pe Jos” și „Găseşte plăcere în a-i ajuta pe 
ceilalți”, este una dintre acele cerințe pe care cultura tradițională o are cu 
privire la conduita morală a oamenilor. În acelaşi mod, indiferent dacă o 
persoană poate atinge sau exercita această conduită morală, aceasta tot nu 
este standardul sau norma pentru măsurarea umanităţii sale. Este posibil să 
fii cu adevărat capabil să fii strict cu tine însuţi și tolerant cu ceilalți şi să ai 
standarde deosebit de înalte. S-ar putea să fu integru şi să te gândești mereu 
la alții și să îi respecţi, fără să fu egoist şi să-ţi cauţi propriile interese. Poţi 
să pari deosebit de generos şi altruist şi să ai un puternic simț al 
responsabilităţi sociale şi moralitate socială. Personalitatea şi calităţile tale 
nobile pot fi dezvăluite celor apropiaţi şi celor pe care îi întâlneşti şi cu care 
interacționezi. Comportamentul tău poate să nu le dea niciodată altora 
niciun motiv să te învinovățească sau să te critice, reușind în schimb să 
stârnească laude generoase şi chiar admiraţie. Oamenii te pot considera o 
persoană cu adevărat strictă cu ea însăși și tolerantă cu ceilalți. Totuși, 
acestea nu sunt altceva decât comportamente externe. Sunt gândurile şi 
dorințele din adâncul inimii tale în concordanţă cu aceste comportamente 
externe, cu aceste acţiuni pe care le trăieşti în exterior? Răspunsul este nu, 
nu sunt. Motivul pentru care poţi să acționezi în acest fel este că există un 
motiv ascuns. Care este acel motiv, mai exact? Ai putea suporta ca acest 
motiv să fie dezvăluit? Cu siguranță nu. Asta dovedeşte că acest motiv este 
ceva de nemenţionat, ceva întunecat și rău. Acum, de ce este acest motiv de 
nemenționat şi rău? Din cauza faptului că umanitatea oamenilor este 
guvernată şi mânată de firile lor corupte. Toate gândurile omenirii, 
indiferent dacă oamenii le transpun în cuvinte sau le exteriorizează, sunt 
incontestabil dominate, controlate şi manipulate de firile lor corupte. Drept 


urmare, toate motivele și intențiile oamenilor sunt sinistre şi rele. Indiferent 


dacă oamenii sunt capabili să fie stricți cu ei înșiși și toleranți cu ceilalți, 
sau dacă exprimă sau nu perfect această morală la exterior, este inevitabil ca 
ea să nu aibă control sau influență asupra umanității lor. Aşadar, ce 
controlează umanitatea oamenilor? Firile lor corupte, umanitatea-esenţă pe 
care o au şi care se ascunde sub morala: „Fii strict cu tine însuţi şi tolerant 
cu ceilalți” — aceasta este adevărata lor natură. Adevărata natură a unei 
persoane este umanitatea-esenţă pe care o are. Şi în ce constă umanitatea- 
esență? Constă, în principal, în preferinţele ei, ceea ce urmăreşte, viziunea 
sa asupra vieţii și sistemul ei de valori, precum şi atitudinea ei față de 
adevăr şi Dumnezeu şi aşa mai departe. Numai aceste lucruri reprezintă cu 
adevărat umanitatea-esență a oamenilor. Se poate spune cu siguranță că 
majoritatea oamenilor care-și impun să împlinească morala de a fi „stricți 
cu ei înșiși şi toleranți cu ceilalți” sunt obsedati de statut. Mânaţi de firile 
lor corupte, nu se pot abține să nu urmărească prestigiul în rândul 
oamenilor, importanţa socială şi statutul în ochii celorlalți. Toate aceste 
lucruri sunt legate de dorinţa lor de statut şi sunt urmărite sub acoperirea 
bunei lor conduite morale. Şi cum se înfăptuiesc aceste lucruri pe care le 
urmăresc? Provin în întregime din firile lor corupte şi sunt conduse de 
acestea. Aşadar, oricum ar fi, dacă un om împlinește sau nu morala de a fi 
„strict cu el însuși și tolerant cu ceilalţi” şi dacă o face sau nu la perfecțiune, 
acest lucru nu poate schimba deloc umanitatea-esenţă pe care o are. Prin 
deducție, asta înseamnă că nu-şi poate schimba în niciun fel viziunea asupra 
vieţii sau sistemul de valori şi nu-şi poate ghida atitudinile şi perspectivele 
asupra tuturor felurilor de oameni, evenimente și lucruri. Nu aşa stau 
lucrurile? (Ba da.) Cu cât un om este mai capabil de a fi strict cu sine şi 
tolerant cu ceilalți, cu atât e mai bun la a se preface, a se deghiza şi a-i 
induce în eroare pe alţii cu un comportament bun și cuvinte plăcute şi cu 


atât mai înșelător şi mai ticălos este din fire. Cu cât este mai mult acest tip 


de persoană, cu atât devin mai profunde dragostea sa și urmărirea statutului 
şi a puterii. Oricât de măreaţă, glorioasă şi corectă pare conduita lui morală 
exterioară şi oricât de plăcut ar fi pentru oameni să o vadă, urmărirea 
nespusă din adâncul inimii lui, precum și natura-esenţă pe care o are şi chiar 
ambițiile personale pot izbucni din el în orice moment. Prin urmare, oricât 
de bună este conduita lui morală, nu poate ascunde umanitatea-esență 
intrinsecă sau ambițiile şi dorințele personale. Nu poate ascunde hidoasa lui 
natură-esenţă, care nu iubeşte lucrurile pozitive, care este scârbită de adevăr 
şi-l urăște. Aşa cum arată aceste fapte, zicala: „Fii strict cu tine însuţi și 
tolerant cu ceilalți” este mai mult decât absurdă — îi dă în vileag pe acei 
oameni ambiţioşi care încearcă să folosească astfel de cuvinte și 
comportamente pentru a-şi ascunde ambițiile şi dorințele de nemenționat. 
Puteţi compara acest lucru cu unii dintre antihriștii și oamenii răi din 
biserică. Pentru a-şi consolida statutul şi puterea în cadrul bisericii şi pentru 
a dobândi o reputaţie mai bună printre ceilalți membri, ei sunt capabili să 
sufere şi să plătească un preţ în timp ce își îndeplinesc îndatoririle şi pot 
chiar să renunţe la munca și familiile lor şi să vândă tot ce au, ca să se 
sacrifice pentru Dumnezeu. În unele cazuri, preţul pe care îl plătesc şi 
suferința pe care o îndură atunci când se sacrifică pentru Dumnezeu 
depăşesc lucrurile cărora le poate ţine piept o persoană obişnuită; sunt 
capabili să întruchipeze un spirit de lepădare de sine extremă pentru a-și 
menţine statutul. Totuşi, indiferent cât de mult suferă sau ce preţ plătesc, 
niciunul dintre ei nu protejează mărturia lui Dumnezeu sau interesele casei 
Lui şi nici nu practică potrivit cuvintelor lui Dumnezeu. Scopul pe care îl 
urmăresc este doar acela de a obţine statut, putere şi recompense din partea 
lui Dumnezeu. Nimic din ceea ce fac ei nu are nici cea mai mică legătură cu 
adevărul. Indiferent cât de stricți sunt cu ei înşişi și cât de toleranți sunt faţă 


de ceilalți, care va fi finalul lor, în cele din urmă? Ce va gândi Dumnezeu 


despre ei? Le va stabili El finalul pe baza comportamentelor exterioare bune 
pe care le trăiesc? Cu siguranţă nu o va face. Oamenii îi privesc şi îi judecă 
pe ceilalți pe baza acestor comportamente şi manifestări şi, pentru că nu pot 
vedea esenţa altor oameni, ajung să fie înşelați de ei. Dumnezeu, însă, nu 
este niciodată înșelat de om. El nu va lăuda şi nu-Şi va aduce aminte de 
conduita morală a oamenilor pentru că au putut să fie stricți cu ei înşişi ȘI 
toleranţi cu ceilalţi. În schimb, El îi va condamna pentru ambițiile lor şi 
pentru căile pe care le-au parcurs în urmărirea statutului. Prin urmare, cei 
care urmăresc adevărul ar trebui să aibă discernământ asupra acestui criteriu 
de evaluare a oamenilor. Ar trebui să nege şi să abandoneze întru totul acest 
standard absurd şi să discearnă oamenii conform cuvintelor lui Dumnezeu 
şi adevărurilor-principii. În principal, ar trebui să analizeze dacă o persoană 
iubește lucrurile pozitive, dacă este capabilă să accepte adevărul şi dacă se 
poate supune suveranităţii şi rânduirilor lui Dumnezeu, precum și calea pe 
care o alege şi pe care merge, şi să clasifice pe baza acestor lucruri ce fel de 
persoană este şi ce fel de umanitate are. Este prea ușor să se producă greșeli 
şi erori atunci când oamenii îi judecă pe ceilalți pe baza standardului: „Fii 
strict cu tine însuţi şi tolerant cu ceilalți.” Dacă discerni și priveşti greșit o 
persoană bazându-te pe principii şi zicale care vin de la om, atunci vei 
încălca adevărul şi I te vei împotrivi lui Dumnezeu în această privință. De 
ce? Motivul este că baza opiniilor tale despre oameni va fi greșită şi 
incompatibilă cu adevărul şi cuvintele lui Dumnezeu — poate fi chiar opusă 
şi contrară acestora. Dumnezeu nu evaluează umanitatea oamenilor pe baza 
afirmației despre conduita morală: „Fu strict cu tine însuţi și tolerant cu 
ceilalți”, aşa că dacă tu încă insiști să judeci moralitatea oamenilor şi să 
stabileşti ce fel de persoane sunt în conformitate cu acest criteriu, atunci ai 
încălcat complet adevărurile-principii şi sigur vei comite erori și vei da 


naştere unor greşeli şi abateri. Nu aşa stau lucrurile? (Ba da.) Odată ce 


oamenii pricep aceste lucruri, la un anumit nivel, vor avea cel puţin o 
înţelegere a bazei, principiilor şi criteriilor pe baza cărora Dumnezeu 
priveşte oamenii şi lucrurile — vei avea cel puţin o înţelegere şi apreciere a 
modului în care abordează Dumnezeu aceste lucruri. Așadar, ce zici din 
perspectiva ta? Ar trebui să ştii cel puţin care este baza corectă pentru a 
privi o persoană și care criteriu pentru a-i privi pe oameni este în 
concordanţă cu adevărul şi faptele reale și categoric nu va duce la erori sau 
abateri. Dacă într-adevăr ai să înţelegi limpede aceste chestiuni, vei avea 
discernământ asupra acestor aspecte ale culturii tradiționale, precum și 
asupra diferitelor afirmaţii, teorii şi moduri ale omului de a-i privi pe 
oameni, şi vei putea să renunţi de tot la aceste aspecte ale culturii 
tradiţionale și la toate diversele zicale şi opinii care provin de la om. În 
acest fel, vei vedea şi discerne oamenii pe baza adevărurilor-principu şi, 
într-o anumită măsură, vei fi compatibil cu Dumnezeu și nu te vei răzvrăti 
împotriva Lui, nu I te vei împotrivi şi nici nu I te vei opune. Pe măsură ce 
vei atinge treptat compatibilitatea cu Dumnezeu, vei căpăta o perspectivă 
din ce în ce mai clară asupra esenţelor oamenilor şi lucrurilor şi vei găsi 
confirmarea acestui fapt în cuvintele lui Dumnezeu. Vei vedea că diferitele 
afirmaţii ale lui Dumnezeu care dezvăluie omenirea, precum și 
caracterizările şi definițiile Sale în privinţa ei sunt în regulă şi că toate sunt 
adevărul. Desigur, pe măsură ce vei găsi confirmarea acestui lucru, vei 
dobândi din ce în ce mai multă credință şi cunoaştere a lui Dumnezeu şi a 
cuvintelor Sale şi vei deveni din ce în ce mai sigur că spusele lui Dumnezeu 
sunt adevărul şi realitatea pe care omul ar trebui să o trăiască. Nu în asta 
constă procesul de acceptare şi dobândire a adevărului? (Ba da.) Acesta este 


procesul de acceptare şi dobândire a adevărului. 


Scopul urmăririi adevărului este de a accepta adevărul drept propria 


viață. Când oamenii sunt capabili să accepte adevărul, umanitatea şi viaţa 


lor lăuntrică încep să se schimbe treptat şi, în cele din urmă, această 
transformare este răsplata lor. În trecut, priveai oamenii și lucrurile conform 
culturii tradiționale, dar acum ţi-ai dat seama că era greșit şi nu vei mai 
privi lucrurile din acea perspectivă sau nu vei mai privi nicio persoană pe 
baza a ceea ce dictează cultura tradițională. Așadar, pe ce bază vei privi 
acum oamenii şi lucrurile? Dacă nu ştii, asta demonstrează că încă nu ai 
acceptat adevărul. Dacă știi deja conform căror adevăruri-principii ar trebui 
să priveşti oamenii și lucrurile, dacă poţi să-ți afirmi cu acuratețe și clar 
baza, calea, criteriile şi principiile și dacă poţi, de asemenea, să discerni și 
să abordezi oamenii conform acestor adevăruri-principii, atunci adevărul a 
început deja să aibă efect în tine, îţi îndrumă gândurile şi domină 
perspectiva din care priveşti oamenii şi lucrurile. Asta dovedeşte că 
adevărul s-a înrădăcinat deja în tine şi a devenit viaţa ta. Aşadar, cum te va 
ajuta, în cele din urmă, efectul pe care îl are adevărul asupra ta? Nu va 
influența modul în care te comporti, calea pe care o alegi și direcția ta în 
viață? (Ba da.) Dacă va fi în stare să influenţeze modul în care te comporți 
şi calea pe care mergi, atunci nu va influenţa relaţia ta cu Dumnezeu? (O va 
influenţa.) Ce rezultat va avea faptul că adevărul influenţează relația ta cu 
Dumnezeu? Vei deveni mai apropiat sau mai distant? (Voi deveni mai 
apropiat de Dumnezeu.) Cu siguranţă vei deveni mai apropiat de El. Când 
vei deveni mai apropiat de Dumnezeu, vei fi mai dispus să-L urmezi şi să te 
pleci înaintea Lui sau vei crede fără tragere de inimă în existența Lui, 
împiedicat de îndoieli şi neînțelegeri? (Voi fi dispus să-L urmez pe 
Dumnezeu şi să mă plec înaintea Lui.) Asta este sigur. Așadar, cum vei 
obține această disponibilitate? Vei găsi confirmarea cuvintelor lui 
Dumnezeu în viaţa ta reală; adevărul va începe să aibă efect în interiorul tău 
şi vei găsi confirmarea lui. În procesul de desfășurare a tuturor lucrurilor, 


sursa ascunsă a tuturor acestor lucruri va fi confirmată în tine, iar tu vei 


descoperi că este întru totul conformă cuvintelor lui Dumnezeu. Vei 
confirma că toate cuvintele lui Dumnezeu sunt adevărul, iar acest lucru îți 
va spori credinţa în El. Cu cât ai mai multă credință în Dumnezeu, cu atât 
relația ta cu El va deveni mai normală, vei fi din ce în ce mai dispus să 
acționezi ca o fiinţă creată şi să-L consideri pe Dumnezeu ca Suveran al tău, 
iar părțile din tine care se supun lui Dumnezeu vor fi tot mai multe. Ce 
părere ai despre această îmbunătăţire a relației tale? Este grozavă, nu-i așa? 
Acesta este rezultatul unui parcurs bun și pozitiv de dezvoltare. Atunci, care 
vor fi consecinţele unui parcurs de dezvoltare rău şi ostil? (Credinţa mea în 
existenţa lui Dumnezeu va deveni din ce în ce mai slabă şi voi avea 
neînţelegeri şi îndoieli cu privire la Dumnezeu.) Cel puţin, acestea vor fi 
consecințele. Nu vei primi confirmare în nicio privinţă şi nu numai că nu 
vei obţine adevărul în credinţa ta, ci îţi vei forma şi tot felul de noţiuni — Îl 
vei înţelege greșit pe Dumnezeu, Îi vei face reproşuri, te vei păzi de El și, în 
cele din urmă, Îl vei tăgădui. Dacă ÎI tăgăduiești pe Dumnezeu în inima ta, 
vei mai putea să-L urmezi? (Nu.) Nu îți vei mai dori să-L urmezi. Ce se va 
întâmpla ulterior? Îţi vei pierde interesul pentru ceea ce face şi spune 
Dumnezeu. Când Dumnezeu va spune: „Sfârşitul omenirii se apropie”, tu 
vei răspunde: „Nu văd nimic!” Nu ÎI vei crede. Când Dumnezeu va spune: 
„Vei obține o destinație bună după ce vei urmări adevărul”, vei răspunde: 
„Unde este această destinaţie bună despre care vorbeşti? Nu o văd!” Vei fi 
dezinteresat. Când Dumnezeu va spune: „Trebuie să acționezi ca o 
adevărată fiinţă creată”, vei răspunde: „Există vreun beneficiu în a acţiona 
ca o adevărată fiinţă creată? Câte binecuvântări pot obține din asta? Chiar 
pot obține binecuvântări făcând asta? Are legătură cu obținerea 
binecuvântărilor?” Când Dumnezeu va spune: „Trebuie să accepţi şi să te 
supui suveranității lui Dumnezeu!”, vei răspunde: „Ce suveranitate? De ce 


nu pot să simt suveranitatea lui Dumnezeu? Dacă Dumnezeu chiar 


domneşte suveran, de ce mi-a permis să trăiesc în sărăcie? De ce mi-a 
permis să mă îmbolnăvesc? Dacă Dumnezeu domneşte suveran, de ce 
lucrurile sunt întotdeauna atât de dificile pentru mine?” Inima ta va fi plină 
de nemulțumiri, iar tu nu vei crede nimic din ceea ce spune Dumnezeu. 
Acest lucru va demonstra lipsa ta de credinţă adevărată în Dumnezeu. Şi, de 
aceea, când vei întâmpina diverse probleme, nu vei face decât să te plângi, 
fără cea mai mică fărâmă de supunere. Aşa vei ajunge la acest final ostil. 
Unii oameni spun: „Din moment ce Dumnezeu domnește suveran, ar trebui 
să mă ajute să mă însănătoșesc imediat după boală. Ar trebui să mă ajute să 
realizez tot ceea ce îmi doresc. De ce viaţa mea este acum plină de neplăceri 
şi suferință?” Ei şi-au pierdut credința în Dumnezeu şi au rămas fără cea 
mai mică urmă din credința vagă pe care au avut-o cândva — a dispărut 
complet. Aceasta este consecinţa odioasă şi urmarea rea a tuturor acestor 
lucruri. Vreţi să ajungeţi în acest punct? (Nu.) Cum poti evita să te cobori la 
acest nivel? Trebuie să depui efort când vine vorba de adevăr — cheia și 
calea pentru toate acestea se află în adevăr şi în cuvintele lui Dumnezeu. 
Dacă vei depune efort când vine vorba de cuvintele lui Dumnezeu şi de 
adevăr, fără să-ţi dai seama, vei începe să vezi mai clar calea pe care ai 
învăţat-o de la Dumnezeu și pe care te-a îndrumat, şi vei vedea esența 
oamenilor, evenimentelor și lucrurilor orchestrate de Dumnezeu. Cu fiecare 
pas al acestei experienţe, vei descoperi treptat principiile şi baza pentru a 
privi oamenii şi lucrurile şi pentru a te comporta şi a acționa conform 
cuvintelor lui Dumnezeu. Acceptând şi ajungând să înţelegi adevărul, vei 
găsi principiile şi căile de practică în oamenii, evenimentele şi lucrurile pe 
care le întâlneşti. Dacă vei practica în conformitate cu aceste căi, cuvintele 
lui Dumnezeu te vor pătrunde şi vor deveni viața ta şi, fără să îţi dai seama, 
vei începe să trăieşti sub suveranitatea şi orchestrările lui Dumnezeu. Când 


vei trăi sub suveranitatea şi orchestrările Sale, vei învăţa fără să-ţi dai seama 


cum să priveşti oamenii şi lucrurile conform cuvintelor lui Dumnezeu și vei 
vedea lucrurile din postura, perspectiva şi viziunea potrivită; rezultatele 
opiniilor tale despre lucruri vor fi conform cuvintelor lui Dumnezeu și 
adevărului şi îți vor permite să te apropii din ce în ce mai mult de 
Dumnezeu şi să fii tot mai însetat de adevăr. Totuşi, dacă nu urmăreşti 
adevărul sau nu depui eforturi în privinţa adevărului şi dacă nu ai niciun 
interes pentru acesta, atunci este greu de zis în ce punct vei ajunge. În cele 
din urmă, cel mai rău rezultat posibil este atunci când oamenii nu reuşesc să 
vadă acțiunile lui Dumnezeu sau să-l simtă suveranitatea, oricât încearcă să 
creadă în El; este atunci când nu reușesc să perceapă atotputernicia și 
înţelepciunea lui Dumnezeu, indiferent câte lucruri experimentează. În 
astfel de cazuri, oamenii doar vor admite că sunt adevărul cuvintele pe care 
le exprimă Dumnezeu, dar nu vor vedea nicio speranţă de a fi mântuiți, cu 
atât mai puţin vor vedea că firea lui Dumnezeu este dreaptă şi sfântă, şi vor 
simţi întotdeauna că a lor credinţă în Dumnezeu este tulbure. Asta arată că 
ei nu au atins adevărul sau mântuirea lui Dumnezeu și că nu au câștigat 
nimic după ani de zile de credință în Dumnezeu. Aceasta încheie părtăşia 
Mea despre cea de-a treia zicală: „Fii strict cu tine însuţi şi tolerant cu 


ceilalți.” 


Care este cea de-a patra afirmație privind conduita morală? 
(Răsplăteşte răul cu bine.) Oare au oamenii anumite intenţii atunci când 
răsplătesc răul cu bine? Nu fac ei un pas înapoi, pentru a-şi uşura situația? 
Nu este acesta un mod conciliant de a trata lucrurile? Oamenii nu vor să se 
lase prinși într-un ciclu nesfârşit al răzbunării, ci îşi doresc să faciliteze 
lucrurile, pentru a putea trăi puţin mai liniștiți. Viaţa unei persoane nu este 
deosebit de lungă şi, indiferent dacă trăieşte până la o sută sau câteva sute 
de ani, i se pare că viaţa este scurtă. Se gândeşte toată ziua la răzbunare şi 


masacru, lumea ei lăuntrică e plină de neliniște şi duce o viaţă nefericită. 


Aşadar, încearcă să găsească o modalitate de a duce o viaţă mai fericită, mai 
veselă şi de a se trata corect — ceea ce înseamnă să răsplătească răul cu bine. 
Este inevitabil ca oamenii să nu se jignească unii pe alții şi să nu fie 
victimele uneltirilor celuilalt în timpul vieții lor; sunt mereu afectați de 
emoții răzbunătoare şi amare și au existenţe destul de sărace, aşadar, de 
dragul climatului social şi al stabilității şi unităţii, şi având aceste lucruri 
drept motivaţie, moraliştii promovează în lume acest criteriu moral. Ei îi 
avertizează pe oameni să nu răsplătească răul cu rău şi să se abțină de la ură 
şi masacru, îndemnându-i, în schimb, să înveţe să răsplătească răul cu bine. 
Chiar dacă cineva te-a rănit în trecut, ei spun că nu ar trebui să te răzbuni pe 
acea persoană, ci mai degrabă ar trebui să o ajuţi, să uiţi de greșelile ei din 
trecut, să interacționezi cu ea în mod normal şi să o corectezi încet, disipând 
vrăjmăşia dintre voi şi obținând o relație armonioasă. Nu va duce acest 
lucru, în general, la armonie în societate? Ei spun că, indiferent cine te-a 
jignit, fie că este vorba despre un membru al familiei, un prieten, un vecin 
sau un coleg de muncă, trebuie să îi răsplăteşti răul cu bine și să te abţii de 
la a purta ranchiună. Pretind că, dacă toată lumea este capabilă să facă asta, 
va fi exact cum spun oamenii: „Dacă toată lumea dăruieşte puţină dragoste, 
lumea va deveni un loc minunat.” Oare aceste afirmaţii nu se bazează pe 
închipuiri? Un loc minunat? De parcă s-ar putea! Uitaţi-vă la cine conduce 
lumea asta şi cine corupe omenirea. Ce schimbare poate într-adevăr să 
aducă afirmaţia despre conduita morală: „Răsplăteşte răul cu bine”? Nu 
poate schimba nimic. Ca şi celelalte, această afirmație impune anumite 
cerințe calității morale a oamenilor sau le impune anumite reglementări. 
Cere ca aceştia să se abțină de la a recurge la ură și masacru atunci când se 
confruntă cu ura şi masacrul din partea altor oameni și să-i trateze calm pe 
oamenii care le fac rău, cu un temperament echilibrat, și să apeleze la 


conduita lor morală pentru a disipa acea dușmănie şi acel masacru și pentru 


a reduce cantitatea de sânge vărsat. Această zicală despre conduita morală 
este, desigur, eficientă pentru oameni într-o anumită măsură; poate să 
potolească dușmănia și resentimentele şi poate să reducă numărul crimelor 
din răzbunare, într-o anumită măsură; şi poate să aibă un anumit efect 
pozitiv asupra climatului social, ordinii publice și armoniei sociale, dar ce 
precondiţii există ca această zicală să aibă acest efect? Există precondiţii 
semnificative în ceea ce privește mediul social. Una este rațiunea și 
judecata normală pe care o au oamenii. Oamenii se gândesc: „Este mai mult 
sau mai puţin puternică decât mine această persoană pe care vreau să mă 
răzbun? Dacă mă voi răzbuna pe ea, voi putea să-mi ating scopul? Dacă mă 
voi răzbuna şi o voi omorî, îmi voi semna propria condamnare la moarte?” 
Ei cântăresc mai întâi consecinţele. După ce se gândesc bine, majoritatea 
oamenilor își dau seama: „Are relaţii bune, multă influență socială şi este 
feroce şi crudă, așa că, deşi mi-a făcut rău, nu pot să mă răzbun pe ea. 
Trebuie să înghit în tăcere insulta. Dar dacă voi avea vreodată şansa de a mă 
răzbuna pe ea în această viață, o voi face.” Conform zicalelor populare: 
„Cel care nu caută răzbunare nu este bărbat” şi „Niciodată nu este prea 
târziu pentru un gentleman să se răzbune.” Oamenii încă nutresc astfel de 
filosofii pentru interacțiuni lumești. Filosofia pentru interacțiuni lumești de 
a răsplăti răul cu bine este respectată de oameni, într-o anumită privință, 
deoarece este direct legată de mediul social şi de corupția profundă a 
omului — a apărut din cauza noțiunilor și a judecăților rațiunii oamenilor. 
Când majoritatea lor se confruntă cu astfel de situaţii, pot doar să înghită 
insultele în tăcere şi să răsplătească răul cu bine, la exterior, lăsând deoparte 
ura și vendetele. Un alt motiv pentru care oamenii păstrează această 
filosofie pentru interacțiuni lumești este că, în unele cazuri, există un 
dezechilibru mare de putere între cele două părți implicate, astfel încât 


partea nedreptăţită nu îndrăzneşte să caute răzbunarea şi este forțată să 


răsplătească răul cu bine, deoarece nu mai poate face nimic altceva. Dacă ar 
fi să se răzbune, ar putea pune în pericol viaţa întregii sale familii, iar 
consecinţele acestui lucru sunt de neimaginat. În astfel de cazuri, oamenii 
consideră că este de preferat, pur și simplu, să continue să trăiască înghițind 
insulta. Totuşi, procedând astfel, și-au depăşit resentimentele? Este vreo 
persoană capabilă să uite ranchiuna? (Nu.) Mai ales în cazurile foarte grave 
de ranchiună, de exemplu atunci când o persoană ţi-a ucis rude apropiate, ți- 
a distrus familia şi ţi-a făcut numele de ruşine, determinându-te să dai curs 
unei duşmănii profunde faţă de ea — nimeni nu poate să renunțe la o astfel 
de ranchiună. Este o parte a umanităţii şi un lucru pe care umanitatea nu-l 
poate depăși. În astfel de situaţii, oamenii simt instinctiv sentimente de ură 
— acest lucru este foarte normal. Indiferent dacă apar din cauza 
impetuozităţii, a instinctului sau a conştiinţei, în orice caz, este o reacție 
normală. Până şi câinii se apropie de oamenii care îi tratează bine și îi 
hrănesc sau îi ajută în mod regulat şi încep să aibă încredere în ei, 
dispreţuindu-i, în acelaşi timp, pe cei care îi abuzează şi îi maltratează — și 
asta nu este tot, îi vor disprețui chiar şi pe oamenii care miros sau vorbesc 
precum cei care i-au abuzat. Vezi tu, chiar şi câinii au acest instinct, ca să 
nu mai spun de oameni! Având în vedere că oamenii au o minte mult mai 
complexă decât animalele, este perfect normal ca aceştia să simtă dușmănie 
atunci când se confruntă cu crime din răzbunare sau cu un tratament 
nedrept. Totuşi, din mai multe motive şi din cauza unor circumstanţe 
particulare, oamenii sunt adesea forţaţi să apeleze la concesii, să înghită 
insulte şi să suporte temporar lucrurile, dar asta nu înseamnă că își doresc 
sau sunt capabili să răsplătească răul cu bine. Ceea ce tocmai am spus se 
bazează pe perspectiva umanităţii şi pe reacţiile instinctuale ale omului. 
Dacă analizăm acum acest lucru din perspectiva realității obiective a 


societății, în cazul în care un om nu ar răsplăti răul cu bine şi, în schimb, s- 


ar răzbuna şi ar comite o crimă, care ar fi consecinţele? Ar fi tras la 
răspundere din punct de vedere legal, ar putea fi reținut, condamnat la 
închisoare și, eventual, chiar şi pedepsit cu moartea. Pe baza acestui fapt, 
putem concluziona că, fie că este din cauza perspectivei umanităţii, fie din 
cauza puterii restrictive a societății şi a legii, atunci când oamenii au parte 
de un tratament nedrept şi crime din răzbunare, nicio persoană nu este 
capabilă să scoată ura din mintea sau adâncul inimii sale. Chiar şi atunci 
când sunt victime ale unor vătămări uşoare, cum ar fi atacul verbal, 
ridiculizarea sau batjocura, oamenii tot nu sunt capabili să răsplătească răul 
cu bine. Este capacitatea de a răsplăti răul cu bine o manifestare normală a 
umanităţii? (Nu.) Aşadar, atunci când o persoană este hărțuită sau rănită, de 
ce are nevoie umanitatea ei și care este cerința ei minimă? Ar spune cineva 
cu veselie şi bucurie: „Dă-i înainte şi hărțuieşte-mă! Eşti puternic şi rău, 
poţi să mă hărţuieşti cum vrei, iar eu îţi voi răsplăti răul cu bine. Îmi vei 
înțelege caracterul și moralitatea nobilă şi, cu siguranţă, eu nu mă voi 
răzbuna pe tine şi nici nu-mi voi forma vreo părere despre tine. Nu mă voi 
supăra pe tine — doar voi lua totul ca pe o glumă. Indiferent cât de mult îmi 
insultă caracterul, îmi rănesc mândria sau îmi dăunează intereselor lucrurile 
pe care le spui, totul este în regulă și ar trebui să te simţi liber să zici orice 
vrei.” Există astfel de oameni? (Nu.) Absolut nimeni nu este cu adevărat 
capabil să renunțe la ranchiună — deja se descurcă bine dacă trece un timp 
fără să-şi ucidă inamicul, din răzbunare. Așadar, nimeni nu este cu adevărat 
capabil să răsplătească răul cu bine şi, chiar dacă oamenii practică această 
conduită morală, o fac pentru că au fost forţaţi să acţioneze în acest fel, din 
cauza constrângerilor unor circumstanţe specifice la momentul respectiv 
sau pentru că întregul exemplu a fost, de fapt, inventat şi fictiv. În 
împrejurări normale, atunci când oamenii cad pradă unor persecuții sau 


abuzuri grave, vor purta ranchiună şi vor deveni răzbunători. Singura 


împrejurare în care cineva ar putea să nu fie conştient sau să nu răspundă la 
propria ură ar fi dacă acea ură ar fi prea mare și ar suferi un șoc atât de grav, 
încât ar ajunge să-și piardă memoria sau raţiunea. Însă nicio persoană care 
are umanitate şi rațiune normală nu şi-ar dori să fie tratată cu insulte, 
discriminare, discreditare, batjocură, ironie, tachinare, vătămare şi aşa mai 
departe, sau să meargă atât de departe încât să-şi calce în picioare și să-și 
necinstească demnitatea şi caracterul; nicio persoană nu ar fi bucuroasă să-i 
răsplătească, în mod ipocrit, cu o conduită morală pe cei care i-au jignit sau 
rănit anterior — nimeni nu este capabil să facă asta. Astfel, această aserțiune 
cu privire la conduita morală de a răsplăti răul cu bine pare a fi foarte slabă, 


anemică, deșartă şi lipsită de sens pentru omenirea coruptă. 


Dacă privim acest lucru din perspectiva conştiinţei și rațiunii 
umanității normale, indiferent cât de corupt este un om și indiferent dacă 
este un om rău sau unul care are o umanitate relativ bună, toți speră că alții 
îi vor trata bine și cu un nivel elementar de respect. Dacă un om ar începe să 
te flateze şi să te linguşească fără niciun motiv, te-ar face fericit? Ţi-ar 
plăcea? (Nu.) De ce nu ti-ar plăcea? Te-ai simţi ca şi cum ai fi păcălit? Te-ai 
gândi: „[i se pare că sunt un copil de trei ani? Cum de nu reuşesc să înțeleg 
de ce simți nevoia să-mi spui aceste lucruri? Sunt atât de bun cum spui tu? 
Am făcut vreunul dintre acele lucruri? Ce scop are toată flatarea asta 
nesăbuită? Cum de nu ești dezgustat de tine însuţi?” Oamenilor nu le place 
să audă cuvinte flatante; ei le consideră un fel de insultă. În afară de 
respectul standard, cum și-ar dori oamenii să fie tratați de ceilalți? (Cu 
sinceritate.) A le cere oamenilor să-i trateze pe ceilalți cu sinceritate ar fi 
imposibil — dacă se abţin să-i hărțuiască pe alţii, este deja destul de bine. A 
le cere oamenilor să nu se hărţuiască unii pe alții este o cerinţă relativ 
obiectivă. Oamenii speră că ceilalți îi vor respecta, nu îi vor intimida şi, cel 


mai important, că îi vor trata corect. Speră că alţii nu îi vor hărțui atunci 


când vor fi vulnerabili, că nu îi vor ostraciza atunci când greșelile lor vor fi 
date în vileag și că nu îi vor flata și linguşi în mod constant. Oamenii 
consideră dezgustătoare aceste tipuri de comportamente şi îşi doresc doar să 
fie tratați corect — nu așa stau lucrurile? A-i trata pe ceilalți în mod corect 
este un ideal relativ pozitiv în lumea omului şi în sfera gândirii sale. De ce 
spun asta? Gândiţi-vă: de ce tuturor oamenilor le place de Bao Zheng? 
Oamenilor le place să urmărească desene în care Bao Zheng rezolvă cazuri, 
chiar dacă acestea sunt fictive şi întru totul inventate. De ce le mai plac 
oamenilor? De ce mai sunt dispuşi să le urmărească? Pentru că, în lumea lor 
ideală, în sfera gândirii şi în adâncul inimii lor, toți îşi doresc o lume 
pozitivă şi puţin mai bună. Ei vor ca omul să poată trăi într-un mediu social 
relativ corect şi drept, într-o lume în care tuturor le este garantat acest lucru. 
În acest fel, cel puţin, atunci când ai fi hărțuit de forţe malefice, ar exista un 
loc în care justiţia este sprijinită, unde ai putea depune o plângere cu privire 
la nemulțumirile tale, unde ai avea dreptul să te plângi şi, în cele din urmă, 
unde nedreptăţile pe care le-ai suferit ar ieşi puţin la iveală. În această 
societate şi omenire, ar exista un loc în care ai putea să-ți reabilitezi numele 
şi să te fereşti de a suporta vreodată vreo umilință sau vreo nemulţumire. 
Nu este aceasta societatea ideală a omului? Nu acesta e lucrul după care 
tânjeşte fiecare persoană? (Ba da.) Acesta este visul oricărei persoane. 
Oamenii speră că vor fi tratați corect — nu vor să fie subiectul unui 
tratament nedrept sau să nu aibă unde să se plângă dacă sunt trataţi incorect, 
iar asta li se pare foarte supărător. Se poate spune că, în viaţa reală, 
standardul şi cerința impusă conduitei morale a omului: „Răsplăteşte răul cu 
bine” este foarte departe de realitatea corupției omenirii. Aşadar, această 
cerință impusă conduitei morale a omului nu se apropie de voinţa lui şi este 
foarte departe de realitatea obiectivă şi de viaţa reală. Este o afirmație 


propusă de idealişti care nu înțeleg lumile interioare ale oamenilor 


defavorizaţi care au fost nedreptății și umiliți — aceşti idealiști nu înţeleg 
măsura în care aceşti oameni au fost nedreptățiți și măsura în care 
demnitatea şi caracterele lor au fost insultate şi nici măcar cât de mult le-a 
fost ameninţată siguranța personală. Ei nu înţeleg acele realități și, totuși, 
cer ca aceste victime să se împace cu atacatorii lor şi să se abțină de la a se 
răzbuna pe ei, spunând lucruri precum: „Te-ai născut pentru a fi maltratat şi 
trebuie să îţi accepţi soarta. Te-ai născut în cea mai de jos clasă a societăţii 
şi eşti asemenea unui sclav. Te-ai născut pentru a fi condus de alții — nu ar 
trebui să te răzbuni pe cei care ți-au făcut rău şi, în schimb, ar trebui să 
răsplăteşti răul cu bine. Ar trebui să-ți joci rolul pentru binele climatului 
social şi al armoniei societății şi să-ți aduci contribuţia în societate, afişând 
energia ta pozitivă şi cea mai bună conduită morală.” Toate acestea sunt 
spuse clar ca să scuze exploatarea claselor inferioare de către eşaloanele 
superioare ale societății și clasele conducătoare, ca să le ofere acest confort 
şi ca să liniştească inimile şi emoţiile celor defavorizați în favoarea lor. Nu 
acesta este obiectivul faptului de a spune astfel de lucruri? (Ba da.) Dacă 
sistemele juridice şi sociale ale fiecărei țări, precum și sistemele și 
reglementările fiecărei rase şi ale fiecărui clan ar fi corecte şi strict aplicate, 
ar mai fi necesar să promovăm această zicală neobiectivă care contravine 
legilor umanităţii? Nu ar fi necesar. Zicala: „Răsplăteşte răul cu bine” 
tocmai a fost clar promovată drept cale şi oportunitate pentru clasele 
conducătoare şi acei oameni răi care au autoritate și putere de a-i exploata şi 
călca în picioare pe cei defavorizaţi. Totodată, pentru a împăciui clasele 
defavorizate şi a le împiedica să caute răzbunare sau să devină ostile față de 
bogaţi, elite şi clasa conducătoare, aceşti aşa-ziși gânditori şi educatori se 
poziţionează în culmea supremației morale, promovând această zicală sub 
pretextul de a cere ca toată lumea să practice o bună conduită morală. Oare 


nu creează acest lucru şi mai multe contradicții în societate? Cu cât mai 


mult suprimi oamenii, cu atât mai nedreaptă se dovedeşte a fi societatea. 
Dacă societatea ar fi cu adevărat corectă şi dreaptă, ar mai fi necesar să 
judecăm şi să avem cerințe de la comportamentului moral al oamenilor 
folosind această zicală? În mod clar, acest lucru e cauzat de faptul că în 
societate sau în rândul omenirii nu există dreptate. Dacă răufăcătorii ar 
putea fi pedepsiţi de lege sau dacă aceia cu bani şi putere ar fi, de asemenea, 
răspunzători în faţa legii, atunci zicala: „Răsplăteşte răul cu bine” nu ar fi 
validă şi nu ar exista. Câţi oameni de rând ar putea face rău unui funcționar 
de stat? Câţi oameni săraci ar fi în stare să facă rău celor bogați? Le-ar fi 
greu să facă asta. Astfel, zicala: „Răsplăteşte răul cu bine” se adresează în 
mod clar oamenilor de rând, săracilor şi claselor inferioare — este o zicală 
imorală şi nedreaptă. De exemplu, dacă ai cere unui oficial guvernamental 
să răsplătească răul cu bine, el ți-ar spune: „Ce rău trebuie să răsplătesc? 
Cine ar îndrăzni să se pună cu mine? Cine ar îndrăzni să mă jignească? Cine 
ar îndrăzni să-mi spună «nu»? Voi omorî pe oricine îmi spune nu — îi voi 
extermina întreaga familie şi toate rudele!” Vezi, oficialii nu au ce rău să 
răsplătească, așa că zicala: „Răsplătește răul cu bine” nici măcar nu există 
pentru ei. Dacă îi spui: „Trebuie să practici această conduită morală de a 
răsplăti răul cu bine, trebuie să ai această conduită morală”, el îţi va 
răspunde: „Sigur, pot face asta.” Aceasta este o minciună înșelătoare, de la 
un cap la altul. În orice caz, „Răsplăteşte răul cu bine” este, în esență, doar 
o zicală promovată de moraliştii sociali ca modalitate de a împăciui clasele 
inferioare şi, mai mult decât atât, este o zicală promovată pentru a înrobi 
clasele inferioare. Este promovată pentru a stabiliza mai mult autoritatea 
clasei conducătoare, pentru a atrage favorurile clasei conducătoare şi a 
perpetua înrobirea claselor inferioare, astfel încât acestea să nu se plângă, 
chiar dacă sunt înrobite de generaţii. De aici, putem observa că, în acest tip 


de societate, legile şi sistemele sunt în mod clar nedrepte; acest tip de 


societate nu este guvernată de adevăr și nu este condusă de adevăr, Justiție 
sau dreptate. În schimb, este guvernată de răul şi puterea omului, indiferent 
cine lucrează ca funcționari de stat. Dacă oamenii de rând ar fi funcționari, 
situația ar fi la fel. Aceasta este esența acestui sistem social. „Răsplătește 
răul cu bine” dezvăluie această realitate. Sintagma are în mod clar o 
anumită conotație politică — este o cerință impusă conduitei morale a 
omului, pentru a întări dominația şi înrobirea claselor inferioare de către 


cele conducătoare. 


Cerinţa ca oamenii să răsplătească răul cu bine nu numai că nu este în 
concordanţă cu nevoile sau cerinţele normale ale umanităţii sau cu 
demnitatea și caracterul umanităţii, ci, fireşte, este și cu atât mai puţin un 
standard adecvat pentru a evalua calitatea umanităţii unei persoane. Această 
cerinţă este foarte departe de umanitatea reală; nu doar că este de nerealizat, 
ci, de la bun început, nu ar fi trebuit niciodată promovată. Este doar o zicală 
şi o strategie folosită de clasa conducătoare pentru a-și întări stăpânirea şi 
controlul asupra maselor. Fireşte, Dumnezeu nu a promovat niciodată acest 
tip de zicală, fie în Epoca Legii, Epoca Harului sau în Epoca actuală a 
Împărăției, iar Dumnezeu nu a folosit niciodată acest tip de metodă, zicală 
sau cerință ca bază pentru a evalua calitatea umanităţii oamenilor. Acest 
lucru se datorează faptului că, indiferent dacă un om este moral sau imoral, 
şi indiferent cât de bună sau rea ar fi conduita lui morală, Dumnezeu ia în 
considerare doar esenţa lui — aceste zicale despre conduita morală pur și 
simplu nu există în sfera lui Dumnezeu. Astfel, zicala despre conduita 
morală: „Răsplăteşte răul cu bine” nu este validă în casa lui Dumnezeu și nu 
merită analizată. Indiferent dacă răsplăteşti răul cu bine sau dacă răsplăteşti 
răul cu răzbunarea, cum ar trebui să vadă credincioșii în Dumnezeu 
problema „răsplătirii răului”? Cu ce atitudine şi din ce punct de vedere ar 


trebui să privească şi să abordeze această chestiune? Dacă o persoană 


comite în biserică un act rău, casa lui Dumnezeu are propriile decrete 
administrative şi principii pentru tratarea acelei persoane — nu este nevoie 
ca cineva să se răzbune pentru victimă sau să o apere de nedreptate. Nu este 
nevoie de asta în casa lui Dumnezeu, iar biserica se va ocupa în mod firesc 
de problemă, conform principiilor. Aceasta este o realitate care poate fi atât 
constatată, cât şi întâlnită de oameni. Ca să o spun foarte clar şi precis: 
biserica are principii potrivit cărora să se ocupe de oameni, iar casa lui 
Dumnezeu are decrete administrative. Dar, atunci, cum rămâne cu 
Dumnezeu? În ceea ce-L priveşte pe Dumnezeu, orice persoană care face 
rău va fi pedepsită în mod corespunzător, iar Dumnezeu va dicta când şi 
cum va fi pedepsită. Principiile lui Dumnezeu de pedeapsă sunt absolut 
inseparabile de firea şi esenţa Sa. Dumnezeu are o fiinţă dreaptă şi de 
neofensat, are măreție şi mânie şi toți cei care comit răul vor fi pedepsiţi în 
mod corespunzător de El. Acest lucru este mult mai important decât legile 
omului, depăşeşte omenirea şi toate legile lumești. Nu numai că este corect, 
rezonabil şi în concordanţă cu dorințele umanităţii, dar nici nu are nevoie de 
aplauzele şi confirmarea tuturor. Nu îţi cere să judeci chestiunile de pe 
culmea supremaţiei morale. Când Dumnezeu face aceste lucruri, El are 
propriile principii şi momentul Său. Ar trebui lăsat la latitudinea lui 
Dumnezeu să acţioneze după cum doreşte, iar oamenii ar trebui să se abțină 
de la a se amesteca, întrucât acest lucru nu are nimic de-a face cu ei. Ce le 
cere Dumnezeu oamenilor cu privire la chestiunea „răsplătirii răului”? Să 
nu acţioneze sau se răzbune pe alții din cauza impetuozităţii. Ce ar trebui să 
faci dacă un om te jignește, te hărţuieşte sau chiar doreşte să te rănească? 
Există principii pentru a gestiona astfel de lucruri? (Da.) Există soluții și 
principii pentru aceste lucruri şi o bază în cuvintele lui Dumnezeu și în 
adevăr. Indiferent de orice altceva, zicala despre conduita morală: 


„Răsplăteşte răul cu bine” nu este nici un standard după care să judeci 


calitatea umanităţii oamenilor. Cel mult, dacă o persoană este capabilă să 
răsplătească răul cu bine, se poate spune că este relativ tolerantă, simplă, 
bună şi generoasă, că nu este meschină şi că are o conduită morală 
acceptabilă. Totuşi, poate fi evaluată şi judecată calitatea umanităţii acestei 
persoane pe baza acestei zicale? Nu, categoric nu. Trebuie să ținem cont și 
de ceea ce urmăreşte, de calea pe care merge, de atitudinea ei faţă de adevăr 
şi lucruri pozitive şi aşa mai departe. Acesta este singurul mod de a judeca 


în mod corect dacă are sau nu umanitate. 
Aici se încheie părtășia noastră de astăzi. 

Ce înseamnă să urmăreşti adevărul (7) 


În ultima vreme, am avut părtăşie despre tot felul de zicale din cultura 
tradițională privind conduita morală. Referitor la anumite zicale, am avut 
multă părtăşie. Au oare acest subiect şi acest conținut vreo legătură cu 
adevărul? (Da.) Crede cineva că acestea nu par să aibă legătură cu 
adevărul? Dacă da, atunci acea persoană are într-adevăr un calibru slab și 
nu are câtuşi de puţin discernământ. A fost uşor de înţeles părtășia Mea 
despre acest subiect? (Da.) Dacă nu aş fi avut părtăşie și nu aș fi disecat în 
acest fel, aţi fi confundat cu adevărul aceste zicale despre conduita morală 
pe care oamenii le consideră relativ pozitive şi le-aţi fi susținut în 
continuare? În primul rând, pot spune sigur că majoritatea oamenilor 
consideră aceste zicale ca fund lucruri pozitive, în acord cu umanitatea, că 
s-ar cuveni să fie respectate și că sunt în concordanţă cu rațiunea, conştiinţa, 
cerințele, noțiunile și altele asemenea legate de umanitate. Se poate spune 
că, înainte să am părtăşie pe această temă, aproape toți considerau aceste 
diverse zicale despre conduita morală ca fiind pozitive şi în acord cu 
adevărul. După ce ați auzit părtășia şi disecarea Mea, sunteţi capabili acum 
să faceţi diferența dintre aceste zicale despre conduita morală şi adevăr? 
Aveţi acest tip de discernământ? Unii vor spune: „Nu pot să fac diferența 
între ele, dar, în orice caz, după ce am auzit părtăşia lui Dumnezeu, văd 
acum că există o diferenţă între aceste lucruri şi adevăr. Ele nu pot să ia 
locul adevărului şi, cu atât mai puţin se poate spune că sunt pozitive sau că 
reprezintă adevărul. Bineînţeles, ar fi imposibil să le considerăm ca fund 
conforme cuvintelor şi cerinţelor lui Dumnezeu sau criteriilor adevărului. 
Nu există nicio legătură între ele şi cuvintele lui Dumnezeu, cerințele Lui 
sau criteriile adevărului. Una peste alta, indiferent dacă se conformează 


conştiinţei și rațiunii umanității, eu nu mai venerez aceste lucruri în inima 


mea şi nu le mai consider ca fiind adevărul.” Asta arată că, în inima 
oamenilor, aceste aspecte ale culturii tradiționale nu mai au rolul de a-i 
îndruma. Când vor auzi aceste zicale despre conduita morală, în 
subconștient, ei vor face diferenţa dintre ele şi adevăr şi, cel mult, le vor 
considera ceva ce oamenii aprobă în conștiința lor. Cu toate acestea, ei ştiu 
că zicalele acestea sunt, totuşi, diferite de adevăr şi că nu pot, categoric, să-l 
înlocuiască. Odată ce oamenii vor pricepe esența acestor zicale despre 
conduita morală, vor înceta să le considere drept adevăruri și să le respecte, 
să le venereze sau să le caute ca atare — acesta este efectul de bază atins. Ce 
efecte pozitive are înțelegerea tuturor acestor lucruri asupra urmăririi 
adevărului de către oameni? Cu siguranță va avea efecte pozitive, însă 
amploarea acestora va depinde de măsura în care înţelegi adevărul sau de 
cât de mult adevăr cunoşti. Ţinând cont de aceste lucruri, în mod clar e 
necesar să disecăm aspectele culturii tradiționale pe care le susțin oamenii și 
care se conformează noțiunilor acestora. Cel puţin, efectul acestei disecări 
va fi acela de a-i ajuta pe oameni să ajungă la o înţelegere pură a adevărului 
şi de a-i împiedica să fi făcut eforturi în zadar sau să meargă pe calea greşită 


în urmărirea adevărului. Acestea sunt efecte care pot fi atinse. 


Ultima dată, subiectul părtășiei şi disecării noastre l-au constituit patru 
zicale despre conduita morală, şi anume: „Nu-ţi însuși banii găsiți pe jos”, 
„Găseşte plăcere în a-i ajuta pe ceilalți”, „Fii strict cu tine însuţi și tolerant 
cu ceilalți” și „Răsplăteşte răul cu bine”. Astăzi, vom continua prin părtăşia 
despre alte zicale. Cultura tradițională chineză a propus multe aserțiuni 
explicite despre conduita morală — indiferent de epoca sau de perioada 
istoriei în care au fost inițial prezentate aceste aserțiuni, toate au fost 
transmise până în prezent și s-au înrădăcinat bine în inimile oamenilor. 
Odată cu trecerea timpului şi apariția treptată a lucrurilor noi, omul a propus 


multe aserțiuni noi şi diverse despre conduita morală. Aceste aserțiuni sunt, 


în principiu, cerințe pentru caracterul moral şi comportamentul oamenilor. 
Sunteţi toți mai mult sau mai puţin lămuriţi cu privire la cele patru zicale 
legate de conduita morală despre care am avut părtăşie data trecută? (Da.) 
Haideţi acum să continuăm cu părtășia despre următoarea zicală: „O 
bunătate primită ar trebui răsplătită cu recunoştinţă.” În cultura tradiţională 
chineză, ideea că o bunătate primită ar trebui răsplătită cu recunoştinţă 
reprezintă unul dintre criteriile clasice pentru a judeca moralitatea sau 
imoralitatea conduitei unei persoane. Când evaluăm dacă umanitatea unui 
om este bună sau rea și cât de morală este conduita lui, unul dintre repere 
este măsura în care întoarce favorurile sau ajutorul pe care îl primeşte — 
dacă este sau nu o persoană care răsplăteşte cu recunoştinţă bunătatea pe 
care a primit-o. În cultura tradiţională chineză și în cea a umanităţii, 
oamenii tratează acest lucru ca pe o unitate de măsură importantă a 
conduitei morale. Dacă cineva nu înţelege că o bunătate primită ar trebui 
răsplătită cu recunoștință şi este nerecunoscător, atunci e considerat a fi 
lipsit de conștiință şi nevrednic de a se crea legături cu acesta şi ar trebui 
desconsiderat, disprețuit sau respins de toţi. Pe de altă parte, dacă o 
persoană chiar înțelege că o bunătate primită ar trebui răsplătită cu 
recunoștință, dacă este recunoscătoare şi întoarce favorurile şi ajutorul pe 
care le primeşte cu toate mijloacele pe care le are la dispoziție, este 
considerată o persoană care are conștiință şi umanitate. Dacă cineva 
primește beneficii sau ajutor de la o altă persoană, dar nu le răsplăteşte sau 
exprimă doar puţină recunoştinţă cu un simplu „mulţumesc” şi nimic mai 
mult, ce va crede cealaltă persoană? S-ar putea simţi stânjenită? Ar putea 
gândi: „Acel tip nu merită să fie ajutat, nu este o persoană bună. Dacă așa 
răspunde când l-am ajutat atât de mult, atunci nu are conştiinţă sau 
umanitate și nu merită să mă asociez cu el”? Dacă s-ar întâlni din nou cu 


acest gen de persoană, ar mai ajuta-o? Nici măcar nu şi-ar dori s-o facă. La 


rândul vostru, în circumstanţe similare, nu v-aţi întreba dacă într-adevăr se 
cuvine să ajutați sau nu? Lecţia pe care ați fi învăţat-o din experienţa 
anterioară ar fi fost: „Nu pot să ajut chiar pe oricine — trebuie să înţeleagă că 
o bunătate primită ar trebui răsplătită cu recunoştinţă. Dacă este genul 
nerecunoscător care nu mă va răsplăti pentru ajutorul pe care l-am oferit, 
atunci ar fi mai bine să nu ajut.” Nu acesta ar fi punctul vostru de vedere 
asupra acestei chestiuni? (Ba da.) În general, atunci când oamenii îi ajută pe 
alţii, ce cred ei, exact, despre fapta lor? Au anumite aşteptări sau cerinţe de 
la persoana pe care o ajută? Spune cineva: „Ie ajut fără să aştept nicio 
compensație. Nu vreau să câștig nimic de la tine. Să te ajut atunci când 
întâmpini dificultăți este ceea ce se cuvine să fac şi este datoria mea. 
Indiferent dacă între noi există o relație și dacă vei putea să mă răsplăteşti 
sau nu în viitor, eu doar îmi fac datoria esențială ca persoană obişnuită şi nu 
voi cere nicio răsplată. Pentru mine nu contează dacă mă răsplătești sau 
nu”? Chiar există oameni care spun astfel de lucruri? Chiar dacă există, sunt 
pur şi simplu inventaţi şi nu se potrivesc realităţii. În romanele istorice 
chinezești există foarte multe personaje eroice inventate, iar protagoniștii 
inventaţi de ţara marelui balaur roşu în societatea modernă sunt şi ei fictivi. 
Deşi oamenii au existat, poveştile despre ei au fost născocite. Analizând 
situația pe baza acestor fapte, ai înţeles acum clar originea zicalei: „O 
bunătate primită ar trebui răsplătită cu recunoştinţă”, acest criteriu de 
judecată a conduitei morale a oamenilor şi de la cine derivă? Poate că unii 
nu sunt tocmai lămuriţi în acest sens. În cadrul acestei rase umane corupte, 
toți oamenii au un fel de ideal şi anumite așteptări de la societate. Ce 
aşteptări au? „Dacă toată lumea dăruiește puţină dragoste, lumea va deveni 
un loc minunat.” Pe lângă aceste așteptări, oamenii speră şi să fie răsplătiți 
ŞI compensati pentru inimile lor iubitoare și preţul pe care îl plătesc. Pe de o 


parte, aceasta poate fi o compensație în sens material, cum ar fi nişte bani 


cadou sau o recompensă materială. Pe de altă parte, ar putea însemna 
compensație în sens spiritual, adică una care să le aducă oamenilor 
împlinire spirituală prin oferirea unei recompense care să le consolideze 
reputația şi care conferă un titlu precum „muncitor model”, „model moral” 
sau „exemplu moral”. În societatea umană, aproape toţi au acest tip de 
aşteptări de la societate şi lume — toți speră să fie oameni buni, să meargă pe 
calea cea dreaptă și să întindă o mână de ajutor celor care au nevoie, 
permițându-le oamenilor să primească ajutor şi să obțină anumite beneficii. 
Ei speră că aceia care primesc ajutorul lor îşi vor aminti de la cine l-au 
primit și cum le-a fost de folos. Desigur, speră şi că, atunci când ei înşişi 
vor avea nevoie, va fi cineva acolo care să le întindă o mână de ajutor. Pe de 
o parte, atunci când cineva are nevoie de sprijin, speră că unii oameni îi vor 
arăta iubirea pe care o au în inima lor; pe de altă parte, speră că, atunci când 
cei care-şi arată iubirea din inimă vor trăi vremuri grele, vor primi Şi ei 
ajutorul de care au nevoie. Oamenii așteaptă aşa ceva de la societate şi lume 
— de fapt, scopul lor final este ca omenirea să trăiască într-o societate 
armonioasă, paşnică şi stabilă. Cum au apărut aceste aşteptări? Aceste 
aşteptări şi aserţiunea asociată lorl™ au apărut în mod natural, întrucât 
oamenii nu se simt în siguranţă și fericiți în acest tip de mediu social. Prin 
urmare, oamenii au început să evalueze conduita morală a unui individ şi 
noblețea caracterului său pe baza faptului că i-a răsplătit sau nu pe alții 
pentru bunătatea lor şi a zicalei: „O bunătate primită ar trebui răsplătită cu 
recunoştinţă”, care este un criteriu de evaluare a conduitei morale a 
oamenilor, apărut din această situație. Nu este destul de ciudat cum a apărut 
această zicală? (Ba da.) În epoca actuală, omul nu caută şi nu acceptă 
adevărul şi a devenit scârbit de el. Oamenii se află într-o stare haotică și, cu 
toate că trăiesc unii cu alții, niciunul nu știe clar ce responsabilități ar trebui 


să ducă la îndeplinire, ce îndatoriri s-ar cuveni să îndeplinească şi ce loc ar 


trebui să-şi asume şi ce punct de vedere ar trebui să adopte atunci când 
privesc oamenii și lucrurile. În plus, nu sunt lămuriţi nici în privinţa 
responsabilităților şi a îndatoririlor pe care le au față de societate și nu sunt 
siguri din ce poziţie sau perspectivă ar trebui să privească şi să abordeze 
societatea. Le lipsesc o explicaţie şi un verdict exact pentru tot ce se petrece 
în lume şi nu reuşesc să găsească acea cale dreaptă de practică în măsură să 
le dicteze cum să se comporte și să acţioneze. În faţa unei lumi care este din 
ce în ce mai întunecată, înspăimântătoare, plină de lupte, vendete, războaie 
şi tot felul de tratamente nedrepte, oamenii tânjesc după venirea 
Mântuitorului şi o aşteaptă nerăbdători. Totuși, nu sunt deloc interesați de 
adevăr și nimeni nu-L caută activ pe Dumnezeu sau lucrarea Sa. Chiar dacă 
aud cuvântările lui Dumnezeu, ei nu le caută şi cu atât mai puţin le acceptă. 
Toţi oamenii trăiesc în această stare de neajutorare şi simt că societatea este 
incredibil de nedreaptă şi chiar nesigură. Tuturor li s-a făcut extrem de 
lehamite de această societate şi de această lume şi toți sunt plini de 
duşmănie faţă de ele, dar, în ciuda duşmăniei lor, tot speră că, într-o zi, 
societatea se va îmbunătăți. Cum arată pentru ei o societate îmbunătățită? Ei 
îşi imaginează o societate în care luptele și vendetele nu mai există, în care 
toți interacționează armonios, unde nimeni nu are sentimentul că este ţinut 
în frâu şi nimeni nu e supus suferinţei sau piedicilor vieţii, în care toți pot 
duce o viață relaxată, neîngrădită, confortabilă și fericită, în care 
interacționează normal cu alții, îi tratează corect şi, bineînţeles, sunt tratați 
corect de alții. Pentru că în această lume și printre oameni, corectitudinea 
nu a existat niciodată. Între oameni există doar lupte și vendete, niciodată 
armonie. Aşa au stat mereu lucrurile, indiferent de perioada istorică. În faţa 
acestui context şi a condiţiilor societale brutale, nicio persoană nu știe cum 
să rezolve aceste probleme, cum să soluţioneze luptele şi vendetele dintre 


oameni sau oricare dintre situaţiile inechitabile și nedrepte care apar în 


societate. În mintea lor, ei dezvoltă acest tip de viziune utopică tocmai din 
cauza existenţei acestor probleme și a faptului că oamenii nu ştiu cum să le 
rezolve, din ce poziţie sau perspectivă ar trebui să încerce să le rezolve sau 
ce metodă ar trebui să folosească pentru asta. În această viziune utopică, 
oamenii sunt capabili să trăiască împreună în armonie, iar societatea și 
semenii lor tratează corect pe toată lumea. Toţi speră că „respectul 
oamenilor pentru ceilalți va fi, în schimb, înzecit;, dacă mă ajuţi, te voi 
răsplăti; şi, când vei avea nevoie de ajutor, în societate vor exista mulți 
oameni care vor putea să-ți dea o mână de ajutor şi să îşi îndeplinească 
responsabilitățile sociale; iar când eu voi avea nevoie de sprijin, cei pe care 
i-am sprijinit înainte îmi vor veni în ajutor. Aceasta ar trebui să fie o 
societate în care oamenii se ajută reciproc.” Oamenii cred că numai aşa pot 
să trăiască fericiţi, armonios şi într-o societate stabilă şi pașnică. Cred că, 
numai astfel, luptele dintre oameni pot fi complet eradicate şi soluționate. 
Consideră că aşteptările şi idealurile pe care le nutresc în adâncul inimii lor 
pentru societatea umană se vor materializa odată ce aceste probleme vor fi 


rezolvate. 


În societatea non-credincioşilor există un cântec popular intitulat 
„Mâine va fi mai bine”. Oamenii speră mereu că lucrurile se vor îmbunătăţi 
în viitor — nu este nimic rău în asta — dar, în realitate, chiar vor fi lucrurile 
mai bune mâine? Nu, este imposibil; lucrurile nu pot decât să se 
înrăutățească, deoarece omenirea devine din ce în ce mai rea, iar lumea este 
din ce în ce mai întunecată. În rândul omenirii, nu numai că din ce în ce mai 
puțini oameni răsplătesc cu recunoștință bunătatea pe care o primesc, dar, 
totodată, tot mai mulți sunt nerecunoscători şi muşcă mâna care îi hrănește. 
Aceasta, în schimb, este realitatea situației de acum. Nu este aşa? (Ba da.) 
Cum au ajuns lucrurile astfel? De ce criteriul conduitei morale: „O bunătate 


primită ar trebui răsplătită cu recunoştinţă”, promovat de moralişti, 


educatori şi sociologi, nu a avut un efect restrictiv asupra oamenilor? 
(Pentru că oamenii au firi corupte.) Pentru că oamenii au firi corupte. Însă 
ştiu asta acei moralişti, educatori şi sociologi? (Nu.) Ei nu ştiu că, de fapt, 
cauza principală a vendetelor şi a luptelor dintre oameni nu este o problemă 
legată de conduita lor morală, ci, mai degrabă, de firile lor corupte. Oamenii 
nu înţeleg criteriile după care se cuvine să se comporte. Cu alte cuvinte, nu 
ştiu cum să se comporte corect şi care sunt principiile şi căile 
comportamentale. În plus, toți oamenii au firi corupte și naturi satanice, 
trăiesc de dragul profitului şi îşi pun interesele pe primul loc. Drept urmare, 
problema vendetelor şi a luptelor dintre oameni se tot agravează. Pot 
asemenea oameni corupți să respecte criteriile de conduită morală, precum: 
„O bunătate primită ar trebui răsplătită cu recunoștință”? Luând în 
considerare că oamenii şi-au pierdut până şi rațiunea şi conștiința 
elementară, cum pot ei să răsplătească cu recunoştinţă bunătatea pe care o 
primesc? Dumnezeu i-a călăuzit dintotdeauna pe oameni, a pregătit toate 
cele necesare pentru supraviețuirea lor, i-a aprovizionat cu lumina soarelui, 
cu aer, hrană, apă şi așa mai departe, dar câţi dintre ei Îi sunt recunoscători? 
Câţi dintre ei sunt capabili să perceapă dragostea adevărată a lui Dumnezeu 
pentru omenire? Există mulți credincioşi care, deşi se bucură atât de mult de 
harul lui Dumnezeu, se înfurie, Îl ocărăsec pe Dumnezeu şi se plâng de 
nedreptatea Cerului de îndată ce Dumnezeu nu le împlinește dorințele o 
dată sau de două ori. Nu aşa sunt oamenii? Chiar dacă există anumiţi 
indivizi care pot răsplăti cu recunoştinţă bunătatea pe care o primesc de la 
unii oameni, ce probleme va rezolva asta? Desigur, oamenii care au propus 
această zicală despre conduita morală au avut intenţii bune — au fost 
motivaţi doar de speranța că oamenii ar putea să pună capăt vrăjmășiei 
dintre ei, să evite conflictele, să se ajute unii pe alţii, să trăiască în armonie, 


să se influenţeze reciproc pentru a se corecta, să fie cordiali unii cu alţii și 


să se unească pentru a se ajuta la nevoie. Ce societate minunată ar fi dacă 
omenirea ar putea intra într-o asemenea stare, dar, din păcate, o asemenea 
societate nu va exista niciodată, pentru că societatea este doar suma totală a 
tuturor indivizilor corupți care o alcătuiesc. Din cauza corupției omului, 
societatea devine tot mai întunecată şi rea, iar idealul omului ca societatea 
să fie armonioasă nu se va împlini niciodată. De ce această societate ideală 
nu poate deveni niciodată realitate? Dintr-o perspectivă fundamentală şi 
teoretică, o astfel de societate nu poate exista din cauza firilor corupte ale 
omului. În realitate, comportamentele bune de moment, faptele singulare de 
bună conduită morală şi manifestările temporare de dragoste, ajutor, sprijin 
faţă de ceilalți şi aşa mai departe pur şi simplu nu pot înlătura firile corupte 
ale omului. Desigur, și mai important e că aceste lucruri nu pot răspunde la 
întrebările legate de modul în care s-ar cuveni să se comporte oamenii și 
cum ar trebui să meargă pe calea corectă în viaţă. Având în vedere că aceste 
probleme nu pot fi rezolvate, va fi posibil ca această societate să ajungă la 
starea armonioasă pe care o idealizează şi la care speră oamenii? În esenţă, 
este doar un vis nefondat şi şansele ca asta să se întâmple sunt slabe. 
Susţinând scrierile morale şi educându-i pe oameni, aceşti moralişti 
încearcă să-i încurajeze să folosească buna conduită morală pentru a-i ajuta 
pe alţii şi a avea o influenţă care să-i corecteze pe ceilalți, cu scopul de a 
influenţa și îmbunătăţi societatea. Totuşi, este corectă sau greşită această 
idee, această aspirație a lor? Cu siguranță este greşită şi nu poate fi 
realizată. De ce spun asta? Pentru că ei înţeleg doar comportamentele, 
gândurile și punctele de vedere ale oamenilor și conduita lor morală, dar nu 
înţeleg absolut nimic atunci când vine vorba de probleme mai profunde, 
cum ar fi esenţa și firile corupte ale omului, sursa corupției lui şi cum să 
înlăture firile corupte ale omului. Drept urmare, ei propun criterii nesăbuite 


de conduită morală, precum: „O bunătate primită ar trebui răsplătită cu 


recunoştinţă.” Apoi, speră să folosească acest tip de zicală, acest tip de 
criteriu privind conduita morală, pentru a influența omenirea şi generații 
după generaţii, pentru a schimba criteriile comportamentale ale omului şi 
direcția şi scopurile comportamentelor lui, totodată transformând treptat 
climatului social şi schimbând relațiile dintre oameni şi pe cele dintre 
conducători şi cei conduși. Ei cred că, odată ce aceste relaţii se vor schimba, 
societatea nu va mai fi atât de nedreaptă şi atât de plină de lupte, vrăjmășie 
şi măceluri. Acest lucru va fi de un oarecare folos oamenilor de rând, care 
vor obține un mediu de viaţă social echitabil şi vor duce vieți mai 
mulţumitoare, relativ vorbind. Însă cei mai mari beneficiari nu vor fi 
oamenii de rând, ci mai degrabă conducătorii, clasa conducătoare şi 
aristocrații din fiecare epocă. Aceste aşa-zise personaje distinse şi așa-zişi 
înţelepţi care promovează doctrinele morale folosesc în mod continuu 
aceste doctrine morale, pe care omenirea le percepe ca fiind relativ nobile și 
în concordanță cu umanitatea și simțul conștiinței lor, pentru a-i educa şi 
influența pe oameni şi pentru a le schimba perspectiva morală, astfel încât 
să trăiască în mod voluntar într-un mediu social civilizat sau care are 
anumite standarde morale. Într-o privinţă, acest lucru e benefic pentru viaţa 
zilnică a oamenilor de rând, deoarece face mediul social în care trăiesc mai 
armonios, mai paşnic şi mai civilizat. Într-o altă privinţă, acest lucru creează 
şi condiții mai favorabile ca poporul să fie guvernat de conducători. Aceste 
zicale care transmit criterii pentru conduita morală sunt în concordanță cu 
ideile şi noțiunile majorității oamenilor și, totodată, se conformează 
viziunilor utopice ale oamenilor despre un viitor glorios. Fireşte, în 
promovarea acestor zicale, principala lor intenţie este de a crea condiţii mai 
favorabile guvernării. În astfel de condiţii, oamenii de rând nu vor cauza 
probleme, vor trăi în armonie şi fără conflicte şi toţi vor putea să respecte, 


de bunăvoie, criteriile morale care guvernează comportamentul social. 


Simplu spus, intenția promovării acestor zicale este de a face astfel încât 
subiecții guvernaţi ai statului, masele comune, să acţioneze cu supunere și 
în mod corespunzător sub constrângerile criteriilor morale ale societăţii, să 
înveţe să se supună regulilor și să devină cetăţeni docili. Oare conducătorii 
nu ar fi, atunci, relativ în largul lor şi liniștiți? Dacă ei nu ar trebui să-şi facă 
griji că masele se ridică împotriva lor şi le uzurpă autoritatea, oare asta nu 
ar da naștere la o aşa-zisă societate armonioasă? Nu ar consolida acest lucru 
puterea politică a conducătorilor? Practic, aceasta este originea acestor 
scrieri morale şi acesta e contextul în care au apărut. Pentru a o spune cu 
mărinimie, unele criterii de bază pentru moralitatea socială au fost 
formulate tocmai pentru a reglementa comportamentele şi conduita morală 
a maselor. Adică, aceste zicale sunt de dragul indivizilor; în esenţă, sunt de 
fapt promovate de dragul stabilității societăţii şi a ţării şi ca să le permită 
conducătorilor să guverneze mult timp, pentru vecie. Acesta este adevăratul 
scop al aşa-zişilor moraliști care promovează cultura tradițională. De fapt, 
conducătorilor nu le pasă de bunăstarea maselor şi, chiar şi atunci când pare 
că le pasă, o fac doar pentru a-şi menţine stabilitatea puterii politice. Le 
pasă doar de propria fericire, de stabilitatea puterii şi a statutului lor, de 
capacitatea lor de a conduce veşnic masele și de posibilitatea de a conduce 
şi mai multe țări, cu scopul eventual de a prelua controlul întregii lumi. 
Acestea sunt motivele şi intențiile regilor diavoli. De pildă, unii oameni 
spun: „Ne tragem dintr-un lung șir de ţărani care au trudit ca angajaţi pe 
termen lung pentru moșieri şi care nu au avut niciodată pământ pe care să-l 
numească al lor. După înfiinţarea RPC, Partidul Comunist i-a doborât pe 
moșieri şi capitalişti, ne-a dat propria parcelă şi, din ţărani, am devenit 
proprietari. Le datorăm totul celor din Partidului Comunist, ei sunt 
salvatorii poporului chinez și trebuie să le răsplătim cu recunoştinţă 


bunătatea şi să nu fim nerecunoscători. Unii vor să se ridice împotriva 


Partidului Comunist — cât de ingrați sunt! Nu mușcă ei mâna care îi 
hrănește? Oamenii nu ar trebui să fie atât de lipsiți de conştiinţă şi să-şi uite 
rădăcinile!” Implicaţia acestei afirmaţii este că, indiferent în ce mediu de 
viaţă trăieşti în prezent, indiferent de tipul de tratament la care ai fost supus 
şi dacă drepturile tale de om sunt garantate sau nu, sau dacă dreptul tău de a 
trăi ţi-a fost ameninţat sau luat, trebuie să îţi aminteşti mereu să răsplăteşti 
cu recunoştinţă bunătatea pe care ai primit-o şi să nu-ți uiţi rădăcinile. Nu ar 
trebui să te comporți ca o persoană urâcioasă şi ingrată şi ar trebui să 
răsplăteşti continuu și perpetuu bunătatea, fără a aştepta nicio remuneratie. 
Oare oamenii ca aceştia nu trăiesc şi acum ca niște sclavi? Ei cred că, în 
trecut, au fost sclavi ai moşierilor şi ai capitaliştilor, dar oare capitaliştii și 
moșierii chiar i-au exploatat pe oamenii de rând? Oare ţăranii chiar aveau 
un trai mai rău atunci, în comparaţie cu oamenii de acum? Nu, aceasta este 
o minciună scornită de Partidul Comunist. Faptele şi realitatea situației ies 
acum la lumină, puţin câte puţin. Aserţiunea lor potrivit căreia capitaliştii au 
exploatat sudoarea şi truda atâtor oameni de rând şi povestea „Fetei cu părul 
alb” sunt toate născociri și minciuni — nimic nu este adevărat. Care este 
scopul acestor născociri şi falsități? Să-i facă pe oameni să-i urască pe acei 
moşieri şi capitalişti, să aducă mereu elogii Partidului Comunist şi să i se 
supună pentru totdeauna. În trecut, mulți oameni cântau cântecul „Fără 
Partidul Comunist, nu ar fi nicio Nouă China”. Cântecul acesta s-a auzit în 
toate colțurile Chinei timp de câteva decenii, dar acum nimeni nu îl cântă. 
Sunt pur şi simplu prea multe exemple de născociri şi falistăți ale Partidului 
Comunist, toate fiind contrare faptelor obiective. Acum, unii oameni expun 
public adevărul, pentru a arăta tuturor realitatea situaţiei. În societatea 
umană, indiferent de epocă, criteriul conduitei morale: „O bunătate primită 
ar trebui răsplătită cu recunoştinţă” a avut întotdeauna un grad de eficiență 


în a constrânge comportamentelor oamenilor şi a servit ca reper pentru 


umanitatea lor. Bineînţeles, un efect mai important al unei asemenea zicale 
este că a fost folosită pentru a-i ajuta pe conducători să-şi consolideze 
domnia asupra maselor. Într-un anumit sens, se poate afirma că această 
zicală serveşte ca mod de constrângere a comportamentelor oamenilor şi a 
conduitei lor morale, determinându-i să se gândească la probleme și să le 
privească prin prisma acestui criteriu de conduită morală şi apoi să emită 
judecăţi şi să facă alegeri pe baza acestui criteriu. Nu îi îndeamnă pe 
oameni să îndeplinească toate responsabilitățile pe care ar trebui să le 
îndeplinească, atât faţă de familia lor, cât şi faţă de societate în general, ci 
mai degrabă, încălcând grav normele şi dorinţele umanității normale, le 
spune cu forţa oamenilor ce şi cum să gândească, ce şi cum să facă. Această 
zicală acționează ca un fel de metodă insesizabilă şi model invizibil care să- 
i îndrume, să-i restricționeze şi să-i înlănţuiască pe oameni şi să-i informeze 
în legătură cu ceea ce ar trebui şi nu ar trebui să facă. Scopul acestui lucru 
este de a folosi acest tip de opinie publică şi criteriu de moralitate socială 
pentru a influența gândurile, punctele de vedere ale oamenilor şi felul în 


care se comportă şi acționează. 


Afirmațiile cu privire la conduita morală precum „O bunătate primită 
ar trebui răsplătită cu recunoştinţă” nu le spun oamenilor exact care sunt 
responsabilităţile lor în cadrul societăţii şi în rândul omenirii. În schimb, 
reprezintă o modalitate de a-i obliga sau forța pe oameni să acționeze şi să 
gândească într-un anumit mod, indiferent dacă vor sau nu şi indiferent de 
circumstanţele sau contextul în care au parte de aceste acte de bunătate. În 
China antică, există o mulțime de exemple în care bunătatea este răsplătită. 
De exemplu, un băiat cerşetor înfometat a fost luat acasă de o familie care l- 
a hrănit, l-a îmbrăcat, l-a antrenat în arte marțiale şi i-a transmis tot felul de 
cunoştinţe. Au așteptat până când a crescut, iar apoi au început să-l 


folosească drept sursă de venit, trimiţându-l să facă rău, să omoare oameni, 


să facă lucruri pe care el nu voia să le facă. Dacă te uiţi la povestea lui în 
lumina tuturor favorurilor pe care le-a primit, atunci faptul că a fost salvat a 
reprezentat un lucru bun. Însă dacă te gândești la ce a fost forţat să facă mai 
târziu, a fost într-adevăr un lucru bun sau rău? (A fost rău.) Însă sub 
condiționarea culturii tradiționale de tipul „O bunătate primită ar trebui 
răsplătită cu recunoştinţă”, oamenii nu pot să facă această distincţie. La 
suprafață, pare că băiatul nu a avut de ales decât să facă lucruri rele şi să 
rănească oamenii, să devină un ucigaș — lucruri pe care majoritatea 
oamenilor nu şi-ar dori să le facă. Însă oare faptul că a făcut aceste lucruri 
rele şi a ucis la porunca stăpânului său nu a venit, în adâncul sufletului, din 
dorinţa de a-l răsplăti pentru bunătatea lui? În special din cauza 
condiționării culturii tradiționale chineze precum: „O bunătate primită ar 
trebui răsplătită cu recunoştinţă”, oamenii nu pot să nu fie influențați și 
controlați de aceste idei. Modul în care acționează, precum şi intențiile şi 
motivațiile din spatele acestor acţiuni sunt, cu siguranță, constrânse de ele. 
Când băiatul a fost pus în acea situaţie, care ar fi fost primul său gând? „Am 
fost salvat de această familie şi ei au fost buni cu mine. Nu pot să fiu 
nerecunoscător, trebuie să le răsplătesc bunătatea. Le datorez viața mea, aşa 
că trebuie să le-o dedic. Ar trebui să fac orice îmi cer ei, chiar dacă asta 
înseamnă să fac rău şi să ucid oameni. Nu pot să iau în calcul dacă este 
corect sau greșit, trebuie, pur și simplu, să le răsplătesc bunătatea. Dacă nu 
aş face-o, aş mai fi demn de a fi numit om?” Drept urmare, ori de câte ori 
familia dorea ca el să ucidă pe cineva sau să facă ceva rău, el făcea acel 
lucru fără nicio ezitare sau rezervă. Aşadar, oare comportamentul, acţiunile 
sale şi supunerea lui neîndoielnică nu au fost toate dictate de ideea și opinia 
că „O bunătate primită ar trebui răsplătită cu recunoştinţă”? Nu îndeplinea 
el acel criteriu al conduitei morale? (Ba da.) Ce înţelegi din acest exemplu? 


Este zicala: „O bunătate primită ar trebui răsplătită cu recunoştinţă” un 


lucru bun sau nu? (Nu este, este lipsit de principii.) De fapt, o persoană care 
răsplăteşte o bunătate are un principiu. Şi anume că o bunătate primită ar 
trebui răsplătită cu recunoștință. Dacă o persoană îţi face un bine, tu trebuie 
să faci unul la schimb. Dacă nu reușşeşti să faci acest lucru, atunci nu ești 
om şi nu poți spune nimic dacă eşti condamnat pentru asta. Proverbul 
spune: „Bunătatea unei picături de apă ar trebui răsplătită cu un izvor care 
țâşneşte”, dar, în acest caz, băiatul nu a avut parte de un mic act de bunătate, 
ci de o bunătate care i-a salvat viaţa, aşadar, a avut toate motivele să o 
răsplătească cu o viaţă. Nu ştia care sunt limitele sau principiile de a răsplăti 
bunătatea. El credea că viaţa îi fusese dăruită de acea familie, aşa că trebuia 
să le-o dedice la schimb şi să facă tot ce-i cereau ei, inclusiv crime sau alte 
fapte rele. Acest mod de a răsplăti bunătatea nu are principii sau limite. A 
servit ca acolit al răufăcătorilor şi s-a ruinat făcând asta. A fost corect ca el 
să răsplătească bunătatea în acest fel? Desigur că nu. A fost un mod 
nesăbuit de a acționa. E adevărat că familia aceasta l-a salvat şi i-a permis 
să trăiască în continuare, dar, pentru răsplătirea bunătăţii cuiva, trebuie să 
existe principii, limite şi moderație. Ei i-au salvat viaţa, dar scopul vieții lui 
nu este să facă rău. Sensul şi valoarea vieţii, cât şi misiunea omului, nu sunt 
să facă rău şi să comită crime, iar el nu ar trebui să trăiască doar pentru 
scopul de a răsplăti bunătatea. Băiatul a crezut în mod greşit că sensul și 
valoarea vieţii erau să răsplătească bunătatea primită cu recunoştinţă. 
Aceasta a fost o neînțelegere gravă. Nu a fost acesta rezultatul faptului că a 
fost influenţat de criteriul de conduită morală: „O bunătate primită ar trebui 
răsplătită cu recunoştinţă”? (Ba da.) Fusese el condus pe căi greșite de 
influența acestei zicale despre răsplătirea bunătăţii sau găsise calea corectă 
şi principii de practică? Este destul de evident că a fost condus pe căi 
greşite — lucrul acesta este limpede ca lumina zilei. Dacă acest criteriu de 


conduită morală nu ar exista, ar fi oamenii capabili să emită judecăţi în 


cazuri simple ce implică binele și răul? (Da.) Băiatul s-ar fi gândit: „Poate 
că familia asta m-a salvat, dar, aparent, a făcut-o doar pentru afacerea și 
viitorul ei. Sunt doar o unealtă pe care pot să o folosească pentru a răni sau 
ucide pe oricine le tulbură afacerile sau le pune bețe în roate. Acesta este 
adevăratul motiv pentru care m-a salvat. M-a tras înapoi din pragul morții 
doar ca să mă oblige să fac rău şi să comit crime — oare nu cumva nu face 
decât să mă trimită pe drumul spre iad? Nu mă va face asta să sufăr și mai 
mult? În acest caz, mi-ar fi fost mai bine dacă pur şi simplu m-ar fi lăsat să 


p> 


mor. Nu m-a salvat cu adevărat!” Familia aceasta nu l-a salvat pe băiatul 
cerşetor dintr-o chemare filantropică şi pentru a-i permite să trăiască mai 
bine, ci doar ca să câştige controlul asupra lui şi să-l oblige să-i rănească pe 
alții, să le facă rău şi să-i ucidă. Așadar, de fapt, făcea bine sau rău? E destul 
de clar că făcea rău, nu bine — acești binefăcători deveniseră oameni răi. 
Sunt asemenea oameni demni de a fi răsplătiți? Ar trebui răsplătiți? Nu, nu 
ar trebui. Așadar, de îndată ce afli că sunt răi, ce ar trebui să faci? Ar trebui 
să păstrezi distanţa față de ei, să-i eviți şi să găseşti o cale de a fugi de ei. 
Aceasta este înțelepciune. Unii ar putea spune: „Aceşti oameni răi deja mă 
controlează, deci nu este atât de uşor să fug de ei. E imposibil să scap!” De 
cele mai multe ori, acestea sunt consecințele faptului de a răsplăti cu 
recunoștință bunătatea primită. Întrucât sunt prea puţini oameni buni şi atât 
de mulți oameni răi, dacă întâlneşti o persoană bună, este în regulă să-i 
răsplăteşti bunătatea, dar dacă vei cădea pe mâinile unei persoane rele, asta 
echivalează cu a cădea pe mâinile unui demon, ale Satanei. Ea va complota 
împotriva ta şi te va juca pe degete, şi nimic bun nu poate să iasă din faptul 
că ai căzut pe mâinile ei. De-a lungul istoriei, există foarte multe exemple în 
acest sens. Acum că ştii că răsplătirea cu recunoştinţă a bunătăţii primite nu 
este un criteriu legitim pentru modul în care să te comporți şi să acționezi, 


cum ar trebui să acționezi când cineva este bun cu tine? Care sunt opiniile 


voastre despre asta? (Indiferent cine ne ajută, ar trebui să decidem dacă să îi 
acceptăm sau nu ajutorul în funcţie de situaţie. În unele cazuri, este în 
regulă să acceptăm ajutorul, dar, în altele, nu trebuie să-l acceptăm orbeşte. 
Dacă îl acceptăm, tot trebuie să fim principiali și să stabilim limite privind 
modalitatea în care le răsplătim bunătatea, pentru a evita să fim înşelați de 
oameni răi sau ca aceştia să profite de noi.) Acesta este un mod principial 
de a aborda situaţia. În plus, dacă nu poţi să vezi limpede situaţia sau ești în 
impas, trebuie să te rogi lui Dumnezeu şi să-l ceri să-ți deschidă o cale. 
Acest lucru îţi va permite să eviți ispita și să scapi din ghearele Satanei. 
Uneori, Dumnezeu va folosi serviciile Satanei ca să-i ajute pe oameni, dar 
trebuie să ne asigurăm că Îi mulțumim lui Dumnezeu în astfel de cazuri, nu 
să răsplătim bunătatea Satanei — aceasta este o chestiune de principiu. 
Atunci când ispita vine sub forma unei persoane rele care oferă bunătate, 
mai întâi trebuie să înţelegi limpede cine, exact, te ajută și îți oferă sprijin, 
care este propria ta situație şi dacă există alte căi pe care poţi să le urmezi. 
Trebuie să tratezi asemenea cazuri într-un mod flexibil. Dacă Dumnezeu 
vrea să te mântuiască, indiferent de serviciile cui Se foloseşte pentru a 
îndeplini acest lucru, mai întâi ar trebui să-l mulțumeşti lui Dumnezeu și să 
accepţi acest lucru din partea Lui. Nu ar trebui să-ţi îndrepți recunoştinţa 
doar către oameni, să nu mai vorbim de a-ţi oferi viaţa cuiva în semn de 
recunoştinţă. Aceasta este o greşeală gravă. Lucrul crucial este ca inima ta 
să fie recunoscătoare lui Dumnezeu și să accepti acest lucru din partea Lui. 
Dacă persoana care îți arată bunătate te ajută sau te salvează şi este o 
persoană bună, atunci ar trebui să-i răsplăteşti bunătatea, dar ar trebui să 
faci doar ceea ce poţi, cu mijloacele pe care le ai. Dacă persoana care te-a 
ajutat are intenții greşite şi vrea să uneltească împotriva ta şi să te 
folosească pentru a-şi atinge scopurile, atunci nu este nevoie să o răsplăteşti 


cu orice preţ. Pe scurt, Dumnezeu cercetează cu atenție inima omului, aşa 


că, atâta vreme cât nu ai o conştiinţă încărcată şi ai motivațiile corecte, nu 
este o problemă. Adică, înainte să ajungi să înţelegi adevărul, acțiunile tale 
trebuie cel puţin să fie în concordanţă cu raţiunea şi conştiinţa umană. Ar 
trebui să fu în stare să abordezi această situație în mod rezonabil, astfel 
încât să nu-ți regreți niciodată acţiunile, în niciun moment din viitor. Toţi 
sunteți adulți şi toţi ați trecut prin destul de multe în ţara marelui balaur roşu 
— a fost viaţa voastră lipsită de sentimentul de a fi ținut în frâu, de 
persecuție, abuz sau umilire? Toţi vedeți clar cât de profund coruptă a 
devenit omenirea, așa că, indiferent de ispita pe care o întâlniți, trebuie să o 
abordaţi cu înțelepciune şi să nu cădeţi pradă comploturilor perfide ale 
Satanei. Cu orice situație v-aţi confrunta, trebuie să căutați adevărul şi să 
luaţi decizii numai doar după ce ați ajuns la o înţelegere a principiilor prin 
rugăciune și părtăşie. În ultimii câţiva ani, biserica a săvârșit lucrarea de 
curățire și mulți oameni răi, neîncrezători şi antihrişti au fost daţi în vileag 
şi îndepărtați sau excluși. Majoritatea oamenilor nu au prezis niciodată că se 
va întâmpla aşa ceva. Având în vedere că până şi în cadrul bisericii încă 
există atât de mulţi oameni confuzi, răi şi neîncrezători, presupun că vă este 
limpede cât de corupți şi de răi sunt non-credincioşii? Fără adevăr şi 
înţelepciune, oamenii nu pot să vadă nimic limpede și doar vor fi înșelați, 
păcăliți şi jucaţi pe degete de cei răi şi de Satana. Prin urmare, ei devin 
lacheii Satanei. Cei care nu înţeleg adevărul şi nu au principii nu fac decât 


lucruri nesăbuite. 


Când unii oameni se află la ananghie sau în pericol şi primesc din 
întâmplare ajutor de la o persoană rea care le permite să scape de necazul 
lor, ajung să creadă că persoana cea rea este una bună şi sunt dispuși să facă 
ceva pentru ea, ca să-și arate recunoştinţa. Totuşi, în asemenea cazuri, 
persoana cea rea va încerca să îi implice în treburile ei infame și să îi 


folosească pentru a săvârşi fapte rele. Dacă ei nu sunt în stare să refuze, 


atunci situaţia poate deveni periculoasă. Unii oameni ca aceştia se vor simți 
contrariaţi în astfel de situaţii, deoarece cred că va părea că nu sunt suficient 
de implicaţi în această prietenie dacă nu-și ajută prietenul cel rău să comită 
câteva fapte rele, cu toate că asta ar contraveni conştiinţei şi rațiunii lor de a 
face un lucru greşit. Drept urmare, sunt blocați în această dilemă. Acesta 
este un rezultat al faptului de a fi influenţaţi de această idee din cultura 
tradițională de a răsplăti bunătatea — devin încătuşaţi, înrobiți şi controlați 
de această idee. În multe cazuri, aceste zicale din cultura tradiţională 
înlocuiesc simţul conștiinței omului şi judecata lui normală; fireşte, ele 
influenţează şi modul normal de gândire al omului şi luarea corectă a 
deciziilor. Ideile din cultura tradițională sunt incorecte şi afectează în mod 
direct opiniile omului despre lucruri, determinându-l să ia decizii proaste. 
Din vremuri străvechi și până în ziua de astăzi, nenumărați oameni au fost 
influenţaţi de această idee, opinie şi de acest criteriu de conduită morală 
privind răsplătirea bunătăţii. Chiar și atunci când persoana care le arată 
bunătate este malefică sau rea şi îi obligă să facă lucruri infame şi fapte rele, 
ei tot se împotrivesc conştiinţei şi rațiunii lor, conformându-se orbeşte 
pentru a-i răsplăti bunătatea, cu multe consecinţe dezastruoase. S-ar putea 
spune că, după ce au fost influenţaţi, înlănţuiţi, constrânşi și înrobiţi de 
acest criteriu de conduită morală, mulţi oameni susțin orbeşte și în mod 
greşit această opinie de a răsplăti bunătatea şi chiar este posibil să-i ajute şi 
să-i sprijine pe oamenii răi. Acum că ați auzit părtășia Mea, aveţi o imagine 
clară a acestei situaţii și puteți stabili că aceasta este loialitate nesăbuită și 
că acest comportament e considerat drept unul lipsit de stabilirea unor 
limite și drept răsplătirea nesăbuită a bunătăţii, fără niciun discernământ, şi 
că este lipsit de sens şi valoare. Întrucât oamenii se tem să fie criticaţi aspru 
de opinia publică sau condamnaţi de ceilalți, ei își dedică viaţa răsplătirii 


bunătăţii altora, cu reticenţă, chiar sacrificându-şi viaţa în acest proces, ceea 


ce reprezintă o modalitate falsă şi nesăbuită de a face lucrurile. Această 
zicală din cultura tradițională nu numai că a încătuşat gândirea oamenilor, 
dar, totodată, a adus o greutate inutilă şi un inconvenient în viaţa lor şi le-a 
împovărat familiile cu suferinţe şi poveri suplimentare. Numeroşi oameni 
au plătit preţuri mari pentru a răsplăti bunătatea primită — ei văd răsplătirea 
bunătăţii ca pe o responsabilitate socială sau drept propria datorie şi chiar s- 
ar putea să-și petreacă toată viața răsplătind bunătatea altora. Ei cred că 
acesta este un lucru perfect firesc şi justificat de făcut, o datorie de la care 
nu se pot eschiva. Nu e nesăbuit şi absurd acest punct de vedere şi acest 
mod de a face lucrurile? Dezvăluie întru totul cât de ignoranţi şi neluminați 
sunt oamenii. În orice caz, această zicală despre conduita morală — o 
bunătate primită ar trebui răsplătită cu recunoştinţă — poate să fie în 
conformitate cu noțiunile oamenilor, dar nu este în acord cu adevărurile- 
principii. Este incompatibilă cu ale lui Dumnezeu cuvinte şi este un punct 


de vedere şi un mod incorect de a face lucrurile. 


Având în vedere că răsplătirea bunătăţii nu are legătură cu adevărul și 
cerinţele lui Dumnezeu de la oameni și că a fost subiectul criticilor noastre, 
cum anume priveşte Dumnezeu această zicală? Ce fel de opinii și acţiuni ar 
trebui să aibă oamenii normali drept răspuns la această zicală? Vă este clar 
acest lucru? Dacă, anterior, cineva a fost bun cu tine şi asta ţi-a fost de mare 
folos sau dacă ţi-a făcut o mare favoare, ar trebui să răsplăteşti acea 
persoană? Cum ar trebui să abordezi o astfel de situație? Nu este o 
chestiune ce ţine de opiniile oamenilor? Este o chestiune ce ţine de opiniile 
oamenilor, precum şi de căile lor de practică. Spuneţi-Mi opiniile voastre 
despre această chestiune — dacă cineva este bun cu voi, ar trebui să-l 
răsplătiți? Dacă încă nu puteți pătrunde această chestiune, va fi problematic. 
Înainte, nu înţelegeaţi adevărul şi aţi practicat răsplătirea bunătăţii ca şi cum 


ar fi fost adevărul. Acum, după ce aţi ascultat analiza și criticile făcute de 


Mine, v-aţi dat seama unde este problema, dar tot nu ştiţi cum să practicați 
sau să gestionaţi această chestiune — tot nu puteți pătrunde această 
problemă? Înainte să fi înţeles adevărul, trăiai după conştiinţa ta şi, 
indiferent cine îți făcea un bine sau te ajuta, chiar dacă erau oameni răi sau 
gangsteri, îi răsplăteai cu siguranţă şi te simţeai constrâns să încasezi un 
glonţ pentru prietenii tăi şi chiar să-ți pui viaţa în pericol pentru ei. Drept 
răsplată, bărbaţii ar trebui să devină sclavii binefăcătorilor lor, în timp ce 
femeile ar trebui să se lege prin căsătorie și să aibă copii pentru ei — aceasta 
e ideea pe care cultura tradițională o vâră în capul oamenilor, poruncindu-le 
să răsplătească bunătatea primită cu recunoștință. Prin urmare, oamenii 
cred: „Numai aceia care răsplătesc bunătatea au conştiinţă, iar dacă nu o 
răsplătesc, atunci sigur sunt lipsiţi de conștiință şi inumani.” Această idee 
este ferm înrădăcinată în inimile oamenilor. Spuneţi-Mi, ştiu animalele să 
răsplătească bunătatea? (Da.) Dacă aşa stau lucrurile, pot într-adevăr 
oamenii să fie considerați avansați doar pentru că ştiu să răsplătească 
bunătatea? Poate fi considerată un semn al umanității practica omului de a 
răsplăti bunătatea? (Nu.) Așadar, ce opinie ar trebui să aibă oamenii despre 
această chestiune? Cum ar trebui să fie înţeles un astfel de lucru? După ce e 
înţeles, ce abordare ar trebui să adoptăm faţă de el? Acestea sunt întrebările 
la care toți ar trebui să găsiți un răspuns în acest moment. Vă rog să vă 
împărtăşiți opiniile privind această chestiune. (Dacă o persoană m-a ajutat 
într-adevăr să rezolv o chestiune sau o problemă, mai întâi i-aş mulţumi cu 
sinceritate, dar nu aș fi constrâns sau controlat de această situație. Dacă ar 
întâmpina dificultăți, aş face tot ce mi-ar sta în putere ca să o ajut. Aș ajuta- 
o unde aș putea, dar nu m-aş forța să-mi depăşesc limitele.) Aceasta este 
opinia corectă şi acest mod de a acționa este acceptabil. Mai vrea cineva să- 
şi împărtășească opinia în legătură cu acest subiect? (În trecut, eram de 


părere că, dacă mă ajuta cineva, ar trebui să-l ajut în schimb atunci când 


întâmpină necazuri. Cu ajutorul părtăşiei lui Dumnezeu şi disecând opiniile: 
„Găseşte plăcere în a-i ajuta pe ceilalți” şi „O bunătate primită ar trebui 
răsplătită cu recunoştinţă”, am ajuns să-mi dau seama că trebuie să respecţi 
principii atunci când îi ajuţi pe ceilalți. Dacă un om a fost bun cu mine sau 
m-a ajutat, conştiinţa îmi dictează că ar trebui să-l ajut la rândul meu, însă 
trebuie să fac asta în funcție de circumstanţele mele și de ceea ce sunt 
capabil să ofer. De asemenea, ar trebui să-l ajut doar să-şi rezolve 
dificultățile şi să se ocupe de ce are nevoie în viață; nu ar trebui să-l ajut să 
facă rău sau să săvârşească fapte rele. Dacă văd că un frate sau o soră 
întâmpină dificultăți, îi voi ajuta nu pentru că şi ei m-au ajutat cândva, ci 
pentru că este datoria mea, responsabilitatea mea.) Altă părere? (Îmi aduc 
aminte de cuvintele lui Dumnezeu, care a spus: „Dacă ne-ar ajuta cineva cu 
ceva, ar trebui să acceptăm acest lucru de la Dumnezeu.” Adică, ori de câte 
ori se comportă cineva frumos cu noi, ar trebui să acceptăm acest lucru ca 
fiind de la Dumnezeu şi să fim în stare să îl gestionăm corect. Astfel, putem 
să înţelegem corect această opinie privind răsplătirea bunătăţii. Totodată, 
Dumnezeu spune că trebuie să iubim ceea ce iubeşte Dumnezeu şi să urâm 
ceea ce urăște El. Când îi ajutăm pe alţii, trebuie să discernem dacă acele 
persoane Îl iubesc sau Îl urăsc pe Dumnezeu. Acesta este principiul potrivit 
căruia trebuie să acționăm.) Acest lucru are legătură cu adevărul — este un 
principiu corect și are un fundament. Haideţi să nu vorbim acum despre 
ceea ce are legătură cu adevărul, ci mai degrabă să discutăm despre modul 
în care oamenii ar trebui să abordeze această problemă din perspectiva 
umanităţii. În realitate, situaţiile pe care le-ai putea întâlni nu sunt mereu 
atât de simple — nu apar întotdeauna în biserică și printre frați şi surori. 
Deseori, apar în afara sferei bisericii. De exemplu, o rudă non-credincioasă, 
un prieten, o cunoștință sau un coleg necredincios s-ar putea să fie bun cu 


tine sau să te ajute. Dacă eşti în stare să abordezi această problemă şi să 


tratezi persoana care te-a ajutat în mod corect, adică într-un mod care este în 
concordanță cu adevărurile-principii şi pare potrivit şi celorlalți, atunci 
atitudinea şi ideile tale față de această chestiune vor fi relativ corecte. 
Conceptul cultural tradițional potrivit căruia: „O bunătate primită ar trebui 
răsplătită cu recunoştinţă” trebuie să fie discernut. Cea mai importantă parte 
este cuvântul „bunătate” — cum ar trebui să priviți această bunătate? La ce 
aspect și natură a bunătăţii se referă? Care este semnificația zicalei: „O 
bunătate primită ar trebui răsplătită cu recunoştinţă”? Oamenii trebuie să 
găsească răspunsurile la aceste întrebări şi în niciun caz să nu fie constrânși 
de această idee de răsplătire a bunătăţii — pentru cine urmărește adevărul, 
acest lucru este absolut esențial. Ce este „bunătatea”, conform noţiunilor 
umane? La un nivel mai mic, bunătatea reprezintă o persoană care te ajută 
atunci când ai necazuri. De exemplu, cineva care îți dă un castron cu orez 
când ești lihnit de foame sau o sticlă de apă când mori de sete sau te ajută să 
te ridici când cazi şi nu te poți ridica. Toate acestea sunt acte de bunătate. 
Un mare act de bunătate este ca cineva să te salveze atunci când te afli într- 
o situație disperată — aceasta este o bunătate care îți salvează viaţa. Atunci 
când eşti în pericol de moarte și cineva te ajută să eviţi moartea, în esenţă, 
acea persoană îți salvează viaţa. Acestea sunt câteva dintre lucrurile pe care 
oamenii le percep drept „bunătate”. Acest tip de bunătate depăşeşte cu mult 
orice favoare măruntă, materială — este o bunătate măreaţă care nu poate fi 
măsurată în funcție de bani sau lucruri materiale. Cei care o primesc simt un 
fel de recunoştinţă imposibil de exprimat în doar câteva cuvinte de 
mulțumire. Este corect, totuşi, ca oamenii să măsoare bunătatea în acest fel? 
(Nu este.) De ce spui că nu este corect? (Întrucât această măsurătoare se 
bazează pe standardele culturii tradiționale.) Acesta este un răspuns bazat 
pe teorie şi doctrină şi, deşi poate părea corect, nu ajunge la esenţa 


chestiunii. Prin urmare, cum se poate explica acest lucru în termeni 


practici? Gândeşte-te cu atenţie. Cu ceva timp în urmă, am auzit despre un 
material video pe internet în care un bărbat îşi scapă portofelul fără să-şi 
dea seama. Portofelul este ridicat de un căţeluş care îl urmăreşte, iar când 
bărbatul vede asta, bate câinele pe motiv că 1-a furat portofelul. Absurd, nu- 
1 aşa? Omul are mai puţină moralitate decât câinele! Acţiunile câinelui erau 
în deplină conformitate cu standardele morale umane. Un om ar fi strigat: 

„Ti-ai scăpat portofelul!” Dar întrucât câinele nu putea vorbi, pur şi simplu, 
a apucat în tăcere portofelul şi a alergat după bărbat. Așadar, dacă un câine 
poate îndeplini o parte din comportamentele bune încurajate de cultura 
tradițională, ce spune acest lucru despre oameni? Oamenii se nasc cu 
rațiune şi conştiinţă, așa că sunt cu atât mai capabili să facă aceste lucruri. 
Atât timp cât o persoană are simţul conștiinței, poate îndeplini aceste tipuri 
de responsabilități şi obligații. Nu este necesar să depuneţi o muncă grea 
sau să plătiţi un preţ, necesită puţin efort şi este, pur şi simplu, o chestiune 
de a face ceva util, ceva de folos altora. Însă natura acestei acţiuni se 
califică, într-adevăr, drept „bunătate”? Se ridică la nivelul unui act de 
bunătate? (Nu o face.) Din moment ce nu o face, este nevoie ca oamenii să 


vorbească despre răsplătirea acesteia? Acest lucru nu ar fi necesar. 


Haideţi să ne îndreptăm acum atenția asupra chestiunii aşa-zisei 
bunătăți a omului. De exemplu, să luăm cazul unei persoane bune care 
salvează un cerşetor prăbușit în zăpadă din cauza foamei. Îl ia pe cerşetor 
acasă la ea, îi dă de mâncare, îl îmbracă și îi permite să trăiască în familia ei 
şi să lucreze pentru ei. Chiar dacă cerşetorul s-a oferit să lucreze de 
bunăvoie sau dacă a făcut acest lucru pentru a răsplăti o bunătate, a fost 
salvarea lui un act de bunătate? (Nu.) Până şi animalele mici pot să se ajute 
ŞI să se salveze reciproc. Ca oamenii să facă asemenea fapte, este nevoie 
doar de un mic efort şi oricine are umanitate este în stare să facă astfel de 


lucruri şi să fie la înălțimea lor. S-ar putea spune că asemenea fapte 


reprezintă o responsabilitate şi o obligație societală pe care oricine cu 
umanitate se cuvine să le îndeplinească. Oare faptul că omul le 
caracterizează drept bunătate nu este o exagerare? Este o caracterizare 
potrivită? De exemplu, într-o perioadă de foamete, când e posibil ca mulți 
oameni să flămânzească, dacă o persoană bogată distribuie saci de orez 
familiilor sărace, pentru a le ajuta să traverseze această perioadă dificilă, nu 
este acesta doar un exemplu de tip fundamental de ajutor și sprijin moral 
care ar trebui să fie acordat în rândul oamenilor? Le-a oferit doar un pic de 
orez — nu este ca și când şi-ar fi dat toată mâncarea altora şi el ar fi rămas 
flămând. Oare gestul chiar e considerat bunătate? (Nu.) Responsabilităţile şi 
obligațiile societale pe care omul este capabil să le îndeplinească, acele 
fapte pe care din instinct ar trebui să fie capabil să le facă şi pe care se 
cuvine să le facă şi simplele servicii care sunt utile şi benefice pentru alții 
nu pot fi, în niciun fel, considerate bunătate, întrucât toate sunt cazuri în 
care omul dă, pur şi simplu, o mână de ajutor. Este un fenomen foarte 
normal să oferi ajutor cuiva care se întâmplă să aibă nevoie de el, la 
momentul și în locul potrivit. Este, de asemenea, responsabilitatea fiecărui 
membru al rasei umane. E pur şi simplu un fel de responsabilitate și 
obligație. Când i-a creat, Dumnezeu le-a dat oamenilor aceste instincte. La 
care instincte Mă refer aici? Mă refer la conştiinţa şi rațiunea omului. Când 
vezi pe cineva căzând, reacţia ta instinctivă este: „Ar trebui să-l ajut să se 
ridice.” Dacă l-ai vedea căzând, dar ai pretinde că nu ai văzut şi nu te-ai 
duce să-l ajuţi să se ridice, asta ţi-ar împovăra conștiința şi te-ai simţi rău că 
ai procedat aşa. Cineva care are cu adevărat umanitate se va gândi imediat 
să ajute persoana pe care a văzut-o căzând. Nu îi va păsa dacă acea 
persoană îi va fi recunoscătoare, întrucât consideră că asta se cuvine să facă 
şi nu simte nevoia de a se gândi mai mult la această chestiune. De ce? 


Acestea sunt instinctele date oamenilor de către Dumnezeu şi oricine are 


conştiinţă şi rațiune s-ar gândi să facă asta şi ar putea acționa astfel. 
Dumnezeu i-a oferit omului conştiinţă şi o inimă umană — pentru că are o 
inimă umană, are şi gânduri umane, cât şi perspectivele şi abordările pe care 
ar trebui să le aibă privind o anumită chestiune, aşa că omul poate să facă 
aceste lucruri natural şi uşor. Nu are nevoie de niciun ajutor şi de nicio 
îndrumare ideologică din partea niciunei forţe exterioare şi nici măcar nu 
are nevoie de educaţie sau îndrumare pozitivă — nu are nevoie de nimic din 
toate acestea. Este ca atunci când oamenii caută hrană când le este foame 
sau apă când le este sete — e un instinct şi nu trebuie să fie predat de către 
părinți sau profesori; vine de la sine, deoarece omul are gândirea umanității 
normale. În același fel, oamenii sunt capabili să-şi îndeplinească îndatoririle 
şi responsabilitățile în casa lui Dumnezeu şi asta este ceea ce se cuvine să 
facă oricine are conştiinţă şi rațiune. Aşadar, a-i ajuta pe oameni şi a fi bun 
cu ei este un lucru aproape lipsit de efort pentru oameni, se încadrează în 
sfera instinctului uman şi e unul pe care oamenii sunt complet capabili să-l 
realizeze. Nu este nevoie să-l ridicăm la nivel de bunătate. Cu toate acestea, 
mulți oameni echivalează acest lucru cu ajutorul acordat altora cu bunătate, 
vorbesc mereu despre acesta şi-l răsplătesc în mod constant, crezând că, 
dacă nu o fac, nu au conștiință. Se privesc cu dispreţ pe ei înşişi şi se 
detestă, chiar îngrijorându-se că vor fi admonestaţi de opinia publică. Este 
necesar să-ţi faci griji pentru aceste lucruri? (Nu.) Există mulți oameni care 
nu pot vedea acest lucru așa cum este de fapt şi care sunt, în mod constant, 
constrânşi de această problemă. Asta înseamnă să nu înţelegi adevărurile- 
principii. De exemplu, dacă ai pleca în deșert cu un prieten şi el ar rămâne 
fără apă, cu siguranță i-ai da puţin din apa ta, nu l-ai lăsa să moară de sete. 
Chiar dacă ai ști că singura ta sticlă de apă se va termina de două ori mai 
repede dacă doi oameni beau din ea, tot ai împărți apa cu prietenul tău. 


Aşadar, de ce ai face asta? Pentru că nu ai suporta să bei apă în timp ce 


prietenul tău ar suferi de sete lângă tine — pur şi simplu nu ai putea suporta 
să vezi aşa ceva. Ce te face să nu poţi suporta să-ți vezi prietenul care suferă 
de sete? Simţul conştiinţei tale este cel care dă naştere acestui sentiment. 
Chiar dacă nu ai vrea să îndeplinești acest tip de responsabilitate și 
obligație, conştiinţa ta ar face astfel încât să nu poți suporta să procedezi 
altfel, te-ar determina să fii supărat. Nu este totul rezultatul instinctelor 
umane? Nu este totul hotărât de conştiinţa şi rațiunea omului? Dacă 
prietenul ar zice: „Îţi rămân recunoscător că mi-ai dat o parte din apa ta în 

acea situație!”, nu ar fi și asta greşit? Lucrul acesta nu are nimic de-a face 
cu bunătatea. Dacă tu te-ai afla în locul lui şi acel prieten ar avea umanitate, 
conştiinţă și rațiune, şi el şi-ar împărți apa cu tine. Aceasta este doar o 
responsabilitate societală sau o relație de bază între oameni. Toate aceste 
relații, responsabilități sau obligaţii societale fundamentale apar datorită 
simțului conştiinţei omului, a umanităţii lui și a instinctelor cu care 
Dumnezeu l-a înzestrat în momentul facerii omului. În împrejurări normale, 
aceste lucruri nu trebuie să fie predate de către părinți sau inoculate de 
societate şi cu atât mai puţin impun admonestări repetate din partea 
celorlalți care îți spun să le faci. Educaţia ar fi necesară doar pentru cei 
lipsiți de conștiință şi rațiune, pentru cei cărora le lipsesc facultățile 
cognitive normale — de exemplu, pentru persoanele cu probleme mintale sau 
imbecili — sau pentru cei care au calibru slab şi sunt ignoranți și 
încăpăţânaţi. Aceia cu umanitate normală nu au nevoie să fie învăţaţi aceste 
lucruri — toți oamenii cu rațiune şi conștiință le au. Aşadar, este nepotrivit să 
supraestimezi un comportament sau o acţiune ca fiind o formă de bunătate 
atunci când a fost doar ceva instinctiv şi în acord cu rațiunea şi conştiinţa. 
De ce este nepotrivit? Prin promovarea unor astfel de comportamente pe 
acest tărâm, pui pe umerii fiecărei persoane o mare greutate și o povară şi, 


desigur, acest lucru îi constrânge pe oameni. De exemplu, dacă în trecut 


cineva ţi-a dat bani, te-a ajutat într-o situație dificilă, te-a ajutat să îţi găseşti 
un loc de muncă sau te-a salvat, vei gândi: „Nu pot să fiu nerecunoscător; 
trebuie să fiu conştiincios şi să îi răsplătesc bunătatea. Dacă nu o fac, mai 
sunt om?” În realitate, chiar dacă răsplătești sau nu acea persoană, tot eşti 
om şi tot trăieşti în cadrul umanităţii normale — o astfel de răsplată nu va 
schimba nimic. Umanitatea ta nu va fi supusă schimbării şi firea ta coruptă 
nu va fi subjugată doar pentru că ai răsplătit bine acea persoană. La fel, 
firea ta coruptă nu se va înrăutăți doar pentru că ai răsplătit-o prost. Faptul 
că răsplăteşti şi oferi bunătate sau procedezi în mod contrar nu are absolut 
nicio legătură cu firea ta coruptă. Desigur, chiar dacă există sau nu o 
legătură, pentru Mine, acest tip de „bunătate” pur şi simplu nu există şi sper 
că același lucru este valabil şi pentru voi. Aşadar, cum ar trebui să o 
priveşti? Priveşte-o pur şi simplu ca pe o obligaţie şi o responsabilitate și 
drept ceva ce ar trebui să facă o persoană cu instincte umane. Ar trebui să o 
tratezi ca pe responsabilitatea şi obligația ta de ființă umană şi să o faci cât 
mai bine posibil. Asta este tot. Unii oameni ar putea spune: „Știu că aceasta 
este responsabilitatea mea, dar nu vreau să o îndeplinesc.” E în regulă şi 
aşa. Poţi să alegi singur, în funcţie de situaţia şi circumstanţele tale. De 
asemenea, poţi să decizi mai flexibil, în funcție de starea ta de spirit din 
momentul respectiv. Dacă îți faci griji că, după ce îți îndeplinești 
responsabilitatea, beneficiarul va încerca permanent să te răsplătească, să 
întrebe de tine şi să îti mulțumească atât de des încât să devină un 
inconvenient şi o perturbare, şi, drept urmare, nu vrei să îndeplinești această 
responsabilitate, şi asta este în regulă — depinde de tine. Unii se vor întreba: 
„Oare oamenii care nu vor să îndeplinească acest tip de responsabilitate 
societală au umanitate slabă?” Este acesta modul corect de a judeca 
umanitatea unei persoane? (Nu.) De ce este incorect? În această societate 


rea, omul trebuie să fie cumpătat în comportamentul lui și să aibă un simţ al 


bunei-cuviinţe în tot ce face. Desigur, şi mai necesar este să recunoască 
mediul şi contextul în acel moment. După cum spun non-credincioşii, în 
această lume haotică, oamenii trebuie să fie deştepţi, inteligenți și înţelepţi 
în orice ar face — nu trebuie să fie ignoranţi şi cu siguranță nu trebuie să 
săvârşească fapte nesăbuite. De exemplu, în locurile publice din unele ţări, 
oamenii pun la cale anumite escrocherii în care înscenează un accident fals, 
pentru ca apoi să ceară în mod fraudulos despăgubiri. Dacă nu îţi dai seama 
de înşelătoria acestor oameni răi și acționezi orbeşte conform conştiinţei 
tale, poţi să fii păcălit şi să ai probleme. De exemplu, dacă vezi o femeie 
bătrână care a căzut pe stradă, s-ar putea să te gândeşti: „Trebuie să-mi 
îndeplinesc responsabilităile faţă de societate, nu am nevoie ca ea să mă 
răsplătească. Deoarece am umanitate şi simţul conștiinței mele, se cuvine 
să-i dau o mână de ajutor, aşa că o voi ajuta să se ridice.” Totuşi, când te 
duci să o ridici, ea te stoarce de bani, iar tu ajungi să o duci la spital şi să-i 
plătești facturile medicale, compensaţii pentru daune emoţionale și 
cheltuieli de pensionare. Dacă nu plăteşti, vei fi chemat la secția de poliție. 
Se pare că ai dat de bucluc, nu-i aşa? Cum de s-a ajuns la situaţia asta? (În 
urma bunei intenții şi a lipsei de înţelepciune.) Ai fost orb, lipsit de 
discernământ, nu ai reuşit să recunoşti tendințele actuale și nu ţi-ai dat 
seama de situaţia înscenată. Într-o astfel de societate rea, omul trebuie să 
plătească un preţ doar pentru că a ajutat întâmplător pe cineva în vârstă care 
a căzut. Dacă ea ar fi căzut cu adevărat și ar fi avut nevoie de ajutorul tău, 
nu ar trebui să fii condamnat pentru că ţi-ai îndeplinit responsabilitățile 
socictale, ci ar trebui să fii lăudat, întrucât comportamentul tău a fost în 
concordanţă cu umanitatea şi simțul conștiinței omului. Totuşi, această 
doamnă în vârstă a avut un motiv ascuns: nu avea, de fapt, nevoie de 
ajutorul tău, doar te păcălea, iar tu nu ai reuşit să îţi dai seama de uneltirea 


ei vicleană. Indeplinindu-ţi responsabilitatea față de ea, ca seamăn al ei, ai 


căzut în plasa complotului său, iar acum ea nu va renunţa, storcând și mai 
mulți bani de la tine. A-ţi duce la bun sfârşit responsabilitățile societale ar 
trebui să aibă legătură cu a-i ajuta pe oameni la nevoie şi a-ți îndeplini 
responsabilitățile. Nu ar trebui să ajungi păcălit sau prins într-o capcană. 
Mulţi au căzut pradă acestor escrocherii şi au ajuns să vadă limpede cât de 
răi sunt oamenii acum şi cât de pricepuţi sunt în a-i înşela pe alții. Vor înşela 
pe oricine, chiar dacă sunt străini sau prieteni şi rude. Ce situație 
îngrozitoare! Cine a dat naştere acestei corupții? Marele balaur roşu. Marele 
balaur roşu a corupt omenirea profund şi brutal! Marele balaur roşu va face 
tot felul de lucruri imorale pentru a-şi promova interesele, iar exemplul său 
rău a dus oamenii pe căi greşite. Prin urmare, acum, escrocii şi hoții sunt 
numeroşi. Pe baza acestor fapte, se poate vedea că mulți oameni nu sunt 
mai buni decât câinii. Poate că unii nu vor fi dispuşi să asculte un astfel de 
discurs, se vor simţi stingheriți şi se vor gândi: „Oare chiar nu suntem mai 
buni decât câinii? Ne desconsideri şi ne priveşti cu dispreţ, comparându-ne 
mereu cu nişte câini. Nu ai nicio consideraţie pentru noi ca oameni!” Mi-ar 
plăcea să vă văd ca oameni, dar de ce fel de comportament au dat dovadă 
oamenii? În realitate, unii chiar nu sunt mai buni decât câinii. Momentan, e 


tot ce am de spus despre această chestiune. 


Tocmai am avut părtăşie despre faptul că oamenii care îi ajută puţin pe 
alții nu poate fi considerat bunătate şi că e doar o responsabilitate societală. 
Desigur, oamenii pot alege ce responsabilități societale pot îndeplini cât mai 
bine posibil. Pot îndeplini responsabilităuile pentru care sunt potriviţi şi pot 
alege să nu le îndeplinească pe cele care li se par nepotrivite. Acestea sunt 
libertatea şi alegerea pe care le are omul. În funcţie de circumstanţele, 
capacitățile şi, bineînţeles, contextul și împrejurările de moment, poţi alege 
ce responsabilități societale se cuvine să îndeplineşti. Acesta este dreptul 


tău. În ce context a apărut acest drept? Lumea este un loc prea întunecat, 


omenirea este prea rea, iar dreptatea lipseşte în societate. În aceste 
circumstanţe, trebuie mai întâi să te protejezi, să te abţii de la a acţiona în 
mod nesăbuit şi ignorant și să dai dovadă de înţelepciune. Desigur, prin a te 
proteja nu Mă refer la a-ţi proteja portofelul şi proprietatea de furt, ci, mai 
degrabă, la a te proteja pe tine de rău — acest lucru este extraordinar de 
important. Ar trebui să-ți îndeplineşti responsabilitățile și obligațiile cât mai 
bine posibil, luând, în același timp, măsuri pentru siguranţa ta. Nu acorda 
atenție câştigării respectului celorlalți şi nu te lăsa influenţat ori constrâns 
de opinia publică. Nu trebuie decât să-ți îndeplineşti responsabilităţile şi 
obligațiile. Ar trebui să decizi cum să-ți faci datoria în funcţie de propria 
situație; nu-ți asuma mai mult decât poți duce, având în vedere 
circumstanțele şi capacitățile tale. Nu ar trebui să încerci să-i impresionezi 
pe oameni pretinzând că ai abilități pe care nu le ai şi nu ar trebui să te temi 
de lipsa de respect a celorlalți, de judecata sau condamnarea venită din 
partea altora. Este greşit să faci lucruri de dragul de a-ţi satisface vanitatea. 
Fă pur şi simplu atât cât poți, asumă-ţi atât cât îți dictează simţul 
responsabilități şi îndeplineşte atâtea obligații câte eşti în stare să 
îndeplineşti. Acesta e dreptul tău. Nu este nevoie să te forţezi să faci lucruri 
pe care Dumnezeu nu ţi le-a cerut. Nu are sens să-ți urmezi conștiința şi să 
faci lucruri care nu au nicio legătură cu adevărul. Oricât de multe ai face, 
Dumnezeu nu te va pomeni pentru asta şi nu va însemna că ai fost mărturie 
adevărată, cu atât mai puţin că te-ai înzestrat cu fapte bune. Ar trebui să ai 
propriile alegeri şi principii pentru lucrurile care nu ţin de cerinţele lui 
Dumnezeu, dar pe care oamenii îți cer să le faci. Nu te lăsa constrâns de 
oameni. Este suficient dacă nu faci nimic care să încalce conștiința și 
rațiunea ta şi adevărul. Dacă ajuţi pe cineva rezolvându-i o problemă de 
moment, atunci acea persoană va ajunge să depindă de tine şi va crede că ar 


trebui şi că trebuie să-i rezolvi problemele. Va deveni întru totul dependentă 


de tine şi se va întoarce împotriva ta dacă nu reuşeşti să îi rezolvi 
problemele fie şi o singură dată. Acest lucru ţi-a adus probleme şi nu este 
tipul de final pe care vrei să-l vezi. Dacă prezici acest tip de final, poţi alege 
să nu o ajuţi. Cu alte cuvinte, în cazul acesta nu ar fi greşit să te abții să 
îndeplineşti acea responsabilitate sau obligație. Acesta este tipul de opinie și 
atitudine pe care ar trebui să îl ai faţă de societate, omenire și, mai precis, 
faţă de comunitatea în care trăieşti. Adică, oferă cât de multă dragoste ai de 
oferit şi fă atât cât poţi. Nu te împotrivi convingerilor tale în efortul de a te 
grozăvi, nu încerca să faci lucruri pe care eşti incapabil să le faci. De 
asemenea, nu este nevoie să te forțezi să plăteşti un preţ pe care o persoană 
de rând nu e capabilă să-l plătească. Pe scurt, nu cere prea mult de la tine. 
Fă doar ceea ce ești capabil să faci. Cum sună acest principiu? (Sună bine.) 
De exemplu, prietenul tău te roagă să-i împrumuţi maşina, iar tu stai pe 
gânduri: „Mi-a împrumutat lucruri în trecut, aşa că, de drept, ar trebui să-i 
dau maşina, dar el nu are grijă de lucruri şi nu le folosește cu moderație. S- 
ar putea chiar să mi-o strice. Ar fi mai bine să nu i-o împrumut.” Așadar, 
hotărăşti să nu-i împrumuţi mașina. Este corect să faci asta? Nu este o mare 
problemă dacă îi împrumuţi sau nu mașina — atâta vreme cât înţelegi 
chestiunea precis şi pătrunzător, ar trebui să acționezi așa cum crezi că e cel 
mai potrivit şi vei avea dreptate. Totuşi, dacă te gândești: „Bine, îi voi 
permite să o împrumute. Înainte, nu m-a refuzat niciodată când i-am cerut 
lucruri cu împrumut. Nu este foarte econom sau atent cu lucrurile, dar nu-i 
nimic. Dacă îmi va strica mașina, voi cheltui o mică sumă ca să o repar”, iar 
apoi eşti de acord să-i împrumuţi maşina şi să nu-l respingi, este corect să 
procedezi aşa? Nu este nimic în neregulă nici cu asta. De exemplu, dacă o 
persoană care te-a ajutat înainte vine la tine când familia ei întâmpină unele 
dificultăţi, ar trebui sau nu să o ajuţi? Asta depinde de situaţia ta, iar 


hotărârea de a o ajuta sau nu nu va fi o chestiune de principiu. Tot ce trebuie 


să faci este să fii sincer, să-ți asculți instinctele şi să îți îndeplineşti 
responsabilităile cât mai bine posibil. Făcând acest lucru, vei acţiona în 
sfera umanității şi a simțului conştiinţei tale. Nu este important dacă-ţi 
îndeplineşti sau nu pe deplin această responsabilitate sau dacă o faci bine. 
Ai dreptul de a fi de acord sau de a refuza — nu se poate spune că nu ai 
conştiinţă dacă refuzi şi nu se poate spune că prietenul tău a făcut un act de 
bunăvoință pentru că te-a ajutat. Aceste acte nu se ridică la nivelul acesta. 
Înţelegi? (Da.) Aceasta a fost o discuţie despre bunătate, despre modul în 
care ar trebui să vedeţi bunătatea, cum să abordaţi problema ajutorului 
oferit celorlalți și despre cum ar trebui să vă îndepliniți responsabilitățile 
societale. În aceste chestiuni, oamenii trebuie să caute adevărurile-principii 
— nu poţi să rezolvi aceste probleme doar bazându-te pe conştiinţa şi 
rațiunea ta. Unele circumstanţe speciale pot fi destul de complicate şi, dacă 
nu le gestionaţi conform adevărurilor-principu, puteţi să vă atrageţi necazuri 
şi consecinţe negative. Așadar, în aceste chestiuni, aleşii lui Dumnezeu 
trebuie să-l înțeleagă intențiile şi să acţioneze cu umanitate, rațiune, 
înţelepciune și adevărurile-principii. Aceasta ar fi cea mai potrivită 


abordare. 


În ceea ce priveşte zicala: „O bunătate primită ar trebui răsplătită cu 
recunoştinţă”, o altă situație ce ar putea să apară este cea în care ajutorul pe 
care îl primeşti nu e ceva neînsemnat, cum ar fi o sticlă de apă, o mână de 
legume sau un sac de orez, ci o formă de sprijin care te afectează pe tine și 
mijloacele de trai ale familiei tale şi care chiar se răsfrânge asupra 
destinului și perspectivelor tale. De exemplu, cineva poate să-ţi dea 
meditații sau un ajutor financiar care îți permite să te înscrii la o universitate 
bună, să îți găsești un loc de muncă bun, să te căsătoreşti „bine” şi să ți se 
întâmple nenumărate lucruri bune în viaţă. Nu e doar o favoare măruntă sau 


un mic ajutor neînsemnat — mulți oameni consideră astfel de lucruri drept 


acte de mare bunătate. Cum ar trebui să abordaţi acest tip de situație? 
Ajutorul oferit sub astfel de forme are legătură cu responsabilitatea 
societală şi cu obligațiile pe care le îndeplinește omul şi despre care tocmai 
am discutat, dar pentru că are implicaţii în ceea ce priveşte supraviețuirea 
omului, soarta şi perspectivele lui, este mult mai valoros decât o simplă 
sticlă de apă sau un sac de orez — are un efect mult mai mare asupra vieţii 
oamenilor, a mijloacelor de trai ale acestora şi a timpului pe care îl petrec pe 
acest pământ. Prin urmarea, valoarea lui e mult mai mare. Acum, ar trebui 
aceste forme de ajutor să fie ridicate la nivelul de bunătate? La fel, nu 
recomand să le consideraţi ca fiind bunătate. Luând în considerare faptul că 
nu trebuie văzute ca bunătate, care este, atunci o modalitate potrivită şi 
adecvată de a face faţă unei asemenea situaţii? Nu este aceasta o problemă 
cu care se confruntă oamenii? De exemplu, poate că o persoană te-a abătut 
de la o viaţă plină de infracţiuni, te-a îndreptat şi ţi-a găsit o slujbă într-un 
domeniu legitim de activitate, permițându-ţi să duci o viață bună, să te 
căsătoreşti și să te așezi la casa ta și să-ți schimbi soarta în bine. Sau, poate, 
când erai într-o situație dificilă şi te simţea: deprimat, o persoană bună ţi-a 
oferit un oarecare ajutor și îndrumare, fapt care ţi-a schimbat perspectivele 
într-un mod pozitiv, îngăduindu-ți să te ridici deasupra celorlalți şi să duci o 
viață bună. Cum ar trebui să abordezi astfel de situaţii? Ar trebui, oare, să-ți 
aduci aminte de bunătatea acelei persoane și să o răsplătești? Ar trebui să 
găseşti metode ca să o recompensezi şi să o despăgubeşti? În situaţia asta, 
ar trebui să le permiți principiilor să te îndrume în luarea deciziilor, nu-i 
aşa? Ar trebui să stabileşti ce fel de persoană este omul care te-a ajutat. 
Dacă este o persoană bună, pozitivă, atunci, pe lângă faptul că îi spui 
„mulțumesc”, poţi să continui să interacționezi normal cu ea, să vă 
împrieteniți şi, apoi, când va avea nevoie de ajutor, îți vei putea îndeplini 


responsabilitatea şi obligația cât mai bine posibil. Totuşi, această îndeplinire 


a responsabilități şi a obligaţiei nu ar trebui să ia forma unei dăruiri 
necondiționate, ci, mai degrabă, ar trebui să fie limitată de ceea ce poţi să 
faci, luând în considerare circumstanţele tale. Acesta este modul potrivit de 
a trata asemenea oameni în astfel de situații. Nu există nicio diferenţă de 
nivel între voi doi — deşi te-a ajutat şi a fost bună cu tine, acea persoană nu 
poate, totuşi, să fie numită salvatoarea ta, pentru că numai Dumnezeu poate 
salva omenirea. Nu a făcut decât să acţioneze prin suveranitatea și 
rânduielile lui Dumnezeu, ca să-ţi dea o mână de ajutor — asta cu siguranță 
nu înseamnă că îţi e superioară şi cu atât mai puţin înseamnă că îi aparții şi 
poate să te manipuleze şi să te controleze. Nu are niciun drept să fie stăpână 
pe soarta ta şi nu ar trebui să-ţi critice sau să-ţi comenteze viaţa; sunteţi în 
continuare egali. Având în vedere că sunteți egali, puteți să interacționați ca 
prieteni şi, când va fi cazul, o vei putea ajuta cât mai bine posibil. Acest 
lucru reprezintă tot îndeplinirea responsabilităţii şi obligaţiei tale societale 
din sfera umanității şi faptul că faci ceea ce se cuvine să faci pe baza și în 
cadrul umanităţii — îţi îndeplinești responsabilitățile şi obligațiile într-un 
mod direcționat. De ce ar trebui să faci asta? Te-a ajutat în trecut şi ţi-a 
permis să ai beneficii şi să obţii câştiguri substanţiale, aşadar, simţul 
conştiinţei care vine din umanitatea ta îți dictează că ar trebui să-l tratezi pe 
acel om ca pe un prieten. Unii vor întreba: „Pot să-l tratez ca pe un 
confident?” Asta depinde de felul în care vă înţelegeți și dacă umanitatea și 
preferințele voastre, cât și ceea ce căutați şi modul în care priviți lumea, 
sunt similare. Răspunsul va depinde de tine. Aşadar, în acest tip unic de 
relație, ar trebui să-ţi răsplăteşti binefăcătorul cu viaţa ta? Având în vedere 
că te-a ajutat foarte mult şi te-a influenţat enorm, ar trebui să-l răsplăteşti cu 
viaţa ta? Nu este necesar. Eşti veşnicul stăpân al propriei vieți — Dumnezeu 
ti-a dăruit viaţa ta, îți aparține ţie şi nimeni altcineva nu trebuie să ţi-o 


gestioneze. Nu e nevoie ca, din cauza acestui context şi a acestei situații, să 


permiţi altcuiva, cu nepăsare, să-ți gestioneze viaţa. Acesta este un mod 
extrem de nesăbuit de a proceda și, desigur, este și irațional. Indiferent cât 
de apropiați sunteţi ca prieteni sau cât de puternică e legătura dintre voi, 
poți doar să-ţi îndeplineşti responsabilitatea ca persoană, puteți să 
interacționați normal şi vă ajutați reciproc, în limitele umanităţii şi ale 
rațiunii. O relaţie la acest nivel este mai rațională și egală. Practic, motivul 
fundamental pentru care v-aţi împrietenit este că persoana respectivă te-a 
ajutat cândva şi, astfel, ai simţit că merită să o ai ca prieten și că a îndeplinit 
standardul pe care-l ceri de la prietenii tăi. Doar din acest motiv ai fost 
dispus să deveniți prieteni. Gândește-te şi la situația asta: în trecut, cineva 
te-a ajutat, a fost bun cu tine în anumite moduri și a avut un impact asupra 
vieţii tale sau a unui eveniment major, dar umanitatea sa şi calea pe care 
merge nu sunt în concordanţă cu propria ta cale şi ceea ce cauţi tu. Nu aveţi 
idei similare, nu îţi place această persoană şi, poate, la un anumit nivel, ai 
putea spune că preocupările tale şi ceea ce cauţi sunt cu totul diferite. Căile 
tale în viață, perspectivele tale asupra lumii și cele asupra vieții sunt toate 
diferite — sunteți două tipuri complet diferite de oameni. Așadar, cum ar 
trebui să abordezi şi să reacționezi la ajutorul pe care ţi l-a oferit anterior? 
Este aceasta o situație realistă care poate să apară? (Da.) Deci, ce ar trebui 
să faci? Și asta e o situație uşor de rezolvat. Luând în considerare că voi doi 
mergeţi pe căi diferite, după ce îi oferi răsplata materială pe care ţi-o 
permiţi, în funcție de posibilitățile tale, vei constata că pur şi simplu 
convingerile voastre sunt prea diferite, că nu puteți să mergeţi pe aceeași 
cale, că nici măcar nu puteţi să fiți prieteni şi să mai interacționați. Cum ar 
trebui să procedezi, având în vedere că nu mai puteţi interacţiona? Păstrează 
distanța față de acea persoană. S-ar putea să fi fost bună cu tine în trecut, 
dar îşi croieşte drumul prin societate cu ajutorul escrocheriilor şi al 


înşelăciunii, săvârşind tot felul de fapte abjecte, iar ție nu îţi place această 


persoană, aşa că este întru totul rezonabil să păstrezi distanța față de ea. 
Unii ar putea spune: „Nu este lipsit de conştiinţă să acţionezi astfel?” Acest 
lucru nu este lipsit de conștiință — dacă într-adevăr ar întâmpina vreo 
dificultate în viaţa ei, tot ai putea să o ajuţi, dar nu poţi să te lași constrâns 
de ea sau să i te alături în săvârșirea unor fapte rele și scandaloase. 
Totodată, nu este nevoie să-i fii sclav doar pentru că în trecut te-a ajutat sau 
ti-a făcut o mare favoare — nu este obligația ta şi acea persoană nu merită să 
o tratezi astfel. Ai dreptul să alegi să interacționezi, să-ți petreci timpul şi 
chiar să te împrietenești cu persoane care îţi plac şi cu care te înţelegi, cu 
oameni care sunt corecți. Poţi să-ți îndeplineşti responsabilitatea şi obligația 
faţă de această persoană, este dreptul tău. Bineînţeles, poți şi să refuzi să te 
împrieteneşti şi să ai de-a face cu persoane care nu-ţi plac şi, faţă de 
acestea, nu trebuie să-ți îndeplineşti nicio obligație sau responsabilitate — şi 
acesta e dreptul tău. Chiar dacă ai hotărî să abandonezi această persoană, să 
refuzi să interacţionezi cu ea sau să-ți îndeplinești orice responsabilitate sau 
obligație față de ea, nu ar fi greșit. Trebuie să stabilești anumite limite 
privind modul în care te comporți și să tratezi diferiţi oameni în diferite 
feluri. Nu ar trebui să te asociezi cu oameni răi sau să le urmezi exemplul 
rău: aceasta e alegerea înţeleaptă. Nu te lăsa influenţat de diverși factori, 
cum ar fi recunoştinţa, sentimentele și opinia publică — asta înseamnă să iei 
o poziție, să ai principii şi este ceea ce se cuvine să faci. Puteţi să acceptaţi 
aceste metode și cerinţe? (Da.) Deşi opiniile, căile de practică şi principiile 
despre care am discutat sunt criticate de noțiunile și cultura tradițională, 
aceste opinii şi principii vor proteja ferm drepturile şi demnitatea fiecărei 
persoane care are umanitate şi simţul conştiinţei. Le vor permite oamenilor 
să nu fie constrânşi și înlănțuiți de aşa-numitele standarde de conduită 
morală ale culturii tradiționale și să se elibereze de înșelăciunea şi inducerea 


în eroare acestor lucruri fals evlavioase şi ipocrite. Aceste opinii şi principii 


le vor permite, de asemenea, să înțeleagă adevărul cu ajutorul cuvintelor lui 
Dumnezeu, să trăiască după cuvintele Sale şi adevăr, să nu fie influenţaţi de 
aceste păreri publice privind moralitatea şi să se elibereze de constrângerile 
şi lanţurile aşa-ziselor căi lumești, astfel încât să poată trata oamenii şi toate 
lucrurile potrivit cuvintelor lui Dumnezeu și folosind opinii corecte şi să se 
lepede cu desăvârşire de lanţurile și îndrumarea greşită a lucrurilor lumești, 
a tradiției și a moralității sociale. Prin urmare, ei vor putea să trăiască în 
lumină, să trăiască umanitatea normală, să existe cu demnitate şi să fie 


lăudaţi de Dumnezeu. 


Cum pot, efectiv, să-i schimbe pe oameni zicalele despre moralitatea 
socială, precum: „O bunătate primită ar trebui răsplătită cu recunoştinţă” și 
„Găseşte plăcere în a-i ajuta pe ceilalți”? Pot să schimbe statutul omului şi 
firea lui satanică dornică de profit? Pot să-i schimbe ambiția şi dorinţa? Pot 
să înlăture conflictele și măcelurile dintre oameni? Le pot permite 
oamenilor să păşească pe calea cea dreaptă în viaţă şi să ducă vieţi fericite? 
(Nu.) Atunci, ce efect au cu adevărat aceste criterii ale moralității sociale? 
Încurajează, cel mult, doar câţiva oameni buni să facă fapte bune și să 
contribuie la siguranţa şi securitatea societăţii? (Da.) Asta este tot ce fac și 
nu rezolvă nici măcar o singură problemă. Chiar dacă, fiind condiționați de 
aceste aşa-zise criterii de conduită morală, oamenii ar fi în cele din urmă 
capabili să le respecte şi să trăiască după ele, asta nu înseamnă că ar putea 
să se elibereze de firile lor corupte şi să trăiască o asemănare umană. Să 
spunem, de pildă, că o persoană ţi-a făcut o favoare, aşa că tu faci tot 
posibilul ca să o răsplăteşti — când îți dă un sac de orez, o răsplătești cu o 
pungă mare de făină, iar când îti dă două kilograme de carne de porc, o 
răsplăteşti cu două kilograme de carne de vită. Care va fi rezultatul faptului 
că, permanent, vă răsplătiți reciproc? În privat, amândoi veţi calcula cine s- 


a ales cu mai multe şi cine cu mai puţine, iar acest lucru va duce la 


neînțelegeri, lupte şi urzeli între voi. Ce vreau să spun cu asta? Vreau să 
spun că această cerință a conduitei morale: „O bunătate primită ar trebui 
răsplătită cu recunoștință”, nu doar constrânge şi îndrumă greşit modul de 
gândire al oamenilor, dar, totodată, le îngreunează viața cu multe 
inconveniente, poveri și chiar tulburări. Şi dacă te transformă în duşmanul 
cuiva, atunci te așteaptă și mai multe necazuri şi suferințe de nedescris! 
Implicarea în aceste relaţii clădite pe a oferi şi a primi nu este calea pe care 
oamenii ar trebui să o urmeze. Ei trăiesc întotdeauna potrivit unor astfel de 
sentimente şi metode lumești care, în cele din urmă, vor cauza doar o 
mulțime de probleme nedorite. Este pur şi simplu autotortură și suferinţă 
fără rost. Acesta e modul prin care cultura tradițională și aserțiunile despre 
conduita morală prind rădăcini în mintea oamenilor şi îi conduc pe căi 
greşite. Din cauza lipsei lor totale de discernământ, oamenii cred în mod 
eronat că aceste aspecte ale culturii tradiționale sunt corecte şi le consideră 
drept criterii și limite, respectând cu strictețe aceste zicale şi trăind sub 
supravegherea opiniei publice. Treptat şi pe neștiute, devin condiționaţi, 
influențați și controlați de aceste lucruri și ajung să se simtă neputincioşi şi 
torturați sufleteşte şi, totuşi, nu au puterea de a se elibera. Când Dumnezeu 
vorbeşte ca să dea în vileag şi să judece aceste aspecte ale culturii 
tradiționale care se află în sufletul oamenilor, chiar îi supără pe mulți dintre 
aceştia. Atunci când minţile, gândurile şi noţiunile oamenilor sunt complet 
curățite de aceste lucruri, brusc, ei se simt foarte pustiiţi, ca şi cum nu ar 
avea de ce să se țină, şi vor întreba: „Ce ar trebui să fac în viitor? Cum ar 
trebui să trăiesc? Fără aceste lucruri, nu am nici cale, nici direcție în viață. 
De ce acum, că mintea mi-a fost curățită de aceste lucruri, mă simt atât de 
pustiit şi fără scop? Dacă oamenii nu trăiesc după aceste zicale, mai pot fi 
considerați oameni? Vor mai avea umanitate?” Acesta este un mod incorect 


de a gândi. În realitate, odată ce eşti curăţit de aceste aspecte ale culturii 


tradiționale, inima ta este purificată, nu mai eşti constrâns şi înlănţuit de 
aceste lucruri, dobândești libertatea şi eliberarea şi nu mai ai aceste necazuri 
— cum ţi-ai putea dori să nu fii curățit de aşa ceva? Atunci când vei 
abandona aceste aspecte ale culturii tradiționale care nu aparțin adevărului, 
cel puţin vei fi supus la mai puţine suferinţe şi necazuri şi vei putea să scapi 
de multe dintre constrângerile şi grijile fără sens. Dacă poţi să accepți 
adevărul şi să trăieşti după cuvintele lui Dumnezeu, vei păşi pe calea cea 
dreaptă în viaţă și vei putea trăi în lumină. Ar putea părea perfect 
Justificabil să susţii standardele de conduită morală ale culturii tradiționale, 
dar trăieşti o asemănare umană? Ai pus piciorul pe calea cea dreaptă în 
viață? Aceste aspecte ale culturii tradiționale pur şi simplu nu pot schimba 
nimic. Nu pot să transforme gândirea coruptă a oamenilor și nici firile lor 
corupte și cu atât mai puţin pot schimba esenţa lor coruptă. Nu au niciun 
efect pozitiv şi, în schimb, prin învățăturile, condiționarea şi influenţa lor, 
fac umanitatea omului să devină deformată şi pervertită. Oamenii recunosc 
în mod clar că persoana care le-a arătat bunătate nu este una bună, dar tot se 
împotrivesc propriilor convingeri și o răsplătesc doar pentru că, în trecut, le- 
a făcut o favoare. Ce îi determină pe oameni să-i răsplătească pe alții, în 
ciuda propriilor convingeri? Ei fac asta întrucât ideea din cultura 
tradițională de a răsplăti cu recunoştinţă bunătatea primită a prins rădăcini 
în inimile lor. Se tem că, dacă nu se împotrivesc propriilor convingeri și nu- 
1 răsplătesc pe cei care i-au ajutat, opinia publică îi va dojeni aspru, iar ei 
vor fi văzuți ca ingraţi care nu au reuşit să răsplătească bunătatea primită, ca 
personaje ticăloase şi meschine şi ca oameni lipsiți de conștiință sau 
umanitate. Tocmai pentru că se tem de toate acestea și își fac griji că nimeni 
nu îi va ajuta în viitor, nu au de ales decât să-și ducă viaţa condiționaţi și 
înlănțuiţi de această idee din cultura tradițională de a răsplăti cu 


recunoștință bunătatea primită. Prin urmare, toți oamenii duc vieţi 


pervertite, pline de durere sufletească, în care acționează împotriva 
propriilor convingeri şi în care nu pot vorbi deschis despre greutățile lor. 
Merită asta toate necazurile? Oare această idee de a răsplăti cu recunoştinţă 


bunătatea nu i-a făcut pe oameni să sufere? 


În ceea ce priveşte zicala: „O bunătate primită ar trebui răsplătită cu 
recunoştinţă”, tocmai am avut părtăşie despre ce este, exact, „bunătatea”, 
cum priveşte Dumnezeu definiția dată de om bunătăţii, cum ar trebui să 
trateze omul această bunătate, cum să-i tratezi pe cei care au fost buni cu 
tine sau care ți-au salvat viaţa, care sunt într-adevăr perspectiva şi calea 
corectă şi ce poziție ar trebui să ocupe acestea în viaţa ta, cum ar trebui 
oamenii să-şi îndeplinească obligaţiile şi cum ar trebui să se descurce omul 
în anumite împrejurări speciale şi din ce perspectivă ar trebui să le 
privească. Acestea sunt chestiuni relativ complicate care nu pot fi lămurite 
prin doar câteva comentarii scurte, dar v-am împărtăşit aspectele 
importante, esenţa problemelor pe această temă și aşa mai departe. Dacă 
veţi mai întâmpina acest tip de problemă, nu credeţi acum că sunteţi mai 
mult sau mai puţin lămuriți în privinţa punctului de vedere pe care ar trebui 
să-l adoptați şi a căii de practică pe care ar trebui să o urmaţi? Unii spun: 
„Teoretic, m-am lămurit, dar oamenii sunt făcuţi din carne şi oase. Trăind în 
lumea asta, cu siguranță suntem influențați de aceste criterii morale și 
conduși de opinia publică. Mulţi oameni trăiesc în felul acesta, preţuind 
actele de bunătate şi răsplătind cu recunoștință orice bunătate primită. Dacă 
nu trăiesc astfel, cu siguranţă ceilalti mă vor critica aspru şi mă vor 
disprețui. Mă tem că oamenii mă vor acuza că sunt inuman, că trăiesc 
precum un paria, și nu pot să suport asta.” Care este problema aici? De ce 
sunt oamenii constrânşi de acest lucru? Este o problemă uşor de rezolvat? 
Este, iar Eu îţi voi spune cum. Dacă simţi că ai trăi ca un paria social atunci 


când nu ai trăit conform opiniei culturii tradiționale potrivit căreia o 


bunătate primită ar trebui răsplătită cu recunoștință; dacă simți că nu mai 
semeni cu o persoană chineză tradițională, că, îndepărtându-te de cultura 
tradițională, nu trăieşti ca un om şi nu ai caracteristicile care te fac om; dacă 
te îngrijorezi că nu te vei încadra în societatea chineză, că vei fi disprețuit 
de semenii chinezi şi văzut de aceştia ca un măr putred, atunci alege să 
urmezi tendințele societale — nimeni nu te forțează și nimeni nu te va 
condamna. Totuși, dacă tu consideri că a trăi după cum dictează cultura 
tradițională și că aprecierea permanentă a actelor de bunătate nu ţi-a adus 
prea multe beneficii de-a lungul anilor şi că a fost un mod obositor de a trăi 
şi dacă eşti hotărât să renunţ la stilul acesta de viaţă şi să încerci să vezi 
oamenii şi lucrurile şi să te comporți şi să acţionezi întru totul conform 
cuvintelor Mele, atunci, desigur, ar fi și mai bine. Deşi acum înțelegeţi în 
principiu aceste lucruri şi pricepeţi bine situația, modul exact în care veți 
privi oamenii și lucrurile și felul în care veți trăi și vă veţi comporta pe 
viitor vă privesc. Măsura în care poţi să accepţi spusele Mele, în care poți să 
pui totul în practică şi cât de departe vei merge reprezintă alegerea ta și totul 
depinde de tine. Nu te forţez. Eu doar îţi arăt calea. Totuși, un lucru e sigur: 
îți voi spune adevărul, și anume: dacă trăieşti conform culturii tradiționale, 
vei duce o viaţă din ce în ce mai inumană şi nedemnă și vei descoperi că 
simţul conştiinţei tale îşi va pierde tot mai mult însuşirile. Treptat, vei trăi o 
viaţă nefericită, în care nu vei semăna nici cu un om, nici cu o fantomă. 
Totuşi, dacă vei practica potrivit cuvintelor Mele şi principiilor despre care 
am vorbit, îți garantez că vei trăi tot mai mult o asemănare umană, că vei 
avea din ce în ce mai multă conștiință, rațiune şi demnitate — asta e o 
certitudine. Ulterior, când vei întâlni astfel de situaţii, vei putea să trăieşti 
liber și eliberat și te vei simți liniștit şi vesel. Umbrele şi poverile din inima 
ta se vor micşora, iar tu te vei simţi încrezător și vei ține capul sus. Nu vei 


mai fi năpăstuit, indus în eroare sau influenţat de căile lumii laice şi vei trăi 


cu demnitate. Te vei simţi în fiecare zi cu picioarele pe pământ şi vei trata şi 
aborda toate chestiunile cu multă precizie, evitând numeroase ocolişuri şi 
multă suferință pe care nu ar mai trebui să o înduri. Nu vei face nimic din ce 
nu se cuvine să faci şi nici nu vei plăti niciun preţ care nu ar trebui plătit. 
Nu vei mai trăi pentru alți oameni. Nu vei mai fi influenţat de perspectivele 
şi opiniile oamenilor. Nu vei mai fi constrâns de părerile şi condamnările 
societății. Nu este aceasta o viață demnă? Nu este o viaţă liberă şi eliberată? 
Acesta va fi momentul în care vei simți că a trăi după cuvintele lui 
Dumnezeu este singura cale dreaptă în viață şi că doar trăind în modul 
acesta poate cineva să aibă asemănarea unui om şi fericire. Trăind în ceața 
culturii tradiționale, nu poți să vezi clar calea şi crezi în mod greşti că te afli 
pe drumul spre vreo utopie idealistă din lumea omului. Totuşi, în cele din 
urmă, ajungi să fii condus pe căi greşite şi să fu păcălit şi chinuit de Satana. 
Astăzi, după ce ai auzit glasul lui Dumnezeu, ai descoperit adevărul şi ai 
văzut lumina pătrunzând în lumea omului, ai împrăștiat ceața şi ai văzut 
limpede calea şi direcția pe care trebuie să le iei în viață. Te avânţi înainte și 
revii înaintea lui Dumnezeu. Nu sunt acestea harul şi binecuvântarea lui 
Dumnezeu? Aşadar, ați împrăștiat ceața aceea acum şi aţi văzut cerul senin? 
Poate că aţi zărit deja un licăr şi vă îndreptaţi spre lumină — aceasta e cea 
mai mare binecuvântare. Dacă puteți să auziți glasul lui Dumnezeu, să 
acceptaţi şi să înţelegeți adevărul, să împrăștiați ceața, să abandonaţi toate 
aceste lucruri incorecte din cultura tradițională şi să îndepărtați toate 
obstacolele, puteţi păși pe calea spre mântuire. Asta este tot ce am de 
împărtăşit privind zicala despre conduita morală: „O bunătate primită ar 
trebui răsplătită cu recunoştinţă.” Pe viitor, puteţi să aveţi împreună mai 
multă părtăşie despre aceste cuvinte şi veţi ajunge la o înţelegere deplină. În 
aceste chestiuni nu se poate pătrunde imediat, după doar o singură adunare 


pentru a avea părtăşie. Deşi acum Mi-am încheiat părtăşia privind această 


zicală despre conduita morală, iar voi o înţelegeţi teoretic şi principiu, în 
viaţa reală, nu e uşor să renunţaţi la aceste noțiuni tradiționale vechi. O 
vreme, e posibil ca să vă agăţaţi în continuare de aceste idei vechi şi să vă 
luptaţi cu ele. Cel puţin, va trece un timp până când veţi putea să abandonaţi 
în totalitate aceste aspecte ale culturii tradiționale şi să acceptaţi întru totul 
adevărul cuvintelor lui Dumnezeu. Trebuie să experimentați treptat, să trăiţi 
şi să găsiți confirmare în viaţa reală şi atunci când înfruntați societatea și 
omenirea. Cu ajutorul acestor experienţe, veţi ajunge treptat să cunoşti 
cuvintele lui Dumnezeu şi veţi înțelege adevărul. Procedând astfel, vei 
începe să ai beneficii, să obţii avantaje şi să culegi recompense şi îți vei 
corecta opiniile şi ideile greşite despre tot felul de oameni, evenimente şi 


lucruri. Acestea sunt procesul şi calea urmăririi adevărului. 


În continuare, voi avea părtăşie despre zicala: „Sacrifică-ţi interesele 
de dragul celorlalți.” Această zicală se referă la o virtute din cultura 
tradițională chineză, pe care oamenii o consideră ca fiind nobilă și 
minunată. Desigur, aceste opinii sunt puțin exagerate și nerealiste, dar chiar 
ŞI aşa, ea este universal recunoscută ca o virtute. Ori de câte ori aude cineva 
despre această virtute, mintea sa evocă anumite scene, cum ar fi: oameni 
care îşi pun mâncare în farfurii când mănâncă împreună și o lasă pe cea mai 
bună celorlalți; oameni care le permit altora să treacă în faţa lor când stau la 
coadă la alimentară; oameni care îi lasă pe alții să cumpere primii bilete de 
tren sau de avion; oameni care le permit altora să treacă primii când merg 
pe jos sau conduc... Toate acestea sunt exemple „frumoase” ale expresiei 
„toţi pentru unul şi unul pentru toţi”. Fiecare dintre aceste scene arată cât de 
calde, armonioase, fericite şi paşnice sunt societatea şi lumea. Nivelul 
fericirii este atât de ridicat, încât depăşeşte limitele. Dacă îi întreabă cineva: 
„De ce eşti atât de fericit?”, ei răspund: „Cultura tradițională chineză 


pledează pentru sacrificarea interselor personale de dragul celorlalți. Toţi 


punem în practică această idee şi nu ne este deloc greu să o facem. Ne 
simţim pur şi simplu foarte binecuvântați.” V-au trecut prin minte asemenea 
scene? (Da.) Unde le puteţi găsi? Le puteţi găsi în tablourile festivalului de 
primăvară, care, înainte de anii 1990, obișnuiau să fie atârnate pe pereți în 
timpul Anului Nou Chinezesc. Se regăsesc în mintea oamenilor şi chiar în 
așa-zisele miraje sau castele de pe cer. Pe scurt, asemenea scene nu există în 
viaţa reală. „Sacrifică-ţi interesele de dragul celorlalți” este, desigur, şi o 
cerință pe care au formulat-o moraliştii privind criteriile morale. Este o 
zicală care face referire la conduita morală a omului şi care le cere 
oamenilor ca, înainte să acționeze, să se gândească mai întâi la ceilalţi, nu la 
ei înşişi. Ar trebui ca întâi să ia în considerare interesele celorlalţi, și nu pe 
ale lor. Ar trebui să se gândească la ceilalți şi să înveţe să se sacrifice — cu 
alte cuvinte, trebuie să-și abandoneze interesele, cerințele, dorinţele şi 
ambițiile proprii şi chiar să meargă atât de departe încât să abandoneze tot 
ce le aparține şi să se gândească mai întâi la ceilalți. Indiferent dacă oamenii 
pot sau nu să îndeplinească această cerință, trebuie mai întâi să ne întrebăm: 
ce fel de oameni sunt cei care propun această opinie? Înţeleg ei umanitatea? 
Înţeleg instinctele şi umanitatea-esenţă pe care le are această creatură care e 
omul? Ei nu înțeleg câtuși de puţin. Propunătorii acestei zicale trebuie să fi 
fost extrem de nesăbuiți să ceară omului, o creatură egoistă care nu numai 
că are gânduri şi liber arbitru, ci este şi plină de ambiţii și dorinţe, să-și 
sacrifice interesele de dragul celorlalți. Chiar dacă oamenii sunt capabili să 
îndeplinească această cerință, având în vedere esenţa şi instinctele lor de 
creaturi, moraliștii care au promovat această cerință au fost cu adevărat 
inumani. De ce spun că au fost inumani? De exemplu, atunci când cuiva îi 
este foame, o va simţi instinctiv şi nu se va gândi dacă altcuiva îi este 
foame. Va spune: „Mi-e foame, vreau să mănânc ceva.” Se gândește mai 


întâi la „eu”. Acest lucru este normal, natural și adecvat. Nicio persoană 


flămândă nu se va împotrivi adevăratelor sale sentimente şi nu va întreba: 
„Ce vrei tu să mănânci?” Este normal un om să întrebe pe un altul ce vrea 
să mănânce, atunci când lui însuşi îi este foame? (Nu.) Noaptea, când 
cineva este obosit şi epuizat, va spune: „Sunt obosit. Vreau să dorm.” 
Nimeni nu va zice: „Sunt obosit, aşa că poţi tu să te duci să dormi în locul 
meu? Când dormi, mă simt mai puţin obosit.” Nu ar fi anormal dacă s-ar 
exprima astfel? (Ba da.) Toate lucrurile la care oamenii sunt capabili să se 
gândească şi pe care pot să le facă din instinct sunt de dragul lor. Se 
descurcă deja destul de bine dacă sunt în stare să aibă grijă de ei înșiși — 
acesta este instinctul uman. Dacă poţi să trăieşti independent, dacă ai ajuns 
în punctul în care poţi să trăieşti şi să te ocupi de problemele tale de unul 
singur, să ai grijă de tine, să ştii să consulți un medic atunci când te 
îmbolnăveșşti, să înţelegi cum să te recuperezi în urma bolii şi dacă ştii să 
găseşti o rezolvare pentru toate chestiunile şi dificultățile care apar în viață, 
atunci deja te descurci foarte bine. Totuşi, sacrificarea intereselor de dragul 
celorlalți îți impune să renunti, în favoarea altora, la nevoile pe care le ai, să 
nu faci nimic pentru tine, şi, în schimb, îţi cere să iei în considerare mai 
întâi interesele celorlalți şi să faci totul de dragul lor — nu este inuman acest 
lucru? După cum văd Eu situaţia, acest lucru îi privează cu totul pe oameni 
de dreptul lor de a trăi. Nevoile de bază ale vieții sunt ceva de care ar trebui 
să te ocupi singur, aşadar, de ce ar trebui alţii să-şi sacrifice interesele ca să 
facă aceste lucruri şi să se ocupe de ele, pentru tine? Ce fel de persoană te- 
ar face asta? Ai cumva deficienţe mintale, dizabilități, sau eşti vreun animal 
de companie? Toate acestea sunt lucruri pe care oamenii ar trebui să le facă 
din instinct — de ce ar trebui ca alții să abandoneze ce ar trebui să facă şi să- 
şi sacrifice energia ca să se ocupe de aceste lucruri pentru tine? Este 
adecvat? Oare cerința asta de a-ţi sacrifica interesele de dragul celorlalți nu 


e doar o pretenţie exagerată? (Ba da.) Cum sună această pretenție şi de unde 


vine? Oare nu a apărut din cauza faptului că acești aşa-ziși moralști nu 
înţeleg câtuşi de puţin instinctele, nevoile şi esenței omului, şi din dorința 
personală de a se lăuda cu superioritatea lor morală? (Ba da.) Nu este 
inuman acest lucru? (Ba da.) Dacă fiecare şi-ar sacrifica interesele de dragul 
celorlalți, atunci cum s-ar ocupa de propriile treburi? Chiar îi vezi pe toți 
ceilalți ca fiind oameni cu dizabilităţi, incapabili să-şi gestioneze viaţa, ca 
pe nişte idioţi, cu deficienţe mintale sau imbecili? Dacă nu îi vezi astfel, 
atunci de ce trebuie să-ți sacrifici interesele de dragul celorlalți și să le ceri 
altora să-şi abandoneze interesele de dragul tău? Nici măcar unele persoane 
cu dizabilități nu-şi doresc să primească ajutor de la ceilalți, ci vor în 
schimb să-şi câștige singuri existenţa şi să-şi gestioneze viaţa — nu au 
nevoie ca alții să plătească un preţ în plus pentru ei sau să le ofere vreun 
ajutor suplimentar. Vor ca ceilalți să-i trateze aşa cum se cuvine; este o 
modalitate prin care ei îşi păstrează demnitatea. De respect au nevoie de la 
ceilalți, nu de compătimire şi milă. Acest lucru e cu atât mai mult valabil 
pentru cei care pot să aibă grijă de ei înşişi, nu? Astfel, din punctul Meu de 
vedere, această cerință de a-ţi sacrifica interesele de dragul celorlalți nu este 
validă. Încalcă instinctele omului şi simţul conștiinței sale şi este, cel puţin, 
inumană. Chiar dacă scopul este de a păstra normele sociale, ordinea 
publică și relațiile interpersonale normale, nu este nevoie să ceri în acest 
mod irațional și inuman ca toți să se împotrivească voinţei lor şi să trăiască 
pentru alții. Nu ar fi puţin denaturat și anormal dacă oamenii ar trăi pentru 


alţii, și nu pentru ei înșiși? 


În ce împrejurări e aplicabilă cerința de a-ţi sacrifice interesele de 
dragul celorlalți? O astfel de împrejurare este atunci când părinții 
acționează de dragul copiilor lor şi e posibil ca asta să se întâmple doar 
pentru o perioadă limitată. Înainte ca odraslele să devină adulţi, părinţii ar 


trebui să facă tot posibilul ca să aibă grijă de ele. Pentru a-şi crește copiii 


până la vârsta de adult şi pentru a se asigura că trăiesc o viaţă sănătoasă, 
fericită şi veselă, părinții îşi sacrifică tinereţea, îşi consumă energia, lasă 
deoparte plăcerile trupului și îşi sacrifică până şi cariera şi hobby-urile. Fac 
toate acestea pentru copiii lor. Aceasta este o responsabilitate. De ce trebuie 
ca părinții să îndeplinească această responsabilitate? Deoarece toți părinții 
au obligația de a-şi creşte copiii. Este responsabilitatea de la care nu se pot 
eschiva. Totuşi, oamenii nu au această obligație faţă de societate şi omenire. 
Dacă ai grijă de tine, nu provoci necazuri şi nu le faci probleme altora, 
atunci te descurci deja foarte bine. Există şi o altă împrejurare, în care 
oamenii cu handicap fizic nu pot să aibă grijă de ei şi le cer părinților, 
fraților şi chiar organizaţiilor de asistenţă socială să îi ajute în viaţă şi să 
supraviețuiască. O altă împrejurare specială este atunci când oamenii sau 
regiunile sunt lovite de un dezastru natural şi nu pot supravieţui fără ajutor 
de urgență: aceasta e o situaţie în care au nevoie de ajutorul celorlalţi. În 
afară de acestea, există şi alte circumstanţe în care oamenii ar trebui să-și 
sacrifice interesele de dragul de a-i ajuta pe ceilalţi? Poate că nu. În viaţa 
reală, societatea este extrem de competitivă și, dacă un om nu investește 
toată energia mentală ca să-şi facă bine treaba, îi este greu să se descurce, să 
supraviețuiască. Oamenii sunt incapabili să-şi sacrifice interesele de dragul 
celorlalți; este deja destul de bine dacă pot să-şi asigure supraviețuirea şi să 
nu lezeze interesele altora. De fapt, conflictele şi vendetele în care se 
implică în contextul social şi al circumstanțelor vieții reale reflectă şi mai 
bine adevărata înfăţişare a omenirii. La evenimentele sportive, vezi că, 
atunci când sportivii îşi consumă toată energia pentru a arăta cine sunt și, în 
cele din urmă, ies învingători, niciunul dintre ei nu va spune: „Nu vreau 
titlul de campion. Cred că tu ar trebui să-l primeşti.” Nimeni nu ar face asta 
niciodată. Instinctul oamenilor este de a concura pentru a fi primii, pentru a 


fi cei mai buni şi pentru a se afla în frunte. In realitate, ei sunt pur şi simplu 


incapabili să-şi sacrifice interesele de dragul celorlalți. Să aibă voinţa sau să 
simtă nevoia de a-și sacrifica interesele de dragul celorlalți nu se numără 
printre instinctele omului. Având în vedere esenţa şi natura lui, el poate 
acţiona doar pentru el însuşi şi o va face. Dacă o persoană acţionează pentru 
propriile interese şi, făcând asta, poate să aleagă calea cea dreaptă, acesta 
este un lucru bun, iar ea poate fi considerată o fiinţă creată bună printre 
oameni. Dacă, acționând în interesul tău, poţi să mergi pe calea cea dreaptă, 
să urmăreşti adevărul şi lucrurile pozitive şi să îi influenţezi pozitiv pe cei 
din jurul tău, te descurci deja foarte bine. Promovarea și avansarea ideii de 
a-ți sacrifica interesele de dragul celorlalţi nu este altceva decât o pretenţie 
exagerată. Nu se alimiază cu nevoile omului, cu atât mai puţin cu starea 
actuală a omenirii. Deşi cerința de a-ţi sacrifica interesele de dragul 
celorlalți nu se aliniază cu realitatea şi este inumană, în profunzimea 
inimilor oamenilor, tot ocupă un anumit loc, şi, în diverse măsuri, tot le 
influenţează și le înlănţuie gândurile. Atunci când oamenii acţionează doar 
pentru ei înşişi, şi nu pentru alții, nu îi ajută pe ceilalți, nu se gândesc la 
aceştia sau nu dau dovadă de consideraţie față de ceilalți, în inima lor, se 
simt adesea condamnaţi. Simt o presiune invizibilă și, uneori, chiar şi 
privirea critică a celorlalți aţintită asupra lor. Toate sentimentele de acest fel 
apar din cauza influenţei ideologiei morale tradiţionale care e profund 
înrădăcinată în inimile lor. Aţi fost şi voi influenţaţi, în diferite măsuri, de 
cultura tradițională care vă obligă să vă sacrificați interesele de dragul 
celorlalți? (Da.) Mulţi oameni încă aprobă cerinţele pe care le are cultura 
tradițională și, dacă o persoană este capabilă să le respecte, ei au o părere 
bună despre ea şi nimeni nu îi reproşează nimic şi nu 1 se împotriveşte, 
indiferent câte dintre aceste cerințe îndeplineşte ea. Dacă o persoană ar 
vedea pe cineva căzând pe stradă şi nu s-ar duce să îl ajute, toată lumea ar fi 


nemulțumită de ea, spunând că este inumană. Asta demonstrează că 


standardele cerute de cultura tradițională, aplicate oamenilor, ocupă un 
anumit loc în inimile lor. Aşadar, este corect ca o persoană să fie evaluată 
pe baza acestor lucruri din cultura tradițională? Cei care nu înţeleg adevărul 
nu vor putea niciodată să înţeleagă pe deplin această chestiune. S-ar putea 
spune că, de milenii, cultura tradițională face parte din viaţa umană, dar ce 
efect a obținut, de fapt? A schimbat ea perspectiva spirituală a omenirii? A 
adus civilizaţie şi progres în societate? A rezolvat, problemele de siguranță 
publică din societate? A avut succes în educarea omenirii? Nu a rezolvat 
niciunul dintre aceste lucruri. Cultura tradițională nu a fost deloc eficientă, 
aşa că putem spune cu siguranţă că standardele pe care le cere şi care sunt 
aplicate omului nu pot fi considerate drept criterii — sunt doar constrângeri 
menite să-i lege pe oameni de mâini şi de picioare, să le îngrădească 
gândurile şi să le ajusteze comportamentul și fac astfel încât, oriunde s-ar 
duce omul, să fie manierat, să respecte regulile, să aibă o asemănare umană, 
să-i respecte pe bătrâni şi să-i pese de tineri şi să știe să respecte vârsta 
înaintată. Fac astfel încât o persoană să nu-i supere pe ceilalți părând naivă 
şi nepoliticoasă. Cel mult, tot ce reușesc aceste standarde este să-i 
determine pe oameni să pară puţin mai prezentabili și mai rafinați — în 
realitate, acest lucru nu are nimic de-a face cu esența oamenilor şi e bun 
doar să obțină o aprobare de moment din partea celorlalți şi să satisfacă 
vanitatea omului. Eşti foarte încântat când oamenii îţi spun ce persoană 
bună ești pentru că faci ceva pentru ei. Eşti încântat şi atunci când 
demonstrezi că poţi să ai grijă de tineri şi de bătrâni, cedându-le locul tău în 
autobuz, iar ceilalți spun că eşti un copil foarte bun și viitorul națiunii tale. 
Totodată, te încântă şi când stai la rând să cumperi bilete şi permiţi cuiva 
din spatele tău să le cumpere primul, iar alţii te laudă pentru că eşti grijuliu. 
După ce respecţi câteva reguli şi faci câteva fapte bune, simți că ai un 


caracter nobil. Dacă, după câteva fapte bune, consideri că ai un statut mai 


înalt decât alţii, nu ești nesăbuit? Nesăbuinţa asta te poate face să-ți pierzi 
calea şi rațiunea. Nu menită să ne petrecem prea mult timp cu părtășia 
despre această zicală privind conduita morală, care spune că trebuie să-ți 
sacrifici interesele de dragul celorlalți. Problemele asociate acesteia sunt 
destul de uşor de discernut, întrucât denaturează și deformează umanitatea, 
caracterul şi demnitatea oamenilor într-o foarte mare măsură. Îi face să 
devină mai nesinceri, deloc practici, mulțumiți de ei înşişi și mai puţin 
capabili să ştie cum ar trebui să trăiască, să discearnă oamenii, evenimentele 
şi lucrurile din viaţa reală și cum să trateze diversele probleme care se abat 
asupra lor în viaţa reală. Oamenii pot doar să ofere un oarecare ajutor şi să 
le uşureze celorlalți grijile şi problemele, dar îşi pierd direcția pe calea pe 
care ar trebui să o urmeze în viaţă, sunt manipulați de Satana şi devin 
subiectul batjocurii lui — nu este acesta un semn al umilirii? În orice caz, 
acest așa-zis standard moral care-ţi cere să-ţi sacrifici interesele de dragul 
celorlalți este o zicală nesinceră și perversă. Desigur, în această privință, 
Dumnezeu le cere oamenilor doar să-şi îndeplinească obligaţiile, 
responsabilitățile şi îndatoririle care le-au fost atribuite, să nu-i rănească pe 
oameni, să nu le facă rău sau să nu-i păgubească şi să nu acționeze într-un 
mod de care alții pot să profite şi să beneficieze — este suficient. Dumnezeu 
nu le cere oamenilor să-şi asume responsabilități sau obligații în plus. Dacă 
poți să-ți  îndeplinești toate lucrările, îndatoririle, obligaţiile şi 
responsabilitățile, deja te descurci bine — nu este simplu? (Ba da.) Acest 
lucru se poate realiza cu uşurinţă. Având în vedere că este foarte simplu și 
toată lumea îl înţelege, nu este nevoie ca, în părtăşia noastră, să intrăm în 


mai multe detalii. 


In continuare, voi dezbate afirmația despre conduita morală: „O femeie 
trebuie să fie virtuoasă, bună la inimă, blajină şi morală.” Diferenţa dintre 


această afirmaţie și celelalte standarde cerute pentru conduita morală este că 


acest standard le vizează, în mod specific, pe femei. „O femeie trebuie să 
fie virtuoasă, bună la inimă, blajină și morală” este o cerință inumană și 
inaplicabilă pentru femei, propusă de așa-zişii moralişti. De ce spun asta? 
Acest standard cere ca toate femeile, fie că sunt fiice sau soţii, să fie 
virtuoase, bune la inimă, blajine şi morale. Ca să fie considerate femei bune 
şi respectabile, ele trebuie să practice acest tip de conduită morală şi să aibă 
acest caracter moral. Asta le sugerează bărbaţilor că femeile trebuie să fie 
virtuoase, bune la inimă, blajine şi morale, în vreme ce bărbaţii, nu — ei nu 
trebuie să fie virtuoşi sau buni la inimă și cu atât mai puţin e nevoie să fie 
blajini sau morali. Ce trebuie să facă bărbaţii? Dacă soțiile lor nu reuşesc să 
fie virtuoase, bune la inimă, blajine și morale, ei pot să divorţeze sau să le 
abandoneze. Dacă pe un bărbat nu îl lasă inima să-și părăsească soția, ce ar 
trebui să facă? Ar trebui să o transforme într-o femeie virtuoasă, bună la 
inimă, blajină şi morală — asta e responsabilitatea şi obligația lui. 
Responsabilitatea societală a bărbaţilor este de a le observa, a le îndruma şi 
a le controla cu stricteţe pe femei. Ei trebuie să-şi asume pe deplin rolul de 
superiori, trebuie să le ţină în frâu pe femeile virtuoase, bune la inimă, 
blajine şi morale, să acționeze ca stăpâni ai lor și capi ai familiei şi să se 
asigure că ele fac ceea ce se cuvine şi că-și îndeplinesc obligaţiile legitime. 
Bărbaţii, din contră, nu sunt nevoiţi să practice acest fel de conduită morală 
— ei fac excepție de la această regulă. Având în vedere că bărbaţii fac 
excepție de la regulă, această afirmație despre conduita morală este doar un 
standard după care bărbaţii pot să le judece pe femei. Adică, atunci când un 
bărbat vrea să se însoare cu o femeie cu o bună conduită morală, cum ar 
trebui să o judece? El poate, pur şi simplu, să stabilească dacă femeia este 
virtuoasă, bună la inimă, blajină și morală. Dacă este virtuoasă, bună la 
inimă, blajină şi morală, se poate însura cu ea — dacă nu este, atunci nu ar 


trebui să se însoare cu ea. Dacă s-ar însura cu o asemenea femeie, ceilalți ar 


desconsidera-o şi chiar ar spune că nu este o persoană bună. Așadar, care 
sunt cerinţele specifice pe care moraliştii spun că trebuie să le îndeplinească 
femeile ca să fie considerate virtuoase, bune la inimă, blajine şi morale? Au 
aceste adjective o însemnătate anume? În spatele fiecăreia dintre cele patru 
însușiri, „virtuoasă”, „bună la inimă”, „blajină” şi „morală”, se află multe 
înţelesuri şi nimănui nu-i este uşor să se ridice la înălțimea fiecăreia dintre 
ele. Niciun bărbat sau niciun intelectual nu se poate ridica la înălțimea 
acestor trăsături şi, totuși, ei cer ca femeile obişnuite să facă asta — acest 
lucru este incredibil de nedrept pentru femei. Așadar, care sunt 
comportamentele fundamentale şi formele specifice ale conduitei morale pe 
care trebuie să le afişeze femeile ca să fie considerate virtuoase, bune la 
inimă, blajine şi morale? În primul rând, femeile nu trebuie niciodată să 
părăsească încăperile locuinţei lor şi, cu o fâşie de material, trebuie să își 
înfăşoare tălpile, pe o lungime de zece centimetri, adică pe o lungime mai 
mică decât palma unui copilaş. Acest lucru le îngrădeşte și garantează că nu 
se pot duce oriunde vor. Înainte de căsătorie, femeilor nu le este permis să 
părăsească încăperile locuinţei lor, trebuie să se limiteze la budoarul lor 
retras şi nu trebuie să îşi arate chipul în public. Dacă pot să respecte aceste 
reguli, atunci au caracterul moral al unei femei necăsătorite virtuoase, bune 
la inimă, blajine şi morale. După căsătorie, o femeie trebuie să-și asculte 
socrii ca o fiică şi să îşi trateze soţul şi alte rude cu amabilitate. Indiferent 
de modul în care o tratează sau o abuzează familia soţului ei, ea trebuie să 
suporte greutățile şi criticile, ca un cal de povară fidel. Nu trebuie doar să îi 
servească pe toți membrii familiei, tineri şi bătrâni, ci şi să aibă copii, 
pentru a duce mai departe descendența ancestrală, și toate acestea fără să se 
plângă deloc. Indiferent cât de multă bătaie ia, cât de nedreptățită este de 
socri, cât de obosită este sau cât de mult trebuie să muncească, nu se poate 


plânge niciodată soţului în legătură cu nimic din toate acestea. Indiferent cât 


de mult este agresată de socri, nu poate permite nimănui din afara familiei 
să afle şi nu poate răspândi zvonuri despre familia ei. Indiferent de modul în 
care a fost nedreptăţită, nu poate să deschidă gura și trebuie să accepte în 
tăcere insultele şi umilirea. Nu doar că trebuie să suporte greutățile şi 
criticile, dar și să înveţe să se supună cu blândeţe asupririi, să-și înăbuşe 
indignarea şi să îndure umilința și povara responsabilități — trebuie să 
înveţe arta răbdării şi abținerii. Orice mâncare bună ar fi la o masă, trebuie 
mai întâi să îi lase pe ceilalți membri ai familiei să o mănânce; ca să își 
dovedească ascultarea de fiică, trebuie să le permită mai întâi socrilor să 
mănânce, apoi soţului şi copiilor. După ce toți ceilalți au mâncat și toată 
mâncarea bună s-a terminat, e lăsată să îşi umple stomacul cu ce a mai 
rămas. Pe lângă cerințele pe care tocmai le-am discutat, în timpurile 
moderne, femeile trebuie şi să „strălucească atât la întruniri mondene, cât şi 
în bucătărie”. Când am auzit această frază, M-am întrebat ce mai fac toţi 
bărbații, dacă femeile trebuie să strălucească la întruniri mondene, cât şi în 
bucătărie. Femeile trebuie să gătească pentru toată familia, să facă treburile 
casnice, să aibă grijă de copii acasă şi să iasă pe câmp şi să trudească — 
trebuie să exceleze şi acasă, şi în afara ei, îndeplinind toate aceste sarcini. 
Din contră, bărbaţii trebuie doar să meargă la serviciu, apoi să vină acasă şi 
să îşi petreacă timpul în mod plăcut și să nu facă nicio muncă domestică. În 
cazul în care ceva îl supără la serviciu, se răzbună pe soție și copii — este 
corect? Ce aţi observat la aceste chestiuni pe care le-am discutat? Nimeni 
nu are nicio cerință privind conduita morală a bărbaților. Cu toate acestea, 
se așteaptă ca femeile să strălucească atât la întruniri mondene, cât şi în 
bucătărie, pe lângă păstrarea unui caracter virtuos, bun la inimă, blajin şi 
moral. Câte femei pot îndeplini aceste cerințe? Nu este nedrept să ai 
asemenea cerinţe de la femei? Dacă o femeie comite cea mai mică greșeală, 


este bătută, insultată și ar putea fi chiar abandonată de soțul ei. Femeile 


trebuie pur şi simplu să suporte toate acestea, iar dacă nu mai pot suporta, 
singura lor alegere e sinuciderea. Nu este oarecum asupritor să ai în mod 
specific asemenea cerinţe inumane de la femei, când sunt fizic mai slabe și 
mai puțin puternice şi capabile din punct de vedere fizic decât bărbaţii? 
Vouă, femeilor prezente astăzi aici, nu vi s-ar părea excesiv dacă, în viaţa 
reală, oamenii ar avea asemenea pretenții de la voi? Sunt bărbaţi cu 
adevărat meniţi să aibă control asupra femeilor? Sunt meniți să fie stăpânii 
lor şi să le facă să îndure greutăți? Având în vedere această stare de fapt 
pervertită, nu putem concluziona că zicala: „O femeie trebuie să fie 
virtuoasă, bună la inimă, blajină și morală” cauzează, efectiv, o scindare 
socială? Nu ridică, în mod clar, statutul bărbaţilor în societate, în timp ce-l 
diminuează intenționat pe cel al femeilor? Această cerinţă îi determină pe 
bărbați şi femei să creadă cu tărie că statutul social al celor din urmă și 
valoarea lor socială sunt mai mici decât ale bărbaţilor, în loc să fie egale. 
Prin urmare, în societate, femeile trebuie să fie virtuoase, bune la inimă, 
blajine şi morale, să fie tratate nedrept şi discriminate, umilite și lipsite de 
drepturile omului. Din contră, nu se pune la îndoială că bărbaţii ar trebui să 
fie capul familiei și se cere, de drept, ca femeile să fie virtuoase, bune la 
inimă, blajine şi morale. Nu se provoacă prin asta un conflict în societate, în 
mod intenționat? Nu reprezintă provocarea intenționată a scindărilor în 
societate? Oare unele femei nu se vor revolta după ce au fost mult timp 
nedreptățite? (Ba da.) Pentru orice nedreptate care are loc, va fi o revoltă. E 
această zicală despre conduita morală corectă şi dreaptă faţă de femei? Cel 
puţin, nu este corectă şi dreaptă pentru femei — doar le permite bărbaţilor să 
se poarte cu şi mai multă neruşinare, adânceşte separările din cadrul 
societății, ridică statutul social al bărbaților și îl diminuează pe cel al 
femeilor, în timp ce le privează pe acestea şi mai mult de dreptul de a exista 


şi accentuează subtil inegalitatea dintre statutul bărbaților şi al femeilor în 


societate. Pot să fac un rezumat al rolului pe care-l joacă femeile acasă şi în 
societate în general, cât şi tipul de conduită morală pe care îl afişează în 
doar trei cuvinte: sac de box. „O femeie trebuie să fie virtuoasă, bună la 
inimă, blajină şi morală”, zicala privind conduita morală cere ca femeile să- 
1 respecte pe bătrânii familiei, să-i iubească pe Juniorii familiei și să aibă 
grijă de ei, să fie foarte respectuoase cu soții lor și să îi servească trup şi 
suflet. Ele trebuie să se ocupe de toate treburile familiei din casă şi din afara 
ei ŞI, oricâte greutăţi îndură, nu trebuie să se plângă niciodată — nu înseamnă 
asta privarea femeilor de drepturile lor? (Ba da.) Asta înseamnă privarea 
femeilor de libertate, de dreptul la opinie şi de dreptul lor de a trăi. Este 
uman să privezi femeile de toate drepturile lor şi încă să ceri să-şi 
îndeplinească responsabilitățile? Asta echivalează cu călcarea în picioare a 


femeilor şi osândirea lor! 


Este destul de evident că moraliștii care au impus aceste cerinţe 
femeilor și le-au osândit în același timp erau bărbaţi, nu femei. Femeile nu 
ar alege să-şi calce în picioare semenii, deci cu siguranță a fost mâna 
bărbaţilor. Se îngrijorau că, dacă femeile ar fi devenit prea capabile, ar fi 
obținut prea multă autoritate şi ar fi avut prea multă libertate, ar fi devenit 
egalele bărbaților dacă n-ar fi fost puse sub supraveghere strictă şi 
controlate. Treptat, femeile capabile ar fi dobândit un statut superior 
bărbaţilor, ar fi încetat să îşi facă îndatoririle acasă şi asta — credeau ei — ar 
fi afectat armonia conjugală. Dacă toate familiile ar fi lipsite de armonie, 
atunci societatea, ca întreg, ar fi devenit discordantă, iar asta îi îngrijora pe 
conducătorii țării. Vezi, indiferent despre ce discutăm, conversaţia pare să 
revină mereu la cei din clasa conducătoare. Ei nutresc intenţii rele şi vor să 
se ocupe de femei și să acţioneze împotriva lor — acest lucru este inuman. 
Aceştia cer ca femeile, acasă sau în societate, să fie extrem de ascultătoare, 


să se supună cu blândeţe asupririi, să fie modeste şi să se înjosească, să 


înghită toate insultele, să fie bine educate şi raționale, umile și politicoase, 
să suporte toate greutăţile şi criticile și aşa mai departe. În mod clar, ei se 
aşteaptă ca femeile să fie pur şi simplu ca niște saci de box sau preşuri — 
dacă ar face toate aceste lucruri, ar mai fi oameni? Dacă ar putea într-adevăr 
să respecte toate aceste cerinţe, nu ar mai fi oameni: ar fi ca idolii venerați 
de non-credincioşi, care nu mănâncă, nu beau, sunt detaşaţi de grijile 
materiale lumești, nu se enervează niciodată şi nu au nicio personalitate. 
Sau ar putea fi ca marionetele sau mașinăriile care nu gândesc şi nu 
reacţionează autonom. Orice persoană reală va avea păreri şi puncte de 
vedere despre zicalele şi restricțiile lumii exterioare — nu ar putea să se 
supună cu blândeţe tuturor asupririlor. De aceea în epoca modernă au apărut 
mişcările pentru drepturile femeilor. În ultima sută de ani, statutul femeilor 
în societate a crescut treptat, iar ele s-au eliberat în sfârşit de lanţurile care 
le legau cândva. Câţi ani au fost supuse femeile acestei sclavii? În Asia de 
Est, au fost subjugate cel puţin câteva mii de ani. Această sclavie a fost 
incredibil de crudă şi brutală — le erau legate picioarele până când nu mai 
puteau nici măcar să meargă şi nimeni nu le apăra vreodată pe aceste femei 
de nedreptate. Am auzit că în secolele al XVII-lea şi al XVIII-lea, unele ţări 
şi regiuni occidentale au impus şi ele anumite restricții privind libertatea 
femeilor. Cum le restricționau pe femei în acele vremuri? Le obligau să 
poarte fuste cu cercuri care le erau fixate de talie cu cleme de metal şi 
susținute de inele metalice grele şi instabile. Din această cauză, femeilor nu 
le era confortabil să iasă din casă şi să se plimbe și le reducea dramatic 
mobilitatea. Prin urmare, femeilor le era foarte greu să parcurgă distanțe 
lungi sau să plece de acasă. Ce au făcut ele în aceste împrejurări dificile? 
Nu au putut decât să accepte în tăcere și să rămână acasă şi nu au mai putut 
merge pe distanţe lungi. Era exclus să iasă afară ca să se plimbe, să admire 


peisajele, să îşi lărgească orizontul sau să îşi viziteze prietenele. Aceasta era 


metoda folosită în societatea occidentală pentru restricționarea femeilor — 
nu se dorea ca femeile să plece de acasă şi să intre în contact cu cine voiau. 
În acele timpuri, bărbaţii puteau să meargă cu trăsurile lor trase de cai 
oriunde voiau, fără nicio limită, însă femeile erau supuse la tot felul de 
restricţii când plecau de acasă. În epoca modernă, tot mai puţine restricţii le 
sunt impuse acum femeilor: legarea picioarelor a devenit interzisă, iar 
femeile orientale sunt libere să aleagă cu cine vor să aibă o relație. Femeile 
sunt oarecum eliberate acum şi ies treptat din umbra sclaviei. Ieşind din 
această umbră, au intrat în societate şi au început, încet, să își asume destul 
de multe responsabilități. Femeile au obținut un statut relativ superior în 
societate şi se bucură de mai multe drepturi şi privilegii decât înainte. 
Treptat, în anumite ţări, au început să fie alese ca prim-miniștri şi 
preşedinţi. Este un lucru bun sau rău pentru omenire că statutul femeii se 
ridică treptat? Cel puţin această ridicare a statutului le-a permis femeilor să 
fie oarecum libere şi eliberate — acest lucru este cu siguranță bun în ceea ce 
le priveşte. Este benefic pentru societate ca femeile să fie libere şi să aibă 
dreptul de a se exprima? De fapt, este benefic; femeile sunt capabile să facă 
multe lucruri pe care bărbaţii ori nu le fac bine, ori nu vor să le facă. 
Femeile excelează în multe domenii. În ziua de astăzi, femeile pot nu doar 
să conducă mașini, ci şi să piloteze avioane. Unele femei lucrează şi ca 
persoane oficiale sau preşedinţi care conduc afacerile naţiunilor şi îşi fac 
treaba la fel de bine ca bărbaţii — aceasta este o oglindire clară a faptului că 
femeile sunt egale cu bărbaţii. Acum, drepturile de care ar trebui să se 
bucure femeile sunt întru totul promovate şi protejate, ceea ce este un 
fenomen normal. Bineînţeles, este potrivit ca femeile să se poată bucura de 
propriile drepturi, însă doar acum, după ce situația a fost denaturată mii de 
ani, acest lucru a devenit din nou o normă și egalitatea dintre bărbaţi și 


femei a fost, practic, obținută. Privind acest lucru din perspectiva vieţii 


reale, femeile își fac tot mai simțită prezenţa în toate clasele sociale şi în 
toate industriile. Ce ne spune asta? Ne spune că femeile cu tot felul de 
specializări diferite îşi pun treptat talentul în practică şi aduc valoare 
omenirii şi societății. Indiferent cum priveşte cineva această situaţie, este cu 
siguranță benefică omenirii. Dacă drepturile femeilor şi statutul social nu ar 
fi fost restituite, ce fel de activităţi ar fi avut? Ar fi fost acasă, îngrijindu-și 
soții și crescându-şi copiii, ocupându-se de treburile casei și punând în 
practică acea conduită care spune că trebuie să fie virtuoase, bune la inimă, 
blajine şi morale — nu ar fi putut să-şi îndeplinească deloc responsabilitățile 
societale. Acum că drepturile lor sunt promovate şi protejate, femeile îşi pot 
aduce în mod normal contribuţia în societate, iar omenirea s-a bucurat de 
beneficiile valorii şi de contribuţiilor aduse societății de către femei. Din 
acest fapt, este pe deplin sigur că bărbații şi femeile sunt egali şi că bărbaţii 
nu ar trebui să le denigreze sau să le abuzeze pe femei şi că statutul social al 
femeilor ar trebui să se ridice, toate acestea însemnând că societatea se 
îmbunătăţeşte. Acum, omenirea înțelege genurile mai profund, corect şi 
reglementat şi, drept urmare, femeile au început să ocupe locuri de muncă 
de care oamenii nu le credeau capabile. Nu doar că femeile care muncesc 
sunt acum deseori angajate la firme private, dar a devenit un lucru obișnuit 
şi ca femeile să ocupe posturi în departamentele de cercetare științifică, iar 
proporția femeilor care au roluri de conducere la nivel național este, și ea, în 
creştere. Am auzit cu toții şi de scriitoare, cântărețe, antreprenoare şi 
oameni de știință, multe femei au fost campioane şi vicecampioane la 
evenimente sportive şi au fost chiar şi eroine în vremuri de război, toate 
dovedind că sunt la fel de capabile ca partenerii lor de gen masculin. 
Proporția femeilor angajate în fiecare industrie creşte, iar acest lucru este 
relativ normal. În toate meseriile și profesiile din societatea contemporană, 


există tot mai puţine prejudecăți legate de femei, societatea este mai corectă 


şi între bărbaţi şi femei există o egalitate adevărată. Femeile nu mai sunt 
constrânse şi judecate de sintagme și criterii ale conduitei morale, precum: 
„O femeie trebuie să fie virtuoasă, bună la inimă, blajină şi morală” sau „O 
femeie trebuie să se izoleze în camera ei.” Acum, drepturile femeilor sunt 
protejate relativ mai mult, oglindind cu adevărat climatul social al egalității 


de gen. 


Se pare că-i vedem doar pe bărbaţi cerând ca femeile să fie virtuoase, 
bune la inimă, blajine şi morale, dar niciodată nu le vedem pe femei 
cerându-le bărbaților aceleaşi lucruri. Acesta este un mod îngrozitor de 
nedrept de a le trata pe femei și chiar cumva egoist, josnic şi lipsit de ruşine. 
S-ar putea spune şi că a le trata astfel este ilegal şi abuziv. În societatea 
contemporană, multe ţări au adoptat legi care interzic abuzul asupra 
femeilor şi copiilor. De fapt, Dumnezeu nu are nimic specific de spus în 
privința genurilor omenirii, deoarece şi bărbații și femeile sunt creațiile lui 
Dumnezeu şi provin de la El. Ca să folosesc o expresie rostită de omenire: 
„Atât palma, cât şi dosul palmei aparţin trupului” — Dumnezeu nu are nicio 
prejudecată anume față de bărbaţi sau femei, nici cerinţe distincte de la un 
gen sau de la celălalt, sunt amândouă la fel. Aşadar, Dumnezeu foloseşte 
aceleaşi câteva standarde pentru a te judeca, indiferent dacă eşti bărbat sau 
femeie — El Se va uita la ce fel de umanitate-esenţă ai, pe ce cale mergi, ce 
atitudine ai față de adevăr, dacă iubeşti adevărul, dacă ai o inimă cu frică de 
Dumnezeu și dacă poţi să I te supui. Când alege o persoană şi o cultivă ca 
să facă o anumită datorie sau să poarte o anumită responsabilitate, 
Dumnezeu nu Se uită dacă e bărbat sau femeie. Dumnezeu îi promovează și 
îi foloseşte pe oameni, indiferent dacă sunt bărbaţi sau femei, uitându-Se 
dacă au conştiinţă şi rațiune, dacă au un calibru acceptabil, dacă acceptă 
adevărul şi pe ce cale merg. Bineînţeles, atunci când mântuieşte și 


desăvârşeşte omenirea, Dumnezeu nu Se opreşte ca să se gândească la 


genul oamenilor. În cazul în care ești femeie, Dumnezeu nu Se gândește 
dacă eşti virtuoasă, bună la inimă, blajină sau morală ori dacă ești 
manierată, şi nu-i evaluează pe bărbați în funcție de virilitatea şi 
masculinitatea lor — nu acestea sunt standardele după care Dumnezeu 
evaluează bărbaţi sau femeile. Totuşi, în rândul omenirii corupte, există 
întotdeauna cei care le discriminează pe femei, care le impun anumite 
cerințe imorale şi inumane ca să le priveze de drepturi, de statutul social 
care li se cuvine, de valoarea pe care ar trebui să o aibă pentru societate și 
care încearcă să limiteze şi să constrângă dezvoltarea pozitivă a femeilor şi 
existenţa lor în societate, deformându-le mentalitățile. Asta le face pe femei 
să-şi trăiască întreaga viaţă într-o stare de depresie şi chin, singura lor 
alegere fiind aceea de a suporta un stil de viață umilitor în aceste medii 
sociale şi morale denaturate şi nesănătoase. Singurul motiv pentru care s-a 
petrecut acest lucru este că societatea şi întreaga lume sunt controlate de 
Satana şi de tot felul de demoni care induc în eroare și corup omenirea fără 
motiv. Drept urmare, oamenii nu reuşesc să vadă adevărata lumină, nu Îl 
caută pe Dumnezeu și, în schimb, fără să vrea şi fără să știe, trăiesc sub 
şiretlicurile și manipularea Satanei, incapabili să se elibereze. Singura lor 
scăpare este să caute cuvintele lui Dumnezeu, arătarea şi lucrarea Lui ca să 
ajungă să înțeleagă adevărul şi să fie capabili să vadă clar şi să discearnă 
diverse sofisme, erezii, cuvinte diavoleşti şi afirmaţii ridicole care provin de 
la Satana şi de la omenirea cea rea. Doar atunci vor putea să se elibereze de 
aceste constrângeri, presiuni şi influențe. Şi doar privind oamenii și 
lucrurile și comportându-te și acționând conform cuvintelor lui Dumnezeu 
şi adevărului poți să trăieşti o asemănare umană, să trăieşti cu demnitate, să 
trăieşti în lumină, să faci ceea ce se cuvine, să îţi îndeplinești obligațiile pe 
care ar trebui să le îndeplinești și, bineînţeles, să contribui cu propria 


valoare şi să-ți închei misiunea în viaţă sub conducerea lui Dumnezeu și să 


fii îndrumat de gânduri şi opinii corecte — nu este foarte semnificativ să 
trăieşti astfel? (Ba da, este.) Când vă gândiţi la cum a folosit Satana zicala: 
„O femeie trebuie să fie virtuoasă, bună la inimă, blajină şi morală” ca să 
impună cerințe femeilor şi să le îngrădească, să le controleze şi chiar să le 
înrobească timp de multe milenii, ce fel de sentimente aveţi? Când voi, 
femeile, auziţi oameni care pomenesc sintagma: „O femeie trebuie să fie 
virtuoasă, bună la inimă, blajină şi morală”, vă simţiţi imediat contrariate şi 
ziceți: „Nu pomeni de asta! Nu are nicio legătură cu mine. Chiar dacă sunt 
femeie, cuvintele lui Dumnezeu spun că această sintagmă nu are nicio 
legătură cu femeile”? Unii bărbaţi vor zice: „Dacă nu are nicio legătură cu 
tine, atunci pe cine vizează această sintagmă? Nu eşti femeie?” Iar tu îi vei 
răspunde: „Sunt o femeie, asta e realitatea, dar acele cuvinte nu vin de la 
Dumnezeu şi nu sunt adevărul. Acele cuvinte vin de la diavol şi de la 
omenire, le calcă în picioare pe femei şi le privează de dreptul la viață. 
Acele cuvinte sunt inumane şi nedrepte pentru femei. Mă opun!” De fapt, 
nu e necesar să te opui. Tot ce trebuie să faci este să abordezi corect aceste 
tipuri de sintagme, să le respingi și să nu fu influenţată sau constrânsă de 
ele. Dacă, în viitor, cineva îți va spune: „Nu arăţi ca o femeie şi vorbeşti atât 
de răgușit, ca un bărbat. Cine ar vrea să se însoare cu tine?”, cum ar trebui 
să răspunzi? Poţi zice: „Dacă nu se însoară nimeni cu mine, asta e. Chiar 
vrei să spui că singura cale de a trăi cu demnitate este să fii căsătorit? Vrei 
să spui că doar femeile care sunt virtuoase, bune la inimă, blajine şi morale 
şi iubite de toți sunt femei adevărate? Nu poate fi corect — virtuoase, bune la 
inimă, blajine şi morale nu ar trebui să fie cuvintele care să le definească pe 
femei cu adevărat. Femeile nu ar trebui să fie definite de genul lor, iar 
umanitatea lor nu ar trebui să fie judecată în funcție de faptul că sunt sau nu 
virtuoase, bune la inimă, blajine şi morale, ci mai degrabă ar trebui judecată 


folosind standardele după care Dumnezeu evaluează umanitatea omului. 


Acesta e modul corect şi obiectiv de a le evalua.” Aveţi acum o înţelegere 
fundamentală a zicalei: „O femeie trebuie să fie virtuoasă, bună la inimă, 
blajină şi morală”? Până acum, părtăşia Mea ar fi trebuit să vă lămurească 
în privința adevărurilor relevante ale acestei zicale şi ale punctelor de 


vedere corecte cu care ar trebui să o abordeze oamenii. 


Mai este o zicală care spune: „Când bei apă dintr-o fântână, nu ar 
trebui să uiţi niciodată cine a săpat-o.” Nu vreau să am părtășie despre 
această zicală. Care este motivul pentru care nu vreau? Prin natura sa, 
această zicală este asemănătoare cu sintagma: „Sacrifică-ţi interesele de 
dragul celorlalți”, care, la rândul ei, conține un strop de pervertire. Cât de 
inoportun ar fi dacă ar trebui să-l comemorezi pe cel ce a săpat fântâna de 
fiecare dată când mergi să iei apă de acolo? Unele fântâni sunt împodobite 
cu panglici roşii şi talismane — nu ar fi puţin ciudat dacă oamenii ar arde și 
tămâie și ar lăsa acolo fructe, ca ofrande? În comparaţie cu sintagma: „Când 
bei apă dintr-o fântână, nu ar trebui să uiţi niciodată cine a săpat-o”, prefer 
mai mult zicala: „Generaţiile viitoare se bucură de umbra copacilor plantați 
de generaţiile trecute”, deoarece această zicală reflectă o realitate pe 
oamenii chiar o pot experimenta personal. Ca un copac plantat să crească 
până când oferă umbră, e nevoie de zece până la douăzeci de ani, deci 
persoana care l-a plantat nu se va putea odihni la umbra lui mult timp şi 
doar generațiile următoare vor putea să beneficieze de ea toată viaţa. 
Aceasta este ordinea naturală a lucrurilor. Prin comparaţie, să-ți aminteşti 
de cel care a săpat fântâna de fiecare dată când bei apă e puţin nevrotic. Nu 
ar părea cam nebunesc dacă fiecare persoană ar trebuie să-l comemoreze pe 
cel care a săpat fântâna şi să îşi amintească de el de fiecare dată când ar 
veni să ia apă? Dacă în acel an ar fi secetă şi mulți oameni ar fi nevoiţi să ia 
apă din acea fântână, nu i-ar împiedica pe oameni să ia apă şi să-şi gătească 


mâncarea, dacă, înainte de a face asta, toți ar trebui să stea acolo şi să se 


gândească la cel care a săpat fântâna? Ar fi acest lucru cu adevărat necesar? 
N-ar face decât să-i împiedice pe toți. Oare sufletul celui care a săpat 
fântâna sălăşluiește lângă ea? Poate să audă el comemorarea? Niciunul 
dintre aceste lucruri nu poate fi confirmat. Așadar, această sintagmă: „Când 
bei apă dintr-o fântână, nu ar trebui să uiţi niciodată cine a săpat-o” este 
absurdă și complet lipsită de sens. Cultura tradițională chineză a propus 
multe asemenea zicale cu privire la conduita morală, majoritatea fiind 
absurde, iar această zicală este chiar mai absurdă decât majoritatea. Cine a 
fost cel care a săpat fântâna? Pentru cine a săpat-o şi de ce? Chiar a săpat 
fântâna de dragul tuturor oamenilor şi al generațiilor următoare? Nu 
neapărat. Pur şi simplu a făcut-o pentru el şi ca să permită familiei lui să 
aibă acces la apă potabilă — nu s-a gândit la generațiile viitoare. Aşadar, nu 
e o inducere în eroare şi o îndrumare greşită a oamenilor, ca să facă toate 
generațiile următoare să îl comemoreze pe cel care a săpat fântâna şi să îi 
mulțumească și să îi determine să creadă că a săpat-o pentru toți oamenii? 
Prin urmare, persoana care a propus această zicală nu făcea decât să impună 
celorlalți propriile sale gânduri şi puncte de vedere şi să îi oblige să îi 
accepte ideile. Acest lucru este imoral și va face și mai mulți oameni să 
simtă dezgust, repulsie şi dispreţ faţă de o asemenea zicală. Cei care 
promovează acest tip de zicală au pur şi simplu anumite tulburări 
intelectuale care îi determină, inevitabil, să spună şi să facă anumite lucruri 
ridicole. Ce efecte au asupra oamenilor ideile şi opiniile din cultura 
tradițională, precum zicalele: „Când bei apă dintr-o fântână, nu ar trebui să 
uiţi niciodată cine a săpat-o” şi „Bunătatea unei picături de apă ar trebui 
răsplătită cu un izvor care ţâşneşte”? Ce au de câştigat oamenii educați şi 
cei cu un pic de cunoaștere din aceste zicale din cultura tradițională? Au 
devenit ei cu adevărat oameni buni? Au trăit o asemănare umană? Categoric 


nu. Acești experți în moralitate care venerează cultura tradițională stau 


cocoţaţi în locurile lor înalte, pe culmile moralității, şi au de la oameni 
pretenţii morale care nu sunt câtuşi de puţin conforme cu adevărata stare a 
vieții lor — acest lucru este imoral şi inuman pentru toți cei care trăiesc pe 
acest pământ. Punctele de vedere morale din cultura tradițională pe care le 
promovează pot transforma pe cineva cu o raționalitate destul de normală 
într-o persoană cu un simţ anormal al raţiunii, care este capabilă să spună 
lucruri pe care alții le vor considera de neconceput şi de nepătruns. 
Umanitatea unor astfel de oameni este deformată, iar mintea lor e pervertită. 
Aşadar, nu este de mirare că, la evenimente sportive, în locuri publice şi în 
medii oficiale, mulţi chinezi au tendinţa de a spune lucruri care sunt puţin 
deplasate și pe care oamenii se chinuie să le priceapă. Tot ceea ce spun ei 
este o teorie goală, ridicolă şi nu conţine nicio fărâmă de discurs sincer sau 
practic. Acestea sunt dovada autentică, rezultatul coruperii omenirii de către 
Satana şi consecința faptului că poporul chinez a fost, milenii la rând, 
educat de cultura tradițională. Toate acestea i-au transformat pe oamenii 
care trăiau sincer şi autentic în oameni care zic minciuni şi care excelează în 
a se deghiza şi a se masca pentru a-i înşela pe alții, în oameni care par a fi 
incredibil de cultivați şi capabili să exprime elocvent teorii, dar care, în 
realitate, au mentalități distorsionate şi sunt incapabili să vorbească rațional 
sau să interacționeze și să comunice cu semenii lor — practic, toți au această 
natură. Strict vorbind, asemenea oameni frizează bolile mintale. Dacă nu 
poți accepta aceste cuvinte, te încurajez să le experimentezi. Aceasta 


încheie părtăşia de astăzi. 
2 aprilie 2022 


Note de subsol: 


a. În textul original „Această aserțiune”. 


Ce înseamnă să urmăreşti adevărul (8) 


Ultima dată, am avut părtăşie cu privire la patru afirmaţii ale culturii 
tradiționale, despre conduita morală. Spuneţi-Mi care erau. („O bunătate 
primită ar trebui răsplătită cu recunoștință”, „Sacrifică-ţi interesele de 
dragul celorlalți”, „O femeie trebuie să fie virtuoasă, bună la inimă, blajină 
şi morală” şi „Când bei apă dintr-o fântână, nu ar trebui să uiţi niciodată 
cine a săpat-o”.) Aveţi o înţelegere clară cu privire la ce parte a fiecărei 
afirmaţii ar trebui disecată şi înţeleasă? Toate afirmaţiile din cultura 
tradițională sunt strâns legate de vieţile reale ale oamenilor şi de felul în 
care aceştia ar trebui să se poarte. Nu există nicio îndoială că aceste 
afirmaţii ale culturii tradiționale au o anumită influenţă asupra vieților reale 
ale oamenilor şi a felului în care se poartă aceştia. Principiile cuvintelor, 
acțiunilor şi comportamentului oamenilor în viaţa reală sunt, în esenţă, 
derivate din aceste afirmaţii şi puncte de vedere ale culturii tradiţionale. În 
mod clar, influenţa culturii tradiționale și îndoctrinarea oamenilor prin 
aceasta sunt destul de profunde. După ce am terminat părtăşia de la ultima 
adunare, aţi practicat în continuare contemplarea şi părtăşia între voi? (Am 
avut părtăşie și am înțeles puţin din aceste afirmaţii privind conduita 
morală, putând să ne modificăm într-o oarecare măsură opiniile şi 
perspectivele asupra acestui gen de lucruri, dar încă nu avem o înțelegere 
completă a acestora.) Parte din obținerea unei înţelegeri complete 
presupune să vă bazaţi înțelegerea pe lucrurile despre care am avut Eu 
părtăşie; cealaltă parte este că trebuie să înţelegeți din perspectiva punctelor 
de vedere pe care le aveţi în viaţa reală, precum și a gândurilor şi acțiunilor 
care au loc atunci când vi se întâmplă ceva. A asculta doar predici nu este 
nici pe departe suficient. Scopul ascultării predicilor este să puteți 


recunoaşte lucrurile negative în viaţa reală, să le puteţi distinge mai corect, 


iar apoi, să puteţi percepe lucrurile pozitive şi să aveţi o înţelegere pură a 
acestora, astfel încât cuvintele lui Dumnezeu să devină criteriile conform 
cărora să acţionaţi şi să vă comportaţi în viaţa reală. Într-un sens, 
exercitarea discernământului cu privire la aceste lucruri negative are un 
efect rectificator asupra purtării și conduitei oamenilor, în măsura în care 
poate corecta ideile, punctele de vedere şi atitudinile greşite ale oamenilor 
față de evenimente şi lucruri; în plus, în rolul său pozitiv, poate face 
oamenii să adopte moduri şi metode corecte, precum şi principii de practică 
precise când vine vorba de opiniile lor despre oameni şi lucruri şi în 
comportamentul şi acțiunile lor. Acesta este scopul şi efectul intenţionat al 
părtăşiei despre aceste afirmaţii privind conduita morală şi al disecării 


acestora. 


Am avut deja de două ori părtăşie despre afirmaţii privind conduita 
morală în cultura tradițională chineză, care sunt, în esenţă, cerințe legate de 
conduita morală a oamenilor care s-a manifestat într-un context social 
extins. La nivel individual, aceste afirmaţii pot restricționa şi reglementa 
comportamentul oamenilor într-o anumită măsură; dintr-o perspectivă mai 
largă, ele au fost menite să creeze o moralitate socială bună și, fireşte, să le 
permită conducătorilor să-i guverneze mai bine pe oameni. Dacă oamenii au 
propriile idei, pot să gândească liber şi îşi caută propriile standarde morale 
de comportament, sau dacă pot să-şi exprime propriile opinii, să trăiască 
după propriile idei, să se comporte cum consideră potrivit şi să-şi adopte 
propriul mod de a privi lucrurile, oamenii, societatea lor şi ţara în care 
trăiesc, cu siguranță nu este un lucru bun sau un semn bun pentru 
conducători, fiindcă le ameninţă în mod direct poziția dominatoare. Pe 
scurt, aceste afirmaţii privind conduita morală au fost, în esenţă, propuse de 
aşa-zișii moraliști, gânditori şi educatori, ca mod de a-i mulțumi şi a le face 


pe plac conducătorilor, pentru a arăta că ar putea folosi aceste gânduri și 


teorii, precum şi propria reputaţie şi propriul prestigiu, pentru a-i servi pe 
conducători. În esenţă, aceasta este natura tuturor afirmațiilor privind 
conduita morală despre care am avut părtăşie; nu aveau alt scop în afară de 
a limita gândurile, conduita morală şi opiniile oamenilor despre lucruri până 
la o scară morală pe care oamenii au considerat-o mai bună, mai pozitivă și 
mai nobilă, pentru a reduce conflictele dintre oameni, a aduce armonie în 
interacțiunile dintre ei şi a genera linişte, favorizând stăpânirea 
conducătorilor asupra oamenilor și, în plus, consolidând statutul clasei 
conducătoare şi întreținând armonia şi stabilitatea socială. Astfel, aceşti 
oameni care au propus standarde de conduite morale au obținut tot ce şi-au 
dorit, şi anume să fie apreciați şi repartizaţi în funcții importante de către 
clasa conducătoare. Acesta era exact parcursul profesional la care aspirau și 
sperau şi, chiar dacă nu puteau fi funcționari de rang înalt, cel puţin aveau 
să fie comemoraţi de multe generaţii viitoare şi să intre în istorie. Gândiţi- 
vă — care dintre oamenii care au propus aceste afirmații privind conduita 
morală nu este venerat de către această societate? Care dintre ei nu este 
admirat de omenire? Chiar şi în prezent, printre chinezi, aceşti așa-ziși 
gânditori, educatori şi moraliști, precum Confucius, Mencius, Lao-Zi, Han 
Feizi şi alţii asemenea, continuă să fie îndrăgiţi, foarte apreciaţi și veneraţi. 
Desigur, am enumerat un număr limitat de afirmații privind conduita 
morală, iar exemplele date sunt doar câteva dintre cele mai reprezentative. 
Cu toate că aceste afirmaţii privind conduita morală provin de la mulți 
oameni, ideile și punctele de vedere promovate de către aceste așa-zise 
somități corespund perfect dorinței conducătorilor şi a clasei conducătoare 
şi toate conceptele de guvernare și ideile lor centrale sunt la fel: să 
formuleze anumite norme morale de comportament şi acțiuni pe care 
fiinţele umane să le urmeze, astfel încât să se comporte frumos, să-și aducă 


paşnic contribuţia în societate şi în ţara lor şi să trăiască paşnic printre 


semenii lor — în esență, asta este tot. Ideile și punctele lor de vedere au 
acelaşi scop, indiferent de dinastia sau persoana de la care au provenit 
aceste afirmaţii despre conduita morală: de a servi clasa conducătoare şi de 


a induce în eroare şi a controla omenirea. 


Deja am avut părtășie despre opt afirmaţii privind conduita morală. 
Natura acestor opt afirmaţii este în esenţă cerința ca oamenii să renunţe la 
propriile dorințe egoiste şi la voia proprie şi, în schimb, să servească 
societatea, omenirea şi propria lor ţară şi să atingă altruismul. De exemplu, 
indiferent cărui grup îi sunt propuse afirmaţii despre conduita morală, 
precum: „Sacrifică-ţi interesele de dragul celorlalți”, „O femeie trebuie să 
fie virtuoasă, bună la inimă, blajină şi morală” și „Fii strict cu tine însuţi şi 
tolerant cu ceilalți”, toate necesită ca oamenii să practice autocontrolul — 
controlul asupra propriilor dorinţe și conduite imorale — şi să aibă puncte de 
vedere ideologice şi morale favorabile. Indiferent cât de mult influenţează 
aceste afirmaţii omenirea şi dacă acea influență este pozitivă sau negativă, 
scopul acestor aşa-ziși moralişti era, pe scurt, să restricționeze şi să 
reglementeze conduita morală a oamenilor, promovând aceste afirmaţii, 
astfel încât oamenii să aibă un cod de bază pentru felul în care ar trebui să 
se comporte și să acţioneze, cum ar trebui să privească oamenii şi lucrurile 
şi cum ar trebui să-și perceapă societatea şi ţara. Privind partea pozitivă, 
invenția acestor afirmaţii despre conduita morală a jucat, într-o anumită 
măsură, un rol în restricționarea şi reglementarea conduitei morale a 
omenirii. Dar, privind faptele obiective, ea a convins oamenii să accepte 
unele gânduri și puncte de vedere nesincere şi pretenţioase, făcând-i pe cei 
care sunt influenţaţi şi îndoctrinați de cultura tradițională mai insidioşi, mai 
vicleni, mai pricepuţi la a se preface şi mai limitați în gândire. Din cauza 
influenţei și îndoctrinării culturii tradiționale, oamenii au adoptat treptat 


acele opinii și afirmaţii greșite ale culturii tradiționale ca fiind lucruri 


pozitive şi venerează ca pe sfinți aceste somități şi aceste persoane 
importante care induc oamenii în eroare. Când oamenii sunt induşi în 
eroare, minţile lor devin confuze, amorțite şi înceţoşate. Ei nu știu ce este 
umanitatea normală sau ce ar trebui să urmărească sau la ce ar trebui să 
adere oamenii cu umanitate normală. Nu știu cum ar trebui să trăiască 
oamenii în această lume sau ce fel de mod sau reguli de existenţă ar trebui 
să adopte, cu atât mai puţin care este scopul adecvat al unei existenţe 
umane. Din cauza influenţei, a îndoctrinării şi chiar a limitării culturii 
tradiționale, lucrurile pozitive, cerințele şi regulile de la Dumnezeu au fost 
suprimate. În acest sens, diversele afirmaţii despre conduita morală în 
cultura tradițională au indus în eroare, în mare măsură, și au influențat 
profund gândirea oamenilor, limitându-le gândurile şi abătându-i departe de 
calea corectă în viață şi tot mai departe de cerințele lui Dumnezeu. Prin 
urmare, cu cât eşti mai profund influenţat de diversele idei şi puncte de 
vedere despre conduita morală din cultura tradițională şi cu cât ți se 
inoculează acestea mai mult timp, cu atât te îndepărtezi mai mult de 
gândurile, aspiraţiile, țelul ce trebuie urmărit şi regulile de existenţă pe care 
ar trebui să le aibă oamenii cu umanitate normală și cu atât te îndepărtezi 
mai mult de standardul pe care-L pretinde Dumnezeu oamenilor. După ce 
au fost infectați, îndoctrinați şi li s-au inoculat aceste idei din cultura 
tradițională, oamenii le adoptă drept coduri, considerându-le chiar adevăruri 
şi criterii pentru a privi oamenii și lucrurile și pentru a se comporta şi a 
acționa. Oamenii nu se mai gândesc la aceste lucruri, nu se mai întreabă 
dacă sunt sau nu corecte şi nici nu merg mai departe de diversele afirmații 
ale culturii tradiționale privind bunăvoința, dreptatea, decenţa, înţelepciunea 
şi credibilitatea pentru a se gândi la cum ar trebui să trăiască. Oamenii nu 
ştiu asta şi nici nu se gândesc la asta. De ce nu se gândesc la asta? Fiindcă 


gândurile oamenilor au fost umplute și ocupate de aceste scrieri morale care 


predică bunăvoința, dreptatea, decenţa, înțelepciunea şi credibilitatea. Chiar 
dacă mulți oameni cred în Dumnezeul adevărat şi citesc Biblia, ei tot 
confundă cuvintele lui Dumnezeu și adevărul cu numeroasele afirmaţii 
despre conduita morală, care îşi au originea în bunăvoință, dreptate, 
decență, înţelepciune şi credibilitate. Unii oameni chiar consideră multe 
dintre aceste afirmaţii ale culturii tradiționale ca fiind scrieri despre lucruri 
pozitive şi le prezintă drept adevărul, predicându-le şi promovându-le ca 
atare şi chiar mergând atât de departe încât să le citeze, ca mod de a-i instrui 
pe alții. Aceasta este o problemă foarte gravă; e ceva ce Dumnezeu nu vrea 
să vadă, ceva ce Îl dezgustă. Așadar, pot toţi cei care acceptă lucrarea din 
zilele de pe urmă a lui Dumnezeu să vadă dincolo de lucrurile din cultura 
tradițională şi să le discearnă clar? Nu neapărat. Sigur există unii oameni 
care rămân destul de adulatori și aprobatori faţă de lucrurile din cultura 
tradițională. Dacă aceste otrăvuri satanice nu sunt îndepărtate total, 
oamenilor le va fi greu să înţeleagă şi să obțină adevărul. Aleșii lui 
Dumnezeu trebuie să intuiască un lucru: cuvântul lui Dumnezeu este 
cuvântul lui Dumnezeu, adevărul este adevărul, iar cuvintele oamenilor sunt 
cuvintele oamenilor. Bunăvoinţa, dreptatea, decenţa, înțelepciunea şi 
credibilitatea sunt cuvinte ale oamenilor, iar cultura tradițională este 
formată din cuvinte ale oamenilor. Cuvintele oamenilor nu sunt şi nu vor 
deveni niciodată adevărul. Aceasta este realitatea. Indiferent cât de mult se 
identifică oamenii cu bunăvoința, dreptatea, decenţa, înţelepciunea și 
credibilitatea în gândurile şi opiniile lor, acele lucruri nu pot înlocui 
cuvintele lui Dumnezeu; indiferent cât de corecte s-au dovedit şi confirmat 
a fi aceste valori, de-a lungul miilor de ani de existență umană, ele nu pot să 
devină cuvintele lui Dumnezeu și nici să le înlocuiască, cu atât mai puţin să 
fie confundate cu ele. Chiar dacă afirmaţiile privind bunăvoința, dreptatea, 


decența, înțelepciunea şi credibilitatea corespund conştiinţei şi rațiunii 


oamenilor, ele nu sunt cuvintele lui Dumnezeu, nici nu pot înlocui cuvintele 
Lui şi cu atât mai puţin pot fi numite adevărul. Afirmațiile şi cerințele 
privind bunăvoința, dreptatea, decenţa, înţelepciunea şi credibilitatea din 
cultura tradițională servesc doar societății şi clasei conducătoare. Aceste 
afirmaţii şi cerințe sunt menite doar să restricționeze și să reglementeze 
comportamentul oamenilor, în scopul de a obţine o moralitate socială mai 
bună, una care determină stabilizarea puterii clasei conducătoare. În mod 
firesc, indiferent cât de bine respecţi valorile: bunăvoință, dreptate, decenţă, 
înţelepciune şi credibilitate, nu vei fi capabil să înţelegi adevărul şi să te 
supui lui Dumnezeu și, în cele din urmă, nici nu vei deveni o ființă creată 
acceptabilă. Indiferent cât de bine respecţi aceste lucruri, dacă nu înţelegi 
adevărul, nu îţi poţi face datoria la un standard acceptabil. Atunci, ce vei fi 
în ochii lui Dumnezeu? Vei fi tot un non-credincios şi-i vei aparține Satanei. 
Oare un om de o calitate morală aparent excepțională și cu o etică aparent 
nobilă are conştiinţa şi rațiunea umanităţii normale? Poate el să accepte în 
mod autentic adevărul? Poate să creadă în Dumnezeu şi să-L urmeze? 
Categoric nu! Fiindcă ce venerează el este Satana, diavolii, falșii sfinți şi 
falsele fețe bisericești. În străfundul inimii și fiinţei lui, este scârbit de 
adevăr şi-l urăşte. Prin urmare, trebuie să fie un om care I se împotriveşte 
lui Dumnezeu și care este dușmanul Lui. Cei care îi venerează pe diavoli și 
pe Satana sunt oamenii cei mai aroganţi, mai plini de sine și mai iraționali — 
sunt degenerații omenirii, plini până în măduva oaselor de otravă satanică, 
de erezii şi de sofisme satanice. De îndată ce zăresc cuvintele lui Dumnezeu 
şi adevărul, li se înroşesc ochii și spumegă de furie, dezvăluind faţa hidoasă 
a unui diavol. Prin urmare, oricine venerează cultura tradițională și crede 
orbeşte în astfel de sofisme tradiționale, precum bunăvoința, dreptatea, 
decenţa, înţelepciunea şi credibilitatea este un om care e scârbit de adevăr și 


îl urăşte. El nu deţine deloc simţul umanității normale şi nu va accepta 


niciodată adevărul. Lucrurile din cultura tradițională și afirmaţiile despre 
conduita morală privind bunăvoința, dreptatea, decenţa, înţelepciunea şi 
credibilitatea nu corespund deloc adevărului şi cuvintelor lui Dumnezeu. 
Indiferent cât de conştiincios pun oamenii în practică aceste valori sau cât 
de bine le susțin, nu este același lucru ca a trăi o umanitate normală. Şi asta, 
din cauză că oamenii au firi corupte. Aceasta este realitatea. Sunt plini de 
tot soiul de învățături satanice, iar: „Fiecare pentru sine şi diavolul să-l ia pe 
cel mai din spate” a devenit natura-esenţă a oamenilor. Indiferent cât de 
bine le faci să sune, cât de elevat este limbajul tău sau cât de măreţe sunt 
teoriile tale, aceste afirmaţii ale culturii tradiționale privind conduita morală 
nu pot fi puse în practică. Chiar dacă aderi la toate regulile impuse pe baza 
valorilor: bunăvoință, dreptate, decență, înțelepciune şi credibilitate din 
cultura tradițională, nu eşti nimic mai mult decât bine-crescut în mod 
superficial. Dar când vine vorba de a crede în Dumnezeu, de a-L urma și a- 
ti face datoria şi de a te supune lui Dumnezeu, precum şi de atitudinea și 
opiniile tale față de El şi față de adevăr, aceste valori ale culturii tradiționale 
nu servesc absolut niciunui scop. Ele nu pot să-ți tempereze răzvrătirea, să- 
ti schimbe noțiunile despre Dumnezeu şi nici să corecteze firile corupte ale 
oamenilor, cu atât mai puţin să rezolve problema oamenilor care îşi fac 
datoria cu superficialitate. Aceste valori nu ajută absolut deloc la 
restricționarea în vreun fel a firii corupte a oamenilor şi nu pot în esenţă să 


facă oamenii să trăiască o umanitate normală. 


Când au început de curând să creadă în Dumnezeu, majoritatea 
oamenilor consideră credinţa un lucru foarte simplu. Consideră că a crede 
în Dumnezeu şi a-L urma înseamnă să înveți să fii răbdător şi tolerant, să 
faci cu dragă inimă acte caritabile, să fii dispus să-i ajuţi pe alţii, să fii 
calculat în vorbe şi fapte, să nu fii prea arogant sau prea dur cu alții. Simt 


că, dacă se poartă în acest fel, Dumnezeu va fi mulțumit și că nu vor fi 


emondați în timp ce-şi fac datoria. Dacă slujesc ca lideri sau lucrători, ei 
cred că nu vor fi înlocuiți sau eliminaţi. Cred că obținerea mântuirii le este 
garantată. Chiar este credința în Dumnezeu o chestiune atât de simplă? 
(Nu.) Nu puţini oameni au acest punct de vedere, dar în cele din urmă, 
ideile, punctele lor de vedere și felul în care se poartă în viaţă sfârșesc prin 
eşec. În final, unii oameni care nu-şi cunosc locul în univers rezumă totul 

într-o singură propoziție: „Am eşuat, ca om!” Cred că a se comporta ca o 
ființă umană înseamnă să adere la valorile: bunăvoință, dreptate, decență, 
înţelepciune şi credibilitate. Dar se poate numi asta a te comporta ca o ființă 
umană? Asta nu înseamnă să te comporți ca o ființă umană; este 
comportamentul unui demon. Pe acei oameni care spun: „Am eşuat, ca 
om”, i-aş întreba: te-ai comportat ca o fiinţă umană? Nici măcar nu ai 
încercat să te comporti ca o fiinţă umană, deci cum poţi să spui: „Am eşuat, 
ca om”? Acesta este un eşec al valorilor culturii tradiționale, precum 
bunăvoința, dreptatea, decenţa, înţelepciunea şi credibilitatea de a-şi 
îndeplini funcția asupra oamenilor, nu un eşec de a te purta ca o ființă 
umană. Când oamenii îşi fac datoria în casa lui Dumnezeu, astfel de lucruri, 
precum bunăvoința, dreptatea, decenţa, înțelepciunea și credibilitatea nu 
sunt de niciun ajutor şi nu mai sunt folositoare. Cât ai clipi, oamenii trag 
concluzia: „Ah, bunăvoința, dreptatea,  decenţa, înțelepciunea și 
credibilitatea nu funcționează! Credeam că a mă comporta bine este simplu 
şi că a crede în Dumnezeu este, de asemenea, simplu și nu atât de 
complicat. Abia acum îmi dau seama că am simplificat excesiv credinţa în 
Dumnezeu.” După ce ascultă predici o perioadă îndelungată, îşi dau seama, 
în sfârşit, că nu este acceptabil ca oamenii să nu înţeleagă adevărul. Dacă 
oamenii nu înțeleg o anumită sferă a adevărului, sunt predispuşi să facă 
greşeli în acea sferă și sunt emondaţi, eșuează și sunt judecaţi şi mustraţi. 


Acele lucruri pe care anterior le crezuseră corecte, bune, pozitive şi nobile 


devin neînsemnate și lipsite de valoare în faţa adevărului. Toate diversele 
afirmaţii despre bunăvoință, dreptate, decenţă, înțelepciune şi credibilitate 
au avut o anume influență asupra gândurilor şi punctelor de vedere ale 
oamenilor, precum și asupra modurilor şi mijloacelor prin care aceştia își 
desfășoară activitățile. Dacă nu ar fi implicată lucrarea de gestionare a lui 
Dumnezeu pentru mântuirea omenirii şi omenirea ar continua să trăiască 
aşa cum este, sub puterea Satanei, atunci bunăvoința, dreptatea, decenţa, 
înţelepciunea şi credibilitatea, fiind lucruri relativ pozitive, ar juca un rol 
pozitiv minor în gândirea oamenilor și în moralitatea și mediul social. Cel 
puțin acele lucruri nu incită oamenii să comită fapte rele, crime și 
incendieri, sau să violeze şi să jefuiască. Totuşi, când vine vorba despre 
lucrarea lui Dumnezeu de mântuire a oamenilor, niciunul dintre aceste 
lucruri — bunăvoința, dreptatea, decenţa, înţelepciunea și credibilitatea — nu 
este relevant pentru adevărul, calea sau viaţa pe care Dumnezeu vrea să le 
dăruiască omenirii. Şi asta nu este tot; dacă ne uităm la diversele idei 
promovate de valorile: bunăvoință, dreptate, decenţă, înțelepciune şi 
credibilitate, cerinţele pe care le impun asupra conduitei morale a oamenilor 
şi influențele şi constrângerile impuse conduitei morale a oamenilor, 
niciuna dintre ele nu a jucat un rol în aducerea oamenilor înapoi spre 
Dumnezeu sau în conducerea acestora pe drumul corect în viaţă. În schimb, 
acestea au devenit obstacole majore care împiedică oamenii să urmărească 
şi să accepte adevărul. Afirmațiile despre conduita morală despre care am 
avut părtăşie şi pe care le-am disecat înainte — nu-ţi însuşi banii găsiți pe 
Jos; găseşte plăcere în a-i ajuta pe ceilalți; fii strict cu tine însuţi și tolerant 
cu ceilalți; răsplăteşte răul cu bine; o bunătate primită ar trebui răsplătită cu 
recunoștință; sacrifică-ți interesele de dragul celorlalți; o femeie trebuie să 
fie virtuoasă, bună la inimă, blajină şi morală; când bei apă dintr-o fântână, 


nu ar trebui să uiţi niciodată cine a săpat-o — în esenţă, pe acestea le-am 


clarificat în părtăşie şi toată lumea le înțelege cel puţin sensul general. 
Adevărul este că la orice aspect al conduitei morale s-ar referi astfel de 
afirmaţii, ele constrâng gândirea oamenilor. Dacă nu poţi distinge astfel de 
lucruri, dacă nu poți înţelege clar esenţa acestor afirmații şi nu schimbi 
aceste opinii false, atunci nu poţi renunţa la aceste afirmaţii despre conduita 
morală, nici nu poţi scăpa de influenţa lor asupra ta. Dacă nu poți renunţa la 
aceste lucruri, îţi va fi dificil să accepţi adevărul de la Dumnezeu, criteriile 
cuvintelor Lui şi cerințele specifice ale Creatorului pentru conduita morală 
a oamenilor și va fi greu să respecţi şi să practici cuvintele lui Dumnezeu ca 


principii şi criterii ale adevărului. Nu este aceasta o problemă gravă? 


Astăzi, haideţi să continuăm prin a avea părtăşie și a diseca următoarea 
afirmaţie despre conduita morală: „Dacă îi loveşti pe alţii, nu-i lovi în faţă; 
dacă îi expui pe alţii, nu le expune neajunsurile.” Aceasta descrie o metodă 
de interacţiune cu ceilalţi pe care Satana a inoculat-o în oameni. Înseamnă 
că, atunci când interacţionezi cu ceilalți, trebuie să le laşi o oarecare marjă 
de libertate. N-ar trebui să fii prea aspru cu ceilalți, nu le poţi aduce în 
discuție greşelile din trecut, trebuie să le păstrezi demnitatea, nu poți să 
strici relaţiile bune cu aceştia, trebuie să fii iertător cu ei şi aşa mai departe. 
Această zicală despre moralitate descrie, în principal, un soi de filosofie 
pentru relaţiile lumești care dictează interacţiunile între fiinţele umane. În 
filosofule pentru relațiile lumești există o teorie care spune: „Păstrarea 
tăcerii asupra greşelilor prietenilor buni face o prietenie lungă şi bună.” 
Asta înseamnă că, pentru a menţine o relație de prietenie, o persoană trebuie 
să păstreze tăcerea în legătură cu problemele prietenului său, chiar dacă le 
vede clar — că ar trebui să respecte principiile de a nu lovi oamenii în faţă şi 
de a nu le expune neajunsurile. Ei urmează să se înșele unul pe altul, să se 
ascundă unul de celălalt, să uneltească unul împotriva altuia; şi, deşi fiecare 


ştie limpede ce fel de persoană este celălalt, nu o spune de-a dreptul, ci 


apelează la metode viclene pentru a-şi păstra relația de prietenie. De ce ar 
vrea cineva să păstreze astfel de relaţii? Are legătură cu faptul că nu vrea 
să-şi facă duşmani în această societate, în cadrul grupului său, ceea ce ar 
însemna să se supună deseori unor situaţii periculoase. Știind că o persoană 
va deveni duşmanul tău şi îți va face rău după ce i-ai expus neajunsurile sau 
l-ai rănit şi, nedorind să te pui într-o astfel de situație, foloseşti teoria 
filosofilor pentru relațiile lumești care spune aşa: „Dacă îi loveşti pe alții, 
nu-i lovi în față; dacă îi expui pe alţii, nu le expune neajunsurile.” În lumina 
acestui fapt, dacă doi oameni se află într-o astfel de relație, sunt ei 
considerați prieteni adevăraţi? (Nu.) Ei nu sunt prieteni adevăraţi, cu atât 
mai puţin confidenţi unul altuia. Așadar, ce fel de relaţie este aceasta, mai 
exact? Nu este o relaţie socială fundamentală? (Ba da.) În astfel de relaţii 
sociale, oamenii nu pot să-şi ofere sentimentele, mici să aibă dialoguri 
profunde, nici să vorbească despre orice îşi doresc. Nu pot să spună cu voce 
tare ce este în inima lor, problemele pe care le văd în cazul celuilalt, sau 
cuvinte care i-ar fi celuilalt de folos. În schimb, aleg să spună lucruri 
frumoase, pentru a rămâne în grațiile celuilalt. Nu îndrăznesc să spună 
adevărul sau să susțină principiile, ca nu cumva să le provoace altora 
animozitate faţă de ei. Când nimeni nu ameninţă pe cineva, nu trăieşte acea 
persoană într-o liniște şi pace relativă? Nu acesta e scopul oamenilor în 
promovarea expresiei: „Dacă îi loveşti pe alții, nu-i lovi în faţă; dacă îi 
expui pe alţii, nu le expune neajunsurile”? (Ba da.) În mod clar, acesta este 
un mod de existenţă viclean, înşelător, cu un element de defensivă, al cărui 
scop este autoconservarea. Oamenii care trăiesc aşa nu au confidenţi, nici 
prieteni apropiaţi cărora să le poată spune orice le place. Sunt defensivi unul 
faţă de celălalt, manipulatori şi strategici, fiecare luând ceea ce are nevoie 
din relație. Nu este aşa? La rădăcină, scopul expresiei: „Dacă îi loveşti pe 


alții, nu-i lovi în faţă; dacă îi expui pe alţii, nu le expune neajunsurile” este 


să te împiedice să-i jigneşti pe alții și să-ți faci duşmani, să te protejezi fără 
a răni pe nimeni. Este o tehnică și o metodă adoptată de cineva pentru a 
evita să fie rănit. Cercetând aceste câteva fațete ale esenței sale, este nobilă 
cererea conduitei morale a oamenilor, şi anume: „Dacă îi loveşti pe alţii, nu- 
i lovi în faţă; dacă îi expui pe alţii, nu le expune neajunsurile”? Este una 
pozitivă? (Nu.) Atunci, ce îi învaţă ea pe oameni? Că nu trebuie să ofensezi 
sau să răneşti pe nimeni, altfel, tu eşti cel care va ajunge să fie rănit; şi, de 
asemenea, că nu ar trebui să ai încredere în nimeni. Dacă răneşti pe oricare 
dintre prietenii tăi apropiaţi, prietenia va începe discret să se schimbe: din 
prietenul tău bun, apropiat, va ajunge să fie un străin sau un duşman. Ce 
probleme poate să rezolve învăţarea oamenilor să acţioneze în acest fel? 
Chiar dacă, acționând în acest fel, nu îți faci duşmani, ba chiar pierzi câțiva, 
îi va face acest lucru pe oameni să te admire, să te aprobe și să te păstreze 
mereu ca prieten? Îndeplineşte acest lucru pe deplin standardul pentru 
conduita morală? În cel mai bun caz, acesta nu este mai mult decât o 
filosofie pentru relațiile lumești. Poate fi considerată respectarea acestei 
afirmaţii şi a acestei practici o conduită morală bună? Deloc. Astfel îşi 
educă unii părinţi copiii. Dacă le este bătut copilul atunci când este plecat 
de acasă, ei îi spun: „Eşti un fricos. De ce nu ai ripostat? Dacă-ţi dă un 


m? 


pumn, tu loveşte-l cu piciorul!” Este aceasta calea corectă? (Nu.) Cum se 
numeşte asta? Se numeşte incitare. Care este scopul incitării? Să eviți 
pierderi şi să profiți de alții. Dacă-ți dă cineva un pumn, te va durea cel mult 
două zile; dacă tu apoi îl loveşti cu piciorul, nu vor fi consecințe mai grave? 
Şi cine va fi provocat asta? (Părinții, prin incitarea lor.) Deci, natura 
afirmației: „Dacă îi loveşti pe alții, nu-i lovi în față; dacă îi expui pe alții, nu 
le expune neajunsurile” nu este oarecum similară cu a acestei situații? E 
corect să interacționezi cu alți oameni conform acestei afirmații? (Nu.) Nu, 


nu este. Dacă o privim din acest unghi, nu este acesta un mod de a incita 


oamenii? (Ba da, este.) Îi învaţă pe oameni să fie înţelepţi atunci când 
interacționează cu alții, să fie capabili să deosebească oamenii, să vadă 
lucrurile și oamenii în mod corect şi să interacționeze cu oamenii într-un 
mod înțelept? Te învață că, dacă întâlneşti oameni buni, oameni cu 
umanitate, ar trebui să-i tratezi cu sinceritate, să le oferi ajutor, dacă poţi, iar 
dacă nu poţi, să fii tolerant cu ei şi să-i tratezi în mod cuvenit, să înveţi să le 
tolerezi neajunsurile, să le suporţi înțelegerile greșite şi judecăţile cu privire 
la tine şi să înveţi din atuurile şi din calităţile lor? Asta îi învaţă pe oameni? 
(Nu.) Așadar, ce rezultă în final din ceea ce îi învaţă această zicală pe 
oameni? Îi face mai cinstiţi sau mai înșelători? Are ca rezultat faptul că 
oamenii devin mai înşelători; inimile lor se îndepărtează mai mult, distanța 
dintre oameni se mărește, iar relațiile dintre ei devin complicate; reprezintă 
echivalentul unei complicări a relațiilor sociale ale oamenilor. Se pierde 
comunicarea de la inimă la inimă între oameni și ia naștere o mentalitate de 
protejare mutuală. Mai pot fi relațiile oamenilor normale în acest fel? Se va 
îmbunătăți climatul social? (Nu.) Aşadar, de aceea zicala: „Dacă îi loveşti 
pe alții, nu-i lovi în față; dacă îi expui pe alții, nu le expune neajunsurile” 
este evident greşită. A-i învăţa pe oameni să facă asta nu îi poate determina 
să trăiască umanitatea normală; în plus, nu îi poate face pe oameni deschişi, 


integri sau sinceri. Categoric, nu poate obține nimic pozitiv. 


Zicala: „Dacă îi loveşti pe alţii, nu-i lovi în faţă; dacă îi expui pe alții, 
nu le expune neajunsurile” se referă la două acțiuni: una este cea de a lovi, 
iar cealaltă este cea de a expune. În interacţiunile normale ale oamenilor 
între ei, este în regulă sau este greşit să loveşti pe cineva? (Greșit.) Este a 
lovi pe cineva o demonstraţie şi o manifestare a umanităţii normale în 
interacțiunile tale cu alții? (Nu.) A lovi oamenii este categoric greșit, 
indiferent dacă-i loveşti în faţă sau altundeva. Prin urmare, afirmaţia: „Dacă 


îi lovesti pe alții, nu-i lovi în față” este greşită, prin natura sa. Potrivit 

acestei zicale, aparent nu este în regulă să loveşti pe cineva în față, dar este 
în regulă să loveşti altundeva, deoarece după ce este lovită faţa, aceasta se 
înroşeşte, se umflă şi este vătămată. Asta face persoana să arate rău şi 
neatrăgător şi arată, de asemenea, că tu tratezi oamenii într-un mod foarte 
nepoliticos, nesofisticat şi neonorabil. Deci este onorabil să loveşti oamenii 
altundeva? Nu, nici asta nu este onorabil. De fapt, punctul central al acestei 
zicale nu este unde să loveşti pe cineva, ci însuși verbul „a lovi”. Când 
interacționezi cu alții, dacă mereu îi loveşti ca mod de a te confrunta cu 
problemele şi de a le rezolva, însăşi metoda ta este greșită. Este un act făcut 
din impetuozitate şi nu se bazează pe conştiinţa și rațiunea umanității tale şi, 
desigur, este cu atât mai puţin o practicare a adevărului sau o aderare la 
adevărurile-principii. Unii oameni nu atacă demnitatea altora în prezența 
acestora — au grijă ce spun şi se abțin de la a-l lovi pe celălalt în față, dar 
mereu le joacă feste murdare pe la spate, dau mâna cu ei pe deasupra mesei, 
dar sub ea, îi lovesc cu piciorul, în faţă le spun lucruri bune, dar pe la spate, 
conspiră împotriva lor, ţes intrigi împotriva lor, așteaptă ocazii să se 
răzbune, înscenează şi complotează, răspândesc zvonuri sau stârnesc 
conflicte şi folosesc alți oameni ca să se ia de ei. Cu ce sunt mai bune aceste 
metode insidioase decât să loveşti pe cineva în față? Nu sunt și mai grave 
decât să loveşti pe cineva în faţă? Nu sunt chiar mai insidioase, mai imorale 
şi mai lipsite de umanitate? (Ba da, sunt.) Atunci, afirmația: „Dacă îi loveşti 
pe alții, nu-i lovi în față” este prin natura ei lipsită de sens. Acest punct de 
vedere este el însuşi o greșeală, cu o tentă de pretexte false. Este o metodă 
ipocrită, ceea ce o face cu atât mai odioasă, mai dezgustătoare şi mai 
detestabilă. Acum, ne-am lămurit că actul de a lovi oamenii este realizat din 
impetuozitate. Pe ce te bazezi, când loveşti pe cineva? E autorizat prin lege 
sau este dreptul tău dat de Dumnezeu? Nu este niciunul dintre aceste 


lucruri. Atunci de ce să loveşti oamenii? Dacă te poţi înţelege bine cu 


cineva în mod normal, poți folosi metode corecte de a te înțelege şi de a 
interacţiona cu acea persoană. Dacă nu te poți înţelege cu ea, drumurile 
voastre se pot despărți, fără să fie nevoie să acționați impetuos sau să 
ajungeţi să vă luaţi la harță. În limitele conștiinței şi ale raţiunii umanității, 
acesta este un lucru pe care ar trebui să-l facă oamenii. De îndată ce 
acţionezi impetuos, chiar dacă nu loveşti persoana în față, ci altundeva, este 
o problemă gravă. Acesta nu este un mod normal de a interacționa. Aşa 
interacționează dușmanii, nu este modul normal în care interacționează 
oamenii. Depăşeşte limitele rațiunii umanității. Cuvântul „a expune” din 
zicala: „Dacă îi expui pe alţii, nu le expune neajunsurile” este bun sau rău? 
Are cuvântul „a expune” vreo referință la oamenii care sunt dezvăluiți sau 
expuşi prin cuvintele lui Dumnezeu? (Nu are.) Din înţelegerea Mea 
referitoare la cuvântul „a expune”, aşa cum există în limbajul uman, nu 
înseamnă acest lucru. Esenţa lui este cea a unei forme de expunere oarecum 
răutăcioase; înseamnă să dezvălui problemele şi neajunsurile oamenilor, sau 
unele lucruri şi comportamente necunoscute altora, sau unele intrigi, idei 
sau opinii care funcționează în fundal. Acesta este sensul cuvântului „a 
expune” în zicala: „Dacă îi expui pe alții, nu le expune neajunsurile.” Dacă 
doi oameni se înţeleg bine şi sunt confidenţi, fără bariere între ei şi fiecare 
speră să-i fie de folos şi de ajutor celuilalt, atunci cel mai bine ar fi ca ei să 
se aşeze împreună şi să-şi expună problemele fiecăruia cu deschidere și 
sinceritate. Acest lucru este corect şi nu înseamnă a expune neajunsurile 
celorlalți. Dacă descoperi problemele unei alte persoane, dar vezi că aceasta 
nu este deocamdată capabilă să-ți accepte sfatul, atunci pur şi simplu nu 
spune nimic, pentru a evita cearta sau conflictul. Dacă vrei s-o ajuţi, poţi să- 
i afli părerea și s-o întrebi mai întâi: „Văd că ai o mică problemă şi sper să 
îti dau un sfat. Nu ştiu dacă vei putea să-l accepţi. Dacă vei putea, îți voi 


spune. Dacă nu vei putea, îl voi păstra pentru mine deocamdată şi nu voi 


spune nimic.” Dacă ea spune: „Am încredere în tine. Orice ai de spus nu va 
întrece nicio măsură; Pot să accept”, acest lucru înseamnă că ţi s-a acordat 
permisiunea şi atunci îi poți comunica problemele una câte una. Nu numai 
că va accepta pe deplin ceea ce spui, dar va și beneficia de pe urma acestui 
lucru, iar voi doi veți putea să păstraţi în continuare o relație normală. Nu 
asta înseamnă să ne tratăm unul pe celălalt cu sinceritate? (Ba da.) Aceasta 
este metoda corectă de interacțiune cu ceilalți; nu înseamnă a expune 
neajunsurile celorlalți. Ce înseamnă să nu „expui neajunsurile celorlalți”, 
aşa cum spune zicala în cauză? Înseamnă să nu vorbeşti despre neajunsurile 
altora, să nu vorbeşti despre acele probleme care sunt cele mai tabu pentru 
ei, să nu dai în vileag esenţa problemelor pe care le au și să nu fii atât de 
ostentativ încât să o expui. Înseamnă să faci doar câteva observaţii la nivel 
de suprafaţă, să spui lucruri pe care toți le spun de obicei, să spui lucruri pe 
care persoana însăși este deja capabilă să le perceapă şi să nu dezvălui 
greşelile pe care persoana le-a făcut anterior sau probleme sensibile. Cum 
beneficiază acea persoană dacă acţionezi în acest fel? Poate că nu ai 
ofensat-o sau nu ţi-ai făcut-o dușman, dar ceea ce ai făcut nu o ajută în 
niciun fel şi nu îi aduce beneficii. Prin urmare, expresia: „Nu expune 
neajunsurile altora” este în sine evazivă şi o formă de înşelăciune care nu 
permite sinceritatea în modul oamenilor de a se trata unii pe alții. S-ar putea 
spune că a acționa în acest fel înseamnă să nutrești intenții rele; nu 
reprezintă modul corect de a interacționa cu ceilalți. Non-credincioşii chiar 
văd expresia: „Dacă îi expui pe alții, nu le expune neajunsurile” ca pe un 
lucru pe care ar trebui să-l facă o persoană cu o moralitate nobilă. Aceasta 
reprezintă, în mod clar, o manieră înşelătoare de a interacţiona cu ceilalți, pe 
care oamenii o adoptă pentru a se proteja; nu este deloc un mod adecvat de 
interacţiune. A nu expune niciodată neajunsurile altora, în sine, nu este un 


lucru sincer, iar în faptul de a expune neajunsurile cuiva poate să existe o 


intenţie ulterioară. În ce situaţii poţi să vezi, în general, oamenii expunându- 
şi unii altora neajunsurile? Vă dau un exemplu: în societate, dacă doi 
candidați concurează pentru o anumită funcție, își vor expune unul altuia 
neajunsurile. Unul va spune: „Ai făcut cutare lucru rău şi ai sustras cutare 
sumă de bani”, iar celălalt va spune: „Ai făcut rău tuturor acelor oameni.” 
Ei expun astfel de lucruri unul despre celălalt. Nu înseamnă asta să-și 
expună unul altuia neajunsurile? (Ba da.) Cei care-şi expun unul altuia 
neajunsurile pe scena politică sunt rivali politici, în timp ce atunci când fac 
asta oamenii obişnuiţi, ei sunt duşmani. În termeni profani, am zice că 
aceşti doi oameni nu se înţeleg bine. Oricând se întâlnesc, încep să se certe, 
să-şi expună unul altuia neajunsurile, să se judece și să se condamne unul 
pe celălalt şi chiar să facă din ţânţar armăsar şi să lanseze acuzaţii false. 
Atât timp cât există orice lucru suspect legat de activităţile celeilalte 
persoane, ei îl vor expune și o vor condamna pe acea persoană pentru el. 
Dacă oamenii expun multe lucruri unul despre celălalt, dar nu şi 
neajunsurile altora, este acesta un lucru nobil? (Nu.) Nu este, dar oamenii 
tot consideră acest principiu o conduită morală nobilă şi îl laudă, ceea ce 
este cu adevărat dezgustător! Zicala: „Dacă îi loveşti pe alții, nu-i lovi în 
față; dacă îi expui pe alții, nu le expune neajunsurile” în sine eșuează să 
promoveze vreun lucru pozitiv. Este diferită de zicalele: „O bunătate 
primită ar trebui răsplătită cu recunoştinţă”, „Răsplăteşte răul cu bine” şi „O 
femeie trebuie să fie virtuoasă, bună la inimă, blajină şi morală”, care măcar 
promovează o conduită morală demnă de laudă. Expresia: „Dacă îi loveşti 
pe alții, nu-i lovi în faţă; dacă îi expui pe alţii, nu le expune neajunsurile” 
este o afirmație despre conduita morală care incită la un comportament 
negativ şi nu are absolut nicio funcție pozitivă asupra oamenilor. Nu le 
spune oamenilor care sunt modurile sau principiile corecte pentru a se purta 


în această lume. Nu furnizează nicio astfel de informaţie. Nu face decât să 


le spună oamenilor să nu-i lovească pe alții în față, ca şi cum ar fi în regulă 
să-i lovească oriunde altundeva, în afară de faţă. Loviţi-i cât doriți; lăsaţi-i 
plini de vânătăi, mutilaui sau chiar pe jumătate morţi, atât timp cât încă 
respiră. Şi când oamenii sunt în conflict unii cu alții, când dușmanii sau 
rivalii politici se întâlnesc, pot expune orice vor ei unul despre celălalt, atât 
timp cât nu-şi expun unul altuia neajunsurile. Ce fel de obicei este acesta? 
În trecut, voi nu aţi fost de acord cu zicala asta? (Ba da.) Să zicem că doi 
oameni intră într-o dispută şi încep să se certe. Unul dintre ei spune: „Știu 
că soţul tău nu este tatăl copilului tău”, iar celălalt spune: „Știu ce tertipuri 
foloseşte afacerea familiei tale ca să facă bani.” Unii oameni comentează cu 
privire la conţinutul disputei lor, spunând: „Dacă îi loveşti pe alții, nu-i lovi 
în faţă; dacă îi expui pe alții, nu le expune neajunsurile. Priviţi cum îşi 
dezgroapă unul altuia cele câteva neajunsuri şi secrete vinovate şi fac din 
țânţar armăsar. Ce comportament meschin! Și ce lipsă de integritate. Aţi 
putea măcar să arătați oamenilor puţin respect; altfel, cum vor putea ei să se 
poarte bine în viitor?” Este corect sau greşit să faci astfel de comentarii? 
(Este greşit.) Are un efect pozitiv, oricât de mic? Corespunde acest 
comportament, oricât de puţin, adevărului? (Nu.) Ce fel de idei şi puncte de 
vedere trebuie să aibă cineva ca să facă astfel de comentarii? Vin aceste 
comentarii de la o persoană cu un simţ al dreptăţii, care a înţeles adevărul? 
(Nu.) Pe ce bază apar astfel de comentarii? Au fost ele făcute din cauză că 
persoana este total influenţată de ideea culturii tradiționale că „dacă îi 
loveşti pe alții, nu-i lovi în faţă; dacă îi expui pe alţii, nu le expune 
neajunsurile”? (Da.) Aceste comentarii se bazează integral pe această idee 


şi pe acest punct de vedere din cultura tradițională. 


Cu privire la disputa dintre cei doi oameni, despre care tocmai am 
vorbit, dacă priviţi această chestiune din perspectiva cuiva care crede în 


Dumnezeu, cum ar trebui să fie aceasta tratată, conform cuvintelor lui 


Dumnezeu şi cu adevărul drept criteriu? Nu este aceasta o problemă la care 
oamenii ar trebui să reflecteze? (Ba da, este.) Este ceva la care ar trebui să 
reflectați. Ce principii ar trebui să respecte credincioşii? Trebuie să 
privească oamenii şi lucrurile şi să se comporte şi să acţioneze în totalitate 
conform cuvintelor lui Dumnezeu, cu adevărul drept criteriu. Dacă se iscă o 
dispută între frați şi surori, aceştia trebuie să fie răbdători şi toleranți unii cu 
alții şi să se trateze reciproc cu afecţiune. Mai întâi trebuie să reflecteze și 
să obțină conștiință de sine, apoi să rezolve problema conform adevărului 
din cuvintele lui Dumnezeu, astfel încât să-şi recunoască propriile greşeli şi 
să poată să se răzvrătească împotriva trupului şi să-i trateze pe alţii conform 
adevărurilor-principii. În acest fel, ei vor rezolva problema de la rădăcină. 
Ar trebui să dobândiți o înţelegere deplină a acestei probleme. Zicala: 
„Dacă îi loveşti pe alții, nu-i lovi în față; dacă îi expui pe alţii, nu le expune 
neajunsurile” nu este un standard pentru a evalua umanitatea, ci doar o 
filosofie standard pentru relaţiile lumești, una care nu poate restricționa 
deloc purtarea coruptă a oamenilor. Această zicală este destul de lipsită de 
sens, iar credincioşii nu au nevoie să respecte o asemenea regulă. Oamenii 
ar trebui să interacționeze unii cu alții conform cuvintelor lui Dumnezeu și 
adevărurilor-principii. Pe acestea ar trebui să le respecte credincioşii. Dacă 
oamenii cred în Dumnezeu, dar în același timp cred şi în opiniile culturii 
tradiționale şi în filosofiile satanice şi folosesc idei ale culturii tradiționale, 
precum: „Dacă îi loveşti pe alții, nu-i lovi în față; dacă îi expui pe alții, nu 
le expune neajunsurile”, pentru a evalua oamenii și a-i constrânge pe alții 
sau pentru a-şi impune chiar lor cerințe, acesta este un lucru absurd și 
exagerat din partea lor, iar ei sunt neîncrezători. Zicala: „Dacă îi loveşti pe 
alții, nu-i lovi în faţă; dacă îi expui pe alţii, nu le expune neajunsurile” este 
o filosofie satanică pentru a interacţiona cu prietenii tăi, lucru care nu poate 


rezolva problemele esențiale, de bază, ale relațiilor interpersonale. Prin 


urmare, această zicală este o regulă şi o filosofie pentru relațiile lumești cât 
se poate de superficială. Nu corespunde nici pe departe standardelor 
adevărurilor-principii, iar respectarea unei reguli atât de superficiale nu 
poate rezolva nimic și este oarecum lipsită de sens. E un mod corect de a 
descrie situația? (Da, este.) Când se iscă o dispută între frați şi surori, care 
ar trebui să fie principiul pentru a privi această chestiune și pentru a o 
rezolva? Este oare să respectați regulile culturii tradiționale sau să luaţi 
drept principiu adevărul din cuvintele lui Dumnezeu? Spuneţi-Mi opinia 
voastră. (În primul rând, ar trebui să disecăm și să cunoaştem, conform 
cuvintelor lui Dumnezeu, natura disputei şi a acuzațiilor lor reciproce 
impetuoase, recunoscând că acestea sunt manifestări ale unor firi corupte. 
Apoi, ar trebui să avem părtăşie cu ei despre calea relevantă de practicare. 
Ar trebui să se trateze unii pe alții cu afecțiune, ar trebui să aibă conștiință 
ŞI rațiune, iar ceea ce spun şi ce fac trebuie să-l întărească pe celălalt, nu să- 
l rănească. În cazul în care celălalt are lipsuri sau a făcut greşeli, ar trebui să 
trateze corect problema, ajutându-l dacă poate, în loc să-l atace, să-l judece 
sau să-l condamne.) Aceasta este o formă de a ajuta oamenii. Așadar, ce se 
poate spune pentru a-i ajuta și pentru a le rezolva disputa? (Se ceartă în 
biserică, ceea ce, în sine, încalcă demnitatea sfinților şi nu îndeplinește 
cerințele lui Dumnezeu. Prin urmare, putem avea părtăşie cu ei, spunând: 
„Când descoperiți că un om are probleme, ajutaţi-l dacă puteți. Dacă nu 
puteți ajuta, nu este nevoie să vă certaţi, altfel, acest lucru va tulbura viața 
bisericii, iar dacă insistaţi, în ciuda admonestărilor repetate, biserica va trata 
această chestiune conform decretelor sale administrative.) Se pare că ştiţi 
cu toții cum să tratați, conform principiilor, oamenii care tulbură viața 
bisericii, dar încă nu știți foarte bine cum să rezolvaţi disputele dintre 
oameni sau care dintre cuvintele lui Dumnezeu ar trebui folosite pentru a le 


rezolva — încă nu ştiţi cum să folosiți cuvintele lui Dumnezeu și 


adevărurile-principii pentru a rezolva probleme. În această chestiune, ce 
probleme are fiecare dintre părțile implicate? Au amândouă firi corupte? 
(Da.) Fiindcă au amândouă firi corupte, vedeţi ce firi corupte a manifestat 
fiecare dintre ele când s-a iscat disputa şi care au fost originile acestora. 
Identificați firile corupte care s-au manifestat, iar apoi folosiți cuvintele lui 
Dumnezeu pentru a le expune şi a le diseca, astfel încât ambele persoane să 
se întoarcă înaintea lui Dumnezeu şi să obțină conştiinţă de sine conform 
cuvintelor lui Dumnezeu. Așadar, care sunt lucrurile principale despre care 
ar trebui să aveţi părtăşie cu ei? Poţi spune ceva de genul acesta: „Dacă voi 
doi recunoașteți că sunteţi discipoli ai lui Dumnezeu, atunci nu vă certaţi, 
fiindcă certurile nu pot rezolva problemele. Nu tratați în acest fel oamenii 
care cred în Dumnezeu şi-L urmează şi nu tratați fraţii şi surorile în același 
fel în care tratează non-credincioşii oamenii. A proceda astfel nu 
corespunde intenţiilor lui Dumnezeu. Cum le cere Dumnezeu oamenilor să- 
1 trateze pe ceilalți? Cuvintele lui Dumnezeu sunt foarte clare: fiți iertători, 
toleranţi și răbdători şi iubiţi-vă unii pe alții. Dacă vezi că persoana cealaltă 
are probleme grave şi eşti nemulțumit de ce a făcut, ar trebui să ai părtăşie 
despre asta într-un mod rezonabil și eficient, cu o atitudine iertătoare, 
tolerantă şi răbdătoare. Este mai bine dacă persoana respectivă poate să ia în 
considerare şi să accepte acest lucru din partea lui Dumnezeu. Dacă nu 
poate să-l accepte din partea lui Dumnezeu, tu oricum îţi vei fi îndeplinit 
responsabilitatea şi nu este nevoie să lansezi atacuri impetuoase împotriva 
ei. Când fraţii şi surorile îşi expun reciproc neajunsurile, această purtare 
încalcă demnitatea sfinților și nu corespunde intentiilor lui Dumnezeu. Nu 
aşa ar trebui să se poarte credincioşii. Cât despre persoana care este acuzată, 
chiar dacă tu crezi că ai acționat rezonabil şi că nu ar trebui să fii criticat de 
către cealaltă persoană, ar trebui, totuşi, să renunți la prejudecățile personale 


şi să înfrunți problema și acuzaţiile celeilalte persoane într-un mod calm și 


deschis. Nu ar trebui să ripostezi niciodată într-un mod impetuos. Dacă 
ajungeţi amândoi în stări impetuoase şi nu vă puteţi controla, ar trebui să 
începeţi prin a ieşi din acea situație. Calmaţi-vă și nu mai insistaţi asupra 
problemei, ca să nu fiți prinşi în capcana Satanei şi să nu cădeţi în ispita lui. 
Puteţi să vă rugaţi în taină, venind înaintea lui Dumnezeu ca să-l cereți 
ajutorul şi încercând să folosiți cuvintele Lui pentru a vă rezolva 
problemele. Când sunteţi amândoi capabili să vă calmaţi și să vă tratați unul 
pe celălalt într-un mod calm şi rațional, fără să acționaţi sau să vorbii 
impetuos, atunci puteți să vă întâlniți pentru a avea părtăşie despre 
problemele dezbătute, până ajungeţi la un consens, vă uniţi în cuvintele lui 
Dumnezeu şi găsiți o soluţie la problemă.” Nu ar fi acesta un lucru adecvat 
de spus? (Ba da.) Adevărul este că atunci când se ceartă doi oameni, ambii 
îşi manifestă firile corupte şi ambii îşi manifestă impetuozitatea. Toate 
acestea sunt comportamente satanice. Nimeni nu are dreptate, nimeni nu 
greşeşte şi comportamentul niciuneia dintre persoane nu este în 
conformitate cu adevărul. Dacă ai fi putut privi și rezolva problema 
conform cuvintelor lui Dumnezeu şi adevărului, disputa voastră nu ar fi 
avut loc. Dacă doar una dintre persoane ar fi putut să privească oamenii și 
lucrurile, să se comporte şi să acționeze conform cuvintelor lui Dumnezeu, 
disputa nu ar fi avut loc. Prin urmare, dacă doi oameni își expun unul altuia 
neajunsurile şi se lovesc în faţă, atunci, ambii sunt niște oameni duri, 
impetuoşi. Ei nu au nimic bun; niciunul dintre ei nu are dreptate şi niciunul 
nu greșeşte. Care este baza pentru a măsura binele şi răul? Aceasta depinde 
de perspectiva şi de poziţia pe care o adopti cu privire la această chestiune, 
de motivele pe care le ai, dacă deții baza cuvintelor lui Dumnezeu şi dacă 
ceea ce faci corespunde adevărului. Evident, motivul din spatele disputei 
voastre este să o subjugaţi și să o copleșiți pe cealaltă persoană. Vă expuneți 


şi vă răniți unul pe celălalt prin cuvinte urâte. Nu contează dacă ceea ce 


expuneţi este corect, nici dacă scopul disputei voastre este sau nu corect — 
fiindcă voi nu rezolvaţi această chestiune conform cuvintelor lui 
Dumnezeu, cu adevărul drept criteriu, şi ceea ce manifestați este 
impetuozitatea voastră, iar metoda și principiile acțiunilor voastre se 
bazează în totalitate pe impetuozitate, fiind constrânşi să procedați astfel de 
firile satanice corupte, prin urmare, indiferent cine are dreptate, cine este 
avantajat şi cine este dezavantajat, realitatea este că amândoi greşiți şi 
sunteţi răspunzători. Felul în care rezolvați problema nu se bazează pe 
cuvintele lui Dumnezeu. Ar trebui să vă liniștiți amândoi şi să vă gândiţi 
atent la propriile probleme. Abia atunci când veți putea fi amândoi împăcați 
înaintea lui Dumnezeu şi veți putea aborda problema la rece, veţi putea să 
vă aşezaţi şi să aveţi părtăşie despre ea într-un mod calm şi liniștit. Atât 
timp cât opiniile ambelor persoane despre oameni şi lucruri și 
comportamentul şi acțiunile lor se bazează pe cuvintele lui Dumnezeu și pe 
adevărurile-principii, atunci, oricât de diferite ar putea fi ideile şi punctele 
lor de vedere cu privire la o anumită chestiune, de fapt, nu există o diferenţă 
reală şi nu există nicio problemă. Atât timp cât îşi gestionează diferendele 
prin cuvintele lui Dumnezeu şi cu adevărul drept principiu, atunci, în cele 
din urmă, cu siguranță vor putea să se înțeleagă și să şi le rezolve. Aşa vă 
rezolvați voi problemele? (Nu.) Pur şi simplu nu ştiţi cum să folosiți 
adevărul pentru a rezolva probleme, cu excepția metodei voastre de a 
recurge la sancţiuni administrative. Prin urmare, care este ideea principală 
pentru a rezolva chestiunea în totalitate? Ideea nu este să le cerem 
oamenilor să renunţe la diferendele lor, ci să le rezolve în mod corect și să 
ajungă la unitate. Care este baza pentru a rezolva diferende? (Cuvintele lui 
Dumnezeu.) Așa este: căutaţi baza în cuvintele lui Dumnezeu. Ideea nu este 
să analizaţi cine are dreptate şi cine greşeşte, cine este superior și cine este 


inferior, sau cine are o justificare şi cine nu. Mai degrabă, este să rezolvaţi 


problema ideilor şi punctelor de vedere ale oamenilor, ceea ce înseamnă să 
înlăturați ideile şi punctele de vedere greşite ale oamenilor şi modurile 
greşite de a trata o anumită chestiune. Doar căutând o bază în cuvintele lui 
Dumnezeu şi doar înțelegând adevărurile-principii pot fi rezolvate cu 
adevărat problemele şi oamenii pot trăi cu adevărat în armonie unii cu alții, 
ajungând la unitate. Altfel, dacă folosiți afirmaţii ale culturii tradiționale și 
metode, precum: „Dacă îi lovești pe alţii, nu-i lovi în față; dacă îi expui pe 
alții, nu le expune neajunsurile” pentru a trata lucrurile, problemele nu vor 
fi niciodată rezolvate, sau cel puţin nu vor fi rezolvate diferenţele dintre 
ideile și punctele de vedere ale oamenilor. Prin urmare, toată lumea trebuie 
să înveţe să caute o bază în cuvintele lui Dumnezeu. Toate cuvintele lui 
Dumnezeu sunt adevărul şi nu există nimic contradictoriu în ele. Ele sunt 
singurul criteriu pentru a evalua toți oamenii, chestiunile și lucrurile. Dacă 
toți oamenii găsesc o bază în cuvintele lui Dumnezeu şi dacă perspectivele 
lor asupra lucrurilor ajung la unitate prin cuvintele lui Dumnezeu, atunci nu 
le este uşor oamenilor să ajungă la un consens? Dacă pot să accepte toți 
oamenii adevărul, vor mai exista diferende între ei? Vor mai exista dispute? 
Va mai fi nevoie să se folosească idei şi puncte de vedere şi afirmaţii, 
precum: „Dacă îi loveşti pe alții, nu-i lovi în față; dacă îi expui pe alții, nu 
le expune neajunsurile” pe post de constrângeri între oameni? Nu va mai fi 
nevoie, căci cuvintele lui Dumnezeu pot rezolva toate problemele. Orice 
contradicții au oamenii, sau oricât de multe puncte de vedere diferite, toţi ar 
trebui să fie aduşi înaintea lui Dumnezeu și să fie deslușiți şi disecaţi 
conform cuvintelor lui Dumnezeu. Atunci va fi posibil să stabiliți dacă sunt 
în conformitate cu adevărul. Când oamenii au înţeles adevărul, ei pot vedea 
că majoritatea ideilor şi punctelor de vedere ale omenirii corupte provin din 
cultura tradițională, de la somităţile şi persoanele importante pe care le 


venerează oamenii — totuşi, la baza lor, ele provin din filosofii satanice. Prin 


urmare, aceste idei şi puncte de vedere false sunt, de fapt, uşor de înlăturat. 
De ce spun că sunt ușor de înlăturat? Fiindcă dacă vei compara aceste idei 
şi puncte de vedere umane cu ale lui Dumnezeu cuvinte, vei afla că toate 
sunt denaturate, imposibil de susținut şi logice. Dacă oamenii pot să 
accepte adevărul, le este uşor să renunţe la aceste lucruri şi toate problemele 
pot fi rezolvate în consecinţă. Ce se obține după ce se rezolvă problemele? 
Toţi oamenii pot renunţa la opiniile proprii şi la ideile şi punctele de vedere 
personale, subiective. Indiferent cât de onorabile și de corecte crezi că sunt 
şi de cât de multă vreme circulă printre oameni, atât timp cât nu corespund 
adevărului, ar trebui să le respingi şi să renunţi la ele. În final, odată ce toți 
oamenii au luat cuvintele lui Dumnezeu drept bază şi au respins tot ce vine 
de la oameni, nu se vor unifica ideile şi punctele lor de vedere? (Ba da.) 
Când se vor unifica toate ideile și punctele de vedere care determină 
opiniile persoanelor despre oameni şi lucruri, precum şi comportamentul şi 
acțiunile acestora, ce diferenţe vor exista atunci între oameni? Cel mult, vor 
exista unele diferenţe în dietă şi în obiceiurile de viață. Dar când vine vorba 
despre probleme care privesc cu adevărat firile corupte ale oamenilor, calea 
pe care păşesc aceştia şi esența omenirii, dacă toți oamenii iau cuvintele lui 
Dumnezeu drept bază şi adevărul drept criteriu, ei vor deveni unul și 
acelaşi. Nu contează dacă eşti din Est sau din Vest, bătrân sau tânăr, bărbat 
sau femeie, sau dacă ești intelectual, muncitor sau fermier: atât timp cât poți 
interacționa cu alții conform adevărului din cuvintele lui Dumnezeu, oare 
vor mai exista certuri şi conflicte între oameni? Nu vor mai exista. Prin 
urmare, pot cerinţe infantile, precum: „Dacă îi loveşti pe alții, nu-i lovi în 
față; dacă îi expui pe alţii, nu le expune neajunsurile” să mai fie aduse drept 
soluție pentru disputele oamenilor? Mai pot fi ele maximele pe care le 
respectă oamenii în interacțiunile dintre ei? Astfel de reguli superficiale nu 


au nicio valoare pentru omenire şi nu pot afecta opiniile persoanelor despre 


oameni ȘI lucruri şi nici comportamentul şi acţiunile lor, în viaţa lor de zi cu 
zi. Gândiţi-vă: nu este așa? (Ba da, aşa este.) Fiindcă sunt prea îndepărtate 
de adevăr şi nu au absolut niciun efect asupra opiniilor persoanelor despre 
oameni şi lucruri, sau asupra comportamentului și acțiunilor lor, ar trebui să 


se renunţe la ele, o dată pentru totdeauna. 


Analizând lucrurile despre care am avut părtăşie mai sus, nu se poate 
spune cu certitudine că adevărul şi cuvintele lui Dumnezeu sunt criteriile 
după care trebuie evaluaţi toți oamenii, evenimentele şi lucrurile şi că 
scrierile morale şi cultura tradițională a omenirii sunt imposibil de susținut 
şi nu sunt vrednice de a fi menţionate în faţa cuvintelor lui Dumnezeu și a 
adevărului? (Ba da.) Cât despre acea cerință morală „nobilă”: „Dacă îi 
lovești pe alţii, nu-i lovi în față; dacă îi expui pe alții, nu le expune 
neajunsurile” pe care omenirea o venerează, conform cărui punct de vedere 
ŞI din ce perspectivă ar trebui să o privească oamenii acum? Ar trebui să 
continue să venereze şi să asculte de astfel de cuvinte? (Nu.) Atunci, cum se 
poate renunţa la ele? Începeţi prin a nu fi impetuoşi sau impulsivi atunci 
când vi se întâmplă ceva. Trataţi toți oamenii şi toate lucrurile corect, 
calmaţi-vă, veniți înaintea lui Dumnezeu, căutaţi adevărurile-principii în 
cuvintele lui Dumnezeu şi găsiți o cale de practicare, astfel încât să puteți 
trata oamenii şi evenimentele întocmai pe baza cuvintelor lui Dumnezeu, în 
loc să fiți încătuşați sau constrânşi de zicala despre conduita morală, care 
spune: „Dacă îi loveşti pe alții, nu-i lovi în faţă; dacă îi expui pe alții, nu le 
expune neajunsurile.” Nu ţi-ar fi mai uşor şi nu ar fi mai vesel să trăieşti 
aşa? Dacă oamenii nu acceptă adevărul, nu au cum să se elibereze din 
constrângerea firilor corupte și le este dificil să interacționeze cu alţii din 
grupul în care trăiesc. Poate să existe un om pe care tu nu-l hărțuieşti, dar 
care vrea să te hărțuiască pe tine. Vrei să te înţelegi bine cu un om, dar el îţi 


creează mereu probleme. Eşti precaut cu anumiţi oameni şi îi eviţi, dar 


indiferent de asta, ei continuă să te hăituiască şi să te sâcâie. Dacă nu 
înţelegi adevărul şi nu ai o bază în cuvintele lui Dumnezeu, nu poţi decât să 
continui să te lupți cu ei până la sfârşit. Dacă se întâmplă să întâlneşti un 
hărțuitor redutabil, vei simți că nu ai de ales decât să urmezi zicala: 
„Niciodată nu este prea târziu pentru un gentleman să se răzbune.” Vei 
aştepta ocazia potrivită să te răzbuni pe el, folosind metode ingenioase 
pentru a-l dobori. Nu numai că vei putea să dai frâu liber nemulțumirilor 
tale, dar îi vei şi face pe toți să te aplaude pentru că ai simţul dreptății şi să 
creadă că tu eşti un gentleman, iar el, un răufăcător. Cum ţi se pare această 
abordare? Este acesta modul corect de a te purta în lume? (Nu.) Acum 
înțelegeți. Aşadar, cine este omul bun: gentlemanul sau răufăcătorul? 
(Niciunul nu este bun.) Acelor gentlemeni care sunt venerați de către non- 
credincioşi le lipseşte un calificativ: „falși”. Ei sunt „falși gentlemeni”. Deci 
orice ați face, nu fiți gentlemeni, fiindcă toţi gentlemenii se prefac. Deci 
cum trebuie să te porți ca să rămâi pe calea corectă? Este în regulă să te 
porți ca un „fals gentleman”, care „dacă îi loveşte pe alții, nu-i loveşte în 
față şi, dacă îi expune pe alții, nu le expune neajunsurile”? (Nu.) Toţi acei 
gentlemeni şi oameni celebri sunt prefăcuți şi înșelători şi sunt falși 
gentlemeni. Poate să-i înghită pe toţi iadul! Atunci, cum ar trebui să te 
comporți? Trebuie să fii cineva care urmăreşte adevărul, care priveşte 
oamenii ŞI lucrurile și care se comportă şi acţionează în totalitate conform 
cuvintelor lui Dumnezeu, cu adevărul drept criteriu. Doar cu un astfel de 
comportament eşti o persoană adevărată. Este sau nu acesta modul corect? 
(Este.) Ce ar trebui să faci dacă cineva continuă să-ţi expună neajunsurile? 
Ai putea să spui: „Dacă tu mă expui pe mine, te expun şi eu pe tine!” Este 
bine să vă atacați unul pe altul în acest mod? Este acesta modul în care ar 
trebui să se comporte oamenii, să acţioneze şi să-i trateze pe alții? (Nu.) E 


posibil ca oamenii să ştie că nu ar trebui să facă asta din convingeri 


doctrinare, cu toate acestea, mulți oameni tot nu pot să depășească 
asemenea ispite şi capcane. Poate că nu ai auzit pe nimeni expunându-ți 
neajunsurile sau atacându-te, sau judecându-te pe la spate — dar când chiar 
vei auzi pe cineva spunând astfel de lucruri, nu vei putea să suporţi. Inima 
ta va bate mai repede şi vei deveni impetuos; vei spune: „Cum îndrăznești 
să mă expui? Dacă ești nepoliticos cu mine, îți voi face rău! Dacă tu îmi 
expui mie neajunsurile, să nu crezi că n-o să-ți expun și eu ţie punctele 
sensibile!” Alţii zic: „Există o zicală care spune: «Dacă îi loveşti pe alţii, 
nu-i lovi în faţă; dacă îi expui pe alţii, nu le expune neajunsurile», deci n-o 
să-ţi expun neajunsurile, dar o să găsesc alte metode să-ţi vin de hac și să te 


p>> 


pun cu botul pe labe. Vedem noi cine este dur!” Sunt sau nu sunt bune 
aceste metode? (Nu sunt.) Aproape orice om va avea o primă reacție de 
furie dacă află că cineva l-a expus, l-a judecat sau a spus ceva rău despre el, 
pe la spate. Va spumega de furie, incapabil să mănânce sau să doarmă — și 
dacă reuşeşte să doarmă, va înjura chiar şi în vise! Impetuozitatea lui nu are 
margini! Este o chestiune atât de măruntă, dar nu poate trece peste ea. 
Acestea sunt impactul impetuozității asupra oamenilor și rezultatele rele 
care decurg, din firile corupte. Când o fire coruptă devine viaţa cuiva, unde 
se manifestă în primul rând? Se manifestă prin faptul că, atunci când 
persoana respectivă se confruntă cu un lucru ce i se pare dezagreabil, acesta 
îi afectează în primul rând sentimentele, iar apoi se va declanşa 
impetuozitatea ei. Și, când se întâmplă asta, ea va trăi cuprinsă de 
impetuozitatea ei și va privi chestiunea prin perspectiva firii sale corupte. 
Opiniile filosofice ale Satanei îi vor încolți în inimă şi va începe să 
reflecteze la mijloacele pe care le va folosi pentru a se răzbuna, 
dezvăluindu-şi astfel firea coruptă. Ideile și punctele de vedere ale 
oamenilor pentru a rezolva astfel de probleme, căile şi mijloacele pe care le 


găsesc, chiar şi sentimentele şi impetuozitatea lor, toate provin din firile 


corupte. Deci care sunt firile corupte care ies la iveală în acest caz? Prima 
este cu siguranță malițiozitatea, urmată de aroganță, înşelăciune, ticăloşie, 
intransigenţă, aversiune față de adevăr şi ură faţă de el. Dintre aceste firi 
corupte, este posibil ca aroganţa să fie cea mai puţin influentă. Atunci, care 
sunt firile corupte care pot domina cel mai mult sentimentele şi gândurile 
unei persoane şi care determină cum va trata ea, în cele din urmă, această 
chestiune? Acestea sunt malițiozitatea, intransigența, aversiunea faţă de 
adevăr şi ura faţă de el. Aceste firi corupte strâng o persoană în ghearele 
morții și este evident că aceasta trăieşte prinsă în plasa Satanei. Cum apare 
plasa Satanei? Nu îi dau naștere firile corupte? Firile tale corupte au ţesut 
tot felul de plase satanice pentru tine. De exemplu, când auzi că cineva face 
ceva, precum să te judece, să te blesteme sau să-ți expună pe la spate 
neajunsurile, tu le permiţi filosofilor satanice şi firilor corupte să devină 
viaţa ta şi să-ţi domine gândurile, opiniile şi sentimentele, generând astfel o 
serie de acțiuni. Aceste acțiuni corupte sunt în principal rezultatul faptului 
că ai o natură şi o fire satanică. Indiferent care sunt circumstanţele tale, atât 
timp cât eşti legat, controlat şi dominat de firea coruptă a Satanei, tot ceea 
ce trăieşti, tot ceea ce dezvălui şi tot ceea ce manifești — sau sentimentele, 
gândurile şi perspectivele tale şi modurile şi mijloacele tale de a face 
lucrurile — toate sunt satanice. Toate aceste lucruri încalcă adevărul şi sunt 
ostile față de cuvintele lui Dumnezeu și de adevăr. Cu cât eşti mai 
îndepărtat de cuvântul lui Dumnezeu și de adevăr, cu atât mai mult eşti 
controlat şi prins în plasa Satanei. Dacă, în schimb, poţi să te eliberezi de 
constrângerile şi de sub controlul firilor tale corupte și să te răzvrăteşti 
împotriva lor, dacă poți veni înaintea lui Dumnezeu, acţiona și rezolva 
probleme cu metodele şi principiile despre care îți vorbesc cuvintele lui 
Dumnezeu, atunci te vei elibera treptat din plasa Satanei. După ce te 


eliberezi, ceea ce vei trăi atunci nu va mai fi aceeaşi asemănare a unui om 


satanic care este controlat de firile lui corupte, ci aceea a unei noi persoane 
care ia cuvintele lui Dumnezeu drept viaţa sa. Ţi se schimbă întregul mod 
de viață. Dar dacă cedezi în faţa sentimentelor, gândurilor, opiniilor şi 
practicilor la care dau naștere firile satanice, atunci, vei adera la o lungă 
listă de filosofii și diverse tehnici satanice, precum: „Dacă îi loveşti pe alții, 
nu-i lovi în față; dacă îi expui pe alții, nu le expune neajunsurile”, 
„Niciodată nu este prea târziu pentru un gentleman să se răzbune”, „Mai 
bine să fii un răufăcător adevărat, decât un gentleman fals”, „Cel care nu 
caută răzbunare nu este bărbat”. Acestea vor fi în inima ta, dictându-ți 
acţiunile. Dacă iei aceste filosofii satanice drept bază pentru acțiunile tale, 
caracterul acţiunilor tale se va schimba, iar tu vei face fapte rele şi I te vei 
împotrivi lui Dumnezeu. Dacă iei aceste gânduri şi puncte de vedere 
negative drept bază pentru acţiunile tale, este evident că te-ai îndepărtat 
mult de învățăturile şi de cuvintele lui Dumnezeu și că ai căzut în plasa 
Satanei şi nu poţi scăpa de acolo. Vă trăiţi aproape toată viaţa de zi cu zi 
printre firi satanice — trăiţi în plasa Satanei. Cauza suferinței oamenilor este 
faptul că sunt controlaţi de firile lor satanice, astfel încât nu pot scăpa de 
ele. Trăiesc în păcat şi suferă, indiferent ce ar face. Te simţi chinuit chiar și 
când ţi-ai învins adversarul, fiindcă nu ştii cine va fi următorul inamic cu 
care te vei confrunta şi nici dacă-l vei putea învinge în același fel. Te temi şi 
eşti chinuit. Şi cum rămâne cu cel care este învins? Fireşte, şi acesta este la 
fel de chinuit. Fiind hărțuit, simte că nu are demnitate sau integritate în 
viaţă. Este greu să suporti să fu hărțuit, deci el așteaptă constant momentul 
oportun pentru a lovi şi caută o ocazie de a se răzbuna — ochi pentru ochi, 
dinte pentru dinte — de a-i spune câteva adversarului. Și o astfel de 
mentalitate este un chin. Pe scurt, atât cel care se răzbună, cât şi cel 
împotriva căruia se răzbună acesta trăiesc în plasa Satanei, făcând constant 


fapte rele, căutând constant moduri de a ieşi din situația lor precară şi 


dorindu-și, în timp ce fac asta, să găsească pace, fericire şi siguranţă. Pe de 
o parte, oamenii sunt controlați de firi corupte şi trăiesc în plasa Satanei, 
adoptând diferitele metode, gânduri şi puncte de vedere primite de la 
Satana, pentru a rezolva problemele care se întâmplă în jurul lor. Pe de altă 
parte, oamenii încă speră să obțină pacea şi fericirea de la Dumnezeu. Cu 
toate acestea, întrucât sunt întotdeauna înrobiți de firea coruptă a Satanei și 
prinși în plasa lui, incapabili să se răzvrătească împotriva ei şi să iasă din ea 
în mod conştient şi, întrucât se îndepărtează de cuvântul lui Dumnezeu şi de 
adevărurile-principii, oamenii nu sunt niciodată capabili să obțină confortul, 
bucuria, pacea şi fericirea care vin de la Dumnezeu. În ce stare trăiesc 
oamenii, în final? Ei nu se pot ridica la înălțimea sarcinii de-a urmări 
adevărul, deşi le-ar plăcea, şi nu se pot ridica la înălțimea cerinţelor lui 
Dumnezeu, deşi îşi doresc să-şi îndeplinească îndatoririle cum se cuvine. 
Sunt blocaţi chiar acolo unde se află. Acesta este un chin agonizant. 
Oamenii trăiesc în firea coruptă a Satanei, în ciuda lor. Sunt mai mult ca 
nişte fiare decât ca oameni, trăind adesea în colțuri întunecate, căutând 
metode ruşinoase și rele prin care să rezolve numeroasele dificultăți cu care 
se confruntă. Realitatea este că, în adâncul sufletelor lor, oamenii sunt 
dispuşi să fie buni şi să aspire spre lumină. Ei speră să trăiască drept fiinţe 
umane, cu demnitate. Speră, totodată, că pot urmări adevărul şi se pot baza 
pe cuvântul lui Dumnezeu pentru a trăi şi fac din cuvântul Lui viaţa şi 
realitatea lor, dar nu pot pune niciodată adevărul în practică și, în ciuda 
numeroaselor doctrine pe care le înțeleg, nu își pot rezolva problemele. 
Oamenii sunt pălmuiţi din toate părțile în această dilemă, incapabili să 
meargă înainte şi fără a fi dispuși să se întoarcă. Sunt blocaţi acolo unde se 
află. lar sentimentul de a fi „blocați? este unul de agonie — o agonie 
groaznică. Oamenii au dorinţa de a aspira spre lumină şi nu sunt dispuși să 


renunţe la cuvântul lui Dumnezeu şi la calea cea dreaptă. Cu toate acestea, 


ei nu acceptă adevărul, nu pot să practice cuvintele lui Dumnezeu şi rămân 
incapabili să se lepede de robia şi de controlul firii lor satanice corupte. În 
cele din urmă, ei pot doar să trăiască în agonie, fără nicio fericire reală. Nu 
aşa stau lucrurile? (Ba da.) În orice caz, dacă oamenii vor să practice şi să 
obțină adevărul, ei trebuie să experimenteze cuvintele lui Dumnezeu puţin 
câte puţin, începând cu lucrurile mici, ca să înlăture influenţa pe care aceste 
zicale despre conduita morală o au asupra ideilor şi punctelor lor de vedere 
şi asupra urmăririi adevărului de către ei. Acest lucru este esenţial; aceste 


probleme trebuie rezolvate. 


Dacă oamenii vor să îşi schimbe firile şi să obțină mântuirea, trebuie să 
aibă nu doar hotărâre, ci și o mentalitate neînduplecată. Trebuie să câștige 
experiență din eşecurile lor şi să obțină o cale de practicare din experiența 
lor. Nu fi negativ şi descurajat când eşuezi şi categoric nu te da bătut. Dar 
nici nu ar trebui să devii plin de tine când obţii un câştig modest. Indiferent 
la ce eşuezi sau ce te face să devii slab, asta nu impune că nu vei putea fi 
mântuit în viitor. Trebuie să înţelegi intențiile lui Dumnezeu, să te redresezi, 
să respecţi cuvintele lui Dumnezeu și să continui să te lupţi cu firile tale 
satanice şi corupte. Trebuie să începi prin a vedea clar răul şi impedimentele 
pe care diversele cerinţe şi zicale despre conduita morală, care vin de la 
Satana, le au asupra urmăririi adevărului de către oameni. Şi anume, că 
aceste zicale despre conduita morală încătuşează şi constrâng constant 
mințile oamenilor, întreținând, în același timp, firile corupte ale acestora. 
Evident, ele şi diminuează acceptarea de către oameni a adevărului şi a 
cuvintelor lui Dumnezeu, în diverse măsuri, determinându-i pe oamenii să 
pună la îndoială adevărul şi să 1 se împotrivească. O astfel de zicală este: 
„Dacă îi loveşti pe alții, nu-i lovi în față; dacă îi expui pe alţii, nu le expune 
neajunsurile.” Această filosofie pentru relațiile lumeşti a prins rădăcini în 


sufletele imature ale oamenilor, iar ei sunt influenţaţi în subconștient de 


aceste tipuri de idei şi opinii în ceea ce privește părerile lor despre ceilalți şi 
modurile lor de a gestiona ce se întâmplă în jurul lor. Aceste idei şi opinii 
maschează şi ascund în mod imperceptibil finile ticăloşiei, înșelăciunii şi 
malițiozităţii, dintre firile corupte ale oamenilor. Nu numai că nu rezolvă 
problema firilor corupte, ci îi şi fac pe oameni mai şireți și mai înşelători, 
exacerbându-le şi mai mult firile corupte. Pe scurt, aceste zicale despre 
conduita morală și filosofiile pentru relațiile lumești din cultura tradițională 
nu numai că influenţează gândurile şi opiniile oamenilor, ci și au un impact 
profund asupra firilor corupte ale acestora. Prin urmare, este necesar să 
înţelegem influenţa pe care o au asupra oamenilor astfel de idei şi opinii ale 
culturii tradiționale, precum: „Dacă îi loveşti pe alții, nu-i lovi în față; dacă 


îi expui pe alții, nu le expune neajunsurile.” Nu trebuie să ignorăm asta. 


Chiar acum, am avut părtăşie în principal despre ideea dacă, atunci 
când se iscă dispute între oameni, ar trebui să le abordăm prin intermediul 
zicalelor și punctelor de vedere ale culturii tradiționale, sau să le abordăm 
conform cuvintelor lui Dumnezeu şi adevărurilor-principii; dacă opiniile 
culturii tradiționale sunt cele care pot rezolva probleme, sau dacă adevărul 
şi cuvintele lui Dumnezeu pot rezolva problemele omului. Când oamenii au 
văzut clar aceste lucruri, vor face alegerile corecte şi le va fi mai uşor să 
rezolve disputele cu alții conform adevărului din cuvintele lui Dumnezeu. 
Când sunt rezolvate astfel de probleme, în principiu, va fi rezolvată şi cea a 
gândurilor oamenilor, care sunt influențate și încătușate de zicala despre 
conduita morală care spune: „Dacă îi loveşti pe alţii, nu-i lovi în față; dacă 
îi expui pe alții, nu le expune neajunsurile.” Măcar purtarea oamenilor nu 
va fi afectată de aceste tipuri de idei şi opinii; ei vor putea să se elibereze 
din plasa inducerii în eroare de către Satana, să obțină adevărul din 
cuvintele lui Dumnezeu, să găsească adevărurile-principii pentru a 


interacționa cu oamenii şi să facă din cuvintele lui Dumnezeu propria lor 


viaţă. Simplul fapt de a diseca şi a discerne, conform cuvintelor lui 
Dumnezeu, opiniile eronate ale culturii tradiționale şi cătuşele şi robia 
filosofilor satanice te poate ajuta să înţelegi adevărul şi să dobândeşti 
discernământ. Acest lucru te ajută să îndepărtezi influența Satanei şi să te 
eliberezi din robia păcatului. În acest fel, cuvintele lui Dumnezeu şi 
adevărul devin viaţa ta, înlocuindu-ți vechea viaţă, a cărei esenţă erau 
filosofule şi firile satanice. Atunci, vei fi devenit o altă persoană. Deşi 
această persoană eşti tot tu, şi-a făcut apariția o nouă persoană, una care 
consideră cuvintele lui Dumnezeu şi adevărul drept viaţa sa. Sunteţi dispuşi 
să fiți astfel de persoane? (Da.) Este mai bine să fiți astfel de persoane — 
măcar veţi fi fericiți. Când vei începe să practici adevărul, vor exista 
dificultăţi, obstacole şi durere, dar dacă vei putea să cauţi adevărul ca să-ți 
rezolvi dificultățile până când îți vei stabili o bază în cuvintele lui 
Dumnezeu, atunci, durerea va înceta, iar pe măsură ce viața ta îşi va 
continua cursul, vei fi tot mai fericit şi mai relaxat. De ce spun asta? Fiindcă 
influenţa și controlul acelor lucruri negative din tine se vor atenua treptat şi, 
pe măsură ce fac asta, te vor pătrunde tot mai multe cuvinte de-ale lui 
Dumnezeu şi tot mai mult adevăr, iar amprenta cuvintelor şi adevărurilor lui 
Dumnezeu asupra inimii tale va deveni tot mai profundă. Conştientizarea ta 
în căutarea adevărului va deveni tot mai puternică și mai pătrunzătoare, iar 
când ţi se va întâmpla ceva, calea ta interioară, direcția şi obiectivul 
practicării tale vor deveni din ce în ce mai clare, iar când te vei lupta, în 
sinea ta, lucrurile pozitive vor câștiga tot mai mult teren. Nu va creşte 
atunci fericirea vieţii tale? Nu vor spori atunci liniştea şi bucuria pe care le 
primeşti de la Dumnezeu? (Ba da.) Vor exista mai puţine lucruri în viaţa ta 
care te vor face să te simţi tulburat, neliniștit, deprimat şi plin de 
resentimente, printre alte sentimente negative. În locul acestor lucruri, 


cuvintele lui Dumnezeu vor deveni viaţa ta, aducându-ţi speranță, fericire, 


bucurie, libertate, eliberare şi onoare. Când se înmulțesc aceste lucruri 
pozitive, oamenii se vor schimba complet. Când vine acel moment, verifică 
modul în care te simţi şi compară lucrurile cu situaţia anterioară: nu sunt ele 
complet diferite de modul tău de viaţă anterior? Abia atunci când ai 
îndepărtat plasa Satanei şi firile sale corupte, gândurile şi punctele sale de 
vedere, precum şi diversele sale metode, puncte de vedere şi dogme 
filosofice pentru a privi oamenii și lucrurile și pentru a te comporta şi a 
acționa — abia când ai îndepărtat în totalitate aceste lucruri și când eşti 
capabil să practici adevărul şi să priveşti oamenii și lucrurile, să-i tratezi pe 
alții şi să interacționezi cu ei conform cuvintelor lui Dumnezeu și să 
experimentezi, în cuvintele Lui, cât de bine este, într-adevăr, să tratezi 
oamenii conform adevărurilor-principii şi să trăieşti o viaţă de relaxare şi 


bucurie — atunci vei fi atins adevărata fericire. 


Astăzi, am avut părtăşie şi am disecat zicala despre conduita morală: 
„Dacă îi loveşti pe alții, nu-i lovi în față; dacă îi expui pe alţii, nu le expune 
neajunsurile.” Înţelegeţi ce probleme prezintă însăși această zicală? (Da.) 
Atunci, înţelegeţi și care sunt cerințele lui Dumnezeu de la oameni? (Da.) 
Înţelegând asta, cum le veţi materializa, în cele din urmă, în voi înșivă? 
Nefiind impulsivi atunci când vi se întâmplă ceva, sau necăutând o bază în 
cultura tradițională, în tendinţele sociale, în opinia publică sau, desigur, în 
prevederile legale. În schimb, căutaţi o bază în cuvintele lui Dumnezeu. Nu 
contează cât de profundă sau cât de superficială este înțelegerea voastră cu 
privire la adevăr; este suficient să poată rezolva problema. Trebuie să vezi 
clar că voi trăiţi într-o lume rea și periculoasă. Dacă nu înţelegi adevărul, 
poţi doar să urmezi tendinţele societăți şi să fu prins în vârtejul răului. 
Aşadar, când ţi se întâmplă ceva, ce ar trebui să faci mai întâi, orice-ar fi? 
Mai întâi, trebuie să te linișteşti, să te calmezi înaintea lui Dumnezeu şi să 


citeşti adesea cuvintele Lui. Acest lucru te va ajuta să ai o claritate a vederii 


şi a gândirii și să vezi clar că Satana induce în eroare şi corupe această 
omenire și că Dumnezeu a venit să salveze omenirea de influenţa Satanei. 
Fireşte, aceasta este lecţia cea mai simplă pe care ar trebui s-o înveţi. 
Trebuie să te rogi lui Dumnezeu, să cauţi adevărul de la El şi să-l ceri să te 
îndrume — să te îndrume spre a citi cuvintele Lui relevante, spre a primi 
luminarea şi iluminarea relevantă, astfel încât să înţelegi esenţa lucrului 
care se întâmplă în faţa ta şi cum ar trebui să-l priveşti şi să-l tratezi. Apoi, 
foloseşte metoda învățată de la Dumnezeu și spusă ţie de El, pentru a te 
confrunta cu acea chestiune şi a o trata. Ar trebui să te bazezi total și 
complet pe Dumnezeu. Lasă-L pe Dumnezeu să conducă; lasă-L pe 
Dumnezeu să fie Stăpânul. După ce te calmezi, ideea nu este să-ți foloseşti 
propria minte pentru a cântări ce tehnică sau ce metodă să foloseşti, şi nici 
să acționezi în baza propriei experienţe sau a filosofilor şi şiretlicurilor 
satanice. Ideea este, mai degrabă, să aştepţi luminarea lui Dumnezeu și 
îndrumarea cuvintelor Lui. Ceea ce trebuie să faci este să renunţi la propria 
voie, să laşi deoparte gândurile şi opiniile tale, să vii cu pioşenie înaintea lui 
Dumnezeu, să asculți cuvintele și adevărurile pe care ţi le spune EI și 
învățăturile pe care ţi le arată El. Apoi, trebuie să te calmezi și să contempli 
amănunțit şi să citeşti în rugăciune, din nou și din nou, cuvintele învăţate de 
la Dumnezeu, astfel încât să înţelegi exact ce vrea Dumnezeu să faci şi ce ar 
trebui să faci. Dacă poţi să înţelegi clar ce vrea cu adevărat să spună 
Dumnezeu și care sunt învățăturile Lui, atunci, ar trebui mai întâi să-l 
mulțumeşti lui Dumnezeu pentru că a rânduit mediul şi ţi-a dat ocazia să 
verifici cuvintele Lui, să le transformi în realitate şi să le trăieşti, astfel încât 
ele să devină viața în inima ta şi astfel încât ceea ce trăieşti să poată fi 
mărturie pentru faptul că toate cuvintele lui Dumnezeu sunt adevărul. În 
mod firesc, când rezolvi aceste probleme, pot apărea multe suișuri şi 


coborâșuri, dificultăți și încercări, precum și unele lupte şi câteva aserțiuni 


şi remarci de la diverşi oameni. Dar atât timp cât eşti sigur că toate 
cuvintele lui Dumnezeu sunt foarte clare cu privire la aceste probleme şi că 
înţelegi şi asculţi de învăţăturile lui Dumnezeu, atunci, ar trebui să le pui în 
practică fără nicio ezitare. Nu ar trebui să te împiedice mediul tău și nicio 
persoană, niciun eveniment şi niciun lucru. Ar trebui să rămâi ferm pe 
poziție. Aderarea la adevărurile-principii nu înseamnă aroganță, nici 
neprihănire de sine. Odată ce ai înţeles cuvintele lui Dumnezeu şi priveşti 
oamenii și lucrurile şi te comporti şi acționezi conform cuvintelor Lui şi, 
odată ce eşti capabil să aderi la principii fără să te schimbi vreodată, practici 
adevărul. Acesta este genul de atitudine şi de hotărâre pe care ar trebui să-l 


aibă cei care practică şi urmăresc adevărul. 


Am avut suficientă părtășie despre problemele legate de expresia: 
„Dacă îi loveşti pe alții, nu-i lovi în față; dacă îi expui pe alţii, nu le expune 
neajunsurile.” Încă aveţi dificultăţi în a înţelege astfel de probleme? Prin 
părtăşia şi disecarea de azi, ați dobândit o înțelegere complet nouă a acestei 
zicale despre conduita morală din cultura tradițională? (Da.) Pe baza acestei 
înţelegeri complet noi pe care o aveţi, aţi mai considera că această zicală 
este adevărul și un lucru pozitiv? (Nu.) Este posibil ca influenţa acestei 
zicale asupra oamenilor să mai existe încă în adâncul minţilor și în 
subconștientul lor, dar prin părtăşia de azi, oamenii au alungat din gândurile 
şi din conştiinţa lor această zicală despre conduita morală. Așadar, încă o 
vei respecta, în interacțiunile tale cu alţii? Când te confrunți cu o dispută, ce 
ar trebui să faci? (Mai întâi, ar trebui să abandonăm această filosofie 
satanică: „Dacă îi loveşti pe alții, nu-i lovi în faţă; dacă îi expui pe alţii, nu 


bi 


le expune neajunsurile.” Ar trebui să venim în linişte înaintea lui 
Dumnezeu, ca să ne rugăm și să căutăm adevărul şi ca să căutăm în 
cuvintele lui Dumnezeu adevărurile-principii care ar trebui puse în 


practică.) Dacă nu am avea părtăşie despre aceste lucruri, ați crede că nu ați 


privit niciodată oamenii şi lucrurile sau că nu v-aţi comportat şi nu ați 
acționat niciodată în conformitate cu criteriul moral: „Dacă îi loveşti pe 
alții, nu-i lovi în față; dacă îi expui pe alţii, nu le expune neajunsurile.” 
Acum, că această problemă a fost expusă, poţi vedea singur dacă ești 
influenţat de astfel de idei și opinii când ţi se mai întâmplă ceva similar, mai 
precis, dacă aceste lucruri există în ideile şi în opiniile tale. În acel moment, 
vei descoperi în mod firesc că există multe chestiuni în care eşti influenţat 
de astfel de idei şi opinii, ceea ce înseamnă că, în multe domenii și când se 
întâmplă multe lucruri, tu încă ești influenţat de astfel de idei şi opinii, că au 
prins rădăcini adânc în sufletul tău şi că ele continuă să-ţi dicteze cuvintele, 
faptele şi gândurile. Dacă nu ţi-ai dat seama de acest lucru, dacă nu vei fi 
atent la această problemă şi nu o vei urmări, categoric nu vei fi conștient de 
ea şi nu vei şti dacă ești sau nu influenţat de astfel de idei şi opinii. Când vei 
urmări cu adevărat chestiunea şi o vei analiza cu meticulozitate, vei 
descoperi că otrăvurile culturii tradiționale se manifestă adeseori în mintea 
ta. Ideea nu este că nu le-ai avea, ci că în trecut, nu le-ai luat în serios, sau 
că nu ai realizat care anume este esenţa acestor zicale ale culturii 
tradiționale. Așadar, ce trebuie să faceţi ca să deveniți conştienţi de astfel de 
probleme, în adâncurile minţi voastre? Trebuie să învăţaţi să contemplaţi şi 
să cântăriți. Cum ar trebui să contemplati și să cântăriți? Aceşti doi termeni 
par foarte simpli; aşadar, cum ar trebui întelegi? De exemplu, să spunem că 
le împărtăşeşti Evanghelia şi le mărturiseşti despre Dumnezeu unor oameni 
care explorează adevărata cale. Iniţial, ei pot fi dispuşi să te asculte, dar 
după ce ai avut părtăşie cu ei mai multă vreme, unii dintre ei nu mai vor să 
asculte. În acel moment, trebuie să te gândești: „Ce se întâmplă aici? Oare 
părtăşia mea nu este corect adaptată noțiunilor şi problemelor lor? Sau este 
din cauză că nu am avut clar și cuprinzător părtăşie despre adevăr? Sau au 


fost tulburaţi de vreun zvon sau vreun sofism pe care l-au auzit? De ce nu 


vor unii dintre ei să continue să exploreze? Care este, de fapt, problema?” 
Aceasta este contemplare, nu-i aşa? Să te gândești la chestiune analizând 
fiecare aspect, fără să omiţi niciun singur detaliu. Care este obiectivul tău, 
când cântăreşti aceste lucruri? Este să găseşti rădăcina şi esenţa problemei, 
iar apoi, să o înlături. Dacă nu poți să găseşti soluţiile la aceste probleme, 
indiferent cât de mult te-ai gândi la ele, ar trebui să găsești pe cineva care 
înţelege adevărul şi să cauţi să afli de la acea persoană. Priveşte cum 
răspândeşte ea Evanghelia și mărturiseşte despre Dumnezeu şi cum îşi face 
o idee corectă despre noțiunile principale ale oamenilor care explorează și 
cum le rezolvă, după aceea, având părtăşie despre adevăr conform 
cuvintelor lui Dumnezeu. Nu pune asta lucrurile în mișcare? A cântări este 
primul pas; a acționa este al doilea pas. Motivul pentru a acționa este să 
verifici dacă problema pe care o cântărești este cea corectă, dacă nu te-ai 
abătut de la drum. Când afli de unde provine problema, vei începe să 
verifici dacă problema pe care o cântărești este cea corectă sau cea greşită. 
Apoi, începe să rezolvi problema pe care ai confirmat-o ca fiind cea 
corectă. De exemplu, atunci când oamenii care explorează adevărata cale 
aud zvonuri şi sofisme şi încep să aibă noțiuni, citește-le cuvintele lui 
Dumnezeu, într-un mod care le vizează noțiunile. Având clar părtăşie 
despre adevăr, disecându-le şi înlătură-le în totalitate noțiunile și elimină 
obstacolele din inimile lor. Atunci, ei vor fi dispuşi să-și continue 
explorarea. Asta începe să rezolve problema, nu-i așa? Primul pas spre 
rezolvarea problemei este să o cântăreşti, să o contempli şi să îi cauţi cu 
grijă esenţa şi cauza principală în mintea ta. Odată ce ai confirmat care sunt 
acestea, începe să rezolvi problema conform cuvintelor lui Dumnezeu. În 
final, când problema este rezolvată, scopul va fi atins. Așadar, încă există 
sau nu în gândurile și în opiniile tale afirmaţii despre conduita morală, 


precum: „Dacă îi loveşti pe alții, nu-i lovi în față; dacă îi expui pe alții, nu 


le expune neajunsurile”? (Da, există.) Cum trebuie rezolvate astfel de 
probleme? Trebuie să cântărești tot ce ţi se întâmplă în mod obişnuit. 
Acesta este un pas esențial. Mai întâi, aminteşte-ţi cum te-ai purtat atunci 
când ţi s-au întâmplat în trecut astfel de lucruri. Ai fost dominat de zicale, 
precum: „Dacă îi loveşti pe alții, nu-i lovi în față; dacă îi expui pe alții, nu 
le expune neajunsurile”? Şi, dacă ai fost, ce intenţii ai avut? Ce ai spus? Ce 
ai făcut? Cum ai acționat? Cum te-ai purtat? Odată ce te linișteşti şi 
cântăreşti aceste lucruri, vei descoperi unele probleme, chiar fără să-ți dai 
seama. În acel moment, ar trebui să cauţi adevărul, să ai părtăşie cu alţii şi 
să rezolvi aceste probleme conform cuvintelor relevante ale lui Dumnezeu. 
Străduieşte-te, în viaţa ta reală, să abandonezi complet acele opinii greşite 
care sunt susținute de cultura tradițională, iar apoi, adoptă cuvintele lui 
Dumnezeu și adevărul drept principii pentru a interacționa cu alții și 
tratează oamenii, evenimentele și lucrurile conform adevărurilor-principii. 
Acesta este modul de a rezolva probleme, disecând diversele idei, opinii și 
zicale ale culturii tradiționale conform cuvintelor lui Dumnezeu, apoi 
văzând cu claritate absolută dacă este cu adevărat pozitivă şi corectă cultura 
tradițională, pe baza consecințelor aderării omenirii la aceste opinii greşite. 
Atunci, vei vedea clar că „dacă îi loveşti pe alții, nu-i lovi în faţă; dacă îi 
expui pe alții, nu le expune neajunsurile” este doar o tehnică evazivă de 
comportament pe care oamenii o adoptă pentru a-și păstra relațiile 
interpersonale. Dar dacă natura-esenţă a oamenilor nu se schimbă, se pot 
înţelege între ei, pe termen lung? Mai devreme sau mai târziu, relaţiile se 
vor destrăma. Prin urmare, nu există prieteni adevăraţi în lumea umană — 
doar că a putea păstra, pur şi simplu, o relație fizică este un lucru destul de 
bun în sine. Dacă oamenii au o oarecare conștiință şi rațiune și sunt buni la 
suflet, ei pot păstra o relație superficială cu alții, fără ca aceasta să se 


destrame; dacă sunt ticăloşi, insidioşi și feroce în umanitatea lor, atunci nu 


vor avea cum să se asocieze cu alții şi vor putea doar să profite unii de 
ceilalți. Văzând clar aceste lucruri — adică văzând clar natura-esență a 
oamenilor — metoda pe care oamenii ar trebui să o adopte în interacțiunile 
lor unii cu alţii poate fi în esență stabilită şi poate fi corectă, infailbilă şi în 
conformitate cu adevărul. Cu experienţa lor privind judecata şi mustrarea 
lui Dumnezeu, aleşii Lui pot acum să vadă puţin din esenţa umanităţii. 
Aşadar, în interacțiunile dintre oameni — respectiv, în relațiile interpersonale 
normale — ei pot să vadă cât de important este să fii un om onest şi că a trata 
oamenii conform cuvintelor lui Dumnezeu și adevărului este cel mai înalt 
principiu şi cea mai înțeleaptă metodă. Ea nu va provoca niciodată suferinţă 
şi durere oamenilor. Totuşi, în mod inevitabil, oamenii vor avea un conflict 
în suflet când vor experimenta cuvintele lui Dumnezeu și vor practica 
adevărul, în sensul că firile corupte vor ieşi adesea la suprafață, pentru a-i 
tulbura și a-i împiedica să practice adevărul. Acele idei, sentimente şi opinii 
multilaterale, generate de firile umane corupte, te vor împiedica mereu să 
pui în practică adevărul şi cuvintele lui Dumnezeu, într-o măsură sau alta, 
iar când o vor face, te vei confrunta, fără să-ți dai seama, cu multe 
interferenţe şi obstacole în calea practicării adevărului. Când vor apărea 
aceste obstacole, nu vei mai spune, cum faci acum, că este simplu să 
practici adevărul. Nu vei mai spune atât de uşor asta. Pe atunci, vei fi deja 
suferind și trist, nu vei putea nici să mănânci, nici să dormi bine. Unor 
oameni chiar li se poate părea că a crede în Dumnezeu este prea greu şi vor 
să renunţe. Sunt convins că numeroși oameni au suferit mult pentru a 
practica adevărul şi a pătrunde în realitate și au fost emondaţi de 
nenumărate ori, au dus numeroase lupte în inimile lor şi au vărsat 
nenumărate lacrimi. Nu este aşa? (Ba da.) Îndurarea acestor suferințe este 
un proces necesar și toţi oamenii, fără excepţie, trebuie să treacă prin el. În 


Epoca Legii, David a făcut o greşeală şi ulterior, s-a căit şi a mărturisit lui 


Dumnezeu. Cât de mult a plâns? Cum a fost acest lucru descris în textul 
original? („În fiecare noapte îmi scald patul şi-mi inund așternutul cu 
lacrimi” (Psalmii 6:6).) Cât de multe lacrimi trebuie să fi vărsat el, ca să-și 
scalde patul! Asta demonstrează imensitatea şi profunzimea remușcărilor şi 
a suferinţei simţite de el atunci. Voi aţi vărsat atâtea lacrimi? Numărul de 
lacrimi pe care le-aţi vărsat nu reprezintă nici măcar o sutime din ale lui, 
ceea ce arată că măsura în care vă urâţi firile corupte, trupul şi fărădelegile 
este departe de a fi suficientă şi că hotărârea și perseverenţa voastră în 
practicarea adevărului sunt departe de a fi suficiente. Încă nu vă ridicaţi la 
înălțimea standardului; mai aveţi mult până să ajungeţi la nivelul lui Petru şi 


al lui David. Ei bine, să încheiem aici părtășia de azi. 


16 aprilie 2022 


Ce înseamnă să urmăreşti adevărul (9) 


De ceva vreme, subiectul părtăşiei noastre a fost conduita morală. 
Ultima dată, am avut părtăşie despre o zicală: „Dacă îi loveşti pe alţii, nu-i 
lovi în faţă; dacă îi expui pe alții, nu le expune neajunsurile.” Astăzi, avem 
părtăşie despre zicala: „Execuţia duce doar la rostogolirea capetelor; fii 
indulgent oriunde este posibil”, care este o altă cerință a culturii tradiționale 
pentru conduita morală umană. Ce aspecte ale conduitei morale a oamenilor 
abordează această zicală? Le cere să fie mărinimoși și toleranți? (Da.) 
Aceasta este o cerință care se referă la generozitatea umanităţii. Care e 
criteriul pentru această cerinţă? Unde este punctul-cheie? (Fii indulgent 
oriunde este posibil.) Așa este, trebuie să fii indulgent oriunde este posibil 
şi să nu fu atât de agresiv, încât să nu le lași oamenilor nicio cale de 
scăpare. Această zicală despre conduita morală le cere oamenilor să fie 
mărinimoși şi să nu aibă doleanţe meschine. Când te asociezi cu oameni sau 
îți vezi de treaba ta, dacă se iscă o dispută, un conflict sau o râcă, nu fi prea 
exigent, excesiv sau dur când ai de-a face cu ofensatorul. Fii indulgent 
atunci când este necesar, fii generos când este necesar și fii atent la lume și 
omenire. Sunt oamenii atât de generoşi? (Nu.) Oamenii nu sunt atât de 
generoși. Ei nu sunt siguri cât de mare este capacitatea instinctului uman de 
a rezista la astfel de lucruri şi în ce măsură este normală. Care este 
atitudinea de bază a oamenilor normali față de cineva care te-a rănit, te-a 
privit cu ostilitate sau ţi-a încălcat interesele? Este ura. Când aceasta apare 
în inimile oamenilor, sunt ei în stare să „fie indulgenţi oriunde este posibil”? 
Nu le e uşor să fie astfel şi majoritatea oamenilor nu o pot face. Atunci când 
vine vorba de majoritatea dintre ei, pot aceştia să se bazeze pe conştiinţa şi 
rațiunea pe care le au în umanitatea lor, pentru a fi toleranți cu cealaltă 


persoană și a şterge totul cu buretele? (Nu.) Însă nu este în totalitate corect 


să spunem că acest lucru nu poate fi realizat. De ce nu este în întregime 
corect? Totul depinde de care e problema și de cât de trivială sau importantă 
este. De asemenea, problemele au grade diferite de gravitate, deci depinde 
de cât de gravă este. În cazul în care cineva te răneşte cu vorbele sale doar 
ocazional, dacă ești o persoană cu rațiune şi conştiinţă, vei gândi: „Nu este 
vorba că e răuvoitor. Nu vorbește serios, ci pur şi simplu fără să gândească. 
De dragul tuturor anilor în care ne-am înţeles, de dragul diverselor lucruri, 
n-am să-i port pică. După cum se spune: «Execuţia duce doar la rostogolirea 
capetelor; fui indulgent oriunde este posibil.» A fost doar o remarcă, nu mi-a 
rănit mândria şi nici nu mi-a afectat în vreun fel interesele, cu atât mai puţin 
mi-a afectat statutul sau perspectivele, așa că voi trece cu vederea incidentul 
acesta.” Când se confruntă cu aceste probleme banale, oamenii pot respecta 
zicala: „Execuţia duce doar la rostogolirea capetelor; fii indulgent oriunde 
este posibil.” Dacă însă o persoană chiar îţi lezează interesele vitale sau 
famila, sau dacă răul pe care ţi-l face are un efect asupra întregii tale vieți, 
mai poţi să respecţi zicala: „Execuţia duce doar la rostogolirea capetelor; fii 
indulgent oriunde este posibil”? De exemplu, dacă cineva ţi-a ucis părinții 
şi vrea să-ţi măcelărească restul familiei, ai putea să aplici zicala: „Execuția 
duce doar la rostogolirea capetelor; fii indulgent oriunde este posibil” în 
cazul unei astfel de persoane? (Nu, nu aş putea.) Nicio persoană normală 
alcătuită din carne şi oase nu ar putea face asta. Această zicală nu poate să 
înfrâneze deloc ura profundă a oamenilor și, desigur, și mai puţin poate să 
influenţeze atitudinile şi opiniile lor privind această chestiune. Dacă o 
persoană îţi lezează interesele sau îți afectează perspectivele, în mod 
deliberat sau nu, sau dacă te rănește fizic, intenționat sau în alt mod, 
lăsându-te cu dizabilități sau cicatrici, sau dacă aruncă o umbră asupra 
psihicului tău şi adânc în inima ta, poţi să respecţi zicala: „Execuţia duce 


doar la rostogolirea capetelor; fii indulgent oriunde este posibil”? (Nu.) Nu 


poți să o faci. Așadar, cultura tradițională le cere oamenilor să fie toleranți 
şi mărinimoși în conduita lor morală, dar pot ei să facă asta? Nu este un 
lucru uşor de făcut. Depinde de cât de mult a vătămat şi a afectat acea 
chestiune persoana implicată şi dacă rațiunea şi conştiinţa ei pot face față 
sau nu. Dacă nu s-a săvârşit niciun mare rău, iar persoana îl poate suporta şi 
acesta nu depăşeşte ceea ce poate îndura umanitatea ei, însemnând că poate 
îndura aceste lucruri în calitate de adult normal, iar resentimentele şi ura pot 
fi risipite şi îi este relativ uşor să renunţe, atunci poate fi indulgentă și 
îngăduitoare cu cealaltă persoană. Poţi să faci asta fără ca vreo zicală despre 
conduita morală din cultura tradițională să te înfrâneze, să te înveţe sau să te 
îndrume ce trebuie să faci, deoarece acesta este un lucru pe care umanitatea 
normală îl are şi este realizabil. Dacă această chestiune nu te-a rănit prea 
profund sau dacă, din punct de vedere fizic, mental şi spiritual, nu a avut un 
impact mare asupra ta, atunci poți să faci acest lucru cu uşurinţă. Totuși, 
dacă fizic, mental şi spiritual a avut un impact mare asupra ta, făcându-te să 
suferi toată viaţa și să te deprimi și să fii indignat deseori, iar tu te simţi 
frecvent abătut şi descurajat din cauza asta și te determină să priveşti 
această rasă umană și această lume cu ostilitate şi nu ai pace sau fericire în 
inima ta și, practic, îți trăieşti toată viaţa în ură, cu alte cuvinte, dacă această 
problemă a depășit ceea ce poate îndura umanitatea normală, atunci, fiind o 
persoană cu rațiune şi conştiinţă, îţi este foarte dificil să fii indulgent 
oriunde este posibil. Dacă unii oameni o pot face, sunt cazuri excepţionale, 
dar pe ce trebuie să se bazeze acest lucru? Ce fel de condiţii trebuie 
îndeplinite? Unii spun: „Atunci ar trebui să accepte budismul şi să renunțe 
la ură pentru a dobândi budeitatea.” În rândul oamenilor obişnuiţi, aceasta 
poate fi o cale spre eliberare, însă este doar eliberare. Oricum, ce înseamnă 
acest termen, „eliberare”? Înseamnă să eviţi disputele lumești, ura şi 


crimele şi echivalează cu zicala: „Ochii care nu se văd se uită.” Dacă eviţi 


astfel de chestiuni şi nu poţi să le vezi, atunci ele vor avea un impact redus 
asupra celor mai tainice sentimente ale tale şi, cu trecerea timpului, vor 
dispărea treptat din memoria ta, însă asta nu înseamnă să respecţi zicala: 
„Execuţia duce doar la rostogolirea capetelor; fii indulgent oriunde este 
posibil.” Oamenii sunt incapabili să fie indulgenți, iertători şi îngăduitori 
faţă de această problemă şi să renunţe la ea odată pentru totdeauna. Aceste 
probleme doar au dispărut din cele mai tainice unghere ale inimii oamenilor 
şi lor nu le mai pasă de ele. Sau, pur şi simplu, din cauza unor învățături 
budiste, oamenii încetează cu reticenţă să trăiască în ură şi să-şi facă prea 
multe griji pentru aceste sentimente lumești de iubire și ură. Asta înseamnă 
doar a te forța pasiv să stai departe de aceste locuri ale conflictelor şi 
vrajbelor pline de dragoste şi ură, dar nu înseamnă că poți să aplici zicala: 
„Execuţia duce doar la rostogolirea capetelor; fii indulgent oriunde este 
posibil.” De ce? În ceea ce priveşte umanitatea normală, dacă unei persoane 
1 se întâmplă ceva care îi vatămă grav trupul, mintea şi sufletul, cum ar fi o 
presiune insuportabilă sau o rană, atunci, indiferent de capacităţile pe care 
le are, ea nu poate suporta. Ce vreau să zic prin „nu poate suporta”? Vreau 
să spun că umanitatea normală, ideile şi opiniile oamenilor nu pot să se 
împotrivească acestor lucruri sau să le alunge. În limbajul omenirii, se poate 
spune că nu suportă acel lucru, că depăşeşte limita fundamentală a 
toleranţei umane. În limbajul credincioșilor, se poate spune că pur și simplu 
nu poate să înțeleagă această chestiune, să vadă dincolo de ea sau să o 
accepte. Aşadar, întrucât nu există nicio modalitate posibilă de a vă 
împotrivi acestor sentimente de ură sau de a le alunga, este posibil să 
respectaţi zicala: „Execuţia duce doar la rostogolrea capetelor; fii indulgent 
oriunde este posibil”? (Nu.) Care este implicaţia faptului de a nu putea 
realiza acest lucru? Faptul că umanitatea normală nu are acest gen de 


generozitate. De exemplu, să zicem că cineva ţi-a ucis părinții și ţi-a nimicit 


întreaga familie — ai putea să treci peste așa ceva? Este posibil să alungi 
acea ură? Ai putea să te uiţi la dușmanul tău așa cum te-ai uita la oamenii 
obişnuiţi sau să te gândești la el aşa cum te-ai gândi la oamenii obișnuiți, 
fără niciun sentiment în corpul, mintea sau spiritul tău? (Nu.) Nimeni nu o 
poate face, decât în cazul în care crede în budism şi vede karma cu propriii 
ochi, putând astfel să renunțe la ideea de a ucide ca să se răzbune. Unii 
oameni spun: „Sunt bun la suflet, așa că, în cazul în care cineva mi-ar ucide 
părinții, aş putea fi indulgent cu acea persoană şi nu m-aş răzbuna pe ea, 
pentru că eu cred foarte mult în karma. Zicala: «Execuţia duce doar la 
rostogolirea capetelor; fii indulgent oriunde este posibil» se rezumă perfect 
la asta: dacă răzbunarea duce la răzbunare, se va termina vreodată? În plus, 
şi-a recunoscut deja greşeala și chiar s-a târât pe coate şi genunchi şi m-a 
implorat să o iert. Lucrurile s-au lămurit, voi fi indulgent cu ea!” Pot 
oamenii să fie atât de mărinimoşi? (Nu.) Ei nu pot face asta. Lăsând 
deoparte ceea ce ai putea face odată ce o prinzi, chiar înainte să o prinzi, 
singurul lucru la care poţi să te gândeşti în mod constant în fiecare zi este să 
te răzbuni. Deoarece această problemă te-a rănit și te-a afectat enorm ca 
persoană normală, cu siguranţă nu vei uita asta niciodată, cât timp vei trăi. 
Chiar şi în visele tale vei vedea imagini în care familia ta e ucisă şi tu te 
răzbuni. Această problemă ar putea să te afecteze pentru tot restul vieţii, 
până la ultima suflare. Pur şi simplu nu se poate renunţa la o astfel de ură. 
Desigur, există cazuri ceva mai puţin grave decât acesta. De exemplu, să 
presupunem că cineva te-a pălmuit în public, te-a făcut de ruşine, te-a umilit 
în faţa tuturor şi te-a insultat fără motiv. De atunci, mulți oameni îți aruncă 
priviri discriminatorii şi chiar îşi bat joc de tine, aşa că îți este ruşine să fii 
în preajma lor. Acest lucru este mult mai puţin grav decât să-ţi ucidă părinții 
şi membrii familiei. Chiar şi aşa, este greu să respecţi zicala: „Execuţia 


duce doar la rostogolirea capetelor; fii indulgent oriunde este posibil”, 


deoarece aceste lucruri care ţi s-au întâmplat au depășit deja limitele de 
toleranţă ale umanității normale. Acea persoană te-a vătămat grav fizic şi 
mental şi ţi-a lezat enorm demnitatea şi caracterul. Nu ai cum să o uiţi sau 
să o laşi în pace, aşa că îţi este foarte dificil să respecţi zicala: „Execuţia 
duce doar la rostogolirea capetelor; fii indulgent oriunde este posibil”, ceea 


ce este normal. 


Analizând aceste aspecte despre care tocmai am avut părtăşie acum, 
zicala privind conduita morală: „Execuţia duce doar la rostogolirea 
capetelor; fii indulgent oriunde este posibil”, la care se face referire în 
cultura tradițională chineză, este o doctrină care-i înfrânează şi-i luminează 
pe oameni. Poate să rezolve doar dispute minore şi conflicte triviale, dar nu 
are niciun efect atunci când este vorba de oameni care nutresc o ură 
profundă. Oare aceia care au propus această cerință chiar înţeleg cu 
adevărat umanitatea omului? S-ar putea spune că oamenii care au propus 
această cerinţă nu sunt în niciun caz ignoranți când vine vorba de cât de 
mare este capacitatea de toleranță a conștiinței și rațiunii umane. Doar că 
propunerea acestei teorii îi poate face să pară sofisticați şi nobili şi să 
câştige aprobarea şi măgulirea oamenilor. Adevărul este că ei ştiu foarte 
bine că, dacă un om lezează demnitatea sau caracterul altuia, dacă îi vatămă 
interesele sau chiar îi afectează perspectivele și întreaga viață, atunci, din 
perspectiva umanităţii, partea ofensată trebuie să riposteze. Oricât de multă 
conştiinţă şi rațiune ar avea, nu va ceda fără luptă. Cel mult, doar gradul și 
metoda răzbunării sale vor diferi. În această societate reală, în acest mediu 
social malefic şi extrem de întunecat şi în contextul social în care trăiesc 
oamenii, în care drepturile omului nu există, aceştia nu au încetat niciodată 
să se lupte şi să se ucidă între ei, pentru că, pur și simplu, se pot răzbuna ori 
de câte ori sunt răniți. Cu cât sunt răniți mai grav, cu atât dorinţa lor de 


răzbunare este mai puternică şi cu atât metodele prin care își duc la capăt 


răzbunarea sunt mai crude. Aşadar, cum vor fi tendințele predominante în 
această societate? Ce se va întâmpla cu relațiile dintre oameni? Nu va fi 
această societate copleşită de crime şi represalii? Prin urmare, persoana care 
a propus această cerinţă le spune oamenilor într-un mod foarte voalat să nu 
se răzbune, folosind această zicală despre conduita morală: „Execuţia duce 
doar la rostogolirea capetelor; fii indulgent oriunde este posibil”, pentru a le 
înfrâna comportamentul. Ori de câte ori oamenii sunt trataţi nedrept, sau le 
este insultat caracterul, ori le este rănită demnitatea, această zicală despre 
conduita morală îi influenţează pe acei oameni, făcându-i să se gândească 
de două ori înainte de a acţiona şi îi împiedică să fie impulsivi și să 
reacționeze în mod exagerat. Dacă oamenii din această societate şi-ar dori 
să se răzbune ori de câte ori ar fi tratați nedrept, indiferent dacă de către 
stat, de societate sau de cei cu care intră în contact, oare atunci această rasă 
umană şi această societate nu ar fi greu de gestionat? Oriunde ar fi mulțimi, 
luptele ar fi inevitabile, iar vendetele la ordinea zilei. Așadar, această rasă 
umană și această societate nu ar fi, atunci, în haos? (Ba da.) O societate în 
haos este sau nu uşor de gestionat de către conducători? (Nu, nu este uşor 
de gestionat.) Din acest motiv, aceşti aşa-zişi educatori sociali şi gânditori 
au propus zicala privind conduita morală: „Execuţia duce doar la 
rostogolirea capetelor; fii indulgent oriunde este posibil”, pentru a-i 
îndemna şi a-i lumina pe oameni, astfel încât, ori de câte ori sunt supuși 
oricărui tratament nedrept sau discriminării, insultelor, sau chiar atunci când 
sunt abuzaţi sau călcaţi în picioare, şi oricât de mare le-ar fi suferinţa 
spirituală sau fizică, să se gândească mai întâi nu la răzbunare, ci mai 
degrabă la această maximă clasică a moralității: „Execuţia duce doar la 
rostogolirea capetelor; fii indulgent oriunde este posibil”, făcându-i să 
accepte, fără să-şi dea seama, restricțiile acestor zicale despre conduita 


morală din cultura tradițională, înfrânându-le astfel în mod eficient 


gândurile şi comportamentul şi risipind ura pe care o nutresc față de ceilalți, 
față de stat și societate. Când această ostilitate și această furie pe care 
umanitatea le are în mod necesar şi când aceste gânduri instinctive de 
apărare a demnităţii vor fi risipite, oare luptele şi vendetele dintre oamenii 
din această societate se vor reduce semnificativ? (Da.) De exemplu, unii 
oameni spun: „Să renunţăm, compromisul va face un conflict mult mai uşor 
de soluționat. Se spune că: «Execuţia duce doar la rostogolirea capetelor; fii 
indulgent oriunde este posibil.» Avea motivele lui să-mi ucidă familia. Este 
nevoie de doi pentru o ceartă şi ambele părți se agaţă de propriul 
raţionament. În plus, familia mea a murit de ani de zile, ce rost mai are să 
dezgropăm trecutul? Fii indulgent oriunde este posibil — oamenii trebuie să 
înveţe să fie mărinimoși înainte de a putea renunţa la ura lor şi numai atunci 
când renunţă la ea pot fi fericiţi în viață.” Există și alţi oameni care spun: 
„Să uităm trecutul. Dacă nu are plângeri meschine sau nu mă privește cu 
ostilitate, ca înainte, atunci nici eu nu mă voi certa cu el şi pur şi simplu 
vom lăsa trecutul în urmă. După cum se spune: «Execuţia duce doar la 
rostogolirea capetelor; fii indulgent oriunde este posibil.” Dacă astfel de 
oameni, oricare ar fi ei, se înfrânează brusc când sunt pe cale să se răzbune, 
atunci oare cuvintele, acțiunile şi baza lor teoretică nu provin, în esenţă, din 
influenţa ideilor şi opiniilor precum: „Execuţia duce doar la rostogolirea 
capetelor; fii indulgent oriunde este posibil”? (Ba da.) Mai sunt alţii care 
ZIC: „De ce e nevoie de atâtea argumente? Cu toate că eşti un bărbat viril, 
nici măcar nu poți să renunți la o chestiune atât de banală! Inima unor 
oameni grozavi e foarte mare şi încăpătoare. Măcar fă loc unui strop de 
generozitate! Nu ar trebui oamenii să fie un pic mărinimoși în viaţă? Fă un 
pas înapoi şi vezi imaginea de ansamblu, în loc să ai nemulțumiri meschine. 
E caraghios să urmăresc toate aceste argumente și contraargumente.” 


Aceste zicale şi idei rezumă un fel de atitudine umană faţă de chestiunile 


lumești, o atitudine care provine doar din zicala: „Execuţia duce doar la 
rostogolirea capetelor; fu indulgent oriunde este posibil” şi alte asemenea 
zicale din maximele clasice privind moralitatea. Oamenilor le sunt inculcate 
aceste zicale şi sunt influențați de ele şi cred că joacă un rol în a-i sfătui și 
a-i lumina, prin urmare, ei consideră aceste cuvinte drept lucruri corecte și 


potrivite. 


De ce pot oamenii să renunţe la ură? Care sunt principalele motive? Pe 
de o parte, sunt influenţaţi de această zicală despre conduita morală: 
„Execuţia duce doar la rostogolirea capetelor; fii indulgent oriunde este 
posibil.” Pe de altă parte, îi îngrijorează gândul că, dacă au nemulțumiri 
meschine, dacă îşi urăsc în mod constant semenii şi sunt intoleranți cu 
ceilalți, nu vor putea să câștige o poziţie în societate şi vor fi condamnaţi de 
opinia publică şi luaţi peste picior de oameni, aşa că trebuie să-şi înghită 
mânia cu reticență şi neplăcere. Pe de o parte, analizând instinctul uman, 
oamenii care trăiesc în această lume nu pot să îndure toată această 
opresiune, durere fără sens şi acest tratament nedrept. Adică, nu este în 
umanitatea lor să poată suporta aceste lucruri. Prin urmare, este incorect şi 
inuman să se propună cuiva cerința din zicala: „Execuţia duce doar la 
rostogolirea capetelor; fii indulgent oriunde este posibil.” Pe de altă parte, 
este evident că astfel de idei şi puncte de vedere afectează sau 
distorsionează, de asemenea, opiniile și perspectivele oamenilor asupra 
acestor chestiuni, astfel că aceștia nu sunt capabili să trateze asemenea 
probleme în mod corespunzător și, în schimb, consideră ca fiind lucruri 
corecte și pozitive zicalele precum: „Execuţia duce doar la rostogolirea 
capetelor; fii indulgent oriunde este posibil.” Atunci când oamenii sunt 
supuşi unui tratament nedrept, pentru a evita condamnarea de către opinia 
publică, nu au de ales decât să-şi înăbușe supărarea cauzată de insultele şi 


tratamentul nedrept la care au fost supuși şi să aştepte o ocazie pentru a 


riposta. Deşi cu voce tare spun lucruri care sună frumos, cum ar fi: 
„«Execuţia duce doar la rostogolirea capetelor; fii indulgent oriunde este 
posibil.» Nu contează, nu are rost să ripostezi, ce-a fost a fost”, instinctul 
uman îi împiedică să uite vreodată răul făcut de acest incident, adică răul 
făcut trupului şi minţii lor nu poate niciodată să se şteargă sau să dispară. 
Când oamenii zic: „Uită ura, chestia asta s-a terminat, ce-a fost a fost”, 
aceasta este doar o faţadă constituită exclusiv de constrângerea și influența 
unor idei şi opinii precum: „Execuţia duce doar la rostogolirea capetelor; fii 
indulgent oriunde este posibil.” Bineînţeles, oamenii sunt îngrădiți şi de 
asemenea idei şi opinii, într-atât încât cred că vor fi priviţi cu dispreţ și 
condamnaţi de toată lumea şi discriminați și mai mult în societate sau în 
comunitatea lor, dacă nu reuşesc să le pună în practică, dacă nu au inima 
sau generozitatea de a fi îngăduitori ori de câte ori este posibil. Care e 
consecința faptului de a fi discriminat? Este că, atunci când intri în contact 
cu oamenii Și îți vezi de treaba ta, ei vor spune: „Acest tip este îngust la 
minte și răzbunător. Ai grijă când ai de-a face cu el!” Devine, efectiv, un 
obstacol în plus atunci când îţi vezi de treaba ta în cadrul comunităţii. De ce 
există acest obstacol suplimentar? Pentru că societatea, în ansamblu, este 
influențată de idei și opinii precum: „Execuţia duce doar la rostogolirea 
capetelor; fii indulgent oriunde este posibil.” Moravurile societății, în 
ansamblu, venerează o astfel de gândire şi toată societatea este îngrădită, 
influenţată şi controlată de ea, aşa că dacă nu poţi să o pui în practică, îţi va 
fi dificil să dobândeşti o poziție în societate şi să supravieţuiești în 
comunitatea ta. Prin urmare, unii oameni nu au de ales decât să se supună 
unor asemenea moravuri sociale şi să respecte zicale şi opinii precum: 
„Execuţia duce doar la rostogolirea capetelor; fii indulgent oriunde este 
posibil”, trăind vieţi jalnice. În lumina acestor fenomene, oare acei aşa-zişi 


moraliști nu aveau anumite scopuri şi intenţii în a propune aceste zicale 


despre ideile și opiniile morale? Au făcut-o pentru ca oamenii să poată trăi 
mai liber, iar corpul, mintea şi spiritul lor să fie mai eliberate? Sau pentru ca 
oamenii să poată duce o viață mai fericită? Este destul de evident că nu. 
Aceste zicale despre conduita morală nu servesc deloc nevoilor umanității 
normale a oamenilor şi cu atât mai puţin au fost propuse pentru a-i face pe 
oameni să trăiască umanitatea normală. Mai degrabă, servesc în totalitate 
ambiției clasei conducătoare de a controla poporul şi de a-şi consolida 
puterea. Fac un serviciu clasei conducătoare și au fost propuse astfel încât 
clasa conducătoare să poată ține în frâu ordinea socială și moravurile 
sociale, folosind aceste lucruri pentru a constrânge fiecare persoană, fiecare 
familie, fiecare individ, fiecare comunitate, fiecare grup şi societatea 
formată din toate grupurile diferite. În astfel de societăţi, sub îndoctrinarea, 
influenţa şi inculcarea unor astfel de idei şi puncte de vedere morale, apar şi 
prind contur principalele idei şi opinii morale ale societăţii. Această formare 
a moralității sociale şi a moravurilor sociale nu este mai favorabilă 
supraviețuirii rasei umane, nici progresului şi purificării gândirii umane, 
nici îmbunătățirii umanităţii. Dimpotrivă, din cauza apariției acestor idei şi 
opinii morale, gândirea umană este delimitată într-un interval controlabil. 
Aşadar, cine beneficiază până la urmă? Rasa umană? Sau clasa 
conducătoare? (Clasa conducătoare.) Așa este, clasa conducătoare este cea 
care beneficiază până la urmă. Cu aceste scrieri morale ca bază a gândirii şi 
conduitei lor morale, oamenii sunt mai uşor de condus, mai predispuşi să fie 
cetățeni ascultători, sunt mai uşor de manipulat, mai uşor de guvernat de 
diversele zicale din scrierile morale în tot ceea ce fac şi mai uşor de 
guvernat de sistemele sociale, moralitatea socială, moravurile sociale și 
opinia publică. În acest fel, într-o anumită măsură, oamenii care sunt 
subordonați aceloraşi sisteme sociale, aceluiaşi mediu moral şi acelorași 


moravuri sociale au, practic, idei şi opinii unanime şi o concluzie unanimă 


privind modul în care ar trebui să se comporte, deoarece ideile şi opiniile 
lor au fost supuse procesării și standardizării de către aceşti așa-zişi 
moraliști, gânditori şi educatori. Ce înseamnă acest cuvânt, „unanim? 
Înseamnă că toţi aceia care sunt conduși — inclusiv gândurile şi umanitatea 
lor normală — au fost asimilați și îngrădiți de aceste zicale din scrierile 
morale. Gândurile oamenilor sunt îngrădite, iar gura şi mintea sunt, de 
asemenea, îngrădite. Toată lumea este forţată să accepte aceste idei şi opinii 
morale ale culturii tradiționale, folosindu-le pentru a-şi judeca şi a-şi 
constrânge comportamentul, pe de o parte, şi pentru a-i judeca pe alții şi 
această societate, pe de altă parte. Desigur, în acelaşi timp, toți sunt 
controlați şi de opinia publică, care este centrată pe aceste zicale din 
scrierile morale. Dacă tu crezi că felul tău de a face lucrurile contravine 
zicalei: „Execuţia duce doar la rostogolirea capetelor; fii indulgent oriunde 
este posibil”, ești foarte supărat şi neliniștit şi, în curând, îți trece prin 
minte: „Dacă nu reuşesc să fiu indulgent oriunde este posibil, dacă sunt atât 
de meschin şi îngust la minte ca un liliputan orb și nu pot să renunţ nici 
măcar la cea mai neînsemnată ură, ci o port cu mine tot timpul, oare vor 
râde oamenii de mine? Voi fi discriminat de colegi şi prieteni?” Așadar, 
trebuie să pretinzi că eşti deosebit de mărinimos. Dacă oamenii au aceste 
comportamente, înseamnă asta că sunt controlați de opinia publică? (Da.) 
Obiectiv vorbind, în adâncul inimii tale există cătușe invizibile, adică opinia 
publică și condamnarea din partea întregii societăți sunt ca nişte cătuşe 
invizibile pentru tine. De exemplu, unii oameni ştiu că este bine să creadă în 
Dumnezeu şi că, prin credinţa în El, pot să dobândească mântuirea și că a 
crede în Dumnezeu înseamnă a merge pe calea corectă şi a nu face lucruri 
rele, dar când ajung să creadă pentru prima dată în El, nu îndrăznesc să fie 
deschişi în privinţa asta sau să-şi admită credinţa, chiar până în punctul în 


care nu îndrăznesc să răspândească Evanghelia. De ce nu îndrăznesc să fie 


deschişi în privinţa asta şi să dea de veste oamenilor? Oare pentru că sunt 
afectați de mediul general? (Da.) Aşadar, care sunt efectele şi constrângerile 
pe care le are asupra ta acest mediu general? De ce nu îndrăznești să 
recunoști că tu crezi în Dumnezeu? De ce nu îndrăznești nici măcar să 
răspândești Evanghelia? În afară de cazurile speciale, cum ar fi tările 
autoritariste în care credincioșii sunt persecutați, un alt motiv este că 
diferitele zicale provenite din opinia publică sunt prea greu de îndurat 
pentru tine. De exemplu, unii oameni spun că, odată ce începi să crezi în 
religie, nu-ți pasă de familia ta; unii te demonizează, spunând că acei 
credincioşi în religie vor să devină nemuritori şi că se izolează de societate; 
alții spun că aceştia pot să nu mănânce şi să nu doarmă zile în şir, fără să se 
simtă obosiţi, iar alții zic lucruri şi mai rele. La început, oare nu ai îndrăznit 
să recunoşti că tu crezi în Dumnezeu pentru că ai fost afectat de aceste 
opinii? Au aceste opinii din mediul social general un efect asupra ta? (Da.) 
Într-o anumită măsură, îţi afectează starea de spirit și îţi rănesc mândria, aşa 
că nu îndrăzneşti să recunoşti în mod public că tu crezi în Dumnezeu. 
Deoarece această societate este neprietenoasă și ostilă faţă de oamenii 
credincioşi şi de aceia care cred în Dumnezeu, iar unii chiar rostesc insulte 
josnice şi dau replici calomnioase pe care îţi e greu să le suporţi, nu 
îndrăznești să recunoşti fățiș că tu crezi în Dumnezeu şi trebuie să te 
strecori la adunări în secret, ca un hoţ. Ţi-e teamă că alţii vor spune lucruri 
calomnioase dacă vor afla, aşa că tot ce poți face este să-ți înăbuși 
indignarea. În acest fel, ai îndurat multă suferinţă în tăcere, dar să înduri 
toată această suferință este foarte edificatoare, iar tu ai dobândit o percepţie 


clară a multor lucruri şi ai înțeles unele adevăruri. 


Tocmai acum am avut părtăşie pe larg despre această zicală privind 
conduita morală: „Execuţia duce doar la rostogolirea capetelor; fii indulgent 


oriunde este posibil.” Din perspectiva umanităţii, această zicală stipulează 


minima conduită morală pe care ar trebui să o aibă un om în ceea ce 
priveşte generozitatea și vederile largi. Realitatea este că, având în vedere 
prejudiciul şi efectul asupra drepturilor omului, asupra demnităţii, 
integrității și umanității lor, folosind doar această zicală: „Execuţia duce 
doar la rostogolrea capetelor; fii indulgent oriunde este posibil”, care este 
ca jargonul tâlharilor și al bandiţilor din lumea interlopă pentru a-i alina și 
a-i constrânge pe oameni, este o mare insultă pentru aceia care au conștiință 
şi rațiune şi este inuman și imoral. Umanitatea normală conține în mod 
inerent bucurie, mânie, tristeţe şi fericire. Nu voi spune mai multe despre 
bucurie, tristeţe şi fericire. Mânia este, de asemenea, o emoție pe care o 
conţine umanitatea normală. În ce împrejurări apare mânia şi se manifestă 
în mod normal? Când se manifestă furia umanităţii normale — adică atunci 
când integritatea oamenilor, demnitatea, interesele, spiritul şi mintea lor 
sunt rănite, călcate în picioare şi insultate, ei se vor mânia în mod natural și 
instinctiv, dând naştere la indignare sau chiar la ură — acesta este motivul 
pentru care apare mânia şi aceasta este manifestarea ei specifică. Unii 
oameni se înfurie fără motiv. O chestiune banală poate să le incite mânia 
sau cineva spune din greşeală ceva care îi doare şi-i poate face să vadă roşu 
în fața ochilor, de furie. Sunt prea impulsivi, nu-i aşa? Niciunul dintre 
aceste lucruri nu are legătură cu spiritul, integritatea, demnitatea lor, 
drepturile omului sau lumea spirituală şi, totuşi, ei pot să izbucnească într-o 
criză de furie dintr-un nimic, ceea ce se poate întâmpla deoarece au o fire 
foarte impulsivă. Nu este normal să afișezi sentimente de furie față de tot şi 
orice. Aici vorbim despre indignarea, mânia, furia şi ura manifestate de 
umanitatea normală. Acestea sunt câteva dintre reacțiile instinctive ale 
oamenilor. Când integritatea, demnitatea, drepturile omului şi spiritul unei 
persoane sunt călcate în picioare, insultate sau rănite, acea persoană devine 


indignată. Această indignare nu este o răbufnire a furiei, nici un sentiment 


de moment, ci, mai degrabă, este o reacţie umană normală ori de câte ori 
integritatea, demnitatea şi spiritul unei persoane sunt traumatizate. Întrucât 
este o reacție umană normală, se poate spune că este justificată şi rațională, 
deci nu este o infracţiune şi nu trebuie constrânsă. În ceea ce privește 
problemele care-i rănesc pe oameni în această măsură, ele ar trebui 
rezolvate şi tratate în mod corect. Dacă problema nu poate fi rezolvată 
rezonabil sau gestionată corect şi se așteaptă, în mod irezonabil, ca oamenii 
să pună în practică zicala: „Execuţia duce doar la rostogolirea capetelor; fii 
indulgent oriunde este posibil”, acest lucru este imoral și inuman pentru 


victimă şi este ceva de care oamenii ar trebui să fie conştienţi. 


Ce aspecte ale zicalei despre conduita morală: „Execuţia duce doar la 
rostogolirea capetelor; fii indulgent oriunde este posibil” am discutat? 
Haideţi să facem un rezumat. Esenţa acestei zicale este aceeaşi cu a altora 
despre conduita morală. Toate servesc clasei conducătoare şi moravurilor 
sociale — nu sunt propuse din perspectiva umanităţii. A spune că aceste 
scrieri morale servesc clasei conducătoare şi moravurilor sociale poate 
depăşi întrucâtva limitele a ceea ce ar trebui să înţelegeți şi să puteţi obține 
prin credința voastră în Dumnezeu, deşi este oarecum posibil de realizat 
pentru cei care ştiu ceva despre politică, ştiinţe sociale şi gândirea umană. 
Din perspectiva umanităţii, adică din perspectiva ta, cum ar trebui să te 
descurci cu astfel de lucruri? De exemplu, să presupunem că, în trecut, ai 
fost arestat, închis și torturat din cauza credinţei tale. Timp de câteva zile şi 
nopţi, marele balaur roşu nu te-a lăsat să dormi şi te-a chinuit până ai fost 
pe jumătate mort. Indiferent dacă eşti bărbat sau femeie, corpul şi mintea ta 
au suferit tot felul de abuzuri şi chinuri şi, de asemenea, ai fost insultat, 
batjocorit şi atacat de acei diavoli care au folosit tot felul de cuvinte 
murdare şi blasfematoare. După ce ai fost supus la acest chin, ce simți faţă 


de această ţară şi acest guvern? (Ură.) Acest lucru naşte ură, ură faţă de 


acest sistem social, ură faţă de acest partid de guvernământ şi ură față de 
această ţară. Obişnuiai să ai un imens sentiment de respect ori de câte ori 
vedeai poliția de stat, dar, după ce ai fost supus persecuției, chinurilor şi 
pângăririi de către poliţişti, acel sentiment de respect de altădată a dispărut 
şi un singur cuvânt îți rămâne în inimă — ura. Ură pentru lipsa lor de 
umanitate, ură pentru lipsa lor de scrupule şi ură pentru că sunt animale şi 
diavoli şi satane. Deși ai suferit enorm pentru că ai fost torturat, pângărit şi 
insultat de poliția de stat, ai văzut adevăratul caracter al poliţiştilor şi că toți 
sunt fiare îmbrăcate în haine de om şi diavoli care urăsc adevărul şi pe 
Dumnezeu, aşa că ești plin de ură față de ei. Aceasta nu este ură personală 
sau o nemulțumire personală, este rezultatul faptului că le-ai văzut clar 
esenţa rea. Nu este ceva ce ţi-ai imaginat, ce ai dedus sau ai determinat, ci 
sunt toate acele amintiri în care ei te insultă, te pângăresc şi te persecută — 
inclusiv fiecare manierism, acțiune şi cuvânt — și care îți umplu inima de 
ură. Este normal? (Da.) Odată ce eşti plin de ură, dacă o persoană îţi spune: 
„Execuţia duce doar la rostogolirea capetelor; fii indulgent oriunde este 
posibil. Nu trăi în ură. Alungarea urii este cel mai bun mod de a-i face față”, 
cum te-ai simți auzind asta? (Dezgustat.) Cum altfel ai putea să te simţit, 
dacă nu dezgustat? Deci, spune-Mi, este posibil să risipeşti această ură? 
(Nu.) Nu poate fi risipită. Cum poate fi risipită ura ireconciliabilă? Dacă o 
persoană folosește zicala: „Execuţia duce doar la rostogolirea capetelor; fii 
indulgent oriunde este posibil” pentru a te convinge să renunți la ura ta, ai 
putea să renunţi la ea? Cum ai reacționa? Prima ta reacție ar fi: „Toate 
vorbele astea, «execuţia duce doar la rostogolirea capetelor; fii indulgent 
oriunde este posibil», sunt cuvinte diavoleşti false; sunt doar remarci 
iresponsabile ale spectatorilor trândavi! Acești oameni care răspândesc 
ideile şi opiniile culturii tradiționale şi-i persecută pe creştini şi oamenii 


buni în fiecare zi — sunt ei constrânşi și afectaţi de aceste cuvinte? Nu se vor 


opri până când nu vor alunga sau extermina pe fiecare în parte, până la 
ultimul om! Ei sunt diavoli şi satane deghizate. Îi brutalizează pe oameni 
cât sunt încă în viață, apoi, după ce aceștia mor, spun câteva cuvinte de 
mângâiere pentru a-i induce în eroare pe ceilalți. Nu este îngrozitor de 
ticălos din partea lor?” Nu ai reacționa şi simţi așa? (Ba da.) Cu siguranţă ai 
simţi asta, urând pe oricine încearcă să te convingă, până în punctul în 
careţi-ai dori chiar să-i blestemi. Însă unii oameni nu înțeleg. Ei spun: „De 
ce faci asta? Nu este un lucru odios? Nu este răutăcios?” Acestea sunt 
remarci iresponsabile ale spectatorilor trândavi. Tu ai răspunde: „Sunt om, 
am demnitate şi integritate, dar nu m-au tratat ca pe o fiinţă umană. În 
schimb, m-au tratat ca pe un animal sau ca pe o fiară, lezându-mi foarte 
mult integritatea şi demnitatea. Nu ei sunt cei răutăcioşi? Le accepti în mod 
tacit răutatea și, totuși, când le suntem potrivnici şi-i urâm, ne condamni 
pentru asta. Așadar, cum te face asta? Nu ești tu cel ticălos? Ei nu ne 
tratează ca pe miște ființe umane, ne torturează, dar tu tot ne spui să 
respectăm conduita morală umană şi să răsplătim răul cu bine. Oare nu 
vorbeşti, pur şi simplu, prostii? Este normală umanitatea ta? Eşti prefăcut şi 
ipocrit. Nu numai că eşti extrem de ranchiunos, dar eşti şi ticălos şi 
nerușinat!” Așadar, când cineva te consolează spunând: „Uită de asta, s-a 
terminat, nu mai fi nemulţumit. Dacă ești mereu atât de meschin, tu vei fi 
rănit în cele din urmă. Oamenii trebuie să înveţe să renunţe la ură şi să 
practice indulgenţa oriunde este posibil”, ce ai crede despre asta? Nu ai 
crede următoarele: „Toată această cultură tradițională chineză este doar un 
instrument folosit de clasa conducătoare pentru a-i induce în eroare şi 
controla pe oameni. Conducătorii înşişi nu sunt niciodată constrânşi de 
aceste idei şi opinii, dar îi induc în eroare şi-i rănesc pe oameni crunt, în 
fiecare zi. Sunt o persoană cu demnitate şi integritate, care a fost jucată pe 


degete în mod absurd şi abuzată ca un animal sau o fiară. Am îndurat atâtea 


jigniri şi umilinţe în prezenţa lor şi am fost chinuit şi lipsit de demnitatea și 
integritatea mea, încât nici măcar nu păream om. ȘI, totuşi, vorbeşti despre 
moralitate? Cine eşti tu ca să spui lucruri atât de măreţe? Nu este suficient 
să fiu umilit o dată, vrei să mă umilească din nou? Este imposibil să renunţ 


1 


la această ură!” Este aceasta o manifestare a umanității normale? (Da.) 
Aceasta este o manifestare a umanității normale. Unii oameni spun: 
„Aceasta nu este o manifestare a umanității normale, ci incitare la ură.” În 
acest caz, cine a provocat comportamentul acestei persoane şi această ură? 
Ştii? Dacă nu ar fi fost persecutată brutal de marele balaur roșu, s-ar fi 
comportat aşa? A fost persecutată şi doar îşi spune părerea — cum incită asta 
la ură? Regimurile satanice îi persecută pe oameni în felul acesta şi, totuşi, 
nu le permit să-și spună părerea? Satana îi persecută pe oameni și, totuşi, 
vrea să le țină gura închisă. Nu le permite să urască sau să se împotrivească. 
Ce fel de raționament este acesta? Oare oamenii cu umanitate normală nu ar 
trebui să se opună opresiunii şi exploatării? Ar trebui doar să se supună cu 
blândeţe? Satana corupe şi face rău omenirii de mii de ani. Odată ce 
credincioșii înțeleg adevărul, ar trebui să se trezească, să se împotrivească 
Satanei, să-l dea în vileag, să-l urască şi să se răzvrătească împotriva lui. 
Aceasta este umanitatea normală şi e ceva absolut firesc şi justificat. 
Aceasta este fapta bună şi dreaptă de care ar trebui să fie capabilă 


umanitatea normală şi este lăudată de Dumnezeu. 


Din orice unghi aţi analiza-o, zicala despre conduita morală: „Execuţia 
duce doar la rostogolirea capetelor; fii indulgent oriunde este posibil” este 
foarte inumană şi dezgustătoare. Le spune oamenilor din clasa celor conduşi 
să nu se împotrivească niciunui tratament nedrept — indiferent cum le atacă, 
le înjosesc sau le rănesc integritatea, demnitatea şi drepturilor omului — ci, 
mai degrabă, să se supună cu blândeţe. Ei nu ar trebui să se răzbune sau să 


se gândească la lucruri pline de ură, cu atât mai puţin la răzbunare, ci 


trebuie să se asigure că sunt indulgenţi oriunde este posibil. Nu este inuman 
acest lucru? E destul de evident că este inuman. Având în vedere că îi cere 
clasei conduse — le cere oamenilor obișnuiți — să facă toate acestea şi să aibă 
acest tip de conduită morală, oare conduita morală a celor din clasa 
conducătoare nu ar trebui să depăşească această cerință? Este ceva ce ei ar 
trebui să fie și mai obligaţi să facă? Au făcut-o? Ar putea s-o facă? Au 
folosit această zicală pentru a se constrânge şi a se evalua? Au recurs ei la 
această zicală în tratamentul pe care l-au aplicat poporului lor, oamenilor pe 
care îi conduc? (Nu.) Nu au făcut niciodată asta. Doar le spun oamenilor lor 
să nu privească această societate, această ţară sau clasa conducătoare cu 
ostilitate şi că, indiferent la ce tratament nedrept sunt supuşi în societate sau 
în cadrul comunității lor şi indiferent cât de mult suferă fizic, mental și 
spiritual, ei trebuie să înveţe să fie indulgenți oriunde este posibil. 
Dimpotrivă, dacă oamenii obişnuiţi — de rând, în ochii lor — le spun „nu” 
sau au opinii și păreri divergente despre statutul, conducerea şi autoritatea 
clasei conducătoare, ei vor fi tratați cu stricteţe şi chiar pedepsiți aspru. Este 
aceasta conduita morală pe care ar trebui să o aibă clasa conducătoare care 
pledează în faţa oamenilor: „Execuţia duce doar la rostogolirea capetelor; 
fii indulgent oriunde este posibil”? Dacă printre oamenii obişnuiţi din clasa 
condusă există cea mai mică problemă sau cea mai mică schimbare, sau 
dacă există chiar şi cea mai mică opoziţie faţă de ei în gândurile oamenilor, 
atunci va fi înăbușită din faşă. Ei controlează inima şi mintea oamenilor și îi 
obligă să li se supună fără compromisuri. Este exact ca în zicalele: „Când 
împăratul le poruncește funcționarilor săi să moară, ei nu au de ales decât să 
moară” şi „Toate pământurile de sub cer aparţin regelui, toți oamenii din 
lume sunt vasalii regelui”. Asta se rezumă la faptul că orice face 
conducătorul este corect, iar oamenii ar trebui să fie induşi în eroare, 


controlați, insultaţi, jucaţi pe degete, călcaţi în picioare de el şi, în cele din 


urmă, devoraţi de acesta, şi că indiferent ce fac cei din clasa conducătoare, 
ei au dreptate şi, atât timp cât oamenii sunt în viaţă, trebuie să fie cetățeni 
ascultători şi loiali faţă de rege. Indiferent cât de rău ar fi regele, oricât de 
proastă ar fi domnia lui, oamenii obişnuiţi nu trebuie să spună „nu”, nu 
trebuie să nutrească gânduri potrivnice şi trebuie să se supună în mod 
absolut. Deoarece „toți oamenii din lume sunt vasalii regelui”, adică 
oamenii de rând conduși de rege sunt vasalii lui, atunci oare nu ar trebui ca 
regele să exemplifice zicala: „Execuţia duce doar la rostogolirea capetelor; 
fii indulgent oriunde este posibil” în fața oamenilor de rând? Întrucât 
oamenii de rând sunt nesăbuiţi, ignoranţi, neinformaţi şi nu înțeleg legea, ei 
fac adesea unele lucruri ilegale şi infracţionale. Așadar, nu ar trebui ca, 
dintre toţi, regele să fie primul care aplică zicala: „Execuţia duce doar la 
rostogolirea capetelor; fii indulgent oriunde este posibil”? Să fie la fel de 
indulgent cu oamenii obişnuiţi precum este cu propriile odrasle — nu asta ar 
trebui să facă un rege? Nu ar trebui și un rege să fie la fel de mărinimos? 
(Ba da.) Aşadar, are el această cerință de la propria persoană? (Nu.) Când 
regii au ordonat suprimarea credințelor religioase, oare şi-au cerut să 
respecte zicala: „Execuţia duce doar la rostogolirea capetelor; fii indulgent 
oriunde este posibil”? Când armata şi forțele lor de poliţie i-au persecutat şi 
torturat cu brutalitate pe creştini, au cerut guvernului lor să respecte zicala: 
„Execuţia duce doar la rostogolrea capetelor; fii indulgent oriunde este 
posibil”? Nu au cerut niciodată guvernului sau poliţiei lor să facă asta. În 
schimb, au îndemnat și au obligat guvernul și forțele de poliție să suprime 
cu stricteţe credinţele religioase şi chiar au dat ordine de tipul: „Stâlciţi-i în 
bătaie, fără consecinţe” şi „Distrugeţi-i fără să scoateţi niciun sunet”, ceea 
ce arată că regii acestei lumi rele sunt diavoli, sunt regi diavoli, sunt satane. 
Permit doar oficialilor să aprindă focul, dar nu permit oamenilor să aprindă 


nici măcar o scânteie. Ei folosesc aceste zicale tradiționale despre conduita 


morală pentru a-i constrânge și a-i restricționa pe oameni, de teamă că se 
vor ridica împotriva lor. Prin urmare, cei din clasa conducătoare folosesc tot 
felul de zicale despre conduita morală pentru a-i induce în eroare pe 
oameni. Au un singur scop, care este să-i restricționeze şi să-i lege pe 
oameni de mâini şi de picioare, astfel încât aceştia să se supună conducerii 
lor, şi nu suportă împotrivirea. Folosesc aceste teorii despre conduita morală 
pentru a-i năuci şi a-i înşela pe oameni, păcălindu-i astfel încât să se plece și 
să fie cetăţeni ascultători. Indiferent de cât de multe lucruri scapă basma 
curată clasa conducătoare şi indiferent cât îi calcă în picioare pe oameni, 
oricât de mult îi asupreşte şi-i exploatează, poporul poate doar să i se 
supună cu blândeţe şi să nu i se împotrivească deloc. Chiar şi atunci când se 
confruntă cu moartea, oamenii pot alege doar să fugă. Nu pot să se 
împotrivească, nici măcar nu îndrăznesc să nutrească gânduri potrivnice. Nu 
pot nici măcar să se uite la sape şi seceri sau să le țină lângă ei, nici măcar 
să poarte cuțite de buzunar şi unghiere asupra lor, cu scopul de a arăta că 
sunt cetăţeni ascultători, că se vor supune întotdeauna domniei regelui și îi 
vor fi loiali acestuia pentru totdeauna. Cât de mult ar trebui să se extindă 
loialitatea lor? Nimeni nu îndrăzneşte să spună: „Ca popor, trebuie să 
folosim ideile şi opiniile culturii tradiționale pentru a-l supraveghea şi 
constrânge pe regele nostru” şi nimeni nu îndrăzneşte să prezinte opinii nici 
măcar puţin diferite atunci când află că regele comite rele pentru că, altfel, 
ar fi ucişi din cauza asta. Destul de evident, conducătorul se consideră nu 
numai regele poporului, ci şi suveranul poporului şi cel care-l controlează. 
În istoria Chinei, acești împărați îşi spuneau „Tianzi”. Ce înseamnă 
„Tianzi”? Înseamnă fiul cerului celest sau „Fiul Cerului”, pe scurt. De ce nu 
îşi spuneau „Fiii Pământului”? Dacă s-au născut pe pământ, ar trebui să fie 
fii ai pământului și, întrucât s-au născut în mod evident pe pământ, de ce îşi 


spun „Fiii Cerului”? Cu ce scop îşi spuneau Fiii Cerului? Oare voiau să se 


uite cu dispreţ la toate fiinţele vii şi la aceşti oameni de rând? Modul lor de 
a conduce era să controleze oamenii datorită puterii şi statutului, mai presus 
de orice. Adică, atunci când preluau puterea şi deveneau împărați, li se 
părea firesc să-i calce pe oameni pe gât, iar poporul risca să fie executat 
pentru cea mai mică dovadă de reticență. Aşa a apărut acest titlu, „Fiul 
Cerului”. Dacă împăratul ar fi spus că este Fiul Pământului, ar fi părut că 
are un statut inferior şi nu ar fi avut măreţia El pe care susţine că ar trebui să 
o aibă un împărat, şi nici nu ar fi putut să intimideze clasa condusă. Așadar, 
a mărit miza, pretinzând că este Fiul Cerului, şi a vrut să reprezinte Cerul. 
Ar putea să reprezinte Cerul? Avea acea esenţă? Dacă o persoană insistă să 
reprezinte Cerul fără a avea esenţa pentru a face acest lucru, asta înseamnă 
că se preface. Pe de o parte, aceşti conducători privesc Cerul şi pe 
Dumnezeu cu ostilitate, dar, pe de altă parte, pretind că sunt Fiul Cerului şi 
că au fost mandataţi de Cer, ca să-şi faciliteze conducerea. Nu este aceasta o 
neruşinare? Analizând aceste fapte, scopul acestor diferite zicale despre 
conduita morală care sunt răspândite în rândul omenirii este de a 
restricționa gândirea normală a oamenilor, de a le lega mâinile şi picioarele, 
de a le restricționa comportamentul şi chiar diferitele lor gânduri, opinii şi 
manifestări din sfera umanităţii normale. Analizând originea acestui lucru, 
scopul lor este de a forma moravuri sociale bune şi moralitate socială. 
Desigur, având acest efect, servesc şi ambiţiei clasei conducătoare de a 
guverna mult timp, dar, indiferent de modul în care guvernează, în cele din 
urmă, victima este omenirea. Omenirea este îngrădită şi influenţată de 
aceste diverse idei şi opinii ale culturii tradiționale. Oamenii nu numai că au 
pierdut ocazia de a auzi Evanghelia și de a primi mântuirea lui Dumnezeu, 
dar au pierdut şi ocazia de a căuta adevărul şi de a merge pe calea cea 
dreaptă în viaţă. În plus, sub controlul conducătorilor, poporul nu are de ales 


decât să accepte multe feluri de otrăvuri, sofisme şi falsități şi alte lucruri 


negative care vin de la Satana. În ultimele câteva mii de ani din lunga 
istorie a omenirii, Satana a educat, inspirat şi indus în eroare omenirea prin 
răspândirea cunoştinţelor și diseminând diverse teorii ideologice, rezultatul 
fiind acela că generaţii de oameni au fost profund influenţaţi și îngrădiți de 
aceste idei şi opinii. Desigur, sub influenţa acestor idei şi opinii de la 
Satana, firile corupte ale oamenilor se intensifică și se agravează. Adică, 
firile lor corupte au fost favorizate şi „sublimate” pe această bază și s-au 
înrădăcinat adânc în inima oamenilor, făcându-i să-L tăgăduiască pe 
Dumnezeu, să I se împotrivească şi să se cufunde adânc în păcat, de care nu 
pot să se elibereze. În ceea ce priveşte apariţia acestei zicale despre 
conduita morală — „Execuţia duce doar la rostogolirea capetelor; fii 
indulgent oriunde este posibil” — precum şi obiectivele propunerii acestei 
cerinţe, răul făcut oamenilor de când a apărut această zicală despre conduita 
morală și toate celelalte aspecte, acestea nu vor fi subiectul părtăşiei noastre 
de acum și, mai târziu, puteți să vă faceţi timp pentru a le contempla singuri 


şi mai mult. 


Chinezii cunosc bine zicalele despre conduita morală din cultura 
tradițională, dar aceste lucruri nu îi influențează pe oameni peste noapte. 
Trăieşti în acest tip de mediu social, ai primit acest tip de educaţie 
ideologică privind aspectele culturii şi moralității tradiționale şi eşti 
familiarizat cu aceste lucruri, dar nu ţi-a trecut niciodată prin minte că ar 
putea avea un efect extrem de negativ. Cât de mult te vor împiedica aceste 
lucruri să crezi în Dumnezeu, să urmăreşti adevărul şi să pătrunzi în 
adevărurile-realităţi, sau cât de mult vor influenţa sau îngreuna ele calea pe 
care vei merge în viitor? Sunteţi conștienți de aceste probleme? Ar trebui să 
contemplați și să discerneţi în continuare subiectul despre care am avut 
părtăşie astăzi, pentru a dobândi o înţelegere aprofundată a rolului pe care 


cultura tradițională îl joacă în educarea omenirii, ce este ea exact și modul 


corect în care oamenii ar trebui să o trateze. Aceste cuvinte despre care am 
avut părtășie anterior sunt utile şi benefice pentru ca voi să înţelegeți 
lucrurile din cultura tradițională. Desigur, această înțelegere nu este doar o 
înţelegere a culturii tradiționale, ci și a coruperii omenirii de către Satana și 
a diferitelor căi şi mijloace prin care Satana corupe omenirea şi, chiar și în 
mod specific, a diferitelor opinii pe care le insuflă oamenilor, precum şi a 
diverselor moduri și mijloace, opinii, perspective, puncte de vedere şi aşa 
mai departe, cu care tratează lumea şi omenirea. După ce dobândiți o 
înţelegere aprofundată a lucrurilor din cultura tradițională, ceea ce ar trebui 
să faceți nu este doar să evitaţi și să respingeți diferitele zicale şi opinii ale 
culturii tradiţionale. În schimb, ar trebui să înţelegi şi să analizezi cu mai 
multă precizie la ce vătămări, constrângeri şi înrobiri te-au supus zicalele 
despre conduita morală pe care le respecţi şi le susții și ce roluri au jucat în 
afectarea, tulburarea şi îngreunarea gândurilor și opiniilor tale despre 
comportamentul tău, precum şi acceptarea cuvintelor lui Dumnezeu din 
partea ta şi căutarea adevărului şi, prin aceasta, cum te împiedică să accepti 
adevărul, să-l înţelegi, să-l practici şi să te supui lui Dumnezeu întru totul și 
în mod absolut. Aceste lucruri sunt exact cele la care oamenii ar trebui să 
reflecteze şi de care să fie conştienţi. Nu poţi, pur şi simplu, să le eviți sau 
să le respingi; trebuie să poți să le discerni şi să le înţelegi temeinic, astfel 
încât să poţi să-ți eliberezi complet mintea de aceste lucruri amăgitoare şi 
înşelătoare din cultura tradițională. Chiar dacă unele zicale despre conduita 
morală nu sunt adânc înrădăcinate în tine, ci se manifestă din când în când 
în gândirea şi noțiunile tale, tot pot să te tulbure pentru scurtă vreme sau pe 
parcursul unui singur incident. Dacă nu poți să le discerni clar, e posibil să 
mai consideri unele zicale şi opinii ca fiind lucruri destul de pozitive sau 
apropiate de adevăr, iar acesta este un lucru foarte problematic. În sinea ta, 


există anumite zicale despre conduita morală care îţi plac foarte mult. Nu 


numai că eşti de acord cu ele în inima ta, dar simţi și că pot fi exprimate 
public, că oamenii vor fi interesați să le audă și că le vor accepta ca fiind 
lucruri pozitive. Fără îndoială, cel mai dificil îți este să renunţi la aceste 
zicale. Chiar dacă nu le-ai recunoscut ca fiind adevărul, lăuntric, le 
recunoști ca lucruri pozitive în inima ta şi, fără să-ți dai seama, ele prind 
rădăcini în inima ta şi devin viaţa ta. Odată ce ajungi să crezi în Dumnezeu 
şi să accepți adevărul exprimat de El, aceste lucruri vor apărea în mod 
natural pentru a te tulbura şi a te împiedica să accepți adevărul. Toate 
acestea sunt lucruri care-i împiedică pe oameni să urmărească adevărul. 
Dacă nu poţi să le discerni clar, este uşor să le confunzi cu adevărul şi să le 
acorzi acelaşi statut, ceea ce poate avea unele efecte negative asupra 
oamenilor. Poate că n-ai tratat aceste zicale — de exemplu: „Nu-ţi însuși 
banii găsiți pe Jos”, „Găseşte plăcere în a-i ajuta pe ceilalți” și „Fii strict cu 
tine însuți şi tolerant cu ceilalți” — ca fiind adevărul şi nu le consideri 
standardul pentru evaluarea propriei conduite morale şi nu le urmărești ca 
obiective pentru comportamentul tău, dar asta nu înseamnă că nu ai fost 
influenţat şi corupt de cultura tradițională. De asemenea, s-ar putea să fii o 
persoană indiferentă față de detaliile banale, în măsura în care nu-ţi pasă 
dacă îţi însuşeșşti sau nu banii găsiți pe jos sau dacă găseşti sau nu plăcere în 
a-i ajuta pe ceilalţi. Însă trebuie să înţelegi şi să-ţi fie clar un lucru: trăieşti 
în acest tip de mediu social şi sub influența unei educaţii culturale și 
ideologice tradiționale, aşa că vei respecta în mod inevitabil aceste zicale pe 
care le promovează omenirea şi vei adopta cel puţin unele dintre ele drept 
standard pentru evaluarea conduitei morale. La asta ar trebui să reflectezi cu 
atenţie. S-ar putea, de asemenea, să nu adopţi zicale precum: „Nu-ţi însuși 
banii găsiţi pe jos” sau „Găseşte plăcere în a-i ajuta pe ceilalți” ca standard 
al tău pentru evaluarea conduitei morale, dar să crezi în adâncul inimii tale 


că alte zicale, cum ar fi: „Aș încasa un glonț pentru un prieten”, sunt 


deosebit de nobile, iar acestea au devenit dogme care îți influenţează viaţa 
sau cel mai înalt criteriu după care priveşti oamenii și lucrurile şi te 
comporți şi acţionezi. Ce arată asta? Deşi în adâncul inimii tale nu venerezi 
sau nu urmezi în mod intenţionat cultura tradițională, dogmele tale 
comportamentale, felul în care te comporți și obiectivele tale în viață, 
precum şi principiile, ideile de bază şi învățăturile pentru scopurile pe care 
le urmăreşti în viaţă nu sunt deloc lipsite de cultura tradițională. Acestea nu 
au scăpat de valorile bunăvoinței, dreptăţii, decenţei, înţelepciunii şi 
credibilității pe care omenirea le susţine sau de vreun principiu al conduitei 
morale pe care îl promovează omenirea — nu ai scăpat deloc de aceste 
îngrădiri. Ca să fiu clar, atât timp cât eşti un om corupt, un om viu și 
mănânci hrana lumii umane, atunci principiile comportamentale şi 
principiile de viaţă pe care le respecţi nu sunt nimic mai mult decât aceste 
principii şi dogme pentru conduita morală din cultura tradițională. Ar trebui 
să înțelegeţi aceste cuvinte pe care le spun şi aceste probleme pe care le 
expun. Şi, totuși, poate crezi că nu ai aceste probleme, aşa că nu îți pasă de 
ceea ce spun Eu. Realitatea este că toți oamenii au aceste probleme în 
diverse măsuri, indiferent dacă tu îţi dai sau nu seama de asta, şi este un 
lucru la care aceia care cred în Dumnezeu și urmăresc adevărul ar trebui să 


reflecteze cu atenţie şi pe care ar trebui să-l înțeleagă. 


Tocmai am spus că zicala: „Execuţia duce doar la rostogolrea 
capetelor; fii indulgent oriunde este posibil” este o cerinţă impusă conduitei 
morale a omenirii. De asemenea, am disecat unele dintre problemele 
privind această zicală şi câteva dintre efectele pe care le-a avut asupra 
omenirii. Aceasta le-a prezentat oamenilor unele idei şi opinii nesănătoase 
şi a avut unele efecte negative asupra lucrurilor pe care le urmăresc ei şi a 
supravieţuirii lor, de care ar trebui să fie conştienţi. Așadar, cum ar trebui 


credincioșii să înţeleagă problemele legate de mărinimia şi vederile largi ale 


umanităţii? Cum le putem înțelege de la Dumnezeu, într-un mod corect şi 
pozitiv? Nu ar trebui să fie înţeles şi acest lucru? (Ba da.) De fapt, nu este 
greu să înţelegeți aceste lucruri. Nu trebuie să ghiciţi, nici să căutați 
informaţii. Învăţând, pur şi simplu, din lucrurile pe care le-a spus 
Dumnezeu, din lucrarea pe care El a făcut-o printre oameni şi din firea Sa, 
aşa cum se arată ea în diferitele moduri în care tratează El toate tipurile de 
oameni, putem şti exact care este părerea Lui despre aceste zicale şi opinii 
ale culturii tradiționale şi care sunt intențiile Sale precise. Analizând 
intenţiile și opiniile lui Dumnezeu, oamenii ar trebui să aibă o cale pe care 
să urmărească adevărul. Zicala: „Execuţia duce doar la rostogolrea 
capetelor” pe care o respectă oamenii înseamnă că, atunci când capul unei 
persoane este tăiat şi cade la pământ, acesta este finalul problemei și nu ar 
mai trebui să se ocupe de ea. Nu este acesta un fel de punct de vedere? Nu 
este un punct de vedere comun printre oameni? Înseamnă că, odată ce o 
persoană ajunge la sfârşitul vieţii fizice, acea viaţă se termină definitiv. 
Toate lucrurile rele pe care acea persoană le-a făcut în viaţa sa şi toată 
dragostea, ura, pasiunea şi vrăjmăşia pe care le-a experimentat sunt 
declarate ca luând sfârşit chiar atunci, iar acea viaţă este considerată ca fiind 
încheiată. Oamenii cred asta, dar analizând cuvintele lui Dumnezeu şi toate 
semnele diferite ale acţiunilor Sale, este acesta principiul acţiunilor lui 
Dumnezeu? (Nu.) Aşadar, care este principiul acțiunilor lui Dumnezeu? Pe 
ce bază face Dumnezeu astfel de lucruri? Unii oameni spun că Dumnezeu 
face astfel de lucruri pe baza decretelor Sale administrative, ceea ce este 
corect, dar nu este imaginea completă. Pe de o parte, este conform 
decretelor Sale administrative, dar, pe de altă parte, El tratează oamenii de 
toate felurile pe baza firii și a esenței Sale — aceasta este imaginea completă. 
În ochii lui Dumnezeu, dacă o persoană este ucisă și capul îi cade la 


pământ, se termină viaţa acestei persoane? (Nu.) Așadar, în ce mod pune 


Dumnezeu capăt vieții unei persoane? Acesta e modul în care tratează El o 
persoană? (Nu.) Modul lui Dumnezeu de a trata orice persoană nu este doar 
să o omoare, tăindu-i capul şi terminând cu ea. Există un început şi un 
sfârşit, o coerență şi o constanţă în ceea ce priveşte modul în care tratează 
Dumnezeu omenirea. Din momentul în care un suflet se reîncarnează ca 
ființă umană, până în clipa în care sufletul revine pe tărâmul spiritual după 
sfârşitul vieţii fizice a persoanei, indiferent de cursul pe care îl urmează, fie 
pe tărâmul spiritual, fie în lumea materială, trebuie să fie supus tratăru lui 
Dumnezeu. În cele din urmă, dacă este răsplătit sau pedepsit depinde de 
decretele administrative ale lui Dumnezeu şi există reguli cerești. Asta 
înseamnă că modul în care Dumnezeu tratează o persoană depinde de 
destinul întregii vieți pe care El l-a rânduit pentru fiecare persoană. După ce 
destinul unei persoane se termină, ea este supusă tratării bazate pe legea 
rânduită de Dumnezeu şi pe regulile cerești de pedepsire a răului şi 
răsplătire a binelui. Dacă această persoană a făcut un rău substanțial în 
lume, atunci trebuie să fie supusă unei pedepse substanţiale; dacă nu a făcut 
mult rău şi chiar a făcut unele fapte bune, atunci ar trebui răsplătită. Dacă 
poate continua să se reîncarneze şi dacă renaşte ca om sau ca animal 
depinde de cum se comportă în această viață. De ce am părtăşie despre 
aceste lucruri? Pentru că zicalei: „Execuţia duce doar la rostogolrea 
capetelor” este anexată o altă frază, „fii indulgent oriunde este posibil”. 
Dumnezeu nu are astfel de moduri de a vorbi sau de a acționa care să 
constituie o încercare neprincipială de a calma lucrurile. Acţiunile lui 
Dumnezeu sunt dezvăluite în felul în care El tratează, de la început până la 
sfârşit, orice fiinţă creată, ceea ce le permite oamenilor să vadă clar că 
Dumnezeu este Cel care deţine suveranitatea asupra destinului oamenilor, 
orchestrându-l şi rânduindu-l și apoi pedepsind răul şi răsplătind binele 


conform comportamentului unei persoane, aplicând pedeapsa acolo unde se 


impune. Conform celor stipulate de Dumnezeu, o persoană ar trebui să fie 
pedepsită oricât de mulți ani şi pentru oricâte reîncarnări, în funcție de câte 
rele a săvârşit, iar tărâmul spiritual pune în aplicare acest lucru conform 
regulilor stabilite, fără nici cea mai mică abatere. Nimeni nu poate schimba 
acest lucru, iar cine o face încalcă regulile cerești rânduite de Dumnezeu și 
va fi pedepsit fără excepţie. În ochii lui Dumnezeu, aceste reguli cerești nu 
pot fi încălcate. Ce înseamnă acest lucru? Înseamnă că orice persoană, 
indiferent ce rău a făcut sau ce reguli şi reglementări cerești a încălcat, va fi 
tratată, în cele din urmă, fără compromisuri. Spre deosebire de legile lumii 
— unde există sentințe cu suspendare, sau cineva poate mijloci, sau 
judecătorul își poate urma înclinațiile şi-şi poate manifesta bunătatea, fiind 
indulgent oriunde este posibil, astfel încât persoana să nu fie condamnată 
pentru crimă şi să nu fie pedepsită ca atare — pe tărâmul spiritual, nu aşa 
funcţionează lucrurile. Dumnezeu va trata viețile trecute şi prezente ale 
fiecărei fiinţe create în strictă conformitate cu legile pe care El le-a stabilit, 
şi anume cu regulile Cerului. Nu contează cât de grave sau de neînsemnate 
sunt fărădelegile unei persoane sau cât de mari sau insignifiante sunt faptele 
sale bune, nici de câtă vreme a comis fărădelegi sau a făcut fapte bune sau 
cât de mult a trecut de când le-a săvârşit. Nimic din toate acestea nu 
schimbă felul în care Domnul creației îi tratează pe oamenii pe care i-a 
creat. Adică, regulile cerești făcute de Dumnezeu nu se vor schimba 
niciodată. Acesta este principiul din spatele acţiunilor lui Dumnezeu și 
modul în care El face lucrurile. De când au apărut ființele umane și 
Dumnezeu a început să lucreze printre ele, decretele administrative stabilite 
de El, adică regulile Cerului, nu s-au schimbat. Prin urmare, Dumnezeu va 
avea în cele din urmă modalități de a trata fărădelegile omenirii, faptele 
bune și tot felul de fapte rele. Toate ființele create trebuie să plătească preţul 


cuvenit pentru acțiunile şi comportamentul lor. Totuşi, fiecare ființă creată 


este pedepsită de Dumnezeu din cauza răzvrătiru sale împotriva Lui, a 
faptelor rele pe care le-a făcut şi a fărădelegilor pe care le-a lăsat în urmă, 
mai degrabă decât din cauză că Dumnezeu a devenit plin de ură faţă de 
oameni. Dumnezeu nu este un membru al rasei umane. Dumnezeu este 
Dumnezeu, Domnul creaţiei. Toate ființele create sunt pedepsite nu pentru 
că Domnul creației îi urăşte pe oameni, ci pentru că au încălcat regulile, 
regulamentele, legile şi poruncile cerești stabilite de Dumnezeu, iar acest 
fapt nu poate fi schimbat de nimeni. Din acest punct de vedere, în ochii lui 
Dumnezeu nu există niciodată aşa ceva precum „a fi indulgent oriunde este 
posibil”. S-ar putea să nu înţelegeţi pe deplin ceea ce spun, dar, în orice caz, 
scopul final este să vă informez că Dumnezeu nu are ură, ci doar regulile 
Cerului, decretele administrative, legile, firea, mânia şi măreţia Sa, care nu 
tolerează nicio ofensă. Prin urmare, în ochii lui Dumnezeu nu există aşa 
ceva precum „a fi indulgent oriunde este posibil”. Nu ar trebui să-L evaluaţi 
pe Dumnezeu după cerința de a fi indulgent oriunde este posibil şi nici să-L 
examinati atent conform acestei cerinţe. Ce înseamnă „să-L examinați atent 
pe Dumnezeu”? Înseamnă că uneori, când Dumnezeu le arată oamenilor 
milă și toleranță, unii vor spune: „Uite, Dumnezeu este bun, Dumnezeu îi 
iubește pe oameni, este indulgent oriunde este posibil; este cu adevărat 
tolerant cu fiinţele umane, are cea mai largă minte, este mult mai largă decât 
mintea fiinţelor umane şi chiar decât cea a prim-miniştrilor!” Este corect să 
spui asta? (Nu.) Dacă Îl lauzi pe Dumnezeu în acest fel, se cuvine să spui 
aşa ceva? (Nu, nu se cuvine.) Acest mod de a vorbi este greșit şi nu poate fi 
aplicat lui Dumnezeu. Oamenii se străduiesc să fie indulgenți oriunde e 
posibil pentru a-și arăta generozitatea şi îngăduinţa şi pentru a arăta că sunt 
persoane tolerante şi mărinimoase, cu o virtute nobilă. Cât despre 
Dumnezeu, în esenţa Lui se regăsesc mila şi toleranța. Mila și toleranța sunt 


esenţa lui Dumnezeu. Insă esența Lui nu este aceeaşi cu mărinimia și 


toleranța de care dau dovadă fiinţele umane care sunt indulgente oriunde 
este posibil. Aceste două lucruri sunt diferite. Fiind indulgenti oriunde este 
posibil, scopul oamenilor este de a-i determina pe ceilalți să spună lucruri 
frumoase despre ei, că dau dovadă de generozitate și au har şi că sunt 
persoane bune. În plus, fac asta şi din cauza presiunilor sociale, pentru 
supraviețuire. Oamenii dau dovadă de puţină generozitate şi de oarecare 
vederi largi faţă de ceilalți doar ca să atingă un scop, nu pentru a adera la 
criteriile conştiinţei sau pentru a le respecta, ci pentru a-i determina pe 
semenii lor să îi admire şi să li se închine sau pentru că asta face parte din 
vreun motiv ascuns sau din vreo înşelăciune. În acţiunile lor nu există 
puritate. Aşadar, face Dumnezeu lucruri precum să fie indulgent oriunde 
este posibil? Dumnezeu nu face asemenea lucruri. Unii oameni spun: „Oare 
Dumnezeu nu dă dovadă de indulgență faţă de oameni? Aşadar, când face 
asta, nu este El indulgent oriunde este posibil?” Nu, există o diferenţă aici 
pe care oamenii ar trebui să o înţeleagă. Ce ar trebui să înțeleagă ei? Ar 
trebui să înțeleagă că, atunci când oamenii aplică zicala „fii indulgent 
oriunde este posibil”, o fac fără principii. O fac întrucât cedează presiunilor 
sociale şi opiniei publice şi pentru a pretinde că sunt oameni buni. Cu aceste 
scopuri impure și purtând o mască a ipocriziei pentru a se etala ca oameni 
buni, ei fac asta fără tragere de inimă. Sau poate că sunt constrânşi de 
circumstanţe şi vor să se răzbune, dar nu pot, iar în această situație în care 
nu au altă opțiune, respectă cu reticenţă această dogmă. E ceva ce nu 
provine din manifestarea esenței lor lăuntrice. Oamenii care pot face asta nu 
sunt cu adevărat buni sau persoane care iubesc realmente lucrurile pozitive. 
Aşadar, care este diferenţa dintre Dumnezeu care este tolerant şi milostiv cu 
oamenii şi oamenii care pun în practică zicala „fii indulgent oriunde este 
posibil”? Spuneţi-Mi care sunt diferențele. (Faptele lui Dumnezeu sunt 


principiale. De exemplu, oamenii din Ninive au avut parte de toleranța lui 


Dumnezeu după ce s-au căit cu adevărat. Din asta, putem vedea că acțiunile 
lui Dumnezeu sunt principiale şi, de asemenea, că în esența Sa există milă și 
toleranţă faţă de oameni.) Bine spus! Aici există două diferenţe principale. 
Faptul pe care tocmai l-aţi menţionat acum este crucial, şi anume că există 
principii pentru tot ceea ce face Dumnezeu. Există o limită clară şi o sferă 
de aplicare pentru tot ceea ce face Dumnezeu, iar această limită și sferă sunt 
lucruri pe care oamenii le pot înțelege. Realitatea este că există anumite 
principii în tot ceea ce face Dumnezeu. De exemplu, Dumnezeu a dat 
dovadă de indulgență față de fărădelegile oamenilor din Ninive. Când 
ninivitenii au renunţat la răul făcut şi s-au căit cu adevărat, Dumnezeu i-a 
iertat şi a promis că nu va mai distruge orașul. Acesta a fost principiul din 
spatele acțiunilor lui Dumnezeu. Cum poate fi înţeles, aici, acest principiu? 
A fost limita de jos. Potrivit înţelegerii oamenilor şi modului lor de a vorbi, 
se poate spune că aceasta a fost limita de jos a lui Dumnezeu. Atât timp cât 
oamenii din Ninive au renunțat la răul din mâinile lor, au încetat să trăiască 
în păcat şi să se lepede de Dumnezeu cum au făcut-o cândva şi au fost 
capabili să se căiască sincer în fața lui Dumnezeu, această căință adevărată 
a fost limita de jos pe care le-a dat-o Dumnezeu. Dacă puteau ajunge la 
adevărata căinţă, Dumnezeu avea să fie indulgent cu ei. Dacă, dimpotrivă, 
nu ar fi reușit să ajungă la adevărata căință, S-ar fi răzgândit Dumnezeu? S- 
ar fi schimbat decizia anterioară şi planul lui Dumnezeu de a distruge acest 
oraş? (Nu.) Dumnezeu le-a dat două opţiuni: prima era să continue cu 
obiceiurile lor rele și să se confrunte cu distrugerea, caz în care întreg orașul 
avea să fie distrus; a doua era să renunțe la răul făcut, să se căiască sincer 
înaintea Lui în pânză de sac și cu cenușă în cap şi să-şi mărturisească 
păcatele din adâncul inimii lor, caz în care El avea să fie indulgent cu ei şi, 
indiferent de răul comis înainte sau de cât de grave erau faptele lor rele, El 


avea să Se hotărască să nu distrugă oraşul datorită căinţei lor. Dumnezeu le- 


a dat două opțiuni şi, în loc să o aleagă pe prima, au ales-o pe a doua — să se 
căiască sincer înaintea lui Dumnezeu în pânză de sac și cu cenușă în cap. 
Care a fost rezultatul final? Au reuşit să-L determine pe Dumnezeu să Se 
răzgândească, adică să-ȘI reconsidere, să-i schimbe planurile, să le arate 
indulgență şi să Se abțină de la a le distruge orașul. Nu acesta este principiul 
după care lucrează Dumnezeu? (Ba da.) Acesta este principiul după care 
lucrează Dumnezeu. În plus, există un alt punct crucial, şi anume că există 
iubire şi milă în esenţa lui Dumnezeu, dar, desigur, şi intoleranţă faţă de 
ofensele omului şi mânie. În cazul distrugerii orașului Ninive, ambele 
aspecte ale esenței lui Dumnezeu au fost dezvăluite. Când Dumnezeu a 
văzut faptele rele ale acestor oameni, esenţa mâniei lui Dumnezeu s-a 
manifestat şi a fost dezvăluită. Există un principiu pentru mânia lui 
Dumnezeu? (Da.) Simplu spus, acest principiu este acela că mânia lui 
Dumnezeu are o bază. Nu înseamnă a se enerva sau a se înfuria la 
întâmplare, cu atât mai puţin este un fel de sentiment. Mai degrabă, este o 
fire care apare şi se dezvăluie în mod natural într-un anumit context. Mânia 
şi măreţia lui Dumnezeu nu tolerează nicio ofensă. În limbajul omenesc, 
asta înseamnă că Dumnezeu S-a supărat şi S-a înfuriat când a văzut faptele 
rele ale ninivitenilor. Mai exact, Dumnezeu era supărat pentru că are o 
latură care nu tolerează ofensele oamenilor; aşadar, văzând faptele rele ale 
oamenilor şi apariţia şi existența lucrurilor negative, Dumnezeu Îşi 
dezvăluie în mod natural mânia. Prin urmare, dacă mânia lui Dumnezeu ar 
fi dezvăluită, ar distruge El imediat oraşul? (Nu.) Aşa puteţi vedea că există 
principii pentru ceea ce face Dumnezeu. Nu este adevărat că, odată ce 
Dumnezeu Se va supăra, va spune: „Am autoritate, te voi distruge! 
Indiferent de situaţia ta, nu îţi voi da nicio şansă!” Nu e aşa. Ce lucruri a 
făcut Dumnezeu? Dumnezeu a făcut mai multe lucruri. Cum ar trebui să le 


interpreteze oamenii? Toate lucrurile săvârşite de Dumnezeu se bazează pe 


firea Sa. Nu s-au născut doar pe baza mâniei Sale. Adică, mânia lui 
Dumnezeu nu este impetuozitate. Nu este ca impetuozitatea oamenilor, care 
spun impulsiv: „Am puterea, te voi omorî, îţi voi veni de hac” sau cum zice 
marele balaur roşu: „Dacă te prind, te voi distruge şi te voi omori în bătaie, 
fără consecinţe.” Acesta este felul în care fac lucrurile Satana şi diavoli. 
Impetuozitatea vine de la Satana şi de la diavoli. În mânia lui Dumnezeu nu 
există impetuozitate. În ce fel se manifestă lipsa Lui de impetuozitate? Când 
Dumnezeu a văzut cât de corupți erau ninivitenii, S-a mâniat și S-a înfuriat, 
dar, după ce S-a mâniat, nu i-a distrus fără să spună un cuvânt, din cauza 
existenţei esenței mâniei Sale. În schimb, l-a trimis pe Iona să-i informeze 
pe oamenii din Ninive ce avea să facă în continuare, spunându-le ce avea de 
gând să facă şi de ce, pentru ca ei să înțeleagă limpede şi să le ofere o rază 
de speranță. Acest fapt spune omenirii că mânia lui Dumnezeu este 
dezvăluită din cauza apariției lucrurilor negative şi rele, dar că mânia Sa 
este diferită de impetuozitatea şi sentimentele umane. Unii oameni spun: 
„Mânia lui Dumnezeu este diferită de impetuozitatea şi sentimentele 
umane. Este mânia lui Dumnezeu controlabilă?” Nu, „controlabilă” nu este 
cuvântul potrivit pentru a fi folosit aici, nu se cuvine să spui asta. Pentru a fi 
precis, mânia lui Dumnezeu e principială. În mânia Sa, Dumnezeu a făcut 
mai multe lucruri care demonstrează și mai mult că în acțiunile Sale există 
adevăruri şi principii şi, în același timp, informează omenirea că, pe lângă 
mânie, Dumnezeu are şi milă și iubire. Când mila şi iubirea lui Dumnezeu 
sunt investite în omenire, ce beneficii primeşte omenirea? Adică, dacă 
oamenii își mărturisesc păcatele şi se călesc aşa cum au învăţat de la 
Dumnezeu, ei pot câştiga de la El o şansă la viaţă şi speranţa şi posibilitatea 
de a supravieţui. Asta înseamnă că oamenii pot trăi în continuare cu 
permisiunea lui Dumnezeu, cu condiția ca ei să se fi mărturisit și să se fi 


căit cu adevărat, şi atunci vor putea primi făgăduinţa lui Dumnezeu. Nu 


există principii în toată această serie de afirmaţii? Vezi, în spatele a tot şi a 
oricărui fel de lucrare săvârşită de Dumnezeu, folosind limbajul uman, un 
raționament și meticulozitate sau folosind cuvintele lui Dumnezeu, există 
adevăruri şi principii. Este diferit de modul omenirii de a face lucrurile şi cu 
atât mai puţin este denaturat de impetuozitatea ei. Unii oameni spun: „Firea 
lui Dumnezeu este calmă şi nu e impulsivă!” Aşa stau lucrurile? Nu, nu se 
poate spune că firea lui Dumnezeu este calmă, liniștită și că nu e impulsivă 
— acesta este modul în care o evaluează şi o descrie omenirea. Există 
adevăruri şi principii pentru ceea ce face Dumnezeu. Indiferent ce face El, 
există o bază pentru acel lucru, iar această bază este adevărul şi e firea lui 


Dumnezeu. 


In relația cu oamenii din Ninive, Dumnezeu a făcut mai multe lucruri. 
Mai întâi, El l-a trimis pe Iona să le spună ninivitenilor: „Incă patruzeci de 


p? 


zile şi Ninive va fi distrusă!” (Iona 3:4). Înseamnă aceste patruzeci de zile 
mult timp? Înseamnă exact o lună şi zece zile, ceea ce este un timp destul 
de lung, suficient ca oamenii să gândească şi să reflecteze o vreme şi să 
ajungă la adevărata căință. Dacă ar fi fost patru ore sau patru zile, nu ar fi 
fost timp suficient pentru a se căi, însă Dumnezeu le-a oferit patruzeci de 
zile, o perioadă foarte lungă şi mai mult decât suficientă. Cât de mare poate 
fi un oraş? Iona a circulat prin oraş de la un capăt la altul şi a informat pe 
toată lumea în doar câteva zile, astfel încât fiecare cetățean și fiecare 
gospodărie a primit mesajul. Acele patruzeci de zile au fost mai mult decât 
suficiente pentru a pregăti pânza de sac sau cenușa şi pentru a face orice 
alte pregătiri necesare. Ce vezi din aceste lucruri? Dumnezeu le-a acordat 
oamenilor din Ninive suficient timp pentru a fi anunţaţi că El urma să le 
distrugă oraşul şi pentru a-i lăsa să se pregătească, să reflecteze și să se 
examineze. În limbajul uman, Dumnezeu a făcut tot ce putea și se cuvenea 


să facă. Acea perioadă de patruzeci de zile a fost de ajuns, în măsura în care 


a oferit tuturor — de la rege și până la oamenii obișnuiți — suficient timp 
pentru a reflecta şi a se pregăti. Pe de o parte, din asta se poate observa că 
ceea ce face Dumnezeu pentru oameni este să dea dovadă de toleranță, iar 
pe de altă parte, se poate vedea că lui Dumnezeu Îi pasă de oameni în inima 
Sa şi are dragoste adevărată pentru ei. Mila şi iubirea lui Dumnezeu există 
într-adevăr, fără nicio prefăcătorie, iar inima Lui este credincioasă, fără 
nicio prefăcătorie. Pentru a le da oamenilor ocazia să se căiască, El le-a 
acordat patruzeci de zile. Acele patruzeci de zile înglobau toleranța şi 
iubirea lui Dumnezeu. Acele patruzeci de zile au fost suficient de lungi 
pentru a dovedi şi a le permite pe deplin oamenilor să vadă că Dumnezeu 
are grijă şi iubire autentică pentru ei şi că mila şi dragostea Sa există într- 
adevăr, fără nicio prefăcătorie. Unii vor zice: „Nu ai spus înainte că 
Dumnezeu nu iubeşte oamenii, că îi urăşte? Nu contrazice asta ce tocmai ai 
spus?” Este o contradicție? (Nu, nu este.) Lui Dumnezeu Îi pasă de oameni 
în inima Sa, El are esenţa iubirii. Este acest lucru diferit de a spune că 
Dumnezeu îi iubește pe oameni? (Da.) Cum este diferit? Dumnezeu chiar 
iubeşte oamenii sau îi urăște? (Îi iubeşte.) Atunci, de ce Dumnezeu încă îi 
blestemă, mustră şi judecă pe oameni? Dacă un lucru atât de important nu 
vă este clar, sigur l-aţi înţeles greşit. Este aceasta o contradicţie între tine şi 
Dumnezeu? Dacă acesta e un lucru care nu-ți e clar, nu este probabil să 
apară o prăpastie între tine şi Dumnezeu? Spune-Mi, dacă Dumnezeu îi 
iubește pe oameni, îi și urăște? Are iubirea lui Dumnezeu pentru oameni 
vreo influenţă asupra urii Sale față de ei? Are ura lui Dumnezeu față de 
oameni vreo influență asupra iubirii Lui pentru ei? (Nu, nu are.) Așadar, de 
ce iubește Dumnezeu oamenii? Dumnezeu S-a întrupat pentru a-i mântui pe 
oameni — nu este aceasta iubirea Sa cea mai mare? Ce jalnic este dacă nu 
ştiţi asta! Dacă nici măcar nu ştiţi de ce Dumnezeu iubeşte oamenii, atunci 


este ridicol. Spune-Mi, de unde vine iubirea unei mame pentru copilul ei? 


(Din instinct.) Aşa este. Iubirea maternă vine din instinct. Aşadar, se 
bazează această iubire pe bunătatea sau răutatea copilului? (Nu, nu se 
bazează.) De exemplu, chiar dacă odrasla este foarte obraznică și uneori îşi 
scoate mama din minţi, ea tot o iubeşte până la urmă. De ce? Acest fel în 
care îşi tratează copilul vine din instinctul pe care-l are în rolul ei de mamă. 
Datorită acestei iubiri materne instinctive pe care o are, iubirea ei pentru 
copil nu se bazează pe bunătatea sau răutatea lui. Unii oameni spun: „Din 
moment ce o mamă îşi iubeşte instinctiv copilul, de ce îl mai loveşte? De ce 
îl mai urăște? De ce se mai enervează uneori şi îl ceartă? Şi de ce uneori se 
enervează atât de mult, încât nu vrea să mai aibă deloc de-a face cu el? Nu 
ai spus că o mamă are iubire şi că îşi iubește copilul? Așadar, cum ar putea 
să fie atât de lipsită de inimă?” Este aceasta o contradicție? Nu, nu este. 
Modul în care o mamă își tratează copilul depinde de atitudinea copilului 
față de mamă şi de comportamentul acestuia, dar indiferent cum îşi tratează 
copilul, chiar dacă îl loveşte şi îl urăște, acest lucru nu are nicio legătură cu 
existenţa iubirii ei materne. La fel, din ce vine iubirea lui Dumnezeu pentru 
oameni? (Dumnezeu are esenţa iubirii.) Așa este. În sfârșit, aţi spus-o clar. 
Cheia aici este că Dumnezeu are esența iubirii. Motivul pentru care 
Dumnezeu îi iubeşte pe oameni și Îi pasă de ei este că, pe de o parte, El are 
esenţa iubirii. În această iubire există milă, bunătate, toleranţă şi răbdare. 
Desigur, există şi manifestări ale neliniști, iar uneori ale îngrijorări şi 
tristetii, etc. Toate acestea sunt determinate de esenţa lui Dumnezeu. Asta 
înseamnă să priveşti lucrurile dintr-un punct de vedere subiectiv. Din punct 
de vedere obiectiv, ființele umane sunt create de Dumnezeu, așa cum un 
copil se naşte din mama sa, iar mamei îi pasă în mod natural de el şi între ei 
există legături de sânge indestructibile. Deşi oamenii şi Dumnezeu nu au 
aceste legături de sânge, aşa cum spun oamenii, fiinţele umane sunt totuși 


create de Dumnezeu, iar Lui li pasă de ele și simte afecțiune pentru acestea. 


Dumnezeu vrea ca ființele umane să fie bune şi să meargă pe calea cea 
dreaptă, dar văzându-le corupte de Satana, mergând pe calea răului și 
suferind, El Se întristează şi Se neliniștește. Acest lucru este normal, nu-i 
aşa? Dumnezeu are aceste reacţii, sentimente şi manifestări, şi toate apar 
datorită esenței lui Dumnezeu şi sunt inseparabile de relația formată prin 
crearea omului de către El. Toate acestea sunt realități obiective. Unii 
oameni spun: „Din moment ce esenţa lui Dumnezeu are iubire, de ce îi mai 
urăște El pe oameni? Lui Dumnezeu nu-l pasă de ei? Cum de îi mai 
urăște?” Aici există o altă realitate obiectivă, şi anume că firea oamenilor, 
esenţa lor şi alte aspecte sunt incompatibile cu Dumnezeu şi adevărul, astfel 
încât ceea ce manifestă şi dezvăluie ei înaintea lui Dumnezeu ÎL dezgustă şi 
e detestabil pentru El. Odată cu trecerea timpului, firile corupte ale 
oamenilor devin din ce în ce mai grave, păcatele lor se tot agravează, iar ei 
sunt, de asemenea, extrem de intransigenţi, ferm nepocăiţi și nu acceptă nici 
cel mai mic grăunte de adevăr. Sunt cu totul potrivnici lui Dumnezeu şi, 
prin urmare, ura Lui este stârnită. Aşadar, de unde vine ura lui Dumnezeu? 
De ce apare? Apare pentru că firea lui Dumnezeu este dreaptă şi sfântă, iar 
dezgustul Său este stârnit de esenţa Sa. Dumnezeu nu suferă răul, detestă 
lucrurile negative şi urăște forţele şi lucrurile rele. Prin urmare, Dumnezeu 
detestă această rasă umană coruptă. Aşadar, dragostea şi ura pe care 
Dumnezeu le dezvăluie pentru fiinţele create sunt normale și determinate de 
esenţa Sa. Nu există absolut nicio contradicție. Unii întreabă: „Deci, de fapt, 
Dumnezeu îi iubeşte sau îi urăște pe oameni?” Cum ai răspunde la 
întrebarea asta? (Depinde de atitudinea oamenilor faţă de Dumnezeu sau 
dacă s-au căit cu adevărat.) Acest lucru este practic adevărat, dar nu chiar 
exact. De ce nu este exact? Credeţi că Dumnezeu trebuie să-i iubească 
neapărat pe oameni? (Nu.) Cuvintele lui Dumnezeu către omenire şi toată 


lucrarea pe care o săvârşeşte în oameni sunt manifestările naturale ale firii 


şi esenței Sale. Dumnezeu are principiile Sale, El nu trebuie neapărat să-i 
iubească pe oameni, dar nici să-i urască. Ceea ce le cere oamenilor este să 
urmărească adevărul, să-l urmeze calea şi să se comporte şi să acționeze 
conform cuvintelor Sale. Dumnezeu nu trebuie neapărat să-i iubească pe 
oameni, dar nici să-i urască. Acesta este un fapt, iar oamenii trebuie să-l 
înţeleagă. Aţi spus chiar acum că Dumnezeu iubeşte sau urăște oamenii în 
funcţie de comportamentul lor. De ce este inexact să spuneţi asta? 
Dumnezeu nu trebuie neapărat să te iubească şi nici nu trebuie să te urască 
în mod absolut. Dumnezeu poate chiar să te ignore. Fie că urmăreşti 
adevărul şi te porți şi acţionezi conform cuvintelor lui Dumnezeu, fie că nu 
accepţi adevărul şi chiar te răzvrăteşti împotriva lui Dumnezeu şi I te 
împotriveşti, în cele din urmă, El va răsplăti fiecare persoană în funcție de 
faptele sale. Cei care fac bine vor fi răsplătiți, în timp ce aceia care fac rău 
vor fi pedepsiţi. Asta se numeşte tratarea chestiunilor în mod corect şi 
echitabil. Adică, în calitate de ființă creată, nu ai niciun motiv să-l ceri lui 
Dumnezeu cum să te trateze. Când ÎI tratezi pe Dumnezeu şi adevărul cu 
dor şi urmărești adevărul, te gândești că El sigur te iubește, dar dacă 
Dumnezeu te ignoră şi nu te iubește, simți că El nu este Dumnezeu. Sau, 
atunci când te răzvrăteşti împotriva lui Dumnezeu, eşti sigur că te urăşte și 
te pedepseşte, dar dacă te ignoră, simţi că El nu este Dumnezeu. Este corect 
să gândeşti aşa? (Nu, nu este corect.) Relaţiile dintre oameni, cum ar fi 
relația dintre părinți şi copiii lor, pot fi evaluate în acest fel — adică 
dragostea sau ura părinților față de copii lor se bazează uneori pe 
comportamentul copiilor — dar relația dintre ființele umane și Dumnezeu nu 
poate fi evaluată astfel. Relaţia dintre fiinţele umane şi Dumnezeu este 
aceea dintre fiinţa creată şi Creator, şi nu există nicio legătură de sânge. 
Este doar o relaţie între ființă creată şi Creator. Prin urmare, fiinţele umane 


nu-l pot cere lui Dumnezeu să le iubească sau să-Și declare poziția față de 


ele. Acestea nu sunt cerinţe rezonabile. Acest tip de opinie este greşit și 
incorect; oamenii nu pot să aibă astfel de cerinţe. Așadar, analizând acum 
lucrurile, oare înțeleg oamenii, de fapt, iubirea lui Dumnezeu într-un mod 
exact? Înțelegerea lor anterioară era inexactă, nu-i aşa? (Da, aşa este.) 
Iubirea sau ura lui Dumnezeu faţă de oameni e principială. Dacă purtarea 
sau ceea ce urmăresc oamenii este în acord cu adevărul şi pe placul lui 
Dumnezeu, atunci El aprobă acest lucru. Totuşi, oamenii au esențe corupte, 
pot dezvălui firi corupte şi pot urmări idealuri și dorinţe pe care le consideră 
corecte sau care le plac. Asta este ceva ce Dumnezeu urăște şi nu aprobă, 
dar, contrar gândirii oamenilor — și anume că Dumnezeu îi va răsplăti ori de 
câte ori îi aprobă sau îi va disciplina şi pedepsi ori de câte ori nu-i aprobă — 
nu așa stau lucrurile. Acţiunile lui Dumnezeu sunt principiale. Asta 
vorbeşte despre esenţa lui Dumnezeu și oamenii trebuie să o înţeleagă în 


acest mod. 


Am adresat acum o întrebare şi am avut părtăşie despre principiile 
acțiunilor lui Dumnezeu și esența Sa. Care a fost întrebarea pe care tocmai 
am pus-o? (Dumnezeu tocmai a întrebat despre diferenţa dintre toleranța și 
mila Sa faţă de oameni şi practica umană de a fi indulgent oriunde este 
posibil. După aceea, ai avut părtăşie despre faptul că Dumnezeu nu 
acționează în conformitate cu această filosofie pentru interacțiuni lumești. 
În principal, Dumnezeu tratează fărădelegile oamenilor pe baza a două 
aspecte: pe de o parte, există principii pentru ceea ce face Dumnezeu, iar pe 
de altă parte, în esența Sa există atât milă, cât şi mânie.) Acesta este, într- 
adevăr, modul corect de a înțelege chestiunea. Principiile lui Dumnezeu 
pentru a face lucrurile în acest fel se bazează pe esenţa şi firea Sa şi nu au 
nicio legătură cu faptul de a fi indulgent oriunde este posibil, aceasta fiind o 
filosofie pentru interacțiuni lumești pe care o respectă omenirea. Acţiunile 


oamenilor se bazează pe filosofii satanice şi sunt guvernate de firi satanice. 


Acţiunile lui Dumnezeu reprezintă manifestarea firii şi esenței Sale. În 
esenţa lui Dumnezeu, există iubire, milă şi, desigur, ură. Aşadar, înțelegeți 
acum care este atitudinea lui Dumnezeu față de faptele rele ale oamenilor şi 
diversele lor forme de răzvrătire şi trădare? Care este baza atitudinii lui 
Dumnezeu? Este produsă de esenţa Sa? (Da.) În esenţa lui Dumnezeu există 
milă, iubire şi mânie. Esenţa lui Dumnezeu este dreptatea şi din această 
esenţă provin principiile acțiunilor Sale. Aşadar, care sunt, exact, principiile 
acţiunilor lui Dumnezeu? Dăruieşte milă din belşug și Își varsă profund 
mânia. Acest lucru nu are absolut nicio legătură cu a fi indulgent oriunde 
este posibil, lucru care se practică în rândul fiinţelor umane şi pare a fi o 
dogmă foarte nobilă, dar, în ochii lui Dumnezeu nu merită menţionată. În 
calitate de credincios, pe de o parte, nu poți judeca esenţa lui Dumnezeu, 
faptele şi principiile acţiunilor Sale pe baza acestei dogme. În plus, din 
propria perspectivă, oamenii nu ar trebui să respecte această filosofie pentru 
interacțiuni lumești; ar trebui să aibă un principiu pentru modul în care fac 
alegeri atunci când li se întâmplă ceva şi cum să facă faţă situației. Care este 
acest principiu? Oamenii nu au esenţa lui Dumnezeu și, desigur, nu pot face 
totul cu principii clare, aşa cum o face Dumnezeu, sau nu pot să aibă o 
poziţie înaltă, să ofere oportunități şi să fie indulgenţi cu toți. Oamenii nu 
pot face asta. Așadar, ce ar trebui să faci atunci când întâlneşti lucruri care 
te tulbură, te rănesc sau îţi insultă demnitatea, caracterul sau chiar îţi rănesc 
inima şi sufletul? Dacă respecţi zicala despre conduita morală, „fiu 
indulgent oriunde este posibil”, atunci încerci să facilitezi lucrurile fără să 
tii cont de principii şi să le faci oamenilor pe plac şi simți că nu este uşor să 
te descurci în această lume, că nu poți să-ţi faci duşmani şi trebuie să încerci 
să jigneşti oamenii mai puţin sau deloc şi să fii indulgent oriunde este 
posibil, să stai deoparte cu fiecare ocazie, să alegi calea de mijloc, să nu te 


pui în nicio situaţie periculoasă şi să înveţi să te protejezi. Nu este aceasta o 


filosofie pentru interacțiuni lumești? (Ba da.) Aceasta este o filosofie pentru 
interacțiuni lumești, mai degrabă decât un principiu pe care omenirea îl 
învaţă de la Dumnezeu. Aşadar, care este principiul pe care-l învaţă oamenii 
de la Dumnezeu? Cum este definită urmărirea adevărului? Să priveşti 
oamenii și lucrurile și să te comporti şi să acţionezi în totalitate conform 
cuvintelor lui Dumnezeu, cu adevărul drept criteriu. Dacă s-ar întâmpla 
ceva care ţi-ar stârni ura, cum ai vedea asta? Pe ce bază ai privi acest lucru? 
(Pe baza cuvintelor lui Dumnezeu.) Aşa este. Dacă nu știi cum să priveşti 
aceste lucruri conform cuvintelor lui Dumnezeu, atunci poţi doar să fii 
indulgent oriunde este posibil, să-ți înăbuși indignarea, să faci concesii şi să 
aştepţi în timp ce cauţi oportunități de a riposta — aceasta este calea pe care 
al lua-o. Dacă vrei să urmărești adevărul, trebuie să priveşti oamenii şi 
lucrurile conform cuvintelor lui Dumnezeu, întrebându-te: „De ce mă 
tratează aşa această persoană? Cum de mi se poate întâmpla asta? De ce 
poate exista un astfel de rezultat?” Astfel de lucruri ar trebui privite 
conform cuvintelor lui Dumnezeu. Primul lucru pe care să-l faci este să poţi 
accepta această chestiune de la Dumnezeu şi să accepti în mod activ că vine 
de la Dumnezeu şi că este ceva util şi benefic pentru tine. Pentru a accepta 
această chestiune de la EI, trebuie mai întâi să o consideri ca fiind 
orchestrată şi guvernată de Dumnezeu. Tot ce se întâmplă sub soare, tot 
ceea ce poți să simţi, să vezi, să auzi, totul se întâmplă cu permisiunea lui 
Dumnezeu. După ce accepţi această chestiune de la Dumnezeu, evalueaz-o 
după cuvintele Sale şi află ce fel de persoană este cea care a făcut acest 
lucru şi care este esenţa acestei probleme, indiferent dacă ceea ce a spus sau 
a făcut te-a rănit, dacă sentimentele tale au primit o lovitură sau dacă ţi-a 
fost călcat în picioare caracterul. Cercetează mai întâi dacă persoana 
respectivă este una rea sau una coruptă obişnuită, deslușind-o mai întâi 


conform cuvintelor lui Dumnezeu și apoi discernând şi tratând această 


chestiune conform cuvintelor Sale. Nu sunt aceştia paşii potriviţi de urmat? 
(Ba da.) Mai întâi, acceptă această chestiune de la Dumnezeu și priveşte 
oamenii implicați în ea conform cuvintelor Sale, pentru a stabili dacă sunt 
frați şi surori de rând, oameni răi, antihrişti, neîncrezători, duhuri rele, 
demoni spurcați sau spioni de-ai marelui balaur roşu şi dacă ceea ce au 
făcut a reprezentat o manifestare generală a corupției sau o faptă rea 
intenționat menită să tulbure și să perturbe. Toate acestea ar trebui stabilite 
prin comparaţia cu ale lui Dumnezeu cuvinte. A compara lucrurile după 
cuvintele lui Dumnezeu este cea mai exactă şi obiectivă modalitate. 
Oamenii ar trebui să fie diferențiați şi chestiunile tratate conform cuvintelor 
lui Dumnezeu. Ar trebui să meditezi: „Acest incident mi-a rănit foarte mult 
sentimentele şi a lăsat o umbră asupra mea. Dar ce a făcut întâmplarea 
acestui incident pentru a mă edifica pentru intrarea mea în viaţă? Care este 
intenția lui Dumnezeu?” Acest lucru te conduce la esenţialul problemei, de 
care ar trebui să-ți dai seama și pe care ar trebui să-l înţelegi — asta 
înseamnă să urmezi calea cea dreaptă. Trebuie să cauţi intenția lui 
Dumnezeu, gândindu-te: „Acest incident mi-a traumatizat inima şi sufletul. 
Simt suferinţă şi durere, dar nu pot fi negativ şi plin de reproşuri. Cel mai 
important lucru este să discern, să diferențiez și să decid dacă acest incident 
este, de fapt, benefic sau nu pentru mine, conform cuvintelor lui Dumnezeu. 
Dacă vine din disciplinarea lui Dumnezeu şi este benefic pentru pătrunderea 
mea în viaţă și înțelegerea mea de sine, atunci ar trebui să-l accept şi să mă 
supun acestui lucru; dacă este o ispită de la Satana, atunci ar trebui să mă 
rog lui Dumnezeu şi să îl tratez cu înţelepciune.” Este o pătrundere pozitivă 
să cauţi şi să gândeşti astfel? Înseamnă asta să priveşti oamenii şi lucrurile 
conform cuvintelor lui Dumnezeu? (Da.) În continuare, indiferent de 
chestiunea cu care ai de-a face sau ce probleme apar în relațiile tale cu 


oamenii, ar trebui să cauţi cuvintele relevante ale lui Dumnezeu pentru a le 


rezolva. Care este scopul acestei întregi serii de acțiuni? Scopul este să 
priveşti oamenii şi lucrurile conform cuvintelor lui Dumnezeu, astfel încât 
perspectiva şi punctul tău de vedere despre oameni şi lucruri să fie complet 
diferite. Scopul nu este să câştigi o reputație bună și să salvezi aparențele 
pentru a fi foarte apreciat sau să aduci armonie în țară şi societate şi, prin 
aceasta, să mulțumești clasa conducătoare, ci să trăieşti după cuvintele lui 
Dumnezeu şi adevăr, astfel încât să-L mulţumeşti pe Dumnezeu şi să-L 
slăveşti pe Creator. Doar practicând în acest fel poţi fi pe deplin în acord cu 
intenţiile lui Dumnezeu. Prin urmare, nu este nevoie să respecţi zicalele 
despre conduita morală din cultura tradițională. Nu trebuie să te gândești: 
„Când o astfel de problemă se abate asupra mea, nu ar trebui să pun în 
practică zicala: «Execuţia duce doar la rostogolirea capetelor; fii indulgent 
oriunde este posibil»? Dacă nu pot face asta, ce va crede opinia publică 
despre mine?” Nu e nevoie să foloseşti aceste dogme morale pentru a te 
înfrâna şi controla. În schimb, ar trebui să adopţi perspectiva cuiva care 
urmăreşte adevărul şi să tratezi oamenii şi lucrurile în conformitate cu 
modul în care Dumnezeu îţi spune să urmăreşti adevărul. Nu este acesta un 
mod de existenţă cu totul nou? Nu este aceasta o viziune asupra vieții şi o 
țintă cu totul nouă? (Ba da.) Când adopţi acest mod de a privi oamenii și 
lucrurile, nu e nevoie să-ţi spui în mod deliberat: „Trebuie să fac asta sau 
asta dacă vreau să fiu mărinimos şi să câștig o poziție printre oameni”, nu 
trebuie să fii atât de dur cu tine însuţi, nu trebuie să trăieşti contrar propriei 
voințe, iar umanitatea ta nu trebuie să fie atât de deformată. În schimb, vei 
accepta aceste medii, persoane, chestiuni şi lucruri care vin de la Dumnezeu 
în mod natural și de bunăvoie. Nu numai asta, dar poţi şi să obţii câştiguri 
neprevăzute din ele. Având de-a face cu astfel de lucruri care îți stârnesc 
ura, vei fi învăţat să discerni oamenii așa cum sunt cu adevărat, conform 


cuvintelor lui Dumnezeu, şi să discerni şi să tratezi astfel de lucruri conform 


cuvintelor Sale. După ce ai trecut printr-o perioadă de experienţă, de 
încercări şi de luptă, vei fi găsit adevărurile-principii pentru a trata astfel de 
lucruri şi vei fi învăţat ce fel de adevăruni-principu să foloseşti atunci când 
ai de-a face cu astfel de oameni, chestiuni și lucruri. Nu înseamnă asta să 
urmezi calea cea dreaptă? În acest fel, umanitatea ta se va fi îmbunătăţit 
pentru că mergi pe calea urmăririi adevărului, adică nu mai trăieşti pur şi 
simplu după conştiinţa şi rațiunea ta umană, iar atunci când se întâmplă 
lucruri, nu le priveşti doar cu gândirea şi punctele de vedere bazate pe 
conştiinţă și rațiune, ci mai degrabă, pentru că ai citit multe dintre cuvintele 
lui Dumnezeu şi ai experimentat efectiv lucrarea Sa, ai înțeles unele 
adevăruri şi ai dobândit o oarecare înțelegere reală a lui Dumnezeu — 
Creatorul. Aceasta este cu siguranță o recoltă bogată, din care vei fi 
dobândit atât adevărul, cât şi viaţa. Pe baza conştiinţei și a rațiunii tale, vei 
fi învăţat să foloseşti cuvintele lui Dumnezeu şi adevărul pentru a înfrunta 
şi rezolva toate problemele pe care le întâlneşti și, treptat, vei ajunge să 
trăieşti după cuvintele lui Dumnezeu. Cum sunt astfel de ființe umane? Sunt 
ele în conformitate cu intențiile lui Dumnezeu? Astfel de ființe umane sunt 
din ce în ce mai aproape de a deveni fiinţele create calificate cerute de 
Dumnezeu și, făcând acest lucru, sunt treptat capabile să obțină rezultatele 
aşteptate ale lucrării de mântuire săvârşite de Dumnezeu. Când oamenii pot 
să accepte adevărul şi să trăiască după cuvintele lui Dumnezeu, e foarte 
uşor să trăiască așa, fără nici cea mai mică suferinţă. Însă în cazul celor care 
au primit o educaţie culturală tradițională, tot ceea ce fac este contrar 
voinţei lor, atât de ipocrit, iar lucrurile dezvăluite de umanitatea lor sunt atât 
de deformate şi anormale. De ce? Pentru că ei nu spun ceea ce gândesc. 
Buzele lor spun: „Fii indulgent oriunde este posibil”, dar inima lor zice: 
„Nu am terminat cu tine. Niciodată nu este prea târziu pentru un gentleman 


să se răzbune” — nu este asta contrar voinţei lor? (Ba da.) Ce înseamnă 


„deformat”? Înseamnă că, în exterior, nu vorbesc decât despre bunăvoință şi 
moralitate, dar, pe la spatele altora, fac tot felul de lucruri rele, de exemplu, 
sunt desfrânați și jefuiesc. Toată această discuţie exterioară despre 
bunăvoință și moralitate este doar o mască, iar inima lor este plină de tot 
felul de rele, de tot felul de idei şi puncte de vedere odioase; acest lucru este 
neasemuit de murdar, extrem de dispreţuitor, josnic şi ruşinos. Asta 
înseamnă distorsionat. În limbajul modern, deformarea se numește 
pervertire. Toţi sunt foarte pervertiţi, dar, totuși, pretind că sunt extrem de 
decenți, sofisticaţi, manierați și onorabil în faţa altora. Chiar nu au nicio 
ruşine, sunt atât de răi! Calea pe care le-a indicat-o Dumnezeu oamenilor nu 
este aceea de a te face să trăieşti aşa, ci de a-ţi permite să urmezi principiile 
corecte şi calea de practică indicată oamenilor de Dumnezeu în orice faci, 
fie înaintea Sa, fie a altor oameni. Chiar dacă întâmpini lucruri care 
dăunează intereselor tale sau care nu sunt pe placul tău sau care chiar au un 
impact asupra ta toată viața, trebuie să ai principii în tratarea acestor 
probleme. De exemplu, trebuie să-i tratezi pe frații şi surorile adevărate cu 
dragoste și să înveți să fii tolerant față de ei, să-i ajuţi şi să-i sprijini. 
Aşadar, ce ar trebui să faci cu duşmanii lui Dumnezeu, antihriştii, oamenii 
răi şi neîncrezătorii, sau cu agenţii şi spionii care se infiltrează în biserică? 
Ar trebui să-i respingi odată pentru totdeauna. Procesul este unul de 
identificare și expunere, de simţire a urii şi, în final, de respingere. Casa lui 
Dumnezeu are decrete administrative şi regulamente. Când vine vorba de 
antihrişti, oameni răi, neîncrezători şi cei care sunt de-o teapă cu diavolii, 
Satana şi duhurile rele, ei nu sunt dispuşi să muncească, aşa că 
îndepărtează-i pentru totdeauna din casa lui Dumnezeu. Atunci, cum ar 
trebui să-i trateze aleşii lui Dumnezeu? (Respingându-i.) Aveţi dreptate, ar 
trebui să îi respingeţi, să-i respingeți pentru totdeauna. Unii spun: 


„Respingerea este doar un cuvânt. Presupunând că, teoretic, îi respingi, cum 


ai putea face asta în viaţa reală?” Este în regulă să fii ireconciliabil 
împotriva lor? Nu este nevoie să te obosești în acest mod inutil. Nu trebuie 
să fii ireconciliabil împotriva lor, nu trebuie să te lupi cu ei până la moarte 
şi nu trebuie să-i blestemi pe la spate. Nu trebuie să faci niciunul dintre 
aceste lucruri. Doar disociază-te de ei adânc în inima ta şi nu interacționa cu 
ei în circumstanțe normale. În circumstanţe speciale și când nu ai nicio 
alternativă, poţi să le vorbeşti normal, dar apoi să te fereşti de ei cu prima 
ocazie şi să nu te implici în niciuna dintre treburile lor. Înseamnă să-i 
respingi din adâncul inimii tale, să nu-i tratezi ca pe frați și surori sau ca pe 
membri ai familiei lui Dumnezeu şi să nu-i tratezi ca pe credincioşi. În 
cazul celor care Îl urăsc pe Dumnezeu şi adevărul, care tulbură şi perturbă 
în mod intenționat lucrarea lui Dumnezeu sau care încearcă să-l distrugă 
lucrarea, nu trebuie doar să te rogi lui Dumnezeu să-i blesteme, ci şi să-i 
lege şi să-i înfrâneze pentru totdeauna și să-i respingă odată pentru 
totdeauna. E în conformitate cu intențiile lui Dumnezeu să faci acest lucru? 
Este pe deplin în acord cu intențiile Sale. Ca să tratezi aceşti oameni, este 
necesar să iei atitudine şi să ai principii. Ce înseamnă să iei atitudine şi să ai 
principii? Înseamnă să le vezi clar esenţa, să nu-i priveşti niciodată ca pe 
credincioși şi categoric să nu-i priveşti ca pe frați sau surori. Ei sunt diavoli, 
sunt satane. Nu este vorba despre a-i ierta sau nu, ci despre a te disocia de ei 
ŞI a-i respinge odată pentru totdeauna. Acest lucru este pe deplin justificat şi 
în conformitate cu adevărul. Unii oameni spun: „Nu este foarte nemilos ca 
oamenii care cred în Dumnezeu să facă astfel de lucruri?” (Nu.) Asta 
înseamnă să iei atitudine şi să ai principii. Facem orice ne spune Dumnezeu 
să facem. Suntem indulgenți cu oricine ne spune Dumnezeu să fim 
indulgenti și dispreţuim orice ne spune Dumnezeu să dispreţuim. În Epoca 
Legii, cei care au încălcat legile şi poruncile au fost ucişi cu pietre de aleşii 


lui Dumnezeu, dar astăzi, în Epoca Impărăției, Dumnezeu are decrete 


administrative şi El îi îndepărtează şi-i exclude doar pe oamenii care sunt 
de-o teapă cu diavolii și Satana. Aleşii lui Dumnezeu trebuie să pună în 
practică şi să asculte de cuvintele Sale şi decretele administrative pe care le 
dă EI, fără să le încalce, fără să fie constrânși sau influențați de noțiuni 
umane şi fără să se teamă de a fi judecaţi şi condamnaţi de oamenii 
religioşi. Să acționezi conform cuvintelor lui Dumnezeu este ceva absolut 
firesc şi justificat. În orice moment, să credeți că doar cuvintele lui 
Dumnezeu sunt adevărul şi că ale omului nu sunt, oricât de frumos ar suna. 
Oamenii trebuie să aibă această convingere. Ei ar trebui să aibă această 
credinţă în Dumnezeu și, de asemenea, această atitudine de supunere. Este o 


chestiune de atitudine. 


Am spus mai mult sau mai puţin despre zicala: „Execuţia duce doar la 
rostogolirea capetelor; fii indulgent oriunde este posibil” privind conduita 
morală şi despre principiile acţiunilor lui Dumnezeu. Când vine vorba de 
chestiuni precum acelea care îi rănesc pe oameni, înțelegeți acum principiul 
conform căruia să vă ocupați de ele, învăţat de oameni de la Dumnezeu? 
(Da.) Este acela că Dumnezeu nu le permite oamenilor să fie impetuoşi 
când se ocupă de chestiunile care li se întâmplă, cu atât mai puţin să apeleze 
la codurile morale umane pentru a se ocupa de orice problemă. Care este 
principiul despre care le spune Dumnezeu oamenilor? Ce principiu ar trebui 
să urmeze ei? (Să privească oamenii şi lucrurile şi să se comporte și să 
acționeze conform cuvintelor lui Dumnezeu.) Aşa este, să privească 
oamenii şi lucrurile şi să se comporte şi să acționeze conform cuvintelor lui 
Dumnezeu şi adevărului. Orice s-ar întâmpla, trebuie tratat conform 
cuvintelor lui Dumnezeu, deoarece în toate chestiunile și lucrurile există o 
cauză fundamentală în spatele a tot ce se întâmplă, precum şi în spatele 
oricărei persoane sau chestiuni care se ivește, toate acestea fiind rânduite de 


Dumnezeu și supuse suveranității Sale. Tot ceea ce se întâmplă poate avea 


un rezultat final pozitiv sau negativ, iar diferenţa dintre ele depinde de ceea 
ce urmăresc oamenii și de calea pe care merg. Dacă alegi să tratezi lucrurile 
conform cuvintelor lui Dumnezeu, atunci rezultatul final va fi pozitiv; dacă 
alegi să le tratezi după metodele trupeşti și ale impetuozității, precum şi 
după toate diferitele zicale, idei şi opinii care vin de la oameni, atunci 
rezultatul final va fi cu siguranţă cel al impetuozității şi negativității. Dacă 
acele lucruri ce țin de impetuozitate şi negativitate implică lezarea 
demnităţii, trupului, sufletului, intereselor oamenilor şi aşa mai departe, în 
cele din urmă, vor lăsa asupra lor doar ură și o umbră de care ei nu vor 
putea scăpa niciodată. Doar urmând cuvintele lui Dumnezeu este posibil să 
găseşti cauzele diferitelor persoane, chestiuni și lucruri pe care le întâlneşti 
şi doar urmând cuvintele Sale este posibil să vezi clar esenţa unor astfel de 
oameni, chestiuni și lucruri. Desigur, doar urmând cuvintele lui Dumnezeu 
pot oamenii să gestioneze şi să rezolve corect problemele legate de 
diferitele persoane, chestiuni și lucruri pe care le întâlnesc în realitate. În 
cele din urmă, acest lucru le va permite să tragă foloase de pe urma tuturor 
mediilor pe care le creează Dumnezeu, viața lor va creşte treptat, firile lor 
corupte se vor schimba și, în acelaşi timp, vor găsi în ele direcţia corectă în 
viaţă, perspectiva corectă asupra vieţii, modul corect de existență și 
obiectivul şi calea corectă de urmărit. Practic, ne-am încheiat părtăşia 
asupra zicalei despre conduita morală: „Execuţia duce doar la rostogolirea 
capetelor; fii indulgent oriunde este posibil.” Această zicală este oarecum 
superficială, dar atunci când este disecată conform adevărului, esenţa ei nu 
este atât de simplă. Cât despre ce ar trebui să facă oamenii în acest sens și 
cum să gestioneze asemenea situații, este şi mai puţin simplu. Acest lucru 
are legătură cu abilitatea lor de a căuta şi urmări adevărul și, desigur, e şi 
mai mult legat de schimbarea firii oamenilor şi de mântuirea lor. Prin 


urmare, indiferent dacă aceste probleme sunt simple sau complexe, 


superficiale sau profunde, ar trebui tratate corect şi serios. Nimic din ceea 
ce are legătură cu schimbările din firea oamenilor sau care implică 
mântuirea acestora nu este o chestiune banală; totul este decisiv şi 
important. Sper că, de acum înainte, în viaţa voastră de zi cu zi, veţi scoate 
din propriile gânduri şi din conştiinţa voastră toate diversele zicale şi opinii 
despre moralitate din cultura tradițională şi le veţi diseca şi le veţi discerne 
aşa cum sunt cu adevărat, conform cuvintelor lui Dumnezeu, astfel încât să 
puteți să le înțelegeţi şi să le rezolvaţi treptat, să adoptați o direcție şi o țintă 
cu totul nouă în viaţă și să vă schimbaţi în totalitate modul de existență. 


Bine, haideţi să încheiem aici părtăşia de astăzi. La revedere! 


23 aprilie 2022 


Ce înseamnă să urmăreşti adevărul (10) 


La ultima noastră întâlnire, am avut părtășie şi am disecat zicala 
privind conduita morală: „Execuţia duce doar la rostogolrea capetelor; fu 
indulgent oriunde este posibil”, şi am analizat-o. Înţelegeţi acum cu 
adevărat diversele zicale despre conduita morală din cultura tradițională? 
Cum diferă de adevăr aceste zicale despre conduita morală? Puteţi să 
confirmaţi acum că aceste zicale despre conduita morală nu sunt, 
esențialmente, adevărul şi că în mod sigur nu-i pot lua locul? (Da.) Ce arată 
faptul că poţi confirma acest lucru? (Că am o oarecare capacitate de a 
discerne aceste zicale din cultura tradiţională aşa cum sunt cu adevărat. În 
trecut, nu mi-am dat seama că aveam aceste lucruri în inima mea. Abia 
după aceste câteva părtăşii și disecții făcute de Dumnezeu am ajuns să-mi 
dau seama că am fost sub influenţa acestor lucruri de la bun început şi că 
întotdeauna am privit oamenii şi lucrurile bazându-mă pe cultura 
tradițională. Văd, de asemenea, că aceste zicale din cultura tradițională 
chiar sunt în contradicție cu adevărul şi că toate sunt lucruri care-i corup pe 
oameni.) După ce vi se confirmă asta, în primul rând, aveţi un anumit 
discernământ privind aceste lucruri culturale tradiționale. Nu numai că aveți 
cunoştinţe perceptuale, dar puteţi şi să discerneţi esenţa acestor lucruri 
dintr-o perspectivă teoretică. În al doilea rând, nu mai sunteţi afectaţi de 
lucrurile din cultura tradițională și puteți să eliminaţi din inima și mintea 
voastră efectele, constrângerea şi robia acestor lucruri. Mai ales când vedeți 
diverse lucruri sau vă confruntați cu diferite probleme, nu mai sunteţi 
influenţaţi şi constrânşi de aceste idei şi opinii. În general, prin părtășie, aţi 
câştigat un anumit discernământ cu privire la aceste idei şi opinii ale culturii 
tradiționale. Acesta este rezultatul obținut din înţelegerea adevărului. 


Aceste lucruri din cultura tradițională sunt zicale deșarte, care sună bine, 


pline de filosofii satanice, în special cele despre conduita morală: „O 
bunătate primită ar trebui răsplătită cu recunoştinţă”, „Dacă îi loveşti pe 
alții, nu-i lovi în față; dacă îi expui pe alții, nu le expune neajunsurile” și 
„Execuţia duce doar la rostogolirea capetelor; fii indulgent oriunde este 
posibil”. Ele îi influenţează, îi constrâng și-i înrobesc în mod constant pe 
oameni prin gândurile lor şi nu joacă un rol proactiv şi pozitiv în conduita 
lor morală. Deşi acum aveţi un pic de discernământ, este dificil să eradicaţi 
complet influenţa acestor lucruri din adâncul inimii voastre. Trebuie să vă 
dotați cu adevărul şi să experimentați conform cuvintelor lui Dumnezeu 
pentru o perioadă. Numai atunci puteţi vedea clar, odată pentru totdeauna, 
cât de profund dăunătoare, greşite şi ridicole sunt aceste lucruri ipocrite şi 
numai atunci problema poate fi rezolvată din fașă. Dacă ați vrea să renunţaţi 
la aceste gânduri şi idei greşite şi să vă eliberaţi de influența, constrângerea 
şi robia lor doar prin înțelegerea unor doctrine, acest lucru ar fi foarte greu 
de realizat. Acum că sunteţi oarecum capabili să discerneți aceste zicale 
despre conduita morală aşa cum sunt cu adevărat, cel puţin aveţi o oarecare 
înţelegere și ați făcut un anumit progres în gândirea voastră. Restul depinde 
de modul în care caută omul adevărul, de cum priveşte oamenii și lucrurile 
conform cuvintelor lui Dumnezeu şi de felul în care va experimenta în 


viitor. 


După aceste părtăşii şi disecții ale acestor zicale despre conduita 
morală din cultura tradițională, puteți să vedeți clar esența acestor zicale? 
Dacă într-adevăr puteți vedea clar, atunci puteți stabili că aceste zicale din 
cultura tradițională nu sunt şi nici nu pot reprezenta adevărul. Acest lucru 
este sigur şi majoritatea oamenilor l-au confirmat deja în inimile lor, prin 
părtăşie. Aşadar, cum ar trebui să înțelegem esența tuturor diferitelor zicale 
despre conduita morală? Dacă nu abordăm această problemă conform 


cuvintelor lui Dumnezeu și adevărului, atunci nu există nicio modalitate să 


o discernem şi să o înţelegem. Indiferent cât de nobile şi de pozitive ar fi, în 
scris, aceste zicale despre conduita morală din cultura tradițională, chiar 
sunt ele criterii pentru acţiunile şi comportamentul oamenilor sau principii 
comportamentale? (Nu sunt) Nu sunt principii sau criterii 
comportamentale. Așadar, ce sunt ele, mai exact? Disecând esenţa fiecărei 
zicale despre conduita morală, puteţi concluziona care sunt, exact, adevărul 
şi esenţa acestor zicale despre conduita morală care au apărut în rândul 
oamenilor? Nu v-aţi gândit niciodată la această întrebare? Lăsând deoparte 
scopurile acelor așa-zişi gânditori şi moralişti care flatează clasele 
conducătoare şi încearcă să le intre în graţii și care sunt foarte bucuroşi să le 
servească, haideţi să analizăm acest lucru din perspectiva umanităţii 
normale. Deoarece aceste zicale despre conduita morală nu sunt adevărul, 
cu atât mai puţin putând să-l înlocuiască, sigur sunt amăgitoare. Cu 
siguranţă nu sunt lucruri pozitive — acest lucru este cert. Dacă, în acest fel, 
puteți să le recunoaşteţi aşa cum sunt, asta dovedeşte că aţi dobândit un 
anumit grad de înţelegere a adevărului în inima voastră şi că aveţi deja puţin 
discernământ. Aceste zicale despre conduita morală nu sunt lucruri pozitive 
şi nu sunt nici criterii pentru acțiunile şi comportamentul oamenilor şi cu 
atât mai puţin sunt principii pentru comportamentul oamenilor care ar trebui 
respectate, aşa că este ceva în neregulă cu ele. Merită să le dezbatem în 
profunzime? (Da.) Dacă luaţi în considerare doar „conduita morală” și 
credeți că aceste cuvinte sunt opinii corecte şi lucruri pozitive, atunci nu 
aveți dreptate şi acestea vă vor amăgi şi vă vor înşela. Ceea ce este ipocrit 
nu poate fi niciodată un lucru pozitiv. În ceea ce priveşte diferitele 
manifestări şi acte de conduită morală, ar trebui să distingem dacă sunt sau 
nu făcute cu sinceritate şi din inimă. Dacă sunt făcute din silă, prefăcătorie 
sau pentru a atinge un anumit scop, atunci există o problemă cu astfel de 


acte și manifestări. Puteţi să discerneţi aceste zicale despre conduita morală 


aşa cum sunt cu adevărat? Cine Îmi poate spune? (Satana foloseşte zicalele 
despre conduita morală ca să-i inducă în eroare şi să-i corupă pe oameni ŞI-I 
face să le respecte şi să le pună în practică pentru a atinge scopurile de a-i 
determina să se închine Satanei și să-l urmeze şi de a-i ține departe de 
Dumnezeu. Aceasta este una dintre tehnicile şi metodele Satanei de a 
corupe oamenii.) Aceasta nu este esenţa zicalelor despre conduita morală. 
Acesta este scopul pe care îl atinge Satana, folosind astfel de zicale pentru 
a-i induce în eroare pe oameni. În primul rând, trebuie să ştiţi clar că orice 
fel de zicală despre conduita morală nu reprezintă adevărul, cu atât mai 
puţin poate ţine locul adevărului. Nici măcar nu reprezintă lucruri pozitive. 
Aşadar, ce sunt, mai exact? Se poate spune cu certitudine că aceste zicale cu 
privire la conduita morală sunt aberaţii eretice cu care Satana îi induce în 
eroare pe oameni. Ele nu sunt în sine adevărul-realitate pe care oamenii ar 
trebui să îl aibă şi nici nu sunt lucruri pozitive pe care umanitatea normală 
s-ar cuveni să le trăiască. Aceste zicale despre conduita morală constituie 
lucruri contrafăcute, prefăcătorii, falsificăni şi trucuri — reprezintă 
comportamente fictive şi nu își au deloc originea în conștiința și rațiunea 
omului sau în gândirea lui normală. Prin urmare, toate zicalele culturii 
tradiționale cu privire la conduita morală sunt ridicole, erezii și sofisme 
absurde. Cu aceste câteva părtăşii, zicalele pe care le propune Satana despre 
conduita morală au fost în această zi condamnate, în totalitate, la moarte. 
Dacă nici măcar nu sunt lucruri pozitive, cum se poate ca oamenii să le 
accepte? Cum pot oamenii să trăiască după aceste idei şi opinii? Motivul 
este că aceste zicale despre conduita morală se aliniază atât de bine cu 
noțiunile și închipuirile oamenilor. Acestea trezesc admiraţie şi aprobare, 
aşa că oamenii acceptă aceste zicale despre conduita morală în inimile lor 
ŞI, deşi nu le pot pune în practică, în sinea lor, le îmbrățișează şi le 


venerează cu bucurie. Şi astfel, Satana foloseşte diverse zicale despre 


conduita morală pentru a induce oamenii în eroare, pentru a le controla 
inimile şi comportamentul, căci, în inimile lor, oamenii venerează şi au o 
credință oarbă în tot felul de zicale despre conduita morală şi toți ar dori să 
folosească aceste afirmaţii ca să pretindă că simt mai multă demnitate, 
nobleţe şi bunătate, atingându-și astfel scopul de a fi foarte apreciați şi 
lăudaţi. Pe scurt, toate diversele zicale despre conduita morală cer ca, atunci 
când oamenii fac un anumit lucru, să dea dovadă de un fel de comportament 
sau calitate umană din sfera conduitei morale. Aceste comportamente și 
calități umane par destul de nobile şi sunt venerate, aşa că toți oamenii, în 
inimile lor, aspiră foarte mult la ele. Însă ceea ce nu au luat în considerare 
este faptul că aceste zicale despre conduita morală nu reprezintă deloc 
principiile de comportament pe care ar trebui să le respecte o persoană 
normală; în schimb, reprezintă o varietate de comportamente ipocrite pe 
care cineva le poate simula. Sunt abateri de la standardele conştiinţei și ale 
rațiunii, devieri de la voinţa umanității normale. Satana foloseşte zicale 
false și prefăcute despre conduita morală pentru a-i induce în eroare pe 
oameni, pentru a-i face să-l venereze pe el şi pe acei aşa-numiţi înţelepţi 
ipocriți, determinându-i astfel pe oameni să vadă umanitatea normală și 
criteriile pentru comportamentul uman drept lucruri obişnuite, simple și 
chiar josnice. Oamenii disprețuiesc aceste lucruri şi le consideră complet 
lipsite de valoare. Acest lucru se întâmplă din cauza faptului că zicalele 
despre conduita morală susţinute de Satana sunt foarte plăcute ochiului şi 
foarte aliniate cu noțiunile și închipuirile omului. Totuşi, realitatea este că 
nicio zicală despre conduita morală, oricare ar fi aceasta, nu reprezintă un 
principiu pe care oamenii ar trebui să-l respecte în comportamentul sau în 
relaţiile lor în lume. Gândeşte-te bine — nu așa stau lucrurile? În esență, 
zicalele despre conduita morală sunt doar solicitări ca oamenii să trăiască în 


mod superficial vieți mai demne şi mai nobile, permițându-le să fie venerați 


sau lăudați de ceilalți, mai degrabă decât să fie priviţi cu dispreţ. Esenţa 
acestor zicală arată că sunt doar solicitări ca oamenii să dea dovadă de o 
conduită morală bună printr-un comportament bun, acoperind şi ţinând 
astfel în frâu ambițiile şi dorințele extravagante ale omenirii corupte, 
ascunzând natura-esenţă rea și hidoasă a omului, cât şi manifestările 
diverselor firi corupte. Acestea sunt menite să îmbunătățească 
personalitatea unei persoane prin comportamente şi practici superficiale 
bune, să îmbunătăţească imaginea pe care ceilalți o au despre aceasta şi 
aprecierea ei la scară mai largă, de către întreaga lume. Aceste aspecte arată 
că zicalele despre conduita morală se referă la ascunderea gândurilor, 
opiniilor, scopurilor şi intentiilor lăuntrice ale omului, a feţei lui hidoase şi a 
naturii-esenţei lui cu ajutorul comportamentelor şi practicilor superficiale. 
Pot aceste lucruri să fie ascunse cu succes? Oare încercarea de a le ascunde 
nu le face cu atât mai evidente? Dar Satanei nu-i pasă de asta. Scopul său 
este să ascundă chipul hidos al omenirii corupte, să ascundă adevărul despre 
corupția omului. Prin urmare, Satana îi pune pe oameni să adopte 
manifestările comportamentale ale conduitei morale pentru a se deghiza, 
ceea ce înseamnă că folosește regulile şi comportamentele conduitei morale 
pentru a ambala frumos înfăţişarea omului, îmbunătățind calitățile umane şi 
personalitatea unei persoane, astfel încât aceasta să poată avea stima şi 
lauda celorlalți. Practic, aceste zicale despre conduita morală stabilesc dacă 
o persoană este nobilă sau josnică pe baza manifestărilor comportamentale 
şi a standardelor ei morale. De exemplu, în cazul în care o persoană 
demonstrează că îşi sacrifică interesele de dragul celorlalți, poți să evaluezi 
dacă este altruistă. Dacă o demonstrează bine, se deghizează bine şi reuşeşte 
să arate deosebit de admirabil, atunci această persoană va fi privită ca una 
cu integritate și demnitate, ca o persoană cu standarde morale deosebit de 


înalte în ochii celorlalți, iar statul îi va acorda o decorație pentru că a fost un 


model de moralitate din care alții să înveţe, pe care să-l idolatrizeze şi să-l 
imite. Aşadar, cum ar trebui oamenii să evalueze dacă o femeie este bună 
sau rea? Analizând dacă diferitele comportamente de care dă dovadă femeia 
în cadrul comunităţii ei sunt conforme cu zicala: „O femeie trebuie să fie 
virtuoasă, bună la inimă, blajină şi morală.” Dacă ea se conformează în 
toate privinţele, fiind virtuoasă, bună la inimă și blajină, arătând cel mai 
mare respect celor bătrâni, făcând cu dragă inimă compromisuri din 
considerație pentru interesul general, fiind extrem de răbdătoare şi capabilă 
să îndure greutăţi, fără să poarte pică oamenilor sau să se certe cu ceilalți și 
respectându-și socrii, având grijă de soţul și copiii ei, fără să se gândească 
niciodată la ea însăși, fără să caute niciodată nimic în schimb, fără să se 
bucure de plăcerile trupeşti şi aşa mai departe, atunci ea este într-adevăr o 
femeie virtuoasă, bună la inimă şi blajină. Oamenii folosesc aceste 
comportamente exterioare pentru a evalua conduita morală a femeilor. Este 
inexact şi nerealist să evaluezi valoarea, bunătatea şi răul unei persoane prin 
intermediul practicilor şi al comportamentului ei superficial. A face astfel 
de afirmaţii este, de asemenea, fals, înşelător şi ridicol. Aceasta este 
problema esențială a zicalelor despre conduita morală pe care o dau în 


vileag oamenii. 


În lumina mai multor aspecte menționate anterior, sunt, într-adevăr, 
aceste zicale despre conduita morală din cultura tradițională principii 
comportamentale? (Nu.) Nu răspund deloc nevoilor umanității normale, 
fiind întru totul contrare acesteia. Ceea ce oferă omenirii nu sunt principii 
comportamentale, nici principii pentru acțiunile şi comportamentul 
oamenilor. Dimpotrivă, le cer oamenilor să se deghizeze, să se ascundă, să 
se comporte şi să acționeze într-un anumit fel în faţa celorlalți, astfel încât 
să fie foarte apreciaţi și lăudaţi, nu cu scopul de a-i face pe oameni să 


înțeleagă cum să se comporte corect sau modul corect de a se purta, ci 


pentru a-i determina pe oameni să trăiască mai în pas cu noțiunile şi 
închipuirile altora şi pentru a câștiga laudele şi recunoașterea celorlalți. 
Acest lucru nu este deloc ceea ce Dumnezeu cere, şi anume ca oamenii să 
se comporte şi să acționeze conform adevărurilor-principii, fără să le pese 
de ceea ce gândesc oamenii, concentrându-se, în schimb, doar să câștige 
aprobarea lui Dumnezeu. Zicalele despre conduita morală se referă mai 
mult la a le cere oamenilor să fie decenți și nobili în comportamentul și 
practicile lor şi în înfățișarea pe care o oglindesc — chiar dacă este o 
deghizare — mai degrabă decât la rezolvarea problemelor legate de 
gândurile și opiniile oamenilor sau de natura-esenţă pe care o au. Cu alte 
cuvinte, cerințele pe care zicalele despre conduita morală din cultura 
tradițională le impun oamenilor nu se bazează pe esenţa acestora şi cu atât 
mai puțin iau în considerare sfera realizabilă a conştiinţei şi a rațiunii. 
Totodată, se împotrivesc faptului obiectiv că oamenii au firi corupte și sunt 
toți egoiști și demni de dispreţ și îi obligă pe oameni să facă una şi alta în 
ceea ce priveşte comportamentul şi practicile lor. Prin urmare, indiferent din 
ce perspectivă impun cerințe oamenilor, acestea nu pot elibera în mod 
fundamental oamenii din robia şi de sub constrângerea firilor corupte și nici 
nu pot rezolva problema esenței oamenilor — cu alte cuvinte, nu pot rezolva 
problemele legate de firile corupte ale oamenilor. Din această cauză, nu pot 
schimba principiile şi direcția comportamentului oamenilor şi nici nu îi pot 
face să înţeleagă cum să se comporte, cum să-i trateze pe ceilalți sau cum să 
trateze relațiile interpersonale dintr-un punct de vedere pozitiv. Vorbind 
dintr-o altă perspectivă, zicalele despre conduita morală sunt doar un fel de 
regulă şi constrângere comportamentală dată oamenilor. Deşi după toate 
aparențele sunt destul de bune, aceste lucruri afectează în mod inconștient 
gândirea şi opiniile oamenilor, constrângându-i și obligându-i, rezultatul 


fiind acela că oamenii nu pot găsi principiile corecte şi calea corectă de a se 


comporta şi acționa. În acest context, tot ce pot face oamenii este să accepte 
fără tragere de inimă influenţa ideilor şi opiniilor culturale tradiționale, iar 
sub influenţa acestor idei şi opinii greşite, își pierd fără să-şi dea seama 
principiile, scopurile şi sensul comportamentului. Acest lucru face ca 
fiinţele umane corupte să se prăbușească în întuneric şi să piardă lumina, 
astfel încât tot ce pot face este să vâneze faima şi câștigul personal bazându- 
se pe falsificare, prefăcătorie şi înşelăciune. De exemplu, atunci când vezi o 
persoană care are nevoie de ajutor, te gândești imediat: „Să te porți corect 
înseamnă să găseşti plăcere în a-i ajuta pe ceilalți. Acesta este un principiu 
de bază şi un standard moral pentru comportamentul oamenilor”, aşa că, 
fără să-ţi dai seama, vei ajuta acea persoană. După ce o ajuţi, simți că, 
purtându-te astfel, eşti nobil şi ai puţină umanitate şi chiar te lauzi în mod 
inconştient ca fiind o persoană nobilă, o persoană cu caracter nobil, cu 
demnitate și caracter şi, desigur, o persoană vrednică de respect. Dacă nu o 
ajuţi, te gândești: „Vai, nu sunt o persoană bună! Ori de câte ori întâlnesc pe 
cineva care are nevoie de ajutor și mă gândesc să-i întind mâna, întotdeauna 
îmi iau în considerare interesele. Sunt o persoană atât de egoistă!” Vei folosi 
inconştient opinia ideologică: „Găseşte plăcere în a-i ajuta pe ceilalți” 
pentru a te evalua, a te constrânge şi a aprecia ce este bine şi ce este rău. 
Când nu vei putea pune în practică această zicală, te vei desconsidera sau te 
vei privi cu dispreţ și te vei simţi oarecum tulburat. Vei arunca priviri 
admirative şi apreciative celor care pot să găsească plăcere în a-i ajuta pe 
ceilalți, simțind că sunt mai nobili şi mai demni decât tine şi că au mai mult 
caracter decât tine. Totuși, când vine vorba de astfel de chestiuni, cerințele 
lui Dumnezeu sunt diferite. Cerinţele lui Dumnezeu sunt ca tu să respecţi 
cuvintele Sale şi adevărurile-principii. În ceea ce priveşte conduita morală, 
cum ar trebui să practice oamenii? Respectând opiniile morale și culturale 


tradiționale sau respectând cuvintele lui Dumnezeu? Toată lumea se 


confruntă cu această alegere. Îţi sunt clare acum adevărurile-principii pe 
care le învaţă oamenii de la Dumnezeu? Le înţelegi? Cât de bine le 
respecţi? Când le respecţi, ce gânduri și opinii te influenţează şi constituie o 
piedică pentru tine și ce firi corupte sunt dezvăluite? Ar trebui să reflectezi 
asupra ta în felul acesta. Exact, cât de mult din esenţa zicalelor despre 
conduita morală din cultura tradițională poţi să vezi clar în inima ta? Mai 
are cultura tradițională un loc în inima ta? Toate acestea sunt probleme pe 
care oamenii trebuie să le rezolve. Când firile tale corupte sunt înlăturate și 
eşti capabil să te supui adevărului și să respecţi cuvintele lui Dumnezeu în 
mod absolut şi fără compromis, atunci ceea ce practici este întru totul 
conform adevărurilor-principii. Nu vei mai fi constrâns de firi corupte sau 
legat de ideile și opiniile morale din cultura tradiţională şi vei putea să pui 
cu acuratețe cuvintele lui Dumnezeu în practică şi să acționezi conform 
adevărurilor-principii. Acestea sunt principiile care ar trebui să influenţeze 
comportamentul şi acțiunile credincioşilor. Când vei fi în stare să practici 
potrivit cuvintelor lui Dumnezeu, să respecţi cuvintele Lui şi să practici în 
conformitate cu adevărurile-principii, nu vei fi doar o persoană cu o bună 
conduită morală, ci şi o persoană care poate urma calea lui Dumnezeu. 
Când practici principiile şi adevărul comportamentului, nu numai că ai 
standarde de conduită morală, dar în comportamentul tău există şi 
adevăruri-principii. Există o diferență între respectarea adevărurilor- 
principii şi respectarea criteriilor de conduită morală? (Da.) În ce constă 
diferența? Respectarea cerințelor privind conduita morală este doar o 
practică şi o manifestare comportamentală, în timp ce practicarea conform 
adevărurilor-principii pare, din exterior, a fi tot o practică, dar această 
practică respectă adevărurile-principii. Din această perspectivă, respectarea 
adevărurilor-principii se referă la comportament şi la calea pe care o 


parcurg oamenii. Aceasta înseamnă că, dacă practici adevărul şi respecţi 


adevărurnile-principii din cuvintele lui Dumnezeu, mergi pe calea corectă, în 
timp ce respectarea cerinţelor conduitei morale din cultura tradițională este 
doar o manifestare a comportamentului, la fel ca respectarea regulilor. Nu 
implică adevărurile-principii şi nici nu se referă la calea pe care o parcurg 
oamenii. Înţelegeţi ce spun? (Da.) Iată un exemplu. De pildă, zicala despre 
conduita morală: „Sacrifică-ţi interesele de dragul celorlalți” cere oamenilor 
„să renunţe la sinele mai mic şi să împlinească sinele mai mare”, în orice 
moment şi în orice situație. Printre non-credincioşi, stilul acesta defineşte 
un om cu un caracter nobil şi o integritate de neclintit. „Renunţă la sinele 
mai mic şi împlinește sinele mai mare” — ce oratorie grandioasă! Este păcat 
că pare doar stilul unui om cu un caracter nobil şi integritate de neclintit, 
dar nu este un adevăr-principiu pe care oamenii ar trebui să-l respecte. 
Realitatea este că scopul final al acestei zicale: „Renunţă la sinele mai mic 
şi împlinește sinele mai mare” şi al faptului de a-i determina pe oameni să- 
şi sacrifice interesele de dragul celorlalți este, efectiv, acela de a se asigura 
că ceilalți îi servesc. Din punctul de vedere al scopurilor şi intențiilor 
oamenilor, această zicală miroase a filosofii satanice şi are o calitate 
tranzacțională. Din aceasta, poţi determina dacă există adevăruri-principii în 
zicala: „Renunţă la sinele mai mic şi împlineşte sinele mai mare”? 
Categoric nu există! Nu este deloc un principiu comportamental; este pur și 
simplu o filosofie satanică, pentru că scopul oamenilor care renunță la 
sinele mai mic este să-şi împlinească sinele mai mare. Indiferent dacă o 
astfel de practică este nobilă sau vulgară, este doar o regulă care îi 
constrânge pe oameni. Pare rezonabilă, dar, în esență, este ridicolă şi 
absurd. Indiferent ce ţi se întâmplă, aceasta cere ca oamenii să-și sacrifice 
interesele de dragul celorlalți. Indiferent dacă ești sau nu dispus, sau dacă o 
poți face sau nu şi indiferent de mediu, îți cere doar să-ţi sacrifici interesele 


de dragul celorlalți. Dacă nu eşti capabil să „renunţi la sinele mai mic”, 


atunci expresia „să împlinești sinele mai mare” este acolo pentru a te ispiti, 
astfel încât, chiar dacă nu poți să-ți sacrifici interesele de dragul celorlalți, 
să nu vrei totuşi să renunți la asta. Oamenii sunt seduşi de gândul 
„împlinirii sinelui mai mare”. În astfel de circumstanţe, este dificil să faci o 
alegere. Așadar, este sacrificarea propriilor interese de dragul celorlalți un 
principiu comportamental? Poate obține rezultate pozitive? Fiecare 
persoană se ascunde foarte bine şi dă dovadă de nobleţe, demnitate şi 
caracter suprem, dar care este rezultatul în cele din urmă? Se poate spune 
doar că nimic nu va rezulta din asta, pentru că, făcând acest lucru, nu se 
poate câştiga decât aprecierea altor oameni, dar nu şi aprobarea Creatorului. 
Cum s-a ajuns aici? Este acesta rezultatul faptului că toată lumea respectă 
zicalele despre conduita morală din cultura tradițională și urmează 
filosofiile satanice? Dacă toată lumea acceptă cuvintele lui Dumnezeu, 
acceptă idei şi opinii corecte, nu renunţă la adevărurile-principii şi în viaţă 
urmăreşte direcția călăuzită de Dumnezeu, atunci oamenilor le va fi uşor să 
meargă pe calea cea dreaptă în viață. Este mai bine să practici în acest mod, 
decât să-ţi sacrifici interesele de dragul celorlalți? A practica în acest mod 
înseamnă a respecta adevărurile-principii şi a trăi în lumină, conform 
cuvintelor lui Dumnezeu, mai degrabă decât a-l urma pe Satana pe calea 
ipocriziei. Doar renunțând la filosofiile satanice, precum şi la toate ideile 
diferite transmise de zicalele despre conduita morală din cultura 
tradițională, acceptând adevărul şi trăind conform cuvintelor lui Dumnezeu, 
poate omul să trăiască asemănarea umană reală şi să câştige aprobarea lui 


Dumnezeu. 


Pe baza lucrurilor despre care am avut părtăşie anterior, ați ajuns la 
vreo concluzie cu privire la esenţa zicalelor despre conduita morală? Toate 
aceste zicale diferite despre conduita morală sunt doar reglementări și 


convenţii care limitează gândurile, opiniile şi comportamentul exterior al 


oamenilor. Nu sunt deloc principii sau criterii comportamentale şi nu sunt 
principii pe care oamenii ar trebui să le respecte atunci când întâlnesc tot 
felul de oameni, chestiuni și lucruri. Aşadar, ce principii ar trebui să 
respecte oamenii? Nu ar trebui să avem părtăşie în acest sens? Unii oameni 
spun: „Ce diferenţă există între adevărurile-principii pe care ar trebui să le 
respecte oamenii și reglementările şi convențiile acelor zicale despre 
conduita morală?” Spuneţi-Mi, există vreo diferență? (Da.) În ce privință 
există o diferenţă? Zicalele despre conduita morală sunt doar reglementări 
ŞI convenţii care constrâng gândurile, opiniile şi comportamentele 
oamenilor. În ceea ce priveşte diversele probleme care se abat asupra 
oamenilor, acestea le-au impus oamenilor cerințe care le restricționează 
comportamentul şi îi leagă de mâini și de picioare, obligându-i să facă una 
şi alta, mai degrabă decât să-i lase să caute principiile și modalitățile corecte 
de a trata diversele persoane, chestiuni şi lucruri. Pe de altă parte, 
adevărurile-principii sunt diferite. Cerinţele multilaterale impuse oamenilor 
de cuvintele lui Dumnezeu nu sunt reguli, reglementări sau convenţii, cu 
atât mai puţin sunt diverse zicale care limitează gândirea și comportamentul 
oamenilor. În schimb, le spun oamenilor adevărurile-principii pe care ei ar 
trebui să le înțeleagă şi să le respecte în tot felul de medii şi ori de câte ori li 
se întâmplă ceva. Aşadar, care sunt mai exact aceste principii? De ce spun 
că numai cuvintele lui Dumnezeu sunt adevărul sau adevărurile-principu? 
Pentru că diversele cerințe impuse oamenilor de cuvintele lui Dumnezeu 
pot fi toate îndeplinite de umanitatea normală, în măsura în care cer ca 
oamenii să nu fie influenţaţi și constrânşi de sentimentele, dorinţele, 
ambițiile şi firile lor corupte ori de câte ori li se întâmplă ceva, ci mai 
degrabă să practice potrivit cuvintelor lui Dumnezeu și adevărurilor- 
principii, acesta fiind un principiu pe care oamenii sunt capabili să-l 


respecte. Adevărurile-principii din cuvintele lui Dumnezeu indică direcția 


corectă şi scopul corect pe care oamenii ar trebui să le urmeze şi sunt, de 
asemenea, calea pe care ei ar trebui să meargă. Nu numai că principiile 
cuvintelor lui Dumnezeu menţin funcționarea normală a conștiinței şi a 
rațiunii, dar, în mod firesc, adaugă şi principiile adevărului pe temelia care 
este conştiinţa şi rațiunea oamenilor. Acestea sunt standardele adevărului la 
care pot să se ridice oamenii cu rațiune și conștiință şi pe care le pot 
îndeplini. Când oamenii respectă aceste principii ale cuvintelor lui 
Dumnezeu, ceea ce câștigă nu este consolidarea moralității şi a integrității 
lor, nici protejarea demnităţii lor umane. În schimb, ei au pornit pe calea cea 
dreaptă în viaţă. Când o persoană se supune acestor adevăruri-principii din 
cuvintele lui Dumnezeu, nu numai că are conștiința și rațiunea unei 
persoane normale, dar, pe temelia conştiinţei şi a rațiunii ei, ajunge să 
înţeleagă mai multe adevăruri-principii cu privire la modul în care ar trebui 
să se comporte. Simplu spus, ajunge să înțeleagă principiile 
comportamentale, să ştie ce adevăruri-principii să folosească atunci când 
priveşte oamenii și lucrurile şi când se comportă şi acționează şi nu mai este 
controlată şi influențată de propriile sentimente, dorințe, ambiţii şi firi 
corupte. În acest fel, trăieşte întru totul asemănarea unei persoane normale. 
Aceste  adevăruri-principu propuse de Dumnezeu rezolvă în mod 
fundamental problema firilor corupte care îi controlează pe oameni şi-i 
împiedică să se elibereze de păcat, astfel încât ei să nu mai trăiască în 
vechea lor viaţă, controlaţi de sentimente, dorinţe, ambiţii şi firi corupte. Și 
ce înlocuiesc toate acestea? Criteriile cuvintelor lui Dumnezeu și 
adevărurile-principii, care devin viaţa unei persoane. În general, odată ce 
oamenii încep să respecte adevărurile-principii pe care ar trebui să le 
respecte omenirea, ei nu mai trăiesc diversele suferinţe ale trupului. Mai 
exact, oamenii nu mai trăiesc sub inducerea în eroare, înşelăciunea și 


controlul Satanei. Mai precis, nu mai trăiesc sub robia şi controlul 


nenumăratelor idei, opinii și filosofii pentru interacțiuni lumești pe care 
Satana le insuflă oamenilor. În schimb, trăiesc nu doar cu demnitate şi 
integritate, ci şi liber şi cu înfăţişarea oamenilor, care este adevărata 
asemănare a ființelor create sub stăpânirea Creatorului. Aceasta este 
diferenţa esențială dintre cuvintele şi adevărul lui Dumnezeu și zicalele 


despre conduita morală din cultura tradițională. 


Subiectul părtăşiei de astăzi este oarecum profund. După ce îl ascultați, 
ar trebui să cugetați la el o vreme, să-l lăsaţi să-şi găsească ecoul şi să 
vedeți dacă înțelegeți ce s-a spus. Pe baza acestei părtășii, ați înţeles pe 
deplin diferența dintre zicalele despre conduita morală şi adevăr? Spuneti- 
Mi cu cele mai simple cuvinte: care este esenţa zicalelor despre conduita 
morală? (Zicalele despre conduita morală sunt doar reglementări și 
convenţii care constrâng gândurile şi comportamentele oamenilor; nu sunt 
principii şi criterii comportamentale.) Bine spus! Există o poveste în cultura 
tradițională despre Kong Rong care renunţă la perele mai mari.[2] Ce părere 
aveţi: oare oricine nu poate fi asemeni lui Kong Rong nu este o persoană 
bună? Oamenii obişnuiau să creadă că oricine putea fi asemeni lui Kong 
Rong avea un caracter nobil și o integritate de neclintit, sacrificându-şi 
interesele de dragul celorlalți — era o persoană bună. Este Kong Rong din 
această poveste istorică un model pe care l-a urmat toată lumea? Are acest 
personaj un anumit loc în inimile oamenilor? (Da.) Nu numele lui, ci 
gândurile și practicile sale, moralitatea şi comportamentul său ocupă un loc 
în inimile oamenilor. Oamenii apreciază astfel de practici și le aprobă şi 
admiră în inimile lor conduita morală a lui Kong Rong. Prin urmare, dacă 
vezi pe cineva care nu-și poate sacrifica interesele de dragul celorlalți, pe 
cineva care nu este genul de persoană care să renunţe la perele mai mari, 
aşa cum a făcut Kong Rong, te vei supăra în sinea ta pe acea persoană și vei 


avea o părere proastă despre ea. Așadar, sunt justificate supărarea şi părerea 


ta proastă? Ele trebuie să se bazeze pe ceva. În primul rând, tu te gândești: 
„Kong Rong era foarte tânăr şi, totuşi, a reușit să renunţe la perele mai mari, 
în timp ce tu ești matur și încă atât de egoist” şi, în sinea ta, ai o părere 
proastă despre acea persoană. Aşadar, părerea ta proastă şi supărarea ta se 
bazează pe povestea lui Kong Rong care renunţă la perele mai mari? (Da.) 
Este corect să privim oamenii pe această bază? (Nu.) De ce nu este corect? 
Întrucât originea modului pe care te bazezi pentru a privi oamenii şi 
lucrurile este incorectă şi pentru că punctul tău de plecare este întru totul 
greşit. Punctul tău de plecare este să iei faptul că Kong Rong renunţă la 
perele mai mari drept standard pentru evaluarea oamenilor şi a lucrurilor, 
dar această abordare și metodă de măsurare sunt greşite. În ce mod sunt 
greşite? Sunt greșite în măsura în care crezi că ideea din spatele poveștii lui 
Kong Rong este corectă şi o consideri un punct de vedere ideologic pozitiv 
din care să evaluezi oamenii şi lucrurile. Când evaluezi în acest fel, 
rezultatul la care ajungi este că marea majoritate a oamenilor nu sunt buni. 
Sunt exacte rezultatele acestei evaluări? (Nu, nu sunt exacte.) De ce nu sunt 
exacte? Pentru că standardul tău de evaluare este greşit. Dacă un om 
foloseşte metodele și principiile date de Dumnezeu, cum ar trebui să fie 
evaluată o astfel de persoană? Luând în considerare dacă persoana sprijină 
interesele casei lui Dumnezeu, dacă este de partea lui Dumnezeu, dacă are o 
inimă cu frică de Dumnezeu și dacă ea caută adevărurile-principii în ceea ce 
face: doar o evaluare bazată pe aceste aspecte este precisă. Dacă, ori de câte 
ori 1 se întâmplă ceva acestei persoane, ea se roagă, caută şi discută 
subiectul cu toată lumea şi — chiar dacă uneori nu e capabilă să fie altruistă 
şi e un pic egoistă, în doze mici — dacă ceea ce face este, practic, adecvat 
atunci când este evaluată din perspectiva aspectelor cerute de Dumnezeu, 
atunci este cineva care poate accepta adevărul, o persoană care are dreptate. 


Aşadar, pe ce se bazează această concluzie? (Se bazează pe cuvintele şi 


cerințele lui Dumnezeu.) Prin urmare, este corectă această concluzie? Este 
mult mai corectă decât dacă ai evalua folosind perspectiva ideologică a lui 
Kong Rong care renunţă la perele mai mari. Punctul de vedere ideologic al 
poveștii lui Kong Rong evaluează comportamentul şi practicile temporare 
ale oamenilor, însă ceea ce Dumnezeu le cere oamenilor să evalueze este 
esența acestei persoane, precum şi care este exact atitudinea ei faţă de 
adevăr şi faţă de cerințele lui Dumnezeu. Tu foloseşti zicalele despre 
conduita morală pentru a evalua comportamentul trecător al unei persoane, 
sau acțiunile, ori revelaţiile ei trecătoare în timpul unui incident. Dacă le 
foloseşti pentru a evalua calitățile intrinseci ale unei persoane, nu va fi 
corect, deoarece evaluarea calităților intrinseci ale unei persoane folosind 
zicale despre conduita morală înseamnă evaluarea acestora folosind 
principiile greşite, iar rezultatul la care ajungi va fi incorect. Diferenţa nu 
constă în comportamentele ei exterioare, ci mai degrabă în natura-esenţa ei. 
Prin urmare, este fundamental greşit să evaluați oamenii folosind zicale 
despre conduita morală. Este corect să evaluați oamenii doar folosind 


adevărurile-principii. Înţelegeţi ce spun? 


Esenţa zicalelor despre conduita morală este că sunt reglementări şi 
convenţii care constrâng comportamentul și gândurile oamenilor. Într-o 
anumită măsură, restricționează și controlează gândirea oamenilor și 
constrâng unele dintre expresiile corecte ale gândirii şi cerințele normale ale 
umanităţii normale. Desigur, se poate spune și că, într-o anumită măsură, 
ele încalcă unele dintre legile supravieţuirii umanităţii normale şi, de 
asemenea, că privează oamenii normali de nevoile şi drepturile lor umane. 
De exemplu, zicala clasică: „O femeie trebuie să fie virtuoasă, bună la 
inimă, blajină şi morală” interferează puternic şi distruge drepturile 
femeilor. Ce rol le face pe femei să joace în întreaga societate umană? Ele 


joacă rolul celor înrobite. Nu aşa stau lucrurile? (Ba da.) Din acest punct de 


vedere, reglementările şi convențiile acestor zicale despre conduita morală 
au distrus gândurile umane, au înlăturat diversele nevoi ale umanităţii 
normale şi, în același timp, au limitat exprimarea diferitelor gânduri ale 
umanității normale de către ființele umane. Aceste zicale despre conduita 
morală nu sunt în esenţă create pe baza nevoilor oamenilor normali, nici pe 
baza standardelor pe care oamenii normali le pot îndeplini, ci toate sunt 
create pe baza închipuirilor, ambițiilor și a dorințelor oamenilor. Aceste 
zicale despre conduita morală nu numai constrâng și limitează gândurile 
oamenilor şi le constrâng comportamentul, dar îi și determină pe oameni să 
venereze şi să urmărească acele lucruri care sunt false şi imaginare. Dar 
oamenii nu pot să le atingă, aşa că tot ce pot face este să folosească 
prefăcătoria ca să muşamalizeze şi să se ascundă, astfel încât să poată duce 
o viaţă decentă, nobilă, o viață care pare foarte demnă. Dar adevărul este că 
a trăi după aceste idei şi opinii privind conduita morală înseamnă că 
gândurile omenirii sunt distorsionate și limitate și că oamenii trăiesc 
anormal şi pervertit sub imperiul acestor idei şi puncte de vedere false, nu-i 
aşa? (Ba da.) Oamenii nu vor să trăiască așa şi nu vor să facă asta, dar nu se 
pot elibera de constrângerile acestor cătuşe ideologice. Tot ce pot face este 
să trăiască fără tragere de inimă şi involuntar sub influenţa și îngrădirea 
acestor idei şi opinii. Totodată, din cauza presiunii opiniei publice şi a 
acestor idei şi opinii din inima lor, nu au de ales decât să ducă o existenţă 
nedemnă în această lume, purtând o mască a ipocriziei după alta. Pentru 
omenire, aceasta este consecința zicalelor despre conduita morală. Aţi 
înţeles asta? (Da.) Cu cât avem părtăşie mai mult despre aceste zicale 
privind conduita morală şi le disecăm, cu atât oamenii pot să le vadă clar și 
cu atât mai mult simt că aceste diverse zicale din cultura tradițională nu sunt 
lucruri pozitive. De mu de ani, acestea au indus în eroare ființele umane și 


le-au făcut rău, în aşa măsură încât, chiar şi după ce oamenii au ascultat 


cuvintele lui Dumnezeu şi au ajuns să înțeleagă adevărul, tot nu pot să 
scape de influența acestor idei și opinii din cultura tradițională și chiar 
aspiră la ele de parcă ar fi lucruri pozitive. Mulţi oameni chiar le folosesc 
drept substitut pentru adevăr și le practică de parcă ar fi adevărul. Prin 
părtăşia de astăzi, ați dobândit o înțelegere mai bună şi mai corectă a 
acestor zicale despre conduita morală din cultura tradițională? (Da.) Acum 
că le înţelegeți oarecum, haideţi să continuăm părtășia despre alte zicale 


privind conduita morală. 


În continuare, vom avea părtăşie despre zicala: „Bunătatea unei 
picături de apă ar trebui răsplătită cu un izvor care ţâşneşte”, privind 
conduita morală. După cum vă puteţi da seama, fiecare dintre aceste zicale 
despre conduita morală este extrem de exagerată şi zguduitoare, de parcă 
fiecare ar fi impregnată de un fel de spirit eroic şi de calitățile unor oameni 
măreți şi ar fi imposibil de atins de o persoană cu nimic ieșită din comun 
sau de rând. „Bunătatea unei picături de apă ar trebui răsplătită cu un izvor 
care țâşneşte” — ce orizont extraordinar de mare ar necesita asta! Cât de 
amabil şi de binevoitor ar trebui să fii şi ce personalitate grozavă ar trebui 
să ai ca să faci asta! „O picătură de apă” corespunde „unui izvor care 
țâşneşte”, dar, totodată, această corespondență dă impresia că există o 
prăpastie incomensurabilă şi o mare diferenţă între cele două. Înseamnă că 
trebuie să răsplăteşti chiar şi bunătatea unei picături de apă, dar cu ce? Ar 
trebui răsplătită cu un izvor care ţâșnește, cu un număr atât de mare de 
acțiuni sau comportamente sau cu o mare sinceritate și dorință, mai degrabă 
decât să fie uitată. De atât de mult este nevoie pentru a răsplăti bunătatea 
unei picături de apă, iar dacă o răsplăteşti cu ceva mai prejos, nu ai 
conştiinţă. Conform acestei logici, persoana care a dat dovadă de bunătate 
nu este şi cea care, în final, beneficiază pe nedrept? Acest binefăcător 


profită cu siguranță de pe urma bunăvoinţei sale! Dă dovadă de bunătate 


oferind o picătură de apă și primeşte, în schimb, un izvor care ţâşnește. 
Aceasta este o afacere foarte profitabilă şi o modalitate de a beneficia, în 
mod generos, în detrimentul altora. Nu așa stau lucrurile? În această viaţă, 
fiecare persoană va accepta bunătatea unei picături de apă. Dacă toţi trebuie 
să răsplătească picătura cu un izvor care ţâşneşte, le-ar lua toată viaţa să o 
facă, lăsându-i în imposibilitatea de a-şi îndeplini vreuna dintre 
responsabilitățile familiale și sociale, cu atât mai puțin de a se gândi la calea 
lor în viaţă. Dacă te bucuri de bunătatea unei picături de apă, dar nu reuşeşti 
să o răsplăteşti cu un izvor care ţâşneşte, vei fi condamnat de conştiinţa ta și 
de societate şi te vei considera un rebel, un răufăcător, un ingrat, și nu om. 
Dar dacă cineva ar putea răsplăti acea bunătate cu un izvor care țâşneşte? El 
ar spune: „Nu există nimeni mai conştiincios decât mine, pentru că eu pot 
răsplăti bunătatea unei picături de apă cu un izvor care ţâşneşte. În acest fel, 
persoana care m-a ajutat cândva şi a fost bună cu mine poate să vadă ce fel 
de om sunt şi dacă şi-a pierdut sau nu timpul ajutându-mă şi dacă a meritat 
sau nu să mă ajute. În acest fel, nu va uita niciodată şi chiar se va simți 
jenată. Mai mult, voi continua să o răsplătesc. De vreme ce pot răsplăti 
bunătatea unei picături de apă cu un izvor care ţâşneşte, nu sunt eu o 
persoană cu o conduită morală şi un caracter nobil? Nu sunt un gentleman? 
Nu sunt o persoană grozavă? Nu sunt demn de admiraţie?” Toată lumea îl 
laudă şi îl aplaudă, iar acest lucru îi stârnește foarte mult emoțiile, așa că el 
spune: „Din moment ce mă lăudaţi ca fiind o persoană bună, o persoană cu 
un caracter nobil, un exemplu printre oameni și un model al moralității 
omenirii, atunci, după moartea mea, ar trebui să-mi ridicaţi un monument şi 
să-mi scrieți un epitaf care spune: «Această persoană a fost un model al 
zicalei: „Bunătatea unei picături de apă ar trebui răsplătită cu un izvor care 
tâşneşte” şi poate fi numit un exemplu al moralității umanităţii.»” Dar chiar 


şi după ce monumentul este ridicat, el crede că oamenii ar trebui să facă şi o 


statuie de lut după chipul lui şi să o pună în templu, apoi să scrie pe ea 
numele lui distins: „Sanctuarul Dumnezeului cutare” şi, dedesubt, să 
construiască un altar pentru tămâiere, unde fiecare trebuie să-i ofere jertfe 
de tămâie, astfel încât să ardă neîncetat în folosul lui. În plus, oamenii 
trebuie să aibă statuete cu el în casele lor, să ardă tămâie, să 1 se închine de 
trei ori pe zi şi să-şi educe copiii şi nepoţii şi generațiile mai tinere să fie la 
fel ca el, spunându-le fiilor şi fiicelor că trebuie să se căsătorească cu o 
persoană ca el, cu cineva care poate răsplăti bunătatea unei picături de apă 
cu un izvor care țâșneşte — cu un ideal şi un model de moralitate al 
umanităţii. Abordarea educaţională tradițională a poporului chinez este de 
a-şi învăţa copiii să fie oameni buni şi pune accent pe a recunoaște 
bunăvoința şi a căuta să o răsplătească. Dacă primeşti bunătatea unei 
picături de apă, trebuie să o răsplătești cu o viaţă de muncă grea, şi anume, 
cu un izvor care ţâșneşte. Când copiii cresc, şi ei învață generaţiile 
următoare în acelaşi mod, şi aşa continuă totul, transmis de la o generaţie la 
alta. Când o astfel de persoană este capabilă să răsplătească bunătatea unei 
picături de apă cu un izvor care țâşnește, atunci şi-a atins şi scopul final. Ce 
scop a atins? De a fi recunoscut şi acceptat de oamenii laici și de societate. 
Desigur, acest lucru este secundar. Cel mai important lucru este că oamenii 
îi atârnă portretul pe pereţi, aduc ofrande statuii lui şi că el se poate bucura 
de tămâia care arde în această lume, din generație în generație şi că spiritul 
şi ideile lui pot să fie transmise în lume și să câştige laude de la generațiile 
viitoare. În cele din urmă, după ce se satură de tămâia aprinsă a acestei 
lumi, ce devine el? Devine un rege diavol, iar scopul său este în sfârşit 
atins. Aceasta este consecinţa supremă a coruperii omenirii de către Satana. 
La început, oamenii doar acceptă o idee din cultura tradițională despre 
conduita morală, cum ar fi bunăvoința, dreptatea, decentă, înțelepciunea și 


credibilitatea. Mai târziu, ei respectă cerința acestei idei, dând un exemplu 


altora prin punerea riguroasă a acestei idei și a acestei cerințe în practică și 
respectându-le, şi ating scopul de a deveni un model de perfecțiune a 
moralității pentru restul umanității. Apoi, după ce mor, lasă în urmă o bună 
reputaţie, care se transmite de-a lungul generaţiilor. În cele din urmă, obţin 
ceea ce şi-au dorit, adică să inhaleze mulți ani tămâia care arde în această 
lume și să devină regi ai demonilor. Este acesta un lucru bun? (Nu.) De ce 
spuneţi că nu este un lucru bun? Acesta este scopul suprem la care aspiră un 
non-credincios în viaţă. El aprobă idei despre o anumită conduită morală, 
apoi conduce prin puterea exemplului, punând în aplicare cerinţele despre 
conduita morală, până când, în cele din urmă, ajunge la punctul în care toată 
lumea îl laudă ca fiind o persoană bună, blândă, distinsă şi cu un caracter 
nobil. Vestea despre comportamentul şi faptele lui se răspândește în întreaga 
omenire, iar comportamentul şi faptele lui sunt studiate şi venerate de 
generații de oameni, până când, în cele din urmă, acea persoană devine 
modelul unei întregi generaţii şi, desigur, regele demonilor pentru o întreagă 
generație. Nu aceasta este calea pe care merg oamenii laici? Nu acesta este 
rezultatul la care aspiră oamenii laici? Are asta legătură cu adevărul? Există 
o legătură cu mântuirea lui Dumnezeu? Nu există nicio legătură. Acesta 
este rezultatul final pe care îl rezervă oamenilor zicalele despre conduita 
morală. Dacă o persoană acceptă pe deplin toate ideile diverse din cultura 
tradițională şi le respectă întru totul, atunci calea pe care merge este, fără 
îndoială, calea demonilor. Dacă ai pornit pe calea demonilor odată pentru 
totdeauna, atunci nu ai nicio legătură cu lucrarea lui Dumnezeu de mântuire 
a oamenilor şi nu ai absolut nimic de-a face cu mântuirea. Prin urmare, dacă 
pe baza înţelegerii adevărului, tot vei fi îngrădit şi influenţat de ideile 
culturii tradiționale și, în același timp, sub influența acestor idei, 
respectându-le legile și respectând aceste cerinţe şi zicale, vei fi incapabil să 


te răzvrăteşti împotriva lor sau să renunți la ele şi nu vei putea accepta 


cerinţe de la Dumnezeu, atunci vei ajunge să urmezi calea demonilor şi să 
devii un rege al demonilor. Înţelegi asta, nu-i aşa? Nicio teorie sau zicală 
din lume nu poate înlocui calea mântuirii pe care a oferit-o Dumnezeu 
omenirii, nici măcar cele mai înalte standarde morale din lume. Dacă 
oamenii vor să pornească pe calea cea dreaptă, care este calea mântuirii, 
atunci doar venind înaintea lui Dumnezeu, acceptând cu blândeţe și 
statornicie cuvintele Sale, acceptând toate solicitările şi cerinţele diverse de 
la El şi comportându-se şi acționând cu spusele Sale drept criteriu, pot ei să 
dobândească aprobarea Sa. În caz contrar, oamenii nu au cum să pornească 
pe calea cea dreaptă în viaţă şi nu pot decât să urmeze filosofule Satanei pe 
drumul spre pierzanie. Unii oameni întreabă: „Există o cale de mijloc?” Nu, 
fie urmezi calea lui Dumnezeu, fie calea diavolească a Satanei. Există doar 
două căi. Dacă nu urmezi calea lui Dumnezeu, atunci, fără îndoială, respecţi 
diversele idei pe care ți le-a expus Satana şi diversele căi diavolești generate 
de astfel de idei. Dacă vrei să faci un compromis, apucând pe calea de 
mijloc sau o a treia cale, este imposibil. E clar acest punct? (Da.) Nu voi 
detalia mai departe zicala: „„Bunătatea unei picături de apă ar trebui 
răsplătită cu un izvor care ţâşneşte”, deoarece este mai mult sau mai puţin 
asemănătoare zicalei: „O bunătate primită ar trebui răsplătită cu 
recunoştinţă”, despre care am avut părtăşie anterior. Esenţa celor două 
zicale este aproape aceeaşi, aşadar, nu este nevoie să o discutăm mai 
detaliat. 


Acum, haideţi să vorbim despre următoarea zicală privind conduita 
morală — nu impune altora ceea ce tu însuți nu-ţi dorești. Aceasta ar trebui 
să fie foarte uşor de desluşit, nu-i așa? Comparând-o cu cerinţele zicalelor 
privind conduita morală despre care am vorbit mai înainte, această zicală 
este în mod clar şi o regulă inflexibilă care îi constrânge pe oameni. Deşi în 


scris sună grandios şi impresionant și nu pare să fie nimic în neregulă cu ea, 


fiind, aparent, un principiu simplu pentru a trata oamenii, acest principiu 
simplu nu are niciun sens când vine vorba despre modul în care să te 
comporţi sau să tratezi oamenii şi nu ajută cu nimic comportamentul unei 
persoane sau ceea ce urmărește ea. Nu este un principiu pe care oamenii ar 
trebui să-l respecte în conduita și comportamentul lor, și nici nu este un 
principiu ca oamenii să urmărească direcția şi scopul corect în viață. Chiar 
dacă respecţi această cerință, tot ceea ce face este să te descurajeze să 
acționezi irezonabil atunci când ai de-a face cu oameni, dar nu înseamnă că 
al dragoste reală pentru ei sau că îi ajuţi cu adevărat şi cu atât mai puţin 
demonstrează că ești pe calea cea dreaptă în viaţă. În sens literal, „Nu 
impune altora ceea ce tu însuţi nu-ți doreşti” înseamnă că dacă nu-ţi place 
ceva sau nu-ți place să faci un lucru, atunci nu ar trebui să-i forțezi nici pe 
ceilalți să-l facă. Acest lucru pare inteligent și rațional, însă dacă foloseşti 
această filosofie satanică pentru a gestiona fiecare situație, atunci vei face 
multe greşeli. Este probabil să-i răneşti pe oameni, să-i induci în eroare sau 
chiar să le faci rău. La fel cum unii părinți nu sunt pasionaţi de studiu, dar le 
place să-şi oblige copiii să înveţe şi încearcă mereu să raționeze cu ei, 
îndemnându-i să studieze din greu. Dacă ar fi să aplici acestei cerințe 
expresia „să nu impui altora ceea ce tu însuţi nu-ți doreşti”, atunci aceşti 
părinți nu ar trebui să-și pună copiii să înveţe, pentru că lor înşişi nu le 
place. Sunt alți oameni care cred în Dumnezeu, dar nu urmăresc adevărul; 
totuşi, în inimile lor, ei ştiu că a crede în Dumnezeu reprezintă calea cea 
dreaptă în viaţă. Dacă văd că odraslele lor nu cred în Dumnezeu şi nu se 
află pe calea cea bună, le îndeamnă să creadă în Dumnezeu. Chiar dacă ei 
înşişi nu urmăresc adevărul, totuşi vor ca ai lor copii să-l urmărească şi să 
fie binecuvântaţi. În această situaţie, dacă ar respecta zicala: „Nu impune 
altora ceea ce tu însuţi nu-ţi doreşti”, atunci acești părinți nu ar trebui să-i 


facă pe copiii lor să creadă în Dumnezeu. Acest lucru ar fi în concordanţă 


cu această filosofie satanică, dar le-ar distruge totodată propriilor copii 
şansa la mântuire. Cine este responsabil pentru acest final? Oare zicala 
tradițională despre conduita morală de a nu impune altora ceea ce tu însuți 
nu-ți doreşti nu le dăunează oamenilor? Iată un alt exemplu. Unii părinți nu 
se mulţumesc să ducă o viaţă supusă, respectând legea. Nu sunt dispuşi să 
muncească pământul sau să meargă la serviciu pentru a-și întreține familia. 
În schimb, le place să înșele, să escrocheze sau să parieze, folosind mijloace 
nedrepte pentru a face o avere necinstită, astfel încât să poată apoi să ducă o 
viață bună, să se distreze şi să se bucure de plăcerile trupului. Nu le place să 
se dedice unei munci cinstite sau să urmeze calea cea dreaptă. Asta nu-și 
doresc ei, nu-i aşa? În inima lor, știu că nu este un lucru bun. În această 
situație, cum ar trebui să-și educe copiii? Oamenii normali şi-ar învăța 
copiii să studieze din greu şi să stăpânească o calificare, astfel încât să-şi 
poată găsi un loc bun de muncă în viitor şi şi-ar determina copiii să urmeze 
calea cea dreaptă. Aceasta înseamnă îndeplinirea responsabilității de 
părinte, nu-i aşa? (Ba da, așa este.) Acest lucru este corect. Însă, dacă 
respectă zicala: „Nu impune altora ceea ce tu însuți nu-ţi doreşti”, atunci ar 
spune: „Fiule, uită-te la mine. Pot să fac tot felul de lucruri în viaţă, cum ar 
fi să beau şi să mănânc la restaurante scumpe, să mă duc la prostituate şi să 
pariez. Mă descurc în viaţă chiar şi fără să fi studiat sau să fi deprins vreo 
meserie. Învață cu mine în viitor. Nu trebuie să mergi la şcoală şi să studiezi 
din greu. Învață să furi, să înşeli și să pariezi. Încă poţi duce o viață 
confortabilă pentru restul zilelor tale!” Este corect să faci asta? Și-a învăţat 
cineva copiii aşa? (Nu.) Aceasta este zicala: „Nu impune altora ceea ce tu 
însuţi nu-ți doreşti”, nu-i aşa? Nu au respins aceste exemple pe deplin 
această zicală? Nu este nimic corect în legătură cu asta. De exemplu, unii 
oameni nu iubesc adevărul; ei râvnesc la confortul trupesc și găsesc 


modalităţi de a lenevi atunci când îşi îndeplinesc datoria. Nu sunt dispuşi să 


sufere sau să plătească un preţ. Ei cred că zicala: „Nu impune altora ceea ce 
tu însuți nu-ți dorești” este corectă și le spun oamenilor: „Ar trebui să 
învățați cum să vă distrați. Nu trebuie să vă îndepliniți în mod adecvat 
datoria sau să înduraţi greutăți sau să plătiți un preţ. Dacă puteţi să leneviţi, 
atunci leneviţi; dacă puteți să faceţi un lucru de mântuială, atunci faceţi-l de 
mântuială. Nu îngreunați atât de mult lucrurile pentru voi. Uitaţi, eu trăiesc 
aşa — nu-i aşa că-i grozav? Viaţa mea este, pur şi simplu, perfectă! Vă 
epuizați trăind astfel! Ar trebui să învățați de la mine.” Nu îndeplineşte 
acest lucru cerința de a „nu impune altora ceea ce tu însuţi nu-ţi doreşti”? 
Dacă acționezi în acest mod, eşti o persoană cu rațiune şi conștiință? (Nu.) 
Dacă o persoană își pierde conștiința şi rațiunea, nu îi lipseşte virtutea? 
Acest lucru se numeşte lipsă de virtute. De ce îi spunem așa? Întrucât acea 
persoană râvnește la confort, îşi face de mântuială datoria şi îi îndeamnă și 
îi influenţează pe alții să i se alăture în a fi superficiali şi în a tânji după 
confort. Ce este în neregulă cu acest lucru? A fi superficial și iresponsabil 
în datoria ta reprezintă un act de şiretenie și împotrivire faţă de Dumnezeu. 
În cazul în care continui să fii superficial şi nu te pocăieşti, vei fi dat în 
vileag și eliminat. Mulţi oameni din biserică sunt îndepărtați în acest fel. Nu 
este o realitate? (Ba da, este.) Așadar, respectând această zicală și 
îndemnându-i pe toți să fie ca ei, astfel încât oamenii să nu-şi îndeplinească 
îndatoririle cu sârguinţă, ci în schimb, să-L amăgească şi să-L înșele pe 
Dumnezeu, nu înseamnă că le faceți rău oamenilor şi îi trimiteţi spre 
pierzanie? Ei înșiși sunt leneşi şi alunecoşi și, totuşi, îi împiedică și pe alții 
să-şi îndeplinească îndatoririle. Nu înseamnă că perturbă şi tulbură lucrarea 
bisericii? Nu I se împotrivesc lui Dumnezeu? Poate casa lui Dumnezeu să 
păstreze astfel de oameni? Să presupunem că o persoană care lucrează într- 
o companie de non-credincioşi îi incită pe ceilalți angajaţi să nu-și facă 


treaba în mod corespunzător. Nu o va concedia șeful, dacă va afla? Cu 


siguranță o va da afară. Așadar, dacă mai poate face asta în timp ce-și 
îndeplineşte datoria în casa lui Dumnezeu, este aceasta o persoană care 
crede în El? Este un om rău şi neîncrezător, care s-a infiltrat în casa lui 
Dumnezeu. Trebuie îndepărtat şi eliminat! După ce ați ascultat aceste 
exemple, sunteţi oarecum capabili să recunoașteţi esenţa zicalei despre 
conduita morală: „Nu impune altora ceea ce tu însuți nu-ţi doreşti”? (Da, 
suntem.) Care este concluzia finală pe care ați tras-o? Este această cerință 
un adevăr-principiu? (Nu.) Evident că nu. Așadar, ce este? Este doar o 
zicală neclară, una care sună frumos, în mod superficial, dar care, de fapt, 


nu are nicio semnificație practică. 


Sunteţi susținători ai zicalei despre conduita morală: „Nu impune 
altora ceea ce tu însuți nu-ți dorești”? Dacă o persoană ar fi susținătoarea 
acestei expresii, ați crede despre aceasta că este grozavă şi nobilă? Sunt unii 
care ar spune: „Uite, nu impune lucruri, nu îngreunează lucrurile pentru 
ceilalți şi nu îi pune pe aceştia în poziții dificile. Nu-i așa că este minunată? 
Este întotdeauna strictă cu sine, dar tolerantă cu ceilalţi; nu spune niciodată 
nimănui să facă ceva ce nu ar face ea însăşi. Le oferă altora multă libertate 
şi îi face să simtă o abundență de căldură şi acceptare. Ce persoană 
grozavă!” Chiar aşa stau lucrurile? Zicala: „Nu impune altora ceea ce tu 
însuți nu-ți doreşti” presupune că ar trebui să oferi sau să furnizezi celorlalți 
doar lucrurile care îţi plac şi de care te bucuri. Dar care sunt lucrurile care le 
plac oamenilor corupți și de care se bucură? Sunt lucrurile corupte, absurde 
şi dorințele extravagante. Dacă le oferi şi le furnizezi oamenilor aceste 
lucruri negative, nu va deveni întreaga umanitate din ce în ce mai coruptă? 
Vor exista din ce în ce mai puţine lucruri pozitive. Nu este aceasta 
realitatea? Faptul că omenirea este profund coruptă reprezintă o realitate. 
Oamenilor corupți le place să urmărească faima, câștigul, statutul şi 

plăcerile trupești; vor să fie celebrități, să fie măreți şi supraomeneşti. Işi 

doresc o viaţă confortabilă şi sunt împotriva muncii grele; vor să li se 
înmâneze totul. Foarte puţini dintre ei iubesc adevărul sau lucrurile 
pozitive. Ce se va întâmpla dacă oamenii le oferă şi le furnizează celorlalți 
corupția şi predilecțiile lor? Este exact aşa cum ţi-ai imagina: umanitatea 
doar va deveni din ce în ce mai coruptă. Cei care sunt susținători ai ideii: 
„Nu impune altora ceea ce tu însuţi nu-ţi doreşti” cer ca oamenii să le ofere 
şi să le furnizeze celorlalți corupția, predilecțiile şi dorinţele lor 
extravagante, făcându-i pe alți oameni să caute răul, confortul, banii și 
avansarea. Este aceasta calea cea dreaptă în viaţă? Este limpede de văzut că 
„nu impune altora ceea ce tu însuţi nu-ţi doreşti” e o zicală foarte 
problematică. Lipsurile şi defectele pe care le implică sunt flagrant de 
evidente; nici măcar nu merită să fie atent analizată şi deslușită. La cea mai 
mică examinare, se văd clar erorile şi caracterul ei ridicol. Cu toate acestea, 
mulți dintre voi sunt cu ușurință convinși și influenţaţi de această zicală şi o 
acceptă fără discernământ. Când interacționezi cu ceilalți, foloseşti adesea 
această zicală pentru a te admonesta și a-i îndemna pe ceilalți. Făcând acest 
lucru, crezi că ai un caracter deosebit de nobil şi un comportament foarte 
raţional. Însă, fără să-ţi dai seama, aceste cuvinte au dezvăluit principiul 
după care trăiești şi poziţia ta cu privire la probleme. În acelaşi timp, i-ai 
indus în eroare şi îndrumat greşit pe alții să abordeze oamenii şi 
circumstanțele cu aceeași poziție şi opinie ca tine. Te-ai comportat ca un 
veritabil împăciuitor şi ai ales pe deplin calea de mijloc. Spui: „Indiferent 
care este problema, nu este nevoie să o iei în serios. Nu îngreuna lucrurile 
pentru tine sau pentru ceilalți. Dacă faci lucrurile dificile pentru alţi oameni, 
atunci le faci dificile pentru tine. A fi bun cu ceilalți înseamnă a fi bun cu 
tine însuți. Dacă ești dur cu ceilalți, atunci eşti așa și cu tine. De ce să te pui 
într-o poziție dificilă? A nu impune altora ceea ce tu însuţi nu-ţi doreşti este 


cel mai bun şi cel mai grijuliu lucru pe care l-ai putea face pentru tine.” 


Această atitudine este, evident, a unei persoane care nu e meticuloasă în 
privința niciunui lucru. Nu ai o poziție sau o perspectivă corectă asupra 
niciunei probleme; ai o viziune confuză asupra tuturor lucrurilor. Nu eşti 
meticulos şi doar închizi ochii la lucruri. Când vei sta, în sfârşit, înaintea lui 
Dumnezeu şi vei da socoteală pentru tine, va fi un lucru făcut de mântuială. 
De ce se va întâmpla asta? Întrucât spui mereu că nu ar trebui să impui 
altora ceea ce tu însuţi nu-ți doreşti. Acest lucru îți oferă o mare alinare și 
bucurie, dar, în acelaşi timp, îți va cauza foarte multe probleme, astfel încât 
să nu ai o viziune sau o poziţie clară asupra multor chestiuni. Desigur, te 
face totodată să nu poţi înţelege clar care sunt cerințele şi standardele lui 
Dumnezeu pentru tine atunci când te confrunți cu aceste situații sau ce 
rezultat ar trebui să obţii. Aceste lucruri se întâmplă pentru că nu eşti 
meticulos în nimic; sunt cauzate de atitudinea şi opima ta confuză. A nu 
impune altora ceea ce tu însuți nu-ți dorești reprezintă, oare, atitudinea 
tolerantă pe care ar trebui să o ai față de oameni și lucruri? Nu. Este doar o 
teorie care pare a fi corectă, nobilă și bună din exterior, dar este, de fapt, un 
lucru întru totul negativ. În mod clar, cu atât mai puţin este un adevăr- 
principiu la care oamenii ar trebui să adere. Dumnezeu nu le cere oamenilor 
să nu impună celorlalți ceea ce ei înşişi nu-şi doresc, ci le cere să fie clari cu 
privire la principiile pe care ar trebui să le respecte atunci când gestionează 
diferite situații. Dacă este un lucru corect şi în concordanţă cu adevărul din 
cuvintele lui Dumnezeu, atunci trebuie să te ţii de el. Și nu numai că trebuie 
să te ţii de el, ci şi să-i admonestezi, să-i convingi şi să ai părtăşie cu 
ceilalți, astfel încât ei să înţeleagă exact care sunt intenţiile lui Dumnezeu şi 
care sunt adevărurile-principii. Aceasta este responsabilitatea şi obligația ta. 
Dumnezeu nu-ţi cere să alegi calea de mijloc şi cu atât mai puţin îţi cere să 
arăţi cât eşti de mărinimos. Ar trebui să te agăţi de lucrurile pentru care 


Dumnezeu te-a admonestat şi pe care le-ai învăţat de la El şi de ceea ce 


vorbeşte Dumnezeu în cuvintele Sale: cerințele, criteriile și adevărurile- 
principii pe care oamenii ar trebui să le respecte. Nu numai că trebuie să te 
agăți şi să te ţii de ele pentru totdeauna, dar trebuie să şi practici aceste 
adevăruri-principu prin puterea exemplului, precum şi convingându-i, 
supraveghindu-i, ajutându-i şi îndrumându-i pe ceilalți să se agaţe de ele, să 
le respecte şi să le practice în acelaşi mod în care o faci tu. Dumnezeu îţi 
cere să faci acest lucru — asta îţi încredinţează El. Nu poţi, pur şi simplu, să 
al cerinţe de la tine în timp ce-i ignori pe ceilalți. Dumnezeu îţi cere să 
adopţi atitudinea corectă cu privire la probleme, să te ţii de criteriile corecte 
ŞI să ştii exact care sunt criteriile din cuvintele lui Dumnezeu şi să-ți dai 
seama exact care sunt adevărurile-principii. Chiar dacă nu poţi realiza acest 
lucru, chiar dacă nu eşti dispus să o faci, dacă nu-ți place, dacă ai noțiuni 
sau dacă te împotriveşti acestui lucru, trebuie să-l tratezi ca pe 
responsabilitatea ta, ca pe obligația ta. Trebuie să ai părtăşie cu oamenii 
despre lucrurile pozitive care vin de la Dumnezeu, despre lucrurile care sunt 
drepte și corecte și să le foloseşti pentru a-i ajuta, influența şi îndruma pe 
ceilalți, astfel încât oamenii să poată beneficia de pe urma lor, să fie 
edificați de acestea şi să meargă pe calea corectă în viață. Aceasta este 
responsabilitatea ta și nu ar trebui să te agăţi cu încăpățânare de ideea: „Nu 
impune altora ceea ce tu însuţi nu-ți doreşti”, pe care Satana a sădit-o în 
mintea ta. În ochii lui Dumnezeu, această zicală este doar o filosofie pentru 
interacțiuni lumeşti; este un mod de gândire care conține tertipurile Satanei; 
nu reprezintă calea corectă deloc şi nici nu este un lucru pozitiv. Tot ceea ce 
Dumnezeu cere de la tine este să fii o persoană dreaptă, care înţelege clar ce 
ar trebui şi ce nu ar trebui să facă. El nu îţi cere să fii pe placul oamenilor 
sau împăciuitor; El nu ţi-a cerut să alegi calea de mijloc. Când o chestiune 
se referă la adevărurile-principii, trebuie să spui ceea ce trebuie spus şi să 


înţelegi ceea ce trebuie înțeles. Dacă o persoană nu înţelege ceva, dar tu 


înţelegi și îi poţi oferi indicaţii şi o poţi ajuta, atunci trebuie neapărat să-ţi 
îndeplineşti această responsabilitate şi obligație. Nu trebuie să stai, pur și 
simplu, pe margine şi să priveşti şi, cu atât mai puţin ar trebui să te agăţi de 
filosofuile pe care Satana le-a sădit în mintea ta, cum ar fi să nu impui altora 
ceea ce tu însuţi nu-ţi doreşti. Înţelegi? (Da.) Ceea ce este corect şi pozitiv 
este aşa chiar dacă nu îți place, chiar dacă nu ești dispus să faci acest lucru, 
chiar dacă nu eşti capabil să-l faci şi să-l realizezi, chiar dacă i te 
împotriveşti sau elaborezi noțiuni împotriva lui. Esenţa cuvintelor lui 
Dumnezeu şi adevărul nu se vor schimba doar pentru că omenirea are firi 
corupte şi anumite emotii, sentimente, dorinţe şi noțiuni. Esenţa cuvintelor 
lui Dumnezeu şi adevărul nu se vor schimba în veci. De îndată ce cunoşti, 
înţelegi, experimentezi și obţii cuvintele lui Dumnezeu şi adevărul, este 
obligația ta să ai părtăşie cu ceilalți despre mărturiile tale din experienţă. 
Acest lucru va permite şi mai multor oameni să înţeleagă intenţiile lui 
Dumnezeu, să priceapă şi să obțină adevărul, să înţeleagă cerințele și 
standardele lui Dumnezeu şi să stăpânească adevărurile-principii. Făcând 
acest lucru, aceşti oameni vor câştiga o cale de practică atunci când vor 
întâmpina probleme în viața lor de zi cu zi şi nu vor fi zăpăciți sau 
încătuşați de diferitele idei şi opinii ale Satanei. Zicala despre conduita 
morală: „Nu impune altora ceea ce tu însuţi nu-ţi doreşti” este, cu adevărat, 
planul viclean al Satanei de a controla mintea oamenilor. Dacă susţii mereu 
acest lucru, atunci eşti o persoană care trăieşte conform filosofilor satanice; 
o persoană care trăieşte pe deplin într-o fire satanică. Dacă nu urmezi calea 
lui Dumnezeu, atunci nu iubeşti şi nu cauţi adevărul. Orice s-ar întâmpla, 
principiul pe care trebuie să-l urmezi și cel mai important lucru pe care 
trebuie să-l faci este să ajuţi oamenii cât de mult posibil. Nu ar trebui să 
practici ceea ce spune Satana, şi anume să „nu impui altora ceea ce tu însuți 


nu-ți doreşti” şi să fii un „deştept? pe placul oamenilor. Ce înseamnă să 


ajuţi oamenii cât poţi de mult? Înseamnă să-ți îndeplinești responsabilităţile 
şi obligațiile. De îndată ce vezi că un lucru face parte din responsabilitățile 
şi obligaţiile tale, ar trebui să ai părtăşie despre cuvintele lui Dumnezeu și 
despre adevăr. Asta înseamnă să-ți îndeplinești responsabilitățile şi 
obligațiile. A clarificat această părtăşie, în principiu, zicala despre conduita 
morală: „Nu impune altora ceea ce tu însuţi nu-ți dorești”? Aţi înțeles-o? 
(Da.) Această zicală este relativ uşor de deslușit şi puteți identifica, fără să 
deliberați prea mult, ce este în neregulă cu ea. Este pur şi simplu prea 


absurdă, așa că nu este nevoie să avem şi mai detaliat părtăşie despre ea. 


Acum, haideţi să avem părtăşie despre următoarea zicală privind 
conduita morală: „Aș încasa un glonţ pentru un prieten.” Aceasta este o 
afirmaţie aparent grandioasă, extrem de răspândită în rândul omenirii. În 
special, oamenii care preţuiesc sentimentele şi acordă importanţă 
fraternității adoptă această zicală ca maximă pentru a-şi face mulți prieteni. 
În orice epocă sau grup etnic în care este folosită, această zicală despre 
conduita morală: „Aş încasa un glonţ pentru un prieten” rezistă destul de 
bine. Adică se potriveşte relativ bine cu rațiunea și conştiinţa omenirii. Mai 
exact, această zicală este în concordanţă cu conceptul de „frăție” pe care-l 
respectă oamenii în conştiinţa lor. Oamenii care preţuiesc fraternitatea ar fi 
dispuşi să încaseze un glonț pentru un prieten. Indiferent cât de dificilă și 
periculoasă este situaţia în care se află prietenul lor, ei ar face un pas înainte 
şi ar încasa un glonţ pentru el. Acesta este spiritul sacrificării propriilor 
interese de dragul celorlalți. Ceea ce le insuflă oamenilor zicala despre 
conduita morală: „Aş încasa un glonţ pentru un prieten” este, în principiu, 
să prețuiască fraternitatea. Standardul impus să fie susținut de omenire este 
că trebuie să prețuiești fraternitatea: aceasta este esența acestei zicale. Ce 
înseamnă acest cuvânt, „fraternitate”? Care este standardul pentru 


fraternitate? Este acela de a fi capabil să-ți sacrifici interesele pentru un 


prieten şi de a face totul pentru a-l mulţumi. Orice are nevoie prietenul tău, 
onoarea te obligă să-i oferi ajutorul necesar, iar dacă asta înseamnă să-ți riști 
viaţa, atunci așa să fie. De asta este nevoie pentru a fi un prieten adevărat și 
numai aceasta poate fi considerată o fraternitate adevărată. O altă 
interpretare a fraternității este aceea de a fi capabil să-ți rişti viaţa, să-ţi dai 
viața sau să-ți pui viaţa în pericol pentru un prieten, fără a ţine cont de viaţă 
sau de moarte. Aceasta este o prietenie care rezistă încercărilor grele care 
pun viaţa în pericol, o prietenie pe viață şi pe moarte, şi aceasta este 
adevărata fraternitate. Aceasta este definiția unui prieten, potrivit cerinţelor 
comportamentului moral. Trebuie să fii dispus să încasezi un glonț pentru 
prietenii tăi, ca să fii considerat un prieten adevărat, acesta este criteriul de 
conduită morală pe care ar trebui să-l respecte o persoană atunci când are 
de-a face cu prietenii ei şi aceasta este cerința pentru conduita morală a 
oamenilor atunci când vine vorba să-şi facă prieteni. Zicala despre conduita 
morală: „Aş încasa un glonţ pentru un prieten” apare ca fiind deosebit de 
eroică şi justă, şi mai ales măreaţă şi nobilă şi inspiră admiraţia și aprobarea 
oamenilor şi-i determină să creadă că aceia care pot face aşa ceva sunt ca 
nemuritorii din altă lume, care sar din crăpăturile stâncilor, și îi determină 
să creadă că aceşti oameni sunt deosebit de drepți, precum cavalerii sau 
spadasinii. De aceea, astfel de idei şi opinii simple şi directe sunt repede 
acceptate de ființele umane şi pătrund uşor în adâncul inimii lor. Aveţi 
sentimente similare cu privire la zicala: „Aș încasa un glonţ pentru un 
prieten”? (Da.) Deşi în zilele noastre nu sunt mulți oameni care ar încasa un 
glonţ pentru un prieten, majoritatea speră că prietenii lor ar fi dispuși să 
încaseze un glonț pentru ei şi că sunt oameni loiali, buni amici şi că, în 
vremuri de restriște, prietenii lor le-ar întinde o mână de ajutor, fără să se 
gândească de două ori şi fără să pună nicio condiţie, şi că aceştia ar face 


orice pentru ei, sfidând toate dificultățile şi neînfricați de pericol. Dacă ai 


cerinţe similare pentru prietenii tăi, ar putea acest lucru să arate că eşti în 
continuare influențat şi constrâns de ideea de a încasa un glonţ pentru un 
prieten? Ai spune că încă trăieşti după acest mod vechi, tradițional de a 
gândi? (Da.) În zilele noastre, oamenii se plâng adesea că „moralitatea 
publică este în declin astăzi, oamenii nu au aceeaşi mentalitate ca strămoşii 
lor, vremurile s-au schimbat, prietenii nu mai sunt ceea ce erau cândva, 
oamenii nu mai preţuiesc fraternitatea, şi-au pierdut căldura umană, iar 
relațiile interpersonale devin din ce în ce mai reci.” Deşi în zilele noastre 
foarte puţini oameni preţuiesc fraternitatea între prieteni, ei încă îşi aduc 
aminte cu drag de acei oameni galanţi şi cu inima caldă de pe vremuri, care 
îşi dădeau viața pentru un prieten, şi venerează stilul pe care îl afişează. De 
exemplu, luaţi câteva dintre poveştile transmise de-a lungul istoriei despre 
oamenii din vremurile vechi care îşi dădeau viaţa pentru un prieten, în 
special pe cele din lumea artelor marțiale despre oameni care susțin 
fraternitatea. Chiar şi astăzi, când oamenii urmăresc aceste poveşti în filme 
şi seriale de televiziune, încă simt un val de emoție în inima lor şi nutresc 
speranţe de a se întoarce într-o epocă plină de căldură umană, când oamenii 
prețuiau fraternitatea. Ce arată aceste lucruri? Arată că această idee de a 
încasa un glonţ pentru un prieten este venerată ca un lucru pozitiv în mintea 
oamenilor şi că este susținută drept standard moral înalt pentru cei care 
doresc să fie sau să devină o persoană bună? (Da.) Deşi oamenii nu 
îndrăznesc să ceară aşa ceva de la ei înşişi în ziua de azi şi nu pot realiza 
personal acest lucru, încă speră să întâlnească astfel de oameni în 
comunitatea lor, să se asocieze şi să se împrietenească cu ei, astfel încât, 
atunci când întâmpină dificultăți, prietenul lor să poată încasa un glonţ 
pentru ei. Analizând atitudinile şi opiniile oamenilor cu privire la această 
zicală despre conduita morală, vedem clar că ei sunt profund influenţaţi de 


astfel de idei şi opinii care preţuiesc fraternitatea. Dat fiind că oamenii sunt 


influenţaţi de astfel de idei și opinii care-i încurajează să aspire şi să adere 
la spiritul de fraternitate, bineînţeles că este foarte probabil să trăiască după 
ele. Ca urmare, oamenii tind să devină controlaţi şi dominați de astfel de 
idei şi opinii și sunt susceptibili să privească oamenii şi lucrurile şi să se 
comporte şi să acționeze în conformitate cu astfel de idei şi opinii şi, 
totodată, au tendința de a folosi astfel de idei şi opinii pentru a judeca 
oamenii, întrebându-se: „Oare această persoană prețuieşte fraternitatea? 
Dacă preţuieşte fraternitatea, atunci este o persoană de treabă; pe de altă 
parte, dacă nu o preţuiește, nu merită să mă asociez cu ea şi nu este o 
persoană bună.” Bineînţeles, şi tu tinzi să fii influenţat de aceste idei despre 
fraternitate în ceea ce priveşte gestionarea propriului comportament și 
înfrânarea şi judecarea propriului comportament şi le iei drept criterii şi 
îndrumare pentru interacțiunile tale cu alții. De exemplu, sub influenţa 
adânc înrădăcinată a unor astfel de idei şi opinii, atunci când te asociezi cu 
frați şi surori, îţi foloseşti conştiinţa pentru a evalua tot ce faci. Ce înseamnă 
cuvântul „conştiință”? Realitatea este că, în adâncul inimii oamenilor, nu 
reprezintă nimic altceva decât fraternitatea. Uneori, ajutorul dat fraților şi 
surorilor e oferit din fraternitate, precum şi faptul de a-i compătimi. De fapt, 
uneori, a-ţi îndeplini datoria, a depune un efort simbolic în familia lui 
Dumnezeu, sau a te sacrifica, sau a lua o hotărâre de moment sunt, toate, 
acțiuni realizate sub imperiul unor astfel de idei care preţuiesc fraternitatea. 
Nu arată aceste fenomene, în mod clar şi răspicat, că oamenii sunt profund 
influențați de astfel de idei și opinii şi au fost deja încătuşaţi şi asimilați de 
ele? Ce vreau să spun prin „încătușaţi” şi „asimilați”? Se poate spune că 
astfel de idei şi opinii care preţuiesc fraternitatea nu numai că pot să 
controleze comportamentul oamenilor, ci în plus, au devenit deja filosofia 
de existență a oamenilor şi viaţa lor şi că oamenii se ţin de ele şi le tratează 


drept lucruri pozitive? De ce spun că le tratează drept lucruri pozitive? 


Înseamnă că, atunci când oamenii ascultă cuvintele lui Dumnezeu, Îi pun 
cuvintele în practică şi I se supun, îşi îndeplinesc datoria fără a fi 
superficiali, plătesc un preţ mai mare şi Îi sunt credincioşi lui Dumnezeu, 
tot acest comportament este în mare măsură guvernat de ideea de 
fraternitate şi denaturat de acest element de fraternitate. De exemplu, unii 
oameni spun: „Trebuie să fim conştiincioşi în modul în care ne comportăm, 
nu ne putem face datoria de mântuială! Dumnezeu ne-a dăruit foarte mult 
har. Într-un mediu atât de periculos, cu toată această înăbuşire şi persecuție 
din partea marelui balaur roşu, Dumnezeu ne protejează şi ne salvează de 
influența Satanei. Nu trebuie să ne pierdem conștiința; trebuie să ne 
îndeplinim datoria în mod corespunzător, pentru a răsplăti dragostea lui 
Dumnezeu! Vieţile noastre ne sunt date de Dumnezeu, așa că trebuie să-l 
fim credincioşi pentru a-l răsplăti dragostea. Nu putem fi nerecunoscători!” 
Există şi alți oameni care se confruntă cu o datorie care presupune asumarea 
riscurilor şi plata unui preţ şi care spun: „Dacă alții nu vor face un pas 
înainte, eu o voi face. Nu mi-e frică de pericol!” Oamenii îi întreabă: „De ce 
nu îți este frică de pericol?” Şi ei răspund: „Nu ai nici măcar un strop de 
integritate morală în comportamentul tău? Familia lui Dumnezeu mă 
tratează bine şi Dumnezeu este bun cu mine. Deoarece m-am hotărât să-L 
urmez, ar trebui să-mi fac partea şi să-mi asum aceste riscuri. Trebuie să am 
acest spirit al fraternității şi să-l preţuiesc.” Şi aşa mai departe. Sunt aceste 
fenomene şi aceste revelații ale oamenilor dominate într-o anumită măsură 
de astfel de idei şi opinii care preţuiesc fraternitatea? Dominate de astfel de 
idei şi opinii, judecăţile şi alegerile pe care le fac oamenii şi unele dintre 
comportamentele pe care le dezvăluie oamenii de cele mai multe ori nu au 
nimic de-a face cu practicarea adevărului. Sunt doar un impuls de moment, 
o stare de spirit sau o dorință de moment. Deoarece nu respectă adevărurile- 


principii, nu izvorăşte din voinţa subiectivă a unei persoane de a-şi îndeplini 


datoria şi nu are loc din dragoste pentru adevăr şi pentru lucruri pozitive, 
această fraternitate dintre oameni adesea nu poate rezista — nu se poate 
manifesta mai mult de câteva ori şi nici nu poate dura prea mult. După un 
timp, oamenii rămân fără energie, ca o minge dezumflată. Unu spun: „De 
ce eram atât de plin de energie înainte? De ce eram atât de dispus să îmi 
asum aceste slujbe periculoase pentru casa lui Dumnezeu? De ce a dispărut 
acum toată această energie?” La acea vreme, a fost doar un impuls, o 
dorinţă sau o hotărâre de moment de-ale tale şi, inevitabil, aceasta a fost 
denaturată printr-un element de fraternitate. Apropo de asta, ce anume 
înseamnă „fraternitate”? Simplu spus, este o dispoziție sau o stare de spirit 
de moment, adică o dispoziție pe care oamenii o capătă în medii și situații 
speciale. O astfel de dispoziţie este foarte dinamică, foarte optimistă şi 
foarte pozitivă, ceea ce te determină să emiţi judecăți şi alegeri pozitive sau 
să faci nişte declarații grandioase şi creează o anumită disponibilitate de a 
lucra din greu, dar acest tip de disponibilitate nu este o stare adevărată de 
iubire a adevărului, de înţelegere sau practicare a lui. Este doar o stare de 
spirit produsă sub imperiul unor astfel de idei şi opinii care preţuiesc 
fraternitatea. Aşa este, în termeni simpli. La un nivel mai profund, din 
punctul Meu de vedere, fraternitatea este, de fapt, o exteriorizare a 
impetuozităţii. Ce vreau să spun prin „o exteriorizare a impetuozităţii”? De 
exemplu, atunci când oamenii sunt fericiţi pe moment, pot să reziste toată 
ziua şi toată noaptea fără să mănânce sau să doarmă şi, totuşi, nu simt 
foame sau oboseală. Este normal? În circumstanţe normale, oamenii sunt 
flămânzi dacă sar o masă şi apatici şi letargici dacă nu dorm bine toată 
noaptea. Dar dacă, sub impulsul momentului, au o dispoziție dinamică şi nu 
se simt flămânzi, somnoroşi sau obosiţi, nu este acest lucru anormal? (Ba 
da, este.) Este aceasta o dezvăluire naturală a firii vieţii? (Nu.) Dacă aceasta 


nu este o dezvăluire normală, ce este, atunci? Este impetuozitate. Ce altceva 


înseamnă impetuozitatea? Înseamnă că, din cauza emoţiilor anormale, cum 
ar fi fericirea sau furia de moment, oamenii afişează unele comportamente 
extreme în timp ce se află într-o stare iraţională. Care sunt aceste 
comportamente extreme? Uneori, când sunt fericiți, dăruiesc altora cele mai 
prețioase lucruri din casa lor sau, uneori, într-un acces de furie, ucid pe 
cineva cu un cuțit. Nu este aceasta impetuozitate? Acestea sunt 
comportamente care se apropie de limite extreme, care apar atunci când 
oamenii sunt într-o stare iraţională: aceasta este impetuozitate. Unii oameni 
sunt deosebit de fericiți când încep să-şi îndeplinească pentru prima dată 
datoria. Nu le este foame când este timpul să mănânce şi nu sunt somnoroși 
când este vremea să se odihnească. În schimb, ei strigă: „Sacrifică-te pentru 
Dumnezeu, plăteşte preţul pentru Dumnezeu şi îndură orice greutăți!” Ori 
de câte ori sunt nefericiţi, nu vor să facă nimic, nu le place de niciun om pe 
care-l văd şi chiar se gândesc să nu mai creadă. Toate acestea reprezintă 
impetuozitatea. Cum a apărut această impetuozitate? A apărut din finile 
corupte ale oamenilor? La rădăcină, este cauzată de faptul că oamenii nu 
înţeleg adevărul şi nu sunt capabili să-l practice. Când oamenii nu înțeleg 
adevărul, sunt influențați de diverse gânduri denaturate. Sub influenţa 
diferitelor gânduri denaturate și negative, ei sunt cuprinși de diverse stări 
iraționale și anormale. Când au aceste stări, ei vin cu tot felul de judecăţi și 
comportamente impetuoase. Așa se întâmplă, nu? Care este esenţa acestui 
punct de vedere ideologic: „Aş încasa un glonț pentru un prieten”? 
(Impetuozitatea.) Aveţi dreptate, este impetuozitatea. Așadar, are zicala: 
„Aş încasa un glonţ pentru un prieten” vreun strop de rațiune? Este în 
concordanţă cu principiile? Este un lucru pozitiv pe care oamenii ar trebui 
să-l respecte? Destul de evident, nu. Această chestiune de a încasa un glonţ 
pentru un prieten este iraţională, impulsivă şi impetuoasă. Această chestiune 


trebuie tratată rațional. Este în regulă dacă nu prețuieşti atât de mult 


fraternitatea, încât să încasezi un glonţ pentru un prieten? Este în regulă 
doar să-ți ajuţi prietenii în limita capacităților tale? Cum să faci lucrurile 
corect? De ce sunt greşite toate ideile şi opiniile precum: „Aș încasa un 
glont pentru un prieten”, care par să preţuiască în mod deosebit 
fraternitatea? Ce e în neregulă cu ele? Această chestiune trebuie clarificată. 
Odată ce va fi clarificată, oamenii vor renunţa complet la astfel de idei și 
opinii. Adevărul este că această chestiune este foarte simplă. Puteţi să o 
explicaţii clar? Voi nu aveţi opinii privind această chestiune, nu aveţi nimic 
de spus. Acest lucru confirmă un lucru, şi anume că, înainte de a diseca 
zicala: „Aş încasa un glonț pentru un prieten”, toți erați oameni care 
respectaseră sau idolatrizaseră în mod special această zicală şi toți ați 
invidiat oamenii care ar fi încasat un glonț pentru un prieten şi ați fost, de 
asemenea, invidioși pe cei care se puteau împrieteni cu asemenea persoane 
ŞI simțiţi că a avea astfel de prieteni este o bucurie şi o onoare. Nu așa stau 
lucrurile? Cum vedeți această chestiune? (Cred că a avea de-a face cu 
oamenii conform zicalei: „Aş încasa un glonț pentru un prieten” este un 
mod lipsit de principii și nu este în concordanţă cu adevărul.) Ce părere 
aveți despre acest răspuns? Poate să înlăture legăturile şi cătușele pe care ţi 
le-au pus astfel de idei și opinii? Poate să schimbe metodele și principiile 
prin care gestionezi astfel de chestiuni? Poate să-ți corecteze părerile false 
cu privire la astfel de chestiuni? Dacă nu poate, ce este, atunci, acest 
răspuns? (Doctrină.) Ce rost are să vorbeşti despre doctrine? Nu vorbi 
despre doctrine. Cum apare doctrina? Din faptul că tu nu vezi clar esența 
unor astfel de idei şi opinii şi că nu înţelegi întru totul impactul negativ şi 
răul provocat de astfel de idei şi opinii asupra modului în care priveşti 
oamenii ȘI lucrurile şi în care te comporți şi acționezi. Nu ştii ce este în 
neregulă cu ele, așa că tot ce poți să faci e să răspunzi şi să rezolvi această 


problemă folosind doctrine superficiale. Rezultatul final este că doctrinele 


nu îți pot rezolva problema, iar tu încă trăieşti sub imperiul şi influenţa unor 


astfel de idei și opinii. 


Ce este în neregulă cu ideile şi opiniile precum „să încasezi un glonţ 
pentru un prieten”? Această întrebare este, de fapt, destul de simplă și nu 
dificilă. Nimeni care trăieşte în lume nu sare din crăpăturile stâncilor. Toată 
lumea are părinți şi copii, toată lumea are rude, nimeni nu există în mod 
independent, în această lume umană. Ce vreau să spun prin asta? Vreau să 
spun că tu trăieşti în această lume umană şi ai propriile obligaţii de 
îndeplinit. În primul rând, trebuie să-ţi sprijini părinţii şi, în al doilea rând, 
trebuie să-ți creşti copiii. Acestea sunt responsabilitățile tale în cadrul 
familiei. În societate ai, de asemenea, responsabilităţi și obligaţii sociale de 
îndeplinit. Trebuie să joci un rol în societate, ca de exemplu să fii muncitor, 
fermier, om de afaceri, student sau intelectual. De la familie la societate, 
sunt multe responsabilităţi şi obligaţii pe care ar trebui să le îndeplinești. 
Adică, pe lângă mâncare, îmbrăcăminte, locuinţă şi transport, ai multe 
lucruri pe care trebuie să le faci şi, de asemenea, multe lucruri pe care ar 
trebui să le faci și multe obligații pe care trebuie să le îndeplinești. Lăsând 
deoparte această cale dreaptă a credinței în Dumnezeu pe care merg 
oamenii, ca individ, ai multe responsabilități familiale și obligații sociale de 
îndeplinit. Nu exiști în mod independent. Responsabilitatea de pe umerii tăi 
nu este doar să-ți faci prieteni şi să te distrezi sau să găseşti pe cineva cu 
care să vorbeşti şi care să te ajute. Majoritatea responsabilităilor tale — şi 
cele mai importante — sunt legate de familia ta şi de societate. Doar dacă îți 
îndeplineşti bine responsabilitățile familiale şi obligaţiile sociale, viaţa ta, 
ca persoană, va fi considerată completă şi perfectă. Aşadar, ce includ 
responsabilităţile pe care trebuie să le îndeplinești în familie? În copilărie, 
ar trebui să fii filial cu părinții tăi şi să-i sprijini. Ori de câte ori părinții tăi 


sunt bolnavi sau în dificultate, ar trebui să faci tot ce-ţi stă în putere. Ca 


părinte, trebuie să transpiri şi să te străduieşti, să munceşti din greu şi să 
înduri greutăți pentru a întreţine întreaga familie şi să-ți asumi 
responsabilitatea grea de a fi părinte, de a-ţi creşte copiii, de a-i educa să 
urmeze calea cea dreaptă şi de a-i face să înțeleagă principiile 
comportamentale. Prin urmare, ai numeroase responsabilități în familia ta. 
Trebuie să-ți sprijini părinții şi să-ți asumi responsabilitatea de a-ţi creşte 
copiii. Sunt multe asemenea lucruri care ar trebui făcute. Şi care sunt 
responsabilitățile tale în societate? Trebuie să respecţi legile și 
regulamentele, să ai principii pentru interacțiunile cu ceilalți, să-ți dai silinţa 
la locul de muncă şi să-ţi gestionezi bine cariera. Pentru aceste lucruri 
trebuie să cheltuieşti optzeci sau nouăzeci la sută din timpul şi energia ta. 
Adică, indiferent ce rol joci în familia ta sau în societate, indiferent pe ce 
cale mergi, indiferent care sunt ambițiile și aspirațiile tale, fiecare persoană 
are responsabilităţi pe care și le asumă, care sunt foarte importante pentru 
ea și care le consumă aproape tot timpul şi energia. Din perspectiva 
responsabilitătilor familiale şi sociale, care este valoarea ta, ca persoană, şi 
a vieţii tale, venind în această lume umană? Este aceea de a-ţi îndeplini 
responsabilitățile și misiunile pe care ţi le-a dat Cerul. Viaţa ta nu-ți aparține 
numai ţie şi, desigur, nu aparține altora. Viaţa ta există pentru misiunile și 
responsabilitățile tale şi pentru responsabilitățile, obligațiile şi misiunile pe 
care ar trebui să le îndeplinești în această lume umană. Viaţa ta nu aparţine 
părinților tăi şi nici soţiei sau soţului tău şi, desigur, nu aparţine copiilor tăi. 
Cu atât mai puţin aparține descendenților tăi. Aşadar, cui îi aparține viaţa 
ta? Vorbind din perspectiva unei persoane din lume, viaţa ta aparține 
responsabilităților și misiunilor date ție de Dumnezeu, dar, din perspectiva 
unui credincios, viaţa ta ar trebui să aparțină lui Dumnezeu, deoarece El 
este cel care rânduieşte toate lucrurile care te privesc şi are suveranitate 


asupra lor. Prin urmare, ca persoană care trăieşte în lume, nu ar trebui să-ți 


promiţi viaţa altora în mod arbitrar şi nu ar trebui să ţi-o sacrifici în mod 
arbitrar pentru nimeni, de dragul fraternității. Adică, nu ar trebui să-ţi 
subestimezi viaţa. Viaţa ta este lipsită de valoare pentru oricine altcineva, în 
special pentru Satana, pentru această societate şi pentru această rasă umană 
coruptă, dar pentru părinții și rudele tale, viaţa ta are cea mai mare 
importanță, deoarece între responsabilitățile tale şi supraviețuirea lor există 
o relație inseparabilă. Desigur, ceea ce este şi mai important este că există o 
relație inseparabilă între viaţa ta şi faptul că Dumnezeu are suveranitate 
asupra tuturor lucrurilor şi asupra întregii rase umane. Viaţa ta este 
indispensabilă printre multele vieți asupra cărora Dumnezeu are 
suveranitate. Poate că nu-ți prețuieşti viața atât de mult şi poate că nu ar 
trebui să o preţuiești atât de mult, dar adevărul este că viaţa ta este foarte 
importantă pentru părinții şi rudele tale, cu care ai legături strânse şi o 
relație inseparabilă. De ce spun asta? Deoarece ai responsabilități faţă de ei, 
şi ei au responsabilități faţă de tine, ai responsabilități față de această 
societate, iar responsabilitățile tale faţă de societate au legătură cu rolul tău 
în această societate. Rolul fiecărei persoane şi fiecare entitate vie sunt 
indispensabile lui Dumnezeu şi sunt toate elemente indispensabile ale 
suveranității Sale asupra omenirii, a acestei lumi, a acestui pământ și a 
acestui univers. În ochii lui Dumnezeu, fiecare viaţă este chiar mai 
neînsemnată decât un fir de nisip şi chiar mai vrednică de dispreţ decât o 
furnică; cu toate acestea, pentru că fiecare persoană reprezintă o viaţă, o 
viață vie care respiră, în cadrul suveranităţii lui Dumnezeu, chiar dacă rolul 
pe care îl joacă acea persoană nu este esenţial, şi ea este indispensabilă. 
Aşadar, analizând chestiunea din aceste unghiuri, dacă o persoană ar încasa 
fără ezitare un glonţ pentru un prieten, şi nu doar că se gândeşte să facă 
acest lucru, ci este şi pregătită să o facă în orice moment, dându-și propria 


viață, fără a ţine cont de responsabilitățile ei familiale, sociale şi nici măcar 


de misiunile și îndatoririle puse de Dumnezeu pe umerii ei, nu este un lucru 
greşit? (Ba da.) Este o înaltă trădare! Cel mai preţios lucru pe care 
Dumnezeu îl dăruieşte omului este această suflare care se numeşte viaţă. 
Dacă îţi promiți nonșalant viaţa unui prieten căruia tu crezi că i-o poţi 
încredința, oare nu înseamnă asta că-L trădezi pe Dumnezeu? Nu este lipsă 
de respect pentru viață? Nu este un act de răzvrătire împotriva lui 
Dumnezeu? Nu este un act de trădare a lui Dumnezeu? (Ba da.) Asta 
înseamnă în mod clar că renunţi la responsabilităţile pe care ar trebui să le 
îndeplineşti în familia ta și în societate şi că te eschivezi de la misiunile pe 
care ţi le-a dat Dumnezeu. Este o înaltă trădare. Cele mai importante lucruri 
din viaţa unei persoane nu sunt altceva decât responsabilitățile pe care ar 
trebui să şi le asume în această viață — responsabilitățile familiale, 
responsabilitățile sociale şi misiunile pe care i le-a dat Dumnezeu. Cele mai 
importante lucruri sunt aceste responsabilități şi misiuni. Dacă îți pierzi 
viaţa renunțând nonșalant la ea pentru altcineva, din cauza unui sentiment 
trecător de fraternitate și a unei clipe de impetuozitate, mai există 
responsabilităţile tale? Cum mai poţi vorbi, atunci, de misiuni? În mod 
evident, nu preţuieşti viaţa pe care Dumnezeu ţi-a dăruit-o ca fiind cel mai 
valoros lucru, ci, în schimb, le-o promiţi nonşalant altora, renunti la viața ta 
pentru alţii, ignorând sau abandonând complet responsabilitățile tale faţă de 
familie şi societate, ceea ce este imoral şi nedrept. Aşadar, ce încerc să vă 
spun? Nu renunţaţi nonșalant la viaţa voastră şi nu o promiteţi altora. Unii 
oameni spun: „Pot să le-o promit părinților mei? Dar dacă o promit 
persoanei iubite, e în regulă?” Nu este în regulă. De ce nu este în regulă? 
Dumnezeu îți dăruieşte viaţa şi permite ca viaţa ta să continue, astfel încât 
să-ți poți îndeplini responsabilitățile față de familie şi societate şi să 
îndeplineşti misiunile încredințate ție de Dumnezeu. Nu ești în măsură să-ţi 


tratezi viaţa ca pe o glumă, promiţând-o nonșalant altora, oferind-o altora, 


sacrificând-o pentru alții și dedicând-o altora. Dacă o persoană îşi pierde 
viața, îşi mai poate îndeplini responsabilităţile familiale şi sociale şi 
misiunile? Mai poate face asta? (Nu.) Şi când responsabilitățile familiale și 
sociale ale unei persoane nu mai sunt, mai există rolurile sociale pe care le- 
a îndeplinit? (Nu.) Când rolurile sociale pe care le-a îndeplinit o persoană 
nu mai există, mai există misiunile acelei persoane? Nu. Când misiunile și 
rolurile sociale ale unei persoane nu mai există, atunci mai există acele 
lucruri asupra cărora Dumnezeu domnește suveran? Lucrurile asupra cărora 
Dumnezeu domneşte suveran sunt cele vu, ființele umane cu viaţă, iar când 
responsabilitățile și viețile lor sociale nu mai există, iar rolurile lor sociale 
sunt reduse la nimic, reprezintă acest lucru încercarea de a face omenirea, 
asupra căreia Dumnezeu domneşte suveran, şi planul de gestionare al lui 
Dumnezeu să fie reduse la nimic? Dacă faci acest lucru, nu este o trădare? 
(Ba da.) Acest lucru este, într-adevăr, o înaltă trădare. Viaţa ta există doar 
pentru responsabilitățile şi misiunile tale, iar valoarea vieţii tale poate fi 
reflectată doar de responsabilităţile şi misiunile tale. În plus, nu este 
responsabilitatea și misiunea ta să încasezi un glonț pentru un prieten. Ca 
persoană înzestrată cu viaţă de către Dumnezeu, îndeplinirea 
responsabilitătilor şi misiunilor încredințate ție de Dumnezeu este ceea ce ar 
trebui să faci. Pe de altă parte, să încasezi un glonţ pentru un prieten nu este 
o responsabilitate sau o misiune pe care ţi-a dat-o Dumnezeu. Mai degrabă, 
înseamnă că acţionezi dintr-un sentiment de fraternitate, reprezintă propriile 
tale dorințe deşarte, mentalitatea ta iresponsabilă despre viață şi, desigur, 
este şi un fel de gândire pe care Satana o insuflă oamenilor, pentru a le 
dispreţui şi călca în picioare viața. Așadar, indiferent când vine momentul, 
indiferent ce fel de fârtat ţi-ai făcut, chiar dacă prietenia ta cu el a rezistat în 
situaţii care pun viaţa în pericol, să nu promiţi în mod arbitrar că vei încasa 


un glonţ pentru el şi nici măcar să nu cochetezi uşor cu astfel de gânduri, să 


nu te gândeşti să-i dedici toată viaţa, toată existența ta. Nu ai nicio 
responsabilitate sau obligație faţă de el. Dacă aveţi interese similare, 
personalități similare şi mergeţi pe aceeaşi cale, puteți să vă ajutați unul pe 
celălalt, să vorbiţi despre orice vă place şi să fiţi prieteni apropiaţi, dar 
această prietenie apropiată nu este construită pe fundamentul încasării unui 
glonţ pentru celălalt, nici bazată pe prețuirea fraternității. Nu eşti nevoit să 
încasezi un glonţ pentru el şi să renunţi la viaţa ta sau nici măcar să verşi o 
singură picătură de sânge pentru el. Unii oameni spun: „Așadar, la ce îmi 
foloseşte simţul fraternității? În umanitatea și în inima mea, vreau mereu să 
dau dovadă de fraternitate, așadar, ce ar trebui să fac?” Dacă vrei cu 
adevărat să dai dovadă de fraternitate, atunci ar trebui să-i spui celeilalte 
persoane adevărurile pe care ai ajuns să le înţelegi. Când vezi că persoana 
cealaltă este slabă, sprijină-o. Nu sta pe marginea drumului și privi; când 
merge pe o cale greșită, adu-i aminte, sfătuieşte-o şi dă-i o mână de ajutor. 
Când vezi problemele celeilalte persoane, ai obligația să o ajuţi, dar nu e 
nevoie să încasezi un glonț pentru ea, nu e nevoie să-i promiţi viaţa ta. 
Responsabilitatea ta față de ea este doar să o ajuţi, să o sprijini, să îi 
reaminteşti, să o sfătuiești sau, uneori, să fii un pic iertător şi tolerant, dar 
nu este aceea de a renunţa la viaţa ta pentru ea, cu atât mai puţin de a-i arăta 
aşa-numitul simţ al fraternității. Pentru Mine, fraternitatea este doar 
impetuozitate şi nu aparţine adevărului. În comparaţie cu viaţa pe care o 
oferă Dumnezeu oamenilor, fraternitatea dintre oameni este un gunoi. Este 
un fel de impetuozitate insuflată oamenilor de Satana, o uneltire vicleană 
care îi determină pe oameni să facă impulsiv multe lucruri de dragul 
fraternității, lucruri pe care se vor chinui să le lase în urmă şi pe care le vor 
regreta pentru tot restul zilelor. Acest lucru nu este recomandabil. Prin 
urmare, ar fi bine să renunti la această idee de fraternitate. Nu trăi conform 


fraternității, ci conform adevărului şi cuvintelor lui Dumnezeu. Cel puţin, ar 


trebui să trăieşti în conformitate cu umanitatea, conştiinţa şi rațiunea ta, să 
te ocupi de toată lumea şi de tot în mod rațional și să faci totul corect, 


conform conştiinţei şi rațiuni tale. 


După ce am avut părtăşie despre atât de multe zicale şi opinii privind 
responsabilitatea şi viaţa, aveţi acum discernământ asupra acestei cerinţe 
morale de a încasa un glonţ pentru un prieten? Acum că aveţi discernământ, 
aveți principiile corecte pentru a gestiona aşa ceva? (Da.) Ce ai face dacă o 
persoană chiar i-ar cere să încasezi un glonţ pentru ea? Cum ai răspunde? 
Ai spune: „Dacă îmi ceri să încasez un glonţ pentru tine, atunci tu ești cel 
care vrea să-mi ia viaţa. Dacă vrei să-mi iei viaţa, dacă îmi ceri aşa ceva, 
atunci mă privezi de dreptul de a-mi îndeplini responsabilităuile familiale și 
de dreptul de a-mi îndeplini responsabilitățile în societate. Acest lucru mă 
privează şi de drepturile mele ca om şi, mai important, mă privează de 
oportunitatea de a mă supune suveranității lui Dumnezeu şi de a-mi 
îndeplini bine datoria. Faptul că mă privezi astfel de drepturile mele ca om 
îmi va aduce sfârșitul! Mă privezi de foarte multe drepturi și mă faci să mor 
pentru tine. Cât de egoist şi de vrednic de dispreţ ai putea fi? ȘI, totuşi, îmi 
mai ești prieten? În mod clar, nu ești prietenul meu, ci dușmanul meu.” Este 
corect să spui asta? (Da.) Într-adevăr, e lucrul corect de spus. Îndrăzneşti să 
zici asta? Înţelegi cu adevărat acest lucru? Dacă vreun prieten de-ai tăi îţi 
tot cere să încasezi un glonţ pentru el şi-ţi cere viaţa, atunci ar trebui să te 
fereşti de el cu prima ocazie, pentru că nu este o persoană bună. Să nu crezi 
că ar trebui să-ți fie prieten doar pentru că poate să încaseze un glonţ pentru 
tine. Tu spui: „Nu ţi-am cerut să încasezi un glonț pentru mine, tu ești cel 
care te-ai oferit voluntar să faci asta. Chiar dacă ai reuși să încasezi un glonţ 
pentru mine, nici să nu te gândeşti să-mi ceri să încasez un glonţ pentru 
tine. Tu nu eşti rațional, dar eu înţeleg adevărul, sunt rațional şi voi trata 


această chestiune în mod rațional. Indiferent de câte ori ai încasat un glonţ 


pentru mine, eu nu voi încasa impulsiv un glonţ pentru tine. Dacă ai vreo 
problemă, voi face tot posibilul să te ajut, dar categoric nu voi renunţa la 
responsabilităuile şi misiunile pe care mi le-a încredințat Dumnezeu în 
această viaţă, pentru a trăi doar de dragul tău. În lumea mea, nu există 
altceva decât responsabilități, obligații şi misiuni. Dacă vrei să te 
împrietenești cu mine, atunci te rog să mă ajuţi, să mă sprijini să-mi 
îndeplinesc responsabilitățile și să-mi îndeplinesc misiunile alături de tine. 
Abia atunci îmi eşti cu adevărat prieten. Dacă ai să continui să-mi ceri să 
încasez un glonț pentru tine şi să mă obligi să fac o astfel de promisiune, să 
renunţ la viața mea pentru tine, să-ți promit viaţa mea, atunci ar trebui să 
pleci imediat de lângă mine, nu ești prietenul meu, nu vreau să mă 
împrietenesc cu cineva ca tine şi nu vreau să fiu prietenul unei persoane ca 
tine.” Ce părere aveți despre astfel de cuvinte? (Este bine să spui aşa ceva.) 
În ce sens este bine? Neavând un prieten ca acesta, eşti eliberat de presiune, 
nu ai griji, nu eşti împovărat de gânduri, nici constrâns de idei precum 
prețuirea fraternității. Dacă o persoană chiar ar spune: „Nu merită să mă 
asociez cu oameni ca tine, care nu încasează un glonţ pentru un prieten şi 
care nu pot fi prietenul nimănui”, te-ai întrista să auzi asta? Ai fi afectat de 
aceste cuvinte? Te-ai simți trist şi negativ, abandonat de oameni, fără simţul 
existenţei și fără vreo speranţă în viaţă? Acest lucru este posibil, dar atunci 
când vei înțelege adevărul, vei putea dobândi o înţelegere aprofundată a 
acestei chestiuni și nu vei fi constrâns de aceste cuvinte. Începând de astăzi, 
trebuie să înveţi să renunți la aceste lucruri ale culturii tradiționale, fără a fi 
nevoit să porți aceste poveri. Numai aşa poţi merge pe calea cea dreaptă în 
viaţă. Veţi pune asta în practică? (Da.) Desigur, acesta nu este un lucru la 
care se poate renunța atât de repede. Oamenii trebuie mai întâi să-și 
pregătească mintea, să contemple puţin câte puţin, să caute adevărul puțin 


câte puţin, să înţeleagă puţin câte puţin şi apoi să-l pună în practică puţin 


câte puţin, conform adevărurilor-principii. Asta înseamnă folosirea 
adevărurilor-principii pentru a trata şi gestiona relațiile cu oamenii și 
asocierile cu ei. Ca să concluzionez, aş dori să vă spun câteva ultime 
cuvinte: preţuieşte-ți viaţa şi responsabilitățile; preţuieşte oportunitatea pe 
care Dumnezeu ţi-a dat-o de a-ți îndeplini datoria și preţuieşte misiunile 
date de El. Înţelegeţi, nu-i aşa? (Da.) Nu este o bucurie că aţi dobândit o 
înţelegere temeinică a acestei chestiuni? (Ba da.) Dacă nu veți fi îngrădiți și 
constrânşi de aceste idei și opinii false, vă veţi simţi în largul vostru. Dar 
acum nu sunteți chiar în largul vostru. Numai odată ce veți porni pe calea 
urmăririi adevărului în viitor şi nu veți mai fi tulburaţi de aceste lucruri, veți 
fi cu adevărat în largul vostru. Numai cei care chiar privesc oamenii şi 
lucrurile, se comportă și acționează în totalitate conform cuvintelor lui 
Dumnezeu, cu adevărul drept criteriu, sunt realmente relaxaţi și în largul 
lor, au pace și bucurie, trăiesc şi se comportă conform adevărului şi nu vor 


avea niciodată regrete. Haideţi să încheiem aici părtășia de astăzi. 


7 mai 2022 


Note de subsol: 

a. Kong Rong apare într-o bine-cunoscută poveste chineză, folosită în mod tradițional pentru a-i 
educa pe copii cu privire la valorile curtoaziei şi ale iubirii frățeşti. Povestea relatează despre modul 
în care, atunci când familia sa a primit un coş cu pere, Kong Rong, în vârstă de patru ani, a renunțat 
în favoarea fraților săi mai în vârstă la perele mai mari şi a luat-o pe cea mai mică pentru el. 


Ce înseamnă să urmăreşti adevărul (11) 


În fiecare perioadă și în fiecare etapă, în biserică se întâmplă anumite 
lucruri care sunt în contradicție cu noțiunile oamenilor. De exemplu, unii 
oameni se îmbolnăvesc, conducătorii şi lucrătorii sunt înlocuiţi, unii oameni 
sunt dați în vileag și eliminaţi, unii înfruntă încercarea vieții şi a morţii, în 
unele biserici chiar sunt oameni răi şi antihriști care provoacă perturbări şi 
aşa mai departe. Aceste lucruri se petrec din când în când, dar nu sunt deloc 
întâmplătoare. Toate aceste lucruri sunt rezultatul suveranității şi al 
rânduielilor lui Dumnezeu. O perioadă foarte liniştită poate fi brusc 
întreruptă de mai multe incidente sau evenimente neobişnuite, care fie au 
loc în jurul vostru, fie vi se întâmplă vouă, iar apariţia acestor lucruri 
tulbură ordinea normală și normalitatea vieților oamenilor. Din exterior, 
acestea nu se conformează noțiunilor şi închipuirilor oamenilor; ei nu vor să 
li se întâmple sau să vadă asemenea lucruri. Așadar, e benefică pentru 
oameni apariția acestor lucruri? Cum ar trebui să le gestioneze, să le 
experimenteze şi să le înțeleagă? Este ceva la care s-a gândit vreunul dintre 
voi? (Ar trebui să înțelegem că acesta este rezultatul suveranității lui 
Dumnezeu.) E vorba doar de faptul de a înţelege că acesta e rezultatul 
suveranității lui Dumnezeu? Aţi învăţat vreo lecție din asta? Puteţi înţelege 
mai amănunțit cum are Dumnezeu suveranitate asupra tuturor acestor 
lucruri? Ce implică, în mod specific, suveranitatea lui Dumnezeu? Ce 
lucruri specifice se manifestă în oameni pe care ei ar trebui să le cunoască și 
să le înţeleagă? Aţi învăţat vreo lecție din lucrurile care s-au întâmplat în 
jurul vostru? Puteţi să le acceptaţi de la Dumnezeu şi apoi să câştigaţi ceva 
din asta? Sau continuaţi să acționaţi la întâmplare, gândind în sinea voastră: 
„lotul este rezultatul suveranităţii lui Dumnezeu, doar supune-te lui 


Dumnezeu, nu este nimic în asta care-ţi cere să gândești”, lăsând chestiunea 


să treacă pe lângă voi, în timp ce aveţi astfel de gânduri simple? Care dintre 
aceste situații se aplică în cazul vostru? Uneori, în biserică au loc 
evenimente majore: de exemplu, în răspândirea lucrării Evangheliei, se 
obțin rezultate neaşteptat de bune sau apar unele dificultăți neașteptate, 
adversităţi, obstacole sau chiar tulburări și distrugeri cauzate de forţe 
externe. Uneori, într-o anumită biserică sau în rândul unor oameni care își 
îndeplinesc îndatoririle se întâmplă ceva neobişnuit. Fie în vremuri 
obişnuite, fie în vremuri neobişnuite, ați contemplat vreodată aceste lucruri 
neobișnuite care se întâmplă? Ce concluzie finală aţi tras? Sau, oare, de cele 
mai multe ori, nu înţelegeţi nimic? Unii oameni se gândesc la asta doar în 
sinea lor şi apoi, pur şi simplu, spun o scurtă rugăciune, fără ca nici măcar 
să caute adevărul pentru a dobândi o oarecare înțelegere a acestor lucruri. Ei 
doar admit că acestea sunt de la Dumnezeu și asta este tot. Nu înseamnă 
asta a acționa mecanic? Majoritatea oamenilor doar fac lucrurile de 
mântuială. Şi atunci când oamenii de calibru extrem de slab întâmpină 
aceste lucruri, ei ajung la o mare neînțelegere şi confuzie şi pot cu uşurinţă 
să emită noțiuni şi înțelegeri greşite despre Dumnezeu şi îndoieli privind 
suveranitatea şi orchestrarea Sa. Oamenii nu L-au înţeles pe Dumnezeu de 
la început și, atunci când întâlnesc unele lucruri care sunt în contradicţie cu 
noțiunile lor, nu caută adevărul şi nici alți oameni cu care să aibă părtășie, ci 
doar le tratează pe baza noțiunilor şi a închipuirilor lor, înainte de a ajunge 
în cele din urmă la concluzia că „este încă incert dacă aceste lucruri sunt 
sau nu de la Dumnezeu” şi încep să se îndoiască de El şi chiar şi de 
cuvintele Sale. Drept urmare, îndoielile, speculațiile și precauţia lor faţă de 
Dumnezeu devin din ce în ce mai grave, iar ei îşi pierd motivaţia de a-și 
îndeplini îndatoririle. Nu sunt dispuşi să sufere și să facă sacrificii şi 
trândăvesc, făcând lucruri de mântuială de la o zi la alta. După ce au 


experimentat câteva incidente deosebite, stropul de entuziasm, hotărâre și 


dorinţă pe care l-au avut înainte i-a părăsit şi a dispărut, și tot ce rămâne 
sunt gândurile despre cum să-și facă planuri de viitor şi să găsească o cale 
de scăpare. Oamenii ca aceştia nu sunt în minoritate. Pentru că oamenii nu 
iubesc adevărul şi nu-l caută, ori de câte ori li se întâmplă ceva, ei privesc 
acel lucru cu ochii lor, fără să înveţe niciodată să-l accepte de la Dumnezeu. 
Nu caută adevărul în cuvintele lui Dumnezeu pentru a găsi răspunsurile și 
nu caută oameni care înţeleg adevărul pentru a avea părtășie cu ei şi a 
rezolva aceste lucruri. În schimb, îşi folosesc întotdeauna propriile 
cunoştinţe şi propria experienţă de a interacţiona cu lumea, pentru a analiza 
şi a judeca lucrurile care li se întâmplă. Și care este rezultatul final? Se 
prind în capcana unei stări ciudate, fără ieşire — aceasta este consecinţa 
necăutării adevărului. Nimic nu se petrece întâmplător, totul este condus de 
Dumnezeu. Deşi oamenii pot înțelege și accepta acest lucru în teorie, cum 
ar trebui să trateze suveranitatea lui Dumnezeu? Acesta este adevărul pe 
care oamenii ar trebui să-l urmărească şi să-l înţeleagă şi ar trebui să-l 
practice în mod specific. Dacă oamenii recunosc suveranitatea lui 
Dumnezeu doar în teorie, dar nu au o înţelegere reală a ei, iar noțiunile şi 
închipuirile lor nu au fost înlăturate, atunci indiferent de câți ani cred în 
Dumnezeu şi câte lucruri experimentează, în cele din urmă tot nu vor putea 
dobândi adevărul. Dacă oamenii nu urmăresc adevărul, nu pot cunoaște 
lucrarea lui Dumnezeu. Cu cât experimentează mai multe lucruri, cu atât 
mai multe noţiuni vor avea despre Dumnezeu, cu atât mai mult Îl vor pune 
la îndoială şi, desigur, speculațiile, înţelegerea greşită şi precauţia lor față de 
Dumnezeu vor deveni cu atât mai grave. Adevărul este că tot ceea ce se 
întâmplă este rezultatul suveranităţii şi al rânduielii lui Dumnezeu. Scopul 
şi semnificaţia faptului că Dumnezeu face toate aceste lucruri nu sunt să vă 
sporească înțelegerile greșite şi îndoielile despre EI, ci să vă lămuriţi şi să 


vă înlăturați noțiunile şi închipuirile lăuntrice, precum şi îndoielile, 


înţelegerea greșită şi precauția față de Dumnezeu, cât şi alte asemenea 
lucruri negative. Dacă nu rezolvi problemele în timp util atunci când apar, 
odată ce aceste probleme din interiorul tău se acumulează și devin din ce în 
ce mai grave, iar entuziasmul sau hotărârea ta deja nu mai este suficientă 
pentru a te sprijini în îndeplinirea îndatoririlor tale, vei cădea în 
negativitate, chiar până în punctul în care există pericolul să-L părăsești pe 
Dumnezeu, şi cu siguranță nu vei mai putea rămâne ferm. Acum, unii 
oameni fac, fără tragere de inimă, un efort simbolic în îndeplinirea 
îndatoririlor lor, dar numai pentru a obţine binecuvântări, fără să 
urmărească deloc adevărul, şi devin negativi ori de câte ori se abate asupra 
lor vreo dificultate. Aşa sunt oamenii care nu urmăresc adevărul. Deoarece 
adevărul viziunilor nu le este pe deplin limpede și nu înţeleg cu adevărat 
lucrarea lui Dumnezeu, chiar dacă își îndeplinesc îndatoririle şi se sacrifică 
pentru Dumnezeu, ei nu au putere în inima lor, iar puţina doctrină pe care o 
înţeleg nu îi poate susține mult timp înainte de a cădea. Dacă oamenii nu se 
întrunesc în mod regulat, nu ascultă predici sau nu caută adevărul pentru a- 
şi rezolva problemele, nu pot rămâne fermi. Prin urmare, cei care 
îndeplinesc îndatoriri trebuie să aibă în mod regulat părtășie despre adevăr 
ŞI, ori de câte ori li se întâmplă unele lucruri şi dezvoltă noțiuni, trebuie să 
le rezolve căutând adevărul în timp util. Numai în acest fel pot fi siguri că 
vor rămâne loiali în îndeplinirea datoriei lor și că vor putea să-L urmeze pe 


Dumnezeu până la capăt. 


Drumul credinţei în Dumnezeu este anevoios şi neuniform. Acest lucru 
este poruncit de Dumnezeu. Indiferent ce se întâmplă, indiferent dacă este 
aşa cum îşi doresc oamenii sau nu, sau dacă este în concordanţă cu noțiunile 
şi închipuirile lor sau nu, sau este previzibil pentru ei, faptul că se întâmplă 
nu poate fi separat de suveranitatea lui Dumnezeu şi de orchestrarea Sa. 


Faptul că Dumnezeu face tot ceea ce face este semnificativ în sensul că le 


permite oamenilor să înveţe o lecţie din asta și să cunoască suveranitatea lui 
Dumnezeu. Scopul cunoașterii suveranității lui Dumnezeu nu este ca 
oamenii să se împotrivească lui Dumnezeu și nici ca aceştia, după ce L-au 
înţeles, să aibă mai multă putere și capital prin care să concureze cu El. Mai 
degrabă, atunci când li se întâmplă lucruri, oamenii ar trebui să înveţe să le 
accepte de la Dumnezeu, să caute adevărul ca să-l înțeleagă şi apoi să 
practice adevărul pentru a ajunge la adevărata supunere şi a-şi dezvolta 
credința adevărată în El. Înţelegeţi acest lucru? (Da.) Ei bine, atunci, cum îl 
puneţi în practică? Este corectă calea voastră de practicare cu privire la 
astfel de lucruri? Trataţi fiecare lucru care se abate asupra voastră cu o 
inimă de supunere şi o atitudine de căutare a adevărului? Dacă eşti o 
persoană care urmărește adevărul, vei avea o astfel de mentalitate. Orice ţi 
se va întâmpla, vei accepta acest lucru de la Dumnezeu şi vei continua să 
cauţi adevărul, să înţelegi intențiile Lui și să priveşti oamenii şi lucrurile pe 
baza cuvintelor Sale. În toate lucrurile care se abat asupra ta, vei fi capabil 
să experimentezi şi să cunoşti lucrarea lui Dumnezeu şi să te supui Lui. 
Dacă nu eşti cineva care urmărește adevărul, atunci, indiferent ce ţi se va 
întâmpla, nu vei trata acel lucru conform cuvintelor lui Dumnezeu şi nici nu 
vei căuta adevărul. Doar vei face lucrurile de mântuială, rezultatul fiind că 
nu vei dobândi niciun adevăr. Dumnezeu îi desăvârşește pe oameni 
rânduind multe lucruri care nu se conformează noțiunilor lor, pentru a-i 
instrui să caute adevărul, să dobândească o înţelegere a faptelor Sale şi să 
vadă atotputernicia şi înțelepciunea Lui, astfel încât viaţa lor să crească 
treptat. De ce aceia care urmăresc adevărul experimentează lucrarea lui 
Dumnezeu, dobândesc adevărul şi sunt desăvârşiţi de Dumnezeu, în timp ce 
aceia care nu fac acest lucru sunt eliminaţi? Pentru că aceia care urmăresc 
adevărul îl pot căuta indiferent ce li se întâmplă, deci au lucrarea şi 


luminarea Duhului Sfânt şi, prin urmare, pot să practice adevărul, să 


pătrundă în realitatea cuvintelor lui Dumnezeu şi să fie desăvârşiţi de El, pe 
când cei care nu iubesc adevărul văd că lucrarea lui Dumnezeu nu se 
conformează noțiunilor lor şi, totuşi, nu remediază acest lucru căutând 
adevărul şi pot chiar să devină negativi şi să se plângă. Cu timpul, noțiunile 
lor despre Dumnezeu se înmulțesc şi încep să se îndoiască de El şi să-L 
tăgăduiască. Drept urmare, sunt aruncaţi şi eliminaţi de lucrarea lui 
Dumnezeu. De aceea atitudinea oamenilor față de adevăr ar trebui să fie 
aceea de a-l căuta, de a-l practica şi de a se strădui să îndeplinească 
cerinţele lui Dumnezeu, mai degrabă decât de a fi negativi și pasivi. Pentru 
a experimenta lucrarea lui Dumnezeu, ei trebuie să se confrunte cu multe 
lucruri şi să le privească pe toate conform cuvintelor lui Dumnezeu, precum 
şi să petreacă mai mult timp contemplând, căutând adevărul şi având 
părtăşie despre el, astfel încât să poată cunoaşte lucrarea lui Dumnezeu şi să 
țină pasul cu ea. Numai aşa pot să înțeleagă adevărul şi să-l aprofundeze zi 
de zi şi numai aşa vor putea să prindă rădăcini în oameni cuvintele lui 
Dumnezeu şi fiecare aspect al adevărului. Experimentarea lucrării lui 
Dumnezeu nu poate fi separată de viața reală, cu atât mai puţin de mediile 
diverselor persoane, chestiuni şi lucruri pe care le stabileşte Dumnezeu; 
altfel, oamenii nu vor putea înțelege și dobândi adevărul. Majoritatea 
oamenilor nu știu cum să experimenteze lucrarea lui Dumnezeu ori de câte 
ori au o problemă. Ei nu ştiu să caute adevărul pentru a-şi înlătura noțiunile 
şi închipuirile sau să-şi corecteze înțelegerile greşite şi opiniile ridicole. 
Drept urmare, în ciuda faptului că experimentează multe lucruri, ei nu pot 
înţelege adevărul şi, în schimb, nu câștigă nimic — aceasta este o pierdere de 
timp. Indiferent ce li se întâmplă, în cele din urmă, ceea ce oamenii ar trebui 
să practice este să se supună orchestrării şi rânduielilor lui Dumnezeu. 
Această supunere nu înseamnă că oamenii ar trebui să se supună în mod 


negativ, pasiv sau ca ultimă soluție, ci mai degrabă că au o intenție pozitivă, 


proactivă şi o cale de a practica adevărul. Ce înseamnă să te supui 
orchestrării şi rânduielilor lui Dumnezeu? Înseamnă că, indiferent ce 
rânduiește Dumnezeu, indiferent ce se abate asupra ta, lasă-L pe Dumnezeu 
să o facă şi învaţă să te supui Lui. Nu avea dorinţe sau planuri personale și 
nu încerca să faci lucrurile în felul tău. Toate lucrurile care le plac 
oamenilor, pe care le urmăresc şi după care tânjesc sunt ridicole şi absurde. 
Oamenii se răzvrătesc împotriva lui Dumnezeu prea mult. El le cere să 
meargă spre est, dar ei nu vor să meargă spre est. Chiar dacă se supun fără 
tragere de inimă, în sinea lor tot se gândesc să meargă spre vest. Aceasta nu 
este supunere adevărată. Adevărata supunere înseamnă că, atunci când 
Dumnezeu îți spune să mergi spre est, ar trebui să mergi spre est şi să 
abandonezi şi să înlături toate gândurile de a merge spre sud, nord sau vest 
şi să poți să te răzvrăteşti împotriva voii trupului şi apoi să mergi să practici 
urmând calea şi direcția pe care ţi le-a arătat Dumnezeu. Asta înseamnă 
supunerea. Care sunt principiile pentru practicarea supunerii? Să asculți de 
cuvintele lui Dumnezeu, să te supui şi să practici în conformitate cu spusele 
lui Dumnezeu. Să nu nutreşti intenții proprii şi nici nu poţi să fii capricios. 
Indiferent dacă înţelegi cuvintele lui Dumnezeu clar sau nu, ar trebui să le 
pui umil în practică și să faci lucrurile conform cerințelor Lui. Prin procesul 
de practică şi experienţă, vei ajunge în mod inconștient să înţelegi adevărul. 
Dacă gura ta spune că te supui lui Dumnezeu, dar niciodată nu renunti şi nu 
te răzvrăteşti împotriva planurilor şi dorințelor tale lăuntrice, nu înseamnă 
asta că una spui şi alta gândești? (Ba da.) Aceasta nu este supunere 
adevărată. Dacă nu te supui cu adevărat, vei avea multe cerințe de la 
Dumnezeu ori de câte ori ţi se va întâmpla ceva și, în sinea ta, vei fi 
nerăbdător ca Dumnezeu să ţi le îndeplinească. Dacă El nu face aşa cum îți 
doreşti, vei fi foarte neliniștit și supărat, vei suferi mult şi nu te vei putea 


supune suveranităţii şi rânduielilor Lui şi mediilor pe care ţi le-a pregătit. 


De ce? Pentru că ai întotdeauna propriile cerinţe şi dorinţe și nu poți renunța 
la propriile idei şi vrei să fii cel care ia deciziile. Prin urmare, ori de câte ori 
întâlneşti lucruri care sunt în contradicție cu noţiunile tale, nu poţi să te 
supul şi îți este greu să te supui lui Dumnezeu. Deşi oamenii ştiu în teorie 
că ar trebui să se supună lui Dumnezeu și să renunţe la propriile idei, cu 
toate acestea, pur şi simplu nu pot renunţa la ele, temându-se constant că 
vor fi dezavantajaţi şi vor suferi pierderi. Spuneţi-Mi, nu-i pune asta în 
mare dificultate? Oare neliniştea lor nu creşte atunci? (Ba da.) Dacă poți să 
renunți la tot şi la lucrurile care-ţi plac şi pe care le ceri, dar care sunt 
contrare intențiilor lui Dumnezeu, dacă poţi să renunţi la ele în mod 
proactiv şi de bunăvoie şi să nu stabileşti condiții cu Dumnezeu, ci să fu 
dispus să faci ceea ce El cere, atunci dificultatea din sinea ta va fi mult mai 
mică şi obstacolele vor fi mult mai mici. Dacă obstacolele din calea 
supunerii unei persoane faţă de Dumnezeu sunt diminuate, oare nu se va 
diminua și neliniştea ei? Pe măsură ce neliniştea ei se diminuează, suferința 
la care este supusă inutil se reduce drastic. Veţi merge și veți experimenta în 
acest fel? Probabil că nu încă. Când unii oameni văd că o persoană 
întâmpină dificultăți, se îngrijesc imediat de ei înşişi, punându-se în locul 
acelei persoane. Ori de câte ori văd pe cineva întâmpinând un fel de chin, 
boală, necaz sau calamitate, se gândesc imediat la ei înșiși și se întreabă: 
„Dacă mi s-ar întâmpla asta, ce aş face? Se dovedeşte că ei, credincioşii, 
încă pot să întâlnească aceste lucruri și să sufere aceste chinuri. Așadar, ce 
fel de Dumnezeu este El, exact? Dacă Dumnezeu nu ține cont deloc de 
sentimentele acelui individ, mă va trata şi pe mine la fel? Asta arată că 
Dumnezeu nu este de încredere. Oricând şi oriunde, El creează un mediu 
neașteptat pentru oameni şi îi poate pune în situaţii jenante în mod constant 
şi în orice circumstanțe.” Se tem că, dacă nu au credinţă, nu vor obţine 


binecuvântări, dar că, dacă vor continua să creadă, vor înfrunta dezastre. In 


acest fel, atunci când se roagă înaintea lui Dumnezeu, oamenii spun doar 
atât: „Dumnezeule, Te implor să mă binecuvântezi!” şi nu îndrăznesc să 
spună: „Dumnezeule, Îţi cer să mă testezi, să mă disciplinezi şi să faci ce 
vrei Tu, sunt dispus să accept” — ei nu îndrăznesc să se roage aşa. După ce 
au experimentat câteva obstacole și eşecuri, hotărârea şi curajul oamenilor 
se diminuează, iar ei au o „înţelegere” diferită a firii drepte a lui Dumnezeu, 
a mustrării, a judecății și a suveranității Sale și, de asemenea, dezvoltă un 
sentiment de precauţie faţă de Dumnezeu. În acest fel, între oameni şi 
Dumnezeu există un zid, o înstrăinare. Este în regulă ca oamenii să aibă 
aceste stări? (Nu.) Așadar, tind aceste stări să apară în voi? Se întâmplă să 
trăiţi în aceste stări? (Da.) Cum ar trebui rezolvate astfel de probleme? Este 
în regulă să nu căutaţi adevărul? Dacă nu înţelegeți adevărul şi nu aveţi 
credință, vă va fi greu să-L urmaţi pe Dumnezeu până la capăt şi veţi cădea 
de fiecare dată când veți întâlni dezastre şi calamități, fie ele naturale sau 


provocate de mâna omului. 


După ce lov a fost supus unei încercări, a rostit cuvintele: „Iahve a dat 
şi Iahve a luat; binecuvântat să fie numele lui Iahve” (ov 121). În zilele 
noastre, mulți oameni învaţă să recite această frază și o fac în mod clar, dar, 
ori de câte ori o recită, nu se gândesc decât la faptul că Iahve este Cel care 
dă, însă nu se gândesc niciodată la cum va fi când Iahve va lua şi ce fel de 
suferință, dificultăți şi situaţii neplăcute vor experimenta oamenii atunci sau 
cum se vor schimba inimile oamenilor odată cu mediul lor. Nu s-au gândit 
niciodată la asta, ci recită în continuare: „Iahve a dat şi Iahve a luat; 
binecuvântat să fie numele lui Iahve”, chiar până în punctul în care folosesc 
această frază ca slogan şi doctrină pe care o prezintă cu fiecare ocazie. În 
mintea lor, toți se gândesc doar la harurile, binecuvântările şi făgăduințele 
pe care le oferă Iahve oamenilor, dar nu se gândesc niciodată — sau nu-și pot 


imagina — ce fel de scenă va prinde viaţă când Iahve le va lua toate aceste 


lucruri. Toţi cei care ajung să creadă în Dumnezeu sunt gata doar să accepte 
harul, binecuvântările şi făgăduințele Lui şi sunt dispuşi doar să accepte 
bunătatea şi compasiunea Lui. Totuşi, nimeni nu aşteaptă şi nu se pregăteşte 
să accepte mustrarea şi judecata lui Dumnezeu, încercările și rafinarea Sa, 
ori ca El să-i priveze de ceva şi nici măcar o singură persoană nu se 
pregăteşte să accepte judecata şi mustrarea lui Dumnezeu, privarea şi 
blestemele din partea Lui. Este normală sau anormală această relație dintre 
oameni și Dumnezeu? (Este anormală.) De ce spuneţi că este anormală? 
Unde lasă de dorit? Lasă de dorit fiindcă oamenii nu deţin adevărul; pentru 
că au prea multe noţiuni și închipuiri, Îl înţeleg greşit pe Dumnezeu în mod 
constant şi nu rezolvă aceste lucruri căutând adevărul — cel mai probabil, 
asta duce la apariţia problemelor. În special, oamenii cred în Dumnezeu 
doar de dragul de a fi binecuvântaţi. Vor doar să încheie o înţelegere cu 
Dumnezeu şi să-l ceară ceva, dar nu urmăresc adevărul. Acest lucru este 
foarte periculos. De îndată ce întâlnesc ceva în dezacord cu noţiunile lor, ei 
elaborează imediat noțiuni, nemulțumiri și înțelegeri greșite cu privire la 
Dumnezeu şi pot merge chiar atât de departe încât să-L trădeze. Sunt grave 
consecinţele acestui lucru? Pe ce cale merg majoritatea oamenilor în 
credinţa lor în Dumnezeu? Deşi este posibil să fi ascultat foarte multe 
predici şi să simțiți că aţi ajuns să înţelegeți destul de multe adevăruri, 
realitatea este că încă mergeţi pe calea credinţei în Dumnezeu doar pentru a 
vă umple stomacul. Dacă mintea ta este deja pregătită să accepte judecata și 
mustrarea, încercările şi rafinarea, iar tu te-ai pregătit şi mental să înduri 
dezastrele şi dacă, indiferent cât de mult te sacrifici pentru Dumnezeu şi cât 
de multe sacrificii faci în îndeplinirea datoriei tale, te-ai confrunta într- 
adevăr cu încercările lui Iov, iar Dumnezeu te-ar priva de toate bunurile 
tale, chiar până în punctul în care viaţa ta ar fi pe cale să se termine, ce ai 


face atunci? Cum ar trebui să tratezi suveranitatea şi rânduielile lui 


Dumnezeu? Cum ar trebui să te ocupi de datoria ta? Cum ar trebui să te 
descurci cu ceea ce ţi-a încredințat Dumnezeu? Ai înțelegerea şi atitudinea 
corectă? Este sau nu uşor să răspunzi la aceste întrebări? Acesta este un 
mare obstacol pus în faţa voastră. Întrucât este o piedică şi o problemă, nu 
ar trebui rezolvată? (Ba da.) Cum să o rezolvaţi? Este uşor de rezolvat? Să 
presupunem că, după atâţia ani în care ai crezut în Dumnezeu, în care ai 
citit atât de multe cuvinte de-ale Sale, ai ascultat atâtea predici şi ai înțeles 
atâtea adevăruri, ești deja pregătit să-L laşi pe Dumnezeu să orchestreze 
totul, fie că este vorba despre binecuvântări sau dezastre. Și să presupunem 
că, în ciuda faptului că te-ai lepădat de tine însuţi și că te-ai sacrificat, în 
ciuda sacrificiilor pe care le-ai făcut şi a energiei de-o viaţă, tot ce primeşti 
în schimb este că Dumnezeu te blestemă sau te privează de ceva. În cazul în 
care nu te plângi nici măcar atunci, nu ai dorinţe sau cerinţe proprii, ci doar 
cauţi să te supui lui Dumnezeu şi să te laşi la mila orchestrărilor Sale şi 
simţi că, deoarece înţelegi chiar şi un pic suveranitatea lui Dumnezeu şi te 
supui puţin acesteia, viaţa ta merită trăită, atunci nu-ți este uşor să rezolvi 
unele dintre dificultăți, dacă ai o astfel de atitudine corectă? Cunoașteţi 
acum cu adevărat suveranitatea și rânduielile lui Dumnezeu? Mai aveţi, în 
adâncul inimii voastre, planuri pentru viitorul şi destinul personal? Puteţi să 
lăsați totul în urmă și să vă sacrificați sincer pentru Dumnezeu? V-aţi 
consumat timpul şi energia gândindu-vă cu atenție la aceste probleme și 
contemplându-le? Sau aţi experimentat unele lucruri pentru a dobândi 
înţelegerea adevărurilor şi a cunoaște suveranitatea lui Dumnezeu? Dacă 
nici măcar nu v-aţi gândit niciodată la o astfel de problemă practică, precum 
modul în care oamenii care-L urmează pe Dumnezeu ar trebui să trateze 
suveranitatea Sa şi orchestrarea şi rânduielile Creatorului, care este, de 
asemenea, cea mai mare problemă din faţa voastră și nu vă dați seama că 


acesta este cel mai mare adevăr al viziunilor, atunci, dacă într-o zi ar avea 


loc un eveniment major sau un dezastru, ați fi capabili să rămâneți fermi în 
mărturia voastră? Este greu de spus şi încă e un factor necunoscut, nu-i aşa? 
(Ba da, aşa este.) Nu ar trebui să reflectăm temeinic asupra acestei 
probleme? (Ba da.) Așadar, cum poţi să ai o statură satisfăcătoare pentru a 
face faţă unui viitor pe care nu poţi să-l prevezi? Cum poţi să rămâi ferm în 
mărturia ta, în mediile pe care le stabilește Dumnezeu? Nu este aceasta o 
problemă care ar trebui luată în considerare şi la care ar trebui să reflectăm 
în mod serios? Dacă tu gândeşti în mod constant: „Sunt o persoană bună din 
fire şi m-am bucurat mult de harul, binecuvântările şi protecția lui 
Dumnezeu. Când alții întâmpină dificultăți, ei sunt neputincioşi, dar, ori de 
câte ori întâmpin eu dificultăţi, am aprovizionarea, îndrumarea și ajutorul 
lui Dumnezeu. Acum sunt capabil să îndur greutăți şi să fac sacrificii în 
îndeplinirea datoriei mele, credința mea în Dumnezeu a devenit mai 
puternică şi, în plus, îndeplinesc o datorie importantă. Văd că Dumnezeu 
este deosebit de milostiv cu mine şi am protecția şi binecuvântarea Sa. Dacă 
voi continua așa, chiar dacă în viitor voi trece prin mustrare, judecată, 
încercări şi rafinări, ar trebui să le pot depăși. În final, sigur voi fi unul 
dintre cei binecuvântaţi, voi fi adus în Împărăţie de către Dumnezeu şi cu 
siguranţă voi vedea ziua în care Dumnezeu va fi slăvit!” Ce părere ai despre 
această gândire? Crezi că eşti diferit, că Dumnezeu îţi face o favoare 
specială şi că, dacă El elimină sau abandonează pe cineva, nu vei fi tu acela. 
Sunt corecte aceste gânduri? (Nu.) De ce nu sunt corecte? (Nu este obiectiv 
să gândim astfel.) Echivalează aceste cuvinte cu o cunoaștere adevărată faţă 
de Dumnezeu? Sau este acest lucru prea subiectiv și speculativ? Sunt cei 
care au aceste gânduri oameni care urmăresc adevărul? (Nu.) Aşadar, se pot 
supune cu adevărat lui Dumnezeu? (Nu.) Sunt pregătiți să accepte 
mustrarea, judecata, încercările şi rafinarea lui Dumnezeu şi chiar 


blestemele Sale? (Nu.) Ce vor face ei când mustrarea, judecata, încercările 


şi rafinarea din partea lui Dumnezeu chiar se vor abate asupra lor? Vor 
ajunge să aibă noţiuni sau se vor plânge de Dumnezeu? Pot ei să accepte 
aceste lucruri de la Dumnezeu şi să se supună cu adevărat? (Nu.) Ar fi greu 
să facă aşa ceva, ca să nu spunem mai mult, pentru că ei cred în Dumnezeu 
doar ca să caute har sau să-şi umple stomacul. Ei nu ştiu că Dumnezeu are 
şi mânie şi măreție şi că firea Sa nu poate fi ofensată. Dumnezeu tratează pe 
toată lumea în mod corect, iar când vine vorba de orice fiinţă creată, firea 
lui Dumnezeu este compasiune şi iubire, dar şi măreție şi mânie. În 
interacțiunile lui Dumnezeu cu fiecare persoană, compasiunea, iubirea, 
măreția și mânia din firea Lui dreaptă sunt neschimbate. Dumnezeu nu va 
arăta niciodată compasiune și iubire doar pentru unii oameni şi măreție și 
mânie doar pentru alții. Dumnezeu nu va face niciodată asta, pentru că El 
este un Dumnezeu drept şi e corect cu toată lumea. Compasiunea, iubirea, 
măreţia şi mânia lui Dumnezeu există pentru orice persoană. El poate oferi 
har şi binecuvântări oamenilor şi poate să-i protejeze. Totodată, Dumnezeu 
poate şi să-i judece şi să-i mustre pe oameni, să-i blesteme şi să le ia tot ce 
le-a dat. Dumnezeu poate să le dea oamenilor, dar şi să le ia totul. Aceasta 
este firea lui Dumnezeu și asta este ceea ce El trebuie să facă pentru fiecare 
persoană. Prin urmare, dacă tu gândeşti: „Sunt preţios în ochii lui 
Dumnezeu, ca lumina ochilor Săi. Categoric nu poate îndura să mă mustre 
şi să mă judece şi categoric nu-L va lăsa inima să-mi ia tot ce mi-a dat, ca 
să nu fiu supărat şi tulburat”, oare această gândire nu este greșită? Nu este 
aceasta o noţiune despre Dumnezeu? (Ba da.) Așadar, înainte să ajungi să 
înţelegi aceste adevăruri, nu te gândești doar să te bucuri de harul, 
compasiunea și iubirea lui Dumnezeu? Drept urmare, tot uiţi că Dumnezeu 
are şi măreție, și mânie. Deşi buzele tale spun că Dumnezeu este drept şi 
poți să-L mulțumești şi să-L slăveşti atunci când îţi arată compasiune și 


iubire, ori de câte ori Dumnezeu dă dovadă de măreție și mânie în a te 


mustra și a te judeca, ești foarte supărat. „Măcar de n-ar exista un astfel de 

Dumnezeu”, îţi zici în sinea ta. „Măcar de n-ar fi fost Dumnezeu Cel care a 
făcut asta, de nu m-ar fi vizat pe mine, de n-ar fi fost asta intenția Sa, de-ar 
fi pățit alții aceste lucruri. Deoarece sunt o persoană bună la inimă, 
deoarece n-am făcut nimic rău şi am plătit un preţ mare pentru că am crezut 
în Dumnezeu mulți ani, El nu ar trebui să fie atât de nemilos. Ar trebui să 
fiu îndreptățit şi calificat să mă bucur de compasiunea și iubirea lui 
Dumnezeu, precum şi de harul şi binecuvântările Sale din belşug. 
Dumnezeu nu mă va judeca sau mustra și nici nu-L lasă inima s-o facă.” 
Este aceasta doar o dorință şi o gândire deşartă și greşită? (Da.) Ce este 
greşit? E greşit faptul că nu te consideri o fiinţă creată, un membru al 
umanităţii create. Te detașezi în mod greşit de umanitatea creată şi te 
consideri ca aparținând unui grup sau unui tip special de ființă creată, 
acordându-ți un statut special. Nu înseamnă că eşti arogant şi neprihănit de 
sine? Nu este irațional acest lucru? Este aceasta o persoană care se supune 


cu adevărat lui Dumnezeu? (Nu.) Categoric nu. 


În familia lui Dumnezeu, printre fraţi şi surori, indiferent cât de înalt 
este statutul sau rangul tău, cât de importantă este datoria ta şi oricât de 
mari sunt talentul şi contribuţiile tale sau indiferent de cât timp crezi în 
Dumnezeu, în ochii Săi eşti o ființă creată, o ființă creată obişnuită, iar 
titlurile şi denumirile nobile pe care ți le-ai oferit nu există. Dacă le 
consideri întotdeauna cununi sau capital care-ţi permite să aparții unui grup 
special sau să fii un personaj special, atunci, făcând acest lucru, te 
împotriveşti opiniilor lui Dumnezeu şi intri în conflict cu acestea şi eşti 
incompatibil cu El. Care vor fi consecinţele acestui lucru? Te va face să te 
împotriveşti îndatoririlor pe care ar trebui să le îndeplinească o ființă 
creată? În ochii lui Dumnezeu, eşti doar o fiinţă creată, dar tu nu te 


consideri una. Cu o astfel de gândire, te poţi supune cu adevărat lui 


Dumnezeu? Întotdeauna te gândești cu pasiune: „Dumnezeu nu ar trebui să 
mă trateze așa, nu m-ar putea trata niciodată așa.” Nu creează acest lucru un 
conflict cu Dumnezeu? Când Dumnezeu acţionează în contradicție cu 
noțiunile tale, cu mentalitatea și nevoile tale, ce vei gândi în inima ta? Cum 
vei trata mediile pe care Dumnezeu ți le-a rânduit? Te vei supune? (Nu.) Nu 
te vei supune și cu siguranţă te vei împotrivi, te vei opune, vei mormăi şi te 
vei plânge, mirându-te de nenumărate ori în inima ta, gândind: „Dar 
Dumnezeu obişnuia să mă protejeze şi să mă trateze cu milă. De ce S-a 
schimbat acum? Nu mai pot trăi!” Aşa că începi să fii irascibil şi să-ți faci 
de cap. Dacă acasă te-ai purta aşa faţă de părinţii tăi, ar fi scuzabil şi ei nu 
ti-ar face nimic, dar în casa lui Dumnezeu nu este acceptabil. Pentru că eşti 
adult şi credincios, nici măcar alți oameni nu-ţi vor suporta prostiile — crezi 
că Dumnezeu ar tolera un astfel de comportament? Te va scuza dacă-l faci 
asta? Nu, nu te va scuza. De ce? Dumnezeu nu este părintele tău, El este 
Dumnezeu, este Creatorul, iar Creatorul nu ar permite niciodată unei fiinţe 
create să fie irascibilă și iraţională sau să aibă accese de furie în faţa Lui. 
Când Dumnezeu te mustră şi te judecă, te încearcă sau îţi ia ceva, când 
aduce necazul asupra ta, El vrea să vadă atitudinea unei ființe create în 
modul în care Îl tratează pe Creator, vrea să vadă ce fel de cale alege o fiinţă 
creată şi nu-ţi va permite niciodată să fii irascibil şi irațional sau să vii cu 
justificări ridicole. După ce înţeleg aceste lucruri, oare oamenii nu ar trebui 
să se gândească la cum ar trebui să trateze tot ceea ce face Creatorul? În 
primul rând, ar trebui să-şi asume locurile cuvenite de ființe create şi să-și 
recunoască identitatea de ființe create. Poţi să recunoşti că ești o ființă 
creată? Dacă poţi să recunoşti acest lucru, atunci ar trebui să-ți asumi locul 
cuvenit de fiinţă creată şi să te supui rânduielilor Creatorului şi, chiar dacă 
suferi puţin, să o faci fără să te plângi. Asta înseamnă să fii o persoană cu 


rațiune. Dacă nu crezi că eşti o fiinţă creată, dar consideri că ai titluri şi un 


nimb deasupra capului şi că eşti o persoană cu statut, un mare lider, dirijor, 
editor, sau director în familia lui Dumnezeu şi cineva care a adus contribuţii 
valoroase la lucrarea familiei lui Dumnezeu — dacă asta crezi, atunci eşti o 
persoană foarte iraţională și obraznic de nerușşinată. Sunteţi oameni cu 
statut, rang şi valoare? (Nu suntem.) Atunci, ce eşti? (Sunt o ființă creată.) 
Exact, eşti doar o ființă creată obișnuită. Printre oameni, poţi să-ţi etalezi 
calificările, să mizezi pe vechime, să te lauzi cu contribuţiile tale sau să 
vorbeşti despre gesturile tale eroice, dar, înaintea lui Dumnezeu, aceste 
lucruri nu există şi nu trebuie să vorbeşti niciodată despre ele, să te lauzi cu 
ele sau să-ți asumi atitudinea unui expert. Lucrurile vor merge prost dacă-ți 
etalezi calificările. Dumnezeu te va considera complet irațional şi extrem de 
arogant. Va simţi repulsie faţă de tine, va fi dezgustat şi te va lăsa pe 
margine, iar atunci vei avea probleme. Mai întâi trebuie să-ți recunoşti 
identitatea şi poziţia de fiinţă creată. Indiferent de statutul tău printre ceilalți 
sau cât de distinsă este poziţia ta, indiferent ce avantaje ai sau dacă 
Dumnezeu ţi-a dăruit un fel de talent special, astfel încât să te poţi bucura 
de un amplu sentiment de superioritate printre oameni, când vii înaintea 
Lui, aceste lucruri nu au nicio valoare sau semnificaţie. Prin urmare, nu 
trebuie să te lauzi, ci trebuie să fu o fiinţă creată blajină înaintea lui 
Dumnezeu. În faţa Lui, eşti doar un membru al umanităţii create. Indiferent 
cât de renumit, înzestrat sau talentat eşti şi oricât de mari sunt strădaniile 
tale printre oameni, aceste lucruri nu merită menționate înaintea lui 
Dumnezeu, cu atât mai puţin să te lauzi cu ele, iar tu ar trebui doar să-ţi 
asumi locul cuvenit de fiinţă creată. Acesta este primul lucru. Al doilea este 
să nu cauţi doar să te bucuri de harul şi binecuvântările lui Dumnezeu, în 
timp ce, în sinea ta, te împotrivești mustrării şi judecății lui Dumnezeu sau 
le respingi, sau te temi de încercările şi rafinarea lui Dumnezeu pentru tine. 


Aceste temeri și împotriviri nu au niciun rezultat. Unii oameni spun: „Dacă 


sunt dispus să accept judecata, mustrarea, încercările şi rafinarea lui 
Dumnezeu, atunci pot fi scutit de aceste suferințe?” Dumnezeu nu face 
toate aceste lucruri în funcție de faptul că îţi plac sau nu sau conform 
dorinţei tale subiective sau alegerii tale, ci conform dorințelor, gândurilor și 
planurilor Sale. Prin urmare, ca fiinţă creată, pe lângă faptul că accepți harul 
şi binecuvântările lui Dumnezeu, trebuie să fii într-adevăr capabil să accepți 
şi să experimentezi în inima ta mustrarea, judecata, încercările şi rafinarea 
cuvintelor lui Dumnezeu. Există unii oameni care vor spune: „Vrei să spui 
că harul lui Dumnezeu poate fi dăruit oamenilor oriunde şi în orice moment, 
dar şi că mustrarea, judecata, încercările, rafinarea şi calamitățile lui 
Dumnezeu pot să se abată asupra lor oriunde şi oricând?” Credeţi că 
mustrarea, judecata, încercările şi rafinarea lui Dumnezeu s-ar abate arbitrar 
asupra oamenilor, lăsându-i pe aceștia în imposibilitatea de a se feri? (Nu ar 
face-o.) Categoric nu, lucrurile nu stau deloc aga. Fiinţele umane corupte nu 
sunt demne de judecata şi mustrarea lui Dumnezeu — acesta este un lucru de 
care ar trebui să fiţi conştienţi. Însă tu trebuie să înţelegi că faptul că 
Dumnezeu te dezvăluie şi te dă în vileag, te disciplinează, te ceartă şi te 
mustră, precum şi că judecata, încercările şi rafinarea Lui și chiar blestemul 
asupra ta se bazează pe statura şi circumstanţele tale şi, desigur, pe ceea ce 
urmărești. Dacă Dumnezeu te aprobă, atunci judecata, mustrarea, 
încercările şi rafinarea Lui se vor abate asupra ta la momentul potrivit. Pe 
parcursul credinței tale în Dumnezeu, binecuvântările şi harul Său te 
însoțesc oricând și oriunde, la fel ca revelaţiile, certarea, disciplinarea, 
mustrarea, judecata, încercările și rafinarea din partea Sa şi aşa mai departe. 
Bineînţeles, oricând şi oriunde înseamnă în justă măsură, la momentul 
potrivit şi pe baza planului lui Dumnezeu. Nu li se întâmplă oamenilor în 
mod arbitrar şi nu înseamnă că o calamitate majoră se va abate brusc asupra 


lor de îndată ce aceştia încetează să fie atenţi. Nu este deloc aşa. Dacă nu ai 


o anumită statură şi Dumnezeu nu a plănuit încă să facă nimic cu tine, nu-ți 
face griji, s-ar putea ca în viaţa ta să fii însoțit doar de harul, binecuvântarea 
şi prezenţa lui Dumnezeu. Dacă nu ai o statură satisfăcătoare sau ești 
deosebit de potrivnic şi temător față de mustrarea, judecata, încercările şi 
rafinarea lui Dumnezeu, atunci El nu va forţa lucrurile împotriva voinţei 
tale, aşa că nu e nevoie să-ți faci griji pentru asta. Indiferent dacă aceste 
lucruri se întâmplă sau nu, oamenii ar trebui să cunoască lucrarea lui 
Dumnezeu și să-l înţeleagă intenţiile. Doar printr-o cunoaştere exactă a 
cuvintelor lui Dumnezeu pot ei să aibă o atitudine corectă, o stare normală 
şi să fie capabili să facă față în mod corespunzător lucrurilor care li se 
întâmplă. Sunteţi acum gata să acceptaţi mustrarea, judecata, încercările şi 
rafinarea lui Dumnezeu? Sunteţi dispuşi să acceptați? (Suntem.) Gurile 
voastre spun „da”, dar în inimile voastre încă sunteţi foarte speriați. Dacă, 
imediat ce ai spus „da”, o calamitate s-ar abate brusc asupra ta, din senin, 
cum ai trata-0? Ai izbucni în lacrimi? Ți-ar fi frică de moarte? Ţi-ai face 
griji că nu vei fi binecuvântat? Ţi-ai face griji că nu vei putea vedea ziua în 
care Dumnezeu va fi slăvit? Toate acestea sunt probleme cu care se 
confruntă oamenii atunci când li se întâmplă ceva. Pe scurt, dacă un om își 
doreşte să rămână ferm în toiul încercărilor şi al necazurilor, trebuie să fie 
înzestrat cu două lucruri. În primul rând, să-ţi asumi locul cuvenit de fiinţă 
creată. În inima ta, ar trebui să-ţi fie clar că eşti o fiinţă creată obişnuită, o 
persoană obişnuită în rândul umanității corupte, nimic extraordinar sau 
special, şi ar trebui să-ţi asumi locul cuvenit de ființă creată. În al doilea 
rând, să ai o inimă sinceră care se supune lui Dumnezeu și să fii gata în 
orice moment să accepţi binecuvântările şi harul de la Dumnezeu, precum și 
mustrarea, judecata, încercările şi rafinarea din partea Sa. După cum a spus 
Iov: „Să primim de la Dumnezeu doar binele şi să nu primim şi răul?” (ov 


2:10) şi „Iahve a dat şi Iahve a luat; binecuvântat să fie numele lui Iahve” (ov 


1:21). Acesta este un fapt şi o realitate care nu se vor schimba niciodată. 
Înţelegi, nu-i așa? (Da.) Dacă ești înzestrat cu aceste două lucruri, vei fi în 
principiu capabil să rămâi ferm şi să treci peste calamități și necazuri 
generale. Deşi s-ar putea să nu fii capabil să aduci o mărturie puternică şi 
răsunătoare, măcar nu vei fi pasibil să te rătăceşti, să te poticneşti sau să 
trădezi. Nu ești, atunci, în siguranță? (Ba da.) Atunci ar trebui să practicaţi 
în conformitate cu aceste două lucruri şi să vedeţi dacă este uşor de realizat 
şi dacă le puteţi accepta în adâncul inimii voastre. Odată ce ştii aceste 
lucruri, atunci când întâmpini unele încercări, depinde de tine cât de diferit 
le vei vedea şi le vei înţelege. Aici se încheie părtășia noastră despre acest 


subiect. 


Despre care zicale din cultura tradițională privind conduita morală am 
avut părtăşie ultima dată? (Am avut părtăşie despre trei zicale: „Bunătatea 
unei picături de apă ar trebui răsplătită cu un izvor care ţâşnește”, „Nu 
impune altora ceea ce tu însuţi nu-ți doreşti” şi „Aș încasa un glonţ pentru 
un prieten”.) Ultima dată, am avut părtăşie despre aceste trei cerinţe și 
zicale privind conduita morală şi, de asemenea, despre esenţa zicalelor 
referitoare la conduita morală. Ce am spus, în părtăşie, despre esența 
zicalelor ce vizează conduita morală? (Dumnezeu a vorbit despre 
diferențele dintre zicalele despre conduita morală şi adevăr. Zicalele despre 
conduita morală îngrădesc doar comportamentul oamenilor şi îi fac să se 
conformeze numai regulilor, în timp ce adevărul cuvintelor lui Dumnezeu le 
spune acestora adevărurile-principiui pe care ar trebui să le înțeleagă şi le 
indică unele căi de practică, astfel încât să aibă principii şi o direcție pentru 
practica lor, ori de câte ori li se întâmplă ceva. Acestea sunt aspectele în 
care zicalele despre conduita morală diferă de adevăr.) Ultima dată am avut 
părtăşie despre faptul că, în principal, zicalele despre conduita morală le cer 


oamenilor să respecte anumite practici și reguli şi pun mai mult accent pe 


utilizarea regulilor pentru a le îngrădi comportamentul. Pe de altă parte, 
cerințele lui Dumnezeu pentru oameni indică în principal căi de practică 
pentru ei, pe baza a ceea ce poate realiza umanitatea normală, iar aceste căi 
vaste de practică se numesc principii. Asta înseamnă că, ori de câte ori se va 
abate asupra ta o problemă, Dumnezeu îţi va spune calea precisă şi pozitivă 
de practică şi principiile, scopurile şi direcția pentru practica ta. El nu vrea 
ca tu să respecţi reguli, ci aceste principii. În acest fel, oamenii trăiesc 
adevărul-realitate, iar calea pe care merg va fi corectă. Astăzi, haideţi să 
analizăm mai detaliat ce alte probleme de natură esenţială prezintă zicalele 
despre conduita morală. Multe dintre ele nu numai că îngrădesc gândurile 
oamenilor, ci le şi induc în eroare şi amorţesc gândirea. Totodată, există 
unele zicale mai radicale care revendică viețile oamenilor. De exemplu, 
zicala sinistră de la ultima noastră părtăşie: „Aș încasa un glonţ pentru un 
prieten” nu numai că preia controlul asupra gândurilor oamenilor și le 
îngrădește, ci le revendică și viețile, făcându-i să fie nu doar incapabili să le 
preţuiască, ci şi predispuşi să renunţe impetuos la ele din motive arbitrare, 
într-un mod impulsiv şi neglijent. Nu înseamnă asta că revendică viețile 
oamenilor? (Ba da.) Înainte ca oamenii să înţeleagă măcar ce înseamnă 
viața şi să găsească, în viață, calea cea dreaptă, ei renunță la ea în mod 


A. 


arbitrar pentru un aşa-zis prieten în schimbul unui dram de bunătate și își 
consideră viaţa ca fiind foarte josnică și lipsită de valoare. Aceasta este 
consecinţa unui fel de gândire pe care-l învaţă oamenii de la cultura 
tradițională. Analizând modul în care zicalele despre conduita morală pot 
îngrădi gândurile oamenilor, nu există niciun lucru pozitiv în privinţa lor şi, 
analizând modul în care revendică arbitrar viețile oamenilor, cu siguranţă nu 
au efecte pozitive sau beneficii în ceea ce-i priveşte. În plus, oamenii sunt 
induşi în eroare şi amorţiți de aceste idei. De dragul propriei vanităţi și 


mândrii şi pentru a nu fi condamnaţi de opinia publică, ei sunt forţaţi să 


acţioneze conform cerințelor pentru conduita morală. Oamenii au devenit 
deja complet înrobiţi, constrânşi şi încătuşaţi de aceste diverse zicale și idei 
despre conduita morală, rămânând fără nicio alegere. Oamenii sunt dispuşi 
să trăiască sub robia unor zicale despre conduita morală şi nu au liber 
arbitru doar cu scopul de a trăi o viaţă mai respectabilă, de a arăta bine în 
faţa celorlalți, de a fi apreciați şi a primi comentarii favorabile de la semeni, 
cât şi pentru a evita să fie ţinta bârfelor şi a aduce onoare familiei lor. 
Analizând aceste idei şi opinii ale oamenilor, precum şi aceste fenomene 
prin care sunt controlați de zicalele despre conduita morală, deşi astfel de 
zicale îngrădesc şi constrâng într-o anumită măsură comportamentul uman, 
ele ascund într-o măsură semnificativă faptul că Satana corupe oamenii şi 
că ei au firi corupte şi naturi satanice. Acestea folosesc comportamentul 
exterior pentru a-i deghiza pe oameni, astfel încât ei să trăiască în aparenţă 
o viaţă respectabilă, cultivată, elegantă, bună, distinsă şi onorabilă. Prin 
urmare, ceilalți pot să determine doar ce fel de persoane sunt — dacă sunt 
onorabili sau josnici, buni sau răi — pe baza comportamentului lor exterior. 
În astfel de circumstanţe, toată lumea evaluează şi judecă dacă un om este 
bun sau rău bazându-se pe diversele cerințe privind conduita morală şi, 
totuşi, nimeni nu poate să vadă dincolo de conduita morală superficială a 
oamenilor şi până la esenţa lor coruptă şi nimeni nu este capabil să vadă în 
mod clar toate diversele viclenii și răutăți ascunse în spatele strălucirii 
conduitei morale. În acest fel, oamenii folosesc conduita morală ca pe o 
mantie pentru a-şi ascunde, într-o mai mare măsură, esenţa coruptă. De 
exemplu, din afară, o femeie este virtuoasă, bună la inimă, blajină şi morală, 
primind laudele şi admiraţia celor din jurul ei. Se comportă cuviincios, este 
manierată, mai ales răbdătoare în interacțiunile cu ceilalți, nu poartă 
ranchiună, este respectuoasă faţă de părinţii ei, se îngrijește de soţul ei şi-şi 


creşte copiii, poate îndura greutăți şi este considerată un model de urmat 


pentru celelalte femei. Înfăţişarea ei exterioară nu dezvăluie nicio problemă, 
dar nimeni nu știe ce sau cum gândește în adâncul sufletului. Nu spune 
niciodată care sunt dorințele şi ambițiile ei şi nici nu îndrăzneşte să le dea 
glas. De ce nu îndrăzneşte să le dea glas? Pentru că vrea să se comporte ca o 
femeie virtuoasă, bună la inimă, blajină şi morală. Dacă se destăinuie cu 
adevărat şi-şi dezvăluie inima şi urâţenia, atunci nu va putea fi o femeie 
virtuoasă, bună la inimă, blajină şi morală și chiar va fi criticată şi 
dispreţuită de ceilalți, aşa că nu poate decât să se ascundă și să se prefacă. 
Faptul că se ascunde în spatele acestui comportament exterior de a fi 
virtuoasă, bună la inimă, blajină şi morală înseamnă că oamenii văd doar 
faptele ei bune şi o laudă și, prin urmare, ea şi-a atins scopul. Însă indiferent 
cum se deghizează și cum îi înşală pe ceilalţi, chiar este ea pe cât de bună o 
văd oamenii? Categoric nu. Are, de fapt, o fire coruptă? Are esenţa 
corupției? Este ea înșelătoare? Arogantă? Intransigentă? Ticăloasă? (Da.) 
Cu siguranţă este astfel, dar toate aceste lucruri sunt ascunse — asta e 
realitatea. Unele figuri istorice chineze sunt venerate ca sfinți și înţelepţi 
antici. Care este baza acestei aserțiuni? Ei sunt slăviţi ca sfinți şi înţelepţi 
numai pe baza unor consemnări și legende limitate, nefondate. Realitatea 
este că nimeni nu știe exact care au fost acțiunile şi conduita lor de bază. 
Aveţi acum o înţelegere aprofundată a acestor probleme? Unii dintre voi ar 
trebui să aveţi o înțelegere oarecum aprofundată, pentru că ați ascultat 
foarte multe predici şi ați văzut destul de clar esenţa şi adevărul corupției 
umane. Atât timp cât oamenii înţeleg unele adevăruri, ei sunt capabili să 
dobândească o înţelegere aprofundată a unor persoane, chestiuni și lucruri. 
Oare o femeie virtuoasă, bună la inimă, blajină și morală — indiferent cât de 
exemplare sunt comportamentul ei exterior şi conduita ei morală şi oricât de 
bine se deghizează şi se preface — își va dezvălui firea arogantă? (Da.) Cu 


siguranţă o va face. Aşadar, are o fire intransigentă? (Da.) Ea crede că are 


dreptate şi consideră că este virtuoasă, bună la inimă, blajină și morală și că 
este o persoană bună, ceea ce demonstrează că este foarte neprihănită de 
sine și, de asemenea, foarte intransigentă. Adevărul este că, în adâncul 
sufletului, își recunoaşte adevăratul eu şi ce neajunsuri are, dar poate totuși 
să-şi trâmbiţeze virtuțile. Nu este aceasta intransigență? Nu este aroganță? 
În plus, faptul că se proclamă a fi o persoană virtuoasă, bună la inimă, 
blajină şi morală este întru totul de dragul de a lăsa în urmă o reputație bună 
şi de a aduce onoare familiei sale. Nu e absurd şi rău să gândească şi să 
urmărească asta? Este complimentată de oameni și îşi face un renume, dar, 
în adâncul sufletului, îşi ascunde constant intenţiile, gândurile și lucrurile 
ruşinoase pe care le-a făcut şi nu spune nimănui nimic despre ele. Se teme 
că, odată ce oamenii o vor vedea așa cum este, vor face comentarii despre 
ea, o vor judeca şi o vor respinge. Ce fire este aceasta? Nu este înșelătoare? 
(Ba da.) Aşadar, oricât de cuviincios şi de respectabil este comportamentul 
ei exterior sau cât de onorabilă e conduita ei morală, firea ei coruptă există 
într-adevăr, doar că non-credincioşii care nu au auzit niciodată cuvintele lui 
Dumnezeu şi nu înţeleg adevărul nu pot percepe sau şti acest lucru. Poate că 
e în stare să-i înşele pe non-credincioşi, dar nu-i poate înșela pe cei care 
cred în Dumnezeu şi care înțeleg adevărul. Nu este așa? (Ba da.) Asta e din 
cauză că ea a fost supusă corupției Satanei şi are o fire şi o esență coruptă. 
Aceasta este realitatea. Indiferent cât de exemplară este conduita ei morală 
sau cât de înalt este standardul la care se ridică, faptul că are o fire coruptă 
este de netăgăduit şi imuabil. Odată ce oamenii vor înţelege adevărul, o vor 
putea discerne aşa cum este. Totuşi, Satana exploatează aceste zicale despre 
conduita morală pentru a induce în eroare ființele umane și, desigur, și 
pentru a le amorti şi a le îngrădi gândurile, făcându-le să creadă în mod 
greşit că, dacă îndeplinesc aceste cerinţe şi standarde de conduită morală, 


sunt oameni buni şi merg pe calea cea dreaptă. De fapt, contrariul este 


adevărat. Chiar dacă unii oameni afişează câteva comportamente bune care 
sunt în concordanță cu zicalele despre conduita morală, ei nu au pornit pe 
calea cea dreaptă în viaţă. În schimb, au pornit pe calea greşită și trăiesc în 
păcat. Au pornit pe calea ipocriziei şi au căzut în plasa Satanei. Acest lucru 
e din cauză că firile corupte şi esenţa coruptă a ființelor umane nu se vor 
schimba câtuși de puțin doar pentru că ele au o anumită conduită morală 
bună. Conduita morală exterioară este doar un decor, este doar pentru 
spectacol, iar adevărata lor natură și adevărata fire tot vor fi dezvăluite. 
Satana îşi propune să-i constrângă şi să-i controleze pe oameni prin 
comportamentul şi înfăţişarea lor exterioară, determinându-i să se deghizeze 
şi să se prefacă prin comportamentul bun, folosind totodată comportamentul 
bun al oamenilor pentru a ascunde faptul că Satana a corupt omenirea și, 
desigur, pentru a ascunde şi că oamenii au firi corupte. Scopul Satanei este, 
într-un sens, să-i supună pe oameni controlului acestor zicale privind 
conduita morală, pentru a-i determina să facă mai multe fapte bune și mai 
puţine fapte rele şi, cu siguranță, să nu săvârşească lucruri care se opun 
clasei conducătoare. Asta aduce şi mai multe avantaje stăpânirii şi 
controlului clasei conducătoare asupra omenirii. Într-un alt sens, după ce 
ființele umane acceptă aceste zicale despre conduita morală ca bază 
teoretică pentru comportamentul şi acţiunile lor, ele tind să se distanţeze de 
adevăr şi de lucrurile pozitive şi să li se împotrivească. Desigur, când vine 
vorba de cuvintele rostite de Dumnezeu şi de lucrurile pozitive sau 
adevărurile pe care le învață oamenii de la El, atunci devine o luptă pentru 
ei să înţeleagă şi să priceapă sau pot să-şi însușească tot felul de împotriviri 
şi noţiuni. Odată ce oamenii sunt stăpânii de aceste idei privind conduita 
morală, pentru ei tinde să devină mai dificil să accepte cuvintele lui 
Dumnezeu şi adevărul şi, desigur, devine şi mai dificil să înţeleagă firile 


corupte şi să le schimbe. Prin urmare, toate diversele zicale şi idei despre 


conduita morală au îngreunat într-o mare măsură acceptarea și înțelegerea 
de către oameni a cuvintelor lui Dumnezeu şi, desigur, au influenţat și 
măsura în care ei acceptă adevărul. Satana foloseşte metoda îndoctrinării 
oamenilor cu zicale despre conduita morală, pentru a-i determina să vină cu 
tot felul de idei și puncte de vedere nepotrivite şi negative, astfel încât să 
privească oamenii şi lucrurile, să se comporte şi să acționeze pe baza 
acestor idei și puncte de vedere. Când oamenii adoptă ideile din spatele 
acestor zicale despre conduita morală ca bază teoretică şi standard pentru 
opiniile lor despre oameni, lucruri, comportamentul şi acțiunile lor, nu 
numai că firile lor corupte nu pot fi domolite sau schimbate, ci, dimpotrivă, 
se vor agrava într-o oarecare măsură, iar răzvrătirea şi împotrivirea lor faţă 
de Dumnezeu vor deveni şi mai grave. Prin urmare, când Dumnezeu îi 
mântuieşte pe oameni, când le sunt furnizate cuvintele lui Dumnezeu, cel 
mai mare obstacol nu îl reprezintă firile lor corupte, ci diversele filosofii 
satanice, diversele zicale despre conduita morală și diversele idei şi opinii 
satanice care vin de la Satana. Aceasta este o consecință a coruperii 
omenirii de către Satana şi reprezintă, de asemenea, impactul negativ pe 
care îl au asupra oamenilor corupți diversele zicale despre conduita morală. 
Acesta este scopul real pe care Satana vrea să-l atingă propovăduind şi 


promovând zicale despre conduita morală. 


În principal, la ultima noastră adunare am avut părtășie despre trei 
zicale privind conduita morală, şi anume: „Bunătatea unei picături de apă ar 
trebui răsplătită cu un izvor care ţâşneşte”, „Nu impune altora ceea ce tu 
însuți nu-ți doreşti” şi „Aș încasa un glonţ pentru un prieten”. Astăzi vom 
avea părtăşie despre zicala: „Omul nu ar trebui să fie niciodată corupt de 
bogăţie, schimbat de sărăcie sau copleșit de forță.” Această zicală despre 
conduita morală a apărut şi în rândul oamenilor, provenind din ideile şi 


opiniile fiinţelor umane corupte. Desigur, provine mai exact din coruperea 


şi îndrumarea greșită a omenirii de către Satana. Are acelaşi efect şi aceeași 
natură ca zicalele despre conduita morală despre care am avut părtăşie 
anterior, dar cu o abordare diferită. Sunt afirmaţii la fel de îndrăzneţe și 
grandioase, foarte înflăcărate, pline de pasiune și eroice. Dacă oamenii nu 
ar fi auzit niciodată cuvintele lui Dumnezeu și nu ar fi înțeles adevărul, ar fi 
crezut că aceste afirmaţii sunt extrem de emoționante şi că le fac sângele să 
fiarbă. După ce ar auzi aceste cuvinte, s-ar simți imediat împuterniciți ȘI şi- 
ar strânge pumnii. Nu ar mai putea să stea nemişcaţi sau să-şi stăpânească 
starea de entuziasm lăuntric şi ar simți că la asta se referă cultura chineză și 
spiritul dragonilor. Mai simţiţi la fel acum? (Nu.) Ce simți acum, când auzi 
aceste cuvinte? (Acum simt că aceste cuvinte nu sunt bune sau pozitive.) De 
ce simțiţi altceva acum, faţă de înainte? Oare pentru că, odată ce oamenii 
îmbătrânesc şi trec prin atâtea suferinţe, îşi pierd vigoarea tinerească şi 
nesăbuită? Sau pentru că, odată ce au ajuns să înțeleagă unele adevăruri, pot 
discerne că aceste afirmaţii despre conduita morală sunt prea goale, 
nerealiste şi inutile? (În principal, deoarece aceste afirmaţii nu sunt în acord 
cu adevărul şi sunt impracticabile.) Într-adevăr, aceste zicale despre 
conduita morală sunt prea goale şi nerealiste. Așadar, în ceea ce privește 
zicala despre conduita morală: „Omul nu ar trebui să fie niciodată corupt de 
bogăţie, schimbat de sărăcie sau copleșit de forţă”, haideţi să analizăm şi să 
disecăm ce este în neregulă cu ea, luând în considerare principiile despre 
care am avut părtăşie anterior, pentru a expune în mod specific absurditatea 
acestei zicale şi uneltirile viclene ale Satanei care sunt ascunse în ea. Ştiţi 
cum să o disecaţi? Spuneţi-Mi care este sensul exact al acestei propoziţii. 
(Acestea sunt cele trei criterii propuse de Mencius pentru a deveni un bărbat 
viteaz, viril. Interpretarea modernă este următoarea: gloria şi bogăția nu pot 
tulbura hotărârea cuiva, sărăcia şi circumstanţele umile nu pot schimba 


voința puternică a cuiva, iar ameninţarea cu puterea şi violența nu pot face 


pe cineva să se supună.) Zicala despre conduita morală pe care am 
menționat-o mai înainte — „O femeie trebuie să fie virtuoasă, bună la inimă, 
blajină şi morală” — se adresează femeilor, dar aceasta se adresează, evident, 
bărbaţilor. Fie că este vorba de o viață plină de glorie şi bogății, fie de 
circumstanţe umile, fie de a se confrunta cu puterea şi violenţa, bărbaților le 
sunt impuse cerinţe în tot felul de medii. Câte cerinţe li se impun bărbaților, 
în total? Bărbauilor li se cere să aibă o voinţă puternică, o hotărâre de 
nezdruncinat şi să nu cedeze în fața puterii și violenţei. Gândiţi-vă dacă 
aceste cerințe propuse au în vedere umanitatea normală și dacă privesc 
mediile din viaţa reală în care trăiesc oamenii. Cu alte cuvinte, gândiţi-vă 
dacă aceste cerințe impuse bărbaților sunt deșarte şi nerealiste. Cerinţele 
culturii tradiționale pentru conduita morală a femeilor sunt că o femeie 
trebuie să fie virtuoasă, bună la inimă, blajină şi morală; „virtuoasă” 
înseamnă să aibă virtuți feminine, „bună la inimă” înseamnă să aibă o inimă 
bună, „blajină” înseamnă să fie o femeie blândă, iar „morală” înseamnă să 
fie o persoană morală şi să aibă o conduită morală bună. Fiecare dintre 
aceste cerințe este moderată. Bărbaţii nu trebuie să fie virtuoşi, buni la 
inimă, blajini sau morali, în timp ce femeile nu trebuie să aibă o voință 
puternică şi o hotărâre de nezdruncinat şi pot ceda ori de câte ori se 
confruntă cu puterea şi violența. Adică, această cerință despre conduita 
morală: „Omul nu ar trebui să fie niciodată corupt de bogăţie, schimbat de 
sărăcie sau copleșit de forță” oferă femeilor suficientă libertate de acţiune, 
în măsura în care este deosebit de tolerantă și atentă faţă de ele. Care este 
sensul acestei toleranţe și atenţii? Pot fi înţelese diferit? (Sunt o formă de 
discriminare.) Aşa cred şi Eu. Adevărul este că aceasta e o discriminare 
împotriva femeilor, credinţa că ele nu au o voinţă puternică şi că sunt laşe, 
violete care se închid, şi că este suficient să te aștepți ca ele să aibă copii, să 


aibă grijă de soţii lor şi să-şi crească odraslele, să se îngrijească de treburile 


casnice şi să nu se certe cu ceilalți sau să bârfească. Ar fi imposibil să le 
ceri să-şi facă o carieră şi să aibă o voinţă puternică — sunt incapabile de 
asta. Deci, privind dintr-o altă perspectivă, aceste cerinţe pentru femei sunt 
de-a dreptul discriminatorii şi înjositoare. Această zicală despre conduita 
morală: „Omul nu ar trebui să fie niciodată corupt de bogăție, schimbat de 
sărăcie sau copleșit de forță” se adresează bărbaților. Le cere bărbaţilor să 
aibă o voinţă puternică şi o hotărâre de neoprit, precum şi un spirit viteaz, 
viril, care nu cedează puterii şi violenţei. Este corectă această cerinţă? Este 
rezonabilă? Aceste cerințe pentru bărbaţi arată că persoana care a propus 
această zicală despre conduita morală are o părere foarte bună despre ei, 
întrucât cerințele sale pentru aceștia sunt mai mari decât cele faţă de femei. 
Înţelesul acestui lucru poate fi că, atât în lumina esenței genului lor, cât şi a 
statutului lor social şi a instinctelor masculine, bărbaţii ar trebui să fie mai 
presus de femei. A fost această zicală despre conduita morală formulată din 
această perspectivă? (Da.) În mod clar, este produsul unei societăţi în care 
bărbaţii şi femeile nu sunt egali. În această societate, bărbaţii continuă să le 
discrimineze şi să le înjosească pe femei, să restrângă sfera vieții femeilor, 
să ignore valoarea existenței lor, să-și exagereze constant valoarea, să-și 
consolideze statutul social și să-şi lase drepturile să le depăşească pe cele 
ale femeilor. Care sunt efectele şi consecinţele acestui lucru în societate? 
Această societate este condusă şi dominată de bărbaţi. Este o societate 
patriarhală, în care femeile ar trebui să fie sub conducerea, reprimarea şi 
controlul bărbaților. Totodată, bărbaţii se pot angaja în orice domeniu de 
activitate, în timp ce gama de ocupaţii pe care pot să le desfășoare femeile 
ar trebui redusă și restrânsă. Bărbaţii ar trebui să se bucure pe deplin de 
toate drepturile în societate, în timp ce sfera drepturilor de care se bucură 
femeile este categoric limitată. Slujbele pe care bărbaţii nu vor sau nu aleg 


să le facă sau pentru care ar fi discriminați pentru că le fac pot fi lăsate 


femeilor. De exemplu, spălatul rufelor, gătitul, industria serviciilor şi unele 
ocupaţii cu venituri destul de mici şi statut social scăzut sau pe care oamenii 
le discriminează sunt rezervate femeilor. Cu alte cuvinte, bărbaţi se pot 
bucura din plin de drepturile lor ca bărbaţi, în ceea ce privește alegerea 
ocupației şi a statutului social, și se pot bucura de drepturile speciale 
acordate lor de societate. Într-o astfel de societate, ei sunt pe primul loc, în 
timp ce femeile sunt pe locul doi, chiar şi până în punctul în care nu au 
nicio libertate să facă alegeri şi nici măcar dreptul de a alege. Nu pot decât 
să aştepte pasiv să fie alese şi, în cele din urmă, sunt eliminate şi înlăturate 
de această societate. Prin urmare, cerinţele acestei societăți față de femei 
sunt relativ moderate, în timp ce acelea care-i vizează pe bărbaţi sunt relativ 
stricte şi aspre. Totuși, indiferent dacă-i vizează pe bărbați sau femei, 
motivul şi scopul propunerii acestor cerinţe pentru conduita morală este de 
a-i determina pe oameni să-și servească mai bine societatea, națiunea, ţara 
ȘI, desigur, în cele din urmă, clasa conducătoare şi conducătorii. Din această 
zicală: „Omul nu ar trebui să fie niciodată corupt de bogăţie, schimbat de 
sărăcie sau copleşit de forţă”, se poate observa uşor că persoana care a 
propus această cerință pentru conduita morală este împotriva bărbaţilor. În 
ochii acelei persoane, bărbaţii trebuie să aibă o voinţă puternică, o hotărâre 
de nezdruncinat şi un spirit care nu cedează puterii şi violenţei. Din aceste 
cerinţe, puteţi vedea care a fost scopul persoanei care a propus această 
zicală? A fost acela de a-i face pe oamenii utili și cu voinţă puternică din 
această societate să poată să-și slujească mai bine societatea, națiunea şi 
țara şi, în cele din urmă, să-i slujească mai bine pe cei aflați la putere şi să 
exercite influență în această societate asupra valorii şi funcției bărbaţilor. 
Numai bărbați ca aceştia pot fi numiţi viteji şi virili. Dacă bărbații nu 
îndeplinesc aceste cerințe, atunci, în ochii acestor moralişti şi conducători, 


ei nu sunt numiţi viteji și virili, ci pot fi numiţi doar mediocri și paria şi sunt 


discriminați. Adică, dacă un bărbat nu are o voinţă puternică, o hotărâre de 
nezdruncinat și un spirit care nu cedează puterii și violenţei aşa cum cer ei, 
ci este doar o persoană obişnuită, mediocră, fără realizări şi care nu poate 
decât să-și trăiască viaţa şi nu poate contribui cu valoarea lui la societate, 
națiune şi ţară şi nu poate fi desemnat să aibă o poziție importantă de către 
conducători, ţară sau națiune, atunci o astfel de persoană nu va fi acceptată 
şi apreciată de societate, nici nu va fi apreciată de cei de la putere şi va fi 
privită de conducători sau de aceşti moralişti ca o persoană mediocră, un 
paria şi un degenerat printre oameni. Nu așa stau lucrurile? (Ba da.) Sunteţi 
de acord cu această zicală? Este potrivită? Este corectă față de bărbaţi? (Nu, 
este nedreaptă.) Trebuie oare ca bărbaţii să vizeze întreaga lume, ţara și 
marile demersuri pentru națiune? Nu pot fi doar bărbați obişnuiţi, 
ascultători? Nu pot să plângă, să sufere din dragoste, să nutrească motive 
egoiste chestiuni mărunte sau să ducă o viaţă simplă în compania celor 
dragi? Trebuie să aibă lumea în vizor pentru a fi descrişi ca fiind viteji şi 
virili? Trebuie să fie numiţi viteji şi virili pentru a fi măcar considerați 
bărbați? Spune definiția unui bărbat că acesta trebuie să fie viteaz şi viril? 
(Nu.) Aceste idei sunt o insultă la adresa bărbaţilor, echivalează cu un atac 
personal asupra lor. Simte vreunul dintre voi la fel? (Da.) Este în regulă ca 
bărbaţii să nu aibă o voinţă puternică? Este în regulă să nu aibă o hotărâre 
de nezdruncinat? Când bărbaţii se confruntă cu puterea și violenţa, este în 
regulă să cedeze şi să caute compromisul pentru a supravieţui? (Da, este în 
regulă.) Este, de asemenea, în regulă ca bărbaţii să nu aibă ceea ce femeile 
nu au? Este în regulă să-și acorde o pauză, nefiind viteji şi virili, ci doar 
bărbaţi obișnuiți? (Da, este.) În acest mod, oamenii vor fi eliberaţi, calea 
spre a fi bărbat va fi mai largă, iar bărbaţii nu vor fi atât de obosiţi în viaţă, 


ci vor putea trăi normal. 


Există încă destul de multe țări în care ideile culturii tradiționale, cum 
ar fi: „Omul nu ar trebui să fie niciodată corupt de bogăţie, schimbat de 
sărăcie sau copleşit de forţă” îi îngrădesc pe oameni. Aceste ţări sunt încă 
societăți patriarhale în care bărbaţii iau deciziile, dețin supremaţia atât în 
cadrul familiei, cât şi în al societății și al ţării în general, au prioritate în 
toate domeniile, câştigă în orice situație şi au un sentiment absolut de 
superioritate. În acelaşi timp, societăţile, naţiunile şi ţările de acest fel au 
cerinţe mari pentru bărbaţi, ceea ce îi supune la o presiune uriaşă și dă 
naştere multor consecinţe nefavorabile. Unii bărbaţi care îşi pierd locul de 
muncă nici nu îndrăznesc să le spună familiilor lor. Zi de zi îşi pun geanta 
pe umăr și pretind că merg la serviciu, dar, de fapt, ies şi colindă străzile. 
Uneori vin acasă târziu în noapte și chiar își mint membrii familiei că au 
făcut ore suplimentare la birou. Apoi, a doua zi, continuă să se prefacă, 
ieşind iarăşi să se plimbe pe străzi. Aceste idei din cultura tradițională, 
precum şi responsabilitățile sociale ale bărbaţilor și poziționarea în 
societate, sunt o sursă de presiune şi chiar de umilire şi, de asemenea, le 
deformează umanitatea, făcându-i pe mulţi să se simtă irascibili, deprimaţi 
şi adesea în pragul unei căderi nervoase, de fiecare dată când sunt asaltați 
de dificultăţi. De ce? Pentru că ei cred că sunt bărbaţi, că bărbaţii ar trebui 
să câştige bani pentru a-şi întreține famila, că ar trebui să-și îndeplinească 
responsabilitățile ca bărbaţi şi că ei nu ar trebui să plângă sau să fie trişti şi 
că nu ar trebui să fie șomeri, ci stâlpi ai societăţii și coloana vertebrală a 
familiei. Aşa cum spun non-credincioșii: „Bărbaţii nu varsă lacrimi cu 
uşurinţă”, un bărbat nu ar trebui să aibă slăbiciuni și nici neajunsuri. Aceste 
idei şi puncte de vedere sunt cauzate de faptul că bărbaţii sunt etichetați 
greşit de moralişti, precum și de faptul că ei tot înalță statutul bărbaţilor. 
Aceste idei şi opinii nu numai că-i supun pe bărbaţi la tot felul de probleme, 


supărări şi angoase, ci devin şi impedimente în mintea lor, făcându-le 


poziția, situația și întâlnirile în societate din ce în ce mai incomode. Pe 
măsură ce presiunea asupra bărbaţilor creşte, cresc şi efectele negative ale 
acestor idei şi opinii despre ei. Unii bărbaţi chiar se etichetează ca fiind 
grozavi din cauza interpretării greşite a poziționării sexului masculin în 
societate, crezând că cei de sex masculin sunt bărbaţi grozavi şi cele de sex 
feminin sunt femei plăpânde și că, prin urmare, bărbaţii trebuie să preia 
conducerea în toate și să fie stăpânii casei și că, atunci când lucrurile nu 
merg, pot comite acte de violență domestică împotriva femeilor. Toate 
aceste probleme au legătură cu modul în care sexul masculin este etichetat 
în mod greșit de către omenire, nu-i aşa? (Ba da, aşa este.) Poţi să vezi că în 
majoritatea țărilor din lume, statutul social al bărbaților este mai înalt decât 
al femeilor, mai ales în familie. Bărbaţii nu trebuie să facă altceva decât să 
meargă la muncă şi să câştige bani, în timp ce femeile se ocupă de toate 
treburile casnice şi nu pot să comenteze, să se plângă sau să îndrăznească să 
povestească altora despre asta, oricât de obositor sau de greu ar fi. În ce 
măsură este inferior statutul femeilor? De exemplu, bărbaţii aleg primii 
dintre cele mai gustoase mâncăruri de pe masă, în timp ce femeile sunt pe 
locul doi, iar în actele de proprietate ale locuinţei, bărbatul este trecut drept 
capul gospodăriei, iar femeia ca membru al familiei. Doar din aceste 
chestiuni banale, putem vedea diferenţa de statut dintre bărbați şi femei. 
Diviziunea muncii între bărbaţi şi femei este diferită din cauza diferenţelor 
de gen, dar nu este oare nedrept că, în familie, disparitatea dintre statutul 
bărbaților şi cel al femeilor este atât de mare? Nu este acest lucru cauzat de 
educaţia din cultura tradiţională? În societate, nu numai că femeile cred că 
bărbații sunt mai distinși şi mai nobili, dar chiar și ei cred că sunt nobili şi 
de rang înalt în comparaţie cu ele, deoarece ei pot crea mai multă valoare şi, 
prin abilitățile lor, pot să aibă un impact mai mare în societate, națiune şi 


țară, în timp ce femeile nu pot. Nu este asta o răstălmăcire a faptelor? Cum 


a apărut o asemenea răstălmăcire a faptelor? Are legătură directă cu 
inculcarea şi influența educaţiei societale şi a culturii tradiționale? (Da.) Are 
legătură directă cu educaţia din cultura tradiţională. În rândul oamenilor, fie 
în societatea reală, fie într-o națiune sau ţară, indiferent ce probleme 
aberante apar, toate sunt cauzate de câteva idei incorecte promovate de 
câțiva sociologi sau conducători și sunt direct legate de ideile incorecte 
promovate de liderii unei societăți, naţiuni sau ţări. Dacă ideile şi opiniile 
pe care le promovează sunt mai pozitive şi apropiate de adevăr, atunci vor 
exista relativ mai puţine probleme printre oameni; dacă ideile pe care le 
promovează sunt denaturate şi prezintă într-o lumină falsă umanitatea, 
atunci se vor întâmpla multe lucruri aberante în cadrul societății, în cadrul 
unui grup etnic sau într-o ţară. Dacă sociologii promovează drepturile 
bărbaţilor, înalță valoarea bărbaţilor și minimizează valoarea şi demnitatea 
femeilor, atunci, în această societate, între bărbaţi şi femei va exista evident 
o disparitate uriașă privind statutul social, însoțită de diverse inegalităţi, 
cum ar fi inegalitatea slujbelor, a statutului social şi a bunăstării sociale, 
precum şi o disparitate imensă în statutul sexelor în familie și o diviziune 
complet diferită a muncii, toate acestea fiind aberante. Apariţia acestor 
probleme aberante este legată de oamenii care promovează aceste idei şi 
Opinii şi e cauzată de aceşti politicieni şi sociologi. Dacă omenirea ar avea 
de la început puncte de vedere și zicale corecte privind aceste chestiuni, 
atunci ar exista o diminuare relativă a acestor probleme aberante în 


diversele ţări sau națiuni. 


În lumina lucrurilor despre care tocmai am avut părtăşie, care ar trebui 
să fie punctul de vedere corect pentru tratamentul acordat bărbaţilor? Ce fel 
de comportamente, umanitate, şi statut social ar trebui să aibă bărbații 
pentru a fi normali şi ce ar trebui să urmărească? Cum ar trebui să-și 


abordeze ei responsabilităţile sociale? Pe lângă diferenţele de gen, ar trebui 


să existe diferenţe între bărbaţi şi femei în ceea ce privește responsabilitatea 
lor socială și statutul social? (Nu, nu ar trebui să existe.) Așadar, cum ar 
trebui să fie tratați bărbaţii într-un mod corect, obiectiv, uman şi în 
conformitate cu adevărurile-principii? Exact asta ar trebui să înțelegem 
acum. Haideţi, deci, să vorbim despre cum ar trebui tratați, exact, bărbaţii. 
Ar trebui să se facă deosebiri între responsabilitățile sociale ale bărbaților şi 
cele ale femeilor? Ar trebui bărbaţii şi femeile să aibă statut social egal? 
Este corect să înălțăm pe nedrept statutul bărbaţilor şi să acordăm puţină 
importanță femeilor? (Nu, este nedrept.) Aşadar, cum anume ar trebui să fie 
tratat statutul social al bărbaților şi cel al femeilor într-un mod corect și 
rațional? Care este principiul pentru acest lucru? (Principiul este că bărbaţii 
şi femeile sunt egali şi ar trebui trataţi corect.) Tratamentul corect este baza 
teoretică, dar cum ar trebui să fie pus în practică într-un mod care să reflecte 
corectitudinea și raționalitatea? Nu are asta legătură cu problemele practice? 
În primul rând, trebuie să stabilim că statutul bărbaţilor este egal cu al 
femeilor — acest lucru este incontestabil. Prin urmare, diviziunea socială a 
muncii între bărbaţi şi femei ar trebui, de asemenea, să fie egală şi ar trebui 
luată în considerare şi rânduită în funcție de calibrul şi capacitatea lor de a 
munci. Ar trebui să existe egalitate în special când vine vorba de drepturile 
omului, în măsura în care şi femeile ar trebui să se bucure de ceea ce se pot 
bucura bărbaţii, pentru a asigura un statut egal între bărbați şi femei în 
societate. Oricine poate face treaba sau oricine este competent să fie lider ar 
trebui să aibă voie să o facă, indiferent dacă este bărbat sau femeie. Ce 
părere aveți despre acest principiu? (Este bun.) Reflectă egalitatea dintre 
bărbați şi femei. De exemplu, dacă sunt doi bărbați și două femei care 
candidează pentru o slujbă de pompier, cine ar trebui angajat? Tratamentul 
corect este baza teoretică şi principiul. Cum ar trebui, de fapt, să procedezi? 


Aşa cum am spus adineauri, lăsați să facă treaba pe oricine este în măsură 


să o facă, în funcție de capacitatea şi calibrul personal. Doar faceţi o selecție 
conform acestui principiu, văzând care dintre aceşti candidaţi este apt fizic 
şi nu neîndemânatic. Stingerea incendiilor înseamnă să acţionezi rapid în 
caz de urgenţă. Dacă eşti prea neîndemânatic, încet la minte şi lent, ca o 
broască ţestoasă sau o vacă bătrână, vei întârzia lucrurile. După ce se 
constată caracteristicile fiecărui candidat în ceea ce privește calibrul, 
abilitățile, experienţa, gradul de competenţă în munca de stingere a 
incendiilor, etc., concluzia la care se ajunge este că un bărbat şi o femeie 
sunt destul de potriviți: bărbatul este înalt, puternic din punct de vedere 
fizic, are experienţă în stingerea incendiilor și a participat la mai multe 
operațiuni de stingere a lor şi de salvare; femeia este agilă, are o pregătire 
riguroasă, este bine informată privind stingerea incendiilor și procedurile de 
lucru aferente, are calibru, s-a remarcat la alte locuri de muncă şi a primit 
premii. Deci, în cele din urmă, amândoi sunt aleși. Este corect? (Da.) Asta 
se numeşte alegerea celor mai buni dintre cei mai buni, fără a favoriza pe 
nimeni. Înseamnă că, atunci când selectezi acest tip de persoană, nu ai în 
vedere o regulă conform căreia trebuie să fie bărbaţi sau femei — bărbaţii şi 
femeile sunt toți la fel şi oricine e calificat pentru acel loc de muncă, îl va 
avea. Prin urmare, când decizi dacă să alegi un bărbat sau o femeie pentru a 
face ceva, pe lângă principiul primordial al tratamentului corect, principiul 
specific de pus în practică este de a lăsa să facă acest lucru pe oricine este 
capabil şi pregătit, indiferent dacă este bărbat sau femeie. Procedând astfel, 
nu mai eşti constrâns sau înrobit de ideea că „bărbaţii sunt superiori 
femeilor” şi nicio idee depăşită nu îți va afecta judecata sau alegerea în 
această chestiune. Din punctul tău de vedere, oricine e potrivit pentru acel 
loc de muncă ar trebui să aibă permisiunea să îl ocupe, indiferent dacă este 
bărbat sau femeie — nu înseamnă asta să fii corect? Înainte de toate, atunci 


când te ocupi de o problemă, nu ai prejudecăţi față de bărbaţi sau femei. 


Crezi că există multe femei remarcabile și talentate şi cunoşti destul de 
multe persoane de acest gen. Prin urmare, percepția ta te convinge că 
puterea de muncă a femeilor nu este inferioară celei a bărbaților şi că 
valoarea pe care femeile o aduc în societate nu este mai mică decât cea a 
bărbaților. Odată ce ai această percepţie şi această înţelegere, vei emite 
judecăţi și vei face alegeri corecte pe baza acestui fapt, ori de câte ori vei 
acționa în viitor. Cu alte cuvinte, dacă nu favorizezi pe nimeni şi nu ai 
opinii părtinitoare față de genuri, atunci umanitatea ta va fi relativ normală 
în acest sens şi poți acţiona corect. Interdicţiuile culturii tradiționale, în 
sensul că bărbaţi sunt considerați superiori femeilor, vor fi ridicate, 
gândurile tale nu vor mai fi îngrădite şi nu vei mai fi influenţat de acest 
aspect al culturii tradiționale. Indiferent de mentalităţile sau convențiile 
predominante din societate, pe scurt, vei fi depăşit deja aceste convenţii şi 
nu vei mai fi îngrădit şi influenţat de ele şi vei putea confrunta realitatea și 
adevărul. Chiar mai bine decât atât, desigur, este că poţi să priveşti oamenii 
şi lucrurile, să te comporti şi să acţionezi conform cuvintelor lui Dumnezeu 
şi adevărurilor-principii, rezultatul fiind că ideile şi opiniile precum: 
„Bărbații trebuie să fie viteji şi viril, în timp ce femeile sunt violete care se 
închid” nu există în ceea ce te privește. Așadar, sunt gândurile şi opiniile 
tale relativ progresive în rândul fiinţelor umane? (Da.) Acesta este 
progresul, relativ vorbind. Indiferent dacă este bărbat sau femeie, bătrân sau 
tânăr, atunci când vin la tine, toți pot fi tratați corect. De fapt, acest lucru 
înseamnă să-i edifici pe oameni, mai degrabă decât să le faci rău. Dacă încă 
te agăţi de opiniile culturii tradiționale, susținând că: „Din cele mai vechi 
timpuri, bărbații au avut un statut mai înalt decât femeile şi în toate 
categoriile sociale există mai mulți bărbaţi remarcabili şi talentați decât 
femei. Prin urmare, se poate afirma că bărbaţii sunt mai puternici decât 


femeile şi că valoarea lor pentru societate este mai mare decât cea a 


femeilor. Dacă valoarea lor pentru societate este mai mare, nu ar trebui ca 
statutul lor social să fie mai înalt? Așadar, în această societate, bărbaţii ar 
trebui să aibă ultimul cuvânt şi să-şi asume poziția dominantă, în timp ce 
femeile ar trebui să asculte de bărbați şi să fie reglementate şi conduse de 
el”, atunci acest tip de gândire este prea înapoiat şi decadent și nu se 
conformează câtuşi de puţin adevărunilor-principii. Dacă tu chiar ai astfel de 
idei şi opinii, poți doar să discriminezi şi să oprimi femeile și vei fi 
condamnat şi eliminat de tendinţele sociale. Egalitatea dintre bărbați şi 
femei este un punct de vedere corect, care este deja universal recunoscut, și 
este pe deplin în conformitate cu intenţiile lui Dumnezeu. Oamenii ar trebui 
tratați corect, bărbaţii nu ar trebui admiraţi, femeile nu ar trebui privite cu 
dispreţ, iar valoarea, calibrul şi capacitatea de muncă a femeilor nu ar trebui 
ignorate. Acesta este deja consensul de bază în rândul populaţiei informate 
din fiecare ţară. Dacă ideile tale dominante încă sunt influențate de cultura 
tradițională şi simţi în continuare că bărbaţii sunt distinși, în timp ce femeile 
sunt modeste, atunci ori de câte ori vei acționa, perspectiva şi alegerile tale 
vor tinde spre sexul masculin şi vei oferi bărbaților relativ mai multe 
oportunităţi. Vei crede că, deşi unii bărbați sunt mai puţin competenţi, tot 
sunt mai puternici decât femeile şi că ele nu pot să facă sau să realizeze tot 
ce pot face bărbaţii. Dacă tu gândești în acest fel, punctul tău de vedere va fi 
părtinitor şi, în consecință, judecata şi deciziile tale finale vor fi 
distorsionate din cauza modului tău de a gândi. De exemplu, în ceea ce 
priveşte selecția pompierilor pe care tocmai am menționat-o, te tot gândești 
uimit la asta şi te întrebi: „Pot femeile să urce pe scări? Câtă forţă pot 
exercita femeile? La ce-i foloseşte agilitatea unei femei? Chiar dacă a avut 
parte de un antrenament riguros, nu este de niciun folos.” Însă apoi te 
gândeşti să-i tratezi corect pe oameni, aşa că în cele din urmă alegi doi 


bărbaţi şi o femeie. Realitatea este că, alegând o femeie în acest caz, faci 


lucrurile de mântuială și un gest simbolic pentru a o împăca pe femeie şi a-i 
salva mândria. Ce zici de acest mod de a proceda? Nu numai că selectezi 
oamenii în acest fel, dar atunci când distribui locul de muncă, adopţi un 
punct de vedere care subestimează femeia, atribuindu-i chiar sarcini simple 
şi uşoare. Crezi în continuare că eşti empatic şi că ai grijă de femeie, 
oferindu-i un tratament preferențial şi protejând-o. Cert este că, din punctul 
de vedere al femeii, i-ai rănit foarte mult stima de sine. Cum i-ai rănit-0? 
Prin faptul că tu crezi că femeile sunt slabe şi vulnerabile, că sunt violete 
care se închid, iar bărbații sunt virili şi că, prin urmare, femeile ar trebui 
protejate. Cum au apărut aceste idei? Oare din cauza influenţei culturii 
tradiționale? (Da.) Aici se află cauza principală. Indiferent ce spui despre 
tratarea corectă a oamenilor, analizând chestiunea pe baza acțiunilor tale, 
încă eşti, fără îndoială, încătuşat şi îngrădit de această idee din cultura 
tradițională că: „Bărbaţi sunt superiori femeilor.” Se vede clar din acţiunile 
tale că nu te-ai dezbărat de această idee. Așa este? (Da.) Dacă vrei să scapi 
de aceste cătuşe, trebuie să cauţi adevărul, să înţelegi complet esenţa acestor 
idei şi să nu acţionezi sub influenţa sau controlul acestor idei ale culturii 
tradiționale. Ar trebui să le abandonezi şi să te răzvrăteşti împotriva lor 
odată pentru totdeauna, să nu mai priveşti oamenii şi lucrurile, să nu te mai 
comporți și să nu mai acţionezi conform ideilor şi opiniilor culturii 
tradiționale şi să nu emiţi nicio judecată şi să nu faci nicio alegere bazându- 
te pe cultura tradițională; mai degrabă, priveşte oamenii și lucrurile, 
comportă-te și acționează conform cuvintelor lui Dumnezeu şi adevărurilor- 
principii. În acest fel, vei merge pe calea cea dreaptă şi vei fi o adevărată 
fiinţă creată, aprobată de Dumnezeu. În caz contrar, vei fi în continuare 
controlat de Satana, vei trăi sub puterea lui şi nu vei putea trăi prin cuvintele 


lui Dumnezeu: aceasta este realitatea. 


Înţelegeţi acum esenţa acestei zicale despre conduita morală: „Omul 
nu ar trebui să fie niciodată corupt de bogăţie, schimbat de sărăcie sau 
copleșit de forță”? Şi înţelegeţi şi contextul social în care a fost propusă 
această zicală? (Da.) Pentru a îmbunătăți statutul social al bărbaților şi a le 
acorda drepturi mai mari, este necesar ca acestora să li se impună cerinţe 
mai mari, ca imaginea lor să se stabilească în mintea oamenilor şi ca aceasta 
transmisă de zicala: „Omul nu ar trebui să fie niciodată corupt de bogăţie, 
schimbat de sărăcie sau copleșit de forță” despre care vorbesc oamenii. Un 
aspect al lucrurilor pe care le transmit oamenilor moraliștii care au propus 
această zicală despre conduita morală este că aceia care se ridică la 
înălțimea zicalei sunt bărbați adevăraţi, adică le dau oamenilor definiția 
unui bărbat; celălalt aspect este că ei susțin că bărbaţii ar trebui să se ridice 
şi să aibă valoare în societate, să-și etaleze lipsa de convenționalism, să-și 
consolideze statutul social şi să dețină puterea asupra principalului curent 
social. Această gândire potrivit căreia: „Bărbaţii sunt superiori femeilor” a 
dăinuit până acum. Chiar dacă unele țări sau etnii au adus îmbunătăţiri în 
acest sens, o astfel de gândire încă ocupă un loc dominant în multe alte țări 
şi națiuni, unde mai controlează și domină tendinţele naționale şi societale 
şi diviziunea muncii între bărbaţi şi femei în societate, precum şi statutul lor 
social şi valoarea socială, şi nici până în prezent nu s-a schimbat prea mult. 
Adică, în multe tări și națiuni, femeile sunt încă discriminate şi excluse, 
ceea ce este un lucru foarte regretabil şi cea mai gravă inegalitate din lume. 
Faptul că femeile sunt sau nu discriminate și excluse sau că sunt, în schimb, 
egale cu bărbaţii reprezintă un indicator clar pentru a evalua dacă o ţară sau 


o naţiune este progresistă sau înapoiată. 


Tocmai am avut părtășie despre cum ar trebui priviți bărbaţii și femeile 


pe care i-a creat Dumnezeu şi ce opinii corecte ar trebui să aibă cineva față 


de ei. Atât bărbaţii, cât și femeile au umanitate normală şi sunt înzestrați cu 
o conştiinţă şi rațiune umană normală — aceste lucruri sunt comune ambelor 
sexe. Cu excepția diferențelor de gen, bărbaţii şi femeile sunt, în esenţă, 
egali în ceea ce priveşte gândirea, instinctele, reacția la diverse probleme, 
calibrul, abilitățile lor şi alte tipuri de aspecte. Nu se poate spune că sunt 
exact la fel, dar, în esenţă, sunt mai mult sau mai puţin asemănători. 
Obiceiurile şi regulile lor de viaţă, precum şi ideile, opiniile şi atitudinile lor 
faţă de societate, tendinţele lumii, oameni, evenimente, lucruri şi toate 
creațiile lui Dumnezeu, cât şi reacțiile lor la anumite probleme speciale, 
inclusiv cele fizice și mentale, sunt identice. De ce sunt aceste lucruri 
identice? Deoarece atât bărbaţii, cât şi femeile au fost creați de unicul și 
singurul Creator, iar suflarea vieţii lor, liberul lor arbitru, precum şi toate 
activitățile diferite pe care le pot întreprinde, rutinele vieții lor şi așa mai 
departe vin toate de la Creator. În lumina acestor fenomene, nu există nimic 
diferit între bărbați şi femei, cu excepția diferenţelor de gen şi, de 
asemenea, a unor lucruri sau abilități profesionale diferite la care excelează. 
De exemplu, multe slujbe pe care le au bărbaţii pot să le aibă şi femeile. 
Există femei care sunt oameni de ştiinţă, piloți şi astronauți, precum şi 
preşedinţi şi funcționari guvernamentali, ceea ce dovedeşte că locurile de 
muncă pe care le ocupă bărbaţii şi femeile sunt mai mult sau mai puţin 
aceleaşi, în ciuda diferențelor de gen. Când vine vorba despre rezistența 
fizică şi de exprimarea emoțiilor, bărbaţii şi femeile sunt mai mult sau mai 
putin la fel. Când ruda unei femei moare, ea plânge până-n pragul morții din 
cauza durerii sfâşietoare; când părinţii sau iubita unui bărbat moare, şi el 
boceşte atât de tare încât să zguduie pământul; atunci când femeile se 
confruntă cu divorțul, ele se demoralizează, se deprimă, se întristează şi pot 
chiar să se sinucidă, în timp ce şi bărbaţii vor deveni depresivi dacă soția îi 


părăseşte, iar unii chiar vor plânge în secret, ascunși în pat. Pentru că sunt 


bărbați, nu îndrăznesc să se plângă de această suferință în faţa altora și 
trebuie să se prefacă, la exterior, că sunt puternici, dar când nu este nimeni 
prin preajmă, plâng ca o persoană normală. Ori de câte ori se întâmplă unele 
lucruri speciale, atât bărbaţii, cât și femeile se emoţionează aşa cum ne-am 
aştepta, indiferent dacă asta înseamnă că plâng sau râd. În plus, în rândul 
personalului care îndeplineşte diverse îndatoriri şi sarcini în casa lui 
Dumnezeu, femeile au oportunităţi de a fi promovate, instruite şi repartizate 
în funcții importante, în timp ce şi bărbaţii au aceleaşi oportunități de a fi 
promovați, instruiți şi de a primi sarcini importante — oportunitățile sunt 
aceleaşi şi egale. Diversele corupţii dezvăluite de femei în viaţa de zi cu zi 
ŞI în îndeplinirea îndatoririlor proprii nu diferă de cele dezvăluite de bărbaţi. 
Chiar şi printre femei există oameni răi și antihriști care tulbură şi perturbă 
lucrarea bisericii — nu e la fel şi pentru bărbaţi? Asta pentru că firile corupte 
ale oamenilor sunt aceleași. Dacă sunt oameni răi care fac rău, perturbă și 
tulbură lucrarea bisericii şi încearcă să-şi înfiinţeze propria împărăție 
independentă, se va face vreo distincție între bărbaţi și femei când vor fi 
îndepărtați? Nu, toți vor fi îndepărtați în același mod. Credeţi că, printre cei 
îndepărtați, sunt mai mulți bărbaţi decât femei? Sunt cam la fel de mulți. 
Toţi cei care fac rău, perturbă, tulbură şi sunt socotiți drept antihriști şi 
oameni răi, indiferent dacă sunt bărbaţi sau femei, trebuie să fie îndepărtați. 
Unii oameni spun: „Femeile nu pot face lucruri care perturbă și tulbură. Cât 
de ruşinos ar fi pentru ele să facă astfel de lucruri; trebuie să fie mai 
preocupate de păstrarea demnității lor! Cum ar putea femeile fragile să 
comită rele atât de mari? Nu pot; ar trebui să li se dea o şansă să se căiască. 
Bărbații sunt insolenţi; s-au născut pentru a face lucruri rele, pentru a fi 
antihrişti şi răufăcători. Chiar dacă fac doar puţin rău şi chiar dacă nu 
înţelegem clar circumstanţele, ar trebui totuşi excluşi.” Face asta casa lui 


Dumnezeu? (Nu.) Casa lui Dumnezeu nu face asta. Casa lui Dumnezeu 


îndepărtează oamenii pe baza principiilor. Nu face distincție între bărbaţi și 
femei şi nu este preocupată de păstrarea demnității femeilor sau a bărbaţilor, 
ci îi tratează corect. Dacă eşti un bărbat care a făcut rău și îndeplineşti 
principiile pentru a fi îndepărtat şi exclus, atunci casa lui Dumnezeu te va 
înlătura conform principiilor; dacă eşti o femeie care a provocat perturbări 
şi tulburări şi eşti o persoană rea sau un antihrist, vei fi, de asemenea, 
îndepărtată sau exclusă şi nu vei fi cruțată doar pentru că eşti femeie și 
plângi sau verşi o lacrimă. Casa lui Dumnezeu trebuie să se ocupe de 
lucruri conform principiilor. Femeile credincioase aleargă după 
binecuvântări şi au dorința și intenția de a fi binecuvântate. Şi bărbații au 
asta? Da, în acelaşi mod; ambiția şi dorința bărbaților de a fi binecuvântați 
este la fel ca a femeilor. A cui împotrivire fată de Dumnezeu este mai gravă, 
a bărbaților sau a femeilor? Ambele sunt la fel. Unii vor spune: „Acum 
înțeleg în sfârşit adevărul: se pare că bărbații și femeile sunt la fel de 
corupți! Obişnuiam să cred că bărbaţii sunt viteji şi virili, că trebuie să se 
comporte ca nişte domni şi să facă totul drept, onorabil şi fățiș, spre 
deosebire de femei, dintre care multe au mintea îngustă, se agită la nesfârşit 
din cauza unor probleme banale, bârfesc mereu pe la spatele oamenilor şi 
nu acționează fățiș. Dar nu considerasem că mai mult de câțiva oameni răi 
sunt bărbați şi că lucrurile rele pe care le fac sunt şi mai mari şi mai 
numeroase.” Acum înţelegeţi aceste chestiuni. Pe scurt, fie că sunt bărbați 
sau femei, firile corupte ale tuturor sunt aceleași, doar că umanităţile 
oamenilor sunt diferite — acesta este singurul mod corect de a privi bărbaţii 
şi femeile. Este părtinitor acest punct de vedere? (Nu.) Este influenţat de 
ideea că bărbaţii sunt superiori femeilor? (Nu.) Nu este influenţat deloc de 
aceste lucruri. Când evaluaţi dacă o persoană este bună sau rea, mai întâi nu 


ar trebui să vă uitaţi dacă este bărbat sau femeie, ci la umanitatea sa, şi apoi 


să-l judecaţi esența pe baza manifestărilor firii sale corupte în toate 


aspectele-i diferite — așa trebuie să îi priviţi pe oameni cu acuratete. 


Analizând subiectul din perspectiva fenomenelor despre care am avut 
părtăşie mai devreme, în afara diferenţelor de gen, nu există nicio diferență 
între bărbați şi femei, nici în manifestarea instinctelor lor, nici în 
dezvăluirea diverselor firi corupte ale lor, nici în natura-esenţa lor. În ceea 
ce priveşte esența trupească a oamenilor și firile lor, precum și instinctul, 
hotărârea şi liberul arbitru cu care Dumnezeu i-a înzestrat atunci când i-a 
creat, între ei nu există nicio diferență. Prin urmare, atunci când oamenii 
privesc bărbaţii şi femeile, ar trebui să-i privească nu pe baza înfățișării lor, 
cu atât mai puţin pe baza ideilor culturii tradiționale pe care le învaţă ei de 
la această lume, ci mai degrabă pe baza cuvintelor lui Dumnezeu. De ce ar 
trebui să îi privim pe baza cuvintelor lui Dumnezeu? De ce să nu-i privim 
pe baza ideilor şi opiniilor culturii tradiţionale? Sunt unii care spun: „De-a 
lungul mileniilor de istorie a omenirii, s-au făcut foarte multe aserțiuni şi s- 
a scris despre ele în cărți. Oare niciuna dintre opiniile şi zicalele omenirii nu 
este corectă? Nu conţin niciun adevăr?” În ce fel sunt absurde aceste 
cuvinte? Fiinţele umane sunt considerate ființe create; au fost corupte de 
Satana de milenii și sunt pline de firi satanice, şi asta provoacă atât de mult 
întuneric şi rău în societatea umană. Nimeni nu poate să vadă clar cauzele 
fundamentale, să-l discearnă pe Satana sau să-L cunoască pe Dumnezeu cu 
adevărat. Prin urmare, opiniile omenirii corupte nu sunt în acord cu 
adevărul şi numai Creatorul ştie totul despre aceasta. Asta e realitatea. 
Adevărul poate fi obținut doar din cuvintele lui Dumnezeu, în timp ce 
cultura lumii umane este produsă de corupția Satanei. Oamenii nu au 
experimentat niciodată lucrarea lui Dumnezeu şi nimeni nu-L poate 
cunoaşte pe Dumnezeu, așa că este imposibil ca adevărul să fie obţinut în 


cultura tradițională a omenirii, întrucât tot adevărul vine de la Dumnezeu și 


este exprimat de Hristos. Fiind corupte de Satana, toate ființele umane au o 
natură satanică şi firi satanice. Toate venerează celebrități şi figuri 
importante şi toate îl urmează pe Satana. Fiinţele umane au propriile motive 
şi scopuri ascunse atunci când privesc sau definesc unele lucruri. Indiferent 
cui servesc aceste motive şi scopuri sau care este țelul propus, toate sunt 
guvernate de firi corupte. Prin urmare, lucrurile definite de oamenii corupți 
şi gândurile pe care le promovează sigur sunt influențate de uneltinile 
viclene ale Satanei. Acesta este un aspect. Un alt aspect, dintr-un punct de 
vedere obiectiv, este că oricât de capabili sunt oamenii, nimeni nu înţelege 
funcțiile, instinctele şi esenţa ființelor umane create. Deoarece ființele 
umane nu sunt create de nicio persoană, nici de așa-zisele personaje mărețe, 
de regi ai diavolilor, de Satana sau de spiritele rele, oamenii nu înţeleg deloc 
instinctele, funcțiile şi esenţa semenilor. Aşadar, cine cunoaște cel mai bine 
instinctele, funcțiile şi esenţa oamenilor? Numai Creatorul ştie cel mai bine. 
Cine a creat fiinţele umane le cunoaşte cel mai bine funcțiile, instinctele și 
esenţa şi, desigur, este cel mai calificat să le definească şi să stabilească 
valoarea, identitatea şi esenţa bărbaţilor sau a femeilor. Nu este acesta un 
fapt obiectiv? (Ba da.) Ceea ce foloseşte Dumnezeu pentru a crea ființe 
umane, instinctele pe care le dă oamenilor atunci când îi creează, funcțiile şi 
legile corpului lor, lucrurile pentru care sunt potriviţi sau nu să le facă şi 
chiar cât de lungă ar trebui să fie durata vieții lor — toate acestea sunt 
prestabilite de Dumnezeu. Doar Dumnezeu înţelege cel mai bine fiinţele 
umane pe care le creează și nimeni altcineva nu înţelege mai multe despre 
omenirea creată. Nu este acesta un fapt? (Ba da.) Prin urmare, Dumnezeu 
este cel mai calificat să definească ființele umane şi să stabilească 
identitatea, statutul, valoarea și funcţia bărbaților sau a femeilor, precum şi 
calea corectă pe care ar trebui să meargă oamenii. Dumnezeu ştie cel mai 


bine de ce au nevoie ființele umane pe care le-a creat, ce pot realiza şi ce se 


încadrează în limitele posibilităților lor. Dintr-o altă perspectivă, ființele 
umane create au cel mai mult nevoie de cuvintele rostite de Creator. Doar 
Dumnezeu poate conduce, aproviziona şi păstori personal ființele umane. 
Toate acele zicale ale omenirii corupte care nu vin de la Dumnezeu induc în 
eroare, mai ales cele ale culturii tradiționale, care toate îndrumă greşit 
oamenii, îi amorţesc şi îngrădesc şi, desigur, acționează ca un fel de 
înfrânare şi control. Mai există un alt aspect, şi anume că Dumnezeu a creat 
oamenii, iar cea mai mare grijă a Sa pentru ființele umane este dacă pot să 
meargă pe calea cea dreaptă în viaţă. Pe de altă parte, societățile, națiunile şi 
țările iau în considerare doar interesele clasei conducătoare şi stabilitatea 
regimului politic, fără a se preocupa de viaţa claselor inferioare. Drept 
urmare, asta cauzează apariţia unor lucruri extreme şi haotice. Acestea nu-i 
îndrumă pe oameni pe calea cea bună, astfel încât ei să poată duce o viaţă 
valoroasă şi plină de claritate şi să se supună suveranităţii şi rânduielilor lui 
Dumnezeu, ci mai degrabă vor să-i exploateze pentru a sluji guvernării, 
carierelor, ambițiilor şi dorințelor proprii. Indiferent ce aserțiuni sau idei și 
opinii propun, scopul tuturor acestor lucruri este de a-i induce în eroare pe 
oameni, de a le îngrădi gândurile şi de a controla omenirea, astfel încât 
oamenii să îi slujească şi să le fie loiali. Nu iau în considerare viitorul sau 
perspectivele omenirii şi nici modul în care ființele umane pot supravieţui 
mai bine, însă ceea ce face Dumnezeu este complet diferit, în măsura în 
care faptele Sale sunt în conformitate cu planul Său. După ce a creat ființele 
umane, El le îndrumă spre înțelegerea mai multor adevăruri şi principii 
pentru a se comporta şi le face să vadă limpede realitatea coruperii omenirii 
de către Satana. Pe această temelie, conform acestor adevăruri-principii pe 
care le învață oamenii de la Dumnezeu şi pe care El le foloseşte pentru a-i 


admonesta, ei sunt apoi capabili să pornească pe calea cea dreaptă în viaţă. 


Aceste reglementări şi convenţii privind conduita morală din cultura 
tradițională sunt foarte ample şi influenţează gândirea oamenilor din tot 
felul de unghiuri, inducându-le în eroare şi limitându-le gândirea. Lucrurile 
despre care am avut părtăşie astăzi sunt câteva zicale şi opinii denaturate ale 
culturii tradiționale în ceea ce priveşte genul, care au influențat opinule 
corecte ale oamenilor asupra genului într-o măsură semnificativă şi, de 
asemenea, i-au supus pe bărbaţi şi femei la foarte multe restricții, înrobiri, 
constrângeri, discriminări şi altele asemenea. Toate acestea sunt fapte pe 
care oamenii pot să le vadă şi sunt, de asemenea, efectele şi consecințele pe 


care cultura tradițională le are asupra lor. 


14 mai 2022 


Ce înseamnă să urmăreşti adevărul (12) 


Poate să ne spună cineva despre ce am avut părtăşie la ultima adunare? 
(Ultima dată, Dumnezeu a avut părtăşie despre două aspecte. Un aspect a 
fost că, atunci când în biserică, în diferite perioade sau etape se petrec unele 
incidente particulare — de exemplu, unii oameni sunt arestați de marele 
balaur roşu, unii conducători şi lucrători sunt înlocuiți, unii oameni se 
îmbolnăvesc, iar unii se confruntă cu probleme de viață şi de moarte — 
acestea nu au loc întâmplător, iar noi trebuie să căutăm adevărul în ceea ce 
le priveşte. Dumnezeu ne-a comunicat şi câteva căi de practică. Când ne 
confruntăm cu aceste circumstanţe, ar trebui să respectăm două lucruri: 
primul este să ne asumăm locul cuvenit al unei fiinţe create şi al doilea este 
să avem o inimă sinceră şi supusă — fie că ne confruntăm cu judecată şi 
mustrare, încercări ȘI rafinare sau har şi binecuvântări, ar trebui să acceptăm 
toate aceste lucruri de la Dumnezeu. În plus, prin părtăşia Sa, Dumnezeu a 
disecat o zicală despre conduita morală din cultura tradițională, şi anume: 
„Omul nu ar trebui să fie niciodată corupt de bogăție, schimbat de sărăcie 
sau copleșit de forță.”) Principalul subiect al ultimei părtășii l-au constituit, 
de asemenea, problemele legate de zicale despre conduita morală. Multă 
vreme am avut părtăşie despre acest subiect, expunând câteva zicale, cerinţe 
şi definiţii comune ale conduitei morale din cultura tradiţională. În urma 
părtăşiei despre aceste subiecte, aveţi vreo nouă înţelegere şi noi definiții 
ale acestor zicale despre conduita morală? Aţi discernut aceste afirmaţii aşa 
cum sunt şi le-aţi văzut clar esenţa? Puteţi să renunţaţi la aceste lucruri din 
adâncul inimii voastre, să le abandonaţi, să încetaţi să le confundați cu 
adevărul, să nu le mai considerați ca fiind pozitive, să nu le mai urmăriți ca 
adevăruri şi să nu le respectați? Mai ales atunci când, în viaţa de zi cu zi, 


întâmpini unele probleme care au legătură cu zicalele despre conduita 


morală, conștientizezi asta în sinea ta şi poţi să reflectezi cu atenție dacă 
încă ești influenţat de aceste zicale despre conduita morală? Eşti înrobit, 
încătuşat şi controlat de aceste lucruri? În sinea ta, mai poţi să foloseşti 
zicalele despre conduita morală ca să te înfrânezi şi să-ți influenţezi 
limbajul şi comportarea, precum şi atitudinea faţă de lucruri? Împărtășiţi-vă 
gândurile. (Înainte ca Dumnezeu să aibă părtăşie despre cultura tradițională 
şi să o disece, nu eram conștient că aceste idei şi opinii despre conduita 
morală erau greșite sau ce fel de rău mi-ar face, dar acum conştientizez 
oarecum.) Este un lucru bun că acum conștientizezi într-o anumită măsură. 
Bineînţeles, după un timp, ar trebui să puteţi recunoaște greşelile acestor 
zicale despre conduita morală. Din punct de vedere subiectiv, probabil că 
veţi putea să vă lepădaţi de ele şi să încetați să le mai considerați lucruri 
pozitive, dar, din punct de vedere obiectiv, tot trebuie să percepeți, să 
descoperiţi şi să discerneţi cu atenție astfel de zicale despre conduita morală 
în viaţa de zi cu zi, ca să puteţi vedea dincolo de ele și să vă lepădați de ele. 
Să fiți conştienţi din punct de vedere subiectiv nu înseamnă că vă puteţi 
lepăda de aceste idei şi opinii greşite ale culturii tradiționale, în viața 
voastră de zi cu zi. Când întâlniți astfel de lucruri, s-ar putea să simțiţi 
deodată că aceste zicale sunt rezonabile şi să nu fiți în stare să vă lepădați 
întru totul de ele. În astfel de cazuri, trebuie să căutaţi adevărul în 
experiențele voastre, să disecaţi cu atenţie aceste opinii greșite ale culturii 
tradiționale conform cuvintelor lui Dumnezeu şi să ajungeţi în punctul în 
care puteţi vedea clar că esența acelor zicale din cultura tradițională este 
contrară adevărului, nerealistă, induce în eroare şi este dăunătoare pentru 
oameni. Numai în acest fel toxina acestor opinii absurde poate fi dată afară 
din inima voastră, odată pentru totdeauna. Acum v-aţi dat seama de 
imperfecțiunile diverselor zicale ale culturii tradiționale în ceea ce priveşte 


doctrina şi este un lucru bun, dar este doar începutul. Cât despre influenţa 


toxică a culturii tradiționale şi a posibilității eradicării ei depline în viitor, 


acest lucru depinde de modul în care oamenii urmăresc adevărul. 


Indiferent la ce se referă zicala despre conduita morală, este un fel de 
punct de vedere ideologic asupra conduitei morale care este promovat de 
omenire. Am dezvăluit anterior esenţa câtorva dintre diversele zicale despre 
conduita morală, dar, pe lângă aspectele despre care am avut părtăşie până 
acum, cu siguranță mai există multe zicale despre conduita morală care ar 
trebui să fie dezvăluite, astfel încât să se obţină o înțelegere şi un 
discernământ mai profund în privinţa nenumăratelor zicale despre conduita 
morală promovate de ființele umane. Acesta este un lucru pe care ar trebui 
să-l faceţi. În ceea ce priveşte zicala despre conduita morală: „Omul nu ar 
trebui să fie niciodată corupt de bogăţie, schimbat de sărăcie sau copleșit de 
forţă”, despre care am avut părtăşie data trecută, judecând după sensul 
acestei propoziții, ea îi vizează în principal pe bărbaţi. Este o cerință pentru 
bărbaţi şi, de asemenea, un standard pentru ceea ce omenirea numeşte 
„bărbaţi viteji, viril”. Am expus și am disecat acest standard referitor la 
bărbaţi. Pe lângă această cerință pentru bărbaţi, mai există şi zicala: „O 
femeie trebuie să fie virtuoasă, bună la inimă, blajină şi morală”, despre 
care am avut părtăşie anterior şi care a fost propusă cu privire la femei. Din 
ambele zicale se poate observa clar cum cultura tradițională a omenirii nu 
doar că propune cerințe nerealiste şi inumane pentru femei, care nu se 
potrivesc naturii umane, dar nu-i cruță nici pe bărbaţi, înaintând pretenţii şi 
cerinţe care-i vizează şi care sunt imorale, inumane şi contrare naturii 
umane, privând astfel nu numai femeile de drepturile lor ca oameni, ci şi 
bărbaţii. Din acest punct de vedere, pare corect să fii imparțial, fără să 
menajezi femeile şi fără să-i cruți pe bărbaţi. Totuşi, judecând după 
cerinţele și standardele culturii tradiționale pentru femei şi bărbaţi, este clar 


că există probleme serioase în această abordare. Deşi, pe de o parte, cultura 


tradițională propune standarde de conduită morală pentru femei şi, pe de 
altă parte, stabilește şi criterii de conduită pentru bărbaţii viteji, virili, 
judecând după aceste cerințe și standarde, lipsa de corectitudine este 
evidentă. Nu se poate spune asta? (Ba da.) Aceste cerinţe şi standarde 
pentru conduita morală a femeilor le îngrădesc sever libertatea, 
încătuşându-le nu numai gândurile, ci şi picioarele, cerându-le să stea acasă 
şi să ducă o viaţă retrasă, fără a părăsi niciodată casa şi având un contact 
minim cu lumea înconjurătoare. Pe lângă faptul că le povăţuiesc pe femei să 
fie virtuoase, bune la inimă, blajine și morale, impun chiar reglementări 
stricte privind domeniul de acţiune şi sfera de viaţă a femeilor, cerându-le să 
nu apară în public, să nu călătorească departe şi să nu-și asume nicio 
carieră, cu atât mai puțin să aibă ambiţii, dorinţe şi idealuri mari și chiar 
mergând atât de departe încât să propună o afirmație mai inumană — că 
virtutea unei femei este să fie nepricepută. Cum vă simţiți auzind asta? 
Chiar e adevărată afirmaţia potrivit căreia: „Virtutea unei femei este să fie 
nepricepută”? Cum se poate ca virtutea unei femei să fie nepriceperea? Ce 
este, mai exact, acest cuvânt „virtute”? Înseamnă lipsă de virtute sau să fu 
virtuos? Dacă toate femeile fără aptitudini sunt considerate ca fiind 
virtuoase, atunci toate femeile cu aptitudini sunt lipsite de virtute și nu au 
morală? Este aceasta o judecare şi o condamnare a femeilor pricepute? Este 
aceasta o privare gravă a femeilor de drepturile omului? Este o insultă la 
adresa demnităţii lor? (Da.) Nu numai că ignoră existenţa femeilor, dar o şi 
desconsideră, ceea ce este nedrept faţă de femei şi imoral. Așadar, ce părere 
aveți despre această zicală: „Virtutea unei femei este să fie nepricepută”? 
Este inumană? (Da.) Cum ar trebui interpretat cuvântul „inumană”? 
Înseamnă lipsa virtuţii? (Da.) Acest lucru e grav lipsit de virtute. Pentru a 
folosi un proverb chinezesc, îi lipsesc opt vieţi de virtute. Acest tip de 


afirmație este categoric inumană! Oamenii care trâmbiţează afirmaţia: 


Pb 


„Virtutea unei femei este să fie nepricepută” nutresc motive și scopuri 
ascunse: ei nu vor ca femeile să fie pricepute, să participe la activitatea 
societății şi să fie pe picior de egalitate cu bărbaţii. Ei vor doar ca femeile să 
fie instrumente în slujba bărbaţilor, să-i aştepte pe bărbaţi acasă cu blândeţe 
şi să nu facă nimic altceva — ei cred că asta înseamnă „virtuoasă”. Tânjesc 
să definească femeile ca fiind inutile şi să le nege valoarea, transformându- 
le în nimic altceva decât sclave ale bărbaţilor şi obligându-le să-i servească 
pe bărbaţi pentru totdeauna, fără a le permite niciodată să fie pe picior de 
egalitate cu bărbaţii şi să se bucure de un tratament egal. Provine acest 
punct de vedere din gândirea umană normală sau de la Satana? (De la 
Satana.) Așa este, sigur provine de la Satana. Indiferent ce slăbiciuni 
instinctive sau fizice au femeile, nimic din toate acestea nu este o problemă 
şi nu ar trebui să devină o scuză sau un motiv ca bărbaţii să ponegrească 
femeile, să le insulte demnitatea şi să le priveze de libertatea lor sau 
drepturile omului. În ochii lui Dumnezeu, aceste slăbiciuni şi vulnerabilităţi 
înnăscute pe care oamenii le asociază cu femeile nu reprezintă o problemă. 
De ce? Întrucât femeile au fost create de Dumnezeu, aceste lucruri pe care 
oamenii le consideră slăbiciuni și probleme vin tocmai de la Dumnezeu. Au 
fost create şi predestinate de El şi nu sunt, de fapt, defecte sau probleme. 
Aceste lucruri care par a fi slăbiciuni şi defecte în ochii oamenilor şi ai 
Satanei sunt, în esență, naturale şi pozitive şi, de asemenea, se conformează 
legilor naturale formulate de Dumnezeu când El a creat omenirea. Numai 
Satana poate denigra în acest fel ființele create de Dumnezeu, considerând 
lucrurile care nu se conformează noţiunilor umane drept defecte, slăbiciuni 
şi probleme legate de imperfecţiuni instinctive, făcând tărăboi din cauza lor 
şi folosindu-le ca să-i ponegrească pe oameni, să-şi bată joc de ei, să-i 
denigreze şi să-i ostracizeze şi să le priveze pe femei de dreptul lor de a 


exista, de dreptul lor de a-şi îndeplini responsabilităuile şi obligațiile în 


rândul omenirii şi, de asemenea, să le priveze de dreptul lor de a-și etala 
aptitudinile şi talentele speciale printre oameni. De exemplu, termeni 
precum „lepuraș fricos” sau „fetişcană” sunt adesea folosiți în societate 
pentru a descrie femeile și a le devaloriza ca fund inutile. Ce alte astfel de 
cuvinte mai există? „Fricoasă”, „cu părul lung şi mintea scurtă”, „femeie cu 
sâni mari şi fără creier” şi așa mai departe sunt, toți, termeni care insultă 
femeile. După cum poţi să-ţi dai seama, aceşti termeni sunt folosiţi pentru a 
insulta femeile, făcând referire la trăsăturile lor distinctive sau la apelativele 
asociate sexului feminin. În mod clar, societatea şi rasa umană privesc 
femeile dintr-o perspectivă complet diferită de cea a bărbaţilor, o 
perspectivă care este, de asemenea, disproporționată. Nu este nedrept acest 
lucru? Asta nu înseamnă a vorbi sau a privi lucrurile pe baza egalității 
dintre bărbați şi femei, ci mai degrabă, a privi femeile cu dispreţ dintr-o 
perspectivă a supremaţiei masculine şi a inegalității depline dintre bărbați şi 
femei. Prin urmare, în societate sau în rândul ființelor umane, au apărut 
mulți termeni care se referă la trăsături distinctive feminine şi apelative 
pentru femei, cu scopul de a descrie diverse probleme legate de oameni, 
evenimente și lucruri. De exemplu, expresiile „iepuraş fricos”, „fetişcană”, 
„fricoasă” şi, de asemenea, „cu părul lung şi mintea scurtă”, „femeie cu sâni 
mari şi fără creier” pe care tocmai le-am menționat sunt folosite de oameni 
nu numai ca să descrie femeile şi să le vizeze, dar şi ca să-şi bată joc de 
oameni, să-i înjosească și să dea în vileag oamenii, evenimentele şi lucrurile 
pe care aceştia le dispreţuiesc, folosind termeni asociați cu trăsăturile 
feminine şi cu genul feminin. Este exact ca atunci când descrii pe cineva ca 
lipsit de umanitate; s-ar putea spune că această persoană are inimă de lup şi 
plămâni de câine, pentru că oamenii cred că nici inima de lup şi nici 
plămânii de câine nu sunt lucruri drăguţe, așa că le unesc pe ambele pentru 


a descrie cât de josnică este persoana care și-a pierdut umanitatea. In mod 


similar, deoarece fiinţele umane dispreţuiesc femeile şi le desconsideră 
existenţa, ele folosesc anumiți termeni asociaţi cu femeile pentru a descrie 
oamenii, evenimentele şi lucrurile pe care le disprețuiesc. Aceasta este în 
mod clar o denigrare a sexului feminin. Nu este aşa? (Ba da.) În orice caz, 
modul în care rasa umană şi societatea privesc şi definesc femeile este 
nedrept şi contrar realităţii. Pe scurt, atitudinea omenirii faţă de femei poate 
fi descrisă în două cuvinte, și anume „denigratoare” şi „represivă”. Femeile 
nu au voie să-şi apere ideile şi să facă lucruri, nici să-şi îndeplinească 
obligațiile şi responsabilități sociale, cu atât mai puţin să joace vreun rol în 
societate. Pe scurt, femeilor nu li se permite să iasă din casă pentru a 
participa la nicio activitate în societate — acest lucru le privează de 
drepturile lor. Femeilor nu le este permis să-şi pună imaginaţia la 
contribuție şi nici să vorbească liber, cu atât mai puţin să acţioneze liber şi 
nu au voie să facă niciunul din lucrurile pe care ar trebui să le facă. Nu este 
aceasta persecutarea femeilor? (Ba da.) Persecutarea femeilor de către 
cultura tradițională este evidentă din cerințele care le sunt impuse privind 
conduita morală. Analizând diferitele cerinţe impuse femeilor de către 
familie, societate şi comunitate, persecuția femeilor a început în mod oficial 
când au luat naştere primele comunităţi și oamenii au creat diviziuni clare 
între genuri. Când a atins acest lucru apogeul? Persecuţia femeilor a atins 
apogeul în urma apariției treptate a diferitelor zicale şi cerințe privind 
conduita morală în cultura tradițională. Deoarece există reglementări scrise 
şi zicale explicite, în societate, acestea au modelat opinia publică şi, de 
asemenea, au creat un fel de forță. Această opinie publică şi această forță au 
devenit deja un fel de cuşcă inexorabilă şi cătuşe pentru femei, care nu pot 
decât să-şi accepte soarta, pentru că trăind printre oameni și în diferite epoci 
ale societăţii, femeile nu pot decât să îndure nedreptatea şi să fie insultate, 


să se înjosească şi să devină sclave ale societăţii şi chiar ale bărbaţilor. Şi în 


ziua de azi, acele idei şi zicale vechi și demodate promovate pe tema 
conduitei morale încă influenţează profund societatea umană modernă, 
inclusiv bărbaţii și, desigur, femeile. Femeile, fără să-și dea seama şi în 
necunoştință de cauză, folosesc aceste zicale despre conduita morală și 
opiniile societăţii în general pentru a se constrânge și, desigur, se şi luptă în 
mod inconștient să se elibereze de aceste cătuşe şi cuști. Totuşi, pentru că 
oamenii nu se împotrivesc deloc acestei forțe puternice a opiniei publice în 
societate — sau, mai precis, oamenii nu pot vedea clar esența diverselor 
zicale din cultura tradițională şi nici nu pot să vadă dincolo de ele — nu sunt 
capabili să se elibereze şi să scape de aceste cătuşe și cuști, deşi tânjesc să 
facă asta. La nivel subiectiv, motivul e acela că oamenii nu pot vedea clar 
aceste probleme; la nivel obiectiv, asta se întâmplă pentru că ei nu înţeleg 
nici adevărul, nici care a fost exact intenţia Creatorului în crearea oamenilor 
sau de ce a creat El instinctele masculine şi feminine. Prin urmare, atât 
bărbaţii, cât şi femeile trăiesc şi subzistă în acest vast cadru al moralității 
sociale şi, oricât de greu s-ar lupta în acest vast mediu social, tot nu pot 
scăpa de lanţurile zicalelor despre conduita morală din cultura tradițională, 


zicale care au devenit cătuşe invizibile în mintea fiecăruia. 


Acele zicale care persecută femeile în cultura tradițională sunt ca nişte 
cătuşe invizibile nu numai pentru ele, ci, desigur, şi pentru bărbaţi. De ce 
spun asta? Întrucât s-au născut în mijlocul omenirii şi ca membri la fel de 
importanți ai acestei societăți, bărbații sunt în mod similar inspirați și 
influențați de aceste culturi tradiționale ale moralității. Aceste lucruri sunt, 
de asemenea, adânc înrădăcinate în mintea fiecărui om şi toți sunt 
influențați și încătușaţi inconștient de cultura tradițională. De exemplu, şi 
bărbaţii cred cu fermitate în expresii precum: „iepuraş fricos”, „virtutea 
unei femei este să fie nepricepută”, „femeile trebuie să fie virtuoase, bune la 


inimă, blajine şi morale” şi „femeile ar trebui să fie caste” şi sunt la fel de 


profund îngrădiţi precum femeile de aceste lucruri din cultura tradițională. 
Pe de o parte, aceste zicale care le persecută pe femei sunt de mare folos şi 
ajută la creșterea statutului bărbaţilor şi din aceasta se poate observa că, în 
societate, ei au fost mult ajutaţi de opinia publică în acest sens. Prin urmare, 
ei acceptă cu ușurință aceste opinii şi expresii care persecută femeile. Pe de 
altă parte, sunt şi ei induşi în eroare şi influențați de aceste lucruri din 
cultura tradițională a moralității, așa că se poate spune şi că bărbaţii sunt — 
pe lângă femei — celelalte victime ale valului culturii tradiționale. Sunt unii 
care zic: „În general, societatea pledează pentru supremaţia drepturilor 
omului, aşa că de ce să spunem că şi bărbaţii sunt victime?” Acest lucru 
trebuie privit din perspectiva conform căreia omenirea este spitită, 
îndrumată greşit, indusă în eroare, amorțită și îngrădită de cultura 
tradițională a moralității. Femeile au fost profund lezate de ideile despre 
moralitate din cultura tradițională, iar bărbaţii au fost, de asemenea, profund 
induşi în eroare și au suferit foarte mult. Ce înseamnă „induşi în eroare”, 
într-un alt sens? Înseamnă că oamenii nu au un punct de vedere corect din 
care să evalueze bărbații și să definească femeile. Indiferent de unghiul din 
care privesc aceste lucruri, totul se bazează pe cultura tradițională, nu pe 
adevărurile exprimate de Dumnezeu sau pe diversele reguli şi legi 
formulate de Dumnezeu pentru omenire şi nici nu se bazează pe lucrurile 
pozitive pe care El le-a dezvăluit omenirii. Din acest punct de vedere, 
bărbaţii sunt, de asemenea, victime care au fost ispitite, îndrumate greșit, 
induse în eroare, amorțite şi îngrădite de cultura tradițională. Prin urmare, 
bărbații nu ar trebui să considere femeile ca fiind extrem de jalnice doar 
pentru că acestea din urmă nu au statut în această societate şi nu ar trebui să 
fie mulțumiți doar pentru că statutul lor social este mai înalt decât cel al 
femeilor. Nu vă bucurați prea devreme; de fapt, şi bărbații sunt foarte 


Jalnici. Dacă îi comparaţi cu femeile, sunt la fel de jalnici. De ce spun că 


toți sunt la fel de jalnici? Haideţi să aruncăm încă o privire la definiția și 
evaluarea bărbaților de către societate şi omenire şi la unele dintre 
responsabilitățile care le sunt atribuite. Având în vedere cerința omenirii 
pentru bărbați despre care am avut părtăşie data trecută — „Omul nu ar 
trebui să fie niciodată corupt de bogăţie, schimbat de sărăcie sau copleșit de 
forţă” — scopul final al acestei cerinţe este de a defini bărbații ca fiind viteji, 
virili, care este o etichetare standard pentru ei. Odată ce această etichetare, 
„bărbat viteaz, viril” este pusă pe umerii unui bărbat, el este obligat să se 
ridice la înălțimea titlului, iar dacă vrea să se ridice la înălțimea acestuia, 
trebuie să facă multe sacrificii inutile și multe lucruri într-un mod care se 
împotriveşte umanităţii normale. De exemplu, dacă ești bărbat şi vrei ca 
societatea să te recunoască drept un bărbat viteaz, viril, atunci nu poți să ai 
nicio slăbiciune, nu poţi să fu timid în niciun fel, trebuie să ai o voință 
puternică, nu poţi să te plângi că eşti obosit, nu poţi să verşi lacrimi sau să 
dai dovadă de vreo slăbiciune umană, nici măcar nu poţi să fii trist şi nu 
poţi să trândăvești. Trebuie să ai în orice moment o sclipire în ochi, o 
privire hotărâtă şi neînfricată şi să fu capabil să te zbârleşti de furie la 
dușmanii tăi, pentru a fi la înălțimea titlului de „bărbat viteaz, viril”. Adică 
trebuie să-ţi aduni curajul şi să-ți îndrepţi coloana vertebrală în această 
viaţă. Nu poți să fii o persoană mediocră, obişnuită, de rând sau 
neremarcabilă. Trebuie să-i depăşești pe muritorii de rând şi să fu un 
supraom înzestrat cu o voinţă şi o perseverenţă extraordinară, rezistență şi 
tenacitate, ca să fu demn de a fi etichetat drept „bărbat viteaz, viril”. 
Aceasta este doar una dintre cerinţele culturii tradiționale pentru bărbaţi. 
Adică, bărbații pot să iasă la băut, să fie desfrânați și să joace jocuri de 
noroc, dar trebuie să fie mai puternici decât femeile şi să aibă o voinţă 
extraordinar de puternică. Orice ți se întâmplă, nu trebuie să cedezi, să 


tresari sau să spui „nu” şi nu trebuie să dai dovadă de timiditate, teamă sau 


laşitate. Trebuie să ascunzi şi să maschezi aceste manifestări ale umanității 
normale, să nu le dezvălui în niciun fel şi să nu laşi pe nimeni să le vadă, 
nici măcar pe părinții şi rudele tale cele mai apropiate sau pe oamenii pe 
care îi iubeşti cel mai mult. De ce? Pentru că vrei să fii un bărbat viteaz, 
viril. O altă caracteristică a bărbaților viteji, virili este că hotărârea lor nu 
poate fi zdruncinată de nicio persoană şi de niciun eveniment sau lucru. Ori 
de câte ori un bărbat vrea să facă ceva — atunci când are aspirații, idealuri 
sau dorinţe, cum ar fi să-şi slujească ţara şi să dea dovadă de loialitate față 
de prietenii lui, sau să încaseze un glonţ pentru ei, sau indiferent ce carieră 
alege sau orice ambiţie are, chiar dacă este corectă sau greşită — nimeni nu-l 
poate reține şi nici dragostea lui pentru femei, nici rudele, familia sau 
responsabilităuile sociale nu-i pot schimba hotărârea şi nici nu-l pot 
determina să renunţe la aspirațiile, idealurile și dorințele lui. Nimeni nu îi 
poate schimba hotărârea, obiectivele pe care aspiră să le atingă sau calea pe 
care vrea să o urmeze. Totodată, ar trebui să-și impună să nu se relaxeze în 
niciun moment. De îndată ce se relaxează, trândăveşte şi vrea să revină la 
îndeplinirea responsabilităților familiale, la faptul de a fi un fiu bun pentru 
părinții săi, de a avea grijă de copiii lui şi a fi o persoană normală și renunță 
la idealurile, aspiraţiile şi calea pe care vrea să o urmeze şi scopurile pe care 
vrea să le atingă, nu va mai fi un bărbat viteaz, viril. Şi dacă nu este un 
bărbat viteaz, viril, ce este el? Devine un mare tăntălău, nu mai e bun de 
nimic, adică are caracteristici dispreţuite de întreaga societate şi, desigur, 
dispreţuite de el însuși. Odată ce un bărbat îşi dă seama că în acțiunile şi 
conduita lui există probleme şi neajunsuri care nu îndeplinesc standardul 
pentru a fi un bărbat viteaz, viril, se va dispreţui în sinea lui şi va simți că 
nu are loc în această societate, că nu are cum să-și exercite aptitudinile şi că 
nu poate fi numit un bărbat viteaz, viril sau nici măcar bărbat. O altă 


caracteristică a bărbaților viteji, virili este că nu pot fi copleșiți de forță, 


care este un fel de spirit ce face imposibil ca ei să fie subjugați de vreo 
putere, violență, ameninţare sau altele asemenea. Indiferent de puterea, 
violenţa, ameninţarea sau chiar pericolul de moarte cu care se confruntă, 
astfel de bărbați nu se tem de moarte şi pot depăși o succesiune de 
adversități. Nu trebuie eliberați prin răscumpărare sau intimidați să se 
supună, nu vor ceda niciunei forţe doar pentru a supravieţui şi nu se vor 
umili apelând la compromisuri. Odată ce ei cedează puterii sau oricărui fel 
de forţă de dragul unei responsabilități, obligații sau din alt motiv, chiar 
dacă supraviețuiesc şi îşi păstrează viaţa, vor simți repulsie față de 
comportamentul lor, din cauza culturii tradiționale a moralității pe care o 
idolatrizează. În Japonia, spiritul Bushido este cam așa. Odată ce eşuezi sau 
te faci de ruşine, simţi că trebuie să te sinucizi prin eviscerare. Este viața 
atât de uşor de găsit? Oamenii trăiesc o singură dată. Dacă până și un eşec 
sau obstacol minor provoacă gânduri de moarte, se întâmplă asta din cauza 
influenţei culturii tradiționale? (Da.) Când o problemă se abate asupra lor şi 
nu pot să ia o decizie rapidă sau nu pot să facă o alegere care îndeplinește 
cerințele culturii tradiționale, sau nu pot să-și dovedească demnitatea și 
caracterul sau să demonstreze că sunt bărbaţi viteji, virili, ei vor căuta 
moartea și să se sinucidă. Motivul pentru care oamenii pot să suțină aceste 
idei şi opinii îl reprezintă impactul sever al culturii tradiționale şi modul în 
care le îngrădeşte gândirea. Dacă nu ar fi influenţaţi de ideile şi opiniile 
culturii tradiționale, nu ar fi atât de mulți bărbați care să se sinucidă sau care 
să se eviscereze. În ceea ce priveşte definiția unui bărbat viteaz, viril, 
oamenii acceptă în mod pozitiv şi sigur aceste idei şi opinii ale culturii 
tradiționale și le consideră lucruri pozitive cu ajutorul cărora să se evalueze 
şi să se înfrâneze și, de asemenea, să evalueze şi să înfrâneze alți bărbaţi. 
Judecând după gândurile şi opiniile lor, după idealurile, scopurile şi căile pe 


care le aleg, toate acestea demonstrează că toţi bărbații sunt profund 


influenţaţi şi otrăviți de cultura tradițională. Numeroasele povești despre 
isprăvi eroice şi legendele frumoase sunt un adevărat portret al modului în 
care cultura tradițională este adânc înrădăcinată în mintea oamenilor. Din 
acest punct de vedere, sunt bărbaţii la fel de profund otrăviţi de cultura 
tradițională ca şi femeile? Cultura tradițională nu face decât să impună 
standarde diferite pentru cerințele care-i privesc pe bărbaţi şi femei, 
insultând, denigrând, restricționând şi controlând femeile fără reținere, în 
timp ce îndeamnă, ademenește, instigă şi incită bărbaţii să nu fie laşi sau 
oameni obișnuiți. Cerinţa pentru bărbaţi este că tot ceea ce fac trebuie să fie 
diferit de femei, să le depășească, să fie şi să se ridice deasupra lor. Ei 
trebuie să controleze societatea, rasa umană, tendinţele şi direcția societății 
şi totul în societate. Bărbaţii trebuie chiar să fie atotputernici în societate, 
având puterea de a controla societatea şi ființele umane, iar această putere 
include și conducerea și controlarea femeilor. Asta este ceea ce bărbaţii ar 
trebui să urmărească şi, de asemenea, ținuta eroică a unui bărbat viteaz, 
viril. 

În epoca actuală, multe țări au devenit societăţi democratice în care 
drepturile şi interesele femeilor şi ale copiilor sunt oarecum garantate, iar 
influența şi constrângerile acestor idei şi opinii ale culturii tradiționale 
asupra oamenilor nu mai sunt atât de evidente. În definitiv, multe femei au 
avansat în societate, iar implicarea lor în multe domenii şi profesii este în 
creştere. Cu toate acestea, deoarece ideile culturii tradiționale sunt de multă 
vreme adânc înrădăcinate în mintea ființelor umane — nu numai în mintea 
femeilor, ci şi în cea a bărbaţilor — atât bărbații, cât şi femeile adoptă în mod 
inconştient perspectiva şi punctul de vedere al culturii tradiționale atunci 
când se gândesc la diverse lucruri şi le abordează. Desigur, sub îndrumarea 
ideilor şi opiniilor culturii tradiționale, ei îşi şi asumă diverse cariere şi 


slujbe. În societatea de astăzi, deşi egalitatea dintre bărbaţi şi femei s-a 


îmbunătățit oarecum, ideea de superioritate masculină în cultura tradițională 
încă domină mintea oamenilor şi, în majoritatea ţărilor, educaţia se bazează 
în mod fundamental pe aceste idei de bază ale culturii tradiționale. Prin 
urmare, deși în această societate, fiinţele umane folosesc rar aceste zicale 
ale culturii tradiționale pentru a vorbi despre diverse probleme, ele sunt 
prizonierele cadrului ideologic al culturii tradiționale. Ce fel de termeni are 
societatea modernă pentru a lăuda o femeie? De exemplu: „femeie 
masculină” şi „femeie puternică”. Sunt aceste forme de adresare 
respectuoase sau peiorative? Există femei care spun: „Cineva m-a numit 
femeie masculină, ceea ce mi s-a părut foarte măgulitor. Ce zici de asta? M- 
am integrat în societatea masculină şi statutul meu s-a îmbunătățit. Deşi 
sunt femeie, prin adăugarea cuvântul «masculină» devin o femeie 
masculină, şi atunci pot fi egala bărbaţilor, ceea ce este un fel de onoare!” 
Acestea sunt un fel de recunoaştere şi acceptare a acestei femei de către o 
comunitate sau un grup din societatea umană, ceea ce este un lucru extrem 
de onorabil, nu-i așa? Dacă o femeie este descrisă ca fiind o femeie 
masculină, asta dovedește că este foarte capabilă, la fel ca bărbaţii, mai 
degrabă decât inferioară lor, iar cariera, talentele şi chiar statutul social, 
nivelul ei de inteligență și mijloacele prin care dobândeşte o poziție în 
societate sunt suficiente pentru ca ea să fie comparată cu bărbaţii. După 
cum văd Eu lucrurile, pentru majoritatea femeilor, denumirea de „femeie 
masculină” este o recompensă din partea societăţii, un fel de recunoaștere a 
statutului social pe care societatea modernă îl acordă femeilor. Îşi doreşte 
vreo femeie să fie una masculină? Deşi această denumire este neplăcută, 
indiferent de circumstanţe, a spune că o femeie este masculină reprezintă cu 
siguranţă o laudă pentru faptul că este foarte competentă și capabilă și, în 
ochii bărbaţilor, îi oferă aprobarea. În ceea ce priveşte denumirile pentru 


bărbaţi, oamenii încă păstrează noțiuni tradiționale, care nu se schimbă 


niciodată. De exemplu, unii bărbați nu sunt interesaţi de carieră şi nu 
urmăresc puterea sau statutul, ci îşi acceptă situaţia actuală şi se mulțumesc 
cu slujba şi viaţa lor obişnuită și țin foarte mult la familia lor. Ce fel de 
nume le dă această societate unor asemenea bărbaţi? Sunt astfel de bărbaţi 
descriși ca nefiind buni de nimic? (Da.) Unii bărbaţi sunt foarte minuţioși și 
pretenţioşi când îşi văd de treburile lor, abordând lucrurile pas cu pas și cu 
mare precauţie. Cum îi numesc unii oameni? „Cam fetișcane” sau „iepuraşi 
fricoşi”. Vezi tu, bărbaţii nu sunt insultați folosind cuvinte murdare, ci mai 
degrabă folosind expresii asociate femeilor. Dacă oamenii vor să înalțe 


sexul feminin, folosesc termeni precum „femeie masculină” şi „femeie 

puternică” pentru a consolida statutul unei femei şi pentru a-i afirma 
competenţa, în timp ce termeni precum „iepuraș fricos” sunt folosiți pentru 
a-i denigra pe bărbaţi şi a-i mustra că nu sunt viteji. Nu este acesta un 
fenomen larg răspândit în societate? (Ba da.) Aceste zicale apărute în 
societatea modernă dovedesc existența unei probleme, și anume că, deşi 
cultura tradițională pare deja foarte îndepărtată de viaţa modernă şi de 
mințile oamenilor şi cu toate că oamenii sunt acum dependenţi de internet 
sau diverse dispozitive electronice sau obsedaţi de tot felul de stiluri de 
viaţă moderne şi chiar dacă ei trăiesc extrem de confortabil în medii de 
viață moderne sau au drepturi şi libertăți, aceasta este doar o fațadă; 
adevărul este că o mare parte din otrava culturii tradiționale rămâne în 
mintea lor. Deşi oamenii au câștigat unele libertăți fizice şi unele dintre 
opiniile lor dominante asupra semenilor şi lucrurilor par să se fi schimbat, 
iar ei par să fi câștigat un anumit grad de libertate în gândirea lor şi să fi 
dobândit noi perspective în această societate modernă datorită circulației 
rapide a ştirilor şi a tehnologiei informaţionale avansate şi cunosc şi au 
văzut multe lucruri în lumea exterioară, ființele umane încă trăiesc în umbra 


nenumăratelor zicale despre conduita morală promovate de cultura 


tradițională. Chiar dacă există unii care spun: „Sunt cea mai netradițională 
persoană care există, sunt foarte modern, sunt modernist” şi au un inel de 
aur în nas, mai mulți cercei în ureche, iar hainele lor sunt foarte 
avangardiste şi la modă, opiniile lor față de oameni şi lucruri, precum și 
cele despre modul în care ar trebui să se comporte și să acţioneze sunt încă 
inseparabile de cultura tradițională. De ce nu se pot lipsi oamenii de cultura 
tradițională? Pentru că inimile şi minţile lor au fost cufundate în cultura 
tradițională şi încătuşate de aceasta. Tot ceea ce este produs în adâncurile 
sufletului lor şi chiar și ideile care le trec momentan prin minte provin din 
îndoctrinarea şi inculcarea culturii tradiţionale şi toate sunt produse în acest 
cadru imens al culturii tradiționale, mai degrabă decât separat de influența 
ei. Demonstrează aceste fapte că ființele umane sunt deja încătuşate de 
cultura tradițională? (Da.) Fiinţele umane sunt deja încătuşate de cultura 
tradițională. Indiferent dacă eşti sau nu cult sau ai ori nu o educaţie înaltă, 
atât timp cât trăieşti printre ființe umane, vei fi inevitabil inspirat și 
influenţat de cultura tradițională a moralității omenirii, deoarece lucrurile 
din cultura tradițională exercită un fel de forță şi putere invizibilă care 
există pretutindeni, nu numai în şcoli şi în manualele oamenilor, ci mai ales 
în familiile lor şi, desigur, în fiecare colţ al societăţii. În acest fel, fără să-şi 
dea seama, oamenii sunt îndoctrinați, influenţaţi, induşi în eroare și 
îndrumați greşit de aceste lucruri. Prin urmare, fiinţele umane trăiesc sub 
robia, lanţurile şi controlul culturii tradiționale şi nu se pot ascunde sau 
scăpa de ea chiar dacă şi-ar dori. Trăiesc într-un astfel de mediu social. 


Aceasta este starea actuală a lucrurilor şi aceasta e şi realitatea. 


Analizând chestiunea pe baza zicalelor privind conduita morală și a 
esenței lor despre care am avut părtăşie data trecută, astfel de zicale din 
cultura tradițională ascund firile corupte şi esența omenirii şi, desigur, 


ascund și faptul că Satana corupe omenirea. Definiţiile bărbaţilor şi 


femeilor în cultura tradițională despre care am avut părtăşie astăzi ilustrează 
limpede un alt aspect esențial al zicalelor privind conduita morală. Ce 
esenţă este aceea? Aceste zicale despre conduita morală nu numai că induc 
în eroare, îndrumă greșit şi îngrădesc gândirea oamenilor, dar, desigur, le și 
insuflă concepte şi opinii greşite despre diverse persoane, chestiuni şi 
lucruri. Acesta este un fapt şi un alt aspect esențial al zicalelor despre 
conduita morală care sunt promovate de Satana. Cum poate fi dovedită 
această aserţiune? Oare definițiile bărbaților și femeilor din zicalele privind 
conduita morală despre care tocmai am avut părtăşie nu sunt suficiente 
pentru a ilustra acest aspect? (Ba da.) Sunt, într-adevăr, suficiente pentru a 
ilustra acest aspect. Zicalele despre conduita morală vorbesc numai despre 
comportamentul corect și greşit şi despre practici bune şi rele și doar 
superficial despre bine şi rău, corect şi greșit. Nu le permit oamenilor să ştie 
ce este pozitiv şi negativ, bine şi rău, corect şi greşit când vine vorba de 
oameni, chestiuni şi lucruri. Lucrurile pe care îi obligă pe oameni să le 
respecte nu sunt criterii sau principii corecte de conduită și comportament 
în acord cu umanitatea sau benefice pentru ei. Indiferent dacă aceste zicale 
despre conduita morală încalcă legile naturale ale umanității sau dacă 
oamenii sunt dispuşi sau nu să le respecte, ele îi obligă să se agate rigid de 
dogmă, fără a face distincția între corect şi greşit, bine și rău. Dacă nu 
reușeşti să le respecţi, societatea te va ocări şi te va condamna, şi chiar şi tu 
te vei ocări. Este aceasta o oglindire adevărată a modului în care cultura 
tradițională îngrădeşte gândirea umană? Aceasta este întocmai o oglindire 
adevărată a modului în care cultura tradițională îngrădeşte gândirea umană. 
Odată ce cultura tradițională va da naştere la noi zicale, cerințe şi reguli, va 
modela opinia publică sau va stabili o tendință sau convenţie în societate, 
atunci vei fi inevitabil antrenat de această tendinţă sau convenţie şi nu vei 


îndrăzni să spui „nu” sau să refuzi, cu atât mai puţin să ai vreo îndoială şi 


opinie diferită. Poţi doar să i te dedici, altfel vei fi disprețuit şi criticat aspru 
de societate şi chiar ocărât de opinia publică şi condamnat de omenire. Care 
sunt consecințele ocărârii şi condamnării? Nu vei mai putea suporta să te 
afli în preajma oamenilor, pentru că nu vei avea demnitate, pentru că nu poti 
să respecţi etica socială, eşti lipsit de moralitate și nu ai conduita morală pe 
care o cere cultura tradițională și, astfel, nu vei avea nicio poziție socială. 
Care sunt consecinţele lipsei unei poziţii sociale? Nu vei fi demn să trăieşti 
în această societate şi vei fi deposedat de toate faţetele drepturilor tale de 
om, Chiar și până în punctul în care dreptul tău de a trăi, de a vorbi şi de a-ți 
îndeplini obligaţiile vor fi limitate şi restricționate. Acesta este modul în 
care cultura tradițională influenţează şi amenință omenirea. Toată lumea 
este victima ei şi, bineînțeles, executantul său. Eşti victima acestor opinii 
publice; în mod firesc, eşti și victima tuturor diverşilor oameni din societate 
şi, în acelaşi timp, victima propriei acceptări a culturii tradiţionale. În final, 
eşti victima acestor lucruri ale culturii tradiționale. Au aceste lucruri din 
cultura tradițională un impact mare asupra omenirii? (Da.) De exemplu, 
dacă despre o femeie se zvoneşte că nu este virtuoasă, bună la inimă, blajină 
şi morală şi că nu este o femeie bună, atunci, ulterior, ori de câte ori începe 
o nouă slujbă sau se alătură oricărui grup, de îndată ce oamenii devin 
conştienţi de poveştile despre ea şi-i ascultă pe bârfitori şi o judecă, ea nu 
va fi văzută ca o femeie bună în ochii nimănui. Odată ce apare această 
situație, îi va fi greu să-şi croiască un drum sau să supraviețuiască în 
societate. Unii oameni chiar nu au alternativă decât să-și ascundă identitatea 
ŞI să se mute într-un alt oraş sau mediu. Este puternică opinia publică? (Da.) 
Această forță invizibilă poate ruina şi devasta pe oricine şi îl poate călca în 
picioare. De exemplu, dacă tu crezi în Dumnezeu, este evident că-ţi va fi 
greu să supravieţuieşti în mediul social din China. De ce este atât de greu să 


supraviețuiești? Pentru că, odată ce crezi în Dumnezeu, îți îndeplineşti 


datoria şi te sacrifici pentru El, uneori, inevitabil, nu vei avea cum să te 
îngrijești de familia ta, iar acei diavoli non-credincioşi vor răspândi zvonuri 
că „nu duci o viaţă normală”, că „îţi abandonezi familia”, că „ai fugit cu 
cineva” şi tot așa. Deși aceste afirmaţii nu sunt în concordanţă cu realitatea 
şi sunt toate speculaţii şi zvonuri false, odată ce vei fi ţinta acestor acuzaţii, 
te vei afla într-o situație foarte dificilă. Ori de câte ori te vei duce la 
cumpărături, oamenii îţi vor arunca priviri ciudate, vor mormăi şi vor 
comenta pe la spatele tău, spunând: „Această persoană este religioasă, nu 
are virtute feminină, duce o viață indecentă și îşi petrece toată ziua 
perindându-se peste tot. Aceasta este o femeie care nu-şi concentrează 
energi să ducă o viaţă normală. Ce face ea perindându-se peste tot? Femeile 
ar trebui să urmeze codul confucianist al celor trei ascultări şi patru virtuţi, 
să se îngrijească de soții lor şi să-i crească pe copiii lor.” Cum te-ai simţi 
auzind asta? Ai fi foarte supărată? Ce treabă au ei că tu crezi în Dumnezeu 
şi-ţi îndeplineşti datoria? Nu este deloc treaba lor şi, totuși, pot să trateze 
chestiunea ca pe un subiect de conversație după cină şi să comenteze și să 
bârfească despre asta ca şi cum ar fi ceva important. Nu este acesta un 
fenomen în societate? Nu este un fenomen care poate fi văzut peste tot? De 
exemplu, ai un coleg care obişnuia să se înţeleagă bine cu tine, dar când a 
auzit că tu crezi în Dumnezeu, a răspândit tot felul de bârfe despre tine pe la 
spatele tău, aşa că acum mulți oameni te ocolesc și nu mai sunt în relații 
bune cu tine. Deşi ai aceeași atitudine față de munca ta ca şi înainte, de 
îndată ce majoritatea oamenilor aud această bârfă, crezi că-ţi va mai fi uşor 
să-ți croiești drumul în acest domeniu? (Nu, nu-ți va fi uşor.) Vor fi 
atitudinile oamenilor față de tine diferite de cele de dinainte? (Da.) Despre 
ce vor vorbi toți? „Această femeie nu își concentrează energia să ducă o 
viață normală. Ce face ea crezând în religie?” şi „De ce cred oamenii în 


religie? Doar rataţii cred în religie! Asta fac femeile, în timp ce bărbații 


viteji, virili ar trebui să se concentreze pe cariera lor!” A spus cineva aceste 
lucruri? (Da.) De unde vin aceste cuvinte? De ce îi preocupă că tu crezi în 
Dumnezeu? Oamenii sunt liberi să creadă ce vor, iar alţii nu au dreptul să se 
amestece. Aşadar, de ce pot vorbi despre tine? De ce te critică fără a ţine 
seama de nimic, odată ce începi să crezi în Dumnezeu? Într-o oarecare 
măsură, cadrul de referinţă pentru observaţiile lor se bazează inevitabil pe 
ideile şi opiniile culturii tradiționale și pe atitudinea guvernului național faţă 
de credință. Deşi aparent vorbesc despre tine, adevărul este că te critică fără 
a ţine seama de nimic, spun povești şi te condamnă fără motiv. În orice caz, 
baza pentru observaţiile şi judecăţile oamenilor, precum şi pentru opiniile și 
atitudinile lor față de credinţa ta este influenţată într-o măsură semnificativă 
de cultura tradițională şi ideologia ateistă. Pentru că, pe lângă faptul că îi 
învaţă pe oameni cum să fie femei şi cum să fie bărbaţi, care sunt ideile 
esenţiale ale culturii tradiţionale? Că nu există Cer şi Dumnezeu. Cu alte 
cuvinte, acestea sunt idei şi opinii ateiste. Prin urmare, ei îi resping pe 
oamenii cu credință, mai ales pe cei care cred în adevăratul Dumnezeu. 
Dacă te implici în activităţi superstițioase, dacă aparții unui cult sau te dedai 
unor activități religioase, ei s-ar putea să te desconsidere. Dacă ești 
superstițios, s-ar putea totuşi să se asocieze cu tine, dar de îndată ce începi 
să crezi în Dumnezeu, să citeşti cuvintele Lui în fiecare zi, să răspândești 
Evanghelia, să-ţi îndeplineşti datoria şi să-L urmezi pe Dumnezeu, ei vor 
deveni incompatibili cu tine. Care este sursa incompatibilitățu lor cu tine? 
Pentru a fi exact, un aspect este că ei sunt non-credincioși și toți îl urmează 
pe Satana şi îi aparțin lui; celălalt aspect este că ei privesc lucrurile în 
funcție de ideile şi opiniile culturii tradiționale şi în conformitate cu 
politicile şi legile marelui balaur roşu — acestea sunt realități obiective. Ori 
de câte ori văd oameni, evenimente şi lucruri care nu sunt în conformitate 


cu ideile culturii tradiționale şi ori de câte ori văd cum credincioşii sunt 


tinta suprimării statului şi sunt ridicați de poliție, îi disprețuiesc, îi critică 
fără a ţine seama de nimic, îi judecă şi îi condamnă și cooperează cu 
guvernul pentru a-i monitoriza pe aceia care cred în Dumnezeu şi pentru a-i 
raporta. Pe ce se bazează ei când fac asta? În principal, se bazează pe 
cultura tradițională, ideologia ateistă şi politicile rele ale marelui balaur 
roşu. De exemplu, îi judecă pe oamenii care cred în Dumnezeu, spunând: 
„Aceasta este o femeie care nu își concentrează energia să ducă o viață 
normală. Ce face ea perindându-se peste tot?” şi „Acesta este un bărbat care 
nu urmăreşte o carieră adecvată. Ce face el crezând în religie? Bărbații 
adevărați au ambiţii măreţe. Bărbații viteji, virili ar trebui să se concentreze 


m? 


la cariera lor!” Gândiţi-vă, nu sunt toate aceste afirmații banale derivate, în 
mod clar, din cultura tradițională? (Ba da.) Toate sunt derivate din cultura 
tradițională. Aceşti oameni banali şi mondeni nu urmăresc nicio credință, ci 
urmăresc doar mâncarea, băutura și plăcerile trupești. Mintțile lor nu sunt 
doar pline de tendințe malefice, ci sunt, de asemenea, profund înrobite şi 
îngrădite de aceste lucruri ale culturii tradiționale, sub influența cărora 
trăiesc fără să-şi dea seama, aşa că pentru ei este firesc să adopte aceste 
puncte de vedere atunci când au de-a face cu oricine și orice. Este ceva ce 
se poate întâmpla în orice colţ al societății moderne şi e destul de normal. 
Aşa stau lucrurile într-o lume controlată de Satana şi într-o eră a răului și 
desfrânării. 

Zicalele despre conduita morală nu numai că le insuflă oamenilor 
concepte şi opinii greşite, dar îi încurajează şi-i incită să urmeze unele 
gânduri extreme și să adopte unele comportamente extreme în anumite 
contexte şi circumstanțe. De exemplu, aşa cum am menţionat mai devreme: 
„Aş încasa un glonţ pentru un prieten” este genul de cerinţă pe care Satana 
o propune sub pretextul reglementării conduitei morale a oamenilor atunci 


când au de-a face cu prietenii lor. Evident, zicalele despre acest aspect al 


conduitei morale sunt menite să-i facă pe oameni să aibă gânduri și opinii 
iraționale și rezonabile atunci când au de-a face cu prietenii lor şi chiar să-i 
determine să renunţe imprudent la propria viaţă pentru prietenii lor. Aceasta 
este o cerinţă extremă şi excesivă pe care Satana o impune ființelor umane 
în ceea ce priveşte conduita morală. Realitatea este că există şi alte zicale 
despre conduita morală care sunt similare cu „Aș încasa un glonţ pentru un 
prieten” şi care, de asemenea, le cer oamenilor să adopte comportamente 
extreme. Toate acestea sunt zicale inumane şi iraționale. În timp ce le 
insuflă oamenilor ideile şi opiniile culturii tradiționale, Satana le cere să 
respecte aceste gânduri iraționale și zicale inumane şi, de asemenea, îi 
obligă să adere cu rigiditate la aceste idei şi practici. S-ar putea spune că 
asta echivalează cu manipularea şi distrugerea omenirii! Ce zicale sunt? De 
exemplu, cele două zicale: „Dedică-te unei sarcini şi străduieşte-te să faci 
tot posibilul până în ziua morții tale” şi „„Viermii de mătase ai primăverii 
vor ţese până vor muri, iar lumânările se vor mistui până la ultima picătură 
de ceară” spun oamenilor — într-un mod mai explicit decât: „Aș încasa un 
glonţ pentru un prieten” — să nu preţuiască viaţa şi că acea viaţă ar trebui 
irosită în acest fel. Atunci când oamenilor li se cere să renunte la viaţa lor, 
ei nu ar trebui să preţuiască prea mult viaţa, ci trebuie, în schimb, să 
respecte zicalele: „Dedică-te unei sarcini şi străduieşte-te să faci tot 
posibilul până în ziua morţii tale” şi „Viermii de mătase ai primăverii vor 
țese până vor muri, iar lumânările se vor mistui până la ultima picătură de 
ceară”. Mai mult sau mai puţin, toți înțelegeţi sensul literal al acestor două 
zicale despre conduita morală, dar ce anume proclamă şi la ce instigă ele? 
Pentru cine ar trebui să „te dedici unei sarcini şi să te străduieşti să faci tot 
posibilul până în ziua morţii tale”? Pentru cine ar trebui „viermii de mătase 
al primăverii să ţeasă până vor muri, iar lumânările să se mistuie până la 


ultima picătură de ceară”? Oamenii ar trebui să se cerceteze şi să reflecteze 


asupra lor: este semnificativ să facem ceea ce sugerează aceste zicale? 
Asemenea zicale mai întâi îţi induc în eroare şi-ţi amorțesc mintea, 
tulburându-ţi vederea, apoi te privează de drepturile tale de om, ghidându-te 
în direcția greşită, oferindu-ți definiții şi opinii greșite, şi apoi te constrâng 
să renunţi la tinereţea şi viaţa ta pentru această ţară, societate şi naţiune, sau 
pentru o carieră sau dragoste. În acest fel, oamenii îşi oferă viaţa, fără să 
vrea, Satanei, într-o stare de confuzie, ameţeală şi, în plus, o fac de 
bunăvoie şi fără plângeri sau regrete. Numai în momentul în care renunţă la 
viaţa lor înţeleg totul şi se simt înșelaţi că o fac din motive inutile, însă este 
prea târziu şi nu mai este timp pentru regrete. Astfel, ei își petrec viaţa fiind 
induşi în eroare, păcăliți, distruși, ruinaţi şi călcați în picioare de Satana şi, 
la final, cel mai prețios lucru pe care îl au, viaţa, le este, de asemenea, luată. 
Aceasta este consecinţa faptului că fiintele umane sunt educate prin zicale 
despre conduita morală din cultura tradițională şi demonstrează pe deplin ce 
soartă nefericită îi aşteaptă pe cei care trăiesc sub puterea Satanei și sunt 
induşi în eroare şi păcăliţi de el. Ce cuvinte există pentru a descrie diferitele 
tactici pe care le foloseşte Satana în tratarea omenirii? Pentru început, există 
„amorțeşte”, „induce în eroare” şi ce altceva? Spuneţi-Mi câteva. 
(Păcăleşte, ruinează, calcă în picioare, devastează.) Există, de asemenea, 
„Incită”, „ademenește”, „cere viaţa cuiva” şi, în final, „îi manipulează pe 
oameni şi-i devorează”. Acesta este rezultatul coruperii oamenilor de către 
Satana. Oamenii trăiesc sub puterea Satanei şi conform firilor satanice. 
Dacă Dumnezeu nu ar exprima adevărul şi nu ar face lucrarea de judecată și 
de mustrare pentru a-i mântui pe oameni, oare nu ar fi toată omenirea 


devastată, devorată şi distrusă de Satana? 
Ce lucruri din cultura tradițională proclamă omenirea? Care e înţelesul 
zicalei: „Dedică-te unei sarcini şi străduieşte-te să faci tot posibilul până în 


ziua morții tale”? Principala cerință a acestei zicale este ca, ori de câte ori 


oamenii fac lucruri, să fie sinceri şi sârguincioşi, să dea totul și să se 
străduiască până mor. Cui, exact, servesc oamenii făcând asta? Desigur, 
societăţii, ținutului lor natal și națiunii. Aşadar, cine deţine controlul asupra 
acestei societăţi, asupra acestui ținut natal şi asupra acestei națiuni? Fără 
îndoială, este vorba despre Satana și regii diavoli. Prin urmare, care sunt 
scopurile pe care Satana şi regii diavoli vor să le atingă folosind cultura 
tradițională pentru a-i induce în eroare pe oameni? Unul este să facă ţara 
puternică şi națiunea prosperă, iar altul este să-i determine pe oameni să-și 
onoreze străbunii și să fie amintiți de generațiile viitoare. Astfel, oamenii 
vor simţi că nu există o onoare mai mare decât să facă toate aceste lucruri, 
vor fi recunoscători regilor diavoli şi vor fi dispuşi să renunțe la viaţa lor 
pentru naţiune, societate și patrie. În realitate, tot ceea ce fac ei este să-l 
slujească pe Satana, pe regii diavoli şi poziţiile dominante ale Satanei şi ale 
regilor diavoli şi să renunţe la viaţa lor prețioasă pentru ei. Dacă, în loc să le 
spună oamenilor să-și îndeplinească datoria de ființă creată cu toată inima, 
mintea şi puterea lor şi să trăiască asemănarea unei ființe umane, zicalele 
culturii tradiționale le cer să moară de dragul ţării, pentru regii diavoli sau 
pentru o oarecare altă cauză, atunci ele îi induc în eroare. În aparenţă, le 
spun oamenilor să-şi aducă aportul pentru ţară şi națiune, folosind cuvinte 
care sună măreț și sunt plauzibile, dar adevărul este că îi obligă să dedice o 
viață întreagă de efort şi chiar să-și sacrifice viaţa, pentru a servi poziţiile 
dominante ale Satanei şi ale regilor diavoli. Nu înseamnă asta că-i induc în 
eroare şi-i păcălesc pe oameni și că le fac rău? Diferitele zicale înaintate de 
cultura tradițională nu le impun oamenilor cum ar trebui să trăiască 
umanitatea normală în viaţa reală, nici cum să-și îndeplinească 
responsabilitățile şi îndatoririle, ci, mai degrabă, le impun ce fel de conduită 
morală ar trebui să afișeze în cadrul societăţii în general, adică sub puterea 


Satanei. In acelaşi timp, zicala despre conduita morală: „Dedică-te unei 


sarcini şi străduieşte-te să faci tot posibilul până în ziua morții tale” este, de 
asemenea, un principiu propus pentru a obliga ființele umane să fie loiale 
societății, națiunii şi mai ales ținutului lor natal. Acest tip de principiu 
presupune ca oamenii să se dedice slujirii națiunii, ținutului natal şi 
societății și să se străduiască să facă tot posibilul până în ziua morții lor. 
Numai cei care sunt perseverenţi şi dau totul până în ziua morţii lor sunt 
considerați nobili, virtuoşi şi demni de a fi respectați şi comemoraţi de 
generațiile viitoare. Prima parte a acestei zicale: „Dedică-te unei sarcini şi 
străduiește-te să faci tot posibilul”, înseamnă să fii perseverent şi să dai 
totul. Există vreo problemă cu această frază? Dacă o analizăm din 
perspectiva instinctului uman şi prin prisma a ceea ce poate realiza 
umanitatea, nu există probleme majore cu această frază. Le cere oamenilor 
să fie sârguincioşi şi să dea totul atunci când fac lucruri sau își asumă o 
cauză. Practic, nu este nimic în neregulă cu această atitudine, care este 
relativ în conformitate cu standardul umanităţii normale, iar oamenii ar 
trebui să aibă acest tip de atitudine atunci când fac lucruri. Acesta este un 
lucru relativ pozitiv. Adică, atunci când faci ceva, trebuie doar să fu 
perseverent, să dai totul, să-ți îndeplineşti responsabilitățile şi obligațiile și 
să fii la înălțimea conștiinței tale. Pentru orice persoană cu umanitate 
normală, conştiinţă şi rațiune, nu există nimic mai normal decât asta şi nu 
este o cerinţă exagerată. Dar ce este exagerat? Partea care le cere oamenilor 
să nu se oprească „până în ziua morţii lor”. Există o problemă cu sintagma 
„până în ziua morții tale”, şi anume, nu numai că trebuie să fii perseverent 
şi să dai totul, dar trebuie și să-ți oferi viața și poţi să te oprești doar dacă 
mori — altfel, nu te poţi opri. Înseamnă că trebuie să-ţi sacrifici viaţa şi să 
dedici o viață întreagă de efort. Nu poţi avea motive egoiste şi nu poți 
renunţa atât timp cât trăieşti. Dacă renunți la jumătatea drumului, în loc să 


perseverezi până la moarte, atunci asta nu este considerată a fi o conduită 


morală bună. Acesta este un standard pentru evaluarea conduitei morale a 
oamenilor în cultura tradițională. Dacă, făcând ceva, o persoană a fost deja 
perseverentă și a dat totul în limitele a ceea ce putea realiza şi atât timp cât 
a fost dispusă să facă asta, dar pur şi simplu nu a continuat să o facă până la 
moarte şi a renunţat la jumătatea drumului şi a ales să se dedice unei alte 
cauze sau să se odihnească şi să aibă grijă de ea însăși în ultimii ani, asta nu 
înseamnă să se „dedice unei sarcini şi să se străduiască să facă tot posibilul 
până în ziua morţii ei”, aşa că această persoană nu are o conduită morală 
bună. Cum este acest standard? Este corect sau greșit? (Este greşit.) 
Evident, acest standard nu este în concordanță cu instinctele umanității 
normale şi cu drepturile pe care oamenii normali sunt îndreptățiți să le aibă. 
Nu le cere doar să fie perseverenţi, să dea totul şi nimic mai mult, ci, mai 
degrabă, îi obligă să continue şi să nu se oprească până la moarte — asta le 
cere oamenilor. Indiferent cât de perseverent eşti sau cât de mult te 
străduiești să dai totul când faci ceva, de îndată ce renunți la jumătatea 
drumului pentru că nu ești dispus să continui, atunci nu eşti cineva cu o 
conduită morală bună; pe de altă parte, dacă exerciți un nivel mediu de 
sârguință şi nu dai totul, dar continui până la moarte, atunci ești o persoană 
cu o conduită morală bună. Este acesta un standard pentru evaluarea 
conduitei morale a oamenilor în cultura tradițională? (Da.) Acesta este, într- 
adevăr, un standard pentru evaluarea conduitei morale a oamenilor în 
cultura tradițională. Analizând-o astfel, oare cerința: „Dedică-te unei sarcini 
şi străduiește-te să faci tot posibilul până în ziua morţii tale” îndeplinește 
nevoile umanității normale? Este acest lucru corect şi uman în ceea ce-i 
priveşte pe oameni? (Nu, este nedrept şi inuman.) De ce spui asta? (Nu este 
o cerință care este propusă în sfera umanităţii normale, este ceva ce oamenii 
nu sunt dispuşi să aleagă şi, de asemenea, se împotriveşte conștiinței şi 


rațiunii.) Sensul principal al acestui standard este că le cere oamenilor să 


renunțe la alegerile, dorințele şi idealurile personale. În cazul în care 
calibrul şi talentele tale pot fi puse în slujba societăţii, a rasei umane, a 
națiunii, a ținutului tău natal și a conducătorilor, atunci ar trebui să te supui 
necondiționat şi nu ar trebui să ai alte opțiuni. Ar trebui să-ți dedici viața 
societăţii, națiunii, ținutului tău natal şi chiar conducătorilor, până când vei 
muri. Nu pot exista alternative pentru cauza căreia trebuie să 1 te dedici în 
această viaţă — nu poți avea alte opțiuni. Poţi să trăieşti numai de dragul 
națiunii, al rasei umane, al societăţii, al ținutului tău natal și chiar al 
conducătorilor. Poţi să-i slujeşti doar pe ei şi nu trebuie să ai aspirații 
personale, cu atât mai puţin motive egoiste. Nu trebuie să renunți doar la 
tinereţea ta şi să-ţi dedici energia, ci trebuie să renunţi şi la viaţa ta şi numai 
aşa poţi fi o persoană cu o conduită morală bună. Cum numeşte omenirea o 
astfel de conduită morală bună? O mai mare dreptate. Care este, atunci, un 
alt mod de a exprima zicala: „Dedică-te unei sarcini și străduieşte-te să faci 
tot posibilul până în ziua morții tale”? Ce spuneţi de zicala: „Marii eroi 
galanți își fac partea pentru ţara şi poporul lor”, care e auzită frecvent? 
Aceasta afirmă că așa-zişii mari eroi galanți trebuie să-și aducă aportul 
pentru ţara și poporul lor. Trebuie să o facă pentru familia lor, pentru 
părinți, soții și copii, frați şi surori? Trebuie să o facă pentru a-şi îndeplini 
responsabilitățile şi îndatoririle de persoane? Nu. Mai degrabă, ei trebuie să 
fie loiali şi să se dedice ţării şi națiunii. Acesta este un alt mod de a spune: 
„Dedică-te unei sarcini şi străduieşte-te să faci tot posibilul până în ziua 
morții tale.” Să fii perseverent şi să dai totul, lucrul la care se referă cerința: 
„Dedică-te unei sarcini şi străduieşte-te să faci tot posibilul până în ziua 
morții tale”, este doar o zicală pe care oamenii o pot accepta şi care este 
folosită pentru a-i determina să se „străduiască să facă tot posibilul până în 
ziua morţii lor”, de bunăvoie. Cine reprezintă obiectul acestei dedicări de o 


viaţă? (Ţara şi națiunea.) Așadar, cine reprezintă ţara şi națiunea? 


(Conducătorii.) Aşa este, conducătorii le reprezintă. Nicio persoană sau 
grup independent nu poate reprezenta ţara şi națiunea. Numai conducătorii 
pot fi numiți purtători de cuvânt ai țării şi ai națiunii. Aparent, zicala: 
„Dedică-te unei sarcini şi străduieşte-te să faci tot posibilul până în ziua 
morții tale” nu le spune oamenilor că trebuie să-şi aducă aportul pentru ţară, 
națiune și conducători cu perseverență şi să dea totul până când mor. Cu 
toate acestea, adevărul este că îi obligă să-și dedice viaţa conducătorilor şi 
regilor diavoli până mor. Această zicală nu vizează orice non-entitate din 
societate sau din rândul omenirii; îi vizează pe toţi acei oameni care pot 
aduce mari contribuţii în societate, rasei umane, ținutului lor natal, națiunii 
şi mai ales conducătorilor. În orice dinastie, în orice epocă şi în orice 
națiune, există întotdeauna unii oameni cu daruri, abilități și talente speciale 
care sunt „însușiți” de societate şi exploataţi şi venerați de conducători. 
Datorită talentelor şi abilităților lor speciale şi pentru că îşi pot folosi 
talentele şi forţele cu succes în societate, în națiune, în ținutul natal şi sub 
stăpânirea conducătorilor, în ochii acestor conducători ei sunt adesea priviţi 
ca tipul de persoane care îi pot ajuta să conducă omenirea mai eficient, să 
stabilizeze mai mult societatea şi să liniştească opima publică. Acest tip de 
persoană este adesea exploatată de conducători, care speră că astfel de 
oameni nu au un „sine mai neînsemnat”, ci doar un „sine mai măreț” şi că 
pot să-şi folosească spiritul galant și să devină mari eroi galanţi care au doar 
țara şi poporul în inimile lor şi că pot să-și facă în mod constant griji pentru 
țară şi popor şi chiar să se dedice unei sarcini și să se străduiască să facă tot 
posibilul până în ziua morţii lor. Dacă pot într-adevăr să facă asta, dacă-și 
pot sluji cu perseverenţă ţara şi poporul cu toată puterea lor şi chiar sunt 
dispuşi să o facă până la moarte, atunci, fără îndoială, devin un ajutor 
capabil al unui conducător şi sunt chiar recunoscuţi ca mândria națiunii sau 


a societăţii, sau chiar a întregii rase umane, în timpul unei anumite epoci. 


Ori de câte ori există un astfel de grup de oameni în societate de-a lungul 
unei anumite epoci sau o mână de loialiști drepți care sunt celebraţi ca mari 
eroi galanți şi care se pot dedica sarcinii de a-şi sluji societatea, omenirea, 
tinutul natal, națiunea și conducătorul, străduindu-se să facă tot posibilul 
până în ziua morţii lor, atunci această eră este considerată de către omenire 


o eră glorioasă a istoriei. 


Câţi mari eroi galanți din istoria Chinei au fost capabili să se dedice 
sarcinii de a-şi sluji ţara şi poporul şi s-au străduit să facă tot posibilul până 
în ziua morții lor? Puteţi să numiţi câțiva dintre ei? (Qu Yuan, Zhuge Liang, 
Yue Fei şi aşa mai departe.) În istoria Chinei, există într-adevăr câteva figuri 
celebre care au putut să-şi facă griji pentru ţară şi popor, să se dedice 
sarcinii de a-şi sluji ţara şi națiunea şi de a asigura supraviețuirea oamenilor 
şi să se străduiască să facă tot posibilul până în ziua morţii lor. În fiecare 
epocă a istoriei, în China și nu numai, fie în arena politică, fie în rândul 
populației generale, există oameni — fie ei politicieni sau cavaleri hoinari — 
care respectă astfel de zicale culturale tradiționale precum: „Dedică-te unei 
sarcini şi străduieşte-te să faci tot posibilul până în ziua morții tale.” 
Asemenea oameni sunt capabili să respecte cu scrupulozitate cerința care 
spune: „Dedică-te unei sarcini și străduieşte-te să faci tot posibilul până în 
ziua morții tale” şi, de asemenea, sunt în stare să respecte cu rigurozitate 
această idee de a-și sluji ţara şi poporul şi de a-şi face griji pentru ţară şi 
popor. Pot să respecte astfel de zicale privind conduita morală și îşi impun 
cu stricteţe să facă aceste lucruri. Desigur, o fac pentru faima lor, pentru ca 
oamenii să-și amintească de ei în viitor. Acesta este un aspect. Celălalt 
aspect, trebuie spus, este că aceste comportamente apar ca urmare a faptului 
că astfel de oameni sunt inspirați şi influenţaţi de ideile culturii tradiționale. 
Aşadar, din perspectiva umanităţii, sunt adecvate aceste cerințe pe care 


cultura tradițională le impune oamenilor? (Nu.) De ce nu sunt adecvate? 


Indiferent cât de abilă, înzestrată, talentată sau informată este o persoană, 
identitatea şi instinctul ei sunt cele ale unei fiinţe umane, iar ei îi este 
imposibil să depăşească această sferă. Ea este doar puţin mai talentată, are 
puţin mai mult calibru decât alţii și se ridică peste o persoană medie în ceea 
ce priveşte punctele ei de vedere asupra lucrurilor şi are moduri mai diverse 
şi mai flexibile de a face lucrurile, este mai eficientă şi obţine rezultate mai 
bune — asta este tot. Însă indiferent cât de eficientă este sau cât de bune sunt 
rezultatele ei, tot nu este decât un om de rând în ceea ce priveşte identitatea 
şi statutul ei. De ce spun că este tot un om de rând? Pentru că o persoană 
care trăieşte în trup, indiferent cât de ascuţită îi este mintea, cât de înzestrată 
este sau ce calibru înalt are, nu face decât să respecte întotdeauna legile 
supravieţuirii fiinţelor umane create şi nimic mai mult decât atât. De 
exemplu, gândiţi-vă la câini. Oricât de înalți, scunzi, grași sau slabi ar fi, 
sau de orice rasă ar fi, sau oricât de bătrâni ar fi, ori de câte ori intră în 
contact cu orice alt câine, de obicei disting sexul, personalitatea și 
atitudinea acelui câine faţă de ei, adulmecându-i mirosul. Această metodă 
de comunicare este instinctul de supravieţuire al câinilor şi e, de asemenea, 
una dintre legile şi regulile lor de supraviețuire, care sunt formulate de 
Dumnezeu. În mod similar, şi oamenii supraviețuiesc în cadrul legilor 
formulate de Dumnezeu. Indiferent cât de ager sau bine informat ești, 
indiferent cât de înalt e calibrul tău sau cât eşti de talentat, indiferent cât de 
capabil eşti sau cât de mari sunt eforturile tale, în fiecare zi trebuie să dormi 
între 6 şi 8 ore şi să mănânci de trei ori. Îţi va fi foame dacă vei rata o masă 
şi sete dacă nu bei suficient. De asemenea, trebuie să faci sport în mod 
regulat pentru a rămâne sănătos. Pe măsură ce îmbătrâneşti, vederea ți se va 
înceţoşa şi poţi să ai tot felul de afecțiuni. Aceasta este legea normală, 
naturală a naşterii, îmbătrânirii, bolii şi morții şi este rânduită de 


Dumnezeu. Nimeni nu poate încălca această lege și nici nu poate scăpa de 


ea. Pe baza acestui fapt, indiferent cât de capabil eşti şi indiferent de 
calibrul şi talentul tău, eşti tot o persoană de rând. Chiar dacă ai putea să-ți 
pui aripi şi să înconjori de două ori cerul în zbor, în cele din urmă trebuie să 
te întorci pe pământ, să mergi pe două picioare, să te odihnești când eşti 
obosit, să mănânci când îți este foame şi să bei când îți este sete. Acesta este 
instinctul uman și acest instinct este ceea ce Dumnezeu a rânduit pentru 
tine. Nu îl poți schimba niciodată şi nici nu poți scăpa de el. Indiferent cât 
de mari sunt abilitățile tale, nu poţi încălca această lege şi nu poți depăşi 
această sferă. Prin urmare, indiferent cât de capabili sunt oamenii, 
identitatea și statutul lor de oameni nu se schimbă, și nici identitatea și 
statutul lor de fiinţe create. Chiar dacă poți aduce omenirii contribuţii care 
sunt puţin mai speciale şi remarcabile, eşti tot o ființă umană și, de fiecare 
dată când vei întâmpina un pericol, tot vei fi înfricat şi panicat, genunchii ți 
se vor înmuia şi chiar vei pierde controlul asupra funcțiilor corpului tău. De 
ce s-ar putea să te comporti aşa? Pentru că ești om. De vreme ce eşti om, ai 
aceste comportamente pe care ar trebui să le aibă ființele umane. Acestea 
sunt legile naturii şi nimeni nu poate scăpa de ele. Doar pentru că ai avut 
multe contribuţii remarcabile cu siguranță nu înseamnă că devii supraom 
sau extraordinar sau că încetezi să mai fu o persoană normală. Toate acestea 
sunt imposibile. Prin urmare, chiar presupunând că poţi să te dedici sarcinii 
de a-ți sluji ţara și națiunea şi să te străduiești să faci tot posibilul până în 
ziua morții tale, deoarece trăieşti în sfera umanităţii normale, va trebui să 
suporţi o presiune foarte mare în adâncul inimii tale! Îţi impui să te 
îngrijorezi pentru ţară şi popor toată ziua şi să faci loc întregii populaţii şi 
țări în inima ta, convins fiind că dimensiunea scenei este determinată de 
mărimea inimii tale, dar aşa stau lucrurile? (Nu.) O persoană nu va deveni 
niciodată diferită de oamenii obişnuiţi doar gândind neconvențional, nici nu 


va fi diferită sau superioară celor obişnuiţi, şi acelei persoane nu i se va 


permite să încalce regulile umanităţii normale şi pe cele ale supravieţuirii 
doar pentru că are daruri sau talente speciale sau pentru că a adus contribuţii 
remarcabile rasei umane. Prin urmare, această cerință impusă omenirii de a 
„se dedica unei sarcini şi de a se strădui să facă tot posibilul până în ziua 
morții ei” este foarte inumană. Chiar dacă o persoană are un talent şi idei 
mai importante decât oamenii obişnuiţi, sau poate să anticipeze ori să 
judece mai bine, sau e mai pricepută decât aceştia la a gestiona chestiuni 
sau a-i vedea şi citi pe semenii săi — sau indiferent în ce mod e mai bună 
decât oamenii obişnuiţi — ea trăieşte în trup şi trebuie să respecte în 
continuare legile şi regulile de supravieţuire ale umanităţii normale. Întrucât 
ea trebuie să respecte legile şi regulile de supravieţuire ale umanităţii 
normale, nu este inuman să-i ceri lucruri nerealiste, care nu sunt conforme 
cu umanitatea? Într-un fel, nu înseamnă că-i calci în picioare umanitatea? 
(Ba da.) Unii spun: „Cu aceste daruri şi talente pe care mi le-a dat Cerul, 
sunt extraordinar, şi nu o persoană obişnuită. Ar trebui să păstrez în inima 
mea tot ce e sub cer — poporul, națiunea, ţinutul meu natal şi lumea.” 
Permite-Mi să-ţi spun că păstrarea acestor lucruri în inima ta este o povară 
în plus, impusă ţie de clasa conducătoare şi de Satana, așa că, făcând acest 
lucru, te afli pe calea condamnării. Dacă vrei să păstrezi în inima ta lumea, 
poporul, națiunea, ținutul natal şi idealurile şi dorințele conducătorilor, 
atunci vei muri devreme. Dacă păstrezi aceste lucruri în inima ta este ca și 
cum te-ai cocoţa pe un butoi cu pulbere și ai sta pe un sac cu explozivi. Este 
foarte periculos să faci asta și total lipsit de sens. Când păstrezi aceste 
lucruri în inima ta, îţi impui singur cerinţe, gândind: „Trebuie să mă dedic 
acestei sarcini şi să mă străduiesc să fac tot posibilul până în ziua morții 
mele. Trebuie să contribui la marea cauză a națiunii şi a omenirii și trebuie 
să-mi ofer viaţa rasei umane.” A avea ambiţii atât de mari şi înalte nu va 


duce decât la un sfârşit prematur, la o moarte nefirească sau la ruină totală. 


Gândeşte-te: câte dintre acele figuri istorice celebre care au păstrat lumea în 
inimile lor au avut o moarte fericită? Unele s-au sinucis aruncându-se în 
râu, altele au fost executate de conducători, unele au fost decapitate cu 
ghilotina, iar altele au fost sugrumate cu o funie. Este posibil ca fiinţele 
umane să păstreze lumea în inimile lor? Sunt marile cauze ale ținutului 
natal, prosperitatea naţiunii, destinul țării şi soarta omenirii lucruri pe care 
cineva le poate purta pe umeri și cărora să le facă loc în inima sa? Dacă poți 
să faci loc în inima ta părinților şi copiilor tăi, celor mai apropiaţi şi dragi 
tie, propriilor responsabilități şi misiunii încredințate ţie de către Cer, atunci 
te descurci deja foarte bine şi îți îndeplinești deja responsabilitățile. Nu este 
nevoie să-ţi faci griji pentru ţară şi popor şi nu trebuie să fii un mare erou 
galant. Cine sunt acei oameni care vor mereu să păstreze în inimile lor 
lumea, națiunea și ținutul natal? Toţi sunt oameni prea ambiţioşi, care își 
supraestimează abilitățile. Este inima ta chiar atât de mare? Nu eşti prea 
ambițios? De unde vine, exact, ambiția ta? Ce poți să faci odată ce păstrezi 
aceste lucruri în inima ta? Al cui destin îl poţi manipula și controla? Nu poţi 
nici măcar să-ţi controlezi propriul destin și, totuşi, îți doreşti să păstrezi în 
inima ta lumea, națiunea şi omenirea. Nu este aceasta ambiția Satanei? 
Aşadar, pentru cei care se consideră oameni capabili, respectarea cu 
scrupulozitate a cerinţei de a se „dedica unei sarcini şi a se strădui să facă 
tot posibilul până în ziua morții lor” înseamnă să urmeze calea spre ruină, 
înseamnă să caute moartea! Cine vrea să-și facă griji pentru ţară şi popor și 
să se dedice sarcinii de a-şi sluji poporul şi ținutul natal şi să se străduiască 
să facă tot posibilul până în ziua morții sale se îndreaptă spre propria 
condamnare. Sunt aceşti oameni adorabili? (Nu, nu sunt adorabili.) Nu 
numai că acești oameni nu sunt adorabili, dar sunt chiar un pic patetici, 


caraghioşi şi chiar extrem de nesăbuiți! 


În calitate de persoană, trebuie să-ți îndeplineşti obligaţiile şi 
responsabilitățile în cadrul familiei, să-ţi joci rolul în mod corespunzător şi 
să-ţi îndeplineşti responsabilitățile în orice grup social sau etnic, să respecţi 
legile şi regulamentele societăţii şi să acţionezi rațional, mai degrabă decât 
să spui lucruri care sună măreț. Să faci ceea ce oamenii pot şi ar trebui să 
facă — asta este potrivit. În ceea ce priveşte familia, societatea, ţara şi 
poporul, nu trebuie să te dedici sarcinii de a-i sluji şi să te străduieşti să faci 
tot posibilul până în ziua morții tale. Trebuie doar să-ţi faci bine datoria în 
familia lui Dumnezeu cu toată inima, mintea şi puterea ta, şi nimic mai 
mult. Cum ar trebui, aşadar, să-ţi faci bine datoria? Este suficient să respecţi 
cuvintele lui Dumnezeu şi adevărurile-principii, aşa cum cere El. Nu trebuie 
să păstrezi toată ziua în inima ta voia lui Dumnezeu, pe aleşii Săi, planul 
Său de gestionare, lucrarea Sa în trei etape şi lucrarea Sa de mântuire a 
omenirii. Nu este necesar să păstrezi aceste lucruri în inima ta. De ce nu 
este necesar? Deoarece eşti o persoană obişnuită, o non-entitate şi, pentru că 
eşti o ființă creată în mâinile lui Dumnezeu, atitudinea pe care ar trebui să o 
adopți şi responsabilitatea pe care ar trebui să ţi-o asumi este să-ți 
îndeplineşti bine datoria, cu seriozitate, să accepți suveranitatea şi 
rânduielile lui Dumnezeu, să te supui tuturor lucrurilor pe care le 
orchestrează Dumnezeu şi asta este suficient. Este exagerată această 
cerință? (Nu, nu este.) Îţi cere Dumnezeu să-ţi sacrifici viața? (Nu.) 
Dumnezeu nu îţi cere să-ți sacrifici viaţa, în timp ce această zicală despre 
conduita morală impune ca „atât timp cât ai abilităţi, chiar şi la cel mai mic 
nivel, cât ai inimă şi spirit cavaleresc, atunci ar trebui să faci un pas înainte 
ŞI să te dedici sarcinii de a-ți sluji ţinutul natal și națiunea. Renunţă la viaţa 
ta, abandonează-ţi famila, rudele şi responsabilitățile. Poziţionează-te în 
mijlocul acestei societăți, în rândul acestei rase umane şi asumă-ți marea 


cauză a națiunii, marea cauză a renașterii ţării și marea cauză a salvării 


întregii omeniri, până vei muri.” Este aceasta o cerinţă extremă? (Da.) 
Odată ce oamenii acceptă idei extreme ca acestea, se cred măreți. Mai ales 
în cazul unor oameni cu talente speciale şi ambiţii și dorințe deosebit de 
mari, aceștia caută să intre în istorie şi să fie amintiți de generaţiile viitoare 
ŞI îşi impun să-şi asume o cauză în această viaţă, aşa că preţuiesc şi 
venerează în mod special opiniile culturii tradiționale. La fel ca în zicalele: 
„Dedică-te unei sarcini şi străduieşte-te să faci tot posibilul până în ziua 
morții tale” şi „Moartea poate fi mai grea decât Muntele Tai sau mai uşoară 
decât o pană”, care sunt propuse de cultura tradițională, astfel de oameni 
sunt hotărâți să fie mai grei decât Muntele Tai. Ce înseamnă zicala: 
„Moartea poate fi mai grea decât Muntele Tai”? Nu înseamnă să mori 
pentru câștiguri nesemnificative, nici de dragul de a duce viaţa unei 
persoane obișnuite, de a îndeplini datoria unei fiinţe create sau de a respecta 
legile naturii. Mai degrabă, înseamnă să mori pentru marea cauză a 
omenirii, pentru renașterea naţiunii, prosperitatea țării, dezvoltarea 
societății şi pentru a călăuzi cursul omenirii. Aceste gânduri nerealiste ale 
oamenilor i-au azvârlit în epicentrul furtunii. Este aceasta vreo modalitate 
prin care oamenii să trăiască fericiți? (Nu.) Nu vor trăi fericiţi. Odată ce 
trăiesc în epicentrul furtunii, ei gândesc şi acționează diferit de oamenii 
obişnuiţi și, de asemenea, urmăresc lucruri diferite. Vor să-şi pună în 
aplicare planurile ambiţioase, să ducă la bun sfârşit demersuri majore și 
fapte vitejeşti şi să realizeze lucruri mari cu o mișcare a braţului lor. Treptat, 
unii intră în politică, pentru că doar arena politică le poate satisface 
dorinţele şi ambițiile. Unii oameni spun: „Arena politică este prea tulbure, 
nu mă voi implica în politică, dar tot am această dorință de a contribui cu 
ceva la cauza justă a omenirii.” Așa că se alătură unei organizaţii apolitice. 
Alții zic: „Nu mă voi alătura unei organizații apolitice. Voi fi un erou 


singuratic, folosindu-mi competenţa cât mai bine în a-i jefui pe bogaţi ca să- 


i ajut pe săraci şi mă voi specializa în a-i ucide pe funcționarii corupți, 
tiranii locali, nobilii răi, poliţiştii ticăloşi, pe bandiți şi bătăuşi şi îi voi ajuta 
pe oamenii de rând şi pe săraci.” Indiferent de calea pe care o aleg, ei fac 
asta sub influenţa culturii tradiționale și niciuna nu este calea cea dreaptă. 
Oricât de mult se potrivesc sintagmele oamenilor cu tendinţele sociale şi cu 
gusturile populare, ele sunt inevitabil influențate de cultura tradițională, 
deoarece omenirea priveşte întotdeauna sintagme precum „fă-ți griji pentru 
țară şi popor”, „păstrează în inima ta tot ce este sub cer”, „mari eroi galanți” 
ŞI „cauza justă a ținutului natal” drept obiective pe care să le urmărească și 
cărora să se consacre, dedicându-se sarcinii şi străduindu-se să facă tot 
posibilul până în ziua morţii lor. Aceasta este realitatea situației. A spus 
cineva vreodată: „Ceea ce îmi doresc în viaţă este să devin fermier, 
dedicându-mă sarcinii și străduindu-mă să fac tot posibilul până în ziua 
morții mele”? A zis cineva vreodată: „Voi păzi vite şi oi pentru tot restul 
vieţii, dedicându-mă sarcinii şi străduindu-mă să fac tot posibilul până în 
ziua morții mele”? A folosit cineva această zicală în aceste circumstanţe? 
(Nu.) Oamenii folosesc zicala: „Dedică-te unei sarcini şi străduieşte-te să 
faci tot posibilul până în ziua morții tale” cu un fel de ambiţie şi dorință 
nerealistă, apelând la această cuvântare sforăitoare care sună plăcut pentru a 
ascunde dorințele şi ambițiile din sinea lor. Desigur, zicala: „Dedică-te unei 
sarcini şi străduieşte-te să faci tot posibilul până în ziua morții tale” a dat 
naştere şi la unele gânduri şi practici atât de nerealiste şi pervertite, cum ar 
fi să-ți faci griji pentru ţară și popor și să ai în inimă tot ce este sub cer, ceea 


ce a făcut rău unui număr semnificativ de idealişti și vizionari. 


Acum că am disecat zicala: „Dedică-te unei sarcini şi străduieşte-te să 
faci tot posibilul până în ziua morții tale” şi am avut părtășie pe larg despre 
ea, înţelegeţi tot ce s-a spus? (Da.) Pe scurt, acum putem fi siguri că această 


zicală nu este pozitivă şi nu are nicio semnificație pozitivă sau practică. 


Aşadar, ce fel de efect are asupra oamenilor? Este o zicală mortală? Cere 
viețile oamenilor? Este potrivit să o numim „zicală mortală”? (Da.) 
Adevărul este că îţi răpeşte viaţa. Foloseşte cuvinte care sună frumos pentru 
a te face să simţi cât de grozav şi glorios este să-ți poţi petrece viața 
dedicându-te unei sarcini şi străduindu-te să faci tot posibilul până în ziua 
morții tale, şi ce persoană cu inimă mare te face asta. A avea o inimă atât de 
mare înseamnă că nu mai ai loc pentru gânduri despre lemne de foc, orez, 
ulei, sare, sos de soia, oţet, ceai şi alte astfel de capcane ale vieții casnice, 
cu atât mai puţin să ai grijă de soția şi copiii tăi sau să tânjeşti după un pat 
cald. Cum poate fi în regulă ca o persoană cu inimă mare să lipsească de 
câteva lucruri speciale? Este prea banal pentru tine să ai loc în inima ta doar 
pentru lucruri ca lemnele de foc, orezul, uleiul, sarea, sosul de soia, oţetul şi 
ceaiul? Trebuie să faci loc acolo lucrurilor cărora omul obişnuit nu le poate 
face loc, precum națiunea, marile întreprinderi din ținutul tău natal, destinul 
omenirii şi aşa mai departe — așa este „când Cerul este pe cale să confere o 
mare responsabilitate unei persoane.” Odată ce oamenii vor avea acest tip 
de idee, ei vor aspira şi mai mult să se dedice sarcinii și să se străduiască să 
facă tot posibilul până în ziua morţii lor, folosind această zicală despre 
conduita morală pentru a se încuraja în mod constant şi gândind: „Trebuie 
să mă dedic sarcinii de a-mi sluji destinul ținutului meu natal şi al omenirii 
şi să mă străduiesc să fac tot posibilul până în ziua morţii mele — acesta este 
efortul şi aceasta e aspirația mea de-o viaţă.” Se dovedeşte însă că ei nu sunt 
capabili să sprijine marea cauză a ţării şi a ținutului lor natal şi devin atât de 
obosiţi încât vomită sânge — faptul că se dedică sarcinii şi se străduiesc să 
facă tot posibilul le provoacă, în cele din urmă, moartea. Asemenea oameni 
nu ştiu cum ar trebui să trăiască omenirea, ce este umanitatea, ce sunt 
sentimentele umane, ce este iubirea sau ce este ura şi chiar plâng atât de tare 


făcându-şi griji pentru ţară şi popor, încât rămân fără lacrimi şi, până la 


ultima lor suflare, tot nu pot renunţa la măreţul demers al ţării și al ținutului 
lor natal. Este zicala: „„Dedică-te unei sarcini şi străduieşte-te să faci tot 
posibilul până în ziua morții tale” una mortală, care cere viețile oamenilor? 
Nu au oamenii ca aceștia o moarte jalnică? (Ba da.) Chiar şi în pragul 
morții, astfel de oameni refuză să-şi abandoneze gândurile şi idealurile 
deşarte şi, în cele din urmă, mor cu nemulțumiri şi ură în sinea lor. De ce 
spun că mor cu nemulțumiri şi ură în sinea lor? Pentru că nu pot renunţa la 
națiune, la ținutul lor natal, la soarta omenirii şi la misiunea încredinţată lor 
de către conducători. Ei se gândesc: „Vai, viața mea este prea scurtă! Dacă 
aş mai putea trăi câteva mii de ani, aş vedea încotro se îndreaptă viitorul 
omenirii.” Ei îşi petrec toată viața păstrând în inimă tot ce este sub cer şi, la 
final, tot nu pot renunţa la asta. Nici măcar în momentul morții nu ştiu care 
este identitatea lor sau ce ar trebui sau nu să facă. Adevărul este că ei sunt 
oameni obişnuiţi şi s-ar cuveni să conducă viețile oamenilor obișnuiți, dar 
au acceptat inducerea în eroare a Satanei și otrava culturii tradiţionale şi se 
consideră salvatorii lumii. Nu este jalnic? (Ba da.) Este extrem de jalnic! 
Spuneţi-Mi, dacă Qu Yuan nu ar fi fost influențat de această idee 
tradițională a dreptăţii mai mari a națiunii, s-ar fi sinucis aruncându-se într- 
un râu? Ar fi acţionat într-un mod atât de extrem, punându-și capăt vieţii? 
(Nu.) Cu siguranţă nu ar fi făcut-o. A fost o victimă a culturii tradiționale, 
care şi-a pus capăt vieţii în pripă, înainte de a o trăi până la capăt. Dacă nu 
ar fi fost influenţat de aceste lucruri și nu şi-ar fi făcut griji pentru ţară și 
popor şi, în schimb, s-ar fi concentrat să-şi trăiască viața, ar fi putut să 
ajungă la bătrâneţe şi să moară din cauze naturale? Ar fi putut să aibă o 
moarte normală? Dacă nu ar fi aspirat să se dedice unei sarcini şi să se 
străduiască să facă tot posibilul până în ziua morţii lui, ar fi putut fi mai 
fericit, mai liber şi mai împăcat în viaţă? (Da.) De aceea, zicala: „Dedică-te 


unei sarcini şi străduieşte-te să faci tot posibilul până în ziua morții tale” 


este una mortală, care cere viețile oamenilor. Odată ce o persoană este 
infectată cu acest tip de gândire, ea începe să-şi petreacă toată ziua 
agonizând din cauza ţării şi a poporului şi ajunge să-și facă griji până la 
moarte, însă fără a putea să schimbe situația actuală. Oare această idee şi 
această opinie potrivit căreia un om se dedică unei sarcini şi se străduieşte 
să facă tot posibilul până în ziua morții lui nu îi fură viaţa? Astfel de idei şi 
opinii sunt într-adevăr mortale şi cer viețile oamenilor. De ce spun asta? 
Cine poate face loc în inima sa sorții unei țări sau națiuni? Cine poate 
suporta o asemenea povară? Nu înseamnă acest lucru să supraestimezi 
abilitățile cuiva? De ce tind oamenii să-şi supraestimeze abilitățile? Oare de 
ce unii îşi asumă totul? Oare sunt dispuși să facă asta din proprie inițiativă? 
Adevărul este că sunt victime, dar ale cui? (Ale ideilor şi opiniilor pe care 
Satana le insuflă oamenilor.) Așa este, sunt victimele Satanei. Satana le 
insuflă oamenilor aceste idei, spunându-le: „Trebuie să păstraţi în inimile 
voastre tot ce este sub cer, să păstraţi populația în inimile voastre, să vă 
faceţi griji pentru ţară şi popor, să fiți cavaleri rătăcitori, persoane drepte 
care-i jefuiesc pe cei bogaţi ca să-i ajute pe săraci şi să contribuiţi la 
destinul omenirii, dedicându-vă sarcinii și străduindu-vă să faceţi tot 
posibilul până în ziua morții voastre, mai degrabă decât să duceți o viaţă 
neremarcabilă. De ce să vă îndepliniți responsabilitățile familiale şi sociale? 
Acele lucruri nu merită menţionate, oamenii care le fac sunt la fel ca 
furnicile. Nu ești o furnică şi nici nu ar trebui să fii o vrabie. Mai degrabă, 
ar trebui să fii un vultur; trebuie să-ți întinzi aripile, să te înalți şi să ai 
aspirații mari.” O astfel de incitare și instigare îi derutează pe oameni să se 
gândească: „Exact aşa este! Nu pot fi o vrabie, trebuie să fiu un vultur care 
se înalță mult.” Cu toate acestea, ei nu pot zbura în înaltul cerului, oricât s- 
ar strădui şi, în cele din urmă, cad morți de epuizare, ruinându-se singuri. 


Adevărul e că tu eşti un nimic. Nu ești o vrabie şi nici un vultur. Așadar, ce 


eşti? (O fiinţă creată.) Ai dreptate, eşti o persoană obişnuită, o ființă creată 
obişnuită. Este în regulă să sari peste una dintre cele trei mese zilnice, dar 
nu este în regulă să rămâi nemâncat zile în şir. Vei îmbătrâni, te vei 
îmbolnăvi, vei muri — eşti doar o persoană obișnuită. Oamenii cu un pic de 
talent şi abilități pot deveni copleşitor de aroganti şi, după ce sunt încurajați, 
ademeniţi, instigați şi induși în eroare în acest fel de Satana, sunt derutați să 
creadă într-adevăr că ei sunt salvatorii lumii. Vin şi se pun în locul 
Mântuitorului și se dedică sarcinii de a-şi sluji ţara și națiunea şi se 
străduiesc să facă tot posibilul până în ziua morţii lor şi nu se gândesc deloc 
la misiunea, responsabilitățile, obligațiile sau viaţa omenirii, care este cel 
mai prețios lucru pe care Dumnezeu îl dăruieşte oamenilor. Prin urmare, ei 
simt că viaţa nu este importantă sau prețioasă, că această cauză a ținutului 
lor natal este cel mai prețios lucru, că trebuie să păstreze în inimă tot ce este 
sub cer și să-și facă griji pentru ţară şi popor, că, procedând aşa, vor avea 
cele mai preţioase caractere și cele mai nobile moravuri şi că toți oamenii ar 
trebui să trăiască astfel. Satana le insuflă aceste gânduri oamenilor, 
inducându-i în eroare şi încurajându-i să se lepede de identitatea de ființe 
create şi de oameni obișnuiți şi să facă unele lucruri care nu corespund 
realității. Care este rezultatul acestui lucru? Ei se conduc pe drumul spre 
propria condamnare şi, fără să vrea, ajung la extreme. Ce înseamnă „ajung 
la extreme”? Înseamnă că se abat din ce în ce mai mult de la cerinţele lui 
Dumnezeu pentru fiinţele umane şi de la instinctele pe care El le-a 
prestabilit pentru omenire. În cele din urmă, asemenea oameni ajung într-o 


fundătură, care este calea către propria moarte. 


In ceea ce priveşte modul în care ar trebui să trăiască oamenii, care 
sunt cerinţele lui Dumnezeu de la omenire? Adevărul este că sunt foarte 
simple. Ei trebuie să-și asume locul cuvenit unei fiinţe create şi să 


îndeplinească datoria pe care ar trebui să o îndeplinească o persoană. 


Dumnezeu nu ţi-a cerut să fii supraom sau o persoană eminentă şi nici nu ti- 
a dat aripi ca să zbori pe cer. El ţi-a dat doar două mâini şi două picioare 
care îți permit să mergi pe pământ, pas cu pas, și să alergi atunci când este 
necesar. Organele interne pe care Dumnezeu le-a creat pentru tine digeră și 
absorb alimentele şi asigură nutriția pentru întregul tău corp, aşa că trebuie 
să respecţi o rutină în care ai trei mese pe zi. Dumnezeu ţi-a dat liberul- 
arbitru, intelectul umanității normale şi conștiința şi rațiunea pe care o ființă 
umană ar trebui să le aibă. Dacă foloseşti aceste lucruri bine și corect, dacă 
respecţi legile pentru supraviețuirea corpului fizic, ai grijă în mod 
corespunzător de sănătatea ta, faci cu statornicie ceea ce îți cere Dumnezeu 
şi realizezi ceea ce-ţi cere El să realizezi, atunci este suficient și este, de 
asemenea, foarte simplu. Ţi-a cerut Dumnezeu să te dedici sarcinii şi să te 
străduieşti să faci tot posibilul până în ziua morții tale? Ţi-a cerut El să te 
chinui? (Nu.) Dumnezeu nu cere astfel de lucruri. Oamenii nu ar trebui să 
se chinuie, ci ar trebui să aibă un oarecare bun-simţ şi să răspundă în mod 
corespunzător diverselor nevoi ale corpului. Bea apă când ţi-e sete, 
suplimentează-ți dieta când eşti flămând, odihnește-te când eşti obosit, fă 
sport după ce ai stat jos mult timp, mergi la medic atunci când eşti bolnav, 
rămâi la trei mese pe zi şi păstrează viața umanităţii normale. Desigur, ar 
trebui să-ți păstrezi şi îndatoririle obişnuite. Dacă îndatoririle tale implică 
unele cunoștințe de specialitate pe care nu le înţelegi, ar trebui să mergi să 
studiezi şi să le practici. Aceasta este viața normală. Diversele principii de 
practică pe care Dumnezeu le propune oamenilor sunt, toate, lucruri pe care 
intelectul umanităţii normale le poate pricepe, lucruri pe care oamenii le pot 
înţelege și accepta şi care nu depăşesc deloc sfera umanităţii normale. Toate 
sunt realizabile pentru oameni şi nu depăşesc în niciun fel limitele a ceea ce 
este potrivit. Dumnezeu nu le cere oamenilor să fie supraoameni sau 


eminenti, în timp ce zicalele despre conduita morală îi obligă să aspire să 


fie supraoameni sau eminenţi. Nu numai că trebuie să-şi asume marea cauză 
a ţării şi națiunii lor, dar li se cere, de asemenea, să se dedice sarcinii și să 
se străduiască să facă tot posibilul până în ziua morţii lor. Acest lucru îi 
obligă să renunţe la viaţa lor, ceea ce este complet contrar cerinţelor lui 
Dumnezeu. Care este atitudinea Lui faţă de viaţa oamenilor? Dumnezeu îi 
ține pe oameni în siguranţă în orice situaţie și îi fereşte să nu cadă în ispită 
şi alte necazuri periculoase şi le protejează viețile. Care este scopul lui 
Dumnezeu făcând asta? Este acela de a-i face pe oameni să ducă o viaţă 
bună. În ce scop îi face pe oameni să ducă o viaţă bună? El nu te obligă să 
fii supraom, nici să ţii în inima ta tot ce este sub cer, nici să-ți faci griji 
pentru ţară şi popor şi cu atât mai puţin să-l iei locul în a conduce şi 
orchestra toate lucrurile și a stăpâni omenirea. Mai degrabă, El îți cere să-ţi 
asumi locul cuvenit unei fiinţe create, să îndeplineşti îndatoririle unei fiinţe 
create, să îndeplinești îndatoririle pe care oamenii ar trebui să le 
îndeplinească şi să faci ceea ce ar trebui să facă oamenii. Sunt multe lucruri 
pe care ar trebui să le faci, însă printre ele nu se numără și faptul de a 
conduce destinul omenirii, de a ține în inima ta tot ce este sub cer sau de a 
păstra în inima ta omenirea, ținutul tău natal, biserica, voia lui Dumnezeu 
sau măreţul Său demers de a mântui omenirea. Aceste lucruri nu sunt 
incluse. Așadar, ce includ lucrurile pe care ar trebui să le faci? Acestea 
includ însărcinarea pe care ţi-o încredințează Dumnezeu, îndatoririle pe 
care ţi le dă El şi fiecare cerinţă pe care casa lui Dumnezeu o are de la tine, 
în fiecare perioadă. Nu este simplu? Nu este uşor de făcut? Este foarte 
simplu şi uşor de făcut, dar oamenii Îl înţeleg întotdeauna greșit pe 
Dumnezeu şi cred că El nu îi ia în serios. Sunt cei care cred: „Oamenii care 
ajung să creadă în Dumnezeu nu ar trebui să se vadă ca fiind atât de 
importanţi, nu ar trebui să fie preocupaţi de corpul lor fizic şi ar trebui să 


sufere mai mult şi să nu se culce prea devreme noaptea, pentru că 


Dumnezeu poate fi nefericit dacă ei se culcă prea devreme. Ar trebui să se 
trezească devreme şi să se culce târziu şi să trudească noaptea, 
îndeplinindu-şi datoria. Chiar dacă nu obțin rezultate, trebuie să rămână 
treji până la două sau trei dimineaţa.” Drept urmare, astfel de oameni se 
obosesc până când sunt atât de epuizați, încât chiar şi mersul pe jos necesită 
un efort suprem şi, totuşi, spun că îndeplinirea îndatoririlor este ceea ce îi 
epuizează. Nu este lucrul acesta cauzat de nesăbuinţa şi ignoranta lor? Sunt 
alții care cred: „Dumnezeu nu este fericit când purtăm haine care sunt un 
pic speciale şi drăguţe și nici nu este fericit că mâncăm carne şi mâncare 
bună în fiecare zi. În casa lui Dumnezeu, putem doar să ne dedicăm sarcinii 
noastre și să ne străduim să facem tot posibilul până în ziua morții noastre” 
şi simt că, în calitate de credincioşi în Dumnezeu, trebuie să-şi 
îndeplinească datoria până la moarte, altfel Dumnezeu nu îi va cruța. Este 
chiar aşa? (Nu.) Dumnezeu le cere oamenilor să-şi îndeplinească datoria cu 
responsabilitate și loialitate, dar nu îi obligă să fie duri cu trupurile lor şi cu 
atât mai puţin nu le cere să fie superficiali sau să-şi piardă timpul. Văd că 
unii conducători şi lucrători rânduiesc ca oamenii să-şi îndeplinească 
îndatoririle în acest fel, fără să ceară eficienţă, ci doar irosind timpul și 
energia oamenilor. Adevărul este că le irosesc viețile. Până la urmă, pe 
termen lung, unii oameni se pomenesc cu probleme de sănătate, probleme 
cu spatele, iar genunchii îi dor şi se simt ameţiţi ori de câte ori se uită la 
ecranul unui computer. Cum se poate aşa ceva? Cine a cauzat asta? (Ei 
înşişi.) Casa lui Dumnezeu cere ca toată lumea să se odihnească de la ora 
22:00, dar unii oameni nu se culcă până la 23:00 sau 00:00, ceea ce 
afectează odihna altora. Unii chiar le reproşează celor care se odihnesc 
normal că râvnesc la confortul vieții. Este greșit. Cum poţi face o treabă 
bună, dacă nu te-ai odihnit bine? Ce spune Dumnezeu despre asta? Cum 


reglementează casa lui Dumnezeu acest lucru? Totul ar trebui făcut conform 


cuvintelor lui Dumnezeu și prevederilor casei lui Dumnezeu, şi numai asta 
este corect. Unii oameni au înțelegeri absurde, ajungând mereu la extreme 
şi chiar constrângându-i pe alții. Acest lucru nu este în conformitate cu 
adevărurile-principii. Unii oameni sunt doar nişte nesăbuiți absurzi, fără 
niciun discernământ, şi cred că pentru a-și îndeplini îndatoririle trebuie să 
stea treji până târziu, chiar şi atunci când nu sunt ocupați cu lucrarea, 
nepermițându-şi să doarmă când sunt obosiţi, nepermiţându-şi să spună 
nimănui dacă sunt bolnavi şi, mai grav, nepermiţându-și să se ducă la 
medic, lucru pe care-l consideră a fi o pierdere de timp care întârzie 
îndeplinirea datoriei lor. Este corect acest punct de vedere? De ce mai vin 
credincioșii cu opinii atât de absurde, după ce au auzit atât de multe 
predici? Cum sunt reglementate rânduielile de lucru ale casei lui 
Dumnezeu? Trebuie să te odihneşti exact de la ora 22:00 şi să te trezeşti la 
ora 6:00 şi trebuie să te asiguri că dormi 8 ore. În plus, se subliniază chiar în 
mod repetat că ar trebui să ai grijă de sănătatea ta făcând exerciţii fizice 
după muncă şi să menţii o dietă şi o rutină sănătoasă, pentru a evita 
problemele de sănătate în timpul îndeplinirii datoriei tale. Unii oameni însă 
pur şi simplu nu înţeleg, nu pot să adere la principii sau să respecte regulile 
şi stau treji până târziu în mod inutil și mănâncă exact ce nu trebuie. Odată 
ce se îmbolnăvesc, nu pot să-şi îndeplinească datoria şi, în acel moment, 
este inutil să regrete. Am auzit recent că unii oameni s-au îmbolnăvit. Nu 
este acest lucru cauzat de faptul că ei îşi îndeplinesc datoria fără să respecte 
principiile și acționând nechibzuit? Este adevărat că îţi faci datoria cu 
seriozitate, dar nu poţi încălca legile naturale ale corpului tău. Dacă le 
încalci, te vei îmbolnăvi. Trebuie neapărat să ai o înțelegere generală a 
modului în care să te îngrijești de sănătatea ta. Ar trebui să faci exerciții 
fizice atunci când este cazul şi să mănânci la ore fixe. Nu poţi să chefuieşti 


sau să bei prea mult și nu poţi să fii pretenţios la mâncare sau să ai o dietă 


nesănătoasă. În plus, trebuie să-ţi ajustezi starea de spirit, să acorzi atenţie 
traiului înaintea lui Dumnezeu, să practici adevărul şi să acţionezi conform 
principiilor. În acest fel, vei avea pace şi bucurie în inima ta şi nu te vei 
simţi pustiit sau deprimat. În special, dacă oamenii se leapădă de firile 
corupte şi trăiesc umanitatea normală, atunci starea lor de spirit va fi 
complet normală și corpul lor va fi sănătos. Nu v-am spus niciodată să vă 
culcați târziu şi să vă treziți devreme sau să lucraţi mai mult de 10 ore pe zi. 
Totul e din cauză că oamenii nu se comportă conform regulilor şi nu 
respectă rânduielile casei lui Dumnezeu. În cele din urmă, ei sunt atât de 
ignoranți încât îşi iau sănătatea de bună. Am văzut că, în unele locuri, 
oamenii îşi îndeplineau întotdeauna îndatoririle în interior, nu ieșeau la 
soare şi nici nu erau activi, aşa că am rânduit ca alții să le găsească nişte 
echipamente de fitness şi le-am spus să facă mișcare o dată sau de două ori 
pe săptămână, fapt care corespunde unei rutine sănătoase. Oamenii care nu 
fac exerciţii fizice adecvate se vor îmbolnăvi în mod firesc, iar acest lucru 
le afectează şi viața normală. Odată ce fac astfel de rânduieli, trebuie să 
verific cine se antrenează şi cât de des? (Nu.) Nu este nevoie, Mi-am 
îndeplinit responsabilitatea, Mi-am exprimat punctul de vedere şi ţi-am spus 
cu toată sinceritatea ce ar trebui să faci, fără minciuni, iar tu trebuie doar să 
procedezi conform instrucțiunilor. Oamenii însă nu acceptă asta, se cred 
tineri şi sănătoşi, aşa că nu iau în serios cuvintele Mele. Dacă nu vă prețuiți 
sănătatea, nu este necesar ca Eu să-Mi fac griji pentru ea — doar să nu daţi 
vina pe alții când vă îmbolnăviţi. Oamenii nu acordă atenție exerciţiilor 
fizice. Un aspect este că au idei şi opinii greşite. Celălalt este că au şi o 
problemă fatală, care este lenea. Dacă oamenii au o boală fizică minoră, tot 
ce trebuie să facă este să fie atenţi şi să aibă grijă de sănătatea lor şi să fie 
mai activi, dar unii preferă să meargă să facă o injecție sau să ia 


medicamente odată ce se îmbolnăvesc, decât să facă exerciții fizice şi să 


aibă grijă de sănătatea lor. Acest lucru este cauzat de lene. Oamenii sunt 
leneşi şi nu vor să facă mişcare, așa că nu are rost să le spui nimic. În cele 
din urmă, nu pot da vina pe alții când se îmbolnăvesc; în sinea lor, ştiu care 
este adevăratul motiv. Toată lumea ar trebui să facă un număr normal de 
exerciţii în fiecare zi. Eu zilnic trebuie să merg cel puţin o oră sau două și să 
efectuez câteva exerciții necesare. Acest lucru Mă ajută nu numai să-Mi 
întăresc constituția, ci şi să previn îmbolnăvirea şi Mă face să Mă simt mai 
bine fizic. Exerciţiul nu înseamnă doar prevenirea bolilor, ci este şi o nevoie 
fizică normală. În această chestiune, cerința lui Dumnezeu pentru fiinţele 
umane este ca ele să aibă un minimum de pricepere. Nu fi ignorant şi nu fi 
dur cu trupul tău, ci respectă-i legile naturale. Nu abuza de trupul tău, dar 
nici nu fi prea preocupat de el. Este acest principiu uşor de înţeles? (Da.) De 
fapt, este foarte uşor de înţeles, important e dacă oamenii îl pun în practică. 
Care este o altă slăbiciune fatală a oamenilor? Este aceea că ei dau mereu 
frâu liber imaginaţiei lor, gândindu-se: „Dacă eu cred în Dumnezeu, nu mă 
voi îmbolnăvi, nu voi îmbătrâni şi, desigur, e clar că nu voi muri.” Aceasta 
este o absurditate totală. Dumnezeu nu face aceste lucruri supranaturale. El 
îi mântuieşte pe oameni, le face promisiuni și le cere să urmărească și să 
înţeleagă adevărul, să se lepede de firile lor corupte, să obțină mântuirea 
Lui şi să intre în frumoasa destinaţie a omenirii. Însă Dumnezeu nu le-a 
promis niciodată oamenilor că nu se vor îmbolnăvi sau nu vor îmbătrâni, şi 
nici nu le-a promis că nu vor muri. Şi, desigur, Dumnezeu nu le-a impus 
cerința ca ei să se „dedice sarcinii şi să se străduiască să facă tot posibilul 
până în ziua morţii lor”. Când vine vorba de îndeplinirea datoriei, lucrarea 
bisericii şi ce greutăți trebuie îndurate, lucrurile de care să se lepede, ce să 
sacrifice şi la ce să renunțe, oamenii ar trebui să acționeze conform 
principiilor. Când se confruntă cu propria viaţă fizică şi cu nevoile 


fiziologice, oamenii ar trebui să aibă un oarecare bun-simt şi să nu încalce 


nevoile normale ale corpului lor, cu atât mai puţin legile şi regulile pe care 
Dumnezeu le-a stabilit pentru ei. Desigur, acesta este şi minimul de bun- 
simţ pe care oamenii ar trebui să-l aibă. Dacă ei nici măcar nu ştiu să se 
ocupe de nevoile și legile corpului lor fizic şi nu au niciun fel de bun-simt, 
ci se bazează doar pe închipuiri şi noțiuni şi au chiar anumite idei extreme 
şi adoptă unele metode extreme pentru a-şi trata corpul fizic, atunci 
asemenea oameni au o înțelegere absurdă. Ce fel de adevăr pot să înțeleagă 
oamenii cu acest tip de calibru? Există un semn de întrebare aici. Cum le 
cere Dumnezeu oamenilor să-şi trateze corpul fizic? Când Dumnezeu a 
creat oamenii, El a stabilit reguli pentru ei, aşa că îți cere să-ţi tratezi corpul 
fizic potrivit acestor reguli. Acestea reprezintă cerința și standardul 
pregătite de Dumnezeu pentru oameni. Nu vă bazați pe noțiuni şi pe 


închipuiri. Înţelegeţi? 


Sub inculcarea și influența acestei zicale despre conduita morală: 
„Dedică-te unei sarcini şi străduieşte-te să faci tot posibilul până în ziua 
morții tale”, oamenii nu ştiu cum să-și trateze corpul fizic sau cum să ducă 
o viață normală. Acesta este un aspect. Celălalt aspect este că nu știu cum 
să-şi trateze moartea şi nici cum să trăiască într-un mod care să aibă sens. 
Aşadar, haideţi să analizăm atitudinea lui Dumnezeu față de tratarea morții 
oamenilor. Indiferent de aspectul datoriei îndeplinite, scopul lui Dumnezeu 
este ca, în procesul îndeplinirii datoriei lor, oamenii să înțeleagă adevărul, 
să-l pună în practică, să-şi lase deoparte firile corupte, să trăiască 
asemănarea unei persoane normale şi să atingă standardul pentru 
dobândirea mântuirii, mai degrabă decât să se arunce spre moarte, cu capul 
înainte. Unii oameni se îmbolnăvesc grav sau de cancer şi se gândesc: 
„Dumnezeu îmi cere să mor şi să renunţ la viaţa mea, aşa că mă voi 
supune!” De fapt, Dumnezeu nu a spus asta și nici nu I-a trecut prin cap o 


asemenea idee. Aceasta nu este altceva decât înțelegerea greşită a 


oamenilor. Aşadar, ce vrea să spună Dumnezeu? Toţi trăiesc un anumit 
număr de ani, dar durata vieţii lor este diferită. Toţi mor când Dumnezeu 
hotărăşte asta, la momentul şi locul potrivit. Toate acestea sunt rânduite de 
Dumnezeu. El face să se întâmple asta în funcție de timpul pe care l-a 
rânduit pentru durata de viaţă a acelei persoane și de locul şi modalitatea 
morții ei, mai degrabă decât să lase pe cineva să moară din cauza unei 
chestiuni arbitrare. Dumnezeu consideră viaţa unei persoane ca fiind foarte 
importantă şi, de asemenea, consideră că moartea unei persoane și sfârşitul 
vieții ei fizice sunt foarte importante. Toate acestea sunt rânduite de 
Dumnezeu. Analizând chestiunea din acest punct de vedere, fie că 
Dumnezeu le cere oamenilor să-şi îndeplinească îndatoririle sau să-L 
urmeze, El nu le cere să se arunce spre moarte, cu capul înainte. Ce 
înseamnă acest lucru? Înseamnă că Dumnezeu nu cere ca tu să fii pregătit să 
renunți la viaţa ta în orice moment, de dragul îndeplinirii datoriei tale sau să 
te sacrifici pentru Dumnezeu sau de dragul însărcinării date de El. Nu 
trebuie să faci astfel de pregătiri, nu trebuie să ai o astfel de mentalitate şi 
cu siguranță nu trebuie să planifici sau să gândești aşa, pentru că Dumnezeu 
nu are nevoie de viaţa ta. De ce spun asta? Este de la sine înţeles că viaţa ta 
Îi aparţine lui Dumnezeu, El a fost cel care a dăruit-o, așa că de ce Şi-ar 
dori-o înapoi? Este viaţa ta valoroasă? Din perspectiva lui Dumnezeu, nu se 
pune problema dacă este sau nu valoroasă, ci doar ce rol joci în planul de 
gestionare al lui Dumnezeu. În ceea ce priveşte viaţa ta, dacă Dumnezeu ar 
vrea să ţi-o ia, ar putea să o facă oricând, în orice loc şi în orice moment. 
Prin urmare, viaţa oricărei persoane este importantă pentru ea însăși şi este 
importantă pentru îndatoririle, obligațiile şi responsabilitățile ei, precum şi 
pentru însărcinarea dată de Dumnezeu. Desigur, este importantă și pentru 
rolul ei în planul general de gestionare al lui Dumnezeu. Deşi este 


importantă, Dumnezeu nu are nevoie să-ți ia viaţa. De ce? Când viaţa îţi 


este luată, devii o persoană moartă și nu mai ai niciun folos. Doar atunci 
când eşti în viață, trăind în mijlocul rasei umane pe care Dumnezeu o 
conduce, poţi să joci rolul pe care trebuie să îl joci în această viaţă şi să 
îndeplineşti responsabilitățile şi obligațiile pe care eşti menit să le 
îndeplineşti şi îndatoririle pe care Dumnezeu îți cere să le îndeplinești în 
această viaţă. Doar atunci când exiști în această formă, viaţa ta poate avea 
valoare şi îşi poate fi valorificată. Așadar, nu rosti nonşalant expresii 
precum „a muri pentru Dumnezeu” sau „a renunţa la viaţa ta pentru lucrarea 
lui Dumnezeu”, nu le repeta şi nu le păstra în minte sau în adâncul inimii 
tale; nu este necesar. Când o persoană îşi dorește în mod constant să moară 
pentru Dumnezeu şi să se sacrifice şi să renunţe la viață pentru datoria ei, 
acesta este lucrul cel mai dispreţuitor, nevrednic şi infam. De ce? Dacă viaţa 
ta s-a terminat şi nu mai trăieşti în această formă trupească, cum îți poți 
îndeplini datoria de fiinţă creată? Dacă toți sunt morţi, cine va rămâne să fie 
mântuit de Dumnezeu prin lucrarea Sa? Dacă nu există fiinţe umane care au 
nevoie să fie mântuite, cum va fi dus la îndeplinire planul de gestionare al 
lui Dumnezeu? Ar mai exista lucrarea lui Dumnezeu de mântuire a 
omenirii? Ar mai putea continua? Analizând totul din aceste privințe, nu 
este un lucru important ca oamenii să aibă grijă de corpul lor şi să ducă o 
viaţă sănătoasă? Nu merită să facă asta? Cu siguranţă merită, iar oamenii ar 
trebui s-o facă. Cât despre acei oameni proşti care spun cu dezinvoltură: 
„Dacă s-ar întâmpla ce este mai rău, aş muri pentru Dumnezeu” şi care pot 
să-şi trateze moartea cu nepăsare, să renunțe la viaţă şi să-şi abuzeze 
trupurile, ce fel de oameni sunt aceştia? Sunt răzvrătiți? (Da.) Aceştia sunt 
cei mai răzvrătiți şi ar trebui desconsideraţi şi dispreţuiţi. Când cineva este 
capabil să spună dezinvolt că ar muri pentru Dumnezeu, s-ar putea spune că 
se gândeşte nonșalant să-şi pună capăt vieții, să renunțe la datoria lui, să 


renunţe la însărcinarea pe care Dumnezeu i-a încredinţat-o şi să împiedice 


cuvintele lui Dumnezeu să se împlinească în el. Nu este acesta un mod 
nesăbuit de a face lucrurile? S-ar putea să renunți dezinvolt şi de bunăvoie 
la viaţa ta şi să spui că vrei să o oferi lui Dumnezeu, dar are El nevoie ca tu 
să I-o oferi? Însăși viaţa ta Îi aparţine lui Dumnezeu şi Dumnezeu o poate 
lua oricând, aşadar, ce rost are să I-o oferi? Dacă nu o oferi, dar Dumnezeu 
are nevoie de ea, ţi-o va cere frumos? Va trebui să discute cu tine despre 
asta? Nu, nu va trebui. Dar pentru ce Și-ar dori Dumnezeu viaţa ta? Odată 
ce Dumnezeu îți ia viaţa înapoi, nu vei mai putea să-ți îndeplinești datoria și 
o persoană va lipsi din planul de gestionare al lui Dumnezeu. Va fi bucuros 
şi mulțumit de asta? Cine ar fi cu adevărat bucuros şi mulțumit? (Satana.) 
Dacă renunți la viața ta, ce poţi câștiga făcând asta? Şi ce poate câştiga 
Dumnezeu luându-ți viața? Dacă pierzi şansa de a fi mântuit, este un câştig 
sau o pierdere pentru Dumnezeu? (O pierdere.) Pentru Dumnezeu nu este 
un câştig, ci o pierdere. Dumnezeu îți permite, în calitatea ta de ființă 
creată, să ai viaţa și să îţi asumi locul unei fiinţe create pentru a îndeplini 
datoria unei fiinţe create şi, prin aceasta, să poţi să pătrunzi în adevărul- 
realitate, să te supui lui Dumnezeu, să-l înţelegi intențiile și să-L cunoşti, 
să-l urmezi voia, să cooperezi cu EI la înfăptuirea lucrării Sale de mântuire 
a omenirii și să-L urmezi până la capăt. Aceasta este dreptate şi aceasta 
reprezintă valoarea şi sensul existenţei vieții tale. Dacă viaţa ta există pentru 
asta şi tu trăieşti în mod sănătos pentru asta, atunci acesta este cel mai 
semnificativ lucru şi, în ceea ce Îl priveşte pe Dumnezeu, acestea sunt 
adevărata dăruire şi adevărata cooperare — pentru El, acesta este cel mai 
mulţumitor lucru. Dumnezeu Îşi doreşte să vadă o fiinţă creată care trăieşte 
în trup şi care se leapădă de firea ei coruptă prin mustrarea și judecata Lui, 
care respinge multitudinea de idei false insuflate în ea de Satana și este 
capabilă să accepte adevărurile şi cerințele de la Dumnezeu, să se supună pe 


deplin stăpânirii Creatorului, să îndeplinească datoria pe care ar trebui să o 


îndeplinească o ființă creată şi să poată deveni o adevărată fiinţă creată. 
Asta este ceea ce Dumnezeu vrea să vadă şi asta reprezintă valoarea şi 
sensul existenței vieții umane. Prin urmare, pentru orice ființă creată, 
moartea nu este destinația finală. Nu moartea reprezintă valoarea și sensul 
existenţei vieții umane, ci faptul de a trăi pentru Dumnezeu, de a exista 
pentru Dumnezeu şi propria datorie, de a exista pentru a îndeplini 
îndatoririle şi responsabilitățile unei ființe create, de urma voia lui 
Dumnezeu şi de a-l umili pe Satana. Aceasta este valoarea existenţei unei 


fiinţe create și, de asemenea, acesta e sensul vieţii sale. 


În ceea ce priveşte cerinţele lui Dumnezeu de la oameni, modul în care 
Dumnezeu tratează viaţa și moartea lor este complet diferit de cel descris în 
zicala: „Dedică-te unei sarcini şi străduiește-te să faci tot posibilul până în 
ziua morții tale”, din cultura tradițională. Satana vrea constant ca oamenii să 
moară. Nu se simte confortabil să vadă oameni în viață şi descoperă mereu 
cum să le-o revendice. Odată ce oamenii acceptă ideile false ale culturii 
tradiționale de la Satana, tot ce vor este să-şi sacrifice viaţa pentru ţara și 
națiunea lor, sau pentru cariera lor, pentru dragoste sau familia lor. Ei îşi 
disprețuiesc în mod constant viaţa, sunt gata să moară şi să-și dea viaţa 
oriunde și în orice moment şi nu consideră viaţa pe care le-a dat-o 
Dumnezeu drept cel mai prețios lucru şi ceva ce ar trebui prețuit. Incapabili 
să-şi îndeplinească îndatoririle şi obligaţiile în timpul vieții, deşi încă au 
viaţa pe care le-a dat-o Dumnezeu, ei acceptă în schimb sofismele şi 
cuvintele diavolești ale Satanei, intenționând mereu să se dedice sarcinii 
personale, străduindu-se să facă tot posibilul până în ziua morții lor şi 
pregătindu-se să moară pentru Dumnezeu în orice moment. Adevărul este 
că, dacă mori cu adevărat, atunci nu o faci pentru Dumnezeu, ci pentru 
Satana, și nu vei fi amintit de Dumnezeu. Pentru că numai cei vii pot să-L 


slăvească pe Dumnezeu şi să fie martori pentru El şi numai cei vii pot să-și 


asume locul potrivit al fiinţelor create și să-și îndeplinească îndatoririle şi, 
prin urmare, nu lasă în urmă regrete şi pot să-l umilească pe Satana şi să fie 
martori pentru faptele minunate și suveranitatea Creatorului — numai cei vii 
pot să facă aceste lucruri. Dacă nici măcar nu ai viață, toate acestea 
încetează să mai existe. Nu este aşa? (Ba da.) Prin urmare, propunând zicala 
despre conduita morală: „Dedică-te unei sarcini şi străduieşte-te să faci tot 
posibilul până în ziua morții tale”, Satana se joacă, fără îndoială, cu viaţa 
oamenilor şi o calcă în picioare. Satana nu le respectă viaţa, ci se joacă cu 
ea, făcându-i să accepte idei precum: „Dedică-te unei sarcini şi străduiește- 
te să faci tot posibilul până în ziua morții tale.” Ei trăiesc după astfel de idei 
ŞI nu preţuiesc viaţa şi nu o consideră pe a lor ca fiind prețioasă, astfel încât 
renunță dezinvolt la ea, la cel mai preţios dintre lucrurile pe care Dumnezeu 
le oferă oamenilor. Acesta este un lucru înşelător și imoral. Atât timp cât 
termenul limită rânduit de Dumnezeu pentru tine nu a fost atins, nu ar trebui 
să vorbeşti cu uşurinţă despre renunţarea la viaţa ta, indiferent de moment. 
Câtă vreme mai ai suflare în tine, nu renunţa, nu-ţi abandona datoria şi nu 
abandona încredințarea şi însărcinarea pe care ți le-a dat Dumnezeu, 
deoarece viața oricărei fiinţe create există numai pentru Creator şi numai 
pentru suveranitatea, orchestrarea și rânduielile Sale şi, de asemenea, există 
ŞI îşi ating valoarea pentru mărturia Creatorului şi lucrarea Sa de mântuire a 
omenirii. Poţi să vezi că perspectiva lui Dumnezeu asupra vieţii umane este 
complet diferită de cea a Satanei. Aşadar, cine prețuiește cu adevărat viața 
oamenilor? (Dumnezeu.) Doar Dumnezeu, în vreme ce oamenii înşiși nu 
ştiu să-şi prețuiască viaţa. Doar Dumnezeu preţuiește viaţa oamenilor. Deşi 
fiinţele umane nu sunt adorabile și nu sunt demne de iubire, ci pline de 
murdărie, răzvrătire și multele feluri de idei şi opinii absurde insuflate de 
Satana, şi, deşi îl idolatrizează şi îl urmează pe Satana, chiar până în punctul 


de a se împotrivi lui Dumnezeu, totuşi, pentru că ființele umane sunt create 


de Dumnezeu şi El le dăruiește suflare și viaţă, numai El preţuieşte viața 
oamenilor, numai El îi iubeşte pe oameni și numai El are grijă de omenire şi 
o prețuieşte permanent. Dumnezeu prețuieşte fiinţele umane — nu trupurile 
lor fizice, ci vieţile lor, pentru că numai fiinţele umane cărora Dumnezeu le- 
a dat viață pot deveni în cele din urmă fiinţe create care I se închină cu 
adevărat şi Îi sunt martore. Dumnezeu are lucrări, însărcinări şi aşteptări 
pentru oameni, aceste fiinţe create. Prin urmare, Dumnezeu preţuieşte şi 
apreciază viaţa lor. Acesta este adevărul. Înţelegeţi? (Da.) Așadar, odată ce 
oamenii ajung să înţeleagă intenția lui Dumnezeu Creatorul, nu ar trebui să 
existe principii pentru modul în care ar trebui să trateze viaţa corpului lor 
fizic și să trateze legile şi nevoile prin care acesta supraviețuiește? Pe ce se 
bazează aceste principii? Ele se bazează pe cuvintele lui Dumnezeu. Care 
sunt principiile pentru practicarea lor? Pe partea pasivă, oamenii trebuie să 
abandoneze numeroasele opinii eronate insuflate în ei de Satana, să dea în 
vileag şi să recunoască falsitatea opiniilor Satanei — cum ar fi zicala: 
„Dedică-te unei sarcini şi străduieşte-te să faci tot posibilul până în ziua 
morții tale” — care-i amorțesc, rănesc şi îngrădesc pe oameni şi să 
abandonează aceste opinii; în plus, pe partea activă, ei trebuie să înțeleagă 
exact care sunt cerinţele lui Dumnezeu Creatorul pentru omenire şi să facă 
din cuvintele lui Dumnezeu temelia tuturor acţiunilor lor. În acest fel, 
oamenii vor putea să practice în mod corect, fără abateri, și chiar să 
urmărească adevărul. Ce înseamnă să urmăreşti adevărul? (Să priveşti 
oamenii şi lucrurile şi să te comporți şi să acţionezi întru totul conform 
cuvintelor lui Dumnezeu, cu adevărul drept criteriu.) Este corect să 


rezumăm răspunsul în aceste cuvinte. 


Astăzi, am avut în principal părtăşie despre cum să tratăm moartea, cât 
şi despre cum să tratăm viaţa. Satana calcă în picioare, distruge şi ia viețile 


oamenilor. Ii induce în eroare şi îi amorțeşte pe oameni, insuflându-le idei şi 


opinii false şi îi face să trateze cu dispreţ cel mai prețios lucru pe care îl au 
— viaţa lor — perturbând şi distrugând astfel lucrarea lui Dumnezeu. Spuneți- 
Mi, dacă toţi oamenii din întreaga lume şi-ar dori să moară şi ar putea face 
acest lucru cu atâta dezinvoltură, oare societatea nu ar cădea în haos? Ar fi, 
atunci, dificil pentru ființele umane să supraviețuiască şi să existe? (Da.) 
Aşadar, care este atitudinea lui Dumnezeu față de viața oamenilor? O 
preţuieşte. Dumnezeu prețuieşte și apreciază viaţa oamenilor. Ce cale de 
practică ar trebui să câştige oamenii din aceste cuvinte ale lui Dumnezeu? 
În timpul vieţii lor, cât încă au viaţă şi suflare, care sunt cele mai preţioase 
lucruri oferite de Dumnezeu, oamenii ar trebui să urmărească şi să înțeleagă 
aşa cum se cuvine adevărul şi să-și îndeplinească îndatoririle de ființe create 
conform cerințelor și principiilor lui Dumnezeu, fără a lăsa în urmă niciun 
regret, astfel încât, într-o zi, să-şi asume locul de fiinţe create și să fie 
martore pentru Creator şi să I se închine. Procedând astfel, ei vor da valoare 
şi sens vieţii lor, trăind nu pentru Satana, ci mai degrabă pentru 
suveranitatea lui Dumnezeu, lucrarea şi mărturia Sa. Vieţile oamenilor au 
valoare şi sens atunci când pot să fie mărturie pentru faptele şi lucrarea lui 
Dumnezeu. Însă nu se poate spune că viaţa umană a atins atunci cea mai 
glorioasă perioadă. Nu este tocmai corect să spui asta, pentru că acel 
moment nu a fost încă atins. Odată ce ai înţeles realmente adevărul şi l-ai 
dobândit, odată ce ai dobândit cunoaşterea lui Dumnezeu şi poți să-ți asumi 
locul de ființă creată pentru a te închina Lui şi a depune mărturie pentru El, 
pentru suveranitatea Creatorului, pentru faptele Sale şi esenţa şi identitatea 
Sa, atunci valoarea vieţii tale va fi atins apogeul și durata maximă. Scopul şi 
semnificația faptului că vă spun toate acestea este de a vă face să înțelegeți 
valoarea și sensul existenţei vieții și cum ar trebui să vă trataţi viaţa, astfel 
încât să alegeţi calea pe care ar trebui să mergeţi, bazându-vă pe asta. 


Acesta este singurul mod de a fi în conformitate cu intenţiile lui Dumnezeu. 


4 iunie 2022 


Ce înseamnă să urmăreşti adevărul (13) 


La ultima adunare, am avut părtăşie în principal despre zicala din 
cultura tradițională: „Dedică-te unei sarcini şi străduieşte-te să faci tot 
posibilul până în ziua mortii tale” și am analizat-o. Teoriile şi zicalele 
tradiționale culturale pe care Satana le folosește pentru a-i îndoctrina pe 
oameni nu sunt corecte, cum nu sunt nici cuvintele pompoase pe care îi face 
pe oameni să le respecte. Dimpotrivă, acestea au ca efect inducerea în 
eroare şi îndrumarea greşită a oamenilor şi limitarea gândirii lor. Prin 
educarea, îndoctrinarea şi influențarea maselor cu aceste idei și puncte de 
vedere eronate din cultura tradițională, scopul suprem este de a se asigura 
că aceștia se supun stăpânirii clasei conducătoare şi chiar îi slujesc pe 
conducători cu loialitatea celor care-şi iubesc țara și partidul şi care sunt 
hotărâți să-şi apere căminul şi să protejeze statul. Acest lucru este suficient 
pentru a arăta că guvernul naţional popularizează educația culturală 
tradițională pentru a facilita controlul conducătorilor asupra omenirii și 
asupra tuturor diverselor grupuri etnice şi pentru a spori în continuarea 
stabilitatea regimului conducătorilor şi armonia şi stabilitatea societății sub 
controlul lor. Indiferent de modul în care clasa conducătoare răspândește, 
promovează şi popularizează educaţia culturală tradițională, în general, 
aceste zicale despre conduita morală i-au indus în eroare şi i-au îndrumat 
greşit pe oameni şi le-au perturbat grav capacitatea de a diferenția adevărul 
de minciună, binele de rău, ce e corect de ce e greşit şi lucrurile pozitive de 
cele negative. Se mai poate spune că aceste zicale despre conduita morală 
inversează întru totul albul și negrul, amestecă adevărul cu minciuni și 
induc în eroare publicul larg, făcând ca oamenii să fie induși în eroare de 
aceste opinii din cultura tradițională, într-un context în care ei nu știu ce 


este bine şi ce este greșit, ce este adevăr și ce sunt minciuni, care lucruri 


sunt pozitive şi care sunt negative, ce vine de la Dumnezeu şi ce vine de la 
Satana. Modul în care cultura tradițională defineşte tot felul de lucruri și 
clasifică tot felul de oameni drept buni sau răi, blânzi sau haini a tulburat, 
indus în eroare şi au îndrumat greşit fiinţele umane, chiar limitând gândurile 
oamenilor la diversele zicale despre conduita morală pe care le susţine 
cultura tradițională, astfel încât să nu se poată elibera. Drept urmare, mulți 
oameni jură de bunăvoie credinţă regilor diavoli, dând dovadă de 
devotament orb până la bun sfârșit şi onorând acel jurământ până la moarte. 
Această situație a continuat până în prezent și, totuşi, puțini oameni s-au 
învăţat minte. Deşi în zilele noastre mulți oameni care cred în Dumnezeu 
pot recunoaște adevărul, există multe obstacole care-i împiedică să-l 
accepte şi să-l pună în practică. Se poate spune că aceste obstacole provin, 
în principal, din ideile şi punctele de vedere ale culturii tradiționale, care de 
multă vreme au prins rădăcini în inimile lor. Oamenii le-au învăţat mai întâi 
pe acestea, iar ele rămân dominante, controlându-le deja gândurile, ceea ce 
creează foarte multe obstacole şi foarte multă împotrivire ca oamenii să 
accepte adevărul şi să se supună lucrării lui Dumnezeu. Acesta este un 
aspect. Un alt aspect este că oamenii au firi corupte, care sunt parțial 
cauzate de modul în care cultura tradițională induce în eroare şi corupe 
oamenii. Cultura tradițională a afectat grav şi a interferat cu punctele de 
vedere ale oamenilor cu privire la modul de evaluare a binelui și răului, a 
adevărului și minciunilor, şi i-a determinat să aibă multe noțiuni, idei și 
puncte de vedere false. Acest lucru a făcut ca oamenii să nu poată înţelege 
în mod categoric lucrurile care sunt pozitive, frumoase şi bune, legile 
tuturor celor create de Dumnezeu și faptul că El domneşte peste toate 
lucrurile. În schimb, oamenii sunt plini de noţiuni şi tot felul de idei vagi şi 
nerealiste. Acestea sunt consecinţele diferitelor idei pe care Satana le 


insuflă oamenilor. Dintr-o altă perspectivă, toate diversele zicale despre 


conduita morală din cultura tradițională sunt zicale false care corup 
gândirea oamenilor, le tulbură minţile şi le deteriorează procesele gândirii 
normale, afectând grav acceptarea lucrurilor pozitive şi a adevărului de 
către oameni şi, de asemenea, puritatea priceperii şi înţelegerii lor privind 


legile şi regulile tuturor lucrurilor create de Dumnezeu. 


Într-o privinţă, diversele zicale despre conduita morală din cultura 
tradițională au tulburat modurile corecte de gândire cu ajutorul cărora 
oamenii disting binele de rău şi le-au perturbat şi liberul arbitru. Mai mult 
decât atât, după ce au acceptat aceste diverse zicale despre conduita morală, 
oamenii au devenit ipocriţi şi falși. Ei sunt buni la a se preface — chiar şi 
până-n punctul în care spun că o căprioară este un cal, inversând albul cu 
negrul și tratând lucrurile negative, urâte și rele drept pozitive, frumoase şi 
bune și invers — şi au ajuns deja la stadiul venerării răului. În întreaga 
societate umană, indiferent de perioadă sau dinastie, lucrurile pe care 
oamenii le susțin și le venerează sunt, în esenţă, aceste zicale despre 
conduita morală din cultura tradițională. Sub influenţa gravă a acestor zicale 
despre conduita morală, adică sub îndoctrinarea din ce în ce mai profundă și 
mai temeinică a acestor zicale despre conduita morală din cultura 
tradițională, oamenii le adoptă inconştient drept fundament şi legi ale 
existenței. Oamenii pur și simplu le acceptă pe deplin, fără discernământ, 
tratându-le drept lucruri pozitive şi ca pe o ideologie şi criterii călăuzitoare 
pentru modul în care ar trebui să se poarte cu ceilalți, să privească oamenii 
şi lucrurile, să se comporte şi să acționeze. Oamenii le tratează ca fund legi 
supreme pentru a-şi croi drumul în societate, a dobândi faimă și prestigiu 
sau pentru a deveni stimaţi şi venerați. Luaţi orice grup din cadrul oricărei 
societăți sau națiuni, din orice perioadă — oamenii pe care îi preţuiesc, îi 
venerează şi îi proclamă ca fiind cei mai buni din rasa umană nu sunt nimic 


mai mult decât ceea ce oamenii numesc exemple morale. Indiferent ce fel 


de viață duc astfel de oameni în culise, care sunt intențiile şi motivele 
acțiunilor lor, cum este umanitatea-esenţă pe care o au, cum se comportă, de 
fapt, şi interacționează cu ceilalți şi indiferent cum este esența persoanei 
care se ascunde sub mantia conduitei morale frumoase şi bune, nimănui nu- 
1 pasă de aceste lucruri și nici nu încearcă să cerceteze mai amănunțit. Atât 
timp cât sunt loiali, patrioţi şi dau dovadă de credință faţă de conducători, 
oamenii îi idolatrizează şi le cântă osanale şi chiar îi imită ca pe niște eroi, 
pentru că toată lumea ia conduita morală exterioară a unei persoane ca bază 
pentru a evalua dacă este blândă sau haină, bună sau rea, şi pentru a-i 
evalua reputația. Deşi în Biblie se relatează în mod clar poveştile multor 
sfinți și înţelepţi de demult, precum Noe, Avraam, Moise, lov şi Petru, 
poveştile multor profeți şi așa mai departe și, deşi mulți oameni sunt 
familiarizați cu astfel de poveşti, nu există încă nicio ţară, nicio naţiune sau 
niciun grup care promovează la scară largă umanitatea şi caracterul moral al 
acestor sfinți și înţelepţi din vechime — sau exemplele în care ei se închină 
lui Dumnezeu, sau chiar inimile cu frică de Dumnezeu pe care le-au 
dezvăluit — fie în societate, în întreaga națiune sau printre oameni. Nicio 
țară, nicio națiune şi niciun grup nu face asta. Nici măcar ţările în care 
creştinismul este religia de stat sau ţările cu populații predominant 
religioase încă nu atrag atenția asupra caracterului uman al acestor sfinți şi 
înţelepţi de demult, sau asupra poveştilor lor despre frica şi supunerea faţă 
de Dumnezeu, așa cum sunt relatate în Biblie, şi nici nu le venerează. Ce 
problemă indică asta? Omenirea coruptă a decăzut până în punctul în care 
oamenii sunt scârbiți de adevăr, de lucruri pozitive şi venerează răul. Dacă 
Dumnezeu nu ar vorbi şi nu ar lucra personal printre oameni, spunându-le 
clar ce este pozitiv şi ce este negativ, ce este bine şi ce este greșit, ce este 
frumos şi bun şi ce este urât și aşa mai departe, atunci omenirea nu ar fi 


niciodată capabilă să distingă între bine şi rău şi nu ar putea să deosebească 


lucrurile pozitive de cele negative. Încă de la începuturile rasei umane și 
chiar pe parcursul dezvoltării umane, aceste fapte şi consemnări istorice ale 
aparițiilor şi lucrării lui Dumnezeu au fost transmise până astăzi în unele 
țări şi grupuri etnice din Europa şi cele două Americi. Cu toate acestea, 
oamenii sunt încă incapabili să facă distincţia între lucrurile pozitive şi cele 
negative, sau între lucrurile frumoase, bune şi cele urâte, rele. Oamenii nu 
numai că sunt incapabili să facă diferenţa, dar acceptă în mod activ şi de 
bunăvoie tot felul de aserțiuni de la Satana, cum ar fi zicalele despre 
conduita morală, precum şi definițiile şi conceptele greşite ale Satanei 
despre diverse persoane, chestiuni și lucruri. Ce arată asta? Ar putea oare 
arăta că omenirea pur şi simplu nu are instinctul de a accepta în mod 
autonom lucrurile pozitive şi nici instinctul de a distinge între lucruri 
pozitive şi cele negative, între bun şi rău, bine şi greșit, adevăr şi minciuni? 
(Da.) În rândul omenirii, două feluri de lucruri predomină în acelaşi timp, 
dintre care unul vine de la Satana, iar celălalt vine de la Dumnezeu. Însă, în 
cele din urmă, în toată societatea umană și-n întreaga istorie a dezvoltării 
omenirii, cuvintele rostite de Dumnezeu şi toate lucrurile pozitive pe care 
EI le transmite şi le elucidează omenirii nu pot fi venerate de întreaga rasă 
umană şi nici măcar nu pot să devină curentul principal printre oameni, nici 
să dea naștere gândurilor corecte în mintea lor şi nici să-i îndrume să 
trăiască normal printre toate lucrurile create de Dumnezeu. Oamenii există 
fără să-şi dea seama sub îndrumarea diverselor remarci, idei și concepte ale 
Satanei şi trăiesc sub călăuzirea acestor opinii eronate. În acest mod, ei nu 
trăiesc pasiv, ci activ. În ciuda a ceea ce a făcut Dumnezeu, a realizărilor 
Sale în crearea și stăpânirea tuturor lucrurilor şi a numeroaselor cuvinte 
lăsate în urmă de lucrarea lui Dumnezeu în unele ţări, precum şi a 
definiţiilor diferitelor persoane, chestiuni şi lucruri care au fost transmise 


până în zilele noastre, ființele umane încă trăiesc inconștient sub imperiul 


diverselor idei şi opinii pe care Satana le insuflă oamenilor. Aceste diverse 
idei şi opinii insuflate și susținute de Satana sunt ideile şi opiniile principale 
din întreaga societate umană, chiar și din ţările în care creştinismul este larg 
răspândit. Pe de altă parte, indiferent câte declaraţi, idei, opinii și definiții 
pozitive ale oamenilor, chestiunilor şi lucrurilor lasă Dumnezeu omenirii 
prin săvârşirea lucrării Sale, acestea există doar pe alocuri sau, mai rău, sunt 
reținute doar de un număr foarte mic de oameni din grupurile etnice 
minoritare şi rămân doar pe buzele unora, dar nu pot fi acceptate în mod 
activ de oameni drept lucruri pozitive care să-i îndrume şi să-i conducă prin 
viaţă. Judecând după compararea acestor două tipuri de lucruri şi după 
diversele atitudini ale omenirii faţă de lucrurile negative de la Satana și față 
de diferitele lucruri pozitive de la Dumnezeu, întreaga rasă umană se află în 
mâinile celui rău. Aceasta este o realitate şi poate fi afirmată cu certitudine. 
Acest fapt înseamnă în primul rând că toate gândurile oamenilor, modurile 
lor de gândire şi de tratare a celorlalți, a chestiunilor sunt controlate, 
influențate și manipulate de diversele idei şi opinii ale Satanei şi chiar 
îngrădite de ele. De-a lungul istoriei dezvoltării umane, indiferent în ce 
etapă sau perioadă — fie că este vorba de o eră relativ înapoiată, fie de epoca 
dezvoltată economic din zilele noastre — și indiferent de regiune, 
naționalitate sau grup de oameni, modurile de existenţă, temeliile existenţei 
şi opiniile omenirii privind modul de a trata oamenii, chestiunile și lucrurile 
sunt, toate, bazate pe diferitele idei insuflate oamenilor de Satana, mai 
degrabă decât pe cuvintele lui Dumnezeu. Acesta este un lucru foarte 
deplorabil. Dumnezeu vine să-Şi facă lucrarea şi să mântuiască omenirea 
într-o situaţie în care oamenii au fost atât de profund corupți de Satana și în 
care gândurile şi punctele lor de vedere, precum și modurile lor de a privi 
tot felul de oameni, chestiuni şi lucruri şi de a trăi şi de a trata lumea au fost 


întru totul îngrădite de ideile Satanei. Putem să ne imaginăm cât de dură și 


dificilă este lucrarea lui Dumnezeu de a mântui omenirea într-un astfel de 
context. Ce fel de context este acesta? Contextul în care El vine să-Şi facă 
lucrarea este unul în care inimile şi mințile oamenilor sunt de multă vreme 
întru totul impregnate de filosofii şi otrăvuri satanice şi îngrădite de ele. El 
nu vine să-ȘI facă lucrarea într-un context în care oamenii nu au ideologii 
sau opinii despre oameni, chestiuni şi lucruri, ci într-un context în care 
aceștia au moduri de a privi diferiți oameni şi diverse chestiuni şi lucruri şi 
în care aceste moduri de a privi, de a gândi și de a trăi au fost serios 
bulversate şi induse în eroare de Satana. Adică, Dumnezeu vine să lucreze 
şi să mântuiască omenirea într-un context în care oamenii au acceptat pe 
deplin ideile şi punctele de vedere ale Satanei și sunt copleșiți, pătrunși, 
înrobiţi și controlaţi de idei satanice. Acesta este tipul de oameni pe care îi 
mântuieşte Dumnezeu, ceea ce arată cât de dificilă este lucrarea Sa. 
Dumnezeu vrea ca astfel de oameni care au fost copleșiți de idei satanice și 
îngrădiți de acestea să ajungă să recunoască din nou şi să facă distincția 
între lucrurile pozitive şi cele negative, frumuseţe şi urâţenie, bine şi rău, 
adevăr şi sofisme rele şi, în cele din urmă, să ajungă în punctul în care pot 
să deteste şi să respingă din adâncul inimii lor toate diversele idei și sofisme 
insuflate de Satana şi, prin urmare, să accepte toate punctele de vedere și 
modurile de viață corecte care vin de la Dumnezeu. Acesta este sensul 


specific al mântuirii omenirii de către Dumnezeu. 


Indiferent în ce perioadă a umanității sau în ce stadiu de dezvoltare a 
ajuns societatea, sau care este metoda de guvernare a conducătorilor — fie că 
este vorba de o dictatură feudală sau de un sistem social democratic — 
niciunul dintre aceste lucruri nu schimbă faptul că diversele teorii 
ideologice şi zicale despre conduita morală susținute de Satana abundă în 
societatea umană. De la societatea feudală şi până la societatea modernă, 


deşi orizontul, principiile călăuzitoare şi modurile de guvernare ale 


conducătorilor se schimbă de nenumărate ori, iar numărul diverselor 
grupuri etnice, al raselor şi al diferitelor comunități credincioase se schimbă 
constant, otrava diferitelor zicale din cultura tradițională pe care Satana le-o 
insuflă oamenilor încă este abundentă şi se răspândește, înrădăcinându-se 
profund în gândurile oamenilor şi în adâncurile sufletului lor, controlându- 
le modurile de existență şi influenţându-le gândurile şi opiniile despre 
oameni, chestiuni și lucruri. Desigur, această otravă afectează grav şi 
atitudinea oamenilor faţă de Dumnezeu şi atacă serios bunăvoința și dorința 
arzătoare a omenirii de a accepta adevărul și mântuirea Creatorului. Prin 
urmare, zicalele reprezentative despre conduita morală care derivă din 
cultura tradițională au controlat întotdeauna gândirea oamenilor din întreaga 
rasă umană, iar poziția şi rolul lor dominant în rândul omenirii nu s-au 
schimbat niciodată, în nicio perioadă sau context social. Indiferent în ce 
perioadă domnește un conducător, sau dacă este sârguincios sau leneș, sau 
dacă metoda lui de guvernare este democratică sau dictatorială, nimic din 
toate acestea nu poate opri sau eradica acea inducere în eroare și controlul 
exercitat de ideile și opiniile culturii tradiționale asupra fiinţelor umane. 
Oricare ar fi perioada istorică, sau indiferent de grupul etnic, sau oricât de 
mult a progresat sau s-a schimbat credința umană și oricât de mult au 
progresat şi s-au schimbat oamenii în ceea ce priveşte gândirea lor despre 
viaţă şi tendințele sociale, influența pe care o au asupra gândirii umane 
zicalele despre conduita morală din cultura tradițională nu s-a schimbat 
niciodată, iar efectul lor asupra oamenilor nu şi-a pierdut niciodată puterea. 
Din acest punct de vedere, zicalele despre conduita morală au îngrădit prea 
profund gândirea oamenilor, influențând grav nu numai relația dintre 
fiinţele umane, ci şi atitudinile oamenilor faţă de adevăr, şi afectând și 
deteriorând serios relaţia dintre fiinţele umane create şi Creator. Desigur, se 


poate spune şi că Satana foloseşte ideile culturii tradiționale pentru a 


seduce, a induce în eroare, a amorti şi a îngrădi rasa umană pe care a creat-o 
Dumnezeu și foloseşte aceste metode pentru a-l înșfăca fiinţele umane. Cu 
cât ideile despre conduita morală din cultura tradițională sunt mai larg 
răspândite în rândul omenirii şi cu cât mai adânc prind rădăcini în inimile 
oamenilor, cu atât oamenii vor fi mai departe de Dumnezeu și cu atât mai 
îndepărtată va fi speranţa mântuirii lor. Gândiţi-vă la asta: înainte ca Adam 
şi Eva să fie seduşi de şarpe să mănânce fructul din pomul cunoaşterii 
binelui şi răului, ei credeau că Iahve Dumnezeu era Domnul şi Tatăl lor, dar 
când şarpele a sedus-o pe Eva zicând: „A spus Dumnezeu: «Să nu mâncaţi 
din toți copacii din grădină?» (Geneza 3:1) şi «Moartea voastră nu e o 
certitudine, pentru că Dumnezeu știe că, în ziua în care veți mânca din 
acesta, ochii voştri se vor deschide, iar voi veţi fi ca Dumnezeu, cunoscând 
binele şi răul»” (Geneza 3:4-5), Adam şi Eva au cedat seducţiei şarpelui și 
relația lor cu Dumnezeu s-a schimbat rapid. Ce fel de schimbare a avut loc? 
Ei nu au mai venit goi înaintea lui Dumnezeu, ci au căutat obiecte cu care 
să se acopere şi cu ajutorul cărora să se ascundă şi au evitat lumina 
prezenţei lui Dumnezeu; când Dumnezeu i-a căutat, ei s-au ascuns de EI şi 
nu au mai vorbit cu El față în faţă, ca înainte. Schimbarea care a avut loc în 
relația lui Adam și a Evei cu Dumnezeu nu s-a petrecut din cauza faptului 
că ei au mâncat fructul din pomul cunoaşterii binelui şi răului, ci pentru că 
vorbele rostite de şarpe — Satana — le-au insuflat oamenilor o gândire 
greşită, seducându-i şi îndrumându-i greşit să se îndoiască de Dumnezeu, să 
se îndepărteze şi să se ascundă de El. Astfel, oamenii nu şi-au mai dorit să 
vadă direct lumina prezenţei lui Dumnezeu şi nu au vrut să vină înaintea Sa 
complet dezveliți, iar între oameni şi Dumnezeu s-a creat o înstrăinare. Cum 
a apărut această înstrăinare? Nu din cauza schimbărilor din mediu sau a 
trecerii timpului, ci pentru că inimile oamenilor s-au schimbat. Cum s-au 


schimbat inimile oamenilor? Nu oamenii înşişi au luat inițiativa de a se 


schimba. Mai degrabă, a fost din cauza cuvintelor rostite de şarpe, care au 
semănat discordie în relația oamenilor cu Dumnezeu, înstrăinându-i de 
Dumnezeu și făcându-i să evite lumina prezenţei Lui, să se ferească de grija 
Lui şi să se îndoiască de cuvintele Lui. Care au fost consecinţele unei astfel 
de schimbări? Oamenii nu au mai fost cum fuseseră înainte, inimile și 
gândurile lor nu au mai fost atât de pure şi nu L-au mai privit pe Dumnezeu 
ca pe Dumnezeu şi ca pe Cel care le era cel mai aproape, ci, în schimb, s-au 
îndoit şi s-au temut de El şi astfel s-au îndepărtat de El şi au dezvoltat 
mentalitatea celor care vor să se ascundă de Dumnezeu şi să stea departe de 
El, iar acesta a fost începutul prăbuşirii omenirii. Începutul prăbușirii 
omenirii şi-a avut originea în cuvintele rostite de Satana, cuvinte 
otrăvitoare, seducătoare şi care îndrumă greşit. Gândurile insuflate 
oamenilor de aceste cuvinte i-au făcut să se îndoiască de Dumnezeu, să-L 
înțeleagă greşit și să fie bănuitori faţă de Dumnezeu, înstrăinându-i de El, 
astfel încât nu numai că nu au mai fost dispuşi să dea ochii cu Dumnezeu, 
dar au şi vrut să se ascundă de EI şi chiar nu I-au mai crezut spusele. Ce a 
zis Dumnezeu despre asta? Dumnezeu a spus: „Din fiecare pom al grădinii, 
poți mânca fără restricție, dar să nu mănânci din pomul cunoaşterii binelui 
şi răului; deoarece în ziua în care vei mânca din acesta, cu siguranţă vei 
muri” (Geneza 2:16-17). Pe de altă parte, Satana a spus că oamenii care mâncau 
fructe din pomul cunoașterii binelui şi răului nu aveau să moară neapărat. 
Din cauza cuvintelor care induc în eroare, rostite de Satana, oamenii au 
început să se îndoiască de cuvintele lui Dumnezeu și să le nege, adică, 
oamenii au urzit în inimile lor opinii despre Dumnezeu și nu au mai fost la 
fel de puri ca înainte. Din cauza acestor opinii şi îndoieli pe care le aveau 
oamenii, ei nu au mai crezut în cuvintele lui Dumnezeu şi au încetat să 
creadă că Dumnezeu este Creatorul şi că există o relație inevitabilă între ei 


şi Dumnezeu şi au încetat chiar să creadă că Dumnezeu poate să-i protejeze 


pe oameni şi să aibă grijă de ei. Din momentul în care nu au mai crezut 
aceste lucruri, oamenii nu au mai fost dispuşi să accepte grija şi protecția lui 
Dumnezeu şi, desigur, nu au mai fost dispuşi să accepte niciun cuvânt din 
gura Lui. Prăbuşirea omenirii a început ca urmare a cuvintelor seducătoare 
ale Satanei şi a pornit de la o idee şi o viziune insuflate oamenilor de 
Satana. Desigur, a început şi ca urmare a faptului că Satana i-a sedus, i-a 
îndrumat greşit și i-a indus în eroare pe oameni. Această idee și această 
viziune insuflate oamenilor de către Satana i-au făcut să înceteze să creadă 
în Dumnezeu sau în cuvintele Lui şi, de asemenea, să se îndoiască de 
Dumnezeu, să-L înţeleagă greşit, să-L suspecteze, să se ascundă de El, să se 
îndepărteze de El, să nege ceea ce a spus El, să nege însăşi identitatea Lui şi 
chiar faptul că oamenii vin de la Dumnezeu. Așa îi seduce şi-i corupe 
Satana pe oameni pas cu pas, perturbând şi stricând relația lor cu Dumnezeu 
ŞI, de asemenea, împiedicându-i să vină înaintea lui Dumnezeu și să accepte 
vreun cuvânt din gura Lui. Satana perturbă în mod constant dorinţa 
oamenilor de a căuta adevărul și de a accepta cuvintele lui Dumnezeu. 
Lipsiți de puterea să reziste diverselor remarci ale Satanei, oamenii sunt, 
fără să-şi dea seama, roşi şi impregnaţi de ele şi, în cele din urmă, 
degenerează până în punctul în care devin dușmani şi adversari ai lui 
Dumnezeu. Acesta este, în esență, impactul pe care zicalele despre conduita 
morală îl are asupra omenirii şi răul pe care 1-l face. Desigur, având părtăşie 
despre aceste lucruri, le şi disecăm de la rădăcină, astfel încât oamenii să 
poată dobândi o înţelegere fundamentală a modului în care Satana corupe 
omenirea şi a metodelor pe care le foloseşte. Tacticile principale ale Satanei 
pentru a corupe omenirea sunt să vizeze gândurile şi părerile oamenilor, să 
distrugă relaţia dintre oameni şi Dumnezeu și să-i smulgă treptat de lângă 
Dumnezeu, pas cu pas. Iniţial, după ce au auzit cuvintele lui Dumnezeu, 


oamenii au crezut că sunt corecte şi au vrut să acționeze şi să practice 


potrivit lor. Aceasta a fost situaţia în care Satana a folosit tot felul de idei și 
cuvinte pentru a coroda şi a dezintegra, încetul cu încetul, singurul strop de 
credinţă, hotărâre şi aspirație pe care îl aveau oamenii, împreună cu puţinele 
lucruri şi dorințe vag pozitive de care s-au ţinut, înlocuindu-le cu zicalele, 
opiniile şi noţiunile sale despre diverse lucruri. În acest fel, oamenii sunt 
controlați fără să vrea de ideile Satanei şi devin prizonierii şi sclavii săi. Nu 
aşa stau lucrurile? (Ba da.) În istoria omenirii, cu cât oamenii acceptă mai 
profund şi concret ideile Satanei, cu atât relația dintre omenire şi Dumnezeu 
devine din ce în ce mai distantă și, astfel, mesajul că „fiinţele umane sunt 
fiinţe create şi Dumnezeu este Creatorul” devine din ce în ce mai îndepărtat 
de oameni şi nu mai este crezut şi recunoscut de atât de mulţi dintre ei. În 
schimb, acest mesaj este privit ca un mit şi o legendă, un fapt inexistent și 
un sofism malefic şi este chiar condamnat ca erezie de către unii oameni din 
societatea de astăzi. Trebuie spus că acestea sunt rezultatul şi impactul 
diverselor sofisme rele ale Satanei, care sunt larg răspândite în rândul 
omenirii. De asemenea, trebuie spus că de-a lungul istoriei dezvoltării 
umane, sub pretextul săvârșirii unor lucruri pozitive, cum ar fi că-i învaţă pe 
oameni, că le reglementează cuvintele şi acţiunile și aşa mai departe, Satana 
a târât omenirea pas cu pas în abisul păcatului şi al morții, ducând-o departe 
de lumina prezenţei lui Dumnezeu, departe de grija, protecția şi mântuirea 
Sa. În Vechiul Testament al Bibliei se consemnează relatări despre 
mesagerii lui Dumnezeu care au venit să le vorbească oamenilor şi să 
trăiască printre ei, dar astfel de lucruri au încetat să existe în ultimii 2000 de 
ani, iar motivul este că, în întreaga rasă umană, nu mai există nimeni ca 
sfinții şi înţelepţi din vechime, consemnați în Biblie — precum Noe, 
Avraam, Moise, lov sau Petru — şi întreaga rasă umană a fost impregnată și 


înrobită de ideile și remarcile Satanei. Acesta este adevărul. 


Lucrurile despre care tocmai am avut părtăşie reprezintă un aspect al 
esenței zicalelor despre conduita morală din cultura tradițională şi, de 
asemenea, marchează, dovedesc şi simbolizează coruperea omenirii de către 
Satana. Analizând chestiunea din perspectiva esenței acestor probleme, 
toate ființele umane, fără excepție — fie că sunt copii sau bătrâni, sau 
indiferent de clasa socială în care trăiesc, sau de mediul social din care 
provin — sunt îngrădite de diversele remarci ale Satanei, indiferent de 
profunzime, şi trăiesc pe deplin într-un mod care este impregnat de idei 
satanice. Desigur, care este faptul de netăgăduit? Că Satana corupe oamenii. 
Ceea ce corupe nu sunt diferitele organe ale oamenilor, ci mai degrabă 
gândurile lor. Coruperea gândurilor oamenilor întoarce toată omenirea 
împotriva lui Dumnezeu, astfel încât fiinţele umane pe care le-a creat nu se 
pot închina Lui şi, în schimb, folosesc tot felul de idei şi opinii de la Satana 
pentru a se răzvrăti împotriva lui Dumnezeu, a I se opune, a-L trăda şi a-L 
respinge. Acestea sunt ambiția şi uneltirea vicleană a Satanei și, bineînţeles, 
aceasta este adevărata lui față şi aşa corupe el omenirea. Oricum, indiferent 
de câte mii de ani a corupt Satana omenirea, indiferent câte fapte indică 
această corupere a omenirii de către Satana, sau cât de denaturate şi absurde 
sunt diversele idei şi opinii cu care corupe omenirea și cât de profund sunt 
îngrădite de ele gândurile umane, pe scurt, indiferent de toate acestea, 
atunci când Dumnezeu vine să-Și facă lucrarea de mântuire a oamenilor și 
când exprimă adevărul, chiar dacă oamenii trăiesc într-un asemenea 
context, Dumnezeu tot îi poate smulge de sub puterea Satanei și tot îi poate 
cuceri. Şi, desigur, Dumnezeu îi poate face pe oameni să înţeleagă adevărul 
din mustrarea și judecata Lui, să cunoască esenţa şi adevărul corupției lor, 
să se lepede de firile lor satanice, să I se supună, să se teamă de El şi să se 
ferească de rău. Acesta este rezultatul final care va fi atins în mod inevitabil 


ŞI, de asemenea, o tendinţă în care planul de gestionare de 6000 de ani al lui 


Dumnezeu va da roade cu siguranţă și în care Dumnezeu Se arată tuturor 
țărilor şi popoarelor cu slăvirea Sa. Exact cum spun cuvintele lui 
Dumnezeu: „Dumnezeu Îşi ţine cuvântul Lui, iar cuvântul Lui va fi împlinit 
şi ceea ce El împlineşte va fi pentru totdeauna.” Această frază este 
adevărată. Credeţi asta? (Da.) Acesta este un fapt care cu siguranță se va 
adeveri, pentru că ultima etapă a lucrării lui Dumnezeu este lucrarea în care 
oferă omenirii adevărul şi viaţa. În scurtul interval de puţin peste treizeci de 
ani, un număr considerabil de oameni au venit înaintea lui Dumnezeu, fiind 
cuceriţi de El, iar acum Îl urmează cu o hotărâre de neclintit. Ei nu vor 
niciun beneficiu de la Satana, sunt dispuși să accepte mustrarea şi judecata 
lui Dumnezeu şi mântuirea Lui şi toți sunt dispuşi să-și reasume locul de 
fiinţe create şi să accepte suveranitatea şi rânduielile Creatorului. Nu este 
acesta un semn că planul lui Dumnezeu dă roade? (Ba da.) Acesta este un 
fapt stabilit şi, de asemenea, unul care s-a adeverit deja şi, desigur, ceva ce 
se întâmplă acum şi care s-a întâmplat deja. Indiferent cum corupe Satana 
omenirea sau ce metodă folosește el, Dumnezeu va avea întotdeauna 
modalități prin care să smulgă oamenii de sub puterea Satanei, să-i 
mântuiască, să-i aducă înapoi înaintea Lui și să restabilească relația dintre 
omenire şi Creator. Aceasta este atotputernicia și autoritatea lui Dumnezeu 
ŞI, indiferent dacă tu crezi sau nu, acea zi va veni mai devreme sau mai 


târziu. 


La ultima adunare, am avut părtăşie despre zicala privind conduita 
morală: „Dedică-te unei sarcini şi străduieşte-te să faci tot posibilul până în 
ziua morții tale”, şi ne-am petrecut ceva timp analizând şi expunând 
cerințele, expresiile şi ideile și opiniile inerente acestei zicale, iar oamenii 
au dobândit o anumită înţelegere a esenței sale. Desigur, în ceea ce privește 
subiectele legate de acest aspect, am avut părtăşie și despre intenția exactă a 


lui Dumnezeu, atitudinea Lui, ce adevăruri implică aceasta şi cum ar trebui 


să privească oamenii moartea. După ce au înţeles adevărul şi intenția lui 
Dumnezeu, ori de câte ori întâlnesc asemenea lucruri, oamenii ar trebui să 
privească astfel de probleme conform cuvintelor lui Dumnezeu şi să le 
trateze potrivit adevărului, astfel încât să poată îndeplini cerinţele lui 
Dumnezeu. Mai mult decât atât, zicala despre conduita morală pe care am 
menționat-o data trecută — „Viermii de mătase ai primăverii vor ţese până 
vor muri, iar lumânările se vor mistui până la ultima picătură de ceară” — 
este prea superficială, iar sfera concepţiilor acesteia este prea vulgară, aşa 
că nu merită analizată suplimentar. Următoarea zicală despre conduita 
morală: „Fiecare persoană este responsabilă pentru soarta ţării sale”, care 
reprezintă subiectul părtăşiei noastre, merită analizată. Lucrurile care merită 
analizate ocupă un anumit loc în gândurile şi noţiunile oamenilor. Într-o 
anumită perioadă, ele vor influenţa gândirea oamenilor, modul lor de 
existenţă, calea şi, desigur, alegerile lor. Aceasta este consecința pe care o 
obține Satana exploatând cultura tradițională pentru a corupe omenirea. 
Zicala: „Fiecare persoană este responsabilă pentru soarta ţării sale” ocupă 
un anumit loc în inimile şi mințile oamenilor, adică, tipul de problemă la 
care se referă această zicală este deosebit de reprezentativă. În momentele 
critice ale destinului ţării lor, oamenii vor face alegeri bazate pe această 
zicală şi acest lucru le va înrobi și îngrădi gândirea şi procesele normale de 
gândire. Prin urmare, astfel de idei şi opinii merită analizate. În comparaţie 
cu zicalele pe care le-am menţionat anterior, şi anume: „Nu-ţi însuși banii 
găsiți pe jos”, „Aş încasa un glonţ pentru un prieten”, „O bunătate primită 
ar trebui răsplătită cu recunoştinţă”, „Bunătatea unei picături de apă ar 
trebui răsplătită cu un izvor care ţâşnește”, „Dedică-te unei sarcini şi 
străduieşte-te să faci tot posibilul până în ziua morții tale” şi așa mai 
departe, standardul de conduită morală potrivit căruia: „Fiecare persoană 


este responsabilă pentru soarta ţării sale” ocupă un tărâm superior în lumea 


Satanei. Zicalele despre conduita morală pe care le-am analizat anterior se 
referă la un tip de persoană sau la un tip de chestiune minoră din viață, toate 
fund limitate, în timp ce această zicală acoperă un domeniu mai larg. Nu se 
referă la lucruri din sfera „sinelui mai mic”, ci mai degrabă atinge o serie de 
probleme şi lucruri care au de-a face cu „sinele mai mare”. Prin urmare, 
ocupă o poziţie crucială în inimile oamenilor și trebuie analizată pentru a 
vedea dacă ar trebui să ocupe o anumită poziție în inimile oamenilor şi 
pentru a afla cum ar trebui să privească oamenii această zicală despre 


conduita morală într-un mod care să fie în concordanță cu adevărul. 


Zicala: „Fiecare persoană este responsabilă pentru soarta ţării sale” îi 
constrânge pe oameni să fie conștienți de responsabilitatea pe care o au față 
de soarta ţării lor, sugerând că toată lumea ar trebui să fie răspunzătoare 
pentru aceasta. Dacă îţi îndeplineşti responsabilitatea pentru soarta ţării tale, 
guvernul te va răsplăti cu onoruri înalte și vei fi privit ca o persoană cu un 
caracter nobil; pe de altă parte, dacă nu te preocupi de soarta țării şi stai cu 
mâinile în sân în timp ce aceasta se zbate şi nu tratezi acest lucru ca pe o 
chestiune de mare importanţă sau râzi de asta, atunci se consideră că nu ai 
reușit deloc să-ți îndeplineşti responsabilitatea. Dacă nu-ţi îndeplinești 
îndatoririle şi responsabilitățile atunci când ţara ta are nevoie de tine, atunci 
nu eşti în stare de prea multe şi ești, într-adevăr, o persoană insignifiantă. 
Astfel de oameni sunt dați deoparte și desconsideraţi în societate, disprețuiți 
ŞI socotiți inferiori de către semenii lor. Pentru orice cetăţean al oricărui stat 
suveran, zicala: „Fiecare persoană este responsabilă pentru soarta ţării sale” 
este una care are aprobarea oamenilor, pe care aceştia o pot accepta şi care 
chiar este respectată de omenire. De asemenea, e o idee pe care omenirea o 
consideră nobilă. O persoană care este capabilă să-și facă griji pentru soarta 
ținutului natal, să fie preocupată de aceasta și să aibă un profund simţ al 


responsabilităţii față de ea, este o persoană cu un spirit al dreptății mai înalt. 


Oamenii care îşi fac griji pentru familiile lor şi sunt preocupaţi de acestea 
au un spirit al dreptăţii mai scăzut, în timp ce aceia cărora le pasă de soarta 
tării lor au unul mai înalt și aceştia, dintre toți oamenii, ar trebui lăuda de 
conducători şi de popor. Pe scurt, acest tip de idei sunt recunoscute 
incontestabil ca având o semnificație pozitivă pentru oameni şi servind 
îndrumării pozitive a omenirii şi, desigur, sunt recunoscute şi ca lucruri 
pozitive. Şi voi gândiţi la fel? (Da.) Este normal să gândiţi aşa. Înseamnă că 
gândirea voastră nu este diferită de cea a oamenilor normali și că sunteți 
oameni obişnuiţi. Oamenii obişnuiţi pot să accepte ideile populare şi toate 
diversele idei și remarci așa-zis pozitive, proactive, progresiste şi nobile 
care provin de la restul omenirii. Aceştia sunt oameni normali. Sunt 
neapărat pozitive ideile acceptate şi venerate de oamenii obișnuiți? (Nu.) 
Teoretic vorbind, nu sunt pozitive, pentru că nu sunt în acord cu adevărul, 
nu vin de la Dumnezeu și nu sunt învățături de la Dumnezeu sau transmise 
de El omenirii. Aşadar, care este exact realitatea? Cum ar trebui explicată 
această chestiune? O voi explica acum în detaliu, iar după ce voi termina de 
vorbit, veţi şti de ce zicala: „Fiecare persoană este responsabilă pentru 
soarta ţării sale” nu este un lucru pozitiv. Înainte să dezvălui răspunsul, 
gândiți-vă mai întâi la zicala: „Fiecare persoană este responsabilă pentru 
soarta ţării sale”: este într-adevăr un lucru pozitiv? Este greşit să-i faci pe 
oameni să-şi iubească ţara? Unii oameni spun: „Soarta ținutului nostru natal 
are o influență asupra supraviețuirii, fericirii şi viitorului nostru. Nu le 
spune Dumnezeu oamenilor să fie ascultători faţă de părinții lor, să-şi 
crească bine copiii şi să-şi îndeplinească responsabilităţile sociale? De ce 
este în neregulă dacă ne îndeplinim câteva responsabilități în ţara noastră? 
Nu este acesta un lucru pozitiv? Deşi nu se ridică la nivelul unui adevăr, ar 
trebui să fie o idee corectă, nu?” În ceea ce îi priveşte pe oameni, aceste 


motive sunt valabile, nu-i aşa? Oamenii folosesc aceste aserțiuni, aceste 


motive şi chiar aceste justificări pentru a argumenta corectitudinea zicalei: 
„Fiecare persoană este responsabilă pentru soarta ţării sale.” Aşadar, este cu 
adevărat corectă această zicală sau nu? Dacă este corectă, ce este corect în 
ceea ce o priveşte? Dacă nu este corectă, ce este în neregulă cu ea? Dacă 
veți putea răspunde clar la aceste două întrebări, atunci chiar veţi înţelege 
acest aspect al adevărului. Există și alții care spun: „Zicala: «Fiecare 
persoană este responsabilă pentru soarta ţării sale» nu este adevărată. Ţările 
sunt conduse de conducători şi guvernate de sisteme politice. Ori de câte ori 
este vorba de politică, nu avem nicio responsabilitate, pentru că Dumnezeu 
nu Se implică în politica oamenilor. Prin urmare, nici noi nu ne implicăm în 
politică, aşa că această zicală nu ne priveşte; orice se referă la politică nu 
are nimic de-a face cu noi. Cine se implică în politică şi o îndrăgeşte este 
responsabil de soarta ţării. Noi nu acceptăm această zicală, nu este un lucru 
pozitiv din punctul nostru de vedere.” Este această explicaţie corectă sau 
greşită? (E greşită.) De ce este greşită? Teoretic, știți că această explicație 
nu se leagă, nu abordează rădăcina problemei şi este insuficientă pentru a-i 
explica esența. Este doar o explicaţie teoretică, dar nu clarifică esența 
acestei probleme. Indiferent ce fel de explicație este, atât timp cât nu 
reuşeşte să atingă esenţa specifică a acestei probleme, nu este o explicaţie 
reală, nu este un răspuns corect şi nu este adevărul. Așadar, ce este în 
neregulă cu zicala despre conduita morală: „Fiecare persoană este 
responsabilă pentru soarta ţării sale”? La ce adevăr se referă această 
chestiune? Adevărul în această privinţă nu poate fi explicat clar într-o 
propoziție sau două. Ar fi nevoie de multe explicaţii pentru a vă face să 
înţelegeţi adevărul pe care-l conţine. Prin urmare, haideţi să avem părtăşie 


despre ea în termeni simpli. 


Cum ar trebui privită și discernută zicala: „Fiecare persoană este 


responsabilă pentru soarta ţării sale”? Este un lucru pozitiv? Pentru a 


explica această zicală, haideţi să analizăm mai întâi ce este o ţară. Care este 
conceptul de „ţară” în mintea oamenilor? E conceptul unei ţări care este 
foarte mare? Teoretic vorbind, o ţară reprezintă întinderea teritoriului care 
cuprinde toate casele conduse de același conducător şi guvernate de același 
sistem social. Adică, o multitudine de case formează o ţară. Aşa o definește 
societatea? (Da.) Numai atunci când există case mici poate exista o casă 
mare, iar o casă mare denotă o ţară — aceasta este definiția unei ţări. Aşadar, 
e acceptabilă această definiție? Vă identificaţi cu ea în sufletul vostru? Cu 
gusturile şi interesele cui se potriveşte cel mai bine această definiție? (Cu 
ale conducătorilor.) Aşa este, în primul rând ar trebui să fie conducătorii 
pentru că, având toate gospodăriile sub stăpânirea lor, au puterea în mâinile 
lor. Aşadar, în ceea ce îi priveşte pe conducători, această definiție este una 
validă și ei se identifică cu ea. Indiferent care este definiția conducătorilor 
despre o ţară, pentru orice persoană obişnuită, între ţară şi fiecare cetăţean 
al ei există o distanţă. În cazul oamenilor de rând, adică al indivizilor din 
fiecare ţară, definiția pe care o dau unei ţări este complet diferită de cea 
adoptată de conducători sau de clasa conducătoare. Modul în care clasa 
conducătoare defineşte o ţară se bazează pe stăpânirea şi interesele lor 
legitime. Ei stau la înălțime și îşi folosesc punctul superior de vedere şi 
perspectiva largă, presărate cu ambiţie și dorință, pentru a defini ce este o 
țară. De exemplu, conducătorii consideră ţara ca fiind propria lor casă, 
propriul lor ținut şi cred că le este oferită pentru propria bucurie şi că 
fiecare centimetru al ţării, fiecare resursă şi chiar fiecare cetăţean al ei ar 
trebui să le aparțină şi să fie sub controlul lor şi că ei ar trebui să se poată 
bucura de toate acestea și să domnească peste oameni după bunul plac. Însă 
oamenii de rând nu au astfel de dorinţe, şi nici astfel de condiţii și, desigur, 
nu au o perspectivă atât de largă pentru a defini ce este o ţară. Aşadar, 


pentru oamenii de rând, pentru orice persoană independentă, care este 


definiția unei țări? Dacă sunt bine educați şi ştiu să citească hărţi, cunosc 
doar dimensiunea teritoriului țării lor şi care țări învecinate îl înconjoară, 
câte râuri şi lacuri are şi câţi munți, câte păduri, cât pământ şi câţi oameni 
sunt în ţara lor... Conceptul lor de „țară” nu este decât bazat pe hărți și 
literal, doar un concept teoretic în scris şi total inconsecvent cu ţara care 
există în realitate. Pentru o persoană destul de bine educată şi care are un 
anumit statut social, conceptul său de „tară? este cam așa. Așadar, cum 
rămâne cu oamenii de rând din pătura de jos a societăţii? Care este definiția 
pe care o dau ei țării? După părerea Mea, definiția pe care o dau ţării aceşti 
oameni nu este altceva decât modestul petic de pământ al familiei lor, salcia 
înaltă de la capătul estic al satului, muntele din capătul vestic, drumul de la 
intrarea în sat şi maşinile care trec adesea de-a lungul şoselei, precum și 
câteva incidente relativ senzaţionale care s-au petrecut în sat şi chiar unele 
bârfe banale. Pentru oamenii de rând, cam așa este conceptul de „ţară”. Deşi 
limitele acestei definiții sunt foarte mici şi domeniul ei de aplicare e foarte 
restrâns, în ceea ce-i priveşte pe oamenii obișnuiți care trăiesc într-un astfel 
de context social, este foarte realistă şi practică — pentru ei, o ţară nu este 
mai mult decât atât. Indiferent ce se întâmplă în lumea exterioară, indiferent 
ce se întâmplă în ţară, pentru ei este doar o ştire de importanţă moderată pe 
care pot alege să o asculte sau nu. Aşadar, ce are legătură cu interesele lor 
imediate? Dacă recolta de cereale plantate anul acesta va da roade 
extraordinare, dacă va fi suficientă pentru a-şi hrăni famila, ce să planteze 
anul viitor, dacă terenul lor va fi inundat, dacă va fi invadat şi ocupat de 
bătăuşi și alte asemenea chestiuni şi lucruri care au legătură strânsă cu viaţa, 
chiar până la lucruri precum o clădire din sat, un pârâu, o potecă şi aşa mai 
departe. Interesele și subiectul discuţiilor lor, precum şi ceea ce lasă o 
impresie profundă în mintea lor nu reprezintă altceva decât oamenii, 


chestiunile şi lucrurile care-i înconjoară şi care sunt toate strâns legate de 


viaţa lor. Ei nu au nicio idee despre cât de mare este aria de acoperire a unei 
țări, şi nici despre prosperitatea sau declinul unei ţări. Cu cât lucrurile sunt 
mai moderne şi cu cât treburile ţării sunt mai importante, cu atât sunt mai 
îndepărtate de astfel de oameni. Pentru aceşti oameni de rând, conceptul de 
„țară” îl reprezintă doar oamenii, chestiunile şi lucrurile pe care le pot 
înţelege şi cu care intră în contact în viaţa lor. Chiar dacă primesc informaţii 
despre soarta ţării, este ceva foarte departe de ei. A fi departe de ei 
înseamnă că nu ocupă niciun loc în inimile lor şi nu le va afecta viaţa, așa 
că prosperitatea şi declinul ţării nu au nimic de-a face cu ei. În inimile lor, 
care este soarta ţării lor? Dacă holdele pe care le-au plantat anul acesta sunt 
binecuvântate de Ceruri, dacă recolta este bogată, cum se descurcă familia 
lor şi alte detaliu ale vieţii de zi cu zi, în timp ce problemele de stat nu au 
nicio legătură cu ei. Chestiunile de importanță națională, politica, economia, 
educația, știința şi tehnologia, dacă teritoriul țării s-a extins sau s-a 
micşorat, locurile pe care le-au vizitat conducătorii și ce s-a întâmplat în 
cadrul clasei conducătoare — aceste lucruri pur şi simplu depăşesc 
înţelegerea oamenilor de rând. Chiar dacă ar putea să le priceapă, cărui scop 
ar servi? Chiar dacă, după cină, ar discuta despre ce se întâmplă cu clasa 
conducătoare, ce ar putea face în privinţa asta? După ce lasă jos castronul şi 
beţişoarele, ei trebuie să-şi câştige existenţa în continuare și să plece la 
muncă, pe câmp. Nimic nu pare la fel de real ca semănăturile de pe 
câmpurile lor care pot da o recoltă bună. Unui om îi pasă de ceea ce are în 
inima lui. Orizonturile unei persoane cuprind doar lucrurile pe care le 
adăposteşte în inima sa. Orizonturile oamenilor obişnuiţi se întind doar până 
la locurile pe care le pot vedea în jurul lor şi în care pot merge. În ceea ce 
priveşte soarta ţării lor şi chestiunile de importanță națională, acestea sunt 
foarte îndepărtate şi inaccesibile. Prin urmare, când soarta ţării este în joc 


sau când ţara se confruntă cu invazia unui inamic puternic, ei se gândesc 


imediat: „Oare recoltele mele vor ajunge pe mâna invadatorilor? Anul 
acesta, ne bazăm pe vânzarea acelor cereale pentru a le plăti copiilor noştri 
facultatea!” Acestea sunt lucrurile care au cea mai mare relevanță practică 
pentru oamenii de rând, lucrurile pe care ei le pot înţelege şi pe care mintea 
şi spiritul lor le pot suporta. Pentru oamenii obişnuiţi, zicala: „Fiecare 
persoană este responsabilă pentru soarta țării sale” este prea apăsătoare. Ei 
nu ştiu cum să facă asta și nu vor să poarte această povară grea și 
responsabilitate apăsătoare. Conceptul de „ţară” al oamenilor de rând este 
ceva de genul acesta. Prin urmare, sfera vieții lor şi lucrurile la care le stau 
gândurile și sufletul nu sunt altceva decât solul şi apa orașului natal, care le 
asigură trei mese pe zi și tot ce au nevoie pentru a creşte, precum şi aerul şi 
mediul din orașul lor natal. Ce altceva mai poate fi, în afară de aceste 
lucruri? Chiar dacă unii oameni ajung dincolo de împrejurimile familiare 
ale orașului în care s-au născut şi au crescut, ori de câte ori ţara se zbate şi 
are nevoie de ei pentru a-şi îndeplini responsabilitățile faţă de națiune, 
nimeni nu se gândeşte la protejarea întregii țări. La ce se gândesc oamenii, 
în schimb? Nu se pot gândi decât să-şi îndeplinească responsabilităţile de a- 
şi proteja oraşul natal şi de a păzi acea parcelă de teren pe care o au în 
inimile lor şi chiar să-şi sacrifice viaţa în acest scop. Indiferent unde merg 
oamenii, pentru ei cuvântul „ţară” este doar un substantiv, un reper şi un 
simbol. Ceea ce ocupă cu adevărat un loc considerabil în inimile lor nu este 
teritoriul țării şi cu atât mai puţin domnia conducătorilor, ci mai degrabă 
muntele, parcela de teren, râul şi fântâna care le oferă trei mese pe zi, le dă 
viaţă şi-i ajută să şi-o păstreze; asta e tot. Acesta este conceptul de „țară” în 


mintea oamenilor — este real, concret şi, desigur, precis. 


De ce ideea potrivit căreia: „Fiecare persoană este responsabilă pentru 
soarta ţării sale” este întotdeauna susținută în cultura tradițională, mai ales 


în gândirea privind conduita morală? Acest lucru se referă atât la domnia 


conducătorului, cât şi la intenţiile şi scopurile oamenilor care susțin această 
idee. Dacă definiția ţări din mintea fiecărui individ ar fi atât de 
nesemnificativă, concretă și reală, cine ar proteja ţara? Cine ar susține 
domnia conducătorului? Nu sunt probleme aici? Într-adevăr, aici apar 


bil 


probleme. Dacă pentru toți conceptul de „ţară” ar fi aşa, oare conducătorul 
nu ar fi transformat într-un figurant? Dacă ţara unui conducător s-ar 
confrunta cu invazia unui inamic puternic şi apărarea ei s-ar baza doar pe 
conducător sau pe clica conducătoare, nu ar părea aceştia să se chinuie, 
neputincioşi, izolați şi slabi? Gânditorii au răspuns la aceste probleme 
folosindu-și creierul. Ei credeau că, pentru a proteja ţara și a susține domnia 
conducătorului, nu era posibil să se bazeze doar pe contribuţiile unui număr 
mic de oameni, ci, mai degrabă, era necesar să stimuleze întreaga populație 
să-l slujească pe conducătorul ţării. Dacă aceşti gânditori le-ar fi spus în 
mod direct oamenilor să-l slujească pe conducător şi să protejeze ţara, ar fi 
fost dispuşi să o facă? (Nu, nu ar fi fost.) Oamenii cu siguranţă nu ar fi fost 
dispuşi, deoarece scopul din spatele cerinţei ar fi fost prea evident și ei nu ar 
fi fost de acord cu asta. Acei gânditori ştiau că trebuia să le insufle 
oamenilor o expresie care suna plăcut, era nobilă şi superficial grandioasă și 
să le spună că oricine gândeşte în acest fel are o conduită morală nobilă. În 
acest fel, oamenii ar fi acceptat cu uşurinţă această idee şi chiar ar fi făcut 
sacrificii şi ar fi adus contribuţii de dragul acestei idei. Scopul lor ar fi fost 
atunci atins, nu-i așa? În acest context social şi ca răspuns la nevoile 
conducătorilor a apărut această zicală şi idee potrivit căreia: „Fiecare 
persoană este responsabilă pentru soarta ţării sale.” Natura umană este astfel 
încât, indiferent ce idee apare, vor exista întotdeauna unii oameni care o 
consideră la modă şi avangardistă şi o vor accepta pe această bază. Oare nu 
este de folos conducătorului faptul că unii oameni acceptă ideea că: 


„Fiecare persoană este responsabilă pentru soarta ţării sale”? Inseamnă că 


vor exista oameni care vor face sacrificii și vor contribui pentru regimul 
conducătorului. Astfel, conducătorul are speranţa de a domni mult timp, nu- 
i aşa? Şi, relativ vorbind, nu va fi atunci domnia lui mai stabilă? (Ba da.) 
Prin urmare, atunci când domnia conducătorului întâmpină provocări sau se 
confruntă cu distrugerea, sau când ţara lui se confruntă cu invazia unui 
inamic puternic, cei care acceptă ideea că: „Fiecare persoană este 
responsabilă pentru soarta ţării sale” vor înainta cu vitejie şi neînfricare 
pentru a aduce o contribuţie sau a-și sacrifica viaţa de dragul protejării țării. 
Cine este beneficiarul suprem al acestui lucru? (Conducătorul) Beneficiarul 
suprem este conducătorul. Ce se întâmplă cu acei oameni care acceptă ideea 
că: „Fiecare persoană este responsabilă pentru soarta țării sale” şi care sunt 
dispuşi să renunţe la viaţa lor prețioasă pentru aceasta? Ei devin ajutoare și 
pioni de sacrificiu ai conducătorului, devin victime ale acestei idei. Oamenii 
de rând care trăiesc în pătura de jos a societății nu au un concept precis, 
clar, sau o definiție clară a ceea ce este o ţară. Ei nu ştiu ce este o ţară, nici 
cât de mare este o ţară şi ştiu și mai puțin despre chestiunile importante 
legate de soarta unei țări. Deoarece, pentru oameni, definiția şi conceptul de 
„tară” sunt vagi, clasa conducătoare folosește zicala: „Fiecare persoană este 
responsabilă pentru soarta țării sale” pentru a-i induce în eroare și pentru a 
le insufla această idee în minte, astfel încât toată lumea să se ridice pentru a 
apăra ţara şi a-şi pune viaţa în pericol pentru clasa conducătoare şi, astfel, 
scopul său va fi atins. De fapt, în ceea ce-i priveşte pe oamenii de rând, 
indiferent cine conduce ţara sau dacă intruşii sunt mai buni sau mai răi 
decât conducătorii actuali, până la urmă, mica parcelă de teren a familiei lor 
tot trebuie să fie cultivată în fiecare an, iar copacul de la capătul estic al 
satului lor nu s-a schimbat, muntele din capătul vestic al satului nu s-a 
schimbat şi nici fântâna din centrul satului nu s-a schimbat, iar asta e tot ce 


contează. Cât despre ceea ce se întâmplă în afara satului, câți conducători 


vin şi pleacă sau cum conduc ei ţara, toate acestea nu au nicio legătură cu 
ei. Aşa este viața oamenilor de rând. Viaţa lor este reală şi foarte simplă, iar 


be) 


conceptul lor de „ţară” este la fel de concret ca şi conceptul lor de „familie”, 
doar că este mai cuprinzător decât familia. Pe de altă parte, atunci când ţara 
este invadată de un inamic puternic şi existenţa și supraviețuirea ei sunt 
nesigure, iar domnia conducătorului este tulburată şi destabilizată, acei 
oameni care acceptă că: „Fiecare persoană este responsabilă pentru soarta 
țării sale” sunt dominați de această idee și tot ce vor să facă este să-şi 
folosească puterile personale pentru a schimba aceste lucruri care afectează 
soarta țării şi dăunează domniei conducătorului. Şi ce se întâmplă până la 
urmă? Ce schimbă ei, de fapt? Chiar dacă reuşesc să-l țină pe conducător la 
putere, înseamnă asta că au făcut un lucru drept? Înseamnă că sacrificiul lor 
a fost pozitiv? Este demn de a fi amintit? Acei oameni dintr-o anumită 
perioadă a istoriei, care credeau că era foarte important ca: „Fiecare 
persoană este responsabilă pentru soarta ţării sale”, susțineau şi ei cu putere 
spiritul acestei idei de apărare a ţării şi menţinere a conducătorilor la putere, 
dar domnia conducătorilor pe care i-au păstrat la putere era înapoiată, 
sângeroasă şi nu avea nicio semnificație sau valoare pentru omenire. Din 
acest punct de vedere, a fost pozitivă sau negativă aşa-zisa responsabilitate 
îndeplinită de acești oameni? (A fost negativă.) S-ar putea spune că a fost 
negativă, că nu merită să fie amintită şi că a fost dispreţuită de oameni. 
Dimpotrivă, oamenii de rând nu se identifică profund cu ideea că: „Fiecare 
persoană este responsabilă pentru soarta țării sale”, care este susținută de 
acei gânditori uneltitori, şi nici nu o acceptă şi nu o pun în aplicare. Prin 
urmare, viaţa lor este relativ stabilă. Deşi realizările personale de-a lungul 
vieţii lor nu sunt la fel de impresionante precum cele ale oamenilor care îşi 
dau viaţa pentru soarta ţării lor, ei au făcut un lucru semnificativ. Care este 


acest lucru semnificativ? Faptul că nu interferează artificial cu soarta unei 


țări, şi nici cu procesul de stabilire a conducătorilor ei. În schimb, tot ce cer 
este să ducă o viaţă bună, să lucreze pământul, să-şi apere orașul natal, să 
aibă mâncare pe tot parcursul anului şi să ducă o viață îmbelşugată, 
confortabilă, liniştită şi sănătoasă, fără să provoace necazuri ţării lor, fără 
să-i ceară țării hrană sau bani şi plătind taxele normale atunci când sunt 
scadente — asta reprezintă îndeplinirea responsabilităţi care îi revine unui 
cetăţean. Dacă poți să nu fii influențat de nicio interferență a ideilor 
gânditorilor şi să îți trăieşti viaţa ca o persoană obişnuită, într-o manieră 
rațională, conform poziției tale, şi să fii autonom, atunci este suficient și ți- 
ai îndeplinit responsabilitatea. Acesta este cel mai important lucru şi e cea 
mai mare responsabilitate pe care ar trebui să o îndeplinească o persoană 
care trăieşte pe acest pământ. A se îngriji de propria supravieţuire şi de 
propriile nevoi de bază sunt problemele care ar trebui rezolvate de unul 
singur, cât despre chestiunile importante care au legătură cu soarta ţării şi cu 
modul în care o guvernează conducătorii, oamenii de rând nu au capacitatea 
să intervină sau să facă ceva în privinţa lor. Ei pot doar să lase aceste 
chestiuni în seama destinului şi să permită naturii să-și urmeze cursul. Ce 
doresc Cerurile, asta se va întâmpla. Oamenii de rând ştiu foarte puţin şi, în 
plus, Cerurile nu le-au încredințat oamenilor acest tip de responsabilitate 
faţă de ţara lor. Oamenii de rând au în inimă doar propria casă şi, atât timp 


cât îşi păstrează casa, este suficient și şi-au îndeplinit responsabilitatea. 


La fel ca şi alte zicale despre conduita morală, „Fiecare persoană este 
responsabilă pentru soarta țării sale” este o idee şi o opinie propusă de 
gânditori pentru a-i menţine pe conducători la putere şi, desigur, reprezintă 
şi o idee şi opinie susținută astfel încât mai mulți oameni să-i sprijine pe 
conducători. De fapt, indiferent în ce clasă socială trăiesc oamenii, dacă nu 
au ambiţii, dorinţe şi nu vor să intre în politică sau să aibă vreo legătură cu 


clasa conducătoare, definiția unei țări date de către oameni din perspectiva 


umanităţii nu reprezintă altceva decât locurile pe care le pot vedea în raza 
lor vizuală, pământul pe care îl pot măsura cu pasul sau o sferă în care pot 
trăi fericiți, liberi şi în mod legal. Pentru oricine are un astfel de concept de 
„țară”, pământul pe care trăieşte şi sfera vieții sale îi pot oferi o viață 
stabilă, fericită şi liberă, ceea ce este o nevoie de bază în viaţa sa. Această 
nevoie de bază este, de asemenea, o direcție şi un scop pe care oamenii se 
străduiesc să-l apere. De îndată ce această nevoie de bază este contestată, 
tulburată sau încălcată, oamenii cu siguranță se vor ridica şi o vor apăra 
spontan. Această apărare este justificată şi izvorăşte din nevoile omenirii şi, 
de asemenea, din nevoile de supravieţuire. Nimeni nu trebuie să le spună 
oamenilor: „Când orașul tău natal şi habitatul tău se confruntă cu invazia 
unui inamic străin, trebuie să te ridici şi să le aperi, să te ridici şi să lupţi cu 
invadatorii.” E1 se vor ridica şi le vor apăra automat. Acesta este instinctul 
uman, dar şi nevoia de supraviețuire umană. Așadar, când vine vorba despre 
o persoană normală, nu trebuie să foloseşti idei, precum: „Fiecare persoană 
este responsabilă pentru soarta ţării sale” pentru a o încuraja să-și protejeze 
patria şi habitatul. Dacă cineva vrea cu adevărat să le insufle oamenilor 
astfel de idei, atunci scopul său nu este atât de simplu. Scopul său nu este ca 
oamenii să-şi apere habitatul, să-şi asigure nevoile fundamentale de viață 
sau să ducă o viață mai bună. Acesta are un alt scop, care nu este altul decât 
acela de a menţine conducătorii la putere. Oamenii vor face instinctiv orice 
sacrificiu pentru a-şi proteja habitatul şi îşi vor proteja în mod conştient 
habitatul şi mediul de viaţă pentru a se asigura că nevoile lor fundamentale 
de supravieţuire sunt îndeplinite, fără a fi nevoie ca alții să folosească 
expresii bombastice pentru a le spune ce să facă sau cum să se ridice şi să-şi 
protejeze casele. Acest instinct, această conștiință de bază o au chiar şi 
animalele și categoric o au şi oamenii, care sunt fiinţe create superioare 


oricărui animal. Chiar și animalele îşi vor proteja habitatul şi zona, casa și 


comunitatea de invazia duşmanilor străini. Și dacă animalele au acest tip de 
conştiinţă, atunci cu siguranță au şi oamenii! Prin urmare, ideea că: „Fiecare 
persoană este responsabilă pentru soarta ţării sale”, pe care au propus-o acei 
gânditori, este redundantă pentru toţi membrii rasei umane. Şi când vine 
vorba despre definiția unei țări din adâncul inimilor oamenilor, și această 
idee este practic redundantă. Dar de ce au mai propus-o acei gânditori? 
Pentru că au vrut să atingă un alt scop. Scopul lor real nu a fost să le 
permită oamenilor să trăiască mai bine în habitatul lor actual, nici să le 
permită să aibă un mediu de viață mai stabil, mai vesel şi mai fericit. Nu au 
pornit din perspectiva protejării oamenilor, nici din perspectiva apărării 
habitatelor oamenilor, ci din perspectiva și punctul de vedere al 
conducătorilor, pentru a le insufla oamenilor ideea că: „Fiecare persoană 
este responsabilă pentru soarta ţării sale” şi a-i instiga să aibă această idee. 
Dacă nu ai o astfel de idee, atunci sfera gândirii tale este considerată 
inferioară şi vei fi ridiculizat de toată lumea şi privit cu dispreţ de orice 
grup etnic; dacă nu ai o astfel de idee, dacă nu ai acest spirit al dreptății mai 
înalt şi această mentalitate, atunci vei fi privit ca o persoană cu un caracter 
moral inferior, ca o persoană josnică, egoistă şi vrednică de dispreţ. Aceşti 
aşa-zişi oameni josnici sunt dispreţuiți în societate şi sunt discriminați şi 


dispreţuiți de societate. 


În această lume, în societate, indiferent unde se duc cei născuţi într-o 
țară săracă sau înapoiată sau care provin dintr-o naţiune cu un statut 
inferior, statutul lor va fi imediat stabilit şi ei vor fi considerați inferiori 
altora, priviţi cu dispreţ şi discriminați de îndată ce își declară 
naționalitatea. Dacă naționalitatea ta este cea a unei țări puternice, vei avea 
un statut foarte înalt în cadrul oricărui grup etnic şi vei fi considerat 
superior altora. Aşadar, această idee că: „Fiecare persoană este responsabilă 


pentru soarta ţării sale” ocupă un loc important în inimile oamenilor. 

Conceptul de „ţară” pe care-l au oamenii este foarte limitat şi concret, dar 
pentru că modul în care întreaga rasă umană tratează orice grup etnic şi pe 
oricine dintr-o ţară diferită, precum şi metoda şi criteriile prin care îi 
determină statutul au mult de-a face cu soarta ţării, în sinea lor, toți sunt 
influențați în măsuri diferite de ideea potrivit căreia „Fiecare persoană este 
responsabilă pentru soarta țării sale”. Aşadar, cum ar trebui oamenii să 
scape de influenţa acestei idei? Haideţi mai întâi să analizăm modul în care 
îi influenţează pe oameni această idee. Deşi definiţia pe care o dau oamenii 
țării nu depăşeşte mediul specific în care trăiesc, iar ei vor doar să-şi 
păstreze dreptul fundamental de a trăi şi cele necesare supravieţuirii pentru 
a putea avea o existență mai bună, în zilele noastre, întreaga rasă umană se 
mișcă şi circulă în mod constant, iar fiinţele umane acceptă inconștient 
ideea conform căreia „Fiecare persoană este responsabilă pentru soarta ţării 
sale”. Adică, din perspectiva umanităţii, oamenii nu vor să accepte acele 
definiții goale şi măreţe date unei țări, ca de exemplu „o mare națiune”, „o 
dinastie prosperă”, „o superputere”, „o putere tehnologică”, „o putere 
militară” şi aşa mai departe. În umanitatea normală nu există astfel de 
concepte, iar oamenii nu vor să se preocupe de aceste lucruri în viața lor de 
zi cu zi. Dar, totodată, când sunt cu restul omenirii, totuşi speră să aibă 
naționalitatea unei ţări puternice. Mai ales atunci când călătoreşti în 
străinătate și te afli printre oameni de alte etnii, vei simți cu tărie că soarta 
țării tale are o influenţă asupra intereselor tale esențiale. Dacă ţara din care 
provii este puternică, bogată, şi are un statut înalt în lume, atunci statutul 
tău în rândul oamenilor va fi ridicat în conformitate cu al țării tale şi vei fi 
foarte apreciat. Dacă provii dintr-o ţară săracă, dintr-o națiune mică sau 
dintr-un grup etnic puţin cunoscut, atunci statutul tău va fi inferior, potrivit 
naționalități şi etniei tale. Indiferent ce tip de persoană eşti, ce naționalitate 


al sau cărei rase îi aparţii, dacă trăieşti doar într-o mică sferă, ideea că 


„Fiecare persoană este responsabilă pentru soarta ţării sale” nu va avea 
nicio influență asupra ta. Însă atunci când oameni din diverse ţări din 
întreaga lume se reunesc, ideea conform căreia „Fiecare persoană este 
responsabilă pentru soarta țării sale” e acceptată de mai multe persoane. 
Această acceptare nu este pasivă, ci, mai degrabă, este o conștientizare mai 
profundă, din voinţa ta subiectivă, a faptului că zicala: „Fiecare persoană 
este responsabilă pentru soarta ţării sale” e corectă, întrucât soarta ţării tale 
are o legătură indisolubilă cu statutul, reputația și valoarea ta printre 
oameni. În momentul acela, nu mai simţi că definiţia şi conceptul tău de 
„țară” reprezintă doar locuşorul în care te-ai născut şi crescut. În schimb, 
speri că ţara ta va deveni mai mare şi mai puternică. Totuşi, când revii în 
propria ţară, în mintea ta, acest lucru este din nou specific pentru tine. Locul 
acesta specific nu reprezintă o naţiune fără formă, ci, mai degrabă, calea, 
râul şi fântâna din oraşul tău natal și câmpurile casei tale, unde plantezi 
culturi. Aşadar, în ceea ce te priveşte, revenirea în propria țară înseamnă, 
mai precis, întoarcerea în oraşul natal, întoarcerea acasă, iar când te întorci 
acasă, nu contează dacă ţara există sau nu, nici cine e conducătorul, nici cât 
de întins este teritoriul patriei, nici care este situația ei economică, nici dacă 
este săracă sau bogată — nimic din toate acestea nu contează pentru tine. 
Atât timp cât căminul tău este încă acolo, atunci când îţi pui pe umăr geanta 
de călătorie cu intenţia de a te întoarce, vei avea o direcţie şi un scop. Atâta 
vreme cât mai ai o locuinţă, iar locul în care te-ai născut şi crescut este încă 
acolo, vei avea un sentiment de apartenenţă și o destinație. Chiar dacă ţara 
în care se află nu mai există şi conducătorul s-a schimbat, câtă vreme 
căminul tău este încă acolo, ai totuşi o casă la care să te întorci. În mintea 
oamenilor, acesta este un concept de „ţară” foarte contradictoriu şi vag, dar 
şi unul concret de „casă”. De fapt, oamenii nu sunt atât de siguri dacă ideea 


potrivit căreia „Fiecare persoană este responsabilă pentru soarta ţării sale” 


este corectă sau nu, dar pentru că aceasta are un anumit impact asupra 
statutului lor social specific, în mod inconştient, în ei se dezvoltă un 
puternic sentiment de ţară, naționalitate şi rasă. Atunci când oamenii trăiesc 
doar în sfera restrânsă a oraşului natal, au un anumit grad de imunitate sau 
împotrivire față de ideea că „Fiecare persoană este responsabilă pentru 
soarta țării sale”. Dar de fiecare dată când îşi părăsesc orașul natal şi patria 
şi depăşesc stăpânirea ţării lor, fără să-şi dea seama, conştientizează şi 
acceptă întrucâtva ideea potrivit căreia „Fiecare persoană este responsabilă 
pentru soarta țării sale”. De exemplu, când pleci în străinătate, dacă cineva 
te întreabă din ce ţară eşti, te vei gândi: „Dacă spun că sunt singaporez, 
oamenii vor avea o părere bună despre mine; pe de altă parte, dacă spun că 
sunt chinez, mă vor privi cu dispreţ.” Şi astfel, nu îndrăznești să îi spui 
adevărul. Dar într-o zi, naționalitatea ta este dezvăluită. Oamenii află că eşti 
chinez şi, de atunci, te văd într-o altă lumină. Eşti discriminat, privit cu 
dispreţ şi chiar drept cetăţean de rang inferior. În acel moment, gândești fără 
să vrei: „Zicala aceea, «Fiecare persoană este responsabilă pentru soarta 
țării sale», chiar este corectă! Obişnuiam să cred că nu sunt responsabil 
pentru soarta ţării mele, dar acum se pare că soarta ţării cuiva îi afectează pe 
toţi. Când ţara prosperă, toată lumea prosperă, dar când ea cade, toți suferă 
din cauza asta. Nu este săracă ţara noastră? Nu este o dictatură? Şi nu au 
conducătorii o reputație proastă? De asta mă privesc de sus oamenii. Uită-te 
la cât de avuţi şi de fericiţi sunt cei din ţările occidentale. Au libertatea de a 
merge oriunde și de a crede orice. Pe de altă parte, sub regimul comunist, 
suntem persecutați deoarece noi credem în Dumnezeu şi trebuie să fugim 
departe, fără posibilitatea de a ne întoarce acasă. Ce minunat ar fi fost dacă 


1? 


ne-am fi născut într-o ţară occidentală!” In clipa aceea, crezi că 
naționalitatea este extrem de importantă, iar soarta țării tale devine 


importantă pentru tine. In orice caz, atunci când oamenii trăiesc într-un 


astfel de mediu și într-un asemenea context, ideea că „Fiecare persoană este 
responsabilă pentru soarta țării sale” îi influenţează fără să-şi dea seama şi îi 
conduce în diferite măsuri. În acea clipă, comportamentele lor și opiniile, 
perspectivele şi punctele lor de vedere despre oameni, chestiuni şi lucruri se 
vor schimba în măsuri diferite și, bineînţeles, acest fapt dă naştere unor 
consecinţe și efecte de anverguri diferite. Prin urmare, există un anumit 
număr de dovezi concrete privind influenţa zicalei „Fiecare persoană este 
responsabilă pentru soarta ţării sale” asupra gândirii oamenilor. Deși 
conceptul de „ţară” pe care-l au oamenii nu este foarte bine definit când este 
privit din perspectiva umanităţii, în anumite contexte sociale, naționalitatea 
care însoţeşte apartenenţa la o ţară îi influenţează, totuşi. Dacă ei nu înţeleg 
adevărul și nu percep clar aceste chestiuni, nu vor putea să scape de 
lanţurile şi efectele erozive ale acestei idei care le va afecta, de asemenea, 
starea de spirit şi atitudinea față de gestionarea lucrurilor. Privită fie din 
perspectiva umanităţii, fie în funcție de schimbările și realizările din 
gândirea oamenilor atunci când mediul general se schimbă, ideea prezentată 
de Satana, și anume că „Fiecare persoană este responsabilă pentru soarta 
țării sale”, chiar are o anumită influență asupra oamenilor şi un oarecare 
efect eroziv asupra gândirii lor. Întrucât oamenii nu ştiu cum să explice în 
mod corect chestiuni ca soarta unei ţări şi nu înțeleg adevărul pe care-l 
implică această chestiune, în diferite medii, ideea aceasta îi influenţează, îi 


corupe sau le afectează deseori dispoziția — pur şi simplu nu merită. 


Cât despre soarta unei ţări, ar trebui oamenii să înțeleagă cum o vede 
Dumnezeu şi cum ar trebui să o vadă ei în mod corect? (Da.) Oamenii ar 
trebui să înțeleagă exact ce punct de vedere ar trebui adoptat în această 
chestiune, pentru a scăpa de efectele erozive şi de influenţa pe care o are 
asupra lor ideea că „Fiecare persoană este responsabilă pentru soarta ţării 


sale”. Haideţi mai întâi să vedem dacă soarta unei ţări poate fi influenţată de 


orice persoană, forță sau grup etnic. Cine hotărăşte soarta unei ţări? 
(Dumnezeu o hotărăște.) Corect, această cauză fundamentală trebuie 
înţeleasă. Soarta unei țări este strâns legată de suveranitatea lui Dumnezeu 
şi nu are nicio legătură cu nimeni altcineva. Nicio forță, idee sau persoană 
nu poate să schimbe destinul unei ţări. Ce înglobează destinul unei țări? 
Prosperitatea şi declinul ei. Indiferent dacă este dezvoltată sau înapoiată și 
indiferent de localizarea sa geografică, de cât teritoriu ocupă, de 
dimensiunea şi de toate resursele sale — câte sunt pe pământ, sub pământ și 
în aer — indiferent cine este conducătorul ţării, ce fel de oameni alcătuiesc 
ierarhia de conducere, care sunt principiile politice directoare și metoda de 
guvernare a conducătorului, dacă ÎI recunoaşte pe Dumnezeu, I se supune şi 
care este atitudinea lui față de El și așa mai departe, soarta ţării este 
influenţată de toate aceste aspecte. Lucrurile acestea nu sunt stabilite de 
nicio persoană, cu atât mai puţin de vreo forță. Nicio persoană sau putere nu 
are ultimul cuvânt, şi nici Satana. Așadar, cine are ultimul cuvânt? Doar 
Dumnezeu are ultimul cuvânt. Oamenii nu înţeleg aceste lucruri, şi nici 
Satana, dar el este sfidător. Îşi doreşte întruna să preia controlul asupra 
oamenilor şi să-i domine, așa că se foloseşte permanent de unele idei şi 
opinii tulburătoare şi care induc în eroare pentru a promova lucruri precum 
conduita morală şi obiceiurile sociale și pentru a-i determina pe oameni să 
accepte aceste idei, exploatându-i astfel încât ei să-i slujească pe 
conducători şi să-i menţină la putere. Dar, de fapt, indiferent ce face Satana, 
soarta unei ţări nu are nicio legătură cu Satana şi nici cu cât de viguros, de 
profund şi de larg sunt răspândite aceste idei din cultura tradițională. 
Condiţiile de trai şi forma de existenţă a oricărei țări din orice perioadă — 
indiferent că este bogată sau săracă, înapoiată sau dezvoltată, precum şi 
poziția pe care o ocupă printre numeroasele ţări din lume — nu au nicio 


legătură cu puterea guvernării conducătorilor, cu esenţa ideilor acestor 


gânditori sau cu vitalitatea cu care le răspândesc. Soarta unei ţări are 
legătură doar cu suveranitatea lui Dumnezeu şi cu perioada în care El 
gestionează întreaga omenire. În timpul oricărei perioade în care Dumnezeu 
este nevoit să săvârşească o anumită lucrare, să conducă și să orchestreze 
anumite lucruri, să îndrume întreaga societate în vreo direcţie şi să dea 
naştere oricărei forme a societăţii, vor apărea niște protagonişti speciali şi se 
vor petrece unele lucruri importante şi deosebite. De exemplu, războiul, 
anexarea terenurilor unor ţări de către altele, apariția unor noi tehnologii 
speciale, sau chiar mișcarea tuturor oceanelor şi a plăcilor continentale ale 
Pământului şi aşa mai departe — toate acestea sunt supuse suveranității și 
rânduielilor mâinii lui Dumnezeu. De asemenea, este posibil ca apariția 
unei persoane obişnuite să conducă întreaga rasă umană să facă un progres 
uriaș. La fel de posibil este ca producerea unui eveniment extrem de banal, 
insignifiant, să declanșeze o migraţie în masă a omenirii, sau se poate ca, 
sub efectele unui eveniment neremarcabil, întreaga omenire să sufere o 
transformare majoră sau economia, problemele militare, afacerile sau 
tratamentele medicale şi aşa mai departe să fie supuse, în diverse măsuri, 
unor schimbări. Aceste schimbări influenţează soarta oricărei țări de pe 
pământ, precum şi prosperitatea şi declinul său. Acesta e motivul pentru 
care destinul, ascensiunea şi colapsul oricărei ţări, indiferent că este 
puternică sau slabă, sunt legate, toate, de gestiunea lui Dumnezeu în rândul 
omenirii și de suveranitatea Sa. Atunci, de ce vrea Dumnezeu să facă 
lucrurile în felul acesta? Intenţiile Sale se află la baza tuturor lucrurilor. Pe 
scurt, supraviețuirea, ascensiunea şi colapsul oricărei ţări sau națiuni nu au 
nicio legătură cu nicio rasă, nicio putere, nicio clasă conducătoare, cu 
niciun mod sau metodă de guvernare şi cu nicio persoană individuală. Au 
legătură doar cu suveranitatea Creatorului şi de asemenea, cu perioada în 


care Creatorul gestionează omenirea şi cu următorul pas pe care îl va face 


El în gestionarea şi conducerea omenirii. Prin urmare, orice face Dumnezeu 
influențează destinul oricărei tări, naţiuni, rase și al oricărui grup sau 
individ. Din acest punct de vedere, se poate spune că destinele oricărei 
persoane, rase, națiuni şi țări sunt, de fapt, unite și strâns legate între ele şi 
că între acestea există o relație indisolubilă. Totuşi, relația dintre aceste 
lucruri nu se naşte datorită ideii și opiniei conform căreia „Fiecare persoană 
este responsabilă pentru soarta ţării sale”, ci, mai degrabă, datorită 
suveranității Creatorului. Tocmai datorită faptului că destinele acestor 
lucruri se află sub suveranitatea singurului Dumnezeu adevărat, Creatorul, 
între ele există o relație indisolubilă. Aceasta este cauza principală şi esența 


sorții unei țări. 


Aşadar, analizând chestiunea din perspectiva majorităţii populației, ce 
punct de vedere ar trebui să aibă o persoană în ceea ce priveşte soarta țării 
sale? În primul rând, ar trebui să se uite la cât de mult face ţara ca să 
protejeze majoritatea populaţiei şi să o mulțumească în continuare. Dacă 
majoritatea populației trăieşte bine, este liberă şi are dreptul de a vorbi 
nestingherit, dacă toate politicile promulgate de guvernul statului sunt 
foarte raționale şi oamenii le consideră corecte şi rezonabile, dacă drepturile 
omului — ale celui de rând — pot fi protejate, iar dacă lor nu li se ia dreptul la 
viaţă, atunci ei vor ajunge în mod firesc să depindă de această ţară, să se 
simtă fericiți trăind acolo şi să o iubească din adâncul inimii. Atunci, toată 
lumea va fi responsabilă pentru soarta acelei țări, iar oamenii chiar vor fi 
dispuşi să-şi îndeplinească responsabilitatea față de ea şi îşi vor dori ca 
aceasta să existe pentru totdeauna, pentru că este de folos vieții lor şi tuturor 
lucrurilor care îi privesc. Dacă această ţară nu poate să protejeze viaţa 
oamenilor de rând şi nu le oferă drepturile omului pe care le merită, iar ei 
nici măcar nu au libertatea de exprimare şi dacă aceia care-şi spun părerea 


sunt supuși restricțiilor şi represalulor, iar oamenilor le este chiar interzis să 


vorbească sau să discute despre ceea ce vor şi dacă, atunci când oamenii 
sunt supuși hărțuirii, umilinţei şi prigoanei, ţării nu îi pasă şi dacă nu există 
niciun fel de libertate, iar oamenii sunt lipsiţi de drepturile lor fundamentale 
şi de dreptul la viaţă şi dacă aceia care cred în Dumnezeu şi Îl urmează sunt 
chiar constrânși şi prigoniţi, astfel încât să nu se mai poată întoarce acasă şi 
dacă persoanele credincioase sunt ucise fără consecințe, atunci această ţară 
este una a diavolilor, a Satanei, și nu este una adevărată. În acest caz, ar mai 
trebui ca toţi să fie responsabili pentru soarta sa? În situaţia în care, în inima 
lor, oamenii deja detestă și urăsc această ţară, atunci, chiar dacă teoretic 
acceptă responsabilitatea pentru ea, nu vor fi dispuşi să o îndeplinească. 
Dacă un inamic puternic va veni să invadeze această țară, cei mai mulți 
oameni chiar vor spera la prăbuşirea iminentă a ţării, ca să poată duce vieți 
fericite. Prin urmare, responsabilitatea tuturor pentru soarta unei țări 
depinde de modul în care îi tratează pe oameni guvernul acesteia. Important 
este dacă are sprijinul publicului — în principal, se stabileşte pe baza acestui 
aspect. Celălalt aspect, esențial vorbind, este că în spatele a tot ce se petrece 
în orice ţară există mai multe motive şi mai mulți factori care determină ca 
acest lucru să se întâmple și nu este ceva ce poate fi influenţat de o persoană 
de rând sau de una insignifiantă. Așadar, când este vorba de soarta unei țări, 
niciun individ sau niciun grup etnic nu are ultimul cuvânt ori puterea de a 
interveni. Nu este aceasta o realitate? (Ba da.) Haideţi să spunem, de 
exemplu, că acea clasă conducătoare a ţării tale vrea să-şi extindă teritoriul 
şi să pună mâna pe terenul, infrastructura şi resursele principale ale unei țări 
vecine. După ce ia decizia, clasa conducătoare începe să pregătească forțele 
armate, să strângă fonduri, să facă rezerve cu tot felul de provizii şi să 
discute când să inițieze extinderea terenului. Au oamenii de rând dreptul să 
afle despre toate acestea? Nici măcar nu ai dreptul să afli. Tot ce ştii este că, 


în ultimii ani, impozitul la stat a crescut, precum au crescut şi cotizaţiile și 


taxele impuse sub diverse pretexte, cât şi datoria națională. Singura ta 
obligație este să plăteşti impozite. Cât despre ceea ce se va întâmpla cu ţara 
ŞI ce vor face conducătorii, are asta vreo legătură cu tine? Până în momentul 
în care țara decide să intre în război, ce ţară şi ce pământuri va invada și 
cum le va invada sunt lucruri pe care doar clasa conducătoare le ştie şi pe 
care nici măcar soldaţii care vor fi trimiși la luptă nu le ştiu. Nici măcar nu 
au dreptul să ştie. Ei trebuie să lupte oriunde le spune conducătorul. Cât 
despre motivul pentru care se luptă, durata luptei, dacă pot câştiga sau nu și 
când se vor putea întoarce acasă, pur și simplu nu știu, nu știu absolut 
nimic. Copiii unora sunt trimiși la război, dar ei, ca părinți, nici măcar nu 
ajung să afle asta. Mai rău este că, atunci când copiii lor sunt ucişi, nici 
măcar nu află. Abia când cenuşa este adusă înapoi află că odraslele lor au 
murit. Așadar, spune-Mi, au vreo legătură cu tine, ca persoană obişnuită, 
soarta ţării tale, lucrurile pe care le va face ţara ta şi deciziile pe care le va 
lua? Îţi spune ţara ţie, persoană obişnuită, despre aceste lucruri? Ai dreptul 
să participi la luarea deciziilor? Nici măcar nu ai dreptul de a ști, darămite 
dreptul de a participa la luarea deciziilor. Indiferent ce reprezintă ţara ta 
pentru tine, au vreo legătură cu tine modul în care se dezvoltă, direcţia spre 
care se îndreaptă şi felul în care este guvernată? Nu au nicio legătură cu 
tine. De ce? Pentru că eşti o persoană obişnuită şi toate aceste lucruri au 
legătură doar cu ei, conducătorii. Ultimul cuvânt aparține conducătorilor, 
clasei conducătoare şi celor direct interesaţi, dar nu are nicio legătură cu 
tine ca persoană obişnuită. Aşadar, ar trebui să fii puţin conştient. Nu face 
lucruri iraționale; nu este nevoie să renunţi la viaţa ta sau să te pui în pericol 
pentru un conducător. Haideţi să presupunem că ei, conducătorii țării, sunt 
dictatori şi că puterea se află în mâinile diavolilor care nu se ocupă de 
îndatoririle lor corespunzătoare şi care-și petrec întreaga zi dedându-se 


băuturii și desfrâului, trăind extravagant şi fără să facă nimic pentru popor. 


Țara ajunge să aibă datorii şi devine haotică, iar conducătorii sunt corupți şi 
incompetenţi, ceea ce duce la invadarea ei de un inamic străin. Abia atunci 
se gândesc conducătorii la oamenii obişnuiţi, chemându-i și spunându-le: 
„«Fiecare persoană este responsabilă pentru soarta ţării sale.» Dacă ţara 
piere, pe toți vă aşteaptă o viață grea. Acum ţara are probleme, iar 
invadatorii ne-au trecut granițele. Ca să protejaţi ţara, grăbiți-vă pe câmpul 

de luptă! A venit momentul în care ţara are nevoie de voi!” Tu cugeți la 
asta, gândind: „Aşa este, «Fiecare persoană este responsabilă pentru soarta 
țării sale.» În sfârşit, ţara are nevoie şi de mine, așa că, deoarece am această 
responsabilitate, ar trebui să renunţ la viața mea pentru a-mi proteja ţara. 
Tara noastră nu poate să ajungă pe mâinile altora; fără acest conducător la 
putere, suntem terminați!” Este nesăbuit să gândești aşa? Conducătorii 
acestor dictaturi Îl tăgăduiesc pe Dumnezeu și I se împotrivesc, mănâncă, 
beau și se simt bine toată ziua, se comportă nechbzuit, îi calcă în picioare 
pe oamenii de rând și rănesc şi brutalizează masele. Dacă te grăbeşti 
vitejeşte și fără frică să protejezi conducători ca aceştia, servindu-le drept 
carne de tun pe câmpul de luptă şi renunțând la viaţa ta pentru ei, atunci clar 
eşti nesăbuit şi juri credință oarbă! De ce spun că eşti „clar nesăbuit”? 
Pentru cine se luptă, mai exact, soldaţii de pe câmpul de luptă? Pentru cine 
îşi sacrifică viaţa? Pentru cine servesc drept carne de tun? Şi dacă dintre toți 
oamenii, tu, un om de rând slab şi fragil, intri în luptă, atunci asta este doar 
o demonstraţie de curaj nebunesc și risipa unei vieți. Dacă va veni războiul, 
ar trebui să te rogi lui Dumnezeu şi să-l ceri să te protejeze, ca să poți fugi 
într-un loc sigur, mai degrabă decât să faci un sacrificiu fără rost şi să te 
împotrivești. Cum se defineşte sacrificiul fără rost? Drept curaj nebunesc. 
În mod firesc, ţara-i va obliga pe acei oameni dispuși să susţină spiritul 
zicalei: „Fiecare persoană este responsabilă pentru soarta ţării sale” să-i 


protejeze pe conducători şi să-şi pună viaţa în pericol pentru ei. Soarta ţării 


are un impact uriaş asupra intereselor şi supravieţuirii unor astfel de 
oameni, aşa că lăsaţi-i pe ei să se ocupe de treburile ţării. Tu ești o persoană 
obişnuită, nu ai puterea de a proteja ţara şi aceste lucruri nu au nicio 
legătură cu tine. Mai exact, ce fel de ţară merită apărată? Dacă este o ţară cu 
sisteme libere şi democratice, iar conducătorul chiar face lucruri pentru 
oameni şi le poate garanta o viaţă normală, atunci o astfel de ţară merită 
apărată şi protejată. Oamenii de rând consideră că protejarea unei astfel de 
tări echivalează cu protejarea propriei case, ceea ce este o responsabilitate 
de la care nu pot să se eschiveze, aşa că sunt dispuşi să lucreze pentru ţară şi 
să-şi îndeplinească responsabilitatea. Însă dacă diavolii sau Satana 
stăpânesc această ţară şi conducătorii sunt atât de răi şi de incompetenţi 
încât domnia acestor regi demoni se termină și ei ar trebui să abdice, 
Dumnezeu va ridica o ţară puternică pentru a invada. Acesta este un semn 
din Ceruri către fiinţele umane, care le spune că ei, conducătorii acestui 
regim, ar trebui să abdice și că nu sunt demni să aibă o asemenea putere, să 
domine acest pământ, sau să-i facă pe oamenii acestei țări să aibă grijă de 
ei, întrucât nu au făcut nimic pentru a asigura bunăstarea populației ţării şi 
nici domnia lor nu a fost de vreun folos oamenilor de rând şi nici nu a adus 
vreo fericire în viața lor. Ei doar i-au chinuit pe cetăţenii de rând, le-au făcut 
rău, i-au torturat şi abuzat. Prin urmare, conducătorii ca aceştia ar trebui să 
abdice şi să renunţe la pozițiile lor. Dacă acest regim este înlocuit de un 
sistem democratic şi cu oameni virtuoşi la putere, acest lucru va împlini 
speranţele şi aşteptările populației și va fi, de asemenea, în conformitate cu 
voia Cerurilor. Cei care se conformează căilor Cerurilor vor prospera, în 
timp ce aceia care se împotrivesc Cerurilor vor pieri. Dacă, în calitate de 
cetățean obişnuit, ideea că „Fiecare persoană este responsabilă pentru soarta 
tării sale” te induce mereu în eroare și idolatrizezi și urmezi întotdeauna 


clasa conducătoare, atunci cu siguranță vei muri înainte de vreme și este 


posibil să devu o victimă de sacrificiu şi un obiect funerar al clasei 
conducătoare. Dacă urmărești adevărul, eviţi să fii indus în eroare de Satana 
şi poţi să scapi de influenţa acestuia și să-ți păstrezi viaţa, ai speranţa de a 
vedea apariția unei ţări pozitive, stăpâni înţelepţi şi conducători chibzuiți 
care preiau puterea şi înfiinţarea unui sistem social bun şi vei avea norocul 
să duci o viaţă fericită. Nu este aceasta alegerea unei persoane inteligente? 
Să nu crezi că oricine invadează e un duşman sau un diavol; este greşit. 
Dacă mereu îi consideri pe conducători ca fiind ființe supreme şi mai presus 
de toți ceilalți şi îi tratezi ca pe stăpânii veşnici ai acestui pământ indiferent 
câte rele ar face, cât de mult s-ar împotrivi lui Dumnezeu şi i-ar brutaliza pe 
credincioşi, aceasta este o greşeală gravă. Gândeşte-te la asta: odată ce 
dinastiile feudale conducătoare din trecut au fost eradicate, iar oamenii au 
trăit sub o mulțime de sisteme sociale relativ democratice, ei au devenit 
oarecum mai liberi și mai fericiţi, viaţa lor a fost mai bună decât înainte din 
punct de vedere material, iar orizontul viziunii omenirii, perspectiva şi 
opiniile despre diverse lucruri au devenit mai avansate decât înainte. Dacă 
toți oamenii ar fi avut o gândire înapoiată şi ar fi crezut permanent că 
„Fiecare persoană este responsabilă pentru soarta țării sale” şi şi-ar fi dorit 
să reînvie vechile tradiții, să restabilească domnia împăraţilor şi să se 
întoarcă la un sistem feudal, ar fi putut omenirea să se dezvolte la fel de 
mult? Ar fi habitatul ei aşa cum este acum? Cu siguranţă nu ar fi. Prin 
urmare, atunci când ţara are probleme, dacă legile ei prevăd că trebuie să-ți 
îndeplineşti îndatoririle civice şi să efectuezi serviciul militar, atunci trebuie 
să efectuez serviciul militar în conformitate cu legea. Dacă trebuie să intri 
în luptă în timpul serviciului militar, şi atunci ar trebui să-ţi îndeplinești 
responsabilitatea, deoarece asta este ceea ce trebuie să faci, prin lege. Nu 
poți încălca legea şi trebuie să o respecţi. Dacă legea nu o cere, atunci ești 


liber să alegi. Dacă ţara în care locuieşti Il recunoaște pe Dumnezeu, Il 


urmează, I se închină şi are binecuvântările Lui, atunci ar trebui apărată. 
Dacă ţara în care locuieşti I se împotrivește lui Dumnezeu, Îl persecută şi-i 
arestează și-i asuprește pe creştini, atunci o astfel de ţară este una satanică, 
de diavoli condusă. Opunându-l-se lui Dumnezeu în mod constant, cu o 
furie sălbatică, a ofensat deja firea lui Dumnezeu şi a fost blestemată de El. 
Când o astfel de ţară se confruntă cu invazia unui inamic străin ŞI este 
copleșită de necazuri în interiorul şi în afara graniţelor sale, este o perioadă 
de indignare larg răspândită, nemulțumire și resentimente între Dumnezeu 
şi omenire. Nu este acesta momentul în care Dumnezeu vrea să creeze un 
mediu pentru a distruge această ţară? Acesta este momentul în care 
Dumnezeu începe să acționeze. Dumnezeu a auzit rugăciunile oamenilor şi 
a sosit timpul ca El să repare greșelile făcute aleşilor Lui. Acesta este un 
lucru bun şi este, totodată, o veste bună. Momentul în care Dumnezeu 
urmează să-i distrugă pe diavoli şi pe Satana este și cel în care aleşii lui 
Dumnezeu devin extrem de entuziasmați şi merg să răspândească vestea. În 
această clipă, nu trebuie să-ți riști viaţa pentru clasa conducătoare. Ar trebui 
să-ţi foloseşti înțelepciunea ca să te lepezi de constrângerile impuse de clasa 
conducătoare, să fugi degrabă pentru a-ţi salva viaţa şi să te salvezi de 
urgenţă. Unu spun: „Dacă fug, voi fi un dezertor? Nu este egoist din partea 
mea?” Ai putea şi să nu fii un dezertor, şi doar să-ți păzești casa şi să aştepţi 
ca invadatorii să o bombardeze și să o ocupe, și să vezi atunci care este 
rezultatul. Cert este că atunci când are loc orice eveniment major de 
importanţă națională, oamenii obişnuiţi nu au dreptul să facă alegeri. Toată 
lumea poate doar să aştepte pasiv, să privească şi să suporte consecinţele 
inevitabile ale acestui eveniment. Nu este aceasta o realitate? (Ba da.) 
Aceasta chiar este o realitate. În orice caz, fuga este cea mai înţeleaptă cale 
de acțiune. Este responsabilitatea ta să-ți protejezi viaţa și siguranţa familiei 


tale. Dacă tuturor li s-ar cere să fie răspunzători pentru soarta ţării lor, iar 


asta i-ar ucide pe toți şi tot ce ar rămâne din ţară ar fi o întindere de pământ, 
ar mai exista esenţa ţării? „Țară” ar fi doar un cuvânt gol, nu-i așa? În ochii 
dictatorilor, vieţile umane sunt cel mai puţin valoros lucru în comparaţie cu 
ambițiile şi dorințele lor, cu actele lor de agresiune și cu oricare dintre 
deciziile şi acțiunile lor, dar în ochii lui Dumnezeu, viețile omenești sunt cel 
mai important lucru. Lăsaţi-i pe cei dispuși să fie carne de tun pentru 
dictatori şi pe cei care susțin spiritul zicalei „Fiecare persoană este 
responsabilă pentru soarta țării sale” să aibă contribuţii şi să facă sacrificii 
pentru conducători. Cei care Îl urmează pe Dumnezeu nu au nicio obligaţie 
să facă sacrificii pentru o ţară a Satanei. Ai putea să o spui și aşa: lăsaţi-i pe 
descendenţii supuşi ai Satanei şi pe cei care îl urmează să facă sacrificii 
pentru domnia Satanei și pentru ambițiile şi dorinţele sale. Este corect să-i 
laşi să fie carne de tun. Nimeni nu i-a obligat să aibă ambiţii şi dorinţe atât 
de mari. Pur și simplu le place să-i urmeze pe conducători şi sunt hotărâți să 
jure loialitate diavolilor, chiar dacă asta îi ucide. În cele din urmă, ei devin 
victime de sacrificiu şi podoabe funerare ale Satanei, și asta este ceea ce 


merită. 


Când o ţară invadează o alta sau când o tranzacţie inechitabilă cu o altă 
țară duce la război, în cele din urmă, victimele sunt oamenii de rând, toți cei 
care trăiesc în acel ţinut. Faptul că unele războaie ar putea fi evitate dacă 
una din părți ar fi capabilă să facă unele compromisuri, să renunțe la 
ambițiile, dorințele şi puterea sa şi să se gândească la supraviețuirea 
oamenilor de rând, este o realitate. De fapt, multe războaie sunt iscate de 
conducătorii care se agaţă de propria domnie, care nu-și doresc să renunţe 
sau să piardă puterea din mâinile lor şi care, mai degrabă, își respectă cu 
îndârjire credinţele, agăţându-se de putere şi ținându-se de propriile 
interese. Odată ce izbucnește războiul, oamenii obişnuiţi, de rând, sunt 


victimele. In vreme de război, sunt împrăștiați în toate zările şi sunt cei mai 


puțin capabili să facă față tuturor acestor lucruri. Se gândesc aceşti 
conducători la oamenii de rând? Imaginaţi-vă că ar exista un conducător 
care ar spune: „Dacă nu renunţ la propriile convingeri şi teorii, s-ar putea să 
sfârşesc prin a începe un război, iar victimele vor fi oamenii obişnuiţi. Chiar 
dacă voi câştiga, acest pământ va fi distrus de arme şi muniție, iar casele în 
care locuiesc oamenii vor fi spulberate, așa că oamenii care locuiesc pe 
acest pământ nu vor avea vieţi fericite în viitor. Pentru a-i proteja pe 
oamenii de rând, voi abdica, mă voi dezarma, mă voi preda şi voi face 
compromisuri”, iar după aceea, războiul ar fi evitat. Există un astfel de 
conducător? (Nu.) De fapt, oamenii obişnuiţi nu vor să lupte și nici să 
participe la rivalități sau lupte între forțele politice. Toţi sunt trimişi pasiv 
pe câmpul de luptă și la ghilotină de către conducător. Indiferent dacă mor 
sau supraviețuiesc, toți aceşti oameni trimişi pe câmpul de luptă servesc, în 
cele din urmă, la menținerea conducătorului la putere. Așadar, este 
conducătorul beneficiarul suprem? (Da.) Ce pot câştiga oamenii de rând din 
război? Oamenii de rând pot doar să fie devastaţi de acesta şi să sufere din 
cauza distrugerii caselor lor şi a habitatului de care depind. Unii îşi pierd 
familiile şi chiar mai mulți sunt strămutați şi lăsați fără adăpost, fără nicio 
perspectivă de a se întoarce. Şi totuși, conducătorul susține cu măreție că 
războiul a fost lansat pentru a proteja casele oamenilor şi a le asigura 
supraviețuirea. E valabilă această afirmaţie? Nu este o exagerare necinstită? 
În cele din urmă, oamenii obişnuiţi, de rând, sunt cei care suportă toate 
consecinţele rele ale acestui lucru, iar cel mai mare beneficiar este 
conducătorul. El poate continua să domnească asupra oamenilor, să conducă 
tinutul, să păstreze puterea în mâinile lui şi să continue să stea în locul 
conducătorului dând ordine, în timp ce oamenii obișnuiți sunt într-o situație 
disperată, fără vutor şi fără speranţă. Unii oameni cred că această idee 


potrivit căreia „Fiecare persoană este responsabilă pentru soarta ţării sale” 


este absolut corectă. Analizând-o acum, este corectă? (Nu, nu este corectă.) 
Nu există niciun pic de corectitudine în această zicală. Indiferent dacă 
analizăm chestiunea din perspectiva motivelor Satanei de a insufla această 
idee oamenilor, sau a uneltirilor, dorințelor și ambițiilor conducătorilor în 
diferite etape de-a lungul istoriei dezvoltării umane, sau a oricărui fapt ce 
priveşte soarta unei țări, producerea acestor evenimente nu poate fi 
controlată de nicio persoană obișnuită, de niciun individ sau grup etnic. În 
cele din urmă, victimele sunt masele nebănuitoare şi oamenii de rând, în 
timp ce aceia care beneficiază cel mai mult sunt din clasa conducătoare a 
țării, conducătorii din vârf. Când ţara are probleme, ei îi trimit pe oamenii 
de rând în prima linie pentru a fi folosiţi drept carne de tun. Când ţara nu 
are probleme, oamenii de rând sunt mâna care îi hrăneşte. Ei îi exploatează 
pe cei obișnuiți, storcându-i de energie și trăind de pe urma lor, 
constrângându-i pe oameni să-i îngrijească şi, în cele din urmă, chiar 
insuflându-le ideea că „Fiecare persoană este responsabilă pentru soarta 
tării sale” şi forţându-i să o accepte. Cine nu o acceptă este etichetat drept 
nepatriot. Mesajul pe care îl transmit aceşti conducători este următorul: 
„Scopul domniei mele este ca voi să duceti vieți fericite. Fără domnia mea, 
nu ați putea supraviețui, aşa că trebuie să faceți cum spun eu, să fiți cetăţeni 
ascultători şi întotdeauna gata să vă dedicați și să vă sacrificați pentru soarta 
tării voastre.” Cine este ţara? Cine este sinonim cu ţara? Conducătorii sunt 
sinonimi cu ţara. Insuflându-le oamenilor această idee că „Fiecare persoană 
este responsabilă pentru soarta ţării sale”, pe de o parte, ei îi constrâng pe 
oameni să-şi îndeplinească responsabilitățile fără să aibă de ales, să ezite 
sau să obiecteze. Pe de altă parte, le spun acestora că soarta ţării și 
chestiunea rămânerii conducătorilor la putere sau destituirea lor sunt 
deosebit de importante pentru populaţie, aşa că trebuie să aibă mare grijă să 


apere atât ţara, cât şi pe conducătorii ei, pentru a le garanta existența 


normală. Oare chiar aşa stau lucrurile? (Nu.) În mod evident, nu asta e 
situația. Conducătorii care nu pot să se supună lui Dumnezeu, să-l urmeze 
voia sau să lucreze de dragul oamenilor de rând nu vor câştiga sprijinul 
public și nu vor fi conducători buni. Dacă, în loc să acţioneze de dragul 
oamenilor de rând, conducătorii nu-și urmăresc decât interesele, calcă peste 
oameni şi le storc sudoarea şi sângele ca niște paraziți, atunci astfel de 
conducători sunt satane şi diavolii şi nu menită sprijinul cetăţenilor, oricât 
de puternici ar fi ei. Dacă ţara nu ar avea astfel de conducători, ar exista ea? 
Oare viețile oamenilor ar mai exista? Ar exista la fel de bine, iar ei ar putea 
chiar să ducă o viaţă mai bună. Dacă oamenii văd clar esența întrebării 
referitoare la care ar trebui să fie obligațiile şi responsabilitățile lor faţă de 
propria ţară, atunci indiferent în ce ţară trăiesc, ar trebui să aibă opinii 
corecte despre problemele majore din acea ţară şi despre cele legate de 
politica şi soarta ei. Când vei avea aceste opinii corecte, vei putea face 
alegerea corectă în chestiuni care implică soarta ţării. Înţelegeţi, în esenţă, 
adevărul pe care ar trebui să-l înțeleagă oamenii în ceea ce priveşte soarta 


unei ţări? (Da.) 


Am avut foarte mult părtășie privind zicala despre conduita morală 
„Fiecare persoană este responsabilă pentru soarta ţării sale”. În ceea ce 
priveşte conceptul de „ţară”, influenţa termenului „ţară” asupra oamenilor 
din societate, ce responsabilități ar trebui să aibă oamenii faţă de ţara și 
națiunea lor când vine vorba de soarta acelei ţări, ce alegeri ar trebui să facă 
şi ce cere Dumnezeu de la omenire în această chestiune, am avut clar 
părtăşie cu privire la toate acestea? (Da.) Atunci, aici se încheie părtăşia 


noastră de astăzi. 


11 iunie 2022 


Ce înseamnă să urmăreşti adevărul (14) 


Am petrecut ceva timp având părtășie şi analizând chestiunea 
afirmațiilor despre conduita morală în cultura tradițională — aveţi vreo 
experiență reală în această privinţă? (Anterior, am recunoscut doar că aceste 
afirmaţii despre conduita morală nu sunt adevărul, dar nu am realizat cât de 
profund au corupt omenirea. Doar prin părtăşia şi analiza Ta am realizat că 
diversele afirmaţii despre conduita morală care le sunt insuflate oamenilor 
de Satana par să fie corecte şi bune în ochii oamenilor, dar au corupt, 
paralizat și întemnițat gândurile oamenilor, făcându-i să-L tăgăduiască pe 
Dumnezeu şi să I se împotrivească şi îndepărtându-i tot mai mult de El. Aşa 
a corupt Satana omenirea pas cu pas, până în ziua de azi.) Dacă n-aş avea 
părtăşie despre aceste lucruri în detaliu, ar putea oamenii să le recunoască 
pe cont propriu? Ar putea ei să analizeze esenţa acestor afirmaţii despre 
conduita morală? (Oamenii nu ar putea analiza sau vedea esenţa acestor 
afirmaţii despre conduita morală.) Dar după o experiență prelungită? 
(Oamenii ar fi capabili să recunoască problemele legate de unele afirmaţii 
despre conduita morală, dar nu să le analizeze clar esenţa.) Oamenilor le 
place deseori să considere că zicalele celebre din cultura tradițională sunt 
egale cu adevărul şi să le amestece, mai ales când este vorba despre lucruri 
care seamănă la exterior cu adevărul sau care par a fi conforme cu 
moralitatea umană, cu standardele conştiinţei lor şi cu sentimentele 
omenești. Toţi cred că aceste lucruri sunt pozitive şi conforme cu adevărul, 
dar nimeni nu poate vedea că provin de la Satana şi că sunt, de fapt, lucruri 
negative. Este pozitiv ceva insuflat de Satana omului? (Nu.) Nu există 
absolut nimic pozitiv în acele lucruri. Dimpotrivă, toate sunt lucruri 
negative și otrăvuri satanice. Nu încape nicio îndoială. Aşadar, ați ajuns să 


cunoaşteţi și să scoateţi la iveală aceste lucruri negative şi otrăvuri satanice? 


A mai rămas în mintea voastră ceva similar acestor lucruri din cultura 
tradițională pe care le considerați a fi corecte? Dacă a mai rămas, e o 
năpastă, un cancer! Ar trebui să reflectați la asta mai mult acum și să 
observați îndeaproape şi să acordaţi atenție acestui lucru în viața voastră 
cotidiană. Vedeţi dacă în ce spun alţii şi în ce auziţi sau în lucrurile care vă 
impresionează sau pe care vi le amintiţi ori în acele lucruri pe care le 
acceptaţi în inima voastră și le consideraţi valoroase există ceva ce seamănă 
cu ceea ce susține cultura tradițională. Dacă există, trebuie să discerneţi și 
să analizaţi şi apoi să abandonaţi complet lucrul respectiv. Acest lucru va fi 


benefic pentru căutarea adevărului de către voi. 


Unii oameni aduc în discuţie expresia „Succesul și eșecul lucrurilor 
depind de oameni” în timp ce scriu articole de mărturie despre experienţe — 
ar trebui să discerneţi dacă această afirmaţie este corectă sau greșită, dacă 
este un lucru pozitiv sau negativ şi dacă are legătură cu adevărul, cu 
cerinţele lui Dumnezeu și cu principiile pe care ar trebui să le aibă oamenii 
când tratează chestiuni. Este validă afirmaţia „Succesul şi eşecul lucrurilor 
depind de oameni”? Este în concordanţă cu adevărul? Este ceva produs de 
legile și regulamentele stabilite de Dumnezeu? Are vreo legătură cu faptul 
că Dumnezeu este suveran peste toate lucrurile? Haideţi, împărtășiți 
cunoaşterea şi înţelegerea voastră în legătură cu această afirmaţie. (Şi eu am 
spus asta anterior, mai ales când organizam lucrarea bisericii. Dacă 
personalul nu este desemnat în mod adecvat, potrivit principiilor, uneori 
lucrarea devine haotică. Dacă personalul este desemnat în conformitate cu 
principiile, lucrarea poate fi făcută bine. Pe atunci, consideram rolurile 
oamenilor foarte importante şi semnificative, de aceea am citat expresia 
„Succesul şi eşecul lucrurilor depind de oameni”. Acum îmi dau seama că 
îmi lipsea înţelegerea privind suveranitatea şi atotputernicia lui Dumnezeu. 


Mereu m-am axat pe rolul oamenilor și nu a existat niciun loc în inima mea 


pentru Dumnezeu.) Cine ar mai vrea să-şi împărtăşească gândurile? 
(Afirmația „Succesul şi eşecul lucrurilor depind de oameni” nu este o 
mărturie față de Dumnezeu, ci o mărturie față de oameni, ca şi cum 
succesul ar depinde de efortul omenesc. Este o negare a suveranității lui 
Dumnezeu şi este echivalentă cu mărturisirea pentru Satana. Dacă această 
afirmaţie este sădită în inimile oamenilor, în timp, când se vor confrunta cu 
probleme, ei vor crede că trebuie doar să găsească persoanele potrivite 
pentru a avea succes şi nu vor avea credinţă în Dumnezeu sau nu se vor 
baza pe El. Prin urmare, este o afirmație deosebit de denaturată.) Modul în 
care înțelegeți această afirmaţie este, în esenţă, că nu e corectă sau un lucru 
pozitiv şi că nu este, în niciun caz, adevărul. Așadar, de ce o folosiți? Dacă 
o folosiţi, ce dezvăluie acest lucru? (Că nu avem discernământ în privinţa 
acestei afirmaţii.) Care este motivul pentru lipsa voastră de discernământ? 
Este că încă mai credeţi că această afirmaţie are un aspect corect şi valid? 
(Da.) Deci, ce este greșit la această afirmație? De ce spuneți că nu este 
corectă sau un lucru pozitiv? Mai întâi, să vedem dacă se conformează 
legilor obiective ale lucrurilor. La prima vedere, pare că oamenii sunt cei 
care îndeplinesc orice sarcină dată. Ei pregătesc lucrarea, ei realizează 
lucrarea și ei o urmăresc. Ei joacă un rol esenţial în fiecare etapă şi, în cele 
din urmă, determină finalul şi progresul acelui element al lucrării. La 
exterior, cauzele, procesul evoluției lucrurilor și rezultatele sale par a fi 
toate determinate de oameni, dar, în realitate, cine este Cel care guvernează, 
orchestrează și rânduieşte toate acestea? Are vreo legătură cu oamenii? 
Acceptă oamenii în mod pasiv orchestrările sorții şi ale Suveranului sau 
preiau ei înşişi, în mod activ, controlul asupra tuturor lucrurilor? (Acceptă 
în mod pasiv.) Toţi oamenii acceptă pasiv suveranitatea, orchestrarea şi 
rânduielile lui Dumnezeu. Ce rol joacă aici oamenii? Nu sunt ei marionete 


în mâinile lui Dumnezeu? (Ba da.) Oamenii sunt asemenea unor marionete 


trase de sfori. Sfoara trasă determină acţiunea pe care o întreprind şi 
expresia pe care o adoptă. Unde merg oamenii, ce spun şi ce fac în fiecare 
zi — în mâinile cui sunt toate acestea? (În mâinile lui Dumnezeu.) Toate sunt 
în mâinile lui Dumnezeu. Oamenii acceptă pasiv suveranitatea lui 
Dumnezeu. Pe toată durata acestui proces, Dumnezeu stabileşte ce va face, 
dacă va da în vileag pe cineva, ce schimbări şi progres va realiza în această 
chestiune şi când, care va fi finalul suprem și pe cine va da în vileag sau 
elimina; El stabileşte ce lecţii vor învăţa oamenii prin această chestiune, ce 
adevăruri vor înțelege şi ce tip de cunoaştere vor dobândi despre 
Dumnezeu, ce opinii îi va determina pe oameni să schimbe şi ce noțiuni îi 
va face să abandoneze. Pot oamenii să realizeze toate aceste lucruri pe care 
le face Dumnezeu? Pot? (Nu, nu pot.) Oamenii nu pot să realizeze aceste 
lucruri. Pe durata întregii evoluții a oricărei chestiuni, oamenii doar fac 
lucruri pasiv şi conştient sau inconştient, dar nicio persoană nu poate 
prevedea cauzele, procesul, rezultatele finale şi finalurile obținute ale 
întregii chestiuni, nici nu poate controla vreunul dintre aceste lucruri. Cine 
prevede și controlează toate acestea? Doar Dumnezeu! Indiferent dacă este 
vorba de un eveniment semnificativ petrecut în univers sau de un mic 
incident petrecut în orice colţ al oricărei planete, el nu depinde de oameni. 
Nicio persoană nu poate controla legile care guvernează totul sau procesul 
evoluţiei tuturor lucrurilor şi rezultatele lor finale. Nicio persoană nu poate 
să prevadă viitorul tuturor lucrurilor sau să prezică ce se va întâmpla, cu 
atât mai puţin să controleze rezultatul final al tuturor lucrurilor. Doar 
Dumnezeu, care este suveran peste toate lucrurile, controlează şi stăpâneşte 
toate acestea. Singurul efect pe care îl pot avea oamenii este să joace 
diferite roluri, ce pot fi pozitive sau negative, în medii vaste sau mărunte şi 
alături de diverse tipuri de oameni, evenimente şi lucruri ce sunt conduse, 


orchestrate şi rânduite de Dumnezeu. Acesta este efectul pe care îl au 


oamenii şi rolul pe care îl joacă. Când ceva nu are succes sau când 
rezultatele nu par să fie la fel de bune pe cât se aştepta, iar finalul nu este 
unul pe care oamenii doresc să îl vadă, când finalul chiar le aduce multă 
tristeţe şi durere, acestea sunt tot lucruri asupra cărora oamenii nu au nicio 
suveranitate, care nu pot fi prevăzute de oameni şi, în mod sigur, nu pot fi 
controlate de ei. Dacă finalul ultim este foarte bun, dacă are un impact 
pozitiv şi activ, dacă este foarte edificator pentru oameni şi are o influență 
profundă asupra lor, atunci este de la Dumnezeu. Dacă ceva nu atinge 
finalul dorit, dacă finalul nu este foarte bun sau optimist și dacă pare să aibă 
unele efecte negative asupra oamenilor, şi nu efective pozitive şi active, 
întregul proces al acelei chestiuni este, de asemenea, orchestrat şi rânduit de 
Dumnezeu. Nu este controlat de vreo persoană. Să nu vorbim despre lucruri 
îndepărtate; haideţi să vorbim despre ce se poate observa în biserică, de 
exemplu, apariția antihriştilor. Din momentul în care un antihrist iese în față 
ŞI începe să acţioneze, este promovat în rolul de conducător sau de lucrător 
şi preia o lucrare importantă în biserică, până în punctul în care este 
dezvăluit ca antihrist, discernut şi dat în vileag de frați şi surori şi, în cele 
din urmă, este eliminat şi respins — pe tot parcursul acestui proces, mulți 
oameni sunt induși în eroare, unii chiar îl urmează pe antihrist, unii suferă 
pierderi pentru intrarea lor în viață din cauza influenţei antihristului și aşa 
mai departe. Deşi toate acestea provin din tulburările Satanei şi sunt 
lucrarea slujitorilor Satanei, înseamnă asta că Dumnezeu nu vede apariția și 
evoluția tuturor acestor lucruri? Oare Dumnezeu nu știe care vor fi 
consecinţele apariției unui antihrist? Oare Dumnezeu nu ştie ce impact va 
avea un antihrist asupra bisericii şi asupra fraților și surorilor? Sunt toate 
acestea doar rezultatul unui eşec cauzat de oameni? Când se confruntă cu 
apariția unor astfel de lucruri negative, oamenii gândesc deseori: „O, nu, 


Satana a profitat de un punct slab acolo; acesta a fost Satana care a 


perturbat lucrurile.” Implicația este: „De ce nu a supravegheat Dumnezeu 
lucrurile? Nu cercetează El toate lucrurile? Nu este Dumnezeu 
omniprezent? Nu este Dumnezeu atotputernic? Unde au fost autoritatea şi 
puterea lui Dumnezeu?” În inimile oamenilor apar îndoieli. Care e sursa 
acestor îndoieli? Întrucât finalul evenimentului este negativ, nedorit, nu e 
ceea ce oamenii vor să vadă şi se conformează chiar mai puţin noțiunilor și 
închipuirilor lor, credința lor sacră în Dumnezeu încasează o lovitură. 
Oamenii nu pot înțelege şi gândesc: „Dacă Dumnezeu este suveran asupra 
tuturor lucrurilor şi controlează totul, atunci de ce s-ar întâmpla ca un 
antihrist să-i inducă în eroare pe oameni chiar în faţa ochilor noştri? De ce 
s-ar întâmpla un lucru atât de nedorit în biserică și rândul fraților şi 
surorilor?” În inimile oamenilor încolţesc îndoieli şi credința lor că 
„Dumnezeu este atotputernic şi omniprezent” este încercată. Când credința 
oamenilor în Dumnezeu este încercată, dacă îi întrebi: „Cine e de vină 
pentru că începi să ai noţiuni despre Dumnezeu?”, vor spune: „Satana e de 
vină.” Dar întrucât Satana nu poate fi văzut de om, cui ar trebui să-i revină 
în cele din urmă această răspundere? Ar trebui să-i revină antihristului sau 
grupului antihristului. Oamenii vor spune că aceia care au fost induşi în 
eroare de antihrist şi ale căror vieți au suferit pierderi au meritat să fie 
induşi în eroare de antihrist. În cele din urmă, la ce afirmaţie se rezumă 
înţelegerea oamenilor despre întreaga chestiune? „Succesul şi eşecul 
lucrurilor depind de oameni”. Aceasta e concluzia la care ajung. Unde ÎI 
plasează pe Dumnezeu în aceasta? Ei nu înţeleg că Dumnezeu este suveran 
peste tot, aşa că, în schimb, atribuie tot ce se întâmplă teoriei lipsite de fond 


potrivit căreia „Succesul şi eșecul lucrurilor depind de oameni”. 


Când oamenii văd unele lucruri relativ bune și pozitive întâmplându-se 
în jurul lor, ca atunci când Duhul Sfânt săvârşeşte o lucrare puternică şi toți 


au multă credinţă, când oamenii rămân fermi chiar şi în toiul persecuției şi 


al adversităţii, fără să devină vreunul o iudă, şi când bunurile casei lui 
Dumnezeu şi viețile fraților și surorilor nu suferă nicio pierdere, oamenii 
spun: „Aceasta e protecția lui Dumnezeu. Acest succes nu s-a datorat 
oamenilor; este fără îndoială lucrarea lui Dumnezeu.” Să presupunem că 
lucrurile pe care oamenii le văd întâmplându-se în jurul lor sunt 
indezirabile, de exemplu, biserica se confruntă cu oprimare şi arestări din 
partea marelui balaur roşu, iar bunurile bisericii sunt confiscate de Satana. 
Să spunem că viețile fraților şi surorilor suferă pierderi şi că aleşii lui 
Dumnezeu sunt împrăștiați peste tot, strămutați și incapabili să se întoarcă 
acasă. Să presupunem că viaţa bisericească este distrusă şi că membrii 
bisericii nu mai pot trăi aceeași viaţă bisericească precum înainte. Să ne 
imaginăm că nu mai pot trăi vieţi vesele, fericite, de coexistenţă pașnică 
alături de fraţii şi surorile lor, reunindu-se să mănânce şi să bea cuvintele lui 
Dumnezeu şi făcându-și îndatoririle, iar unii oameni răi și neîncrezători 
încep să răspândească noţiuni pentru a-i induce în eroare pe alții, făcându-i 
să-şi piardă credinţa în Dumnezeu şi să cadă în negativitate şi slăbiciune. 
Într-un astfel de moment, oamenii nu se pot abţine să nu se plângă. Nu 
îndrăznesc să se plângă de Dumnezeu, aşa că se plâng astfel: „Cutare e o 
persoană rea, cutare e Satana şi cutare e un diavol. Dacă n-ar fi fost neatenţi 
la întruniri şi n-ar fi fost arestaţi, n-am fi ajuns în situația de a nu putea să 
ne întoarcem acasă. Dacă n-ar fi fost ei, am fi trăit în continuare viaţa 
bisericească fericiți, mâncând şi bând cuvintele lui Dumnezeu şi făcându-ne 
îndatoririle în mod normal. Toate acestea sunt din cauza unei anumite 
persoane, a unui anumit diavol, a unei anumite satane sau unui anumit 
regim satanic.” Deşi oamenii nu îndrăznesc să nutrească nemulțumiri faţă 
de Dumnezeu sau să atribuie răspunderea întregii situații lui Dumnezeu, în 
acel moment, au dobândit o neîncredere inexplicabilă, nici mare, nici 


neglijabilă, faţă de El. Ce lucruri se vor ivi din aceste gânduri de 


neîncredere? Oamenii vor spune: „Am învăţat o lecție din această 
experienţă. De acum înainte, voi analiza cu atenţie tot ce întâmpin şi mă voi 
gândi de două ori înainte să acționez. Nu voi fi nechibzuit şi nu mă voi 
încrede cu ușurință în nimeni. Voi fi mult mai atent în toate situațiile şi voi 
învăţa să mă protejez.” Îl mai au pe Dumnezeu în inimile lor? Se mai 
bazează pe Dumnezeu şi au credinţă în El? Unii oameni spun: „Cum să nu? 
În inima mea, cred încă în Dumnezeu şi încă mă bazez pe El în mod sincer.” 
Dar, în secret, ei îşi spun: „Nu te încrede atât de uşor în cuvintele lui 
Dumnezeu. Dumnezeu îi încearcă și îi rafinează mereu pe oameni. Nu te 
poți baza pe EI! Priveşte doar ce s-a întâmplat chiar în faţa ochilor noștri. 
Membri ai bisericii noastre au fost arestaţi de marele balaur roşu. De ce nu 
ne-a protejat Dumnezeu? Oare El vrea să vadă că interesele casei Sale sunt 
afectate? Oare Dumnezeu Se simte apatic când vede că neîncrezătorii îi 
induc în eroare pe oameni? Dacă Dumnezeu chiar vede asta, de ce nu-l 
pasă? De ce nu împiedică sau nu opreşte asta? De ce nu ne luminează, astfel 
încât să putem discerne faptul că persoana care ne induce în eroare este o 
persoană rea şi un neîncrezător, să ne putem distanța de ea cât mai curând 
posibil şi să evităm toate aceste consecinţe? Când neîncrezătorul îi induce 
în eroare pe oameni, de ce nu ne protejează Dumnezeu? Chiar şi un 


p? 


avertisment rapid ar fi suficient!” Ei nu primesc răspunsuri la toate aceste 
„de ce-uri” și nici nu le pot primi. În final, după ce experimentează acest 
lucru, concluzia la care ajung este: „Mă voi baza pe Dumnezeu în chestiuni 
în care ar trebui să mă bazez pe El și mă voi baza pe mine însumi în 
chestiuni în care n-ar trebui să mă bazez pe Dumnezeu. Nu pot să fiu 
nesăbuit. Noi, frații şi surorile, trebuie să învăţăm să ne strângem laolaltă ca 
să ne ţinem de cald şi să ne ajutăm între noi. În rest, Dumnezeu poate să 
facă după bunul plac. Nu putem controla asta.” Dacă marele balaur roşu îi 


arestează pe aleşii lui Dumnezeu, lucrarea bisericii şi viaţa bisericească vor 


fi extrem de îngreunate și îndeplinirea îndatoririlor de către fraţi şi surori va 
fi grav afectată. În aceste momente, neîncrezătorii şi antihriştii îşi vor face 
apariția pentru a tulbura şi induce în eroare, răspândind erezii şi sofisme, 
susținând că arestările au avut loc deoarece conducătorii și lucrătorii s-au 
împotrivit intentiilor lui Dumnezeu, iar oamenii vor fi induși în eroare de 
aceşti antihriști şi persoane rele. Când se întâmplă aceste evenimente ce nu 
se conformează noțiunilor şi închipuirilor oamenilor și nici sentimentelor 
umane, oamenii nu învaţă niciodată lecţii din ele. Ei nu ajung niciodată să 
înţeleagă suveranitatea, orchestrarea şi firea lui Dumnezeu din aceste 
evenimente. Oamenii nu pricep niciodată intențiile lui Dumnezeu și nu 
înţeleg ce lecţii doreşte El să înveţe ei, ce edificare doreşte El să obțină ei și 
ce discernământ doreşte El să dobândească ei din aceste evenimente. El 
vrea ca ei să aibă de câştigat din aceste evenimente. Oamenii nu ştiu 
niciunul dintre aceste lucruri şi nu ştiu cum să le experimenteze. Prin 
urmare, când vine vorba de toate lucrurile pe care le văd petrecându-se în 
jurul lor, oamenii cred cu adevărat că propoziţia „Succesul şi eşecul 
lucrurilor depind de oameni” este corectă și că este mai fiabilă și mai reală 
decât faptul că „Dumnezeu este suveran peste toate lucrurile, Dumnezeu 
este omniprezent și cercetează totul”. De fapt, în sinea voastră, mai credeți 
că propoziţia „Succesul şi eşecul lucrurilor depind de oameni” este mai 
reală, că oamenii stabilesc totul şi că a spune că Dumnezeu decide totul 
pare puţin vag. De ce cred oamenii că este ceva vag? De ce cred oamenii că 
afirmația „Dumnezeu decide totul” nu inspiră încredere? În teorie, pentru că 
oamenii nu înţeleg adevărul şi nu-L cunosc pe Dumnezeu, dar, în realitate, 
care e motivul? (În realitate, oamenii nu recunosc sau nu cred că Dumnezeu 
este suveran peste tot.) Este corect să spui că oamenii nu cred sau nu 
recunosc că Dumnezeu este suveran asupra tuturor, dar există un motiv mai 


specific, şi anume că propoziția „Succesul şi eşecul lucrurilor depind de 


oameni” dezvăluie perspectiva eronată pe care o au oamenii referitor la 
modul în care privesc lucrurile bune şi rele. Oamenii cred că lucrurile care 
le aduc pace, veselie, confort şi fericire sunt bune şi vin de la Dumnezeu. 
Există unele lucruri care îi neliniștesc sau înspăimântă pe oameni, care îi fac 
să plângă, să sufere sau îi umplu cu atât de multă durere, încât îşi doresc să 
moară — unele lucruri chiar fac ca oamenilor să le fie imposibil să-şi asigure 
o viaţă bisericească normală şi un mediu normal în care să-şi facă 
îndatoririle. Aceste tipuri de lucruri sunt considerate de oameni „lucruri 
rele”. Termenul „lucruri rele” trebuie pus între ghilimele. Pot „lucrurile 
rele” să aibă un efect bun asupra oamenilor? Ei nu pot să vadă sau să simtă 
aceste efecte bune, aşadar, în minţile lor, acel „tot” peste care Dumnezeu 
este suveran include doar lucrurile care le aduc pace, veselie, îndestulare, 
beneficii, edificare şi câștiguri, precum şi lucrurile care le întăresc credința 
în Dumnezeu. Acestea sunt lucrurile despre care oamenii cred că ţin de 
suveranitatea lui Dumnezeu asupra tuturor. În schimb, dacă, la suprafață, 
unele lucruri par să provoace suferinţă în viețile oamenilor, să dăuneze 
intereselor bisericilor şi dacă unii oameni sunt induşi în eroare, unii sunt 
chiar eliminaţi și unii întâmpină evenimente nefericite şi îndură ceva durere, 
oamenii cred că aceste lucruri nu au nicio legătură cu suveranitatea lui 
Dumnezeu şi că sunt lucrarea Satanei. Oamenii cred că, dacă ar fi lucrarea 
lui Dumnezeu, aceste lucruri negative nu ar apărea sau nu ar exista; asta au 
stabilit ei. Prin urmare, înțelegerea propoziției „Dumnezeu este suveran 
asupra tuturor” de către oameni e unilaterală şi foarte superficială. Se 
limitează la noţiuni umane, e încărcată de emoţii umane şi nu corespunde 
realității. Să vă dau un exemplu. Dumnezeu a creat tot felul de insecte şi 
păsări. Unii oameni spun: „Cred că toate lucrurile pe care le-a creat 
Dumnezeu sunt importante, că toate sunt insecte benefice şi toate sunt bune. 


Albinele au fost create de Dumnezeu şi tot soiul de păsări bune au fost 


create de El. Țânţarii îi ciupesc mereu pe oameni și răspândesc boli, aşa că 
nu sunt buni. Poate că ţânţarii nu au fost creaţi de Dumnezeu.” Nu este 
aceasta o înţelegere denaturată? În realitate, toate lucrurile au fost create de 
Dumnezeu. Există un singur Dumnezeu, Creatorul, şi tot ce trăieşte şi ce nu 
trăieşte vine de la Dumnezeu. În noţiunile lor, oamenii cred că doar 
diversele insecte şi păsări benefice şi alte creaturi benefice vin de la 
Dumnezeu — cât despre muşte, țânțari, ploşniţe și unele animale carnivore 
care sunt considerate de om deosebit de violente, acele creaturi nu par să 
vină de la Dumnezeu şi, chiar dacă vin, nu sunt lucruri bune. Nu este 
aceasta o noţiune umană? În ideile şi noţiunile oamenilor, aceste lucruri au 
fost treptat clasificate sistematic: orice e pe placul oamenilor sau le aduce 
beneficii este considerat pozitiv şi creat de Dumnezeu, în timp ce orice nu e 
pe placul oamenilor sau le face rău este considerat negativ şi necreat de 
Dumnezeu și s-ar putea să fi fost creat de Satana sau produs de natură. În 
mintea lor, oamenii cred deseori inconştient că „„Mușştele, ţânțarii și 
ploşniţele nu sunt lucruri bune, nu au fost create de Dumnezeu. El nu ar 
crea în niciun caz asemenea lucruri”. Sau gândesc: „Leii și tigrii mănâncă 
mereu oi şi zebre, sunt prea cruzi. Nu sunt lucruri bune. Lupu sunt siniştri, 
vicleni, feroce, violenţi și cruzi. Lupii sunt răi, dar vacile şi oile sunt bune, 
iar câinii sunt chiar mai buni.” Dacă ceva creat de Dumnezeu este bun sau 
nu este bun nu se măsoară în funcţie de nevoile emoționale sau gusturile 
omenești — nu așa se măsoară aceste lucruri. Dumnezeu a creat tot felul de 
animale, inclusiv zebre, căprioare și diverse tipuri de erbivore, precum și 
carnivore feroce, cum sunt leii, tigrii, leoparzii şi crocodilii, care sunt 
deosebit de violenţi, inclusiv unii prădători care îşi pot ucide prada dintr-o 
singură mușcătură. Indiferent dacă aceste animale sunt bune sau rele în 
ochii oamenilor, toate au fost create de Dumnezeu. Unii oameni văd lei 


mâncând zebre şi gândesc: „O, nu, biata zebră! Leii sunt foarte feroce 


pentru că mănâncă zebre.” Când văd un lup devorând o oaie, cugetă: „Lupii 
sunt foarte cruzi şi vicleni. De ce a creat Dumnezeu lupii? Oile sunt aşa 
drăguțe, blânde şi docile. De ce nu a creat Dumnezeu doar animale docile? 
Lupii sunt duşmanul natural al oilor, deci de ce a creat Dumnezeu atât lupi, 
cât şi 01?” Ei nu înţeleg misterul din spatele acestui lucru şi nutresc mereu 
noțiuni şi închipuiri umane. Când există incidente în care antihriştiui induc în 
eroare oameni din biserică, unii spun: „Dacă lui Dumnezeu Îi este milă de 
această omenire, de ce l-a creat El pe Satana? De ce îi permite El Satanei să 
corupă omenirea? Întrucât Dumnezeu ne-a ales pe noi, de ce le permite 
antihriştilor să apară în biserică?” Nu înţelegi, nu-i aşa? Aceasta e 
suveranitatea lui Dumnezeu. Aşa stăpâneşte Dumnezeu peste toate lucrurile 
şi doar când stăpâneşte asupra lor în acest mod pot toate lucrurile să existe 
în mod normal în cadrul regulilor şi al legilor pe care le-a poruncit El. Dacă 
Dumnezeu te-ar proteja şi i-ar împiedica pe antihriști să apară în biserică, ai 
şti ce sunt antihriștii? Ai şti cum este firea unui antihrist? Dacă ți s-ar spune 
doar nişte cuvinte şi doctrine despre desluşirea antihriştilor, fără să 
întâlneşti în realitate unul, ai putea să discerni antihriștii? (Nu.) Cu 
siguranţă nu. Dacă antihriștilor şi oamenilor răi nu li s-ar permite să apară, 
al fi mereu asemenea unei flori într-o seră: de îndată ce temperatura s-ar 
schimba subit, te-ai veșteji din cauza valului brusc de ger, incapabil să 
rezişti. Prin urmare, dacă oamenii vor să înţeleagă adevărul, trebuie să 
accepte şi să se supună tuturor mediilor şi tuturor oamenilor, evenimentelor 
şi lucrurilor peste care stăpânește Dumnezeu și pe care le orchestrează El. 
„Toţi oamenii, toate evenimentele și lucrurile” le includ pe cele pozitive și 
negative, includ lucrurile care se conformează noţiunilor şi închipuirilor tale 
şi lucrurile care nu se conformează. Includ lucrurile pe care le consideri 
pozitive şi lucrurile negative care îți displac şi includ lucrurile care sunt în 


acord cu sentimentele tale şi pe cele care nu sunt în acord cu sentimentele 


sau gusturile tale. Trebuie să accepți toate aceste lucruri. Care este scopul 
acceptării tuturor acestor lucruri? Nu este doar de a-ţi clădi cunoaşterea și 
de a-ți spori experienţa, este de a-ți îngădui să ajungi să cunoşti cuvintele 
lui Dumnezeu într-un mod mai practic şi mai concret, să înţelegi adevărul și 
să experimentezi veridicitatea și exactitatea cuvintelor lui Dumnezeu prin 
aceste fapte. În cele din urmă, vei confirma că acele cuvinte ale lui 
Dumnezeu sunt adevărul, vei învăţa lecţii de la diferite persoane, 
evenimente şi lucruri, îngăduindu-ți să înţelegi mai multe adevăruri, să vezi 
dincolo de faţada multor lucruri și să te îmbogăţeşti şi mai mult. Rezultatul 
suprem obținut astfel este că vei fi capabil să dobândești cunoaştere despre 
Creator prin apariția şi evoluţia diferitelor persoane, evenimente şi lucruri, 
vei ajunge să-l înţelegi firea și esenţa şi vei învăţa că El guvernează şi 


orchestrează toate lucrurile. 


Indiferent dacă evenimentele pe care le vezi petrecându-se în jurul tău 
sunt percepute de om drept bune sau rele, indiferent dacă sunt ce vrei sau 
nu, indiferent dacă îţi aduc bucurie și fericire sau tristeţe şi durere, ar trebui 
să le consideri persoane, evenimente și lucruri ce conțin lecții de învăţat și 
adevăruri de căutat şi ar trebui să le consideri lucruri ce vin de la 
Dumnezeu. Ele nu se petrec întâmplător, nu se datorează oamenilor, nu sunt 
cauzate de nicio persoană şi nu sunt ceva ce poate fi controlat de vreo 
persoană. În schimb, Dumnezeu este Cel care stăpânește peste toate aceste 
lucruri; Dumnezeu orchestrează şi rânduieşte toate aceste lucruri. Apariția 
oricărui eveniment nu depinde de voinţa umană, nu e ca şi cum vreo 
persoană poate controla un eveniment doar pentru că își doreşte acest lucru. 
Dumnezeu stăpâneşte şi orchestrează întregul proces al apariţiei, dezvoltării 
şi transformării tuturor oamenilor, evenimentelor şi lucrurilor până când 
ajung la finalurile lor ultime. Dacă nu crezi asta, încearcă să experimentezi 


şi să observi lucrurile potrivit cuvintelor şi principiilor despre care am 


vorbit. Vezi dacă ceea ce spun e adevărat. Vezi dacă afirmaţia „Succesul şi 
eşecul lucrurilor depind de oameni”, pe care o consideraţi corectă, sau 
afirmația „Dumnezeu stăpânește şi orchestrează apariția şi dezvoltarea 
tuturor oamenilor, evenimentelor şi lucrurilor până când ajung la finalurile 
lor ultime” este corectă. Vezi care din aceste două afirmaţii este corectă, 
care este conformă cu faptele, care le permite oamenilor să dobândească 
edificare şi le aduce beneficii şi care le îngăduie să-L cunoască pe 
Dumnezeu şi să aibă credinţă sinceră în El. Când experimentezi tot ce se 
întâmplă în jurul tău cu opinia şi atitudinea că Dumnezeu stăpâneşte şi 
orchestrează tot, părerea şi perspectiva ta asupra lucrurilor vor fi complet 
diferite. Dacă te încăpățânezi să vezi toate lucrurile şi chestiunile din 
perspectiva zicalei „Succesul şi eşecul lucrurilor depind de oameni”, atunci, 
ca să ne exprimăm blând, când ţi se întâmplă ceva, vei fi prins în mod firesc 
şi involuntar în mrejele ideii de bine şi rău, vei încerca să tragi oamenii la 
răspundere şi vei analiza cauzele diverselor incidente, factorii care au 
condus la consecinţe adverse în diferite chestiuni şi aşa mai departe, în loc 
să cauţi adevărurile-principu şi intenţiile lui Dumnezeu pe baza cuvintelor 
Sale. Cu cât crezi mai mult în zicala „Succesul şi eşecul lucrurilor depind 
de oameni”, cu atât te vor domina mai mult opiniile neîncrezătorilor. 
Atunci, finalurile ultime pentru tot ce experimentezi vor contrazice tot mai 
mult adevărul, iar credinţa ta în Dumnezeu va deveni doar o doctrină sau un 
slogan. În acel punct, te vei fi transformat complet într-un neîncrezător. Cu 
alte cuvinte, cu cât crezi mai mult în afirmaţia „Succesul şi eșecul lucrurilor 
depind de oameni”, cu atât mai mult te vei dovedi a fi un neîncrezător. Dacă 
nu-L ai pe Dumnezeu sau nu ai cuvintele lui Dumnezeu în inima ta, dacă nu 
recunoșşti deloc sau nu accepţi niciunul dintre cuvintele, adevărurile sau 
lucrurile Sale pozitive, dacă acestea nu au niciun loc în inima ta, atunci 


adâncurile sufletului tău au fost complet ocupate de Satana, au fost umplute 


cu gânduri și idei despre evoluţie şi materialism, toate acestea fiind cuvinte 
diavoleşti ale diavolilor, ale Satanei. Crezi în toate faptele pe care le vezi cu 
ochii tăi, dar nu crezi că există cu adevărat Cel care stăpâneşte peste tot din 
univers, Cel care nu poate fi văzut de nicio persoană. Dacă priveşti totul din 
perspectiva afirmației „Succesul şi eşecul lucrurilor depind de oameni”, 
atunci nu eşti deloc diferit de Satana şi de materialiști. Dar dacă priveşti 
totul din perspectiva afirmației „Totul în lume este stăpânit şi rânduit de 
Dumnezeu”, chiar dacă nu vei putea să vezi unele lucruri în mod clar, vei fi 
capabil să cauţi răspunsuri la anumite evenimente pe care le vezi 
întâmplându-se în jurul tău, să cauţi rădăcina problemei şi să cauţi esenţa şi 
adevărul problemei în cuvintele lui Dumnezeu. Nu vei investiga cine a avut 
dreptate şi cine s-a înşelat, nu vei încerca doar să tragi pe cineva la 
răspundere; în schimb, vei fi capabil să compari chestiunea folosind 
cuvintele lui Dumnezeu, să cauţi rădăcina problemei, să identifici miezul 
chestiunii şi vei explora unde au dat greş oamenii, ce lipsuri au avut, ce fire 
coruptă au dezvăluit, cum au fost rebeli şi ce aspecte ale lor au fost 
incompatibile cu Dumnezeu pe parcursul întregii chestiuni. Vei fi capabil să 
cercetezi care au fost intenţiile şi scopurile lui Dumnezeu când a făcut acele 
lucruri, ce a vrut El să realizeze în sinea oamenilor, ce fel de rezultate a vrut 
să obţină, ce beneficii a vrut ca oamenii să dobândească şi principiile pe 
care ar trebui să le respecte oamenii. Când vei discerne şi vei privi un 
anumit eveniment din aceste perspective, starea ta interioară se va schimba. 
Punctul tău de vedere asupra lucrurilor va fi îndrumat şi îndreptat în mod 
inconștient de cuvintele lui Dumnezeu. Vei dobândi în mod inconștient 
luminare și îndrumare din cuvintele lui Dumnezeu, precum și adevărurile- 
principii pe care ar trebui să le respecţi şi să le practici când astfel de 
chestiuni se abat asupra ta. Când vei pătrunde cu adevărat în aceste 


adevăruri-principii, vei avea credinţă autentică în Dumnezeu şi te vei baza 


pe El, te vei ruga şi vei implora cu sinceritate, vei da dovadă de supunere 
sinceră şi vei fi capabil să practici potrivit adevărurilor-principii — care va fi 
rezultatul final al acestui lucru? Pe parcursul întregului eveniment, vei 
vedea limpede adevărul chestiunii, vei învăţa lecţii, vei fi capabil să înţelegi 
corect tot ce ţi se întâmplă și vei fi capabil să vezi că vine din rânduielile lui 
Dumnezeu şi conține bunăvoința Sa. Și, astfel, aşa cum spun deseori 
oamenii, vei „face un lucru bun dintr-unul rău”, vei fi capabil în mod 
natural să tratezi ca pe un lucru pozitiv fiecare eveniment pe care oamenii îl 
condamnă, îl detestă şi îl urăsc şi vei fi capabil să recunoști că este stăpânit 
şi rânduit de Dumnezeu şi că ar trebui acceptat de la Dumnezeu. ÎI vei 
vedea ca pe ceva ce conţine eforturile minuţioase ale lui Dumnezeu, 
intenţiile Sale şi aşteptările Sale. În timp ce experimentezi acest lucru, vei 
ajunge pe nesimţite să înţelegi care au fost intențiile lui Dumnezeu în 
orchestrarea întregii chestiuni. Fără a fi conștient de asta, vei ajunge să-l 
înţelegi și să-l pricepi intenţiile şi, odată ce se întâmplă acest lucru, vei 
înțelege fără să-ţi dai seama adevărurile lăuntrice şi vei fi capabil să 
discerni toți oamenii şi toate chestiunile implicate în întregul eveniment. 
Dacă, pe parcursul întregului eveniment, priveşti problema din perspectiva 
afirmației „Totul în lume este stăpânit şi rânduit de Dumnezeu”, vei dobândi 
foarte mult din aceasta. Vei dobândi adevărul, credinţă sinceră în Dumnezeu 
şi o înţelegere a suveranității lui Dumnezeu asupra tuturor lucrurilor. Vei 
înţelege intențiile lui Dumnezeu şi gândurile Sale minuţioase din această 
chestiune. Desigur, vei dobândi şi o înţelegere şi experiență a expresiei 
„Dumnezeu este omniprezent”, care exista anterior doar în conștiința ta. 
Dacă, pe parcursul întregului eveniment, priveşti problema din perspectiva 
afirmației „Succesul şi eşecul lucrurilor depind de oameni”, te vei plânge, Îl 
vei desconsidera pe Dumnezeu și vei simți că Dumnezeu este foarte 


îndepărtat şi nedeslușit. Cuvântul „Dumnezeu”, identitatea lui Dumnezeu, 


esenţa Lui și totul despre Dumnezeu vor părea foarte distante şi lipsite de 
substanţă. Vei crede că apariția, evoluția şi finalul întregului eveniment au 
depins toate de manipulările omului şi că factorii umani s-au regăsit în 
întreaga chestiune. Prin urmare, vei cugeta permanent la aceste chestiuni, 
gândindu-te: „Cine a făcut greşeala în această etapă? Cine a condus cu 
nepăsare la apariția unei pierderi în această etapă? Cine a tulburat, perturbat 
şi distrus această etapă? Mă voi asigura că acel cineva plăteşte pentru asta.” 
Te vei axa exclusiv pe indivizi şi probleme, trăind permanent în tărâmul 
binelui şi al răului, ignorând totodată complet cuvintele lui Dumnezeu, 
adevărul, responsabilităile, îndatoririle și obligaţiile pe care ar trebui să le 
îndeplinească fiinţele create şi punctele de vedere și opiniile pe care ar 
trebui să le susţii. Dumnezeu nu va mai avea niciun loc în inima ta. Pe 
întreaga durată a evenimentului, nu va exista nicio relație între tine şi 
Dumnezeu, nici între tine şi cuvintele lui Dumnezeu. Altfel spus, când te 
vei confrunta cu o situaţie, te vei axa doar asupra persoanelor şi lucrurilor. 
Nu vei fi în stare să te gândești la vreun cuvânt care să se conformeze 
adevărului sau la vreo afirmaţie a adevărului care să vină de la Dumnezeu 
pentru a le compara cu chestiunea, nu vei fi în stare să le foloseşti drept 
bază pentru a analiza situația, nu vei învăţa lecţii din situație şi nu vei 
dobândi discernământ, nu-ţi vei spori credinţa şi nu vei ajunge să-L cunoşti 
pe Dumnezeu. Nu vei face nimic din toate acestea. Pe parcursul întregului 
proces, te vei agăța de zicala populară „Succesul și eşecul lucrurilor depind 
de oameni”, care, ca să fim mai exacţi, este un argument şi un punct de 
vedere al neîncrezătorilor. În schimb, să spunem că de la începutul 
evenimentului, îl poţi accepta din perspectiva unei ființe create, fără a 
cerceta dacă vreun individ are dreptate sau se înșală, fără a analiza excesiv 
vreo persoană sau vreun lucru şi fără a te concentra obsesiv asupra 


oamenilor sau a lucrurilor. Să spunem că, în schimb, cauţi în mod activ 


răspunsuri în cuvintele lui Dumnezeu, vii proactiv înaintea Lui pentru a te 
ruga și a te baza pe El şi cauţi luminarea şi îndrumarea lui Dumnezeu, 
permiţându-l să lucreze şi să orchestreze. Să presupunem că atitudinea ta 
este cea de frică şi de supunere față de Dumnezeu, de sete faţă de adevăr și 
de cooperare activă cu El — că nu este punctul de vedere şi atitudinea unui 
neîncrezător, ci mai degrabă punctul de vedere şi atitudinea pe care ar trebui 
să le aibă un adevărat adept al lui Dumnezeu. Cu un astfel de punct de 
vedere şi o astfel de atitudine, vei dobândi fără să-ți dai seama ce nu ai 
experimentat niciodată înainte, şi anume adevărurile-realități pe care nu le- 
al deținut până atunci. Aceste adevăruri-realități sunt, de fapt, efectele pe 
care Dumnezeu doreşte să le obțină și să le realizeze în tine prin 
suveranitatea Lui asupra întregului eveniment. Dacă Dumnezeu înfăptuieşte 
ce intenţionează să realizeze, atunci nu va fi acționat în zadar, deoarece Îşi 
va fi obținut efectele dorite în tine. Care sunt aceste efecte? Dumnezeu vrea 
ca tu să vezi ce se întâmplă cu adevărat, că nimic nu se petrece întâmplător, 
nici nu este cauzat de oameni, ci este controlat de Dumnezeu. El vrea să 
experimentezi existența Lui reală şi să înţelegi faptul suveranității Sale, 
orchestrarea sorții tuturor lucrurilor de către El şi că acest lucru este o 


realitate, şi nu o afirmație goală. 


Dacă, prin experienţele tale, ajungi să-ți dai cu adevărat seama că 
Dumnezeu stăpâneşte peste tot şi orchestrează soarta tuturor lucrurilor, vei 
fi capabil să faci o afirmaţie precum cea făcută de lov: „Urechea mea a 
auzit despre Tine, dar acum ochiul meu Te-a văzut. De aceea mă 
dispreţuiesc şi mă pocăiesc în țărână şi cenușă” (lov 42:5-6). Este aceasta o 
afirmaţie bună? (Da.) Această afirmaţie este foarte plăcută auzului și este 
emoţionantă. Vreţi să experimentați veridicitatea acestei afirmaţii? Vreţi să 
înţelegeți cum s-a simţit lov când a rostit aceste cuvinte? (Da.) Este doar o 


dorinţă normală sau una puternică? (E o dorință puternică.) Pe scurt, ai 


acest tip de hotărâre și dorinţă. Așadar, cum poate fi îndeplinită această 
dorinţă? Este aşa cum am spus înainte. Trebuie să ai perspectiva unei fiinţe 
create şi să abordezi toate persoanele, evenimentele şi lucrurile care ți se 
întâmplă din perspectiva recunoașterii faptului că Dumnezeu este 
Conducătorul tuturor lucrurilor şi că totul este controlat și orchestrat de El. 
Trebuie să înveţi lecţii din asta, să înţelegi intențiile lui Dumnezeu în tot ce 
face El şi să recunoşti ce vrea El să obțină şi să realizeze în tine. Procedând 
astfel, într-o bună zi, în curând şi nu în viitorul prea îndepărtat, vei avea 
aceleaşi sentimente ca Iov atunci când a rostit acele cuvinte. Când vă aud 
spunând că vă doriţi cu adevărat să experimentați cum s-a simţit lov când a 
rostit acele cuvinte, ştiu că peste 99 la sută din oameni nu au experimentat 
niciodată astfel de sentimente până acum. De ce? Pentru că, spre deosebire 
de lov, nu ați avut niciodată perspectiva unei ființe create şi nu aţi 
experimentat faptul că El, Creatorul, stăpâneşte peste toate lucrurile şi 
guvernează tot. Toate acestea sunt cauzate de ignoranţa, nesăbuinţa și 
răzvrătirea omenească, precum şi de inducerea în eroare şi corupția cauzate 
de Satana, ceea ce-i determină pe oameni să măsoare şi să abordeze 
involuntar tot ce li se întâmplă din punctul de vedere al unui neîncrezător și 
chiar să identifice şi să abordeze tot ce se întâmplă în jurul lor folosind 
unele dintre metodele şi bazele teoretice utilizate în mod obișnuit de non- 
credincioşi. Concluziile la care ajung ei în cele din urmă nu au nicio 
legătură cu adevărul, unele sunt chiar contrare adevărului. Asta îi împiedică 
pe oameni pe termen lung să experimenteze faptul că toate lucrurile sunt 
stăpânite şi controlate de Creator şi sentimentul pe care l-a avut lov când a 
rostit acele cuvinte. Dacă ai trecut prin încercări similare celor ale lui Iov, 
fie ele mari sau mărunte, şi ai simțit deja mâna lui Dumnezeu lucrând şi 
faptul suveranității lui Dumnezeu prin ele, dacă ai recunoscut şi intențiile 


specifice ale lui Dumnezeu în stăpânirea și orchestrarea acestor chestiuni, 


precum şi modul în care ar trebui oamenii să urmărească, atunci, în cele din 
urmă, vei fi capabil să experimentezi efectele pozitive pe care Dumnezeu a 
vrut să le obțină în tine pe parcursul întregului eveniment, bunele intenţii şi 
aşteptările Sale pentru tine, printre alte lucruri. Vei experimenta toate 
acestea. Când vei experimenta toate acestea, nu vei mai crede doar că 
Dumnezeu poate rosti adevărul și îţi poate oferi viaţă, ci vei realiza într-un 
mod tangibil că există cu adevărat Creatorul şi vei realiza, de asemenea, 
faptul că toate lucrurile au fost create și sunt stăpânite de Creator. În timp ce 
experimentezi toate aceste lucruri, credinţa ta în Dumnezeu și în Creator va 
spori. În acelaşi timp, te va face să-ţi dai seama că ai interacţionat cu 
Creatorul într-un mod real și va confirma în mod tangibil şi pe deplin 
credința ta în Dumnezeu, încrederea ta în Dumnezeu, modul în care Îl 
urmezi pe Dumnezeu, precum şi faptul că Dumnezeu stăpâneşte peste toate 
şi este omniprezent. Când primiți această confirmare şi realizare, credeţi că 
inima voastră va fi plină de bucurie şi fericire sau de durere și tristeţe? (De 
bucurie şi fericire.) Cu siguranță, de bucurie şi fericire! Indiferent cât de 
multă durere şi tristeţe ai experimentat anterior, acestea se vor risipi ca un 
nor de fum şi inima ta va radia de bucurie şi tu te vei veseli şi vei zburda de 
fericire. Când vezi că faptul suveranității lui Dumnezeu asupra tuturor 
lucrurilor a fost confirmat cu adevărat şi experimentat în tine, acest lucru 
este echivalent cu a-L cunoaște, a-L întâlni și a interacționa într-adevăr cu 
Dumnezeu faţă în faţă. În acel moment, te vei simţi cum s-a simțit Iov. Ce a 
spus în acel moment? („Urechea mea a auzit despre Tine, dar acum ochiul 
meu Te-a văzut. De aceea mă dispreţuiesc şi mă pocăiesc în țărână și 
cenuşă.”) La exterior, lov a folosit comportamentul şi acţiunile de a se 
dispreţui şi de a se căi pentru a-şi exprima ura faţă de trecut, dar, de fapt, în 
adâncul inimii sale, era bucuros și fericit. De ce? Pentru că văzuse pe 


neașteptate chipul Creatorului, ajunsese faţă în faţă cu El şi ÎL întâlnise pe 


Dumnezeu într-un eveniment, într-un eveniment neremarcabil şi 
neintenționat. Spuneţi-Mi, ce fiinţă creată, ce adept al lui Dumnezeu nu 
tânjeşte să-L vadă pe Dumnezeu? Când se produce o astfel de situație, când 
se întâmplă un astfel de lucru, cine n-ar fi fericit, cine n-ar fi încântat? 
Oricine ar fi încântat; s-ar simți încântat şi vesel. Ar fi ceva ce n-ar uita 
niciodată, oricât ar trăi, şi este un lucru demn de ținut minte. Gândiţi-vă, nu 
sunt multe beneficii în această situație? Sper că, în viitor, veţi experimenta 
cu adevărat acest sentiment, veți avea acest tip de experienţă și astfel de 
întâlniri. Când o persoană vede cu adevărat chipul lui Dumnezeu şi este 
realmente capabilă să experimenteze aceleaşi sentimente pe care le-a simţit 
Iov când L-a întâlnit pe Iahve Dumnezeu, devine un moment de referinţă în 
credinţa sa în Dumnezeu. Este un lucru atât de minunat! Fiecare persoană 
aşteaptă cu nerăbdare un astfel de rezultat și o astfel de situaţie și fiecare 
speră să o experimenteze şi să aibă acel tip de întâlnire. Întrucât ai astfel de 
speranțe, ar trebui să ai punctul de vedere şi atitudinea corectă în timp ce 
experimentezi tot ce se întâmplă în jurul tău, în timp ce experimentezi şi 
înţelegi totul aşa cum te învaţă şi te instruieşte Dumnezeu, în timp ce înveţi 
să accepţi totul de la Dumnezeu şi să priveşti totul potrivit cuvintelor Lui, 
cu adevărul drept criteriu. Astfel, credinţa ta va spori tot mai mult, fără să-ți 
dai seama, şi faptul că Dumnezeu este suveran peste toate lucrurile şi 
stăpâneşte tot va fi confirmat şi verificat treptat în inima ta. Când toate 
acestea vor fi confirmate înlăuntrul tău, te vei mai îngrijora că statura ta nu 
creşte? (Nu.) Dar e normal să te simţi puţin îngrijorat acum, deoarece 
statura ta e atât de mică și sunt multe lucruri dincolo de care nu poți vedea — 
ti-ar fi imposibil să nu te îngrijorezi, e ceva ce nu poți evita. Asta se 
întâmplă deoarece înlăuntrul oamenilor sunt multe lucruri ce vin din 
cunoaştere, de la om, de la Satana, din societate și aşa mai departe. Toate 


aceste lucruri influenţează profund punctele de vedere din care Il abordează 


oamenii pe Dumnezeu şi perspectiva şi atitudinea pe care ar trebui să le 
adopte când experimentează diverse lucruri. Prin urmare, nu e o sarcină 
ușoară să poți adopta atitudinea şi perspectiva corectă când ţi se întâmplă 
lucruri. Pentru asta, trebuie să experimentezi nu doar lucruri pozitive, ci şi 
negative. Discernând şi înțelegând esenţa acestor lucruri negative, vei 
învăța mai multe lecții şi vei ajunge să înţelegi acțiunile lui Dumnezeu, 


atotputernicia şi înțelepciunea Lui când stăpâneşte peste toate lucrurile. 


Înţelegeţi acum pe deplin că afirmaţia „Succesul şi eşecul lucrurilor 
depind de oameni” este incorectă? (Da, înțelegem.) Există vreun aspect 
corect în această afirmaţie? Există vreun element valid? (Nu, nu există.) 
Chiar niciunul? (Niciunul.) Este corect să înţelegeți că nu există absolut 
niciunul. Aceasta e o înțelegere teoretică. Atunci, în viața reală, prin 
observare şi experienţă, vei afla că afirmaţia „Succesul şi eşecul lucrurilor 
depind de oameni” este eronată, absurdă şi este punctul de vedere al 
neîncrezătorilor. Când vei descoperi acest fapt și vei putea utiliza faptele 
pentru a demonstra eroarea din această afirmaţie, atunci o vei abandona și 
respinge în totalitate şi nu o vei mai folosi. Nu ai ajuns încă în acest punct. 
Deşi ai acceptat ce am spus, mai târziu, când te vei confrunta cu situaţii, vei 
cugeta: „În acel moment, am crezut că nu e nimic corect în afirmația 
«Succesul şi eşecul lucrurilor depind de oameni», deci de ce cred acum că 
este puţin corectă?” Începi să te frămânţi în sinea ta şi să trăieşti din nou 
contradicții. Așadar, ce ar trebui să faci atunci? Mai întâi, trebuie să-ţi 
schimbi punctul de vedere. Renunţă la toate gândurile și punctele de vedere 
care decurg din faptul că te agăţi de această afirmaţie. Renunţă la toate 
acțiunile care provin din această afirmaţie. Nu te axa în mod obsesiv asupra 
oamenilor sau chestiunilor. Vino întâi înaintea lui Dumnezeu în rugăciune, 
apoi caută baza şi principiile în cuvintele Lui. În procesul de căutare, vei 


dobândi fără să-ți dai seama luminare şi vei ajunge să înţelegi adevărul. 


Poate fi o provocare să cauţi principiile pe cont propriu, deci adună-i 
laolaltă pe toți cei implicați în chestiune și căutați împreună baza și 
adevărurile-principii în cuvintele lui Dumnezeu. Apoi rugați-vă şi citiți, 
aveți părtăşie despre cuvintele corespunzătoare ale lui Dumnezeu și 
verificați-le spre comparaţie. După compararea față de cuvintele lui 
Dumnezeu, acceptaţi punctele de vedere corecte, iar cele greşite vor fi 
abandonate de la sine. De atunci înainte, rezolvaţi și gestionați problemele 
potrivit acestor principii. Cum pare această metodă? (Bună.) În procesul de 
căutare a adevărului, ar trebui să renunţ la acţiunile ce decurg din punctul 
de vedere potrivit căruia „Succesul şi eşecul lucrurilor depind de oameni”. 
Găseşte cuvintele corespunzătoare ale lui Dumnezeu şi rezolvă și 
gestionează problemele pe baza cuvintelor Sale. Căutând adevărul şi 
rezolvând problemele astfel, punctele tale de vedere greşite vor fi înlăturate. 
Dacă gestionezi lucrurile pe baza cuvintelor lui Dumnezeu şi a adevărurilor- 
principii, direcția şi abordarea ta față de gestionarea chestiunilor se va 
schimba în consecință. Ca urmare, finalul chestiunii se va dezvolta într-o 
direcţie favorabilă. În schimb, utilizarea perspectivei şi punctului de vedere 
„Succesul şi eşecul lucrurilor depind de oameni” la rezolvarea problemelor 
şi gestionarea chestiunilor le va face să se dezvolte într-o direcție 
nefavorabilă. De exemplu, când antihriştii îi induc în eroare pe oameni în 
biserică, dacă aceştia nu caută adevărul, ci doar se axează obsesiv pe 
oameni şi chestiuni, discutând despre bine şi rău şi trăgând la răspundere 
persoane, rezultatul final va fi abordarea câtorva indivizi şi considerarea 
chestiunii drept rezolvată. Unii ar putea spune: „Ai zis că se dezvolta într-o 
direcție nefavorabilă, dar eu n-am văzut niciun rezultat nefavorabil. 
Antihriștii au fost excluși, deci nu e rezolvată problema? Unde e acest final 
nefavorabil?” A învăţat toată lumea o lecţie din această experiență? Au 


înţeles ei adevărul din ea? Îi pot deosebi pe antihrişti? Înţeleg intenţiile lui 


Dumnezeu? Şi-au dat seama de suveranitatea lui Dumnezeu? Nu s-a obținut 
niciunul dintre aceste efecte pozitive. Dimpotrivă, oamenii continuă să 
trăiască după filosofii satanice, neavând încredere şi ferindu-se unii de alții 
şi pasând responsabilitatea de la unii la alții. Când se confruntă cu o situație, 
se protejează rapid pe ei înșiși, căutând doar să-şi salveze pielea. Se tem să- 
şi asume responsabilitatea și să fie abordaţi. Nu învaţă nicio lecţie și nu 
acceptă nimic de la Dumnezeu, cu atât mai puţin caută intenţiile Lui. Pot 
oamenii să crească în viaţă în acest mod? În cele din urmă, ei ştiu doar ce 
pot şi ce nu pot să facă în faţa conducătorilor lor, ce să spună şi ce să facă 
pentru a-şi face conducătorii fericiţi, ce cuvinte şi ce acţiuni îi vor face pe 
conducătorii lor să le poarte pică şi să-i antipatizeze. Ca urmare, oamenii 
devin precauți unii faţă de alții, se închid în sine, acoperindu-se cu 
deghizări, şi nimeni nu-și deschide sufletul. Fiind acoperiţi, precauți şi 
deghizați astfel, au venit oamenii înaintea lui Dumnezeu? Nu, nu au venit. 
După ce experimentează multe lucruri, oamenii învață să evite situațiile şi 
se tem să interacționeze cu alţii și să întâmpine probleme. Într-un final, se 
închid complet în sine, nu se destăinuie nimănui, iar inimile lor sunt lipsite 
de Dumnezeu. O astfel de credinţă în Dumnezeu se bazează în totalitate pe 
filosofia satanică. Prin oricât de multe experienţe trec, ei nu pot învăţa nicio 
lecţie, nu se pot cunoaşte pe ei înşişi, cu atât mai puţin să se lepede de firea 
lor coruptă. Pot ajunge să înţeleagă adevărul şi să-L cunoască pe Dumnezeu 
în acest mod? Pot simţi căință adevărată? Nu, nu pot. În schimb, învaţă să 
se ferească de alții, să se protejeze, să observe cu atenție cuvintele și 
expresiile altora şi să se dea după cum bate vântul. Învață să folosească 
vicleşuguri, să aibă mai mult tact şi să fie mai capabili să gestioneze luptele 
şi certurile. Când se confruntă cu probleme, evită să-și asume răspunderea 
ŞI, în schimb, o pasează altora. Nu mai au nicio relație cu Dumnezeu, 


cuvintele Sale sau adevărul. Inimile lor doar se îndepărtează tot mai mult de 


Dumnezeu. Nu este aceasta o evoluţie nefavorabilă? (Ba da.) Cum a apărut 
această direcție de evoluţie nefavorabilă? Dacă un individ priveşte oamenii 
şi lucrurile și se comportă și acţionează în totalitate conform cuvintelor lui 
Dumnezeu, luând adevărul drept principiul său; în cazul în care caută 
cuvintele lui Dumnezeu drept temelie atunci când întâlneşte o problemă, 
căutând răspunsuri în cuvintele Sale, identificând rădăcina problemei în 
cuvintele lui Dumnezeu şi folosindu-le spre comparaţie și utilizând 
cuvintele Sale pentru a rezolva toate problemele şi dificultățile, atunci 
cuvintele lui Dumnezeu vor oferi o cale înainte, astfel încât individul să nu 
fie îngreunat, împiedicat sau blocat în aceste chestiuni. În cele din urmă, va 
înţelege principiile practicării pe care le cere Dumnezeu în astfel de 
chestiuni şi va avea o cale de urmat. Dacă toată lumea ar veni înaintea lui 
Dumnezeu când se confruntă cu provocări, acceptând totul de la Dumnezeu, 
învățând să se bazeze pe EI, şi ar găsi adevărurile-principii drept bază în 
procesul căutării, s-ar mai feri oamenii unii de alții? Ar mai urmări cineva 
binele şi răul fără să abordeze rădăcina problemei? (Nu, n-ar face asta.) 
Chiar dacă există cineva care nu practică adevărul şi încă urmăreşte astfel 
de chestiuni, ar fi o excepţie, fiind respins de toată lumea. Dacă oamenii pot 
accepta lucrurile de la Dumnezeu când le întâlnesc, situația se va dezvolta 
într-o direcție favorabilă. Oamenii vor ajunge până la urmă să înţeleagă și 
să cunoască cuvintele lui Dumnezeu şi vor dobândi adevărul. Ce practică 
oamenii este adevărul şi ce obțin ei este scopul corect de a dobândi adevărul 
şi de a fi capabili să fie martori pentru Dumnezeu. Credinţa lor va spori, Îl 
vor înţelege mai bine pe Dumnezeu, iar oamenii vor ajunge să aibă o inimă 
cu frică de Dumnezeu. Nu este aceasta o direcție favorabilă de evoluție? 
(Ba da.) Ce conduce la astfel de rezultate? Faptul că perspectiva și 
atitudinea pe care le adoptă oamenii în fiecare chestiune sunt corecte și 


conforme adevărului? (Da.) In termeni simpli şi direcți, această perspectivă 


şi atitudine înseamnă să accepţi lucrurile de la Dumnezeu, ceea ce conduce 
firesc la o direcţie favorabilă de evoluţie și la etape favorabile ale evoluţiei 
şi obține în mod natural rezultatul de a înțelege adevărul şi a-L cunoaşte pe 
Dumnezeu. Însă, dacă oamenii nu acceptă lucruri de la Dumnezeu, ci 
abordează în schimb lucrurile dintr-o perspectivă umană şi folosind filosofii 
satanice, bazându-se în continuare pe filosofia satanică de a privi 
chestiunile şi a se axa obsesiv pe oameni şi lucruri, tot ce rezultă va fi 
nefavorabil. Consecința finală este că nimeni nu va ajunge să înţeleagă 
adevărul şi să obțină beneficii. Acesta e rezultatul necunoașterii modului în 
care se experimentează lucrarea lui Dumnezeu. Prin urmare, în unele 
biserici există o atmosferă nearmonioasă în rândul unor oameni care 
îndeplinesc îndatoriri. Sunt mereu suspicioşi între ei, ferindu-se unii de alții, 
dând vina unii pe alții, concurând şi certându-se între ei. Ei se luptă în 
secret, în adâncul inimii lor. Aceasta confirmă un lucru: nu există nimeni în 
acest grup care să caute adevărul, nimeni care să accepte chestiunile de la 
Dumnezeu când se confruntă cu ele. Sunt cu toții neîncrezători şi nu 
urmăresc adevărul. În schimb, în unele biserici sunt oameni care, în ciuda 
faptului că au o statură mică şi nu înțeleg mult adevăr, sunt capabili să 
accepte sincer chestiunile de la Dumnezeu în fiecare situație, importantă sau 
măruntă, şi apoi practică şi experimentează potrivit cuvintelor lui 
Dumnezeu şi intră în realitatea cuvintelor Sale. Deşi aceşti oameni care își 
îndeplinesc îndatoririle împreună uneori se ciondănesc, se contrazic şi se 
ceartă, există o atmosferă între ei, una care nu se găseşte între non- 
credincioși. Când se reunesc pentru a face ceva, atmosfera e deosebit de 
armonioasă, ca într-o familie sau între rude, fără să existe o prăpastie între 
inimile lor, iar ei sunt uniţi în lucrarea lor. Prezenţa unei atmosfere atât de 
armonioase arată că măcar supraveghetori sau câțiva indivizi importanți 


caută adevărul și abordează chestiunile în mod corect când întâmpină 


probleme şi au obținut cu adevărat rezultate în implementarea principiului 
de a „accepta totul de la Dumnezeu”. Sunt mulți oameni care cred în 
Dumnezeu, dar întrucât nu urmăresc adevărul sau nu iau cuvintele Lui în 
serios, cred în Dumnezeu de mulţi ani fără intrare în viață. Orice li s-ar 
întâmpla, ei nu acceptă acest lucru de la Dumnezeu şi, în schimb, se 
bazează mereu pe noţiuni și închipuiri umane în percepţia lucrurilor. Ei nu 
pot experimenta lucrarea lui Dumnezeu. Într-o biserică, dacă există câţiva 
indivizi care au înţelegere spirituală şi pot vedea că multe lucruri sunt 
rânduite şi poruncite de Dumnezeu, aceştia pot să se bazeze pe Dumnezeu, 
să caute în mod activ adevărul, să practice adevărul şi să gestioneze 
lucrurile conform adevărurilor-principii. Într-o astfel de biserică, apare o 
atmosferă a lucrării Duhului Sfânt. Cu siguranţă, oamenii pot simți această 
atmosferă armonioasă deosebit de plăcută, iar starea lor de spirit este în 
mod firesc în cea mai bună stare. Mai exact, există o înţelegere reciprocă 
între oameni, o aspirație, un ţel şi o motivaţie comună de căutare în adâncul 
inimilor lor. Din acest motiv, ei pot fi uniţi. Într-o astfel de biserică, poţi 
experimenta o atmosferă deosebit de armonioasă. Această atmosferă îi 
umple pe oameni de încredere şi îi motivează să urmărească progresul. Ei 
simt în inimile lor că au primit putere, ca şi cum ar avea o tărie inepuizabilă 
de a se sacrifica pentru Dumnezeu. Acest sentiment este incredibil de 
plăcut. Oricine participă la întruniri în această biserică se poate bucura de 
această atmosferă şi se poate bucura de sentimentul de încredere. Într-un 
astfel de moment, se simt ca şi cum ar trăi în îmbrăţişarea lui Dumnezeu, ca 
şi cum ar fi în prezenţa Lui în fiecare zi. E o experienţă cu adevărat diferită. 
În acele biserici în care Duhul Sfânt nu lucrează, cei mai mulţi oameni nu 
urmăresc adevărul. Ei nu pot accepta lucrurile de la Dumnezeu când se 
confruntă cu situaţii şi se bazează pe metode şi mijloace omeneşti de a 


controla totul. Într-o astfel de congregaţie, sentimentele dintre oameni sunt 


diferite şi relațiile dintre oameni şi atmosfera produsă sunt şi ele diferite. Nu 
simţi deloc atmosfera lucrării Duhului Sfânt sau atmosfera iubirii reciproce. 
În schimb, simţi doar o răceală. Cu alte cuvinte, oamenii sunt reci unii față 
de alții. Toţi sunt prudenţi unii cu alții, certându-se între ei, concurând în 
secret între ei şi străduindu-se să se întreacă unii pe alţii. Nimeni nu se 
supune altcuiva şi ei chiar se suprimă, se exclud și se pedepsesc unii pe 
alții. Sunt asemenea unor non-credincioşi la locul de muncă, în lumea 
afacerilor şi politicii, făcându-te să simţi dezgust, ură şi frică, lăsându-te 
fără vreun sentiment de siguranţă. Dacă trăieşti astfel de sentimente în orice 
grup de oameni, vei vedea acurateţea afirmației „Omenirea a fost coruptă 
profund de Satana” și asta te va face să iubeşti chiar mai mult lucrarea 
Duhului Sfânt. Fără lucrarea Duhului Sfânt, cu alte cuvinte, când ființele 
umane, Satana, cunoașterea sau neîncrezători domnesc, atmosfera e complet 
diferită. Te va face să te simți neplăcut şi nefericit şi te vei simți în scurt 
timp constrâns şi deprimat. Acest sentiment vine de la Satana şi de la 
omenirea coruptă, fără nicio îndoială. Aici ia sfârşit părtășia despre acest 


subiect. 


Referitor la afirmaţiile despre conduita morală în cultura tradițională, 
data trecută am avut părtășie despre „Fiecare persoană este responsabilă 
pentru soarta ţării sale”. Astăzi, voi avea părtăşie în continuare despre „Fă 
tot posibilul să gestionezi cu loialitate orice ţi-au încredinţat alţii”. Întocmai 
ca expresia anterioară, „Succesul şi eşecul lucrurilor depind de oameni”, 
despre care am avut părtăşie, această expresie este şi ea, în mod evident, 
punctul de vedere al neîncrezătorilor. Punctul de vedere al neîncrezătorilor 
predomină printre oameni şi poate fi auzit peste tot. Din momentul în care 
încep să vorbească, oamenii învaţă tot felul de zicale de la alți oameni, de la 
neîncrezători, de la Satana şi din lume. Totul începe cu educația inițială, în 


care sunt învățați de părinții şi familiile lor cum să se comporte, ce să 


spună, ce principii morale să aibă, ce tip de gânduri şi caracter să aibă şi aşa 
mai departe. Chiar şi după ce intră în societate, indivizii încă acceptă 
inconștient îndoctrinarea cu diverse doctrine şi teorii de la Satana. „Fă tot 
posibilul să gestionezi cu loialitate orice i-au încredinţat alţii” sunt cuvinte 
insuflate fiecărei persoane de familie sau societate drept una dintre 
conduitele morale pe care ar trebui să le aibă oamenii. Dacă ai această 
conduită morală, oamenii spun că eşti nobil, onorabil, ai integritate și eşti 
stimat și bine văzut de societate. Întrucât expresia „Fă tot posibilul să 
gestionezi cu loialitate orice ţi-au încredințat alții” vine de la oameni şi de la 
Satana, ea devine subiectul pe care îl analizăm şi discernem și, mai mult, 
subiectul de care ne lepădăm. De ce discernem şi ne lepădăm de această 
expresie? Haideţi mai întâi să cercetăm dacă această expresie e corectă și 
dacă o persoană care o respectă are dreptate. E cu adevărat nobil să fu o 
persoană care are caracterul moral de a „face tot posibilul să gestioneze cu 
loialitate orice i-au încredinţat alții”? Deţine o astfel de persoană adevărul- 
realitate? Are umanitatea şi principiile de conduită pe care a zis Dumnezeu 
că ar trebui să le aibă fiinţele create? Înţelegeţi cu toţii expresia „Fă tot 
posibilul să gestionezi cu loialitate orice ți-au încredinţat alții”? Explicaţi 
mai întâi cu cuvintele voastre ce înseamnă această expresie. (Înseamnă că, 
atunci când cineva îţi încredințează o sarcină, n-ar trebui să precupeţești 
niciun efort ca să o duci la bun sfârşit.) N-ar trebui să fie acesta cazul? Dacă 
cineva îţi încredinţează o sarcină, nu are o părere bună despre tine? Are o 
părere bună despre tine, crede în tine şi te consideră demn de încredere. 
Aşadar, indiferent ce-ţi cer să faci alți oameni, ar trebui să accepţi şi să o 
faci bine şi în deplină conformitate cu cerinţele lor, astfel încât să fie fericiți 
şi mulțumiți. Procedând astfel, eşti o persoană bună. Implicaţia e că 
satisfacția persoanei care ţi-a încredințat o sarcină stabileşte dacă eşti 


considerat o persoană bună. Se poate explica aşa? (Da.) Deci nu este uşor să 


fii văzut drept o persoană bună în ochii altora și să fii recunoscut de 
societate? (Ba da.) Ce înseamnă că e „uşor”? Înseamnă că standardul e 
foarte scăzut şi nu e deloc nobil. Dacă îndeplineşti standardul moral de a 
„Face tot posibilul să gestionezi cu loialitate orice ţi-au încredințat alții”, 
eşti considerat o persoană care are conduită morală în astfel de chestiuni. 
Implicit, înseamnă că meriți încrederea oamenilor, meriți să ţi se 
încredinţeze gestionarea sarcinilor, că eşti o persoană respectabilă şi că eşti 
o persoană bună. Asta e semnificația acestei afirmaţii. Nu sunteţi de acord? 
Aveţi vreo obiecție faţă de standardele de judecată şi evaluare din expresia 
„Fă tot posibilul să gestionezi cu loialitate orice ți-au încredinţat alții”? 
Dacă puteți oferi un exemplu care contestă această afirmaţie și îi expune 
falsitatea, adică dacă puteţi utiliza un caz real pentru a-i dovedi lipsa de 
corectitudine, atunci această afirmație nu va dăinui. Acum, în teorie, poate 
credeți deja că această afirmaţie e cu siguranță incorectă, deoarece nu e 
adevărul şi nu vine de la Dumnezeu. Cum puteţi folosi faptele pentru a 
infirma această afirmație? De exemplu, dacă ești prea ocupat să mergi la 
cumpărături azi, îi poţi încredința vecinului tău această sarcină. Îi poţi spune 
exact ce mâncare să cumpere, cât de mult să cumpere şi când să o cumpere. 
După aceea, vecinul face cumpărăturile conform cerinţei tale şi le aduce la 
timp. Este considerat acest lucru a „Face tot posibilul să gestionezi cu 
loialitate orice ti-au încredinţat alții”? Este considerat a avea o reputaţie 
bună? Abia dacă ridică un deget. Oare capacitatea de a ajuta pe cineva cu 
cumpărăturile este considerată a avea o înaltă ținută morală? (Nu este.) Cât 
despre faptul că face sau nu lucruri rele şi cum este caracterul său, au 
acestea vreo legătură cât de mică cu capacitatea sa de a „Face tot posibilul 
să gestionezi cu loialitate orice ţi-au încredinţat alții”? Dacă o persoană 
poate face tot posibilul pentru a realiza un lucru mic încredinţat de alte 


persoane, are ea standardul unei conduite morale? Capacitatea ei de a 


îndeplini o sarcină atât de mică demonstrează că este cu adevărat o 
persoană cu înaltă ținută morală? Unii oameni spun: „Această persoană e 
foarte demnă de încredere. Oricând 1 se cere să aducă ceva, orice ar fi sau 
oricât de mult, se întoarce întotdeauna cu acel ceva. E de încredere şi are o 
conduită morală bună.” Așa este percepută şi evaluată de alții. E corectă o 
astfel de evaluare? (Nu, nu este.) Sunteţi vecini. În general, vecinii nu se 
întorc unul împotriva celuilalt şi nu îşi fac rău unul altuia, deoarece se 
întâlnesc frecvent. Dacă există conflicte, devine greu să interacționeze mai 
târziu. Poate vecinul te-a ajutat din acest motiv. S-ar putea şi să-i fi fost 
convenabil să facă această mică favoare; nu a fost o sarcină dificilă şi nu a 
suferit nicio pierdere. Mai mult, l-a ajutat să lase o impresie bună și să 
obţină o reputaţie bună, ceea ce este în beneficiul său. În plus, ajutându-te 
cu mici favoruri, nu-i este convenabil să-ţi ceară ție favoruri în viitor? Poate 
îți va cere o mare favoare în viitor şi vei fi obligat să o faci. Oare această 
persoană își păstrează opţiunile deschise? Când oamenii se ajută între ei, 
interacționează şi se ocupă unii de alţii, există un scop. Dacă văd că nu le 
aduci niciun folos şi nu-ți vor cere ajutorul mai târziu, s-ar putea să nu te 
ajute cu această favoare. Este posibil să ai doctori, avocaţi, funcționari ai 
guvernului sau indivizi cu statut social în familia ta, ceea ce este util pentru 
această persoană într-un fel. S-ar putea să te ajute pentru a-şi păstra 
opţiunile deschise. Poate se va folosi de tine cândva în viitor sau, cel puţin, i 
se va părea convenabil să împrumute instrumente din casa ta. Uneori îi 
încredințezi mici favoruri şi, după câteva zile, vine la tine acasă să 
împrumute lucruri. Oamenii nu ridică niciun deget decât dacă au ceva de 
câştigat! Priveşte modul în care, când le-ai cerut o favoare, au acceptat 
destul de prompt, cu un zâmbet pe faţă şi, aparent, fără niciun gând; dar, de 
fapt, au făcut calcule minuţioase în minte, întrucât gândurile nimănui nu 


sunt simple. Odată, am mers într-un loc ca să-Mi repar hainele. Doamna în 


vârstă care repara haine avea o fată care se întorcea în ţara ei natală. Vecinul 
ei avea maşină, aşa că doamna în vârstă i-a încredinţat vecinului sarcina de 
a-i duce fiica la aeroport, ca să nu fie nevoită să plătească un taxi. Vecinul a 
fost de acord, iar doamna în vârstă a fost încântată. Totuşi, acest vecin nu 
era atât de simplu. Nu voia să o ajute gratuit. După ce a acceptat, a rămas 
acolo, scoțând încet un articol de îmbrăcăminte şi spunând: „Crezi că 
hainele mele pot fi reparate?” Doamna în vârstă a fost luată prin surprindere 
şi expresia ei părea să spună: „De ce profită această persoană de un lucru 
atât de mărunt? A acceptat atât de uşor, dar se pare că nu vrea să facă asta 
gratuit.” Doamna în vârstă a reacţionat rapid, spunând după o secundă sau 
două: „Bine, lasă-le acolo şi am să ţi le repar.” Nu a menţionat nimic de 
bani. Vedeţi cum trimiterea cuiva cu un simplu comision este compensată 
de repararea unui articol de îmbrăcăminte. Nu înseamnă asta că nimeni nu 
are de pierdut? Este interacțiunea între persoane simplă? (Nu, nu este.) 
Nimic nu e simplu. În această societate omenească, fiecare individ are o 
mentalitate tranzacțională și fiecare apelează la tranzacții. Fiecare are 
cerinţe de la alții și cu toţii vor să profite în detrimentul altora, fără să sufere 
pierderi ei înşişi. Unii oameni spun: „Printre cei care «Fac tot posibilul să 
gestioneze cu loialitate orice le-au încredinţat alţii», sunt mulți care nu 
caută să profite în detrimentul altora. Ei își propun pur şi simplu să facă tot 
posibilul ca să gestioneze lucrurile bine; aceşti oameni au într-adevăr 
această conduită morală.” Această afirmație e incorectă. Chiar dacă nu 
umblă după avere, bunuri materiale sau vreun tip de beneficiu, ei caută 
renumele. Ce este acest „renume”? Înseamnă „am acceptat încrederea 
oamenilor de a mă ocupa de sarcinile lor. Indiferent dacă persoana care mi-a 
încredinţat sarcina este prezentă sau nu, atât timp cât fac tot posibilul să o 
gestionez bine, voi avea o reputaţie bună. Cel puţin unii oameni vor şti că 


sunt o persoană bună, o persoană cu înaltă ținută morală şi un exemplu 


demn de urmat. Pot să ocup un loc între oameni și să las în urma mea o 
reputație bună într-un grup de oameni. Şi merită!” Alţi oameni spun: „«Fă 
tot posibilul să gestionezi cu loialitate orice ţi-au încredinţat alții» şi, 
întrucât oamenii ne-au încredinţat ceva, indiferent dacă sunt prezenți sau 
nu, ar trebui să le gestionăm sarcinile bine şi să le ducem la bun sfârșit. 
Chiar dacă nu putem lăsa o moştenire durabilă, cel puţin nu ne pot critica pe 
la spate, spunând că nu avem nicio credibilitate. Nu putem lăsa generaţiile 
viitoare să fie discriminate şi să îndure acest tip de nedreptate grosolană.” 
Ce caută ei? Caută în continuare renumele. Unii oameni acordă o mare 
importanță averii şi bunurilor, în timp ce alții preţuiesc renumele. Ce 
înseamnă „renume”? Care sunt expresiile specifice pentru „renume” printre 
oameni? Înseamnă să fii numit o persoană bună şi cineva de înaltă ţinută 
morală, un model, o persoană virtuoasă sau un sfânt. Există chiar unii 
oameni care, deoarece într-o chestiune au reușit să „Facă tot posibilul să 
gestioneze cu loialitate orice le-au încredinţat alții” şi au acest tip de 
caracter moral, sunt în permanenţă lăudați, iar urmaşii lor beneficiază de 
renumele lor. Vezi, acest lucru e mult mai valoros decât micile beneficii pe 
care le pot obţine în prezent. Prin urmare, punctul de plecare pentru oricine 
respectă așa-zisul standard moral de a „Face tot posibilul să gestioneze cu 
loialitate orice i-au încredinţat alții” nu este aşa simplu. Ei nu caută doar să- 
şi îndeplinească obligaţiile şi responsabilităile ca indivizi, ci mai degrabă îl 
respectă fie pentru câștigul personal sau pentru reputație, fie pentru această 
viață sau pentru cea de apoi. Desigur, există şi cei care doresc să evite să fie 
criticați pe la spate şi dezonoarea. Pe scurt, punctul de plecare pentru ca 
oamenii să facă acest gen de lucru nu este simplu, nu este cu adevărat un 
punct de plecare din perspectiva umanităţii, nici nu este un punct de plecare 
din responsabilitatea socială a omenirii. Privind din perspectiva intenției şi a 


punctului de plecare al oamenilor care fac astfel de lucruri, cei care se agaţă 


de expresia „Fă tot posibilul să gestionezi cu loialitate orice ţi-au încredinţat 


alții” nu au deloc un scop necomplicat. 


Tocmai am analizat afirmația despre conduita morală „Fă tot posibilul 
să gestionezi cu loialitate orice ţi-au încredinţat alții” din perspectiva 
intențiilor şi scopului oamenilor când fac lucruri şi din perspectiva 
ambițiilor şi dorințelor lor. Acesta e un aspect. Din altă privinţă, zicala „Fă 
tot posibilul să gestionezi cu loialitate orice ţi-au încredinţat alții” conţine o 
altă eroare. Care este aceasta? Oamenii consideră extrem de nobil 
comportamentul de a „Face tot posibilul să gestionezi cu loialitate orice ți- 
au încredințat alții”, dar nu știu că nu pot discerne dacă lucrurile 
încredințate de alții sunt juste sau injuste. Dacă sarcina pe care ţi-o 
încredințează cineva este una foarte comună, ceva uşor de realizat, ce nu 
merită menționat, atunci loialitatea nu intră în discuţie deoarece, când 
oamenii interacționează între ei și se împacă unii cu alții, e normal să-și 
încredinţeze sarcini unii altora. E la fel de ușor ca ridicatul unui deget. Nu 
se pune problema dacă cineva are un caracter moral nobil sau inferior. Nu 
ajunge la acest nivel. Însă dacă sarcina pe care ţi-o încredinţează cineva este 
de mare importanţă, o sarcină de amploare, precum una care implică viaţa și 
moartea, soarta sau viitorul, iar tu o tratezi în continuare ca pe o chestiune 
obişnuită, făcând tot posibilul să te ocupi bine de ea fără discernământ, aici 
pot să apară probleme. Ce fel de probleme? Dacă sarcina încredințată ţie 
este corectă, rezonabilă, justă, pozitivă şi nu va provoca niciun rău sau nicio 
pierdere altora sau nu va avea un impact negativ asupra omenirii, atunci 
este în regulă să accepţi sarcina şi să faci tot posibilul pentru a o gestiona cu 
loialitate. Aceasta e o responsabilitate pe care ar trebui să o îndeplineşti și 
un principiu pe care ar trebui să îl respecţi. Însă dacă sarcina pe care o 
accepți e injustă şi va provoca daune, tulburare, distrugere sau chiar 


pierderea vieţii pentru alții sau pentru omenire, iar tu faci în continuare tot 


posibilul ca să o gestionezi cu loialitate, ce spune oare acest lucru despre 
caracterul tău moral? Este bun sau rău? (E rău.) În ce fel e rău? Unii oameni 
urmează o persoană injustă sau se împrietenesc cu ea și ambii se consideră 
reciproc prieteni apropiaţi. Nu le pasă dacă acest prieten e bun sau rău; atât 
timp cât e o sarcină încredinţată de prietenul lor, vor face tot posibilul să se 
ocupe bine de ea. Dacă prietenul le cere să omoare pe cineva, îl vor omori, 
dacă le cere să facă rău cuiva, îi vor face rău şi dacă le cere să distrugă ceva, 
o vor face. Atât timp cât e o sarcină încredinţată de prietenul lor, o vor face 
fără discernământ şi fără chibzuinţă. Ei sunt de părere că duc la bun sfârșit 
afirmaţia „Fă tot posibilul să gestionezi cu loialitate orice ti-au încredinţat 
alții”. Ce spune acest lucru despre umanitatea şi caracterul lor moral? Este 
bun sau rău? (E rău.) Chiar şi oameni răi pot „Face tot posibilul să 
gestioneze cu loialitate orice le-au încredinţat alții”, dar tipurile de sarcini 
pe care alți oameni le-au încredinţat şi pe care fac tot posibilul să le 
gestioneze bine sunt toate lucruri rele şi negative. Dacă ce ţi-au încredinţat 
alți oameni este să faci rău oamenilor, să omori oameni, să furi bunurile 
altora, să te răzbuni sau să încalci legea, este corect? (Nu, nu este corect.) 
Toate sunt lucruri care le fac rău oamenilor, sunt fapte rele și infracțiuni. 
Dacă cineva îți încredințează o sarcină rea şi tu respecţi în continuare 
principiul din cultura tradițională de a „Face tot posibilul să gestionezi cu 
loialitate orice ţi-au încredinţat alţii”, spunând „Întrucât mi-ai încredinţat 
ceva, înseamnă că ai încredere în mine, ai o părere bună despre mine şi mă 
tratezi ca pe unul de-ai tăi, ca pe un prieten şi nu ca pe un străin. Prin 
urmare, voi face tot posibilul să gestionez cu loialitate orice mi-ai 
încredinţat. Jur pe viaţa mea să gestionez bine ce mi-ai încredinţat şi nu-mi 
voi lua niciodată cuvântul înapoi”, atunci ce fel de persoană e aceasta? Nu e 
cu adevărat un om de nimic? (Ba da.) E un om de nimic. Așadar, cum ar 


trebui să tratezi lucrurile de tipul „Fă tot posibilul să gestionezi cu loialitate 


orice ţi-au încredinţat alții”? Dacă cineva îţi încredinţează o sarcină simplă, 
ceva foarte obişnuit în interacțiunea cu oamenii, atunci, chiar dacă o faci, nu 
se poate spune dacă ai un caracter moral nobil sau nu. Dacă cineva îți 
încredințează o sarcină foarte importantă și complexă, atunci trebuie să 
discerni dacă e pozitivă sau negativă şi dacă e ceva ce calibrul tău poate 
realiza. Dacă nu e ceva ce poţi realiza, faci ce poţi. Dacă e o sarcină 
negativă, o sarcină ce încalcă legea, afectează interesele sau viețile altora 
sau chiar distruge perspectivele şi viitorul altora, iar tu tot respecţi 
standardul moral de a „Face tot posibilul să gestionezi cu loialitate orice ți- 
au încredinţat alții”, atunci eşti un om de nimic. Pe baza acestor perspective, 
principiul pe care ar trebui să îl respecte oamenii când acceptă sarcini 
încredințate lor nu ar trebui să fie „Fă tot posibilul să gestionezi cu loialitate 
orice ți-au încredinţat alții”. Această afirmaţie nu e exactă, are lacune și 
probleme semnificative şi îi induce în eroare în mare măsură pe oameni. 
După ce acceptă această afirmaţie, mulți oameni o vor folosi fără îndoială 
pentru a evalua conduita morală a altora și, desigur, pentru a se măsura și a- 
şi constrânge propria moralitate. Însă ei nu ştiu cine din lume este demn să 
încredinţeze sarcini altora şi foarte puţini oameni le încredinţează altora 
sarcini care sunt juste, pozitive, benefice pentru alţii, valoroase şi care aduc 
prosperitate umanităţii. Nu există. Prin urmare, dacă foloseşti standardul 
„Fă tot posibilul să gestionezi cu loialitate orice ţi-au încredinţat alții” 
pentru a măsura calitatea moralității unei persoane, nu doar că există prea 
multe îndoieli şi probleme pentru a face față cercetării, ci le şi insuflă 
oamenilor concepte greşite, principii greşite și direcția greșită pentru 
abordarea unor astfel de chestiuni, inducând în eroare, paralizând și 
îndrumând greşit gândirea oamenilor. Așadar, oricum ai analiza sau diseca 
această afirmaţie, nu există nicio valoare în existenţa ei, nu e ceva ce ar 


trebui să practice oamenii şi nu le aduce, sub nicio formă, beneficii. 


Expresia „Fă tot posibilul să gestionezi cu loialitate orice ţi-au 
încredinţat alții” mai are o altă eroare. Din alt punct de vedere, pentru acei 
indivizi răi care vor să-i folosească, să-i manipuleze şi să-i controleze pe 
alții, pentru cei cu interese personale şi pentru cei cu statut şi putere în 
societate, această afirmație le dă o oportunitate să exploateze şi o scuză să-i 
folosească, să-i manipuleze şi să-i controleze pe alții. Le permite să se 
folosească în mod strategic de oameni care să se ocupe de sarcini pentru ei. 
Se concluzionează că aceia care nu se ocupă de sarcini pentru ei sau nu fac 
tot posibilul pentru ele sunt oameni în care alții nu pot avea încredere şi 
care nu pot face tot posibilul pentru a gestiona sarcini cu loialitate. Sunt 
etichetați drept indivizi cu o conduită morală inferioară, care sunt nedemni 
de încredere, nu merită să fie apreciaţi sau respectaţi şi care au o condiție 
joasă în societate. Astfel de oameni sunt marginalizaţi. De exemplu, dacă 
şeful tău îţi încredinţează o sarcină şi te gândești: „Întrucât șeful meu a 
deschis subiectul, trebuie să accept orice ar fi. Oricât de dificil este, chiar 
dacă înseamnă să trec prin foc şi apă. Trebuie să fac asta”, aşa că accepţi. Pe 
de o parte, e şeful tău şi nu îndrăznești să refuzi. Pe de alta, te presează 
deseori, spunând: „Doar cei care fac tot posibilul să gestioneze cu loialitate 
orice le-au încredinţat alții sunt colegi buni.” Ţi-a insuflat mai demult acest 
concept, îndoctrinându-te dinainte, ca să te pregătească mental. Odată ce îţi 
cere ceva, eşti obligat de legile onoarei să te supui şi nu poţi refuza; în caz 
contrar, nu vei sfârşi bine. Prin urmare, trebuie să-ți consumi toată energia 
ca să faci lucruri pentru el. Chiar dacă nu e uşor de gestionat, trebuie să 
găseşti o cale să rezolvi. Trebuie să te foloseşti de relaţii, să intri pe uşa din 
spate şi să cheltui bani pe cadouri. În cele din urmă, când sarcina e 
îndeplinită, nu poţi să menționezi banu cheltuiţi sau să ai vreo pretenție. Şi 
trebuie să spui: „«Oamenii ar trebui să facă tot posibilul să gestioneze cu 


loialitate orice le-au încredinţat alţii.» Ai o părere bună despre mine şi mă 


apreciezi, aşa că trebuie să fac tot ce pot ca să mă ocup bine de această 
sarcină.” În realitate, doar tu știi câte greutăţi şi dificultăţi ai îndurat. Dacă 
reuşești, oamenii vor spune că ai o conduită morală nobilă, dar dacă dai 
greş, se vor uita de sus la tine, te vor dispreţui şi vei suferi batjocura lor. 
Indiferent din ce clasă socială sau grup etnic faci parte, atât timp cât cineva 
îți încredinţează o sarcină, trebuie să faci tot posibilul şi să nu precupețeşti 
niciun efort şi nu poți refuza. De ce? Așa cum spune zicala, „Fă tot 
posibilul să gestionezi cu loialitate orice ţi-au încredinţat alţii”. Întrucât ai 
acceptat încredințarea dată de cineva, trebuie să o gestionezi cu loialitate 
până la capăt și să te asiguri că sarcina este finalizată cu succes, bine, în 
întregime şi spre aprobarea celeilalte persoane, apoi să-i dai raportul. Chiar 
dacă nu-ţi pune întrebări în această privință, trebuie să nu precupețești 
niciun efort în gestionarea ei. Unii oameni n-au practic nicio relație 
adevărată cu tine, cum ar fi de rude îndepărtate în familia ta extinsă. Ei văd 
că ai o slujbă bună în societate sau ai statut şi prestigiu ori vreun talent, așa 
că îți încredințează sarcini oarecare. E în regulă să refuzi? De fapt, e 
complet în regulă, dar din cauza relaţiilor sociale complexe dintre oameni și 
a presiunii opiniei publice influențate de ideea „Fă tot posibilul să 
gestionezi cu loialitate orice ţi-au încredinţat alții”, când acest tip de 
persoană cu care practic nu ai nicio relație îţi cere să faci lucruri pentru ea, 
eşti obligat să faci tot. Desigur, poţi alege să nu faci. Astfel jigneşti o 
singură persoană sau pierzi o relaţie cu vreo două rude ori ai putea fi 
ostracizat de câteva rude. Dar, pe de altă parte, ce contează? De fapt, nu 
contează. Nu locuiești cu ei, iar destinul tău nu este în mâinile lor. Așadar, 
de ce nu poţi pur şi simplu să refuzi? Unul dintre motivele inevitabile este 
că opinia publică potrivit căreia trebuie să „Faci tot posibilul să gestionezi 
cu loialitate orice ti-au încredinţat alţii” te obligă și te oprimă. Altfel spus, 


în orice comunitate societală, eşti deseori ținut ostatic de standardul moral 


şi de opinia publică potrivit căreia trebuie să „Faci tot posibilul să 
gestionezi cu loialitate orice ţi-au încredinţat alții”. Faptul că faci tot 
posibilul să te ocupi cu loialitate de sarcini nu are legătură cu îndeplinirea 
responsabilități sociale sau cu îndeplinirea îndatoririlor şi 
responsabilităților unei fiinţe create. În schimb, ești ţinut ostatic de 
afirmaţiile standardelor morale şi de lanţurile invizibile ale opiniei sociale. 
De ce eşti predispus să fii ținut ostatic de acestea? Un aspect este că nu poţi 
distinge dacă aceste afirmaţii morale transmise de la strămoșii tăi sunt bune, 
nici dacă oamenii ar trebui să le respecte. Un alt aspect este că îți lipsesc 
tăria şi curajul de a te elibera de presiunea socială şi de opinia publică 
generată de această cultură tradițională. Ca urmare, nu te poți elibera din 
lanţurile şi de influența ei asupra ta. Un alt motiv este că, în orice 
comunitate sau grup din societate, oamenii vor să fie consideraţi de alții ca 
având un caracter de înaltă moralitate, ca persoane bune, de încredere, pe 
care te poți bizui, și demni de a li se încredința sarcini. Cu toții vor să 
proiecteze o astfel de imagine care să câştige respectul și să-i facă pe alții să 
creadă că sunt indivizi în carne şi oase, plini de demnitate, cu sentimente şi 
loialitate, şi nu cu sânge rece sau străini. Dacă vrei să te integrezi în 
societate, să fii acceptat şi aprobat de alții, trebuie să-i faci mai întâi să te 
recunoască drept o persoană de înaltă ţinută morală, cineva cu integritate şi 
credibilitate. Astfel, indiferent ce tip de cerințe au de la tine, încerci din 
răsputeri să-i mulţumești, să-i faci fericiți şi apoi să te laude, zicând că eşti 
o persoană demnă de încredere şi de înaltă ținută morală şi că oamenii sunt 
dispuşi să se asocieze cu tine. În acest mod, ai senzaţia unei prezenţe în 
viaţa ta. Dacă poți fi aprobat de societate, de mase și de colegii şi prietenii 
tăi, vei trăi o viaţă deosebit de hrănitoare şi satisfăcătoare. Însă dacă trăieşti 
diferit de ei, dacă gândurile și punctele tale de vedere diferă de ale lor, dacă 


ai o cale în viaţă diferită de a lor, dacă nimeni nu spune că ai un caracter de 


înaltă moralitate, că eşti de încredere, demn să ţi se încredințeze chestiuni 
sau că ai demnitate şi dacă te abandonează şi te izolează cu toţii, atunci vei 
trăi o viață depresivă şi tristă. De ce te simţi depresiv şi trist? Pentru că 
stima ta de sine încasează o lovitură. De unde provine stima ta de sine? 
Provine din aprobarea şi acceptarea societății şi a maselor. Dacă ceilalți nu 
te acceptă deloc, dacă nu te aprobă şi nu te laudă sau nu te apreciază şi dacă 
nu-ți aruncă nicio privire de admiraţie, iubire sau stimă, simţi că nu ai nicio 
demnitate în viață. Te simți complet lipsit de valoare, fără vreo senzaţie de 
prezenţă. Nu ştii unde se află valoarea ta şi, în cele din urmă, nu știi cum să 
trăieşti. Viaţa ta devine depresivă şi frământată. Încerci mereu să-i faci pe 
oameni să te accepte, încerci să te integrezi în mase şi în societate. Așadar, 
respectarea standardului moral de a „Face tot posibilul să gestionezi cu 
loialitate orice ţi-au încredinţat alții” este o chestiune foarte importantă 
pentru oricine trăieşte într-un astfel de mediu social. Este, de asemenea, un 
indicator important pentru evaluarea caracterului moral al unei persoane și 
pentru acceptarea sa de către alții. Dar este corect acest standard de 


evaluare? Cu siguranţă nu. De fapt, poate fi numit chiar absurd. 


Există un alt aspect al afirmației morale „Fă tot posibilul să gestionezi 
cu loialitate orice ţi-au încredințat alţii” care trebuie discernut. Dacă sarcina 
încredințată ție nu consumă prea mult din timpul şi energia ta şi este pe 
măsura calbrului tău sau dacă dispui de mediul și condițiile potrivite, 
atunci, din considerente de conştiinţă şi rațiune umană, poţi să faci unele 
lucruri pentru alții cât de bine poţi şi să le satisfaci cererile rezonabile și 
adecvate. Cu toate acestea, dacă sarcina încredințată consumă foarte mult 
din timpul şi energia ta şi îți răpește mult din timpul tău, până în punctul în 
care te face să-ți sacrifici viaţa, iar responsabilitățile şi obligațiile tale în 
această viață şi îndatoririle tale de ființă creată vor fi reduse la nimic şi vor 


fi înlocuite, atunci ce vei face? Ar trebui să refuzi, deoarece nu este 


responsabilitatea sau obligația ta. Cât despre responsabilitățile şi obligațiile 
din viața unei persoane, în afară de îngrijirea părinților, creşterea copiilor şi 
de îndeplinirea responsabilităților sociale în societate şi în cadrul legii, cel 
mai important lucru este ca energia, timpul și viața unei persoane să fie 
dedicate îndeplinirii datoriei de ființă creată, mai degrabă decât să 1 se 
încredinţeze de către oricine altcineva o sarcină care să-i consume timpul și 
energia. Aceasta deoarece Dumnezeu creează o persoană, îi acordă viaţă și 
o aduce pe această lume şi nu este treaba ei să facă lucruri şi să 
îndeplinească responsabilități pentru alţii. Ce ar trebui să accepte cel mai 
mult oamenii este încredințarea dată de Dumnezeu. Doar aceasta este una 
adevărată şi acceptarea încredinţării date de om înseamnă să nu te ocupi de 
îndatoririle tale propriu-zise. Nimeni nu este calificat să-ţi ceară să-ţi dedici 
loialitatea, energia, timpul sau chiar tinerețea şi întreaga viaţă pentru 
sarcinile pe care ți le încredințează. Doar Dumnezeu este calificat să le 
ceară oamenilor să-şi facă datoria de fiinţe create. De ce? Dacă orice sarcină 
încredinţată ție necesită mult din timpul şi energia ta, te va împiedica să-ţi 
faci datoria de ființă creată şi chiar să urmezi calea corectă în viaţă. Îţi va 
schimba direcția și scopurile în viaţă. Acesta nu e un lucru bun, e o 
nenorocire. Dacă îți consumă mult din timpul şi energia ta şi chiar îți 
răpește tinerețea, privându-te de oportunitățile de a dobândi adevărul şi 
viaţa, atunci orice încredințare de această natură vine de la Satana şi nu pur 
şi simplu de la un individ. Aceasta e o altă modalitate de a înţelege 
chestiunea. Dacă cineva îți încredințează o sarcină care îți consumă și 
iroseşte mult din timpul şi energia ta și chiar te face să-ți sacrifici tinerețea 
şi toată viaţa, luându-ți timpul pe care ar trebui să-l petreci făcându-ți 
datoria de fiinţă creată, atunci acea persoană nu doar că nu-ți este prieten, 
dar poate fi chiar considerat duşmanul și adversarul tău. În viaţa ta, pe lângă 


îndeplinirea responsabilităților şi obligaţiilor tale faţă de părinții şi copiii tăi 


şi de familia pe care ţi-a dat-o Dumnezeu, tot timpul şi energia ta ar trebui 
dedicate şi sacrificate pentru îndeplinirea datoriei tale de fiinţă creată. 
Nimeni nu este calificat să-ți ocupe sau să-ți răpească timpul şi energia sub 
pretextul de a-ţi încredința să faci orice. Dacă nu urmezi sfatul şi accepți 
încredințarea cuiva, ocupându-ţi mult din timp şi energie, atunci timpul de 
care dispui pentru a-ţi face datoria de ființă creată va fi redus comparativ, şi 
chiar acaparat şi ocupat. Ce înseamnă dacă ești privat de timpul şi energia 
de a-ţi face datoria? Înseamnă că oportunitatea ta de a căuta adevărul este 
redusă. Când oportunitatea de a căuta adevărul e redusă, nu înseamnă și că 
şansele tale de a fi mântuit sunt mai mici? (Ba da.) Este aceasta o 
binecuvântare sau un blestem pentru tine? (Un blestem.) Este, fără îndoială, 
un blestem. Este ca atunci când o fată are un prieten, iar acesta îi spune: 
„Poţi crede în Dumnezeu, dar trebuie să aștepți până când voi avea succes, 
voi deveni bogat şi influent şi până când îţi voi putea cumpăra o mașină, o 
casă şi un inel cu diamant mare, şi atunci mă voi căsători cu tine.” Fata 
spune: „Atunci, în aceşti câțiva ani, nu voi crede în Dumnezeu şi nu-mi voi 
îndeplini îndatoririle. Mai întâi voi munci din greu cu tine şi voi aștepta să 
te îmbogăţești, să devii director, să-ți împlineşti dorinţele și apoi îmi voi 
îndeplini îndatoririle.” Este această fată deşteaptă sau nesăbuită? 
(Nesăbuită.) E atât de nesăbuită! L-ai ajutat să obțină succesul, să devină 
bogat şi puternic şi să aibă faimă și avere, dar cine îţi va compensa timpul 
pe care l-ai pierdut? Nu ţi-ai îndeplinit datoria de ființă creată, deci cine va 
compensa această pierdere, cine o va răsplăti? În aceşti ani de credinţă în 
Dumnezeu, nu ai dobândit adevărul pe care ar fi trebuit să-l dobândeşti și 
nu ai câştigat viaţa pe care ar fi trebuit să o câştigi. Cine va compensa acest 
adevăr şi această viaţă? Unii oameni cred în Dumnezeu, dar nu urmează 
adevărul. În schimb, îşi petrec mai mulţi ani din viaţă îndeplinind o sarcină, 


o dorință sau o cerere încredinţată de alţii. In cele din urmă, nu doar că nu 


câştigă nimic, dar şi pierd oportunitatea de a-și face datoria pentru a obţine 
adevărul. Nu primesc aprobarea lui Dumnezeu; pierderea e prea mare și 
costul e prea ridicat! Nu e atât de nesăbuit să renunţe la credința în 
Dumnezeu şi la îndeplinirea datoriei de fiinţă creată doar pentru a evita să 
încalce încrederea altora, pentru a-i lăsa pe oameni să spună lucruri bune 
despre ei, pentru a fi consideraţi persoane de înaltă ținută morală, cu 
reputație bună şi demni de încredere şi pentru a „Face tot posibilul să 
gestioneze cu loialitate orice le-au încredințat alți”? Sunt şi cei care 
încearcă să le aibă pe amândouă, multumind oamenii pe de o parte și 
alocând totodată energie pentru a îndeplini o datorie, făcându-le altora pe 
plac, dar dorindu-și în acelaşi timp să fie plăcuți lui Dumnezeu. Ce se 
întâmplă în cele din urmă? Poţi face pe plac oamenilor, dar datoria ta de 
fiinţă creată nu e îndeplinită, nu înţelegi deloc adevărul şi pierzi atât de 
multe! Deşi ai făcut tot posibilul să gestionezi cu loialitate lucruri pentru 
oameni, ai primit laude de la ei, spunând că te ţii de cuvânt şi eşti o 
persoană cu o conduită morală nobilă, n-ai dobândit adevărul de la 
Dumnezeu, nici n-ai primit aprobarea sau acceptarea Lui. Aceasta deoarece 
să faci tot posibilul ca să gestionezi cu loialitate lucruri pentru oameni nu e 
cerința lui Dumnezeu de la umanitate, nici nu e o sarcină încredinţată ție de 
Dumnezeu. Să faci tot ce-ţi stă în putință pentru a gestiona cu loialitate 
lucruri pentru oameni e o abatere, înseamnă că nu te ocupi de îndatoririle 
tale propriu-zise şi nu are absolut nicio valoare sau semnificație. Nu este 
deloc o faptă bună, demnă să fie sărbătorită. Ai investit mult din energia și 
timpul tău pentru alții și, procedând astfel, nu doar că nu ești ținut minte de 
Dumnezeu, ci ai şi pierdut cea mai bună ocazie de a urmări adevărul și 
timpul prețios pentru a-ţi face datoria de ființă creată. Când te răzgândeşti şi 
vrei să urmăreşti adevărul şi să-ți faci bine îndatoririle, eşti deja bătrân, fără 


energie sau putere fizică şi chinuit de boli. Merită? Cum poti să te sacrifici 


pentru Dumnezeu? Este extenuant să foloseşti timpul rămas pentru a urmări 
adevărul şi a-ţi face datoria de fiinţă creată. Puterea ta fizică nu poate ţine 
pasul, memoria ta se deteriorează și energia ta nu e bună. Adesea aţipeşti în 
timpul întrunirilor şi corpul tău are mereu dificultăți și suferințe când 
încerci să-ți faci îndatoririle. Până atunci, vei regreta. Făcând „tot posibilul 
să gestionezi cu loialitate orice ti-au încredințat alții”, ce ai câștigat? Cel 
mult, poți să-i mituiești pe alții şi să primeşti complimentele lor. Dar la ce 
sunt bune laudele oamenilor? Pot reprezenta ele aprobarea lui Dumnezeu? 
Nu o reprezintă câtuşi de puţin. În acel caz, acea afirmaţie de laudă de la o 
persoană e lipsită de valoare. Merită să înduri o durere atât de mare de 
dragul de a primi laude în timp ce pierzi oportunitatea de a fi mântuit? 
Aşadar, ce trebuie să înțeleagă acum oamenii? Dacă cineva îţi încredințează 
o sarcină, indiferent despre ce e vorba, atât timp cât nu implică îndeplinirea 
datoriei tale de ființă creată sau ceva încredinţat ție de Dumnezeu, ai dreptul 
să refuzi, întrucât nu e obligaţia ta, cu atât mai puţin responsabilitatea ta. 
Unii oameni ar putea zice: „Dacă refuz, alții vor spune că am principii 
morale îndoielnice sau că nu sunt un prieten destul de bun sau de loial.” 
Dacă te îngrijorează acest lucru, atunci n-ai decât să o faci şi, după aceea, 
vezi ce consecinţe există. Sunt şi oameni care nu au terminat de făcut 
lucruri pentru alții și nu pot continua să facă lucruri pentru alții deoarece îşi 
îndeplinesc îndatoririle. Ei cugetă: „Nu e bine să las această sarcină 
terminată pe jumătate. Ar trebui să am credibilitate ca persoană. Trebuie să 
facem lucrurile de la început la sfârşit, nu să începem în forță şi să 
terminăm slab. Dacă sarcinile pe care promit să le fac pentru alții sunt 
terminate pe jumătate şi nu fac restul, nu pot justifica altora acest lucru, este 

lipsit de integritate!” Dacă ai astfel de gânduri în minte şi nu poți renunța la 
mândria ta, n-ai decât să faci sarcini pentru alții şi, când termini, vezi ce ai 


câştigat şi dacă faptul că te ţii de cuvânt şi ai acest tip de integritate chiar 


are vreo valoare. Nu înseamnă să întârzii un lucru important? Dacă te poate 
întârzia din realizarea îndatoririlor tale şi îţi poate afecta dobândirea 
adevărului, este echivalent cu a-ţi risca viaţa, nu-i aşa? În cazul în care 
consideri aceste afirmaţii şi cerinţe privind conduita morală mai importante 
decât să-ți faci datoria de ființă creată şi să urmăreşti adevărul, atunci nu te 
poți elibera din captivitatea şi obligația acestor afirmaţii. Dacă poţi să le 
discerni şi să le vezi limpede adevărata esenţă, dacă decizi să te lepezi de 
ele şi să nu trăieşti după aceste lucruri, atunci ai speranţa să te eliberezi din 
captivitatea şi obligația acestor afirmaţii despre conduita morală. De 
asemenea, ai speranța de a-ți îndeplini datoria de fiinţă creată şi de a 


dobândi adevărul. 


După ce am avut atât de multă părtăşie, aveţi acum puţin discernământ 
privind afirmaţia și standardul de a judeca moralitatea unei persoane din 
„Fă tot posibilul să gestionezi cu loialitate orice ți-au încredinţat alții”? 
(Da.) Deci, pentru a rezuma, din câte aspecte ar trebui să discernem dacă 
această afirmaţie e corectă sau greşită? Mai întâi, e clar că nu se 
conformează adevărului sau cuvintelor lui Dumnezeu şi nu e un adevăr- 
principiu pe care ar trebui să-l respecte oamenii. Cum ar trebui să abordezi 
această chestiune atunci? Indiferent cine îți încredințează o sarcină, ai 
dreptul de a refuza şi a spune: „Nu vreau să te ajut; nu sunt obligat să-ți fiu 
loial.” Dacă i-ai acceptat încredințarea la acel moment, dar acum că înţelegi 
chestiunea, nu vrei să ajuţi şi simţi că nu este nicio nevoie sau obligaţie, 
atunci problema se termină acolo. E acesta un principiu de practică? (Da.) 
Poţi să spui „nu” şi să refuzi. În al doilea rând, ce e greşit în afirmaţia „Fă 
tot posibilul să gestionezi cu loialitate orice ți-au încredinţat alții”? Dacă 
cineva îți încredinţează o sarcină simplă, care se realizează convenabil, e 
doar un lucru normal în interacțiunea și relaţiile dintre oameni. Nu se poate 


spune dacă eşti loial sau dacă ai un caracter de înaltă moralitate, nu se poate 


folosi drept standard pentru a evalua moralitatea unei persoane. Oare a ajuta 
pe cineva cu o sarcină care necesită un efort foarte mic indică dacă o 
persoană este morală și are credibilitate? Nu neapărat, deoarece acea 
persoană poate să fi făcut multe lucruri rele în spatele culiselor. Dacă a 
săvârşit multe lucruri rele, dar a făcut ceva pentru a-i ajuta pe alții cu un 
efort foarte mic, se consideră un caracter de înaltă moralitate? (Nu, nu se 
consideră.) Prin urmare, acest exemplu infirmă afirmația „Fă tot posibilul să 
gestionezi cu loialitate orice ţi-au încredinţat alții”. Nu e corectă şi nu poate 
fi folosită ca standard pentru a evalua conduita morală a unei persoane. Așa 
se tratează unele lucruri obişnuite. Deci cum ar trebui să tratăm unele 
chestiuni speciale? Dacă cineva îţi încredințează o sarcină importantă, 
specială, care îți depăşeşte capacitățile şi pe care o găsești epuizantă şi 
solicitantă şi nu ești în măsură să o realizezi, poţi refuza fără să te simți 
prost. În plus, dacă cineva îţi încredinţează să faci un lucru nerezonabil, 
ilegal sau dăunător intereselor altora, chiar nu ar trebui să faci asta pentru 
persoana respectivă. Deci, când cineva îţi încredințează o sarcină, care e 
principalul lucru pe care trebuie să-l discerni? Pe de o parte, trebuie să 
discerni dacă sarcina încredinţată e responsabilitatea sau obligația ta şi dacă 
ar trebui să o accepti. Pe de altă parte, după ce o accepti, indiferent dacă o 
faci sau nu şi dacă o gestionezi bine sau prost, implică aceasta loialitatea și 
moralitatea unei persoane? Acesta e punctul central de discernut. Un alt 
aspect de discernut este natura sarcinii încredințate, dacă e rezonabilă, 
legală, pozitivă sau negativă. Prin intermediul acestor trei aspecte o 
discerni. Acum, să cântărim şi să rezumăm cele despre care tocmai am avut 
părtăşie şi să discutăm despre opiniile şi perspectivele voastre. (Referitor la 
afirmația morală „Fă tot posibilul să gestionezi cu loialitate orice ţi-au 
încredinţat alții”, mai întâi, oamenii nu sunt obligați să facă lucruri pentru 


alţii, pot să refuze, e dreptul fiecăruia. În al doilea rând, chiar dacă acceptă 


o sarcină încredinţată de alţii, indiferent dacă o fac sau nu şi dacă o fac bine 
sau prost, acest lucru nu implică moralitatea lor şi nu poate fi folosit drept 
standard pentru a evalua caracterul moral al unei persoane. Mai mult, dacă 
sarcina încredințată cuiva e ilegală şi e o infracțiune, chiar nu ar trebui să o 
îndeplinească. În caz contrar, înseamnă că face rău și va fi pedepsit. Prin 
aceste aspecte, putem infirma într-adevăr punctul de vedere „Fă tot 
posibilul să gestionezi cu loialitate orice ţi-au încredințat alții”.) Cel mai 
important aspect este că această afirmaţie e greşită. Unde e greşeala? Mai 
întâi, principiul pe care îl impune pentru tratarea şi gestionarea unor astfel 
de chestiuni e greşit. În plus, folosirea acestei afirmaţii ca să judeci conduita 
morală a unei persoane e şi ea greşită. Mai mult, utilizarea acestei afirmaţii 
pentru a evalua conduita morală a unei persoane, pentru a o obliga şi 
constrânge, a o folosi ca să facă lucruri şi pentru a o face să-şi aloce timpul, 
energia şi preţul în îndeplinirea unor responsabilități pe care n-ar trebui să le 
poarte sau nu e dispusă să le poarte este un tip de deturnare şi, de asemenea, 
e greşită. Aceste câteva greşeli sunt suficiente pentru a infirma valoarea şi 
corectitudinea afirmației „Fă tot posibilul să gestionezi cu loialitate orice ți- 
au încredinţat alții”. Să rezumăm rapid. Mai întâi de toate, afirmaţia „Fă tot 
posibilul să gestionezi cu loialitate orice ţi-au încredinţat alții” le spune 
oamenilor cum să se ocupe de sarcinile ce le sunt încredințate. Implică 
faptul că, atunci când cineva îți încredinţează o sarcină, indiferent dacă e 
rezonabilă sau nu, bună sau rea, pozitivă sau negativă, atât timp cât sarcina 
îți este încredințată, trebuie să te ţii de cuvânt. Eşti obligat să îndeplinești 
sarcina bine şi complet pentru a-l mulțumi. Doar acest tip de persoană poate 
avea credibilitate. Îi determină pe oameni să îndeplinească sarcina fără 
discernământ, ceea ce este, mai presus de toate, greşit; o greşeală care 
încalcă principiile. În al doilea rând, standardul de a putea „Face tot 


posibilul să gestionezi cu loialitate orice i-au încredinţat alții” este folosit 


drept bază pentru a le evalua conduita morală. Oare acest standard de 
evaluare nu comite o altă greşeală? Dacă fiecare ar face tot posibilul pentru 
a gestiona cu loialitate sarcini rele sau malefice încredințate lor, nu s-ar 
întoarce această societate cu susul în jos? În plus, dacă această afirmaţie e 
folosită mereu drept standard pentru a evalua conduita morală a oamenilor, 
va crea în mod natural o atmosferă socială, o opinie publică şi o presiune 
socială pentru a constrânge şi îngrădi gândurile oamenilor. Ce consecinţe 
vor decurge de aici? Ținând cont de existenţa afirmației „Fă tot posibilul să 
gestionezi cu loialitate orice ţi-au încredinţat alții” şi de prezenţa unei astfel 
de opinii publice în societate, eşti supus presiunii publice şi eşti nevoit să 
acţionezi în acest mod în astfel de situaţii. Modul în care acţionezi nu este 
voluntar, nu e pe măsura capacităților tale şi nu-ți îndeplinește obligațiile. 
Eşti obligat să faci asta şi nu e o cerinţă din adâncul inimii tale, nici o 
cerință de la umanitatea normală sau pentru a-ți menţine relaţiile 
emoționale. E cauzat de presiunea socială, care echivalează cu o deturnare 
morală. Dacă dai greş în realizarea sarcinilor pe care ai acceptat să le faci 
pentru alții, părinții, famila, colegii și prietenii tăi te vor critica, spunând: 
„Ce crezi că faci? După cum spune zicala, «Fă tot posibilul să gestionezi cu 
loialitate orice ţi-au încredinţat alții». Din moment ce ai acceptat, de ce nu 


|? 


al scos-o la capăt? Dacă ai acceptat, ar fi trebuit să o faci bine!” După ce 
auzi asta, simţi că greșești, aşa că îndeplineşti ascultător sarcina. În timp ce 
te ocupi de ea, tot nu vrei să o faci; nu ai capacitatea şi nu te poţi descurca, 
dar tot trebuie să strângi din dinţi şi să o faci. În cele din urmă, întreaga ta 
familie te ajută şi necesită mulţi bani, energie şi suferințe și abia dacă este 
îndeplinită. Persoana care ţi-a încredinţat-o este fericită, dar tu ai suferit 
mult în inima ta şi eşti epuizat. Chiar dacă o faci cu o inimă neîmpăcată şi te 
simţi şovăielnic, nu ai de gând să renunti şi, data viitoare când te întâlneşti 


cu acest tip de situaţie, vei face iarăși acelaşi lucru. De ce e aşa? Pentru că 


vrei respect de sine, iubeşti vanitatea şi, în acelaşi timp, nu suporţi 
presiunea opiniei publice. Chiar dacă nimeni nu-ţi găseşte vreo vină, te vei 
critica pe tine însuţi, spunând: „N-am făcut ce am acceptat să fac pentru 
alții. Ce fac? Chiar mă dispreţuiesc. Nu e imoral?” Chiar și tu te deturnezi 
singur; a fost mintea ta deja întemniţată? (Da.) De fapt, acea sarcină n-are 
nicio legătură cu tine. Nu câştigi niciun beneficiu şi nicio edificare făcând- 
o. Este complet în regulă dacă nu o faci și doar câţiva indivizi te vor critica. 
Dar ce importanță are asta? Nu-ţi va schimba câtuşi de puţin destinul. 
Indiferent ce-ţi cer oamenii, atât timp cât nu se conformează cerințelor lui 
Dumnezeu, poţi refuza. Analizând afirmaţia „Fă tot posibilul să gestionezi 
cu loialitate orice ți-au încredinţat alții” pe baza acestor trei aspecte, îi 


înţelegi esenţa? (Da.) 


Când cineva îţi încredințează o sarcină, ce principii ar trebui să 
urmezi? N-ar trebui să fie principii pentru îndeplinirea ei? Care e baza 
acesteia în ceea ce priveşte adevărul? Tocmai am menționat cel mai 
important aspect, şi anume că, în viaţa cuiva, pe lângă sprijinirea părinților, 
creşterea copiilor şi îndeplinirea responsabilităților sale sociale în cadrul 
legii, nu există nicio obligație de a accepta încredințarea cuiva sau de a 
lucra pentru cineva şi nu e deloc nevoie să trăiască pentru afacerile sau 
încredințarea nimănui. Valoarea şi semnificația vieții omenești pot fi găsite 
doar în îndeplinirea datoriei de ființă creată. Pe lângă aceasta, realizarea 
lucrurilor pentru cineva nu are nicio fărâmă de semnificaţie; e cu totul o 
muncă inutilă. Prin urmare, afirmaţia „Fă tot posibilul să gestionezi cu 
loialitate orice ti-au încredinţat alții” e ceva impus de oameni altor oameni 
şi nu are vreo legătură cu Dumnezeu. Această afirmaţie nu este în niciun 
caz o cerinţă de la Dumnezeu pentru oameni. Ea izvorăşte de la alţii care te 
exploatează, te deturnează moral, te controlează și te constrâng. Nu are nici 


cea mai mică legătură cu încredințarea lui Dumnezeu sau cu îndeplinirea 


datoriei tale de fiinţă creată. Înţelegi? (Da.) În această lume, în întregul 
univers, ca ființă creată, pe lângă credinţa faţă de Dumnezeu și 
încredințarea dată de El şi pe lângă credinţa faţă de datoria de ființă umană, 
nu există nimic şi nimeni demn de loialitatea ta. Este clar că a „Face tot 
posibilul să gestionezi cu loialitate orice ţi-au încredinţat alții” nu este un 
principiu de conduită. E ceva greşit şi care încalcă principiile. Dacă cineva 
îți încredinţează o sarcină, ce ar trebui să faci? Dacă sarcina încredințată e 
ceva ce necesită doar un efort foarte mic, în care trebuie doar să vorbeşti 
sau să realizezi o acţiune mică şi ai calibrul necesar, poți ajuta din umanitate 
şi compasiune; nu e ceva considerat greşit. Acesta este un principiu. Însă 
dacă sarcina încredinţată îţi va consuma mult timp și energie sau chiar va 
irosi o parte însemnată din timpul tău, ai dreptul să refuzi. Chiar dacă e 
vorba de părinţii tăi, ai dreptul de a refuza. Nu e nicio nevoie să le fii loial 
sau să le accepţi încredințarea, acesta e dreptul tău. De unde provine acest 
drept? Îţi este acordat de Dumnezeu. Acesta este al doilea principiu. Al 
treilea principiu este că, dacă cineva îţi încredințează o sarcină oarecare, 
chiar dacă nu consumă mult timp sau energie, dar îţi poate tulbura sau 
afecta îndeplinirea datoriei sau îţi poate distruge voinţa de a-ţi îndeplini 
datoria, precum şi credinţa ta în Dumnezeu, ar trebui, de asemenea, să o 
refuzi. Dacă cineva îți încredinţează ceva ce îţi poate afecta căutarea 
adevărului, îți poate perturba şi tulbura voinţa de a urmări adevărul și ritmul 
tău în căutarea adevărului şi te poate face să renunti la jumătatea drumului, 
atunci ar trebui cu atât mai mult să refuzi. Ar trebui să refuzi orice îți 
afectează îndeplinirea datoriei sau urmărirea adevărului. Acesta e dreptul 
tău; ai dreptul să spui „nu”. Nu e nicio nevoie să-ți investeşti timpul și 
energia. Poţi refuza toate lucrurile care nu au nicio semnificaţie, valoare, 
edificare, niciun ajutor sau beneficiu pentru îndeplinirea datoriei, urmărirea 


adevărului sau mântuirea ta. Poate fi considerat acesta un principiu? Da, 


este un principiu. Deci, dacă evaluaţi potrivit acestor principii, de unde pot 
veni sarcinile încredințate pe care ar trebui să le accepte oamenii în viața 
lor? (De la Dumnezeu.) Așa este, pot veni doar de la Dumnezeu. Cuvintele 
„de la Dumnezeu” sunt relativ deşarte şi îndepărtate, deci care ar trebui să 
fie, de fapt, această încredințare? (Îndeplinirea datoriei noastre.) Aşa este, 
înseamnă să-ți îndeplineşti datoria în biserică. Este imposibil ca Dumnezeu 
să-ți spună personal: „Tu mergi să răspândeşti Evanghelia”, „Tu mergi să 
conduci biserica” sau „lu mergi să îndeplineşti o lucrare bazată pe text”. 
Este imposibil ca Dumnezeu să-ţi spună personal, dar El ţi-a încredinţat 
datoria prin rânduiala casei lui Dumnezeu. Toate rânduielile casei lui 
Dumnezeu îşi au originea în Dumnezeu şi vin de la El, prin urmare ai 
nevoie să-ți spună personal Dumnezeu? Ai experimentat deja toate 
persoanele, evenimentele și lucrurile suveranității şi orchestrării lui 
Dumnezeu şi ai sentimente reale. Ce ai experimentat are legătură cu 
lucrarea Sa, cu adevărul şi cu planul Său de gestionare. Nu înseamnă asta să 
îndeplineşti datoria unei ființe create? Aceasta e din perspectiva acceptării 
încredințării. Pe de altă parte, pe lângă ceea ce e încredinţat de la 
Dumnezeu, nu mai există niciun alt lucru căruia să-i fie loiali oamenii. Doar 
Dumnezeu merită o loialitate de nestrămutat; oamenii nu sunt demni. 
Nimeni, inclusiv strămoşii, părinții sau superiorii tăi, nu este demn. De ce? 
Adevărul suprem e că este absolut firesc şi justificat ca fiinţele create să fie 
loiale Creatorului. Ai nevoie să analizezi acest adevăr? Nu, deoarece tot ce 
are legătură cu oamenii vine de la Dumnezeu, este absolut firesc și justificat 
ca ființele create să fie loiale Creatorului. Acesta e un adevăr suprem de 
care oamenii ar trebui să țină mereu cont! Al doilea adevăr pe care oamenii 
ar trebui să-l înțeleagă e că, fiind fideli lui Dumnezeu, tot ce dobândesc ei 
de la Dumnezeu este adevărul, viaţa şi calea. Câştigurile lor sunt bogate şi 


abundente, deosebit de îmbelșugate şi debordante. Când oamenii dobândesc 


adevărul, viaţa şi calea, viețile lor devin valoroase. Prin urmare, când ești 
credincios lui Dumnezeu, timpul tău, energia şi costurile care sunt 
sacrificate vor fi răsplătite pozitiv şi tu nu vei avea niciodată regrete. Până 
acum, unii oameni L-au urmat pe Dumnezeu timp de douăzeci sau treizeci 
de ani, iar unii L-au urmat de la trei la cinci ani sau timp de zeci ani. Cred 
că cei mai mulți dintre ei nu au niciun regret și au obținut câștiguri într-o 
anumită măsură. Pentru cei care iubesc adevărul, cu cât Îl urmează mai mult 
pe Dumnezeu, cu atât simt că le lipsesc prea multe și că adevărul este 
prețios. Hotărârea lor de a urmări adevărul crește, iar ei simt că L-au 
acceptat pe Dumnezeu prea târziu şi că, dacă L-ar fi acceptat cu trei până la 
cinci ani sau cu zece ani mai devreme, cât de mult adevăr ar fi înţeles! 
Acum unii oameni regretă că L-au acceptat pe Dumnezeu prea târziu, 
regretând că au crezut în Dumnezeu mai mulți ani fără să urmărească 
adevărul şi că şi-au irosit timpul şi regretând că au crezut în Dumnezeu mai 
mulți ani fără să-şi facă datoria bine. Pe scurt, indiferent de durata credinţei 
cuiva în Dumnezeu, toți câștigă ceva şi simt că urmărirea adevărului e 
incredibil de importantă. Acesta e al doilea adevăr: şi anume că, fiind 
credincioși lui Dumnezeu, tot ce dobândesc oamenii de la Dumnezeu e 
adevărul, calea şi viaţa şi faptul că pot fi mântuiţi, nemaitrăind sub puterea 
Satanei. Al treilea adevăr este că, dacă oamenii pot să ajungă la loialitatea 
eternă față de Dumnezeu, care va fi destinaţia lor finală? (De a fi mântuiţi și 
de a rămâne pentru a intra în Împărăţia lui Dumnezeu.) Când oamenii ÎI 
urmează pe Dumnezeu şi sunt în cele din urmă mântuiţi, destinaţia pe care o 
primesc este să nu fie aruncaţi în pierzanie și distruşi, ci să rămână ca fiinţe 
umane noi, să fie capabili să trăiască în continuare. Dacă oamenii continuă 
să trăiască, au speranţa de a-L vedea pe Dumnezeu. Ce binecuvântare este 
aceasta! În chestiunea loialității faţă de Dumnezeu, este suficient ca oamenii 


să înţeleagă aceste trei adevăruri? (Da.) Ce beneficii există dacă oamenii îi 


urmează pe alții şi le sunt loiali lor? Dacă eşti loial altora, oamenii spun că 
al principii morale bune. Ai o reputație bună şi câştigi doar acest mic 
beneficiu. Ai dobândit adevărul şi viaţa? Nu le dobândeşti deloc. Ce îți 
poate da orice persoană când îi eşti loial? Cel mult, poți beneficia din 
asocierea cu aceasta în timpul succesului rapid din cariera ei, asta e tot. 
Care e valoarea acestui lucru? Nu e ceva lipsit de conținut? Lucrurile fără 
legătură cu adevărul sunt inutile, oricât de mult ai dobândi. Mai mult, dacă 
urmezi oameni și le eşti loial, poate exista o consecință. Poţi deveni o 
victimă, o jertfă. Dacă persoana căreia îi eşti loial nu merge pe calea cea 
dreaptă, ce se va întâmpla dacă o urmezi? Vei merge pe calea cea dreaptă? 
(Nu.) Dacă o urmezi, nu vei merge nici tu pe calea cea dreaptă; chiar vei fi 
de acord cu ea să faci rău, vei merge în iad pentru a fi pedepsit şi atunci vei 
fi terminat. Dacă eşti loial unei persoane, chiar dacă faci multe fapte bune, 
nu vei câştiga aprobarea lui Dumnezeu. Dacă eşti loial regilor diavolilor, 
Satanei sau antihriştilor, devii un complice şi o slugă a Satanei. Finalul 
poate fi doar să fii îngropat alături de Satana, să fii o jertfă pentru Satana. 
Non-credincioşii spun: „A fi apropiat de un rege este la fel de periculos ca a 
te culca lângă un tigru”. Oricât de loial ai fi regilor diavolilor, până la urmă, 
odată ce te-au folosit, te vor devora și te vor face o victimă. Viaţa ta va fi 
mereu în pericol. Aceasta e soarta celor loiali regilor diavolilor și Satanei. 
Regii diavolilor şi Satana nu te vor îndrepta niciodată spre direcția şi scopul 
corect pentru viaţa ta și nu te vor îndruma pe calea corectă a vieții. Nu vei 
câştiga niciodată adevărul sau viaţa de la ei. Finalitatea loialității tale faţă de 
ei este fie de a pieri cu ei şi de a fi jertfa lor, fie de a fi prins în capcană, 
mutilat şi devorat de ei; toate acestea sunt rezultatul final de a merge în iad. 
Acesta e un fapt de necontestat. Așadar, nicio persoană, indiferent cât de 
faimoasă şi distinsă sau cât de importantă este, nu merită loialitatea ta și 


sacrificarea întregii tale vieţi pentru ea. Nu este demnă şi nu are puterea de 


a-ți rândui sau manipula destinul. Este înţelegerea acestui adevăr-principiu 
suficientă pentru a rezolva probleme precum urmarea oamenilor şi 
loialitatea faţă de ei? (Da.) Există trei principii care ar trebui respectate când 
avem de-a face cu sarcinile încredințate de alţii și am avut părtăşie despre 
trei principii privind valoarea şi însemnătatea loialității oamenilor faţă de 
Dumnezeu — înțelegeţi clar toate aceste principii? (Da.) Pe scurt, scopul 
analizării afirmației „Fă tot posibilul să gestionezi cu loialitate orice ţi-au 
încredinţat alții” este de a vă ajuta să-i vedeţi clar absurditatea şi falsitatea, 
astfel încât să puteţi renunţa la ea. Cu toate acestea, nu e suficient să 
renunţaţi; trebuie să și înţelegeți şi să stăpâniți principiile de practică pe 
care ar trebui să le aibă oamenii, precum și intențiile lui Dumnezeu în astfel 
de chestiuni. Referitor la afirmația morală „Fă tot posibilul să gestionezi cu 
loialitate orice ti-au încredinţat alții”, conținutul principal este, practic, 
acesta. Tocmai am analizat din diferite aspecte şi puncte de vedere şi apoi 
am avut părtăşie în mod special despre principiile practicii pe care le-a 
revelat Dumnezeu oamenilor, care sunt intențiile lui Dumnezeu şi ce 
adevăruri ar trebui să înţeleagă ei. După ce înţeleg aceste aspecte, oamenii 
ar trebui să priceapă în fond cum să discearnă afirmaţia morală „Fă tot 


posibilul să gestionezi cu loialitate orice ţi-au încredinţat alții”. 


Disecarea acestui subiect, „Fă tot posibilul să gestionezi cu loialitate 
orice i-au încredinţat alţii”, este, de fapt, destul de simplă și oamenii pot să 
o discearnă şi să o înţeleagă cu ușurință. Această expresie este şi o afirmaţie 
avansată de moraliști pentru a-i paraliza pe oameni, pentru a le induce în 
eroare gândurile şi a le tulbura gândirea normală şi nu se bazează pe o 
conştiinţă umană, rațiune normală sau pe nevoi umane normale. Astfel de 
idei sunt născocite de aşa-zişi gânditori şi moralişti, care se dau virtuoşi. 
Sunt nu doar lipsite de bază şi sens, dar sunt şi imorale. De ce sunt 


considerate imorale? Pentru că nu izvorăsc din nevoile umanităţii normale, 


nu pot fi realizate în sfera calbrului uman şi nu sunt o obligaţie sau o 
datorie pe care ar trebui să o îndeplinească oamenii. Acei așa-zişi moraliști 
iau expresia „Fă tot posibilul să gestionezi cu loialitate orice ti-au 
încredinţat alții” drept standard pentru un comportament pe care îl pretind 
cu stricteţe de la oameni, formând astfel un soi de atmosferă socială și 
opinie publică. Oamenii sunt apoi oprimaţi de această opinie publică şi sunt 
forţaţi să trăiască în acest mod. Astfel, gândurile lor devin imperceptibil 
încătușate de acest tip de gândire satanică. Odată ce gândurile unei persoane 
sunt încătușate, în mod evident, acțiunile sale sunt şi ele încătușate de 
această afirmație şi de opinia publică. Ce înseamnă că sunt încătușate? 
Înseamnă că oamenii nu pot alege ce să facă, nu pot urma liber dorinţele și 
cerințele naturii umane şi nu pot urma cerinţele conştiinţei și rațiunii lor de 
a face ce doresc. În schimb, sunt constrânşi şi forţaţi de un gând denaturat, 
de un tip de teorie ideologică şi de opinie socială pe care nu o pot distinge 
sau de care nu se pot elibera. Oamenii trăiesc inconştient în acest tip de 
mediu social și de atmosferă şi nu se pot elibera. Dacă nu înţeleg adevărul, 
dacă nu pot înţelege clar deformările şi erorile din aceste afirmaţii şi dacă 
nu pot să-şi dea seama de prejudiciile şi consecințele cauzate de aceste 
afirmaţii care le încătuşează gândurile, oamenii nu vor fi niciodată capabili 
să se elibereze de constrângerile, legăturile şi presiunile impuse de cultura 
tradițională şi de opinia socială. Vor fi în stare doar să trăiască bazându-se 
pe aceste lucruri. Motivul pentru care oamenii trăiesc bazându-se pe aceste 
lucruri este că nu ştiu care e calea cea dreaptă, care sunt direcția şi scopul 
comportamentului lor, nici principiile modului în care să se comporte. Sunt 
în mod natural și pasiv induşi în eroare de diversele afirmaţii morale din 
cultura tradițională, îndrumați greşit şi controlați de aceste teorii greşite. 
Când oamenii înțeleg adevărul, devine uşor să discearnă și să respingă 


aceste erezii şi sofisme. Nu mai sunt încătușaţi, deturnați sau exploataţi de 


opinia publică, de atmosfera și mediul din societatea care a fost creată de 
Satana. Astfel, direcția şi scopul vieților lor sunt complet schimbate și ei pot 
trăi şi exista potrivit cerințelor lui Dumnezeu şi cuvintelor Sale. Nu mai 
sunt induși în eroare sau încătușşați de diversele teorii satanice şi de 
diversele sofisme ale culturii tradiționale. Când oamenii abandonează 
complet diversele afirmaţii din cultura tradițională despre conduita morală, 
acela e momentul în care se eliberează total de corupția, inducerea în eroare 
şi robia Satanei. Pe această bază, când înţeleg principiile practicii pe care 
Dumnezeu le cere şi le dă oamenilor, scopul lor în viaţă este profund 
schimbat şi au vieți noi. Când au vieţi noi, sunt ființe umane nou-născute şi 
persoane noi. Întrucât gândurile din minţile lor nu mai sunt umplute cu 
diversele erezii şi sofisme pe care li le-a insuflat Satana şi, în schimb, 
adevărul a înlocuit aceste lucruri satanice, urmându-le pe acestea, sub 
călăuzirea cuvintelor lui Dumnezeu, adevărul devine viaţă înlăuntrul lor, 
îndrumând şi guvernând modul în care aceştia privesc oamenii şi lucrurile și 
se comportă şi acționează. Ei merg pe calea cea dreaptă a vieţii umane şi 
pot trăi în lumină. Nu este ca şi cum ai renaşte prin cuvintele lui 


Dumnezeu? Bine, să încheiem aici părtăşia de astăzi. 

Ce înseamnă să urmăreşti adevărul (15) 


În prezent, dezastrele devin din ce în ce mai grave. Nu doar molima 
continuă să se răspândească, dar şi foametea se abate asupra oamenilor. 
Războiul a izbucnit în unele zone şi în multe ţări din lume este haos. Există 
deja o dezbinare larg răspândită. S-a spus în trecut că „Focurile războiului 
se învolburează, fumul de tun umple aerul, vremea se încălzeşte, clima se 
schimbă, o ciumă se va răspândi” şi această predicție se împlineşte deja. O 
ciumă se răspândește, fără să se potolească, iar non-credincioşii trăiesc într- 
o situație foarte grea. Toate zilele şi toți anii sunt mai răi decât cei dinainte, 
iar ei au căzut deja în dezastru. Cu toții vor să se elibereze de această 
suferință şi să scape de zilele dezastrului. Cu toţii speră că guvernul îi va 
salva și izbăvi de dezastru, dar guvernul este asemenea unui castel de nisip 
lovit de valuri — neputincios şi incapabil să se salveze pe sine, cu atât mai 
puţin pe altcineva. În orice zi, guvernul se poate prăbuși şi poate fi distrus; 
este inevitabil. Aţi văzut cu toţii prin ce trec non-credincioşii — ei suferă cu 
adevărat! Cum este viaţa voastră în acest moment? Nu sunteţi într-o situație 
mult mai bună decât ei? (Ba da.) Cum este situaţia voastră mai bună? (Încă 
putem să citim împreună cuvântul lui Dumnezeu și să avem părtăşie despre 
adevăr. Încă putem să ne facem datoria în casa lui Dumnezeu şi să căutăm 
intrarea în viaţă. Inimile noastre sunt împăcate şi lipsite de anxietate. 
Suntem într-o situație mult mai bună decât non-credincioşii.) Cel puţin, 
oamenii care cred în Dumnezeu sunt într-o situație mai bună decât non- 
credincioşii pentru că au ceva pe care să se bazeze. Ei cred în suveranitatea 
lui Dumnezeu; ei cred că totul este în mâinile lui Dumnezeu şi cred în 
orchestrările şi rânduielile lui Dumnezeu. Întrucât au încredere și credință 
adevărată în Dumnezeu, au ceva real pe care să se bazeze şi un sentiment de 


siguranță. Oamenii care cred sincer în Dumnezeu au un sentiment de sprijin 


real în inima lor, precum şi un sentiment de siguranţă, pace şi bucurie, 
oricât de periculos sau haotic este mediul exterior mai larg. Prin urmare, 
indiferent ce situație experimentează, indiferent cum se schimbă mediul 
exterior, indiferent ce se întâmplă, fie că este vorba de un dezastru, un 
război sau o molimă, fie că este vorba de un eveniment important sau de o 
chestiune minoră, o persoană care crede sincer în Dumnezeu se poate 
devota îndeplinirii datoriei sale în casa lui Dumnezeu, mâncând şi bând 
cuvântul lui Dumnezeu, experimentând lucrarea Sa şi căutând să obțină 
adevărul, deoarece Îl urmează pe Dumnezeu şi se fereşte de tendinţele 
lumești. Acest aspect rămâne neschimbat. Cel mai important lucru şi cel 
mai important obiectiv pe care trebuie să îl urmărești în credința ta în 
Dumnezeu nu se poate schimba şi acesta este căutarea adevărului, 
îndeplinirea corectă a datoriei şi faptul de a fi o mărturie frumoasă pentru 


Dumnezeu. Acest lucru nu se poate schimba în niciun caz. 


Indiferent cum se schimbă lumea, indiferent cum se luptă şi se încaieră 
forţele Satanei şi indiferent cât de haotică devine această societate şi această 
lume, problemele esențiale, cum sunt inducerea în eroare, corupția, robia şi 
controlul omenirii de către Satana rămân neschimbate. Cu alte cuvinte, 
diferitele erezii şi sofisme pe care Satana le insuflă oamenilor și toate 
gândurile şi afirmaţiile care se împotrivesc lui Dumnezeu şi încalcă legile și 
regulamentele creării oamenilor şi a tuturor lucrurilor de către Dumnezeu 
rămân neschimbate. Pe de o parte, aceste lucruri satanice nu s-au schimbat. 
Pe de altă parte, oricum s-ar schimba starea şi structura acestei lumi, 
ereziile și sofismele pe care Satana le-a plantat adânc în inimile oamenilor 
nu au fost înlăturate. Ereziile și sofismele cu care Satana îi induce în eroare 
şi-i corupe pe oameni nu s-au şters din inimile lor nu pentru că lumea se 
află într-o stare de haos sau pentru că Satana este acum într-o stare proastă 


şi incapabil să controleze lumea. Nu este cazul. Ereziile şi sofismele Satanei 


încă există în inimile oamenilor şi nimeni nu le poate spulbera. Încă de la 
începutul coruperii omenirii de către Satana, ereziile şi sofismele Satanei au 
fost treptat plantate adânc în inima şi mintea fiecărei ființe omenești create. 
Aceste lucruri rămân complet neschimbate în inimile și mințile oamenilor 
până în ziua de azi. Chiar și după ce Dumnezeu a lucrat mulți ani şi le-a 
oferit oamenilor o mare parte din adevăr, oamenii încă sunt incapabili să 
identifice diversele gânduri, păreri și zicale pe care Satana le-a insuflat în 
ei, cu atât mai puţin să încerce în mod activ să identifice aceste lucruri în 
absenţa influenţei factorilor de mediu sau să le scoată din inima lor. Nu sunt 
capabili nici să respingă în mod proactiv diversele gânduri și afirmaţii pe 
care Satana le-a insuflat în ei, chiar și cu aprovizionarea şi îndrumarea 
cuvântului lui Dumnezeu. Deşi, la început, oamenii au fost corupți în mod 
pasiv de Satana, pe parcursul coruperii omenirii de către Satana, oamenii au 
început să trăiască în conformitate cu firea Satanei și au văzut lucrurile 
potrivit gândurilor şi perspectivelor Satanei. Treptat, oamenii au început să 
colaboreze tot mai activ cu Satana şi au devenit tot mai activi în răzvrătirea 
față de Dumnezeu, îndepărtându-se de El şi abandonându-L, până când, în 
cele din urmă, Satana a pus complet stăpânire pe ei. Când gândurile și 
opiniile rele şi ridicole ale Satanei sunt insuflate pe deplin în oameni, 
aceştia sunt întemnițați complet de Satana şi devin robii lui sau, mai exact, 
devin o întruchipare a Satanei. Când se întâmplă asta, oamenii trăiesc 
complet după firea Satanei. Nu doar că trăiesc potrivit filosofiilor şi 
gândurilor Satanei, dar diversele noțiuni şi opinii pe care Satana le-a 
insuflat în ei s-au integrat în natura lor. Ca să fim mai exacţi, oamenii nu 
doar trăiesc după imaginea Satanei, ci trăiesc ca satane, ca diavoli. Când se 
întâmplă asta, oamenii nu mai sunt corupți, influenţaţi, induși în eroare sau 
controlați în mod pasiv de Satana, ci, mai degrabă, stau pe deplin de partea 


Satanei, în opoziție cu Dumnezeu. Când oamenii sunt corupți în această 


măsură, se poate spune că au devenit un mediu al Satanei şi o întruchipare a 
sa. Pentru ca Dumnezeu să mântuiască o ființă creată care este un mediu 
pentru Satana şi o întruchipare a lui, pe lângă furnizarea adevărului și 
dezvăluirea diverselor firi corupte şi acțiuni de nesupunere ale oamenilor 
față de Dumnezeu, este mai important să descopere și să disece gândurile, 
părerile şi afirmaţiile pe care oamenii le păstrează adânc în inimile lor și 
care sunt aceleaşi cu ale Satanei. Oamenii şi Satana au aceleaşi gânduri, 
păreri şi afirmaţii. Satana trăieşte potrivit acestor lucruri şi, în același mod, 
deoarece oamenii au fost profund corupți de Satana, și ei trăiesc în mod 
firesc potrivit acestor lucruri. Tocmai pentru că oamenii trăiesc potrivit 
acestor lucruri şi sunt influențați, manipulaţi și controlaţi de aceste păreri, 
chiar şi după ce înţeleg o parte din adevăr şi ştiu că Dumnezeu este 
Creatorul, ei tot nu se pot pleca înaintea Sa pe baza credinţei lor în 
Dumnezeu, nu se pot supune pe deplin Lui și nici nu-L pot slăvi cu o inimă 
onestă. Motivul pentru care oamenii nu pot ajunge să-L slăvească pe 
Dumnezeu cu o inimă onestă este că, adânc în inimile şi mințile lor, ei sunt 
în continuare stăpâniți şi controlați de diferitele gânduri și păreri ale 
Satanei. Acesta e motivul pentru care, odată ce acceptă lucrarea lui 
Dumnezeu şi sunt cuceriţi, chiar dacă sunt capabili să accepte cuvântul lui 
Dumnezeu drept viață, oamenii sunt în continuare incapabili să renunțe 
complet la diversele erezii şi sofisme ale Satanei; ei tot nu se pot elibera 
complet de influenţa întunericului și nu pot să devină cu adevărat supuși 
faţă de Dumnezeu sau să-L slăvească. Prin urmare, pentru ca Dumnezeu să 
mântuiască omenirea, pe de o parte trebuie să exprime adevărul pentru a 
judeca şi curăți firile corupte ale oamenilor; să-i facă să înţeleagă adevărul 
şi să ajungă să-L cunoască pe Dumnezeu şi să I se supună; să-i înveţe pe 
oameni cum ar trebui să se comporte şi cum pot merge pe calea corectă; și 


să le spună oamenilor cum ar trebui să practice adevărul, cum îşi pot 


îndeplini datoria bine şi cum pot intra în adevărurile-realităţi. Pe de altă 
parte, trebuie să expună gândurile şi opiniile Satanei. El trebuie să expună şi 
să disece diversele erezii şi sofisme cu care Satana îi corupe pe oameni, 
astfel încât oamenii să le poată identifica. Atunci, oamenii pot înlătura 
aceste lucruri satanice din inimile lor, pot deveni curățiți și pot dobândi 
mântuirea. Astfel, oamenii vor înţelege ce este adevărul și vor fi în stare, de 
asemenea, să identifice firea Satanei, natura Satanei şi ereziile şi sofismele 
lui. Când oamenii recunosc faptul că Dumnezeu este Creatorul şi au 
credința să-L urmeze pe Dumnezeu, vor fi capabili să vadă urâţenia Satanei 
în adâncul inimilor lor şi să-l respingă cu adevărat pe Satana. Inimile 
acestor oameni se pot întoarce atunci cu totul la Dumnezeu. Cel puţin, când 
inima unei persoane începe să se întoarcă la Dumnezeu, dar nu s-a întors 
încă întru totul, cu alte cuvinte, când inima sa nu este încă stăpânită de 
adevăr şi nu a fost încă dobândită de Dumnezeu, pe parcursul vieţii sale, 
persoana va folosi cuvântul lui Dumnezeu pentru a identifica, diseca și 
vedea dincolo de toate afirmaţiile pe care Satana le insuflă oamenilor şi va 
reuși, în cele din urmă, să-l abandoneze pe Satana. Astfel, locul Satanei în 
inimile oamenilor va deveni tot mai mic, până când va fi eradicat complet. 
Va fi înlocuit de cuvântul lui Dumnezeu, de învăţăturile pe care Dumnezeu 
le dă oamenilor, de adevărurile-principii pe care El le oferă şi aşa mai 
departe. Această viață de pozitivitate şi adevăr va prinde treptat rădăcini în 
sufletul oamenilor, va ocupa un loc de cinste în inima lor și, ca urmare, 
Dumnezeu va stăpâni inimile oamenilor. Adică, atunci când sunt 
identificate şi înţelese diversele gânduri, opinii, erezii și sofisme cu care 
Satana îi corupe pe oameni, astfel încât aceștia să le disprețuiască şi să le 
abandoneze, adevărul va umple treptat inimile oamenilor. El va deveni 
treptat viața oamenilor şi aceştia se vor supune în mod activ de Dumnezeu 


ŞI-L vor urma. Indiferent cum lucrează şi conduce Dumnezeu, oamenii vor 


fi în stare să accepte în mod activ adevărul și cuvântul lui Dumnezeu şi să 
se supună lucrării Lui. Mai mult, prin această experienţă, ei vor tinde în 
mod activ spre adevăr şi vor căpăta o înţelegere a adevărului. Aşa 
dobândesc oamenii credință adevărată în Dumnezeu şi, pe măsură ce 
adevărul devine tot mai clar pentru ei, credinţa lor va spori neîncetat. Când 
oamenii au credință adevărată în Dumnezeu, în ei ia naştere și frica de 
Dumnezeu. Când se tem de Dumnezeu, oamenii au dorinţa de a-L câştiga 
pe Dumnezeu în adâncul inimii lor şi se supun de bunăvoie stăpânirii Sale. 
Ei se supun orchestrărilor şi rânduielilor lui Dumnezeu şi se supun 
planurilor pe care le are El pentru destinul lor. Se supun fiecărei zile şi 
tuturor circumstanțelor speciale pe care Dumnezeu le creează pentru ei. 
Când oamenii au acest tip de râvnă şi sete, vor accepta și se vor supune în 
mod activ şi cerințelor pe care le are Dumnezeu de la ei. Când rezultatele 
acestui lucru devin tot mai clare pentru oameni și tot mai reale, afirmaţiile, 
gândurile şi părerile Satanei îşi vor pierde efectul în inimile oamenilor. Cu 
alte cuvinte, afirmaţiile, gândurile şi părerile Satanei vor avea tot mai puţin 
control şi influență asupra oamenilor. După o perioadă de luptă şi după o 
perioadă de cooperare activă şi de hotărâre a oamenilor de a se supune lui 
Dumnezeu, ei vor fi în stare să se elibereze de robia şi controlul Satanei. 
Când ajung în acest punct, oamenii vor fi scăpat de sub puterea Satanei. Ei 
vor abandona complet afirmaţiile, gândurile şi părerile pe care le-a folosit 
Satana pentru a-i induce în eroare, iar credinţa lor în Dumnezeu va deveni 
tot mai mare. Desigur, acest efect depinde de cuvântul şi de lucrarea lui 
Dumnezeu și, chiar mai important, de ceea ce urmăresc oamenii şi de 
cooperarea lor. Dacă o persoană ascultă mult adevărul şi predicile, dar tot 
nu conştientizează deloc gândurile şi părerile Satanei și nu a ajuns să 
dispreţuiască aceste lucruri şi dacă persoana nu vrea să identifice, să 


discearnă şi să abandoneze în mod activ aceste lucruri satanice, având în 


schimb o abordare pasivă sau ignorându-le, atunci diversele gânduri și 
opinii ale Satanei vor fi în continuare profund înrădăcinate în acea 
persoană. În viaţa cotidiană și pe calea întregii sale vieţi, aceasta va fi în 
continuare influențată şi controlată involuntar de diferitele gânduri și 
perspective ale Satanei, iar opiniile sale despre oameni și lucruri, precum şi 
comportamentul și acțiunile sale tot vor proveni de la Satana. Dacă toate 
acestea provin de la Satana, atunci credința ta în Dumnezeu este doar o 
recunoaştere a existenței Lui, și nu credință adevărată, iar tu nu vei 
recunoaşte niciodată pe deplin identitatea și esența lui Dumnezeu. 
Bineînţeles, inima ta nu se va întoarce de bunăvoie spre Dumnezeu, iar tu 
nu vei fi capabil să-ți întorci inima spre Dumnezeu. Se poate spune că nu 
eşti capabil de nici cea mai mică fărâmă de devotament adevărat faţă de 
datoria şi obligațiile pe care ţi le-a dat Dumnezeu și că nu poţi să te temi cu 
adevărat de Dumnezeu, cu atât mai puţin să fu într-adevăr supus faţă de El. 
Care va fi rezultatul evident dacă nu reușeşti să realizezi aceste lucruri? Nu 
vel fi mântuit. Oare asta se va întâmpla? (Da.) Asta se va întâmpla. Este clar 
că gândurile, opiniile şi noţiunile cu care Satana îi corupe pe oameni şi pe 
care le sădeşte adânc în inimile lor sunt lucruri care îi împiedică pe oameni 
să asculte glasul lui Dumnezeu, să creadă cuvântul Său, să accepte lucrurile 
pozitive şi, în mod sigur, să accepte adevărul şi să intre în adevăr. Aceste 
lucruri sunt diferite, la suprafaţă, de firile corupte ale ființelor omeneşti. 
Totuşi, esența acestor lucruri face parte din natura Satanei şi acestea sunt 
lucruri cu care Satana le corupe pe ființele omenești. Privind din exterior, 
există o distincţie clară între acțiunile rele ale Satanei care corup omenirea 
şi prefăcătoria Satanei de a face bine, o distincție greu de discernut de către 
oamenii obişnuiţi. Consecințele inducerii în eroare şi coruperii oamenilor de 


către Satana sunt, însă, extrem de vizibile. Este clar că acest lucru a 


determinat întregul curent majoritar al societății să nege, să se 


împotrivească şi chiar să fie în opoziţie față de Dumnezeu. 


Firea satanică din oameni este în întregime un rezultat al inducerii în 
eroare şi coruperii lor de către Satana. Mai mult, diversele erezii, sofisme, 
filosofii şi legi satanice de care se agaţă oamenii, precum şi perspectiva lor 
asupra vieții şi valorilor sunt toate manifestări concrete ale inducerii în 
eroare şi coruperii lor de către Satana. Cu alte cuvinte, după ce i-a indus în 
eroare pe oameni și i-a făcut să se îndepărteze de Dumnezeu şi să-L 
tăgăduiască, Satana le insuflă pe deplin tot soiul de gânduri, păreri, erezii şi 
sofisme satanice. Mai mult, Satana răspândește în mod public multă 
propagandă, inclusiv tot soiul de noțiuni, păreri şi afirmaţii care îi instruiesc 
ŞI îi instigă pe oameni în ceea ce priveşte modul de a aborda totul, făcându-i 
să accepte toate acestea în inimile lor. Ca urmare, diferite firi satanice 
corupte sunt cultivate în sinea lor. Aceasta e metoda pe care o foloseşte 
Satana pentru a-1 corupe pe oameni. Cu alte cuvinte, când există un gol în 
adâncul sufletelor oamenilor, când aceştia nu gândesc corect şi când sunt 
nişte vase goale, diversele afirmaţii ale Satanei intră în inimile lor şi se 
stabilesc acolo. De exemplu, când sunt create afirmații precum „Nu a 
existat niciodată un Mântuitor”, „Cerul, pământul şi toate lucrurile sunt 
create de natură”, „Aș încasa un glonț pentru un prieten”, „O femeie trebuie 
să fie virtuoasă, bună la inimă, blajină și morală”, „Bărbaţii ar trebui să fie 
masculini” etc., oamenii sunt influențați de ele, fără să-şi dea seama. Fără a 
conştientiza aceste forțe, erezii și sofisme diabolice şi fără abilitatea de a le 
identifica sau puterea de a li se opune, oamenii acceptă tot felul de gânduri 
şi păreri de la Satana. Procesul prin care oamenii acceptă aceste gânduri și 
păreri satanice este întocmai procesul prin care oamenii sunt induşi în 
eroare, provocaţi şi corupți. De exemplu, dacă eşti o femeie care nu 


cunoaște modul corect în care ar trebui să trăiască o femeie şi ce lucruri ar 


trebui să facă, Satana își va propune ereziile şi sofismele, precum „O femeie 
trebuie să fie virtuoasă, bună la inimă, blajină şi morală, să stea acasă şi să 
nu iasă afară”, „Virtutea unei femei este să fie nepricepută” şi aşa mai 
departe. Crezi că aceste zicale par destul de înțelepte şi bune, aşa că le 
accepţi. Când aceste erezii și sofisme circulă în societate şi pe pământ, ca 
femeie, le vei adopta în mod inconştient și îți vei cere cu stricteţe să trăieşti 
conform acestor zicale. Mai întâi, te vei compara cu ele, crezând că, întrucât 
eşti femeie, trebuie să fii virtuoasă, bună la inimă, blajină şi morală, să stai 
acasă, să fii o femeie neinstruită şi cu virtute etc. Pe parcursul acestui 
proces, vei fi treptat provocată, îndoctrinată și influenţată de afirmaţiile, 
gândurile şi opiniile care circulă în societate şi, în cele din urmă, vei ajunge 
în punctul de a fi asimilată de ele. Ca să fim mai exacți, după ce eşti indusă 
în eroare de gândurile şi opiniile Satanei, vei fi înrobită și controlată de ele 
ŞI apoi, în adâncul inimii tale, vei avea în mod inconştient cerinţe de la tine 
ŞI îi vei privi pe alții pe baza acestora. Prin urmare, în viaţa ta de zi cu zi, 
aceste gânduri şi afirmaţii vor crea gânduri şi păreri în adâncul inimii tale și 
apoi le vei adopta drept criterii şi bază pentru conduita și comportamentul 
tău. Acesta e modul în care diversele gânduri şi păreri ale Satanei se 
transformă treptat în practica obişnuită din societate şi din publicul larg. Pe 
măsură ce această practică devine tot mai răspândită în societate, iar 
populația pe care o instigă şi o asimilează devine tot mai numeroasă, 
aceasta se transformă într-un fel de forță. Când această forță a fost creată, 
omenirea este complet întemnițată şi controlată de aceste gânduri şi păreri 
sau, cu alte cuvinte, este posedată de ele. Pentru a fi mai exacţi, oamenii au 
fost luați prizonieri de Satana. De exemplu, în lumea Satanei, „bărbații ar 
trebui să fie masculini, duri şi ambiţioşi”, „bărbaţii ar trebui să aibă ambiţii 
înalte, visuri şi un spirit neîmblânzit”, „bărbaţii ar trebui să se cultive, să-și 


pună în ordine familia, să guverneze națiunea și să aducă pace tuturor”, 


„bărbaţii ar trebui să înveţe să-şi exercite puterea, să preia controlul asupra 
situației și să domine lumea”, „bărbaţi nu varsă lacrimi cu uşurinţă” și aşa 
mai departe. Fiecare bărbat este înrobit de aceste cerinţe, gânduri și păreri 
încă de la început. Atât bărbaţii, cât și femeile sunt înrobiți și constrânși de 
diversele zicale ale culturii tradiționale. Dacă bărbații nu ştiu cum ar trebui 
să se poarte un bărbat sau cum să-şi găsească locul în comunitatea, 
societatea sau ţara lor, ei vor accepta în mod inconştient aceste gânduri și 
păreri atunci când le vor auzi. Se vor obişnui treptat cu ele, până când le vor 
accepta ca pe criteriile şi baza pe care formulează cerinţe stricte față de ei 
înșiși. Mai mult, vor pune aceste gânduri și păreri în practică, vor 
experimenta în realitate faptul de a fi o astfel de persoană și apoi vor da un 
exemplu străduindu-se să atingă aceste obiective. De exemplu, bărbații 
trebuie să aibă ambiţii înalte, să facă lucruri măreţe şi să aibă o carieră 
impresionantă. Ei nu ar trebui să aibă relaţii pline de dragoste, nici să facă 
din sprijinirea părinților sau din creşterea copiilor lor responsabilitatea sau 
scopul lor de-o viaţă. În schimb, trebuie să-şi lărgească orizonturile, să-și 
urmeze aspiraţiile, să înveţe să controleze situația şi chiar să pună mâna pe 
putere pentru a controla omenirea şi femeile. Oamenii au acceptat aceste 
gânduri şi opinii; ei practică şi trăiesc pe baza acestora în vieţile lor şi 
urmăresc obiectivele implicate de acestea. Mai mult, când aceste gânduri și 
opinii s-au format şi s-au înrădăcinat adânc în inimile oamenilor, ei vor 
privi umanitatea, societatea şi întreaga lume prin prisma acestora. Când se 
înrădăcinează în inima unui bărbat atât de adânc încât nu pot fi îndepărtate, 
el va privi oamenii și lucrurile, se va comporta și va acționa pe baza unor 
gânduri şi opinii precum „Bărbaţii ar trebui să fie masculini și duri” etc. 
Aceasta e originea și cauza principală a viziunii bărbaților asupra lumii şi a 
vieţii. Când bărbaţii privesc oamenii și lucrurile, se comportă şi acționează 


pe baza acestor gânduri şi opinii insuflate de Satana, aceste gânduri și opinii 


se răspândesc imperceptibil printre oameni şi în societate, pătrunzând 
treptat în adâncul inimii fiecărei persoane — nu doar a bărbaţilor, ci şi a 
femeilor. Când aceste lucruri pătrund în adâncul inimii fiecărei persoane și 
au fost insuflate în inimile copiilor mici care abia învaţă să vorbească, 
aceste gânduri şi opinii devin o practică obişnuită în comunitate şi în 
societate. Această practică se va extinde din ce în ce mai rapid și va deveni 
tot mai răspândită, până când va fi bine cunoscută de toți oamenii şi 
recunoscută şi acceptată pe deplin de ei. Când lucrurile vor progresa la acest 
stadiu, sociologii, politicienii şi şefii de stat sau, mai exact, regii diavoli 
care îl urmează pe Satana, vor merge mai departe pentru a consolida statutul 
deținut de aceste gânduri şi afirmaţii în rândul omenirii. Ei vor consemna 
aceste lucruri şi vor răspândi şi promova sistematic aceste afirmaţii pe scară 
largă, folosind tot felul de dovezi circumstanțiale, condiţii favorabile, 
oameni, evenimente şi lucruri, astfel încât aceste afirmaţii să prolifereze în 
rândul omenirii şi să formeze un climat social şi un cod moral fix în 
societate. Cu acest cod moral, vor controla și înrobi oamenii, moment în 
care obiectivul Satanei va fi atins. Când Satana îşi va atinge acest obiectiv, 
întreaga omenire, incluzând atât bărbaţii, cât şi femeile, va fi fost indusă în 
eroare, coruptă şi posedată de aceste gânduri şi păreri. Ştiţi ce consecințe 
vor exista când omenirea va fi fost indusă în eroare, coruptă şi posedată de 
gândurile şi opiniile Satanei? De ce credeți că Satana propune aceste 
gânduri, afirmaţii, erezii şi sofisme? Motivul este doar de a corupe 
omenirea? Este doar de a-i înșfăca pe oameni? Cine este ţinta tuturor 
acestor lucruri? (Dumnezeu.) Corect, trebuie să vă fie clar acest lucru. În 
toate lucrurile rele pe care le face Satana şi, mai ales toate lucrurile pe care 
Satana le face pentru a induce în eroare, tulbura, controla şi corupe 
omenirea, oamenii sunt doar obiecte şi unelte care fac servicii. Ei sunt doar 


vase pe care le foloseşte Satana pentru a-şi exercita toate abilitățile și 


priceperea. Toate lucrurile pe care le face Satana sunt îndreptate către 
Dumnezeu, şi nu către oameni. El vrea să I se opună lui Dumnezeu şi 
oamenii sunt doar vase sau instrumente pe care le foloseşte în acest scop. 
Deci, de ce vrea Satana să lupte împotriva lui Dumnezeu? De ce vrea să 
corupă astfel omenirea? Pentru că Dumnezeu a creat omenirea şi vrea să o 
mântuiască. De ce nu corupe Satana animalele, plantele sau extratereștrii? 
Pentru că Dumnezeu nu încearcă să mântuiască animalele, plantele sau 
extratereștrii sau altă creatură decât oamenii. Dumnezeu încearcă să-i 
mântuiască pe oamenii pe care i-a creat El pe acest pământ. El încearcă să 
câştige acest grup de oameni pe pământ. Ce fel de oameni? Un grup de 
oameni care Îl urmează pe Dumnezeu şi sunt credincioşi până la moarte, 
care sunt cu inima și mintea alături de Dumnezeu şi care se tem de 
Dumnezeu şi se feresc de rău. Aceştia sunt oamenii pe care Dumnezeu vrea 
să-i câștige. Înainte ca Dumnezeu să-Şi facă lucrarea pentru a mântui şi 
câştiga acești oameni, Satana încearcă să intervină primul şi să-i corupă. 
Satana spune: „Dumnezeule, vrei să mântuiești omenirea? Atunci eu o voi 
corupe mai întâi. Când oamenii sunt corupți până în punctul în care sunt 
complet demonici şi nu umani, nu vei fi capabil să-i mântuiești. Nu vei avea 
succes şi vei eşua în cele din urmă.” Acesta e scopul Satanei. Haideţi să 
revenim la întrebarea pe care am adresat-o mai devreme. Când Satana 
corupe firea oamenilor și propune diverse erezii şi sofisme și tot soiul de 
gânduri și păreri pentru a induce în eroare, paraliza şi controla mintea și 
inima oamenilor, care este scopul lui? Nu puteți răspunde la această 
întrebare; nu o înţelegeţi. Satana nu îi vizează pe oameni când face toate 
acestea, chiar dacă oamenii sunt cei pe care îi corupe şi controlează. În 
schimb, toate acestea sunt îndreptate către Dumnezeu. Care este scopul 
final sau rezultatul coruperii oamenilor de către Satana? Este de a-i pune pe 


oameni în opoziție faţă de Dumnezeu. Când oamenii devin antiteza deplină 


a lui Dumnezeu şi inamicul Lui, Satana crede că planul şi calculele lui 
egoiste vor fi avut succes şi că va fi venerat şi urmat de oameni pe pământ. 
Prin urmare, când diversele gânduri, afirmaţii, erezii şi sofisme ale Satanei 
sunt adânc înrădăcinate în inimile oamenilor, ei nu vor mai crede că 
Dumnezeu există şi nu-l vor accepta orchestrările, rândurelile și 
suveranitatea. Oamenii Îl vor tăgădui întru totul pe Dumnezeu şi Îl vor 
trăda. Satana crede că e suficient să-i corupă pe oameni până în punctul în 
care Îl pot tăgădui pe Dumnezeu. De ce? Pentru că, în acel punct, oamenii 
pe care vrea să-i mântuiască Dumnezeu vor fi fost complet şi cu desăvârşire 
luați captivi şi posedaţi de Satana şi vor fi devenit complet şi cu desăvârșire 
antiteza lui Dumnezeu. Acesta e scopul Satanei. E adevărat că nu v-aţi 
gândit niciodată la asta până acum? (Da.) Nu înţelegeţi. Oamenii cred: 
„Satana îi corupe pe oameni ca să ne captureze, să ne atragă în capcană, să 
ne facă rău, să ne lase să murim, să ne trimită în iad şi să ne ţină departe de 
mântuirea lui Dumnezeu şi de calea corectă în viaţă. Satana ne face să 
suferim.” Aceasta este o parte, dar e doar efectul obiectiv declanșat de tot ce 
face Satana şi nu este, de fapt, scopul implicit. Înţelegeţi acum care este 
scopul implicit? Spuneţi-Mi, de ce induce în eroare, controlează și înrobește 
Satana minţile oamenilor? (Tot ce face Satana este îndreptat spre Dumnezeu 
şi scopul implicit este de a-i întoarce pe toţi oamenii împotriva lui 
Dumnezeu.) Ce altceva? (Deoarece Dumnezeu vrea să mântuiască 
omenirea, Satana vrea să o corupă şi să o întoarcă împotriva lui Dumnezeu, 
astfel încât să fie incapabilă să primească mântuirea Lui. Satana vrea să 
distrugă planul de gestionare al lui Dumnezeu pentru mântuirea omenirii.) 
Satana le insuflă oamenilor tot soiul de erezii şi sofisme şi, când aceste 
gânduri greşite şi păreri, erezii şi sofisme sunt adânc înrădăcinate în inimile 
oamenilor, ele le controlează şi le înrobesc minţile. Acest lucru dă naştere 


unei situații speciale. Ce fel de situație? O situație în care antiteza lui 


Dumnezeu este complet formată, omenirea a devenit o forţă pe deplin ostilă 
față de Dumnezeu şi Satana este fericit. Acesta e obiectivul pe care încearcă 
să-l atingă Satana. Care este scopul Satanei când face toate acestea? 
Rezumaţi-l într-o frază. (Satana le insuflă oamenilor tot felul de ereziu şi 
sofisme şi, când aceste gânduri greşite şi păreri, erezii şi sofisme sunt adânc 
înrădăcinate în inimile oamenilor, se creează o situație în care antiteza lui 
Dumnezeu este pe deplin formată și ființele omeneşti au devenit oameni 
care se împotrivesc lui Dumnezeu. Ei au devenit inamicii lui Dumnezeu și 
Satana şi-a atins scopul.) Acesta e răspunsul — nu este simplu? (Ba da, este.) 
Acesta e scopul şi rezultatul pe care vrea să-l obţină Satana prin coruperea 
omenirii. 

Credeţi că Dumnezeu cunoaște aceste lucruri pe care le face Satana 
pentru a corupe omenirea? (Da.) Atunci, de ce îi permite Dumnezeu Satanei 
să facă asta? Folosiţi ceea ce înţelegeţi despre adevăr pentru a explica acest 
lucru. Nu există o zicală în această privinţă? „Înţelepciunea lui Dumnezeu 
se manifestă pe baza şiretlicurilor Satanei.” Acesta e un exemplu în care 
zicala se adevereşte, nu-i aşa? (Da.) De asemenea, expresia „Satana este 
contrastul și obiectul care face servicii în lucrarea lui Dumnezeu” se aplică 
aici? (Da.) Ambele zicale sunt relevante şi pot fi folosite pentru a explica 
întrebarea de mai sus. Nu este aşa? (Ba da.) Aşa este. Dacă cineva pune 
această întrebare, cum i-aţi explica? Dacă doar spuneţi vag „Înţelepciunea 
lui Dumnezeu se manifestă pe baza şiretlicurilor Satanei”, persoana va fi 
nedumerită și nu va înţelege. Ştiţi cum să explicați mai detaliat? E uşor de 
explicat, nu-i aşa? Dumnezeu îi permite Satanei să facă aceste lucruri care 
corup omenirea nu pentru că este incapabil să le oprească sau să Se ocupe 
de ele, ci pentru un motiv. Motivul este că „Înţelepciunea lui Dumnezeu se 
manifestă pe baza şiretlicurilor Satanei”, aşa cum am spus mai devreme. 


Aceasta nu e doar o zicală sau o teorie, ci e un adevăr incontestabil, care 


poate fi verificat prin faptul că Dumnezeu poate mântui omul după ce a fost 
corupt de Satana. Care este scopul Satanei atunci când corupe firile umane 
şi le insuflă oamenilor tot felul de erezii şi sofisme pentru a le controla şi 
întemnița minţile? Oare scopul final este de a suprima lucrarea lui 
Dumnezeu şi de a-l face planul de gestionare să dispară? Acesta e şiretlicul 
Satanei? (Da.) Acesta e şiretlicul Satanei. Ce gândeşte Dumnezeu când 
Satana recurge la astfel de şiretlicuri? Ce face Dumnezeu? Ce este în mintea 
Lui? Cum se manifestă înţelepciunea Lui în toate acestea? Dumnezeu Se 
foloseşte de şiretlicul Satanei. Satana are un şiretlic. El spune: „Îi provoc şi 
îi corup pe oameni până când sunt ca mine. Ei devin mici satane care au 
aceleaşi gânduri și opinii ca mine, care privesc oamenii și lucrurile, se 
comportă şi acţionează potrivit perspectivei mele satanice şi care se opun 
lui Dumnezeu. Vreau să-i iau pe toți oamenii pe care i-a creat Dumnezeu și 
să-i fac să-mi aparțină mie, Satanei, astfel încât lucrarea lui Dumnezeu în 
oameni să fie zadarnică şi în van. Cu siguranţă asta va face să dispară planul 
de gestionare al lui Dumnezeu.” Este acesta şiretlicul Satanei? (Da.) Atunci 
ce gândeşte Dumnezeu? Și ce face El? Dumnezeu spune: „Satană, 
răspândeşti erezii şi sofisme ca să-i tulburi şi să-i induci în eroare pe oameni 
şi faci multe lucruri ca să tulburi şi să distrugi lucrarea lui Dumnezeu. Asta 
doar va insufla câteva erezii şi sofisme în oameni, astfel încât să trăiască 
după ele şi să se opună lui Dumnezeu. Atunci Îmi voi baza cuvintele și 
lucrarea pe corupția omenirii, voi expune ereziile și sofismele pe care le 
foloseşti pentru a corupe omenirea, voi judeca diversele firi corupte ale 
oamenilor şi le voi îngădui să identifice diversele gânduri şi afirmaţii pe 
care le-ai insuflat în ei. În felul acesta, oamenii nu doar vor înţelege 
adevărul şi Îl vor înţelege pe Dumnezeu, ci vor fi şi capabili să descopere 
diversele afirmaţii, gânduri și opinii ale Satanei şi, de asemenea, să vadă 


dincolo de firea, esența şi diversele fapte rele ale Satanei. Folosind 


înţelegerea adevărului ca temelie a lor, oamenii vor fi în stare să-l identifice 
şi să-l respingă pe Satana mai precis și cu mai multă putere. Pe partea 
negativă, oamenii nu vor mai fi induși în eroare sau luați prizonieri de 
Satana şi înghiţiți de el a doua oară. Pe partea pozitivă, ei vor fi mai capabili 
să creadă în Dumnezeu, să confirme existenţa și identitatea Lui și faptul că 
El domneşte suveran peste toate creaturile şi lucrurile. După obținerea 
acestor două lucruri, în ei va apărea o inimă cu frică de Dumnezeu și ei se 
vor supune cu adevărat lui Dumnezeu. Dumnezeu le va câștiga inimile sau, 
mai exact, Dumnezeu îi va câştiga pe ei. Când vor ajunge la stadiul acesta, 
oamenii nu vor mai fi induşi în eroare şi folosiţi de Satana. În schimb, vor fi 
în stare să-l identifice pe deplin pe Satana, să vadă dincolo de aparenţa lui și 
să-l respingă din adâncurile inimilor lor. Ei vor mărturisi că sunt fiinţele 
create ale lui Dumnezeu, vor accepta de bunăvoie suveranitatea și 
orchestrările Creatorului şi, astfel, se vor fi întors complet la Dumnezeu.” 
Acestea sunt rânduiala şi planul exacte ale lui Dumnezeu. Desigur, se poate 
spune și că acestea sunt gândul şi ideea pe care Dumnezeu le are în adâncul 
inimii Sale. Aşa gândeşte Dumnezeu, aşa funcţionează ideile Sale şi așa a 
rânduit El. Cât timp Satana a indus în eroare și a corupt oamenii, Dumnezeu 
a rânduit în mod sistematic toate creaturile şi lucrurile, avansându-Și planul 
şi gestionarea pas cu pas în mod organizat, continuu, până acum. Omenirea 
a fost complet coruptă şi acaparată de Satana. Cu toate acestea, este un fapt 
incontestabil că această omenire, care a fost saturată şi umplută cu tot soiul 
de otrăvuri ale Satanei, atunci când este chemată de Dumnezeu şi Îi aude 
glasul, tot poate să vină înaintea lui Dumnezeu, să Îi accepte chemarea şi să 
fie dispusă să-l primească judecata şi mustrarea. Chiar dacă Dumnezeu 
condamnă și blestemă o astfel de omenire fiindcă este din tagma Satanei și 
este inamicul Său, ea nu-L va părăsi niciodată. Chiar dacă gândurile și 


părerile oamenilor sunt pline de lucruri care le-au fost insuflate de Satana, 


făcându-i să privească oamenii şi lucrurile, să se comporte şi să acționeze 
într-un mod care este în continuare profund influențat şi controlat de 
gândurile şi opiniile Satanei, inimile lor se întorc spre Dumnezeu din ce în 
ce mai sincer şi mai arzător. Nu e acesta un fapt de necontestat? (Ba da.) 
Mai mult, în viitorul apropiat, după ce Dumnezeu va expune toate faptele 
rele ale Satanei, această omenire care a fost profund coruptă de Satana va fi 
capabilă să se lepede complet de Satana, să-i spună „nu” şi să-şi întoarcă 
inimile la Dumnezeu. Va fi dispusă să-L urmeze cu statornicie pe 
Dumnezeu potrivit suveranității, orchestrărilor şi rânduielilor Sale. Aceasta 
e direcția pe care o ia finalizarea cu succes a măreței lucrări a lui 
Dumnezeu, nu-i așa? (Da, aşa este.) În special în urma părtăşiei despre ce 
înseamnă să urmăreşti adevărul, mai mulţi oameni vor avea determinarea de 
a privi oamenii şi lucrurile, de a se comporta şi acţiona conform cuvintelor 
lui Dumnezeu, cu adevărul drept criteriu. Indiferent dacă hotărârea 
oamenilor este puternică sau slabă ori dacă ei au intrat în această realitate 
sau nu — orice ar fi, faptul că o astfel de omenire, care a fost profund 
coruptă de Satana, are dorința și hotărârea de a se lepăda de el, de a privi 
oamenii şi lucrurile, de a se comporta şi acţiona conform cuvintelor lui 
Dumnezeu, cu adevărul drept criteriul său, şi nu diversele gânduri și păreri 
pe care i le-a insuflat Satana, este, în sine, un semn că Dumnezeu a câştigat 
deja. Deci Satana a fost deja umilit, nu-i aşa? (Da.) Așadar, zicala că 
„Înţelepciunea lui Dumnezeu se manifestă pe baza şiretlicurilor Satanei” nu 
înseamnă doar cuvinte goale, ci este un fapt practic, obiectiv, de 
necontestat. Tot răul pe care îl face Satana a ajuns în punctul în care el 
induce în eroare şi controlează umanitatea. El crede că a tulburat şi a distrus 
lucrarea lui Dumnezeu şi că este imposibil ca Dumnezeu să-Și continue 
planul de gestionare. Prin urmare, Satana crede că a câştigat. Cu toate 


acestea, Satana nu poate încetini ritmul planului de gestionare al lui 


Dumnezeu pentru mântuirea omenirii, oricât de nechibzuit devine, nici nu 
poate zădărnici marele succes al planului de gestionare şi victoria lui 
Dumnezeu asupra Satanei. Acum lucrarea lui Dumnezeu s-a extins în tot 
universul, iar cuvântul Lui s-a răspândit în milioane de locuinţe. Aceasta e 


dovada marelui succes al lui Dumnezeu. 


Dacă vă întreabă cineva din nou: „De ce induce în eroare, controlează 
şi întemniţează Satana minţile oamenilor? De ce-i permite Dumnezeu 
Satanei să facă asta?”, veți fi capabili să răspundeţi la aceste întrebări? 
Chiar dacă nu puteţi explica pe deplin, puteţi cel puţin să împărtășiți o parte 
din înţelegerea voastră. De ce face Satana toate acestea? Care e semnificația 
faptului că Dumnezeu îi permite să facă toate acestea? Ar trebui să vă 
gândiţi la aceste lucruri şi în inima voastră ar trebui să existe un răspuns 
exact. Dumnezeu lucrează pentru mântuirea umanităţii de şase mii de ani. 
Unii oameni nu înţeleg şi spun: „Dumnezeu lucrează de şase mii de ani? Nu 
e prea mult timp?” Oricât de mult durează lucrarea lui Dumnezeu, toate 
acțiunile Sale au cea mai mare însemnătate. Nu doar durata lucrării Sale are 
însemnătate; rezultatele finale pe care le obține lucrarea Sa sunt și mai 
însemnate. Dacă Dumnezeu nu ar lucra de şase mii de ani pentru a mântui 
umanitatea, amorţeala şi stupiditatea ar împiedica omenirea să-L cunoască 
pe Dumnezeu sau să fie pe deplin mântuită de El. Oare oamenii ar fi 
capabili să-i identifice pe antihrişti şi să recunoască natura-esenţa lor, dacă 
au experimentat inducerea în eroare şi tulburarea cauzate de antihriști doar 
o dată sau de două ori? Oare de trei sau cinci ori ar fi destul? Mă tem că nu. 
Oamenii trebuie să le experimenteze de multe ori până să vadă în mod 
amănunțit natura-esenţa antihriștilor. Doar atunci pot să-i identifice cu 
adevărat şi să se lepede complet de antihriști. Îndeosebi, dacă oamenii sunt 
expuşi prea puţin timp la oprimarea nebunească și la persecuția crudă din 


partea marelui balaur roșu, nu o vor experimenta în profunzime şi o vor uita 


în scurt timp. Ca urmare, ei nu-l vor urî și nu-l vor respinge cu adevărat pe 
marele balaur roşu. Persecuţia crudă a Satanei trebuie întipărită în inimile 
oamenilor asemenea unei însemnări cu fierul înroşit, pentru ca ei să-l poată 
uri din adâncul inimii lor şi să-i vadă clar adevărata faţă. Dacă o persoană a 
fost persecutată scurt doar o dată sau de două ori, îi va fi greu să-l urască pe 
Satana şi să se răzvrătească împotriva lui. Dacă 1 se oferă ocazia, îl va vorbi 
de bine pe Satana şi-i va cânta osanale. O persoană trebuie să fie lăsată pe 
mâna Satanei de multe ori pentru a suferi tortura şi cruzimea lui înainte de a 
putea vedea clar răutatea, urâţenia, josnicia şi neruşinarea Satanei şi de a-l 
putea abandona complet. Aceste lucruri trebuie categoric experimentate o 
perioadă lungă de timp. La fabricarea oțelului, de exemplu, un oţel bun nu 
poate fi produs dacă stă puţin timp pe foc; oţelul trebuie să fie călit bine 
pentru a obține cele mai bune rezultate. Cu alte cuvinte, fiecare etapă a 
lucrării lui Dumnezeu necesită mult timp; fiecare etapă necesită o lungă 
perioadă de timp. Trebuie să se înfăptuiască astfel; în caz contrar, nu se 
poate obţine un rezultat bun. În adâncul inimii oamenilor şi în firea coruptă 
a omenirii vor exista diferite grade de schimbări din cauza influenței 
circumstanțelor mai vaste ale fiecărei epoci şi fiecare dintre aceste 
schimbări va avea legătură cu lucrarea pe care Dumnezeu vrea să o 
înfăptuiască în oameni în fiecare etapă. Motivul pentru care Dumnezeu S-a 
întrupat din nou în zilele de pe urmă pentru a lucra la o scară atât de largă și 
a vorbi atât de mult este faptul că, în această ultimă fază, firea, gândurile şi 
opiniile corupte ale omenirii, precum și mediul şi contextul mai vast al 
societății, toate acestea corespund contextului lucrării pe care Dumnezeu 
doreşte să o facă în zilele de pe urmă. Tendintele, obiceiurile, tiparele sau 
situaţiile din societate, situația politică sau chiar puterea politică a națiunilor 
satanice sunt factori ai mediului mai vast. Într-o perioadă în care acești 


factori se află în fundal, peisajul interior şi firea coruptă a oamenilor, adică 


starea lăuntrică a întregii umanităţi este exact ceea ce are nevoie Dumnezeu 
pentru lucrarea Sa. Aceasta este cea mai adecvată perioadă pentru ca 
Dumnezeu să-Și desfăşoare judecata şi mustrarea pentru a-Și dezvălui 
măreția, dreptatea, mila și bunătatea iubitoare. Când toți aceşti factori își 
ating maturitatea și sunt pe deplin pregătiţi, Dumnezeu Îşi începe lucrarea. 
Aceasta e lucrarea pe care Dumnezeu vrea să o înfăptuiască sub influenţa 
contextului mai vast. Este suficient să înţelegeți asta. Unii oameni de 
calibru bun vor înţelege, în timp ce alții care nu sunt experimentați s-ar 
putea să nu înţeleagă. Îndeosebi, cei care nu pot înţelege situaţia politică şi 
esenţa tendinţelor din societate şi care nu sunt destul de maturi în gândirea 
lor se mulțumesc doar cu mici experiențe spirituale şi cu mărturii 
neînsemnate și s-ar putea să nu înțeleagă prea multe despre contextul politic 
şi social mai vast implicat în lucrarea lui Dumnezeu. Nu contează cât de 
mult puteţi înţelege aceste lucruri; ele vor deveni clare pe măsură ce 
experimentați încet mai multe dintre ele, deoarece au legătură cu planul de 
gestionare al lui Dumnezeu și cu lucrarea lui Dumnezeu, ceea ce este o 
viziune măreaţă. Nu vom avea mai multă părtăşie despre acest subiect 


întrucât nu sunteți pregătiți să-l aprofundaţi mai mult. 


Ultima dată am terminat părtăşia despre zicala privind conduita 
morală: „Fă tot posibilul să gestionezi cu loialitate orice ti-au încredinţat 
alții.” În continuare, vom avea părtăşie despre zicala „Cuvântul unui 
gentleman este legământul lui”. Mai întâi de toate, ar trebui să încercăm să 
ne dăm seama cum se analizează gândurile şi părerile false din această 
zicală despre conduita morală şi care a fost intenția Satanei când a creat-o. 
Există o expresie chinezească potrivit căreia „Este greu să cunoşti 
adevăratele intenţii ale unei persoane”, deci unde se ascund adevăratele 
intenţii ale Satanei? Asta trebuie să descoperim și să analizăm. „Cuvântul 


unui gentleman este legământul lui” constituie un alt gând şi afirmaţie pe 


care o face Satana în rândul oamenilor şi, la exterior, pare să fie destul de 
nobilă; este motivantă şi puternică. Aşadar, ce este atât de impresionant la 
această zicală? Merită să fie preţuită şi luată în serios? Merită ca o persoană 
să privească oamenii și lucrurile, să se comporte şi să acţioneze conform 
acestui gând şi acestei păreri? Are vreun merit? Este o zicală pozitivă? Dacă 
nu este un lucru pozitiv sau un gând şi o părere corectă, atunci, care este 
efectul ei negativ asupra oamenilor? Care e intenția Satanei atunci când 
spune o astfel de zicală şi le insuflă oamenilor acest gând şi această părere? 
Cum ar trebui să o discernem? Dacă o poţi discerne, această expresie va fi 
negată şi respinsă din adâncul inimii tale şi nu vei mai fi influenţat de ea. 
Chiar dacă această expresie îţi va trece prin minte şi te va tulbura în adâncul 
sufletului din când în când, dacă vei fi în stare să o discerni, nu vei fi 
constrâns sau legat de ea. Credeţi că există vreun merit în zicala „Cuvântul 
unui gentleman este legământul lui”? Este aceasta o zicală care are un efect 
pozitiv asupra oamenilor? (Nu.) V-ar plăcea să fiți gentlemeni? Este un 
lucru bun sau un lucru rău să fu un gentleman? Este mai bine să fii un 
gentleman sau un gentleman fals? Este mai bine să fii un gentleman sau un 
răufăcător? Nu v-aţi gândit la aceste chestiuni? (Nu.) Chiar dacă nu v-aţi 
gândit la acestea, un lucru e sigur: deseori folosiți cuvântul „gentleman”, 
spunând lucruri precum „Mai bine să fii un răufăcător adevărat, decât un 
gentleman fals” şi „Un gentleman adevărat are un spirit atât de generos 
încât, dacă cineva îl jigneşte, el nu-i poartă pică şi îl poate ierta. Acesta este 
un gentleman în adevărul sens al cuvântului!” Ce demonstrează despre tine 
faptul că poţi spune aceste lucruri? Demonstrează că gentlemanul are un 
anumit statut în gândurile şi opiniile tale şi că gândurile şi zicalele despre 
gentleman există în mintea ta? Am putea spune asta? (Da.) Îi aprobi și 
admiri pe acei oameni din societate care se comportă ca nişte gentlemeni şi 


care sunt numiţi gentlemeni şi muncești din greu ca să devii un gentleman și 


să fii văzut drept un gentleman, şi nu un răufăcător. Dacă cineva spune: 
„Eşti un adevărat răufăcător”, te vei întrista foarte tare. Pe de altă parte, 
dacă cineva spune: „Eşti un adevărat gentleman”, vei fi în culmea fericirii. 
Aceasta deoarece simți că, dacă cineva te-a complimentat numindu-te 
gentleman, caracterul tău a fost elevat şi modurile şi metodele tale de a te 
comporta şi de a te ocupa de lucruri au fost afirmate. Desigur, după ce 
primeşti acest tip de afirmare în societate, simţi că ai un statut nobil și că nu 
eşti o persoană din clasa de jos sau inferioară. Gentlemanul integru, fie că 
este un mit sau că există în realitate, ocupă un loc bine definit în adâncul 
inimilor oamenilor. Prin urmare, când v-am întrebat dacă este mai bun un 
gentleman sau un răufăcător, niciunul dintre voi nu a îndrăznit să răspundă. 
De ce? Pentru că v-aţi gândit: „Cum poti întreba asta? Desigur că este mai 
bine să fu un gentleman decât un răufăcător. Oare un gentleman nu este 
bun, integru şi cu o înaltă ținută morală? A spune că nu e bine să fii un 
gentleman este contrar bunului-simţ, nu-i aşa? Ar fi împotriva umanității 
normale, nu-i așa? Dacă un gentleman nu este bun, atunci ce tip de persoană 
este bună?” Deci nu aţi îndrăznit să răspundeţi, nu este aşa? (Da.) Confirmă 
asta că există o alegere clară între gentleman şi răufăcător în inima voastră? 
Pe care îl preferați? (Pe gentleman.) Atunci, obiectivul nostru este clar. 
Haideţi să ne axăm pe identificarea şi disecarea unui gentleman. Nimănui 
nu-i place un răufăcător, asta se înţelege de la sine. Deci ce anume este un 
gentleman? Dacă întrebaţi „E mai bine să fii un gentleman sau un 
răufăcător?”, pentru Mine răspunsul e clar: amândoi sunt răi, pentru că nici 
gentlemanul şi nici răufăcătorul nu au un caracter pozitiv. Doar că oamenii 
consideră că acțiunile, comportamentul, caracterul şi moralitatea 
răufăcătorului sunt relativ rele şi, prin urmare, nu îl plac. Când moralitatea 
şi caracterul de bază al răufăcătorului sunt expuse în văzul tuturor, oamenii 


îl consideră chiar mai josnic. In schimb, un gentleman îşi afișează mai des 


maniera elegantă de a vorbi şi de a se purta, bunele moravuri şi caracterul 
rafinat, iar oamenii îl respectă şi se simt înnobilați de el. Drept urmare, îl 
numesc gentleman. Când un gentleman se prezintă astfel, este lăudat, 
admirat şi privit cu mare respect. Prin urmare, oamenilor le este pe plac un 
gentleman şi nu apreciază un răufăcător. Cu toate acestea, pe ce se bazează 
oamenii când stabilesc că o persoană este un gentleman sau un răufăcător? 
(Se bazează pe comportamentul său exterior.) Oamenii consideră că o 
persoană este nobilă sau de condiție inferioară pe baza comportamentului 
ei, dar de ce îi judecă oamenii pe alții pe baza comportamentului lor? 
Răspunsul este că majoritatea oamenilor au un calibru capabil să ajungă 
doar la acest nivel. Ei pot vedea doar dacă o persoană are un comportament 
bun sau rău; ei nu pot vedea clar esenţa persoanei respective. În consecință, 
ei sunt capabili să stabilească dacă persoana este un gentleman sau un 
răufăcător doar pe baza comportamentului său. Deci, este corectă această 
metodă de a discerne? (Nu.) Este complet incorectă. Este atunci corect să 
considerăm că un gentleman are un caracter rafinat şi bune moravuri? (Nu.) 
Aşa este, nu e corect. Este incorect să interpretăm că gentlemenu sunt 
rafinați în ceea ce priveşte caracterul, morali, demni și virtuoşi. Prin urmare, 
analizând acum chestiunea, este termenul „gentleman” pozitiv? (Nu.) Nu 
este pozitiv. Un gentleman nu este mai nobil decât un răufăcător. Deci, dacă 
întreabă cineva: „E mai bine să fii un gentleman sau un răufăcător?”, care 
este răspunsul? (Ambii sunt răi.) Acest lucru e corect. Dacă cineva întreabă 
de ce sunt ambii răi, răspunsul este simplu. Nici gentlemanul, nici 
răufăcătorul nu sunt caractere pozitive; niciunul dintre ei nu este cu 
adevărat o persoană bună. Sunt plini de firea coruptă şi otrava Satanei. Sunt 
controlați şi otrăviți de Satana şi trăiesc potrivit logicii și legilor sale. Prin 
urmare, se poate spune cu certitudine că un răufăcător nu este o persoană 


bună, dar nici un gentleman nu poate fi o persoană pozitivă. Chiar dacă un 


gentleman este considerat de alţii drept o persoană bună, pur și simplu se 
preface că este bun. Nu este o persoană onestă aprobată de Dumnezeu, cu 
atât mai puţin o persoană care se teme de Dumnezeu şi se fereşte de rău. 
Doar că gentlemanul se poartă bine puţin mai des şi se poartă rău puţin mai 
rar, în timp ce răufăcătorul se poartă rău puţin mai des şi bine puţin mai rar. 
Gentlemanul este respectat puţin mai mult, în timp ce răufăcătorul este 
disprețuit puţin mai mult. Aceasta e singura deosebire dintre un gentleman 
şi un răufăcător. Dacă oamenii îi judecă pe baza comportamentului lor, 


acesta e singurul rezultat pe care îl vor obține. 


Oamenii stabilesc dacă cineva este un gentleman sau un răufăcător pe 
baza comportamentului său. Ar putea spune: „Această persoană este un 
gentleman pentru că a făcut multe lucruri în folosul tuturor. Toţi cred asta. 
Prin urmare, este un gentleman şi o persoană cu o înaltă ținută morală.” 
Dacă toți spun că cineva este un gentleman, asta înseamnă că persoana 
respectivă este o persoană bună și are un caracter pozitiv? (Nu.) De ce nu? 
Pentru că toți oamenii sunt corupți, au firi corupte şi nu au adevărurile- 
principii. Prin urmare, indiferent cine spune că cineva este un gentleman, 
afirmația vine de la Satana şi de la o persoană coruptă. Standardul de 
evaluare al oamenilor nu este corect şi, în consecinţă, nici rezultatul pe care 
îl oferă nu este corect. Dumnezeu nu vorbeşte niciodată despre gentlemeni 
sau răufăcători. El nu le cere oamenilor să fie gentlemeni adevăraţi, în loc 
de gentlemeni falși, și nici nu spune vreodată: „Sunteţi cu toții răufăcători. 
Nu vreau un răufăcător, vreau un gentleman.” Spune Dumnezeu asta? (Nu.) 
Nu spune. Dumnezeu nu evaluează şi nu stabileşte niciodată dacă o 
persoană e bună sau rea după cuvintele și acţiunile sale. În schimb, El 
evaluează şi stabilește acest lucru în funcţie de esența sa. Ce înseamnă asta? 
În primul rând, înseamnă că oamenii sunt judecaţi în funcţie de calitatea 


umanităţii lor şi de faptul dacă au conştiinţă și rațiune. In al doilea rând, ei 


sunt judecaţi după atitudinea lor față de adevăr şi de Dumnezeu. Aşa 
evaluează şi stabileşte Dumnezeu dacă o persoană e superioară sau 
inferioară. Prin urmare, nu există lucruri precum gentlemeni sau răufăcători 
în cuvintele lui Dumnezeu. În biserică, în rândul oamenilor pe care îi 
mântuieşte Dumnezeu, El nu le cere să fie gentlemeni, nu promovează ideea 
de a fi gentleman şi nu le cere oamenilor să-i critice pe răufăcători. Casa lui 
Dumnezeu categoric nu judecă cine are o înaltă ținută morală în funcție de 
zicalele culturale tradiționale despre conduita morală. Nu promovează sau 
încurajează un gentleman și nu îndepărtează sau elimină un răufăcător. Casa 
lui Dumnezeu îi promovează, încurajează, îndepărtează sau elimină pe 
oameni în funcție de propriile principii. Ea nu-i priveşte pe oameni în 
funcţie de standarde și zicale despre conduita morală, promovând orice 
gentleman şi respingând orice răufăcător. În schimb, se ocupă de toți 
oamenii potrivit cuvântului lui Dumnezeu și adevărului. Ce credeţi despre 
unii oameni din cadrul bisericii care încearcă mereu să fie gentlemeni? (Nu 
sunt buni de nimic.) Unii credincioşi noi îi judecă mereu pe oameni după 
standardul de gentleman sau răufăcător. Când văd conducători de biserică 
emondând oameni care provoacă tulburări și perturbări, ei spun: „Acest 
conducător nu este un gentleman! Când un frate sau o soră face o mică 
greşeală, se agaţă de ea şi nu o trece cu vederea. Unui gentleman nu i-ar 
păsa de asta. Un gentleman ar fi tolerant, iertător şi chiar conciliant — ar fi 
mult mai îngăduitor! Acest conducător e atât de dur cu oamenii. E în mod 
clar un răufăcător!” Aceşti oameni spun că aceia care apără interesele casei 
lui Dumnezeu nu sunt gentlemeni. Spun că aceia care lucrează serios, 
meticulos și responsabil sunt răufăcători. Ce credeţi despre oamenii care îi 
privesc astfel pe alţii? Îi privesc potrivit adevărului sau cuvântului lui 
Dumnezeu? (Nu.) Ei nu-i privesc pe oameni potrivit adevărului și 


cuvântului lui Dumnezeu. Mai mult, ei iau gândurile, opiniile, metodele şi 


mijloacele cu care Satana îi evaluează pe oameni şi le răspândesc şi le 
eliberează în biserică. Aceste lucruri sunt în mod clar gândurile și opiniile 
non-credincioşilor şi ale neîncrezătorilor. Dacă nu ai discernământ şi crezi 
că un gentleman este o persoană bună cu înaltă ținută morală şi un stâlp al 
bisericii, este posibil să fii indus în eroare de el. Întrucât ai aceleaşi gânduri 
şi opinii ca el, când cineva face afirmaţii sau spune zicale despre 
gentlemeni, vei fi cu siguranță atras şi indus în eroare fără să-ți dai seama. 
Cu toate acestea, dacă ai discernământ în privinţa unor astfel de lucruri, vei 
respinge aceste zicale şi nu vei fi indus în eroare de ele. În schimb, vei 
insista să evaluezi oamenii și lucrurile şi să judeci binele şi răul potrivit 
cuvântului lui Dumnezeu şi adevărurilor-principii. Atunci vei vedea în mod 
precis oamenii şi lucrurile şi vei acționa după intențiile lui Dumnezeu. Acei 
neîncrezători care nu urmăresc adevărul şi aceia care nu au discernământ Și 
nu sunt dispuși să respecte regulile casei lui Dumnezeu deseori aduc în 
discuţie gânduri şi afirmaţii care vin de la Satana şi sunt obişnuite printre 
non-credincioşi pentru a-i induce în eroare pe frați și surori şi a le tulbura 
înţelegerea adevărului. Dacă oamenii nu au discernământ, deşi este posibil 
să nu fie induși în eroare sau tulburați de acei oameni, vor fi adesea 
constrânşi de afirmațiile lor şi vor ezita să acționeze sau să vorbească 
deschis. Ei nu vor îndrăzni să susțină adevărurile-principii şi nu vor 
îndrăzni să insiste să acţioneze în conformitate cu cerinţele cuvântului lui 
Dumnezeu, darămite să îndrăznească să apere interesele casei lui 
Dumnezeu. Este acest lucru cauzat de lipsa discernământului privind 
gândurile şi afirmațiile Satanei? (Da.) Acesta e în mod evident motivul. 
Termenii „gentleman” şi „răufăcător” nu sunt valabili în biserică. Non- 
credincioşii se pricep să se prefacă și să trăiască în spatele măștilor. Ei 
susțin că este mai bine să fii un gentleman decât un răufăcător şi adoptă 


aceste deghizări în viețile lor. Folosesc aceste lucruri pentru a se impune 


printre oameni, pentru a-i păcăli pe alţii să le confere prestigiu şi o reputație 
bună şi pentru a obţine faimă şi avere. În casa lui Dumnezeu, toate aceste 
lucruri trebuie eliminate şi interzise. Nu trebuie să se permită răspândirea 
lor în casa lui Dumnezeu sau printre aleşii Săi, nici nu trebuie să li se dea 
ocazia acestor lucruri să-i tulbure şi să-i inducă în eroare pe aleşii lui 
Dumnezeu, deoarece toate aceste lucruri vin de la Satana, nu se bazează 
deloc pe cuvântul lui Dumnezeu şi categoric nu sunt adevărurile-principii 
ce ar trebui respectate în legătură cu modul de a privi oamenii şi lucrurile, 
de a se comporta şi de a acţiona. Prin urmare, „gentleman”, „gentleman 
fals” şi „răufăcător” nu sunt termenii corecți pentru a defini esența unei 


persoane. Am explicat clar termenul „gentleman”? (Da.) 


Haideţi să analizăm din nou zicala „Cuvântul unui gentleman este 
legământul lui” pentru a vedea ce înseamnă cu adevărat. Sensul literal al 
acestei expresii este că un gentleman trebuie să-şi ia cuvintele în serios. 
După cum spune proverbul, o persoană valorează cât cuvântul său; un 
gentleman trebuie să se ţină de cuvânt şi să-şi respecte promisiunile. Prin 
urmare, pentru a deveni un gentleman de înaltă ţinută morală, care este 
apreciat şi bine văzut, o persoană trebuie să se poarte conform zicalei 
„Cuvântul unui gentleman este legământul lui”. Adică, un gentleman 
trebuie să fie demn de încredere. Trebuie să-și asume responsabilitatea 
pentru ceea ce spune și promite şi să se asigure că duce lucrurile la bun 
sfârşit. Nu poate să-și ia cuvântul înapoi sau să nu-şi țină promisiunile 
făcute altora. O persoană care nu-și ține deseori promisiunile făcute altora 
nu este un gentleman sau o persoană bună, ci este un răufăcător. Așa poate 
fi interpretată expresia „Cuvântul unui gentleman este legământul lui”. Ea 
subliniază în principal cuvintele şi acțiunile gentlemanului în ceea ce 
priveşte moralitatea şi credibilitatea. Mai întâi, daţi-Mi voie să întreb ce 


înseamnă „cuvântul” din „cuvântul unui gentleman”? Inseamnă două 


lucruri: o promisiune pe care o face sau un angajament de a face ceva. După 
cum am spus mai devreme, gentlemenii nu sunt oameni buni, ci oameni 
obişnuiţi care sunt profund corupți de Satana. Aşadar, în ceea ce priveşte 
esența oamenilor, care sunt principalele moduri în care se manifestă ei prin 
lucrurile pe care le promit? Vorbesc arogant, exagerează, vorbesc frumos 
despre ei înşişi, spun lucruri despre ei care nu sunt adevărate, spun lucruri 
care nu corespund faptelor, mint, vorbesc aspru și își varsă năduful. Toate 
aceste lucruri pot fi găsite în ceea ce spun şi promit oamenii. Astfel, după ce 
o persoană spune aceste lucruri, îi ceri să-şi țină promisiunea, să respecte ce 
a spus şi să nu-şi ia cuvântul înapoi şi, dacă se ţine de cuvânt, crezi că este 
un gentleman şi o persoană bună. Nu e absurd? Dacă lucrurile pe care le 
spun oamenii corupți în fiecare zi sunt cercetate şi verificate cu atenţie, vei 
descoperi că sunt sută la sută minciuni, vorbe goale sau jumătăţi de 
adevăruri. Nici măcar un singur cuvânt nu este exact, adevărat sau faptic. În 
schimb, afirmațiile lor distorsionează faptele, confundă negrul cu albul şi 
unele dintre ele chiar ascund intenţii rele sau şiretlicuri satanice. Dacă toate 
aceste cuvinte ar trebui onorate, ar provoca mult haos. Să nu vorbim despre 
ce s-ar întâmpla într-un grup mare de oameni, ci doar despre situația în care 
există un așa-zis gentleman într-o familie, care face în permanenţă remarci 
la întâmplare şi turuie multe teorii fără sens şi cuvinte arogante, greșite, 
sinistre şi răutăcioase. Dacă îşi ia cuvintele în serios şi cuvântul lui este 
legământul lui, care vor fi consecințele? Cât de haotică va deveni această 
familie? Este exact ca regele diavol al ţării marelui balaur roșu. Oricât de 
absurde sau rele sunt politicile lui, el tot le propune şi cei de sub el execută 
şi implementează politicile la perfecție — nimeni nu îndrăzneşte să se opună 
sau să le oprească, fapt care duce la haos național. Mai mult, diverse 
dezastre se apropie, iar pregătirile de război au început. Întreaga ţară este 


aruncată într-o confuzie totală. Dacă un conducător diavol domneşte într-o 


țară sau națiune mult timp, oamenii din acea ţară vor avea necazuri grave. 
Cât de haotice vor deveni lucrurile? Dacă oamenii execută și 
implementează toate aiurelile irezonabile, sofismele şi minciunile pe care le 
rostesc regii diavoli, va ieşi din asta ceva bun pentru omenire? Omenirea 
doar va deveni tot mai haotică, întunecată şi rea. Din fericire, zicala 
„Cuvântul unui gentleman este legământul lui” nu reprezintă decât cuvinte 
goale; este doar retorică, Satana nu este capabil să o pună în aplicare şi să 
realizeze ce spune. Astfel, mai există puţină ordine în lume și oamenii sunt 
încă relativ stabili. Dacă nu ar sta așa lucrurile, în fiecare colț al lumii 
omenești, peste tot unde sunt „gentlemeni” ar fi haos. Acesta este unul 
dintre lucrurile false în legătură cu zicala „Cuvântul unui gentleman este 
legământul lui”. Din perspectiva esenței oamenilor, putem vedea că 
afirmaţiile lor, lucrurile pe care le spun şi promisiunile lor nu sunt de 
încredere. Un alt lucru greşit la aceasta este faptul că omenirea e constrânsă 
de gândul şi de părerea potrivit cărora „Cuvântul unui gentleman este 
legământul lui” și crede: „Trebuie să ne onorăm cuvântul şi să facem ce 
spunem pentru că așa devenim gentlemeni.” Acest gând şi această părere 
domină gândirea oamenilor şi devine standardul după care aceştia 
consideră, judecă şi caracterizează o persoană. Este acest lucru adecvat şi 
exact? (Nu, nu este exact.) De ce este inexact? În primul rând, pentru că 
spusele oamenilor nu au multă valoare şi sunt doar vorbe goale, minciuni şi 
exagerări. În al doilea rând, este nedrept să folosim acest gând şi această 
părere pentru a-i controla pe oameni şi a le cere să-și onoreze cuvântul. 
Oamenii folosesc adesea expresia „Cuvântul unui gentleman este 
legământul lui” pentru a măsura superioritatea sau inferioritatea unei 
persoane. Fără să-şi dea seama, ei își fac deseori griji cum să-și onoreze 
promisiunile și sunt constrânși de acest lucru. Dacă nu-şi pot onora 


promisiunile, sunt supuşi discriminării şi reproşurilor altora și le este greu 


să-şi găsească locul în comunitate dacă nu pot duce la bun sfârşit ceva 
trivial. Acest lucru e nedrept pentru aceşti oameni şi e inuman. Din cauza 
firilor lor corupte, oamenii vorbesc în funcție de preferinţele lor, spunând 
orice vor să spună; nu le pasă cât de absurde sau contrare faptelor sunt 
afirmaţiile lor. Aşa sunt oamenii corupți. Este natural ca orice lucru să se 
poarte potrivit firii sale: o găină trebuie să înveţe să cotcodăcească, un câine 
trebuie să înveţe să latre şi un lup trebuie să înveţe să urle. Dacă ceva nu ar 
fi uman şi totuşi 1 s-ar cere cu strictețe să spună și să facă lucruri omenești, 
i-ar fi foarte greu. Oamenii au firea coruptă a Satanei, o fire care e arogantă 
ŞI înșelătoare, aşa că pentru ei este natural să mintă, să exagereze şi să 
spună cuvinte goale. Dacă înţelegi adevărul şi poţi vedea dincolo de 
aparențele oamenilor, toate acestea ar trebui să ţi se pară normale și 
obişnuite. N-ar trebui să foloseşti gândul și părerea falsă potrivit cărora 
„Cuvântul unui gentleman este legământul lui” pentru a privi oamenii şi 
lucrurile și pentru a judeca şi analiza dacă oamenii sunt sau nu buni ori 
demni de încredere. Această metodă de evaluare nu este corectă şi nu ar 
trebui adoptată. Care e metoda corectă? Oamenii au o fire coruptă, deci e 
normal să exagereze şi să spună lucruri care nu reflectă situația lor reală. 
Trebuie să gestionezi corect acest lucru. Nu ar trebui să-i ceri unei persoane 
să-şi onoreze promisiunile după standardele unui gentleman şi, cu siguranță, 
nu ar trebui să-i constrângi pe alții sau pe tine însuţi cu gândul şi părerea 
potrivit cărora „Cuvântul unui gentleman este legământul lui”. Nu este 
corect. Mai mult, a judeca umanitatea și caracterul moral al unei persoane 
în funcție de faptul că este sau nu un gentleman e o greşeală fundamentală 
şi nu e abordarea corectă. Baza sa este greşită şi nu e în concordanţă cu 
cuvântul lui Dumnezeu sau cu adevărul. Prin urmare, indiferent ce gânduri 
şi păreri foloseşte lumea non-credincioşilor pentru a judeca o persoană și 


indiferent dacă lumea non-credincioşilor pledează pentru a fi un gentleman 


sau un răufăcător, în casa lui Dumnezeu, zicala „Cuvântul unui gentleman 
este legământul lui” nu este promovată, nu se recomandă nimănui să fie un 
gentleman și, cu siguranță, nu ţi se cere să acționezi potrivit zicalei 
„Cuvântul unui gentleman este legământul lui”. Chiar dacă îti impui cum să 
fii un gentleman şi să întruchipezi zicala „Cuvântul unui gentleman este 
legământul lui”, ce urmează apoi? Ai putea să faci asta foarte bine și să 
devii un gentleman modest care îşi respectă promisiunile şi se ţine mereu de 
cuvânt. Totuşi, dacă nu priveşti niciodată oamenii şi lucrurile, nu te 
comporți și nu acționezi conform cuvintelor lui Dumnezeu sau nu urmezi 
adevărurile-principii, atunci eşti întru totul un neîncrezător. Chiar dacă 
mulți oameni sunt de acord cu tine și te sprijină, spun că ești un gentleman, 
că te ţii mereu de cuvânt și îți iei promisiunile în serios, ce contează? 
Înseamnă că înţelegi adevărul? Înseamnă că urmezi calea lui Dumnezeu? 
Oricât de bine şi de adecvat urmezi zicala despre conduita morală 
„Cuvântul unui gentleman este legământul lui”, dacă nu înţelegi cuvântul 
lui Dumnezeu, nu respecţi şi nu acționezi potrivit adevărurilor-principii, 


atunci nu vei primi aprobarea lui Dumnezeu. 


După ce tocmai am identificat şi analizat erorile din gândurile şi 
părerea potrivit cărora „Cuvântul unui gentleman este legământul lui”, 
haideţi să vedem ce le cere Dumnezeu oamenilor referitor la cuvintele şi 
acțiunile lor. Ce fel de persoană le cere Dumnezeu oamenilor să fie? (O 
persoană onestă.) Așa este. Fii onest, nu minţi, nu trişa, nu fi înşelător şi nu 
umbla cu şiretlicuri. Caută cuvântul lui Dumnezeu și adevărurile-principii 
când acţionezi. Sunt doar aceste câteva lucruri; e foarte simplu. Dacă 
vorbeşti necinstit, corectează-te. Dacă exagerezi, minţi sau vorbeşti fără să- 
ti vezi lungul nasului, reflectează la acest lucru, conștientizează-l și caută 
adevărul pentru a-l rezolva. Trebuie să spui lucruri care reflectă situația ta 


reală, înţelegerea din inima ta şi faptele. În plus, dacă poţi face lucrurile pe 


care le-ai promis altora, atunci fă-le. Dacă nu poţi, spune-le imediat. Spune: 
„Îmi pare rău, nu pot s-o fac. Nu am capacitatea şi nu voi fi în stare să fac o 
treabă bună. Nu vreau să te rețin, aşa că mai bine ai cere altcuiva să te 
ajute.” Nu trebuie să te ţii mereu de cuvânt, poţi să-ți retragi promisiunile. 
Doar fii o persoană onestă. Fii onest în ceea ce spui şi faci, în loc să încerci 
să falsifici sau să înșeli şi caută adevărurile-principii în toate situațiile. Este 
atât de simplu; e atât de uşor. Există vreo parte din ceea ce le cere 
Dumnezeu oamenilor care să-i determine să se prefacă? A cerut El vreodată 
prea mult de la oameni, le-a cerut să facă mai mult decât pot suporta sau 
sunt capabili? (Nu.) Dacă oamenii nu corespund în ceea ce priveşte calibrul, 
capacitatea de comprehensiune, energia fizică sau puterea, Dumnezeu le 
spune că este suficient dacă fac ceea ce sunt capabili, dacă fac tot posibilul 
şi depun toate eforturile. Spui: „Am făcut tot posibilul, dar tot nu pot 
îndeplini cerințele lui Dumnezeu. Asta e tot ce pot face, dar nu știu dacă 
Dumnezeu este mulţumit.” De fapt, făcând asta, ai îndeplinit deja cerinţele 
lui Dumnezeu. El nu le dă oamenilor să poarte o povară prea grea. Dacă 
poți căra patruzeci şi cinci de kilograme, Dumnezeu cu siguranță nu-ţi va da 
o povară mai grea decât patruzeci şi cinci de kilograme. El nu va pune 
presiune pe tine. Așa este Dumnezeu cu toată lumea. Şi nu vei fi constrâns 
de nimic — de nicio persoană sau gând și părere. Eşti liber. Când se întâmplă 
ceva, ai dreptul de a alege. Poţi alege să practici potrivit cuvântului lui 
Dumnezeu, poţi alege să practici potrivit dorințelor tale personale sau, 
desigur, poţi alege să te agăți de gândurile şi părerile pe care ţi le-a insuflat 
Satana. Eşti liber să alegi oricare dintre aceste opțiuni, dar trebuie să-ți 
asumi răspunderea pentru alegerea pe care o faci. Dumnezeu doar îţi arată 
calea; El nu te obligă să faci sau să nu faci ceva. După ce ţi-a arătat 
Dumnezeu calea, alegerea e a ta. Ai toate drepturile umane, inclusiv dreptul 


absolut de a alege. Poţi alege adevărul, dorințele tale omeneşti sau, 


bineînţeles, gândurile şi părerile Satanei. Indiferent ce alegi, tu va trebui să 
suporţi rezultatul final; nimeni altceva nu-și va asuma răspunderea pentru 
tine. Când faci o alegere, Dumnezeu nu va interveni în niciun mod, nici nu 
va face ceva ca să te oblige. Poţi alege după cum dorești, oricare ar fi acea 
alegere. În cele din urmă, Dumnezeu nu te va lăuda, nu-ţi va da un mare 
avantaj, nu-i va da inimii tale un sentiment plăcut şi nu te va face să te simţi 
extrem de nobil doar pentru că ai ales calea cea dreaptă şi adevărul. Nu va 
face asta. De asemenea, Dumnezeu nu te va disciplina sau blestema imediat 
dacă îţi alegi dorinţele omeneşti și nu va trimite imediat dezastre asupra ta 
drept pedeapsă, chiar dacă te porți nesăbuit, potrivit gândurilor şi părerilor 
pe care ţi le-a insuflat Satana. Cât timp alegi, totul decurge natural şi, după 
ce alegi, totul continuă să decurgă natural. Dumnezeu doar observă, 
urmăreşte cum se desfăşoară totul şi Se uită la cauză, proces şi rezultat. 
Desigur, în cele din urmă, când oamenii sunt judecaţi şi finalul lor este 
stabilit, Dumnezeu va categorisi calea pe care ai pășit pe baza tuturor 
alegerilor tale personale, va privi această cale în ansamblu pentru a vedea ce 
fel de persoană eşti cu adevărat şi, pe baza acestor lucruri, va determina ce 
tip de final ar trebui să ai. Aceasta e metoda lui Dumnezeu. Înţelegi? (Da.) 
Când Dumnezeu Îşi face lucrarea, nu permite niciodată ca o afirmaţie, 
zicală sau gând sau părere să devină o tendinţă în rândul oamenilor, care să 
le îngrădească şi să le controleze gândurile pentru a-i determina să facă 
involuntar ceea ce vrea Dumnezeu. Nu aceasta e modalitatea lui Dumnezeu 
de a lucra. Dumnezeu le oferă oamenilor libertate absolută şi dreptul de a 
alege, iar ei se bucură de drepturi umane depline şi de dreptul absolut de a 
alege. În fiecare situaţie pe care o întâmpină oamenii, ei pot alege să 
accepte şi să folosească gândurile şi părerile Satanei pentru a discerne şi a 
judeca alcătuirea unui anumit lucru sau pot alege să facă acest lucru potrivit 


cuvântului lui Dumnezeu şi adevărurilor-principii. Este adevărat? (Da.) 


Dumnezeu nu-i obligă pe oameni; ce face Dumnezeu este echitabil pentru 
toată lumea. Cei care iubesc adevărul şi lucrurile pozitive merg în cele din 
urmă pe calea urmăririi adevărului, dobândesc adevărul, au o inimă cu frică 
de Dumnezeu şi se pot supune cu adevărat lui Dumnezeu şi vor fi mântuiți 
deoarece iubesc adevărul şi lucrurile pozitive. Cât despre cei care nu iubesc 
adevărul și care acționează mereu nesăbuit, pe baza propriei lor voințe, ei 
sunt scârbiți de adevăr și nu-l acceptă în niciun mod. Ei doar se tem de 
mustrarea şi judecata lui Dumnezeu şi se tem că vor fi pedepsiţi, prin 
urmare, fac fără tragere de inimă puţină lucrare în casa lui Dumnezeu, de 
fațadă, muncesc puţin și afişează un oarecare comportament bun. Cu toate 
acestea, ei nu acceptă niciodată adevărul, nu urmează calea lui Dumnezeu și 
nu sunt pe calea urmăririi şi practicării adevărului. Ca urmare, nu vor 
înţelege niciodată adevărul, nu vor intra în adevărul-realitate şi, în 
consecință, vor pierde ocazia de a fi mântuiți. Cei mai mulți dintre aceşti 
oameni sunt muncitori. Chiar dacă nu fac rău, nu provoacă tulburări sau 
perturbări şi nu sunt eliminaţi sau îndepărtați din casa lui Dumnezeu 
precum antihriştii și oamenii răi, în cele din urmă, vor reuși cu greu să 
câştige doar titlul de „muncitori” şi nu este clar dacă vor fi cruţaţi. Mai 
există un grup de oameni care aparțin Satanei şi care se agaţă cu 
încăpățânare de toate gândurile și părerile lui. Aceşti oameni ar prefera să 
moară decât să accepte adevărul sau să fie de acord cu adevărul şi cuvântul 
lui Dumnezeu. Ei sunt chiar în dezacord cu toate lucrurile pozitive şi cu 
Dumnezeu. Deoarece perturbă şi tulbură lucrarea bisericii, fac multe lucruri 
rele şi joacă întru totul rolul Satanei, unii dintre aceşti oameni sunt până la 
urmă îndepărtați din biserică, iar unii sunt excluşi sau numele lor sunt şterse 
din registru. Chiar dacă sunt unii care evită să fie excluşi sau ca numele lor 
să fie șterse, Dumnezeu trebuie să-i elimine în cele din urmă. Ei îşi pierd 


ocazia de a fi mântuiți deoarece pur şi simplu nu acceptă adevărul şi 


mântuirea lui Dumnezeu și, în final, vor fi distruși cu Satana când lumea va 
fi distrusă. Vezi tu, Dumnezeu lucrează într-un mod atât de liber și 
eliberator, încât totul îşi urmează cursul în mod natural. Dumnezeu lucrează 
în oameni pentru a-i îndruma, lumina şi ajuta şi, uneori, pentru a le 
reaminti, a-i alina şi îndemna. Aceasta e latura firii lui Dumnezeu care arată 
milă din abundență. În timp ce Dumnezeu ne arată mila Sa, oamenii se 
bucură de abundența milei şi binecuvântărilor Sale și de o libertate şi 
eliberare deplină, fără a simți că sunt constrânşi sau înrobiţi ŞI, cu siguranță, 
fără a se simţi îngrădiţi de vreo afirmaţie sau gând sau părere. În același 
timp în care Dumnezeu face această lucrare, El îi înfrânează pe oameni cu 
regulamentele administrative şi diversele sisteme ale bisericii şi le 
emondează, judecă şi mustră corupția și răzvrătirea. Ba chiar îi 
disciplinează și mustră pe unii dintre ei sau îi dă în vileag și-i dojeneşte prin 
cuvintele Sale, făcând totodată altă lucrare. Totuşi, în timp ce oamenii se 
bucură de toate acestea, ei se bucură şi de mila abundentă şi de mânia 
profundă a lui Dumnezeu. Când cealaltă latură a firii drepte a lui Dumnezeu 
— mânia profundă — este dezvăluită oamenilor, ei tot se simt liberi şi 
eliberați, fără a fi constrânşi, înrobiți sau îngrădiți. Când oamenii 
experimentează orice aspect al firii drepte a lui Dumnezeu şi aceasta 
lucrează în ei, de fapt, vor simți dragostea lui Dumnezeu. Rezultatele 
obținute în ei vor fi pozitive, ei vor avea de câştigat și vor fi, desigur, cei 
mai mari beneficiari. Dumnezeu lucrează în acest mod, fără a-i forța, 
constrânge, suprima sau obliga vreodată pe oameni, ci făcându-i să se simtă 
eliberați, liberi, relaxaţi şi fericiți. Indiferent dacă oamenii se bucură de mila 
şi bunătatea iubitoare a lui Dumnezeu sau de dreptatea și măreția Lui, în 
cele din urmă, ei câștigă adevărul de la El, înţeleg sensul şi valoarea vieții, 
calea pe care ar trebui să păşească și direcția şi scopul faptului de a fi om. 


Ei câştigă atât de multe! Oamenii trăiesc sub puterea Satanei și sunt 


constrânşi, îngrădiți și paralizați de diversele gânduri false şi păreri pe care 
acesta le insuflă. Acest lucru este insuportabil, dar ei nu au puterea de a se 
elibera. Când oamenii vin la Dumnezeu, atitudinea Sa față de ei va rămâne 
întotdeauna aceeaşi, indiferent ce atitudine au față de El, întrucât firea și 
esenţa lui Dumnezeu nu se schimbă. El exprimă mereu adevărul şi, făcând 
asta, Își dezvăluie firea şi esenţa. Așa lucrează El în oameni. Aceştia se 
bucură pe deplin de bunătatea iubitoare şi de mila lui Dumnezeu, precum şi 
de dreptatea și măreţia Lui, iar oamenii care trăiesc în acest mediu sunt 
binecuvântaţi. Dacă, într-un astfel de mediu, oamenii sunt incapabili să 
urmărească, să iubească şi să câştige în cele din urmă adevărul, pierd ocazia 
de a fi mântuiţi, iar unii sunt chiar pedepsiți şi distruşi asemenea Satanei, 
există un singur motiv pentru asta și aşa stau lucrurile. Care credeți că este 
motivul? Oamenii vor merge pe o anumită cale și vor avea un anumit final 
în funcție de natura lor. Momentul în care e stabilit finalul fiecărei persoane 
va fi momentul când aceasta este grupată după tipul ei. Dacă o persoană 
iubeşte adevărul şi lucrurile pozitive, când Dumnezeu vorbeşte şi lucrează 
în final, aceasta se va întoarce la El şi va urma calea urmăririi adevărului, 
indiferent câte lucruri negative i-a insuflat Satana. Însă dacă o persoană nu 
iubește adevărul şi este scârbită de el, firea ei va rămâne neschimbată și o 
va conduce, oricât de mult vorbeşte Dumnezeu, cât de sincere sunt 
cuvintele Sale, cât de mult lucrează El și cât de uimitoare sunt semnele și 
minunile Lui. Oamenii răi sunt chiar mai extremi. Ei nu sunt doar scârbiți 
de adevăr, ci au o esenţă care e ticăloasă şi urăște adevărul. Sunt potrivnici 
faţă de Dumnezeu şi fac parte din tabăra Satanei. Chiar dacă au credinţă în 
Dumnezeu, se vor întoarce până la urmă la Satana. Toate aceste trei tipuri 
de oameni au experimentat corupția Satanei și au fost induși în eroare și 
înrobiți de diversele afirmaţii și gânduri şi păreri ale Satanei. Aşadar, de ce 


pot unii oameni să fie mântuiţi în cele din urmă, iar alții nu? Totul se 


rezumă, în principal, la calea pe care o urmează oamenii și faptul că iubesc 
sau nu adevărul. Motivul e legat de aceste două lucruri. Atunci, de ce unii 
oameni sunt capabili să iubească adevărul şi alţii nu? De ce pot unii oameni 
să meargă pe calea urmăririi adevărului, în timp ce alţii nu pot, iar unii chiar 
se ceartă fățiş cu Dumnezeu şi denigrează public adevărul? Ce se întâmplă 
aici? Este acest lucru determinat de natura-esenţa lor? (Da.) Au 
experimentat cu toţii corupția Satanei, dar esența fiecărei persoane este 
diferită. Spuneţi-Mi, Îşi face Dumnezeu lucrarea cu înţelepciune? Este El 
capabil să vadă dincolo de aparențele omenirii? (Da.) Atunci de ce le dă 
Dumnezeu oamenilor dreptul de a alege liber? De ce nu îndoctrinează El cu 
forţa pe toată lumea? Pentru că Dumnezeu vrea să clasifice fiecare persoană 
potrivit tipului ei şi vrea să le dea în vileag pe toate. Dumnezeu nu face o 
lucrare inutilă; există principii în spatele întregii lucrări pe care o face 
Dumnezeu, iar lucrarea pe care o face El într-o persoană se bazează pe tipul 
acesteia de persoană. Cum este dezvăluită categoria unei persoane? Pe ce 
bază sunt împărțite ele în categorii diferite? Pe baza lucrurilor care le plac 
oamenilor şi a căii pe care o urmează. Nu este aşa? (Ba da.) Dumnezeu îi 
clasifică pe oameni după ceea ce le place și după calea pe care merg, 
stabilește dacă pot fi mântuiţi sau nu pe baza categoriei lor şi lucrează în ei 
în funcţie de faptul dacă pot fi sau nu mântuiţi. Este asemănător cu faptul că 
unii oameni preferă să mănânce mâncare dulce, alții picantă, sărată sau 
acră. Dacă aceste diverse tipuri de mâncare sunt puse pe masă, nu este 
nevoie să le spui oamenilor ce să mănânce şi ce să nu mănânce. Cei cărora 
le place să mănânce mâncare picantă vor mânca ceva picant, cei cărora le 
plac dulciurile vor mânca ceva dulce şi cei cărora le plac mâncărurile sărate 
vor mânca ceva sărat. Pot fi lăsați să aleagă liber. Oamenii care cred în 
Dumnezeu au dreptul să aleagă dacă iubesc sau nu adevărul şi pe ce cale 


vor merge, dar nu este decizia lor dacă vor fi mântuiţi sau nu şi care va fi 


finalul lor în cele din urmă. Vezi că există principii în spatele lucrării lui 
Dumnezeu? (Da.) Există principii în spatele lucrării Sale şi unul dintre cele 
mai importante principii este de a-i lăsa pe oameni să fie clasificați în 
funcţie de preocupările şi de calea lor şi de a permite lucrurilor să decurgă 
natural. Oamenii nu reușesc niciodată să înțeleagă asta şi întreabă: „Se 
spune mereu că Dumnezeu are autoritate, dar unde este ea? De ce nu face 
Dumnezeu puţină îndoctrinare cu forța pentru a-Şi arăta autoritatea?” Nu 
aşa se manifestă autoritatea lui Dumnezeu; nu aşa Îşi arată Dumnezeu 


autoritatea oamenilor. 


Sunteţi acum capabili să discerneţi zicala despre conduita morală 
potrivit căreia „Cuvântul unui gentleman este legământul lui”? Înţelegeți şi 
ce le cere Dumnezeu oamenilor? (Da.) Care este înţelegerea voastră? 
(Dumnezeu le cere oamenilor să fie oneşti.) Cerinţele lui Dumnezeu de la 
oameni sunt foarte simple. El le cere oamenilor să fie onești, să abordeze 
chestiunile care se ivesc în conformitate cu adevărurile-principii, să nu se 
prefacă, să nu se axeze doar pe comportamentul superficial, ci să se 
concentreze pe realizarea lucrurilor potrivit principiilor. Dacă mergi pe 
calea corectă şi principiile după care urmăreşti cum să te comporți sunt 
corecte şi se conformează adevărului din cuvintele lui Dumnezeu, este 
suficient. Nu este simplu? (Ba da.) Satana nu deţine şi nu acceptă adevărul, 
aşa că îi induce în eroare pe oameni cu zicale pe care aceştia le consideră 
bune și corecte şi îi determină să încerce să fie gentlemeni care se comportă 
bine, și nu răufăcători care fac lucruri rele. Oamenii sunt induși rapid în 
eroare de Satana, deoarece aceste lucruri sunt conforme cu noțiunile și 
preferințele lor, iar ei le pot accepta cu uşurinţă. Satana îi determină pe 
oameni să facă lucruri care doar par să fie bune. Nu contează cât de rău este 
un lucru pe care l-ai făcut în spatele scenei, cât de coruptă este firea ta sau 


dacă eşti o persoană rea sau nu; atât timp cât ţi-ai deghizat aspectul exterior 


potrivit zicalelor şi cerinţelor impuse de Satana şi atât timp cât alții te 
numesc o persoană bună, eşti o persoană bună. Aceste cerinţe şi standarde îi 
încurajează în mod clar pe oameni să fie înşelători şi răi, să poarte o mască, 
şi îi împiedică să meargă pe calea cea dreaptă. Prin urmare, putem spune că 
fiecare gând şi părere insuflată oamenilor de Satana îi conduce pe o cale 
greşită după alta? (Da.) Lucrarea pe care Dumnezeu vrea să o facă astăzi 
este de a le permite oamenilor să discearnă diversele erezii și sofisme ale 
Satanei, să vadă dincolo de aparențele lui şi să-l respingă şi, apoi, să-i tragă 
înapoi pe oameni de pe diversele lor căi rătăcitoare pe calea cea dreaptă, 
astfel încât să poată privi oamenii și lucrurile, să se poată comporta şi 
acționa conform principiilor. Niciunul dintre aceste principii nu vine de la 
oameni, ci sunt adevărurile-principii. Când oamenii vor înţelege aceste 
adevăruri-principii şi vor fi capabili să le practice și să intre în realitatea lor, 
cuvintele şi viaţa lui Dumnezeu se vor întipări treptat în aceşti oameni. 
Dacă ei consideră cuvintele lui Dumnezeu ca pe viaţa lor, nu vor mai fi 
induşi în eroare de Satana şi nu vor mai merge pe calea greșită, calea 
Satanei, calea fără de întoarcere. Acești oameni nu-L vor trăda pe 
Dumnezeu indiferent cum îi induce în eroare şi îi corupe Satana. Oricum se 
schimbă lumea şi orice vremuri vin, viaţa lor nu se va degrada sau sfârşi, 
deoarece aceşti oameni au cuvintele lui Dumnezeu ca pe viaţa lor şi, 
întrucât viaţa lor nu se va degrada sau sfârşi, ei vor coexista cu acest tip de 
viaţă şi vor trăi veşnic. Este acesta un lucru bun? (Da.) Când sunt mântuiţi, 


oamenii sunt binecuvântaţi din abundență! 


Care este cel mai important lucru pentru voi în acest moment? Să fiți 
înzestrați cu mai mult din adevăr. Doar când eşti înzestrat cu mai mult din 
adevăr și ai auzit, experimentat şi înțeles mai mult, vei fi capabil să priveşti 
oamenii și lucrurile, să te comporți și să acționezi conform cuvintelor lui 


Dumnezeu şi să ştii exact care sunt adevărurile-principii. Doar atunci nu te 


vei rătăci şi nu vei înlocui cuvintele lui Dumnezeu şi adevărurile-principii 
cu voinţa omenească şi cu gândurile şi părerile pe care ți le-a insuflat 
Satana. Nu aşa stau lucrurile? (Ba da.) Prin urmare, unul dintre cele mai 
importante şi urgente lucruri pe care ar trebui să le faceți acum este să vă 
înzestrați cu adevărul şi să înțelegeți mai mult din cuvintele lui Dumnezeu. 
Trebuie să vă concentrați asupra cuvintelor lui Dumnezeu. Cuvintele Sale 
includ multe lucruri și există multe aspecte ale adevărului. Trebuie să te 
înzestrezi cu toate aceste adevăruri fără întârziere. Dacă nu te înzestrezi, nu 
vei fi capabil să foloseşti cuvintele lui Dumnezeu drept temelie atunci când 
se întâmplă ceva şi vei trata chestiunea doar potrivit voinţei tale. În 
consecinţă, vei încălca principiile şi fărădelegile tale vor rămâne asupra ta 
ca o pată. Dacă nu ştii cum să cauţi adevărul când se întâmplă ceva şi doar 
abordezi situația potrivit voinţei tale şi ca să-ţi atingi scopurile şi dacă te 
bazezi pe voinţa ta şi ai impurități, dar nu ştii cum să reflectezi asupra ta și 
să devii conştient de tine însuţi și nici nu știi cum să te compari cu cuvintele 
lui Dumnezeu, atunci nu te vei cunoaşte pe tine însuţi şi nu vei fi capabil să 
te căieşti cu adevărat. Dacă nu te căieşti cu adevărat, cum te va vedea 
Dumnezeu? Asta înseamnă că ai o fire intransigentă şi eşti scârbit de 
adevăr, ceea ce va lăsa o altă pată şi este o altă fărădelege gravă. Este 
benefic pentru tine să acumulezi multe pete şi fărădelegi? (Nu.) Nu, nu este. 
Aşadar, cum pot fi rezolvate fărădelegile? Anterior, am formulat un capitol 
intitulat „Fărădelegile îl vor conduce pe om în iad”. Asta înseamnă că 
fărădelegile sunt legate direct de finalul unei persoane. Ce se întâmplă cu 
oamenii care comit mereu fărădelegi? Unii dintre ei spun: „Nu a fost 
intenționat. Nu am intenționat să fac ceva rău în acel moment.” Este aceasta 
o scuză bună? Dacă nu ai intenționat, nu a fost oare o fărădelege? Nu 
trebuie să reflectezi şi să te căieşti? Nu a fost intenţionat, dar nu a fost totuşi 


o fărădelege? Nu ai făcut-o dinadins, dar ai jignit firea lui Dumnezeu și ai 


încălcat decretele administrative — nu este adevărat? (Ba da.) Așa stau 
lucrurile; prin urmare, a fost o fărădelege. Nu are rost să găseşti scuze. 
Spui: „Sunt tânăr. Nu am multă educaţie şi nu am multă experiență în 
societate. Nu am ştiut că era greşit — nu mi-a spus nimeni.” Sau spui: 
„Situaţia era prea periculoasă. Am făcut-o sub impulsul momentului.” Sunt 
acestea motive bune? Niciunul dintre acestea nu este un motiv bun. Dacă ai 
ocazia de a acționa potrivit voinţei tale, ai și ocazia de a căuta adevărul şi ar 
trebui să foloseşti adevărul drept principiu pentru acțiunile tale. Aşadar, de 
ce ai ales să acționezi potrivit voinţei tale când aveai ocazia de a căuta 
adevărul? Un motiv este că înțelegerea adevărului de către tine este prea 
superficială şi, de obicei, nu acorzi importanță urmăririi adevărului şi 
înzestrării cu cuvintele lui Dumnezeu. Există un alt motiv şi o altă situație 
care sunt, de asemenea, adevărate: de obicei faci lucruri fără Dumnezeu sau 
cuvintele Sale în inima ta. Cuvintele lui Dumnezeu nu ţi-au stăpânit 
niciodată inima. Eşti obişnuit să fii îndărătnic şi crezi în general că ai 
dreptate, conduci în general fiecare chestiune şi faci în general lucrurile 
potrivit preferințelor tale. Treci doar prin procesul şi formalitățile de a te 
ruga lui Dumnezeu. Cuvintele lui Dumnezeu nu au niciun loc în inima ta Și 
nu pot domni asupra ei, iar Dumnezeu nu are niciun loc în inima ta şi nu 
poate domni asupra ei. Ţi se pare firesc să fii la conducere în tot ce faci şi, 
drept urmare, încalci adevărurile-principii. Este aceasta o fărădelege? Este 
în mod sigur — este o fărădelege. Atunci, de ce oferi scuze? Nu există nicio 
scuză validă. O fărădelege este o fărădelege. În cazul în care comiţi multe 
fărădelegi, afectezi interesele casei lui Dumnezeu şi lucrarea bisericii și, în 
cele din urmă, mânii firea lui Dumnezeu, șansa ta la mântuire va fi nimicită. 
Aceasta e o interpretare exactă a capitolului „Fărădelegile îl vor conduce pe 
om în iad”; este o realitate. E cauzată de firile corupte ale oamenilor, care 


dau naştere la tot soiul de comportamente care, la rândul lor, constituie 


calea pe care merg oamenii. Această cale incorectă îi face pe oameni să 
comită tot felul de fărădelegi în momente importante şi critice în timp ce-și 
îndeplinesc datoria. Dacă ai comis prea multe fărădelegi şi acestea se 
acumulează, atunci şansa ta la mântuire s-a dus. De ce comit oamenii mereu 
fărădelegi? Motivul fundamental este că nu sunt niciodată (sau sunt rareori) 
înzestrați cu cuvintele lui Dumnezeu şi că rareori fac vreun lucru pe baza 
cuvintelor lui Dumnezeu sau a adevărurilor-principii — în cele din urmă, ei 
comit mereu o fărădelege. Când comit fărădelegi, oamenii se iartă mereu pe 
ei înșiși și oferă motive şi scuze precum: „Nu am intenționat să fac asta. Am 
avut intenții bune. S-a întâmplat pentru că situația era urgentă. A fost din 
cauza acestei persoane. S-a întâmplat din cauza a tot soiul de motive 
obiective...” Indiferent de motiv, dacă nu urmăreşti adevărul şi nu acționezi 
potrivit cuvintelor lui Dumnezeu, având adevărul drept criteriul tău, vei fi 
predispus să comiți fărădelegi şi să te opui lui Dumnezeu. Acesta e un fapt 
incontestabil. Pe baza acestui fapt, finalul tău va fi cel menționat de Mine 
anterior: „Fărădelegile îl vor conduce pe om în iad”. Acesta va fi sfârşitul 


tău. Înţelegi? (Da, înţeleg.) 


Firea unor oameni e atât de intransigentă, iar ei sunt atât de lipsiți de 
scrupule, încât visează mereu cu ochii deschişi: „O mică fărădelege nu e 
nimic. Dumnezeu nu-i pedepsește pe oameni. El e milostiv și iubitor, este 
iertător şi răbdător cu oamenii. Ziua lui Dumnezeu este încă departe. Voi 
urmări aceste adevăruri rostite de El mai târziu, când voi avea ocazia. Deşi 
Dumnezeu a rostit aceste cuvinte pe un ton sincer şi urgent, tot vor mai fi 
multe ocazii să credem în Dumnezeu şi să fim mântuiţi.” Ei sunt mereu 
nepăsători, nu au niciodată sentimentul urgenţei, nu au o dorință imensă de 
Dumnezeu sau o sete de adevăr. Au mereu o inimă intransigentă şi mereu 
ignoră complet adevărul şi cererile din cuvintele lui Dumnezeu. Dacă îşi fac 


datoria cu acest gen de atitudine şi în această stare, ce se va întâmpla până 


la urmă? Vor comite constant fărădelegi și vor căpăta pete! Este periculos ca 
o persoană să capete pete şi să comită constant fărădelegi, netratând însă 
acest lucru cu seriozitate şi fiind atât de nepăsătoare în această privinţă. 
Doar pentru că Dumnezeu nu te condamnă acum nu înseamnă că nu te va 
condamna în viitor. Pe scurt, o persoană care trăieşte într-o astfel de stare 
este în pericol. Ea nu preţuieşte cuvintele lui Dumnezeu, ocazia de a fi 
mântuită sau ocazia de a-şi face datoria şi, cu atât mai puţin, fiecare 
circumstanță orchestrată de Dumnezeu pentru ea. Este mereu indolentă și 
nepăsătoare şi face totul într-o manieră neglijentă, imprecisă şi neatentă. 
Acest tip de persoană este în pericol. Unii oameni încă au o părere bună 
despre ei, gândind: „Când fac lucruri, Dumnezeu este cu mine, am 
luminarea și îndrumarea lui Dumnezeu şi uneori am disciplina Lui şi El este 


1 


cu mine în rugăciunile mele!” Harul lui Dumnezeu este abundent — cu 
siguranță suficient ca să te bucuri de el — poți să iei cât vrei şi să nu-l 
epuizezi niciodată, dar ce contează? Harul lui Dumnezeu nu reprezintă 
adevărul, iar faptul că te bucuri de harul Său nu înseamnă că deții adevărul. 
Dumnezeu are milă față de fiecare persoană, dar mila Lui nu este exagerat 
de îngăduitoare. Dumnezeu are milă pentru viața omenească şi pentru 
fiecare ființă creată, însă acest lucru nu înseamnă că El nu are principii în 
lucrarea Sa, că nu are o fire dreaptă şi că standardele pe care le cere de la 
oameni şi cu care îi evaluează se vor schimba. Înțelegi? (Da.) Simți că 
Dumnezeu nu S-a mâniat niciodată pe tine, că este mereu blând şi grijuliu 
cu tine şi că te îngrijește, iubeşte și prețuiește enorm. Simţi căldura, 
aprovizionarea, ajutorul şi chiar favoritismul şi bunăvoința lui Dumnezeu. 
Simţi că Dumnezeu te iubeşte cel mai mult şi, chiar dacă îi abandonează pe 
alţii, nu te va abandona niciodată pe tine. Prin urmare, eşti plin de încredere 
în tine şi simţi că eşti îndreptăţit să nu urmăreşti adevărul, să nu suferi și să 


nu plătești un preţ în timp ce îți îndeplinești datoria și să nu cauţi o 


schimbare a firii. Cu siguranță Dumnezeu nu te va abandona. Se bazează 
această încredere mare a ta pe cuvintele lui Dumnezeu? Dacă într-o zi chiar 
nu vei putea simţi prezenţa lui Dumnezeu, te vei panica în inima ta şi vei 
gândi: „Se poate ca Dumnezeu să mă fi părăsit?” Ar trebui să-ți fie clar care 
va fi finalul tău. Oamenii care nu urmăresc adevărul și sunt prea neprihăniți 
de sine cu siguranţă nu vor sfârşi bine. Atunci când Dumnezeu îi iubeşte și 
îi preţuieşte pe oameni, când are milă faţă de ei, Îşi revarsă harul asupra lor 
sau chiar tratează favorabil ori binevoitor o anumită parte a oamenilor, 
precum şi substanţa acestor acțiuni, scopul Lui nu este în niciun caz să te 
menajeze sau să te răsfeţe, să te conducă pe calea greşită sau să te abată de 
la calea corectă ori să te facă să întorci spatele adevărului sau adevăratei 
căi. Scopul lui Dumnezeu când face toate acestea este să te sprijine când 
mergi pe calea cea dreaptă, să te facă să ai o inimă care are o dorinţă imensă 
față de EI, să-ți sporească credinţa în El şi apoi să ai o inimă cu frică 
adevărată de El. Dacă vrei mereu să te bucuri de răsfățul lui Dumnezeu şi să 
fii protejatul Lui, atunci spun că te înșeli. Nu eşti protejatul lui Dumnezeu, 
iar bunăvoința sau favoritismul Lui pentru tine cu siguranță nu înseamnă 
răsfăţ sau menajare. Scopul lui Dumnezeu când face toate acestea este să-ți 
îngăduie să-l prețuieşti cuvintele, să accepți adevărul şi să fii întărit de 
bunăvoința şi binecuvântările Sale, astfel încât să ai voinţa și perseverenţa 
de a merge pe calea urmăririi adevărului şi de a merge pe calea cea dreaptă 
în viaţă. Desigur, se poate spune cu siguranţă că, atunci când Dumnezeu 
rostește aceste adevăruri, tu ai fost aprovizionat, ai câştigat viață şi te-ai 
bucurat de iubirea Lui. Dacă poţi să-L slăveşti pe Dumnezeu pentru 
bunăvoința Lui, să stai ferm pe locul tău corect, să fii mai înzestrat cu 
cuvintele lui Dumnezeu, să-l preţuiești mai mult cuvintele, să cauţi 
adevărurile-principii când îţi faci datoria şi să te străduieşti să priveşti 


oamenii și lucrurile, să te comporți și să acționezi conform cuvintelor lui 


Dumnezeu, atunci nu L-ai dezamăgit. Pe de altă parte, dacă profiți de 
bunăvoința şi favoritismul lui Dumnezeu faţă de tine, dacă nu ţii seama de 
mila Lui față de tine, dacă insiști să faci lucrurile după cum crezi şi te porți 
cu îndărătnicie şi nechibzuinţă, nu te înzestrezi niciodată cu cuvintele lui 
Dumnezeu, nu ai voinţa să tinzi spre adevăr sau nu priveşti oamenii şi 
lucrurile, nu te comporți şi nu acționezi conform cuvintelor lui Dumnezeu, 
cu adevărul drept criteriu, decât ca să te bucuri de harul lui Dumnezeu şi să 
ai o părere bună despre tine, atunci nu te ridici la înălțimea aşteptărilor lui 
Dumnezeu — cu alte cuvinte, când Îl dezamăgeşti în repetate rânduri pe 
Dumnezeu, mai devreme sau mai târziu harul, mila și bunătatea iubitoare a 
lui Dumnezeu faţă de tine se vor epuiza. Ziua epuizării acelor lucruri este 
ziua în care Dumnezeu Își ia tot harul Său. Când nici măcar nu vei simți 
prezenţa lui Dumnezeu, vei şti ce simți cu adevărat în sinea ta. Va fi 
întuneric înlăuntrul tău. Te vei simți abătut şi neliniștit, îngrijorat şi pustiit. 
Vei simţi că viitorul este nesigur. Vei fi înfricoşat şi vei avea o stare 
permanentă de neliniște. Acesta e un lucru îngrozitor. Prin urmare, oamenii 
trebuie să înveţe să preţuiască tot ce le-a dat Dumnezeu, să preţuiască 
datoria pe care ar trebui să o îndeplinească şi, în același timp, să știe să 
răspundă pe măsură. De fapt, cerința lui Dumnezeu ca tu să răspunzi pe 
măsură nu se referă la mărimea contribuției tale în numele Lui sau la cât de 
răsunătoare este mărturia ta pentru El. Ce vrea Dumnezeu este să mergi pe 
calea cea dreaptă, calea pe care îți cere să mergi. Harul lui Dumnezeu este 
suficient pentru ca oamenii să se bucure de el. El nu-Şi revarsă cu zgârcenie 
harul asupra oamenilor, nici nu va regreta că Și-a revărsat harul asupra lor. 
Dacă binecuvântează o persoană şi este binevoitor faţă de ea, Dumnezeu 
face mereu aceste lucruri de bunăvoie. Înfăptuirea acestora face parte din 
esenţa, firea şi identitatea Lui. El nu regretă niciodată și nu are remușcări 


pentru că le oferă oamenilor aceste lucruri. Cu toate acestea, să spunem că 


oamenii nu disting binele de rău sau nu știu să aprecieze favorurile. Ei Îl 
decepţionează mereu pe Dumnezeu și Îl dezamăgesc din nou și din nou. 
Oricât de mare e preţul pe care l-a plătit Dumnezeu sau cât de mult a 
aşteptat El, oamenii tot ÎI ignoră şi nu-l înțeleg bunele intenţii. Ei caută doar 
să se bucure de harul lui Dumnezeu — cu cât mai mult, cu atât mai bine. 
Indiferent de cât de mult din harul şi binecuvântănile lui Dumnezeu se 
bucură ei, nu ştiu să-l împărtășească dragostea sau să-şi întoarcă inima spre 
Dumnezeu şi să-L urmeze. Credeţi că Dumnezeu va fi mulțumit dacă 
oamenii ÎI tratează aşa? (Nu.) Ce fel de atitudine adevărată ar trebui să aibă 
o persoană pentru a-L mulțumi pe Dumnezeu? Oamenii trebuie să se 
căiască, să aibă manifestări practice şi să-şi îndeplinească bine datoria. Nu 
trebuie să se agaţe de diverse justificări și scuze. Harul, iertarea şi mila lui 
Dumnezeu pentru omenire nu sunt un capital cu care să vă răsfățați, nici 
scuze ca să vă răsfățaţi. Orice ar face Dumnezeu sau ce fel de efort, preţ sau 
gând investeşte în oameni, El are un singur scop final. Mai exact, El speră 
că oamenii se vor întoarce spre calea cea dreaptă şi vor merge pe ea. Care 
este calea cea dreaptă? Este cea de a urmări și a deveni mai înzestrat cu 
adevărul. Dacă acea cale pe care merg oamenii este în conformitate cu 
cuvintele lui Dumnezeu, având adevărul drept criteriu, atunci preţul pe care 
Dumnezeu îl investeşte în oameni şi toate aşteptările Sale de la ei vor fi 
răsplătite. Credeţi că Dumnezeu are așteptări mari de la oameni? (Nu.) 
Dumnezeu nu are așteptări mari de la oameni și are suficientă răbdare şi 
dragoste pentru a aștepta întoarcerea lor. Când te întorci la Dumnezeu, El 
nu-ți va acorda pur şi simplu niște har și binecuvântări, ci te va aproviziona, 
te va sprijini şi îndruma în adevăr, în viaţă şi pe calea pe care mergi. 
Dumnezeu va face o lucrare chiar mai mare asupra ta. Asta așteaptă El. 
Înainte de a face această lucrare, Dumnezeu îi îndrumă neobosit pe oameni, 


îi sprijină şi Işi revarsă harul şi binecuvântările asupra lor. Toate acestea nu 


fac parte din intenția inițială a lui Dumnezeu, nici nu sunt ceva ce dorește El 
în mod deosebit să facă, dar nu are de ales decât să Se oblige să plătească 
orice preţ pentru oameni şi să facă această lucrare neapărat. Ceea ce vrea 
Dumnezeu în cele din urmă după ce face toată această lucrare este să vadă 
că oamenii se pot întoarce. Dacă Îi înțeleg intenţiile și gândirea şi înţeleg de 
ce doreşte El neapărat să facă aceasta, atunci oamenii Îi vor recunoaște 
frumuseţea, vor avea ceva statură și vor creşte. Când oamenii încep să fie 
meticuloşi şi să depună eforturi pentru fiecare adevăr oferit lor de 
Dumnezeu şi când încep să intre în realitatea fiecărui adevăr, Dumnezeu 
este mulțumit. Atunci nu mai este nevoit să facă lucrarea simplă de a fi 
lângă oameni, de a-i alina, îmboldi şi îndemna. În schimb, le poate furniza 
mai multe în ceea ce priveşte adevărul, viaţa şi pe calea pe care merg ei. El 
poate face o lucrare mai măreață și mai concretă asupra oamenilor. De ce 
preferă Dumnezeu să facă acest tip de lucrare? Pentru că, în timp ce 
săvârşeşte o astfel de lucrare, El vede speranţă în oameni, le vede viitorul și 
vede că oamenii sunt uniţi cu El în inimă şi minte. Acesta este un lucru 
infinit de măreț atât pentru oameni, cât şi pentru Dumnezeu, și ceva mult 
aşteptat de El. Când o persoană păşeşte pe calea urmăririi adevărului, va 
avea treptat mai multă putere şi statură reală cu care să se lupte cu Satana și 
va mărturisi ferm pentru Dumnezeu, iar Dumnezeu va avea mai multă 
speranță de a vedea încă o ființă umană creată ridicându-se şi luptând 
pentru El împotriva Satanei. Aceasta e gloria lui Dumnezeu. Pe măsură ce 
oamenii cresc în statură, devin tot mai puternici, sunt martori mai mult şi 
mai mult, au mai multă teamă de Dumnezeu şi devin mai supuşi faţă de EI, 
înseamnă că există speranța ca Dumnezeu să câştige un grup de biruitori și 
să fie slăvit prin oameni și în mijlocul acestora. Este acesta un lucru bun? 
(Da.) Asta aşteaptă Dumnezeu și acestea sunt speranţa şi aşteptarea Lui de 


la voi. El aşteaptă acest lucru de mult timp. Dacă oamenii înțeleg şi sunt 


capabili să ţină seama de inima lui Dumnezeu, vor lucra la ceea ce le cere 
EI şi vor plăti preţul pentru ceea ce le cere. Ei vor depune orice efort pentru 
a coopera cu ceea ce doreşte Dumnezeu să facă, Îi vor împlini dorinţele şi-l 
vor alina inima. Însă dacă nu dorești să faci asta, Dumnezeu nu te va forţa. 
Spui: „De ce nu vreau asta? De ce nu vreau să fac ce cere Dumnezeu? De 
ce mă simt neliniștit, stânjenit şi reticent să mă supun când mă gândesc la 
îndeplinirea cerinţelor lui Dumnezeu?” Nu eşti obligat să îndeplineşti 
cerințele lui Dumnezeu; este ceva voluntar. Ai dreptul să alegi şi eşti liber. 
Dumnezeu nu-i obligă pe oameni. Doar vă spun aceasta astfel încât să puteți 
înţelege pe deplin realitatea a ceea ce vrea Dumnezeu să realizeze, 
responsabilitatea pe care o purtaţi şi ce așteaptă Dumnezeu de la voi. Este 
clar? (Da.) E bine că este clar. Dacă e clar, inimile oamenilor vor fi 
conştiente. Oamenii vor şti la ce să lucreze în continuare, ce să facă şi ce 


preţ trebuie să plătească; vor avea o direcție. 


Astăzi am avut părtăşie despre zicala privind conduita morală, 
„Cuvântul unui gentleman este legământul lui”. După ce am avut părtăşie 
anterior despre mai multe zicale legate de conduita morală care sunt 
promovate de Satana, această zicală devine puţin mai uşor de discernut. 
Indiferent despre ce zicală despre conduita morală este vorba, Satana 
practic vrea să folosească un tip de afirmaţie pentru a forța și îngrădi 
comportamentul uman şi, apoi, pentru a forma o tendinţă în societate. Prin 
crearea acestei tendinţe, vrea să inducă în eroare, să controleze şi să 
întemniţeze minţile întregii omeniri şi, astfel, să întoarcă întreaga omenire 
împotriva lui Dumnezeu. După ce oamenii sunt împotriva lui Dumnezeu, 
Satana vrea să vadă că Dumnezeu nu are cum să acţioneze asupra 
oamenilor sau să facă o lucrare. Acesta e scopul pe care Satana vrea să-l 
atingă şi aceasta e esența tuturor acestor lucruri pe care le face Satana. 


Indiferent ce aspect al comportamentului sau ce gânduri şi păreri reprezintă, 


aceste zicale legate de conduita morală pe care le promovează Satana sunt, 
în orice caz, irelevante pentru adevăr şi, în plus, sunt contrare adevărului. 
Cum ar trebui să trateze oamenii aceste zicale despre conduita morală pe 
care le promovează Satana? Un principiu foarte simplu și elementar este că 
orice afirmație vine de la Satana este ceva ce ar trebui să expunem, să 
analizăm, să vedem dincolo de aparenţe și să respingem. Întrucât vin de la 
Satana, dacă inimile noastre văd dincolo de aparențele lor, le putem 
condamna și respinge. Nu putem permite ca lucrurile Satanei să existe în 
biserică şi să-i inducă în eroare, să-i corupă şi să-i tulbure pe aleşii lui 
Dumnezeu. Trebuie atins scopul ca aleşii lui Dumnezeu să-l respingă pe 
Satana şi nici măcar o fărâmă din erezule şi sofismele Satanei să nu se vadă 
în ei. În locul acestor erezii şi sofisme, cuvintele lui Dumnezeu şi adevărul 
ar trebui să domnească peste inimile aleşilor Săi și să devină viețile lor. 
Acest tip de omenire este cel pe care Dumnezeu dorește să-l câştige. Să 


încheiem aici părtăşia de astăzi. 

Ce înseamnă să urmăreşti adevărul (16) 


În principal, am avut părtăşie despre esenţa diverselor zicale privind 
conduita morală şi am analizat-o, studiind impactul lor asupra oamenilor. 
Aceste diverse zicale despre conduita morală reprezintă în principal 
diferitele grade ale efectelor pe care cultura chinezească tradițională le are 
asupra oamenilor, efecte care dăinuie până în zilele noastre. Care zicală 
privind conduita morală a fost subiectul părtăşiei şi analizei la ultima 
noastră întâlnire? (Ultima dată, Dumnezeu a avut părtăşie şi a analizat 
zicala „Cuvântul unui gentleman este legământul lui.) Când avem părtășie 
despre zicale privind conduita morală, aducem în discuţie problema 
mediului general: indiferent cum se schimbă vremurile, mediul nostru 
social sau situația politică din orice ţară, corupția pe care Satana o provoacă 
în sânul omenirii, în gândurile şi conduita morală a oamenilor şi în adâncul 
inimilor lor prin diversele erezii și sofisme despre conduita morală din 
cultura tradiţională devine tot mai evidentă. Impactul pe care-l are asupra 
omenirii nocivitatea culturii tradiționale nu s-a diminuat din cauza 
vremurilor schimbătoare sau a schimbărilor din mediul de viaţă, iar mulți 
oameni încă citează și promovează diverse zicale derivate din cultura 
tradițională, ridicând-o la rangul de „studii tradiționale chinezeşti” sau 
„îndreptare”. Este evident că Satana a sădit diversele zicale privind conduita 
morală adânc în inimile oamenilor şi i-a corupt până la extreme. De ce îi 
corupe Satana pe oameni? Care este scopul lui final când corupe oameni? 
Este îndreptat spre omenire sau spre Dumnezeu? (Spre Dumnezeu.) Asta e 
ceva ce trebuie să înțelegeți pentru a cunoaşte esenţa Satanei şi a afla cauza 
principală şi procesul de corupere a omenirii de către Satana. Cum corupe 
Satana gândurile oamenilor? De ce nutresc oamenii astfel de lucruri opuse 


lui Dumnezeu în adâncul inimilor lor? De ce nutresc ei aceste lucruri 


contrare adevărului? Cum ajung oamenii astfel? Omenirea a fost creată de 
Dumnezeu, deci de ce se opun şi se răzvrătesc oamenii împotriva lui 
Dumnezeu la fiecare pas, întocmai ca Satana? Care e cauza principală? Se 
poate răspunde la aceste întrebări prin ceea ce am discutat anterior? (Da.) 
Amintiți-vă şi gândiţi-vă la subiectul părtășiei noastre de data trecută. 
(Dumnezeu a avut mai întâi părtăşie despre starea noastră actuală. Chiar 
dacă mâncăm şi bem cuvintele lui Dumnezeu, practic, nu avem 
discernământ când vine vorba de erezuile, sofismele, gândurile şi opiniile pe 
care ni le insuflă Satana și putem deveni purtătorii de cuvânt şi lacheii 
Satanei în orice moment şi în orice loc. Dumnezeu a avut părtăşie şi despre 
motivul pentru care Satana folosește aceste erezii și sofisme pentru a-i 
induce în eroare şi corupe pe oameni. Deşi îi corupe şi le face rău, 
adevăratul obiectiv al Satanei Îl vizează pe Dumnezeu. El vrea să dărâme şi 
să distrugă planul de gestionare al lui Dumnezeu. Deoarece scopul final al 
planului Său de gestionare este de a mântui și desăvârşi un grup de oameni, 
astfel încât să fie în asentiment cu Dumnezeu, Satana încearcă să-i tulbure 
şi să-i împiedice pe aceşti oameni din a-L urma pe Dumnezeu şi a fi 
desăvârșiți și câştigaţi de El. Dumnezeu este conștient de uneltirile viclene 
ale Satanei, dar nu-l opreşte pe Satana. În schimb, Dumnezeu îl foloseşte 
drept obiect care face servicii şi contrast, deoarece înțelepciunea lui 
Dumnezeu se bazează pe uneltirile viclene ale Satanei, iar El face lucrarea 
de curăţire şi mântuire a acestor oameni care au fost corupți de Satana. 
Dumnezeu dezvăluie şi analizează diversele zicale din cultura tradițională 
pentru a ne îngădui să vedem limpede că Satana recurge la aceste erezii şi 
sofisme pentru a-i induce în eroare şi corupe pe oameni. Dumnezeu 
procedează aşa ca noi să putem căpăta discernământ, nu doar să înțelegem 
doctrinar că aceste erezii şi sofisme sunt negative, ci mai degrabă să putem 


înţelege clar care sunt uneltirile viclene ale Satanei din aceste zicale. Odată 


ce le-am înțeles limpede, putem să ne comparăm cu ele, să reflectăm asupra 
noastră în lumina cuvintelor lui Dumnezeu, să cercetăm ce gânduri şi idei 
satanice avem, ce uneltiri viclene ale Satanei există în intenția cu care 
acționăm şi ce firi satanice manifestăm. Asta înseamnă să ne cunoaștem cu 
adevărat, nu doar să rămânem la nivelul înţelegerii doctrinare şi al unui 
simplu discernământ.) Una dintre modalităţile prin care Satana îi corupe pe 
oameni este să le corupă gândurile şi inimile; insuflă tot soiul de gânduri, 
idei, erezii şi sofisme satanice în inimile şi minţile oamenilor. Printre ele se 
numără diversele zicale privind conduita morală, care reprezintă „crema” 
culturii chinezești tradiționale — sunt reprezentări clasice ale culturii 
chinezești tradiționale. Aceste gânduri şi opinii din cultura tradițională 
reprezintă practic gândurile Satanei, esenţa lui şi lucrurile din natura Satanei 
ce Îl sfidează pe Dumnezeu. Care e consecinţa finală a faptului că Satana 
foloseşte aceste lucruri pentru a corupe oamenii? (Îi întoarce pe oameni 
împotriva lui Dumnezeu.) Consecința este aceea că oamenii se întorc 
împotriva lui Dumnezeu. Şi ce devin ei? (Devin purtătorii de cuvânt şi 
lacheii Satanei. Devin nişte satane vii.) Oamenii devin purtătorii de cuvânt 
şi întruchiparea Satanei, iar omenirea coruptă ajunge să-l reprezinte pe 
Satana. Intenţiile, scopurile, gândurile şi ideile transmise prin cuvintele 
rostite de omenirea coruptă şi firile corupte de care dau dovadă oamenii 
sunt cele exprimate şi manifestate de Satana. Acest lucru confirmă pe 
deplin că toate regulile de viață ale omenirii și diversele gânduri şi opinii 
după care se comportă şi interacționează oamenii unii cu alţii provin de la 
Satana şi reprezintă natura-esenţă a Satanei; confirmă pe deplin că omenirea 
vie coruptă este întruchiparea Satanei, progenitura lui și de aceeaşi teapă ca 
Satana; confirmă pe deplin că omenirea vie coruptă este o satană vie, un 
diavol viu şi că omenirea, care a devenit întruchiparea Satanei, este 


reprezentanta Satanei. Fie că este progenitura sau întruchiparea Satanei, în 


orice caz, ea e de aceeași teapă ca Satana, iar pentru Dumnezeu o astfel de 
omenire este una care Îl tăgăduiește și Îl trădează pe Dumnezeu, este 
vrăjmaşa Lui şi forța care I se opune. O astfel de omenire nu mai este 
omenirea creată, neștiutoare, cu mintea asemenea unei pagini goale, ca la 
început. Ea trăieşte sub influenţa Satanei şi e plină de firi corupte satanice. 
De ce are nevoie omenirea, care trăiește în acest tip de stare? Are nevoie de 
mântuirea lui Dumnezeu. Acum este vremea în care Dumnezeu folosește 
cuvinte pentru a-i mântui pe oameni. Care e contextul în care Dumnezeu îi 
mântuieşte pe oameni? E cel în care coruperea omenirii de către Satana a 
atins cel mai profund şi grav nivel; i-a transformat complet pe oameni în 
întruchiparea şi purtătorii de cuvânt ai Satanei, iar oamenii au devenit 
dușmanii lui Dumnezeu şi au ajuns să I se opună. În acest context, 
Dumnezeu Și-a început lucrarea de mântuire a omenirii. Aceasta e situația 
reală privind coruperea oamenilor de către Satana şi este contextul real în 
care Dumnezeu exprimă adevărul și săvârşeşte lucrarea de judecată pentru a 
mântui omul în zilele de pe urmă. Care sunt beneficiile cunoașterii acestei 
stări a lucrurilor? Le permite oamenilor să-şi cunoască esenţa, să cunoască 
esenţa Satanei, să cunoască mijloacele prin care Satana îi corupe pe oameni 
şi să cunoască răutatea lui; de asemenea, le îngăduie oamenilor să cunoască 
scopul planului de gestionare al lui Dumnezeu, precum și atotputernicia, 
autoritatea, înțelepciunea şi puterea lui Dumnezeu pe care le dezvăluie în 
lucrarea Sa de mântuire a omenirii. Pe lângă faptul că trebuie să recunoască 
esenţa și răutatea Satanei şi natura-esenţa omenirii corupte, este important 
ca oamenii să cunoască lucrarea, firea şi esenţa lui Dumnezeu. A cunoaşte 
esenţa lui Dumnezeu implică în primul rând cunoașterea atotputerniciei, 
autorităţii, înţelepciunii și puterii Sale — implică în primul rând cunoașterea 


acestor aspecte ale esenței Sale. 


Din perspectiva contextului în care lucrează Dumnezeu pentru a 
mântui omenirea, această omenire pe care Dumnezeu doreşte să o 
mântuiască nu este una pe care El tocmai a creat-o, ci una pe care Satana o 
corupe de câteva mii de ani. Adâncurile inimii omului nu sunt asemenea 
unor pagini goale, cum nu sunt nici gândurile sau firile lui, ci sunt profund 
corupte de mult timp de Satana. Cei pe care îi mântuieşte Dumnezeu sunt 
fiinţe create care au fost profund corupte, seduse, controlate, manipulate și 
călcate în picioare de Satana. În ceea ce-i priveşte pe oameni, înlăturarea 
sau schimbarea lucrurilor ce țin de Satana și a firilor satanice dinlăuntrul 
acestei omeniri create este incredibil de dificilă sau chiar imposibilă. Cu 
alte cuvinte, în ceea ce-i priveşte pe oameni, a le schimba gândurile și 
opiniile, a curăți lucrurile care ţin de Satana din adâncul inimilor lor şi a le 
transforma firile corupte sunt sarcini imposibile; este exact așa cum spune 
zicala „Lupul îşi schimbă părul, dar năravul ba”. Totuşi, tocmai în acest 
context şi cu această omenire creată doreşte Dumnezeu să-Și săvârşească 
lucrarea de mântuire a omenirii. În lucrarea Sa, Dumnezeu nu arată semne 
şi minuni, nici nu-ȘI arată fățiș persoana reală, cu atât mai puţin realizează 
orice lucrare ce ar putea părea autoritară şi puternică pentru oameni. Asta 
înseamnă că, în zilele de pe urmă, în timp ce Dumnezeu întrupat mântuieşte 
omul, Dumnezeu nu arată semne şi minuni, nu înfăptuieşte nicio lucrare 
care depăşeşte limitele practicului sau ale realității și nu săvârşeşte nicio 
faptă care depășește umanitatea în carne și oase. Dumnezeu nu săvârşeşte 
astfel de lucrări supranaturale, ci Își foloseşte în schimb cuvintele pentru a 
aproviziona vieţile oamenilor, pentru a-i da în vileag şi a-i curăţi de corupția 
lor. Deoarece foloseşte doar cuvinte pentru a săvârşi această lucrare, omului 
i se pare cu atât mai mult o sarcină imposibilă și, în ochii majorităţii 
oamenilor, pare chiar o joacă. Oamenii cred că, bazându-Se pe cuvântări, 


cuvântări rostite în diverse moduri, din diverse puncte de vedere şi despre 


diverse lucruri, pentru a-i aproviziona şi a le permite să atingă mântuirea, 
Dumnezeu este implicat într-o sarcină imposibilă. Satana, mai ales, este 
chiar mai puţin convins că Dumnezeu este pe deplin capabil de acest lucru 
şi că El are puterea, autoritatea şi înțelepciunea de a realiza această lucrare. 
Este evident că, în ochii oamenilor creaţi, faptul că Dumnezeu Își rostește 
cuvântările şi Îşi săvârşeşte lucrarea pentru a-l mântui pe om este o sarcină 
imposibilă. Totuşi, indiferent cum vor decurge lucrurile în viitor, în prezent, 
cele despre care se vorbeşte în cuvintele lui Dumnezeu, „Dumnezeu Îşi ţine 
cuvântul Lui, iar cuvântul Lui va fi împlinit şi ceea ce El împlineşte va fi 
pentru totdeauna”, s-au împlinit deja în cei care Îl urmează, adică cei mai 
mulți oameni au gustat deja din această promisiune. Judecând după modul 
în care lucrează Dumnezeu, după faptul că-Și săvârşeşte lucrarea de 
mântuire a omenirii doar prin aprovizionarea, nutrimentul, revelația, 
mustrarea și judecata, certarea, avertismentul şi îndemnurile cuvintelor, 
precum și în alte moduri, este evident că aceste cuvinte ale lui Dumnezeu 
nu poartă doar simpla semnificație a unora ce pot fi înţelese prin noţiuni 
umane. Pe lângă afirmația fundamentală potrivit căreia cuvintele lui 
Dumnezeu sunt adevărul, ceea ce oamenii sunt şi mai capabili să vadă, fiind 
evident conform faptelor, este că aceste cuvinte ale lui Dumnezeu conţin 
viaţă şi sunt viaţă, că ele pot aproviziona viața omenirii corupte şi pot 
furniza tot ceea ce omenirea coruptă are nevoie pentru viaţă. Referitor la 
putere şi autoritate, cuvintele lui Dumnezeu pot schimba condițiile de viaţă, 
gândurile şi opiniile omenirii, pot schimba inima omului profund coruptă de 
Satana şi, chiar mai mult, pot schimba calea și direcția în viaţă pe care a 
ales-o omenirea şi chiar perspectiva asupra vieţii şi valorile ei. Atât timp cât 
accepţi și te supui cuvintelor lui Dumnezeu şi, putem chiar spune, atât timp 
cât iubeşti şi urmăreşti cuvintele Sale, atunci, indiferent de calibrul tău, de 


scopul urmăririi tale, de cât de mare e hotărârea ta de a urmări sau de cât de 


mare e credința ta, cuvintele lui Dumnezeu cu siguranță te pot schimba, pot 
permite schimbarea perspectivei tale asupra vieţii şi a valorilor tale, pot 
îngădui schimbarea gândurilor şi opiniilor tale despre oameni şi lucruri și, 
în cele din urmă, pot permite ca firea vieţii tale să se schimbe. Chiar dacă 
majoritatea oamenilor au un calibru slab, nu au nicio determinare de a 
urmări adevărul şi chiar nu sunt dispuși să urmărească adevărul, indiferent 
de circumstanțele lor, atât timp cât au auzit cuvintele lui Dumnezeu, în 
subconştientul lor, într-o măsură mai mare sau mai mică, ajung să aibă 
unele opinii şi percepții corecte din învățăturile lui Dumnezeu despre 
Satana, lume şi omenire. În subconştientul lor, ajung să tânjească şi să fie 
însetați, în măsuri diferite, după lucrurile pozitive, adevărurile-principii şi 
direcția şi scopurile corecte în viață pe care Dumnezeu le cere oamenilor să 
le aibă. Aceste fenomene care se produc înlăuntrul și în rândul oamenilor — 
indiferent dacă sunt ceea ce ei vor sau nu, dacă sunt conforme cu noțiunile 
lor sau nu, dacă îndeplinesc cerinţele și standardele lui Dumnezeu sau nu și 
aşa mai departe — toate aceste efecte asupra oamenilor şi toate aceste 
fenomene arată că aceste cuvinte ale lui Dumnezeu pot nu doar să 
aprovizioneze viețile oamenilor şi să le furnizeze ce au nevoie, dar, mai 
important, cuvintele Sale nu pot fi schimbate de nicio forță. De ce spun 
asta? Deoarece cuvintele lui Dumnezeu au autoritate, iar autoritatea 
cuvintelor Sale nu poate fi depășită de nicio teorie, filosofie sau cunoaștere 
lumească, de niciun argument, gând sau opinie — aceasta e semnificația 
practică a faptului că aceste cuvinte ale lui Dumnezeu au autoritate şi acest 
lucru se manifestă clar în toţi cei care Îl urmează pe Dumnezeu. Cuvintele 
Sale au autoritate şi pot schimba inimile și gândurile omenirii. Mai 
important, pot curăţi şi înlătura firile corupte pe care Satana le-a sădit în 
adâncul inimilor oamenilor — aceasta e puterea cuvintelor lui Dumnezeu. 


Mai există desigur şi altceva, şi anume că s-ar cuveni ca oamenii să 


cunoască înţelepciunea lui Dumnezeu. Înţelepciunea Sa se varsă în fiecare 
parte din lucrarea Sa. Nu doar în interiorul şi printre rândurile cuvintelor pe 
care le rostește Dumnezeu, ci şi în modul în care vorbeşte EI, în lucrurile pe 
care le spune, în punctele de vedere pe care le adoptă în cuvântările Sale și 
chiar în tonul vorbirii Sale, înţelepciunea lui Dumnezeu poate fi văzută în 
toate. În ce aspecte se manifestă înţelepciunea Sa? Un aspect este faptul că 
înţelepciunea Sa poate fi văzută în fiecare cuvânt pe care îl rosteşte El şi în 
feluritele moduri în care vorbeşte; un altul este că înţelepciunea lui 
Dumnezeu poate fi văzută în toate diversele moduri în care lucrează în 
oameni şi, de asemenea, în cei care Îl urmează pe Dumnezeu și pe care îi 
conduce. Deci, fireşte, putem spune că înţelepciunea lui Dumnezeu se varsă 
în cuvintele Sale şi, de asemenea, în lucrarea Sa. Pe lângă faptul că 
înţelepciunea lui Dumnezeu e vizibilă oamenilor în cuvintele Sale, ei pot 
ajunge să o aprecieze profund și în diferitele medii și situații ale diverselor 
probleme pe care le întâmpină. Cuvintele lui Dumnezeu le permit oamenilor 
să primească aprovizionarea corespunzătoare oricând şi oriunde. Dumnezeu 
te poate ajuta oricând şi oriunde, te poate susține şi aproviziona oricând şi 
oriunde, îți poate îngădui să-ți laşi în urmă starea negativă oricând și 
oriunde şi poate să te facă puternic, să nu mai fii slab. În orice loc și 
moment, Dumnezeu îți poate schimba ideile şi modul în care gândeşti, îți 
poate permite să renunţi la lucrurile pe care le consideri corecte şi la 
lucrurile Satanei, să scapi de firile tale corupte, să te căiești înaintea lui 
Dumnezeu, să acționezi şi să practici potrivit cerinţelor şi cuvintelor Lui. 
Acesta e un aspect. Mai mult, Dumnezeu lucrează în multe moduri diferite 
în toţi cei care Îl urmează, care iubesc cuvintele Sale şi iubesc adevărul. 
Uneori le dăruiește har şi alteori le dă lumină și revelație. Desigur, uneori 
Dumnezeu îi va mustra şi disciplina pe oameni pentru a-i face să se 


îndrepte, să aibă mustrări de conștiință în adâncul inimilor lor, să se simtă 


cu adevărat îndatorați lui Dumnezeu, să aibă remușcări, să se căiască şi, 
astfel, să renunțe la răul pe care îl fac şi să nu se mai răzvrătească împotriva 
lui Dumnezeu, să nu mai acționeze după bunul plac sau să-l urmeze pe 
Satana, ci să practice în schimb potrivit căii pe care le-a arătat-o Dumnezeu. 
Lucrarea Sa este săvârşită în om. Pentru a fi mai exacţi, lucrarea Duhului 
Sfânt este săvârşită în om, iar Duhul Sfânt lucrează în majoritatea 
oamenilor în moduri diferite. Desigur, indiferent cum lucrează Duhul Sfânt, 
toți pot experimenta într-o măsură mai mare sau mai mică diferitele moduri 
în care lucrează El. De aici putem vedea că lucrarea Duhului Sfânt și 
lucrarea lui Dumnezeu, fie că sunt săvârşite în multe moduri sau într-un 
singur mod, amândouă le pot îngădui oamenilor să aprecieze faptul că 
lucrarea lui Dumnezeu este un ajutor pentru om şi este ceea ce omul are 
nevoie în toate momentele şi locurile. Duhul Sfânt poate lucra și 
aproviziona oamenii în toate momentele şi locurile. El nu este îngrădit de 
spaţiu, loc geografic sau timp, nici nu aruncă rutina normală din viaţa 
oamenilor în dezordine şi nu tulbură gândurile oamenilor, cu atât mai puţin 
nu distruge vreo regulă prescrisă de Dumnezeu pentru omenire. Duhul Sfânt 
doar lucrează în tăcere asupra fiecărei persoane în parte, folosind cuvinte 
pentru a o anunţa, învăţa, lumina şi îndruma cu claritate, utilizând totodată 
diferite metode pentru a lucra asupra ei, îngăduindu-i să ajungă în mod 
firesc şi pe nesimţite să trăiască sub aprovizionarea cuvintelor lui 
Dumnezeu. Bineînţeles, ca urmare a lucrării lui Dumnezeu şi a lucrării 
Duhului Sfânt, firile oamenilor sunt schimbate şi gândurile lor sunt 
transformate fără ca ei să-şi dea seama, iar credinţa lor în Dumnezeu 
sporeşte treptat. În ceea ce priveşte toate aceste efecte obţinute asupra 
oamenilor, trebuie spus că ele sunt rezultatul puterii cuvintelor lui 
Dumnezeu şi al înţelepciunii lucrării Sale. Cât despre cei care-L urmează 


acum pe Dumnezeu, El Işi foloseşte cuvintele pentru a lucra, a-i conduce și 


aproviziona și fiecare are dreptul şi ocazia de a se bucura de aceste lucruri. 
Dacă numărul celor care L-au urmat pe Dumnezeu ar creşte şi ar ajunge de 
zece, de douăzeci sau chiar de o sută de ori mai mare decât al celor care Îl 
urmează acum, Dumnezeu tot ar fi capabil să aibă grijă de ei exact la fel şi 
tot ar fi capabil să-Şi termine lucrarea. Efectele obţinute nu pot fi schimbate 


niciodată şi aceasta este înțelepciunea lui Dumnezeu. 


Cuvintele lui Dumnezeu exprimă toate aspectele adevărului şi oferă 
ceea ce este necesar întregii omeniri. Dumnezeu folosește tot felul de 
metode de lucru diferite din diverse puncte de vedere asupra oamenilor, în 
momente şi medii diferite, pentru a-i îndruma fără ca ei să-și dea seama și 
pentru a obține rezultate diferite în cazul fiecărei persoane. Chiar dacă acum 
gândeşti: „Nu înţeleg multe despre lucrarea lui Dumnezeu și încă sunt 
foarte slab acum. Încă am foarte puţină credinţă în Dumnezeu şi nici nu am 
acumulat mai multe cunoștințe despre El. Atitudinea pe care o am în 
prezent față de îndeplinirea datoriei mele pare lipsită de entuziasm, aşa cum 
era înainte, iar eu simt că n-am făcut mari progrese”, un lucru este sigur: 
indiferent cât de slab ești sau cât de departe simți că ești de îndeplinirea 
cerințelor lui Dumnezeu, cuvintele şi lucrarea Sa au pus deja stăpânire pe 
inima ta. Chiar dacă nu ești prea interesat de urmărirea adevărului, chiar 
dacă încă nu consideri că dobândirea mântuirii este foarte importantă, 
adevărul cuvintelor lui Dumnezeu şi conținutul cuvintelor rostite de El îți 
dau speranţă şi, în adâncul inimii tale, ajungi să ai aşteptări de la lucrarea 
lui Dumnezeu și de la faptele pe care El doreşte să le realizeze. Indiferent 
cât de mare e credinţa ta acum sau cum este statura ta, în mod sigur ai 
speranță. Ce arată acest lucru? Cuvintele lui Dumnezeu sunt ceea ce are 
nevoie omenirea, oferă ce este necesar omenirii, au pus deja stăpânire pe 
inima ta, iar tu ai ajuns în mod inconștient să-l accepti într-o anumită 


măsură cuvintele în adâncul inimii tale. Fireşte, aceste fapte îi privesc pe cei 


care nu sunt foarte interesați de adevăr şi care înţeleg relativ vag și neclar 
lucrarea şi mântuirea lui Dumnezeu. Pentru cei care cred cu adevărat în 
Dumnezeu şi pot urmări adevărul, acesta nu e singurul rezultat obţinut; în 
schimb, ei pot ajunge şi să-L cunoască pe Dumnezeu şi să fie mărturie 
pentru El. Din aceste fapte şi indicii, putem vedea că lucrarea şi cuvântările 
lui Dumnezeu sunt pline de puterea, autoritatea și înţelepciunea Lui. 
Aceasta confirmă şi altceva: omenirea a fost creată de Dumnezeu și, chiar 
dacă poate rezista fără lumina soarelui, fără apă şi fără aer, nu poate rezista 
fără Dumnezeu, fără cuvintele şi aprovizionarea Lui. Doar călăuzirea, 
aprovizionarea şi păstorirea de către Dumnezeu și toate adevărurile 
exprimate de El îi pot oferi omenirii speranță şi lumină, precum şi scopurile 
ŞI direcția pentru supraviețuirea ei — acestea sunt lucruri pe care oamenii le- 
au văzut. Dezvăluind şi analizând adevărata situație a coruperii omenirii de 
către Satana în ceea ce priveşte conduita morală, oamenii ar trebui să poată 
vedea în ce tip de context lucrează Dumnezeu pentru a-i mântui. Pe lângă 
faptul că recunosc adevărata situație a contextului în care lucrează 
Dumnezeu, cu atât mai mult ar trebui oamenii să înțeleagă cât de dificilă e 
lucrarea lui Dumnezeu de mântuire a omenirii şi, înțelegând dificultatea ei, 
ar trebui să ajungă să cunoască puterea, autoritatea şi înțelepciunea lui 
Dumnezeu. În lucrarea Sa de mântuire a omenirii, Dumnezeu nu S-a grăbit 
să o mântuiască atunci când Satana a corupt-o pentru prima dată. Nu S-a 
grăbit să o mântuiască acum patru mii sau şase mii de ani. În schimb, a 
făcut lucrurile aşa cum erau menite să fie făcute: fiind ispitită de şarpe şi 
coruptă de Satana, omenirea a căzut în păcat, iar pământul a fost distrus de 
potop. Apoi Dumnezeu a folosit legea pentru a conduce treptat lumea şi, în 
timp ce coruperea omului de către Satana a devenit tot mai profundă, 
Dumnezeu a săvârşit lucrarea de răscumpărare a omenirii luând asupra Sa 


asemănarea trupului păcătos şi fund răstignit. Acum, în zilele de pe urmă, 


când omenirea a fost coruptă de Satana atât de mult încât oamenii au fost pe 
deplin distruși de acesta şi au devenit de-a dreptul reprezentarea Satanei, 
Dumnezeu Îşi rostește oficial şi deschis cuvintele în faţa omenirii, 
exprimând ceea ce este în inima Sa, opiniile şi atitudinile Sale faţă de tot 
soiul de oameni, evenimente şi lucruri şi toate adevărurile de care are 
nevoie omenirea. În acest tip de context, Dumnezeu începe oficial să ofere 
ceea ce are nevoie omenirea — nu-i oferă toate adevărurile într-o situaţie în 
care aceasta este complet neştiutoare. Tocmai când omenirea a fost profund 
coruptă de Satana și când oamenii cred că nu pot fi mântuiţi, Dumnezeu 
vine, Îşi rostește cuvintele, Îşi săvârşeşte lucrarea, merge printre oameni și 
exprimă cuvintele pe care doreşte să le exprime, folosind doar 
aprovizionarea cuvintelor pentru a realiza faptele pe care doreşte să le 
realizeze. Nicio persoană relativ capabilă din rândul omenirii create nu 
îndrăznește să-și asume provocarea de a face această lucrare, deoarece 
oamenii o consideră foarte dificilă, una imposibil de realizat. Totuși, tocmai 
în acest context Îşi lansează Dumnezeu lucrarea din planul Său de 
gestionare de șase mii de ani, o lucrare ce foloseşte cuvinte pentru a realiza 
totul. Este o sarcină uriașă, o lucrare fără precedent şi, mai mult decât atât, 
o lucrare epocală şi îndelungată. Indiferent cât de multe spune cineva, 
indiferent ce spune sau care e esenţa cuvintelor sale, nimeni nu e capabil să 
realizeze faptele pe care cuvintele sale îşi propun să le realizeze. Doar 
cuvintele lui Dumnezeu se pot împlini şi doar cuvintele Lui pot fi 
îndeplinite în conformitate cu cerințele şi cu planurile gândului Său — 
aceasta e, de asemenea, autoritatea lui Dumnezeu. Nu ar trebui oamenii să 
înţeleagă aceste lucruri? (Ba da, ar trebui.) Care este, aşadar, semnificația 
înţelegerii acestor lucruri? Cine doreşte să vorbească? (Un aspect este că 
oamenii pot ajunge să înțeleagă întrucâtva înţelepciunea lucrării lui 


Dumnezeu şi că lucrarea Lui nu e săvârşită asupra acelor oameni neştiutori 


care nu au fost corupți de Satana. În schimb, Dumnezeu îl folosește pe 
Satana în slujba Lui şi săvârşeşte lucrarea de mântuire asupra celor care au 
fost profund corupți de Satana. Oamenii consideră că această lucrare e 
foarte dificilă, însă cuvintele lui Dumnezeu chiar au un efect asupra lor. Mai 
mult, în mod normal, pe parcursul experienţelor noastre, suntem deseori 
constrânşi de firile noastre corupte şi nu ne putem abține să nu dăm dovadă 
de corupție, devenim incapabili să practicăm adevărul şi, uneori, putem 
deveni atât de negativi, încât ne pierdem credința. Totuşi, după ce auzim 
părtăşia lui Dumnezeu, ajungem să avem credință în cuvintele Sale şi 
înţelegem că firile noastre corupte se pot schimba atât timp cât iubim şi 
acceptăm adevărul şi că firile noastre corupte nu sunt neschimbătoare. Dacă 
cineva nu iubeşte sau nu acceptă adevărul în esenţa sa, va fi incapabil să-și 


schimbe firile corupte.) Ceea ce spui este întru totul adecvat şi exact. 


Cuvintele lui Dumnezeu pot îndeplini toate lucrurile şi pot schimba 
toate lucrurile. În acelaşi timp, oamenii ar trebui să poată vedea că acestea 
au un alt efect asupra lor — toate lucrurile trebuie să piară, doar cuvintele lui 
Dumnezeu nu vor pieri niciodată şi, întocmai precum Dumnezeu Însuşi, 
cuvintele Sale vor trăi veşnic. Ce vedem aici? (Vedem autoritatea lui 
Dumnezeu.) Vedem autoritatea lui Dumnezeu, înţelepciunea Lui şi puterea 
manifestată în cuvintele Sale. Întrucât cuvintele lui Dumnezeu reprezintă 
viaţa, esenţa şi firea Sa, ele vor trăi veşnic, la fel ca Dumnezeu. Ce îți arată 
asta? Îţi arată importanţa cuvintelor lui Dumnezeu pentru omenire. Orice ai 
obține, nu e o comoară adevărată. Fie că primeşti un lingou de aur sau o 
bijuterie rară şi prețioasă a lumii, acestea nu sunt comori adevărate. Chiar 
dacă primeşti elixirul vieţii, nu valorează un sfanţ. Chiar dacă reuşești să 
practici cultivarea sinelui şi zboruri în ceruri, nu vei trăi neapărat veşnic și 
aceasta deoarece eşti o ființă creată, totul este predestinat de Dumnezeu și 


nimeni nu poate scăpa de suveranitatea Lui. Toate lucrurile trebuie să piară, 


doar cuvintele lui Dumnezeu nu vor pieri niciodată şi, întocmai precum 
Dumnezeu Însuși, cuvintele Sale vor trăi veşnic. Care e rostul cunoaşterii 
acestor cuvinte? Dacă nu urmărești adevărul și nu ai dragoste față de adevăr 
sau de corectitudinea și dreptatea lui Dumnezeu, s-ar putea să nu fii 
interesat de aceste cuvinte sau de acest fapt. Însă dacă iubeşti corectitudinea 
şi dreptatea lui Dumnezeu, dacă iubeşti adevărul și lucrurile pozitive, atunci 
vei dezvolta un interes profund față de aceste cuvinte şi, astfel, acest fapt şi 
aceste cuvinte se vor întipări în adâncul inimii tale. Care sunt aceste 
cuvinte? Toate lucrurile trebuie să piară, doar cuvintele lui Dumnezeu nu 
vor pieri niciodată şi, întocmai precum Dumnezeu Însuşi, cuvintele Sale vor 
trăi veşnic. Trebuie să păstraţi aceste cuvinte în inimile voastre şi să 
meditaţi la ele în timpul vostru liber. Aceste cuvinte sunt atât de importante! 
Spuneţi-Mi, ce dobândiţi din ele? (Dumnezeule, înţeleg ceva. Cuvintele lui 
Dumnezeu spun: „loate lucrurile trebuie să piară, doar cuvintele lui 
Dumnezeu nu vor pieri niciodată.” Uneori lucrurile se schimbă în lumea 
exterioară şi, când întâlnim astfel de circumstanţe, starea noastră se va 
schimba şi hotărârea noastră de a-L urma pe Dumnezeu se va schimba și ea. 
Devine dificil pentru noi să evităm să ne simțim negativi şi slabi, dar când 
ne gândim la aceste cuvinte ale lui Dumnezeu, la promisiunile pe care ni le- 
a făcut El la începuturi şi la faptul că Dumnezeu a spus că doreşte să câștige 
un grup de oameni care sunt în asentiment cu El, puterea şi credinţa ne 
inundă inimile. Nu mai suntem afectați de circumstanţele din lumea 
exterioară şi avem credinţa de a-L urma pe Dumnezeu şi de a ne îndeplini 
îndatoririle.) Aceste cuvinte vă oferă o cale de practicare — ce tip de cale de 
practicare? De a nu urmări sau prețui nimic din lumea materială; aceste 
lucruri sunt deşarte. Toate lucrurile precum faima, câștigul, poziţia, 
bucuriile materiale din fața ochilor tăi, frumuseţea femeilor, identitatea și 


statutul bărbaţilor sunt trecătoare, dispar cât ai clipi din ochi şi nu are rost să 


le preţuieşti. La ce Mă refer când spun că nu are rost? Vreau să spun că 
aceste lucruri pot satisface doar nevoile de moment, înclinațiile şi dorinţele 
trupului tău, stările de spirit şi afecțiunile tale şi așa mai departe, dar nu-ți 
pot satisface nevoile spirituale. Când spiritul tău este flămând, însetat şi 
pustiu, nimic din lumea materială nu-ți poate satisface nevoile spirituale sau 
umple golul din adâncul inimii tale şi de aceea nu are rost să urmăreşti 
aceste lucruri. Aşadar, ce poate să te mulţumească și să-ți umple golul din 
adâncul inimii? Când citeşti cuvintele lui Dumnezeu şi înţelegi adevărul, 
adâncul inimii tale se simte reîntregit şi se bucură de pace şi veselie, iar 
inima ta se simte mulțumită și împăcată. Dacă urmăreşti în continuare în 
acest mod, când cuvintele lui Dumnezeu vor deveni viaţa ta, nimeni nu-ţi va 
putea lua viaţa şi nimeni nu o va putea distruge. Când nimeni nu-ți va putea 
lua sau distruge viaţa, ce vei simţi atunci? Nu te vei mai simți pustiu, nu te 
vei mai simți pierdut, temător sau neliniștit trăind în această lume, căci vei 
avea cuvintele lui Dumnezeu înlăuntrul tău,  îndrumându-te, 
aprovizionându-te, îngăduindu-ți să trăieşti cu un scop şi o direcție. Vei trăi 
fiecare zi având sentimentul rostului şi al valorii. Asta simt cu adevărat 
oamenii. Aşadar, cum se obține acest rezultat pozitiv pe care îl simt cu 
adevărat oamenii? (E obținut înlăuntrul oamenilor de cuvintele lui 
Dumnezeu atunci când pun cuvintele Sale în practică.) Aşa este, odată ce 
oamenii acceptă cuvintele lui Dumnezeu ca pe viața lor, acest rezultat este 
obținut înlăuntrul lor; viața lor se schimbă, modul în care trăiesc se 
schimbă, opiniile lor despre oameni şi lucruri sunt diferite, modul în care 
privesc oamenii și lucrurile este diferit, la fel şi ceea ce urmăresc ei. Nu mai 
urmăresc acele plăceri trupeşti, recompense materiale sau faima, câştigul și 
poziția. Urmărirea lucrurilor ce ţin de înclinațiile trupești nu poate decât să 
facă pe cineva să se simtă tot mai apatic, pustiu, neliniștit şi îndurerat. Însă, 


odată ce cuvintele lui Dumnezeu au ocupat inima cuiva, adevărul îi devine 


viaţă înlăuntrul său, esenţa interioară și viaţa sa se schimbă şi, prin urmare, 
se simte diferit. Sentimentele şi înclinațiile, diversele sale emoţii, scopurile 
sale în viață, direcția urmăririi sale şi regulile sale de viaţă sunt toate 
complet diferite. Căutările sale se schimbă, persoana poate urmări adevărul 
şi căuta să-L cunoască pe Dumnezeu şi poate deveni capabilă să trăiască în 
conformitate cu modul în care Dumnezeu îi cere să trăiască. Oamenii care 
obțin asta nu se confruntă cu descompunerea, moartea şi distrugerea, ci 
ajung în schimb să aibă o viață adevărată, o viață care nu e supusă 
degradării. La ce Mă refer când spun că nu e supusă degradării? La faptul 
că această viață din aceşti oameni nu va dispărea, nu va pieri, nu se va 
stinge şi nu se va deteriora, iar ei nu se vor confrunta cu distrugerea, ca 
înainte. Astfel, oare starea actuală a existenţei lor şi perspectivele lor de 
supraviețuire nu s-au schimbat? E clar că perspectivele lor de supravieţuire 
cunosc o schimbare. Care e motivul pentru care viaţa omenească se stinge, 
se ofilește, se degradează, are un sfârșit și este distrusă? Motivul este că 
oamenii nu au cuvintele lui Dumnezeu ca pe viaţă a lor şi, indiferent dacă 
cineva ar trăi o sută de ani, două sute, trei sute sau o mie de ani, regulile 
sale de viață, perspectiva sa asupra vieții şi semnificația vieții sale nu se vor 
schimba. Deci, pentru ce anume trăiesc oamenii care îşi duc traiul așa? 
Trăiesc doar pentru a-și satisface trupul. Ce urmărește trupul omului? 
Lucruri precum averea, faima, câştigul şi plăcerile materiale și tocmai 
aceste lucruri sunt cele care, în ochii lui Dumnezeu, sunt în contradicție cu 
adevărul şi pe care Dumnezeu le detestă. Prin urmare, Dumnezeu le permite 
oamenilor să urmărească şi să se bucure de aceste lucruri într-un timp 
limitat. O viaţă a omului poate dura vreo şaizeci sau şaptezeci, vreo optzeci 
sau nouăzeci de ani, apoi se termină şi pentru fiecare sfârşit există un nou 
ciclu de renaștere și aşa se scurge durata de viață a omului. Dacă Dumnezeu 


nu ar predetermina această limită de timp, nu s-ar sătura oamenii să trăiască 


după ce rămân în viață mult timp? Când oamenii au douăzeci şi ceva de ani, 
zilnic au impresia că lucrurile sunt noi, frumoase şi vesele; când ajung pe la 
patruzeci de ani, simt că a mânca trei mese pe zi şi a merge la culcare seara 
este un mod plictisitor de a trăi; când ajung pe la şaizeci de ani, au impresia 
că înţeleg totul şi că s-au bucurat de unele binecuvântări, au suferit unele 
greutăți şi simt că nimic nu mai este interesant. Se apucă de treabă în fiecare 
zi când răsare soarele, se odihnesc când apune soarele şi ziua trece cât ai 
clipi din ochi. Fiecare funcție a corpului lor începe să se degradeze, fiind 
complet diferită de modul în care era la douăzeci de ani — atunci sfârșitul lor 
este aproape. Când sfârşitul cuiva e aproape, nu înseamnă că sufletul său va 
pieri. Înseamnă că trupul său va ajunge curând la sfârşit. În general, oamenii 
mor când ajung la şaizeci, șaptezeci sau optzeci de ani, iar cei foarte 
longevivi pot trăi cel mult peste o sută de ani. Se spune că „O persoană care 
a trăit prea mult se plictiseşte de viață — se satură să trăiască”. Când cineva 
trăieşte prea mult, se satură de viaţă, nu mai vrea să trăiască, iar viața 
devine lipsită de sens. De ce simte că viaţa e lipsită de sens? Există aici o 
situație adevărată şi anume că oamenii trăiesc în trup, mâncând trei mese pe 
zi şi făcându-şi treburile zilnice, fiecare zi fund exact ca ziua dinainte, 
făcând aceleaşi lucruri, trăind aceeaşi viaţă și, când ajung într-un anumit 
punct, ştiu pe de rost aceste lucruri. Simt că au văzut tot ce ar trebui să 
vadă, că au gustat tot ce ar trebui să guste şi că au experimentat tot ce ar 
trebui să experimenteze. Simt că aşa este pur şi simplu viaţa şi că nu mai au 
la ce spera, nu mai au ce aștepta, că viaţa lor este deşartă şi că îşi vor 


cunoaşte în scurt timp sfârşitul. Nu este așa? (Ba da.) Așa stau lucrurile. 


Tocmai am vorbit despre cuvintele „Toate lucrurile trebuie să piară, 
doar cuvintele lui Dumnezeu nu vor pieri niciodată şi, întocmai precum 
Dumnezeu Însuși, cuvintele Sale vor trăi veşnic”. Acestea le spun 


oamenilor cât de importante sunt pentru omenire cuvintele lui Dumnezeu, le 


indică scopurile şi direcția de practicare şi le spun că nicio urmărire a 
vreunui lucru nu poate înlocui dobândirea de către om chiar şi a unui singur 
rând din cuvintele lui Dumnezeu. Aceasta deoarece toate lucrurile trebuie să 
piară şi toate trebuie să se stingă, să se ofilească şi să slăbească în timp și 
doar cuvintele lui Dumnezeu nu vor pieri niciodată. Prin urmare, dacă 
dobândeşti cuvintele lui Dumnezeu și intri în realitatea lor, însemnând că 
înţelegi adevărul şi intri în adevărul-realitate, ajungi apoi să ai valoare 
datorită cuvintelor lui Dumnezeu şi adevărului, iar esenţa ta devine diferită 
de modul în care era anterior. Unii oameni spun: „Și ce dacă esenţa mea e 
diferită?” Nu spun „diferită” în sensul obişnuit, ci Mă refer la faptul că 
devine cu totul diferită, căci ajungi să ai cuvintele lui Dumnezeu ca pe viață 
a ta şi, aşa cum cuvintele Lui nu vor pieri niciodată, întocmai ca Dumnezeu, 
vei avea viaţă veşnică şi vei avea un viitor și o destinaţie veşnică. Prin 
urmare, analizând acum ceea ce se va întâmpla în viitor, nu sunt cuvintele 
lui Dumnezeu importante pentru om? (Ba da, sunt.) Sunt esențiale! Cum ar 
trebui să urmăreşti odată ce ai înţeles importanţa cuvintelor lui Dumnezeu? 
Ce ar trebui să urmărești care să aibă valoare şi însemnătate? Ar trebui să 
urmărești să depui mai mult efort, să suferi mai mult, să plăteşti un preț mai 
mare şi să alergi mai mult de colo-colo în timp ce îți îndeplineşti datoria? 
Sau ar trebui să studiezi mai mult competențele profesionale, să te 
înzestrezi cu mai multă doctrină şi să predici mai mult? (Nimic din toate 
acestea.) Atunci, care este cel mai util lucru de urmărit? Toţi știți răspunsul, 
vă este limpede ca lumina zilei: dobândirea cuvintelor lui Dumnezeu este 
cea mai valoroasă şi semnificativă preocupare. „Toate lucrurile trebuie să 
piară, doar cuvintele lui Dumnezeu nu vor pieri niciodată şi, întocmai 
precum Dumnezeu Însuși, cuvintele Sale vor trăi veșnic”. Ţine minte aceste 
cuvinte în inima ta; nu ar trebui să le uiţi sau să le abandonezi niciodată. 


Când te simți negativ şi slab, când simţi că nu ai nicio speranță, când 


necazurile se abat asupra ta, când eşti înlocuit în datoria ta, când ești 
emondat, când te confrunți cu obstacole şi eşecuri şi când eşti dojenit şi 
condamnat; deopotrivă, când ai atins apogeul succesului, când eşti ținut la 
mare stimă şi lăudat oriunde mergi și aşa mai departe; în orice moment şi în 
orice situaţie, trebuie să te gândeşti mereu la aceste cuvinte, să le lași să te 
aducă înaintea lui Dumnezeu şi să cauţi aprovizionarea cuvintelor Lui 
pentru tine chiar în acest moment, să laşi cuvintele Lui să te elibereze din 
încercările tale, să-ţi rezolve dificultăţile, să-ți înlăture confuzia din adâncul 
inimii, să te întoarcă de pe calea greşită pe care o urmezi şi să-ți înlăture 
fărădelegile, intransigenţa, răzvrătirea şi altele şi să permiţi cuvintelor lui 
Dumnezeu să rezolve fiecare problemă cu care te confrunţi. Aceste cuvinte 
vă sunt atât de folositoare! Când uiţi care îţi sunt responsabilitățile şi 
îndatoririle, când uiţi ce principii ar trebui să respecţi, ce punct de vedere și 
perspectivă ar trebui să adopţi și când îţi uiţi propria identitate şi poziţie, 
gândeşte-te la aceste cuvinte. Ele te vor aduce înaintea lui Dumnezeu, te vor 
aduce în cuvintele lui Dumnezeu, te vor face să înţelegi care e intenția Lui 
chiar în acest moment şi te vor determina să adopţi punctul de vedere, 
opinia şi perspectiva corectă în privinţa ta, în privinţa altora şi în privinţa 
evenimentelor şi mediilor pe care le întâlneşti. Astfel, sub îndrumarea lui 
Dumnezeu şi sub aprovizionarea, luminarea și ajutorul cuvintelor Sale, 
nicio problemă nu te poate pune în încurcătură, nu te poate împiedica să 
urmăreşti adevărul şi nu-ţi poate opri paşii înainte. Nu e aceasta calea de 
practicare? (Ba da, este.) Lecţia pe care ar trebui să o învăţaţi acum este să 
nu mormăiți nemulțumiți, să nu vă plângeţi, să nu respectaţi regulile şi să nu 
căutați abordările omului când vă confruntați cu probleme, ci să veniți 
înaintea lui Dumnezeu şi să căutați adevărul, să căutați ajutorul Lui, să 
îngăduiți cuvintelor Sale să vă aprovizioneze şi să vă rezolve fiecare 


dificultate — aceasta e lecţia pe care ar trebui să o învăţaţi. Vom încheia aici 


părtăşia noastră despre înțelegerea lansării de către Dumnezeu a celei mai 
importante lucrări din planul Său de gestionare pe fundalul coruperii 
profunde a omenirii de către Satana; în cele din urmă, totul se reduce la 
cuvintele lui Dumnezeu. Indiferent de modul în care avem părtăşie, sper ca, 
până la urmă, oamenii să poată intra în adevărul-realitate al cuvintelor lui 
Dumnezeu şi să nu se mulţumească doar să ştie cum să predice vorbe și 
doctrine, să studieze teorie teologică sau să participe la ceremonii religioase 
în fiecare zi. Intrarea în realitatea cuvintelor lui Dumnezeu este cea mai 


urgentă lecţie a intrării în viaţă pe care trebuie să o înveţe oamenii. 


Vom avea acum părtăşie despre o altă problemă practică privind 
diversele zicale ce vizează conduita morală. Diferitele zicale legate de 
conduita morală despre care am avut părtăşie anterior au fost expuse în 
principiu folosind cultura chinezească tradițională drept demonstraţie, 
dezvăluind aceste diverse zicale satanice din adâncul inimii omenirii 
corupte. Unii oameni spun: „Întrucât cultura chinezească tradițională este 
folosită pentru a demonstra aceste zicale despre conduita morală, iar noi nu 
suntem chinezi, oare nu putem, pur şi simplu, să nu acceptăm aceste cuvinte 
despre care ai părtăşie? Chiar trebuie să cunoaștem aceste diverse zicale 
despre conduita morală din perspectiva coruperii omenirii de către Satana?” 
E corectă întrebarea? (Nu.) În mod foarte clar, e greșită. Coruperea omenirii 
de către Satana nu face distincția între rase sau vremuri; dimpotrivă, 
omenirea este coruptă fără nicio distincţie privind rasa, timpul sau contextul 
religios. Prin urmare, dacă faci parte din rasa chineză, indiferent dacă eşti 
chinez Han sau un membru al unui grup etnic minoritar, cum ar fi mongol, 
Hui, Miao, Yi etc., ai fost supus fără excepţie îndoctrinării şi ţi s-au inculcat 
tot soiul de zicale despre conduita morală care au venit de la Satana. Cu alte 
cuvinte, ai fost supus de asemenea, fără excepție, coruperii omenirii de 


către Satana în ceea ce priveşte gândirea ta. Mai exact, gândirea ta, adâncul 


sufletului şi al inimii tale au fost şi ele profund corupte și prelucrate de 
Satana. Chiar dacă nu eşti chinez — dacă eşti japonez, coreean, german sau 
de orice naționalitate — indiferent dacă ești asiatic, european, african sau 
american, indiferent dacă pielea ta este galbenă, neagră, maro sau albă, 
indiferent de etnia şi de rasa din care faci parte, atât timp cât eşti o ființă 
creată, ai fost profund corupt de Satana, fără nicio excepție. Pe lângă faptul 
că ai firi corupte satanice, ţi s-au insuflat, fără excepţie, gânduri și opinii 
satanice de către Satana, iar inima ta a fost cu siguranţă, la rândul ei, 
profund coruptă de Satana. Singura deosebire este că, pentru oamenii din 
tări diferite sau de rase diferite, Satana foloseşte metode diferite pentru a le 
insufla aceleaşi lucruri. Aceste lucruri pot varia prin modul în care sunt 
spuse, poate exista o oarecare deosebire acolo, dar rezultatul final al 
coruperii oamenilor este mereu același, fiind aproape identic, doar cu mici 
diferenţe. Toate îi fac pe oameni să-şi ascundă înfățișarea prin 
comportamentul lor şi, printr-o serie de zicale înșelătoare, nerealiste sau 
chiar imorale, care sunt contrare umanităţii, le cer oamenilor să acționeze și 
să se comporte într-un anumit mod în ceea ce priveşte caracterul lor moral, 
impunându-le cum să se comporte şi să facă anumite lucruri. Chiar dacă 
există deosebiri între aceste zicale şi chiar dacă ele apar în momente diferite 
şi iau naştere în colțuri, regiuni și zone diferite, fiind puse în circulație de 
oameni diferiți, totuşi, consecinţa finală este mereu faptul că le controlează 
gândurile şi inimile oamenilor, le îngrădesc gândurile şi inimile și le umplu 
mintea de opinii şi noţiuni care transmit otrăvurile şi natura-esenţa Satanei. 
Din cauza lor, adâncul inimii oamenilor este plin de opinii ale Satanei, de 
esenţa lui ticăloasă şi de noţiunile lui ticăloase. În cele din urmă, indiferent 
de etnie sau rasă și indiferent de trib sau perioada de timp, omul a fost cu 
totul indus în eroare şi călcat în picioare de Satana și corupt de Satana în 


gândurile și adâncul inimii sale în diverse măsuri. In final, indiferent din ce 


colţ al lumii sunt oamenii asupra cărora își înfăptuieşte Satana această 
lucrare de corupere şi indiferent din ce rasă fac parte sau în ce perioadă de 
timp au trăit, consecința este mereu transformarea deplină a omenirii în 
progenitura, portavocea şi întruchiparea Satanei şi transformarea deplină a 
omului în satane vii, mari și mici, vizibile și tangibile. Desigur, o astfel de 
omenire devine, de asemenea, dușmanul absolut al lui Dumnezeu şi 
potrivnicul Lui. Prin urmare, indiferent ce fel de oameni ascultă acum 
predicile sau cât de mulți oameni sunt, există un fapt de netăgăduit: întreaga 
omenire zace în ghearele celui rău — aceasta e realitatea. Dacă ne exprimăm 
altfel, înseamnă că în timp ce toată omenirea este profund coruptă de 
Satana, gândurile şi inimile întregii omeniri sunt și ele cu totul sub controlul 
ŞI întemnițarea Satanei — acest lucru nu poate fi contestat. Așadar, orice rasă 
nobilă şi oamenii cu o naționalitate ce face parte dintr-o ţară puternică au 
fost cu toții, fără excepţie, profund corupți de Satana și sunt profund 
manipulați, controlați și îngrădiți de Satana. Atât timp cât faci parte din rasa 
umană, atât timp cât trăieşti sub soare, atât timp cât eşti un om care respiră 
aer, bea apă şi mănâncă grâne, coruperea ta de către Satana a fost inevitabilă 
ŞI, fără excepţie, ai fost corupt de Satana în gândurile, inima, firile şi esența 
ta. Pentru a fi mai exacti, atât timp cât eşti o ființă umană creată și atât timp 
cât ai fost corupt de Satana, eşti dușmanul lui Dumnezeu. Atât timp cât ai 
fost corupt de Satana, atât timp cât ai fost în trecut sau ești în prezent 
controlat şi îngrădit de Satana, eşti obiectul mântuirii de către Dumnezeu, 
iar acest lucru este dincolo de orice îndoială. Atât timp cât eşti o ființă 
umană coruptă de Satana, atunci ai, fără excepție, firea şi gândirea Satanei 
şi o inimă care a fost umplută şi ocupată de otrăvurile Satanei. Prin urmare, 
recunoaşterea şi distingerea diverselor gânduri, opinii şi zicale despre 
conduita morală provenind de la Satana nu este o sarcină doar pentru 


poporul chinez sau ceva asupra căruia poporul chinez deţine monopolul. 


Dimpotrivă, este o lecţie pe care s-ar cuveni să o înveţe şi o realitate în care 
ar trebui să pătrundă fiecare dintre aleşii lui Dumnezeu, pe care i-a selectat 
El. Fiecare dintre aleşii lui Dumnezeu, fără excepţie, ar trebui să recunoască 
şi să discearnă nenumăratele gânduri şi opinii greşite şi rele care provin de 
la Satana. Doar pentru că te-ai născut într-o familie bogată, o familie cu o 
poziţie de seamă, să nu crezi că poți avea un sentiment de superioritate, 
considerându-te necorupt de Satana, şi doar pentru că ai o identitate 
onorabilă, să nu crezi că şi sufletul tău este în mod sigur nobil — aceasta este 
o înţelegere denaturată. Sau poate crezi că ești de viţă nobilă şi culoarea 
pielii tale demonstrează că ai o identitate onorabilă, poziţie şi valoare, așa 
încât consideri în mod eronat că esenţa, gândirea şi inima ta sunt mai nobile 
şi elevate decât ale altora. În acest caz, pot spune că această înţelegere a ta 
este naivă şi nerealistă, deoarece omenirea despre care vorbeşte Dumnezeu 
nu este împărțită în funcție de naţionalitate, rasă sau religie. Indiferent de 
tipul circumstanțelor sociale sau al situației religioase în care trăieşti, 
indiferent de rasa în care te-ai născut, fie că poziția ta în societate este umilă 
ori nobilă sau că te bucuri de un mare prestigiu printre ceilalți oameni sau 
nu, şi aşa mai departe, nu poți folosi niciunul dintre aceste lucruri drept 
scuză pentru a nu accepta aceste cuvinte ale lui Dumnezeu sau pentru a nu 
accepta faptul că Satana corupe omenirea. Atât timp cât eşti o ființă umană, 
cuvintele „fiinţă umană” ar trebui să fie urmate de atributul „coruptă”. 
Pentru a ne exprima mai exact, atât timp cât eşti o ființă umană, eşti în mod 
inevitabil o ființă umană coruptă şi acest lucru este dincolo de orice 
îndoială. Mai mult, putem spune că atât timp cât ești o ființă umană coruptă, 
lucrurile din gândirea ta naturală şi care sunt păstrate în adâncul inimii tale 
provin de la Satana și toate au fost prelucrate şi corupte profund de Satana — 
ar trebui să accepti acest fapt. Nu ai în mod inerent absolut nicio legătură cu 


adevărul, absolut nicio legătură cu cuvintele lui Dumnezeu sau cu viaţa Lui, 


ci dimpotrivă, eşti indus în eroare, corupt şi controlat de Satana. Mintea ta 
este plină de gândurile, filosofule, logica şi regulile de viaţă ale Satanei și 
tot ce se află în mintea ta vine de la Satana. Ce le spune oamenilor acest 
fapt? Nimeni n-ar trebui să folosească vreo scuză pentru a respinge 
mântuirea lui Dumnezeu sau pentru a accepta selectiv cuvintele Sale. Ca 
fiinţă umană coruptă, ar trebui să accepțţi cuvintele lui Dumnezeu fără nicio 
alegere. Aceasta este responsabilitatea ta şi este, de asemenea, ceea ce ai 
nevoie. Dacă cineva s-a născut într-o națiune bogată şi puternică şi trăieşte 
în circumstanţe sociale superioare sau dacă s-a născut într-o familie cu 
prestigiu şi a primit o educaţie superioară, crezându-se în consecință diferit 
de toți ceilalți şi mai nobil decât alți aleşi ai lui Dumnezeu și dorind astfel 
să se plaseze deasupra tuturor celorlalți aleşi ai lui Dumnezeu, atunci 
aceasta este o gândire absurdă, este o gândire naivă şi se poate spune chiar 
că este extrem de nesăbuită. Indiferent cât de specială e identitatea, poziţia 
sau valoarea ta sau cât de înalte sunt identitatea, poziția sau circumstanţele 
tale sociale faţă de cele ale oamenilor obișnuiți, vei fi mereu o ființă creată 
în faţa lui Dumnezeu. Dumnezeu nu Se uită de unde vu sau la 
circumstanţele tale la naștere, nu Se uită la naționalitatea sau rasa ta şi nici 
la valoarea, prestigiul sau realizările tale în societate sau în lume. 
Dumnezeu Se uită doar dacă Îi accepti cuvintele, dacă iei cuvintele Sale ca 
pe adevăr şi dacă poți să priveşti oamenii şi lucrurile și să te comporți şi să 
acționezi conform cuvintelor Sale. Dacă te consideri cu adevărat doar una 
dintre fiinţele create obişnuite aflate sub stăpânirea lui Dumnezeu, atunci ar 
trebui să renunți la circumstanţele tale sociale, la contextul tău rasial, 
național şi religios şi să vii înaintea lui Dumnezeu ca o ființă creată 
obişnuită, să-l accepţi cuvintele fără a avea vreo etichetă sau vreun context 
ŞI, procedând astfel, identitatea și statutul tău vor fi corectate. Dacă îți 


doreşti să accepți cuvintele lui Dumnezeu cu această identitate și statut 


corect, primul lucru pe care ar trebui să-l înţelegi este care e esența omului 
şi primul lucru pe care ar trebui să-l accepţi este că esența omului a fost 
profund coruptă de Satana și că toate lucrurile care umplu şi ocupă 
gândurile şi adâncul inimii omului vin de la Satana. Odată ce oamenii 
doresc să accepte cuvintele lui Dumnezeu și să accepte adevărul ca pe viaţă, 
ar trebui mai întâi să scoată la iveală, să reflecteze şi să ajungă să cunoască 
toate lucrurile din gândirea lor şi din adâncul inimii lor care nu sunt în 
acord cu adevărul şi sunt ostile adevărului. Doar când aceste lucruri sunt 
recunoscute clar, înțelese pe deplin şi analizate temeinic pot oamenii să le 
abandoneze la momentul potrivit şi în mediul potrivit, ceea ce permite ca 
adâncul inimii lor să cunoască o transformare totală. Când vor exclude toate 
lucrurile de la Satana și vor accepta cuvintele şi adevărul lui Dumnezeu, vor 
deveni oameni noi. Doar când perspectiva, opiniile şi punctul de vedere 
potrivit cărora privesc oamenii şi lucrurile şi cunosc o transformare 
completă, ei pot privi cu adevărat şi în mod precis oamenii şi lucrurile 
conform cuvintelor lui Dumnezeu. Atunci oamenii pot deveni relativ puri, 
neîntinați. Acum ei nu pot dobândi încă acest lucru. Deşi s-ar putea să 
înţeleagă puţin din adevăr în inimile lor, încă sunt întinați de tot soiul de 
opinii absurde şi de lucruri greşite şi ilogice. Ei acceptă jumătate din 
cuvintele lui Dumnezeu şi din adevăr şi resping cealaltă jumătate; acceptă 
selectiv câte ceva, acceptă câte ceva într-o măsură variabilă, dar inimile lor 
lasă mereu loc pentru gândurile și logica Satanei şi pentru lucrurile 
amăgitoare insuflate de Satana, păstrându-le mereu în inimile lor. Aceste 
lucruri din sinea oamenilor le afectează mintea, judecata, perspectiva şi 
opiniile conform cărora privesc oamenii şi lucrurile, având un impact 


covârşitor asupra măsurii în care acceptă adevărul. 


Coruperea şi inducerea în eroare a omenirii, cauzate de diversele zicale 


despre conduita morală insuflate oamenilor de Satana folosind cultura 


tradițională, sunt larg răspândite. Nu se limitează doar la poporul chinez, ci 
ajung la întreaga omenire, în fiecare colţ şi în fiecare perioadă de timp. 
Afectează şi controlează generație după generație de oameni şi afectează şi 
controlează persoane de diferite rase, naționalități şi religii. Odată ce 
oamenii au înțeles acest lucru, atributul care însoţeşte „cultura tradițională” 
nu este doar „chinezească”; se poate spune că, pentru orice națiune sau rasă, 
cultura tradițională provine de la Satana și apare din corupţia Satanei. De 
exemplu, există cultură tradițională japoneză, cultură tradițională coreeană, 
cultură tradițională indiană, cultură tradițională filipineză, cultură 
tradițională vietnameză, cultură tradițională africană, cultura tradițională a 
albilor, precum şi culturile tradiționale ale iudaismului, creştinismului, 
catolicismului şi alte culturi tradiționale care au luat naștere din religii. 
Toate aceste culturi tradiționale sunt contrare adevărului şi au un efect 
profund asupra opiniilor, punctelor de vedere şi perspectivelor oamenilor 
legate de modul în care privesc oamenii şi lucrurile şi se comportă și 
acționează. Sunt ca nişte semne făcute cu fierul roşu, care lasă urme adânci 
asupra celor mai intime gânduri și unghere ale inimii oamenilor. Acestea 
domină viețile oamenilor, regulile lor de viaţă, căile pe care le urmează în 
viaţă şi direcția şi scopurile comportamentului lor; domină chiar şi scopurile 
pe care le urmăresc oamenii. Aceste lucruri tulbură şi afectează grav 
atitudinea cu care oamenii iau în considerare lucrurile pozitive, cuvintele lui 
Dumnezeu, adevărul şi pe Dumnezeu. Bineînţeles, afectează și tulbură grav 
şi punctele de vedere şi opiniile lor față de modul în care privesc oamenii Și 
lucrurile şi modul în care se comportă şi acţionează, ceea ce înseamnă că au 
un impact sever asupra acceptării şi practicării adevărului de către oameni. 
Şi care e consecinţa în cele din urmă? (Oamenii îşi pierd şansa de a dobândi 
mântuirea.) Așa e; în final, chestiunea esențială a dobândirii mântuirii de 


către oameni este cea afectată. Nu este o consecinţă gravă? (Ba da.) Este o 


consecinţă foarte gravă! Modul în care cineva privește lucrurile, tipul de 
perspectivă pe care o adoptă pentru a privi lucrurile, opiniile pe care le 
adoptă și noţiunile pe care le nutrește pentru a vedea lucrurile, toate acestea 
sunt decise pe baza firilor sale corupte şi a lucrurilor prezente în gândirea 
sa. Dacă lucrurile prezente în gândirea sa sunt pozitive, atunci va privi 
oamenii şi lucrurile din perspectiva corectă; dacă lucrurile prezente în 
gândirea sa sunt negative, pasive şi provin de la Satana, atunci inevitabil va 
privi oamenii şi lucrurile din perspective, puncte de vedere şi opinii 
incorecte şi absurde, fapt care va avea în cele din urmă un impact asupra 
căii pe care o urmează. Dacă punctele de vedere, opiniile şi perspectivele 
potrivit cărora priveşti oamenii şi lucrurile sunt greşite, atunci obiectivele şi 
direcția căutării tale sunt şi ele greșite, la fel şi calea pe care o urmezi în 
conduita ta. Dacă vei continua cu aceste lucruri greşite, nu vei avea absolut 
nicio şansă de a obține mântuirea, deoarece calea pe care o urmezi e greșită. 
Dacă perspectivele, punctele de vedere, gândurile și opiniile potrivit cărora 
priveşti oamenii şi lucrurile sunt corecte, atunci şi rezultatele obținute vor fi 
corecte, vor ţine de lucruri pozitive şi nu vor fi contrare adevărului. Când 
priveşte oamenii şi lucrurile din perspective conforme cu adevărul, calea pe 
care o va alege omul va fi și ea corectă, la fel şi scopurile şi direcția lui, iar 
el va avea speranţa de a obţine mântuirea în final. Cu toate acestea, întrucât 
oamenii sunt acum ocupați și controlați de Satana, perspectivele, punctele 
de vedere şi opiniile potrivit cărora privesc oamenii şi lucrurile sunt greşite 
ŞI, prin urmare, căutarea lor şi calea pe care o urmează sunt, la rândul lor, 
greşite. De exemplu, când oamenii lucrează şi plătesc prețul de dragul 
faimei și al câştigului, pentru prestigiu şi statut, este această cale greşită? 
(Da.) Cum se face că oamenii pornesc pe o astfel de cale greşită? Nu este 
din cauză că perspectivele, opiniile și punctul de plecare din care privesc 


acest tip de lucru sunt greşite? (Ba da.) Asta îi face pe oameni să pornească 


pe calea greşită. Şi dacă oamenii continuă să urmeze o astfel de cale greșită, 
vor fi capabili să obțină mântuirea în final? Nu, nu vor fi capabili. Dacă 
priveşti oamenii şi lucrurile şi te comporți și acționezi în conformitate cu 
vreun gând sau o opinie insuflată de Satana, calea pe care mergi va fi fără 
doar şi poate calea pierzaniei. Nu va fi în niciun caz calea spre mântuire, 
căci este exact opusă şi contrară căii spre mântuire. Dacă oamenii urmează 
această cale greşită, îşi distrug şansa de a obține mântuirea — aceasta dispare 
complet — şi nu pot merge niciodată pe calea spre mântuire. Dacă urmăreşti 
însă având opinia corectă, dacă priveşti oamenii şi lucrurile şi te comporți şi 
acționezi conform cuvintelor lui Dumnezeu, atunci principiile practicii care 
iau naştere vor fi pozitive, calea ta va fi pozitivă şi, întrucât pornești din 
locul corect, calea pe care o vei urma în cele din urmă va fi şi ea corectă. 
Dacă vei urma o astfel de cale, vei fi cu siguranță capabil să obţii 
mântuirea. Acest aspect al adevărului este destul de profund şi cei mai mulți 
dintre voi probabil nu-l înțelegeți. Nu aveţi nicio apreciere a lui şi, 
deocamdată, nu deţineţi acest aspect al adevărului-realitate. Nu știți dacă 
priviți oamenii şi lucrurile şi dacă vă comportaţi și acţionaţi pe baza 
opiniilor greșite sau corecte — nu aveţi încă această experienţă. În momentul 
de faţă, ştiţi doar să acționaţi, să vă folosiți puterea, să depuneți un efort şi 
să plătiți un preţ, dar nici nu aţi început încă să cercetaţi ce anume afectează 
şi controlează opiniile şi gândurile din adâncul inimii voastre. Acest subiect 


este, aşadar, relativ departe de voi şi vom încheia aici discuția despre el. 


Tocmai am vorbit despre esenţa zicalelor privind conduita morală şi 
despre faptul că măsura în care se aplică nu se limitează doar la China 
continentală, ci se aplică întregii omeniri. Aceasta deoarece toată omenirea 
se află în ghearele celui rău şi fiecare ființă umană a fost profund coruptă de 
Satana şi este sub controlul Satanei. Există o bază reală pentru a spune asta. 


Nu doar oamenii din China continentală au fost corupți de Satana, ci 


întreaga omenire a fost coruptă de Satana și toate ființele umane se află în 
ghearele celui rău. Faptul că omenirea a fost profund coruptă de Satana 
poate fi văzut într-o anumită măsură de toți. Avem părtăşie de ceva timp 
despre faptul că Satana insuflă diverse zicale despre conduita morală în 
gândurile oamenilor, folosind această metodă pentru a induce în eroare, 
controla și îngrădi oamenii şi atingându-şi astfel scopul de a-i corupe. Acest 
fapt nu se limitează la poporul chinez, ci este prezent la toți oamenii de 
diferite rase, naționalități şi etnii. Toate ființele umane au fost profund 
corupte de Satana, incluzând toate rasele şi etniile; de fapt, diversele lucruri 
înșelătoare, care sunt dificil de deslușit şi pe care Satana le insuflă 
oamenilor folosind cultura tradițională şi chiar zicalele care par relativ 
pozitive şi în acord cu principiile morale, gândirea și gusturile oamenilor 
fac parte, toate, din coruperea omenirii de către Satana. Cu alte cuvinte, 
toate fiinţele umane au fost corupte de Satana în acest mod și toate fiinţele 
umane, de orice etnie, rasă sau naţionalitate, născute oriunde, în orice 
regiune sau zonă de pe planeta Pământ, au fost profund induse în eroare, 
controlate și corupte de Satana atât în ceea ce privește mintea, cât şi inima. 
Indiferent unde sau când te-ai născut şi indiferent de etnia sau națiunea în 
care te-ai născut, ai fost, fără excepţie, indus în eroare şi corupt de zicalele 
din cultura tradițională pe care ţi le-a insuflat Satana. Prin urmare, n-ar 
trebui să crezi că națiunea sau etnia ta nu are un context cultural satanic sau 
că ești mai bun decât chinezii doar pentru că analizăm cultura chinezească 
tradițională şi nici n-ar trebui să ai un sentiment de superioritate, simţindu- 
te mai onorabil sau mai nobil decât poporul chinez. Acest sentiment de 
superioritate este o concepție greşită, este eronat, absurd şi putem spune 
chiar că este ridicol. Atât timp cât e menţionată omenirea coruptă, nu 
trebuie să te excluzi din aceasta; atât timp cât e menţionată omenirea 


coruptă, faci parte din ea. Bineînţeles, atât timp cât se spune că ești o ființă 


umană coruptă, adâncul inimii tale este plin de gânduri dominate de cultura 
tradițională pe care ţi-o insuflă Satana și acesta este un fapt de netăgăduit, 
un fapt care nu se va schimba în veci. Trebuie să înțelegeţi clar acest fapt — 
este indiscutabil şi dincolo de orice îndoială. Vom încheia aici părtășia 


noastră despre acest subiect. 


Ultima dată, am avut părtăşie despre subiectul „Cuvântul unui 
gentleman este legământul lui”. Aceasta e o zicală folosită de Satana pentru 
a-i corupe pe oameni în ceea ce priveşte conduita morală. Propaganda 
acestei zicale are un impact semnificativ asupra gândirii oamenilor şi 
aceasta, asemenea altor zicale despre conduita morală, este absurdă și 
neconformă cu faptele. Indiferent ce spune cineva, atât timp cât face ceea ce 
spune, alți oameni vor crede că are o moralitate nobilă şi un caracter nobil, 
iar acest lucru este aberant şi ridicol. Această zicală este la fel ca altele 
despre conduita morală prin faptul că toate sunt erezii și sofisme aberante şi 
ridicole. Toate pot fi numite astfel şi, de asemenea, pot fi caracterizate drept 
absurde până la extrem şi pot fi contrazise de o analiză profundă. Haideţi să 
analizăm astăzi zicala despre conduita morală „Să creşti din noroi, nepătat, 
scăldându-te în valuri limpezi, fără ca totuși să pari extravagant”. Înainte de 
a avea părtăşie despre aceasta în mod formal, v-aţi gândit vreodată cum să 
explicații această zicală? Cum poate fi analizată esenţa sa? Ce otrăvuri 
conţine? Care sunt gândurile pe care Satana dorește să le insufle oamenilor 
prin această zicală? Care e intenția rea a Satanei? Ce aspect al fiinţelor 
umane corupe Satana folosind această zicală? V-aţi gândit vreodată la 
aceste lucruri? Zicala „Să creşti din noroi, nepătat, scăldându-te în valuri 
limpezi, fără ca totuşi să pari extravagant” poate fi explicată simplu ca a nu- 
i urma pe oamenii răi şi a fi capabil să te protejezi de influenţele rele. 
Indiferent dacă altcineva consideră că o persoană a crescut din noroi, 


nepătată, sau dacă cineva doreşte să întruchipeze el însuşi această zicală, ce 


fel de oameni sunt aceștia, în general? Pretind că sunt incoruptibili, integri, 
deschişi şi oneşti, că sunt gentlemeni cu un caracter moral nobil, dar văd că 
această epocă, această lume, această omenire şi chiar această ţară, această 
curte imperială şi aceste oficialități nu sunt la fel. Oare aceşti oameni nu se 
uită de regulă în jurul lor cu cinism şi se simt nemulțumiți de realitate? 
Deseori simt că au aspirații înalte, dar că s-au născut la momentul 
nepotrivit, că au talent, dar nu-l pot folosi. Consideră că, fie în rândul 
oficialităților, fie în societate, există mereu oameni josnici care le blochează 
calea, că au minţi măreţe şi strategice, că sunt indivizi de excepție, dar 
nimeni nu le recunoaşte talentul şi nu-i lasă niciodată să gestioneze sarcini 
importante. Sunt nemulțumiți de realitate şi devin cinici, aşa că folosesc 
această expresie „Să creşti din noroi, nepătat, scăldându-te în valuri limpezi, 
fără ca totuşi să pari extravagant” pentru a se descrie pe ei înşişi, spunând 
că se vor proteja de influenţele rele şi vor fi fără cusur. Vorbind pe şleau, 
astfel de oameni se consideră puri şi elevaţi şi sunt nemulțumiți de realitate. 
Nu au neapărat vreun talent adevărat sau vreo capacitate reală, iar 
perspectivele din care privesc oamenii şi lucrurile şi se comportă și 
acționează nu sunt neapărat corecte sau practice şi, desigur, nici nu pot 
neapărat să realizeze ceva. Şi totuşi se consideră cu totul diferiți de oamenii 
de rând şi suspină întruna: „Toată lumea e tulbure, doar eu sunt pur; toți 
oamenii sunt beţi, doar eu sunt treaz”, ca şi cum ar fi decepționaţi de lumea 
muritorilor și ar vedea adesea răutatea şi întunericul lumii. Ca să fim exacti, 
astfel de oameni sunt cinici. Ei detestă domeniile politice şi comerciale şi 
urăsc cercurile literare, artistice şi educaționale. Detestă perspectivele 
intelectualilor privind preocupările lor și se uită de sus la fermieri şi la aceia 
cu credințe religioase. Ce fel de oameni sunt aceştia? Nu sunt un soi aparte? 
Nu sunt anormali în vreun fel? Aceşti oameni nu au vreo capacitate sau 


educație reală. Dacă le ceri să facă o anumită lucrare practică, nu vor face 


neapărat faţă sarcinii. Le place să se plângă şi, în timpul lor liber, publică 
articole şi culegeri de poezii pentru a dezvălui chestiuni ce țin de politică, 
guvernare, societate şi indivizii dintr-un anumit grup, într-o anumită 
perioadă de timp. Critică ceva astăzi şi altceva mâine, vorbesc elocvent, dar 
provoacă un dezastru când fac ceva. În cele din urmă, nu se potrivesc cu 
nimeni, nu pot realiza nimic nicăieri şi nu se ridică la înălțimea slujbei lor. 
Cred în mod greşit: „Sunt atât de talentat! Oamenii obişnuiţi nu pot atinge 
nivelul meu de gândire!” Se simt demoralizați, tulburați și deprimați în 
inimile lor. În timpul lor liber, hoinăresc şi, de fiecare dată când merg într- 
un loc de interes istoric, tună şi fulgeră: „Sunt un geniu neînțeles! Sunt un 
individ de excepție, dar puţini sunt cei care pot recunoaşte talentul adevărat! 
Am aspirații înalte, dar păcat că m-am născut la momentul nepotrivit şi n- 


1? 


am pic de noroc!” Mereu se consideră ambițioşi şi plini de cunoştinţe, dar 
nu pot niciodată să se remarce din mulțime sau să fie plasați într-o funcție 
înaltă de cineva de la putere, aşa că devin cinici și nemulțumiți, se uită de 
sus la toată lumea, până când sfârşesc absolut singuri. Nu e ceva vrednic de 
milă? Vorbind fără menajamente, astfel de oameni sunt o adunătură de 
neghiobi, încrezuţi, extrem de distanţi și nemulţumiţi de realitate, care se 
simt mereu lipsiţi de succes. De fapt, aceşti oameni nu sunt nimic, nu pot 
realiza nimic, fac totul prost şi, când dobândesc puţine cunoştinţe, se fălesc 
vorbind neîncetat despre ele. În vremuri străvechi, astfel de oameni recitau 
poezii, scriau ode şi se lăudau cu aptitudinile lor literare, cu un aer pedant. 
În zilele noastre, astfel de oameni au mult mai multe ocazii de a se da mari. 
Pot să creeze conținut propriu, să posteze comentarii pe bloguri și aşa mai 
departe. În unele ţări cu sisteme sociale relativ libere, aceştia expun frecvent 
latura întunecată a diverselor industrii, cum ar fi aspectele întunecate și 
diabolice din domeniile literar, artistic, comercial, politic şi cultural. Cât e 


ziua de lungă, ei critică una și atacă alta, crezându-se incredibil de talentați. 


La baza faptului că fac toate aceste lucruri se află convingerea lor că sunt 
buni şi corecți în toate privințele şi că au atins măreția, gloria și 
corectitudinea. Mai exact, se protejează de influențele rele şi „cresc din 
noroi, nepătaţi, scăldându-se în valuri limpezi, fără ca totuşi să pară 
extravaganți”. Ei cred că văd totul clar, că pot înţelege totul. Critică voalat 
pe toți cei care fac ceva și îi privesc de sus cu dispreţ şi batjocură. Au mereu 
ceva de spus despre orice lucru făcut de orice persoană, pe care o critică și o 
desconsideră. În realitate, nu au habar ce sunt ei înşişi şi n-au ştiut niciodată 
din ce perspectivă şi punct de vedere este corect şi adecvat să vorbească. 
Știu doar să fie guralivi şi sarcastici. Sunt mulți astfel de oameni în 
societate? (Da.) Ce sunt acești oameni? Vorbind fără ocolişuri, sunt o 
adunătură de neghiobi şi încrezuţi care se consideră puri şi elevaţi. Au fost 
mulți astfel de oameni de-a lungul istoriei, nu-i așa? (Da.) Cum i-aţi descrie 
şi defini pe aceşti oameni? Nu sunt nişte idealiști? Ca să fim exacţi, aceşti 
oameni sunt idealişti. Nu sunt dispuşi să trăiască în mediul de viaţă real, 
actual, şi sunt mereu cu capul în nori, plin de lucruri eterice, deşarte, 
invizibile şi intangibile. Trăiesc într-o lume inexistentă şi eterică — aceşti 
oameni se numesc idealişti. Așadar, ce perspectivă adoptă pentru a-i evalua 
pe alții? O fac pe moraliştii şi punctul lor de plecare pentru evaluarea altora 
este următorul: „Pot să văd clar latura voastră rea şi întunecată şi să o dau în 
vileag. Faptul că sunt în stare să expun lucrurile rele şi imorale pe care le 
faceţi dovedeşte că nu sunt ca voi.” Implicaţia este aceasta: „«Să creşti din 
noroi, nepătat, scăldându-te în valuri limpezi, fără ca totuşi să pari 
extravagant» — această zicală mi se aplică. Voi ați fost cu toţii contaminaţi 
de această tendință rea; nu sunteţi oameni buni.” Nu înseamnă asta că se 
consideră puri și elevaţi? Nu înseamnă că se supraestimează şi sunt 
încrezuţi? Nu este aceasta o încercare disimulată de a se ridica pe ei înşişi 


sub pretextul de a critica realitatea, de a expune latura întunecată a societăţii 


şi de a fi nemulțumiți de realitate? (Aşa este.) Prin urmare, cum definim 
astfel de oameni? Există o zicală din popor care spune: „Am mai cunoscut 
oameni neruşinați, dar n-am cunoscut pe nimeni la fel de neruşinat ca tine.” 
Nu-i descrie pe aceşti oameni? (Ba da.) Sunt nerușinaţi. Au guri care 
vorbesc doar despre bine și rău şi ochi care văd doar neajunsurile şi 
defectele altora. Cu gurile lor iscusite, expun public neajunsurile şi 
defectele altora şi, procedând astfel, îşi exprimă propriile opinii și le arată 
altora cum se protejează ei de influenţele rele şi cât de unici şi nobili sunt 
ei. Sunt cu adevărat nobili? Sunt cu adevărat unici? Sunt la fel ca toți 
ceilalți. Indiferent ce metode folosesc alți oameni pentru a urmări faima și 
câştigul, metodele lor sunt evidente. Aceşti oameni își dau însă aere pline 
de demnitate, iar expunerea şi criticarea altora servesc drept subiecte şi 
rampe cu ajutorul cărora se ridică şi se promovează pe ei înşişi, folosind 
aceste mijloace pentru a deveni faimoși și influenţi. Nu urmăresc și ei faima 
şi câştigul? Nu sunt obiectivele lor exact la fel? Nu sunt rezultatele exact la 
fel? Doar că folosesc mijloace și metode diferite, atâta tot. E ca şi cum ai 
insulta pe cineva folosind un limbaj politicos sau a-l insulta folosind un 
limbaj grosolan; caracterul jignitor este același. Alţi oameni devin faimoși 
într-un fel, iar aceștia devin faimoşi în alt fel — rezultatul final este același, 


la fel şi intenţia, scopul şi motivaţia, deci nu există absolut nicio deosebire. 


Pe acei oameni din societate care susţin că ei „cresc din noroi, nepătaţi, 
scăldându-se în valuri limpezi, fără ca totuși să pară extravaganți” i-am 
definit drept idealişti. Caracteristicile unor astfel de oameni includ faptul că 
sunt excepțional de rezervaţi, se cred mai buni decât ceilalți, îi consideră pe 
toți ceilalți inadecvaţi şi, în cele din urmă, ajung la următoarea concluzie: 
„V-aţi împotmolit cu toţii în noroi şi în tendinţe rele. V-am depășit şi «cresc 
din noroi, nepătat, scăldându-mă în valuri limpezi, fără ca totuşi să par 


extravagant”. Aceasta este înfumurarea lor și atât sunt de nemulțumiți de 


realitate, de parcă ei înşişi ar fi sfinți şi puri. De fapt, deoarece nu sunt la fel 
de capabili ca alții şi nu au mijloacele pe care le au alți oameni, deoarece 
caută mereu să iasă în evidenţă, dar dorinţa lor nu se împlineşte niciodată, 
deoarece urmăresc mereu lucruri ideale, eterice şi deşarte, dar nu sunt 
niciodată mulțumiți și nu pot aduce niciodată aceste lucruri în realitate şi 
deoarece nu au deloc dorinţa de a înfrunta realitatea sau de a renunţa la 
idealurile lor, drept consecinţă, în ceea ce priveşte organizarea, nu au de 
ales decât să stea departe de cercurile oficiale, politice, artistice, literare și 
culturale. Întrucât nu sunt bineveniţi în astfel de cercuri, nu pot fi acceptaţi, 
nu-şi pot realiza ambițiile și idealurile, iar aspirațiile lor nu pot fi atinse, ei 
se autoproclamă în cele din urmă drept „crescând din noroi, nepătaţi, 
scăldându-se în valuri limpezi, fără ca totuși să pară extravaganți” şi spun 
că înoată împotriva curentului, că au un caracter moral nobil și se folosesc 
de astfel de zicale pentru a se consola. Ştiţi acum să identificați astfel de 
persoane după ce am avut părtăşie despre ele în acest mod? Ce anume sunt 
aceşti oameni, în esenţă? Nu sunt nimic, dar sunt totuşi plini de sine. Este 
aceasta o evaluare exactă? (Da.) Oamenii de acest tip au foarte multe 
idealuri, dar niciunul dintre ele nu poate fi realizat şi nici nu se conformează 
vreunul realității. Toate aceste lucruri la care se gândesc ei sunt lipsite de 
noimă și nerealiste. Cât e ziua de lungă, aceşti oameni nu muncesc cu 
adevărat, ştiind doar să recite poezii şi să compună ode, criticând una și 
atacând alta — în felul acesta, nu fac nicio muncă adevărată, nu-i aşa? Esenţa 
pe care o au poate fi văzută din comportamentul lor: nu au pic de talent sau 
cunoştinţe reale, toate gândurile şi opiniile lor despre realitate şi viaţă sunt 
lipsite de noimă, vagi şi nerealiste şi de aceea pot să urmeze sofismul care 
spune: „Să crești din noroi, nepătat, scăldându-te în valuri limpezi, fără ca 
totuşi să pari extravagant”. Se străduiesc să fie aşa, sperând că mai mulți 


oameni vor fi la rândul lor așa — este fals. Dacă oamenii sunt aşa, ce pot 


obține ei? Mai exact, astfel de oameni sunt lipsiţi de un obiectiv sau o 
direcție adevărată în viaţă, de credință adevărată, de o alegere adevărată în 
viaţă şi de calea corectă de practică. Toată ziua, gândurile lor sunt nebunești 
şi nestăvilite, au tot soiul de idei bizare, minţile lor sunt pline de lucruri 
haotice, goale şi nerealiste, fără să fie vreunul rezonabil, iar acești oameni 
sunt, de fapt, un soi aparte faţă de omenire. Gândirea lor este atât lipsită de 
noimă, cât şi incredibil de absurdă şi extremă. Indiferent de grupul de 
oameni în care se află sau dacă fac parte din clasa superioară, de mijloc sau 
inferioară a societăţii, nu se înțeleg niciodată cu alţii și nu pot fi acceptați 
niciodată. De ce se întâmplă asta? Pentru că gândirea, preocupările lor și 
perspectivele potrivit cărora privesc oamenii şi lucrurile sunt extreme şi de 
tip diferit. Ca să fim politicoşi, aceşti oameni sunt idealişti, dar ca să fim 
exacţi, sunt bolnavi și anormali psihic. Spuneţi-Mi, se pot înţelege cei 
bolnavi psihic cu oamenii normali? Nu doar că nu se înţeleg cu prietenii și 
colegii lor de serviciu, dar nu se pot înţelege nici cu propriile familii. Când 
acești oameni își prezintă opiniile şi afirmațiile, ceilalți se simt ciudat şi 
scârbiți şi nu vor deloc să le audă. Aceste afirmaţii nu au nicio bază şi nu 
funcţionează în viaţa reală. În viaţa reală, dificultăţile cu care se confruntă 
oamenii pot să apară înlăuntrul lor, pot să ia naştere din mediile obiective 
ale oamenilor sau pot să fie legate de principalele necesităţi zilnice ale vieții 
— cum ar trebui înfruntate, gestionate şi rezolvate aceste lucruri? În ceea ce 
priveşte dificultățile minore, există cele legate de principalele necesităţi 
zilnice ale vieţii, iar referitor la dificultățile majore, există cele legate de 
perspectiva oamenilor asupra vieţii, de regulile lor de trai, de calea pe care o 
urmează şi credințele lor, aceste probleme fiind cele reale. Totuşi, aceşti 
idealişti îşi doresc mereu să se detaşeze de aceste probleme şi nu vor 
niciodată să trăiască în situații din viaţa reală. Opiniile lor, perspectivele şi 


punctul de plecare din care privesc oamenii și lucrurile nu se bazează pe 


aceste probleme reale, ci sunt mai degrabă fanteziste și nestăvilite. Nu știi 
niciodată ce gândesc, de parcă ar avea gânduri de extratereştri, lucruri de 
care oamenii de aici, de pe Pământ, nu au auzit niciodată, lucruri care li se 
par anormale. Cine vrea să audă pe cineva spunând lucruri anormale? Când 
oamenii întâlnesc pentru prima dată o astfel de persoană şi o aud vorbind, 
ceea ce spune li se poate părea cu adevărat de actualitate şi nou, mai 
pătrunzător și mai inteligent decât ceea ce spun oamenii obișnuiți. Dar, după 
ceva timp, îşi dau seama că sunt doar prostii, aşa că nimeni nu-i mai acordă 
atenţie persoanei respective, nu o bagă în seamă şi nimic din ce spune nu le 
intră pe urechi sau în inimi. Este capabilă acea persoană să-şi dea seama 
când ceilalţi adoptă o astfel de atitudine faţă de ea? Își dă seama pe măsură 
ce trece timpul și, în inima ei, îşi spune: „Nimeni nu mă place. De ce oare? 
De ce nu mă place lumea? Of, sunt o persoană de excepţie, dar puţini sunt 
cei care pot recunoaşte talentul adevărat!” Vezi, aceşti oameni sunt mereu 
încrezuţi, considerându-se întotdeauna talentați, isteți şi capabili, când, de 
fapt, nu sunt nimic. Indiferent în ce grup de oameni se găsesc, rezultatul 
final și soarta lor este mereu respingerea şi asta este din cauză că urmează 
zicala: „Să creşti din noroi, nepătat, scăldându-te în valuri limpezi, fără ca 
totuşi să pari extravagant”. Dacă ţi-ai dorit vreodată să fii aşa, atunci îţi 
spun să te oprești chiar acum, pentru că aceşti oameni nu sunt normali. 
Dacă gândirea şi rațiunea umanităţii tale sunt normale, ar trebui să faci ce se 
cuvine şi ce poți să faci. Nu căuta să fii unul dintre cei care „cresc din noroi, 
nepătaţi, scăldându-se în valuri limpezi, fără ca totuşi să pară extravaganţi”. 
Aceşti oameni sunt un soi degenerat şi diferit de fiinţe umane şi nu sunt 


normali. 
După ce am terminat de analizat esența oamenilor care „cresc din 
noroi, nepătaţi, scăldându-se în valuri limpezi, fără ca totuşi să pară 


extravaganți”, haideţi să vorbim despre problemele nemulțumirii față de 


realitate şi ale cinismului, pe care le-am menționat când i-am dat în vileag 
pe acești oameni. Unii oameni au următoarea părere: „Credem în 
Dumnezeu, deci ar trebui să înțelegem latura întunecată a societății și 
tendințele rele din societate şi să nu le urmăm. De asemenea, trebuie să 
înţelegem politica, ticăloşia omenirii, diversele practici comune ale omenirii 
şi toate lucrurile întunecate şi rele ale omenirii ce sunt prezente în diferite 
timpuri, în diferite colțuri ale lumii şi în rândul diferitelor rase şi grupuri. 
Astfel, vom dobândi discernământ.” Asta îi cere Dumnezeu omului? Înainte 
de a avea părtăşie despre acest subiect, poate că unii dintre voi aţi ales să 
căutaţi aceste lucruri, dar acum îți spun clar: nu e ceva ce trebuie să faci și 
nu este ceea ce-ţi cere Dumnezeu. Nu eşti obligat să înţelegi această lume, 
societate şi omenire, acest domeniu politic, comercial, literar ori religios sau 
orice practică obişnuită ce ia naştere din societate sau metoda de operare a 
oricărui grup sau a oricărei forţe din societate și aşa mai departe — nu e o 
lecţie pe care trebuie să o înveţi. Nu e nevoie să fii nemulțumit de realitate 
şi să te protejezi de influenţele rele. Nu este punctul de vedere sau 
perspectiva pe care ar trebui să o adopţi şi nu este opinia pe care ar trebui să 
o adopți. Dumnezeu te-a ales şi ţi-a îngăduit să crezi în El şi să-L urmezi; 
nu-ți cere să fii împotriva omenirii, a societăţii, a politicii sau a statului și 
nici nu-ți cere să te opui oricărui grup sau oricărei rase ori religii. El îţi cere 
doar să-L urmezi şi să-l respingi pe Satana, să vii înaintea Lui, să-l accepţi 
cuvintele şi să te supui lor, să-l urmezi calea, să te temi de El şi să te fereşti 
de rău. Dumnezeu nu ţi-a cerut niciodată să fii împotriva omenirii, a 
societății sau a statului. Ca să fim mai exacti, Dumnezeu nu ţi-a cerut 
niciodată să te opui unui anumit guvern, unui anumit sistem social sau 
politic ori unei anumite politici — Dumnezeu nu ţi-a cerut niciodată să faci 
aşa ceva. Unii oameni spun: „Întreaga omenire ne respinge, este împotriva 


noastră și ne persecută. Este oare greşit să ne ridicăm, să ne împotrivim lor 


şi să luptăm împotriva lor? Toţi sunt împotriva noastră, aşa că noi de ce nu 
putem fi împotriva lor?” Indiferent cum gândești sau acționezi personal sau 
ce tip de opinii personale ai față de societate, lume şi sistemele politice 
naționale, este treaba ta şi nu are nicio legătură cu modul în care Dumnezeu 
îți cere să urmezi, nici cu învățăturile sau cerinţele lui Dumnezeu. Unii zic: 
„Întrucât spui că aceste lucruri nu au nicio legătură cu învăţăturile lui 
Dumnezeu, că nu sunt ceea ce Dumnezeu cere de la noi şi nu sunt ce ne 
cere El să facem, atunci de ce îl dă în vileag Dumnezeu pe Satana? De ce dă 
în vileag, tendințele sociale, latura întunecată a societății şi chiar religia?” 
Dumnezeu dezvăluie aceste lucruri doar ca să le poţi înţelege, căci acestea 
sunt legate de firile corupte ale oamenilor şi de opiniile și noțiunile lor care 
Îl sfidează pe Dumnezeu. Prin urmare, în acest tip de situaţie, trebuie 
neapărat să avem părtăşie despre astfel de subiecte şi să folosim astfel de 
exemple, cu scopul de a le îngădui oamenilor să cunoască mai precis şi mai 
practic firile satanice de care dă dovadă omenirea coruptă, să discearnă 
toate diferitele gânduri și opinii eronate şi noțiuni sfidătoare la adresa lui 
Dumnezeu pe care le insuflă Satana şi nimic mai mult. Scopul nu este ca 
oamenii să se opună personal politicii, societății și omenirii. Dumnezeu nu 
le-a cerut niciodată oamenilor să fie nemulţumiţi de realitate, să fie cinici 
sau să se protejeze de influenţele rele. Unii spun: „Chiar dacă Dumnezeu nu 
mi-a cerut niciodată să fiu aşa, cred în El doar pentru că sunt cinic şi 
nemulțumit de realitate, pentru că simt că în casa lui Dumnezeu există 
corectitudine şi dreptate şi că adevărul domnește aici şi pentru că sunt tratat 
corect aici.” Asta e treaba ta şi nu are nicio legătură cu cerinţele lui 
Dumnezeu. Desigur, fiecare ajunge să creadă în Dumnezeu din motive 
diferite: unii oameni cred în Dumnezeu ca să capete binecuvântări, unii ca 
să scape de dezastre, unii ca să fie vindecaţi de boală şi alții ca să aibă o 


destinație frumoasă în viitor; şi mai sunt cei nemulțumiți de realitate, de 


lume, de societate sau care au fost trataţi incorect în societate și, astfel, vin 
în casa lui Dumnezeu căutând alinare şi adăpost. Opiniile fiecăruia despre 
credinţa în Dumnezeu şi intenția sau motivația inițială pentru credinţa sa în 
Dumnezeu sunt diferite. Mai sunt şi cei care nu au aceste lucruri în inimile 
lor, care vor doar să creadă în Dumnezeu şi simt că a crede în El este un 
lucru bun. În orice caz, când cinicii şi nemulţumiţii de realitate ajung să 
creadă în Dumnezeu, El nu-i laudă și nu-i tratează cu blândeţe doar pentru 
că sunt înzestrați sau talentaţi într-un mod nesemnificativ. Aceasta pentru că 
nu acceptă adevărul, sunt exagerat de aroganți, neprihăniți de sine şi 
dispreţuitori față de alţii, iar unor astfel de oameni le este incredibil de greu 
să accepte adevărul. Nu ar trebui să nutriți vreo speranță pentru astfel de 
oameni și nici să fiți voi înșivă astfel de oameni. Vă spun doar să fiți 
cinstiți, să urmăriți adevărul, să vă supuneţi cuvintelor lui Dumnezeu, să vă 
temeți de El şi să vă feriți de rău. Prin urmare, să nu crezi vreodată că ai 
capital şi statură în credinţa ta în Dumnezeu, că Dumnezeu te iubeşte, că 
întrunești standardele cerute de El sau că ești o fiinţă creată calificată doar 
pentru că eşti nemulțumit de realitate şi o înţelegi clar sau pentru că te-ai 
implicat anterior în vreo industrie specială și îi înţelegi mai profund latura 
întunecată. În cazul în care chiar crezi un astfel de lucru, îţi spun că te 
înşeli, opiniile după care evaluezi situația sunt greşite, perspectiva din care 
vezi lucrurile e greşită şi punctul de vedere pe care îl adopţi e greşit. De ce 
spun asta? Spun asta pentru că punctul de vedere pe care îl adopţi şi 
perspectiva şi opiniile potrivit cărora priveşti oamenii şi lucrurile nu se 
bazează pe cuvintele lui Dumnezeu şi nu au adevărul drept criteriu al lor. 
Dacă adopţi mereu perspectiva oamenilor laici şi te simţi nemulțumit de 
realitate și cinic, îi vei detesta, vei dori să lupţi împotriva lor şi să te 
războieşti cu ei, să te contrazici şi să dezbaţi cu ei ce este bine şi ce este rău; 


vei dori să schimbi omenirea, societatea şi chiar sistemul politic al unei ţări. 


Există chiar unii oameni care vor dori să dea în vileag latura întunecată a 
elitei politice a naţiunii lor, crezând că procedând astfel îl resping pe Satana 
şi practică adevărul. Toate acestea sunt greşite. Oricât de multe lucruri se 
petrec în sferele elitei politice, în mediul de afaceri sau în cercurile artistice 
şi literare, nimic din toate acestea nu are vreo legătură cu urmărirea 
adevărului de către tine. Oricât de multe ştii despre astfel de lucruri, totul 
este inutil și nu demonstrează că ştii care este esenţa Satanei sau că îl poţi 
respinge pe Satana în adâncul inimii tale. Oricât de multe știi sau oricât de 
mult înţelegi astfel de lucruri şi indiferent cât de specifică, adevărată sau 
exactă este înțelegerea ta, nu demonstrează că practici adevărul, că te 
cunoşti pe tine însuţi sau că analizezi gândurile și opiniile satanice din tine, 
nici nu demonstrează că iubeşti cuvintele lui Dumnezeu şi adevărul, cu atât 
mai puţin că te temi de Dumnezeu. Să nu crezi că eşti o persoană nobilă şi 
onorabilă, că eşti mai presus decât restul şi „creşti din noroi, nepătat, 
scăldându-te în valuri limpezi, fără ca totuşi să pari extravagant” doar 
pentru că înţelegi câte ceva despre societate, cunoşti regulile dedesubturilor 
unei industrii sau nişte zvonuri de care majoritatea oamenilor nu au habar 
sau pentru că eşti cinic și nemulțumit de societate și ai curajul de a expune 


latura întunecată a societăţii. Dumnezeu nu vrea astfel de oameni. 


Înainte de a ajunge să creadă în Dumnezeu, unii oameni erau timizi şi 
ezitanți, neîndrăznind să expună latura întunecată a societății, neavând 
curajul de a face asta. Acum, când cred în Dumnezeu, simt că El îi 
îmbărbătează şi susţine şi, prin urmare, nu se mai tem să expună astfel de 
lucruri. Ba chiar sunt unii care merg în străinătate, în ţări democratice, și 
îndrăznesc să dea în vileag unele dintre faptele rele ale demonului care este 
PCC. Acești oameni simt atunci că înțeleg adevărul, că au statură şi credință 
în Dumnezeu. Toate acestea sunt gânduri şi opinii greşite şi este inutil să 


urmărească aceste lucruri. Indiferent dacă eşti cinic și nemulțumit de 


realitate, dacă eşti mai presus decât restul societății și dacă eşti cineva care 
„creşte din noroi, nepătat, scăldându-se în valuri limpezi, fără ca totuşi să 
pară extravagant”, nimic din toate acestea nu contează pentru Dumnezeu; El 
nu Se uită la astfel de lucruri. La ce Se uită El? Dumnezeu Se uită mai întâi 
dacă în adâncul inimii tale recunoşti sau nu gândurile şi opiniile care vin de 
la Satana şi, odată ce le-ai recunoscut, dacă le dai în vileag şi eşti deschis în 
privinţa lor față de alţii și dacă le respingi odată ce le înţelegi limpede. Mai 
mult, Dumnezeu Se uită dacă urmărești sau nu în mod conştient adevărul în 
viaţa reală, dacă tu cauţi în mod conştient adevărurile-principu în modul în 
care priveşti oamenii şi lucrurile şi te comporti şi acționezi şi care anume 
este atitudinea ta faţă de adevăr. E ceva ce trebuie să fie limpede în inima ta. 
Unor oameni le place să discute despre trecut şi prezent, să vorbească pe 
larg, şi cu convingere despre intrigile istorice de la curte, subliniind în cele 
mai mici detalii ce evenimente majore s-au întâmplat într-o anumită 
perioadă în sferele politice, care erau problemele de fond şi cine a jucat un 
rol în momentele esențiale şi așa mai departe. Ei cred atunci că au statură, 
că sunt integri și au un puternic simţ al dreptăţii, spunând: „Vezi, sunt atât 
de nemulțumit de societate! Privirea mea pătrunde întunericul oficialităților 
şi eu le înțeleg atât de profund şi temeinic!” Ce rost are să spui astfel de 
lucruri? Pe cine încerci să lingușeşti? Pe Dumnezeu? Te lauzi că eşti 
intelectual şi că ştii atât de multe? Este inutil să spui aceste lucruri. Nu M- 
am uitat niciodată la fleacurile fără valoare de pe internet, nici n-am fost 
vreodată interesat de vreun tip de ştiri sau noutăţi. De ce nu Mă uit la aceste 
lucruri? Pentru că sunt exasperante şi dezgustătoare. Unii oameni consideră 
că, odată ce ajung să creadă în Dumnezeu, trebuie să aibă simţul dreptății și 
deseori comentează şi debitează o mulțime de vorbe goale despre oameni 
faimoşi, celebrități şi politicieni, scoțând la iveală vieţile private ale acestor 


oameni în speranţa de a le deschide tuturor ochii. Au impresia că sunt buni 


la toate, că sunt deştepţi, cunosc toate secretele și sunt foarte isteți, 
informați și integri. La ce bun să știi astfel de lucruri? Arată că practici 
adevărul? Arată că ai înţeles adevărul? Arată că ai statură? (Nu.) Nu te poţi 
abține să nu vorbeşti despre acele lucruri din societate, dar oare poţi spune 
ceva despre modul în care trebuie făcute lucrurile aflate chiar în faţa ochilor 
tăi și despre datoria pe care trebuie să o faci în conformitate cu adevărurile- 
principii? Nu poţi; nu ai nimic de zis. Indiferent cât de multe cunoşti despre 
acele lucruri din societate, nu demonstrează că înţelegi adevărul sau că ai o 
statură reală. Să nu crezi, doar pentru că poţi vedea dincolo de ştirile false și 
de raționamentele greșite, că ai statură, că te-ai lepădat de lume şi l-ai 
respins pe Satana, că nu te mai asociezi cu Satana și că ai credință în 
Dumnezeu și Îi eşti loial — toate acestea sunt opinii greșite şi niciuna dintre 
ele nu reprezintă câtuşi de puţin viaţa. În cazul în care crezi: „Cu cât sunt 
mai nemulţumit de realitate, cu cât îl dau mai mult în vileag şi îl urăsc pe 
marele balaur roşu și cu cât urăsc mai mult lumea şi sunt mai cinic, oare nu 
cu atât este mai fericit Dumnezeu şi mă place mai mult?”, atunci te înșeli. 
Cu cât urmăreşti mai mult acele lucruri și urmezi mai mult acea cale, cu atât 
Dumnezeu te place mai puţin şi cu atât este mai scârbit de tine. Cum se face 
că Dumnezeu te place cu atât mai puţin cu cât urmăreşti mai mult acele 
lucruri lumești? Pentru că nu urmăreşti calea cea dreaptă şi nu faci o lucrare 
adecvată. Aşadar, când ai ceva timp, poţi să citeşti mai mult cuvintele lui 
Dumnezeu, să asculți imnuri, să asculți mărturii bazate pe experienţa de 
viaţă a fraților şi surorilor şi toată lumea poate cugeta și avea părtășie 
împreună despre cuvintele lui Dumnezeu. Nu întreba despre bârfele care n- 
au nicio legătură cu intrarea ta în viață sau cu urmărirea mântuirii de către 
tine. Așa procedează oamenii care nu au nimic mai bun de făcut. Modul în 
care evoluează societatea, direcţia în care se va îndrepta lumea, cât de 


murdară și de rea este omenirea şi cât de întunecată e politica — au aceste 


lucruri vreo legătură cu tine? Ai obţine mântuirea dacă societatea şi lumea 
n-ar fi întunecate, rele și murdare? (Nu.) Acele lucruri nu au absolut nicio 
legătură cu tine. Dacă poţi obţine sau nu mântuirea are legătură doar cu cât 
de mult din adevăr accepți şi înţelegi, în cât de mult din adevărul-realitate 
pătrunzi şi cât de bine îţi îndeplinești datoria — are legătură doar cu aceste 
câteva lucruri. Nu comenta frecvent despre oamenii faimoşi şi celebrități, 
divulgând comportamentul rușinos şi murdar al celebrităților ca să-ţi ocupi 
timpul, lăudându-te cât eşti de deştept şi că eşti mai presus decât ceilalți. 
Este ridicol să faci astfel de lucruri; nu fi genul acela de persoană. Acela e 


cineva care nu face nicio lucrare adecvată şi nu merge pe calea cea dreaptă. 


Cât priveşte esenţa zicalei despre conduita morală „Să creşti din noroi, 
nepătat, scăldându-te în valuri limpezi, fără ca totuşi să pari extravagant”, 
acum aproape am terminat să avem părtăşie despre ea şi să o analizăm. Mai 


mult, oare nu am avut acum părtăşie în mod clar despre atitudinea şi 


pà o 


opiniile după care se comportă cineva pe baza acestei zicale, precum ş 
despre cerințele şi atitudinea lui Dumnezeu? (Ba da.) Înțelegeți acum şi 
calea pe care ar trebui să o urmeze oamenii? (Da.) Este cinismul despre care 
vorbim aici un lucru pozitiv? Este nemulțumirea față de realitate un lucru 
pozitiv? E protejarea față de influențele rele un lucru pozitiv? (Nu.) 
Niciunul dintre acestea nu este un lucru pozitiv. Putem spune cu certitudine 
că acestea nu sunt fundamente pe baza cărora să te comporți şi să acționezi, 
nu ar trebui să devină temelii pe baza cărora să te comporti şi să acționezi, 
cu atât mai puţin principii pe baza cărora să te comporti şi să acționezi. Prin 
urmare, acestea sunt lucruri la care ar trebui să renunți şi pe care să le 
respingi. Ar trebui să discerneti cu claritate şi să abandonaţi pe deplin aceste 
zicale şi teorii care provin din cultura tradițională şi nu ar trebui să luați 
aceste lucruri înșelătoare drept adevăr sau să le confundați cu adevărul. 


Aceasta deoarece, indiferent de câți ani circulă aceste lucruri în rândul 


omenirii sau cât de adânci sunt rădăcinile lor în rândul omenirii, ele nu pot 
sta niciun moment în fața adevărului. Pur şi simplu nu sunt lucruri pozitive 
şi nu merită să fie menționate odată cu adevărul. Ele nu au absolut niciun 
efect pozitiv asupra oamenilor; nu doar că nu pot să-i conducă pe oameni 
sau să-i aducă pe calea cea dreaptă ci, dimpotrivă, îi conduc pe o cale 
greşită după alta, făcându-i mai distanți și mai neruşinați, mai puţin 
conştienţi de sine şi rezonabili şi făcându-L pe Dumnezeu să-i deteste şi să 
Se simtă dezgustat de ei. Dacă renunți la aceste lucruri, noțiuni, gânduri și 
opinii, la aceste metode şi temelii pe baza cărora priveşti oamenii şi 
lucrurile şi te comporti şi acționezi care vin de la Satana şi dacă vii înaintea 
lui Dumnezeu și priveşti oamenii şi lucrurile şi te comporti şi acționezi întru 
totul potrivit cuvintelor lui Dumnezeu, atunci aceste lucruri nu vor avea 
niciun efect asupra ta. Cât despre chestiunea nemulțumirii faţă de realitate 
şi a cinismului, Dumnezeu nu are nevoie să depui eforturi încercând să 
înţelegi sau să afli ce aspecte întunecate se ascund în societate. Trebuie doar 
să ştii în întregime şi în esență că lumea şi omenirea au fost corupte de 
Satana şi că zac în ghearele celui rău. Indiferent dacă e vorba de tendinţe 
sociale, obiceiuri, cultură tradițională, cunoaștere, educaţie — la orice nivel, 
în legătură cu orice aspect sau în orice industrie — toate sunt pline de 
gândurile şi opiniile Satanei şi de ereziile şi sofismele lui. Indiferent de ţară, 
etnie, grup de oameni sau organizaţie din societate, nici adevărul şi nici 
cuvintele lui Dumnezeu nu le stăpânesc; fireşte, e şi mai puţin probabil ca 
dreptatea sau corectitudinea să poată fi văzută în mijlocul lor. Nu încape 
nicio îndoială şi, atât timp cât ştii doar atât, e suficient. Pe lângă asta, cel 
mai important lucru este să-ți linișteşti inima, să te înzestrezi mai mult cu 
cuvintele lui Dumnezeu și să recunoşti înlăuntrul tău ereziile și sofismele, 
gândurile şi opiniile care vin de la Satana. Doar cu o înţelegere veritabilă a 


acestor lucruri poţi vedea cu adevărat dincolo de ele; doar când vezi cu 


adevărat dincolo de ele le poţi respinge şi abandona în mod sincer; şi doar 
când le-ai abandonat sincer poţi să accepţi adevărul şi să i te supui. Astfel, 
calea pe care o urmezi va fi cea dreaptă şi va fi iluminată. Obiectivul tău va 
fi şi el cel drept, iar dobândirea mântuirii de către tine în cele din urmă va fi 
un fapt de necontestat. De aceea nu trebuie în niciun caz să permiţi ca 
ereziile, sofismele, gândurile și opiniile pe care ţi le insuflă Satana să-ți 
răvăşească gândurile și să-ți întunece privirea; nu trebuie să fii cinic şi 
nemulțumit de realitate, devenind astfel indiferent și amăgindu-te atât pe 
tine, cât şi pe alţii. În schimb, trebuie să urmăreşti adevărul, să dobândeşti 
adevărul ca pe viaţă a ta, să trăieşti asemănarea unei ființe umane adevărate 
şi să-ți îndeplineșşti bine datoria. Aceasta e lucrarea ta adecvată şi e calea pe 
care ar trebui să o urmezi acum. Cât priveşte starea societăţii, a ţării sau a 
oricărei industrii, acele lucruri nu au nicio legătură cu tine. De ce? Pentru că 
nu au niciun efect asupra urmăririi adevărului de către tine, nu au nicio 
legătură cu urmărirea adevărului de către tine, nicio legătură cu sfârşitul tău 
şi nicio legătură cu dobândirea mântuirii de către tine. Aţi înţeles? (Da.) 
Odată ce ați înţeles asta, ar trebui să vă fie clar cum să urmăriți adevărul şi 


să dobândiţi viaţa. 


14 iulie 2022 


De ce trebuie omul să urmărească adevărul? 


Recent, am avut părtăşie în principal despre unele afirmaţii referitoare 
la conduita morală. Rând pe rând, am analizat, disecat şi expus afirmaţii 
despre fiecare aspect al conduitei morale care a fost propus în cultura 
tradițională. Acest lucru i-a făcut pe oameni să discearnă diverse afirmaţii 
despre conduita morală care, în cultura tradițională, sunt considerate lucruri 
pozitive şi să vadă limpede esenţa lor. Când o persoană înţelege clar aceste 
afirmaţii, va începe să se simtă scârbită de ele și va putea să le respingă. 
După aceea, poate renunţa treptat la aceste lucruri în viaţa reală. Lăsând 
deoparte aprobarea culturii tradiționale, credința oarbă în aceasta și 
respectarea ei, va fi capabilă să accepte cuvintele lui Dumnezeu şi să 
accepte în inima sa cerinţele Lui şi adevărurile-principii pe care ar trebui să 
le aibă o persoană, astfel încât acestea să poată înlocui acolo cultura 
tradiţională. În acest fel, acea persoană va putea să trăiască o asemănare 
umană şi să obţină aprobarea lui Dumnezeu. Pe scurt, scopul analizei 
minuțioase a diferitelor afirmaţii despre conduita morală adoptate de cultura 
tradițională a omenirii este de a le oferi oamenilor un discernământ şi o 
cunoaştere clare privind esenţa din spatele acestor afirmaţii despre conduita 
morală şi a modului în care Satana le foloseşte pentru a corupe, a induce în 
eroare şi a controla omenirea. Oamenii vor putea astfel să discearnă cu 
exactitate ce este adevărul şi ce sunt lucrurile pozitive. Pentru a fi precis, 
după ce au văzut clar dincolo de aceste afirmaţii despre conduita morală 
până la esenţa lor, la adevărata lor natură şi la viclenia Satanei, oamenii ar 
trebui să fie capabili să ştie exact care este adevărul. Să nu pui laolaltă cu 
adevărul cultura tradițională şi afirmaţiile despre conduita morală pe care 
aceasta le insuflă oamenilor. Aceste lucruri nu sunt adevărul, nu pot înlocui 


adevărul şi, cu siguranţă, nu au nimic de-a face cu adevărul. Indiferent din 


ce perspectivă priveşti cultura tradițională și orice afirmaţii sau cerințe 
specifice ar avea, reprezintă doar instruirea, îndoctrinarea, inducerea în 
eroare şi spălarea creierului umanităţii de către Satana. Reprezintă viclenia 
Satanei şi natura-esenţă a Satanei. Este total lipsită de legătură cu adevărul 
şi cu cerințele lui Dumnezeu. Deci, indiferent cât de bună este practica ta în 
ceea ce priveşte conduita morală sau cât de bine o pui în aplicare ori o 
înţelegi, nu înseamnă că practici adevărul sau că eşti o persoană cu 
umanitate şi rațiune şi, cu siguranță, nu înseamnă că ești capabil să 
mulțumeșşti intențiile lui Dumnezeu. Nicio afirmaţie sau cerință privind 
conduita morală — indiferent de tipul de persoană sau de comportament pe 
care îl vizează — nu are vreo legătură cu cerinţele lui Dumnezeu de la om. 
Nu are nimic de-a face cu adevărul pe care Dumnezeu cere ca omul să îl 
practice sau cu principiile la care omul ar trebui să adere. V-aţi gândit la 


această chestiune? O vedeţi clar acum? (Da.) 


Fără o părtăşie detaliată şi o analiză minuțioasă a acestor diverse 
afirmaţii ale culturii tradiționale, oamenii nu pot vedea că afirmațiile pe 
care le propune aceasta sunt false, înşelătoare și nevalide. În consecinţă, în 
adâncul inimilor lor, oamenii încă văd diversele afirmaţii ale culturii 
tradiționale ca parte a crezului sau a regulilor pe care ar trebui să le respecte 
în modul în care acționează şi se comportă. Ei încă tratează 
comportamentele și conduita morală care sunt considerate bune în cultura 
tradițională ca pe adevăr şi le respectă ca atare, chiar punându-le laolaltă cu 
adevărul. Mai rău, oamenii le predică și le promovează de parcă ar fi drepte, 
de parcă ar fi lucruri pozitive şi chiar de parcă ar fi adevărul; ele îi induc pe 
oameni în eroare, îi tulbură şi îi împiedică să vină înaintea lui Dumnezeu 
pentru a accepta adevărul. Aceasta este o problemă cât se poate de reală, 
care poate fi văzută de toți. Oamenii iau adesea drept adevăr afirmaţiile 


despre conduita morală care sunt percepute de către om ca fiind bune și 


pozitive. Ei chiar vor cita afirmaţii şi cuvinte din cultura tradițională pentru 
a avea părtăşie şi a predica atunci când sunt la adunări şi comunică despre 
cuvintele lui Dumnezeu. Aceasta este o problemă foarte gravă. Acest tip de 
chestiune sau eveniment nu ar trebui să survină în casa lui Dumnezeu, dar 
se întâmplă adesea — e o problemă foarte comună. Asta demonstrează o altă 
chestiune: atunci când oamenii nu înţeleg esenţa reală a culturii tradiționale 
şi a afirmațiilor despre conduita morală, ei tratează adesea afirmaţiile 
culturii tradiționale despre conduita morală ca pe lucruri pozitive cu care să 
înlocuiască sau să suplinească adevărul. E ceva ce se întâmplă des? (Da.) 
De exemplu, afirmaţii din cultura tradițională precum „Fu bun cu ceilalți”, 
„Armonia este o comoară, toleranța este excelenţă”, „Dacă îi loveşti pe alții, 
nu-i lovi în față; dacă îi expui pe alții, nu le expune neajunsurile”, „Execuţia 
duce doar la rostogolirea capetelor; fii indulgent oriunde este posibil”, 
„Bunătatea unei picături de apă ar trebui răsplătită cu un izvor care 
țâşnește” şi chiar şi afirmații mai populare precum „Aş încasa un glonţ 
pentru un prieten” şi „Un supus loial nu poate sluji la doi regi, o femeie 
bună nu se poate căsători cu doi bărbaţi” au devenit deja crezuri după care 
oamenii se comportă şi criteriile şi standardele după care este judecată 
noblețea unei persoane. Așadar, chiar şi după ce au auzit mult din cuvântul 
lui Dumnezeu şi din adevăr, oamenii încă folosesc afirmaţiile şi teoriile 
culturii tradiționale ca standarde după care să-i măsoare pe alții şi să 
privească lucrurile. Care e chestiunea aici? Acest lucru demonstrează o 
problemă foarte gravă şi anume că, adânc în inima omului, cultura 
tradițională ocupă un loc foarte important. Nu asta demonstrează? (Ba da.) 
Toate diferitele idei pe care Satana le-a insuflat oamenilor s-au înrădăcinat 
adânc în inimile lor. Ele au prevalat şi au devenit curentul dominant în 
viaţa, mediile şi societățile întregii omeniri. Așadar, cultura tradițională nu 


numai că ocupă o poziție importantă în adâncul inimilor oamenilor, ci şi 


influenţează şi controlează profund principiile şi atitudinile, perspectivele şi 
metodele după care aceștia privesc oamenii şi lucrurile, se comportă și 
acționează. Chiar şi după ce oamenii acceptă cucerirea cuvintelor lui 
Dumnezeu, precum şi expunerea, judecata şi mustrarea lor, aceste idei ale 
culturii tradiționale încă ocupă un loc important în lumile lor spirituale şi în 
adâncul inimilor lor. Aceasta înseamnă că ele controlează direcția, 
scopurile, principiile, atitudinile şi perspectivele care stau la baza modului 
în care ei privesc oamenii şi lucrurile, a modului în care se comportă şi 
acționează. Nu înseamnă asta că oamenii au fost întru totul luaţi prizonieri 
de Satana? Nu e asta o realitate? (Ba da.) Este o realitate. Felul în care 
oamenii trăiesc şi scopurile lor în viaţă, punctele de vedere şi atitudinile cu 
care abordează toate lucrurile se bazează în întregime pe cultura 
tradițională, care e încurajată şi le este insuflată de Satana. Cultura 
tradițională ocupă poziția dominantă în vieţile oamenilor. Se poate spune 
că, după ce au venit înaintea lui Dumnezeu şi I-au auzit cuvintele şi chiar și 
după ce au acceptat unele afirmaţii și puncte de vedere corecte de la El, 
diferite gânduri din cultura tradițională tot ocupă un loc dominant, 
important în lumile lor spirituale şi în adâncul inimilor lor. Din cauza 
acestor gânduri, oamenii nu pot să nu ÎI privească pe Dumnezeu și cuvintele 
şi lucrarea Lui folosind metodele, punctele de vedere și atitudinile culturii 
tradiționale. Ei chiar vor judeca, analiza şi studia cuvintele, lucrarea, 
identitatea şi esența lui Dumnezeu pe baza acestora. Nu așa stau lucrurile? 
(Ba da.) Este un fapt incontestabil. Chiar şi atunci când oamenii au fost 
cuceriţi de cuvintele şi lucrarea lui Dumnezeu, de acțiunile, esenţa, puterea 
şi înţelepciunea Lui, cultura tradițională încă ocupă o poziție importantă în 
adâncul inimilor lor, atât de mult încât nimic nu o poate substitui. Desigur, 
acest lucru este valabil și pentru cuvintele lui Dumnezeu și adevăr. Chiar și 


atunci când oamenii au fost cuceriți de Dumnezeu, cuvintele Sale şi 


adevărul nu pot lua locul culturii tradiționale în inimile lor. Acest lucru este 
foarte trist şi înfricoșător. Oamenii se agaţă de cultura tradițională în timp ce 
Îl urmează pe Dumnezeu, în timp ce Îi ascultă cuvintele, în timp ce acceptă 
adevărul şi diverse idei de la El. La suprafață, aceşti oameni par să-L 
urmeze pe Dumnezeu, dar diferitele idei, puncte de vedere și perspective pe 
care cultura tradițională şi Satana le-au insuflat în ei deţin în inimile lor o 
poziție de neclintit şi de neînlocuit. Deşi s-ar putea ca oamenii să mănânce 
şi să bea zilnic din cuvintele lui Dumnezeu și să se roage-citind cuvintele 
lui Dumnezeu şi să mediteze deseori la ele, perspectivele, principiile şi 
metodele fundamentale care stau la baza modului în care ei privesc oamenii 
şi lucrurile, precum și felul în care se comportă şi acționează sunt încă 
bazate pe cultura tradițională. Prin urmare, cultura tradițională îi afectează 
pe oameni supunându-i manipulării, orchestrărilor şi controlului ei în viaţa 
lor de zi cu zi. Este la fel de neclintită şi inevitabilă ca propria lor umbră. 
De ce se întâmplă acest lucru? Deoarece oamenii nu pot descoperi, analiza 
sau expune, din adâncul inimilor lor, diferitele idei şi perspective pe care 
cultura tradițională și Satana le-au inculcat în ei; nu pot recunoaşte aceste 
lucruri, nu le pot vedea cum sunt de fapt, nu se pot răzvrăti împotriva lor şi 
nu le pot abandona; ei nu pot să privească oamenii şi lucrurile, să se 
comporte și să acționeze în modul în care le spune Dumnezeu sau în modul 
în care El îi învaţă şi-i instruieşte. În ce fel de situaţie neplăcută continuă să 
trăiască majoritatea oamenilor din această cauză? Într-una în care au adânc 
în inimile lor o dorinţă de a privi oamenii şi lucrurile, de a se comporta şi a 
acţiona pe baza cuvintelor lui Dumnezeu, de a nu se opune intențiilor lui 
Dumnezeu sau adevărului, însă, fără apărare şi fără să vrea, continuă să 
interacţioneze cu oamenii, să se comporte şi să gestioneze lucrurile conform 
metodelor deprinse de la Satana. Cu inima, oamenii tânjesc după adevăr şi 


doresc să aibă o dorinţă extraordinară pentru Dumnezeu, vor să privească 


oamenii şi lucrurile, să se comporte şi să acţioneze conform cuvintelor lui 
Dumnezeu şi să nu încalce adevărurile-principii, însă lucrurile ajung 
întotdeauna să fie contrare dorințelor lor. Chiar şi după ce şi-au dublat 
eforturile, rezultatul pe care îl obțin tot nu este ceea ce își doresc. Indiferent 
cum se luptă oamenii, cât de mult efort depun, cât de hotărâți sunt şi cât îşi 
doresc să dobândească iubire pentru lucrurile pozitive, în cele din urmă, 
adevărul pe care sunt capabili să-l practice şi criteriile adevărului pe care 
sunt capabili să le respecte în viaţa reală sunt puţine şi la intervale mari de 
timp. Asta e ceea ce îi supără cel mai mult pe oameni în adâncul inimii. 
Care este cauza acestui lucru? Un motiv nu este altul decât acela că 
diferitele idei şi perspective pe care cultura tradițională îi învață pe oameni 
încă le domină inimile şi le controlează cuvintele, faptele, ideile, precum și 
metodele și modurile în care se comportă şi acționează. Prin urmare, 
oamenii trebuie să se supună unui proces pentru a recunoaște cultura 
tradițională, a o analiza şi a o expune, a o discerne și a o observa așa cum 
este de fapt și, în cele din urmă, a o abandona pentru totdeauna. A face 
acest lucru este foarte important, nu ceva opțional. Asta deoarece cultura 
tradițională domină deja profunzimile inimilor oamenilor — chiar îi domină 
în totalitate în sinea lor. Asta înseamnă că, în viețile lor, oamenii nu se pot 
abține să nu încalce adevărul în modul în care se comportă şi în care 
gestionează lucrurile şi nu se pot abţine să nu fie controlaţi şi influenţaţi de 


cultura tradițională, aşa cum au fost până în zilele noastre. 


Dacă cineva doreşte să accepte complet adevărul în credinţa sa în 
Dumnezeu şi să-l practice temeinic şi să-l câştige, trebuie să înceapă prin a 
scoate la iveală, a diseca şi a cunoaşte în mod profund şi specific diferitele 
idei şi puncte de vedere ale culturii tradiționale. Evident, aceste idei ale 
culturii tradiționale ocupă un loc important în inima fiecărei persoane şi, 


totuşi, oameni diferiți se agaţă de aspecte diferite ale îndoctrinării acesteia; 


fiecare persoană se concentrează pe o parte diferită a acesteia. Unii oameni 
susțin în mod special afirmația: „Aș încasa un glonţ pentru un prieten.” Sunt 
foarte loiali prietenilor lor, iar loialitatea este mai importantă pentru ei decât 
orice altceva. Loialitatea este viaţa lor. Din ziua în care se nasc, ei trăiesc 
pentru loialitate. Unii oameni preţuiesc cu adevărat bunătatea. Dacă cineva 
face o faptă bună pentru ei, indiferent dacă este importantă sau 
neînsemnată, o pun la inimă, iar răsplătirea ei devine cel mai important 
lucru din viaţa lor — devine misiunea lor în viaţă. Unii oameni apreciază să 
facă o impresie bună asupra altora; se concentrează pe a deveni genul de 
persoană onorabilă, nobilă, decentă şi pe a-i face pe ceilalți să-i respecte și 
să aibă o părere bună despre ei. Vor ca alții să vorbească bine despre ei, vor 
să aibă o reputaţie bună, să fie lăudaţi, să primească un mare „bravo” de la 
toată lumea. Fiecare persoană are un obiectiv diferit în urmărirea diferitelor 
afirmaţii ale culturii tradiționale şi ale conduitei morale. Unii preţuiesc 
faima şi bogăţia, alţii preţuiesc integritatea, unii preţuiesc puritatea, alții 
preţuiesc răsplătirea bunătățu. Unii oameni preţuiesc loialitatea, alții 
bunăvoința, iar alții preţuiesc decenţa — sunt respectuoşi şi manieraţi cu 
toată lumea, fac întotdeauna loc şi dau prioritate celorlalți — și aşa mai 
departe. Fiecare are un obiectiv diferit. Deci, dacă dorești să înţelegi cum 
te-a afectat şi cum te controlează cultura tradițională, dacă dorești să ştii cât 
de multă greutate are în adâncul inimii tale, trebuie să diseci ce fel de 
persoană eşti şi ce preţuieşti. Îți pasă de „decenţă” sau de „bunăvoinţă”? 
Apreciezi „credibilitatea” sau „răbdarea”? Din perspective diferite şi pe 
baza comportamentului tău real, trebuie să analizezi care aspect al culturii 
tradiționale a avut cea mai profundă influență asupra ta şi de ce urmăreşti 
cultura tradițională. Oricare ar fi esenţa culturii tradiționale pe care o 
urmărești, acesta este genul de persoană care eşti. Oricare ar fi felul de 


persoană care ești, asta este ceea ce îţi domină viața — iar orice îți domină 


viaţa, acesta este lucrul pe care trebuie să îl recunoști, să îl analizezi, să îl 
vezi limpede, împotriva căruia să te răzvrăteşti şi pe care să îl abandonezi. 
După ce ai descoperit şi ai dobândit o înţelegere a acestui lucru, poţi, 
treptat, să te rupi de cultura tradițională, să o abandonezi cu adevărat și, în 
cele din urmă, să te desparți complet de ea şi să o smulgi din adâncul inimii 
tale. Atunci vei putea să te răzvrăteşti complet împotriva ei şi să o 
eradichezi. Odată ce ai făcut acest lucru, cultura tradițională nu va mai juca 
rolul cel mai important în viaţa ta; în schimb, cuvintele lui Dumnezeu și 
adevărul vor prelua încet un rol principal în adâncul inimii tale şi vor deveni 
viaţa ta. Cuvintele lui Dumnezeu și adevărul vor ocupa încet un loc 
important acolo, iar cuvintele lui Dumnezeu și Dumnezeu vor sta pe tronul 
din inima ta şi vor domni ca Împărat al tău. Vor ocupa fiecare parte din tine. 
Nu ţi se va părea atunci mai mică durerea de a trăi? Nu va deveni viaţa ta 
din ce în ce mai puţin dureroasă? (Ba da.) Nu îţi va fi mai uşor să priveşti 
oamenii și lucrurile și să te comporti şi să acţionezi în totalitate conform 
cuvintelor lui Dumnezeu, cu adevărul drept criteriu? (Ba da.) Va fi mult mai 
uşor. Pot să văd că sunteţi cu toții foarte ocupați cu îndatoririle voastre în 
fiecare zi. Pe lângă faptul că citiți cuvintele lui Dumnezeu, trebuie să aveţi 
părtăşie despre adevăr în fiecare zi, să citiți, să ascultați, să memoraţi şi să 
scrieţi. Cheltuiţi foarte mult timp şi energie, plătiţi un mare preţ, suferiți 
foarte mult și poate înțelegeți multă doctrină. Cu toate acestea, când vine 
vorba de a vă realiza datoria, păcat că nu puteți practica adevărul şi nu 
puteți înțelege principiile. Ați ascultat şi ați avut părtăşie de atâtea ori cu 
privire la diferite aspecte ale adevărului, dar, când vi se întâmplă ceva, nu 
ştiţi cum să experimentați, să practicați sau să folosiți cuvintele lui 
Dumnezeu. Nu ştiţi să practicaţi adevărul; tot mai trebuie să căutați şi să îl 
discutați cu alţii. De ce durează atât de mult să prindă rădăcini în inima unei 


persoane cuvintele lui Dumnezeu? De ce e atât de greu să înțelegeți 


adevărul şi să acționaţi conform principiilor prin cuvintele Sale? Nu se 
poate exclude drept cauză principală a acestui lucru influenţa uriaşă pe care 
cultura tradițională o exercită asupra oamenilor. A ocupat o poziție 
importantă în inimile oamenilor de foarte mult timp şi controlează gândurile 
şi mințile oamenilor. Cultura tradițională dă frâu liber firilor corupte ale 
oamenilor; ei se simt în largul lor dezvăluindu-le, ca un măcelar cu un cuţit, 
ca un peşte în apă. Nu aşa stau lucrurile? (Ba da.) Cultura tradițională este 
strâns legată de firile corupte ale omului. Ele lucrează împreună şi se 
întăresc reciproc. Atunci când firile corupte întâlnesc cultura tradițională, 
precum peştele şi apa, ele sunt capabile să-şi arate toate capacităţile. Firile 
corupte iubesc și au nevoie de cultura tradițională. Deci, sub mileniile de 
condiționare din partea culturii tradiționale, omul a fost corupt din ce în ce 
mai profund de Satana, iar firile corupte ale omului au devenit din ce în ce 
mai grave şi amplificate. Sub aparenţa şi în ambalajul acesteia, aceste firi 
nu numai că devin din ce în ce mai grave, ci şi din ce în ce mai deghizate. 
Firi precum aroganţa, înşelăciunea, răutatea, intransigenţa şi aversiunea față 
de adevăr devin din ce în ce mai profund ascunse şi mascate — ele sunt 
dezvăluite în moduri din ce în ce mai viclene, făcând ca oamenilor să le fie 
greu să le descopere. Deci, sub condiţionarea, instruirea, inducerea în eroare 
şi controlul culturii tradiționale, ce a devenit treptat lumea omenirii? A 
devenit o lume a demonilor. Oamenii nu trăiesc ca oameni; nu au nicio 
asemănare umană şi nicio umanitate. Şi totuşi, oamenii care se agaţă de 
cultura tradițională, care de multă vreme au fost îndoctrinaţi, pătrunşi şi 
stăpâniţi de ea, au devenit din ce în ce mai convinşi de propria lor măreție, 
nobleţe, transcendenţță. Sunt incredibil de egoişti; niciunul dintre ei nu crede 
că este nesemnificativ, că este lipsit de valoare, că e doar o minusculă ființă 
creată. Niciunul dintre ei nu este dispus să fie o persoană normală; toţi vor 


să fie celebri, să fie grozavi, să fie înţelepţi. Sub condiționarea culturii 


tradiționale, oamenii nu numai că vor să se depășească — vor să depăşească 
întreaga lume și întreaga umanitate. Ai auzit cântecul pe care îl cântă non- 
credincioşii: „Vreau să zbor mai sus, să zbor mai sus” şi pe cel care spune: 
„Sunt doar o pasăre mică, vreau să zbor, dar nu pot să zbor la înălțime.” Nu 
sunt aceste cuvinte golite de temei și lipsite de orice umanitate şi rațiune? 
Nu sunt ele urletul sălbatic al Satanei? (Ba da.) Sunt sunetul urletului nebun 
al Satanei. Aşadar, indiferent cum o privim, otrava culturii tradiționale s-a 
infiltrat de mult în inima omului şi nu este ceva ce poate fi eliminat peste 
noapte. Nu e la fel de uşor ca a înlătura un defect personal sau un obicei 
prost — trebuie să îți descoperi gândurile, punctele de vedere și firile corupte 
şi să eradichezi rădăcina otrăvitoare a culturii tradiționale din viaţa ta în 
conformitate cu adevărul. Apoi, e nevoie să priveşti oamenii şi lucrurile, să 
te comporți şi să acționezi conform cuvintelor şi cerințelor lui Dumnezeu şi 
să faci din adevărul cuvintelor Sale viaţa ta. Numai făcând acest lucru vei 
merge cu adevărat pe calea cea dreaptă în a-L urma pe Dumnezeu și a crede 
în El. 


Am făcut deja mult pentru a analiza minuţios şi a expune subiectul 
culturii tradiționale şi am avut îndelung părtășie despre acesta. Indiferent 
cât de multă părtăşie am avut sau cât de mult timp am avut părtășie, scopul 
rămâne acela de a rezolva diferitele dificultăţi care apar în timp ce oamenii 
urmăresc adevărul sau diversele dificultăți şi probleme care există în 
intrarea lor în viață. Scopul este de a înlătura toate barierele, obstacolele și 
dificultățile — printre care predominante sunt diferitele afirmații, idei şi 
puncte de vedere ale culturii tradiționale — ce stau în calea oamenilor care 
urmăresc adevărul. Începând de astăzi, ne-am încheiat, în esență, părtășia pe 
tema culturii tradiționale. Am terminat, aşadar, părtăşia pe subiecte care se 
referă la căutarea adevărului? (Nu.) Părtăşia noastră şi analiza culturii 


tradiționale au fost legate de căutarea adevărului? (Da, au fost.) Ele au fost 


legate de căutarea adevărului. Cultura tradițională este cea mai mare 
dificultate cu care se confruntă oamenii pe calea căutării adevărului. Acum 
că am terminat părtăşia cu privire la cultura tradițională — cel mai mare 
obstacol în calea urmăririi adevărului de către om — astăzi vom avea 
părtăşie privind întrebarea „De ce trebuie omul să urmărească adevărul?” 
De ce trebuie omul să urmărească adevărul? Am mai avut părtășie referitor 
la această întrebare? De ce trebuie să avem părtăşie despre ea? E o întrebare 
importantă? (Este.) De ce este importantă? Împărtășiţi-vă gândurile. 
(Înțelegerea mea este că urmărirea adevărului are legătură directă cu 
mântuirea omului. Deoarece toți avem firi grav corupte şi am fost 
îndoctrinați şi profund otrăviți de cultura tradițională încă de la o vârstă 
fragedă, trebuie să urmărim adevărul, altfel nu vom putea discerne lucrurile 
negative care vin de la Satana. De asemenea, nu vom putea practica 
adevărul şi nu vom şti cum să acționăm pozitiv și în conformitate cu 
intențiile lui Dumnezeu. Nu vom avea de ales decât să acționăm şi să ne 
comportăm conform firilor noastre corupte. Dacă acesta e felul în care 
cineva crede în Dumnezeu, în cele din urmă va fi tot o satană vie, nu cineva 
pe care Dumnezeu l-ar mântui. Așadar, urmărirea adevărului este foarte 
importantă. În plus, firile noastre corupte pot fi curăţite doar prin urmărirea 
adevărului; este, de asemenea, singura modalitate de a ne corecta ideile 
greşite despre cum ar trebui să privim oamenii și lucrurile, să ne comportăm 
şi să acţionăm. Numai după ce o persoană a înţeles şi a obţinut adevărul 
poate să își facă datoria în mod competent şi să devină o persoană care se 
supune lui Dumnezeu. În caz contrar, îşi va urma involuntar firile corupte 
pentru a face, în îndatoririle sale, lucruri care perturbă şi tulbură lucrarea 
bisericii.) Ai făcut două observaţii. Care a fost întrebarea Mea? (De ce 
trebuie omul să urmărească adevărul?) Este aceasta o întrebare simplă? Pare 


o întrebare simplă, de cauză şi efect. Impărtășiți cu toţii punctul de vedere 


conform căruia urmărirea adevărului se referă într-un fel la mântuirea unei 
persoane și, în altul, la a nu crea tulburări sau neliniști? (Da.) Când o 
formulezi aşa, întrebarea chiar pare destul de simplă. E cu adevărat atât de 
simplă? Împărtăşiţi-vă gândurile. (Eu cred că la întrebarea „De ce trebuie 
omul să urmărească adevărul?” e mai simplu să răspundem dintr-o 
perspectivă teoretică, dar, atunci când implică practicarea efectivă şi 
intrarea în realitate, nu este simplu.) „De ce trebuie omul să urmărească 
adevărul?” — câte întrebări sunt cuprinse aici? Sunt cuprinse întrebări 
precum care este semnificația urmăririi adevărului, care sunt motivele 
acesteia — ce altceva? (Importanța urmăririi adevărului.) Este corect: e 
cuprinsă şi importanța urmăririi adevărului; sunt incluse aceste întrebări. 
Luând în considerare aceste lucruri, este simplă întrebarea: „De ce trebuie 
omul să urmărească adevărul?” (Nu este.) În lumina acestor lucruri, 
chibzuiți din nou la întrebarea „De ce trebuie omul să urmărească 
adevărul?” Mai întâi aduceţi-vă aminte — ce înseamnă urmărirea 
adevărului? Cum trebuie definită? (Să priveşti oamenii şi lucrurile şi să te 
comporți şi să acționezi conform cuvintelor lui Dumnezeu, cu adevărul 
drept criteriu.) Este corect? Îţi lipseşte cuvântul „în totalitate”. Citeşte din 
nou. („Să priveşti oamenii şi lucrurile şi să te comporți şi să acționezi în 
totalitate conform cuvintelor lui Dumnezeu, cu adevărul drept criteriu.) 
Întrebarea „De ce trebuie omul să urmărească adevărul?” se referă la 
punctele de vedere ale oamenilor despre oameni și lucruri și la 
comportamentul şi acțiunile lor. Este vorba despre modul în care oamenii ar 
trebui să privească lucrurile și oamenii, despre modul în care ar trebui să se 
comporte şi să acționeze şi despre motivul pentru care ar trebui să privească 
lucrurile și oamenii, precum și să se comporte şi să acționeze, în totalitate 
conform cuvintelor lui Dumnezeu şi cu adevărul drept criteriu. De ce ar 


trebui să urmeze acest mod de a face lucrurile — nu asta e rădăcina acestei 


întrebări? Nu este aceasta întrebarea fundamentală? (Ba da.) Acum aţi 
înţeles punctul fundamental al întrebării. Haideţi să ne întoarcem la 
întrebarea însăşi: „De ce trebuie omul să urmărească adevărul?” Această 
întrebare nu este simplă. Cuprinde semnificația şi valoarea urmăririi 
adevărului şi mai există ceva în legătură cu ea care este de maximă 
importanță: pe baza esenței și a instinctelor oamenilor, ei au nevoie de 
adevăr ca de viaţă a lor și, astfel, trebuie să-l urmărească. Desigur, acest 
lucru se referă şi la viitorul și supraviețuirea omenirii. Mai simplu spus, 
urmărirea adevărului se referă la mântuirea oamenilor şi la schimbarea 
firilor lor corupte. Desigur, se referă şi la diferitele lucruri pe care le trăiesc 
oamenii, la exteriorizările lor şi la comportamentele lor în viaţa de zi cu zi. 
Dacă oamenii nu urmăresc adevărul, se poate spune cu precizie că şansele 
lor de a fi mântuiţi sunt nule. Dacă oamenii nu urmăresc adevărul, există 
sută la sută şansa ca ei să I se împotrivească, să-L trădeze şi să-L respingă 
pe Dumnezeu. Ei pot să I se împotrivească şi să-L trădeze pe Dumnezeu în 
orice moment şi în orice loc şi, desigur, pot să tulbure lucrarea bisericii şi a 
casei lui Dumnezeu sau, de asemenea, pot face oricând şi oriunde ceva care 
provoacă tulburare ori neliniște. Acestea sunt câteva dintre cele mai simple 
şi de bază motive pentru care oamenii trebuie să urmărească adevărul, care 
pot fi văzute şi înţelese în viaţa lor de zi cu zi. Dar astăzi, vom avea părtăşie 
doar asupra unor părţi cruciale ale întrebării „De ce trebuie omul să 
urmărească adevărul?” Am avut deja părtăşie cu privire la aspectele 
fundamentale ale acestei întrebări, pe care oamenii le-au înţeles şi le-au 
recunoscut ca pe o chestiune de doctrină, așa că astăzi nu vom avea părtăşie 
despre aceste întrebări de bază, simple. Ne va fi suficient să avem părtăşie 
despre câteva elemente principale. De ce avem părtăşie despre subiectul 


urmăririi adevărului? In mod evident, există câteva întrebări mai importante 


pe care le conţine şi pe care oamenii nu le pot vedea limpede, nu le ştiu şi 


nu le înțeleg, dar pe care e necesar să le priceapă şi să le înțeleagă. 


De ce trebuie omul să urmărească adevărul? Nu vom începe cu 
aspectele de bază ale acestui lucru pe care oamenii deja le pricep şi le 
înţeleg, nici de la doctrina pe care oamenii o cunosc deja. Așadar, de unde 
vom începe? Trebuie să începem de la rădăcina acestei întrebări, cu planul 
de gestionare al lui Dumnezeu și cu intențiile lui Dumnezeu. Ce înseamnă a 
începe de la rădăcina întrebării? Înseamnă că vom începe cu planul de 
gestionare al lui Dumnezeu și crearea omenirii de către Dumnezeu. De când 
au existat oameni, de când o ființă vie — omenirea creată — a primit suflarea 
lui Dumnezeu, El a plănuit să câştige un grup din rândurile ei. Acest grup 
va fi capabil să priceapă, să înțeleagă şi să respecte cuvintele Sale. Va fi 
capabil să acţioneze ca însoțitor pentru toate lucrurile, pentru nemăsurata 
creație a lui Dumnezeu, plantele, animalele, pădurile, oceanele, râurile, 
lacurile, munţii, pârâiele, câmpiile ei și aşa mai departe, conform cuvintelor 
Sale. După ce Dumnezeu a făcut acest plan, El a început să-Și pună 
speranțele în omenire conform acestuia. El speră ca într-o zi oamenii să 
poată acționa ca însoțitori pentru această omenire, pentru toate lucrurile 
care există în lume şi diferitele creaturi care trăiesc printre ele şi să poată 
face acest lucru într-un mod ordonat, conform metodelor, regulilor şi legilor 
pe care El le-a stabilit. Deşi Dumnezeu Şi-a făcut deja acest plan şi are 
aceste aşteptări, va fi nevoie de mult timp pentru a-Şi atinge obiectivul 
final. Nu este ceva ce poate fi realizat în zece ori douăzeci de ani sau într-o 
sută ori două sute de ani și, cu siguranţă, nu într-o mie ori două mii de ani. 
Va dura 6000 de ani. În timpul acestui proces, omenirea trebuie să 
experimenteze diferite perioade, epoci, ere şi diferite etape ale lucrării lui 
Dumnezeu. Trebuie să aibă experienţa stelelor care se mișcă pe cer, a 


mărilor care seacă şi a stâncilor care se prăbuşesc, trebuie să aibă experiența 


unor schimbări dramatice. De la primii şi cei mai puţini oameni, omenirea a 
experimentat mari suişuri şi coborâşuri și vicisitudinile şi schimbările 
acestei lumi, după care oamenii au crescut treptat în număr şi au câștigat 
puţin câte puţin experiență, iar agricultura, economia şi modurile de viaţă şi 
de supravieţuire ale omenirii s-au schimbat progresiv şi au dat naştere la noi 
metode. Numai când se ajunge într-o anumită perioadă și o anumită epocă, 
oamenii pot atinge nivelul la care Dumnezeu îi va judeca, îi va mustra şi îi 
va cuceri şi la care Dumnezeu le va exprima adevărul, cuvintele Sale şi 
intenţiile Sale. Pentru a ajunge la acest nivel, omenirea a experimentat o 
mare răsturnare, la fel ca toate lucrurile din această lume. Desigur, 
schimbări dramatice au avut loc şi în cer, şi în cosmos. Această serie de 
schimbări a avut loc şi a apărut treptat alături de gestionarea lui Dumnezeu. 
A durat mult timp ca oamenii să ajungă în punctul în care vin înaintea lui 
Dumnezeu şi acceptă cucerirea, judecata şi mustrarea Sa şi provizia 
cuvintelor Sale. Dar asta e bine; Dumnezeu poate aștepta, pentru că acesta 
este planul Său şi aceasta este dorința Sa. Dumnezeu trebuie să aştepte mult 
timp datorită planului Său şi dorinţei Sale. Până acum a aşteptat ceea ce a 


fost cu adevărat foarte, foarte mult timp. 


După ce omenirea a trecut prin stadiul inițial de ignoranță, amăgire şi 
confuzie, Dumnezeu a condus-o în Epoca Legii. Deși omenirea intrase într- 
o nouă epocă, într-o epocă din planul de gestionare al lui Dumnezeu, deși 
oamenii nu mai trăiau vieţi neîngrădite şi nedisciplinate ca turmele de oi, 
deşi intraseră într-un mediu pentru viețile lor care avea îndrumarea, 
instrucţiunile şi prescripțiile legii, oamenii ştiau doar câteva lucruri simple 
care le-au fost predate, spuse sau aduse la cunoștință prin lege sau care erau 
deja cunoscute în sfera vieţii umane: ce este furtul, de exemplu, sau ce este 
adulterul, ce este crima, cum vor fi traşi la răspundere oamenii pentru 


crimă, cum să interacționeze cu vecinii, cum vor fi traşi la răspundere 


pentru un lucru sau altul. Oamenii trecuseră de la circumstanţele lor inițiale, 
în care nu cunoşteau și nu înțelegeau nimic, la învăţarea unor legi simple şi 
esenţiale ale conduitei umane despre care îi informase Dumnezeu. După ce 
Dumnezeu a proclamat aceste legi, oamenii care trăiau sub lege au știut să 
urmeze regulile şi să respecte legea, iar în mințile lor şi în lumile lor 
interioare, legea acționa ca o înfrânare şi un ghid pentru conduita lor, iar 
omenirea avea o asemănare umană inițială. Aceşti oameni au înţeles că ar 
trebui să respecte anumite reguli şi anumite legi. Indiferent cât de bine le-au 
urmat şi cât de strict le-au respectat, în orice caz, acești oameni aveau mai 
multă asemănare umană decât cei care veniseră înaintea legii. În ceea ce 
priveşte comportamentul şi viaţa lor, aceștia au acționat și au trăit la 
anumite standarde şi cu anumite constrângeri. Nu mai erau la fel de rătăciți 
şi ignoranți ca altădată şi nu mai erau atât de lipsiţi de scopuri în viaţă. 
Legile lui Dumnezeu şi toate afirmațiile anunţate de Dumnezeu au prins 
rădăcini în inimile lor şi au ocupat o anumită poziție acolo. Omenirea nu 
mai era lipsită de indicii în legătură cu ce să facă; nu mai trăia fără scopuri, 
direcţie sau înfrânare. În ciuda acestui fapt, oamenii erau încă departe de 
poporul din planurile și dorinţele lui Dumnezeu. Erau încă departe de a fi 
capabili să acţioneze ca stăpâni ai tuturor lucrurilor. Dumnezeu mai trebuia 
să aştepte şi să aibă răbdare. Deşi oamenii care trăiau sub lege știau să se 
închine lui Dumnezeu, ei făceau acest lucru ca pe o simplă chestiune de 
formă. Poziţia şi chipul lui Dumnezeu din adâncul inimilor lor erau complet 
diferite de adevărata identitate şi esenţă a lui Dumnezeu. Așadar, ei încă nu 
erau oamenii creați pe care Dumnezeu îi dorea și încă nu erau oamenii pe 
care Şi-i imagina Dumnezeu, care erau capabili să acţioneze ca însoțitori 
pentru toate lucrurile. În adâncul inimilor lor, esenţa, identitatea și statutul 
lui Dumnezeu erau doar cele ale Conducătorului omenirii, iar oamenii erau 


doar supușii sau beneficiarii acelui Conducător, nimic mai mult. Deci, mai 


era nevoie ca Dumnezeu să-i conducă pe aceşti oameni, care trăiau sub lege 
şi cunoșteau doar legea, să continue să meargă înainte. Aceşti oameni nu 
înțelegeau nimic altceva decât legea; ei nu știau să acţioneze ca însoțitori 
pentru toate lucrurile; nu ştiau cine este Dumnezeu şi nu cunoşteau modul 
corect de a trăi. Nu ştiau cum să se comporte și să trăiască potrivit cerințelor 
lui Dumnezeu, nici nu ştiau cum să trăiască în mod mai semnificativ decât o 
făceau sau ce ar trebui să urmărească oamenii în viaţa lor şi așa mai departe. 
Oamenii care trăiau sub lege ignorau complet aceste lucruri. În afară de 
lege, acești oameni nu știau nimic despre cerințele lui Dumnezeu, despre 
adevăr sau despre cuvintele lui Dumnezeu. Pentru că aşa stăteau lucrurile, 
Dumnezeu a trebuit să tolereze în continuare omenirea aşa cum exista ea 
sub lege. Acești oameni erau cu un mare pas în fața celor care veniseră 
înaintea lor — ei, cel puţin, înțelegeau ce este păcatul şi că ar trebui să 
respecte şi să urmeze legea şi să trăiască în cadrul legii — dar tot au rămas 
cu mult sub cerinţele lui Dumnezeu. Cu toate acestea, Dumnezeu încă spera 


şi aștepta cu nerăbdare. 


Odată cu dezvoltarea epocilor, cu dezvoltarea omenirii, cu 
administrarea tuturor lucrurilor și cu rânduielile mâinilor lui Dumnezeu și 
suveranitatea, îndrumarea şi conducerea Sa, omenirea, toate lucrurile şi 
universul însuşi merg veşnic înainte. Omenirea sub lege, după ce a fost 
înfrânată de lege timp de mii de ani, nu a mai fost capabilă să o susțină şi a 
urmat lucrarea lui Dumnezeu în epoca următoare, pe care a inițiat-o 
Dumnezeu — Epoca Harului. La sosirea Epocii Harului, Dumnezeu Şi-a 
început lucrarea pornind de la premisa că El trimisese profeti să o prezică. 
Această etapă a lucrării nu a fost atât de delicată sau dorită pe cât şi-a 
imaginat omul în noțiunile sale, nici nu a fost atât de plăcută pe cât ar fi 
crezut; în schimb, din exterior, totul părea să meargă contrar profeției. Din 


aceste condiţii, a reieșit un fapt pe care omul nu l-ar fi bănuit niciodată, și 


anume că trupul în care Se întrupase Dumnezeu — Domnul Isus — a fost 
pironit pe cruce. Toate acestea depăşeau ceea ce a prevăzut omul. Din afară, 
totul părea a fi o întâmplare crudă, sângeroasă, oribil de privit, şi totuşi a 
fost începutul încheierii Epocii Legii de către Dumnezeu și inițierii unei noi 
epoci. Această nouă epocă este Epoca Harului pe care voi toţi o cunoaşteţi 
acum. Epoca Harului părea să fi venit sfidând profețiile lui Dumnezeu în 
Epoca Legii. Cu siguranţă, a venit şi sub forma pironirii pe cruce a trupului 
întrupat al lui Dumnezeu. Toate aceste evenimente s-au petrecut atât de 
brusc şi atât de firesc, în condiţii prielnice pentru ele. Acesta a fost mijlocul 
pe care l-a folosit Dumnezeu pentru a pune capăt vechii epoci şi a introduce 
una nouă — să declanșeze una nouă. Deși tot ceea ce s-a întâmplat chiar la 
începutul acestei epoci a fost atât de crud, de sângeros şi de neimaginat și 
chiar brusc în sosirea sa şi nimic nu a fost atât de minunat sau delicat pe cât 
îşi imaginase omul, deşi scena de deschidere a Epocii Harului a fost oribilă 
de privit şi sfâşietoare, care era singurul lucru din ea demn de sărbătorit? 
Sfârşitul Epocii Legii a însemnat că Dumnezeu nu mai trebuia să suporte 
diferitele comportamente ale omenirii sub lege; însemna că omenirea făcuse 
un mare pas înainte într-o nouă epocă, în conformitate cu lucrarea lui 
Dumnezeu şi cu planul Său. Desigur, însemna și că zilele lui Dumnezeu de 
aşteptare se împuţinaseră. Omenirea a intrat într-o nouă epocă, într-o nouă 
eră, ceea ce a însemnat că lucrarea lui Dumnezeu făcuse un mare pas 
înainte şi că dorința Lui avea să se împlinească treptat, pe măsură ce 
lucrarea Lui mergea înainte. Sosirea Epocii Harului nu a fost atât de 
frumoasă la început, dar, după cum vedea Dumnezeu lucrurile, omenirea 
care urma să apară în curând, care era omenirea pe care El o dorea, se 
apropia din ce în ce mai mult de cerinţele şi scopurile Sale. Acesta a fost un 
lucru încântător şi lăudabil, ceva care merită sărbătorit. Deşi omenirea L-a 


pironit pe Dumnezeu pe cruce, ceea ce pentru om a fost un lucru dureros de 


văzut, chiar momentul în care Hristos a fost pironit pe cruce a însemnat că 
următoarea epocă a lui Dumnezeu — Epoca Harului — venise şi, desigur, că 
lucrarea din acea epocă era pe punctul de a începe. Mai mult decât atât, 
însemna că marea lucrare a acelui exemplu de întrupare a lui Dumnezeu 
fusese împlinită. Dumnezeu avea să înfrunte oamenii lumii ca un victorios, 
cu un nou nume și un nou chip, iar conținutul noii Sale lucrări urma să fie 
deschis și dezvăluit omenirii. Iar între timp, în ceea ce privește omenirea, ea 
nu avea să mai fie necăjită continuu de încălcări frecvente ale legii şi nici să 
mai fie pedepsită de lege pentru că a încălcat-o. Sosirea Epocii Harului a 
permis omenirii să iasă din lucrarea anterioară a lui Dumnezeu şi să intre 
într-un mediu de lucru nou-nouţ, cu noi paşi pentru lucrare și o nouă metodă 
de lucru. A permis omenirii o nouă intrare şi o nouă viață şi, bineînţeles, a 
permis ca între Dumnezeu şi om să ia naştere o relaţie care era cu un pas 
mai apropiată. Datorită întrupării lui Dumnezeu, omul a putut veni față în 
față cu Dumnezeu. Omul a auzit vocea și cuvintele propriu-zise, reale ale 
lui Dumnezeu; a văzut modalitatea lucrării Sale, precum și firea Lui şi aşa 
mai departe. Oamenii au auzit acest lucru cu urechile lor şi l-au văzut cu 
ochii lor, în toate privințele; au experimentat cu însuflețire că Dumnezeu 
venise în realitate şi într-adevăr printre oameni, că Dumnezeu era faţă în 
faţă cu omul în realitate şi într-adevăr, că Dumnezeu venise să trăiască 
printre oameni în realitate şi într-adevăr. Deşi durata lucrării lui Dumnezeu 
în acea întrupare nu a fost lungă, ea a oferit omenirii acelei vremi o 
experiență fermă şi solidă a ceea ce înseamnă cu adevărat ca omul să 
trăiască împreună cu Dumnezeu. Şi, deşi cei care au experimentat astfel de 
lucruri nu au făcut-o mult timp, Dumnezeu a rostit multe cuvinte în acel 
moment al întrupării Sale, iar acele cuvinte au fost foarte specifice. De 


asemenea, El a lucrat mult şi a avut mulți oameni care L-au urmat. 


Omenirea şi-a încheiat definitiv viaţa sub legea vechii epoci şi a ajuns într-o 


epocă total nouă: Epoca Harului. 


Odată intrată în noua epocă, omenirea nu a mai trăit sub restricțiile 
legii, ci sub noi cerințe și noi cuvinte ale lui Dumnezeu. Datorită noilor 
cuvinte şi noilor cerinţe ale lui Dumnezeu, omenirea a început o viaţă nouă 
a cărei formă era diferită, o viață de credinţă în Dumnezeu a cărei formă şi 
al cărei conţinut erau diferite. Această viaţă s-a apropiat cu un pas mai mult 
de a îndeplini standardele cerinţelor lui Dumnezeu de la om faţă de viaţa 
anterioară sub lege. Dumnezeu a stabilit noi porunci pentru omenire şi noi 
standarde comportamentale care erau mai precise şi mai orientate către 
omenire așa cum era ea atunci, precum şi criterii şi principii pentru părerile 
omului despre oameni şi lucruri și pentru comportamentul şi acţiunile sale. 
Cuvintele pe care El le-a rostit atunci nu erau la fel de specifice precum cele 
de acum și nici nu erau atât de multe ca acum, dar, pentru omul de atunci, 
care tocmai ieşise de sub lege, acele cuvinte şi cerințe erau suficiente. 
Având în vedere statura oamenilor vremii şi cu ce erau echipați, acestea 
erau singurele lucruri pe care le puteau realiza şi obține. De exemplu, 
Dumnezeu le-a spus oamenilor să fie smeriți, să aibă răbdare, să fie 
toleranţi, să-şi accepte crucea şi aşa mai departe; toate acestea erau cerințe 
mai specifice pe care Dumnezeu le-a avut de la om în urma legii, cerinţe 
care menţionau modul în care trebuie trăită umanitatea. Dincolo de asta, 
omul, care trăise sub lege, s-a bucurat de un flux abundent şi constant de 
har, binecuvântări şi alte asemenea lucruri de la Dumnezeu datorită sosirii 
Epocii Harului. Omenirea din acea epocă trăia cu adevărat ca pe roze. Toţi 
erau fericiţi și toți erau febleţea lui Dumnezeu, un prunc în palma Lui. Ei 
trebuiau să respecte poruncile şi, în plus, să aibă câteva comportamente 
bune, care se potriveau cu noţiunile şi închipuirile omului, dar pentru 


omenire, bucuria harului lui Dumnezeu exista într-o măsură mai mare. 


Oamenii au fost vindecaţi de boli cauzate de posesia demonică, de exemplu, 
iar demonii respingători şi duhurile rele din ei au fost alungați. Când 
oamenii aveau necazuri sau nevoi, Dumnezeu făcea excepţii pentru ei şi 
arăta semne și minuni, astfel încât să fie vindecaţi de diferitele lor boli, iar 
trupul lor să fie sătul și ei să fie hrăniți şi îmbrăcaţi. Era atât de mult har şi 
existau atât de multe binecuvântări de care oamenii se bucurau în acea 
epocă. În afară de a respecta pur şi simplu poruncile, omenirea trebuia, cât 
mai mult, să fie răbdătoare, tolerantă, iubitoare şi aşa mai departe. Omul nu 
avea nici cel mai mic indiciu cu privire la altceva care implica adevărul sau 
cerinţele lui Dumnezeu de la om. Datorită faptului că omul intenţiona întru 
totul să se bucure de har şi de binecuvântările lui Dumnezeu și datorită 
făgăduinţei făcute omului, la acea vreme, de Domnul Isus, omul a început 
să se bucure în mod obişnuit de harul lui Dumnezeu, fără vreun sfârşit la 
orizont. Oamenii considerau că, din moment ce credeau în Dumnezeu, ar 
trebui să se bucure de harul lui Dumnezeu, că aceasta era partea lor de 
drept. Ei nu ştiau, totuşi, să se închine Domnului creației sau să-şi asume 
statutul de ființă creată, să îndeplinească datoria unei fiinţe create şi să fie 
fiinţe create bune. Nici nu ştiau cum să se supună lui Dumnezeu, cum să-l 
fie loiali sau cum să-l accepte cuvintele și să le folosească drept bază pentru 
părerile lor despre oameni și lucruri și pentru comportamentul şi acţiunile 
lor. Omul era destul de ignorant cu privire la astfel de lucruri. Şi, pe lângă 
faptul că se bucura de harul lui Dumnezeu ca o chestiune de la sine 
înţeleasă, omul voia să intre în ceruri după moarte, ca un lucru firesc, şi 
acolo să se bucure de mari binecuvântări împreună cu Domnul. Mai mult, 
omenirea care trăia în Epoca Harului, care trăia în har şi binecuvântări, 
credea în mod eronat că Dumnezeu este doar un Dumnezeu milostiv şi 
iubitor, că esenţa Lui este milă şi bunătate iubitoare şi nimic altceva. Pentru 


ei, mila şi bunătatea erau emblematice pentru identitatea, statutul şi esența 


lui Dumnezeu; ceea ce însemnau pentru ei adevărul, calea şi viața erau 
harul şi binecuvântările lui Dumnezeu sau poate o modalitate de a accepta 
pur și simplu crucea şi de a merge pe calea crucii. La asta se reduceau în 
Epoca Harului cunoaşterea oamenilor despre Dumnezeu şi orientarea către 
EI, precum şi orientarea lor către omenire și oameni înşişi şi cunoașterea lor 
despre aceștia. Așadar, să ne îndreptăm spre cauze şi să ajungem la 
rădăcină: ce anume a dus la aceste circumstanţe? Nimeni nu este de vină. 
Nu-L poţi învinovăți pe Dumnezeu că nu lucrează sau că nu vorbeşte mai 
concret sau mai amănunțit şi nici nu poţi împinge responsabilitatea asupra 
omului. De ce? Omul este omenirea creată, o ființă creată. A apărut din lege 
şi a ajuns la Epoca Harului. Oricât de mulți ani de experienţă ar fi putut să 
aibă omul cu privire la lucrarea lui Dumnezeu pe măsură ce ea progresează, 
ceea ce Dumnezeu i-a dăruit omului, ceea ce El a făcut, a fost ceea ce omul 
a putut obține şi cunoaşte. Dar în afară de asta, omenirea nu avea 
capacitatea de a înţelege sau de a şti ceea ce nu fusese făcut de Dumnezeu, 
ceea ce El nu spusese şi nu revelase. Însă, privind circumstanţele obiective 
şi imaginea de ansamblu, când omenirea, care progresase timp de mii de 
ani, a ajuns la Epoca Harului, înţelegerea sa nu putea merge decât până 
acolo, iar Dumnezeu nu putea decât să facă o astfel de lucrare precum cea 
pe care o făcea. Asta pentru că lucrul de care avea nevoie omenirea, ieșită 
din lege, nu era să fie mustrată sau judecată, nici să fie cucerită, cu atât mai 
puţin să fie desăvârşită. Exista un singur lucru de care omenirea avea nevoie 
la acea vreme. Care era acesta? O jertfă pentru păcat, sângele prețios al lui 
Dumnezeu. Sângele prețios al lui Dumnezeu — acea jertfă pentru păcat a 
fost singurul lucru de care avea nevoie omenirea în momentul în care a ieşit 
din Epoca Legii. Așadar, în acea epocă, din cauza nevoilor şi a 
circumstanțelor efective ale omenirii, lucrarea pe care Dumnezeu trebuia să 


o facă atunci era să ofere sângele prețios al propriei Sale întrupări ca jertfă 


pentru păcat. Acesta a fost singurul mod de a răscumpăra omenirea care 
trăia sub puterea legii. Cu sângele Său preţios ca preţ şi ca jertfă pentru 
păcat, Dumnezeu a şters păcatul omenirii. Şi abia când păcatul său a fost 
şters, omul s-a aflat în poziţia de a veni fără păcat înaintea lui Dumnezeu și 
de a accepta harul Său și îndrumarea Sa permanentă. Sângele preţios al lui 
Dumnezeu a fost oferit omenirii și, întrucât a fost oferit omenirii, omenirea 
a putut fi răscumpărată. Ce putea să înțeleagă omenirea, care tocmai fusese 
răscumpărată? De ce avea nevoie omenirea, care tocmai fusese 
răscumpărată? Omenirea nu ar fi avut capacitatea de a accepta 
răscumpărarea dacă ar fi fost cucerită, judecată şi mustrată imediat. Nu avea 
o asemenea putere de acceptare şi nici condiţiile sale nu erau astfel încât să 
fi putut înțelege toate acestea. Așadar, în afară de jertfa lui Dumnezeu 
pentru păcat, precum şi de harul, binecuvântările, toleranța, răbdarea, mila 
şi bunătatea Lui, omenirea, aşa cum era la vremea aceea, nu putea accepta 
mai mult decât câteva cerinţe simple pe care Dumnezeu le-a făcut cu privire 
la comportamentul omului. Acestea şi nu mai mult. lar în ceea ce priveşte 
toate adevărurile care ating mai profund mântuirea omului — ce idei şi opinii 
greşite are omenirea, ce firi corupte are, ce esențe de răzvrătire împotriva 
lui Dumnezeu are, care este esenţa culturii tradiționale pe care o susţine 
omenirea, aşa cum am avut recent părtăşie despre aceasta, cum corupe 
Satana omenirea și așa mai departe — omenirea de la acea vreme nu ar fi 
putut înţelege absolut nimic. În asemenea împrejurări, Dumnezeu nu putea 
decât să dojenească şi să aibă cerințe de la omenire în cele mai simple 
moduri, în cele mai directe, cu cele mai rudimentare cerințe privind 
comportamentul. Prin urmare, omenirea din Epoca Harului se putea bucura 
doar de har şi se putea bucura fără limită de sângele prețios al lui 
Dumnezeu ca jertfă pentru păcat. Totuși, în Epoca Harului cel mai 


important lucru fusese deja realizat. Şi care a fost acesta? A fost că 


omenirii, pe care Dumnezeu avea să o mântuiască, i-a fost iertat păcatul 
prin sângele prețios al lui Dumnezeu. Acesta este un lucru demn de 
sărbătorit; a fost cel mai important lucru pe care l-a făcut Dumnezeu în 
Epoca Harului. Deşi păcatul omului era iertat și el nu avea să mai vină 
înaintea lui Dumnezeu în chip de trup păcătos sau ca un păcătos, fiind în 
schimb iertat de păcatele sale prin jertfa pentru păcat şi calificat acum să 
vină înaintea lui Dumnezeu, relația lui cu Dumnezeu nu devenise încă aceea 
a unei fiinţe create cu Creatorul. Încă nu era cea a omenirii create cu 
Creatorul. Omenirea în vremea harului era încă foarte, foarte departe de 
rolul pe care Dumnezeu îl cere de la ea, acela de a fi stăpânul şi însoțitorul 
tuturor lucrurilor. Aşadar, Dumnezeu a trebuit să aştepte; a trebuit să aibă 
răbdare. Ce însemna ca Dumnezeu să aștepte? Însemna că omenirea urma 
atunci să trăiască în continuare în mijlocul harului lui Dumnezeu, în centrul 
diferitelor moduri de lucru ale lui Dumnezeu din Epoca Harului. Dumnezeu 
vrea să mântuiască mult mai mult decât o mână de oameni sau o rasă; 
mântuirea Lui este departe de a fi limitată la o singură rasă sau la cei dintr-o 
singură confesiune. Deci, Epoca Harului trebuia să fie parcursă timp de mii 
de ani, la fel cum fusese și Epoca Legii. Omenirea trebuia să trăiască în 
continuare în noua eră condusă de Dumnezeu, an după an, generație după 
generație. Câte ere trebuie să parcurgă omul în acest fel — câte schimbări în 
stele, câte mări care seacă şi stânci care se macină, câte oceane care fac loc 
pământurilor fertile, iar ei trebuie să sufere diferitele schimbări ale omenirii 
în diverse perioade şi diferitele schimbări care au loc în nenumăratele 
lucruri de pe pământ. Şi, pe măsură ce ei au experimentat toate acestea, 
cuvintele lui Dumnezeu, lucrarea Lui şi realitatea răscumpărării omenirii de 
către Domnul Isus în Epoca Harului s-au răspândit până la marginile 
pământului, pe străzi și alei, în fiecare colţ, până când au fost cunoscute în 


fiecare gospodărie. Şi acela a fost momentul în care acea epocă — Epoca 


Harului, care a venit după Epoca Legii — a fost menită să se încheie. 
Lucrarea pe care a făcut-o Dumnezeu în această perioadă nu a fost doar să 
aştepte în tăcere; în timp ce a aşteptat, El a lucrat asupra omenirii din Epoca 
Harului în diferite moduri. Şi-a continuat lucrarea bazată pe har, dăruind har 
şi binecuvântări omenirii acestei epoci, astfel încât acțiunile, lucrarea, 
cuvântările Lui, faptele la care a lucrat şi intențiile Lui în Epoca Harului să 
ajungă la urechile fiecărei persoane pe care avea să o aleagă. Fiecărei 
persoane pe care a ales-o, i-a oferit posibilitatea de a beneficia de jertfa Lui 
pentru păcat, astfel încât să nu mai vină înaintea Lui în chip de trup păcătos, 
drept păcătos. Şi, deși relația omului cu Dumnezeu nu mai era aceea de a 
nu-L fi văzut niciodată, ca în Epoca Legii, ci era un pas mai departe, ca 
relație între credincioşi şi Domnul, între creştini şi Hristos, totuși, o astfel 
de relație nu este relația pe care Dumnezeu o dorește în cele din urmă între 
omenire și Dumnezeu, între fiinţe create şi Creator. Relaţia lor de atunci era, 
în mod clar, încă destul de departe de relația dintre fiinţele create şi Creator, 
dar, în comparaţie cu relația dintre omenire și Dumnezeu în Epoca Legii, 
reprezintă un mare progres. Acesta a fost motiv de bucurie și de sărbătoare. 
Dar, oricum ar fi, încă mai era nevoie ca Dumnezeu să conducă omenirea; 
El trebuia să conducă mai departe omenirea ale cărei adâncimi ale inimii 
erau pline de noţiuni despre Dumnezeu şi de închipuiri, de cereri şi cerinţe, 
de răzvrătire şi împotrivire. De ce? Pentru că o astfel de omenire poate că 
ştia să se bucure de harul lui Dumnezeu şi poate că ştia că Dumnezeu este 
milostiv și iubitor, dar, în afară de asta, nu ştia nici măcar un lucru despre 
adevărata identitate, statutul și esenţa lui Dumnezeu. Întrucât o astfel de 
omenire a suferit coruperea Satanei, deşi s-a bucurat de harul lui 
Dumnezeu, esenţa ei şi diferitele noțiuni și gânduri din adâncul inimii ei au 
rămas potrivnice lui Dumnezeu şi în opoziţie cu El. Omul nu ştia cum să se 


supună lui Dumnezeu sau cum să îndeplinească datoria unei fiinţe create, cu 


atât mai puţin cum să fie o fiinţă creată mulțumitoare. Cu atât mai puțin, 
evident, exista cineva care să ştie să se închine Domnului creației. Dacă 
nenumăratele lucruri ale lumii ar fi fost înmânate omenirii corupte, atât de 
de coruptă cum era ea, ar fi fost acelaşi lucru cu a le înmâna Satanei. 
Consecințele ar fi fost întru totul aceleaşi, fără nimic care să le deosebească. 
Aşadar, Dumnezeu încă trebuia să-Şi continue lucrarea, să continue să 
conducă omenirea în următoarea etapă a lucrării pe care El avea să o facă. 
Acea etapă a fost ceva ce Dumnezeu a așteptat mult timp, ceva ce Ela 
aşteptat cu nerăbdare multă vreme şi pentru care a plătit cu răbdarea Sa 


anterioară timp îndelungat. 


Acum, că în sfârșit omenirea s-a bucurat de harul suficient şi abundent 
al lui Dumnezeu, această lume şi această omenire, aşa cum sunt văzute din 
orice unghi, au ajuns la un nivel la care Dumnezeu Îşi va face adevărata 
lucrare de mântuire a omenirii. Au ajuns la vremea când Dumnezeu va 
cuceri, va mustra şi va judeca omenirea, când El va exprima multe 
adevăruri pentru a desăvârși omenirea şi pentru a câştiga din omenire un 
grup care poate fi însoțitor al tuturor lucrurilor printre acele lucruri. Dat 
fiind că această vreme a sosit, nu mai este nevoie ca Dumnezeu să aibă 
răbdare, nici să continue să conducă omenirea din Epoca Harului ca să 
trăiască în har. El nu mai este nevoit să continue să aprovizioneze omenirea 
care trăia în har, să o păstorească, să o vegheze sau să o apere; nu mai este 
nevoit să aprovizioneze omenirea, neobosit şi necondiționat, cu har și 
binecuvântări; nu mai este nevoie să fie răbdător în mod necondiționat cu 
omenirea în har, în timp ce ea solicită cu lăcomie şi fără ruşine harul Său, 
fără a I se închina deloc. Ceea ce va face Dumnezeu în loc de asta este să-Și 
exprime intenţiile, firea, adevărata voce a inimii Sale şi esenţa Sa. În 
această vreme, în timp ce le oferă oamenilor numeroasele adevăruri şi 


cuvinte de care au nevoie, Dumnezeu, de asemenea, Işi revarsă şi-ȘI 


exprimă adevărata fire — o fire dreaptă. Şi, exprimându-Și firea dreaptă, nu 
e ca şi cum El oferă neatent câteva fraze de judecată şi condamnare şi asta-i 
tot; în schimb, folosește faptele pentru a expune corupția omenirii, esenţa ei 
şi hidoşema ei satanică. Dezvăluie răzvrătirea, împotrivirea şi refuzul 
omenirii faţă de El, precum şi diferitele ei noţiuni despre El şi trădări faţă de 
El. În această perioadă, mai mult din ceea ce exprimă El depăşeşte mila şi 
bunătatea pe care le oferă omenirii: este vorba de ura, repulsia, aversiunea 
şi condamnarea pe care le are față de omenire. Această întorsătură sau 
schimbare bruscă, de o sută optzeci de grade a firii şi poziţiei lui Dumnezeu 
prinde omenirea nepregătită şi o face incapabilă de acceptare. Dumnezeu Îşi 
exprimă firea și cuvintele cu toată forţa bruscă a unui fulger. Desigur, El le 
şi oferă oamenilor tot ce au nevoie, cu o imensă răbdare și toleranță. În 
moduri şi din unghiuri diferite, Dumnezeu vorbeşte și Îşi exprimă firea faţă 
de omenire în feluri care sunt cele mai potrivite, adecvate, concrete și 
directe pentru a trata fiinţele create, din perspectiva poziţiei Sale de Creator. 
Acestea sunt, deopotrivă, căile de a vorbi şi de a lucra după care tânjeşte 
Dumnezeu de şase mii de ani. Şase mii de ani de dor; şase mii de ani de 
aşteptare — acestea vorbesc despre cei şase mii de ani de răbdare a lui 
Dumnezeu, cuprinzând şase mii de ani de expectativă din partea Lui. 
Omenirea este tot omenirea creată de Dumnezeu, dar, după şase mii de ani 
de schimbare neîncetată, de mutare a stelelor şi năruire a mării, nu mai este 
omenirea aşa cum a fost creată de Dumnezeu la început, cu aceeaşi esență. 
Prin urmare, pe măsură ce Dumnezeu începe să lucreze în această zi, 
omenirea pe care o vede acum, deși este ceea ce Se aștepta, este și detestată 
de El şi, desigur, este ceva prea tragic de privit pentru Dumnezeu. Am 
vorbit aici despre trei lucruri; vi le amintiţi? O astfel de omenire, deşi este 
ceea ce Se aștepta Dumnezeu, este şi detestată de El. Care era celălalt 


lucru? (Este prea tragic de privit pentru Dumnezeu.) Este, de asemenea, 


ceva prea tragic de privit pentru Dumnezeu. Aceste trei lucruri există toate 
în om, concomitent. La ce Se aștepta Dumnezeu? Ca astfel de oameni, după 
ce au experimentat legea şi apoi răscumpărarea, să meargă în sfârşit până 
astăzi pe temelia înţelegerii unor legi și porunci fundamentale pe care ei ar 
trebui să le susțină şi să nu mai fie simpli oameni cu un gol în adâncul 
inimii lor, aşa cum au fost Adam şi Eva. În schimb, să aibă o oarecare parte 
de lucruri noi în inima lor. Aceste lucruri sunt ceea ce Dumnezeu Se aștepta 
ca omenirea să dețină. Totuşi, în acelaşi timp, omenirea este una pe care 
Dumnezeu o şi detestă. Aşadar, ce anume detestă Dumnezeu? Nu ştiţi cu 
toții? (Răzvrătirea şi împotrivirea omului.) Omenirea este plină de firea 
coruptă a Satanei, trăind o viață îngrozitoare, nici chiar ca om, nici ca 
demon. Omenirea nu mai este efectiv atât de simplă încât să nu poată 
rezista ademenirii şarpelui. Deşi oamenii au propriile gânduri şi puncte de 
vedere, propriile opinii certe şi propriile moduri de a privi nenumăratele 
evenimente şi lucruri, în părerile acestora despre oameni și lucruri sau în 
comportamentul și acțiunile lor nu există absolut nimic din ceea ce vrea 
Dumnezeu. Oamenii pot să gândească şi să aibă puncte de vedere şi au 
temeiurile, mijloacele şi atitudinile proprii pentru acţiunile lor, dar toate 
aceste lucruri pe care le deţin ei îşi au originea în corupția Satanei. Toate se 
bazează pe punctele de vedere şi filosofule Satanei. Când omul vine 
înaintea lui Dumnezeu, în inima lui nu există nicio urmă de supunere față 
de Dumnezeu, nici vreo sinceritate. Omul este saturat de toxinele Satanei și 
plin de educația şi gândurile acestuia şi de firile sale corupte. Ce indică 
asta? Faptul că Dumnezeu trebuie să rostească multe cuvinte şi să lucreze 
mult pentru om ca să-i schimbe modul de existenţă și atitudinea față de 
Dumnezeu — şi, desigur, în mod mai specific, ca să-i schimbe căile şi 
criteriile pentru opiniile sale despre oameni şi lucruri și comportamentul şi 


acțiunile lui. Inainte ca toate acestea să-și facă efectul, omenirea este un 


obiect de dezgust în ochii lui Dumnezeu. De ce are nevoie Dumnezeu 
atunci când mântuieşte un obiect al dezgustului Său? Există bucurie în 
inima Lui? Există fericire? Există mângâiere? (Nu.) Nu există deloc 
mângâiere, nici fericire. Inima Lui este plină de dezgust. Singurul lucru pe 
care Dumnezeu îl va face în astfel de circumstanţe, în afară de a vorbi, a 
vorbi neobosit, este să-Şi exercite răbdarea. Acesta este al doilea element a 
ceea ce simte Dumnezeu față de astfel de oameni, așa cum sunt văzuţi prin 
ochii Săi — dezgustul. Al treilea element este că sunt prea tragic de privit. În 
lumina intenției inițiale a lui Dumnezeu în a crea omenirea, relația Sa cu 
omul este aceea de părinte şi copil, de familie. Se poate ca această 
dimensiune a relației să nu fie ca relațiile de sânge ale omenirii, dar, pentru 
Dumnezeu, ea depăşeşte relaţiile trupeşti de sânge ale omenirii. Omenirea 
pe care Dumnezeu a creat-o inițial este cu totul diferită ca înfățișare de 
omenirea pe care El o vede în zilele de pe urmă. La început, oamenii aveau 
o înfăţişare simplă şi juvenilă şi, deşi erau ignoranți, inima lor era pură și 
curată. În ochii lor, vedeai claritatea şi transparenţa din adâncul inimii lor. 
Nu aveau diversele firi corupte pe care le are omul acum; nu aveau 
intransigenţă, aroganță, răutate sau înșelăciune și, cu siguranță, nu aveau 
firea celor care sunt scârbiţi de adevăr. Din limbajul și faptele oamenilor, 
din ochii lor, din chipul lor, se putea vedea că aceştia erau oamenii pe care 
i-a creat Dumnezeu la început şi cei pe care El îi prefera. Dar, în final, când 
Dumnezeu priveşte din nou omenirea, inima omului nu mai este atât de 
limpede în adâncul ei, iar ochii lui nu mai sunt atât de senini. Inima omului 
e plină de firea coruptă a Satanei, iar când se întâlneşte cu Dumnezeu, 
chipul, limbajul și faptele lui sunt detestabile pentru El. Cu toate acestea, 
există o realitate pe care nimeni nu o poate nega, iar aceasta este faptul 
pentru care Dumnezeu spune că o astfel de omenire este, în ochii Săi, ceva 


prea tragic de privit. Ce realitate este aceasta? Este următoarea, şi nimeni nu 


o poate nega: Dumnezeu a creat aceşti oameni, care au venit încă o dată 
înaintea Lui, cu propria Sa mână, dar ei nu mai sunt oamenii care erau la 
început. De la ochii oamenilor până la gândurile lor şi până în adâncul 
inimii lor, ei sunt plini de împotrivire şi trădare faţă de Dumnezeu; de la 
ochii oamenilor până la gândurile lor şi până în adâncul inimii lor, nimic 
mai puţin decât firea Satanei se revarsă din ei. Firile satanice ale oamenilor, 
de intransigenţă, aroganță, înşelăciune, răutate şi aversiune faţă de adevăr se 
revarsă, nedisimulat şi firesc, din privirea şi din expresiile lor deopotrivă. 
Chiar şi atunci când se confruntă cu spusele lui Dumnezeu sau sunt față în 
faţă cu El, firea coruptă, satanică a oamenilor şi esenţa lor, care este coruptă 
de Satana, se revarsă în acest fel, nedisimulate. Există o singură expresie 
care poate surprinde ceea ce simte Dumnezeu la apariția acestui fapt, iar 
aceasta este „prea tragic de privit.” Omenirea care a ajuns până astăzi şi 
până în această eră a atins nivelul cerinţelor lui Dumnezeu pentru a treia şi 
ultima etapă a lucrării Sale, cea a mântuirii omenirii, atât în ceea ce priveşte 
mediul mai larg al oamenilor, cât şi în ceea ce priveşte fiecare aspect 
particular al situațiilor şi condițiilor în care se găsesc oamenii — totuşi, chiar 
dacă Dumnezeu este plin de speranţă pentru aceşti oameni, El este şi plin de 
ură pentru ei. Dumnezeu, cu siguranță, tot simte că sunt ceva prea tragic de 
privit, deoarece vede exemplu după exemplu de corupţie a omenirii. Totuşi, 
ceea ce merită sărbătorit este că Dumnezeu nu mai este nevoit să aibă 
răbdare fără rost şi să aştepte inutil în numele omului. Ceea ce trebuie să 
facă este lucrarea la care a nădăjduit timp de şase mii de ani, pe care a 
anticipat-o timp de şase mii de ani şi pe care a aşteptat-o cu nerăbdare timp 
de șase mii de ani: aceea de a-Şi exprima cuvintele, firea Lui și fiecare 
adevăr. Desigur, asta înseamnă şi că, dintre acești oameni pe care i-a ales 
Dumnezeu, se va ridica grupul de oameni pe care El i-a aşteptat de mult, cei 


care vor fi însoțitori ai tuturor lucrurilor şi vor deveni stăpâni ai tuturor 


lucrurilor. Pentru a privi situația în ansamblu, totul s-a îndepărtat atât de 
mult de ceea ce era de așteptat; totul a fost foarte dureros şi trist. Dar ceea 
ce merită cel mai mult fericirea lui Dumnezeu este că, datorită trecerii 
timpului şi epocii diferite, zilele de supunere a omenirii la coruperea 
Satanei s-au terminat deja. Omenirea a trecut prin botezul legii şi prin 
răscumpărarea lui Dumnezeu; în sfârșit, a ajuns la etapa finală a lucrării pe 
care o va face Dumnezeu: etapa în care omenirea este mântuită ca rezultat 
final al acceptării mustrării și judecății lui Dumnezeu şi cuceririi Sale. 
Pentru omenire, aceasta este fără îndoială o veste grozavă, iar pentru 
Dumnezeu, este cu siguranță un lucru îndelung așteptat. Acest lucru, după 
cum se vede din orice unghi, este sosirea celei mai mărețe ere a întregii 
omeniri. După cum se vede din orice unghi, fie acela al corupției omenirii, 
fie acela al tendinţelor lumii, structurilor sociale, politicii omenirii, al 
resurselor întregii lumi sau al dezastrelor actuale, finalul omenirii este 
aproape — această omenire a ajuns la capătul liniei. Totuși, acesta este 
momentul culminant din lucrarea lui Dumnezeu, momentul care merită cel 
mai mult aducerea-aminte şi celebrarea de către om şi, desigur, este și 
sosirea celui mai important şi critic moment, cel în care soarta omenirii este 
hotărâtă, din cei şase mii de ani de lucrare a lui Dumnezeu asupra planului 
Său de gestionare. Prin urmare, orice s-a întâmplat cu omenirea și oricât de 


mult a aşteptat şi a avut răbdare Dumnezeu, totul a meritat. 


Să revenim la subiectul pe care am început să îl discutăm, și anume 
„De ce trebuie omul să urmărească adevărul.” Planul de gestionare al lui 
Dumnezeu este împărțit în trei etape de lucru în cadrul omenirii. El a 
terminat deja cele două etape anterioare. Analizând acele etape până în 
prezent, fie că este vorba de lege sau de porunci, utilitatea lor pentru om nu 
a fost alta decât să-l facă să susțină legea, poruncile, numele lui Dumnezeu, 


credinţa în adâncurile inimii sale, câteva comportamente bune şi câteva 


principii bune. În mod fundamental, omul nu reușește să se ridice la 
standardul cerinţei lui Dumnezeu, acela de a fi însoțitorul tuturor lucrurilor 
şi de a deveni stăpânul tuturor lucrurilor. Nu-i aşa? Esenţialmente, el nu 
reuşeşte să se ridice la înălțimea aceasta. Dacă omul, care a trecut prin lege 
şi prin Epoca Harului, ar fi pus să facă ceea ce Dumnezeu îi cere să facă, el 
s-ar putea implica în toate lucrurile numai prin intermediul legii sau al 
harului şi al binecuvântănilor care i-au fost acordate în Epoca Harului. Acest 
lucru este cu mult sub cerința lui Dumnezeu ca omul să fie însoțitorul 
tuturor lucrurilor, iar omenirea este departe de a realiza lucrurile pe care 
Dumnezeu îi cere să le facă şi responsabilitatea și datoria pe care El îi cere 
să le îndeplinească. Omul pur și simplu nu poate să îndeplinească sau să se 
ridice la înălțimea cerinţei lui Dumnezeu de a fi stăpânul tuturor lucrurilor 
şi stăpânul epocii următoare. Prin urmare, în etapa finală a lucrării Sale, 
Dumnezeu exprimă şi le spune oamenilor toate adevărurile de care are 
nevoie omenirea și principiile de practică de care are nevoie, în toate 
aspectele lor, pentru ca oamenii să ştie care sunt standardele cerinţelor lui 
Dumnezeu, cum ar trebui să se implice în toate lucrurile, cum ar trebui să 
privească toate lucrurile, cum ar trebui să fie însoțitori ai tuturor lucrurilor, 
care ar trebui să fie modul lor de existenţă şi în ce fel ar trebui să trăiască 
înaintea lui Dumnezeu, ca adevărate fiinţe create sub autoritatea 
Creatorului. Odată ce oamenii au înțeles aceste lucruri, ştiu și care sunt 
cerinţele lui Dumnezeu de la ei; odată ce au îndeplinit aceste lucruri, vor fi 
îndeplinit şi standardele cerinţelor lui Dumnezeu de la ei. Având în vedere 
că legea, poruncile şi simplele criterii de comportament nu înlocuiesc 
adevărul, Dumnezeu exprimă în zilele de pe urmă o mulțime de cuvinte și 
adevăruri care au legătură cu practica oamenilor, cu purtarea şi acțiunile lor 
şi cu punctele lor de vedere despre oameni şi lucruri. Dumnezeu le spune 


oamenilor cum să privească oamenii şi lucrurile şi cum să se comporte şi să 


acționeze. Ce înseamnă că Dumnezeu îi spune omului toate acestea? 
Înseamnă că Dumnezeu îţi cere să priveşti oamenii şi lucrurile, să te 
comporti şi să acționezi conform tuturor acestor adevăruri şi să trăieşti în 
lume în acest mod. Indiferent ce fel de datorie realizezi şi ce fel de 
însărcinare accepţi de la Dumnezeu, cerințele Lui nu se schimbă. Odată ce 
ai înţeles cerinţele lui Dumnezeu, trebuie să practici, să-ți realizezi datoria 
şi să-ți îndeplineşti însărcinarea dată de Dumnezeu conform cerinţelor Lui, 
aşa cum le înţelegi tu, indiferent dacă El este lângă tine sau te scrutează. 
Numai în acest fel poţi deveni cu adevărat un stăpân al tuturor lucrurilor, de 
care Dumnezeu este sigur și care este calificat şi demn de însărcinarea dată 
de El. Nu atinge asta subiectul „De ce trebuie omul să urmărească 
adevărul?” (Ba da.) Înţelegeţi acum? Acestea sunt faptele pe care le va 
declanșa Dumnezeu. Așadar, urmărirea adevărului nu înseamnă pur și 
simplu a-ţi lepăda firea coruptă şi a nu te împotrivi lui Dumnezeu. Există o 
semnificație mai mare şi o valoare mai mare în urmărirea adevărului despre 
care vorbim. Într-adevăr, implică destinaţia omului și soarta lui. Înţelegeţi? 
(Da.) De ce trebuie omul să urmărească adevărul? În sens restrâns, acest 
lucru este abordat de acele doctrine de bază pe care omul le înţelege. În sens 
larg, motivul principal este că, pentru Dumnezeu, urmărirea adevărului 
implică gestionarea Lui, așteptările Lui de la omenire şi speranțele pe care 
le încredinţează omenirii. Aceasta este o parte a planului de gestionare al lui 
Dumnezeu. Se poate vedea în asta că, oricine eşti și oricât de mult timp ai 
crezut în Dumnezeu, dacă nu urmăreşti adevărul sau nu-l iubeşti, vei ajunge 
inevitabil cineva care urmează să fie eliminat. Acest lucru e clar ca bună 
ziua. Dumnezeu săvârşeşte trei etape ale lucrării; El a avut un plan de 
gestionare de când a creat omenirea şi a continuat să implementeze fiecare 
dintre etapele acestuia, una câte una, asupra omenirii şi să conducă 


omenirea, pas cu pas, până în prezent. Cât de mare sunt efortul minuţios şi 


preţul pe care l-a plătit și cât timp a îndurat EI, cu scopul final de a prelucra 
în om adevărurile pe care El le exprimă şi fiecare faţetă a criteriilor 
cerințelor Sale, pe care le spune omenirii, transformându-le în viaţa și 
realitatea omului. După cum o vede Dumnezeu, aceasta e o chestiune foarte 
importantă. Dumnezeu îi acordă o mare însemnătate. Dumnezeu a exprimat 
atât de multe cuvinte şi, înainte de a face asta, El a făcut foarte multe lucrări 
pregătitoare. Dacă, în cele din urmă, nu urmărești şi nu pătrunzi aceste 
cuvinte, acum că El le-a exprimat, cum te va vedea Dumnezeu? Ce fel de 
denumire îți va atribui Dumnezeu? Acest lucru e clar ca bună ziua. Deci, 
fiecare persoană, indiferent de calibrul ei, de vârstă sau de numărul de ani în 
care a crezut în Dumnezeu, ar trebui să-și concentreze eforturile pe calea 
urmăririi adevărului. Nu ar trebui să pui accentul pe vreun raționament 
obiectiv; ar trebui să urmăreşti necondiționat adevărul. Nu îți petrece zilele 
în delăsare. Dacă tu cauţi şi depui eforturi pentru căutarea adevărului ca 
fiind marea chestiune a vieții tale, e posibil ca adevărul pe care îl câştigi și 
pe care îl poţi atinge în căutarea ta să nu fie ceea ce ţi-ai dorit. Dar dacă 
Dumnezeu spune că îţi va oferi o destinaţie adecvată în funcție de atitudinea 
pe care o ai în urmărirea ta şi de sinceritatea ta, atunci cât de minunat va fi! 
Deocamdată, nu te concentra asupra destinaţiei sau finalului tău, la ce se va 
întâmpla și ce rezervă viitorul, sau dacă vei putea să eviți dezastrul şi să nu 
mori — nu te gândi la aceste lucruri și nu le cere. Concentrează-te doar pe 
urmărirea adevărului din cuvintele lui Dumnezeu și din cerinţele Lui, pe a-ți 
realiza bine datoria, pe a mulţumi intențiile lui Dumnezeu, astfel încât să nu 
te dovedeşti nedemn de cei şase mii de ani de aşteptare din partea lui 
Dumnezeu, şase mii de ani de expectativă a Lui. Oferă-l lui Dumnezeu ceva 
mângâiere; lasă-L să vadă ceva speranță pentru tine şi lasă ca dorinţele Sale 
să se împlinească în tine. Spune-Mi, oare Dumnezeu te-ar trata rău dacă ai 


face asta? Sigur că nu! ȘI, chiar dacă rezultatele finale nu sunt așa cum şi-ar 


fi dorit o persoană, cum ar trebui ea să trateze acest fapt, ca fiinţă creată? Ar 
trebui să se supună în toate lucrurile orchestrărilor şi rânduielilor lui 
Dumnezeu, fără vreun plan personal. Nu e aceasta perspectiva pe care ar 
trebui să o adopte ființele create? (Ba da.) Aceasta este mentalitatea corectă. 
Vom încheia cu asta părtăşia noastră privind motivele principale pentru care 


omul trebuie să urmărească adevărul. 


Părtășia noastră de acum a analizat, în principal, de ce trebuie omul să 
urmărească adevărul din prisma planului de gestionare al lui Dumnezeu, din 
perspectiva lui Dumnezeu. Privind din cealaltă parte, este ceva mai simplu. 
În ceea ce îl priveşte pe omul însuși, din perspectiva omului, de ce trebuie 
omul să urmărească adevărul? Cel mai simplu, dacă urmărirea omului, în 
cazul în care ar trăi sub lege şi nu ar înţelege adevărul, nu ar fi altceva decât 
menţinerea legii, ce ar rezulta în cele din urmă din asta? Singurul lucru care 
ar putea rezulta în cele din urmă de aici ar fi condamnarea omului de către 
lege pentru incapacitatea sa de a respecta legea. Și mai departe, de la asta 
până la Epoca Harului: în acea epocă, omul a înţeles multe şi a câştigat 
multe informaţii noi de la Dumnezeu despre om — îndrumări şi porunci 
pentru comportamentul uman. Omul a profitat bine din punct de vedere al 
doctrinei, însă tot a sperat că va beneficia mai mult de protecția, favoarea, 
binecuvântările şi harul lui Dumnezeu, fără să fi înţeles adevărul; punctul 
de vedere al omului era încă unul de a face cereri de la Dumnezeu şi, pe 
măsură ce făcea acele cereri, urmărirea sa încă era ațintită și îndreptată către 
viaţa şi confortul trupului şi către o mai bună viaţă trupească. Scopul 
urmăririi sale încă era în contradicție cu adevărul şi i se împotrivea. Omul 
încă nu era capabil să urmărească adevărul și nu putea intra într-o viaţă atât 
de reală precum aceea în care adevărul constituie temeiul existenței cuiva. 
Acestea sunt realitățile vieţii omului, aşa cum a fost trăită pe temelia 


faptului că a înţeles toate legile sau poruncile și restricțiile Epocii Harului, 


pe temelia faptului că nu a înţeles încă adevărul. Când acestea sunt 
realitățile vieții omului, el își pierde adesea direcția fără să-şi dea seama. 
Este exact așa cum spun oamenii: „Sunt confuz şi în derivă.” În astfel de 
condiţii de confuzie neîntreruptă, oamenii se vor scufunda adesea într-un 
gol, cu ţelurile destrămate, neştiind de ce trăieşte omul sau care va fi 
viitorul, cu atât mai puţin cum ar trebui să se confrunte cu diferitele 
persoane, evenimente şi lucruri pe care le aduce viaţa reală sau care este 
modul corect pe care ar trebui să-l folosească pentru a le înfrunta. Există 
chiar mulți adepţi ai lui Dumnezeu, credincioşi, care, chiar şi atunci când 
respectă poruncile şi se bucură de mult din harul şi binecuvântănile lui 
Dumnezeu, urmăresc statutul, bogăţia, un viitor promițător, distincția 
printre semenii lor, căsnicii de succes, împlinire casnică și noroc — şi în 
societatea de astăzi, ei urmăresc să se bucure de trup, de viaţă și de confort; 
urmăresc locuinţe şi maşini luxoase; urmăresc călătorii pe glob, cercetând 
misterele şi viitorul omenirii. Omenirea, în acceptarea reglementărilor şi 
restricțiilor unei multitudini de legi şi criterii comportamentale, rămâne 
incapabilă să renunţe la înclinația de a cerceta viitorul și misterele omenirii 
şi orice chestiune dincolo de capacitatea de cunoaștere a omenirii. Şi, pe 
măsură ce oamenii fac acest lucru, deseori se simt pustiiți, deprimaţi, 
supăraţi, enervați, neliniştiți și speriaţi, atât de mult încât, în multe lucruri 
care li se întâmplă, le este greu să-şi controleze impetuozitatea şi emoțiile. 
Există unii oameni care ajung să aibă moralul scăzut, cad în depresie, 
refulare şi aşa mai departe atunci când se confruntă cu situații agitate, cum 
ar fi condiții dure la locul de muncă sau neînțelegeri și supărări casnice, 
tulburări conjugale sau discriminarea societăţii. Există chiar şi unii oameni 
care duc sentimentele la extrem; există chiar unii care aleg să-şi pună capăt 
vieţii prin mijloace extreme. Desigur, mai sunt şi alții care aleg retragerea și 


singurătatea. Şi la ce a dat naştere acest lucru în societate? La pustnici, 


bărbaţi si femei; depresie clinică şi așa mai departe. Nici în viaţa creştinilor 
nu lipsesc aceste fenomene; se întâmplă des. La urma urmelor, cauza 
acestui lucru, la rădăcina sa, este că oamenii nu înțeleg care e adevărul, nici 
de unde vine omul şi încotro se duce, nici de ce este în viaţă şi cum s-ar 
cuveni să trăiască. Când se confruntă cu vreunul dintre multiplele tipuri de 
oameni, evenimente și lucruri pe care le întâlnesc, ei nu știu cum să se 
ocupe, să rezolve, să se elibereze sau să vadă limpede şi să pătrundă în toate 
aceste lucruri, astfel încât să poată trăi fericiți şi în largul lor, sub 
suveranitatea și rânduielile Creatorului. Omenirea nu are această capacitate. 
Fără exprimarea adevărului de către Dumnezeu şi fără ca El să le fi spus 
cum ar trebui să privească oamenii și lucrurile, să se comporte şi să 
acționeze, oamenii se bazează pe propriile eforturi, pe cunoştinţele pe care 
le-au dobândit şi pe abilitățile de viaţă pe care le-au priceput şi pe acele 
reguli ale jocului pe care le-au înţeles, precum şi pe reguli de comportament 
sau filosofii pentru interacțiuni lumești. Ei se bazează pe propria experiență 
a Vieţii umane și pe expunerea lor la ea şi chiar pe lucrurile pe care le-au 
învăţat din cărți — dar, când se confruntă cu toate dificultățile pe care le 
aduce asupra lor viaţa reală, tot sunt neputincioşi. Pentru cei care îşi trăiesc 
viaţa în astfel de condiţii, citirea Bibliei nu are niciun folos. Nici măcar să 
se roage la Domnul Isus nu are niciun folos, cu atât mai puţin să se roage lui 
Iahve. Nici citirea a ceea ce au prezis profeții din vechime nu le poate 
rezolva vreo problemă. Aşadar, unii oameni călătoresc pe glob; merg să 
exploreze Luna şi planeta Marte sau caută profeţi care pot prezice viitorul şi 
conversează cu ei. Dar inimile oamenilor rămân neliniştite, lipsite de 
bucurie și neconsolate odată ce au făcut aceste lucruri. Direcţia și scopul 
progresului lor încă le par atât de greu de atins şi atât de goale. În general, 
viaţa omenirii rămâne foarte goală. Întrucât acesta este statu-quoul vieţii 


oamenilor, ei inventează multe moduri de a se distra: jocurile video 


moderne, de exemplu, și bungee jumping, surfingul, alpinismul şi 
parașutismul de care se bucură occidentalii, diversele drame, cântece şi 
dansuri care le plac chinezilor şi show-urile transgender din Asia de Sud- 
Est. Oamenii vizionează chiar şi lucruri care le satisfac lumile spirituale şi 
poftele trupeşti. Cu toate acestea, indiferent de distracţiile lor, indiferent ce 
privesc, inimile oamenilor, în profunzimile lor, rămân nedumerite în ceea ce 
priveşte viitorul. Indiferent de cât de multe ori a făcut cineva ocolul lumii 
sau chiar dacă a fost pe Lună şi pe Marte, odată ce s-a întors și s-a stabilit 
un pic, e complet lipsit de vlagă, la fel ca înainte. În orice caz, va fi şi mai 
trist şi mai nemulțumit pentru că a plecat decât dacă nu ar fi plecat. Oamenii 
cred că motivul pentru care sunt atât de pustiiți, atât de neputincioşi și atât 
de năuciți şi zguduiţi, încât doresc să exploreze ceea ce are să urmeze şi nu 
e cunoscut, este că nu știu să se distreze, că nu stiu cum să trăiască. Ei cred 
că este acela că nu ştiu să se bucure de viață sau să se bucure de clipă; 
interesele și hobby-urile lor sunt simpliste, cred ei — nu suficient de 
expansive. Cu toate acestea, oricât de multe interese îşi cultivă oamenii, la 
oricât de multe distracții au participat, în oricât de multe locuri au fost în 
jurul lumii, ei încă simt că modul în care trăiesc şi direcția şi scopul 
existenţei lor nu sunt aşa cum şi-ar dori. Pe scurt, ceea ce simt oamenii în 
general este pustiire şi plictiseală. Unii oameni își doresc să savureze toate 
delicatesele culinare ale lumii din cauza acestei goliciuni şi plictiseli; 
oriunde ar merge, sunt hotărâți să mănânce. Alţii sunt hotărâți să se distreze 
oriunde ar merge și se distrează, mănâncă şi se amuză după pofta inimii lor 
— totuşi, odată ce au mâncat și au băut şi s-au veselit, sunt mai goi decât 
înainte. Ce e de făcut în privinţa asta? De ce este imposibil de îndepărtat 
acest sentiment? Când oamenii sunt într-un impas, unii dintre ei încep să 
folosească droguri, să consume opiu, să ia ecstasy şi să se stimuleze cu tot 


felul de lucruri materiale. Şi care este rezultatul? Are vreuna dintre aceste 


metode vreun efect când vine vorba de rezolvarea golului oamenilor? Poate 
vreuna dintre ele să rezolve problemele de la rădăcini? (Nu.) De ce nu 
poate? Pentru că oamenii trăiesc după sentimentele lor. Ei nu înţeleg 
adevărul şi nu ştiu ce dă naştere problemelor omenirii de pustiire, neliniște, 
nedumerire şi aşa mai departe și nici nu ştiu prin ce mijloace să le rezolve. 
Ei cred că, dacă se îngrijesc de bucuria trupească, iar lumea spiritului lor 
carnal a fost săturată și umplută, sentimentul de gol din duhul lor va 
dispărea. Aşa funcţionează oare? Adevărul este că nu. Dacă te îndepărtezi 
de aceste predici după ce le-ai acceptat ca doctrină, dar nu le urmezi şi nu le 
practici deloc şi dacă nu iei aceste cuvinte ale lui Dumnezeu ca bază şi 
criteriu pentru opiniile tale despre oameni şi lucruri și pentru 
comportamentul şi acțiunile tale, modul tău de existenţă şi viziunea asupra 
vieţii nu se vor schimba niciodată. Și dacă acele lucruri nu se schimbă, 
înseamnă că viaţa ta, stilul acesteia şi valoarea existenţei sale nu se vor 
schimba niciodată. Şi ce înseamnă dacă stilul și valoarea existenţei vieții 
tale nu se vor schimba niciodată? Înseamnă că într-o zi, mai devreme sau 
mai târziu, doctrinele pe care le înţelegi ţi se vor părea stâlpi ai spiritului; 
mai devreme sau mai târziu, vor fi pentru tine devize şi teorii, lucruri cu 
care vei înnăbuşi acel sentiment de gol din lumea ta lăuntrică atunci când 
situaţia o va cere. Dacă direcția şi scopul urmăririi tale nu se schimbă, vei fi 
la fel ca acei oameni care nu au auzit niciunul dintre cuvintele lui 
Dumnezeu. Direcţia și scopul urmăririi tale vor fi în continuare căutarea 
distracției, a consolării trupeşti. Vei încerca în continuare să îți înlături 
golurile şi nedumerirea călătorind prin lume și cercetând mistere. Nu există 
nicio îndoială că vei merge atunci pe aceeași cale ca acei oameni. Ei se simt 
goi după ce au gustat delicatesele lumii şi s-au bucurat de luxurile sale 
măreţe şi la fel vei face și tu. Poate că vei păstra adevărata cale şi cuvintele 


lui Dumnezeu, dar, dacă nu le urmezi şi nu le practici, vei ajunge la fel ca 


ei, simțindu-te adesea gol, zdruncinat, plin de resentimente şi inhibat, fără 
adevărată fericire, fără bucurie adevărată, fără libertate adevărată şi, mai 
mult, fără pace adevărată. lar apoi, în cele din urmă, finalul tău va fi acelaşi 


cu al lor. 


La ce Se uită Dumnezeu când vine vorba de finalul omului? El nu Se 
uită câte dintre cuvintele Sale ai citit sau câte predici ai ascultat. Dumnezeu 
nu Se uită la aceste lucruri. El Se uită la câte adevăruri ai câștigat în 
urmărirea ta, câte adevăruri poți practica; El Se uită dacă, în viaţa ta, iei 
cuvintele Sale drept bază și adevărul drept criteriu pentru părerile tale 
despre oameni şi lucruri şi pentru comportamentul şi acţiunile tale — dacă ai 
o astfel de experienţă şi mărturie. Dacă nu există o astfel de mărturie în 
viaţa ta de zi cu zi şi în timp ce Îl urmezi pe Dumnezeu și niciunul dintre 
aceste lucruri nu se verifică deloc, atunci Dumnezeu te va considera la fel 
cum îi consideră pe non-credincioșşi. Este o asemenea considerare din partea 
Lui sfârşitul poveștii? Nu; nici vorbă ca Dumnezeu să te considere ca atare 
şi să lase lucrurile așa. În schimb, El va decide prin acestea finalul tău. 
Dumnezeu îţi stabileşte finalul în funcție de calea pe care mergi; El îţi 
stabileşte finalul în funcţie de modul în care te desfăşori în cadrul urmăririi 
şi scopului tău, de atitudinea ta față de adevăr şi dacă ai păşit sau nu pe 
calea urmăririi adevărului. De ce îl stabilește El în acest fel? Când o 
persoană care pur şi simplu nu urmăreşte adevărul a citit cuvintele lui 
Dumnezeu şi a auzit foarte multe dintre ele, dar tot nu Îi poate lua cuvintele 
drept criteriu pentru părerile sale despre oameni și lucruri, precum și pentru 
comportamentul şi acţiunile sale, ea nu va putea fi mântuită în final. lată cel 
mai important lucru: ce s-ar putea întâmpla cu astfel de oameni dacă ar 
rămâne? Ar putea deveni stăpâni pe toate lucrurile? Ar putea fi însoțitori ai 
tuturor lucrurilor în locul lui Dumnezeu? Sunt demni de vreo însărcinare? 


De încredere? Dacă Dumnezeu ti-ar înmâna toate lucrurile, ai face așa cum 


face omenirea acum, ucigând fără discernământ fiinţele vu pe care le-a 
creat Dumnezeu, risipind fără discernământ diversitatea pe care Dumnezeu 
a creat-o, spurcând fără discriminare diversitatea pe care a dăruit-o 
omenirii? Bineînţeles că ai face-o! Deci, dacă Dumnezeu ar da această lume 
şi toate lucrurile pe mâna ta, cu ce s-ar confrunta, în cele din urmă, toate 
lucrurile? Ele nu ar avea un adevărat însoțitor; ar fi pângărite și risipite de 
către omenirea coruptă de Satana până când nu mai rămâne nimic. În cele 
din urmă, toate lucrurile, ființele vii dintre toate lucrurile şi omenirea 
coruptă de Satana ar avea aceeași soartă: ar fi distruse de Dumnezeu. Asta e 
ceva ce Dumnezeu nu speră să vadă. Deci, dacă o astfel de persoană a auzit 
multe cuvinte ale lui Dumnezeu și a înţeles doar o mulţime de doctrine din 
cuvintele Sale şi este totuși încă incapabilă să-şi asume datoria de stăpân al 
tuturor lucrurilor sau să privească oamenii şi lucrurile, să se comporte şi să 
acționeze după cuvintele lui Dumnezeu, Dumnezeu sigur nu îi va încredința 
nicio chestiune, pentru că este inaptă. Dumnezeu nu dorește să vadă pentru 
a doua oară toate lucrurile, pe care le-a creat cu minuţiozitate, risipite și 
pângărite de omenirea coruptă de Satana până când nu mai rămâne nimic și 
nici nu doreşte să vadă omenirea, pe care a gestionat-o timp de şase mii de 
ani, distrusă de mâinile unor astfel de oameni. Singurul lucru pe care El 
vrea să-l vadă este existența continuă a tuturor lucrurilor creaţiei Sale 
minuțioase sub conducerea grupului de oameni care câştigă mântuirea Lui, 
sub grija, protecția şi conducerea lui Dumnezeu, trăind în conformitate cu 
ordinea tuturor lucrurilor şi cu legile pe care le poruncește Dumnezeu. Ce 
fel de oameni sunt, atunci, cei care pot suporta o răspundere atât de grea? 
Există un singur fel şi sunt aceia despre care vorbesc Eu, oameni care 
urmăresc adevărul, ei fiind genul de oameni care pot privi oamenii și 
lucrurile şi se pot comporta şi acționa în conformitate riguroasă cu cuvintele 


lui Dumnezeu şi cu adevărul drept criteriu. Astfel de oameni merită 


încredere. Modul lor de existență a apărut în întregime dintre modurile 
omenirii pe care a corupt-o Satana; în scopul şi modalitatea urmăririi lor, în 
opiniile lor despre oameni și lucruri și în comportamentul și acțiunile lor, ei 
sunt capabili să se conformeze în totalitate cuvintelor lui Dumnezeu și pe 
deplin capabil să ia adevărul drept criteriu al lor. Astfel de oameni sunt cei 
cu adevărat potriviţi să trăiască mai departe şi potriviți ca toate lucrurile să 
le fie înmânate de către Dumnezeu. Acești oameni sunt cei care pot suporta 
o răspundere atât de grea precum însărcinarea dată de Dumnezeu. Cu 
siguranță Dumnezeu nu va înmâna toate lucrurile genului de persoană care 
nu urmăreşte adevărul. Cu siguranţă El nu va înmâna toate lucrurile unor 
oameni care pur şi simplu nu Îi ascultă cuvintele și, cu siguranță, nu va 
încredința nicio sarcină unor astfel de oameni. Ei nici măcar nu îşi pot 
realiza bine propriile îndatoriri, cu atât mai puțin însărcinarea dată de 
Dumnezeu. Dacă Dumnezeu le-ar încredința toate lucrurile, ei nu ar fi deloc 
loiali, nici nu ar acționa conform cuvintelor Sale. Ar lucra puţin când sunt 
fericiţi, iar când nu, ar pleca să mănânce, să bea şi să se veselească. Adesea, 
ar fi goi şi neliniștiți și neîmpliniți în inimă, fără nicio loialitate faţă de 
însărcinarea dată de Dumnezeu. Astfel de oameni nu sunt, cu siguranţă, cei 
pe care Dumnezeu îi doreşte. Deci, dacă înţelegi intenţiile lui Dumnezeu şi 
cunoşti lipsurile omenirii corupte, precum şi tipul căii pe care ar trebui să 
meargă omenirea coruptă, ar trebui să începi prin a urmări adevărul. Ascultă 
cuvintele lui Dumnezeu şi pornește în direcția în care să priveşti oamenii și 
lucrurile, să te comporti şi acționezi în întregime conform cuvintelor lui 
Dumnezeu, cu adevărul drept criteriu. Orientează-te spre acest scop, spre 
această direcție şi, mai devreme sau mai târziu, va veni ziua în care 
Dumnezeu Își aminteşte şi acceptă cheltuielile şi plata ta. Apoi, va exista 
valoare în faptul că ești în viaţă; Dumnezeu te va aproba şi nu vei mai fi o 


persoană obișnuită. Nu ţi se cere să persişti cât Noe în construirea arcei, dar 


trebuie să persiști măcar pentru această viaţă. Vei trăi până la o sută 
douăzeci de ani? Nimeni nu ştie, dar este suficient să spunem că aceasta nu 
e durata de viață a omenirii moderne. A urmări adevărul acum este mult 
mai uşor decât a fost a construi arca. Cât de greu a fost de construit arca, și 
nu existau unelte moderne atunci — a fost făcută în întregime cu puterea 
omului, într-un mediu nefavorabil, nu mai puţin. A durat mult, cu puţini ca 
ajutor. Este mult mai ușor pentru voi să urmăriți adevărul acum decât a fost 
construirea arcei. Mediul vostru la scară largă şi condițiile la scară mică ale 
vieţii voastre vă oferă acest avantaj şi vă garantează această comoditate în 


ceea ce priveşte urmărirea adevărului. 


Părtășia de astăzi al cărei subiect este „De ce trebuie omul să 
urmărească adevărul” a acoperit, în principal, două aspecte ale acestuia. 
Unul a fost o simplă părtășie din perspectiva lui Dumnezeu despre planul 
Său de gestionare, dorinţele şi aspiraţiile Sale; celălalt a fost o disecare a 
problemelor oamenilor înşişi, din propria lor perspectivă, care a servit la 
explicarea necesităţii şi importanţei urmăririi adevărului. Din oricare din 
aceste unghiuri, urmărirea adevărului este de maximă importanţă pentru om 
şi de o urgenţă critică. Urmărirea adevărului, văzută din orice perspectivă, 
este calea şi țelul în viață pe care ar trebui să-l aleagă fiecare discipol al lui 
Dumnezeu, oricine a auzit cuvintele Sale. Urmărirea adevărului nu ar trebui 
considerată un fel de ideal sau dorință şi nici afirmaţiile făcute despre 
aceasta nu ar trebui luate ca un fel de mângâiere spirituală; mai degrabă, 
trebuie să luăm cuvintele pe care le rostește Dumnezeu și cerințele Sale 
pentru om şi, pe cât de pragmatic, să le transformăm în principiile şi baza 
pentru practica lor în viaţa reală, astfel încât scopul vieţii omului și modul 
său de existenţă să se schimbe, ceea ce, desigur, îi şi face viaţa mai 
valoroasă. În acest fel, pe măsură ce urmăreşti adevărul, drumul pe care îl 


parcurgi şi alegerea ta vor fi corecte, la scară mai mică — iar la scară mare, 


vei fi renunţat, în cele din urmă, la firea ta coruptă pentru că urmăreșşti 
adevărul şi vei fi mântuit. Cei care vor fi mântuiți nu sunt, aşa cum îi vede 
Dumnezeu, doar lumina ochilor Săi ori comorile din mâna Sa şi, cu atât mai 
puţin, doar simpli piloni ai Împărăției Sale. Binecuvântarea ce va veni la 
tine, un membru al viitoarei omeniri, este într-adevăr mare, de un fel 
nemaivăzut vreodată înainte şi care nu va mai fi văzut nicicând; lucruri 
bune vor veni la tine, unul după altul, într-un mod pe care mintea ta nu îl 
poate concepe. În orice caz, ceea ce trebuie făcut acum este să stabilim 
scopul urmăririi adevărului. Stabilirea acestui scop nu este menită să 
rezolve golurile lumii tale spirituale, nici nu e menită să înlăture refularea și 
indignarea sau incertitudinea și nedumerirea din adâncul inimii tale. Nu e 
pentru asta. În schimb, are menirea de a servi drept scop real şi autentic în 
direcția căruia cineva se poate comporta şi acționa. Este la fel de simplu 
precum sună. E simplu, nu credeţi? Nu îndrăzniți să spuneți asta, dar 
adevărul e că este destul de simplu — se rezumă la faptul dacă o persoană 
are sau nu hotărârea de a urmări adevărul. Dacă ai cu adevărat această 
hotărâre, ce adevăr există care să nu aibă o cale specifică de practică? Toate 
au căi, nu-i aşa? (Da, au.) A avea o bază specifică pentru practica 
adevărului, în oricare dintre tărâmurile sale şi a avea principii specifice de 
practică pentru orice proiect din lucrare — acest scop este realizabil de către 
cei care au cu adevărat hotărâre. Unii ar putea spune: „Încă nu ştiu cum să 
practic atunci când întâmpin probleme.” Asta pentru că nu reuşești să cauţi. 
Dacă ai căuta, ai avea o cale. Există o vorbă, nu-i aşa? Se spune: „Căutaţi și 
veți găsi; bateți şi vi se va deschide!” (Matei 7:7). Ai căutat? Ai bătut? Ai 
contemplat adevărul în timp ce ai citit cuvintele lui Dumnezeu? Dacă depui 
efort în această contemplare, vei putea înţelege totul. Tot adevărul este în 
cuvintele lui Dumnezeu; e nevoie doar ca tu să îl citeşti şi să-l contempli. 


Nu fi inactiv; fii foarte atent. În problemele pe care nu le poţi rezolva 


singur, trebuie să te rogi la Dumnezeu şi va fi nevoie să cauţi adevărul 
pentru un timp, iar uneori, va fi nevoie să ai răbdare şi să-L aștepți pe 
Dumnezeu, la vremea Lui. Dacă Dumnezeu îţi rânduiește un mediu şi, în 
acesta, îți dezvăluie totul și luminează pentru tine un pasaj din cuvintele 
Sale, aducând claritate inimii tale, iar tu ai principii specifice pentru 
practică, nu vei fi înţeles în acest fel? Deci, urmărirea adevărului nu este un 
lucru atât de abstract, nici nu este atât de greu. Fie din viaţa ta de zi cu zi, 
fie din datoria ta, fie din lucrarea bisericii, fie din interacțiunile tale cu 
ceilalți, aşa cum sunt văzute din orice unghi, tu poţi să cauţi adevărul pentru 
a indica direcția şi criteriile de practică. Nu e greu deloc. Este mult mai ușor 
pentru om să creadă în Dumnezeu acum decât era în trecut, pentru că există 
atât de multe cuvinte ale lui Dumnezeu, iar voi ascultați atât de multe 
predici şi există atât de multă părtăşie asupra fiecărui aspect al adevărului. 
Dacă cineva are înţelegere spirituală şi are calibru, va fi înţeles deja. Numai 
cei cărora le lipseşte înţelegerea spirituală şi au un calibru teribil sunt cei 
care spun mereu că nu înţeleg cutare sau cutare lucru şi că niciodată nu pot 
vedea limpede lucrurile. Se încurcă de îndată ce li se întâmplă ceva; părtăşia 
asupra adevărului îi lămureşte, dar, după o vreme, sunt din nou derutaţi. 
Acest lucru e cauzat de faptul că îşi pierd zilele fără o grijă pe lume. Sunt 
efectiv prea leneși şi nu caută. Lucrurile vor fi uşor de înţeles dacă-ţi doreşti 
să cauţi și să citeşti mai mult din cuvintele pertinente ale lui Dumnezeu, 
deoarece toate acele cuvinte sunt într-un limbaj comun care este uşor de 
înţeles. Orice persoană normală le poate înţelege, cu excepția deficienților 
mintal. Aceste cuvinte precizează clar multe chestiuni şi îți spun totul. Cu 
excepția cazului în care nu vezi urmărirea adevărului ca pe un lucru mare, 
dacă-ți dorești cu adevărat să obţii adevărul şi să consideri urmărirea lui ca 
fiind cel mai important lucru din viaţă, atunci nimic nu te poate împiedica 


sau reține să înţelegi şi să practici adevărul. 


Cel mai simplu precept în urmărirea adevărului este că trebuie să 
accepţi toate lucrurile de la Dumnezeu şi să te supui în toate lucrurile. 
Aceasta este o parte. Cealaltă parte este că, în datoria ta și în ceea ce ai de 
făcut şi, mai presus de asta, în însărcinarea dată de Dumnezeu şi obligația 
ta, precum şi în lucrarea importantă care e în afara datoriei tale, dar pe care 
e nevoie să o faci, lucrarea care este rânduită pentru tine şi pe care ești 
chemat pe nume să o faci, ar trebui să plăteşti prețul, oricât de dificil ar fi. 
Chiar dacă e nevoie să te dedici pe deplin, chiar dacă persecuția s-ar ivi 
amenințţător şi chiar dacă ar fi să-ți pună viaţa în pericol, nu trebuie să-ți 
reproşezi costul, ci să-ţi oferi loialitatea şi să te supui până la moarte. Aşa se 
manifestă în realitate urmărirea adevărului, cheltuiala ei reală şi practica ei 
reală. Este greu? (Nu.) Îmi plac oamenii care spun că nu este greu, pentru că 
au inimi care sunt dornice să caute adevărul, care sunt hotărâte și 
credincioase — există putere în inimile lor, aşa că nimic din ceea ce se abate 
asupra lor nu este dificil. Dar, dacă oamenilor le lipseşte încrederea, dacă se 
îndoiesc de ei înşişi, aşa cum spun adesea oamenii, atunci totul s-a terminat 
pentru ei. Dacă o persoană este la fel de inutilă ca o grămadă de noroi, 
nemotivată să facă ceva productiv, dar se însufleţeşte când vine vorba de a 
mânca, a bea şi a se veseli și dacă devine negativă atunci când se confruntă 
cu dificultăți şi îi lipseşte entuziasmul, fără chiar și un minim de motivaţie, 
când vine vorba să aibă părtăşie despre adevăr, ce fel de persoană este? E 
cineva care nu iubeşte adevărul. Dacă omului 1 s-ar fi cerut să urmărească 
adevărul în Epoca Harului sau în Epoca Legii, ar fi fost o mare provocare 
pentru el. Nu ar fi fost uşor, deoarece condiţiile de atunci ale omenirii erau 
diferite, la fel şi standardele cerințelor lui Dumnezeu de la ea. Aşadar, în 
epocile trecute, nu erau mulți oameni capabili să asculte cuvintele lui 
Dumnezeu şi să I se supună, cu excepţia unor oameni de seamă precum 


Noe, Avraam, lov şi Petru. Dar Dumnezeu nu i-a învinuit pe oamenii acelor 


două epoci, pentru că El nu le spusese cum să atingă standardele mântuirii. 
În această etapă a lucrării din epoca de pe urmă, Dumnezeu le spune clar 
oamenilor fiecare aspect al adevărurilor pe care trebuie să le practice. Dacă 
oamenii tot nu le practică şi tot nu pot îndeplini cerințele lui Dumnezeu, nu 
este vina lui Dumnezeu; este o chestiune legată de faptul că omul nu iubește 
adevărul şi este scârbit de el. Aşadar, ca oamenii să urmărească adevărul în 
acest moment, momentul urmăririi adevărul, nu este o provocare pentru ei — 
de fapt, este ceva de care sunt capabili. Într-o privinţă, acest lucru se 
datorează faptului că totul este propice pentru asta; în alta, este deoarece 
condițiile şi temelia oamenilor sunt suficiente pentru ca aceştia să 
urmărească adevărul. Dacă cineva nu reuşeşte să câştige adevărul în cele 
din urmă, este pentru că problemele sale sunt pur și simplu prea grave. O 
astfel de persoană merită orice pedeapsă ar suferi, orice final ar primi, orice 
moarte ar avea. Nu merită nicio milă. Pentru Dumnezeu, nu există termeni 
precum milă sau compasiune pentru oameni. El determină finalul pe care ar 
trebui să-l aibă cineva pe baza cerinţelor Sale de la om, a firilor Sale şi a 
ordinii şi regulilor pe care le-a stabilit; și, întrucât o anumită performanță 
duce la un anumit final, viața curentă a unei persoane și viaţa sa viitoare 
sunt decise în acest fel. E la fel de simplu precum pare. Nu contează câți vor 
supraviețui până la urmă sau câţi vor fi pedepsiţi. Lui Dumnezeu nu-l pasă 
de asta. Ce ați înţeles din aceste cuvinte? Ce informaţii vă transmit ele? 
Ştiu? Lăsați-Mă să văd dacă sunteți suficient de inteligenți și de 
descurcăreți pentru a răspunde. Dacă nu sunteţi, v-aș evalua cu un singur 
cuvânt — proşti. De ce zic că sunteţi proşti? Vă voi spune. Am spus că lui 
Dumnezeu nu-l pasă câți oameni vor supravieţui sau câţi vor întâmpina 
distrugerea şi pedeapsa în cele din urmă. Ce vă spune asta? Vă spune că 
Dumnezeu nu a rânduit un număr stabilit de oameni. Poţi lupta pentru asta, 


dar, cine supraviețuiește sau este pedepsit în cele din urmă, fie că ești tu, 


altcineva sau vreun grup, nu face parte dintr-un număr pe care Dumnezeu l- 
a stabilit deja. Dumnezeu lucrează şi vorbește așa cum face acum. El 
tratează fiecare persoană în mod corect şi oferă fiecăruia o oportunitate 
vastă. El îţi oferă o oportunitate vastă şi har din belşug și o măsură amplă a 
cuvintelor Sale, a lucrării Sale, a milei și toleranței Sale. El este corect cu 
fiecare persoană. Dacă poți urmări adevărul şi eşti pe calea de a-L urma pe 
Dumnezeu și poți accepta adevărul, oricât de multe greutăți înduri sau 
oricât de multe provocări înfrunți și dacă firea ta coruptă este curățită, vei fi 
mântuit. Dacă poți să fii martor pentru Dumnezeu şi să devii o ființă creată 
demnă, un stăpân demn al tuturor lucrurilor, vei supravieţui. Dacă vei 
supraviețui, nu va fi pentru că ai o soartă bună; mai degrabă, se va datora 
propriilor tale cheltuieli și eforturi și propriei urmăriri. Va fi ceea ce meriți 
şi ceva la care ai dreptul. Nu vei avea nevoie ca Dumnezeu să îți dea ceva în 
plus. Dumnezeu nu îţi oferă îndrumare şi instruire suplimentară; El nu îţi 
spune cuvinte în plus și nu îți face favoruri speciale. El nu face aceste 
lucruri. Este supraviețuirea celui mai apt, la fel ca în natură. Fiecare animal 
dă naștere progeniturilor sale, indiferent de numărul în care se nasc şi mor, 
conform ordinii şi regulilor pe care le-a stabilit Dumnezeu. Cei care pot 
supraviețui fac asta, iar cei care nu pot trăi, mor și apoi se nasc alții. Oricât 
de mulţi dintre ei ar putea supravieţui după aceea, atât de mulţi sunt. Într-un 
an rău, niciunul nu supravieţuieşte; într-un an bun, supraviețuiesc mai mulți. 
Toate lucrurile mențin un echilibru, până la urmă. Așadar, cum tratează 
Dumnezeu omenirea pe care El a creat-o? Atitudinea lui Dumnezeu este 
aceeaşi. Aşa oferă El în mod corect fiecărei persoane oportunitatea sa şi așa 
vorbeşte fiecărei persoane, public şi nerăsplătit. El este milostiv cu fiecare 
persoană şi ridică fiecare persoană; conduce, îngrijește şi veghează fiecare 
persoană. Dacă, în cele din urmă, supraviețuieşti urmărind adevărul și 


îndeplineşti standardele cerinţelor lui Dumnezeu, vei fi reuşit. Totuşi, dacă 


îți pierzi mereu vremea în mod confuz, crezându-te sortit eșecului, mereu 
predispus la exagerare, neștiind ce să faci, trăind mereu după sentimentele 
tale, fără să urmăreşti adevărul sau să mergi pe calea corectă, nu vei câştiga 
nimic până la urmă. Dacă dorești să îţi irosești mereu zilele, ignorând 
lucrarea pe care o face Dumnezeu asupra ta, fără să-ți pese câtuşi de puțin 
că te conduce sau că îți oferă oportunități şi disciplină, luminare și sprijin, 
El va vedea că ești un nesăbuit amortit şi te va ignora. Dumnezeu va lucra 
asupra ta în ziua în care vei urmări adevărul. El nu-Și amintește fărădelegile 
tale. Dacă nu urmăreşti adevărul, Dumnezeu nu te va sili și nu te va târî cu 
forţa. Dacă urmăreşti, vei câştiga; dacă nu o faci, nu vei câştiga. Oamenii 
pot urmări sau nu adevărul după bunul plac. E decizia lor. Când lucrarea lui 
Dumnezeu va ajunge la sfârșit, El îți va cere foaia cu răspunsuri şi te va 
evalua după standardele adevărului. Dacă nu ai nicio mărturie, trebuie să fii 
eliminat; nu vei putea supravieţui. Vei spune: „Am îndeplinit atât de multe 
îndatoriri şi am muncit atât de mult. Am sacrificat foarte mult şi am plătit 
mult!” lar Dumnezeu va spune: „Dar ai urmărit adevărul?” Tu te vei gândi 
bine și va părea că, în cei douăzeci, treizeci, patruzeci sau cincizeci de ani 
de credinţă în Dumnezeu, nu ai urmărit adevărul. Dumnezeu va spune: „Lu 
însuți spui că nu ai urmărit adevărul. Gata cu tine, atunci. Du-te unde vrei.” 
Vei zice: „Nu crede Dumnezeu că e păcat să fi mântuit o persoană mai puţin 
decât ar fi trebuit, să fie lipsit de un stăpân al tuturor lucrurilor?” În acest 
moment, ar mai crede Dumnezeu că e păcat? Dumnezeu a avut destulă 
răbdare; a aşteptat destul. Aşteptările Lui de la tine şi-au urmat cursul; Îşi 
va fi pierdut speranţa în tine şi nu-ţi va mai acorda atenție. El nu va vărsa 
nicio lacrimă pentru tine şi nu va mai simţi durere şi suferință din cauza ta. 
De ce? Deoarece finalul tuturor lucrurilor își va fi urmat cursul, iar lucrarea 
lui Dumnezeu va ajunge la sfârşit, planul Său de gestionare se va încheia și 


El Se va odihni. Dumnezeu nu va fi fericit pentru vreo persoană, nici nu va 


fi îndurerat, nici nu va jeli, nici nu va plânge pentru cineva. Desigur, nici nu 
Se va veseli şi nu Se va bucura că cineva supravieţuieşte sau poate deveni 
stăpân al tuturor lucrurilor. De ce? Dumnezeu a sacrificat prea mult, pentru 
prea mult timp, pentru această umanitate şi trebuie să Se odihnească. El 
trebuie să închidă cartea despre cei şase mii de ani ai planului Său de 
gestionare şi nu-i va mai acorda nicio atenţie, nu va mai plănui nimic, nu va 
mai spune niciun cuvânt și nu va mai face vreo lucrare asupra omului. El va 
înmâna lucrarea viitoare şi zilele care vor veni stăpânilor epocii viitoare. 
Atunci, ce anume vă spun Eu? Vă spun asta: întrucât ştiţi acum câţi oameni 
vor rămâne în cele din urmă şi cine va fi capabil de acest lucru, fiecare 
dintre voi se poate strădui în acest sens, iar singura cale pentru a face asta 
este urmărirea adevărului. Nu-ţi irosi zilele; dacă eşti confuz, nu va 
funcționa. Dacă vine o zi în care Dumnezeu nu-Şi mai aduce aminte de 
nimic din ce ai plătit şi în care nu-l mai pasă de calea pe care mergi, nici 
care va fi finalul tău, atunci, în acea zi, finalul tău va fi cu adevărat stabilit. 
Ce trebuie să faceţi acum? Trebuie să profitați de prezent, în timp ce inima 
lui Dumnezeu încă se chinuie pentru omenire, în timp ce El încă face 
planuri pentru omenire, încă Se întristează și Se îngrijorează pentru fiecare 
mișcare şi gest uman. Oamenii trebuie să facă alegerea lor, cât mai curând 
posibil. Stabileşte scopul şi direcția urmăririi tale; nu aștepta până vor fi 
venit zilele odihnei lui Dumnezeu pentru a-ţi face planuri. Dacă nu simți cu 
adevărat regret, remuşcare, durere şi tânguire până atunci, totul va fi sosit 
prea târziu. Nimeni nu te va putea mântui, nici Dumnezeu nu o va face. 
Asta deoarece, atunci când va veni timpul, momentul în care planul lui 
Dumnezeu se va termina cu adevărat, iar El va pune ultimul semn şi va 
închide cartea despre planul Său, El nu va mai lucra. Dumnezeu are nevoie 
de odihnă; trebuie să savureze roadele născute din planul Său de gestionare 


de şase mii de ani şi să Se bucure de însoțirea tuturor lucrurilor, pentru El, 


de către oamenii care rămân. Lucrul de care vrea Dumnezeu să Se bucure 
este să-i vadă pe oamenii care rămân conducând toate lucrurile conform 
regulilor şi reglementărilor pe care El le-a stabilit, în conformitate cu 
ordinea pe care a creat-o pentru anotimpuri şi pentru toate lucrurile și 
pentru omenire, fără a încălca vreun lucru pe care El îl vrea sau vreun lucru 
pe care îl doreşte. Dumnezeu vrea să Se bucure de odihna Sa; vrea să Se 
bucure de confortul Său, fără să-Şi mai facă griji în legătură cu omenirea 
sau să lucreze de dragul ei. Înţelegeţi asta? (Da.) Acea zi va sosi în curând 
aici. Dacă am vorbi despre longevitatea umană în vremea lui Adam şi a 
Evei, oamenilor ar mai putea să le rămână secole, iar timpul rămas ar fi 
foarte lung. Priviţi cât de mult i-a luat lui Noe să construiască arca. Cred că 
sunt chiar puțini oameni astăzi care vor trăi până la mai mult de o sută de 
ani ŞI, chiar dacă trăieşti până la nouăzeci sau o sută de ani, câte decenii îți 
mai rămân? Nu sunt multe. Chiar dacă astăzi ai douăzeci de ani şi poţi trăi 
până la nouăzeci de ani, deci vei mai trăi încă șaptezeci de ani, tot e mai 
puțin timp decât i-a luat lui Noe să construiască arca. Pentru Dumnezeu, 
şase mii de ani reprezintă o clipită, iar ceea ce pentru om înseamnă şaizeci, 
optzeci sau o sută de ani, pentru Dumnezeu reprezintă câteva secunde — cel 
mult câteva minute; o clipită. Chiar şi oamenii care nu merg pe calea 
corectă și nu urmăresc adevărul spun adesea: „Viaţa e scurtă: într-o chpită, 
suntem bătrâni; într-o clipită, casa se umple de copii şi nepoți; într-o clipită, 
viețile noastre şi-au urmat cursul.” Așadar, ce se întâmplă în cazul în care 
chiar urmăreşti adevărul? Pentru tine, timpul este și mai presant. Oamenii 
care nu urmăresc adevărul şi trăiesc într-o lume a zădărniciei îşi irosesc 
zilele şi simt cu toţii că timpul trece foarte repede. Ce se întâmplă în cazul 
în care chiar urmăreşti adevărul? Orice mediu, orice persoană, eveniment 
sau lucru din rânduiala lui Dumnezeu reprezintă un lucru adecvat pe care 


să-l experimentezi pentru o vreme — şi numai după mult timp vei dobândi 


doar acel puţin de cunoaștere, înțelegere şi experienţă. Nu este uşor. Când ai 
cu adevărat acea cunoaștere şi acea experienţă, îţi vei da seama: „Ah! Omul 
nu câștigă mare lucru dintr-o viaţă întreagă de căutare a adevărului!” Sunt 
mulți oameni acum care scriu eseuri despre mărturia lor experiențială, iar 
Eu văd că unii care au crezut în Dumnezeu timp de douăzeci sau treizeci de 
ani scriu doar despre eşecurile și căderile lor de acum zece sau douăzeci de 
ani. Ei îşi doresc să scrie despre ceva recent şi despre intrarea lor în viaţa 
actuală, dar nu au nimic. Experienţa lor este jalnic de redusă. În scrierea 
eseurilor de mărturie experiențială, unii oameni trebuie să-şi aducă aminte 
eșecurile şi căderile din trecut, iar cei cu puţine amintiri au nevoie de 
ajutorul altora pentru a şi le aminti. Acel puțin este tot ce au câștigat în cei 
zece, douăzeci, chiar și treizeci de ani de credință în Dumnezeu şi este o 
muncă grea să îl noteze. Unele eseuri sunt chiar dezarticulate, părțile lor 
dezarticulate fiind forţate laolaltă cu fantezie. Acestea, de fapt, nici măcar 
nu contează ca experienţă de viață; nu au nimic de-a face cu viaţa. Atât de 
jalnic este omul când nu urmăreşte adevărul, nu-i aşa? (Așa este.) Așa stau 
lucrurile. Sper ca niciunul dintre voi să nu ajungă în ziua aceea când 
lucrarea lui Dumnezeu se va fi încheiat şi tu, pocăit față de El, să cazi în 
genunchi şi să spui: „Mă cunosc acum! Ştiu cum să urmăresc adevărul 
acum!” Prea târziu! Dumnezeu nu îţi va acorda nicio atenție; nu-l va mai 
păsa dacă eşti cineva care urmărește adevărul sau ce fel de fire coruptă ai 
sau ce fel de atitudine ai faţă de EI, nici nu Îi va păsa cât de profund ai fost 
corupt de Satana sau ce fel de persoană eşti. Când se va întâmpla asta, nu 
vei fi îngheţat până în inimă? (Ba da.) Imaginează-ţi acum: dacă acel 
moment ar veni cu adevărat, ai fi trist? (Da.) De ce ai fi trist? Implicația este 
că nu ai mai primi niciodată o altă șansă. Nu ai mai auzi niciodată cuvintele 
lui Dumnezeu şi Dumnezeu nu Şi-ar mai face niciodată griji pentru tine; nu 


vei mai fi niciodată cineva care să-L preocupe sau ființa Lui creată. Nu ai 


avea nicio relație cu El. Ce înfricoșător e gândul la asta. Dacă îți poți 
imagina asta acum şi totuși, va veni ziua în care vei ajunge într-un astfel de 
punct, nu vei fi uluit? Va fi exact aşa cum spune Biblia: când va veni 
vremea aceea, oamenii își vor bate pieptul şi spatele, plângând, scrâșnind 
din dinţi, cu un asemenea plâns ca şi cum ar putea fi moartea lor. Şi plânsul 
de moarte va fi inutil — totul va fi prea târziu! Dumnezeu nu va mai fi 
Dumnezeul tău, iar tu nu vei mai fi fiinţa creată a lui Dumnezeu. Nu vei 
avea nicio relație cu El; El nu te va vrea. Felul tău de a fi nu va mai avea 
nimic de-a face cu Dumnezeu. Nu vei mai fi în inima Lui şi El nu Îşi va mai 
face griji pentru tine. Nu vei fi ajuns atunci la capătul căii tale de credinţă în 
Dumnezeu? (Ba da.) De aceea, dacă eşti în stare să-ţi imaginezi că poate 
exista un moment în care Dumnezeu te disprețuiește și te respinge, ar trebui 
să preţuieşti prezentul. Dumnezeu poate să te mustre sau să te judece ori să 
te emondeze; El poate chiar să te blesteme şi să te certe mult. Toate acestea 
merită prețuite: Dumnezeu, cel puţin, încă te recunoaște ca fiinţa Lui creată 
şi încă mai are aşteptări de la tine, iar tu, cel puțin, încă eşti în inima Lui și 
El este încă dispus să te certe şi să te blesteme; înseamnă că, în inima Lui, 
El încă îşi face griji pentru tine. Această grijă nu e ceva pentru care cineva 
îşi poate da viaţa în schimb. Acum, nu fiți proşti! Înţelegeţi? (Da.) Dacă da, 
nu sunteţi cu adevărat proști; vă prefaceţi, nu? Sper că nu sunteţi cu 
adevărat proşti. Dacă aţi înţeles aceste lucruri, nu vă irosiți zilele. Urmărirea 
adevărului este o mare problemă a vieții umane. Nicio altă chestiune nu este 
la fel de importantă ca urmărirea adevărului şi nicio altă chestiune nu 
depăşeşte, ca valoare, obținerea adevărului. A fost uşor să-L urmezi pe 
Dumnezeu până astăzi? Grăbește-te şi fă din urmărirea adevărului o 
chestiune importantă! Această etapă a lucrării din zilele de pe urmă este cea 
mai importantă etapă a lucrării pe care Dumnezeu o face asupra oamenilor 


în planul Său de gestionare de şase mii de ani. Urmărirea adevărului este 


cea mai mare așteptare pe care Dumnezeu o are de la aleşii Săi. El speră ca 
oamenii să meargă pe calea corectă, care este urmărirea adevărului. Nu-L 
dezamăgi pe Dumnezeu, nu-L decepţiona și nu-L face să te îndepărteze din 
inima Lui când vine momentul final și să nu Își mai facă griji pentru tine 
sau nici măcar să nu mai aibă ură pentru tine. Nu lăsa să se ajungă la asta. 
Înţelegi? (Da.) 


Care a fost subiectul părtăşiei noastre astăzi? (De ce trebuie omul să 
urmărească adevărul.) De ce trebuie omul să urmărească adevărul — este un 
subiect cam greu, nu-i așa? De ce este greu? Deoarece este important. 
Pentru viitorul fiecărei persoane, pentru viaţa fiecărei persoane şi pentru 
modul în care fiecare persoană va exista în următoarea epocă, este de cea 
mai mare importanță. Așadar, sper că veţi asculta de câteva ori discuția de 
astăzi pe această temă, pentru a-i adânci puţin impresia asupra voastră. 
Indiferent dacă ai urmărit adevărul în trecut și indiferent dacă eşti dornic să 
urmărești adevărul, străduieşte-te, de la părtăşia de astăzi pe subiectul „De 
ce trebuie omul să urmărească adevărul” și mai departe, să iei hotărârea şi 
să-ți întăreşti voinţa de a alege să urmărești adevărul. Este cea mai bună 
alegere. Poţi să faci asta? (Da.) Minunat. Am avut părtăşie astăzi despre 
motivul pentru care omul trebuie să urmărească adevărul. Următorul nostru 
subiect de părtăşie este cum să urmăreşti adevărul. Acum că v-am spus care 
este, chibzuiți asupra lui şi vedeţi ce cunoştinţe aveţi despre acest subiect în 
inima voastră. Previzualizați-l puţin mai întâi. Asta încheie părtăşia de 


astăzi. 


3 septembrie 2022 


Cum să urmărești adevărul (1) 


Pe ce subiect am avut părtăşie la ultima noastră adunare? (De ce 
trebuie omul să urmărească adevărul.) După ce am terminat părtăşia, v-am 
dat un subiect ca temă pentru acasă — care a fost? (Cum să urmăreşti 
adevărul.) Aţi meditat la acest subiect? (Dumnezeule, am meditat puţin la 
asta. Când vine vorba despre cum să urmărim adevărul, ne referim la a 
cerceta exteriorizările noastre de corupţie şi firile corupte din toţi oamenii, 
evenimentele şi lucrurile pe care le întâlnim în fiecare zi şi apoi la a căuta 
adevărul ca să rezolvăm aceste chestiuni. În acelaşi timp, realizarea unei 
datorii presupune anumite principii, așa că trebuie să căutăm adevăruri 
relevante pentru a înţelege cum să acționăm conform acestor principii când 
abordăm diferite îndatoriri — acesta este un alt mod prin care se practică 
urmărirea adevărului.) Deci, pe de o parte, căutarea adevărului în viaţa de zi 
cu zi, iar pe de alta, căutarea adevărurilor-principii în timpul îndeplinirii 
propriei datorii. Există şi alte aspecte ale acestei urmăriri? Nu ar trebui să 
fie un subiect dificil, nu-i aşa? Aţi meditat la subiectul „Cum să urmăreşti 
adevărul”? Cum aţi meditat la el? A medita la acest subiect ar trebui să 
implice faptul ca voi să vă petreceţi o anumită vreme gândindu-vă la el și 
apoi să luaţi notițe despre cunoştinţele dobândite prin această contemplare. 
Dacă doar îi aruncaţi o privire rapidă şi vă gândiţi puţin la el, dar nu 
cheltuiţi timp sau energie pentru el şi nu vă gândiţi la el cu atenție, aceasta 
nu este contemplare. A contempla înseamnă că vă gândiţi serios la 
chestiune, depuneți un efort real în a chibzui asupra ei, dobândiți unele 
cunoştinţe concrete, primiți luminare şi iluminare şi culegeți unele 
recompense — acestea sunt rezultate care se obțin prin contemplare. Aşadar, 
ați meditat cu adevărat la acest subiect? Niciunul dintre voi nu a meditat cu 


adevărat la asta, nu-i aşa? Data trecută, v-am dat temă pentru acasă un 


subiect, astfel încât să vă puteţi pregăti, dar niciunul dintre voi nu a meditat 
asupra lui şi nu l-a luat în serios. Speraţi că vă voi servi pe tavă? Sau v-aţi 
gândit: „Acest subiect e foarte simplu, nu are nicio profunzime. Deja l-am 
priceput, aşa că nu trebuie să medităm — îl înțelegem deja”? Sau nu sunteți 
interesaţi de întrebări şi chestiuni legate de urmărirea adevărului? Care este 
problema? Nu poate fi că sunteți prea ocupați cu munca, nu-i aşa? Serios, 
care este motivul? (După ce am ascultat întrebările lui Dumnezeu şi am 
reflectat asupra mea, cred că motivul principal este că nu iubesc adevărul. 
Nu am luat în serios cuvintele lui Dumnezeu și nu am meditat sincer la 
adevăr. De asemenea, speram ca răspunsul să mi se ofere pe tavă. Speram 
că, odată ce Dumnezeu va termina părtăşia pe această temă, voi fi capabil să 
o înţeleg. Aceasta a fost atitudinea pe care am avut-o.) Așa sunt cei mai 
mulți oameni? Se pare că sunteţi obişnuiţi să fiți serviţi pe tavă. Când vine 
vorba despre adevăr, nu sunteți foarte meticuloşi și nu faceţi prea mult efort. 
Vă place în mod deosebit să faceţi lucruri şi să alergaţi de colo colo orbește. 
Tot ce faceţi e să vă irosiți timpul; sunteţi nedumeriţi când aveţi de-a face cu 


adevărul şi nu-l luaţi în serios. Aceasta este adevărata voastră stare. 


Cum să urmăreşti adevărul este unul dintre subiectele despre care se 
are cel mai des părtăşie în casa lui Dumnezeu. Cei mai mulți oameni înţeleg 
ceva doctrină despre cum să urmărească adevărul şi cunosc unele abordări 
şi modalități de a-l practica. Există unii oameni care cred în Dumnezeu de 
mult timp şi care, mai mult sau mai puţin, au unele experienţe reale şi, de 
asemenea, au experimentat eșecuri şi căderi şi au fost negativi şi slabi. În 
procesul de urmărire a adevărului, ei au experimentat, de asemenea, multe 
suișuri şi coborâşuri, iar în urmărirea adevărului, au învăţat din experienţele 
lor şi au câteva recompense. Desigur, s-au şi confruntat cu multe dificultăți 
şi obstacole, precum şi cu diverse probleme reale în viețile sau în mediile 


lor. Pe scurt, cei mai mulți oameni au un anumit nivel de înţelegere cu 


privire la urmărirea adevărului, fie doar ca formă sau prin intermediul unor 
probleme practice şi au şi unele cunoștințe doctrinare despre aceasta. Odată 
ce oamenii au început să creadă în Dumnezeu sau să meargă pe calea 
urmăririi adevărului, indiferent dacă au plătit cu adevărat un preţ pe acea 
cale sau dacă au făcut doar un efort mic în abordarea urmăririi adevărului, 
mai mult sau mai puţin toți vor avea o oarecare înţelegere a acestui lucru. 
Pentru cei care iubesc adevărul, această înțelegere reprezintă recompense 
autentice şi prețioase, dar cei care nu urmăresc adevărul nu au nicio 
experienţă, nicio învăţătură din experienţa lor şi nicio recompensă. În 
concluzie, majoritatea oamenilor înaintează ezitând şi adoptând o atitudine 
de tipul „așteaptă şi vezi” în timp ce urmăresc adevărul, vreme în care 
experimentează și un pic din ceea ce se simte în a-l urmări. În gândurile, 
opiniile sau conștiința majorității oamenilor, urmărirea adevărului este un 
lucru pozitiv şi de cea mai mare însemnătate. Ei îl consideră un obiectiv de 
viață pe care oamenii ar trebui să-l urmărească şi, mai mult decât atât, 
drumul corect pe care ar trebui să-l urmeze în viaţă. Fie la nivel teoretic, fie 
pe baza experiențelor şi cunoştinţelor lor reale, toți oamenii consideră 
urmărirea adevărului un lucru bun şi cel mai pozitiv lucru. Nu există nicio 
urmărire sau cale pe care se angajează omenirea care să se poată compara 
cu urmărirea adevărului sau calea urmăririi acestuia. Urmărirea adevărului 
este singurul drum corect pe care oamenii ar trebui să-l urmeze. Ca membru 
al rasei umane, urmărirea adevărului ar trebui să fie scopul vieții fiecărei 
persoane şi fiecare persoană ar trebui să o privească drept calea corectă pe 
care oamenii să o urmeze. Aşadar, cum ar trebui să urmărească cineva 
adevărul? Chiar acum, aţi adus în discuţie câteva idei simple, teoretice, cu 
care majoritatea oamenilor ar fi probabil de acord. Toţi cred că aceste tipuri 
de urmăriri şi practici sunt legate de urmărirea adevărului. Ei cred că 


lucrurile care se referă în mod specific la urmărirea adevărului sunt doar 


dobândirea cunoaşterii de sine, spovedania şi căința, iar apoi găsirea 
adevărurilor-principii din cuvintele lui Dumnezeu pe care să le practice şi, 
în cele din urmă, trăirea cuvintelor Sale în viața de zi cu zi şi intrarea în 
adevărul-realitate. Acestea sunt înţelegerea și comprehensiunea comună pe 
care cei mai mulți oameni le au privind modul de a urmări adevărul. Pe 
lângă metodele pe care le puteţi recunoaște şi înțelege, am rezumat câteva 
căi şi metode de practică mai specifice pentru urmărirea adevărului. Astăzi, 


vom avea părtăşie în mod mai detaliat despre cum să urmărești adevărul. 


În afară de cele câteva metode pe care le-aţi enumerat, am intrat în mai 
multe detalii și am rezumat două metode pentru modul în care să urmăreşti 
adevărul. O metodă este „renunţarea”. Este simplu? (E simplu.) Acest lucru 
nu este nici abstract, nici complicat. De asemenea, este uşor de reținut şi de 
înţeles. Desigur, a-l practica poate implica un anumit nivel de dificultate. 
Vezi tu, această metodă este mult mai simplă decât cele pe care le-aţi 
menţionat. Ceea ce ați spus a fost doar o serie de teorii. Par mărețe și 
profunde şi, desigur, au o latură concretă, dar sunt mult mai complicate 
decât ceea ce tocmai v-am spus. Prima metodă este „renunţarea”, iar a doua 
este „dedicarea”. Doar aceste două metode, două cuvinte în total. Oamenii 
le pot înţelege doar uitându-se la ele şi ştiu cum să le practice fără să aibă 
părtăşie despre ele — de asemenea, sunt uşor de ținut minte. Care este prima 
metodă? (Renunţarea.) A doua? (Dedicarea.) Vezi? Nu sunt simple? (Sunt 
simple.) Sunt mult mai succinte decât ceea ce aţi spus voi. Cum se numește 
asta? Se numeşte a fi concis. A folosi mai puţine cuvinte înseamnă neapărat 
că ceva este concis? (Nu.) Indiferent dacă un lucru este sau nu concis, nu 
are importanţă. Ceea ce e crucial este dacă punctul cheie este atins şi dacă 
este funcțional când oamenii îl pun în practică. În plus, este important să ne 
uităm la ce rezultate se obţin prin practicarea acestuia; dacă poate rezolva 


dificultățile practice ale oamenilor; dacă îi ajută să meargă pe calea 


urmăririi adevărului; dacă le permite să-şi înlăture firile corupte de la 
rădăcină şi dacă practicarea acestuia îi ajută pe oameni să vină înaintea lui 
Dumnezeu şi să accepte cuvintele Sale şi adevărul, atingând astfel 
rezultatele şi scopurile pe care se presupune că trebuie să le atingă 
urmărirea adevărului. Este corect? (Da.) Acum aţi auzit aceste două metode, 
„renunţarea” şi „dedicarea” şi le cunoaşteţi. Care este relația dintre aceste 
două metode şi urmărirea adevărului? Au legătură cu acele metode pe care 
le-aţi menţionat sau sunt în conflict cu acestea? Acest lucru nu este încă 
foarte clar, nu-i așa? (Încă nu este foarte clar.) În general, metodele 
specifice de practicare a urmăririi adevărului sunt cele două pe care tocmai 
le-am discutat. Din aceste două metode, care este conţinutul specific al 
primei, renunțarea? Care este cel mai simplu şi mai direct lucru la care te 
poți gândi când auzi cuvântul „renunţare”? Cum se pune în practică această 
metodă? Care sunt părțile şi conţinutul său specifice? (A renunţa la propria 
fire coruptă.) La ce altceva, în afară de firea coruptă? (La noţiuni şi 
închipuiri.) Noţiuni și închipuiri, sentimente, propria voință şi propriile 
preferinţe. Ce altceva? (Filosofu satanice pentru interacțiuni lumești, valori 
şi perspective greşite asupra vieţii.) (Propriile intenţii și dorinţe.) Pe scurt, 
când oamenii încearcă să se gândească la lucruri la care ar trebui să renunțe, 
în afară de diferitele comportamente legate de firile corupte, ei se gândesc și 
la lucruri care alcătuiesc gândurile şi opiniile oamenilor. Deci, există două 
părți majore: una implică firile corupte, iar cealaltă implică gândurile și 
opiniile oamenilor. În afară de acestea două, la ce vă mai puteţi gândi? 
Sunteţi perplecşi, nu-i aşa? Care este motivul? Motivul este acela că 
lucrurile care vă vin imediat în minte sunt subiectele pe care, în viața 
voastră de zi cu zi de când aţi început să credeți în Dumnezeu, le întâlniți 
frecvent şi despre care oamenii vorbesc adesea. Dar, în ceea ce priveşte 


problemele pe care nu le menţionează nimeni şi care, totuşi, există în 


oameni — voi nu le cunoaşteţi, nu sunteți conştienţi de ele, nu ați putut 
aduce vorba despre ele şi, de asemenea, nu le-aţi văzut niciodată ca 
probleme asupra cărora să meditaţi. Acesta este motivul pentru care sunteți 
perplecşi. Discut acest lucru cu voi pentru că vreau să vă gândiţi şi să luaţi 
în considerare cu atenţie chestiunea despre care vom avea părtăşie în 


continuare şi pentru ca aceasta să vă impresioneze profund. 


Acum vom avea părtăşie despre cele două lucruri majore legate de 
modul în care cineva trebuie să urmărească adevărul: numărul unu, 
renunțarea și numărul doi, dedicarea. Să începem prin a avea părtăşie 
despre primul lucru — renunţarea. Acesta nu înseamnă pur şi simplu 
renunțarea la sentimente, filosofii pentru interacțiuni lumești, înverșunare, 
dorința de binecuvântări şi alte asemenea interpretări generale. Practica 
„renunțării? despre care voi avea părtăşie astăzi are o denumire mai 
specifică şi le impune oamenilor să o examineze şi să o practice în viața lor 
de zi cu zi. Ce trebuie menționat primul rând cu privire la renunțare? Primul 
lucru la care oamenii trebuie să renunţe în urmărirea adevărului sunt 
diferitele emoții umane. La ce vă gândiţi când menţționez aceste diferite 
emoții? Ce includ aceste emoții? (Irascibilitatea, încăpăţânarea şi 
pasivitatea.) Este irascibilitatea o emoție? (Eu înţeleg că emoţiile înseamnă 
că oamenii, în timp ce își îndeplinesc îndatoririle, fac lucrurile în funcție de 
felul cum simt. Ei adoptă atitudini diferite faţă de lucruri în funcţie de starea 
lor de spirit, bună sau rea.) Sunt acestea emoțiile despre care am vorbit? 
Este acesta modul în care trebuie explicate emoţiile? (Dumnezeule, 
înţelegerea mea despre emoţii este că acestea includ, în cea mai mare parte, 
iritabilitate, enervare, alături de plăcere, mânie, tristeţe şi bucurie.) Aceasta 
este o generalizare adecvată. Așadar, ceea ce tocmai s-a menţionat despre 
faptul că oamenii fac lucrurile în funcție de ceea ce simt este o emoție? 


(Aceasta e doar o manifestare.) Este un fel de manifestare a emoţiei. A te 


simți rău, iritabil şi abătut — toate acestea sunt manifestări ale emoției, dar 
nu reprezintă deloc definiția emoției. Deci, cum ar trebui să înţeleagă 
oamenii primul lucru la care trebuie să renunţe în urmărirea adevărului — 
diferitele emoţii? La ce renunță oamenii atunci când renunţă la diferitele 
emoții? Renunţă la dispoziţiile, gândurile și emoţiile care apar în diverse 
situaţii şi contexte, precum şi cu diverşi oameni, evenimente şi lucruri. 
Unele dintre aceste emoţii devin înverşunarea unei persoane. ȘI, cu toate că 
unele nu devin înverşunarea unei persoane, ele încă pot afecta adesea 
atitudinea acelei persoane în acțiunile sale. Aşadar, ce includ aceste emoţii? 
Ele includ, de exemplu, descurajare, ură, mânie, iritabilitate, neliniște, 
precum și sentimentul de a fi ţinut în frâu, inferioritate şi lacrimi de plâns de 
bucurie — toate acestea pot fi considerate emoţii. Sunt acestea manifestări 
concrete ale emoției? (Da.) Acestea fiind spuse, ştiţi ce este o emoție? Are 
ceva de-a face cu pasivitatea şi irascibilitatea pe care le-aţi menţionat? (Nu.) 
Nu are nicio legătură. Deci, ce sunt acele lucruri pe care le-aţi menţionat? 
(Firi corupte.) Sunt un fel de manifestare a firilor corupte. Emoţiile pe care 
tocmai le-am enumerat, sentimentul de a fi ținut în frâu, descurajarea, 
inferioritatea și așa mai departe, au vreo legătură cu firile corupte? 
(Emoţiile despre care tocmai a vorbit Dumnezeu nu au legătură cu firile 
corupte, nu constituie firi corupte sau, dacă nu, încă nu au atins nivelul unei 
firi corupte.) Aşadar, ce sunt ele? Ele sunt plăcerea, mânia, tristeţea şi 
bucuria umanităţii normale şi sunt emoţiile care apar și manifestările care se 
dezvăluie atunci când oamenii se confruntă cu anumite situaţii. Unele poate 
că sunt provocate de o fire coruptă, în timp ce altele nu au atins acel nivel și 
nu sunt atât de legate de firile corupte, totuşi aceste lucruri există într- 
adevăr în gândurile oamenilor. În astfel de circumstanţe, indiferent ce 
situație întâmpină oamenii sau care este contextul, aceste emoţii vor 


influența adesea în mod firesc, într-o oarecare măsură, judecata şi opiniile 


lor şi vor influenţa poziția pe care oamenii se cuvine să o adopte şi calea pe 
care se cuvine să meargă. Diferitele emoţii despre care tocmai am vorbit 
sunt în mare parte mai degrabă negative. Există vreunele care sunt mai 
degrabă neutre, care nu sunt atât de negative sau sunt pozitive? Nu, nu 
există niciuna care să fie relativ pozitivă. Depresia, descurajarea, ura, 
mânia, infenoritatea, iritabilitatea, neliniștea şi sentimentul de a fi ținut în 
frâu — toate acestea sunt emoţii total negative. Poate vreuna dintre aceste 
emoții să le permită oamenilor să înfrunte în mod pozitiv viaţa, existenţa 
umană şi situaţiile pe care le întâmpină în viață? Există vreuna care să fie 
pozitivă? (Nu.) Toate sunt emoții relativ negative. Deci care emoţii sunt 
oarecum mai bune? Ce spuneţi despre a tânji şi a-i fi dor? (Sunt mai 
degrabă neutre.) Da, pot fi neutre. Ce altceva? Nostalgie, jinduire şi 
preţuire. La ce se referă aceste emoţii despre care vorbim? Sunt lucruri care 
se ascund adesea în adâncurile inimii şi sufletului omenesc; ele pot ocupa 
adesea inimile şi gândurile oamenilor şi pot afecta adesea dispozițiile, 
punctele de vedere şi atitudinile oamenilor față de îndeplinirea lucrurilor. 
Prin urmare, indiferent dacă aceste emoţii se găsesc în vieţile reale ale 
oamenilor sau în credinţa lor în Dumnezeu și în urmărirea adevărului, ele 
vor interfera cu viaţa de zi cu zi a acestora sau o vor influenţa, într-o măsură 
mai mare sau mai mică şi le vor afecta atitudinile faţă de îndatoririle lor. 
Desigur, vor afecta şi judecata oamenilor şi poziția pe care o adoptă atunci 
când urmăresc adevărul şi, în special, aceste sentimente mai degrabă pasive 
şi negative vor avea un impact extraordinar asupra oamenilor. Când ei încep 
să aibă amintiri şi să-și simtă diferitele emoții sau încep să-şi formeze o 
pricepere de a recunoaşte evenimente şi lucruri, mediul şi alți oameni, 
diversele lor emoții încep treptat să apară şi să prindă contur. Odată ce 
acestea se conturează, atunci, pe măsură ce oamenii îmbătrânesc şi 


experimentează chestiuni mai lumești, aceste emoții ajung, treptat, să fie tot 


mai înrădăcinate în interiorul lor, în profunzimile inimii lor, devenind 
trăsătura dominantă a umanității lor individuale. Ele direcționează treptat 
personalitatea individuală a acestora, plăcerea, mânia, tristețea şi bucuria 
lor, predilecţule lor, precum şi urmărirea obiectivelor şi direcției în viaţă şi 
aşa mai departe. lată de ce aceste emoţii sunt indispensabile pentru fiecare 
persoană în parte. De ce spun Eu asta? Deoarece, odată ce oamenii încep să 
aibă o conştientizare subiectivă a mediului înconjurător, aceste emoţii le 
influențează treptat plăcerea, mânia, tristeţea şi bucuria, ele influenţează 
Judecata şi cunoașterea lor cu privire la oameni, evenimente şi lucruri şi le 
influenţează personalitatea. Desigur, vor influenţa și atitudinile şi punctele 
de vedere ale oamenilor legate de modul în care aceştia se confruntă cu 
oamenii, evenimentele şi lucrurile din jurul lor şi le gestionează. Şi mai 
important, aceste emoţii negative influențează căile şi principiile ce 
guvernează felul în care se comportă oamenii, precum şi obiectivele pe care 
le urmăresc şi standardele lor pentru comportamentul omenesc. S-ar putea 
să simţiți că ceea ce am spus nu este atât de ușor de înțeles, că poate fi mai 
degrabă abstract. Vă voi da un exemplu şi apoi puteți să înțelegeți lucrurile 
puțin mai bine. De exemplu, există unii oameni care, în copilărie, aveau un 
aspect obişnuit, nu vorbeau clar şi nu erau foarte isteți, făcându-i pe ceilalți 
din familiile și mediile lor sociale să-i evalueze destul de nefavorabil, 
spunând lucruri precum: „Acest copil e nătâng, lent şi greoi la vorbă. Uită- 
te la copiii altora, care sunt atât de iscusiţi la vorbă, încât pot juca oamenii 
pe degete. În timp ce puştiul ăsta pur şi simplu stă toată ziua îmbufnat. Nu 
ştie ce să spună când se întâlneşte cu oameni, nu știe cum să explice sau să 
se justifice după ce a făcut ceva greşit și nu poate să-i amuze pe oameni. 
Copilul acesta e un idiot.” Părinţii spun asta, rudele și prietenii spun asta, 
iar profesorii lor spun şi ei asta. Acest mediu exercită o anumită presiune 


invizibilă asupra unor astfel de indivizi. Prin experimentarea acestor medii, 


ei îşi formează inconştient un anumit tip de mentalitate. Ce fel de 
mentalitate? Ei cred că nu arată bine, că nu sunt foarte simpatici şi că 
ceilalți nu sunt niciodată bucuroşi să-i vadă. Cred că nu sunt buni la studiu, 
că sunt lenți și se simt mereu jenaţi să deschidă gura şi să vorbească în fața 
altora. Sunt prea stânjeniți să spună mulţumesc când oamenii le dau ceva, 
gândindu-se în sinea lor: „De ce sunt mereu ca un mut? De ce alţii vorbesc 


m? 


atât de bine? Sunt pur şi simplu prost!” În subcongtient, ei cred că sunt 
lipsiți de valoare, dar tot nu sunt dispuşi să recunoască faptul că sunt atât de 
lipsiţi de valoare, că sunt atât de proști. În inimile lor, se întreabă mereu: 
„Chiar sunt atât de prost? Chiar sunt atât de neplăcut?” Părinților lor nu le 
place de ei şi nici fraților și surorilor lor, profesorilor sau colegilor lor. Iar 
ocazional, membrii familiei lor, rudele şi prietenii lor spun despre ei: „E 
scund, ochii şi nasul lui sunt mici, iar cu un aşa aspect, nu va avea succes 
când va creşte.” Deci, când se uită în oglindă, ei văd că ochii lor sunt într- 
adevăr mici. În această situaţie, împotrivirea, nemulțumirea, ezitarea şi 
neacceptarea din adâncul inimii lor se transformă treptat în acceptarea și 
recunoaşterea propriilor neajunsuri, deficiențe și probleme. Cu toate că pot 
accepta această realitate, în adâncul inimii lor se naşte o emoție persistentă. 
Cum se numeşte această emoție? Inferioritate. Oamenii care se simt 
inferiori nu ştiu care sunt punctele lor forte. Ei doar cred că sunt neplăcuţi, 
se simt mereu prost şi nu ştiu cum să gestioneze lucrurile. Pe scurt, simt că 
nu sunt în stare să facă nimic, că nu sunt atractivi, nu sunt inteligenți şi au 
reacții lente. Nu au nimic remarcabil în comparație cu ceilalți şi nu obțin 
note bune la învăţătură. După ce au crescut într-un astfel de mediu, această 
mentalitate de inferioritate preia treptat controlul. Se transformă într-un fel 
de emoție de durată care ţi se înnoadă în inimă şi-ţi umple mintea. 
Indiferent dacă ai crescut deja, ai ieşit în lume, ești căsătorit şi stabil în 


cariera ta şi indiferent de statutul tău social, acest sentiment de inferioritate 


care a fost plantat în mediul tău în timp ce creşteai este imposibil de 
înlăturat. Chiar şi după ce începi să crezi în Dumnezeu și te alături bisericii, 
consideri că ai un aspect mediu, că ai un calibru intelectual slab, că eşti 
neelocvent şi nu poţi să faci nimic. Te gândești: „O să fac doar ceea ce pot. 
Nu e nevoie să aspir să fiu un conducător, nu e nevoie să urmăresc 
adevăruri profunde, mă voi mulţumi doar să fiu cel mai neînsemnat şi îi voi 
lăsa pe ceilalți să mă trateze oricum le place.” Când apar antihriști şi 
conducători falşi, simţi că eşti incapabil să-i discerni sau să-i expui, că nu 
eşti bun la asta. Simţi că, atât timp cât nu ești tu însuţi un conducător fals 
sau un antihrist, atunci e suficient, că atât timp cât nu provoci tu tulburări și 
perturbări, atunci e în regulă şi că, atât timp cât poţi sta pe propria poziţie, e 
îndeajuns. În adâncul inimii tale, simţi că nu eşti suficient de bun şi că nu 
eşti la fel de bun ca ceilalți oameni, că alții poate sunt obiecte pentru 
mântuire şi că tu, în cel mai bun caz, ești un făcător de servicii şi, astfel, 
simţi că nu eşti la înălțimea sarcinii de a urmări adevărul. Indiferent cât de 
mult adevăr poți înţelege, tot simţi că, întrucât Dumnezeu te-a predestinat să 
ai genul de calibru pe care-l ai şi să arăţi aşa cum arăţi, atunci poate că El 
te-a predestinat să fii doar un făcător de servicii și că nu ai nimic de-a face 
cu urmărirea adevărului, cu a deveni conducător, a deveni cineva într-o 
poziţie de responsabilitate sau a fi mântuit; în schimb, eşti dispus să fii cea 
mai neînsemnată persoană. Acest sentiment de inferioritate poate că nu este 
înnăscut în tine, dar, la un alt nivel, din cauza mediului tău familial și a 
mediului în care ai crescut, ai fost supus unor lovituri moderate sau unor 
judecăţi necorespunzătoare, iar acest lucru a făcut să se ivească în tine 
sentimentul de inferioritate. Această emoție afectează direcţia corectă a 
urmăririlor tale, influenţează aspirația corectă pentru urmăririle tale şi, de 
asemenea, îți inhibă urmăririle adecvate. Odată ce urmărirea adecvată şi 


hotărârea adecvată pe care ar trebui să le ai în umanitatea ta sunt inhibate, 


atunci motivaţia ta de a urmări lucruri pozitive şi de a urmări adevărul este 
înăbușită. Această înăbuşire nu este provocată de mediul înconjurător sau 
de vreo persoană şi, desigur, Dumnezeu nu a hotărât să o înduri, ci, mai 
degrabă, este cauzată de o emoție puternic negativă din adâncul inimii tale. 


Nu aşa stau lucrurile? (Ba da.) 


La suprafaţă, inferioritatea este o emoție care se manifestă în oameni; 
dar, de fapt, cauza ei principală este această societate, omenirea şi mediul în 
care trăiesc oamenii. De asemenea, este provocată de motivele obiective ale 
oamenilor. E de la sine înţeles că societatea şi omenirea provin de la Satana, 
deoarece toată omenirea se află sub puterea celui rău, profund coruptă de 
Satana şi nimeni nu poate instrui generația următoare în conformitate cu 
adevărul sau cu învăţăturile lui Dumnezeu, ci, mai degrabă, face asta în 
conformitate cu lucrurile care vin de la Satana. Așadar, consecinţa faptului 
de a instrui generația viitoare şi omenirea cu lucrurile Satanei, pe lângă a 
corupe firile şi esenţa oamenilor, este că face să apară emoţii negative în 
oameni. Dacă emoţiile negative care apar sunt temporare, atunci nu vor 
avea un efect extraordinar asupra vieții unei persoane. Cu toate acestea, 
dacă o emoție negativă devine profund înrădăcinată în adâncul inimii şi 
sufletului unei persoane şi ajunge să fie blocată acolo în mod permanent, 
dacă acea persoană este complet incapabilă să o uite sau să scape de ea, 
atunci îi va afecta negreșit fiecare decizie, modul în care abordează tot felul 
de oameni, evenimente și lucruri, ceea ce alege atunci când se confruntă cu 
chestiuni majore de principiu şi calea pe care va merge în viaţa sa — acesta 
este efectul pe care adevărata societate umană îl are asupra fiecărei 
persoane. Celălalt aspect îl reprezintă motivele obiective ale oamenilor. 
Adică, educația şi învăţăturile pe care ei le primesc pe măsură ce cresc, 
toate gândurile şi ideile, alături de modalitățile de a se comporta pe care le 


acceptă, precum şi diferitele zicale umane, toate vin de la Satana, până în 


punctul în care oamenii nu au nicio capacitate de a gestiona și înlătura din 
perspectiva şi poziția corecte aceste probleme pe care le întâmpină. Prin 
urmare, sub influenţa neştiută a acestui mediu aspru şi fiind persecutat și 
controlat de el, omul nu poate face altceva decât să înceapă să aibă diverse 
emoții negative şi să le folosească pentru a încerca să se împotrivească unor 
probleme pe care nu are capacitatea de a le rezolva, schimba sau înlătura. 
Să luăm ca exemplu sentimentul de inferioritate. Părinții tăi, profesorii, 
persoanele mai în vârstă şi ceilalți din jurul tău au cu toții o evaluare 
nerealistă a calibrului, umanității și personalităţii tale şi, în cele din urmă, 
ceea ce îţi face acest lucru este să te atace, să te prigonească, să te sufoce, să 
te înfrâneze şi să te constrângă. În cele din urmă, când nu mai ai puterea de 
a rezista, nu ai altă opțiune decât să alegi o viaţă de acceptare în tăcere a 
insultelor şi a umilinţei, acceptând în tăcere, împotriva judecății tale mai 
bune, acest tip de realitate incorectă şi nedreaptă. Când accepţi această 
realitate, emoţiile care apar în cele din urmă în tine nu sunt acelea fericite, 
mulțumite, pozitive sau progresive; nu trăieşti cu mai multă motivaţie și 
direcție, cu atât mai puțin urmărești obiectivele exacte şi corecte pentru 
viaţa umană, ci, mai degrabă, apare în tine un sentiment profund de 
inferioritate. Când această emoție se ivește în tine, simţi că nu ai încotro să 
te întorci. Când întâmpini o chestiune care-ţi cere să exprimi o părere, cine 
ştie de câte ori vei lua în considerare, în adâncul inimii tale, ceea ce doreşti 
să spui şi punctul de vedere pe care doreşti să-l exprimi, totuşi încă nu te 
poți convinge să le spui cu voce tare. Când cineva exprimă același punct de 
vedere pe care-l ai tu, îţi permiţi să simţi o afirmare în inima ta, confirmarea 
că nu eşti mai rău decât alţi oameni. Însă, când aceeași situaţie are loc din 
nou, tot îți spui: „Nu pot să vorbesc la întâmplare, să fac ceva pripit sau să 
mă fac de râs. Nu sunt bun, sunt prost, sunt nesăbuit, sunt un idiot. Trebuie 


să învăţ cum să mă ascund şi doar să ascult, nu să vorbesc.” Din asta, oare 


nu putem vedea că, din momentul în care apare sentimentul de inferioritate 
până când devine adânc înrădăcinat în adâncul inimii unei persoane, ea este 
privată atunci de liberul arbitru şi de drepturile legitime care i-au fost 
acordate de Dumnezeu? (Ba da.) A fost privată de aceste lucruri. Cine 
anume a privat-o de aceste lucruri? Nu poţi spune sigur, nu? Niciunul dintre 
voi nu poate spune sigur. Acest lucru se întâmplă din cauză că, de-a lungul 
întregului proces, nu ești doar victima, ci și făptuitorul — eşti victima altor 
oameni Și eşti și propria ta victimă. De ce oare? Tocmai am spus că un 
motiv pentru inferioritatea care apare în tine vine din propriile-ţi motive 
obiective. De când ai început să ai conștiință de sine, baza ta pentru a 
judeca evenimentele şi lucrurile şi-a avut sursa în corupţia Satanei, iar 
aceste puncte de vedere sunt insuflate în tine de către societate şi omenire, 
şi nu le-ai învăţat de la Dumnezeu. Prin urmare, indiferent când sau în ce 
context au apărut sentimentele tale de inferioritate și indiferent de măsura în 
care s-au dezvoltat, tu eşti constrâns și controlat de aceste sentimente fără a 
avea scăpare şi foloseşti aceste moduri insuflate în tine de Satana în 
abordarea ta față de oamenii, evenimentele şi lucrurile din jurul tău. Când 
sentimentele de inferioritate sunt sădite adânc în inima ta, nu numai că au 
un efect profund asupra ta, ci îți şi domină punctele de vedere asupra 
oamenilor şi lucrurilor, comportamentul și acţiunile. Deci, cum percep 
oamenii şi lucrurile cei care sunt dominați de sentimente de inferioritate? Ei 
îi consideră pe ceilalți oameni mai buni decât ei înşişi și îi consideră şi pe 
antihrişti mai buni decât ei înşişi. Chiar dacă antihriştui au firi rele şi o 
umanitate săracă, ei tot îi tratează ca pe oameni de imitat şi ca pe modele de 
urmat de la care să înveţe. Ei chiar îşi spun: „Uite, deşi au o fire rea şi o 
umanitate rea, aceştia sunt înzestrați şi sunt mai capabili la muncă decât 
mine. Îşi pot afişa confortabil abilităţile în faţa celorlalţi şi pot vorbi în faţa 


atâtor oameni fără să se înroşească sau să aibă palpitaţii. Chiar au tupeu. Eu 


nu pot să fiu la fel de bun ca ei. Pur şi simplu nu sunt suficient de curajos.” 
Ce a provocat asta? Trebuie spus că o parte din motiv este că sentimentele 
tale de inferioritate i-au afectat judecata asupra esenţelor oamenilor, 
precum şi perspectiva şi poziţia când vine vorba de a privi alți oameni. Nu 
aşa stau lucrurile? (Ba da.) Deci, cum afectează sentimentele de inferioritate 
felul în care te comporți? Tu îţi spui: „M-am născut prost, fără daruri sau 
puncte forte și sunt lent în a învăţa totul. Uită-te la acea persoană: deşi 
uneori provoacă tulburări și neliniști şi acţionează în mod arbitrar şi 
imprudent, cel puţin e talentată şi are puncte forte. Oriunde ai merge, acesta 
e genul de persoană pe care oamenii vor să o folosească, iar eu nu sunt.” Ori 
de câte ori se întâmplă ceva, primul lucru pe care-l faci este să-ți dai singur 
un verdict şi să te închizi în tine. Oricare ar fi problema, te retragi şi eviţi să 
iei inițiativa şi ţi-e frică să-ţi asumi responsabilitatea. Îţi spui: „M-am născut 
prost. Indiferent unde merg, nimeni nu mă place. Nu pot să mă încumet, nu 
trebuie să-mi arăt abilităţile minuscule. Dacă cineva mă recomandă, asta 
dovedește că sunt în regulă. Dar dacă nimeni nu mă recomandă, atunci nu 
mi-ar fi de folos să iau inițiativa de a spune că pot să preiau munca 
respectivă şi să o fac bine. Dacă nu sunt încrezător în privinţa asta, nu pot să 
spun că sunt — şi dacă dau greş, ce aş face atunci? Dacă am să fiu emondat? 
Mi-ar fi atât de ruşine! Nu ar fi umilitor? Nu pot lăsa să mi se întâmple 
asta.” Aruncă o privire — nu ţi-a fost afectat comportamentul? Într-o 
anumită măsură, atitudinea ta față de felul în care te comporți este 
influenţată şi controlată de sentimentele tale de inferioritate. Într-o anumită 


măsură, poate fi numită o consecinţă a sentimentelor tale de inferioritate. 


Sub influenţa acestui sentiment de inferioritate, cum îți este afectat 
modul în care priveşti diferitele tipuri de persoane, fie că sunt oameni cu 
umanitate, cu umanitate aşa și aşa, fără umanitate ori cu umanitate rea? 


Niciunul dintre punctele tale de vedere despre oameni nu e în acord cu 


adevărul sau cuvintele lui Dumnezeu, cu atât mai puţin îndeplineşte 
cerințele Sale. În acelaşi timp, sub influenţa acestui sentiment de 
inferioritate, alegi să te comporti cu atenţie, precauţie și timiditate, iar de 
cele mai multe ori, eşti pasiv şi abătut. Nu ai nicio hotărâre sau motivaţie 
plină de avânt, iar atunci când chiar ai o înclinație pozitivă şi activă şi 
doreşti să preiei puţin de lucru, te gândeşti: „Nu sunt oare arogant? Nu mă 
împing, înainte? Nu mă laud? Nu mă dau mare? Nu e asta dorința mea de 
statut?” Nu poți să-ţi dai seama care anume este natura acțiunilor tale. 
Nevoile, aspiraţiile, hotărârea și dorinţele legitime ale umanităţii, precum și 
ceea ce te poți strădui să împlinești, ceea ce este potrivit şi ce ar trebui să 
faci, tu vei răsuci aceste lucruri de multe ori şi vei chibzui la ele de multe 
ori în inima ta. Când nu poți dormi noaptea, te vei gândi iar şi iar: „Ar 
trebui să-mi asum această lucrare? Oh, dar nu sunt suficient de bun, nu 
îndrăznesc să o fac. Sunt prost şi nătâng. Nu am darurile pe care le are 


|? 


persoana respectivă, nici calibrul!” Când mănânci, te gândești: „Ei mănâncă 
trei mese pe zi şi îşi realizează bine datoria, iar viaţa lor are valoare. Eu 
mănânc trei mese pe zi, dar nu-mi realizez bine datoria, iar viaţa mea nu are 
niciun fel de valoare. Sunt îndatorat lui Dumnezeu şi fraților şi surorilor 
mele! Nu merit şi nu ar trebui să mănânc nici măcar o farfurie cu mâncare.” 
Când cineva este prea laş, nu e bun de nimic şi nu e în stare să 
îndeplinească nimic. Indiferent ce li se întâmplă, când oamenii laşi se 
confruntă cu o oarecare dificultate, ei se eschivează. De ce fac asta? Un 
motiv al acestui lucru este sentimentul lor de inferioritate. Pentru că se simt 
inferiori, nu îndrăznesc să meargă în faţa oamenilor, nu pot nici măcar să-și 
asume obligaţiile şi responsabilitățile pe care se cuvine să şi le asume, nici 
nu pot să-şi asume ceea ce sunt efectiv capabili să realizeze în limitele 
propriilor abilităţi şi calibru și în sfera experienţei propriei umanități. Acest 


sentiment de inferioritate afectează fiecare aspect al umanităţii lor, le 


afectează personalitatea şi, desigur, le afectează și caracterul. Când sunt în 
preajma altor oameni, rareori îşi exprimă propriile puncte de vedere și 
aproape că nu-i auzi niciodată clanificându-şi poziţia sau opinia. Când 
întâmpină o problemă, nu îndrăznesc să vorbească, ci, în schimb, se 
eschivează și se retrag permanent. Când sunt prezenţi puţini oameni, se simt 
suficient de curajoşi să se aşeze printre ei, dar, când sunt mulţi, caută un colţ 
şi se îndreaptă unde lumina este slabă, neîndrăznind să vină printre ceilalți 
oameni. Ori de câte ori simt că ar dori să spună ceva în mod pozitiv şi activ 
ŞI să-şi exprime propriile puncte de vedere şi opinii pentru a arăta că ceea ce 
cred ei este corect, nici măcar nu au curajul să facă asta. Ori de câte ori au 
astfel de idei, sentimentul lor de inferioritate se revarsă dintr-o dată şi îi 
controlează, îi înăbuşă, spunându-le: „Nu zice nimic, nu ești bun. Nu-ţi 
exprima punctele de vedere, păstrează-ţi ideile pentru tine. Dacă există în 
inima ta un lucru pe care vrei cu adevărat să-l spui, doar notează-l pe 
computer şi chibzuieşte singur la el. Nu trebuie să laşi pe nimeni altcineva 
să afle despre asta. Dacă ai spune ceva greșit? Ar fi atât de jenant!” Această 
voce îți tot zice să nu faci asta, să nu faci cealaltă, să nu spui asta, să nu spui 
cealaltă, determinându-te să-ți înghiți fiecare cuvânt pe care doreşti să-l 
spui. Când vrei să spui un lucru pe care l-ai cântărit mult timp în inima ta, 
baţi în retragere și nu îndrăznești să-l spui căci, altminteri, te simți jenat să-l 
spui, crezând că nu se cuvine să o faci și, dacă o faci, atunci simţi că ai 
încălcat vreo regulă sau legea. lar când, într-o zi, chiar îţi exprimi în mod 
activ propria părere, te simți peste măsură de perturbat şi neliniștit în 
adâncul tău. Chiar dacă acest sentiment de mare neliniște se estompează 
treptat, sentimentul tău de inferioritate înăbuşă încet ideile, intențiile și 
planurile pe care le ai de a-ţi dori să vorbeşti, să-ţi exprimi propriile opinii, 
să fii o persoană normală și să fii pur şi simplu la fel ca toți ceilalți. Cei care 


nu te înțeleg cred că eşti o persoană tăcută, liniștită, timidă din caracter, 


cineva căruia nu-i place să iasă în evidență. Când vorbeşti în faţa multor alți 
oameni, te simţi jenat şi roşeşti la faţă; eşti oarecum introvertit și numai tu, 
de fapt, ştii că te simţi inferior. Inima ta e plină de acest sentiment de 
inferioritate, iar acest sentiment există de mult timp, nu e un sentiment 
temporar. Mai degrabă, îți controlează strâns gândurile din adâncul 
sufletului, îți sigilează strâns buzele și, prin urmare, indiferent cât de corect 
înţelegi lucrurile sau ce puncte de vedere și opinii privitor la oameni, 
evenimente şi lucruri, tu îndrăznești să gândeşti şi să răsuceşti lucrurile doar 
în inima ta, fără a îndrăzni vreodată să vorbeşti cu voce tare. Dacă alți 
oameni ar putea să aprobe ceea ce spui sau să te corecteze şi să te critice, tu 
nu vei îndrăzni să înfrunți sau să vezi un astfel de rezultat. De ce? Deoarece 
sentimentul tău de inferioritate este în interiorul tău, spunându-ți: „Să nu 
faci asta, pur şi simplu nu eşti la înălțime. Nu ai acest tip de calibru, nu ai 
acest tip de realitate, nu ar trebui să faci asta, pur şi simplu nu e de tine. Să 
nu faci nimic și să nu gândești nimic acum. Vei fi tu însuţi cu adevărat doar 
trăind în inferioritate. Nu ești calificat să urmăreşti adevărul sau să-ți 
deschizi inima, să spui ceea ce doreşti și să te conectezi cu ceilalți aşa cum 
fac alți oameni. Şi asta pentru că nu eşti bun, nu ești la fel de bun ca ei.” 
Acest sentiment de inferioritate ghidează gândirea oamenilor în mintea lor; 
îi împiedică să-și îndeplinească obligațiile pe care ar trebui să le realizeze o 
persoană normală şi să trăiască viața umanităţii normale pe care ar trebui să 
o trăiască, timp în care, de asemenea, dirijează căile şi mijloacele, direcția și 
scopurile relative la modul în care privesc oamenii şi lucrurile, în care se 
comportă şi acționează. Deşi cred că ar trebui să fie persoane cinstite şi le 
place să fie persoane cinstite, totuşi nu îndrăznesc să-și exprime niciodată în 
cuvinte sau fapte dorinţa de a fi o astfel de persoană, în aşa fel încât să intre 
în viaţa în care este o persoană cinstită. Din cauza sentimentului lor de 


inferioritate, ei nici măcar nu îndrăznesc să fie persoane cinstite — sunt total 


lipsiți de curaj. Când într-adevăr spun ceva cinstit, se uită grăbit la oamenii 
din jurul lor şi se gândesc: „Îşi face cineva vreo părere despre mine? Oare o 
să se gândească: «Încerci să fii o persoană cinstită? Nu cumva vrei să fii o 
persoană cinstită doar ca să poți fi mântuit? Nu-i asta doar dorinţa de a fi 
binecuvântat?» Oh, nu, nu îndrăznesc să spun nimic. Toţi pot vorbi cinstit, 
doar eu nu pot. Nu sunt calificat cum sunt ei, sunt pe treapta cea mai de 
Jos.” Putem vedea din aceste manifestări și dezvăluiri specifice că, odată ce 
această emoție negativă — sentimentul de inferioritate — începe să-și facă 
efectul şi a pus rădăcini în profunzimile inimilor oamenilor, atunci, dacă nu 
urmăresc adevărul, le va fi foarte greu să o dezrădăcineze şi să se rupă de 
sub constrângerea ei şi vor fi constrânşi de ea în tot ceea ce fac. Chiar dacă 
nu se poate spune că acest sentiment este o fire coruptă, el a provocat deja 
un efect negativ grav; dăunează grav umanității lor şi are un impact negativ 
imens asupra diferitelor emoții şi a discursului şi acțiunilor umanităţii lor 
normale, cu consecinţe foarte grave. Influenţa sa minoră este de a le afecta 
caracterul, predilecțile şi aspiraţiile; influenţa sa majoră este de a le afecta 
obiectivele și direcția în viaţă. Din perspectiva cauzelor acestui sentiment 
de inferioritate, a procesului său şi a consecinţelor pe care le aduce asupra 
unei persoane, din orice aspect ai privi, nu e acesta un lucru la care oamenii 
ar trebui să renunţe? (Ba da.) Unii spun: „Nu cred că sunt inferior şi nu sunt 
constrâns în niciun fel. Nimeni nu m-a provocat, nu m-a înjosit, nici nu m-a 
înăbuşit vreodată. Trăiesc foarte liber, deci nu înseamnă asta că nu am acest 
sentiment de inferioritate?” E corect? (Nu, uneori tot mai avem acel 
sentiment de inferioritate.) Tot s-ar putea să-l ai, într-o măsură mai mare sau 
mai mică. S-ar putea să nu-ți domine profunzimile inimii, dar, în anumite 
scenarii, poate să se ivească într-o clipă. De exemplu, te întâlneşti din 
întâmplare cu cineva pe care îl idolatrizezi, cineva mult mai talentat decât 


tine, cu abilități şi daruri mai speciale decât tine, cineva mai dominant decât 


tine, mai autoritar decât tine, mai rău decât tine, cineva mai înalt şi mai 
atractiv decât tine, cu statut în societate, cineva bogat, cu mai multă 
educație şi cu un statut mai înalt decât tine, cineva care e mai în vârstă și 
care crede în Dumnezeu de mai mult timp, cu mai multă experienţă și 
realitate în credința sa în Dumnezeu și, atunci, nu poţi împiedica 
sentimentul tău de inferioritate să apară. Când apare acest sentiment, traiul 
tău „foarte liber” dispare, devii timid şi-ţi pierzi curajul, pui în cumpănă 
cum să-ți formulezi cuvintele, expresia feţei tale devine nefirească, te simţi 
reprimat în cuvinte şi în mișcări şi începi să te deghizezi. Acestea și alte 
manifestări se întâmplă din cauza apariției sentimentului tău de inferioritate. 
Desigur, acest sentiment de inferioritate este momentan şi, atunci când 
apare, trebuie doar să te examinezi, să ai discernământ și să nu fii constrâns 
de el. 


Diferitele emoţii la care trebuie să renunți despre care discutăm astăzi 
sunt lucruri profund înrădăcinate în sufletele oamenilor. Efectul pe care 
aceste lucruri îl au asupra ta nu este unul temporar, ci, mai degrabă, este de 
amploare şi profund. Când ţi-e greu să dormi în toiul nopţii, când ești 
singur, acei oameni, acele evenimente şi lucruri care au făcut să apară în 
tine emoţii negative şi care sunt adânc înrădăcinați în memoria ta plutesc 
încetul cu încetul la suprafaţa minţii tale. Un cuvânt, un sunet, chiar un 
blestem, o bătaie, o scenă, un lucru, un grup de oameni sau secvenţa unui 
eveniment de la început până la sfârşit — toți aceşti oameni, aceste 
evenimente şi lucruri din adâncul memoriei tale care au făcut să apară în 
tine tot felul de emoții negative se derulează în fața minţii tale ca într-un 
film. Se derulează iar și iar, până când, în cele din urmă şi fără să-ți dai 
seama, te retragi înapoi la acele emoţii negative care se ascund adânc în 
sufletul tău şi la acel moment care ţi-a afectat sentimentele, umanitatea, 


personalitatea şi viaţa viitoare. Când ești singur, când te izbeşti de 


dificultăţi, când ai o decizie de luat şi când ești disperat, nu poţi să nu te 
strângi ca un ghem şi să eviți toată lumea, retrăgându-te în sinele tău cel 
mai lăuntric faţă de acea situație, acel eveniment şi acel grup de oameni 
care ţi-au provocat durere. Chiar dacă aceşti oameni, aceste evenimente și 
lucruri te-au făcut să te simţi atacat, te-au rănit şi au sădit în tine tot felul de 
emoții negative, atunci când te simţi deznădăjduit și abătut, când te 
confrunți cu eşecul, chiar şi atunci când eşti emondat sau respins de frații şi 
surorile tale, nu poţi să nu te retragi în acel sentiment negativ care își 
exercită influenţa asupra vieţii tale, fie acesta depresie, ură, mânie sau 
inferioritate. Deşi aceste emoţii ți-au adus tot felul de dureri sau, altminteri, 
te-au făcut să te simți neliniștit ori te-au făcut să plângi sau să te simţi 
iritabil, tot nu te poți împiedica să revii mereu la acea emoție negativă pe 
care ai simţit-o în acel moment. Când revii la acel moment, acea emoție 
negativă îşi întăreşte încă o dată influenţa asupra ta. Când această emoție 
negativă te afectează, îți reaminteşte şi te alertează iar și iar, îți perturbă în 
mod invizibil ascultarea cuvintelor lui Dumnezeu şi înţelegerea 
adevărurilor-principii. Când aceste emoţii negative se ivesc din nou în 
adâncul inimii tale, când îşi afirmă dominaţia asupra gândurilor tale, 
interesul tău pentru adevăr va deveni mai slab, chiar prefăcându-se în 
aversiune, sau pot apărea sentimente de sfidare. Din cauza durerii şi a 
tratamentului inechitabil pe care l-ai primit în trecut, e posibil să priveşti 
omenirea şi societatea cu mai multă ostilitate şi să urăşti tot ceea ce s-a 
întâmplat, precum şi, desigur, tot ce se va întâmpla în viitor. Aceste emoții 
se manifestă constant în inima ta şi-ţi influenţează în mod repetat 
sentimentele, starea şi condiţia. Ele influenţează în mod repetat şi felul în 
care te simţi în realizarea datoriei tale, precum şi atitudinea şi punctele tale 
de vedere în realizarea datoriei și, desigur, motivaţia şi hotărârea ta de a 


urmări adevărul. Uneori, tocmai ai luat hotărârea de a căuta adevărul şi de a 


nu te mai simți niciodată abătut, de a nu crede niciodată că nu eşti suficient 
de bun şi a nu bate în retragere din nou; cu toate acestea, când o emoție 
negativă de moment îți umple inima, motivaţia ta în urmărirea adevărului 
poate dispărea complet, pierind fără urmă într-o clipă. Când motivaţia ta de 
a urmări adevărul dispare fără urmă în acest tip de situaţie, simţi atunci că 
urmărirea adevărului este neinteresantă şi că a crede în Dumnezeu și a fi 
mântuit nu au niciun sens pentru tine. Apariția acestui tip de sentiment și de 
stare te face să nu dorești să vii din nou înaintea lui Dumnezeu, să nu 
doreşti să te rogi-citind cuvintele lui Dumnezeu sau să Îi asculti cuvintele, 
cu atât mai puţin, desigur, ai vreo hotărâre sau dorinţă să pui cuvintele lui 
Dumnezeu în practică ori să devii cineva care urmăreşte adevărul. Acesta 
este obstacolul şi impactul imens pe care aceste diferite emoţii negative îl 
au asupra oamenilor care merg pe calea căutării adevărului. Mai exact, ele 
provoacă tulburări şi daune oamenilor şi îți vor lua, din când în când, 
fărâma de încredere pe care abia ai reușit să o aduni şi cele câteva principii 
de conduită pe care tocmai le-ai înţeles şi le vor transforma în nimic. Într-o 
clipă, ele te fac să nu poţi percepe în profunzimea inimii tale existenţa lui 
Dumnezeu, binecuvântările lui Dumnezeu, suveranitatea Lui și provizia Lui 
pentru tine şi, într-o clipă, te umpli de oricare dintre aceste emoţii negative. 
Când eşti plin de aceste emoții negative, firile tale corupte vor prelua 
instantaneu controlul în tine. Când ești preluat de firile tale corupte, devii pe 
dată o altă persoană şi arăţi o față diferită înaintea oamenilor, evenimentelor 
şi lucrurilor din jurul tău. Dragostea pe care o aveai înainte a dispărut, 
răbdarea pe care o aveai înainte a dispărut, energia pe care o aveai înainte 
pentru a suferi şi a plăti preţul, a îndura greutăți şi a lucra din greu a 
dispărut, motivaţia pe care o aveai înainte, de a sări peste o masă şi a dormi 
un pic mai puţin pentru a-ţi realiza bine datoria a dispărut, iar ceea ce îi ia 


locul este ostilitatea față de fiecare persoană. Care e sursa primară a acestei 


ostilităţi pe care o simţi pentru toată lumea? Vine din firea ta coruptă, dar și 
din situaţiile, oamenii, evenimentele şi lucrurile pe care le-ai trăit în trecut 
şi care au făcut să apară în tine emoţii negative. Tu spui: „Îi tolerez pe alţii, 
dar pe mine cine mă tolerează? Le arăt altora înţelegere, dar mie cine îmi 
arată înţelegere? Nici măcar părinții mei sau frații și surorile mele nu-mi 
arată vreo înţelegere! Alți oameni fac greșeli, așa că și eu pot! Alţi oameni 
dau frâu liber negativității atunci când sunt emondaţi, aşa că eu de ce nu 
pot? Alţi oameni pot concura pentru influenţă și poziţie, aşa că eu de ce nu 
pot? Dacă tu poţi, pot şi eu! Alţi oameni trişează și încearcă să se sustragă 
de la responsabilitățile lor când îşi realizează îndatoririle, aşa că şi eu o voi 
face. Alţi oameni nu urmăresc adevărul, aşa că nici eu nu o voi face. Alţi 
oameni acționează fără principii, aşa că şi eu voi face asta. Alţi oameni nu 
protejează interesele casei lui Dumnezeu, așa că nici eu nu voi face asta. 
Voi urma pur și simplu ceea ce fac toți ceilalți. Ce e greşit în asta?” Ce fel 
de manifestare este aceasta? Fie că o privim din punctul de vedere al 
gândurilor tale sau al firii pe care o dezvălui, nu este nimic mai puţin decât 
o transformare totală, ca şi cum ai fi devenit altcineva. Ce se întâmplă aici? 
Cauza principală este că ai suferit o schimbare lăuntrică. Poate că arăţi la fel 
la suprafață, iar rutina ta zilnică este neschimbată, tonul pe care vorbeşti 
este neschimbat, aspectul tău e neschimbat şi nimeni nu te induce în eroare 
sau te instigă din culise, aşa că de ce creşte brusc această emoție? Unul 
dintre motive îl reprezintă emoțiile negative sădite adânc în inima ta. 
Cineva care tăinuieşte întotdeauna sentimentele negative de ură şi mânie în 
interiorul său, atunci când starea sa este bună, va veni adesea înaintea lui 
Dumnezeu să se roage, să citească cuvintele lui Dumnezeu şi se va asigura 
că totul decurge normal când urmăreşte adevărul și îşi realizează datoria. 
Dacă se confruntă cu ceva care nu este pe placul său ori cu o piedică, un 


eşec sau ceva stânjenitor la lucru sau în viaţă, ori se face de râs sau suferă 


vreo vătămare a intereselor sale, ura și mânia provocate de emoţiile 
negative din interiorul său îl determină să turbeze de furie şi să 
înnebunească. Poate că în prealabil a trăit unele evenimente ieşite din 
comun, de exemplu a fost maltratat sau bătut pe neaşteptate de către oameni 
răi, 1 s-au confiscat proprietățile sau a fost hărțuit ori chiar umilit de către 
oameni răi; se poate ca unii oameni să fi avut colegi sau superiori care să le 
îngreuneze lucrurile la locul de muncă, iar unii pot să fi fost discriminați şi 
tratați inechitabil la școală de către colegii de clasă şi profesori din cauza 
performanţei lor şcolare slabe, a condițiilor proaste de acasă sau pentru că 
părinţii lor erau fermieri şi din clasa de jos a societăţii și aşa mai departe. 
Când o persoană suferă tot felul de tratamente inechitabile în societate, când 
drepturile omului îi sunt smulse sau când interesele îi sunt nesocotite ori 
proprietățile îi sunt luate, seminţele urii ajung să fie sădite în adâncul inimii 
ei în mod natural și, negreșit, ea va transmite această ură în modul în care 
abordează societatea, omenirea şi chiar propria familie, prietenii şi rudele. 
Punctele de vedere ale celor care au ura sădită în inimi sunt influențate de 


această ură, iar emoţiile lor vor fi şi ele, evident, modelate de aceasta. 


Odată ce ura a prins rădăcini adânc în inima unei persoane, ea devine 
în mod natural o emotie, iar când cineva trăieşte în această emoție de ură, 
perspectiva sa asupra umanităţii şi asupra oricărei chestiuni nu mai este 
adecvată. Părerile sale despre oameni şi lucruri devin distorsionate și 
contrare faţă de cum ar fi în mod normal. Ea devine incapabilă să înţeleagă 
corect orice persoană, eveniment sau lucru normal şi adecvat şi, de 
asemenea, le va judeca şi condamna. Caută întotdeauna o oportunitate să 
dea frâu liber nemulțumirilor şi urii. Speră că, într-o zi, va avea putere şi 
influență şi că va fi capabilă să remedieze toate aceste nemulțumiri și să se 
răzbune pe cei care au agresat-o și au rănit-o în trecut. Deocamdată, însă, 


aceste persoane nu au nicio modalitate potrivită de a realiza acest lucru, aşa 


că, în cele din urmă, unele dintre ele vor ajunge să creadă în Dumnezeu. 
După ce au început să creadă în Dumnezeu, se gândesc: „Oh, acum cred în 
Dumnezeu și pot să-mi ţin capul sus. Îl voi lăsa pe Dumnezeu să decidă 
lucrurile pentru mine, astfel încât acei oameni răi să primească ce merită. 


1? 


Asta e grozav!” Aşadar, acum că au credință în Dumnezeu, îşi îngroapă ura 
şi mânia în adâncul lor, fac tot ce pot pentru a se sacrifica, a plăti prețul, a 
suferi, a alerga şi a lucra în casa lui Dumnezeu, sperând că într-o zi 
eforturile lor le vor aduce noroc şi vor schimba lucrurile şi că, atunci când 
va veni ziua în care devin mai puternici și nu mai sunt slabi, se vor asigura 
că cei care i-au agresat şi i-au umilit atât de mult vor fi pedepsiţi. Scopul lor 
în a face toate acestea e să asiste cu ochii lor la pedeapsa şi răzbunarea 
impuse celor care le-au cauzat o astfel de durere și umilință nesfârşită. Ei 
poartă această emoție în credința lor în Dumnezeu, plătind prețul şi 
sacrificându-se. La suprafață, se pare că niciodată nu se plâng, nu-şi doresc 
ŞI nu cer nimic, că se avântă din toată inima în realizarea datoriei lor în casa 
lui Dumnezeu și că nicio cantitate de suferință nu e prea mare. În realitate, 
totuşi, acele emoţii de ură şi mânie din adâncul inimii lor rămân nerezolvate 
şi ei nu au renunţat la ele. În momentul în care cineva le spune părerea 
proprie, indicându-le firile lor corupte, ei fug imediat, subconștient, înapoi 
la emoţiile lor de ură şi mânie pentru a înfrunta şi a rezolva această 
problemă. Se gândesc: „Mă denigrezi? Încerci să mă hărțuieşti deoarece 
crezi că sunt ingenuu? Atâţia oameni mă hărţuiesc, dar stai să vezi ce sfârşit 
li s-a pregătit!” Cineva trebuie doar să spună ceva despre ei şi îi răneşte, 
chiar dacă este neintenţionat. Dar dacă acea persoană atinge vreun punct 
dureros, emoţiile lor de ură şi mânie sunt stârnite, făcându-i să fugă 
inconștient înapoi la a se simţi plini de ură pentru tot. Este clar că acest 
punct de vedere, această emoție, le-a afectat perspectiva şi atitudinea faţă de 


oameni Și lucruri, precum şi modurile şi mijloacele prin care se comportă și 


acționează. Indiferent cine le prezintă opinii şi sugestii legitime, se gândesc 
întotdeauna: „Mă priveşte cu dispreţ şi doreşte să mă agreseze. Crede că 
sunt uşor de împins de colo colo?” Ei folosesc acest punct de vedere și acest 
mod de a face lucrurile pentru a înfrunta situația şi, în acelaşi timp, emoţiile 
lor de ură şi mânie devin mai înrădăcinate în inima lor. Odată ce emoțiile de 
ură şi mânie devin adânc înrădăcinate în adâncul inimii lor, acestea cresc 
continuu, iar ei le folosesc continuu pentru a se confrunta cu tot felul de 
oameni, evenimente şi lucruri și, de asemenea, îşi aduc aminte constant că 
trebuie să urască pe toată lumea și că nimeni nu este drăguţ cu ei. Chiar 
dacă, pentru o clipă, cred că cineva este bun cu ei, foarte curând își vor 
spune, involuntar şi subconștient: „Să nu gândești așa. În afară de 
Dumnezeu, care este cu adevărat bun, nu există oameni buni. Toată lumea 
se bucură de nenorocirile tale și nimeni nu-ţi doreşte binele. Ei te cred 
ingenuu, aşa că te hărțuiesc, iar când văd că reușeşti ceva, te măgulesc și 
încearcă să-ți intre în grații. Așa că să nu crezi pe nimeni și să nu priveşti pe 
nimeni cu bunătate. Trebuie să fu prudent şi suspicios cu ceilalți oameni.” 
Ori de câte ori cineva le spune un cuvânt, ei îl analizează, gândindu-se: 
„Are ceva cu mine? De ce-a spus asta? Încearcă să mă atace şi să se răzbune 
pentru ceva? Încearcă să mă manipuleze?” Aceste sentimente de suspiciune, 
ură şi mânie le reamintesc în mod repetat şi îi fac să folosească subconştient 
aceste sentimente în felul în care abordează şi tratează orice tip de persoană, 
eveniment și lucru și, totuși, ei înșiși nu sunt total conştienţi că toate acestea 
sunt tipuri de emoţii negative. Aceste emoții negative exercită un control 
strâns asupra judecății lor, le leagă strâns gândirea şi îi împiedică să 
privească din perspectiva sau punctul de vedere corect orice persoană, 
eveniment sau lucru. Când cineva începe să trăiască sub influenţa acestor 
emoţii negative, devine foarte dificil să scape de controlul lor. Înainte de a 


renunța la aceste emoţii negative, trăieşte în ele fără să ştie, privind din 


cadrul acestora oamenii, evenimentele şi lucrurile, abordând oamenii, 
evenimentele și lucrurile cu punctele de vedere greșite care au luat naștere 
din aceste emoţii negative. În primul rând, asta duce inevitabil la 
extremism, suspiciune, îndoială și chiar la irascibilitate şi, de asemenea, 
acea persoană îi va privi pe ceilalți cu ostilitate şi îi va ataca. Aceste emoţii 
negative îi dirijează gândurile şi punctele de vedere în inima sa şi îi 
dirijează fiecare cuvânt şi faptă. De aceea, când această persoană se 
împotmolește în aceste emoţii negative, dacă e cineva care urmărește 
adevărul, ele dau naştere la obstacole în inima şi mintea sa și au un impact 
asupra acestora şi astfel, ea practică adevărul mult mai puţin. Din cauza 
alterării, tulburării și daunelor cauzate de aceste emoţii negative, există o 
limită a adevărului pe care aceşti oameni sunt capabili să-l pună în practică 
ŞI, când se confruntă cu o anumită situație, sunt întotdeauna influenţaţi de 
sentimentele lor. Desigur, cel mai important efect e acela că ei cad sub 
influența acestor diverse emoţii negative și, ca urmare, practicarea 
adevărului devine obositoare pentru ei. Nu sunt capabili să întrebuinţeze 
conştiinţa și rațiunea umanităţii normale, nici liberul arbitru şi instinctul 
creat de Dumnezeu, nici adevărurile-principii pe care omul ar trebui să le 
practice şi la care ar trebui să adere în abordarea sa față de oamenii şi 
lucrurile din jurul său şi în judecata asupra semenilor și lucrurilor din jurul 


w 


sau. 


Din aceste lucruri despre care am vorbit până acum, indiferent de felul 
în care analizați chestiunea, este clar că diverse emoţii negative ocupă 
mintea fiecărei persoane într-o măsură mai mare sau mai mică. Întrucât ele 
ocupă minţile oamenilor, se va ivi o anumită dificultate în timp ce aceștia 
practică adevărul. De aceea, pe măsură ce trec prin procesul de urmărire a 
adevărului, oamenii trebuie să renunțe continuu la acei oameni, la acele 


evenimente şi lucruri care fac emoțiile negative să ia naştere în ei. De 


exemplu, emoția negativă de inferioritate despre care am discutat mai 
devreme. Indiferent de situația care a făcut să apară sentimentul de 
inferioritate ori de cine sau ce eveniment l-a făcut să apară, ar trebui să ai 
înţelegerea corectă a calbrului tău, a punctelor tale forte, a talentelor şi a 
calității propriei umanităţi. Nu e corect să te simţi inferior, nici nu e corect 
să te simţi superior — ambele sunt emoţii negative. Inferioritatea poate să-ți 
constrângă acțiunile, să-ți constrângă gândurile şi să-ți influențeze punctele 
de vedere şi poziţia. În mod similar, și superioritatea are acest efect negativ. 
Prin urmare, fie că e vorba de inferioritate sau de o altă emoție negativă, ar 
trebui să nutrești înțelegerea corectă a interpretărilor care duc la apariția 
acestei emoţii. În primul rând, ar trebui să înţelegi că acele interpretări sunt 
incorecte şi, fie că e vorba despre calibrul tău, talentul tău sau calitatea 
umanității tale, evaluările şi concluziile despre tine la care duc acestea sunt 
întotdeauna greşite. Deci, cum poți să te evaluezi și să te cunoşti cu 
acuratețe şi să te desprinzi de sentimentul de inferioritate? Ar trebui să iei 
cuvintele lui Dumnezeu ca bază pentru a dobândi cunoaşterea de sine, a afla 
cum sunt umanitatea, calibrul şi talentul tău şi ce puncte forte ai. De 
exemplu, să presupunem că îţi plăcea să cânţi şi făceai asta bine, dar unii 
oameni te criticau și te înjoseau întruna, spunând că eşti afon şi cânți fals, 
aşa că acum simţi că nu poţi cânta bine şi nu mai îndrăzneşti să o faci în fața 
altora. Deoarece acei oameni laici, confuzi şi mediocri te-au evaluat și 
judecat greşit, drepturile pe care le merită umanitatea ta au fost reduse, iar 
talentul tău a fost înăbuşit. Ca urmare, nu îndrăznești nici măcar să cânți un 
cântec şi eşti destul de curajos să cedezi și să cânți cu voce tare doar când 
nu e nimeni prin preajmă sau eşti singur. Pentru că de obicei te simţi atât de 
oribil de ținut în frâu, când nu eşti singur nu îndrăzneşti să cânți un cântec; 
îndrăznești să cânți doar când eşti singur, bucurându-te de momentul în care 


poți cânta cu voce tare şi limpede, şi ce moment minunat, eliberator e 


acesta! Nu-i aşa? Din cauza răului pe care ţi l-au făcut oamenii, nu ştii sau 
nu poţi vedea clar ce poți să faci de fapt, la ce ești bun şi la ce nu ești bun. 
În acest tip de situaţie, trebuie să-ţi faci o evaluare corectă şi să te măsori în 
mod corect, conform cuvintelor lui Dumnezeu. Ar trebui să stabileşti ce ai 
învăţat şi în ce constau punctele tale forte şi să te duci să faci tot ce poţi 
face; cât despre lucrurile pe care nu le poți face, neajunsurile şi lipsurile 
tale, ar trebui să reflectezi asupra lor şi să le cunoşti și, de asemenea, ar 
trebui să evaluezi şi să ştii cu exactitate cum este calibrul tău şi dacă este 
bun sau rău. Dacă nu poți să-ţi înţelegi propriile probleme sau să dobândeşti 
o cunoaştere clară în privinţa lor, atunci cere-le acelora din jurul tău care au 
înţelegere să-ţi facă o estimare. Indiferent dacă ceea ce spun ei este corect, 
cel puțin îți va oferi un punct de referinţă şi de luat în considerare și îți va 
permite să ai o judecată sau o caracterizare de bază în ceea ce te priveşte. 
După aceea, poți să rezolvi problema esențială a emoţiilor negative precum 
inferioritatea şi să ieşi treptat din ele. Astfel de sentimente de inferioritate 
sunt uşor de rezolvat dacă cineva poate să le discearnă, să se lămurească cu 


privire la ele şi să caute adevărul. 


În cazul celor care au suferit un tratament inechitabil, care au fost 
maltratați şi discriminați în societate, în diferitele lor profesii și în diferite 
medii, sunt sentimentele de ură şi mânie care apar în ei ușor de rezolvat? 
(Da.) Cum se rezolvă? (Ei trebuie să privească toți oamenii, toate 
evenimentele şi lucrurile conform cuvintelor lui Dumnezeu, să renunţe la 
aceste emoţii negative de ură şi mânie şi să renunțe la oamenii, 
evenimentele şi lucrurile care i-au rănit în trecut.) „A renunța” sunt doar 
cuvinte — cum renunţi? De exemplu, o femeie iese la întâlnire cu un bărbat 
şi ajunge să fie ademenită de el în pat şi înşelată să-i dea bani şi, ori de câte 
ori se gândeşte la asta, simte o explozie bruscă de mânie, iar când această 


mânie apare, ea îşi strânge pumnii şi adâncul inimii ei se umple de ură. Se 


gândeşte la fața acelui bărbat, se gândeşte la tot ce a spus el, la tot ce a făcut 
el care a rănit-o şi, cu cât se gândeşte mai mult la aceste lucruri, cu atât 
devine mai mânioasă, cu atât se înfurie mai mult, cu atât supărarea arde mai 
tare, iar ura ei creşte. Continuă să se gândească la asta şi nu mai vrea să-și 
facă datoria, se simte din ce în ce mai rău, îşi spune să nu se odihnească, ci 
să continue să lucreze şi să vorbească cu alți oameni, iar când nu poate 
dormi noaptea, trebuie să se bazeze pe pastile de somn ca să adoarmă. Nu 
îndrăznește să stea singură sau să-şi lase inima să se odihnească. În 
momentul în care este singură, în momentul în care se odihneşte, această 
ură năvăleşte în ea, iar ea vrea să se răzbune, să-l facă pe cel care a rănit-o 
să moară şi, cu cât e mai neplăcută moartea, cu atât mai bine. Dacă într-o zi 
chiar aude vestea că acel bărbat a murit în mod tragic, abia atunci e capabilă 
să renunțe la sentimentele ei de ură și mânie. Gândeşte-te la asta: dacă el 
chiar ar muri, dacă ar primi ce merită şi ar fi pedepsit, oare ai putea şterge 
acel eveniment care a făcut să apară ura şi mânia și acea amintire îngropată 
atât de adânc în inima ta? Chiar ai reuşi să renunți la ura din acel 
eveniment? Ar putea ea să dispară cu adevărat? (Nu.) Deci, a face ca 
persoana care te-a rănit să dispară şi să îndure pedeapsa, să moară de o 
moarte cât mai neplăcută sau să îndure răzbunarea ori să ajungă la o 
finalitate rea este oare calea de a rezolva ura şi mânia? Este calea de a 
renunţa la ură și mânie? (Nu.) Şi astfel, unii oameni spun: „Când descoperi 
că nutreşti aceste emoţii de ură și mânie, ar trebui să renunţi la ele.” E asta 
calea de a practica? (Nu.) Deci, ce este când cineva spune: „Ar trebui să 
renunti la ele”? (Este doctrină.) Corect, este doctrină, nu calea de a practica. 
Tocmai v-am spus cum să rezolvați sentimentul de inferioritate, iar aceasta 
este o modalitate de a renunţa la inferioritate. Aveţi acum calea de a 
practica? (Da.) Deci cum renunţaţi la ură şi mânie? A nu te gândi la ele este 


calea de a practica? (Nu.) Unii oameni spun să le excludeți din memoria 


voastră — este aceasta modalitatea de a rezolva problema? Ar însemna că ați 
renunţat la aceste lucruri? (Nu, nu ar însemna.) A scutura din cap, a închide 
ochii și a nu vă gândi la nimic sau a vă face de lucru nu este modalitatea de 
a rezolva această problemă şi nu e calea corectă de practică pentru a renunța 
la aceste emoţii negative. Aşadar, care anume este calea de practică? Cum 
puteţi renunţa la aceste lucruri? Cum puteţi rezolva această chestiune? Aveţi 
o metodă bună de a face asta? Pentru a renunţa la aceste lucruri, trebuie să 
le înfrunți, nu să te ascunzi de ele sau să fugi de ele. Nu ţi-e frică să fu 
singur? Nu ţi-e frică să-ţi aminteşti acest eveniment? Nu ţi-e teamă că 
cineva îți va redeschide rana? Așa că înfruntă-le şi ia toți acei oameni, 
evenimente și lucruri care te-au rănit şi te-au făcut să simţi ură şi mânie în 
trecut și pe toți aceia care ţi-au lăsat o impresie profundă şi pe care ti-i poți 
aminti şi notează totul în scris, discerne-le umanitatea unul câte unul, 
conform cuvintelor lui Dumnezeu, cunoaşte-le firile, analizează minuţios, 
dezvăluie şi cunoaşte esenţa lor şi vezi ce anume sunt acei oameni. 
Concluzia ta finală — singura concluzie la care poţi ajunge — va fi că toți 
aceştia sunt răi, sunt demoni, şi nu oameni! Indiferent de metoda pe care o 
folosesc pentru a te răni sau pentru a te prinde în cursă şi a-ți face rău, 
esenţa lor e aceea a demonilor, nu a oamenilor şi, categoric, nu sunt obiecte 
alese de Dumnezeu. Nu există printre acei oameni niciunul care să fie 
capabil să vină în casa lui Dumnezeu, în timp ce tu eşti alesul lui 
Dumnezeu. Acum ești capabil să asculți predici în casa lui Dumnezeu, să-ţi 
îndeplineşti datoria în casa lui Dumnezeu şi poți să vii înaintea Lui — acesta 
este Dumnezeu care te ridică şi îți arată bunătate. Acei oameni, pe de altă 
parte, nu au fost priviţi niciodată ca oameni în ochii lui Dumnezeu. De 
aceea, odată ce ai început să crezi în Dumnezeu, ar trebui să păstrezi 
distanţa între tine şi ei. Dacă tot îți doreşti să te asociezi cu ei, cu siguranță 


nu vei putea să te impui asupra lor şi vei fi oprimat și pedepsit de ei, 


discriminat şi insultat, vătămat de către ei, chiar maltratat. Tot ceea ce fac ei 
demonstrează ce fac demonii şi ce face Satana. Dacă-ţi place să te asociezi 
cu ei și să te lupţi cu ei, atunci nici tu nu eşti o persoană. Eşti la fel ca ei şi 
eşti capabil să faci aceleași lucruri ca ei. Asta se datorează faptului că 
demonii nu numai că prind oamenii în capcană, ci își şi fac rău unii altora — 
aceasta este natura unui demon. Văzând că tu ai fost ales de Dumnezeu și 
aparții omenirii pe care a creat-o Dumnezeu, cum ar putea demonii să nu se 
ia de tine? Cum ar putea să nu te rănească şi să nu te prindă în capcană? Ei 
fac rău tuturor. Ei îşi fac rău unul altuia, deci, cu atât mai mult, nu vor slăbi 
strânsoarea asupra oamenilor şi nu-i vor lăsa în pace! Asta demonstrează că 
această lume şi omenirea sunt demonice şi inundate cu desăvârşire de 
faptele Satanei. E incredibil de dificil să fii o persoană bună și, de 
asemenea, e incredibil de dificil să fii doar o persoană obişnuită care nu 
vrea să fie împinsă de colo-colo de către nimeni. Încerci să eviţi asta, dar nu 
poți. Așa e lumea. De când a înţeles suficient pentru a putea începe școala, 
până la intrarea în societate şi începerea muncii şi apoi până la moarte, cine 
nu a fost niciodată împins de colo-colo în timpul vieţii sau înșelat şi 
persecutat? Nu există absolut nimeni așa. Indiferent cât de priceput sau 
capabil ești, întotdeauna va exista cineva mai formidabil decât tine care să 
te trateze ca pe un nimic. Diferenţa este, totuşi, că fiecare are filosofu de 
trai diferite. Unii oameni îndură şi se resemnează în faţa adversităților, dar 
alți sunt diferiți. După ce au trecut de multe ori prin experienţa de a fi 
înşelați şi au fost hărțuiți până în punctul în care nu mai pot suporta și au 
suferit prea mult, în ei apar emoții precum ura și mânia, şi urăsc atât 
omenirea, cât şi societatea. Odată ce ai văzut clar esenţa şi natura celor care 
te rănesc şi ai văzut că esenţa lor este cea a demonilor, ura şi mânia pe care 
le simţi nu mai sunt îndreptate către oameni, ci către demoni, iar atunci nu 


s-a diminuat oare ura ta? (Ba da.) Ura ta s-a diminuat oarecum. Şi care e 


avantajul că s-a micşorat oarecum? Este acela că, atunci când întâmpini din 
nou o astfel de situaţie, nu te vei emoţiona din nou şi nu vei privi situația cu 
irascibilitate. În schimb, o vei privi corect, o vei discerne şi o vei aborda 
folosind cuvintele lui Dumnezeu şi adevărul, îi vei privi pe cei care-ţi 
provoacă iarăşi rău din punctul de vedere al conştiinţei și rațiunii umanităţii 
şi vei folosi, în abordarea ta față de ei, calea învățată de la Dumnezeu, calea 
şi principiile pe care ţi le-a spus El. Când îi abordezi folosind calea pe care 
ti-a spus-o Dumnezeu, ura şi mânia nu se vor ivi din nou în tine, ci, mai 
degrabă, vei ajunge să cunoşti corupția omenirii, să cunoşti fața demonilor 
şi să confirmi şi verifici, într-un mod mult mai profund şi mai progresiv, că 
ale lui Dumnezeu cuvinte sunt adevărul. Când foloseşti cuvintele lui 
Dumnezeu şi calea pe care ţi-a spus-o Dumnezeu, calea pe care ai învăţat-o 
de la El, pentru a privi o astfel de chestiune, atunci această chestiune nu 
numai că nu te va mai răni din nou şi nu numai că nu va face ca ura şi 
mânia ta să se adâncească, ci, dimpotrivă, va face ca ura şi mânia din 
profunzimea inimii tale să se împuţineze treptat şi, pe măsură ce 
experimentezi iar şi iar acest tip de chestiune, statura ta va creşte şi firea ta 


se va schimba. 


Cât despre modul exact în care trebuie să renunţi la acea ură şi mânie 
din trecut despre care am discutat, un aspect este să-i vezi clar pe aceşti aşa- 
zişi non-oameni, să vezi clar că natura-esenţă a lor este cea a diavolilor şi a 
Satanei, esenţa lor este dăunătoare oamenilor, este identică şi împărtășeşte 
aceeaşi sursă cu cea a diavolilor, a Satanei și a marelui balaur roșu — ei te 
prind în capcană, îți fac rău, întocmai cum Satana corupe omenirea. Odată 
ce ai înţeles acest punct, nu renunți atunci oarecum la emoțiile tale de ură și 
mânie? (Ba da.) Unu oameni spun: „Nu e suficient să înţelegi aceste lucruri 
şi gata. Uneori mă întristez doar când mă gândesc la asta!” Ce ar trebui să 


faci când te simţi trist? Poţi să nu simţi deloc tristeţe? Cicatricile își lasă 


întotdeauna semnele, dar a avea aceste semne nu e neapărat un lucru rău. 
Tocmai aceste fenomene de nedreptate în societate şi aceşti oameni, aceste 
evenimente și lucruri care fac să apară în tine ură și mânie îți permit să simţi 
nedreptatea din societate, îți permit să simţi reavoința, maliţiozitatea și 
răutatea omenirii şi să simţi nedreptatea şi dezolarea lumii, făcând astfel să 
se nască în tine dorinţa de a tânji după lumină şi dorinţa ca Mântuitorul să te 
salveze din toată această suferință. Așadar, există un context pentru această 
dorinţă? (Da.) Vine uşor această dorință? (Nu.) Dacă nu ai fi fost rănit 
niciodată în rândul omenirii sau în societate, ai crede că există mulți oameni 
buni în jur. Dacă ieși şi te împiedici, iar cineva vine să te ajute să te ridici, 
sau mergi la cumpărături, dar nu ai destui bani, iar persoana de lângă tine te 
ajută, sau îți pierzi geanta, iar cineva o găseşte şi ţi-o dă înapoi, vei crede că 
există mulți oameni buni în Jur. Cu această stare de spirit și având această 
înţelegere a societății, cât de multă înţelegere vei avea privind semnificația 
mântuirii omenirii de către Dumnezeu sau necesitatea ca Dumnezeu să facă 
lucrarea de mântuire? Cât de mare va fi dorința ta ca Mântuitorul să vină și 
să te salveze din marea suferinței? Nu o să vrei asta prea mult, nu-i aşa? Ar 
fi doar un fel de dorinţă, un fel de fantezie. Cu cât cineva trece prin mai 
multe greutăți şi suferințe în lume, îndurând tot felul de tratamente 
inechitabile sau, altfel spus, cu cât cineva a trăit mai mult în această 
societate şi printre oameni, cineva în care s-au ivit ură şi mânie profundă 
faţă de omenire și societate, cu atât mai mult va dori ca Dumnezeu să pună 
capăt acestei epoci rele cât mai curând posibil, să distrugă această omenire 
rea cât mai curând posibil, să-l salveze din marea suferinței cât mai curând 
posibil, să pretindă răzbunare asupra celor răi şi să-i protejeze pe cei buni — 
nu-i aşa? (Aşa este.) Deci acum, în acest moment, tu te gândeşti: „Oh, chiar 
trebuie să le mulțumesc acelor demoni. Trebuie să le mulţumesc pentru 


tratamentul nedrept şi pentru că m-au discriminat, m-au insultat și asuprit. 


Faptele lor rele şi răul pe care mi l-au făcut sunt cele care m-au forţat să vin 
înaintea lui Dumnezeu, care m-au făcut să nu mai tânjesc după lume sau 
după viaţa printre aceşti oameni și care m-au făcut să fiu dornic să vin în 
casa lui Dumnezeu, să vin înaintea lui Dumnezeu, să mă sacrific de 
bunăvoie pentru El, să-mi dedic întreaga viaţă, să trăiesc o viaţă plină de 
însemnătate şi să nu mă mai asociez cu oameni răi. Altfel, aș fi în 
continuare întocmai ca ei, urmând tendințele lumești şi urmărind faima și 
câştigul, viaţa bună, plăcerile trupului şi un viitor minunat. Acum cred în 
Dumnezeu, aşa că nu mai este nevoie să merg pe acea cale strâmbă. Nu-i 
mai privesc cu ostilitate. Văd clar cine au fost dintotdeauna. Ei sunt acolo 
pentru a face servicii, contraste pentru lucrarea lui Dumnezeu. Fără ei, nu aş 
putea vedea exact care este esenţa acestei lumi şi a acestei omeniri şi m-aş 
gândi în continuare că această lume şi această omenire sunt din ce în ce mai 
minunate. Acum, că am trecut prin această suferinţă, nu-mi voi mai pune 
aspiraţiile şi speranțele în această lume sau în mâinile vreunei persoane 
grozave. În schimb, sper că va veni Împărăţia lui Dumnezeu, iar 
corectitudinea şi dreptatea lui Dumnezeu vor fi la putere.” Meditând în 
acest fel, oare emoțiile tale de ură şi mânie nu se atenuează treptat? (Ba da.) 
Ele se atenuează. lar perspectiva ta şi punctele tale de vedere asupra 
oamenilor, evenimentelor şi lucrurilor din inima ta nu au suferit o 
schimbare? Nu înseamnă asta că drumul pe care vei merge în viitor, 
alegerile tale şi obiectivele tale trec gradual printr-o schimbare, iar tu te 
întorci treptat către urmărirea obiectivelor şi direcţiei corecte? (Ba da.) Îţi 
aduci aminte lucrurile care s-au întâmplat în trecut, care ţi-au frânt inima și 
care te-au făcut să urăşti lumea și, odată ce le-ai văzut clar semnificația și 
esenţa, inima ta se umple de recunoştinţă faţă de Dumnezeu. Când te umpli 
de recunoştinţă, nu te cufunzi atunci în bucuria acesteia? Nu te gândeşti 


atunci: „Acei non-credincioşi care nu cred în Dumnezeu sunt încă indugi în 


eroare, răniți şi devorați de însuşi regele diavolilor, Satana. E atât de jalnic! 
Dacă nu aş fi crezut în Dumnezeu și nu aş fi venit înaintea Lui, aş fi exact 
ca ei, urmărind lumea, alergând de colo până colo încercând să obțin faimă, 
câştig şi statut, îndurând atât de multă suferință, şi fără să-mi treacă 
vreodată prin minte să schimb direcția. Aș fi cufundat într-un păcat 
inevitabil — cât de trist! Acum că am credință în Dumnezeu, înțeleg 
adevărul şi pot vedea lămurit această chestiune. Calea pe care ar trebui să o 
urmeze oamenii este aceea a urmăririi adevărului — este cea mai valoroasă, 
cea mai semnificativă. Acum că Dumnezeu mi-a arătat atâta bunătate încât 
să nu mai fie nevoie să trec prin acea suferinţă, voi lua hotărârea de a-L 
urma până la capăt, de a-l asculta cuvintele, de a trăi conform cuvintelor 
Lui şi de a nu mai trăi cum făceam înainte, când nu trăiam defel ca o ființă 
umană.” Vezi, această aspirație bună a apărut, aşa e? Obiectivele şi direcția 
corectă de viață nu au prins treptat contur în gândurile și conştientizarea 
oamenilor? Şi nu sunt ei acum capabili să se îmbarce pe calea cea bună în 
viață? (Sunt.) Așadar, atunci când apar aceste emoţii și aspirații pozitive, 
mai este necesar să ne gândim la acele emoţii negative? După ce te-ai 
gândit bine la ele un timp sau te-ai gândit la ele de mai multe ori până le-ai 
înţeles, când aceste chestiuni nu-ți mai tulbură mintea şi nu mai controlează 
calea pe care o parcurgi, atunci, fără să-ţi dai seama, tu renunți la aceste 
emoții de ură şi mânie, ele nu-ți mai ocupă inima şi, cu timpul, rezolvi 
chestiunea firii tale corupte. Chestiunea rezolvării firii tale corupte are 
legătură cu urmărirea adevărului? (Da.) Iar asta nu înseamnă că ai pornit pe 
calea cea bună în viaţă? Nu este greu să porneşti pe calea cea bună; mai 
întâi, trebuie să renunti la toate diferitele tale puncte de vedere despre lume, 
despre umanitatea cuiva şi despre omenire care nu sunt în concordanță cu 
faptele. Cum poţi vedea clar aceste puncte de vedere care nu sunt în 


concordanţă cu faptele? Cum le poţi rezolva? Aceste puncte de vedere care 


nu sunt în concordanţă cu faptele stau ascunse în emoţiile din inima ta, iar 
aceste emoţii direcţionează judecata și gândirea umanităţii tale, precum și 
caracterul tău, discursul şi acțiunile tale, ca și, desigur, conştiinţa și rațiunea 
ta. Mai important, ele îţi direcționează şi-ţi influenţează obiectivele în viață 
şi calea pe care o parcurgi. Prin urmare, renunţă la toate emoțiile negative şi 
la toate emoţiile care au control asupra ta — acesta este primul pas pe care ar 
trebui să-l practici în căutarea adevărului. Rezolvă mai întâi chestiunea 
diferitelor emoții negative, înlătură-le pe măsură ce le descoperi și nu lăsa 
nicio problemă în urmă. Când aceste chestiuni sunt rezolvate, nu vei mai fi 
încătușat, purtând cu tine aceste emoţii negative în căutarea adevărului, şi 
vei putea să cauţi adevărul şi să înlături o fire coruptă atunci când o 
dezvălui. Este acesta un lucru uşor de realizat? De fapt, nu e chiar atât de 


Uşor. 


În timp ce am avut părtăşie și am analizat minuţios aceste emoții 
negative, ați pus în aplicare la voi înşivă ceea ce vă spun? Unii oameni 
spun: „Sunt tânăr şi n-am prea multă experiență de viață. N-am suferit 
niciodată eșecuri sau obstacole şi nu am experimentat vreo traumă. Nu 
înseamnă asta că nu am emoţii negative?” Toată lumea le are; toată lumea 
va întâmpina multe dificultăți şi se va afla în situația de a da naștere 
emoțiilor negative. De exemplu, din cauza contextului tendinţelor malefice 
ale societăţii din această epocă, mulți copii cresc în familii monoparentale, 
unii fără iubirea unei mame, alții fără iubirea unui tată. Dacă cineva nu are 
iubirea unei mame sau a unui tată, se poate considera că îi lipseşte ceva. 
Indiferent de vârsta la care pierzi iubirea tatălui sau a mamei, din 
perspectiva umanității normale, acest lucru va avea un impact asupra ta într- 
o măsură mai mare sau mai mică. Unii oameni se vor închide în sine, alții se 
vor simţi inferiori, alţii vor deveni iritabili, alții vor avea un sentiment de 


neliniște şi nesiguranță, iar alții vor discrimina şi vor evita sexul opus. In 


orice caz, aceia care cresc în acest mediu special vor dezvolta, într-o măsură 
mai mare sau mai mică, unele anomalii în cadrul umanităţii lor normale. În 
limbaj modern, ei ajung să fie puţin denaturați. De exemplu, fetele care 
cresc fără dragostea tatălui vor fi relativ lipsite de experiență când vine 
vorba de bărbaţi. Ele trebuie să înveţe cum să se ocupe de propriile nevoi de 
bază de la o vârstă fragedă şi chiar să suporte povara grea a finanţelor 
familiei şi a diferitelor sarcini care trebuiesc îndeplinite, la fel cum fac 
mamele lor, învățând din vreme, fără să vrea, să se preocupe și să aibă grijă 
de lucruri sau să se protejeze pe ele însele, pe mamele lor și familiile lor. 
Ele au o conştientizare puternică în ceea ce priveşte autoprotecția şi vor 
avea, de asemenea, sentimente foarte puternice de inferioritate. Fără a-şi da 
seama de asta, odată ce au crescut în acest mediu particular, ele se vor simţi, 
în mod inconștient, în adâncul inimii lor, ca şi cum ar avea vreun neajuns, şi 
acesta este sentimentul pe care-l au, indiferent dacă el le-a afectat sau nu 
vreodată în mod grav judecata sau deciziile în trecut. Pe scurt, odată ce o 
persoană s-a maturizat pe deplin, vor exista nişte emoţii negative ce îi 
direcționează gândurile, care au fost acolo de mult timp şi va exista 
întotdeauna un motiv pentru ca acestea să fie acolo. De exemplu, dacă unii 
băieţi care cresc în familii monoparentale nu au tată, ci doar mamă, ei 
învaţă de mici să se ocupe de treburile casnice alături de mame, caracterele 
lor devenind oarecum materne. Le place să aibă grijă de fete și simt o 
simpatie pentru ele, se simt îngăduitori față de fete, le place să protejeze 
femeile şi au oarece prejudecăţi față de bărbați. Există chiar şi unii care simt 
în adâncul lor un fel de antipatie şi aversiune surdă față de bărbaţi, îi 
discriminează, crezând că bărbaţii sunt cu toții ineficienți şi responsabili şi 
că nu fac ce e corect şi cuvenit. Desigur, există, printre aceşti oameni, unii 
care sunt destul de normali. Este inevitabil, totuşi, că vor exista unii care au 


anumite gânduri specifice, nerealiste sau nepotrivite despre bărbaţi sau 


femei, şi toți aceştia au deficienţe și defecte în umanitatea lor. Dacă cineva 
descoperă că ai o astfel de problemă şi îți atrage atenţia sau dacă tu însuţi 
descoperi şi afli prin introspecţie că ai acest tip de emoție negativă serioasă 
şi că ea deja îți afectează alegerile și practica privind modul în care vezi 
oamenii şi lucrurile și modul în care te comporți și acționezi, atunci ar 
trebui să reflectezi şi să te cunoşti pe tine însuţi. Ar trebui să discerni şi să 
rezolvi această emoție negativă în lumina cuvintelor lui Dumnezeu, să te 
străduieşti să te lepezi de legăturile, controlul şi influenţa acestei emoţii 
negative, să lupți pentru a evita ca plăcerea, mânia, tristeţea, bucuria, 
gândirea, judecata, conștiința şi rațiunea umanității tale să devină 
distorsionate, duse la extreme sau duse dincolo de limitele lor. Ce altceva? 
Odată ce te-ai străduit să eviţi ca aceste lucruri să se întâmple, vei putea trăi 
o viaţă normală cu conştiinţa şi raţiunea umanității normale şi cu instinctele 
şi liberul arbitru al umanității normale pe care Dumnezeu le-a acordat 
omului. Adică, te străduiești să-ți păstrezi gândurile, instinctele, liberul 
arbitru, capacitatea de judecată, conștiința şi rațiunea în limitele umanității 
normale prescrise de Dumnezeu. Prin urmare, oricare ar fi emoția negativă 
care te controlează, ai o problemă cu acel aspect al umanităţii tale normale. 


Înţelegi asta, nu-i așa? (Da.) 


Urmărirea adevărului de către oameni se realizează pe baza conştiinţei, 
rațiunii, instinctului şi hberului arbitru normal ale umanităţii normale și a 
gamei de emoţii umane normale. Vezi tu, în sfera umanităţii normale oferite 
omului de către Dumnezeu, nu există nimic extrem, nimic excesiv, NIMIC 
distorsionat și nu există nicio scindare sau pervertire a personalităţii. Cum 
se manifestă faptul de a fi excesiv? A te gândi mereu că nu eşti bun de 
nimic, că nu eşti nimic — nu e acest lucru excesiv? Nu este nerealist? (Ba 
este.) A avea, orbeşte, un mare respect pentru bărbaţi, crezând că bărbaţi 


sunt buni, că sunt mai capabili decât femeile, că femeile sunt incompetente, 


că nu sunt bune de nimic, că nu sunt la fel de capabile ca bărbaţii şi că, luate 
ca un întreg, nu sunt la fel de bune ca bărbaţii — nu e acest lucru excesiv? 
(Ba da.) Cum se manifestă faptul de a duce lucrurile la extrem? Dorindu-ţi 
întotdeauna să depăşeşti ceea ce poți realiza instinctiv şi dorindu-ţi mereu 
să-ți fortezi limitele. Unii oameni îi văd pe alții că dorm cinci ore pe noapte 
ŞI apoi reuşesc în continuare să lucreze normal o zi întreagă, așa că, după 
aceea, ei trebuie să doarmă patru ore pe noapte şi să vadă câte zile pot 
rezista. Unii oameni văd că alții mănâncă două mese pe zi și au energie din 
abundență, fiind capabili să continue să lucreze toată ziua, aşa că, după 
aceea, ei trebuie să mănânce o masă pe zi — nu e asta dăunător fizic? Ce rost 
are să încerci mereu să te arăţi mai capabil decât eşti? Pentru ce concurezi 
cu propriul tău trup? Unu oameni în jur de cincizeci de ani au dinții slăbiți 
şi nici măcar nu mai pot roade din oase sau mușca din trestia de zahăr. Ei 
spun: „Nu-ţi face griji, pot pierde câţiva dinţi, nicio problemă, voi continua 
să mestec! Trebuie să trec peste această dificultate. Dacă nu încerc să o 
biruiesc, atunci sunt doar slab şi inutil!” Nu înseamnă asta a duce lucrurile 
la extrem? (Ba da, înseamnă.) Simţi că trebuie să realizezi ceea ce nu poţi 
să realizezi şi ceea ce umanitatea ta nu poate să dobândească instinctiv. Nu 
poți dobândi asta cu talentul, cu înţelepciunea sau statura ta ori cu lucrurile 
pe care le-ai învăţat, cu vârsta şi sexul tău, dar, cu toate că nu le poţi 
dobândi, tot simți că trebuie. Unele femei îşi exagerează punctele forte, 
spunând: „Noi, femeile, putem face ceea ce pot face bărbaţii. Bărbaţii pot 
construi clădiri, la fel şi noi; bărbații pot pilota avioane, la fel şi noi; 
bărbaţii pot face box, şi noi putem; bărbaţii pot căra o sută de kilograme 
într-un sac, şi noi putem.” Dar, până la urmă, sunt zdrobite atât de mult de 
asta, încât scuipă sânge. Tot mai încearcă să pară mai capabile decât sunt? 
Nu este extrem acest lucru? Nu este excesiv? Toate aceste manifestări sunt 


extreme și excesive. Adesea, oamenii absurzi consideră problemele și 


privesc oamenii, evenimentele şi lucrurile în acest fel, şi tot aşa abordează 
şi rezolvă problemele. Prin urmare, dacă oamenii vor să rezolve aceste 
manifestări excesive, trebuie mai întâi să pună capăt acelor lucruri extreme 
şi să renunţe la ele. Cele mai grave dintre aceste lucruri sunt diferitele 
emoţii extreme din adâncul inimii lor. În anumite circumstanţe, aceste 
emoții îi determină adesea să aibă gânduri extreme şi să folosească metode 
extreme, făcându-i astfel să o ia pe un drum greșit. Aceste emoţii extreme 
nu numai că îi fac pe oameni să pară nesăbuiți, ignoranți şi proşti, ci îi fac 
să o ia razna şi să sufere pierderi. Dumnezeu vrea o persoană normală care 
urmăreşte adevărul, nu o persoană absurdă, excesivă şi extremă care să 
urmărească adevărul. De ce? Oamenii extremi și predispuşi la denaturăni nu 
sunt capabili să înţeleagă lucrurile corect, cu atât mai puţin să înțeleagă în 
mod pur adevărul. De asemenea, oamenii lipsiţi de logică şi extremi 
folosesc modalități extreme de a înţelege, a aborda şi a practica adevărul — 
acest lucru e foarte periculos și problematic pentru ei. Vor suferi mari 
pierderi și, de asemenea, asta Îl dezonorează în mod grav pe Dumnezeu. 
Dumnezeu nu are nevoie ca tu să-ți depășeşti limitele sau să foloseşti 
metode extreme şi radicale pentru a practica adevărul. Mai degrabă, în 
circumstanţe în care umanitatea ta este normală în toate privinţele şi în sfera 
umanităţii a ceea ce poţi înțelege şi realiza, El doreşte să Îi pui cuvintele în 
practică, să practici adevărul şi să-l îndeplinești cerinţele. Scopul final este 
ca firea ta coruptă să se schimbe, să-ţi corectezi şi să-ţi schimbi treptat toate 
gândurile şi punctele de vedere, să-ți adânceşti din ce în ce mai mult 
înţelegerea asupra firilor corupte ale omului şi cunoașterea lui Dumnezeu și, 
prin urmare, să-ți faci supunerea față de Dumnezeu din ce în ce mai 


concretă şi mai practică — aşa vei dobândi mântuirea. 


Este semnificativ să am părtăşie despre cum să renunți la diferitele 


emoții negative? (Da.) Cu ce scop fac Eu asta? Astfel încât, indiferent dacă 


aceste diferite emoţii negative au apărut cu mult timp în urmă sau dacă apar 
chiar acum, în prezent, tu să fii capabil să adopţi abordarea corectă a 
acestora, să le risipeşti şi să le rezolvi în modul corect, să lași în urmă aceste 
emoții greşite, negative şi să ajungi treptat în punctul în care nu te mai 
împotmoleşti în aceste emoţii negative, indiferent ce se întâmplă. Când 
diversele emoţii negative vor apărea din nou, vei fi conştient şi vei avea 
discernământ, vei cunoaște răul pe care ţi-l fac şi, bineînţeles, va trebui și să 
renunti treptat la ele. Când se vor ivi aceste emoţii, vei putea să practici 
stăpânirea de sine şi să aplici înțelepciunea şi vei reuși să renunţi la ele sau 
să cauţi adevărul pentru a le rezolva şi a le gestiona. În orice caz, ele nu ar 
trebui să-ți afecteze adoptarea căilor corecte, a atitudinii corecte şi a poziției 
corecte relative la modul în care priveşti oamenii şi lucrurile şi în care te 
comporti şi acționezi. În acest fel, obstacolele şi blocajele de-a lungul căii 
tale în urmărirea adevărului se vor împuţina tot mai mult, tu vei putea 
urmări adevărul în sfera umanităţii normale cerute de Dumnezeu, fără 
tulburări sau cu tot mai puţine tulburări şi vei rezolva firile corupte pe care 
le dezvălui în tot felul de situaţii. Ai acum o cale pe care să înaintezi în ceea 
ce priveşte felul de a rezolva diferitele emoţii negative? În primul rând, 
examinează-te cu privire la corupţia pe care o dezvălui şi vezi dacă aceste 
emoții negative te influențează lăuntric şi dacă aduci aceste emoţii negative 
în modul în care priveşti oamenii şi lucrurile şi în care te comporti şi 
acţionezi. În plus, examinează, în adâncul inimii tale, chestiunile care sunt 
profund întipărite în memoria ta şi vezi dacă aceste lucruri care ţi s-au 
întâmplat au lăsat cicatrici sau semne şi dacă te controlează constant, pentru 
a folosi modurile şi metodele corecte de a vedea oamenii și lucrurile, de a te 
comporta şi a acţiona. În acest fel, când diferitele emoţii negative care au 
apărut când te-ai simţit rănit în trecut sunt dezgropate, atunci, ce ar trebui să 


faci mai departe este să le analizezi minuţios, să le discerni şi să le rezolvi 


una câte una, conform adevărului. De exemplu, unii oameni au fost 
promovați conducători de multe ori, dar au fost, de multe ori, înlocuiți sau 
relocați, iar în ei se ivește o emoție negativă. De-a lungul acestui proces de 
a fi promovați şi apoi înlocuiţi și relocați iar şi iar, ei nu-şi dau niciodată 
seama ce se întâmplă şi, prin urmare, nu-şi cunosc niciodată deficienţele și 
neajunsurile, propria corupție sau care este cauza principală a fărădelegilor 
pe care le comit. Ei nu rezolvă niciodată aceste chestiuni și, adânc în sinea 
lor, rămân cu o impresie şi se gândesc: „lată cum se foloseşte casa lui 
Dumnezeu de oameni. Când eşti folosit, eşti ridicat, iar când nu, eşti dat 
afară.” Oamenii cu acest tip de sentiment pot avea în societate un loc în 
care-şi pot vărsa oful, dar, în casa lui Dumnezeu, tu simţi că nu există niciun 
loc în care să-ți poți vărsa oful, nicio modalitate să te descarci și niciun 
mediu în care să te descarci şi, astfel, tot ce poți face e să înghiți. Să înghiți 
în acest fel nu e o adevărată renunțare, ci, mai degrabă, înseamnă să îngropi 
lucrurile adânc în interior. Există unii oameni care cred că, într-o zi, îşi vor 
realiza bine datoria şi că, dacă fraţii şi surorile lor văd asta, îi vor alege să 
fie din nou conducători; există şi unii care doresc să-şi continue datoria în 
linişte, nu vor să fie din nou conducători şi spun: „Nu voi fi conducător, 
indiferent cine mă promovează. Nu-mi permit să mă fac de râs şi nu pot 
suporta această durere. Nu e treaba mea cine devine conducător, nici cine e 
înlocuit. Nu voi fi din nou conducător şi, astfel, nu va trebui să suport 
durerea şi sentimentul de a fi atacat care vin din faptul de a fi înlocuit. Pur 
şi simplu îmi voi face bine lucrarea şi-mi voi asuma această 
responsabilitate, iar în ceea ce priveşte destinația și finalitatea care mă 
aşteaptă, le las în mâinile lui Dumnezeu — asta depinde de Dumnezeu.” Ce 
fel de emoție este aceasta? Nu e întru totul corect să spunem că este 
inferioritate; cred că este potrivit să o numim depresie — depresie, 


descurajare, a fi închis şi ținut în frâu. Ei se gândesc: „Casa lui Dumnezeu e 


un loc în care dreptatea este susținută şi, cu toate acestea, sunt adesea 
promovat şi apoi înlocuit. Mă simt atât de nedreptăţit, dar nu am cum să 
stau la discuţii, așa că pur şi simplu mă voi supune! Aceasta este casa lui 
Dumnezeu, unde altundeva aş putea să merg să-mi expun cazul? Sunt 
obişnuit să trăiesc așa. Nimeni din lume nu are o părere bună despre mine, 
şi la fel este și în casa lui Dumnezeu. Pur şi simplu nu mă voi gândi la cum 
vor sta lucrurile în viitor.” Cât e ziua de lungă, ei au moralul scăzut, nu se 
pot interesa de nimic, doar se descurcă cât de cât în tot ceea ce fac, fac puţin 
din ceea ce pot face şi nimic altceva; nu studiază, nu fac niciun efort, nu se 
gândesc profund la nimic şi nu sunt dispuşi să plătească un preţ. Până la 
urmă, ei rămân foarte repede fără energie, entuziasmul pe care l-au avut la 
început se răceşte, consideră că nimic nu are vreo legătură cu ei, iar cine 
erau înainte a murit. Nu e asta descurajare? (Ba da, este.) Când cineva îi 
întreabă: „Cum te simţi în legătură cu faptul că ai fost înlocuit?”, aceştia 
răspund: „Ei bine, calibrul meu este slab. Cum ar trebui să mă simt? Nu 
înţeleg.” Iar când cealaltă persoană îi întreabă: „Dacă ai fi ales din nou 
conducător, ţi-ar plăcea să faci asta?”, ei răspund: „Oh, pentru ce aş vrea să 
fac asta? Nu este practic! Calibrul meu e slab şi nu pot să satisfac intențiile 
lui Dumnezeu.” A spune că sunt disperaţi şi au renunţat nu este complet 
realist. Pur şi simplu, ei se simt mereu cu moralul scăzut, deprimaţi, închiși 
şi descurajați. Nu vor să spună nimănui ce e în inima lor, nu vor să fie 
deschişi și nu vor să-și rezolve propriile probleme, dificultăţi, stări corupte 
şi firi corupte — ei continuă doar să se arate curajoşi. Ce emoție e aceasta? 
(Depresie.) De asemenea, ei se agaţă de o idee: „Voi face ce-mi cere 
Dumnezeu şi voi lucra din greu la orice muncă pe care biserica rânduieşte 
să o fac. Dacă nu pot termina munca, nu mă învinovăţi, întrucât nu eu am 
fost cel care m-a făcut de calibru slab!” Într-adevăr, o astfel de persoană 


chiar crede în Dumnezeu și este hotărâtă. Nu-L va părăsi niciodată pe 


Dumnezeu, nu-şi va abandona niciodată datoria și-L va urma întotdeauna pe 
Dumnezeu. Doar că nu acordă atenție intrării în viaţă, auto-reflecției sau 
rezolvării firii sale corupte. Ce fel de problemă e aceasta? Pot acești oameni 
să câştige adevărul crezând în acest fel? Nu este problematic pentru ei? (Ba 
da, este.) Nu e posibil ca ei să spună că nu cred în Dumnezeu, nici dacă ar fi 
bătuți până la moarte. Cu toate acestea, din cauza unor împrejurări 
particulare, din cauză că au experimentat unele situații şi scenarii 
particulare şi anumiţi oameni le-au spus anumite lucruri, ei s-au epuizat și 
şi-au pierdut puterile, astfel încât nu se pot ridica din nou şi nu pot să adune 
niciun strop de energie. Nu arată asta că au emoții negative? (Ba da.) A 
avea emoţii negative demonstrează că există o problemă, iar atunci când 
există o problemă, ar trebui să o rezolvi. Există întotdeauna o modalitate și 
o cale de a rezolva problemele care se cuvine să fie rezolvate — nu sunt de 
nerezolvat. Depinde doar dacă poţi să înfrunți problema şi dacă îţi dorești 
sau nu să o rezolvi. Dacă da, atunci nu există nicio problemă atât de dificilă 
încât să nu poată fi rezolvată. Vii înaintea lui Dumnezeu și cauţi adevărul în 
cuvintele Lui, şi poţi rezolva orice dificultate. Cu toate acestea, nu numai că 
demoralizarea, depresia, descurajarea şi sentimentul tău de a fi ţinut în frâu 
nu te pot ajuta să-ți rezolvi problemele, ci, dimpotrivă, pot face ca acestea 
să devină din ce în ce mai grave şi să se înrăutățească din ce în ce mai mult. 
Credeţi asta? (Da.) Prin urmare, indiferent de care emoţii te agăţi în acest 
moment sau cărei emoţii ai căzut pradă acum, sper că vei putea lăsa în urmă 
aceste sentimente greşite. Indiferent ce motive sau scuze ai, în momentul în 
care cazi pradă unei emoţii anormale, atunci ai căzut pradă unei emoţii 
extreme. Când ai picat în această emoție extremă, cu siguranță ea va 
controla ceea ce urmărești, hotărârile şi dorințele, precum şi, desigur, 
obiectivele pe care le urmăreşti în viaţă, iar consecinţele acestui lucru sunt 


grave. 


În încheiere, aș vrea să vă spun ceva: să nu laşi un sentiment minor sau 
o emoție simplă, nesemnificativă să te țină încurcat pentru tot restul vieții, 
astfel încât să-ți afecteze dobândirea mântuirii şi să-ţi distrugă speranța de 
mântuire, înţelegi? (Da.) Această emotie a ta nu e doar negativă — ca să fiu 
mai precis, ea este, de fapt, în opoziţie cu Dumnezeu şi cu adevărul. Ai 
putea crede că este o emoție în cadrul umanităţii normale, dar, în ochii lui 
Dumnezeu, nu e doar o simplă chestiune de emoție, ci o metodă de opoziţie 
faţă de El. Este o metodă marcată de emoții negative, pe care oamenii o 
folosesc pentru a se împotrivi lui Dumnezeu, cuvintelor Lui şi adevărului. 
Aşadar, sper că, presupunând că vrei să urmăreşti adevărul, te vei examina 
cu atenție pentru a vedea dacă te agăţi de aceste emoţii negative şi te 
împotrivești cu îndârjire şi nesăbuinţă lui Dumnezeu și te întreci cu El. 
Dacă ai descoperit răspunsul prin examinare, dacă ai ajuns la o realizare și 
la o conștientizare clară, atunci îți cer ca, mai întâi, să renunţi la aceste 
emoții. Nu le preţui şi nu te agăța de ele, căci te vor distruge, îţi vor distruge 
destinația şi vor distruge oportunitatea şi speranţa pe care le ai în urmărirea 
adevărului şi dobândirea mântuirii. Aici voi încheia această părtăşie pentru 


astăzi. 

Cum să urmărești adevărul (2) 


La ultima noastră adunare, am avut părtăşie despre un subiect 
important: cum să urmăreşti adevărul. Cum să urmărești adevărul — cum am 
avut părtăşie despre această chestiune? (Dumnezeu a oferit părtăşie despre 
două aspecte: primul a fost „renunţarea” și cel de-al doilea „dedicarea”. În 
ceea ce priveşte renunţarea, Dumnezeu a vorbit despre emoţiile negative 
care există în om. În mod particular, Dumnezeu a avut părtăşie despre 
efectele și consecințele specifice pe care emoțiile negative de inferioritate, 
mânie și ură le au asupra datoriei noastre. Părtăşia Lui ne-a oferit o 
înţelegere diferită a felului în care trebuie să urmărim adevărul. Am văzut 
cum adesea trecem cu vederea emoţiile negative pe care le dezvăluim în 
fiecare zi ŞI, de obicei, nu discernem sau nu ne înţelegem emoțiile negative. 
Emitem o judecată unilaterală că pur şi simplu așa suntem noi. Aducem 
aceste emoţii negative în datoria noastră, iar acest lucru are un impact direct 
asupra rezultatelor acelei datorii. De asemenea, influenţează felul în care 
privim oamenii şi lucrurile şi felul în care tratăm problemele din viețile 
noastre. Din cauza asta, ne este extrem de dificil să mergem pe calea 
urmăririi adevărului.) La ultima noastră adunare, am avut părtășie despre 
felul în care trebuie urmărit adevărul. Când vine vorba despre practică, 
există două căi importante: cea a renunţării şi cea a dedicării. Ultima dată, 
am rezumat problemele principale asociate cu primul aspect al acelei prime 
căi, „renunțarea? — adică, omul trebuie să renunţe la diferite feluri de 
emoții. Acestea sunt, în principal, emoţii negative — cele care sunt 
anormale, iraționale şi care contravin conștiinței şi rațiunii. Dintre acestea, 
părtăşia noastră s-a axat pe emoţiile negative de inferioritate, mânie și ură, 
precum şi pe câteva comportamente care rezultă dintr-o viaţă trăită în cadrul 


acestor emoţii negative, pe diverse emoţii negative produse ca rezultat al 


unor anumite circumstanţe particulare sau al unui istoric de dezvoltare şi pe 
cele reflectate de un caracter anormal. De ce trebuie să se renunţe la aceste 
emoții negative? Fiindcă ele, obiectiv vorbind, stârnesc în oameni 
mentalități şi păreri negative, influențând poziţia pe care aceştia o adoptă 
când se confruntă cu oameni, evenimente sau lucruri. Așadar, primul aspect 
al acestei căi de practică — renunţarea — pretinde ca oamenii să renunţe la tot 
felul de emoții negative. Ultima dată, am avut puţină părtăşie despre aceste 
emoţii negative. Însă, în afară de inferioritate, mânie și ură, despre care am 
avut părtăşie, există, bineînţeles, o varietate de emoţii care pot avea un 
impact asupra perspectivei unei umanități normale. Acestea afectează 
conştiinţa, rațiunea, gândirea și judecata umanității normale şi pot afecta 
rezultatele urmăririi adevărului de către om. Asta înseamnă că aceste emoţii 
negative sunt primul lucru la care omenirea trebuie să renunţe atunci când 
urmăreşte adevărul. Părtăşia noastră de astăzi va continua cu subiectul de 
faţă — cum să renunți la diverse emoţii negative. Mai întâi, vom avea 
părtăşie despre diversele manifestări ale emoțiilor negative şi, datorită 
părtăşiei Mele despre aceste manifestări, omul va putea cunoaște emoțiile 
negative, le va putea compara cu el însuși şi apoi va putea începe să le 
înlăture, una câte una, în viaţa lui cotidiană. Prin căutarea şi înţelegerea 
adevărului şi prin cunoaşterea şi analizarea gândurilor şi părerilor negative, 
precum şi a perspectivelor şi atitudinilor anormale, pe care emoţiile 
negative le scot la iveală în oameni, aceştia pot începe să înlăture acele 


emoții negative. 


Ultima dată, am vorbit despre emoția negativă de „depresie”. În primul 
rând, oare majoritatea oamenilor au acest sentiment de depresie? Sunteţi 
capabili să vă daţi seama ce fel de sentiment și ce fel de stare de spirit este 
depresia şi care sunt manifestările ei? (Da.) Acest lucru este uşor de înţeles. 


Nu vom vorbi pe larg despre „depresie”, ci doar vom descrie manifestările 


produse de această emoție, depresia, în cei care cred în Dumnezeu și ÎI 
urmează. Ce înseamnă „depresia”? Înseamnă să te simţi abătut, să nu te 
simți bine, să nu fii interesat de nimic din ceea ce faci, să nu ai niciun 
impuls, nicio motivaţie, să ai o atitudine destul de negativă şi pasivă față de 
lucrurile pe care le faci şi să nu ai nicio determinare de a face ceva. Aşadar, 
care este cauza acestor manifestări? Aceasta este problema principală care 
trebuie disecată. Odată ce înțelegeți diversele manifestări ale depresiei, 
precum şi diferitele stări de spirit, gânduri şi atitudini faţă de lucruri, 
provocate de această emoție negativă, ar trebui să înțelegeţi care sunt 
cauzele acestor emoţii negative, adică principalele cauze de la baza acestor 
emoții negative, provocate de ele în oameni. De ce se deprimă oamenii? De 
ce nu simt nicio motivație de a face ceva? De ce sunt mereu atât de 
negativi, pasivi şi lipsiţi de determinare atunci când fac ceva? În mod clar, 
există un motiv. De exemplu, vezi pe cineva care este mereu deprimat şi 
pasiv când face ceva, incapabil să adune energie, cu emoţii şi o atitudine nu 
foarte pozitive sau optimiste şi care afişează mereu o atitudine foarte 
negativă, dezaprobatoare şi disperată. Îi dai sfaturi, dar nu le ascultă 
niciodată, deşi recunoaşte că drumul pe care i l-ai arătat este cel corect şi că 
raționamentul tău este grozav, totuşi, atunci când face ceva, nu poate aduna 
energie și tot este negativ și pasiv. În cazuri grave, din mișcările corpului, 
după figură, din felul în care merge, din tonul vocii lui și după cuvintele pe 
care le spune, poţi vedea că emoţiile acestui om sunt deosebit de 
deprimante, că îi lipseşte energia în tot ceea ce face, că este ca un fruct 
strivit şi că oricine petrece mult timp cu acel om va fi afectat de el. Ce 
înseamnă asta? Diversele comportamente, expresii faciale, tonuri ale vocii 
şi chiar gândurile și părerile exprimate de oameni care trăiesc în depresie au 
trăsături negative. Aşadar, care este motivul din spatele acestor fenomene 


negative? Care este cauza? Bineînţeles, cauza pentru apariția acestei emoţii 


negative, depresia, diferă de la om la om. Un fel de sentimente de depresie 
pot apărea din credința perpetuă a oamenilor în propria soartă teribilă. Nu 
este aceasta o cauză? (Ba da.) Când erau tineri, trăiau la ţară sau într-o 
regiune săracă, familia lor nu era prosperă şi, în afară de câteva obiecte 
simple de mobilier, nu aveau nimic de mare valoare. Probabil că aveau unul 
sau două rânduri de îmbrăcăminte, pe care trebuia să le poarte deși aveau 
găuri şi nu puteau niciodată să mănânce, în mod obişnuit, mâncare bună și 
de calitate, ci trebuiau să aştepte Anul Nou sau sărbătorile ca să consume 
carne. Uneori, le era foame şi nu aveau destule haine ca să le fie cald, un 
bol plin cu carne era o iluzie şi le era dificil să găsească chiar şi un fruct. 
Trăind într-un astfel de mediu, se simțeau diferiți de alţi oameni care trăiau 
în marele oraș, ai căror părinți erau înstăriți, care puteau mânca şi purta 
orice voiau, care primeau pe loc tot ce voiau şi erau școliți. Se gândeau: 
„Au o soartă atât de bună! De ce soarta mea este atât de rea?” Ei vor mereu 
să se distingă din mulțime şi să-şi schimbe destinul. Cu toate acestea, nu 
este uşor să-ţi schimbi destinul. Când un om se naşte într-o astfel de 
situație, deși poate să încerce, cât îşi poate schimba soarta şi cât poate s-o 
îmbunătăţească? După ce devine adult, întâlneşte obstacole peste tot unde 
merge în societate, este hărțuit oriunde merge și se simte mereu foarte 
oropsit. Se gândește: „De ce am atât de mult ghinion? De ce întâlnesc 
mereu oameni răi? Viaţa era grea când eram copil şi pur şi simplu aşa 
stăteau lucrurile. Acum că am crescut, este încă foarte rea. Vreau tot timpul 
să arăt ce pot să fac, dar niciodată nu am ocazia. Dacă n-o să am niciodată 
ocazia, atunci aşa să fie! Vreau doar să lucrez din greu şi să câştig suficienți 
bani ca să duc o viaţă bună. De ce nu pot face nici măcar asta? Cum poate fi 
atât de greu să duci o viață bună? Nu trebuie să duc o viaţă superioară 
tuturor celorlalți. Vreau măcar să duc o viață de orăşean şi să nu fiu 


desconsiderat de oameni, să nu fiu un cetăţean de mâna a doua sau a treia. 


Măcar atunci, când oamenii m-ar chema, nu ar striga: «Hei, tu, vino aici!» 
Cel puţin m-ar striga pe nume şi mi s-ar adresa cu respect. Dar nu mă pot 
bucura nici de o adresare respectuoasă. De ce este soarta mea atât de crudă? 
Când se va sfârși?” Când un astfel de om nu credea în Dumnezeu, își 
considera soarta crudă. După ce a început să creadă în Dumnezeu și să vadă 
că aceasta este adevărata cale, s-a gândit: „Toată acea suferință de dinainte a 
meritat. Toate au fost orchestrate şi făcute de Dumnezeu, iar El a făcut bine. 
Dacă n-aş fi suferit în felul acela, n-aş fi ajuns să cred în Dumnezeu. Acum 
că o fac, dacă pot accepta adevărul, atunci destinul meu ar trebui să se 
schimbe în bine. Acum pot trăi, în biserică, o viață egală cu a fraților şi 
surorilor mele, oamenii îmi spun «frate» sau «soră» şi mi se adresează cu 
respect. Acum mă bucur de sentimentul de a avea respectul celorlalți.” Pare 
că destinul lui s-a schimbat, că nu mai suferă şi nu mai are o soartă rea. 
Odată ce a început să creadă în Dumnezeu, s-a hotărât să-şi îndeplinească 
bine datoria în casa Lui, a devenit capabil să îndure greutăți şi să trudească, 
să îndure mai mult decât oricine altcineva în orice chestiune și se 
străduiește să câştige aprobarea și stima celor mai mulți oameni. Crede că ar 
putea chiar să fie ales conducător de biserică, persoană responsabilă sau 
lider de echipă şi, oare atunci nu-şi va onora strămoşii şi familia? Nu-şi va 
fi schimbat atunci destinul? Totuşi, realitatea nu se ridică la nivelul 
dorințelor lui, iar el devine abătut şi se gândeşte: „Cred în Dumnezeu de ani 
buni şi mă înțeleg foarte bine cu frații şi surorile, dar cum se face că, de 
fiecare dată când e timpul să fie ales un conducător, o persoană responsabilă 
sau un lider de echipă, nu e niciodată rândul meu? Oare pentru că par atât 
de simplu sau pentru că n-am avut un randament bun și nimeni nu m-a 
observat? De fiecare dată când au loc alegeri, aş avea o mică speranţă și m- 
aş mulțumi numai să fiu ales lider de echipă. Sunt atât de plin de entuziasm 


să-L răsplătesc pe Dumnezeu, dar de fiecare dată când au loc alegeri și sunt 


complet trecut cu vederea, ajung să fiu dezamăgit. Ce se întâmplă? Să fie 
oare faptul că sunt capabil cu adevărat doar să fiu o persoană mediocră, 
obişnuită şi neremarcabilă toată viața mea? Când îmi amintesc de copilărie, 
de tinereţea mea, de anii de vârstă mijlocie, această cale pe care am parcurs- 
o a fost întotdeauna mediocră, iar eu nu am făcut nimic notabil. Nu că n-aş 
avea ambiţie, că aș avea un calibru slab, că nu depun suficient efort sau că 
nu pot să îndur greutăţi. Am hotărâre și obiective şi chiar se poate spune că 
am ambiție. Atunci cum se face că nu mă pot remarca niciodată din 
mulțime? În ultimă instanță, am pur şi simplu o soartă rea și sunt destinat 
suferinţei şi aşa a rânduit Dumnezeu lucrurile pentru mine.” Cu cât stă mai 
mult pe gânduri, cu atât mai rea crede că îi este soarta. În cursul obișnuit al 
îndatoririlor lui, dacă are anumite sugestii sau exprimă anumite păreri şi 
este mereu respins și nimeni nu-l ascultă sau nu-l ia în serios, devine și mai 
deprimat şi se gândeşte: „O, soarta mea este atât de rea! În orice grup m-aş 
afla, întotdeauna există o persoană rea care-mi blochează calea și mă 
asupreşte. Nimeni nu mă ia niciodată în serios şi nu mă pot face remarcat. 
La urma urmei, la asta se reduce totul: pur şi simplu am o soartă rea!” Orice 
1 se întâmplă, mereu atribuie acel lucru sorții rele; investește mereu mult 
efort în această idee de a avea o soartă rea, se străduiește să o înţeleagă şi să 
o aprecieze mai profund şi, pe măsură ce o întoarce pe toate părțile în 
mintea lui, emoţiile îi devin tot mai deprimante. Când face o greşeală 
minoră în îndeplinirea datoriei lui, se gândește: „O, cum îmi pot face bine 
datoria când am o soartă atât de rea?” La întruniri, fraţii şi surorile lui îi 
oferă părtăşie, iar el tot cântărește lucrurile, dar nu înţelege şi se gândește: 
„O, cum pot înţelege lucrurile când am o soartă atât de rea?” Oricând vede 
pe cineva care vorbește mai bine decât el, care discută despre înţelegerea sa 
într-o manieră mai clară şi mai luminată, se simte şi mai deprimat. Când 


vede pe cineva care poate îndura greutăți şi poate plăti preţul, care vede 


rezultate în îndeplinirea datoriei sale, care primeşte aprobarea fraților şi 
surorilor sale şi este promovat, se simte nefericit în sufletul lui. Când vede 
pe cineva că devine conducător sau lucrător, se simte și mai deprimat și 
chiar când vede pe cineva care cântă şi dansează mai bine decât el şi se 
simte inferior acelei persoane, se deprimă. Indiferent ce oameni, 
evenimente sau lucruri întâlnește sau cu ce situații se confruntă, el le 
răspunde mereu cu această emoție, depresia. Chiar şi atunci când vede pe 
cineva care poartă haine puţin mai frumoase decât ale sale sau care are o 
tunsoare puțin mai frumoasă, se simte mereu trist, iar gelozia şi invidia apar 
în inima lui până când, în final, se întoarce la acea emoție deprimantă. Care 
sunt motivele pe care le născoceşte? Se gândeşte: „O, oare asta nu se 
întâmplă fiindcă soarta mea este rea? Dacă aș fi fost puţin mai arătos, dacă 
aş fi fost demn așa ca el, dacă aș fi fost înalt şi cu trăsături frumoase, cu 
haine bune şi cu mulţi bani, cu părinți buni, atunci oare lucrurile n-ar sta 
altfel decât acum? Oare oamenii nu m-ar respecta și nu ar fi invidioşi şi 
geloşi pe mine? Până la urmă, soarta mea este rea şi nu pot da vina pe 
nimeni pentru asta. Cu o astfel de soartă rea, nimic nu-mi merge bine şi nu 
pot merge nicăieri fără să mă împiedic. E pur şi simplu soarta mea rea şi nu 
pot face nimic în privinţa asta.” În mod similar, când este emondat sau 
atunci când fraţii și surorile îi fac reproşuri, îl critică sau îi oferă sugestii, el 
le răspunde cu emoția sa, depresia. Oricum, fie că e vorba de ceva ce i se 
întâmplă sau de tot ceea ce îl înconjoară, răspunde mereu cu diverse 
gânduri, păreri, atitudini şi puncte de vedere negative, care se nasc din 


emoția lui, depresia. 


Asemenea oameni, care consideră mereu că au o soartă rea, simt tot 
timpul că inimile le sunt strivite de o stâncă enormă. Intrucât cred mereu că 
tot ce li se întâmplă e din cauza sorții lor rele, simt că nu pot schimba nimic, 


indiferent ce se întâmplă. Aşadar ce fac ei? Pur şi simplu se simt negativi, 


sunt delăsători şi se resemnează în fața nenorocirilor. Ce înseamnă că se 
resemnează în faţa nenorocirilor? Înseamnă că se gândesc: „O, pur şi 
simplu va trebui să mă descurc aşa în viaţă!” Când alţii sunt emondaţi, acei 
oameni pot fi introspectivi şi spun: „De ce am fost emondat? Ce am făcut 
de am încălcat principiile adevărului? Ce firi corupte am dezvăluit? Oare 
înţelegerea mea este suficient de profundă și de concretă? Cum ar trebui să 
înţeleg şi să rezolv aceste probleme?” Spun astfel de lucruri, iar aceştia sunt 
oameni care urmăresc adevărul. Totuşi, când omul cu aşa-zisa soartă rea 
este emondat, simte că este desconsiderat de ceilalți, că soarta lui este rea, 
aşa că nimeni nu-l place şi oricine vrea să-l emondeze îl poate emonda. 
Când nu-l emondează nimeni, depresia lui se ameliorează puţin, dar imediat 
ce este emondat, depresia se agravează şi mai mult. Când sunt emondaţi alți 
oameni, ei s-ar putea să se simtă negativi timp de câteva zile. Citesc 
cuvintele lui Dumnezeu şi, cu ajutorul fraților și surorilor lor, devin capabili 
să accepte adevărul şi, încetul cu încetul, se schimbă şi lasă în urmă acea 
stare negativă. Cu toate acestea, cei care consideră că au o soartă rea, nu 
numai că nu lasă în urmă acea emoție negativă, ci, dimpotrivă, ajung să aibă 
certitudinea că au o soartă rea. De ce? Pentru că ei vin în casa lui 
Dumnezeu și au senzația că abilitățile lor nu sunt folosite niciodată la 
maximum, că sunt mereu emondați şi folosiți drept ţapi ispăşitori. Se 
gândesc: „Vezi? Alţii oameni fac asta şi nu sunt emondaţi, deci cum de 
atunci când fac eu acest lucru, sunt emondat? Cu siguranță, asta arată că 
soarta mea este rea!” Și astfel ajung atât de deprimaţi şi de disperaţi. 
Indiferent cum ar încerca alți oameni să aibă părtăşie cu ei despre adevăr, 
lor nu le intră nimic în cap și spun: „Voi sunteţi emondaţi doar o clipă, dar 
pentru mine e diferit. Nu pot face nimic bine și m-am născut ca să îndur 
emondarea. Nu pot da vina pe nimeni, pur şi simplu soarta mea este rea.” 


Intrucât cred mereu că au o soartă rea şi că vor fi aşa cât timp vor trăi, 


atunci indiferent cum le spune casa lui Dumnezeu oamenilor să urmărească 
adevărul, să îndeplinească datoria unei fiinţe create şi cum să o facă la 
înălțimea standardelor, nimic din toate acestea nu le intră în cap. Deoarece 
au mereu certitudinea că soarta lor este rea, simt că acest lucru minunat — 
urmărirea adevărului și obținerea mântuirii — n-are nici o legătură cu ei, aşa 
că nu-şi fac datoria cu prea multă conştiinciozitate. În sufletul lor, sunt 
siguri că „Oamenii cu o soartă rea nu-şi pot îndeplini bine datoria; numai 
oamenii cu o soartă bună o pot face. Când un om are o soartă bună, oamenii 
îl plac oriunde merge şi toate îi merg ca pe roate. Am o soartă rea şi mereu 
întâlnesc oameni răi, niciodată nu mă simt bine când îmi fac datoria — 


1? 


aceste nenorociri vin una după alta!” Întrucât cred că au o soartă rea, se simt 
mereu abătuți şi deprimaţi. Cred întotdeauna că urmărirea adevărului este 
doar un subiect de discuţie şi că un om ca ei, cu o soartă rea, nu poate 
obține niciodată nimic urmărind adevărul. Simt că, deși poate că urmăresc 
adevărul, în cele din urmă, nu vor câştiga nimic şi se gândesc mereu: „Cum 
pot să intre în Împărăţie oamenii cu o soartă rea? Cum pot ei să obţină 
mântuirea?” Nu îndrăznesc să creadă acest lucru, așa că se delimitează 
mereu, gândindu-se: „Fiindcă soarta mea este rea şi m-am născut să sufăr, 
nu va fi atât de rău să supraviețuiesc şi să devin, în final, un muncitor. Asta 
ar însemna că faptele bune ale strămoșilor mei ar da roade în mine şi m-ar 
binecuvânta cu noroc. Deoarece soarta mea este rea, sunt potrivit numai să 
fac anumite îndatoriri banale, cum ar fi să gătesc, să fac curat sau să am 
grijă de copiii fraților și surorilor sau alte treburi mărunte și aşa mai 
departe. Cât despre acele slujbe care îţi permit să te faci remarcat în casa lui 
Dumnezeu, probabil că nu voi avea nimic de-a face cu ele cât timp voi trăi. 
Vezi, am venit în casa lui Dumnezeu plin de entuziasm şi cum am ajuns? 
Am ajuns doar să gătesc şi să lucrez cu mâinile. Nimeni nu observă cât de 


epuizat sunt sau cât de greu este, nimeni nu vede şi nimănui nu-i pasă. Dacă 


asta nu este o soartă rea, atunci nu ştiu ce este! Alţii sunt actori principali 
sau figuranţi, toarnă film după film, videoclip după videoclip — ce minunat! 
Eu nu m-am remarcat niciodată, nici măcar o dată. Ce destin greu! Soarta 
mea este atât de rea! Cine este de vină pentru soarta mea rea? Oare nu e 
vina mea? Voi continua aşa până în ceasul morţii.” Ei se cufundă tot mai 
adânc în această emoție negativă. Nu numai că nu sunt capabili de 
introspecție şi nu-şi pot cunoaște emoţiile negative sau de unde au apărut 
ele sau dacă toate acestea au vreo legătură cu o soartă bună sau rea și nici 
nu caută adevărul pentru a înţelege aceste lucruri, dar se și agaţă orbește de 
ideea că toate problemele lor sunt cauzate de soarta lor rea. Rezultatul este 
că se cufundă tot mai adânc în aceste emoţii negative și sunt incapabili să se 
elibereze. În cele din urmă, fiindcă ei cred că au o soartă rea, ajung la 
disperare, trăiesc fără un scop adevărat şi doar mănâncă şi dorm, așteptând 
moartea; astfel, devin din ce în ce mai dezinteresaţi de urmărirea 
adevărului, de îndeplinirea corectă a datoriei, de obținerea mântuirii şi de 
alte astfel de cerinţe de la Dumnezeu și chiar resping şi dezaprobă tot mai 
mult aceste lucruri. Ei cred că soarta lor rea este motivul și baza în care nu 
urmăresc adevărul şi nu sunt capabili să obțină mântuirea în mod firesc. Nu- 
şi analizează firile corupte sau emoțiile negative în situațiile pe care le 
întâmpină, ajungând astfel să-şi cunoască și să-şi înlăture firile corupte, ci 
îşi folosesc perspectiva asupra sorții rele în felul în care reacționează la 
fiecare persoană, eveniment sau lucru pe care-l întâlnesc şi experimentează, 
lucru care îi face să se cufunde şi mai adânc în sentimentele lor de depresie. 
Nu aşa stau lucrurile? (Ba da.) Aşadar, este corectă sau nu această emoție, 
depresia, din cauza căreia oamenii cred că au o soartă rea? (Nu este.) În ce 
fel nu este corectă? (Cred că această emoție este radicală. Ei explică şi 
delimitează tot ce li se întâmplă prin prisma sorții lor rele. Când li se 


întâmplă ceva, nu reflectează şi nu ajung la o concluzie cu privire la 


motivul pentru care apar aceste probleme și nici nu caută şi nu contemplă. 
Este un mod pe deplin radical şi delimitator de a aborda lucrurile.) Cum se 
ajunge la acest mod radical şi absurd de a aborda lucrurile? Care este cauza 
acestei emoții, depresia? (Cred că principala cauză a acestei emoţii este că 
ei urmează calea greşită, iar punctul de plecare al urmăririi lor este greșit. 
Au nişte dorințe nebunești, mereu concurează și se compară cu alții, iar 
atunci când nu-şi pot satisface dorințele nebunești, din sinea lor apare 
această emoție negativă.) Nu aţi înțeles clar esenţa acestei probleme — în 
principal, este vorba despre faptul că perspectiva lor asupra chestiunii 
„sorţii” este inexactă. Urmăresc mereu o soartă bună sau vor ca ea să fie de 
aşa natură încât totul să le meargă din plin și uşor. Se uită mereu la sorțile 
altor oameni şi ce li se întâmplă când încep să urmărească un asemenea 
lucru? Se uită la oameni care trăiesc în tot felul de mediu, la ce mănâncă ei, 
la ce poartă, de ce se bucură şi apoi compară situația acestora cu a lor şi 
simt că stau mai prost în toate privinţele, că toți ceilalți sunt mai buni decât 
ei şi astfel cred că au o soartă rea. De fapt, nu sunt neapărat cel mai rău 
situați, dar fac mereu comparații şi se măsoară cu alții, făcând mereu 
eforturi ca să mediteze şi să analizeze această chestiune a „sorții” şi să se 
adâncească în studiul ei. Folosesc perspectiva şi viziunea asupra sorții bune 
sau rele pentru a lua măsura tuturor lucrurilor, măsurând mereu, până ajung 
să se înghesuie într-un colț şi nu mai au nicio cale de urmat, cufundându-se 
în final în negativitate. Folosesc mereu perspectiva asupra unei sorți bune 
sau rele ca să măsoare aspectul exterior al tuturor lucrurilor care se 
întâmplă, în loc să se uite la esenţa lucrurilor. În ce fel greşesc când fac 
asta? Gândurile şi perspectivele lor sunt deformate, iar ideile lor despre 
soartă sunt inexacte. Soarta omului este o chestiune foarte profundă pe care 
nimeni n-o poate înţelege clar. Nu numai data sau ora exactă a nașterii unei 


persoane indică dacă soarta ei va fi bună sau rea — aceasta este o taină. 


Rânduiala lui Dumnezeu cu privire la soarta unei persoane, fie că 
aceasta este bună sau rea, nu trebuie privită sau apreciată cu ochii omului 
sau cu ochii unui ghicitor şi nici nu trebuie măsurată în funcție de bogăţia și 
glona de care se bucură acea persoană în timpul vieţii, de suferinţa 
experimentată sau de succesul pe care îl are în urmărirea perspectivelor, 
faimei şi averii. Cu toate acestea, exact asta este greşeala gravă pe care o 
comit cei care spun că au o soartă rea, precum și un mod de apreciere a 
propriei sorți folosit de majoritatea oamenilor. Cum îşi apreciază cei mai 
mulți oameni propria soartă? Cum apreciază oamenii de pe lumea asta dacă 
soarta unei persoane este bună sau rea? În primul rând, ei se uită dacă viaţa 
acelei persoane decurge fără probleme sau nu, dacă se poate bucura de 
bogăţie şi glorie sau nu, dacă poate avea un stil de viaţă superior celorlalți, 
cât de mult suferă şi de câte lucruri se bucură în timpul vieţii, cât de mult 
trăieşte, ce carieră are, dacă viaţa ei este plină de trudă sau confortabilă şi 
uşoară — ei folosesc aceste lucruri și multe altele pentru a aprecia dacă 
soarta unei persoane este bună sau rea. Şi voi o apreciaţi la fel, nu-i așa? 
(Ba da.) Așadar, atunci când majoritatea dintre voi întâlniți ceva care nu vă 
place, când vremurile sunt grele sau când nu vă puteți bucura de un stil de 
viaţă superior, credeți că şi voi aveţi o soartă rea şi vă cufundaţi în depresie. 
Cei care spun că au o soartă rea nu au neapărat o soartă cu adevărat rea şi 
NICI cei care spun că au o soartă bună nu au neapărat o soartă bună. Cum 
anume se apreciază dacă soarta este bună sau rea? Soarta voastră este bună 
dacă voi credeţi în Dumnezeu și nu este bună dacă nu credeţi în Dumnezeu 
— este corect să spunem asta? (Nu neapărat.) Spuneţi „nu neapărat”, ceea ce 
înseamnă că există unii care cred în Dumnezeu şi au cu adevărat o soartă 
rea şi alții care au o soartă bună. Dacă așa stau lucrurile, atunci unii oameni 
care nu cred în Dumnezeu au şi ei o soartă bună și unii au o soartă rea — este 


corect să spunem asta? (Nu, este greșit.) Spuneţi-Mi motivele pentru care 


ziceţi asta! De ce este greșit acest lucru? (Nu cred că soarta unei persoane 
are legătură cu credința în Dumnezeu.) Așa este; o soartă bună sau rea nu 
are nimic de-a face cu credința în Dumnezeu. Așadar, cu ce are legătură? 
Are vreo legătură cu drumul pe care merg oamenii sau cu ceea ce urmăresc 
ei? Oare cineva are o soartă bună dacă urmărește adevărul, dar una grea 
dacă nu o face? Spuneţi-Mi, are o văduvă o soartă bună? Pentru laici, 
văduvele au o soartă rea. Dacă rămân văduve la treizeci sau patruzeci de 
ani, chiar au o soartă rea; chiar le este foarte greu! Dar dacă o văduvă suferă 
mult pentru că şi-a pierdut soţul şi ajunge să creadă în Dumnezeu, oare 
soarta ei este grea? (Nu.) Întrucât cei care nu au rămas văduvi trăiesc o viaţă 
fericită, totul le merge bine, au mult sprijin, hrană şi îmbrăcăminte, au o 
familie numeroasă, duc o viață confortabilă, fără să aibă greutăți sau să 
simtă vreo nevoie spirituală, ei nu cred în Dumnezeu şi nu vor crede în EI, 
oricum ai încerca tu să le împărtăşești Evanghelia. Aşadar, cine are soarta 
cea bună? (Văduva are soarta bună, pentru că a ajuns să creadă în 
Dumnezeu.) Vezi, pentru că laicii consideră că văduva are o soartă rea, iar 
ea suferă atât de mult, își schimbă apoi direcția şi începe să urmeze o cale 
diferită, crede în Dumnezeu şi Îl urmează pe Dumnezeu — nu înseamnă asta 
că acum are o soartă bună şi trăieşte fericită? (Ba da.) Soarta ei rea s-a 
transformat într-o soartă bună. Dacă spui că are o soartă rea, atunci soarta ei 
în viaţă ar trebui să fie întotdeauna rea, iar ea nu o poate schimba; aşadar, 
cum poate fi schimbată soarta? Oare soarta ei s-a schimbat când a început 
să creadă în Dumnezeu? (Nu, s-a schimbat odată cu perspectiva ei asupra 
lucrurilor.) Când şi-a schimbat modul în care privește lucrurile. Oare s-a 
schimbat adevărul obiectiv al propriei ei sorţi? (Nu.) Înainte ca văduva să 
ajungă să creadă în Dumnezeu, ea invidia femeile care nu rămăseseră 
văduve, gândindu-se: „Uită-te la ea, are o soartă atât de bună! Are un soţ, 


un cămin, trăieşte o viaţă fericită şi mulţumitoare. Ea nu suferă această 


durere de a fi văduvă.” Însă, după ce ajunge să creadă în Dumnezeu, ea se 
gândeşte: „Acum cred în Dumnezeu. El m-a ales să-L urmez, iar eu pot să- 
mi fac datoria și să câştig adevărul. În viitor, voi putea obţine mântuirea și 
voi intra în Împărăţie. Ce soartă bună este aceasta! Ea nu a rămas văduvă, 
dar care este soarta ei? Întotdeauna caută să se bucure de viaţă, urmărind 
faima, averea și statutul, căutând să se descurce bine în carieră și să se 
bucure de prosperitate şi bogăţie, dar mai târziu, când va muri, tot va merge 
în iad. Are o soartă rea. Soarta mea este mai bună decât a ei!” Perspectiva ei 
s-a schimbat, dar faptele obiective nu s-au schimbat. Cea care nu crede în 
Dumnezeu continuă să se gândească: „Hm! Soarta mea este mai bună decât 
a ta! Tu eşti văduvă, eu nu sunt. Viaţa mea este mai bună decât a ta. Eu am 
o soartă bună!” Cu toate acestea, în ochii femeii care a ajuns să creadă în 
Dumnezeu, cea dintâi nu are o soartă bună. Cum s-a produs această 
schimbare? Oare s-a schimbat mediul obiectiv al văduvei? (Nu.) Deci, cum 
1 s-a schimbat perspectiva? (S-au schimbat criteriile după care ea apreciază 
dacă lucrurile sunt bune sau rele.) Da, şi-a schimbat perspectiva asupra 
felului în care apreciază lucrurile şi priveşte problemele. A trecut de la a 
crede că femeia care n-a rămas văduvă are o soartă bună, la a crede că 
aceasta are o soartă rea, şi de la a crede că ea însăși are o soartă rea, la a 
crede că are o soartă bună. Aceste două perspective sunt complet diferite de 
cele pe care le avea înainte, s-au schimbat complet. Ce se întâmplă aici? 
Faptele obiective şi mediul nu s-au schimbat, deci cum a ajuns să aibă o 
perspectivă diferită asupra lucrurilor? (După ce a acceptat adevărul şi 
lucrurile pozitive, ea aplică acum criteriile corecte când apreciază lucrurile 
ca fiind bune sau rele.) Perspectiva ei asupra lucrurilor s-a schimbat, dar 
oare faptele s-au schimbat? (Nu.) Văduva este în continuare văduvă, iar 
femeia care trăieşte fericită trăieşte în continuare fericită — faptele nu s-au 


schimbat deloc. Așadar, în final, cine are soarta bună şi cine are soarta rea? 


Puteţi explica? Înainte, văduva credea că are o soartă rea, un motiv fiind 
situația sa obiectivă de viaţă, iar un alt motiv fiind gândurile și opiniile 
provocate de mediul său obiectiv. După ce ajunge să creadă în Dumnezeu, 
citindu-l cuvintele şi ajungând să înţeleagă unele adevăruri, gândurile ei se 
conformează și se schimbă, iar perspectiva ei asupra lucrurilor este diferită. 
Astfel, după ce ajunge să creadă în Dumnezeu, ea nu mai consideră că are o 
soartă rea, ci mai degrabă că are o soartă bună, deoarece a avut şansa de a 
accepta lucrarea lui Dumnezeu și poate să înțeleagă adevărul şi să obţină 
mântuirea — acesta este un lucru predestinat de Dumnezeu, iar ea este 
extrem de binecuvântată. Odată ce ajunge să creadă în Dumnezeu, ea se 
axează doar pe urmărirea adevărului, lucru diferit de ţelurile pe care le 
urmărea înainte. Deşi condițiile de viaţă, mediul în care trăieşte şi calitatea 
vieţii ei sunt exact la fel ca înainte şi nu s-au schimbat, totuşi perspectiva ei 
asupra lucrurilor s-a schimbat. În realitate, oare chiar a ajuns să aibă o 
soartă bună pentru că acum crede în Dumnezeu? Nu neapărat. Doar pentru 
că acum ea crede în Dumnezeu, are speranţă, simte o oarecare mulţumire în 
inima ei, ţelurile pe care le urmăreşte s-au schimbat, opiniile ei sunt diferite 
şi, astfel, mediul ei de viață actual o face să se simtă fericită, mulțumită, 
bucuroasă şi liniștită. Simte că soarta ei este atât de bună acum, mult mai 
bună decât soarta femeii care nu a rămas văduvă. Abia acum își dă seama că 
părerea pe care o avea înainte, când credea că are o soartă rea, era greşită. 
Ce puteți observa din acest lucru? Există „soartă bună” și „soartă rea”? 


(Nu.) Nu, nu există. 


Dumnezeu a hotărât cu mult timp în urmă sorțile oamenilor, iar acestea 
sunt imuabile. „Soarta bună” şi „soarta rea” diferă de la o persoană la alta și 
depind de mediu, de ceea ce simt oamenii şi de ceea ce urmăresc. De aceea, 
soarta cuiva nu este nici bună, nici rea. Poţi trăi o viaţă foarte grea, dar ai 


putea să te gândeşti: „Nu caut să trăiesc o viaţă de lux. Sunt fericit doar să 


am destulă mâncare şi suficiente haine pe care să le port. Toată lumea suferă 
în timpul vieţii. Laicii spun: «Nu poţi vedea un curcubeu decât dacă plouă», 
aşa că suferinţa are valoare. Nu-i atât de rău, iar soarta mea nu este rea. 
Cerurile mi-au dat nişte durere, câteva încercări şi necazuri. Asta pentru că 
Dumnezeu are o părere bună despre mine. Asta este o soartă bună!” Unii 
oameni cred că suferinţa este un lucru rău, că asta înseamnă că au o soartă 
rea şi că doar dacă duc o viață fără suferință, confortabilă şi uşoară 
înseamnă că au o soartă bună. Non-credincioşii numesc acest lucru „o 
chestiune de perspectivă”. Cum privesc credincioşii în Dumnezeu această 
chestiune a „sorții””? Vorbim despre a avea o „soartă bună” sau o „soartă 
rea”? (Nu.) Nu spunem lucruri de felul acesta. Să zicem că ai o soartă bună 
pentru că tu crezi în Dumnezeu. Dacă nu urmezi calea cea bună în credinţa 
ta, dacă eşti pedepsit, dat în vileag și eliminat, atunci înseamnă asta că ai o 
soartă bună sau o soartă rea? Dacă nu crezi în Dumnezeu, nu ai cum să fii 
dat în vileag sau eliminat. Non-credincioşii și oamenii religioși nu vorbesc 
despre datul în vileag sau discernerea oamenilor şi despre oameni care sunt 
îndepărtați sau eliminaţi. Asta ar trebui să însemne că oamenii au o soartă 
bună când sunt capabili să creadă în Dumnezeu, dar dacă sunt pedepsiţi în 
cele din urmă, oare înseamnă atunci că au o soartă rea? Într-o clipă soarta 
lor este bună, în următoarea, soarta lor este rea — deci care-i adevărul? Dacă 
cineva are sau nu o soartă bună nu este un lucru ce poate fi judecat, oamenii 
nu pot judeca această chestiune. Totul este făcut de Dumnezeu şi tot ceea ce 
rânduiește Dumnezeu este bun. Doar că traiectoria sorții fiecărui individ sau 
mediul în care trăieşte, precum şi oamenii, evenimentele şi lucrurile pe care 
le întâlneşte şi parcursul vieţii pe care îl experimentează cât trăieşte sunt 
toate diferite; aceste lucruri diferă de la o persoană la alta. Mediul de viață 
al fiecărui individ şi mediul în care crește, ambele rânduite pentru el de 


către Dumnezeu, sunt diferite. Lucrurile pe care fiecare individ le 


experimentează în timpul vieţii sunt toate diferite. Nu există aşa-zisa soartă 
bună sau soartă rea — Dumnezeu rânduieşte totul și totul este făcut de 
Dumnezeu. Dacă privim problema din perspectiva faptului că totul este 
făcut de Dumnezeu, tot ceea ce face Dumnezeu este bun şi corect; doar că, 
din perspectiva predilecțiilor, sentimentelor şi alegerilor oamenilor, unii 
aleg să trăiască o viaţă confortabilă, să aibă faimă şi avere, o bună reputație, 
să aibă prosperitate în lume şi să se afirme. Ei cred că acest lucru înseamnă 
că au o soartă bună și că o viață mediocră şi plină de eşecuri, la marginea 
societății, este o soartă rea. Aşa arată lucrurile din perspectiva non- 
credincioșilor şi a laicilor care urmăresc lucruri lumeşti și caută să trăiască 
în lume, şi așa apare ideea de soartă bună şi soartă rea. Ideea de soartă bună 
şi soartă rea apare doar din înțelegerea îngustă a ființelor umane și din 
percepția superficială asupra sorții, precum și din judecăţile oamenilor cu 
privire la cât de multă suferință fizică îndură și cât de multă plăcere, faimă 
şi avere obțin şi aşa mai departe. De fapt, dacă privim lucrurile din 
perspectiva rânduielii şi suveranităţii lui Dumnezeu asupra sorții omului, nu 
există astfel de interpretări despre soarta bună sau soarta rea. Nu-i așa? (Ba 
da.) Dacă priveşti soarta omului din perspectiva suveranităţii lui Dumnezeu, 
atunci tot ceea ce face Dumnezeu este bun şi este lucrul de care are nevoie 
fiecare individ. Asta deoarece cauza şi efectul joacă un rol în vieţile trecute 
şi prezente, sunt predestinate de Dumnezeu, El deţine suveranitatea asupra 
lor, le planifică şi le rânduieşte — omenirea nu are de ales. Dacă privim 
lucrurile din acest punct de vedere, oamenii nu ar trebui să-şi judece soarta 
ca fiind bună sau rea, nu-i aşa? Dacă oamenii emit cu uşurinţă judecăţi cu 
privire la această chestiune, nu fac atunci o greșeală teribilă? Nu fac ei 
greşeala de a judeca planurile, rânduielile și suveranitatea lui Dumnezeu? 
(Ba da.) Şi nu este această greşeală una gravă? Nu va afecta calea pe care 


vor merge în viaţă? (Ba da.) Atunci acea greșeală îi va duce la pierzanie. 


Ce ar trebui să facă oamenii drept răspuns la rânduielile lui Dumnezeu 
şi la suveranitatea Sa asupra sorților pe care le au? (Să se supună 
orchestrărilor şi rânduielilor lui Dumnezeu.) În primul rând, ar trebui să 
cauţi să înţelegi motivul pentru care Creatorul a rânduit acest tip de soartă și 
mediu de viață pentru tine, de ce te face să întâlneşti şi să experimentezi 
anumite lucruri şi de ce soarta îți este așa cum este. De aici, ar trebui să 
înţelegi după ce tânjeşte inima ta, precum şi suveranitatea şi rânduielile lui 
Dumnezeu. După ce înţelegi şi cunoşti aceste lucruri, nu ar trebui să te 
împotriveşti, să faci propriile alegeri cu privire la soarta ta, să o respingi, să 
o contrazici sau să o eviţi. Desigur, nu ar trebui nici să încerci să te 
târguiești cu Dumnezeu. În schimb, ar trebui să te supui. De ce ar trebui să 
te supui? Fiindcă eşti o ființă creată, nu îți poţi orchestra soarta şi nu ai 
suveranitate asupra acesteia. Soarta îţi este determinată de Dumnezeu. Când 
vine vorba de soarta ta, ești pasiv şi nu ai de ales. Singurul lucru pe care ar 
trebui să-l faci este să te supui. Nu ar trebui să faci propriile alegeri cu 
privire la soarta ta sau să o eviţi, nu ar trebui să te târguiești cu Dumnezeu și 
să te împotrivești sorții tale sau să te plângi. Desigur, în special, nu ar trebui 
să spui lucruri precum: „Soarta pe care Dumnezeu mi-a rânduit-o este rea. 
Este nefericită şi este mai rea decât soarta celorlalți” sau „Soarta mea este 
rea şi nu pot să mă bucur deloc de fericire sau prosperitate. Dumnezeu a 
rânduit lucrurile prost pentru mine.” Aceste cuvinte reprezintă judecăţi şi, 
rostindu-le, îți depăşești poziția. Nu sunt cuvinte care ar trebui rostite de o 
fiinţă creată şi nu reprezintă perspective sau atitudini pe care o fiinţă creată 
ar trebui să le aibă. În schimb, ar trebui să renunţi la aceste diferite 
înţelegeri, definiții, puncte de vedere și priceperi false cu privire la soartă. 
În acelaşi timp, ar trebui să fii capabil să adopţi o atitudine şi o poziţie 
corectă, astfel încât să te supui tuturor lucrurilor care se vor întâmpla ca 


parte a sorții pe care Dumnezeu a rânduit-o pentru tine. Nu ar trebui să te 


împotrivești ŞI, cu siguranță, nu ar trebui să fii deprimat şi să te plângi că 
Cerul nu este corect, că Dumnezeu a rânduit lucrurile prost pentru tine şi nu 
te-a aprovizionat cu tot ce este mai bun. Fiinţele create nu au dreptul să-și 
aleagă soarta. Dumnezeu nu ţi-a dat acest tip de obligație şi nu ţi-a oferit 
acest drept. Prin urmare, n-ar trebui să încerci să faci alegeri, să raționezi cu 
Dumnezeu sau să ai cerințe suplimentare de la El. Ar trebui să te 
conformezi şi să faci faţă rânduielilor lui Dumnezeu, indiferent care sunt 
acestea. Ar trebui să înfrunți, să încerci să experimentezi şi să apreciezi 
orice a rânduit Dumnezeu. Ar trebui să te supui pe deplin tuturor lucrurilor 
pe care ar trebui să le experimentezi prin rânduielile lui Dumnezeu. Ar 
trebui să respecţi soarta pe care Dumnezeu ţi-a rânduit-o. Chiar dacă nu-ţi 
place un lucru sau dacă suferi din această cauză, chiar dacă îţi ameninţă și 
suprimă mândria şi demnitatea, atât timp cât este ceva ce ar trebui să 
experimentezi, un lucru pe care Dumnezeu l-a orchestrat și l-a rânduit 
pentru tine, ar trebui să te supui acestuia şi nu ai de ales în ceea ce-l 
priveşte. Întrucât Dumnezeu rânduieşte sorţile oamenilor şi are suveranitate 
asupra acestora, ele nu pot fi negociate cu El. Prin urmare, dacă oamenii 
sunt raționali şi au rațiunea umanității normale, nu ar trebui să se plângă pe 
motiv că soarta lor este rea sau că ba un lucru, ba altul nu este bun pentru ei. 
Ei nu ar trebui să-și abordeze datoria, viața, drumul pe care îl urmează în 
credinţa lor, situațiile pe care Dumnezeu le-a rânduit sau cerinţele Lui față 
de ei cu o atitudine deprimată doar pentru că simt că soarta lor este rea. 
Acest fel de depresie nu este o răzvrătire simplă sau de moment, nici 
revărsarea temporară a unei firi corupte, cu atât mai puţin revărsarea unei 
stări corupte. Mai degrabă, este o împotrivire tăcută faţă de Dumnezeu și o 
împotrivire tăcută şi plină de nemulțumiri față de soarta rânduită pentru ei 
de Dumnezeu. Deşi poate fi o simplă emoție negativă, consecinţele produse 


asupra oamenilor sunt mai grave decât cele produse de o fire coruptă. Nu 


numai că te împiedică să adopţi o atitudine pozitivă şi corectă faţă de 
datoria pe care se cuvine să o îndeplineşti și față de viaţa ta de zi cu zi şi de 
drumul vieţii tale, dar, mai grav, te poate face şi să pieri din cauza depresiei. 
Prin urmare, oamenii inteligenți ar trebui să se grăbească să-şi schimbe 
perspectivele false, să reflecteze asupra lor, să se cunoască pe ei înşişi în 
lumina cuvintelor lui Dumnezeu și să vadă ce îi face să creadă că au o 
soartă rea; ar trebui să vadă în ce feluri le-a fost lezată demnitatea sau rănită 
inima, ceea ce a dus la gânduri negative, cum ar fi sentimentul că au o 
soartă rea, fapt ce i-a făcut să cadă în această emoție negativă, depresia, din 
care nu și-au revenit niciodată, nici măcar până în prezent. Aceasta este o 
problemă asupra căreia ar trebui să reflectezi şi pe care ar trebui s-o 
analizezi. Este posibil ca o anumită chestiune să fie adânc întipărită în inima 
ta sau poate că cineva ţi-a spus un lucru josnic, care ţi-a rănit respectul de 
sine, iar acest lucru te-a făcut să simţi că ai o soartă rea şi, astfel, să cazi în 
depresie; sau poate că în viaţa ta sau în timp ce creşteai, a apărut un gând 
sau o viziune despre Satana sau despre lume care te-a determinat să ai 
această înţelegere incorectă a sorții şi să devii incredibil de sensibil la faptul 
că ai o soartă bună sau rea; sau poate că, după ce ai experimentat ceva 
supărător la un moment dat, ai devenit deosebit de serios şi sensibil față de 
soarta ta, iar apoi ai devenit extrem de pasionat şi dedicat schimbării sorții 
tale — toate acestea sunt lucruri pe care ar trebui să le analizezi. Totuși, 
indiferent de modul în care analizezi aceste lucruri, ceea ce ar trebui să 
ajungi să înţelegi în cele din urmă este următorul lucru: nu ar trebui să 
foloseşti gândurile şi opiniile despre o soartă bună sau rea pentru a-ţi evalua 
propria soartă. Soarta vieţii unei persoane este în mâinile lui Dumnezeu și 
El a rânduit-o cu mult timp în urmă; acesta este un lucru care nu poate fi 
schimbat de oameni. Cu toate acestea, calea pe care o persoană o parcurge 


în timpul vieţii şi o viaţă valoroasă sunt alegeri pe care oamenii le pot face 


pentru ei înşişi. Poţi alege să trăieşti o viaţă valoroasă, să-ți trăieşti viaţa 
pentru lucruri valoroase, să trăieşti pentru planurile şi gestionarea 
Creatorului şi pentru cauza dreaptă a omenirii. Bineînţeles, poți alege, de 
asemenea, să nu trăieşti pentru lucruri pozitive, ci să trăieşti pentru 
urmărirea faimei şi a averii, a unei cariere oficiale, a bogăției şi a 
tendinţelor lumești. Poţi alege să trăieşti o viaţă lipsită de orice valoare şi să 


fii ca un mort care umblă. Toate acestea sunt alegeri pe care le poţi face. 


După ce am avut părtăşie în felul acesta, ați înţeles dacă gândurile și 
părerile acelor oameni care spun mereu că au o soartă rea sunt corecte sau 
greşite? (Sunt greşite.) În mod clar, aceşti oameni experimentează această 
emoție, depresia, pentru că se împotmolesc în extremism. Întrucât au 
această emoție extremă, depresia, deoarece au gânduri şi păreri extreme, 
sunt incapabili să înfrunte corect lucrurile care se întâmplă în viaţă, nu pot 
folosi normal funcțiile pe care ar trebui să le aibă oamenii şi nici nu-și 
îndeplinesc îndatoririle, responsabilitățile sau obligațiile de ființe create. 
Prin urmare, sunt la fel ca acele tipuri diverse de oameni care se cufundă în 
emoții negative, despre care am discutat în ultima noastră părtăşie. Deşi 
acești oameni care consideră că au o soartă rea cred în Dumnezeu și sunt 
capabili să renunţe la lucruri, să se sacrifice ca să-L urmeze pe Dumnezeu, 
sunt totuşi incapabili să-și îndeplinească datoria în casa lui Dumnezeu într- 
un mod liber, eliberat şi relaxat. De ce nu pot face asta? Pentru că, în sinea 
lor, au numeroase gânduri și păreri extreme şi anormale, care le provoacă 
emoții extreme. Aceste emoții extreme fac astfel încât modul în care judecă 
lucrurile, cel în care gândesc şi părerile lor despre lucruri să provină dintr- 
un punct de vedere extrem, incorect şi deformat. Ei privesc aceste probleme 
şi aceşti oameni din acest punct de vedere extrem şi incorect, astfel trăind, 
privind oamenii şi lucrurile şi purtându-se și acționând, în mod repetat, sub 


efectul şi influenţa acestei emoţii negative. In cele din urmă, indiferent cum 


trăiesc, par atât de obosiţi încât nu sunt capabili să se entuziasmeze pentru 
credința lor în Dumnezeu şi pentru urmărirea adevărului. Indiferent cum 
aleg să-şi trăiască viaţa, nu pot să-şi îndeplinească datoria în mod pozitiv 
sau activ şi, deși cred în Dumnezeu de mulți ani, totuşi nu se axează 
niciodată pe îndeplinirea datoriei din toată inima şi din tot sufletul sau pe 
îndeplinirea acesteia în mod satisfăcător și cu atât mai puţin urmăresc 
adevărul, desigur, sau practică în conformitate cu adevărurile-principu. De 
ce? În ultimă instanţă, pentru că ei consideră mereu că au o soartă rea, iar 
asta îi face să aibă un sentiment de depresie profund. Se descurajează 
complet, sunt lipsiţi de orice putere, ca nişte cadavre ambulante, fără pic de 
vitalitate şi fără să manifeste niciun comportament pozitiv sau optimist, cu 
atât mai puţin vreo hotărâre sau forţă de a se devota cu loialitate datoriei, 
responsabilităţilor şi obligaţiilor pe care le au. În schimb, se zbat fără 
tragere de inimă de pe o zi pe alta, cu o atitudine neglijentă, fără țintă şi 
confuzi şi chiar ajungând la finalul zilei fără să-și dea seama. Habar nu au 
cât timp vor mai face lucrurile de mântuială. În cele din urmă, nu pot decât 
să se admonesteze spunând: „O, voi continua să fac lucrurile de mântuială 
cât de mult pot! Dacă într-o zi nu voi putea să continui, iar biserica va vrea 
să mă excludă şi să mă elimine, ar trebui pur şi simplu să mă elimine. Asta 


|? 


pentru că am o soartă rea!” Vezi, chiar şi lucrurile pe care le spun sunt pe un 
ton învins. Această emoție, depresia, nu este doar o simplă stare de spirit, 
ci, mai important, are un impact devastator asupra gândurilor, inimilor și a 
ceea ce urmăresc oamenii. Dacă nu-ți poţi schimba emoția de depresie la 
timp şi rapid, acestea nu numai că-ți vor afecta întreaga viaţă, dar ţi-o vor 
distruge şi te vor duce la pieire. Chiar dacă tu crezi în Dumnezeu, nu vei fi 
capabil să câştigi adevărul şi să obții mântuirea şi, în final, vei pieri. Acesta 
este motivul pentru care cei care consideră că soarta lor este rea ar trebui să 


se trezească acum; să cerceteze mereu dacă soarta lor este bună sau rea, să 


urmărească mereu un anumit fel de soartă, să-și facă mereu griji în legătură 
cu soarta lor — acesta nu este un lucru bun. Dacă îți iei mereu foarte în 
serios soarta, atunci când întâmpini o mică tulburare sau dezamăgire, sau 
când apar eșecuri, piedici sau situaţii stânjenitoare, vei ajunge să crezi rapid 
că asta e din cauza sorții tale rele și a ghinionului tău. Aşadar, îţi tot 
reaminteşti că ești un om cu o soartă rea, că nu ai o soartă bună, precum alți 
oameni Și te cufunzi în mod repetat în depresie, împrejmuit, legat şi prins de 
această emoție negativă, depresia, incapabil să scapi de ea. E un lucru foarte 
înspăimântător şi periculos. Deşi această emoție negativă, depresia, s-ar 
putea să nu te facă mai arogant sau înşelător, să dezvălui ticăloşie sau 
intransigenţă, sau alte astfel de firi corupte; deși s-ar putea să nu ajungă la 
nivelul la care dezvălui o fire coruptă şi-L sfidezi pe Dumnezeu, sau 
dezvălui o fire coruptă şi încalci adevărurile-principu, sau provoci tulburări 
şi întreruperi, sau faci fapte rele, totuşi, în esenţă, această emoție, depresia, 
este o manifestare foarte serioasă a nemulțumirii oamenilor față de realitate. 
În esenţă, această manifestare a nemulțumirii faţă de realitate este şi o 
nemulțumire față de suveranitatea şi rânduielile lui Dumnezeu. Şi care sunt 
consecinţele, dacă ești nemulțumit de suveranitatea şi rânduielile lui 
Dumnezeu? Cu siguranţă, ele sunt foarte grave şi te vor face să te 
răzvrăteşti împotriva lui Dumnezeu şi să-L sfidezi și să fii incapabil să-l 
accepţi cuvântările şi aprovizionarea, te vor face să nu fii capabil să înţelegi 
şi să nu fii dispus să-l auzi învăţăturile, îndemnurile, mementourile și 
avertismentele. Întrucât ești plin de această emoție negativă, depresia, eşti 
incapabil să accepţi cuvântările actuale ale lui Dumnezeu şi nu ai cum să 
accepţi lucrarea realistă a lui Dumnezeu şi nici luminarea, îndrumarea, 
ajutorul, sprijinul şi aprovizionarea Duhului Sfânt pentru tine. Chiar dacă 
Dumnezeu lucrează, tu eşti incapabil să simţi asta; chiar dacă Dumnezeu și 


Duhul Sfânt lucrează, eşti incapabil să accepţi asta. Nu poţi accepta aceste 


lucruri pozitive, cerințele şi aprovizionarea de la Dumnezeu, inima îţi este 
plină şi ocupată doar de această emoție, depresia, şi nimic din ceea ce face 
Dumnezeu nu are niciun efect asupra ta. În final, vei rata fiecare pas al 
lucrării lui Dumnezeu, vei rata fiecare fază a cuvântărilor Lui şi chiar şi 
fiecare fază a lucrării Lui şi aprovizionarea Lui pentru tine. Când 
cuvântările şi etapele lucrării Lui se vor încheia, tot vei fi incapabil să-ți 
înlături sentimentul de depresie, să îl laşi în urmă, vei rămâne înconjurat şi 
cuprins de această emoție, depresia, şi atunci vei fi ratat cu totul lucrarea lui 
Dumnezeu. Odată ce ai ratat complet lucrarea lui Dumnezeu, în final, vei 
înfrunta judecata și condamnarea publică a omenirii, iar acesta este 
momentul în care Dumnezeu va anunţa finalitățile oamenilor. Doar atunci 
îți vei da seama: „O, ar trebui să reflectez asupra mea, ar trebui să las în 
urmă acest sentiment de depresie, să citesc mai mult cuvintele lui 
Dumnezeu, să vin înaintea Lui ca să-l caut ajutorul și sprijinul, să caut 
aprovizionarea de la EI, să caut cum să-l accept mustrarea și judecata şi să 
fiu curățit, astfel încât să fiu capabil să mă supun suveranității şi 
rânduielilor Sale.” Prea târziu! Totul este în urma ta acum. E prea târziu să 
te trezeşti acum, şi ce te așteaptă? Te vei lovi în piept, vei jeli şi vei fi plin 
de regrete. Deşi depresia este doar un fel de emoție, deoarece natura ei şi 
consecinţele pe care le provoacă sunt atât de grave, ar trebui să te analizezi 
cu atenţie și să nu lași această emoție de depresie să preia controlul asupra 
gândurilor şi ţelurilor pe care le urmăreşti. Trebuie să o înlături și să n-o lași 
să devină o piedică pe calea urmăririi adevărului sau un zid care te 
împiedică să vii înaintea lui Dumnezeu. Dacă îți poţi da seama clar de ea, 
sau dacă găseşti această emoție gravă, depresia, prin introspecţie, atunci ar 
trebui să schimbi direcția imediat, să renunţi la această emoție şi să lași în 
urmă acest sentiment de depresie. Nu te agăța cu obstinație de direcția în 


care mergi, gândindu-te: „Indiferent ce spune sau face Dumnezeu, știu că 


soarta mea este rea. Cu o soartă rea, ar trebui să fiu deprimat. Cu o soartă 
rea, ar trebui să o accept pur și simplu şi să renunţ la orice speranţă.” Să 
înfrunți tot ce se întâmplă cu o astfel de atitudine negativă înseamnă să fii 
fixist şi încăpățânat. Când îţi dai seama că ai acest sentiment de depresie, ar 
trebui să te schimbi şi să-l îndepărtezi cât de curând posibil. Nu aștepta 
până preia complet controlul asupra ta, pentru că atunci va fi prea târziu să- 


ti vii în fire. 


Spuneţi-Mi, să crezi în soartă este o expresie a urmăririi adevărului? 
(Nu, nu este.) Aşadar, care este atitudinea corectă pe care ar trebui s-o aibă 
oamenii în felul în care abordează problema sorții? (Ar trebui să creadă în 
orchestrările şi rânduielile lui Dumnezeu şi să se supună lor.) Așa e. Dacă 
un om se gândeşte mereu dacă soarta lui este bună sau rea, ce poate rezolva 
asta? Să îşi dea seama că soarta lui este rea, dar să creadă că soarta lui rea 
este orchestrată şi rânduită de Dumnezeu şi să fie dispus să se supună 
suveranităţii și rânduielilor lui Dumnezeu — este această perspectivă corectă 
sau nu? (Nu, e greșită.) În ce fel e greşită? (Fiindcă acea perspectivă tot 
include interpretarea sorții ca fiind bună sau rea.) Este asta o regulă? Ce 
adevăr ar trebui să înțeleagă oamenii aici? (Despre soartă nu se poate spune 
că e bună sau rea. Tot ce hotărăște dinainte Dumnezeu este bun, iar oamenii 
ar trebui să se supună tuturor orchestrărilor lui Dumnezeu.) Oamenii ar 
trebui să creadă că soarta este orchestrată și rânduită de Dumnezeu şi, de 
vreme ce totul este orchestrat şi rânduit de Dumnezeu, ei nu pot vorbi 
despre soartă ca fiind bună sau rea. Dacă e bună sau rea se judecă pe baza 
perspectivelor, părerilor, predilecțiilor şi sentimentelor oamenilor, iar 
această judecată se bazează pe închipuirile şi părerile lor şi nu este în 
conformitate cu adevărul. Unii oameni spun: „Am o soartă minunată, m-am 
născut într-o familie de credincioşi. N-am fost niciodată influenţat de 


mediul lumii non-credincioşilor şi n-am fost niciodată influențat, ispitit sau 


indus în eroare de tendinţele non-credincioşilor. Deşi am şi eu firi corupte, 
am crescut în sânul bisericii şi nu m-am rătăcit niciodată. Am o soartă atât 
de bună!” E corect ceea ce spun ei? (Nu.) De ce nu? (Faptul că s-au născut 
într-o familie de credincioşi a fost prestabilit de Dumnezeu, acestea au fost 
suveranitatea şi rânduielile lui Dumnezeu. N-are nicio legătură cu faptul că 
soarta lor este bună sau rea.) Corect, ați pus punctul pe i. Acestea au fost 
suveranitatea şi rânduielile lui Dumnezeu. Este unul dintre felurile în care 
Dumnezeu rânduieşte și este suveran peste soarta omului şi este una dintre 
formele pe care o poate lua soarta — oamenii nu trebuie să se folosească de 
faptul că soarta lor este bună sau rea ca să judece această chestiune. Unii 
spun că soarta lor este bună fiindcă s-au născut într-o familie creştină, deci 
cum i-ați contrazice? Aţi putea spune: „Te-ai născut într-o familie creştină 
ŞI spui că ai o soartă bună, deci oricine nu s-a născut într-o familie creștină 
trebuie să aibă o soartă rea. Spui că soarta pe care Dumnezeu a rânduit-o 
pentru toţi aceşti oameni este rea?” E corect să-i contrazici în felul acesta? 
(Da.) E corect să-i contraziceţi în felul acesta. Contrazicându-i în acest fel, 
arătați cum afirmația că oamenii care se nasc în familii creștine au o soartă 
bună este nefondată şi nu este în conformitate cu adevărul. Este acum 
părerea voastră despre sorți bune şi rele puţin mai corectă? (Da.) Ce părere 
ar trebui să aibă oamenii despre chestiunea credinţei în soartă, care să fie 
corectă, cea mai potrivită şi în conformitate cu adevărul? În primul rând, nu 
puteți judeca dacă o soartă este bună sau rea din perspectiva laicilor. Mai 
mult, ar trebui să credeți că soarta fiecărui membru al rasei umane este 
rânduită de mâna lui Dumnezeu. Unii oameni întreabă: „Să fie rânduită de 
mâna lui Dumnezeu înseamnă că Însuși Dumnezeu o rânduieşte?” Nu, nu 
asta înseamnă. Sunt nenumărate căi, mijloace şi maniere prin care 
Dumnezeu rânduieşte sorțile oamenilor şi există detalii complicate cu 


privire la asta pe tărâmul spiritual, despre care nu voi vorbi aici. Este o 


chestiune foarte complicată, dar vorbind în general, totul este rânduit de 
Creator. Unele dintre aceste rânduieli sunt făcute de Însuşi Dumnezeu 
pentru diferite feluri de oameni, în vreme ce altele implică o categorisire a 
diverselor feluri de oameni şi grupuri de oameni, conform reglementărilor, 
decretelor administrative, principiilor şi sistemelor stabilite de Dumnezeu; 
conform categoriei lor și traiectoriei sorții lor stabilite de Dumnezeu, sorțile 
oamenilor sunt rânduite şi formulate pe tărâmul spiritual şi apoi oamenii se 
nasc. Această este o chestiune foarte detaliată, însă, în general vorbind, 
Dumnezeu rânduieşte şi este suveran peste toate lucrurile. Suveranitatea și 
rânduielile lui Dumnezeu implică principiile, legile și regulile suveranității 
şi rânduielilor Sale. Aici nu există bine şi rău, toate sunt lucruri naturale şi 
obişnuite pentru Dumnezeu, lucruri care includ cauze şi efecte. Cât despre 
sentimentele oamenilor față de soartă, acestea pot fi bune sau rele, pot 
exista sorți în care lucrurile merg ca pe roate, sorți pline de obstacole, sorți 
dificile şi sorți nefericite — nu există sorți bune sau rele. Ce atitudine ar 
trebui să aibă oamenii față de soartă? Ar trebui să te supui rânduielilor 
Creatorului, să cauţi activ şi sârguincios țelul şi însemnătatea din felul în 
care Creatorul a rânduit toate aceste lucruri și să obţii înţelegerea 
adevărului, să foloseşti cele mai grozave aptitudini în viaţa pe care 
Dumnezeu a rânduit-o pentru tine, să-ți îndeplineşti îndatoririle, 
responsabilităile şi obligațiile de fiinţă creată şi să-ți faci viața mai 
însemnată și mai valoroasă, până când, în sfârşit, Creatorul este mulțumit de 
tine și te comemorează. Desigur, şi mai bine ar fi să obţii mântuirea prin 
căutarea și efortul tău sârguincios — acesta ar fi cel mai bun final. În orice 
caz, cu privire la soartă, atitudinea cea mai potrivită pe care ar trebui s-o 
aibă omenirea creată nu este una de judecată arbitrară şi definitorie sau în 
care să folosească metode extreme pentru a o aborda. Bineînţeles, cu atât 


mai puţin ar trebui oamenii să încerce să se împotrivească, să aleagă sau să- 


şi schimbe soarta, ci ar trebui să-şi folosească inima ca să o aprecieze, să 
caute și să exploreze, să 1 se supună, înainte de a o înfrunta într-un mod 
pozitiv. În sfârşit, în mediul de viaţă şi în călătoria prin viaţă stabilită pentru 
tine de Dumnezeu, ar trebui să cauţi să te comporti aşa cum te învață 
Dumnezeu, să cauţi calea pe care Dumnezeu îţi cere să o urmezi şi să 
experimentezi soarta pe care Dumnezeu a rânduit-o pentru tine în felul 
acesta şi, în cele din urmă, vei fi binecuvântat. Când experimentezi soarta 
pe care Creatorul a rânduit-o astfel pentru tine, ajungi să cunoşti nu doar 
mâhnirea, tristeţea, lacrimile, durerea, frustrarea şi eşecul, ci, mai 
important, vei experimenta bucuria, pacea şi confortul, precum şi luminarea 
şi iluminarea adevărului pe care ţi-l oferă Dumnezeu. În plus, când vei 
rătăci pe drumul tău prin viaţă, când vei înfrunta frustrarea și eşecul şi va 
trebui să faci o alegere, vei experimenta îndrumarea Creatorului și, în final, 
vei obține înţelegerea, experienţa şi aprecierea felului în care să trăieşti cea 
mai însemnată viaţă. Atunci nu te vei mai rătăci niciodată în viață, nu vei 
mai fi niciodată într-o stare permanentă de anxietate şi, desigur, nu te vei 
mai plânge niciodată că ai o soartă rea şi cu atât mai puţin te vei cufunda în 
sentimentul de depresie, pentru că tu consideri că soarta ta este rea. Dacă ai 
această atitudine şi foloseşti această metodă ca să înfrunți soarta pe care 
Creatorul a rânduit-o pentru tine, atunci nu numai că umanitatea ta va 
deveni mai normală, ci vei ajunge să ai o umanitate normală şi gândirea, 
părerile şi principiile felului de a privi lucrurile unei umanității normale, şi, 
de asemenea, vei ajunge şi să ai perspectiva şi înţelegerea sensului vieții pe 
care non-credincioşii nu le vor avea niciodată. Non-credincioşii spun 
mereu: „De unde venim? Încotro ne îndreptăm? De ce trăim?” Întotdeauna 
există cineva care se întreabă aceste lucruri și, în final, la ce răspunsuri 
ajunge? Încheie cu semne de întrebare, nu cu răspunsuri. De ce nu poate 


găsi răspunsurile la aceste întrebări? Deşi unii oameni inteligenți cred în 


soartă, ei nu au idee cum să abordeze chestiunea sorții sau cum să se ocupe 
de diferite dificultăți, frustrări, eşecuri şi nefericiri care apar în soarta lor; 
nu ştiu nici cum să abordeze lucrurile care se întâmplă în viaţa lor și îi fac 
să se simtă bucuroși și fericiţi — nu ştiu cum să le gestioneze. Într-o clipă 
spun că au o soartă bună, în următoarea spun că au o soartă rea; într-o clipă 
spun că au o viaţă fericită, în următoarea spun că au ghinion în viaţă — spun 
ambele lucruri cu aceeași gură. Spun ceva când sunt fericiți şi altceva când 
sunt nefericiți; spun ceva când lucrurile merg ca pe roate şi altceva când 
lucrurile nu merg atât de bine; ei sunt cei care spun că sunt ghimoniști şi tot 
ei sunt cei care spun că soarta lor e bună. În mod clar, sunt confuzi şi nu 
înţeleg lucrurile. Mereu bâjbâie în ceaţă, trăind în confuzie, fără cale de 
scăpare. Prin urmare, oamenii ar trebui să aibă o înţelegere și o cale clară de 
urmat în ceea ce priveşte felul corect de a trata soarta, ce ar trebui să facă și 
modul în care ar trebui să înfrunte această problemă majoră în viață. Odată 
ce această problemă e rezolvată, atitudinile şi părerile oamenilor faţă de 
soartă ar trebui să fie cât de cât corecte şi în conformitate cu adevărurile- 


principii, iar atunci nu vor ajunge niciodată la extreme în această chestiune. 


Sunt în acord cu adevărul aceste zicale privind soarta, despre care 
tocmai am avut părtăşie? (Da.) Ştiţi care sunt caracteristicile zicalelor care 
sunt în acord cu adevărul? (Când oamenii le aud, lucrurile le sunt mai clare 
ŞI ei se simt mai în largul lor.) (Sunt destul de practice şi conţin căi de 
practică.) Aşa e, sunt destul de practice; acesta este un mod mai precis de a 
spune lucrurile. Există feluri și mai precise de a descrie acest lucru. Cine va 
vorbi în continuare? (Ele pot rezolva problemele actuale ale oamenilor.) 
Acesta este efectul caracterului lor practic. Ele pot rezolva probleme fiindcă 
sunt practice. Oamenii cred în soartă, dar mințile lor sunt mereu încurcate 
de ideea de sorți bune şi sorți rele, așadar, spuneți-Mi, sunt ei eliberați și 


liberi în străfundul inimii sau sunt constrânşi? (Sunt constrânși.) Dacă nu 


înţelegi adevărul, atunci vei fi mereu constrâns de ideea asta. Odată ce 
înţelegi adevărul, pe lângă faptul că vei simţi că e practic şi că ai o cale de a 
înainta, ce altceva vei simţi? (Mă voi simţi eliberat.) Aşa e, te vei simţi liber 
şi eliberat. Când ai o cale de practică şi nu mai ești prins în capcană, oare 
duhul tău nu va fi atunci eliberat şi liber? Acele viziuni deformate şi 
absurde nu vor putea să-ți constrângă gândurile sau să-ți lege mâinile şi 
picioarele; vei avea o cale de urmat şi nu vei mai fi controlat de acele 
păreri. Odată ce L-ai auzit pe Dumnezeu având părtăşie despre sorțile 
oamenilor, te vei simţi liber și eliberat şi vei spune: „O, deci aşa stau 
lucrurile! Uau, felul în care înțelegeam soarta înainte era atât de deformat şi 
extrem! Acum înţeleg și nu mă mai supără ideea falsă a sorților bune sau 
rele. Nu mă mai necăjeşte. Dacă n-aş fi înţeles asta, aş fi crezut mereu că 
soarta mea e bună într-o clipă şi, dintr-o dată, rea în următoarea și m-aş fi 
întrebat dacă soarta mea e bună sau rea! Tot timpul mi-aş fi făcut griji 
pentru asta.” Odată ce înţelegi acest adevăr, vei avea o cale de urmat, vei 
avea o părere corectă despre această chestiune şi vei avea o cale precisă de 
practică — asta înseamnă că eşti liber şi eliberat. Aşadar, pentru a discerne 
dacă vorbele cuiva sunt în acord cu adevărurile-principii şi dacă sunt 
adevărul, trebuie să asculți şi să vezi dacă aceste cuvinte sunt practice sau 
nu; în același timp, ar trebui să observi dacă dificultățile şi problemele tale 
se rezolvă odată ce ai auzit aceste cuvinte — dacă da, atunci te vei simţi liber 
şi eliberat, ca şi cum ai fi scăpat de o mare greutate. Prin urmare, de fiecare 
dată când ajungi să înţelegi un adevăr-principiu, vei putea să rezolvi câteva 
probleme asociate și vei putea pune în practică anumite adevăruri, iar asta te 
va face să te simţi eliberat și liber. Nu acesta va fi finalul? (Ba da.) Acum 
înţelegi exact ce efect are adevărul? (Da.) Ce efect poate avea adevărul? 
(Poate face duhurile oamenilor să se simtă libere şi eliberate.) Acesta este 


singurul efect al adevărului? Singurul sentiment? (În primul rând, înlătură 


părerile false și radicale pe care le au oamenii despre lucruri. Odată ce 
oamenii văd lucrurile într-un mod care este pur şi conform adevărului, ei se 
vor simţi eliberaţi şi liberi în duhurile lor și nu vor mai fi constrânşi sau 
tulburaţi de lucruri negative care vin de la Satana.) Pe lângă faptul că te vei 
simți liber şi eliberat în duhul tău, lucrul esențial este că asta îți poate 
permite să pătrunzi într-un anumit adevăr-realitate, ca să nu mai fu 
constrâns sau influenţat de gânduri şi păreri eronate şi deformate. Locul lor 
este luat de principiile practicării adevărului şi atunci tu poți pătrunde în 
acel adevăr-realitate. Îmi voi încheia aici părtăşia despre manifestările 


oamenilor care se simt deprimaţi deoarece cred că au o soartă rea. 


Un alt motiv pentru care oamenii se deprimă este că, deși ei nu cred că 
sorțile lor sunt rele, simt că sunt mereu ghinioniști și că niciodată nu li se 
întâmplă nimic bun, întocmai cum spun non-credincioşii: „Zeul Norocului 
mă ocolește mereu.” Deși ei nu consideră că situația lor e chiar atât de rea și 
că sunt înalți, arătoşi, educați, talentaţi şi lucrători capabili, se întreabă de ce 
Zeul Norocului nu-i favorizează niciodată. Asta îi face să se simtă mereu 
nemulţumiţi, iar ei se consideră mereu ghinionişti. Începând cu anul în care 
dau admiterea la facultate, inimile lor se umplu de speranţă că vor fi admiși, 
dar când vine ziua examenelor, fac gripă şi febră. Asta le afectează 
performanţa la examene, iar ei ratează admiterea la facultate cu două sau 
trei puncte. Îşi spun în sinea lor: „Cum am putut fi atât de ghinionist? Învăţ 
bine şi, de obicei, muncesc din greu. Din toate zilele, de ce a trebuit să fac 
febră în ziua examenelor de admitere la facultate? E pur şi simplu ghinion. 
Vai de mine! A fost primul eveniment major din viaţa mea şi eu am 
întâmpinat un obstacol. Ce să fac acum? Sper că, în viitor, mi se va schimba 
norocul.” Însă, mai târziu în vieţile lor, întâlnesc tot felul de dificultăți şi 
probleme. De exemplu, o companie oarecare angajează personal nou, iar ei 


se pregătesc să aplice pentru o slujbă, când află că toate posturile libere s-au 


ocupat şi compania nu mai are nevoie de oameni. Se întreabă: „Cum să am 
atâta ghinion? Ori de câte ori apare un lucru bun, de ce pur și simplu mă 
ocolește? Ce ghinion!” Iar în prima zi în care încep să lucreze undeva, alții 
sunt promovați în funcția de director, director adjunct și şef de departament. 
Oricât ar trudi, e inutil; trebuie să aştepte următoarea ocazie ca să fie 
promovați. Întrucât îşi fac treaba bine, iar superiorii îi privesc cu ochi buni, 
ei cred că vor fi promovați data viitoare, dar în final, superiorii aduc un 
director din altă parte, iar ei ratează din nou ocazia. Îşi spun în sinea lor: 
„O, vai! Se pare că eu chiar am ghinion! N-am niciodată noroc — Zeul 
Norocului nu mă favorizează niciodată.” Ulterior, ajung să creadă în 
Dumnezeu şi, întrucât le place să scrie, speră că vor putea îndeplini o 
datorie ce implică scrierea textelor, dar în final nu se descurcă bine la 
testare şi eșuează. Se gândesc: „De obicei scriu foarte bine, deci de ce nu 
m-am putut descurca bine la test? Dumnezeu nu m-a luminat şi nu m-a 
îndrumat! Am crezut că, dacă îndeplinesc o datorie ce implică scrierea 
textelor, voi fi capabil să mănânc şi să beau mai mult din cuvintele lui 
Dumnezeu și să înţeleg mai mult adevărul. Păcat că am avut ghinion. Deși 
planul a fost bun, pur şi simplu n-a mers.” În cele din urmă, aleg din multe 
alte îndatoriri, spunând: „Voi merge să răspândesc Evanghelia alături de 
echipa evanghelică.” La început, totul merge bine cu echipa evanghelică, iar 
ei simt că de data asta şi-au găsit locul, că-și pot folosi aptitudinile. Se cred 
deştepţi, capabili în munca lor și sunt dispuşi să facă lucrare practică. Cu 
efort, reuşesc să obțină anumite rezultate şi devin supraveghetori. Cu toate 
astea, fac ceva greşit și conducătorul lor află. Li se spune că ceea ce au 
făcut e împotriva principiilor și că a afectat lucrarea bisericii. După ce 
echipa lor este emondată, cineva le spune: „Înainte să vii tu, ne descurcam 
grozav. Apoi ai venit şi noi suntem emondaţi pentru prima oară.” Ei se 


întreabă: „Oare nu-i tot ghinionul meu?” După un timp, oamenii trec printr- 


o restructurare, din cauza schimbărilor din lucrarea evanghelică, iar ei trec 
de la statutul de supraveghetori la cel de simpli membri ai echipei şi sunt 
trimişi într-o nouă zonă pentru a răspândi Evanghelia. Se gândesc: „O, nu! 
Regresez în loc să progresez. Înainte să vin eu, n-a existat nicio 
restructurare, deci cum de are loc această mare restructurare după ce am 
venit eu? Acum că am fost trimis aici, n-am nicio speranță de a mai fi 
promovat vreodată.” În zona asta, există puţine biserici şi puţini membri ai 
bisericii. Ei întâmpină dificultăți în începerea lucrării şi nu au deloc 
experienţă. O vreme, trebuie să-şi dea seama cum stau lucrurile și există și 
bariere lingvistice, deci ce pot face? Vor să renunțe şi să plece, dar nu 
îndrăznesc; vor să-şi facă bine îndatoririle, dar e prea greu și epuizant, iar ei 
se gândesc: „O, asta se întâmplă pentru că sunt atât de ghinionist! Cum îmi 
pot schimba norocul?” Oriunde se întorc, se lovesc de un zid, simțind 
mereu că au ghinion, că ceva le blochează fiecare mişcare și că fiecare pas 
pe care îl fac este foarte dificil. Au depus mari eforturi ca să obţină anumite 
rezultate şi să vadă o rază de speranţă, iar apoi situația li s-a schimbat şi 
speranţa a dispărut; n-au de ales decât s-o ia de la capăt. Devin din ce în ce 
mai deprimați, gândindu-se: „De ce îmi este atât de greu să obțin câteva 
rezultate şi să primesc aprobarea oamenilor? De ce îmi e atât de greu să-mi 
stabilesc o poziție fermă într-un grup de oameni? De ce e atât de greu să fiu 
un om aprobat și plăcut de ceilalți? De ce e atât de greu ca totul să meargă 
bine şi fără dificultăţi? De ce atât de multe lucruri merg prost în viața mea? 
De ce sunt atât de multe obstacole? De ce, în tot ceea ce fac, mă lovesc de 
un zid?” Unii oameni, mai ales, nu-şi îndeplinesc niciodată îndatoririle bine, 
indiferent unde merg, şi sunt mereu înlocuiți și eliminaţi. Ei devin foarte 
deprimaţi şi se cred mereu ghinionişti, gândindu-se: „Sunt ca un cal ager 
care nu e niciodată observat. Ca în zicala: «Sunt mulți cai ageri, dar puţini 


care pot să-i recunoască.» Sunt ca un cal ager care n-a fost descoperit. La 


urma urmei, am pur şi simplu ghinion și nu pot să realizez nimic sau să mă 
descurc bine în vreun domeniu, indiferent unde merg. Nu-mi pot folosi 
niciodată aptitudinile, nu le pot etala şi nici nu pot primi ceea ce-mi doresc. 
O, sunt atât de ghinionist! Ce se întâmplă aici?” Ei simt mereu că au 
ghinion şi trăiesc fiecare zi într-un nor de anxietate, gândindu-se: „O, nu! 
Dă, Doamne, să nu fiu repartizat la altă datorie!” sau „O, nu! Dă, Doamne, 

să nu se întâmple nimic rău!” sau „O, nu! Dă, Doamne, să nu se schimbe 
nimic!” sau „O, nu! Dă, Doamne, să nu mai fie şi alte probleme grave!” Nu 
numai că se deprimă, dar nu se simt deloc în largul lor, sunt extrem de 
agitați, irascibili şi anxioşi. Ei se gândesc mereu că au ghinion, așa că se 
simt incredibil de deprimaţi, iar această depresie provine din sentimentul lor 
subiectiv că au ghinion. Se simt mereu ghinionişti, nu sunt niciodată 
promovați, nu pot fi niciodată lideri de echipă sau supraveghetori şi nu au 
niciodată ocazia să se remarce din mulțime. Aceste lucruri bune nu li se 
întâmplă niciodată, iar ei habar nu au de ce. Se gândesc: „Nu am niciun 
neajuns, deci de ce nu mă place nimeni oriunde m-aş duce? N-am ofensat 
pe nimeni şi nici n-am vrut să fac zile fripte nimănui, deci de ce sunt atât de 
ghinionist?” Întrucât se agaţă mereu de astfel de sentimente, această emoție, 
depresia, le reamintește mereu: „Eşti ghinionist, aşa că nu fi mulțumit de 
tine, nu merge țanţoş și nu-ți dori mereu să te remarci. Eşti ghinionist, deci 
nici nu te gândi să devii conducător. Eşti ghinionist, deci trebuie să fii mai 
atent când îți îndeplineşti datoria și să fii puţin mai reținut, doar în caz că 
într-o zi vei fi dat în vileag și înlocuit sau în caz că cineva te va raporta fără 
să ştii şi va profita de ocazie ca să-ţi facă rău sau în caz că vei prelua mereu 
conducerea, vei face o greşeală și vei fi emondat. Chiar dacă devii 
conducător, tot trebuie să fii atent şi precaut tot timpul, ca şi cum ai merge 
pe muchia unui cuţit. Nu fi arogant, trebuie să fii modest.” Această emoție 


negativă le reamintește tot timpul să fie modești, să se furişeze cu coada 


între picioare şi să nu se mai comporte niciodată cu demnitate. Ideea, 
gândul, perspectiva sau conştientizarea faptului că au ghinion le aminteşte 
tot timpul să nu fie pozitivi sau activi, să nu-şi ceară drepturile și să nu rişte. 
În schimb, trebuie să continue să fie deprimaţi, fără să îndrăznească să 
trăiască înaintea celorlalți. Chiar dacă toți sunt în aceeaşi casă, ei trebuie să 
găsească un loc discret în care să stea, astfel încât să nu fie observați. Nu 
trebuie să pară prea aroganţi, fiindcă în clipa în care dau dovadă de 
aroganță, ghinionul lor îi va găsi. Întrucât această emoție, depresia, îi 
cuprinde tot timpul şi îi avertizează mereu de lucrurile acelea în străfundul 
inimii lor, ei sunt timizi şi precauţi în tot ce fac. În sufletul lor, nu se simt 
niciodată în largul lor, nu-și găsesc niciodată locul potrivit şi nu-şi pot 
devota pe deplin inima, mintea și forța îndeplinirii responsabilităților şi 
obligațiilor lor. E ca și cum se păzesc de ceva şi aşteaptă să se întâmple 
ceva. Se păzesc de venirea ghinionului, de lucrurile rele şi de ruşinea pe 
care le-o va atrage ghinionul lor. Prin urmare, în afară de luptele din 
străfundul inimii, această emoție, depresia, este cea care domină mai mult 
căile şi metodele prin care ei văd oamenii și lucrurile, se comportă și 
acționează. Ei folosesc mereu norocul şi ghinionul ca să-şi evalueze 
propriul comportament şi să aprecieze dacă felurile în care văd oamenii și 
lucrurile, se comportă şi acţionează sunt corecte şi de aceea ei se cufundă în 
mod repetat în această emoție, depresia, şi nu se pot elibera de ea şi tot 
depresia e motivul pentru care nu pot folosi gândirea și perspectivele 
corecte ca să înfrunte aceste așa-zise „ghinioane” sau să facă față şi să 
înlăture acest lucru pe care ei îl numesc ghinion teribil. Într-un cerc atât de 
vicios ca acesta, ei sunt tot timpul controlaţi și influenţaţi de această emoție, 
depresia. Cu mari eforturi reușesc să-şi deschidă inimile şi să aibă părtăşie 
cu ceilalți despre starea sau ideile lor, dar apoi, la întruniri, cuvintele rostite 


de frați şi surori în părtăşie, intenționat sau nu, le menţionează starea și 


miezul problemei lor, lucru care îi face să simtă că mândria şi demnitatea 
le-au fost rămte. Ei continuă să creadă că aceasta este o manifestare a 
ghinionului lor şi se gândesc: „Vezi? Mi-a fost atât de greu să vorbesc 
despre ce aveam pe suflet şi, imediat ce am făcut-o, cineva a profitat de 


1? 


ocazie şi a încercat să mă rănească. Sunt atât de ghinionist!” Ei cred că 
acesta este ghinionul lor la muncă şi că, atunci când un om e ghinionist, 


absolut toate lucrurile sunt împotriva lui. 


Care e problema cu oamenii care cred mereu că sunt ghinioniști? Ei 
folosesc întotdeauna standardul norocului ca să evalueze dacă acțiunile lor 
sunt corecte sau greşite şi să cântărească pe ce cale ar trebui să meargă, 
lucrurile pe care ar trebui să le experimenteze şi orice problemă înfruntă. E 
corect sau greşit acest lucru? (Este greșit.) Ei descriu lucrurile rele ca fiind 
cu ghinion și lucrurile bune ca fiind cu noroc sau profitabile. E corectă sau 
greşită această perspectivă? (E greşită.) E greşit să măsori lucrurile din 
această perspectivă. Reprezintă un standard şi o metodă extremă şi 
incorectă de a aprecia lucrurile. O astfel de metodă îi face adesea pe oameni 
să se cufunde în depresie şi să nu se simtă în largul lor, să simtă că nimic nu 
le merge așa cum vor şi că nu primesc niciodată ceea ce-şi doresc, lucru 
care, în cele din urmă, îi face să se simtă tot timpul anxioşi, irascibili şi 
stânjeniți. Când aceste emoţii negative nu sunt înlăturate, acești oameni se 
cufundă tot timpul în depresie şi simt că Dumnezeu nu-i favorizează. Ei 
cred că El îi tratează pe ceilalți cu har, dar nu pe ei, şi că Dumnezeu are 
grijă de ceilalți, dar nu de ei. „De ce nu mă simt niciodată în largul meu și 
sunt atât de anxios? De ce mi se întâmplă mereu lucruri rele? De ce nu mi 
se întâmplă niciodată lucruri bune? Doar o dată de ar fi aşa!” Când vezi 
lucrurile cu acest mod de gândire şi perspectivă eronată, vei cădea în 
capcana norocului şi ghinionului. Când cazi constant în această capcană, vei 


fi tot timpul deprimat. În toiul acestei depresii, vei fi foarte sensibil la 


lucrurile care ţi se întâmplă, dacă sunt cu noroc sau cu ghinion. Când se 
întâmplă asta, dovedeşte că această perspectivă și idee de noroc și ghinion a 
preluat controlul asupra ta. Când eşti controlat de o astfel de perspectivă, 
părerile şi atitudinile tale față de oameni, evenimente și lucruri nu se mai 
încadrează în sfera conştiinţei și rațiunii umanităţii normale, ci au căzut într- 
un fel de extremă. Când cazi în această extremă, nu vei ieși din depresia ta. 
Te vei deprima iar şi iar şi, chiar dacă de obicei nu te simţi deprimat, de 
îndată ce un lucru merge prost, de îndată ce simți că s-a întâmplat un 
ghinion, te vei cufunda imediat în depresie. Această depresie îţi va afecta 
judecata normală şi capacitatea de a lua decizii și chiar fericirea, mânia, 
durerea şi bucuria. Când îţi afectează fericirea, mânia, durerea şi bucuria, îți 
va tulbura şi distruge randamentul în datoria ta, precum şi dorința de a-L 
urma pe Dumnezeu. Când aceste lucruri pozitive sunt distruse, se va alege 
praful de cele câteva adevăruri pe care ai ajuns să le înţelegi și nu-ți vor mai 
fi de niciun ajutor. De aceea, când intri în cercul acesta vicios, îţi va fi greu 
să pui în practică cele câteva adevăruri-principiui pe care le înţelegi. Doar 
atunci când te simţi norocos, când nu ești suprimat de depresie, poți, fără 
tragere de inimă, să plăteşti un mic preţ, să înduri câteva greutăți şi să arăţi 
o fărâmă de sinceritate în timp ce faci lucrurile pe care eşti dispus să le faci. 
De îndată ce simţi că norocul te-a părăsit și că iarăşi ai ghinioane, depresia 
preia din nou controlul asupra ta, iar sinceritatea, loialitatea și dorinţa de a 
îndura greutăți te părăsesc imediat. Prin urmare, oamenii care cred că au 
ghinion sau care iau foarte în serios norocul sunt exact ca aceia care cred că 
sorțile lor sunt rele. Ei au adesea emoţii extreme — alunecă frecvent mai ales 
în emoții negative precum depresia. Sunt deosebit de negativi şi slabi şi 
chiar predispuși la schimbări de dispoziție. Când se simt norocoşi, sunt 
bucuroși, plini de energie şi pot să îndure greutăți şi să plătească un preţ; ei 


pot să doarmă mai puţin noaptea şi să mănânce mai puţin în timpul zilei, 


sunt dispuși să îndure orice greutate şi, dacă se entuziasmează pentru o 
clipă, sunt bucuroşi să-și sacrifice vieţile. Cu toate acestea, în clipa în care 
simt că recent au avut ghinion, când nimic nu pare să le meargă bine, 
această emoție, depresia, pune imediat stăpânire pe inima lor. Jurămintele şi 
deciziile pe care le-au luat înainte sunt toate negate; dintr-o dată se simt ca 
un balon dezumflat, incapabili să adune energie, sau ca o baltă de noroi, 
lipsiți de dorinţa de a face sau de a spune ceva. Se gândesc: „Adevărurile- 
principii, urmărirea adevărului, obținerea mântuirii, supunerea faţă de 
Dumnezeu — nimic nu are de-a face cu mine. Am ghinion şi, oricâte 
adevăruri aş practica sau orice preţ aş plăti, e inutil, niciodată nu voi obține 
mântuirea. Gata! Sunt ca un talisman care atrage ghimonul, un individ 
ghinionist. Ei bine, aşa să fie, oricum am ghinion!” Vezi, într-o clipă sunt ca 
un balon plin cu aer, care stă să explodeze, şi în următoarea sunt dezumflați. 
Nu-i supărător? Cum apare acest necaz? Care este cauza? Ei îşi urmăresc 
mereu norocul, de parcă ar urmări bursa, ca să vadă dacă e ascendentă sau 
descendentă, dacă e o piaţă în care trebuie să cumpere sau să vândă. Sunt 
mereu nevrotici, incredibil de sensibili la chestiunea norocului lor şi 
incredibil de încăpățânați. Acest fel de persoană extremă se va afunda 
adesea în această emoție, depresia, fiindcă îi pasă prea mult de norocul ei și 
trăieşte după dispoziţiile pe care le are. Dacă este într-o dispoziţie proastă 
când se trezeşte dimineaţa, se gândește: „O, nu! Pun pariu că astăzi nu va fi 
o zi norocoasă! De câteva zile, mi se zbate pleoapa stângă, îmi simt limba 
înţepenită, iar creierul îmi e letargic. Mi-am muşcat limba când mâncam şi 
noaptea trecută, în somn, n-am avut un vis bun.” Sau se gândesc: „Primele 
cuvinte pe care le-am auzit azi de la cineva par de rău augur.” Ei sunt tot 
timpul paranoici, trăncănesc despre prostiile acestea şi studiază astfel de 
lucruri. Sunt incredibil de preocupaţi de averea, direcția şi dispoziția lor în 


fiecare zi şi în fiecare perioadă. De asemenea, observă privirea, atitudinea și 


chiar şi tonul vocii pe care frații şi surorile din biserică le folosesc faţă de 
ei. Inimile lor sunt ocupate cu aceste lucruri, ceea ce-i face să fie tot timpul 
deprimaţi. Ştiu că nu sunt într-o stare bună și totuşi nu se roagă lui 
Dumnezeu, nu caută adevărul ca s-o înlăture şi, oricât de multe firi corupte 
dezvăluie, ei nu le dau atenţie şi nu le iau în serios. Nu-i asta o problemă? 
(Ba da.) 


Este corect modul în care văd lucrurile acești oameni care sunt mereu 
preocupaţi de norocul sau ghinionul lor? Există noroc sau ghinion? (Nu.) În 
baza cărui lucru putem spune că nu există? (Oamenii pe care îi întâlnim și 
lucrurile care ni se întâmplă în fiecare zi sunt determinate de suveranitatea 
şi rânduielile lui Dumnezeu. Nu există noroc sau ghinion; totul se întâmplă 
din necesitate și are un sens.) Este corectă această afirmație? (Da, este.) 
Acest punct de vedere este corect şi aceasta este baza teoretică pentru a 
spune că norocul nu există. Orice ţi se întâmplă, fie că este bun sau rău, 
totul este normal, la fel ca vremea de-a lungul celor patru anotimpuri — nu 
fiecare zi poate fi însorită. Nu poţi spune că zilele însorite sunt rânduite de 
Dumnezeu, în timp ce zilele înnorate, ploaia, vântul și furtunile nu sunt. 
Totul este stabilit de suveranitatea şi rânduielile lui Dumnezeu şi este 
generat de mediul natural. Acest mediu natural apare în conformitate cu 
legile și regulile pe care Dumnezeu le-a rânduit şi stabilit. Toate acestea 
sunt necesare și imperative, aşa că, indiferent de vreme, aceasta este 
generată şi provocată de legile naturale. Nu există nimic bun sau rău în ea — 
doar sentimentele oamenilor în legătură cu ea sunt bune sau rele. Oamenii 
nu se simt bine atunci când plouă, bate vântul sau este înnorat sau în timpul 
furtunilor cu grindină. Oamenilor nu le place mai ales când plouă și este 
umed; îi dor articulațiile şi se simt slăbiţi. S-ar putea să te simți rău în zilele 
ploioase, dar poţi spune că zilele ploioase sunt zile cu ghinion? Acesta este 


doar un sentiment pe care vremea îl trezeşte în oameni — norocul nu are 


nimic de-a face cu faptul că plouă. Ai putea spune că zilele însorite sunt 
bune. Dacă este soare timp de trei luni, fără un strop de ploaie, oamenii se 
simt bine. Ei pot vedea soarele în fiecare zi, este uscat şi cald, cu o briză 
ocazională, iar ei pot ieşi în aer liber oricând doresc. Dar plantele nu pot 
tolera acest lucru, iar culturile mor din cauza secetei, aşa că nu există 
recoltă în acel an. Așadar, faptul că tu te simţi bine înseamnă că este cu 
adevărat bine? Când vine toamna şi nu ai ce mânca, vei spune: „Vai de 
mine, nici să fie prea multe zile însorite nu e bine. Dacă nu plouă, culturile 
au de suferit, nu există hrană de recoltat, iar oamenii suferă de foame.” În 
acest moment, îți dai seama că nici zilele însorite nesfârşite nu sunt bune. 
Adevărul este că unei persoane îi place sau nu îi place un lucru, în funcție 
de propriile motive egoiste, de dorinţe şi interese personale, mai degrabă 
decât de esenţa lucrului în sine. Așadar, baza după care oamenii evaluează 
dacă un lucru este bun sau rău este inexactă. Întrucât baza este inexactă, 
concluziile finale pe care le trag sunt, de asemenea, inexacte. Revenind la 
subiectul norocului și al ghinionului, acum toată lumea ştie că această zicală 
despre noroc nu se susţine şi că aceasta nu este nici bună, nici rea. Oamenii, 
evenimentele şi lucrurile pe care le întâlneşti, fie că sunt bune sau rele, sunt 
toate stabilite de suveranitatea și rânduielile lui Dumnezeu, așa că ar trebui 
să le înfrunți în mod adecvat. Acceptă ce este bun de la Dumnezeu și 
acceptă de la El şi ce este rău. Nu spune că eşti norocos când se întâmplă 
lucruri bune şi că eşti ghinionist când se întâmplă lucruri rele. Se poate 
spune doar că există lecţii pe care oamenii trebuie să le înveţe în toate 
aceste lucruri şi să nu le respingă sau să le evite. Mulţumeşte-l lui 
Dumnezeu pentru lucrurile bune, dar mulțumește-l şi pentru cele rele, 
pentru că toate sunt rânduite de El. Oamenii, evenimentele, lucrurile şi 
mediile bune oferă lecţii pe care oamenii ar trebui să le înveţe, dar există și 


mai multe de învăţat de la oamenii, evenimentele, lucrurile şi mediile rele. 


Toate acestea sunt experiențe şi episoade care ar trebui să facă parte din 
viaţa unui om. Oamenii nu ar trebui să folosească ideea de noroc pentru a le 
evalua. Aşadar, care sunt gândurile şi perspectivele oamenilor care folosesc 
norocul pentru a aprecia dacă lucrurile sunt bune sau rele? Care este esența 
unor astfel de oameni? De ce acordă ei atât de multă atenţie norocului și 
ghinionului? Oamenii care se concentrează foarte mult asupra norocului 
speră să aibă noroc sau ghinion? (Ei speră să aibă noroc.) Aşa este. De fapt, 
ei urmăresc norocul şi să li se întâmple lucruri bune şi doar profită de ele şi 
trag foloase. Nu le pasă cât de mult suferă alții sau câte greutăți sau 
dificultăți trebuie să îndure alţii. Ei nu vor să li se întâmple nimic din ceea 
ce percep ca fiind un ghinion. Cu alte cuvinte, ei nu vor să li se întâmple 
niciun rău: să nu întâlnească niciun obstacol, să n-aibă niciun eşec sau să 
sufere o ruşine, să nu fie emondaţi, să nu piardă lucruri, să nu sufere nicio 
pierdere şi să nu fie înşelați. Dacă se întâmplă ceva din toate acestea, ei 
consideră că este vorba de ghinion. Indiferent cine le rânduiește, dacă se 
întâmplă lucruri rele, este ghinion. Ei speră ca toate lucrurile bune — de la a 
fi promovat, a se remarca din mulțime și a trage foloase de pe urma altora, 
până la a profita de ceva, a face mulţi bani sau a deveni un oficial de rang 
înalt — să li se întâmple lor şi consideră că acesta este noroc. Ei apreciază 
întotdeauna oamenii, evenimentele şi lucrurile pe care le întâlnesc pe baza 
norocului. Ei urmăresc norocul, nu ghimonul. De îndată ce lucrul cel mai 
mărunt merge prost, se înfurie, se enervează şi devin nemulțumiți. Pentru a 
spune lucrurilor pe nume, astfel de oameni sunt egoiști. Ei urmăresc să 
tragă foloase pe cheltuiala altora, să obţină un profit, să iasă învingători şi 
să se remarce din mulțime. Ar fi mulțumiți dacă toate lucrurile bune li s-ar 
întâmpla numai lor. Aceasta este natura-esență a oamenilor ca aceştia; este 


adevărata lor faţă. 


Fiecare trebuie să treacă prin multe dificultăți și eşecuri în viaţă. Cine 
are o viață plină doar de satisfacţii? Cine nu trece niciodată prin eşecuri şi 
dificultăți? Când lucrurile nu merg bine pentru tine sau întâmpini dificultăți 
ŞI eşecuri, acesta nu este ghinion, este ceea ce se cuvine să experimentezi. E 
ca atunci când mănânci — trebuie să mănânci atât acru, cât şi dulce, amar și 
picant. Oamenii nu pot trăi fără sare şi trebuie să consume mâncăruri sărate, 
dar dacă mănânci prea multă, îţi va afecta rinichii. În anumite anotimpuri, 
trebuie să mănânci anumite alimente acre, dar nu este bine să mănânci prea 
mult acru, pentru că nu este bine pentru dinții sau stomacul tău. Totul 
trebuie consumat cu moderație. Mănânci alimente acre, sărate şi dulci şi 
trebuie să consumi şi câteva alimente amare. Acestea sunt benefice pentru 
anumite organe interne, aşa că trebuie să mănânci şi puţine mâncăruri 
amare. Viaţa omului este la fel. Majoritatea oamenilor, evenimentelor şi 
lucrurilor pe care le întâlneşti în fiecare etapă a vieții tale nu vor fi pe placul 
tău. De ce? Fiindcă oamenii urmăresc lucruri diferite. Dacă urmărești faima 
şi averea, statutul, bogăția, să le fii superior celorlalți, să obţii mari succese 
şi aşa mai departe, atunci 99 la sută din lucruri nu vor fi pe placul tău. E 
întocmai cum spun oamenii: totul este ghinion şi neșansă. Totuşi, dacă 
renunti la ideea de cât de norocos sau ghinionist ești şi tratezi aceste lucruri 
cu calm și corect, vei descoperi că majoritatea lucrurilor nu sunt atât de 
nefavorabile sau greu de gestionat. Când renunți la ambițiile şi dorinţele 
tale, când încetezi să respingi sau să eviţi orice nenorocire care ţi se 
întâmplă şi nu mai evaluezi astfel de lucruri după cât de norocos sau 
ghinionist eşti, multe lucruri pe care înainte le vedeai drept nefericite şi rele, 
le vei considera acum bune — lucrurile rele se vor transforma în lucruri 
bune. Mentalitatea ta şi felul în care priveşti lucrurile se vor schimba, ceea 
ce îți va permite să ai altă părere faţă de experienţele tale de viaţă și, în 


acelaşi timp, să culegi recompense diferite. Aceasta este o experiență 


extraordinară, una care îți va aduce recompense de neînchipuit. Este un 
lucru bun, nu unul rău. De exemplu, anumiţi indivizi obțin mereu aprecieri, 
promovări, laude și încurajări, câştigă adesea aprobarea fraților şi surorilor 
lor şi toată lumea îi privește cu invidie. Este acesta un lucru bun? Cei mai 
mulți oameni cred că aceste lucruri se întâmplă pentru că acei indivizi au 
norocul de partea lor. Ei spun: „Uite, tipul acela are un calibru bun, s-a 
născut norocos şi s-a descurcat bine în viață — obține oportunități bune și 
câştigă promovări. Pur şi simplu este foarte norocos!” Sunt incredibil de 
invidioşi. Totuși, în cele din urmă, acel individ este demis în câţiva ani și 
devine un credincios de rând. Plânge din cauza asta şi încearcă să se 
spânzure şi, în decurs de câteva zile, este îndepărtat. Este acesta noroc? 
Dacă priveşti lucrurile în felul acesta, este un ghinionist fără speranţă. Însă 
este, în realitate, un caz de ghinion? (Nu.) De fapt, nu este vorba de ghinion, 
ci de faptul că nu a urmărit calea corectă. Întrucât nu a urmărit calea 
corectă, atunci când 1 s-au întâmplat lucruri pe care oamenii le percep drept 
„norocoase”, ele au devenit o ispită, o capcană şi un catalizator care i-a 
accelerat distrugerea. Este acesta un lucru bun? A aspirat mereu să fie 
promovat, să fie mai presus decât toți ceilalți, să fie centrul atenției şi ca 
totul să meargă bine și în felul în care şi-a dorit, dar, la sfârșit, ce s-a 
întâmplat? N-a fost el eliminat? Acesta este rezultatul care apare când 
oamenii nu urmăresc calea corectă. Faptul în sine de a urmări norocul nu 
este calea corectă. Oamenii care urmăresc norocul sigur vor respinge şi vor 
evita toate lucrurile rele, toate lucrurile pe care oamenii înclină să le 
privească drept indezirabile, cele care nu sunt în acord cu stările de spirit şi 
cu interesele lor trupeşti. Ei se tem, evită şi resping apariția acestor lucruri. 
Când ele se întâmplă, le descriu ca fiind „cu ghinion”. Pot să caute adevărul 
când cred că sunt ghimoniști? (Nu.) Crezi că oamenii care nu caută adevărul 


şi care cred tot timpul că sunt ghinioniști pot merge pe calea corectă? (Nu.) 


Sigur că nu pot. Prin urmare, aceia care urmăresc întotdeauna norocul, care 
se concentrează mereu doar asupra lui şi îl contemplă, sunt oameni care nu 
urmăresc calea corectă. Asemenea oameni nu se ocupă de îndatoririle care 
li se cuvin şi nu urmează calea corectă, aşa că se tot cufundă în depresie. 
Este vina lor şi o merită! Asta pentru că urmează calea greşită! Merită să se 
cufunde în depresie. E uşor să ieşi din această depresie? De fapt, da, este. 
Pur și simplu renunţă la perspectivele tale eronate, nu te aştepta ca totul să 
meargă bine, exact aşa cum îți doreşti sau fără probleme. Nu te teme, nu te 
împotrivi şi nu respinge lucrurile care merg rău. În schimb, renunţă la 
împotrivirea ta, calmează-te, vino înaintea lui Dumnezeu cu o atitudine de 
supunere şi acceptă tot ceea ce El rânduieşte. Nu urmări așa-zisul „noroc” şi 
nu respinge așa-zisul „ghinion”. Oferă-ţi inima şi toată fiinţa lui Dumnezeu, 
lasă-L pe El să acţioneze şi să orchestreze şi supune-te orchestrărilor şi 
rânduielilor Sale. Dumnezeu îți va da ce ai nevoie în măsura potrivită, la 
momentul potrivit. El va orchestra mediile, oamenii, evenimentele și 
lucrurile de care ai nevoie, conform nevoilor şi neajunsurilor tale, astfel 
încât să poţi învăţa lecţiile pe care se cuvine să le înveţi de la oamenii, 
evenimentele și lucrurile pe care le întâlneşti. Desigur, condiția prealabilă 
pentru toate acestea este să ai o mentalitate de supunere faţă de orchestrările 
şi rânduielile lui Dumnezeu. Aşadar, nu urmări perfecțiunea; nu respinge şi 
nu te speria de apariția lucrurilor nedorite, jenante sau nefavorabile; şi nu-ți 
folosi depresia ca, în sinea ta, să te împotriveşti apariţiei lucrurilor rele. De 
exemplu, dacă un cântăreţ are, într-o zi, o durere în gât şi nu are o prestație 
bună, se gândește: „Sunt atât de ghinionist! De ce nu are grijă Dumnezeu de 
vocea mea? De obicei, când sunt singur, cânt foarte bine, dar astăzi m-am 
făcut de ruşine în faţa tuturor. Nu am reuşit să intonez bine şi nici să prind 
ritmul. M-am făcut de râs!” Să te faci de râs este un lucru bun. Te ajută să-ți 


vezi neajunsurile și iubirea de vanitate. Iţi arată unde sunt problemele tale şi 


să înţelegi clar că nu eşti o persoană perfectă. Nu există oameni perfecţi şi 
este foarte normal să te faci de râs. Toţi oamenii trec prin momente când se 
fac de râs sau sunt stânjeniți. Toţi au eşecuri, întâlnesc obstacole şi au 
slăbiciuni. Să te faci de râs nu este un lucru rău. Când te faci de râs, dar nu 
eşti stânjenit şi nu te simți deprimat în adâncul sufletului, asta nu înseamnă 
că ai obrazul gros; înseamnă că nu-ţi pasă dacă asta îți va afecta reputaţia și 
înseamnă că vanitatea nu-ţi mai acaparează gândurile. Înseamnă că te-ai 
maturizat în umanitatea ta. E minunat! Nu este acesta un lucru bun? Ba este. 
Nu te gândi că nu ai procedat bine sau că ai ghinion şi nu căuta cauzele 
obiective din spatele acestui lucru. Este normal. Te poţi face de râs, alţii se 
pot face de râs, toată lumea se poate face de râs — în cele din urmă, vei 
descoperi că toți sunt la fel, toţi sunt oameni obişnuiţi, muritori, nimeni nu 
este mai presus sau mai bun decât ceilalți. Uneori toată lumea se face de 
râs, deci nimeni n-ar trebui să râdă de ceilalți. Odată ce ai trecut prin 
numeroase eşecuri, te maturizezi treptat în umanitatea ta; aşadar, oricând 
întâlneşti iar aceste lucruri, nu vei mai fi constrâns şi ele nu-ţi vor afecta 
modul normal în care îți îndeplineşti datoria. Umanitatea ta va fi normală şi 


atunci când umanitatea ta este normală, și rațiunea ta va fi normală. 


Aceşti oameni cărora le place să urmărească norocul sunt oameni care 
urmăresc șansa în această viaţă, care duc lucrurile la extrem. Aceşti oameni 
urmăresc un lucru greşit şi ar trebui să renunţe la el. Tocmai am avut 
părtăşie despre felul în care să gestionaţi şi să abordaţi corect aceste lucruri 
indezirabile — înţelegeți asta acum? Cum am avut părtăşie despre acest 
subiect? (Oamenii ar trebui să se supună tuturor orchestrărilor lui 
Dumnezeu. Ei nu trebuie să caute să devină perfecţi, să se teamă de lucruri 
care Îi stânjenesc sau că se va întâmpla ceva nefavorabil şi nu trebuie să-și 
folosească sentimentul de depresie ca să se împotrivească acestor lucruri 


când ele se întâmplă.) Linişteşte-ţi mintea şi înfruntă totul cu mentalitatea 


corectă. Când ţi se întâmplă ceva rău, trebuie să ai calea corectă de a aborda 
şi rezolva acel lucru şi, chiar dacă nu-l gestionezi bine, tot nu ar trebui să te 
cufunzi în depresie. Dacă eșuezi, poți încerca din nou; în cel mai rău caz, 
eşecul este o lecţie și, chiar dacă dai greș, tot este mai bine decât să fii ostil, 
potrivnic, să respingi şi să fugi. Aşadar, indiferent ce ţi se întâmplă sau ce 
trebuie să înfrunţi în viitor, niciodată n-ar trebui să respingi sau să încerci să 
scapi de acele lucruri şi cu atât mai puţin să le evaluezi din perspectiva 
norocului sau a ghinionului. De vreme ce afirmi că totul este orchestrat de 
mâinile lui Dumnezeu, nu ar trebui să apreciezi toate aceste lucruri cu 
perspectiva şi mentalitatea că ai sau nu noroc şi cu atât mai puţin să respingi 
aceste lucruri rele care se întâmplă. Desigur, nu ar trebui să le abordezi nici 
prin prisma acestei emoţii, depresia. În schimb, ar trebui să adopti o 
atitudine întreprinzătoare şi o stare de spirit pozitivă pentru a înfrunta şi a 
aborda aceste lucruri şi să vezi ce lecții poţi învăţa şi ce trebuie să înţelegi 
din ele — asta se cuvine să faci. Oare gândurile și părerile tale nu vor fi 
atunci corecte? (Ba da.) Şi atunci când înfrunți, din nou, ceva rău sau se 
întâmplă lucruri regretabile, le vei putea aborda conform cuvintelor lui 
Dumnezeu, vei avea gândurile şi părerile corecte şi, astfel, umanitatea și 
rațiunea ta vor deveni normale. Când priveşti lucrurile în felul acesta, nu 
este foarte important să ai perspectiva corectă? Nu este oare de o importanță 
crucială să înţelegi clar chestiunea sorții, conform cuvintelor lui 
Dumnezeu? (Ba da.) Acum că ne apropiem de sfârşitul părtăşiei noastre 
despre noroc şi ghinion, înţelegeţi? (Da.) Dacă puteți înţelege clar esența 
acestui tip de problemă, atunci aveţi perspectiva corectă asupra chestiunii 


sorții. 


Mai există un motiv pentru care oamenii se cufundă în această emoție, 
depresia, iar acela este că anumite lucruri li se întâmplă oamenilor înainte 


ca ei să ajungă la maturitate sau după ce au crescut şi au devenit adulți, 


adică, ei comit anumite fărădelegi sau fac nişte lucruri stupide, nesăbuite şi 
ignorante. Se cufundă în depresie din cauza acestor fărădelegi, a acestor 
lucruri stupide şi ignorante pe care le-au făcut. Acest fel de depresie este o 
condamnare a propriei persoane şi este și un mod de a stabili ce fel de 
oameni sunt. Desigur, acest tip de fărădelege nu înseamnă numai o 
înjurătură sau vorbe de rău, spuse pe la spatele cuiva, ori un alt lucru 
meschin de felul acesta, ci este, mai degrabă, ceva care implică ruşinea, 
personalitatea şi demnitatea unui om şi chiar legea. Amintindu-şi continuu 
de eveniment, această emoție, depresia, se acumulează puţin câte puţin 
adânc în inimile lor, până în ziua de azi. Care sunt aceste fărădelegi? După 
cum tocmai am spus, sunt lucruri ignorante, stupide şi nesăbuite pe care 
oamenii le-au făcut fie în copilărie, fie ca adulți. Știți cum sunt aceste 
lucruri? Stupide, nesăbuite şi ignorante — aceste lucruri includ rănirea 
celorlalți pentru beneficiul propriu, lucruri dificil de discutat şi lucruri 
rușinoase. S-ar putea să fie ceva murdar, demn de dispreţ, obscen sau 
indecent, care te face să te cufunzi în această emoție, depresia. Această 
depresie nu este doar un fel de a-ţi face reproşuri, ci este o condamnare a 
propriei persoane. Vă puteți gândi la lucruri care ar putea fi incluse în sfera 
pe care am schițat-o? Daţi un exemplu! (Promiscuitatea.) Unul este 
promiscuitatea, da. De exemplu, unii şi-au trădat soţul sau soția, cu gândul 
sau cu fapta; unii au comis adulter şi s-au dedat promiscuităţii, dar tot nu 
renunţă la ea şi se gândesc mereu cu cine vor să comită adulter; unii oameni 
i-au înşelat pe alții cu bani, poate chiar sume mari; unii au furat lucruri care 
aparțineau altcuiva, iar unii oameni le-au înscenat ceva altora sau s-au 
răzbunat pe alții. Câteva dintre aceste lucruri se apropie de încălcarea legii, 
în vreme ce altele chiar o încalcă; unele pot fi la limita moralității, în timp 
ce altele pot fi cu adevărat împotriva eticii umanităţii normale. Ele sunt 


adânc îngropate în amintirile din străfundul inimilor oamenilor și, din când 


în când, aceştia îşi amintesc de ele. Când eşti singur, când nu poţi dormi în 
toiul nopții, nu te poți abţine să nu te gândești la aceste lucruri. Ele se 
derulează în fața ochilor minţii ca un film, scenă după scenă, iar tu nu le 
poți şterge şi nu poţi scăpa de ele. De fiecare dată când te gândești la aceste 
lucruri, te simți deprimat, îți arde faţa, îţi tremură inima, ţi-e ruşine, iar 
duhul tău e plin de nelinişte. Deşi crezi în Dumnezeu, tot ai senzația că 
aceste lucruri pe care le-ai făcut s-au întâmplat chiar ieri. Nu poţi fugi de 
ele, nu te poţi ascunde de ele și nu ai habar cum să le lași în urmă. Deşi doar 
câțiva alți oameni ştiu ce ai făcut, sau poate nu ştie nimeni, ai un sentiment 
vag, de neliniște în inima ta. Din această neliniște apare depresia, iar aceasta 
te face să te simţi vinovat când Îl urmezi pe Dumnezeu şi-ţi îndeplineşti 
datoria. Nu poţi să-ți dai seama dacă acest sentiment de vină provine din 
propria conştiinţă, din lege sau din simţul moralității şi al eticii. În orice 
caz, atunci când se întâmplă anumite lucruri sau în anumite medii și 
contexte, oamenii care au făcut aceste lucruri se simt adesea neliniştiți fără 
să vrea. Acest sentiment de neliniște îi face să cadă, fără să ştie, într-o 
depresie profundă, care îi constrânge şi-pi limitează. Ori de câte ori ascultă 
o predică sau o părtăşie despre adevăr, această depresie se strecoară încet în 
mintea și în adâncul inimii lor, iar ei se interoghează, spunând: „Pot face 
asta? Sunt capabil să urmăresc adevărul? Sunt capabil să obţin mântuirea? 
Ce fel de om sunt? Am mai făcut acel lucru, aşa eram înainte. Mai pot fi 
mântuit? Oare Dumnezeu mă mai va mântui?” Unii oameni pot uneori să 
renunţe la sentimentul lor de depresie și să îl lase în urmă. Îşi direcţionează 
toată sinceritatea şi energia îndeplinirii datoriei lor, a obligațiilor şi a 
responsabilităilor şi chiar își pot dedica pe deplin inima şi mintea urmăririi 
adevărului şi contemplării cuvintelor lui Dumnezeu şi îşi concentrează toate 
eforturile asupra acestora. Cu toate acestea, în momentul în care apar 


situaţii sau circumstanţe speciale, această emotie, depresia, îi cuprinde iar şi 


îi face să se simtă din nou vinovaţi în adâncul inimii. Îşi spun: „Ai mai făcut 
asta şi ai fost un astfel de om. Poţi obține mântuirea? Are rost să practici 
adevărul? Ce crede Dumnezeu despre ceea ce ai făcut? Oare te va ierta 
pentru ceea ce ai făcut? Oare dacă plătești prețul în felul acesta, îți vei 
răscumpăra fărădelegea?” Îşi fac adesea reproşuri şi se simt vinovaţi în 
sufletul lor, se îndoiesc mereu şi se torturează cu aceste întrebări. Nu pot 
niciodată să lase în urmă sau să alunge acest sentiment de depresie şi simt 
tot timpul o neliniște față de lucrul ruşinos pe care l-au făcut. Aşadar, deși 
cred în Dumnezeu de mulți ani, e ca şi cum n-au ascultat şi n-au înţeles 
nimic din ceea ce a spus El. E ca şi cum nu ştiu dacă obținerea mântuirii are 
sau nu ceva de-a face cu ei, dacă pot fi absolviţi și răscumpăraţi sau dacă se 
califică să primească judecata, mustrarea şi mântuirea de la Dumnezeu. Nu 
ştiu nimic despre aceste lucruri. Întrucât nu primesc răspunsuri și un verdict 
precis, se simt mereu deprimaţi în sinea lor. În adâncul sufletului, îşi 
amintesc la nesfârșit ce au făcut, derulează la nesfârşit filmul întâmplărilor 
în mintea lor, amintindu-și cum a început şi cum s-a terminat totul, 
amintindu-și totul de la început la sfârșit. Indiferent de felul în care își 
amintesc de acel lucru, ei se simt mereu păcătoşi și, astfel, această chestiune 
îi deprimă constant de-a lungul anilor. Chiar și atunci când îşi fac datoria, 
când sunt responsabili de o anumită sarcină, tot simt că nu au deloc speranţe 
de a fi mântuiţi. Prin urmare, nu înfruntă niciodată direct chestiunea 
urmăririi adevărului şi nu o privesc ca pe cel mai corect şi important lucru. 
Cred că acea greșeală pe care au săvârşit-o sau acel lucru pe care l-au făcut 
în trecut este privit cu dispreţ de cei mai mulți oameni sau că ei ar putea fi 
condamnaţi sau disprețuiți de oameni sau chiar condamnaţi de Dumnezeu. 
Indiferent de etapa în care se află lucrarea lui Dumnezeu sau de câte 
cuvântări a ţinut El, ei nu înfruntă niciodată corect chestiunea urmăririi 


adevărului. De ce? Pentru că nu au curajul să-şi lase în urmă depresia. 


Aceasta este concluzia finală la care ajunge acest tip de persoană, după ce a 
experimentat un astfel de lucru şi, întrucât nu trage concluzia corectă, este 


incapabilă să-și lase în urmă depresia. 


Există, cu siguranţă, mulți oameni care au comis o fărădelege sau alta, 
fie ea mare sau mică, dar cel mai probabil sunt foarte puţini cei care au 
comis fărădelegi grave, de tipul celor care depăşesc limitele morale. Nu 
vom vorbi aici despre cei care au săvârşit diverse alte fărădelegi, ci doar 
despre ce ar trebui să facă oamenii care au comis fărădelegi grave, de tipul 
celor care depășesc limitele morale şi etica. Cât despre oamenii care au 
comis fărădelegi grave — şi aici vorbesc despre acelea care depăşesc limitele 
morale — asta nu implică ofensarea firii lui Dumnezeu și încălcarea 
decretelor Sale administrative. Înţelegeţi? Nu vorbesc despre fărădelegi care 
ofensează firea, esenţa sau identitatea și statutul lui Dumnezeu şi nici 
despre cele care Îl hulesc. Vorbesc despre cele care depășesc limitele 
morale. De asemenea, există ceva de spus despre modul în care acei oameni 
care au comis astfel de fărădelegi își pot înlătura această emoție, depresia. 
Astfel de oameni au două căi pe care pot să le urmeze, iar asta este o 
chestiune simplă. Mai întâi, dacă simţi în inima ta că poţi lăsa în urmă acel 
lucru pe care l-ai făcut sau ai ocazia să-i ceri scuze celeilalte persoane şi să 
te revanşezi faţă de ea, atunci poți merge să faci aceste lucruri, iar 
sentimentele de pace şi linişte se vor întoarce în duhul tău; dacă nu ai 
oportunitatea de a face acest lucru, dacă nu este posibil, dacă ajungi să îți 
cunoşti cu adevărat problema în adâncul inimii tale, dacă îți dai seama exact 
cât de grav este lucrul pe care l-ai făcut şi ai cu adevărat remuşcări, atunci 
ar trebui să vii înaintea lui Dumnezeu ca să mărturiseşti şi să te căiești. Ori 
de câte ori te gândești la lucrul pe care l-ai făcut şi te simţi vinovat, adică 
exact momentul în care ar trebui să vii înaintea lui Dumnezeu ca să 


mărturiseşti şi să te căiești, trebuie să fii sincer și să-ți arăţi adevăratele 


sentimente pentru a primi dezlegarea de păcate și iertarea lui Dumnezeu. Şi 
cum poți fi dezlegat de păcate şi iertat de Dumnezeu? Asta ţine de inima ta. 
Dacă mărturiseşti sincer, îți recunoşti cu adevărat greşeala și problema şi, 
fie că ai comis o fărădelege sau un păcat, mărturiseşti cu adevărat, simţi o 
ură adevărată pentru ceea ce ai făcut și chiar te schimbi, astfel încât să nu 
mai faci niciodată greşeala aceea, atunci, într-o zi, vei fi dezlegat de păcate 
şi iertat de Dumnezeu, adică El nu-ţi va mai hotărî finalitatea pe baza 
lucrurilor ignorante, nesăbuite şi murdare pe care le-ai făcut în trecut. Când 
vei ajunge la acest nivel, Dumnezeu va uita complet această chestiune; vei 
fi exact la fel ca alți oameni normali, fără cea mai mică diferență. Totuși, 
premisa pentru acest lucru este că trebuie să fii sincer şi să te căiești cu 
adevărat, ca David. Câte lacrimi a vărsat David pentru fărădelegea pe care o 
comisese? Nenumărate. De câte ori a plâns? De nenumărate ori. Lacrimile 
pe care le-a vărsat pot fi descrise cu aceste cuvinte: „În fiecare noapte îmi 
fac patul să înot.” Nu știu cât de gravă este fărădelegea ta. Dacă este foarte 
gravă, s-ar putea să trebuiască să plângi până când patul va pluti pe 
lacrimile tale — s-ar putea să trebuiască să mărturisești şi să te căiești până la 
acest nivel înainte de a primi iertarea lui Dumnezeu. Dacă nu faci acest 
lucru, Mă tem că fărădelegea ta va deveni un păcat în ochii lui Dumnezeu și 
că nu vei fi absolvit de ea. Atunci vei avea necazuri și nu ar mai avea rost să 
spun nimic despre asta. Prin urmare, primul pas pentru a primi absolvirea și 
iertarea lui Dumnezeu este să fii sincer şi să acţionezi practic astfel încât să 
mărturiseşti şi să te căieşti cu adevărat. Unii întreabă: „Trebuie să le spun 
tuturor despre asta?” Nu este necesar; pur şi simplu mergi şi roagă-te lui 
Dumnezeu de unul singur. Ori de câte ori te simți rău şi vinovat în inima ta, 
ar trebui să vii imediat înaintea lui Dumnezeu ca să te rogi şi să primeşti 
iertarea Sa. Unii întreabă: „Cât de mult trebuie să mă rog înainte de a şti că 


Dumnezeu m-a iertat?” Când nu te vei mai simţi vinovat de această 


chestiune, când nu vei mai cădea în depresie din cauza ei, atunci vei fi 
obținut rezultate, iar acest lucru va arăta că Dumnezeu te-a absolvit. Când 
nimeni, nicio putere şi nicio forță din exterior nu te poate tulbura și când nu 
eşti constrâns de nicio persoană, de niciun eveniment sau lucru, atunci vei fi 
obținut rezultate. Acesta este primul pas pe care trebuie să îl faci. Al doilea 
pas este că, în timp ce Îl implori în mod constant pe Dumnezeu pentru 
absolvire, ar trebui să cauţi în mod activ principiile pe care ar trebui să le 
urmezi în timp ce-ţi îndeplineşti datoria — numai făcând acest lucru vei fi 
capabil să-ți îndeplinești bine datoria. Desigur, şi aceasta este o acțiune, o 
expresie şi o atitudine practică, una care compensează fărădelegea ta și care 
dovedeşte că te-ai căit şi că te-ai schimbat; este ceea ce se cuvine să faci. 
Cât de bine îţi îndeplineşti datoria, însărcinarea pe care ţi-o dă Dumnezeu? 
O abordezi cu atitudinea unui om deprimat sau cu principiile pe care 
Dumnezeu îţi cere să le urmezi? Îi oferi loialitate? În ce bază ar trebui să te 
absolve Dumnezeu? Ţi-ai exprimat căința în vreun fel? Ce Îi arăţi lui 
Dumnezeu? Dacă doreşti să primeşti absolvirea lui Dumnezeu, atunci 
trebuie mai întâi să fu sincer: pe de o parte, trebuie să mărturiseşti cu 
seriozitate, iar pe de altă parte, trebuie să fii sincer şi să îți îndeplinești bine 
datoria, altfel nu avem ce discuta. Dacă poţi face aceste două lucruri, dacă ÎI 
poți emoţiona pe Dumnezeu cu sinceritatea şi cu buna ta credinţă și să-L 
faci să te absolve de păcatele tale, atunci vei fi la fel ca alți oameni. 
Dumnezeu te va privi, trata, judeca, mustra, încerca şi rafina la fel ca pe 
ceilalți oameni — nu vei fi tratat diferit. Astfel, nu numai că vei avea 
determinarea şi dorința de a urmări adevărul, dar atunci când o vei face, 
Dumnezeu te va lumina, te va îndruma și te va aproviziona și pe tine în 
acelaşi mod. Bineînţeles, întrucât acum ai o dorinţă sinceră și autentică și o 
atitudine serioasă, Dumnezeu nu te va trata diferit şi, la fel ca şi ceilalți 


oameni, vei avea şansa de a obține mântuirea. Inţelegi acest lucru, nu-i așa? 


(Da.) Comiterea unei fărădelegi grave este un caz special. Nu putem spune 
că nu este înfricoşător; este o problemă foarte gravă. Nu este același lucru 
cu o fire coruptă obişnuită sau unele gânduri şi păreri greşite. Este ceva care 
s-a întâmplat cu adevărat, s-a înfăptuit şi atrage consecinţe grave. De aceea, 
acest lucru ar trebui să fie tratat într-un mod deosebit. Totuşi, indiferent 
dacă este tratat într-un mod deosebit sau într-unul normal, există 
întotdeauna o cale de urmat şi o modalitate de a-l rezolva, iar asta depinde 
de tine, dacă poți practica conform căilor şi metodelor pe care ţi le spun şi 
spre care te îndrum. Dacă practici cu adevărat în felul acesta, atunci 
speranţele tale de a obţine mântuirea la final vor fi aceleaşi ca ale celorlalți 
oameni. Desigur, rezolvarea tuturor acestor lucruri nu are doar scopul de a-i 
face pe oameni să poată lăsa în urmă sentimentul de depresie. Scopul final 
este ca, prin înlăturarea sentimentului lor de depresie, atunci când întâlnesc 
oameni, evenimente şi lucruri, să poată aborda corect toate aceste lucruri în 
limitele conştiinţei şi rațiunii umanității normale. Nu trebuie să ajungă la 
extreme şi să fie încăpăţânaţi; trebuie să meargă mai departe în căutarea 
intentiilor lui Dumnezeu şi a adevărului, să îndeplinească responsabilităuile 
şi îndatoririle pe care o fiinţă creată ar trebui să le îndeplinească, până când, 
în cele din urmă, pot privi oamenii și lucrurile, se pot comporta şi pot 
acționa în întregime conform cuvintelor lui Dumnezeu, cu adevărul drept 
criteriu. Odată ce oamenii au pătruns în această realitate, se vor apropia 
treptat de calea mântuirii și, în acest fel, vor avea speranţa de a o obţine. Vă 
este clară acum calea de înlătura această emoție, depresia, care apare ca 


urmare a unor fărădelegi grave? (Da, ne este clară.) 


Este înlăturarea acestei emoţii, depresia, o problemă dificilă? Cred că 
este foarte dificilă, întrucât implică lucruri importante din viață, calea pe 
care oamenii merg în credinţa lor în Dumnezeu, dacă pot obține mântuirea 


în viitor sau dacă toată credinţa lor va fi în van — aceasta este o problemă 


majoră. La suprafață, ceea ce se revelează este o emoție, când, de fapt, 
există motive pentru apariția acesteia. Astăzi, am avut părtăşie în mod clar 
despre aceste motive, acum am oferit o cale de înaintare pentru a rezolva 
problema acestor cauze, deci nu se poate îndepărta prompt această emoție, 
depresia? (Ba da.) Teoretic, a fost îndepărtată. Dacă ai o înţelegere 
doctrinară, apoi o compari cu ceea ce ai făcut în trecut, folosind-o drept 
bază pentru a-ţi înlătura treptat dificultățile din viață și pe cele din gândirea 
ta şi dacă urmezi constant această cale, poţi să pătrunzi treptat pe calea 
urmăririi adevărului. Ce crezi despre acest mod de a rezolva problema? 
(Este bun.) Aşa trebuie oamenii să rezolve problema. Dacă nu o fac, atunci 
problemele complicate dinlăuntrul lor — cele din gândirea lor, din inimile 
lor, problemele lor mentale, precum și firile lor corupte — îi țin strâns legaţi. 
În felul acesta, devin legaţi şi prinşi în capcană, suferă și se simt epuizați tot 
timpul, nu ştiu dacă să râdă sau să plângă şi niciodată nu pot găsi o cale de 
scăpare. Când vei termina de ascultat părtăşia de azi, poţi să meditezi atent 
la ea şi să ajungi la o înţelegere doctrinară a ei. Apoi, prin experienţele tale 
practice şi prin cele din viaţa ta cotidiană, vei scăpa treptat de aceste emoții 
negative şi de diversele stări ale firilor tale corupte. Odată ce le-ai lăsat în 
urmă, nu numai că vei fi cu adevărat eliberat şi liber şi nu numai că vei fi 
pătruns în adevărul-realitate, dar, cel mai important, vei fi înțeles adevărul, 
îl vei fi câştigat şi vei fi capabil să trăieşti adevărul-realitate. Atunci vei fi 
de mare folos şi vei trăi o viaţă valoroasă. Doriţi să trăiţi în felul acesta? 
(Da.) Majoritatea oamenilor vor să înţeleagă adevărul şi să pătrundă în 
adevărul-realitate și nu vor să-şi petreacă viețile cuprinși de emoțiile 
negative ale trupului, de dorinţele sale desfrânate, de tendinţele lumeşti şi 
de firi corupte — o astfel de viaţă este prea grea şi epuizantă. Va avea viaţa ta 
un final bun, dacă trăieşti cuprins de aceste firi corupte şi emoții negative? 


Să trăieşti cuprins de aceste emoţii negative înseamnă să trăieşti sub puterea 


Satanei. E ca şi cum ai trăi într-un tocător de carne — mai devreme sau mai 
târziu vei fi mestecat și va fi greu să găseşti o cale de scăpare. Totuși, dacă 
poți accepta adevărul, atunci ai speranța de a lăsa în urmă confuzia și 
durerea și vei fi capabil să scapi de durerea care provine din a fi prins și 


derutat de emoţii negative. 


Iniţial plănuisem să am părtășie despre mai multe subiecte astăzi, dar 
am ajuns să comunic mult timp despre depresie. Sunt multe de spus în 
legătură cu orice subiect; nimic nu poate fi explicat clar în doar câteva 
cuvinte. Indiferent despre ce vorbesc, nu pot pur şi simplu să explic 
doctrina unei chestiuni şi gata. Orice subiect implică multe aspecte ale 
adevărului şi ale realității; implică gândurile şi opiniile oamenilor, felurile şi 
modurile în care se comportă, calea pe care merg şi toate aceste lucruri au 
legătură cu obținerea mântuirii de către voi. Nu pot fi neglijent când am 
părtăşie despre adevăr sau despre un subiect şi de aceea încerc pe toate căile 
posibile, ca o bunică bătrână şi cicălitoare, să vă tot repet aceste lucruri. Nu 
vă plângeți că e supărător şi prea plictisitor. S-ar putea să mai fi vorbit 
despre un subiect, deci ce să o fac din nou? Dacă vorbesc din nou despre el, 
poți să asculți din nou şi să consideri asta o trecere în revistă. E în regulă, 
nu-i așa? (Da.) Pe scurt, trebuie să abordezi cu conştiinciozitate chestiunile 
legate de adevăr și de calea pe care merg oamenii şi nu trebuie să fii 
neglijent. Cu cât intru mai mult în detalii şi cu cât mai specific devin, cu 
atât mai detaliată şi mai clară devine înţelegerea voastră privind relația 
dintre diversele adevăruri, precum şi diferenţele şi conexiunile în detaliile 
dintre ele, printre alte aspecte. Dacă aş vorbi în termeni generali și doar 
despre unele lucruri, în mare, atunci ele vi s-ar părea greu de înţeles şi de 
pătruns şi ar fi epuizant pentru voi să încercaţi să le contemplați şi să vă daţi 
seama singuri de ele, nu-i aşa? (Da, așa este.) De exemplu, subiectul de 


astăzi — emoțiile negative care apar din soartă, noroc şi anumite fărădelegi 


pe care oamenii le-au comis în trecut — nu aţi fi capabili să vă gândiţi 
singuri la aceste lucruri şi, chiar dacă ați face-o, nu aţi avea o cale de 
scăpare din ele. Întrucât nu înţelegi adevărul din aceste lucruri, nu vei fi 
niciodată capabil să găseşti răspunsul corect la chestiunea comiterii 
anumitor fărădelegi în trecut şi va rămâne mereu un mister pentru tine, 
sâcâindu-te și încurcându-te pentru totdeauna, răpindu-ți pacea, bucuria, 
libertatea şi eliberarea din adâncul inimii. Sau poate pentru că nu ai abordat 
corect chestiunea și nu ai urmat calea corectă, asta a avut un impact asupra 
obţinerii mântuirii tale. În cele din urmă, unii oameni au fost abandonaţi şi 
eliminaţi. De ce se întâmplă asta? Fiindcă, în trecut, au făcut niște lucruri de 
nedescris, nu le-au gestionat bine şi nu au primit absolvirea de ele. Inima lor 
era permanent prinsă în mrejele acestor lucruri; nu aveau chef să 
urmărească adevărul, îşi îndeplineau datoria într-o manieră neglijentă, nu 
pătrundeau în adevărul-realitate şi simțeau că nu aveau nicio speranță să 
urmărească adevărul. Au avut această părere negativă până la sfârșit, nu au 
vorbit niciodată despre mărturia bazată pe experienţă şi nu au câştigat 
adevărul. Abia atunci au început să regrete, dar era prea târziu. Prin urmare, 
au legătură toate aceste chestiuni cu adevărul şi cu obținerea mântuirii? (Da, 
au.) Să nu crezi că, doar pentru că toate aceste chestiuni nu ţi s-au întâmplat 
tie, sau nu s-au întâmplat altcuiva, sau nu s-au întâmplat oamenilor din jurul 
tău, ele nu există. Îţi spun Eu, s-ar putea să fi făcut unele lucruri 
dezonorante în trecut, care încă nu au avut consecinţe înspăimântătoare sau 
s-ar putea ca, anterior, să te fi împotmolit în acest fel de emoție negativă sau 
eşti împotmolit acum în ea, numai că nu ai observat şi nu ţi-ai dat seama și 
apoi, într-o zi, se întâmplă cu adevărat ceva şi această emoție are un impact 
grav asupra ta şi duce la consecinţe serioase. Doar atunci când te analizezi 
în profunzime, descoperi că ai fost împotmolit în această emoție negativă 


mulți ani şi chiar mai mult, fără să-ţi dai seama. De aceea oamenii trebuie 


să contemple, să reflecteze, să înţeleagă, să aprecieze şi să experimenteze 
continuu aceste lucruri, pentru a le descoperi încetul cu încetul. Desigur, să 
descoperi în final aceste lucruri înseamnă veşti extrem bune pentru tine şi 
este o oportunitate grozavă de a obţine mântuirea. Atunci când le vei 
descoperi, vei avea şansa sau speranţa de a le lăsa în urmă și lucrurile 
despre care am vorbit azi nu vor fi fost în van. Niciun adevăr, niciun subiect 
şi niciun cuvânt nu poate fi înțeles pe deplin şi experimentat într-o zi sau 
două. De vreme ce implică adevărul, implică umanitatea, firile corupte ale 
oamenilor, calea pe care merg şi obţinerea mântuirii. Prin urmare, nu poți 
trece cu vederea niciun adevăr, ci trebuie să le abordezi conştiincios pe 
toate. Chiar dacă nu înţelegi prea bine aceste adevăruri şi nu știi cum să te 
examinezi pentru a vedea ce probleme ai conform acestor adevăruri, atunci 
poate că după ce le vei experimenta timp de câțiva ani, aceste adevăruri te 
vor salva din constrângerile firilor tale corupte şi vor deveni adevăruri 
prețioase care te vor mântui. Când se va întâmpla acest lucru, aceste 
adevăruri te vor îndruma pe calea corectă prin viaţă şi poate că, peste vreo 
zece ani, aceste cuvinte şi aceste adevăruri îți vor fi schimbat complet 
gândurile şi părerile și îţi vor fi transformat pe deplin ţelurile şi direcția în 
viaţă. 


Acesta este finalul părtăşiei noastre de astăzi! Cu bine! 

Cum să urmărești adevărul (3) 


Unde am ajuns cu părtăşia la ultima noastră adunare? Aveam părtășie 
despre felul în care trebuie urmărit adevărul, lucru care are legătură cu două 
subiecte importante, care sunt, în primul rând, două aspecte ale practicii. 
Care este primul? (Primul este renunţarea.) Și al doilea? (Al doilea este 
dedicarea.) Primul este renunţarea, iar cel de-al doilea este dedicarea. Cu 
privire la practica „renunţării, mai întâi am avut părtăşie despre renunţarea 
la diverse emoţii negative. Primul aspect al „renunțării” implică renunţarea 
la diverse emoţii negative. Aşadar, când am vorbit despre renunţarea la 
diverse emoţii negative, pe care le-am menţionat? (Dumnezeu a vorbit 
prima dată despre inferioritate, ură şi mânie şi, apoi, a doua oară, despre 
depresie.) Prima dată am vorbit despre nevoia de a renunţa la ură, mânie și 
inferioritate — mai întâi, am vorbit despre aceste trei emoţii negative şi am 
vorbit destul de mult şi despre depresie. A doua oară, am vorbit despre 
practicarea renunțării la depresie, drept una dintre emoţiile negative. 
Oamenii se pot deprima din tot felul de motive şi, ultima dată, am vorbit 
mai ales despre mai multe feluri în care această emoție, depresia, poate 
apărea. Spuneţi-Mi, care erau principalele cauze pe care le-am menționat, 
care fac să apară această emoție, depresia? (Dumnezeule, în total există trei 
cauze. Prima este că oamenii consideră mereu că au o soartă rea; cea de-a 
doua este că oamenii dau vina pe ghinion când li se întâmplă ceva; iar cea 
de-a treia o reprezintă fărădelegile pe care oamenii le-au comis în trecut sau 
faptele nesăbuite sau ignorante pe care le-au săvârşit, lucru care 1-a 
determinat să se adâncească în depresie.) Acestea sunt cele trei cauze 
principale. Prima este că oamenii cred că soarta lor este rea, aşa că sunt 
adesea deprimaţi; a doua este că oamenii se cred ghinioniști şi, de 


asemenea, se deprimă des; iar a treia este că oamenii au comis fărădelegi 


grave, ceea ce îi face să se simtă deprimaţi deseori. Acestea sunt cele trei 
cauze esenţiale. Această emoție, depresia, nu este un sentiment trecător de 
negativitate sau tristeţe. Mai degrabă, este o emoție negativă obişnuită şi 
recurentă în minte, provocată de anumite cauze. Această emoție negativă îi 
face pe oameni să aibă multe gânduri, păreri şi puncte de vedere negative şi 
chiar multe gânduri, păreri, comportamente şi metode extreme și 
denaturate. Nu este o stare de spirit temporară sau o idee trecătoare; este o 
emoție negativă recurentă şi obișnuită, care îi însoţeşte mereu pe oameni în 
vieţile lor, în adâncul inimilor şi sufletelor lor şi în gândurile şi acțiunile lor. 
Nu numai că această emoție negativă afectează conştiinţa şi rațiunea 
umanităţii normale oamenilor, dar poate avea un impact şi asupra diverselor 
puncte de vedere, păreri şi perspective pe care le au ei când se uită la alții, 
la lucruri şi în conduita şi acţiunile lor din viaţa cotidiană. Prin urmare, este 
necesar să analizăm diferite sentimente negative, să le disecăm şi să le 
recunoaştem, înainte de a renunţa la ele și a le schimba una câte una, 
străduindu-ne să le lăsăm în urmă treptat, astfel încât conştiinţa şi rațiunea 
ta, precum și gândirea umanităţii tale, să devină normale și practice, iar 
modul în care priveşti oamenii și lucrurile și felul în care te porți şi faci 
lucruri în viaţa ta cotidiană să nu mai fie afectate, controlate şi chiar 
oprimate de aceste sentimente negative — acesta este obiectivul principal al 
disecării și discernerii acestor diverse emoţii negative. Scopul principal nu 
este ca tu să asculți ce spun, să cunoşti şi să înţelegi acel lucru, iar apoi să-l 
laşi acolo, ci să afli, din cuvintele Mele, exact cât sunt de dăunătoare pentru 
oameni emoțiile negative, să ştii cât de dăunătoare sunt și cât de mare este 
impactul lor asupra vieților de zi cu zi ale oamenilor, asupra felului în care 


privesc oamenii și lucrurile şi al modului în care se poartă şi se comportă. 


In trecut, am avut părtăşie şi despre felul în care, într-o anumită 


măsură, aceste emoţii negative nu ajung la nivelul fiilor corupte și al unei 


esențe corupte, dar facilitează şi exacerbează, până într-un anumit grad, 
firile corupte ale oamenilor, oferindu-le un motiv pentru care ei să facă 
lucruri în baza firilor lor corupte şi mai multe motive să trăiască după finile 
lor corupte, în timp ce sunt influenţaţi de aceste emoţii negative, precum și 
motive pentru a privi pe oricine şi orice pe baza firilor lor corupte. Prin 
urmare, toate aceste emoţii negative au un impact, mai mic sau mai mare, 
asupra vieților cotidiene ale oamenilor, le afectează și controlează diversele 
gânduri şi le influenţează atitudinile, perspectivele şi punctele de vedere pe 
care le au faţă de adevăr şi față de Dumnezeu. Se poate spune că aceste 
emoții negative nu au deloc un impact pozitiv asupra oamenilor şi nici 
vreun efect pozitiv sau folositor, ci, dimpotrivă, pot doar să le facă rău. De 
aceea, atunci când oamenii trăiesc cu aceste emoţii negative, inimile lor 
sunt în mod natural influențate şi controlate de ele, iar ei nu se pot abţine să 
nu trăiască într-o stare de negativitate şi chiar adoptă păreri extreme despre 
oameni şi lucruri, din puncte de vedere absurde. Când oamenii privesc o 
persoană sau un lucru din perspectiva şi punctul de vedere al emoţiilor 
negative, în mod natural, purtările, abordările şi efectele comportamentului 
şi acțiunilor pe care le produc vor fi denaturate cu emoţii extreme, negative 
şi deprimante. Aceste emoții negative, deprimante şi extreme îi vor face pe 
oameni să fie neascultători față de Dumnezeu, nemulțumiți de El, să-L 
învinovăţească, să-L sfideze şi chiar să I se împotrivească, precum şi, 
bineînţeles, să-L urască. De exemplu, atunci când un om crede că are o 
soartă rea, pe cine dă vina pentru ea? E posibil să n-o spună, dar, în inima 
lui, crede că Dumnezeu a acționat greşit şi că este nedrept şi se gândește: 
„De ce l-a făcut Dumnezeu atât de arătos? De ce i-a permis să se nască într- 
o familie atât de grozavă? De ce i-a dat asemenea daruri? De ce i-a dat un 
calibru atât de bun? De ce calibrul meu este atât de rău? De ce a rânduit 


Dumnezeu ca el să fie lider? De ce nu e niciodată rândul meu, de ce nu am 


ajuns să fiu lider nici măcar o dată? De ce lui îi merg toate atât de bine și, 
când fac eu ceva, nu merge niciodată cum trebuie sau fără probleme? De ce 
este soarta mea atât de nefericită? De ce lucrurile care mi se întâmplă sunt 
atât de diferite? De ce mi se întâmplă numai lucruri rele?” Deşi aceste 
gânduri care apar din emoții deprimante nu-i fac pe oameni să-L 
învinovăţească pe Dumnezeu sau să se împotrivească Lui şi sorții lor în 
conştiinţa lor subiectivă, totuşi îi fac să se adâncească adesea şi involuntar, 
în adâncul inimii, în emoții cum ar fi neascultarea, nemulțumirea, 
resentimentele, invidia şi ura. În cazuri grave, ele chiar le pot provoca 
oamenilor gânduri şi comportamente extreme. De exemplu, când unii 
oameni văd pe altcineva cu un randament mai bun decât al lor și lăudat de 
Dumnezeu, simt invidie şi ură. În consecinţă, o serie de acţiuni meschine se 
pun în mișcare: vor vorbi de rău şi vor submina cealaltă persoană, fără 
ştirea ei, vor face, în secret, nişte lucruri dubioase și iraționale şi aşa mai 
departe. Apariția acestei serii de probleme este direct legată de depresia și 
emoțiile lor negative. Această serie de gânduri, comportamente și abordări 
care provin din emoțiile lor deprimante pot părea, la început, doar un fel de 
emoții, dar, pe măsură ce lucrurile progresează, aceste emoţii negative şi 
deprimante pot încuraja oamenii, din ce în ce mai mult, să trăiască după 
firile lor satanice corupte. Cu toate acestea, dacă ei înțeleg adevărul și 
trăiesc având o umanitate normală, atunci când în sinea lor apar aceste 
emoții negative şi deprimante, conştiinţa şi rațiunea lor pot acționa cu 
promptitudine, iar acești oameni pot percepe prezenţa acestor emoții 
deprimante și tulburarea provocată de ele şi le pot desluși. Apoi, ei pot să-și 
lase în urmă foarte repede emoţiile deprimante, iar atunci când întâlnesc 
oameni, evenimente şi lucruri în situația lor actuală, pot face judecăți 
raționale şi pot privi rațional şi din perspectiva corectă situaţiile pe care le 


întâlnesc şi lucrurile pe care le experimentează. Când oamenii fac toate 


acestea rațional, cel mai simplu lucru pe care îl vor putea realiza este să 
accepte stăpânirea conștiinței şi rațiunii umanității normale. Chiar mai bine, 
dacă înţeleg adevărul, vor fi capabili să acţioneze conform adevărurilor- 
principii, într-o manieră mai rațională, pe baza conştiinţei şi rațiunii lor, şi 
nu se vor purta sau nu vor acţiona sub stăpânirea firilor lor corupte. Cu toate 
acestea, dacă emoţiile negative ocupă o poziţie predominantă în inimile lor, 
influenţându-le gândurile, părerile şi felul în care gestionează lucrurile şi se 
comportă, atunci, în mod natural, aceste emoţii negative le vor afecta 
progresul în viață şi vor duce la îngreunarea şi tulburarea gândurilor, 
alegerilor, comportamentului şi abordărilor lor în diferite situaţii. Pe de o 
parte, aceste emoții negative facilitează firile corupte ale oamenilor, 
făcându-i pe aceștia să se simtă în largul lor şi justificați să trăiască în firile 
lor corupte; pe de altă parte, îi pot face pe oameni şi să se împotrivească 
lucrurilor pozitive și să trăiască în negativitate, fără să fie dispuşi să vadă 
lumina. În felul acesta, emoţiile negative ale oamenilor devin mai galopante 
şi mai grave şi nu le permit sub nicio formă să acţioneze rațional, în limitele 
conştiinţei şi raţiunii. În schimb, îi împiedică pe oameni să caute adevărul și 
să trăiască înaintea lui Dumnezeu și, în felul acesta, oamenii decad şi mai 
mult, în mod natural, nu doar simțindu-se negativi, dar şi îndepărtându-se 
mult de Dumnezeu. Şi care vor fi consecințele, dacă lucrurile continuă 
astfel? Nu numai că emoțiile negative nu pot înlătura firile corupte ale 
oamenilor, dar le vor facilita, ceea ce-i va face pe aceştia să gestioneze 
lucrurile şi să se comporte pe baza firilor lor corupte şi să meargă pe drumul 
lor. Ce vor face oamenii când vor fi dominați de gânduri şi păreri eronate și 
extreme? Oare vor tulbura lucrarea bisericii? Oare vor răspândi negativitate 
ŞI-L vor judeca pe Dumnezeu şi rânduielile lucrării din casa Lui? Oare-L 
vor învinovăţi şi-L vor sfida? Cu siguranță o vor face! Acestea sunt 


consecinţele finale. O serie de abordări, precum  neascultarea, 


nemulțumirea, negativitatea şi împotrivirea vor apărea înlăuntrul oamenilor 
— toate acestea sunt consecințele faptului că emoţiile negative ocupă o 
poziţie predominantă în inimile oamenilor, pentru o perioadă lungă de timp. 
Uite, doar o emoție negativă neînsemnată — o emoție pe care oamenii ar 
părea incapabili s-o simtă, a cărei existenţă nici nu ar putea s-o sesizeze sau 
al cărei efect nu l-ar putea simţi — această emoție negativă neînsemnată tot îi 
urmăreşte peste tot, ca şi cum ar fi fost cu ei de la naștere. Le face rău în 
toate felurile şi chiar te cuprinde, te intimidează, te suprimă şi te constrânge 
constant, până în punctul în care te însoţeşte tot timpul, întocmai ca viaţa ta 
ŞI, totuşi, nu eşti deloc conştient de ea, trăind adesea în ea şi luând-o ca pe 
un lucru de la sine înţeles, gândind lucruri precum: „Așa ar trebui să 
gândească oamenii, nu e nimic greşit, este foarte normal. Cine nu are câteva 
gânduri active de felul acesta? Cine nu are câteva emoţii negative?” Eşti 
incapabil să simți răul pe care ţi-l provoacă această emoție negativă, dar el 
este real, iar tu vei fi adesea instigat involuntar de ea să-ți reverşi în mod 
natural firile corupte şi să acționezi şi să te comporți pe baza lor, până când, 
în final, faci totul după ele. Îţi poţi închipui rezultatele finale ale acestui 
lucru: toate sunt negative, nefavorabile, lipsite de orice lucru benefic sau 
pozitiv, cu atât mai puţin ceva care poate să ajute oamenii să câştige 
adevărul şi lauda de la Dumnezeu — acestea nu sunt finaluri optimiste. Prin 
urmare, atât timp cât în sinea unei persoane există emoţii negative, tot felul 
de gânduri şi păreri negative îi vor influenţa şi domina grav viaţa. Cât timp 
gândurile şi părerile negative îi influențează și domină viaţa, vor exista 
obstacole enorme care o vor împiedica să urmărească adevărul, să-l practice 
şi să pătrundă în adevărul-realitate. Așadar, este necesar ca noi să 
continuăm să dăm în vileag şi să analizăm aceste emoţii negative, astfel 


încât toate să poată fi înlăturate. 


Emoţiile negative despre care tocmai am avut părtăşie au un efect grav 
asupra oamenilor şi le fac mult rău, dar mai există alte emoții negative care, 
la fel, îi influenţează pe oameni și le fac rău. În afară de emoţiile negative 
de ură, mânie, inferioritate și depresie, despre care am vorbit deja, există 
emoțiile negative de tulburare, anxietate şi îngrijorare. Aceste emoţii sunt şi 
ele adânc înrădăcinate în inimile oamenilor și îi însoțesc pe aceştia în viețile 
lor de zi cu zi și în cuvintele şi acțiunile lor. Desigur, atunci când oamenilor 
li se întâmplă ceva, acestea afectează şi gândurile şi părerile care se nasc în 
sinea lor, precum și punctele de vedere şi perspectivele pe care le adoptă. 
Astăzi, vom diseca şi da în vileag emoțiile negative de tulburare, anxietate 
ŞI îngrijorare şi ne vom strădui să-i ajutăm pe oameni să le descopere 
înlăuntrul lor. După ce fac acest lucru, scopul final este ca ei să cunoască 
temeinic aceste emoții negative, să le îndepărteze, să nu mai trăiască sub 
influenţa lor şi să nu mai trăiască şi să se comporte având drept bază şi 
temelie aceste emoții negative. Mai întâi, să analizăm cuvintele „tulburare, 
anxietate și îngrijorare”. Nu sunt ele căi de a exprima emoţii? (Ba da.) 
Înainte să avem părtăşie despre acest subiect, haideţi mai întâi să-l 
contemplăm, astfel încât să aveți conceptul de bază despre „tulburare, 
anxietate şi îngrijorare”. Fie că ajungeţi la o înţelegere literală a cuvintelor 
sau la una mai profundă, dincolo de sensul lor literal, veți avea atunci o 
cunoaştere fundamentală a acestor emoţii negative. Mai întâi, spuneți-Mi ce 
v-a făcut să vă îngrijoraţi în trecut sau în legătură cu ce lucruri te simți 
mereu tulburat, anxios şi îngrijorat. Ele pot fi ca o piatră uriașă care te 
striveşte sau ca o umbră care te urmărește tot timpul şi te constrânge. 
(Dumnezeule, voi spune câteva cuvinte. Când nu obțin rezultate în datoria 
mea, această emoție este destul de evidentă şi-mi fac griji că voi fi dat în 
vileag şi eliminat şi dacă voi avea un viitor și o destinaţie bună. Când obțin 


rezultate în datoria mea, nu mă simt așa, dar ori de câte ori nu obțin 


rezultate ceva vreme, acest fel de emoție negativă devine evidentă.) Nu este 
aceasta o manifestare a emoţiilor negative de tulburare, anxietate și 
îngrijorare? (Ba da.) Aşa este. Acest fel de emoție negativă se ascunde tot 
timpul în adâncul inimii oamenilor, influenţându-le constant gândurile. Deși 
oamenii nu pot simţi acest fel de emoție negativă atunci când nu s-a 
întâmplat nimic rău, ea este ca un iz, sau un fel de gaz, sau, mai mult, ca o 
undă electrică. N-o poţi vedea şi, când nu eşti conștient de ea, nu eşti nici 
măcar capabil s-o simţi. Cu toate acestea, îi poți simți mereu prezenţa în 
adâncul inimii tale, ca aşa-zisul „al şaselea simț” şi poți întotdeauna, în 
subconștient, să simţi existenţa acestui fel de gând și emoție. La momentul 
potrivit, în locul potrivit şi în contextul potrivit, acest fel de emoție negativă 
se va ridica puţin câte puţin şi va ieşi la suprafață încetul cu încetul. Nu-i 
aşa? (Ba da.) Aşadar, ce alte lucruri vă fac să vă simțiți tulburați, anxioşi şi 
îngrijoraţi? În afară de ceea ce tocmai s-a menţionat, nu mai există nimic? 
Dacă nu, atunci probabil că trăiţi foarte fericiți şi lipsiți de griji, fără nicio 
anxietate şi fără să fiți tulbura de nimic — atunci probabil că sunteţi cu 
adevărat liberi. Aşa stau lucrurile? (Nu.) Ei bine, spuneți-Mi ce este în 
inimile voastre! (Când nu am randament în datoria mea, îmi fac mereu griji 
că-mi voi pierde reputația și statutul şi mă îngrijorez de ceea ce vor crede 
despre mine fraţii, surorile și conducătorul. De asemenea, când lucrez cu 
frații şi surorile mele ca să-mi fac datoria şi îmi tot dezvălui firile corupte, 
îmi fac griji mereu că eu cred în Dumnezeu de atât de mult timp, dar nu m- 
am schimbat deloc şi că, dacă lucrurile continuă aşa, atunci, poate într-o zi 
voi fi eliminat. Acestea sunt îndoielile pe care le am.) Apar, în sinea ta, 
emoțiile negative de tulburare, anxietate şi îngrijorare atunci când ai aceste 
îndoieli? (Da.) Așadar, majoritatea dintre voi sunteţi anxioși și îngrijorați 
pentru că nu vă îndepliniți bine îndatoririle, așa e? (Cel mai mult îmi fac 


griji în legătură cu viitorul și cu soarta mea.) Grija cu privire la viitor şi 


soartă este cea predominantă. Atunci când oamenii nu reuşesc să vadă clar 
lucrurile, să înţeleagă, să accepte sau să se supună mediilor orchestrate de 
Dumnezeu şi suveranităţii Sale şi când înfruntă diverse dificultăți în viețile 
lor cotidiene sau când acestea depăşesc ceea ce pot suporta oamenii 
normali, în subconştient, ei simt tot felul de griji şi anxietăți şi chiar 
tulburare. Nu ştiu cum va fi ziua de mâine sau cea de după, sau cum vor sta 
lucrurile peste câţiva ani, sau cum va fi viitorul lor şi, astfel, se simt 
tulburaţi, anxioşi şi îngrijoraţi în legătură cu tot felul de lucruri. În ce 
context se simt oamenii tulburați, anxioşi și îngrijoraţi în legătură cu tot 
felul de lucruri? Acela în care nu cred în suveranitatea lui Dumnezeu — 
adică sunt incapabili să creadă în ea şi s-o înţeleagă. Chiar dacă ar vedea-o 
cu ochii lor, nu ar înţelege-o sau nu ar crede-o. Nu cred că Dumnezeu deţine 
suveranitatea asupra sorții lor, că viețile lor sunt în mâinile lui Dumnezeu și, 
astfel, în inimile lor, apare neîncrederea faţă de suveranitatea şi rânduielile 
lui Dumnezeu, iar atunci apare învinovăţirea şi ei sunt incapabili să se 
supună. Pe lângă învinovăţire și incapacitatea de a se supune, vor să fie 
stăpânii propriei sorți și să acţioneze din proprie inițiativă. Care este situația 
reală atunci când încep să acţioneze din proprie inițiativă? Tot ce pot face 
este să trăiască bazându-se pe calibrul şi abilitățile proprii, dar există multe 
lucruri pe care nu le pot realiza, atinge sau îndeplini în felul acesta. De 
exemplu: ce li se va întâmpla în viitor, dacă vor fi capabili să intre la 
facultate, să obțină o slujbă bună atunci când termină facultatea şi dacă totul 
le va merge bine odată ce obţin o slujbă; şi dacă vor să urce pe scara 
ierarhică şi să se îmbogăţească, dacă vor fi capabili, în câțiva ani, să-și 
atingă idealurile şi dorinţele; şi apoi, când vor să-şi găsească un partener, să 
se căsătorească şi să-şi întemeieze o familie, ce fel de partener va fi potrivit 
pentru ei? Pentru om, astfel de lucruri sunt necunoscute. Cu astfel de lucruri 


necunoscute, oamenii se simt confuzi. Când se simt astfel, devin tulburaţi, 


anx10şi şi îngrijorați — se simt tulburați, anxioși şi îngrijoraţi în legătură cu 
tot ce le-ar putea rezerva viitorul. De ce se întâmplă asta? Pentru că, în sfera 
umanității normale, oamenii pur şi simplu nu pot suporta toate aceste 
lucruri. Nimeni nu ştie cum va fi în câţiva ani, ce slujbă, căsnicie sau copii 
va avea în viitor — oamenii pur şi simplu nu știu aceste lucruri. Ele nu pot fi 
cunoscute dinainte, în sfera abilităților umanităţii normale, şi de aceea 
oamenii se simt mereu tulburaţi, anxioşi și îngrijorați în privinţa lor. Oricât 
de simplă este mintea unui om, atât timp cât este capabil să gândească, 
odată ajuns la maturitate, aceste emoţii negative vor apărea în adâncul 
inimii lui, una câte una. De ce apar tulburarea, anxietatea și îngrijorarea la 
oameni? Fiindcă ei se frământă şi se agită mereu în privinţa lucrurilor care 
depăşesc sfera abilității lor; vor mereu să ştie, să cunoască şi să obțină 
lucruri dincolo de sfera abilității lor şi chiar să controleze lucruri din afara 
sferei abilităților umanităţii normale. Vor să controleze toate aceste lucruri 
şi nu doar atât — de asemenea, vor ca legile și finalul dezvoltării acestor 
lucruri să progreseze şi să se împlinească după voia lor. Prin urmare, 
dominați de astfel de gânduri iraționale, oamenii simt tulburare, anxietate și 
îngrijorare, iar consecinţele acestor emotii diferă de la om la om. Indiferent 
de lucrurile pentru care oamenii se simt intens tulburați, anxioşi şi 
îngrijorați, formând astfel aceste emoţii negative, ei ar trebui să le ia foarte 


în serios ŞI să caute adevărul pentru a le înlătura. 


Vom avea părtăşie despre emoţiile negative de tulburare, anxietate şi 
îngrijorare, mai ales din două perspective: prima va fi să analizăm 
dificultățile oamenilor, pentru a vedea care sunt acestea şi, de acolo, să 
vedem exact care sunt motivele pentru care apar emoţiile negative de 
tulburare, anxietate şi îngrijorare şi cum apar ele; a doua va fi să disecăm 
emoțiile negative de tulburare, anxietate şi îngrijorare în ceea ce privește 


diversele atitudini pe care le au oamenii faţă de lucrarea lui Dumnezeu. 


Înţelegeţi? (Da.) Câte perspective sunt? (Două.) Vom analiza motivele 
apariției emoţiilor negative de tulburare, anxietate şi îngrijorare, în primul 
rând din dificultățile pe care le au oamenii şi, în al doilea rând, din 
atitudinile lor față de lucrarea lui Dumnezeu. Repetaţi ce am spus! (Vom 
analiza motivele apariției emoţiilor negative de tulburare, anxietate și 
îngrijorare, în primul rând din dificultățile pe care le au oamenii și, în al 
doilea rând, din atitudinile lor față de lucrarea lui Dumnezeu.) Există multe 
dificultăți pe care le pot avea oamenii și toate pot fi întâlnite în viaţa lor 
cotidiană, dificultăți care apar adesea în cadrul unei vieţi cu o umanitate 
normală. Şi de ce apar acestea? Apar pentru că oamenii încearcă mereu să 
se întreacă pe ei înşişi, să-şi controleze soarta, să-şi cunoască viitorul 
dinainte. Dacă viitorul lor nu arată bine, ei pleacă imediat în căutarea unui 
expert în feng shui sau a unui ghicitor pentru a redresa şi corecta viitorul. 
De asta oamenii întâlnesc atât de multe dificultăți în vieţile lor de zi cu zi, 
iar acestea sunt cele care îi fac să alunece adesea în emoţiile negative de 
tulburare, anxietate şi îngrijorare. Care sunt aceste dificultăți? Haideţi să ne 
uităm mai întâi la ceea ce consideră oamenii a fi cea mai mare dificultate a 
lor — care este aceea? Perspectivele lor, adică felul în care va fi viitorul lor 
în această viaţă, dacă vor fi bogați sau obișnuiți în viitor, dacă vor fi 
capabili să se facă remarcaţi, să obțină mari succese şi să prospere în lume 
şi printre semenii lor. Mai ales printre cei care cred în Dumnezeu, s-ar putea 
să nu ştie ce li se va întâmpla altora în viitor, dar adesea îşi fac griji pentru 
propriul viitor şi se întreabă mereu: „Numai atât înseamnă credinţa în 
Dumnezeu? Oare, în viitor, voi reuşi vreodată să mă remarc din mulțime? 
Voi fi capabil să-mi asum un rol important în casa lui Dumnezeu? Voi fi 
capabil să fiu lider de echipă sau şef? Voi fi capabil să fiu conducător? Ce 
se va întâmpla cu mine? Dacă îmi îndeplinesc datoria constant, în felul 


acesta, în casa lui Dumnezeu, ce se va întâmpla cu mine în final? Voi obţine 


mântuirea? Am vreo perspectivă? Mai trebuie oare să-mi fac meseria în 
lume? Mai trebuie oare să studiez ca să-mi dezvolt abilitățile profesionale 
sau să mă înscriu la studii superioare? Dacă pot în continuare să-mi 
îndeplinesc datoria cu normă întreagă în casa lui Dumnezeu, nu ar trebui să 
am probleme cu nevoile de bază din viață, dar dacă nu-mi îndeplinesc bine 
datoria şi sunt repartizat în altă parte şi înlocuit, cum voi trăi atunci? Oare 
să profit de ocazie acum, înainte să fiu înlocuit sau eliminat, să mă 
pregătesc pentru eventualitatea asta?” Ei se întreabă astfel de lucruri, văd că 
au niște economii şi se gândesc: „Câţi ani pot să rezist cu ce am 
economisit? Acum am treizeci de ani, iar peste zece ani, voi avea patruzeci. 
Dacă voi fi înlăturat din biserică, oare voi fi capabil să fac față situației 
atunci când mă voi întoarce în lume? Oare îmi va permite sănătatea să 
continui să lucrez? Voi fi în stare să câștig suficient ca să trăiesc? Oare îmi 
va fi greu să trăiesc? Îmi îndeplinesc datoria în casa lui Dumnezeu, dar oare 
mă va păstra El până la sfârşit?” Deşi se gândesc tot timpul la aceste lucruri, 
nu găsesc niciodată răspunsurile. Cu toate că nu există niciodată nicio 
concluzie, ei nu se pot abţine să nu se gândească la aceste lucruri — nu se 
pot controla. Când întâlnesc vreun obstacol sau vreo dificultate, sau când 
ceva nu merge aşa cum au vrut ei, în adâncul inimii, se gândesc la aceste 
lucruri fără să spună nimănui. Când unii oameni sunt emondaţi, când sunt 
înlocuiți din îndatoririle lor, când li se repartizează altele, sau când 
întâmpină o criză sau alta, caută, în mod involuntar, o cale de a se retrage şi 
nu se pot stăpâni să nu facă planuri şi proiecte pentru următorii paşi. 
Indiferent de ceea ce se întâmplă la final, oamenii tot fac adesea planuri și 
proiecte pentru lucrurile în legătură cu care se simt îngrijorați, anxioşi și 
tulburaţi. Nu sunt acestea lucruri la care oamenii se gândesc pentru propriile 
perspective? Nu apar aceste emoţii negative pentru că ei sunt incapabili să 


renunţe la perspectivele lor? (Ba da.) Când oamenii se simt deosebit de 


entuziasmați, când lucrurile merg foarte bine atunci când își îndeplinesc 
îndatoririle şi mai ales când sunt promovați, când sunt folosiți pentru 
anumite sarcini importante, când se bucură de sprijinul majorității fraților și 
surorilor lor şi când valoarea lor este reflectată, nu se gândesc la emoțiile 
negative. În clipa în care reputaţia, statutul și interesele le sunt amenințate, 
nu se pot abține şi se retrag în emoţiile negative de tulburare, anxietate şi 
îngrijorare. Când fac asta, modul în care abordează aceste emoţii negative 
nu este să fugă de ele sau să le respingă, ci mai degrabă să le satisfacă și să 
trudească pentru a se cufunda în aceste sentimente de tulburare, anxietate și 
îngrijorare, să se adâncească tot mai mult în ele. De ce spun asta? Când 
oamenii se cufundă în aceste emoţii negative, au mai multe motive, mai 
multe scuze și mai multă libertate să-și facă planuri pentru viitor şi pentru 
următorii pași. În timp ce fac planuri, se gândesc că pur şi simplu aşa ar 
trebui să fie, că asta ar trebui să facă şi folosesc zicala: „Fiecare pentru sine 
şi diavolul să-l ia pe cel mai din spate” și o alta: „Cine nu-și face planuri de 
viitor va avea necazuri în curând”, adică, dacă nu faci planuri de viitor şi nu 
te gândeşti dinainte la el şi la soarta ta, atunci nimeni nu-şi va face griji 
pentru ele şi nimeni nu se va îngriji de ele în locul tău. Când nu ai habar 
care e următorul tău pas, vei înfrunta stângăcia, durerea şi ruşinea, iar cel 
care va suferi şi va îndura greutăți vei fi tu. Aşadar, unii consideră că sunt 
foarte deştepţi şi, cu fiecare pas pe care-l fac, se gândesc cu nerăbdare la 
următorii zece paşi. În momentul în care se confruntă cu dificultăţi sau 
dezamăgiri, se întorc imediat la emoţiile lor negative de tulburare, anxietate 
ŞI îngrijorare, pentru a se proteja, pentru ca viitorul şi următorul lor pas în 
viaţă să fie infailibile, să aibă mâncare şi îmbrăcăminte, să nu rătăcească pe 
străzi şi să nu ducă lipsă de hrană sau de haine. Prin urmare, sub influenţa 
acestor emoţii negative, ei se avertizează adesea, gândindu-se: „Trebuie să 


fac planuri din timp, să ţin pentru mine unele lucruri şi să-mi las căi 


suficiente de retragere. Nu trebuie să fiu prost — soarta mea este în mâinile 
mele. Oamenii spun adesea: «Sorțile noastre sunt în mâinile lui Dumnezeu, 
iar El e suveran peste ele», dar acestea sunt doar amabilități fără conţinut. 
Cine a văzut cu adevărat acest lucru? Cum deţine Dumnezeu suveranitatea 
asupra sorților noastre? Cine L-a văzut de fapt pe Dumnezeu pregătind trei 
mese pe zi pentru cineva sau rânduind lucrurile de care are nevoie în viață? 
Nimeni.” Oamenii cred că, atunci când nu văd suveranitatea lui Dumnezeu 
şi dacă se simt tulburaţi, anxioși și îngrijoraţi în legătură cu perspectivele 
lor, atunci aceste emoţii negative sunt ca o protecţie pentru ei, ca un scut 
protector, un refugiu sigur. Ei se avertizează și-și amintesc constant să facă 
planuri de viitor, că trebuie să se îngrijoreze pentru ziua de mâine, că nu 
trebuie să se îndoape toată ziua şi să fie sedentari; că nu este greșit să faci 
planuri pentru tine, să găseşti o cale de scăpare şi să lucrezi zi şi noapte 
pentru viitorul tău. Ei își spun că este normal şi perfect justificat şi că nu 
este un lucru de care să le fie rușine. Așadar, deși oamenii cred că 
tulburarea, anxietatea și îngrijorarea sunt emoţii negative, nu se gândesc 
niciodată că este un lucru rău să le simtă, nu se gândesc niciodată că aceste 
emoții negative i-ar putea răni în vreun fel sau că ar putea fi obstacole în 
calea lor de a urmări adevărul și a pătrunde în adevărul-realitate. 
Dimpotrivă, se bucură neobosiţi de ele şi trăiesc, de bunăvoie şi neobosiţi, 
cuprinși de aceste emoţii negative. Asta pentru că ei cred că pot fi în 
siguranță doar dacă trăiesc cuprinși de ele şi se simt mereu tulburaţi, anxioşi 
ŞI îngrijorați în legătură cu perspectivele lor. Altfel, cine altcineva se va 
simți tulburat, anxios și îngrijorat în legătură cu viitorul lor? Nimeni. 
Nimeni nu-i iubeşte mai mult decât se iubesc ei înşiși și nimeni nu-i 
înţelege aşa cum se înțeleg ei înşişi. Așadar, chiar dacă oamenii pot 
recunoaşte, într-o anumită măsură şi în ceea ce privește cuvintele şi 


doctrinele, că existenţa unor astfel de emoţii negative le face rău, tot nu sunt 


dispuşi să renunţe la ele, pentru că acestea le permit să preia ferm inițiativa 
de a prinde şi a prelua controlul asupra propriului viitor. E corect să spunem 
asta? (Da.) Prin urmare, pentru oameni, îngrijorarea, anxietatea și tulburarea 
în legătură cu viitorul lor reprezintă o chestiune de responsabilitate enormă. 
Nu este un lucru ruşinos, patetic sau odios, ci, pentru ei, mai degrabă așa 
cum ar trebui să fie. De aceea oamenilor le este foarte greu să renunțe la 
aceste emoţii negative, de parcă s-ar fi născut cu ele. De la naștere, oamenii 
nu se gândesc decât la ei înşiși, iar ceea ce contează cel mai mult pentru ei 
sunt propriile perspective. Ei cred că, dacă preiau ferm frâiele asupra 
viitorului lor şi îl supraveghează, vor trăi o viață lipsită de griji. Cred că, 
dacă au perspective bune, vor avea tot ce-şi doresc şi totul va fi floare la 
ureche. Astfel, oamenii nu se satură niciodată să se simtă, iar şi iar, 
tulburaţi, anxioşi şi îngrijoraţi în legătură cu viitorul lor. Chiar dacă 
Dumnezeu Şi-a dat cuvântul, chiar dacă oamenii s-au bucurat şi au primit 
mult har de la El, chiar dacă L-au văzut binecuvântând în multe feluri 
omenirea și făcând alte fapte de felul acesta, ei tot vor să trăiască cuprinși 
de emoțiile negative de tulburare, anxietate și îngrijorare şi să-şi facă 


planuri şi țeluri de viitor. 


Pe lângă perspective, mai există un lucru important în legătură cu care 
oamenii se simt adesea tulburaţi, anxioși și îngrijorați, iar acela este 
căsătoria. Unii nu-şi fac griji în privința asta și nu sunt preocupaţi dacă au 
treizeci de ani şi încă nu s-au căsătorit, fiindcă în prezent există mulți 
oameni de treizeci de ani care nu sunt căsătoriţi. Acesta este un lucru văzut 
des în societate și nimeni nu râde de tine pentru asta, nimeni nu spune că 
este ceva în neregulă cu tine. Cu toate acestea, dacă cineva nu se căsătoreşte 
până la patruzeci de ani, începe să simtă vag o panică în adâncul sufletului 
şi se gândește: „Oare ar trebui sau nu să caut un partener? Să mă căsătoresc 


sau nu? Dacă n-o fac și nu-mi întemeiez o familie, dacă nu am copii, oare 


voi avea pe cineva să aibă grijă de mine la bătrâneţe? Oare va avea cineva 
grijă de mine când mă voi îmbolnăvi? Oare va fi cineva care să-mi 
organizeze înmormântarea după moartea mea?” Oamenii se îngrijorează în 
legătură cu aceste lucruri. Cei care nu plănuiesc să se căsătorească nu se 
simt atât de tulburaţi, anxioşi sau îngrijoraţi. De exemplu, unii spun: „Acum 
cred în Dumnezeu şi sunt dispus să mă sacrific pentru El. Nu voi căuta un 
partener și nu mă voi căsători. Aceste lucruri nu mă vor tulbura, indiferent 
de vârstă.” Celibatarii, care au fost singuri 10 sau 20 de ani, care au fost 
singuri de la 20 până la 40 de ani, nu ar trebui să aibă griji mari. Deşi, 
ocazional, s-ar putea să fie puţin îngrijorați şi tulburați din cauza factorilor 
de mediu sau din motive obiective, întrucât cred în Dumnezeu și sunt 
ocupați cu îndeplinirea datoriei lor şi pentru că hotărârea lor curentă nu s-a 
schimbat, felul de îngrijorare pe care o simt este vagă şi apare numai când și 
când, iar asta nu-i mare scofală. Acest fel de emoție, care nu afectează 
îndeplinirea normală a îndatoririlor, nu le dăunează oamenilor şi nici nu este 
considerată o emoție negativă, adică această chestiune nu s-a transformat 
într-o emoție negativă pentru tine. Cât despre cei care sunt deja căsătoriți, în 
legătură cu ce fel de lucruri îşi faci ei griji? Oare această căsnicie va dura, 
dacă atât soţul, cât şi soția cred în Dumnezeu și-și îndeplinesc îndatoririle? 
Există familia? Dar copiii? În plus, dacă unul din cei doi urmărește 
adevărul, iar celălalt nu o face, dacă acela care nu urmărește adevărul, ci 
urmăreşte mereu lumea, o viaţă îmbelșugată, iar acela care urmăreşte 
adevărul vrea mereu să-şi îndeplinească datoria, în vreme ce acela care nu 
urmăreşte adevărul încearcă mereu să-şi împiedice partenerul, dar se simte 
ruşinat să o facă, dând glas ocazional unor doleanţe sau spunând lucruri 
negative pentru a-și descuraja partenerul, atunci cel care urmăreşte adevărul 
se va întreba: „O, soţul meu nu crede cu adevărat în Dumnezeu, deci cum 


ne va merge în viitor? Dacă divorțăm, voi fi singură și nu voi fi capabilă să- 


mi câştig traiul. Dacă rămân cu el, nu vom merge pe aceeași cale, vom avea 
vise diferite şi ce voi face atunci?” Se simt tulburaţi, anxioşi şi îngrijorați în 
legătură cu aceste lucruri. Odată ce încep să creadă în Dumnezeu, unele 
surori consideră că, deşi soţii lor nu cred în Dumnezeu, ei nu se străduiesc 
prea mult să le împiedice să creadă și ele nu sunt persecutate, așa că nu 
există niciun motiv de divorţ. Cu toate acestea, dacă rămân împreună, se 
simt mereu constrânse şi influențate. De ce sunt influențate? Sunt 
constrânse şi influențate de sentimentele lor, iar diversele dificultăți din 
viaţa de familie şi din căsnicie stârnesc ocazional lucruri în adâncul inimii 
lor, făcându-le să experimenteze anumite tulburări, anxietăți şi îngrijorări, 
care nu sunt nici majore, nici minore. În astfel de circumstanţe, căsătoria 
este o formalitate care menţine o viaţă de familie normală şi devine un lucru 
care le îngrădeşte soțiilor gândirea normală, viețile normale și chiar 
îndeplinirea normală a îndatoririlor — e dificil să-şi mențină căsnicia, dar nu 
pot să iasă din ea. Nu există niciun motiv pentru menţinerea unei astfel de 
CĂSNICII ȘI nici vreun motiv anume de divorţ, nu există niciun motiv 
întemeiat pentru niciuna din aceste două acţiuni. Ele nu ştiu care este 
alegerea corectă şi nici care este cea greşită. Prin urmare, tulburarea, 
anxietatea şi îngrijorarea apar în sufletul lor. Aceste sentimente de 
tulburare, anxietate şi îngrijorare plutesc constant în mintea lor, le constrâng 
în viaţa de zi cu zi şi le afectează şi viața normală. Când îşi îndeplinesc 
îndatoririle, aceste lucruri plutesc mereu în mintea lor și apar în adâncul 
inimii lor, influențându-le îndeplinirea normală a îndatoririlor. Deşi aceste 
lucruri nu par a fi un cuvânt clar în legătură cu ce ar trebui să facă aceste 
soții sau ce să aleagă, aceste chestiuni le pot face să se împotmolească 
adânc în emoţiile negative de tulburare, anxietate şi îngrijorare, ceea ce le 


face să se simtă oprimate şi prinse în capcană. Nu este acesta un alt tip de 


dificultate? (Ba da.) Acesta este un alt fel de dificultate, una care este 


provocată de căsnicie. 


Mai există şi cei care, întrucât au ajuns să creadă în Dumnezeu, să 
trăiască viaţa bisericească, să citească din cuvintele lui Dumnezeu și să-și 
îndeplinească îndatoririle, nu vor avea timp să relaționeze normal cu copiii, 
soțiile (sau soţii), părinţii sau prietenii şi rudele lor non-credincioase. În 
special, vor fi incapabili să aibă grijă cum trebuie de copiii lor non- 
credincioşi sau să facă lucrurile de care au ei nevoie, şi astfel îşi fac griji 
pentru viitorul şi perspectivele copiilor lor. Mai ales când aceştia cresc, unii 
oameni vor începe să se frământe: oare copilul meu va merge sau nu la 
facultate? Dacă va fi admis, oare care va fi specializarea lui? Copilul meu 
nu crede în Dumnezeu şi vrea să meargă la facultate, aşa că oare ar trebui ca 
eu, în calitate de credincios în Dumnezeu, să-i plătesc studiile? Oare ar 
trebui să mă ocup de necesităţile lui zilnice şi să-l sprijin în studiile sale? Şi 
când e vorba să se căsătorească, să-şi ia o slujbă şi chiar să aibă o familie și 
copii proprii, ce rol ar trebui să joc eu? Ce ar trebui să fac şi ce nu? Nu au 
habar de aceste lucruri. În momentul în care se întâmplă un lucru de felul 
acesta, în clipa în care se regăsesc într-o astfel de situație, se simt pierduţi, 
nu ştiu ce să facă şi nici nu ştiu cum să gestioneze asemenea lucruri. Pe 
măsură ce timpul trece, apar tulburarea, anxietatea şi îngrijorarea față de 
lucruri de felul acesta: dacă le fac pentru copilul lor, se tem să nu încalce 
intențiile lui Dumnezeu şi să-L nemulţumească şi dacă nu le fac, se tem că 
nu-şi îndeplinesc responsabilitățile părintești şi că vor fi învinovățiți de 
copilul lor şi de alți membri ai familiei; dacă le fac, se tem că vor pierde 
mărturia şi dacă nu le fac, se tem că vor fi batjocoriți de oamenii din lume și 
că vor fi luaţi în râs, ironizaţi şi judecaţi de vecinii lor; se tem să nu-L 
necinstească pe Dumnezeu, dar le e frică şi să nu-şi facă o reputaţie proastă 


şi să nu-şi poată arăta faţa de ruşine. Pe măsură ce oscilează între aceste 


lucruri, tulburarea, anxietatea şi îngrijorarea apar în inimile lor; se simt 
tulburați fiindcă nu ştiu ce să facă, se simt anxioşi să nu facă lucrul greşit, 
indiferent ce aleg şi să nu ştie dacă ceea ce fac este potrivit şi îşi fac griji că, 
dacă aceste lucruri continuă să se întâmple, atunci, într-o zi, nu vor fi 
capabili să le facă faţă şi, dacă vor avea o cădere nervoasă, lucrurile vor fi şi 
mai dificile pentru ei. Oamenii aflați într-o astfel de situație se simt 
tulburaţi, anxioşi și îngrijoraţi în legătură cu toate aceste lucruri care apar în 
viaţă, fie că sunt importante sau nesemnificative. Odată ce, înlăuntrul lor, 
apar aceste sentimente negative, se împotmolesc în această tulburare, 
anxietate și îngrijorare şi sunt incapabili să se elibereze: dacă fac cutare 
lucru, e greşit, dacă fac cutare lucru, este de asemenea greşit şi nu știu ce 
este corect să facă; vor să mulțumească alți oameni, dar se tem să nu-L 
nemulțumească pe Dumnezeu; vor să facă lucruri pentru alți oameni, ca să 
fie vorbii de bine, dar nu vor să-L necinstească pe Dumnezeu sau să-L facă 
să-i deteste. Aceasta este motivul pentru care ei se împotmolesc mereu în 
aceste sentimente de tulburare, anxietate și îngrijorare. Se simt tulburaţi și 
pentru alți oameni și pentru ei înşişi; se simt anxioşi în legătură cu lucruri 
pentru alți oameni precum și pentru ei înşişi; şi, de asemenea, se 
îngrijorează în legătură cu lucruri pentru alți oameni precum şi pentru ei 
înşişi, astfel încât se împotmolesc într-o dublă dificultate din care nu pot să 
scape. Astfel de emoţii negative nu le afectează doar viețile de zi cu zi, ci şi 
îndeplinirea îndatoririlor pe care le au şi, bineînţeles, într-o anumită măsură, 
urmărirea adevărului. Acesta este un fel de dificultate, adică acestea sunt 
dificultăți legate de căsnicie, viaţa de familie și cea personală şi, din cauza 
lor, oamenii se împotmolesc în tulburare, anxietate şi îngrijorare. Oare nu 
sunt oamenii de compătimit atunci când se blochează într-o astfel de emoție 
negativă? (Ba da.) Sunt de compătimit? Voi spuneţi: „Da, sunt”, arătând 


multă compasiune față de ei. Când cineva se împotmoleşte într-o emoție 


negativă, indiferent de contextul apariției acesteia, de ce apare ea? Oare din 
cauza mediului, a oamenilor, a evenimentelor şi a lucrurilor din jurul acelei 
persoane? Sau pentru că adevărul exprimat de Dumnezeu îi tulbură? Oare 
mediul afectează omul sau cuvintele lui Dumnezeu îi tulbură viața? Care 
este, mai exact, motivul? Ştiţi? Spuneţi-Mi, fie că există în viețile normale 
ale oamenilor sau în îndeplinirea datoriei lor, sunt aceste dificultăți prezente 
dacă oamenii urmăresc adevărul şi sunt dispuși să-l practice? (Nu.) Acestea 
sunt prezente ca realitate obiectivă. Voi spuneţi că nu sunt prezente, așadar, 
oare ați înlăturat aceste dificultăți? Sunteţi capabili să faceți asta? Acestea 
nu pot fi înlăturate şi sunt prezente drept realitate obiectivă. Care va fi 
rezultatul acestor dificultăţi în cazul oamenilor care urmăresc adevărul? Și 
care va fi rezultatul lor în cazul celor care nu o fac? Vor avea două rezultate 
complet diferite. Dacă oamenii urmăresc adevărul, nu se vor împotmoli în 
acestea dificultăţi şi nu se vor cufunda în emoțiile negative de tulburare, 
anxietate şi îngrijorare. Dimpotrivă, dacă nu urmăresc adevărul, aceste 
dificultăți tot sunt prezente înlăuntrul lor şi care va fi rezultatul? Ele te vor 
încurca astfel încât să nu fii capabil să scapi și, dacă nu eşti în stare să le 
înlături, în cele din urmă, vor deveni emoții negative care se vor lega în 
noduri în adâncul inimii tale; îți vor afecta viaţa normală şi îndeplinirea 
normală a îndatoririlor tale şi te vor face să te simţi asuprit şi incapabil să 
găseşti o cale de eliberare — acesta este rezultatul pe care îl vor avea asupra 
ta. Aceste două rezultate sunt diferite, nu-i aşa? (Da, aşa este.) Așadar, să 
revenim la întrebarea de adineauri. Ce am întrebat? (Influențele mediului 
sau cuvintele lui Dumnezeu, care-i tulbură pe oameni, sunt cele care 
provoacă emoţii negative?) Aşadar, care este motivul? Care este răspunsul? 
(Motivul este că oamenii nu urmăresc adevărul.) Aşa este, nu este niciunul 
din aceste lucruri, ci mai degrabă că oamenii nu urmăresc adevărul. Când 


nu o fac, se împotmolesc adesea în gânduri extreme și în emoții negative şi 


sunt incapabili să se elibereze. Repetaţi întrebarea pe care tocmai am 
formulat-o. (Motivul apariţiei emoțiilor negative înlăuntrul oamenilor îl 
reprezintă mediul, oamenii și lucrurile din jurul lor sau faptul că adevărul 
exprimat de Dumnezeu îi tulbură pe oameni?) Mai simplu, motivul îl 
reprezintă influenţele mediului sau cuvintele lui Dumnezeu care îi tulbură 
pe oameni? Care din ele? (Niciuna.) Corect, niciuna din ele. Mediile îi 
influenţează pe toți în mod echitabil; dacă urmăreşti adevărul, nu te vei 
cufunda într-o emoție negativă din cauza unui oarecare mediu. Totuși, dacă 
nu urmăreşti adevărul, vei fi copleșit de mediul tău, în mod natural, iar şi iar 
şi te vei bloca în emoţiile negative de tulburare, anxietate și îngrijorare. 
Privind lucrurile din această perspectivă, nu este importantă urmărirea 
adevărului? (Ba da.) Există adevăruri-principii de căutat în tot ceea ce se 
întâmplă. Totuşi, de fapt, întrucât oamenii nu urmăresc adevărul şi nu caută 
adevărurile-principii sau pentru că ştiu clar care sunt cerințele lui 
Dumnezeu, care sunt adevărurile-principii, calea pe care ar trebui s-o 
practice şi criteriile pentru practică, dar nu le iau în seamă şi nu le respectă, 
atunci când fac mereu propriile alegeri şi planuri, ce se va întâmpla cu ei în 
final? Când oamenii nu practică potrivit cuvintelor lui Dumnezeu, 
îngrijorându-se mereu în legătură cu un lucru sau altul, atunci există un 
singur rezultat şi acela este că se împotmolesc în tulburare, anxietate şi 
îngrijorare şi nu mai pot ieşi la liman. Este posibil ca oamenii să se bazeze 
mereu pe închipuirile lor, ca lucrurile să meargă cum şi-ar dori, să-i menţină 
mulțumiți pe ceilalți precum şi să primească aprobarea lui Dumnezeu? Este 
imposibil! Vor mereu să gestioneze lucrurile într-un mod care-i menține pe 
toți cei din jur fericiți, mulțumiți şi plini de laude la adresa lor. Vor să fie 
numiți oameni buni şi vor ca Dumnezeu să fie mulţumit și, dacă nu ating 
acest standard, se simt tulburaţi. Şi nu merită ei să se simtă tulburați? (Ba 


da.) Asta e ceea ce aleg oamenii pentru ei înşişi. 


Unii oameni care sunt predispuși la denaturări spun: „Dacă Dumnezeu 
nu ar rosti atât de multe cuvinte, aș face lucrurile conform standardelor 
morale ale unei persoane bune. Ar fi atât de simplu şi nu s-ar mai face 
atâtea declaraţii. Întocmai ca în Epoca Harului: oamenii respectau 
poruncile, îndurau şi tolerau, duceau crucea şi sufereau și era foarte simplu. 
Nu la asta se reducea totul? Acum, cu atâtea adevăruri rostite de Dumnezeu 
şi atâtea principii de practică oferite în părtăşie, de ce nu le pot realiza 
oamenii după atât de mult timp? Calbrele oamenilor sunt prea slabe, iar ei 
nu sunt capabili să înţeleagă totul şi sunt multe adevăruri la care nu pot să 
ajungă; în plus, oamenilor le este foarte dificil să pună în practică adevărul 
ŞI, chiar dacă îl înţeleg, tot li se pare greu de atins. Dacă înţelegi adevărul, 
dar nu-l practici, nu te simţi în largul tău, însă atunci când îl practici, există 
foarte multe dificultăți concrete.” Oamenii cred că îi tulbură cuvintele lui 
Dumnezeu, dar oare așa este în realitate? (Nu.) Asta înseamnă să fii absurd 
ŞI irațional. Au aversiune faţă de adevăr şi nu-l urmăresc, nici nu-l practică, 
dar tot vor să pretindă că sunt spirituali şi că practică adevărul şi vor să 
obţină mântuirea. În final, când nu pot realiza aceste lucruri, se simt 
deprimaţi şi tulburaţi, gândindu-se: „Cine poate echilibra toate aceste 
lucruri? Ar fi mai bine dacă Dumnezeu Şi-ar cobori puţin standardele, iar 
atunci oamenii ar fi bine, Dumnezeu ar fi bine, toată lumea ar fi bine — ce 
viaţă cerească ar fi aceea!” Astfel de oameni cred mereu acele cuvinte pe 
care le rosteşte Dumnezeu nu ţin cont de om. De fapt, când au sentimente 
de tulburare, anxietate şi îngrijorare, sunt nemulțumiți de Dumnezeu în 
privința multor lucruri. Mai ales când vine vorba despre felul în care 
abordează adevărurile-principii, ei nu le pot atinge sau obţine, nu pot vorbi 
deloc despre ele, iar asta are un impact grav asupra reputației și prestigiului 
lor în ochii celorlalți, precum și asupra dorinţei lor de a fi binecuvântați, 


făcându-i să se împotmolească în tulburare, anxietate şi îngrijorare, şi de 


aceea cred ei că există multe lucruri pe care Dumnezeu le face şi de care ei 
nu sunt mulţumiţi. Chiar există unii care spun: „Dumnezeu este drept, nu 
neg asta; Dumnezeu este sfânt şi nu neg nici asta. Tot ce spune El este 
desigur adevărul, păcat doar că ceea ce spune acum este prea măreț, că are 
cerinţe prea stricte de la oameni, iar lor nu le este uşor să le îndeplinească 
pe toate!” Nu iubesc deloc adevărul și lasă toată răspunderea pe umerii lui 
Dumnezeu. Încep de la premisa că Dumnezeu este drept şi sfânt şi cred că 
toate acestea sunt adevărate. Dumnezeu este drept, Dumnezeu este sfânt — 
oare e necesar ca tu să recunoşti esenţa lui Dumnezeu? Acestea sunt faptele; 
ele nu sunt adevărate doar pentru că le recunoşti tu. Ca să nu fie condamnaţi 
pentru că-L învinuiesc pe Dumnezeu, spun repede că Dumnezeu este drept 
şi sfânt. Cu toate acestea, orice ar zice despre EI, că este drept și sfânt, 
emoțiile lor negative de tulburare, anxietate şi îngrijorare tot sunt prezente 
şi nu numai că sunt prezente, dar ei nu sunt dispuși să renunţe la ele, să le 
lase în urmă, să-şi schimbe principiile de practică, să schimbe direcția 
urmăririi lor şi calea pe care o urmează în viață. Astfel de oameni sunt 
deopotrivă demni de milă şi odioşi. Pur şi simplu nu merită compasiune și, 
oricât ar suferi, nu merită mila noastră. Tot ce trebuie să facem este să le 
spunem aceste câteva cuvinte: așa-ți trebuie! Dacă mori de la atâta 
tulburare, tot nu te va compătimi nimeni! Cine te-a pus să nu cauţi adevărul 
pentru a-ți rezolva problemele? Cine te-a făcut incapabil să te supui lui 
Dumnezeu şi să practici adevărul? De dragul cui te simți tulburat, anxios și 
îngrijorat? Simti aceste lucruri ca să câştigi adevărul? Sau ca să-L câştigi pe 
Dumnezeu? Sau de dragul lucrării lui Dumnezeu? Sau de dragul slavei lui 
Dumnezeu? (Nu.) Atunci, pentru ce simţi aceste emoţii? Toate sunt pentru 
tine, pentru copiii tăi, pentru familia ta, pentru respectul de sine, pentru 
reputația, viitorul şi perspectivele tale, pentru tot ce faci cu tine însuţi. Un 


astfel de om nu renunţă la nimic, nu lasă nimic în urmă, nu se răzvrăteşte 


împotriva niciunui lucru şi nu abandonează nimic; nu are credință adevărată 
în Dumnezeu şi loialitate sinceră în îndeplinirea datoriei lui. În credinţa lui 
în Dumnezeu, nu se sacrifică realmente, crede numai pentru a primi 
binecuvântări şi crede în El numai din convingerea de a le primi. E plin de 
„credință” în Dumnezeu, în lucrarea Lui, în promisiunile Lui, dar 
Dumnezeu nu laudă o astfel de credință şi nici nu Şi-o amintește, ci, 
dimpotrivă, o detestă. Astfel de oameni nu respectă şi nu practică principule 
gestionării niciunei chestiuni pe care Dumnezeu o cere de la ei, nu lasă 
lucrurile pe care ar trebui să le lase, nu renunţă la lucrurile la care ar trebui 
să renunţe, nu abandonează lucrurile pe care ar trebui să le abandoneze şi 
nu oferă loialitatea pe care ar trebui s-o ofere, aşa că merită să se cufunde în 
emoțiile negative de tulburare, anxietate şi îngrijorare. Oricât suferă, o fac 
numai pentru ei înşişi, nu pentru datoria lor și nici pentru lucrarea bisericii. 
Prin urmare, astfel de oameni pur şi simplu nu urmăresc adevărul — sunt 
doar o mulțime de oameni care cred de formă în Dumnezeu. Ştiu exact că 
aceasta este adevărata cale, dar nu o practică şi nici nu o urmează. Credinţa 
lor este jalnică şi nu poate câștiga aprobarea lui Dumnezeu, iar El nu ȘI-o 
va aminti. Asemenea oameni se împotmolesc în emoţiile negative de 
tulburare, anxietate și îngrijorare din cauza numeroaselor dificultăți din 


viețile lor casnice. 


Apoi sunt cei cu o sănătate șubredă, care au o constituție fragilă şi sunt 
lipsiți de energie, care au adesea boli grave sau minore, care nu pot face nici 
lucrurile de bază, necesare în viața cotidiană, care nu pot trăi sau nu se pot 
deplasa ca oamenii normali. Oamenii ca aceştia se simt adesea inconfortabil 
şi rău în timp ce-și îndeplinesc îndatoririle; unii sunt slabi din punct de 
vedere fizic, alții au boli reale și, bineînţeles, există unii care au boli 
cunoscute și latente, de un fel sau altul. Întrucât au asemenea dificultăţi 


fizice concrete, astfel de oameni se cufundă adesea în emoţii negative şi 


simt tulburare, anxietate şi îngrijorare. În legătură cu ce simt aceste lucruri? 
Îşi fac griji că, dacă vor continua să-şi îndeplinească datoria în felul acesta, 
sacrificându-se şi alergând de colo-colo pentru Dumnezeu şi simțindu-se 
mereu obosiţi, atunci oare sănătatea lor se va deteriora tot mai mult? Când 
vor ajunge la 40 sau la 50 de ani, oare vor fi imobilizaţi la pat? Au aceste 
griji vreo bază? Le va oferi cineva o cale concretă de a gestiona această 
problemă? Cine-şi va suma responsabilitatea pentru asta? Cine va 
răspunde? Oamenii cu o sănătate precară şi care nu sunt apți din punct de 
vedere fizic se simt tulburaţi, anxioșşi şi îngrijorați privind astfel de lucruri. 
Oamenii care suferă de o boală se gândesc adesea: „O, sunt hotărât să-mi 
îndeplinesc bine datoria, dar am boala aceasta. Îi cer lui Dumnezeu să mă 
ferească de rău şi, cu protecţia Lui, nu trebuie să-mi fie teamă. Însă dacă mă 
epuizez când îmi îndeplinesc îndatoririle, oare boala mea nu se va agrava? 
Ce o să fac în cazul în care boala se va agrava? Dacă este nevoie să mă 
internez ca să mă operez, nu am bani să plătesc pentru asta, așa că, dacă nu 
împrumut bani ca să-mi achit tratamentul, oare starea mea se va agrava şi 
mai mult? Şi dacă se agravează foarte tare, oare voi muri? Poate o astfel de 
moarte să fie considerată o moarte normală? Dacă eu chiar mor, oare 
Dumnezeu Îşi va aminti îndatoririle pe care le-am îndeplinit? Oare se va 
considera că am făcut fapte bune? Oare voi obține mântuirea?” Mai există 
şi unii care ştiu că sunt bolnavi, adică știu că au o anumită boală reală, de 
exemplu, boli de stomac, de şale sau de picioare, artrită, reumatism, precum 
şi boli de piele, ginecologice, de ficat, hipertensiune, boli cardiace și așa 
mai departe. Se gândesc: „Dacă voi continua să-mi îndeplinesc datoria, oare 
va plăti casa lui Dumnezeu tratamentul pentru boala mea? Dacă aceasta se 
agravează şi-mi afectează îndeplimrea datoriei, oare Dumnezeu mă va 
vindeca? Alţi oameni s-au însănătoșit după ce au crezut în Dumnezeu, 


aşadar, voi fi şi eu vindecat? Oare Dumnezeu mă va vindeca, la fel cum le 


arată bunătate altora? Dacă-mi îndeplinesc datoria cu loialitate, El ar trebui 
să mă vindece, dar dacă îmi doresc doar ca El să mă tămăduiască şi nu mă 
vindecă, atunci cu ce voi face?” Ori de câte ori se gândesc la aceste lucruri, 
în inimile lor apare un sentiment profund de anxietate. Deşi nu se opresc 
niciodată din a-și îndeplini datoria şi fac mereu ceea ce trebuie să facă, se 
gândesc constant la boala lor, la sănătatea lor, la viitorul lor şi la viaţa şi 
moartea lor. În cele din urmă, ajung la concluzia, care este doar o dorinţă 
deşartă, că: „Dumnezeu mă va vindeca, mă va ţine în siguranţă. Nu mă va 
abandona şi nu va sta cu mâinile în sân, fără să facă nimic, dacă va vedea că 
mă îmbolnăvesc.” Astfel de gânduri nu au nicio bază şi chiar pot fi numite 
un fel de noțiuni. Oamenii nu vor fi niciodată capabili să-şi înlăture 
dificultățile practice cu astfel de noţiuni și închipuiri și, în adâncul inimii 
lor, se simt vag tulburați, anxioși şi îngrijorați în legătură cu sănătatea și 
boala lor; nu au idee cine îşi va asuma răspunderea pentru aceste lucruri sau 


dacă o va face cineva. 


De asemenea, există unii care, deşi nu se simt rău cu adevărat şi nu au 
fost diagnosticați cu nimic, ştiu că au o boală latentă. Ce boală latentă? De 
exemplu, poate fi o boală ereditară ca bolile de inimă, diabetul sau 
hipertensiunea. Sau poate fi Alzheimer, Parkinson sau un fel de cancer — 
toate acestea sunt boli latente. Unii ştiu că, din moment ce se nasc într-o 
astfel de familie, această boală genetică îi va afecta mai devreme sau mai 
târziu. Se întreabă: dacă ei cred în Dumnezeu și urmăresc adevărul, îşi 
îndeplinesc bine datoria, fac suficiente fapte bune şi-L pot mulțumi pe 
Dumnezeu, oare această boală latentă va trece pe lângă ei şi nu se va abate 
asupra lor? Totuşi, Dumnezeu nu le-a promis niciodată aşa ceva, iar ei n-au 
avut niciodată acest fel de credinţă în EI şi nu au îndrăznit niciodată să ofere 
garanţii sau să aibă idei nerealiste. Întrucât nu pot avea nicio garanţie sau 


asigurare, cheltuie multă energie și depun mari eforturi atunci când își 


îndeplinesc îndatoririle, se axează pe suferință şi pe plătirea prețului și 
mereu vor face mai mult decât ceilalți şi se vor remarca mai mult, 
gândindu-se: „Voi fi primul care suferă şi ultimul care se bucură.” 
Întotdeauna se motivează cu acest tip de motto și, totuşi, frica și îngrijorarea 
din adâncul sufletului lor, în legătură cu boala lor latentă nu poate fi 
alungată, iar această grijă, această tulburare este mereu cu ei. Deşi e posibil 
să fie capabili să îndure suferinţa şi munca grea şi sunt dispuși să plătească 
preţul când îşi îndeplinesc îndatoririle, tot simt că sunt incapabili să obțină 
promisiunea lui Dumnezeu sau un cuvânt concret de la El pe această temă, 
aşa că sunt în continuare plini de tulburare, anxietate și îngrijorare în 
privinţa acestei chestiuni. Deşi se străduiesc să nu facă nimic în legătură cu 
boala lor latentă, tot caută ocazional și subconștient tot felul de remedii din 
popor, ca să împiedice această boală latentă să se abată brusc asupra lor 
într-o anumită zi, la o anumită oră sau fără ca ei să fie conștienți de acest 
lucru. Unii s-ar putea să pregătească din când în când nişte ierburi 
medicinale chinezești pe care să le ia, alții merg și întreabă ocazional despre 
prepararea unor remedii populare pe care să le poată lua la nevoie, în vreme 
ce unii caută pe internet, din când în când, sfaturi despre exerciţii fizice, ca 
să poată să facă gimnastică și să experimenteze. Deşi s-ar putea să fie doar 
o boală latentă, este totuşi în prim-plan în mintea lor; deşi s-ar putea ca 
aceşti oameni să nu se simtă rău şi să nu aibă niciun simptom, ei tot sunt 
plini de îngrijorare și anxietate în legătură cu acest lucru, iar în adâncul 
inimii, se simt tulburaţi şi îngrijorați, sperând mereu să amelioreze sau să 
risipească aceste emoţii negative dinlăuntrul lor, prin rugăciune sau prin 
îndeplinirea îndatoririlor pe care le au. Aceşti oameni care sunt într-adevăr 
bolnavi sau care au o boală latentă, împreună cu cei care-și fac griji că se 
vor îmbolnăvi în viitor și cei care s-au născut cu o sănătate precară, care nu 


au o boală gravă, dar care suferă constant de afecțiuni minore, se simt 


permanent tulburaţi şi îngrijorați în legătură cu aceste boli şi diversele 
dificultăţi ale trupului. Îşi doresc să scape de ele, să fugă de ele, dar nu au 
cum s-o facă; îşi doresc să renunţe la ele, dar nu pot; vor să-L roage pe 
Dumnezeu să le ia aceste boli și dificultăţi, dar nu pot rosti cuvintele şi se 
ruşinează, fiindcă simt că o astfel de cerință nu are nicio justificare. Ştiu 
bine că Dumnezeu nu trebuie să fie implorat în privinţa acestor chestiuni, 
dar, în inimile lor, se simt neputincioşi, întrebându-se: oare dacă-și pun 
toate speranţele în Dumnezeu, se vor simţi mai în largul lor, iar conştiinţa le 
va fi uşurată? Prin urmare, din când în când, se roagă în tăcere pentru asta, 
în adâncul inimilor lor. Dacă primesc vreun favor sau har suplimentar și 
neașteptat de la Dumnezeu, simt puţină bucurie şi alinare; dacă nu primesc 
nicio grijă specială din partea casei lui Dumnezeu şi nu simt nicio bunătate 
din partea lui Dumnezeu, atunci, fără să-şi dea seama, alunecă iarăși în 
emoțiile negative de tulburare, anxietate şi îngrijorare. Deşi naşterea, 
bătrâneţea, boala şi moartea sunt constante printre oameni şi inevitabile în 
viaţă, există cei cu o anumită constituţie fizică sau cu o boală deosebită 
care, fie că-şi îndeplinesc sau nu îndatoririle, se prăbușesc în tulburare, 
anxietate şi îngrijorare din cauza dificultăților şi bolilor trupului; își fac griji 
în legătură cu boala lor, cu numeroasele greutăți pe care le poate provoca 
boala, dacă aceasta se va agrava, care vor fi consecințele dacă se agravează 
şi dacă vor muri din cauza ei. În situaţii speciale şi în anumite contexte, 
această serie de întrebări îi face să se împotmolească în tulburare, anxietate 
ŞI îngrijorare şi incapabili să scape; unii chiar trăiesc într-o stare de 
tulburare, anxietate şi îngrijorare din cauza bolii grave pe care ştiu deja că o 
au sau a unei boli latente pe care ştiu că nu o pot evita și sunt influențați, 
afectaţi şi controlați de aceste emoții negative. Odată ce intră sub controlul 
acestora, unii renunță complet la orice șansă şi speranță de a obține 


mântuirea; aleg să nu-și mai îndeplinească datoria şi chiar renunţă la orice 


şansă de a primi bunătatea lui Dumnezeu. În schimb, aleg să înfrunte şi să- 
şi gestioneze boala fără să ceară ajutorul nimănui și fără să aştepte vreo 
oportunitate. Se dedică tratării bolii, nu-şi mai îndeplinesc datoria şi, chiar 
dacă fizic sunt capabili, tot nu o fac. Care este motivul? Îşi fac griji: „Dacă 
boala mea avansează în felul acesta şi Dumnezeu nu mă vindecă, aş putea 
să continui să-mi îndeplinesc datoria aşa cum o fac acum și să tot mor în 
final. Dacă nu-mi mai fac datoria şi caut un tratament, aş mai putea trăi vreo 
doi ani şi poate că aş reuşi chiar să mă vindec. Dacă voi continua să-mi 
îndeplinesc datoria şi Dumnezeu nu a spus că mă va vindeca, sănătatea mea 
s-ar putea degrada şi mai mult. Nu vreau să-mi îndeplinesc datoria încă 10 
sau 20 de ani şi apoi să mor. Vreau să mai trăiesc câţiva ani, nu vreau să 
mor atât de curând, atât de devreme!” Așadar, îşi îndeplinesc o vreme 
datoria în casa lui Dumnezeu, observă un timp şi, am putea spune, urmăresc 
să vadă ce se întâmplă o vreme şi apoi încep să se întrebe: „Mi-am 
îndeplinit datoria, dar boala mea nu s-a ameliorat şi nu s-a atenuat. Se pare 
că nu există nicio speranță să mă însănătoşesc. Înainte aveam un plan, 
crezând că dacă abandonez totul şi îmi îndeplinesc datoria cu credință, 
poate că Dumnezeu mi-ar lua boala. Nimic însă nu a ieşit aşa cum am 
plănuit, cum mi-am închipuit și mi-am dorit. Boala mea este la fel ca 
înainte. Au trecut toţi aceşti ani, iar această boală tot nu a cedat deloc. Se 
pare că trebuie s-o tratez singur. Nu mă pot baza pe nimeni, nimeni nu mă 
poate sprijini. Trebuie să-mi iau soarta în propriile mâini. Știința și 
tehnologia sunt foarte dezvoltate acum, la fel şi medicina, sunt disponibile 
medicamente eficiente pentru a trata tot felul de boli şi există metode 
avansate de tratament pentru orice. Sunt sigur că această boală poate fi 

tratată.” Cu astfel de planuri, încep să cerceteze pe internet sau să întrebe 
lumea şi să se intereseze până când, în final, găsesc câteva soluţii. In cele 


din urmă, decid ce medicament să ia, cum să-şi trateze boala, cum să facă 


gimnastică şi cum să aibă grijă de sănătatea lor. Se gândesc: „Dacă nu-mi 
îndeplinesc datoria și mă axez pe tratarea acestei boli, atunci există speranţă 
să fie vindecată. Există foarte multe cazuri în care această boală a fost 
vindecată.” După ce plănuiesc şi fac astfel de proiecte o vreme, în final, 
decid să nu-şi mai îndeplinească datoria, iar tratarea bolii devine prioritatea 
lor numărul unu — pentru ei, nimic nu este mai important decât să trăiască. 
Tulburarea, anxietatea şi îngrijorarea lor se transformă într-un fel de acţiune 
practică; anxietatea şi îngrijorarea lor se transformă din simple gânduri într- 
un fel de acţiune. Non-credincioşii au o zicală care spune aşa: „Acţiunea 
este mai bună decât gândul şi, chiar mai bună decât acţiunea, este acțiunea 
imediată.” Astfel de oameni gândesc şi apoi acţionează şi o fac repede. Într- 
o zi se gândesc să-şi trateze boala, iar în dimineaţa următoare au bagajele 
făcute şi sunt gata de plecare. Câteva luni mai târziu, sosește vestea proastă 
că au murit fără să se vindece de boala lor. Și-au revenit din boală? (Nu.) 
Nu e neapărat posibil să vindeci o boală de unul singur, dar e sigur că nu te 
vei îmbolnăvi când îti îndeplineşti datoria în casa lui Dumnezeu? Nimeni 
nu-ți va face o astfel de promisiune. Aşadar, cum ar trebui să alegi şi cum ar 
trebui să abordezi chestiunea îmbolnăvirii? Este foarte simplu şi există o 
singură cale de urmat: urmărește adevărul. Urmăreşte adevărul şi privește 
chestiunea conform cuvintelor lui Dumnezeu și adevărunilor-principii — 
aceasta este înţelegerea pe care ar trebui s-o aibă oamenii. Şi cum ar trebui 
să practici? lei toate aceste experiențe şi pui în practică înțelegerea pe care 
ai câștigat-o şi adevărurile-principii pe care le-ai înţeles conform adevărului 
şi cuvintelor lui Dumnezeu, iar apoi le transformi în realitatea și viața ta — 
acesta este un aspect. Celălalt aspect este că nu trebuie să-ți abandonezi 
datoria. Fie că suferi sau ai dureri, atât timp cât ţi-a mai rămas chiar şi o 
suflare, atât timp cât încă trăieşti, atât timp cât încă poți să vorbeşti şi să 


mergi, înseamnă că ai energie să-ți îndeplineşti datoria şi ar trebui să te 


comporți bine în îndeplinirea datoriei tale, cu picioarele pe pământ. Nu 
trebuie să-ți abandonezi datoria de ființă creată sau responsabilitatea pe care 
ti-a dat-o Creatorul. Atât timp cât încă nu eşti mort, ar trebui să-ți 
îndeplineşti datoria şi s-o îndeplineşti bine. Unii zic: „Aceste lucruri pe care 
le spui Tu nu prea ţin cont de oameni. Sunt bolnav şi mi-e greu să suport!” 
Când îți este greu, poţi să te odihnești, să ai grijă de tine şi să primeşti 
tratament. Dacă tot vrei să-ți îndeplineşti datoria, poţi reduce volumul de 
muncă şi poți îndeplini o datorie potrivită, una care să nu-ți afecteze 
recuperarea. Asta va dovedi că, în inima ta, nu ţi-ai abandonat datoria, că 
inima ta nu s-a îndepărtat de Dumnezeu, că, în sufletul tău, nu ai negat 
numele lui Dumnezeu și nu ai abandonat dorința de a fi o fiinţă creată 
adecvată. Unii spun: „Am făcut toate astea, deci îmi va lua Dumnezeu 
boala?” O va face? (Nu neapărat.) Fie că Dumnezeu îți ia sau nu boala, fie 
că te vindecă sau nu, ceea ce faci este ceea ce se cuvine să facă o ființă 
creată. Fie că ești sau nu capabil fizic să-ţi îndeplinești datoria, fie că poți 
sau nu să-ţi asumi o parte din lucrare, fie că sănătatea îţi permite sau nu să- 
ti îndeplineşti datoria, inima ta nu trebuie să se îndepărteze de Dumnezeu, 
iar tu nu trebuie, în sufletul tău, să-ţi abandonezi datoria. În felul acesta, îti 
vei îndeplini responsabilitățile, obligațiile şi datoria — aceasta este loialitatea 
pe care trebuie să o păstrezi. Doar pentru că nu-ți mai poți folosi mâinile şi 
nu mai poţi vorbi, sau ţi-ai pierdut vederea, sau nu te mai poți mişca, nu 
trebuie să te gândești că Dumnezeu trebuie să te vindece şi, dacă nu o face, 
vrei să-L negi în adâncul inimii tale, să-ţi abandonezi datoria şi să-L laşi în 
urmă pe Dumnezeu. Care este natura unei asemenea fapte? (Este o trădare a 
lui Dumnezeu.) Este o trădare! Când nu sunt bolnavi, unii vin adesea 
înaintea lui Dumnezeu pentru a se ruga, iar când sunt bolnavi şi speră că 
Dumnezeu îi va vindeca, punându-și toate speranțele în El, tot vin înaintea 


Lui și nu-L abandonează. Totuşi, după ce trece ceva timp și Dumnezeu tot 


nu-i vindecă, devin dezamăgiţi de EI, Îl abandonează adânc în inimile lor gi- 
şi abandonează îndatoririle. Când boala lor nu este atât de gravă şi 
Dumnezeu nu-i vindecă, unii nu-L abandonează; totuși, când boala lor se 
agravează şi ei privesc moartea în față, ştiu sigur că Dumnezeu chiar nu i-a 
vindecat, că în tot acest timp n-au aşteptat decât moartea și astfel Îl 
abandonează şi-L neagă pe Dumnezeu în inimile lor. Ei cred că, dacă 
Dumnezeu nu i-a vindecat, atunci înseamnă că nu există; dacă Dumnezeu 
nu i-a vindecat, atunci El nu e deloc Dumnezeu şi nu merită să creadă în El. 
Pentru că Dumnezeu nu i-a vindecat, ei regretă că au crezut vreodată în El 
şi încetează să mai creadă. Nu este aceasta o trădare a lui Dumnezeu? 
Aceasta este o trădare gravă a lui Dumnezeu. Prin urmare, nu trebuie să 
mergi sub nicio formă pe această cale — doar cei care I se supun lui 


Dumnezeu până la moarte au credinţă adevărată. 


Când boala bate la ușă, care e calea pe care ar trebui să meargă 
oamenii? Cum ar trebui să aleagă? Oamenii nu ar trebui să se cufunde în 
tulburare, anxietate şi îngrijorare şi să-şi contemple propriile perspective şi 
căi de mers înainte. Cu cât se regăsesc mai mult în astfel de vremuri, în 
asemenea situaţii și contexte speciale şi în asemenea dificultăți imediate, 
oamenii ar trebui, mai degrabă, să caute şi să urmărească mai mult adevărul. 
Numai dacă faci asta, predicile pe care le-ai auzit în trecut şi adevărurile pe 
care le-ai înţeles nu vor fi în zadar şi vor avea efect. Cu cât te regăseşti mai 
mult în asemenea dificultăți, cu atât mai mult ar trebui să renunți la 
propriile dorinţe şi să te supui orchestrărilor lui Dumnezeu. Scopul Lui când 
creează o astfel de situație şi rânduieșşte aceste condiții pentru tine nu este să 
te facă să te adânceşti în emoţiile de tulburare, anxietate şi îngrijorare şi nici 
ca tu să-L poți testa pe Dumnezeu, ca să vezi dacă te va vindeca atunci când 
te îmbolnăveșşti, sau să descoperi adevărul în această privință; El creează 


aceste situații şi condiții speciale pentru tine, ca să poţi învăţa lecțiile 


practice din acestea, să obţii o pătrundere mai profundă în adevăr şi în 
supunerea față de Dumnezeu și ca să ştii mai clar şi mai precis cum 
orchestrează Dumnezeu toți oamenii, toate evenimentele şi toate lucrurile. 
Sorțile oamenilor sunt în mâinile lui Dumnezeu şi, indiferent dacă oamenii 
pot simți sau nu asta, indiferent dacă sunt cu adevărat conştienţi de lucrul 
acesta sau nu, ar trebui să I se supună şi să nu I se împotrivească, să nu-L 
respingă şi mai ales să nu-L testeze pe Dumnezeu. Poţi muri oricum și, dacă 
te împotriveşti, ÎI respingi şi-L testezi pe Dumnezeu, atunci este de la sine 
înţeles care va fi sfârșitul tău. Pe de altă parte, dacă în aceleaşi situații şi 
condiţii, ești capabil să cauţi felul în care se cuvine ca o ființă creată să se 
supună orchestrărilor Creatorului, să cauţi lecțiile pe care trebuie să le înveți 
ŞI ce firi corupte trebuie să cunoşti în situaţiile pe care le creează Dumnezeu 
pentru tine, să înţelegi intențiile Lui în astfel de situaţii şi să fii mărturie 
bună ca să răspunzi cerinţelor lui Dumnezeu, atunci asta ar trebui să faci. 
Când Dumnezeu rânduiește ca un om să se îmbolnăvească, fie de o boală 
grea sau de una uşoară, scopul Lui nu este să te facă să cunoşti amănuntele 
bolii, răul pe care ţi-l face, greutățile şi dificultăţile pe care ţi le provoacă și 
nenumăratele sentimente pe care te face să le ai — scopul Lui nu este ca tu 
să cunoşti boala trecând prin ea. Scopul Lui este mai degrabă ca tu să tragi 
învățăminte din boală, să înveţi cum să cauţi intenţiile lui Dumnezeu, să 
cunoşti firile corupte pe care le dezvălui şi atitudinile greşite pe care le 
adopți față de Dumnezeu atunci când eşti bolnav și să înveți cum să te supui 
suveranității şi rânduielilor lui Dumnezeu, astfel încât să poţi ajunge la o 
supunere adevărată față de Dumnezeu şi să fu capabil să rămâi ferm în 
mărturia ta — acest lucru este esenţial. Dumnezeu Îşi doreşte să te 
mântuiască şi să te curăţească prin boală. Ce anume vrea să curățească la 
tine? Vrea să curăţească toate dorinţele şi cerinţele tale extravagante de la 


Dumnezeu şi chiar diversele planuri, judecăți şi intrigi pe care le faci cu 


orice preţ, ca să supravieţuiești și să rămâi în viață. Dumnezeu nu-ţi cere să 
faci planuri şi să judeci şi nu-ți permite să ai dorinţe extravagante faţă de EI; 
îți cere doar să I te supui şi, prin practicarea ta şi experimentarea supunerii 
tale, să-ți cunoşti atitudinea faţă de boală și faţă de aceste afecțiuni trupești 
pe care ți le dă, precum şi propriile dorinţe. Când ajungi să cunoşti aceste 
lucruri, poţi aprecia beneficiile pe care ţi le aduce faptul că Dumnezeu a 
rânduit circumstanţele bolii pentru tine sau că ţi-a dat aceste afecțiuni 
trupești; şi poți aprecia cât de mult te ajută acestea să-ți schimbi firea, să 
obţii mântuirea şi să pătrunzi în viaţă. De aceea, atunci când boala îţi bate la 
ușă, nu trebuie să te întrebi mereu cum poți să scapi, să fugi de ea sau s-o 
respingi. Unii spun: „Zici că nu trebuie să fug de ea sau s-o resping şi că nu 
trebuie să încerc să scap de ea, aşa că ceea ce vrei să spui de fapt este să nu 
merg să mă tratez!” N-am spus niciodată asta; aceea este înţelegerea ta 
greşită. Te sprijin să-ți tratezi activ boala, dar nu vreau să trăieşti acaparat 
de ea şi să te cufunzi în tulburare, anxietate şi îngrijorare din cauza 
impactului bolii tale, până când, în final, te îndepărtezi de Dumnezeu şi-L 
abandonezi din cauza durerii provocate de boala ta. Dacă boala ta îți 
cauzează o suferință enormă, îți dorești să primeşti tratament şi ca boala ta 
să dispară, atunci e în regulă, bineînţeles. Este dreptul tău; ai dreptul de a 
alege să mergi să primeşti tratament și nimeni nu are dreptul să te oprească. 
Totuşi, nu trebuie să trăieşti acaparat de boala ta şi să refuzi să-ți 
îndeplineşti datoria sau s-o abandonezi, sau să respingi orchestrările şi 
rânduielile lui Dumnezeu pentru că primeşti tratament. Dacă ai o boală 
incurabilă, te vei cufunda în tulburare, anxietate şi îngrijorare şi, prin 
urmare, vei avea nenumărate plângeri şi îndoieli cu privire la Dumnezeu și 
chiar îți vei pierde credinţa în El şi speranţa, iar unii vor alege să-și 
abandoneze îndatoririle — acesta este un lucru pe care chiar nu ar trebui să-l 


faci. Când înfrunți boala, poţi să cauţi activ tratament, dar ar trebui şi s-o 


abordezi cu o atitudine pozitivă. Cât despre măsura în care poate fi tratată 
boala ta sau dacă poate fi vindecată și ce s-ar putea întâmpla la sfârşit, ar 
trebui să te supui mereu şi să nu te plângi. Aceasta este atitudinea pe care ar 
trebui s-o adopţi, fiindcă eşti o ființă creată şi nu ai altă opţiune. Nu poți să 
spui: „Dacă mă vindec de boala asta, atunci voi crede că este marea putere a 
lui Dumnezeu, dar dacă nu mă vindec, atunci nu voi fi mulțumit de 
Dumnezeu. De ce mi-a dat această boală? De ce nu vindecă această boală? 
De ce m-am îmbolnăvit eu şi nu altcineva? Nu o vreau! De ce trebuie să 
mor atât de devreme, la o vârstă atât de fragedă? Cum se face că alți oameni 
pot continua să trăiască? De ce?” Nu întreba de ce, este orchestrarea lui 
Dumnezeu. Nu există niciun motiv şi nu ar trebui să întrebi de ce. Dacă faci 
asta, sunt vorbe de răzvrătire, iar aceasta nu este o întrebare pe care ar 
trebui s-o pună o fiinţă creată. Nu întreba de ce, nu există un motiv. 
Dumnezeu a rânduit şi a planificat lucrurile în felul acesta. Dacă întrebi de 
ce, atunci se poate spune doar că eşti prea răzvrătit, prea intransigent. Când 
ceva te nemulțumeşte sau Dumnezeu nu face aşa cum îți doreşti sau nu te 
lasă să faci cum vrei tu, devii nefericit, eşti nemulțumit şi întrebi mereu de 
ce. Aşadar, Dumnezeu te întreabă: „În calitate de fiinţă creată, de ce nu ţi-ai 
făcut bine datoria? De ce nu ţi-ai îndeplinit-o cu fidelitate?” Şi tu cum vei 
răspunde? Spui: „Nu există un motiv, pur şi simplu aşa sunt eu.” Este 
acceptabil? (Nu.) Este acceptabil ca Dumnezeu să-ți vorbească în felul 
acela, dar nu este acceptabil ca tu să-l vorbeşti Lui aşa. Punctul tău de 
vedere este greșit, iar tu eşti prea absurd. Indiferent ce dificultăți întâlneşte 
o ființă creată, este absolut firesc şi justificat faptul că ar trebui să te supui 
rânduielilor şi orchestrărilor Creatorului. De exemplu, părinții tăi ți-au dat 
viaţă, te-au crescut, iar tu le spui mamă și tată — acest lucru este absolut 
firesc şi justificat şi aşa ar trebui să fie; nu există un motiv. Așadar, 


Dumnezeu orchestrează toate aceste lucruri pentru tine şi, fie că te bucuri de 


binecuvântări sau suferi greutăți, şi acest lucru este absolut firesc şi 
justificat, iar tu nu ai un cuvânt de spus în chestiunea aceasta. Dacă te poți 
supune până la bun sfârșit, atunci vei obține mântuirea, la fel ca Petru. 
Totuşi, dacă-L învinuieşti pe Dumnezeu, Îl abandonezi şi-L trădezi din 
cauza unei boli trecătoare, atunci degeaba ai renunțat, te-ai sacrificat, ţi-ai 
îndeplinit datoria şi ai plătit preţul înainte. Asta pentru că toată truda ta din 
trecut nu va fi pus nicio bază pentru ca tu să-ți îndeplineşti bine datoria de 
ființă creată sau să-ți iei locul cuvenit de ființă creată şi nu va fi schimbat 
nimic la tine. Acest lucru te va face apoi să-L trădezi pe Dumnezeu din 
cauza bolii tale, iar sfârşitul tău va fi la fel ca al lui Pavel, să fii, în cele din 
urmă, pedepsit. Motivul acestei hotărâri este că tot ceea ce ai făcut în trecut 
a fost ca să poţi obţine o cunună și de dragul binecuvântărilor. Dacă, atunci 
când, în cele din urmă, înfrunţi boala şi moartea, tot eşti capabil să te supui 
fără să te plângi deloc, asta dovedeşte că tot ce ai făcut înainte a fost făcut 
sincer şi de bunăvoie pentru Dumnezeu. Eşti supus față de Dumnezeu și, în 
final, supunerea ta va fi un sfârșit perfect pentru viaţa ta de credință în 
Dumnezeu, iar acest lucru este lăudat de El. Prin urmare, o boală te poate 
face să ai un sfârşit bun sau unul rău; tipul de sfârşit pe care-l ai depinde de 


calea pe care o urmezi şi de atitudinea ta faţă de Dumnezeu. 


S-a rezolvat acum problema oamenilor care se cufundă în emoții 
negative din cauza bolii? (Da.) Aveţi acum ideile și părerile corecte despre 
cum trebuie înfruntată boala? (Da.) Ştiţi cum să practicați acest lucru? Dacă 
nu, vă voi da atuul, lucrul cel mai bun de făcut. Ştiţi care este acesta? Dacă 
o boală se abate asupra ta şi, indiferent cât de multă doctrină înţelegi, nu 
poți s-o depăşești, inima ta tot va deveni tulburată, anxioasă şi îngrijorată şi 
nu numai că vei fi incapabil să înfrunți chestiunea cu calm, dar, de 
asemenea, inima ta va fi plină de doleanţe. Te vei întreba mereu: „De ce nu 


mai are nimeni boala asta? De ce m-a făcut pe mine să am această boală? 


Cum de mi s-a întâmplat asta? Pentru că sunt ghinionist şi am o soartă rea. 
Nu am ofensat niciodată pe nimeni şi nici n-am comis niciun păcat, deci de 
ce mi s-a întâmplat asta? Dumnezeu mă tratează foarte nedrept!” Vezi, în 
afară de tulburare, anxietate şi îngrijorare, cazi şi în depresie, cu o emoție 
negativă după alta şi fără să poţi scăpa de ele oricât de mult ţi-ai putea dori. 
Întrucât este o boală reală, nu îţi poate fi luată uşor sau vindecată, deci ce ar 
trebui să faci? Vrei să te supui, dar nu poţi şi, dacă te supui într-o zi, în 
următoarea, starea ta se agravează şi te doare foarte mult, iar apoi nu mai 
vrei să te supui şi începi să te plângi din nou. Te gândești şi te răzgândești 
aşa tot timpul, deci ce ar trebui să faci? Lasă-Mă să-ți spun secretul 
succesului. Fie că înfrunți o boală gravă sau una ușoară, în momentul în 
care se agravează şi eşti în pragul morţii, doar aminteşte-ţi un lucru: nu te 
teme de moarte. Chiar dacă ești în ultimele stadii ale cancerului, chiar dacă 
rata de mortalitate pentru boala ta este foarte ridicată, nu te teme de moarte. 
Indiferent de cât de mult suferi, dacă te temi de moarte, nu te vei supune. 
Unii oameni spun: „Auzindu-Te spunând asta, mă simt inspirat şi am o idee 
şi mai bună. Nu numai că nu mă voi teme de moarte, dar voi implora să 
vină. Oare nu-mi va fi mai uşor așa?” De ce să implori să vină moartea? E o 
idee extremă, pe când frica de moarte este o atitudine rezonabilă de adoptat. 
Nu-i aşa? (Ba da.) Care este atitudinea corectă pe care ar trebui s-o adopti 
ca să nu te temi de moarte? Dacă boala ta se agravează atât de mult încât ai 
putea muri, rata ei de mortalitate este mare indiferent de vârsta persoanei 
care face boala și intervalul de timp dintre debutul bolii şi moarte este foarte 
scurt, ce ar trebui să gândești în inima ta? „Nu trebuie să mă tem de moarte, 
toată lumea moare în final. Totuși, majoritatea oamenilor nu se pot supune 
lui Dumnezeu, iar eu pot folosi această boală ca să practic supunerea faţă de 
El. Ar trebui să am gândirea şi atitudinea de supunere faţă de orchestrările 


şi rânduielile lui Dumnezeu şi nu trebuie să mă tem de moarte.” Să mori e 


ușor, mult mai uşor decât să trăieşti. Poţi să ai durere enorme şi să nu fii 
conştient de asta şi, imediat ce închizi ochii, respirația încetează, sufletul 
tău părăseşte trupul şi viaţa ta se încheie. Asta este moartea; atât este de 
simplă. Atitudinea pe care trebuie să o adopți este să nu te temi de moarte. 
Pe lângă asta, nu trebuie să-ţi faci griji dacă boala ta se va agrava sau nu, 
dacă vei muri în cazul în care nu poți să te vindeci, cât va dura până vei 
muri, sau ce dureri vei avea când va veni vremea să mori. Nu trebuie să te 
îngrijorezi în legătură cu aceste lucruri; acestea nu sunt lucruri în legătură 
cu care să-ți faci griji. Asta pentru că ziua trebuie să sosească şi trebuie să 
sosească într-un anumit an, o anumită lună şi într-o anumită zi. Nu te poți 
ascunde și nu poţi scăpa de ea — este soarta ta. Aşa-zisa ta soartă a fost 
predestinată de Dumnezeu și rânduită deja de El. La câți ani vei ajunge, 
vârsta şi vremea la care vei muri sunt deja stabilite de Dumnezeu, deci de ce 
îți faci griji? Poţi să te îngrijorezi, dar asta nu va schimba nimic; poţi să te 
îngrijorezi, dar nu o poţi împiedica să se întâmple; te poţi îngrijora, dar nu 
poți opri acea zi să nu sosească. Prin urmare, îngrijorarea ta este superfluă și 
nu face decât să-ți îngreuneze şi mai mult povara bolii. Un aspect este să 
nu-ți faci griji şi alt aspect este să nu te temi de moarte. Un alt aspect este să 
nu te simţi anxios, spunând: „Oare soțul meu (sau soția mea) se va 
recăsători după moartea mea? Cine va avea grijă de copilul meu? Cine îmi 
va prelua datoria? Cine-şi va aduce aminte de mine? După moartea mea, ce 
sfârşit va hotărî Dumnezeu pentru mine?” Nu trebuie să-ți faci griji în 
legătură cu astfel de chestiuni. Oamenii care mor au cu toții locul cuvenit în 
care să meargă, iar Dumnezeu a făcut rânduielile. Cei care trăiesc vor 
continua să trăiască; existența unei singure persoane nu va afecta activitatea 
ŞI supraviețuirea normală a omenirii şi nici dispariția unei singure persoane 
nu va schimba nimic, astfel încât nu trebuie să-ți faci griji în privinţa 


acestor lucruri. Nu-i nevoie să te îngrijorezi pentru diversele tale rude şi cu 


atât mai puţin necesar să te îngrijorezi dacă îşi va aminti cineva de tine după 
moartea ta. Pentru ce să-şi amintească cineva de tine? Dacă ai fost ca Petru, 
atunci amintirea ta ar fi valoroasă; dacă ai fost ca Pavel, atunci nu le vei 
aduce oamenilor decât calamități, aşa că de ce ar vrea cineva să-şi 
amintească de tine? Mai există un motiv de îngrijorare, un gând foarte 
realist pe care îl au oamenii. Ei spun: „După moartea mea, nu voi mai vedea 
niciodată lumea asta şi nu mă voi mai putea bucura de viața materială a 
tuturor acestor lucruri. După moartea mea, nimic din lumea asta nu mă va 
mai preocupa, iar sentimentul de a trăi va dispărea. Unde voi merge, după 
moartea mea?” Locul în care vei merge nu trebuie să te îngrijoreze şi nici 
să-ți provoace anxietate. Nu vei mai fi în viaţă și tu îţi faci griji că nu vei 
mai fi capabil să simți toți oamenii, toate evenimentele, lucrurile, mediile și 
aşa mai departe din lumea materială. Cu atât mai mult nu ar trebui să-ți faci 
griji în legătură cu acest fapt şi, chiar dacă nu poţi renunţa la aceste lucruri, 
tot va fi în zadar. Totuşi, ceea ce-ţi poate aduce puţină alinare este că poate 
moartea sau plecarea ta ar putea fi un nou început pentru următoarea ta 
încarnare, un început mai bun, sănătos, cu totul bun, un început pentru 
întoarcerea sufletului tău. Nu va fi neapărat un lucru rău, întrucât te-ai putea 
întoarce să exişti într-un mod diferit şi într-o formă diferită. Cât despre 
forma exactă în care te vei întoarce, asta depinde de rândurelile lui 
Dumnezeu şi ale Creatorului. Cu privire la acest aspect, se poate spune că 
fiecare ar trebui pur şi simplu să aștepte şi să vadă. Dacă alegi să trăieşti 
într-un mod mai bun şi într-o formă mai bună după ce mori în viaţa asta, 
atunci, indiferent de cât de mult se agravează boala ta, cel mai important 
lucru este cum o înfrunţi şi ce fapte bune ar trebui să pregăteşti, şi nu 
tulburarea, anxietatea şi îngrijorarea ta inutilă. Când gândești în felul acesta, 
nu-ți scade nivelul fricii, al terorii şi al respingerii tale faţă de moarte? (Ba 


da.) Despre câte aspecte am vorbit mai înainte? Unul a fost să nu te temi de 


moarte. Care au fost celelalte? (Nu trebuie să ne facem griji dacă boala 
noastră se va agrava sau nu şi nu trebuie să ne simţim anxioşi în legătură cu 
partenerii sau copiii noștri, sau cu propriile sfârşituri şi destinaţii şi aşa mai 
departe.) Lăsaţi totul în mâinile lui Dumnezeu. Şi ce altceva? (Nu trebuie să 
ne facem griji în legătură cu locul în care mergem după ce murim.) Nu are 
rost să vă faceţi griji în legătură cu astfel de lucruri. Trăieşte în prezent şi fă 
bine lucrurile pe care ar trebui să le faci aici şi acum. Nu ştii cum vor 
decurge lucrurile în viitor, așa că ar trebui să laşi totul în mâinile lui 
Dumnezeu. Ce altceva? (Ar trebui să ne grăbim să pregătim fapte bune 
pentru viitoarea noastră destinație.) Așa e, oamenii ar trebui să pregătească 
mai multe fapte bune pentru viitor, ar trebui să urmărească adevărul, să 
înțeleagă adevărul şi să fie în posesia adevărului-realitate. Unu spun: 
„Acum vorbeşti despre moarte, deci vrei să spui că toată lumea va trebui să 
înfrunte moartea în viitor? Este acesta un semn rău?” Nu este un semn rău 
ŞI nici o inoculare preventivă, cu atât mai puţin un blestem de moarte — 
aceste cuvinte nu sunt blesteme. Deci, ce sunt ele? (Sunt o cale de practică 
pentru oameni.) Corect, sunt ceea ce oamenii ar trebui să practice, sunt 
părerile şi atitudinile corecte pe care ar trebui să le păstreze şi adevăruri pe 
care ar trebui să le înţeleagă. Chiar şi oamenii care nu au nicio boală ar 
trebui să adopte acest fel de atitudine faţă de moarte. Așadar, unii spun: 
„Dacă nu ne temem de moarte, asta înseamnă că nu se va abate asupra 
noastră?” Este acesta adevărul? (Nu.) Atunci, ce este? (Este o noțiune și 
închipuirea lor.) Este denaturat, un raționament logic şi o filosofie satanică 
— nu este adevărul. Nu este vorba că, dacă nu te temi de moarte şi nu te 
îngrijorezi în privinţa ei, atunci nu se va abate asupra ta şi tu nu vei muri — 
acesta nu este adevărul. Eu vorbesc despre atitudinea pe care ar trebui s-o 
aibă oamenii faţă de moarte şi de boală. Când adopţi această atitudine, poţi 


apoi să laşi în urmă emoţiile negative de tulburare, anxietate și îngrijorare. 


Atunci nu vei mai fi acaparat de boala ta, iar gândirea şi lumea duhului tău 
nu vor mai fi afectate sau tulburate de faptul că eşti bolnav. Una dintre 
dificultățile personale pe care le înfruntă oamenii este legată de 
perspectivele lor şi alta o reprezintă boala şi moartea. Perspectivele şi 
mortalitatea pot acapara inimile oamenilor, dar dacă poţi să înfrunți corect 
aceste două probleme și îți poți depăşi emoţiile negative, atunci dificultățile 


banale nu te vor învinge. 


Pe lângă boală, oamenii se simt adesea tulburaţi, anxioși și îngrijorați 
în legătură cu alte probleme reale din viețile lor. Există multe probleme 
reale în viață: de exemplu, în casa ta sunt oameni în vârstă sau copii pe care 
trebuie să-i îngrijești sau să-i creşti, banii de care au nevoie copiii tăi pentru 
școlarizare și cheltuielile de trai, vârstnici care au nevoie de bani ca să-și 
trateze afecțiunile medicale şi sumele mari de bani necesare pentru 
cheltuielile de zi cu zi. Vrei să-ți îndeplineşti datoria, dar dacă renunți la 
slujba ta, cum vei trăi? Economiile casei tale se vor epuiza repede, aşa că ce 
vei face atunci, fără bani? Dacă te duci să câştigi bani, asta va întârzia 
îndeplinirea datoriei tale, dar dacă renunți la slujba ta ca să-ți îndeplinești 
datoria, nu vei avea cum să rezolvi dificultățile de acasă. Aşadar, ce ar 
trebui să faci? Mulţi oameni se chinuie cu astfel de lucruri şi sunt derutați 
din cauza lor, aşa că toți tânjesc după ziua sosirii lui Dumnezeu şi se 
întreabă când vor veni dezastrele şi dacă trebuie să-și facă provizii de hrană. 
Dacă se pregătesc, nu mai au bani de rezervă acasă, iar viaţa lor devine 
foarte dificilă. Văd că alţi oameni poartă haine mai bune și mănâncă mai 
bine şi se simt nefericiți și consideră că viaţa lor este prea grea. Se lipsesc 
de carne o perioadă lungă de timp şi, dacă au câteva ouă, ezită să le 
mănânce şi se grăbesc să le vândă în piaţă, pentru a face câțiva bani. Când 
se gândesc la toate aceste dificultăți, încep să se îngrijoreze: „Când se vor 


sfârşi aceste zile dificile? Se spune mereu: «Vine ziua lui Dumnezeu, vine 


ziua lui Dumnezeu» şi «Lucrarea lui Dumnezeu se va încheia în curând», 
dar când îmi va spune cineva când se va întâmpla acest lucru cu adevărat? 
Cine poate spune asta cu siguranță?” Unii petrec ani îndeplinindu-și datoria 
departe de casă şi, din când în când, se gândesc: „Habar nu am ce vârsta au 
copiii mei acum sau dacă părinții mei sunt sănătoşi. Am fost departe de casă 
în toți acești ani și nu am avut grijă de ei. Au vreo dificultate? Ce vor face 
dacă se îmbolnăvesc? Cine va avea grijă de ei? Părinții mei trebuie să aibă 
vreo 80 sau 90 de ani şi nici măcar nu am idee dacă mai trăiesc.” Când se 
gândesc la aceste lucruri, o anxietate fără nume ia naştere în inimile lor. 
Dincolo de anxietate, ei își vor face griji, dar asta nu rezolvă niciodată 
nimic, aşa că încep să se simtă tulburați. Când se simt foarte tulburaţi, 
atenția li se îndreaptă spre lucrarea lui Dumnezeu şi spre ziua lui Dumnezeu 
şi se întreabă: „De ce nu a sosit încă ziua lui Dumnezeu? Oare trebuie să 
trăim mereu rătăcind şi izolându-ne? Când va sosi ziua lui Dumnezeu? 
Când se va încheia lucrarea Lui? Când va distruge El această lume? Când se 
va manifesta Împărăţia Lui pe Pământ? Când vom vedea apariţia persoanei 
lui Dumnezeu?” Se gândesc într-una la aceste lucruri, iar aceste emoţii 
negative de îngrijorare, anxietate şi tulburare izbucnesc în inimile lor, ei 
afişează instantaneu o expresie îngrijorată, nu mai simt nicio bucurie, merg 
apatici, mănâncă fără poftă şi-şi petrec fiecare zi cu mintea tulburată. Este 
oare un lucru bun să trăieşti acaparat de astfel de emoţii negative? (Nu.) 
Chiar şi o mică dificultate în viaţă îi poate face pe oameni să se cufunde 
ocazional în aceste emoţii negative de pasivitate şi, uneori, chiar şi fără 
niciun motiv sau fără un context anume, sau fără ca vreo persoană anume să 
spună ceva special, aceste emoţii negative vor izbucni, fără ca ei să ştie, în 
inimile lor. Atunci când aceste emoții negative dau năvală în inimile 
oamenilor, dorințele pe care le au, tânjind după sosirea zilei lui Dumnezeu, 


după încheierea lucrării Sale și după venirea Impărăției Sale, devin şi mai 


accentuate. Unii chiar îngenunchează cu sinceritate şi se roagă lui 
Dumnezeu, scăldați în lacrimi, spunând: „O, Dumnezeule, urăsc lumea 
aceasta şi urăsc omenirea aceasta! Te rog să termini totul cât mai curând 
posibil, să pui capăt vieților trupești ale oamenilor și tuturor acestor 
greutăți.” Ei se roagă adesea așa, fără rezultat, iar emoţiile negative de 
îngrijorare, anxietate și tulburare încă le învăluie inimile şi rămân în 
gândurile şi în adâncul duhului lor, influenţându-i profund şi acaparându-i. 
De fapt, asta se întâmplă numai pentru că ei tânjesc ca ziua lui Dumnezeu 
să vină mai repede, ca lucrarea Lui să se încheie mai rapid, ca ei să 
primească binecuvântări cât mai curând posibil, să aibă o destinaţie bună, să 
intre în Raiul sau în Împărăţia pe care și-o închipuie și pe care o doresc în 
noțiunile lor; de aceea se frământă mereu atât de mult în adâncul inimii lor 
în legătură cu aceste lucruri. Din exterior, par că se frământă, dar de fapt se 
simt tulburați, anxioşi şi îngrijorați. Atunci când astfel de sentimente de 
tulburare, anxietate şi îngrijorare îi înconjoară constant, un gând se 
activează: „Dacă ziua lui Dumnezeu nu va veni curând și dacă lucrarea Lui 
nu va fi finalizată cât mai curând posibil, ar trebui să profit de tinereţea mea 
şi de capacitatea de a munci din greu. Vreau să muncesc și să câştig bani, să 
trudesc în lume pentru o vreme și să mă bucur de viaţă. Dacă ziua lui 
Dumnezeu nu va veni curând, vreau să mă întorc acasă şi să mă reîntâlnesc 
cu familia mea, să-mi găsesc un partener, să trăiesc bine un timp, să-mi 
întrețin părinții, să-mi cresc copiii. Când voi îmbătrâni, voi avea o mulțime 
de copii şi ei vor trăi alături de mine şi ne vom bucura de viaţa de familie — 


1? 


ce scenă minunată! Ce imagine duioasă!” Gândind astfel, ei aşteaptă cu 
nerăbdare să se bucure de o astfel de viață. Ori de câte ori se gândesc că 
ziua lui Dumnezeu va sosi curând şi că lucrarea Lui se va încheia curând, 
dorinţele lor ard și mai puternic, iar ei tânjesc și mai mult să vadă lucrarea 


lui Dumnezeu încheiată cât mai curând posibil. Intr-o astfel de situație, când 


faptele nu sunt în concordanţă cu dorințele oamenilor, când ei nu pot vedea 
niciun indiciu că lucrarea lui Dumnezeu se va încheia sau că ziua Lui va 
sosi, sentimentele lor de tulburare, anxietate și îngrijorare devin tot mai 
grave. Se îngrijorează că, peste câţiva ani, când vor fi îmbătrânit şi nu-şi vor 
fi găsit un partener, nu va avea cine să aibă grijă de ei la bătrâneţe. Își fac 
griji că, dacă îşi îndeplinesc tot timpul datoria în casa lui Dumnezeu şi au 
rupt deja toate legăturile cu societatea, când se vor întoarce acasă, nu vor fi 
capabili să se integreze din nou în societate. Își fac griji că, dacă se vor 
reapuca de afaceri peste câţiva ani sau dacă se vor întoarce la muncă, nu vor 
fi capabili să țină pasul cu vremurile, să se facă remarcaţi din mulțime şi să 
supraviețuiască. Cu cât se îngrijorează mai mult în legătură cu astfel de 
lucruri și cu cât se simt mai anxioși şi mai tulburați din cauza lor, cu atât 
sunt mai incapabili să își îndeplinească datoria cu calm şi să-L urmeze pe 
Dumnezeu în casa Lui. Astfel, ei îşi fac din ce în ce mai multe griji cu 
privire la viitorul lor, la perspectivele lor şi la viața de familie, precum şi 
pentru toate dificultățile care ar putea apărea în viaţă, în viitor. Se gândesc 
la tot ce pot, îşi fac griji pentru tot ce pot; îşi fac griji chiar şi pentru nepoții 
lor şi pentru viaţa urmașilor nepoților lor. Gândurile lor ajung departe, sunt 
foarte minuţioase, iar ei gândesc totul până la capăt. Atunci când au aceste 
griji, anxietăți şi sentimente de tulburare, devin incapabili să își 
îndeplinească îndatoririle cu calm şi pur şi simplu nu pot să-L urmeze pe 
Dumnezeu, ci, în schimb, au adesea gânduri active şi sunt nehotărâţi. Când 
văd că lucrarea evanghelică merge foarte bine, se gândesc: „Ziua lui 
Dumnezeu va sosi în curând. Trebuie să-mi îndeplinesc bine datoria, da! 
Haideţi! Trebuie să mai continui încă vreo câţiva ani, nu mai durează mult. 
Toată această suferinţă va merita şi totul va da roade, iar eu nu voi mai avea 
nicio grijă!” Totuşi, după câţiva ani, marile dezastre încă sosesc şi nimeni 


nu pomenește de ziua lui Dumnezeu, așa că inimile lor se răcesc. Această 


tulburare, anxietate şi îngrijorare, precum și gândurile lor active continuă să 
vină și să plece, să se repete la nesfârşit în felul acesta, învârtindu-se în 
cercuri nesfârşite în funcție de situația internațională și de cea din casa lui 
Dumnezeu şi ei nu pot face nimic să le controleze — sunt incapabili să 
schimbe starea în care se află, indiferent de ce spun oamenii. Există astfel 
de oameni? (Da.) Le este uşor să rămână fermi? (Nu.) Atitudinea şi starea 
lor de spirit când îşi îndeplinesc îndatoririle şi cantitatea de energie pe care 
o investesc în ele se bazează toate pe „ultimele ştiri”. Unu spun: „Conform 
unor ştiri de încredere, Evanghelia lui Dumnezeu se răspândește minunat!” 
Iar alții zic: „Ultimele știri spun că acum dezastrele se petrec frecvent în 
întreaga lume şi, aparent, situația lumii și dezastrele au împlinit acum 
dezastrul cutare din Apocalipsa. Lucrarea lui Dumnezeu se va încheia în 
curând, ziua Lui va sosi curând şi e mare zarvă în lumea religioasă!” Ori de 
câte ori aud „ultimele ştiri” sau „ştiri de încredere”, tulburarea, anxietatea și 
îngrijorarea lor dispar temporar şi nu-i mai tulbură, iar ei renunţă o vreme la 
gândurile lor active. Cu toate acestea, atunci când în ultima vreme nu mai 
aud nicio „ştire de încredere” sau nicio „ştire exactă”, tulburarea, anxietatea 
ŞI îngrijorarea lor, precum și gândurile lor active, încep să se reverse. Unii 
chiar se pregătesc gândindu-se unde să înainteze o cerere pentru un loc de 
muncă, unde să lucreze, câți copii să aibă, unde vor merge aceştia la școală 
peste câțiva ani, cum să se pregătească pentru taxele de la facultate şi chiar 
plănuiesc să cumpere o casă, un teren sau o mașină. Totuși, la auzul unor 
„ştiri de încredere”, aceste lucruri sunt puse temporar în așteptare. Nu pare 
o glumă? (Ba da.) Cred în Dumnezeu, dar nu cu tot sufletul şi spun că a 
crede în El este calea corectă în viață, cea mai însemnată, că o astfel de 
viaţă are cea mai mare valoare; indiferent cum îi conduce Dumnezeu sau ce 
face El, ei sunt siguri că tot ceea ce săvârşeşte este pentru mântuirea lor şi, 


aşadar, Il vor urma până la sfârșit. Fie că va dura până când Cerurile şi 


Pământul vor îmbătrâni, până când stelele își vor schimba locul, fie că va 
dura până când oceanele vor seca, până când rocile se vor transforma în 
praf sau până când oceanele vor deveni uscat şi uscatul va deveni ocean, 
inimile lor rămân la fel şi aşa e stabilit. Inimile lor vor fi dăruite lui 
Dumnezeu pentru tot restul vieţii lor şi, dacă există o altă viaţă după 
aceasta, Îl vor urma tot pe El. Totuşi, aceşti oameni care au atâtea dificultăţi 
în viaţă nu gândesc aşa. Credinţa lor în Dumnezeu presupune să urmărească 
pentru moment, iar ei îşi trăiesc viaţa așa cum cred că se cuvine să o 
trăiască. Nu îşi vor schimba căile şi mijloacele de trai şi nici dorințele sau 
planurile doar pentru că ei cred în Dumnezeu şi urmează calea credinţei în 
El. Oricare ar fi fost planurile lor de la început, nu le schimbă doar pentru 
că acum cred în Dumnezeu, nu schimbă absolut nimic și caută să trăiască 
oricum trăiesc non-credincioşii. Cu toate acestea, credința în Dumnezeu 
implică un lucru special, iar acela este că în curând vor sosi ziua Lui, 
Împărăţia Lui şi marile dezastre. Cei care cred în El vor putea scăpa atunci 
de dezastre, nu se vor prăbuşi în ele, pot fi mântuiţi și sunt extrem de 
interesaţi să creadă în Dumnezeu numai datorită acestui lucru special. Prin 
urmare, scopul lor şi lucrul asupra căruia se concentrează în credinţa lor în 
Dumnezeu este întotdeauna doar acesta. Indiferent câte predici sau câte 
părtăşii despre adevăr ascultă, sau de cât timp cred în Dumnezeu, modul în 
care cred în El nu se schimbă niciodată și ei nu renunţă niciodată la el. Nu 
se schimbă și nu renunţă la părerile lor greşite despre credinţa în Dumnezeu 
nici datorită predicilor pe care le ascultă şi nici datorită adevărurilor pe care 
le înțeleg. Şi astfel, indiferent dacă există vreo schimbare sau vreo veste 
despre situația din lumea exterioară sau din casa lui Dumnezeu, asta are 
întotdeauna un impact asupra acestui lucru care îi preocupă cel mai mult în 
adâncul inimii lor. Dacă aud că lucrarea lui Dumnezeu se va încheia 


încurând, se bucură nespus; dacă aud însă că este încă prea devreme ca 


lucrarea Lui să se încheie şi ei nu mai pot merge înainte, tulburarea, 
anxietatea şi îngrijorarea lor vor spori pe zi ce trece şi ei vor începe să se 
pregătească să se despartă în orice moment de casa lui Dumnezeu şi de 
frații şi surorile lor, să se separe în termeni buni de casa lui Dumnezeu. 
Bineînţeles că există şi cei care, în orice moment, încep să se pregătească să 
şteargă complet toate datele de contact şi mesajele fraților şi surorilor lor şi 
să returneze bisericii cărțile care conţin cuvintele lui Dumnezeu, pe care le- 
au primit de la casa Lui. Se gândesc: „Chiar nu mai pot continua să urmez 
calea credinţei în Dumnezeu și să urmăresc adevărul. Am crezut că, datorită 
credinței, voi trăi o viaţă fericită, voi avea copii, voi primi binecuvântări şi 
voi intra în Împărăţia cerurilor. Acum, acest vis frumos s-a spulberat, așa că 
voi alege în continuare să trăiesc o viață fericită, să am copii şi să mă bucur 
de viaţă. Totuşi, tot nu pot renunţa la credința mea în Dumnezeu. Dacă 
există o şansă să primesc de o sută de ori mai mult în această viață şi viață 
veşnică în cea viitoare, nu ar fi chiar şi mai bine?” Aceasta este părerea lor 
despre credinţa în Dumnezeu, acesta este planul lor și, desigur, este şi ceea 
ce fac. Aceasta este gândirea şi planificarea din adâncul inimilor celor care 
se bazează pe închipuirile lor în credinţa în Dumnezeu, care se simt mereu 
tulburaţi, anxioşi și îngrijorați de viaţa lor trupească şi reprezintă ceea ce 
urmăresc ei şi calea pe care o urmează în credinţa lor în Dumnezeu. Ce îi 
obsedează cel mai mult? Când va sosi ziua lui Dumnezeu, când se va 
încheia lucrarea Lui, când vor veni marile dezastre şi dacă vor putea scăpa 


de ele — iată ce îi obsedează cel mai mult. 


Cât despre cei care sunt mereu tulburați, anxioşi şi îngrijorați în 
legătură cu vieţile lor trupeşti, ceea ce urmăresc în credinţa lor în 
Dumnezeu este „să primească de o sută de ori mai mult în această viață şi 
viaţă veşnică în cea viitoare”. Cu toate acestea, nu le place să audă cât de 


mult a progresat lucrarea lui Dumnezeu, dacă aceia care cred în El obțin 


rezultatul de a atinge mântuirea, câți oameni au obţinut adevărul, au ajuns 
să-L cunoască pe Dumnezeu şi au fost o mărturie bună, ca şi cum aceste 
lucruri nu ar avea nimic de-a face cu ei. Așadar, ce vor ei să audă? (Când se 
va încheia lucrarea lui Dumnezeu.) Au speranţe mai mari, nu-i aşa? Cei mai 
mulți oameni sunt prea înguşti la minte. Uitaţi-vă la ceea ce își propun, ei 
speră doar la lucruri mari — în ce stare înaltă se află! Majoritatea oamenilor 
sunt foarte vulgari, vorbesc mereu despre schimbările firii, despre 
supunerea faţă de Dumnezeu, despre îndeplinirea cu credincioşie a datoriei 
lor, despre a face lucrurile în conformitate cu adevărurile-principii — cum 
sunt aceşti oameni? Sunt prea înguști la minte! Ce spun chinezii? Sunt prea 
josnici. Ce înseamnă josnici? Prea vulgari. Și unde îşi fixează ei 
obiectivele? Foarte sus, speră la lucruri grozave, măreţe, de lux. Cei care 
speră la lucruri de lux vor mereu să progreseze, sperând încă în zadar că 
Dumnezeu îi va ridica într-o zi în văzduh pentru a se întâlni cu El. Vrei să-L 
întâlneşti pe Dumnezeu, dar nu te întrebi dacă El vrea sau nu să te 
întâlnească pe tine — continui să îți doreşti aceste lucruri uimitoare! L-ai 
întâlnit pe Dumnezeu doar de câteva ori? Oamenii nu Îl cunosc pe 
Dumnezeu, aşa că atunci când Îl vei întâlni, tot ÎL vei sfida. Aşadar, care 
este motivul tulburării, anxietăţii şi îngrijorării acestor oameni? Oare chiar 
totul este din cauza dificultăților din viaţa lor? Nu, nu este vorba de faptul 
că ei chiar au dificultăți în vieţile lor, ci de faptul că, în credinţa lor în 
Dumnezeu, se concentrează asupra vieților lor trupeşti. Punctul central al 
urmăririi lor nu este adevărul, ci mai degrabă este acela de a trăi o viaţă 
fericită, de a se bucura de o viaţă bună şi de un viitor bun. Sunt uşor de 
rezolvat problemele acestor oameni? Există astfel de oameni în biserică? Ei 
îi întreabă mereu pe alții: „O, când va sosi ziua lui Dumnezeu? Nu s-a spus 
acum câţiva ani că lucrarea Lui este pe cale să se încheie? Atunci de ce nu 


s-a încheiat încă?” Există vreo modalitate de a interacționa cu astfel de 


oameni? Spuneţi-le doar un singur cuvânt şi „în curând!” Când vine vorba 
de astfel de oameni, mai întâi, puneți-le următoarea întrebare: „Întrebi 
mereu despre asta. Ţi-ai făcut planuri? Dacă da, atunci nu te deranja să 
rămâi aici dacă nu vrei. Fă numai ce vrei. Nu te opune dorințelor tale şi nu- 
ti face singur zile fripte. Casa lui Dumnezeu nu te ţine aici, nu te închide în 
capcană aici. Poţi pleca oricând dorești. Nu întreba mereu ce se mai aude. 
La fiecare zvon ţi se va spune doar «în curând!» Dacă acest răspuns nu te 
mulţumeşte, dacă ţi-ai făcut deja planuri în sufletul tău şi oricum le vei duce 
la bun sfârşit mai devreme sau mai târziu, atunci urmează-mi sfatul: 
returnează bisericii cărțile care conţin cuvintele lui Dumnezeu cât mai 
curând posibil, fă-ui bagajele şi pleacă. Pur şi simplu ne vom lua rămas bun 


unul de la celălalt, iar tu nu va trebui să te mai simți vreodată tulburat, 


pà o 


anxios sau îngrijorat în legătură cu aceste lucruri. Întoarce-te acasă ş 
trăieşte-ţi viaţa! Îţi doresc numai bine! Îţi doresc o viaţă fericită și 
multumitoare şi sper ca totul să-ți meargă bine în viitor!” Ce părere aveţi 
despre acest lucru? (Este bun.) Sfătuiți-i să plece din biserică; nu încercaţi 
să-l rețineţi. De ce să nu încercaţi să îi rețineţi? (Ei nu cred cu adevărat în 
Dumnezeu, aşa că nu are rost să-i reținem.) Așa este; sunt neîncrezători! Ce 
rost ar avea să-i păstrăm pe neîncrezători şi să nu-i dăm afară? Unii spun: 
„Dar nu au făcut niciun rău şi nu au perturbat lucrurile.” Trebuie să perturbe 
ceva? Spuneţi-Mi, oare faptul că un astfel de om rămâne într-un grup de 
oameni nu constituie o perturbare? Oriunde s-ar duce, comportamentul și 
acțiunile lui constituie deja o perturbare. Nu face niciodată devoţiuni 
spirituale, nu citeşte niciodată cuvintele lui Dumnezeu, nu se roagă și nu are 
părtăşie în cadrul adunărilor, ci doar îşi îndeplinește în mod automat 
îndatoririle, întrebând mereu ce se mai aude. Este extrem de emotiv și 
capricios. În plus, se concentrează extrem de mult asupra mâncării, a 


băuturii şi a distracției şi există chiar unii care sunt leneși, îşi fac poftele, 


dorm cât vor, îşi fac de cap, sunt acolo doar pentru a ieşi la număr în casa 
lui Dumnezeu. Nu sunt preocupaţi de îndeplinirea îndatoririlor şi sunt doar 
nişte leneși. Când vin în casa lui Dumnezeu, sunt acolo doar pentru a căuta 
lucruri care să le fie de folos şi ca să profite. Dacă nu pot să profite, vor 
pleca la prima ocazie. Dat fund că vor pleca la prima ocazie, nu este mai 
bine pentru ei să plece mai devreme decât mai târziu? Astfel de oameni nici 
măcar nu pot munci până la capăt, iar munca lor nu are niciun efect bun. 
Atunci când muncesc, ei nu fac lucrurile corecte — sunt pur şi simplu nişte 
neîncrezători. În credinţa lor în Dumnezeu, privesc lucrurile dintr-o a treia 
perspectivă. Când casa lui Dumnezeu prosperă, sunt fericiţi, gândindu-se că 
au speranţa de a fi binecuvântaţi, că sunt avantajaţi, că nu au crezut în 
Dumnezeu în zadar, că nu au pierdut și că au pariat pe partea câştigătoare. 
Dacă, însă, casa lui Dumnezeu este asuprită de forțe satanice, abandonată 
de societate, supusă calomniei şi persecuției și se află într-o situație 
disperată, atunci nu numai că nu sunt supăraţi, dar râd de asta. Putem păstra 
astfel de oameni în biserică? (Nu.) Sunt neîncrezători şi dușmani! Dacă un 
duşman este chiar lângă tine şi totuși îl priveşti ca pe un frate sau ca pe o 
soră, atunci asta nu te face prost? Dacă astfel de oameni nu sunt în stare să 
muncească de bunăvoie, atunci ar trebui să fie dați afară, nu-i aşa? (Așa e.) 
Corect, într-adevăr, faceţi-o prompt şi temeinic. Nu este nevoie să îi 
sfătuim, ci doar să le cerem relaxaţi să plece. Nu este nevoie să vă răciți 
gura cu ei, ar trebui doar să-i trimiteţi înapoi acasă. În esenţă, nu sunt 
oameni al căror loc este în casa lui Dumnezeu, sunt doar neîncrezători care 
s-au strecurat în biserică. Se pot întoarce de unde au venit, iar tu poţi să le 
ceri pur şi simplu să plece. După ce au intrat în biserică, unii chiar fac o 
distincție clară între ei înşişi şi fraţii și surorile şi casa lui Dumnezeu. Asta 
pentru că ştiu ce au venit să facă, ştiu dacă au sau nu credinţă adevărată şi, 


în afară de speranțele lor cu privire la momentul în care lucrarea lui 


Dumnezeu se va încheia şi dacă vor putea primi binecuvântări, nicio lucrare 
a casei lui Dumnezeu sau niciunul dintre adevărurile în care Dumnezeu le 
cere oamenilor să pătrundă nu are nicio legătură cu ei; nu dau nicio atenţie 
acestor lucruri, nu citesc cărțile care conţin cuvintele lui Dumnezeu, pe care 
biserica le trimite să le citească şi pur şi simplu le lasă pe Jos, cu ambalajul 
încă nedesfăcut. Astfel de oameni doar spun că au credinţă; par să creadă ca 
şi ceilalți şi îşi îndeplinesc îndatoririle în mod automat, dar nu citesc 
niciodată cuvintele lui Dumnezeu. Nu au deschis nici măcar o dată o carte 
conţinând cuvintele lui Dumnezeu, nu au întors nici măcar o singură pagină 
— nu au citit niciodată nimic din aceste cărți. Nu urmăresc niciodată 
videoclipurile cu mărturii bazate pe experiențe, nici filmele evanghelice, 
nici imnurile şi alte lucruri pe care casa lui Dumnezeu le pune pe internet. 
La ce se uită de obicei? La ştiri, la emisiuni populare, la videoclipuri şi la 
comedii, urmărind doar ceea ce este inutil. Ce sunt aceşti oameni? Vizitează 
ocazional biserica pentru a întreba: „În câte tări s-a răspândit lucrarea 
evanghelică acum? Câţi oameni s-au întors la Dumnezeu? În câte ţări au 
fost înfiinţate biserici acum? Câte biserici sunt acolo? În ce stadiu se află 
lucrarea lui Dumnezeu?” În timpul liber, întreabă mereu despre aceste 
lucruri. Nu cumva există o suspiciune că această persoană este un spion? 
Spuneţi-Mi, este în regulă să păstrăm o astfel de persoană? (Nu.) Dacă nu 
părăseşte biserica din proprie inițiativă, atunci voi trebuie să o îndepărtați 
imediat ce o descoperiți şi să scăpaţi biserica de aceste năpaste. Păstrarea 
lor este inutilă și va cauza probleme. Așadar, lucrurile în legătură cu care 
acești oameni sunt tulburaţi, anxioşi şi îngrijorați nu au nicio legătură cu 
noi. Nu vă obosiţi să le daţi sfaturi şi este inutil să aveţi părtăşie cu ei despre 
adevăr. Pur şi simplu scăpaţi de ei şi cu asta basta — aceasta este cea mai 


bună cale de a interacționa cu astfel de oameni. 


În afară de neîncrezători, printre fraţi şi surori, mai există şi oameni 
mai în vârstă, de la 60 până pe la 80 sau 90 de ani și care, din cauza vârstei 
lor înaintate, experimentează și ei anumite dificultăţi. În ciuda vârstei lor, 
gândirea nu le este neapărat foarte corectă și rațională, iar ideile și părerile 
lor nu sunt, în mod necesar, în conformitate cu adevărul. Aceşti oameni mai 
în vârstă au şi ei probleme și se îngrijorează mereu: „Sănătatea mea nu mai 
este atât de bună și sunt limitat în privinţa datoriei pe care o pot îndeplini. 
Dacă îndeplinesc doar această datorie neînsemnată, oare Dumnezeu Își va 
aminti de mine? Uneori mă îmbolnăvesc şi am nevoie de cineva care să aibă 
grijă de mine. Când nu este nimeni să o facă, nu sunt capabil să-mi 
îndeplinesc datoria, deci ce pot face? Sunt bătrân şi nu-mi amintesc 
cuvintele lui Dumnezeu după ce le citesc şi îmi este greu să înțeleg 
adevărul. Când am părtăşie despre acesta, vorbesc încâlcit și fără logică și 
nu am nicio experiență demnă de menţionat. Sunt bătrân și nu am destulă 
energie, vederea nu îmi este foarte bună şi nu mai sunt în putere. Totul e 
dificil pentru mine. Nu numai că nu-mi pot îndeplini datoria, dar uit uşor 
lucruri şi greşesc. Uneori, sunt derutat și provoc probleme bisericii şi 
fraților şi surorilor mele. Vreau să obțin mântuirea şi să urmăresc adevărul, 
dar este foarte dificil. Ce pot să fac?” Când se gândesc la aceste lucruri, 
încep să se frământe, zicându-și: „Cum de am început să cred în Dumnezeu 
abia la vârsta aceasta? Cum de nu sunt ca aceia care au 20 sau 30 de ani sau 
chiar aceia care au 40 sau 50? Cum de am găsit lucrarea lui Dumnezeu abia 
acum, când sunt atât de bătrân? Nu e vorba că soarta mea este rea; cel puțin 
acum am întâlnit lucrarea lui Dumnezeu. Soarta mea este bună, iar 
Dumnezeu a fost bun cu mine! Nu sunt mulțumit de un singur lucru, iar 
acela este că sunt prea bătrân. Memoria nu-mi este foarte bună şi nici 
sănătatea nu-mi este grozavă, dar am o forță interioară de neclintit. Doar că 


trupul meu nu mă ascultă și, la adunări, mi se face somn după ce ascult o 


vreme. Uneori închid ochii ca să mă rog şi adorm, iar mintea mea rătăceşte 
când citesc cuvintele lui Dumnezeu. După ce citesc puţin, mi se face somn 
şi ațipesc, iar cuvintele nu mi se întipăresc în minte. Ce pot face? Cu astfel 
de dificultăți practice, oare mai sunt capabil să urmăresc şi să înţeleg 
adevărul? Dacă nu şi dacă nu sunt capabil să practic în conformitate cu 
adevărurile-principii, nu cumva toată credinţa mea va fi în van? Nu voi eşua 
să obțin mântuirea? Ce pot să fac? Sunt atât de îngrijorat! La vârsta asta, 
nimic nu mai este important. Acum că am credinţă în Dumnezeu, nu mai 
am griji sau anxietăţi, iar copiii mei sunt mari şi nu mai au nevoie de mine 
ca să am grijă de ei sau să-i cresc, cea mai mare dorință a mea în viață este 
să urmăresc adevărul, să îndeplinesc datoria unei ființe create şi, în final, să 
obțin mântuirea, în anii care mi-au rămas. Totuşi, uitându-mă la situația mea 
actuală, miop din cauza vârstei şi cu mintea înceţoşată, cu o sănătate 
precară, fără să fiu capabil să-mi îndeplinesc bine datoria şi creând uneori 
probleme când încerc să fac atât cât pot, se pare că obţinerea mântuirii nu 
va fi un lucru uşor pentru mine.” Se gândesc necontenit la aceste lucruri şi 
devin tot mai anxioşi şi apoi îşi spun: „Se pare că lucrurile bune li se 
întâmplă numai tinerilor, nu bătrânilor. Se pare că indiferent de cât de bune 
sunt lucrurile, nu voi mai fi capabil să mă bucur de ele.” Cu cât se gândesc 
mai mult la aceste lucruri, cu atât se frământă mai mult şi devin tot mai 
anxioşi. Nu numai că îşi fac griji pentru ei înşişi, dar se simt și răniți. Dacă 
plâng, simt că de fapt nu au pentru ce să plângă şi dacă nu o fac, acea 
durere, acea suferinţă este mereu cu ei. Așadar, ce ar trebui să facă? Există 
mai ales nişte oameni în vârstă care vor să-și petreacă tot timpul 
sacrificându-se pentru Dumnezeu şi îndeplinindu-şi datoria, dar nu se simt 
bine din punct de vedere fizic. Unii au tensiunea ridicată, alții au glicemia 
mare, unii au probleme gastrointestinale, iar forţa lor fizică nu poate face 


faţă cerinţelor datoriei, așa că ei se frământă. Văd oameni tineri care sunt 


capabili să mănânce şi să bea, să alerge şi să sară, şi sunt invidioși. Cu cât 
văd mai mult tineri care fac astfel de lucruri, cu atât mai tulburaţi se simt, 
gândindu-se: „Vreau să-mi fac bine datoria, să urmăresc şi să înţeleg 
adevărul și să-l şi practic, deci de ce este atât de greu? Sunt atât de bătrân și 
inutil! Oare Dumnezeu nu vrea oameni bătrâni? Oare ei chiar sunt inutili? 
Nu putem obține mântuirea?” Sunt trişti şi incapabili să fie fericiți, oricât de 
mult se gândesc la asta. Nu vor să rateze o perioadă atât de minunată şi o 
oportunitate atât de grozavă, şi totuşi sunt incapabili să se sacrifice şi să-și 
îndeplinească datoria din toată inima şi din tot sufletul, aşa cum fac tinerii. 
Aceşti oameni în vârstă se cufundă într-o tulburare, anxietate şi îngrijorare 
adâncă din cauza vârstei lor. De fiecare dată când întâlnesc o dificultate, o 
piedică, o greutate sau un obstacol, dau vina pe vârsta lor şi chiar se urăsc şi 
nu se plac deloc. Dar, în orice caz, nu are niciun rost, nu există nicio soluție 
şi nu au nicio cale de a merge înainte. Oare chiar aşa să fie? Nu există nicio 
soluție? (Oamenii în vârstă ar trebui să-și îndeplinească şi ei îndatoririle, 
atât cât sunt capabili.) Este acceptabil ca oamenii în vârstă să-şi 
îndeplinească îndatoririle atât cât sunt capabili, nu-i așa? Oare oamenii în 
vârstă nu mai pot urmări adevărul din cauza vârstei lor? Nu sunt capabili să 
înţeleagă adevărul? (Ba da, sunt.) Pot oamenii în vârstă să înţeleagă 
adevărul? Pot înțelege o parte din el şi nici tinerii nu-l pot înțelege pe 
deplin. Oamenii în vârstă au mereu o concepție greşită, crezând că sunt 
confuzi, că memoria nu-i ajută şi că, astfel, nu pot înţelege adevărul. Oare 
au dreptate? (Nu.) Deşi tinerii au mult mai multă energie decât bătrânii şi, 
fizic, sunt mai puternici, de fapt, capacitatea lor de a înţelege, a pătrunde şi 
a cunoaşte este exact la fel ca aceea a oamenilor în vârstă. N-au fost și 
bătrânii cândva tineri? Nu s-au născut bătrâni, iar tinerii vor îmbătrâni şi ei 
într-o zi. Oamenii în vârstă nu trebuie să se gândească mereu că, pentru că 


sunt bătrâni, slabi din punct de vedere fizic, nu se simt bine şi nu au 


memoria bună, sunt diferiți de tineri. De fapt, nu există nicio diferență. Ce 
înseamnă când spun că nu există nicio diferenţă? Fie că un om este bătrân 
sau tânăr, firile lui corupte sunt la fel, atitudinile şi părerile lui despre tot 
felul de lucruri sunt la fel, iar perspectivele şi punctele lui de vedere despre 
tot felul de lucruri sunt la fel. Așadar, oamenii în vârstă nu trebuie să 
considere că, fiindcă sunt bătrâni, cu mai puţine dorinţe extravagante decât 
tinerii şi capabili de stabilitate, ei nu au ambiţii sau dorinţe nebunești şi că 
au mai puţine firi corupte — aceasta este o concepție greşită. Tinerii pot 
lupta pentru o funcție, deci nu o pot face şi bătrânii? Tinerii pot face lucruri 
împotriva principiilor și pot acţiona arbitrar, deci nu pot şi bătrânii să facă la 
fel? (Ba da, pot.) Tinerii pot fi aroganţi, dar nu cumva şi bătrânii pot fi 
aroganți? Totuși, când bătrânii sunt aroganţi, din cauza vârstei lor înaintate, 
nu sunt atât de agresivi şi nu este o aroganță atât de mare. Tinerii își 
manifestă mai evident aroganţa, din cauza membrelor şi a minților lor 
flexibile, în vreme ce oamenii în vârstă au manifestări mai puţin evidente 
ale aroganţei, din cauza membrelor lor rigide şi a minţilor inflexibile. Cu 
toate astea, esenţa aroganţei lor şi firile lor corupte sunt la fel. Indiferent de 
când crede un bătrân în Dumnezeu sau de câţi ani îşi îndeplinește datoria, 
dacă nu urmăreşte adevărul, atunci firile lui corupte vor rămâne. De 
exemplu, unele persoane în vârstă care locuiesc singure sunt obişnuite să 
trăiască aşa şi au tabieturile lor: au ore fixe şi propriile rânduieli pentru a 
mânca, a dormi și a se odihni și nu sunt dispuse să perturbe ordinea 
lucrurilor din vieţile lor. Din exterior, aceste persoane în vârstă par oameni 
minunati, dar tot au firi corupte, iar tu ajungi să afli asta după ce relaționezi 
cu ele vreme îndelungată. Unii bătrâni sunt incredibil de capricioşi şi 
aroganti; trebuie neapărat să mănânce ceea ce-și doresc şi nimeni nu-i poate 
opri când vor să meargă undeva să se relaxeze. Când își pun în gând să facă 


ceva, nici armăsarii sălbatici nu-i pot opri. Nimeni nu-i poate schimba şi 


rămân capricioşi toată viața. Astfel de bătrâni încăpățânați sunt chiar mai 
supărători decât tinerii nestatornici! Prin urmare, când unii spun: „Bătrânii 
nu sunt la fel de profund corupți ca tinerii. Bătrânii au trăit nişte timpuri mai 
conservatoare şi mai închise şi de aceea această generație de persoane în 
vârstă nu este atât de coruptă”, este acest lucru adevărat? (Nu.) Aceasta este 
doar o chichiță în beneficiul lor. Tinerilor nu le place să lucreze cu ceilalți, 
dar nu pot bătrânii să fie la fel? (Ba da.) Unii bătrâni au firi corupte care 
sunt chiar mai grave decât cele ale tinerilor, etalându-şi mereu bătrâneţea și 
mândrindu-se cu anii lor de veterani, spunând: „Sunt înaintat în vârstă. Tu 
câți ani ai? Eu sunt mai în vârstă sau tu? Nu-ţi va plăcea să auzi asta, dar am 
mai multă experienţă decât tine şi trebuie să mă asculți. Am experiență şi 
sunt bine informat. Ce înțelegeți voi, tinerii? Credeam în Dumnezeu 
dinainte să te naşti!” Nu este şi mai supărător? (Ba da.) Odată ce au titlul de 
„seniori”, bătrânii pot fi şi mai supărători. Aşadar, nu este vorba că oamenii 
în vârstă nu au nimic de făcut și nici că sunt incapabili să-şi îndeplinească 
îndatoririle, cu atât mai puţin că sunt incapabili să urmărească adevărul — 
există multe lucruri pe care le pot face. Diversele erezii și sofisme, precum 
şi diversele idei şi noțiuni tradiționale, lucruri ignorante şi înverşunate, 
conservatoare, iraționale şi denaturate pe care le-ai acumulat în timpul vieții 
s-au adunat în inima ta şi ar trebui să petreci şi mai mult timp decât tinerii 
ca să scoţi la iveală, să analizezi şi să recunoşti aceste lucruri. Nu se pune 
problema că nu ai nimic de făcut sau că ar trebui să te simţi tulburat, anxios 
şi îngrijorat când te afli în impas — aceasta nu este nici sarcina, nici 
responsabilitatea ta. În primul rând, oamenii în vârstă ar trebui să aibă 
mentalitatea corectă. Deşi avansezi în vârstă şi eşti relativ îmbătrânit fizic, 
tot ar trebui să ai o mentalitate de tânăr. Deşi îmbătrânești, gândirea îţi este 
încetinită, iar memoria îți este slabă, dacă încă te poţi cunoaște pe tine 


însuţi, dacă încă poti înţelege cuvintele pe care le spun şi încă poţi înțelege 


adevărul, atunci asta demonstrează că nu eşti bătrân şi că nu-ți lipseşte 
calibrul. Dacă un om are 70 de ani, dar nu este capabil să înțeleagă 
adevărul, atunci asta arată că statura lui este prea mică şi nu este pe măsura 
sarcinii. Prin urmare, vârsta este irelevantă când este vorba despre adevăr şi, 
mai mult decât atât, este irelevantă când e vorba de firi corupte. Satana 
există de zeci de mii de ani, de sute de milioane de ani şi este tot Satana, și 
totuși trebuie să adăugăm un adjectiv atributiv înainte de cuvântul „Satana”, 
adică „bătrânul Satana”, ceea ce înseamnă că este extrem de rău, nu-i așa? 
(Da, aşa este.) Așadar, cum ar trebui să practice oamenii în vârstă? Pe de o 
parte, ar trebui să ai aceeaşi mentalitate ca tinerii, să urmăreşti adevărul şi 
să te cunoşti pe tine însuţi și, odată ce ajungi să te cunoşti, ar trebui să te 
căleşti. Pe de altă parte, ar trebui să cauţi principiile când îţi îndeplinești 
datoria și să practici în conformitate cu adevărurile-principii. Nu ar trebui să 
te excluzi de la urmărirea adevărului, spunând că eşti bătrân, înaintat în 
vârstă, că nu ai gândurile active pe care le au tinerii, că ai experimentat totul 
în viaţa asta, că ai înţeles totul şi, prin urmare, nu ai ambiţii sau dorinţe 
nebuneşti. Ceea ce vrei să spui de fapt este că: „Firile mele corupte nu sunt 
atât de grave, aşadar urmărirea adevărului este pentru voi, tinerii. Nu are 
nimic de-a face cu bătrânii. Noi, bătrânii, pur și simplu facem orice lucrare 
putem şi depunem cât efort suntem în stare în casa lui Dumnezeu şi apoi ne 
vom fi făcut bine datoria şi vom fi mântuiţi. Cât despre faptul că Dumnezeu 
dezvăluie firile corupte ale oamenilor, firile de antihrişti şi esenţa de 
antihrişti, asta ar trebui să înţelegeți voi, tinerii. Puteţi să ascultați cu atenție 
şi e suficient că vă suntem gazde bune şi supraveghem împrejurimile ca să 
fiţi în siguranță. Noi, bătrânii, nu avem ambiţii nebunești. Îmbătrânim, 
creierele noastre răspund mai greu şi de aceea toate răspunsurile noastre 
sunt pozitive. Înainte să murim, devenim buni la inimă. Când oamenii 


îmbătrânesc, devin cuviincioşi, aşa că noi suntem oameni cuviincioşi.” 


Ceea ce vor să spună de fapt este că nu au firi corupte. Când am spus noi 
vreodată că oamenii în vârstă nu trebuie să urmărească adevărul sau că 
urmărirea adevărului diferă în funcție de vârstă? Am spus vreodată lucrul 
acesta? Nu, nu l-am spus. În casa lui Dumnezeu şi când este vorba despre 
adevăr, oare bătrânii constituie un grup special? Nu. Vârsta este relevantă 
când este vorba despre adevăr, la fel ca atunci când este vorba despre firile 
tale corupte, profunzimea corupției tale, dacă eşti calificat să urmăreşti 
adevărul, dacă poţi obține mântuirea sau care este probabilitatea ca tu să fii 
mântuit. Nu-i așa? (Ba da.) Avem părtăşie despre adevăr de atâția ani, dar 
nu am avut niciodată părtăşie despre diferitele tipuri de adevăr, conform 
vârstelor diferite ale oamenilor. Nu am avut niciodată părtășie despre adevăr 
şi nici nu am dezvăluit firi corupte exclusiv fie pentru tineri, fie pentru 
oameni în vârstă şi nici nu s-a spus că, din cauza vârstei lor înaintate, a 
gândirii rigide şi a inabilității de a accepta lucruri noi, firile lor corupte se 
diminuează și se transformă în mod natural — aceste lucruri nu s-au spus 
niciodată. N-am avut părtăşie despre niciun adevăr în mod special, în 
funcţie de vârsta oamenilor şi excluzând bătrânii. Aceştia nu constituie un 
grup special în cadrul bisericii, în casa lui Dumnezeu sau înaintea Lui, ci 
sunt mai degrabă la fel ca orice alt grup de vârstă. Nu sunt speciali cu 
nimic, doar că au trăit puţin mai mult decât alţii, au sosit pe lumea asta cu 
câțiva ani mai devreme decât ceilalți, părul lor este puţin mai grizonat decât 
al altora şi trupurile lor au îmbătrânit puţin mai devreme decât ale altora; în 
afară de aceste lucruri, nu există nicio diferență. Şi, astfel, dacă bătrânii se 
gândesc mereu: „Sunt bătrân, deci asta înseamnă că sunt o persoană 
cuviincioasă, că nu am firi corupte şi că sunt doar puţin corupt”, atunci nu 
este aceasta o înţelegere eronată? (Ba este.) Nu este oarecum neruşinată? 
Unii oameni în vârstă sunt nişte ticăloşi bătrâni şi șmecheri, extrem de 


vicleni. Ei spun că nu au firi corupte sau chiar că acestea s-au uzat, când, de 


fapt, revărsările firilor lor corupte nu sunt cu nimic mai prejos decât ale 
altor oameni. De fapt, există multe feluri în care putem descrie firile corupte 
şi calitatea umanității unei astfel de persoane vârstnice. De exemplu, 
„ticăloși bătrâni şi vicleni” şi „ghimbirul vechi este cel mai picant, 
experiența bate tinereţea” — ambele expresii folosesc cuvântul „bătrân”, nu-i 
aşa? (Corect.) Ce alte descrieri mai există care folosesc cuvântul „bătrân”? 
(Bătrâni intriganţi.) Da, asta e bună, „bătrâni intriganți”. Vezi, toate folosesc 
cuvântul „bătrân”. Apoi mai sunt expresiile „bătrânul Satana” şi „diavoli 
bătrâni” — seniori prin excelenţă! Ce cred oamenii când fac parte dintr-un 
grup de oameni în vârstă? lată ce cred: „Toate firile noastre corupte s-au 
uzat. Acestea sunt o problemă pentru voi, tinerii. Voi sunteți mai profund 
corupți decât noi.” Nu este aceasta o denaturare deliberată? Vor să se 
înfățişeze într-o lumină bună şi să se laude, dar de fapt nu este așa, lucrurile 
nu stau chiar așa. „Diavoli bătrâni”, „bătrânul Satana”, „bătrâni intriganti”, 
„ticăloşi bătrâni şi vicleni” şi „etalarea bătrâneţii” — aceste descrieri care 


folosesc cuvântul „bătrân” nu sunt lucruri bune şi pozitive. 


Avem acum părtăşie pe acest subiect pentru a le da un avertisment 
celor în vârstă, pentru a-i sfătui şi a-i îndruma şi, de asemenea, pentru a le 
oferi tinerilor un vaccin preventiv. Scopul pentru care spunem aceste lucruri 
este, în primul rând, acela de a rezolva care problemă? Problema tulburării, 
anxietăţii şi îngrijorări oamenilor în vârstă, pentru a ne asigura că înțeleg că 
acestea sunt superflue și nenecesare. Dacă îți doreşti să îndeplineşti o 
datorie şi eşti potrivit să o faci, oare casa lui Dumnezeu te va refuza? (Nu.) 
Casa lui Dumnezeu îţi va oferi, cu siguranţă, o şansă să îndeplineşti o 
datorie. Categoric nu va spune: „Nu poţi îndeplini datoria pentru că eşti 
bătrân. leşi afară! Nu-ţi oferim o şansă.” Nu, casa lui Dumnezeu îi tratează 
corect pe toți oamenii. Atât timp cât eşti potrivit să îndeplineşti o datorie și 


nu există niciun pericol ascuns, casa lui Dumnezeu îţi va oferi şansa şi-ţi va 


permite să îndeplinești o datorie, în măsura în care eşti capabil s-o faci. În 
plus, dacă îţi dorești să te cunoşti şi să urmărești adevărul, oare va râde 
cineva de tine și va spune: „Este un om atât de bătrân ca tine calificat să 
urmărească adevărul?” Va râde cineva de tine? (Nu.) Va spune cineva: „Eşti 
bătrân şi confuz. Ce rost are să urmărești adevărul? Dumnezeu nu va mântui 
pe cineva de vârsta ta”? (Nu.) Nu. Înaintea adevărului, toţi sunt egali și toți 
sunt trataţi corect. Doar că s-ar putea să nu urmărești adevărul și te vei 
folosi mereu de vârstă și experienţă, gândindu-te tot timpul: „Sunt bătrân şi 
nu pot îndeplini nicio datorie.” De fapt, există multe îndatoriri pe care le 
poţi îndeplini, în funcţie de abilitățile tale. Dacă nu îndeplineşti niciuna şi, 
în schimb, îți etalezi bătrâneţea, vrând să le faci morală celorlalți, atunci 
cine ar vrea să te asculte? Nimeni. Spui mereu: „O, voi, tinerii, pur și 


1? 


simplu nu înțelegeți nimic!” şi „O, voi, tinerii, pur şi simplu sunteți 
egoişti!” şi „O, voi, tinerii, pur şi simplu sunteți aroganți!” şi „O, voi, 
tinerii, pur şi simplu sunteți leneşi! Noi, bătrânii, suntem muncitori şi, pe 
vremea mea, eram cutare şi cutare.” Ce rost are să spui asemenea lucruri? 
Nu trăncăni despre trecutul tău „magnific”; nimeni nu vrea să audă asta. Nu 
are rost să vorbeşti despre acele lucruri învechite; ele nu reprezintă 
adevărul. Dacă vrei să vorbeşti despre ceva, atunci fă puțin efort cu 
adevărul, înțelege-l puţin mai mult, cunoaște-te pe tine însuţi, priveşte-te ca 
pe un simplu om obişnuit şi nu ca pe un membru al unui grup special, care 
ar trebui să fie respectat, venerat și prețuit de ceilalți şi în jurul căruia 
oamenii se îngrămădesc. Aceasta este o dorință extravagantă şi este o 
gândire greşită. Vârsta nu este un simbol al identităţii tale, nu reprezintă 
eligibilitatea şi nici vechimea şi cu atât mai puţin că ești în posesia 
adevărului sau a umanității, iar vârsta nu-ți poate slăbi firile corupte. 
Aşadar, eşti la fel ca și ceilalți oameni. Nu te eticheta mereu drept „în 


vârstă” pentru a te separa de ceilalți și chiar pentru a te distinge ca fiind 


sfânt. Asta arată că nu te cunoşti deloc pe tine însuţi! În timpul vieţii, 
oamenii în vârstă ar trebui să se străduiască şi mai mult să urmărească 
adevărul şi intrarea în viaţă şi să lucreze împreună cu fraţii şi surorile ca să- 
şi îndeplinească datoria; doar în felul acesta poate creşte statura lor. 
Oamenii în vârstă nu trebuie, sub nicio formă, să se considere seniori faţă 
de ceilalți şi să-şi etaleze vârsta înaintată. Tinerii pot dezvălui tot felul de 
firi corupte, la fel ca tine; tinerii pot face tot felul de lucruri nesăbuite, la fel 
ca tine; tinerii au noțiuni şi bătrânii la fel; tinerii pot fi rebeli şi la fel și 
oamenii în vârstă; tinerii pot dezvălui o fire de antihrist, la fel şi bătrânii; 
tinerii pot avea ambiţii şi dorinţe nebuneşti, la fel şi bătrânii, fără nici cea 
mai mică diferenţă; tinerii pot provoca perturbări şi tulburări şi sunt 
îndepărtați din biserică, la fel ca persoanele în vârstă. Prin urmare, pe lângă 
a fi capabili să-şi îndeplinească datoria cât de bine posibil, există multe 
lucruri pe care le pot face. Dacă nu eşti prost, dement și nu poţi înţelege 
adevărul şi dacă nu eşti incapabil să ai grijă de tine, există multe lucruri pe 
care ar trebui să le faci. Exact ca tinerii, poţi urmări adevărul, îl poți căuta și 
ar trebui să vii adesea înaintea lui Dumnezeu ca să te rogi, să cauţi 
adevărurile-principii, să te străduieşti să vezi oamenii și lucrurile, să te 
comporţi şi să acţionezi în totalitate conform cuvintelor lui Dumnezeu, cu 
adevărul drept criteriu. Aceasta este calea pe care ar trebui s-o urmezi şi nu 
ar trebui să te simți tulburat, anxios sau îngrijorat pentru că eşti bătrân, ai 
multe boli sau trupul tău îmbătrânește. Nu este corect să te simți tulburat, 
anxios şi îngrijorat — sunt manifestări iraționale. Oamenii în vârstă ar trebui 
să renunţe la titlul de „vârstnici”, să se integreze printre tineri şi să stea 
alături de ei, ca egali. Nu trebuie să vă etalați vârsta înaintată, crezând 
mereu că sunteţi de o virtute înaltă, demnă de respect, că sunteți cei mai 
calificat, că-i puteţi gestiona pe tineri, că sunteți seniorii şi bătrânii celor 


tineri, având mereu ambiția de a-i controla şi dorința de a-i gestiona — 


aceasta este, sub toate aspectele, o fire coruptă. De vreme ce vârstnicii au 
firi corupte, la fel ca tinerii, şi le dezvăluie adesea în viaţă şi când își 
îndeplinesc îndatoririle, la fel ca tinerii, atunci de ce nu fac vârstnici ceea 
ce se cuvine și, în schimb, se simt mereu tulburaţi, anxioși și îngrijorați în 
legătură cu vârsta lor şi ceea ce li se întâmplă după moarte? De ce nu-și 
îndeplinesc îndatoririle la fel ca tinerii? De ce nu urmăresc adevărul ca 
tinerii? Ţi-a fost oferită această șansă, aşa că, dacă nu profiti de ea și chiar 
ajungi atât de bătrân încât să nu poți auzi sau vedea sau avea grijă de tine, 
atunci vei regreta şi, în felul acesta, viaţa va trece pe lângă tine. Înţelegi? 
(Da.) 


S-a rezolvat acum problema emoţiilor negative ale oamenilor în 
vârstă? Când veţi fi bătrâni, vă veţi etala vârsta înaintată? Veţi deveni 
ticăloşi bătrâni şi vicleni şi intriganți bătrâni? Când veţi vedea o persoană în 
vârstă, o veţi striga „bătrâne frate” sau „bătrână soră”? Aceşti oameni au 
nume, dar nu-l folosiți, ci adăugaţi cuvântul „bătrân”. Dacă adaugi mereu 
cuvântul „bătrân” când vorbeşti cu oameni în vârstă, oare asta nu-i va răni? 
Ei deja se consideră bătrâni şi au anumite emoţii negative, aşa că dacă îi 
numești „bătrâni”, e ca şi cum le-ai spune: „Eşti bătrân, mai bătrân decât 
mine şi nu mai ești de niciun folos.” Oare se vor simţi confortabil când te 
vor auzi spunând asta? Vor fi cu siguranţă nefericiţi. Oare nu-i va răni dacă 
li te adresezi în felul acesta? Unii oameni în vârstă vor fi încântați când te 
vor auzi că li te adresezi astfel şi se vor gândi: „Vezi, sunt de o virtute 
înaltă, demnă de respect, şi am o reputaţie respectabilă. Când mă văd frații 
şi surorile, ei nu-mi spun pe nume. În casa lui Dumnezeu, oamenii nu li se 
adresează bătrânilor cu «unchiule» sau «bunicule» sau «bunico». În schimb, 
când frații şi surorile mi se adresează, adaugă cuvântul «bătrân» şi îmi spun 
«bătrâne frate» (sau «bătrână soră»). Priviţi cât sunt de demn şi respectabil 


în faţa celorlalți. Casa lui Dumnezeu este bună — oamenii îi respectă pe 


bătrâni şi au grijă de tineri!” Eşti tu demn de respect? În ce mod ţi-ai 
edificat frații şi surorile? Ce beneficii le-ai adus? Care este contribuția ta în 
casa lui Dumnezeu? Cât înţelegi din adevăr? Cât din el pui în practică? Te 
crezi de o virtute înaltă, demnă de respect, și totuşi nu ai adus nicio 
contribuţie, aşa că meriţi ca frații şi surorile tale să-ți spună „bătrâne frate” 
sau „bătrână soră”? Categoric nu! Îţi etalezi vârsta înaintată şi vrei mereu să 
fii respectat de ceilalți! Este bine să ţi se spună „bătrâne frate” sau „bătrână 
soră”? (Nu.) Nu, nu este, dar aud des lucrul acesta. E atât de rău, şi totuşi 
oamenii încă li se adresează adesea în felul acesta persoanelor în vârstă. Ce 
fel de atmosferă creează acest lucru? E dezgustător, nu-i aşa? Cu cât te 
adresezi mai mult cu „bătrâne frate” sau „bătrână soră” persoanelor în 
vârstă, cu atât se consideră mai calificate şi de o virtute înaltă şi demnă de 
respect; cu cât li te adresezi mai mult cu „bătrâne cutare”, cu atât mai 
speciale se cred, mai importante şi mai bune decât alți oameni, inimile lor 
înclină să conducă alți oameni şi cu atât mai mult se îndepărtează de 
urmărirea adevărului. Vor mereu să conducă şi să gestioneze alți oameni, se 
consideră mereu mai bune decât alții, considerându-i pe ceilalți 
dezagreabili, văzând mereu problemele pe care le au alţii şi niciodată pe ale 
lor, personale. Spune-Mi, mai poate o astfel de persoană să urmărească 
adevărul? Nu, nu poate. Aşadar, nu le aduci niciun beneficiu oamenilor 
dacă li te adresezi cu „bătrâne frate” sau „bătrână soră”, nu faci decât să-i 
răneşti şi să le faci rău. Dacă le spui pur și simplu pe nume și renunţ la 
titlul de „bătrân”, dacă îi vezi în maniera corectă şi stai alături de ei ca egal, 
atunci starea şi mentalitatea lor vor deveni normale, iar ei nu se vor mai 
mândri cu anii lor de veterani şi nu-i vor mai desconsidera pe ceilalţi. În 
felul acesta, le va fi uşor să se considere egali cu alți oameni, vor fi capabili 
să se privească pe ei înșiși şi pe ceilalți în mod corect, capabili să se 


considere la fel ca alți oameni, exact la fel ca oamenii obişnuiţi şi cu nimic 


mai buni decât ceilalți. Astfel, dificultățile lor se vor diminua, iar ei nu vor 
experimenta emoţiile negative care apar din cauza vârstei lor avansate și 
pentru că nu au câștigat adevărul și atunci vor avea speranţa de a urmări 
adevărul. Când aceste emoţii negative nu vor apărea, ei își vor privi 
propriile probleme, mai ales firile corupte, cu mentalitatea corectă. Acest 
lucru are un efect pozitiv şi util asupra urmăririi adevărului, a cunoașterii de 
sine şi a abilității lor de a merge pe calea urmăririi adevărului. Oare nu se 
vor rezolva atunci problemele emoţiilor negative în cazul persoanelor în 
vârstă? (Ba da.) Se vor rezolva şi nu vor mai exista dificultăți. Așadar, care 
este mentalitatea pe care ar trebui să o adopte mai întâi oamenii în vârstă? 
Trebuie să adopte o mentalitate pozitivă; nu trebuie să fie doar prudenţi, ci 
şi mărinimoşi. Nu trebuie să se plângă de tineri, ci să dea un exemplu şi să 
le arate calea tinerilor şi să nu fie prea aspri cu ei. Tinerii au un 
temperament iute şi vorbesc repede, aşa că nu te plânge de ei. Sunt tineri, 
imaturi şi lipsiţi de experiență şi după câțiva ani de temperare, se vor 
îndrepta. Așa ar trebui să stea lucrurile, iar vârstnicii ar trebui să înţeleagă 
asta. Aşadar, ce mentalitate care să fie conform adevărului ar trebui să 
adopte vârstnicii? Ei ar trebui să-i trateze corect pe tineri şi, în același timp, 
nu trebuie să fie aroganti şi îngâmfaţi, considerându-se foarte experimentați 
ŞI înţelepţi. Ar trebui să se considere oameni obișnuiți, la fel ca toți ceilalți — 
aşa e corect. Bătrânii nu trebuie să fie ținuți pe loc de vârsta lor şi nici nu 
trebuie să treacă la mentalitatea pe care o au tinerii. Nici acest lucru nu este 
normal, aşa că pur şi simplu nu te lăsa ţinut pe loc de vârsta ta. Nu te gândi 
mereu: „O, sunt atât de bătrân, nu pot face cutare lucru, nu pot spune asta, 
nu pot face cealaltă. Pentru că sunt atât de bătrân, trebuie să fac asta, trebuie 
să fac cealaltă, trebuie să stau jos sau în picioare într-un anumit fel şi 
trebuie chiar şi să mănânc într-o anumită manieră bună, toate acestea pentru 


ca tinerii să le vadă, astfel încât să nu privească de sus persoanele în 


vârstă.” Această mentalitate este greşită şi, gândind astfel, eşti controlat şi 
restricționat de un fel de gândire greşită și eşti puţin prefăcut, ipocrit şi fals. 
Nu te lăsa ținut pe loc de vârsta ta, fii la fel ca toată lumea, fă tot ce poţi 
face şi tot ce se cuvine să faci — în felul acesta, vei avea o mentalitate 
normală. Înţelegi? (Da.) Așadar, când un om în vârstă are o mentalitate 
normală, diversele emoţii negative care pot apărea din cauza vârstei 
înaintate dispar fără ca el să-şi dea seama; ele nu te mai pot încurca, răul pe 
care ţi-l provoacă dispare şi el şi atunci umanitatea, rațiunea şi conştiinţa ta 
devin toate relativ normale. Pornind de la premisa de a avea o conștiință şi o 
rațiune normale, punctul de plecare al oamenilor pentru a urmări adevărul, 
pentru a-şi îndeplini datoria, pentru a participa la orice activitate şi la orice 
lucrare devine relativ corect, iar rezultatele obţinute sunt, de asemenea, 
relativ corecte. În primul rând, oamenii în vârstă nu vor fi ţinuţi pe loc de 
vârsta lor, ci vor fi capabili să se evalueze obiectiv şi practic, să facă ceea ce 
se cuvine să facă, să fie la fel ca alți oameni și să îndeplinească pe cât pot 
de bine datoria pe care se cuvine să o îndeplinească. Tinerii nu ar trebui să 
se gândească: „Eşti atât de bătrân, nu-mi faci niciodată loc şi nici nu ai grijă 
de mine. Eşti atât de bătrân, ar trebui să ai experienţă, dar tu nu-mi dai 
sfaturi despre felul în care trebuie făcute lucrurile şi nu am nimic de câștigat 
dacă stau cu tine. Eşti bătrân, deci cum se face că nu știi să fu înţelegător cu 
tinerii?” Este corect să spui asta? (Nu.) Este nepotrivit să ai astfel de cerinţe 
de la persoanele în vârstă. Prin urmare, toți oamenii sunt egali în faţa 
adevărului. Dacă gândirea ta este în întregime practică, obiectivă, precisă şi 
rațională, atunci va fi cu siguranţă în concordanță cu adevărurile-principil. 
Dacă nu eşti afectat deloc de vreo condiţie, cauză, de vreun mediu sau chiar 
de vreun factor obiectiv, dacă faci doar ceea ce ar trebui să facă oamenii și 
doar ceea ce Dumnezeu îi învaţă pe aceștia să facă, atunci ceea ce faci va fi 


cu siguranță adecvat şi corect, în principiu, conform adevărului. Nu te vei 


împotmol nici în emoţiile negative de tulburare, anxietate şi îngrijorare din 


cauza vârstei tale înaintate, iar această problemă se va rezolva. 
Grozav, voi încheia aici părtăşia de azi! Pe curând! 

Cum să urmărești adevărul (4) 


După ce aţi crezut în Dumnezeu toți aceşti ani, aţi simţit schimbarea 
constantă care a avut loc în oamenii şi lucrurile din jurul vostru și în situația 
din lumea exterioară? Mai ales în ultimii ani, ați văzut să se întâmple 
schimbări majore? (Da.) Aţi văzut acest lucru. Şi aţi ajuns la vreo concluzie 
în acest sens? (Lucrarea lui Dumnezeu se apropie de sfârşit.) Așa e, într- 
adevăr, lucrarea lui Dumnezeu se apropie de sfârşit, iar oamenii, 
evenimentele, lucrurile şi mediile din jurul vostru sunt într-o perpetuă stare 
de schimbare. De exemplu, înainte, în acest grup erau zece oameni, iar 
acum sunt opt. Ce s-a întâmplat cu ceilalți doi? Unul a fost izgonit, iar 
celălalt a fost înlocuit din datoria pe care o făcea. Toate diferitele tipuri de 
oameni din biserică trec permanent prin schimbări şi sunt mereu dați în 
vileag. La început, unii par foarte entuziaşti, dar, după o vreme, devin dintr- 
odată slabi şi atât de negativi încât nu pot continua. Entuziasmul, energia 
arzătoare şi aşa-zisa loialitate pe care le-au avut la început au dispărut toate, 
iar hotărârea lor de a îndura suferinţa nu mai există, nu mai au niciun interes 
să creadă în Dumnezeu și par a fi, dintr-odată, oameni complet diferiți. 
Nimeni nu știe de ce. De asemenea, mediile trec tot timpul prin schimbări. 
Ce schimbări se produc în mediile oamenilor? În unele locuri, mediul este 
ostil şi persecuția e aspră, aşa că oamenii nu se mai pot întruni sau nu mai 
pot lua legătura cu frații şi surorile; în unele locuri, mediul este puțin mai 
bun și mai sigur; în alte locuri, mediul pentru îndeplinirea datoriei şi 
condițiile de trai sunt oarecum mai avantajoase, mai liniștite şi mai stabile 
decât au fost înainte, iar oamenii de acolo sunt mult mai buni decât cei care 
au fost acolo înainte; toţi se sacrifică sincer pentru Dumnezeu, există mai 
mulți oameni care sunt capabili să îndure suferința şi să plătească preţul, 


toate proiectele lucrării progresează mai lin, lucrarea progresează mai 


eficient, iar rezultatele şi efectele văzute sunt mai optimiste şi mai 
satisfăcătoare. Mai mult decât atât, planurile, formele, căile și metodele în 
care se efectuează proiectele lucrării sunt îmbunătăţite constant. Pe scurt, 
deşi oamenii văd că apar tot felul de persoane, evenimente și lucruri greşite 
şi negative, există, desigur, şi tot felul de oameni, evenimente şi lucruri 
bune, corecte şi pozitive care apar tot timpul. Când oamenii trăiesc într-un 
astfel de mediu social, cu diverse lucruri pozitive şi negative care alternează 
şi se schimbă constant în jurul lor, de fapt, cei care beneficiază în cele din 
urmă sunt cei care Îl doresc cu tărie pe Dumnezeu, urmăresc adevărul şi 
tânjesc după el. Ei sunt cei care tânjesc după lumină şi dreptate, în vreme ce 
aceia care nu urmăresc adevărul, care se abandonează viciilor şi care sunt 
scârbiți de adevăr sunt daţi în vileag, eliminați și abandonaţi în ceea ce 
priveşte diferiți oameni, evenimente, lucruri și medii. Când sunt date în 
vileag toate aceste medii, oameni şi evenimente diferite şi când apar 
constant noi medii, oameni şi evenimente, care este intenția lui Dumnezeu? 
După ce aţi crezut în Dumnezeu toţi aceşti ani, înţelegeţi acest lucru? Cel 
puţin, simțiţi că Dumnezeu orchestrează toate acestea şi că El a îndrumat 
mereu aceste lucruri? (Da.) Scopul şi sensul pentru care Dumnezeu face 
toate astea este de a le permite celor care-L urmează să înveţe lecțiile, să 
dobândească mai multă pătrundere şi experienţă şi, astfel, să pătrundă 
treptat în adevărul-realitate. Voi înşivă ați realizat asta? Oricât de ocupați cu 
munca sunt oamenii sau oricât de avantajos sau ostil este mediul lor, ţinta 
lor în credinţa în Dumnezeu este să urmărească adevărul, fără să se 
schimbe. Oamenii nu trebuie să uite să urmărească adevărul fiindcă sunt 
ocupați cu munca, cu lucrurile, sau pentru că vor să evite mediul lor ostil, 
sau să uite că toate aceste situaţii sunt rânduite de Dumnezeu, sau că 
intenția Lui este ca ei să înveţe lecţiile din aceste diverse situaţii, să înveţe 


cum să discearnă între toate felurile de oameni, evenimente și lucruri, să 


înțeleagă adevărul, să-şi dezvolte pătrunderea şi să-L cunoască pe 
Dumnezeu. Cu toţii ar trebui să faceţi un rezumat sincer să vedeți dacă aţi 


realizat aceste lucruri. 


Lucrarea bisericii a fost incredibil de aglomerată în ultimu ani, așadar, 
transferul şi repartizarea, precum şi dezvăluirea, eliminarea şi înlăturarea 
membrilor din fiecare grup au fost relativ frecvente. În procesul efectuării 
acestei lucrări, mai ales transferul de membri ai echipei a fost frecvent şi cu 
o sferă largă. Totuşi, indiferent câte transferuri au loc sau cât de multe 
lucruri se schimbă, hotărârea de a urmări adevărul a celor care cred cu 
adevărat în Dumnezeu și Îl doresc nu se schimbă, dorința lor de a obţine 
mântuirea nu se schimbă, credinţa lor în Dumnezeu nu se diminuează, iar ei 
mereu evoluează într-o direcție bună şi au continuat să persevereze în 
îndeplinirea propriilor îndatoriri până în ziua de azi. Există cei care sunt 
chiar mult mai buni decât atât, care, prin repartizării constante, îşi găsesc 
locul potrivit şi învaţă cum să caute principiile şi să-şi îndeplinească 
datoria. Cu toate acestea, cei care nu urmăresc adevărul, care nu iubesc 
lucrurile pozitive şi care sunt scârbiți de adevăr nu au randament. Unu se 
forţează să continue să-şi îndeplinească îndatoririle când, de fapt, în sinea 
lor sunt deja complet răvăşiţi, iar ei sunt pe deplin deprimaţi şi negativi. 
Totuşi, ei încă nu au părăsit biserica şi par să creadă în Dumnezeu şi încă își 
îndeplinesc îndatoririle, dar, în realitate, inimile lor s-au schimbat, iar ei s- 
au îndepărtat de Dumnezeu şi L-au abandonat. Unii oameni se căsătoresc şi 
se întorc acasă să-și trăiască viețile, spunând: „Nu-mi pot permite să-mi 
irosesc tinereţea. Suntem tineri doar o dată şi în niciun caz nu-mi pot irosi 
tinerețea! În inima mea, cred că există un Dumnezeu, dar nu pot fi atât de 
naiv ca voi, care vă sacrificați tinereţea ca să urmăriți adevărul. Trebuie să 
mă căsătoresc şi să-mi trăiesc viaţa. Viaţa e scurtă şi noi suntem tineri doar 


câțiva ani. Viaţa se sfârşeşte cât ai clipi. Pur şi simplu nu-mi pot irosi 


tinereţea aici. Înainte ca ea să treacă, pot să fiu lipsit de griji şi să-mi trăiesc 
viaţa la maximum timp de câțiva ani.” Unii oameni continuă să-și 
urmărească visele de a se îmbogăţi; unii continuă să urmărească o carieră de 
funcţionar şi să-şi îndeplinească visul de a deveni funcţionari sau birocraţi; 
unii urmăresc prosperitatea de a avea copii, aşa că-şi iau o soție care poate 
să le nască fii; unii oameni sunt hăituiți pentru credinţa lor în Dumnezeu, 
sunt persecutați ani de zile până devin slabi şi se îmbolnăvesc, iar apoi îşi 
abandonează îndatoririle şi se întorc acasă pentru a-și trăi anii rămași. 
Situaţia fiecăruia este diferită. Unii oameni pleacă de bunăvoie şi cer să li se 
şteargă numele de pe listă, unii sunt neîncrezători care sunt înlăturați şi unii 
fac tot felul de fapte rele şi sunt excluşi. Ce se află în adâncul sufletului 
acestor oameni? Care este esenţa lor? Aţi văzut-o clar? Te simți profund 
impresionat de fiecare dată când poveştile acestor oameni îți ajung la 
urechi? S-ar putea să te gândești: „Cum au putut ajunge aşa? Cum au putut 
atinge această finalitate? Înainte nu erau așa, erau minunati, deci cum s-au 
putut schimba atât de repede?” Aceste lucruri nu pot fi desluşite sau 
înţelese, indiferent cât de mult v-aţi gândi la ele. Le cântăriți o vreme şi vă 
gândiţi: „Această persoană nu iubeşte lucrurile pozitive; este un 
neîncrezător.” După o vreme, lucrurile pe care le fac aceste persoane, 
randamentul lor, comportamentul, unele dintre cuvintele şi remarcile lor şi 
ceea ce urmăresc se estompează în mintea ta sau în conștiința oamenilor și, 
după aceea, uiţi aceste lucruri și, puţin câte puţin, sentimentele tale față de 
ele dispar. Când astfel de oameni, evenimente sau lucruri reapar, te gândeşti 
din nou: „O, e de neconceput! Cum au putut? Înainte nu erau aşa. Pur şi 
simplu nu-mi dau seama.” Simţi din nou aceleași lucruri și înţelegi la fel. 
Spuneţi-Mi, e păcat când aceşti oameni sunt daţi în vileag şi eliminaţi? 
(Nu.) Nu vă e dor de aceşti oameni? (Nu.) Nu luptaţi de partea acestor 


oameni? (Nu.) Atunci sunteţi foarte necruțători. Cum de sunteți cu toții atât 


de lipsiți de empatie? Ei au părăsit biserica; cum de nu luptaţi de partea lor 
şi nu aveţi deloc empatie sau compasiune pentru ei? Cum de nu vă e milă de 
ei? Sunteţi pur şi simplu incapabili de empatie? Sunteţi necruțători? (Nu.) 
Spuneţi-Mi, este acesta un mod adecvat prin care casa lui Dumnezeu să-i 
trateze pe acești oameni? (Da.) În ce fel este adecvat? Spuneţi-Mi. (Aceşti 
oameni au crezut în Dumnezeu timp de foarte mulți ani şi au auzit atât de 
mult adevăr, încât faptul că ei se poartă acum într-un asemenea fel, că Îl 
trădează pe Dumnezeu şi se îndepărtează de El arată că ei sunt neîncrezători 
care nu sunt demni de mila noastră și de care nu merită să ne fie dor.) 
Aşadar, când au început să creadă în Dumnezeu, au fost plini de entuziasm, 
au renunţat la casele lor, la slujbele lor, au adus adesea jertfe şi și-au asumat 
slujbe riscante pentru casa lui Dumnezeu. Oricum i-ați fi privit, cu toţii s-au 
sacrificat sincer pentru Dumnezeu. Deci cum de s-au schimbat acum? E din 
cauză că Dumnezeu nu i-a plăcut şi i-a folosit de la început? (Nu.) 
Dumnezeu tratează corect şi egal pe fiecare și oferă oportunități tuturor. Cu 
toții au trăit viaţa bisericească, au mâncat şi au băut cuvintele lui Dumnezeu 
şi au trăit aprovizionaţi de Dumnezeu, udați şi păstoriți de EI, deci cum de 
s-au schimbat atât de mult? Comportamentul lor când au început să creadă 
în Dumnezeu şi comportamentul lor când au părăsit biserica păreau să 
aparțină unor persoane diferite. Dumnezeu i-a făcut să-şi piardă speranţa? 
Casa lui Dumnezeu sau faptele Lui i-au făcut să se simtă atât de 
dezamăgiți? Oare Dumnezeu, cuvintele pe care le rostește sau lucrarea pe 
care o face le-au rănit demnitatea? (Nu.) Atunci care e motivul? Cine poate 
explica asta? (Cred că aceşti oameni au ajuns să creadă în Dumnezeu 
mânaţi de dorinţa lor de binecuvântări. Ei au crezut în Dumnezeu doar ca să 
primească binecuvântări. În momentul în care au văzut că nu au nicio 
speranță de a le primi, s-au îndepărtat de Dumnezeu.) Oare nu există o 


binecuvântare chiar în faţa lor? Incă nu a sosit momentul să înceteze să-și 


îndeplinească îndatoririle, aşadar, de ce se grăbesc? Cum de nu pot înţelege 
nici măcar asta? (Dumnezeule, cred că, atunci când acești oameni au 
început să creadă în Dumnezeu, ei s-au bazat pe entuziasmul lor şi pe 
bunele lor intenții și au fost capabili să facă unele lucruri, dar acum casa lui 
Dumnezeu îşi tratează toată lucrarea tot mai serios. Le cere oamenilor să 
facă lucruri conform adevărurilor-principii, dar aceşti oameni nu acceptă 
adevărul, ei se dezlănţuie, făcând orice le place atunci când îşi îndeplinesc 
îndatoririle şi sunt adesea emondaţi. Aşadar, simt tot mai mult că nu pot 
continua să facă totul de mântuială, ca acum, până când, în final, părăsesc 
casa lui Dumnezeu. Cred că acesta este un motiv.) Ei nu pot continua să 
facă totul de mântuială ca acum — e adevărat acest lucru? (Da.) Ei nu pot 
continua să facă totul de mântuială ca acum — spunem asta cu privire la 
oamenii care fac lucrurile de mântuială. Există unii oameni care ajung să 
creadă în Dumnezeu şi nu fac lucrurile de mântuială, sunt foarte sinceri, 
tratează această chestiune cu multă seriozitate, deci cum de nu au 
continuat? (Fiindcă, prin însăşi natura lor, aceşti oameni nu iubesc adevărul. 
Au ajuns să creadă în Dumnezeu pentru a primi binecuvântări. Ei văd cum 
casa lui Dumnezeu vorbeşte mereu despre adevăr şi simt aversiune şi 
împotrivire față de adevăr, devin din ce în ce mai puţin dornici să participe 
la adunări şi să asculte predici și, astfel, sunt daţi în vileag.) Acesta este un 
tip de situație şi există mulți oameni de acest fel. De asemenea, există unii 
oameni care își îndeplinesc mereu îndatoririle în mod neglijent, care nu le 
îndeplinesc niciodată bine sau nu-şi asumă răspunderea pentru ele, orice 
datorie ar face. Nu e vorba că nu sunt capabili sau că nu au un calibru pe 
măsura sarcinii, ci că sunt neascultători şi nu fac lucrurile conform 
cerinţelor casei lui Dumnezeu. Ei fac întotdeauna lucrurile aşa cum vor ei să 
le facă, până când, în cele din urmă, provoacă tulburări şi perturbări fiindcă 


se dezlănţuie şi fac tot ce le place. Nu se căiesc, indiferent de felul în care 


sunt emondaţi, astfel încât ajung să fie goniți. Acești oameni care sunt 
goniți au o fire incredibil de odioasă şi o umanitate arogantă. Oriunde se 
duc, vor să aibă ultimul cuvânt, îi privesc de sus pe toți şi se poartă ca nişte 
tirani, până când, în final, sunt înlăturați. După ce unii oameni sunt înlocuiți 
şi eliminaţi, ei simt că nimic nu le merge bine oriunde s-ar duce şi că nimeni 
nu-i mai prețuieşte şi nu le mai acordă atenție. Nimeni nu-i mai stimează, 
nu mai pot avea ultimul cuvânt, nu pot obţine ceea ce vor şi nu au nicio 
speranță de a obţine vreun statut, cu atât mai puţin de a primi binecuvântări. 
Simt că nu mai au nicio speranţă de-a continua să facă totul de mântuială în 
biserică, nu mai au niciun interes faţă de ea, așa că aleg să plece — există 


mulți oameni de acest fel. 


Există şi unii oameni al căror motiv pentru a pleca este acelaşi ca al 
majorităţii celor care sunt eliminaţi. Indiferent de când cred în Dumnezeu 
aceşti oameni, ceea ce experimentează și văd personal în casa lui 
Dumnezeu este că adunările de acolo au scopul ca oamenii să citească 
perpetuu cuvintele lui Dumnezeu şi să aibă părtăşie despre adevăr, vorbind 
despre cunoașterea de sine, practicarea adevărului, acceptarea judecății și a 
mustrării, acceptarea emondării, îndeplinirea datoriei conform adevărurilor- 
principii, vorbind despre schimbarea firii și lepădarea de firile corupte. 
Conţinutul despre lucrarea pe care o face Dumnezeu — fie că se are părtăşie 
despre el în viața bisericească, fie că este o temă abordată în predici și 
părtăşia oferită de Cel de mai sus — este în întregime adevărul, cuvintele lui 
Dumnezeu și pe deplin pozitiv. Totuşi, aceşti oameni nu acceptă deloc 
adevărul. La început, au ajuns să creadă în Dumnezeu, pentru a primi 
binecuvântări şi a profita. Privind natura-esenţă pe care o au, ei nu numai că 
nu iubesc lucrurile pozitive sau adevărul, dar, chiar mai grav, simt o repulsie 
extremă şi sunt ostili față de lucrurile pozitive şi de adevăr. De aceea, cu cât 


casa lui Dumnezeu are mai multă părtăşie despre adevăr, cu cât vorbeşte 


mai mult despre practicarea adevărului, urmărirea acestuia şi a face 
lucrurile conform principiilor, cu atât mai neliniştiți și mai plini de repulsie 
se simt acești oameni şi cu atât mai puţin sunt doritori să asculte. Spuneti- 
Mi, ce le place acestor oameni să audă? Știţi? (Le place să audă subiecte 
despre destinații şi primirea de binecuvântări şi despre lucrarea de 
propovăduire a Evangheliei, care atinge niveluri fără precedent.) Acestea 
sunt câteva lucruri pe care vor să le audă. De asemenea, le place să 
trâmbiţeze sloganuri, să predice doctrine şi să vorbească despre teologie, 
teorie şi taine. Din când în când, vorbesc despre momentul în care lucrarea 
lui Dumnezeu se va încheia, când se vor abate marile dezastre, care va fi 
viitoarea destinație a omenirii, cum forțele malefice vor fi treptat distruse 
când vor veni dezastrele, cum Dumnezeu va înfăptui câteva semne şi 
minuni şi cum forţele şi anvergura casei lui Dumnezeu se vor extinde și vor 
creşte constant şi, de asemenea, cum ei vor merge țanţoşi, dându-se în 
spectacol. În plus, cel mai important lucru pentru ei este să fie tot timpul 
promovați şi folosiți în casa lui Dumnezeu. Astfel, ei vor putea să facă 
lucruri de mântuială în casa lui Dumnezeu, pentru o vreme, dar, în timp ce 
fac asta, niciuna dintre lucrările făcute de Dumnezeu sau de casa Lui nu 
este ceea ce vor ei să fie şi tot ce aud şi văd sunt chestiuni legate de adevăr. 
Prin urmare, în inimile lor, ei sunt extrem de scârbiți de viaţa bisericească; 
nu sunt interesați de ea, se simt neliniştiți, incapabili să rămână şi chinuiți 
de ea. Unii născocesc o scuză, un motiv şi un pretext şi găsesc o cale de a 
părăsi biserica, spunând: „Voi comite o faptă rea, voi da frâu liber 
negativității şi voi face un lucru rău. Apoi, biserica mă va înlătura şi mă va 
exclude, aşa că voi avea Justificarea perfectă pentru a părăsi biserica.” Mai 
sunt şi cei care predau cărțile conținând cuvintele lui Dumnezeu, își strâng 
lucrurile și pleacă atunci când se duc să-şi facă permise de şedere, fără ca 


măcar să-și ia rămas-bun. Acești oameni sunt ca niște huligani și prostituate 


şi nu fac lucrurile în felul în care le fac oamenii normali. Ceea ce gândesc 
femeile virtuoase şi oamenii normali şi ceea ce spun când sunt în preajma 
altor oameni sunt chestiunile serioase despre cum trebuie trăită viaţa. Cum 
să trăiască o viaţă bună, cum să permită întregii familii să mănânce bine, să 
poarte haine decente, să aibă un cămin bun, cum să-şi crească până la 
maturitate copiii şi cum să-i facă să urmeze calea cea dreaptă — acestea sunt 
lucrurile la care se gândesc. Cu toate acestea, acei huligani şi acele 
prostituate nu se gândesc niciodată la aceste lucruri. Dacă vorbeşti cu ei 
despre aceste chestiuni adecvate, îi enervezi, iar ei te urăsc şi se 
îndepărtează de tine. Aşadar, la ce se gândesc ei? Se gândesc mereu la 
mâncare, băutură şi petreceri? (Da.) Ei se gândesc mereu la mâncare, 
băutură şi petreceri, precum şi la lucruri desfrânate. Când vorbesc cu 
oameni normali despre aceste lucruri, aceştia din urmă nu răspund; oamenii 
normali nu sunt ca ei, nu au un limbaj comun şi nu sunt pe aceeași lungime 
de undă. Lucrurile despre care vorbesc oamenii normali nu se află în inimile 
lor, ei nu le pot tolera şi nu vor să le asculte. Ei cred că o astfel de viață 
înseamnă că îşi fac singuri o mare nedreptate şi că trăiesc încătuşaţi şi lipsiți 
de libertate. Ei cred că a fi mereu îmbrăcaţi frumos pentru a seduce un 
membru al sexului opus este un mod de viață incitant și lipsit de griji — 
pentru ei, este viaţa perfectă! Aceşti oameni care părăsesc biserica sunt 
invidioşi pe viețile non-credincioșilor, pe plăcerile păcatului şi cred că a-şi 
petrece zilele şi a trăi în felul în care o fac non-credincioşii este singura cale 
prin care pot duce o viaţă incitantă şi fericită şi singura cale de a trăi fără să 
se dezamăgească pe ei înşişi. Acești neîncrezători, întocmai precum 
huliganii şi prostituatele, nu au umanitate normală şi nu sunt oameni 
normali. Dacă le ceri să facă un lucru pozitiv, ei refuză categoric fiindcă, în 
adâncul sufletului lor şi în natura-esenţa pe care o au, nu iubesc lucrurile 


pozitive şi sunt scârbiți de adevăr. Ce lucruri fac ei? Ce fac ei în biserică, 


printre frați și surori şi atunci când îşi îndeplinesc îndatoririle? Le 
îndeplinesc într-o manieră neglijentă, rostesc teorii pompoase, trâmbiţând 
mereu sloganuri, dar nefăcând, de fapt, nimic — acesta este comportamentul 
lor normal. Ei nu fac niciodată tot ce pot pentru a-şi îndeplini datoria, sunt 
mereu neglijenți şi doar fac lucrurile mecanic, doar ca să-i vadă ceilalți, 
căutând în același timp să obțină prin tertipuri prestigiu şi profit în preajma 
altor oameni. În plus, aceşti oameni răi îi fac pe alţii să sufere şi îi suprimă, 
iar oriunde sunt oameni răi, nu există pace şi odihnă — există numai haos. 
Când oameni răi sunt la conducere, nu numai că lucrarea nu progresează 
eficient, dar devine paralizată; când oameni răi controlează o biserică, 
oamenii buni sunt hărțuiți, biserica devine insuportabil de haotică, credinţa 
aleşilor lui Dumnezeu va deveni lipsită de entuziasm, iar ei vor deveni 
negativi şi slabi. Oriunde sunt oameni răi, ei joacă un rol perturbator și 
distructiv. Cea mai evidentă manifestare a oamenilor răi este lipsa dorinței 
lor de a-şi îndeplini îndatoririle. Chiar dacă şi le îndeplinesc, o fac într-o 
manieră neglijentă şi nu le tratează niciodată cu seriozitate. În plus, ei îi 
deranjează şi pe ceilalți atunci când aceştia îşi îndeplinesc îndatoririle. Mai 
există un aspect care trebuie subliniat, şi anume că oamenii răi nu citesc 
cuvintele lui Dumnezeu, nu se roagă, nu au părtășie despre adevăr cu 
ceilalți și nu şi-au deschis niciodată cărțile conținând cuvintele lui 
Dumnezeu. Unii vin cu argumente amăgitoare în apărarea oamenilor răi, 
spunând: „Deşi nu au citit cuvintele lui Dumnezeu, tot ascultă predicile.” 
Dar le înțeleg? Ei pur şi simplu nu ascultă cu seriozitate, nu urmăresc 
niciodată videoclipurile şi filmele produse de casa lui Dumnezeu, nu ascultă 
imnuri, mărturii bazate pe experiență sau înregistrări ale predicilor. La 
adunări, li se face somn şi chiar sunt unii care îşi pierd vremea pe telefoane 
şi urmăresc programe de divertisment, şi mai există și unii care se uită la 


filme pentru adulți. Nimic din ceea ce fac toată ziua nu are nicio legătură cu 


credinţa în Dumnezeu sau urmărirea adevărului. Pe măsură ce casa lui 
Dumnezeu are părtăşie tot mai detaliată despre adevăr, scârba pe care o simt 
faţă de adevăr și faţă de lucrurile pozitive devine tot mai evidentă. Se simt 
neliniştiți și, în limita de timp pe care o pot tolera, sunt incapabili să vadă 
destinația bună, finalitatea bună şi marile dezastre după care tânjesc atât de 
mult şi aşteaptă în zadar aceste lucruri. Aşteaptă aceste lucruri în zadar, aşa 
că oare inimile lor nu sunt tulburate? (Ba da, sunt.) Ce fel de tulburare? Nu 
îşi fac mereu calcule în sinea lor? Ei nu sunt niciodată pregătiți să accepte 
Judecata şi mustrarea de la Dumnezeu, suveranitatea şi rânduielile Lui, să se 
supună rânduielilor casei lui Dumnezeu şi să facă tot ce pot pentru a-și 
îndeplini îndatoririle oricând şi oriunde. Care este mentalitatea lor? Ei sunt 
pregătiți, oricând şi oriunde, să-şi facă bagajele şi să plece. Ei sunt de mult 
pregătiți să plece oricând, să-și ia rămas-bun de la biserică şi de la frați și 
surori, să se separe complet de acestea şi să rupă toate legăturile. Momentul 
în care pleacă este acela când ajung la capătul limitei de timp pe care sunt 


capabili să o tolereze. Nu-i așa? (Ba da.) 


După ce sunt înlocuiți sau eliminaţi, unii oameni, indiferent de motiv, 
rămân capabili să persevereze în a-şi îndeplini datoria cât pot ei de bine. 
Unii nu caută deloc adevărul şi, astfel, decid să nu-şi mai îndeplinească 
datoria. În vreme ce şi-o îndeplineau, deja dădeau semne de repulsie şi 
nerăbdare faţă de ea, vrând mereu să scape de viaţa bisericească şi să nu-și 
îndeplinească datoria. Întrucât aceşti oameni nu sunt interesaţi de adevăr, ei 
nu se bucură de viaţa bisericească şi nu sunt dispuşi să-și îndeplinească 
datoria. Aşteaptă cu nerăbdare doar venirea zilei lui Dumnezeu, ca să poată 
primi binecuvântări; nu sunt capabili să continue să facă lucruri de 
mântuială ca acum, ei văd că dezastrele devin tot mai mari şi cred că, dacă 
nu caută plăcerile trupești acum, vor pierde şansa s-o facă. Aşa că părăsesc 


biserica fără să privească în urmă, fără nicio reţinere. Din acel moment, ei 


dispar în oceanul de oameni şi nimeni din biserică nu mai aude nimic 
despre ei — acesta este modul în care aceşti neîncrezători sunt expuşi şi 
eliminaţi. Cu cât casa lui Dumnezeu are mai multă părtăşie despre adevăr și 
le cere oamenilor să-l practice şi să pătrundă în realitate, cu atât mai multă 
repulsie simt ei și nu vor să audă nimic despre asta. Nu numai că nu acceptă 
aceste lucruri, dar li se şi împotrivesc. Ei înţeleg foarte bine situația: știu că 
oamenii ca ei nu au niciun loc în casa lui Dumnezeu, că nu se sacrifică 
realmente pentru Dumnezeu în credinţa lor, că nu fac tot ce pot când îşi 
îndeplinesc datoria, că sunt mereu neglijenţi în datoria lor şi că simt repulsie 
şi detestare extreme faţă de adevăr; de asemenea, știu că, mai devreme sau 
mai târziu, vor fi eliminaţi, că acesta va fi cu siguranţă finalul. Ei și-au făcut 
de mult planurile, gândindu-se: „În orice caz, un om ca mine sigur nu va 
primi binecuvântări, deci cel mai bine e să plec acum, să mă bucur de viața 
în lume timp de câţiva ani, să trăiesc viaţa bună câțiva ani şi să nu mă 
dezamăgesc.” Nu fac ei astfel de planuri? (Ba da.) Cu astfel de intenții şi 
planuri, îşi pot oamenii îndeplini bine datoria? Nu, nu pot. Prin urmare, 
indiferent de câți ani cred aceşti oameni în Dumnezeu, ei nu au nicio 
reținere să se despartă de Dumnezeu, de casa Lui, de biserică, de frați şi 
surori sau de viaţa bisericească. Într-o zi spun că pleacă, iar în următoarea 
sunt îmbrăcați ca nişte non-credincioşi, la patru ace şi machiați strident, 
îmbrăcându-se, vorbind şi comportându-se exact ca nişte non-credincioşi; 
se îmbracă în haine ciudate şi, pentru tine, nu arată bine, totuși, rămân 
inconștienți de modul în care apar în ochii tăi. Cum se face că se schimbă 
atât de repede? (Fiindcă şi-au făcut demult planurile şi aşa este natura lor.) 
Aşa e. Şi-au făcut demult planurile; ei n-au născocit aceste planuri cu câteva 
zile înainte de plecare, ci au hotărât să facă asta cu mult timp în urmă. Au 
complotat şi au plănuit multă vreme cum vor mânca, bea, petrece, cum se 


vor comporta şi cum vor trăi. Nu le place să trăiască viaţa bisericească, să-şi 


îndeplinească datoria, să aibă părtăşie despre adevăr şi, cu atât mai puţin, să 
asculte predici şi să participe la adunări în fiecare zi. Sunt sătui până peste 
cap de acest fel de viaţă bisericească și, dacă n-ar fi fost vorba să primească 
binecuvântări, să obțină o destinaţie bună şi să scape de marile dezastre, ei 
n-ar fi capabili să continue nici măcar o zi — aceasta este adevărata lor față. 
Aşadar, cum ar trebui să vă comportaţi cu astfel de oameni, atunci când îi 
reîntâlniţi? Îi veţi convinge prin cuvinte pline de tact sau le veţi oferi mai 
mult sprijin şi ajutor? Sau veți fi trişti să-i vedeți că pleacă şi vă veți folosi 
de iubirea voastră ca să încercaţi să-i schimbaţi? Cum ar trebui să-i 
abordaţi? (Ar trebui să le cerem să plece imediat şi să meargă în lumea non- 
credincioșilor.) Corect, cereţi-le să se întoarcă în lume şi nu vă mai bateți 
capul cu ei! Le spui: „Gândeşte-te bine, ca să nu regreți decizia ta mai 
târziu!” Ei spun: „M-am gândit bine și, orice greutăți aş înfrunta în viitor, 
nu mă voi întoarce şi nu voi regreta!” Tu spui: „Atunci, du-te! Nu te opreşte 
nimeni. Cu toții îți dorim succes şi sperăm să-ți atingi idealurile şi să-ţi 
îndeplineşti visurile dorite. Sperăm şi că, atunci când va veni ziua în care 
vei vedea cum alți oameni sunt mântuiți, să nu simţi invidie sau regret! La 
revedere!” Nu este acesta un lucru foarte potrivit pe care să li-l spuneți? (Ba 
da.) Așadar, privind astfel de oameni în felul acesta, pe de o parte, trebuie 
să le vedeţi clar natura-esenţă, în vreme ce, pe de altă parte, trebuie să-i 
abordaţi în modul potrivit. Dacă sunt neîncrezători, non-credincioşi, dar 
totuși sunt dornici să muncească și pot fi ascultători şi supuşi, atunci, chiar 
dacă nu urmăresc adevărul, nu-i deranjaţi şi nu-i îndepărtați. În schimb, 
lăsaţi-i să continue să muncească şi, dacă puteți să-i ajutaţi, atunci ajutați-i! 
Dacă nu vor nici măcar să muncească şi încep să fie neglijenți și să comită 
fapte rele, atunci noi am făcut tot ce trebuia făcut. Dacă vor să plece, atunci 
lăsaţi-i să plece şi nu le duceţi dorul după ce pleacă! Au ajuns în punctul în 


care ar trebui să plece, iar astfel de oameni nu merită mila voastră, fiindcă 


sunt neîncrezători. Cel mai de plâns este că există unii oameni care sunt 
incredibil de nesăbuiţi, care au mereu sentimente personale faţă de cei care 
sunt goniti, cărora mereu le e dor de ei, care vorbesc pentru ei, le țin partea 
şi care chiar plâng, se roagă şi imploră pentru ei. Ce credeți despre ceea ce 
fac aceşti oameni? (Că este o mare nesăbuinţă.) În ce fel? (Cei care pleacă 
sunt neîncrezători, nu acceptă adevărul şi pur şi simplu nu merită să ne 
rugăm pentru ei sau să ne fie dor de ei. Numai cei cărora Dumnezeu le oferă 
oportunităţi şi care au speranța de a fi mântuiți merită lacrimile și 
rugăciunile celorlalți. Dacă cineva se roagă pentru un neîncrezător sau un 
diavol, atunci este foarte nesăbuit şi ignorant.) Pe de o parte, nu cred cu 
adevărat că există un Dumnezeu — sunt neîncrezători; pe de altă parte, 
natura-esenţă a acestor oameni este aceea a unor non-credincioși. Care este 
semnificația subînţeleasă aici? Aceea că ei nu sunt deloc oameni, ci natura- 
esenţă pe care o au este aceea a unui diavol, a Satanei, şi că aceşti oameni Îi 
sunt potrivnici lui Dumnezeu. Astfel stau lucrurile cu privire la natura- 
esență pe care o au. Totuşi, mai există un aspect, şi anume acela că 
Dumnezeu alege oameni, nu diavoli. Așadar, spuneți-Mi, sunt aceşti diavoli 
aleşii lui Dumnezeu şi sunt selectați de El? (Nu.) Ei nu sunt aleşii lui 
Dumnezeu, aşa că dacă ai mereu legături emoţionale cu aceşti oameni şi eşti 
trist să-i vezi plecând, atunci nu înseamnă că ești nesăbuit? Nu te face asta 
potrivnic lui Dumnezeu? Dacă nu ai sentimente profunde faţă de adevărații 
frați şi surori ŞI, totuşi, le ai pentru aceşti diavoli, atunci tu ce ești? Eşti cel 
puţin confuz, nu priveşti oamenii conform cuvintelor lui Dumnezeu, încă nu 
te comporți având perspectiva corectă şi nu tratezi chestiunile principial. 
Eşti un om confuz. Dacă ai sentimente pentru unul dintre aceşti diavoli, 
atunci te vei gândi: „O, dar este un om atât de bun și avem o relație 
minunată! Ne înţelegem bine şi mă ajută foarte mult! Când sunt slab, mă 


alină foarte mult, iar când greşesc, este tolerant şi răbdător cu mine. E foarte 


iubitor!” A fost așa numai cu tine, deci ce eşti tu? Nu eşti doar o altă ființă 
umană obişnuită şi coruptă? Şi cum tratează acea persoană adevărul, pe 
Dumnezeu şi datoria pe care i-o încredinţează casa lui Dumnezeu? De ce nu 
vezi lucrurile din aceste perspective? Este corect să vezi lucrurile din 
perspectiva propriilor interese, cu ochii şi sentimentele tale trupeşti? (Nu.) 
În mod clar nu este corect! Şi, de vreme ce nu este un mod corect de a 
vedea lucrurile, ar trebui să renunți și să schimbi perspectiva şi punctul de 
vedere cu care priveşti acea persoană. Ar trebui să cauţi să abordezi şi să te 
comporți cu acea persoană având cuvintele lui Dumnezeu drept bază — 
acesta este punctul de vedere pe care aleşii lui Dumnezeu ar trebui să-l 
adopte şi atitudinea pe care ar trebui s-o aibă. Nu fi prost! Crezi că eşti un 
om bun pentru că ţi-e milă de alții? Eşti incredibil de nesăbuit şi nu ai deloc 
principii. Nu tratezi oamenii conform cuvintelor lui Dumnezeu; stai de 
partea Satanei şi simpatizezi cu el şi cu diavolii. Simpatia ta nu este 
îndreptată către aleşii lui Dumnezeu sau către cei pe care El vrea să-i 


mântuiască şi nu este îndreptată către adevărații frați și surori. 


Aceşti oameni care sunt neîncrezători nu sunt niciodată dispuşi să-şi 
îndeplinească datoria şi vor mereu s-o îndeplinească aşa cum le place. 
Oricum ai avea părtășie despre adevăr cu ei, ei nu o acceptă şi, chiar dacă 
înţeleg puţin adevărul, nu-l pun în practică. Mai există o manifestare 
principală pe care o arată — care este aceea? Faptul că şi-au îndeplinit mereu 
datoria într-o manieră neglijentă, sunt mereu neglijenți și refuză cu 
încăpățânare să se căiască. Sunt foarte atenți, serioşi şi riguroşi cu treburile 
personale și nu îndrăznesc deloc să le neglijeze. S-au gândit cu atenţie la 
mâncarea, îmbrăcămintea, statutul, reputaţia, respectul de sine, plăcerile 
trupului, bolile, viitorul, perspectivele, pensionarea lor şi chiar şi la 
chestiuni privind propria moarte — au acoperit toate aspectele. Când e vorba 


de chestiuni privind îndeplinirea datoriei lor, ei sunt complet neatenți şi cu 


atât mai puţin urmăresc adevărul. Unora li se face somn şi ațipesc de fiecare 
dată când participă la o adunare şi chiar simt repulsie când Îmi aud glasul. 
Nu se simt deloc în largul lor, se simt neliniștiți, se întind și cască, își 
scarpină urechile şi-şi freacă obrajii. Se comportă ca niște animale. Unii 
spun: „Predicile durează mult la adunări, iar unii oameni nu pot sta într-un 
loc atât de mult timp.” De fapt, uneori adunarea abia a început și ei deja se 
foiesc şi simt repulsie în timp ce ascultă. De asta ei nu ascultă niciodată 
predicile sau nu citesc cuvintele lui Dumnezeu. În clipa în care aud pe 
cineva având părtăşie despre adevăr, ei simt repulsie și sunt sătui până peste 
cap să vadă oameni ascultând cu mare atenţie. Care este natura-esenţă pe 
care o au astfel de oameni? Ei poartă piele de om; la exterior, sunt oameni, 
dar dacă le îndepărtezi pielea, sunt diavoli, nu oameni. Dumnezeu vrea ca 
mulți să fie mântuiţi, vrea ca aceia cu umanitate să fie mântuiţi; El nu vrea 
ca diavolii să fie mântuiţi. Dumnezeu nu mântuiește diavoli! Trebuie să-ți 
aminteşti asta mereu şi să nu uiţi acest lucru! Nu trebuie să te asociezi cu 
niciunul dintre cei care poartă piei de oameni, dar a căror natură și esență 
sunt acelea ale unor diavoli. Dacă nu rupi toate legăturile cu o astfel de 
persoană şi încerci să-i faci pe plac şi s-o flatezi, atunci vei deveni batjocura 
Satanei, iar Dumnezeu te va detesta şi va spune: „Nebun orb, nu poți 
înţelege pe nimeni!” Dumnezeu nu mântuieşte diavoli, înţelegi? (Da.) 
Dumnezeu nu mântuieşte diavoli şi nici nu alege diavoli. Diavolii nu pot 
iubi niciodată adevărul, nici nu-l pot urmări, cu atât mai puţin se pot supune 
lui Dumnezeu — ei nu se pot supune niciodată lui Dumnezeu. Ei cred în El 
nu pentru că-l iubesc dreptatea şi corectitudinea şi nu ca să poată urmări 
dobândirea mântuirii. Îşi exprimă repulsia şi disprețul pentru frica de 
Dumnezeu a lui lov şi pentru faptul că se ferea de rău, iar în inimile lor simt 
o repulsie şi o împotrivire enormă față de chestiunea urmăririi adevărului. 


Dacă nu Mă credeţi, doar uitaţi-vă la cei din jurul vostru care au fost goniți 


ŞI daţi în vileag şi vedeţi ce ascund în suflet, despre ce vorbesc când nimeni 
nu ascultă, de ce le pasă, care este atitudinea lor faţă de propria viață și 
supraviețuire, față de oamenii, evenimentele şi lucrurile din jurul lor, 
precum şi ceea ce spun şi ce opinii exprimă. Din toate aceste expresii şi 
manifestări, poţi vedea clar exact ceea ce sunt, de ce sunt capabili să plece 
şi de ce casa lui Dumnezeu vrea să-i îndepărteze. Nu este aceasta o lecţie 
care merită învățată? (Ba da, este.) Şi care este lecţia pe care aţi învăţat-o? 
Ce aţi înţeles? (Am învăţat cum să avem discernământ și am înţeles că, în 
adâncul sufletului acestor oameni, ei nu iubesc adevărul şi sunt scârbiți de 
el. Ei doar fac lucruri de mântuială în casa lui Dumnezeu şi, mai devreme 
sau mai târziu, vor fi îndepărtați.) Dacă vedeţi lucrurile în felul acesta, asta 


arată că aţi învăţat lecţia. 


Eşti capabil să vezi cum diavolilor şi Satanei din tărâmul spiritual le 
este scârbă de adevăr şi-l urăsc? Eşti capabil să vezi cum diavolii şi Satana 
Îl sfidează și-L hulesc pe Dumnezeu? Eşti capabil să vezi ce cuvinte, zicale 
şi metode folosesc diavolii şi Satana ca să-L atace pe Dumnezeu? Eşti 
capabil să vezi ce le permite Dumnezeu să facă diavolilor şi Satanei, felul în 
care o fac şi care este atitudinea lor? (Nu.) Nu poţi vedea aceste lucruri. 
Prin urmare, orice spune Dumnezeu este doar o închipuire sau o imagine în 
inima ta; nu este realitatea. Întrucât nu ai văzut aceste lucruri cu ochii tăi, 
tot ce poți să faci este să te bazezi pe închipuirea ta şi să-ți imaginezi un 
astfel de tablou sau un fel de faptă. Cu toate acestea, când întâlneşti aceşti 
diavoli şi satane în carne şi oase, care poartă piele de om, practic intri în 
contact cu discursul și acțiunile diavolilor şi ale satanelor, precum şi cu 
faptele şi dovezile că ei ÎI judecă, atacă, sfidează şi hulesc pe Dumnezeu — 
vei vedea cu absolută claritate firea lor de a le fi scârbă de adevăr şi de a-l 
urî. Acești diavoli şi satane care poartă piele de om ÎL atacă pe Dumnezeu 


exact în acelaşi mod în care o fac diavolii şi satanele din tărâmul spiritual; 


sunt absolut identici, doar că diavolii şi satanele care poartă piele de om au 
adoptat o formă diferită de a-L ataca pe Dumnezeu — totuşi esenţa lor 
rămâne aceeași. Ei poartă piele de om şi s-au transformat în oameni, dar tot 
vin să-L judece, atace, sfideze şi hulească pe Dumnezeu. Modul în care 
aceşti diavoli şi satane în carne şi oase și aceşti neîncrezători Îl judecă, 
atacă şi sfidează pe Dumnezeu şi în care Îi dărâmă lucrarea şi tulbură 
lucrarea bisericii este exact acelaşi în care diavolii şi satanele din tărâmul 
spiritual fac toate aceste lucruri. Prin urmare, când vezi cum diavolii și 
satanele din lumea materială Îl sfidează pe Dumnezeu, vezi cum diavolii şi 
satanele din tărâmul spiritual Îl sfidează pe Dumnezeu — nu există nicio 
diferență. Provin din aceeași sursă şi posedă aceeaşi natură-esenţă; de aceea 
fac aceleaşi lucruri. Indiferent de forma pe care o iau, toți fac aceleași 
lucruri. Prin urmare, acești diavoli şi satane care poartă piele de om Îl 
sfidează pe Dumnezeu, Îl atacă şi manifestă o repulsie și o împotrivire 
extremă față de adevăr, din cauza naturii lor și fiindcă nu se pot abţine. De 
ce spun că nu se pot abține? Ei par a fi oameni, trăiesc împreună cu alți 
oameni, mănâncă trei mese complete pe zi, primesc o educaţie şi cunoştinţe 
umane, au aceleaşi aptitudini de viaţă şi moduri de a trăi ca şi ceilalți 
oameni; cu toate acestea, duhul lor interior nu este același cu al celorlalți 
oameni ŞI nici esența lor nu este aceeaşi. Așadar, esenţa, rădăcina şi sursa 
părerilor pe care le au şi a lucrurilor de care sunt capabili sunt cele care 
dictează ceea ce sunt acești oameni. Dacă ÎI atacă şi-L hulesc pe Dumnezeu, 
atunci sunt diavoli, nu oameni. În piele de om, oricât de bine ar suna sau 
oricât de corecte sunt lucrurile pe care le spun ei, natura-esenţă pe care o au 
este aceea a diavolilor. Diavolii pot spune lucruri care sună bine ca să 
inducă în eroare oamenii, totuși, ei nu acceptă deloc adevărul şi cu atât mai 
puţin îl pun în practică — exact aşa stau lucrurile. Uitaţi-vă la acei oameni 


răi şi antihriști şi la cei care-L sfidează și-L trădează pe Dumnezeu — nu 


sunt ei astfel de persoane? Ei sunt capabili să spună lucruri care sună bine, 
dar nu sunt capabili să facă nimic practic. Pot să le arate puţin respect şi să 
le spună lucruri care sună bine oamenilor care au statut şi putere, mai ales 
superiorilor lor direcți, dar când vin înaintea lui Dumnezeu, ei nu arată nici 
minimul de respect pentru Dumnezeul întrupat. Dacă le cereți să se ocupe 
de o anumită chestiune pentru Dumnezeu, ei chiar nu vor să o facă și, chiar 
dacă o fac, o fac în mod neglijent. De ce sunt capabili să-L trateze pe 
Dumnezeu în felul acesta? Oare pentru că adevărul i-a dezamăgit? Oare 
Dumnezeu i-a dezamăgit? A mai interacționat Dumnezeu cu ei? Răspunsul 
la aceste întrebări este nu, iar Dumnezeu nici măcar nu i-a întâlnit niciodată. 
Deci cum se face că acești oameni au o astfel de atitudine faţă de 
Dumnezeu şi de adevăr? Există un motiv şi anume acela că natura-esenţă pe 
care o au este, în mod inerent, în opoziție cu Dumnezeu. De aceea ei nu se 
pot abține să nu-L ridiculizeze, hulească, dispreţuiască, judece şi atace pe 
Dumnezeu în inimile lor şi chiar fac asta fără niciun fel de scrupule — acest 
lucru este decis de natura-esenţă pe care o au. Ei fac acest lucru aproape 
fără niciun efort, cuvintele le scapă din gură pe negândite, fără să-și dea 
seama, aceste lucruri se revarsă în mod natural. Ei le pot arăta respect altor 
oameni, oamenilor cu statut și oamenilor obișnuiți, dar disprețuiesc complet 
adevărul şi pe Dumnezeu. Ce sunt ei? (Diavoli.) Aşa este, sunt diavoli, nu 
oameni, indiferent de vârsta lor. Unii oameni spun: „Poate că doar sunt 
tineri și nu înțeleg lucrurile.” Crezi că sunt tineri şi nu înţeleg lucrurile, dar 
atunci când merg în lume şi în societate şi văd oameni mai în vârstă, 
întotdeauna li se adresează cuviincios. Numai când Îl văd pe Dumnezeu nu 
Į se adresează, spunând, în schimb: „Hei” sau „Tu de colo” sau doar „Iu”. 
Ei nu I se adresează lui Dumnezeu. În societate, știu să-i respecte pe cei 
bătrâni şi să aibă grijă de cei tineri şi sunt civilizații şi politicoși. Cu toate 


acestea, când vin înaintea lui Dumnezeu, nu sunt capabili să facă aceste 


lucruri şi nu înțeleg cum să-L onoreze. Aşadar, ce sunt ei? (Diavoli.) Sunt 
diavoli, diavoli tipici! Sunt capabili să le arate respect şi să fie politicoşi cu 
oameni prestigioşi din societate, cu cei care au statut, cu cei pe care îi 
admiră şi chiar şi cu cei de la care pot obţine beneficii; doar că, atunci când 
vin înaintea lui Dumnezeu, ei nu arată deloc respect sau politeţe, ci se 
împotrivesc imediat, dispreţuindu-L. în mod deschis şi tratându-L cu o 
atitudine disprețuitoare. Ce sunt ei? Sunt diavoli, diavoli tipici! Aceşti 
neîncrezători, aceşti oameni care se infiltrează în casa lui Dumnezeu și sunt 
mai apoi îndepărtați şi dați afară, sunt toţi acest tip de persoane, sută la sută. 
Ei I se împotrivesc lui Dumnezeu şi, astfel, ÎI tratează cu dispreţ, iar când e 
vorba de datoria pe care Dumnezeu le cere oamenilor s-o îndeplinească, cu 
atât mai mult nu ţin cont de ea. Indiferent de statutul lor în societate, de 
nivelul lor de educaţie, de vârsta sau genul lor, natura-esenţă pe care o au 
este aceeași. Când sunt în lume şi întâlnesc o persoană oficială care le cere 
să facă ceva, abia aşteaptă să se târască pe jos şi să se ploconească. Sunt 
fericiți şi dispuşi să fie sclavii acelei persoane oficiale şi vor încerca să o 
flateze cât de bine pot. Dacă primesc o strângere de mână sau o îmbrăţișare 
de la o celebritate sau un preşedinte, se simt onoraţi şi poate că nu se vor 
mai spăla pe mâini sau nu-şi vor mai schimba hainele cât vor trăi. Ei 
consideră că aceste celebrități şi oameni mari sunt mai presus şi mai măreţi 
chiar şi decât Dumnezeu şi de aceea, în inimile lor, sunt capabili să-L 
dispreţuiască pe Dumnezeu. Indiferent ce spune Dumnezeu sau ce lucrare 
face, aceşti oameni nu consideră aceste lucruri demne de menționat. Nu 
numai că nu le consideră demne de menționat, dar vor tot timpul să lucreze 
asupra cuvintelor lui Dumnezeu și să le schimbe, să le adauge propriul 
înţeles şi să le facă să fie în deplin acord cu ceea ce gândesc ei — toţi aceştia 
sunt oameni care au probleme cu natura-esenţă pe care o dețin. Spuneţi-Mi, 


este potrivit să le permitem acestor oameni care aparțin diavolilor sau 


acestor oameni cu natura-esenţă a diavolilor să rămână în casa lui 
Dumnezeu? (Nu, nu este.) Nu, nu este. Fi nu sunt la fel ca aleşii lui 
Dumnezeu: aleşii lui Dumnezeu aparțin lui Dumnezeu, pe când aceşti 


oameni aparțin diavolilor şi Satanei. 


Ce fel de oameni trebuie să se întrunească pentru a forma o biserică? 
Ce fel de oameni sunt doriți în casa lui Dumnezeu şi cărui tip de oameni 
aparține casa lui Dumnezeu? Spuneţi-Mi. (Oameni care cred cu adevărat în 
Dumnezeu şi urmăresc adevărul.) E puţin cam aspru. Din punctul Meu de 
vedere, limita minimă şi standardul minim trebuie să fie oamenii care sunt 
dispuşi să muncească. Poate că nu iubesc adevărul, dar asta nu înseamnă că 
sunt scârbiți de el. Fac ceea ce le cere casa lui Dumnezeu să facă, fără să 
pună întrebări, sunt ascultători şi capabili să se supună. Când vine vorba de 
condițiile pentru urmărirea adevărului, unii ar putea considera că au un 
calibru slab, nu se bucură să facă acest lucru și nu sunt prea interesaţi. Ar 
putea crede că e acceptabil să asculte din când în când câte o predică şi, 
uneori, când o ascultă, adorm, iar când se trezesc, se întreabă: „Ce 
ascultam? Am uitat. Mai bine mă apuc de lucru. E suficient doar să lucrez.” 
Nu sunt indisciplinați sau perturbatori şi muncesc din greu la orice sarcină 
le este rânduită. Au un real aer de sinceritate şi sunt ca nişte cai de bătaie 
bătrâni — proprietarul lor doar le spune să lucreze şi, fie că este vorba de 
rotit o piatră de moară, de tras la plug, de munca la câmp sau de trasul 
căruței, ei au mereu un real aer de sinceritate şi pot îndeplini sarcini fără să 
provoace necazuri. Ce gândesc ei? „Mi se spune că sunt un muncitor, aşa că 
voi munci. Nu sunt bun de nimic, sunt un nimeni de rând. Muncind pentru 
Dumnezeu, El mă înalţă, iar eu nu mă simt deloc nedreptăţit.” Vezi, aceasta 
e atitudinea pe care o au. Așadar, astfel de oameni ar trebui să fie păstraţi în 
casa lui Dumnezeu. Deși s-ar putea să aibă unele defecte, neajunsuri și 


obiceiuri proaste sau s-ar putea să aibă un calibru slab sau să fie nesăbuiţi, 


Eu pot să-i tolerez şi să-i includ pe toţi acești oameni; nu este o problemă, 
iar Eu ofer oportunități acestor oameni. Ce oportunităţi? Le ofer 
oportunitatea de a munci sau de a obţine mântuirea? Ambele, desigur. În 
calitate de fiinţe create, ei sunt dispuşi să muncească pentru Dumnezeu, să 
muncească în casa lui Dumnezeu şi este dreptul lor să facă asta. În plus, cu 
această dorință pe care o au, ar trebui să li se ofere oportunitatea de a obține 
mântuirea. Totuși, există unii care spun: „Dar ei nu caută să obțină 
mântuirea!” Dacă nu caută să obțină mântuirea, atunci asta e treaba lor, dar 
cel puţin, acestor oameni li se poate face o favoare specială şi li se poate da 
oportunitatea de a obține mântuirea și au șansa de a fi mântuiţi. Ce vreau să 
spun prin „au şansa”? Adică ei au un calibru slab, sunt puțin nesăbuiţi, nu-și 
pot asuma lucrări foarte mari sau importante atunci când își îndeplinesc 
îndatoririle, ci fac doar o datorie obişnuită, nu joacă un rol foarte important 
în casa lui Dumnezeu, nu-şi asumă nicio sarcină importantă în timp ce 
Dumnezeu Își extinde lucrarea şi nu aduc o contribuţie prea mare; cu toate 
acestea, întrucât au această dorinţă de a fi dispuși să muncească pentru 
Dumnezeu, li se face o favoare specială şi li se dă şansa de a fi mântuiți — 
aceasta este favoarea specială care li se oferă. Dumnezeu oferă multe 
oportunităţi fiecăruia. Tratează Dumnezeu oamenii în mod echitabil? (Da.) 
Fundcă oricât de slabi sunt, oricât de slab este calibrul lor, oricât de 
nesăbuiţi sunt, ei sunt membri ai rasei umane obişnuite și corupte; ei 
personal doar nu urmăresc foarte activ adevărul, dar tot sunt drepți ca 
oameni. În final, dacă sunt capabili să câştige adevărul sau să obţină 
mântuirea, în ceea ce-L priveşte pe Dumnezeu, El le acordă bunătate şi le 
face o favoare specială, fiindcă aceşti oameni sunt făcuți dintr-un aluat 
complet diferit de cel al neîncrezătorilor și diavolilor care I se împotrivesc 
lui Dumnezeu și au o esenţă diferită. Acei oameni sunt diavoli şi duşmanii 


lui Dumnezeu, în vreme ce aceşti oameni, în ciuda faptului că doar caută să 


muncească şi se mulţumesc cu asta, nu au deloc împotrivire față de 
Dumnezeu în inimile lor. Ei niciodată nu-L vor ataca, judeca sau huli activ 
pe Dumnezeu şi au o atitudine pozitivă şi corectă faţă de El, adică sunt 
dispuşi să muncească pentru El, fie că sunt capabili să obțină mântuirea sau 
nu. Apoi există unii care sunt puţin mai buni decât atât şi care, în timp ce 
muncesc, sunt capabil să pună în practică unele adevăruri, atât cât pot ei, 
care caută în mod activ şi pozitiv unele adevăruri-principii și care se 
străduiesc să nu se abată de la principii. Acestea sunt dorinţa și atitudinea 
pe care le au şi astfel Dumnezeu le oferă bunătate. El nu-i tratează nedrept, 
pur şi simplu nu renunță la ei şi le oferă mereu oportunități. Până când 
lucrarea lui Dumnezeu se va încheia, dacă au obținut supunerea față de 
Dumnezeu şi pot scăpa de influența Satanei, atunci Dumnezeu îi va 
conduce în Împărăţie — aceasta este destinaţia pe care ar trebui s-o aibă. 
Dumnezeu vrea să-i mântuiască pe aceşti oameni şi nu va renunţa la ei; cât 
despre felul în care Dumnezeu va face asta şi cum va împlini aceste cuvinte, 
într-o zi veţi afla. Care este atitudinea lui Dumnezeu faţă de diavoli și 
satane? (Este scârbit de ei.) Atitudinea lui este că este scârbit de ei. Nu mai 
este nevoie să spunem că este scârbit de ei. Dumnezeu foloseşte diavoli și 
satane ca să facă servicii la timpul şi locul potrivit, în situația potrivită și cu 
lucrurile potrivite. Odată ce au făcut servicii, El îi dă afară fără să stea pe 
gânduri. Natura-esenţă pe care o au, care nu urmărește adevărul şi care este 
scârbită de el este dată în vileag constant, în tot felul de situaţii. Dumnezeu 
nu le acordă bunătate, fiindcă îi detestă în mod absolut şi este extrem de 
dezgustat de ei. Aceşti oameni nesăbuiţi cu un calibru slab, dintre care unii 
s-ar putea să fie chiar confuzi, sunt totuşi dispuşi să muncească pentru 
Dumnezeu şi au atitudinea şi determinarea de a „dori să muncească şi să nu 
regrete asta niciodată”. Prin urmare, în viaţa de zi cu zi, Dumnezeu le va 


ierta mereu nesăbuința şi le va tolera slăbiciunea şi, de asemenea, îi va 


proteja şi va veghea asupra lor. Ce vreau să spun atunci când zic că 
Dumnezeu îi va proteja şi va veghea asupra lor? Adică Dumnezeu îi va 
lumina în privinţa sensurilor proprii ale celor câteva adevăruri pe care ei 
sunt capabili să le pătrundă şi le va permite să înţeleagă adevărurile pe care 
sunt capabili să le pătrundă; Dumnezeu este cu ei, oferindu-le pace și 
bucurie, iar atunci când întâlnesc ispite, Dumnezeu va rândui medii 
potrivite ca să-i apere de ele. Care sunt principalele ispite? Există multe 
ispite: căsătoria, relațiile nepotrivite între bărbaţi şi femei, banii, statutul, 
faima şi profitul, reputația, precum şi o slujbă bună și un pachet salarial bun 
şi aşa mai departe — toate acestea sunt ispite. Şi în ce alte feluri îi protejează 
Dumnezeu pe oameni? El te vindecă de boală ca să nu suferi, te fereşte să 
fii prins în capcană şi atacat de oameni răi şi aşa mai departe. În plus, atunci 
când întâmpini unele dificultăți sau lucruri care par catastrofale, Dumnezeu 
va rândul unii oameni, evenimente şi lucruri ca să te protejeze de aceste 
calamităui şi dificultăți, permițându-i să munceșşti nestingherit pentru 
Dumnezeu, în casa Lui, aşa cum doreşti, până la sfârşit — nu este acesta un 
lucru bun? (Ba da, este.) Aşadar, să-ți meargă toate bine şi aşa cum îţi 
doreşti, de unde provine acest lucru? (Din protecția de la Dumnezeu.) 
Corect, provine din protecția de la Dumnezeu şi din bunătatea Lui, fiindcă 
El veghează asupra ta. Cu toate acestea, acei oameni care aparțin diavolilor 
nu se pot abține să nu facă lucruri diavolești. Ei greşesc în orice fac şi au cu 
toții intenţii rele. E normal să cadă adesea în ispită; este întocmai lucrul de 
care au nevoie, ca o piatră mare care cade brusc din cer, îi loveşte în cap, îi 
striveşte şi apoi îi ucide. Oamenii care sunt dispuşi să muncească pentru 
Dumnezeu vor întâmpina şi ei aceste lucruri, dar cu protecția miraculoasă 
de la Dumnezeu, acest dezastru nu se abate asupra lor, îi ocolește, iar ei, în 
inimile lor, spun: „Dumnezeu mă protejează, nu a venit timpul să mor!” 


Dumnezeu te ține în viaţă fiindcă încă li eşti util. Dumnezeu ţi-a dat viaţă 


ŞI, de vreme ce eşti dispus să muncești pentru El și să I te oferi, de ce nu te- 
ar proteja? Cu siguranţă, Dumnezeu te va proteja. Cere El mult de la 
oameni? (Nu.) Aceşti oameni care sunt dispuşi să muncească pentru 
Dumnezeu nu sunt de fapt foarte talentați, iar calibrul lor nu este atât de 
grozav; ei au o comprehensiune limitată a adevărului, până la punctul în 
care pot doar să înțeleagă unele cuvinte şi doctrine şi învaţă să vorbească la 
fel cum o fac ceilalți oameni. Cu toate acestea, ei pur şi simplu nu sunt 
capabili să priceapă adevărurile-principii şi nici nu pot ajunge să 
urmărească adevărul şi să obțină mântuirea. Supunerea lor față de 
Dumnezeu implică doar să facă exact ce le spune casa lui Dumnezeu, iar ei 
nu se pot supune sub niciun chip adevărului, asta-i tot. Aşadar, întrucât sunt 
doar fiinţe umane obişnuite şi corupte şi întrucât sunt dispuşi să muncească 
pentru Dumnezeu, El nu se leapădă de ei. Prin urmare, acei oameni care 
sunt înlăturați cu siguranţă nu sunt buni de nimic. Dacă sunteţi cu adevărat 
oameni buni, dacă sunteți cu adevărat oameni care au fost selectaţi de 
Dumnezeu, dacă într-adevăr ai o atitudine de supunere față de Dumnezeu, 
dorinţa şi atitudinea de a fi dispus să muncești pentru Dumnezeu și să nu 
regreți asta niciodată, atunci, cu siguranță Dumnezeu nu se va lepăda 
niciodată de tine, ci îţi va arăta bunătate. Aceasta va fi o binecuvântare 
pentru tine, iar Dumnezeu vrea astfel de oameni. Dumnezeu vrea astfel de 
oameni — ei nu urmăresc adevărul şi sunt incapabili să-l înţeleagă fiindcă au 
un calibru prea slab. Totuși, ei sunt dispuşi să muncească pentru Dumnezeu. 
Celălalt tip de oameni pe care îi vrea Dumnezeu sunt cei care doresc să 
urmărească adevărul, care iubesc adevărul, care iubesc corectitudinea, 
dreptatea şi lucrurile pozitive, care vor să se supună adevărului și care, 
odată ce au înţeles şi au pătruns adevărul, odată ce au ajuns să cunoască și 
să priceapă adevărul, sunt capabili să asculte, să se supună și să practice 


conform adevărului. Mai mult, acești oameni au determinarea de a urmări 


adevărul şi a obţine mântuirea şi nu s-au îndoit niciodată de Dumnezeu. 
Desigur, aceşti oameni sunt cei pe care Dumnezeu îi iubeşte şi doreşte să îi 
mântuiască. Cu toate acestea, ești capabil să ajungi la acest standard? Şi ce 
vei face dacă nu? Cel puţin atitudinea ta față de Dumnezeu şi de adevăr nu 
trebuie să fie cea a diavolilor şi a Satanei. Trebuie să te apropii măcar de 
standardul de aprobare al lui Dumnezeu şi trebuie să fii dispus să munceşti 
pentru Dumnezeu. Dacă te pui mereu în opoziție cu Dumnezeu, dacă 
acţionezi contrar Lui, ÎI ataci şi-L hulești tot timpul în inima ta, atunci te vei 
afla într-o situaţie dificilă și periculoasă. În inima ta, ar trebui să ştii clar ce 
atitudine să ai față de Dumnezeu și ar trebui să vezi unde te încadrezi 


printre categoriile de oameni despre care am vorbit aici. 


Urmărirea adevărului este foarte importantă, dar asta nu înseamnă că, 
dacă oamenii nu-l urmăresc, nu pot ajunge la capătul drumului; nu este un 
lucru sigur. Toţi oamenii sunt fiinţe create şi, atât timp cât nu sunt diavoli 
sau satane, ei nu-L vor ataca activ pe Dumnezeu sau nu-L vor ataca şi huli 
activ în mod conştient. Prin urmare, Dumnezeu este corect şi rezonabil față 
de omenirea obişnuită şi coruptă și le dă tuturor şansa de a obţine 
mântuirea. În vreme ce oamenii experimentează obţinerea mântuirii, 
Dumnezeu este bun cu ei, îi protejează şi are grijă de ei. Așadar, care este 
atitudinea lui Dumnezeu faţă de acei oameni care sunt diavoli şi satane? Ei 
Îl văd pe Dumnezeu ca pe duşmanul lor și Îl judecă, atacă și hulesc 
continuu, Îi distrug lucrarea și nu știu niciodată să se căiască. Dacă 
interacționează cu alți oameni, vor exista câţiva cu care se vor înțelege bine, 
dar numai când vin înaintea lui Dumnezeu, nu se înţeleg deloc cu EI, nici 
măcar un minut sau o secundă; ei nu pot să lucreze cu Dumnezeu, să 
coexiste cu El sau să ajungă la un consens cu El în legătură cu nimic, iar 
asta arată că sunt diavoli şi satane tipice. Dumnezeu nu tolerează sub nicio 


formă astfel de oameni, iar casa lui Dumnezeu nu păstrează sub nicio formă 


astfel de oameni. Când unul este descoperit, este îndepărtat; când doi sunt 
descoperiţi, amândoi sunt îndepărtați; oricât de mulți sunt descoperiți, tot 
atâția sunt îndepărtați — ziua în care sunt daţi în vileag este ziua în care sunt 
terminați. Vezi tu, atunci când oameni buni sunt promovați şi folosiți în 
scopuri importante, ei sunt desăvârşiți, binecuvântaţi şi culeg cea mai mare 
recoltă; când oameni răi şi diavoli sunt promovați și folosiți, ei sunt dați în 
vileag şi eliminaţi în mod natural, iar ultima lor zi a sosit. Gândiţi-vă la cei 
din jurul vostru care au fost daţi în vileag, eliminaţi sau îndepărtați recent 
sau cu mai mult timp în urmă și la cei care, în final, au fost şterşi de pe listă. 
Au fost eliminaţi atunci când au ajuns la apogeul „carierei” lor în casa lui 
Dumnezeu, ultima lor zi a sosit și, în dreptul vieţii lor de credință în 
Dumnezeu, s-a pus un mare punct. Neîncrezătorii vin și pleacă din biserică, 
nu-şi pot găsi un loc potrivit şi nici nu pot îndeplini nicio datorie. În 
momentul în care comit vreo faptă rea, ei sunt daţi în vileag, iar ultima lor 
zi a sosit. Diavolilor le place să facă lucruri mari şi să-şi facă un renume, iar 
ziua în care se bucură de cea mai multă glorie este ultima lor zi. De ce spun 
acest lucru? Ştiţi cumva? Aşa stau lucrurile. Atunci când se bucură de cea 
mai multă glorie sunt cel mai mulțumiți şi oare nu atunci când sunt cel mai 
mulțumiți este cel mai probabil să uite de ei? (Ba da.) Când nu au succes și 
glorie, aceşti oameni ţin capul jos. Însă doar pentru că spun că ţin capul jos 
nu înseamnă că sunt capabili să practice adevărul, ci numai că fac lucrurile 
cu multă grijă şi prudenţă, cu o inimă precaută, nu una cu frică de 
Dumnezeu. În clipa în care întrezăresc o oportunitate sau se văd cu o 
anumită putere şi statut, capabili să le poruncească vântului şi ploii să le 
îndeplinească voia, devin mulțumiți și uită de ei înşişi, gândindu-se: „A 
venit vremea mea. Acum e momentul să-mi pun în valoare abilitățile și 
calitățile şi să-mi pun în joc aptitudinile!” Și trec repede la acţiune. Care 


este motivația din spatele propriilor acţiuni şi care este sursa acestora? De 


unde izvorăsc motivația şi sursa propriilor acţiuni? De la diavoli, de la 
Satana şi din ambițiile şi dorințele lor nestăpânite. În asemenea 
circumstanţe, lucrurile pe care le fac pot fi în acord cu principiile 
adevărului? Pot ei să aibă o inimă temătoare de Dumnezeu atunci când fac 
ceva? Se pot ocupa de chestiuni în conformitate cu ceea ce cere casa lui 
Dumnezeu? Răspunsul la toate aceste întrebări este nu, nu pot. Şi care sunt 
consecinţele? (Ei provoacă perturbări şi tulburări.) Așa e, consecințele sunt 
că ei provoacă perturbări și tulburări grave şi chiar tulburări şi pierderi 
grave pentru casa lui Dumnezeu şi lucrarea bisericii. Aşadar, conform 
principiilor tratării oamenilor în casa lui Dumnezeu, cum ar trebui să fie 
tratați oamenii care produc astfel de consecinţe în lucrarea bisericii? Dacă 
este vorba de o chestiune minoră, ei ar trebui să fie înlocuiţi, iar dacă este o 
chestiune gravă, atunci ar trebui să fie îndepărtați. Când un om este 
promovat şi folosit în scopuri importante sau când îi este rânduit să facă o 
anumită lucrare, casa lui Dumnezeu va avea întotdeauna părtăşie clară cu el 
despre principiile îndeplinirii lucrării. Acelui om 1 se spun multe principii și 
detalii şi numai când acesta a înţeles, a priceput şi şi-a notat tot, se 
consideră că predarea lucrării este completă. Cu toate acestea, atunci când 
ar trebui să facă o anumită lucrare şi să-şi îndeplinească datoria, se apucă de 
ea cu ghearele de diavol scoase şi adevăratul diavol din sinea lui iese la 
iveală. Nu face deloc lucrurile conform principiilor cerute de casa lui 
Dumnezeu, ci numai cum vrea el, aşa cum îi place, aşa cum dorește. Nimeni 
nu-l poate controla, iar el nu ascultă de nimeni, gândindu-se: „Casa lui 
Dumnezeu, Dumnezeu şi adevărul se pot da toate deoparte! Aici eu iau 
deciziile!” Aşa fac diavolii lucrurile și aceasta este atitudinea pe care o au 
faţă de datorie şi de adevăr. Dacă ai o astfel de atitudine faţă de adevăr, 
atunci vei fi dat în vileag. Dacă tu consideri lucrarea casei lui Dumnezeu și 


datoria ta drept chestiuni neînsemnate şi nu faci lucrurile conform 


principiilor pe care casa lui Dumnezeu ţi-a poruncit să le urmezi, atunci nu 
vel fi tratat cu amabilitate. Casa lui Dumnezeu are principii după care se 
ocupă de oameni; cei care ar trebui să fie demişi din postul lor sunt demiși, 
iar cei care ar trebui să fie îndepărtați sunt îndepărtați şi cu asta basta. Nu-i 
aşa? Nu asta face casa lui Dumnezeu? Şi nu așa sunt dezvăluiți acei diavoli? 
Şi nu aceasta este motivaţia lor de a face lucrurile, sursa acțiunilor lor și 
felul în care fac lucrurile? (Ba da.) Oare, procedând astfel, casa lui 
Dumnezeu îi tratează nedrept? (Nu.) Este un mod potrivit de a-i trata? (Da.) 
Chiar este foarte potrivit! O persoană normală îşi acceptă datoria, primeşte 
o promovare și este folosită într-un scop important. Îşi duce la îndeplinire 
lucrarea conform propriilor abilități şi propriului calibru și, într-o mai mică 
sau mai mare măsură, conform principiilor lucrării pe care le înţelege sau pe 
care casa lui Dumnezeu i-a poruncit să le urmeze. În pofida faptului că 
adesea dezvăluie firi corupte, acest lucru nu afectează îndeplinirea normală 
a datoriei sale. Orice dificultăți întâmpină, în orice stare greşită se află sau 
orice tulburare îndură, în cele din urmă, va obţine câteva rezultate pozitive 
în îndeplinirea datoriei sale, iar aceste rezultate sunt acceptabile pentru toată 
lumea. Cu toate acestea, acei neîncrezători, indiferent de cât timp îşi 
îndeplinesc datoria, nu obţin niciodată rezultate pozitive. Ei fac mereu 
lucruri rele şi încearcă să strice lucrurile, iar asta nu numai că afectează 
lucrarea bisericii, dar dăunează și intereselor ei, creând o atmosferă 
respingătoare în jurul lucrării lor şi distrugând-o. Dacă un singur diavol 
tulbură şi strică o anumită lucrare, trebuie să existe mulți oameni în culise 
care să facă iarăşi lucrarea de la zero, risipind resursele umane şi financiare 
ale casei lui Dumnezeu şi mâniindu-i pe mulți dintre aleşii lui Dumnezeu. 
Odată ce diavolul a fost înlăturat, lucrarea bisericii capătă imediat un aspect 
nou şi strălucitor, iar rezultatele lucrării sunt diferite. Diavolul care a 


provocat perturbări şi tulburări este izgonit, oamenii ajung să aibă o 


mentalitate liberă şi degajată, eficiența lucrării creşte şi toți îşi îndeplinesc 
îndatoririle în mod normal. Prin urmare, aceşti oameni care aparțin 
diavolilor şi Satanei par, din exterior, a fi oameni şi, indiferent de vârsta sau 
educația lor, atât timp cât sunt oameni răi, pot face fapte rele şi joacă rolul 
diavolilor și al Satanei, corupând şi perturbând oamenii. De exemplu, faci o 
oală de supă de pui, pe care toată lumea abia aşteaptă să o mănânce, când, 
deodată, o muscă aterizează în supă. Spune-Mi, mai poate fi mâncată 
această supă de pui? Nu ai ce face, trebuie să o arunci și ai pierdut două sau 
trei ore de muncă. Apoi trebuie să speli oala de mai multe ori şi, chiar și 
după ce ai spălat-o, tot nu ţi se pare curată și rămâi cu o urmă de dezgust. 
Ce te-a perturbat? (Musca.) Deşi musca este foarte mică, esenţa ei murdară 
este foarte dezgustătoare. Aceşti oameni care aparțin diavolilor sunt ca 
muştele. Ei se strecoară în biserică, provoacă tulburări grave în ordinea 
normală a vieţii bisericești şi perturbă progresul normal al lucrării bisericii. 
Aşadar, acum îi înțelegeți clar pe acești oameni care aparțin diavolilor? Să 
încerci să-i determini să presteze vreun serviciu și să îşi îndeplinească bine 
datoria este mai greu decât să încerci să faci o vacă să se urce în copac; este 
ca şi cum ai încerca să forțezi pe cineva să facă un lucru de care nu este 
capabil. Cel mai greu este să încerci să-i faci pe diavoli şi pe satane să 
practice adevărul, la fel cum este să încerci să-i faci pe neîncrezători să-și 
îndeplinească datoria cu loialitate. Pur și simplu așa stau lucrurile. Dacă 
întâlniți oameni care aparțin Satanei și sunt neîncrezători şi trebuie să le 
cereți să vă ajute temporar cu ceva, atunci este în regulă. Dar dacă 
rânduiești ca ei să îndeplinească o datorie sau să facă o anumită lucrare, 
atunci eşti orb şi eşti luat de prost. Mai ales dacă le ceri să facă vreo lucrare 
importantă, atunci eşti şi mai nesăbuit. Dacă într-adevăr nu găseşti pe 
nimeni potrivit să te ajute cu ceva şi de aceea le ceri ajutorul, atunci este în 


regulă să le ceri să facă ceva, dar trebuie să fii cu ochii pe ei şi să nu tratezi 


problema cu indiferență. Nu te poți baza deloc pe astfel de oameni; întrucât 
nu sunt oameni, ci diavoli, nu te poţi baza deloc pe ei. Aşadar, acum, aruncă 
o privire la persoanele care se ocupă de echipe sau la liderii de echipă şi la 
cei care îndeplinesc îndatoriri-cheie şi lucrări importante şi vezi dacă sunt 
asemenea acestor diavoli. Dacă îi poţi înlocui, înlocuieşte-i cât mai curând 
posibil; dacă nu îi poţi înlocui, fiindcă nu există nimeni potrivit pentru a le 
lua locul, fii cu ochiu pe ei, supraveghează-i şi urmăreşte-i cu atenție. Nu 
trebuie să le dai diavolilor şi satanelor şansa de a provoca perturbări. Un 
diavol va fi întotdeauna un diavol, nu are umanitate, conştiinţă și rațiune — 
trebuie să-ți aminteşti mereu acest lucru! Toţi cei neîncrezători aparțin 
diavolilor şi Satanei şi nu trebuie să îi crezi! Să ne oprim aici cu părtăşia 


despre acest subiect! 


Înainte, când am avut părtăşie despre felul în care trebuie urmărit 
adevărul, am vorbit despre două lucruri. Care a fost primul? (Renunţarea.) 
Unul dintre ele a fost renunțarea. Dar celălalt? (Dedicarea.) Dedicarea. Am 
vorbit despre primul, „renunţarea”, de trei ori. Despre ce am avut părtăşie 
ultima dată? (Ultima dată, Dumnezeu a disecat motivele pentru care 
emoțiile negative de tulburare, anxietate şi îngrijorare apar în oameni, din 
perspectiva dificultăților pe care le înfruntă şi a atitudinii lor față de 
lucrarea lui Dumnezeu şi de adevăr.) Există multe motive pentru care 
emoțiile negative de tulburare, anxietate şi îngrijorare pot apărea, dar, în 
general, ele sunt provocate de motivul obiectiv că oamenii nu înțeleg 
adevărul. Aceasta este un motiv. Mai există unul, iar acela este motivul 
principal pentru care oamenii nu urmăresc adevărul. Când oamenii nu 
înţeleg sau nu urmăresc adevărul şi nu au credinţă adevărată în Dumnezeu, 
atunci nu se supun cu adevărat şi de aceea apar în ei tot felul de emoții 
negative. În viaţa de zi cu zi, din cauza dificultăţilor practice pe care 


oamenii le experimentează în viețile lor şi a tuturor problemelor diferite pe 


care le întâmpină în gândirea lor, ei ajung să simtă tot felul de emoţii 
negative în mediile lor obiective. Mai ales emoțiile negative de tulburare, 
anxietate şi îngrijorare, despre care am vorbit data trecută, toate apar pentru 
că oamenii înfruntă tot felul de dificultăţi şi probleme legate de viețile lor 
trupeşti. Întrucât atunci când oamenii se confruntă cu aceste probleme, ei nu 
caută adevărul sau nu cred ceea ce spune Dumnezeu, cu atât mai puţin caută 
în cuvintele lui Dumnezeu adevărul pe care ar trebui să-l înțeleagă şi să-l 
pună în practică, lucru care le-ar permite să renunțe la opiniile lor greșite, la 
gândurile şi părerile lor greşite cu privire la aceste chestiuni, precum și să 
renunţe la modurile lor greșite de a trata și de a aborda aceste lucruri, zilele 
trec, timpul trece, iar diversele dificultăți cu care oamenii se confruntă în 
viaţa de zi cu zi generează tot felul de gânduri care tulbură şi constrâng în 
adâncul inimilor lor. Fără ştirea lor, aceste gânduri le provoacă sentimente 
de tulburare, anxietate şi îngrijorare cu privire la viețile lor trupești şi la 
toate problemele diferite cu care se confruntă. De fapt, atunci când oamenii 
n-au venit încă înaintea lui Dumnezeu sau nu înțeleg adevărul, aceste 
probleme îi vor provoca fiecărei persoane sentimente de tulburare, anxietate 
ŞI îngrijorare, într-o măsură diferită — acest lucru nu poate fi evitat. Pentru 
cei care trăiesc în trup, orice li se întâmplă va provoca o anumită tulburare 
şi le va afecta vieţile și gândurile. Când această tulburare și acest efect 
devin mai mult decât pot îndura sau suporta sau atunci când instinctele, 
abilitățile şi statutul lor social sunt insuficiente ca să-i menţină în picioare, 
ori să rezolve sau să îndepărteze aceste dificultăți, tulburarea, anxietatea și 
îngrijorarea vor apărea în mod natural în adâncul inimilor lor, se vor aduna 
acolo şi aceste sentimente vor deveni starea lor normală. Să se frământe în 
legătură cu diverse lucruri, precum perspectivele de viitor, mâncarea, 
băutura, căsătoria, supraviețuirea în viitor sau sănătatea, vârsta înaintată, 


statul şi reputația în societate este o stare împărtășită de toată omenirea, pe 


baza faptului că oamenii nu înţeleg adevărul şi nu cred în Dumnezeu. Cu 
toate acestea, odată ce oamenii ajung să creadă în Dumnezeu, atunci când 
înţeleg puţin din adevăr, hotărârea lor de a urmări adevărul va deveni tot 
mai puternică. În felul acesta, dificultăţile și problemele practice pe care le 
întâmpină se vor diminua treptat, iar emoţiile negative de tulburare, 
anxietate şi îngrijorare vor scădea şi se vor atenua puţin câte puţin — acesta 
este un lucru foarte natural. Asta pentru că, după ce oamenii au citit multe 
dintre cuvintele lui Dumnezeu şi ajung să înţeleagă o parte din adevăr în 
credința lor în Dumnezeu, ei vor cântări şi vor aborda mereu esenţa, 
originea şi sursa problemelor pe care le întâmpină de-a lungul vieţii 
conform cuvintelor lui Dumnezeu. La analiza finală, ei vor ajunge, în cele 
din urmă, să înțeleagă că soarta lor și toate aceste lucruri pe care le 
experimentează în viețile lor sunt în mâinile lui Dumnezeu și astfel vor 
înțelege, dintr-o perspectivă generală, că toate acestea sunt sub 
suveranitatea lui Dumnezeu şi nimic nu depinde de ei. Prin urmare, cel mai 
uşor lucru pe care-l pot face oamenii este să se supună — să se supună 
rânduielilor și suveranității Cerului. Ei n-ar trebui să lupte împotriva sorții 
lor, ci, atunci când întâlnesc orice problemă, ar trebui să caute mereu, în 
mod pozitiv şi activ, intenţiile lui Dumnezeu şi, de acolo, să găsească cea 
mai potrivită cale de a o rezolva — acesta este un lucru de bază pe care 
oamenii ar trebui să-l înţeleagă. Adică, după ce oamenii ajung să creadă în 
Dumnezeu, datorită adevărurilor pe care le înţeleg şi pentru că se supun în 
principiu lui Dumnezeu, tulburarea, anxietatea şi îngrijorarea lor scad 
treptat. Asta înseamnă că aceste emoţii nu vor putea să-i vexeze atât de mult 
sau să-i facă să se simtă confunzi sau dezorientaţi sau să creadă că viitorul 
lor este sumbru şi nesigur, făcându-i astfel să se simtă adesea tulburaţi, 
anxioşi şi îngrijorați cu privire la aceste lucruri. Dimpotrivă, întrucât au 


ajuns să creadă în Dumnezeu, să înţeleagă o parte din adevăr și să aibă un 


anumit discernământ şi o oarecare înţelegere a tuturor felurilor de lucruri 
din viaţă sau să aibă o cale mai potrivită de a se ocupa de aceste lucruri, 
emoțiile lor negative de tulburare, anxietate şi îngrijorare se vor diminua 
treptat. Cu toate acestea, deși crezi în Dumnezeu de mulți ani şi ai ascultat 
multe predici, emoțiile tale negative de tulburare, anxietate și îngrijorare tot 
nu au fost eliminate sau diminuate — adică atitudinea ta față de modul în 
care ai privit oamenii şi lucrurile, te-ai comportat și ai acționat, precum și 
gândurile și părerile tale și felul în care te-ai ocupat de lucruri înainte să 
ajungi să crezi în Dumnezeu nu s-au schimbat — asta înseamnă că, după ce 
al ajuns să crezi în Dumnezeu, nu ai acceptat adevărul, nu l-ai dobândit sau 
nu l-ai folosit ca să rezolvi aceste probleme, după ce ai citit cuvintele lui 
Dumnezeu și ai ascultat predici, înlăturând astfel aceste emoţii negative de 
tulburare, anxietate și îngrijorare. Dacă nu cauţi niciodată adevărul pentru a 
înlătura aceste emoţii negative, oare nu arată asta că ai o problemă? (Ba da.) 
Ce problemă arată? Crezi în Dumnezeu de mulți ani şi crezi în continuare 
că viitorul tău este complet sumbru şi trist. Deseori, tot te simți pustiit şi 
neajutorat în inima ta, pierdut şi fără o cale de a merge înainte. Nu ştii 
încotro se îndreaptă viaţa ta şi încă ai senzaţia că bâjbâi în ceaţă, fără o cale, 
fără o direcţie înainte. Ce înseamnă asta? Înseamnă cel puţin că nu ai 
dobândit adevărul, nu-i așa? Şi dacă nu ai dobândit adevărul, ce ai făcut în 
toți acești ani? Ai urmărit adevărul? (Nu.) Dacă, în timp ce ai renunţat la 
lucruri, te-ai sacrificat şi ţi-ai îndeplinit îndatoririle, nu ai urmărit adevărul 
şi nu l-ai folosit ca să rezolvi probleme practice, ce ai făcut în tot acest 
timp? (Am lenevit şi am făcut lucrurile de mântuială.) Există mulţi oameni 
care-şi îndeplinesc îndatoririle într-un mod neglijent, iar acești oameni, de 
fapt, muncesc. Muncitorii se mulţumesc să fie capabili să-și îndeplinească 
îndatoririle, să plătească un anumit preţ şi să sufere puţin, dar ei nu 


urmăresc adevărul. De aceea, după ce au crezut în Dumnezeu timp de mulți 


ani, ei nu s-au schimbat deloc. Aceşti oameni sunt, de fapt, muncitori şi, 
dacă spunem ceea ce se spunea odinioară, putem zice că se implică în 
activități religioase. Uită-te la acele activităţi religioase din lumea religioasă 
— duminica, oamenii merg să se închine și să țină adunări, de obicei se roagă 
dimineaţa, spun rugăciunea, mulțumesc pentru toate, binecuvântează 
oamenii cu rugăciunile lor şi, când văd alți oameni, spun: „Dumnezeu te 
binecuvântează, Dumnezeu te protejează.” Când văd un potențial candidat, 
ei predică Evanghelia și îi citesc un fragment din Biblie. Cei mai buni fac 
curat în biserică, iar atunci când vine un predicator, îl găzduiesc entuziaști 
în casele lor; când întâlnesc oameni în vârstă, care au dificultăți în viețile 
lor, ei îi ajută şi le face plăcere s-o facă. Nu sunt toate acestea activități 
religioase? Să mănânce ouă de Paști, să sărbătorească Crăciunul şi să cânte 
imnuri de Crăciun — acestea sunt activitățile în care se implică ei. 
Activităţile voastre de acum sunt ceva mai frecvente decât cele făcute de 
oamenii religioși. Mulţi dintre voi vă părăsiți casele şi vă îndepliniți 
îndatoririle cu normă întreagă. Vă faceţi devoțiunile spirituale dimineaţa, o 
parte din lucrarea bisericii după-amiaza, mergeţi regulat la adunări şi citiți 
cuvintele lui Dumnezeu, iar înainte de a merge la culcare seara, vă rugaţi lui 
Dumnezeu şi Îi cereţi să vă protejeze, să vă dea un somn liniștit şi să vă 
ferească de vise urâte, iar apoi faceţi totul din nou în ziua următoare. Vieţile 
voastre de zi cu zi sunt excepțional de regulate, dar şi excepțional de 
insipide şi plictisitoare. Nu dobândiţi nimic şi nu înțelegeţi nimic vreme 
îndelungată, nu reflectați niciodată sau nu recunoaşteți aceste emoţii 
negative de bază și nici nu le-aţi scos la iveală şi nu le-aţi îndepărtat. În 
timpul vostru liber sau când întâlniți un lucru care nu vă place în datoria 
voastră sau primiți un mesaj de acasă, care spune că părinții voştri nu se 
simt bine sau că s-a întâmplat un lucru nefericit, nu mai aveţi chef să vă 


faceţi datoria şi deveniți slabi zile în şir. Când vă simțiți slabi, acele emoții 


negative, care s-au adunat în sinea voastră de mult timp, izbucnesc din nou. 
Te gândești la ele zi şi noapte şi te urmăresc ca nişte umbre. Ba chiar există 
unii în sinea cărora gândurile şi opiniile pe care le aveau înainte de a crede 
în Dumnezeu reizbucnesc brusc, atunci când se simt slabi şi negativi şi se 
gândesc: „Poate că ar fi fost mai bine dacă aș fi mers la facultate, dacă aş fi 
făcut vreo specializare şi aş fi găsit un loc de muncă bun — aş fi putut chiar 
să mă căsătoresc până acum. Cutare coleg de-ai mei nu părea deloc special 
când eram la şcoală împreună, dar, când a absolvit, a mers la facultate. 
După ce şi-a găsit un loc de muncă, a fost promovat, iar acum are o viaţă de 
familie fericită şi perfectă. Are maşină şi casă şi duce o viață minunată.” 
Atunci când se gândesc la astfel de lucruri și cad în aceste stări negative, tot 
felul de emoţii negative izbucnesc toate odată. Se gândesc la casă, la 
mamele lor, tânjesc după felul în care erau lucrurile înainte, iar lucrurile 
bune, rele, dureroase, fericite şi de neuitat le inundă mintea și, când se 
gândesc la toate acestea, se întristează, iar ochii li se umplu de lacrimi. Ce 
arată toate acestea? Arată că modul în care trăiai și modul în care îți trăiai 
viața pot să apară din când în când şi să-ți tulbure viaţa actuală şi starea ei 
curentă. Aceste lucruri pot chiar să domine modul în care îți trăieşti viaţa 
acum și atitudinea pe care o ai faţă de ea, precum şi părerile pe care le ai 
despre lucruri. Ele îți deranjează şi îți domină în mod constant viaţa. Acest 
lucru nu este intenționat din partea ta, ci mai degrabă este un caz în care te- 
ai împotmolit, în mod natural, în aceste emoţii negative. În prezent, s-ar 
putea să crezi că nu ai aceste emoţii, dar asta numai pentru că nu au sosit 
momentul și mediul potrivit. De îndată ce vor sosi momentul şi mediul 
potrivit, atunci, în orice clipă şi în orice loc, poţi cădea pradă exact aceloraşi 
emoții. Atunci când cazi pradă acestor emoții, eşti în pericol, în pericol de a 
reveni, oricând şi oriunde, la modul tău de viaţă inițial şi de a cădea sub 


stăpânirea gândurilor și viziunilor tale primare — acest lucru este foarte 


periculos. Acest pericol te poate priva oricând şi oriunde de şansa și de 
speranța de a obține mântuirea şi te poate îndepărta oricând şi oriunde de 
calea credinţei în Dumnezeu. Prin urmare, indiferent cât de puternice sunt 
acum hotărârea și dorinţa ta de a-ţi îndeplini datoria sau oricât de profunde 
şi înalte crezi că sunt adevărurile pe care le înţelegi sau oricât de mare este 
statura ta, atât timp cât gândurile tale, perspectiva ta asupra vieţii, modul în 
care îți trăieşti viața și dorinţa de a obține ceea ce vrei în viaţă nu se 
schimbă — toate acestea fiind sub influenţa acestor emoţii — vei fi în pericol 
în orice moment şi în orice loc; când poţi fi devorat, copleşit şi dus de 
aceste gânduri oricând şi oriunde, ești în pericol. Prin urmare, nu trata cu 
superficialitate aceste emoţii negative. În orice moment şi în orice loc, ele 
pot să te priveze de șansa de a dobândi mântuirea şi să ţi-o distrugă, iar 


aceasta nu este o chestiune minoră. 


Toate emoțiile negative ale oamenilor sunt provocate de diferitele lor 
gânduri, păreri, moduri şi filosofii de viață satanice greşite. Există, de 
asemenea, unele lucruri care se întâmplă în viaţa ta reală, mai ales în 
momentele în care nu eşti capabil să înţelegi clar esenţa acestor lucruri, poţi 
să te sperii foarte uşor şi să fii copleșit de felul cum par aceste lucruri şi poți 
să aluneci foarte uşor spre confuzie, revenind astfel la vechile obiceiuri de 
viaţă; fără să ştii, te vei proteja, Îl vei abandona pe Dumnezeu, vei 
abandona adevărul şi vei folosi propriile metode şi căi, pe care le crezi a fi 
cele mai tradiționale şi de încredere pentru a căuta o cale de scăpare, un 
mod de trai şi speranţa de a continua să trăieşti. Deşi, în aparenţă, aceste 
emoții negative se prezintă ca simple emoţii şi, dacă le descriem în cuvinte, 
ele par subestimate când sunt luate literalmente şi nu sunt atât de grave, unii 
oameni se agaţă strâns de aceste emoții negative şi nu vor să le dea drumul, 
de parcă s-ar agăța de un pai care le va salva viaţa, și sunt strâns legaţi și 


încătuşați de aceste lucruri. De fapt, faptul că sunt legaţi de aceste emoţii 


negative este, în realitate, provocat de diversele căi pe care oamenii se 
bazează pentru a supraviețui, precum şi de diversele gânduri şi păreri care îi 
domină şi diversele atitudini pe care le au față de viaţă şi existenţă. Prin 
urmare, deşi sentimentele de depresie, tulburare, anxietate, îngrijorare, 
inferioritate, ură şi mânie şi aşa mai departe sunt toate negative, oamenii 
continuă să creadă că se pot baza pe aceste lucruri și doar atunci când 
alunecă înapoi spre aceste emoţii se simt în siguranţă, simt că s-au regăsit şi 
că există. În realitate, faptul că oamenii se împotmolesc în aceste emoţii 
merge în direcția opusă adevărului şi se îndepărtează de el, precum și de 
modurile corecte de a gândi, de gândurile şi părerile corecte şi de atitudinea 
ŞI perspectiva corectă asupra lucrurilor pe care Dumnezeu le spune să le 
aibă. Indiferent de emoția negativă pe care o experimentezi, cu cât te afunzi 
mai adânc în ea, cu atât vei fi mai înrobit de ea; cu cât eşti mai înrobit de ea, 
cu atât vei simţi nevoia să te protejezi; cu cât simţi nevoia să te protejezi, cu 
atât vei spera să fii mai puternic, mai capabil şi mai competent să câştigi 
oportunităţi de a trăi şi să găseşti diverse moduri de a trăi pentru a cuceri 
lumea, pentru a revendica victoria asupra tuturor dificultăţilor pe care le 
înfrunți în lume şi pentru a depăși toate dificultăţile şi greutățile vieţii. Cu 
cât te afunzi în aceste emoţii, cu atât vrei, de fapt, să controlezi sau să 
rezolvi toate dificultățile cu care te întâlneşti în viaţă. Nu-i aşa? (Ba da, aşa 
este.) Aşadar, cum apar aceste gânduri ale omului? Să luăm căsătoria drept 
exemplu. Te simți tulburat, anxios şi îngrijorat în legătură cu căsătoria, dar 
care anume este problema din spatele acestui lucru? De ce îţi faci griji? De 
unde provine această îngrijorare? Provine din faptul că tu nu ştii că această 
căsătorie este rânduită şi guvernată de soartă şi că e rânduită şi guvernată de 
Cer. Neștiind acest lucru, vrei mereu să decizi singur lucrurile, să plănuieşti, 
să propui şi să complotezi, gândindu-te în mod repetat la lucruri precum: 


„Ce fel de partener ar trebui să caut? Cât de înalt ar trebui să fie? Cum ar 


trebui să arate? Ce fel de personalitate ar trebui să aibă? Ce nivel de 
educație? Din ce fel de familie ar trebui să provină?” Cu cât planurile tale 
sunt mai amănunțite, cu atât te frămânți mai mult, nu-i aşa? Cu cât cerinţele 
tale sunt mai mari şi mai numeroase, cu atât te frămânți mai mult, nu-i așa? 
Şi cu atât mai greu devine să găseşti un partener, nu? (Ba da.) Când nu știi 
dacă cineva este potrivit sau nu pentru tine, dificultățile tale devin mai mari 
ŞI, cu cât dificultățile tale devin mai mari, cu atât mai grave devin 
sentimentele tale de tulburare şi anxietate, nu-i așa? Cu cât mai grave devin 
sentimentele tale de tulburare și anxietate, cu atât mai mult te acaparează 
aceste emoţii. Așadar, cum rezolvi această problemă? Să spunem că înţelegi 
esenţa căsătoriei şi calea corectă de a înainta şi direcția în care să mergi — 
atunci care este abordarea corectă a căsătoriei? Spui: „Căsătoria este un 
eveniment major în viaţă şi, indiferent ce aleg oamenii, totul a fost 
predestinat cu mult timp în urmă. Dumnezeu a poruncit şi a rânduit demult 
cine va fi soţul tău sau soţia ta și cum va fi el sau ea. Oamenii nu trebuie să 
se pripească sau să se bazeze pe închipuirile lor, cu atât mai puţin pe 
preferințele lor. Să te bazezi pe închipuirile şi preferinţele tale și să te 
pripeşti sunt toate manifestări ale ignoranței şi nu sunt în acord cu realitatea. 
Oamenii nu trebuie să îşi lase fanteziile să o ia razna şi toate închipuirile 
sunt contrare realității. Cel mai practic lucru de făcut este să lași aceste 
lucruri să-şi urmeze cursul natural şi să aştepţi persoana pe care Dumnezeu 
a rânduit-o pentru tine.” Așadar, având această teorie şi această înțelegere 
practică drept fundament, cum ar trebui să practici în legătură cu această 
chestiune? Ar trebui să ai credință, să aștepți vremea lui Dumnezeu și 
rânduiala Lui. Dacă Dumnezeu îţi rânduieşte un partener potrivit în această 
viaţă, acesta va apărea la momentul potrivit, în locul potrivit şi în mediul 
potrivit. Asta se va întâmpla când condițiile vor fi adecvate şi tot ce trebuie 


să faci este să cooperezi în această chestiune într-un astfel de moment, loc şi 


mediu. Singurul lucru pe care poți să-l faci este să aştepţi — aşteaptă acest 
moment, așteaptă acest loc, aşteaptă acest mediu, așteaptă ca această 
persoană să apară, aşteaptă ca toate acestea să se întâmple, fiind nici activ, 
nici pasiv, ci doar așteptând ca aceste lucruri să se întâmple și să sosească. 
Ce vreau să spun prin „așteaptă”? Vreau să spun că trebuie să ai o atitudine 
supusă, să nu fu nici activ, nici pasiv; această atitudine este una de căutare 
şi supunere, fără stăruință. Odată ce ai adoptat acest tip de atitudine, oare te 
vei mai simţi tulburat, anxios şi îngrijorat faţă de căsătorie? (Nu.) Planurile, 
închipuirile, dorințele, predilecțiile tale individuale și toată gândirea ta 
ignorantă, care este contrară faptelor, dispar. Inima ta este atunci calmă și 
nu mai simți emoţii negative faţă de chestiunea căsătoriei. Te simţi relaxat, 
eliberat şi degajat în legătură cu această chestiune şi lași lucrurile să-și 
urmeze cursul normal. Odată ce ajungi să ai atitudinea corectă, tot ceea ce 
faci şi tot ceea ce exprimi devine rațional şi adecvat. Emoţiile care se 
manifestă în mod firesc din umanitatea ta normală nu pot fi tulburare, 
anxietate şi îngrijorare, ci sunt sentimente paşnice și stabile. Emoţiile nu 
sunt deprimante sau radicale — doar aşteaptă! În inima ta, singura cale de a 
practica şi atitudinea privind această chestiune sunt de a aștepta şi a te 
supune: „Vreau să mă supun tuturor rânduielilor lui Dumnezeu pentru mine. 
Nu am nicio cerință sau plan personal.” Oare n-ai renunţat atunci la aceste 
emoții negative? Şi nu este așa că aceste emoții nu vor apărea? Chiar dacă 
le-ai simți, oare, după aceea, nu ai renunţa treptat la ele? Aşadar, ce fel de 
proces este procesul de renunțare la aceste emoţii negative? Este o 
manifestare a urmăririi adevărului? Arată atât că urmăreşti adevărul, cât şi 
că îl practici. Rezultatul final obținut prin urmărirea adevărului este acela de 
a-l practica — se implementează prin practicarea adevărului. Când atingi 
nivelul de practicare a adevărului, tulburarea, anxietatea şi îngrijorarea nu te 


vor mai urmări ca nişte umbre; ele vor fi fost complet îndepărtate din 


adâncul inimii tale. Este procesul de îndepărtare a acestor emoţii acela de 
renunțare? (Da.) Practicarea adevărului este atât de simplă. Este uşoară? 
Practicarea adevărului este o transformare a gândurilor şi părerilor şi, mai 
mult decât atât, este o transformare a atitudinii faţă de lucruri. Pentru a 
renunţa la o simplă emoție negativă, trebuie să practici şi să parcurgi aceste 
procese. Mai întâi treci printr-o transformare a gândurilor şi părerilor, apoi 
printr-o transformare a atitudinii faţă de practicare, înainte de a trece printr- 
o transformare a modului în care practici, a principiilor de practicare şi a 
căii de practicare. Nu vei fi renunţat atunci la acea emoție negativă? E atât 
de simplu. Rezultatul final pe care-l obţii prin „renunţare” este că nu mai 
eşti perturbat, uluit şi controlat de această emoție negativă şi, în același 
timp, nu mai eşti bântuit de tot felul de gânduri şi păreri negative provocate 
de această emoție negativă. Astfel, vei trăi relaxat, liber și degajat. Desigur, 
să te simţi relaxat, liber şi eliberat sunt doar sentimente umane — beneficiul 
real pe care îl câștigă cu adevărat oamenii este că ajung să înţeleagă 
adevărul. Baza existenţei omului este adevărul şi cuvintele lui Dumnezeu. 
Dacă oamenii se bazează pe închipuirile lor ca să trăiască diverse emoţii 
negative pentru a se proteja, dacă se bazează pe ei înşişi și pe propriile 
abilități, mijloace şi metode de autoapărare şi merg pe propria cale, atunci 
se vor fi îndepărtat de adevăr şi de Dumnezeu şi vor ajunge, în mod firesc, 
să trăiască sub puterea Satanei. Prin urmare, când înfrunți aceleași 
dificultăți şi situaţii, ar trebui să ai înţelegere în inima ta şi, în mod natural, 
te vei gândi: „Nu trebuie să-mi fac griji în legătură cu aceste lucruri. Nu are 
sens să mă îngrijorez. Oamenii inteligenți şi înţelepţi se vor baza pe 
Dumnezeu şi îi vor încredința toate aceste lucruri Lui, se vor supune 
suveranităţii Sale, vor aştepta toate lucrurile pe care le rânduieşte și timpul, 
locul, persoana sau lucrul rânduit de El. Ceea ce ar trebui și poate să facă 


omul este doar să coopereze şi să se supună — aceasta este cea mai rațională 


alegere.” Desigur, dacă nu faci asta şi nu practici în felul acesta, atunci tot 
ceea ce rânduiește Dumnezeu tot se va întâmpla în final — nicio persoană, 
niciun eveniment şi nicio situație nu pot fi schimbate prin voia omului. 
Tulburarea, anxietatea și îngrijorarea omului sunt doar un sacrificiu 
neînsemnat, sunt doar gânduri nesăbuite şi manifestări ignorante ale omului. 
Oricât de profunde sau grave sunt sentimentele tale de tulburare, anxietate 
ŞI îngrijorare sau oricât de temeinic cântăreşti o chestiune, în cele din urmă, 
toate sunt în zadar şi trebuie să scapi de ele. Faptele şi rezultatele finale nu 
pot fi schimbate prin voia omului. În final, omul trebuie să trăiască sub 
suveranitatea şi rânduielile lui Dumnezeu; nimeni nu poate schimba aceste 


lucruri şi nimeni nu se poate elibera de ele. Nu este așa? (Ba da.) 


Să vorbim acum despre boală! Când vine vorba de acest trup bătrân al 
omului, nu contează ce boală fac oamenii, dacă se pot însănătoşi sau în ce 
măsură suferă, niciunul dintre aceste lucruri nu ţine de ei — toate sunt în 
mâinile lui Dumnezeu. Dacă, atunci când te îmbolnăveşti, te supui 
orchestrărilor lui Dumnezeu şi eşti dispus să înduri şi să accepţi acest fapt, 
tot vei avea această boală; dacă nu accepţi acest fapt, tot nu vei fi capabil să 
scapi de această boală — asta e realitatea. Într-o zi îţi poţi înfrunta boala în 
mod pozitiv şi în alta în mod negativ. Adică, indiferent de atitudinea pe care 
o ai, nu poți schimba faptul că eşti bolnav. Ce alegere fac oamenii 
inteligenți? Şi ce alegere fac oamenii nesăbuiţi? Oamenii nesăbuiţi vor 
alege să trăiască sentimente de tulburare, anxietate şi îngrijorare. Ba chiar 
se vor împotmoli în aceste sentimente şi nu vor dori să iasă din ele. Nu 
ascultă niciun sfat primit şi se întreabă: „O, cum m-am îmbolnăvit aşa? A 
fost din cauza oboselii? A fost din cauza îngrijorări? Sau din cauza 
inhibiţiei?” În fiecare zi, se întreabă cum s-au îmbolnăvit şi când a început, 
gândindu-se: „De ce nu am observat? Cum am putut să fiu atât de prost și 


să-mi îndeplinesc datoria cu atâta onestitate? Alți oameni merg la un control 


în fiecare an şi, cel puţin, îşi iau tensiunea şi fac o radiografie. Cum de nu 
mi-am dat seama că trebuia să merg la un control? Alţii trăiesc cu foarte 
mare grijă. Eu cum de trăiesc prosteşte? Am făcut această boală şi nici nu 
mi-am dat seama. O, trebuie să mă tratez! Ce tratament pot să iau?” Apoi 
intră pe internet şi caută cum s-au îmbolnăvit, ce a provocat boala, cum să o 
trateze prin medicina chinezească, cum să o trateze cu medicina occidentală 
şi ce remedii din popor există — ei caută toate aceste lucruri. După aceea, 
acasă, iau medicamente chinezești şi apoi medicamente occidentale, fund 
mereu gravi, anxioşi şi nerăbdători în legătură cu îmbolnăvirea lor şi, cu 
timpul, nu-şi mai îndeplinesc datoria, renunţă la credinţa în Dumnezeu, nu 
mai cred şi se gândesc numai cum să-și vindece boala; datoria lor este acum 
de a-i vindeca boala. Boala lor îi consumă, în fiecare zi se simt tulburaţi din 
cauza ei, iar când se întâlnesc cu cineva, spun: „O, aşa am făcut această 
boală. Ce mi se întâmplă mie să-ți fie învățătură de minte și, când te 
îmbolnăveşti, să mergi la control şi să iei tratament. Cel mai important lucru 
e să ai grijă de sănătatea ta. Trebuie să fii ager şi să nu trăieşti prosteşte.” Ei 
spun aceste lucruri tuturor celor pe care îi întâlnesc. Îmbolnăvindu-se, au 
această experiență şi învață această lecţie. Odată ce se îmbolnăvesc, sunt 
atenți când mănâncă și când se plimbă, şi învaţă să aibă grijă de sănătatea 
lor. În cele din urmă, ajung la o concluzie: „Oamenii trebuie să se bazeze pe 
ei înşişi ca să aibă grijă de sănătatea lor. În ultimii câţiva ani, nu prea am 
avut grijă de sănătatea mea, iar în clipa în care nu am fost atent, am făcut 
această boală. Din fericire, am descoperit-o devreme. Dacă aş fi descoperit- 
o mai târziu, acesta mi-ar fi fost sfârşitul. Ar fi un mare ghinion să mă 
îmbolnăvesc şi să mor tânăr. Încă nu am putut să mă bucur de viaţă, sunt 
atât de multe mâncăruri bune pe care nu le-am gustat încă și atât de multe 
locuri distractive în care nu am fost încă!” Se îmbolnăvesc și trag această 


concluzie. Se îmbolnăvesc, dar nu mor şi se consideră isteți și cred că au 


descoperit boala la timp. Nu spun niciodată că toate acestea depind de 
suveranitatea lui Dumnezeu şi că sunt prestabilite de El și că, dacă cineva 
nu trebuie să moară, atunci indiferent cât de grav bolnav este, tot nu va 
putea muri și că, dacă cineva trebuie să moartă, atunci va muri şi fără să se 
îmbolnăvească — nu înţeleg acest lucru. Cred că boala lor i-a făcut isteti, 
când, de fapt, merg prea departe cu „isteţimea” lor și sunt prea nesăbuiţi. 
Când oamenii care urmăresc adevărul dau piept cu boala, oare se vor 
împotmoli în sentimente de tulburare, anxietate şi îngrijorare? (Nu.) Ce 
abordare vor avea faţă de boala lor? (Mai întâi, ei sunt capabili să se supună 
şi apoi, cât sunt bolnavi, caută să înţeleagă intenţiile lui Dumnezeu și 
reflectează asupra firilor corupte pe care le au.) Pot aceste câteva cuvinte să 
rezolve problema? Dacă nu fac decât să reflecteze, oare tot nu va trebui să- 
şi trateze boala? (De asemenea, vor căuta tratament.) Da, dacă este o boală 
care ar trebui să fie tratată, o boală gravă sau una care s-ar putea agrava fără 
tratament, atunci trebuie să fie tratată — asta fac oamenii inteligenți. Când 
oamenii nesăbuiţi nu sunt bolnavi, îşi fac mereu griji: „O, oare sunt bolnav? 
Şi dacă sunt, oare se va agrava? Voi lua acea boală? Şi dacă o voi lua, oare 
voi avea o moarte prematură? Voi suferi când voi muri? Voi duce o viaţă 
fericită? Dacă fac acea boală, atunci oare trebuie să fac pregătiri pentru 
moartea mea și să mă bucur de viață cât de curând posibil?” Oamenii 
nesăbuiţi se vor simți adesea tulburaţi, anxioși şi îngrijorați în legătură cu 
astfel de lucruri. Nu caută niciodată adevărul sau adevărurile pe care ar 
trebui să le înţeleagă în legătură cu această chestiune. Cu toate acestea, 
oamenii inteligenți înțeleg într-o oarecare măsură şi pătrund această 
chestiune, fie atunci când se îmbolnăvește altcineva sau atunci când ei înşiși 
nu sunt încă bolnavi. Aşadar, ce ar trebui să înţeleagă și să pătrundă? În 
primul rând, oare boala va ocoli pe cineva pentru că se simte tulburat, 


anxios şi îngrijorat? (Nu.) Spune-Mi, nu este sortit deja când cineva va face 


o anumită boală, cum va fi sănătatea lui la o anumită vârstă şi dacă va face 
vreo boală majoră sau gravă? Ba da, şi acest lucru este sigur, îți spun Eu. 
Nu vom discuta acum despre felul în care Dumnezeu predestinează aceste 
lucruri pentru tine; înfăţişarea oamenilor, trăsăturile lor, forma corpului și 
data naşterii sunt lucruri știute clar de toți. Acei ghicitori şi astrologi non- 
credincioşi şi cei care pot citi în stele și în palmele, chipurile şi datele de 
naştere ale oamenilor atunci când aceştia din urmă vor suferi un dezastru şi 
vor întâmpina vreo nenorocire — aceste lucruri au fost deja stabilite. Aşadar, 
când cineva se îmbolnăvește, poate părea că e din cauza epuizării, a 
sentimentelor de mânie sau pentru că a trăit prost şi nu s-a hrănit suficient — 
aşa poate părea la suprafaţă. Această situaţie se aplică tuturor, aşadar, de ce 
unii oameni din același grup de vârstă fac această boală, în vreme ce alții, 
nu? E sortit să fie aşa? (Da.) În termeni simpli, este sortit. Cum spunem asta 
în cuvinte care sunt în conformitate cu adevărul? Toate acestea ţin de 
suveranitatea și de rânduielile lui Dumnezeu. Prin urmare, indiferent cum 
sunt hrana, băutura, locul și mediul în care trăieşti, acestea nu au nicio 
legătură cu momentul în care te vei îmbolnăvi sau cu felul de boală care te 
va afecta. Oamenii care nu cred în Dumnezeu caută mereu motive din punct 
de vedere obiectiv şi subliniază mereu cauzele bolii, spunând: „Trebuie să 
faci mai multă mișcare şi să mănânci mai multe legume şi mai puţină 
carne.” Chiar aşa stau lucrurile? Oamenii care nu mănâncă niciodată carne 
tot pot avea tensiunea arterială ridicată şi diabet, iar vegetarieni tot pot avea 
colesterolul mărit. Ştiinţa medicală nu a oferit o explicație precisă și 
rezonabilă pentru aceste lucruri. Dă-mi voie să-ți spun, toate alimentele 
diferite pe care Dumnezeu le-a creat pentru om sunt lucruri pe care omul 
trebuie să le mănânce; doar că nu în exces, ci cu moderație. Trebuie să 
înveți cum să ai grijă de sănătatea ta, dar e greșit să vrei mereu să studiezi 


cum să previi boala. Cum tocmai am spus, felul în care va fi sănătatea cuiva 


la o anumită vârstă sau dacă va face o boală gravă, toate sunt rânduite de 
Dumnezeu. Non-credincioşii nu cred în Dumnezeu şi se duc să caute pe 
cineva care să le vadă aceste lucruri în palmă, în datele de naştere şi pe 
chipurile lor, şi cred aceste lucruri. Crezi în Dumnezeu şi asculți adesea 
predici și părtăşii despre adevăr, așa că dacă nu crezi asta, atunci nu ești 
altceva decât un neîncrezător. Dacă tu crezi cu adevărat că totul este în 
mâinile lui Dumnezeu, atunci ar trebui să crezi că aceste lucruri — boli 
grave, boli majore, boli minore şi sănătatea — toate se supun suveranităţii şi 
rânduielilor lui Dumnezeu. Apariţia unei boli grave şi felul în care va fi 
sănătatea cuiva la o anumită vârstă nu sunt lucruri care se întâmplă 
accidental, iar înţelegerea acestui lucru înseamnă să ai o înţelegere pozitivă 
şi precisă. Este acest lucru în conformitate cu adevărul? (Da.) Este conform 
adevărului, este adevărul, ar trebui să accepţi asta, iar atitudinea şi părerile 
pe care le ai faţă de această chestiune ar trebui să se schimbe. Şi ce se 
rezolvă odată ce aceste lucruri se schimbă? Nu sunt îndepărtate 
sentimentele tale de tulburare, anxietate şi îngrijorare? Cel puţin, emoțiile 
tale negative de tulburare, anxietate şi îngrijorare față de boală sunt, 
teoretic, înlăturate. Întrucât înţelegerea ta ţi-a transformat gândurile şi 
părerile, pe cale de consecinţă, îţi înlătură emoţiile negative. Acesta este un 
aspect: dacă cineva se va îmbolnăvi sau nu, ce boală gravă va face şi cum 
va fi sănătatea lui în fiecare etapă a vieţii, aceste lucruri nu pot fi schimbate 
prin voia omului, ci sunt toate predestinate de Dumnezeu. Unii spun: 
„Aşadar este în regulă să nu vreau să mă îmbolnăvesc? E în regulă dacă 
vreau să-l cer lui Dumnezeu să-mi ia boala? E în regulă dacă vreau să-l cer 
să mă ferească de acest dezastru şi de această nenorocire?” Voi ce credeți? 
Sunt aceste lucruri în regulă? (Nu.) Spuneți asta cu multă certitudine, dar 
nimeni nu este capabil să înțeleagă clar aceste lucruri. Poate că cineva îşi 


îndeplineşte datoria cu loialitate şi are determinarea de a urmări adevărul și 


este esenţial pentru o anumită lucrare din casa lui Dumnezeu, iar Dumnezeu 
poate că ia în serios boala care îi afectează datoria, lucrarea, energia şi 
puterea fizică, fiindcă Dumnezeu Îşi va asuma responsabilitatea pentru 
lucrarea Sa. Dar există o astfel de persoană? Cine este aşa? Nu știți, nu-i 
aşa? Poate că există astfel de oameni. Dacă ar exista cu adevărat astfel de 
oameni, atunci oare Dumnezeu nu ar fi capabil să le ia boala şi nenorocirea 
cu un singur cuvânt? N-ar fi capabil Dumnezeu s-o facă printr-un simplu 
gând? Gândul Lui ar fi: „Această persoană va întâlni o boală într-o anumită 
lună, la această vârstă. Acum este foarte ocupată cu datoria ei, aşa că nu se 
va îmbolnăvi. Nu are nevoie să experimenteze această boală. Fie s-o 
ocolească!” Nu există niciun motiv pentru care să nu se întâmple asta şi ar 
fi nevoie de un singur cuvânt de la Dumnezeu, nu-i aşa? Dar cine ar putea 
primi o astfel de binecuvântare? Oricine posedă cu adevărat o astfel de 
determinare și loialitate şi poate cu adevărat să îndeplinească această 
funcţie în lucrarea lui Dumnezeu, acela este posibil să primească o astfel de 
binecuvântare. Nu acesta este subiectul despre care trebuie să vorbim, aşa 
că nu-l vom discuta acum. Vorbim despre boală; acesta este un lucru pe care 
majoritatea oamenilor îl vor experimenta pe parcursul vieţii. Prin urmare, 
felul de boală care va afecta trupurile oamenilor, momentul sau vârsta la 
care se va întâmpla asta şi cum va fi sănătatea lor sunt toate lucruri rânduite 
de Dumnezeu, iar oamenii nu le pot decide singuri; exact ca data la care se 
naşte cineva — oamenii nu sunt capabili să o decidă singuri. Aşadar, nu este 
o nesăbuinţă să te simți tulburat, anxios şi îngrijorat de lucruri pe care nu le 
poți decide singur? (Ba da.) Oamenii ar trebui să se apuce să rezolve 
lucrurile pe care le pot rezolva singuri, iar pentru acele lucruri pe care nu le 
pot face singuri, ar trebui să-L aştepte pe Dumnezeu; oamenii ar trebui să se 
supună în tăcere și să-l ceară lui Dumnezeu să-i protejeze — aceasta este 


mentalitatea pe care ar trebui s-o aibă oamenii. Atunci când boala chiar 


loveşte şi moartea e aproape, oamenii ar trebui să se supună, să nu se plângă 
şi să nu se răzvrătească împotriva lui Dumnezeu sau să spună lucruri care Îl 
hulesc sau Îl atacă. În schimb, oamenii ar trebui să ia postura de fiinţe 
create şi să experimenteze şi să aprecieze tot ce vine de la Dumnezeu — nu 
ar trebui să încerce să aleagă lucruri pentru ei înşişi. Aceasta ar trebui să fie 
o experienţă specială care îți îmbogățește viaţa şi nu e neapărat un lucru rău, 
nu-i aşa? Prin urmare, când vine vorba de boală, oamenii ar trebui mai întâi 
să-şi înlăture gândurile şi părerile greșite cu privire la originea bolii şi apoi 
nu-şi vor mai face griji în privinţa asta; în plus, oamenii nu au dreptul de a 
controla lucruri cunoscute sau necunoscute şi nici nu sunt capabili să le 
controleze, întrucât toate aceste lucruri se supun suveranității lui 
Dumnezeu. Atitudinea şi principiile de practică pe care ar trebui să le aibă 
oamenii sunt să aștepte şi să se supună. De la înţelegere la practică, totul ar 
trebui să se facă în conformitate cu adevărurile-principii — asta înseamnă să 


urmăreşti adevărul. 


Unii oameni se îngrijorează mereu în legătură cu boala lor, spunând: 
„Oare voi fi capabil să o îndur dacă se agravează? Dacă starea mea se 
deteriorează, oare îmi va lua viaţa? Voi avea nevoie de o operație? Şi dacă 
mă operez, oare voi muri pe masă? M-am supus. Oare Dumnezeu îmi va lua 
viaţa din cauza acestei boli?” Ce rost are să te gândești la aceste lucruri? 
Dacă nu te poţi abţine și te gândești la aceste lucruri, atunci ar trebui să te 
rogi lui Dumnezeu. Nu are rost să te bazezi pe tine însuţi, sigur nu vei fi 
capabil să rezişti. Nimeni nu vrea să fie nevoit să îndure boala şi nimeni nu 
radiază, zâmbind, nu se bucură şi nu sărbătorește când se îmbolnăvește. Nu 
există un astfel de om pentru că aceasta nu este o umanitate normală. Când 
oamenii normali se îmbolnăvesc, ei vor suferi mereu, se vor simți deprimaţi 
şi au o limită la ceea ce pot îndura. Totuși, trebuie remarcat un lucru: dacă 


oamenii s-ar gândi întotdeauna să depindă de propriile forțe atunci când 


sunt bolnavi, ca să se elibereze de boală şi să scape de ea, care ar fi 
rezultatul final? Pe lângă boala lor, nu ar suferi și s-ar simţi şi mai abătuţi? 
De aceea, cu cât oamenii sunt mai acaparaţi de boală, cu atât mai mult ar 
trebui să caute adevărul şi calea de a practica, pentru a fi în concordanță cu 
intenţiile lui Dumnezeu. Cu cât oamenii sunt mai acaparaţi de boală, cu atât 
mai mult ar trebui să vină înaintea lui Dumnezeu şi să-şi cunoască propria 
corupţie şi cerinţele absurde pe care le au față de Dumnezeu. Cu cât eşti mai 
acaparat de boala ta, cu atât mai mult îţi este testată supunerea. Prin urmare, 
când eşti bolnav, abilitatea ta de a continua să te supui orchestrărilor lui 
Dumnezeu şi să te răzvrăteşti împotriva propriilor doleanţe şi cerinţe 
absurde arată că ești un om care urmăreşte realmente adevărul şi se supune 
cu adevărat lui Dumnezeu, că ești mărturie, că loialitatea şi supunerea ta 
față de Dumnezeu sunt reale şi pot trece testul şi că ele nu sunt doar 
sloganuri și doctrine. Astfel trebuie să practice astfel oamenii atunci când se 
îmbolnăvesc. Când te îmbolnăvești, asta se întâmplă ca toate cerinţele tale 
absurde, toate închipuirile şi noţiunile tale nerealiste despre Dumnezeu să 
fie dezvăluite și ca să-ți testeze credinţa în Dumnezeu şi supunerea faţă de 
El. Dacă treci testul acestor lucruri, atunci ai o mărturie adevărată şi o 
dovadă reală a credinţei tale în Dumnezeu, a loialității şi supunerii tale față 
de El. Asta vrea Dumnezeu și este ceea ce o fiinţă creată ar trebui să aibă şi 
să trăiască. Nu sunt toate acestea lucruri pozitive? (Ba da.) Toate acestea 
sunt lucruri pe care oamenii ar trebui să le urmărească. Mai mult decât atât, 
dacă Dumnezeu permite să te îmbolnăvești, oare nu poate, de asemenea, să- 
ți ia boala oricând şi oriunde? (Ba da.) Dumnezeu îţi poate lua boala 
oricând şi oriunde, așadar, nu poate face în așa fel încât boala ta să persiste 
şi să nu te părăsească niciodată? (Ba poate.) Şi dacă Dumnezeu face ca 
această boală să nu te părăsească niciodată, oare îți mai poţi îndeplini 


datoria? Îţi poţi păstra credinţa în Dumnezeu? Nu este acesta un test? (Ba 


este.) Dacă te îmbolnăvești şi apoi, după câteva luni, îți revii, atunci 
credința ta în Dumnezeu, loialitatea și supunerea ta față de El nu sunt 
testate, iar tu nu ai nicio mărturie. E uşor să înduri boala timp de câteva 
luni, dar dacă aceasta persistă timp de doi sau trei ani, iar credinţa ta și 
dorinţa de a fi supus şi loial față de Dumnezeu nu se schimbă, ci devin tot 
mai reale, oare asta nu arată că ai crescut în viață? Nu culegi aceste roade? 
(Ba da.) Așadar, atunci când cineva care chiar urmărește adevărul este 
bolnav, el experimentează personal şi este supus nenumăratelor beneficii 
aduse de boala lui. El nu încearcă, anxios, să scape de boala sa sau nu-și 
face griji dacă boala lui se prelungeşte în legătură cu finalul, ce probleme va 
provoca, dacă se va agrava sau dacă el va muri — el nu-şi face astfel de griji. 
Pe lângă faptul că nu se îngrijorează cu privire la aceste lucruri, el este 
capabil să pătrundă în mod pozitiv, să aibă credință adevărată în Dumnezeu 
şi să fie cu adevărat supus şi loial faţă de El. Practicând în felul acesta, el 
ajunge să aibă mărturie, iar acest lucru aduce, de asemenea, mari beneficii 
pătrunderii sale în viață şi schimbării firii și construieşte o fundaţie solidă 
pentru obţinerea mântuirii. Ce minunat este acest lucru! În plus, boala poate 
fi gravă sau uşoară, însă, oricum ar fi, ea rafinează mereu oamenii. După ce 
au trecut printr-o anumită boală, oamenii nu-şi pierd credinţa în Dumnezeu, 
sunt supuşi şi nu se plâng, comportamentul lor este în principiu acceptabil 
şi, ulterior, ei pot culege anumite roade după ce boala a trecut, iar ei sunt 
foarte mulțumiți — asta se întâmplă când oamenii întâmpină o boală 
obişnuită. Ei nu sunt bolnavi mult timp şi sunt capabili să îndure, iar boala 
se încadrează practic în sfera a ceea ce pot ei îndura. Cu toate acestea, 
există unele boli care, deşi se ameliorează după ce sunt tratate o vreme, 
recidivează şi se agravează. Acest lucru se tot întâmplă până când, în cele 
din urmă, boala ajunge într-un asemenea stadiu încât nu mai poate fi tratată, 


iar toate mijloacele medicinii moderne nu mai sunt de niciun folos. In ce 


stadiu ajunge boala? Ajunge în stadiul în care persoana afectată poate muri 
oriunde şi în orice moment. Ce semnifică acest lucru? Faptul că viaţa acelei 
persoane este limitată. Nu este un moment în care nu este bolnavă, iar 
moartea este îndepărtată şi nu se simte, ci acea persoană simte ca ziua 
morţii ei se apropie şi că se confruntă moartea. Înfruntarea morţii anunță 
sosirea celui mai greu moment crucial din viaţa unei persoane. Așadar, ce 
faci? Cei care se simt tulburaţi, anxioși şi îngrijorați se vor simţi tot timpul 
anxioşi, tulburaţi şi îngrijorați cu privire la moartea lor, până când, în cele 
din urmă, cel mai greu moment din viaţa lor soseşte, iar lucrul în privinţa 
căruia sunt anxioşi, tulburaţi și îngrijoraţi devine, în final, o realitate. Cu cât 
se tem mai mult de moarte, cu atât mai mult aceasta se apropie şi cu atât 
mai puţin vor s-o înfrunte atât de curând şi, totuşi, moartea îi atacă pe 
neașteptate, fără veste. Ce trebuie să facă ei? Să încerce să fugă de moarte, 
s-o respingă, să i se împotrivească, să se plângă de ea sau să încerce să 
negocieze cu Dumnezeu? Care dintre aceste metode va da roade? Niciuna, 
iar tulburarea și anxietatea lor sunt inutile. Care este cel mai trist lucru 
atunci când ajung în clipa morţii lor? Înainte, le plăcea să mănânce carne de 
porc înăbușită, dar în ultimii ani nu au mâncat prea des, au suferit enorm şi 
sunt la sfârșitul vieții lor. Se gândesc la carnea de porc înăbușită şi vor s-o 
mănânce din nou, dar nu le permite sănătatea şi n-o pot mânca, este prea 
grasă. Înainte, le plăcea să se facă atrăgători şi să se îmbrace frumos. Acum 
sunt în pragul morții și tot ce pot face este să se uite la dulapul lor plin de 
haine frumoase, fără să poată purta niciuna. Ce tristă este moartea! Moartea 
este cel mai dureros lucru dintre toate, iar atunci când se gândesc la ea, ei 
simt că li se răsuceşte un cuţit în inimă şi că toate oasele din trup se 
transformă în gelatină. Când se gândesc la moarte, sunt îndureraţi şi vor să 
plângă, vor să se jelească şi chiar plâng, chiar se jelesc şi se simt răniți că 


sunt pe cale să înfrunte moartea. Se gândesc: „De ce nu vreau să mor? De 


ce mă tem atât de mult de moarte? Înainte, când nu eram grav bolnav, nu 
credeam că moartea era înspăimântătoare. Cine nu va înfrunta moartea? 
Cine nu moare? Lăsaţi-mă să mor atunci! Acum, când mă gândesc la asta, 
nu este un lucru atât de uşor de spus, iar atunci când moartea vine cu 
adevărat, nu este un lucru atât de uşor de rezolvat. De ce sunt atât de trist?” 
Sunteţi trişti când vă gândiţi la moarte? Oricând vă gândiţi la moarte, 
sunteți trişti și îndureraţi, iar acest lucru care vă provoacă cea mai multă 
anxietate şi îngrijorare soseşte, în cele din urmă. Prin urmare, cu cât gândiţi 
mai mult astfel, cu atât mai înfricoșaţi şi neajutorați vă simțiţi și cu atât mai 
mult suferiți. Inimile voastre sunt neconsolate, iar voi nu vreți să muriţi. 
Cine poate rezolva această chestiune a morții? Nimeni. Şi cu siguranță n-o 
puteți rezolva voi înşivă. Nu vreţi să muriți, deci ce puteţi face? Tot trebuie 
să muriţi şi nimeni nu poate scăpa de moarte. Moartea îi încătuşează pe 
oameni; în inimile lor, ei nu vor să moară, însă nu se gândesc decât la 
moarte. Nu înseamnă asta că mor chiar înainte să fie morți? Chiar pot muri? 
Cine îndrăzneşte să spună cu certitudine când va muri sau în ce an? Cine 
poate şti aceste lucruri? Unii oameni spun: „Mi s-a citit viitorul şi ştiu anul, 
luna şi ziua morţii mele şi cum voi muri.” Îndrăzneşti să spui cu certitudine 
acest lucru? (Nu.) Nu poţi ști sigur acest lucru. Nu știi când vei muri — 
acesta este un lucru secundar. Cel mai important este ce atitudine vei adopta 
atunci când boala ta te va aduce, cu adevărat, în pragul morții. Aceasta este 
o întrebare la care ar trebui să meditezi și să te gândeşti. Vei înfrunta 
moartea cu o atitudine de supunere sau o vei aborda cu o atitudine de 
împotrivire, respingere şi reticență? Ce atitudine ar trebui să ai? (O atitudine 
de supunere.) Această supunere nu este realizabilă şi practicabilă doar cu 
vorba. Cum poţi obţine această supunere? Ce înţelegere trebuie să ai înainte 
să poţi obţine supunerea de bunăvoie? Nu e un lucru simplu, nu-i așa? (Nu, 


nu este.) Așadar, spuneţi ce este în inimile voastre. (Dacă m-aş îmbolnăvi 


grav, m-aş gândi că, şi dacă aş muri, totul ar fi sub suveranitatea lui 
Dumnezeu şi rânduit de El. Omul este atât de profund corupt încât, dacă ar 
fi să mor, ar fi prin dreptatea lui Dumnezeu. Nu e ca şi cum ar trebui 
neapărat să trăiesc; omul nu este calificat să aibă astfel de cerinţe de la 
Dumnezeu. În plus, consider că, acum că eu cred în Dumnezeu, orice s-ar 
întâmpla, am văzut calea corectă în viaţă şi am înţeles atât de multe 
adevăruri încât, chiar dacă aş muri în curând, totul ar merita.) Este acesta 
modul corect de a gândi? Constituie aceasta o teorie pe care te poţi baza? 
(Da.) Cine altcineva va vorbi? (Dumnezeule, dacă într-o zi chiar întâmpin o 
boală şi e posibil să mor, atunci oricum nu am cum să evit moartea. Aceasta 
este predestinarea şi suveranitatea lui Dumnezeu şi, oricât de mult m-aş 
agita sau îngrijora, nu ar folosi la nimic. Ar trebui să-mi petrec puţinul timp 
rămas axându-mă pe modul în care să-mi îndeplinesc bine datoria. Chiar 
dacă mor, nu voi avea regrete. Să fii capabil, în final, să te supui lui 
Dumnezeu şi rânduielilor Sale este mult mai bine decât să trăieşti în frică şi 
teroare.) Ce credeți despre această înțelegere? Nu e puţin mai bună? (Ba 
da.) Așa e, acesta este modul în care ar trebui să priveşti chestiunea morții. 
Toţi trebuie să înfrunte moartea în viaţa aceasta, adică moartea este lucrul 
pe care toți trebuie să-l înfrunte la sfârşitul călătoriei lor. Totuşi, există 
multe atribute diferite ale morții. Unul dintre acestea este că, la momentul 
predestinat de Dumnezeu, tu ţi-ai îndeplinit misiunea şi Dumnezeu trage o 
linie sub viaţa ta trupească, iar aceasta ajunge la sfârșit, deşi asta nu 
înseamnă că viaţa ta s-a încheiat. Când o persoană este lipsită de trup, viaţa 
ei s-a încheiat — aşa stau lucrurile? (Nu.) Forma în care viaţa ta există după 
moarte depinde de felul în care ai tratat, în timpul vieţii, lucrarea și 
cuvintele lui Dumnezeu — acest lucru este foarte important. Forma în care 
exişti după moarte sau dacă vei exista sau nu va depinde de atitudinea pe 


care o ai față de Dumnezeu şi adevăr în timpul vieții. Dacă, în timpul vieţii, 


atunci când înfrunți moartea şi tot felul de boli, atitudinea ta faţă de adevăr 
este una de răzvrătire, împotrivire şi aversiune față de adevăr, atunci, când 
vine vremea ca viaţa ta trupească să se sfârșească, în ce fel vei exista după 
moarte? Cu siguranță vei exista într-un alt fel, iar viaţa ta sigur nu va 
continua. Dimpotrivă, dacă, în timpul vieţii, atunci când ești conştient în 
trupul tău, atitudinea ta față de adevăr şi de Dumnezeu este una de supunere 
şi loialitate şi ai credință adevărată, atunci, chiar dacă viaţa ta trupească 
ajunge la final, viaţa ta va continua să existe într-o altă formă, într-o altă 
lume. Aceasta este una dintre explicațiile morții. Mai există un lucru de care 
trebuie să se țină cont şi anume că problema morţii are aceeaşi natură ca 
alte chestiuni. Nu depinde de oameni să aleagă pentru ei înșiși şi cu atât mai 
puţin poate fi schimbată prin voinţa omului. Moartea este la fel ca orice alt 
eveniment important din viață: se află în întregime sub predestinarea și 
suveranitatea Creatorului. Dacă cineva ar implora ca moartea să vină, e 
posibil să nu moară; dacă ar implora să trăiască, e posibil să nu trăiască. 
Toate acestea sunt sub suveranitatea şi predestinarea lui Dumnezeu şi sunt 
lucruri schimbate şi hotărâte de autoritatea Sa, de firea Lui dreaptă şi de 
suveranitatea şi rânduielile Sale. Prin urmare, să spunem că faci o boală 
gravă, posibil fatală, nu vei muri neapărat — cine decide dacă vei muri sau 
nu? (Dumnezeu.) Dumnezeu decide. Și, de vreme ce Dumnezeu decide şi 
oamenii nu pot hotărî un asemenea lucru, în legătură cu ce se simt ei anxioşi 
şi tulburaţi? Ca și părinții tăi, momentul și locul în care te-ai născut — nu 
poți alege nici aceste lucruri. Cea mai înțeleaptă alegere în aceste chestiuni 
este să lași lucrurile să-şi urmeze cursul natural, să te supui şi să nu alegi, să 
nu te gândeşti mult la asta sau să consumi energie în legătură cu această 
chestiune şi să nu te simţi tulburat, anxios sau îngrijorat în privinţa acestor 
lucruri. De vreme ce oamenii nu sunt capabili să aleagă pentru ei înşişi, să 


cheltuie atât de multă energie şi să aibă atât de multe gânduri în privința 


acestei chestiuni reprezintă o nesăbuinţă şi o lipsă de înţelepciune. Ceea ce 
ar trebui să facă oamenii atunci când se confruntă cu chestiunea 
extraordinar de importantă a morții este să nu se tulbure, să nu se agite sau 
să se teamă de ea, dar ce? Oamenii ar trebui să aştepte, da? (Da.) Nu-i așa? 
Aşteptarea înseamnă să aștepte moartea? Să aștepte să moară atunci când se 
confruntă cu moartea? Aşa este? (Nu, oamenii ar trebui să o înfrunte în mod 
pozitiv şi să se supună.) Aşa e, nu înseamnă să aștepți moartea. Nu rămâne 
împietrit în faţa morții și nu-ți folosi toată energia gândindu-te la moarte. 
Nu te gândi toată ziua: „Oare voi muri? Când voi muri? Ce voi face după ce 
voi muri?” Pur şi simplu nu te gândi la asta. Unii spun: „Dece să nu mă 
gândesc la asta? De ce să nu mă gândesc la asta când sunt în pragul morţii?” 
Fiindcă nu se ştie dacă vei muri sau nu şi nici dacă Dumnezeu îţi va permite 
să mori — aceste lucruri sunt necunoscute. Mai exact, nu se ştie când vei 
muri, unde, la ce oră sau cum te vei simţi când vei muri. Oare nu eşti 
nesăbuit dacă îți macini creierul, gândindu-te și meditând la lucruri pe care 
nu le cunoşti şi fiind anxios și îngrijorat din cauza lor? De vreme ce asta te 


face un nesăbuit, nu ar trebui să îţi macini creierul pentru aceste lucruri. 


Cu orice chestiune s-ar confrunta oamenii, ar trebui s-o abordeze 
întotdeauna cu o atitudine activă şi pozitivă, iar acest lucru este cu atât mai 
adevărat atunci când vine vorba de chestiunea morţii. Să ai o atitudine 
activă şi pozitivă nu înseamnă să fii de acord cu moartea, să o aştepţi sau să 
o urmărești în mod pozitiv şi activ. Dacă nu înseamnă să urmăreşti moartea, 
să fu de acord cu ea sau s-o aştepţi, atunci ce înseamnă? (Să te supui.) 
Supunerea este un fel de atitudine faţă de chestiunea morţii, iar a renunţa la 
moarte şi a nu te gândi la ea este cea mai bună cale de a o aborda. Unii 
oameni spun: „De ce să nu mă gândesc la ea? Dacă nu mă gândesc bine la 
ea, oare voi fi capabil să o înving? Dacă nu mă gândesc bine la ea, oare voi 


fi capabil să renunţ la ea?” Da, vei fi capabil. Şi care este motivul? Spune- 


Mi, atunci când părinţii tăi ți-au dat viaţă, a fost ideea ta să te naști? Felul în 
care arăţi, vârsta ta, domeniul în care lucrezi, faptul că stai aici acum și felul 
în care te simţi în momentul acesta — tu ai înfăptuit toate acestea? Nu tu le- 
ai înfăptuit, ele s-au întâmplat prin trecerea zilelor şi a lunilor şi prin faptul 
că ţi-ai trăit viaţa normală de la o zi la alta, zi după zi, până ai ajuns acolo 
unde ești acum, iar acesta este un lucru foarte natural. Moartea este la fel. 
Fără să-ți dai seama, creşti şi devii adult, ajungi la vârsta mijlocie, 
îmbătrâneşti, ajungi la ultimii tăi ani și atunci vine moartea — nu te gândi la 
ea. Nu poti evita lucrurile la care nu te gândești dacă nu te gândeşti la ele și 
nici nu vor veni mai devreme dacă te gândești la ele; acestea nu pot fi 
schimbate prin voia omului, nu-i așa? Nu te gândi la ele. La ce Mă refer 
când spun „nu te gândi la ele”? Vreau să spun că dacă acest lucru chiar 
urmează să se întâmple în viitorul apropiat, atunci faptul că te gândești 
mereu la el va fi ca o presiune invizibilă asupra ta. Această presiune te va 
face să te temi de viață şi de a trăi, vei fi lipsit de o atitudine activă şi 
pozitivă şi, în schimb, vei deveni şi mai deprimat. Întrucât o persoană care 
înfruntă moartea nu este interesată de nimic şi nu are o atitudine pozitivă 
faţă de nimic, se simte tot timpul deprimată. Va muri, totul s-a sfârşit, nu 
mai are niciun sens să urmărească sau să facă ceva, nu mai are perspective 
de viitor sau motivaţie, iar tot ceea ce face are scopul de a se pregăti pentru 
moarte şi de a se îndrepta în direcția ei, aşadar, ce sens mai are orice face? 
Prin urmare, tot ceea ce face conține elemente ale negativităţii şi morții şi o 
natură a acestora. Aşadar, poţi să nu te gândești la moarte? E un lucru ușor 
de realizat? Dacă această chestiune este pur şi simplu un rezultat al rațiunii 
şi închipuirii tale, atunci te-ai alarmat degeaba, te sperii şi pur şi simplu nu 
se va întâmpla în viitorul apropiat. Prin urmare, de ce te gândești la ea? A te 
gândi la ea devine și mai inutil. Ce trebuie să se întâmple se va întâmpla 


întotdeauna; ce nu trebuie să se întâmple nu se va întâmpla, indiferent cum 


te-ai gândi la acel lucru. Să te temi de ea e inutil, la fel şi să te îngrijorezi în 
privinţa ei. Moartea nu poate fi evitată dacă te îngrijorezi în privinţa ei şi 
nici nu te va cruța doar pentru că ţi-e frică de ea. Prin urmare, un aspect este 
acela că ar trebui să renunți din inimă la chestiunea morții şi să nu-i dai 
importanţă; ar trebui să o încredințezi lui Dumnezeu, ca şi cum nu ar avea 
nicio legătură cu tine. Este un lucru rânduit de Dumnezeu, deci lasă-L pe El 
să-l rânduiască — nu devin lucrurile simple atunci? Un alt aspect este că ar 
trebui să ai o atitudine activă şi pozitivă faţă de moarte. Spuneţi-Mi, cine 
dintre miliardele de oameni din toată lumea este atât de binecuvântat să 
audă atât de multe dintre cuvintele lui Dumnezeu, să înţeleagă atât de multe 
adevăruri despre viață şi atât de multe taine? Cine dintre ei poate primi 
personal îndrumarea, aprovizionarea, grija şi protecţia lui Dumnezeu? Cine 
e atât de binecuvântat? Foarte puţini. Aşadar, faptul că voi, cei puțini, 
sunteți capabili să trăiţi astăzi în casa lui Dumnezeu, să-l primiţi mântuirea 
şi aprovizionarea, face să merite totul, chiar dacă ar fi să muriţi acum. 
Sunteţi atât de binecuvântaţi, nu-i aşa? (Ba da.) Privind lucrurile din această 
perspectivă, oamenii nu ar trebui să fie îngroziți de chestiunea morții şi nici 
n-ar trebui să fie constrânşi de ea. Chiar dacă nu te-ai bucurat deloc de 
gloria şi bogăția lumii, ai primit, totuşi, mila Creatorului şi ai auzit multe 
dintre cuvintele lui Dumnezeu — nu este aceasta o mare fericire? (Ba da.) 
Oricâţi ani trăieşti în viața asta, totul merită și nu ai regrete, fiindcă ţi-ai 
făcut mereu datoria în lucrarea lui Dumnezeu, ai înţeles adevărul, tainele 
vieții, calea şi obiectivele pe care ar trebui să le urmăreşti în viaţă — ai 
câştigat atât de mult! Ai trăit o viață însemnată! Deşi nu poţi explica asta 
foarte clar, eşti capabil să practici unele adevăruri şi să deții o parte din 
realitate, iar asta dovedeşte că ai dobândit o oarecare aprovizionare a vieții 
şi ai înţeles câteva adevăruri din lucrarea lui Dumnezeu. Ai câştigat atât de 


mult — un adevărat belşug — iar asta e o binecuvântare grozavă! De la 


începutul istoriei omenirii, de-a lungul veacurilor, nimeni nu s-a bucurat de 
această binecuvântare, totuşi, voi vă bucuraţi de ea. Sunteţi dispuşi să muriti 
acum? Având o astfel de disponibilitate, atitudinea voastră faţă de moarte ar 
trebui să fie cu adevărat supusă, nu-i aşa? (Ba da.) Un aspect este acela că 
oamenii ar trebui să aibă o înţelegere adevărată, să coopereze pozitiv şi 
activ, să se supună cu adevărat și să aibă atitudinea corectă faţă de moarte. 
Astfel, oare sentimentelor oamenilor de tulburare, anxietate şi îngrijorare 
faţă de moarte nu se vor atenua foarte mult? (Ba da.) Se vor atenua foarte 
mult. Unii spun: „Tocmai am terminat de ascultat această părtăşie, dar nu 
simt că aceste sentimente s-au atenuat prea mult. Poate că durează ceva 
timp. Mai ales oamenii în vârstă şi cei care sunt bolnavi se gândesc mult la 
moarte.” Oamenii îşi cunosc dificultățile. Când sunt bolnavi de mult timp, 
ei trag linie şi se gândesc: „Am crezut în Dumnezeu în toți aceşti ani, iar 
oamenii care au avut aceeaşi boală ca mine au murit demult. Dacă s-au 
reîntrupat, probabil că acum au vreo douăzeci-treizeci de ani. Am trăit atât 
de mulți ani datorită harului lui Dumnezeu. l-am primit pe toți gratuit. Dacă 
n-aş crede în Dumnezeu, aş fi mort demult. Când am mers la spital pentru 
consultație, doctorii au fost uluiți. Ce avantaj şi binecuvântare mare am! 
Dacă aş fi murit acum 20 de ani, atunci n-aş mai fi auzit aceste adevăruri şi 
predici şi nu le-aș fi înţeles. Dacă aş fi murit în felul acela, n-aş fi câştigat 
nimic. Chiar dacă aş fi dus o viaţă lungă, n-ar fi fost decât o viaţă deşartă şi 
irosită. Acum, am trăit toți aceşti ani în plus şi am fost foarte favorizat. Nu 
m-am gândit la moarte în toţi aceşti ani şi nu mi-e teamă de ea!” Dacă 
oamenii se tem mereu de moarte, atunci se vor gândi mereu la toate 
întrebările legate de moarte. Dacă oamenilor nu le e frică să moară și nu 
sunt îngroziți de moarte, atunci asta arată că au suferit mai mult decât 
suficient şi că nu mai sunt îngroziți de ea. Unii spun: „Dacă cineva nu e 


îngrozit de moarte, înseamnă asta că el o caută?” Nu, nu este așa. Căutarea 


morții este un tip de atitudine negativă, evazivă, în vreme ce tot ce am spus 
mai devreme despre a nu te gândi la moarte este o atitudine obiectivă, 
pozitivă; adică, a privi moartea cu indiferență, ca nesemnificativă, ca 
nefiind un eveniment atât de dureros care provoacă anxietate; a nu-ți mai 
face griji în privinţa ei, a nu mai fi preocupat de ea, a nu te mai agita din 
cauza ei, a o lăsa departe în urma ta — oamenii care pot face asta au o 
anumită cunoaştere și experienţă personală a morții. Dacă un om e mereu 
înrobit şi constrâns de boală şi moarte, cufundat mereu în emoțiile negative 
de tulburare, anxietate şi îngrijorare, nu-și poate îndeplini datoria în mod 
normal sau nu poate trăi normal, atunci ar trebui să asculte mai multe 
mărturii experiențiale despre moarte, să vadă cum o experimentează și o 
înţeleg în experienţa lor cei care pot privi moartea cu indiferență și apoi vor 


fi capabili să câştige un lucru preţios. 


Moartea nu este o problemă uşor de rezolvat și este cea mai mare 
dificultate a omului. Dacă cineva îţi spune: „Firile tale corupte sunt prea 
profunde şi nici umanitatea ta nu este bună. Dacă nu urmărești cu sinceritate 
adevărul şi faci multe lucruri rele în viitor, atunci vei merge jos, în iad, și 
vei fi pedepsit!”, s-ar putea să te simți mâhnit o vreme după aceea. S-ar 
putea să te gândești bine la asta şi să te simţi mult mai bine după o noapte 
de somn şi apoi nu te mai eşti atât de mâhnit. Cu toate astea, dacă te 
îmbolnăveşti de ceva incurabil şi nu mai ai mult de trăit, atunci acesta este 
un lucru care nu poate fi rezolvat cu o noapte de somn și nu e un lucru la 
care să poţi renunţa atât de uşor. O vreme, ţi se cere să fii temperat în 
această chestiune. Cei care urmăresc sincer adevărul pot să lase în urmă 
această chestiune, să caute adevărul în toate şi să folosească adevărul ca s-o 
rezolve — nu există nicio problemă pe care să n-o poată rezolva. Totuşi, dacă 
oamenii folosesc căile omeneşti, atunci, în final, nu vor fi capabili decât să 


se simtă tot timpul tulburaţi, anxioşi și îngrijorați în privinţa morții. Când 


lucrurile nu pot fi rezolvate, ei iau măsuri extreme ca să încerce să le 
rezolve. Unii au o abordare deprimată şi negativă, spunând: „Atunci o să 
mor şi gata. Cine se teme de moarte? După moarte, pur şi simplu mă voi 
reîntrupa şi voi trăi din nou!” Poţi verifica asta? Tu doar cauţi niște cuvinte 
de alinare, iar asta nu rezolvă problema. Toate lucrurile și fiecare dintre ele, 
vizibile sau invizibile, materiale sau imateriale sunt controlate şi conduse de 
mâinile Creatorului. Nimeni nu-şi poate controla destinul și singura 
atitudine pe care ar trebui s-o aibă omul faţă de boală sau de moarte este 
aceea de înţelegere, acceptare şi supunere; oamenii n-ar trebui să se bazeze 
pe închipuirile sau noțiunile lor, nu ar trebui să caute să scape de aceste 
lucruri ȘI cu atât mai putin ar trebui să le respingă sau să li se împotrivească. 
Dacă încerci orbește să rezolvi problema bolii şi a morţii prin propriile 
metode, atunci cu cât trăieşti mai mult, cu atât mai mult vei suferi, cu atât 
mai deprimat vei deveni și cu atât mai prins în capcană te vei simţi. În cele 
din urmă, tot va trebui să mergi pe calea morţii, iar finalitatea ta va fi într- 
adevăr aceeaşi ca moartea ta — chiar vei muri. Dacă poţi căuta adevărul în 
mod activ şi, fie că e vorba de a înțelege boala pe care Dumnezeu a rânduit- 
o pentru tine sau a înfrunta moartea, poți să cauţi în mod pozitiv şi activ 
adevărul, să cauţi orchestrările, suveranitatea şi rânduielile Creatorului 
privind acest fel de eveniment major şi să obţii adevărata supunere, atunci 
asta e în acord cu intenţiile lui Dumnezeu. Dacă te bazezi pe puterile şi 
metodele omului ca să faci față acestor lucruri și încerci din răsputeri să le 
rezolvi sau să scapi de ele, atunci, chiar dacă nu mori şi reuşeşti temporar să 
eviți dificultatea morţii, întrucât nu ai înţelegere, acceptare şi supunere 
adevărată față de Dumnezeu şi adevăr, ceea ce te face să nu fii mărturie în 
această chestiune, atunci rezultatul final va fi că, atunci când reîntâlneşti 
aceeaşi problemă, ea va fi în continuare un test important pentru tine. Vei 


avea în continuare posibilitatea de a-L trăda pe Dumnezeu şi de a cădea, iar 


acesta va fi, fără îndoială, un lucru periculos pentru tine. Aşadar, dacă acum 
chiar înfrunți boala sau moartea, atunci lasă-Mă să-ţi spun, e mai bine să 
profiti de această situaţie practică în acest moment, pentru a căuta adevărul 
şi a rezolva problema de la rădăcină, în loc să aştepţi ca moartea să vină cu 
adevărat doar ca să te prindă nepregătit, să te simţi pierdut, perplex şi 
neajutorat, determinându-te astfel să faci lucruri pe care le vei regreta tot 
restul vieții. Dacă faci lucruri pe care le regreți şi în legătură cu care ai 
remușcări, atunci asta te poate duce la pieire. Prin urmare, oricare ar fi 
problema, întotdeauna ar trebui să începi pătrunderea cu înţelegerea pe care 
ar trebui să o ai asupra chestiunii și cu adevărurile pe care ar trebui să le 
înţelegi. Dacă te simţi tot timpul tulburat, anxios și îngrijorat în legătură cu 
lucruri precum boala și trăieşti cuprins de astfel de emoții negative, atunci 
ar trebui să începi să cauţi adevărul chiar acum şi să rezolvi aceste probleme 


cât de curând posibil. 


Emotii negative precum tulburarea, anxietatea şi îngrijorarea au 
aceeaşi natură ca alte diverse tipuri de emoţii negative. Ele sunt tot felul de 
emoții negative care apar în oameni fiindcă aceştia nu înțeleg adevărul şi 
trăiesc încătuşaţi de numeroasele lor firi corupte satanice sau trăiesc asediați 
şi afectaţi de tot felul de gânduri satanice. Aceste emoţii negative îi fac pe 
oameni să trăiască perpetuu cu tot felul de gânduri şi păreri greşite, precum 
şi să fie mereu controlați de tot felul de gânduri şi opinii greşite, ceea ce le 
afectează şi obstrucționează urmărirea adevărului. Desigur, aceste tipuri de 
emoții negative de tulburare, anxietate şi îngrijorare tulbură şi dirijează 
viețile oamenilor, le afectează urmărirea adevărului şi îi împiedică să îl 
urmărească. Prin urmare, deşi aceste emoţii negative sunt emoţii într-un 
sens simplu, funcţia lor nu trebuie subestimată; efectul pe care îl au asupra 
oamenilor şi consecinţele pe care le provoacă asupra a ceea ce urmăresc 


oamenii ŞI a căii pe care merg aceştia sunt periculoase. In orice caz, când un 


om are adesea tot felul de emoţii negative care ies la suprafaţă ca să-l 
perturbe, el ar trebui imediat să descopere și să disece de ce aceste emoții 
negative apar adesea şi de ce este adesea deranjat de ele. De asemenea, într- 
un anumit mediu special, aceste emoţii negative vor deranja tot timpul acea 
persoană şi îi va perturba grav urmărirea adevărului — acestea sunt lucruri 
pe care oamenii trebuie să le înţeleagă. Odată ce au înţeles aceste lucruri, 
următorul lucru pe care trebuie să-l facă este să se gândească cum să caute 
ŞI să înțeleagă adevărul în această chestiune, să se străduiască să nu mai fie 
deranjaţi și afectaţi de aceste gânduri şi opinii greşite şi să le înlocuiască cu 
adevărurile-principii învăţate de la Dumnezeu. Odată ce au înțeles 
adevărurile-principii, următorul pas este să practice în conformitate cu 
adevărurile-principii învăţate de la Dumnezeu. În timp ce fac asta, toate 
emoțiile lor negative vor ieși la iveală ca să-i perturbe, doar ca să fie treptat 
îndepărtate şi ca ei să se răzvrătească împotriva lor, una câte una, până 
când, fără ca ei să-şi dea seama, vor lăsa în urmă toate aceste emoții 
negative. Aşadar, pe ce se bazează îndepărtarea diverselor emoţii negative? 
Se bazează pe faptul că oamenii le disecă şi le înțeleg, pe faptul că oamenii 
acceptă adevărul şi, mai mult decât atât, pe faptul că oamenii urmăresc şi 
practică adevărul. Nu-i aşa? (Aşa este.) Pe măsură ce oamenii urmăresc și 
practică treptat adevărul, ei îndepărtează şi renunţă treptat la toate diversele 
lor emoţii negative. Aşadar, privind lucrurile acum, care credeți că sunt mai 
uşor de îndepărtat şi la care se renunță mai uşor, la aceste emoţii negative 
sau la firile corupte? (Emoţiile negative sunt mai uşor de îndepărtat.) 
Credeţi că emoţiile negative sunt mai uşor de îndepărtat? Diferă de la om la 
om. Unele nu sunt mai greu sau mai uşor de îndepărtat decât celelalte, doar 
depinde de persoană. În orice caz, începând cu părtășia despre renunţarea la 
emoțiile negative, am adăugat un anumit conținut la urmărirea de către 


oameni a schimbării firii, şi anume renunţarea la diverse emoţii negative. 


Renunţarea la emoţiile negative se face în primul rând pentru înlăturarea 
unor gânduri şi opinii greşite, pe când înlăturarea firilor corupte necesită o 
înţelegere a esenței firilor corupte. Spuneţi-Mi, care e mai ușoară, 
înlăturarea emoţiilor negative sau a firilor corupte? De fapt, niciuna dintre 
probleme nu este ușor de rezolvat. Dacă eşti cu adevărat hotărât şi poți 
căuta adevărul, atunci orice problemă încerci să rezolvi nu va fi deloc o 
problemă. Totuşi, dacă nu urmăreşti adevărul și nu eşti capabil să simți cât 
de grave sunt cu adevărat aceste probleme, atunci nu va fi ușor, indiferent 
ce problemă încerci să rezolvi. Când vine vorba despre aceste lucruri 
negative, ostile, trebuie să accepți adevărul, să-l practici şi să i te supui, 
pentru a le rezolva şi a le înlocui cu lucruri pozitive. Procesul e mereu 
acelaşi și necesită mereu ca oamenii să se răzvrătească împotriva lucrurilor 
negative şi să accepte lucrurile pozitive şi active şi pe cele care sunt în 
conformitate cu adevărul. Un aspect este să lucrezi asupra gândurilor şi 
opiniilor tale, iar altul este să lucrezi asupra firilor tale; unul este să-ţi 
înlături gândurile şi opiniile, iar altul este să-ți înlături firile corupte. 
Desigur, aceste două lucruri uneori apar împreună şi se implică unul pe 
celălalt. În orice caz, renunţarea la emoţiile negative este un lucru pe care 
oamenii ar trebui să-l practice când urmăresc adevărul. Bine, să încheiem 


aici părtăşia de azi. 

Cum să urmărești adevărul (5) 


În această perioadă, am avut părtăşie despre primul aspect al modului 
în care să urmăreşti adevărul, care se referă la renunțare. Am vorbit în 
principal despre prima parte a acestui subiect — renunţarea la diverse emoţii 
negative. De câte ori am discutat despre subiectul renunțării la diverse 
emoții negative? (De patru ori.) Aveţi căi pentru cum să renunțaţi la 
emoțiile negative? Diversele emoţii negative despre care am avut părtăşie şi 
pe care le-am disecat superficial par a fi tipuri de emoţii sau gânduri, dar în 
realitate, la bază, ele provin din concepţiile eronate ale oamenilor despre 
viață şi despre sistemele de valori şi din gândurile și punctele de vedere 
greşite ale oamenilor. Fireşte, diversele firi corupte ale oamenilor duc la 
apariția a diferite gânduri şi puncte de vedere false care, la rândul lor, dau 
naştere diverselor emoţii negative. Prin urmare, apariția diverselor emoții 
negative are o origine şi cauze. Emoţiile negative despre care am discutat 
nu sunt gânduri trecătoare sau impulsive şi nu sunt nici gânduri și puncte de 
vedere în simplul sens al acestor cuvinte, sau dispoziții pasagere. Aceste 
emoții pot influența modul de viaţă al oamenilor, ce practică aceştia şi 
gândurile și punctele lor de vedere, precum şi perspectivele şi atitudinile cu 
care privesc oamenii şi lucrurile. Aceste emoţii negative sunt ascunse în 
profunzimea inimilor oamenilor şi în minţile lor, îi însoțesc constant în viaţa 
de zi cu zi şi le afectează perspectivele şi poziţiile pe care le iau atunci când 
privesc anumiţi oameni, anumite evenimente şi anumite lucruri. Aceste 
emoții negative au un efect negativ semnificativ asupra vieții de zi cu zi a 
oamenilor, a comportamentului lor şi a căilor pe care aceştia le aleg în viaţă. 
În mod invizibil, acestea au diverse consecinţe defavorabile pentru oameni. 
Aşadar, oamenii trebuie, încet-încet, să înțeleagă şi să înlăture aceste emoţii 


negative prin intermediul urmăririi adevărului și să renunţe treptat la 


acestea. A renunţa la aceste emoții negative nu este ca şi cum te-ai debarasa 
de un obiect fizic la care nu te mai gândești şi care nu te mai domină după 
aceea; nu presupune să iei un lucru și să renunti la el, în înţelesul simplu al 
acestor cuvinte. Așadar, ce înseamnă să „renunţi”, în acest context? În 
primul rând, înseamnă că trebuie să-ți expui şi să-ți diseci gândurile şi 
punctele de vedere incorecte şi perspectivele şi atitudinile incorecte cu care 
priveşti oamenii şi lucrurile, până când înţelegi adevărul. Atunci, vei fi 
capabil să îţi abandonezi cu adevărat emoţiile negative. Indiferent ce emoţii 
negative iau naștere în tine, trebuie să le înlături căutând adevărurile 
relevante, până când deţi principiile şi căile pentru practicarea adevărului. 
Abia atunci te poţi desprinde complet de tortura, controlul și influenţa 
emoțiilor negative, obținând în cele din urmă abilitatea de a te supune 
adevărului şi mediilor rânduite de Dumnezeu, astfel mărturisind ferm. 
Trebuie să priveşti oamenii şi lucrurile, să te comporți şi să acționezi 
conform cuvintelor lui Dumnezeu, cu adevărul drept criteriu. Doar 
procedând astfel poţi renunţa complet la emoţiile tale negative şi la 
gândurile și punctele tale de vedere incorecte. De ce este nevoie de un 
proces atât de complex pentru a renunţa complet la acestea? Motivul este că 
aceste emoţii negative nu sunt obiecte tangibile. Nu sunt emoţii care 
stăpânesc sau afectează temporar mintea cuiva. Ele sunt gânduri şi puncte 
de vedere întemeiate, preexistente sau chiar adânc înrădăcinate care se 
formează în oameni, iar influenţa lor asupra oamenilor este deosebit de 
gravă. Prin urmare, sunt necesare diverse metode și etape pentru a renunţa 
la aceste emoții negative. Acest proces de renunțare este și procesul de 
urmărire a adevărului, nu-i așa? (Aşa este.) Procesul de renunțare la aceste 
emoții negative este, într-adevăr, procesul de urmărire a adevărului. Așadar, 


singurul mod de a te confrunta cu emoţiile negative este să cauţi adevărul și 


să le înlături pe baza cuvintelor lui Dumnezeu. Înţelegi sensul acestei 
afirmaţii? (Da.) 


Când am început să avem părtășie despre emoţiile negative, diversele 
adevăruri cu privire la care avuseserăm părtăşie în linii mari în trecut nu 
abordaseră acest subiect, deci era un subiect foarte nefamiliar pentru voi 
toţi. Oamenii cred că este normal să ai emoţii negative şi le consideră un 
lucru separat de firile corupte; ei cred că emoțiile negative nu sunt firi 
corupte şi că între ele nu există nicio legătură. Acest lucru este incorect. 
Unii oameni cred că emoţiile negative sunt doar gânduri sau idei temporare 
care nu au niciun impact asupra oamenilor și, prin urmare, cred că nu 
contează dacă renunță sau nu la ele. Acum, prin multiple sesiuni de părtășie 
şi disecare, s-a dovedit că emoţiile negative au, într-adevăr, un impact real 
asupra oamenilor. În trecut, am avut mereu părtăşie cu privire la înțelegerea 
şi disecarea firilor corupte şi am abordat doar în trecere emoțiile negative, 
când am expus firile corupte, dar nu am avut părtăşie foarte detaliat despre 
acestea. Acum, după mai multe discuţii concrete, sper că puteți să vă 
concentrați pe acest subiect şi să începeţi să învăţaţi cum să disecaţi şi să 
înţelegeţi aceste emoții negative în viața voastră de zi cu zi. Când le 
înţelegeţi esența, le puteți respinge şi vă puteți răzvrăti împotriva lor şi, 
treptat, puteți renunța la ele. Abia după ce renunțați la aceste emoţii 
negative puteți să păşiți pe drumul cel bun în urmărirea adevărului şi să 
porniţi pe calea urmăririi adevărului. Acestea sunt măsurile pe care trebuie 
să le luaţi, este clar? (Da.) Chiar dacă este posibil ca emoţiile negative să nu 
stăpânească și să nu controleze oamenii în aceeaşi măsură ca firile corupte 
când vine vorba de vieţile, existenţa oamenilor şi de căile pe care păşesc 
aceştia, aceste emoţii negative sunt, de asemenea, inevitabile. În anumite 
situaţii şi într-un anumit grad, efectele negative pe care le au acestea atunci 


când vine vorba de controlarea gândurilor oamenilor, de influențarea 


acceptării de către aceştia a adevărului și de faptul că aceştia pășesc sau nu 
pe calea corectă, nu sunt mai puţin semnificative decât cele ale finilor lor 
corupte. Veţi începe, treptat, să apreciați acest lucru în viitoarele lucruri pe 
care le veţi urmări, experienţe şi practici. În acest moment, întrucât abia aţi 
descoperit acest subiect, unii dintre voi nu vor avea deloc cunoaştere sau 
cunoştinţă despre el şi cu atât mai puţin apreciere pentru el. Când vei 
experimenta acest subiect în viitor, vei simţi că emoțiile negative nu sunt 
atât de simple pe cât par. Acestea ocupă un loc şi un spațiu semnificativ în 
gândurile oamenilor, în profunzimile inimilor lor şi chiar în subconșştientul 
lor. Se poate spune că aceste emoţii negative stimulează și motivează 
persoanele să acţioneze pe baza firilor lor corupte într-o mare măsură şi că 
ele alimentează și motivează constrângerea şi controlul pe care firile 
corupte le exercită asupra oamenilor. Acestea fac oamenii să trăiască 
încăpățânat, conform firilor lor corupte când vine vorba despre cum privesc 
oamenii şi lucrurile şi cum se comportă şi acționează şi, prin urmare, nu ar 
trebui să subestimaţi aceste emoţii negative. De fapt, într-o privință, există 
multe gânduri și puncte de vedere negative ascunse în emoțiile negative și, 
în altă privinţă, diverse emoţii negative se ascund în firile corupte ale 
oamenilor, în diferite grade. Pe scurt, aceste emoţii negative ocupă inimile 
oamenilor şi au aceeaşi esenţă ca firile corupte ale oamenilor. Ambele sunt 
fațete ale negativităţii și sunt lucruri negative. Ce înseamnă aici „lucruri 
negative”? La ce se referă? Un aspect este că aceste emoţii negative nu 
joacă un rol pozitiv în intrarea oamenilor în viaţă. Nu te pot călăuzi sau 
ajuta să vii înaintea lui Dumnezeu, să cauţi în mod activ intențiile Lui și 
apoi să ajungi la supunerea faţă de El. Când aceste emoții negative sunt 
ascunse în oameni, inimile lor sunt îndepărtate de Dumnezeu, se apără de El 
şi ÎL evită, ba chiar pot să-L bănuiască, să-L tăgăduiască și să-L judece pe 


Dumnezeu, în mod secret, subtil și involuntar. Din această perspectivă, sunt 


lucruri pozitive aceste emoţii negative? (Nu, nu sunt.) Acesta este un 
aspect. Sub alt aspect, aceste emoţii negative nu îi conduc pe oameni 
înaintea lui Dumnezeu, pentru a se supune adevărului, ci îi conduc pe 
oameni pe Căi şi spre scopuri şi în direcții care contrazic adevărul și care se 
opun acestuia. Nu există niciun dubiu în acest sens. Funcţia pe care aceste 
emoții negative o îndeplinesc într-o persoană este să o facă să se protejeze, 
să apere interesele trupului său şi să-şi păstreze vanitatea, mândria și 
statutul. Ele te controlează și te constrâng în mod constant, împiedicându-te 
să asculți cuvintele lui Dumnezeu, să fii o persoană cinstită şi să practici 
adevărul. Te fac să crezi că vei pierde ceva dacă practici adevărul, că te vei 
face de râs şi-ţi vei pierde statutul, că vei fi ridiculizat de alții și că 
adevăratul tău sine va fi expus în faţa lumii. Aceste emoții negative 
controlează oamenii, dominându-le gândurile şi făcându-i să se gândească 
doar la aceste lucruri negative. Acum, este esenţa acestor lucruri negative în 
contradicție cu adevărul? (Da.) Aşadar, în timp ce emoţiile negative îți 
reamintesc permanent de aceste lucruri, în acelaşi timp, te şi împiedică în 
mod constant să practici şi să urmărești adevărul. Ele acționează drept 
ziduri în faţa urmăririi de către tine a adevărului şi drept obstacole în calea 
ta spre intrarea în adevărul-realitate. Ori de câte ori doreşti să practici 
adevărul, să vorbeşti cinstit, să te supui suveranității şi rânduielilor lui 
Dumnezeu, să acționezi conform principiilor sau să te sacrifici sincer pentru 
Dumnezeu, să plăteşti un preţ şi să-ți arăţi loialitatea faţă de Dumnezeu, 
aceste emoţii negative apar imediat și te împiedică să practici adevărul. Ele 
apar constant în gândurile tale şi îţi trec prin minte, spunându-ţi ce vei 
pierde acționând în acel fel, care va fi sfârşitul tău, care vor fi consecințele 
şi ce vei putea să câştigi. Îţi reamintesc şi te atenționează în mod repetat, 
împiedicându-te să accepți şi să practici adevărul şi să I te supui lui 


Dumnezeu. În schimb, te fac să te gândești la tine, să ţii cont de interesele 


tale şi, ca urmare, eşti incapabil să practici adevărul sau să I te supui, pur şi 
simplu, lui Dumnezeu. Într-o clipă, gândurile tale devin constrânse și 
controlate de aceste emoţii negative. Chiar dacă la început vrei să practici 
adevărul, eşti dispus să I te supui lui Dumnezeu și vrei să-L mulțumești, 
când în tine apar emoții negative, le urmăreşti şi devii controlat de ele, în 
mod involuntar. Îţi pecetluiesc buzele, te leagă de mâini şi de picioare şi te 
împiedică să faci ce ar trebui să faci şi să spui cuvintele pe care s-ar cuveni 
să le spui. În schimb, ajungi să rostești cuvinte false, înşelătoare şi critice şi 
să te implici în acţiuni care contrazic adevărul. Inima ta se întunecă imediat 
şi devine prizoniera torturii. Ideile şi planurile tale inițiale sunt bune — vrei 
să practici adevărul şi să-ţi oferi loialitatea pentru a-ţi face bine datoria și ai 
motivaţia, dorinţa şi voinţa de a practica adevărul, dar în momente critice, 
aceste emoţii negative ajung să te controleze. Nu ai puterea să te răzvrăteşti 
împotriva lor sau să le respingi și, în cele din urmă, nu poți decât să cedezi 
în faţa lor. Când emoţiile negative îi bântuie şi-i tulbură pe oameni, când le 
controlează gândurile și-i împiedică să practice adevărul, oamenii par atât 
de neajutoraţi, de neputincioşi şi de demni de milă! Când nu apar probleme 
majore şi când nu sunt implicate principii, oamenii cred că au o forță 
nelimitată, că hotărârea şi credinţa lor sunt puternice şi se simt foarte 
motivaţi. Ei cred că nu-L pot iubi pe Dumnezeu îndeajuns, cred că au o 
inimă cu frică de Dumnezeu şi că nu pot greşi, că sunt incapabili să 
provoace perturbări sau tulburări şi că sunt cu siguranță incapabili să facă 
rău în mod intenționat, dar când se întâmplă ceva, de ce nu-și pot controla 
reacțiile? Aceste acțiuni involuntare ale lor nu sunt plănuite sau dorite, dar 
ele tot se întâmplă şi se transformă în realitate şi sunt foarte diferite de cum 
doreau să acţioneze oamenii respectivi. Trebuie spus că apariția acestor 
lucruri Și survenirea repetată a acestor fenomene sunt provocate de emoțiile 


negative. Este clar că impactul emoțiilor negative asupra oamenilor şi 


controlul lor asupra acestora nu sunt atât de simple cum îşi imaginează 
lumea, nici nu sunt atât de uşor de înlăturat și cu siguranţă nu este atât de 
uşor să renunti sau să te răzvrăteşti împotriva lor. Indiferent cât de tare îşi 
strigă oamenii de obicei lozincile, indiferent cât de puternică este de obicei 
hotărârea lor, cât de înalte sunt aspirațiile lor, sau cât de mari sunt inimile 
lor iubitoare de Dumnezeu și credinţa lor în El, când se confruntă cu 
realitatea, de ce acea hotărâre şi credinţă şi acele aspirații şi idealuri nu mai 
au niciun efect? Cum sunt acestea influențate şi înăbușite de emoţii negative 
trecătoare? De aici, este clar că emoţiile negative au prins rădăcini în viețile 
oamenilor; ele coexistă cu finile corupte ale oamenilor și au capacitatea de a 
influenţa și de a controla gândurile și punctele de vedere ale oamenilor, 
exact ca firile corupte. În același timp, şi chiar mai grav, ele controlează 
cuvintele şi acțiunile oamenilor și, mai mult decât atât, le controlează 
fiecare gând și fiecare idee, precum şi fiecare acțiune și fiecare 
comportament în tot felul de situații. Așadar, nu este foarte important să 
înlături aceste emoţii negative? (Ba da.) Emoţiile negative nu sunt lucruri 
pozitive, acest lucru poate fi ilustrat în două moduri: în primul rând, 
emoțiile negative nu pot conduce o persoană să vină în mod activ înaintea 
lui Dumnezeu; în al doilea rând, ele nu pot oferi unei persoane posibilitatea 
să practice cu succes adevărul în fața realității și să pătrundă în adevăr, aşa 
cum şi-ar dori. Ele sunt obstacole în calea urmăririi adevărului de către 
oameni, împiedică oamenii să caute şi să urmărească adevărul. Prin urmare, 
emoțiile negative trebuie înlăturate. Uitându-ne la efectul şi esenţa emoţiilor 
negative, poţi vedea că acestea nu sunt lucruri pozitive. Mai mult, se poate 
spune că în esenţa lor, ele au o capacitate mai mare decât firile corupte de a 
constrânge şi de a controla oamenii, într-o anumită măsură. Aşadar, ați 
spune că existența acestor emoții negative este o problemă gravă? (Da.) 


Dacă aceste emoţii negative nu sunt înlăturate, la ce consecințe vă puteți 


aştepta? Puteţi fi siguri că aceste emoţii vor face o persoană să trăiască 
multă vreme în negativitate şi că au o capacitate chiar mai mare de a 
constrânge şi de a controla oamenii, împiedicându-i să urmărească adevărul. 
Ar trebui rezolvată o problemă atât de gravă? Ar trebui rezolvată. În timp 
ce-şi abordează firile corupte, oamenii ar trebui şi să-şi înlăture emoţiile 
negative. Dacă oamenii își înlătură emoțiile negative și firile corupte, 


căutarea adevărului va fi mult mai uşoară şi fără obstacole semnificative. 


Firile corupte se ascund în unele dintre manifestările şi abordările 
superficiale ale oamenilor, precum și în anumite stări, deci cum discerneti 
emoțiile negative? Cum faceți distincția între emoţiile negative şi firile 
corupte? Aţi mai reflectat la acest lucru? (Nu.) Firile şi emoțiile sunt două 
tipuri diferite de lucruri. Dacă vorbim doar despre firi şi emoţii, este simplu 
să facem distincţia între sensurile literare ale acestora? Firile se referă la 
lucrurile care se revarsă din natura-esență a unei persoane, în timp ce 
emoțiile sunt, practic, un tip de stare psihologică pe care oamenii o au în 
timp ce fac ceva. Indiferent cum interpretăm aceşti termeni în mod literal, 
în orice caz, emoţiile oamenilor — în special emoţiile lor negative — conţin 
multe gânduri negative. Când o persoană nutrește aceste emoţii negative, 
asta o poate face să trăiască într-o stare negativă și dominată de gânduri și 
puncte de vedere incorecte, nu-i aşa? (Aşa e.) Aceste emoţii negative pot să 
rămână ascunse multă vreme în inimile oamenilor şi, dacă oamenii nu 
înţeleg adevărul, ei nu vor fi niciodată conştienţi de aceste emoţii și nici nu 
le vor simţi prezenţa; ele îi însoțesc mereu pe oameni, exact ca firile lor 
corupte. De multe ori, aceste emoţii negative sunt ascunse în diversele 
gânduri şi puncte de vedere incorecte ale oamenilor, iar aceste gânduri şi 
puncte de vedere incorecte îi fac pe oameni să se îndoiască de Dumnezeu, 
să-şi piardă credința sinceră şi chiar să-l ceară lui Dumnezeu tot felul de 


lucruri absurde și să-şi piardă rațiunea normală. Deghizate drept diferite 


motive, gânduri şi puncte de vedere, aceste emoţii negative se ascund în 
firile corupte ale unei persoane şi în diversele ei gânduri și puncte de vedere 
incorecte, reprezentând în totalitate natura-esență a persoanei respective. 
Firile corupte se manifestă în diversele stări care sunt dezvăluite prin 
comportamentul şi acţiunile oamenilor — aceste stări diferite poartă în ele 
firile corupte ale oamenilor. Deşi emoţiile negative şi firile corupte se 
deosebesc unele de altele, există o legătură necesară între ele în unele 
privinţe şi chiar pot deveni întrepătrunse şi inseparabile unele de celelalte. 
În anumite privinţe, ele pot să se susțină reciproc, să se alimenteze reciproc 
şi pot să depindă unele de altele şi să coexiste. De exemplu, tulburarea, 
îngrijorarea și anxietatea despre care am avut părtăşie data trecută sunt un 
tip de emoție negativă. O astfel de emoție negativă este cea care îi face pe 
oameni să trăiască în tulburare, îngrijorare și anxietate. Când oamenii sunt 
prizonierii acestor emoţii, își vor forma în mod firesc anumite gânduri şi 
puncte de vedere, care-i vor face să se îndoiască de Dumnezeu, să speculeze 
în legătură cu El, să se apere de El, să-L înţeleagă greşit și chiar să-L judece 
şi să-L atace pe Dumnezeu şi este posibil şi să aibă cerinţe iraționale și 
tranzacţionale de la Dumnezeu. În acest moment, aceste emoţii negative 
deja s-au transformat într-o fire coruptă. Aşadar, ce ați înţeles din acest 
exemplu? Puteţi să faceți distincția între emoţii negative şi firi corupte? 
Spuneţi-Mi. (Emotiile negative dau naștere anumitor gânduri și puncte de 
vedere incorecte, în timp ce firile corupte sunt mai profunde şi-i fac pe 
oameni să-L înţeleagă greşit pe Dumnezeu și să se apere împotriva Lui.) 
Voi da un exemplu. Luaţi emoţiile negative: tulburare, îngrijorare şi 
anxietate. Să spunem că o persoană se îmbolnăvește şi se gândeşte la 
afecțiunea sa şi, ca urmare, simte tulburare, îngrijorare şi anxietate. Aceste 
lucruri îi controlează inima și o fac să se teamă că boala sa se va agrava și 


să se teamă de diversele consecinţe care vin odată cu moartea. Apoi, începe 


să se teamă de moarte, să o respingă şi să-şi dorească să scape de ea. 
Această înlănţuire de gânduri şi idei ia naştere din cauza afecțiunii sale. În 
contextul acestei afecțiuni, această persoană începe să aibă multe gânduri 
active. Sursa acestor gânduri active are la bază interesele sale trupeşti şi clar 
nu se bazează pe faptul că Dumnezeu guvernează toate lucrurile, sau pe 
adevăr. Din acest motiv, pe acestea le clasificăm drept emoţii negative. 
Acea persoană se simte rău din cauza bolii sale, dar boala deja o afectează 
şi trebuie să se confrunte cu ea — nu poate să scape de ea, deci se gândește: 
„Var, cum ar trebui să mă confrunt cu boala asta? Ar trebui s-o tratez sau 
nu? Ce se va întâmpla dacă nu o tratez? Ce se va întâmpla dacă o tratez?” 
Când continuă să se gândească, începe să sufere. Diversele gânduri și 
puncte de vedere pe care le are despre afecțiunea sa o fac prizoniera 
tulburării, a îngrijorării şi a anxietăţii. Atunci, nu a început deja să-și facă 
efectul această emoție negativă? (Ba da.) Când începe să simtă afecțiunea, 
intenționează să încerce s-o trateze, dar apoi, simte că nu este adecvat să 
facă asta şi, în schimb, plănuieşte să trăiască în conformitate cu credinţa sa, 
făcându-şi datoria în mod normal, dar încă temându-se că boala se va 
agrava. Care este modul adecvat de a trata această problemă? Ei îi lipseşte o 
cale. Dominată de emoţiile sale negative, ea se simte mereu tulburată, 
îngrijorată și anxioasă în legătură cu această chestiune şi, odată ce 
tulburarea, îngrijorarea şi anxietatea iau naștere în sinea sa, ea nu mai poate 
renunţa la ele. Se simte frământată de boala sa — ce ar trebui să facă în 
legătură cu ea? Începe să se gândească: „Nu-i nimic, cred în Dumnezeu. 
Dumnezeu mă va vindeca. Am credinţă.” Totuși, după o perioadă de timp, 
boala nu se ameliorează şi Dumnezeu n-o vindecă. Persoana continuă să se 
simtă tulburată, îngrijorată şi anxioasă în legătură cu chestiunea, spunând: 
„Mă va vindeca Dumnezeu sau nu? Trebuie doar să aştept, Dumnezeu mă 


va vindeca. Am credință.” Spune că are credinţă, dar, în sinea sa, trăieşte de 


fapt în mijlocul emoţiilor sale negative, gândindu-se: „Dacă nu mă vindecă 
Dumnezeu şi mă îmbolnăvesc grav şi mor? Îmi voi fi făcut în van datoria? 
Nu voi putea să primesc nicio binecuvântare? Ar trebui să-l cer lui 
Dumnezeu să mă vindece.” Așa că se roagă lui Dumnezeu, spunând: 
„Dumnezeule, pe baza mulților ani în care mi-am îndeplinit datoria, poți să- 
mi iei boala?” Reflectând în continuare, îşi dă seama: „Nu este corect să-l 
cer asta lui Dumnezeu. Nu ar trebui să am asemenea cereri extravagante de 
la Dumnezeu. Ar trebui să am credință.” Când are credință, simte că 
afecțiunea s-a ameliorat puţin, dar după o vreme, se gândește: „Nu simt că 
boala mea chiar s-a ameliorat. De fapt, pare să se fi agravat. Ce ar trebui să 
fac? Mă voi strădui mai mult şi voi face mai mult efort în datoria mea, voi 
îndura mai multă suferință, voi plăti un preţ mai mare și mă voi lupta să-L 
fac pe Dumnezeu să mă vindece. Îi voi arăta lui Dumnezeu loialitatea şi 
credința mea şi-l voi arăta că pot accepta această încercare.” După o vreme, 
boala nu numai că nu se ameliorează, ci se agravează, iar ea se simte tot mai 
tristă şi se gândeşte: „Dumnezeu nu m-a vindecat. Ce ar trebui să fac? Mă 
va vindeca Dumnezeu sau nu?” Tulburarea, îngrijorarea şi anxietatea ei se 
vor intensifica. În acest context, ea trăieşte constant în mijlocul emoţiilor 
negative precum tulburarea, îngrijorarea şi anxietatea, din cauza afecțiunii 
sale. Din când în când, dobândește puţină „credință” în Dumnezeu și, 
ocazional, oferă puţin din loialitatea şi hotărârea sa. Indiferent ce face sau 
ce abordare foloseşte, în orice caz, ea este în mod constant prizoniera 
acestor emoţii: tulburare, îngrijorare și anxietate. Este profund controlată de 
afecțiunea ei și tot ce face este să-şi amelioreze şi să-și vindece boala şi să 
găsească o cale de a scăpa de ea. Când o persoană trăieşte în mijlocul unor 
astfel de emoții negative, nu se gândește doar în trecere la boala sa; mai 
degrabă, dominată de acele emoţii negative, gândirea ei este adesea foarte 


activă. Când aceste gânduri active nu pot fi puse în practică sau când 


realitatea nu se aliniază cu ceea ce vrea persoana, din când în când, 
numeroase idei sau chiar abordări 1 se nasc în minte, împotriva voinţei sale. 
Ea spune: „Dacă Dumnezeu nu mă vindecă, eu tot îmi voi face datoria, dar 
dacă Dumnezeu chiar nu mă va vindeca, atunci credința mea în El este 
inutilă și va trebui să-mi tratez singură boala.” Vezi, ea se gândeşte în sinea 
sa: „Dacă Dumnezeu nu mă vindecă, eu tot îmi voi face bine datoria — 
aceasta este încercarea lui Dumnezeu pentru mine”, dar, în același timp, 
gândeşte şi următoarele: „Dacă Dumnezeu chiar nu mă va vindeca, va 
trebui să-mi tratez singură boala. Dacă trebuie să mi-o tratez singură, atunci 
nu-mi voi face datoria. În cazul în care credința mea în Dumnezeu nici 
măcar nu-mi poate vindeca boala, de ce ar trebui să cred în Dumnezeu? De 
ce îi vindecă Dumnezeu pe alții, dar pe mine nu?” Ea este încontinuu 
prizoniera emoţiilor sale negative și nu numai că este incapabilă să-și 
reconsidere sau să-şi schimbe gândurile şi punctele de vedere incorecte, dar 
aceste emoţii negative o fac, treptat să ÎI înţeleagă greşit pe Dumnezeu, să 
se plângă de El şi să se îndoiască de El în timpul procesului de 
experimentare a afecțiunii sale. În acest proces, emoţiile sale negative se 
transformă treptat, iar ea începe să acționeze conform firii sale corupte. 
Odată ce o fire coruptă preia controlul asupra acțiunilor unei persoane, 
persoana respectivă nu numai că va avea emoţii negative, dar în ea vor lua 
naştere anumite gânduri şi puncte de vedere sau judecăţi şi hotărâri, iar 
acestea vor produce anumite acțiuni. Când un tip de emoție se transformă 
într-un tip de stare, nu mai este vorba doar despre emoţii negative, despre a 
te gândi la ceva sau despre a trăi într-un anumit status quo, ci este vorba 
despre faptul că respectivul status quo produce gânduri, puncte de vedere şi 
hotărâri, produce mișcare şi acțiuni. Așadar, ce domină aceste gânduri, 
puncte de vedere, mișcări şi acțiuni? Le domină o fire coruptă. Nu este 


lămurit acum acest proces de transformare? (Ba da.) La început, oamenii 


produc emoţii negative într-un anumit context, iar aceste emoţii negative 
sunt doar câteva gânduri, puncte de vedere şi idei simple, dar toate aceste 
idei sunt negative. Aceste idei negative stagnează în emoţiile oamenilor, iar 
apoi le fac să producă diverse stări incorecte. Când oamenii trăiesc în stări 
incorecte și decid ce şi cum să facă şi ce abordări să adopte, în ei se 
formează puncte de vedere şi teorii eronate, iar asta, atunci, implică firea lor 
coruptă. Este chiar atât de simplu. Acum este clar acest lucru? (Da, este 
clar.) Așadar, vorbiţi-Mi despre asta. (În anumite contexte, oamenii produc 
unele emoţii negative. La început, aceste emoţii negative nu sunt mai mult 
decât câteva idei negative. Când aceste idei negative ajung să dea naștere 
unor stări incorecte şi oamenii încep să decidă ce să facă şi să adopte 
anumite abordări, ei devin dominați de anumite gânduri şi teorii. Atunci, 
asta implică firea lor coruptă.) Reflectaţi la asta şi vedeţi dacă înţelegeţi. Nu 
este simplu? (Ba da.) Pare simplu, dar puteţi să faceţi distincția între 
emoțiile negative şi firile corupte? Indiferent dacă sunt sau nu uşor de 
distins teoretic, în orice caz, ați înţeles distincția dintre emoțiile negative şi 


firile corupte? (Da.) 


Dacă diversele emoţii negative despre care am avut părtăşie există în 
propriile voastre inimi, le puteţi discerne şi analiza atent? (Le putem 
discerne oarecum.) Dacă le aveţi, s-ar cuveni să fiți capabili să le discerneți. 
Scopul discernerii emoţiilor negative nu este doar să aveţi o înţelegere 
teoretică generală a acestora sau să le înţelegeți sensul şi atât. Este să vă 
eliberați din tortura emoţiilor negative după ce dobândiți un discernământ 
practic în ce le priveşte şi să renunţaţi la aceste emoţii negative diverse care 
nu ar trebui să existe în oameni, precum emoţiile negative despre care am 
avut părtăşie mai devreme. Acum, pe baza distincției dintre emoţiile 
negative şi stările corupte despre care tocmai am avut părtăşie, putem spune 


că emoțiile negative sunt o cauză primară sau un context care îi face pe 


oameni să-şi dezvăluie firile corupte? De exemplu, în cazul bolii, dacă nu 
începi să simţi emoţii negative precum tulburare, îngrijorare şi anxietate din 
cauza bolii, asta dovedeşte că ai cunoştinţe şi experienţă privind chestiunea, 
că ai gânduri şi puncte de vedere corecte şi supunere autentică. În 
consecinţă, s-ar cuveni ca gândurile şi acțiunile tale în acea privinţă să fie 
conforme cu adevărul. În schimb, dacă simţi constant emoţii negative cu 
privire la o anumită chestiune şi rămâi permanent prizonierul emoţiilor 
negative din acest motiv, este firesc să ia naştere în tine anumite stări 
negative, din cauza acestor emoţii negative. Aceste stări negative te vor face 
să îți dezvălui în mod natural firea coruptă în timp ce eşti în acele stări 
incorecte. Atunci, vei acționa pe baza filosofiilor satanice, vei încălca 
adevărul în toate privințele și vei trăi conform firii tale corupte. Prin 
urmare, indiferent cum facem distincția între emoțiile negative şi firile 
corupte, pe scurt, aceste două lucruri sunt legate și inseparabile. În special, 
ele au o esență comună, și anume faptul că atât emoţiile negative cât şi firile 
corupte sunt lucruri negative — au aceeaşi esență şi aceleași gânduri și 
puncte de vedere de bază. Gândurile şi punctele de vedere care duc la 
apariția emoțiilor negative sunt toate negative, toate sunt filosofii satanice, 
iar aceste lucruri negative fac oamenii să-şi dezvăluie firile corupte şi să se 


comporte şi să acționeze pe baza firilor lor corupte. Nu este aşa? (Ba da.) 


Data trecută, am avut părtășie despre emoții negative precum 
tulburarea, îngrijorarea și anxietatea. Acum, vom avea părtășie despre un alt 
aspect al emoţiilor negative, care este aproape acelaşi, în esenţa lui, ca 
tulburarea, îngrijorarea şi anxietatea, dar a cărui natură negativă e şi mai 
gravă. Care este această emoție? Este starea de spirit cu care oamenii se 
confruntă cel mai des în viaţa de zi cu zi — reprimarea. Aţi auzit toți de 
termenul „reprimare”? (Da, am auzit.) Atunci, vă rog să alcătuiți un enunţ 


sau să dați un exemplu folosind cuvântul „reprimare”. Incep Eu cu una. 


Unii oameni spun adesea: „Ah, mă simt adesea ţinut în frâu în timp ce-mi 
fac datoria şi nu mă pot elibera de acest lucru.” Este această frază corect 
alcătuită? (Da.) Acum, este rândul vostru. (Mereu dezvălui corupție când mi 
se întâmplă lucruri şi sunt constant nevoit să reflectez şi să încerc să mă 
cunosc, aşa că mă simt ținut în frâu.) Te simţi ţinut în frâu fiindcă încerci 
prea mult să te cunoşti. Care este contextul acestei reprimări? Ce o 
provoacă? Faptul că ştii că nu eşti absolut nimic şi că pare că nu te aşteaptă 
nicio perspectivă şi nicio destinație şi că nu ai nicio speranță de a fi 
vreodată mântuit, aşa că te simţi ţinut în frâu. Cine mai vrea să ne 
împărtășească ceva? (În ţara balaurului roşu, credinţa în Dumnezeu îi face 
pe oameni să se simtă ținuți în frâu.) Asta înseamnă să te simți ținut în frâu 
din cauza mediului tău. (Faptul că sunt supravegheat constant de 
conducătorul meu în timp ce-mi fac datoria mă face să mă simt ținut în 
frâu.) Bine zis, asta exprimă foarte concret reprimarea. (Mereu mă confrunt 
cu eşecuri și obstacole în timp ce-mi îndeplinesc datoria și asta mă face să 
mă simt ţinut în frâu.) Obstacolele şi eșecurile vă fac să vă simțiţi ținuți în 
frâu, ca şi cum nu aţi face progrese. Când lucrarea voastră înaintează lent, 
vă simțiţi ținuți în frâu? (Da.) Acest lucru are o conotaţie oarecum pozitivă. 
Spuneţi-Mi mai multe. (Mă simt ţinut în frâu când sunt mereu emondat în 
timp ce-mi fac datoria.) Asta este realitatea, nu-i aşa? (Mă simt ţinut în frâu 
când nu obțin rezultate bune în datoria mea.) Care este cauza acestei 
reprimări? Chiar este faptul că nu ai obţinut rezultate bune? Nu te temi că 
datoria ta va fi ajustată sau că vei fi eliminat? (Ba da.) Acestea sunt 
motivele concrete ale reprimării tale. Mai sunt și alte senzaţii de reprimare? 
Vorbiţi-Mi despre ele. (Toţi partenerii mei sunt mai buni decât mine, deci 
mă simt ținut în frâu.) Aceasta este problema provocată de invidie — 
reprimarea. Mai există şi alte aspecte ale reprimării? (Mă simt ținut în frâu 


din cauza unei lipse îndelungate a progresului în domeniul meu de 


activitate.) Este aceasta presiune sau reprimare? Este o mică presiune. 
Atunci, este un lucru bun să ai această presiune. Nu ai nevoie pur şi simplu 
să transformi această presiune în motivaţie? Când îndatoririle membrilor 
fiecărei echipe sunt mereu ajustate, nu vă simțiți ținuți în frâu? (Ba da.) Şi 
atunci vă simţiți ținuți în frâu. Din frazele pe care le-aţi oferit, se pare că toți 
simțiți reprimarea. Se pare că sinele lăuntric al oamenilor este foarte 
neliniștit, constant agitat şi sub un soi de presiune invizibilă, motiv pentru 
care reprimarea ia naştere în ei, iar atunci, ei trăiesc în mijlocul acestei 
emoții negative care este reprimarea. Este acesta un lucru bun? (Nu, nu 
este.) Nu este un lucru bun. Atunci, nu ar trebui să fie înlăturat? Fiindcă nu 
este un lucru bun, ar trebui înlăturat. Când oamenii trăiesc constant în 
mijlocul unei emoţii negative, indiferent ce emoție este, la o scară mai mică, 
ea poate avea efecte nefavorabile asupra corpurilor şi minților lor, 
împiedicându-i să trăiască sănătos şi să crească puternici. La o scară mai 
mare, impactul diferitelor emoții negative asupra oamenilor nu se limitează 
la nevoile de bază pe care le au aceştia în viaţa de zi cu zi, precum hrană, 
îmbrăcăminte, adăpost şi transport. Mai important, el afectează felul în care 
aceştia privesc oamenii și lucrurile, precum şi comportamentul şi acțiunile 
lor. Mai concret, le influențează eficiența, progresul şi eficacitatea în 
îndatoririle lor. Fireşte, mai important, afectează ceea ce obțin ei din 
îndeplinirea îndatoririlor lor şi câştigurile pe care oamenii ar trebui să le 
obțină din credinţa lor în Dumnezeu. Minţile oamenilor sunt constant 
frământate şi controlate de aceste emoţii negative, inimile lor sunt adesea 
tulburate şi acestea se regăsesc în mod frecvent în sentimente precum 
nerăbdarea, disconfortul şi impulsivitatea. Când oamenii sunt prizonierii 
acestor sentimente, conștiința şi rațiunea lor normală, precum și viețile lor 
normale și îndeplinirea normală de către ei a îndatoririlor lor sunt 


perturbate, afectate și distruse. Prin urmare, ar trebui să înlăturați prompt 


aceste emoţii negative şi să le împiedicaţi să vă afecteze în continuare viața 
şi lucrarea normală. Conceptul de reprimare despre care am discutat astăzi 
este același, în esenţă, ca diversele emoţii negative despre care am discutat 
mai devreme. Oamenii sunt adesea îngrijoraţi şi au rețineri cu privire la 
multe lucruri sau nutresc mult disconfort în profunzimile inimilor lor, așa că 
se simt ținuți în frâu. Dacă această emoție care este reprimarea rămâne 
multă vreme nerezolvată, în profunzimea inimilor lor, oamenii vor deveni 
chiar mai anxioşi şi mai agitaţi. În anumite medii şi contexte specifice, 
oamenii pot chiar să se elibereze de controlul conştiinţei şi rațiunii 
umanității, producând unele abordări extreme, în scopul de a-şi depăși 
situațiile. Asta este pentru că există o limită a capacității instinctive a 
corpului uman de a îndura anumite emoţii negative. Când acea limită și 
acea culme sunt atinse, oamenii se vor elibera de constrângerile rațiunii 
umanităţii şi vor adopta anumite abordări extreme, în scopul de a-şi 
descărca emoţiile şi de a da frâu liber la tot soiul de idei iraționale care se 


găsesc în profunzimea inimilor lor. 


Tocmai ați exprimat câteva dintre diferitele motive pentru care oamenii 
se simt ținuți în frâu, prin frazele pe care le-aţi oferit. Astăzi, vom avea în 
principal părtășie despre trei dintre cauzele şi motivele pentru care această 
emoție negativă care este reprimarea ia naştere în oameni. Primul este 
faptul că mulți oameni, fie în viaţa de zi cu zi, fie în timp ce-şi îndeplinesc 
îndatoririle, simt că nu pot face ce vor. Acesta este primul motiv: 
imposibilitatea de a face ce vrei. Ce înseamnă să-ţi fie imposibil să faci ce 
vrei? Înseamnă să nu poţi să acţionezi pe baza oricărei dorinţe care-ţi trece 
prin minte. Să poată face ce vor, când vor şi cum vor este o cerinţă pe care 
oamenii o au şi la muncă, şi în vieţile lor. Totuşi, din diverse motive, 
inclusiv din cauza unor legi, a unor medii de trai sau a regulilor, sistemelor, 


stipulațiilor şi măsurilor disciplinare ale unui grup şi aşa mai departe, 


oamenii nu pot să acţioneze conform propriilor dorinţe şi închipuiri. În 
consecinţă, se simt ţinuţi în frâu în profunzimile inimilor lor. Ca s-o spunem 
pe şleau, această reprimare apare fiindcă oamenii se simt lezaţi — unii 
oameni se simt chiar nedreptățiți. A nu putea să faci ce vrei, ca să vorbim 
deschis, înseamnă să nu poti acţiona pe baza voii tale — înseamnă că nu poţi 
să fu încăpățânat sau îngăduitor, aşa cum vrei, din cauza anumitor motive şi 
a restricțiilor diverselor medii şi condiţii obiective. De exemplu, unii 
oameni sunt mereu superficiali și găsesc moduri de a lenevi, în timp ce-și 
îndeplinesc îndatoririle. Uneori, lucrarea bisericii impune grabă, dar ei vor 
să facă doar ce doresc. Dacă nu se simt foarte bine fizic, sau sunt într-o 
dispoziție proastă și au moralul scăzut câteva zile, ei nu vor fi dispuşi să 
îndure greutăți şi să plătească un preț pentru a face lucrarea bisericii. Sunt 
deosebit de leneşi şi de iubitori de confort. Când sunt lipsiți de motivaţie, 
corpurile lor devin lente, iar ei nu sunt dispuşi să se miște, dar se tem să nu 
fie emondaţi de conducători și făcuţi leneși de către fraţii și surorile lor, deci 
nu pot face nimic altceva decât să-şi îndeplinească fără tragere de inimă 
lucrarea, alături de toţi ceilalți. Totuşi, se simt foarte nedoritori, nefericiți și 
fără tragere de inimă în legătură cu acest lucru. Se simt nedreptățiți, lezaţi, 
enervați şi epuizați. Ei vor să acționeze pe baza voii proprii, dar nu 
îndrăznesc să se desprindă de cerințele şi stipulațiile casei lui Dumnezeu 
sau să li se opună. Ca urmare, în timp, în ei începe să se nască o emoție — 
reprimarea. Odată ce această emoție represivă prinde rădăcini în ei, aceştia 
vor începe să pară, treptat, apatici şi slăbiți. Ca o maşinărie, ei nu vor mai 
înţelege clar ce fac, dar tot vor face orice li se spune să facă în fiecare zi, în 
felul în care li se spune să facă acel lucru. Chiar dacă, aparent, vor continua 
să-şi îndeplinească sarcinile fără oprire, fără pauză, fără să plece din mediul 
îndeplinirii îndatoririlor, totuşi, în inimile lor, ei se vor simţi ţinuţi în frâu și 


se vor gândi că vieţile lor sunt epuizante şi pline de nedreptăți. Cea mai 


mare dorință actuală a lor este ca într-o zi să nu mai fie controlați de alții, să 
nu mai fie restricționați de stipulațiile casei lui Dumnezeu şi să fie eliberați 
de rânduielile casei lui Dumnezeu. Vor să facă orice doresc, oricând doresc, 
să lucreze puţin, dacă se simt bine, şi să nu lucreze, dacă nu se simt bine. 
Tânjesc să fie scutiți de orice vină, de a fi vreodată emondaţi şi de a-i 
supraveghea, monitoriza sau coordona cineva. Ei cred că atunci când va 
veni acea zi, va fi o zi minunată şi că se vor simți foarte liberi şi eliberați. 
Totuşi, încă nu sunt dispuşi să plece sau să se dea bătuţi; se tem că dacă nu- 
şi îndeplinesc îndatoririle, dacă fac într-adevăr orice doresc şi dacă într-o zi 
vor fi liberi şi eliberaţi, atunci, se vor îndepărta în mod firesc de Dumnezeu 
şi se tem că dacă Dumnezeu nu-i mai vrea, nu vor mai putea să obțină 
binecuvântări. Unii oameni se trezesc că au o dilemă: dacă încearcă să se 
plângă fraților şi surorilor lor, vor descoperi că le este greu să vorbească. 
Dacă se întorc spre Dumnezeu în rugăciune, se vor simți incapabili să 
deschidă gura. Dacă se plâng, vor simţi că sunt ei înşişi de vină. Dacă nu se 
plâng, se vor simţi stingheri. Se întreabă de ce viețile lor par atât de pline de 
nedreptăți, atât de opuse propriei voințe și atât de epuizante. Nu vor să 
trăiască în acel fel, nu vor să fie în unison cu toți ceilalți, vor să facă orice 
doresc, oricum doresc, și se întreabă de ce le este imposibil să realizeze 
acest lucru. Înainte, se simțeau epuizați doar fizic, dar, acum, simt că şi 
inimile lor sunt obosite. Nu înţeleg ce li se întâmplă. Spuneţi-Mi, nu 


emoțiile represive provoacă asta? (Ba da.) 


Unu oameni spun: „Conform tuturor, credincioşii sunt liberi și 
eliberaţi, trăiesc vieţi deosebit de fericite, liniştite şi vesele. Eu de ce nu pot 
trăi la fel de fericit și de liniștit ca alţii? De ce nu simt nicio veselie? De ce 
mă simt atât de ţinut în frâu şi de epuizat? Cum se face că alți oameni 
trăiesc vieți atât de fericite? De ce este viaţa mea atât de tristă?” Spuneti- 


Mi, care este cauza acestui lucru? Ce le-a provocat reprimarea? (Corpurile 


lor fizice nu erau mulţumite și sufereau.) Când corpul fizic al unei persoane 
suferă şi aceasta simte că i s-a făcut o nedreptate, dacă persoana poate 
accepta acest lucru în inima şi în mintea sa, nu va simţi că suferinţa ei fizică 
nu mai este atât de mare? Dacă găseşte alinare, linişte și veselie în inima și 
în mintea ei, se va mai simţi ea ţinută în frâu? (Nu.) Prin urmare, este eronat 
să spunem că reprimarea este provocată de suferința fizică. Dacă reprimarea 
apare din cauza unei suferinţe fizice excesive, atunci, voi nu suferiți? Vă 
simțiți ținuți în frâu fiindcă nu puteți face ce doriți? Deveniţi prizonierii 
emoțiilor represive fiindcă nu puteți face ce vreți? (Nu.) Sunteţi ocupați, în 
lucrarea zilnică? (Oarecum ocupați.) Sunteţi cu toții destul de ocupați, 
lucrând din zori şi până la apus. În afară de somn şi mâncare, îţi petreci 
aproape toată ziua în faţa unui computer, obosindu-ți ochii şi creierul şi 
epuizându-ţi corpul, dar te simţi ţinut în frâu? Îţi va provoca reprimare 
această oboseală? (Nu.) Ce provoacă reprimarea oamenilor? Cu siguranță 
nu se datorează oboselii fizice, aşadar, ce o provoacă? Dacă oamenii caută 
constant confort fizic şi fericire, dacă urmăresc constant fericire şi confort 
fizic şi nu doresc să sufere, atunci, chiar şi puțină suferință fizică, faptul că 
suferă puţin mai mult decât alții sau că se simt puţin mai munciti decât de 
obicei i-ar face să se simtă ţinuţi în frâu. Aceasta este una dintre cauzele 
reprimării. Dacă oamenii nu consideră că puţină suferinţă fizică este mare 
lucru şi nu urmăresc confortul fizic, ci, în schimb, urmăresc adevărul și 
caută să-şi îndeplinească îndatoririle pentru a-L mulţumi pe Dumnezeu, 
atunci, adesea, ei nu vor simți suferinţa fizică. Chiar dacă, ocazional, se 
simt puţin ocupați, obosiţi sau epuizați, după ce se culcă, se vor trezi 
simțindu-se mai bine și apoi, îşi vor continua lucrarea. Ei se vor concentra 
pe îndatoririle şi pe lucrarea lor; nu vor considera că puţină oboseală fizică 
este o problemă semnificativă. Totuşi, când apare o problemă în gândirea 


oamenilor şi aceştia urmăresc constant confortul fizic, oricând le sunt uşor 


nedreptățite corpurile fizice sau nu pot găsi mulţumire, în ei se vor naște 
anumite emoţii negative. Așadar, de ce acest tip de persoană, care mereu 
vrea să facă ce dorește, să-şi răsfeţe trupul şi să se bucure de viață se 
trezeşte adesea prizoniera acestei emoţii negative care este reprimarea, 
oricând este nemulțumită? (Pentru că urmăreşte confortul şi plăcerea 
fizică.) Asta este adevărat pentru unii oameni. Mai există un grup de 
oameni care nu urmăresc confortul fizic. Ei caută să facă lucruri conform 
propriilor toane şi să-şi urmărească propriile dispoziţii. Când sunt fericiţi, 
sunt capabili să îndure mai multă suferință, pot să lucreze încontinuu toată 
ziua şi, întrebaţi dacă se simt obosiţi, ei vor spune: „Nu sunt obosit. Cum ar 
putea să mă obosească să-mi fac datoria?” Dar dacă într-o zi sunt nefericiţi, 
vor fi nemulțumiți chiar dacă îi rogi doar să aloce un minut în plus unui 
lucru, iar dacă îi mustri puţin, ei vor spune: „Taci! Mă simt ținut în frâu. 
Dacă mai vorbeşti, nu-mi voi mai face datoria şi asta va fi vina ta. Dacă nu 
primesc binecuvântări în viitor, va fi vina ta şi tu vei purta toată răspunderea 
pentru asta!” Oamenii sunt instabili când sunt într-o stare anormală. Uneori, 
ei vor fi capabili să sufere și să plătească un preţ, dar, alteori, se vor plânge 
chiar şi cu privire la o mică suferinţă şi-i va supăra chiar şi o problemă 
minoră. Când sunt într-o dispoziție proastă, nu vor mai dori să-și 
îndeplinească îndatoririle, să citească din cuvintele lui Dumnezeu, să cânte 
imnuri sau să participe la adunări și să asculte predici. Vor dori doar să fie 
singuri o vreme şi va fi imposibil să-i ajute şi să-i susțină cineva. După 
câteva zile, e posibil să le treacă şi să se simtă mai bine. Orice lucru care nu 
reuşeşte să-i mulțumească îi face să se simtă ţinuţi în frâu. Nu este o astfel 
de persoană deosebit de încăpățânată? (Ba da.) Este deosebit de 
încăpăţânată. De exemplu, dacă vrea să se culce imediat, va insista să facă 
acest lucru. Va spune: „Am obosit şi vreau să mă culc chiar acum. Când nu 


p> 


am pic de energie, trebuie să dorm!” Dacă spune cineva: „Nu mai poţi să 


reziști zece minute? Sarcina asta se va termina foarte curând şi apoi, ne 
putem odihni cu toţii, ce zici?”, persoana va spune: „Nu, trebuie să mă culc 
chiar acum!” Dacă o convinge cineva, ea va mai rezista o vreme, fără 
tragere de inimă, dar se va simți ţinută în frâu şi enervată. Ea se simte 
adesea ținută în frâu cu privire la aceste chestiuni şi nu este dispusă să 
accepte ajutor de la frații şi surorile ei sau să fie supravegheată de 
conducători. Dacă face o greşeală, nu le permite altora să o emondeze. Nu- 
şi doreşte să fie restricționată în niciun fel. Se gândeşte: „Cred în Dumnezeu 
ca să găsesc fericirea, aşadar, de ce ar trebui să-mi îngreunez situația? De ce 
ar trebui să fie viaţa mea atât de epuizantă? Oamenii ar trebui să trăiască 
fericiți. Nu ar trebui să dea atât de multă atenție acestor reglementări și 
acelor sisteme. La ce foloseşte să le respecţi mereu? Acum, în clipa asta, eu 
voi face orice doresc. Niciunul dintre voi nu ar trebui să aibă nimic de spus 
despre asta.” O astfel de persoană este deosebit de încăpățânată şi de 
desfrânată: nu-şi permite să sufere nicio limitare şi nici nu-şi dorește să se 
simtă limitată în niciun mediu de lucru. Nu-și doreşte să adere la 
reglementările şi principiile casei lui Dumnezeu, nu este dispusă să accepte 
principiile de care oamenii ar trebui să se ţină în comportamentul lor şi nici 
măcar nu doreşte să respecte ceea ce îi spun conștiința și rațiunea că ar 
trebui să facă. Vrea să facă ce dorește, orice o face fericită, orice îi va aduce 
un beneficiu şi o va face să se simtă confortabil. Ea crede că a trăi sub 
aceste limitări i-ar încălca voia, că ar fi un soi de auto-abuz, că i-ar fi prea 
greu şi că oamenii nu ar trebui să trăiască aşa. Crede că oamenii ar trebui să 
trăiască liberi şi eliberați, cedând în mod necontrolat trupului şi pasiunilor 
lor, precum şi idealurilor şi dorințelor lor. Crede că ei ar trebui să cedeze 
tuturor ideilor lor, să spună orice vor, să facă orice vor şi să meargă oriunde 
vor, fără să fie nevoie să țină cont de consecinţe sau de sentimentele altor 


oameni şi mai ales, fără să trebuiască să ia în calcul propriile 


responsabilități și obligații sau îndatoririle pe care credincioşii s-ar cuveni 
să le îndeplinească, sau adevărurile-realități pe care s-ar cuveni să le susțină 
ŞI să le trăiască, sau calea pe care s-ar cuveni s-o urmeze în viață. Oamenii 
din acest grup vor mereu să facă ce le place în societate şi printre alți 
oameni, dar indiferent unde merg, nu pot obţine niciodată asta. În opinia lor, 
casa lui Dumnezeu subliniază drepturile omului, le acordă oamenilor 
libertate completă, ține la umanitate şi vrea să-i tolereze pe oameni și să 
aibă răbdare cu ei. Ei cred că după ce vin în casa lui Dumnezeu ar trebui să 
poată ceda liber trupului și dorințelor personale, însă deoarece casa lui 
Dumnezeu are decrete şi reglementări, ei tot nu pot face ce vor. Prin 
urmare, această emoție represivă negativă a lor nu poate fi înlăturată nici 
măcar după ce ei se alătură casei lui Dumnezeu. Ei nu trăiesc pentru a 
îndeplini vreun fel de responsabilităţi, pentru a duce până la capăt vreo 
misiune, sau pentru a deveni persoane adevărate. Credinţa lor în Dumnezeu 
nu este pentru a îndeplini datoria unei fiinţe create, pentru a-şi duce până la 
capăt misiunea şi pentru a obţine mântuirea. Indiferent de oamenii printre 
care se află, de mediile în care sunt sau de profesia căreia i se dedică, scopul 
lor fundamental este să se găsească şi să se mulțumească pe sine. Scopul 
tuturor lucrurilor pe care le fac se învârte în jurul acestui lucru şi 


automulţumirea este dorinţa lor de o viaţă şi obiectivul căutării lor. 


Printre voi, există oameni responsabili cu găzduirea fraților şi surorilor 
ŞI pregătirea meselor pentru ei şi, în acest caz, trebuie să-i întrebi pe frați şi 
pe surori ce le place să mănânce, să te întrebi care sunt principiile şi 
cerinţele casei lui Dumnezeu şi, apoi, să-i găzduiești pe baza acestor două 
tipuri de principii. Dacă găzduieşti oameni din China de Nord, fă mai multe 
feluri de mâncare pe bază de grâu, precum chifle la aburi, chifle-floare şi 
chifle umplute. Ocazional, poţi face şi orez sau tăiței din orez, pe care-i 


mănâncă oamenii din China de Sud. Toate acestea sunt acceptabile. Să 


presupunem că majoritatea oamenilor pe care îi găzduieşti sunt din China 
de Sud. Lor nu le plac felurile de mâncare pe bază de grâu, preferă orezul 
ŞI, dacă nu au consumat deloc orez, simt că nu au mâncat. Așa că, dacă-i 
găzduiești pe ei, trebuie să faci mai des orez și să te asiguri că felurile tale 
de mâncare se potrivesc gusturilor oamenilor din China de Sud. Dacă 
găzduieşti oameni din China de Sud şi din China de Nord, atunci, poți să 
pregătești două tipuri de mâncăruri şi să-i laşi pe oameni să aleagă ce 
preferă, dându-le libertatea de alegere. A găzdui frați şi surori în acest fel 
este în acord cu principiile — este o chestiune foarte clară. Atât timp cât 
majoritatea oamenilor sunt satisfăcuţi, este suficient. Nu trebuie să-ți faci 
griji în legătură cu câţiva indivizi răzleţi care sunt nemulţumiţi. Totuși, dacă 
persoana responsabilă cu găzduirea nu înţelege adevărul şi nu ştie cum să se 
ocupe de chestiuni conform principiilor şi acţionează mereu pe baza 
propriilor preferințe, gătind orice mâncare vrea, fără să ia în calcul dacă 
oamenilor le va face plăcere s-o mănânce, ce fel de problemă este asta? Este 
una de extremă încăpățânare şi egoism. Unii oameni sunt din China de Sud 
şi majoritatea oamenilor pe care-i găzduiesc sunt din nord. Ei fac orez în 
fiecare zi, fără să ia în calcul dacă fraţii şi surorile sunt obișnuiți cu el, iar 
când încerci să-i emondezi şi să le dai unele sfaturi, în ei ia naştere un 
anumit tip de emoție şi inima lor devine potrivnică, neascultătoare şi plină 
de resentimente, iar ei spun: „Nu este simplu să găteşti în casa lui 
Dumnezeu. Este foarte dificil să-i servesc pe aceşti oameni. Trudesc de 
dimineaţa până seara ca să gătesc pentru voi, dar voi tot sunteți atât de 
mofturoşi. Ce-are dacă mâncaţi orez? Noi, sudicii, nu mâncăm orez de trei 
ori pe zi? Nu este un mod destul de plăcut de a trăi? Suntem mai puternici 
decât voi şi avem mai multă energie. Ce-i aşa de bine să mănânci mereu 
tăiței şi chifle la aburi? Poţi să te saturi cu astea? De ce nu mi se par gustoși 


tăițeii? De ce nu simt că m-am săturat după ce-i mănânc? Nu am ce face. 


Cred că, pentru a-mi face datoria în casa lui Dumnezeu, va trebui să suport 
şi să mă abțin. Dacă nu mă abțin, e posibil să fiu înlocuit sau eliminat. Va 
trebui pur şi simplu să fac tăiței şi chifle la aburi, în cazul acesta!” Ea 
continuă aşa fără tragere de inimă în fiecare zi, gândindu-se: „Nici măcar nu 
pot să mănânc orez la o masă. Vreau doar să mănânc orez la toate mesele. 
Fără orez, nu pot supravieţui. Vreau să mănânc orez!” Deşi face, fără 
tragere de inimă, tăiţei şi chifle la aburi în fiecare zi, extrem de prost 
dispusă. De ce este extrem de prost dispusă? Fiindcă se simte ținută în frâu. 
Se gândeşte: „Trebuie să vă servesc pe voi şi să gătesc mâncarea pe care vă 
place vouă s-o mâncaţi, și nu ce vreau eu să mănânc. De ce trebuie mereu să 
vă mulțumesc pe voi, şi pe mine nu?” Se simte lezată, ținută în frâu şi simte 
că viaţa ei e epuizantă. Refuză să lucreze în plus și, când lucrează puţin, o 
face într-un mod superficial; se teme că va fi înlocuită sau alungată dacă nu 
lucrează deloc. În consecinţă, singurul lucru pe care-l poate face este să 
acționeze fără tragere de inimă şi împotriva voinţei sale şi să-și facă datoria 
în acest fel, fără să experimenteze momente de fericire, libertate sau 
eliberare. Oamenii o întreabă: „Cum te simți când găzduiești frații și 
surorile și găteşti?” Ea răspunde: „De fapt, nu e atât de obositor, dar mă 
simt ținută în frâu.” Oamenii spun: „De ce te simţi ţinută în frâu? Ai orez, 
făină — ai de toate. Nici măcar nu trebuie să-ți cheltuieşti banii ca să 
cumperi aceste lucruri. Trebuie doar să te oboseşti şi să lucrezi puţin mai 
mult decât alți oameni, din când în când. Nu asta este ceea ce s-ar cuveni să 
faci? Credinţa în Dumnezeu și îndeplinirea datoriei sunt lucruri vesele. Sunt 
voluntare. Deci, de ce te simţi ţinută în frâu?” Ea răspunde: „Deşi fac în 
mod voluntar aceste lucruri, nu pot să mănânc foarte des orez şi nu pot să 
fac ce vreau, mâncând ce-mi place şi ce mi se pare delicios. Mă tem că voi 
fi criticată dacă sunt văzută încercând să gătesc ceva delicios pentru mine, 


aşa că mă simt ţinută în frâu și nu sunt niciodată fericită.” Oamenii de acest 


fel trăiesc în mijlocul emoţiilor represive fiindcă nu-și pot satisface pofta de 


mâncare. 


Unu oameni cultivă legume la fermele bisericii. Cum ar trebui să 
procedeze? Ar trebui să planteze o cultură adecvată de legume, în funcție de 
anotimpuri, de climat, de temperatură şi de numărul oamenilor pe care 
trebuie să-i hrănească. În casa lui Dumnezeu există regulamente cu privire 
la cultivarea diverselor legume, care pot fi destul de dificile pentru mulți 
oameni. Există unele legume pe care oamenii le mănâncă zilnic cu plăcere 
şi unele care oamenilor nu le plac. Unora li se reglementează cantitățile, iar 
altele sunt consumate sezonier. În acest fel, cantitatea pe care oamenii o pot 
mânca este limitată. Unii oameni s-au gândit: „Ah, nu ne putem bucura 
niciodată pe deplin când mâncăm aceste legume. Mâncăm câteva şi s-au 
terminat. Nu sunt multe de împărțit cu ceilalți! De exemplu, roşiile cherry: 
primim doar un pumn mic de fiecare dată şi se termină înainte să apucăm să 
le savurăm gustul. Ar fi grozav dacă am putea să mâncăm castroane 


1? 


întregi!” Așadar, într-un loc unde trăiau în jur de zece oameni, au plantat 
două sute de plante de roşii cherry. Începeau să mănânce castroane întregi 
de îndată ce se trezeau dimineaţa şi continuau să le mănânce până mergeau 
seara la culcare. Le plăcea foarte mult să mănânce castroane întregi de roşii 
cherry, roşii obişnuite şi coşulețe întregi de castraveți. Simţeau că acele zile 
erau divine, încântătoare. Oamenii de acest fel nu pot urma stipulațiile casei 
lui Dumnezeu în acţiunile lor şi nu pot respecta principiile ştiinţei. Ei refuză 
să asculte pe oricine, punându-și pe primul loc propriile interese, ținând 
cont doar de ei înșiși în toate lucrurile şi făcând ce vor. Ca urmare, sub 
controlul, supravegherea şi gestionarea casei lui Dumnezeu, aceşti oameni 
care au vrut să-și umple gura cu fructe au fost supuși unor restricţii, iar unii 
dintre ei au fost emondaţi. Spuneţi-Mi, cum credeţi că se simt ei acum? Nu 


se simt ei incredibil de dezamăgiţi? Nu simt că lumea este deprimantă şi că 


nu există nici dragoste, nici căldură în casa lui Dumnezeu? Nu se simt ei 
incredibil de ținuți în frâu? (Ba da.) Ei se gândesc constant: „Care-i 
problema, dacă fac ce vreau? Nu pot, pur şi simplu, să mă bucur că mănânc 
niște legume? Nici măcar nu mă lasă să mănânc castroane întregi de roşii 
cherry. Ce zgârciţi! Casa lui Dumnezeu nu le acordă oamenilor libertate. 
Dacă vrem să mâncăm roşii cherry, ei ne pun să le plantăm în funcţie de 
numărul de oameni care trebuie hrăniți. Care e problema dacă plantez două 
sau trei sute de plante? Dacă nu le putem mânca pe toate, pur şi simplu vom 
hrăni animalele cu ele.” Este potrivit să mănânci castroane întregi? Nu ar 
trebui să existe o moderație şi o limită pentru ceea ce consumi? Proporția 
consumată de oameni din alimentele create de Dumnezeu ar trebui să se 
bazeze pe recolta şi pe disponibilitatea lor sezonieră. Alimentele de bază ar 
trebui să fie cele cu o recoltă bogată, în timp ce acelea cu o recoltă slabă, cu 
sezoane scurte, perioade de creştere scurte sau recolte restricționate ar 
trebui consumate în cantităţi mai mici — în anumite locuri, oamenii nu le 
mănâncă deloc şi nu pierd nimic. Asta este rezonabil. Oamenii au mereu 
dorinţe şi vor constant să-și satisfacă apetitul. Este potrivit acest lucru? Nu 
este potrivit să ai mereu dorinţe şi apetituri. Casa lui Dumnezeu are 
propriile reguli. Există regulamente, gestionare şi sisteme adecvate în toate 
aspectele lucrării în casa lui Dumnezeu. Dacă vrei să devii un membru al 
casei lui Dumnezeu, s-ar cuveni să aderi cu stricteţe la regulamentele ei. Nu 
ar trebui să fii impertinent, ci să înveţi să te supui şi să acționezi într-un 
mod pe care toată lumea îl găseşte satisfăcător. Asta se conformează 
standardelor de conştiinţă şi rațiune. Niciunul dintre regulamentele casei lui 
Dumnezeu nu este instituit în beneficiul unei singure persoane; ele sunt 
instituite pentru toţi cei din casa lui Dumnezeu. Sunt menite să protejeze 
lucrarea şi interesele casei lui Dumnezeu. Aceste regulamente şi sisteme 


sunt rezonabile și dacă oamenii au conștiință și rațiune, s-ar cuveni ca ei să 


le respecte. Prin urmare, indiferent ce faci, trebuie să procedezi conform 
regulamentelor şi sistemelor casei lui Dumnezeu și, în altă privinţă, ai şi o 
responsabilitate şi o obligație să le susții pe toate, în loc să acţionezi 
constant pe baza propriilor interese şi perspective. Nu este așa? (Ba da.) 
Dacă te simți deosebit de ţinut în frâu trăind şi lucrând în casa lui 
Dumnezeu, asta nu este din cauza vreunei probleme cu regulamentele, 
sistemele sau metodele de gestionare ale casei lui Dumnezeu, ci, mai 
degrabă, o problemă personală a ta. Să presupunem că mereu vrei să cauţi 
mulțumirea de sine şi să-ți satisfaci propriile dorinţe în casa lui Dumnezeu 
şi că mereu te simţi incredibil de ţinut în frâu, neliber și neelberat, fără pic 
de linişte sau veselie. Să spunem că te simţi constant stânjenit și nedreptăţit, 
că nu poți să faci ce vrei în nicio situație, că nu poţi să mănânci ce vrei sau 
să te îmbraci cum vrei, că nu ţi se permite să te îmbraci modern sau într-un 
mod atrăgător şi te simți nefericit şi nelalocul tău în fiecare zi, din cauza 
acestor lucruri. Să presupunem că mereu ți se par stânjenitoare 
interacțiunile cu frații și surorile tale și te gândeşti: „Aceşti oameni au 
mereu părtăşie despre adevăr cu mine, este prea dificil! Nu vreau să mă 
comport în acest fel. Vreau doar să trăiesc fericit, mulțumit şi liber. Simt că 
nu sunt atât de fericit și de liber cum mi-am imaginat că voi fi, crezând în 
Dumnezeu. Nu vreau să fiu constrâns de nimeni. Mereu sunt oameni care se 
ocupă de mine şi mă constrâng și mă simt ținut în frâu.” Oamenilor de acest 
gen le displace acest soi de mediu de viaţă şi ei simt aversiune față de el. 
Totuşi, pentru a primi binecuvântări, nu au de ales şi i se dedică. Nu au unde 
să-şi verse frustrările, nu îndrăznesc să se plângă şi adesea se simt ținuți în 
frâu. Singura soluție, cel mai bun mod de a te purta cu astfel de oameni este 
să le spui: „Poţi să pleci. Mergi şi mănâncă ce vrei, poartă hainele pe care le 
doreşti, trăiește viaţa pe care o vrei, fă lucrurile pe care le dorești, ai cariera 


pe care o vrei şi urmăreşte țelurile şi direcția pe care vrei să le urmăreşti. 


Casa lui Dumnezeu nu te ține pe loc. Mâinile şi picioarele tale sunt eliberate 
şi libere, cum este şi inima ta. Nu te controlează nimeni. În afară de a te 
dedica tu casei lui Dumnezeu pentru a atinge un anumit ţel, nimeni nu ţi-a 
impus aceste regulamente, spunând că trebuie, că ești nevoit şi că ești 
obligat să rămâi în casa lui Dumnezeu, fiindcă altfel, casa lui Dumnezeu îţi 
va face ceva.” Îţi spun adevărul, casa lui Dumnezeu nu îţi va face nimic. 
Dacă vrei să pleci, poți pleca oricând. Doar înapoiază bisericii cărțile 
cuvintelor lui Dumnezeu și predă lucrarea pe care o ai în curs de execuţie. 
Poţi pleca oricând vrei. Casa lui Dumnezeu nu te restricționează, nu este 
închisoarea ta sau o ocnă. Casa lui Dumnezeu este un loc liber și ușile ei 
sunt larg deschise. Dacă te simți ținut în frâu, este fiindcă nu poţi face ce 
vrei, iar asta înseamnă că acest loc nu este potrivit pentru tine. Nu este casa 
fericită pe care vrei să o găseşti, nici locul unde ar trebui să stai. Dacă 
trăieşti într-un loc care îți contrazice atât de mult voia, ar trebui să pleci. 
Înţelegi? Casa lui Dumnezeu nu-i forțează niciodată pe neîncrezători sau pe 
cei care nu urmăresc adevărul. Dacă doreşti să faci afaceri, să devii bogat, 
să ai o carieră sau să te aventurezi în lume și să-ți faci un renume, atunci 
acesta este țelul tău personal şi ar trebui să te întorci în lumea seculară. Casa 
lui Dumnezeu nu limitează niciodată libertatea oamenilor. Uşile casei lui 
Dumnezeu sunt larg deschise. Neîncrezătorii şi cei care nu urmăresc 


adevărul pot să iasă şi să părăsească oricând casa lui Dumnezeu. 


Unii oameni pur şi simplu nu sunt dispuşi să-și îndeplinească 
îndatoririle şi să aibă părtăşie despre adevăr. Ei nu s-au adaptat la viața 
bisericească, sunt incapabili să se adapteze la ea şi întotdeauna se simt 
deosebit de nefericiți și de neajutoraţi. Eu le-aş spune acelor oameni: ar 
trebui să pleci degrabă. Du-te în lumea laică, să-ţi cauţi propriile țeluri și 
propria direcție şi să trăieşti viaţa pe care s-ar cuveni s-o trăieşti. Casa lui 


Dumnezeu nu forțează niciodată pe nimeni. Niciunul dintre regulamentele, 


sistemele sau decretele administrative ale bisericii nu te vizează pe tine, ca 
individ. Dacă ţi se par dificile, dacă nu le poți respecta şi te simţi deosebit 
de nefericit şi de ținut în frâu, atunci poţi alege să pleci. Cei care pot să 
accepte adevărul şi să susțină principiile sunt cei potriviți să rămână în 
biserică. Desigur, dacă simţi că nu eşti potrivit pentru a rămâne în casa lui 
Dumnezeu, va exista un alt loc potrivit pentru tine? Da, lumea este mare şi 
va exista un loc potrivit pentru tine. Pe scurt, dacă aici te simți ținut în frâu, 
dacă nu poţi găsi eliberarea, dacă vrei adesea să te descarci și există mereu 
posibilitatea ca natura ta să iasă la iveală, atunci eşti în pericol şi nu eşti 
potrivit pentru a rămâne în casa lui Dumnezeu. Lumea este mare şi va 
exista mereu un loc potrivit pentru tine. Ia-ţi timpul necesar pentru a-l găsi 
singur. Nu este acesta un mod potrivit de a trata această problemă? Nu este 
rațional? (Ba da.) Dacă aceşti oameni se simt atât de stânjeniţi şi tot vrei să- 
1 ţii aici, nu eşti tu nesăbuit? Hai să-i lăsăm să plece și să le urăm succes în 
împlinirea visurilor lor, bine? Care sunt visurile lor? (Să mănânce castroane 
întregi de roşii cherry.) Ei vor şi să mănânce orez şi peşte la fiecare masă, 
tot anul. Ce alte visuri au? Să se trezească în mod firesc în fiecare zi, să 
lucreze oricând vor şi să nu-i gestioneze sau supravegheze nimeni când nu 
vor să lucreze. Nu este acesta visul lor? (Ba da.) Ce vis grandios! Cât de 
măreț este! Spuneţi-Mi, au perspective bune oamenii de acest gen? Se 
ocupă ei de lucrarea lor reală? (Nu.) Ca să rezumăm, oamenii de acest gen 
se simt mereu ţinuţi în frâu. În termeni simpli, dorinţa lor este să-și răsfeţe 
trupul şi să-şi satisfacă dorințele. Ei sunt prea egoiști, vor să facă totul 
conform propriilor toane şi aşa cum vor, ignorând regulile şi netratând 
lucrurile conform principiilor, făcând lucrurile doar pe baza propriilor 
sentimente, preferinţe şi dorințe şi acționând pe baza propriilor interese. Le 
lipseşte umanitatea normală şi oamenii de acest fel nu se ocupă de lucrarea 


lor reală. Oamenii care nu se ocupă de lucrarea lor reală se simt ținuți în 


frâu în tot ceea ce fac, oriunde merg. Chiar dacă ar trăi singuri, tot s-ar simți 
aşa. Frumos spus, aceşti oameni nu sunt indivizi promițători şi nu se ocupă 
de lucrarea lor reală. Mai precis, umanitatea lor este anormală și sunt cam 
netoți. Cum sunt oamenii care se ocupă de lucrarea lor reală? Sunt oameni 
care-şi privesc nevoile de bază, precum mâncarea, îmbrăcămintea, 
adăpostul şi transportul într-un mod simplu. Atât timp cât lucrurile se ridică 
la un standard normal, este suficient pentru ei. Le pasă mai mult de calea lor 
în viață, de misiunea lor ca fiinţe umane, de perspectiva lor asupra vieţii şi 
de valorile lor. La ce reflectează toată ziua oamenii fără perspective? Ei 
reflectează mereu la cum să lenevească, cum să păcălească pentru a evita 
responsabilitatea, cum să mănânce bine şi să se distreze, cum să trăiască în 
tihnă şi confort fizic, fără să țină cont de chestiuni reale. Prin urmare, ei se 
simt ținuți în frâu în contextul şi mediul în care-şi îndeplinesc îndatoririle în 
casa lui Dumnezeu. Casa lui Dumnezeu le cere oamenilor să-şi însușească 
anumite cunoştinţe comune și profesionale legate de îndatoririle lor, pentru 
a le îndeplini mai bine. Casa lui Dumnezeu le cere oamenilor să mănânce și 
să bea frecvent cuvintele lui Dumnezeu, astfel încât să poată dobândi o 
înţelegere mai bună a adevărului, să pătrundă în adevărul-realitate și să ştie 
care sunt principiile pentru fiecare acţiune. Toate aceste lucruri despre care 
are părtăşie şi pe care le menţionează casa lui Dumnezeu au legătură cu 
subiecte, chestiuni practice şi aşa mai departe, care intră în sfera vieților 
oamenilor şi a îndeplinirii îndatoririlor lor şi sunt menite să-i ajute pe 
oameni să se ocupe de lucrarea lor reală şi să pășească pe calea corectă. 
Aceşti indivizi care nu se ocupă de lucrarea lor reală şi care fac ce vor ei nu 
doresc să facă aceste lucruri reale. Ţelurile finale pe care vor să le atingă 
făcând orice doresc sunt confortul, plăcerea şi tihna fizică şi să nu fie 
îngrădiți sau nedreptățiți în vreun fel. Să poată să mănânce suficient din 


orice vor ei și să facă ce doresc. Din cauza calităţii umanităţii lor şi a 


căutărilor lor lăuntrice se simt ei adesea ținuți în frâu. Indiferent cum ai 
părtăşie cu ei despre adevăr, nu se vor schimba şi reprimarea nu le va fi 
înlăturată. Pur şi simplu, acesta este felul lor; sunt doar niște lucruri care nu 
se ocupă de lucrarea lor reală. Deși la suprafață nu par să fi comis vreun 
mare rău sau să fie oameni răi şi cu toate că, aparent, doar au eşuat să 
susțină principiile şi regulamentele, în realitate, natura-esență a acestora 
este că ei nu se ocupă de lucrarea lor reală şi nici nu urmează calea corectă. 
Oamenii de acest fel sunt lipsiți de conştiinţa şi rațiunea umanității normale 
şi nu pot dobândi inteligența umanităţii normale. Nu se gândesc, nu 
reflectează şi nu urmăresc ţelurile pe care oamenii cu umanitate normală s- 
ar cuveni să le urmărească, sau atitudinile de viaţă și metodele de existență 
pe care ar trebui să le adopte oamenii cu umanitate normală. Minţile lor 
sunt în fiecare zi pline de gânduri despre cum să găsească tihnă și plăcere 
fizică. Totuși, în mediul de viață al bisericii, ei nu-şi pot satisface 
preferinţele fizice, deci se simt stânjeniţi şi ţinuţi în frâu. Aşa ajung să aibă 
aceste emoţii. Spuneţi-Mi, nu au vieţi epuizante oamenii de acest fel? (Ba 
da.) Sunt vieţile lor jalnice? (Nu, nu sunt jalnice.) Aşa este, nu sunt jalnice. 
Ca să ne exprimăm cu blândeţe, aceştia sunt genul de oameni care nu se 
ocupă de lucrarea lor reală. În societate, cine sunt oamenii care nu se ocupă 
de lucrarea lor reală? Sunt trântorii, nesăbuiţii, leneșii, huliganii, ticăloşiu și 
derbedeii — oamenii de acest fel. Ei nu-şi doresc să deprindă calificări sau 
abilităţi noi şi nu vor să urmeze cariere serioase sau să găsească o slujbă, ca 
să se poată descurca. Ei sunt trântorii și derbedeii societăţii. Se infiltrează în 
biserică şi apoi vor să obţină lucruri gratis şi să-și obțină partea lor de 
binecuvântări. Sunt oportunişti. Aceşti oportuniști nu sunt niciodată dispuşi 
să-şi îndeplinească îndatoririle. Dacă lucrurile nu merg cum vor ei, chiar şi 
într-o mică măsură, se simt ţinuţi în frâu. Întotdeauna îşi doresc să trăiască 


liber, nu vor să facă niciun fel de lucrare şi totuşi, vor să mănânce mâncare 


bună şi să poarte haine frumoase, să mănânce orice doresc şi să doarmă 
oricând vor. Ei cred că, atunci când va veni o astfel de zi, cu siguranţă va fi 
minunat. Nu vor să îndure nici măcar puţine greutăţi şi îşi doresc o viaţă de 
răsfăț. Acestor oameni li se pare epuizant chiar şi să trăiască; ei sunt 
controlați de emoţii negative. Se simt adesea obosiţi şi derutați, fiindcă nu 
pot face ce vor. Nu vor să se ocupe de lucrarea lor reală sau să-şi gestioneze 
afacerile lor reale. Nu vor să rămână fideli unei slujbe şi să o facă în mod 
constant, de la început până la sfârşit, tratând-o ca pe propria profesie şi 
datorie, ca pe obligația şi responsabilitatea lor; nu vor să o finalizeze și să 
obțină rezultate, sau să o facă la cel mai înalt standard posibil. Nu au gândit 
niciodată aşa. Vor doar să acţioneze într-un mod superficial şi să-şi 
folosească datoria drept mijloc de a-şi câștiga existenţa. Când se confruntă 
cu puţină presiune sau vreo formă de control, sau când se aşteaptă de la ei 
un standard puţin mai ridicat, sau sunt puşi să își asume puţină 
responsabilitate, se simt stânjeniți și ţinuţi în frâu. Aceste emoţii negative 
iau naştere în ei, a trăi li se pare epuizant şi sunt nefericiți. Un motiv 
fundamental pentru care a trăi li se pare epuizant este faptul că oamenii de 
acest fel nu au rațiune. Rațiunea lor este defectuoasă, ei îşi petrec toată ziua 
complăcându-se în fantezii, trăind într-un vis, în nori, închipuindu-şi mereu 
cele mai extraordinare lucruri. Din acest motiv, reprimarea este foarte greu 
de înlăturat. Ei nu sunt interesaţi de adevăr, sunt neîncrezători. Singurul 
lucru pe care-l putem face este să le cerem să plece din casa lui Dumnezeu, 


să se întoarcă în lume şi să-şi găsească propriul loc de tihnă şi confort. 


Cei care cred cu adevărat în Dumnezeu sunt toți indivizi care se ocupă 
de lucrarea lor reală, sunt cu toții dispuși să-şi îndeplinească îndatoririle, 
sunt capabili să preia o lucrare şi să o îndeplinească bine conform calbrului 
lor şi reglementărilor casei lui Dumnezeu. Fireşte, inițial, poate fi dificil să 


te adaptezi la această viaţă. Este posibil să te simţi epuizat fizic şi mental. 


Totuşi, dacă eşti cu adevărat hotărât să cooperezi şi eşti dispus să devii o 
persoană normală şi bună şi să obţii mântuirea, atunci, trebuie să plăteşti un 
mic preț şi să-l permiți lui Dumnezeu să te disciplineze. Când ai impulsul 
de a fi încăpățânat, trebuie să te răzvrătești împotriva lui şi să renunţ la el, 
reducându-ți treptat încăpăţânarea și dorințele egoiste. Trebuie să cauţi 
ajutorul lui Dumnezeu în chestiuni cruciale, în momente cruciale şi cu 
privire la sarcini cruciale. Dacă eşti hotărât, atunci ar trebui să-l ceri lui 
Dumnezeu să te mustre şi să te disciplineze şi să te lumineze astfel încât să 
poți înţelege adevărul şi astfel, vei obține rezultate mai bune. Dacă eşti cu 
adevărat hotărât şi te rogi lui Dumnezeu în prezenţa Lui şi ÎL implori, 
Dumnezeu va acţiona. Îţi va schimba starea şi gândurile. Dacă Duhul Sfânt 
lucrează puţin, mișcându-te şi luminându-te puţin, inima ta se va schimba și 
starea ta va fi transformată. Când va avea loc această transformare, vei simţi 
că nu eşti ținut în frâu când trăieşti în acest fel. Starea şi emoțiile tale 
reprimate vor fi transformate şi alinate şi vor fi altfel decât înainte. Vei simţi 
că nu este obositor să trăieşti în acest fel. Te vei bucura să-ți îndeplineşti 
datoria în casa lui Dumnezeu. Vei simţi că ai o viaţă bună comportându-te şi 
îndeplinindu-ţi datoria în acest fel, îndurând greutăți şi plătind un preţ, 
urmând regulile şi făcând lucruri pe baza principiilor. Vei simţi că acesta 
este genul de viaţă pe care ar trebui să-l aibă oamenii normali. Când trăieşti 
în conformitate cu adevărul şi îți îndeplineşti bine datoria, vei simți că 
inima ta este calmă şi liniştită şi că viaţa ta este plină de sens. Te vei gândi: 
„De ce nu am ştiut asta înainte? De ce am fost atât de încăpățânat? Înainte, 
trăiam conform filosofulor şi firii Satanei, netrăind nici ca om, nici ca 
fantomă, şi cu cât trăiam mai mult, cu atât era durerea mai mare. Acum, că 
înţeleg adevărul, pot să renunţ la o parte din firea mea coruptă şi pot să simt 
adevărata linişte şi bucurie a unei vieţi petrecute îndeplinindu-mi datoria și 


practicând adevărul!” Nu ţi se va fi schimbat atunci dispoziția? (Ba da.) 


Odată ce-ţi vei da seama de ce viața ta părea represivă şi tristă înainte, odată 
ce vei găsi cauza principală a suferinţei tale şi vei rezolva problema, vei 
avea o şansă să te schimbi. Atât timp cât te lupţi pentru adevăr, investeşti 
mai mult efort în cuvintele lui Dumnezeu, ai mai des părtăşie despre adevăr 
şi asculți şi mărturiile fraților şi surorilor tale privind experienţele lor, vei 
avea o cale mai clară, iar atunci, nu ţi se va îmbunătăţi starea? Dacă ţi se 
îmbunătăţeşte starea, emoţiile tale represive se vor reduce treptat şi nu te 
vor mai înlănţui. Desigur, în anumite situații sau contexte, pot apărea 
sentimente ocazionale de reprimare şi durere, dar atât timp cât cauţi 
adevărul pentru a le înlătura, aceste emoţii represive vor dispărea. Vei fi 
capabil să-ți oferi sinceritatea, întreaga putere şi loialitatea în timp ce-ţi 
îndeplineşti datoria şi vei avea o speranță de mântuire. Dacă eşti capabil să 
suferi o astfel de transformare, atunci nu este nevoie să părăsești casa lui 
Dumnezeu. Capacitatea ta de a suferi această transformare va dovedi că 
încă mai există o speranţă pentru tine — o speranţă de schimbare, o speranță 
de mântuire. Va dovedi că încă ești un membru al casei lui Dumnezeu, dar 
al fost influenţat prea multă vreme şi prea profund de diverse motive 
egoiste şi considerente personale, sau de diverse obiceiuri şi idei proaste, 
din cauza cărora conştiinţa ta a amortit și nu a mai simțit nimic, rațiunea ţi-a 
fost întunecată, iar simţul ruşinii ţi-a fost erodat. Dacă poţi să suferi o astfel 
de transformare, casa lui Dumnezeu te va primi ca să rămâi, să-ți 
îndeplineşti datoria, să-ți realizezi misiunea şi să duci până la capăt lucrarea 
pe care o ai în curs de execuţie. Sigur, oamenii care au aceste emoții 
negative pot fi ajutaţi doar cu o inimă iubitoare. Dacă o persoană refuză în 
mod consecvent să accepte adevărul şi rămâne impenitentă în ciuda 
avertismentelor repetate, ar trebui să ne luăm rămas bun de la ea. Dar dacă 
un om chiar este dispus să se schimbe, să se transforme, să-şi reconsidere 


direcția, îl primim cu căldură să rămână. Atât timp cât sunt cu adevărat 


dispuşi să rămână și să-şi schimbe abordările şi modurile de viaţă anterioare 
şi sunt capabili să sufere treptat o transformare în timp ce-şi îndeplinesc 
datoria şi devin mai buni la datoria lor, cu cât o îndeplinesc mai multă 
vreme, atunci îi primim pe astfel de oameni să rămână şi sperăm că vor 
continua să se îmbunătăţească. De asemenea, ne exprimăm marea dorinţă 
pentru ei: ne dorim ca ei să poată ieși din emoţiile lor negative, să nu mai 
fie înlănţuiți de acestea sau învăluiți de umbra lor şi să poată, în schimb, să 
se ocupe de lucrarea lor reală şi să păşească pe calea corectă, acționând şi 
trăind aşa cum s-ar cuveni să o facă oamenii normali conform cerinţelor lui 
Dumnezeu şi îndeplinindu-și în mod constant îndatoririle în casa lui 
Dumnezeu conform cerințelor Lui, fără a se mai lăsa în voia sorții. Le 
dorim să aibă un viitor promițător şi să nu mai facă orice vor sau să se 
preocupe doar de căutarea plăcerii și de desfătare fizică ci, în schimb, să se 
gândească mai mult la chestiuni legate de îndeplinirea îndatoririlor lor, de 
calea pe care păşesc în viață şi de trăirea unei umanităţi normale. Ne dorim 
din toată inima ca ei să poată trăi fericiți, liberi şi eliberați în casa lui 
Dumnezeu, experimentând zilnic linişte şi bucurie şi simțind căldură şi 
plăcere în viețile lor aici. Nu este aceasta cea mai grozavă urare? (Ba da.) 
Eu Mi-am terminat urarea şi vă invit pe toţi să le oferiţi urările voastre din 
toată inima. (Urarea noastră din toată inima este ca ei să poată trăi fericiţi, 
liberi şi eliberaţi în casa lui Dumnezeu, experimentând zilnic linişte şi 
bucurie şi simțind căldură și veselie în vieţile lor aici.) Şi ce altceva? Ce ar 
fi să le urăm din toată inima să nu mai trăiască sub controlul emoţiilor 
represive? (Da.) Aceasta este urarea Mea. Mai aveţi şi alte urări pentru ei? 
(Urarea mea din toată inima este ca ei să poată să se ocupe de lucrarea lor 
reală, îmbunătățindu-și constant îndeplinirea îndatoririlor lor.) Este aceasta 
o urare bună? (Da.) Mai aveţi şi alte urări? (Urarea mea din toată inima este 


ca ei să poată începe în curând să trăiască o umanitate normală.) Poate că 


această urare nu este foarte măreață, dar cred că este practică. Fiinţele 
umane ar trebui să trăiască o umanitate normală şi să nu se simtă ținute în 
frâu. De ce suntem noi incapabili să îndurăm greutățile pe care alţii le pot 
îndura? Dacă o persoană are conştiinţa, rațiunea şi simţul ruşinii asociate 
umanității normale, precum şi ţelurile, metodele de existență şi scopurile 
corecte în căutarea lor, pe care s-ar cuveni să le aibă oamenii normali, ea nu 
se va simţi ținută în frâu. Nu este aceasta o urare destul de bună? (Ba da.) 
Mai este şi altceva? (Urarea mea din toată inima pentru ei este să coopereze 
armonios cu fraţii şi surorile lor, să simtă iubirea lui Dumnezeu în casa Lui 
şi să acționeze conform principiilor casei lui Dumnezeu.) Este măreață 
această cerinţă? (Nu.) Fiindcă nu este măreaţă, este ea uşor de împlinit? A 
simți iubirea casei lui Dumnezeu corespunde oarecum realităţii — de asta au 
nevoie acești oameni, nu? (Da.) Cerinţele pentru astfel de oameni nu sunt 
mari. În primul rând, ei trebuie să aibă conştiinţa şi raţiunea umanităţii 
normale. Nu ar trebui să fie delăsători sau să se lase în voia sorții; ar trebui 
să înveţe să trăiască, să se ocupe de lucrarea lor reală, să ia asupra lor 
responsabilităuile şi îndatoririle proprii. Apoi, trebuie să înveţe cum să 
trăiască, să trăiască umanitatea normală și să-şi îndeplinească bine 
responsabilitățile şi îndatoririle. Făcând asta, vor putea să simtă alinare, 
linişte şi bucurie în casa lui Dumnezeu şi vor fi dispuşi să trăiască şi să-şi 
îndeplinească îndatoririle aici. După ce se vor elibera de emoțiile lor 
represive, negative, vor putea, încetul cu încetul, să urmărească adevărul și 
să coopereze armonios cu alții. Acestea sunt cerințele pentru astfel de 
oameni. Indiferent de vârsta lor, noi nu avem urări grandioase sau cerințe 
măreţe pentru ei, în afara acestora, despre care am vorbit. În primul rând, 
trebuie să înveţe să se ocupe de lucrarea lor reală, să ia asupra lor 
responsabilităile şi obligațiile unui adult şi ale unei persoane normale, iar 


apoi, să înveţe să se conformeze regulilor şi să accepte gestionarea, 


supravegherea şi emondarea de către casa lui Dumnezeu și să-și 
îndeplinească bine îndatoririle. Aceasta este atitudinea corectă pe care ar 
trebui să o adopte o persoană cu conştiinţă şi rațiune. În al doilea rând, ar 
trebui să aibă o înțelegere şi o cunoaştere corectă a responsabilităților, 
obligațiilor, gândurilor şi punctelor de vedere care presupun conștiința şi 
rațiunea unei umanități normale. Ar trebui să scapi de emoţiile tale negative 
şi de reprimare și să te confrunți în mod corect cu diversele dificultăți care 
apar în viaţa ta. Pentru tine, acestea nu sunt lucruri, poveri, sau obligaţii 
suplimentare, ci mai degrabă ceea ce ar trebui să suporţi tu, ca adult normal. 
Asta înseamnă că fiecare adult, indiferent de sexul său, de calibrul său, de 
cât de competent este sau de ce talente are, trebuie să suporte toate lucrurile 
pe care s-ar cuveni să le suporte adulții, inclusiv: mediile de viaţă la care 
trebuie să se adapteze adulții, responsabilitățile, obligațiile şi misiunile pe 
care ar trebui să le preia și lucrarea pe care ar trebui să şi le asume. Mai 
întâi, ar trebui să accepţi în mod clar aceste lucruri, în loc să aștepți să te 
îmbrace şi să te hrănească alții sau să te bazezi pe roadele muncii altora, ca 
să te descurci. În plus, ar trebui să înveţi să te adaptezi și să accepţi diverse 
tipuri de reguli, reglementări şi gestionare, ar trebui să accepți decretele 
administrative ale casei lui Dumnezeu şi să înveţi să te adaptezi unei 
existenţe şi unei vieți între alți oameni. Ar trebui să ai conștiința şi rațiunea 
umanității normale, să abordezi în mod corect oamenii, evenimentele şi 
lucrurile din jurul tău și să tratezi și să rezolvi corect diversele probleme cu 
care te confrunţi. Toate acestea sunt lucruri de care ar trebui să se ocupe o 
persoană cu umanitate normală; se poate spune şi că acestea sunt viaţa și 
mediul de viaţă cu care s-ar cuveni să se confrunte un adult. De exemplu, ca 
adult, ar trebui să te bazezi pe propriile capacități de a-ţi întreține și hrăni 
familia, indiferent cât de dificilă ar putea fi viaţa ta. Asta este greutatea pe 


care ar trebui s-o înduri, responsabilitatea pe care ar trebui s-o îndeplineşti 


şi obligaţia pe care ar trebui s-o duci la bun sfârşit. Ar trebui să iei asupra ta 
responsabilitățile pe care s-ar cuveni să şi le asume un adult. Indiferent cât 
de multă suferinţă înduri sau cât de mare este prețul pe care-l plătești, 
indiferent cât de trist te simţi, ar trebui să-ţi înghiți nemulţumirile şi ar 
trebui să nu începi să ai emoţii negative sau să te plângi în legătură cu 
cineva, fiindcă asta ar trebui să suporte adulții. Ca adult, trebuie să iei 
asupra ta aceste lucruri — fără să te plângi sau să te împotriveşti şi, mai ales, 
fără să le eviţi sau să le respingi. A te lăsa în voia sorții, a fi leneş, a face 
lucrurile așa cum vrei, a fi încăpățânat sau capricios, a face ce vrei şi a nu 
face ce nu vrei să faci — aceasta nu este atitudinea pe care ar trebui s-o aibă 
un adult în viaţă. Fiecare adult ar trebui să ia asupra lui responsabilitățile 
unui adult, indiferent cu cât de multă presiune se confruntă, precum 
greutăţi, boli, chiar şi diverse dificultăți — acestea sunt lucruri pe care toată 
lumea ar trebui să le experimenteze şi să le suporte. Ele fac parte din viața 
unei persoane normale. Dacă nu poți suporta presiune sau îndura suferință, 
asta înseamnă că eşti prea fragil şi inutil. Oricine trăieşte trebuie să suporte 
această suferință și nimeni n-o poate evita. Fie în societate, fie în casa lui 
Dumnezeu, este la fel pentru toată lumea. Aceasta este responsabilitatea pe 
care ar trebui s-o porți, povara grea pe care ar trebui s-o ducă un adult, 
lucrul pe care ar trebui să-l ia asupra lui, şi nu ar trebui să-l eviți. Dacă 
încerci mereu să scapi sau să te eliberezi de toate acestea, atunci emoţiile 
tale represive vor ieşi la suprafaţă și vei fi mereu înlănţuit de ele. Totuşi, 
dacă poţi înțelege şi accepta corect toate acestea şi le poţi privi ca pe o parte 
necesară a vieții și existenţei tale, atunci, aceste probleme nu ar trebui să fie 
un motiv pentru care să începi să simţi emoţii negative. Într-o privinţă, 
trebuie să înveţi să iei asupra ta responsabilitățile şi obligațiile pe care 
adulţii s-ar cuveni să le aibă şi să le preia. Într-o altă privinţă, ar trebui să 


înveţi să coexiști armonios cu alții, cu umanitate normală, în mediul tău de 


viaţă şi de lucru. Nu face, pur și simplu, ce vrei. Care este scopul 
coexistenţei armonioase? Este să duci mai bine lucrarea la bun sfârşit şi să 
îndeplineşti mai bine obligaţiile şi responsabilitățile pe care tu, ca adult, s-ar 
cuveni să le duci la bun sfârşit şi să le îndeplinești, să minimizezi pierderile 
provocate de problemele cu care te confrunţi în lucrarea ta şi să maximizezi 
rezultatele şi eficienţa lucrării tale. Asta s-ar cuveni să realizezi. Dacă ai 
umanitate normală, ar trebui să realizezi asta când lucrezi între oameni. Cât 
despre presiunea lucrării, indiferent dacă vine de la Cel de mai sus sau de la 
casa lui Dumnezeu sau dacă este o presiune exercitată asupra ta de către 
frații şi surorile tale, este ceva ce ar trebui să suporţi. Nu poţi să spui: „Este 
prea multă presiune, așa că nu o voi face. Eu caut doar timp liber, tihnă, 
fericire şi confort când îmi fac datoria şi lucrez în casa lui Dumnezeu.” Asta 
nu va funcționa; acesta nu este un gând pe care ar trebui să-l aibă un adult 
normal, iar casa lui Dumnezeu nu este un loc în care tu să te bucuri de 
confort. Fiecare persoană îşi asumă un anumit nivel de presiune și de risc în 
viaţa și în lucrarea sa. La orice slujbă, în special când îți îndeplineşti datoria 
în casa lui Dumnezeu, ar trebui să te străduieşti să obţii rezultate optime. La 
o scară mai mare, aceasta este învăţătura şi cererea lui Dumnezeu. La o 
scară mai redusă, este atitudinea, punctul de vedere, standardul și principiul 
pe care fiecare persoană ar trebui să le adopte în comportamentul şi în 
acțiunile sale. Când îndeplineşti o datorie în casa lui Dumnezeu, trebuie să 
înveți să te conformezi reglementărilor şi sistemelor casei lui Dumnezeu, 
trebuie să înveţi să respecţi, să înveți regulile şi să te comporti într-un mod 
educat. Aceasta este o parte esențială a comportamentului unui om. Nu ar 
trebui să-ți petreci tot timpul făcându-ţi poftele, în loc să lucrezi, 
negândindu-te la nimic în mod serios și trândăvind în fiecare zi, sau 
implicându-te în acte ilegale şi urmărindu-ţi propriul mod de viaţă, cum fac 


non-credincioşii. Nu îi face pe ceilalți să te disprețuiască, nu deveni o 


pacoste pentru ei sau un ghimpe în coastele lor, nu-i face pe toţi să te 
ocolească sau să te respingă şi nu deveni un obstacol sau o piedică în calea 
vreunei lucrări. Acestea sunt conştiinţa şi rațiunea pe care ar trebui să le 
aibă un adult normal și, de asemenea, aceasta este responsabilitatea pe care 
orice adult normal ar trebui s-o poarte. Acestea sunt o parte din lucrurile pe 


care trebuie să le faci pentru a purta această responsabilitate. Înţelegi? (Da.) 


Dacă eşti o persoană hotărâtă, dacă poţi să tratezi responsabilitățile şi 
obligațiile pe care oamenii ar trebui să le poarte, lucrurile pe care oamenii 
cu umanitate normală ar trebui să le îndeplinească şi acele lucruri pe care 
adulții trebuie să le realizeze ca fiind ţelurile și scopurile căutării tale și 
dacă poți să iei asupra ta responsabilităţile proprii, atunci, indiferent ce preţ 
plătești şi ce durere înduri, nu te vei plânge şi, atât timp cât le recunoști ca 
fiind cerințele şi intenţiile lui Dumnezeu, vei fi capabil să înduri orice 
suferință şi să îţi îndeplineşti bine datoria. În acel moment, cum ar fi starea 
ta de spirit? Ar fi diferită; ai simți linişte şi stabilitate în inima ta și ai 
experimenta plăcere. Vezi tu, doar căutând să trăieşti umanitatea normală și 
urmărind responsabilităţile, obligațiile şi misiunea pe care oamenii cu 
umanitate normală s-ar cuveni să le poarte şi să le preia, oamenii simt 
linişte şi bucurie în inimile lor și experimentează plăcere. Nici măcar nu au 
ajuns în punctul în care fac treburi în conformitate cu principiile şi obțin 
adevărul şi deja au suferit o schimbare. Acești oameni sunt cei care au 
conştiinţă şi rațiune; sunt oameni integri care pot să depăşească orice 
dificultate şi să preia orice sarcină. Ei sunt buni ostași ai lui Hristos, au fost 
instruiți şi nu-i poate învinge nicio dificultate. Spuneţi-Mi, ce părere aveţi 
despre acest comportament? Nu au tărie acești oameni? (Ba da.) Au tărie, 
iar oamenii îi admiră. S-ar mai simţi ținuți în frâu astfel de oameni? (Nu.) 
Atunci, cum au schimbat ei aceste emoţii represive? Din ce motiv nici nu îi 


tulbură, nici nu îi găsesc aceste emoţii? (Motivul este că ei iubesc lucrurile 


pozitive şi poartă o povară în îndatoririle lor.) Corect, cheia este să te ocupi 
de lucrarea ta reală. Când oamenii se concentrează la chestiuni reale şi când 
intră în acţiune conştiinţa şi rațiunea umanităţii normale şi simţul 
răspunderii şi al misiunii, pe care ei le au, ei se descurcă bine, indiferent 
unde sunt plasați. Pot avea succes în orice sarcină, fără nicio reprimare, 
tulburare sau depresie. Crezi că Dumnezeu îi binecuvântează pe aceşti 
oameni? Oare oamenii care au o astfel de conștiință, rațiune şi umanitate 
normală se confruntă cu dificultăți în urmărirea adevărului? (Nu.) Pe baza 
căutărilor, punctelor de vedere şi metodelor de existență ale umanităţii 
normale, urmărirea adevărului nu va fi foarte dificilă pentru ei. Când 
oamenii ajung în acest punct, nu sunt departe de înţelegerea adevărului, de 
practicarea lui, de a acţiona conform adevărurilor-principii și de a pătrunde 
în adevărul-realitate. Ce înseamnă aici „nu sunt departe”? Înseamnă că 
perspectiva lor asupra comportamentului propriu și metoda de existenţă pe 
care au ales-o sunt absolut pozitive şi dinamice, aliniindu-se, în esență, cu 
umanitatea normală pe care o cere Dumnezeu. Înseamnă că au atins 
standardele stabilite de Dumnezeu. Odată ce ating aceste standarde, aceşti 
indivizi pot înțelege adevărul atunci când îl aud şi le va fi mult mai puţin 
dificil să-l practice. Le va fi uşor să pătrundă în adevărul-realitate şi să 
acţioneze conform adevărurilor-principii. În total, câte aspecte există, cu 
privire la ce s-ar cuveni să facă oamenii cu o umanitate normală? Există 
aproximativ trei. Care sunt acestea? Spuneţi-Mi. (Primul este legat de a 
învăţa să porți responsabilitățile şi obligaţiile pe care un adult ar trebui să le 
aibă şi să le poarte. Al doilea este legat de a învăţa să coexişti armonios cu 
alții, cu umanitate normală, în mediul tău de viaţă şi de lucru, și să nu faci 
orice vrei. lar al treilea este legat de a învăţa să te conformezi învățăturilor 
lui Dumnezeu în sfera rațiunii umanității normale şi aderând la atitudinile, 


punctele de vedere, standardele şi principiile pe care s-ar cuveni să le ai în 


comportament, ceea ce înseamnă să respecţi regulile.) Aceste trei aspecte 
sunt ceea ce s-ar cuveni să aibă oamenii cu umanitate normală. Dacă 
oamenii încep să se gândească şi să se concentreze pe aceste aspecte şi să 
lucreze din greu pentru a le obține, ei vor începe să se ocupe de lucrarea lor 
reală — atunci, vor mai experimenta ei emoţii negative? Se vor mai simţi ei 
tinuti în frâu? Când te ocupi de lucrarea ta reală, îți gestionezi treburile 
reale şi iei asupra ta responsabilitățile pe care s-ar cuveni să le poarte 
adulții, va trebui să faci și să te gândești la atât de multe lucruri, că vei fi 
copleşitor de ocupat. În special pentru cei care îşi îndeplinesc în prezent 
îndatoririle în casa lui Dumnezeu, au ei vreun pic de timp să se simtă ținuți 
în frâu? Nu au timp. Așadar, care este problema cu cei care se simt ţinuţi în 
frâu, au toane şi moralul scăzut sau sunt deprimaţi oricând se confruntă cu 
ceva puţin neplăcut? Problema este că ei nu se ocupă de lucrurile corecte şi 
sunt leneși. Este că ei nu se ocupă de lucrarea lor reală şi nu pot vedea 
lucrurile pe care s-ar cuveni să le facă, aşa că mințile lor se lenevesc și 
gândurile lor o iau razna. Se gândesc şi se tot gândesc, fără să aibă vreo cale 
de urmat, aşa că se simt ţinuţi în frâu. Cu cât se gândesc mai mult, cu atât se 
simt mai necăjiţi şi mai neajutoraţi și cu atât le este calea mai puţin clară; cu 
cât se gândesc mai mult, cu atât simt că vieţile lor nu merită, că sunt jalnici 
ŞI cu atât se simt mai trişti. Nu au putere să se elibereze și, în cele din urmă, 
devin prizonierii acestor emoţii ale reprimării. Nu este așa? (Ba da.) De 
fapt, această problemă este uşor de rezolvat, fiindcă există atât de multe 
lucruri pe care ar trebui să le faci, atât de multe chestiuni reale la care ar 
trebui să te gândeşti şi pe care ar trebui să le iei în calcul, încât nu vei avea 
timp să te gândeşti la acele lucruri inutile, la acele activități căutătoare de 
plăceri. Oamenii ale căror minți sunt suficient de leneşe încât să se 
gândească la astfel de lucruri preferă să se relaxeze, în loc să lucreze, sunt 


nişte trântori lacomi și nu se ocupă de lucrarea lor reală. Cei care nu se 


ocupă de lucrarea lor reală se trezesc adesea prizonierii emoțiilor represive. 
Aceşti oameni nu se ocupă de lucrurile corecte, în timp ce există o grămadă 
de chestiuni importante care trebuie rezolvate, şi nu se gândesc și nu 
acţionează pe baza acestora. În schimb, găsesc timp să-și lase minţile să 
zboare, să se plângă și să cârtească în legătură cu trupurile lor fizice, să se 
îngrijoreze cu privire la viitor şi să se agite privind durerea pe care au 
îndurat-o şi prețurile pe care le-au plătit. Când nu pot rezolva toate aceste 
probleme, nu pot să le suporte sau să găsească o supapă pentru aceste 
frustrări, se simt ţinuţi în frâu. Se tem să nu piardă binecuvântări când se 
gândesc să plece din casa lui Dumnezeu, se tem că vor ajunge în iad dacă 
fac rău şi nici nu sunt dispuși să urmărească adevărul sau să-și 
îndeplinească îndatoririle cum se cuvine. Ca urmare, se simt ţinuţi în frâu. 
Nu este aşa? (Ba da.) Așa este. Dacă o persoană se ocupă de lucrarea sa 
reală şi urmează calea corectă, aceste emoţii nu vor apărea. Chiar dacă 
experimentează ocazional emoţii represive din cauza unor circumstanțe 
speciale temporare, acestea vor fi doar dispoziţii trecătoare, fiindcă oamenii 
cu modul de viaţă corect şi perspectiva potrivită asupra existenţei vor depăşi 
rapid aceste emoții negative. Ca urmare, nu te vei trezi în mod frecvent 
prizonierul emoțiilor reprimării. Asta înseamnă că aceste emoţii ale 
reprimării nu te vor deranja. Este posibil să experimentezi dispoziții proaste 
temporare, dar nu le vei cădea prizonier. Acest lucru subliniază importanţa 
urmăririi adevărului. Dacă tu cauţi să te ocupi de lucrarea ta reală, dacă 
porți responsabilitățile pe care ar trebui să le poarte adulții și cauţi să ai un 
mod de existență normal, bun, pozitiv şi dinamic, atunci nu vei simți aceste 


emoții negative. Aceste emoţii nu te vor găsi sau nu se vor agăța de tine. 


Aşadar, am încheiat părtăşia despre problema și dificultatea rezolvării 
reprimării, care include cele trei aspecte menţionate mai devreme. Ne dorim 


din toată inima ca aceia care au fost înlănţuiți de emoţiile reprimării şi aceia 


care au căzut prizonieri emoţiilor reprimării, dar care doresc să se elibereze 
de acestea, să nu mai fie controlaţi de aceste emoţii. Sperăm ca, în curând, 
să poată să iasă din emoțiile negative ale reprimării şi să trăiască 
asemănarea unei persoane normale, adoptând un mod de existenţă normal și 
cuviincios. Este aceasta o dorinţă bună? (Da.) Atunci, ar trebui să vă doriți 
şi voi asta. (Ne dorim ca aceia care au fost înlănţuiți de emotiile reprimării 
şi cei care au devenit prizonierii emoţiilor reprimării, dar doresc să se 
elibereze de acestea, să nu mai fie controlaţi de aceste emoţii. Sperăm ca în 
curând să poată să iasă din emoţiile negative ale reprimării şi să trăiască 
asemănarea unei persoane normale, adoptând un mod de existenţă normal și 
cuviincios.) Această dorință este realistă. Acum, că ne-am exprimat 
dorinţele, dacă aceşti oameni se pot elibera de emoţiile reprimării depinde, 
în cele din urmă, de alegerile lor personale — ar trebui să fie o chestiune 
simplă. De fapt, este ceva ce oamenii cu umanitate normală ar trebui să 
aibă. Dacă o persoană este suficient de hotărâtă şi are disponibilitatea de a 
urmări adevărul şi lucruri pozitive, atunci îi va fi uşor să se elibereze de 
emoțiile reprimării. Nu va fi o sarcină dificilă. Dacă cineva nu se bucură 
urmărind adevărul și lucrurile pozitive și dacă lucrurile pozitive nu îi plac, 
atunci, lăsaţi-l să rămână prizonierul emoțiilor reprimării. Lăsaţi-l în pace. 
Nu mai este nevoie să exprimăm dorinţe pentru el, bine? (Bine.) Acesta este 
un alt mod de a trata situația. Există o rezolvare pentru orice problemă și 
totul poate fi abordat şi rezolvat pe baza adevărurilor-principu şi a 
circumstanțelor propriu-zise ale oamenilor. Ne-am terminat urările pe ziua 
de azi şi am avut părtăşie în mod exhaustiv cu privire la mai multe situaţii 
diferite. Am spus tot ce este necesar să fie spus despre acest tip de persoană, 


deci haideţi să încheiem aici această discuţie. 

Cum să urmărești adevărul (6) 


Data trecută, am avut părtăşie despre „renunţare”, care este unul dintre 
principiile de practică pentru modul de a urmări adevărul. Prima parte a 
„renunţării” înseamnă să renunți la toate emoţiile negative. Deja am avut 
părtăşie de mai multe ori cu privire la acest subiect. Data trecută am avut 
părtăşie despre emoția negativă asociată reprimării? (Da.) Despre ce am 
avut părtăşie, în legătură cu acest aspect? Ce îi face pe oameni să se simtă 
tinuti în frâu? (Dumnezeu a avut părtăşie cu privire la faptul că oamenii fac 
ce vor în îndatoririle lor și nu sunt dispuși să respecte regulile şi 
reglementările bisericii sau să se supună limitănilor. Din cauza încăpăţânării 
lor şi a faptului că nu acţionează conform principiilor, nu-şi pot îndeplini 
bine îndatoririle şi, prin urmare, sunt adesea emondaţi. Dacă nu reflectează 
la acțiunile lor şi nu reuşesc să-şi rezolve problemele căutând adevărul, se 
vor simți ținuți în frâu.) Data trecută, am avut părtăşie despre un tip de 
situație în care oamenii simt emoția negativă de a fi ţinuţi în frâu, datorată 
îndeosebi faptului că nu pot face ce vor. Acea părtășie s-a referit în 
principal la următoarele: situaţii în care oamenii nu pot face ceea ce vor, ce 
lucruri își doresc oamenii să facă aşa cum vor şi ce comportamente comune 
se manifestă în oamenii care se complac în emoția asociată reprimării. 
Apoi, am avut părtăşie despre calea pe care trebuie să o urmați pentru a 
înlătura această emoție. Aţi tras vreo concluzie după ce ați ascultat aceste 
părtăşii despre renunțarea la emoţiile negative, dacă dezvăluiau 
manifestările emoţiilor negative ale omului sau le indicau oamenilor calea 
pentru renunţarea la acestea? Ce vizează această practică a renunţării la 
emoțiile negative? După ce ați ascultat aceste părtăşii, ați reflectat la acest 
lucru? (Dumnezeule, înțelegerea mea este că această practică vizează 


opiniile oamenilor despre lucruri.) Corect, acesta este un aspect al 


chestiunii. Se referă la punctele de vedere ale oamenilor despre lucruri. 
Aceste opinii se referă în primul rând la diversele idei și puncte de vedere 
de care te agăţi atunci când întâlneşti diverse persoane, chestiuni şi lucruri 
ŞI vizează în primul rând diversele probleme pe care le întâmpini în viaţa şi 
existența ta umană normală. Astfel de exemple includ: cum să interacționezi 
cu ceilalți, cum să aplanezi animozităţi, atitudinea pe care ar trebui s-o ai 
faţă de căsnicie, familie, muncă, faţă de perspectivele tale, față de boală, 
îmbătrânire, moarte şi față de chestiunile banale din viață. Tratează, de 
asemenea, felul în care ar trebui să faci față mediului tău și felul în care ar 
trebui să faci față datoriei pe care ar trebui s-o îndeplinești, printre alte 
aspecte. Nu tratează aceste lucruri? (Ba da.) Cât despre toate aspectele şi 
chestiunile principiale importante care au legătură cu o viaţă şi o existență 
umană normală — dacă ai ideile, opiniile și atitudinea corectă, atunci, 
umanitatea ta va fi relativ normală. Când spun „normală”, mă refer la a avea 
o rațiune normală și o perspectivă şi o atitudine normală față de lucruri. 
Doar celor care au idei şi opinii corecte le va fi uşor să înţeleagă şi să 
pătrundă în adevăr atunci când îl urmăresc. Asta înseamnă că doar cei cu 
idei normale şi cu opinii, perspective şi atitudini normale faţă de oameni și 
lucruri vor putea să obțină anumite rezultate în timp ce caută adevărul. Dacă 
perspectiva şi atitudinea unei persoane față de oameni şi lucruri, cât şi 
ideile, opiniile şi atitudinea sa sunt toate negative, nu se conformează 
conştiinţei şi raționalității umanităţii normale şi sunt radicale, îndărătnice şi 
impure — pe scurt, dacă sunt toate negative, potrivnice și depresive — dacă o 
persoană care are aceste feluri de idei şi opinii negative urmăreşte adevărul, 
1 se va părea uşor să îl înțeleagă și să îl pună în practică? (Nu.) Este destul 
de simplu să spuneţi acest lucru dintr-o perspectivă teoretică, dar în 
realitate, nu-l înţelegeți cu adevărat. Simplu spus, cu privire la diversele 


emoții negative despre care avem părtăşie, dacă o persoană are o 


perspectivă şi o atitudine incorectă faţă de diverse persoane, chestiuni și 
lucruri pe care le întâlneşte în viața sa şi pe calea vieţii sale, va fi ea 
capabilă să dobândească o înţelegere a adevărului? (Nu.) Dacă mereu se 
complace în emoții negative, poate ea să dobândească o înţelegere pură a 
cuvintelor lui Dumnezeu? (Nu.) Dacă este mereu dominată, controlată şi 
influenţată de gândurile și opiniile asociate emoţiilor negative, nu vor fi 
negative perspectiva şi atitudinea sa cu privire la toate lucrurile, cât şi 
opiniile sale despre lucrurile care 1 se întâmplă? (Ba da.) Ce înseamnă 
„negativ” aici? În primul rând, putem spune că este în contradicție cu 
faptele şi cu legile obiective? Încalcă legile naturii, cărora omul ar trebui să 
li se conformeze, precum și realitatea suveranității lui Dumnezeu? (Da.) 
Dacă oamenii nutresc aceste idei şi opinii negative în timp ce ascultă și 
citesc cuvintele lui Dumnezeu, pot ei cu adevărat să accepte cuvintele Lui şi 
să li se supună? Pot ei să dobândească supunere față de Dumnezeu și 
compatibilitate cu El? (Nu.) Daţi un exemplu care ilustrează acest lucru, ca 
să văd dacă ați înţeles. Găsiţi un exemplu în care cineva se confruntă cu 
probleme majore ale vieţii şi supraviețuirii lui, precum cele legate de 
căsnicie, familie, copii sau boală, de viitorul, soarta lui, dacă viaţa lui 
înaintează fără obstacole, meritele lui, statutul lui social, interesele 
personale şi aşa mai departe. (Îmi amintesc că, data trecută, Dumnezeu a 
avut părtăşie despre faptul că atunci când oamenii se confruntă cu boala, se 
complac în emoţii negative precum tulburarea, neliniștea sau îngrijorarea şi 
le este extrem de teamă de moarte. Acest lucru le afectează abilitatea de a-și 
face datoria şi de a trăi o viață normală şi îi face incapabili să se conformeze 
legilor obiective. În realitate, viaţa şi moartea oamenilor, momentul când se 
îmbolnăvesc şi cât de mult suferă sunt toate predestinate de Dumnezeu. 
Oamenii ar trebui să înfrunte și să experimenteze aceste situaţii cu o 


atitudine potrivită, pozitivă. Ar trebui să caute tratamentul de care au nevoie 


şi să facă datoria pe care ar trebui să o facă — ar trebui să păstreze o stare de 
spirit pozitivă și să nu cadă în capcana bolii lor. Dar când oamenii se 
complac în emoţii negative, ei nu cred în suveranitatea lui Dumnezeu şi nu 
cred că Dumnezeu le-a predestinat viaţa și moartea. Pur și simplu se simt 
îngrijorați, speriați şi neliniștiți din cauza bolii lor. Devin tot mai îngrijorați 
şi mai temători — nu sunt guvernați de adevărul suveranității lui Dumnezeu 
peste soarta omului, iar Dumnezeu este absent din inimile lor.) Acesta este 
un exemplu grozav. Are legătură cu întrebarea referitoare la ce opinie ar 
trebui să aibă oamenii despre chestiunea semnificativă a vieții şi a morții? 
(Da.) Ştiţi cu toţii ceva despre acest subiect? Este o chestiune de înfruntare 
a propriei vieți şi a propriei morți. Are legătură cu probleme din sfera 
umanităţii normale? (Da.) Acesta este un aspect important pe care trebuie 
să-l înfrunte toți. Chiar dacă eşti tânăr sau sănătos şi nu ai avut de-a face sau 
nu ai experimentat probleme de viaţă şi de moarte, inevitabil va veni o zi 
când va trebui să o faci — este ceva ce trebuie să înfrunte toți oamenii. Ca 
persoană normală, indiferent dacă eşti afectat personal de acest lucru sau 
dacă eşti foarte îndepărtat de el, acesta este, în orice caz, cel mai 
semnificativ aspect cu care te vei confrunta în viață. Așadar, când se 
confruntă cu semnificativa chestiune a morţii, nu ar trebui să reflecteze 
oamenii la cum să o trateze? Nu vor adopta ei unele metode umane pentru a 
o trata? De ce opinii ar trebui să se agaţe oamenii? Nu este aceasta o 
chestiune practică? (Ba da.) Dacă oamenii se complac în emoţii negative, ce 
vor gândi ei? Am avut în trecut părtăşie despre acest lucru — dacă oamenii 
trăiesc conduși de gânduri şi opinii asociate emoţiilor negative, sunt sau nu 
sunt acțiunile și expresiile lor conforme cu adevărul? Corespund ele 
gândirii umanității normale sau nu corespund? (Nu, nu corespund.) Ele nu 


corespund gândirii umanității normale şi cu atât mai puţin sunt în 


conformitate cu adevărul. Ele nu corespund faptelor obiective sau legilor 


obiective şi categoric nu se conformează suveranității lui Dumnezeu. 


Care este rezultatul suprem al părtășiei noastre despre renunţarea la 
diverse emoţii negative? Cum poți să exprimi şi să practici în mod specific 
„renunţarea” pentru a avea gândirea şi rațiunea umanității normale, cu alte 
cuvinte, pentru a avea gândurile, perspectivele şi punctele de vedere pe care 
ar trebui să le aibă cineva cu umanitate şi rațiune normală? Care sunt paşii 
sau căile de practică specifice implicate în această „renunţare”? Nu este 
primul pas să recunoşti dacă punctele tale de vedere cu privire la chestiunile 
cu care te confrunți sunt corecte şi dacă atrag după sine vreo emoție 
negativă? Acesta este primul pas. De pildă, cu privire la exemplul pe care l- 
am dat mai devreme despre cum să faci faţă bolii şi morții, ar trebui mai 
întâi să îţi diseci punctele de vedere față de aceste chestiuni, dacă există în 
ele emoţii negative, cum ar fi, de exemplu, dacă simți vreo tulburare, 
îngrijorare sau neliniște în legătură cu aceste aspecte şi cum apar tulburarea, 
îngrijorarea şi neliniştea ta şi ar trebui să cercetezi amănunțit cauza primară 
a acestor probleme. Apoi, continuă să diseci şi vei descoperi că nu ai înțeles 
în totalitate aceste chestiuni. Nu ai recunoscut clar că tot ce ţine de omenire 
este în mâinile lui Dumnezeu şi sub suveranitatea Lui. Nici măcar atunci 
când se îmbolnăvesc sau se confruntă cu moartea, oamenii nu ar trebui să 
fie prinşi în capcană de aceste lucruri. În schimb, ar trebui să se supună 
rânduielilor şi orchestrărilor lui Dumnezeu, fără să fie intimidați sau 
copleșiți de boală sau de moarte. Nu ar trebui să se teamă de aceste lucruri 
şi nici să le lase să le influenţeze propriile vieți normale şi îndeplinirea 
îndatoririlor. Într-o privinţă, ar trebui să experimenteze în mod activ şi să 
aprecieze suveranitatea lui Dumnezeu şi să se supună orchestrărilor şi 
rânduielilor Lui în timp ce se luptă cu boala, și pot căuta tratament, atunci 


când este nevoie. Mai precis, ar trebui să înfrunte, să experimenteze şi să 


aprecieze în mod activ procesul. În altă privinţă, ar trebui să ajungă la o 
înţelegere corectă în inimile lor cu privire la aceste chestiuni şi să creadă că 
totul este în mâinile lui Dumnezeu. Fiinţele umane pot doar să-şi joace rolul 
lor, iar pentru restul, ar trebui să se supună voii Cerului. Fiindcă totul este în 
mâinile lui Dumnezeu, iar viaţa și moartea oamenilor sunt predestinate de 
Dumnezeu. Chiar dacă oamenii fac ceea ce trebuie, finalul suprem al tuturor 
acestor lucruri nu se schimbă potrivit voii lor şi nu este stabilit de oameni, 
nu-i așa? (Ba da.) Când vă confruntaţi cu boala, ar trebui mai întâi să vă 
examinați propria inimă şi să identificaţi orice emoţii negative. Ar trebui să 
vă evaluaţi înţelegerea chestiunii și punctele de vedere pe care le aveţi în 
inimi, dacă sunteţi sau nu sub constrângerea emoţiilor negative sau înrobiţi 
de ele şi cum au apărut aceste emoții negative. Ar trebui să diseci 
următoarele, cum ar fi, de exemplu, ce te îngrijorează, de ce te temi, în ce 
privință te simți nesigur și la ce eşti incapabil să renunţi din cauza bolii tale, 
apoi, să examinezi cauza acestor lucruri care te fac să te simţi îngrijorat, 
înfricoşat sau speriat şi, treptat, să-l înlături pe fiecare dintre ele, unul câte 
unul. Mai întâi ar trebui să diseci şi să explorezi dacă aceste elemente 
negative există în tine şi, dacă există, să diseci şi să verifici dacă sunt 
corecte sau dacă există elemente care nu sunt conforme cu adevărul. Dacă 
găseşti elemente care nu sunt conforme cu adevărul, ar trebui să cauţi 
răspunsuri în cuvintele lui Dumnezeu şi să cauţi treptat adevărul, pentru a le 
înlătura. Ar trebui să te străduiești să atingi o stare în care nu ești tulburat, 
afectat sau înrobit de aceste elemente negative, făcând în așa fel încât să nu- 
ti afecteze viaţa normală, lucrarea sau îndeplinirea îndatoririlor, sau să 
perturbe ordinea vieţii tale. Şi, fireşte, cu siguranţă nu ar trebui să afecteze 
credinţa ta în Dumnezeu și faptul că-L urmezi. Pe scurt, obiectivul este ca, 
în cele din urmă, să fii capabil să înfrunţi aceste tipuri de probleme pe care 


le întâmpini sau le vei întâmpina cu rațiune, corectitudine, obiectivitate și 


acuratețe. Nu este acesta procesul de renunțare? (Ba da.) Aceasta este calea 
specifică de practică. Puteţi să rezumaţi care este calea specifică de 
practică? (Mai întâi, trebuie să înţelegi chestiunea cu care te confrunți, să 
diseci dacă ai sau nu emoţii negative în timpul acestui proces, apoi să cauţi 
răspunsuri în cuvintele lui Dumnezeu, să cauţi adevărul pentru a înlătura 
aceste emoţii negative, să nu te lași tulburat de ele şi nici să nu îţi fie 
afectate viaţa sau îndeplinirea îndatoririlor. De asemenea, ar trebui să crezi 
că aceste chestiuni cu care te confrunți iau naștere din suveranitatea şi 
rânduielile lui Dumnezeu. Cu acest tip de înţelegere, oamenii pot să obțină, 
în cele din urmă, supunerea şi să desfăşoare o practică pozitivă şi 
proactivă.) Spune-Mi, dacă oamenii trăiesc cu emoţii negative, care este 
comportamentul lor tipic, oricând se confruntă cu boala? Cum îți dai seama 
când ai emoții negative? (Mai întâi, există multă frică şi începem să avem 
gânduri aleatorii, precum: „Ce fel de boală este aceasta? Îmi va aduce multă 
suferință dacă nu mă pot vindeca? Va duce, în final, la moartea mea? Voi 
mai putea să-mi fac datoria, ulterior?” Ne vom gândi la aceste lucruri, ne 
vom face griji pentru ele și ne va fi frică. Unii oameni încep să acorde mai 
multă atenție sănătății lor, nefiind dispuşi să plătească un preţ pentru a-și 
îndeplini îndatoririle, gândindu-se că, dacă plătesc un preţ mai mic, boala 
lor s-ar putea ameliora. Toate acestea sunt emoții negative.) Emoţiile 
negative pot fi cercetate din două unghiuri. Dintr-un unghi, ar trebui să știi 
ce gândeşti în propria minte. Când te îmbolnăvești, poate te gândești: „Vai, 
cum am luat boala asta? Mi-a transmis-o cineva? Să fie, oare, fiindcă sunt 
obosit? Dacă voi continua să mă extenuez, oare se va agrava boala asta? Va 
deveni mai dureroasă?” Acesta este un unghi; poţi să percepi lucrurile din 
gândurile tale. Dintr-un alt unghi, când ai aceste gânduri, cum se manifestă 
ele în comportamentul tău? Când oamenii au gânduri, acţiunile lor sunt 


influențate de ele. Toate acțiunile, comportamentele și metodele oamenilor 


sunt stăpânite de diverse gânduri. Când oamenii au aceste emoţii negative, 
generează diverse gânduri și, stăpâniţi de aceste gânduri, atitudinile sau 
metodele lor cu privire la îndeplinirea propriilor îndatoriri suferă o 
transformare. De exemplu, în trecut, uneori începeau să-şi îndeplinească 
îndatoririle imediat după ce se trezeau. Dar acum, când este timpul să se dea 
Jos din pat, încep să reflecteze: „S-ar putea datora epuizării această boală? 
Poate că ar trebui să dorm puţin mai mult. Înainte, sufeream prea mult şi mă 
meu, astfel încât să nu se agraveze boala.” Stăpâniți de aceste gânduri 
active, ajung să se trezească mai târziu decât de obicei. Când vine vorba de 
mâncat, reflectează: „Poate că boala mea are legătură cu o nutriție 
defectuoasă. În trecut, puteam să mănânc orice, dar acum, trebuie să fiu 
selectiv. Ar trebui să mănânc mai multe ouă şi mai multă carne, astfel încât 
nutriția mea să poată menţine ritmul şi trupul meu să se poată înzdrăveni — 
astfel, nu va mai trebui să sufăr de boala mea.” Și când vine vorba să-și 
îndeplinească îndatoririle, se gândesc tot timpul cum să aibă grijă de 
trupurile lor. În trecut, după ce lucrau încontinuu o oră sau două, cel mult se 
întindeau sau se ridicau şi se mişcau. Dar acum, şi-au stabilit o regulă 
pentru ei înşişi, să se mişte o dată la o jumătate de oră, ca să nu se 
extenueze. Oricând au părtășie la adunări, încearcă să ia cuvântul cât mai 
puţin posibil, gândindu-se: „Trebuie să învăţ să am grijă de trupul meu.” În 
trecut, indiferent ce întreba cineva, sau când, răspundeau fără ezitare. Dar 
acum, vor să vorbească mai puţin, să-şi conserve energia, iar dacă cineva 
pune prea multe întrebări, spun: „Trebuie să mă odihnesc.” Vezi tu, au 
devenit deosebit de preocupaţi de trupul lor fizic, ceea ce este diferit de cum 
era înainte. Adesea, au constant grijă și să ia suplimente alimentare, să 
consume fructe și să facă în mod regulat mişcare. Se gândesc: „În trecut, 


eram prea prost şi prea ignorant și nu ştiam cum să am grijă de trupul meu. 


Îmi urmam apetitul şi mă răsfăţam îmbuibându-mă. Acum că trupul meu 
are probleme, dacă nu mă concentrez la sănătatea mea şi dacă boala mi se 
agravează şi nu-mi pot îndeplini datoria, voi mai primi, oare, binecuvântări? 
las să apară afecțiuni.” Aşa că încep să acorde atenție sănătăţii lor şi nu-și 
mai îndeplinesc îndatoririle cu tot devotamentul. Ba chiar regretă şi se simt 
nemulțumiți de suferinţa pe care au îndurat-o şi de prețul pe care l-au plătit 
în trecut, în timp ce-şi îndeplineau îndatoririle. Nu sunt aceste gânduri și 
aceste comportamente influențate de emoţiile negative şi nu iau naștere din 
ele? Aceste gânduri și comportamente sunt, într-adevăr, provocate de aceste 
emoții negative. Atunci, pot aceste gânduri şi comportamente, împreună cu 
emoțiile negative asociate acestora, să-i ajute să aibă mai multă credinţă în 
Dumnezeu şi să fie mai devotați în îndeplinirea propriilor îndatoriri? 
Categoric nu. Care va fi rezultatul final? Îşi vor îndeplini îndatoririle într-un 
mod superficial, fără devotament. Când fac lucruri, pot ei să caute adevărul 
şi să acţioneze conform adevărunilor-principii? (Nu, nu pot.) Vor face orice 
doresc în timp ce sunt stăpâniți de aceste emoţii negative, lăsând adevărul la 
o parte, fără să-l preţuiască sau să-l pună în practică. Tot ce fac, tot ce pun 
în practică va gravita în jurul gândurilor generate de propriile lor emoții 
negative. Poate o astfel de persoană să atingă urmărirea adevărului? (Nu, nu 
poate.) Atunci sunt gândurile de acest gen cele pe care ar trebui să le aibă 
oamenii cu umanitate normală? (Nu, nu sunt.) Dat fiind că gândurile de 
acest gen nu sunt cele pe care ar trebui să le aibă oamenii cu umanitate 
normală, unde credeţi că greşesc aceștia? (Oamenii nu au nicio înțelegere 
cu privire la suveranitatea şi rânduielile lui Dumnezeu. În realitate, toate 
aceste boli sunt în mâinile lui Dumnezeu. Câtă suferinţă ar trebui să îndure 
o persoană este, de asemenea, stabilit și rânduit de Dumnezeu. Totuşi, când 


o persoană trăieşte cu emoţii negative, ea tinde să recurgă la uneltiri şi este 


stăpânită de gânduri şi puncte de vedere false. Se bazează pe metode umane 
şi-şi prețuieşte propriul trup fizic.) Este corect ca o persoană să-şi preţuiască 
trupul fizic în acest fel? Când o persoană este exagerat de preocupată de 
trupul său fizic şi-l menţine bine hrănit, sănătos şi robust, ce valoare are 
acest lucru pentru ea? Ce sens are să trăiască așa? Care este valoarea vieţii 
unei persoane? Este doar de a se deda la plăceri trupeşti, cum ar fi să 
mănânce, să bea şi să se distreze? (Nu, nu este.) Atunci, care este? Vă rog 
să-Mi împărtăşiți gândurile voastre. (Să îndeplinească îndatoririle unei 
fiinţe create, măcar atât ar trebui să realizeze o persoană în viaţa sa.) Aşa 
este. Spuneţi-Mi, dacă acțiunile și gândurile zilnice ale unei persoane de-a 
lungul întregii sale vieţi se concentrează exclusiv asupra evitării bolii şi a 
morții, asupra menţinerii corpului sănătos şi ferit de boli şi asupra efortului 
pentru longevitate, este acesta valoarea pe care ar trebui să o aibă viaţa unei 
persoane? (Nu, nu este.) Aceasta nu este valoarea pe care ar trebui să o aibă 
viața unei persoane. Aşadar, care este valoarea pe care ar trebui să o aibă 
viața unei persoane? Cineva tocmai a menţionat îndeplinirea datoriei unei 
fiinţe create, care este un aspect specific. Mai este si altceva? Spuneţi-Mi 
aspiraţiile pe care le aveţi de obicei în timp ce vă rugați sau în timp ce luaţi 
hotărâri. (Să ne supunem rânduielilor şi orchestrărilor lui Dumnezeu pentru 
noi.) (Să jucăm bine rolul pe care ni l-a încredințat Dumnezeu şi să ne 
îndeplinim misiunea şi responsabilitatea.) Şi altceva? Într-o privinţă, este 
vorba să îndeplineşti datoria unei fiinţe create. În alta, este să faci cât poţi 
de bine tot ce ține de abilitatea şi capacitatea ta, ajungând măcar într-un 
punct în care conștiința ta nu te acuză, în care poţi fi împăcat cu propria 
conştiinţă şi se poate demonstra că eşti acceptabil în ochii celorlalți. 
Mergând puţin mai departe, de-a lungul vieţii tale, indiferent de familia în 
care te-ai născut, indiferent de parcursul tău educațional sau de calibrul tău, 


trebuie să ai o oarecare înţelegere a principiilor pe care oamenii ar trebui să 


le priceapă în viață. De exemplu, ce fel de cale ar trebui să urmeze oamenii, 
cum ar trebui să trăiască și cum să ducă o viaţă plină de sens — ar trebui 
măcar să explorezi puţin din adevărata valoare a vieții. Această viață nu 
poate fi trăită în zadar și nu poţi veni în zadar pe acest pământ. În altă 
privință, pe durata vieții tale, trebuie să-ți îndeplineşti misiunea; asta este 
cel mai important. Nu vorbim despre a duce la îndeplinire o misiune, 
datorie sau responsabilitate măreață; dar cel puţin ar trebui să realizezi ceva. 
De exemplu, în biserică, unii oameni îşi investesc toate eforturile în lucrarea 
de răspândire a Evangheliei, dedicându-şi energia întregii lor vieți, plătind 
un preţ mare și atrăgând mulți oameni. Datorită acestui lucru, simt că viețile 
lor nu au fost trăite în zadar şi că sunt valoroase şi confortabile. Când se 
confruntă cu boala sau cu moartea, când îşi rezumă întreaga viaţă şi se 
gândesc la tot ce au făcut vreodată, la calea pe care au urmat-o, găsesc 
mângâiere în inimile lor. Nu resimt nici acuzaţii, nici regrete. Unii oameni 
nu precupeţesc niciun efort atunci când conduc în biserică sau răspund de 
un anumit aspect al lucrării. Dau frâu liber potențialului lor maxim, 
dedicându-și toată forţa, consumându-şi toată energia și plătind preţul 
pentru lucrarea pe care o fac. Prin udarea, conducerea, ajutorul şi susținerea 
lor, ei ajută mulți oameni care se confruntă cu propriile slăbiciuni şi cu 
propria negativitate să devină puternici şi să rămână neclintiți, să nu se 
retragă, ci, în schimb, să se întoarcă la prezenţa lui Dumnezeu şi chiar să 
fie, în sfârşit, martori pentru El. Mai mult, cât sunt conducători, îndeplinesc 
multe sarcini semnificative, îndepărtând numeroşi oameni răi, protejându-i 
pe mulți dintre aleşii lui Dumnezeu şi recuperând o serie de pierderi 
semnificative. Toate aceste realizări au loc pe perioada conducerii lor. Când 
se gândesc la calea pe care au urmat-o, când îşi amintesc lucrarea pe care au 
făcut-o şi prețul pe care l-au plătit de-a lungul anilor, nu resimt niciun regret 


ŞI nicio acuzație. Consideră că nu au făcut nimic demn de remuşcări și 


trăiesc cu un sentiment al valorii, cu echilibru şi confort în inimile lor. Cât 
de minunat este acest lucru! Nu este acesta rezultatul? (Ba da.) Această 
senzație de echilibru şi confort, această lipsă a regretelor sunt rezultatul şi 
recompensa urmăririi lucrurilor pozitive și a adevărului. Haideţi să nu 
stabilim standarde înalte pentru oameni. Să luăm în considerare o situaţie în 
care o persoană se confruntă cu o sarcină pe care ar trebui să o facă sau pe 
care vrea să o facă în timpul vieții sale. După ce îşi găseşte locul, rămâne 
neclintită pe poziția sa, păstrându-şi-o, străduindu-se din răsputeri, plătind 
prețul şi dedicându-şi toată energia realizării şi finalizării lucrului pe care ar 
trebui să-l facă şi să-l finalizeze. Când în sfârşit stă înaintea lui Dumnezeu 
pentru a da socoteală, se simte relativ satisfăcută, fără acuzaţii sau regrete în 
inimă. Are o senzație de confort şi de recompensă, că a trăit o viață 
valoroasă. Nu este acesta un obiectiv semnificativ? Indiferent de amploarea 
lui, spuneţi-Mi, este practic? (Este practic.) Este specific? Este suficient de 
specific, suficient de practic şi suficient de realist. Astfel, pentru a trăi o 
viață valoroasă și pentru a obține, în cele din urmă, acest fel de recompensă, 
crezi că merită ca trupul fizic al unei persoane să sufere puţin și să plătească 
un mic preţ, chiar dacă aceasta simte epuizare şi îmbolnăvire fizică? 
(Merită.) Când o persoană vine pe această lume, nu vine doar pentru a se 
bucura de trup şi nici nu vine exclusiv pentru a mânca, a bea şi a se distra. 
Nu ar trebui să trăieşti doar pentru acele lucruri; nu aceasta este valoarea 
vieții umane şi nici nu este calea cea dreaptă. Valoarea vieţii umane şi calea 
cea dreaptă de urmat presupun să realizezi ceva valoros şi să duci la 
îndeplinire unul sau mai multe sarcini de valoare. Aceasta nu se numește 
carieră; se numește calea cea dreaptă, se numește şi sarcina corectă. Spune- 
Mi, merită ca o persoană să plătească prețul pentru a duce la îndeplinire o 
lucrare de valoare, pentru a trăi o viață semnificativă şi valoroasă şi pentru a 


urmări şi a obține adevărul? Dacă doreşti cu adevărat să urmăreşti şi să 


înţelegi adevărul, să păşești pe calea cea dreaptă în viață, să-ți îndeplinești 
bine datoria şi să trăieşti o viaţă valoroasă şi semnificativă, atunci nu ar 
trebui să eziți să-ţi dedici toată energia, să plătești preţul şi să-ți oferi tot 
timpul şi durata zilelor tale. Dacă vei experimenta puţină boală în timpul 
acestei perioade, nu va conta, nu te va dobori. Nu este acest lucru net 
superior unei vieţi de tihnă și lenevie, în care îngrijeşti trupul fizic până 
când acesta este bine hrănit și sănătos și tu atingi, în cele din urmă, 
longevitatea? (Ba da.) Care dintre aceste două opțiuni este mai propice unei 
vieţi valoroase? Care dintre ele poate să aducă oamenilor confort şi lipsă de 
regrete atunci când se confruntă cu moartea, chiar la final? (Să trăiască o 
viaţă semnificativă.) A trăi o viaţă semnificativă înseamnă să simți rezultate 
şi confort în inima ta. Cum rămâne cu cei care sunt bine hrăniţi și se menţin 
sănătoşi până la moarte? Ei nu urmăresc o viață semnificativă, deci cum se 
simt când mor? (Ca şi cum ar fi trăit în zadar.) Aceste cuvinte sunt 
pătrunzătoare — a trăi în zadar. Ce înseamnă să „trăieşti în zadar”? (Să-ţi 
iroseşti viaţa.) Să trăieşti în zadar, să-ți iroseşti viaţa — care este temeiul 
acestor două formulări? (La finalul vieții lor, ei descoperă că nu au obținut 
nimic.) Ce ar trebui să obţină o persoană atunci? (Ar trebui să obțină 
adevărul sau să realizeze lucruri valoroase şi semnificative în această viaţă. 
Ar trebui să facă bine lucrurile pe care o fiinţă creată se cuvine să le facă. 
Dacă nu face toate aceste lucruri şi trăieşte doar pentru trupul său fizic, va 
simți că viaţa sa a fost trăită în zadar şi irosită.) Când se confruntă cu 
moartea, va reflecta la ce a făcut de-a lungul vieţii. Va spune: „O, m-am 
gândit doar la mâncare, la băutură și la distracție, în fiecare zi. Sănătatea 
mea a fost bună şi nu am avut nicio boală. Întreaga mea viaţă a fost liniștită. 
Dar acum că îmbătrânesc şi sunt în pragul morții, unde voi merge, după 
moarte? Voi merge în iad sau în rai? Cum îmi va rândui Dumnezeu 


finalitatea? Care va fi destinația mea?” Se va simţi neliniştită. Bucurându-se 


de confortul fizic de-a lungul întregii vieți, înainte nu era conștientă, dar 
acum se simte neliniştită, odată cu apropierea morții. Fiindcă se simte 
neliniştită, nu va începe să se gândească să-și îndrepte greşelile? În acel 
moment, mai are timp să-şi îndrepte greșelile? (Nu mai are timp.) Nu mai 
are forţă nici să alerge, nici să vorbească. Chiar dacă vrea să plătească un 
mic preţ sau să îndure mici greutăţi, forța sa fizică este inadecvată. Chiar 
dacă vrea să iasă şi să predice Evanghelia, nu are condiția fizică pentru 
acest lucru. Mai mult, nu înţelege nimic din adevăr şi nu poate avea părtăşie 
nici măcar cu privire la o parte din el. Nu mai are timp să-și îndrepte 
greşelile. Să spunem că vrea să asculte câteva imnuri. În timp ce ascultă, 
adoarme. Să spunem că vrea să asculte o predică. În timp ce ascultă, devine 
moleșită. Nu mai are energie și este incapabilă să se concentreze. Se 
gândeşte la ce a făcut în toţi acei ani şi unde şi-a consumat energia. Acum a 
înaintat în vârstă şi vrea să se ocupe de propria ei lucrare, dar corpul său 
slăbit nu o mai lasă. Pur şi simplu nu mai are energie, nu poate învăţa nimic, 
chiar dacă ar vrea, iar reacțiile sale sunt lente. Nu poate înțelege multe 
adevăruri, iar când încearcă să aibă părtăşie cu alții, toți sunt ocupați şi nu 
au timp de părtăşie cu ea. Nu are principii sau o cale în nimic din ceea ce 
face. În final, ce se întâmplă cu ea? Cu cât reflectează mai mult, cu atât 
devine mai neliniştită. Cu cât reflectează mai mult, cu atât mai neliniștită 
devine. Cu cât reflectează mai mult, cu atât mai multe remuşcări are. În cele 
din urmă, nu are de ales decât să aștepte moartea. Viaţa ei s-a sfârșit și nu 
are cum să-şi îndrepte greşelile. Simte remușcări? (Da.) E prea târziu! Nu 
mai este timp. Când se confruntă cu moartea, îşi dă seama că a te bucura de 
o viaţă plină de confort fizic este un lucru complet frivol. Îşi dă seama de 
tot şi vrea să se întoarcă în timp să urmărească adevărul, să-şi îndeplinească 
datoria şi să facă ceva bine, dar nu poate realiza nimic şi nu poate lupta 


pentru nimic, în nicio privință. Această viață este aproape de sfârșit, se 


încheie cu regrete, atrăgând după sine remușcări şi neliniște. Care este 
finalul definitiv pentru oamenii de acest gen, când se confruntă cu moartea? 
Pot doar să moară cu regret, remușcări şi neliniște. Această viaţă a fost 
trăită în zadar! Trupurile lor fizice nu au îndurat nicio greutate. S-au bucurat 
doar de confort, fără să fie bătuţi de vânt sau de soare şi fără să-şi asume 
riscuri. Nu au plătit niciun preţ. Au trăit sănătoși, rareori au avut vreo boală, 
abia de au luat o răceală. Și-au îngrijit bine trupurile fizice, dar, din 
nefericire, nu au îndeplinit nicio datorie şi nu au obținut niciun adevăr. Abia 
în momentul morții simt regret. Şi ce dacă simt regret? Aceasta se numeşte 


suferință din cauza propriilor acţiuni! 


Dacă o persoană doreşte să trăiască o viaţă valoroasă și semnificativă, 
trebuie să urmărească adevărul. În primul şi în primul rând, ar trebui să aibă 
o perspectivă corectă asupra vieții, precum și gândurile şi punctele de 
vedere corecte asupra diverselor chestiuni mari şi mărunte cu care se 
confruntă în viaţă şi pe calea vieţii sale. De asemenea, ar trebui să privească 
toate aceste chestiuni din perspectiva şi din postura corectă, în loc să 
abordeze diversele probleme pe care le întâmpină de-a lungul vieții sau în 
viaţa de zi cu zi folosind gânduri şi puncte de vedere extreme sau radicale. 
Desigur, nici nu trebuie să privească aceste lucruri dintr-o perspectivă laică 
ŞI, în schimb, ar trebui să renunţe la astfel de gânduri şi puncte de vedere 
negative şi incorecte. Dacă dorești să realizezi acest lucru, mai întâi ar 
trebui să diseci, să expui şi să recunoşti diversele gânduri negative pe care 
le nutresc oamenii, iar apoi, să devii capabil să îți schimbi şi să îți corectezi 
diversele emoţii negative, renunțând la ele şi dobândind gânduri și puncte 
de vedere corecte şi pozitive, precum şi perspectivele și posturile corecte 
din care trebuie priviți oamenii şi lucrurile. Procedând astfel, vei avea 
conştiinţa şi rațiunea necesare pentru a urmări adevărul. Desigur, s-ar putea 


spune în mod specific că, atunci când o persoană are punctele de vedere, 


perspectivele şi posturile corecte din care să privească oamenii și lucrurile, 
asta înseamnă că are umanitate normală. Dacă oamenii au acest gen de 
umanitate normală și aceste gânduri şi puncte de vedere corecte, devine 
mult mai puțin epuizant şi mult mai simplu pentru ei să urmărească 
adevărul. Este ca atunci când o persoană dorește să ajungă la o destinaţie — 
dacă este pe calea cea dreaptă şi merge în direcția corectă, atunci, indiferent 
de viteza ei, va ajunge, într-un final, la acea destinaţie. Însă dacă o persoană 
se îndreaptă în direcția opusă destinaţiei intenționate de ea, atunci, 
indiferent cât de repede sau cât de încet merge, ea doar se va îndepărta tot 
mai mult de obiectivul său. Cum sună acea expresie? „Să încerci să ajungi 
în sud conducând spre nord.” Este exact ca atunci când unii oameni cred în 
Dumnezeu și îşi doresc mântuirea, dar urmăresc faima, profitul şi statutul, 
ceea ce înseamnă că nu au cum să obțină mântuirea. Care va fi finalul lor 
definitiv? Categoric va fi pedeapsa. Ca să dau un exemplu, să spunem că o 
persoană s-a îmbolnăvit de cancer şi se teme să nu moară. Refuză să 
accepte moartea și se roagă constant lui Dumnezeu să o protejeze de moarte 
şi să-i prelungească viaţa cu câţiva ani. Ea nutreşte emoţiile negative de 
tulburare, îngrijorare şi neliniște trecând prin fiecare zi, chiar dacă reuşeşte 
să mai supraviețuiască nişte ani, atingându-şi obiectivul şi experimentând 
fericirea provocată de evitarea morţii. Se simte norocoasă şi crede că 
Dumnezeu este atât de bun, că este cu adevărat magnific. Prin propriile 
eforturi, prin cereri repetate, dragoste şi grijă de sine, ea evită moartea și, în 
final, continuă să trăiască, exact cum îşi dorea. Exprimă recunoştinţă pentru 
ocrotirea, harul, iubirea şi mila lui Dumnezeu. În fiecare zi Îi mulțumește 
lui Dumnezeu și vine înaintea Lui, ca să-l aducă laude pentru acest lucru. 
Adesea, plânge în timp ce cântă imnuri şi în timp ce reflectează la cuvintele 
lui Dumnezeu și se gândeşte cât de minunat este Dumnezeu: „Dumnezeu 


are cu adevărat control asupra vieții şi morţii; El mi-a îngăduit să trăiesc.” 


În timp ce-şi face datoria în fiecare zi, adesea se gândeşte cum să pună 
suferința pe primul loc şi plăcerea pe ultimul şi cum să se descurce mai bine 
decât ceilalți în toate privinţele, astfel încât să-şi poată proteja propria viață 
şi să evite moartea — ajunge să trăiască nişte ani în plus și se simte destul de 
satisfăcută şi de fericită. Dar într-o zi, boala ei se agravează şi doctorul îi dă 
un ultim avertisment, spunându-i să se pregătească pentru sfârșit. Acum, se 
confruntă cu moartea; este cu adevărat în pragul morţii. Cum va reacționa? 
Cea mai mare frică a sa a ajuns-o din urmă, cea mai mare grijă a sa s-a 
materializat, în cele din urmă. Ziua pe care ezita cel mai mult s-o vadă şi s-o 
experimenteze a sosit. Într-o clipită, are inima grea şi starea sa atinge cote 
pragul de jos. Nu mai este dispusă să-şi facă datoria şi nu i-au mai rămas 
cuvinte ca să se roage lui Dumnezeu. Nu mai vrea să-l aducă laude lui 
Dumnezeu sau să-L audă rostind vreun cuvânt sau furnizând vreun adevăr. 
Nu mai crede că Dumnezeu este iubire, dreptate, milă și bunătate. În acelaşi 
timp, simte regret: „În toţi aceşti ani, am uitat să mănânc mai multă 
mâncare bună şi să merg să mă distrez în timpul liber. Acum, nu mai am 
ocazia să fac acele lucruri.” Mintea sa este plină de nemulțumiri şi tânguiri, 
iar inima sa este plină de durere, precum și de plângeri, resentimente și 
tăgăduire față de Dumnezeu. Apoi, cu regret, părăsește această lume. 
Înainte să plece, Îl mai avea pe Dumnezeu în inima sa? Mai credea ea în 
existenţa lui Dumnezeu? (Nu mai credea.) Cum s-a ajuns la acest final? Nu 
a început cu punctele de vedere eronate pe care le-a avut cu privire la viață 
şi la moarte, încă de la început? (Ba da.) Nu numai că a avut gânduri și 
puncte de vedere incorecte de la început, ba chiar mai grav, după aceea, ea 
şi-a urmat propriile gânduri și puncte de vedere şi s-a conformat lor în tot ce 
a urmărit ulterior. Nu s-a dat niciodată bătută şi a pornit în fugă ţâşnind pe 
calea greșită, fără să privească în urmă. Drept rezultat, la final şi-a pierdut 


credinţa în Dumnezeu — călătoria credinţei sale a luat sfârşit în acest fel şi 


astfel s-a încheiat viața ei. A obținut ea adevărul? A câştigat-o Dumnezeu 
de partea Lui? (Nu.) Când în sfârșit a murit, s-au schimbat perspectivele şi 
atitudinile față de moarte, de care s-a agăţat ea? (Nu.) A murit ea cu alinare, 
bucurie şi pace, sau cu regret, reticenţă şi amărăciune? (A murit cu reticenţă 
şi amărăciune.) Nu a câştigat absolut nimic. Ea nu a obţinut adevărul și nici 
Dumnezeu n-a câştigat-o pe ea de partea Lui. Așadar, ați spune că o astfel 
de persoană a obţinut mântuirea? (Nu.) Nu a fost mântuită. Înainte să 
moară, nu a alergat peste tot şi nu s-a sacrificat mult? (Ba da.) Exact ca alți 
oameni, a crezut în Dumnezeu şi şi-a făcut datoria şi, la suprafaţă, nu părea 
să existe nicio diferență între ea şi oricine altcineva. Când a experimentat 
boala şi moartea, s-a rugat lui Dumnezeu şi tot nu şi-a abandonat datoria. A 
continuat să lucreze, chiar la acelaşi nivel la care lucrase înainte. Totuși, 
există ceva ce oamenii ar trebui să înțeleagă și să discearnă: gândurile şi 
punctele de vedere pe care le nutrea această persoană erau în mod 
consecvent negative şi eronate. Indiferent de amploarea suferinţei sale sau 
de preţul pe care l-a plătit în timp ce-şi făcea datoria, a nutrit aceste gânduri 
şi puncte de vedere eronate în ceea ce urmărea. A fost constant stăpânită de 
ele şi şi-a adus emoțiile negative în datoria ei, căutând să-l ofere lui 
Dumnezeu îndeplinirea datoriei sale în schimbul propriei supravieţuiri, 
pentru a-şi atinge scopul. Obiectivul a ceea ce urmărea nu a fost să 
înțeleagă sau să dobândească adevărul, sau să se supună tuturor 
orchestrănilor şi rânduielilor lui Dumnezeu. Obiectivul a ceea ce urmărea a 
fost exact la polul opus. Ea a vrut să trăiască în conformitate cu voia și 
cerințele proprii, obținând ceea ce dorea să urmărească. A vrut să-și 
rânduiască şi să-şi orchestreze propria soartă, ba chiar și propria viață și 
moarte. Şi, astfel, la sfârșitul călătoriei, finalul său a fost că nu a câștigat 
absolut nimic. Nu a obținut adevărul şi, în cele din urmă, a tăgăduit 


existenţa lui Dumnezeu şi şi-a pierdut credinţa în El. Nici măcar când se 


apropia moartea, nu a reuşit să înţeleagă cum ar trebui să trăiască oamenii și 
cum ar trebui să trateze o ființă creată orchestrările și rânduielile 
Creatorului. Acesta este lucrul cel mai jalnic și mai tragic la ea. Chiar şi în 
pragul morţii, nu a reuşit să înțeleagă că, de-a lungul vieţii unei persoane, 
totul este sub suveranitatea şi rânduiala Creatorului. Dacă vrea Creatorul să 
trăieşti, atunci, chiar dacă ești chinuit de o boală mortală, nu vei muri. Dacă 
vrea Creatorul să mori, atunci, chiar dacă eşti tânăr, sănătos şi puternic, 
când ţi se împlineşte sorocul, trebuie să mori. Totul este sub suveranitatea şi 
rânduiala lui Dumnezeu, aceasta este autoritatea lui Dumnezeu și nimeni nu 
se poate ridica deasupra ei. Ea nu a reuşit să priceapă un lucru atât de 
simplu — nu este jalnic? (Ba da.) În ciuda faptului că a crezut în Dumnezeu, 
că a participat la adunări, a ascultat predici şi şi-a făcut datoria, în ciuda 
faptului că a crezut în existenţa lui Dumnezeu, a refuzat în mod repetat să 
recunoască faptul că destinul uman, inclusiv viaţa şi moartea, este în 
mâinile lui Dumnezeu şi nu ţine de voia omului. Nimeni nu moare pur şi 
simplu pentru că vrea acest lucru şi nimeni nu supraviețuiește doar pentru 
că vrea să trăiască şi se teme de moarte. Nu a reușit să priceapă un lucru atât 
de simplu, nu a reușit să-l identifice nici măcar când s-a confruntat cu 
moartea iminentă şi tot nu a ştiut că viața şi moartea unei persoane nu sunt 
hotărâte de aceasta, ci depind, în schimb, de predestinarea Creatorului. Nu 
este tragic acest lucru? (Ba da.) Prin urmare, deși diverse emoţii negative le 
pot părea nesemnificative oamenilor, toate sunt implicate în atitudinea cu 
care o persoană priveşte oamenii şi lucrurile din sfera umanităţii normale. 
Dacă o persoană poate aborda în mod pozitiv orice fel de lucru care se 
întâmplă într-o viaţă şi existenţă umană normală, atunci, va avea relativ 
puţine emoţii negative. Se poate spune şi că rațiunea şi conştiinţa ei vor fi 
relativ normale, ușurându-i misiunea de a urmări adevărul şi de a intra în 


realitate, reducând dificultățile și obstacolele pe care le va înfrunta. Dacă 


inima unei persoane este plină cu tot felul de emoţii negative, ceea ce 
înseamnă că persoana abundă în diverse gânduri negative atunci când 
abordează provocările vieții şi ale existenţei, atunci va întâmpina mai multe 
obstacole şi dificultăți în urmărirea adevărului. Dacă voinţa sa de a urmări 
adevărul nu este puternică, dacă nu are mult zel sau o asemenea dorință 
arzătoare pentru Dumnezeu, atunci, dificultățile și provocările cu care se 
confruntă în urmărirea adevărului vor fi semnificative. Ce înseamnă acest 
lucru? Înseamnă că se va chinui să pătrundă în adevărul-realitate. Lăsând la 
o parte gravitatea firii sale corupte, chiar și doar aceste emoţii negative o 
vor constrânge, îngreunându-i fiecare pas. Când unii oameni se confruntă 
cu ura, furia, cu diverse tipuri de durere sau alte probleme, diferitele 
gânduri pe care le emit sunt negative. Adică, aproape în orice chestiune, 
starea lor este, practic, mereu dominată de emoţii negative. Dacă nu ai 
hotărârea şi perseverenţa necesare pentru a înlătura aceste emoții negative şi 
pentru a ieși din această stare a emoțiilor negative, îți va fi extrem de dificil 
să intri în adevărul-realitate. Nu va fi uşor. Asta înseamnă că, înainte de a 
pătrunde în realitatea urmăririi adevărului, oamenii trebuie mai întâi să aibă 
gândurile, punctele de vedere şi posturile fundamentale corecte cu privire la 
orice problemă legată de umanitatea normală. Abia atunci pot să priceapă şi 
să accepte adevărul şi să pătrundă, treptat, în adevărul-realitate. Înainte să 
urmăreşti în mod oficial adevărul, trebuie mai întâi să-ți înlături diversele 
emoții negative şi să depăşești acest stadiu. Odată ce oamenii au depăşit 
acest stadiu şi toate gândurile şi punctele lor de vedere cu privire la diverse 
chestiuni, precum şi perspectiva şi postura din care privesc oamenii şi 
lucrurile, sunt corecte, atunci, urmărirea adevărului şi pătrunderea în 


realitate vor fi mai ușoare pentru ei. 


Data trecută am avut părtăşie cu privire la un motiv pentru care ia 


naştere în oameni emoția negativă a reprimării. Aceasta apare fiindcă ei nu 


pot face ceea ce vor. Astăzi, vom continua să avem părtăşie despre alt motiv 
pentru apariția acestei emoţii negative a reprimării, şi anume, faptul că 
oamenii trăiesc adesea cu această emoție represivă fiindcă nu îşi pot pune în 
aplicare cunoştinţele de specialitate. Nu este acesta un alt motiv? (Ba da.) 
Data trecută am discutat despre cum unii oameni adesea doresc să facă ceea 
ce vor în biserică sau în viaţa lor de zi cu zi, lenevind şi neocupându-se de 
lucrarea lor propriu-zisă, aşadar, când nu li se împlinesc dorinţele, se simt 
tnuți în frâu. De data aceasta, vom avea părtăşie în legătură cu 
manifestările unui alt grup de oameni. Aceşti oameni au anumite înzestrări, 
puncte forte sau talente și aptitudini profesionale sau au învăţat un anumit 
tip de profesie tehnică şi aşa mai departe, însă sunt incapabili să-şi utilizeze 
înzestrările, punctele forte şi aptitudinile profesionale în mod normal în 
cadrul bisericii şi, ca urmare, adesea au moralul scăzut, simțind că viaţa în 
acest mediu este incomodă şi nefericită şi că nu au nicio bucurie. Pe scurt, 
cuvântul care descrie acest sentiment este reprimarea. Cum se numesc 
oamenii de acest fel, în societatea laică? Se numesc profesioniști, experți 
tehnici şi experți specialiști — pe scurt, sunt denumiți experți. Ce 
caracteristici au experții? Au frunţi înalte şi ochi inteligenți, poartă ochelari 
şi țin capul sus, mergând cu pas grăbit, ocupându-se de chestiuni în mod 
decisiv şi eficient. Cea mai vizibilă caracteristică a lor este faptul că poartă 
laptopuri în genţi, oriunde merg. Sunt recunoscuţi imediat ca profesionişti şi 
experți tehnici. Pe scurt, oamenii de acest fel au anumite aptitudini 
profesionale sau sunt relativ specialiști într-un anumit tip de tehnologie. Au 
primit educație și îndrumare profesională şi au făcut instruire şi pregătire 
profesională, sau poate că unii dintre ei nu au primit îndrumare şi pregătire 
profesională, ci s-au născut cu anumite talente şi un anumit calibru. 
Oamenii de acest gen sunt cunoscuţi drept profesioniști şi experți tehnici. 


Când acești oameni se alătură bisericii, ca şi în societate, adesea îşi cară cu 


ei laptopurile şi vor să fie recunoscuţi drept profesionişti și experți tehnici 
oriunde lucrează. Le place să fie numiţi experți şi chiar preferă să fie 
adăugat cuvântul „Profesor” în faţa numelui lor de familie şi aşa mai 
departe; le place să fie trataţi şi abordaţi în acest fel. Totuşi, biserica este un 
loc special şi un loc cu o lucrare specială. Este diferită de orice grup sau 
orice organizație sau instituție din societatea laică. Ce se discută de obicei 
aici? Adevărul, principule, regulile şi rânduielile de lucru, precum și 
protejarea intereselor casei lui Dumnezeu şi mărturia pentru Dumnezeu. 
Desigur, mai concret, oamenilor li se cere şi să pună în practică adevărul, să 
se supună cuvintelor lui Dumnezeu şi adevărurilor-principii şi să se supună 
rânduielilor casei lui Dumnezeu și principiilor pe care le comunică aceasta 
şi aşa mai departe. Imediat ce sunt promovate aceste reguli explicite, iar 
oamenilor li se cere să le practice și să le respecte, aceşti experți care s-au 
alăturat bisericii se simt oarecum nedreptățiți. Aptitudinile pe care şi le-au 
însuşit sau cunoștințele pe care le au în anumite domenii rămân adesea 
nefolosite în biserică. De obicei, nu primesc funcții importante şi nu sunt 
foarte stimaţi şi sunt frecvent marginalizaţi. În mod firesc, aceşti oameni se 
simt adesea inutili şi simt că abilitățile lor nu sunt utilizate. Ce gândesc ei, 
în sinea lor? „O, este exact ca acea zicală: «Dacă un tigru coboară pe 
câmpie, va fi insultat de câini»! Pe vremuri, când lucram pentru cutare și 
cutare companie de stat sau străină, cât de splendid era! Nici măcar nu 
trebuia să-mi car propria geantă şi alții rânduiau fiecare aspect al vieţii mele 
de zi cu zi și lucrau pentru mine. Nu trebuia să-mi fac griji pentru nimic. 
Eram un expert avansat, un tehnician priceput, deci eram o persoană 
importantă în cadrul companiei. Ce înseamnă să fii o persoană importantă? 
Înseamnă că fără mine, compania nu putea funcţiona, nu putea asigura 
comenzi şi toți angajaţii ei ar fi trebuit să ia o pauză — compania ar fi riscat 


să dea faliment, nu se putea descurca fără mine. Au fost zile glorioase, o 


perioadă când chiar m-am simțit apreciat!” Acum că au credință în 
Dumnezeu, încă vor să se bucure de aceeaşi glorie. Cred în sinea lor: „Cu 
abilitățile mele, ar trebui să strălucesc şi mai mult în casa lui Dumnezeu. 
Aşadar, de ce nu sunt utilizat? De ce mă trec mereu cu vederea 
conducătorii, fraţii şi surorile din biserică? Ce îmi lipseşte, în comparație cu 
alţii? În ceea ce priveşte aspectul fizic, sunt chipeș; în ceea ce priveşte 
temperamentul, nu sunt mai rău decât oricine altcineva; în ceea ce priveşte 
reputația şi prestigiul, nu am nicio problemă; şi în ceea ce priveşte 
cunoştinţele tehnice, ale mele sunt excelente. Aşadar, de ce nu-mi acordă 
nimeni atenție? De ce nu-mi ascultă nimeni cuvintele și sugestiile? De ce nu 
sunt bine primit în casa lui Dumnezeu? Este posibil să nu aibă nevoie casa 
lui Dumnezeu de un expert ca mine? Cum se face că nu am unde să-mi 
folosesc aptitudinile, de când am venit aici? Un aspect al lucrării casei lui 
Dumnezeu trebuie să aibă nevoie de aptitudinile tehnice pe care mi le-am 
însuşit. Cunoştinţele mele de specialitate ar trebui să fie preţuite aici! Sunt 
profesionist, ar trebui să fiu lider de echipă, supraveghetor, conducător — ar 
trebui să conduc alţi oameni. De ce sunt mereu doar un subordonat? Nimeni 
nu-mi acordă atenție, nimeni nu mă respectă. Ce se întâmplă? Chiar este 
acesta tratamentul pe care ar trebui să-l primesc dacă nu înţeleg adevărul?” 
Îşi pun în mod repetat aceste întrebări, dar nu pot găsi niciodată 


răspunsurile, prin urmare, ajung să fie stăpâniți de reprimare. 


Când a venit corul pe scenă să cânte, membrii M-au întrebat odată 
despre frizurile lor. Am spus: „Surorile pot să-şi lege părul în coadă sau să 
şi-l tundă scurt sau până la umeri. Sigur, pot să-l poarte şi prins în coc sau 
ridicat. Fraţii pot să şi-l tundă perie sau să-şi facă o cărare. Nu este nevoie 
de podoabe sau coafuri. Doar aveţi grijă să arate îngrijit, curat, bine şi 
natural. Pe scurt, atât timp cât aveţi un aspect integru şi demn, iar 


înfăţişarea voastră este aceea a unui creștin, este în regulă. Cel mai 


important lucru este să cântaţi şi să interpretați programul bine.” Au fost 
cuvintele Mele rostite clar? Au fost uşor de înțeles? (Da.) Atât frizunile 
bărbaților, cât şi cele ale femeilor au fost explicate clar. Care sunt principiile 
pentru alegerea frizurilor? Fraţii pot purta părul cu cărare sau tuns perie, iar 
surorile pot avea părul fie scurt, fie lung. Dacă este lung, pot să-l lege în 
coadă, iar dacă este scurt, trebuie doar să aibă grijă să nu fie prea scurt. 
Acesta este un principiu. Celălalt principiu include curăţenia şi aspectul 
îngrijit, o înfăţişare pozitivă şi demnă şi un caracter pozitiv. Scopul nostru 
nu este să devenim celebrități sau oameni faimoși în societate. Nu căutăm 
să avem o imagine strălucitoare, doar un aspect integru şi demn. Pe scurt, ar 
trebui să ai un aspect curat, îngrijit, integru şi demn. M-am făcut înţeles? 
Sunt aceste două principii simplu de înţeles şi de îndeplinit? (Da.) Odată ce 
le aud, oamenii le înţeleg clar în inimile lor şi nu este nevoie să le repet. 
Sunt foarte uşor de aplicat. După mai bine de zece zile, Mi-au trimis o 
filmare. Urmărind-o, am văzut trei sau patru rânduri de surori. În rândul 
întâi, toate aveau părul coafat, fiecare persoană avea o frizură diferită şi 
părul aranjat altfel. Fiecare arăta altfel, fiecare coafură arăta ciudat, unele 
surori de douăzeci de ani păreau a avea treizeci sau patruzeci, iar unele 
păreau femei în vârstă. Pe scurt, fiecare persoană avea o frizură diferită. 
Persoana care a trimis filmarea a spus: „Am pregătit multe frizuri diferite 
dintre care Tu să alegi. O poți alege pe oricare dintre ele, iar noi putem face 
acest lucru. Nu ne va fi greu! După ce alegi, doar spune-ne şi se rezolvă, nu 
este nicio problemă!” Cum credeți că M-am simțit după ce am urmărit 
această filmare? M-am simţit puţin dezgustat, iar apoi, după o privire mai 
atentă, am început să mă alarmez. Când mi-am amintit principiile pe care li 
le explicasem, în final, am amuţit. Nu ştiam ce să spun. M-am gândit: „Ah, 
aceşti oameni nu înţeleg limbajul uman.” Am reflectat asupra cuvintelor pe 


care le spusesem şi asupra principiilor pe care li le comunicasem, asupra 


faptului că toate erau lucruri pe care oricine le putea înţelege și pătrunde. 
Astfel de lucruri simple nu erau dificile pentru oameni şi oamenii le puteau 
face — dar de ce Mi-au trimis o asemenea filmare? După ce am investigat, 
mi-am dat seama că problema nu era că nu Mi-am explicat clar punctul de 
vedere şi, mai ales, nu era că le-am spus să-şi facă diverse frizuri diferite. 
Există două motive pentru acest comportament: un motiv este că n-au putut 
să-Mi înţeleagă cuvintele. Un alt motiv este că, imediat ce oamenii sunt 
capabili să facă ceva, imediat ce înţeleg ceva şi au deprins anumite 
aptitudini şi tehnici, ei nu-şi cunosc locul în univers. Nu respectă pe nimeni 
ŞI vor mereu să se dea în spectacol. Devin extrem de aroganţi. Chiar dacă 
Îmi înţeleg cuvintele, ei nu le acceptă şi nu le pun în practică. Ei nu sunt 
afectați de cuvintele Mele, nu le consideră importante şi pur şi simplu 
ignoră ce spun. Chiar nu îi interesează ce le cer să facă sau ce am nevoie. 
Când M-au întrebat despre principii, în realitate, deja hotărâseră ce şi cum 
urmau să facă. Faptul că M-au întrebat a fost doar o etapă în procesul lor. 
Nu este un soi de batjocură din partea lor să întrebe asta? (Ba da.) După ce 
au terminat cu batjocura lor, indiferent ce am spus Eu, în final, ei au făcut 
ce au vrut, fără să-Mi urmeze deloc cuvintele. Au fost atât de îndărătnici! 
Ce au gândit ei? „Ne subestimezi. Suntem tehnicieni profesioniști. 
Interacționăm cu oameni influenți în societate. Avem aceste aptitudini şi 
cunoştinţe de specialitate și, oriunde mergem, putem să trăim o viaţă bună și 
să câştigăm respectul oamenilor. Doar atunci când venim în casa lui 
Dumnezeu devenim prestatori de servicii şi suntem constant desconsiderați. 
Avem aptitudini, suntem experți, nu suntem oameni obişnuiţi. Ar trebui să 
fim respectaţi în casa lui Dumnezeu. Nu ne poți suprima talentele în acest 
fel. Ne folosim cunoştinţele de specialitate în casa lui Dumnezeu și Tu ar 
trebui să ne susţii şi să ne ţii partea.” Nu este nepoliticos şi irezonabil? (Ba 


da.) Există vreo urmă de umanitate normală în acest lucru? (Nu, nu există.) 


Când am văzut asta, M-am gândit: „Ah, nu se poate vorbi cu acești 
oameni!” Când le-am vorbit despre principii, chiar i-am întrebat în mod 
repetat: „Aţi înțeles? O să ţineţi minte?” În faţă, mi-au promis categoric, dar 
de îndată ce mi-au întors spatele, şi-au încălcat imediat promisiunea. Au 
spus lucruri care sună foarte bine: „Sunt aici ca să-mi fac datoria, sunt aici 
ca să-L mulţumesc pe Dumnezeu.” Asta numeşti tu să-ți faci datoria? Chiar 
ÎL mulţumeşti pe Dumnezeu? Îţi mulţumești propriul trup, propria reputaţie. 
Eşti aici ca să-ți urmărești propria carieră, nu ca să-ți îndeplinești datoria. 
Cu alte cuvinte, ai venit în casa lui Dumnezeu ca să provoci haos. Spune- 
Mi, cine are ultimul cuvânt în principiile pe care ar trebui să le susțină 
oamenii în toate aspectele lucrării casei lui Dumnezeu? Tu sau Dumnezeu? 
(Dumnezeu are ultimul cuvânt.) Cuvintele tale sunt adevărul, sau ale lui 
Dumnezeu? (Cuvintele lui Dumnezeu sunt adevărul.) Tot ce spuneți este un 
tip de doctrină. Dacă acea doctrină nu este conformă cu adevărul, atunci 
devine un sofism. Dat fiind că recunoașteţi că este adevărul ceea ce spun 
Eu, de ce sunteți incapabili să-l acceptaţi? De ce, atunci când vă vorbesc, 
acest lucru nu are niciun efect? În faţă, Îmi spuneţi lucruri frumoase, dar pe 
la spate, nu puneţi în practică adevărul. Ce se întâmplă? Când umanitatea 
coruptă are doar o fărâmă de talent, de cunoştinţe de specialitate sau câteva 
idei, devine arogantă şi încrezută şi refuză să asculte de oricine. Nu ascultă 
ce le spune nimeni. Nu este acest lucru pur şi simplu prea irațional? Dacă 
voi credeți că faceţi lucrul corect, atunci de ce Mă lăsaţi să-l examinez? 
Când vă atrag atenția asupra defectelor şi vă expun greşelile, de ce sunteți 
incapabili să acceptaţi aceste lucruri? Nu înțelegeţi adevărul, dar pot să am 
părtăşie cu voi despre adevăr. Știu cum să acţionez conform adevărului, 
conform principiilor, cu decenta sfinților. Știu cum să acţionez într-un mod 
care-i edifică pe alţii. Voi ştiţi? Dacă nu ştiţi nici măcar aceste lucruri, de ce 


sunteţi încă incapabili să acceptaţi adevărul? De ce nu faceţi cum spun Eu? 


Unii oameni excelează la scris; sunt înzestrați de la natură cu 
organizarea limbajului şi transmiterea ideilor. Poate că au şi un anume nivel 
de competență literară, folosind anumite tehnici și stiluri atunci când 
descriu lucruri. Dar faptul că au aceste calități înseamnă oare că înţeleg 
adevărul? (Nu, nu înseamnă asta.) Acesta este doar un aspect al cunoașterii, 
o faţetă a înzestrărilor și talentelor unei persoane. Înseamnă că ai un anumit 
talent, că eşti bun la scris şi la transmiterea ideilor prin limbaj şi că eşti 
experimentat în folosirea cuvintelor. Faptul că sunt buni la astfel de lucruri 
îi face pe unii oameni să se gândească: „„Mânuiesc peniţa în casa lui 
Dumnezeu; ar trebui să mă implic în lucrări bazate pe texte.” Este bine să 
fie mai mulți oameni implicați în lucrări bazate pe texte; casa lui Dumnezeu 
are nevoie de acest lucru. Însă casa lui Dumnezeu nu cere doar lucrurile la 
care excelezi, doar capacităţile tale profesionale. Aptitudinile şi cunoştinţele 
tale profesionale sunt doar instrumente pentru lucrarea în care te implici. 
Indiferent de abilitățile tale profesionale și de nivelul aptitudinilor tale, ar 
trebui să te conformezi principiilor cerute de casa lui Dumnezeu şi să obţii 
rezultatele şi obiectivele dorite, propuse de casa lui Dumnezeu. Casa lui 
Dumnezeu are standarde obligatorii şi principii aferente pentru aceste 
rezultate şi obiective; nu te lasă să acţionezi pe baza gustului sau a 
preferințelor personale. De exemplu, unii oameni au aptitudini bune pentru 
scriere şi compun scenarii cu limbaj elaborat şi o intrigă abil dezvoltată. Dar 
obțin prin asta rezultatul dorit? Departe de a obține efectul de a fi mărturie 
pentru Dumnezeu, astfel de scenarii pur şi simplu nu sunt valabile. Totuşi, 
aceşti scenariști se simt mulţumiţi și încrezători în abilitatea lor de a scrie 
într-un limbaj sofisticat şi au o părere bună despre ei. Nu înţeleg că un 
scenariu trebuie să obțină efectul de a fi mărturie pentru Dumnezeu, de a 
răspândi cuvântul lui Dumnezeu. Acesta este scopul. Casa lui Dumnezeu 


cere ca un scenariu să prezinte cuvintele lui Dumnezeu pe care le citește 


protagonistul şi înţelegerea autentică pe care acesta o dobândeşte 
experimentând şi practicând cuvintele lui Dumnezeu sub îndrumarea 
lucrării lui Dumnezeu. Într-o privinţă, trebuie să servească drept mărturie 
pentru Dumnezeu, iar în alta, trebuie să predice cuvântul Lui. Abia atunci 
obține scenariul rezultatul dorit. Casa lui Dumnezeu are aceste cerințe. 
Credeţi că asta face lucrurile dificile pentru oameni? (Nu, nu le face.) Nu, 
aceasta este lucrarea casei lui Dumnezeu. Totuşi, aceşti scenariști nu sunt 
dispuşi să facă astfel lucrurile. Atitudinea lor este: „Ce am scris este deja 
perfect şi suficient de explicit. Dacă-mi ceri să adaug acel material, va 
contraveni intenției mele. Nu-mi place asta şi nu vreau să-l scriu aşa.” Deşi 
acest material a fost adăugat ulterior, cu reticență, emoţiile lor s-au schimbat 
în mod semnificativ până în acel moment. Unu spun: „Ne simțim foarte 
tinuți în frâu când ne facem datoria în casa lui Dumnezeu. Mereu există 
oameni care ne emondează și ne caută nod în papură. Mă simt realmente 
încolțit, cum se spune, calul de dar nu se caută la dinţi. Dacă aş putea să am 
ultimul cuvânt şi să scriu ce vreau, cât de grozav ar fi! În timp ce ne facem 
datoria în casa lui Dumnezeu, trebuie să-i ascultăm mereu pe alții și să 
acceptăm emondarea. Ne simţim prea ţinuţi în frâu!” Este aceasta atitudinea 
corectă? Ce fel de fire este aceasta? Este prea arogantă şi prea neprihănită 
de sine! De asemenea, în cor există oameni care-şi îndeplinesc datoria 
machiindu-se. Le plac frizurile non-credincioşilor, dar rezultatul final al 
acelor frizuri este respins. De ce? Deoarece casa lui Dumnezeu nu vrea 
frizuri demonice; vrea frizuri care sunt normale, demne şi integre. Orice 
frizură eşti capabil să-ți faci, poţi să mergi și să o etalezi în lumea non- 
credincioșilor. Ei au nevoie de astfel de experți, dar casa lui Dumnezeu nu 
are. Unii oameni spun că sunt dispuşi să facă astfel de frizuri gratis în casa 
lui Dumnezeu, dar nici măcar atunci nu sunt dorite sau apreciate; este 


dezgustător să asişti la aşa ceva. Casa lui Dumnezeu cere ca tu să ai o 


înfăţişare demnă și integră, ca o persoană decentă. Nu are nevoie ca tu să fii 
elegant, să semeni cu nobilimea de la palat şi categoric nu are nevoie să fii 
ca o prinţesă, o doamnă, un tânăr stăpân bogat sau un lord. Suntem oameni 
obişnuiţi, fără niciun statut, nicio funcție sau valoare, doar nişte oameni cât 
se poate de normali și de banali. Cel mai bine este să fii o persoană 
obişnuită, nu una nobilă sau rafinată, să porți haine obişnuite şi să ai 
aspectul unei persoane obișnuite, să nu te prefaci, ci să te bucuri de ce ești 
capabil să faci şi să fu mulțumit să trăieşti viața unei persoane obişnuite, 
fără ambitii sau dorinţe. Aşa este cel mai bine, aceasta este viaţa unui om cu 
umanitate normală. Eşti doar o persoană obişnuită, însă mereu încerci să te 
porți ca o persoană nobilă. Nu este dezgustător? (Este dezgustător.) Mereu 
încerci să-ţi etalezi cunoștințele de specialitate în casa lui Dumnezeu și să te 
dai în spectacol. Hai să-ţi spun Eu, este un lucru de valoare să te dai în 
spectacol cu toate cunoştinţele tale de specialitate? Dacă are cu adevărat 
valoare, atunci este acceptabil. Dar dacă nu are absolut nicio valoare şi, în 
schimb, devine perturbator şi distructiv, atunci doar îţi arăţi natura 
respingătoare şi calitățile indezirabile. Cunoşti consecinţele dezvăluiri unor 
asemenea lucruri? Dacă nu le cunoşti, te rog, nu le dezvălui. Ce poți să faci, 
ce aptitudini tehnice ai, în ce talente speciale excelezi în mod natural sau ce 
talente speciale ai, niciunul dintre aceste lucruri nu este considerat nobil; 
eşti doar o persoană obişnuită. Unii oameni spun: „Sunt expert în mai multe 
limbi.” Atunci mergi şi lucrează ca traducător şi fă-ți bine lucrarea de 
traducere; atunci poţi fi considerat o persoană bună. Unii oameni spun: „Pot 
să recit întregul dicționar Xinhua.” Și ce dacă ai memorat întregul dicționar 
Xinhua? Îţi permite asta să răspândeşti Evanghelia? Îţi permite asta să fii 
martor pentru Dumnezeu? Unii oameni spun: „Pot să citesc zece rânduri 
dintr-o privire. Pot să citesc 100 de pagini pe zi din cuvântul lui Dumnezeu. 


Uitaţi-vă la aptitudinea asta, nu este impresionantă?” Îi fi tu în stare să 


citeşti 100 de pagini pe zi din „Cuvântul se arată în trup”, dar ce înţelegi din 
ele? Ce aspect al adevărului înţelegi? Îl poţi pune în practică? Unii oameni 
spun: „Am fost un copil-minune. Puteam să cânt şi să scriu poezii înainte să 
împlinesc cinci ani.” Este folositor? Poate că non-credincioşii te admiră, dar 
nu ai nicio utilitate în casa lui Dumnezeu. Să spunem că-ţi cer să compui 
chiar acum un cântec care aduce laudă lui Dumnezeu. Ai putea să o faci? 
Dacă nu poţi, înseamnă că nu înţelegi niciun aspect al adevărului. Nu e 
mare lucru doar să fii înzestrat. Dacă nu înţelegi adevărul, nu vei fi în stare 
să realizezi nimic. Indiferent de înzestrările, aptitudinile sau talentele pe 
care le are o persoană, în realitate, acestea sunt doar instrumente. Dacă pot 
fi folosite pentru lucruri pozitive şi pot avea un impact pozitiv, se poate 
spune că au o oarecare valoare. Dacă nu pot fi folosite pentru lucruri 
pozitive și nu au un impact pozitiv, atunci nu au nicio valoare, iar pentru 
tine, este inutil și împovărător să le înveţi. Dacă poți să îţi aplici aptitudinile 
sau talentele profesionale în îndeplinirea datoriei tale şi să îndeplineşti o 
sarcină în casa lui Dumnezeu în conformitate cu adevărurile-principii, 
atunci se poate spune că aptitudinile şi talentele tale profesionale sunt 
folosite în locul potrivit şi slujesc unui scop — aceasta este valoarea pe care 
o au. Pe de altă parte, dacă nu le poți aplica deloc în îndeplinirea datoriei 
tale, atunci aptitudinile şi talentele tale profesionale nu au nicio valoare și 
nu au niciun merit pentru Mine. De exemplu, unii oameni sunt de la natură 
elocvenți şi coerenţi și sunt lingviști competenţi şi gânditori ageri. Acesta 
poate fi considerat un talent. În lume, dacă astfel de oameni se implică în 
discursuri publice, în publicitate sau în negocieri, sau lucrează ca judecători, 
avocaţi sau au profesii similare, atunci talentele lor sunt utile. Însă în casa 
lui Dumnezeu, dacă ai un astfel de talent, dar nu înţelegi niciun aspect al 
adevărului, nu ai nici măcar o înţelegere de bază a adevărului viziunilor şi 


nu poți să răspândeşti Evanghelia sau să fii martor pentru Dumnezeu, atunci 


înzestrarea sau talentul tău sunt puţin importante. Dacă depinzi constant de 
înzestrarea ta, făcând paradă cu talentul tău pe oriunde mergi, lăudându-te şi 
predicând cuvinte şi doctrine, vei deveni respingător pentru oameni. Fiindcă 
fiecare cuvânt pe care-l rosteşti va deveni dezgustător şi fiecare gând sau 
punct de vedere pe care-l exprimi va deveni obositor. În acel caz, va fi mai 
bine să păstrezi tăcerea. Cu cât încerci mai mult să ieşi în evidenţă şi să te 
prefaci, cu atât mai respingător vei deveni. Oamenii vor spune: „Line-ţi 
gura aia spurcată! Tot ce spui este doctrină, dar cine nu înţelege deja asta? 
De câți ani predici? Cuvintele tale nu sunt cu nimic diferite de cele ale 
fariseilor, pline de teorii fără substanță, care poluează mediul bisericii. 
Nimeni nu vrea să asculte!” Vezi, asta provoacă furie și îi dezgustă pe 
oameni. Prin urmare, este mai bine să te concentrezi mai mult asupra 
adevărului şi să cauţi mai multă înţelegere a acestuia, iar aceasta este o 
abilitate reală. Cu cât spun mai mult acest lucru, cu atât mai ținuți în frâu se 
simt acești oameni „capabili” şi „experți”, gândindu-se: „Acum s-a 
terminat, nu mai am scăpare. M-am considerat mereu talentat, excelând și 
primind funcţii-cheie pe oriunde merg. Nu există o vorbă: «Dacă este aur, 
mai devreme sau mai târziu, va străluci»? Dar eu m-am lovit, pe 
neașteptate, de un zid în casa lui Dumnezeu. Mă simt ținut în frâu, atât de 
tinut în frâu! Cum am ajuns așa?” Să crezi în Dumnezeu este un lucru bun, 
aşadar, de ce se simt ţinuţi în frâu astfel de experți extrem de talentați și de 
avansați, atunci când vin în casa lui Dumnezeu? S-au simtit tinuti în frâu de 
atâţia ani, încât suferă de depresie. Nici măcar nu mai ştiu cum să vorbească 
sau cum să se poarte. În final, unii spun: „Mă simt foarte ţinut în frâu 
fiindcă sunt emondat constant. Acum sunt mult mai ascultător şi sunt de 
acord cu orice spun conducătorii de biserică sau liderii de grup, răspunzând 
mereu cu «da» sau «bine».” Poate părea că au învăţat să se supună şi să 


asculte, dar tot nu înțeleg principiile sau cum să-și îndeplinească în mod 


corespunzător îndatoririle. Nutresc acest sentiment de reprimare și se simt 
indignati și subevaluaţi. Când sunt întrebaţi despre nivelul educației lor, unii 
spun: „Am obținut diploma de licență”, alții: „Am diplomă de masterat”, 
alții: „Am făcut un doctorat” sau „Am absolvit facultatea de medicină”, 
„Am studiat finanţele” sau „Am studiat managementul”, în timp ce alții 
sunt programatori sau ingineri. Dacă nu au deja „dr.” în faţa numelui, atunci 
au un alt titlu oficial. Aceşti oameni nu sunt numiţi aşa în casa lui 
Dumnezeu, nici nu sunt trataţi cu vreun respect deosebit. Se simt adesea 
tinuți în frâu și îşi pierd simţul identităţii. Biserica are tot felul de experţi, 
inclusiv muzicieni, dansatori, regizori, tehnicieni, profesioniști din 
domeniul afacerilor, economişti, ba chiar şi politicieni. Când sunt între frați 
ŞI surori, acești oameni spun adesea: „Sunt un director respectat într-o firmă 
de stat. Sunt directorul executiv al unei corporații multinaționale. Sunt 
directorul general, de cine m-am temut eu vreodată? Cui m-am supus eu 
vreodată? M-am născut cu aptitudini de conducere și, oriunde merg, ar 
trebui să deţin o funcție autoritară, ar trebui să fiu la cârmă, mereu cel care 
îi dirijează pe alţii, iar pe mine nu mă poate dirija nimeni. Așadar, în casa 
lui Dumnezeu ar trebui măcar să fiu lider de grup sau o persoană de la 
conducere!” În scurt timp, le devine clar tuturor că aceşti oameni nu dețin 
niciun adevăr-realitate, sunt incapabili să facă vreo sarcină şi sunt deosebit 
de aroganți și de îngâmfați. Nu reușesc să îndeplinească nicio datorie în 
mod corespunzător şi, în cele din urmă, unora dintre ei li se pot încredința 
doar sarcini de muncă manuală, în timp ce alții nu sunt niciodată dispuşi să 
se supună, încercând constant să-şi etaleze abilitățile şi luând-o razna. Ca 
urmare, provoacă prea multe probleme, înfurie congregația şi, într-un final, 
sunt îndepărtați. Nu se vor simţi ţinuţi în frâu aceşti oameni? În cele din 
urmă, ei îşi rezumă experienţa afirmând: „Casa lui Dumnezeu nu este un loc 


pentru oameni talentaţi ca noi. Suntem ca nişte cai pursânge, dar nu există 


un judecător cu discernământ în casa lui Dumnezeu. Cei care cred în 
Dumnezeu sunt ignoranți şi prost informaţi, în special cei care sunt 
conducători la diverse niveluri. Cu toate că înţeleg adevărul, ei nu recunosc 
că suntem o rasă pură. Trebuie să plecăm şi să găsim pe cineva care ne 
poate recunoaște talentele.” În final, ajung la această concluzie. Sunt alţii 
care spun: „Este prea puţin loc în casa lui Dumnezeu pentru a ne găzdui. 
Suntem toți personaje importante, iar cei care cred în Dumnezeu sunt 
oameni modești din clasele de jos ale societăţii: agricultori, vânzători 
ambulanți şi proprietari de mici afaceri. Nu există experți de top printre ei. 
Deşi biserica este mică, lumea este largă şi, într-o asemenea lume mare, 
trebuie să existe un loc pentru noi. Noi, cei talentaţi, ne vom găsi, în cele 
din urmă, propriul evaluator!” Haideţi să le urăm acestor oameni succes în 
găsirea evaluatorului lor, da? (Bine.) În ziua în care își vor lua rămas-bun de 
la noi, după ce şi-au găsit evaluatorul, haideţi să le oferim o cină de adio și 
să sperăm că-şi vor găsi locul cuvenit, feriți de orice emoţii de reprimare. 
Fie ca ei să trăiască mai bine decât noi şi să aibă o viaţă liniştită. Fiindcă noi 
spunem asta, se simt puțin mai ușurați oamenii cu emoţii reprimate? 
Senzaţiile lor de apăsare în piept, cap greu, piatră pe inimă, disconfort fizic 
şi neliniște — au dispărut acele senzaţii? Sper ca dorințele lor să se 


împlinească, să nu se mai simtă ţinuţi în frâu şi să poată trăi fericiţi și liberi. 


Spuneţi-Mi, casa lui Dumnezeu le îngreunează în mod intenţionat 
situația acestor persoane talentate? (Nu.) Categoric nu. Atunci de ce 
diversele principii, rânduieli de lucru şi cerințele pentru fiecare element al 
lucrării în casa lui Dumnezeu le provoacă emoții represive? De ce ajung 
aceste persoane talentate să fie captive unor emoţii represive în casa lui 
Dumnezeu? A făcut o greşeală casa lui Dumnezeu? Sau le îngreunează casa 
lui Dumnezeu în mod intenționat situaţia acestor oameni? (Nici una, nici 


alta.) În ceea ce privește doctrina, înţelegeţi cu toţii că ambele explicaţii 


sunt absolut incorecte. Atunci, de ce se întâmplă asta? (Se întâmplă fiindcă 
oamenii impun cunoştinţele profesionale pe care le-au acumulat în lumea 
laică sau preferinţele lor personale asupra principiilor şi cerințelor casei lui 
Dumnezeu, în timp ce-şi îndeplinesc îndatoririle.) Dar le permite casa lui 
Dumnezeu să impună aceste lucruri asupra cerinţelor şi principiilor sale? 
Categoric nu. Unii oameni se simt ținuți în frâu deoarece casa lui 
Dumnezeu nu permite acest lucru. Ce credeţi că ar trebui să facă în acest 
sens? (Înainte să-şi îndeplinească fiecare datorie, trebuie, mai întâi, să 
înţeleagă cerințele şi principiile pe care le are casa lui Dumnezeu pentru 
datoria respectivă. După ce pricep corect aceste principii, pot apoi să aplice 
în mod rezonabil cunoştinţele profesionale pe care le-au acumulat.) Acest 
principiu este corect. Acum, spuneţi-Mi, este un punct de plecare corect să 
vrei constant să-ți afişezi cunoştinţele de specialitate şi să te lauzi cu 
abilităţile tale în casa lui Dumnezeu? (Nu, nu este.) În ce fel este incorect? 
Vă rog să explicaţi motivul. (Intenţia lor este să se laude și să se facă 
remarcați — își urmăresc propriile cariere. Nu se gândesc cum îşi pot 
îndeplini bine îndatoririle sau cum să acționeze într-un fel care aduce 
beneficii lucrării casei lui Dumnezeu. În schimb, vor să acţioneze conform 
propriilor preferinţe, fără să protejeze interesele casei lui Dumnezeu sau să 
caute adevărunile-principii.) Cum văd alții această chestiune? (Să te lauzi 
mereu atunci când se întâmplă ceva este o fire satanică. Ei nu se gândesc 
cum să-și îndeplinească îndatoririle şi să fie martori pentru Dumnezeu; vor 
mereu să fie martori pentru ei înşişi, iar această cale este în mod inerent 
greşită.) Acest punct de plecare este în mod inerent incorect, ceea ce este 
sigur. Așadar, în ce fel este el incorect? Acesta este un aspect pe care cu 
toții sunteți incapabili să-l negaţi. Se pare că toţi vă simțiți ţinuţi în frâu și 
că toți vreți să vă afişaţi cunoştinţele de specialitate pentru a vă etala 


abilitățile — nu este aşa? Printre non-credincioşi circulă o zicală. Cum sună 


ea? „O femeie bătrână se dă cu ruj — ca să-ţi ofere ceva la care să te uiţi.” 
Nu asta înseamnă „să-ți etalezi abilitățile”? (Ba da.) Să-ţi etalezi abilităţile 
înseamnă să vrei să-ți afişezi capacitățile și să te lauzi, să dobândeşti 
prestigiu şi statut printre ceilalţi şi să fii foarte apreciat. Înseamnă cel puţin 
să vrei să profiți de ocazie pentru a-ţi etala abilitățile, ca să-i informezi și 
să-i înştiinţezi pe alții că: „Am câteva aptitudini reale, nu sunt o persoană 
obişnuită, nu mă priviți cu dispreţ, sunt un om talentat.” Cel puţin acesta 
este înțelesul din spatele acestor cuvinte. Aşadar, atunci când cineva are 
astfel de intenţii şi vrea mereu să-şi etaleze abilitățile, care este natura 
acestui lucru? Vrea să-și urmărească propria carieră, să-și gestioneze 
propriul statut, să se afirme și să câștige prestigiu printre alți oameni. Este 
cât se poate de simplu. Nu fac acest lucru ca să-și facă datoria sau de dragul 
casei lui Dumnezeu şi nu caută adevărul şi nu acționează conform 
principiilor şi cerinţelor casei lui Dumnezeu. Fac acest lucru pentru ei înşişi, 
pentru a ajunge recunoscuţi la o scară mai largă, pentru a-şi spori meritele și 
reputația; fac acest lucru pentru ca oamenii să-i aleagă în funcția de 
supraveghetor sau conducător. Odată ce vor fi aleşi conducători sau 
lucrători, nu vor avea atunci statut? Nu vor fi atunci în centrul atenției? Asta 
este ceea ce urmăresc, punctul lor de plecare este cât se poate de simplu — 
nu este nimic mai mult decât urmărirea statutului. Urmăresc în mod 
intenționat statutul şi nu protejează lucrarea casei lui Dumnezeu și nici 


interesele sale. 


Cum ar trebui să practice oamenii cu înzestrări şi talente, pentru a evita 
să se simtă ţinuţi în frâu? Este simplu de realizat acest lucru? (Este simplu.) 
Aşadar, cum poți să înlături emoţiile negative ale reprimării, care apar din 
cauză că nu-ţi poţi folosi cunoștințele de specialitate? În primul și în primul 
rând, trebuie să înţelegi ce sunt aptitudinile tehnice sau orice fel de talente 


şi cunoștințe de specialitate pe care oamenii le studiază și le stăpânesc — 


sunt ele viaţa însăşi? (Nu, nu sunt.) Pot să fie clasificate drept lucruri 
pozitive? (Nu, nu pot.) Nu pot să fie clasificate drept lucruri pozitive; în cel 
mai bun caz, sunt un soi de instrument. În societate și în lumea laică ele 
sunt, cel mult, abilități care le permit oamenilor să-și poarte în mod adecvat 
de grijă și să-şi asigure supraviețuirea. Dar în ochii casei lui Dumnezeu, 
doar ai dobândit un fel de aptitudine tehnică; este doar un fel de cunoaştere, 
este un fel de cunoaştere simplă şi pură. Cu siguranță nu indică noblețea sau 
smerenia cuiva — nu se poate spune că o persoană este mai nobilă decât 
altele doar fiindcă are anumite cunoştinţe de specialitate sau o anumită 
aptitudine. Așadar, cum se pot vedea nobilitatea sau smerenia unei 
persoane? Privindu-i umanitatea, ceea ce urmăreşte şi calea pe care o 
urmează. Aptitudinile sau cunoştinţele tehnice pot reprezenta doar ce 
aptitudini sau cunoştinţe ai dobândit, cât de profundă sau de superficială 
este înţelegerea ta cu privire la acestea şi ce nivel de competenţă ai obținut 
în privinţa lor. Aceste aptitudini şi cunoştinţe tehnice pot fi discutate doar 
din punctul de vedere al competenţei, al cantităţii, al profunzimii şi al 
faptului că un om este sau nu foarte experimentat în domeniul respectiv, sau 
doar îl cunoaște superficial. Ele nu pot fi folosite pentru a evalua calitatea 
umanității unei persoane, ceea ce urmărește aceasta sau calea pe care o 
urmează. Ele sunt pur şi simplu un tip de cunoştinţe sau un tip de 
instrument. Aceste cunoştinţe sau acest instrument îți pot permite să 
îndeplineşti unele sarcini conexe sau te fac mai competent într-un anume tip 
de lucrare, dar acest lucru doar îţi asigură siguranţă la locul de muncă şi o 
sursă de venit garantată. Asta este tot. Indiferent cum îţi vede societatea 
aptitudinile și cunoştinţele tehnice, în orice caz, aşa le vede casa lui 
Dumnezeu. Casa lui Dumnezeu nu va privi niciodată un om în mod diferit, 
nu va face excepţii pentru a-l promova sau nici măcar pentru a-l scuti de 


orice formă de emondare sau de orice formă de mustrare sau judecată, doar 


fiindcă are vreun soi de aptitudine specială. Indiferent ce aptitudini sau 
cunoştinţe tehnice ar putea avea o persoană, firea sa coruptă tot există, iar 
ea tot este o ființă umană coruptă. Înzestrările, talentele şi aptitudinile 
tehnice ale unui om sunt separate şi nelegate de firea sa coruptă şi nici nu au 
nimic de-a face cu umanitatea sau caracterul acestuia. Unele persoane au un 
calibru puțin mai bun, o inteligență puţin mai mare sau o istețime și o 
percepție puţin mai ridicate, ceea ce le permite să dobândească o cunoaştere 
oarecum mai profundă atunci când studiază anumite aptitudini tehnice. 
Obţin realizări și rezultate puţin mai bune şi le îndeplinesc în număr mai 
mare atunci când desfăşoară lucrări care implică această profesie. În 
societate, acest lucru le-ar putea aduce câștiguri financiare oarecum mai 
importante şi mai mari şi un statut, o vechime sau un prestigiu oarecum mai 
mare în domeniul lor. Asta este tot. Cu toate acestea, niciunul dintre aceste 
lucruri nu indică pe ce cale merg, ceea ce urmăresc sau atitudinea lor față de 
viaţă şi existență. Aptitudinile şi cunoştinţele tehnice sunt lucruri ce țin de 
un domeniu real al cunoaşterii şi nu au nimic de-a face cu gândurile, 
punctele de vedere ale unei persoane sau cu perspectiva şi poziția pe care 
aceasta o adoptă cu privire la orice. Nu sunt legate în niciun fel de aceste 
lucruri. Fireşte, ideile care sunt promovate în anumite domenii de 
cunoaştere sunt erezii şi sofisme care induc oamenii în eroare cu privire la 
înţelegerea adevărului și recunoaşterea lucrurilor pozitive. Aceasta este o cu 
totul altă chestiune. Aici, ne referim la cunoștințe și abilități tehnice pure, 
care nu oferă o susținere şi o corectare pozitivă sau activă pentru firile 
corupte sau umanitatea normală a oamenilor. Acestea nu pot nici să 
împiedice sau să restricționeze firea coruptă a unei persoane. Aceasta este 
natura ei. Dacă o persoană se implică în literatură sau în orice aspect al 
artelor, în ştiinţe, biologie sau chimie, sau în design, arhitectură, comerț sau 


chiar și în meşteşuguri, indiferent de domeniu, natura cunoştinţelor sale 


tehnice este astfel — aceasta este esenţa ei. Credeţi că am vorbit cu 
exactitate? (Da.) Indiferent în ce domeniu te implici sau ce aptitudini 
tehnice studiezi, sau dacă ai unele cunoștințe înnăscute, acest lucru nu 
indică noblețea sau smerenia ta. De exemplu, unii oameni cred că aceia care 
se implică în afaceri şi ştiinţe economice în societate, în special elitele, au 
un caracter nobil şi, fiindcă profesule şi cunoștințele pe care le-au dobândit 
sunt foarte respectate de om, iar ei câștigă venituri deosebit de mari, au un 
statut social înalt. Totuși, o astfel de opinie nu există în casa lui Dumnezeu, 
iar casa lui Dumnezeu nu îi va evalua în acest fel. Fiindcă principiile și 
standardele folosite de acei oameni pentru a evalua această chestiune nu 
reprezintă adevărul, ci înțelegeri umane, care aparțin cunoașterii umane, 
aceste puncte de vedere nu sunt sustenabile în casa lui Dumnezeu. Ca să 
mai dăm un exemplu, unii oameni sunt pescari, vânzători ambulanți sau 
meșteșugari în societate; se consideră că au un statut social inferior şi 
nimeni nu-i stimează acolo. Însă, în casa lui Dumnezeu, toţi aleşii lui 
Dumnezeu sunt egali. Înaintea adevărului, toţi oamenii sunt egali şi nu 
există nicio distincție între oameni nobili şi modeşti. Nu vei fi considerat 
onorabil fiindcă ai un statut înalt sau te implici într-o profesie nobilă în 
societate, nici nu vei fi considerat modest fiindcă îndeplineşti o ocupaţie cu 
statut inferior în societate. Prin urmare, în casa și în ochii lui Dumnezeu, 
dacă identitatea, meritele şi statutul tău sunt considerate înalte sau modeste 
nu are absolut nicio legătură cu abilităţile tale profesionale, cu competența 
ta tehnică sau cu cunoştinţele tehnice pe care le ai. Unii spun: „Cândva, am 
fost comandant, general și mareşal în armată.” Eu le spun: „Iu, cel de 
acolo, mergi și stai deoparte.” De ce ar trebui să stai deoparte? Fiindcă firea 
ta satanică este prea gravă şi Mă scârbeşte să te privesc. Petrece mai întâi 
ceva timp citind cuvintele lui Dumnezeu, dobândeşte o înţelegere a câtorva 


adevăruri și trăieşte puţină asemănare umană, iar apoi, când te vei întoarce, 


toţi vor fi capabili să te accepte. În casa lui Dumnezeu, nu vei fi stimat 
fiindcă te-ai implicat în societate într-un tip de lucrare care este considerată 
nobilă de către om, nici nu vei fi privit cu dispreţ fiindcă ai avut, cândva, un 
statut inferior în societate. Standardele şi principiile casei lui Dumnezeu 
pentru evaluarea oamenilor se bazează doar pe criteriile adevărului. Aşadar, 
care sunt criteriile adevărului? Aceste criterii au câteva aspecte specifice: în 
primul rând, oamenii sunt evaluaţi pe baza calității umanităţii lor, a faptului 
că au conştiinţă și rațiune, o inimă bună şi un simţ al dreptății; în al doilea 
rând, oamenii sunt evaluaţi pe baza faptului că iubesc sau nu adevărul şi a 
căii pe care merg — dacă urmăresc adevărul, dacă iubesc lucrurile pozitive şi 
dacă iubesc corectitudinea şi dreptatea lui Dumnezeu, sau dacă nu urmăresc 
adevărul, au aversiune faţă de el şi de lucrurile pozitive şi se implică mereu 
în demersuri personale şi aşa mai departe. Prin urmare, indiferent dacă ai 
vreun fel de aptitudini sau cunoştinţe tehnice, sau dacă nu ai nicio 
aptitudine şi nicio cunoștință tehnică, în casa lui Dumnezeu vei fi tratat 
corect. Casa lui Dumnezeu a funcționat mereu în acest fel, continuă să o 
facă şi acum şi va face la fel şi în viitor. Aceste principii şi standarde nu se 
vor schimba niciodată. Prin urmare, schimbarea trebuie să vină de la cei 
care se simt ținuți în frâu fiindcă nu-şi pot utiliza cunoștințele de 
specialitate. Dacă într-adevăr crezi că Dumnezeu este drept, că adevărul 
este cel care conduce casa lui Dumnezeu și că există corectitudine și 
dreptate în casa Lui, atunci, te rog să renunți degrabă la punctele tale de 
vedere şi la opiniile tale incorecte cu privire la aptitudinile şi cunoştinţele 
tehnice. Nu crede că a avea câteva înzestrări sau cunoştinţe de specialitate 
te face superior. Deşi poate că ai aptitudini sau cunoştinţe tehnice care 
altora le lipsesc, umanitatea și firea ta coruptă nu sunt cu nimic diferite de 
ale altora. În ochii lui Dumnezeu, ești doar o persoană obişnuită şi nu ai 


nimic special. Poţi să spui: „Cândva, am fost un funcționar de rang înalt”; 


da, dar tot o persoană obişnuită ești. Poţi să spui: „Cândva, am realizat 
lucruri mari”; da, dar tot o persoană obişnuită ești. Poţi să spui: „Cândva, 
am fost un erou”, însă nu foloseşte la nimic, indiferent ce fel de erou sau 
celebritate ai fost. Din perspectiva lui Dumnezeu, tot doar o persoană 
obişnuită ești. Acesta este un aspect al adevărului şi al principiilor pe care 
oamenii ar trebui să-l înțeleagă despre aptitudinile tehnice şi despre unele 
tipuri de cunoştinţe de specialitate. Un alt aspect — cum să abordezi aceste 
aptitudini și cunoştinţe profesionale — este o cale de practică specifică pe 
care oamenii ar trebui s-o înțeleagă. În primul rând, trebuie să știi clar în 
gândurile şi în conştiinţa ta că, indiferent de aptitudinile sau cunoştinţele 
profesionale pe care le ai, nu vii în casa lui Dumnezeu pentru a presta o 
slujbă, pentru a-ţi demonstra meritele, pentru a primi un salariu sau pentru 
a-ți câştiga existenţa. Eşti aici pentru a-ți face datoria. Singura ta identitate 
în casa lui Dumnezeu este de frate sau soră, cu alte cuvinte, o ființă creată 
în ochii lui Dumnezeu. Nu ai o a doua identitate. În ochii lui Dumnezeu, o 
ființă creată nu este un animal, o legumă sau un diavol. Este o ființă umană 
ŞI, în calitate de fiinţă umană, ar trebui să-ţi faci datoria. A-ţi face datoria de 
fiinţă umană este obiectivul primar pe care ar trebui să-l deţii pentru a veni 
în casa lui Dumnezeu şi punctul de vedere fundamental pe care ar trebui să- 
l ai. Ar trebui să spui: „Sunt o persoană. Sunt cineva cu umanitate normală, 
conştiinţă şi rațiune. Ar trebui să-mi fac datoria.” Acestea sunt gândul și 
punctul de vedere pe care oamenii ar trebui să le aibă în primul rând, 
teoretic vorbind. Urmează apoi felul în care ar trebui să-ți faci datoria: ar 
trebui să te asculți pe tine, sau să-L asculţi pe Dumnezeu? (Să-L ascult pe 
Dumnezeu.) Așa este; şi de ce ar trebui să-L asculţi pe Dumnezeu? În 
principiu şi în teorie, oamenii ştiu că trebuie să-L asculte pe Dumnezeu, că 
Dumnezeu este adevărul şi că El are ultimul cuvânt. Acesta este punctul de 


vedere pe care cineva ar trebui să-l aibă, în teorie. In realitate, faci această 


datorie nu pentru tine însuţi, nu pentru familia ta, nu pentru existenţa ta de 
ZI Cu zi, nu pentru cariera sau demersurile tale personale, ci pentru lucrarea 
lui Dumnezeu, pentru gestionarea lui Dumnezeu în scopul mântuirii 
umanității. Nu are nimic de-a face cu treburile tale personale. Trebuie să 
înţelegi și să ai acest punct de vedere. După ce dobândești acest punct de 
vedere, trebuie să înţelegi în continuare că, deoarece îndeplinirea datoriei 
tale nu este de dragul tău, ci de dragul lucrării lui Dumnezeu, trebuie să te 
rogi şi să cauţi să afli de la Dumnezeu cum ar trebui să-ți îndeplineşti 
această datorie şi care sunt principiile şi cerințele casei lui Dumnezeu. 
Îndeplineşte-ţi datoria oricum îţi spune Dumnezeu să ţi-o îndeplinești, 
făcând orice îţi cere El să faci, fără să spui nimic despre acest lucru, fără să 
eziţi sau să refuzi. Acesta este un lucru primordial. Fiindcă aceasta este casa 
lui Dumnezeu, este corect şi potrivit ca oamenii să îndeplinească 
îndatoririle pe care s-ar cuveni să şi le îndeplinească aici. Dar oamenii nu 
fac acest lucru pentru ei înşişi, pentru existenţa lor de zi cu zi, pentru vieţile, 
familiile sau carierele lor. Atunci, pentru ce o fac? Pentru lucrarea lui 
Dumnezeu şi pentru gestionarea lui Dumnezeu. Indiferent ce profesie 
distinctivă sau ce fel de lucrare presupune, dacă este măruntă precum un 
semn de punctuație sau un stil de formatare, sau semnificativă precum un 
element specific al lucrării, totul intră în sfera lucrării lui Dumnezeu. Prin 
urmare, dacă ai rațiune, mai întâi ar trebui să te întrebi: „Cum ar trebui să 
duc la îndeplinire lucrarea aceasta? Care sunt cerințele lui Dumnezeu? Ce 
principii a propus casa lui Dumnezeu?” Apoi, enumeră principiile relevante, 
unul câte unul, şi acționează în strictă conformitate cu fiecare regulă şi 
principiu. Atât timp cât se conformează principiilor şi nu iese din sfera 
acestora, tot ce vei face va fi adecvat și Dumnezeu îl va trata și îl va 
clasifica drept îndeplinirea datoriei de către tine. Nu este ceva ce oamenii ar 


trebui să înţeleagă? (Ba da.) Dacă înţelegi acest lucru, nu ar trebui să 


reflectezi mereu la cum dorești să faci lucrurile sau la ce dorești să faci. A 
gândi şi a acționa în acest fel e lipsit de rațiune. Ar trebui făcute lucrurile 
lipsite de rațiune? Nu, nu ar trebui. Dacă doreşti să le faci, cum ar trebui să 
procedezi, în acest sens? (Ar trebui să mă lepăd de mine.) Ar trebui să te 
răzvrăteşti împotriva ta şi să renunți la tine şi să pui pe primul loc datoria ta 
şi cerințele şi principiile casei lui Dumnezeu. Dacă te simți stingherit și te 
răsfeți cu interesele și hobbyurile tale în timpul liber, atunci, casa lui 
Dumnezeu nu va interveni în acest lucru. Acesta este un aspect legat de 
ceea ce ar trebui să înţelegi — care este datoria ta şi cum ar trebui să o faci. 
Un alt aspect ţine de problema cunoştinţelor şi aptitudinilor profesionale ale 
oamenilor. Cum ar trebui să abordezi chestiunea aptitudinilor şi 
cunoștințelor profesionale? În cazul în care casa lui Dumnezeu are nevoie 
să-ți foloseşti cunoștințele şi aptitudinile profesionale în care excelezi sau 
pe care le-ai deprins deja, care ar trebui să fie atitudinea ta? Ar trebui să le 
foloseşti fără rezerve, permițându-le să-și îndeplinească funcția şi să fie 
valorificate în datoria ta pe cât de mult posibil. Nu ar trebui să le laşi să se 
irosească; fiindcă le poţi folosi, le înţelegi și le-ai deprins, ar trebui să le laşi 
să fie utilizate. Care este principiul utilizării lor? Este ca tu să foloseşti 
aceste aptitudini într-un mod care este moderat şi calculat, indiferent de ce 
ar avea nevoie casa lui Dumnezeu, de cât de mult ar avea nevoie şi în ce 
măsură ar avea nevoie. Aplică-ţi aptitudinile şi cunoştinţele profesionale în 
datoria ta, permițându-le să-şi îndeplinească funcția şi să te ajute să obţii 
rezultate mai bune în datoria ta. În acest fel, nu va fi existat un motiv pentru 
care ţi-ai însuşit aptitudinile și cunoștințele tale profesionale? Nu vor avea 
acestea valoare? Nu vei fi adus o contribuție? (Ba da.) Sunteţi dispuşi să 
contribuiţi în acest fel? (Da.) Acesta este un lucru bun. Cât priveşte 
aptitudinile şi cunoștințele de specialitate care nu au nicio utilitate în casa 


lui Dumnezeu, aceasta pur şi simplu nu le cere și nu le încurajează, iar cei 


care au astfel de aptitudini sau cunoștințe de specialitate nu ar trebui să le 
folosească în mod arbitrar. Cum ar trebui să înţelegi această chestiune? (Ar 
trebui să abandonez acele aptitudini.) Exact, cea mai simplă abordare este 
să le abandonezi, să te comporti ca şi cum nu ţi le-ai fi însușit niciodată. 
Spune-Mi, dacă renunti la ele de bunăvoie, vor mai apărea ele să te tulbure 
în timp ce-ţi faci datoria? Nu, nu vor mai apărea. Nu tu ești cel care decide 
asta? Sunt doar câteva cunoştinţe. Câte probleme, cât de mare efect pot 
provoca? Pur şi simplu tratează-le de parcă nu ţi le-ai fi însuşit niciodată, de 
parcă nu le-ai avea şi, atunci, nu vei fi rezolvat problema? Ar trebui să 
tratezi corect această chestiune. Dacă este ceva ce nu-ți cere casa lui 
Dumnezeu să faci, nu continua să-ţi arăţi cu forța aptitudinile pentru a te 
lăuda, pentru a-ţi satisface propriile interese sau pentru a le arăta tuturor că 
ştii câteva tertipuri. Acest lucru este greşit, nu reprezintă îndeplinirea 
datoriei tale şi nu va fi ținut minte. Dă-Mi voie să-ţi spun, nu numai că nu 
va fi ținut minte, ci va fi condamnat, fiindcă nu-ţi faci datoria, te implici în 
demersuri personale, iar acest lucru este foarte grav! De ce este grav? 
Fiindcă, prin natura lui, este o perturbare şi o tulburare! Casa lui Dumnezeu 
ti-a spus în mod repetat că nu trebuie să faci lucrurile în acel fel, sau să faci 
acele lucruri, sau să foloseşti acel gen de metodă, dar tu nu asculţi. Continui 
să le faci, continui să refuzi să renunți la ele şi insişti. Nu este aceasta o 
tulburare? Nu este un lucru intenționat? Ştii bine că nu are nevoie casa lui 
Dumnezeu de aceste lucruri şi, totuşi, continui în mod intenționat să le faci. 
Nu-ţi place pur şi simplu să te lauzi? Dacă filmările sau programele pe care 
le faci Îl vor umili pe Dumnezeu, atunci, consecinţele vor fi inimaginabile, 
iar fărădelegea ta va fi mare. Înţelegi acest lucru, nu-i aşa? (Da.) Prin 
urmare, pentru lucrurile de care te bucuri personal şi pentru aptitudinile 
profesionale pe care le ai — dacă îţi plac, dacă te interesează, dacă le 


prețuieşti, fă-le acasă, în privat. Este în regulă. Dar nu le afişa în mod 


public. Dacă vrei să afişezi ceva în public, trebuie să fii în stare să o faci la 
un standard înalt şi să nu-L umileşti pe Dumnezeu sau să-l discreditezi casa. 
Ideea nu este pur şi simplu dacă ai bună cunoaștere sau cât de competent 
eşti în privința unor aptitudini profesionale. Nu este atât de simplu. Există o 
bază pentru principiile şi standardele pe care le cere casa lui Dumnezeu 
pentru fiecare lucrare pe care o faci, precum şi pentru direcția şi obiectivele 
care vă îndrumă lucrarea în fiecare etapă. Toate sunt menite să protejeze 
lucrarea şi interesele casei lui Dumnezeu, nu să le perturbe, să le tulbure, să 
le discrediteze sau să le distrugă. În cazul în care calibrul vostru personal, 
buna cunoaștere, experiența şi gustul vostru nu le pot face față sau nu 
corespund cu ele, atunci aveţi părtăşie în privat şi cereți îndrumare şi sprijin 
de la cei care înţeleg şi le pot face faţă. Nu vă împotriviţi, nu nutriţi constant 
emoții negative doar pentru că nu vi se permite să faceţi anumite lucruri. 
Pur şi simplu, cele câteva tertipuri ale voastre nu sunt suficient de bune. De 
ce spun că nu sunteți suficient de buni? Fiindcă gândurile și punctele 
voastre de vedere sunt prea denaturate. Nu numai că gustul, buna 
cunoaştere, judecata şi experiența voastră sunt inadecvate și 
nesatisfăcătoare, dar nutriți şi multe noțiuni religioase vechi. Noţiunile 
voastre religioase sunt prea numeroase şi adânc înrădăcinate și chiar şi unii 
tineri de douăzeci de ani au gânduri şi noţiuni foarte învechite. Deşi sunteți 
oameni ai epocii moderne, care își însușesc aptitudini tehnice moderne şi au 
anumite cunoştinţe profesionale, fiindcă nu înțelegeţi adevărul, toate 
perspectivele, punctele de vedere şi poziţiile voastre cu privire la diverse 
chestiuni şi gândurile pe care le aveţi sunt învechite. Astfel, indiferent cât 
de multe aptitudini profesionale vă însușiţi, gândurile voastre rămân 
învechite. Trebuie să înţelegi această problemă şi această situaţie reală. Prin 
urmare, trebuie să renunțţi la acele lucruri pe care casa lui Dumnezeu îţi cere 


să le abandonezi, le interzice sau nu-ţi permite să le foloseşti. Trebuie să 


înveţi să asculți. Dacă nu înţelegi motivele de bază pentru acest lucru, 
trebuie cel puțin să ai suficientă rațiune ca să înveţi să asculti şi să acționezi 
mai întâi pe baza cerințelor casei lui Dumnezeu. Nu te împotrivi, mai întâi 


învaţă să te supul. 


După ce am avut părtăşie despre atitudinea corectă pe care ar trebui să 
o aibă oamenii faţă de aptitudinile profesionale pe care le au, ce altceva ar 
mai trebui să înţelegi? În cursul îndeplinirii datoriei tale, dacă eşuezi din 
cauza aplicării necorespunzătoare a anumitor aptitudini sau cunoștințe 
tehnice, provocând perturbări şi pierderi în lucrarea bisericii şi te confrunți 
cu emondarea, ce ar trebui să faci? Acest lucru este ușor de gestionat. 
Schimbă-te şi căieşte-te degrabă, iar casa lui Dumnezeu îţi va oferi o şansă 
să-ţi corectezi greşelile. Fiindcă nimeni nu este perfect, toți fac greşeli şi au 
momente când se simt derutați. Greşelile nu sunt deranjante, îngrijorător 
este dacă vei continua să faci în mod repetat aceleaşi greşeli, comiţând cu 
persistență aceleași erori şi neschimbându-te până nu ajungi la capătul 
drumului. Dacă îţi conştientizezi greşelile, atunci corectează-le. Nu este atât 
de dificil, nu? Toţi oamenii au făcut greşeli, deci niciunul nu ar trebui să 
râdă de altul. Dacă poți să-ți recunoști greșelile după ce le comiţi, să-ți 
înveţi lecţia şi să te schimbi, atunci vei face progrese. Mai mult, dacă 
problema se datorează unei lipse de competenţă în lucrarea ta, poţi continua 
să înveţi şi să deprinzi aptitudinile necesare, iar problema poate fi rezolvată. 
Dacă poţi să te asiguri că nu vei mai face acea greşeală în viitor, nu se va 
rezolva situația? Este o chestiune atât de simplă! Nu ai de ce să te simți 
tinut în frâu doar fiindcă faci în mod constant greşeli din cauza aplicării 
greşite a aptitudinilor tale profesionale şi fiindcă te confrunți cu emondarea. 
De ce să te simți ținut în frâu? De ce eşti atât de fragil? Indiferent de situație 
sau de mediul de lucru, oamenii fac uneori greşeli și există domenii în care 


calibrul, intuițiile și perspectivele lor nu sunt la înălțime. Este un lucru 


normal şi trebuie să înveţi cum să îl gestionezi în mod corect. În orice caz, 
indiferent care este practica ta, ar trebui să îl înfrunți și să îl tratezi în mod 
corect şi activ. Nu deveni deprimat şi nu te simţi negativ sau ţinut în frâu 
când te confrunți cu o mică dificultate și nu te lăsa cuprins de emoţii 
negative. Nu este nevoie de toate acestea, nu face din ţânţar armăsar. Ce ar 
trebui să faci este să reflectezi imediat asupra ta şi să stabileşti dacă există o 
problemă legată de aptitudinile tale profesionale sau o problemă legată de 
intențiile tale. Examinează dacă există impurități în acţiunile tale sau dacă 
sunt de vină anumite noțiuni. Reflectează asupra tuturor aspectelor. Dacă 
problema este lipsa competenţei, poți să continui să înveți, să găsești pe 
cineva care să te ajute să explorezi soluţii sau să te consulți cu oameni din 
acelaşi domeniu. Dacă există şi câteva intenţii greşite, care implică o 
problemă ce poate fi rezolvată folosind adevărul, poţi căuta conducători de 
biserică sau pe cineva care înțelege adevărul, pentru sfaturi şi părtăşie. 
Vorbeşte cu ei despre starea în care eşti şi lasă-i să te ajute s-o înlături. Dacă 
este o problemă care implică noţiuni, odată ce le-ai examinat şi le-ai 
conştientizat, poți să le diseci şi să le înţelegi, apoi să le întorci spatele și să 
te răzvrăteşti împotriva lor. Nu este asta tot? Viitorul încă te așteaptă, 
soarele va răsări din nou mâine şi trebuie să continui să trăieşti. Dat fiind că 
eşti în viață, dat fiind că eşti om, ar trebui să continui să-ți faci datoria. Atât 
timp cât eşti în viaţă și ai gânduri, ar trebui să te străduieşti să-ți îndeplineşti 
datoria şi s-o duci până la capăt. Acesta este un obiectiv care nu ar trebui să 
se schimbe niciodată, de-a lungul vieţii unei persoane. Indiferent în ce 
moment, indiferent ce dificultăți întâmpini, indiferent cu ce te confrunţi, nu 
ar trebui să te simţi ținut în frâu. Dacă te simţi ținut în frâu, vei stagna și vei 
fi învins. Ce fel de oameni se simt mereu ţinuţi în frâu? Nevolnicii și 
neghiobii se simt adesea ţinuţi în frâu. Dar ție nu-ți lipsesc inima și 


gândurile, aşadar, ce te face să te simți ținut în frâu? Doar faptul că, 


momentan, aptitudinile sau cunoştinţele tale tehnice nu sunt utilizate în mod 
normal. Ce înseamnă să fie utilizate în mod normal? Înseamnă să faci ce îţi 
cere casa lui Dumnezeu și să aplici aptitudinile tehnice învăţate pentru a 
întruni standardele obligatorii ale casei lui Dumnezeu. Nu este suficient 
acest lucru? Nu asta numim noi utilizare normală? Casa lui Dumnezeu nu 
îți interzice să-ți utilizezi abilitățile. Pur şi simplu doreşte să ți le utilizezi în 
mod deliberat, cu moderație, standarde şi principii, în loc să le foloseşti în 
mod imprudent. În afară de asta, casa lui Dumnezeu nu intervine în 
chestiuni care nu presupun îndeplinirea îndatoririlor tale sau în viaţa ta 
privată. Doar în chestiunile privind îndeplinirea îndatoririlor tale, casa lui 
Dumnezeu are reguli stricte şi standarde obligatorii. Astfel, când este vorba 
despre gestionarea aptitudinilor şi cunoștințelor tale profesionale, nu eşti 
legat de mâini şi de picioare, iar gândurile tale nu sunt controlate. Gândurile 
tale sunt libere, mâinile şi picioarele tale sunt libere, iar inima ta este şi ea 
liberă. Doar că, atunci când dai curs emoţiilor negative, alegi să te retragi, 
devii deprimat, refuzi şi te împotriveşti. Dar dacă alegi să înfrunți lucrurile 
într-un mod pozitiv, dacă asculți cu atenție şi urmezi principiile, regulile și 
cerințele casei lui Dumnezeu, nu te vei trezi fără o cale de urmat sau fără 
lucruri de făcut. Nu eşti o persoană inutilă, un nevolnic sau un neghiob. 
Dumnezeu ţi-a dat liber arbitru, o gândire normală şi o umanitate normală. 
Aşadar, ai o datorie de îndeplinit şi ar trebui să-ți îndeplinești propria 
datorie. Mai mult, ai aptitudini şi cunoștințe profesionale, aşadar, în casa lui 
Dumnezeu, eşti o persoană utilă. Dacă îţi poţi utiliza cunoştinţele de 
specialitate aşa cum ar trebui în anumite aspecte ale lucrării casei lui 
Dumnezeu care implică aptitudini şi cunoştinţe profesionale, îţi vei găsi 
locul şi vei face datoria unei fiinţe create. Atât timp cât rămâi de neclintit pe 
locul tău, îți îndeplinești datoria şi-ţi faci bine lucrarea, nu eşti o persoană 


lipsită de valoare, ci una utilă. Dacă poţi să-ți faci datoria, dacă ai gânduri și 


lucrezi competent, indiferent cu ce dificultăți te confrunţi, nu ar trebui să te 
simţi ținut în frâu, nu ar trebui să te retragi și nici nu ar trebui să refuzi sau 
să te sustragi. Acum, în acest moment, ce ar trebui să faci este să nu te 
afunzi în emoţii negative, astfel încât să nu poți scăpa de ele. Nu ar trebui să 
te plângi ca o femeie plină de resentimente cu privire la faptul că este 
nedreaptă casa lui Dumnezeu, că fraţii şi surorile te privesc cu dispreţ sau 
că nu te preţuieşte sau nu-ţi oferă oportunităţi casa lui Dumnezeu. În 
realitate, casa lui Dumnezeu ţi-a oferit oportunități şi ţi-a încredințat datoria 
pe care ar trebui s-o îndeplinești, dar tu nu te-ai descurcat bine. Ai continuat 
să aderi la propriile alegeri şi cerințe, nu ai ascultat cu grijă cuvintele lui 
Dumnezeu şi nici nu ai acordat atenţie principiilor pe care ţi le-a comunicat 
casa lui Dumnezeu cu privire la lucrarea ta. Eşti prea încăpățânat. Prin 
urmare, dacă ești blocat în emoția negativă a reprimării, nu este 
responsabilitatea nimănui altcuiva. Problema nu este că te-a dezamăgit casa 
lui Dumnezeu și cu atât mai puţin că nu poti fi tolerat aici. Problema este că 
nu ţi-ai utilizat total abilităţile în îndeplinirea datoriei tale. Nu ţi-ai gestionat 
sau utilizat corect profesia şi cunoştinţele tehnice. Nu ai abordat această 
chestiune în mod rațional, ci i te-ai împotrivit în mod impulsiv şi cu emoții 
negative. Aceasta este greşeala ta. Dacă renunţi la emoţiile tale negative și 
ieşi din această stare de a fi ținut în frâu, îți vei da seama că există multe 
sarcini pe care le poți îndeplini şi multe sarcini pe care este nevoie să le 
îndeplineşti. Dacă poţi să scapi de aceste emoţii negative şi să faci față 
datoriei tale cu o atitudine pozitivă, vei vedea că drumul care te aşteaptă 
este luminos, nu întunecat. Nimeni nu îți blochează viziunea şi nimeni nu-ţi 
împiedică paşii. Doar că tu nu doreşti să înaintezi. Preferinţele, dorinţele și 
planurile tale personale ti-au împiedicat pașii. Lasă deoparte aceste lucruri, 
renunță la ele, învaţă să te adaptezi la mediul de lucru din casa lui 


Dumnezeu, la ajutorul şi sprijinul pe care ţi le oferă frații şi surorile tale şi 


la metoda de îndeplinire a datoriei tale şi de lucru în casa lui Dumnezeu. 
Încetul cu încetul, renunţă la preferinţele, dorinţele tale şi la ideile tale 
nerealiste, fanteziste. Treptat, vei ieşi în mod firesc din aceste emoții 
negative ale reprimării. Un alt lucru pe care trebuie să-l înţelegi este că, 
indiferent cât de avansate sunt aptitudinile şi cunoştinţele tale profesionale, 
ele nu reprezintă viaţa ta. Ele nu reprezintă maturitatea ta în viaţă sau faptul 
că deja ai primit mântuirea. Dacă îţi faci datoria în casa lui Dumnezeu într- 
un mod normal şi ascultător, conform adevărurilor-principii, folosindu-ţi 
aptitudinile şi cunoştinţele profesionale, atunci te descurci bine aici şi eşti 
cu adevărat un membru al casei lui Dumnezeu. Cu toate acestea, 
întotdeauna te mândreşti cu îndeplinirea datoriei tale, profiți de ocazia 
îndeplinirii ei, profiți de ocaziile oferite de casa lui Dumnezeu şi aderi la 
preferinţele, ambițiile şi dorinţele tale, pentru a-ţi utiliza pe deplin propriile 
cunoştinţe de specialitate, folosind acest lucru pentru a-ţi urmări propria 
carieră şi demersurile personale şi, ca urmare, ajungi într-un punct mort şi te 
simți ținut în frâu. Cine a provocat această reprimare? Tu singur l-ai 
provocat. Dacă vei continua să urmărești demersurile personale în timp ce-ţi 
faci datoria în casa lui Dumnezeu, acest lucru nu va funcționa aici, fiindcă 
al venit în locul nepotrivit. De la început până la sfârșit, în casa lui 
Dumnezeu se discută adevărul, cerințele lui Dumnezeu şi cuvintele Lui. În 
afară de acestea, nu mai este nimic altceva de discutat. Prin urmare, 
indiferent de cerinţele casei lui Dumnezeu pentru oameni în orice aspect al 
lucrării sau profesiei acestora sau de orice rânduieli de lucru speciale, 
acestea nu vizează o persoană anume şi nici nu sunt menite să înfrâneze pe 
nimeni sau să înăbușe entuziasmul sau mândria cuiva. Ele sunt exclusiv 
pentru lucrarea lui Dumnezeu, pentru a fi mărturie pentru Dumnezeu, 
pentru a-l răspândi cuvântul şi pentru a aduce mai mulți oameni înaintea 


Lui. Fireşte, au ca scop, de asemenea, ca fiecare dintre voi, cei prezenţi aici, 


să pornească pe calea urmăririi adevărului cât mai curând posibil şi să intre 
în realitatea adevărului. Înţelegeţi? Dacă exemplele menţionate astăzi se 
aplică anumitor persoane, nu te simţi demoralizat. Dacă eşti de acord cu 
ceea ce spun, acceptă. Dacă nu eşti de acord şi te simţi în continuare ţinut în 
frâu, atunci rămâi cu reprimarea ta. Haideţi să vedem în ce măsură se pot 
simţi ținuți în frâu astfel de oameni şi cât de multă vreme pot rezista în casa 
lui Dumnezeu în timp ce nutresc astfel de emoţii negative, fără să 


urmărească adevărul sau să se schimbe. 


Dacă nu renunţă la reprimare, cei care trăiesc cu această emoție 
negativă se confruntă cu un alt dezavantaj: imediat ce li se prezintă o 
ocazie, sar ca arşi și încep lucrul, preluând de unii singuri controlul şi 
ignorând toate cerinţele, regulile și principiile casei lui Dumnezeu, 
acționând în mod imprudent şi lăsându-se total pradă dorințelor lor. Odată 
ce acţionează, consecinţele sunt inimaginabile. Într-o măsură mai mică, ei 
pot provoca pierderi financiare casei lui Dumnezeu, sau într-o măsură mai 
mare, pot perturba lucrarea bisericii. Dacă acei conducători şi 
supraveghetori îşi neglijează responsabilitatea şi nu reuşesc să rezolve 
probleme, vor afecta şi lucrarea casei lui Dumnezeu de răspândire a 
Evangheliei, ceea ce presupune împotrivire faţă de Dumnezeu. Dacă acești 
oameni se confruntă cu astfel de incidente și consecinţe, li se apropie 
sfârşitul. În loc să-şi anticipeze viitorul, este mai bine să renunţe urgent la 
reprimare şi să-şi schimbe atitudinile şi opiniile pe care le-au susținut 
încontinuu, supraestimând şi dând importanţă aptitudinilor şi cunoştinţelor 
tehnice. Este important să-şi reconsidere punctele de vedere și să nu fie 
ataşaţi de ele. Nu trebuie să fie atașați de ele nu pentru că acestea sunt 
fundamental nesemnificative în casa lui Dumnezeu sau din cauza judecății 
sau opiniei Mele negative faţă de aceste lucruri. Motivul este că aptitudinile 


şi cunoştinţele tehnice sunt, în esență, un fel de instrument. Ele nu 


reprezintă adevărul sau viaţa. Când cerul și pământul se vor stinge, vor pieri 
şi toate aptitudinile și cunoştinţele tehnice, în timp ce lucrurile pozitive şi 
adevărurile dobândite de oameni nu numai că nu vor pieri, dar nu vor 
dispărea niciodată. Indiferent cât de profunde, de măreţe sau de neînlocuit 
pot fi aptitudinile tehnice sau cunoștințele speciale pe care le ai, ele nu pot 
schimba umanitatea sau lumea şi nu pot schimba nici măcar un singur gând 
sau punct de vedere mărunt pe care-l au oamenii. Aceste lucruri nu pot 
schimba nici măcar un singur gând sau punct de vedere mărunt, cu atât mai 
puţin firea coruptă a fiinţelor umane, pe care pot şi mai puţin să o schimbe. 
Ele nu pot schimba umanitatea şi nu pot schimba nici lumea. Nu pot hotărî 
prezentul omenirii, zilele care vor veni sau viitorul ei şi, cu siguranță, nu 
pot hotărî soarta omenirii. Pur și simplu acesta este adevărul. Dacă nu Mă 
crezi, așteaptă şi ai să vezi. Dacă nu-Mi crezi cuvintele şi continui să 
prețuiești astfel de lucruri drept cunoştinţe, aptitudini tehnice şi cunoștințe 
de specialitate, vezi cine va fi încetinit atunci când le vei preţui până la final 
ŞI ce vei câştiga de pe urma lor. Unii oameni sunt foarte competenți şi 
cunoscători în tehnologia informației, depășindu-i pe oamenii de rând şi 
excelând în acest domeniu. Ei sunt tehnicieni cu vechime, afişează un aer 
de superioritate oriunde merg şi proclamă: „Sunt foarte priceput la 
computere, sunt inginer informatician!” Dacă vei continua să te comporți 
aşa, hai să vedem cât de departe vei merge cu adevărat şi unde vei ajunge, 
în final. Ar trebui să te descotoroseşti de acest titlu şi să te redefineşti. Eşti o 
persoană obișnuită. Înţelege că aptitudinile şi cunoştinţele tehnice vin de la 
fiinţele umane. Sunt limitate la capacitatea mentală şi gândurile oamenilor, 
cel mult inundând neuronii din creierii oamenilor, lăsând amprente și urme 
în memoriile lor. Însă nu au niciun impact pozitiv asupra vieţii-firi a unei 
persoane sau asupra căii sale viitoare. Ele nu aduc beneficii reale. Dacă tu 


continui să te agăți de aptitudinile sau cunoştinţele tale tehnice şi nu ești 


dispus să renunti la ele, gândindu-te mereu că sunt preţioase şi atrăgătoare, 
crezând că a le avea te face să fii superior, mai presus de ceilalți, demn de 
onoare, atunci Eu îți spun că eşti nesăbuit. Acele lucruri sunt total lipsite de 
valoare! Sper că poţi să încerci să renunți la ele, să scapi de titlul de 
tehnician sau profesionist, să ieşi din domeniul tehnic şi din cel profesional 
şi să înveți să spui şi să faci totul şi să tratezi toți oamenii şi toate lucrurile 
într-un mod rațional. Nu te lăsa pradă unor idei fanteziste şi nu fi cu capul 
în nori. În schimb, ar trebui să fii cu picioarele bine înfipte în pământ, să 
faci lucrurile într-un mod realist şi să păstrezi un comportament practic. Ar 
trebui să înveţi să vorbeşti onest, sincer şi realist, nutrind gândurile şi 
punctele de vedere, perspectivele şi pozițiile corecte față de oameni și 
lucruri. E fundamental. Înseamnă că renunţi și înlături aptitudinile şi 
cunoştinţele tehnice pe care le porți de mulți ani în inimă şi care ti-au 
ocupat inima şi gândurile şi că poţi să înveţi lucruri fundamentale, precum 
felul în care să te comporti, în care să vorbeşti, în care să priveşti oamenii și 
lucrurile şi în care să-ți îndeplineşti datoria conform cuvintelor şi cerinţelor 
lui Dumnezeu. Toate acestea sunt relevante pentru căile pe care merg 
oamenii, pentru existenţa şi viitorul lor. Aceste lucruri care sunt relevante 
pentru căile pe care merg oamenii şi pentru viitorul lor îţi pot schimba 
soarta, ţi-o pot hotărî şi te pot mântui. Pe de altă parte, aptitudinile și 
cunoştinţele tehnice nu-ți pot schimba nici soarta, nici viitorul. Ele nu pot 
hotărî nimic. Dacă foloseşti aceste aptitudini şi cunoştinţe de specialitate 
pentru a îndeplini o slujbă în societate, ele pot doar să te ajute să-ți câştigi 
existența sau să-ți îmbunătăţeşti viața într-o oarecare măsură. Dar lasă-Mă 
să-ţi spun, când vii în casa lui Dumnezeu, ele nu hotărăsc nimic. În schimb, 
pot deveni obstacole în calea îndeplinirii datoriei tale şi te pot împiedica să 
fii o persoană obişnuită și normală. Prin urmare, orice ar fi, mai întâi trebuie 


să ai înţelegerea şi perspectiva corectă în privinţa lor. Nu te considera un 


talent special şi nu crede că în casa lui Dumnezeu eşti extraordinar, superior 
altora sau mai deosebit decât ei. Nu eşti deloc deosebit, cel puţin nu în ochii 
Mei. În afară de faptul că ai unele abilităţi speciale sau cunoştinţe şi 
aptitudini pe care alții nu le au, nu ești cu nimic diferit de ceilalți. Cuvintele, 
acțiunile şi comportamentul tău, gândurile şi punctele tale de vedere sunt 
pline de otrăvurile Satanei, de gânduri și puncte de vedere denaturate și 
negative. Sunt multe lucruri pe care trebuie să le schimbi, multe lucruri pe 
care trebuie să le transformi. Dacă rămâi blocat într-o stare de complacere, 
mulţumire de sine şi admirație de sine, atunci eşti prea nesăbuit și te 
supraestimezi. Chiar dacă ai adus, cândva, unele contribuţii în casa lui 
Dumnezeu datorită aptitudinilor şi cunoştinţelor tale profesionale, nu merită 
să continui să preţuieşti aceste lucruri. Nicio aptitudine sau cunoștință 
profesională nu merită să-i dedici întreaga ta viaţă şi chiar să-ți periclitezi 
viitorul şi minunata destinație pentru a preţui, a susține, a apăra şi a te agăța 
de ea, ajungând atât de departe încât să trăieşti şi să mori pentru ea. Desigur, 
nu ar trebui nici să lași existenţa lor să-ți afecteze gândurile și emotiile în 
nicio privinţă și ar trebui chiar și mai puţin să te simţi ținut în frâu din cauza 
lor, fiindcă le pierzi sau nu le recunoaşte nimeni. Ar fi o abordare nesăbuită 
şi iraţională. Vorbind pe șleau, sunt ca nişte articole de îmbrăcăminte care 
pot fi aruncate sau luate şi purtate în orice moment. Nu au nimic remarcabil. 
Le porți când ai nevoie de ele şi poți să le dai jos şi să le arunci oricând nu 
al nevoie de ele. Ar trebui să fii indiferent față de ele; acestea sunt 
atitudinea şi punctul de vedere pe care ar trebui să le ai faţă de orice 
cunoștință, aptitudine sau cunoştinţă de specialitate. Nu ar trebui să le 
prețuieşti sau să consideri că sunt viața ta, găsind bucurie sau fericire 
datorită lor, sau trăind şi murind pentru ele. Nu este nevoie de asta. Ar 
trebui să le abordezi rațional. Desigur, dacă devii blocat în emoţii negative 


ale reprimării din cauza lor, iar asta îţi afectează îndeplinirea îndatoririlor şi 


cea mai importantă chestiune din viața ta, care este să urmăreşti adevărul, 
acest lucru este şi mai puţin acceptabil. Fiindcă ele sunt doar un instrument 
pe care poţi să-l foloseşti sau să-l arunci în orice moment, nu ar trebui să-ți 
evoce niciun atașament sau sentiment. Aşadar, indiferent cum tratează casa 
lui Dumnezeu aptitudinile sau cunoştinţele profesionale pe care le-ai 
dobândit, indiferent dacă este de acord cu ele sau îți cere să renunţi la ele, 
sau chiar le condamnă şi le critică, nu ar trebui să ai idei proprii. Ar trebui 
să accepți chestiunea de la Dumnezeu, înfruntând-o şi tratând-o în mod 
raţional, cu atitudinile şi perspectivele corecte. În cazul în care casa lui 
Dumnezeu îți foloseşte aptitudinile, dar aceste aptitudini ale tale sunt 
deficitare într-un fel, atunci poţi să înveţi şi să le îmbunătăţeşti. În cazul în 
care casa lui Dumnezeu nu le utilizează, ar trebui să renunți la ele fără 
ezitare, fără griji şi fără dificultăţi — este chiar atât de simplu. Faptul că nu 
are casa lui Dumnezeu nevoie de aptitudinile şi cunoştinţele tale 
profesionale nu te vizează pe tine personal, nici nu te privează de dreptul de 
a-ți face datoria. Dacă nu reuşeşti să-ți faci datoria, acest lucru se datorează 
răzvrătirii tale. Dacă spui: „Casa lui Dumnezeu mă disprețuiește pe mine şi 
îmi disprețuiește talentele şi cunoştinţele pe care le-am dobândit şi nu mă 
tratează ca pe o persoană talentată. Prin urmare, nu-mi voi mai îndeplini 


p>> 


datoria!”, aceasta este alegerea ta personală să nu-ți îndeplinești datoria; nu 
este vorba de faptul că ţi-a refuzat casa lui Dumnezeu oportunitatea sau ţi-a 
luat dreptul de a ţi-o îndeplini. Dacă nu reuşești să îți faci datoria, este 
echivalent cu a renunţa la șansa ta la mântuire. Fiindcă dai întâietate 
păstrării aptitudinilor, cunoştinţelor tale profesionale şi demnității 
personale, abandonezi îndeplinirea datoriei tale şi speranţa de a primi 
mântuirea. Spune-Mi, este acest lucru rațional sau irațional? (Iraţional.) 
Este nesăbuit sau înțelept? (Nesăbuit.) Așadar, există o cale pentru ceea ce 


ar trebui să alegi? (Da.) Există o cale. Atunci, te mai simţi ținut în frâu? 


(Nu, nu mă mai simt.) Nu te mai simţi ţinut în frâu, nu-i aşa? Persoanele cu 
emoții represive şi cele fără emoții represive au atitudini complet diferite 
faţă de îndeplinirea propriilor îndatoriri şi moduri complet diferite de a face 
lucrurile. Oamenii ținuți în frâu nu pot fi niciodată fericiţi, nu vor simți 
niciodată pace sau bucurie şi nu vor experimenta plăcerea şi consolarea 
provenite din îndeplinirea propriilor îndatoriri. Desigur, după ce se 
eliberează de această emoție negativă a reprimării, oamenii vor simţi 
fericire, alinare şi plăcere prin îndeplinirea propriilor îndatoriri în casa lui 
Dumnezeu. După aceea, unii oameni ar trebui să investească mai mult efort 
în urmărirea adevărului — viitorul acestor oameni va fi luminos. Totuşi, dacă 
te simţi constant ţinut în frâu şi nu cauţi adevărul pentru a te elibera, atunci 
continuă să rămâi în starea ta de reprimare şi vezi cât de mult poţi îndura. 
Dacă rămâi în această stare de reprimare, viitorul tău va fi sumbru, negru ca 
smoala, astfel încât nu vei putea vedea nimic și nu va exista nicio cale în 
faţă. Vei trăi fiecare zi confuz, cât de ignorant vei fi! În realitate, aceasta 
este o chestiune banală, doar un lucru mărunt, dar oamenii nu pot să se 
elibereze de el, să renunţe la el sau să-l schimbe. Dacă ar putea să-l 
schimbe, mentalitatea și aspirațiile din inimile lor ar fi diferite, precum şi 
ceea ce urmăresc. Bun, astăzi vom încheia aici părtăşia noastră. Sper că vă 


veţi elibera în curând de emoția negativă a reprimării! 

Cum să urmărești adevărul (7) 


În acest sezon, subiectul principal despre care am avut părtăşie a fost 
„Cum să urmărești adevărul”. Anterior, am rezumat două principii de 
practică pentru urmărirea adevărului. Care este primul principiu? (Primul 
principiu este renunţarea, iar al doilea este dedicarea.) Primul principiu este 
renunțarea, iar al doilea este dedicarea. Nu am terminat părtăşia despre 
subiectul „renunțării”. Care este prima temă a „renunţării? (Renunţarea la 
diverse emoţii negative.) Despre ce am avut în principal părtășie, în ceea ce 
priveşte renunţarea la diverse emoții negative? În principal, am dezvăluit şi 
am avut părtăşie despre emoţiile negative pe care le experimentează 
oamenii, mai precis, despre ce tipuri de emoţii negative îi însoțesc adesea 
pe oameni în viața zilnică şi pe calea vieții lor, precum şi despre cum să 
renunţe la acestea. Aceste emoţii negative se manifestă ca un soi de senzație 
în interiorul oamenilor, dar, în realitate, sunt declanşate de diverse gânduri 
şi puncte de vedere false pe care le au oamenii. Diversele emoții negative se 
declanșează din cauza diferitelor gânduri şi puncte de vedere ale oamenilor 
şi sunt dezvăluite şi se manifestă în ei. Pe baza aspectelor emoţiilor negative 
despre care am avut părtăşie mai devreme, a diverselor comportamente ale 
oamenilor şi a diverselor lor gânduri şi puncte de vedere, ce probleme 
vedeţi? Cu alte cuvinte, disecând manifestările externe ale diverselor emoții 
negative, puteţi să percepeţi vreo esență fundamentală a gândurilor 
oamenilor? Când emoţiile negative se manifestă într-o persoană, dacă le 
analizăm mai în profunzime şi le disecăm cu atenție, putem observa 
diversele sale opinii, perspective şi atitudini incorecte faţă de oameni, 
evenimente şi lucruri ascunse în acele emoţii negative şi putem să vedem 
chiar și abordările sale cu privire la gestionarea şi clasificarea diverselor 


persoane, chestiuni și lucruri din interiorul lor, aşa este? (Așa este.) Aşadar, 


din diversele momente în care am avut părtășie despre disecarea acestor 
emoții negative, putem spune că diversele gânduri şi puncte de vedere 
eronate, înșelătoare, părtinitoare, negative şi potrivnice ale oamenilor sunt 
ascunse în emoţiile lor negative? Putem spune acest lucru? (Da, putem.) Ce 
am spus, în acest moment? (Dumnezeu a spus, în acest moment, că 
diversele gânduri şi puncte de vedere eronate, înșelătoare, părtinitoare, 
negative şi potrivnice ale oamenilor sunt ascunse în emoțiile lor negative.) 
M-ati înţeles clar? (Da, Te-am înţeles.) Dacă nu avem părtăşie despre aceste 
emoții negative, este posibil ca oamenii să nu acorde multă atenție emoțiilor 
negative temporare sau pe termen lung care ies la suprafaţă. Totuşi, după ce 
disecă diversele gânduri şi puncte de vedere ascunse în emoțiile negative, 
recunosc oamenii acest lucru? Diverse gânduri şi puncte de vedere negative 
se ascund în diferite emoţii negative ale oamenilor. Cu alte cuvinte, când o 
persoană experimentează emoţii negative, la suprafață, acestea ar putea 
părea anumite sentimente. Persoana ar putea să dea frâu liber emoțiilor sale, 
să spună lucruri deprimante, să se arate plictisită şi să aducă vorba despre 
anumite rezultate negative, sau să facă lucruri care sunt relativ extreme. 
Asta este dezvăluit la exterior. Totuşi, în spatele acestor manifestări ale 
emoțiilor negative şi ale comportamentelor extreme, în realitate, oamenii au 
în sinea lor diverse gânduri şi puncte de vedere negative. Prin urmare, deşi 
am discutat despre emoţiile negative în această perioadă, în realitate, 
disecăm diversele gânduri şi puncte de vedere negative ale oamenilor, 
expunând și disecând diversele lor emoţii negative. De ce expunem aceste 
gânduri şi puncte de vedere? Afectează aceste gânduri şi puncte de vedere 
negative doar emoţiile oamenilor? Este așa doar fiindcă ele provoacă 
oamenilor emoţii negative? Nu. Aceste gânduri şi puncte de vedere eronate 
nu influenţează doar emoţiile şi lucrurile pe care le urmăreşte cineva; totuşi, 


ce pot vedea și percepe oamenii sunt emoțiile și comportamentele sale 


exterioare. Prin urmare, folosim metoda simplă şi convenabilă a disecării 
emoțiilor negative pentru a expune diversele gânduri și puncte de vedere 
negative, potrivnice şi necuviincioase ale oamenilor. Expunem aceste 
gânduri, puncte de vedere și emoţii negative fiindcă aceste gânduri şi aceste 
puncte de vedere sunt raportate la perspectiva şi poziția oamenilor în 
legătură cu felul de a privi oamenii şi lucrurile, de a se comporta şi de a 
acționa în viața reală. Au, de asemenea, legătură cu obiectivele de 
supraviețuire şi cu direcția oamenilor şi, în mod firesc, şi cu opiniile lor 
despre viaţă. Astfel, am efectuat această expunere a anumitor emoții 
negative. Cu toate acestea, scopul principal al părtășiei despre diverse 
emoții negative este de a expune, a diseca şi a înlătura diversele gânduri şi 
puncte de vedere false, negative și potrivnice ale oamenilor. Prin faptul că 
dezvăluim aceste gânduri şi puncte de vedere negative, oamenii vor fi 
capabili să recunoască opiniile, atitudinile şi perspectivele incorecte care 
există în gândurile lor față de diverse persoane, evenimente și lucruri. Acest 
lucru ajută la înlăturarea diverselor emoţii negative provocate de aceste 
gânduri şi puncte de vedere negative şi, astfel, permite oamenilor să 
recunoască şi să vadă ca atare aceste gânduri şi puncte de vedere false, după 
care, pot să caute calea corectă, să renunţe la ele și să le abandoneze 
complet. Țelul suprem este să dobândească abilitatea de a înfrunta, aborda, 
gestiona şi înlătura anumite persoane, evenimente și lucruri cu care se 
confruntă în viața de zi cu zi sau de-a lungul vieții lor cu gândurile și 
punctele de vedere corecte. Pe scurt, care este finalul dorit? Este de a-i ajuta 
pe oameni să recunoască şi să vadă ca atare diversele gânduri negative 
prezente în interiorul lor şi, după ce le recunosc, să schimbe și să corecteze 
permanent aceste gânduri şi puncte de vedere eronate în viețile şi pe căile 
vieților lor, să caute, să accepte sau să se supună gândurilor şi punctelor de 


vedere corecte care se conformează adevărului și, în cele din urmă, să 


trăiască şi să se comporte având gândurile şi punctele de vedere corecte. 
Acesta este scopul. Sunteţi de acord? (Da.) La suprafaţă, expunem emoţiile 
negative ale oamenilor, dar, în realitate, expunem gândurile şi punctele de 
vedere false ale acestora față de diferite persoane, evenimente şi lucruri. 
Scopul este de a-i ajuta pe oameni să folosească gândurile și punctele de 
vedere corecte atunci când se confruntă cu anumite persoane, evenimente şi 
lucruri pentru a le ţine piept şi a le trata și, în cele din urmă, să acţioneze în 
conformitate cu adevărurile-principii atunci când privesc oamenii și 
lucrurile, când se comportă şi când acționează. Nu reia acest lucru tema 


„Cum să urmăreşti adevărul”? (Ba da.) 


Părtăşia despre renunțarea la anumite emoţii negative revine, în cele 
din urmă, tot la subiectul mai larg „Cum să urmăreşti adevărul”, fără se 
devieze de la tema principală, nu-i aşa? (Da, aşa este.) La început, unii 
oameni s-ar putea gândi: „Renunţarea la diverse emoţii negative nu pare să 
aibă o mare legătură cu urmărirea adevărului. Emoţiile negative sunt doar 
dispoziţii temporare sau gânduri și idei de moment.” Dacă este un gând de 
moment sau o dispoziție temporară, nu se încadrează în sfera emoțiilor 
negative despre care avem părtăşie. Aceste emoții negative presupun 
aspecte de principiu şi de fond legate de felul în care o persoană privește 
oamenii și lucrurile şi de felul în care ei se comportă şi acționează. Ele 
implică punctele de vedere, poziţiile şi principiile pe care oamenii ar trebui 
să le susţină în viață, precum şi opiniile lor despre viață şi despre modurile 
de viaţă. Scopul suprem al părtăşiei despre acestea este de a-i ajuta pe 
oameni, atunci când înfruntă diverse chestiuni în viaţă, să nu mai gestioneze 
aceste chestiuni cu spontaneitatea sau impetuozitatea lor, sau să nu mai 
trateze aceste chestiuni folosindu-și firile corupte. Fireşte, înseamnă și că nu 
vor gestiona aceste probleme pe baza diverselor filosofii satanice insuflate 


lor de către societate. In schimb, le vor aborda în modul corect, cu 


conştiinţa şi rațiunea pe care o persoană ar trebui să le aibă măcar atunci 
când tratează problemele cu care se confruntă în viaţă. Mai mult, cu 
condițiile de bază ale conștiinței și rațiunii umane normale, ei vor trata 
diversele persoane, evenimente și lucruri implicate şi întâlnite în viaţă şi în 
existență conform cuvintelor lui Dumnezeu, adevărului şi diverselor 
principii învăţate de la Dumnezeu. Părtăşia despre diverse emoții negative 
şi disecarea acestora sunt menite a atinge acest obiectiv. Înţelegi? (Da, 
înţeleg.) Spune-Mi. (Obiectivul lui Dumnezeu, atunci când are părtăşie 
despre aceste emoţii negative şi le disecă, este de a-i ajuta pe oameni să 
discearnă şi să schimbe gândurile şi punctele de vedere eronate din emoțiile 
lor negative, renunțând astfel la aceste emoţii negative şi bazându-se pe 
conştiinţă și pe rațiune pentru a gestiona şi a trata în mod corect diversele 
persoane, evenimente şi lucruri cu care se confruntă în viaţă, conform 
cuvintelor lui Dumnezeu şi adevărurilor-principii. Acest lucru le permite să- 
şi schimbe în mod treptat opinia despre viaţă, să privească oamenii și 
lucrurile pe baza adevărului, să se comporte şi să acţioneze în conformitate 
cu adevărul și să-și trăiască umanitatea normală.) Dacă nu aş avea părtăşie 
despre aceste emoţii negative şi nu le-aş diseca, dacă nici nu aş avea 
părtăşie despre gândurile şi punctele de vedere negative ale oamenilor şi 
nici nu le-aş expune, atunci, când oamenii s-ar confrunta cu probleme în 
viaţa zilnică, adesea ar aborda poziția şi perspectiva greşită, înfruntând, 
gestionând şi înlăturând aceste chestiuni cu gânduri şi puncte de vedere 
false. În acest fel, într-o mare măsură, oamenii s-ar simţi adesea constrânşi, 
obligați şi controlați de aceste gânduri negative, incapabili să gestioneze 
anumite probleme ale vieţii conform cerințelor lui Dumnezeu sau 
principiilor şi metodelor dezvăluite în cuvintele lui Dumnezeu. Desigur, 
dacă o persoană are gândurile şi punctele de vedere corecte faţă de diverse 


persoane, evenimente şi lucruri, precum şi perspectiva şi poziția corectă, 


acest lucru o va ajuta mult ca, atunci când se va confrunta cu aceste 
persoane, evenimente şi lucruri, să le trateze din perspectiva corectă, sau 
măcar în sfera conștiinței ȘI rațiunii umane normale şi să evite să gestioneze 
diverse aspecte într-un mod impetuos sau conform firilor sale corupte, lucru 
care poate să ducă la probleme inutile şi să provoace consecinţe nedorite. 
De exemplu, felul în care o persoană abordează viitorul, boala, familia, 
căsnicia, sentimentele, banii, relaţiile dintre oameni şi propriile talente, 
precum şi statutul social şi meritele sale şi alte aspecte similare se bazează 
pe ceea ce auzit, a învăţat sau a influenţat-o şi a afectat-o în familia ei sau în 
societate, înainte să ajungă la o înţelegere a adevărului, ca să nu mai vorbim 
despre anumite experiențe sau metode pe care ea le-a născocit singură. 
Fiecare persoană are propriul mod unic de a aborda lucrurile şi fiecare 
persoană accentuează o anumită atitudine atunci când tratează chestiunile. 
Desigur, există un factor comun în modurile diferite în care oamenii 
abordează lucrurile, şi anume faptul că toţi sunt dominați și conduşi de 
gânduri și puncte de vedere negative, potrivnice, false sau părtinitoare. 
Scopul lor final este să obţină propria faimă, propria avere şi propriul 
interes personal. Mai precis, aceste gânduri şi puncte de vedere provin din 
influenţa şi învăţăturile Satanei. Se poate spune şi că acestea îşi au originea 
în diversele gânduri și puncte de vedere false pe care Satana le răspândește, 
le susține şi le încurajează în rândul omenirii. Sub îndrumarea acestor 
gânduri şi puncte de vedere false, oamenii le folosesc în mod inconștient 
pentru a se proteja şi pentru a asigura maximizarea propriilor interese. Ei 
fac tot posibilul să utilizeze aceste gânduri şi puncte de vedere diverse care 
îşi au originea în societate şi în lume pentru a se proteja şi a căuta 
maximizarea propriilor beneficii, ca să-şi atingă interesele personale. 
Desigur, această misiune de dobândire este de neoprit şi depăşeşte limitele 


morale, precum şi conștiința şi rațiunea. Prin urmare, sub îndrumarea 


acestor emoții negative şi a acestor gânduri şi puncte de vedere negative, 
rezultatul suprem al modului în care o persoană vede oamenii şi lucrurile și 
modul în care se comportă şi acționează poate duce doar la exploatări, 
înşelăciuni, prejudicii reciproce şi la conflicte între oameni. În cele din 
urmă, sub îndrumarea, înlănţuirea, sau ademenirea diverselor gânduri şi 
puncte de vedere negative, oamenii se vor îndepărta mai mult de cerințele 
lui Dumnezeu, sau chiar şi de principiile privind modul în care să te 
comporţi şi să acționezi după cum te-a învăţat Dumnezeu. Se poate spune și 
că sub îndrumarea şi ademenirea diverselor gânduri negative, oamenii nu 
vor dobândi niciodată adevărul şi nu vor intra în realitatea practicării 
acestuia, conform cerințelor lui Dumnezeu. Le devine greu și să respecte 
principiul de a-şi baza opiniile despre oameni şi lucruri şi comportamentul 
şi acţiunile pe cuvintele lui Dumnezeu, cu adevărul drept criteriu. Prin 
urmare, pe măsură ce oamenii îşi înlătură propriile emoţii negative, în 
realitate, ei trebuie şi să renunţe la diverse gânduri şi puncte de vedere 
negative. Abia când oamenii recunosc diversele gânduri și puncte de vedere 
eronate din interiorul lor, pot ei să renunțe la orice fel de emoție negativă. 
Desigur, când oamenii renunţă la diverse gânduri şi puncte de vedere 
negative, în mare măsură, și emoţiile negative le sunt înlăturate. De 
exemplu, să ne gândim la emoțiile deprimante despre care am avut părtăşie 
mai devreme. În termeni simpli, dacă o persoană dă naştere acestor emoţii 
negative fiindcă simte constant că soarta ei este rea, atunci, când se agaţă de 
gândurile şi punctele de vedere că soarta ei este rea, ea se scufundă în mod 
inconștient în depresie. Mai mult, conştiinţa ei subiectivă îi întăreşte tot mai 
mult convingerea că soarta ei este rea. Oricând se confruntă cu ceva 
oarecum dificil sau solicitant, se gândeşte: „Ah, am o soartă rea.” Atribuie 
lucrul respectiv sorții sale rele. Ca urmare, ea trăieşte în emoțiile negative 


de disperare, abnegație şi depresie. Dacă oamenii pot să înfrunte în mod 


corect diversele dificultăți cu care se confruntă în viaţă sau să caute 
adevărul atunci când apar gânduri şi puncte de vedere negative, bazându-se 
pe cuvintele lui Dumnezeu pentru a le înfrunta, recunoscând ce înseamnă 
destinul uman şi crezând că soarta lor este în mâinile lui Dumnezeu și că El 
deţine controlul, atunci pot aborda în mod corect aceste greutăţi, provocări, 
obstacole şi dificultăți ale vieții sau pot înţelege în mod corect aceste 
strădanii. Făcând acest lucru, se schimbă vreun pic gândul şi punctul lor de 
vedere că au o soartă rea? În același timp, câștigă ei o poziţie adecvată 
pentru a înfrunta aceste probleme? (Da.) Când oamenii au poziţia corectă în 
confruntarea cu aceste aspecte, sentimentele lor de depresie se îmbunătăţesc 
treptat, ajungând de la grave la moderate, făcând tranziția de la moderate 
spre uşoare, până când, de la o stare uşoară, se disipează complet şi dispar 
din ființa lor. În consecinţă, sentimentele lor de depresie încetează să existe. 
Din ce motiv se întâmplă asta? Fiindcă gândul şi punctul lor de vedere 
dinainte, respectiv „Am o soartă rea”, suferă o transformare. După ce este 
corectat, ei nu îşi mai privesc soarta cu un sentiment de depresie, ci 
abordează aspectele cu o atitudine dinamică și optimistă, cu metodele 
învățăturilor lui Dumnezeu şi cu perspectiva esenței destinului, pe care El a 
dezvăluit-o umanității. Prin urmare, când înfruntă aceeaşi problemă cu care 
s-au confruntat în trecut, ei nu îşi mai privesc destinul prin prisma 
gândurilor şi punctelor de vedere conform cărora au o soartă rea şi nu se 
mai împotrivesc şi răzvrătesc împotriva acestor probleme cu sentimente de 
deprimare. Deşi inițial s-ar putea să le ignore sau să le trateze cu 
indiferență, de-a lungul timpului, pe măsură ce vor cerceta mai amănunțit 
căutarea adevărului şi statura lor va creşte, pe măsură ce perspectiva şi 
poziţia lor în legătură cu felul de a privi oamenii și lucrurile vor deveni tot 
mai corecte, sentimentele lor de deprimare nu numai că vor dispărea, dar 


vor deveni și mai dinamice şi mai optimiste. In cele din urmă, ei dobândesc 


o înţelegere completă şi o perspectivă clară asupra naturii destinului uman. 
Ei pot să gestioneze şi să abordeze corect aceste chestiuni, cu o atitudine 
sau o realitate de supunere în fața orchestrării lui Dumnezeu. În acel 
moment, ei au renunţat complet la sentimentele lor de depresie. A renunţa 
la emoţiile negative este un proces atât de important, încât este un subiect 
semnificativ în viață. Pe scurt, când o emoție negativă prinde rădăcini 
adânci în inima unei persoane sau influenţează felul în care aceasta priveşte 
oamenii şi lucrurile şi felul în care se comportă și acționează, ea este fără 
îndoială mai mult decât o simplă emotie negativă. În spatele său există un 
gând sau un punct de vedere incorect cu privire la această chestiune, sau la 
alta. În astfel de cazuri, ce trebuie să faci nu este doar să analizezi sursa 
emoțiilor negative ci, mai important, să cercetezi asasinul ascuns din 
emoțiile tale negative. Acest element ascuns este un gând sau un punct de 
vedere negativ care s-a înrădăcinat adânc în inima ta într-o lungă perioadă 
de timp, un gând sau un punct de vedere fals cu privire la modul cum tratezi 
lucrurile. Cât despre aspectele false şi negative, acest gând sau punct de 
vedere în mod categoric contrazice adevărul şi i se opune. În acest moment, 
sarcina ta nu este doar să te gândești la el, să-l diseci şi să te familiarizezi cu 
el, ci mai degrabă să înţelegi pe deplin răul pe care ţi-l face, controlul şi 
înlănţuirea pe care le exercită asupra ta şi impactul negativ pe care îl are 
asupra căutării de către tine a adevărului. Prin urmare, ce trebuie să faci este 
să expui, să diseci şi să recunoști diverse gânduri şi puncte de vedere 
negative; în același timp, trebuie să cauţi cuvintele lui Dumnezeu, pentru a 
le discerne şi a le vedea ca atare conform adevărurilor-principiu despre care 
are părtăşie Dumnezeu, să-ți înlocuieşti gândurile şi punctele de vedere 
negative cu adevărul şi să înlături complet emoţiile negative care te-au prins 


în mreje. Aceasta este calea spre înlăturarea emoţiilor negative. 


Unii oameni spun: „Până acum, nu am observat emoţii negative la 
mine.” Nu-ţi face griji, mai devreme sau mai târziu, la momentul potrivit, în 
mediul adecvat, sau când vei ajunge la vârsta adecvată sau într-un moment 
special, semnificativ în viaţă, aceste emoţii negative vor apărea în mod 
firesc. Nu este nevoie să te uiţi după ele sau să le cauţi în mod conştient; 
mai mult sau mai puţin, într-o anumită măsură, ele există în inimile tuturor. 
Asta fiindcă oamenii trăiesc în lumea umană; nimeni nu abordează nimic 
aşa cum ar face-o un computer, fără să ţină cont de propriile gânduri şi 
puncte de vedere, iar gândurile oamenilor sunt active, sunt ca un recipient 
care poate primi lucruri pozitive și negative. Din nefericire, cu mult timp 
înainte ca oamenii să înceapă să accepte gânduri şi puncte de vedere 
negative, ei deja acceptau diverse gânduri și puncte de vedere eronate și 
incorecte de la Satana, de la societate şi de la omenirea coruptă. Aceste 
gânduri şi puncte de vedere incorecte au umplut în profunzime sufletele 
oamenilor, afectându-le și tulburându-le grav viețile de zi cu zi şi căile 
vieţii. Prin urmare, în timp ce gândurile şi punctele de vedere negative 
însoțesc viețile oamenilor și existența acestora, diverse emoţii negative 
însoțesc, de asemenea, viețile şi calea existenţei lor. Așadar, indiferent de 
persoană, într-o zi vei descoperi că nu ai doar câteva emoţii negative 
temporare, ci ai multe. Nu numai că ai un gând sau un punct de vedere 
negativ, ci în tine există simultan numeroase gânduri şi puncte de vedere 
negative. Chiar dacă încă nu au fost dezvăluite, asta e doar din cauză că nu 
există un mediu potrivit, un moment adecvat, sau un factor declanșator care 
te-ar putea face să-ți expui gândurile şi punctele de vedere eronate sau să te 
descarci și să-ți dezvălui emoţiile negative, sau pentru că încă nu a apărut 
mediul sau momentul respectiv. Dacă va apărea unul dintre aceşti factori, el 
va acționa ca un fitil, aprinzându-ţi emoţiile negative şi gândurile şi 


punctele de vedere negative, ca să explodeze. Vei fi în mod involuntar 


influenţat, controlat şi limitat de acestea. Ele pot chiar să devină un obstacol 
pentru tine şi să-ți influenţeze alegerile. Este numai o chestiune de timp. 
Este aşa fiindcă diversele emoții negative despre care am avut părtășie sunt 
aspecte care pot fi întâlnite în viaţa oamenilor sau pe calea existenţei lor și 
sunt probleme realiste cu care se confruntă fiecare persoană în viaţa sau în 
existenţa sa. Ele nu sunt iluzorii, ci concrete. Fiindcă aceste emoţii negative 
implică în mod direct principiile pe care ar trebui să le susţii și perspectiva 
asupra supravieţuirii pe care ar trebui să o ai, este necesar să căutăm şi să 


disecăm cu grijă aceste aspecte. 


Înainte, am avut părtăşie despre emoția negativă a „reprimării”. De 
câte ori am avut părtăşie despre aspectul „reprimării”? (Am avut de două 
ori părtăşie despre el.) Despre ce am avut părtăşie prima oară? (Prima oară 
am avut părtăşie despre faptul că, adesea, oamenii nu pot face ce vor, ceea 
ce dă naștere emoțiilor negative ale reprimării. A doua oară, am avut 
părtăşie despre faptul că oamenii nu îşi pot utiliza competențele şi trăiesc 
adesea într-o stare de emoții negative reprimate.) Am avut părtăşie despre 
aceste două aspecte. Din ele, putem spune că în spatele acestor două tipuri 
de reprimare există, tot ascunse, gânduri şi puncte de vedere despre felul în 
care abordează oamenii viaţa? Primul tip, care îşi are originea în 
incapacitatea de a face ce vrei, ce fel de gând sau punct de vedere 
reprezintă? Este mentalitatea de a-ți dori mereu să fii încăpățânat şi 
iresponsabil, să faci lucruri pe baza unui impuls, a unei dispoziţii şi a unui 
interes, fără să înţelegi nevoia de a-ţi asuma o răspundere. Nu este aceasta o 
anumită atitudine față de viaţă, pe care o adoptă oamenii? (Ba da.) Este şi o 
metodă de supravieţuire. Este aceasta o atitudine şi o metodă de 
supraviețuire pozitivă? (Nu.) Nu este pozitivă. Oamenii vor mereu să 
trăiască aşa cum îşi doresc, să facă lucruri cu încăpățânare, pe baza 


dispoziţiei, intereselor şi hobby-urilor. Acesta nu este modul de viaţă corect; 


este negativ şi trebuie înlăturat. Desigur, emoţiile negative care apar din 
această atitudine și metodă de supravieţuire negativă ar trebui cu atât mai 
mult înlăturate. Celălalt tip sunt emoţiile negative ale reprimării, care apar 
din inabilitatea de a-ți utiliza propria competenţă. Când oamenii nu pot să-și 
demonstreze competența, să se etaleze, să-şi demonstreze valoarea 
personală, să primească validare din partea celorlalți sau să-şi satisfacă 
propriile preferinţe, se simt nefericiţi, melancolici şi ținuți în frâu. Este 
aceasta o metodă și o perspectivă corectă asupra existenţei? (Nu.) Lucrurile 
incorecte s-ar cuveni să fie schimbate și adevărul ar trebui căutat pentru a le 
înlătura și a le înlocui cu calea corectă, care este în concordanţă cu adevărul 
şi cu umanitatea normală. Înainte am avut părtăşie despre aceste două 
motive din spatele apariției emoţiilor represive, precum incapacitatea de a 
face ceea ce vrei şi incapacitatea de a-ți utiliza competențele. Mai există un 
motiv pentru apariția emoțiilor represive; vă puteţi gândi care este acela? 
Care sunt alte câteva lucruri legate de punctul de vedere existențial al unui 
om, care-i pot face pe oameni să se simtă ținuți în frâu? Nu sunteţi siguri? 
Un alt motiv este să te simţi ținut în frâu şi să dai naștere emoţiilor negative 
ale reprimării pentru că nu îţi poţi îndeplini idealurile şi dorințele. Gândiţi- 
vă puţin la acest lucru: există acest aspect al reprimării? Este el o problemă 
reală pentru oameni? (Da.) Oamenii despre care am discutat mai devreme, 
care vor să facă ceea ce-şi doresc, tind să fie mai egocentrici și mai 
încăpăţânaţi. Atitudinea lor faţă de viață e caracterizată de faptul că ei 
acționează în baza impulsurilor lor şi fac orice vor. Ei preferă să facă pe 
şefii cu alții şi nu sunt potriviți traiului într-o comunitate. Metoda lor de 
supravieţuire este să-i determine pe toți ceilalți să se învârtă în jurul lor și 
sunt egoişti şi incapabili să trăiască în armonie sau să colaboreze armonios 
cu alții. Al doilea tip de persoană care dă naștere reprimării este un om care 


vrea mereu să se laude, să-şi dea aere, care crede că el este tot ceea ce 


trebuie şi care niciodată nu le dă celorlalți spațiul necesar pentru a exista. 
Atât timp cât are un strop de pricepere şi puţin talent, va dori să le afişeze, 
indiferent dacă mediul este potrivit sau dacă priceperea lui este valoroasă, 
sau dacă poate fi folosită în casa lui Dumnezeu. Acest gen de persoană 
tinde, de asemenea, să sublinieze individualismul, nu-i aşa? Sunt toate 
aceste lucruri implicate în metodele de supravieţuire ale oamenilor? (Da.) 
Ambele metode de viaţă şi de supravieţuire sunt incorecte. Acum, să 
revenim la emoțiile negative ale reprimării despre care am discutat mai 
devreme şi care apar din cauza inabilității oamenilor de a-şi îndeplini 
idealurile şi dorinţele. Indiferent de ocazie, de mediu sau de perioadă, şi 
indiferent în ce tip de lucrare se implică, ei se concentrează mereu pe țelul 
de a-şi îndeplini propriile idealuri și dorinţe, făcându-l standardul lor. Dacă 
nu-şi pot atinge sau realiza acest scop, se simt ţinuţi în frâu şi trişti. Nu este 
aceasta şi o metodă de supravieţuire pentru un anumit tip de persoană? (Ba 
da.) Aceasta este şi o metodă de supravieţuire pentru anumiţi oameni. 
Aşadar, care este gândul sau punctul de vedere principal al celor care trăiesc 
conform acestei metode de supravieţuire? Este că, atât timp cât au idealuri 
şi dorințe, indiferent unde sunt sau ce fac, scopul lor este de a-și îndeplini 
propriile idealuri şi dorințe. Aceasta este metoda lor de supravieţuire și 
scopul lor. Indiferent de preţul pe care trebuie să-l plătească alții sau de 
sacrificiile pe care trebuie să le facă alţii, indiferent câți oameni trebuie să 
poarte povara sau să-şi sacrifice propriile interese pentru idealurile și 
dorinţele lor, ei vor urmări țelul de a-şi realiza propriile idealuri şi dorințe, 
fără să renunţe. Sunt dispuşi chiar şi să profite de realizările altora sau să 
sacrifice interesele altora fără să ezite. Dacă nu pot realiza acest ţel, se simt 
tinuti în frâu. Este corect acest tip de gând sau punct de vedere? (Nu.) Ce 


este în neregulă cu el? (Este prea egoist!) Este termenul „egoist” pozitiv sau 


negativ? (Este negativ.) Este un lucru negativ şi potrivnic, deci trebuie să fie 


înlăturat pe baza adevărului. 


Cum ar trebuie să-ți înlături aceste emoții reprimate, care apar din 
cauză că eşti incapabil să-ţi împlineşti idealurile şi dorințele? Haideţi să 
analizăm, mai întâi, diversele idealuri şi dorinţe pe care le au oamenii. Ce-ar 
fi să începem părtăşia de acolo? (Bine.) Începându-ne părtăşia de la 
idealurile şi dorinţele pe care le au oamenii, acestora le va fi mai uşor să 
înţeleagă şi să urmeze o înşiruire clară a ideilor. Așadar, haideţi să analizăm 
mai întâi idealurile şi dorinţele pe care le au oamenii. Unele idealuri și 
dorințe sunt realiste, în timp ce altele sunt nerealiste. Unii oameni au 
idealuri idealiste, în timp ce alții au idealuri realiste. Oare să avem părtăşie 
mai întâi despre idealurile idealiștilor sau despre cele ale realiştilor? 
(Despre cele realiste.) Despre cele realiste. Cum rămâne cu idealurile 
nerealiste? Ar trebui sau nu să avem părtăşie despre ele? Dacă nu avem 
părtăşie despre ele, vor fi oamenii conștienți de ele? (Nu vor fi conştienţi.) 
Dacă nu vor fi conştienţi de ele fără să avem părtăşie, atunci chiar este 
nevoie să avem părtăşie despre ele. Adesea, chiar fără să aibă părtăşie, 
oamenii pot percepe idealurile realiştilor. Aceste lucruri există în gândurile 
şi în conştiinţa tuturor. Unele idealuri şi dorințe rămân neschimbate din 
copilărie până la maturitate, indiferent dacă sunt îndeplinite sau nu, în timp 
ce altele se schimbă cu vârsta. Pe măsură ce oamenii înaintează în vârstă, 
iar cunoştinţele, orizonturile şi experienţa lor se lărgesc, idealurile și 
dorinţele lor se schimbă constant. Ele devin mai realiste, mai apropiate de 
viaţa de zi cu zi şi mai exacte. De exemplu, în tinereţe, unii oameni şi-au 
dorit să devină cântăreți, dar când au crescut, şi-au dat seama că nu pot să 
cânte corect, deci nu era realist să devină cântăreţi. Apoi, s-au gândit să 
devină actori. Câţiva ani mai târziu, s-au privit în oglindă şi şi-au dat seama 


că nu sunt foarte arătoşi. Deşi erau puţin mai înalţi, nu erau buni la actorie, 


iar expresiile lor faciale nu erau foarte naturale. Era nerealist şi să fie actori. 
Aşadar, s-au gândit să devină în schimb regizori, ca să poată regiza filme 
pentru actori. Când au împlinit douăzeci de ani şi au trebuit să aleagă o 
specializare principală la facultate, idealul lor s-a transformat în a deveni 
regizori. După absolvire, când au primit diploma pentru regie şi au intrat în 
lumea reală, şi-au dat seama că, pentru a fi regizori, aveau nevoie de faimă 
şi prestigiu, de calificări, precum şi de resurse financiare, iar lor le lipseau 
toate acestea. Nu avea să-i angajeze nimeni ca regizori. Prin urmare, au 
trebuit să accepte mai puţin şi să-și croiască un drum în industria 
cinematografică, poate ca supervizori de scenariu sau coordonatori de 
producţie. În timp, s-au gândit: „Mi s-ar putea potrivi postul de producător. 
Îmi place să fiu ocupat și să strâng fonduri, vorbesc bine şi sunt rezonabil 
de arătos. Oamenii nu mă consideră enervant şi pot să comunic bine cu 
ceilalți şi să le intru în grații. Mi s-ar putea potrivi postul de producător.” 
Vezi, idealul lor s-a schimbat treptat. De ce s-a schimbat? Iniţial, s-a 
schimbat pentru că gândurile lor s-au maturizat treptat, percepţia lor asupra 
lucrurilor a devenit mai precisă, mai obiectivă şi practică. Apoi, trăind în 
viaţa reală, pe baza mediului lor din viaţa de zi cu zi şi a nevoilor practice şi 
stresurilor vieții, idealurile lor anterioare au fost modificate treptat de 
mediul respectiv. Într-un impas, incapabili să revină regizori, au ales să 
devină producători în schimb. Dar, în realitate, a deveni producători le-a 
împlinit sau nu idealurile? Nu prea au putut să-și dea seama singuri. În orice 
caz, după ce au început, au făcut asta aproximativ de zece ani, sau chiar 


până la pensionare. Acesta este un rezumat general al idealurilor realiștilor. 


Tocmai discutam despre modul în care idealurile oamenilor se pot 
împărți în idealurile idealiştilor şi idealurile realiştilor, în aceste două 
categorii. Să începem să vorbim despre idealurile idealiştilor. Idealurile 


realiștilor ar trebui să fie uşor de distins. Pe de altă parte, idealurile 


idealiştilor nu sunt foarte concrete şi sunt oarecum îndepărtate de viața 
reală. Sunt, de asemenea, foarte îndepărtate şi de chestiunile practice pe 
care le presupune supraviețuirea umană, precum nevoile zilnice. Aceste 
idealuri au concepte concrete, dar sunt lipsite de o destinaţie exactă. Se 
poate spune că aceste idealuri și dorinţe sunt fantezii, relativ iluzorii şi 
detaşate de natura umană. Unele pot fi considerate abstracte, iar altele sunt 
chiar idealuri și dorinţe care iau naştere dintr-o personalitate fragmentată. 
Care sunt idealurile idealiştilor? Idealismul ar trebui să fie uşor de înţeles. 
Este o reverie, o fantezie, fără legătură cu chestiunile practice asociate 
nevoilor zilnice din viaţa reală. De exemplu, să fii poet, un poet nemuritor, 
care hoinăreşte prin lume; sau să fii spadasin, un cavaler rătăcitor, care 
hoinărește şi el prin lume, rămâne necăsătorit şi fără copii, liber de 
complicațiile banalităților vieții, scutit de îngrijorarea nevoilor zilnice, 
trăind uşor şi relaxat, lăsându-se în voia sorții, aspirând mereu să devină 
nemuritor şi să scape de viaţa reală. Este acesta idealul unui idealist? (Da.) 
Are vreunul dintre voi asemenea gânduri? (Nu.) Cum erau acei poeți 
faimoși din trecutul Chinei, care obişnuiau să se îmbete și să scrie poezii? 
Erau idealiști sau realiști? (Erau idealişti.) Ideile pe care le susțineau erau 
fanteziile şi reveriile idealiştilor. Ei se lăsau mereu în voia sorții și vorbeau 
în termeni neclari şi nesiguri, imaginându-şi cât de frumoasă era lumea, cât 
de liniştită ar putea fi omenirea, cum ar putea oamenii să coexiste în 
armonie. Se detaşau de conştiinţa, rațiunea şi nevoile vieții umanității 
normale. Se despărțeau de aceste aspecte ale vieţii de zi cu zi şi-şi imaginau 
un tărâm utopic sau imaginar, care era complet rupt de realitate. Își 
imaginau că sunt fiinţe în cadrul acelui tărâm, trăind în acel spaţiu. Nu este 
acesta idealul unui idealist? Există o poezie din trecut, iar unul dintre 
versuri spune „Aş vrea să zbor acasă, pe aripile vântului”. Care era titlul 


acelei poezii? („Melodia apei.”) Citiţi versurile acelei poezii. („Aş vrea să 


zbor acasă, pe aripile vântului. Mă tem că în cer este prea frig, iar palatul de 
Jad e prea sus. Dansând cu umbra mea, nu mai simt că aş fi muritor.) Ce 
vrea să spună prin cuvintele „Dansând cu umbra mea, nu mai simt că aș fi 
muritor”? Transmit aceste două versuri emoţiile represive şi pline de 
resentimente ale unui idealist ale cărui idealuri nu au putut fi atinse sau 
îndeplinite? Sunt ele un lucru exprimat prin această emoție represivă? Care 
este punctul central aici? Ce frază indică mediul şi contextul în care se afla 
el la momentul respectiv? Este oare „Mă tem că în cer este prea frig”? (Da.) 
El expunea întunericul şi răul autorităţii, un loc corupt în care să fii. Voia să 
fie ca un nemuritor, să scape dintr-un astfel de mediu şi dintr-o astfel de 
situație. Nu ar fi fost de ajuns ca, pur şi simplu, să nu mai fie funcționar 
oficial? Oare voia el să schimbe acest mediu? Era nemulțumit de un astfel 
de mediu, simțind că nu se potrivea cu mediul vieții ideale pe care şi-o 
imaginase şi, adânc în sinea lui, se simţea ţinut în frâu. Acesta este un tip de 
ideal pe care-l are un idealist. Idealurile idealiștilor tind mai cu seamă spre 
fantezii, sunt nerealiste și abstracte, rupte de viaţa de zi cu zi. E ca şi cum ei 
ar trăi într-o altă lume din afara tărâmului material, într-un spaţiu 
independent şi individual, complăcându-se în fantezii şi rupti de realitate. 
Exact ca unii oameni care trăiesc în societatea modernă, ei vor mereu să se 
îmbrace în haine străvechi, să-şi aranjeze părul în feluri străvechi şi să 
vorbească o limbă străveche. Ei se gândesc: „O, genul acela de viaţă este 
prea minunat! Exact ca un nemuritor, rătăcind şi hoinărind, fără problemele 
corpului fizic, fără diversele greutăţi ale vieţii de zi cu zi. În acel tip de 
mediu de viață, nu există oprimare, exploatare şi griji. Oamenii sunt egali, 
ajutându-se și trăind în armonie unii cu alții. Cât de frumoase şi de 

atrăgătoare sunt acele condiții de viață ideale!” Printre non-credincioși, 
există unii care urmăresc aceste lucruri. Unii oameni cântă cântece similare 


sau scriu poezii similare, sau dau reprezentații similare. Ca urmare, oamenii 


tânjesc chiar mai mult după cealaltă lume, la care visează idealiştii. Şi 
atunci când unii oameni cântă aceste cântece sau dau aceste reprezentații, 
cu cât cântă mai mult, cu atât devin mai melancolici şi cu atât tânjesc mai 
mult la acea lume ideală şi se agaţă mai mult de ea. Ce se întâmplă în final? 
Unu oameni, după ce cântă multă vreme, simt că nu pot scăpa de grijile lor. 
Indiferent cât de mult cântă, tot nu pot simţi căldura lumii umane. Indiferent 
cât de mult cântă, tot simt că tărâmul imaginar al idealismului lor este mai 
bun. Devin dezamăgiţi de lume, nu mai vor să trăiască în acest tărâm uman 
ŞI, în cele din urmă, iau o decizie fermă de a ajunge cum vor ei în acea lume 
ideală. Unii înghit otravă, alții se aruncă de pe clădiri, unii se strangulează 
cu colanții, iar alţii devin călugări şi urmăresc practica spirituală. În 
cuvintele lor, ei au văzut dincolo de iluzia legăturilor lumești. De fapt, nu 
este nevoie să recurgă la asemenea măsuri şi metode extreme pentru a-și 
înlătura dezamăgirea cu privire la lume. Există multe moduri de a aborda 
astfel de probleme şi dificultăți, dar fiindcă ei nu reuşesc să perceapă esența 
inerentă a acestor aspecte, în cele din urmă, aleg metode extreme de a 
aborda aceste dificultăți și de a scăpa de ele, pentru a atinge scopul 
îndeplinirii idealurilor personale. Această situaţie îi reprezintă pe câțiva 


dintre idealiştii care trăiesc printre non-credincioși și problemele lor. 


În casa lui Dumnezeu, în biserică, există oameni care au idealuri 
similare? Cu siguranţă, doar că încă nu i-ați descoperit, aşa că vă voi spune 
Eu despre ei. Există persoane care, atunci când sunt în lumea laică, tânjesc 
după o societate ideală cu pace, armonie, linişte şi egalitate pentru toți, cum 
fac şi idealiştii printre non-credincioși. Această societate ideală este precum 
utopiile descrise de unii poeți sau autori, deși, fireşte, mai adesea este ca 
anumite spaţii, moduri de viață sau medii de trai care există în lumile ideale 
ale oamenilor. Aceşti oameni, motivaţi de astfel de nevoi şi idealuri, își 


caută în mod inconștient credinţa, pentru a-şi realiza idealurile. In timp ce 


caută, descoperă că a crede în Dumnezeu este o cale bună și o credinţă bine 
aleasă. Luându-şi idealurile cu ei, vin în casa lui Dumnezeu, sperând să 
simtă căldură, grijă şi să fie prețuiți şi îngrijiţi printre oameni şi, desigur, 
speră chiar și mai mult să simtă marea iubire şi protecţie a lui Dumnezeu. 
Intră în casa lui Dumnezeu cu idealurile lor şi, indiferent dacă-și 
îndeplinesc îndatoririle sau nu, în orice situație, idealurile lor rămân 
neschimbate — mereu își poartă şi își țin idealurile în ei. De la început până 
la sfârşit, idealurile lor pot fi descrise după cum urmează: când intră în casa 
lui Dumnezeu, speră că este un loc unde pot simți căldură, unde se pot 
bucura de căldură, de fericire şi de bunăstare. Speră că este un loc fără 
conflicte, fără suspiciuni sau discriminare între oameni, un loc unde nu au 
loc hărţuiri, înşelăciuni, unde oamenii nu își fac rău şi nu sunt ostracizaţi. În 
principiu, acestea sunt idealurile care pot fi găsite în minţile acestor 
idealiști. Adică îşi imaginează un loc unde oamenii se tratează reciproc ca 
pe nişte roboţi, fără viaţă şi fără gânduri, zâmbind, dând din cap aprobator 
şi înclinându-se mecanic atunci când se întâlnesc, pentru a manifesta 
prietenie, pentru a arăta că nu există ostilitate. În acest loc ideal, există o 
mare dragoste între oameni, iar ei pot să aibă grijă unii de alții, să se 
preţuiască, să se ajute, să se înţeleagă şi să vină unii în întâmpinarea altora 
şi chiar să se protejeze şi să-şi mușamalizeze reciproc faptele. Toate acestea 
sunt câteva dintre lucrurile pe care idealiștii le idealizează şi la care aceştia 
visează. De exemplu, atunci când idealiștii intră în casa lui Dumnezeu, 
idealul și speranţa lor este ca oamenii în vârstă să fie respectaţi, prețuiţi, 
îngrijiţi şi să li se acorde o atenţie şi o îngrijire meticuloasă de către cei mai 
tineri. În afară de respect, ei speră şi că oamenii vor folosi titluri onorifice, 
adresându-se fraţilor cu „Marele unchi cutare şi cutare”, „Unchiul aşa și pe 
dincolo” sau „Unchiul cutare şi cutare” şi surorilor lor cu „Bunica așa şi pe 


dincolo”, „Mătuşa cutare şi cutare” sau „Sora cutare şi cutare” — fiecare 


având, practic, propria formă de adresare. Ei speră că oamenii vor fi 
deosebit de cordiali, de armonioşi și de curtenitori unii cu alții la exterior și 
că niciunul nu va avea rea-voinţă sau lucruri urâte ori rele nici la suprafață, 
nici în profunzimea inimii sale. Speră că dacă o persoană face o greşeală 
sau întâmpină dificultăți, toți oamenii pot da o mână de ajutor pentru a o 
asista şi, mai mult, îi poate oferi şi o grijă şi o toleranţă profundă. În special 
când vine vorba despre cei care sunt slabi şi despre acei oameni relativ 
inocenți, care sunt ușor de hărțuit sau oprimat de către ceilalți în lume — 
speră chiar mai mult că atunci când astfel de oameni vin în biserică, în casa 
lui Dumnezeu, ei pot primi o îngrijire meticuloasă, atenţie şi un tratament 
special. După cum spun aceşti idealiști, când au venit în casa lui Dumnezeu, 
şi-au dorit ca toți să fie fericiţi şi să le fie bine şi au sperat că, dat fiind că 
toți credeau în Dumnezeu, vor fi împreună o mare familie și frați şi surori. 
Ei cred că nu ar trebui să existe hărțuire, pedepse, că nu ar trebui să se facă 
rău. Cred că dacă apare o problemă, nu ar trebui să existe certuri sau mânie 
între oameni şi că, în schimb, toți oamenii ar trebui să se trateze reciproc 
într-un mod calm, cu mare răbdare şi cu dorinţa de a ajuta, că ar trebui să-i 
facă mereu pe ceilalți să se simtă în largul lor și că fiecare persoană ar 
trebui să le arate celorlalți doar latura sa cea mai bună și cea mai blândă, 
tnându-și pentru ea latura rea sau urâtă. Ei cred că oamenii ar trebui să se 
trateze reciproc ca pe nişte roboţi, că nu ar trebui să aibă puncte de vedere 
sau opinii negative despre alți oameni şi, cu atât mai puţin, să își facă 
reciproc ceva negativ; ei cred că oamenii ar trebui să aibă intenţii bune faţă 
de ceilalți și că acest proverb, „Cei buni au o viaţă liniştită”, exprimă bine 
lucrurile. Ei cred că doar aceasta este adevărata casă a lui Dumnezeu și 
adevărata biserică. Totuşi, idealurile acestor idealişti încă nu s-au îndeplinit. 
În locul lor, casa lui Dumnezeu se concentrează pe principii, subliniind 


ajutorul şi sprijinul reciproc între oameni şi cerând tuturor să trateze toate 


felurile de oameni pe baza adevărurilor-principu şi a cuvintelor lui 
Dumnezeu. Casa lui Dumnezeu a propus chiar câteva cerințe care sunt 
„lipsite de considerație” faţă de oameni, precum a face distincția între 
diferite tipuri de oameni și a-i trata în mod diferit. Casa lui Dumnezeu le 
cere oamenilor şi să expună şi să emondeze pe oricine văd că lezează 
interesele casei lui Dumnezeu, încalcă rânduielile de lucru sau contrazic 
principiile, astfel încât interesele casei lui Dumnezeu să poată fi protejate, şi 
nu le permite oamenilor să protejeze pe nimeni sau să muşamalizeze faptele 
nimănui, pe baza sentimentelor. Desigur, casa lui Dumnezeu a stabilit şi 
diverse niveluri de conducere. Într-o privinţă, casa lui Dumnezeu are nevoie 
ca liderii de la toate nivelurile să se ocupe de lucrările de zi cu zi ale 
bisericii. În altă privinţă, are nevoie ca aceştia să supravegheze, să 
gestioneze și să verifice strict diverse sarcini, rămânând în acelaşi timp la 
curent, înțelegând și fiind atenți în permanenţă la stările şi la viaţa 
bisericească a mai multor tipuri de persoane, observând atitudinile şi 
tendinţele pe care le au acestea în timp ce-şi îndeplinesc îndatoririle și 
făcând modificări rezonabile şi adecvate atunci când este nevoie. Desigur, 
casa lui Dumnezeu le cere conducătorilor şi lucrătorilor şi să emondeze cu 
stricteţe persoanele pe care le descoperă că se opun rânduielilor de lucru ale 
casei lui Dumnezeu sau încalcă principiile, perturbă și tulbură lucrarea 
bisericii, dând avertismente pentru ofensele minore şi tratând în mod 
corespunzător cazurile mai grave. În acest context, unii oameni au fost 
înlăturați, excluşi sau le-au fost şterse numele de pe listă. Desigur, când 
oamenii vin în casa lui Dumnezeu pentru a îndeplini diverse îndatoriri şi a 
se implica în diverse sarcini, mulți dintre ei aud, văd, sau simt mustrarea şi 
Judecata care vin din cuvintele lui Dumnezeu; mai mult, experimentează 
emondarea de către conducători de diferite ranguri. Aceste medii şi 


chestiuni variate cu care se confruntă oamenii în casa lui Dumnezeu sunt 


complet diferite de casa ideală a lui Dumnezeu și de biserica ideală 
imaginate de idealişti, în sensul că acestea le depășesc enorm așteptările, iar 
asta îi face să simtă o presiune semnificativă adânc în inimile lor. Într-o 
privinţă, găsesc de neconceput diversele situații care apar în biserică, sau 
metodele şi principiile bisericii de gestionare a problemelor. În altă privinţă, 
din cauza idealurilor și a înțelegerii lor false în legătură cu lucrurile 
pozitive, despre biserică şi despre casa lui Dumnezeu, din profunzimile 
inimilor lor apar emoţii represive. După ce apar aceste emoţii represive, 
fiindcă nu reuşesc să îşi corecteze prompt gândurile și punctele de vedere 
eronate, sau să vadă ca atare şi să recunoască în mod clar problemele legate 
de idealurile lor, multe noţiuni încep, ca urmare, să ia naștere în ei. În plus, 
fiindcă sunt incapabili să înţeleagă adevărul sau să-l folosească pentru a 
înlătura aceste noțiuni, acestea încep să prindă rădăcini adânc în gândurile 
lor sau în profunzimea inimilor lor, făcându-le emoțiile represive să fie 
amplificate constant și să devină din ce în ce mai grave. În realitate, 
Dumnezeu, casa lui Dumnezeu, biserica, credincioşii şi creștinii sunt cu 
toţii incompatibili cu paradisul idilic, raiul sau utopia imaginată pe care şi 
le-au închipuit aceşti idealiști în idealurile lor. Ca urmare, reprimarea care 
există în profunzimea inimilor lor continuă să se acumuleze constant, iar ei 


nu au niciun mod de a scăpa de el. Există astfel de oameni în biserică? (Da.) 


Unii oameni spun: „O, de ce vorbeşte mereu casa lui Dumnezeu despre 
acceptarea judecății şi a mustrării? Cum pot încă să înfrunte cei ce cred în 
Dumnezeu emondarea? O, de ce exclude casa lui Dumnezeu oamenii? Nu 
există deloc dragoste în ea! Cum se pot întâmpla astfel de lucruri în «raiul 
pe pământ»? Cum pot să apară antihrişti în biserică? Cum pot să existe 
situaţii în care antihriştii îi ţin în frâu şi îi pedepsesc pe alţii? În biserică, în 
casa lui Dumnezeu, cum pot oamenii să se expună și să se disece reciproc? 


Cum pot să aibă loc certuri? Cum pot să existe gelozii şi conflicte? Ce se 


întâmplă? Dat fiind că am venit în casa lui Dumnezeu, ar trebui să existe 
dragoste între noi şi să fim cu toții capabili să ne ajutăm reciproc. Cum se 
mai pot întâmpla astfel de lucruri?” Există mulți oameni care au aceste idei? 
Mulţi oameni privesc casa lui Dumnezeu prin filtrul imaginațiilor lor. 
Acum, spuneţi-Mi, sunt obiective aceste închipuiri şi interpretări? (Nu, nu 
sunt obiective.) Unde sunt lipsite de obiectivitate? (Umanitatea este profund 
coruptă, iar toți cei pe care îi mântuieşte Dumnezeu au firi corupte, deci, în 
mod inevitabil, ei vor dezvălui corupție în interacțiunile cu ceilalți. Vor 
exista gelozii şi conflicte și vor avea loc incidente de hărțuire şi înfrânare. 
Aceste lucruri sunt inevitabile. Lucrurile imaginate de astfel de idealişti nu 
există. Mai mult, pentru a proteja viaţa şi lucrarea bisericească, biserica va 
emonda oamenii pe baza adevărurilor-principii, sau va schimba şi înlocui 
oamenii, sau va îndepărta şi va elimina oamenii răi şi neîncrezătorii — acest 
lucru este în conformitate cu principiile. Asta se întâmplă fiindcă atunci 
când oamenii acţionează conform firilor lor corupte, ei perturbă şi tulbură 
lucrarea bisericii. Ar fi nerealist dacă biserica nu ar lua măsuri precum 
emondarea, înlocuirea sau înlăturarea acestor oameni.) Este nerealist şi de 
aceea ideile acestor oameni sunt idealurile idealiştilor. Niciunul dintre ele 
nu este realist, sunt toate seci şi imaginate, nu-i așa? Chiar şi acum, aceşti 
oameni încă nu înţeleg de ce ar trebui să creadă în Dumnezeu. Unii oameni 
spun: „Este bine să crezi în Dumnezeu. Să crezi în Dumnezeu înseamnă să 
faci lucruri bune şi să fu o persoană bună.” Este corectă această afirmaţie? 
(Nu, nu este corectă.) „Cei ce cred în Dumnezeu ar trebui să aibă intenţii 
bune în inimile lor.” Este corectă această afirmaţie? (Nu, nu este corectă.) 
Să ai intenții bune în inima ta — ce fel de afirmaţie este aceasta? Poţi să ai 
intenţii bune doar fiindcă îţi dorești asta? Tu ai intenții bune? Este faptul de 
a avea intenţii bune în inima ta un principiu al comportamentului uman? 


Este doar un slogan, o doctrină. Este un lucru sec. Când interesele tale nu 


sunt implicate, poţi să spui destul de frumos asta, gândindu-te: „Am intenţii 
bune în inima mea, nu hărțuiesc, nu fac rău, nu înşel şi nu profit de alţii.” 
Dar când sunt implicate interesele, statutul și mândria ta, va putea să te țină 
în frâu afirmația „să ai intenții bune în inima ta”? Poate ea să-ți înlăture 
firea coruptă? (Nu, nu poate.) Prin urmare, această afirmaţie este seacă; nu 
este adevărul. Adevărul poate să expună esența firii tale corupte, poate să 
expună și să disece esenţa şi natura adevărată a lucrurilor pe care le faci şi 
poate să identifice și să condamne esenţa acestor lucruri pe care le faci şi a 
firii pe care o dezvălui. Apoi, îţi oferă calea şi principiile adecvate pentru a- 
ti schimba modul de viață şi modul în care te comporți și în care acționezi. 
În acest fel, dacă oamenii pot să accepte adevărul şi să-și schimbe modul de 
viață, atunci, firile lor corupte pot fi înlăturate; nu acţiunea de a îndemna 
oamenii să aibă intenţii bune în inimile lor poate face acest lucru, ci doar 
adevărul. Adevărul nu înlătură firile corupte ale cuiva furnizând sloganuri, 
doctrine, sau reglementări şi reguli, ci dându-i principii, criterii şi 
instrucţiuni despre cum să se comporte. Foloseşte aceste principii, criterii şi 
instrucțiuni pentru a înlătura și înlocui firea coruptă a oamenilor. Când 
principiile, criteriile şi instrucțiunile oamenilor cu privire la modul în care 
să se comporte se schimbă și sunt corectate, toate diversele idei 
distorsionate şi gânduri greşite din minţile lor se schimbă, de asemenea, în 
mod firesc. Când o persoană înţelege și dobândeşte adevărul, gândurile sale 
se schimbă în consecinţă. Ideea nu este să aibă intenţii bune în inimă, ci să 
schimbe sursa gândurilor sale, să-şi schimbe firea şi esența. Ceea ce este 
dezvăluit şi trăit de o astfel de persoană devine pozitiv. Direcţia, modul şi 
sursa felului în care se comportă aceasta suferă, toate, o schimbare. Vorbele 
şi acțiunile acesteia au cuvintele lui Dumnezeu drept bază și criteriu, iar ea 
poate trăi o umanitate normală. Aşadar, mai este nevoie să îi spunem, pur şi 


simplu, să „aibă intenţii bune în inima sa”? Este util? Acea afirmaţie este 

seacă; nu poate rezolva absolut nicio problemă. După ce idealiştii vin în 
casa lui Dumnezeu, în biserică, idealurile lor tot nu pot fi realizate și, din 
această cauză, ei se simt ţinuţi în frâu în inimile lor. Este ca atunci când unii 
idealişti se adâncesc în treburile guvernului sau în ale societăţii şi, apoi, află 
că idealurile lor nu pot fi realizate sau îndeplinite. Ca urmare, se simt 
adesea demoralizaţi. După ce unii oameni devin funcționari oficiali sau 
împărați, se simt foarte mulțumiți de ei înşişi și devin extrem de aroganți, 
exact ca în acel vers al unei poezii care spune „Un vânt puternic se iscă, 
norii se împrăștie”. Cum sună următorul vers? („„Acum, că puterea mea 
stăpâneşte totul între mări, mă întorc în patria mea.”) Vezi, cuvintele lor 
sună ciudat. Au un soi de emoție pe care oamenii cu umanitate și rațiune 
normală o găsesc greu de înţeles. Aceşti idealiști vorbesc mereu pe un ton 
superior. Ce înseamnă să vorbeşti pe un ton superior? Înseamnă că ei 
niciodată nu înfruntă realitatea şi nu rezolvă probleme reale în niciuna 
dintre acțiunile lor. Ei nu înţeleg ce este realitatea, sunt mereu conduşi de 
emoții. Când acești oameni vin în casa lui Dumnezeu, indiferent cât de mult 
aud din adevăr, nu înțeleg ce înseamnă să crezi în Dumnezeu sau 
semnificația credinţei în Dumnezeu. Nu înţeleg valoarea adevărului, ca să 
nu mai vorbim de valoarea actului de a-l urmări. Ce urmăresc ei mereu sunt 
idealurile idealiștilor. Visul lor este ca într-o zi, casa lui Dumnezeu să fie 
aşa cum își imaginează ei, un loc unde oamenii se tratează reciproc cu 
respect, trăiesc împreună în mod armonios, se înţeleg foarte bine între ei şi 
se preţuiesc, se îngrijesc, se ajută reciproc şi își mulțumesc unii altora. Un 
loc unde oamenii îşi spun lucruri frumoase şi cuvinte de binecuvântare unii 
altora, fără cuvinte neplăcute sau dureroase, sau cuvinte care expun esența 
coruptă a oamenilor, fără certuri şi fără ca oamenii să se expună şi să se 
emondeze reciproc. Indiferent cât de mult aud din adevăr, aceşti oameni tot 


nu înţeleg sensul credinţei în Dumnezeu, sau care sunt cerințele Lui şi ce fel 


de persoane vrea Dumnezeu să fie oamenii. Nu numai că nu înţeleg aceste 
lucruri, dar și speră, chiar mai mult, ca într-o zi să se poată bucura de 
tratamentul idealist pe care îl doresc în casa lui Dumnezeu. Dacă nu 
primesc acest tratament, simt că nu există loc în casa lui Dumnezeu unde 
pot fi realizate idealurile lor şi nici ocazii de a le realiza. Prin urmare, unii 
oameni se gândesc adesea să renunţe, când se simt ținuți în frâu, spunând: 
„A crede în Dumnezeu pare plictisitor şi sec. Cei ce cred în Dumnezeu nu 
se ajută, nu se preţuiesc și nu se respectă reciproc în același fel în care o fac 
cei care cred în budism. lar cei ce cred în Dumnezeu discută mereu despre 
adevăr şi despre principii, vorbesc adesea despre discernământ în relațiile 
interpersonale, ocazional sunt expuşi şi criticați, ba chiar se confruntă 
frecvent cu emondarea. Nu este genul de viață pe care mi-l doresc.” Dacă 
nu ar avea idealurile şi licărul de speranţă că vor ajunge în rai, idealiștii de 
acest gen ar putea să părăsească în orice moment biserica şi să-şi găsească o 
altă cale. Așadar, spuneţi-Mi, aparțin acești oameni casei lui Dumnezeu? 
Sunt ei potriviţi să rămână în casa lui Dumnezeu? (Nu, nu sunt.) Unde 
credeți că ar trebui să meargă? (S-ar potrivi să se alăture vieții monahale.) 
Ar putea să meargă la temple budiste sau taoiste, oricare dintre acestea ar fi 
o alegere bună. Ei nu se simt ţinuţi în frâu în lumea laică, dar se simt 
deosebit de ţinuţi în frâu în casa lui Dumnezeu, simt că nu au ocazia să-și 
realizeze idealurile şi nici un spaţiu în care să le poată folosi. Prin urmare, 
aceşti oameni sunt foarte potriviţi în locuri pline cu rotocoale de fum și 
unde se arde constant tămâie. Acele locuri sunt liniștite și nu te învaţă cum 
s-ar cuveni să te comporți. Nu îţi expun diversele gânduri și puncte de 
vedere false, nu-ți expun şi nu-ți emondează firea coruptă. Acolo, există o 
distanţă şi un respect între oameni. Oamenii nu schimbă mai mult de câteva 
cuvinte pe zi şi nu există certuri. Nu ești sub supravegherea sau 


reglementarea nimănui. Vei trăi o viaţă autonomă acolo, întâlnind foarte 


puţini străini de-a lungul anului. Nu va trebui să-ți baţi capul cu problemele 
zilnice. Dacă ai nevoie de ceva pentru subzistența proprie, poți să iei un 
castronaş sau un vas pentru pomană şi să cerșești pomană de la populaţia 
generală și să primeşti hrană, ca să ai ce mânca, fără a fi nevoie să câştigi 
bani. În acele locuri, toate problemele lumești dispar. Oamenii se tratează 
cu mare blândețe şi nimeni nu se ceartă cu nimeni. Dacă există neînţelegeri, 
ele rămân în inimile oamenilor. Zilele sunt petrecute în huzur şi confort. 
Acesta este cunoscut drept tărâmul fericirii supreme, este locul idealurilor 
idealiștilor şi locul unde idealiştii îşi pot realiza idealurile. Aceşti oameni ar 
trebui să trăiască în locul imaginat de ei, nu în biserică. Pentru oamenii ca 
ei, sunt prea multe lucruri de făcut în biserică. În fiecare zi, au de citit 
cuvintele lui Dumnezeu, trebuie să participe la adunări, să înveţe fiecare 
dintre principii şi să aibă tot timpul părtăşie cu privire la adevăr şi la cum își 
înţeleg ei propriile firi corupte; unii oameni, care acţionează pe baza 
propriilor firi corupte şi care încalcă principiile, riscă să fie emondaţi şi 
câțiva chiar se confruntă frecvent cu asta. Acești oameni se simt deosebit de 
tinuți în frâu şi de nefericiți aici. Biserica nu este mediul lor ideal. Ei cred 
că în loc să-și consume timpul sau să-și irosească tinereţea în acest loc, ar fi 
mai bine să meargă puţin mai devreme să trăiască într-un loc care le place. 
Cred că nu este nevoie să-şi consume timpul aici, simțindu-se constant 
tinuți în frâu şi ducând o viaţă incomodă, tristă şi nefericită. Aceasta este 
singura manifestare tipică a idealurilor idealiștilor despre care am vorbit. 
Nu sunt prea multe de spus despre acești oameni. Indiferent despre cât de 
mult din adevăr ai părtăşie cu ei, nu vor să asculte. Toată ziua se complac în 
fantezii, iar toate lucrurile la care se gândesc sunt foarte nerealiste și neclare 
şi sunt mult prea îndepărtate de umanitatea normală. Se gândesc cât e ziua 
de lungă la aceste lucruri și nu pot să comunice cu oamenii normali. Nici 


oamenii normali nu pot să înţeleagă lucrurile din care e formată lumea lor. 


Prin urmare, indiferent ce fel de gânduri şi de puncte de vedere au aceşti 
oameni, idealurile lor sunt lipsite de fond. Fiindcă idealurile lor sunt lipsite 
de fond, și gândurile şi punctele lor de vedere sunt, în mod firesc, lipsite de 
fond. Acestea nu merită disecate sau analizate foarte profund. Fiind lipsite 
de fond, să le lăsăm să rămână aşa. Aceşti oameni pot să meargă oriunde 
vor, iar casa lui Dumnezeu nu va interveni. Dacă sunt dispuşi să rămână în 
casa lui Dumnezeu şi să îndeplinească o parte din îndatoririle lor sau să 
muncească, atât timp cât nu provoacă o tulburare și nu fac rău, le vom 
îndeplini nevoile şi le vom da ocazia să se pocăiască. Pe scurt, atât timp cât 
rămâne prietenoasă față de frați şi de surori, față de casa lui Dumnezeu și 
faţă de biserică, nu este nevoie ca noi să tratăm o astfel de persoană, cu 
excepția cazului în care ea însăşi își exprimă dorinţa de a pleca. Dacă aşa 
stau lucrurile, să întâmpinăm acest lucru cu braţele deschise, bine? (Bine.) 


Atunci, aşa rămâne. 


Idealurile idealiştilor tind să fie lipsite de fond, în timp ce ale realiştilor 
sunt mult mai practice şi mai în acord cu viețile și mediile reale ale 
oamenilor. Desigur, ele au şi o legătură mai concretă cu aspecte privind 
viaţa şi existenţa umană, inclusiv cu aspectele stabilirii oamenilor la casa 
lor şi începerii vieţii lor. A te stabili la casa ta şi a-ţi începe viaţa presupune 
deprinderile, abilitățile și talentele pe care le dobândesc oamenii, diversele 
tipuri de educaţie pe care le primesc, precum şi înzestrările, capacitățile și 
competențele lor. Idealurile realiștilor includ aceste aspecte. În sfera 
idealurilor idealiştilor, indiferent că acestea sunt menite a le îmbunătăți 
condiţiile de viaţă sau a le satisface propria lume spirituală, aceste idealuri 
se manifestă concret în viețile adevărate ale oamenilor. De exemplu, unii 
oameni au abilități de conducători și adoră să fie în centrul atenţiei. Poate că 
excelează la oratorie sau comunicare verbală sau înţeleg bine oamenii şi se 


pricep să-i folosească, ceea ce poate fi descris, mai potrivit, ca un talent de a 


da ordine oamenilor. În consecinţă, oamenilor de acest gen le place în mod 
deosebit să fie la putere, să-şi asume roluri de lideri sau să lucreze în 
departamentul de resurse umane. Odată ce sunt conştienţi de talentul lor în 
aceste domenii, aspiră să fie conducători sau organizatori între oameni, să 
supravegheze sarcini şi personal, sau chiar să coordoneze o anumită sarcină. 
Idealul lor principal este să devină conducători. Desigur, aşa acţionează ei 
în societate. Când intră în casa lui Dumnezeu, o percep ca pe o organizaţie 
religioasă, una aparte. După ce se alătură bisericii, idealurile lor rămân 
neschimbate. Idealurile lor nu sunt afectate de schimbările mediului sau ale 
contextului în care trăiesc. Aduc cu ei în casa lui Dumnezeu același ideal de 
a conduce. Dorinţa lor este să dețină funcții de conducere în casa lui 
Dumnezeu, cum ar fi să conducă o biserică, să fie responsabili cu un anumit 
nivel, sau să conducă un grup. Acesta este idealul lor. Totuşi, fiindcă în casa 
lui Dumnezeu rânduielile de lucru au principii şi reglementări pentru 
selecționarea conducătorilor sau lucrătorilor, iar aceşti oameni nu au 
calificările necesare, chiar dacă participă ocazional la procesul de 
selecționare a conducătorilor pentru un anumit nivel, în cele din urmă, ei nu 
pot să-şi atingă idealul şi să devină conducători, aşa cum aspiră să fie. Cu 
cât sunt mai incapabili să obțină funcţii de conducere sau să-și 
îndeplinească slujba ideală, cu atât li se răscolesc mai mult idealurile în 
interior, intensificându-le dorința de a fi conducători. În consecinţă, ei fac 
eforturi mari în diverse proiecte, fie printre frații şi surorile lor, fie în faţa 
conducătorilor de la niveluri superioare, pentru a se etala, pentru a se face 
să pară nemaipomeniţi şi excepţionali şi pentru a se asigura că le sunt 
recunoscute talentele. Poate chiar își compromit conștiința pentru a 
satisface preferinţele fraților şi ale surorilor lor, făcând sau spunând anumite 
lucruri şi manifestând în mod intenționat anumite comportamente pentru a 


se conforma cerinţelor aferente unei poziţii de lider, stabilite prin rânduielile 


de lucru ale casei lui Dumnezeu. Totuşi, în ciuda eforturilor lor insistente, ei 
sunt în continuare incapabili să-şi atingă idealurile de a deveni conducători. 
Există cei care se simt descurajaţi, pierduţi şi rupți de ei înşişi. Emoţiule 
negative ale reprimării, pe care le mai simţiseră, se intensifică atunci când 
cred în Dumnezeu, dar nu pot să accepte adevărul şi nici să găsească soluţii 
la problemele lor. Şi-au dorit mereu să fie la putere şi să fie conducători, iar 
aceste idealuri deja prinseseră viață în inimile lor, chiar dinainte să ajungă 
să creadă în Dumnezeu. Fiindcă nu au putut să-şi realizeze idealurile, în 
profunzimea ființei lor au avut mereu un sentiment invizibil de reprimare. 
Chiar şi după ce au intrat în casa lui Dumnezeu, unde idealurile lor tot nu 
pot fi realizate, sentimentele lor de reprimare devin tot mai puternice și îi 
apasă tot mai mult. Aceşti oameni încep să aibă resentimente fiindcă nu le 
sunt utilizate abilităţile de lideri şi se simt ghinioniști, dezamăgiți și ținuți în 
frâu fiindcă idealurile lor nu pot fi atinse. Dat fiind că idealurile lor rămân 
neîndeplinite, se simt nedreptățiți. Fiindcă nu au cum să-şi folosească 
abilităţile, devin descurajaţi cu privire la viaţă şi la calea care-i aşteaptă. În 
consecinţă, în viețile lor de zi cu zi, au mereu un sentiment de reprimare în 
timp ce îndeplinesc diverse sarcini. Unii oameni, chiar după multe eforturi 
şi încercări, tot nu pot să devină conducători sau să-şi atingă idealul. În 
astfel de situaţii, ei încep să recurgă la diverse moduri de a-şi vărsa emoțiile 
şi de a-şi elibera sau de a transmite reprimarea lor. Desigur, unii oameni 
care cred în Dumnezeu în timp ce încă se agaţă de idealurile lor de a deţine 
funcţii obțin ceea ce îşi doresc şi devin conducători în biserică. Totuşi, sunt 
incapabili să-şi îndeplinească îndatoririle de conducători conform cerințelor 
lui Dumnezeu şi rânduielilor casei Lui. În același timp, se trezesc că 
îndeplinesc fără tragere de inimă aceste roluri de conducere la cererea și sub 
supravegherea casei lui Dumnezeu şi a fraților și surorilor lor. Deși şi-au 


atins idealurile şi fac lucrurile pe care îşi doreau, în mod ideal, să le facă, tot 


se simt ținuți în frâu. Asta este din cauză că ei conduc pornind de la 
fundamentul de a-şi realiza idealurile şi, deşi la exterior sau superficial par 
să-şi îndeplinească sarcinile cerute de casa lui Dumnezeu, idealurile lor 
depăşesc cu mult aceste responsabilități. Ambiţiile, idealurile, dorințele și 
viziunea lor se extind mult peste sfera de acoperire a rolurilor lor actuale. 
Din cauza rânduielilor de lucru ale casei lui Dumnezeu şi a cerinţelor lui 
Dumnezeu, acțiunile și gândurile lor, precum şi planurile şi intenţiile lor, 
sunt înfrânate şi limitate. Prin urmare, chiar şi după ce preiau funcții de 
conducere, ei tot se simt ținuți în frâu. Care este cauza acestor probleme? 
Este faptul că, deşi au devenit conducători, continuă să urmărească 
realizarea propriilor idealuri şi a promisiunilor pe care le-au făcut, în 
propriile idealuri. Totuși, a sluji ca lideri în casa lui Dumnezeu şi în biserică 
nu le realizează idealurile şi dorinţele, iar sentimentele lor devin amestecate 
şi se contrazic între ele. Din cauza acestor conflicte și a inabilităţii lor de a 
renunţa la propriile idealuri şi țeluri, adesea se simt ţinuţi în frâu în adâncul 
fiinţei lor şi incapabili să găsească eliberarea. Acesta este un gen de 
persoană. În casa lui Dumnezeu, printre aceşti idealiști, există cei care se 
luptă pentru idealurile lor, dar tot nu le pot atinge, și există cei care se luptă 
pentru idealurile lor şi care, în cele din urmă, şi le ating, dar tot se simt 
tinuți în frâu. Indiferent în ce situaţie se găsesc, aceștia sunt oameni care nu 
au renunţat la idealurile lor şi care continuă să le urmărească în timp ce-și 


îndeplinesc îndatoririle şi îşi trăiesc viețile în casa lui Dumnezeu. 


Există şi alții care au talent la scris, comunicare verbală și literatură. Ei 
speră să-și exprime gândurile prin talentele lor literare şi, în acelaşi timp, 
să-şi etaleze aceste talente şi să-i facă pe oameni să le observe abilitatea, 
valoarea şi contribuţia în casa lui Dumnezeu. Idealul lor este să încerce să 
devină scriitori şi intelectuali excepționali și calificați. Când intră în casa lui 


Dumnezeu şi încep să îndeplinească îndatoriri bazate pe texte, simt că au 


găsit un loc unde-și pot utiliza abilităţile. Îşi demonstrează cu înflăcărare 
punctele forte şi talentele, pentru a-şi realiza idealul de a deveni scriitori şi 
intelectuali. Deşi continuă să-și îndeplinească îndatoririle, nu renunță la 
idealurile lor. În îndeplinirea idealurilor lor, se poate spune că în proporție 
de 80 — 90 la sută, aceasta se bazează pe idealurile lor; cu alte cuvinte, 
motivaţia pentru îndeplinirea îndatoririlor lor vine din urmărirea şi speranţa 
lor cu privire la aceste idealuri. În consecinţă, pentru astfel de oameni, 
îndeplinirea îndatoririlor este destul de denaturată, îngreunându-le acestora 
întrunirea standardelor privind îndeplinirea îndatoririlor conform 
adevărurilor-principii şi standardelor obligatorii ale lui Dumnezeu. Ei nu 
vin în casa lui Dumnezeu doar pentru a-și îndeplini îndatoririle, ci speră, 
mai degrabă, să profite de ocazia de a-şi îndeplini îndatoririle pentru a-și 
arăta propriile talente, tânjind să-şi atingă idealurile şi să-şi demonstreze 
valoarea prin etalarea talentelor lor. Astfel, cel mai mare obstacol al lor în 
îndeplinirea îndatoririlor conform standardului sunt idealurile lor, adică 
procesul lor de îndeplinire a îndatoririlor este amestecat cu preferințe 
personale şi cu gândurile şi perspectivele lor asupra anumitor oameni, 
evenimente şi lucruri. Unii oameni au o înțelegere a anumitor aptitudini 
profesionale sau au un anumit talent, de exemplu, unii înțeleg tehnologia 
informației şi le place să lucreze ca ingineri informaticieni. Poartă ochelari, 
au ținute profesioniste și, în mod caracteristic, poartă cu ei laptopuri care 
sunt neobişnuite sau pe care alții arareori le văd. Indiferent unde merg, stau 
acolo cu laptopurile lor şi le deschid pentru a căuta informații pe diverse 
pagini de internet şi pentru a se ocupa de diverse probleme cu computerul, 
făcând toate acestea cu un aer profesionist. Pe scurt, cer de la ei înșiși o 
perspectivă, o înfăţişare, un discurs şi o manieră profesionistă şi pe acestea 
le etalează în fața altora, străduindu-se să devină profesionişti în industria 


ingineriei informatice. După ce intră în casa lui Dumnezeu, aceşti oameni 


îşi realizează în sfârşit idealul şi îndeplinesc sarcini legate de tehnologia 
informației. Studiază constant tehnologia şi-şi actualizează aptitudinile, 
identificând şi rezolvând sârguincioşi probleme, pentru a fi permanent la 
curent cu tendințele din industrie și cu promovarea și publicarea de noi 
informații în domeniul lor. Oamenii de acest gen au un interes şi o 
înţelegere deosebită cu privire la o aptitudine profesională distinctă, ceea ce 
îi face profesioniști şi experţi. În consecință, idealul lor este să devină 
profesioniști şi speră să îi plaseze casa lui Dumnezeu într-o functie 
importantă, să-i stimeze şi să se bazeze pe ei. Desigur, în casa lui 
Dumnezeu şi în perioada prezentă, majoritatea oamenilor de acest gen şi-au 
utilizat, într-adevăr, punctele forte şi şi-au atins idealurile. Totuși, în timp 
ce-şi realizează idealurile, s-au gândit, oare, aceşti oameni, dacă își 
îndeplinesc îndatoririle sau își urmăresc propriile idealuri în timp ce-şi fac 
lucrarea? Nu este foarte clar, nu-i așa? Lucrarea în care se implică este 
specializată, complexă şi meticuloasă. Totuși, aptitudinile pe care le au nu 
corespund cerințelor casei lui Dumnezeu pentru această lucrare. Prin 
urmare, în timp ce-şi urmăresc propriile idealuri şi-şi îndeplinesc 
îndatoririle, ei se simt oarecum reţinuţi şi controlați. Aceşti oameni, datorită 
idealurilor pe care le poartă în inimi, pot să simtă un anumit grad de 
reprimare atunci când se confruntă cu diversele adevăruri legate de credinţa 
în Dumnezeu și de principiile îndeplinirii îndatoririlor. Aşa sunt o parte din 


oameni. 


Există un alt grup de oameni care sunt implicați în răspândirea 
Evangheliei. Ei aspiră să devină lideri în evanghelism, să fie primii şi să 
conducă şi să exceleze în orice biserică din care fac parte, nefiind niciodată 
mulțumiți să rămână în urmă. Deşi îşi îndeplinesc îndatoririle şi își 
desfășoară lucrarea, țelul lor sunt propriile idealuri şi obiectivele pe care le 


planifică şi le concep şi care nu au nicio legătură cu credința în Dumnezeu 


sau cu adevărul. Când aceste obiective şi idealuri sunt expuse şi etichetate, 
sau când înfruntă anumite obstacole și aceşti oameni își dau seama că 
idealurile lor nu pot fi realizate, iar valoarea lor nu poate fi demonstrată, se 
simt deosebit de ținuți în frâu și de nemulţumiţi. Mulţi dintre ei îşi doresc să 
obțină ratificare şi validare în timp ce-şi urmăresc idealurile. Când nu 
primesc aceste lucruri, sau când costul eforturilor lor nu aduce beneficii 
imediate, ei simt că nu merită, că este nedrept, aşadar, se simt ţinuţi în frâu. 
Nu manifestă ei astfel de comportamente? (Ba da, o fac.) Printre cei 
implicați în răspândirea Evangheliei, există unii care au vrut mereu să fie 
predicatori sau evangheliști calificați şi exemplari. Când îl aud pe cutare și 
cutare, un evanghelist și un predicator faimos, se umplu de invidie şi speră 
ca, într-o bună zi, să poată fi şi ei așa, comemoraţi şi lăudaţi de generaţiile 
viitoare şi amintiți de Dumnezeu. Vor mereu să predice în propriul mod 
idealizat, folosindu-și idealul drept obiectiv şi motivaţie pentru a deveni 
predicatori şi a dobândi faimă sau pentru a fi amintiţi de generațiile viitoare 
în casa lui Dumnezeu. Acesta este idealul lor. Totuși, în casa lui Dumnezeu 
există cerinţe stricte pentru orice sarcină şi principii cu care Dumnezeu le-a 
spus oamenilor să îndeplinească această sarcină. În consecinţă, aceste 
persoane se simt ținute în frâu fiindcă nu pot să devină tipul de evangheliști 
pe care i-au idealizat, sunt adesea supuși supravegherii și reglementării, iar 
conducătorii şi lucrătorii efectuează adesea consultaţii ulterioare și 
investigaţii cu privire la lucrarea lor. Există şi aceia care, deoarece au 
aptitudini sau talente speciale, continuă să-și urmărească idealurile după ce 
vin în casa lui Dumnezeu. De exemplu, printre cei care sunt actori, unii au 
talent la interpretare şi au o înţelegere de bază a tehnicilor de actorie. Ei 
aspiră să devină actori ideali, sperând ca într-o bună zi să fie ca actorii 
faimoşi îndrăgiți de non-credincioşi: persoane importante, vedete, precum 


regii şi reginele. Totuşi, în casa lui Dumnezeu, firea și manifestarea 


corupției în această privință sunt mereu expuse şi există cerinţe şi principii 
specifice pentru actori. Chiar şi după ce dobândesc ceva renume ca actori, 
tot sunt incapabili să devină celebrităţi la care oamenii se închină şi pe care 
îi urmează, ceea ce îi face să se simtă ţinuţi în frâu. Ei spun: „Casa lui 
Dumnezeu este dificilă. Mereu restricționează oamenii, în toate lucrurile. 
Ce e rău în a urma exemplul celebrităților? Ce e rău în a te îmbrăca într-un 
mod unic, cu puţină personalitate şi cerințe?” Datorită cerințelor pentru 
costumele actorilor şi pentru anumite spectacole în casa lui Dumnezeu, în 
ochii lor, există mereu un conflict şi o incompatibilitate între aceste cerinţe 
şi idealul lor de a deveni celebrităţi şi persoane importante. În consecință, se 
simt extrem de necăjiţi în inimile lor, gândindu-se: „De ce este atât de 
dificil să-mi realizez idealurile? De ce, în casa lui Dumnezeu, întâmpin 
obstacole peste tot?” Când au aceste gânduri sau când nu le sunt satisfăcute 
aşteptările, se simt ţinuţi în frâu. În spatele acestui sentiment de reprimare 
este convingerea lor că idealurile proprii sunt legitime şi au valoare. Ei 
cred, de asemenea, că nu e nimic rău în a-și urma idealurile, că au dreptul să 
facă acest lucru şi, în consecinţă, în ei încep să ia naştere emoţii represive. 
De exemplu, unii regizori cred că după ce au regizat mai multe filme, au 
dobândit destul de multă experiență. Cred că filmele lor merită să fie 
difuzate şi s-au îmbunătățit în ceea ce priveşte cinematografia, editarea, 
interpretarea actorilor şi gestionarea similară de toate soiurile, în comparaţie 
cu situația anterioară. După ce primesc călăuzire de la Cel de mai sus, 
filmele lor se ridică, în sfârșit, la standardele adecvate şi sunt lansate la 
timp. Acest lucru pare să confirme că țelul lor de a deveni regizori calificați 
este o aspirație adecvată, legitimă şi necesară. Totuşi, în timp ce-și urmăresc 
obiectivul de a deveni regizori calificaţi, unele dintre ideile, punctele de 
vedere şi acțiunile lor neprincipiale sunt adesea respinse, anulate sau rămân 


nerecunoscute. Poate chiar se confruntă adesea cu emondarea. Asta le 


provoacă, în profunzimea inimii, lor un sentiment de reprimare şi spun: „De 
ce este atât de greu să fii regizor, în casa lui Dumnezeu? Priviţi cât de 
fascinanți sunt acei regizori din lumea non-credincioşilor. Au oameni care-i 
servesc cu ceai, le toarnă băuturi şi chiar le spală picioarele. În casa lui 
Dumnezeu, când eşti regizor, nu ai statut și eleganță şi nimeni nu ne 
respectă şi nu ne admiră. De ce suntem mereu emondați? Indiferent ce 
facem, nu e niciodată bine. Cât suntem de ţinuţi în frâu! Avem propriile 
idei, puncte de vedere şi abilități profesionale, așadar, de ce suntem mereu 
emondaţi? Este greşit să ne urmărim idealurile, sau este posibil ca urmărirea 
idealurilor noastre să fie ilegitimă? De ce este atât de dificil să ne realizăm 


p>> 


idealurile? Cât suntem de ținuți în frâu!” Indiferent în ce fel se gândesc la 
acest lucru, tot se simt ținuți în frâu. Există, de asemenea, anumiţi cântăreți 
care spun: „În casa lui Dumnezeu, eu nu urmăresc nimic altceva în afară de 
a fi un cântăreţ calificat, de a cânta bine, de a-mi etala propriul stil şi de a fi 
iubit de toți cei care mă ascultă.” Totuşi, casa lui Dumnezeu propune adesea 
diverse cerinţe şi principii pentru cântarea imnurilor, iar aceşti cântăreţi sunt 
adesea emondaţi fiindcă încalcă frecvent acele cerințe. Când nu sunt 
emondați, simt că îşi pot realiza fără greutate idealurile. Dar când sunt 
emondaţi și întâmpină câteva piedici, simt că eforturile şi realizările lor în 
acea perioadă par să fi fost anulate și o iau de la zero. În profunzimea inimii 
lor, asta dă naştere unui sentiment de reprimare şi își spun: „Ah, este cu 
adevărat dificil să-mi realizez idealurile! Lumea este largă, însă nu pare să 
existe un loc pentru mine. La fel este şi în casa lui Dumnezeu. De ce este 
atât de dificil să-mi urmez cariera? De ce este atât de dificil să fac lucrurile 
pe care vreau să le fac? Nu-mi dă nimeni undă verde, întâmpin obstacole la 
fiecare pas și sunt constant emondat. Toate aceste lucruri sunt cu adevărat 
dificile şi mă simt ţinut în frâu! În lumea non-credincioşilor, aceştia mereu 


complotează şi se ceartă între ei şi există peste tot obstacole în calea 


carierei, deci a te simţi ținut în frâu este normal. Dar de ce mă simt încă 
tinut în frâu când vin în casa lui Dumnezeu cu idealurile mele?” Cei care se 
implică în diverse sarcini în casa lui Dumnezeu întâmpină adesea obstacole 
în procesul urmăririi idealurilor lor, sunt frecvent discreditați, sunt adesea 
emondaţi şi adesea nu primesc recunoaştere. După ce experimentează pasiv 
aceste lucruri, fără să-și dea seama, le scade moralul, simțind că mai bine li 
s-ar sfârşi viaţa și că e imposibil să-şi realizeze idealurile. Înainte să vină în 
casa lui Dumnezeu, se gândeau: „Port cu mine propriile idealuri şi aspirații. 
Pot să devin un regizor, un actor, un scriitor calificat, sau chiar şi un 
dansator, cântăreţ sau muzician calificat.” Deşi erau incapabili să-și etaleze 
talentele şi să-şi atingă idealurile, credeau că în casa lui Dumnezeu li se va 
pune la dispoziție propria scenă, un spaţiu vast în care idealurile, visurile și 
aspiraţiile lor ar putea deveni realitate. Simţeau că scena din casa lui 
Dumnezeu era deosebit de mare. Totuşi, după atât de mulţi ani, se întreabă: 
„De ce simt că scena se micşorează sub picioarele mele? De ce mi se 
micşorează lumea? Posibilitatea de a-mi realiza idealurile pare tot mai 
îndepărtată, ba chiar imposibilă. Ce se întâmplă?” În acest moment, aceşti 
oameni tot nu vor renunţa la idealurile lor şi nu vor pune sub semnul 
întrebării corectitudinea acestor idealuri şi dorinţe. Tot poartă cu ei aceste 
idealuri şi dorinţe când îşi îndeplinesc îndatoririle. În consecinţă, emoţiile 
represive ale oamenilor îi însoțesc pe aceştia peste tot, fie în timp ce-și 
urmăresc idealurile şi dorințele, fie când își îndeplinesc îndatoririle reale. 
Pentru cei care poartă emoţii represive, sau care nu pot renunţa la ele, 
contradicția dintre aceste două lucruri nu poate fi reconciliată. Ei poartă un 
sentiment de reprimare atât în urmărirea idealurilor şi dorințelor lor, cât şi în 
îndeplinirea îndatoririlor lor. Aşa că, indiferent de situație, oamenii se 


adaptează constant, îşi urmăresc constant idealurile şi visurile în timp ce-şi 


îndeplinesc îndatoririle. Se poate spune şi că oamenii își îndeplinesc 
îndatoririle cu o atitudine contradictorie, simțindu-se ţinuţi în frâu și 
reticenţi tot timpul. Dar pentru a-şi realiza idealurile şi dorinţele, pentru a-şi 
demonstra valoarea şi pentru a urmări aceste idealuri și dorințe, nu au de 
ales şi trebuie să-şi îndeplinească îndatoririle. Nu sunt siguri de ce fac acest 
lucru, ce caută să obţină, ce obiectiv încearcă să atingă, să urmărească sau 
să realizeze. Aceste lucruri le devin tot mai neclare, iar calea de urmat pare 
din ce în ce mai neclară. Într-o astfel de stare, nu le este dificil să renunţe la 


emoțiile represive, sau să şi le înlăture? (Ba da.) 


Ajungând în acest punct cu părtăşia, haideţi să continuăm să vorbim 
despre modul în care oamenii ar trebui să înțeleagă şi să perceapă relația 
dintre idealurile, dorinţele și îndatoririle lor. Mai întâi, să vorbim despre 
idealuri, și anume, despre idealurile acelor oameni pe care i-am menționat 
mai devreme. Este potrivit ca oamenii să urmărească realizarea propriilor 
idealuri în casa lui Dumnezeu? (Nu, nu este potrivit.) Care este natura 
problemei? De ce este nepotrivit? (Urmărind realizarea propriilor idealuri în 
timp ce-şi îndeplinesc îndatoririle, se prezintă pe ei înşişi şi pun bazele 
propriilor cariere, în loc să urmărească îndeplinirea îndatoririlor lor ca fiinţe 
create.) Spuneţi-Mi, este inadecvat să urmărești realizarea propriilor 
idealuri şi dorinţe? (Da, este inadecvat.) Dacă spuneți că este inadecvat, îl 
privează acest lucru pe om de drepturile sale? (Nu, nu-l privează.) Atunci, 
care este problema? (Când oamenii cred în Dumnezeu, ar trebui să 
urmărească adevărul şi să urmeze calea pe care o arată cuvintele lui 
Dumnezeu pentru ei. Dacă îşi urmăresc doar propriile dorințe şi idealuri, 
urmăresc ceea ce-şi dorește trupul lor, iar aceasta este o ideologie insuflată 
de Satana.) În lume, se consideră adecvat să urmărești realizarea propriilor 
idealuri. Indiferent ce idealuri urmărești, este acceptabil, atât timp cât sunt 


legale şi nu încalcă nicio limită morală. Nimeni nu pune la îndoială nimic şi 


nu ajungi să fii implicat în chestiuni legate de bine sau rău. Urmărești orice 
al putea tu, personal, să preferi şi, dacă obţii acel lucru, dacă îţi atingi 
obiectivul, atunci, eşti încununat de succes; dar dacă ratezi, dacă eşuezi, 
este doar problema ta. Totuşi, când intri în casa lui Dumnezeu, un loc 
special, indiferent ce idealuri şi dorinţe porți cu tine, ar trebui să renunți la 
toate. De ce? Urmărirea idealurilor și a dorințelor, indiferent ce anume 
urmăreşti — haideţi să vorbim doar despre urmărirea în sine — atât planul său 
de acțiune, cât şi calea pe care o urmează, gravitează în jurul egoismului, al 
interesului personal, al statutului şi al reputației. În jurul tuturor acestor 
lucruri gravitează ele. Cu alte cuvinte, când oamenii urmăresc realizarea 
propriilor idealuri, ei sunt singurii beneficiari. Este just ca o persoană să 
urmărească realizarea idealurilor sale de dragul statutului, al reputației, al 
vanității şi al intereselor fizice? (Nu, nu este.) De dragul idealurilor, 
gândurilor şi dorințelor personale și intime, toate metodele şi abordările pe 
care le adoptă sunt egocentrice şi axate pe câștigul personal. Dacă le 
comparăm cu adevărul, nu sunt nici juste, nici legitime. Oamenii ar trebui 
să renunțe la ele, nu este indiscutabil? (Ba da, este.) Ar trebui să renunțe, să 
renunţe la egoism, la idealurile şi dorinţele personale. Acest lucru se vede 
din perspectiva esenței căilor pe care pășesc oamenii — a urmări realizarea 
propriilor idealuri şi dorinţe nu este un lucru pozitiv, a fost tăgăduit. Acesta 
este un aspect. Acum, haideţi să discutăm despre un alt aspect: ce fel de 
spaţiu este casa lui Dumnezeu, biserica, indiferent de numele ei? Ce fel de 
loc este? Care este esenţa bisericii, a casei lui Dumnezeu? În primul rând, 
din punct de vedere teoretic, nu este lumea, societatea sau orice corporație 
sau organizație umană din societate. Nu aparţine lumii sau omenirii. De ce a 
fost înființată? Care a fost motivul pentru apariția şi existența sa? Motivul I 
se datorează lui Dumnezeu şi lucrării Lui, nu-i aşa? (Aşa e.) Casa lui 


Dumnezeu, biserica, există datorită prezenţei lui Dumnezeu şi lucrării Lui. 


Prin urmare, este casa lui Dumnezeu, biserica, un loc unde să-ți prezinti 
talentele personale şi să-ţi îndeplinești idealurile, aspirațiile și dorințele 
personale? (Nu, nu este.) Evident, nu este. Casa lui Dumnezeu, biserica, 
există datorită prezenţei lui Dumnezeu și a prezenţei lucrării Lui. Ca atare, 
nu este un loc unde să-ți demonstrezi talentele sau să realizezi idealuri, 
aspirații şi dorinţe personale. Nu gravitează în jurul vieții în trup, al 
perspectivelor lumești, al faimei şi averii, al statutului, al reputației şi aşa 
mai departe — nu lucrează pentru acestea. Şi nici nu a apărut şi nu există 
datorită faimei materiale, statutului, plăcerii sau perspectivelor oamenilor. 
Aşadar, ce fel de loc este? Întrucât casa lui Dumnezeu, biserica, a fost 
înființată datorită prezenţei lui Dumnezeu şi a lucrării Lui, nu ar trebui să 
ducă la îndeplinire voia lui Dumnezeu, să proclame cuvintele Lui și să fie 
martoră pentru El? (Ba da.) Nu este acesta adevărul? (Ba da.) Casa lui 
Dumnezeu, biserica, există datorită prezenţei lui Dumnezeu şi a lucrării 
Lui; prin urmare, poate doar să ducă la îndeplinire voia lui Dumnezeu, să 
proclame cuvintele Lui şi să fie martoră pentru El. Nu are nicio legătură cu 
statutul personal, faima, perspectivele sau orice alte interese. Principiile 
care guvernează oricare şi toate lucrările făcute de biserică, de casa lui 
Dumnezeu, ar trebui să se bazeze pe cuvintele lui Dumnezeu, pe cerinţele şi 
pe învățăturile Lui. Vorbind în termeni generali, se poate spune că 
gravitează în jurul voii şi al lucrării lui Dumnezeu; mai precis, în jurul 
răspândirii Evangheliei Împărăției, al actului de a fi martor și al proclamării 
cuvântului Lui. Este corect? (Da.) În afară de a duce la îndeplinire voia lui 
Dumnezeu, de a proclama cuvintele lui Dumnezeu și de a fi martoră pentru 
EI, mai există ceva chiar mai important pentru biserică, pentru casa lui 
Dumnezeu? (Este locul unde aleşii lui Dumnezeu experimentează lucrarea 
Lui, sunt curățiți şi obțin mântuirea.) Ai pus punctul pe i. Casa lui 


Dumnezeu, biserica, este un loc unde voia lui Dumnezeu este dusă la 


îndeplinire, unde cuvântul Lui este proclamat, unde se mărturisește pentru 
El şi, cel mai important, este un loc unde oamenii pot primi mântuirea. Ţi-ai 
amintit acest lucru? (Da, mi-am amintit.) Citeşte. (Casa lui Dumnezeu, 
biserica, este un loc unde voia lui Dumnezeu este dusă la îndeplinire, unde 
cuvântul Lui este proclamat, unde se mărturisește pentru El şi unde aleşii lui 
Dumnezeu sunt curățiți și mântuiți.) Casa lui Dumnezeu, biserica, este un 
loc unde voia lui Dumnezeu este dusă la îndeplinire, unde cuvântul Lui este 
proclamat, unde se mărturiseşte pentru El şi unde aleşii Lui sunt curățiți și 
mântuiţi. Este un astfel de loc. Într-un astfel de loc, există vreo sarcină sau 
vreun proiect, indiferent ce ar putea fi, care este în concordanță cu 
îndeplinirea idealurilor şi dorințelor personale? Nu există nicio lucrare şi 
niciun proiect care să slujească scopului îndeplinirii idealurilor şi dorințelor 
personale şi niciun aspect al acestora nu există pentru realizarea idealurilor 
şi dorințelor personale. Prin urmare, ar trebui să existe idealuri și dorințe 
personale în casa lui Dumnezeu? (Nu ar trebui.) Nu ar trebui, fiindcă 
idealurile şi dorinţele personale sunt în contradicție cu orice lucrare pe care 
Dumnezeu doreşte să o facă în biserică. Idealurile și dorințele personale 
contrazic orice lucrare care este făcută în biserică. Ele contrazic adevărul, se 
abat de la voia lui Dumnezeu, de la proclamarea cuvintelor Lui, de la actul 
de a fi martor pentru El și de la lucrarea de curățire şi mântuire a aleşilor lui 
Dumnezeu. Indiferent de idealurile cuiva, atât timp cât sunt idealuri şi 
dorinţe personale, ele îi vor împiedica pe oameni să urmeze voia lui 
Dumnezeu şi vor afecta sau împiedica proclamarea cuvintelor Lui şi actul 
de a fi martor pentru El. Desigur, atât timp cât sunt idealuri și dorinţe 
personale, nu pot permite oamenilor să fie curățiți și mântuiţi. Nu este doar 
o chestiune de contradicție între cele două aspecte, acestea sunt 
fundamental opuse. În timp ce-ţi urmăreşti idealurile şi dorinţele, împiedici 


ducerea la îndeplinire a voii lui Dumnezeu, lucrarea de proclamare a 


cuvintelor Lui şi de mărturisire pentru El, precum și mântuirea oamenilor şi, 
fireşte, a ta. Pe scurt, indiferent care sunt idealurile oamenilor, acestea nu 
sunt să urmeze intenţiile lui Dumnezeu și nu pot obține rezultatul propriu- 
zis al supunerii absolute faţă de Dumnezeu. Când oamenii îşi urmăresc 
idealurile şi dorințele, scopul lor suprem nu este să înțeleagă adevărul sau 
cum să se comporte, cum să facă voia lui Dumnezeu şi cum să-și 
îndeplinească bine îndatoririle și rolul lor ca ființe create. Nu este ca 
oamenii să manifeste o frică şi o supunere reală faţă de Dumnezeu. 
Dimpotrivă, cu cât sunt realizate mai mult idealurile și dorinţele cuiva, cu 
atât se îndepărtează mai mult de Dumnezeu şi cu atât se apropie mai mult 
de Satana. În mod similar, cu cât îşi urmăreşte cineva mai mult idealurile şi 
le realizează, cu atât devine inima sa mai răzvrătită împotriva lui 
Dumnezeu, cu atât se îndepărtează mai mult de Dumnezeu și, în cele din 
urmă, când este capabil să-şi îndeplinească idealurile aşa cum doreşte şi să- 
şi realizeze şi satisfacă dorinţele, cu atât devine mai dispreţuitor faţă de 
Dumnezeu, de suveranitatea Lui şi de tot ce ţine de El. E posibil chiar să 
păşească pe calea tăgăduirii, răzvrătirui şi împotrivirii față de Dumnezeu. 


Acesta este finalul absolut. 


După ce înţeleg ce este casa lui Dumnezeu, biserica, oamenii ar trebui 
să înţeleagă, de asemenea, ce atitudine şi ce poziţie să adopte atunci când 
trăiesc și supraviețuiesc în casa lui Dumnezeu, ca membri ai acesteia. Unii 
oameni au spus: „Nu ne lași să urmărim realizarea idealurilor proprii sau să 
ne realizăm propriile dorinţe.” Nu vă interzic să vă urmăriți propriile 
idealuri; îți spun cum să trăieşti într-un mod potrivit în casa lui Dumnezeu, 
cum să iei în mod potrivit o poziție adecvată şi cum să-ți îndeplineşti 
îndatoririle în casa lui Dumnezeu, ca fiinţă creată. Dacă insiști să urmăreşti 
realizarea propriilor idealuri, atunci pot să fiu direct şi să spun: trog să 


pleci! Biserica nu este un loc în care tu să urmăreşti realizarea propriilor 


idealuri. În afara casei lui Dumnezeu, poţi să faci orice vrei tu în idealurile 
tale și să-ți urmărești propriile idealuri şi aspirații. Tot ce trebuie să faci este 
să pleci din casa lui Dumnezeu şi nimeni nu se va amesteca în ceea ce faci. 
Totuşi, casa lui Dumnezeu, biserica, nu este un loc potrivit în care tu să 
urmăreşti realizarea idealurilor tale. Mai exact, este imposibil să-ți 
urmărești propriile idealuri şi dorinţe în acest loc. În cazul în care vei 
rămâne chiar şi o zi în casa lui Dumnezeu, în biserică, nici să nu-ţi treacă 
prin minte să-ți realizezi sau să-ți urmăreşti propriile idealuri. Dacă spui: 
„Renunţ la idealurile mele. Sunt dispus să-mi îndeplinesc îndatoririle 
conform cerințelor lui Dumnezeu şi să devin o ființă creată calificată”, 
atunci, acest lucru ar fi acceptabil. Ai putea să-ți îndeplineşti îndatoririle 
conform locului tău și regulilor din casa lui Dumnezeu. Dar dacă insişti să- 
ți urmăreşti şi să-ți realizezi propriile idealuri, năzuind să nu-ţi trăieşti viața 
în van, atunci poţi să renunti la îndatoririle tale şi să pleci din casa lui 
Dumnezeu. Sau poți să scrii o declarație, spunând: „Mă retrag de bunăvoie 
din Biserica lui Dumnezeu Atotputernic, ca să urmăresc realizarea 
propriilor idealuri și dorințe. Lumea este largă și trebuie să existe un loc 
pentru mine acolo. Rămas bun.” Astfel, poţi să pleci într-un mod care este 
potrivit şi corespunzător şi să-ţi urmăreşti propriile idealuri. Totuşi, dacă 
spui: „Aş prefera să renunţ la propriile idealuri, să-mi îndeplinesc 
îndatoririle în casa lui Dumnezeu, să fiu o ființă creată calificată şi să 
urmăresc mântuirea”, atunci putem găsi un numitor comun între noi. Dat 
fiind că doreşti să rămâi paşnic în casa lui Dumnezeu, ca membru, ar trebui 
mai întâi să înveți cum să fii o ființă creată bună şi cum să-ți îndeplinești 
îndatoririle conform locului tău. În casa lui Dumnezeu, atunci ai deveni o 
ființă creată care se ridică la așteptările numelui său. Fiinţa creată reprezintă 
identitatea ta și titlul tău exterior şi ar trebui să fie însoțită de manifestări şi 


de un fond specifice. Ideea nu este doar să deţii titlul; însă dat fiind că ești o 


ființă creată, ar trebui să îndeplineşti îndatoririle unei fiinţe create. Dat fiind 
că eşti o fiinţă creată, ar trebui să îndeplineşti responsabilitățile 
corespunzătoare. Așadar, care sunt îndatoririle şi responsabilităţile unei 
fiinţe create? Cuvântul lui Dumnezeu prezintă clar îndatoririle, obligațiile şi 
responsabilităţile fiinţelor create, nu-i așa? Începând de azi, ești un membru 
veritabil al casei lui Dumnezeu, şi anume, te recunoști drept una dintre 
fiinţele create ale lui Dumnezeu. În consecinţă, începând de azi, ar trebui 
să-ți reconsideri planurile vieţii. Nu ar trebui să mai urmăreşti, ci să renunti 
la idealurile, dorinţele și obiectivele pe care le-ai stabilit înainte pentru viaţa 
ta. În schimb, ar trebui să-ţi schimbi identitatea şi perspectiva, pentru a 
planifica obiectivele vieţii şi direcția pe care ar trebui să le aibă o ființă 
creată. În primul şi în primul rând, obiectivele şi direcţia ta nu ar trebui să 
fie să devii conducător, să conduci sau să excelezi în orice industrie, să 
devii un personaj renumit care îndeplinește o anumită sarcină sau care 
stăpâneşte o anumită aptitudine. Obiectivul tău ar trebui să fie să-ți accepți 
datoria de la Dumnezeu, adică să ştii ce lucrare ar trebui să faci acum, în 
acest moment, şi să înţelegi ce datorie trebuie să îndeplineşti. Trebuie să 
întrebi ce îţi cere Dumnezeu şi ce datorie a fost rânduită pentru tine în casa 
Lui. Ar trebui să înţelegi şi să dobândești claritate cu privire la principiile 
care ar trebui înţelese, dobândite și respectate în legătură cu datoria 
respectivă. Dacă nu poți să le ţii minte, poţi să le scrii pe hârtie sau să le 
înregistrezi în computerul tău. a-ţi timpul necesar ca să le analizezi și să 
cugeţi la ele. Ca membru al fiinţelor create, obiectivul principal al vieții tale 
ar trebui să fie să-ți îndeplineşti datoria ca ființă creată şi să fii o ființă 
creată calificată. Acesta este cel mai important obiectiv al vieții pe care ar 
trebui să-l ai. Al doilea, mai specific, este cum să îți îndeplinești datoria ca 
ființă creată şi să fii o ființă creată calificată. Fireşte, orice obiective sau 


indicaţii privind reputația, statutul, vanitatea, viitorul tău şi aşa mai departe 


ar trebui abandonate. Unii ar putea întreba: „De ce ar trebui să renunţăm la 
ele?” E simplu. Urmărirea faimei, averii şi statutului va împiedica ducerea 
la îndeplinire a voii lui Dumnezeu, va perturba anumite lucrări în casa lui 
Dumnezeu sau în biserică şi chiar va submina anumite lucrări ale bisericii. 
Va afecta răspândirea cuvântului lui Dumnezeu, actul de a fi martor pentru 
Dumnezeu şi, mai grav, primirea mântuirii de către oameni. Pentru a-ţi face 
datoria conform standardelor şi a deveni o ființă creată calificată, poţi să 
stabilești obiective şi să îți rezumi experienţele în orice fel vrei, dar nu ar 
trebui să urmăreşti niciodată realizarea propriilor idealuri. Idealurile tale nu 
ar trebui să se amestece cu niciunul dintre principiile şi cu niciuna dintre 
abordările adoptate de tine pentru a-ţi îndeplini datoria. Ca să-ţi faci datoria 
bine şi conform standardelor şi să devii o ființă creată bună, ar trebui să 
cauţi principii în cuvintele lui Dumnezeu şi o cale de practică mai exactă, în 
loc să-ți rezumi propriile idei şi oportunități în afara cuvintelor lui 
Dumnezeu. Aceste principii de practică gravitează, în cele din urmă, în 
jurul modului în care eşti o fiinţă creată calificată și îți îndeplineşti datoria. 
Totul se axează pe a înţelege adevărul, pe a-ți îndeplini datoria ca ființă 
creată şi, în cele din urmă, pe a înţelege principiile ce trebuie respectate 
atunci când te confrunţi cu diverse persoane, evenimente și lucruri în timp 
ce îți faci datoria sau în viaţa de zi cu zi. Este clar? (Da.) Fireşte, dacă îți 
faci datoria conform cerinţelor şi principiilor casei lui Dumnezeu şi te 
străduiești să fii o fiinţă creată calificată, poţi obţine aceste rezultate. Însă 
dacă urmărești realizarea propriilor idealuri, nu vei primi niciodată 


aprobarea lui Dumnezeu. 


Dacă oamenii caută în mod consecvent realizarea propriilor idealuri 
fără să meargă pe calea urmăririi adevărului, în cele din urmă, ei vor deveni 
mai aroganţi, mai egoişti, mai agresivi, mai răi și mai lacomi. Ce altceva se 


va mai întâmpla? De asemenea, vor deveni din ce în ce mai îngâmfaţi şi mai 


plini de sine. Totuşi, când oamenii renunţă să mai urmărească realizarea 
propriilor idealuri și dorinţe și, în schimb, urmăresc să înţeleagă diverse 
adevăruri, precum şi diverse aspecte ale cuvintelor lui Dumnezeu şi ale 
criteriilor adevărului legate de modul de a privi oamenii şi lucrurile, de a te 
comporta şi de a lua atitudine, vor trăi cu o asemănare umană mai mare. 
Când duc la îndeplinire diverse sarcini sau experimentează diverse medii, 
nu se vor mai simţi pierduţi și derutați, ca înainte. Mai mult, nu se vor mai 
simţi blocaţi în emoții negative, aşa cum se simțeau adesea, incapabili să se 
sustragă, constrânși şi obligaţi de gânduri și emoţii negative, ajungând, în 
cele din urmă, să fie controlați şi copleșiți de diverse emoţii negative. 
Urmărirea realizării propriilor idealuri şi dorinţe doar îndepărtează mai mult 
oamenii, atât de principiile cuvintelor lui Dumnezeu, cât și de posibilitatea 
de a deveni, cu exactitate, fiinţe create calificate. Nu știu cum să se supună 
rânduielilor și orchestrărilor lui Dumnezeu şi nu înţeleg scopul vieții 
umane, al îmbătrânirii, al bolii şi al morții. Nu ştiu cum să facă faţă urii sau 
cum să trateze diverse emoții negative. Desigur, habar n-au nici cum să se 
orienteze printre oamenii, evenimentele şi lucrurile care apar în viaţa lor. 
Când se confruntă cu diverse persoane, evenimente și lucruri, sunt 
neajutoraţi, plini de confuzie şi nedumeriţi. În cele din urmă, pot doar să 
permită emoţiilor negative şi gândurilor şi punctelor de vedere negative să 
se răspândească și să crească în inimile lor, îngăduind ca acestea să-i 
controleze și să-i oblige. Mai mult, conduși de aceste emoţii negative sau 
gânduri şi puncte de vedere negative, este posibil să adopte comportamente 
extreme sau să facă lucruri care le dăunează lor sau altora, dând naştere 
unor consecinţe inimaginabile. Astfel de acțiuni îngrădesc căutările legitime 
ale oamenilor şi dăunează conştiinţei şi rațiunii pe care ar trebui să le aibă 
aceştia. Prin urmare, acum, cel mai important lucru ar fi ca oamenii să 


cerceteze în profunzimea inimilor lor care sunt lucrurile la care încă tânjesc 


şi care sunt lucrurile care ţin de trup, de lume şi de interesele trupești, 
precum faima, prestigiul, reputaţia, statutul, averea și aşa mai departe, la 
care încă tânjesc, de care încă au nevoie, pe care nu le pot identifica şi care 
îi obligă și îi ispitesc în mod frecvent. Este posibil chiar să fie profund 
prinși în capcană de aceste lucruri sau să simtă o profundă admiraţie pentru 
ele şi, cu un mic pas greșit, ar putea cu uşurinţă să cadă în plasa acestora în 
orice moment şi în orice loc. În acel caz, aceste lucruri sunt idealurile lor. 
Odată ce ating aceste idealuri, ele le aduc pieirea şi devin motivul morții lor. 
Cum vedeți această chestiune? (Oamenii ar trebui să cerceteze, în 
profunzimea inimilor lor, care sunt lucrurile la care încă tânjesc. Trebuie să 
identifice lucruri precum faima trupească şi lumească, prestigiul, reputația, 
statutul, averea şi aşa mai departe; altfel, acestea ar putea cu uşurinţă să îi 
prindă în capcană.) Pot fi prinşi în capcană de către acestea, nu-i aşa? 
Aşadar, aceste lucruri ce ţin de trup sunt foarte periculoase. Dacă nu le poți 
identifica, vei risca mereu să fii influenţat de ele, ba chiar să le cazi în 
capcană. Aşadar, cel mai important lucru pe care trebuie să-l faceţi acum 
este să disecaţi şi să înțelegeţi aceste lucruri trupești pe care le-am 
menționat mai devreme, pe baza cuvintelor lui Dumnezeu şi a adevărului. 
Odată ce le puteţi scoate la lumină şi discerne, ar trebui să renuntati la ele şi 
să vă dedicați trupul, mintea şi energia cauzei de a deveni ființe create 
obişnuite, precum şi îndatoririlor şi lucrării voastre actuale. Nu te mai 
considera o persoană specială sau invincibilă sau un om cu talente sau 
abilități extraordinare. Eşti doar o persoană nesemnificativă. Cât de 
nesemnificativă? Între toate ființele create şi toate lucrurile create de 
Dumnezeu, tu eşti doar unul, cel mai obişnuit. Cât de obișnuit eşti? Eşti 
obişnuit ca orice fir de iarbă, ca orice copac, munte, picătură de apă sau 
chiar fir de nisip de pe malul apei. Nu ai cu ce să te lauzi, nu ai nimic 


vrednic de admirație. Atât de obişnuit eşti. Mai mult, dacă mai există 


imaginile idolilor, ale personajelor importante, ale celebrităților, ale 
oamenilor iluştri, care stau mândre în profunzimea inimii tale, sau anumite 
lucruri pe care le invidiezi, ar trebui să le înlături şi să renunţ la ele. Ar 
trebui să le identifici natura-esenţă și să revii pe calea de a fi o ființă creată 
obişnuită. A fi o fiinţă creată obişnuită și a-ţi îndeplini îndatoririle este cel 
mai important lucru pe care ar trebui să-l faci. Apoi, ar trebui să revii la 
acest subiect al urmăririi adevărului și să investeşti mai mult efort în adevăr. 
Încearcă să-ţi reduci la minimum expunerea la ştiri, informaţii, evenimente 
externe şi profiluri ale celebrităților. Este mai bine să eviţi orice ar putea să- 
ti resusciteze dorința de a-ţi realiza propriile idealuri. Acum, trebuie să te 
distanţezi de oameni, evenimente și lucruri care nu îţi aduc niciun beneficiu 
şi care sunt negative. Izolează-te de acestea şi încearcă să le eviţi pe toate, 
în această lume complicată şi haotică. Chiar dacă nu prezintă niciun pericol 
sau nicio ispită pentru tine, tot ar trebui să te distanţezi de ele. Exact aşa 
cum a trăit Moise în sălbăticie vreme de patruzeci de ani; nu a reuşit el, 
totuşi, să trăiască bine? În cele din urmă, în ciuda lipsei lui de talent ca 
vorbitor, a fost ales de Dumnezeu, lucru care a fost cel mai onorabil din 
viaţa lui. Nu a fost nimic rău. Prin urmare, în primul şi în primul rând, 
regăseşte-ţi inima în profunzimea gândurilor tale şi, tot acolo, ar trebui să ai 
o mentalitate axată pe foamea şi setea de dreptate, care urmărește adevărul 
în credinţa ta. Trebuie să ai un astfel de plan, o astfel de voinţă şi de dorinţă, 
mai degrabă decât să te gândești constant la idealurile tale sau să te 
străduiești şi să meditezi încontinuu la posibilitatea sau imposibilitatea de a 
le atinge. Ar trebui să renunți complet la ataşamentul tău faţă de idealuri şi 
dorinţe anterioare şi să te străduiești să fii o fiinţă creată calificată şi 
obişnuită. Nu este un lucru rău să fu una dintre fiinţele create obișnuite. De 
ce spun acest lucru? De fapt, este un lucru bun. Din momentul în care 


începi să renunti la idealurile și dorințele tale trupeşti, din momentul în care 


iei o decizie fermă de a fi o ființă creată obişnuită, fără un statut, o poziție 
sau un merit special, înseamnă că ai disponibilitatea şi hotărârea de a te 
abandona în totalitate stăpânirii lui Dumnezeu, stăpânirii Creatorului, 
permiţându-l lui Dumnezeu să-ţi orchestreze şi să-ți conducă viața. Ai 
disponibilitatea de a te supune, de a abandona şi de a respinge idealurile și 
dorințele personale, de a-L lăsa pe Dumnezeu să fie Domnul tău și să-ți 
stăpânească destinul, de a deveni o ființă creată calificată cu o astfel de 
mentalitate şi de a-ți îndeplini datoria bine, cu o astfel de mentalitate şi 
atitudine. Aceasta este perspectiva asupra vieții pe care ar trebui s-o ai. Este 
corect acest lucru? Este acesta adevărul? (Da.) Pe ce se axează obiectivele 
şi direcția vieţii tale? (Pe îndeplinirea îndatoririlor unei fiinţe create.) 
Acesta este lucrul de bază. Pe ce altceva? (Pe țelul de a deveni o ființă 
creată obişnuită.) Mai este ceva? (Pe urmărirea adevărului pentru a obţine 
mântuirea.) Acesta este un alt lucru. Mai este ceva? (Pe axarea pe cuvintele 
lui Dumnezeu şi pe investirea unui efort mai mare în adevăr.) Este un pic 
mai concret, nu-i așa? Toate obiectivele şi direcția vieţii tale ar trebui să 
graviteze în jurul cuvintelor lui Dumnezeu, iar tu ar trebui să investeşti mai 
mult efort în adevăr. la entuziasmul pe care-l aveai înainte pentru urmărirea 
unor idealuri vagi şi redirecționează-l spre citirea cuvintelor lui Dumnezeu 
şi spre reflectarea la adevăr și vezi dacă vei face progrese spre adevăr. Dacă 
al făcut cu adevărat progrese către adevăr, în interiorul tău vor exista 
manifestări specifice. Mai precis, atunci când te vei confrunta cu anumite 
persoane, evenimente şi lucruri ce implică gânduri şi puncte de vedere, 
precum şi principii umane, nu te vei mai simţi nedumerit, derutat, perplex 
sau uluit. În schimb, te vei ruga lui Dumnezeu, vei fi călăuzit de cuvintele 
Lui, vei avea o inimă calmă şi de neclintit şi vei şti cum să acționezi într-un 
mod care I se supune lui Dumnezeu și care este în concordanţă cu intențiile 


Lui. Atunci vei fi, cu adevărat, pe calea corectă în viaţă. Mulţi oameni fac 


progrese lente în viețile lor fiindcă, în timp ce-şi îndeplinesc îndatoririle, îşi 
urmăresc mereu propriile idealuri, faima, statutul și obiectivele de viaţă pe 
care şi le imaginează şi-şi doresc să primească binecuvântări în timp ce-și 
satisfac dorinţele trupești. Prin urmare, nu-și pot îndeplini îndatoririle într- 
un mod realist şi nu experimentează o adevărată intrare în viaţă. De la 
început până la sfârșit, sunt incapabili să împărtășească o mărturie 
experienţială veritabilă. În consecință, indiferent de cât de mult timp îşi 
îndeplinesc îndatoririle, progresul lor spre intrarea în viață şi spre adevăr 
rămâne minim, iar ei obțin puţine rezultate. Dacă te-ai fi dedicat cu adevărat 
îndeplinirii îndatoririlor tale, investind toată energia ta în urmărirea 
adevărului şi străduindu-te să obţii adevărul, nu te-ai fi trezit în starea, cu 
statura şi în condiția în care eşti acum. Asta se întâmplă fiindcă oamenii se 
concentrează în general pe sarcini banale, pe lucrări profesionale şi pe 
sarcina curentă, iar esența de fond a acestor activități este să-și 
îndeplinească dorinţe şi aspirații personale, în timp ce-și realizează propriile 
idealuri. Care sunt aceste idealuri? Ideea este că oamenii întotdeauna vor să 
se regăsească în lucrarea lor şi, după ce au avut anumite realizări, au 
câştigat anumite rezultate şi au obținut recunoaşterea celorlalți, în același 
timp, ei vor mereu să-și realizeze visurile şi obiectivele căutării lor, pentru 
a-şi demonstra valoarea. Atunci se simt împliniţi. Totuşi, aceasta nu 
reprezintă urmărirea adevărului; reprezintă doar umplerea golului din 
interiorul lor şi folosirea muncii pentru a-şi îmbogăţi viețile. Nu aşa stau 
lucrurile? (Ba da.) Prin urmare, indiferent cât de mult lucrează o persoană 
sau cât de multe lucrări a făcut, aceste lucruri nu au nicio legătură cu 
adevărul. Ea tot nu înţelege adevărul şi este departe de a-l urmări. Referitor 
la principiile aferente responsabilităilor lor profesionale, oamenii încă nu 
au nici intrare, nici înţelegere. În consecință, vă simţiţi epuizați şi vă 


întrebaţi: „De ce suntem emondaţi mereu? Depunem mult efort, am îndurat 


multe greutăți şi am plătit un preţ mare. De ce mai suntem emondaţi?” Eşti 
emondat fiindcă nu înţelegi principiile. Nu ai înțeles şi nu ai pătruns 
niciodată principiile și nici nu ai investit vreun efort în acestea. Cu alte 
cuvinte, nu ai investit efort în adevăr, în cuvintele lui Dumnezeu. Pur și 
simplu respecţi câteva reguli şi acționezi conform propriei imaginaţii. 
Trăieşti mereu într-o lume a propriilor idealuri şi noţiuni şi tot ce faci este 
irelevant pentru adevăr. Îţi urmăreşti propria carieră, nu urmezi voia lui 
Dumnezeu. Aşadar, tot nu înţelegi principiile din cuvintele lui Dumnezeu și, 
în cele din urmă, unii oameni sunt etichetați drept muncitori, iar unii se simt 
nedreptățiți. Din ce motiv se simt nedreptățiţi? Deoarece cred că suferința 
lor şi faptul că plătesc un preţ sunt echivalente cu punerea în practică a 
adevărului. De fapt, suferinţa lor și faptul că plătesc un preţ înseamnă doar 
că îndură nişte greutăţi. Nu înseamnă că pun în practică adevărul sau că 
urmează calea lui Dumnezeu. Mai precis, nu au nicio legătură cu punerea în 
practică a adevărului; înseamnă doar că depun un efort şi că fac o lucrare. 
Doar a depune un efort şi a face o lucrare înseamnă că îți îndeplineşti 
îndatoririle conform standardelor? Înseamnă că ești o fiinţă creată 


calificată? (Nu.) Există o distanţă şi o discrepanţă între cele două. 


Cu privire la subiectul renunţării la emoţiile negative ale reprimării, 
haideţi să încheiem aici părtăşia de azi. Puteţi vedea clar aceste probleme 
care apar pentru acei oameni care se simt ținuți în frâu fiindcă nu-şi pot 
atinge idealurile și dorinţele proprii? (Da, este clar.) Ce este clar? Haideţi să 
facem un mic rezumat. Mai întâi, haideţi să discutăm despre ce sunt 
idealurile. Idealurile disecate aici sunt negative, nu lucruri legitime sau 
pozitive. Ce sunt idealurile? Folosiţi un limbaj precis pentru a furniza o 
definiție a „dealunilor”. (Sunt gânduri iluzorii care se abat de la conștiința 
şi rațiunea umană normală, pe care oamenii şi le imaginează pentru ei înșiși, 


dar care nu corespund realităţii. Nu sunt adevărate.) Ce ai menţionat tu sunt 


idealurile idealiştilor. Cum ai defini idealurile, în general? Le poţi defini? 
Sunt dificil de definit? Care sunt obiectivele urmărite pe care și le stabilesc 
oamenii cu privire la statutul, reputația şi perspectivele lor? (Obiectivele 
urmărite, stabilite de oameni cu privire la statutul, reputaţia şi perspectivele 
lor sunt idealuri.) Este corectă această definiție? (Da.) Obiectivele urmărite, 
stabilite cu privire la statutul, reputaţia, perspectivele şi interesele personale 
ale oamenilor sunt idealuri şi dorințe. Este aceasta definiția generală a 
idealurilor, aşa cum se referă non-credincioşii la ele? Definim termenul pe 
baza esenței lui de bază, nu-i aşa? (Da.) Indiferent de tipul specific de 
idealuri, dacă sunt înalte, modeste sau obişnuite, toate sunt obiective 
urmărite, stabilite de oameni cu privire la propriile interese. Aceste 
obiective sunt idealurile sau dorinţele lor. Nu este acesta idealul celor 
despre care am avut părtăşie și pe care i-am disecat în exemplele 
anterioare? Obiectivele urmărite, stabilite de oameni cu privire la statutul, 
reputația, perspectivele, interesele lor, şi aşa mai departe, sunt idealuri şi 
dorinţe. Cei care urmăresc idealuri și dorinţe dar nu şi le pot realiza se simt 
adesea ţinuţi în frâu în cadrul bisericii. Aceşti oameni se simt ţinuţi în frâu. 
Gândeşte-te puţin, eşti și tu într-o astfel de stare şi situație? Trăieşti şi tu 
adesea într-o astfel de condiție, cu astfel de emoţii? Dacă ai astfel de emoţii, 
pentru ce te lupţi? Pentru statutul, reputația, perspectivele şi interesele 
proprii. dealurile și obiectivele urmărite pe care le-ai stabilit sunt adesea 
restricționate şi îngreunate de adevăr şi de lucruri pozitive — ele nu pot fi 
realizate. Prin urmare, te simți nefericit şi trăieşti cu emoţii ale reprimării. 
Nu este aşa? (Ba da.) Aceasta este problema idealurilor umane. Mai întâi, 
am disecat idealurile umane, iar apoi, despre ce am avut părtăşie? Am avut 
părtăşie cu privire la faptul că biserica, casa lui Dumnezeu, nu este locul 
unde oamenii să-şi îndeplinească idealurile. Apoi, am avut părtăşie despre 


obiectivele corecte pe care oamenii ar trebui să le urmărească în credinţa lor 


în Dumnezeu, despre cum să fii o fiinţă creată calificată și cum să 
îndeplineşti îndatoririle unei fiinţe create. Nu este așa? (Ba da.) Scopul 
principal al părtăşiei despre aceste lucruri este de a le spune oamenilor cum 
să aleagă şi cum să-şi trateze idealurile și îndatoririle. Oamenii ar trebui să- 
şi abandoneze idealurile nepotrivite, în timp ce pentru îndatoririle lor ar 
trebui să plătească în această viaţă şi lor ar trebui să-şi dedice întreaga viaţă. 
Îndatoririle unei fiinţe create sunt lucruri pozitive, în timp ce idealurile 
umane nu sunt şi nu ar trebui să fie păstrate, ci abandonate. Ce ar trebui să 
păstreze şi să urmărească oamenii este să devină fiinţe create calificate și 
să-şi îndeplinească îndatoririle în această calitate. Așadar, ce ar trebui să 
facă oamenii atunci când idealurile lor sunt în dezacord cu îndatoririle lor? 
(Ar trebui să renunţe la propriile idealuri și să le abandoneze.) Ar trebui să- 
şi abandoneze idealurile și să-și păstreze îndatoririle. Indiferent când sau 
până la ce vârstă ar putea trăi, ce ar trebui să facă şi ce ar trebui să 
urmărească oamenii trebuie să graviteze în jurul modului prin care să 
îndeplinească îndatoririle unei fiinţe create şi să obțină supunerea faţă de 
Dumnezeu, faţă de cuvintele Lui şi faţă de adevăr. Doar printr-o astfel de 
practică poţi trăi o viaţă plină de sens şi valoare, corect? (Da.) Bine, haideţi 


să încheiem aici părtăşia, pe ziua de azi. La revedere! 


10 decembrie 2022 


Cum să urmărești adevărul (8) 


Înainte, am avut părtăşie despre primul aspect major al modului în care 
să urmăreşti adevărul, care este renunţarea. În ceea ce privește renunţarea, 
am avut părtăşie despre primul aspect de practicat, care este renunţarea la 
diverse emoţii negative. Scopul părtăşiei noastre despre emoțiile negative şi 
disecarea acestora este, în principal, să abordăm ideile şi punctele de vedere 
incorecte şi denaturate ascunse în spatele respectivelor emoţii negative. Nu 
este aşa? (Ba da.) Adică, înlăturând emoţiile negative din inimile oamenilor, 
năzuim să corectăm ideile şi punctele de vedere negative pe care aceştia le 
au în adâncul inimilor lor față de diverse persoane, evenimente și lucruri. 
Desigur, diversele emoţii negative ale oamenilor ar putea fi înlăturate şi 
dând în vileag şi disecând diverse emoţii negative şi furnizându-le 
oamenilor gândurile, punctele de vedere şi înțelegerea corectă. Scopul este 
ca oamenii să nu fie tulburați sau înrobiți de idei şi puncte de vedere eronate 
şi denaturate oricând li se întâmplă ceva, fie în viețile zilnice, fie pe calea 
vieţii lor şi, în schimb, să înfrunte fiecare zi şi persoanele, evenimentele și 
lucrurile pe care le întâmpină în timpul fiecărei zile cu idei şi puncte de 
vedere pozitive, corecte, care sunt conforme cu adevărul. Astfel, când se 
confruntă cu persoane, evenimente şi lucruri în viața reală, ei nu vor 
răspunde cu impetuozitate, ci vor rămâne în sfera conştiinţei şi a rațiunii 
umane normale şi vor fi capabili să abordeze și să trateze rațional fiecare 
situație pe care o întâmpină sau o experimentează în viaţa lor şi pe calea 
vieţii, folosind căi precise şi corecte învăţate de la Dumnezeu. Un aspect al 
acestor acțiuni este menit să ajute oamenii să trăiască sub îndrumarea și 
influenţa unor idei şi puncte de vedere corecte. Celălalt aspect este ca ei să 
trateze fiecare situație în mod corect, sub îndrumarea și influența acestor 


idei și puncte de vedere pozitive. Fireşte, abilitatea de a trata corect fiecare 


situație nu este obiectivul suprem. Obiectivul suprem este să realizăm ceea 
ce ar trebui să realizeze cei care cred în Dumnezeu, şi anume, să se teamă 
de Dumnezeu şi să se ferească de rău, să se supună lui Dumnezeu și 
rânduielilor şi orchestrărilor Lui, să se supună fiecărui mediu pe care EI l-a 
aranjat şi, desigur, să se supună destinului lor, asupra căruia El are 
suveranitate, și să trăiască rațional între toate persoanele, evenimentele și 
lucrurile, în fiecare mediu. Pe scurt, fie că avem părtășie despre emoțiile 
negative ale oamenilor sau despre ideile şi punctele lor de vedere negative 
şi le disecăm, toate acestea au legătură cu calea pe care ar trebui să păşească 
o ființă creată, calea vieţii pe care i-o cere Dumnezeu unei persoane 
normale. Şi, desigur, au legătură şi cu principiile pe care ar trebui să le aibă 
o ființă creată în legătură cu modul în care priveşte oamenii și lucrurile, în 
care se comportă şi în care acționează. Renunţarea la diverse emoţii 
negative se referă, aparent, la înlăturarea emoțiilor negative ale oamenilor şi 
la abordarea ideilor și punctelor de vedere negative și false ascunse în 
spatele acelor emoţii negative. Dar, în realitate, s-ar putea spune şi că, în 
esenţă, se referă la a îndruma oamenii, a-i aproviziona şi a-i ajuta sau la a-i 
învăţa cum să se comporte şi cum să fie persoane autentice şi normale, 
persoane raționale, persoane cum le cere Dumnezeu să fie, pe care El le 
iubeşte şi care Îl mulțumesc pe Dumnezeu, atunci când întâmpină diverse 
medii, oameni, evenimente şi lucruri. Este la fel ca alte aspecte ale 
adevărurilor-principii, prin faptul că toate se referă la comportamentul unei 
persoane. La suprafaţă, subiectul renunțării la diverse emoţii negative pare 
să presupună o emoție complet banală sau o stare în care oamenii trăiesc în 
prezent. Dar, în realitate, aceste emoţii şi aceste stări simple au legătură cu 
calea pe care păşesc oamenii şi cu principiile conform cărora se comportă. 
Din perspectiva unei persoane, ele pot părea nesemnificative și deloc 


vrednice de a fi menţionate. Însă, fiindcă sunt legate de punctele de vedere 


pe care le au oamenii și de perspectivele şi poziţiile pe care ei le adoptă 
atunci când se confruntă cu diverse persoane, evenimente și lucruri, ele se 
referă la comportamentul unei persoane. Mai precis, presupun felul în care 
să priveşti oamenii şi lucrurile, în care să te comporti şi în care să acționezi. 
Fiindcă presupun felul în care să priveşti oamenii şi lucrurile, în care să te 
comporți şi în care să acționezi, aceste emoții negative şi aceste idei şi 
puncte de vedere negative trebuie să fie constant examinate şi supuse 
reflecției, în viețile de zi cu zi ale oamenilor. Desigur, este de asemenea 
necesar ca oamenii să fie capabili să se corecteze prompt oricând descoperă, 
în timpul procesului de reflecţie, că au emoţii negative sau idei şi puncte de 
vedere negative şi false şi să fie capabili să înlocuiască prompt aceste 
emoții negative şi aceste idei şi puncte de vedere false cu gânduri şi puncte 
de vedere pozitive şi corecte, care sunt conforme cu adevărurile-principii. 
Acest lucru le permite să privească oamenii şi lucrurile, să se comporte şi să 
acționeze având cuvintele lui Dumnezeu drept temelie şi cu adevărul drept 
criteriu. Este, de asemenea, o modalitate prin care să se transforme firile 
oamenilor, astfel încât ei să fie în concordanță cu Dumnezeu, să 
dobândească teamă de Dumnezeu și să se ferească de rău. Lucrurile de mai 
sus despre care am avut părtăşie sunt, în esenţă, detaluile-cheie ale primului 
aspect, „renunţarea”, din „Cum să urmăreşti adevărul”. Desigur, printre 
diverse emoţii umane, există şi anumite lucruri negative minore, specifice 
sau unele emoţii negative speciale care nu sunt deloc reprezentative şi care 
au şi ele legătură cu unele gânduri şi puncte de vedere negative sau false. Se 
poate spune că aceste emoţii negative sau gânduri și puncte de vedere false 
au efecte minime asupra oamenilor, aşa că nu vom avea părtăşie mai 


detaliată despre ele, în mod individual. 


Toate emoțiile negative despre care am avut părtăşie mai devreme pot 


reprezenta, în esență, probleme care există în viețile reale ale oamenilor sau 


pe calea vieţii lor. Aceste emoții implică diverse puncte de vedere despre 
cum să priveşti oamenii şi lucrurile şi cum să te comporti şi să acţionezi. 
Aceste gânduri și puncte de vedere negative diverse despre cum să priveşti 
oamenii şi lucrurile şi cum să te comporti şi să acționezi se referă la direcții 
mai largi, la principii majore şi la urmărirea de către oameni a adevărului. 
Aşadar, acestea sunt lucruri la care oamenii ar trebui să renunţe și pe care ar 
trebui să le corecteze în gândurile şi în punctele lor de vedere. Unele 
chestiuni specifice, nereprezentative sau mai personalizate care rămân — 
precum mâncarea, îmbrăcămintea, viaţa personală și aşa mai departe — nu 
presupun principiile majore legate de felul în care priveşti oamenii și 
lucrurile şi în care te comporti şi acţionezi și se poate spune că nu presupun 
faptul de a face o distincție între lucruri pozitive şi lucruri negative. Prin 
urmare, nu se încadrează în sfera subiectului despre care avem părtăşie. De 
exemplu, când cineva spune: „Îmi plac lucrurile care sunt negre”, aceasta 
este libertatea sa, gustul şi preferința personală. Presupune asta vreun 
principiu? (Nu presupune.) Nu presupune felul în care priveşti oamenii și 
lucrurile, cu atât mai puţin felul în care te comporți şi acționezi. De 
exemplu, cineva care poartă ochelari pentru miopie spune: „Îmi plac ramele 
cu auriu pe margine.” Şi altcineva spune: „Ramele aurii sunt atât de 
demodate. Eu prefer ochelarii fără rame.” Presupune acest lucru principii 
despre cum să priveşti oamenii și lucrurile şi cum să te comporți şi să 
acționezi? (Nu, nu presupune.) Nu presupune principii despre cum să 
priveşti oamenii şi lucrurile şi cum să te comporti şi să acționezi. Alții spun: 
„Am sentimente negative faţă de treburile gospodăreşti zilnice şi curăţenie. 
Mereu mi se par dificile şi-mi fac viaţa epuizantă. Şi să mănânc e un deranj. 
Durează peste o oră să pregătesc o masă, iar după ce mănânc, încă trebuie 
să spăl vasele, să curăţ oalele şi să fac ordine în bucătărie, iar aceste lucruri 


sunt şi ele deosebit de enervante.” Alții spun: „Viaţa este atât de dificilă. 


Hainele trebuie schimbate în fiecare anotimp şi, cu toate acestea, e prea cald 
vara, indiferent cât de subțiri sunt hainele tale, și prea frig iarna, indiferent 
cât de groase sunt hainele tale. Trupul fizic este o adevărată pacoste!” Când 
li se murdăreşte părul, nu vor să-l spele, dar când nu-l spală, le provoacă 
mâncărimi. Au un aer letargic şi dezordonat. Nu pot să nu-şi spele părul, dar 
se enervează când îl spală, gândindu-se: „Nu ar fi grozav să nu am păr? Este 

atât de enervant să trebuiască să-l tund și să-l spăl tot timpul!” Sunt acestea 
emoții negative? (Da.) Ar trebui să fie înlăturate aceste emoţii negative? 
Fac ele parte din categoria diverselor emoţii negative la care ar trebui să se 
renunţe? (Nu, nu fac.) De ce nu fac? (Acestea sunt doar câteva obiceiuri și 
probleme legate de viaţa fizică a trupului.) Femeile, în special femeile 
adulte, pot face față acestor chestiuni zilnice banale, cum ar fi să spele, să 
facă ordine şi să curețe după ele. Bărbaţi sunt mai dezavantajaţi. Ei tind să 
considere dificile gătitul, spălatul rufelor şi treburile gospodăreşti. Depun 
eforturi în special când vine vorba de spălatul rufelor. Ar trebui să le spele? 
Nu au chef. Ar trebui să nu le spele? Sunt prea murdare şi se tem că vor fi 
batjocoriţi, așa că doar le clătesc o clipă în apă. Bărbaţii și femeile au 
abordări şi atitudini uşor diferite față de gestionarea acestor chestiuni 
zilnice banale. Femeile tind să fie mai meticuloase şi mai minuţioase, 
acordând atenţiei curăţeniei şi aspectului, în tip ce bărbaţii pot fi relativ 
grosolani în gestionarea acestor chestiuni. Dar nu este nimic în neregulă cu 
acest lucru. Nu este bine să fii prea dezordonat; mai ales când locuiești cu 
alți oameni, vei da în vileag prea multe dintre cusururile tale, iar asta îi va 
face pe ceilalți să te antipatizeze. Aceste cusururi sunt defecte din 
umanitatea ta şi ar trebui să le depăşeşti pe cele care trebuie depășite şi să le 
înlătun pe cele care trebuie înlăturate. Fii puţin mai sârguincios, 
organizează-ţi lucrurile din spațiul tău de trai, împătureşte-ţi hainele şi 


păturile aşa cum trebuie şi curăţă-ți şi organizează-ţi mediul de lucru o dată 


la două sau la mai multe zile, astfel încât să nu-i deranjezi pe ceilalți — chiar 
este foarte simplu. Nu ai de ce să te simţi pus la încercare, nu-i aşa? (Nu.) În 
ceea ce priveşte cât de des faci tu personal baie sau îţi schimbi hainele, este 
în regulă atât timp cât nu afectează dispozițiile celorlalți. Acesta este 
standardul. Dacă nu faci baie, nu-ți speli părul sau nu-ți schimbi hainele 
vreme îndelungată, începi să miroşi și nimeni nu vrea să stea lângă tine, asta 
nu este în regulă. Ar trebui să te speli şi să te faci prezentabil, măcar atât cât 
să nu afectezi dispoziţia celorlalți. Nu ar trebui să fie nevoiţi să-şi acopere 
nasul sau gura în timp ce vorbesc cu tine și să se simtă jenaţi din cauza ta. 
Dacă ceilalți te tratează așa şi nu te deranjează sau nu-ți pasă, atunci poţi 
continua să trăieşti în acel fel. Nimeni nu a avut pretenţii exagerate de la 
tine. Atât timp cât eşti capabil să accepţi aceste lucruri. Dar dacă te simţi 
jenat, fă tot posibilul să-ți gestionezi mediul personal de lucru şi igiena 
personală, astfel încât ceilalți să nu fie deranjați de ele. Obiectivul este să nu 
pui nicio povară sau niciun stres nejustificat asupra propriei vieți şi să ţii 
cont de sentimentele celorlalți. Nu pune presiune și nu-ţi impune influența 
asupra altora. Aceasta este cerința minimă pentru conştiinţa şi rațiunea 
umană normală. Dacă nici măcar atât nu ai, cum poţi să te comporți cu 
bună-cuviință? Prin urmare, aceste lucruri pe care cineva cu umanitate 
normală ar trebui să le realizeze nu necesită multe explicaţii. Nu este nevoie 
să-ţi dea casa lui Dumnezeu sarcini sau comenzi specifice. Ar trebui să le 
poți gestiona singur. Chestiunile personale pe care le-am menționat mai 
devreme nu presupun principii sau criterii pentru modul în care să priveşti 
oamenii şi lucrurile, în care să te comporți și în care să acționezi. Prin 
urmare, poţi să te bazezi pe conştiinţa și rațiunea umană fundamentală 
pentru a le gestiona. O persoană cu o conștiință şi o rațiune umană normală 
ar trebui să aibă acest nivel de inteligenţă. Nu este nevoie să faci din țânțar 


armăsar şi, mai mult, aceste chestiuni banale nu ar trebui tratate ca 


probleme ce necesită înţelegere sau rezolvare prin urmărirea adevărului, 
fiindcă acestea sunt lucruri pe care orice persoană cu umanitate normală le 
poate realiza. Chiar și un căţeluș înţelege ce înseamnă să fii cuviincios. 
Dacă oamenii nu înțeleg acest lucru, atunci nu corespund standardelor 
pentru a fi oameni, nu-i aşa? (Ba da.) Eu am un câine de companie. Acest 
câine este deosebit de frumos, are ochii mari, botul lat şi un nas frumos 
conturat. Odată, s-a bătut pentru mâncare cu propriul pui, iar puiul l-a 
mușcat de nas. După aceea, a rămas cu o mică rană în mijlocul nasului, care 
i-a stricat aspectul. I-am aplicat rapid un tratament pe rană şi am spus: „Ce 
putem face acum? Dacă un câine atât de frumos ar rămâne cu o cicatrice, ce 


|? 


imagine tristă ar fi!” l-am spus: „De acum încolo, nu mai veni după noi, 
când ieşim. Dacă oamenii văd o cicatrice pe botul tău, te vor considera 
urât.” După ce a auzit acest lucru, a scos un sunet de confirmare, s-a uitat o 
clipă în gol şi a făcut ochii mari. Am continuat: „Eşti rănit. Ai o rană atât de 
mare pe nas, încât oamenii s-ar putea să râdă de tine, dacă o văd. Trebuie să 
te odihneşti şi să te vindeci. Nu mai poţi veni după noi, până nu-ţi revii 
complet.” După ce Mi-a auzit cuvintele, n-a mai scos niciun sunet şi n-a 
insistat să iasă. M-am gândit că până şi un câine știe cum stau lucrurile. 
După o vreme, rana a făcut coajă şi s-a ameliorat semnificativ, aşa că l-am 
dus afară. O soră a văzut căţelușşul şi a întrebat: „Hei, ce ai păţit la nas?” 
După ce a auzit asta, a întors capul și a fugit fără să se uite înapoi, direct la 
mașină, refuzând să revină. Când sora a început să-i vorbească, s-a purtat 
frumos, bând apă atunci când ea i-a oferit. Nu a fugit. Dar imediat ce l-a 
întrebat: „Ce ai păţit la nas?”, a întors capul şi a fugit fără să se uite înapoi. 
Când ne-am întors acasă, l-am întrebat: „Ai fost rănit la nas, de ce ai fugit 
când te-a întrebat sora despre asta? Eşti timid?” M-a privit cu o expresie 
timidă, plecând întruna capul și simțindu-se prea jenat ca să Mă privească. 


S-a cuibărit la Mine în braţe, lăsându-Mă să-l mângâi şi să-l ţin. I-am spus: 


„Nu mai poţi să te baţi cu puiul tău. Dacă iar te răneşti şi rămâi cu cicatrici, 
s-ar putea să arăţi urât. Oamenii vor râde de tine. Unde îţi vei ascunde 
mutra?” Uite, chiar și un cățeluş de cinci ani ştie ce înseamnă să te simți 
timid. Ştie să se ascundă de oameni fiindcă a fost rănit la bot şi se teme să 
nu râdă lumea de el. Dacă un căţeluş are acest nivel de inteligență, nu ar 
trebui să-l aibă şi oamenii? (Ba da.) Oamenii ar trebui să-l aibă, adică ar 
trebui să fie ceva ce au în sfera rațiunii lor. Ce înseamnă să fii cuviincios? 
Ce înseamnă să te lămureşti și să nu fu antipatizat de alții sau să nu le 
produci dezgust? Ar trebui să ai în tine acest standard. Este chestiunea cea 
mai simplă în viaţa de zi cu zi şi, cu o conştiinţă și o rațiune normală, poți 
să gestionezi lucrurile cu precizie, fără să fie nevoie să ai părtăşie despre 
adevăruri precum înlăturarea firii corupte sau a emoţiilor negative ale 
oamenilor. Desigur, dacă locuieşti în propria casă, poți fi puţin dezordonat, 
standardele nu sunt atât de stricte. Însă dacă locuiești împreună cu fraţi şi 
surori, trebuie să te asiguri că umanitatea ta normală este bine întreținută. 
Cu toate că nu avem cerinţe specifice sau standarde stricte în acest sens, ca 
ființă umană normală, ar trebui să înţelegi astfel de chestiuni. Acestea sunt 
lucruri pe care oamenii cu umanitate normală ar trebui să le facă şi să le 
aibă. Ele nu presupun gânduri, puncte de vedere, perspective sau atitudini 
despre cum să priveşti oamenii şi lucrurile, cum să te comporti şi să 
acţionezi şi categoric nu presupun o cale a vieţii, o direcție sau un obiectiv 
mai măreț. În consecinţă, cel mai bine ar fi ca tu să rezolvi aceste chestiuni 
conform cerințelor conștiinței şi rațiunii umane normale, astfel încât ceilalți 
să nu bârfească sau să nu se simtă dezgustați de tine din cauza acestor 
lucruri. În ceea ce priveşte obiceiurile personale, hobbyurile, diferenţele de 
personalitate sau alegerile aferente chestiunilor care nu au legătură cu 
principiile, aceste lucruri care nu presupun gânduri şi puncte de vedere, eşti 


liber să alegi și să-ți păstrezi propriile maniere. Casa lui Dumnezeu nu va 


interveni. Dumnezeu le-a dat oamenilor liber arbitru și o conștiință şi o 
rațiune de bază, permițându-le persoanelor să-şi aleagă propriile interese, 
hobbyuri şi obiceiuri, sau stilurile de viață potrivite personalităților lor. 
Nimeni nu are dreptul să te constrângă, să te înrobească sau să dea vina pe 
tine. Cu privire la chestiuni care nu presupun adevărurile-principii sau 
cerinţele lui Dumnezeu din cuvintele Lui, concret vorbind, chestiuni care nu 
presupun modul în care să privească oamenii şi lucrurile, în care să se 
comporte şi să acționeze, oamenii au dreptul să aleagă liber propriul mod de 
viaţă, fără intervenţii din partea altora. Dacă un conducător, un lider de grup 
sau un supraveghetor te critică sau intervine în chestiunile tale personale, ai 
dreptul să-l respingi. Pe scurt, aceste chestiuni aferente umanităţii normale 
nu au nimic de-a face cu cerințele cuvintelor lui Dumnezeu sau cu 
adevărurile-principii. Atât timp cât te simți în largul tău şi cum se cuvine, 
iar comportamentul tău nu are niciun impact asupra altora sau nu îi 
deranjează, este în regulă. De exemplu, dacă îţi place să te îmbraci elegant 
ŞI să fii ordonat, atât timp cât nu-i afectezi pe alţii, nu este o problemă. Dar 
dacă este noaptea târziu şi alții au nevoie să se culce la ora unsprezece, iar 
tu încă speli rufele sau faci curăţenie, acest lucru nu este acceptabil. Dacă 
eşti în propria casă şi nu afectezi viețile altor oameni, pot să stai treaz toată 
noaptea, până la ora patru sau cinci dimineaţa, dacă vrei. Aceasta este 
libertatea ta. Totuşi, acum că locuieşti împreună cu frați şi surori, acţiunile 
tale vor avea impact asupra activităților şi programelor lor zilnice. Asta nu 
este bine. Procedând astfel, nu îți exerciți în mod corect drepturile și 
libertatea; în schimb, ești încăpățânat, iar asta se numeşte lipsă de 
umanitate. Pentru propria libertate şi pentru a satisface preferințele și 
dorinţele propriului trup, tulburi vieţile altora, ba chiar le sacrifici orele de 
odihnă. Acest comportament nu este conform conștiinței și rațiunii umane 


normale. Trebuie să se schimbe. Acest lucru are legătură cu principiile 


comportamentului propriu. Nu este vorba de faptul că e ceva în neregulă cu 
stilul tău de viaţă personal sau cu obiceiurile tale privind curăţenia, ci că 
există o problemă cu principiile privind felul în care să te comporti. Nu ţii 
cont de sentimentele, dispoziţiile sau interesele altora. Îți protejezi şi-ţi 
păstrezi propriile interese în detrimentul altora. Acest mod de a te purta nu 
este conform cerințelor lui Dumnezeu pentru comportamentul tău sau 
conform principiilor comportamentale cerute de Dumnezeu. Prin urmare, 
orice preferinţe, interese, alegeri privind stilul de viaţă, obiceiuri, libertăți, 
drepturi, etc. ale umanităţii normale trebuie să rămână în sfera conştiinţei şi 
rațiunii unei persoane pentru a fi considerate umanitate normală. Dacă 
depăşesc limitele conştiinţei şi rațiunii umane normale, atunci, aceea nu este 
umanitate normală, nu-i așa? (Da.) În limitele conştiinţei şi raţiunii umane 
normale, te comporți ca o persoană normală. Dacă depășeşti limitele 
conştiinţei şi rațiunii umane normale şi tot pui accent pe libertatea ta, atunci 
nu acționezi ca o persoană normală; ești subuman. Asta este ceva ce trebuie 
să se schimbe, ar trebui să fie clar. Ce ar trebui să fie clar? Ar trebui să fie 
clar că aceste chestiuni personale ar trebui gestionate în limitele conştiinţei 
ŞI rațiunii umane normale şi că acesta este un principiu al comportamentului 
personal. Toate obiceiurile tale personale, pretențiile, alegerile privind stilul 
de viaţă, etc. sunt la latitudinea ta, atât timp cât nu depășesc limitele 
conştiinţei și rațiunii umane normale. Nu există cerințe specifice privind 


aceste chestiuni. 


În prima secţiune despre cum să urmăreşti adevărul, „renunţarea”, în 
privinţa renunțării la diverse emoţii negative, precum inferioritatea, ura, 
mânia, depresia, tulburarea, îngrijorarea, neliniștea şi reprimarea, acestea 
sunt, în esenţă, problemele orientative majore şi problemele ce presupun 
principii asupra cărora trebuie să avem părtăşie. Cât despre problemele 


minore, adiacente, care nu presupun principii sau instrucțiuni, am avut mai 


devreme părtăşie despre ele într-un mod cuprinzător. În ceea ce priveşte 
reticenţa, insatisfacția, nemulțumirea şi așa mai departe, pe care le simţi față 
de propriile probleme personale, atât timp cât nu presupun gânduri şi puncte 
de vedere autentice şi nu abordează principiile modului în care priveşti 
oamenii şi lucrurile sau în care te comporti şi acţionezi, ele sunt problemele 
tale personale. Trebuie să le ajustezi şi să le abordezi prin prisma conştiinţei 
şi rațiunii tale. De exemplu, îți este foame şi nu ai chef să găteşti, dar eşti 
prea slăbit ca să lucrezi pe stomacul gol, iar când gătești, devii agasat. Ai 
putea să te gândeşti: „Este aceasta o emoție negativă?” Aceasta nu este o 
emoție negativă; sunt lenea şi aversiunea ta față de gătit. Este o chestiune ce 
tine de trupul tău corupt. Dacă situația financiară ţi-o permite, poţi să 
angajezi pe cineva să te ajute la gătit. Dacă nu deţii mijloacele financiare, 
doar tu singur poți rezolva problema. Nu sunt obligați alții să îţi rezolve 
aceste probleme ale vieţii; este responsabilitatea ta. Aceste sarcini banale de 
a mânca, a te îmbrăca, de a peria și curăța fac parte din viaţa umană. Sunt 
inerente vieții omului. Oamenii sunt diferiți de pisici şi câini. Odată ce 
adopţi un pui de pisică sau de câine, tu te ocupi de hrana şi de apa lui. Când 
îi este foame, trebuie să-l hrănești. Dar la oameni nu merge așa; oamenii 
trebuie să-și poarte singuri de grijă și să îşi asume singuri aceste aspecte ale 
vieţii. Nu este o povară; a învăţa să gestionezi în mod adecvat aceste lucruri 
este ceva ce oamenii cu umanitate normală pot realiza. Doar că unii oameni 
ar putea să simtă că nu au mai făcut niciodată aceste lucruri, în special 
anumiți bărbaţi ai căror părinți sau membri ai familiei i-au ajutat să rămână 
organizați şi i-au cocoloșşit atât de mult, încât nu au învăţat niciodată să 
gătească, să spele rufe sau să se îngrijească de ceva în viaţa lor. Acesta este 
un rezultat al mediului familial. Totuşi, odată ce pleacă de la părinți şi încep 
să trăiască independent, sunt capabili să facă totul singuri, inclusiv să spele 


rufe și să-şi facă patul. De fapt, acestea sunt lucruri pe care umanitatea 


normală le poate realiza. Nu sunt sarcini dificile pentru niciun adult şi 
categoric nu sunt copleșitoare. Aceste probleme sunt rezolvate cu uşurinţă. 
Dacă ai standarde mai înalte pentru calitatea vieții tale, atunci te poţi 
descurca mai bine. Dacă ai aşteptări mai puţin stricte sau mai reduse pentru 
calitatea vieţii tale, atunci poţi aborda lucrurile într-un mod mai relaxat. 


Toate acestea sunt chestiuni care nu presupun principii. 


Cu privire la primul subiect major al modului în care să urmărești 
adevărul — renunțarea la diverse emoţii negative — haideţi să încheiem 
părtăşia aici, fiindcă, în esenţă, s-a terminat. În continuare, în cursul 
urmăririi adevărului, în afară de a renunţa la emoţiile negative, ar trebui să 
renunți şi la ceea ce urmăreşti, la idealurile și dorințele personale. Acesta 
este al doilea aspect major al „renunţării” în practicarea modului în care să 
urmăreşti adevărul, despre care vom avea părtășie astăzi. Renunţarea la 
ceea ce urmăresc oamenii, la idealurile şi dorinţele lor — înţelegeți? (Da, 
înţelegem.) Tocmai am menţionat obiectele acestei practici specifice de 
„renunţare”, și le-aţi luat şi voi la cunoştinţă. Acum, haideţi să examinăm 
subiectul: ce vă vine în minte atunci când vorbim despre renunţarea la ceea 
ce urmăresc oamenii, la idealurile și dorințele lor? La ce exemple vă puteți 
gândi? (Eu mă pot gândi la idealurile pe care le au oamenii, despre care 
Dumnezeu a avut părtăşie mai devreme, de exemplu, oamenii cu un anume 
talent, precum actoria, care aspiră să devină celebrități sau superstaruri. 
Alţii care au abilități la scris şi puţin talent literar pot aspira să 
îndeplinească îndatoriri pe bază de texte în casa lui Dumnezeu şi să devină 
scriitori. Acestea sunt unele idealuri care iau naștere în oameni.) Altceva? 
(Oamenii urmăresc succesul, precum şi propriile perspective și speranțe și 
doresc să primească binecuvântări.) Mai gândiţi-vă, ce altceva? Pe ce ar 
trebui să punem accentul aici? Pe ceea ce urmăresc oamenii, pe idealurile şi 


dorințele la care aceştia ar trebui să renunţe. Pe lângă dorinţa de lux și 


speranțele pe care şi le pun legat de perspectivele şi de destinul lor, în 
contextul vieții reale a oamenilor, în situaţiile necesare ale existenței umane, 
ce altceva este implicat în ceea ce urmăresc oamenii, în idealurile și 
dorinţele la care ar trebui să renunţe aceştia? Care sunt câteva dintre 
chestiunile semnificative din viață care îţi pot afecta credinţa în Dumnezeu 
şi urmărirea adevărului? (Când oamenii ajung la vârsta căsătoriei, pot fi 
supuşi constrângerilor căsniciei. De asemenea, când cariera cuiva este în 
contradicție cu credinţa sa în Dumnezeu, poate alege să-și urmeze propria 
carieră. Acestea sunt cele două aspecte la care este nevoie, de asemenea, să 
se renunţe.) Bine zis. Credinţa ta în Dumnezeu de-a lungul ultimilor ani ţi-a 
oferit rezultate şi o apreciere. Ai menţionat corect două aspecte 
semnificative, căsătoria şi cariera. Aceste două lucruri majore se numără 
printre aspectele legate de chestiuni permanente pe calea vieţii umane. 
Căsătoria este o chestiune semnificativă pentru toată lumea, iar cariera unei 
persoane este şi ea o preocupare majoră, care este de neînlăturat şi 
inevitabilă. Există şi alte chestiuni majore, în afara acestor două? (Există şi 
aspectul interacțiunilor cu familia, părinții şi copiii. Când aceste chestiuni 
intră în conflict cu credința în Dumnezeu și cu urmărirea adevărului, 
oamenilor le devine dificil să renunţe.) Când faceţi un rezumat, nu ar trebui 
să folosiți fraze atât de lungi. Mai devreme, am menționat căsătoria și 
cariera. Așadar, cum ar trebui să se numească acest subiect? (Familia.) Aşa 
este, şi familia este un aspect major. Include el toate persoanele? (Da.) 
Include toate persoanele şi este suficient de specific şi de reprezentativ. 
Căsătoria, familia și cariera sunt toate subiecte majore care presupun tema 
principală a ceea ce urmăresc oamenii, a idealurilor şi dorințelor acestora. 
Există, în total, patru subiecte majore legate de renunţarea la ceea ce 
urmăresc oamenii, la idealurile și dorinţele lor. Aţi identificat corect trei 


dintre ele, ceea ce este grozav. Se pare că acest subiect necesită o părtăşie 


detaliată, este un subiect deja prezent în minţile voastre şi este destul de 
strâns legat de viața voastră sau de statura şi experienţa voastră. Mai există 
un subiect care este, de fapt, foarte simplu. Care este acela? E reprezentat 
de interesele şi hobbyurile unei persoane. Nu este simplu? (Ba da.) De ce 
spun interesele şi hobbyurile unei persoane? Examinaţi mai cu atenție 
subiectul şi vedeţi dacă interesele şi hobbyurile au legătură cu ceea ce 
urmăresc oamenii, cu idealurile şi dorințele lor despre care trebuie să 
discutăm. (Da.) Are căsătoria legătură cu ele? (Da.) Are familia legătură cu 
ele? (Da.) Are cariera legătură cu ele? Şi ea are. Fiecare dintre aceste patru 
aspecte are legătură cu ceea ce urmăreşte o persoană, cu interesele, 
idealurile şi dorinţele acesteia. Fiecare aspect presupune închipuiri şi cerinţe 
specifice legate de acesta în adâncul inimu sale şi lucrurile pe care omul 
doreşte să le obţină în trupul şi în sentimentele sale. Fiecare aspect are 
elemente specifice şi ceea ce se urmăreşte în mod concret şi presupune, de 
asemenea, efortul pe care îl depune și preţul pe care îl plăteşte o persoană 
pentru acestea. Fiecare aspect presupune și influențează gândurile şi 
opiniile unei persoane de-a lungul vieții sale şi îi poate afecta urmărirea 
unor obiective corecte. Bineînţeles, are un impact şi asupra modului în care 
o persoană priveşte oamenii şi lucrurile şi în care se comportă şi acționează. 
Dacă ar fi să vorbesc în termeni generali, poate vi s-ar părea neclar și dificil 
de înțeles. Aşadar, haideţi să avem părtăşie despre fiecare aspect pe rând, să 
le examinăm cu atenție şi aşa ați putea dobândi treptat o înţelegere clară a 
problemelor. Odată ce devin clare, oamenii pot căuta aici principiile pe care 


ar trebui să le aplice şi să le respecte. 


Mai întâi, haideţi să vorbim despre interese şi hobbyuri. Desigur, 
interesele şi hobbyurile nu presupun ceea ce oamenii fac, ocazional, de 
amuzament sau distracțiile sau interesele lor pentru studiu temporare — nu 


au nimic de-a face cu lucrurile temporare. Aici, interese şi hobbyuri se 


referă la dorinţa autentică şi la ceea ce urmăreşte o persoană în mod 
autentic, acestea fiind lucruri existente în ființa ei spirituală şi în adâncul 
sufletului său. Ea chiar va lua măsuri și va face planuri pentru aceste lucruri 
șI, mai mult, va depune eforturi concrete și se va strădui să satisfacă sau să 
dezvolte în continuare aceste interese şi hobbyuri sau ca să facă lucrări care 
corespund propriilor interese şi hobbyuri. În acest context, interesele şi 
hobbyurile presupun faptul că oamenii şi-au stabilit obiective şi idealuri şi 
chiar au plătit un preţ, au consumat energie sau au luat măsuri specifice. De 
exemplu, au mers şi au studiat cunoștințe relevante pentru interesele și 
hobbyurile lor, petrecând cea mai mare parte a vieţii de zi cu zi studiind 
aceste cunoştinţe şi dobândind experienţă practică şi o apreciere directă a 
acestora. De pildă, unii oameni au interesul și hobbyul specific de a picta, 
iar picturile lor nu sunt la fel de simple precum a desena portrete sau 
peisaje. Sunt mai mult decât astfel de interese şi hobbyuri simple. Ei 
studiază diferite tehnici de pictură, precum schiţele, peisajele şi portretele, 
iar unii studiază chiar şi pictura în ulei și în tuş. Motivul pentru care 
studiază în acest fel nu decurge doar din interesele și hobbyurile lor, ci mai 
degrabă din idealurile pe care au ajuns să le aibă și şi le-au stabilit şi din 
dorinţele pe care le au, datorită interesului lor pentru pictură. Ba chiar 
doresc să dedice picturii întreaga energie vitală, să devină pictori desăvârşiți 
şi să urmeze pictura ca profesie. Înainte să se implice în această profesie, 
sunt necesare o pregătire şi o planificare complexă, de exemplu, să meargă 
la şcoli specializate pentru educaţie şi instruire avansată, să studieze diverse 
aspecte ale picturii, să facă schiţe pe teren, să caute îndrumare de la experți 
şi maeştri și să participe la concursuri, printre altele. Toate aceste activități 
gravitează în jurul a ceea ce urmăresc, în jurul idealurilor şi dorințelor 
acestora. Bineînţeles, tot ceea ce urmăresc, toate idealurile şi dorinţele au la 


bază interesele și hobbyurile lor. Datorită acestor interese şi hobbyuri şi-au 


dezvoltat ei idealurile şi dorinţele vieții lor și ceea ce urmăresc în viaţă. 
Unii oameni au o mare pasiune pentru studiul istoriei, inclusiv al istoriei 
antice şi moderne, naționale și străine. Pe măsură ce interesul lor crește, 
încep să se considere persoane talentate în acest domeniu şi se simt obligați 
să urmeze o carieră legată de acesta. Continuă să înveţe și să-şi avanseze 
educația. Bineînţeles, în acest proces, ceea ce urmăresc ei, idealurile şi 
dorinţele lor continuă să prindă formă şi să se consolideze, iar în cele din 
urmă, ei aspiră să devină istorici. Înainte să devină istorici, majoritatea 
timpului şi energiei lor gravitează în jurul acestui interes şi al acestui hobby. 
Există şi unii oameni care au un interes deosebit pentru economie şi cărora 
le place să lucreze cu numere şi să studieze lucruri legate de domeniul 
economiei. Speră ca într-o zi să devină figuri excepţionale sau prospere în 
industria financiară. Pe scurt, şi ei îşi construiesc ceea ce urmăresc pe baza 
interesului şi a hobbyului lor şi nutresc idealuri şi dorinţe legate de acel 
interes și acel hobby. În acelaşi timp, ei investesc şi timp, iau măsuri, 
plătesc preţul şi consumă energie pentru a învăţa, a se documenta, a-și 
completa educaţia şi a dobândi cunoştinţe cuprinzătoare legate de interesele 
şi hobbyurile lor. Alţii sunt pasionaţi de arte, precum artele spectacolului, 
dansul, cantoul sau regia. După ce încep să aibă astfel de interese și 
hobbyuri, sub impulsul acestora, idealurile şi dorinţele lor prind formă și se 
consolidează treptat. Pe măsură ce idealurile şi dorinţele lor se transformă 
treptat în obiectivele vieții lor, ei își dedică şi eforturile, munca şi acțiunile 
urmăririi acelor obiective. Unor oameni le place să lucreze în domeniul 
educației. Studiază diverse aspecte ale educației, precum psihologia şi alte 
cunoştinţe relevante, pentru a urma o carieră legată de interesele şi 
hobbyurile lor. Unor oameni le plac designul, ingineria, tehnologia, 
electronica sau studiul insectelor, al microorganismelor şi al diverselor 


comportamente, tipare de supravieţuire şi origini ale animalelor şi altele. 


Altor oameni le place să lucreze în media şi aspiră să fie angajaţi în 
industria media ca moderatori, prezentatori, reporteri şi așa mai departe. 
Motivaţi de diversele lor interese şi hobbyuri, oamenii continuă să învețe, să 
exploreze în profunzime şi să dobândească treptat înțelegere. Ceea ce 
urmăresc, idealurile şi dorinţele lor se intensifică în inima lor şi continuă să 
prindă formă. Desigur, în timp ce toate acestea prind treptat formă, oamenii 
se şi străduiesc şi avansează spre idealurile şi dorinţele lor. Prin fiecare 
măsură specifică pe care o iau îşi investesc energia, timpul, tinereţea şi chiar 


şi emoțiile şi eforturile în aceste lucruri. 


Indiferent în ce domeniu sau industrie sunt interesele și hobbyurile 
unui om, indiferent de categoria pe care o presupun, odată ce acestea 
stârnesc ceea ce urmăreşte şi creează idealuri şi dorinţe corespondente, 
obiectivele şi direcția vieţii sale se fixează şi ele. Când idealurile şi 
dorinţele unui om se transformă în obiectivele vieţii sale, practic îi este 
stabilită calea viitoare în această lume. De ce spun că este stabilită? Care 
este problema abordată aici? Este faptul că odată ce ai stabilit idealurile și 
dorinţele care decurg din interesele și hobbyurile tale, trebuie, de asemenea, 
să te străduieşti şi să te lupți în acea direcție, chiar până în punctul de-a avea 
un spirit şi o mentalitate de neclintit, fiind dispus să investești o viață 
întreagă energie, timp şi să plăteşti preţul. Viaţa, destinul, perspectivele și 
chiar şi destinația ta finală vor fi în mod inevitabil influențate, dacă nu 
legate, de obiectivele vieţii pe care le-ai stabilit deja. Care este ideea 
principală pe care vreau s-o subliniez aici? Odată ce o persoană îşi defineşte 
ceea ce urmărește, idealurile şi dorinţele pe baza unui interes sau a unul 
hobby anume, ea nu va mai rămâne inactivă, fără să facă nimic. Datorită 
intereselor şi hobbyurilor specifice, încep să prindă formă măsuri concrete. 
Simultan, îndrumat de aceste măsuri specifice, îți vei stabili idealurile şi 


dorinţele. Incepând din acel moment, inima ta nu se va opri şi picioarele nu 


vor mai sta pe loc. Menirea ta este să-ți trăieşti viața pentru idealurile și 
dorinţele tale. Niciodată nu te vei mulţumi să înveţi pur şi simplu câteva 
cunoştinţe şi să te oprești. Fiindcă ai astfel de talente şi deții un asemenea 
potențial şi astfel de înzestrări, cu siguranță vei căuta o funcție care ţi se 
potriveşte sau vei face eforturi necontenite pentru a ajunge pe culmi înalte 
şi a deveni extraordinar în această lume şi în rândurile mulțimii, fără niciun 
regret. Îţi vei urmări idealurile și dorinţele cu o credinţă fermă în victorie şi 
chiar vei fi dispus să plătești orice preţ şi să înfrunți orice dificultăţi, 
pericole şi suferințe pentru a le atinge. De ce sunt oamenii capabili să facă 
acest lucru? De ce, după ce ajung să-și făurească idealuri şi dorințe pe baza 
intereselor şi hobbyurilor lor, se pot comporta într-un asemenea fel? (O fac 
pentru a-şi atinge idealurile, pentru a urmări lucruri mai înalte şi pentru a fi 
deasupra celorlalţi. În consecinţă, ei nu se retrag din faţa niciunei dificultăţi, 
ci continuă să-şi urmărească idealurile şi dorințele.) Oamenii au un instinct 
înnăscut. Dacă nu ştiu niciodată care le sunt punctele forte, care le sunt 
interesele și hobbyurile, ei simt că nu au un loc al lor, sunt incapabili să-şi 
conştientizeze propria valoare şi se simt inutili. Sunt incapabili să-și 
demonstreze valoarea. Însă, atunci când o persoană își descoperă interesele 
şi hobbyurile, le va transforma într-o punte sau trambulină pentru a-şi 
realiza propria valoare. Este dispusă să plătească preţul pentru a-și urmări 
idealurile, pentru a trăi o viață mai valoroasă, pentru a deveni un individ 
util, pentru a se distinge și a se face văzută în rândurile mulțimii, pentru a fi 
admirată și validată şi pentru a deveni o persoană extraordinară. În acest fel, 
ea poate să trăiască o viaţă împlinită, să aibă o carieră de succes în această 
lume și să-şi îndeplinească idealurile şi dorinţele, trăind, astfel, o viaţă 
valoroasă. Privind în jur la mulțimile agitate de oameni, există doar câţiva 
care sunt la fel de înzestrați de la natură ca ea, care şi-au stabilit idealuri şi 


dorinţe înalte şi care, în cele din urmă, au obţinut aceste lucruri prin eforturi 


necontenite. Și-au clădit o carieră făcând ceea ce iubesc, au obținut faima, 
profitul şi prestigiul pe care şi le doreau, şi-au demonstrat valoarea şi şi-au 
conştientizat stima de sine. E ceea ce oamenii urmăresc. Fiecare persoană, 
motivată de interesele și hobbyurile sale unice, are lucruri de urmărit, 
idealuri şi dorinţe proprii. Bineînţeles, după ce stabileşte ceea ce urmăreşte, 
idealurile și dorinţele proprii, poate nu va reuşi să-şi îndeplinească aceste 
idealuri şi dorințe. Totuşi, odată ce oamenii își stabilesc idealurile și 
dorinţele, odată ce urmăresc așa ceva, cu siguranţă nu-și vor mai permite să 
rămână oameni de rând. După cum spune zicala, tuturor oamenilor le place 
să facă paradă, vor ca alţii să-i creadă unici. Nimeni nu este dispus să fie o 
persoană de rând care spune: „Așa va fi viața mea. Aş putea să fiu văcar, 
fermier, un zidar obişnuit sau un portar. Aş putea fi chiar curier sau 
lwvrator.” Nimeni nu are un asemenea ideal. Să presupunem că spui: „Este 
un gen de ideal să fu un curier fericit?” Toţi vor răspunde: „Nu, nu este 
deloc un ideal! Să devii proprietarul unei firme de curierat, un șef cu 
renume mondial, acela este un ideal şi o dorință!” Nimeni nu își acceptă de 
bunăvoie rolul de persoană de rând. Odată ce un om detectează şi cea mai 
mică urmă de interes sau de hobby, dacă există o şansă de unu la un milion 
să devină un personaj proeminent în societate sau să obțină un succes 
moderat, el nu se va da bătut. Va face mai mult decât îi stă în putinţă şi va 
plăti orice preţ pentru asta, nu-i aşa? (Da.) Oamenii nu se dau bătuți 


niciodată. 


Care este natura idealurilor şi dorințelor care se nasc din interesele şi 
hobbyurile oamenilor? Nu dăm în vileag interesele şi hobbyurile oamenilor 
aici, aşadar, ce dăm în vileag şi disecăm, de fapt? Nu cumva ceea ce 
urmăresc ei, idealurile şi dorințele care se nasc din anumite interese şi 
hobbyuri pe care le au oamenii? (Ba da.) Nu dăm în vileag diversele 


comportamente pe care oamenii le manifestă și căile pe care pornesc ca 


urmare a ceea ce urmăresc ei, a idealurilor şi dorințelor proprii? Nu este 
aceasta esența pe care o dăm în vileag? (Ba da.) Așadar, care sunt căile pe 
care le urmează oamenii pentru ceea ce urmăresc ei, pentru idealurile și 
dorințele lor? Pe ce fel de cale e condusă orice persoană de ceea ce 
urmăreşte ea, de idealurile şi dorințele sale? Ce fel de obiective realizează 
aceasta? În timp ce oamenii realizează ceea ce urmăresc, idealurile şi 
dorinţele lor, în afară de a-şi investi energia şi timpul, precum şi de a îndura 
mai multă durere şi tot felul de munci fizice, oboseală, stres şi alte greutăți 
similare, cel mai important, care este calea pe care o urmează? Adică, în 
timp ce oamenii urmăresc realizarea propriilor idealuri și dorinţe, care este 
calea pe care trebuie să o urmeze pentru a obține realizarea a ceea ce 
urmăresc, a idealurilor şi dorințelor proprii? În primul şi în primul rând, 
pentru ca oamenii să realizeze ceea ce urmăresc, propriile idealuri şi dorinţe 
în această lume, ce ar trebui să studieze ei, într-o primă fază? (Tot felul de 
cunoştinţe.) Aşa este, ar trebui să înveţe și să se doteze cu tot felul de 
cunoştinţe. Cu cât sunt cunoștințele lor mai bogate, mai cuprinzătoare şi 
mai profunde, cu atât vor fi ei mai aproape de ceea ce urmăresc, de 
idealurile şi dorințele lor. Cu cât sunt cunoştinţele lor mai bogate, mai 
cuprinzătoare şi mai profunde, cu atât este mai probabil că ei vor fi 
recunoscuți drept persoane experimentate şi se vor bucura de un statut cu 
atât mai înalt în societate. În acelaşi timp, cu cât sunt mai bogate, mai 
profunde şi mai cuprinzătoare cunoștințele lor, asta înseamnă că vor trebui 
să investească mai mult timp şi mai multă energie. Vorbim din perspectiva 
energiei fizice. Mai mult, după ce dobândesc o temelie a cunoştinţelor, 
oamenii sunt cu un pas mai aproape de realizarea a ceea ce urmăresc, a 
idealurilor şi dorințelor proprii. A avea suficiente cunoştinţe este doar 
primul pas, este temelia. După aceea, oamenii au nevoie să se cufunde în 


societate, în mase, în marea cuvă de vopsire sau, s-ar putea spune, în marea 


mașină de tocat a industriei aferente idealurilor şi dorințelor proprii, 
întrecându-se, luptându-se şi concurând cu forţe din toate părțile şi 
participând la diverse concursuri, competiţii şi seminare. În timp ce 
cheltuiesc multă energie, oamenii trebuie şi să se adapteze unor situaţii și 
medii diferite pentru a obține realizarea a ceea ce urmăresc, a idealurilor şi 
dorințelor proprii. În același timp, în această mare cuvă de vopsire, oamenii 
trebuie să se bazeze pe cunoştinţele lor şi, chiar mai mult, pe ce au învăţat 
de la mase, precum şi pe metodele, filosofia şi regulile de supravieţuire pe 
care le dețin deja, pentru a se adapta la mase, la mecanismele societăţii și la 
convenţii. Prin acest proces, oamenii se apropie treptat de obiectivele 
lucrurilor pe care le urmăresc, ale idealurilor şi dorințelor proprii. După ce 
supraviețuiesc atât de multor chinuri, atât de multor suişuri și coborâşuri, 
care este finalul absolut? Câştigătorii iau cununa, iar perdanţii nu iau nimic. 
În final, cu acest rezultat ating ceea ce urmăresc, idealurile şi dorinţele vieţii 
lor, realizându-și obiectivele vieții şi dobândind o poziție stabilă în 
industrie. Pe atunci, oamenii vor fi ajuns, de obicei, la vârsta mijlocie sau la 
bătrâneţe, iar unii poate chiar își trăiesc ultimii ani, nu mai văd bine, au 
chelit, nu mai aud şi li se clatină dinții. La acea vârstă, deși şi-au atins 
idealurile şi dorințele, au făcut şi multe lucruri dăunătoare. Şi-au dedicat 
întreaga viaţă acestui lucru. De-a lungul ei, pentru a-şi realiza idealurile și 
dorinţele, au spus multe lucruri care le-au contrazis voia, au comis multe 
acte care au încălcat etica şi conştiinţa și au întrecut anumite limite, ba chiar 
au comis multe acte inadmisibile şi imorale. I-au înșelat pe ceilalți şi au fost 
înşelați de mai multe ori, i-au învins pe alții şi au fost învinşi la rândul lor. 
Sunt suficient de norocoşi să fi supravieţuit şi să fi obţinut o poziţie stabilă, 
iar vieţile lor par perfecte, de parcă şi-ar fi conştientizat stima de sine şi nu 
ar fi trăit în zadar. S-au luptat întreaga viaţă pentru idealurile şi dorințele lor 


şi par să fi trăit o viaţă valoroasă şi plină de însemnătate. Cu toate acestea, 


ei nu văd adevărul despre calea de comportament personal pe care ar fi 
trebuit s-o urmeze, le lipseşte orice fel de motto pentru viața lor şi s-au 
luptat toată viaţa doar pentru a-și realiza idealurile şi dorinţele, războindu-se 
cu umanitatea, societatea, chiar şi cu ei înşişi. Au pierdut conştiinţa, limitele 
şi principiile necesare pentru comportamentul personal. Cu toate că 
idealurile şi dorinţele lor au fost realizate, iar după numeroase suișuri şi 
coborâșuri, obiectivele vieţii pe care şi le-au stabilit în fiecare etapă au fost 
îndeplinite, în sinea lor, ei nu se simt liniștiți sau împliniţi. În termeni 
simpli, ceea ce urmăresc, idealurile şi dorințele pe care şi le-au stabilit 
pentru propriile interese şi hobbyuri îi conduc, în cele din urmă, spre o cale 
de urmărire a faimei şi a profitului. Deşi poate simt că, odată cu atingerea 
obiectivelor lor supreme, şi-au conștientizat stima de sine, au dobândit un 
simţ al prezenţei lor şi au câştigat şi au deţinut atât faimă, cât şi profit, ei 
rămân neștiutori cu privire la viitor, la destinaţia lor şi la valoarea existenţei 
umane, pe care oamenii ar trebui să o înţeleagă cu adevărat. Când ajung la 
bătrâneţe, simt din ce în ce mai mult că tot ce au urmărit vreodată este 
extrem de evaziv și de superficial. Această superficialitate şi acest caracter 
evaziv aduc cu ele valuri de deşertăciune și de teamă. Abia la bătrâneţe își 
dau oamenii seama că idealurile şi dorinţele pe care le-au urmărit au servit 
doar pentru a le satisface vanitatea și a le oferi o faimă şi un profit temporar, 
care nu sunt nimic mai mult decât o consolare efemeră. O asemenea 
consolare se transformă rapid într-un soi de neliniște şi teamă, fiindcă, pe 
măsură ce oamenii îmbătrânesc, sunt mai predispuşi la a se gândi la viitor, 
la ce se va alege de ei și la ce li se va întâmpla după moarte, iar când toate 
aceste întrebări vor rămâne fără răspuns, când nu vor avea niciun gând și 
niciun punct de vedere corect cu privire la aceste chestiuni, oamenii vor 
începe să se simtă temători şi neliniştiți. Vor simţi această nelinişte și 


această teamă până când vor închide ochii şi vor muri. Bucuria adusă de 


faimă şi de profit dispare rapid din inima oamenilor şi, cu cât încerci mai 
mult să o atingi şi să o păstrezi, cu atât dispare mai uşor, iar acest sentiment 
de bucurie se transformă mai uşor în nelinişte şi frică. În consecinţă, 
indiferent de idealurile și dorinţele care iau naștere din diversele interese şi 
hobbyuri ale oamenilor, în cele din urmă, ele conduc spre o cale de urmărire 
a faimei şi profitului, iar obiectivul suprem atins, ceea ce dobândesc 
oamenii, nu cuprinde nimic mai mult decât faimă și profit. Această faimă și 
acest profit oferă doar o consolare temporară şi satisfacția pasageră a 
vanităţii trupeşti. Când oamenii nu înţeleg adevărul, simt că e real ceea ce 
urmăresc, că idealurile și dorinţele lor sunt adevărate, că îi fac să se simtă 
bazați, că sunt mai capabili să-şi găsească locul în lume, să controleze 
direcția vieții lor şi să rămână stăpâni asupra ei, să fie responsabili de 
propriul destin. Totuşi, atunci când idealurile şi dorinţele lor sunt realizate, 
oamenii experimentează, în sfârşit, o trezire la realitate. Care este cauza 
acestei treziri la realitate? Este conştientizarea faptului că şi-au dedicat 
energia de-o viaţă unui lucru deşert care nu poate fi atins cu mâna sau simţit 
cu inima. Cu cât încearcă mai mult să-l atingă şi să-l păstreze, cu atât le 
scapă mai mult, lăsându-i cu un sentiment accentuat de pierdere și 
deşertăciune şi, bineînţeles, cu sentimente mai puternice de teamă şi regret. 
Fiindcă oamenii au interese şi hobbyuri, ei nutresc idealuri şi dorințe, iar 
acestea creează o iluzie care-i face pe oameni să creadă că au abilitatea de 
a-şi controla viețile, de a dirija calea vieţii lor şi de a-şi hotărî modul de 
existenţă şi obiectivele ei. Sursa acestei iluzii este faptul că oamenii nu 
urmăresc adevărul, nu au nicio iubire pentru acesta și, bineînţeles, se poate 
spune că iluzia este provocată de faptul că oamenii nu înțeleg adevărul. 
Când nu înțeleg adevărul, ei urmăresc adesea, în mod instinctiv, lucruri care 
le pot satisface trupul sau spiritul. Indiferent cât de îndepărtate de ei pot fi 


aceste lucruri, atât timp cât ei simt că le pot atinge şi le pot obține, sunt 


dispuşi să plătească preţul, chiar investind energie şi timp toată viaţa lor. 
Fiindcă oamenii nu înțeleg adevărul, îşi confundă cu ușurință interesele și 
hobbyurile cu o piatră de temelie sau cu un fel de calificare sau de capital 
pentru a-şi urmări obiectivele vieţii, iar pentru asta, sunt dispuși să plătească 
orice preţ. Nu îți dai seama că odată ce plăteşti acest preţ, odată ce porneşti 
pe această cale, îți este hărăzit să păşeşti pe o cale controlată de Satana, de 
tendinţele lumii şi de convenţii. În același timp, îţi este hărăzit să te cufunzi 
în mod involuntar în cuva de vopsire a societății, în mașina ei de tocat. 
Indiferent în ce culoare te vopseşte, indiferent în ce formă te toacă, 
indiferent cât de deformată devine umanitatea ta, te consolezi spunând: 
„Trebuie să îndur, pentru a-mi realiza idealurile şi dorințele şi de dragul 
viitorului meu!” De asemenea, îți spui constant: „Trebuie să mă adaptez la 
această societate, indiferent în ce culoare sunt vopsit, trebuie să accept şi să 
mă adaptez.” În timp ce te adaptezi la toate aceste medii diferite, te adaptezi 
şi la diferitele culori în care eşti vopsit şi accepți constant diferite versiuni 
ale tale, cu diferite stiluri şi diferite caractere. În acest fel, oamenii devin, 
fără să-şi dea seama, tot mai amorțiți, tot mai lipsiți de simţul ruşinii, iar 
conştiinţa şi rațiunea lor reuşesc tot mai puţin să le călăuzească sau să le 
controleze gândurile, dorințele şi alegerile. În cele din urmă, în diverse 
proporții, majoritatea oamenilor îşi ating idealurile şi dorinţele în timp ce le 
urmăresc. Bineînţeles, câțiva indivizi, indiferent cum urmăresc sau cât efort 
şi câte greutăţi îndură, tot nu reuşesc să-şi realizeze idealurile şi dorinţele. 
Indiferent de finalul absolut, ce dobândesc oamenii? Cei care reuşesc 
dobândesc faimă şi profit, în timp ce perdanţii poate că sunt incapabili să 
dobândească această faimă şi acest profit, dar primesc același lucru ca 
oamenii care au reuşit — ei primesc diversele suferinţe și gânduri negative 
insuflate de Satana, de această umanitate rea şi de întregul mecanism social 


şi întreaga influenţă rea a societăţii. Altfel, de ce ar folosi oamenii frecvent 


expresii precum: „e versat’, „vulpoi bătrân”, „şarpe experimentat și 
viclean” sau „a trecut prin multe” şi aşa mai departe? Fiindcă, atunci când 
îți urmărești idealurile şi dorințele, în acelaşi timp „înveţi” multe în această 
mare cuvă de vopsire şi în această maşină de tocat a societăţii. „Înveţi” 
lucruri care nu există în instinctele tale fizice — termenul „înveţi” ar trebui 
să fie aici între ghilimele. La ce se referă „înveţi”? Înseamnă că societatea, 
Satana şi omenirea rea te îndoctrinează cu diverse gânduri care sfidează 
conştiinţa şi raţiunea umană normală, făcându-te să trăieşti cu tot mai puţină 
conştiinţă şi rațiune, tot mai lipsit de ruşine și să-i disprețuieşti tot mai mult 
pe oamenii normali și pe cei care păşesc pe calea cea dreaptă. În același 
timp, care este cel mai grav rezultat? Nu numai că îi vei desconsidera tot 
mai mult pe oamenii cu umanitate, conştiinţă și rațiune normală, ci, în 
același timp, vei şi invidia şi admira actele josnice ale celor care îşi trădează 
conştiinţa şi moralitatea şi-i vei invidia pentru beneficiile materiale sau 
economice abundente pe care le dobândesc în urma propriilor acte josnice și 
a comportamentului lor neadecvat. Nu este aceasta consecința? (Ba da.) 
Aceasta este o consecință mai îngrozitoare, adică, în timp ce oamenii 
urmăresc realizarea idealurilor şi dorințelor proprii, înfăţişarea lor devine 
tot mai mohorâtă şi mai îngrozitoare, ei îşi pierd treptat conştiinţa şi 
rațiunea, iar concepția lor morală, concepţia despre viaţă şi comportamentul 


lor devin tot mai rele, mai urâte, mai josnice şi mai sordide. 


Din momentul în care o persoană începe să aibă interese şi hobbyuri 
până când îşi realizează idealurile şi dorinţele, în cursul acestui proces, 
calea pe care păşeşte și activitățile în care se implică — adică întreaga 
situație curentă a vieții sale — se poate spune că reprezintă o situație de viață 
prinsă în strânsoarea societăţii şi a tendinţelor rele. De fapt, reprezintă şi un 
proces în cursul căruia oamenii acceptă de bunăvoie să fie manipulaţi, 


călcați în picioare şi exploataţi de Satana, în timp ce urmăresc realizarea 


idealurilor şi dorințelor proprii. Bineînţeles, este şi un proces în cursul 
căruia Satana corupe oamenii mai mult şi în mod mai specific, în toate 
lucrurile. În fiecare situaţie pe care o întâmpini, Satana îţi insuflă încontinuu 
ideea că, pentru a-ţi realiza obiectivele, trebuie să foloseşti orice mijloace 
necesare, abandonând lucruri care sunt pozitive şi pe care umanitatea 
normală s-ar cuveni să le susțină, precum demnitatea umană, integritatea 
personală, limitele morale, conștiința proprie şi criteriile pentru 
comportamentul personal. Pe când te induce în eroare ca să renunţ treptat 
la acestea, îți și provoacă rațiunea, conştiinţa şi limitele morale, precum și 
picul de rușine care ţi-a mai rămas. După ce încetează să le provoace pe 
acestea, te împinge să faci încontinuu compromisuri în mijlocul inducerii în 
eroare, a ispitei, controlului şi călcării în picioare venite din partea 
tendinţelor rele. În procesul de a face constant compromisuri, alegi să 
adopţi gândurile şi punctele de vedere insuflate de Satana cu privire la 
modul în care să priveşti oamenii şi lucrurile şi în care să te comporţi şi să 
acționezi şi, de asemenea, practici în mod activ gândurile și punctele de 
vedere pe care Satana ţi le-a împărtășit, precum și căile şi metodele pentru 
felul în care să te comporti şi să acţionezi. În toate acestea te implici cu 
reticență şi în mod involuntar, dar în acelaşi timp, pentru a-ţi realiza 
idealurile şi dorințele, le faci pe toate de bunăvoie şi în mod activ, cu o 
atitudine foarte binevoitoare. Pe scurt, în cursul acestui proces, oamenii 
rămân pasivi, dar dintr-o altă perspectivă, se conformează în mod activ 
controlului şi corupţiei Satanei. În timp ce urmăresc realizarea idealurilor şi 
dorințelor lor, ei trăiesc tot timpul în marea cuvă de vopsire a tendinţelor 
rele ale societăţii, în strânsoarea acestora. În mod similar, ei trăiesc cu o 
mentalitate complexă şi contradictorie, fiind atât doritori, cât şi nedoritori şi 
într-un mediu real, care este atât complex, cât şi contradictoriu. Prin acest 


proces, pe măsură ce oamenii se apropie mai mult de idealurile, dorințele şi 


obiectivele de viaţă pe care le urmăreau, ei seamănă tot mai puţin cu fiinţele 
umane, conştiinţa lor devine tot mai amorțită, iar rațiunea lor se 
împuținează. Totuși, în sinea lor, oamenii cred că au idealuri şi dorinţe, unii 
spun chiar că idealurile şi dorinţele lor reprezintă convingerile lor, că a avea 
convingeri în inimă înseamnă că au păreri şi că trebuie să ai păreri în viaţă. 
Ei cred că sunt ființe umane normale fiindcă au păreri şi că, prin urmare, ar 
trebui să urmărească în continuare conform fostelor lor metode şi legi de 
supraviețuire şi că, atât timp cât rezultatele acestui lucru sunt bune și îi aduc 
mai aproape de idealurile și obiectivele vieții lor, atunci merită orice preţ 
plătesc pentru acest lucru, chiar dacă înseamnă că vor pierde totul. În 
consecință, în mentalitatea contradictorie de a fi atât doritori, cât şi 
nedoritori, oamenii vor continua să accepte controlul Satanei, gândurile, 
manipularea şi șiretlicurile lui. Chiar şi atunci când oamenii știu foarte bine 
că au fost corupți de societate şi de tendinţele rele, în situaţiile de acest gen, 
ei tot vor continua să urmărească necontenit, cu scopul de a-şi realiza 
idealurile şi a-şi atinge obiectivele vieţii. Poate chiar se felicită singuri 
pentru faptul că sunt capabili să recurgă la orice mijloace necesare şi că nu 
s-au dat bătuţi niciodată, bucurându-se de capacitatea lor de a continua până 
acum. Examinând comportamentele pe care oamenii le manifestă în timpul 
urmăririi idealurilor şi dorințelor lor, precum şi căile pe care le urmează şi 
diversele lor transformări, ce fel de cale este aceea de a urmări realizarea 
idealurilor și dorințelor oamenilor? (Este o cale care duce la distrugere.) 
Este o cale fără întoarcere, pe care cu cât merg mai mult oamenii, cu atât se 
îndepărtează mai mult de Dumnezeu. Se poate spune și că este o cale a 
distrugerii. Lângă obiectivele vieţii, spre care conduc idealurile şi dorinţele 
pe care și le-au stabilit oamenii, îi aşteaptă Satana. Şi pe drumul spre aceste 
obiective ale vieţii, ceea ce îi însoţeşte și îi urmează nu este adevărul, nu 


sunt cuvintele lui Dumnezeu. Atunci cine este? (Este Satana, împreună cu 


tendinţele lui rele şi cu diverse filosofii pentru interacțiuni lumești.) Sunt 
însoţiţi de Satana, de controlul, corupția, şiretlicurile şi ispitele lui repetate. 
Aceasta este o cale fără întoarcere, o cale a distrugerii, nu-i așa? (Așa este.) 
Fiindcă, în timp ce oamenii îşi urmăresc idealurile și dorinţele, ceea ce 
urmăresc, de fapt, ca obiectiv, nu este materializarea idealurilor şi dorințelor 
proprii, ci mai degrabă folosesc urmărirea acestor lucruri drept forţă 
motoare și temelie pentru a dobândi faimă și profit. Acestea sunt esenţa și 
adevărul problemei. Această cale doar îi face pe oameni să tânjească tot mai 
mult după faimă și profit, după tendinţele rele ale lumii. Această cale doar îi 
conduce pe oameni să se afunde tot mai adânc, făcându-i tot mai depravați 
şi mai lipsiți de raționalitate și privaţi de conștiință, îndepărtându-i de 
lucrurile pozitive. În același timp, îi duce tot mai departe de modurile şi de 
obiectivele de viaţă mai practice pe care ar trebui să le aibă cineva cu 
umanitate normală. Poate doar să facă firile corupte ale oamenilor să devină 
mai adânc înrădăcinate şi poate doar să-i îndepărteze și mai mult de 
suveranitatea şi de orchestrarea lui Dumnezeu. Bineînţeles, le și 
îngreunează tot mai mult oamenilor actul de a discerne între lucrurile 
pozitive şi cele negative. Aceasta este o realitate. Așadar, cum putem 
rezolva aceste probleme? Odată ce înțelegem esenţa a ceea ce urmăresc 
oamenii, a idealurilor și dorințelor umane, despre ce ar trebui să avem 
părtăşie? Ar trebui să avem părtăşie despre cum să se renunțe la ceea ce 


urmăresc oamenii, la idealurile şi dorinţele umane, nu este aşa? (Ba da.) 


Tocmai aveam părtăşie despre faptul că urmărirea realizării idealurilor 
şi dorințelor unui om este o cale fără întoarcere, un drum care duce la 
distrugere — atunci, ar trebui să abandoneze oamenii un astfel de mod de 
viață? (Da.) Ar trebui să renunţe la modul în care trăiesc şi să-l schimbe: nu 
este nici o abordare corectă, nici o cale dreaptă în viață. De vreme ce nu 


este corectă, ar trebui să renunţe la ea, să schimbe modul în care trăiesc și să 


adopte o abordare corectă cu privire la viaţă şi la existenţă. Bineînţeles, ar 
trebui să adopte o abordare corectă cu privire la modul în care tratează 
interesele şi hobbyurile oamenilor şi la modul în care tratează ceea ce 
urmăresc aceștia, idealurile şi dorinţele lor. Talentele şi înzestrănile 
oamenilor, împreună cu aceste interese şi hobbyuri, le permit acestora să-și 
stabilească idealurile, ceea ce urmăresc și dorințele şi, în același timp, le 
permit şi să-şi dezvolte obiectivele de urmărit. Aceste obiective nu sunt 
corecte şi vor călăuzi oamenii spre o cale fără întoarcere, îndepărtându-i şi 
mai mult de Dumnezeu și, în cele din urmă, provocându-le distrugerea. De 
vreme ce nu sunt corecte, care este conduita cea bună? Mai întâi, haideţi să 
analizăm dacă este bine ca oamenii să aibă interese şi hobbyuri; adică, pot fi 
incluse interesele şi hobbyurile lor în categoria lucrurilor negative? (Nu, nu 
pot.) Interesele și hobbyurile oamenilor nu sunt în mod inerent ceva rău și, 
bineînţeles, chiar nu se poate spune că sunt lucruri negative. Nu ar trebui 
condamnate sau criticate. Faptul că oamenii au interese, hobbyuri şi talente 
în anumite domenii face parte din umanitatea normală — fiecare persoană le 
are. Unor oameni le place să danseze, altora să cânte, să deseneze, să 
interpreteze, unora le place mecanica, economia, ingineria, medicina, 
agricultura, navigația sau anumite sporturi, altora le place să studieze 
geografia, geologia sau aviația şi, bineînţeles, mai sunt alţii cărora le-ar 
putea plăcea să studieze subiecte chiar mai obscure. Indiferent de interesele 
şi hobbyurile unei persoane, toate fac parte din umanitate și din viaţa umană 
normală. Nu ar trebui să fie denigrate drept lucruri negative şi nu ar trebui 
nici să fie criticate, cu atât mai puțin interzise. Adică orice interes sau 
hobby pe care l-ai putea avea este legitim. De vreme ce orice interes sau 
hobby este legitim şi ar trebui să-i fie permis să existe, cum ar trebui tratate 
idealurile şi dorințele legate de acestea? De exemplu, unor oameni le place 


muzica. Ei spun: „Vreau să devin muzician sau dirijor”, apoi ignoră orice 


altceva, pentru a merge să studieze şi să se perfecționeze în domeniul 
muzicii, îndreptându-și obiectivele şi direcția vieţii spre ocuparea poziţiei 
de muzician. Asta este ceea ce trebuie să facă? (Nu este.) Dacă nu crezi în 
Dumnezeu, dacă faci parte din lume și îţi petreci viaţa realizând idealurile şi 
dorinţele stabilite de propriile interese și hobbyuri, nu avem nimic de spus 
despre acest lucru. Acum, fiind credincios în Dumnezeu, dacă ai astfel de 
interese și hobbyuri şi vrei să-ți dedici întreaga viaţă, plătind pe tot 
parcursul ei preţul pentru a realiza idealurile şi dorințele stabilite de 
propriile interese şi hobbyuri, este această cale bună sau rea? Merită 
promovată? (Nu merită promovată.) Haideţi să nu vorbim încă dacă merită 
promovată sau nu; s-ar cuveni ca totul să fie rezolvat în mod solemn, deci 
cum faci acest lucru, pentru a stabili dacă această chestiune este corectă sau 
greşită? Trebuie să te gândeşti dacă tot ceea ce urmărești, idealurile și 
dorinţele pe care le-ai stabilit au vreo legătură cu învățăturile lui Dumnezeu 
şi cu mântuirea şi aşteptările Lui pentru tine, cu intenția lui Dumnezeu de a 
mântui omenirea, cu misiunea şi cu datoria ta, dacă te vor ajuta să-ţi duci la 
capăt misiunea şi să-ți îndeplineşti datoria mai eficient sau dacă îţi vor mări 
şansele de a fi mântuit și te vor ajuta să dobândeşti multumirea intențiilor 
lui Dumnezeu. În calitate de persoană obişnuită, este dreptul tău să 
urmăreşti idealuri şi dorințe, dar când îți realizezi propriile idealuri şi 
dorinţe şi urmăreşti această cale, te vor conduce ele pe calea mântuirii? Te 
vor conduce ele pe calea temerii de Dumnezeu şi a feririi de rău? Te vor 
conduce ele, în cele din urmă, la rezultatul supunerii absolute față de 
Dumnezeu şi închinării la EI? (Nu te vor conduce.) Acest lucru este sigur. 
De vreme ce nu te vor conduce, atunci, în calitate de credincios în 
Dumnezeu, sunt pozitive sau negative idealurile şi dorinţele stabilite 
datorită intereselor, hobbyurilor şi chiar şi talentelor și înzestrărilor tale? Ar 


trebui sau nu să le ai? (Sunt negative; nu ar trebui să le avem.) Nu ar trebui 


să le ai. Aşadar, ce devine natura idealurilor și dorințelor unei persoane? 
Devin ele lucruri pozitive sau negative? Devin un drept pe care ar trebui să- 
l ai sau ceva ce nu ar trebui să ai? (Devin lucruri negative, ceva ce nu ar 
trebui să am.) Devin ceva ce nu ar trebui să ai. Unii oameni spun: „Atunci, 
dacă nu ar trebui să le am, asta sigur înseamnă că Tu îmi iei drepturile!” Nu 
îți iau drepturile; vorbesc despre ce fel de cale ar trebui să urmeze oamenii 
şi cum să urmărească adevărul. Nu îți iau drepturile; libertatea de alegere îți 
aparține, ai voie să alegi. Dar cât priveşte care este natura acestei chestiuni 
şi cum ar trebui judecată, avem o bază pentru argumentele noastre şi nu 
vorbim la întâmplare. Dacă iei cuvintele lui Dumnezeu drept bază și 
vorbeşti din perspectiva adevărului, atunci, idealurile şi dorințele unei 
persoane nu sunt lucruri pozitive. Bineînţeles, pentru mai multă precizie, 
dacă tu, în calitate de credincios în Dumnezeu, doreşti să urmăreşti adevărul 
şi să obţii mântuirea, dacă doreşti să urmăreşti adevărul şi să ajungi să te 
temi de Dumnezeu, să te fereşti de rău şi să te supui lui Dumnezeu, atunci 
nu ar trebui să ai aceleași idealuri și dorinţe pe care le au oamenii mondeni. 
Cu alte cuvinte, dacă vrei să urmăreşti adevărul și să obţii mântuirea, atunci 
ar trebui să renunţi la ceea ce urmărești, la idealurile şi dorinţele tale. Ca să 
formulăm altfel, dacă vrei să urmăreşti adevărul şi să obţii mântuirea, 
atunci, nu ar trebui să-ţi urmăreşti propriile idealuri și dorinţe şi mai ales nu 
ar trebui să foloseşti urmărirea acestor idealuri şi dorințe în scopul de a 
obține faimă şi profit. Putem formula lucrurile astfel? (Da.) Totul este clar 
acum. În calitate de credincios în Dumnezeu, de vreme ce eşti dornic să 
urmăreşti adevărul şi vrei să obţii mântuirea, atunci ar trebui să renunţi la 
ceea ce urmăreşti, la idealurile şi dorințele tale, ar trebui să abandonezi 
această cale, care este cea a căutării faimei şi profitului şi să renunţ la 


aceste idealuri şi dorințe. Nu ar trebui să alegi realizarea idealurilor şi 


dorințelor proprii ca obiectiv al vieţii tale; în schimb, acesta ar trebui să fie 


să urmăreşti adevărul şi să obţii mântuirea. 


Unii oameni întreabă: „De vreme ce nu pot să realizez ceea ce 
urmăresc, idealurile şi dorinţele mele şi am renunţat la toate, ce ar trebui să 
fac în legătură cu interesele şi hobbyurile mele?” Asta este treaba ta. Deși 
poate că ai interese și hobbyuri, atât timp cât ele nu perturbă ceea ce 
urmăreşti în mod normal, nu intervin în realizarea datoriei și în finalizarea 
misiunii tale şi nu-ți afectează obiectivele vieţii sau calea pe care o urmezi, 
tu poţi păstra aceste interese şi hobbyuri. Bineînţeles, se poate înţelege şi 
astfel: dat fiind că aceste interese şi hobbyuri fac parte din umanitatea ta, 
atunci, s-ar putea spune şi că îți sunt date de Dumnezeu. Toate aspectele, 
precum înfăţişarea unei persoane, familia, pregătirea şi mediul de 
supraviețuire, au fost predestinate de Dumnezeu. Prin urmare, nu putem 
nega faptul că şi interesele și hobbyurile pe care le ai sunt date tot de 
Dumnezeu. Acest fapt nu poate fi negat, este sigur. De pildă, unii oameni 
sunt pricepuţi la limbi străine, la desen, la muzică, la distingerea sunetelor, a 
culorilor, etc. Indiferent dacă aceste lucruri sunt aptitudinile tale speciale 
sau interese și hobbyuri, s-ar putea spune că toate fac parte din umanitate. 
De ce le dă Dumnezeu oamenilor anumite interese şi hobbyuri? Pentru a-ți 
face viața umană puţin mai bogată şi mai plină de culoare, astfel încât viața 
ta să poată fi însoțită de anumite elemente de divertisment și relaxare, fără 
să afecteze faptul că mergi pe calea cea dreaptă în viață, făcându-ți viața 
mai puțin plictisitoare, mai puţin neinteresantă şi mai puţin monotonă. De 
exemplu, când vine momentul cântării imnurilor la adunări, cineva care ştie 
să cânte la un instrument muzical poate acompania interpretarea, cântând la 
pian sau la chitară. Dacă nimeni nu ar şti să cânte, atunci toți ar fi privaţi de 
această plăcere. Dacă este cineva care să ofere un acompaniament, atunci, 


rezultatul va fi mult mai bun decât dacă ar cânta fără acompaniament şi le 


va plăcea tuturor. În același timp, acest lucru lărgeşte orizonturi, 
îmbogățește experienţe, viaţa capătă mai multă substanță, oamenii simt că 
este mai frumoasă şi devin mai binedispuşi. Acest lucru este benefic atât 
pentru umanitatea lor normală, cât şi pentru calea pe care o urmează în 
credința în Dumnezeu. De pildă, dacă îți place să desenezi, atunci, când 
viaţa fraților şi surorilor devine monotonă, poţi să faci desene comice și să 
ilustrezi expresiile şi fețele negative ale anumitor oameni, precum şi 
remarcile lor negative, sub formă de benzi desenate ingenioase şi amuzante, 
apoi, să le aduni într-o mică broșură şi să le împărtăşeşti tuturor, inclusiv 
acelor persoane pesimiste. Când o văd şi zic: „Vai, eu sunt în desenul 
ăsta?”, vor chicoti, se vor înveseli şi nu vor mai fi negativi. Nu este acesta 
un lucru bun? Nu a presupus prea mult efort, dar i-a ajutat să iasă destul de 
uşor din negativitatea lor. În timpul liber, să deseneze, să cânte la diverse 
instrumente muzicale, să discute despre artă sau să exploreze actoria şi să 
interpreteze diverse personaje, inclusiv diferite tipuri de oameni negativi, 
diferite tipuri de indivizi aroganți și diversele manifestări ale antihriştilor 
care acționează arbitrar poate ajuta oamenii să-și îmbunătățească 
discernământul şi să-şi lărgească orizonturile. Nu este acesta un lucru bun? 
Cum să nu fie utile aceste interese şi hobbyuri? Le sunt benefice oamenilor. 
Totuşi, dacă nutreşti idealuri şi dorințe datorită intereselor şi hobbyurilor 
tale, iar acestea au efectul de a te dirija spre o cale fără întoarcere, atunci, 
ele nu sunt bune pentru tine. Dar dacă le aplici propriei vieţi într-un mod 
care este eficient pentru umanitatea ta, dacă îţi face viața mai bogată și mai 
plină de culoare, iar pe tine te face mai ingenios și mai vesel, trăind mai 
sănătos, liber şi dezinvolt, atunci interesele şi hobbyurile tale vor avea un 
efect pozitiv, aducând beneficii tuturor şi oferindu-ți edificare, fără să-ți 
afecteze îndeplinirea datoriei și finalizarea misiunii. Bineînţeles, într-o 


anumită măsură, te vor ajuta să-ți îndeplinești datoria. Când te simți abătut 


şi descurajat, să interpretezi un cântec, să cânți la un instrument sau să cânți 
o muzică vioaie şi ritmată îți poate îmbunătăţi starea de spirit, permiţându-ți 
să vii înaintea lui Dumnezeu în rugăciune. Nu vei mai nutri negativitate, nu 
te vei mai plânge sau nu vei mai vrea să abandonezi. În acelaşi timp, îţi vei 
descoperi slăbiciunile și defectele, dându-ți seama că eşti prea fragil şi 
incapabil să faci față loviturilor sau obstacolelor. A cânta la un instrument te 
va ajuta să-ți îmbunătăţeşti dispoziția; asta se numeşte să ştii cum să trăieşti. 
Nu au avut aceste interese şi hobbyuri un efect pozitiv? (Ba da.) Interesele 
şi hobbyurile pot fi considerate instrumente care, atunci când sunt folosite 
în mod corespunzător, îţi pot schimba dispoziția, permiţându-ţi să trăieşti o 
viață mai normală și mai raţională. Într-o anumită măsură, ele îţi pot 
accelera sau facilita intrarea în adevărul-realitate şi-ţi pot oferi un 
instrument suplimentar care să te ajute să-ţi realizezi îndatoririle. 
Bineînţeles, unii oameni au o umanitate rea și diabolică; sunt mereu 
ambiţioşi, au firea unui antihrist sau chiar sunt antihriști. Pentru ei, a avea 
interese şi hobbyuri poate fi problematic, fiindcă ar putea să le folosească 
drept capital şi să se creadă foarte importanţi, ceea ce le alimentează, fără 
îndoială, agresivitatea și îndrăzneala de a face fapte diabolice. Prin urmare, 
interesele şi hobbyurile în sine nu sunt lucruri rele sau negative. Oamenii 
buni și normali le folosesc pentru lucruri pozitive, în timp ce indivizii răi, 
diabolici și negativi le folosesc pentru a face fapte diabolice şi rele. Aşadar, 
interesele şi hobbyurile te pot face fie mai bun, fie mai rău, nu-i aşa? (Ba 
da.) Haideţi să revenim la tema privind modul de a renunţa la ceea ce 
urmăresc oamenii, la idealurile şi dorinţele lor. După ce înţeleg esenţa 
intereselor și a hobbyurilor, oamenii nu ar trebui să vadă doar latura 
pozitivă a intereselor şi hobbyurilor cuiva şi categoric nu ar trebui să 
respingă oamenii care au interese sau hobbyuri. Interesele şi hobbyurile fac 


parte din umanitatea normală şi oamenii ar trebui să le trateze în mod 


corect. Cu excepția cazului în care interesele şi hobbyurile tale încep să 
afecteze viețile altora sau să le provoace disconfort sau dacă îţi păstrezi 
interesele şi hobbyurile cu prețul afectării sau perturbării altora, atunci, 
acest lucru este nepotrivit. În afară de acest caz, interesele şi hobbyurile tale 
sunt legitime şi se speră că oamenii le pot trata cum se cuvine, că se pot 
folosi de ele şi le pot utiliza în mod rezonabil. Bineînţeles, cel mai bun și 
cel mai corect mod de a te folosi de ele și de a le utiliza este să-ți laşi 
interesele şi hobbyurile să aibă cel mai mare impact asupra lucrării pe care 
o faci şi asupra îndatoririlor pe care le realizezi să te foloseşti de ele cât mai 
mult posibil, fără a le lăsa să se irosească. Unii oameni spun: „Interesele şi 
hobbyurile mele pot juca un rol semnificativ în realizarea îndatoririlor melc, 
dar simt că, acum, cunoștințele mele în acest domeniu nu sunt suficiente şi 
destul de cuprinzătoare. Vreau să mă perfecționez şi să realizez un studiu 
mai bun și mai sistematic al subiectelor aferente acestui domeniu, iar apoi, 
să-l aplic îndatoririlor mele. Pot să fac asta?” Da, poţi. Casa lui Dumnezeu 
vă încurajează în mod repetat să continuaţi să învăţaţi. Cunoştinţele sunt un 
instrument, iar dacă nu conţin ceva care să te macine sau să-ți destrame 
gândurile, poți să studiezi şi să-ţi aprofundezi înțelegerea cu privire la 
acestea. Le poţi folosi ca pe un instrument pozitiv și benefic pentru a-ți 
realiza îndatoririle, permițându-le să fie eficiente şi să aibă un impact. Nu 
este acesta un lucru bun? Nu este aceasta o abordare potrivită? (Ba da.) 
Bineînţeles, această metodă de practică este și un mod potrivit de a-ți trata 
interesele şi hobbyurile şi, în același timp, este un mod corect de a renunța 
la ceea ce urmărești, la idealurile şi dorinţele tale. Te foloseşti de interesele 
şi hobbyurile tale și le utilizezi corect, nu le foloseşti ca să realizezi 
obiective personale sau ca să atingi obiectivul de a urmări satisfacerea 
ambițiilor şi a poftelor personale. Atunci, acest lucru este legitim şi este un 


mod de practică exact şi, bineînţeles, este şi un mod de practică pozitiv şi 


corect. Mai mult, serveşte și drept cale concretă pentru felul în care să 


renunti la ceea ce urmăreşti, la idealuri şi dorinţele. 


Am clarificat aspectul legat de felul în care să trataţi corect interesele 
şi hobbyurile; acum, la ce se referă cu adevărat renunţarea? Nu criticăm şi 
nu condamnăm interesele şi hobbyurile, mai degrabă disecăm ceea ce 
urmăresc oamenii, idealurile şi dorințele pe care le stabilesc având 
interesele şi hobbyurile drept temelie şi capital. În consecinţă, trebuie să se 
renunţe cu adevărat la ceea ce urmăresc, la idealuri şi dorinţe. Mai devreme, 
am avut părtăşie despre ideea de a-ţi lăsa interesele şi hobbyurile să joace 
un rol pozitiv şi să producă un efect pozitiv — aceasta este o metodă activă 
de practică pentru renunţarea la ceea ce urmăresc oamenii, la idealurile şi 
dorințele lor. Din altă privință, oamenii nu ar trebui să-și urmărească 
propriile idealuri şi dorinţe, fiindcă au interese şi hobbyuri — aceasta este o 
formă mai practică de renunțare. Cu alte cuvinte, un aspect este să-ți 
utilizezi bine interesele şi hobbyurile, iar altul este că nu ar trebui să 
urmărești idealuri şi dorinţe stabilite datorită propriilor interese şi hobbyuri, 
adică nu urmări obiectivele vieții pe care le ai datorită intereselor şi 
hobbyurilor tale. Aşadar, cum ai putea să stabilești dacă foloseşti interese şi 
hobbyuri în mod normal şi nu urmăreşti idealuri și dorințe? Dacă ai un 
interes sau un hobby şi-l aplici corect lucrării tale, îndeplinirii datoriei tale 
şi propriei vieţi de zi cu zi, dacă obiectivul a ceea ce urmăreșşti nu este să 
faci paradă sau să te lauzi singur, dacă acesta sigur nu este să-ți creşti 
popularitatea sau să dobândeşti stima, elogiul şi admirația celorlalți şi, 
fireşte, mai ales dacă nu este să îi faci pe oameni să-şi găsească loc în 
inimile lor pentru tine datorită intereselor şi hobbyurilor tale şi, astfel, să ți 
se dedice şi să te urmeze, atunci ai realizat o aplicare pozitivă, potrivită, 
adecvată şi rațională a intereselor şi hobbyurilor tale, care este în 


concordanţă cu umanitatea normală și în acord cu intențiile lui Dumnezeu și 


le utilizezi conform adevărurnilor-principii. Dar dacă, în timp ce utilizezi sau 
aplici interesele şi hobbyurile tale, îi fortezi pe ceilalți să te admire şi să te 
accepte, cu scopul deosebit de puternic de a face paradă, dacă-i împingi pe 
alții într-un mod lipsit de scrupule, neruşinat și forțat să te asculte şi să te 
accepte, satisfăcând vanitatea pe care o dobândeşti în urma etalării 
intereselor și hobbyunilor tale, indiferent cum se simt ceilalți, folosindu-ți, 
în cele din urmă, interesele şi hobbyurile drept capital pentru a-i controla pe 
ceilalți, pentru a câștiga un loc în inimile lor şi a dobândi prestigiu în rândul 
oamenilor şi dacă, în cele din urmă, obțu faimă şi profit ca urmare a 
propriilor interese şi hobbyuri, atunci, aceasta nu este nici o utilizare 
legitimă a intereselor şi hobbyurilor, nici o folosire normală a lor. Astfel de 
acțiuni ar trebui condamnate, ar trebui discernute și respinse de ceilalți și, 
bineînţeles, oamenii ar trebui să renunțe și la acestea. Când te foloseşti de 
ocazii pentru a-ți realiza îndatoririle sau îţi oferi singur pretextul de a fi 
conducător, cineva cu răspundere sau un talent extraordinar, în scopul de a 
le arăta celorlalți că ai anumite talente și aptitudini și de a le arăta că 
interesele şi hobbyurile tale le depășesc pe ale lor, acest mod de a face 
lucrurile este nepotrivit. Presupune să foloseşti utilizarea intereselor şi 
hobbyurilor tale ca pretext pentru a dobândi prestigiu în rândul oamenilor şi 
pentru a-ți satisface propriile ambiţii şi dorințe. Mai precis, acest proces sau 
plan de acţiune se reduce la exploatarea intereselor şi hobbyurilor tale şi a 
admirației oamenilor pentru acestea, ca să realizezi ceea ce urmărești, 
idealurile şi dorinţele tale. La acest lucru ar trebui să renunţ. Unii oameni 
spun: „După ce am auzit asta, tot nu știu cum să renunţ.” În realitate, este 
uşor să renunți? Atunci când ai anumite interese şi hobbyuri unice, dacă nu 
faci nimic, aceste interese şi hobbyuri rămân în umanitatea ta şi nu au nicio 
legătură cu calea pe care o urmezi. Totuși, odată ce îţi etalezi constant 


interesele şi hobbyunile, încercând să obţii faimă în rândul oamenilor sau 


să-ți sporeşti popularitatea, să te faci cunoscut mai multor oameni şi să 
atragi mai multă atenţie, acest proces și acest plan de acţiune nu sunt simple 
moduri de a face lucrurile. Când sunt combinate toate aceste acțiuni şi 
comportamente, ele alcătuiesc calea pe care o urmează o persoană. Aşadar, 
care este această cale? Este un efort să urmăreşti realizarea idealurilor și 
dorințelor tale în casa lui Dumnezeu, să urmărești admirația celorlalți și să 
obţii satisfacerea propriilor ambiţii și dorințe. Odată ce începi să urmărești 
aşa ceva, calea pe care o urmezi devine una fără întoarcere, o cale care 
conduce spre distrugere. Nu ar trebui să te schimbi degrabă, să revii asupra 
acestor acțiuni şi să renunţ la ele și la aceste ambiţii şi dorinţe? Unii ar 
putea spune: „Tot nu știu cum să renunţ.” Atunci, nu o face. Ce înseamnă 
„nu o face”? Înseamnă că ar trebui să-ți păstrezi interesele şi hobbyurile 
ascunse şi să faci tot posibilul să nu le etalezi. Unii pot întreba: „Dar dacă 
realizarea îndatoririlor mele o cere, ar trebui să le arăt?” Când ar trebui, 
când este obligatoriu să le arăţi, atunci ar trebui să o faci — este momentul 
potrivit pentru asta. Totuşi, dacă în prezent eşti pe calea urmăririi idealurilor 
şi dorințelor tale, atunci, nu le dezvălui. Când simţi nevoia de a te lăuda cu 
ele, ar trebui să te rogi lui Dumnezeu, să iei o hotărâre fermă, să-ți înăbuși 
aceste dorinţe şi, în acelaşi timp, să accepţi analiza atentă şi disciplinarea lui 
Dumnezeu, să-ți controlezi inima şi să-ți înăbuși din faşă ambițiile și 
dorinţele, făcându-le să dispară şi nelăsându-le niciodată să se transforme în 
realitate — este bine aşa? (Da.) Este uşor de făcut? Nu este uşor, nu-i aşa? 
Cine are puţin talent, dar nu vrea să se laude cu el? Ca să nu mai vorbim 
despre cei care au vreo aptitudine specială. Unii oameni ştiu să gătească și 
să pregătească mâncăruri şi vor să se laude cu asta oriunde merg, ba chiar 
îşi zic „Frumuseţea Tofului” sau „Regina Tăiţeilor”. Merită aceste aptitudini 
minore să fie etalate? Dacă ar fi ca ei să aibă înzestrări excepționale, cât de 


exagerată ar deveni aroganţa lor? Fără îndoială că ar ajunge pe o cale fără 


întoarcere. Bineînţeles, pe lângă faptul că oamenii urmează calea greşită sau 
o cale fără întoarcere din cauza intereselor şi hobbyurilor lor, majoritatea au 
adeseori gânduri active din cauza intereselor şi hobbyurilor proprii, pe 
parcursul credinței în Dumnezeu. În vreme ce cred în Dumnezeu şi-şi 
îndeplinesc îndatoririle, în mintea lor, ei analizează constant idealurile şi 
dorinţele pe care le-au stabilit sau poate că își reamintesc încontinuu 
idealurile şi dorinţele lor nerealizate, spunându-şi constant în sufletul lor că 
încă au aceste idealuri şi dorinţe care nu s-au realizat niciodată. Deşi nu au 
plătit niciodată un preţ specific şi nu au adoptat nicio practică specifică 
pentru aceste lucruri, aceste idealuri şi dorințe au prins rădăcini adânci în 


inimile lor, iar ei nu au renunţat niciodată la ele. 


Mai devreme, am avut părtăşie şi am disecat faptul că urmărirea 
realizării idealurilor şi dorințelor, precum și urmarea căii acestei lumi, sunt 
o cale fără întoarcere, un drum care conduce spre distrugere. Aceasta și 
urmărirea adevărului sunt precum două linii paralele, nu va exista niciodată 
un punct în care aceste linii se vor intersecta şi, bineînţeles, nici ele între ele 
nu se vor intersecta vreodată. Dacă tu crezi în Dumnezeu şi doreşti să 
urmăreşti adevărul şi să obţii mântuirea, atunci, trebuie să renunți complet 
la orice idealuri şi dorinţe pe care le aveai în inimă înainte. Nu le păstra și 
nu le preţui; ar trebui abandonate. A urmări realizarea idealurilor şi 
dorințelor tale şi a urmări adevărul sunt precum calea uleiului și cea a apel. 
Dacă ai idealuri şi dorinţe și vrei să le realizezi, vei fi incapabil să urmăreşti 
adevărul. Dacă, printr-o înţelegere a adevărului și după atâția ani de 
experiență, doreşti să-ţi propui să urmăreşti adevărul într-un mod echilibrat, 
atunci ar trebui să abandonezi vechile idealuri şi dorinţe, eliminându-le 
complet din conştiinţa ta sau din adâncul sufletului tău. Dacă dorești să 
urmăreşti adevărul, atunci, idealurile şi dorințele tale nu se vor împlini 


niciodată. In schimb, ele îți vor tulbura urmărirea adevărului şi intrarea în 


adevărul-realitate, în timp ce te vor trage în jos şi-ţi vor face calea urmăririi 
adevărului obositoare şi dificilă. De vreme ce ştii că nu vei fi capabil să-ţi 
realizezi idealurile şi dorințele, este mai bine să rupi legătura în mod decisiv 
cu ele şi să renunți complet la ele; nu te mai gândi niciodată la ele şi nu-ţi 
mai face iluzii în privinţa lor. Dacă spui: „Încă nu mă interesează foarte 
mult calea urmăririi adevărului şi a obţinerii mântuirii. Încă nu ştiu dacă pot 
să urmăresc adevărul, dacă sunt un urmăritor al adevărului. Încă îmi este 
neclară această cale a obţinerii mântuirii. În schimb, am o cale foarte 
concretă către urmărirea idealurilor şi dorințelor lumești şi un plan şi o 
strategie foarte concretă.” Dacă aşa stau lucrurile, atunci poţi să renunţi la 
calea urmăririi adevărului şi a realizării îndatoririlor tale, ca să mergi să-ţi 
realizezi idealurile şi dorinţele. Bineînţeles, în cazul în care nu eşti sigur 
dacă să-ți urmărești propriile idealuri și dorinţe sau adevărul, te sfătuiesc să 
rămâi calm o perioadă. Poate mai rămâi un an sau doi în casa lui 
Dumnezeu: cu cât mănânci şi bei mai mult cuvintele lui Dumnezeu, cu cât 
experimentezi mai multe medii, cu atât mai mult ţi se vor maturiza 
perspectiva şi abordarea faţă de modul în care priveşti lucrurile, ţi se vor 
îmbunătăți dispoziţia şi starea, lucru care va fi, fără îndoială, o 
binecuvântare imensă pentru tine. Este posibil ca, după doi ani, să ajungi să 
înţelegi anumite adevăruri, dobândind o perspectivă complexă asupra lumii 
şi asupra umanităţii; atunci, vei fi capabil să renunţi complet la idealurile şi 
dorinţele tale şi să Îl urmezi de bunăvoie pe Dumnezeu pentru tot restul 
vieţii, acceptându-l orchestrările. Indiferent cât de mari sunt greutățile pe 
care le-ai putea înfrunta în casa lui Dumnezeu, vei fi capabil să-ți 
îndeplineşti în continuare îndatoririle şi să-ți duci la capăt misiunea. Şi cel 
mai important lucru este că vei fi luat o hotărâre fermă şi vei fi decis să-ți 
abandonezi idealurile şi dorințele anterioare, ceea ce îți permite să urmăreşti 


adevărul într-un mod echilibrat, fără ezitare. Totuşi, dacă nu poți fi sigur 


acum şi doreşti să reevaluezi peste un an sau doi dacă poţi urmări adevărul, 
casa lui Dumnezeu nu te va forța şi nu va spune: „Eşti distras şi 
nestatornic.” După un an sau doi, când vei citi mai mult din cuvintele lui 
Dumnezeu, vei asculta mai multe predici, vei înţelege puţin din adevăr şi 
umanitatea ţi se va maturiza, perspectiva felului în care priveşti lucrurile, 
concepţia despre viaţă și viziunea asupra lumii ţi se vor schimba. În acel 
moment, alegerile tale vor fi oarecum mai exacte decât sunt acum, sau, ca 
să folosim o expresie a non-credincioşilor, în acel moment vei şti de ce ai 
nevoie tu personal, ce cale trebuie să urmezi și ce fel de persoană trebuie să 
fii. Acesta este un aspect. Să presupunem că tu chiar nu ești interesat să 
crezi în Dumnezeu și doar ai făcut-o fiindcă părinţii sau colegii de serviciu 
ti-au prezentat Evanghelia şi ai acceptat ca să salvezi aparențele sau din 
politeţe; fără nicio tragere de inimă, participi la adunări şi îţi îndeplinești 
îndatoririle în casa lui Dumnezeu, în timp ce te gândești că fraţii și surorile 
de la biserică nu sunt răi şi măcar nu hărțuiesc oamenii, iar casa lui 
Dumnezeu este un loc al rațiunii, unde adevărul are autoritate şi unde 
oamenii nu sunt supuși oprimării sau hărţuirii de către ceilalți şi simți că 
este mai bună casa lui Dumnezeu decât lumea non-credincioșşilor; dar nu ai 
renunţat niciodată la idealurile şi dorinţele tale şi ele nu s-au schimbat, ba 
dimpotrivă, aceste idealuri şi dorinţe pe care le aveai înainte au devenit mai 
puternice şi mai clare în adâncul inimii, minții și spiritului tău; și pe măsură 
ce ele devin mai pronunţate, descoperi că, atunci când vine vorba de 
credința în Dumnezeu, de adevărul despre care avem părtăşie, precum şi de 
cuvintele, acţiunile şi modurile de viață zilnice, etc., aceste idealuri şi 
dorinţe sunt tot mai monotone și mai anoste; simţi disconfort şi este exclus 
să urmăreşti adevărul, nu te interesează absolut deloc să-l urmărești şi nu ai 
în minte nicio opinie bună despre alegerea căii corecte în viaţă, despre cum 


să te comporți adecvat sau despre ce constituie lucruri pozitive; dacă eşti o 


astfel de persoană, atunci îți spun să mergi de îndată să-ți urmărești 
propriile idealuri și dorinţe! Există un loc pentru tine în această lume, un loc 
în mijlocul tendinţelor complexe și haotice ale răului. Îţi vei realiza fără 
îndoială idealurile şi dorinţele exact cum speraseşi şi vei obţine lucrurile pe 
care ţi le doreşti. Casa lui Dumnezeu nu este un loc potrivit în care să rămâi, 
nu este locul tău ideal și, cu siguranță, calea urmăririi adevărului nu este cea 
pe care vrei să o urmezi ŞI, mai ales, nu este cea de care ai nevoie. Profită 
chiar acum, cât timp idealurile şi dorinţele tale prind formă şi cât timp eşti 
încă tânăr şi ai energia sau resursele necesare ca să mergi să te zbaţi în 
lume, părăseşte degrabă casa lui Dumnezeu, du-te și realizează-ţi idealurile 
şi dorințele. Casa lui Dumnezeu nu te va reține. Nu aștepta până în ziua 
când îţi vei pierde speranţa de a primi binecuvântări şi nu vei avea nimic de 
spus despre mărturia ta experiențială, când nu ţi-ai terminat de îndeplinit 
îndatoririle în mod corespunzător şi te vei trezi, într-un final, la vârsta de 
CINCIZECI, şaizeci, şaptezeci, chiar optzeci de ani, dorind să urmăreşti 
adevărul — atunci va fi prea târziu. Dacă nu vei dori să rămâi în casa lui 
Dumnezeu, atunci te vei lăsa pradă distrugerii. Oamenii ca tine nu au 
nevoie să se opună voinţei lor şi să renunţe la ceea ce urmăresc, la idealurile 
şi dorinţele lor. Fiindcă premisa despre care am discutat pentru a renunţa la 
ceea ce urmăresc oamenii, la idealurile şi dorinţele lor este că tu eşti o 
persoană care urmăreşte adevărul sau că, deşi momentan încă nu ai început 
să-l urmărești, ţi-ai pus în gând să devii o astfel de persoană şi nu vei părăsi 
casa lui Dumnezeu indiferent dacă obţii sau nu mântuirea, indiferent dacă 
trăieşti sau mori. Mă adresez oamenilor de acest fel. Bineînţeles, ar trebui să 
adaug o notă explicativă: fiindcă astăzi am părtăşie despre subiectul 
„renunţării la ceea ce urmăresc oamenii, la idealurile și dorințele lor”, 
pornesc de la premisa că oamenii sunt dornici să urmărească adevărul şi să 


obțină mântuirea. Sunt vizaţi în mod special oamenii care sunt dornici să 


urmărească adevărul şi să obţină mântuirea. În afară de aceștia, nu este 
nevoie să asculte subiectul zilei de azi cei pe care nu îi preocupă calea, 
direcția, dorinţa sau hotărârea de a urmări adevărul și de a obţine mântuirea. 
Aceasta este nota explicativă pe care am adăugat-o; este necesară, nu-i aşa? 
(Da.) Le acordăm oamenilor libertate, nu forțăm pe nimeni. Orice adevăr- 
principiu, orice învăţătură, aprovizionare, sprijin sau ajutor este oferit 
oamenilor pe baza raționalităţii şi cu condiţia ca ei să fie dornici. Dacă nu 
doreşti să asculți, poţi să-ți acoperi urechile şi nici să nu asculţi, nici să nu 
accepţi subiectul, sau poţi şi să pleci — ambele variante sunt acceptabile. Nu 
este nimeni forţat să accepte părtăşia despre adevăr din casa lui Dumnezeu. 
Dumnezeu le acordă oamenilor libertate şi nu obligă pe nimeni. Spune-Mi, 
este acesta un lucru bun? (Da.) Este nevoie să-i forțăm? (Nu.) Nu este 
nevoie de forță. Adevărul aduce viață, viaţă veşnică. Dacă dorești să-l 
primeşti, iar apoi îl accepți şi 1 te supui, atunci, îl vei primi. Dacă nu-l 
accepţi, ci îl respingi şi te împotriveşti, atunci nu-l vei obține. Indiferent 
dacă-l poţi obţine sau nu, trebuie să accepţi consecinţele. Nu aşa stau 
lucrurile? (Ba da.) 


Motivul pentru care avem părtăşie despre nevoia de a renunţa la 
anumite lucruri în timp ce urmărim adevărul este că urmărirea lui şi 
obținerea mântuirii sunt similare momentului când oamenii participă la un 
maraton. Concurenţii care participă la un maraton nu au nevoie de o forță 
fizică extraordinară sau de aptitudini excepţionale, ci trebuie să aibă o 
anumită rezistenţă şi perseverenţă şi trebuie să aibă credință, precum și 
hotărârea de a persevera. Bineînţeles, în timp ce participă la un maraton, în 
afara acestor elemente spirituale, oamenii trebuie și să renunțe treptat la 
anumite poveri, pentru a-și atinge destinația mai uşor, mai liber sau într-un 
mod care se armonizează mai bine cu dorinţele lor. Maratonul, ca sport, nu 


ține cont de clasamentul participanților care ajung la destinație; mai degrabă 


tine cont de performanța persoanelor de-a lungul evenimentului, de 
perseverenţa, rezistenţa lor şi tot ce îndură ei pe parcursul acestei activități. 
Nu este aşa? (Ba da.) Când vine vorba de credinţa în Dumnezeu, urmărirea 
adevărului și, în cele din urmă, obţinerea mântuirii sunt similare unui 
maraton; necesită un proces foarte lung, iar în acest proces, necesită şi să 
renunți la multe lucruri care nu au legătură cu urmărirea adevărului. Aceste 
lucruri nu numai că pur şi simplu nu au legătură cu adevărul, ci, mai 
important, te pot împiedica să-l urmăreşti. În consecinţă, în timp ce renunţi 
la aceste lucruri şi le înlături, este posibil să experimentezi în mod inevitabil 
o oarecare durere şi să trebuiască să abandonezi anumite lucruri şi să faci 
alegeri corecte. Urmărirea adevărului le cere oamenilor să renunţe la multe 
lucruri, fiindcă acestea se abat de la calea urmăririi lui şi contrazic 
obiectivele corecte ale vieţii și direcția spre care Dumnezeu îi călăuzeşte pe 
oameni. Orice contrazice adevărul şi împiedică o persoană să-l urmărească 
şi să urmeze calea corectă în viață este un lucru negativ, având ca scop 
urmărirea faimei şi a profitului sau obținerea unor rezultate precum 
proprietăți şi bani din abundență. Această cale a urmăririi realizării 
idealurilor şi dorințelor personale se bazează pe abilitățile oamenilor, 
precum şi pe cunoştinţele lor, pe gândurile și punctele lor de vedere false şi 
pe diversele lor filosofii pentru interacțiuni lumești, precum şi pe diversele 
lor metode, şiretlicuri și uneltiri. Cu cât cineva urmărește mai mult 
realizarea propriilor idealuri şi dorinţe, cu atât se îndepărtează mai mult de 
adevăr, de cuvintele lui Dumnezeu şi de calea cea dreaptă pe care i-a 
indicat-o Dumnezeu. Aşa-zisele idealuri și dorinţe din inima ta sunt, de 
fapt, lucruri deşșarte, nu te pot învăţa cum să te comporti, cum să te închini 
lui Dumnezeu și cum să-L înţelegi sau cum să te supui lui Dumnezeu, voii 
Lui şi Suveranului, printre alte astfel de lucruri pozitive. Când îți urmăreşti 


idealurile şi dorinţele, nu vei obţine niciunul dintre aceste lucruri deopotrivă 


pozitive şi valoroase, care corespund adevărului. Orice cale a vieții 
orientată spre ceea ce urmăresc oamenii, spre idealurile şi dorinţele lor are 
acelaşi obiectiv, aceeași esență şi natură supremă — toate contrazic adevărul. 
Totuşi, calea urmăririi adevărului este diferită. Ea îţi va călăuzi în mod 
corect calea vieţii — acesta este un fel de a o spune oarecum general. Mai 
precis, îți va da în vileag gândurile şi punctele de vedere incorecte şi 
denaturate privind felul în care tratezi diverşi oameni, diverse evenimente și 
lucruri. În acelaşi timp, te va informa, te va călăuzi, îți va furniza și te va 
învăţa să ai gânduri şi puncte de vedere corecte şi precise. Bineînţeles, îţi va 
spune şi ce fel de gânduri şi puncte de vedere să ai atunci când priveşti 
oamenii şi lucrurile, când te comporți şi când acţionezi. Această cale a 
urmăririi adevărului îți spune cum să te comporti, cum să trăieşti în limitele 
umanităţii normale și cum să te comporți conform adevărurilor-principii. Ar 
trebui măcar să nu cobori sub standardul de conştiinţă şi rațiune — ar trebui 
să trăieşti ca un om şi ca om. În afară de asta, această cale te informează 
mai precis în legătură cu gândurile, punctele de vedere, perspectivele şi 
atitudinile pe care ar trebui să le ai când priveşti fiecare chestiune şi faci 
fiecare lucru. Aceste gânduri, puncte de vedere, perspective şi atitudini 
corecte sunt, în acelaşi timp, criteriile şi principiile corecte de 
comportament personal și de acțiune pe care ar trebui să le susții. Când o 
persoană atinge sau intră în realitatea de a privi oamenii şi lucrurile, a se 
comporta şi a acționa în totalitate conform cuvintelor lui Dumnezeu, cu 
adevărul drept criteriu, acea persoană a devenit mântuită. Odată ce o 
persoană este mântuită și dobândește adevărul, punctul său de vedere faţă 
de lucruri se va transforma complet, corespunzând perfect cuvintelor lui 
Dumnezeu și fiind în acord cu Dumnezeu. Când ajunge în această etapă, o 
persoană nu se va mai răzvrăti împotriva lui Dumnezeu, iar El nu o va mai 


mustra şi judeca şi nici nu o va disprețul. Explicația este că această 


persoană nu mai este un dușman al lui Dumnezeu, nu I se mai împotriveşte, 
iar Dumnezeu a devenit cu adevărat şi pe bună dreptate Creatorul fiinţelor 
Lui create. Oamenii s-au întors sub stăpânirea lui Dumnezeu, iar Dumnezeu 
se bucură de închinarea, supunerea şi frica pe care oamenii ar trebui să I le 
ofere. Totul se așază de la sine. Toate lucrurile create de Dumnezeu sunt 
pentru omenire, iar omenirea, la rândul ei, gestionează toate lucrurile sub 
suveranitatea lui Dumnezeu. Toate lucrurile sunt sub gestionarea omenirii, 
totul urmează regulile şi legile stabilite de Dumnezeu, progresând și 
mergând mai departe în mod ordonat. Omenirea se bucură de toate lucrurile 
pe care le-a creat Dumnezeu şi acestea există în mod ordonat sub 
gestionarea omenirii. Toate lucrurile sunt pentru omenire, iar omenirea este 
pentru toate lucrurile. Toate acestea sunt foarte armonioase și ordonate, 
toate provin din suveranitatea lui Dumnezeu şi din mântuirea omenirii de 
către El. Chiar este un lucru minunat. Acesta este unul dintre înțelesurile 
supreme ale renunţării la ceea ce se urmărește, la idealuri şi dorinţe. Vezi tu, 
deşi acum renunți la idealurile şi dorințele temporare, în final, ceea ce 
dobândeşti este adevărul, este viaţa, este lucrul cel mai prețios. Prin 
comparație cu idealurile şi dorinţele lipsite de valoare la care renunti, 
acestea sunt de cine ştie câte mii, sau chiar zeci de mii de ori mai valoroase. 
Sunt practic incomparabile. Nu este aşa? (Ba da.) Desigur, ar trebui 
clarificat un lucru: oamenii ar trebui să înțeleagă că urmărirea idealurilor și 
dorințelor nu te va învăţa niciodată cum să te comporți. Din ziua în care te- 
ai născut, părinții tăi ţi-au spus: „Trebuie să înveţi să minţi, să te protejezi și 
nu-i lăsa pe ceilalți să te hărțuiască. Când te hărțuieşte cineva, trebuie să fii 
dur, nu fi slab, nu-i lăsa pe ceilalți să creadă că ești atât de uşor de hărțuit. 
Mai mult, trebuie să dobândeşti cunoștințe şi să te întărești, astfel încât să fu 
de neclintit în societate. Trebuie să urmărești faima şi profitul, femeile ar 


trebui să fie independente, iar bărbaţii ar trebui să poarte povara lumii.” De 


la o vârstă fragedă, părinţii tăi te-au educat în acest fel, de parcă te-ar fi 
învăţat cum să te comporti; dar, în realitate, se străduiau, făceau tot ce era 
nevoie, ba chiar păreau să-şi pună viețile în pericol pentru a te împinge în 
această lume, în această tendinţă rea, pentru a te lăsa neștiutor cu privire la 
ce este pozitiv şi ce este negativ, neștiutor cu privire la felul în care să 
distingi între dreptate şi rău şi să discerni între lucruri pozitive și negative. 
În acelaşi timp, părinţii tăi te-au învăţat şi următoarele: „Fă orice este 
nevoie, nu fi prea politicos cu ceilalți. Toleranța față de ceilalți este cruzime 
faţă de tine însuţi.” Te-au educat astfel de când ai început să înţelegi lucruri, 
iar apoi, la școală şi în societate, toată lumea te învață aceleaşi lucruri. Nu te 
învaţă asta ca să te comporți ca un om, ci ca să devii demon, să minţi, să 
faci rău şi să pieri. Abia după ce crezi în Dumnezeu, ajungi să ştii cum ar 
trebui să te comporti ca o persoană onestă și să rostești adevărul şi faptele. 
Îţi faci curaj şi în sfârşit reuşeșşti să spui adevărul, îţi păstrezi conștiința şi 
limitele morale pentru a-l spune o dată, dar eşti respins de societate, învinuit 
de familie, ba chiar ridiculizat de prietenii tăi și, în final, ce se întâmplă? 
Eşti rănit, nu poți suporta şi nu mai ştii cum să te comporti. Simţi că a te 
comporta ca un om este prea dificil, că este mai ușor să fii demon. Pur și 
simplu fii demon şi urmează tendinţa rea a acestei societăți — nu va spune 
nimeni nimic. Nimeni din rândul întregii omeniri nu te învață cum să te 
comporți. După ce crezi în Dumnezeu, auzi că fiecare cuvânt pe care îl 
rosteşte El şi tot ce face El are ca scop să te înveţe cum să te comporți, cum 
să practici adevărul, astfel încât să devii o ființă umană adevărată. Doar în 
cuvintele lui Dumnezeu poţi găsi răspunsul corect la ce este adevărata viaţă 
umană. În consecinţă, felul în care să priveşti oamenii şi lucrurile şi în care 
să te comporți şi să acționezi trebuie să se bazeze în întregime pe cuvintele 
lui Dumnezeu, cu adevărul drept criteriu. Asta se numește să acționezi ca o 


persoană. Când vei înţelege temeiul pentru a te comporta conform 


cuvintelor lui Dumnezeu și vei pricepe şi intra în adevărurile-principii, 
atunci vei şti cum să te comporţi şi vei deveni o adevărată ființă umană. 
Aceasta este temelia pentru comportamentul personal şi doar viaţa unei 
astfel de persoane are valoare, doar o astfel de persoană merită să trăiască şi 
nu ar trebui să moară. Dimpotrivă, cei care acţionează ca demonii, acele 
leșuri ambulante îmbrăcate în piele umană, acei oameni nu merită să 
trăiască. De ce? Fiindcă tot ce a creat Dumnezeu este pregătit pentru 
omenire, pentru fiinţele create ale lui Dumnezeu, nu pentru specia 
demonică. Atunci, de ce mai pot rămâne în viață acei oameni în prezent? 
Nu profită ei de beneficiul acelor oameni pe care Dumnezeu a intenționat 
să-i mântuiască? Dacă nu ar fi existat lucrarea de mântuire a lui Dumnezeu 
în această etapă, utilizarea diavolilor şi a satanelor pentru a presta servicii, 
lăsarea aleşilor lui Dumnezeu să discearnă lucrurile negative și perceperea 
adevăratei esențe a diavolilor, Dumnezeu i-ar fi distrus de mult, fiindcă 
aceşti oameni nu merită să se bucure de toate lucrurile pe care le-a creat 
Dumnezeu, iar ei risipesc şi distrug lucrurile pe care le-a făcut Dumnezeu. 
Cum crezi că Se va simţi Dumnezeu când va vedea acest lucru? Va fi El 
într-o dispoziție bună? (Nu.) Prin urmare, Dumnezeu vrea să mântuiască 
degrabă un grup de oameni cu umanitate normală, care sunt fiinte umane 
adevărate, şi să-i înveţe cum să se comporte. Când aceşti oameni vor obține 
mântuirea, când vor deveni calificați pentru a rămâne şi a nu fi distruși — 
atunci, marea lucrare a lui Dumnezeu va fi îndeplinită. Cu alte cuvinte, 
indiferent dacă aceste lucruri ajung la nivelul de a fi precise şi corecte, când 
legile de supravieţuire ale oamenilor, concepțiile lor asupra vieții, căile pe 
care le urmează, precum şi ceea ce urmăresc ei şi atitudinile cu care Îl 
tratează pe Dumnezeu, adevărul şi lucrurile pozitive, când toate acestea 
măcar nu contrazic adevărul şi cu siguranță nu merg atât de departe încât să 


ofenseze firea lui Dumnezeu, când aceşti oameni nu vor fi distruși, fiindcă 


sunt capabili să se supună lui Dumnezeu într-un mod simplu — atunci, 
marea lucrare a lui Dumnezeu va fi îndeplinită. Ce înseamnă că această 
mare lucrare va fi îndeplinită? Înseamnă că aceia pe care Dumnezeu i-a 
mântuit pot exista, pot continua să trăiască de-a pururi. Ca să folosim 
limbajul uman, înseamnă că această rasă umană va avea succesori, 
strămoşii oamenilor creați de Dumnezeu vor avea succesori și vor exista 
oameni capabili să gestioneze toate lucrurile. Atunci, Dumnezeu se va simți 
liniştit, atunci se va odihni şi nu va mai fi nevoie să fie preocupat de lucruri. 
Toate lucrurile au propriile reguli și legi, deja stabilite de Dumnezeu, iar 
Dumnezeu nu are nevoie să le acorde nici măcar un gând, o idee sau un 
proiect. Toate lucrurile există în cadrul regulilor şi legilor lor respective, 
oamenii trebuie doar să le păstreze şi să le gestioneze. Cu o asemenea rasă 
de oameni, crezi că Dumnezeu va mai trebui să se îngrijoreze? Va mai 
trebui să fie preocupat? Dumnezeu se va odihni, iar când El se va odihni, va 
fi venit momentul ca marea Lui lucrare să fie îndeplinită. Bineînţeles, acesta 
va fi şi un moment de sărbătoare pentru oameni — adică, în cele din urmă 
vor obține mântuirea pe temelia căii de a urmări adevărul, fără să se mai 
răzvrătească împotriva lui Dumnezeu, ci corespunzând intențiilor Lui. 
Oamenii vor fi fost câștigați de Dumnezeu și nu vor mai fi nevoiţi să simtă 
gustul morţii — atunci, vor fi primit deja mântuirea. Nu menită sărbătorit 
acest lucru? (Ba da.) Așadar, de vreme ce vor fi beneficii extraordinare și 
ştii că intențiile lui Dumnezeu sunt acestea, nu merită ca oamenii să renunţe 
la măruntele idealuri şi dorinţe pe care le aveau înainte? (Ba da.) Este un 
lucru potrivit, oricum l-ai evalua. Așadar, de vreme ce este potrivit, nu ar 
trebui să renunti? (Ba da.) Teoretic, toţi ştiu că ar trebui să renunțe, dar cum 
se face acest lucru, în mod specific? De fapt, este destul de simplu. 
Înseamnă să nu mai iei măsuri, să nu mai investești niciun efort şi să nu mai 


plăteşti niciun preţ pentru idealurile şi dorințele tale. Nu le mai lași să-ţi 


preocupe mintea și nu mai faci niciun sacrificiu pentru ele. În schimb, te 
întorci la Dumnezeu, renunţ la dorințele și idealurile personale, încetezi să 
te mai gândești obsesiv la ele şi chiar încetezi să mai visezi la ele, în somn. 
În schimb, puţin câte puţin în inima ta, îţi schimbi direcţia şi înclinația spre 
calea urmăririi adevărului și a obținerii mântuirii. Zi după zi, tot ceea ce 
faci, gândurile, energia şi prețul pe care îl plăteşti sunt toate în vederea 


urmăririi adevărului și obținerii mântuirii — așa renunți în mod treptat. 


Cu privire la părtăşia de astăzi despre subiectul „renunțării la ceea ce 
urmăresc oamenii, la idealurile și dorinţele lor”, am discutat despre acesta 
într-un mod ușor de înţeles? Ştiţi cum să renunțaţi? Unu oameni ar putea 
spune: „Ah, deja renunțam dinainte să aduci Tu subiectul în discuție.” Dar 
acest lucru nu este neapărat adevărat. De fapt, doar prin procesul urmăririi 
adevărului văd oamenii, treptat, dincolo de tendinţa rea a lumii și, tot 
treptat, văd dincolo de calea urmăririi faimei şi a profitului aleasă de non- 
credincioși şi renunţă la ea. Dacă încă nu ai urmărit adevărul şi doar te 
gândeşti în inima ta să renunți nu este același lucru cu a renunța cu 
adevărat. Faptul că te pregăteşti să renunţi şi faptul că renunţi cu adevărat 
sunt două lucruri separate — încă există o diferenţă. Prin urmare, cel mai 
important lucru este să începi să urmăreşti adevărul, iar acest lucru nu ar 
trebui să se schimbe, indiferent de moment — este cel mai important lucru. 
Odată ce începi să urmăreşti adevărul, devine mai uşor să renunţ la idealuri 
şi dorințe. Dacă nu accepţi adevărul, ci spui: „Vreau cu adevărat să renunţ la 
aceste idealuri şi dorinţe. Nu vreau să fiu vopsit în marea cuvă de vopsire 
sau trecut prin mașina de tocat” şi dacă încă vrei să supraviețuieşti, Eu îţi 
spun că asta nu este posibil. Este exclus, nu vei primi o ofertă atât de 
avantajoasă! Dacă nu doreşti să urmărești adevărul, dar tot vrei să renunți la 
idealuri şi dorinţe, acest lucru este imposibil. Toţi oamenii normali au 


idealuri şi dorinţe, mai ales cei care au câteva înzestrări sau talente. Unde 


există o persoană care este fericită singură şi se resemnează de bunăvoie să 
trăiască o viaţă banală? Nu există nicăieri o astfel de persoană. Toţi vor să 
iasă în evidenţă, să realizeze ceva pe cont propriu, să aibă o anumită aură și 
să-şi facă viața mai confortabilă. Dacă vrei să renunţi la idealurile şi 
dorinţele personale, să obţii mântuirea şi să trăieşti o viață plină de sens, 
atunci trebuie să accepți adevărul, să-l urmărești şi să te supui lucrării lui 
Dumnezeu — în acest fel, vei avea speranţă. Să asculți cuvintele lui 
Dumnezeu şi să-L urmăreşti sunt singura cale. Prin urmare, în ciuda tuturor 
schimbărilor aparente, un lucru rămâne, în esență, la fel — urmărirea 
adevărului. Acesta este cel mai important subiect, nu-i așa? (Da.) Bine, să 


încheiem aici părtăşia de astăzi despre subiectul nostru. La revedere! 


17 decembrie 2022 


Cum să urmărești adevărul (9) 


Ultima dată când ne-am adunat, am avut părtăşie despre cea de-a doua 
parte a lucrurilor la care trebuie să renunțaţi în contextul „cum să urmăreşti 
adevărul” — respectiv renunţarea la lucrurile pe care le urmăresc oamenii, la 
idealurile şi dorinţele lor. Cu privire la acest subiect, am enumerat patru 
lucruri în total: primul, interesele şi hobbyurile, al doilea, căsnicia, al 
treilea, familia, iar al patrulea, cariera. Data trecută, am avut părtăşie despre 
interese și hobbyuri. Unul dintre elementele renunțării la lucrurile pe care le 
urmăresc oamenii, la idealurile şi dorinţele lor este reprezentat de lucrurile 
urmărite, idealurile şi dorințele lor care apar ca urmare a intereselor şi 
hobbyurilor. După ce ați ascultat părtăşia Mea, aveţi cu toţii o atitudine și o 
perspectivă corectă cu privire la interese şi hobbyuri? (Da.) Scopul acestei 
părtăşii este să renunţaţi la lucrurile pe care le urmăriţi, la idealurile şi 
dorinţele care apar ca urmare a intereselor şi hobbyurilor, dar ca să renunțați 
la acestea, mai întâi trebuie să înţelegeţi ce sunt interesele și hobbyurile, 
apoi să înțelegeţi cum s-ar cuveni să le trataţi şi cum să renunţaţi la lucrurile 
care apar ca urmare a acestora. Nu contează dacă avem părtăşie despre 
aspectele pozitive sau despre cele negative. Pe scurt, obiectivul este de a 
ajuta oamenii să înţeleagă ce sunt interesele și hobbyurile, iar apoi să le 
trateze şi să le aplice în mod corect, să le asigure spațiul sau valoarea 
adecvată pentru a exista şi, în acelaşi timp, de a-i ajuta pe oameni să renunţe 
la ceea ce urmăresc, la dorințele și idealurile care sunt incorecte, 
nepotrivite, pe care nu s-ar cuveni să le aibă, care le influenţează credința în 
Dumnezeu şi îndeplinirea datoriei. S-ar putea spune că lucrurile pe care le 
urmărești, idealurile și dorințele care se nasc din interesele şi hobbyurile 
tale îți vor influența viaţa, supraviețuirea și punctul de vedere cu privire la 


supraviețuire; bineînţeles, vor avea o influenţă şi mai mare asupra căii pe 


care păşeşti şi asupra datoriei şi misiunii tale în această viaţă. Aşadar, dintr- 
o perspectivă pasivă, lucrurile pe care le urmăresc, idealurile şi dorinţele 
aduse oamenilor de interese şi hobbyuri nu sunt obiectivele pe care aceştia 
le urmăresc și nici direcția pe care o urmăresc — şi cu atât mai puţin sunt 
punctul de vedere despre viaţă şi valorile pe care s-ar cuveni să le 
stabilească în această viaţă. Având părtăşie despre ce sunt interesele și 
hobbyurile, Eu le spun oamenilor cum să le cunoască şi să le trateze corect, 
iar apoi îi ajut să descopere dacă lucrurile pe care le urmăresc, idealurile şi 
dorinţele lor sunt corecte sau nu, din perspectiva influenţei pe care o au 
interesele şi hobbyurile. Adică folosesc şi latura pozitivă, şi latura negativă, 
pentru a le permite oamenilor să vadă clar cum să trateze în mod corect 
interesele şi hobbyurile. În primul rând, dacă un om are o cunoaștere 
corectă şi o înțelegere exactă a intereselor şi hobbyurilor şi poate să le 
trateze cu exactitate, atunci, el şi renunță cu adevărat la idealurile şi 
dorinţele care se nasc din interese și hobbyuri. Odată ce ai o înțelegere 
corectă a intereselor și hobbyurilor, metodele și modalitățile prin care le 
tratezi vor fi corecte şi relativ conforme cu principiile şi cerinţele lui 
Dumnezeu pentru oameni. În acest fel, îţi va fi posibil să renunţi într-un 
mod pozitiv la lucrurile pe care le urmărești, la idealurile şi dorinţele tale 
care se nasc din interese şi hobbyuri. În plus, această părtășie îţi permite să 
vezi clar diversele influenţe dăunătoare pe care le au lucrurile pe care le 
urmăreşti, idealurile și dorinţele care se nasc din interese şi hobbyuri, sau 
influenţa contrară, negativă pe care o exercită, ceea ce apoi îţi va permite să 
renunti în mod activ la aceste lucruri pe care le urmărești, idealuri şi dorinţe 
nepotrivite. După părtăşia noastră despre toate acestea, nu există unii care 
spun: „Toate diversele tipuri de oameni din această lume au interese și 
hobbyuri diferite, iar interesele şi hobbyurile lor individuale dau naştere 


unor lucruri pe care le urmăresc, unor idealuri şi dorinţe diferite. Să zicem 


că ne-am fi luat după convingerile actuale și că oamenii nu ar fi mers să-și 
urmărească idealurile şi dorinţele — s-ar fi dezvoltat această lume? Cum s-ar 
mai fi putut dezvolta domenii precum tehnologia, cultura şi educația 
omenirii, care tratează supraviețuirea şi viața omenirii? Ar mai putea 
omenirea să se bucure de stilul de viață actual? Ar fi ajuns lumea la stadiul 
actual? Nu ar fi lumea ca o societate primitivă? Am avea noi stilul de viață 
uman modern din ziua de azi?” Este acesta un aspect? Este posibil ca, 
oricare ar fi subiectul despre care avem părtăşie, să-l acceptaţi cu toţii din 
perspectiva ideii „Cuvintele lui Dumnezeu sunt adevărul, ar trebui să le 
acceptați și să vă supuneţi lor”, aşa că, în majoritatea timpului, nu aveţi 
opinii diferite cu care să negaţi cuvintele pe care vi le împărtăşesc. Nu este 
însă echivalent cu a nu exista nimeni — sau cu a nu exista o terță parte — care 
să aducă în discuţie asemenea îndoieli, nu-i aşa? Dacă ar exista cu adevărat 
cineva care să aducă în discuţie o astfel de întrebare, cum ați răspunde? 
(Cred că perspectiva exprimată în această întrebare este greşită, fiindcă 
interesele şi hobbyurile oamenilor nu controlează dezvoltarea tehnologiei şi 
nici nu controlează progresul epocilor. Dezvoltarea tehnologiei şi progresul 
epocilor sunt toate sub suveranitatea lui Dumnezeu. Nu poți să spui că un 
om cu un interes sau un hobby este capabil să contribuie la dezvoltarea 
lumii, că el poate schimba lumea.) Vorbeşti la nivel macroscopic. Există 
moduri diferite de a privi chestiunea? Depinde dacă înţelegi realmente 
adevărul sau nu. Credeţi că după ce vor auzi aceste cuvinte de părtăşie, vor 
pune non-credincioşii o astfel de întrebare? (Probabil.) Deci dacă pun 
această întrebare, cum poţi să răspunzi în conformitate cu faptele obiective, 
cu adevărul? Dacă nu poţi răspunde, atunci vor spune că ai fost indus în 
eroare. Faptul că nu poţi răspunde dovedeşte cel puţin un lucru, şi anume că 
nu înţelegi acest aspect al adevărului. Nu puteți să răspundeţi? (Nu putem.) 


Atunci, haideţi să discutăm despre această chestiune. 


Unii oameni spun: „Dacă omenirea nu şi-ar fi urmărit idealurile, atunci 
s-ar fi dezvoltat lumea până la stadiul actual?” Răspunsul este „da”. Nu este 
simplu? (Ba da.) Care este cea mai simplă, cea mai directă explicație pentru 
acest „da”? Aceasta este că dacă omenirea își urmăreşte sau nu idealurile nu 
are nicio influență asupra lumii, fiindcă dezvoltarea până în prezent a lumii 
nu a fost grăbită şi călăuzată de idealurile omenirii; mai degrabă, Creatorul a 
călăuzit omenirea până în prezent, până în ziua de azi. Fără lucrurile pe care 
le urmăreşte, idealurile şi dorinţele sale, omenirea ar fi ajuns la fel de bine 
până în ziua de azi, dar fără călăuzirea şi suveranitatea Creatorului, nu ar fi 
ajuns. Este adecvată această explicație? (Da.) Ce este adecvat la ea? 
Răspunde la întrebare? Explică esenţa întrebării? Nu o explică; doar 
răspunde, teoretic, la întrebare, din ceea ce s-ar putea numi punctul de 
vedere al unei viziuni. Există însă o explicație mai detaliată, mai 
importantă, care nu a fost exprimată. Care este acea explicaţie detaliată? 
Haideţi să vorbim mai întâi simplu. În rândurile întregii omeniri, oamenii îşi 
urmează semenii, fiecare tip de persoană având propria misiune. Misiunea 
celor care cred în Dumnezeu este să depună mărturie cu privire la 
suveranitatea Creatorului, la faptele Lui, să ducă la bun sfârşit ce le-a 
încredinţat El, să-și facă datoria bine şi, în cele din urmă, să fie mântuiţi. 
Aceasta este misiunea lor. Ca să vorbim mai detaliat, este de a răspândi 
cuvântul lui Dumnezeu şi lucrarea Lui, iar apoi, acceptându-l călăuzirea şi 
experimentându-l lucrarea, de a-şi abandona firea coruptă şi de a fi 
mântuiţi. O asemenea persoană este aleasă de Dumnezeu. Este tipul de 
persoană care cooperează la lucrarea pe care o realizează El în lucrarea Sa 
de gestionare. Misiunea unei astfel de persoane este să-şi facă datoria bine 
şi să ducă la bun sfârşit ceea ce i-a încredinţat Dumnezeu. Se poate spune că 
astfel de oameni sunt un grup unic în rândurile întregii omeniri. Acest grup 


unic de oameni are o misiune unică în lucrarea de gestionare a lui 


Dumnezeu, în planul Lui de gestionare de şase mii de ani; are o datorie 
unică, precum şi o responsabilitate unică. Aşadar, când vorbesc despre 
renunțarea la lucrurile urmărite, idealurile şi dorinţele care se nasc din 
interese şi hobbyuri, le cer acestor oameni — Mă refer, aici, la voi toţi — să 
renunțe la ceea ce urmăresc, la idealurile şi dorințele personale, fiindcă 
misiunea, datoria şi responsabilitatea voastră sunt în casa lui Dumnezeu și 
în biserică, nu pe acest pământ. Mai precis, voi, toţi, nu aveţi nimic de-a 
face cu dezvoltarea şi progresul acestei lumi sau cu vreuna dintre tendinţele 
sale. Se poate spune şi că Dumnezeu nu v-a dăruit nicio misiune cu privire 
la dezvoltarea şi progresul acestei lumi. Aceasta este porunca Lui. Care este 
misiunea pe care Dumnezeu a dăruit-o celor pe care EI i-a ales, celor pe 
care El îi va mântui? Este să îşi facă datoria bine în casa lui Dumnezeu și să 
fie mântuiți. Unul dintre lucrurile pe care El le cere oamenilor pentru a fi 
mântuiţi este să urmărească adevărul, iar unul dintre modurile în care El le 
cere să urmărească adevărul este să renunţe la pe care le urmăresc, la 
idealurile şi dorinţele lor. Prin urmare, aceste cuvinte şi aceste cerinţe nu 
vizează toată omenirea; mai degrabă vă vizează pe voi, pe fiecare dintre 
aleşii lui Dumnezeu pe care El i-a selecționat şi pe toți cei care vor să fie 
mântuiți — şi, bineînţeles, îi vizează pe toţi cei care sunt capabili să-și facă 
datoria în cadrul lucrări de gestionare a lui Dumnezeu pentru mântuirea 
omenirii. Care este rolul pe care îl puteţi juca în lucrarea planului de 
gestionare al lui Dumnezeu? Sunteţi cei pe care îi va mântui Dumnezeu. 
Aşadar, când vine vorba de cei pe care îi va mântui Dumnezeu, ce include 
această „mântuire”? Include acceptarea cuvintelor lui Dumnezeu, mustrarea 
şi judecata Lui, porunca Lui, suveranitatea şi rânduielile Lui, supunerea în 
faţa tuturor cuvintelor Lui, urmarea căii Lui şi, în cele din urmă, închinarea 
în faţa Lui și ferirea de rău; făcând aceste lucruri, vei fi mântuit şi vei intra 


în epoca următoare. Acesta este rolul pe care-l jucaţi în rândurile întregii 


omeniri și aceasta este misiunea unică pe care Dumnezeu v-a dăruit-o vouă, 
dintre toți oamenii. Bineînţeles, vorbind din perspectiva voastră, acesta este 
un tip special de responsabilitate şi de datorie pe care o aveţi voi, din 
rândurile întregii omeniri. Aici vorbim despre acest aspect din perspectiva 
acelora dintre aleşii lui Dumnezeu pe care El i-a selecționat. În al doilea 
rând, din rândurile întregii omeniri, Dumnezeu a dat acestui grup unic de 
oameni o misiune unică. El nu are nevoie ca aceștia să aibă vreo obligație 
sau vreo responsabilitate faţă de dezvoltarea lumii, față de progresul 
acesteia sau orice altceva legat de lume. În afara acestui grup unic de 
oameni, Dumnezeu a dăruit diverse misiuni celorlalți oameni de toate 
felurile pe care El nu i-a ales, indiferent de natura-esenţă a acestora. În 
diferitele perioade, diferitele medii sociale ale omenirii și între diferite rase, 
misiunile lor diferite îi obligă să joace tot felul de roluri, ocupând toate 
păturile sociale. Datorită diverselor roluri pe care le joacă potrivit poruncii 
lui Dumnezeu, fiecare dintre ei are propriile interese şi hobbyuri. Sub 
condiţiile prestabilite ale respectivelor interese şi hobbyuri, în ei se nasc tot 
soiul de lucruri pe care le urmăresc, idealuri şi dorinţe. Fiindcă au tot felul 
de lucruri pe care le urmăresc, idealuri și dorinţe, în diferite epoci şi în 
diferite medii sociale, lumea produce tot felul de lucruri şi de industrii noi — 
de exemplu, tehnologia, medicina, afacerile, economia şi educația, sau 
industrii uşoare, precum cea a textilelor şi artizanală, precum și industria 
aviatică şi maritimă şi aşa mai departe. Astfel, personajele de marcă, 
persoanele remarcabile şi entuziaşti unici care apar în fiecare domeniu ca 
urmare a diverselor lucruri pe care urmăresc, idealuri şi dorinţe, au propriile 
misiuni în diferite momente şi în diferite medii sociale. În același timp, în 
mediul lor social aparte, ei continuă să-și îndeplinească şi misiunea. În acest 
fel, în perioadele şi în mediile sociale diferite ale omenirii, societatea se 


dezvoltă şi progresează în mod continuu ca urmare a realizării lucrurilor pe 


care le urmăresc, a idealurilor şi dorințelor acestor oameni unici. Şi 
bineînţeles, ea aduce omenirii încontinuu diferite calităţi ale vieții materiale. 
De exemplu, acum câteva sute de ani, nu exista electricitate, aşa că oamenii 
foloseau lămpi cu gaz. În aceste împrejurări unice, o persoană unică a venit 
şi a inventat electricitatea, iar omenirea a început să folosească electricitatea 
în scopul iluminării. Ca un alt exemplu, într-un anume mediu social, a 
apărut o altă persoană unică. A văzut că scrisul pe foi de bambus era prea 
complicat şi a sperat că va veni o zi când oamenii vor putea scrie pe o 
suprafaţă subțire, netedă, ceea ce ar fi fost atât convenabil, cât și uşor de 
citit. Apoi, a început să studieze tehnicile de fabricare a hârtiei și, prin 
studiul, explorarea şi experimentele lui permanente, în cele din urmă, a 
inventat hârtia. După aceea, a mai fost şi invenţia motorului cu aburi. Într-o 
perioadă unică, a apărut o persoană unică și s-a gândit că lucrul manual era 
prea epuizant, risipea prea multă energie umană și era prea ineficient. Dacă 
ar fi existat o maşină sau o altă metodă care ar fi putut înlocui munca 
umană, atunci oamenii ar fi economisit mult timp şi ar fi putut face alte 
lucruri. Astfel, cu studiu şi explorare, a fost inventat motorul cu abur, iar 
apoi au fost inventate tot felul de lucruri mecanice unul după altul, care 
foloseau legile motrice ale motorului cu abur. Nu este așa? (Ba da.) Astfel, 
în momente diferite, realizarea și verificarea continuă a lucrurilor urmărite, 
a idealurilor şi dorințelor unei persoane sau ale unui grup de persoane 
progresează şi dezvoltă treptat şi încontinuu atât industria uşoară, cât şi pe 
cea grea, îmbunătățind constant calitatea vieții şi condiţiile de viaţă ale 
întregii omeniri. Industruile uşoare, precum cea textilă şi cea artizanală, se 
dezvoltă acum la niveluri de calitate, rafinament şi precizie tot mai ridicate, 
iar omenirea se bucură tot mai mult de ele. Industriile grele, cum ar fi tot 
soiul de mijloace de transport, precum automobile, trenuri, nave cu abur și 


avioane, aduc multă liniște în viețile oamenilor, făcând călătoriile acestora 


ușoare şi convenabile. Acesta este adevăratul proces şi aceasta e 
manifestarea detaliată a dezvoltării umanităţii. Pe scurt, indiferent dacă este 
vorba de industria uşoară sau de cea grea, indiferent de aspect, totul este 
inițiat şi produs de interesele și hobbyurile unei persoane unice sau ale unui 
grup de oameni unici. Datorită intereselor şi hobbyurilor lor unice, acestea 
au propriile lucruri pe care le urmăresc, idealuri şi dorinţe. În acelaşi timp, 
datorită lucrurilor pe cre le urmăresc, a idealurilor şi dorințelor lor unice, în 
diferitele perioade ale omenirii şi în mediile sociale în care trăiesc oamenii, 
diversele domenii din rândurile lor dau naştere unor lucruri mai avansate de 
toate felurile, mai convenabile, care sunt mai benefice pentru creșterea 
calității vieţii în rândurile întregii omeniri. Asta aduce linişte omenirii şi 
creşte calitatea vieţii oamenilor. Nu vom vorbi despre toate acestea. În 
schimb, vom analiza originile acestor persoane unice. De unde vin aceste 
persoane unice, în perioade diferite? Nu sunt ele predestinate de către 
Dumnezeu? (Ba sunt.) Acest lucru este sigur, fără nicio urmă de îndoială, şi 
nimeni nu-l poate nega. Având în vedere faptul că sunt predestinate de către 
Dumnezeu, şi misiunile lor sunt legate de porunca lui Dumnezeu. Ce 
înseamnă asta, „legate de porunca lui Dumnezeu”? Înseamnă că Dumnezeu 
a dăruit misiuni unice acestor persoane unice, făcându-le să apară în 
anumite momente, să facă ce vor în anumite momente, iar apoi, îmboldind 
umanitatea în diferite momente prin lucrurile unice pe care le fac 
respectivele persoane. Datorită acestor persoane unice, lumea trece constant 


prin schimbări şi reînnoiri subtile. Așa se dezvoltă umanitatea. 


Care este diferența dintre cei care au aceste interese şi hobbyuri unice 
şi aleşii lui Dumnezeu, pe care El i-a selecționat? Diferenţa este că deşi 
Dumnezeu a poruncit o misiune unică pentru acești oameni, ei nu sunt cei 
pentru care El a poruncit mântuirea, prin urmare, cerințele Lui pentru ei 


sunt doar că trebuie să facă ceva unic în epoca lor unică, în existenţa lor 


unică. Ei îşi îndeplinesc misiunea şi, în momentul lor unic, pleacă. Câtă 
vreme trăiesc pe pământ, Dumnezeu nu realizează lucrarea de mântuire 
asupra lor. Ei doar au o misiune pentru dezvoltarea și progresul acestei 
societăți şi acestei omeniri, sau pentru a schimba condițiile de viaţă ale 
omenirii în diferite perioade. Nu au absolut nimic de-a face cu lucrarea de 
mântuire a omenirii în planul de gestionare al lui Dumnezeu, deci indiferent 
de ce fel de misiune îndeplinesc, de cât de mari sunt contribuţiile lor pentru 
omenire, sau de cât de profundă este influenţa pe care o au asupra omenirii, 
ei nu au nimic de-a face cu lucrarea lui Dumnezeu de mântuire a omenirii. 
Ei aparțin lumii, tendinţelor, dezvoltării şi tuturor domeniilor şi industriilor 
ei; nu au nimic de-a face cu lucrarea lui Dumnezeu de mântuire a omenirii, 
deci nu au nimic de-a face cu fiecare cuvânt rostit de El, cu fiecare cuvânt 
pe care El îl oferă omenirii, cu adevărul şi viaţa pe care El le exprimă, sau 
cu diversele cerințe pe care El le are pentru omenire. Ce înseamnă asta? 
Înseamnă că toate cuvântările lui Dumnezeu pentru întreaga omenire, 
pentru întregul univers, până la cerinţele şi principiile specifice despre care 
vorbeşte El, nu îi vizează pe toţi oamenii; bineînţeles, îi vizează mult mai 
puţin pe acei oameni unici care au un rol important de jucat în dezvoltarea 
societății umane. Cuvintele lui Dumnezeu — adevărul, calea şi viaţa — îi 
vizează doar pe aleşii lui Dumnezeu, pe care El i-a selecționat. Acest aspect 
este uşor de explicat: cuvintele lui Dumnezeu vizează pe oricine alege El, 
pe oricine vrea El să mântuiască, pe oricine vrea El să fie mântuit. Dacă un 
om nu este ales de Dumnezeu şi dacă El nu plănuieşte să-l mântuiască, 
atunci aceste cuvinte ale vieții nu sunt rostite pentru el — el nu are niciun rol 
în acestea. Înţelegi? (Da.) Aceste persoane unice au interese și hobbyuri 
unice, deci au lucruri pe care le urmăresc, idealuri şi dorinţe diferite, mai 
înalte decât au oamenii obişnuiţi. Fiindcă au aceste lucruri pe care le 


urmăresc, idealuri şi dorinţe unice şi fiindcă au interese şi hobbyuri diferite 


sau unice, ele joacă un rol important în cursul dezvoltării societății umane 
ŞI, bineînţeles, în momente diferite, își îndeplinesc importantele misiuni. 
Indiferent dacă în cele din urmă îşi îndeplinesc sau nu misiunile la un 
standard acceptabil, sunt singurele care au ceva de-a face cu lucrurile 
urmărite, idealurile şi dorinţele care se nasc datorită acestor interese și 
hobbyuri. Fiindcă aceşti oameni au misiuni unice, ei trebuie să îşi realizeze 
lucrurile pe care le urmăresc, idealurile şi dorințele în anumite momente și 
în anumite împrejurări sociale. Aceasta e misiunea pe care le-o dăruieşte 
Dumnezeu, misiunea pe care EI le-o încredințează; aceasta e 
responsabilitatea lor şi în acest fel trebuie ei să acționeze. Indiferent de cât 
de mult stres suportă trupul, inimile sau lumile minţii lor, sau cât de mare 
este prețul pe care-l plătesc, pentru a urmări realizarea idealurilor şi 
dorințelor lor, ei toți vor îndeplini — sau trebuie să îndeplinească — misiunea 
cuvenită, fiindcă aceasta este porunca lui Dumnezeu. Nimeni nu poate 
scăpa de porunca lui Dumnezeu şi nimeni nu poate scăpa de suveranitatea și 
de rânduielile Lui. Aşadar, ei nu au nimic de-a face cu lucrul despre care 
vorbim, privind renunţarea la lucrurile pe care le urmăresc oamenii, la 
idealurile şi dorinţele lor. Ce înseamnă că nu au nimic de-a face cu acesta? 
Înseamnă că aceste cuvinte despre renunţarea la lucrurile pe care le 
urmăresc oamenii, la idealurile şi dorinţele lor nu îi vizează. Indiferent de 
perioadă, de împrejurările sociale și de punctul până în care se dezvoltă 
societatea, aceste cuvinte de la Dumnezeu nu au nimic de-a face cu el. 
Aceste cuvinte nu îi vizează, deci nu sunt o cerinţă pentru ei. Trebuie să 
îndeplinească misiunea care li s-a dat în conformitate cu porunca, 
suveranitatea şi rânduielile lui Dumnezeu. Trebuie să facă ceea ce trebuie în 
diferitele momente şi în diferitele împrejurări sociale ale omenirii rele și 
corupte, să-şi îndeplinească obligațiile şi să ducă la bun sfârșit misiunea pe 


care trebuie s-o îndeplinească. Aşadar, joacă ei rolul unui făcător de servicii 


sau al unui contrast? E în regulă, oricum ai spune-o. Pe scurt, nu sunt cei 
aleşi de Dumnezeu şi nu sunt nici cei pe care El vrea să-i mântuiască — atâta 
tot. Așadar, indiferent cum renunţă credincioşii la lucrurile pe care le 
urmăresc, la idealuri şi dorinţe, acest lucru nu va întârzia dezvoltarea lumii 
sau a omenirii; ŞI, bineînțeles, nu va întârzia nici dezvoltarea diverselor 
domenii şi industrii în diferitele perioadele de timp și în diferitele 
împrejurări sociale ale lumii. Nu este adevărat? (Ba da.) Care este motivul? 
Motivul este că dezvoltarea omenirii și a industriilor societăţii nu are nimic 
de-a face cu credincioşii sau cu oamenii pe care i-a ales Dumnezeu, deci nu 
este nevoie să-ți faci griji: „Dacă facem cum spui Tu și renunţăm la 
lucrurile pe care le urmărim, la idealuri şi dorinţe, atunci vor continua să se 
dezvolte această societate şi omenirea?” De ce ai fi neliniștit? Nu ai de ce să 
fii. Dumnezeu are planuri şi rânduieli — înţelegi asta, nu? (Da.) Neliniştea ta 
e inutilă, provocată de faptul că nu vezi clar lucrurile şi că nu înţelegi 


adevărul. 


Care sunt lucrurile urmărite, idealurile și dorinţele pe care s-ar cuveni 
să le aibă un om care crede în Dumnezeu? Trebuie să îţi faci bine datoria, la 
un standard acceptabil, să duci la bun sfârșit ceea ce ţi-a încredinţat 
Dumnezeu, să urmărești şi să practici adevărul în timp ce-ţi faci datoria, să 
dobândeşti intrarea în adevărul-realitate, privind oamenii şi lucrurile şi 
comportându-te și acționând în totalitate conform cuvintele lui Dumnezeu, 
cu adevărul drept criteriu. Acestea sunt lucrurile urmărite, idealurile şi 
dorințele pe care s-ar cuveni să le ai. Lucrurile urmărite, idealurile și 
dorinţele lumeşti care se nasc din interese şi hobbyuri sunt lucrurile la care 
s-ar cuveni să renunţi. De ce este nevoie să renunți la ele? Eşti diferit de 
oamenii din afara bisericii; Dumnezeu te-a ales, tu ai ales să urmăreşti 
adevărul şi te-ai hotărât să urmezi calea urmăririi adevărului, așadar, 


obiectivele vieţii tale și direcția ta ar trebui să sufere o schimbare, iar tu ar 


trebui să renunți în totalitate și în mod absolut la lucrurile urmărite, 
idealurile și dorinţele care se nasc din interese şi hobbyuri. De ce este 
nevoie să renunți la ele? Fiindcă aceasta nu este calea pe care s-ar cuveni să 
mergi. Aceasta este calea non-credincioșşilor, a celor care nu cred în 
Dumnezeu. Dacă urmăreşti să mergi pe acea cale, atunci nu eşti unul dintre 
cei pe care i-a ales Dumnezeu. Dacă urmăreşti idealurile şi dorințele alese 
de non-credincioşi, atunci nu poţi urmări adevărul şi nu poţi obține 
mântuirea. Ca să vorbim mai concret, dacă nu poţi să renunti la lucrurile pe 
care le urmărești, la idealurile şi dorințele tale şi, mai mult, vrei să le 
realizezi, atunci nu eşti capabil să te supui lucrării lui Dumnezeu sau să te 
temi de Dumnezeu și să te fereşti de rău şi nu poți fi niciodată mântuit. Ce 
înseamnă asta? Să nu fu capabil să renunţ la lucrurile pe care le urmărești, 
la idealurile şi dorințele tale și, mai mult, să vrei să le realizezi, este 
echivalent cu a abandona urmărirea adevărului, a abandona mântuirea și a 
nu dori să te supui suveranităţii şi rânduielilor lui Dumnezeu. Nu este acesta 
adevărul? (Ba da.) Deci în cele din urmă, este cum am spus: dacă vrei să 
urmăreşti adevărul, ar trebui, mai întâi, să renunţ la lucrurile pe care le 
urmăreşti, la idealurile şi dorinţele care se nasc din interese și hobbyuri. 
Trebuie să renunti la ele, fiindcă urmărirea idealurilor şi dorințelor lumești 
nu are nimic de-a face cu cei care urmăresc adevărul și mântuirea; aceasta 
nu este calea pe care ar trebui să păşeşti şi nici obiectivul şi direcţia pe care 
ar trebui să le stabileşti și să le ai în viaţa ta. Dacă adesea le plănuiești şi-ţi 
faci calcule în inimă cu privire la ele, frământându-ți creierii pentru a 
reflecta şi a te gândi la ele, atunci ar trebui să renunţ la ele cât mai repede 
posibil. Nu poți să împaci şi capra, şi varza, dorind să urmăreşti adevărul şi 
să obţii mântuirea şi vrând, în acelaşi timp, să urmezi lumea şi să-ți realizezi 
propriile idealuri şi dorinţe. În acest fel, nu doar ţi-ar fi imposibil să obţii 


sau să realizezi oricare dintre aceste lucruri, dar, mai mult — şi cel mai 


important — asta i-ar afecta mântuirea. În cele din urmă, ai rata lucrarea lui 
Dumnezeu de mântuire a oamenilor, ai lăsa să-ţi scape cea mai bună ocazie 
pentru mântuirea omenirii de către Dumnezeu și ai pierde şansa de a fi 
mântuit. În final, ai cădea în dezastru, bătându-te cu pumnii în piept şi 
lovind pământul cu picioarele, dar va fi prea târziu pentru regrete — asta ar fi 
Jalnica ta soartă. Dacă eşti deștept şi deja te-ai hotărât să urmăreşti adevărul, 
atunci ar trebui să renunţ la idealurile şi dorinţele pe care le aveai cândva 
sau pe care încă le urmărești. Oamenii neghiobi, idioții, oamenii imprudenti 
şi confuzi — aceștia vor să urmărească adevărul și să fie mântuiţi, dar nu vor 
să renunţe la lucrurile pe care le urmăresc, la idealurile şi dorinţele lor 
lumești. Vor să le aibă pe toate. Cred că a acţiona astfel înseamnă că profită, 
că e un lucru inteligent, când, in realitate, este cel mai stupid plan de 
acțiune. Oamenii deştepţi îşi vor abandona complet lucrurile pe care le 
urmăresc, idealurile şi dorinţele lumeşti şi vor alege să urmărească adevărul 
şi să fie mântuiţi. Indiferent de stadiul până la care se dezvoltă lumea și 
indiferent de starea actuală sau de dezvoltarea diverselor domenii şi 
industrii, niciunul dintre aceste lucruri nu are nimic de-a face cu tine. Lasă-i 
pe cei care aparțin lumii, pe acei diavoli care trăiesc pe pământ, să facă 
orice trebuie să facă. Ce vom face noi, în primul rând, este să ducem la bun 
sfârşit datoria pe care s-ar cuveni să o îndeplinim şi, în al doilea rând, să ne 
bucurăm de roadele trudei lor. Ce minunat! De exemplu, computerele și 
programele pe care le inventează sunt foarte utile pentru tine când îţi faci 
datoria şi lucrezi. Le iei şi le foloseşti, le faci să-ţi fie de ajutor; le faci să te 
asiste când îți îndeplineşti datoria, să te asiste ca să-ți finalizezi mai bine 
lucrarea, sporind eficienţa cu care îți faci datoria şi îmbunătățind rezultatele 
ei, economisind, în plus, şi mai mult timp. Ce minunat! Nu ai nevoie să-ți 
frămânţi creierii studiind: „Cum a fost inventat acest program? De la cine 


vine? Cum ar trebui să depun efort în acest program, în acest domeniu 


tehnic?” Este inutil să-ți frămânţi astfel creierii. Gândurile și energia ta nu 
sunt menite acestui lucru. Nu este nevoie să-ți investeşti energia sau celulele 
nervoase în această chestiune. Lasă-i să investească pe acei oameni ai lumii 
care s-ar cuveni să facă acest lucru; după ce investesc ei, îl luăm și îl 
folosim. Ce minunat! Totul este gata făcut. Dumnezeu a rânduit totul 
dinainte, deci nu este nevoie ca tu să urmărești acest lucru şi, în aceste 
chestiuni, nu ai de ce să fii neliniștit sau să faci efort. În aceste chestiuni, tu 
nu trebuie să-ți asumi nimic şi nici să îţi faci griji sau să fu preocupat cu 
privire la ceva. Tot ce trebuie să faci este să-ți îndeplineşti bine datoria, să 
urmăreşti adevărul, să ajungi la o înţelegere a adevărului și să intri în 


adevărul-realitate. Nu este aceasta cea mai corectă cale în viață? (Ba da.) 


Acum înțelegeți aspectul urmăririi idealurilor şi dorințelor? Unii 
oameni spun: „Dacă oamenii nu şi-ar urmări idealurile, oare lumea ar mai 
face progrese?” Eu spun că da. Pricepeţi acest răspuns? Înţelegeţi? (Da.) 
Atunci, vedeţi clar şi esenţa aspectului despre care discutăm? Nu așa stau 
lucrurile, de fapt? (Ba da.) Când vine vorba de ultimul cuvânt — dezvoltarea, 
progresul şi problemele lumii — lăsaţi-i pe diavolii care aparţin lumii, sau pe 
aşa-zișii „oameni” care aparțin lumii să se ocupe de acest lucru. El nu are 
nimic de-a face cu cei care cred în Dumnezeu. Care este misiunea și 
responsabilitatea celor care cred în Dumnezeu? (Să-și facă bine datoria, să 
urmărească adevărul și să obțină mântuirea.) Aşa este. Este foarte precis şi 
practic. Nu este simplu? (Ba da.) Cei care cred în Dumnezeu trebuie doar să 
urmărească adevărul şi să-l urmeze calea și, în cele din urmă, vor fi 
mântuiţi. Aceasta este misiunea ta şi este așteptarea şi speranţa cea mai 
mare a lui Dumnezeu pentru voi. Dumnezeu rânduieşte celelalte chestiuni, 
deci nu este cazul să fii neliniştit sau îngrijorat. Când va veni momentul, te 
vei bucura de tot ce se cuvine, vei mânca tot ce se cuvine și vei folosi tot ce 


se cuvine. Totul îţi va depăși imaginația şi aşteptările și va fi din abundență. 


Dumnezeu nu te va lăsa nici să duci lipsuri, nici să fii sărac. Există un 
verset în Biblie care spune că povara Domnului este ușoară. Cum sună 
originalul? („Căci jugul meu este bun, iar povara Mea este uşoară” (Matei 
11:30).) Nu acesta este sensul? (Ba da.) Cerinţa ca tu să renunțţi la lucrurile pe 
care le urmărești, la idealuri şi dorințe nu este menită să te facă mediocru, 
nici leneș, nici lipsit de lucruri pe care să le urmăreşti, nici să te transforme 
într-un cadavru ambulant, într-o persoană fără suflet; este mai degrabă 
menită să schimbe direcția şi obiectivele incorecte ale lucrurilor pe care le 
urmăreşti. Trebuie să renunţi la lucrurile pe care le urmărești, la idealurile și 
dorinţele pe care nu se cuvine să le ai şi să stabileşti lucruri pe care le 
urmărești, idealuri şi dorinţe corecte. Doar în acest fel poți să păşeşti pe 
calea corectă a vieţii. Așadar, a fost rezolvată această problemă? Dacă 
oamenii nu și-ar urmări idealurile, ar continua lumea să se dezvolte? 
Răspunsul este „da”. De ce? (Fundcă Dumnezeu a poruncit o misiune 
pentru cei care aparțin lumii; ei vor face această lucrare.) Aşa este, fiindcă 
Dumnezeu are poruncile şi rânduielile Lui, deci nu ai de ce să fu neliniștit. 
Lumea se va dezvolta şi nu are nevoie ca aceia care cred în Dumnezeu să ia 
asupra lor această misiune, să îndeplinească această responsabilitate și 
această obligație. Dumnezeu rânduieşte lucrurile. Nu ai de ce să îți faci griji 
cu privire la persoanele rânduite de Dumnezeu. Este suficient ca tu să 
urmărești adevărul, să urmezi calea lui Dumnezeu şi să obţii mântuirea. 
Este nevoie să-ți mai faci griji cu privire la altceva? (Nu.) Nu. Așadar, 
renunţarea la lucrurile pe care le urmăreşti, la idealurile și dorințele tale este 
o cale pe care s-ar cuveni să o practici. Nu ai de ce să-ţi faci griji cu privire 
la ce se va alege de lume sau de omenire după ce renunţi la idealurile și 
dorinţele tale. Acest lucru nu este ceva cu privire la care să-ți faci griji. Nu 
are nimic de-a face cu tine. Dumnezeu rânduiește lucrurile. Este chiar atât 


de simplu. Înţelegi? (Da.) Având părtăşie în acest fel, nu am rezolvat 


problema de la sursă? (Ba da.) Dacă v-ar întreba cineva din nou, cum aţi 
privi şi cum aţi explica această problemă? Dacă ar fi să întrebe cineva care 
nu crede în Dumnezeu: „Vorbiţi mereu despre faptul de a nu urmări 
idealuri, de a renunţa la idealuri și la dorinţe. Dacă ar fi să practice toți așa 
cum spuneți voi, atunci ar mai exista lumea? Ar continua să se dezvolte 
umanitatea?”, atunci poți răspunde spunând: „Fiecare persoană are propriile 
aspirații; nu o poţi forța.” Aceasta este o zicală populară în lume. Ar trebui 
să spui: „Dumnezeu le cere oamenilor să renunţe la lucrurile pe care le 
urmăresc, la idealurile şi dorinţele lor; acesta este adevărul. Dacă ești dispus 
să accepţi asta, atunci poți renunţa la aceste lucruri. Dacă nu eşti dispus să 
accepţi asta, atunci poţi să alegi şi să nu renunțţi la ele. Dumnezeu nu va 
forţa pe nimeni. Renunţarea la ceea ceurmărești, la idealurile şi dorinţele 
tale este voluntară din partea ta şi este dreptul tău. Şi să nu renunţi la ele 
este tot voluntar şi, de asemenea, este dreptul tău. Fiecare persoană are 
misiunea sa precisă. Din rândurile întregii omeniri, fiecare persoană are 
propria misiune, propriul rol pe care ar trebui să-l joace. Alegerile 
oamenilor sunt diferite, deci căile pe care păşesc sunt diferite. Tu alegi să 
urmăreşti lumea, să-ți îndeplineşti idealurile şi dorințele în lume și să-ți 
reprezinți valorile, în timp ce eu aleg să renunţ la lucrurile pe care le 
urmăresc, la idealurile şi dorinţele mele ca să-L urmez pe Dumnezeu, să-l 
ascult cuvintele, să-I urmez calea și să-L mulțumesc. În cele din urmă, voi 
putea să obțin mântuirea. Tu nu urmărești această cale și eşti liber să faci 
asta. Nu te poate forţa nimeni.” Cum este acest răspuns? (Este bun.) Dacă 
poți să accepti ideea de a „renunţa la lucrurile pe care le urmăresc oamenii, 
la idealurile și dorinţele lor”, atunci aceste cuvinte te vizează. Dacă nu poti 
s-o accepţi, atunci nu există niciun indiciu că trebuie să asculți şi să accepti 
aceste cuvinte. Poţi alege să nu asculti; poți alege să renunți la lucrarea de 


gestionare a lui Dumnezeu pentru mântuirea omenirii şi să-ţi abandonezi 


şansa la mântuire. Acesta este dreptul tău. Poţi, de asemenea, să nu renunţi 
la lucrurile pe care le urmăreşti, la idealurile şi dorinţele tale şi să pleci în 
lume și să ţi le îndeplineşti, cu încredere și cu îndrăzneală. Nu te va forţa și 
nu te va condamna nimeni. Acesta este dreptul tău. Alegerea ta este şi 
misiunea ta, iar misiunea ta este rolul pe care Dumnezeu ţi-a poruncit să-l 
joci printre oameni. Asta este tot. Aceasta este adevărata stare de fapt. Orice 
ai alege, acesta este genul de drum pe care vei păși; pe orice fel de drum ai 
păşi, acela este rolul pe care îl vei juca între oameni. Este chiar atât de 
simplu. Aceasta este adevărata stare de fapt. Aşadar, sunt în continuare 
cuvintele de mai sus: „Fiecare persoană are propriile aspirații; nu o poți 
forţa.” Dar de unde vine acea aspirație? La originile ei, este poruncită de 
Dumnezeu. Dacă nu alegi să accepţi adevărul și să-ți faci bine datoria, 
înseamnă că Dumnezeu nu te-a ales pe tine şi că tu nu ai o ocazie de 
mântuire. Simplu spus, tu nu ai această binecuvântare; nu a fost poruncită 
de Dumnezeu. Dacă nu te interesează să crezi în Dumnezeu sau să 
urmăreşti adevărul — dacă nu urmăreşti acest aspect — atunci îți lipseşte 
această binecuvântare. Cei care sunt predestinați să vină în casa lui 
Dumnezeu sunt dispuşi să-şi facă datoria acolo. Orice spune Dumnezeu, ei 
ascultă; dacă El vrea ca ei să renunţe la lucrurile pe care le urmăresc, la 
idealurile şi dorinţele lor, asta fac. Dacă nu pot să renunţe la acestea, atunci 
îşi frământă creierii reflectând la cum să facă acest lucru. O asemenea 
persoană este dispusă să urmărească mântuirea. Aceasta este cea mai 
profundă nevoie şi cerință a sufletului său, care este sorocită de Dumnezeu, 
aşadar are această binecuvântare, ceea ce este norocul ei. Rolul pe care 
Dumnezeu îl sorocește pentru tine este cel pe care ar trebui să-l joci. Aceea 
este sursa. Cei care nu sunt binecuvântaţi urmăresc lumea, iar cei care sunt 
binecuvântaţi urmăresc adevărul — nu este aşa? (Ba da.) Așadar, dacă vă 


întreabă din nou cineva, veți putea să răspundeţi? (Da.) Care este cel mai 


simplu răspuns? (Fiecare persoană are propriile aspirații; nu o poţi forța.) 
Fiecare persoană are propriile aspirații; nu o poţi forța. Cerinţa de a renunţa 
la lucrurile pe care le urmăreşti, la idealurile și dorinţele tale este menită 
doar să-ţi dea o cale de practică. Poţi alege să renunți la ele şi poţi alege să 
nu renunţi la ele. Fiecare persoană are propriile aspirații; nu o poţi forţa. 
Dacă accepți, atunci aceste cuvinte te vizează. Dacă nu accepţi, atunci 
aceste cuvinte nu te vizează pe tine și renunțarea la lucrurile urmărite, la 
idealuri şi dorinţe nu are nimic de-a face cu tine; eşti liber. Este rezolvat 
acest aspect? (Da.) Este rezolvat, deci nimeni nu va continua să vorbească 


despre această chestiune, corect? (Corect.) 


Mai există un aspect atunci când vine vorba de renunţarea la lucrurile 
pe care le urmăresc oamenii, la idealurile şi dorinţele lor. Unii oameni spun: 
„Acum vorbeşti despre renunţarea la lucrurile pe care le urmăresc oamenii, 
la idealurile şi dorinţele lor — oare fiindcă se apropie momentul, zilele de pe 
urmă sunt aici şi au sosit dezastrele şi fiindcă a venit ziua lui Dumnezeu le 
ceri Tu oamenilor să renunţe la lucrurile pe care le urmăresc, la idealurile și 
dorinţele lor?” Așa este? (Nu.) Răspunsul este negativ: nu! Aşadar, haideţi 
să vorbim despre motivul precis. Deoarece răspunsul este nu, cu siguranță 
există unele aspecte detaliate aici despre care trebuie să avem părtăşie și 
care trebuie înțelese. Haideţi să vorbim despre asta. Acum două mii de ani, 
sau chiar acum câteva sute, întregul mediu social era diferit de cel din zilele 
noastre; starea de fapt pentru toată omenirea era diferită de cea din zilele 
noastre. Mediul vieţii lor era foarte ordonat. Lumea nu era atât de malefică 
precum este acum, societatea umană nu era atât de haotică precum este 
acum şi nu existau dezastre. Tot era nevoie ca oamenii să renunţe la 
lucrurile pe care le urmăresc, la idealurile şi dorinţele lor? (Da.) De ce? 
Daţi-Mi un motiv și vorbiți din cunoştinţele voastre specifice. (Acum, că 


omenirea este coruptă de Satana, oamenii au firea coruptă a Satanei, deci 


atunci când își urmăresc idealurile și dorințele, fac totul pentru a urmări 
faima, profitul şi statutul. Fiindcă urmăresc faima şi profitul, se luptă şi se 
ceartă între ei, luptându-se pe viață şi pe moarte, iar rezultatul este că sunt 
corupți chiar mai profund de Satana, pierzându-și tot mai mult fărâma de 
umanitate, îndepărtându-se tot mai mult de Dumnezeu. Astfel, se poate 
vedea că este greşită calea urmăririi idealurilor şi dorințelor. Deci nu din 
cauză că se apropie ziua lui Dumnezeu le cere El oamenilor să renunțe la 
lucrurile pe care le urmăresc, la idealurile şi dorințele lor; mai degrabă, de 
la bun început, oamenii nu ar trebui să urmărească aceste lucruri. Ar trebui 
să urmărească în mod corect, conform cuvintelor lui Dumnezeu.) Credeţi că 
renunţarea la lucrurile pe care le urmăresc oamenii, la idealurile şi dorinţele 
lor este un principiu de practică? (Da.) Reprezintă adevărul renunţarea la 
lucrurile pe care le urmăresc oamenii, la idealurile şi dorinţele lor? Este 
aceasta o cerință pe care o are Dumnezeu pentru om? (Da.) Este un adevăr, 
o cerinţă pe care o are Dumnezeu pentru om. Așadar, este modul în care 
oamenii s-ar cuveni să urmeze? (Da.) Deoarece este adevărul, o cerință 
specifică pe care Dumnezeu o are pentru om și este modul în care s-ar 
cuveni să urmeze oamenii, suferă modificări în funcție de moment şi de 
mediu? (Nu.) De ce nu? Fiindcă adevărul, cerințele lui Dumnezeu și calea 
Lui nu se modifică odată cu schimbările momentului, locului şi mediului. 
Indiferent de moment, de loc şi de spaţiu, adevărul rămâne mereu tot 
adevăr, iar standardul pe care Dumnezeu îl cere de la om nu se schimbă, așa 
cum nu se schimbă nici standardul pe care-l cere de la discipolii Săi. Aşa 
că, pentru adepţii lui Dumnezeu, indiferent de moment, de loc sau de 
context, calea lui Dumnezeu, pe care ar trebui să o urmeze, nu se schimbă. 
Aşadar, a le cere oamenilor să renunțe la lucrurile pe care le urmăresc, la 
idealurile şi dorințele lor în vremurile noastre nu este o cerinţă prezentată 


omului doar fiindcă se apropie momentul, sau fiindcă zilele de pe urmă sunt 


aici; nu este nici fiindcă zilele s-au împuţinat şi dezastrele sunt mari, nici de 
teamă să nu cadă omul în dezastru nu există o asemenea cerință urgentă de 
la om, care îi impune să se implice în acţiuni extreme sau radicale, pentru a 
obține cea mai rapidă intrare în adevărul-realitate. Nu acesta este motivul. 
Atunci, care este motivul? Indiferent de moment, dacă au trecut câteva sute 
sau câteva mii de ani de atunci — chiar și în prezent — cerințele lui 
Dumnezeu pentru om în această privinţă nu s-au schimbat. Doar că acum 
câteva mii de ani, chiar și până în orice moment înainte de ziua de azi, 
Dumnezeu nu făcuse publice în mod scris şi detaliat aceste cuvinte pentru 
omenire, dar cerințele Lui pentru om nu s-au schimbat niciodată, în niciun 
moment. Din momentul în care omenirea a început să țină evidențe, 
cerințele lui Dumnezeu pentru oameni nu au fost niciodată ca ei să 
urmărească în mod sârguincios lumea, sau să îşi îndeplinească propriile 
idealuri şi dorinţe în lume. Singurele Lui cerințe pentru ei sunt să Îi asculte 
cuvintele, să-l urmeze calea, să nu se tăvălească în mocirlă cu lumea și să 
nu o urmărească. Lăsaţi-i pe oamenii lumii să se ocupe de lucrurile lumești; 
lăsaţi-i pe ei să îndeplinească aceste lucruri. Ele nu au nimic de-a face cu 
cei care cred în Dumnezeu și care Îl urmează. Singurul lucru pe care trebuie 
să-l facă cei care cred în Dumnezeu este să-l urmeze calea şi să-L urmeze. 
A urma calea lui Dumnezeu este ceva ce credincioşii şi discipolu lui 
Dumnezeu au datoria să facă. Această chestiune nu se schimbă în funcție de 
moment, de loc sau de context. Chiar şi în viitor, când omenirea va fi 
mântuită şi va intra în epoca următoare, această cerință va rămâne 
neschimbată. Să asculți cuvintele lui Dumnezeu şi să-l urmezi calea 
reprezintă atitudinea şi practica specifică pe care un discipol al lui 
Dumnezeu s-ar cuveni să le aibă faţă de El. Doar ascultând cuvintele lui 
Dumnezeu şi urmându-l calea pot reuşi oamenii să se teamă de Dumnezeu 


şi să se ferească de rău. Aşadar, faptul că Dumnezeu le cere oamenilor să 


renunţe la lucrurile pe care le urmăresc, la idealurile şi dorințele lor nu se 
naşte din cauza timpului şi nici din cauza unor medii sau contexte unice; 
mai degrabă, de când există oamenii, chiar dacă Dumnezeu nu le-a dat 
niciodată în mod clar cuvintele, El le-a cerut mereu acest standard şi 
principiu. Indiferent de câţi oameni îl pot atinge, de câţi oameni pot să-l 
practice cuvintele sau de cât de multe dintre cuvintele Lui sunt ei capabili să 
înţeleagă, această cerință de la Dumnezeu este neschimbată. Uitaţi-vă în 
Biblie, unde există consemnări ale acelor oameni unici pe care Dumnezeu 1- 
a ales în momente unice — Noe, Avraam, Isac, lov etc. Cerinţele lui 
Dumnezeu pentru ei, calea pe care au urmat-o, obiectivele şi direcția vieții 
lor, precum şi obiectivele pe care le-au urmărit şi planurile de acţiune 
specifice pe care le-au urmat pentru viaţă şi pentru supravieţuire reprezintă 
toate cerinţele lui Dumnezeu pentru om. Care sunt cerințele lui Dumnezeu 
pentru om? Ele includ faptul că oamenii trebuie să renunţe la lucrurile pe 
care le urmăresc, la idealurile și dorințele lor, nu-i aşa? (Aşa este.) 
Indiferent dacă în spirit sau în formă, ei trebuie să se ferească de omenirea 
zgomotoasă, dezordonată, malefică şi să se ferească de tendinţele ei 
zgomotoase, dezordonate, malefice. Înainte, exista un cuvânt care nu era 
prea potrivit — „sanctificat”. În realitate, sensul acestui cuvânt este să-ţi 
ceară să renunți la lucrurile pe care le urmăreşti, la idealurile şi dorinţele 
tale — să te împiedice să devii un non-credincios sau să faci lucrurile pe care 
le fac non-credincioșşii, sau să urmăreşti ceea ce urmăreşte un non- 
credincios şi, mai degrabă, să te facă să urmăreşti lucrurile pe care s-ar 
cuveni să le urmărească un credincios. Asta înseamnă. Așadar, când unii 
oameni spun: „Oare fiindcă se apropie momentul, zilele de pe urmă sunt 
aici şi au sosit dezastrele le cere Dumnezeu oamenilor să renunțe la 
lucrurile pe care le urmăresc, la idealurile şi dorinţele lor?”, care ar trebui să 


fie răspunsul la această întrebare? Ar trebui să fie că oricare dintre cerinţele 


lui Dumnezeu pentru om şi toate aceste cerințe sunt adevărul şi calea pe 
care s-ar cuveni să o urmeze oamenii. Ele nu se modifică pe baza 
schimbărilor de moment, loc, mediu, amplasare geografică sau context 
social. Cuvintele lui Dumnezeu sunt adevărul, adevărul care nu s-a 
schimbat din vremuri imemoriale, care nu se schimbă de-a lungul întregii 
eternități — aşadar, fiecare dintre cerințele lui Dumnezeu pentru om și 
fiecare principiu de practică precis pe care EI îl prezintă oamenilor datează 
de după crearea omenirii de către El, când încă nu se ţinea evidenţa 
timpului. Acestea coexistă cu Dumnezeu. Cu alte cuvinte, din momentul în 
care au existat oameni, omenirea a putut să înțeleagă cerinţele lui 
Dumnezeu pentru ei. Indiferent de domeniul pe care îl ating cerinţele, toate 
acestea sunt eterne şi nu se vor schimba. În general, cerinţele lui Dumnezeu 
pentru om sunt să-l asculte cuvintele şi să-I urmeze calea. Înţelegi? (Da.) 
Cerinţele lui Dumnezeu nu au nicio legătură cu dezvoltarea lumii, cu 
contextele sociale umane, cu un moment sau un loc, sau cu mediul și spațiul 
geografic în care trăiesc oamenii. După ce ascultă cuvintele lui Dumnezeu, 
este corect ca oamenii să le protejeze şi să le practice. Dumnezeu nu are alte 
cerinţe pentru oameni. Când aud și înțeleg cuvintele Lui, este suficient ca ei 
să le practice şi să le protejeze; ei vor fi atins standardul de a fi fiinţe create 
acceptabile în ochii Lui. Înţelegi? (Da.) Așadar, indiferent de moment, de 
mediul sau contextul social sau de amplasarea geografică, ce trebuie să faci 
este să asculți cuvintele lui Dumnezeu, să înţelegi ce spune El şi care sunt 
cerinţele Lui pentru tine și apoi, următorul lucru pe care s-ar cuveni să-l faci 
ar fi să asculți, să te supui şi să practici. Nu-ţi face griji în legătură cu 
lucruri precum „Sunt mari dezastrele din lumea exterioară acum? Este 
haotică lumea? Este periculos să pleci în lume? Aş putea să contractez o 
boală? Aș putea să mor? Voi cădea oare în dezastre? Există ispite în lume?” 


Este inutil să te gândeşti la asemenea lucruri şi ele nu au nimic de-a face cu 


tine. Trebuie să-ți faci griji doar în legătură cu urmărirea adevărului şi 
urmarea căii lui Dumnezeu, nu în legătură cu mediul lumii exterioare. 
Indiferent cum este mediul lumii exterioare, tu eşti o ființă creată, iar 
Dumnezeu este Creatorul. Relaţia dintre Creator şi ființă creată nu se va 
schimba, identitatea ta nu se va schimba, iar esenţa lui Dumnezeu nu se va 
schimba. Tu vei fi întotdeauna cineva care s-ar cuveni să urmeze calea lui 
Dumnezeu, care s-ar cuveni să asculte cuvintele Lui și să I se supună. 
Dumnezeu va fi mereu Singurul care are stăpânire asupra ta, care îţi 
rânduieşte soarta şi care te călăuzește prin viață. Relaţia ta cu El nu se va 
schimba, identitatea Lui nu se va schimba și nici identitatea ta nu se va 
schimba. Din toate aceste motive, indiferent de moment, responsabilitatea, 
obligația şi datoria ta cea mai importantă sunt să asculți cuvintele lui 
Dumnezeu, să li te supui şi să le practici. Acest lucru nu va fi niciodată 
greşit şi este standardul cel mai înalt. Este rezolvat acest aspect? (Da.) Este 
rezolvat. Am vorbit clar? Am vorbit mai corect decât voi? (Da.) În ce sens 
vorbesc corect? (Noi vorbeam doar în linii mari, dar Dumnezeu a disecat 
acest aspect într-un mod destul de amănunţit şi a avut, de asemenea, 
părtăşie că toate cuvintele lui Dumnezeu sunt adevărul, căile pe care să le 
respecte oamenii, Și că ei ar trebui să asculte cuvintele lui Dumnezeu și să-l 
urmeze calea. Dumnezeu a spus clar toate aceste lucruri.) Ce spun Eu este 
un aspect al adevărului. Expresia „un aspect al adevărului” este o teorie, 
aşadar, ce susține această teorie? O susțin aceste fapte precise şi acest 
conținut, despre care am mai vorbit. Există dovezi ale tuturor acestor fapte; 
nici măcar unul dintre ele nu este inventat, nici măcar unul nu este 
închipuit. Sunt toate fapte, sau sunt esenţa şi realitatea fenomenelor 
exterioare ale faptelor. Dacă le poţi pătrunde şi le poţi înţelege, asta 
dovedește că înţelegi adevărul. Motivul pentru care nu puteţi spune cu voce 


tare acest lucru este că încă nu înţelegeți acest aspect al adevărului şi nici nu 


înţelegeţi esenţa şi realitatea inerentă a acestor fenomene, deci doar vorbiţi 
puțin despre sentimentele şi cunoştinţele voastre, ceea ce nu suferă 
comparație cu adevărul. Nu este aşa? (Ba da.) Acest aspect este rezolvat, 
deci haideţi să încheiem aici. Cu privire la subiectul renunțării la lucrurile 
pe care le urmăriți, la idealurile şi dorințele care se nasc ca urmare a 
intereselor şi hobbyurilor, era necesar să includem această întrebare ca 
punct suplimentar? (Da.) Era necesar. Fiecare întrebare atinge o parte a 
adevărului, adică tratează realitatea şi esența unor fapte, iar în spatele 
acestei realităţi și a acestei esențe sunt mereu rânduielile, planurile, ideile și 
dorinţele lui Dumnezeu. Şi ce altceva? Unele dintre metodele specifice ale 
lui Dumnezeu, precum şi baza, obiectivele şi contextul acțiunilor Sale. 


Acestea sunt realitatea. 


După ce încheiem părtăşia despre subiectul renunţării la lucrurile 
urmărite, la idealurile şi dorinţele care se nasc din interese şi hobbyuri, ar 
trebui să avem părtăşie despre următorul subiect. Care este acesta? Este că 
oamenii ar trebui să renunţe la lucrurile pe care le urmăresc, la idealurile și 
dorinţele lor care se nasc din căsnicie. Evident, acest subiect atinge toate 
diversele probleme asociate căsniciei. Nu este acest subiect puţin mai vast 
decât interesele şi hobbyurile? Dar nu vă temeţi de amploarea lui. Îl vom 
analiza puţin câte puţin, înțelegând lent și răzbătând prin acest subiect cu 
ajutorul părtăşiei. Poziţia pe care o vom adopta în părtăşia despre acest 
subiect este să disecăm aspectul căsniciei din perspectivele şi aspectele 
esenței problemelor de aici, atât pozitive, cât şi negative; ale înțelegerilor 
variate ale oamenilor, atât corecte, cât şi incorecte; ale greşelilor pe care le 
fac ei în căsnicie, precum şi ale diverselor idei și puncte de vedere incorecte 
cărora le dă naștere acest aspect, ajutându-i pe oameni, în cele din urmă, să 
renunţe la lucrurile pe care le urmăresc, la idealurile şi dorințele care se 


nasc din căsnicie. Cea mai bună şi cea mai simplă practică pentru a atinge 


„renunțarea? este aceasta: în primul rând, trebuie să vezi clar esența 
problemelor şi să fii conştient de acestea, fie că sunt pozitive, fie că sunt 
negative. Apoi, trebuie să fii capabil să tratezi problemele în mod corect şi 
rațional. Aceasta este latura pozitivă a lucrurilor. Din perspectiva pasivă a 
lucrurilor, trebuie să fii capabil să înţelegi și să fii conştient de ideile, 
punctele de vedere şi atitudinile greșite pe care ți le aduc problemele, sau de 
diversele influenţe dăunătoare şi negative pe care acestea le au asupra 
umanităţii tale, iar apoi, pornind de la aceste aspecte, să poţi să renunţi. Cu 
alte cuvinte, trebuie să fii capabil să înţelegi și să fii conştient de aceste 
probleme, fără să fii legat sau înrobit de ideile greşite care se nasc din 
acestea şi fără să le laşi să-ți controleze viaţa şi să te conducă pe căi 
necinstite sau să te determine să faci alegeri greșite. Pe scurt, fie că avem 
părtăşie despre aspectele pozitive, fie despre cele negative, obiectivul 
suprem este să-i ajutăm pe oameni să trateze în mod rațional problema 
căsniciei, să nu folosească idei și puncte de vedere false pentru a o pătrunde 
şi a o înţelege și să nu aibă atitudini incorecte față de ea. Aceasta este 
înţelegerea corectă a practicii „renunţării. Bun, haideţi să continuăm 
părtăşia despre lucrurile urmărite, idealurile și dorinţele care se nasc din 
căsnicie. Mai întâi, haideţi să analizăm definiția căsniciei, care este 
conceptul. Majoritatea nu v-aţi căsătorit, nu-i aşa? Văd că majoritatea 
sunteți adulţi. Ce înseamnă să fii adult? Înseamnă că deja aţi atins sau aţi 
depăşit o vârstă potrivită pentru a vă căsători. Indiferent dacă sunteți la acea 
vârstă sau ați depășit-o, fiecare persoană are unele puncte de vedere, 
definiții și concepte relativ burgheze despre căsnicie, fie că acestea sunt 
corecte sau incorecte. Aşadar, haideţi să explorăm mai întâi ce este, în 
realitate, căsnicia. Mai întâi, în cuvintele voastre: ce este, de fapt, căsnicia? 
Dacă vrem să discutăm despre cine este calificat să spună ce este căsnicia, 


probabil sunt cei care au mai fost căsătoriți. Aşadar, haideţi să începem cu 


cei care sunt căsătoriți, iar când vor termina ei de vorbit, putem să trecem la 
adulții necăsătoriți. Puteţi să vorbiţi despre punctele voastre de vedere 
privind căsnicia şi vom asculta înțelegerea şi definiția voastră cu privire la 
căsnicie. Spuneţi ce aveţi de spus, indiferent dacă este sau nu plăcut de 
ascultat — nemulțumiri despre căsnicie sau așteptări în legătură cu aceasta, 
toate se acceptă. (Înainte să se căsătorească, toţi oamenii au așteptări. Unii 
oameni se căsătoresc pentru a putea avea un stil de viață abundent, în timp 
ce unii urmăresc o căsnicie fericită, căutând un prinţ pe un cal alb, visând că 
vor trăi o viaţă fericită. Există şi unii care vor să se folosească de căsnicie 
pentru a-și împlini unele dintre propriile scopuri.) Aşadar, din punctul tău 
de vedere, ce este, de fapt, căsnicia? Este ceva tranzacţional? Este un joc? 
Ce este? Unele dintre situaţiile pe care le-ai menţionat sunt despre a avea o 
viață înstărită, ceea ce este un soi de tranzacție. Ce altceva? (Simt că, pentru 
mine, căsnicia este doar ceva la care tânjesc, ceva ce-mi doresc.) Cine mai 
vrea să vorbească? Ce cunoştinţe au oamenii căsătoriţi despre căsnicie? Mai 
ales oamenii care sunt căsătoriți de zece sau douăzeci de ani — ce sentimente 
aveți în legătură cu căsnicia? Nu sunteţi, de obicei, plini de reflecții privind 
căsnicia? În primul rând, aveţi experienţă cu propria căsnicie şi, în al doilea 
rând, ați văzut căsniciile celor din jurul vostru; în același timp, v-aţi gândit 
la căsniciile altora, pe care le-aţi văzut în cărți, în literatură şi în filme. 
Aşadar, pe baza acelor aspecte, ce crezi că este căsnicia? Cum ai defini-0? 
Ce înţelegi în legătură cu ea? Cum definești tu căsnicia? Oameni căsătoriți, 
cei care sunteți căsătoriți de câţiva ani — mai ales aceia dintre voi care au 
crescut copii — ce simţiţi voi în legătură cu căsnicia? Vorbiţi! (Pot face eu 
câteva completări. De la o vârstă fragedă, m-am uitat mult la televizor. 
Mereu tânjeam după o viaţă conjugală fericită, dar după ce m-am căsătorit, 
mi-am dat seama că nu este cum îmi imaginasem eu. După ce m-am 


căsătorit, primul lucru pe care a trebuit să-l fac a fost să muncesc din greu 


pentru familia mea, ceea ce era foarte obositor. În plus, din cauza 
incompatibilității dintre temperamentul meu și cel al soțului meu şi dintre 
lucrurile la care tânjeam și pe care le urmăream — mai ales din cauza 
diferenţei dintre căile pe care le urmăream — am avut multe dispute în viață, 
până în punctul în care ajungeam să ne certăm. Viaţa era grea. În acel 
moment, am simțit că tipul de viaţă conjugală la care tânjisem în copilărie 
nu este, de fapt, realist. Era doar o dorință plăcută, dar viaţa adevărată nu 
este aşa. Acestea sunt gândurile mele despre căsnicie.) Deci înţelegerea ta 
despre căsnicie este că e plină de amărăciune, corect? (Da.) Deci toate 
amintirile şi memoriile tale sunt pline de amărăciune, obositoare, dureroase 
şi insuportabil de rememorat; te-ai simțit necăjită, deci, după aceea, nu ai 
avut așteptări mai bune de la căsnicie. Consideri că mariajul nu este 
conform cu dorințele tale, că nu este nici bun, nici romantic. Înţelegi 
căsnicia ca pe o tragedie — cam asta vrei să spui? (Da.) În căsnicia ta, fie în 
lucruri pe care le-ai putut face, fie în lucruri pe care nu ai fost dispusă să le 
faci, ai fost deosebit de obosită şi de plină de amărăciune cu privire la toate, 
corect? (Da.) Căsnicia este plină de amărăciune — acesta este un tip de 
sentiment, un sentiment pe care oamenii pot să-l înțeleagă sau pe care îl 
simt şi ei. Indiferent de formă, probabil că, în acest moment, în lume există 
mai multe afirmații diferite despre căsnicie şi familie. Există mai multe în 
filme şi în cărți, iar în societate există experți în căsnicii și experți în relaţii, 
care analizează şi disecă tot felul de căsnicii, care tratează şi înlătură 
contradicţiile care apar în respectivele căsnicii, pentru a le media. În cele 
din urmă, societatea a popularizat unele zicale despre căsnicie. Cu care 
dintre aceste zicale populare despre căsnicie sunteți de acord sau pe care le 
împărtăşiți? (Dumnezeule, oamenii din societate spun adesea că a te 
căsători este ca şi cum ai intra într-un mormânt. Eu cred că după ce se 


căsătoresc, îşi întemeiază o familie şi au copii, oamenii au responsabilităţi, 


cred că trebuie să muncească neîncetat pentru a-şi întreţine familia, iar dacă 
la asta se adaugă nepotrivirile care apar ca urmare a faptului că doi oameni 
trăiesc împreună, se nasc tot felul de probleme și dificultăți.) Cum sună, 
exact, expresia? „Căsnicia este un mormânt.” Există unele zicale celebre, 
populare în China? Nu este expresia „căsnicia este un mormânt” destul de 
populară? (Ba da.) Care mai există? „Căsnicia este un oraş sub asediu — cei 
din afară vor să intre, iar cei dinăuntru vor să iasă.” Şi mai care? „O 
căsnicie fără iubire este imorală.” Ei cred că o căsnicie este un semn al 
iubirii şi că o căsnicie fără iubire este imorală. Folosesc iubirea romantică 
pentru a evalua standardul de moralitate. Sunt acelea definițiile şi 
conceptele căsniciei pe care le au oamenii căsătoriți? (Da.) Pe scurt, cei care 
sunt căsătoriți sunt plini de amărăciune. Ca să folosim o expresie pentru a o 
descrie: „Căsnicia este un mormânt.” Chiar este atât de simplu? Oamenii 
căsătoriți au terminat de vorbit, deci acum, putem asculta ce au de spus cei 
necăsătoriți, singuri. Cine vrea să vorbească despre propria înţelegere 
privind căsnicia? Chiar dacă este imatură, sau este o fantezie sau sunt 
aşteptări deloc conforme cu realitatea, totul se acceptă. (Dumnezeule, eu 
cred că o căsnicie înseamnă doi oameni care trăiesc ca parteneri, o viață de 
nevoi zilnice.) Ai fost căsătorit? Ai vreo experienţă personală? (Nu.) Nevoi 
zilnice, viaţa ca parteneri — chiar asta crezi? Ceva atât de practic? (În 
idealurile mele, căsnicia nu este aşa, dar asta am văzut în căsnicia părinților 
mei.) Aşa este căsnicia părinţilor tăi, dar căsnicia ta ideală nu este așa. Ce 
înţelegi şi ce urmărești tu, când vine vorba de căsnicie? (Când eram mică, 
înţelegeam doar să găsesc un om pe care îl admiram, iar apoi, să trăiesc cu 
el o viaţă fericită şi romantică.) Voiai să trăieşti cu el, să-l ţii de mână şi să 
îmbătrâniți împreună, aşa este? (Da.) Asta este înţelegerea ta precisă privind 
căsnicia, care te implică pe tine; nu o dobândești privindu-i pe alţii. Ce vezi 


în căsniciile altora este doar aspectul lor superficial şi, fiindcă încă nu ai 


experimentat și tu asta, nu ştii dacă ceea ce vezi este realitatea faptelor sau 
doar un aspect superficial al lor; lucrul pe care îl crezi real va exista mereu 
în ideile şi în punctele tale de vedere. O parte a înţelegerii pe care o au 
tinerii cu privire la căsnicie este să trăiască romantic cu omul iubit, să se 
țină de mână, să îmbătrânească împreună și să trăiască împreună această 


viaţă. Aveţi toți vreo altă înţelegere cu privire la căsnicie? (Nu.) 


Unii oameni spun: „Scopul căsniciei este să găsești un om care te 
iubește. Nu contează dacă este romantic sau nu, nici nu este nevoie să-l 
iubeşti atât de mult. Ar trebui măcar să te iubească el pe tine, să te 
primească în inima sa şi să aibă lucruri pe care le urmăreşte, idealuri, 
caracter, interese şi hobbyuri în comun cu tine, astfel încât să vă considerați 
reciproc compatibili și să trăiţi împreună.” Alţi oameni spun: „Găseşte pe 
cineva cu care să trăieşti, pe care îl iubeşti și care te iubeşte. Doar asta este 
fericirea.” Şi sunt alţii a căror înţelegere privind căsnicia este: „Trebuie să 
găseşti pe cineva cu putere economică, astfel încât să nu îţi faci griji cu 
privire la îmbrăcăminte și mâncare în ultima parte a vieţii tale, să ai o viaţă 
materială îmbelșugată şi să nu suferi din cauza sărăciei. Indiferent de vârsta 
sa ori de felul în care arată, indiferent de caracterul său și de gusturile sale, 
este în regulă, atât timp cât are bani. Atât timp cât îți poate da bani de 
cheltuială și îţi poate satisface nevoile materiale, este acceptabil. A trăi cu o 
asemenea persoană aduce fericire şi, fizic, te vei simți confortabil. Aceasta 
este căsnicia.” Acestea sunt câteva dintre cerinţele şi definițiile pe care le 
dau oamenii căsniciei. Majoritatea oamenilor înţeleg căsnicia ca însemnând 
să găsească iubitul, omul îndrăgit al visurilor lor, un Făt-Frumos şi să 
trăiască împreună cu el şi să se considere reciproc compatibili. De exemplu, 
unii oameni şi-l imaginează pe Făt-Frumosul lor ca pe o vedetă sau o 
celebritate, cineva cu bani, faimă şi avuţii. Cred că doar viaţa cu o astfel de 


persoană reprezintă o căsnicie lăudabilă, plăcută, o căsnicie perfectă, şi că 


doar o astfel de viaţă este fericită. Unii oameni şi-l imaginează pe partenerul 
lor ca fiind un om cu statut. Unii şi-l imaginează ca fiind cineva drăguţ și 
frumos, iar alții şi-l imaginează ca fiind un om cu o familie cu relaţii, 
puternică şi înstărită, o persoană bogată. Unii oameni şi-l imaginează pe 
partenerul lor ca fiind ambițios şi puternic în profesia lui, alți şi-l 
imaginează ca având un talent unic, iar alții şi-l imaginează ca având un 
caracter distinctiv. Toate acestea, şi nu numai, sunt cerinţe pe care oamenii 
le au de la căsnicie şi, bineînţeles, sunt închipuirile, noțiunile şi punctele de 
vedere pe care le au despre căsnicie. Pe scurt, cei care au mai fost căsătoriți 
consideră căsnicia ca fiind un mormânt, că a te căsători înseamnă să intri 
într-un mormânt, sau într-un dezastru; cei care sunt necăsătoriți își 
imaginează căsnicia ca fiind deosebit de plăcută şi romantică şi sunt plini de 
dorinţă şi de așteptări. Dar fie că sunt cei care au fost căsătoriți sau cei care 
nu au fost, nimeni nu poate vorbi prea clar despre pătrunderea sau 
înţelegerea sa cu privire la căsnicie, sau despre care sunt definiția şi 
conceptul real al căsniciei, nu-i aşa? (Da.) Cei care au experienţa căsniciei 
spun: „Căsnicia este un mormânt, este plină de amărăciune.” Unii dintre cei 
necăsătoriți zic: „Înțelegerea ta cu privire la căsnicie este incorectă. Spui că 
este rea căsnicia, iar asta fiindcă eşti prea egoist. Nu ai investit mult în 
căsnicia ta. Din cauza diverselor tale defecte și probleme, ai reușit să-ţi 
strici căsnicia. Ţi-ai distrus şi destrămat singur căsnicia.” Există şi unii care 
sunt deja căsătoriți și care le spun acelor oameni singuri, care încă nu s-au 
căsătorit: „Eşti un copil ignorant, ce știi tu? Ştii tu cum este căsnicia? 
Căsnicia nu este o chestiune ce ţine de o singură persoană, nici de două — 
este o chestiune ce ţine de două familii, poate chiar două clanuri. Include 
multe aspecte care nu sunt nici simple, nici directe. Chiar şi într-o lume cu 
doar doi oameni, unde este o chestiune ce ține doar de două persoane, tot nu 


este atât de simplu. Indiferent de cât de plăcută este înţelegerea şi fantezia 


ta despre căsnicie, pe măsură ce trec zilele, ea va fi copleşită de banalitatea 
nevoilor cotidiene, până când culoarea și aroma sa vor păli. Nu ești 
căsătorit, deci ce ştii tu? Nu ai fost niciodată căsătorit, nu ai gestionat 
niciodată o căsnicie, deci nu ești calificat să o evaluezi sau să faci remarci 
critice. Înțelegerea ta cu privire la căsnicie este închipuire, este utopie — nu 
se bazează pe realitate!” Indiferent cine vorbeşte despre ea, există un 
raționament obiectiv, dar până la urmă, ce este, de fapt, căsnicia? Care 
dintre perspective este modul cel mai corect, cel mai obiectiv de a o 
analiza? Care este cea mai conformă cu adevărul? Cum ar trebui să o 
analizezi? Fie că vorbim despre cei care au mai experimentat căsnicia sau 
despre cei care nu au făcut asta, în primul rând, înţelegerea lor cu privire la 
căsnicie este plină de propriile închipuiri, iar în al doilea rând, omenirea 
coruptă este plină de emoţii privind rolul pe care oamenii îl joacă în 
căsnicie. Fiindcă oamenii corupți nu înțeleg principiile pe care ar trebui să 
le respecte în diverse medii şi nu înţeleg rolul pe care ei îl joacă în căsnicie 
sau obligațiile sau responsabilitățile pe care ar trebui să le îndeplinească, 
unele dintre zicalele lor despre căsnicie sunt inevitabil sentimentale şi 
implică egoismul şi impulsivitatea personală etc. Bineînţeles, fie că o 
persoană este căsătorită sau nu, dacă nu vede căsnicia din perspectiva 
adevărului şi dacă nu are o înţelegere şi o cunoaștere pură a acesteia de la 
Dumnezeu, atunci, cu excepția întregii sale practici personale privind 
căsnicia, înţelegerea sa cu privire la aceasta este în mare măsură influenţată 
de societate şi de omenirea malefică. Este influențată și de atmosfera, 
tendinţele şi opiniile publice ale societății, precum şi de lucrurile false, 
părtimitoare — și cele care ar putea fi numite mai exact inumane — spuse 
despre căsnicie de către oamenii de la fiecare nivel şi din fiecare pătură a 
societății. Din cauza acestor lucruri pe care le spun ceilalți, oamenii vor fi, 


în primul rând, influenţaţi şi controlați inconștient de aceste gânduri şi 


puncte de vedere şi, în al doilea rând, vor accepta inconștient aceste 
atitudini şi moduri de a privi căsnicia, precum şi aceste moduri de a trata 
căsnicia şi atitudinile faţă de viaţă pe care le au cei care trăiesc căsătoriţi. În 
primul rând, oamenii nu au o înțelegere pozitivă a căsniciei şi nici o 
cunoaştere şi o percepţie pozitivă, precisă a acesteia. În plus, atât societatea, 
cât şi omenirea malefică le insuflă oamenilor gânduri negative şi false 
despre căsnicie. Prin urmare, gândurile și punctele de vedere ale oamenilor 
despre căsnicie devin denaturate, ba chiar malefice. Atât timp cât trăieşti şi 
supraviețuiești în această societate şi ai ochi de văzut, urechi de auzit și 
gânduri pentru a reflecta la întrebări, vei accepta în măsuri diferite aceste 
gânduri și puncte de vedere false, ceea ce duce la o înțelegere şi o 
cunoaştere incorectă şi părtănitoare despre căsnicie. De exemplu, acum o 
sută de ani, oamenii nu înțelegeau ce însemna iubirea romantică, iar 
înţelegerea lor privind căsnicia era foarte simplă. Când o persoană ajungea 
la vârsta căsătoriei, o peţitoare îi făcea cunoștință cu un membru al sexului 
opus, părtinţii lor se ocupau de tot, iar apoi făceau o nuntă cu un membru al 
sexului opus, se căsătoreau şi cei doi trăiau şi-şi petreceau zilele împreună. 
Astfel se însoțeau reciproc de-a lungul vieţii, până când ajungeau la capătul 
ei. Căsnicia era cât se poate de simplă. Era o chestiune ce ținea de două 
persoane — doi oameni din fanulii diferite, care trăiau împreună, se însoțeau 
reciproc, aveau grijă unul de altul şi trăiau o viață împreună. Era cât se 
poate de simplu. La un moment dat, însă, oamenii au început să vorbească 
despre ceea ce numesc ei iubire romantică, iar iubirea romantică a fost 
adăugată la ideea de căsnicie, până în zilele noastre. Acest termen, „iubire 
romantică”, sau înţelesul şi ideea acestuia, nu mai reprezintă un lucru în 
legătură cu care oamenii, în profunzimea inimii lor, se simt jenați sau 
despre care le este greu să vorbească. Mai degrabă, există foarte firesc în 


gândurile oamenilor şi este un subiect de discuţie firesc pentru ei, mergând 


atât de departe încât până şi oamenii care încă nu sunt adulți discută despre 
ceea ce numesc ei iubire romantică. Așadar, asemenea gânduri, puncte de 
vedere şi afirmații exercită în mod intangibil o influență asupra tuturor, 
bărbaţi şi femei, tineri și bătrâni. Această influență este motivul pentru care 
înțelegerile tuturor cu privire la căsnicie sunt atât de pretențioase — ca să 
vorbim mai corect, sunt pline de prejudecăţi. Toţi au început să se joace cu 
iubirea şi să cocheteze cu pasiunea. Aşa-zisa „iubire romantică” a omului 
este doar îmbinarea iubirii şi a pasiunii.[2] Ce înseamnă „iubire”? Iubirea 
este un fel de afecţiune. Ce însemnă „pasiune”? Înseamnă poftă trupească. 
Căsnicia nu mai este un lucru atât de simplu precum doi oameni care-și 
petrec zilele împreună, ca parteneri; mai degrabă, a devenit o jucărie pentru 
afecțiune şi pentru pofta trupească. Nu este așa? (Ba da.) Oamenii au ajuns 
să înţeleagă căsnicia drept o combinație de poftă trupească şi afecțiune, deci 
pot fi bune căsnicuile lor? Bărbaţii și femeile nu trăiesc aşa cum se cuvine, 
nici nu își îndeplinesc bine responsabilitățile şi-şi petrec zilele într-un mod 
care nu este realist. Vorbesc adesea despre iubire, despre pasiune, afecțiune 
şi poftă trupească. Crezi că, astfel, pot ei trăi fără probleme şi într-un mod 
stabil? (Nu.) Ce persoană poate să depăşească aceste ispite şi ademeniri? 
Nimeni nu poate trece prin aceste ispite şi ademeniri. În societate, oamenii 
sunt plini de poftă trupească şi afecţiune unii pentru alţii. Asta numesc ei 
iubire romantică şi acesta este modul în care oamenii contemporani înţeleg 
căsnicia; este cea mai înaltă evaluare a lor privind căsnicia, cel mai înalt 
dintre gusturi. Aşadar, situaţia căsniciei oamenilor contemporani s-a 
schimbat până a devenit de nerecunoscut şi este într-o situație teribilă, 
groaznică. Căsnicia nu mai este o chestiune simplă, ce ţine de un bărbat şi o 
femeie; mai degrabă, a devenit o chestiune ce ține de toţi oamenii, bărbaţi și 
femei, care se joacă cu afecțiunea şi pofta trupească — total depravată. Prin 


ademenirea tendințelor malefice, sau prin inocularea gândurilor malefice, 


înţelegerea şi perspectiva oamenilor față de căsnicie devin deformate, 
anormale şi malefice. În plus, filmele şi programele de televiziune ale 
societății, precum şi operele literare şi artistice, oferă constant tot mai multe 
interpretări şi afirmaţii malefice şi imorale despre căsnicie. Regizorii, 
scenariștii şi actorii vorbesc cu toţii în detaliu despre căsnicie ca fiind o 
stare teribilă. Acest lucru este plin de malițiozitate şi poftă trupească, ceea 
ce duce la faptul că o căsnicie cuviincioasă este azvârlită în haos. Așadar, de 
când există iubirea romantică, divorțul a devenit tot mai comun în 
societatea umană, cum au devenit şi relaţiile extraconjugale; mai mulți copii 
au fost obligați să îndure rănile provocate de divorțul părinților, să trăiască 
cu mame singure sau cu taţi singuri, petrecându-și astfel copilăria și 
tinereţea sau crescând în situațiile conjugale nepotrivite ale părinților lor. 
Motivul tuturor acestor tragedii conjugale diferite, al acestor căsnicii 
incorecte sau disfuncționale, este faptul că opinia despre căsnicie pe care o 
promovează societatea este plină de prejudicii, malefică şi imorală, până în 
punctul în care aceasta este lipsită de etică și de moralitate. Din cauză că 
omenirea nu are o înțelegere exactă a lucrurilor pozitive sau adecvate, 
oamenii vor accepta fără să-şi dea seama aceste gânduri şi puncte de vedere 
pe care le promovează societatea, indiferent de cât de denaturate sunt ele. 
Aceste lucruri sunt ca o ciumă, răspândindu-se prin corpul tău, distrugându- 
ți toate gândurile și toate ideile şi distrugând părțile corecte ale umanității 
tale. Conştiinţa și rațiunea umanității tale normale devin rapid înceţoşate, 
neclare sau slabe; atunci, aceste gânduri şi puncte de vedere care provin de 
la Satana şi care sunt denaturate, malefice şi lipsite de etică şi de morală, 
preiau poziția superioară şi rolul dominant în profunzimea gândurilor şi 
inimii tale şi în universul minţii tale. După ce aceste lucruri preiau poziția 
superioară şi rolul dominant, perspectiva ta asupra unor aspecte precum 


căsnicia devine rapid bolnavă şi denaturată și lipsită de etică şi de morală, 


ajungând până în punctul în care devine malefică, dar tu nu ştii asta și crezi 
că este absolut adecvată: „Toată lumea gândeşte aşa, deci de ce nu aș gândi 
şi eu? Este adecvat ca toată lumea să gândească aşa, deci nu este adecvat să 
gândesc şi eu așa? Aşadar, dacă nimeni altcineva nu roşeşte vorbind despre 
iubirea romantică, nu ar trebui să roşesc nici eu. Prima oară, am fost puţin 
timid, puţin jenat şi mi-a fost greu să deschid gura. După ce am mai vorbit 
de câteva ori despre ea, mi-a trecut. Ascultând mai mult şi vorbind mai mult 
despre ea, mi-am însușit-o.” Este adevărat, vorbeşti și asculți și ţi-ai însuşit 
acest lucru, dar înțelegerea adevărată, inițială a căsniciei nu poate rămâne 
neclintită în profunzimea gândurilor tale, aşa că ai pierdut conștiința şi 
rațiunea pe care se cuvine să le ai ca persoană normală. Care este motivul 
pierderii lor? Este faptul că ai acceptat perspectiva aşa-zisei „iubiri 
romantice” cu privire la căsnicie. Această perspectivă a aşa-zisei „iubiri 
romantice” asupra căsniciei a înghițit înțelegerea şi sentimentul inițial de 
responsabilitate pe care îl are umanitatea ta normală faţă de căsnicie. Foarte 
rapid, începi să pui personal în practică propria înţelegere a iubirii 
romantice. Cauţi încontinuu oameni pe care îi consideri compatibili cu tine, 
care te iubesc sau pe care îi iubeşti, şi urmărești iubirea romantică prin 
mijloace corecte sau josnice, străduindu-te din răsputeri şi fiind foarte 
neruşinat, până în punctul de a-ți sacrifica energia de o viață de dragul 
iubirii romantice — atunci s-a zis cu tine. Să spunem că, în cursul urmăririi 
iubirii romantice, o femeie găseşte un om pe care îl admiră şi spune: „Ne 
iubim, deci hai să ne căsătorim!” După ce se căsătoreşte, trăieşte o vreme cu 
persoana respectivă, apoi îşi dă seama că el are unele defecte şi se gândește: 
„El nu mă place pe mine şi eu nu-l plac cu adevărat pe el. Noi doi nu ne 
potrivim, deci iubirea noastră romantică a fost o greşeală. Bine, o să 
divorțăm.” După divorţ, duce după ea un copil de doi sau trei ani şi se 


pregăteşte să găsească pe altcineva, gândindu-se: „Intrucât căsnicia mea 


anterioară a fost lipsită de iubire, trebuie să mă asigur că următorul simte o 
iubire romantică adevărată. De data asta, trebuie să fiu sigură, deci trebuie 
să petrec ceva timp analizând.” După o vreme, întâlneşte pe altcineva: „Ah, 
acesta este iubitul visurilor mele, persoana care mi-am imaginat că-mi va 
plăcea. El mă place pe mine, iar eu îl plac pe el. Nu suportă să stea departe 
de mine şi eu nu suport să stau departe de el; suntem ca doi magneţi care se 
atrag, unul pe altul, dorindu-ne mereu să fim împreună. Suntem îndrăgostiți, 
hai să ne căsătorim!” Aşa că se căsătoreşte din nou. Odată căsătorită, mai 
face un copil şi, după doi sau trei ani, se gândește: „Persoana asta are mai 
multe defecte; este atât leneș, cât şi nesătul. Îi place să se dea rotund și să se 
laude, precum şi să sporovăiască. Nu-şi îndeplinește responsabilitățile, nu 
dă familiei banii pe care îi câştigă şi bea şi joacă jocuri de noroc cât e ziua 
de lungă. Aceasta nu e persoana pe care vreau s-o iubesc. Nu așa este 
persoana pe care o iubesc. Divorţ!” Cărând după ea doi copii, divorțează 
din nou. După ce divorţează, începe să se gândească: ce este iubirea 
romantică? Nu poate spune. Unii oameni au câte două sau trei căsnicii 
eşuate şi, la final, ce spun? „Eu nu cred în iubirea romantică, ci în 
umanitate.” Vezi tu, sunt nehotărâți şi nu ştiu în ce ar trebui să creadă. Nu 
ştiu ce este căsnicia; acceptă gânduri şi perspective false și folosesc aceste 
gânduri şi perspective drept standarde. Pun personal în practică aceste 
gânduri și perspective și, în același timp, fac rău căsniciei şi lor înşişi, 
precum şi altor oameni; în diferite măsuri, lezează viitoarea generaţie şi pe 
ei înşişi, atât fizic, cât şi spiritual. Toate aceste lucruri fac parte din motivul 
pentru care oamenii se simt în suferință şi lipsiți de speranţă cu privire la 
căsnicie, față de care nu au sentimente bune. Tocmai am avut părtăşie 
despre diversele perspective şi definiţii ale oamenilor cu privire la căsnicie, 
precum şi despre situația în care se află căsnicia lor, ca urmare a punctelor 


de vedere incorecte pe care le au oamenii moderni cu privire la căsnicie; pe 


scurt, este bună sau rea situația căsniciei umane moderne? (Rea.) Nu are 
perspective, nu este optimistă şi este din ce în ce mai dată peste cap. De la 
Est la Vest, de la Sud la Nord, căsnicia umană este într-o stare teribilă, 
groaznică. Toţi oamenii din generația actuală — cei sub vârsta de patruzeci 
sau cincizeci de ani — sunt martori la ghinionul căsniculor generațiilor 
anterioare şi viitoare, precum şi la opiniile acestor generaţii despre căsnicie 
şi la experienţele lor conjugale eşuate. Bineînţeles, mulți oameni sub vârsta 
de patruzeci de ani sunt victimele a tot felul de căsnicii ghinioniste; unii 
dintre ei sunt mame singure, alţii sunt taţi singuri, deşi, bineînțeles, relativ 
vorbind, nu sunt la fel de mulți taţi singuri. Unii oameni cresc cu mama lor 
biologică şi cu tatăl vitreg, alţii cresc cu tatăl lor biologic şi cu mama 
vitregă, iar alții cresc cu frați şi surori de la diferite mame şi taţi. Alții au 
părinți divorțaţi care se recăsătoresc şi niciunul dintre părinți nu îi vrea, deci 
devin orfani, care se transformă în adulți, după câțiva ani în care se 
descurcă așa cum pot în societate; apoi, devin taţi vitregi sau mame vitrege, 
sau devin mame sau taţi singuri. Aceasta este situația căsniciei moderne. Nu 
este gestionarea căsniciei de către omenire în această măsură rezultatul 
coruperii oamenilor de către Satana? (Ba da.) Această formă necesară a 
celei mai simple supravieţuiri şi înmulţiri a omenirii a fost complet mutilată 
şi distrusă. Cum crezi că trăieşte omenirea? A vedea viaţa fiecărei familii 
este tulburător, este prea groaznic chiar și de privit. Haideţi să nu mai 
vorbim despre asta; cu cât spui mai multe, cu atât mai tulburat te simţi, nu-i 


aşa? 


Întrucât vorbim despre subiectul căsniciei, ar trebui să vedem care 
sunt, de fapt, definiţia şi conceptul precis, corect de căsnicie. Întrucât 
vorbim despre definiția şi conceptul precis, corect de căsnicie, trebuie să 
căutăm răspunsul în cuvintele lui Dumnezeu, să dăm căsniciei o definiție și 


un concept corect pe baza tuturor lucrurilor pe care Dumnezeu le-a spus şi 


le-a făcut cu privire la această chestiune, să clarificăm adevărata stare a 
căsniciei, precum şi intenția inițială din spatele creării și existenţei 
căsniciei. Dacă vrei să vezi clar definiția şi conceptul de căsnicie, atunci 
trebuie să începi prin a-i studia pe strămoşii omenirii. Care este motivul 
pentru a începe să-i studiezi pe strămoşii omenirii? Omenirea a reușit să 
supraviețuiască până acum datorită căsniciei strămoşilor săi; cu alte cuvinte, 
cauza primară a faptului că există atât de mulți oameni în prezent este 
căsnicia dintre oamenii pe care Dumnezeu 1-a creat la început. Așadar, dacă 
vrei să înţelegi definiția şi conceptul precis de căsnicie, trebuie să începi 
prin a studia căsnicia strămoşilor omenirii. Când a început căsnicia pentru 
strămoşii omenirii? A început odată cu crearea omului de către Dumnezeu. 
Este consemnată încă din Cartea Genezei, deci trebuie să deschidem Biblia 
şi să vedem ce spun aceste fragmente. Sunt oamenii, în majoritatea lor, 
interesați de acest subiect? Cei care sunt deja căsătoriți ar putea crede că 
nici măcar nu este nimic de discutat, că acest subiect este foarte banal, dar 
tinerii singuri sunt deosebit de interesați de acest subiect, fiindcă ei 
consideră căsnicia misterioasă şi cred că există multe lucruri pe care nu le 
cunosc despre ea. Așadar, haideţi să începem discuția de la sursă. Să 
citească cineva din Geneza 2:18. („Și Iahve Dumnezeu a spus: «Nu este 
bine ca omul să fie singur; voi face un ajutor potrivit pentru el.»”) Apoi, din 
Geneza 2:21-24. („Şi Iahve Dumnezeu a trimis un somn profund peste 
Adam şi el a adormit: şi i-a luat una dintre coaste, închizând carnea la loc; 
Şi din coastele, pe care Iahve Dumnezeu le luase de la om, a făcut o femeie 
ŞI i-a adus-o omului. Și Adam a spus: «Aceasta este acum os din osul meu 
şi trup din trupul meu; ea va fi numită Femeie, pentru că a fost luată de la 
Bărbat.» De aceea, bărbatul îşi va părăsi părinţii şi se va uni cu soția lui, iar 
cel doi vor fi un singur trup.”) Apoi, din Geneza 3:16-19. („El i-a zis 


femeii: Îţi voi mări mult durerile nașterii; în durere vei naște copii. Dorinţa 


ta va fi pentru soţul tău, iar el va stăpâni peste tine. Şi lui Adam i-a spus: 
Pentru că ai ascultat de soţia ta şi ai mâncat din pomul din care-ţi 
poruncisem să nu mănânci, blestemat este pământul din cauza ta; cu 
mâhnire îți vei lua hrana din el câte zile vei trăi; îţi va da spini și mărăcini, 
iar tu din plantele câmpului vei mânca; cu sudoarea frunţii îți vei mânca 
pâinea, până când te vei întoarce în pământ, pentru că din el ai fost luat; 
căci ţărână ești şi în țţărână te vei întoarce.”) Ne vom opri acolo. Sunt cinci 
versete în capitolul doi şi patru versete în capitolul trei, în total, nouă 
versete din Scripturi. Nouă versete din Geneză descriu un lucru, și anume, 
cum a apărut căsnicia strămoșului omenirii. Nu este aşa? (Ba da.) Acum 
înțelegeţi? Înţelegeţi puţin mai bine sensul general şi puteţi să vi-l amintiţi? 
Care este lucrul principal despre care discutăm aici? (Cum a apărut căsnicia 
strămoşului omenirii.) Deci cum a apărut, de fapt? (A pregătit-o 
Dumnezeu.) Așa e, asta este situaţia adevărată. A pregătit-o Dumnezeu 
pentru om. Dumnezeu l-a creat pe Adam, apoi i-a creat o parteneră, o 
consoartă care să-l ajute şi care să-l însoțească, să trăiască împreună cu el. 
Aceasta este originea căsniciei pentru strămoșul omenirii şi este sursa 
căsniciei umane. Nu este aşa? (Ba da.) Ştim sursa căsniciei umane: a fost 
sorocită de Dumnezeu. Dumnezeu a pregătit o parteneră pentru strămoșul 
omenirii, care ar putea fi numită şi consoartă, care apoi, avea să-l ajute și 
să-l însoţească de-a lungul vieţii. Aceasta este originea şi sursa căsniciei 
umane. Aşadar, după ce am analizat originea şi sursa căsniciei umane, cum 
ar trebui să înţelegem corect căsnicia? Aţi spune că este sacră căsnicia? 
(Da.) Este sacră? Are ea ceva de-a face cu sfinţenia? Nu are. Nu puteţi 
spune că este sacră. Căsnicia este rânduită şi sorocită de Dumnezeu. Îşi are 
originea şi sursa în creația lui Dumnezeu. Dumnezeu a creat primul om, 
care avea nevoie de o parteneră ca să-l ajute şi să-l însoţească, să trăiască 


împreună cu el, astfel că Dumnezeu i-a creat o parteneră, iar apoi, a apărut 


căsnicia umană. Asta este tot. Este cât se poate de simplu. Aceasta este 
înţelegerea rudimentară despre căsnicie pe care ar trebui s-o aveţi. Căsnicia 
vine de la Dumnezeu; este rânduită şi sorocită de El. Măcar puteți spune că 
nu este un lucru negativ, ci mai degrabă pozitiv. Se poate spune, în mod 
precis, şi că este adecvată, că este un segment adecvat pe parcursul vieții 
umane şi în procesul existenţei oamenilor. Nu este malefică şi nici nu este 
un instrument sau un mijloc de corupere a omenirii; este adecvată și 
pozitivă, fiindcă a fost creată şi poruncită de Dumnezeu şi, bineînţeles, 
fiindcă El a rânduit-o. Căsnicia umană își are originea în creația lui 
Dumnezeu şi este ceva ce El personal a rânduit și a poruncit, deci privind 
lucrurile din acest unghi, singura perspectivă pe care se cuvine să o aibă 
cineva cu privire la căsnicie este că aceasta vine de la Dumnezeu, că este un 
lucru adecvat şi pozitiv, că nu este negativă, malefică, egoistă sau sumbră. 
Nu vine de la om, nici de la Satana, şi cu atât mai puţin s-a dezvoltat 
organic în natură; mai degrabă, Dumnezeu a creat-o cu propriile mâini şi a 
rânduit-o şi a poruncit-o personal. Acest lucru este absolut sigur. Asta 


reprezintă definiția şi conceptul original şi precis al căsniciei. 


Acum, că înțelegeți conceptul şi definiția precisă a căsniciei, pe care se 
cuvine să le aibă oamenii, haideţi să analizăm: care este sensul din spatele 
poruncii și rânduielii lui Dumnezeu cu privire la căsnicie? El este menţionat 
în versetele din Biblie pe care tocmai le-am citit, și anume, de ce omenirea 
are căsnicia, care au fost gândurile lui Dumnezeu, care au fost situația și 
împrejurările în acel moment şi în ce împrejurări a dat Dumnezeu omului 
această căsnicie. lahve Dumnezeu a spus lucrurile astfel: „Nu este bine ca 
omul să fie singur; voi face un ajutor potrivit pentru el.” Aceste cuvinte 
spun două lucruri. În primul rând, Dumnezeu a văzut că acest bărbat era 
prea stingher de unul singur, fără o parteneră, fără cineva cu care să 


vorbească sau o însoţitoare cu care să împartă fericirea şi gândurile lui; El a 


văzut că viaţa lui ar fi anostă, insipidă și neinteresantă, aşa că I-a venit un 
gând: un bărbat este puţin stingher, deci trebuie să-i fac o parteneră. Această 
parteneră va fi consoarta lui, care îl va însoți peste tot şi-l va ajuta să facă 
toate lucrurile; va fi partenera şi consoarta lui. Scopul unei partenere este 
să-l însoţească de-a lungul vieţii, să meargă înainte împreună cu el pe calea 
vieţii lui. Indiferent dacă pentru zece, douăzeci, o sută sau două sute de ani, 
partenera lui îi va fi alături, va fi cea care-l va însoți peste tot, care va vorbi 
cu el, care va împărtăşi cu el fericirea, durerea și fiecare emoție și, în același 
timp, îl va însoți şi-l va împiedica să se simtă singur sau stingher. Aceste 
gânduri şi idei ce se nasc în mintea lui Dumnezeu sunt împrejurările din 
jurul sursei căsniciei umane. În aceste împrejurări, Dumnezeu a mai făcut 
ceva. Haideţi să analizăm consemnarea biblică: „Şi Iahve Dumnezeu a 
trimis un somn profund peste Adam şi el a adormit: şi i-a luat una dintre 
coaste, închizând carnea la loc; Şi din coastele, pe care Iahve Dumnezeu le 
luase de la om, a făcut o femeie şi 1-a adus-o omului.” Dumnezeu a luat o 
coastă a bărbatului, a luat pământ şi a folosit coasta pentru a mai face o 
persoană. Această persoană a fost făcută din coasta bărbatului, creată din 
coasta lui. Colocvial vorbind, această persoană — partenera lui Adam — a 
fost creată din carnea şi din osul luat din corpul lui, deci nu am putea spune 
că, aşa cum era partenera lui, era şi o parte din corpul lui? (Ba da.) Cu alte 
cuvinte, ea a fost derivată din el. După ce a fost creată, cum a numit-o 
Adam? „Femeie.” Adam era bărbat, ea era femeie; în mod clar, aceștia erau 
doi oameni de sexe diferite. Dumnezeu a făcut mai întâi o persoană cu 
caracteristici fiziologice masculine, apoi El a luat o coastă de la bărbat şi a 
creat o persoană cu caracteristici fiziologice feminine. Acești doi oameni au 
trăit împreună ca un tot unitar, ceea ce constituie o căsnicie, deci aşa a 
apărut căsnicia. Aşadar, indiferent de ce pereche de părinți este crescut un 


om, în final, toţi trebuie să se căsătorească și să fie uniți cu partenerul lor 


sub porunca și rânduielile lui Dumnezeu şi să meargă până la capătul 
drumului. Aceasta este porunca lui Dumnezeu. În primul rând, privind 
lucrurile în mod obiectiv, oamenii au nevoie de parteneri; în al doilea rând, 
privind lucrurile în mod subiectiv, întrucât căsnicia este poruncită de 
Dumnezeu, soțul şi soția ar trebui să formeze un tot unitar, să fie o singură 
persoană, care nu poate fi divizată. Acesta este și un fapt subiectiv, şi unul 
obiectiv. Aşadar, fiecare persoană trebuie să părăsească familia în care s-a 
născut, să se căsătorească şi să-și întemeieze o familie cu partenerul său. 
Acest lucru e inevitabil. De ce? Fiindcă este poruncit de Dumnezeu şi este 
ceva ce El a rânduit de la începuturile omului. Ce le spune asta oamenilor? 
Indiferent cine îţi imaginezi că este partenerul tău, dacă este sau nu cel de 
care ai nevoie şi la care speri în mod subiectiv şi indiferent care sunt 
condiţiile lui, persoana cu care te vei căsători, cu care vei întemeia o familie 
ŞI-ţi vei petrece această viaţă este cu siguranţă cea deja rânduită şi sorocită 
de către Dumnezeu pentru tine. Nu este așa? (Ba da.) Care este motivul 
pentru asta? (Porunca lui Dumnezeu.) Motivul este porunca lui Dumnezeu. 
Privind lucrurile în contextul vieților dinainte sau din perspectiva lui 
Dumnezeu, un soţ şi o soţie care se căsătoresc sunt, de fapt, un tot unitar, 
deci Dumnezeu rânduiește ca tu să te căsătoreşti şi să-ți petreci viața cu 
persoana cu care formezi un tot unitar. Simplu spus, așa stau lucrurile. 
Indiferent dacă persoana cu care te căsătoreşti este iubitul visurilor tale, 
dacă este Făt-Frumosul tău, dacă este persoana pe care o aşteptai, dacă tu o 
iubeşti sau ea te iubeşte pe tine, dacă vă căsătoriți într-un mod foarte firesc, 
din noroc şi coincidență, sau în alte împrejurări, căsnicia voastră este 
sorocită de Dumnezeu. Sunteţi partenerii pe care Dumnezeu i-a menit unul 
pentru altul, oamenii cărora Dumnezeu le-a poruncit să se însoțească unul 
pe altul, să-şi petreacă această viaţă împreună și să meargă până la capăt 


ținându-se de mână. Nu este aşa? (Ba da.) Credeţi că această înţelegere este 


pretențioasă sau denaturată? (Nu.) Nu este nici pretențioasă, nici denaturată. 
Unii oameni spun: „Este posibil să greşeşti când spui asta. Dacă aceste 
căsnicii chiar sunt poruncite de Dumnezeu, atunci de ce, totuși, unele dintre 
ele sfârșesc în divorț?” Asta se întâmplă fiindcă aceşti oameni au probleme 
cu umanitatea lor, ceea ce este o chestiune separată. Asta atinge subiectul 
urmăririi adevărului, despre care vom avea părtăşie mai târziu. Momentan, 
făcând referire la definiția, înţelegerea și conceptul precis de căsnicie, 
realitatea este că aşa stau lucrurile. Unii oameni spun: „Întrucât Tu spui că 
soțul şi soția sunt un tot unitar, atunci nu este așa cum spun non- 
credincioşii: «Dacă este predestinat, atunci este predestinat, iar dacă nu este 
predestinat, atunci nu este predestinat!» şi cum spun oamenii din unele 
naţiuni, lPl «Este nevoie de o sută de ani de karmă bună să dobândeșşti şansa 
de a călători cu cineva în barcă şi de o mie de ani de karmă bună pentru a 
împărți un pat conjugal»?” Credeţi că o căsnicie, aşa cum vorbim despre ea 
acum, are ceva de-a face cu aceste zicale? (Nu.) Nu au nicio legătură între 
ele. Căsnicia nu există ca urmare a cultivării — este poruncită de Dumnezeu. 
Când Dumnezeu poruncește ca doi oameni să devină soţ și soție, să devină 
parteneri, nu este nevoie ca ei să se autocultive. Ce ar cultiva ei? Fibra 
morală? Umanitatea? Nu este nevoie ca ei să se autocultive. Acesta este un 
mod budist de a vorbi, care nu este adevărul şi nu are nimic de-a face cu 
adevărul. Căsnicia umană este rânduită şi poruncită de Dumnezeu. Fie 
formal, fie textual, în definiție sau în concept, căsnicia ar trebui înțeleasă în 
acest fel. Prin cuvintele consemnate în Biblie, prin această părtășie, aveţi o 
definiție şi un concept al căsniciei precis, aliniat cu adevărul? (Da.) Acest 
concept şi această definiție nu sunt denaturate; nu este o perspectivă 
idealizată şi cu atât mai puţin este înţeleasă și definită prin emoţii umane. 
Mai degrabă are o bază; se bazează pe cuvintele şi acțiunile lui Dumnezeu 


şi se bazează pe rânduielile şi poruncile Lui. Fiindcă am ajuns în acest 


punct, pricepeţi cu toţii înțelegerea şi definiția de bază a căsniciei? (Da.) 
Acum, că o înțelegeți, nu veţi mai avea fantezii abstracte despre căsnicie și 
nemulţumirile voastre privind căsnicia se vor împuţina, nu-i aşa? Ar putea 
exista unii care spun: „Căsnicia este poruncită de Dumnezeu — nu este 
nimic de spus în această privinţă — dar căsnicule se destramă. Care este 
explicația?” Există multe motive pentru acest lucru. Omenirea coruptă are 
firi corupte, oamenii nu pot fi conștienți de esența problemelor, urmăresc 
satisfacerea propriilor pofte şi preferințe, până în punctul în care 
promovează lucruri malefice, aşa încât căsniciile lor se destramă. Acesta 


este un subiect separat, despre care nu vom discuta mai mult. 


Haideţi să vorbim despre întrajutorarea şi însoțirea reciprocă în 
căsnicie. Dumnezeu a spus: „Nu este bine ca omul să fie singur; voi face un 
ajutor potrivit pentru el.” Cei care sunt căsătoriți ştiu că o căsnicie aduce 
multe beneficii unei familii și vieţii unei persoane, pe care aceasta nu şi le- 
ar fi închipuit. Iniţial, oamenii sunt foarte stingheri şi solitari atunci când 
trăiesc singuri, fără cineva căruia să 1 se destăinuie, cu care să vorbească şi 
care să le țină companie; viața este deosebit de anostă şi inutilă. După ce se 
căsătoresc, nu mai este nevoie să sufere de această singurătate şi izolare. Au 
cui să 1 se destăinuie. Uneori, își varsă ofurile partenerului lor şi uneori, îşi 
împărtăşesc emoțiile şi bucuriile, sau chiar își varsă nervii. Uneori, îşi 
deschid sufletul unul în faţa celuilalt şi viaţa pare plină de bucurie și 
fericire. Îşi sunt unul altuia confidenţi și cred unul în celălalt, deci în afară 
de faptul că nu mai sunt stingheri, experimentează mult mai multe plăceri şi 
se bucură de fericirea de a avea un partener. În afară de diverse dispoziţii, 
emoții şi sentimente, precum și diverse gânduri care trebuie exprimate, 
oamenii trebuie să se confrunte cu multe aspecte practice în viaţa cotidiană, 
în timp ce-şi duc existenţa, aspecte precum nevoile zilnice, îmbrăcămintea, 


hrana şi locuinţa. De exemplu, să spunem că doi oameni vor să trăiască 


împreună şi au nevoie să construiască o mică magazie. Bărbatul trebuie să 
fie zidar, să pună cărămizi pentru a construi un perete, iar femeia îl poate 
ajuta, dându-i cărămizi și amestecând mortarul, sau ştergându-i sudoarea şi 
dându-i apă. Cei doi vorbesc și râd împreună, iar el are un ajutor, ceea ce 
este bine. Chiar înainte să se lase întunericul, lucrarea este gata. Este exact 
cum descrie vechea operă chinezească „Cuplul de nimfe”: „Eu iau apă și tu 
uzi grădina.” Şi mai ce? („Tu lucrezi pământul, iar eu ţes pânza.”) Așa este. 
Una ţese pânza, în timp ce unul lucrează pământul; una este stăpână 
înăuntru, celălalt este stăpân afară. Este chiar bine să trăieşti așa. S-ar putea 
numi completare armonioasă, sau coexistenţă în armonie. În acest fel, în 
viaţă, aptitudinile bărbatului sunt la vedere, iar domeniile în care el are 
lipsuri sau nu are aptitudini sunt compensate de către femeie; unde femeia 
este slabă, bărbatul o iartă, o ajută și o asistă, iar punctele ei forte sunt şi ele 
la vedere, aducând beneficii bărbatului familiei. Soţul şi soţia își fac propria 
datorie, învățând din punctele forte ale celuilalt, ca să-şi compenseze 
propriile slăbiciuni și lucrând împreună pentru a proteja armonia căminului 
ŞI viața și supraviețuirea întregii familii. Bineînţeles, mai important decât 
compania este faptul că se susţin şi se însoțesc unul pe celălalt de-a lungul 
vieţii, petrecându-și bine zilele, indiferent dacă în sărăcie sau în bogăție. Pe 
scurt, aşa cum a zis Dumnezeu, nu este bine ca omul să fie singur, deci El a 
rânduit căsnicia în numele lui — bărbatul să taie lemne şi să întreţină curtea, 
femeia să gătească, să facă curăţenie, să coasă și să servească întreaga 
familie. Fiecare îşi îndeplineşte bine treaba, făcând ce trebuie să facă în 
viaţă, iar zilele lor trec într-un mod fericit. Vieţile oamenilor au progresat 
treptat pe de-a-ntregul din acest punct unic, fiinţele umane răspândindu-se 
şi înmulțindu-se până în prezent. Așadar, căsnicia este indispensabilă 
omenirii ca întreg — indispensabilă dezvoltări ei şi indispensabilă 


oamenilor, ca persoane individuale. Adevăratul sens al căsniciei nu este 


doar înmulțirea rasei umane, ci, mai important, este ca Dumnezeu să 
rânduiască un partener pentru fiecare bărbat şi pentru fiecare femeie, care îi 
va însoţi în fiecare perioadă din viaţa lor, fie că este dificilă şi dureroasă sau 
ușoară, plină de bucurie şi fericire — în toate aceste momente, vor avea pe 
cineva căruia să 1 se confeseze, care să formeze un tot unitar cu ei, în inimă 
şi în minte şi care să le împărtăşească tristeţea, durerea, fericirea şi bucuria. 
Acesta este sensul din spatele faptului că Dumnezeu rânduieşte căsnicia 
pentru oameni şi este nevoia subiectivă a fiecărei persoane. Când 
Dumnezeu a creat omenirea, El nu a vrut ca oamenii să se simtă stingheri, 
aşa că a rânduit căsnicia pentru ei. În căsnicie, bărbaţii şi femeile își asumă 
fiecare roluri diferite şi cel mai important lucru este că se însoțesc şi se 
susţin reciproc, trăind fiecare zi cum se cuvine, parcurgând cu bine drumul 
vieţii. În primul rând, se pot însoţi unul pe altul şi, în alt doilea rând, se pot 
susține reciproc — acesta este sensul căsniciei şi nevoia ca ea să existe. 
Bineînţeles, este şi înțelegerea şi atitudinea pe care oamenii ar trebui să le 
aibă faţă de căsnicie şi este responsabilitatea şi obligația pe care ar trebui să 


le îndeplinească faţă de căsnicie. 


Haideţi să revenim şi să analizăm Geneza 3:16. Dumnezeu 1-a spus 
femeii: „Îţi voi mări mult durerile nașterii; în durere vei naște copii. Dorinţa 
ta va fi pentru soţul tău, iar el va stăpâni peste tine.” Aceasta este sarcina pe 
care Dumnezeu a dat-o sexului feminin, care este, bineînţeles, şi o cerință 
prin care El soroceşte rolul pe care femeia l-ar juca în căsnicie și 
responsabilitățile pe care şi le-ar asuma. Femeia trebuie să nască, ceea ce, 
într-o privință, era o pedeapsă pentru fărădelegea ei anterioară şi, în altă 
privință, era responsabilitatea și obligația pe care se presupunea că le va 
accepta în căsnicie, ca femeie. Avea să rămână însărcinată și să nască şi, 
mai mult, avea să aducă pe lume copii, în suferinţă. În consecință, după ce 


se căsătoresc, femeile nu ar trebui să respingă ideea de a avea copii fiindcă 


se tem de suferință. Aceasta este o greşeală. A face copii este o 
responsabilitate pe care se cuvine să ţi-o asumi. Prin urmare, dacă vrei să ai 
pe cineva care să te însoţească, să te ajute în viaţă, atunci trebuie să iei în 
considerare prima responsabilitate și obligație pe care ţi-o asumi când te 
căsătoreşti. Dacă este o femeie care spune: „Nu vreau să fac copii”, atunci, 
bărbaţii vor zice: „Dacă tu nu vrei să faci copii, atunci eu nu te vreau pe 
tine.” Dacă nu vrei să înduri durerile facerii, atunci nu ar trebui să te 
căsătoreşti. Nu ar trebui să te căsătoreşti, nu eşti vrednică de asta. Când te 
căsătoreşti, primul lucru pe care ar trebui să-l faci, ca femeie, este să faci 
copii şi, mai mult, să suferi. Dacă nu poţi face asta, atunci nu ar trebui să te 
căsătoreşti. Deşi nu se poate spune că nu eşti vrednică de a fi femeie, cel 
puțin nu ai reușit să-ți îndeplinești responsabilitatea ca femeie. Să rămâi 
însărcinată şi să naşti copii este prima cerință de la femei. A doua cerință 
este: „Dorinţa ta va fi pentru soţul tău, iar el va stăpâni peste tine.” Să fii 
partenera unui bărbat — ca femeie, a te mărita cu un bărbat dovedeşte că eşti 
partenera lui şi, vorbind puţin dogmatic, că astfel eşti o parte din el, deci 
dorinţa inimii tale trebuie să se îndrepte spre el, adică trebuie să-l porți în 
inima ta. Abia când îl porți în inima ta poți să ai grijă de el şi să-l însoţeşti 
bucuroasă. Abia atunci, chiar şi când soţul tău este bolnav, când întâmpină 
dificultăți şi obstacole, sau când se confruntă cu eşecuri, piedici sau 
tulburări, fie printre alți oameni, fie în propria viaţă, poți să-ți îndeplineşti 
responsabilităile şi obligațiile ca femeie, ţinând la el, preţuindu-l, având 
grijă de el, făcându-l să înţeleagă, alinându-l și sfătuindu-l şi încurajându-l 
într-un mod feminin. Aceasta este o companie care este adevărată, este mai 
bună. Doar în acest fel va fi fericită căsnicia voastră şi doar atunci vei fi 
capabilă să-ți îndeplineşti responsabilitatea de femeie. Bineînţeles, această 
responsabilitate nu îți este încredințată de către părinții tăi, ci de către 


Dumnezeu. Acestea sunt responsabilitatea şi obligaţia pe care se cuvine să 


le îndeplinească o femeie. Ca femeie, aşa se cuvine să fii. Acesta este 
modul în care se cuvine să-ți tratezi și să-ți îngrijești soţul; acestea sunt 
responsabilitatea și obligația ta. Dacă o femeie nu poate să facă asta, atunci, 
nu este o femeie bună şi, bineînţeles, nu este o femeie acceptabilă, fiindcă 
nu a reuşit să îndeplinească nici măcar cerințele minime ale lui Dumnezeu 
pentru femei: „Dorinţa ta va fi pentru soțul tău.” Înţelegi? (Da.) Ca 
parteneră a unui bărbat, eşti capabilă să-ți adori şi să-ţi îngrijeşti soţul când 
lucrurile merg bine, când el are bani și putere, când este ascultător şi are 
mare grijă de tine, când te face fericită şi mulţumită în toate privinţele. Dar 
când se confruntă cu dificultăți, cu boală, frustrări, eşecuri, descurajări sau 
dezamăgiri, când lucrurile nu merg aşa cum vrea el, atunci ești incapabilă să 
îndeplineşti responsabilitățile şi obligațiile pe care se cuvine să le 
îndeplinească o femeie, eşti incapabilă să-l alini sincer, să-l faci să 
înţeleagă, să-l încurajezi sau să-l susţii. În acest caz, nu ești o femeie bună, 
fiindcă nu ai îndeplinit responsabilitatea unei femei şi nu eşti o parteneră 
bună pentru un bărbat. Deci s-ar putea spune că o asemenea femeie este o 
femeie rea? Este exclus să o numim „rea”; dar cel puţin nu ai conştiinţa și 
rațiunea pe care le cere Dumnezeu, pe care se cuvine să le aibă cineva cu 
umanitate normală — eşti o femeie fără umanitate. Nu este așa? (Ba da.) Am 
terminat de vorbit despre cerinţele adresate femeilor. Dumnezeu a afirmat 
responsabilitatea unei femei faţă de soţul ei, care este aceasta: „Dorinţa ta 
va fi pentru soţul tău.” Acest cuvânt, „dorință”, nu se referă la iubire sau la 
afecțiune; mai degrabă, înseamnă că trebuie să-l porți în suflet. Trebuie să-ți 
fie drag; trebuie să-l tratezi ca pe iubitul tău, ca pe cealaltă jumătate a ta. El 
este cel pe care trebuie să-l prețuieşti, să-l însoţeşti şi la care trebuie să tii, 
cel de care trebuie să ai grijă, ca şi el de tine, până la sfârșitul vieţii voastre. 
Trebuie să ai grijă de el şi să-l prețuieşti din toată inima. Aceasta este 


responsabilitatea ta — la asta se referă cuvântul „dorință”. Bineînţeles, când 


Dumnezeu spune aici „dorinţa ta va fi pentru soţul tău”, această expresie, 
„dorinţa va fi”, este o învăţătură dată oamenilor. Ca o femeie cu umanitate, 
o femeie acceptabilă, dorinţa ta ar trebui să fie pentru soțul tău. Mai mult, 
Dumnezeu nu ţi-a zis să-i doreşti şi pe soţul tău, şi pe alți bărbaţi. Aşa-i că 
Dumnezeu nu a spus asta? (Nu a spus asta.) Dumnezeu cere ca o femeie să 
îi fie credincioasă soțului ei şi ca singura persoană din inima ei, singura 
căreia îi este destinată dorinţa ei să fie soţul ei. El nu vrea ca ea să fie 
schimbătoare în ceea ce priveşte persoana către care se îndreaptă afecțiunea 
ei, sau să fie promiscuă, sau necredincioasă soțului ei, sau să dorească pe 
altcineva, în afara căsniciei ei. Mai degrabă, vrea ca ea să dorească persoana 
cu care este căsătorită şi cu care îşi petrece tot restul vieții. Acest bărbat este 
cel către care ar trebui să se îndrepte adevărata ta dorinţă, el este cel pentru 
care ar trebui să-ți petreci o viaţă întreagă de eforturi asidue îngrijindu-l, 
preţuindu-l, ţinând la el, însoțindu-l, ajutându-l şi susţinându-l. Înţelegi? 
(Da.) Nu este acesta un lucru bun? (Ba da.) Un astfel de lucru bun există 
printre păsări şi vânat şi în restul regnului animal, dar este aproape 
inexistent între oameni — poți să vezi cât de profund a corupt Satana 
omenirea! Am avut părtăşie în mod clar despre cele mai simple obligaţii pe 
care o femeie se cuvine să le îndeplinească în căsnicie, precum şi despre 
principiile conform cărora ar trebui să-și trateze soţul. În plus, mai este ceva 
aici, şi anume faptul că o căsnicie, aşa cum a fost poruncită şi rânduită de 
Dumnezeu, este monogamă. Unde în Biblie găsim o bază pentru asta? 
Dumnezeu a scos o coastă a bărbatului pentru a crea o femeie — nu a scos 
două sau mai multe coaste ale bărbatului, creând mai multe femei. El a creat 
o singură femeie. Adică Dumnezeu a creat singura femeie pentru singurul 
bărbat pe care El l-a creat. Asta înseamnă că exista o singură parteneră 
pentru bărbat. Bărbatul avea o singură parteneră, iar femeia avea un singur 


partener; mai mult, în același timp, Dumnezeu a atenţionat-o pe femeie: 


„Dorinţa ta va fi pentru soţul tău.” Cine este soţul tău? Este persoana cu 
care te căsătorești şi nimeni altcineva. Nu este iubitul tău secret, nu este nici 
idolul celebru pe care îl adori, nici Făt-Frumosul visurilor tale. Este soțul 
tău şi ai unul singur. Aceasta este căsnicia pe care a poruncit-o Dumnezeu — 
monogamia. Este reprezentat acest lucru în cuvintele lui Dumnezeu? (Da.) 
Dumnezeu a spus: „Nu este bine ca omul să fie singur; voi face un ajutor 
potrivit pentru el.” Dumnezeu nu a spus că a făcut câteva sau multe ajutoare 
potrivite pentru el, nu era necesar. Unul era de ajuns. Dumnezeu nu a spus 
nici că o femeie ar trebui să se mărite cu mai mulți soți, sau că un bărbat ar 
trebui să aibă mai multe soții. Dumnezeu nu a făcut partenere multiple 
pentru un om şi nici nu a luat câte o coastă de la mai mulți bărbaţi pentru a 
face mai multe femei, deci consoarta unui bărbat poate fi doar femeia făcută 
din propria coastă. Nu este acesta adevărul? (Ba da.) Aşadar, în dezvoltarea 
ulterioară a omenirii, au apărut atât poligamia, cât şi poliandria. Asemenea 
căsnicii sunt anormale şi nu sunt deloc căsnicii. Toate reprezintă desfrâu. Se 
face excepţie în câteva împrejurări unice, cum ar fi că un bărbat moare și 
soția lui se recăsătorește. Aceste lucru este poruncit și rânduit de 
Dumnezeu, ceea ce este permis. Pe scurt, căsnicia a menţinut mereu 
monogamia. Nu este aşa? (Ba da.) Priviţi viaţa în natură. Gâsca sălbatică 
este monogamă. Dacă un om omoară una dintre gâşte, cealaltă nu se va 
„recăsători” niciodată — va deveni o gâscă singuratică. Se spune că atunci 
când zboară stoluri de gâşte, cea din frunte este, de obicei, o gâscă 
singuratică. Pentru o gâscă singuratică, lucrurile sunt dificile. Trebuie să 
facă lucrurile pe care celelalte gâște din stol nu sunt dispuse să le facă. Când 
celelalte gâște mănâncă sau se odihnesc, răspunderea ei trebuie să fie să 
protejeze restul stolului. Nu poate nici să doarmă, nici să mănânce; trebuie 
să fie atentă la siguranţa mediului înconjurător, pentru a proteja stolul. Sunt 


multe lucruri pe care nu le poate face. Poate fi doar solitară, nu-şi poate găsi 


o nouă iubire. Nu poate avea alt partener tot restul vieții. Gâştele sălbatice 
mereu respectă regulile pe care le-a poruncit Dumnezeu pentru ele, 
neschimbându-se niciodată, chiar până în prezent, dar oamenii sunt 
anapoda. De ce sunt oamenii atât de anapoda? Fiindcă oamenii sunt cei pe 
care i-a corupt Satana şi fiindcă trăiesc în malițiozitate şi promiscuitate, ei 
nu pot rămâne monogami şi nu-şi pot menţine rolurile conjugale şi nici nu 
pot respecta responsabilitățile și obligațiile pe care se cuvine să le respecte. 
Nu este adevărat? (Ba da.) 


Haideţi să citim mai departe. Dumnezeu a spus: „Dorinţa ta va fi 
pentru soțul tău, iar el va stăpâni peste tine.” Ce înseamnă „va stăpâni 
peste”? Să guverneze cu de-a sila, să transforme femeile în sclave, asta 
înseamnă? (Nu.) Atunci, ce înseamnă? (Să aibă grijă de ea și să răspundă 
pentru ea.) Această idee de „responsabilitate” este puţin mai apropiată. 
Această stăpânire asupra ei are legătură cu faptul că femeia l-a ispitit pe 
bărbat să păcătuiască. Fiindcă femeia mai întâi a încălcat cuvintele lui 
Dumnezeu şi a fost ispitită de şarpe, iar apoi l-a făcut pe bărbat să fie 
ademenit la fel ca ea şi să-L trădeze pe Dumnezeu, Dumnezeu a fost puţin 
supărat pe ea şi, prin urmare, i-a cerut să se abțină să ia inițiativa, să se 
consulte cu bărbatul în tot ceea ce făcea; ar fi mai bine pentru ea să-i 
permită bărbatului să fie stăpânul. Așadar, li se dă femeilor ocazia de a fi 
stăpâne? Li se poate da. O femeie se poate consulta cu bărbatul ei şi poate fi 
şi stăpână, dar este cel mai bine ca ea să nu ia singură decizii; trebuie să se 
consulte cu soțul ei, cu bărbatul ei. Cel mai bine este ca ea să se consulte cu 
bărbatul ei cu privire la chestiunile importante. Ca femeie, nu trebuie doar 
să-ți însoţeşti soțul, trebuie şi să-l ajuţi să se ocupe de treburile gospodăriei. 
Mai important, rolul pe care soţul tău ar trebui să-l îndeplinească în familie 
ŞI în căsnicia voastră este acela de stăpân, deci ar trebui să te consulți cu el 


în orice faci. Din cauza diferenţelor dintre sexe, femeile nu au un avantaj 


asupra bărbaților în gândurile, în răbdarea, în perspectivele lor sau în orice 
fel de chestiuni externe; dimpotrivă, bărbații au avantajul asupra femeilor. 
Aşadar, pe baza acestor diferenţe dintre sexe, Dumnezeu le-a dat bărbaților 
o autoritate unică — în familie, bărbatul este stăpânul, iar femeia este 
ajutorul. Femeia trebuie să-şi asiste soţul sau să-l însoţească în gestionarea 
chestiunilor mari şi mărunte. Dar când Dumnezeu a spus „el va stăpâni 
peste tine”, El nu a vrut să spună că bărbaţii au un statut mai înalt decât 
femeile, sau că bărbaţii ar trebui să domine întreaga societate. Nu așa stau 
lucrurile. Spunând asta, Dumnezeu vorbea doar cu privire la căsnicie; 
vorbea doar despre familii și chestiuni gospodărești banale, care sunt 
rezolvate de către bărbaţi şi femei. Când vine vorba de chestiuni 
gospodăreşti banale, Dumnezeu nu îi cere bărbatului să o controleze sau să 
o constrângă pe femeie în toate; mai degrabă, bărbatul trebuie să preia în 
mod activ poverile şi responsabilitățile familiei lui şi, în acelaşi timp, 
trebuie să se ocupe de femeie, care este relativ slabă, și trebuie să ofere 
călăuzirea corectă. După cum se poate vedea din această idee, bărbaţilor li 
s-au dat unele responsabilităţi unice. De exemplu, bărbatul ar trebui să preia 
inițiativa în asumarea răspunderii pentru chestiuni importante privind binele 
şi răul; nu ar trebui să arunce femeia în groapa cu foc, nici nu ar trebui să 
permită ca ea să fie insultată în societate, hărţuită și călcată în picioare. 
Bărbatul ar trebui să preia iniţiativa în asumarea acestei responsabilități. Nu 
înseamnă că datorită cuvintelor lui Dumnezeu, care spun „el va stăpâni 
peste tine”, el poate să conducă femeia cu forţa sau că o poate controla, sau 
că o poate transforma într-o sclavă, ca să o trateze cum vrea el. În condiţiile 
prealabile ale căsniciei și în cadrul acesteia, bărbatul şi femeia sunt egali în 
faţa lui Dumnezeu, doar că bărbatul este soţul, iar Dumnezeu i-a dat acest 
drept şi această responsabilitate. Aceasta este doar un fel de 


responsabilitate, nu o putere unică şi nu un motiv de a trata o femeie ca şi 


cum ar fi altceva decât o persoană. Voi doi sunteţi egali. Şi bărbatul, şi 
femeia sunt creaţi de Dumnezeu, doar că există o cerință unică pentru 
bărbat, şi anume că, în primul rând, el trebuie să-şi asume poverile și 
responsabilităuile familiei şi, în al doilea rând, când apar probleme mari, 
bărbatul trebuie să se ofere curajos voluntar și să accepte responsabilitățile 
şi obligaţiile care revin rolului unui bărbat, al unui soț — să protejeze femeia, 
să se străduiască s-o împiedice să facă lucruri pe care nu se cuvine să le facă 
o femeie sau, vorbind colocvial, să n-o lase să îndure greutăți, să n-o lase să 
sufere, cum nu ar trebui să sufere o femeie. De exemplu, pentru a dobândi o 
poziţie mai înaltă, pentru a trăi bine şi a se îmbogăţi, pentru a urmări faima, 
profitul şi statutul şi pentru a-i face pe ceilalți să-i admire, unii bărbaţi îşi 
oferă soția şefilor lor drept concubină sau iubită, prostituând trupul soției 
lor. După ce-și vând soțiile, când obiectivele lor sunt atinse, ei încetează a-şi 
mai prețui femeia și nu o mai vor. Ce fel de bărbat este acesta? Nu există 
astfel de bărbaţi? (Ba da.) Nu este diabolic acest bărbat? (Ba da.) Ideea de a 
stăpâni peste o femeie este ca tu să-ți îndeplinești responsabilităţile şi s-o 
protejezi şi asta fiindcă, din punctul de vedere al genului fiziologic, bărbaţii 
au un avantaj asupra femeilor în diversele idei, puncte de vedere, niveluri şi 
perspective pe care le au cu privire la lucruri; aceasta este o realitate pe care 
nu o poate nega nimeni. Aşadar, întrucât Dumnezeu le-a dat pe femei 
bărbaților, spunând „el va stăpâni peste tine”, responsabilitatea pe care un 
bărbat se cuvine s-o îndeplinească este să poarte poverile familiei sau, 
atunci când se întâmplă lucruri grave, să-şi protejeze şi să-și preţuiască 
femeia, să-i arate compasiune şi înțelegere; să n-o împingă în ispită, ci să-şi 
asume responsabilităţile ce-i revin unui bărbat şi unui soț. În acest fel, în 
familie şi în cadrul căsniciei, vei îndeplini responsabilitățile şi obligațiile 
care îţi revin şi îţi vei face femeia să simtă că eşti vrednic de încredințarea 


ei, că tu ești persoana cu care îşi va petrece viaţa, că eşti demn de încredere 


şi că se poate baza pe tine să o susții. Când femeia ta se bazează pe tine, 
când are nevoie ca tu, soţul ei, să iei o decizie ca să rezolvi unele chestiuni 
grave, nu vrei să fu în altă parte, dormind, bând, jucând jocuri de noroc sau 
hoinărind pe străzi. Toate acestea sunt inacceptabile; sunt acte de laşitate. 
Nu eşti un bărbat bun; nu ai îndeplinit responsabilitățile care îți revin. Dacă 
tu, ca bărbat, ai mereu nevoie ca femeia ta să-și ofere ajutorul în fiecare 
problemă majoră şi dacă o împingi pe ea, care are un rol mai delicat decât al 
unui bărbat, spre groapa cu foc, împingând-o unde vântul şi valurile sunt 
cele mai mari, împingând-o spre vârtejul diverselor tipuri de chestiuni 
complicate, asta nu este ceva ce se cuvine să facă un bărbat bun şi nici nu 
este modul în care se cuvine să se comporte un soț bun. Responsabilitatea ta 
nu este doar să o faci pe femeia ta să te dorească, să te însoţească şi să te 
asiste în a trăi bine; nu la asta se reduce totul, ai și responsabilitatea pe care 
se cuvine să ţi-o asumi. Ea şi-a îndeplinit responsabilitățile față de tine — tu 
ti-ai îndeplinit responsabilitățile faţă de ea? Nu este suficient să-i oferi 
mâncare bună, haine călduroase de purtat şi să-i liniştești inima; mai 
important este ca în diverse chestiuni importante şi dispute despre bine și 
rău, să fii capabil să o ajuţi într-un mod precis, corect şi adecvat ca să le 
facă față tuturor, să o împiedici să aibă griji, să-i oferi posibilitatea să 
primească beneficii reale de la tine şi să vadă că îți îndeplineşti 
responsabilitățile care îți revin, ca soț. Aceasta este sursa fericirii unei femei 
în căsnicie. Nu este așa? (Ba da.) Indiferent cât de mieroase sunt cuvintele 
tale sau cum o farmeci, sau cât de des o însoţeşti, în chestiunile importante, 
dacă femeia ta nu se poate baza pe tine sau nu poate avea încredere în tine, 
dacă nu îţi asumi responsabilităţile care-ţi revin şi, în schimb, permiţi ca o 
femeie delicată să-şi ofere ajutorul și să îndure umilire, sau orice durere, 
atunci, o astfel de femeie va fi incapabilă să simtă fericire sau bucurie şi nu 


va vedea nicio speranţă în tine. Așadar, orice femeie care s-ar căsători cu un 


asemenea bărbat s-ar simţi fără noroc în căsnicia ei şi ar simţi că zilele și 
viaţa ei viitoare ar fi fără speranţă şi fără lumină, fiindcă s-a căsătorit cu un 
bărbat pe care nu se poate baza, care nu-şi îndeplineşte responsabilitățile, 
este fricos, nu este bun de nimic și este laş; nu ar simţi nicio fericire. 
Aşadar, bărbaţii trebuie să-şi asume propriile responsabilităţi. În primul 
rând, aceasta este o cerință pentru oameni și, în al doilea rând — și mai 
important — ei trebuie să accepte acest lucru de la Dumnezeu. Acestea sunt 
responsabilitatea și obligaţia pe care le-a dat Dumnezeu fiecărui bărbat în 
căsnicie. Aşadar, adresându-ne femeilor: dacă vrei să te căsătoreşti şi să-ţi 
găseşti partenerul de viață, atunci trebuie cel puțin să verifici dacă bărbatul 
este sau nu de încredere. Înfăţișarea, înălțimea, diploma lui, dacă este bogat 
şi dacă face mulţi bani sunt toate aspecte secundare. Cheia este să vezi dacă 
această persoană are sau nu umanitate şi un simţ al răspunderii, dacă are sau 
nu umerii lați şi puternici și, când te bazezi pe el, dacă se va prăbuşi sau va 
fi capabil să te susțină și dacă este demn de încredere. Mai exact, dacă poate 
sau nu să îndeplinească responsabilitățile unui soţ, după cum a spus 
Dumnezeu, dacă este sau nu un asemenea tip de persoană; ca să nu mai 
pomenim de a urma calea lui Dumnezeu, ar trebui măcar să fie un om care 
are umanitate în ochii lui Dumnezeu. Când doi oameni trăiesc împreună, nu 
contează dacă sunt bogaţi sau săraci, care este calitatea vieţii lor, ce este în 
casa lor, sau dacă au sau nu caractere compatibile; bărbatul cu care te 
căsătoreşti trebuie măcar să își îndeplinească responsabilitățile şi obligațiile 
faţă de tine, să aibă un simţ al răspunderii faţă de tine, să te poarte în suflet. 
Fie că ţine la tine sau te iubește, trebuie măcar să te poarte în suflet, să-și 
îndeplinească responsabilitățile şi obligaţiile care-i revin în cadrul căsniciei. 
Atunci, viaţa ta va fi plină de bucurie, zilele tale vor fi fericite şi viitoarea ta 
cale nu va fi neclară. Dacă bărbatul cu care se căsătoreşte o femeie nu este 


niciodată demn de încredere şi fuge şi se ascunde oricând se întâmplă ceva 


şi se umflă în pene şi se laudă când nu este nimic în neregulă, ca și când ar 
avea aptitudini grozave şi ar fi viteaz și viril, dar se transformă în mămăligă 
când se întâmplă ceva, crezi că femeia respectivă ar fi necăjită? (Da.) Ar fi 
ea fericită? (Nu.) O femeie decentă, bună, ar gândi: „Mereu am grijă de el 
şi-l preţuiesc, sunt dispusă să  îndur orice, să-mi îndeplinesc 
responsabilitățile ca femeie, dar nu pot vedea un viitor cu acest bărbat.” Nu 
este dureroasă o asemenea căsnicie? Durerea pe care o simte femeia nu este 
legată de bărbat, de partenerul ei de viață? (Ba da.) Este aceasta 
responsabilitatea bărbatului? (Este.) Bărbatul ar trebui să reflecteze asupra 
lui. El nu se poate plânge mereu că femeia îi caută nod în papură, că-i place 
să cicălească şi să despice firul în patru. Ambele părți trebuie să se 
gândească bine dacă îşi îndeplinesc sau nu obligaţiile şi responsabilitățile şi 
dacă fac acest lucru conform cuvintelor lui Dumnezeu, după ce le-au 
ascultat. Dacă nu le îndeplinesc, trebuie să se schimbe şi să se îndrepte 
rapid şi să remedieze situația; nu este prea târziu. Este acesta un mod bun de 


a te comporta? (Da.) 


Haideţi să citim mai departe. Urmează o altă poruncă a lui Dumnezeu 
pentru Adam, primul dintre strămoșii omenirii. Dumnezeu a spus: „Pentru 
că ai ascultat de soția ta şi ai mâncat din pomul din care-ţi poruncisem să nu 
mănânci, blestemat este pământul din cauza ta; cu trudă îți vei lua hrana din 
el toată viaţa ta. Spini şi mărăcini îţi va da, iar tu vei mânca din plantele 
câmpului. Cu sudoarea frunții tale îţi vei mânca pâinea, până când te vei 
întoarce în pământ, pentru că din el ai fost luat; căci ţărână ești şi în ţărână 
te vei întoarce” (Geneza 3:17-19). Acest fragment este cu precădere porunca lui 
Dumnezeu pentru bărbaţi. Indiferent de împrejurări, întrucât Dumnezeu le-a 
dat bărbaţilor o poruncă, aceasta reprezintă obligaţiile şi sarcinile pe care ei 
trebuie să le îndeplinească în cadrul căsniciei şi în familie. Dumnezeu le 


cere bărbaților să asigure mijloacele de trai ale familiei după căsătorie, ceea 


ce înseamnă că trebuie să lucreze din greu toată viața pentru a menţine 
aceste mijloace de trai. Bărbaţii trebuie să mențină mijloacele lor de trai, 
deci trebuie să trudească; în limbaj modern, trebuie să-şi găsească o slujbă 
şi să muncească pentru a câştiga bani, sau trebuie să cultive cereale şi să le 
recolteze, pentru a menţine mijloacele de trai ale familiei. Bărbaţii trebuie 
să trudească pentru a întreţine întreaga familie, pentru a menţine mijloacele 
de trai ale acesteia. Aceasta este porunca lui Dumnezeu pentru soți, pentru 
bărbaţi; aceasta este responsabilitatea lor. Așadar, în cadrul căsniciei, 


9» 


bărbaţii nu pot puncta: „A, sănătatea mea este precară!”, „A, e greu de găsit 


o slujbă în societatea de azi, sunt foarte stresat!”, „Am fost cocoloşit de 


p? 


părinții mei în copilărie, nu pot să-mi iau nicio slujbă!” Dacă nu poți să-ți 
iei nicio slujbă, de ce te-ai căsătorit? Dacă nu poți să întreții o familie şi nu 
ai capacitatea de a munci, pentru a prelua asupra ta mijloacele de trai ale 
unei întregi familii, de ce te-ai căsătorit? Este iresponsabil să spui aşa ceva. 
În primul rând, Dumnezeu le cere oamenilor să lucreze cu sârguință și, în al 
doilea rând, le cere să trudească pentru a obține hrană din pământ. 
Bineînţeles, în prezent, El nu insistă să obţii hrană din pământ, dar truda 
este o necesitate. De aceea, constituția unui bărbat este atât de robustă şi de 
puternică, în timp ce, prin comparație, a femeii este slabă; sunt diferite. 
Dumnezeu a creat constituţii diferite pentru bărbaţi şi femei. Prin natura lui, 
bărbatul ar trebui să trudească şi să muncească pentru a menţine mijloacele 
de trai ale familiei sale, pentru a întreține familia; acesta este rolul lui, el 
este forța principală a familiei. Pe de altă parte, femeii nu i-a poruncit astfel 
Dumnezeu. Deci poate femeia să culeagă ce nu a semănat ea, așteptând să 
mănânce mese gata pregătite, fără să facă nimic? Nici asta nu este bine. 
Deşi Dumnezeu nu i-a poruncit femeii să asigure mijloacele de trai ale 
familiei, ea nu poate pur şi simplu să lenevească. Să nu credeți că, fiindcă 


Dumnezeu nu le-a dat porunci femeilor, ele pot pur şi simplu să stea 


deoparte în această chestiune. Nu aşa stau lucrurile. Și femeile trebuie să-şi 
îndeplinească responsabilitățile; ar trebui să-şi asiste soţii în menţinerea 
mijloacelor de trai ale familiei. O femeie nu trebuie doar să fie o parteneră — 
în același timp, trebuie să-şi ajute bărbatul să-și îndeplinească 
responsabilitățile şi misiunea în familie. Ea nu poate pur şi simplu să stea 
deoparte, privind şi râzând de soţul ei și nu poate nici să aştepte mâncare 
gata pregătită. Cei doi trebuie să fie în armonie. Astfel, obligațiile și 
responsabilitătile pe care bărbaţii şi femeile se cuvine să le îndeplinească 


vor fi toate îndeplinite şi vor fi făcute bine. 


Haideţi să citim mai departe. Dumnezeu a spus: „Spini și mărăcini îţi 
va da, iar tu vei mânca din plantele câmpului.” Vezi tu, pe lângă munca pe 
care Dumnezeu le-a dat-o bărbaţilor, există poveri suplimentare; nu este 
suficient să muncești, pe câmpuri cresc și buruieni pe care trebuie să le 
smulgi. Asta înseamnă că dacă eşti fermier, ai de făcut munci suplimentare, 
pe lângă plantare. Trebuie să şi smulgi buruieni şi nu poţi să lenevești; 
trebuie să munceşti suficient de mult încât să susții mijloacele de trai ale 
familiei, exact aşa cum a spus Dumnezeu: „Cu sudoarea frunţii tale îţi vei 
mânca pâinea.” Ce înseamnă această propoziţie? Înseamnă că bărbaţilor li 
se dau mai multe poveri, pe lângă munca lor. Până când? „Până când te vei 
întoarce în pământ.” Până la ultima ta suflare, până când vei încheia 
călătoria vieții; atunci, nu va mai fi nevoie să acționezi în acest fel și 
responsabilitățile tale vor fi îndeplinite. Aceasta este instrucțiunea dată de 
Dumnezeu bărbaților şi este porunca lui Dumnezeu pentru bărbaţi, precum 
şi o responsabilitate şi o povară pe care El le-a dat-o acestora. Indiferent 
dacă ești sau nu dispus, acest lucru este poruncit de Dumnezeu şi nu poţi 
scăpa de el. Așadar, în toată societatea sau în toată omenirea, indiferent 
dacă priveşti lucrurile dintr-un punct de vedere subiectiv sau obiectiv, 


bărbaţii simt un stres mai mare în supraviețuirea lor pe pământ, în 


comparaţie cu femeile, lucru care în mod inevitabil trebuie spus că este 
rezultatul poruncii şi orchestrării lui Dumnezeu. În această chestiune, 
bărbații trebuie să accepte lucrurile de la Dumnezeu și să-şi asume 
responsabilitățile și obligațiile care le revin; în mod special, acei oameni din 
cadrul căsniciei care au familii şi parteneri de viață nu ar trebui să încerce 
să scape sau să respingă îndeplinirea responsabilităţilor lor fiindcă viaţa este 
prea grea, prea plină de amărăciune sau prea obositoare. Dacă spui: „Nu 
vreau să îndeplinesc această responsabilitate şi nu vreau să muncesc”, 
atunci poţi alege să renunți la căsnicie sau să o respingi. Așadar, înainte să 
te căsătoreşti, trebuie mai întâi să reflectezi, să te gândeşti şi să înţelegi clar 
care sunt responsabilitățile pe care Dumnezeu îi cere unui bărbat căsătorit 
să şi le asume, dacă le poţi îndeplini sau nu, dacă le poţi face bine sau nu, 
dacă-ți poţi juca în mod adecvat rolul sau nu, să înţelegi clar poruncile lui 
Dumnezeu pentru tine, şi dacă poţi sau nu să porți poverile familiei, pe care 
ți le va da Dumnezeu. Dacă simţi că îți lipseşte credinţa pentru a face bine 
toate aceste lucruri, sau dacă nu ești dispus să le faci — dacă nu vrei să le 
faci — dacă refuzi această responsabilitate și această obligație, refuzi să porți 
o povară în gospodărie şi în cadrul căsniciei, atunci nu ar trebui să te 
căsătoreşti. Atât pentru bărbat, cât şi pentru femeie, căsnicia presupune 
responsabilități şi poveri; nu este o chestiune măruntă. Deşi nu este sacră, 
după înţelegerea Mea, căsnicia este cel puțin solemnă şi oamenii ar trebui 
să-şi îndrepte atitudinile faţă de ea. Scopul căsniciei nu este ca tu să te joci 
cu poftele tale trupeşti, nici să-ți satisfaci nevoile emoționale de moment şi, 
cu atât mai puţin nu este să-ți satisfaci curiozitatea. Este o responsabilitate 
şi o obligație; şi, bineînțeles, chiar mai mult, este o confirmare și o 
verificare a faptului că un bărbat sau o femeie are sau nu capacitatea şi 
credința de a-şi asuma responsabilităţile căsniciei. În cazul în care nu ştii 


dacă ai sau nu capacitatea de a-ți asuma responsabilitățile şi obligaţiile 


căsniciei, dacă acestea sunt abilități total necunoscute pentru tine sau dacă 
nu vrei să te căsătoreşti — sau dacă simpla idee îți provoacă lehamite — dacă 
nu vrei să-ți asumi responsabilitățile şi obligațiile vieții de familie, fie că 
sunt chestiuni banale sau chestiuni mai mari și vrei să fii necăsătorit — 
„Dumnezeu a spus că nu este bine să fii singur, dar mie mi se pare plăcut să 
fii singur” — atunci poți să respingi căsnicia, sau chiar să-ți abandonezi 
căsnicia. Acest lucru diferă de la om la om şi fiecare persoană e liberă să 
aleagă, dar indiferent ce spui, dacă citeşti ceea ce este consemnat în Biblie 
despre zicalele și poruncile date de Dumnezeu cu privire la cea mai veche 
căsnicie a omenirii, vei vedea că o căsnicie nu este un joc şi nici o chestiune 
măruntă; bineînţeles, este cu atât mai puţin un mormânt, cum o descriu 
oamenii. Căsnicia este rânduită şi poruncită de Dumnezeu. De la 
începuturile omenirii, Dumnezeu a poruncit-o şi a rânduit-o. Așadar, există 
vreun adevăr în acele zicale lumeşti — „Căsnicia este un mormânt”, 
„Căsnicia este un oraş sub asediu”, „Căsnicia este o tragedie”, „Căsnicia 
este un dezastru” și în altele asemenea? (Nu.) Nu există. Aceasta este doar 
înţelegerea pe care o are omenirea coruptă față de căsnicie după ce a 
pervertit-o, a corupt-o şi a stigmatizat-o. După ce au pervertit, au corupt şi 
au stigmatizat căsnicia cuviincioasă, oamenii o şi critică, debitând câteva 
aberaţii necuviincioase, emițând cuvinte diavoleşti și, ca urmare, cei care 
cred în Dumnezeu sunt şi ei induși în eroare, deci au şi ei opinii incorecte şi 
anormale despre căsnicie. Aţi fost şi voi induşi în eroare şi corupți? (Da.) 
Atunci, prin părtăşia noastră, după ce veţi avea o înţelegere precisă şi 
corectă a căsniciei, când cineva va întreba din nou: „Ştii ce este căsnicia?” 
vei mai spune tu „Căsnicia este un mormânt”? (Nu.) Este corectă această 
afirmație? (Nu.) Ar trebui să spui acest lucru? (Nu.) De ce nu? Deoarece 
căsnicia este rânduită şi poruncită de Dumnezeu, oamenii ar trebui să o 


trateze corect. Dacă oamenii acţionează arbitrar şi-şi fac poftele, pierzându- 


ŞI vremea cu promiscuitatea şi provocând consecinţe rele, numind căsnicia 
un mormânt, atunci pot spune doar că singuri îşi sapă groapa şi-şi provoacă 
probleme; nu se pot plânge. Nu are nicio legătură cu Dumnezeu. Nu este 
aşa? A numi căsnicia un mormânt este pervertirea şi condamnarea căsniciei 
şi a unei chestiuni pozitive de către Satana. Cu cât un lucru este mai bun, cu 
atât Satana şi omenirea coruptă îl pervertesc în ceva malefic. Nu este acesta 
un lucru rău? Dacă o persoană trăieşte în păcat, dedându-se promiscuității și 
triunghiurilor amoroase, de ce nu spun oamenii asta? Dacă o persoană se 
dedă desfrâului, de ce nu spun oamenii asta? Căsnicia cuviincioasă nu este 
nici desfrâu, nici promiscuitate, nu este satisfacerea poftelor trupești și nici 
nu este o chestiune măruntă; bineînţeles, cu atât mai puţin este un mormânt. 
Este ceva pozitiv. Dumnezeu a poruncit şi a rânduit căsnicia umană şi a dat 
însărcinări şi ordine în privinţa ei; bineînțeles, chiar mai mult, El a dat 
responsabilități şi obligaţii ambelor părți la căsnicie, prin ordin, precum şi 
prin zicalele Lui despre ce constituie o căsnicie. Căsnicia poate fi formată 
doar dintr-un bărbat şi o femeie. În Biblie, a creat Dumnezeu un bărbat, 
apoi a creat altul şi i-a căsătorit? Nu, nu există o căsnicie homosexuală între 
doi bărbaţi sau între două femei. Există doar căsnicia unui bărbat cu o 
femeie. Căsnicia este formată dintr-un bărbat şi o femeie, care nu sunt doar 
parteneri, ci şi ajutoare, care se însoțesc unul pe altul, au grijă unul de altul 
şi-şi îndeplinesc responsabilităile unul faţă de celălalt, trăind cuviincios şi 
însoţindu-se în mod adecvat unul pe altul pe căile vieților lor, însoţindu-se 
unul pe altul în fiecare perioadă dificilă a vieţii, în fiecare perioadă diferită 
şi deosebită; şi, bineînţeles, trec şi prin momentele obişnuite. Aceasta este 
responsabilitatea pe care ambele părți la căsnicie se cuvine să şi-o asume și 
este şi ceea ce le încredinţează Dumnezeu. Ce le încredințează Dumnezeu? 
Principiile pe care oamenii se cuvine să le respecte şi să le practice. Aşadar, 


pentru toți cei care se căsătoresc, căsnicia este importantă. Are un efect 


suplimentar asupra experienţei şi cunoașterii tale personale, precum și 
asupra creşterii, maturizării şi desăvârşirii umanității tale. Şi dimpotrivă, 
dacă nu eşti căsătorit şi doar locuieşti cu părinții tăi sau trăieşti singur toată 
viaţa, sau dacă ai o căsnicie anormală, o căsnicie care este imorală şi care 
nu este poruncită de Dumnezeu, atunci ceea ce trăieşti tu nu va fi experienţa 
de viață, cunoașterea sau întâlnirile, nici creşterea, maturizarea și 
desăvârşirea umanităţii, pe care le-ai obţine dintr-o căsnicie cuviincioasă. În 
căsnicie, dincolo de faptul că acei doi oameni au experiența companiei și a 
sprijinului reciproc, ei trăiesc, bineînțeles, și neînțelegerile, disputele şi 
contradicţiile care apar în viaţă. În acelaşi timp, ei trăiesc împreună durerea 
de a naşte copii şi experienţa de a educa şi de a creşte copii şi de a avea 
grijă de rudele vârstnice, urmărind cum creşte generația următoare, cum se 
căsătoreşte şi are copii, exact ca ei, repetând acelaşi parcurs ca ei. În acest 
fel, experienţa, cunoașterea sau întâlnirile din viețile oamenilor sunt destul 
de bogate şi de variate, nu-i așa? (Da, sunt.) Dacă ai fi avut asemenea 
experienţe de viață înainte să crezi în Dumnezeu, înainte să accepti lucrarea, 
cuvintele, judecata şi mustrarea lui Dumnezeu şi, în plus, dacă ai fi putut să 
Į te închini lui Dumnezeu şi să-L urmezi după ce ai ajuns să crezi în El, 
atunci, viaţa ta ar fi fost puţin mai abundentă decât a majorității oamenilor; 
experiența şi înţelegerea ta personală ar fi fost puțin mai profunde. 
Bineînţeles, toate aceste lucruri despre care vorbesc se bazează pe premisa 
că, în cadrul căsniciei aşa cum a fost predestinată de Dumnezeu, ar trebui să 
îti  îndeplineşti în mod serios  responsabilitățile și obligațiile, 
responsabilitățile şi obligațiile bărbaţilor și femeilor şi ale soților şi soțiilor. 
Acestea sunt lucruri care ar trebui făcute. Dacă nu îţi îndeplineşti 
responsabilitățile şi obligațiile, atunci căsnicia ta va fi haotică şi va eşua, iar 
în final, se va destrăma. Vei avea experiența unei căsnicii destrămate, 


eşuate, precum şi a necazurilor, complicaţiilor, durerilor şi agitației pe care 


ti le va cauza căsnicia. Dacă cele două părți care se căsătoresc una cu alta 
nu pot să ia inițiativa şi să-şi îndeplinească personal responsabilitățile și 
obligațiile, atunci se vor certa şi se vor contrazice. Odată cu trecerea 
timpului, se vor certa tot mai mult, contradicţiile lor vor deveni tot mai 
profunde și vor începe să apară fisuri în căsnicia lor; cu cât rămân fisurile 
mai mult acolo, cu atât ei vor fi incapabili să repare oglinda spartă a 
căsniciei lor şi o asemenea căsnicie se va îndrepta cu siguranță spre 
destrămare, spre distrugere — o asemenea căsnicie e cu siguranță eşuată. 
Aşadar, din perspectiva ta, căsnicia pe care a poruncit-o Dumnezeu nu este 
conformă cu dorinţele tale şi tu o consideri nepotrivită. De ce gândești așa? 
Fiindcă în cadrul căsniciei, tu nu faci nimic în conformitate cu cerinţele și 
ordinele lui Dumnezeu; tu urmăreşti în mod egoist satisfacerea propriilor 
cerinţe, preferinţe şi dorinţe şi satisfacerea închipuirii tale. Nu te înfrânezi şi 
nu te schimbi în folosul partenerului tău, nici nu înduri vreo durere; mai 
degrabă îţi subliniezi pur şi simplu scuzele, profitul şi preferinţe proprii și 
nu te gândeşti niciodată la perechea ta. Ce se va întâmpla în final? Căsnicia 
ta se va destrăma. Sursa acestei destrămări e reprezentată de firile corupte 
ale oamenilor. Oamenii sunt prea egoiști, deci chiar şi soţul şi soția, care ar 
trebui să formeze un tot unitar, sunt incapabili să trăiască împreună în 
armonie, incapabili să se compătimească reciproc, să se înțeleagă, să se 
aline şi să se accepte unul pe celălalt, sau să se schimbe şi să renunţe la 
lucruri unul pentru altul. Poţi vedea cât de coruptă a devenit omenirea. 
Căsnicia nu poate să înfrâneze comportamentul oamenilor şi nici nu-i poate 
face pe oameni să renunţe la dorințele lor egoiste, deci nu există principii 
morale sau practici bune care vin din partea societăţii și care îi pot face pe 
oameni mai buni, sau care le pot menține conştiinţa şi rațiunea. Așadar, 
când vine vorba de căsnicie, oamenii ar trebui să ajungă să o cunoască din 


modul în care Dumnezeu a poruncit prima oară căsnicia pentru om. 


Bineînţeles, ar trebui să înțeleagă această chestiune şi de la Dumnezeu. 
Înțelegerea tuturor acestor lucruri de la Dumnezeu este pură, iar când 
oamenii vor fi capabili să înţeleagă toate aceste lucruri, unghiul şi punctul 
de vedere din care privesc ei căsnicia vor fi corecte. Motivul pentru care 
unghiul şi punctul lor de vedere despre căsnicie trebuie să fie corecte nu 
este doar de a-i determina să știe conceptul şi definiția corectă a căsniciei; 
este şi de a le oferi oamenilor posibilitatea să aibă o metodă de practică 
potrivită, corectă, precisă şi rezonabilă atunci când se confruntă cu căsnicia, 
ca să nu fie induşi în eroare de Satana sau de diversele idei din tendinţele 
malefice ale lumii, în felul în care tratează căsnicia. Când alegeţi căsnicia 
pe baza cuvintelor lui Dumnezeu, voi, femeile, trebuie să vedeţi clar dacă 
perechea voastră este sau nu genul de persoană capabilă să îndeplinească 
responsabilitățile şi obligațiile unui bărbat, cum a spus Dumnezeu, dacă 
merită sau nu să-i încredințaţi întreaga voastră viaţă. Voi, bărbaţii, trebuie să 
vedeți clar dacă o femeie este sau nu genul de persoană capabilă să lase 
deoparte propriul profit de dragul vieții de familie și al soţului ei, să-și 
corecteze hpsurile și defectele. Trebuie să iei în considerare aceste lucruri, 
dar şi altele. Nu te baza pe închipuirea ta, sau pe interese sau hobbyuri de 
moment; cu atât mai puţin ar trebui să te bazezi pe ideile greșite despre 
iubire şi romantism pe care ţi le insuflă Satana pentru a alege orbește 
căsnicia. După această părtăşie, este toată lumea lămurită cu privire la 
ideile, punctele de vedere, unghiurile şi atitudinile pe care ar trebui să le 
aibă oamenii despre căsnicie, precum și cu privire la practica pe care se 
cuvine să o aleagă şi principiile pe care se cuvine să le susțină cu privire la 
căsnicie? (Da.) 

Azi, încă nu am vorbit despre renunţarea la lucrurile urmărite, 


idealurile şi dorinţele căsniciei; doar am clarificat definiția şi conceptul de 


căsnicie. Nu am vorbit clar despre subiect? (Ba da.) Am vorbit clar. Mai 


aveţi vreo nemulțumire cu privire la căsnicie? (Nu.) Şi faţă de persoana cu 
care ai fost căsătorit cândva, persoana pe care ai părăsit-o, simţi vreo 
dușmănie? (Nu.) Înţelegerile și opiniile voastre anormale, părtinitoare 
despre căsnicie, sau chiar fanteziile voastre copilăreşti, care nu 
corespundeau realității, mai există? (Nu.) Ar trebui să fiți mai realişti acum. 
Dar căsnicia nu este o simplă chestiune de nevoi zilnice. Atinge viețile 
oamenilor cu umanitate normală şi responsabilităţile şi obligațiile oamenilor 
ŞI, mai mult, există standardele şi principiile mai practice în legătură cu care 
Dumnezeu i-a atenţionat pe oameni, pe care le-a cerut de la ei şi pe care le-a 
poruncit lor. Acestea sunt responsabilitățile şi obligaţiile pe care oamenii ar 
trebui să le îndeplinească și sunt responsabilitățile şi obligațiile pe care se 
cuvine să şi le asume. Acestea sunt definiția concretă a căsniciei și 
importanța existenței concrete a căsniciei, pe care ar trebui să le aibă 


oamenii cu umanitate normală. Bine, aici vom încheia azi. La revedere! 

Note de subsol: 
a. Textul original nu include expresia „Așa-zisa «iubire romantică» a oamenilor este doar 
îmbinarea iubirii şi a pasiunii”. 


b. Textul original nu include expresia „cum spun oamenii din unele naţiuni”. 


Cum să urmăreşti adevărul (10) 


Astăzi vom continua să avem părtăşie despre conţinutul adunării 
noastre precedente. Care a fost subiectul părtăşiei de la adunarea 
precedentă? (Data trecută, Dumnezeu a avut părtăşie în principal despre 
două subiecte. Mai întâi, Dumnezeu a avut părtăşie despre întrebarea pe 
care o pun oamenii: „Dacă omenirea nu şi-ar fi urmărit idealurile şi 
dorinţele, s-ar fi dezvoltat lumea aşa cum a făcut-o până în prezent?” Apoi, 
Dumnezeu a avut părtășie cu privire la unele dintre perspectivele şi punctele 
de vedere greşite ale oamenilor despre căsnicie, iar apoi a avut părtăşie 
despre conceptul şi definiția corectă a căsniciei.) Data trecută, am avut 
părtăşie despre un subiect foarte vast — căsnicia. Căsnicia este un subiect 
vast, care atinge toată omenirea şi străbate istoria dezvoltării umane. Acest 
subiect atinge viaţa cotidiană a oamenilor şi este important pentru toți. Data 
trecută am avut părtăşie despre unele idei care se referă la acest subiect, în 
principal despre originea şi formarea căsniciei, precum şi despre 
instrucțiunile şi poruncile lui Dumnezeu pentru ambele părți implicate în 
căsnicie şi despre responsabilitățile și obligațiile pe care ar trebui să şi le 
asume acestea. Pe ce se bazau, în primul rând, aceste idei? (Pe consemnările 
biblice.) Această părtăşie s-a bazat pe cuvintele și versetele consemnate în 
Biblie, în care, după ce Dumnezeu a creat omenirea, a poruncit căsnicia 
pentru oameni, nu-i aşa? (Aşa este.) Prin ultima noastră părtășie şi citind 
despre unele dintre zicalele şi faptele lui Dumnezeu cu privire la căsnicia 
oamenilor, conform consemnărilor din Biblie, aveţi acum o definiție precisă 
a căsniciei? Unii oameni spun: „Suntem tineri, nu avem niciun concept al 
CĂSNICIEI şi nu avem nici experienţă. Ne este greu să definim căsnicia.” Este 
greu? (Nu.) Nu este dificil. Aşadar, cum ar trebui să definim căsnicia? Pe 


baza zicalelor şi faptelor lui Dumnezeu cu privire la căsnicia oamenilor, nu 


ar trebui să aveţi o definiţie precisă a căsniciei? (Ar trebui.) În ceea ce 
priveşte căsnicia, indiferent dacă eşti sau nu căsătorit, acum trebuie să ai o 
cunoaştere precisă a cuvintelor din părtăşia Mea. Acesta este un aspect al 
adevărului pe care se cuvine să-l înţelegi. Vorbind din această perspectivă, 
indiferent dacă ai sau nu experienţă cu privire la căsnicie şi dacă simţi sau 
nu vreun interes pentru ea și indiferent ce calcule și ce planuri poate că ai 
avut în trecut privind căsnicia, atât timp cât această chestiune atinge propria 
urmărire a adevărului, se cuvine să ştii acest lucru. Şi aceasta este o 
chestiune pe care se cade s-o vezi clar, fiindcă atinge adevărul, ideile şi 
punctele de vedere ale oamenilor, urmărirea adevărului de către oameni și 
principiile şi calea ta de practică pe drumul tău de urmărire a adevărului. 
Aşadar, indiferent dacă ai avut sau nu experienţa căsniciei, dacă eşti sau nu 
interesat de căsnicie sau indiferent care este situația ta conjugală, dacă vrei 
să urmăreşti adevărul şi să dobândești mântuirea, atunci trebuie să ai o 
cunoaştere precisă şi idei şi puncte de vedere corecte privind căsnicia, la fel 
cum ai avea despre orice chestiuni care ating adevărul; nu ar trebui să i te 
împotriveşti în sufletul tău sau să vezi doar partea bună a lucrurilor și să ai 
noțiuni despre ea sau să o tratezi pe baza propriului context şi a propriilor 
împrejurări sau să faci vreo alegere în legătură cu ea. Toate aceste sunt 
puncte de vedere greşite. Căsnicia, ca orice altă chestiune, atinge punctele 
de vedere, atitudinile şi perspectivele oamenilor. Dacă vrei să ai idei, puncte 
de vedere, perspective şi atitudini corecte, aliniate la adevăr în ceea ce 
priveşte căsnicia, atunci trebuie să ai o cunoaștere şi o definiție precisă a 
chestiunii, care să atingă adevărul. Aşadar, când vine vorba de căsnicie, ar 
trebui să ai o cunoaștere corectă şi să înţelegi adevărul pe care Dumnezeu 
vrea ca oamenii să-l înțeleagă în această chestiune. Doar înțelegând 
adevărul aici poţi să ai ideile şi punctele de vedere corecte pentru a face faţă 


căsniciei atunci când te căsătorești sau când în viaţa ta se întâmplă lucruri 


care ating chestiunea căsniciei; abia atunci poţi să ai atitudini şi perspective 
corecte cu privire la ea şi, bineînțeles, poţi să ai o cale precisă pentru 
rezolvarea problemelor legate de căsnicie. Unii oameni spun: „Eu nu mă 
voi căsători niciodată.” Şi poate că nu te vei căsători niciodată, dar vei avea, 
inevitabil, unele idei şi puncte de vedere despre căsnicie, importante sau 
nesemnificative, corecte sau greșite. În plus, în viaţa ta vei întâlni, în mod 
cert, unii oameni sau unele lucruri care prezintă probleme legate de 
chestiunea căsniciei, aşadar, cum vei privi şi rezolva aceste probleme? Când 
apar aceste probleme care ating căsnicia, ce trebuie să faci ca să ai idei, 
puncte de vedere, atitudini şi principii de practică precise? Cum trebuie să 
acționezi, ca să fii în conformitate cu intențiile lui Dumnezeu? Asta este 
ceva ce se cuvine să înţelegi, ceva ce se cade să urmărești de acum înainte. 
Ce vreau să spun prin acest lucru? Vreau să spun că există unii oameni care 
ar putea crede că nu-i priveşte căsnicia, aşa că ascultă cu neatenție. Este 
acesta punctul de vedere corect? (Nu.) Nu este. Indiferent despre ce subiect 
am părtăşie, atât timp cât atinge adevărul, urmărirea acestuia şi temeiul şi 
criteriile pentru a privi oamenii și lucrurile și pentru a te comporta şi a 
acţiona, atunci ar trebui să-l accepţi şi să asculți sincer, atent. Fiindcă acesta 
nu este bun-simţ, nici cunoaştere şi cu atât mai puţin nu este înţelegere 


profesională — este adevărul. 


Haideţi să revenim şi să continuăm părtăşia despre subiectul căsniciei. 
Care ar trebui să fie definiția căsniciei? Pe baza poruncii şi a rânduielilor lui 
Dumnezeu cu privire la căsnicie, precum şi a îndemnurilor şi instrucțiunilor 
Lui pentru ambele părți căsătorite, despre care am avut părtăşie data trecută, 
conceptul şi definiția voastră privind căsnicia nu ar trebui să fie neclare; ar 
trebui să fie mai degrabă limpezi şi neechivoce. Căsnicia ar trebui să 
însemne unirea unui bărbat cu o femeie, conform poruncii şi rânduielilor lui 


Dumnezeu. Aceasta este alcătuirea căsniciei, care are condiții prealabile. 


Conform poruncii şi rânduielilor lui Dumnezeu, un bărbat şi o femeie, uniţi, 
constituie o căsnicie. Nu este aşa? (Ba da.) Din punct de vedere teoretic, nu 
este precisă o asemenea definiție a căsniciei? (Ba da.) De ce spunem că este 
precisă? Cum puteți fi siguri că este precisă? Fiindcă se bazează pe 
consemnări biblice şi are indicii care pot fi urmărite. Consemnările biblice 
explică în mod clar originile căsniciei. Aceasta este definiția căsniciei. Pe 
temelia acestei definiții clare a căsniciei, haideţi să vedem care sunt 
îndatoririle pe care şi le asumă fiecare parte în căsnicie. Nu era clar 
consemnat acest lucru în fragmentele din Biblie pe care le-am citit la 
adunarea trecută? (Ba da.) Cea mai simplă dintre îndatoririle pe care fiecare 
parte la căsnicie şi le asumă este să se însoțească şi să se ajute reciproc. 
Apoi, care a fost instrucţiunea lui Dumnezeu pentru femeie? (Dumnezeu i-a 
spus femeii: „Îţi voi mări mult durerile nașterii; în durere vei naște copii. 
Dorinţa ta va fi pentru soţul tău, iar el va stăpâni peste tine” (Geneza 3:16).) 
Acesta este modul autentic de a vorbi din Biblie. Folosind cuvintele noastre 
moderne, instrucţiunea dată de Dumnezeu femeii era datoria ei. Care era 
acea datorie? De a naște copii, de a-i creşte și de a avea grijă de soţul ei și 
de a-l adora. Aceasta a fost instrucțiunea lui Dumnezeu pentru femeie. 
Aşadar, ce datorie l-a instruit Dumnezeu pe bărbat să îndeplinească? Fiind 
capul familiei, bărbatul trebuie să poarte povara vieții de familie şi să-și 
întrețină famila cu sudoarea frunții. De asemenea, trebuie să poarte povara 
gestionării membrilor familiei, a soției lui şi a propriei vieți. Aceasta este 
împărțirea de către Dumnezeu a îndatoririlor între femei şi bărbaţi. Ar 
trebui să ştii clar şi precis îndatoririle bărbaților şi ale femeilor. Acestea sunt 
definiția şi organizarea căsniciei, precum şi responsabilitățile pe care 
ambele părți ar trebui să şi le asume şi obligaţiile pe care ar trebui să le 
îndeplinească. Aceasta este căsnicia în sine şi acesta este conţinutul practic 


al acesteia. Există vreun lucru negativ în conţinutul despre care am discutat 


cu privire la căsnicie? (Nu.) Nu există lucruri negative în el. Totul este cât 
se poate de pur, în concordanţă cu adevărul şi cu realitatea şi cu temeiul 
cuvintelor lui Dumnezeu. Având consemnările biblice drept temelie, 
chestiunea căsniciei devine foarte limpede și foarte clară pentru oamenii 
moderni; nu este nevoie să punem prea multe condiţii prealabile sau să 
folosim prea multe cuvinte pentru a vorbi despre originea căsniciei. Nu este 
necesar. Definiţia căsniciei este clară, iar îndatoririle pe care ambele părți 
din căsnicie ar trebui să şi le asume și obligaţiile pe care ar trebui să le 
îndeplinească sunt clare şi precise. Odată ce unei persoane îi sunt clare și 
precise aceste chestiuni, ce efect are acest lucru asupra urmăririi adevărului 
de către aceasta? Care este sensul din spatele înţelegerii definiției şi 
organizării căsniciei şi a îndatoririlor ambelor părți? Mai precis, care sunt 
rezultatele pe care le are părtăşia despre aceste idei asupra oamenilor şi care 
sunt efectele pe care le provoacă? Vorbind colocvial, cu ce vă ajută să 
ascultați acest conţinut? (Ne permite să avem un punct de vedere corect și 
conform cu adevărul pentru a privi lucrurile atunci când abordăm sau atunci 
când analizăm căsnicia; nu vom fi influenţaţi sau induși în eroare de 
tendinţe ticăloase sau de ideile întipărite nouă în minte de Satana.) Acesta 
este un efect pozitiv. Le permite oamenilor părtăşia despre definiția şi 
organizarea căsniciei și despre îndatoririle ambelor părți să aibă idei și 
puncte de vedere corecte cu privire la căsnicie? (Da.) Când o persoană are 
idei şi puncte de vedere corecte, oare beneficiile şi efectele pozitive ale 
acestui lucru îi permit să-şi formeze în conştiinţă o opinie corectă despre 
căsnicie? Când cineva are o opinie corectă despre căsnicie şi idei şi puncte 
de vedere corecte, are oare şi o anumită împotrivire sau imunitate la idei şi 
puncte de vedere contrare, negative, care țin de tendințele ticăloase? (Da, 
are.) La ce se referă această împotrivire și imunitate? Înseamnă că ai cel 


puțin discernământ când vine vorba de unele idei şi puncte de vedere 


ticăloase cu privire la căsnicie, care vin din partea lumii şi a societăţii. 
Odată ce ai discernământ, nu vei mai privi căsnicia pe baza ideilor şi a 
punctelor de vedere care provin din tendinţele ticăloase ale lumii şi nici nu 
vei mai accepta acele idei şi puncte de vedere. Așadar, ce beneficiu ai dacă 
nu accepţi acele idei şi puncte de vedere? Este faptul că acele idei şi puncte 
de vedere nu îți vor controla perspectivele şi acţiunile cu privire la căsnicie 
şi nu te vor mai corupe, nici nu vor planta în tine acele idei și puncte de 
vedere ticăloase; prin urmare, nu vei privi căsnicia urmând tendințele 
ticăloase ale lumii, şi nici nu te vei lăsa sedus de ele, deci vei putea rămâne 
ferm în mărturia ta privind chestiunea căsniciei. Așadar, într-un anume sens, 
vei fi renunțat deja la unele dintre acele idei, puncte de vedere și 
perspective satanice, lumești, despre căsnicie? (Da.) După ce oamenii au o 
definiție precisă a căsniciei, pot să renunţe la unele dintre lucrurile pe care 
le urmăresc, la unele dintre idealurile și dorințele lor cu privire la căsnicie, 
dar este suficient să se oprească acolo? Sunt ei capabili să renunţe complet 
la lucrurile pe care le urmăresc, la idealurile şi dorinţele lor cu privire la 
căsnicie? Nu este nici pe departe suficient. În gândurile lor nu au nimic mai 
mult decât o definiție şi un concept precis al căsniciei, doar un concept şi o 
cunoaştere iniţială, de bază despre căsnicie. Însă diversele idei, puncte de 
vedere şi subiecte pe care lumea şi societatea le răspândesc în ceea ce 
priveşte căsnicia tot îți vor influența ideile şi punctele de vedere și îţi vor 
afecta perspectivele — chiar și acțiunile — cu privire la căsnicie. Aşadar, până 
în prezent, după ce au o definiție precisă a căsniciei, oamenii sunt tot 
incapabili să renunțe total şi complet la lucrurile pe care le urmăresc, la 
idealurile şi dorinţele lor privind căsnicia. Aşadar, în continuare, nu ar 
trebui să avem părtășie despre diversele lucruri pe care le urmăresc, idealuri 


şi dorinţe care se nasc în ei cu privire la căsnicie? (Ba da, ar trebui.) 


Voi încheia această părtăşie despre definiţia căsniciei. În continuare, 
vom avea părtăşie despre cum să renunţaţi la lucrurile pe care le urmăriți, la 
idealurile şi dorinţele care se nasc datorită căsniciei. În primul rând, haideţi 
să avem părtăşie despre diversele fantezii ale oamenilor cu privire la 
căsnicie. Când menţionez fanteziile, mă refer la imaginile pe care şi le 
închipuie oamenii. Aceste imagini încă nu au devenit reale; sunt doar 
închipuiri provocate de vieţile cotidiene ale oamenilor sau de împrejurările 
cu care se confruntă. Aceste închipuiri formează imagini şi iluzii în mintea 
oamenilor, devenind chiar lucrurile pe care le urmăresc ei, idealurile şi 
dorinţele lor cu privire la căsnicie. Așadar, ca să renunţ la lucrurile pe care 
le urmăreşti, la idealurile şi dorințele tale privind căsnicia, mai întâi ar 
trebui să renunţi la diversele fantezii care au fost în trecut sau de curând 
plantate în mintea ta şi în adâncul inimii tale. Acesta este primul lucru pe 
care trebuie să-l faceți pentru a renunţa la lucrurile pe care le urmăriți, la 
idealurile şi dorințele voastre privind căsnicia — mai precis, să renunțaţi la 
diversele voastre fantezii despre căsnicie. Așadar, haideţi să vorbim, mai 
întâi, despre ce fantezii au oamenii cu privire la căsnicie. Diversele opinii 
despre căsnicie ale strămoşilor de acum câteva sute sau mii de ani sunt prea 
diferite de prezent, aşa că nu le vom aborda. Vom vorbi, în schimb, despre 
care sunt opiniile şi acțiunile noi, populare, la modă şi dominante ale 
oamenilor moderni cu privire la căsnicie; aceste lucruri vă influenţează, 
făcându-vă să aveţi constant tot felul de fantezii despre căsnicie care se nasc 
în adâncul inimii sau al minții voastre. Mai întâi, unele opinii privind 
căsnicia devin populare în societate, iar apoi, diverse opere literare transmit 
ideile şi opiniile autorilor cu privire la căsnicie; când aceste opere literare 
sunt transformate în programe de televiziune şi filme pentru marele ecran, 
expun şi mai viu diversele opinii ale oamenilor despre căsnicie, despre 


diversele lor lucruri pe care le urmăresc, idealuri şi dorinţe despre ea. Fie 


mai mult, fie mai puțin, vizibil sau invizibil, aceste lucruri vă sunt insuflate 
încontinuu. Înainte să aveţi vreun concept precis despre căsnicie, aceste 
opinii şi mesaje societale despre căsnicie dau naștere unor prejudecăți în 
voi, iar voi le acceptaţi; atunci, începeţi să visaţi la cum va fi propria 
căsnicie şi cum va fi jumătatea voastră. Fie că accepţi aceste mesaje prin 
intermediul programelor de televiziune, al filmelor şi romanelor sau prin 
cercurile tale sociale şi prin oamenii din viața ta — indiferent de sursă, toate 
aceste mesaje vin de la oameni, de la societate şi de la lume sau, mai precis, 
evoluează şi se dezvoltă din tendinţe ticăloase. Bineînţeles, chiar mai exact, 
vin de la Satana. Nu este așa? (Ba da.) În acest proces, indiferent ce fel de 
idei şi puncte de vedere despre căsnicie aţi acceptat, adevărul este că, deși 
acceptați diverse idei și puncte de vedere despre căsnicie, în gândurile 
voastre visaţi încontinuu la căsnicie. Toate aceste fantezii gravitează în jurul 
unui lucru. Ştiţi care este acesta? (Iubirea romantică.) În societatea actuală, 
mesajul mai popular sau mai dominant gravitează în jurul discuţiei despre 
căsnicie din punctul de vedere al iubirii romantice; fericirea unei căsnicii 
depinde de existenţa iubirii romantice şi de faptul că soţul şi soția sunt sau 
nu îndrăgostiți unul de celălalt. Aceste opinii ale societății cu privire la 
căsnicie — aceste lucruri care afectează gândurile oamenilor și adâncul 
sufletului lor — sunt, în principal, despre iubirea romantică. Aceste opinii le 
sunt insuflate oamenilor, făcându-i să înceapă să aibă tot felul de fantezii 
despre căsnicie. De exemplu, visează la cine va fi persoana pe care o vor 
iubi, ce fel de persoană va fi şi care sunt cerințele lor de la un partener 
conjugal. Există în special mesaje cu multe aspecte venite din partea 
societății, care le spun că trebuie să iubească neapărat acea persoană şi că 
acea persoană trebuie să-i iubească pe ei, că doar aceasta este adevărata 
iubire romantică, că numai iubirea romantică poate duce la căsnicie, că doar 


căsnicia bazată pe iubire romantică este bună și fericită şi că o căsnicie fără 


iubire romantică este imorală. Aşadar, înainte să găsească persoana pe care 
o vor iubi, toți se pregătesc să găsească iubirea romantică, făcând în avans 
aranjamente pentru căsnicie, pregătindu-se pentru ziua în care vor întâlni 
persoana pe care o vor iubi, ca să urmărească în mod necugetat iubirea 
acesteia şi să-și împlinească iubirea. Este corect? (Da.) În trecut, oamenii nu 
vorbeau despre iubirea romantică şi nici despre așa-zisa libertate a căsniciei 
sau despre faptul că iubirea este lipsită de vină, că iubirea este supremă. Pe 
vremea aceea, oamenii se rușinau când trebuiau să vorbească despre 
căsnicie, iubire şi poveşti de dragoste. În special când era vorba de sexul 
opus, oamenii se simțeau jenaţi, roşeau și inima le bătea nebunește sau le 
era greu să vorbească. În prezent, atitudinile lor s-au schimbat. Când îi văd 
pe alții discutând despre poveşti de dragoste şi despre căsnicie cu atâta calm 
şi atâta încredere în sine, vor şi ei să fie astfel de persoane, care să discute 
despre poveşti de dragoste şi despre căsnicie într-un mod liber şi deschis, 
fără să roşească şi fără să le bată inima nebunește. Mai mult, vor să fie 
capabili să-și mărturisească deschis sentimentele atunci când întâlnesc 
persoana pe care vor să o curteze și să-și deschidă inima; chiar visează la tot 
felul de scene pentru a curta sau a fi curtați și, mai mult, visează la ce fel de 
persoană va fi cea pe care o vor iubi şi pe care o vor curta. Femeile visează 
că persoana pe care o vor curta va fi un Făt-Frumos înalt de cel puțin 1,80 
metri, un partener de discuţie spiritual, rafinat, bine educat, de familie bună 
ȘI, chiar mai mult decât atât, că va avea maşină și casă, poziţie socială, că va 
fi cât de cât înstărit și aşa mai departe. Cât despre bărbaţi, ei visează că 
partenera lor va fi o frumuseţe cu pielea albă, o super-femeie care poate 
străluci şi la întâlnirile sociale, și în bucătărie. Ba chiar visează că partenera 
lor va fi o femeie frumoasă și bogată și, cu atât mai bine dacă are o situaţie 
familială trainică. Atunci, oamenii vor spune că ei doi, împreună, sunt ca 


Romeo şi Julieta, ca un cuplu perfect sau ca o pereche ideală, un cuplu pe 


care spectatorii îl invidiază, care niciodată nu se ceartă sau nu se enervează 
reciproc, care niciodată nu şi-ar căuta nod în papură pentru niciun motiv, 
care se iubesc unul pe celălalt foarte mult — precum cuplurile din filme, care 
jură să se iubească unul până când mările vor seca şi pietrele se vor 
sfărâma, să îmbătrânească împreună, să nu se antipatizeze sau să nu se evite 
niciodată, să nu se lase baltă și să nu se părăsească niciodată unul pe altul. 
Femeile visează că, într-o zi, vor intra în oficiul stării civile cu bărbatul 
iubit şi apoi, cu binecuvântarea preotului, vor face schimb de verighete, de 
jurăminte, făcând promisiuni solemne de iubire, angajându-se să trăiască 
această viață împreună şi să nu se părăsească sau să nu se abandoneze unul 
pe celălalt nici la boală, nici în sărăcie. Şi bărbaţii visează că, într-o bună zi, 
vor intra în oficiul stării civile cu femeia iubită şi, cu binecuvântarea 
preotului, vor face schimb de verighete şi vor face promisiuni, Jurând că, 
indiferent de cât de bătrână sau de urâtă va deveni noua lor soție, nu o vor 
părăsi sau nu o vor abandona şi că îi vor oferi o căsnicie minunată, fericită 
şi o vor face să fie cea mai fericită femeie de pe pământ. Toţi bărbații și 
toate femeile visează astfel, curtează astfel şi, în viaţa reală, învaţă constant 
despre căsnicie tot felul de lucruri pe care le urmăresc, idealuri şi dorinţe. În 
acelaşi timp, ei şi repetă întruna aceste fantezii în adâncul inimii lor, 
sperând că, într-o zi, se vor împlini în viaţa reală, nemaifiind, astfel, un gen 
de ideal sau de dorinţă, ci mai degrabă ceva real. Sub influenţa vieții 
moderne şi a condiționării de către tot felul de mesaje şi informații din 
partea societății, fiecare femeie speră să poarte o rochie albă şi să devină 
cea mai frumoasă mireasă din lume, cea mai fericită femeie din lume; speră 
şi să poarte propriul inel cu diamant, care neapărat trebuie să depăşească un 
carat şi să aibă cea mai mare puritate. Nu poate avea niciun defect, iar 
bărbatul ei cel mai iubit trebuie să i-l pună pe deget. Aceasta este fantezia 


unei femei despre căsătorie. In primul rând, are unele fantezii cu privire la 


căsătoria în sine; în al doilea rând, are şi tot felul de fantezii în legătură cu 
viaţa conjugală, sperând că bărbatul pe care-l iubește se va ridica la nivelul 
aşteptărilor ei, că o va iubi la fel de profund în timpul căsniciei ca şi la 
început, când s-au îndrăgostit, că nu va iubi altă femeie, că îi va oferi o 
viață fericită, că îşi va respecta angajamentul şi că, până când mările vor 
seca şi pietrele se vor sfărâma, vor rămâne împreună în viața aceasta și în 
următoarea. Şi în al treilea rând, ea are şi tot felul de fantezii şi cerinţe cu 
privire la persoana de care se îndrăgosteşte. Trebuie cel puţin să fie un Făt- 
Frumos, dacă nu pe un cal alb, atunci pe unul negru. O femeie cu siguranţă 
îşi doreşte această calitate princiară de la bărbatul ei ideal — ar fi atât de 
romantic și de frumos, ce viaţă fericită ar avea! Temeiul acestor fantezii pe 
care oamenii încep să le aibă despre căsnicie vine din societate, din 
grupurile lor sociale sau din tot felul de mesaje, tot felul de cărți, opere 
literare şi filme; la acestea, adaugă în sufletele lor unele dintre acele 
elemente uşor burgheze care sunt în concordanţă cu propriile preferinţe, aşa 
că visează la tot felul de oameni de care să se îndrăgostească, la tot felul de 
iubiți, tot felul de forme şi vieţi conjugale. Pe scurt, toate diversele fantezii 
ale oamenilor se bazează pe înţelegerea, pe interpretarea şi pe opiniile 
variate ale societății despre căsnicie. Femeile sunt aşa, iar bărbaţii sunt la 
fel. Ce urmăresc bărbaţii legat de căsnicie nu este mai puţin decât ce 
urmăresc femeile. Și un bărbat speră să găsească o fată care-i place, care 
este virtuoasă, blajină, bună şi amabilă, care îl tratează cu grijă şi afecţiune 
şi care este dependentă de el ca o micuță pasăre, care îi este absolut 
devotată, care nu îi disprețuiește niciunul dintre defecte sau lipsuri, care 
chiar i-ar accepta toate lipsurile și defectele, care, atunci când el se simte 
demoralizat sau frustrat şi când are un eşec, îi întinde o mână ca să-l ajute și 
să-l susțină, iar apoi îi spune: „Dragul meu, nu contează, sunt aici. 


Împreună, putem trece peste orice. Nu te teme. Indiferent de moment, voi fi 


mereu alături de tine.” Femeile au tot felul de cerinţe pentru bărbaţi şi în 
mod similar, bărbaţii au tot felul de cerinţe pentru femei, aşadar, indiferent 
că sunt bărbați sau femei, îşi caută partenerul de viaţă în mulțime, iar 
temeiul căutării partenerului lor îl reprezintă diversele lor fantezii despre 
căsnicie. Bineînţeles, un bărbat va visa mai des la a avea o poziție sigură în 
societate, la a-şi construi o carieră, la a acumula o anumită avere şi un 
anumit nivel de capital, după care îşi va putea căuta o parteneră de viață 
care Îi este egală ca statut, identitate, gusturi şi preferinţe. Atât timp cât o 
place, iar ea îi întruneşte cerințele, el va fi dispus să facă orice pentru ea, 
chiar și să meargă pe cărbuni încinşi. Bineînţeles, vorbind puțin mai realist, 
el îi va cumpăra câteva lucruri frumoase, îi va satisface nevoile materiale, îi 
va cumpăra o maşină, o casă, un inel cu diamant, o geantă şi haine de firmă. 
Dacă are posibilități, îi va cumpăra şi un yacht şi un avion privat şi-şi va 
duce femeia iubită în largul mării, doar ei doi, sau o va duce să vadă lumea, 
să călătorească până la cei mai cunoscuţi munţi, pe cele mai cunoscute 
meleaguri şi locuri pitoreşti. Cât de minunată ar fi o astfel de viaţă! Femeile 
plătesc tot felul de preţuri pentru diversele lor fantezii despre căsnicie şi, în 
acelaşi fel, bărbaţii se străduiesc şi muncesc pentru diversele lor fantezii 
despre căsnicie. Indiferent de ce fel de fantezie ai despre căsnicie, atât timp 
cât vine din partea lumii, din înțelegerea şi opiniile pe care le are omenirea 
coruptă despre căsnicie sau din informațiile despre căsnicie pe care ţi le 
insuflă ele, aceste idei şi puncte de vedere îţi vor influenţa, într-o anumită 
măsură și într-un anumit grad, viaţa şi credinţa, concepția despre viaţă şi 
calea pe care păşești în viaţă. Asta deoarece căsnicia este ceva ce niciun 
adult nu poate evita şi, de asemenea, este un subiect inevitabil. Chiar dacă 
alegi să rămâi celibatar toată viața, necăsătorindu-te niciodată, fanteziile 
tale despre căsnicie tot vor exista. Poţi să alegi să rămâi celibatar, dar 


începând din momentul în care ai avut un concept şi gânduri elementare cu 


privire la căsnicie, ai tot felul de fantezii despre ea. Aceste fantezii nu 
numai că îți ocupă gândurile, ci îţi inundă şi viața cotidiană și îţi 
influențează ideile, punctele de vedere şi alegerile atunci când ai de-a face 
cu tot felul de lucruri. Simplu spus, dacă o femeie are un standard cu privire 
la persoana de care se îndrăgosteşte, atunci, indiferent de cât de matur sau 
de solid este standardul, ea îl va folosi pentru a cântări bunătatea sau 
răutatea umanităţii şi caracterului membrilor sexului opus, precum şi dacă 
acei membri sunt sau nu genul de oameni cu care i-ar plăcea să-și petreacă 
timpul. Acest standard e inseparabil de cel conform căruia ea îşi alege un 
partener conjugal. De exemplu, să spunem că tipul de bărbat care-i place 
are trăsături pronunţate, o faţă mare şi pătrăţoasă şi un ten perfect; vorbește 
elegant, într-un stil uşor livresc şi este destul de politicos. În viziunea ei 
despre iubire, are o părere bună despre un astfel de bărbat şi o înclinaţie mai 
mare spre unul ca acesta. Așa că, în viaţa ei, indiferent dacă se îndrăgosteşte 
de un astfel de om, cu siguranţă va avea o părere bună despre el. Vreau să 
spun că atunci când intră în contact cu un astfel de om, indiferent dacă 
umanitatea lui este bună sau rea, oricum ar fi caracterul lui, dacă este o 
persoană periculoasă sau una rea, toate aceste lucruri au caracter secundar; 
acestea nu sunt standardul pe care ea îl foloseşte pentru a privi membrii 
sexului opus. Care este standardul ei? Este cel prin care ea îşi alege un sot. 
Dacă perechea ei este în concordanță cu standardul pe care îl are pentru 
alegerea unui soţ, atunci, chiar dacă el nu este persoana pe care o alege, de 
fapt, drept soţ, tot este cineva cu care i-ar plăcea să-și petreacă timpul. Ce 
ilustrează acest aspect? Opinia unei persoane despre iubire — mai precis, 
standardul unei persoane cu privire la un partener în iubire sau în căsnicie — 
o influenţează într-o mare măsură pe cea despre toți membrii sexului opus. 
Când întâlnește un bărbat care îi întrunește standardele pentru alegerea unui 


soţ, totul i se pare atrăgător la el, îi place să-i audă vocea şi o linişteşte să-i 


observe cuvintele și acțiunile. Chiar dacă nu este cel de care intenționează 
să se îndrăgostească, tot îl găseşte atrăgător. Acest caracter plăcut provoacă 
necazurile. Orice spune el, nu discerni dacă are sau nu dreptate; tot ce-l 
priveşte ţi se pare bun și corect şi crezi că face totul bine. Datorită acestor 
sentimente bune pe care le ai în legătură cu el, începi, treptat, să-l admiri și 
să-l venerezi. De unde vin această admiraţie şi această venerație? Sursa este 
standardul pe care îl foloseşti pentru a-ţi alege un partener pentru iubire și 
căsnicie. La un anumit nivel, acest standard te induce în eroare când e vorba 
de modul în care priveşti alți oameni; mai precis, distorsionează criteriile şi 
temeiurile pe care le foloseşti pentru a privi membrii sexului opus. Aspectul 
lui exterior întrunește standardele tale estetice, deci indiferent de ce fel de 
caracter are, indiferent dacă acțiunile lui sunt sau nu în concordanță cu 
principiile, dacă are sau nu adevărurile-principii, dacă urmăreşte sau nu 
adevărul, dacă are sau nu credinţă și supunere adevărată faţă de Dumnezeu 
— pentru tine, aceste lucruri devin foarte neclare şi este posibil să fu 
influenţată emoțional în felul în care priveşti această persoană. Fiindcă ai 
sentimente bune faţă de această persoană și fiindcă, la nivel emoţional, el îți 
întrunește standardul, vezi tot ceea ce face drept bun și destul de în regulă; 
îl ocroteşti şi-l venerezi până în punctul în care, atunci când face un lucru 
rău, tu nu discerni acel lucru, iar pe el nu-l dai în vileag şi nu te lepezi de el. 
Din ce motiv faci asta? Pentru că sunt în joc sentimentele tale, care-ţi ţin 
inima captivă. Imediat ce sentimentele tale se fac simțite, îţi este ușor să 
faci lucrurile conform principiilor? Sentimentele tale deţin avantajul, deci 
nu ai principii. Aşadar, consecințele pe care le provoacă această chestiune 
sunt foarte grave. Deşi nu este persoana de care ești îndrăgostită sau nu este 
persoana cu care vrei să te căsătorești, el tot este în concordanţă cu estetica 
ta şi cu nevoile tale emoționale; în baza acestei condiţii prealabile, eşti 


inevitabil influenţată şi controlată de sentimentele tale și îți este foarte greu 


să priveşti acea persoană, să gestionezi problemele care apar la această 
persoană şi să te ocupi de propriile probleme, pe baza cuvintelor lui 
Dumnezeu. Imediat ce sentimentele te controlează şi devin forţa dominantă 
în tine, este foarte dificil să te desprinzi din lanţurile emoţionale care te 
înrobesc, să intri în realitatea practicării adevărului. Așadar, ce vreau să 
spun prin toate acestea? Vreau să spun că toți oamenii au tot felul de 
fantezii despre căsnicie. Asta fiindcă nu trăieşti într-un vid sau pe altă 
planetă şi, bineînţeles, nu eşti minor și cu atât mai puţin nu ești înapoiat 
mintal sau idiot; eşti adult și ai idei de adult. În acelaşi timp, ai şi acceptat 
involuntar diversele opinii ale societății despre căsnicie, fiindcă ai acceptat 
informaţiile despre căsnicie care vin de la societate şi de la omenirea 
ticăloasă. După ce ai acceptat aceste lucruri, visezi involuntar la acela care 
îţi va fi partener romantic. La ce se referă visarea? Înseamnă să întreţii 
gânduri nerealiste, fără substanță. Pe baza lucrurilor despre care am avut 
acum părtăşie şi pe care le-am dezvăluit, vizează în principal diversele 
opinii despre căsnicie care vin din partea societăţii şi a omenirii ticăloase. 
Fiindcă nu ai o opinie corectă, conformă cu adevărul, despre căsnicie, eşti 
în mod inevitabil influenţat, compromis şi corupt de diversele opinii despre 
căsnicie care vin din partea societăţii şi a omenirii ticăloase, dar nu ştii şi nu 
eşti conştient. Nu poţi să simţi că eşti compromis, corupt. În mod 
involuntar, primeşti această influenţă şi, fără să vrei, începi să crezi că totul 
este destul de corect şi de rezonabil și iei lucrurile ca de la sine înţelese, 
gândindu-te că toate acestea sunt idei pe care se cuvine să le aibă adulții. 
Vei transforma în mod destul de firesc toate aceste idei în propriile cerinţe și 
nevoi corespunzătoare — în ideile adecvate pe care se cuvine să le aibă 
adulții. Astfel, din momentul în care începi să primeşti aceste mesaje, 
fanteziile tale despre căsnicie vor lua proporții tot mai mari și vor deveni și 


mai profunde. In același timp, simţul ruşinii tale cu privire la căsnicie va 


scădea neîncetat sau, am putea spune, vei fi tot mai puţin dispus să respingi 
în mod proactiv aceste fantezii despre căsnicie. Altfel spus, fanteziile tale 
cu privire la partenerul tău în iubire sau diversele scene şi lucruri legate de 
căsnicie vor deveni tot mai involuntare şi mai îndrăzneţe. Nu este așa? (Ba 
da.) Cu cât acceptă mai mult oamenii opinii şi informaţii despre căsnicie din 
partea societății şi a omenirii ticăloase, cu atât devin mai îndrăzneți și mai 
neînfrânați când își imaginează propria căsnicie, când îşi caută un partener 
în iubire și când curtează acel partener. În acelaşi timp, speră că iubitul lor 
ar putea fi exact ca un personaj descris într-un roman de dragoste, într-un 
serial TV sau într-un film romantic — că îi va iubi necondiționat, până când 
mările vor seca şi pietrele se vor sfărâma, rămânând fidel până la moarte. În 
ceea ce-i priveşte, şi ei îşi iubesc profund partenerul, exact cum descriu 
serialele TV şi romanele de dragoste, până când mările vor seca şi pietrele 
se vor sfărâma, rămânând credincioşi până la moarte. Pe scurt, aceste 
fantezii sunt rupte de nevoile reale ale umanităţii şi ale vieţii. Bineînţeles, 
sunt rupte și de esenţa umanităţii; sunt complet incompatibile cu viaţa reală. 
Ca orice alte lucruri pe care oamenii le cred bune, sunt doar gânduri 
plăcute, produse de imaginaţiile oamenilor. Având în vedere că aceste 
gânduri nu sunt în concordanță cu definiția lui Dumnezeu pentru căsnicie și 
cu rânduielile Lui legate de aceasta, oamenii ar trebui să renunțe la aceste 
idei şi la aceste puncte de vedere care sunt complet neconforme cu 


realitatea şi pe care nu se cuvine din start să le urmărească. 


Cum ar trebui să renunţe oamenii la aceste fantezii nerealiste despre 
căsnicie? Ar trebui să-și corecteze gândurile și opiniile despre iubirea 
romantică şi despre căsnicie. Mai întâi, ar trebui să renunţe la așa-zisa lor 
opinie despre iubire, să renunţe la lucrurile iluzorii şi la zicalele precum a 
iubi pe cineva până când mările vor seca şi pietrele se vor sfărâma, la 


iubirea nestrămutată până la moarte și iubirea care durează de la o viaţă la 


alta. Oamenii nu ştiu dacă vor avea acea iubire toată viaţa, cu atât mai puțin 
în vieţi viitoare sau până când mările vor seca şi pietrele se vor sfărâma. 
Câţi ani le va lua mărilor să sece şi pietrelor să se sfărâme? Oare nu ar fi 
oamenii monştri dacă ar putea trăi atât de mult? Este suficient de bine doar 
să trăieşti această viață cuviincios şi s-o trăieşti conștient şi cu claritate. Este 
suficient doar să-ți joci bine rolul în căsnicie, să faci ce ar trebui să facă un 
bărbat sau o femeie, să îndeplineşti obligaţiile şi responsabilitățile pe care ar 
trebui să le îndeplinească un bărbat sau o femeie, să vă îndepliniți 
responsabilitătile unul față de celălalt, să vă susțineți reciproc, să vă ajutați 
între voi şi să fiţi împreună toată viaţa. Aceasta este o căsnicie perfectă şi 
adecvată şi toate celelalte lucruri — aşa-zisa iubire, acele aşa-zise promisiuni 
solemne de iubire, acea iubire care durează de la o viață la alta — sunt 
inutile, nu au nimic de-a face cu căsnicia pe care a poruncit-o Dumnezeu și 
nimic de-a face cu instrucțiunile şi îndemnurile lui Dumnezeu pentru 
bărbați şi femei. Asta fiindcă indiferent care este premisa oricărei căsnicii, 
sau care sunt condițiile individuale ale soţului sau ale soției, fie că sunt 
săraci sau bogaţi, sau ce talente, ce situație socială ar putea avea sau din ce 
mediu ar putea proveni, sau dacă sunt o pereche ideală sau cuplul perfect; 
indiferent dacă această căsnicie e rezultatul dragostei la prima vedere sau 
dacă a fost aranjată de părinți, dacă s-a întâmplat accidental sau s-a format 
prin iubirea de lungă durată — indiferent ce fel de căsnicie este, atât timp cât 
cei doi oameni se căsătoresc şi încep căsnicia, atunci această căsnicie 
trebuie neapărat să revină la realitate, la viaţa adevărată a nevoilor zilnice. 
Nimeni nu poate scăpa de viaţa adevărată şi fiecare căsnicie, indiferent că 
are sau nu iubire, trebuie să revină, în cele din urmă, la viaţa de zi cu zi. De 
exemplu, facturile la utilități trebuie plătite şi soția se plânge: „Vai, iar au 
crescut facturile. Totul creşte, mai puţin salariile. Cum pot trăi oamenii, 


când preţurile lucrurilor cresc aşa?” Dar, în ciuda plângerilor ei, tot trebuie 


să folosească apă şi electricitate, nu are de ales. Aşa că plăteşte facturile şi, 
odată ce acestea sunt plătite, trebuie să facă economii la mâncare şi 
cheltuieli, încercând să recupereze banii pe care a trebuit să-i plătească în 
plus la facturile mai mari. Văzând că la piaţă sunt legume cu reducere, soţul 
spune: „Fasolea e la promoție azi. Cumpără mai multă, cumpără suficientă 
pentru două săptămâni.” Soția spune: „Câtă ar trebui să cumpărăm? Dacă 
luăm prea multă şi n-o putem mânca pe toată, o să se strice. Şi dacă luăm 
atât de multă, nici măcar n-o să încapă în frigider!” Soţul îi răspunde: „Dacă 
nu încape toată, nu am putea pur și simplu să mâncăm mai multă? Putem să 
mâncăm fasole de două ori pe zi. Nu mai fi mereu atât de preocupată să 


p>> 


cumperi alimente scumpe!” Soţul îşi primeşte salariul şi spune: „lar am 
primit o primă luna asta. Dacă primesc o primă mare la sfârşitul anului, 
putem pleca în concediu. Toţi pleacă în concediu în Maldive sau în Bali. 
Am să te duc și pe tine acolo în concediu, ca să te simţi bine.” Pomii 
fructiferi din jurul casei lor fac fructe din abundență, iar soțul şi soția au o 
discuţie: „Anul trecut nu am avut o recoltă bună. Anul ăsta, fructele sunt 
imense, așa că putem să vindem câteva şi să facem ceva bani. După ce vom 
face ceva bani, poate vom reuşi să renovăm casa? Am putea să instalăm 
ferestre mai mari din aliaj de aluminiu și să avem o nouă ușă metalică 
mare.” Când vine vremea rece a iernii, soția spune: „Port jacheta asta din 
bumbac de şapte sau opt ani şi se răreşte tot mai mult. Când primeşti 
salariul, poţi să cheltuieşti mai puţin și să pui deoparte bani ca să-mi iau o 
Jachetă de iarnă. O jachetă cu puf costă cel puţin trei, patru sute, sau poate 
cinci, şase sute de yuani.” „Bine, spune soţul. O să pun niște bani deoparte 
ŞI o să-ți cumpăr o jachetă bună, călduroasă, cu puf de rață.” Soţia spune: 
„Vrei să-mi cumperi mie una, dar nici tu nu ai. Cumpără una şi pentru tine.” 
Soţul răspunde: „Dacă voi avea suficienţi bani, o voi cumpăra. Dacă nu, mă 


voi descurca încă un an cu jacheta mea.” Un alt soț îi spune soției lui: „Aud 


că în apropiere s-a deschis un mare restaurant, unde se servesc tot felul de 
fructe de mare. Să mergem?” Soţia zice: „Hai să mergem! Avem suficienți 
bani, ne permitem.” Merg şi mănâncă fructe de mare şi se întorc acasă 
încântați și foarte fericiţi. Soția se gândește: „Uite cât de confortabilă este 
viaţa mea acum. M-am măritat cu bărbatul potrivit. Pot să mănânc fructe de 
mare proaspete. Vecinii noştri nu-şi permit să mănânce fructe de mare 
proaspete. Am o viață grozavă!” Nu aşa este viaţa conjugală? (Ba da.) Ei îşi 
petrec viețile calculând şi discutând. Muncesc în fiecare zi, din zori și până- 
n seară, mergând la muncă la ora opt, fiind deci nevoiţi să se trezească la 
cinci dimineața. Când sună ceasul deşteptător, se gândesc: „Of, chiar nu 
vreau să mă trezesc, dar nu am de ales. Trebuie să mă trezesc ca să câștig 
bani şi să-mi întrețin familia”, așa că se dau cu greu jos din pat. „Din 
fericire, n-am întârziat astăzi, deci nu-mi vor reduce prima.” Termină treaba 
şi se întorc acasă şi spun: „Ce zi grea a fost, atât de dificilă! Când nu voi 
mai fi nevoit să muncesc?” Trebuie să muncească foarte mult pentru a 
câştiga un salariu şi a pune mâncare pe masă; trebuie să trăiască aşa pentru 
a avea o viaţă bună, pentru a întreţine viaţa a doi oameni în cadrul căsniciei, 
sau pentru a putea avea o viaţă stabilă. Îşi petrec vieţile în acest fel, până 
îmbătrânesc şi ajung la o vârstă înaintată, iar bătrâna soție spune: „Vai, 
bărbate, uite, am încărunțit! Am riduri în jurul ochilor şi colţurile gurii 
lăsate. Sunt bătrână acum? Îţi va displăcea cât de bătrână arăt și vei merge 
să-ți cauţi altă femeie?” Soţul ei răspunde: „În niciun caz, prostuță dragă. 
Mi-am petrecut toată viața cu tine şi tot nu mă cunoşti. Chiar crezi că sunt 
genul acela de bărbat?” Soția lui e constant îngrijorată că lui nu-i va plăcea 
că îmbătrâneşte şi se teme că n-o va mai dori. E tot mai cicălitoare, soţul ei 
vorbeşte tot mai puţin, cei doi își vorbesc tot mai puțin şi-şi urmăresc 
propriile emisiuni la televizor, ignorându-se reciproc. Într-o zi, soţia spune: 


„Bărbate, ne-am certat mult în viaţa noastră. A fost foarte greu să trăiesc cu 


tine toți anii aceştia. N-o să-mi petrec viața următoare cu un bărbat ca tine. 
După mese, nu te oferi niciodată să mă ajuţi să fac ordine, pur și simplu stai 
acolo şi nu faci nimic. Nu ţi-ai corectat toată viaţa acest defect. Când îti 
schimbi hainele, nu ţi le speli niciodată singur, trebuie să ţi le spăl şi să ţi le 
strâng eu mereu. Dacă aş muri, cine te-ar ajuta atunci?” Soţul ei spune: „Aş 
fi incapabil să trăiesc fără tine? Mă vor aşa de multe femei tinere, că nu pot 
să scap de ele.” Soţia lui răspunde: „Ce vorbe mari! Uită-te cât de neglijent 
arăţi. N-ai putea să fii cu nimeni, în afară de mine.” Soţul ei spune: „Înfurie- 
te dacă vrei, dar există mulți oameni care mă plac. Tu ești singura care mă 
disprețuiește şi nu mă ia în serios.” Ce fel de căsnicie au ei? Soţia spune: 
„Ah, deşi nu am niciun motiv să fiu fericită şi nicio amintire plăcută după o 
viaţă întreagă cu tine, acum, că sunt bătrână, m-am gândit: dacă nu te am pe 
tine, simt că parcă-mi lipseşte ceva. Dacă o să te duci înaintea mea, o să fiu 
tristă şi n-o să am pe cine să cicălesc. Nu vreau să fiu singură. Trebuie să 
mă duc înaintea ta, ca să trebuiască să-ţi trăieşti viaţa singur, fără să ai pe 
cineva care să-ți spele rufele sau să-ţi gătească mesele, cineva care să aibă 
grijă de viaţa ta de zi cu zi și ca să-ți aminteşti bunătatea mea. Nu ai spus tu 
că te vor multe femei tinere? Când o să mor, poţi să mergi și să-ți aduci una 
imediat.” Soţul ei spune: „Linișteşte-te, o să mă asigur că te duci înaintea 
mea. Când o să te duci, cu siguranţă o să găsesc o parteneră mai bună decât 
tine.” Dar ce gândeşte el cu adevărat, în inima lui? „Iu o să te duci prima, 
iar când o să te duci, eu o să îndur singurătatea. Prefer să îndur eu greutatea 
asta şi să sufăr așa, decât să suferi tu.” Însă soţia bătrână se plânge mereu de 
soţul ei, că face greşit una și alta, că are un defect sau altul şi, deși soțul ei 
nu-şi corectează defectele, ei continuă să trăiască astfel și, odată cu trecerea 
timpului, ea se obişnuiește. În final, femeia se resemnează, bărbatul îndură 


ŞI, în acest fel, trăiesc împreună toată viața. Aceasta este viaţa conjugală. 


Deşi în căsnicie unei persoane nu-i sunt pe plac multe lucruri și au loc 
multe certuri, iar cuplul trece prin boli, sărăcie, dificultăţi financiare în viaţă 
şi chiar se confruntă cu situaţii extrem de vesele şi extrem de triste, precum 
şi cu alte astfel de evenimente, totuși depășesc tot felul de obstacole 
împreună, iar partenerul său este o persoană pe care n-ar putea s-o 
părăsească niciodată, la care n-ar putea renunţa niciodată înainte să închidă 
ochii pentru ultima oară. Ce este un partener? Este un soţ. Bărbatul 
îndeplineşte o viaţă întreagă responsabilități faţă de femeie și, în mod 
similar, femeia îndeplinește o viață întreagă responsabilități fată de bărbat; 
femeia îi ține bărbatului companie de-a lungul vieții, iar bărbatul îi ţine 
femeii companie de-a lungul vieții. Niciunul dintre ei nu poate spune clar 
care dintre ei îl însoţeşte mai mult pe celălalt; niciunul nu poate spune clar 
cine a adus o contribuție mai mare, cine a făcut mai multe greşeli, sau cine 
are mai multe defecte; niciunul nu poate spune clar care dintre ei este 
sprijinul primar sau principalul întreținător al vieții lor împreună; niciunul 
nu poate spune clar care este capul familiei sau cine este responsabilul şi 
cine este ajutorul; niciunul nu poate spune clar care dintre ei este incapabil 
să-l părăsească pe celălalt, dacă bărbatul nu o poate părăsi pe femeie sau 
femeia nu-l poate părăsi pe bărbat; şi niciunul nu poate spune clar cine are 
dreptate şi cine greșeşte atunci când se ceartă. Aceasta este viaţa, aceasta 
este viaţa normală a unui bărbat şi a unei femei în cadrul căsniciei şi este 
cea mai normală şi cea mai obișnuită existenţă pentru fiinţele umane. Așa 
este viaţa, inseparabilă de tot felul de defecte şi preferinţe ale umanității și, 
chiar mai mult, de tot felul de nevoi ale umanității, precum şi, bineînţeles, 
de toate alegerile corecte sau incorecte, raționale sau iraționale ale 
umanităţii, făcute sub stăpânirea conștiinței şi raţiunii unei persoane. 
Aceasta este viaţa, aceasta este cea mai normală viață. Nu există bine și rău 


în ea, este doar o existenţă relativ adecvată şi convențională şi realitatea 


vieții. Acum, ce spune oamenilor această realitate a vieții şi această 
existență în cadrul căsniciei? Că oamenii ar trebui să renunţe la toate 
diversele lor fantezii nerealiste despre căsnicie, să renunțe la toate ideile 
care nu au nimic de-a face cu definiția corectă a căsniciei şi cu porunca şi 
rânduielile lui Dumnezeu. Toate acestea sunt lucruri la care oamenii ar 
trebui să renunţe, fiindcă nu au nimic de-a face cu viaţa unei umanități 
normale sau cu obligaţiile şi responsabilitățile pe care o persoană normală le 
îndeplineşte în viaţă. Prin urmare, oamenii ar trebui să renunţe la acele 
diverse definiții ale căsniciei şi zicale despre aceasta care vin din partea 
societății și a omenirii ticăloase, în special la acea așa-zisă iubire care nu 
are nimic de-a face cu viaţa conjugală reală. Căsnicia nu este un angajament 
pe viaţă și nu este nici o promisiune solemnă de iubire pe viață şi cu atât 
mai puţin este o îndeplinire de jurăminte pe viață. Mai degrabă este viaţa 
reală a unui bărbat şi a unei femei în căsnicie, este lucrul de care ei au 
nevoie în viața reală şi exprimarea lor în viaţa reală. Unii oameni spun: 
„Dacă ai părtăşie despre subiectul căsniciei şi nu vorbeşti despre iubire, nu 
vorbeşti despre promisiuni solemne de iubire, sau despre iubirea care 
durează până când mările seacă şi pietrele se sfărâmă, sau despre 
Jurămintele pe care cuplurile căsătorite şi le fac reciproc, atunci despre ce 
vorbeşti?” Vorbesc despre umanitate, despre responsabilitate, despre a face 
ce ar trebui să facă un bărbat și o femeie în conformitate cu îndemnurile și 
instrucțiunile lui Dumnezeu, despre îndeplinirea obligațiilor şi 
responsabilităților pe care un bărbat şi o femeie ar trebui să le 
îndeplinească, despre asumarea obligaţiilor şi responsabilităților pe care ar 
trebui să şi le asume un bărbat şi o femeie — în acest fel, obligațiile tale, 
responsabilitățile tale sau misiunea ta vor fi îndeplinite. În orice caz, care 
este modul corect de practică în legătură cu renunțarea la diverse fantezii 


despre căsnicie despre care trebuie să avem părtăşie? Este acela că nu 


trebuie să-ți bazezi gândurile sau acțiunile pe diversele idei care vin din 
partea omenirii ticăloase şi a tendinţelor ticăloase, ci mai degrabă trebuie să 
ți le bazezi pe cuvintele lui Dumnezeu. Oricum vorbeşte Dumnezeu despre 
problema căsniciei, trebuie să-ți bazezi gândurile şi acțiunile pe cuvintele 
Lui. Acest principiu este corect, nu-i aşa? (Da.) Am terminat acum, cât de 
cât, părtăşia privind subiectul renunțării la diversele fantezii despre 


căsnicie? Vă este clar acum, în principiu? (Da, este clar acum.) 


Tocmai am avut părtăşie în legătură cu renunţarea la diversele fantezii 
despre căsnicie şi unii oameni au spus: „Dacă nu vreau să fiu singur şi 
plănuiesc să ies cu cineva şi să găsesc pe cineva cu care să mă căsătoresc, 
atunci cum ar trebui să practic cuvintele lui Dumnezeu, astfel încât să pot să 
renunţ la diversele mele fantezii despre căsnicie? Cum ar trebui să practic 
acest principiu?” Oare acest lucru nu are legătură cu principiile privind 
alegerea unui soţ, cu principiile privind alegerea unui partener cu care să te 
căsătoreşti? Care sunt principiile privind alegerea unui soţ, pe care ţi le-a 
insuflat lumea? Un Făt-Frumos, o frumuseţe cu pielea albă, un bărbat 
chipeş şi bogat, o femeie frumoasă şi bogată, şi cel mai bine este dacă sunt a 
doua generaţie a unei familii bogate. Căsătorindu-te cu o astfel de persoană, 
elimini din viaţa ta 20 de ani de zbucium. Bărbatul trebuie să fie cineva 
care-şi permite un inel cu diamant, o rochie de mireasă şi o nuntă stilată 
pentru tine. Trebuie să fie cineva care are ambiţii legate de carieră, care 
poate face avere sau care este deja destul de înstărit. Nu sunt acestea 
gândurile şi opiniile pe care ţi le-a insuflat lumea? (Ba da.) Apoi, sunt aceia 
care spun: „Partenerul meu trebuie să fie un om pe care îl iubesc.” 
Altcineva spune: „Nu e bine. Cel pe care îl iubeşti nu te va iubi neapărat și 
el. Iubirea trebuie să fie reciprocă; cel pe care îl iubeşti trebuie să te 
iubească şi el. Dacă te iubeşte, atunci nu va alege niciodată să te 


abandoneze sau să renunţe la tine. Dacă acela pe care-l iubeşti nu te iubeşte 


pe tine, atunci, într-o bună zi, pur şi simplu te va abandona.” Sunt corecte 
aceste opinii? (Nu.) Atunci, spuneți-Mi: când alegeţi un soţ, ce principiu 
care se bazează pe cuvintele lui Dumnezeu şi care ia drept criteriu adevărul 
ar trebui să urmaţi? Vorbiţi despre acest subiect conform gândurilor şi 
opiniilor corecte pe care le aveţi acum. (Dacă aş vrea să găsesc un partener, 
trebuie să fie măcar cineva care crede în Dumnezeu, cineva care poate 
urmări adevărul, care urmăreşte aceleaşi lucruri ca mine în viaţă şi care 
urmează aceeași cale ca mine.) Cineva care împărtășește aceleaşi aspirații şi 
urmează aceeaşi cale ca tine şi care crede în Dumnezeu — menţionezi câteva 
criterii specifice pentru alegerea unui soț. Cine ar mai vrea să vorbească? 
(Trebuie să vedem şi dacă este cineva cu umanitate şi dacă își poate 
îndeplini responsabilităţile și obligațiile într-o familie. Mai este şi altceva: 
nu este adevărat că o persoană va găsi cu siguranţă un partener cu care să se 
căsătorească doar fiindcă acum vrea să găsească unul. De Dumnezeu 
depinde să rânduiască acest lucru, iar tu trebuie să te supui şi să aștepți.) 
Există o practică specifică şi există şi un temei specific de gândire și teorie. 
Trebuie să te supui şi să aștepți, să Îi încredinţezi această chestiune lui 
Dumnezeu şi să-L laşi pe El să o rânduiască pentru tine dar, în acelaşi timp, 
trebuie şi să abordezi principial chestiunea. Cine ar mai vrea să vorbească? 
(Dumnezeule, opinia mea este aceeași ca a lor, şi anume că trebuie să 
găseşti pe cineva care împărtășește aceleaşi aspirații şi care urmează aceeaşi 
cale, pe cineva cu umanitate şi care-și poate asuma răspunderea. Ar trebui 
să renunţi la opiniile greșite despre căsnicie pe care ți le insuflă Satana, să 
pui suflet în datoria ta, să te supui suveranității lui Dumnezeu şi să aștepți 
rânduielile Lui.) Dacă nu şi-ar permite un inel cu diamant pentru tine, te-ai 
mai căsători cu el? (Dacă ar fi un bărbat cu umanitate, l-aş accepta chiar 
dacă nu şi-ar permite să-mi cumpere un inel cu diamant.) Să spunem că are 


ceva bani şi că şi-ar permite să-ţi cumpere un inel cu un diamant de un 


carat, dar în schimb, îți cumpără un inel cu un diamant de 0.3 carate — ai fi 
atunci dispusă să te căsătoreşti cu el? (Nu i-aş cere un asemenea lucru.) Este 
în regulă să nu ceri un asemenea lucru. Economisind bani, poţi apoi să-i 
cheltuieşti în timp şi asta înseamnă să ai o perspectivă pe termen lung. 
Chiar înainte să găseşti un partener, deja te gândești să trăieşti bine — e 
foarte pragmatic! Altcineva? (Dumnezeule, cred că, în primul rând, trebuie 
să renunţ la acele criterii lumești pentru alegerea unui soț. Adică nu trebuie 
să visez mereu că voi găsi un Făt-Frumos, sau un bărbat chipeş şi bogat, sau 
un romantic. Odată ce voi renunţa la aceste lucruri, ar trebui să abordez 
căsnicia cu opinia corectă, iar apoi să mă supun şi să aştept vremea lui 
Dumnezeu. Deşi o astfel de persoană ar putea apărea, trebuie să fie cineva 
care împărtășește aceleași aspirații şi urmează aceeaşi cale ca mine. Nu 
trebuie să mă bazez pe opiniile mele lumești pentru a cere ca bărbatul să fie 
atent cu mine. Cel mai important este ca el să poată urmări adevărul şi să fie 
atent la intențiile lui Dumnezeu.) Dacă urmăreşte adevărul, e atent la 
intențiile lui Dumnezeu, pleacă să-şi îndeplinească datoria, deci nu este 
niciodată acasă, iar tu trebuie să porți singură povara vieţii de familie, iar 
rezervorul rămâne fără benzină, deci tu trebuie să-l cari singură la etaj, ce 
vei face atunci? (Pur şi simplu îl voi căra singură.) Şi dacă nu poţi să-l cari, 
poți să angajezi pe cineva să te ajute. (Sau aş putea să găsesc un frate sau o 
soră ca să mă ajute.) Da, toate acestea sunt moduri de a rezolva această 
situație. Așadar, ai fi furioasă dacă ar pleca de acasă un an sau doi, sau trei 
sau cinci ani? „Nu e ca şi când aș trăi ca o văduvă? Ce sens a avut să mă 
căsătoresc cu el? Nu e exact ca înainte să mă căsătoresc, când pur și simplu 
trăiam singură? Trebuie să mă ocup singură de toate. Ce trist e că m-am 
căsătorit cu el!” Nu ai gândi aşa? (Nu, nu ar trebui să gândesc așa, fiindcă el 
şi-ar îndeplini datoria şi ar lucra pentru o cauză dreaptă. Nu ar trebui să am 


toane din cauza asta.) Acelea sunt gânduri excelente, dar ai fi în stare să 


treci peste toate acestea în viaţa reală? Dacă acest bărbat pe care l-ai găsit ar 
fi extrem de onest, în general rezervat în vorbă şi manieră, nu ar fi romantic 
şi nu ti-ar cumpăra niciodată haine adecvate, nu ţi-ar da niciodată flori și 
mai ales nu i-ar zice niciodată „Te iubesc” sau orice astfel de lucru, aşa că, 
în sufletul tău, nu ai şti dacă te iubeşte sau nu, dar ar fi, totuşi, un bărbat 
foarte bun, care ar fi foarte atent cu tine şi ar avea grijă de tine în viață, care 
doar nu ar spune astfel de lucruri şi nu ar face nimic romantic şi care nici 
măcar nu ar încerca să te convingă sau să te împace atunci când ai avea 
toane, nu ai nutri în inima ta niciun resentiment față de el? (Probabil aş fi 
avut resentimente când nu credeam în Dumnezeu și nu înțelegeam adevărul, 
dar după ce am ascultat părtăşia lui Dumnezeu, știu că nu ar conta dacă 
spune sau nu acele lucruri şi dacă face sau nu acele lucruri romantice. 
Acestea sunt opiniile oamenilor mondeni şi nu ele ar trebui urmărite de 
aceia cu umanitate normală. Ar trebui să renunţ la aceste lucruri Și, apoi, nu 
m-aş mai plânge.) Nu ar trebui să plângi, nu-i așa? (Aşa este.) Acum, nu 
eşti în acea situaţie şi nu ştii ce ai simţi în acea împrejurare, sau cum ţi s-ar 
dezlănţui şi ţi s-ar schimba toanele. Totuşi, acum, teoretic ştiţi cu toții că, 
deoarece credeți în Dumnezeu, nu ar trebui să aveți astfel de pretenții 
nerezonabile de la partenerul vostru, nici nu ar trebui să vă plângeți de el 
când se întâmplă astfel de lucruri, fiindcă acestea nu sunt lucrurile pe care 
le vreţi. Acum aveţi aceste idei, dar sunteți în stare să le realizați? Sunt uşor 
de realizat? (Trebuie să ne răzvrătim împotriva preferințelor şi a opiniilor 
noastre lumești; atunci ar trebui să fie relativ simplu să renunţăm la aceste 
lucruri.) Îți spun Eu cum să rezolvi această chestiune. Toţi bărbaţii şi toate 
femeile se vor confrunta cu aceste probleme şi vor avea aceste gânduri și 
aceste toane în viaţa conjugală şi toţi vor avea aceste nevoi. Totuşi, cea mai 
importantă idee pe care trebuie să o înţelegi este că, dacă partenerul pe care 


îl alegi este cel pe care îl doreşti din inimă — lăsând la o parte faptul că acest 


lucru a fost rânduit de Dumnezeu -— l-ai ales tu însăți și te mulţumeşte totul 
la el şi, mai ales, împărtășește aceleași aspirații și urmează aceeaşi cale ca 
tine, îşi poate îndeplini datoria în casa lui Dumnezeu şi tot ce face este 
drept, atunci ar trebui să alegi o abordare rațională şi să-i permiți să facă 
asta, să-i permiţi să-ți ignore sentimentele, să-i permiţi chiar şi să-ţi ignore 
existenţa — teoretic, ar trebui să reușești să faci acest lucru. Mai mult, dacă 
în tine se naşte o astfel de nevoie sau de toană, indusă de o situație specială 
sau de un anumit eveniment, atunci trebuie să vii înaintea lui Dumnezeu ca 
să te rogi. Vei fi în stare să renunți complet la aceste lucruri după ce te vei 
ruga? Nicidecum. În fond, oamenii trăiesc în propria umanitate, au minte, 
iar mintea lor le va provoca tot felul de toane. Nu vom discuta acum dacă 
aceste toane sunt corecte sau greşite. Momentan, problema cea mai practică 
este că ție îți este greu să renunți la aceste toane. Chiar dacă renunțţi la ele 
de data asta, pot apărea din nou, în vreun fel de situație obiectivă. Așadar, 
ce ar trebui să faci? Nu trebuie să-ţi baţi capul cu ele, fiindcă teoretic, şi din 
perspectiva formei şi a raționalităţii, deja ai renunţat la acest lucru pe care-l 
urmăreai sau la această nevoie. Doar că, datorită umanităţii lor, oamenii de 
diferite vârste vor avea aceste nevoi şi vor simți aceste toane în diverse 
grade și într-o măsură mai mare sau mai mică. Îți sunt clare aceste situații 
reale şi te-ai rugat lui Dumnezeu, ai renunţat de data asta la toană, sau toana 
pe care o ai nu este atât de gravă şi nu o iei foarte în serios. Totuşi, categoric 
vei avea din nou această toană data viitoare. Aşadar, atunci care este 
practica ta specifică? Aceasta este că nu e nevoie să o iei în seamă sau în 
serios, spunând: „Ah, acest aspect al firii mele încă nu s-a schimbat.” 
Aceasta nu este niciun fel de fire; este doar o toană temporară, care nu are 
nimic de-a face cu firile tale. Nici nu trebuie să faci din țânţar armăsar, 
spunând: „Ah, de ce sunt încă așa? Nu urmăresc adevărul? Cum de mă 


comport aşa? Este groaznic!” Nu este nevoie să faci din ţânţar armăsar,; este 


doar exprimarea unei toane care ţine de diversele emoţii ale umanităţii tale 
normale. N-o băga în seamă. Aceasta este o atitudine privind rezolvarea 
toanelor. În plus, atât timp cât nu afectează ordinea şi regularitatea vieții 
tale normale, a vieţii tale spirituale, sau îndeplinirea datoriei tale, atunci este 
în regulă. De exemplu, fiindcă soţul tău (sau soția ta) este ocupat să-și facă 
datoria, a trecut mult timp de când v-aţi văzut unul pe altul şi nu aveţi timp 
să vorbiţi între voi. Într-o zi, vezi brusc o soră care stă de vorbă cu soţul ei 
şi ţi se naşte o toană în inimă și te gândești: „Vezi, ea îşi poate îndeplini 
datoria împreună cu soțul ei. Sunt foarte fericiți şi veseli. De ce este soțul 
meu atât de insensibil? De ce nu mă întreabă: «Cum ţi-a fost în ultima 
vreme? Eşti bine?» De ce nu e preocupat de persoana mea? De ce nu mă 
prețuieşte şi nu mă iubeşte?” Ai acest fel de toană şi, după o vreme, te 
gândeşti: „Ah, nu e bine să mă simt posacă.” Ştii că nu este bine să te simţi 
aşa, dar tot te simţi puţin furioasă şi te lupţi cu tine, spunând: „N-o să-mi 
bat capul cu el, pur şi simplu o să-l aştept pe el să preia inițiativa de a-mi 
acorda atenție. Dacă n-o să o facă, atunci o să mă supăr pe el. Suntem 
căsătoriți de atâţia ani, nu ne-am văzut de atâta vreme şi el tot nu spune că-i 
este dor de mine. Îi este dor de mine sau nu? Nu-și bate capul cu mine, aşa 
că n-o să-mi bat nici eu capul cu el!” Te lupți cu tine şi trăieşti în această 
toană. Doar pentru o clipă, apar un val de furie și o dispoziție. Atât timp cât 
poți să dormi şi să mănânci normal, să citeşti cuvintele lui Dumnezeu, să 
participi la adunări, să-ţi îndeplinești datoria în mod normal şi să te înţelegi 
normal cu frații şi surorile tale, nu trebuie să-ți faci griji în legătură cu 
asemenea toane şi poţi să gândeşti orice vrei în inima ta. Orice gândești, atât 
timp cât simţul rațiunii tale este normal și tu îți îndeplineşti datoria normal, 
este în regulă. Nu este nevoie să o înăbuși cu forţa, nici nu este nevoie să te 
rogi cu forţa lui Dumnezeu şi să-l ceri să te disciplineze sau să te mustre, 


sau să simţi că eşti o păcătoasă. Nu este nevoie să faci din țânţar armăsar, 


fiindcă această toană va dispărea în curând. Dacă îți este chiar atât de dor de 
soţul tău, atunci sună-l tu şi întreabă-l ce face, puteți să vă deschideţi 
sufletul unul în faţa celuilalt şi să vorbiţi; nu vor dispărea atunci acele toane 
şi neînţelegeri temporare? De fapt, nu ai nevoie ca el să facă nimic. Uneori, 
vei avea doar o senzaţie de moment şi vei dori să-i auzi vocea, sau poate vei 
simţi o singurătate de moment, sau te vei simți nemulțumită pentru scurt 
timp, sau poate te vei simţi nefericită, iar atunci îl vei suna și-l vei auzi 
vorbind. Atunci, vezi că este bine, că te iubeşte mult, la fel ca înainte, şi că 
eşti în gândurile lui. Doar că este ocupat cu munca, sau se întâmplă fiindcă 
bărbații pot neglija oarecum detaliile mai subtile, iar el a fost ocupat cu 
datoria lui şi nu crede că a trecut atât de mult timp şi de aceea nu te-a 
contactat. Nu este un lucru bun că este ocupat și că-şi îndeplineşte normal 
datoria? Nu este exact ce ţi-ai dorit? Dacă ar comite un rău, provocând 
tulburări şi, perturbări şi ar fi dat afară, nu ţi-ai face griji pentru el? Acum, 
totul este normal la el şi totul este exact ca înainte — nu ţi se linişteşte 
mintea atunci? Ce vrei mai mult? Nu așa stau lucrurile? (Ba da.) Sunând 
astfel şi spunându-vă unul altuia câteva cuvinte alină singurătatea din inimă 
şi senzațiile de dor, exact cum spun non-credincioşii; şi nu este rezolvată 
atunci această problemă? Există vreo dificultate? Să-ţi suni soţul şi să vă 
arătați preocupaţi unul de celălalt — spune-Mi, condamnă Dumnezeu un 
astfel de lucru? (Nu.) Sunteţi soţ şi soţie prin lege, iar a-l suna, a vorbi şi a 
vă mărturisi unul altuia dorul sunt toate lucruri cuviincioase, sunt 
sentimente umane normale şi sunt lucruri pe care ar trebui să le faci în sfera 
umanității. Mai mult, acestea sunt incluse în porunca lui Dumnezeu cu 
privire la căsnicie pentru omenire — să se însoţească unul pe altul, să se 
aline şi să se susțină unul pe altul. Dacă el nu-şi îndeplineşte aceste 
responsabilități, nu poţi pur şi simplu să-l ajuţi tu să le îndeplinească? 


Aceasta este o chestiune foarte simplă, care este foarte uşor de rezolvat. 


Practicând în acest fel, nu este această problemă rezolvată? Este nevoie să-ţi 
încolţească în inimă tot felul de toane? Nu, nu este. Acest lucru este ușor de 


pus în practică. 


Haideţi să ne întoarcem la întrebarea pe care tocmai am pus-o: „Cum 
ar trebui să renunţe oamenii la diversele lor fantezii despre căsnicie?” Toţi 
v-aţi exprimat unele idei, ca răspuns la această întrebare. Dacă oamenii vor 
să renunţe la diversele lor fantezii despre căsnicie, atunci trebuie mai întâi 
să aibă credinţă şi să se supună rânduielilor şi poruncii lui Dumnezeu. Nu ar 
trebui să ai nicio fantezie subiectivă sau nerealistă despre căsnicie, despre 
cine este partenerul tău sau despre ce fel de persoană este acesta; ar trebui 
să ai o atitudine de supunere faţă de Dumnezeu, ar trebui să te supui 
rânduielilor şi poruncii Lui şi să ai încredere că El va pregăti pe cineva cât 
se poate de potrivit pentru tine. Nu este necesar să ai o atitudine supusă? 
(Ba da.) În al doilea rând, trebuie să renunţi la acele criterii pentru alegerea 
unui partener insuflate ție de tendinţele ticăloase ale societăţii și apoi să 
stabilești criteriile corecte pentru alegerea unui partener, adică partenerul 
tău ar trebui cel puţin să fie cineva care crede în Dumnezeu, la fel ca tine, şi 
care păşeşte pe aceeaşi cale ca tine — asta este dintr-o perspectivă generală. 
Mai mult, partenerul tău trebuie să fie capabil să îndeplinească 
responsabilitățile unui bărbat sau ale unei femei în căsnicie; trebuie să fie 
capabil să îndeplinească responsabilitățile unui partener. Cum poți judeca 
acest aspect? Trebuie să te uiţi la calitatea umanităţii sale, să vezi dacă are 
un simţ al răspunderii şi dacă are conştiinţă. Şi cum judeci dacă un om are 
conștiință și umanitate? Dacă nu te apropii de el, atunci nu ai de unde să știi 
cum este umanitatea lui şi, chiar și dacă te apropii de el, dacă o faci doar 
pentru o perioadă scurtă, tot este posibil să nu poți descoperi cum este 
acesta. Atunci, cum judeci dacă un om are umanitate? Vezi dacă își asumă 


responsabilitatea pentru datoria lui, pentru însărcinarea dată de Dumnezeu 


şi pentru lucrarea casei lui Dumnezeu și vezi dacă poate ocroti interesele 
casei lui Dumnezeu și dacă este credincios datoriei lui — acesta este cel mai 
bun mod prin care poţi să judeci calitatea umanităţii cuiva. Să presupunem 
că această persoană are un caracter foarte onest și, când vine vorba de 
lucrarea pe care i-o deleagă casa lui Dumnezeu, este extrem de devotat, 
responsabil, serios şi zelos, foarte meticulos, deloc nepăsător şi deloc 
neglijent şi urmăreşte adevărul şi ascultă atent și conştiincios tot ce spune 
Dumnezeu. Odată ce îi este clar acel lucru și îl înțelege, îl pune imediat în 
practică; deşi poate că o asemenea persoană nu are un calibru înalt, măcar 
nu este superficială faţă de datoria sa şi de lucrarea bisericii și este un om 
care îşi poate asuma zelos răspunderea. Dacă este conştiincios și 
responsabil faţă de datoria lui, atunci cu siguranță îşi va trăi pe deplin viaţa 
cu tine şi își va asuma răspunderea pentru tine până la final — caracterul 
unei astfel de persoane poate face faţă încercărilor. Chiar dacă te 
îmbolnăvești, îmbătrâneşti, te urâţeşti sau ai defecte și neajunsuri, această 
persoană te va trata mereu corect şi te va tolera şi va face mereu tot 
posibilul pentru a te ocroti pe tine şi pe familia ta şi a te proteja, pentru a-ţi 
oferi o viaţă stabilă, astfel încât să trăieşti cu linişte sufletească. Acesta este 
cel mai fericit lucru pentru un bărbat sau pentru o femeie în viaţa conjugală. 
Nu va putea neapărat să-ţi ofere o viaţă înstărită, luxoasă sau romantică şi 
nu va putea neapărat să-ți ofere nimic diferit din punctul de vedere al 
afecțiunii sau sub orice alt aspect, dar cel puţin te va face să te simţi liniştită 
şi să simţi că, alături de el, viaţa ta va fi statornică şi că nu va exista niciun 
pericol sau nicio senzație de neliniște. Când priveşti acea persoană, vei 
putea să vezi cum va fi viaţa sa peste 20 sau 30 de ani și chiar la bătrânețe. 
O astfel de persoană ar trebui să fie criteriul tău pentru alegerea unui 
partener. Bineînţeles, acest criteriu pentru alegerea unui partener este puţin 


cam ridicat şi o astfel de persoană nu este uşor de găsit în rândurile omenirii 


moderne, nu-i așa? Ca să judeci cum este caracterul unui om şi dacă acesta 
va fi capabil să-şi îndeplinească responsabilitățile în căsnicie, trebuie să îi 
observi atitudinea faţă de datoria lui — acesta este un aspect. Un alt aspect 
este că trebuie să vezi dacă are o inimă cu frică de Dumnezeu. Dacă da, 
atunci cel puţin nu va face nimic inuman sau ceva care este imoral sau nu 
este etic, deci cu siguranţă te va trata bine. Dacă nu are o inimă cu frică de 
Dumnezeu şi este necuviincios, încăpățânat, sau are o umanitate rea, 
înșelătoare şi arogantă; dacă nu Îl are pe Dumnezeu în inimă şi se consideră 
superior celorlalți; dacă tratează lucrarea, îndatoririle şi chiar însărcinarea 
dată de Dumnezeu şi orice problemă majoră a casei lui Dumnezeu într-un 
mod nechibzuit, conform voinţei proprii, acționând arbitrar, fără să fie 
vreodată precaut, fără să caute principii şi mai ales dacă atunci când se 
ocupă de ofrande, le ia şi le acaparează într-un mod nechibzuit, fără să se 
teamă de nimic, atunci categoric nu trebuie să cauţi un astfel de om. Fără o 
inimă cu frică de Dumnezeu, este capabil de orice. În acest moment, un 
astfel de bărbat ar putea să te linguşească şi să-ți promită dragostea lui 
veşnică, dar când, într-o bună zi, nu va fi fericit, când nu vei fi capabilă să-i 
satisfaci nevoile şi când nu vei mai fi iubita lui, atunci va spune că nu te mai 
iubește şi că nu mai simte nimic pentru tine şi pur și simplu te va părăsi 
oricând vrea el. Chiar dacă încă nu aţi divorţat, tot va merge să caute pe 
altcineva — toate acestea sunt posibile. Te poate abandona oricând, oriunde, 
şi e capabil de orice. Astfel de bărbaţi sunt foarte periculoși şi nu merită să 
le încredinţezi toată viaţa ta. Dacă vei găsi un astfel de bărbat ca să fie 
iubitul tău, dragul tău, partenerul pe care ți l-ai ales, atunci vei da de necaz. 
Chiar dacă este înalt, bogat şi chipeș, incredibil de talentat şi are mare grijă 
de tine şi este atent cu tine și, superficial vorbind, îndeosebi dacă întruneşte 
standardele, indiferent dacă este prietenul tău sau soţul tău, însă nu are o 


inimă cu frică de Dumnezeu, atunci această persoană nu poate fi partenerul 


pe care ţi-l alegi. Dacă ești îndrăgostită de el şi începi să ieși cu el şi apoi vă 
căsătoriți, atunci el va fi un coşmar şi un dezastru pentru tine toată viaţa. 
Spui: „Nu mă tem, urmăresc adevărul.” Ai picat în mâna unui diavol, iar el 
Îl urăşte pe Dumnezeu, ÎI sfidează și foloseşte tot felul de mijloace pentru a- 
ti perturba credința în Dumnezeu — ești capabilă să depăşești acest lucru? 
Statura ta joasă şi puţina ta credință nu pot suporta acest chin şi, după 
câteva zile, ești atât de chinuită, că implori iertare şi eşti incapabilă să 
continui să crezi în Dumnezeu. Nu te mai încrezi în Dumnezeu și mintea ta 
e într-un conflict continuu. E ca şi cum ai fi fost aruncată într-o maşină de 
tocat şi făcută bucăţi, fără nicio asemănare umană, complet împotmolită în 
ea, până când, într-un final, eşti condamnată aceleiași sorți ca diavolul cu 


care ești căsătorită, iar viaţa ta se va sfârşi. 


Tocmai am avut părtăşie despre două criterii cu privire la felul în care 
să judeci dacă o persoană este capabilă sau nu să-şi îndeplinească 
responsabilitățile în căsnicie. Vă amintiţi care sunt? (Da.) Aceste două 
criterii se referă la calitatea umanităţii oamenilor. Un criteriu este să vezi 
dacă îşi îndeplineşte datoria conştiincios şi responsabil și dacă poate să 
ocrotească lucrarea bisericii şi interesele casei lui Dumnezeu. E posibil să 
nu poţi să judeci clar unii oameni doar privindu-i; poate că sunt capabili să- 
şi îndeplinească datoria şi să ocrotească lucrarea bisericii pentru a urmări 
statutul sau când au statut, dar cum vor fi când nu vor mai avea statut este 
ceva ce încă nu ai văzut clar. În acest moment, nu ai cum să îi judeci precis. 
Totuşi, când vezi un asemenea om făcând o scenă, blestemându-L pe 
Dumnezeu şi hulindu-L când își pierde statutul, spunând că Dumnezeu nu 
este drept, atunci vei avea discernământ cu privire la el și te vei gândi: 
„Acest individ nu are deloc o inimă cu frică de Dumnezeu. Din fericire, şi-a 
arătat din timp adevărata față. Dacă nu ar fi făcut-o, atunci l-aş fi ales ca 


soţ.” Vezi tu, celălalt criteriu pentru alegerea unui partener — dacă are o 


inimă cu frică de Dumnezeu — este şi el esențial. Dacă judeci şi evaluezi 
oamenii folosind acest criteriu, asta te va salva de acea căsnicie de coşmar. 
Sunt importante aceste două criterii pentru alegerea unui partener? (Da.) Le 
înţelegi? (Da.) Vezi tu, unele femei sunt foarte îndrăgostite de bani. Când 
încep să iasă cu un bărbat, par foarte blânde şi rezonabile, iar bărbatul se 
gândeşte: „Femeia asta este adorabilă! Este ca o micuță pasăre, se 
cuibărește în mine toată ziua şi nu se dezhpeşte de mine. Este exact genul 
de femeie la care visează şi pe care o curtează un bărbat. Un bărbat are 
nevoie de o astfel de femeie, de cineva care vorbeşte blând, care depinde de 
bărbatul ei şi chiar îl face să se simtă dorit. Cu o astfel de femeie ataşată de 
mine şi alături de mine, viaţa va fi foarte fericită.” Aşadar, se căsătoresc, dar 
apoi, el vede că ea crede în Dumnezeu, dar nu încearcă prea mult să 
urmărească adevărul. Oricând menționează el îndeplinirea datoriei, ea 
spune că nu are timp, mereu găseşte scuze şi spune că este obosită şi nu este 
dispusă să sufere nimic. Acasă, nu gătește şi nu face curăţenie, ci doar se 
uită tot timpul la televizor; când vede că cineva a cumpărat o geantă de 
firmă, sau că familia cuiva trăieşte într-o vilă luxoasă şi a cumpărat o 
mașină scumpă, spune cât de capabil trebuie să fie bărbatul din acea 
familie; de obicei, cheltuieşte excesiv şi oricând merge la un magazin cu 
obiecte din aur, la unul de bijuterii sau la unul cu articole de lux, vrea mereu 
să cheltuiască bani și să cumpere lucruri frumoase. Tu nu înţelegi asta şi te 
gândeşti: „Pe vremuri, era adorabilă. Cum a putut deveni o astfel de 
femeie?” Vezi? S-a schimbat, nu-i aşa? Înainte, când ieșeaţi împreună, era 
capabilă să-şi îndeplinească datoria şi să sufere puţin, dar totul era la 
suprafață. Acum, că sunteți căsătoriți, nu mai este așa. Vede că nu ești în 
stare să-i împlineşti nevoile materiale şi începe să te învinuiască, spunând: 
„De ce nu pleci să câştigi bani? La ce foloseşte să crezi în Dumnezeu şi să- 


ti îndeplineşti datoria? Poate credința în Dumnezeu să pună mâncare pe 


masă? Poate credința în Dumnezeu să te facă bogat?” Spune chiar și lucruri 
pe care le-ar spune un non-credincios — chiar crede în Dumnezeu femeia 
asta? (Nu.) Nu vrea niciodată să-şi îndeplinească datoria, nu dă doi bani pe 
credința în Dumnezeu, pe urmărirea adevărului sau pe căutarea dobândirii 
mântuirii, până când, în final, spune chiar lucruri extrem de răzvrătite şi nu 
are deloc o inimă cu frică de Dumnezeu. Aşadar, la ce se gândeşte această 
femeie tot timpul? (La mâncare, la haine şi la distracție.) Nu se gândeşte 
decât la bani şi la plăceri fizice, atâta tot. Ea este o ființă a lumii, iubitoare 
de bani. Dacă te căsătorești cu ea, iar ea îţi îngrădeşte credința în Dumnezeu 
şi te încurajează să renunți la datoria ta şi să urmărești lucruri lumești, ce 
vei face? Tu vrei în continuare să urmărești adevărul şi să dobândești 
mântuirea, dar dacă o urmezi pe ea, atunci nu vei putea să dobândești 
mântuirea. Dacă nu o urmezi, se va certa cu tine şi va divorța de tine. Şi 
după ce veți divorța, vei trăi singur, fără parteneră — vei putea să depăşeşti 
acest moment? Dacă nu ai fi avut niciodată o parteneră, atunci ar fi în 
regulă, dar acum, eşti deja de mulți ani cu partenera ta şi te-ai obişnuit să 
trăieşti cu ea. Brusc, te trezești divorțat și fără parteneră — poţi depăși acest 
moment? Nu este uşor de depășit, nu-i așa? Indiferent dacă e din punctul de 
vedere al nevoilor vitale, al nevoilor emoţionale, al lumii tale spirituale 
lăuntrice, nu îl poţi depăşi. Modul în care îţi trăieşti viaţa s-a schimbat față 
de cum era înainte, iar rutina, ritmul şi stilul de viaţă pe care le aveai înainte 
au fost total azvârlite în haos. Ce fel de căsnicie ai avut? Ce ţi-a adus 
această căsnicie? Fericire sau dezastru? (Dezastru.) A adus dezastru. Prin 
urmare, dacă nu ştii cum să judeci oamenii și dacă îi evaluezi fără să te 
bazezi pe principii corecte şi pe cuvintele lui Dumnezeu, atunci trebuie să 
faci tot posibilul să nu te implici în întâlniri romantice ocazionale sau să 
nutreşti idei sau să îți faci planuri de a ieși cu cineva, a te căsători sau a 


începe o căsnicie. Asta fiindcă, în zilele noastre, tendinţele ticăloase ale 


acestei lumi îi ademenesc prea mult pe oameni și toate persoanele singure 
se confruntă cu multe şi felurite ispite în viață; nimeni nu este în stare să le 
depăşească şi, chiar dacă urmăreşti adevărul, tot ţi se vor părea greu de 
depăşit. Dacă urmărești adevărul, ajungi să îl înţelegi și îl dobândești, atunci 
vei fi capabil să le depăşești. Totuși, înainte să înţelegi și să dobândești 
adevărul, vei găsi ispita mereu ademenitoare şi ea va fi mereu un pericol 
pentru tine. În plus, există un aspect important pentru voi, şi anume că nu 
ştiţi cum să judecați oamenii şi nu sunteți capabili să le vedeți clar esența — 
acesta este cel mai important aspect. Ce sunteți în stare să judecaţi? Bărbații 
ştiu doar să judece dacă femeia este frumoasă, dacă a terminat facultatea, 
dacă familia ei este bogată, dacă ştie să se îmbrace frumos, dacă ştie cum să 
fie romantică şi dacă poate fi afectuoasă. Mai detaliat, bărbaţii pot ajunge să 
ştie dacă femeia va fi o soție şi o mamă bună, dacă va putea să-i înveţe bine 
pe copiii lor în viitor şi dacă poate ţine casa. Cel mult, acestea sunt lucrurile 
pe care bărbaţii ştiu să le judece. Şi ce pot femeile să judece la bărbaţi? Pot 
să judece dacă bărbatul ştie cum să fie romantic, dacă este capabil, dacă 
aduce bani în familie, dacă este menit să fie bogat sau sărac şi dacă ştie 
şiretlicuri pentru a se descurca în lume. La un nivel mai bun, femeile pot să 
judece dacă bărbatul este capabil să sufere, dacă poate gestiona bine 
familia, dacă ea va putea să mănânce și să se îmbrace bine în cazul în care 
va avea o relaţie cu el, cum este contextul lui familial, dacă familia lui este 
înstărită, dacă ai lui au o casă, o maşină şi o afacere, dacă fac afaceri sau 
sunt agricultori sau muncitori, care este situația economică actuală a 
familiei lui şi dacă părinţii lui au pus bani deoparte ca el să se căsătorească. 
Cel mult, acestea sunt lucrurile pe care ajung femeile să le ştie. Cât despre 
cum este umanitatea-esenţă a potențialului pretendent, sau ce alegere va 
face cu privire la calea de credinţă în Dumnezeu, sunteți capabili să vedeți 


clar aceste lucruri? (Nu.) Mai precis, este această persoană capabilă să 


urmeze calea unui antihrist? Este rea? Judecând după rezumatul 
manifestărilor şi expresiilor calității umanităţii lui, este el o persoană care 
urmăreşte adevărul sau una care este scârbită de el? Este capabil să urmeze 
calea în urmărirea adevărului? Este capabil să obțină mântuirea? Și dacă te 
căsătoreşti cu el, veţi fi amândoi capabili să intraţi în Împărăţie ca soț şi 
soție? Nu poţi să vezi clar aceste lucruri, nu-i aşa? Unii oameni spun: „De 
ce este nevoie să vedem clar aceste lucruri? Sunt atât de mulți oameni 
căsătoriți în lume. Nici ei nu pot vedea clar aceste lucruri, dar tot îşi văd de 
viață, nu-i aşa?” Mulţi oameni nu văd clar căsnicia. Dacă întâlneşti o 
persoană bună, care trăieşte decent și cu care îţi poți petrece viaţa fără mari 
supărări sau suişuri şi coborâşuri şi alături de care nu e multă suferință, 
atunci aceasta poate fi considerată o viaţă bună și o căsnicie bună. Însă unii 
oameni nu îi văd clar pe ceilalți şi se concentrează doar la cum arată 
cealaltă persoană şi ce statut are. Sunt convinşi de vorbe frumoase şi abia 
după ce s-au căsătorit descoperă că partenerul lor este o persoană rea, un 
diavol şi că fiecare zi trăită cu o astfel de persoană este lungă cât un an. 
Femeile varsă adesea lacrimi, iar bărbaţii sunt şi ei înșelați foarte mult și 
transformați în victime și ajung să divorțeze după câţiva ani. Unele cupluri 
căsătorite divorțează când copiii lor au trei sau patru ani sau când sunt 
adolescenţi, iar unii au chiar nepoți când descoperă că nu mai suportă să 
trăiască împreună, aşa că divorțează. Ce spun aceşti oameni, în final? 
„Căsnicia este un mormânt” şi „Căsnicia este un crematoriu.” Aşadar, 
greşeala femeilor sau a bărbaţilor a dus la acest rezultat? Ambii au făcut 
greşeli şi niciunul dintre ei nu a fost bun. Ei nu ştiu care este natura 
căsniciei sau a vieţii conjugale. Natura căsniciei este să vă asumaţi 
răspunderea unul pentru celălalt, să intrați în viaţa reală şi să vă susțineți 
reciproc. Asta depinde de umanitatea normală! a ambilor parteneri, astfel 


încât să ajungă într-un mod fericit şi stabil până la bătrâneţe și să rămână 


împreună până la final. Şi care este natura vieții conjugale? Și aceasta 
depinde de umanitatea normalălPl a ambilor parteneri și doar în acest fel pot 
ei trăi în linişte, statornicie şi fericire. Ambii parteneri trebuie să-și asume 
responsabilitatea unul față de celălalt şi abia atunci își vor putea trăi în 
sfârşit bătrâneţea, ţinându-se de mână, până la final. Însă asta nu înseamnă 
că intri în Împărăţie; nu este uşor ca partenerii unui cuplu căsătorit să intre 
împreună în Împărăţie. Chiar dacă nu pot intra în Împărăţie, pentru ca un 
cuplu căsătorit să trăiască în sfârşit ținându-se de mână până la bătrâneţe 
este nevoie cel puţin ca partenerii să aibă conştiinţă şi rațiune, cu o 
umanitate care corespunde standardelor. Nu este așa? (Ba da.) Să avem 
părtăşie în acest fel vă face să aveţi mai multă sau mai puţină încredere în 
căsnicie, sau vă face să aveţi atitudinea și opinia corectă? (Ne face să avem 
atitudinea şi opinia corectă.) Să avem părtășie în acest fel nu are nimic de-a 
face cu a avea mai multă sau mai puţină credință, nu-i aşa? Nu vorbesc 
despre renunțarea la diversele fantezii despre căsnicie ca să vă fac să 
renunțați la căsnicie sau să o respingeţi, ci mai degrabă ca să adoptați 
abordarea corectă şi rațională cu privire la această chestiune. Mai precis, ca 
să puteţi să luaţi în considerare, să abordaţi şi să rezolvaţi această chestiune 
conform cuvintelor lui Dumnezeu. Nu o fac astfel încât să încetați definitiv 
să vă gândiţi la căsnicie — a nu te gândi nu este acelaşi lucru ca a renunţa. 
Adevărata renunțare înseamnă să ai gândurile şi opiniile corecte şi precise. 
Acum, având părtășie în acest fel, nu aţi renunțat deja la unele dintre 
diversele voastre fantezii despre căsnicie? (Ba da.) Acum vă temeţi de 
căsnicie mai mult, sau tânjiți mai mult după ea? Niciuna dintre acestea, de 
fapt. Nu este nevoie nici să vă temeți de ea, nici să tânjiți atât de mult la ea. 
Dacă acum ești singur şi spui: „Vreau să urmăresc adevărul şi să mă sacrific 
pentru Dumnezeu. Acum nu mă gândesc la căsnicie şi nu am planuri pentru 


a mă căsători, aşa că voi lăsa căsnicia să fie un spaţiu gol în inima mea, o 


voi lăsa să fie o pagină goală”, este corectă această opinie? (Nu, Dumnezeu 
are părtăşie cu noi despre acest adevăr fiindcă trebuie să ne dotăm cu el, să-l 
înţelegem şi să-l punem în practică. Ar trebui şi să acţionăm conform 
spuselor lui Dumnezeu, să privim oamenii şi lucrurile şi să ne comportăm şi 
să acționăm în totalitate conform cuvintelor lui Dumnezeu, cu adevărul 
drept criteriu. Indiferent dacă acum ne gândim sau nu la căsnicie, tot trebuie 
să înţelegem acest adevăr şi abia atunci vom evita să facem o greşeală.) 


Este corectă această înţelegere? (Da.) 


Există acum cineva care spune: „Suntem necăsătoriți şi lumea non- 
credincioşilor spune că e nobil să fii necăsătorit, deci nu putem spune că în 
casa lui Dumnezeu, cei necăsătoriți sunt sfinți şi cei căsătoriți sunt 
necurați?” Există cineva care spune astfel de lucruri? Există unii oameni 
căsătoriți care au mereu o concepţie greşită în felul în care înţeleg căsnicia. 
Ei, cred că, după ce se căsătoresc, gândurile lor nu mai sunt atât de pure, de 
simple sau de curate cum erau înainte, că devin complicate după ce se 
căsătoresc și în special că oamenii căsătoriți au relaţii intime cu sexul opus 
şi nu mai sunt sfinţi. Și astfel, după ce acceptă lucrarea lui Dumnezeu, îi 
spun hotărâți partenerului lor: „Am acceptat lucrarea lui Dumnezeu şi, 
începând din această zi, trebuie să urmăresc sfinţenia. Nu mai pot să dorm 
cu tine. Trebuie să dormi singur, iar eu trebuie să merg să dorm în altă 
cameră.” Începând din acel moment, dorm separat şi partenerul lor doarme 
singur, dar încă locuiesc împreună. Ce urmăresc astfel de oameni? 
Urmăresc un fel de sfinţenie a trupului. Nu este aceasta o înțelegere greşită 
a căsniciei? (Ba da.) Este uşor de rezolvat această înţelegere greșită? Sunt 
unii oameni căsătoriţi care cred că nu mai sunt sfinți după ce au relații 
intime cu sexul opus. Sensul implicit aici este că dacă nu au relații intime cu 
sexul opus, dacă îşi abandonează căsnicia şi divorțează, atunci vor deveni 


sfinți. Dacă acesta e modul prin care cineva devine sfânt, nu ar însemna că 


oamenii necăsătoriți sunt şi mai sfinți? Cu asemenea înţelegeri denaturate, 
alegerile sau acţiunile oamenilor îi fac pe partenerii lor să se simtă confuzi 
şi furioși. Unii soţi non-credincioşi sau unele soții non-credincioase înţeleg 
greşit şi încep să aibă o aversiune față de credinţă şi există unii care chiar 
vorbesc într-un mod hulitor despre Dumnezeu. Spuneţi-Mi, este corect ce 
fac aceşti oameni în urmărirea „sfinţeniei”? (Nu, nu este.) De ce nu? În 
primul rând, există o problemă cu gândirea lor. Despre ce problemă este 
vorba? (Ei înţeleg greşit cuvintele lui Dumnezeu.) În primul rând, opiniile 
lor despre căsnicie sunt denaturate; în al doilea rând, definițiile şi 
înțelegerile lor despre sfințenie şi necurăţenie sunt denaturate. Ei cred că a 
nu avea relații intime cu sexul opus te face sfânt, dar, atunci, ce este 
necurățenia? Ce este sfinţenia? Oare sfinţema înseamnă să nu ai firi 
corupte? Când cineva dobândeşte adevărul şi firea i se schimbă, atunci nu 
mai are firi corupte. Oare cineva care nu a avut relații intime cu sexul opus 
nu are firi corupte? Oare firile corupte ale oamenilor apar doar atunci când 
au relații intime cu sexul opus? (Nu.) Este clar că această înțelegere este 
greşită. Odată ce eşti căsătorit şi ai relaţii intime cu sexul opus, firile tale 
corupte nu se înrăutăţesc, ci rămân exact cum erau înainte. Dacă nu eşti 
căsătorit şi nu ai avut relații intime cu sexul opus, ai vreo fire coruptă? Ai 
multe. Prin urmare, fie că este bărbat sau femeie, faptul că o astfel de 
persoană are sau nu firi corupte nu se evaluează pe baza stării sale civile, pe 
faptul că este sau nu căsătorită sau că a avut sau nu relații intime cu sexul 
opus. De ce au astfel de concepții greșite despre căsnicie oamenii care 
gândesc şi acționează în acest fel? De ce acționează în acest fel? Nu este 
aceasta o problemă care ar trebui rezolvată? (Ba da.) O puteţi rezolva? Un 
om trebuie doar să intre în contact cu o persoană de sexul opus şi să aibă 
relații intime cu aceasta şi apoi, este necurat şi profund corupt — aşa este? 


(Nu.) Dacă ar fi aşa, atunci faptul că Dumnezeu poruncește uniunea 


bărbatului cu femeia ar fi o greşeală. Așadar, cum putem rezolva această 
problemă? Care este sursa ei? Această problemă poate fi rezolvată disecând 
şi înțelegându-i sursa. Nu aveţi și voi această opinie? Fie căsătoriți, fie 
necăsătoriți, nu au toți oamenii această opinie despre căsnicie? (Ba da.) Ştiu 
că nu puteţi scăpa de această problemă. Așadar, care este sursa acestei 
opinii? (Oamenilor nu le este clar ce este sfinţenia și ce este necurăţenia.) Şi 
care este sursa faptului că oamenii nu ştiu ce este sfinţenia și ce este 
necurățenia? (Oamenii nu sunt capabili să priceapă cuvintele lui Dumnezeu 
sau să înţeleagă adevărul într-un mod pur.) Ce aspect al cuvintelor lui 
Dumnezeu sunt ei incapabili să priceapă într-un mod pur? (Căsnicia este 
ceva ce oamenii ar trebui să experimenteze normal în viețile lor şi este şi 
poruncită de Dumnezeu, însă asociază faptul că oamenii se căsătoresc şi au 
relații intime cu sexul opus cu faptul că sunt sau nu sfinți, când în realitate, 
a fi sfânt înseamnă că cineva nu are firi corupte şi nu are nimic de-a face cu 
faptul că este sau nu căsătorit. Să luăm ca exemplu călugărițele din Biserica 
Catolică. Dacă nu acceptă lucrarea lui Dumnezeu din zilele de pe urmă şi 
nu înțeleg adevărul, atunci, deşi își petrec întreaga viaţă necăsătorite, tot nu 
se poate spune că sunt sfinte, fiindcă firile lor corupte nu au fost înlăturate.) 
Explică asta în mod clar chestiunea? Distincția dintre sfinţenie şi 
necurăţenie stă în faptul că un om este căsătorit sau nu? (Nu.) Nu, nu stă în 
asta şi există dovezi substanțiale pentru a demonstra acest lucru. De 
exemplu, persoanele cu handicap mintal, cretini, cei bolnavi mintal, 
călugărițele catolice, călugărițele budiste şi călugării budişti sunt toți 
persoane necăsătorite, dar sunt sfinți? (Nu.) Oamenii cu handicap mintal, 
idioții și bolnavii mintal nu au o rațiune normală; nu se pot căsători, niciun 
bărbat din rândurile lor nu-şi găseşte o soţie şi nicio femeie din rândurile lor 
nu-şi găseşte un soț şi ei nu sunt sfinți. Călugăniţele catolice, călugărițele 


budiste şi călugării budiști, împreună cu alte câteva grupuri speciale, nu se 


căsătoresc şi nici nu sunt sfinți. Ce înseamnă „nu sunt sfinți”? Vreau să 
spun că sunt necuraţi. Ce înseamnă „necuraţi”? (Au firi corupte.) Corect, 
înseamnă că au firi corupte. Toţi aceşti oameni necăsătoriți au firi corupte şi 
niciunul dintre ei nu este sfânt. Aşadar, cum rămâne cu oamenii căsătoriți? 
Există vreo diferenţă între esenţa celor care sunt căsătoriți și esenţa acestor 
oameni necăsătoriți? (Nu.) În ceea ce priveşte esenţa, nu există nicio 
diferenţă între ei. Ce vreau să spun atunci când zic că nu există nicio 
diferenţă între ei? (Toţi au fost corupți de Satana și toţi au firi corupte.) Aşa 
este, toți au fost corupți de Satana şi toți au firi corupte. Nu sunt capabili să 
se supună lui Dumnezeu sau adevărului şi nu pot urma calea de a se teme de 
Dumnezeu şi a se feri de rău. Nu sunt apreciaţi de Dumnezeu, nu sunt 
mântuiți şi sunt toți necurați. Aşadar, nu se poate evalua dacă un om este 
sfânt sau necurat prin faptul că este căsătorit sau nu. Atunci, de ce au 
oamenii acest fel de concepţie greșită despre căsnicie, crezând că aceia care 
se căsătoresc nu sunt sfinţi, că sunt necuraţi? Care este punctul central al 
acestei concepţii greşite? (Opiniile lor despre căsnicie sunt denaturate.) Este 
faptul că opiniile lor despre căsnicie şi despre viaţa conjugală sunt 
denaturate, sau că opiniile lor despre altceva sunt denaturate? Poate cineva 
să explice în mod clar acest lucru? După cum am spus înainte, orice 
căsnicie va reveni, în cele din urmă, la viaţa reală. Aşadar, este această viață 
conjugală sursa a ceea ce consideră oamenii că este necurat? (Nu.) Nu este 
sursa a aceea ce consideră oamenii că este necurat. Sursa din gândurile 
oamenilor a ceea ce consideră ei necurat le este, de fapt, cunoscută în minte 
şi în adâncul inimii lor: este dorinţa lor sexuală şi de aici porneşte concepția 
greşită. Definiţia şi distincţia unei persoane ca sfântă sau necurată pe baza 
faptului că este căsătorită sau necăsătorită este o înţelegere greșită şi o 
concepție greşită, iar originea acestei probleme este înțelegerea falsă şi 


incorectă pe care o au oamenii față de dorința sexuală a trupului lor. De ce 


spun că această înțelegere este falsă? Oamenii cred că odată ce simt dorință 
sexuală şi se căsătoresc, atunci au relaţii intime cu sexul opus şi că, odată ce 
au relații intime cu sexul opus, atunci încep să trăiască așa-zisa viaţă de 


dorinţă sexuală a trupului şi atunci sunt necuraţi. Nu asta cred? (Ba da.) 


Aşadar, haideţi să discutăm exact ce fel de lucru este dorinţa sexuală. 
Atât timp cât o pricepi corect şi ai o pricepere şi o înţelegere precisă, 
corectă şi obiectivă a acesteia, atunci vei dezlega această problemă şi 
această concepție greşită a necurăţeniei şi a sfinţeniei. Nu este așa? Odată 
ce oamenii se căsătoresc, îşi satisfac dorinţa sexuală și ei îşi exprimă 
dorinţele sexuale şi fizice, aşa că se gândesc: „Noi, oamenii căsătoriți nu 
suntem sfinți, suntem necurați. Sfinți sunt acei tineri și acele tinere 
singure.” Aceasta este în mod clar o înţelegere denaturată, care provine din 
faptul că nu ştiu exact ce este dorinţa sexuală. Acum, haideţi să analizăm 
prima fiinţă umană: a avut Adam dorință sexuală? Omenirea creată de 
Dumnezeu are gânduri, limbaj, percepție prin simţuri, precum şi liber 
arbitru şi nevoi afective. Ce înseamnă „nevoi afective”? Înseamnă că 
oamenii au nevoie de un partener care să le țină companie şi care să îi 
susțină, un partener cu care să vorbească, cineva la care să țină, de care să 
aibă grijă şi pe care să-l preţuiască — acestea sunt nevoi afective. Un alt 
aspect este că oamenii au şi dorinţă sexuală. Care este temeiul pentru a 
spune asta? Este faptul că, după ce l-a creat pe Adam, Dumnezeu a spus că 
el are nevoie de o parteneră, o parteneră doar pentru nevoile lui vitale şi 
pentru cele afective. Dumnezeu însă a mai vorbit şi despre o altă nevoie. Ce 
a spus Dumnezeu? În Geneza, capitolul 2, versetul 24, se zice: „De aceea 
bărbatul îşi va lăsa tatăl şi mama și se va uni cu soția lui, iar ei vor deveni 
un singur trup.” Înţelesul acestor cuvinte este foarte clar; nu este nevoie să 
fim atât de direcţi cu privire la asta. Înţelegeţi aceste cuvinte, nu-i așa? 


Evident, când Dumnezeu l-a creat pe Adam, strămoșul omenirii, Adam a 


avut această nevoie. Bineînţeles, aceasta este o interpretare obiectivă. Mai 
important, când Dumnezeu l-a creat, el avea acest organ senzorial şi avea 
aceste condiții şi caracteristici fiziologice — aceasta era situaţia reală a lui 
Adam, primul strămoş al omenirii creat de Dumnezeu, care a fost prima 
ființă umană în trup. El avea limbaj, putea auzi, putea vedea, putea simţi 
gusturi şi avea organe senzoriale, nevoi afective, dorință sexuală, nevoi 
fiziologice şi, bineînţeles, avea liber arbitru, așa cum tocmai am spus. 
Aceste lucruri, împreună, alcătuiesc o ființă umană creată de Dumnezeu. Nu 
este aceasta situaţia reală? (Ba da.) Aceasta este structura fiziologică a 
bărbaților. Dar a femeilor? Dumnezeu a creat pentru femei o structură 
fiziologică diferită de cea a bărbaţilor şi, bineînţeles, a creat aceeaşi dorință 
sexuală precum cea a bărbaţilor. Pe ce ne bazăm când spunem asta? Pe 
capitolul 3, versetul 16 din Geneza: Dumnezeu a spus: „Îţi voi mări mult 
durerile naşterii; în durere vei naşte copii.” De unde vin copiii menționați în 
expresia „vei naşte copii”? Să spunem că există o femeie care nu are o 
astfel de nevoie fiziologică, sau mai precis, nu simte pornirile dorinţei 
sexuale feminine — ar fi ea în stare să rămână însărcinată? Nu, iar asta este 
foarte clar. Aşadar acum, privind aceste două rânduri de la Dumnezeu, 
bărbații şi femeile pe care le-a creat El au structuri fiziologice diferite şi 
totuși au în comun caracteristica fiziologică a dorinţei sexuale. Lucrul este 
confirmat de aceste fapte făcute de Dumnezeu și de mesajul dintre rândurile 
instrucțiunilor date fiinţelor umane. Fiinţele umane create de Dumnezeu au 
structuri fiziologice şi au şi nevoile aferente acestor structuri. Așadar, cum 
ar trebui să privim această chestiune acum? Acest lucru numit dorință 
sexuală este o parte a trupului, precum un organ uman. De exemplu, 
mănânci mic-dejunul la ora şase dimineaţa și, până la amiază, toată 
mâncarea e mai mult sau mai puţin digerată și stomacul tău este gol. 


Stomacul transmite creierului această informaţie, iar creierul îţi spune: „Ai 


stomacul gol; e momentul să mănânci.” Ce este această senzație din 
stomac? ÎI simţi puţin gol, ai un disconfort și vrei să mănânci ceva. Şi cum 
apare această senzație că vrei să mănânci ceva? Este rezultatul funcționării 
şi metabolismului întregului tău sistem nervos și al organelor tale — este cât 
se poate de simplu. Dorinţa sexuală are aceeași natură ca orice alt organ din 
corp; fiecare organ este asociat cu sistemul nervos, care trimite comenzi 
diverselor tale organe. De exemplu, nasul tău simte mirosuri, iar când simte 
un miros urât, acesta pătrunde în sistemul tău nervos, care îi spune 
creierului tău: „Acest miros este dezgustător, nu este unul frumos.” El îți 
transmite informaţia, iar apoi, tu îți acoperi imediat nasul sau fluturi mâna 
pe sub nas — este această serie de mișcări. Vezi tu, această serie de mișcări şi 
de acțiuni şi acest fel de senzație şi de conştientizare sunt toate comandate 
de anumite organe și de sistemul nervos al corpului tău. De exemplu, auzi 
un sunet incredibil de puternic şi de strident şi, după ce urechile tale au 
primit această informaţie, te simţi deranjat sau şocat și îți acoperi urechile. 
De fapt, tot ce au recepționat urechile tale reprezintă un sunet, o informaţie, 
dar creierul distinge dacă acest sunet îţi este sau nu benefic. Dacă nu are un 
efect major asupra ta, doar îl auzi şi îl discerni, iar apoi dispare, fără să-l 
bagi prea mult în seamă; dacă are un efect negativ asupra inimii sau asupra 
corpului tău, creierul tău va distinge acest lucru și apoi îţi va spune să-ți 
acoperi urechile sau să deschizi larg gura — va avea loc o serie de acțiuni și 
de gânduri ca acestea. Dorinţa sexuală umană este exact la fel, cu organe 
corespunzătoare care au diferite raționamente şi interpretări sub controlul 
nervilor corespunzători. Dorinţa sexuală umană este exact un lucru atât de 
simplu. Acest lucru este la acelaşi nivel şi echivalent cu orice alt organ din 
corpul uman, dar are propria particularitate şi de aceea vor avea mereu 
oamenii diverse idei, opinii sau gânduri diferite despre el. Așadar, având 


părtăşie în acest fel, nu ar trebui să aveţi acum înţelegerea corectă? (Ba da.) 


Dorinţa sexuală umană nu este nimic misterios; a fost creată de Dumnezeu 
şi există de când au luat ființă oamenii. Fiindcă a fost poruncită de 
Dumnezeu şi creată de El, nu poate deveni un lucru negativ sau un lucru 
necurat doar fiindcă oamenii au tot felul de înţelegeri greşite şi noțiuni 
despre ea. Este exact la fel ca orice alt organ senzorial uman; există în 
corpul uman şi, dacă este în cadrul unei căsnicii adecvate rânduite şi 
poruncite de Dumnezeu, atunci este un lucru rezonabil. Însă dacă oamenii 
se răsfaţă cu ea sau abuzează de ea, atunci devine un lucru negativ. 
Bineînţeles, dorința sexuală în sine nu este negativă, dar oamenii care o 
folosesc sau acele gânduri sunt negative. De exemplu, triunghiurile 
amoroase, promiscuitatea, incestul, precum şi violul şi agresiunea sexuală și 
alte astfel de lucruri care au legătură cu dorinţa sexuală devin negative şi nu 
au nimic de-a face cu dorința sexuală originală a trupului uman. Dorinţa 
sexuală a trupului este la fel ca un organ fizic: a fost creată de Dumnezeu. 
Totuşi, din cauza ticăloşiei și a corupției omenirii, au loc tot felul de lucruri 
ticăloase legate de dorința sexuală, iar atunci nu are nimic de-a face cu 
dorinţa sexuală adecvată şi normală — acestea sunt chestiuni cu două naturi 
diferite. Nu este aşa? (Ba da.) Triunghiurile amoroase, relațiile 
extraconjugale, precum şi incestul și agresiunea sexuală — toate acestea sunt 
lucruri ticăloase legate de dorinţa sexuală, care au loc în rândurile omenirii 
corupte. Acestea nu au nimic de-a face cu dorința sexuală adecvată şi 
căsnicia; sunt necurate, inadecvate şi nu sunt lucruri pozitive. Acum vedeţi 


clar acest lucru? (Da.) 


Având părtăşie în acest fel, acum puteți să pricepeți clar acele 
înţelegeri şi acțiuni denaturate ale oamenilor căsătoriți şi să discerneţi ce 
este corect şi ce este greşit la ele? (Da.) Când întâlniți pe cineva nou în 
credință care zice: „Noi am acceptat lucrarea lui Dumnezeu, deci trebuie să 


trăim separat, fiind un cuplu căsătorit?” ce veţi spune? (Vom spune că nu.) 


Poţi să-l întrebi: „De ce este nevoie să trăiţi separat? V-aţi certat? Sforăie 
unul din voi atât de zgomotos încât celălalt nu poate dormi? Dacă da, atunci 
este problema ta şi poți să locuieşti separat. Dacă motivul este altul, atunci 
nu, nu este nevoie.” Altcineva spune: „Trăim împreună ca un cuplu 
căsătorit de aproape 40 de ani. Am îmbătrânit, copii noştri au crescut, 
aşadar ar trebui să dormim în paturi separate? Nu ar trebui să mai dormim 
împreună, copiii noştri vor râde de noi. Ar trebui să ne păstrăm integritatea 
la bătrâneţe.” Este acceptabil să spui aşa ceva? (Nu.) Nu, nu este. Vor să-și 
păstreze integritatea la bătrâneţe; ce fel de lucru este această integritate? Ce 
făceau când erau tineri? Nu doar se prefac? Nu sunt dezgustători oamenii de 
acest fel? (Ba da.) Când întâlneşti astfel de oameni, spune-le: „Nu zicem 
astfel de lucruri în credinţa noastră în Dumnezeu, iar casa lui Dumnezeu nu 
are astfel de cerințe sau reguli. Vei învăţa asta, în timp. Poţi să trăieşti 
oricum vrei; asta este treaba ta şi nu are nimic de-a face cu credinţa în 
Dumnezeu sau cu urmărirea adevărului, şi nici cu dobândirea mântuirii. Nu 
este nevoie să întrebi despre aceste lucruri și nici să sacrifici nimic pentru 
ele.” Nu este chestiunea rezolvată atunci? (Ba da.) Problema dorinţei 
sexuale umane în căsnicie este rezolvată atunci — cea mai mare dificultate 
este depăşită. Vă este clar acest lucru, având părtăşie în acest fel? Mai 
credeți că dorința sexuală este misterioasă? (Nu.) Mai credeți că dorința 
sexuală este necurată sau murdară? (Nu.) Cu privire la dorința sexuală, 
aceasta nu este necurată și nu este murdară; este ceva adecvat. Totuşi, dacă 
oamenii se joacă cu ea, atunci nu mai este adecvată şi devine un lucru total 
diferit. În orice caz, după ce am avut părtăşie în acest fel, nu sunt înlăturate 
diversele fantezii realiste şi nerealiste ale oamenilor cu privire la căsnicie? 
(Ba da.) După ce am avut părtăşie despre definițiile şi conceptele căsniciei, 
în principiu ați renunțat într-o anumită măsură, în mintea voastră, la 


lucrurile distorsionate și denaturate pe care le urmăriți, la idealurile și 


dorinţele voastre denaturate, anormale şi greşite cu privire la căsnicie. Pe 
cele rămase trebuie să le identificați treptat în voi şi apoi să experimentați și 
să învăţaţi treptat prin practica personală în viaţa reală. Bineînţeles, cel mai 
important lucru este că oamenii ar trebui să aibă înţelegerea şi perspectiva 
corectă asupra căsniciei în sine — acest lucru este foarte important. Fie că 
plănuieşti să te căsătoreşti în viitor sau nu, atitudinea ta faţă de căsnicie și 
perspectiva ta asupra ei îţi vor influenţa urmărirea adevărului şi de aceea 
trebuie să citeşti în detaliu cuvintele lui Dumnezeu cu privire la subiect şi să 
dobândeşti în sfârșit perspectiva şi înţelegerea corectă a căsniciei, care cel 
puţin ar trebui să fie în acord cu adevărul. Odată ce vom termina părtăşia 
despre această chestiune, nu va fi extinsă cunoaşterea ta? (Ba da.) Nu vei 
mai fi atât de copilăros şi de limitat, nu-i așa? Când vei discuta în viitor 
despre această chestiune cu oamenii, vor vedea că pari tânăr și, cu toate 
astea, o înţelegi și vor întreba: „De când eşti căsătorit?” Vei răspunde: „Încă 
nu sunt căsătorit.” Ei vor spune: „Atunci cum se face că ai o înţelegere atât 
de matură despre căsnicie, ca şi cum înțelegerea ta ar fi chiar mai matură 
decât cea a adulţilor?” Vei răspunde: „Înţeleg adevărul şi există un temei 
pentru aceste adevăruri pe care le înţeleg. Dacă nu mă crezi, aduc Biblia şi 
îți arăt situaţia când Dumnezeu l-a creat pe Adam și vei vedea dacă lucrurile 
pe care le spun sunt precise sau nu.” În final, îi convingi sufletul, iar asta 
fiindcă tot ce spui provine din înţelegerea și priceperea ta pură, fără nicio 
alterare din partea închipuirilor sau noțiunilor umane sau fără nicio opinie 
umană denaturată — tot ceea ce spui este în acord cu adevărul şi cuvintele 


lui Dumnezeu. 


Acum, că am terminat părtăşia despre problema înțelegerilor şi 
practicilor denaturate ale oamenilor căsătoriți, haideţi să avem părtăşie 
despre subiectul „misiunea ta nu este să urmăreşti fericirea conjugală”. 


Faptul că oamenii renunţă la diverse fantezii despre căsnicie înseamnă doar 


că au ajuns să aibă unele înţelegeri şi idei corecte care sunt relativ în 
conformitate cu adevărul din punctul de vedere al conceptului şi definiției 
căsniciei; cu toate acestea, nu înseamnă că ei pot să renunțe complet la 
lucrurile pe care le urmăresc, la idealurile şi dorințele lor cu privire la 
căsnicie. Cât despre cei care s-au căsătorit, cum îşi întrețin ei fericirea 
conjugală? Se poate spune că mulți oameni sunt incapabili să abordeze 
corect fericirea conjugală sau sunt incapabili să abordeze corect relația 
dintre fericirea conjugală şi misiunea omului. Nu este şi aceasta o 
problemă? (Ba da, este.) Oamenii căsătoriți privesc mereu căsătoria ca pe 
un eveniment major în viață şi pun mare accent pe căsătorie. Prin urmare, 
încredinţează vieţii lor conjugale toată fericirea din viaţa lor, crezând că 
urmărirea fericirii conjugale este singurul obiectiv de atins în această viaţă. 
De aceea, mulți oameni depun un mare efort, plătesc un preţ ridicat şi fac 
sacrificii mari de dragul fericirii conjugale. De exemplu, cineva se 
căsătoreşte şi, pentru a-și atrage partenerul și a-şi păstra căsnicia și iubirea 
„proaspete”, va face multe lucruri. O femeie spune: „Drumul către inima 
unui bărbat trece prin stomac”, aşa că învaţă cum să gătească de la mama ei 
sau de la cei mai vârstnici decât ea, cum să facă mâncăruri rafinate și 
produse de patiserie, pregătind tot felul de lucruri pe care soțului ei îi place 
să le mănânce și străduindu-se să-i ofere acestuia mâncăruri delicioase și 
minunate. Când soţul ei este flămând, se gândeşte la mâncărurile ei rafinate, 
apoi se gândeşte la casă, la ea, iar apoi se grăbeşte să ajungă acasă. Astfel, 
ea nu rămâne des singură acasă şi, în schimb, îl are adesea pe soţul ei 
alături, aşa că simte că a învăţa să facă unele mâncăruri delicioase ca să 
ajungă la bărbatul ei prin stomac este foarte important. Fiindcă acesta este 
un mod de a întreţine fericirea conjugală şi fiindcă este prețul pe care ar 
trebui să-l plătească o femeie și responsabilitatea pe care ar trebui să o 


îndeplinească de dragul fericirii ei conjugale, munceşte din greu ca să-şi 


susțină căsnicia în acest fel. Există şi unele femei care se simt nesigure în 
legătură cu căsnicia lor şi adesea folosesc diverse mijloace pentru a-și 
mulțumi, atrage şi stimula soții. De exemplu, o astfel de femeie îşi va 
întreba adesea soțul dacă își amintește când a fost prima lor întâlnire, când 
s-au cunoscut, când este aniversarea nunţii lor şi alte date. Dacă soțul ei îşi 
amintește, atunci simte că o iubeşte, că o poartă în inima lui. Dacă nu-şi 
amintește, atunci se supără şi se plânge: „Nu-ţi aminteşti nici măcar o dată 
atât de importantă ca asta. Nu mă mai iubeşti?” Vezi tu, într-o încercare 
continuă de a-şi atrage partenerul, de a-i capta atenţia și de a întreține 
fericirea lor conjugală, atât bărbaţii cât şi femeile folosesc mijloace lumești 
de a-şi stimula partenerul şi toți fac lucruri lipsite de sens şi copilărești. 
Există şi unele femei care vor plăti orice preţ pentru a face lucruri 
dăunătoare propriei sănătăți. De exemplu, unele femei trecute de 30 de ani, 
văzând că pielea lor nu mai este atât de frumoasă şi de albă și că faţa lor nu 
mai este atât de strălucitoare şi de atrăgătoare, merg să-și facă lifting facial 
sau injecții cu acid hialuronic. Există unele femei care, pentru a fi mai 
frumoase, îşi operează ambele pleoape şi îşi tatuează sprâncenele, 
îmbrăcându-se adesea în moduri deosebit de frumoase şi de sexy pentru a-şi 
atrage soții şi chiar învaţă să facă lucrurile romantice pe care le fac altele 
pentru propria fericire conjugală. De exemplu, într-o zi specială, o astfel de 
femeie poate pregăti o cină somptuoasă cu lumânări şi vin roşu. Apoi, 
stinge luminile şi, când vine soţul ei acasă, îl pune să închidă ochii şi-l 
întreabă: „Ce zi e azi?” Soţul ei încearcă mult timp să ghicească, dar nu-și 
dă seama ce zi este. Ea aprinde lumânările şi, când soţul ei deschide ochii, 
se dovedeşte că este chiar ziua lui de naştere, iar el spune: „E minunat! Te 
iubesc atât de mult! Nu mi-am amintit nici măcar propria zi de naştere. Tu 
ti-ai amintit de ziua mea de naștere, eşti absolut adorabilă!” Atunci, femeia 


se simte fericită şi mulțumită. Doar cu aceste câteva cuvinte din partea 


soțului ei, se simte satisfăcută şi liniştită. Şi bărbaţii şi femeile îşi store 
creierii gândindu-se la mijloace prin care să-şi întrețină fericirea conjugală. 
Soția face mari schimbări şi sacrificii, consumând mult timp şi efort, iar 
soţul face la fel, trudind cu zel și câştigând bani în lume, umplându-și 
portofelul, aducând tot mai mulți bani acasă, clădind o viaţă tot mai 
frumoasă de care să se bucure soția lui. Pentru a-şi întreţine fericirea 
conjugală, şi el trebuie să înveţe din ce fac alții și cumpără trandafiri, 
cadouri pentru ziua ei de naştere, cadouri de Crăciun, bomboane de 
ciocolată de Ziua Îndrăgostiţilor şi așa mai departe, storcându-și creierii 
pentru a se gândi la mijloace prin care să încerce să-şi facă soția fericită, 
dându-se peste cap să fac aceste lucruri lipsite de sens. Şi apoi, într-o zi, îşi 
pierde slujba şi nu îndrăzneşte să-i spună soției lui, de teamă că va divorța 
de el sau că nu vor mai avea o căsnicie la fel de fericită ca înainte. Aşa că 
tot pretinde că merge la serviciu și termină munca la timp în fiecare zi, dar 
în acest timp, merge peste tot şi îşi depune CV-ul, căutând o slujbă. Ce face 
când vine ziua de salariu şi el nu primește niciun ban? Se împrumută de la 
toți ca să-şi facă soția fericită și spune: „Uite, am primit o primă de 2000 de 
yuani luna asta. Cumpără-ţi ceva frumos.” Soţia nu ştie ce se întâmplă în 
realitate și chiar merge şi-şi cumpără câteva articole de lux. Mintea lui e 
copleșită de îngrijorare şi simte că nu are la cine să apeleze, iar anxietatea 
lui creşte. Fie că este bărbat sau femeie, toți iau multe măsuri şi consumă 
mult timp şi efort pentru a-şi întreține fericirea conjugală, mergând chiar 
atât de departe încât să facă lucruri în pofida propriei rațiuni. Deşi irosesc 
atât de mult timp și efort, oamenii implicaţi tot nu ştiu cum să înfrunte sau 
să trateze corect aceste lucruri, chiar storcându-şi creierii ca să înveţe de la 
alții, să studieze și să se consulte cu alții pentru a-și întreține fericirea 
conjugală. Sunt chiar unii oameni care, după ce au început să creadă în 


Dumnezeu, îşi acceptă datoria și însărcinarea dată lor de casa lui 


Dumnezeu, dar pentru a întreţine fericirea şi satisfacția în căsnicia lor, nu se 
ridică deloc la standardele necesare când vine vorba de îndeplinirea datoriei 
lor. Iniţial, ar fi trebuit să meargă într-un loc îndepărtat pentru a predica 
Evanghelia, întorcându-se acasă o dată pe săptămână sau chiar mai rar, sau 
ar fi putut să plece de acasă şi să-şi îndeplinească datoria cu normă întreagă, 
în conformitate cu diversele lor calibre şi condiţii, dar se tem că partenera 
lor va fi nemulțumită de ei, că nu va fi fericită căsnicia lor sau că-şi vor 
pierde de tot căsnicia şi, de dragul întreținerii fericirii lor conjugale, renunță 
la mult timp pe care ar trebui să-l petreacă îndeplinindu-și datoria. În 
special când îşi aud partenera plângându-se, părând nemulțumită sau 
văitându-se, devin și mai precauţi cu întreținerea căsniciei lor. Fac tot ce pot 
pentru a-și satisface partenera şi muncesc din greu pentru a aduce fericire în 
căsnicia lor, ca aceasta să nu se destrame. Bineînţeles, chiar mai grav este 
faptul că unii oameni refuză chemarea casei lui Dumnezeu şi refuză să-și 
îndeplinească datoria, pentru a-şi menţine fericirea conjugală. Când ar 
trebui să plece de acasă pentru a-şi îndeplini datoria, fiindcă nu suportă să 
se despartă de consoarta lor sau fiindcă părinţii acesteia se opun credinţei 
lor în Dumnezeu și ideii ca ei să-şi abandoneze slujba şi să plece de acasă 
pentru a-şi îndeplini datoria, fac compromisuri şi-şi abandonează datoria, 
alegând, în schimb, să-și întrețină fericirea conjugală şi integritatea 
căsniciei lor. Pentru a-și întreţine fericirea conjugală și integritatea căsniciei 
lor și pentru a împiedica destrămarea şi încheierea căsniciei lor, aleg doar să 
îşi îndeplinească responsabilităuile şi obligațiile în viaţa conjugală şi să 
abandoneze misiunea unei ființe create. Nu îţi dai seama că, indiferent de 
rolul tău în familie sau în societate — fie că este ca soţie, soţ, copil, părinte, 
angajat sau orice altceva — şi indiferent dacă rolul tău în viaţa conjugală este 
sau nu unul important, ai o singură identitate înaintea lui Dumnezeu și 


aceea este cea de ființă creată. Nu ai o a doua identitate înaintea lui 


Dumnezeu. Prin urmare, când te cheamă casa lui Dumnezeu, acela este 
momentul când ar trebui să-ți îndeplineşti misiunea. Cu alte cuvinte, ca 
fiinţă creată, ideea nu este că ar trebui să-ți îndeplinești misiunea doar când 
este îndeplinită condiția de a-ţi întreține fericirea conjugală şi integritatea 
căsniciei, ci mai degrabă că, atât timp cât eşti o ființă creată, atunci 
misiunea pe care ţi-o dă şi pe care ţi-o încredințează Dumnezeu ar trebui să 
fie îndeplinită necondiţionat; indiferent de împrejurări, întotdeauna îți 
revine sarcina de a da prioritate misiunii încredințate ție de către 
Dumnezeu, în timp ce misiunea și responsabilităţile date ție de căsnicie sunt 
secundare. Misiunea pe care ar trebui să o îndeplineşti ca ființă creată, pe 
care ţi-a dat-o Dumnezeu, ar trebui să fie întotdeauna prioritatea ta absolută 
în orice condiţii şi în orice împrejurări. Prin urmare, indiferent cât de mult 
îti doreşti să întreții fericirea căsniciei tale sau cum este situația ta 
conjugală, sau cât de mare este preţul pe care îl plăteşte partenerul tău 
pentru căsnicia voastră, niciunul dintre acestea nu este un motiv de a refuza 
misiunea pe care ţi-a încredințat-o Dumnezeu. Cu alte cuvinte, indiferent 
cât de fericită este căsnicia ta sau cât de solidă este integritatea ei, 
identitatea ta ca ființă creată nu se schimbă şi, ca atare, misiunea pe care ți- 
o încredințează Dumnezeu este cea pe care eşti dator s-o îndeplineşti în 
primul şi în primul rând, iar acest lucru nu este condiționat. Aşadar, când 
Dumnezeu îţi încredințează misiunea ta, când ajungi să ai datoria și 
misiunea unei fiinţe create, ar trebui să renunți la urmărirea unei căsnicii 
fericite, să abandonezi ideea de a urmări susținerea unei căsnicii intacte, să 
faci din Dumnezeu și din misiunea pe care ţi-o încredinţează casa lui 
Dumnezeu prioritatea ta absolută și să nu acţionezi nesăbuit. Întreţinerea 
fericirii conjugale este doar o responsabilitate pe care o porți ca soţ sau soție 
în cadrul căsniciei; nu este responsabilitatea sau misiunea unei fiinţe create 


înaintea Creatorului şi, prin urmare, nu ar trebui să abandonezi misiunea 


încredinţată ție de Creator pentru a-ţi întreține fericirea conjugală și nici nu 
ar trebui să faci atât de multe lucruri nesăbuite, puerile şi copilăreşti care nu 
au nicio legătură cu responsabilităţile unei soţii sau ale unui soţ. Tot ce 
trebuie să faci este să-ți îndeplineşti responsabilitățile și obligaţiile ca soție 
sau ca soţ conform cuvintelor şi cerințelor lui Dumnezeu — adică în 
conformitate cu cele mai vechi instrucțiuni ale lui Dumnezeu. Ar trebui cel 
puțin să îndeplinești responsabilitățile unei soții sau ale unui soţ cu 
conştiinţa şi raţiunea umanităţii normale, iar asta este suficient. În ceea ce 
priveşte vorba: „Drumul către inima unui bărbat trece prin stomac” sau 
poveştile de dragoste sau sărbătorirea constantă a tot felul de aniversări, sau 
lumea formată din doi oameni, sau urmărirea expresiilor „ţinându-se de 
mână şi îmbătrânind împreună” sau „te voi iubi mereu aşa cum te iubesc 
acum” şi alte astfel de lucruri fără sens, acestea nu sunt responsabilitățile 
unui bărbat normal şi ale unei femei normale. Bineînţeles, ca să vorbim mai 
precis, aceste lucruri nu sunt responsabilităţile și obligațiile din cadrul 
căsniciei cuiva care urmăreşte adevărul. Aceste moduri de viaţă şi lucruri de 
urmărit în viață nu sunt chestiuni în care ar trebui să se implice o persoană 
care urmăreşte adevărul, aşadar, ar trebui mai întâi să renunţi la aceste 
zicale, puncte de vedere şi practici insipide, nesăbuite, copilăroase, 
superficiale, greţoase și dezgustătoare din adâncul minţii tale. Nu-ţi lăsa 
căsnicia să se deterioreze și nu lăsa urmărirea fericirii conjugale să te lege 
de mâini şi de picioare, să-ți înrobească gândurile şi paşii, făcându-te 
copilăros, nesăbuit, vulgar și chiar ticălos. Aceste urmăriri lumești ale unei 
căsnicii fericite nu sunt obligaţiile şi responsabilităţile pe care ar trebui să le 
îndeplinească o persoană cu rațiune normală, ci, în schimb, au evoluat strict 
din această lume ticăloasă şi din această omenire coruptă și au un efect 
dăunător asupra umanităţii şi gândurilor tuturor oamenilor. Ele îţi vor face 


mintea să se deterioreze, îţi vor deforma umanitatea şi-ţi vor face gândurile 


să devină ticăloase, complexe, haotice şi chiar extreme. De exemplu, unele 
femei văd că alți bărbaţi sunt romantici, le dau soțiilor trandafiri la data 
aniversării căsătoriei lor sau îşi duc soțiile la cumpărături, le îmbrățișează 
sau le oferă cadouri speciale atunci când sunt supărate sau nemulţumite, sau 
chiar le fac surprize, ca să încerce să le înveselească şi așa mai departe. 
Odată ce accepţi aceste zicale și aceste practici în sinea ta, vei vrea ca şi 
partenerul tău să facă acele lucruri, vei vrea şi tu o astfel de viaţă şi astfel de 
comportamente, aşa că simţul rațiunii tale va deveni anormal şi va fi 
perturbat şi deteriorat de astfel de zicale, idei şi practici. Dacă partenerul tău 
nu îți cumpără trandafiri, nu încearcă să te facă fericită sau nu face nimic 
romantic pentru tine, atunci te simţi supărată, revoltată și nemulțumită — 
simţi tot felul de lucruri diferite. Când viaţa ta este plină cu aceste lucruri, 
atunci obligațiile pe care ar trebui să le îndeplineşti ca femeie şi datoria și 
responsabilitățile pe care ar trebui să le îndeplinești în casa lui Dumnezeu 
ca fiinţă creată sunt toate date peste cap. Vei trăi într-o stare de insatisfacție, 
iar viața şi rutina ta normală vor fi tulburate de aceste sentimente şi gânduri 
de insatisfacție. Prin urmare, lucrurile pe care le urmărești vor influenţa 
gândirea logică a umanităţii tale normale, judecata ta normală şi, 
bineînţeles, responsabilitățile şi obligaţiile pe care ar trebui să le 
îndeplineşti ca persoană normală. Dacă urmăreşti lucruri lumeşti şi fericirea 
conjugală, atunci vei deveni, inevitabil, „laicizată”. Dacă urmăreşti doar 
fericirea conjugală, atunci cu siguranță vei avea mereu nevoie ca soțul tău 
să spună lucruri precum „Le iubesc”, iar dacă soţul tău nu a spus niciodată 
„Te iubesc”, te vei gândi: „Ah, căsnicia mea este foarte nefericită. Soţul 
meu este insensibil ca o scândură, ca un imbecil. Cel mult aduce ceva bani 
acasă, depune oarece efort şi face oarece muncă manuală. La ora mesei, 
spune: «Hai să mâncăm» şi când e ora de culcare, spune «E ora de culcare, 


vise plăcute, noapte bună» şi asta este tot. De ce nu poate să spună niciodată 


«Te iubesc»? Nu poate să spună nici măcar acest singur lucru romantic?” 
Poţi să fii o persoană normală când inima ta este plină cu astfel de lucruri? 
Nu eşti mereu într-o stare anormală și emoțională? (Ba da.) Unii oameni nu 
au discernământ cu privire la aceste tendinţe ticăloase ale lumii; nu au 
rezistență, nu au imunitate. O astfel de femeie privește această chestiune, 
acest fenomen de a spune lucruri romantice drept semn al fericirii 
conjugale, iar apoi vrea să-l urmărească, să-l imite, să-l obțină, iar când nu 
poate să-l obțină se supără şi își va întreba adesea soțul: „Spune-mi, mă 
iubeşti sau nu?” Fiind întrebat de atât de multe ori, soţul se supără atunci şi, 
roşu la faţă, lasă să-i scape: „Le iubesc, scumpo.” Iar ea spune: „Ah, mai zi 
o dată.” Soţul ei se abține atât de mult, încât faţa și gâtul îi sunt roşii ca 
focul și, gândindu-se, spune: „Scumpo, te iubesc.” Vezi tu, acest bărbat 
decent spune acest lucru revoltător, dar nu din inimă, aşa că simte un 
disconfort. Când soția lui îl aude spunând asta, e în culmea fericirii şi zice: 
„Va trebui să fie de ajuns!” Şi soţul ei ce spune? „Uită-te la tine. Eşti 
fericită acum? Pur şi simplu o cauţi cu lumânarea.” Spuneţi-Mi, când o 
femeie și un bărbat trăiesc o astfel de viață conjugală, este aceasta fericire? 
(Nu.) Sunteţi fericiți când auziți cuvintele „le iubesc”? Explică asta 
fericirea conjugală? Este chiar atât de simplu? (Nu.) O femeie îşi întreabă 
mereu soțul: „Hei, îți par bătrână?” Soţul este onest, aşa că spune sincer: 
„Da, puţin. Cine nu pare, după ce împlinește 40 de ani?” Ea răspunde: „Ah, 
nu mă iubeşti? De ce nu spui că arăt tânără? Îţi displace faptul că 
îmbătrânesc? Vrei să-ți găsești o amantă?” Soţul ei spune: „Ce bătaie de 
cap! Nici măcar nu pot să-ţi spun nimic sincer. Ce e cu tine? Eram doar 
onest. Cine nu îmbătrânește? Vrei să fii vreun fel de monstru?” Asemenea 
femei sunt iraționale. Cum le spunem persoanelor care urmăresc acest fel de 
aşa-zisă fericire conjugală? Vorbind în termeni vulgari, sunt gunoaie. Şi 


cum le putem spune, dacă nu vorbim vulgar? Sunt bolnave mintal. Ce vreau 


să spun prin „bolnave mintal”? Vreau să spun că le lipseşte gândirea unei 
umanități normale. La 40 sau 50 de ani, se apropie de vârsta bătrâneții şi 
încă nu pot vedea clar ce este viaţa, ce este căsnicia şi le place mereu să 
facă lucruri inutile şi greţoase. Cred că aceasta este fericirea conjugală, că 
este libertatea şi dreptul lor şi că în acest fel trebuie să urmărească, să 
trăiască şi să abordeze căsnicia. Nu înseamnă asta că nu acționează 
adecvat? (Ba da.) Sunt mulţi oameni care nu acționează adecvat? (Da.) Sunt 
mulți în lumea non-credincioşilor, dar sunt şi în casa lui Dumnezeu? Sunt 
mulți? Poveştile de dragoste, cadourile, îmbrățişările, surprizele şi acele 
cuvinte, „Te iubesc”, şi aşa mai departe sunt toate semne ale căsniciei 
fericite pe care o urmăresc și sunt obiectivele fericirii conjugale pe care o 
urmăresc. Oamenii care nu cred în Dumnezeu sunt aşa și există inevitabil 
mulți care cred în Dumnezeu și care acum se implică într-o astfel de 
urmărire şi care au astfel de opinii. Așadar, există mulţi care cred în 
Dumnezeu de 10 sau mai mulţi ani, care au ascultat unele predici şi au 
înţeles unele adevăruri, dar care, pentru a-şi întreține fericirea conjugală, 
pentru a-și însoți soțul și pentru a-și respecta promisiunile pe care le-au 
făcut cu privire la căsnicia lor şi la obiectivul fericirii conjugale pe care au 
făgăduit că-l vor urmări, nu şi-au îndeplinit niciodată responsabilitățile şi 
îndatoririle înaintea Creatorului. În schimb, nu ies din casa lor, nu pleacă de 
acasă indiferent cât de intensă devine lucrarea casei lui Dumnezeu și nu-și 
abandonează partenerul pentru a-şi îndeplini datoria, ci mai degrabă 
consideră urmărirea și întreţinerea fericirii conjugale drept obiectiv pe viață, 
pentru care se luptă şi fac eforturi neîncetate. Implicându-se într-o astfel de 
urmărire, urmăresc ei adevărul? Este clar că nu. Fiindcă în mintea lor, în 
adâncul inimii lor, şi chiar în acţiunile lor, ei nu au renunţat la urmărirea 
fericirii conjugale şi nici la ideea, opinia și perspectiva asupra vieţii care 


spun că „misiunea unui om în viață este urmărirea fericirii conjugale”, sunt, 


prin urmare, absolut incapabili să obțină adevărul. Voi încă nu sunteți 
căsătoriți şi încă nu aţi început căsnicia. Dacă vă menţineţi această opinie 
când veţi începe căsnicia, nici atunci nu veți fi capabili să obţineţi adevărul. 
Odată ce ai obținut fericirea conjugală, atunci nu vei fi capabil să obţii 
adevărul. Fiindcă tu consideri urmărirea fericirii conjugale drept misiunea 
ta în viață, inevitabil vei abandona și vei renunţa la ocazia de a-ţi îndeplini 
misiunea înaintea Creatorului. Dacă renunți la ocazia şi la dreptul de a 
îndeplini misiunea unei fiinţe create înaintea Creatorului, atunci renunti la 
urmărirea adevărului şi, bineînţeles, renunţi şi la dobândirea adevărului — 


aceasta este alegerea ta. 


Nu avem părtăşie despre renunţarea la urmărirea fericirii conjugale 
pentru ca tu să renunţi la căsătoria ca formalitate, nici pentru a te încuraja să 
divorţezi, ci mai degrabă ca să renunţi la acele lucruri pe care le urmărești 
cu privire la fericirea conjugală. În primul rând, ar trebui să renunţi la acele 
opinii care te domină în urmărirea fericirii conjugale, iar apoi, ar trebui să 
renunti la practica de urmărire a fericirii conjugale și să-ți dedici cea mai 
mare parte a timpului şi energiei tale îndeplinind datoria unei fiinţe create şi 
urmărind adevărul. În ceea ce priveşte căsnicia, atât timp cât nu este în 
dezacord sau nu intră în conflict cu urmărirea adevărului de către tine, 
atunci, obligațiile pe care ar trebui să le îndeplinești, misiunea pe care ar 
trebui să o duci la capăt şi rolul pe care ar trebui să-l joci în cadrul căsniciei 
nu se vor schimba. Prin urmare, a-ţi cere să renunți la urmărirea fericirii 
conjugale nu înseamnă a-ţi cere să abandonezi căsnicia sau să divorțezi, ca 
formalitate, ci mai degrabă înseamnă a-ţi cere să-ți îndeplineşti misiunea ca 
ființă creată şi să îndeplineşti în mod adecvat datoria care îţi revine, plecând 
de la premisa îndeplinirii responsabilităților care îţi revin în căsnicie. 
Bineînţeles, dacă faptul că urmărești fericirea conjugală îţi afectează, 


împiedică sau chiar compromite îndeplinirea datoriei unei fiinţe create, 


atunci ar trebui să abandonezi nu doar urmărirea fericirii conjugale, ci şi 
întreaga ta căsnicie. Care este scopul şi înțelesul final al părtăşiei despre 
aceste aspecte? Este ca fericirea conjugală să nu îți împiedice pași, să nu îți 
lege mâinile, să nu îţi orbească ochii, să nu îţi deformeze vederea, să nu îţi 
perturbe și să nu îți ocupe mintea; este ca urmărirea fericirii conjugale să nu 
îti umple calea vieţii şi însăşi viaţa și ca tu să abordezi corect 
responsabilitățile şi obligaţiile pe care ar trebui să le îndeplineşti în căsnicie 
şi să faci alegerile corecte cu privire la responsabilitățile şi obligațiile pe 
care ar trebui să le îndeplinești. Un mod mai bun de a practica este să dedici 
mai mult timp și mai multă energie datoriei tale, să realizezi datoria care îţi 
revine şi să execuţi misiunea pe care ţi-a încredinţat-o Dumnezeu. Nu 
trebuie să uiţi niciodată că eşti o ființă creată, că Dumnezeu este Cel care te- 
a călăuzit în viaţă până în acest moment, că Dumnezeu ţi-a dat căsnicia, ţi-a 
dat o familie şi că Dumnezeu este Cel care ţi-a oferit responsabilităţile pe 
care ar trebui să le îndeplinești în cadrul căsniciei şi că nu tu ai ales 
căsnicia; ideea nu este că ai ajuns să fii căsătorit din senin sau că îți poți 
întreține fericirea conjugală bazându-te pe propriile abilităţi şi pe propria 
forță. Acum am explicat clar acest lucru? (Da.) Înţelegi ce trebuie să faci? 
Îţi este clară calea acum? (Da.) Dacă nu există niciun conflict sau nicio 
contradicție între responsabilitățile şi obligațiile pe care ar trebui să le 
îndeplineşti în căsnicie şi datoria şi misiunea ta ca ființă creată, atunci, în 
aceste condiţii, ar trebui să-ţi îndeplineşti responsabilitățile în cadrul 
căsniciei oricum trebuie îndeplinite acestea şi ar trebui să-ți îndeplineşti 
responsabilitățile bine, să îți asumi responsabilităţile care îți revin şi să nu 
încerci să te sustragi de la ele. Trebuie să îţi asumi răspunderea pentru 
partenerul tău şi pentru viaţa partenerului tău, pentru sentimentele lui și 
pentru tot ce ţine de acesta. Totuşi, când apare un dezacord între 


responsabilităuile şi obligațiile pe care ți le asumi în cadrul căsniciei și 


misiunea şi datoria ta ca ființă creată, atunci nu va trebui să renunți la 
datoria sau la misiunea ta, ci mai degrabă la responsabilităţile tale în cadrul 
căsniciei. Asta este ceea ce așteaptă Dumnezeu de la tine, este însărcinarea 
dată ție de Dumnezeu și, bineînţeles, este ceea ce îi cere Dumnezeu oricărui 
bărbat sau oricărei femei. Abia atunci când eşti capabil să faci asta vei 
urmări adevărul și-L vei urma pe Dumnezeu. Dacă nu eşti capabil de asta şi 
nu poţi să practici în acest fel, atunci ești credincios doar cu numele, nu Îl 
urmezi pe Dumnezeu cu o inimă sinceră şi nu eşti un urmăritor al 
adevărului. Acum ai ocazia și condițiile pentru a pleca din China ca să-ți 
îndeplineşti datoria, iar unii oameni spun: „Dacă plec din China ca să-mi 
îndeplinesc datoria, atunci va trebui să-mi las partenerul acasă. Deci nu ne 
vom mai vedea niciodată? Nu va trebui să trăim separat? Nu înseamnă că 
nu vom mai avea o căsnicie?” Unii oameni se gândesc: „Ah, cum va trăi 
partenerul meu fără mine? Nu se va destrăma căsnicia noastră dacă eu nu 
sunt acolo? Se va încheia căsnicia noastră? Ce voi face în viitor?” Ar trebui 
să te gândeşti la viitor? La ce ar trebui să te gândeşti cel mai mult? Dacă 
vrei să fii cineva care urmăreşte adevărul, atunci, cel mai mult ar trebui să 
te gândeşti la modul în care să renunti la lucrurile la care îţi cere Dumnezeu 
să renunțţi și la modul în care să realizezi ce îți cere Dumnezeu să realizezi. 
Dacă vei rămâne fără căsnicie și fără partenerul tău alături în viitor, în zilele 
care urmează, poţi să trăieşti până la bătrâneţe şi să trăieşti bine. Însă dacă 
abandonezi această ocazie, atunci acest lucru este echivalent cu a abandona 
datoria şi misiunea pe care ţi le-a încredințat Dumnezeu. Atunci, pentru 
Dumnezeu, tu nu vei fi cineva care urmăreşte adevărul, cineva care ÎI 
doreşte cu adevărat pe Dumnezeu, sau cineva care urmăreşte mântuirea. 
Dacă-ţi doreşti în mod activ să abandonezi ocazia şi dreptul tău de a 
dobândi mântuirea și misiunea ta și, în schimb, alegi căsnicia, alegi să 


rămâneţi uniţi ca soţ şi soţie, alegi să fii cu partenerul tău şi să îl mulţumeșşti 


pe el și alegi să îți păstrezi căsnicia intactă, atunci, în final, tu vei câştiga 
unele lucruri şi vei pierde altele. Înţelegi ce vei pierde, nu-i aşa? Căsnicia 
nu este totul pentru tine, şi nici fericirea conjugală nu este — acestea nu îți 
pot decide soarta, nu îţi pot decide viitorul şi cu atât mai puţin îţi pot decide 
destinația. Așadar, oamenii trebuie să decidă ce alegeri ar trebui să facă și 
dacă ar trebui sau nu să renunțe la urmărirea fericirii conjugale şi să 
îndeplinească datoria unei ființe create. Am avut acum clar părtășie despre 
subiectul „misiunea ta nu este să urmăreşti fericirea conjugală”? (Da.) 
Există vreun aspect care vi se pare dificil şi cu privire la care, după ce ați 
ascultat părtăşia Mea, nu știți cum să practicaţi? (Nu.) După ce ați ascultat 
această părtăşie, simțiți că sunteţi mai lămuriţi, că aveţi o cale de practică 
precisă și că aveţi un obiectiv corect pentru îndeplinirea căruia să practicaţi? 
În acest moment, ştiţi cum ar trebui să practicaţi de acum înainte? (Da.) 


Atunci, haideţi să încheiem această părtășie aici. La revedere! 

Note de subsol: 
a. Textul original nu include cuvintele „normal”. 


b. Textul original nu include cuvintele „normal!”. 


Cum să urmărești adevărul (11) 


În ce punct am ajuns, în părtăşia de la ultima adunare? Am avut 
părtăşie despre subiectul „renunțării? cu privire la căsnicie, în cadrul 
articolului „Cum să urmărești adevărul”. Am avut de mai multe ori părtăşie 
despre subiectul căsniciei — despre ce am avut în principal părtăşie data 
trecută? (Am avut părtăşie despre renunțarea la diverse fantezii despre 
căsnicie şi despre corectarea unor idei și înțelegeri denaturate pe care 
oamenii căsătoriți le au în legătură cu căsnicia, precum şi despre abordarea 
corectă a dorinței sexuale. La final, am avut părtăşie despre faptul că 
misiunea noastră nu este urmărirea fericirii în căsnicie.) Am avut părtășie 
despre subiectul „renunțării la diverse fantezii despre căsnicie”, aşadar, cât 
de mult aţi înţeles şi cât de mult vă puteţi aminti? Nu am avut în primul 
rând părtăşie despre diversele opinii şi dorinţe nerealiste, nerealizabile, 
naive şi iraționale pe care le au oamenii faţă de căsnicie? (Ba da.) A pricepe 
şi a înţelege corect căsnicia şi a adopta abordarea corectă cu privire la 
căsnicie — aceasta este atitudinea pe care oamenii ar trebui să o aibă față de 
căsnicie. Aceasta nu ar trebui privită ca un joc şi nici nu ar trebui 
considerată ceva pentru a satisface toate fanteziile şi lucrurile nerealiste pe 
care le urmăreşte omul. Ce presupun diversele fantezii despre căsnicie? 
Există o anumită relație între aceste fantezii şi diversele atitudini pe care le 
au oamenii cu privire la viaţă şi, mai important, ele sunt legate de diversele 
zicale, interpretări şi atitudini privind căsnicia pe care ei le primesc din 
partea lumii şi a societății. Aceste zicale, interpretări şi atitudini sunt o 
mulțime de zicale şi puncte de vedere nerealiste şi false care provin de la 
societate şi de la toate popoarele lumii. De ce trebuie să renunţe oamenii la 
aceste lucruri? Fiindcă aceste lucruri provin de la omenirea coruptă, fiindcă 


există tot felul de puncte de vedere și atitudini cu privire la căsnicie care au 


apărut din lumea malefică, iar acestea se abat în întregime de la definiția și 
de la noţiunea corectă a căsniciei, pe care Dumnezeu le-a poruncit pentru 
omenire. Noţiunea și definiția căsniciei, pe care Dumnezeu le-a poruncit 
pentru omenire, se axează mai mult pe responsabilitățile și pe obligațiile 
oamenilor, precum şi pe umanitatea, conștiința și rațiunea pe care ei ar 
trebui să le întruchipeze în viaţă. Definiţia lui Dumnezeu pentru căsnicie îi 
sfătuieşte în principal pe oameni cu privire la modul în care să îşi accepte 
corect responsabilităţile în cadrul căsniciei. Dacă eşti necăsătorit și nu eşti 
implicat în îndeplinirea responsabilităților aferente căsniciei, atunci ar 
trebui, totuși, să ai înțelegerea corectă a definiției lui Dumnezeu pentru 
căsnicie — acesta este un aspect. Un alt aspect este faptul că Dumnezeu îi 
sfătuieşte pe oameni să se pregătească să își asume responsabilitățile pe care 
ar trebui să le accepte în cadrul căsniciei. Căsnicia nu este un joc de jucat 
sau jocul copiilor de-a familia. Primul lucru pe care să-l ştii în mintea ta şi 
despre care să ai o noţiune este faptul că o căsnicie este un semn al 
responsabilităţii. Chiar mai important este să fii gata sau să te pregăteşti 
pentru responsabilitățile care ar trebui îndeplinite în umanitatea normală a 
unui om. Şi pe ce se axează mai mult noțiunile, înțelegerile şi zicalele 
despre căsnicie de la Satana şi de la lumea ticăloasă? Se axează mai mult pe 
Jocul cu emoțiile şi cu dorinţele sexuale, pe satisfacerea dorințelor fizice şi a 
curiozității trupeşti față de sexul opus, precum, fireşte, şi pe satisfacerea 
vanității omenești. Ele nu menţionează niciodată responsabilitatea sau 
umanitatea, cu atât mai puţin felul în care cele două părți implicate în 
căsnicia poruncită de Dumnezeu, adică bărbatul și femeia, ar trebui să-și 
asume responsabilitățile, să-şi îndeplinească obligaţiile şi să facă bine tot ce 
ar trebui să facă un bărbat şi o femeie în cadrul căsniciei. Diversele 
interpretări, zicale şi atitudini faţă de căsnicie cu care lumea îi îndoctrinează 


pe oameni se axează mai mult pe satisfacerea emoției şi a dorinței umane, 


pe explorarea emoției şi a dorinţei şi pe căutarea acestora. Prin urmare, dacă 
accepţi aceste zicale, înţelegeri sau atitudini diverse față de căsnicie care 
vin din societate, atunci nu vei putea evita să fii afectat de aceste idei 
ticăloase. Mai precis, nu vei putea evita să fu corupt de aceste puncte de 
vedere privind căsnicia, care vin din partea lumii. Odată ce ai fost corupt şi 
afectat de aceste idei şi puncte de vedere, nu vei putea evita să fii controlat 
de aceste idei şi, în același timp, vei accepta şi să fu păcălit și manipulat de 
aceste puncte de vedere, la fel ca non-credincioşii. Odată ce non- 
credincioşii acceptă aceste idei şi puncte de vedere despre căsnicie, ei 
vorbesc despre dragoste și despre satisfacerea propriilor dorinţe sexuale. În 
acelaşi fel, odată ce ai acceptat fără rezerve aceste idei şi puncte de vedere, 
şi tu vei vorbi despre dragoste și despre satisfacerea dorințelor tale sexuale. 
Acest lucru este inevitabil și nu poţi scăpa de el. Câtă vreme îți lipsesc 
definiția corectă a căsniciei și înțelegerea şi atitudinea corectă față de 
căsnicie, vei accepta în mod firesc toate diversele puncte de vedere și zicale 
despre căsnicie care vin de la lume, de la societate și de la omenire. Atât 
timp cât auzi aceste idei, le vezi, le cunoşti şi nu ai pic de imunitate pentru a 
le respinge, atunci vei fi afectat, fără să-ţi dai seama, de acest fel de climat 
social şi vei accepta, fără să-ți dai seama, aceste puncte de vedere și zicale 
despre căsnicie. Când accepţi aceste lucruri în sinea ta, atunci nu poți evita 
ca atitudinea ta față de căsnicie să nu fie afectată de aceste idei şi puncte de 
vedere. Fiindcă nu trăieşti într-un vid, eşti foarte predispus la a fi afectat și 
chiar controlat de diverse zicale despre căsnicie care vin de la lume, de la 
societate şi de la omenire. Odată ce acestea te controlează, îţi va fi foarte 
greu să te desprinzi de ele şi nu vei putea să nu-ţi imaginezi cum ar trebui să 


fie căsnicia ta. 


Ultima dată, am avut părtăşie cu privire la diversele fantezii despre 


căsnicie, iar aceste fantezii provin din variatele înţelegeri și puncte de 


vedere greşite despre căsnicie ale omenirii ticăloase. Toate aceste înţelegeri 
şi puncte de vedere, indiferent că sunt specifice sau generale, sunt lucruri la 
care cineva care urmăreşte adevărul ar trebui să renunţe. În primul rând, ar 
trebui să renunţe la toate diversele definiții și înțelegeri greşite cu privire la 
căsnicie; în al doilea rând, ar trebui să îşi aleagă corect partenerul şi, în al 
treilea rând, cei care sunt deja căsătoriți ar trebui să adopte abordarea 
corectă faţă de căsnicia lor. Cuvântul „corectă” se referă aici la atitudinea și 
responsabilitatea pe care oamenii ar trebui să le aibă față de căsnicie, pe 
care Dumnezeu le ordonă și îi instruieşte să le aibă. Oamenii ar trebui să 
înţeleagă că o căsnicie nu este un simbol al dragostei și că a te căsători nu 
înseamnă să intri într-un palat al căsniciei, nici să intri într-o criptă şi cu atât 
mai puțin înseamnă o rochie de mireasă, un inel cu diamant, o biserică, 
rostirea unor jurăminte de dragoste veşnică, cine la lumina lumânărilor, o 
poveste de iubire sau o lume formată din doi oameni — niciunul dintre 
aceste lucruri nu indică o căsnicie. Așadar, când vorbim despre căsnicie, 
primul lucru pe care ar trebui să-l faci este să înlătuni fanteziile despre 
aceasta, care ţi-au fost sădite în inimă, împreună cu lucrurile simbolice care 
iau naștere din fanteziile tale despre căsnicie. Având părtăşie despre 
interpretarea corectă a căsniciei şi disecând diversele idei denaturate despre 
căsnicie care provin din lumea ticăloasă a Satanei, nu ajungeţi să aveţi o 
înţelegere mai exactă a definiției căsniciei? (Ba da.) Cât despre aceia dintre 
voi care nu sunt căsătoriți, faptul că spunem aceste lucruri nu vă face să vă 
simțiți oarecum mai lucizi cu privire la chestiunea căsniciei? Şi nu vă 
lărgeşte perspectiva? (Ba da.) În privinţa cărui aspect vă lărgeşte 
perspectiva? (Fanteziile mele anterioare despre căsnicie presupuneau doar 
lucruri nedesluşite, precum flori, inele cu diamante, rochii de mireasă și 
rostirea unor jurăminte de dragoste veşnică. Acum, după ce am ascultat 


părtăşia lui Dumnezeu, înţeleg că o căsnicie este, de fapt, poruncită de 


Dumnezeu şi că înseamnă doi oameni, împreună, care sunt capabili să-şi 
arate reciproc considerație, să-şi poarte unul altuia de grijă şi să-şi asume 
responsabilitatea unul pentru celălalt. Este un simţ al responsabilităţii, iar 
acest punct de vedere asupra căsniciei are o natură mai practică şi nu 
implică acele lucruri nedeslușite.) Ți s-a lărgit perspectiva, nu-i aşa? Din 
punct de vedere general, ţi s-a lărgit perspectiva. Din punctul de vedere al 
detaliilor specifice, a avut loc o mică schimbare a standardelor pentru 
obiectele pe care le admirai şi care te fascinau înainte? (Da, a avut.) Mereu 
spuneai că vrei să cunoşti un bărbat înalt, bogat, chipeș, sau o femeie cu 
pielea albă, bogată, frumoasă; acum, pe ce te concentrezi? Te concentrezi 
cel puţin pe umanitatea cuiva şi pe ideea dacă este de încredere și dacă are 
un simț al răspunderii. Spuneți-Mi, dacă cineva alege un partener în 
conformitate cu această direcție, cu acest obiectiv şi cu această metodă, este 
mai probabil să aibă o căsnicie fericită cei doi, sau să fie nefericiți și să 
divorţeze? (Este mai probabil că vor fi fericiţi.) Este oarecum mai probabil 
că vor fi fericiți. De ce nu spunem că o astfel de căsnicie va fi sută la sută 
garantat una fericită? Câte motive există pentru acest lucru? Cel puţin un 
motiv este faptul că oamenii pot să facă greşeli şi să nu vadă în mod clar o 
persoană, înainte de a se căsători cu ea. Un alt motiv este că, înainte să se 
căsătorească, o persoană poate să aibă închipuiri minunate despre căsnicie, 
gândindu-se: „Avem personalități compatibile şi împărtăşim aceleaşi 
aspirații. El m-a asigurat şi că este dispus să-și asume răspunderea şi să-şi 
îndeplinească obligațiile faţă de mine după ce ne căsătorim şi că nu mă va 
dezamăgi niciodată.” Însă după ce se căsătoresc, în viaţa de cuplu nu merge 
totul cum şi-ar putea dori ei, nu totul decurge fără probleme. De asemenea, 
unii oameni iubesc adevărul și lucrurile pozitive, în timp ce alții pot părea 
să aibă o umanitate care nu este dăunătoare sau rea, dar nu simt pic de 


iubire pentru lucrurile pozitive şi nu urmăresc adevărul. Când sunt căsătoriți 


şi trăiesc împreună, acea fărâmă de simţ al răspunderii sau al obligaţiei pe 
care o are în umanitate se risipește treptat, el se schimbă în timp şi-şi arată 
adevărata față. Spune-Mi, dacă o persoană dintr-un cuplu căsătorit 
urmăreşte adevărul, iar cealaltă nu, dacă tu urmăreşti în mod unilateral 
adevărul, iar el nu îl acceptă deloc, cât timp vei putea să îl suporţi? (Nu 
mult.) Poţi să tolerezi şi să suporţi în silă unele obiceiuri de viață sau unele 
defecte minore sau cusururi ale umanităţii lui, dar odată cu trecerea 
timpului, voi doi nu veţi mai avea în comun un limbaj sau ceea ce urmăriți. 
El nu urmăreşte adevărul, nici nu-i plac lucrurile pozitive şi întotdeauna îi 
plac lucrurile ce ţin de tendințele ticăloase ale lumii. Treptat, vorbiţi tot mai 
puţin între voi, aspirațiile voastre se îndepărtează, iar dorinţa lui de a-şi 
îndeplini responsabilitățile se disipează în curând. Este fericită o asemenea 
căsnicie? (Nu.) Ce ar trebui să faceți, dacă nu sunteţi fericiți? (Dacă doi 
oameni nu mai pot continua împreună, atunci ar trebui să se despartă cât 
mai repede posibil.) Corect. Cât durează de când le vine această idee şi până 
când se despart? La început, cei doi oameni se împacă bine, iar după ce se 
împacă bine o vreme, încep să se certe. După ce se ceartă, se împacă şi, 
odată ce se împacă, femeia vede că bărbatul nu s-a schimbat, așa că rabdă, 
iar după ce rabdă acest lucru o vreme, încep din nou să aibă conflicte. După 
ce acest conflict ajunge la apogeu, lucrurile se liniştesc din nou, iar ea se 
gândeşte: „Nu ne potrivim şi nu aşa mi-am imaginat că va fi, la început. 
Traiul împreună e dureros. Ar trebui să divorţăm? Dar ne-a fost atât de greu 
să ajungem în acest punct și ne-am despărțit şi împăcat de atâtea ori. Nu 
trebuie să divorțez aşa de uşor de el. Pur și simplu ar trebui să îndur. A trăi 
singur nu e niciodată aşa de bine ca a trăi împreună cu o altă persoană.” Aşa 
că îndură un an sau doi; cu cât îl priveşte mai mult, cu atât se simte mai 
nemulțumită şi cu cât asta durează mai mult, cu atât devine ea mai frustrată. 


Traiul împreună nu o face fericită şi vorbesc tot mai puţin pe aceeași 


lungime de undă. Îi vede defectele înmulţindu-se întruna şi simte tot mai 
puţin că vrea să îl suporte şi să îl tolereze. După cinci sau şase ani, ea nu 
mai poate suporta, explodează și vrea să se rupă complet de el. Înainte de a 
se decide să se rupă complet, trebuie să analizeze bine toată situaţia de la un 
capăt la altul şi trebuie să se gândească temeinic și clar la cum va trăi ea 
după ce vor divorța. După ce întoarce situaţia pe toate fețele, nu-şi poate 
face curaj să decidă, dar după ce se mai gândeşte de câteva ori, decide cu 
reticență să-şi părăsească soțul, gândindu-se: „Am să divorţez de el. Să 
trăiesc singură o viaţă liniştită e mai bine decât situația asta.” Cei doi se 
ceartă întruna şi nu se pot înțelege bine. Ceea ce înainte putea tolera, acum 
este insuportabil. Să-l vadă o supără, să-l audă vorbind o enervează și chiar 
şi să-i audă vocea, să-i vadă înfăţişarea, hainele şi lucrurile pe care le-a 
folosit îi întorc stomacul pe dos şi îi provoacă greață. S-a ajuns într-un 
punct insuportabil, în care cei doi au devenit străini unul pentru altul, iar ea 
trebuie să divorțeze de el. Care a fost premisa faptului că trebuie să 
divorţeze de el? Traiul lor împreună era prea dureros şi e mai bine ca ea să 
trăiască singură. Când lucrurile vor ajunge în acest punct, nu va mai ţine 
legătura cu el. Nu mai există niciun sentiment; ea a întors situaţia pe toate 
fețele şi şi-a dat seama: e mai bine să trăieşti singur, exact cum spun adesea 
non-credincioșii: „Când trăieşti singur, nu mai ai de ce să-ți faci griji în 
legătură cu altcineva.” Altfel, ar trebui mereu să se gândească la el, 
întrebându-se: „A mâncat? Se îmbracă bine? Doarme bine? Este epuizant 
pentru el să lucreze departe de casă? E tratat urât? Cum se simte?” Mereu ar 
trebui să-și facă griji pentru el. Acum însă ea vede că e mai liniştit să 
trăieşti singur, fără altcineva la care să te gândeşti sau pentru care să-ți faci 
griji. Pentru un astfel de bărbat nu merită să trăieşti așa. El nu merită nici 
grija şi nici dragostea ei, nu merită ca ea să-şi asume vreo răspundere pentru 


el şi nu are nimic atrăgător. In cele din urmă, ea cere divorţ, căsnicia lor ia 


sfârşit, iar ea nu priveşte înapoi şi nu-și regretă niciodată decizia. Există 
astfel de căsnicii, nu-i aşa? (Da.) Există și căsnicii care încep ca urmare a 
unor motive diverse precum fapte bune din trecut şi resentimente din viața 
anterioară a cuiva. După cum am discutat înainte, unii oameni încep o 
relaţie fiindcă unul dintre ei are o datorie la celălalt. În cuplu, fie femeia îi e 
datoare bărbatului, fie bărbatul îi e dator femeii. În viaţa anterioară, poate că 
cineva a profitat prea mult, a datorat prea mult şi, prin urmare, în această 
viaţă, ei ajung împreună pentru ca acea persoană să-şi poată plăti datoria. 
Multe astfel de căsnicii sunt nefericite, dar partenerii nu pot divorța. 
Indiferent că sunt obligați să rămână împreună fiindcă au o familie, din 
cauza copiilor lor, sau din alt motiv, în orice caz, partenerii nu se înţeleg 
bine, se ceartă mereu, au mereu conflicte, iar personalitățile, interesele, ceea 
ce urmăresc și hobby-urile nu se potrivesc deloc între ele. Nu se plac unul 
pe celălalt şi traiul împreună nu-l face pe niciunul din ei fericit, dar nu pot 
divorța, aşa că rămân împreună până la moarte. În pragul mortii, tot simt 
nevoia să-şi tachineze partenerul şi să spună: „Nu vreau să te văd în viața 
viitoare!” Se urăsc reciproc foarte mult, nu-i aşa? Dar în această viaţă, nu 
pot divorța unul de celălalt, iar acest lucru este poruncit de Dumnezeu. 
Există toate aceste tipuri diferite de căsnicii, indiferent de structura sau 
originile lor, dacă eşti sau nu căsătorit şi, în orice caz, ar trebui întotdeauna 
să renunţi la diversele fantezii naive pe care le ai despre căsnicie; ar trebui 
să înfrunți căsnicia în mod corect şi să nu te joci cu emoţiile și dorinţele 
oamenilor, cu atât mai puţin să cazi în capcana punctelor de vedere greşite 
despre căsnicie cu care te îndoctrinează societatea, reflectând mereu la 
părerea ta despre căsnicie: te iubeşte partenerul tău? Poţi să simți că 
partenerul tău te iubeşte? Tu îți mai iubeşti partenerul? Cât de multă 
dragoste mai simţi pentru partenerul tău? Mai simte partenerul tău ceva 


pentru tine? Tu mai simţi ceva pentru partenerul tău? Nu este nevoie să 


simți aceste lucruri sau să reflectezi la ele — toate sunt idei absurde şi fără 
sens. Cu cât reflectezi mai mult la aceste lucruri, cu atât simți mai mult că 
este în criză căsnicia ta şi, cu cât te afunzi mai mult în aceste gânduri, cu 
atât se dovedeşte că ai căzut în capcana căsniciei şi categoric nu vei fi 
fericit şi nu vei avea niciun sentiment de siguranță. Acest lucru se întâmplă 
fiindcă atunci când te afunzi în aceste idei, puncte de vedere și gânduri, 
căsnicia ta devine deformată, umanitatea ta devine denaturată şi devii și tu 
complet controlat şi furat de diverse idei și puncte de vedere ale societății 
despre căsnicie. Prin urmare, în ceea ce priveşte diversele puncte de vedere 
şi zicale despre căsnicie care provin de la societate şi de la omenirea 
ticăloasă, trebuie să fii capabil să le discerni cu acuratețe şi să le şi respingi. 
Indiferent ce spun alți oameni sau cum se schimbă zicalele lor despre 
căsnicie, în cele din urmă, oamenii nu ar trebui să abandoneze definiția lui 
Dumnezeu pentru căsnicie şi nici nu ar trebui să fie afectaţi sau orbiți de 
punctele de vedere ale lumii ticăloase despre căsnicie. Ca să spunem 
lucrurilor pe nume, căsnicia este începutul unei etape diferite a vieții unei 
persoane, de la adolescenţă la vârsta maturității. Adică după ce devii adult, 
intri într-o etapă diferită a vieţii şi, în această etapă, intri în viața conjugală 
şi trăieşti cu cineva cu care nu ai nicio legătură de sânge. Din ziua în care 
începi să trăieşti cu acea persoană, înseamnă că tu, ca soţie sau ca soţ, 
trebuie să îţi asumi responsabilitățile şi obligațiile pentru toate lucrurile care 
țin de viaţa conjugală și, în plus, voi doi trebuie să înfruntați împreună toate 
lucrurile care ţin de viața conjugală. Mai precis, căsnicia semnifică faptul că 
o persoană și-a părăsit părinţii, şi-a luat adio de la viața de persoană singură 
şi a intrat într-o viaţă de cuplu cu altcineva. Aceasta este etapa în care două 
persoane înfruntă viața împreună. Această etapă semnifică faptul că vei 
începe un nou capitol în viață, precum și că, fireşte, te vei confrunta cu tot 


felul de încercări ale vieţii. Modul în care vei face față vieţii în cadrul 


căsniciei şi modul în care tu, împreună cu partenerul tău, veți înfrunta toate 
lucrurile întâmpinate în cadrul căsniciei pot fi încercări pentru tine, aceste 
lucruri pot fi o perfecționare pentru tine, sau pot fi dezastre. Bineînţeles, ar 
putea fi şi surse suplimentare de experienţă în viaţă; ar putea fi surse care-ţi 
oferă o înţelegere şi o apreciere mai profundă a vieţii, nu? (Aşa este.) Ne 
vom încheia aici recapitularea privind subiectul unei înțelegeri corecte cu 


privire la căsnicie și diversele fantezii despre căsnicie. 


Data trecută, am avut părtăşie despre un alt subiect, și anume faptul că 
misiunea ta nu este să urmăreşti fericirea conjugală. Ce am subliniat când 
am avut părtăşie despre acest subiect? (Am subliniat faptul că nu trebuie să 
înmânăm partenerului nostru fericirea vieţii noastre şi că nu trebuie să 
facem lucruri care îi fac plăcere partenerului nostru doar ca să-l atragem sau 
ca să ne apărăm aşa-zisa dragoste. Nu trebuie să uităm că suntem ființe 
create şi că responsabilitățile şi obligaţiile pe care ar trebui să le îndeplinim 
în căsnicie nu intră în conflict cu îndatoririle și responsabilitățile pe care ar 
trebui să le îndeplinim ca fiinţe create.) Pentru mulți oameni, fericirea vieții 
lor depinde de căsnicia lor, iar scopul lor, în urmărirea fericirii, este 
urmărirea fericirii şi perfecțiunii în căsnicie. Ei cred că dacă au o căsnicie 
fericită şi sunt fericiți cu partenerul lor, atunci vor avea o viaţă fericită şi, 
prin urmare, privesc fericirea căsniciei lor ca pe o misiune de o viaţă, care 
trebuie îndeplinită prin eforturi neîncetate. Din acest motiv, atunci când se 
căsătoresc, mulți oameni își store creierii gândindu-se la multe lucruri pe 
care le pot face pentru a-și păstra căsnicia „proaspătă”. Ce înseamnă 
„proaspătă”? Înseamnă, cum se spune, că indiferent de cât timp sunt 
căsătoriți, cei doi oameni se simt mereu foarte apropiaţi şi nu se pot despărți 
niciodată, exact cum simțeau când au început să se vadă și întotdeauna vor 
să rămână împreună şi să nu se despartă. În plus, oriunde ar fi şi în orice 


moment, se gândesc mereu la partenerul lor şi le este dor de el, iar inimile le 


sunt pline de vocea, zâmbetul, vorba şi comportamentul celeilalte persoane. 
Dacă nu aud vocea partenerului lor chiar şi o singură zi, inima lor se simte 
părăsită şi, dacă nu-și văd partenerul o singură zi, se simt ca şi cum şi-ar fi 
pierdut sufletul. Cred că acestea sunt simbolurile şi semnele fericirii 
conjugale. Astfel, unele așa-numite casnice stau permanent acasă şi simt că 
a-şi aștepta soții să vină acasă este lucrul care le face cel mai fericite. Dacă 
soţii lor nu vin la timp acasă, îi sună şi care este prima întrebare pe care le-o 
pun? (La ce oră vei veni acasă?) Se pare că auziți des asta — această 
întrebare este adânc înrădăcinată în inimile multora. Prima întrebare este: 
„La ce oră vei veni acasă?” Odată ce au pus această întrebare, indiferent 
dacă primesc sau nu un răspuns precis, în orice caz, ea dezvăluie aleanul și 
dorul unei femei într-o căsnicie fericită. Aceasta este o stare normală în 
vieţile celor care urmăresc fericirea conjugală. Își aşteaptă în linişte cealaltă 
jumătate să vină acasă, de la lucru. Dacă pleacă de acasă, nu îndrăznesc să 
meargă prea departe sau să stea prea mult, de teamă că partenerul lor va 
veni acasă, va găsi casa goală şi se va simți foarte rănit, dezamăgit şi 
necăjit. Aceşti oameni sunt plini de speranță şi de credință în urmărirea 
fericirii conjugale şi plătesc orice preţ şi fac orice schimbare, fără nicio 
ezitare. Ba chiar există unii care, după ce ajung să creadă în Dumnezeu, 
continuă să urmărească fericirea conjugală exact ca înainte, căutând să-şi 
iubească partenerul şi întrebându-l mereu dacă îi iubeşte. Prin urmare, în 
timpul adunărilor, o femeie se poate gândi: „O fi ajuns soţul meu acasă 
deja? Dacă da, a mâncat ceva? E obosit? Încă sunt aici, la adunare, şi sunt 
puţin neliniștită. Simt că l-am cam dezamăgit.” Când merge să participe la 
următoarea adunare, îşi întreabă soţul: „La ce oră crezi că te vei întoarce? 
Dacă te întorci când sunt eu plecată la o adunare, nu te vei simţi singur?” 
Soţul ei răspunde: „Cum aș putea să nu mă simt singur? Locul e gol şi eu 


sunt de unul singur. In mod normal, suntem mereu aici împreună, iar acum, 


brusc, sunt aici de unul singur. De ce trebuie mereu să participi la adunări? 
Poţi să participi, dar ar fi grozav dacă ai putea ajunge acasă înaintea mea!” 
Ea ştie, în inima ei: „Ah, nu-mi cere mare lucru, trebuie doar să ajung acasă 
înainte să se întoarcă el.” La următoarea adunare, se uită întruna la ceas şi, 
când vede că aproape s-a făcut ora la care soţul ei termină lucrul, nu mai 
poate să stea liniștită şi spune: „Voi continuaţi, eu am ceva de rezolvat 
acasă, aşa că trebuie să plec.” Fuge acasă şi se gândeşte: „Grozav, soţul meu 
încă nu s-a întors! Gătesc rapid şi fac ordine în casă, ca atunci când se 
întoarce să vadă că e casa curată, să simtă mirosul mâncării și să ştie că este 
cineva aici. E minunat că putem fi împreună când vine ora mesei! Deşi am 
pierdut ceva timp la adunare şi am ascultat şi am câştigat mai puţin, faptul 
că am putut să mă întorc acasă înaintea soţului meu şi că-i pot oferi o 
mâncare fierbinte este foarte bun şi acesta e un lucru fundamental pentru a 
menţine căsnicia fericită.” După aceea, ea face des acest lucru la adunări și, 
ocazional, o adunare se lungeşte, iar când fuge acasă, descoperă că soţul ei 
este deja acolo. E puţin nemulțumit şi supărat pe ea şi mormăie: „Nu poţi să 
ratezi nici măcar o adunare? Nu ştii cum mă simt când nu ești acasă, iar eu 
vin şi nu te văd aici? Mă necăjesc!” Ea se simte foarte mișcată auzind asta 
şi se gândeşte: „Ce vrea să spună prin asta este că mă iubeşte cu adevărat şi 
nu poate trăi fără mine. Se necăjeşte când vede că nu sunt aici. Sunt atât de 
fericită! Deși pare puţin furios, tot îi simt dragostea pentru mine. Trebuie să 
fiu atentă data viitoare şi, indiferent câte ore durează adunarea, trebuie să 
vin devreme acasă. Nu pot dezamăgi dragostea lui pentru mine. Nu este 
important dacă eu câștig mai puţin şi ascult mai puţin cuvintele lui 


s 


Dumnezeu la adunări.” Incepând din acel moment, când participă la 
adunări, nu se poate gândi decât la faptul că trebuie să ajungă acasă, pentru 
a fi vrednică de iubirea soțului ei, dar şi pentru a menține fericirea pe care o 


urmăreşte în căsnicia ei. Are un vag sentiment că dacă nu ajunge devreme 


acasă, va dezamăgi dragostea soțului ei pentru ea şi, dacă va continua să-l 
dezamăgească în acel mod, se întreabă dacă nu cumva el va pleca, va găsi 
pe altcineva, iar pe ea nu o va mai iubi ca înainte. Ea crede că a iubi și a fi 
iubit este mereu o fericire şi că a întreține această relație de a iubi şi a fi 
iubit este ceea ce urmăreşte în viață, este ceva ce e hotărâtă să urmărească, 
astfel că asta face, fără rezerve sau ezitări. Există chiar unele femei care, 
atunci când merg să-şi facă datoria departe de casă, îi spun adesea 
conducătorului lor: „Nu pot să stau peste noapte plecată de acasă. Sunt 
căsătorită, deci dacă nu merg acasă, soțul meu se va simţi singur. Nu voi fi 
acolo când se va trezi noaptea şi se va necăji. Nu voi fi acolo când va 
deschide ochii dimineaţa şi se va simţi rănit. Dacă adesea nu mă întorc 
acasă, nu-mi va pune soţul meu la îndoială fidelitatea şi inocenţa? Când ne- 
am căsătorit, am făcut o înţelegere că ne vom fi fideli unul altuia. Indiferent 
ce se întâmplă, trebuie să-mi ţin promisiunea. Vreau să fiu vrednică de el, 
fiindcă nimeni altcineva, în toată lumea aceasta, nu mă iubește ca el. 
Aşadar, ca să-mi dovedesc inocenţa şi faptul că îi sunt absolut fidelă, este 
exclus să fiu plecată noaptea de acasă. Indiferent cât de intensă este lucrarea 
bisericii sau cât de urgentă este datoria mea, trebuie să plec noaptea acasă, 
oricât de târziu ar fi.” Femeia spune că face acest lucru pentru a-şi păstra 
inocenta şi fidelitatea, dar aceasta e doar o formalitate, sunt doar cuvinte, 
când în realitate, se teme că va deveni nefericită căsnicia ei şi că se va 
destrăma. Ar prefera să-şi piardă datoria şi să abandoneze datoria pe care se 
presupune că ar trebui s-o îndeplinească, pentru a-şi păstra fericirea 
conjugală, ca și când fericirea conjugală ar fi motivaţia pentru toate 
acțiunile ei şi sursa tuturor acestora. Fără o căsnicie fericită, ea nu poate 
îndeplini datoria unei fiinţe create; fără o căsnicie fericită, ea nu poate fi o 
fiinţă creată bună. Consideră că a nu dezamăgi iubirea soţului ei pentru ea și 


a rămâne iubită sunt semnele fericirii conjugale, precum și obiectivele pe 


care trebuie să le urmărească în viaţă. Dacă într-o zi simte că nu mai este 
atât de iubită, sau face ceva greşit şi dezamăgeşte dragostea soțului ei 
pentru ea, făcându-l să se simtă dezamăgit şi nemulţumit de ea, va simți că- 
şi pierde minţile, nu va mai participa la adunări şi nu va mai citi cuvintele 
lui Dumnezeu şi, chiar şi atunci când biserica va avea nevoie ca ea să 
îndeplinească o datorie, ea va găsi tot felul de scuze, pentru a refuza. De 
exemplu, spune că nu se simte bine sau că are o problemă urgentă acasă, ba 
chiar născoceşte cine ştie ce scuze fără noimă şi fanteziste pentru a scăpa de 
îndeplinirea datoriei. Aceşti oameni consideră fericirea conjugală de o 
importanță supremă în viaţă. Unii chiar dau tot ce pot pentru a menţine 
fericirea căsniciei lor şi nu ezită să plătească niciun preţ pentru a înrobi şi 
păstra inima partenerului de viață, astfel încât acesta să îi iubească mereu, 
nu pierd niciodată acel sentiment al iubirii pe care o simțeau când s-au 
căsătorit şi nu pierd niciodată acel sentiment pe care-l aveau la început 
despre căsnicie. Ba chiar există unele femei care fac sacrificii şi mai mari: 
unele își ridică podul nazal, unele își remodelează bărbia şi unele își fac 
operație de mărire a sânilor şi liposuctie, îndurând orice suferință. Unele 
femei cred chiar că au gambele prea groase, aşa că merg să se opereze ca 
să-şi subțieze picioarele şi, în final, suferă leziuni ale nervilor și nu mai pot 
sta în picioare. Când soțul unei astfel de femei spune: „Înainte aveai 
picioarele groase, dar erai totuşi o persoană normală. Acum, nu poți să te 


m? 


ridici în picioare şi nu eşti bună de nimic. Vreau să divorțez!” Vezi tu, ea a 
plătit un preț atât de mare şi, în cele din urmă, uite cu ce s-a ales. Mai există 
şi femei care se îmbracă frumos în fiecare zi, care se dau cu parfum şi-şi 
pudrează feţele. Ele își aplică tot felul de produse cosmetice, precum ruj, 
fard de obraji şi fard de pleoape, ca să arate în continuare tinere şi 
frumoase, pentru a-şi atrage partenerii și a-i face să le iubească la fel ca la 


început. In acelaşi fel, bărbaţii fac şi ei multe sacrificii de dragul fericirii 


conjugale. Cuiva i se spune: „Se ştie că tu ai credință în Dumnezeu. Prea 
mulți oameni de aici te cunosc, iar asta te face vulnerabil la a fi reclamat şi 
arestat, așa că trebuie să pleci de aici şi să mergi să-ţi îndeplineşti datoria în 
altă parte.” Atunci, el se simte tulburat şi se gândește: „Dar dacă plec, asta 
înseamnă că s-a sfârşit căsnicia mea? Va începe totul să se destrame acum? 
Dacă plec de acasă, îşi va găsi soția mea pe altcineva? Pur şi simplu ne vom 
vedea fiecare de drumul lui, din acest moment? Nu vom mai fi niciodată 
împreună?” Se necăjeşte gândindu-se la aceste lucruri, așa că începe să se 
tocmească, spunând: „Aş putea să rămân? Ar fi în regulă și să mă duc acasă 
doar o dată pe săptămână — trebuie să am grijă de familia mea!” În realitate, 
nu se gândește să aibă grijă de familia lui. Se teme că soția lui va fugi cu 
altcineva şi că el nu va mai avea niciodată fericire conjugală. Inima lui este 
plină de îngrijorare şi teamă, nu vrea ca fericirea căsniciei lui să se stingă şi 
să dispară în acest fel. În inimile unor asemenea oameni, fericirea conjugală 
este mai importantă decât orice altceva şi, fără ea, se simt ca şi cum ar fi 
total lipsiți de suflet. Ei cred: „Dragostea este lucrul cel mai important 
pentru o căsnicie fericită. Doar fiindcă eu îmi iubesc soția şi ea mă iubeşte 
pe mine avem o căsnicie fericită și am rămas împreună atât de mult timp. 
Dacă aş pierde această dragoste şi dacă această dragoste ar înceta din cauza 
credinţei mele în Dumnezeu şi din cauză că îmi îndeplinesc datoria, nu ar 
însemna asta că fericirea mea conjugală a încetat și s-a dus şi că nu aş mai 
putea să mă bucur vreodată de această fericire conjugală? Fără fericirea 
conjugală, ce ni se va întâmpla? Cum ar fi viaţa soţiei mele fără dragostea 
mea? Ce mi se va întâmpla dacă pierd dragostea soției mele? Pot 
îndeplinirea datoriei unei fiinţe create și împlinirea misiunii omului înaintea 
lui Dumnezeu să compenseze această pierdere?” Ei nu ştiu, nu au niciun 
răspuns şi nu înţeleg acest aspect al adevărului. Prin urmare, când casa lui 


Dumnezeu le cere celor care urmăresc fericirea în căsnicie mai presus de 


orice să plece de acasă şi să meargă într-un loc îndepărtat pentru a răspândi 
Evanghelia și a-şi îndeplini datoria, ei se simt adesea frustraţi, neajutoraţi şi 
chiar neliniștiți cu privire la faptul că în curând şi-ar putea pierde fericirea 
conjugală. Unii oameni îşi abandonează sau refuză să-şi îndeplinească 
îndatoririle pentru a-şi păstra fericirea conjugală, iar unii refuză chiar şi 
rânduielile importante ale casei lui Dumnezeu. Există şi unii care, pentru a- 
şi păstra fericirea conjugală, încearcă adesea să afle sentimentele 
partenerului lor de viaţă. Dacă partenerul lor se simte uşor nemulţumit sau 
arată chiar şi o umbră de nemulţumire sau dezamăgire cu privire la credinţa 
sa, la calea credinţei în Dumnezeu, pe care a ales-o şi la îndeplinirea 
datoriei sale, aceștia schimbă imediat direcția și fac concesii. Ca să-și 
păstreze fericirea conjugală, adesea fac concesii partenerului de viață, chiar 
dacă acest lucru înseamnă să renunţe la șanse de a-și îndeplini datoria şi la 
timpul pentru adunări, citirea cuvintelor lui Dumnezeu şi îndeplinirea 
devoțiunilor spirituale, ca să le arate partenerului că sunt acolo, ca să-l 
împiedice să se simtă singur şi stingher și ca să-l facă să le simtă dragostea; 
ei preferă să facă asta, în loc să piardă dragostea partenerului lor sau să 
trăiască fără ea. Asta se întâmplă fiindcă simt că, dacă renunţă la dragostea 
partenerului de dragul credinţei lor sau al căii credinței în Dumnezeu, pe 
care au ales-o, atunci, asta înseamnă că şi-au abandonat fericirea conjugală 
ŞI că nu o vor mai putea simţi niciodată și, atunci, vor fi persoane stinghere, 
demne de milă și jalnice. Ce înseamnă să fii o persoană jalnică şi demnă de 
milă? Înseamnă să fii cineva fără dragostea şi adoraţia altei persoane. Chiar 
dacă acești oameni înţeleg unele doctrine şi însemnătatea faptului că 
Dumnezeu Îşi realizează lucrarea de mântuire şi, că, bineînţeles, în calitate 
de fiinţe create ar trebui să îndeplinească datoria unei fiinţe create, fiindcă îi 
încredinţează partenerului propria fericire şi în plus, desigur, fac ca propria 


fericire să depindă de fericirea lor conjugală, deși înțeleg şi ştiu ce ar trebui 


să facă, tot nu pot să renunţe la urmărirea fericirii conjugale. Ei consideră în 
mod greşit urmărirea fericirii conjugale ca fiind misiunea pe care ar trebui 
să o urmărească în această viaţă şi ca pe acea misiune pe care o ființă creată 
ar trebui să o urmărească şi să o împlinească. Nu este aceasta o greşeală? 
(Ba da, este.) 


Ce este greşit la a urmări fericirea conjugală? Este ea în conformitate 
cu definiția lui Dumnezeu pentru căsnicie şi cu ce încredințează El 
cuplurilor căsătorite? (Nu, nu este.) Ce este în neregulă cu ea? Unii oameni 
ZIC: „Dumnezeu a spus că nu este bine ca un bărbat să trăiască singur, aşa că 
i-a creat o consoartă, iar aceasta îi ține companie. Nu este aceasta definiția 
lui Dumnezeu pentru căsnicie? Nu face parte acest lucru din urmărirea 
fericirii conjugale? Doi oameni se însoțesc unul pe celălalt şi îşi îndeplinesc 
responsabilitățile reciproce — ce este în neregulă cu asta?” Există vreo 
diferență între a-și îndeplini responsabilitățile în cadrul căsniciei şi a 
considera, în mod intransigent, fericirea conjugală drept misiunea lor? (Da, 
există.) Care este problema aici? (Ei consideră urmărirea fericirii conjugale 
drept cea mai importantă misiune a lor, când în realitate, cea mai mare 
responsabilitate a oamenilor este îndeplinirea datoriei unei ființe create 
înaintea Creatorului. Ei au înţeles greşit obiectivul pe care trebuie să-l 
urmărească în viaţă.) Mai vrea cineva să-şi spună părerea? (Când cineva nu 
poate să adopte abordarea corectă cu privire la responsabilitățile și 
obligațiile pe care ar trebui să le îndeplinească în căsnicie, îşi va petrece 
timpul şi-şi va consuma energia întreținându-şi căsnicia. Totuși, abordarea 
corectă față de responsabilitățile căsniciei este, în primul rând, să nu uite că 
este o ființă creată și că ar trebui să-şi petreacă majoritatea timpului 
îndeplinindu-şi datoria şi ducând la bun sfârşit ceea ce-i încredințează 
Dumnezeu şi misiunea pe care i-o dă El. Apoi, ar trebui să-şi îndeplinească 


responsabilităile şi obligaţiile în cadrul căsniciei. Aceste două lucruri sunt 


diferite.) Este urmărirea fericirii conjugale obiectivul pe care ar trebui să-l 
atingă oamenii în viaţă, după ce se căsătoresc? Are acest lucru vreo legătură 
cu căsnicia pe care a poruncit-o Dumnezeu? (Nu.) Dumnezeu i-a dat omului 
căsnicia și ție ţi-a oferit un mediu în care poți să îndeplinești 
responsabilitățile şi obligațiile unui bărbat sau ale unei femei în cadrul 
căsniciei. Dumnezeu ţi-a dat căsnicia, ceea ce înseamnă că ţi-a dat un 
partener. Partenerul te va însoți până la sfârşitul vieţii acesteia şi-ţi va fi 
alături în fiecare etapă a vieţii. Ce vreau să spun prin „însoți? Vreau să 
spun că partenerul tău te va ajuta şi-ţi va purta de grijă, va împărtăşi cu tine 
toate lucrurile cu care te vei confrunta în viaţă. Adică, indiferent cu câte 
lucruri te vei confrunta, nu le vei mai înfrunta singur, ci le veţi înfrunta 
împreună. A trăi în acest fel face viața oarecum mai ușoară și mai relaxată, 
ambele persoane făcând ce trebuie să facă, fiecare din ele folosindu-și 
abilitățile şi punctele forte şi începându-și viaţa. Chiar este atât de simplu. 
Totuşi, Dumnezeu nu a avut niciodată nicio cerinţă de la oameni, spunând: 
„Ti-am dat căsnicia. Acum, eşti căsătorit, deci trebuie neapărat să-ţi iubeşti 
partenerul până la final şi să-l măguleşti întruna — aceasta este misiunea ta.” 
Dumnezeu ţi-a dat căsnicia, ţi-a dat un partener şi ţi-a dat un alt mediu de 
viaţă. În acest fel de mediu de viaţă și în acest fel de situaţie, El îţi 
determină partenerul să împărtășească şi să înfrunte totul împreună cu tine, 
astfel încât tu să trăieşti mai liber și mai uşor, permiţându-ți, în același timp, 
să apreciezi o altă etapă a vieţii. Totuşi, Dumnezeu nu te-a păcălit în 
legătură cu căsnicia. Ce vreau să spun prin acest lucru? Vreau să spun că 
Dumnezeu nu ţi-a luat viața, soarta, misiunea, calea pe care o urmezi în 
viață, direcția pe care o alegi în viaţă şi felul de credinţă pe care o ai şi i le-a 
dat pe toate partenerului tău, ca să le stabilească pentru tine. El nu a spus că 
felul de soartă, ceea ce urmăreșşti, calea în viaţă şi perspectiva asupra vieţii 


pe care le are o femeie trebuie hotărâte de către soțul ei, sau că felul de 


soartă, ceea ce caută, calea în viață şi perspectiva asupra vieţii pe care le are 
un bărbat trebuie hotărâte de către soția lui. Dumnezeu nu a spus niciodată 
astfel de lucruri şi nu a poruncit ca lucrurile să fie astfel. Vezi tu, a spus 
Dumnezeu aşa ceva atunci când a consacrat căsnicia pentru omenire? (No.) 
Dumnezeu nu a spus niciodată că urmărirea fericirii conjugale este 
misiunea unei femei sau a unui bărbat în viaţă şi că trebuie să-ţi întreții bine 
fericirea căsniciei, pentru ca misiunea vieţii tale să fie îndeplinită, iar tu să 
te comporți cu succes ca o fiinţă creată — Dumnezeu nu a spus niciodată un 
astfel de lucru. Dumnezeu nu a spus nici: „Trebuie să îți alegi calea vieții în 
cadrul căsniciei. Căsnicia ta şi partenerul tău de viață vor hotărî dacă vei 
obține sau nu mântuirea. Perspectiva ta asupra vieții și soarta ta vor fi 
hotărâte de partenerul tău de viață.” A spus vreodată Dumnezeu un 
asemenea lucru? (Nu.) Dumnezeu ţi-a poruncit să te căsătoreşti şi ţi-a dat un 
partener. Te căsătoreşti, dar identitatea și statutul tău înaintea lui Dumnezeu 
nu se schimbă — rămâi același. Dacă eşti femeie, atunci rămâi femeie 
înaintea lui Dumnezeu; dacă eşti bărbat, atunci rămâi bărbat înaintea lui 
Dumnezeu. Există însă un lucru pe care îl aveţi în comun, şi anume faptul 
că, indiferent dacă eşti bărbat sau femeie, sunteți amândoi ființe create 
înaintea Creatorului. În cadrul căsniciei, vă toleraţi și vă iubiţi unul pe altul, 
vă ajutaţi şi vă susțineți reciproc, iar asta înseamnă că vă îndepliniți 
responsabilităţile. Însă înaintea lui Dumnezeu, responsabilităţile pe care ar 
trebui să le îndeplinești şi misiunea pe care ar trebui s-o duci la bun sfârşit 
nu pot fi înlocuite de responsabilitățile pe care le îndeplinești față de 
partenerul tău. Prin urmare, când responsabilitățile tale față de partenerul 
tău intră în conflict cu datoria pe care o ființă creată ar trebui s-o 
îndeplinească înaintea lui Dumnezeu, ce ar trebui să alegi ar fi să faci 
datoria unei fiinţe create, şi nu să-ți îndeplinești responsabilităţile față de 


partenerul tău. Acestea sunt direcția şi scopul pe care ar trebui să le alegi și, 


bineînţeles, aceasta este şi misiunea pe care ar trebui s-o îndeplineşti. Însă 
unii oameni transformă, în mod greşit, urmărirea fericirii conjugale sau 
îndeplinirea responsabilităților față de partenerul de viață şi protejarea, 
îngrijirea şi iubirea partenerului lor în misiunea vieții lor şi-şi consideră 
partenerul ca fiind universul şi destinul lor — nu este bine. Destinul tău este 
sub suveranitatea lui Dumnezeu şi nu este guvernat de partenerul tău. 
Căsnicia nu-ți poate schimba nici destinul, nici faptul că Dumnezeu îţi 
guvernează destinul. Cât priveşte felul de perspectivă asupra vieţii pe care 
s-ar cuveni să-l ai şi calea pe care s-ar cuveni s-o urmezi, ar trebui să le 
cauţi în cuvintele învățămintelor şi cerinţelor lui Dumnezeu. Aceste lucruri 
nu depind de partenerul tău și nu sunt hotărâte de către acesta. În afară de a- 
şi îndeplini responsabilitățile față de tine, el nu ar trebui să aibă controlul 
asupra destinului tău şi nici nu ar trebui să-ți ceară să-ţi schimbi direcția în 
viață, nici să decidă ce cale ar trebui să urmezi, ce perspectivă asupra vieții 
ar trebui să ai și, cu atât mai puţin, să te constrângă sau să te împiedice să 
urmărești mântuirea. Cât priveşte căsnicia, tot ce pot face oamenii este să o 
accepte de la Dumnezeu şi să respecte definiția căsniciei pe care El a 
poruncit-o pentru oameni, în care atât soţul, cât și soția îşi îndeplinesc 
responsabilităuile şi obligațiile reciproce. Ce nu pot face este să hotărască 
destinul, viaţa anterioară, viaţa prezentă sau viaţa următoare a partenerului 
lor, cu atât mai puţin eternitatea acestuia. Destinația ta, destinul şi calea pe 
care o urmezi pot fi hotărâte doar de către Creator. Prin urmare, ca ființă 
creată, indiferent dacă rolul tău este de soție sau de soţ, fericirea pe care ar 
trebui să o urmăreşti în această viaţă îşi are originea în faptul că faci datoria 
unei fiinţe create şi îndeplineşti misiunea unei ființe create. Nu îşi are 
originea în căsnicia în sine şi cu atât mai puţin în faptul că îndeplineşti 
responsabilităile unei soții sau ale unui soţ în cadrul căsniciei. Bineînţeles, 


calea pe care alegi să o urmezi şi perspectiva asupra vieţii pe care o adopţi 


nu ar trebui să se bazeze pe fericirea conjugală şi în niciun caz nu ar trebui 
stabilite de vreunul din membrii cuplului căsătorit — se cuvine să înţelegi 
acest lucru. Așadar, oamenii care se căsătoresc și care urmăresc doar 
fericirea conjugală și consideră această urmărire ca fiind misiunea lor ar 
trebui să renunţe la asemenea gânduri şi puncte de vedere, să schimbe 
modul în care practică şi direcția drumului lor în viață. Te căsătoreşti şi 
trăieşti împreună cu partenerul tău sub orânduirea lui Dumnezeu, asta este 
tot, şi este îndeajuns să îndeplineşti responsabilitățile unei soții sau ale unui 
soţ în timp ce vă trăiţi viaţa împreună. Cât priveşte calea pe care ar trebui să 
o urmezi ŞI perspectiva asupra vieții pe care ar trebui să o adopți, partenerul 
tău nu are nicio obligație și niciun drept de a hotărî aceste lucruri. Chiar 
dacă eşti deja căsătorit şi ai un partener de viață, așa-numitul tău partener de 
viaţă poate avea doar înţelesul poruncit de Dumnezeu cu privire la ideea de 
partener de viață. Acesta poate doar să îndeplinească responsabilitățile unui 
partener de viaţă, iar tu poţi să alegi şi să hotărăşti toate celelalte lucruri 
care nu au legătură cu partenerul tău de viaţă. Bineînţeles, chiar mai 
important este că alegerile şi deciziile tale nu ar trebui să se bazeze pe 
preferinţele şi pe înţelegerea ta, ci mai degrabă pe cuvintele lui Dumnezeu. 
Înţelegi părtăşia cu privire la această chestiune? (Da.) Prin urmare, acţiunile 
oricărui partener în cadrul unei căsnicii care urmăreşte fericirea conjugală 
cu orice preț sau care face orice sacrificiu nu vor fi ţinute minte de 
Dumnezeu. Indiferent cât de bine sau cât de corect îţi îndeplinești 
obligațiile şi responsabilitățile față de partenerul tău, sau cât de mult te 
ridici la aşteptările partenerului tău — cu alte cuvinte, indiferent cât de bine 
sau de corect îți întreții fericirea conjugală, sau cât de demnă de invidiat 
este — asta nu înseamnă că ai îndeplinit misiunea unei fiinţe create şi nici nu 
dovedeşte că eşti o fiinţă creată care întruneşte standardele. Poate că ești o 


soție perfectă sau un soț perfect, dar acest lucru este limitat la cadrul 


căsniciei. Creatorul evaluează ce tip de persoană eşti în funcție de modul în 
care îndeplinești datoria unei fiinţe create înaintea Sa, a felului de cale pe 
care o urmezi, a perspectivei pe care o ai asupra vieţii, a lucrurilor pe care le 
urmăreşti în viaţă și a manierei în care duci la bun sfârşit misiunea unei 
fiinţe create. Cu aceste lucruri, Dumnezeu evaluează calea pe care o urmezi 
ca fiinţă creată şi următoarea ta destinaţie. El nu evaluează aceste lucruri pe 
baza felului în care îţi îndeplinești responsabilitățile și obligațiile ca soţie 
sau ca soţ şi nici luând în calcul dacă iubirea ta pentru partenerul tău îl 
mulţumeşte. Cât despre faptul că urmărirea fericirii conjugale nu este 
misiunea ta, am oferit azi aceste detalii pentru a încheia subiectul. Vezi tu, 
dacă nu aş avea părtăşie despre aceste aspecte, oamenii ar putea crede că ei 
înţeleg şi că ştiu câte ceva despre ele, dar când li se întâmplă cu adevărat 
ceva, tot se blochează şi sunt împiedicaţi de multe aspecte amăgitoare, 
dorindu-și să îndeplinească obligațiile unei soţii sau ale unui soţ și, în 
acelaşi timp, dorindu-și să facă bine lucrurile pe care ar trebui să le facă o 
fiinţă umană, o ființă creată. Totuşi, când aceste două lucruri intră în 
conflict unul cu celălalt sau se contrazic şi se împiedică reciproc, modul în 
care ar trebui tratată problema nu a fost în întregime clar. Este limpede 
acum, după ce am avut astfel părtăşie despre aceste lucruri? (Da.) Există o 
diferenţă între lucrurile pe care oamenii le cred bune și drepte în noțiunile 
lor, pe de o parte, şi cele care sunt pozitive, drepte şi bune conform 
adevărului, pe de altă parte. Când acest lucru este lămurit, devine clar. 
Lucrurile pe care oamenii le cred pozitive şi bune sunt adesea pline de 
noțiunile, închipuirile şi sentimentele omului şi nu au legătură cu adevărul. 
Ce vreau să spun prin „nu au legătură”? Vreau să spun că acestea nu 
reprezintă adevărul. Dacă tu consideri lucrurile eronate şi pe cele care nu 
reprezintă adevărul ca fiind pozitive şi fiind adevărul şi le urmezi și te agăți 


cu stricteţe de ele, crezând că sunt adevărul, atunci nu vei putea să păşeşti 


pe calea urmăririi adevărului şi vei ajunge foarte departe de adevăr. Şi a cui 


răspundere este aceea? 


Subiectul despre care tocmai am avut părtăşie a fost că oamenii ar 
trebui să renunţe la urmărirea fericirii conjugale și că este suficient ca ei să- 
şi îndeplinească responsabilitățile în cadrul căsniciei. Am terminat părtăşia 
despre renunţarea la urmărirea fericirii conjugale, aşa că, acum, vom avea 
părtăşie cu privire la alt aspect: nu sunteţi sclavii căsniciei. Acesta este un 
aspect despre care ar trebui să avem părtăşie. După ce se căsătoresc, ce cred 
unii oameni? „Aşa este stabilită viaţa mea acum. Îmi este menit să fiu cu 
această persoană pentru tot restul vieţii. Nu mă pot baza toată viaţa nici pe 
părinții mei şi pe vârstnicii familiei, nici pe prietenii mei. Aşadar, pe cine 
mă pot baza toată viața? Persoana cu care mă căsătoresc este cea pe care mă 
voi baza toată viaţa.” La îndemnul gândurilor de acest fel, mulţi oameni văd 
căsnicia ca fiind foarte importantă, crezând că odată ce se căsătoresc, vor 
avea o viaţă stabilă, un refugiu sigur şi o persoană căreia să i se destăinuie. 
Femeile spun: „Cu căsnicia, mă pot baza pe niște braţe puternice.” Bărbaţii 
spun: „Cu căsnicia, am o casă liniştită şi nu mai sunt debusolat; sunt fericit 
şi doar gândindu-mă la asta. Priviţi oamenii necăsătoriți din jurul meu. 
Femeile rătăcesc toată ziua, fără să aibă pe cine să se bazeze, fără o casă 
stabilă, fără cineva care să le ofere consolare, iar bărbaţii nu au o casă 
primitoare. Cât de jalnici sunt!” Astfel, când se gândesc la propria fericire 
conjugală, consideră că este multumitoare şi satisfăcătoare. În afară de a se 
simţi satisfăcuţi, ei simt că ar trebui să facă ceva pentru căsnicia și casa lor. 
Prin urmare, când sunt căsătoriți, unii oameni sunt pregătiți să dedice tot ce 
pot face ei vieții lor conjugale şi se pregătesc să facă eforturi, să lupte și să 
muncească din greu pentru căsnicia lor. Unii câştigă bani muncind în 
disperare şi suferă şi, bineînţeles, îi încredințează şi mai mult partenerului 


fericirea vieţii lor. Cred că fericirea şi bucuria lor în viață depind de felul în 


care este partenerul lor, dacă este o persoană bună, dacă personalitatea și 
interesele sale se potrivesc cu ale lor, dacă e o persoană care poate aduce 
bani în casă şi poate întreține o familie, dacă este cineva care le poate 
asigura necesitățile de bază în viitor şi care le poate oferi o familie fericită, 
stabilă, minunată şi dacă este cineva care-i poate alina când se confruntă cu 
orice durere, frământare sau obstacol. Pentru a verifica aceste lucruri, ei 
acordă o atenție specială partenerului lor, când locuiesc împreună. Cu multă 
grijă şi atenție, observă şi consemnează gândurile, punctele de vedere, 
vorba şi comportamentul partenerului lor, fiecare mișcare pe care o fac, 
precum şi oricare dintre punctele forte şi slăbiciunile acestuia. Reţin în 
detaliu toate gândurile, punctele de vedere, cuvintele şi comportamentele 
dezvăluite de partenerul lor de viață, ca să-l poată înţelege mai bine. În 
acelaşi timp, speră și să fie înţeleşi mai bine de către partenerul lor, îi fac 
acestuia loc în inima lor, iar ei îşi fac loc în inima lui, ca să se poată 
controla reciproc mai bine, sau ca să poată fi prima persoană care apare 
înaintea partenerului lor oricând se întâmplă ceva, prima persoană care-l 
ajută, prima care-l susține, prima care-l încurajează şi care îi oferă un sprijin 
solid. În astfel de condiţii de viaţă, soţul şi soţia rareori încearcă să 
discearnă ce fel de persoană este partenerul lor, trăind cufundaţi în totalitate 
în sentimentele lor pentru partener și folosindu-și sentimentele pentru a 
avea grijă de el, a-l tolera, a face faţă tuturor greşelilor, defectelor şi 
căutărilor acestuia, chiar până în punctul de a-i sta permanent la dispoziţie. 
De exemplu, soţul unei femei spune: „Adunările tale durează prea mult. Du- 
te doar o jumătate de oră și apoi întoarce-te acasă.” Ea răspunde: „Voi face 
tot posibilul.” Și bineînțeles, data următoare merge la o adunare, stă o 
Jumătate de oră şi apoi se întoarce acasă, iar soțul ei spune acum: „Așa mai 
ZIC şi eu. Data viitoare, mergi şi fă doar act de prezenţă și apoi întoarce-te.” 


Ea spune: „Ah, deci atât de dor îţi este de mine! Bine, o să fac tot 


posibilul.” Bineînţeles, nu-l dezamăgeşte data următoare când merge la o 
adunare şi vine acasă după vreo zece minute. Soţul ei este foarte mulțumit 
şi fericit şi spune: „E mai bine aşa!” Dacă el vrea ca ea să meargă în Est, ea 
nu îndrăzneşte să meargă în Vest; dacă el vrea ca ea să râdă, ea nu 
îndrăznește să plângă. El o vede citind cuvintele lui Dumnezeu și ascultând 
imnuri, urăște acest lucru şi se simte scârbit şi spune: „Ce sens are să citeşti 
acele cuvinte şi să cânţi acele cântece tot timpul? Nu poţi, pur şi simplu, să 
nu citeşti acele cuvinte şi să nu cânți acele cântece cât sunt eu acasă?” Ea 
răspunde: „Bine, bine, nu le mai citesc.” Nu îndrăzneşte să mai citească din 
cuvintele lui Dumnezeu sau să mai asculte imnurile. Din cererile soțului ei, 
în sfârşit înţelege că lui nu-i place că ea crede în Dumnezeu și că-l citește 
cuvintele, aşa că-i ţine companie când este el acasă, uitându-se împreună la 
televizor, mâncând, discutând şi chiar ascultându-l vărsându-și năduful. Ea 
va face orice pentru el, atât timp cât asta îl face fericit. Crede că acestea 
sunt responsabilitățile pe care se cuvine să le îndeplinească o consoartă. 
Aşadar, când citeşte cuvintele lui Dumnezeu? Aşteaptă ca soţul ei să iasă, 
apoi încuie uşa după el şi începe degrabă să citească. Când aude pe cineva 
la uşă, ascunde repede cartea şi este atât de speriată, că nu mai îndrăzneşte 
să citească. Şi când deschide ușa, vede că nu este soțul ei întors acasă — a 
fost o alarmă falsă, așa că citeşte în continuare. Continuând să citească, se 
simte agitată, este stresată şi temătoare, gândindu-se: „Și dacă el chiar vine 
acasă? Mai bine nu mai citesc, pentru moment. ÎI sun și-l întreb unde este şi 
când se va întoarce.” Aşa că îl sună, iar el spune: „Sunt cam ocupat la 
muncă astăzi, deci e posibil să nu mă întorc acasă înainte de ora trei sau 
patru.” Asta o calmează, dar se poate linişti mintea ei, astfel încât să 
reușească să citească din cuvintele lui Dumnezeu? Nu se poate linişti; 
mintea ei a fost tulburată. Vine degrabă înaintea lui Dumnezeu să se roage; 


ŞI ce spune? Spune că e lipsită de convingere credinţa ei în Dumnezeu, că se 


teme de soţul ei și că nu-şi poate linişti mintea, pentru a citi cuvintele lui 
Dumnezeu? Simte că nu poate spune aceste lucruri, aşa că nu are ce-l zice 
lui Dumnezeu. Dar apoi, închide ochii, şi-şi împreunează mâinile. Se 
calmează și nu se simte foarte agitată, așa că merge să citească din cuvintele 
lui Dumnezeu, dar nu le pătrunde. Se gândește: „Ce citeam acum? Unde am 
ajuns, în contemplările mele? Mi-am pierdut complet firul gândirii.” Cu cât 
se gândeşte mai mult la asta, cu atât se simte mai iritată şi mai îngrijorată: 
„Pur şi simplu nu voi citi azi. Nu e mare lucru dacă ratez o dată devoţiunile 
spirituale.” Ce părere ai? Îi merge bine în viaţă? (Nu.) Este aceasta tulburare 
conjugală sau fericire conjugală? (Tulburare.) În această fază, unii oameni 
necăsătoriți ar putea spune: „Așadar, ai sărit din lac în puț, nu-i așa? Nu-i 
nimic grozav la căsnicie, aşa este? Uite cât de grozavă este viaţa mea, nu 
trebuie să-mi fac griji pentru nimeni altcineva şi nu are cine să mă 
împiedice să particip la adunări şi să-mi fac datoria oricând vreau eu.” Ca 
să-ți determini partenerul să fie mulțumit de tine şi să fie de acord să citeşti 
din când în când cuvintele lui Dumnezeu sau să participi la câte o adunare, 
te trezeşti foarte devreme în fiecare zi, ca să pregăteşti micul-dejun, să faci 
ordine şi curăţenie, să hrănești găinile şi câinele şi să te ocupi de tot felul de 
sarcini epuizante — chiar şi de cele făcute în mod normal de bărbaţi. Pentru 
a-ţi mulţumi soţul, muncești neobosit ca o servitoare bătrână. Înainte să vină 
acasă, îi lustruieşti pantofii din piele şi-i aranjezi papucii, iar după ce ajunge 
acasă, te grăbeşti să-l scuturi de praf şi să-l ajuţi să-şi scoată haina și s-o 
pună în cuier, întrebând: „Este foarte cald azi. Ți-e cald? Ţi-e sete? Ce ai 
vrea să mănânci azi? Ceva acrişor sau ceva picant? Ai nevoie să-ți schimbi 
hainele? Scoate-ţi hainele pe care le porți și am să ți le spăl.” Eşti ca o 
servitoare bătrână sau ca o sclavă, depăşind deja sfera responsabilităților pe 
care ar trebui să le îndeplinești în cadrul căsniciei. Eşti la dispoziția soțului 


tău şi-l consideri stăpânul tău. Într-o astfel de familie, există o diferenţă 


evidentă între statuturile celor doi parteneri: unul este sclav, celălalt este 
stăpânul; unul este servil şi umil, celălalt pare fioros şi impunător; unul face 
temenele, celălalt pocneşte de aroganță. În mod clar, statutul celor doi 
oameni în cadrul căsniciei este inegal. De ce se întâmplă asta? Nu se 
înjoseşte această sclavă? (Ba da.) Sclava se înjoseşte. Nu ai reuşit să susții 
responsabilitatea față de căsnicie pe care Dumnezeu a poruncit-o pentru 
omenire şi ai mers prea departe. Soţul tău nu îndeplineşte nicio 
responsabilitate şi nu face nimic şi, cu toate acestea, tot i-ai sta la dispoziție 
unui asemenea partener şi te-ai supune autorităţii acestuia, devenind de 
bunăvoie sclava şi servitoarea lui, şi ai face totul pentru el — ce fel de 
persoană ești? Exact cine este Domnul tău? De ce nu practici în acest fel 
pentru Dumnezeu? Dumnezeu a poruncit ca partenerul tău să te întrețină; 
este un lucru pe care el ar trebui să-l facă, tu nu-i datorezi nimic. Tu faci ce 
se cuvine să faci şi îndeplineşti responsabilitățile şi obligațiile pe care se 
cuvine să le îndeplinești — el face asta? Face el ce se cuvine? Într-o căsnicie, 
ideea nu este că acela care este cel formidabil este stăpânul, iar cel care 
poate munci din greu şi poate face cele mai multe lucruri ar trebui să fie 
sclavul. Într-o căsnicie, ambele persoane ar trebui să-și îndeplinească 
responsabilitătile una faţă de cealaltă şi să se însoţească una pe cealaltă. 
Ambele persoane au o responsabilitate una față de cealaltă și ambele au 
obligații de respectat şi lucruri de făcut în cadrul căsniciei. Ar trebui să 
acționezi conform rolului tău; oricare ar fi rolul tău, ar trebui să faci ce se 
cuvine în cadrul acelui rol. Dacă nu faci asta, atunci îți lipseşte umanitatea 
normală. În termeni colocviali, nu mai valorezi nici cât o ceapă degerată. 
Atunci, dacă un om nu valorează nici cât o ceapă degerată şi poţi să-i stai 
totuşi la dispoziție şi să-i fu sclav, de bunăvoie, acesta este un lucru profund 
nesăbuit şi te face lipsit de valoare. Ce este rău la a crede în Dumnezeu? 


Este credința ta în Dumnezeu un act de răutate? Este ceva în neregulă cu a 


citi cuvintele lui Dumnezeu? Toate acestea sunt lucruri cinstite şi onorabile 
de făcut. Ce demonstrează faptul că guvernul îi persecută pe oamenii care 
cred în Dumnezeu? Demonstrează că omenirea este foarte rea și că 
reprezintă forțe rele şi pe Satana. Nu reprezintă nici adevărul, nici pe 
Dumnezeu. Prin urmare, a crede în Dumnezeu nu înseamnă că ești mai 
prejos decât alții sau le eşti inferior. Dimpotrivă, credinţa ta în Dumnezeu te 
face mai nobil decât oamenii din lumea laică, urmărirea adevărului te face 
onorabil în ochii lui Dumnezeu, iar El te consideră lumina ochilor Lui. Şi 
totuşi, te înjoseşti şi devii în mod altruist sclava soțului tău, doar pentru a te 
da bine pe lângă cealaltă persoană din căsnicia ta. De ce nu acţionezi astfel 
atunci când îndeplineşti datoria unei ființe create? De ce nu reuşeşti asta? 


Nu este aceasta o expresie a smereniei umane? (Ba da.) 


Dumnezeu ţi-a poruncit să te căsătoreşti doar ca să poţi învăţa să-ți 
îndeplineşti responsabilitățile, să înveți să trăieşti în pace cu altă persoană și 
să aveţi o viață împreună și ca să experimentezi cum este viaţa trăită cu 
partenerul tău şi cum să faceți faţă împreună tuturor lucrurilor cu care vă 
confruntați, făcându-ți viaţa mai bogată şi mai deosebită. Totuşi, El nu te 
amăgeşte în legătură cu căsnicia și, bineînţeles, nu te vinde partenerului tău, 
ca să-i fii sclav. Nu eşti sclavul lui şi nici el nu este stăpânul tău. Sunteţi 
egali. Ai doar responsabilitățile unei soţii sau ale unui soț faţă de partenerul 
tău, iar când îndeplineşti aceste responsabilităţi, Dumnezeu te consideră o 
soție sau un soț mulțumitor. Partenerul tău nu are nimic în plus față de tine, 
iar tu nu eşti mai prejos de el. Dacă tu crezi în Dumnezeu și urmărești 
adevărul, dacă îți poţi face datoria, participi adesea la adunări, citeşti în 
rugăciune cuvintele lui Dumnezeu şi vii înaintea Lui, acestea sunt lucruri pe 
care El le acceptă şi reprezintă ceea ce ar trebui să facă o ființă creată și 
viaţa normală pe care o ființă creată ar trebui să o trăiască. Nu este nimic 


ruşinos la asta şi nici nu trebuie să simţi că îi datorezi ceva partenerului tău 


fiindcă trăieşti o astfel de viaţă — nu îi datorezi nimic. Dacă doreşti, ai 
obligația să depui mărturie pentru lucrarea lui Dumnezeu, față de partenerul 
tău. Însă dacă el nu crede în Dumnezeu şi nu urmează aceeaşi cale ca tine, 
atunci nu este nevoie şi nu ai nicio obligaţie să îi spui sau să îi explici vreun 
lucru sau vreo informație despre credinţa ta sau calea pe care o urmezi, iar 
el nu are niciun drept să ştie despre aceste lucruri. Este responsabilitatea și 
obligația sa să te susțină, să te încurajeze și să te apere. Dacă nu poate face 
asta, atunci îi lipseşte umanitatea. De ce? Fiindcă tu urmezi calea corectă și 
tocmai din acest motiv, familia şi partenerul tău primesc binecuvântări şi se 
bucură alături de tine de harul lui Dumnezeu. Este corect ca partenerul tău 
să fie recunoscător pentru asta, în loc să te discrimineze sau să te hărțuiască 
din cauza credinţei tale sau fiindcă suferi persecuții, sau în loc să creadă că 
ar trebui să faci mai multe treburi gospodăreşti şi alte lucruri, sau că îi 
datorezi ceva. Nu îi datorezi nimic pe plan emoţional, spiritual sau pe orice 
alt plan — el îți datorează ţie. Datorită credinţei tale în Dumnezeu, el se 
bucură de har şi de binecuvântări în plus de la Dumnezeu şi dobândeşte 
aceste lucruri în mod excepţional. Ce vreau să spun prin „dobândeşte aceste 
lucruri în mod excepţional”? Vreau să spun că o astfel de persoană nu 
merită şi nu ar trebui să le dobândească. De ce nu ar trebui să le 
dobândească? Fiindcă nu Îl urmează şi nu ÎI recunoaşte pe Dumnezeu, prin 
urmare, se bucură de har datorită credinţei tale în Dumnezeu. El beneficiază 
alături de tine şi se bucură de binecuvântări împreună cu tine şi este corect 
ca el să-ți fie recunoscător. Cu alte cuvinte, fiindcă se bucură de aceste 
binecuvântări în plus şi de acest har, ar trebui să-şi îndeplinească mai mult 
responsabilitățile şi să-ți susțină mai mult credinţa în Dumnezeu. Fiindcă o 
persoană din familie crede în Dumnezeu, afacerea de familie a unor oameni 
merge bine, iar ei devin deosebit de prosperi. Câştigă mulți bani, familia lor 


trăieşte o viaţă bună, ei devin bogaţi pe plan material, iar calitatea vieţii lor 


creşte — cum s-au întâmplat toate aceste lucruri? Ar fi capabilă familia ta să 
obțină toate aceste lucruri dacă unul dintre voi nu ar crede în Dumnezeu? 
Unii oameni spun: „Dumnezeu a poruncit ca ei să aibă o soartă bogată.” 
Este corect că Dumnezeu a poruncit asta, dar dacă familia lor nu ar avea 
acel membru care crede în Dumnezeu, afacerea lor nu ar beneficia de atât 
har şi de atâtea binecuvântări. Fiindcă au o persoană care crede în 
Dumnezeu, fiindcă persoana care crede în El are credință adevărată, 
urmăreşte cu sinceritate și este dornică să I se dedice şi să se sacrifice 
pentru El, partenerul său de viaţă necredincios primeşte harul şi 
binecuvântările în mod excepţional. Lui Dumnezeu Îi este foarte uşor să 
facă acest lucru mărunt. Cei care nu cred tot nu sunt mulțumiți, ba chiar îi 
cenzurează şi-i hărțuiesc pe cei care cred în Dumnezeu. Persecutarea la care 
țara şi societatea îi supun pe credincioşi este deja un dezastru pentru ei și, 
cu toate acestea, membrii familiilor acestora merg chiar și mai departe şi 
pun şi ei presiuni suplimentare. Dacă, în astfel de situaţii, tu tot crezi că îi 
dezamăgeşti şi eşti dispusă să devii sclava căsniciei tale, asta chiar este ceva 
ce nu ar trebui să faci. Nu-ţi susțin credinţa în Dumnezeu, în regulă; nu-ţi 
apără credinţa în Dumnezeu, şi asta este în regulă. Au libertatea de a nu 
face acele lucruri. Totuşi, nu ar trebui să te trateze ca pe o sclavă deoarece 
crezi în Dumnezeu. Nu eşti o sclavă, eşti o fiinţă umană, o persoană demnă 
şi cinstită. Eşti cel puţin o ființă creată înaintea lui Dumnezeu și nu eşti 
sclava nimănui. Dacă trebuie să fii o sclavă, atunci poţi fi doar sclava 
adevărului, sclava lui Dumnezeu, nu sclava unei persoane, cu atât mai puţin 
să-l ai pe partenerul tău de viaţă drept stăpân. În ceea ce priveşte relaţiile 
pământeşti, în afara părinţilor tăi, persoana care îți este cea mai apropiată în 
această lume este partenerul tău de viaţă. Însă fiindcă tu crezi în Dumnezeu, 
el te tratează ca pe un dușman, te atacă şi te persecută. Obiectează la 


participarea ta la adunări, dacă aude vreo bârfă, vine acasă să te dojenească 


şi să se poarte urât cu tine. Chiar și atunci când te rogi sau citeşti cuvintele 
lui Dumnezeu acasă şi nu afectezi cu nimic normalitatea vieții sale, tot te va 
dojeni şi ţi se va opune, ba chiar te va bate. Spune-Mi, ce fel de lucru este 
acesta? Nu este el un demon? Este aceasta persoana cea mai apropiată de 
tine? Merită o astfel de persoană ca tu să îndeplineşti vreo responsabilitate 
faţă de ea? (Nu.) Nu, nu merită! Și astfel, unii oameni care au o asemenea 
căsnicie încă sunt la dispoziția partenerului lor, dispuşi să sacrifice totul, să 
sacrifice timpul pe care ar trebui să-l petreacă făcându-şi datoria, ocazia de 
a-şi face datoria, ba chiar şi ocazia de a obține mântuirea. Nu ar trebui să 
facă aceste lucruri şi ar trebui măcar să abandoneze asemenea idei. În afară 
de a-l fi datori lui Dumnezeu, oamenii nu datorează nimănui nimic. Nu le 
eşti dator părinților tăi, soțului tău, soției tale, copiilor tăi, cu atât mai puţin 
prietenilor tăi — nu datorezi nimănui nimic. Sursa tuturor lucrurilor pe care 
le au oamenii, inclusiv a căsniciilor lor, este Dumnezeu. Dacă trebuie să 
vorbim despre ce datoraţi, oamenii Îi sunt datori doar lui Dumnezeu. 
Bineînţeles, Dumnezeu nu îți cere înapoi ce-l datorezi, El îți cere doar să 
urmezi calea corectă în viață. Cea mai importantă intenție a lui Dumnezeu 
cu privire la căsnicie este ca tu să nu-ți pierzi demnitatea şi integritatea din 
cauza căsniciei tale, să nu devii cineva care nu are o cale corectă de urmat, 
nu are propria perspectivă asupra vieţii sau propria direcție de urmărit şi să 
nu devii un om care renunță chiar și la urmărirea adevărului, la șansa lui de 
a obține mântuirea şi la orice însărcinare sau misiune pe care i-a dat-o 
Dumnezeu, ca în schimb, să devii de bunăvoie sclavul căsniciei tale. Dacă 
îți tratezi căsnicia în acest fel, atunci ar fi fost mai bine dacă nu te-ai fi 
căsătorit deloc, iar viața de persoană necăsătorită ți s-ar potrivi mai bine. 
Dacă orice-ai face, nu te poţi debarasa de o astfel de situație sau structură 
conjugală, atunci ar fi cel mai bine dacă te-ai retrage complet din căsnicie şi 


ai trăi mai bine ca persoană liberă. După cum spuneam, scopul lui 


Dumnezeu când poruncește căsnicia este ca tu să poţi avea un partener, să 
treci prin suişurile şi coborâşurile vieții şi prin fiecare etapă a ei în 
compania partenerului tău, să nu fii singur sau stingher în fiecare etapă a 
vieţii, să ai pe cineva alături, să ai cui să-i împărtăşeşti gândurile cele mai 
intime şi să ai pe cineva care să te aline şi să aibă grijă de tine. Totuşi, 
Dumnezeu nu folosește căsnicia ca să te înrobească, sau ca să te lege de 
mâini şi de picioare, astfel încât să nu ai niciun drept de a-ţi alege calea şi să 
devii sclavul căsniciei. Dumnezeu ţi-a poruncit să te căsătorești şi ţi-a 
rânduit un partener; El nu ţi-a găsit un stăpân şi nici nu vrea ca tu să fii 
izolat în căsnicia ta, fără să ai propriile lucruri pe care le urmărești, propriile 
scopuri în viață, fără direcția corectă pentru ceea ce urmăreşti şi fără dreptul 
de a căuta mântuirea. Dimpotrivă, indiferent dacă eşti căsătorit sau nu, cel 
mai important drept pe care ți L-a dăruit Dumnezeu este cel de a-ți urmări 
scopurile în viață, de a stabili perspectiva corectă asupra vieţii şi de a căuta 
mântuirea. Nimeni nu îţi poate lua acest drept și nimeni nu poate interveni 
asupra lui, nici măcar partenerul tău de viață. Aşadar, acelea dintre voi care 
joacă rolul de sclave în căsnicia lor ar trebui să abandoneze acest mod de 
viaţă, să-şi abandoneze ideile și practicile legate de dorinţa de a fi sclave în 
căsnicia lor şi să lase în urmă situația respectivă. Nu fi constrânsă de 
partenerul tău şi nu fi afectată, limitată, restricționată sau înrobită de 
emoțiile, punctele de vedere, cuvintele, atitudinile sau chiar acțiunile 
partenerului tău. Lasă totul în urmă şi bazează-te pe Dumnezeu, cu 
îndrăzneală şi curaj. Când vrei să citeşti cuvintele lui Dumnezeu, atunci 
citeşte-le, participă la adunări atunci când trebuie să participi, fiindcă eşti o 
ființă umană, nu un câine, şi nu ai nevoie de nimeni care să-ți reglementeze 
comportamentul sau să-ţi restricționeze sau să-ţi controleze viața. Ai dreptul 
să-ţi alegi obiectivele și direcția în viaţă — Dumnezeu ţi-a dăruit acest drept 


ŞI, mai ales, tu pășeşti pe calea corectă. Cel mai important lucru este ca 


atunci când casa lui Dumnezeu are nevoie ca tu să îndeplineşti o anumită 
sarcină, când casa lui Dumnezeu îţi dă o datorie, tu ar trebui să abandonezi 
totul, în mod conştiincios, fără preferinţe sau rezerve, şi să faci datoria pe 
care ar trebui să o faci și să duci până la capăt misiunea pe care ţi-a dat-o 
Dumnezeu. Dacă această sarcină presupune ca tu să pleci de acasă zece zile 
sau o lună, atunci ar trebui să alegi să-ţi faci bine datoria, să duci până la 
capăt însărcinarea pe care ţi-a încredinţat-o Dumnezeu şi să-l mulțumeșşti 
inima — acestea sunt atitudinea, hotărârea și dorința pe care ar trebui să le 
aibă cei care urmăresc adevărul. Dacă această sarcină presupune ca tu să 
pleci pentru şase luni, un an, sau pentru o perioadă necunoscută, atunci ar 
trebui să îti abandonezi, în mod conştiincios, familia şi partenerul conjugal 
şi să mergi să duci până la capăt misiunea pe care ţi-a dat-o Dumnezeu. 
Asta fundcă acesta este momentul când lucrarea casei lui Dumnezeu şi 
datoria ta au nevoie cel mai mult de tine, şi nu momentul când căsnicia și 
partenerul tău au nevoie cel mai mult de tine. Prin urmare, nu trebuie să 
crezi că dacă eşti căsătorit, atunci trebuie să fii sclavul căsniciei tale, sau că 
este o rușine dacă se încheie sau se destramă căsnicia ta. De fapt, nu este o 
ruşine şi trebuie să vezi circumstanţele în care s-a încheiat căsnicia și care a 
fost rânduiala lui Dumnezeu. Dacă acest eveniment a fost poruncit şi 
guvernat de Dumnezeu şi nu provocat de oameni, atunci este un lucru 
măreț, este o onoare ca tu să fi renunţat la căsnicia ta şi s-o fi încheiat dintr- 
o cauză dreaptă, căutând să-L mulțumeșşti pe Dumnezeu și să-ți duci la bun 
sfârşit misiunea ca fiinţă creată. Acesta este un lucru care va fi ținut minte și 
acceptat de Dumnezeu şi de aceea spun că este un lucru măreț, nu o ruşine! 
Deşi căsniciile unor oameni se încheie pentru că partenerul îi abandonează 
şi-i trădează — în termeni colocviali, li se dau papucii și sunt trimiși la 
plimbare — acest lucru nu este ruşinos. În schimb, ar trebui să spui: „Este 


onoarea mea. De ce? Faptul că a ajuns în acest punct şi s-a încheiat în acest 


fel căsnicia mea este poruncit şi guvernat de Dumnezeu. Călăuzirea lui 
Dumnezeu m-a determinat să fac acest pas. Dacă nu ar fi făcut Dumnezeu 
asta şi nu l-ar fi pus să mă arunce în stradă, chiar nu aş fi avut credinţa și 
curajul să fac acest pas. Slavă suveranității și călăuzirii lui Dumnezeu! 


|? 


Lăudat fie Dumnezeu!” Aceasta este o onoare. În toate tipurile de căsnicii, 
poți să ai o asemenea experienţă, poţi să alegi să urmezi calea corectă sub 
călăuzirea lui Dumnezeu, să duci la bun sfârşit misiunea pe care ţi-a dat-o 
Dumnezeu, să-ţi părăseşti partenerul de viață sub o astfel de premisă şi cu o 
asemenea motivaţie şi să-ţi închei căsnicia, iar pentru asta meriți felicitări. 
Există cel puţin un lucru în legătură cu care merită să te bucuri, și anume că 
nu mai eşti sclavul căsniciei tale. Ai scăpat de sclavia căsniciei tale şi nu 
mai trebuie să-ți faci griji, să suferi şi să te chinui din cauză că ești sclavul 
căsniciei tale şi vrei să te eliberezi, dar nu poți. Din acel moment, ai scăpat, 
eşti liber, iar acesta este un lucru bun. Cu toate acestea, sper că aceia ale 
căror căsnicii s-au încheiat în mod dureros și care încă sunt apăsați de 
umbrele acestei chestiuni să poată renunţa cu adevărat la căsnicia lor; 
renunţă la umbrele cu care te-a lăsat aceasta, la ura, furia și chiar suferința 
cu care te-a lăsat şi nu mai simţi durere şi furie fiindcă toate sacrificiile şi 
eforturile pe care le-ai făcut pentru partenerul tău au fost răsplătite cu 
infidelitatea, trădarea şi batjocura acestuia. Sper să laşi în urmă toate aceste 
lucruri, să te bucuri că nu mai ești sclavul căsniciei tale, că nu mai trebuie 
să faci nimic ori să te sacrifici în mod inutil pentru stăpânul din căsnicia ta 
ŞI, în schimb, sub călăuzirea şi suveranitatea lui Dumnezeu, să urmezi calea 
corectă în viaţă, să-ţi îndeplineşti datoria de fiinţă creată, să nu mai fii 
necăţit şi să nu mai ai nicio grijă. Bineînţeles, nu mai este nevoie să fii 
preocupat, îngrijorat sau neliniștit cu privire la partenerul tău conjugal sau 
să-ţi ocupi mintea cu gânduri despre el; din acest moment, totul va fi bine, 


nu mai este nevoie să discuţi chestiunile personale cu partenerul tău, nu mai 


al de ce să fii constrâns de el. Trebuie doar să cauţi adevărul şi să te uiţi 
după principii şi după fundament în cuvintele lui Dumnezeu. Deja ești liber 
şi nu mai eşti sclavul căsniciei tale. Este un noroc că ai lăsat în urma ta acea 
căsnicie de coşmar, că ai venit cu sinceritate înaintea lui Dumnezeu, că nu 
mai ești îngrădit de căsnicia ta şi că ai mai mult timp să citeşti cuvintele lui 
Dumnezeu, să participi la adunări şi să faci devoțiuni spirituale. Eşti absolut 
liber, nu trebuie să acționezi într-un anumit fel, în funcție de toanele 
altcuiva, nu mai eşti nevoit să asculți tachinările batjocoritoare ale nimănui, 
nu mai trebuie să iei în calcul toanele sau sentimentele nimănui — trăieşti 
viaţa unei persoane necăsătorite, e grozav! Nu mai ești un sclav, poţi să ieşi 
din acel mediu în care aveai diverse responsabilităţi de îndeplinit faţă de 
oameni, poți să fii o ființă creată adevărată sub stăpânirea Creatorului și să 
îndeplineşti datoria unei fiinţe create — ce minunat este să faci asta într-un 
mod pur! Nu mai trebuie să te cerți, să-ți faci griji, să-ţi baţi capul, să 
tolerezi, să înduri, să suferi sau să te înfurii vreodată cu privire la căsnicia 
ta, nu mai trebuie să trăieşti niciodată în acel mediu odios şi în acea situație 
complicată. Asta este grozav, toate acestea sunt lucruri bune şi totul merge 
bine. Când cineva vine înaintea Creatorului, acea persoană acţionează și 
vorbeşte potrivit cuvintelor lui Dumnezeu şi în conformitate cu adevărurile- 
principii. Totul decurge fără probleme, nu mai au loc acele dispute dificile, 
iar inima ta se poate linişti. Toate acestea sunt lucruri bune, dar este păcat că 
unii oameni încă sunt dispuşi să fie sclavi într-un asemenea mediu conjugal 
odios și nu scapă de el sau nu-l lasă în urmă. În orice caz, Eu tot sper că, 
deşi aceşti oameni nu-şi încheie căsniciile şi nu lasă în urmă căsniciile 
destrămate, ar trebui, măcar, să nu fie sclavii căsniciilor lor. Indiferent cine 
este partenerul tău, indiferent ce talente sau ce umanitate are, cât de înalt 
este statutul lui, cât de talentat şi de capabil este, el tot nu este stăpânul tău. 


Este partenerul tău, egalul tău. Nu este mai nobil decât tine şi nici tu nu eşti 


mai modestă decât el. Dacă nu este în stare să-şi îndeplinească 
responsabilitățile conjugale, atunci eşti îndreptățită să-l critici şi ai obligația 
să-l ţii în frâu şi să-i ţi predici. Nu te degrada şi nu-ţi da voie să fii 
exploatată pentru că îl crezi prea formidabil sau te temi că se va plictisi de 
tine, te va respinge sau te va abandona, sau pentru că vrei să păstrezi 
continuitatea relației tale conjugale, compromiţându-te de bunăvoie pentru a 
fi sclava lui şi sclava căsniciei tale — nu se cuvine. Nu aşa ar trebui să se 
comporte cineva, iar acestea nu sunt responsabilitățile pe care cineva ar 
trebui să le îndeplinească în cadrul căsniciei. Dumnezeu nu-ți cere să fii 
sclav şi nici nu-ţi cere să fii stăpân. El cere doar să-ţi îndeplineşti 
responsabilitățile și de aceea trebuie să înţelegi corect responsabilitățile pe 
care se cuvine să le îndeplineşti în căsnicie și ar trebui să înţelegi și să vezi 
corect şi rolul pe care-l joci în căsnicie. Dacă rolul pe care-l joci este 
denaturat şi nu este în acord cu umanitatea sau cu ceea ce a poruncit 
Dumnezeu, atunci ar trebui să te verifici şi să reflectezi la cum să ieşi din 
această stare. Dacă partenerul tău poate fi criticat, atunci critică-l; dacă vei 
suferi consecinţe nedorite criticându-ţi partenerul, atunci ar trebui să faci o 
alegere mai înţeleaptă, mai potrivită. În orice caz, dacă-ţi dorești să 
urmăreşti adevărul şi să obţii mântuirea, atunci trebuie să-ți abandonezi 
ideile sau practicile legate de faptul de a fi sclavul căsniciei tale. Nu trebuie 
să fii sclavul căsniciei tale, ci mai degrabă să lași în urmă acel rol, să fii o 
fiinţă umană adevărată, să fii o fiinţă creată adevărată şi, în acelaşi timp, să- 


ti îndeplineşti datoria. Înţelegi? (Da.) 


Tocmai am avut părtăşie despre faptul că „oamenii nu ar trebui să fie 
sclavii căsniciei”, spunându-le acestora să-şi abandoneze punctele de vedere 
false despre căsnicie. Mai precis, unii oameni cred că trebuie să-şi continue 
căsnicia şi să facă tot ce pot ca să o împiedice să se destrame şi să se 


încheie. Pentru a atinge acest obiectiv, fac compromisuri. Preferă să-şi 


sacrifice multe dintre lucrurile pozitive pe care le urmăresc pentru a-și 
continua căsnicia şi devin, de bunăvoie, sclavii ei. Acești oameni 
interpretează în mod greşit existenţa și definiția căsniciei, iar atitudinea lor 
faţă de căsnicie este greşită, prin urmare, ar trebui să abandoneze asemenea 
gânduri şi puncte de vedere eronate, să scape de o asemenea stare conjugală 
denaturată, să adopte abordarea corectă față de căsnicie şi să trateze în mod 
corect aceste probleme care apar în căsnicie — acesta este al treilea lucru pe 
care oamenii ar trebui să-l abandoneze cu privire la căsnicie. În continuare, 
vom avea părtăşie despre al patrulea aspect privind căsnicia: Destinația ta 
nu este căsnicia. Este şi acesta un aspect. Fiind un subiect despre care avem 
părtăşie, acesta este un aspect demonstrativ în situaţiile actuale din 
căsniciile oamenilor. Există în toate tipurile de situații conjugale. Este şi un 
tip de atitudine pe care oamenii o au față de căsnicie, sau un fel de stare în 
care trăiesc, aşa că ar trebui să avem părtășie despre acest aspect şi să-l 
clarificăm. După ce se căsătoresc, unele femei cred că şi-au găsit Alesul. 
Cred că se pot baza pe acest bărbat și că pot avea încredere în el, că le poate 
fi un sprijin solid pe calea vieţii lor şi că va fi serios şi de încredere, când 
vor avea nevoie să se bazeze pe el. Unii bărbaţi cred că şi-au găsit aleasa. 
Este frumoasă şi generoasă, blândă şi atentă, virtuoasă și înţelegătoare. Cu 
această femeie, cred că vor avea o viaţă stabilă şi un cămin liniştit și 
primitor. Când oamenii se căsătoresc, toți se cred norocoşi şi fericiţi. 
Majoritatea oamenilor cred că, atunci când se căsătoresc, partenerul lor este 
simbolul vieţii viitoare alese de ei și că, bineînţeles, căsnicia lor este 
destinaţia pe care o caută în viaţa aceasta. Ce înseamnă asta? Înseamnă că 
toți cei care se căsătoresc consideră că destinația lor este căsnicia şi că, 
odată ce au o asemenea căsnicie, destinația lor este acea căsnicie. Ce 
înseamnă „destinaţie”? Înseamnă un punct de sprijin. Încredinţează 


planurile, viitorul şi fericirea lor căsniciei, precum şi partenerului cu care s- 


au căsătorit şi, prin urmare, după ce se căsătoresc, cred că nu le va mai lipsi 
niciodată nimic şi nu vor mai avea griji. Asta se întâmplă fiindcă simt că 
deja şi-au găsit destinația, iar această destinație este reprezentată atât de 
partenerul lor, cât şi de căminul pe care l-au construit împreună cu persoana 
respectivă. Dat fund că şi-au găsit destinaţia, nu mai au nevoie să 
urmărească nimic sau să spere la nimic. Bineînţeles, din atitudinile şi 
punctele de vedere ale oamenilor cu privire la căsnicie, acest lucru este 
benefic pentru stabilitatea structurii conjugale. Dacă un bărbat sau o femeie 
are un partener fix de sex opus ca partener conjugal, măcar nu va mai avea 
legături amoroase și nu va mai avea relaţii sexuale cu sexul opus. Acest 
lucru este benefic pentru majoritatea partenerilor conjugali. Măcar inimile 
lor se vor linişti cu privire la relaţii, vor fi atrași de un partener permanent 
de sex opus și vor fi stabilizaţi într-un mediu de viaţă primar de către un 
partener permanent de sex opus — acesta este un lucru bun. Totuşi, când un 
om se căsătoreşte, dacă-şi privește căsnicia drept destinație, dar în acelaşi 
timp priveşte toate lucrurile pe care le urmăreşte, concepția asupra vieţii, 
calea pe care o urmează în viaţă și tot ce îi cere Dumnezeu drept lucruri 
inutile, pentru timpul său liber, atunci, a-şi avea în mod imperceptibil 
căsnicia drept destinație nu este un lucru bun, ci dimpotrivă, devine un 
obstacol, o piedică și un impediment pentru urmărirea obiectivelor corecte 
în viaţă, pentru stabilirea concepţiei corecte despre viaţă şi chiar şi pentru 
urmărirea mântuirii de către acesta. Asta se întâmplă fiindcă atunci când o 
persoană care se căsătoreşte îşi consideră partenerul ca fiind destinația și 
destinul său în viaţă, crede că diversele emoţii ale partenerului său, fericirea 
şi nefericirea sa, au legătură cu ea, iar propria fericire şi nefericire şi 
propriile emoţii diverse sunt legate de partenerul său şi, prin urmare, viaţa, 
moartea, fericirea şi bucuria partenerului său sunt asociate cu propria viaţă, 


moarte, fericire şi bucurie. Prin urmare, ideea acestor oameni că destinația 


vieţii lor este căsnicia le face foarte lentă şi pasivă urmărirea căii în viaţă, a 
lucrurilor pozitive și a mântuirii. Dacă partenerul cuiva care ÎI urmează pe 
Dumnezeu în căsnicia lor alege să nu-L urmeze pe Dumnezeu şi, în schimb, 
alege să urmărească lucruri lumești, atunci cel care Îl urmează pe 
Dumnezeu va fi grav afectat de partenerul său. De exemplu, soția consideră 
că ar trebui să creadă în Dumnezeu şi să urmărească adevărul şi că ar trebui 
să renunţe la slujba ei și să-şi îndeplinească datoria, să se sacrifice şi să se 
dedice în casa lui Dumnezeu, în timp ce soţul ei gândeşte: „Credinţa în 
Dumnezeu este un lucru bun, dar tot trebuie să trăim. Dacă ne îndeplinim 
amândoi datoria, cine va câştiga bani? Cine va ţine gospodăria? Cine va 
întreține viața familiei noastre?” Cu acest punct de vedere, alege să 
continue să lucreze şi să urmărească lucruri lumești; nu spune că nu crede în 
Dumnezeu şi nu spune nici că se opune acestui lucru. Soţia care crede în 
Dumnezeu gândeşte mereu: „Soţul meu este destinația mea. Mi-e bine doar 
când îi este lui bine. Dacă lui nu-i este bine, atunci nu-mi poate fi nici mie 
bine. Suntem ca două boabe într-o păstaie. Împărtășim aceleaşi bucurii şi 
aceleaşi tristeți și trăim şi murim împreună. Oriunde merge el, merg și eu. 
Acum, avem neînţelegeri cu privire la alegerea căii noastre şi au început să 
apară probleme, deci cum ne putem împăca? Eu vreau să-L urmez pe 
Dumnezeu, dar pe el nu-l interesează credinţa în Dumnezeu. Dacă el nu 
crede în Dumnezeu, eu nu voi putea avansa în propria credinţă şi nu voi mai 
vrea să-L urmez pe Dumnezeu. Asta se întâmplă fundcă încă de la început 
m-am gândit la el ca la cerul meu, ca la destinul meu. Nu pot să-l părăsesc. 
Dacă el nu crede în Dumnezeu, nu va crede niciunul din noi, iar dacă el 
crede în Dumnezeu, atunci vom crede amândoi. Dacă el nu crede în 
Dumnezeu, mă voi simţi ca şi cum mi-ar lipsi ceva, ca şi cum mi-a fost luat 
sufletul.” Tot timpul se simte neliniştită şi îngrijorată cu privire la această 


chestiune. Adesea se roagă, sperând că soţul ei poate crede în Dumnezeu, 


dar indiferent cum se roagă, soțul ei este neimpresionat şi nu crede în 
Dumnezeu. Ea este abătută — ce poate să facă? Nu poate să facă nimic, aşa 
că se străduieşte din răsputeri şi, când este soţul ei acasă, îl duce să citească 
din cuvintele lui Dumnezeu. Soţul ei citeşte cuvintele lui Dumnezeu și 
ascultă fără aversiune în timp ce le citeşte ea, dar nu participă activ la 
părtăşie. Fiindcă sunt soţ şi soţie, pur şi simplu nu se ceartă cu ea. Când i se 
cere să cânte imnuri, o face şi învaţă să le cânte, iar după ce le învaţă, nu 
spune dacă le-a învăţat în întregime sau dacă îi plac. Când e chemat să 
participe la adunări, ocazional, când are ceva timp liber, merge cu soția lui 
la adunare, dar, în general, munceşte mult și câștigă bani. Nu menționează 
niciodată nimic legat de credinţa în Dumnezeu, nu ia niciodată inițiativa de 
a cere să participe la o adunare sau să îndeplinească o datorie. Pe scurt, are 
o atitudine temperată faţă de acest subiect. Nu se opune credinței în 
Dumnezeu, dar nici nu o susține şi nu arată care este atitudinea lui faţă de 
ea. Soţia care crede în Dumnezeu pune totul la suflet și ţine minte şi spune: 
„Dat fiind că suntem un cuplu căsătorit şi formăm o familie, dacă eu intru în 
Împărăţie, atunci trebuie să intre şi el. Dacă nu mă urmează în credinţă, 
atunci nu va putea să intre în Împărăţie şi nici să obţină mântuirea, iar 
atunci, nici eu nu voi mai vrea să trăiesc şi-mi voi dori să mor.” Deși încă 
nu e moartă, în inima ei, se simte mereu îngrijorată, îndurerată şi chinuită 
de această chestiune, gândindu-se: „Dacă într-o zi vor veni dezastrele, iar el 
va muri în dezastre, ce mă voi face? Acum există o boală foarte gravă. Dacă 
va lua această boală, atunci eu nu voi mai trăi. Nu spune că se opune 
credinței mele în Dumnezeu, dar ce mă voi face dacă, într-o zi, chiar îmi 
spune că nu mai vrea să cred în Dumnezeu?” Se teme că, atunci când va 
veni acel moment, îl va urma pe soţul ei şi va alege să nu creadă în 
Dumnezeu şi să-L trădeze. Acest lucru se întâmplă fiindcă în inima ei, soţul 


este sufletul și viaţa ei şi, chiar mai mult, este cerul ei şi e totul pentru ea. 


Soţul din inima ei o iubeşte cel mai mult, iar ea este cea care îl iubește pe 
soţul ei cel mai mult. Dar acum, a întâmpinat o problemă: dacă soţul se 
opune credinţei ei în Dumnezeu, iar rugăciunile ei sunt în zadar, ce se va 
întâmpla? Se agită mult în legătură cu asta. Când i se cere să meargă să-și 
facă datoria departe de casă, deşi îşi doreşte şi să-și îndeplinească datoria în 
casa lui Dumnezeu, când aude că, pentru a face asta, trebuie să plece de 
acasă şi să călătorească departe şi că trebuie să stea departe de casă pentru o 
perioadă îndelungată, simte o suferinţă incredibilă. Din ce motiv? Se teme 
că, plecând de acasă, nu va mai avea nimeni grijă de soţul ei, ei îi va fi dor 
de el şi-şi va face întruna griji în legătură cu el. Va fi îngrijorată în ce-l 
priveşte şi va tânji după el, ba chiar va simţi că nu poate trăi fără el alături, 
că îşi va pierde speranţa și direcţia în viaţă şi că nici nu-și va putea îndeplini 
datoria din toată inima. Acum, o doare inima și doar când se gândește la 
asta, ca să nu mai vorbim de cazul în care chiar s-ar întâmpla. Astfel, în 
biserică, ea nu îndrăznește niciodată să ceară să-şi îndeplinească datoria în 
alt loc, sau dacă există vreo sarcină care presupune ca o persoană să fie 
plecată mult timp şi să doarmă noaptea departe de casă, nu îndrăzneşte 
niciodată să se ofere pentru sarcină şi nu îndrăzneşte să accepte o asemenea 
cerere. Pur şi simplu își dă toată silința distribuind scrisori pentru frații și 
surorile ei, sau uneori găzduind adunări cu ei la ea acasă, dar niciodată nu 
îndrăzneşte să se despartă de soţul ei o zi întreagă. Dacă într-adevăr există o 
situație specială şi soţul ei trebuie să plece într-o călătorie de afaceri sau 
este plecat câteva zile, atunci va jeli acasă două sau trei zile înainte să plece 
soţul ei, plângând până când i se umflă ochii cât roşiile. De ce plânge? Se 
teme că soţul ei va muri într-un accident aviatic şi nici măcar nu i se va 
descoperi cadavrul; şi atunci, ce se va face ea? Cum va trăi şi cum îi vor 
trece zilele? Cerul ei va fi dispărut, se va simți ca şi cum i-ar fi fost furată 


inima. O îngrozeşte până şi gândul la așa ceva şi de aceea plânge când se 


gândeşte la asta. Soţul ei nici măcar nu a plecat încă şi ea plânge de două 
sau trei zile şi continuă să plângă până se întoarce acesta, jelindu-se atât de 
mult, încât soțul se enervează şi spune: „Dar ce are? Nici măcar nu am 
murit şi ea plânge. Mă blestemă să mor?” Nu poate face nimic, ea plânge 
întruna, spunând: „Pur şi simplu nu vreau să pleci, nu vreau să te scap din 
ochi.” Îşi pune în joc soarta şi destinaţia pentru soţul cu care s-a căsătorit şi, 
indiferent dacă acest mod de a face lucrurile este nesăbuit sau copilăresc, în 
orice caz, există astfel de oameni. Sunt mai mulți bărbaţi aşa, sau mai multe 
femei? (Femei.) Par să fie mai multe femei așa, femeile pot fi cam slabe. 
Indiferent cine părăsește pe cine, dintre bărbaţi şi femei, pot continua să 
trăiască? (Da.) Indiferent cine părăseşte pe cine, este ceva ce poţi să alegi? 
Este ceva ce poţi controla? (Nu.) Nu, nu este ceva ce poți controla, așa că te 
pierzi în capricii nesăbuite, plângi, te simţi ofensat, tulburat și îndurerat — au 
vreun sens toate acestea? (Nu.) Aceste persoane simt că a fi capabile să-și 
privească partenerul, să-l țină de mână și să trăiască împreună cu el 
înseamnă că au parte de susținere toată viaţa, precum să fie liniștite şi 
alinate. Cred că nu vor avea griji cu privire la mâncare sau îmbrăcăminte, 
nu vor avea neliniști, şi cred că partenerul este destinaţia lor. Non- 
credincioşii au o zicală care spune: „Dacă te am pe tine în viața aceasta, nu- 
mi mai trebuie nimic altceva.” În adâncul inimii, asta e părerea pe care o au 
aceste persoane față de căsnicia şi partenerul lor; sunt fericite când 
partenerul lor este fericit, neliniștite atunci când partenerul lor este neliniștit 
şi suferă atunci când suferă partenerul lor. Dacă le moare partenerul, nu mai 
vor nici ele să trăiască, iar dacă partenerul lor pleacă şi se îndrăgosteşte de 
altcineva, ce fac? (Nu vor să trăiască.) Unele nu mai vor să trăiască, aşa că 
se sinucid, iar unele persoane își pierd mințile. Spuneţi-Mi, despre ce este 
vorba aici? Ce fel de persoană îşi pierde mințile? A-ţi pierde minţile 


înseamnă că eşti posedat. Unele femei îşi cred soţul destinația lor în viaţă și 


cred că, odată ce au găsit un astfel de bărbat, nu vor mai iubi niciodată un 
alt bărbat — este un exemplu al zicalei „dacă îl am pe el în viaţa asta, nu-mi 
mai trebuie nimic altceva”. Soţul ei însă o dezamăgește, pleacă să iubească 
pe altcineva, iar pe ea nu o mai vrea. Deci în final, ce se întâmplă? Atunci, 
ea îi urăște pe toți membrii sexului opus. Când mai vede un bărbat, vrea să-l 
scuipe, să-l blesteme şi să-l lovească. Începe să aibă tendinţe violente, iar 
simţul rațiunii 1 se denaturează. Unele chiar îşi pierd minţile. Acestea sunt 


consecințele atunci când oamenii nu înţeleg corect căsnicia. 


Aceste persoane consideră căsnicia ca simbol al faptului că au urmărit 
cu succes fericirea, precum şi ca o destinaţie în viață şi un obiectiv la care 
visau de mult şi pe care acum l-au atins. Pentru ele, căsnicia este ultimul 
obiectiv în viață, iar ceea ce urmăresc privind căsnicia este să-și împartă 
această viaţă cu partenerul lor, să îmbătrânească împreună și să trăiască şi să 
moară împreună. Pentru a confirma faptul că destinația lor este căsnicia, în 
viaţa conjugală fac multe lucruri care depăşesc raționalitatea și ies din sfera 
responsabilitătilor unei persoane. Aceste lucruri care ies din sfera 
responsabilitătilor unei persoane le includ pe cele extreme prin care acestea 
îşi pierd integritatea, demnitatea și obiectivele pe care le urmăresc. De 
exemplu, monitorizează adesea cu cine este partenerul lor în fiecare zi, ce 
face atunci când iese în oraş, dacă a avut vreun contact cu alte membre ale 
sexului opus şi dacă a avut cu alte membre ale sexului opus interacțiuni sau 
relații amiabile care depășesc sfera prieteniei. De asemenea, există persoane 
care-şi petrec mult timp observând şi sondând atitudinea partenerului lor 
faţă de ele, ca să vadă dacă acesta se gândește la ele şi dacă le mai iubește. 
Există şi unele femei care miros hainele soților lor atunci când aceştia ajung 
acasă, căutând fire de păr de femeie, verificând cămăşile de urme de ruj de 
la alte femei. Verifică şi telefoanele soților lor, ca să vadă dacă există 


numere de femei pe care nu le recunosc, verificând chiar câte telefoane au 


soţii lor, cu cine au legături şi dacă este adevărat ce spun atunci când sună 
în fiecare zi. De exemplu, o soție îşi sună soţul şi întreabă: „Unde eşti? Ce 
faci?” Soţul ei răspunde: „Sunt la muncă, revizuiesc documente.” Ea spune: 
„Fă o poză cu documentele pe care le revizuiești şi trimite-mi-o.” Soţul ei 
face ce spune ea, iar apoi, ea întreabă: „Cine mai e cu tine în birou?” El 
răspunde: „Sunt singur.” Ea spune: „Putem să avem un apel video, ca să văd 
cine mai este în birou?” El o apelează video şi ea vede ce pare a fi silueta 
unei femei care se îndepărtează, deci spune: „Nu e adevărat; cine e femeia 
aia?” El spune: „E doar femeia de serviciu.” Ea zice: „Ah, bine.” Abia 
atunci se relaxează. Astfel de persoane verifică telefoanele soților lor, pe 
unde umblă aceştia, ce fac în orice moment al zilei. Au așteptări foarte mari 
de la căsnicia lor şi sentimente chiar mai mari de nesiguranţă. Bineînţeles, 
au o dorinţă uriașă de a-şi stăpâni şi controla soțul. Fiindcă sunt sigure că 
partenerul lor este destinația lor şi că el este cel cu care este obligatoriu şi 
cu care ar trebui să fie toată viaţa, prin urmare, nu pot permite în niciun caz 
să apară derapaje sau hibe în căsnicie, şi nici măcar imperfecţiuni sau 
probleme minore — nu pot permite toate aceste lucruri. Aşa că își 
canalizează majoritatea energiei spre monitorizarea partenerului lor, 
cerându-i părerea, interesându-se despre mişcările şi locurile pe unde umblă 
acesta, precum şi spre controlarea acestuia. Mai ales când partenerul lor are 
o legătură amoroasă, asta este ceva ce nu pot permite. Fac scene, se 
tăvălesc, plâng, provoacă neplăceri şi amenință că se vor sinucide. Unele 
chiar își iau problemele cu ele la adunări și discută strategii cu frații şi 
surorile lor, spunând: „El e prima mea iubire, bărbatul pe care-l iubesc cel 
mai mult. Toată viaţa nici măcar nu am ținut alt bărbat de mână și nu am 
atins pielea altui bărbat. El e singurul bărbat pentru mine, el e cerul meu şi e 
cel hărăzit mie, în această viață. A plecat cu altcineva şi pur şi simplu nu 


pot să tolerez ce mi-a făcut.” Cineva îi spune: „Ce sens are să nu poți să 


tolerezi asta? Poţi schimba ce s-a întâmplat? Alţi oameni au putut să-şi dea 
seama de multă vreme că soțul tău are predilecția asta.” Ea răspunde: 
„Indiferent dacă are sau nu predilecția asta, pur şi simplu nu pot să accept 
ce s-a întâmplat. Cine mă va ajuta să găsesc o soluţie ca să-l pedepsesc și să 
încerc s-o împiedic pe amanta lui să mă înlocuiască?” Vezi tu, este atât de 
necăţită, că îşi aduce necazurile la o adunare, ca să aibă părtăşie despre ele. 
Este aceasta părtăşie? Asta înseamnă să faci remarci nepotrivite, să 
transmiţi mesaje negative şi să răspândeşti informaţii negative. Este treaba 
ta personală şi, dacă mergi acasă, închizi uşa și-l baţi şi vă certaţi, aceea este 
treaba ta, dar nu trebuie să-ți aduci necazurile la adunări şi să vorbeşti 
despre ele acolo. Dacă-ţi dorești să cauţi adevărul la o adunare, poţi să spui: 
„Mi s-a întâmplat acest lucru, deci cum pot să mă retrag din această situație 
şi să nu fiu constrânsă de el? Cum pot să nu las chestiunea asta să-mi 
afecteze credința în Dumnezeu şi îndeplinirea datoriei?” Este în regulă să 
cauţi adevărul, dar dacă mergi la o adunare şi vorbeşti despre disputele tale, 
asta este ceva ce nu ar trebui să faci. De ce nu ar trebui să faci asta? Ai 
întâmpinat această problemă și, acum, te-ai trezit în situaţia ta actuală de 
viaţă din cauză că ai înţeles incorect căsnicia. Atunci, vrei să aduci aceste 
dispute şi aceste consecinţe înaintea fraților şi surorilor tale pentru părtăşie, 
şi nu numai că acest lucru are un impact asupra altor oameni, dar nici ție nu 
îți aduce beneficii. Vorbeşti despre disputele tale, dar cei mai mulți dintre 
oameni nu înţeleg adevărul şi nu au statură şi tot ce pot face este să te ajute 
să găseşti idei şi să-ți analizezi disputele. Nu numai că nu te pot ajuta să 
dobândeşti o intrare pozitivă, ci dimpotrivă, înrăutățesc lucrurile şi fac 
problema mai gravă şi mai complicată. Cei mai mulți dintre oameni sunt 
confuzi și nu înţeleg adevărul sau intențiile lui Dumnezeu — pot asemenea 
oameni să-ți ofere un ajutor benefic şi valoros? Cineva spune: „Iu vei fi 


mereu soția lui legală. Răul nu poate învinge niciodată dreptatea.” Este 


acesta adevărul? (Nu.) Altcineva spune: „Nu-i face loc amantei lui și mai 
vedem noi dacă te poate înlocui!” Este acesta adevărul? (Nu.) Te face 
fericită sau te înfurie când auzi oamenii spunând aceste lucruri? Le spun ei 
pentru a te face irascibilă sau ca să înţelegi adevărul şi să ai o cale de 
practică? Altcineva zice: „Înţeleg perfect. Nu există bărbaţi buni în zilele 
noastre. Orice bărbat cu bani devine rău.” Este acesta adevărul? (Nu.) Şi 
apoi, cineva spune: „Nu trebuie să accepți asta. Trebuie să-i zici acele 
amante că nu vei fi intimidată atât de uşor. Arată-i cine-i şefa. Mergi unde 
lucrează şi spune-le tuturor, fă o scenă şi zi că este amanta soțului tău. Tu 
eşti soția lui legală şi toată lumea va fi cu siguranță de partea ta, nu de 
partea ei. Fă-o să se dea la o parte şi să se retragă.” Este acesta adevărul? 
(Nu.) Nu sunt aceste vorbe înțelegerile eronate ale majorității oamenilor? 
(Ba da.) Altcineva vorbeşte într-o manieră oarecum rezervată, spunând: „E 
cu tine de o viaţă, încă nu ţi s-a făcut lehamite de el? Dacă vrea să fie cu 
altcineva, atunci lasă-l. Atât timp cât aduce bani acasă și tu ai ce mânca și 
ce bea, nu este suficient? Ar trebui să fu fericită și apoi, el nu te va mai 
deranja întruna. Atât timp cât vine în continuare în casă şi o recunoaște 
drept căminul lui, nu este suficient? De ce eşti furioasă? De fapt, profiți de 
situație.” Sună alinător, dar este adevărul? (Nu.) Ar spune o persoană 
respectabilă vreunul dintre aceste lucruri? (Nu.) Dacă intenția nu este de a 
semăna discordie sau de a provoca o confruntare, este de a calma situația și 
de a face un compromis neprincipial. Există aici vreun cuvânt care reflectă 
perspectiva pe care ar trebui să o aibă soția cu privire la chestiune, o 
perspectivă care este şi corectă, şi în acord cu adevărul? (Nu.) Nu spun cei 
mai mulți dintre oameni astfel de lucruri? (Ba da.) Ce dovedește asta? (Că 
cei mai mulți dintre ei sunt destul de confuzi şi că ideile care le vin nu 
ajută.) Cei mai mulți dintre oameni sunt confuzi, nu urmăresc și nici nu 


înţeleg adevărul. In orice caz, nu înţeleg care este adevărul şi nici nu înţeleg 


care sunt cerințele lui Dumnezeu de la oameni. Mai precis, în ceea ce 
priveşte căsnicia, oamenii pur şi simplu nu înţeleg cum ar trebui să 
abordeze problemele care apar într-o căsnicie prin prisma cuvintelor lui 
Dumnezeu despre căsnicie şi a definiției Lui pentru aceasta, într-un mod 


care este în acord cu intenţiile lui Dumnezeu, fără să devină irascibili. 


Indiferent cu ce problemă te confrunți, fie că este mare sau mică, 
trebuie să o abordezi mereu având cuvintele lui Dumnezeu ca bază şi 
adevărul drept criteriu. Atunci, care este baza din cuvintele lui Dumnezeu 
cu privire la aceste probleme care apar în căsnicie? Care este criteriul 
adevărului? Partenerul tău nu este fidel căsniciei voastre şi aceasta este 
problema lui, dar nu poți permite ca problema lui să afecteze faptul că tu ai 
atitudinea corectă şi simţul responsabilități față de căsnicie. El este 
vinovatul, dar tu nu poţi permite ca fărădelegile lui să afecteze atitudinea pe 
care ar trebui să o ai tu faţă de căsnicie. ÎI consideri destinaţia ta, dar asta 
este doar ceea ce crezi tu și, în realitate, nu este aşa. Nici Dumnezeu nu a 
cerut sau nu a poruncit vreodată ca aşa să stea lucrurile. Doar că tu insişti să 
crezi că el este destinația ta, sufletul tău pereche, din afecţiune, din dorință 
umană şi, mai precis, din impulsivitate umană. Este greşit ca tu să insişti să 
crezi asta. Indiferent ce credeai înainte, acum ar trebui, în orice caz, să 
schimbi direcția și să vezi care sunt gândurile şi atitudinile corecte pe care 
Dumnezeu le cere oamenilor să le aibă. Cum ar trebui să tratezi problema 
atunci când partenerul tău este infidel? Nu ar trebui să te cerți şi să creezi 
necazuri şi nici nu ar trebui să faci o scenă şi să te tăvălești. Ar trebui să 
înţelegi că atunci când se întâmplă asta, nu se prăbușește cerul, nici nu îţi 
este distrus visul privind destinația ta și, bineînţeles, nu înseamnă nici că 
trebuie să se încheie şi să se destrame căsnicia ta şi cu atât mai puţin că 
aceasta a eșuat sau că a ajuns la capăt de drum. Doar că, fiindcă toţi oamenii 


au firi corupte şi fiindcă sunt influenţaţi de tendinţele ticăloase şi de 


practicile comune ale lumii şi nu au pic de imunitate pentru a se proteja 
împotriva tendinţelor ticăloase, ei nu pot evita să facă greșeli, să fie infideli, 
să calce strâmb în căsniciile lor și să-şi dezamăgească partenerii. Dacă 
priveşti problema din această perspectivă, atunci nu este chiar aşa mare 
lucru. Toate familiile conjugale sunt influențate de mediul general al lumii 
şi de tendințele ticăloase şi practicile comune ale societății. De asemenea, 
dintr-o perspectivă individuală, oamenii au dorinţe sexuale şi, în plus, sunt 
influenţaţi de fenomene precum relațiile amoroase dintre bărbaţi și femei în 
filmele şi serialele TV şi tendința pornografică în societate. Oamenilor le 
este dificil să adere la principiile pe care ar trebui să le susțină. Cu alte 
cuvinte, le este dificil să păstreze un reper moral. Granițele dorinţei sexuale 
sunt încălcate cu uşurinţă; în sine, dorinţa sexuală nu este coruptă, dar 
fiindcă oamenii au firi corupte şi, în plus, fiindcă trăiesc în acest tip de 
mediu general, fac cu uşurinţă greșeli atunci când vine vorba despre relațiile 
dintre bărbaţi şi femei, iar acesta este un lucru pe care ar trebui în mod clar 
să-l înţelegi. Niciun om cu o fire coruptă nu poate face față ispitei sau 
ademenirii în acest tip de mediu general. Dorinţa sexuală umană se poate 
revărsa oricând şi oriunde, iar oamenii vor comite infidelități oricând și 
oriunde. Acest lucru nu se întâmplă fiindcă există o problemă cu dorința 
sexuală în sine, ci fiindcă este ceva în neregulă cu oamenii înşişi. Ei îşi vor 
folosi dorințele sexuale pentru a comite acte care îi fac să-și piardă 
moralitatea, etica şi integritatea, ca de exemplu să comită infidelități, să 
aibă relații amoroase, să aibă amante şi aşa mai departe. Astfel, ca persoană 
care crede în Dumnezeu, dacă poţi privi corect aceste lucruri, atunci ar 
trebui să le tratezi într-un mod rațional. Tu eşti o ființă umană coruptă, iar el 
este tot o ființă umană coruptă, deci nu trebuie să ceri ca el să fie ca tine şi 
să rămână fidel doar fiindcă tu eşti capabilă să rămâi fidelă căsniciei tale, 


cerându-i să nu fie niciodată infidel. Când se întâmplă aşa ceva, ar trebui să 


înfrunți situația în modul corect. De ce? Toţi oamenii au ocazia să 
întâmpine un astfel de mediu sau o astfel de ispită. Poţi să stai cu ochii lipiţi 
de partenerul tău, dar nu va conta şi, cu cât îl supraveghezi mai atent, cu 
atât se întâmplă mai rapid şi mai curând. Asta fiindcă toți oamenii au firi 
corupte, toți trăiesc în acest mediu general al unei societăți ticăloase și 
foarte puţini nu sunt persoane promiscue. Doar situația sau condițiile lor îi 
împiedică să fie aşa. Nu există multe lucruri la care oamenii să le fie 
superiori animalelor. Măcar un animal reacționează în mod natural la 
instinctele sale sexuale, dar la oameni, lucrurile nu stau așa. Oamenii pot să 
se implice în mod conştient în acte de promiscuitate şi incest — doar oamenii 
pot să se dedea promiscuităţii. Prin urmare, în mediul general al acestei 
societăți ticăloase, nu numai cei care nu cred în Dumnezeu sunt capabili să 
facă astfel de lucruri, ci aproape toți oamenii. Este un fapt incontestabil și 
nu poți scăpa de această problemă. Așadar, cum acest lucru i se poate 
întâmpla oricui, de ce nu permiţi să se întâmple cu soţul tău? Să se întâmple 
acest lucru este, de fapt, ceva foarte normal. Doar fiindcă eşti implicată 
emoțional cu el, atunci când te abandonează şi-ţi dă papucii, nu eşti 
capabilă să treci peste asta şi nu poți suporta. Dacă i s-ar întâmpla așa ceva 
altcuiva, pur şi simplu ai afişa un zâmbet ironic şi te-ai gândi: „Dar asta e 
normal. Nu e toată lumea așa în societate?” Cum sună acea zicală? Ceva cu 
o prăjitură? (Vor şi să mănânce prăjitura, şi să rămână cu ea.) Toate acestea 
sunt vorbe populare şi lucruri legate de tendințele ticăloase ale lumii. Este 
un lucru lăudabil pentru un bărbat. Dacă un bărbat nu are nicio prăjitură şi 
nu este capabil să mănânce niciuna, asta arată că este incapabil și oamenii 
vor râde de el. Așa că atunci când un astfel de lucru i se întâmplă unei 
femei, ea poate să facă o scenă, să se tăvălească și să dea frâu liber 
irascibilității, plângând, creând necazuri şi refuzând să mănânce fiindcă s-a 


întâmplat asta şi vrând să caute moartea, să se spânzure şi să se sinucidă. 


Unele femei se înfurie atât de tare, încât îşi pierd minţile. Acest lucru este în 
mod imperceptibil legat de atitudinea femeii faţă de căsnicie şi, bineînţeles, 
este şi direct legat de ideea personală că „partenerul ei este destinaţia ei.” 
Femeia crede că, destrămând căsnicia lor, soţul ei a distrus încredințarea și 
minunata aspirație a destinaţiei vieţii ei. Fiindcă soțul ei a fost primul care a 
distrus echilibrul căsniciei lor, primul care a încălcat regulile, fiindcă 1-a dat 
papucii, a nesocotit jurămintele de căsătorie și i-a transformat frumosul vis 
într-un coşmar, asta o face pe ea să se exprime în aceste feluri și să 
manifeste aceste comportamente extreme. Dacă oamenii acceptă înțelegerea 
corectă a căsniciei din partea lui Dumnezeu, atunci se vor comporta 
oarecum mai rațional. Când li se întâmplă un astfel de lucru, oamenii 
normali se vor simţi răniţi, vor plânge și vor suferi. Însă când se vor calma 
şi se vor gândi la cuvintele lui Dumnezeu, la mediul general din societate, 
iar apoi se vor gândi la situația efectivă, şi anume că toți oamenii au firi 
corupte, vor trata această chestiune în mod rațional şi corect şi vor renunța 
la ea, în loc să se agaţe cu înverșunare de ea. Ce vreau să spun prin „vor 
renunţa la ea”? Vreau să spun că, având în vedere că soţul tău a făcut acest 
lucru și a fost infidel căsniciei voastre, ar trebui să accepti acest fapt, să stai 
şi să discuţi cu el, întrebându-l: „Care sunt planurile tale? Ce vom face 
acum? Vom merge mai departe cu căsnicia, sau o vom încheia şi vom alege 
să trăim separat?” Stai jos şi discută; nu are sens să te cerți sau să faci 
necazuri. Dacă soţul tău insistă să încheie căsnicia, atunci nu e mare lucru. 
Non-credincioşii spun adesea: „Are balta peşte”, „Bărbaţii sunt ca 
autobuzele — mereu apare rapid altul”; şi cum era zicala cealaltă? „Nu da 
vrabia din mână pe cioara de pe gard.” Şi nu numai că această cioară e 
urâtă, dar e şi bolnavă. Sunt corecte aceste zicale? Acestea sunt lucruri pe 
care non-credincioșii le folosesc pentru a se alina, dar au ele ceva de-a face 


cu adevărul? (Nu.) Așadar, care ar trebui să fie gândirea corectă şi punctul 


de vedere corect? Când te confrunţi cu un astfel de eveniment, în primul 
rând nu ar trebui să devii irascibilă şi trebuie să-ţi înfrânezi furia şi să spui: 
„Hai să ne calmăm și să discutăm. Ce intenționezi să faci?” El spune: 
„Intenţionez să mai încerc cu tine.” Şi apoi, tu spui: „Dacă este aşa, atunci 
hai să mai încercăm. Nu mai avea legături amoroase, îndeplinește-ţi 
responsabilităuile ca soț și putem da uitării chestiunea asta. Dacă nu poți 
face asta, atunci ne vom despărți şi îşi va vedea fiecare de drumul lui. Poate 
că Dumnezeu a poruncit să se încheie căsnicia noastră aici. Dacă este așa, 
atunci sunt dispusă să mă supun rânduielii Lui. Tu poți urma drumul larg, 
eu voi urma calea credinţei în Dumnezeu şi nu ne vom mâhni reciproc. Eu 
nu mă voi băga în treaba ta, iar tu nu ar trebui să mă constrângi. Soarta mea 
nu depinde de tine, iar tu nu eşti destinaţia mea. Dumnezeu îmi decide 
soarta şi destinația. Locul în care voi ajunge în această viaţă va fi ultima 
mea oprire şi acolo îmi voi atinge destinaţia — trebuie să ÎI întreb pe 
Dumnezeu, El ştie, El deţine suveranitatea și doresc să mă supun 
orchestrărilor şi rânduielilor Lui. În orice caz, dacă nu vrei să continui 
această căsnicie cu mine, atunci ne vom despărți în pace. Deşi nu am nicio 
abilitate specială şi această familie depinde financiar de tine, tot pot 
continua să trăiesc fără tine şi voi trăi bine. Dumnezeu nu va lăsa nici o 
vrabie să moară de foame, deci va face mai mult pentru mine, o ființă 
umană în carne şi oase. Am mâini și picioare, pot să-mi port de grijă. Nu 
este nevoie să-ți faci griji. Dacă Dumnezeu a poruncit să fiu singură pentru 
tot restul vieții, fără tine alături, atunci sunt dispusă să mă supun şi să 
accept acest lucru, fără să mă plâng.” Nu este bine să faci un asemenea 
lucru? (Ba da, este.) Este grozav, nu? Nu este nevoie să te contrazici ŞI să te 
cerți, cu atât mai puţin să provoci necazuri nesfârşite în legătură cu acest 
lucru, astfel încât să ajungă toată lumea să ştie despre el — nu este nevoie de 


aşa ceva. O căsnicie nu este treaba nimănui altcuiva, în afară de tine şi de 


soțul tău. Dacă într-o căsnicie apare un conflict, atunci voi doi trebuie să-l 
rezolvaţi și să suportaţi consecinţele. Ca persoană care crede în Dumnezeu, 
ar trebui să te supui orchestrărilor și rânduielilor Lui, indiferent de final. 
Bineînţeles, când vine vorba de căsnicie, indiferent ce fisuri apar sau ce 
consecinţe rezultă, indiferent dacă va continua sau nu, dacă începi o nouă 
viaţă în cadrul căsniciei tale sau dacă aceasta se încheie chiar în acel 
moment, destinația ta nu este nici căsnicia, nici soţul tău. Lui doar i-a 
poruncit Dumnezeu să apară în viaţa şi în existenţa ta ca să joace un rol, 
însoţindu-te pe calea ta prin viaţă. Dacă el te poate însoți până la capătul 
drumului și poate ajunge la final cu tine, atunci nu există nimic mai bun și 
ar trebui să-l mulţumeşti lui Dumnezeu pentru harul Lui. Dacă există o 
problemă în timpul căsniciei, dacă apar fisuri sau se întâmplă ceva care nu 
îti este pe plac și, în cele din urmă, căsnicia ta se încheie, asta nu înseamnă 
că nu mai ai nicio destinație, că acum, viaţa ta a fost cufundată în întuneric 
sau că nu există nicio lumină și că nu ai niciun viitor. Poate că încheierea 
căsniciei tale este începutul unei vieți mai frumoase. Toate acestea sunt în 
mâinile lui Dumnezeu şi pe toate trebuie să le orchestreze şi să le 
rânduiască El. Poate că faptul că ți s-a încheiat căsnicia îți oferă o 
pătrundere şi o apreciere mai profundă a căsniciei, precum şi o înţelegere 
mai profundă. Bineînţeles, este posibil să ţi se pară că încheierea căsniciei 
tale este un punct de cotitură important în obiectivele și direcția vieții tale și 
în calea pe care păşești. Nu îţi va aduce amintiri sumbre, cu atât mai puţin 
amintiri dureroase, şi nici nu vor fi doar experienţe și rezultate negative, ci 
mai degrabă îți va aduce experienţe pozitive şi active, pe care nu le-ai fi 
putut avea dacă încă ai fi fost căsătorită. Dacă ar fi continuat căsnicia ta, 
poate că ai fi trăit mereu această viață banală, mediocră şi monotonă, până 
la sfârșitul zilelor. Însă dacă ţi se încheie și ţi se destramă căsnicia, atunci 


acesta nu este neapărat un lucru rău. Inainte, te constrângeau fericirea și 


responsabilitățile căsniciei tale, precum și emoțiile sau modul de viaţă axat 
pe preocuparea pentru partenerul tău, pe îngrijirea acestuia, pe considerația 
faţă de el, afecțiunea şi grija faţă de el. Însă începând din ziua în care 
căsnicia ta se încheie, toate circumstanţele vieții tale, obiectivele tale de 
viață şi ceea ce urmăreşti în viață suferă o schimbare amănunțită şi 
completă şi trebuie spus că această schimbare îți este adusă de încheierea 
căsniciei tale. Este posibil ca acest rezultat, această schimbare şi tranziţie să 
fie ce intenționează Dumnezeu ca tu să câştigi din căsnicia pe care a 
poruncit-o El pentru tine şi, de asemenea, ce intenționează ca tu să câştigi, 
îndrumându-te să îţi închei căsnicia. Deşi ai fost rănită şi ai urmat o cale 
complicată şi deși ai făcut unele sacrificii și compromisuri inutile în cadrul 
căsniciei, ce primeşti la final nu poate fi obținut în cadrul vieţii conjugale. 
Prin urmare, oricare ar fi situația, este corect să renunți la gândul și la 
punctul de vedere că „destinaţia ta este căsnicia”. Indiferent dacă merge mai 
departe căsnicia ta sau trece printr-un moment de criză, sau dacă se 
îndreaptă spre o despărțire sau deja s-a încheiat, oricare ar fi situația, 
destinaţia ta nu este căsnicia în sine. Asta este ceva ce oamenii ar trebui să 


înţeleagă. 


Oamenii nu ar trebui să nutrească gândul şi punctul de vedere că 
„destinaţia unei persoane este căsnicia”. Acest gând şi acest punct de vedere 
reprezintă o mare ameninţare la adresa libertăţii tale și a dreptului tău de a-ți 
alege calea în viaţă. Ce vreau să spun prin „ameninţare”? De ce folosesc 
acest cuvânt? Vreau să spun că oricând faci o alegere sau oricând spui ceva 
sau accepţi un punct de vedere, dacă acestea au legătură cu fericirea ta 
conjugală sau cu integritatea căsniciei tale, sau au legătură chiar şi cu ideea 
că partenerul tău este destinația ta și sprijinul tău suprem, atunci vei fi în 
întregime înrobit şi chiar vei fi extrem de precaut şi de atent. În mod 


imperceptibil, în acest fel, liberul tău arbitru, dreptul tău de a-ţi alege calea 


în viaţă, precum şi dreptul tău de a urmări lucruri pozitive şi de a urmări 
adevărul, vor fi toate înrobite şi chiar îndepărtate de acest gând şi de acest 
punct de vedere şi, prin urmare, frecvenţa cu care vii înaintea lui Dumnezeu 
va scădea treptat. Ce înseamnă când scade frecvenţa cu care vii înaintea lui 
Dumnezeu? Speranţele tale de a obţine mântuirea vor scădea treptat şi 
circumstanţele vieții tale vor deveni deplorabile, demne de milă, întunecate 
şi sordide. Din ce motiv? Fiindcă ţi-ai proiectat toate speranţele, așteptările 
şi obiectivele şi direcția vieţii tale asupra partenerului cu care te-ai căsătorit 
şi fundcă el înseamnă totul pentru tine. Tocmai fiindcă partenerul tău 
înseamnă totul pentru tine, el îţi ia toate drepturile, îți zădărniceşte şi îţi 
îngreunează viziunea, te lasă fără integritate şi fără demnitate, fără gândirea 
şi raționalitatea normală și te privează de dreptul de a crede în Dumnezeu și 
de a urma calea corectă în viaţă, de dreptul de a stabili concepția corectă și 
de dreptul de a urmări mântuirea. În acelaşi timp, toate aceste drepturi ale 
tale sunt guvernate şi controlate de partenerul tău și de aceea spun Eu că 
astfel de oameni trăiesc într-un mod demn de milă, sordid şi josnic. Din 
momentul în care partenerul unei astfel de persoane se simte puţin 
nemulțumit cu privire la ceva sau inconfortabil în vreun fel, ba chiar spune 
că inima sa nu este în regulă, se sperie atât de mult, că nu poate să mănânce 
sau să doarmă zile întregi şi chiar vine înaintea lui Dumnezeu să se roage cu 
lacrimile şiroind — nu s-a mai simțit în viaţa sa atât de necăjit şi de neliniştit 
cu privire la ceva, este foarte îngrijorat — din momentul în care se întâmplă 
aşa ceva, parcă ar fi în pragul morţii. De ce este aşa? Crede că cerul e pe 
cale să se prăbuşească, crede că îi va fi luat sprijinul principal și că asta 
înseamnă că se va termina și cu el. Nu crede că viaţa şi moartea unei 
persoane sunt în mâinile Creatorului și se teme îngrozitor de mult că 
Dumnezeu îi va lua partenerul, îl va face să-şi piardă partenerul, să-şi piardă 


sprijinul, cerul şi sufletul — acesta este un fel de a fi foarte rebel. Dumnezeu 


ti-a dat căsnicia și, odată ce ai sprijinul şi partenerul, uiţi cu totul de 
Dumnezeu, nu-L mai vrei. Partenerul de viaţă a devenit Dumnezeul tău, 
stăpânul tău, precum şi sprijinul tău. Aceasta este o trădare şi este cel mai 
rebel act pe care îl poate comite cineva împotriva lui Dumnezeu. Ba chiar 
există unele persoane care, când partenerul lor se enervează puţin sau se 
îmbolnăvește, se sperie atât de rău, că nu participă multe zile la adunări. Nu 
spun nimănui, nici nu predau altcuiva datoria lor, ca să o îndeplinească, pur 
şi simplu dispar ca şi cum s-ar fi evaporat. Viaţa şi moartea partenerului lor 
sunt lucrul care le preocupă și de care le pasă cel mai mult în viaţă şi nimic 
nu poate fi mai important decât acestea — pentru ele sunt mai importante 
decât Dumnezeu, decât însărcinarea lui Dumnezeu şi decât datoria lor. 
Oamenii de acest fel pierd identitatea, valoarea şi sensul pe care ar trebui să 
le aibă ca fiinţe create înaintea lui Dumnezeu, iar El îi detestă. Dumnezeu 
ti-a dat o viaţă aşezată și un partener doar ca să poţi trăi mai bine şi să ai pe 
cineva care să te îngrijească, să ai pe cineva alături, nu ca să poţi să ÎL uiţi 
pe Dumnezeu şi să-l uiţi cuvintele sau să-ţi abandonezi obligația de a-ţi 
îndeplini datoria şi obiectivul vieţii de a urmări mântuirea odată ce ai un 
partener, iar apoi să trăieşti pentru partenerul tău. Dacă acționezi şi trăieşti 
cu adevărat în acest fel, atunci sper că vei schimba direcția cât mai curând 
posibil. Indiferent cât de important este un om pentru tine sau cât de 
important este pentru viaţa ta, pentru traiul tău sau pentru calea vieții tale, el 
nu este destinația ta, fiindcă este doar o ființă umană coruptă. Dumnezeu ți- 
a rânduit partenerul de viaţă actual şi poți trăi împreună cu el. Dacă 
Dumnezeu Şi-a schimbat dispoziția şi a rânduit pe altcineva pentru tine, ai 
putea să trăieşti în continuare la fel de bine, deci partenerul tău actual nu 
este unicul pentru tine și nici nu este destinația ta. Numai Dumnezeu este 
Singurul căruia Îi este încredinţată destinaţia ta şi numai Dumnezeu este 


Singurul căruia Ii este încredinţată destinaţia omenirii. Poţi în continuare să 


supraviețuiești şi să trăieşti dacă îți părăsești părinții şi, bineînţeles, poți trăi 
în continuare la fel de bine dacă îți părăseşti partenerul. Părinții tăi nu sunt 
destinația ta şi nici partenerul tău nu este. Doar fiindcă ai un partener, pe 
cineva căruia să-i încredințezi spiritul, sufletul şi trupul tău, nu uita cele mai 
importante lucruri în viaţă. Dacă vei uita de Dumnezeu, vei uita ce ţi-a 
încredinţat El, vei uita datoria pe care ar trebui să o îndeplinească o ființă 
creată şi vei uita care este identitatea ta, atunci îți vei fi pierdut toată 
conştiinţa şi rațiunea. Indiferent cum este viața ta acum, dacă eşti căsătorit 
sau nu, identitatea ta înaintea Creatorului nu se va schimba niciodată. 
Nimeni nu poate fi destinația ta şi tu nu te poți încredința nimănui. Numai 
Dumnezeu îți poate da o destinația adecvată, numai Dumnezeu este 
Singurul căruia Îi este încredinţată supraviețuirea omenirii și așa vor sta 


mereu lucrurile. Este clar? (Da.) 


Aici vom încheia părtăşia noastră despre căsnicie. Dacă doriți să vă 
exprimati ideile, punctele de vedere sau să vă faceţi auzite sentimentele, vă 
rog să faceţi asta acum. (Înainte, aveam acele puncte de vedere și gânduri că 
destinația unei persoane este căsnicia. Dacă soţul meu avea o legătură 
amoroasă, atunci mă simţeam disperată şi simţeam că nu mai pot continua 
să trăiesc. Am auzit de la unii frați şi unele surori că avuseseră experiențe 
similare și a fost foarte dureros să trec prin așa ceva. Însă astăzi, după ce am 
ascultat părtăşia lui Dumnezeu, pot să adopt abordarea corectă cu privire la 
această chestiune. În primul rând, Dumnezeu a menţionat că în această 
societate ticăloasă, persoanele pot fi seduse de oamenii, evenimentele şi 
lucrurile din lumea exterioară și că este foarte uşor ca ei să facă greşeli, deci 
acum, pot înţelege un astfel de lucru. În al doilea rând, trebuie să adoptăm și 
abordarea corectă faţă de partenerii noştri. Partenerul nostru conjugal nu 
este destinația noastră în viață. Numai Dumnezeu este destinația noastră şi 


numai bazându-ne pe Dumnezeu putem continua cu adevărat să trăim. Simt 


că acum am o oarecare înțelegere nouă cu privire la asta.) Excelent. Toate 
punctele de vedere şi atitudinile privind adevărul despre care avem părtăşie 
sunt menite a-i ajuta pe oameni să scape de tot felul de gânduri şi puncte de 
vedere denaturate, incorecte şi negative; apoi, avem părtăşie despre ele 
astfel ca, atunci când oamenii se confruntă cu o asemenea chestiune, să 
poată fi dotați cu gândurile şi punctele de vedere corecte, să poată avea 
calea corectă de practică, ca să nu o ia pe calea greșită şi să nu mai fie 
induşi în eroare şi controlați de Satana; avem părtășie despre ele astfel încât 
oamenii să nu facă lucruri extreme, să poată accepta toate lucrurile de la 
Dumnezeu, să se supună rânduielilor lui Dumnezeu în toate lucrurile și să 
fie fiinţe create adevărate. Acesta este felul corect de a fi. Bun, haideţi să 


încheiem aici părtăşia zilei de azi. La revedere! 


4 februarie 2023 


Cum să urmăreşti adevărul (12) 


În ultimele adunări, am avut părtăşie despre subiecte legate de căsnicie 
în „renunţarea la lucrurile pe care le urmăresc oamenii, la idealurile şi 
dorinţele lor”, nu-i aşa? (Ba da.) Pe scurt, am terminat părtăşia despre 
subiecte legate de căsnicie. De data asta, se cuvine să avem părtăşie pe teme 
legate de familie. Mai întâi, să ne uităm la ce aspecte ale familiei implică 
lucrurile pe care le urmăresc oamenii, idealurile şi dorinţele lor. Conceptul 
de familie nu ar trebui să le fie străin oamenilor. Primele lucruri care le vin 
în minte oamenilor când este menţionat acest subiect sunt componenţa şi 
membrii unei familii și unele chestiuni şi unii oameni care au legătură cu 
famila. Există multe astfel de subiecte care au legătură cu familia. 
Indiferent de câte imagini şi gânduri există în mintea ta, au ele legătură cu 
„renunţarea la lucrurile pe care le urmăresc oamenii, la idealurile şi 
dorinţele lor”, subiectul despre care vom avea părtăşie azi? Nici măcar nu 
ştii, dinainte să începem părtăşia, dacă aceste lucruri sunt conectate. Așadar, 
înainte să avem părtăşie, Îmi puteţi spune ce înseamnă familia în minţile 
oamenilor sau orice lucru care vă trece prin minte la care trebuie să se 
renunțe când vine vorba de familie? Înainte, am vorbit despre mai multe 
aspecte legate de lucrurile pe care le urmăresc oamenii, de idealurile şi 
dorințele lor. Aţi identificat ce implică fiecare aspect al acestui subiect 
despre care am avut părtășie? Indiferent de ce aspecte sunt implicate, lucrul 
la care trebuie să renunţe oamenii nu este chestiunea în sine, ci ideile și 
părerile greșite cu care o abordează, precum şi diversele probleme pe care 
oamenii le au în legătură cu această chestiune. Aceste probleme diverse 
sunt punctul central al părtăşiei noastre despre astfel de aspecte. Aceste 
probleme diverse afectează urmărirea adevărului de către oameni sau, mai 


degrabă, mai precis, sunt toate probleme care-i împiedică pe oameni să 


urmărească adevărul și să pătrundă în el. Adică, dacă există abateri sau 
probleme în cunoştinţele pe care le ai despre o chestiune, atunci vor fi şi 
probleme corespunzătoare în atitudinea şi abordarea ta şi în felul în care 
gestionezi această chestiune, iar aceste probleme corespunzătoare sunt 
subiectele despre care trebuie să avem părtășie. De ce trebuie să facem asta? 
Pentru că aceste probleme au un impact grav sau copleşitor asupra felului în 
care urmărești adevărul şi asupra părerilor tale corecte şi principiale asupra 
unei chestiuni şi, de asemenea, afectează, în mod natural, puritatea metodei 
tale de practică privind această chestiune, precum și principiile după care o 
gestionezi. La fel cum am avut părtăşie despre interesele personale, 
hobbyuri şi căsnicie, avem părtăşie despre familie, fiindcă oamenii au multe 
idei, păreri şi atitudini incorecte faţă de familie sau pentru că familia în sine 
exercită multe influențe negative asupra oamenilor, iar aceste influenţe 
negative îi vor face, în mod natural, să adopte idei şi păreri incorecte. 
Aceste idei şi păreri incorecte vor afecta felul în care urmăreşti adevărul şi 
te vor duce la extreme, astfel încât, ori de câte ori vei întâlni chestiuni 
legate de familie sau vei înfrunta probleme legate de familie, nu vei avea 
părerile sau calea corectă de a aborda sau de a gestiona aceste chestiuni şi 
aspecte şi de a rezolva diversele probleme pe care le provoacă. Acesta este 
principiul părtăşiilor noastre despre fiecare subiect şi problema principală 
care trebuie rezolvată. Așadar, cât priveşte subiectul familiei, vă puteți 
gândi care sunt influenţele negative pe care famila le exercită asupra 
voastră şi în ce moduri vă împiedică să urmăriți adevărul? De-a lungul 
timpului în care ai crezut şi ţi-ai îndeplinit datoria, în timp ce urmăreşti 
adevărul sau cauţi adevărurile-principii și practici adevărul, în ce feluri îți 
influențează şi îti stânjeneşte familia principiile de comportament, valorile 
şi perspectiva asupra vieții? Cu alte cuvinte, te-ai născut într-o familie, deci 


ce influenţe, ce idei şi păreri incorecte, ce piedici şi tulburări aduce această 


familie în viaţa ta cotidiană, de credincios, şi în felul în care urmăreşti şi 
cunoşti adevărul? Așa cum părtăşia despre subiectul căsniciei urmează un 
principiu, la fel face şi părtăşia despre subiectul familiei. Nu-ţi cere să 
renunţți la conceptul de familie în sensul formal sau în ceea ce privește 
gândirea și părerile tale şi nici să renunți la familia ta adevărată, concretă 
sau la vreun membru al familiei tale concrete. Mai degrabă îţi cere să 
renunti la diversele influenţe negative pe care familia le exercită asupra ta și 
la piedicile şi tulburările pe care familia ta le provoacă în felul în care 
urmăreşti adevărul. Mai exact, se poate spune că familia ta provoacă 
încurcături şi necazuri specifice şi precise, pe care le poți simți şi 
experimenta pe parcursul urmăririi adevărului și îndeplinirii datoriei tale şi 
care te constrâng până eşti incapabil să găseşti o cale de eliberare sau să-ți 
îndeplineşti în mod eficient îndatoririle şi să urmăreşti adevărul. Aceste 
încurcături şi necazuri te fac să-ţi fie greu să te lepezi de constrângerile şi 
influențele provocate de acest cuvânt, „familie” sau de oamenii sau 
chestiunile pe care le implică şi te fac să te simţi asuprit în credinţa ta şi pe 
parcursul îndeplinirii datoriei tale, din cauza existenței familiei sau din 
cauza oricăror influenţe negative pe care familia le exercită asupra ta. 
Aceste încurcături şi necazuri îți afectează adesea conştiinţa şi îți împiedică 
trupul şi mintea să găsească o cale de eliberare și te determină frecvent să 
simţi că, dacă te împotriveşti ideilor şi părerilor pe care le-ai dobândit de la 
familia ta, nu ai avea deloc umanitate şi ţi-ai pierde moralitatea, standardele 
minime şi principiile de comportament. Când vine vorba despre probleme 
de familie, eziți adesea între linia roșie a moralității şi practica adevărului, 
incapabil să găsești o cale de eliberare şi să te detaşezi. Ce probleme 
specifice există — vă puteţi gândi la vreuna? Simţiţi vreodată, în viețile 
voastre cotidiene, unele dintre lucrurile pe care tocmai le-am menţionat? 


(Datorită părtăşiei lui Dumnezeu, îmi amintesc că, întrucât aveam anumite 


păreri greşite despre familia mea, nu puteam să practic adevărul şi simțeam 
mustrări de conștiință din cauza asta. În prealabil, când abia îmi terminasem 
studiile şi voiam să mă dedic îndeplinirii datoriei, aveam un conflict 
interior. Simţeam că, întrucât familia mea mă crescuse şi-mi finanțase 
studiile în tot acel timp, acum că absolvisem facultatea, dacă nu câștigam 
bani şi nu-mi susțineam familia, aş fi fost lipsit de sentimente filiale şi de 
umanitate, lucru care îmi apăsa greu conștiința. Atunci, m-am chinuit cu 
această chestiune timp de câteva luni, până când, în final, am găsit o cale de 
scăpare în cuvintele lui Dumnezeu şi am decis să fac tot ce pot ca să-mi 
îndeplinesc datoria. Cred că aceste păreri eronate despre familie afectează 
cu adevărat oamenii.) Acesta este un exemplu tipic. Acestea sunt cătușe 
invizibile pe care familia le pune oamenilor, precum şi necazuri provocate 
de sentimentele, ideile sau părerile oamenilor despre famila lor, în privința 
vieţii, a lucrurilor pe care le urmăresc şi a credinţei lor. Într-o anumită 
măsură, aceste necazuri creează presiune şi o povară în adâncul inimii tale, 
care, în profunzime, dau naștere din când în când la sentimente negative. 
Cine mai poate adăuga ceva? (Dumnezeule, ca un copil care acum este 
adult, sunt de părere că ar trebui să dau dovadă de respect filial și să mă 
ocup de toate grijile și problemele părinților mei. Dar, fiindcă îmi fac 
datoria cu normă întreagă, nu pot să fiu filial față de părinţii mei sau să fac 
anumite lucruri pentru ei. Mă simt dator faţă de părinții mei când îi văd încă 
alergând de colo colo pentru a-și câştiga traiul. Când am început să cred în 
Dumnezeu, aproape că L-am trădat din cauza asta.) Şi acesta este un efect 
negativ pe care adaptarea culturală din partea familiei o are asupra gândirii 
şi ideilor oamenilor. Tu aproape că L-ai trădat pe Dumnezeu, dar unii chiar 
au făcut-o. Unii nu au putut renunţa la familia lor din cauza noțiunilor 
puternice despre familie. În final, au ales să continue să trăiască de dragul 


familiei lor şi au renunțat să-şi îndeplinească îndatoririle. 


Fiecare are o familie, fiecare creşte într-o familie diferită și provine 
dintr-un mediu familial diferit. Familia este foarte importantă pentru fiecare 
şi este lucrul care lasă cea mai puternică impresie în viaţa cuiva, un lucru 
din adâncul sufletului, greu de abandonat şi la care este greu de renunţat. 
Lucrul la care oamenii nu pot să renunţe și ceea ce li se pare greu de 
abandonat nu este casa familiei sau toate electronicele, ustensilele și 
obiectele din ea, ci membrii care formează acea familie sau atmosfera și 
afecțiunea din ea. Acesta este conceptul de familie în mințile oamenilor. De 
exemplu, membrii în vârstă ai familiei (bunicii și părinții), cei de vârstă 
apropiată cu tine (fraţi, surori şi soţ) şi generația mai tânără (copiii tăi): 
aceştia sunt membrii importanți din conceptul de familie al oamenilor şi 
sunt și componente importante ai fiecărei familii. Ce înseamnă famila 
pentru oameni? Pentru ei, înseamnă sprijin emoțional şi o ancoră spirituală. 
Ce altceva înseamnă familia? Un loc unde omul poate găsi căldură, unde se 
poate descărca sau unde poate fi indulgent și capricios. Unu spun că familia 
este un refugiu sigur, de unde omul se poate hrăni emoţional, locul unde 
începe viaţa unei persoane. Ce altceva? Descrieţi-Mi! (Dumnezeule, cred că 
locuința familiei este un loc unde oamenii să se dezvolte, unde membrii 
familiei îşi ţin companie şi depind unul de celălalt.) Foarte frumos. Ce 
altceva? (Înainte, credeam că familia era un refugiu confortabil. Indiferent 
de câtă nedreptate am suferit în lume, oricând mă întorc acasă, dispoziția şi 
spiritul meu se pot linişti în toate privinţele, datorită sprijinului şi înţelegerii 
din partea familiei mele, aşa că am simţit că, în acel sens, familia era un 
refugiu sigur.) Căminul familial este un loc plin de confort şi căldură, nu-i 
aşa? În minţile oamenilor, familia e importantă. Când un om este fericit, 
speră să împărtășească bucuria cu familia lui; când un om este tulburat și 
trist, la fel, speră să-şi poată mărturisi familiei necazurile. Când oamenii au 


orice sentimente de bucurie, mânie, durere şi fericire, tind să le 


împărtăşească familiei lor, fără nicio presiune sau povară. Pentru fiecare 
om, familia este un lucru cald şi frumos, un fel de hrană pentru spirit la care 
oamenii nu pot renunţa sau fără de care nu pot trăi în orice moment al vieții 
lor, iar căminul familial este un loc care oferă un sprijin enorm minţii, 
trupului și spiritului oamenilor. Prin urmare, familia este o parte 
indispensabilă din viaţa fiecăruia. Dar ce fel de influenţe negative are acest 
loc, atât de important în existenţa și în viaţa oamenilor, asupra modului în 
care ei urmăresc adevărul? În primul rând, se poate spune cu certitudine că, 
oricât de importantă este familia în existenţa și în viaţa oamenilor sau ce rol 
joacă şi ce funcție deserveşte în existenţa şi în viaţa lor, ea tot le creează 
anumite probleme — atât mari, cât și mici — oamenilor, pe calea lor de 
urmărire a adevărului. Deşi joacă un rol important în decursul urmăririi de 
către oameni a adevărului, poate, de asemenea, să creeze tot felul de 
necazuri și probleme care sunt greu de evitat. Adică, pe parcursul urmăririi 
şi practicării adevărului, diversele probleme psihologice şi ideologice create 
de familie, precum şi problemele legate de aspecte formale, le creează 
oamenilor multe necazuri. Așadar, ce anume implică aceste probleme? 
Desigur, în procesul de urmărire a adevărului, oamenii au experimentat deja 
aceste probleme, în număr şi amploare variabile, doar că nu le-au luat în 
considerare şi nu le-au contemplat atent, ca să afle exact care sunt 
problemele inerente. În plus, ei nu au recunoscut esenţa acestor probleme și 
cu atât mai puţin adevărurile-principii pe care oamenii ar trebui să le 
înțeleagă şi să le respecte. Aşadar, azi, haideţi să avem părtăşie despre 
subiectul familiei şi ce necazuri şi piedici pune familia în calea urmăririi de 
către oameni a adevărului, precum şi despre lucrurile pe care le urmăresc 
oamenii, idealurile şi dorințele lor, la care ar trebui să renunțe când vine 


vorba de problema familiei. Aceasta este o problemă reală. 


Deşi subiectul familiei este unul vast, comportă, totuşi, probleme 
specifice. Problema despre care vom avea părtăşie azi este influența 
negativă, obstacolele şi piedicile pe care oamenii de pe calea urmăririi 
adevărului le înfruntă din cauza familiei. Care este prima problemă la care 
ar trebui să renunţe omul, cu privire la familie? Identitatea pe care omul o 
moşteneşte de la familie. Aceasta este o chestiune importantă. Să vorbim 
mai precis despre cât de importantă este această chestiune. Fiecare provine 
dintr-o famile diferită, cu propriul trecut şi mediu de trai distincte, propria 
calitate a vieţii şi un mod de trai şi obiceiuri de viaţă specifice. Fiecare 
moşteneşte o identitate distinctă din mediul de trai și trecutul familiei lui. 
Această identitate distinctă nu numai că reprezintă valoarea precisă în 
societate şi printre ceilalți a fiecărei persoane, dar este și un simbol şi un 
reper distinct. Deci ce semnifică acest reper? Arată dacă o persoană este 
văzută drept distinsă sau umilă în grupul din care aparţine. Această 
identitate distinctă determină statutul unui om în societate şi printre alți 
oameni, iar acest statut este moştenit de la familia în care s-a născut. Prin 
urmare, trecutul familiei tale şi felul de familie în care trăieşti sunt foarte 
importante, pentru că ele îți influenţează identitatea şi statutul printre alți 
oameni şi în societate. Așadar, identitatea şi statutul tău determină dacă 
poziția ta în societate este distinsă sau umilă, dacă eşti respectat, stimat şi 
admirat de ceilalți sau dacă eşti disprețuit, discriminat şi călcat în picioare 
de ceilalți. Tocmai pentru că identitatea pe care oamenii o moştenesc de la 
familia lor le afectează situația şi viitorul în societate, această identitate 
moștenită este decisivă și importantă pentru fiecare om. Tocmai pentru că-ţi 
afectează prestigiul, statutul, valoarea în societate şi simţul onoarei sau al 
umilinţei în această viaţă, tu însuţi tinzi să dai mare importanţă trecutului 
familiei tale şi identităţii pe care o moşteneşti de la aceasta. Întrucât această 


chestiune are un impact copleşitor asupra ta, este un lucru foarte important 


şi semnificativ pentru tine, pe calea existenţei tale. Întrucât este o chestiune 
atât de importantă şi semnificativă, ocupă un loc crucial în adâncul 
sufletului tău şi, din perspectiva ta, contează enorm. Nu numai că 
identitatea pe care o moșteneşti de la familia ta contează enorm pentru tine, 
dar vezi şi identitatea tuturor celor pe care îi cunoşti sau nu-i cunoşti, din 
acelaşi punct de vedere, cu aceiaşi ochi şi în acelaşi fel şi foloseşti acest 
punct de vedere ca să apreciezi identitatea tuturor celor cu care intri în 
contact. Le foloseşti identitatea ca să le judeci caracterul şi să determini 
cum să-i abordezi şi să interacționezi cu ei — fie să interacționezi cu ei în 
termeni prietenești, de la egal la egal, sau să fii servil față de ei şi să le 
urmezi fiecare cuvânt, sau pur şi simplu să interacționezi cu ei şi să-i 
priveşti cu ochi disprețuitori şi discriminatori, sau chiar să relaționezi şi să 
interacţionezi cu ei într-un mod inuman și nu de la egal la egal. Aceste 
moduri de a-i privi pe oameni şi de a trata lucrurile sunt determinate, în 
mare măsură, de identitatea pe care un om o primeşte de la familia sa. 
Trecutul şi reputația familiei tale decid ce fel de statut social vei avea, iar 
statutul social pe care îl ai determină felurile și principiile conform cărora 
vezi şi gestionezi oamenii și lucrurile. Prin urmare, atitudinea și modurile 
pe care o persoană le adoptă când gestionează lucrurile depind, în mare 
măsură, de identitatea moştenită de la familia sa. De ce spun „în mare 
măsură”? Există unele situaţii particulare, despre care nu vom vorbi. Pentru 
cei mai mulți dintre oameni, situaţia este aşa cum tocmai am descris-o. 
Fiecare tinde să fie influențat de identitatea şi statutul social pe care le 
câştigă de la familia lui şi fiecare tinde, de asemenea, să adopte moduri 
corespunzătoare de a vedea și a gestiona oamenii şi lucrurile, conform 
acestei identități şi acestui statut social — este un lucru foarte natural. 
Tocmai pentru că este un lucru care nu poate fi evitat şi o perspectivă asupra 


existenței care este provocată în mod natural de familia omului, originea 


perspectivei unei persoane asupra existenţei și a modului de trai depinde de 
identitatea pe care o moşteneşte de la familia ei. Identitatea pe care o 
persoană o moşteneşte de la familia ei determină modurile şi principiile 
după care priveşte şi gestionează oamenii şi lucrurile, precum și atitudinea 
ei atunci când alege şi ia decizii în timp ce priveşte şi gestionează oamenii 
şi lucrurile. În mod inevitabil, acest lucru le cauzează oamenilor o problemă 
foarte gravă. Originea ideilor şi perspectivelor oamenilor atunci când 
privesc şi gestionează oameni şi lucruri este, într-un sens, influențată 
inevitabil de familie şi, într-un alt sens, este influențată de identitatea pe 
care o persoană o moștenește de la familia ei — oamenilor le este foarte greu 
să se îndepărteze de această influență. Drept urmare, oamenii sunt 
incapabili să se trateze corect, rațional şi drept, sau să îi trateze drept pe 
ceilalți şi sunt, de asemenea, incapabili să trateze oamenii Și toate lucrurile 
într-un mod care este conform adevărurilor-principii pe care le-au învăţat de 
la Dumnezeu. În schimb, ei sunt flexibili în modul în care gestionează 
chestiunile, aplică principiile şi fac alegeri, pe baza diferențelor dintre 
propria identitate şi cele ale altora. De vreme ce modurile în care oamenii 
văd și gestionează lucrurile în societate şi printre alți oameni sunt 
influențate de poziția familiei lor, acestea trebuie să fie contrare principiilor 
şi modurilor de gestionare a lucrurilor pe care Dumnezeu le-a comunicat 
oamenilor. Mai precis, aceste moduri sunt antagonice acestor principii şi 
moduri pe care oamenii le-au învățat de la Dumnezeu, sunt în conflict cu 
ele şi le încalcă. Dacă felurile în care oamenii fac lucrurile se bazează pe 
identitatea şi statutul social pe care le moştenesc de la familia lor, atunci, în 
mod inevitabil, ei vor adopta feluri şi principii diferite sau specifice de a 
face lucrurile, din cauza propriilor identități sau din cauza identităților 
altora, distincte sau speciale. Aceste principii pe care le adoptă nu sunt 


adevărul şi nici nu sunt în conformitate cu el. Nu numai că încalcă 


umanitatea, conştiinţa şi rațiunea, dar, mai grav decât atât, încalcă adevărul, 
fiindcă ele determină ce ar trebui să accepte sau să respingă o persoană, pe 
baza preferințelor şi intereselor ei şi a gradului în care oamenii au cerinţe 
unul de la celălalt. Prin urmare, în acest context, principiile după care 
oamenii privesc şi gestionează lucrurile sunt nedrepte, nu sunt conform 
adevărului şi se bazează doar pe nevoile emoţionale ale oamenilor şi pe 
nevoia lor de a profita. Indiferent dacă ai moştenit de la familia ta o 
identitate distinsă sau una umilă, aceasta ocupă un loc în inima ta și chiar o 
poziție foarte importantă, în cazul unor oameni. Așadar, dacă vrei să 
urmăreşti adevărul, această identitate îți va influenţa urmărirea acestuia și 
va interfera cu ea, în mod inevitabil. Adică, în procesul de urmărire a 
adevărului, vei întâmpina, în mod inevitabil, probleme precum felul în care 
să tratezi oamenii şi cum să gestionezi lucrurile. Când este vorba despre 
aceste probleme şi chestiuni importante, inevitabil vei privi oamenii şi 
lucrurile adoptând perspectivele sau părerile asociate cu identitatea pe care 
ai moştenit-o de la familia ta şi nu te poţi abţine să nu foloseşti acest mod 
foarte primitiv sau socializat de a privi oamenii și a gestiona lucrurile. 
Indiferent dacă identitatea pe care o dobândești de la familia ta te face să 
simţi că statutul tău în societate este distins sau umil, în orice caz, această 
identitate va avea un impact asupra modului în care urmăreşti adevărul, 
asupra perspectivei tale corecte cu privire la viață şi asupra căii tale de 
urmărire a adevărului. Mai precis, va avea un impact asupra principiilor în 


baza cărora gestionezi lucrurile. Inţelegi? 


Diverse familii conferă oamenilor diverse identități şi statute sociale. 
Să aibă un statut social bun și o identitate distinsă sunt lucruri de care 
oamenii se bucură şi care îi fac fericiți, pe când cei care îşi moştenesc 
identitatea dintr-o famile modestă şi umilă se simt inferiori şi ruşinați să 


dea ochii cu ceilalți și simt, de asemenea, că nu sunt luaţi în serios sau că nu 


sunt stimați. Astfel de oameni sunt adesea discriminați, ceea ce îi face să 
simtă angoasă şi stimă de sine scăzută în adâncul inimii. De exemplu, 
părinții unor oameni pot fi mici proprietari, care lucrează pământul și vând 
legume; părinții unor oameni pot fi negustori cu o mică afacere, cum ar fi să 
se ocupe de o tarabă de pe stradă sau să fie vânzători ambulanți; părinții 
unora pot lucra în industria meşteşugărească, făcând şi reparând haine sau 
bazându-se pe lucruri artizanale ca să-şi câştige traiul şi să-și întrețină 
întreaga familie. Părinții unor oameni pot lucra în industria serviciilor, ca 
responsabili cu curăţenia sau bone; unii părinți pot oferi servicii de mutări 
sau de transport; unii pot fi maseuri, cosmeticiene sau frizeri, iar alții pot 
repara lucruri pentru oameni, cum ar fi pantofi, biciclete, ochelari şi așa mai 
departe. Unii părinți pot avea aptitudini meşteşugăreşti mai avansate și pot 
repara lucruri precum bijuterii sau ceasuri, în vreme ce alții pot avea un 
statut social şi mai modest și pot depinde de colectarea şi vânzarea 
deşeurilor pentru a-şi întreţine copiii şi a-şi educa familia. Toţi aceşti părinți 
au statut profesional relativ umil în societate și, evident, drept consecinţă, 
statutul social al tuturor celor din familie va fi, de asemenea, umil. Așadar, 
în ochii lumii, oamenii care provin din aceste familii au un statut şi o 
identitate umilă. Tocmai pentru că societatea adoptă acest fel de a privi 
identitatea unei persoane şi de a-i măsura valoarea, dacă părinții tăi sunt 
mici proprietari şi cineva te întreabă: „Cu ce se ocupă părinții tăi? Cum este 
famila ta?”, răspunzi: „Părinţii mel... o, sunt... n-are rost să discutăm” şi 
n-o să îndrăznești să spui cu ce se ocupă, fiindcă îţi este prea ruşine. Când 
se întâlnesc cu prieteni şi colegi de clasă sau când merg să cineze în oraş, 
oamenii se vor prezenta şi vor vorbi despre trecutul frumos al familiei lor 
sau despre statutul lor social înalt. Dar dacă provii dintr-o familie de mici 
proprietari, de negustori mărunți sau ambulanți, nu vei vrea să spui asta şi 


îți va fi ruşine. Există o zicală populară în societate, care spune: „Nu întreba 


un erou de unde provine.” Această zicală sună foarte nobil, iar celor cu un 
statut social umil le oferă un licăr de speranţă şi o schpire de lumină, 
precum și o fărâmă de confort. Dar de ce este o asemenea zicală populară în 
societate? Nu cumva pentru că oamenii din societate dau prea multă atenție 
identităţii, valorii şi statutului lor social? (Ba da.) Celor care provin dintr-un 
mediu umil le lipsește constant încrederea, aşa că folosesc această zicală 
pentru a se consola, precum și pentru a-i linişti pe ceilalți, crezând că, deşi 
statutul şi identitatea lor sunt umile, ei au o stare de spirit superioară, lucru 
care nu se poate învăţa. Indiferent de cât de umilă îți este identitatea, dacă 
starea ta de spirit este superioară, asta arată că eşti o persoană onorabilă, 
chiar mai onorabilă decât acei oameni cu o identitate şi un statut distins. Ce 
problemă indică acest lucru? Cu cât oamenii spun mai des „Nu întreba un 
erou de unde provine”, cu atât asta dovedește mai mult că lor le pasă de 
identitatea şi statutul lor social. Mai ales când identitatea şi statutul social al 
unei persoane sunt foarte modeste şi umile, ea foloseşte această zicală 
pentru a se consola şi a compensa golul și nemulțumirea din inima ei. 
Părinţii unor oameni o duc chiar mai greu decât negustorii mărunți şi 
ambulanți, decât micu proprietari şi artizani sau mai greu decât părinții care 
fac oricare dintre aceste slujbe nesemnificative, modeste şi mai ales prost 
plătite în societate, așa că identitatea și statutul social pe care le moştenesc 
de la părinții lor sunt şi mai umile. De exemplu, părinții unor oameni au o 
reputație foarte proastă în societate, nu prea fac lucruri pe care se cuvine să 
le facă şi nu au o ocupaţie acceptată de societate sau un venit stabil, așa că 
se chinuie să suporte cheltuielile de trai ale familiei lor. Unii părinți joacă 
frecvent jocuri de noroc şi pierd bani cu fiecare pariu. În cele din urmă, 
familia e ruinată şi lefteră, incapabilă să-şi permită cheltuielile de zi cu zi. 
Copiii născuţi în această familie poartă haine ponosite, suferă de foame și 


trăiesc în sărăcie. Oricând sunt ședințe cu părinții la şcoală, ai lor nu se duc, 


iar profesorii ştiu că sunt la jocuri de noroc. E de la sine înţeles ce fel de 
identitate și statut au aceşti copii în ochii profesorilor şi printre colegii lor 
de clasă. Copiii născuţi într-o astfel de familie vor simţi cu siguranță că nu 
pot ține capul sus în preajma celorlalți. Chiar dacă învaţă bine şi muncesc 
din greu și chiar dacă sunt hotărâți şi se remarcă din mulțime, identitatea pe 
care o moștenesc de la această familie le-a stabilit deja statutul şi valoarea 
în ochii celorlalți — asta poate face o persoană să se simtă foarte ținută în 
frâu și angoasată. De unde provin această angoasă şi această reprimare? De 
la şcoală, de la profesori, de la societate şi mai ales de la părerile incorecte 
ale omenirii față de modul în care trebuie trataţi oamenii. Nu este aşa? (Ba 
da.) Unii părinți nu au neapărat o reputație proastă în societate, dar au făcut 
câteva lucruri neplăcute. De exemplu, să ne uităm la cazul părinţilor care au 
fost închişi şi condamnați pentru delapidare şi luare de mită sau pentru că 
au încălcat legea, făcând ceva ilegal sau ocupându-se cu specula şi cu 
afacerile necinstite. Rezultatul este că au un impact negativ şi nefavorabil 
asupra familiei lor, forțând membrii familiei să sufere această ruşine alături 
de ei. Aşadar, să aparțină acestui fel de familii are efectiv un impact mai 
mare asupra identității unei persoane. Nu numai că identitatea şi statutul ei 
social sunt umile, dar este şi desconsiderată şi chiar etichetată drept 
„delapidator” sau „membru al unei familii de hoţi”. Odată ce o persoană 
este etichetată cu astfel de titluri, asta va avea un impact şi mai mare asupra 
identității şi statutului ei social şi îi va exacerba şi mai mult situația 
nefavorabilă în societate, făcând-o să se simtă cu atât mai incapabilă să țină 
capul sus. Indiferent de cât de mult încerci sau cât de prietenos ești, tot nu 
poţi să-ți schimbi identitatea şi statutul social. Desigur, astfel de consecinţe 
sunt, de asemenea, efectul pe care familia îl are asupra identității unei 
persoane. Apoi există structuri familiale care sunt relativ complicate. De 


exemplu, unii oameni nu au o mamă biologică, ci numai una vitregă, care 


nu este foarte bună sau foarte atentă cu ei şi care nu le-a oferit prea multă 
grijă sau dragoste maternă, când erau în creştere. Așadar, pentru ei, să 
aparțină unei astfel de familii le oferă efectiv o identitate aparte, aceea de a 
fi nedoriți. În contextul acestei identități aparte, în inima lor apar mai multe 
umbre și simt că statutul lor printre ceilalți este mai umil decât al oricui 
altcuiva. Nu au niciun sentiment de fericire, niciun sentiment că trăiesc, cu 
atât mai puţin un scop pentru care să trăiască și se simt inferiori şi deosebit 
de nenorociţi. Există alți oameni care au o structură familială complexă 
pentru că mama, din cauza anumitor circumstanțe, a trecut printr-o 
succesiune de mariaje, aşa că au mai mulți taţi vitregi şi nu știu cine este 
tatăl lor adevărat. E de la sine înţeles ce fel de identitate ar primi o astfel de 
persoană pentru că aparţine acestei familii deosebite. Statutul ei social ar fi 
umil în ochii celorlalți şi, din când în când, ar apărea oameni care folosesc 
aceste probleme sau anumite opinii despre famile ca să umilească această 
persoană, s-o calomnieze şi s-o provoace. Nu numai că acest lucru i-ar 
diminua identitatea şi statutul în societate, dar ar face-o şi să se simtă 
ruşinată şi incapabilă să-şi arate fața în preajma celorlalți. Pe scurt, 
identitatea şi statutul social aparte pe care oamenii le moştenesc fiindcă fac 
parte dintr-o familie deosebită ca acelea pe care le-am menţionat sau 
identitatea și statutul social comun, obişnuit, pe care oamenii le moştenesc 
pentru că aparțin unei familii comune şi obişnuite sunt un fel de durere 
surdă în adâncul inimilor lor. Este atât o pereche de cătuşe, cât şi o povară, 
dar oamenii nu suportă să se lepede de ea şi nu sunt dispuşi s-o lase în 
urmă. Fiindcă pentru fiecare, căminul familial este locul unde s-a născut şi a 
crescut şi este, de asemenea, un loc plin de sprijin. Pentru cei ale căror 
familii le pun în cârcă un statut social şi o identitate modestă şi umilă, 
familia este şi bună, şi rea, pentru că, psihologic, oamenii nu pot trăi fără o 


familie, dar cu privire la nevoile lor reale şi obiective, familia le-a adus 


diverse grade de ruşine, împiedicându-i să primească, printre alți oameni și 
în societate, respectul şi înțelegerea pe care le merită. Aşadar, pentru acest 
segment al populaţiei, căminul familial este un loc pe care îl şi iubeşte, şi 
urăște. O astfel de familie nu este preţuită sau stimată de nimeni în 
societate, ci mai degrabă este discriminată şi desconsiderată de ceilalți. 
Tocmai din cauza asta, oamenii născuţi într-o astfel de familie moştenesc și 
aceeaşi identitate, același statut şi aceeaşi valoare. Ruşinea pe care o simt 
pentru că aparţin acestei familii le afectează adesea cele mai profunde 
emoții, părerile despre lucruri şi modurile în care le gestionează. Inevitabil, 
asta le afectează, într-o mare măsură, modul în care urmăresc adevărul şi 
felul în care îl practică în timp ce îl urmăresc. Tocmai pentru că aceste 
lucruri pot afecta modul în care oamenii urmăresc şi practică adevărul, 
indiferent de ce identitate ai moştenit de la familia ta, ar trebui să renunți la 


ca. 


Unii ar putea spune: „Părinţii despre care tocmai ai vorbit sunt cu toţii 
mici proprietari, negustori neînsemnaţi, vânzători ambulanți, persoane care 
fac curăţenie şi cei care fac slujbe mărunte. Aceste statute sociale sunt 
foarte umile și e corect că oamenii ar trebui să renunțe la ele. Așa cum 
spune zicala: «Omul se luptă în sus; apa curge în jos», oamenii ar trebui să 
se uite în sus și să aibă țeluri înalte şi nu ar trebui să se uite la aceste lucruri 
asociate cu statutul umil. De exemplu, cine vrea să fie mic proprietar? Cine 
vrea să fie un negustor neînsemnat? Fiecare vrea să facă bani mulți, să 
devină un oficial de rang înalt, să aibă statut în societate și să obțină succese 
efemere. Nimeni nu aspiră, de la o vârstă fragedă, să fie mic proprietar şi să 
se mulțumească doar să muncească pământul şi să aibă ce să mănânce şi să 
bea. Nimeni nu vede asta ca pe un succes, nu există astfel de oameni. 
Tocmai pentru că astfel de familii aduc rușine asupra oamenilor şi îi fac să 


fie tratați nedrept pentru identitatea lor, ei ar trebui să renunţe la identitatea 


pe care o moştenesc de la familia lor.” Așa stau lucrurile? (Nu.) Nu, nu așa 
stau. Dacă discutăm dintr-o perspectivă diferită, unii oameni se nasc în 
familii care sunt privilegiate sau care au un mediu de trai bun sau un statut 
social înalt, aşa că moştenesc o identitate și un statut social distins şi sunt 
stimaţi peste tot. În copilărie, sunt trataţi cu delicateţe de părinţii lor şi de 
bătrânii din familie, ca să nu mai vorbim de felul în care sunt tratați în 
societate. Datorită provenienţei speciale şi nobile a familiei lor, la şcoală, 
profesorii şi colegii de clasă îi admiră cu toții și nimeni nu îndrăzneşte să-i 
persecute. Profesorii vorbesc cu ei pe un ton blând şi cordial, iar colegii de 
clasă îi respectă foarte mult. Întrucât provin dintr-o familie privilegiată, cu o 
proveniență distinsă, lucru care le conferă o identitate nobilă în societate și-i 
face pe ceilalți să-i admire, au un sentiment de superioritate şi simt că au o 
identitate şi un statut social respectabil. Drept urmare, în orice grup, sunt 
prea încrezători, spunând orice poftesc, fără să ţină cont de sentimentele 
nimănui şi sunt complet nestăpâniţi în tot ce fac. Pentru alți oameni, sunt 
sofisticaţi şi eleganţi, nu se tem să-şi facă planuri mărețe, să spună ce 
gândesc şi să acţioneze și, indiferent ce spun sau ce fac, fiindcă au sprijinul 
provenienței puternice a familiei lor, există mereu nişte oameni distinși la 
îndemână care să-i ajute şi tot ceea ce fac decurge fără probleme. Cu cât 
lucrurile merg mai bine, cu atât se simt mai mult net superiori. Oriunde 
merg, au intenţia de a se impune, a se remarca din mulțime și a fi diferiți de 
ceilalți. Ori de câte ori mănâncă alături de ceilalți, aleg porțile mari şi, dacă 
nu le primesc, se înfurie. Când trăiesc cu frații şi surorile, insistă să doarmă 
în cel mai bun pat — cel poziţionat în locul cel mai însorit sau aproape de 
sursa de căldură, sau oriunde e aer curat — şi le aparţine doar lor. Nu este 
acesta un sentiment de superioritate? (Ba da.) Părinții unora câștigă bani 
buni sau sunt funcționari publici, sau profesionişti talentați cu salarii mari, 


aşa că familia lor trăieşte deosebit de confortabil şi o duce bine, nu-și face 


griji dacă-şi permite lucruri precum mâncarea sau îmbrăcămintea. Drept 
consecinţă, astfel de oameni se simt net superiori. Pot purta orice doresc, 
cumpără cele mai elegante haine şi le aruncă odată ce nu mai sunt la modă. 
De asemenea, pot să mănânce orice îşi doresc — nu trebuie decât să spună și 
cineva le va aduce mâncarea. Nu trebuie să-și facă griji pentru nimic şi se 
simt net superiori. Identitatea pe care o moșştenesc de la acest tip de familie 
privilegiată înseamnă că, în ochii celorlalți, efectiv sunt prințese, dacă sunt 
femei sau playboy, dacă sunt bărbaţi. Ce au moștenit de la acest tip de 
familie? O identitate şi un statut social nobil. Ceea ce au moştenit de la 
acest tip de familie nu este ruşinea, ci gloria. Indiferent de mediul sau 
grupul de oameni în care se află, simt mereu că le sunt net superiori tuturor. 
Spun lucruri precum: „Părinţii mei sunt oameni de afaceri bogaţi. Familia 
mea are mulţi bani. Îi cheltui oricând vreau și nu am niciodată o limită” sau 
„Părinţii mei sunt oficiali de rang înalt. Oriunde mă duc cu afaceri, pot să 
rezolv totul cu un singur cuvânt, fără să trec prin procedurile normale. Vezi 
de cât efort e nevoie ca să rezolvaţi ceva, trebuie să treceţi prin procedurile 
normale, să vă aşteptaţi rândul şi să vă umiliți ca să obţineţi ceva. Uită-te la 
mine: pur şi simplu îi spun unui asistent al părinților mei ce trebuie rezolvat 
şi se rezolvă. Ce spui de o asemenea identitate și statut social?” Au un 
sentiment de superioritate? (Da.) Unu spun: „Părinții mei sunt celebrități 
publice, poți să le cauţi numele pe internet şi să vezi dacă apar.” Când 
cineva verifică lista de celebrități și numele părinților chiar sunt acolo, asta 
le dă acestor oameni un sentiment de superioritate. Oriunde merg, dacă 
cineva îi întreabă: „Cum te numești?”, răspund: „Nu contează cum mă 
numesc eu, numele părinților mei sunt cutare şi cutare.” Primul lucru pe 
care li-l spun oamenilor sunt numele părinților lor, ca alţii să afle care sunt 
identitatea şi statutul lor social. Unii îşi spun, în sinea lor: „Familia ta are 


statut, părinţii tăi sunt ambii oficiali, sau celebrităţi, sau oameni de afaceri 


bogaţi, ceea ce te face copilul privilegiat al unor oficiali de rang înalt sau al 
unor părinți super bogaţi. Eu ce sunt?” După ce se gândesc la asta, răspund: 
„Părinții mei nu sunt speciali, sunt doar muncitori obișnuiți care câştigă 
salarii medii, aşa că nu e niciun motiv de laudă — însă unul dintre strămoşii 
mei a fost prim ministru într-o dinastie.” Alţii spun: „Strămoșul tău a fost 
prim ministru. Uau, deci ai un statut special! Eşti urmașul unui prim 
ministru. Oricine se trage dintr-un prim ministru nu este o persoană 
obişnuită, înseamnă că şi tu ești urmașul unor celebrități!” Vezi, odată ce un 
om se asociază cu o celebritate, identitatea lui va fi diferită, statutul lui 
social va creşte imediat şi el va fi respectat. Există alții, care spun: 
„Strămoşii mei au fost o generație de oameni de afaceri bogaţi. Au fost 
putred de bogaţi. Ulterior, din cauza schimbărilor sociale şi a celor din 
sistemul social, averea le-a fost confiscată. Acum, multe dintre casele în 
care trăiesc oameni, pe o rază de zece mile de aici, au fost casele 
strămoşilor mei. În trecut, casa familiei mele a avut patru sau cinci sute de 
camere, sau cel puțin două sau trei sute de camere şi mai mult de o sută de 
servitori, per total. Bunicul meu a fost proprietarul afacerii. Nu a muncit 
niciodată, doar le-a dat ordine altora. Bunica a dus o viață de răsfăţ și 
amândoi au avut servitori care îi îmbrăcau și le spălau hainele. Ulterior, din 
cauză că mediul social s-a schimbat, familia a fost ruinată, așa că nu mai 
facem parte din nobilime, ci am devenit oameni de rând. În trecut, familia 
mea era mare şi prestigioasă. Dacă băteau din picioare într-un capăt al 
satului, tremurele se resimțeau tocmai în celălalt capăt. Toată lumea îi 
cunoştea. Dintr-o astfel de familie provin, deci ce părere ai despre asta? 
Excepţional, nu-i așa? Ar trebui să mă admiri, nu?” Totuși, alții spun: 
„Bogăția strămoşilor tăi nu impresionează cu nimic. Strămoșul meu a fost 
împărat şi încă un împărat fondator. Se spune că numele meu de familie e 


moştenit de la el. Întreaga mea familie sunt rudele lui directe, nu 


îndepărtate. Ce crezi despre asta? Acum că ştii trecutul strămoșului meu, 
oare n-ar trebui să mă priveşti cu o admirație reîmprospătată şi să-mi arăţi 
puţin respect? N-ar trebui să mă admiri?” Unu oameni spun: „Deşi niciunul 
dintre strămoşii mei nu a fost împărat, unul a fost un general care a ucis 
nenumărați dușmani, a realizat multe fapte eroice militare şi a devenit un 
ministru important la curtea imperială. Familia mea este toată formată din 
descendenţii lui direcţi. Până în ziua de azi, famila mea încă studiază 
mișcările de arte marțiale transmise de strămoşii mei, care sunt ținute 
secrete faţă de străini. Ce crezi despre asta? Nu este identitatea mea 
specială? Nu este statutul meu distins?” Aceste identități speciale pe care 
oamenii le moştenesc de la așa-zisele lor familii ancestrale îndepărtate, 
precum şi de la familiile lor moderne, sunt văzute drept onorabile şi 
glorioase de către ei şi, din când în când, le menţionează şi fac paradă cu 
ele, ca un simbol al identității și statutului lor social. Pe de o parte, fac asta 
ca să arate că identitatea şi statutul lor sunt excepționale. Pe de altă parte, 
atunci când oamenii spun aceste poveşti, se străduiesc şi să obțină o poziție 
şi un statut social mai înalte, astfel încât să-şi sporească valoarea printre 
ceilalți şi să pară excepționali şi speciali. Pentru ce să devină excepţionali și 
speciali? Ca să câștige un grad mai mare de respect, admiraţie şi stimă de la 
ceilalți, ca să poată trăi o viaţă mai confortabilă, mai uşoară şi mai demnă. 
Mai ales în unele medii speciale, de exemplu, există oameni care sunt 
constant incapabili să-şi facă simțită prezenţa într-un grup sau să câştige 
respectul şi stima celorlalți. Aşadar, caută oportunități şi, din când în când, 
îşi folosesc identitatea specială sau proveniența specială a familiei lor 
pentru a-şi face simțită prezența, pentru a face cunoscut faptul că sunt 
excepționali şi pentru a-i face pe oameni să-i preţuiască şi să-i respecte, 
astfel încât să câştige prestigiu în rândul lor. Ei spun: „Deşi identitatea, 


statutul şi calibrul meu sunt obișnuite, unul dintre strămoşii mei a fost 


consilierul familiei unui prinţ din dinastia Ming. Ai auzit de cutare? Acela a 
fost strămoșul meu, bunicul străbunicului meu, a fost un consilier important 
al familiei prințului. Era cunoscut drept «Creierul». Era expert în toate 
domeniile, de la astronomie până la geografie, istorie antică şi modernă, 
afaceri chinezești şi externe. De asemenea, putea să facă preziceri. Încă mai 
avem în familie busola geomantică feng shui pe care a folosit-o.” Deşi s-ar 
putea să nu vorbească des despre asta, totuși, din când în când, îi încântă pe 
ceilalți cu poveşti despre această istorie strălucită a strămoşilor lor. Nimeni 
nu știe dacă ceea ce spun este adevărat sau nu, iar câteva poveşti pot fi greu 
de crezut, dar altele s-ar putea să fie adevărate. În orice caz, în minţile 
oamenilor, identitatea pe care o moştenesc de la familia lor este foarte 
importantă. Le determină poziția şi statutul în rândul celorlalți, tratamentul 
pe care îl primesc în rândul oamenilor şi, de asemenea, situația și rangul 
printre aceştia. Oamenii le consideră foarte importante tocmai pentru că, 
atunci când sunt printre alții, ei percep aceste lucruri obținute din identitatea 
lor moştenită. Prin urmare, din când în când, se laudă cu aceste capitole 
„glorioase” şi „strălucite” din istoria familiei lor, evitând adesea să 
menţioneze acele aspecte ale trecutului familiei lor sau acele lucruri care s- 
au întâmplat în famila lor care sunt ruşinoase sau care ar putea fi 
desconsiderate sau discriminate. Pe scurt, identitatea pe care oamenii o 
moştenesc de la familia lor este foarte importantă în inimile lor. Când trec 
prin evenimente deosebite, folosesc adesea identitatea specială a familiei lor 
drept capital și motiv să se laude, pentru a câștiga aprecierea oamenilor și a 
câştiga statut în rândul celorlalți. Indiferent dacă familia ta îţi aduce glorie 
sau ruşine sau dacă identitatea şi statutul social pe care le moşteneşti de la 
familia ta sunt nobile sau umile, în ceea ce te priveşte, această familie nu 
este mai mult de atât. Nu determină dacă poţi înţelege adevărul, dacă-l poți 


urmări sau dacă poți păşi pe calea urmării adevărului. Prin urmare, oamenii 


nu ar trebui să vadă asta drept o chestiune foarte importantă, fiindcă nu 
determină soarta unei persoane, nici viitorul acesteia şi cu atât mai puţin 
calea pe care aceasta merge. Identitatea pe care o moșştenești de la familia ta 
poate să-ţi determine numai sentimentele și percepțiile, când te afli printre 
ceilalți. Indiferent dacă identitatea pe care o moşteneșşti de la familia ta este 
un lucru pe care îl dispreţuiești sau un lucru cu care merită să te lauzi, nu 
poate determina dacă vei fi capabil să păşeşti pe calea urmăririi adevărului. 
Aşa că, atunci când vine vorba despre urmărirea adevărului, nu contează ce 
identitate sau ce statut social moştenești de la familia ta. Chiar dacă 
identitatea pe care o moşteneşti te face să te simţi superior și onorat, nu 
merită să fie menţionată. Sau, dacă-ţi dă sentimente de ruşine, inferioritate 
şi stimă de sine scăzută, nu va afecta modul în care urmăreşti adevărul. Nu-i 
aşa? (Ba da.) Nu va afecta deloc modul în care urmăreşti adevărul şi nici 
identitatea ta de ființă creată, înaintea lui Dumnezeu. Din contră, indiferent 
ce identitate şi statut social moşteneşti de la familia ta, din perspectiva lui 
Dumnezeu, fiecare are aceeaşi șansă de a fi mântuit şi îşi îndeplineşte 
datoria şi urmăreşte adevărul cu același statut şi aceeaşi identitate. 
Identitatea pe care o moșteneşti de la familia ta, fie onorabilă sau ruşinoasă, 
nu-ți determină umanitatea și nici calea pe care o alegi. Totuşi, dacă îi dai 
multă importanţă şi o vezi ca pe o parte esenţială a vieţii şi a fiinţei tale, 
atunci te vei ţine strâns de ea, n-o vei lăsa să scape niciodată şi vei fi 
mândru de ea. Dacă identitatea pe care o moştenești de la familia ta este 
nobilă, atunci o vei vedea ca pe un soi de capital, pe când dacă este umilă, o 
vei privi ca pe un lucru ruşinos. Indiferent dacă identitatea moștenită de la 
familia ta este nobilă, glorioasă sau rușşinoasă, asta este doar înţelegerea ta 
şi rezultatul privirii acestui lucru din perspectiva umanităţii tale corupte. 
Este doar sentimentul tău, percepția şi înțelegerea ta, care nu sunt conform 


adevărului şi nu au nimic de-a face cu acesta. Nu este capital pentru felul în 


care urmăreşti adevărul şi, desigur, nu este o piedică pe calea urmăririi 
adevărului. Dacă statutul tău social este nobil şi elevat, asta nu înseamnă că 
este capital pentru mântuirea ta. Dacă statutul tău social este modest și umil, 
asta nu înseamnă că este o piedică pe calea urmăririi adevărului şi cu atât 
mai puţin o piedică pe calea urmăririi mântuirii. Cu toate că mediul, 
proveniența, calitatea vieții şi condiţiile de trai ale unei familii derivă toate 
din predestinarea lui Dumnezeu, ele nu au nimic de-a face cu adevărata 
identitate a unei persoane înaintea lui Dumnezeu. Orice om, indiferent din 
ce familie provine, sau dacă proveniența familiei lui este ilustră sau 
inferioară, este, în ochii lui Dumnezeu, o ființă creată. Chiar dacă familia ta 
are o provenienţă ilustră şi tu ai o identitate şi un statut nobil tot ești o ființă 
creată. În acelaşi fel, dacă statutul familiei tale este umil, iar tu ești 
desconsiderat de ceilalți, în ochii lui Dumnezeu eşti, totuşi, o ființă creată 
obişnuită — nu eşti deloc special. Medii familiale diferite oferă oamenilor 
medii de creştere diferite, iar medii de viaţă diferite oferă oamenilor puncte 
de vedere diferite în ceea ce priveşte gestionarea lucrurilor materiale, a 
lumii şi a vieţii. Dacă un om este bogat sau sărac în viaţă sau dacă 
circumstanțele familiale ale cuiva sunt avantajoase sau nu, este doar o 
experiență diferită pentru oameni diferiți. Relativ vorbind, cei care sunt 
săraci şi a căror familie are un standard de viaţă modest au o experienţă de 
viață mai profundă, pe când celor care sunt bogaţi şi a căror familie este 
deosebit de privilegiată le este mai greu să realizeze acest lucru, nu-i așa? 
(Ba da.) Indiferent în ce mediu familial ai crescut şi indiferent ce identitate 
şi ce statut social ai dobândit din acel mediu familial, când vii înaintea lui 
Dumnezeu, când eşti recunoscut şi acceptat de El drept o ființă creată, în 
ochii Lui, ești la fel ca alți oameni, eşti egalul lor, nu ești deloc special, iar 
Dumnezeu va aplica aceleaşi metode şi aceleaşi standarde în cerințele pe 


care le are de la tine. Dacă spui: „Am un statut social special”, atunci, 


înaintea lui Dumnezeu, nu ar trebui să iei în considerare acest „caracter 
special”; dacă spui: „Statutul meu social este modest”, nu trebuie să iei în 
considerare nici această „modestie”. Înaintea lui Dumnezeu, fiecare dintre 
voi trebuie să se îndepărteze de identitatea moştenită de la familia lui, să 
renunţe la ea, să accepte identitatea pe care Dumnezeu i-a oferit-o ca ființă 
creată și să adopte această identitate atunci când îndeplineşte bine datoria 
unei fiinţe create. Dacă provii dintr-o familie bună și ai un statut nobil, nu ai 
de ce să te lauzi şi nu ești mai nobil decât nimeni. De ce? În ochii lui 
Dumnezeu, atât timp cât eşti o fiinţă umană creată, eşti plin de firi corupte 
şi eşti unul dintre cei pe care Dumnezeu vrea să-i mântuiască. La fel, dacă 
identitatea pe care o moşteneşti de la familia ta este modestă şi umilă, 
trebuie totuşi să accepți identitatea de ființă creată pe care ţi-a dat-o 
Dumnezeu şi să vii înaintea Lui ca fiinţă creată, pentru a-l accepta 
mântuirea. Ai putea spune: „Statutul social al familiei mele este umil, iar 
identitatea mea este, de asemenea, modestă. Oamenii mă privesc de sus.” 
Dumnezeu spune că nu contează. Astăzi, înaintea lui Dumnezeu, nu mai 
apari ca o persoană a cărei identitate i-a fost dată de familia ei. Identitatea ta 
actuală este aceea de ființă creată, iar ceea ce ar trebui să accepți sunt 
cerințele lui Dumnezeu de la tine. Dumnezeu nu este părtinitor faţă de 
nimeni, nu Se uită la istoricul familiei tale sau la identitatea ta, pentru că, în 
ochii Lui, ești la fel ca toţi ceilalți. Ai fost corupt de Satana, eşti un membru 
al rasei umane corupte şi, înaintea lui Dumnezeu, eşti o fiinţă creată, aşa că 
eşti unul dintre cei pe care Dumnezeu vrea să-i mântuiască. Nu contează 
dacă eşti urmașul unor oficiali de rang înalt sau unor părinți super-bogați, 
dacă ești un tânăr privilegiat sau o prințesă, sau dacă eşti copilul unor mici 
proprietari sau al unei persoane obișnuite. Aceste lucruri nu sunt 
importante, iar Dumnezeu nu Se uită la nimic din toate acestea. Pentru că 


Dumnezeu vrea să te mântuiască pe tine ca persoană. Vrea să-ți schimbe 


firea coruptă, nu identitatea. Firea ta coruptă şi valoarea ta nu sunt 
determinate de identitatea ta, iar firea ta coruptă nu provine de la familia ta. 
Dumnezeu nu vrea să te mântuiască pentru că statutul tău ar putea fi modest 
şi mai ales nu pentru că ar putea fi distins. Mai degrabă, Dumnezeu te-a ales 
datorită planului Său și gestionării Sale, fiindcă ai fost corupt de Satana şi 
eşti un membru al rasei umane corupte. Indiferent ce identitate moşteneşti 
de la famila ta, înaintea lui Dumnezeu, eşti ca toți ceilalți. Sunteţi cu toţii 
membri ai rasei umane, care au fost corupți de Satana şi au firi corupte. Nu 
eşti cu nimic special. Nu-i aşa? (Ba da.) Prin urmare, data viitoare când 
cineva din preajma ta spune: „Am fost magistrat judeţean”, sau „Am fost 
guvernator de provincie”, sau cineva spune „Strămoșii noştri au fost 
împărați”, sau cineva spune „Am fost un membru al congresului”, sau „Am 
candidat la preşedinţie”, sau cineva spune „Am fost preşedintele unei mari 
companii”, sau „Am fost şeful unei întreprinderi de stat”, ce-i aşa de 
grozav? Oare este important că ai fost cândva director executiv sau ofiţer 
superior? Această lume și această societate dau mare importanţă identității 
şi statutului social al unei persoane și decid cum să te trateze în funcţie de 
identitatea şi statutul tău social. Dar acum eşti în casa lui Dumnezeu, iar El 
nu te va privi diferit pentru cât de grozav ai fost în trecut sau pentru cât de 
grozavă şi glorioasă a fost identitatea ta. Mai ales acum când El îţi cere să 
urmăreşti adevărul, are rost să te lauzi cu calificările, statutul social şi 
valoarea ta? (Nu, nu are rost.) Nu cumva ar fi o nesăbuință să faci asta? (Ba 
da.) Oamenii nesăbuiți tind să folosească aceste lucruri pentru a se compara 
cu alții. Mai există şi unii noi credincioși care au o statură mică și nu înţeleg 
adevărul şi care folosesc adesea aceste lucruri din societate și din familie ca 
să se compare cu alții. Oamenii care au o anumită temelie și o statură în 


credinţa lor în Dumnezeu, în general, nu ar face asta şi nici nu ar vorbi 


despre astfel de lucruri. Să-i foloseşti identitatea de familie sau poziţia 


socială drept capital nu este în conformitate cu adevărul. 


Acum că am avut foarte multă părtăşie despre asta, înţelegi ce am spus 
despre identitatea pe care o moşteneşti de la familia ta? (Da.) Vorbeşte-Mi 
despre asta! (Dumnezeule, voi vorbi eu despre asta. Adesea, oamenii dau o 
importanță specială familiei în care s-au născut şi identității şi statutului 
acesteia în societate. Oamenii care sunt născuţi într-o familie cu un statut 
social modest tind să creadă că sunt oarecum inferiori celorlalți. Simt că au 
origini foarte umile şi nu pot ţine capul sus în societate, aşa că vor să se 
străduiască să-şi îmbunătățească statutul social; cei care sunt născuţi într-o 
familie cu o reputaţie şi un statut înalt tind să fie foarte aroganţi și încrezuţi, 
le place să se dea mari şi au un sentiment înnăscut de superioritate. Dar, de 
fapt, statutul social al oamenilor nu este cel mai important lucru, deoarece, 
înaintea lui Dumnezeu, oamenii au aceeaşi identitate şi același statut — toți 
sunt fiinţe create. Identitatea şi statutul unei persoane nu pot determina dacă 
aceasta poate urmări şi practica adevărul sau dacă poate fi mântuită, aşa că 
omul nu se poate limita din cauza identității şi a statutului său.) Foarte bine. 
Oamenilor care nu urmăresc adevărul le pasă foarte mult de identitatea şi 
statutul social al unei persoane, așadar, în anumite circumstanţe speciale, 
vor spune lucruri precum: „ÎL ştii pe cutare din biserica noastră? Familia lui 
este înstărită!” Ochii li se luminează când spun cuvântul „înstărită”, lucru 
care arată că au o mentalitate extrem de invidioasă și geloasă. Sentimentele 
lor de invidie cresc de atât de mult timp încât au ajuns în punctul în care 
salivează după astfel de oameni şi spun: „O, îi ştii pe oamenii aceia de 
acolo? Tatăl ei este oficial de rang înalt, iar al lui este magistrat de judeţ, al 
ei e primar, iar tatăl aceluia este secretar într-un departament de guvern!” 
Când văd pe cineva care poartă haine frumoase, sau pe cineva care se 


îmbracă bine, sau care are puţină clasă sau înţelegere, sau care foloseşte 


lucruri deosebit de sofisticate, se simt invidioşi şi se gândesc: „Familia lui 
este bogată, probabil că e plin de bani” şi sunt măcinaţi de admiraţie şi 
invidie. Ori de câte ori vorbesc despre cutare că este şeful unei companii, le 
pasă mai mult de identitatea lui decât îi pasă lui însuşi. Vorbesc mereu 
despre meseria persoanei, chiar dacă ea însăşi n-o menționează și chiar o 
votează, când e timpul să aleagă conducătorul bisericii. Au sentimente 
deosebite pentru oamenii cu un statut social mai înalt decât ei şi le rezervă o 
atenţie specială. Încearcă mereu să le facă pe plac acestor oameni, să se 
apropie de ei şi să-i lingușească, în vreme ce se urăsc pe ei înşişi și se 
gândesc: „Tatăl meu de ce nu este un oficial? De ce m-am născut în familia 
asta? De ce nu am nimic bun de spus despre familia mea? Familiile în care 
s-au născut ei sunt fie oficiali, fie oameni de afaceri bogaţi, pe când familia 
mea nu are nimic. Fraţii mei sunt toți oameni obişnuiţi, mici proprietari care 
lucrează pământul şi care sunt toţi la marginea societății. Şi cu cât vorbim 
mai puțin despre părinții mei, cu atât mai bine — nici măcar nu au o 
educație. Ce ruşine!” Când cineva le menționează părinții, devin evazivi şi 
spun: „Să nu deschidem acest subiect, hai să vorbim despre altceva! Să 
vorbim despre cutare din biserica noastră. Uită-te la funcția de management 
pe care o are, ştie cum să fie lider. Face asta de decenii, nimeni nu l-ar putea 
înlocui. Tipul s-a născut să conducă. De s-ar putea spune acelaşi lucru 
despre noi. Acum, că el crede în Dumnezeu, e o dublă binecuvântare. Chiar 
este un om binecuvântat, fiindcă deja are tot ce-şi poate dori cineva în 
societate, iar acum, că a venit în casa lui Dumnezeu, poate, de asemenea, să 
intre în Împărăţie și să aibă o destinaţie frumoasă.” Ei cred că atunci când 
un oficial intră în casa lui Dumnezeu, el sau ea ar trebui să fie conducători 
de biserică şi să aibă o destinaţie frumoasă. Cine decide asta? Au ei ultimul 
cuvânt? (Nu.) Acesta este în mod clar un lucru pe care îl spun 


neîncrezătorii. Dacă văd pe cineva cu oarece abilități şi un talent înnăscut, 


care se îmbracă bine şi se bucură de lucrurile bune din viaţă, care conduce o 
maşină frumoasă şi locuieşte într-o casă mare, se vor apropia în mod 
persistent de acea persoană, o vor linguşi şi îi vor intra în grații. Apoi există 
alții care consideră că au un statut social şi o poziţie înaltă. Când vin în casa 
lui Dumnezeu, cer întotdeauna privilegii speciale, le strigă ordine fraților şi 
surorilor şi îi tratează ca pe nişte sclavi, fiindcă s-au obişnuit să ducă o viață 
de oficial. Oare aceşti oameni cred că frații și surorile lor le sunt 
subordonați? Când se ţin alegeri pentru conducătorul bisericii, dacă nu sunt 
aleşi, se înfurie şi spun: „Nu voi mai crede, casa lui Dumnezeu nu e dreaptă, 
nu le oferă oamenilor o şansă, casa lui Dumnezeu desconsideră oamenii!” 
S-au obişnuit să fie oficiali în lume și cred că sunt cei mai cei, aşa că, atunci 
când vin în casa lui Dumnezeu, încearcă mereu să decidă totul, să preia 
conducerea în toate, cer privilegii speciale şi tratează casa lui Dumnezeu la 
fel cum tratează lumea şi societatea. Poate că, în lume, o femeie este soția 
unui oficial, dar vrea să fie tratată tot ca soția unui oficial atunci când vine 
în casa lui Dumnezeu, iar oamenii s-o flateze şi s-o urmeze peste tot. În 
timpul adunărilor, dacă frații şi surorile uită s-o întâmpine, se înfurie și nu 
mai vine la adunări, pentru că simte că oamenii n-o iau în serios şi că a 
crede în Dumnezeu nu are nicio însemnătate. Nu este un lucru irațional? 
(Ba da.) Indiferent ce identitate specială ai în societate, când vii în casa lui 
Dumnezeu, îţi pierzi identitatea specială. Înaintea lui Dumnezeu şi înaintea 
adevărului, oamenii au o singură identitate, cea de fiinţe create. Afară, în 
lume, fie că eşti un oficial din guvern sau soția unui oficial, fie că eşti un 
membru al elitei societăţii sau un birocrat obişnuit, sau dacă ești general sau 
soldat, în casa lui Dumnezeu, ai o singură identitate, aceea de ființă creată. 
Nu ești deloc special, aşa că nu căuta privilegii speciale şi nici nu-i forţa pe 
oameni să ţi se închine. Mai sunt și alții care vin dintr-o familie creştină 


specială sau dintr-o familie care crede, de generaţii, în Domnul. Poate că 


mama lor a fost instruită la seminar și tatăl lor este pastor. Ei sunt foarte 
bine primiţi în comunitatea religioasă, iar credincioşii se adună în jurul lor. 
După ce acceptă această etapă a lucrării lui Dumnezeu, tot simt că au 
aceeaşi identitate ca înainte, dar trăiesc în tărâmul viselor! E timpul să nu 
mai viseze şi să se trezească! Nu contează dacă eşti pastor sau conducător, 
când vii în casa lui Dumnezeu, trebuie să-i înţelegi regulile şi să înveți să-ţi 
schimbi identitatea. Acesta este primul lucru pe care trebuie să-l faci. Nu 
eşti vreun oficial de rang înalt, nici vreun birocrat obişnuit, nu eşti un om de 
afaceri bogat şi nici nu ești sărac şi nevoiaş. Când vii în casa lui Dumnezeu, 
al o singură identitate și anume identitatea pe care ţi-a dat-o Dumnezeu — 
aceea de ființă creată. Ce ar trebui să facă fiinţele create? Nu ar trebui să 
faci paradă cu istoria familiei tale sau cu statutul social pe care l-ai moştenit 
de la aceasta, nici să-ți foloseşti statutul social superior ca să te dezlănţui în 
casa lui Dumnezeu şi să cauţi privilegii speciale şi în niciun caz n-ar trebui 
să-ți foloseşti experienţa pe care ai acumulat-o în societate şi sentimentul de 
superioritate pe care ţi-l conferă statutul tău social, ca să te comporţi ca un 
conducător suveran în casa lui Dumnezeu şi să iei deciziile. În casa lui 
Dumnezeu, ar trebui mai degrabă să-ți îndeplineşti datoria de fiinţă creată şi 
să te comporti într-o manieră potrivită, nu să menţionezi trecutul familiei 
tale şi nici să ai un sentiment de superioritate sau un complex de 
inferioritate; nu-i nevoie să te simți inferior sau să ai un sentiment de 
superioritate. Pe scurt, trebuie să faci bine, ascultător, ceea ce se cuvine să 
facă o fiinţă creată şi să îndeplineşti bine datoria pe care o fiinţă creată ar 
trebui s-o îndeplinească. Unii spun: „Deci asta înseamnă că trebuie să mă 
stăpânesc şi să trec neobservat?” Nu, nu trebuie să te stăpâneşti şi să treci 
neobservat, nu trebuie să fii servil și cu siguranță nu trebuie să-ți dai 
importanţă. Nu trebuie să încerci să te remarci din mulțime, nu trebuie să te 


prefaci şi nici să faci concesii doar ca să mulțumești pe toată lumea. 


Dumnezeu tratează corect oamenii și într-o manieră dreaptă, pentru că El 
este adevărul. Dumnezeu le-a spus oamenilor multe cuvinte şi a avut multe 
cerinţe și, în final, ceea ce cere El este ca tu să-ți îndeplineşti cum se cuvine 
datoria de ființă creată şi să faci cum se cuvine tot ce ar trebui să facă o 
fiinţă creată. Când gestionezi această problemă, a identităţii pe care oamenii 
o moştenesc de la familia lor, ţi se cere, de asemenea, să priveşti oamenii Și 
lucrurile, să te comporti și să acţionezi pe baza cuvintelor lui Dumnezeu și 
cu adevărul drept criteriu, în loc să faci paradă cu sentimentul de 
superioritate pe care ţi l-a dat familia ta. Şi, desigur, dacă provii dintr-o 
familie dezavantajată, nu trebuie să fii sincer și să-ți deschizi sufletul în faţa 
tuturor, spunându-le cât de rău este. Alți oameni ar putea spune: „Cere casa 
lui Dumnezeu «să nu întrebăm un erou de unde provine»?” Este această 
zicală adevărul? (Nu.) Această zicală nu este adevărul, așa că nu trebuie să 
evaluezi nimic pe baza acestei zicale şi nici să o foloseşti drept criteriu ca să 
te conformezi cerințelor lui Dumnezeu de la tine. Cât despre identitatea pe 
care o moşteneşti de la familia ta, ceea ce-ţi cere El este să-ți îndeplinești 
datoria. Înaintea lui Dumnezeu, singura ta identitate este aceea de ființă 
creată, aşa că ar trebui să renunți la lucrurile care îţi pot afecta calitatea de 
fiinţă creată bună sau care te pot împiedica să fii o ființă creată bună. Nu ar 
trebui să le faci loc acestor lucruri în inima ta şi nici să nu le dai prea multă 
importanţă. Fie că e vorba de aparenţe sau de atitudine, ar trebui să renunţi 
la identitatea distinctă pe care o moşteneşti de la familia ta. Ce părere ai 
despre asta? E un lucru realizabil? (Da.) Poate că ai moştenit o identitate 
onorabilă de la familia ta sau poate că trecutul familiei tale îți umbreşte 
identitatea. Indiferent de situație, sper să te poţi elibera de lucrul acela, să 
iei în serios această chestiune și, după aceea, când întâlneşti situaţii 
speciale, iar aceste lucruri afectează felul în care îți îndeplineşti datoria, 


influenţează felul în care tratezi oamenii și îți afectează principiile corecte 


după care gestionezi lucrurile şi cele după care te înţelegi cu alți oameni, 
sper că vei putea să nu mai fii influenţat de identitatea pe care ai moştenit-o 
de la familia ta, să tratezi corect pe toată lumea şi să gestionezi corect toate 
lucrurile. De exemplu, să spunem că există o persoană în cadrul bisericii, 
care este mereu superficială în datoria ei şi tulbură constant lucrurile. Cum 
ar trebui să o tratezi? E o dilemă pentru tine şi te gândești: „Trebuie s-o 
emondez fiindcă, dacă n-o fac, acest lucru va afecta în continuare lucrarea 
bisericii.” Așadar, încerci s-o emondezi. Dar ea refuză să cedeze și 
inventează o mulțime de scuze. Nu ţi-e teamă de ea, deci continui să ai 
părtăşie şi să o emondezi. Întreabă: „Stii cine sunt eu?”, iar tu răspunzi: „Ce 
contează pentru mine cine eşti?” Spune: „Soţul meu este şeful soțului tău. 
Dacă îmi îngreunezi situația astăzi, soţul tău va avea necazuri.” Răspunzi: 
„Aceasta este lucrarea casei lui Dumnezeu. Dacă n-o faci bine şi continui să 
tulburi lucrurile, te voi demite din datoria ta.” Așa că ea spune: „În orice 
caz, ţi-am spus cum vor sta lucrurile. Decide singură ce ar trebui făcut!” Ce 
vrea să spună prin „decide singură”? Îţi spune că, dacă îndrăzneşti s-o 
demiţi, va face în așa fel încât soţul tău să fie concediat. În acest moment, te 
gândeşti: „Această femeie are un sprijin puternic, nu-i de mirare că vorbeşte 
mereu cu atâta aroganță”, aşa că îți schimbi tonul şi spui: „Ei bine, de data 
asta voi lăsa lucrurile așa, dar data viitoare n-o voi mai face! Nu am avut 
nicio intenţie rea în ceea ce am spus, totul este de dragul lucrării bisericii. 
Suntem cu toţii frați şi surori care cred în Dumnezeu, suntem cu toţii o 
familie. Gândeşte-te la asta, sunt conducătoarea bisericii, cum aş putea să 
nu-mi asum responsabilitatea pentru asta? Dacă n-aş face-o, nu m-ati fi ales, 
nu-i aşa?” Începi să încerci să aplanezi situaţia. Există vreun principiu în 
lucrul acesta? Peretele defensiv din adâncul inimii tale s-a prăbuşit, nu 
îndrăznești să respecţi principiile şi cedezi. Nu așa stau lucrurile? (Ba da.) 


Aşa că o laşi să scape nepedepsită. Ţi-e ruşine că identitatea ta nu este la fel 


de nobilă ca a ei şi că statutul ei social este mai înalt decât al tău, aşa că te 
simţi obligată să te laşi controlată de ea şi să o asculți. Deşi amândouă 
credeți în Dumnezeu, tot te laşi şantajată de ea. Dacă nu te poţi elibera de 
influenţa pe care statutul social o exercită asupra ta, nu vei fi capabilă să 
respecţi principiile, nu vei fi capabilă să practici adevărul şi nu vei fi loială 
înaintea lui Dumnezeu. Dacă nu Îi eşti loială lui Dumnezeu, oare El te va 
accepta? Va avea încredere în tine? Îţi va mai încredința o lucrare 
importantă? Pentru El, vei fi o persoană în care nu poate avea încredere, 
pentru că, într-un moment crucial, ai trădat interesele casei lui Dumnezeu 
pentru a-ţi proteja propriile interese. În momentul crucial, te-ai speriat de 
forţele rele care vin din societate şi de la Satana, ceea ce te-a făcut să 
trădezi interesele casei lui Dumnezeu și să nu poți rămâne fermă în mărturia 
ta. Aceasta este o fărădelege gravă și un semn că L-ai dezonorat pe 
Dumnezeu. De ce? Pentru că, atunci când ai făcut asta, ţi-ai trădat 
identitatea de ființă creată și ai încălcat acest principiu de a face ceea ce se 
cuvine să facă o ființă creată. Când ai gestionat această chestiune, te-ai lăsat 
influenţată de statutul tău social şi de identitatea ta în societate. Când te 
confrunți cu orice problemă, dacă nu poţi renunţa la influenţele negative 
create de identitatea pe care ai moştenit-o de la familia ta, atunci e posibil să 
reacţionezi la aceste lucruri făcând lucruri neaşteptate. Pe de o parte, aceste 
lucruri te vor face să încalci adevărul şi, pe de altă parte, te vor lăsa într-o 
mare dilemă, fără să ştii ce să alegi. Acest lucru te va conduce cu uşurinţă la 
fărădelegi şi regrete, așa că, înaintea lui Dumnezeu, vei fi întinată și privită 
ca o persoană care nu este de încredere și care a încălcat principiul pe care 
Dumnezeu l-a explicat omenirii, acela de a-şi face bine datoria de fiinţe 
create și de a face lucrurile pe care se cuvine să le facă o ființă creată. 
Gândiţi-vă la asta, această chestiune este oarecum neînsemnată, dar şi foarte 


importantă în gravitatea ei, nu-i aşa? (Ba da.) 


Tocmai am avut părtăşie despre renunţarea la identitatea pe care o 
moşteneşti de la familia ta. E uşor să faci asta? (Da, e uşor.) Chiar este 
uşor? În ce circumstanţe te va afecta şi te va perturba această chestiune? 
Când nu ai o înțelegere corectă şi pură a acestei chestiuni, într-un anumit tip 
de mediu, vei fi influenţat de ea şi va afecta abilitatea ta de a-ţi îndeplini 
bine datoria şi va avea impact asupra metodelor tale de a gestiona lucrurile 
şi asupra rezultatelor. Prin urmare, când este vorba despre identitatea pe 
care o moșştenești de la familie, ar trebui s-o tratezi corect şi să nu fii 
influenţat sau controlat de ea, ci în schimb, să priveşti oamenii și lucrurile şi 
să te comporti şi să acţionezi normal, conform metodelor pe care Dumnezeu 
le dă oamenilor. În felul acesta, vei avea atitudinea şi principiile pe care ar 
trebui să le aibă în această privinţă o fiinţă creată acceptabilă. În continuare, 
vom avea părtăşie despre renunțarea la efectele de condiționare pe care 
familia le exercită asupra ta. În această societate, principiile oamenilor de 
relaționare cu lumea, metodele lor de a trăi şi a exista şi chiar atitudinile și 
noțiunile față de religie şi credinţă, precum şi diversele noţiuni și păreri pe 
care le au faţă de oameni şi lucruri — toate aceste lucruri sunt, în mod 
inevitabil, condiţionate de familie. Înainte ca oamenii să înţeleagă adevărul 
— indiferent ce vârstă au sau de ce gen sunt, sau cu ce se ocupă sau ce fel de 
atitudine au față de toate lucrurile, fie că e extremă sau rațională — pe scurt, 
în tot felul de lucruri, gândurile şi părerile oamenilor și atitudinile lor față 
de lucruri sunt influențate, în mare măsură, de familie. Adică diversele 
efecte de condiționare pe care familia le exercită asupra unei persoane 


determină, în mare măsură, atitudinea acelei persoane față de lucruri și 

metoda ei de a le gestiona, precum şi perspectiva ei asupra existenței, ş 
chiar afectează credința acesteia. De vreme ce familia condiționează și 
afectează atât de mult oamenii, aceasta stă, în mod inevitabil, la baza 


metodelor şi principiilor oamenilor de a gestiona lucrurile, precum și la 


baza perspectivei lor asupra existenţei şi a părerilor pe care le au despre 
credință. Întrucât căminul familial, în sine, nu este locul în care apare 
adevărul şi nici sursa acestuia, practic, există o singură forță sau țintă 
motivantă care îți determină familia să te condiţioneze spre orice idee, 
punct de vedere sau metodă de a exista — aceea de a acţiona în interesul tău. 
Aceste lucruri care sunt în interesul tău, indiferent de la cine provin — fie că 
provin de la părinții, bunicii sau strămoşii tăi — pe scurt, toate sunt menite 
să-ți permită să-ți aperi interesele în societate şi în rândul celorlalți, să te 
împiedice să fii hărțuit şi să-ți permită să trăieşti printre oameni într-un mod 
care este mai liber și mai diplomatic şi care are scopul de a-ţi proteja 
interesele cât se poate de mult. Condiţionarea pe care o primeşti de la 
familia ta are scopul de a te proteja, de a te face să eviţi să fii hărțuit sau să 
suferi vreo umilinţă şi de a te transforma în cineva care e mai bun decât 
ceilalți, chiar dacă asta înseamnă să-i intimidezi sau să-i rănești pe alții, 
numai să nu fii rănit tu însuţi. Acestea sunt câteva dintre cele mai 
importante lucruri pe care familia ta le condiționează înlăuntrul tău şi sunt, 
de asemenea, esenţa și ținta principală din spatele tuturor ideilor care sunt 
condiționate în tine. Nu este adevărat? (Ba da.) Dacă te gândești la ținta și 
esenţa tuturor lucrurilor pe care familia ta le-a condiționat în tine, este 
vreunul conform adevărului? Chiar dacă aceste lucruri sunt conform eticii 
sau drepturilor legitime şi intereselor omenirii, au vreo legătură cu 
adevărul? Sunt ele adevărul? (Nu.) Se poate spune cu certitudine că ele 
categoric nu sunt adevărul. Indiferent cât de pozitive, legitime, umane şi 
etice sunt lucrurile pe care familia ta le condiționează înlăuntrul tău, ele nu 
sunt adevărul şi nici nu pot reprezenta adevărul şi, desigur, nu pot înlocui 
adevărul. Prin urmare, când este vorba de subiectul familiei, aceste lucruri 
sunt alt aspect la care oamenii ar trebui să renunţe. Ce anume este acest 


aspect? Efectele de condiţionare pe care familia le exercită asupra ta — 


acesta este al doilea aspect la care ar trebui să renuntati când este vorba de 
subiectul familiei. Întrucât discutăm despre efectele de condiționare pe care 
familia le exercită asupra ta, să vorbim mai întâi despre ce sunt, mai exact, 
efectele de condiționare. Dacă le diferențiem după concepția oamenilor 
despre bine și rău, unele sunt relativ corecte, pozitive, prezentabile şi pot fi 
etalate, pe când unele sunt relativ egoiste, demne de dispreţ, josnice, relativ 
negative și nimic mai mult. Dar, în orice caz, aceste efecte de condiționare 
din partea familiei sunt ca un strat de îmbrăcăminte protectoare care 
protejează în mod colectiv interesele trupeşti ale unei persoane, îi păstrează 
demnitatea în mijlocul celorlalţi și o împiedică să fie hărțuită. Nu-i aşa? (Ba 
da.) Atunci, să vorbim despre ce efecte de condiţionare exercită famila 
asupra ta. De exemplu, când bătrânii din familie îţi spun adesea că 
„Oamenii au nevoie de mândria lor aşa cum un copac are nevoie de 

scoarță”, o fac pentru a te determina să dai importanţă faptului de a avea o 
reputație bună, de a trăi o viață mândră şi de a nu face lucruri de care să-ți 
fie ruşine. Aşadar, această zicală îndrumă oamenii într-un mod pozitiv sau 
negativ? Te poate conduce la adevăr? Te poate îndruma spre înţelegerea 
adevărului? (Nu, nu poate.) Puteţi spune cu certitudine: „Nu, nu poate!” 
Gândiţi-vă la asta, Dumnezeu spune că oamenii ar trebui să se comporte cu 
onestitate. Când ai comis o fărădelege sau ai făcut o greșeală, sau un lucru 
care se răzvrăteşte împotriva lui Dumnezeu şi se opune adevărului, trebuie 
să-ţi recunoşti greşeala, să te înţelegi pe tine însuţi şi să te diseci întruna 
pentru a obține o căință adevărată şi, după aceea, să acționezi conform 
cuvintelor lui Dumnezeu. Aşadar, dacă oamenii trebuie să se comporte cu 
onestitate, este asta în conflict cu zicala „Oamenii au nevoie de mândria lor 
aşa cum un copac are nevoie de scoarță”? (Da.) În ce fel? Zicala „Oamenii 

au nevoie de mândria lor aşa cum un copac are nevoie de scoarță” e menită 


să facă oamenii să dea importanță trăirii părții lor luminoase şi colorate şi 


realizării mai multor lucruri care îi pun într-o lumină bună — în locul 
comiterii de lucruri rele sau dezonorante sau expunerii părții lor urâte — și 
să-i împiedice să trăiască fără mândrie sau demnitate. De dragul reputației, 
de dragul mândriei și al onoarei, nu poți să critici tot ce ţine de tine, cu atât 
mai puţin să le spui celorlalți despre partea ta întunecată şi despre aspectele 
tale ruşinoase, pentru că trebuie să trăieşti cu mândrie și demnitate. Pentru a 
avea demnitate, ai nevoie de o reputație bună, iar pentru a avea o reputație 
bună trebuie să te prefaci şi să te deghizezi. Nu se opune acest lucru unui 
comportament onest? (Ba da.) Când te comporti ca o persoană onestă, ceea 
ce faci se opune complet zicalei „Oamenii au nevoie de mândria lor aşa 
cum un copac are nevoie de scoarță”. Dacă vrei să ai un comportament 
onest, nu da importanță mândriei; mândria unei persoane nu face doi bani. 
În faţa adevărului, omul ar trebui să se dezvăluie, nu să se prefacă sau să 
afişeze o imagine falsă. Omul trebuie să-l dezvăluie lui Dumnezeu 
adevăratele sale gânduri, greşelile pe care le-a făcut, aspectele care încalcă 
adevărurile-principii și aşa mai departe şi, de asemenea, să dezvăluie aceste 
lucruri fraților şi surorilor. Nu e vorba de a trăi de dragul reputației, ci de a 
trăi pentru a te comporta ca o persoană onestă, pentru a urmări adevărul, 
pentru a fi o adevărată ființă creată, pentru a-L mulțumi pe Dumnezeu și a fi 
mântuit. Dar când nu înţelegi acest adevăr şi nu înţelegi intențiile lui 
Dumnezeu, lucrurile care sunt condiționate înlăuntrul tău de familia ta tind 
să domine. Așadar, atunci când greșeşti, ascunzi acest lucru şi te prefaci, 
gândindu-te: „Nu pot spune nimic despre asta şi nici nu voi permite cuiva 
care ştie ceva despre asta să spună ceva. Dacă vreunul dintre voi spune 
ceva, nu-l voi lăsa să scape uşor. Reputația mea e pe primul loc. Nu are rost 
să trăieşti decât pentru reputația ta, pentru că este cea mai importantă. Dacă 
un om îşi pierde reputaţia, își pierde toată demnitatea. Așa că nu poți spune 


lucrurilor pe nume, trebuie să te prefaci, trebuie să acoperi lucrurile, altfel 


îti vei pierde reputația și demnitatea, iar viaţa ta va fi lipsită de valoare. 
Dacă nu te respectă nimeni, atunci eşti doar un gunoi lipsit de valoare și 
ieftin.” Te poţi comporta ca o persoană onestă dacă practici în felul acesta? 
E posibil să fii complet deschis şi să te diseci? (Nu, nu este.) Evident, 
făcând acest lucru, aderi la zicala „Oamenii au nevoie de mândria lor aşa 
cum un copac are nevoie de scoarță” pe care familia ta a condiționat-o 
înlăuntrul tău. Totuşi, dacă renunţi la această zicală pentru a urmări şi a 
practica adevărul, ea nu te va mai afecta, nu va mai fi mottoul tău sau 
principiul după care faci lucrurile şi, în schimb, ceea ce faci va fi exact 
opusul acestei zicale, „Oamenii au nevoie de mândria lor aşa cum un copac 
are nevoie de scoarță”. Nu vei trăi de dragul reputației tale şi nici al 
demnităţii tale, ci de dragul de a urmări adevărul, a te comporta ca o 
persoană onestă şi a căuta să-L mulțumești pe Dumnezeu și să trăieşti ca o 
fiinţă creată adevărată. Dacă aderi la acest principiu, vei fi renunţat la 


efectele de condiționare pe care familia le exercită asupra ta. 


Familia condiționează oamenii nu numai cu una sau două zicale, ci cu 
o întreagă serie de citate şi aforisme celebre. De exemplu, bătrânii din 
familia ta și părinții tăi menționează adesea zicala „Un om își lasă numele 
în urmă oriunde stă, aşa cum gâsca scoate ţipete oriunde zboară”? (Da.) Îţi 
spun: „Oamenii trebuie să trăiască de dragul reputației lor. Oamenii nu 
caută nimic altceva în timpul vieţii decât să clădească o reputaţie bună în 
rândul celorlalţi şi să facă o impresie bună. Oriunde mergi, fii mai generos 
cu formulele de întâmpinare, cu politețurile și complimentele şi spune mai 
multe cuvinte pline de blândeţe. Nu ofensa oamenii, ci în schimb, fă mai 
multe fapte bune şi acte de bunătate.” Acest efect de condiționare particular 
exercitat de familie are un anumit impact asupra purtării sau principiilor de 
comportament ale oamenilor, cu inevitabila consecinţă că ei dau mare 


importanță faimei şi câștigului. Adică, dau mare importanţă propriei 


reputaţii, prestigiului şi impresiei pe care o creează în minţile oamenilor și 
felului în care ceilalți apreciază tot ce fac ei şi fiecare opinie pe care o 
exprimă. Dând mare importanţă faimei şi câştigului, fără să vrei, nu ţii cont 
dacă datoria pe care o îndeplineşti este conform adevărului și principiilor, 
dacă Îl mulţumești pe Dumnezeu şi dacă îţi îndeplineşti în mod adecvat 
datoria. Vezi aceste lucruri ca fiind de o importanţă şi o prioritate mai mică, 
pe când zicala „Un om îşi lasă numele în urmă oriunde stă, aşa cum gâsca 
scoate țipete oriunde zboară”, pe care familia ta a condiționat-o înlăuntrul 
tău, devine extrem de importantă pentru tine. Te face să dai mare atenție 
felului în care fiecare detaliu al persoanei tale se reflectă în minţile 
oamenilor. Unii oameni sunt atenți mai ales la ce gândesc oamenii despre 
ei, fără ca ei să ştie, până în punctul în care trag cu urechea prin pereţi, 
ascultă la uşi întredeschise şi chiar trag cu ochiul la ce scriu alți oameni 
despre ei. În clipa în care cineva le menţionează numele, se gândesc: 
„Trebuie să mă grăbesc şi să ascult ce spune despre mine şi dacă are o 
părere bună despre mine. Vai de mine, a spus că sunt leneş și că-mi place 
mâncarea bună. Atunci trebuie să mă schimb, nu pot fi leneş în viitor, 
trebuie să fiu întreprinzător.” După ce sunt întreprinzători o vreme, îşi spun: 
„Am ascultat să văd dacă toată lumea spune că sunt leneș și se pare că 
nimeni n-a spus asta în ultimul timp.” Dar tot sunt neliniștiți, așa că 
strecoară asta în conversațiile cu cei din jurul lor, spunând: „Sunt puţin 
leneş.” Iar ceilalți răspund: „Nu eşti leneş, eşti mult mai întreprinzător decât 
erai înainte.” Asta îi linişteşte imediat, sunt foarte bucuroşi şi alinați. „la te 
uită, s-au schimbat părerile tuturor despre mine. Se pare că toată lumea a 
observat îmbunătățirea în comportamentul meu.” Tot ce faci nu este de 
dragul practicării adevărului și nici ca să-L mulțumeşti pe Dumnezeu, ci de 
dragul propriei reputaţii. În felul acesta, ce a devenit efectiv tot ce faci tu? 


A devenit efectiv un act religios. Ce s-a ales de esența ta? Ai devenit 


arhetipul unui fariseu. Ce s-a ales de calea ta? A devenit calea antihriştilor. 
Aşa o defineşte Dumnezeu. Aşadar, esenţa tuturor lucrurilor pe care le faci 
este întinată, nu mai este aceeași; nu practici adevărul şi nu-l urmărești, ci în 
schimb, urmăreşti faima şi câştigul. În cele din urmă, în ceea ce-L priveşte 
pe Dumnezeu, felul în care îți îndeplineşti datoria este — într-un cuvânt — 
inadecvat. De ce? Pentru că eşti devotat numai reputației tale, în loc să fu 
devotat lucrurilor pe care ţi le-a încredinţat Dumnezeu sau datoriei tale în 
calitate de ființă creată. Ce simţi în inima ta când Dumnezeu emite o astfel 
de definiție? Că ai crezut degeaba în Dumnezeu toți acești ani? Deci 
înseamnă asta că nu ai urmărit deloc adevărul? Nu ai urmărit adevărul, ci ai 
dat o atenţie specială propriei reputaţii, iar la baza acestui lucru sunt 
efectele de condiționare care provin de la familia ta. Care este cea mai 
dominantă zicală cu care ai fost condiționat? Zicala „Un om își lasă numele 
în urmă oriunde stă, aşa cum gâsca scoate țipete oriunde zboară” a prins 
rădăcini puternice în inima ta şi a devenit mottoul tău. Ai fost influenţat și 
condiționat de această zicală de când erai tânăr și, chiar şi la maturitate, tot 
repeţi adesea această zicală pentru a influența următoarea generație din 
familia ta şi oamenii din jurul tău. Desigur, ceea ce este și mai grav este că 
ai adoptat-o drept metoda şi principiul tău de a te comporta şi a gestiona 
lucrurile şi chiar drept scopul şi direcția pe care le urmăreşti în viață. Scopul 
şi direcția ta sunt greşite, astfel încât finalul va fi cu siguranță negativ. 
Pentru că, în esenţă, toate lucrurile pe care le faci sunt doar de dragul 
reputației tale şi doar pentru a pune în practică zicala „Un om își lasă 
numele în urmă oriunde stă, aşa cum gâsca scoate țipete oriunde zboară”. 
Nu urmărești adevărul, totuși tu însuţi nu ştii asta. Crezi că nu e nimic în 
neregulă cu această zicală, pentru că n-ar trebui oamenii să trăiască de 
dragul reputației lor? Cum spune zicala cunoscută, „Un om îşi lasă numele 


în urmă oriunde stă, aşa cum gâsca scoate țipete oriunde zboară.” Această 


zicală pare foarte pozitivă şi legitimă, aşa că îi accepţi, în mod inconștient, 
efectul de condiționare şi o vezi ca pe un lucru pozitiv. Odată ce vezi 
această zicală ca pe un lucru pozitiv, o urmăreşti şi o pui în practică fără să 
ştii. În acelaşi timp, în mod inconştient şi confuz, o interpretezi greșit ca 
fiind adevărul şi un criteriu al adevărului. Când o vezi drept un criteriu al 
adevărului, nu mai asculți şi nici nu poţi înțelege ce spune Dumnezeu. Pui 
în practică orbește acest motto: „Un om îşi lasă numele în urmă oriunde stă, 
aşa cum gâsca scoate țipete oriunde zboară” şi acţionezi în conformitate cu 
el şi ceea ce obţii din asta, în final, este o reputație bună. Ai câștigat ceea ce 
ai vrut să câştigi, dar făcând asta, ai încălcat şi ai abandonat adevărul şi ai 
pierdut şansa la mântuire. Dat fiind că acesta este finalul, ar trebui să 
renunti la ideea pe care familia ta a condiționat-o în tine, că „Un om își lasă 
numele în urmă oriunde stă, aşa cum gâsca scoate țipete oriunde zboară” și 
s-o abandonezi. Nu este un lucru de care să te ţii cu dinţii şi nici o zicală sau 
o idee în care să investeşti toată viaţa efort şi energie pentru a o pune în 
practică. Această idee şi părere care ţi-a fost inculcată şi cu care eşti 
condiționat este greşită, aşa că ar trebui să renunti la ea. Motivul pentru care 
ar trebui să renunti la ea nu este numai acela că nu este adevărul, ci şi că te 
va face să rătăcești şi, în cele din urmă, te va duce la distrugere, aşadar 
consecinţele sunt foarte grave. Pentru tine, nu este o simplă zicală, ci un 
cancer — un mijloc şi o metodă care corupe oamenii. Pentru că, în cuvintele 
lui Dumnezeu, printre toate cerințele Lui de la oameni, El nu le-a cerut 
niciodată să urmărească o reputație bună, sau să caute prestigiul, sau să le 
facă oamenilor o impresie bună, sau să câştige aprobarea celorlalți sau 
aprecierea lor şi nici nu i-a făcut niciodată pe oameni să trăiască de dragul 
faimei sau ca să lase în urmă o reputaţie bună. Dumnezeu vrea doar ca 


oamenii să-şi îndeplinească bine datoria, să se supună Lui și adevărului. 


Prin urmare, în ceea ce te priveşte, această zicală este tipul de condiționare 


de la familia ta la care ar trebui să renunți. 


Mai există un efect de condiționare pe care familia îl exercită asupra 
ta. De exemplu, atunci când părinții sau bătrânii te încurajează, ei spun 
adesea: „Trebuie să înduri o mare suferință pentru a răzbi în viaţă.” Când 
spun asta, scopul lor este să te înveţe să înduri suferinţa, să fii sârguincios și 
perseverent şi să nu te temi de suferinţă în orice faci, fiindcă doar cei care 
îndură suferinţa, rezistă la greutăţi, muncesc din greu şi au un spirit luptător 
pot răzbi în viaţă. Ce înseamnă „să răzbeşti în viaţă”? Înseamnă să nu fii 
intimidat, desconsiderat sau discriminat; înseamnă să ai prestigiu şi un 
statut înalt printre oameni, să ai autoritatea de a vorbi şi a fi auzit şi 
autoritatea de a lua decizii; înseamnă să fu capabil să duci o viață mai bună 
şi de calitate mai înaltă printre ceilalți şi ca oamenii să te respecte, să te 
admire şi să te invidieze. În esenţă, înseamnă că te situezi în eșalonul 
superior al întregii rase umane. Ce înseamnă „eșalonul superior”? Înseamnă 
că ai mulți oameni la picioare şi că nu trebuie să suporţi vreun abuz din 
partea lor — asta înseamnă să „răzbeşti în viaţă”. Pentru a răzbi în viaţă, 
trebuie să „înduri o mare suferință”, adică trebuie să fii capabil să înduri o 
suferință pe care alții nu o pot îndura. Așadar, înainte să poți răzbi în viață, 
trebuie să fii capabil să înduri privirile disprețuitoare, şicanele, sarcasmul, 
calomniile oamenilor, precum şi lipsa celorlalți de înţelegere, ba chiar și 
disprețul lor şi aşa mai departe. În afară de suferinţa fizică, trebuie să fii 
capabil să suporţi sarcasmul și batjocura opiniei publice. Doar învățând să 
fii o astfel de persoană poți să te remarci din mulțime şi să-ţi câştigi o nișă 
în societate. Scopul acestei zicale este de a-i face pe oameni să devină lideri 
mai degrabă decât subordonați, pentru că este foarte greu să fu subordonat — 
trebuie să suporţi abuzul, te simți inutil și nu ai deloc demnitate sau 


reputație. Şi acesta este un efect de condiționare pe care familia îl exercită 


asupra ta, cu scopul de a acţiona în interesul tău. Familia ta face asta ca tu 
să nu trebuiască să suporţi abuzul celorlalți şi ca să ai faimă și autoritate, să 
mănânci şi să te simţi bine şi ca, oriunde mergi, nimeni să nu îndrăznească 
să te intimideze şi, în schimb, tu să te poţi comporta ca un tiran și să iei 
deciziile, iar toată lumea să se încline şi să se plece înaintea ta. Pe de o 
parte, cauţi să fii superior pentru beneficiul tău şi, pe de altă parte, o faci şi 
ca să sporeşti statutul social al familiei tale și ca să-ți onorezi strămoșii, 
astfel încât părinții și membrii familiei tale să poată beneficia și ei din 
asocierea cu tine şi să nu sufere abuzuri. Dacă ai îndurat o mare suferință și 
ai răzbit în viață devenind un oficial de rang înalt, cu o maşină frumoasă, o 
casă de lux şi cu o suită de oameni care roiesc în jurul tău, și familia ta va 
beneficia din asocierea cu tine, iar membrii familiei tale vor putea și ei să 
conducă mașini frumoase, să mănânce bine și să ducă o viaţă extravagantă. 
Vei putea, dacă vrei, să mănânci cele mai scumpe delicatese și să mergi 
oriunde vrei, să ai pe toată lumea la dispoziţia ta şi să faci ce-ţi place, să 
trăieşti cu încăpățânare şi aroganță, fără să fie nevoie să fii discret sau să 
trăieşti cu coada între picioare, să faci orice vrei, chiar dacă încalci legea, şi 
să trăieşti cu îndrăzneală și nesăbuință — acesta este scopul familiei tale 
când te condiționează astfel, să te împiedice să fii nedreptăţit şi să te facă să 
răzbești în viaţă. Mai pe şleau, ţinta lor este să te facă o persoană care îi 
conduce pe ceilalți, îi dirijează şi le dă ordine şi să te facă un om capabil 
doar să-i intimideze pe ceilalți şi care nu este niciodată intimidat şi să te 
facă o persoană care răzbeşte în viață în loc să fie condusă. Nu așa stau 
lucrurile? (Ba da.) Este în beneficiul tău acest efect de condiționare din 
partea familiei tale? (Nu.) De ce spui că nu este în beneficiul tău? Dacă 
fiecare familie şi-ar educa generația viitoare în felul acesta, nu cumva asta 
ar spori conflictele sociale şi ar face societatea mai competitivă şi 


nedreaptă? Fiecare ar vrea să fie în vârf, nimeni n-ar vrea să fie jos sau să 


fie o persoană obișnuită — toți ar vrea să fie cei care îi guvernează și îi 
intimidează pe ceilalți. Crezi că societatea ar mai putea să fie bună, dacă 
lucrurile ar sta aşa? În mod clar, societatea nu ar fi orientată într-o direcţie 
pozitivă, iar asta doar ar spori conflictele sociale şi competitivitatea dintre 
oameni şi ar exacerba disputele dintre ei. De exemplu, școala. Elevii 
încearcă să fie primii, făcând multe eforturi ca să înveţe când nu-i vede 
nimeni, dar atunci când se întâlnesc, spun: „O, nici de data asta nu am 
învăţat weekendul trecut. În schimb, am mers într-un loc grozav şi m-am 
distrat toată ziua. Tu unde ai fost?” Şi altcineva ar adăuga: „Am dormit tot 
weekendul şi nici eu nu am învăţat.” De fapt, ambii ştiu prea bine despre 
celălalt că a petrecut tot weekendul învățând până la epuizare, dar niciunul 
dintre ei nu recunoaşte că a învăţat sau că a făcut eforturi când nu-l vedea 
nimeni, fiindcă fiecare vrea să răzbească în viaţă şi nu vrea să-l întreacă 
nimeni. Spun că nu au învăţat pentru că nu vor ca alții să ştie că, de fapt, au 
făcut-o. Care e scopul unei astfel de minciuni? Înveţi pentru tine, nu pentru 
ceilalți. Dacă poți să minţi la o vârstă atât de fragedă, oare poți să mergi pe 
calea corectă după ce intri în societate? (Nu.) Intrarea în societate 
presupune interese personale, bani şi statut, astfel încât competiţia devine 
tot mai acerbă. Oamenii vor face orice şi vor folosi toate mijloacele pe care 
le au la dispoziţie pentru a-şi atinge ţelurile. Ar fi dispuşi și capabili să facă 
orice e nevoie ca să-şi atingă țelul, cu orice preţ, chiar dacă asta înseamnă 
să fie umiliți ca să ajungă să o facă. Dacă lucrurile ar continua astfel, cum ar 
putea societatea să ajungă bine? Dacă fiecare ar face asta, cum ar putea rasa 
umană să ajungă bine? (Nu ar putea.) Cauza diverselor moravuri sociale şi 
tendinţe rele nepotrivite provine din condiționarea pe care familia o exercită 
asupra oamenilor. Atunci ce cere Dumnezeu în privința asta? Le cere El 
oamenilor să răzbească în viață şi să nu fie mediocri, banali, neremarcabili 


sau obişnuiţi, ci să fie în schimb grozavi, faimoşi şi măreți? Asta cere 


Dumnezeu de la oameni? (Nu.) Este foarte clar că zicala pe care familia a 
condiționat-o în mintea ta — „Trebuie să înduri o mare suferință pentru a 
răzbi în viaţă” — nu te îndrumă într-o direcție pozitivă şi, desigur, nici nu are 
vreo legătură cu adevărul. Scopurile pentru care familia ta te face să înduri 
suferința nu sunt deloc inocente, se sprijină pe uneltiri și sunt josnice şi 
ascunse. Dumnezeu îi face pe oameni să îndure suferinţe pentru că ei au firi 
corupte. Dacă oamenii vor să fie purificați de finile lor corupte, trebuie să 
treacă prin suferințe — acesta este un fapt obiectiv. În plus, Dumnezeu le 
cere oamenilor să îndure suferinţe: asta ar trebui să facă o ființă creată şi, de 
asemenea, este ce ar trebui să îndure o persoană normală şi atitudinea pe 
care ar trebui să o aibă un om normal. Cu toate acestea, Dumnezeu nu-ţi 
cere să răzbeşti în viaţă. El îți cere doar să fu o persoană obişnuită, normală, 
care înțelege adevărul, Îi ascultă cuvintele, I se supune şi atât. Dumnezeu 
nu-ți cere niciodată să-L surprinzi sau să faci ceva cutremurător şi nici nu 
are nevoie ca tu să fii o celebritate sau o persoană grozavă. El doar are 
nevoie ca tu să fii o persoană obișnuită, normală şi adevărată şi, indiferent 
câtă suferinţă poţi să înduri sau dacă poţi îndura suferința, dacă, în cele din 
urmă, eşti capabil să te temi de Dumnezeu și să te fereşti de rău, atunci ești 
pe cât de bun poți fi. Dumnezeu nu vrea să răzbeşti în viaţă, ci să fii o ființă 
creată adevărată, o persoană care poate îndeplini datoria unei fiinţe create. 
Această persoană este neremarcabilă şi obișnuită, cu o umanitate, conștiință 
şi rațiune normale, nu un om care este măreț sau grozav în ochii non- 
credincioşilor sau ai oamenilor corupți. În trecut, am avut deseori părtăşie 
despre acest aspect, aşa că nu vom continua discuţia acum. Această zicală, 
„Trebuie să înduri o mare suferinţă pentru a răzbi în viață”, este în mod clar 
un lucru la care ar trebui să renunţ. La ce anume ar trebui să renunti? La 
direcția pe care familia te-a condiționat să o urmezi. Adică ar trebui să 


schimbi direcția pe care o urmezi. Nu face ceva doar ca să răzbești în viață, 


să te distingi din mulţime şi să fii remarcabil sau să fii admirat de ceilalţi. În 
schimb, ar trebui să renunţi la aceste intenţii, scopuri și motive şi să faci 
totul într-o manieră realistă, pentru a fi o adevărată ființă creată. Ce vreau să 
spun prin „într-o manieră realistă”? Principiul de bază este să faci totul 
conform căilor şi principiilor pe care Dumnezeu le-a predat oamenilor. Să 
presupunem că ceea ce faci nu-i uimește pe toți sau nu-i impresionează sau 
nici măcar nu este lăudat sau prețuit de nimeni. Totuşi, dacă acesta este un 
lucru pe care se cuvine să-l faci, atunci ar trebui să perseverezi şi să 
continui, tratându-l ca pe datoria pe care o ființă creată ar trebui s-o 
îndeplinească. Dacă faci asta, în ochii lui Dumnezeu, vei fi o fiinţă creată 
acceptabilă — e foarte simplu. Ce trebuie să schimbi este ceea ce urmărești 


cu privire la comportamentul şi perspectiva ta asupra vieţii. 


Familia te condiționează și te influenţează în alte feluri, de exemplu cu 
zicala „Armonia este o comoară, toleranța este excelență”. Membrii familiei 
te învaţă adesea: „Fii bun şi nu te certa cu alții sau nu-ți face dușmani, 
fiindcă dacă-i faci prea mulți duşmani, nu vei fi capabil să te impui în 
societate şi, dacă există prea mulți oameni care te urăsc şi îți vor răul, atunci 
nu vei fi în siguranță în societate. Vei fi mereu sub ameninţare, iar 
supraviețuirea, statutul, familia, siguranța personală și chiar perspectivele 
de promovare în carieră îţi vor fi puse în pericol şi obstrucționate de oameni 
meschini. Așa că trebuie să înveţi că «Armonia este o comoară, toleranța 
este excelenţă». Fii bun cu toată lumea, nu strica relații bune, nu spune ceva 
ce nu poți retracta mai târziu, evită să răneşti mândria oamenilor şi nu le da 
în vileag neajunsurile. Evită sau încetează să spui lucruri pe care oamenii nu 
vor să le audă. Fă doar complimente, pentru că nu strică niciodată să faci 
complimente cuiva. Trebuie să înveţi să arăţi toleranţă şi compromis atât în 
chestiuni importante, cât şi în chestiuni mărunte, deoarece «Compromisul 


va face un conflict mult mai ușor de soluționat»”. Gândeşte-te la asta, 


familia ta îţi inculcă două idei şi păreri în același timp. Pe de o parte, spune 
că trebuie să fii bun cu alții; pe de altă parte, spune că trebuie să fii tolerant, 
să nu vorbeşti neîntrebat şi, dacă ai ceva de spus, să închizi gura până 
ajungi acasă şi apoi să-i spui familiei tale. Sau, mai bine, să nu-i spui nimic 
familiei tale, pentru că nu ştii cine ascultă — dacă se află vreodată secretul, 
nu-ți va fi bine. Pentru a te impune și a supravieţui în această societate, 
oamenii trebuie să înveţe un lucru, şi anume să stea în două luntri. Cu alte 
cuvinte, trebuie să fii alunecos şi viclean. Nu poţi spune pur şi simplu ceea 
ce gândeşti. Dacă o faci, înseamnă că ești prost, nu deştept. Unii oameni nu 
se controlează şi spun orice vor. Imaginează-ți un tip care face asta și 
ajunge să-şi Jignească şeful. Apoi, şeful îi face zile fripte, îi anulează prima 
şi caută mereu să se certe cu el. În cele din urmă, nu mai poate suporta să 
lucreze acolo. Dacă demisionează, nu are alte mijloace de a-şi câştiga traiul. 
Dar dacă nu demisionează, nu poate decât să suporte o slujbă pe care nu o 
mai poate suferi. Cum se numeşte atunci când te afli între ciocan și 
nicovală? „Blocat”, într-o situație dificilă. Apoi familia îl ceartă, spunând: 
„Meriţi să fii abuzat, ar fi trebuit să-ți amintești că «Armonia este o 
comoară, toleranța este excelență»! Aşa-ţi trebuie pentru că nu te-ai 
controlat şi ai trăncănit! Ti-am spus să ai tact şi să te gândeşti cu atenție la 
ce spui, dar nu ai vrut, a trebuit să fu direct. Ai crezut că va fi atât de uşor 
să te pui cu şeful tău? Ai crezut că e atât de uşor să supraviețuieşti în 
societate? Crezi mereu că pur şi simplu eşti direct. Ei bine, acum trebuie să 
înduri consecinţele dureroase. Să-ţi fie învăţătură de minte! Pe viitor să faci 
bine să-ți aminteşti zicala «Armonia este o comoară, toleranța este 
excelenţă»!” Odată ce i s-a dat această lecție, el şi-o aminteşte, gândindu-se: 
„Părinţii mei chiar au avut dreptate să mă educe. Aceasta este o experiență 
de viaţă pătrunzătoare, o adevărată perlă de înţelepciune, nu pot continua să 


o ignor. Imi ignor bătrânii pe riscul meu, aşa că îmi voi aminti asta în 


viitor.” După ce ajunge să creadă în Dumnezeu şi se alătură casei Lui, încă 
îşi aminteşte această zicală, „Armonia este o comoară, toleranța este 
excelență”, aşa că dă bineţe fraților şi surorilor oricând îi întâlnește şi face 
tot ce poate ca să le vorbească frumos. Conducătorul spune: „Sunt 
conducător de o vreme, dar nu am destulă experienţă de muncă.” Aşa că 
intervine cu un compliment: „Faci o treabă grozavă! Dacă nu ne-ai 
conduce, am simţi că nu avem cui să-i cerem ajutorul.” Altcineva spune: 
„Am început să mă înțeleg și cred că sunt foarte înşelător.” Aşa că 
răspunde: „Nu ești înșelător, ești foarte sincer, eu sunt cel care este 
înşelător.” Altcineva face o remarcă răutăcioasă față de el, iar el îşi spune: 
„N-am de ce să mă tem de astfel de remarci răutăcioase, pot rezista la 
lucruri mult mai rele. Indiferent cât de răutăcioase devin remarcile tale, pur 
şi simplu mă voi preface că nu le-am auzit şi voi continua să-ți fac 
complimente şi să-mi dau silinţa să-ţi intru în graţii, pentru că niciodată nu 
strică să te complimentez.” Ori de câte ori 1 se cere să-și spună părerea sau 
să vorbească deschis în părtăşie, nu vorbeşte sincer şi păstrează această 
fațadă veselă şi voioasă în faţa tuturor. Cineva îl întreabă: „Cum de eşti 
mereu atât de vesel şi voios? Chiar eşti pisica blândă care zgârie rău?” lar el 
îşi spune: „De ani de zile sunt pisica blândă care zgârie rău şi, în tot acel 
timp, nimeni nu a profitat niciodată de mine, așa că a devenit principiul meu 
de bază în relația cu lumea.” Oare nu este alunecos? (Ba da.) Unii s-au lăsat 
duşi astfel de curent în societate timp de mulți ani şi continuă să facă asta 
după ce vin în casa lui Dumnezeu. Nu spun niciodată o vorbă sinceră, nu 
vorbesc niciodată din inimă şi nu vorbesc despre felul în care se înţeleg pe 
ei înşişi. Chiar și atunci când un frate sau o soră li se destăinuie, ei nu 
vorbesc sincer şi nimeni nu-și poate da seama ce se întâmplă cu adevărat în 
mintea lor. Nu dezvăluie niciodată ce gândesc sau ce păreri au, menţin 


relații foarte bune cu toată lumea şi nu știi ce fel de oameni sau ce fel de 


personalitate le place cu adevărat sau ce cred, în realitate, despre ceilalți. 
Dacă cineva îi întreabă ce fel de persoană este cutare, răspund: „Este 
credincios de mai bine de zece ani şi este în regulă.” Despre oricine îi 
întrebi, vor răspunde că acea persoană este în regulă sau foarte bună. Dacă 
cineva îi întreabă: „Ai descoperit vreun neajuns sau defect la el?”, vor 
răspunde: „Până acum nu am găsit niciunul. Pe viitor, voi fi mai atent.”, dar 
în sinea lor, îşi spun: „Îmi ceri să ofensez acea persoană, lucru pe care sigur 
nu-l voi face! Dacă-ţi spun adevărul, iar el află, oare nu va deveni pur și 
simplu dușmanul meu? Familia mea îmi spune de mult să nu-mi fac 
dușmani, nu i-am uitat cuvintele. Mă crezi prost? Crezi că aş uita educaţia și 
condiționarea primită de la familia mea, doar pentru că ai avut părtăşie 
despre două propoziţii din adevăr? N-ai să vezi! Aceste zicale: «Armonia 
este o comoară, toleranța este excelență» şi «Compromisul va face un 
conflict mult mai uşor de soluționab> nu m-au dezamăgit niciodată și sunt 
talismanele mele. Nu vorbesc despre defectele nimănui şi, dacă mă 
provoacă cineva, îi arăt toleranţă. N-ai văzut simbolul acela imprimat pe 
fruntea mea? E simbolul chinezesc pentru «toleranță», care este alcătuit din 
simbolul unui cuțit deasupra celui al unei inimi. Oricui face remarci 
răutăcioase îi arăt toleranță. Oricui mă emondează îi arăt toleranţă. Ţinta 
mea este să rămân în relaţii bune cu toată lumea, să le păstrez la nivelul 
acesta. Nu te ţine de principiu, nu fi atât de prost, nu fi rigid, trebuie să 
înveţi să cedezi în funcție de circumstanţe! De ce crezi că trăiesc atât de 
mult ţestoasele? Pentru că se ascund în carapace atunci când situația este 
dificilă, nu-i aşa? În felul acesta, se pot proteja şi pot trăi mii de ani. Aşa se 
trăieşte o viaţă îndelungată şi aşa trebuie să fie relația cu lumea.” Nu auzi 
astfel de oameni să rostească ceva adevărat sau sincer, iar adevăratele lor 
puncte de vedere şi fundamentul comportamentului lor nu sunt niciodată 


dezvăluite. Ei se gândesc la aceste lucruri şi le contemplă doar în inima lor, 


dar nimeni altcineva nu ştie despre ele. O astfel de persoană este, în 
aparenţă, amabilă cu toată lumea, pare binevoitoare, nu rănește pe nimeni și 
nu face rău nimănui. Dar, de fapt, stă în două luntri şi este alunecoasă. O 
astfel de persoană este mereu plăcută de câţiva oameni din biserică, pentru 
că nu face niciodată greşeli grave, nu se dă niciodată de gol, iar evaluarea 
din partea conducătorilor de biserică și a fraților şi surorilor este aceea că se 
înţelege bine cu toată lumea. Este lipsită de entuziasm faţă de datoria ei, 
face doar ce i se cere. Este foarte ascultătoare şi bine-crescută, nu rănește 
niciodată pe alţii în conversații sau când gestionează lucrurile și nu profită 
niciodată în mod nedrept de nimeni. Nu vorbeşte de rău pe nimeni şi nu 
judecă niciodată oamenii pe la spate. Cu toate acestea, niciun om nu ştie 
dacă este sinceră când îşi îndeplineşte datoria, ce crede despre alții sau 
despre el. După ce te gândeşti cu atenție, chiar simţi că o astfel de persoană 
este cu adevărat puţin ciudată şi dificil de înţeles și că, dacă o mențţii în 
funcție, asta ar putea provoca necazuri. Ce ar trebui să faci? E o decizie 
grea, nu-i așa? Când îşi îndeplineşte datoria, poți vedea că-şi face treaba, 
dar nu-i pasă niciodată de principiile pe care i le-a comunicat casa lui 
Dumnezeu. Face lucrurile cum îi place, de mântuială şi le lasă aşa, 
încercând doar să evite să facă vreo greşeală gravă. Drept urmare, nu-i poţi 
găsi nicio vină sau nu poţi identifica vreun defect. Face lucrurile perfect, 
dar ce gândeşte? Vrea să-şi îndeplinească datoria? Dacă nu ar exista 
decretele administrative ale bisericii sau supraveghere din partea 
conducătorului bisericii sau a fraților şi surorilor ei, oare această persoană s- 
ar putea asocia cu oameni răi? Ar putea să facă lucruri rele şi să comită 
fapte rele împreună cu oamenii răi? Este foarte posibil şi este capabilă s-o 
facă, dar încă nu a făcut-o. Un astfel de om este cel mai dificil tip şi este 
piatra alunecoasă arhetipală sau o vulpe bătrână şi vicleană. Nu poartă pică 


nimănui. Dacă cineva spune ceva ca să-l rănească sau dezvăluie o fire 


coruptă care îi lezează demnitatea, ce gândeşte el? „Voi arăta toleranță, n-o 
să te învinovăţesc pentru asta, dar va veni ziua în care te vei face de râs!” 
Când acea persoană chiar este tratată sau se face de râs, se amuză în secret. 
Râde uşor de alți oameni, de conducători şi de casa lui Dumnezeu, dar nu 
râde de el însuşi. Pur şi simplu nu ştie ce probleme sau defecte are el însuși. 
Astfel de oameni sunt atenți să nu dezvăluie nimic ce i-ar putea răni pe 
ceilalți sau ce i-ar putea face pe ceilalți să-i vadă aşa cum sunt, deşi se 
gândesc la lucrurile acestea în inima lor. Pe când, atunci când e vorba de 
lucruri care îi pot amorți sau induce în eroare pe ceilalți, le exprimă liber şi- 
i lasă pe oameni să le vadă. Astfel de oameni sunt cei mai prefăcuţi şi cel 
mai dificil de tratat. Deci ce fel de atitudine adoptă casa lui Dumnezeu faţă 
de astfel de oameni? Folosește-i dacă pot fi folosiți şi îndepărtează-i dacă 
nu pot fi folosiți — acesta este principiul. De ce? Pentru că astfel de oameni 
sunt predestinaţi să nu urmărească adevărul. Sunt neîncrezători care-și bat 
Joc de casa lui Dumnezeu, de frați și surori şi de conducători, atunci când 
lucrurile nu merg cum trebuie. Ce rol joacă ei? Nu cumva rolul Satanei şi al 
diavolilor? (Ba da.) Când le arată răbdare fraților şi surorilor, aceasta nu 
este nici toleranță şi nici iubire adevărată. O fac pentru a se proteja pe ei 
înşişi, a evita să-și facă dușmani și a se feri din calea pericolului. Nu-şi 
tolerează frații şi surorile pentru a-i proteja şi n-o fac nici din iubire, cu atât 
mai puţin pentru că urmăresc adevărul şi practică în conformitate cu 
adevărurile-principii. Atitudinea lor se centrează complet pe a se lăsa duşi 
de val şi a-i induce în eroare pe ceilalți. Astfel de oameni stau în două luntri 
şi sunt alunecoşi. Nu le place adevărul şi nu-l urmăresc, în schimb, se lasă 
purtați de curent. E clar că această condiţionare pe care astfel de oameni o 
primesc de la familia lor afectează grav metodele după care se comportă și 
gestionează lucrurile. Desigur, trebuie să spunem că aceste metode și 


principii de a relaționa cu lumea sunt inseparabile de umanitatea-esență a 


acestora. În plus, efectele de condiţionare din partea familiei lor servesc 
doar pentru a le face acţiunile și mai pronunţate și concrete şi pentru a le 
dezvălui complet natura-esenţă. Prin urmare, când înfruntă probleme 
fundamentale legate de bine şi rău şi în chestiuni care influenţează 
interesele casei lui Dumnezeu, dacă astfel de oameni pot face alegerile 
potrivite şi pot renunţa la filosofiile pentru interacțiuni lumești pe care le au 
în inimile lor, precum „Armonia este o comoară, toleranța este excelență”, 
pentru a susţine interesele casei lui Dumnezeu, a-şi reduce fărădelegile şi 
faptele rele înaintea lui Dumnezeu — cum le va fi de folos asta? Cel puţin, în 
viitor, când Dumnezeu va hotărî finalul fiecărei persoane, asta le va ușura 
pedeapsa şi certarea de la Dumnezeu. Practicând în felul acesta, astfel de 
oameni nu au nimic de pierdut, ci doar de câștigat, nu-i aşa? Dacă sunt 
făcuți să renunţe complet la filosofiile pentru interacțiuni lumești, nu le va fi 
uşor, pentru că asta le implică umanitatea-esenţă, iar aceşti oameni care sunt 
pietre alunecoase şi sunt în două luntri nu acceptă deloc adevărul. Nu le este 
atât de simplu şi uşor să renunţe la filosofule satanice condiționate în ei de 
familiile lor, deoarece — chiar lăsând deoparte aceste efecte de condiționare 
din partea familiilor lor — ei înşişi sunt credincioşi în filosofii satanice 
obsedaţi și le place această abordare faţă de relația cu lumea, care este una 
individuală şi foarte subiectivă. Dar dacă astfel de oameni sunt deştepţi — 
dacă renunţă la câteva practici de acest fel pentru a proteja cum se cuvine 
interesele casei lui Dumnezeu, atât timp cât propriile interese nu le sunt 
amenințate sau afectate — atunci acela este, de fapt, un lucru bun pentru ei, 
fiindcă măcar le poate uşura sentimentul de vinovăţie, poate reduce certarea 
de la Dumnezeu și chiar îi poate avantaja, astfel încât, în loc să-i certe, 
Dumnezeu îi recompensează și îi comemorează. Ce minunat ar fi! Nu ar fi 


un lucru bun? (Ba da.) Şi cu asta ne încheiem părtăşia despre acest aspect. 


Cum te-a mai condiționat familia ta? De exemplu, părinții tăi îți spun 
adesea: „Dacă ai gura mare şi vorbeşti în pripă, mai devreme sau mai târziu, 
vei avea necazuri! Trebuie să-ți amintești că «acela ce vorbeşte mult 
greşeşte mult»! Ce înseamnă asta? Înseamnă că dacă spui prea multe, sigur 
vei ajunge să gafezi. Oricare ar fi ocazia, nu vorbi în pripă — mai întâi, vezi 
ce spun toți ceilalți, înainte să zici ceva. Dacă eşti de acord cu majoritatea, 
vei fi în siguranță. Dar dacă încerci mereu să te faci remarcat, vorbeşti tot 
timpul în pripă şi-ţi dezvălui punctul de vedere, fără să ştii ce cred 
superiorul tău, şeful tău sau toţi cei din jurul tău şi apoi se dovedeşte că 
superiorul sau şeful tău nu gândeşte la fel, atunci ei îţi vor face zile fripte. 
Poate să iasă ceva bun din asta? Copil naiv, trebuie să ai grijă în viitor! Cel 
ce vorbește mult greşeşte mult. Doar aminteşte-ţi asta şi nu vorbi în pripă! 
Gurile sunt pentru a mânca şi a respira, a-ţi linguşi superiorii și a încerca să 
le faci pe plac celorlalţi, nu sunt pentru a spune adevărul. Trebuie să-ți alegi 
cuvintele cu înțelepciune, să întrebuinţezi trucuri și metode şi să-ți foloseşti 
creierul. Exact înainte să-ți iasă cuvintele din gură, înghite-le şi repetă-le în 
mintea ta, așteptând momentul potrivit înainte să le spui. Ceea ce spui de 
fapt ar trebui să depindă şi de situație. Dacă începi să-ţi spui părerea, dar 
apoi observi că oamenii nu o primesc bine sau că reacția lor nu este 
pozitivă, înainte să continui, opreşte-te acolo şi gândeşte-te cum să o spui 
într-un mod care să-i mulțumească pe toți. Asta ar face un copil deștept. 
Dacă faci asta, vei fi ferit de necazuri şi toată lumea te va plăcea. Şi dacă 
toată lumea te place, nu va fi asta în favoarea ta? Nu-ţi va crea mai multe 
oportunități pe viitor?” Familia ta te condiționează spunându-ți nu numai 
cum să dobândeşti o reputație bună, cum să răzbești în viaţă şi cum să te 
impui printre ceilalți, dar şi cum să-i înșeli prin aparențe și să nu spui 
adevărul şi cu atât mai puţin tot ce este în mintea ta. Unii oameni, care au 


avut necazuri după ce au spus adevărul, își amintesc cum familia lor le 


spunea zicala: „Cel ce vorbeşte mult greşeşte mult” şi trag învățăminte din 
ea. După aceea, devin tot mai dispuşi să practice această zicală şi o 
transformă în mottoul lor. Alţii nu au avut necazuri, ci acceptă sincer 
condiționarea din partea familiei lor în această privinţă şi tot timpul pun în 
practică această zicală, cu orice ocazie. Cu cât o pun mai mult în practică, 
cu atât mai mult cred că „Părinţii şi bunicii mei sunt foarte buni cu mine, 
toți sunt sinceri cu mine şi-mi vor binele. Sunt atât de norocos că mi-au 
spus această zicală, «Cel ce vorbeşte mult greşeşte mult», altfel aş avea 
adesea necazuri din cauza gurii mele mari şi foarte mulți oameni mi-ar face 
zile fripte sau mi-ar arunca priviri dispreţuitoare, sau m-ar ridiculiza și şi-ar 


p>> 


bate joc de mine. Această zicală este foarte folositoare și benefică!” Punând 
în practică această zicală, ei câştigă o mulțime de beneficii tangibile. 
Desigur, atunci când vin înaintea lui Dumnezeu, cred în continuare că 
această zicală este un lucru foarte folositor şi benefic. Ori de câte ori un 
frate sau o soră are părtășie deschisă despre propria stare, corupție sau 
experienţă şi cunoaştere, și ei vor să aibă părtăşie și să fie oameni direcţi şi 
deschişi și vor şi ei să vorbească sincer despre ceea ce gândesc sau știu în 
inima lor, ca să-și aline temporar starea de spirit, care le-a fost înăbușită atât 
de mulți ani sau ca să câștige o anumită libertate şi eliberare. Dar imediat 
ce-şi amintesc lucrurile cu care părinții îi pisează tot timpul, şi anume „«Cel 
ce vorbeşte mult greşeşte mult.» Nu vorbi în pripă, ascultă în loc să 
vorbeşti, învaţă să-i asculți pe ceilalți.”, îşi înghit vorbele. Când termină 
toată lumea de vorbit, ei nu spun nimic, ci se gândesc în sinea lor: „Grozav! 
Foarte bine că n-am spus nimic de data asta, pentru că odată ce-aș fi spus ce 
gândesc, toți şi-ar fi putut forma păreri despre mine şi aş fi putut să pierd 
ceva. E grozav să nu spui nimic, poate că, în felul acesta, toți vor continua 
să creadă că sunt onest şi nu atât de înşelător, ci doar o persoană taciturnă 


prin natura ei şi, prin urmare, nu un om care unelteşte sau care este foarte 


corupt şi mai ales nu un om care are noţiuni despre Dumnezeu, ci unul care 
este simplu şi deschis. Nu e un lucru rău ca oamenii să se gândească astfel 
la mine, aşa că de ce ar trebui să spun ceva? Chiar văd anumite rezultate 
când urmez zicala «Cel ce vorbeşte mult greșeşte mult», aşa că voi continua 
să acționez în felul acesta.” Când urmează această zicală, se simt bine, 
mulțumiți, aşa că rămân tăcuţi o dată, de două ori şi continuă aşa până când, 
într-o zi, au foarte multe cuvinte nerostite şi vor să se destăinuie în fața 
fraților şi surorilor, dar simt că au gura pecetluită şi legată şi nu pot rosti 
nicio propoziţie. De vreme ce nu le pot spune fraților şi surorilor, decid să 
încerce să-l vorbească lui Dumnezeu, așa că îngenunchează înaintea Lui şi 
spun: „Dumnezeule, am ceva să-Ţi spun... Sunt...” Dar deşi s-au gândit la 
acest lucru în sufletul lor, nu ştiu cum să-l spună, nu-l pot exprima, de parcă 
ar fi amuţit complet. Nu ştiu cum să aleagă cuvintele potrivite sau chiar 
cum să formuleze o propoziţie. Atât de mulți ani de sentimente reprimate îi 
fac să se simtă complet înăbușiți și să creadă că duc o viaţă întunecată și 
sordidă, iar atunci când se hotărăsc să-l spună lui Dumnezeu ce este în 
sufletul lor și să-şi reverse sentimentele, nu-şi găsesc cuvintele şi nu ştiu de 
unde să înceapă sau cum s-o spună. Nu sunt niște nenorociţi? (Ba da, sunt.) 
Atunci de ce nu au nimic să-l spună lui Dumnezeu? Ei doar se prezintă. Vor 
să-l spună lui Dumnezeu ce este în inima lor, dar nu-şi găsesc cuvintele și, 
în cele din urmă, tot ce pot rosti este: „Dumnezeule, Te rog, dă-mi cuvintele 
pe care se cuvine să le spun!” Iar El răspunde: „Sunt atât de multe lucruri pe 
care se cuvine să le spui, dar nu vrei, şi nu le spui când ai ocazia, aşa că voi 
lua înapoi tot ce ţi-am dat. Nu-ţi voi da acele lucruri, nu le meriţi.” Abia 
atunci simt că au pierdut multe în ultimii ani. Deşi consideră că au dus o 
viaţă demnă şi s-au legat strâns și s-au împachetat perfect, când văd că frații 
şi surorile lor au avut în tot acest timp ceva de câştigat şi când îi văd 


vorbind despre experienţele lor, fără remuşcări şi discutând deschis despre 


corupția lor, acești oameni își dau seama că ei înşişi nu pot spune nici măcar 
o propoziţie şi că nu ştiu cum. Cred în Dumnezeu de foarte mulți ani şi vor 
să spună ceea ce ştiu despre ei înşişi, să discute cum au experimentat 
cuvintele lui Dumnezeu şi cum au fost expuşi la ele şi să primească o 
anumită luminare şi puţină lumină de la Dumnezeu, să câştige ceva. Însă, 
din nefericire, întrucât se agaţă prea des de părerea că „acela ce vorbeşte 
mult greşeşte mult” şi sunt limitați şi controlaţi adesea de această idee, au 
trăit atât de mulţi ani pentru această zicală, nu au primit luminarea sau 
iluminarea de la Dumnezeu și încă sunt săraci, demni de milă şi cu mâna 
goală când vine vorba de pătrunderea în viață. Au practicat această zicală şi 
idee până la perfecțiune şi au ascultat de ea întru totul, dar, deşi cred în 
Dumnezeu de foarte mulți ani, nu au câştigat nimic din adevăr şi rămân 
săraci şi orbi. Dumnezeu le-a dat guri, dar ei nu pot să aibă deloc părtășie 
despre adevăr şi nici nu pot să vorbească despre sentimentele şi cunoştinţele 
lor, cu atât mai puţin să comunice cu fraţii şi surorile lor. Și mai jalnic este 
că ei nu au nici măcar capacitatea de a vorbi cu Dumnezeu şi au pierdut o 
astfel de capacitate. Nu sunt nişte nenorociți? (Ba da, sunt.) Nenorociţi şi 
Jalnici. Nu-i aşa că nu-ţi place să vorbeşti? Nu te temi mereu că acela care 
vorbeşte mult greşeşte mult? Atunci nu ar trebui să spui nimic niciodată. Îţi 
ascunzi cele mai intime gânduri şi ceea ce ţi-a dat Dumnezeu, suprimând 
aceste lucruri, sigilându-le şi împiedicându-le să scape. Te temi tot timpul 
să nu fii umilit, să nu te simţi ameninţat, să nu fii văzut aşa cum ești și te 
temi mereu că nu vei mai fi o persoană perfectă, onestă şi bună în ochii 
celorlalți, așa că te retragi în carapace şi nu spui nimic despre adevăratele 
tale gânduri. Şi, în final, ce se întâmplă? Devii mut în toate sensurile 
cuvântului. Cine ţi-a făcut un asemenea rău? În esenţă, condiționarea din 
partea familiei tale a fost cea care ţi-a făcut rău. Însă, din perspectiva ta, ai 


ales să crezi că această condiționare din partea familiei tale este corectă și 


nu crezi că lucrurile pe care Dumnezeu le cere de la tine sunt pozitive, din 
cauză că îţi place să trăieşti după filosofii satanice. Alegi să priveşti efectul 
de condiționare pe care famila îl exercită asupra ta drept un lucru pozitiv şi 
să vezi cuvintele, cerinţele, aprovizionarea, ajutorul şi învățăturile de la 
Dumnezeu drept lucruri de care să te ferești, lucruri negative. Prin urmare, 
indiferent câte lucruri ţi-a oferit Dumnezeu la început, fiindcă te-ai ferit şi ai 
refuzat toți acești ani, rezultatul final este că Dumnezeu ia tot înapoi și nu-ți 
dă nimic, pentru că nu meriți. Deci, înainte să se ajungă la asta, ar trebui să 
renunţi la efectul de condiţionare pe care familia îl exercită asupra ta în 
această privinţă şi să nu accepţi ideea eronată că „Acela care vorbeşte mult 
greşeşte mult”. Această zicală te face mai închis, mai insidios şi mai ipocrit. 
Acest lucru este în totală antiteză și contrar cerinței lui Dumnezeu ca 
oamenii să fie oneşti, direcţi şi deschişi. În calitate de credincios în 
Dumnezeu şi discipol al Lui, ar trebui să fii hotărât să urmăreşti adevărul. 
Iar atunci când eşti hotărât să urmărești adevărul, ar trebui să fii hotărât să 
renunți la ceea ce-ţi închipui că sunt efectele de condiționare bune pe care 
familia le exercită asupra ta — nu ar trebui să stai pe gânduri. Indiferent ce 
efecte de condiționare exercită familia asupra ta, indiferent cât de bune sau 
benefice sunt pentru tine, indiferent cât de mult te protejează, ele vin de la 
oameni şi de la Satana şi ar trebui să renunti la ele. Deşi cuvintele lui 
Dumnezeu şi cerinţele Lui de la oameni s-ar putea să fie în conflict cu 
efectele de condiționare din partea familiei tale sau s-ar putea chiar să-ți 
afecteze interesele şi să-ți ia drepturile şi, chiar dacă tu crezi că nu te 
protejează şi sunt, în schimb, menite să te ruşineze şi să te facă de râs, tot ar 
trebui să le priveşti ca pe nişte lucruri pozitive, pentru că vin de la 
Dumnezeu, sunt adevărul şi ar trebui să le accepţi. Dacă lucrurile pe care 
familia ta le-a condiționat în tine îți influenţează gândirea şi 


comportamentul, perspectiva asupra existenţei şi calea pe care o urmezi, 


atunci ar trebui să renunțţi la ele şi să nu te agăţi de ele. În schimb, ar trebui 
să le înlocuieșşti cu adevărurile corespunzătoare de la Dumnezeu și, făcând 
asta, ar trebui să discerni şi să recunoşti mereu problemele inerente şi esența 
acestor lucruri pe care familia ta le-a condiţionat în tine şi apoi să acționezi 
şi să practici urmând cuvintele lui Dumnezeu întocmai, practic şi cu 
adevărat. Să accepţi idei, păreri despre oameni și lucruri şi principii de 
practică venite de la Dumnezeu — aceasta este responsabilitatea legată de 
datoria unei fiinţe create şi ceea ce ar trebui să facă o fiinţă creată, iar 
aceasta este, de asemenea, ideea și părerea pe care o fiinţă creată ar trebui s- 
o aibă. 

Părinții din anumite familii, pe lângă faptul că insuflă lucruri pe care 
oamenii le consideră pozitive şi benefice pentru supraviețuirea, 
perspectivele şi viitorul lor, le inculcă, de asemenea, copiilor lor anumite 
idei şi păreri extreme şi deformate. De exemplu, astfel de părinți spun: „Mai 
bine să fii un răufăcător adevărat, decât un gentleman fals.” Aceasta este o 
zicală care îți spune cum să te comporti. Această zicală, „Mai bine să fii un 
răufăcător adevărat, decât un gentleman fals” te face să alegi una dintre cele 
două opţiuni. Te face să alegi să fu un răufăcător adevărat, adică să fu rău 
făţiş în loc să o faci pe la spatele oamenilor. În felul acesta, chiar dacă 
oamenii cred că lucrurile pe care le faci nu sunt atât de bune, tot te vor 
admira şi aproba. Înseamnă că, indiferent ce lucruri rele faci, trebuie să le 


a 


faci în fața oamenilor, public şi direct. Unele familii își condiționează şi își 
educă în felul acesta copiii. Nu numai că nu dispreţuiesc acei oameni din 
societate care au idei și comportamente vrednice de dispreț şi josnice, dar 
chiar își învaţă copiii, spunându-le: „Nu subestima acești oameni. De fapt, 
ei nu sunt neapărat oameni răi — s-ar putea chiar să fie mai buni decât 
gentlemenii falși.” Pe de o parte, îți spun ce fel de persoană să fii şi, pe de 


altă parte, îţi spun şi cum să discerni oamenii, ce fel de oameni să priveşti 


drept pozitivi şi ce fel de oameni să priveşti drept negativi, învăţându-te să 
discerni lucrurile pozitive de cele negative şi, de asemenea, cum să te porți 
— acesta este felul de educaţie şi de condiționare pe care ţi-l dau. Aşadar, ce 
fel de impact are o astfel de condiţionare, în mod imperceptibil, asupra 
oamenilor? (Ei nu disting între bine și rău.) Aşa e, nu disting între bine și 
rău, corect şi greșit. Mai întâi, să ne uităm la felul în care fiinţele umane 
privesc aşa-zişii răufăcători şi gentlemeni falși. În primul rând, oamenii 
cred că adevărații răufăcători nu sunt oameni răi şi că aceia care chiar sunt 
gentlemeni falşi sunt oameni răi. Oamenii care fac lucruri rele pe la spatele 
celorlalți, în timp ce pretind că sunt buni, sunt numiți gentlemeni falși. Ei 
vorbesc numai despre bunăvoință, dreptate şi moralitate în faţa oamenilor, 
dar fac tot felul de lucruri rele pe la spatele lor. Fac tot felul de lucruri rele 
ŞI, în acelaşi timp, spun tot felul de lucruri plăcute — astfel de oameni sunt 
obiectul batjocurii. Cât despre adevărații răufăcători, ei sunt la fel de răi în 
faţa oamenilor cât sunt pe la spatele lor şi, totuși, au devenit modele care 
trebuie promovate şi studiate în loc să devină obiect al batjocurii. Acest fel 
de zicală şi părere tinde să încurce conceptele oamenilor despre ce anume 
este o persoană bună și ce anume este o persoană rea. Așadar, oamenii nu 
sunt siguri şi nu ştiu, iar conceptele lor devin foarte vagi. Când famila 
condiționează oamenii în felul acesta, unii dintre ei chiar se gândesc: „Fiind 
un adevărat răufăcător, sunt un om integru. Fac lucrurile în mod deschis. 
Dacă am ceva de spus, ţi-o spun în faţă. Dacă-ţi fac rău, sau nu te plac, sau 
vreau să profit de tine, trebuie să fac și aceste lucruri în faţa ta şi să te 
informez despre ele.” Ce fel de logică este asta? Ce fel de natură-esenţă este 
asta? Când oamenii răi fac lucruri rele și comit fapte rele, trebuie să 
găsească o bază teoretică pentru ele, iar aceasta este logica pe care o 
născocesc. Spun: „Uite, lucrul acesta pe care-l fac nu este atât de bun, dar e 


mai bine decât să fiu un gentleman fals. Îl fac în faţa oamenilor şi toţi ştiu 


despre el — asta înseamnă să fu un om integru!” Prin urmare, răufăcătorii se 
prezintă ca fiind oameni integri. Când oamenii gândesc astfel, conceptele 
lor de integritate adevărată şi de rău real sunt estompate în mod 
imperceptibil. Nu știu ce înseamnă să fii integru şi se gândesc: „Nu 
contează dacă ceea ce spun îi rănește pe ceilalți sau dacă e corect sau nu, 
dacă e rezonabil sau nu, sau dacă se conformează sau nu principiilor şi 
adevărului. Atât timp cât îndrăznesc să vorbesc şi nu-mi pasă de consecințe, 
atât timp cât am o fire sinceră, o natură directă şi sunt foarte deschis şi atât 
timp cât nu am țeluri perfide, atunci ceea ce fac este potrivit.” Nu este 
acesta un caz în care binele şi răul sunt inversate? (Ba da.) În felul acesta, 
lucrurile negative se transformă în lucruri pozitive. Prin urmare, unii 
oameni folosesc asta drept bază și se comportă conform acestei zicale și 
chiar presupun că dreptatea este de partea lor, gândindu-se: „În orice caz, nu 
profit de tine și nici nu te înșel pe la spate. Fac lucrurile sincer şi public. 
Crezi ce vrei. Pentru mine, asta înseamnă să fii integru! Așa cum spune 
zicala: «Dacă eşti integru, zvonurile nu trebuie să te îngrijoreze.», aşa că 
poți să crezi ce vrei!” Nu este aceasta logica Satanei? Nu este logica 
tâlharilor? (Ba da.) Se justifică să faci lucruri rele, să provoci necazuri fără 
motiv, să te porți ca un tiran și să faci rău? Să faci rău înseamnă să faci rău: 
dacă esenţa lucrurilor pe care le faci este de a comite rău, atunci răul e rău. 
Cum sunt evaluate acțiunile tale? Nu pornind de la întrebarea dacă ai avut 
motive, sau dacă le-ai făcut în mod public, sau dacă ai o fire sinceră. Ele 
sunt evaluate după adevăr şi după cuvintele lui Dumnezeu. Adevărul este 
criteriul după care se evaluează totul, iar acea propoziţie se aplică perfect în 
cazul acesta. Conform măsurii adevărului, dacă un lucru este rău, atunci 
este rău; dacă un lucru este pozitiv, atunci este pozitiv; dacă nu este pozitiv, 
atunci nu este pozitiv. Şi care sunt aceste lucruri pe care oamenii le 


consideră integre și în privinţa cărora cred că au o fire sinceră și o natură 


directă? Asta înseamnă să răstălmăceşti cuvintele şi să forțezi logica, să 
amesteci conceptele şi să spui prostii, înseamnă să îndrumi greşit oamenii 
ŞI, dacă îndrumi greşit oamenii, atunci faci rău. Indiferent dacă este făcut în 
fața oamenilor sau pe la spatele acestora, răul este rău. Răul făcut pe la 
spatele cuiva este ticăloşie, pe când răul făcut în fața cuiva este malițiozitate 
şi hainie, dar toate au legătură cu răul. Așa că spune-Mi, ar trebui oamenii 
să accepte această zicală „Mai bine să fu un răufăcător adevărat, decât un 
gentleman fals”? (Nu, nu ar trebui.) Care lucru este pozitiv: principiile 
comportamentale ale unui gentleman fals sau principiile comportamentale 
ale unui adevărat răufăcător? (Niciunul dintre ele.) Aşa e, toate sunt 
negative. Aşadar, nu fi un gentleman fals și nici un adevărat răufăcător şi nu 
asculta aberaţiile părinților tăi. De ce perorează mereu aberaţii? Pentru că 
exact aşa se comportă părinţii tăi. Tot timpul cred: „Am o fire sinceră, sunt 
o persoană adevărată, sunt direct, sunt cinstit în legătură cu sentimentele 
mele, sunt galant, sunt integru şi nu trebuie să mă îngrijorez în privința 
zvonurilor, mă port decent şi merg pe calea corectă, de ce să-mi fie teamă? 
Nu fac nimic greşit, aşa că nu mă tem că demonii îmi vor bate la uşă!” 
Demonii nu-ţi bat la uşă acum, dar ai comis multe fapte rele și, mai 
devreme sau mai târziu, vei fi pedepsit. Eşti integru și nu te temi de zvonuri, 
dar ce înseamnă să fu integru? Este adevărul? Să fii integru înseamnă să te 
conformezi adevărului? Înţelegi adevărul? Nu născoci scuze şi pretexte 
pentru răul pe care-l faci, nu are sens! Atât timp cât nu este conform 
adevărului, este rău! Chiar simţi că ai o fire sinceră. Doar pentru că ai o fire 
sinceră, înseamnă că poţi profita de alții? Sau că le poţi face rău? Ce logică 
e asta? (Logica Satanei.) Asta se numește logica tâlharilor şi a diavolilor! 
Faci rău și totuşi prezinți asta ca pe un lucru corect şi potrivit, inventezi 
scuze pentru el şi cauţi să-l justifici. Nu-i o neruşinare? (Ba da.) Îţi spun din 


nou că în cuvintele lui Dumnezeu nu există nicio menţiune de a lăsa 


oamenii să fie adevărați răufăcători sau gentlemeni falși şi nici vreo astfel 
de cerinţă de a fi un adevărat răufăcător sau un gentleman fals. Toate aceste 
zicale sunt cuvinte diavoleşti ca să înșele şi să inducă în eroare oamenii. Pot 
induce în eroare oamenii care nu înțeleg adevărul, dar dacă înţelegi 
adevărul azi, nu ar mai trebui să te agăţi de astfel de zicale sau să fu 
influenţat de ele. Fie că oamenii sunt falși gentlemeni sau adevăraţi 
răufăcători, toți sunt diavoli, bestii şi canalii, nu sunt buni de nimic, sunt 
ticăloşi şi toţi au legătură cu răul. Dacă nu sunt ticăloşi, sunt abjecţi şi 
singura diferență dintre un gentleman fals şi un răufăcător adevărat este 
maniera în care se manifestă: unul o face în public, celălalt în taină. De 
asemenea, au moduri diferite de a se comporta. Unul face rău public, în 
vreme ce celălalt face jocuri murdare pe la spatele oamenilor; unul este 
perfid şi prefăcut, în vreme ce celălalt este mai poruncitor, autoritar şi-şi 
arată colții; unul este mai sordid și mai ascuns, în vreme ce celălalt este mai 
demn de dispreţ și mai arogant. Se întâmplă să fie două moduri satanice de 
a face lucrurile: unul public şi unul ascuns. Dacă acționezi public, ești un 
răufăcător adevărat şi dacă acționezi ascuns, eşti un gentleman fals. Este 
vreun motiv de laudă? Dacă priveşti această zicală ca pe mottoul tău, nu 
cumva eşti nesăbuit? Așadar, dacă ai fost profund rănit de lucrurile pe care 
familia ta le-a condiționat în tine sau ţi le-a inculcat în privinţa aceasta sau 
dacă ţii cu dinţii de astfel de lucruri, sper că poţi să renunţi la ele, să le 
discerni şi să le vezi aşa cum sunt cât mai curând posibil. Nu te mai agăța 
de această zicală, crezând că te protejează sau te transformă într-un om 
onest sau cu caracter, umanitate şi o fire sinceră. Această zicală nu este un 
standard după care să te comporti. Din punctul Meu de vedere, condamn cu 
tărie această zicală, care mă dezgustă mai mult decât orice. Mă dezgustă nu 
numai gentlemenii falși, ci și răufăcătorii adevărați — ambele feluri de 


oameni sunt dezgustătoare pentru Mine. Aşadar, dacă eşti un gentleman 


fals, atunci, din perspectiva mea, nu eşti bun de nimic și nu mai ai leac. Dar 
dacă ești un răufăcător adevărat, atunci stai chiar mai rău. Ştii foarte bine 
care este adevărata cale, totuşi păcătuieşti voit, ştii clar adevărul, totuși îl 
încalci flagrant şi nu reuşeşti să-l practici şi, în schimb, te împotriveşti 
public adevărului, aşa că vei muri mai repede. Să nu te gândeşti: „Am o 
natură directă, nu sunt un gentleman fals. Deşi sunt un răufăcător, sunt un 
adevărat răufăcător.” Cum eşti tu adevărat? „Adevărul” tău nu este adevărul 
şi nici un lucru pozitiv. „Adevărul” tău este manifestarea esenței firilor tale 
arogante şi abjecte. Eşti „adevărat? ca în expresiile: satană adevărată, 
adevăraţi diavoli, adevărată hainie, mai degrabă decât în adevăr sau în ceva 
care chiar este real. Așadar, când e vorba de această zicală, „Mai bine să fii 
un răufăcător adevărat, decât un gentleman fals”, pe care familia ta o 
condiționează în tine, ar trebui şi să renunți la ea, pentru că nu are nicio 
legătură cu principiile de comportament transmise de Dumnezeu oamenilor 
ŞI nici măcar nu se apropie de ele. Prin urmare, ar trebui să renunțţi la ea cât 


de curând posibil, în loc să continui să te agăţi de ea. 


Familia exercită un alt fel de efect de condiționare. De exemplu, 
membrii familiei tale îţi spun mereu: „Nu fi un om care se remarcă prea 
mult din mulțime, trebuie să te stăpâneşti şi să fii reținut în cuvintele şi 
acțiunile tale, precum şi în talentele, abilitățile, IQ-ul personal şi așa mai 
departe. Nu fi acea persoană care se face remarcată. Așa cum spune zicala: 
«Pasărea care iese din cuib este împuşcată» şi «Grinda care iese de sub 
streaşină putrezeşte prima». Dacă vrei să te protejezi şi să ai un loc stabil şi 
pe termen lung în grupul de care aparţii, nu fi pasărea care iese din cuib, ar 
trebui să te stăpânești și să nu aspiri să te ridici deasupra tuturor. Gândeşte- 
te la paratrăsnet, care este primul lucru lovit într-o furtună, pentru că 
fulgerul loveşte punctul cel mai înalt; iar când bate vântul cu putere, cel mai 


înalt copac este primul lovit cu toată forţa și doborât de vânt; iar când 


vremea este rece, muntele cel mai înalt este primul care îngheață. E la fel şi 
cu oamenii — dacă te remarci mereu dintre ceilalți şi atragi atenția, iar 
Partidul te observă, se va gândi serios să te pedepsească. Nu fi pasărea care 
iese din cuib, nu zbura singur. Ar trebui să rămâi în stol. Altfel, dacă se 
formează vreo mișcare socială de protest în jurul tău, ai fi primul pedepsit, 
pentru că eşti pasărea care iese în evidență. Nu fi conducător sau lider de 
grup în biserică. Altfel, în cazul în care apar pierderi în lucrare sau 
probleme în casa lui Dumnezeu, în calitate de conducător sau 
supraveghetor, vei fi primul luat în vizor. Aşadar, nu fi pasărea care iese din 
cuib, pentru că pasărea care iese din cuib este împuşcată. Trebuie să înveți 
să-ţi bagi capul între umeri şi să te ascunzi ca o ţestoasă.” Îţi aminteşti 
aceste cuvinte de la părinții tăi, iar când vine momentul să se aleagă un 
conducător, refuzi funcția, spunând: „O, nu pot s-o fac! Am familie și copii, 
sunt prea ocupat cu ei. Nu pot fi conducător. Voi ar trebui s-o faceţi, nu mă 
alegeţi pe mine.” Presupunând că eşti ales conducător oricum, tot eşti 
reticent. Spui: „Mă tem că trebuie să demisionez. Fiţi voi conducători, vă 
ofer tuturor șansa asta. Vă las să preluaţi funcţia, eu mă retrag.” În sinea ta, 
te gândești: „Ha! «Pasărea care iese din cuib este împuşcată.» Cu cât urci 
mai sus, cu atât cazi mai tare şi ești singur în vârf. Te las să fii conducător, 
iar după ce eşti ales, va veni ziua când te vei face de râs. Nu vreau să fiu 
conducător niciodată, nu vreau să urc pe scara socială, ceea ce înseamnă că 
n-o să cad de la mare înălțime. Gândeşte-te: n-a fost cutare demis din 
funcţia de conducător? După ce a fost demis, a fost exclus — n-a mai avut 
nici şansa de a fi un credincios obişnuit. Este un exemplu perfect al acelor 
zicale: «Pasărea care iese din cuib este împuşcată» şi «Grinda care iese de 
sub streaşină putrezeşte prima». N-am dreptate? N-a fost pedepsit? Oamenii 
trebuie să înveţe să se protejeze, altfel pentru ce au creier? Dacă ai un creier 


în cap, trebuie să-l foloseşti ca să te protejezi. Unii oameni nu pot vedea 


clar această problemă, dar aşa stau lucrurile în societate şi în orice grup de 
oameni — «Pasărea care iese din cuib este împuşcată». Vei fi foarte bine 
privit cât ieşi în evidență, până în momentul în care ești împuşcat. Atunci îţi 
vei da seama că oamenii care se pun în prima linie îşi primesc răsplata, mai 
devreme sau mai târziu.” Acestea sunt învăţăturile serioase din partea 
părinților şi a familiei tale şi, de asemenea, glasul experienţei, înțelepciunea 
lor de viaţă distilată, pe care ţi-o şoptesc la ureche fără rezerve. Ce vreau să 
spun prin „ţi-o şoptesc la ureche”? Vreau să spun că, într-o zi, mama ta îți 
spune la ureche: „Îţi zic eu, dacă e un lucru pe care l-am învăţat în viaţa asta 
este acela că «Pasărea care iese din cuib este împuşcată», ceea ce înseamnă 
că dacă cineva iese prea mult în evidenţă sau atrage prea multă atenţie, 
probabil că va fi pedepsit pentru asta. Vezi cât de supus și inocent e tatăl tău 
acum, asta pentru că a fost pedepsit într-o campanie de suprimare. Tatăl tău 
are talent literar, poate să scrie şi să țină discursuri, are abilităţi de lider, dar 
s-a remarcat prea mult din mulțime și a ajuns să fie pedepsit în campanie. 
Cum se face că, de atunci, tatăl tău nu vorbeşte niciodată despre a fi un 
oficial din guvern sau o persoană publică? Acesta este motivul. Îţi vorbesc 
din inimă și îţi spun adevărul. Trebuie să asculți și să ţii minte bine. Nu uita, 
trebuie să ţii minte asta oriunde te duci. Acesta este cel mai bun lucru pe 
care ţi-l pot da, ca mamă.” După aceea, îţi amintești cuvintele ei şi, de câte 
ori îți aminteşti zicala „Pasărea care iese din cuib este împuşcată”, te 
gândești la tatăl tău și, de fiecare dată când o faci, te gândești la această 
zicală. Tatăl tău a fost cândva o pasăre care a ieşit din cuib şi a fost 
împuşcată, iar acum înfăţişarea lui înfrântă şi descurajată te-a impresionat 
puternic. Așadar, de fiecare dată când vrei să te faci remarcat, când vrei să 
spui ce gândeşti, când vrei să-ți îndeplineşti sincer datoria în casa lui 
Dumnezeu, îți vine în minte din nou sfatul din suflet şoptit la ureche de 


mama ta — „Pasărea care iese din cuib este împuşcată”. Așadar, încă o dată 


dai înapoi, gândindu-te: „Nu-mi pot arăta talentele sau abilitățile speciale, 
trebuie să mă stăpânesc şi să le înăbuş. Cât despre îndemnul lui Dumnezeu 
pentru oameni de a-și îndeplini datoria din toată inima, toată mintea şi cu 
toată forţa, trebuie să practic aceste cuvinte cu moderație şi să nu ies în 
evidenţă străduindu-mă prea mult. Dacă fac asta şi mă remarc conducând 
lucrarea bisericii, ce mă fac dacă ceva merge prost cu lucrarea casei lui 
Dumnezeu şi sunt tras la răspundere? Cum ar trebui să-mi asum această 
răspundere? Oare voi fi îndepărtat? Oare voi deveni un tap ispăşitor, 
pasărea care a ieşit din cuib? În casa lui Dumnezeu, e greu să-ţi dai seama 
cum vor evolua aceste lucruri. Aşadar, indiferent ce fac, trebuie neapărat să- 
mi las o cale de scăpare, trebuie neapărat să învăţ să mă protejez şi să mă 
asigur că sunt complet acoperit înainte să vorbesc şi să acționez. Acesta este 
cel mai înțelept mod de acțiune, pentru că, aşa cum zice mama, «Pasărea 
care iese din cuib este împușcată».” Această zicală este sădită adânc în 
inima ta şi are, de asemenea, o influență profundă asupra vieții tale 
cotidiene. Desigur, mai grav este că îţi afectează atitudinea față de 
îndeplinirea datoriei. Nu există probleme serioase aici? Prin urmare, oricând 
îti îndeplinești datoria şi vrei să te sacrifici sincer şi să-ți foloseşti, din toată 
inima, întreaga forță, această zicală — „Pasărea care iese din cuib este 
împuşcată” — te opreşte mereu din drum, iar în cele din urmă alegi mereu 
să-ţi laşi o marjă de libertate şi loc de manevră şi îți faci datoria doar într-un 
mod calculat, după ce îţi laşi o portiță de scăpare. Nu am dreptate? 
Condiţionarea din partea familiei tale în această privinţă te protejează în cea 
mai mare măsură să nu fii dat în vileag și tratat? Pentru tine este un alt 


talisman, nu-i aşa? (Ba da.) 


Pe baza tuturor lucrurilor despre care am avut părtășie până acum, câte 
talismane au oamenii, ca rezultat al condiționării din partea familiei lor? 


(Şapte.) Cu atâtea talismane, este adevărat că niciun diavol şi demon 


obişnuit nu îndrăzneşte să-ți încalce teritoriul? Toate aceste talismane te fac 
să te simţi în siguranţă, foarte alinat şi fericit să trăieşti în această lume a 
oamenilor. În același timp, te fac să simţi cât de importantă este familia 
pentru tine şi cât de oportune şi importante sunt protecția şi talismanele pe 
care ţi le dă familia ta. Ori de câte ori obţii beneficii tangibile şi protecție 
datorită acestor talismane, simți mai mult decât oricând că familia este 
importantă şi că vei depinde mereu de ea. Ori de câte ori întâmpini 
dificultăți şi eşti măcinat de nehotărâre şi nedumerire, îți revii pentru o 
secundă şi te gândești: „Ce mi-au spus mama şi tatăl meu? Ce abilități am 
deprins de la bătrânii mei? Care era mottoul pe care mi l-au transmis?” 
Recurgi repede, instinctiv și inconştient la diversele idei şi medii care ti-au 
fost inculcate de familia ta, căutând și cerând protecţia lor. În astfel de 
momente, familia devine oaza ta de linişte, o ancoră, un sprijin și o forță 
motivatoare care este mereu puternică, nezdruncinată şi neschimbătoare, un 
sprijin psihologic care-ţi permite să trăieşti şi te împiedică să fii nedumerit 
şi nehotărât. În asemenea momente, ai multe sentimente profunde: „Familia 
este foarte importantă pentru mine, îmi dă o forță mentală imensă și este și 
o sursă de sprijin spiritual.” Adesea te feliciți, gândindu-te: „Ce bine că am 
ascultat ce mi-au spus părinții mei, altfel, până acum, aş fi ajuns într-o 
situație foarte jenantă, fiind fie hărțuit, fie rănit. Din fericire, am acest atu, 
am un talisman. Aşadar, chiar şi în casa lui Dumnezeu şi în biserică, chiar şi 
când îmi îndeplinesc îndatoririle, nu voi fi hărțuit de nimeni şi nu voi risca 
să fiu îndepărtat sau manevrat de biserică. Aceste lucruri s-ar putea să nu mi 
se întâmple niciodată, mulţumită protecției pe care mi-o oferă condiționarea 
din partea familiei mele.” Dar ai uitat ceva. Ai trăit în ceea ce îţi închipui că 
este un mediu cu talismane și în care te poți proteja, dar nu ştii dacă ai 
îndeplinit sau nu însărcinarea dată de Dumnezeu. Ai ignorat însărcinarea pe 


care ţi-a dat-o Dumnezeu, identitatea ta de fiinţă creată și datoria pe care ar 


trebui s-o îndeplineşti în calitate de fiinţă creată. Ai ignorat și atitudinea pe 
care ar trebui s-o adopti şi tot ce ar trebui să sacrifici când îţi îndeplineşti 
datoria, în vreme ce adevărata perspectivă asupra vieţii şi valorile pe care se 
cuvine să le prețuiești au fost înlocuite cu părerile pe care familia ta le-a 
condiționat în tine, iar şansele tale la mântuire sunt şi ele afectate și 
influențate de condiţionarea din partea familiei tale. Prin urmare, este foarte 
important ca fiecare să renunţe la diversele efecte de condiționare din partea 
familiei. Acesta este un aspect al adevărului care trebuie practicat şi, de 
asemenea, este o realitate în care ar trebui să pătrunzi fără întârziere. Pentru 
că, dacă societatea îți spune ceva, tinzi să iei o decizie rațională sau 
subconştientă ca să respingi acel lucru; dacă un străin sau cineva care nu ți- 
e rudă îţi spune ceva, tinzi să iei o decizie rațională sau calculată ca să 
accepţi sau nu acel lucru; dar dacă familia îţi spune ceva, tinzi să accepti 
complet acel lucru, fără ezitare sau discernământ, iar acesta este, de fapt, un 
lucru periculos pentru tine. Deoarece crezi că familia nu poate răni 
niciodată o persoană şi că tot ce face familia ta pentru tine este pentru 
binele tău, ca să te protejeze şi de dragul tău. Pe baza acestui presupus 
principiu, oamenii sunt cu uşurinţă perturbaţi şi influenţaţi de aceste lucruri 
tangibile şi intangibile care reprezintă familia unui om. Lucrurile tangibile 
sunt membrii familiei cuiva şi toate chestiunile de familie, în vreme ce 
lucrurile intangibile sunt diversele idei şi educaţia care provine de la 
familie, precum şi anumite condiționări care au legătură cu modul în care ar 
trebui să te comporţi şi să-ți gestionezi treburile. Nu așa stau lucrurile? (Ba 
da.) 


Sunt multe de discutat despre efectele de condiționare din partea 
familiei. După ce vom încheia azi părtăşia despre aceste lucruri, ar trebui să 
le contemplaţi pe toate şi să le rezumaţi, gândindu-vă care idei şi păreri — în 


afară de cele pe care le-am menționat azi — s-ar putea să vă afecteze în viața 


cotidiană. Majoritatea lucrurilor despre care tocmai am avut părtăşie au 
legătură cu principiile oamenilor şi cu felurile în care ei relaționează cu 
lumea şi sunt puţine subiecte referitoare la felul în care oamenii văd 
lucrurile şi pe ceilalți. Sfera efectelor de condiționare pe care familia le 
exercită asupra oamenilor cuprinde, practic, aceste lucruri. Există, de 
asemenea, anumite probleme care nu au legătură cu perspectiva oamenilor 
asupra vieţii sau cu felurile în care ei relaționează cu lumea, aşa că nu vom 
spune mai multe despre acelea. Aici se încheie părtăşia de azi. Pe data 


viitoare! 


11 februarie 2023 


Cum să urmăreşti adevărul (13) 


A trecut ceva vreme de când avem părtășie despre „renunţare” în 
„Cum să urmăreşti adevărul”. V-aţi gândit la diversele aspecte implicate în 
acest subiect? Cât despre lucrurile despre care am avut părtăşie, la care 
oamenii trebuie să renunţe, le este uşor acestora să o facă? După ce ați 
ascultat părtăşuile, v-aţi contemplat şi ați reflectat asupra voastră, pe baza 
conținutului lor? Aţi făcut vreo comparaţie între acest conţinut și defulările 
şi manifestările voastre din viaţa de zi cu zi? (De obicei, mă gândesc puţin 
la ele. Ultima dată când Dumnezeu a avut părtăşie despre renunţarea la 
efectele de condiționare pe care familia le exercită asupra noastră, mi-am 
dat seama că, în viaţa mea, de obicei respect aceste filosofii satanice pentru 
interacțiuni lumeşti, cum ar fi: „Oamenii au nevoie de mândria lor aşa cum 
un copac are nevoie de scoarță”, expresie pe care familia mi-a inculcat-o. 
După ce am acceptat aceste idei, am dat importanță demnității și statutului 
în tot ceea ce am făcut, de teamă să nu fiu umilit și nu am fost capabil să fiu 
o persoană onestă.) Tot acest conținut despre care am avut părtăşie, în 
legătură cu renunţarea la diverse lucruri, abordează, în principal, gândurile 
şi părerile oamenilor despre diverse chestiuni. Expunerea gândurilor şi 
părerilor greşite ale oamenilor cu privire la astfel de chestiuni le permite 
acestora să le discearnă şi să le cunoască bine, iar apoi să fie capabili să 
renunţe la ele într-un mod pozitiv şi să nu fie constrânşi de ele. Cel mai 
important lucru este să nu fie înrobiți de aceste gânduri şi păreri, ci să fie 
capabili să trăiască şi să existe adoptând corect, drept criterii, cuvintele lui 
Dumnezeu şi adevărul. Dacă oamenii vor să pătrundă în realitatea 
diverselor adevăruri, trebuie să aibă cunoştinţe şi experienţă din toate 
perspectivele. Ei trebuie mai ales să aibă o înţelegere clară a ideilor și 


părerilor pasive şi negative despre diverse lucruri. Numai dacă le discern 


pot să renunţe la ele din proprie iniţiativă şi să nu mai fie induși în eroare şi 
înrobiți de ele. Prin urmare, pentru a pătrunde în realitatea diverselor 
adevăruri şi a obţine rezultatul de a urmări adevărul, oamenii ar trebui să 
reflecteze adesea asupra lor şi să se gândească în ce fel sunt înrobiţi şi 
controlați, în viaţa cotidiană, de diverse idei și păreri sau să încerce adesea 
să-şi dea seama ce gânduri şi păreri au despre diverse lucruri din viaţa de zi 
cu zi şi să discearnă dacă aceste gânduri și păreri sunt sau nu corecte şi în 
concordanţă cu adevărul, dacă sunt pozitive şi vin de la Dumnezeu sau dacă 
provin din intenții umane sau de la Satana. Aceasta este o lecţie foarte 
importantă şi este un aspect al realităţii în care oamenii trebuie să pătrundă 
în fiecare zi, în viaţa lor cotidiană. Adică, în viaţa de zi cu zi, indiferent 
dacă întâlneşti sau nu diverşi oameni, diverse chestiuni şi lucruri, trebuie 
mereu să analizezi ce gânduri şi păreri ai şi dacă acestea sunt corecte şi în 
conformitate cu adevărul — aceasta este o lecţie foarte importantă. În viaţa ta 
cotidiană, în afară de timpul normal pe care îl petreci îndeplinindu-ți 
îndatoririle, pătrunderea ta în acest aspect ar trebui să-ţi ocupe 80 până la 90 
la sută din viață. Numai în felul acesta poţi spera să scapi de tot felul de 
gânduri şi păreri despre lucruri negative şi să pătrunzi în adevărul-realitate. 
Se poate spune și că poţi avea speranță doar când priveşti oamenii și 
lucrurile, te comporți și acționezi pe baza cuvintelor lui Dumnezeu şi luând 
adevărul drept criteriu; numai atunci poţi spera să obţii, în cele din urmă, 
mântuirea. Dacă, în viaţa ta cotidiană, în afară de timpul normal petrecut 
îndeplinindu-ți îndatoririle, mintea îţi este goală în restul de 80 până la 90 la 
sută din timp sau te gândeşti şi meditezi numai la viaţa ta fizică, la statut şi 
reputație, atunci nu-ţi va fi uşor să pătrunzi în adevărul-realitate şi nici să 
obţii rezultatul de a urmări adevărul. Dacă nu ţi-e uşor să obțu niciunul 
dintre aceste lucruri, şansele tale de a obține mântuirea vor fi foarte mici. 


Prin urmare, de ce depinde obținerea mântuirii? Pe de o parte, depinde de 


felul în care lucrează Dumnezeu şi dacă Duhul Sfânt lucrează în tine; pe de 
altă parte, depinde de sârguinţa ta subiectivă, de ce preţ plăteşti şi de cât de 
multă energie și cât de mult timp investeşti în urmărirea adevărului şi 
obținerea mântuirii. Dacă ceea ce gândeşti şi faci în cea mai mare parte a 
timpului nu are nicio legătură cu urmărirea adevărului, atunci ceea ce faci 
nu are nicio legătură cu mântuirea — acesta este un fapt şi un rezultat 
inevitabil. Deci ce ar trebui să faceți pe viitor? Pe de o parte, ar trebui să 
urmăriți îndeaproape fiecare subiect despre care avem părtășie şi, după 
aceea, ar trebui să luaţi inițiativa şi să încercați să contemplați şi să 
înţelegeți subiectul, adică, odată ce am încheiat un subiect, ar trebui să 
bateţi fierul cât e cald reflectând asupra voastră, pentru a obține o 
cunoaştere adevărată şi precisă şi căinţă adevărată. Capacitatea de a 
cunoaşte acest aspect al adevărului cât de curând posibil după ce am 
încheiat părtăşia despre el, sau după ce ai ajuns să înţelegi parțial părtăşia, 
are scopul de a-ți permite să-ți conştientizezi câtuşi de puţin gândurile şi 
părerile, astfel încât, ulterior, când întâlneşti chestiuni asociate în viața de zi 
cu zi, cunoştinţele şi înţelegerea anterioară pe care le ai despre adevărurile- 
principii vor deveni ideile şi părerile fundamentale care-ţi îndrumă 
experienţa în această chestiune. Cel puţin, odată ce conştientizezi şi ai o 
cunoaștere precisă şi corectă, atitudinea și înțelegerea ta cu privire la 
această chestiune vor fi pozitive și pline de inițiativă. Adică, înainte să se 
întâmple acest eveniment, vei fi fost deja vaccinat şi vei avea un anumit 
grad de imunitate, astfel încât, atunci când chiar se întâmplă, șansele tale de 
a eşua vor fi reduse, la fel ca și riscul de a-L trăda pe Dumnezeu, iar 
probabilitatea de a pătrunde în adevărul-realitate va spori foarte mult. E 
exact ca atunci când apare o pandemie: dacă nu te vaccinezi, tot ce poţi face 
este să stai închis în casă şi să nu ieşi, lucru care reduce riscul de infecție la 


zero. Dar dacă ieşi, circuli şi intri în contact cu lumea exterioară, trebuie să 


te vaccinezi. Elimină acest vaccin posibilitatea de infectare? Nu, n-o 
elimină, dar reduce probabilitatea de infectare. Evident, vei avea anticorpi. 
Procesul de urmărire a adevărului începe prin cunoaşterea diverselor 
adevăruri. Dacă ştu afirmaţii şi principii pozitive şi corecte din diversele 
adevăruri şi, în același timp, cunoşti, într-o anumită măsură, diversele 
gânduri şi păreri negative şi rele dezvăluite de fiecare adevăr, atunci, 
oricând se mai întâmplă ceva similar, alegerile pe care le faci nu se vor mai 
baza pe criteriile ideilor şi părerilor negative şi rele pe care Satana ţi le-a 
inculcat şi nu vei mai avea atitudinea de a te agăța de astfel de idei şi păreri. 
Deşi, în acest stadiu, încă nu ai pătruns în acest aspect al adevărului- 
realitate, iar părerile tale s-ar putea să fie neutre, totuși, după ce vei accepta 
aceste idei şi păreri pozitive, vei cunoaște, într-o anumită măsură, ideile și 
părerile negative, astfel încât, atunci când, în viitor, vei întâlni o chestiune 
similară, cel puţin vei fi capabil să distingi între ideile şi părerile pozitive și 
cele negative, care au legătură cu acest tip de chestiune și vei avea anumite 
criterii pentru a o gestiona. Pe baza acestor criterii, oamenii care iubesc 
adevărul şi au umanitate tind să fie mai înclinați să practice adevărul, să 
privească oamenii și lucrurile şi să se comporte şi să acţioneze conform 
criteriului adevărului. Într-o anumită măsură, asta te va ajuta foarte mult să 
pătrunzi în adevărul-realitate şi să practici în conformitate cu adevărurile- 
principii, să I te supui lui Dumnezeu conform cerințelor Lui și să accepti 
oamenii, chestiunile şi lucrurile pe care Dumnezeu le rânduiește pentru tine. 
Din acest punct de vedere, oare putem spune că un om, cu cât înțelege mai 
multe adevăruri, cu atât este mai probabil să pătrundă în adevărul-realitate 
ŞI, cu cât mai temeinic înțelege lucrurile negative, cu atât mai mare va fi 
probabilitatea de a se răzvrăti împotriva acestor lucruri negative? (Da, 
putem spune asta.) Prin urmare, indiferent dacă eşti sau nu dispus să 


urmăreşti adevărul, sau indiferent dacă te-ai hotărât sau nu să-l urmăreşti, 


sau dacă ești sau nu pe calea urmăririi adevărului și indiferent de calibrul 
tău sau de felul în care pătrunzi adevărul, pe scurt, dacă oamenii vor să 
urmărească adevărul, dacă vor să înțeleagă criteriile acestuia şi să-l practice 
ŞI să pătrundă în el, e necesar să discearnă și să înţeleagă tot felul de lucruri 
negative. Acestea sunt condițiile prealabile pentru a urmări adevărul şi a 


pătrunde în adevărul-realitate. 


Unii nu înțeleg adevărul şi, când vine vorba de diversele subiecte 
despre care avem părtăşie acum, consideră mereu: „Nu m-am gândit 
niciodată la aceste subiecte şi nici nu le-am experimentat, nu pot vedea 
legătura dintre ceea ce spui Tu despre aceste subiecte şi diversele mele 
probleme, firi corupte şi manifestări ale corupției, deci ce legătură are 
părtăşia Ta despre aceste subiecte cu modul în care urmăresc eu adevărul? 
Nu pare să aibă prea mare legătură cu pătrunderea mea în adevărul-realitate, 
nu-i aşa? De ce nu vorbeşti despre nişte subiecte măreţe şi profunde, care 
privesc pătrunderea pozitivă a oamenilor? De ce expui mereu aceste 
chestiuni triviale şi negative din viaţa de zi cu zi?” Această opinie este 
corectă sau greşită? (Greşită.) Când oamenii care au astfel de idei aud 
aceste chestiuni triviale din viaţa de zi cu zi, mai ales când sunt date câteva 
exemple, sunt dezgustați şi nu vor să asculte. Se gândesc: „Conţinutul este 
prea banal și superficial. Nu-i nimic grandios la el, e prea simplu. Imediat 
ce l-am ascultat, l-am înţeles. E prea uşor. Adevărul nu ar trebui să fie aşa, 
ar trebui să fie mai profund, iar oamenii trebuie să-l asculte de mai multe ori 
înainte să fie capabili să-l înțeleagă şi să-şi amintească una sau două 
propoziţii. Tu vorbeşti acum despre chestiuni triviale din viaţa de zi cu zi, 
precum şi despre câteva manifestări ale umanităţii normale în viața 
cotidiană. Nu-i puţin cam superficial pentru noi?” Crezi că oamenii care au 
aceste păreri gândesc corect? (Nu, ei greşesc.) De ce greşesc? Ce este în 


neregulă cu ele? In primul rând, sunt gândurile şi părerile oamenilor 


separate de viețile lor cotidiene? (Nu, nu sunt.) Sunt diversele lor 
manifestări şi atitudini separate de viețile lor de zi cu zi? (Nu, nu sunt.) Nu, 
niciunul dintre aceste lucruri nu este separat. Firile corupte ale oamenilor, 
gândurile, părerile, ideile şi intențiile lor cu privire la diverse chestiuni, 
modurile lor specifice de a face lucrurile, precum și gândurile și ideile care 
le izvorăsc din minte, toate sunt inseparabile de diversele manifestări şi 
defulări din viaţa de zi cu zi. Mai mult decât atât, aceste diverse manifestări 
şi defulări din viaţa de zi cu zi, precum şi gândurile, părerile și atitudinile 
oamenilor față de diverse chestiuni care li se întâmplă, sunt lucruri mai 
specifice care privesc firile corupte ale oamenilor. Scopul urmăririi 
adevărului este de a schimba gândurile și părerile greșite ale oamenilor și, 
prin schimbarea gândurilor şi părerilor oamenilor şi, prin schimbarea 
atitudinilor lor faţă de tot felul de oameni, chestiuni și lucruri, să se lepede 
de firile lor corupte şi de răzvrătirea şi trădarea cu privire la adevăr şi la 
Dumnezeu, precum şi de natura-esenţa lor care se opune lui Dumnezeu. 
Astfel, dacă vrei să urmăreşti adevărul, oare nu este absolut necesar să-ți 
lepezi şi să-ţi schimbi diversele gânduri și păreri greșite din viaţa de zi cu 
zi? Nu este acesta cel mai important lucru? (Ba da.) Prin urmare, indiferent 
cât de superficiale sau banale ar părea lucrurile despre care vorbesc, să nu ai 
o mentalitate răzvrătită față de ele. Cu siguranță, aceste lucruri sunt 
însemnate. Îţi ocupă inima și mintea şi-ţi controlează gândurile şi părerile 
despre orice persoană, chestiune sau lucru pe care îl înfrunți. Dacă nu-ţi 
schimbi sau nu-ți lepezi aceste gânduri și păreri greşite din viaţa de zi cu zi, 
atunci afirmaţia ta că accepţi adevărul și ai adevărul-realitate va fi doar o 
vorbă în vânt. E ca atunci când ai cancer — trebuie să fie tratat proactiv. 
Indiferent în ce organ sunt prezente celule canceroase, fie că în sânge sau în 
piele, sau fie că sunt la suprafaţă sau ascunse în profunzime, e evident că în 


primul rând trebuie tratate celulele canceroase din trupul tău. Numai după 


ce acestea sunt eliminate, în trupul tău se pot absorbi şi pot funcționa 
diverşii nutrienți pe care îi iei. În felul acesta, toate organele din corpul tău 
pot apoi funcționa normal. Odată ce boala este eliminată, corpul tău va 
deveni mai sănătos şi mai normal. lar astfel de oameni sunt complet 
vindecaţi de boală. Urmărirea adevărului de către oameni este procesul de a 
se lepăda de firi corupte şi, de asemenea, procesul de a pătrunde în 
adevărul-realitate. Procesul de a se lepăda de firi corupte este procesul prin 
care oamenii se schimbă şi scapă de diverse gânduri şi păreri greșite şi 
negative. De asemenea, este procesul prin care oamenii se înzestrează cu 
diverse idei şi păreri corecte şi pozitive. Ce sunt ideile şi părerile pozitive? 
Sunt lucruri care implică realitatea, principiile şi criteriile adevărului. 
Pentru a pătrunde în adevărul-realitate, oamenii trebuie, căutând adevărul, 
să-şi disece şi să-şi înţeleagă, una câte una, diversele idei şi păreri greşite 
despre viață, supravieţuire şi relația cu alții și apoi să le înlăture şi să se 
lepede de ele, una câte una. Pe scurt, urmărirea adevărului este despre a-i 
face pe oameni să se lepede de toate gândurile și părerile lor eronate și 
incorecte şi să aibă gânduri şi păreri corecte cu privire la tot felul de lucruri, 
gânduri şi păreri care se conformează adevărurilor-principii. Doar în felul 
acesta pot oamenii să atingă țelul de a privi oamenii și lucrurile şi de a se 
comporta și a acţiona în totalitate conform cuvintelor lui Dumnezeu, cu 
adevărul drept criteriu. Acesta este rezultatul final pe care oamenii îl obțin 
prin urmărirea adevărului şi, de asemenea, adevărul-realitate pe care 


oamenii îl pot trăi în final, după ce obţin mântuirea. Înţelegeţi asta? (Da.) 


La ultima întrunire, am avut părtăşie despre subiectul „renunţării” în 
ceea ce privește familia. Despre ce am avut părtăşie ultima dată pe subiectul 
familiei? (Am avut părtășie despre inconvenientele şi piedicile pe care 
famila le pune în calea urmării adevărului, precum şi despre lucrurile 


urmărite de noi, idealurile şi dorințele la care ar trebui să renunțăm când 


vine vorba de problema familiei. Dumnezeu a menționat două lucruri, unul 
fiind renunţarea la identitatea pe care o moştenim de la familia noastră, iar 
celălalt fiind renunţarea la efectele de condiționare pe care familia le are 
asupra noastră.) Într-adevăr, am avut părtăşie despre aceste două lucruri. 
Primul este renunţarea la identitatea pe care o moşteneşti de la familia ta. 
Ştiţi care sunt adevărurile-principii pe care oamenii ar trebui să le înţeleagă 
în privinţa asta? După ce Mi-ai ascultat părtășiile, dacă nu vă ofer un 
rezumat specific, știți cum să rezumaţi singuri lucrurile? După ce am avut 
părtăşie despre aceste lucruri şi despre detaliile specifice care le privesc, aţi 
rezumat principiile implicate pe care oamenii ar trebui să le respecte când 
vine vorba despre acest aspect al adevărului? Dacă ştii cum să le rezumi, 
atunci vei fi capabil să le pui în practică; dacă nu ştii cum să le rezumi și 
zăbovești asupra unor zone de lumină împrăștiate şi nu ştii care sunt 
adevărurile-principii implicate, atunci nu vei fi capabil să le pui în practică. 
Dacă nu ştii cum să le pui în practică, nu vei pătrunde niciodată în acest 
aspect al adevărului-realitate. Chiar dacă descoperi ce probleme ai, tot nu 
vei fi capabil să le corelezi cu vorbele Mele și să găsești principiile 
corespunzătoare pe care să le pui în practică. Părtăşia despre renunţarea la 
problema legată de identitatea pe care o moșteneşti de la familia ta are drept 
scop principal să poţi să priveşti oamenii și lucrurile şi să te comporti şi să 
acționezi fără să fii afectat de diversele influenţe asociate cu acea identitate. 
Dacă identitatea pe care o moştenești de la familia ta este una distinsă, 
atunci ar trebui să o abordezi corect. Nu ar trebui să consideri că ești distins, 
că eşti mai merituos decât alții sau că identitatea ta este specială. Când te 
afli printre ceilalți, ar trebui să fii capabil să interacţionezi corect cu ei, 
conform principiilor cu care Dumnezeu îi admonestează pe oameni şi să 
tratezi corect pe toată lumea, nu să-ți foloseşti trecutul distins al familiei 


drept capital pentru a te lăuda în toate circumstanţele şi a-i face pe ceilalți 


să te admire în toate situațiile. Presupunând că nu poți să renunți la 
identitatea pe care o moșşteneşti de la familia ta, foloseşti mereu trecutul 
acesteia drept capital şi te comporți ca un om care este extrem de plin de 
sine, încăpățânat și pompos; şi presupunând că întotdeauna te împăunezi și 
te dai în spectacol în preajma celorlalți şi îți etalezi constant trecutul 
familiei şi identitatea specială pe care o moşteneşti de la familia ta; şi, în 
plus, presupunând că, în adâncul sufletului, ești deosebit de arogant şi 
autoritar, şi mai ales dominator şi insolent când vorbeşti cu alții, şi-ţi 
foloseşti adesea identitatea drept capital ca să-i dojeneşti şi să-i subjugi pe 
oameni — cu alte cuvinte, oamenii cred că eşti lipsit de rațiune normală — și 
îi priveşti pe toţi ca pe nişte plebei şi, mai ales când intri în contact şi 
relaționezi cu oamenii, nu dai nicio importanţă celor care sunt mai umili sau 
mai modeşti decât tine, iar atunci când le vorbeşti eşti foarte agresiv, 
despotic şi chiar îți arăţi colții; şi presupunând că vrei constant să-i 
dojenești pe ceilalți, îi tratezi mereu ca pe nişte sclavi, cărora să le dai 
ordine şi la care să strigi, crezi mereu că identitatea ta este distinsă, eşti 
incapabil să te înţelegi armonios cu alții şi să tratezi corect oamenii cu un 
statut inferior — toate acestea sunt firi corupte și lucruri de care oamenii ar 
trebui să se lepede. Astfel de firi corupte apar şi sunt provocate atunci când 
o persoană are un trecut familial şi un statut social distins. Prin urmare, 
acest tip de persoană ar trebui să reflecteze asupra cuvintelor şi faptelor ei şi 
asupra propriilor gânduri și păreri, mai ales cele privind identitatea 
familială. Ar trebui să renunţe la astfel de gânduri și păreri şi să se întoarcă 
la diversele umanității pe care le trăieşte ca urmare a statutului ei social 
special. Cu alte cuvinte, acest tip de persoană ar trebui să renunțe la 
identitatea pe care a moştenit-o de la familia ei. Majoritatea oamenilor cred 
că statutul lor social este inferior. Mai ales oamenii care sunt desconsiderați, 


discriminați și hărțuiți în societate simt adesea că identitatea lor este 


modestă, iar ruşinea provocată de mediul lor familial special îi face să se 
simtă foarte umili. Acest sentiment îi face adesea să se simtă inferiori și 
incapabili să se înțeleagă cu alții într-un fel armonios şi echitabil. Desigur, 
oamenii de felul acesta se şi manifestă în diverse moduri. Unii îi admiră mai 
ales pe cei cu statut şi identitate distinsă, lingușindu-i, măgulindu-i, 
periindu-i şi fiind slugarnici. Îi imită orbeşte mereu şi nu au principii sau 
demnitate, sunt dispuşi să fie aghiotanții acelor oameni și să primească 
ordine de la ei, să fie manipulaţi de ei ca niște sclavi. Nici principiile după 
care fac lucrurile astfel de oameni nu sunt în acord cu adevărul, pentru că, 
în adâncul minţii lor, cred că identitatea lor este modestă, că s-au născut să 
fie săraci şi că nu merită să fie pe picior de egalitate cu aceia care sunt 
bogați sau au o identitate socială nobilă şi că, în schimb, s-au născut pentru 
a fi tratați ca sclavii acelor oameni și trebuie să ia exemplu și să primească 
ordine de la ei. Nu se simt slugarnici. Mai degrabă, cred că așa este normal 
şi că aşa ar trebui făcute lucrurile. Ce fel de idei şi păreri sunt acestea? Nu 
sunt aceste gânduri şi păreri un fel de auto-denigrare? (Ba da.) Mai există 
un tip de persoane care văd oameni bogaţi trăind în felurile lor pline de sine, 
încăpăţânate, neruşinate şi dominatoare şi care chiar îi invidiază foarte mult 
pe aceşti oameni, se țin după ei şi speră că, dacă ar avea şansa să schimbe 
lucrurile, ar putea trăi la fel de încăpăţânaţi și plini de sine ca acești oameni 
bogaţi. Cred că nu e nimic greșit în a fi încăpățânat și plin de sine; din 
contră, privesc aceste trăsături ca fiind fermecătoare şi romantice. Gândurile 
şi părerile acestor oameni sunt şi ele incorecte şi ar trebui să se renunţe la 
ele. Indiferent ce identitate și statut ai, toate sunt prestabilite de Dumnezeu. 
Indiferent ce fel de familie sau trecut familial a prestabilit Dumnezeu pentru 
tine, identitatea pe care o moştenești de la aceasta nu este nici ruşinoasă, 
nici onorabilă. Principiul după care trebuie să-ți tratezi identitatea nu ar 


trebui să se bazeze pe principiul onoarei sau al ruşinii. Indiferent în ce fel de 


familie te plasează Dumnezeu, indiferent din ce fel de familie îți permite să 
provii, înaintea lui Dumnezeu, ai o singură identitate, iar aceea este 
identitatea unei fiinţe create. Înaintea lui Dumnezeu, eşti o ființă creată, 
aşadar, în ochii Lui, eşti egal cu oricine din societate care are o identitate 
sau un statut social diferit. Toţi sunteți membri ai omenirii corupte şi toți 
sunteţi oameni pe care Dumnezeu vrea să-i mântuiască. Şi, bineînţeles, 
înaintea lui Dumnezeu, toți aveţi aceeași oportunitate să vă îndepliniți 
îndatoririle de fiinţe create, să urmăriți adevărul şi să obţineţi mântuirea. La 
acest nivel, pe baza identității unei fiinţe create, aşa cum ţi-a fost dată de 
Dumnezeu, nu ar trebui să-ți admiri propria identitate şi nici să o 
desconsideri. În schimb, ar trebui să-ţi tratezi corect identitatea care vine de 
la Dumnezeu — care este aceea de ființă creată — şi să fii capabil să te 
înţelegi armonios cu oricine, pe picior de egalitate și conform principiilor 
pe care Dumnezeu le predă oamenilor și cu care îi admonestează. Indiferent 
care este statutul social sau identitatea socială a altor oameni şi indiferent 
care este statutul tău social sau identitatea ta socială, oricine vine în casa lui 
Dumnezeu şi înaintea Lui are o singură identitate, aceea de ființă creată. 
Prin urmare, cei cu un statut și o identitate socială modeste nu ar trebui să 
se simtă inferiori. Indiferent dacă ai sau nu talent, indiferent cât de înalt este 
calibrul tău și indiferent dacă eşti sau nu abil, ar trebui să renunți la statutul 
tău social. De asemenea, ar trebui să renunţi la ideile şi părerile tale despre 
evaluarea, notarea sau clasificarea oamenilor drept distinși sau umili pe 
baza trecutului lor familial și a istoriei familiei lor. Nu ar trebui să te simți 
inferior din cauza identităţii tale sociale şi a statutului tău social modest. Ar 
trebui să te bucuri că, deşi trecutul familiei tale nu este atât de puternic și 
spectaculos, iar statutul pe care l-ai moştenit este modest, Dumnezeu nu te-a 
abandonat. El ridică oamenii umili din bălegar și din praf şi îți dă aceeași 


identitate, cea de ființă creată, la fel ca altor oameni. In casa lui Dumnezeu 


şi înaintea Lui, identitatea şi statutul tău sunt egale cu cele ale tuturor 
celorlalți oameni aleşi de Dumnezeu. Odată ce realizezi asta, ar trebui să 
renunţi la complexul tău de inferioritate şi să nu te mai agăți de el. Când îi 
întâlneşti pe cei care au un statut social distins şi grozav sau pe cei care au 
un statut social mai înalt decât tine, nu trebuie să te pleci în fața lor sau să le 
zâmbeșşti mereu, cu atât mai puţin să-i admiri. În schimb, ar trebui să-i 
consideri egali tăi, să-i priveşti direct în ochi şi să-i tratezi corect. Chiar 
dacă sunt adesea dominatori sau plini de mândrie şi consideră că au un 
statut social înalt, tu trebuie să-i tratezi corect şi să refuzi să fii constrâns de 
ei sau intimidat de grandoarea lor. Indiferent ce comportament au sau cum 
te tratează, ar trebui să ştii că, înaintea lui Dumnezeu, tu şi ei sunteţi la fel, 
în sensul că toți sunteți ființe create, toți sunteți fiinţe umane alese de El 
pentru a fi mântuite. În comparaţie cu tine, ei n-au nimic special. Aşa-zisa 
lor identitate şi așa-zisul lor statut social special nu există în ochii lui 
Dumnezeu şi nu sunt recunoscute de El. Prin urmare, nu este nevoie să te 
simţi constrâns de chestiunea identităţii pe care o moşteneşti de la familia ta 
ŞI nici nu este nevoie să te simţi inferior din cauza ei. Cu atât mai puţin este 
nevoie să renunți la orice oportunitate de a interacționa pe picior de 
egalitate cu alți oameni doar din cauza statutului tău social modest sau să 
renunti la orice drepturi, responsabilități şi obligații pe care Dumnezeu ţi le- 
a oferit în casa Lui şi înaintea Lui. Şi, desigur, cu siguranţă n-ar trebui să 
renunti la dreptul tău de a fi mântuit sau la speranţa de a obține mântuirea. 
În casa lui Dumnezeu, înaintea Lui, nu este nicio diferenţă între bogaţi şi 
săraci, statut social înalt sau umil şi niciun om cu un istoric familial special 
nu merită un tratament aparte sau privilegii deosebite. Înaintea lui 
Dumnezeu, toți oamenii au o singură identitate, aceea de ființă creată. De 
asemenea, înaintea lui Dumnezeu, naturile-esenţe ale tuturor oamenilor sunt 


la fel. Există un singur fel de fiinte umane pe care Dumnezeu vrea să le 


mântuiască, şi anume ființele umane corupte. Prin urmare, indiferent dacă 
identitatea sau statutul tău este nobil sau umil, toți sunteți fiinţe umane pe 


care Dumnezeu vrea să le mântuiască. 


Închipuie-ţi că cineva ţi-ar spune: „Uită-te la familia ta, e atât de 
săracă, încât nici măcar nu ai haine decente; e atât de săracă, încât tu ai 
mers doar la gimnaziu, nu şi la liceu; e atât de săracă, încât tu nu mănânci 
decât supă şi legume şi nici măcar nu ai gustat ciocolată, pizza sau cola.” 
Cum ar trebui să gestionezi această situație? Te-ai simți inferior sau 
descurajat? Te-ai plânge, în sinea ta, de Dumnezeu? Ai fi intimidat de 
aceste cuvinte? (Acum nu.) Acum nu, dar înainte ai fi fost, nu-i aşa? În 
trecut, oricând observai a cui familie era bogată sau cine era înstărit şi 
distins, spuneai: „Ah! Locuieşte într-o vilă şi deține o mașină. A fost în 
străinătate de nenumărate ori. Eu nici măcar nu am ieșit din satul meu şi nu 
am văzut un tren până acum. Călătorește cu trenuri de mare viteză, la clasa 
întâi, merge în croaziere luxoase şi poartă mărci ale designerilor francezi şi 
bijuterii italiene. Eu cum de nu am auzit de niciunul dintre aceste lucruri?” 
Ori de câte ori eşti în preajma unor astfel de oameni, te simţi mai 
neînsemnat decât ei. Când ai părtăşie despre adevăr şi crezi în Dumnezeu, 
eşti încrezător, într-o oarecare măsură. Dar când vorbeşti cu acei oameni 
despre familia ta şi despre viaţa de familie, vrei să fugi şi să scapi, simţi că 
nu eşti la fel de bun ca ei şi că ar fi mai bine să mori decât să trăieşti. Te 
gândeşti: „De ce trăiesc într-o astfel de familie? N-am văzut deloc lumea. 
Alţii se dau cu creme pe mâini, pe când eu mă dau cu vaselină; alţii nici 
măcar nu-și aplică pe faţă creme, ci se duc direct la salonul de 
înfrumusețare, pe când eu nici măcar nu știu unde este salonul; alții se 
plimbă cu limuzina, dar acest lucru este prea bun pentru mine, am noroc 
dacă apuc să mă plimb cu o bicicletă şi uneori trebuie să merg în căruță 


trasă de un bou sau de un măgar.” Așadar, de fiecare dată când vorbeşti cu 


astfel de oameni, nu ai încredere în tine și ţi-e ruşine să vorbeşti despre 
identitatea ta şi nu îndrăzneşti s-o menţionezi. În inima ta, ai resentimente 
faţă de Dumnezeu şi eşti puţin mâmos pe EI: „Toți sunt fiinţe create, la fel 
ca mine”, îți spui. „Deci de ce le permite Dumnezeu să se bucure atât de 
mult de viață? De ce a prestabilit ca ei să aibă acel fel de familie şi de statut 
social? De ce este familia mea atât de înjositor de săracă? De ce sunt 
părinții mei la marginea societăţii, lipsiți de abilități sau aptitudini? Mă 
înfuru numai când mă gândesc la asta. Ori de câte ori vorbesc despre 
această chestiune, nu vreau să-mi menționez părinţii, sunt atât de incapabili 
şi incompetenţi! Nici vorbă să mă plimb cu limuzina sau să locuiesc într-o 
vilă, m-aş mulţumi numai să mă ducă în oraș, ca să merg cu autobuzul şi cu 
trenurile de mare viteză, sau să mă joc în parcurile din oraș, dar ei nu m-au 
dus acolo, nici măcar o dată! Nu am deloc experienţă de viaţă. Nu am gustat 
mâncare bună, nu am mers cu maşini frumoase și nu pot decât să visez să 
zbor.” Când te gândeşti la toate astea, te simți inferior şi eşti adesea 
constrâns de această chestiune, aşa că petreci timp, în mod regulat, cu frați 
şi surori ale căror identități şi statute nu sunt, în mod semnificativ, diferite 
de ale tale şi îți spui: „E adevărat ce se spune, cine se aseamănă se adună. 
Uită-te la grupul acela de oameni, toți sunt bogaţi, inclusiv oficiali 
guvernamentali, milionari, oameni cu părinți super-bogaţi, magnați în 
afaceri, oameni întorși de la studii în străinătate şi cu studiu postuniversitare, 
precum şi directori de corporaţii și administratori de hotel. Compară-i cu 
noi, această gloată. Suntem toţi fie ţărani, fie şomeri. Familiile noastre 
trăiesc în zone rurale izolate, avem numai opt clase și nu am văzut deloc 
lumea. Am dus vite la păscut, am amenajat tarabe stradale și am reparat 
pantofi. Ce fel de oameni suntem noi? Nu suntem doar drojdia societății? 
Uită-te la grupul acela de oameni, toți sunt sofisticați și stilați. Când mă 


gândesc la gloata care suntem noi, mă simt inutil şi mâhnit.” Chiar şi după 


ce crezi în Dumnezeu de atâția ani, nu ai renunţat niciodată la această 
chestiune şi adesea te simți inferior şi deprimat. Ideile şi părerile acestor 
oameni despre lucruri sunt, în mod evident, greşite şi afectează grav 
corectitudinea părerilor lor cu privire la oameni și lucruri și modurile în 
care se comportă şi acţionează. Aceste idei şi păreri sunt influențate de 
tendinţele și moravurile sociale. Desigur, mai exact, ele sunt idei şi păreri 
care rezultă din efectele de condiționare ale oamenilor răi și din cultura 
tradițională. De vreme ce sunt corupte şi aparțin tendinţelor rele, ar trebui să 
renunti la ele şi să nu fii necăjit sau constrâns de astfel de idei şi păreri. Unii 
spun: „M-am născut într-o astfel de familie și acest fapt nu poate fi 
schimbat. Am constant în minte aceste tipuri de idei şi păreri şi mi-e greu să 
renunţ la ele.” Într-adevăr, realitatea este că e dificil să renunti la ele, dar 
dacă zăboveşti constant asupra unei idei şi a unei păreri greşite, nu vei 
renunța niciodată la ea. Dacă accepţi idei şi păreri corecte, treptat, vei 
renunţa la cele greșite. Ce vreau să spun cu asta? Că nu este posibil să 
renunti la toate odată, astfel încât să poți interacționa cu oameni bogaţi, sau 
cu cei cu statut şi valoare înalte, pe picior de egalitate și în mod normal. E 
imposibil să faci asta dintr-o dată, dar cel puţin te poţi elibera de această 
chestiune. Chiar dacă încă ai un complex de inferioritate, chiar dacă încă 
eşti vag tulburat în inima ta de acest lucru, ai câștigat deja o oarecare 
libertate din asta, într-o anumită măsură. Desigur, în urmărirea ulterioară a 
adevărului, vei dobândi treptat şi mai multă libertate şi eliberare. Când toate 
diversele fapte sunt dezvăluite, vei vedea din ce în ce mai clar esența 
diverșilor oameni, a diverselor chestiuni și lucruri, iar felul în care înţelegi 
adevărul va fi din ce în ce mai profund. Când ai o perspectivă mai 
pătrunzătoare asupra acestor chestiuni, experiența ta de viaţă şi cunoștințele 
tale cu privire la acestea vor spori. În acelaşi timp, atitudinea ta faţă de 


adevăr va avea mai multă inițiativă şi va fi mai pozitivă, iar tu vei fi tot mai 


puțin constrâns de lucruri negative. Nu te vei fi schimbat atunci? Data 
viitoare când vei întâlni pe cineva cu o identitate și un statut foarte diferite 
de ale tale şi vei vorbi şi vei avea o legătură cu el, cel puţin nu vei mai fi 
timorat în sinea ta şi nici nu vei fugi, ci, în schimb, vei fi capabil să-l tratezi 
corect şi nu vei mai fi subiectul restricțiilor lui, sau nu te vei mai gândi cât 
de grozav şi distins este. Odată ce vei înțelege esenţele corupte ale 
oamenilor, vei fi capabil să tratezi precis tot felul de oameni şi să te înţelegi, 
să interacționezi şi să creezi legături cu tot felul de oameni, fără să-i admiri 
sau să-i subapreciezi și fără să-i discriminezi sau să-i apreciezi. Vei obţine 
treptat, în felul acesta, rezultatul care provine din urmărirea adevărului? 
(Da.) Să obţii acest rezultat te va face să iubeşti mai mult adevărul, să fii 
mai înclinat spre lucruri pozitive, spre adevăr şi spre a-L admira pe 
Dumnezeu şi adevărul, în loc să admiri pe oricine din societate sau din 
lume, pentru identitatea și statutul său distins. Obiectele pe care le admiri şi 
le apreciezi, precum şi obiectele pe care le urmăreşti şi le venerezi vor fi 
diferite, iar tu vei transforma treptat lucrurile negative în lucruri pozitive şi 
în adevăr — mai precis — în Dumnezeu, în cuvintele Lui și în identitatea și 
statutul Lui. În felul acesta, vei pătrunde treptat în adevărul-realitate, în 
această privință. Adică, treptat, te vei lepăda de firea ta coruptă şi de 
constrângerile Satanei din acest punct de vedere şi vei obţine treptat 
mântuirea — în asta constă acest proces. Nu este greu; calea ţi se aşterne la 
picioare. Atât timp cât urmăreşti adevărul, poţi pătrunde în adevărul- 
realitate. Şi în ce realitate vei pătrunde, în cele din urmă? Indiferent de felul 
de statut pe care îl moșşteneșşti de la familia ta, nu vei mai fi preocupat sau 
tulburat de gândul că este nobil sau umil. În schimb, vei fi capabil să-ţi 
îndeplineşti bine datoria, ca o fiinţă creată, să trăieşti înaintea lui Dumnezeu 
ca o ființă creată, să priveşti oamenii şi lucrurile, să te comporți și să 


acționezi ca o fiinţă creată, să trăieşti înaintea lui Dumnezeu ca o ființă 


creată și să trăieşti în fiecare zi în prezent, doar cu identitatea unei ființe 
create — acesta este rezultatul pe care îl vei urmări. Este acesta un rezultat 
bun? (Da, este.) Când oamenii pătrund în acest aspect al realităţii, inimile 
lor sunt eliberate şi libere. Cel puţin, nu vei mai fi necăjit de chestiunea 
identităţii pe care o moșteneşti de la familia ta și nu-ți va păsa dacă statutul 
tău este înalt sau umil. Dacă identitatea ta este distinsă şi unii oameni te 
admiră, te vei simţi dezgustat; dacă identitatea ta este umilă și unii oameni 
te discriminează, nu vei fi constrâns sau necăjit de acest lucru și nici nu vei 
fi trist sau negativ din cauza lui. Nu va mai trebui să te simţi îngrijorat, 
tulburat sau inferior din cauza gândului că ai mers vreodată sau nu cu un 
tren de mare viteză, ai fost sau nu la un salon de înfrumusețare, ai călătorit 
sau nu în străinătate, ai mâncat sau nu preparate occidentale, sau te-ai 
bucurat sau nu de un confort material exclusiv, aşa ca oamenii bogaţi. Nu 
vei mai fi constrâns sau necăjit de aceste chestiuni şi vei fi capabil să tratezi 
corect tot felul de oameni, lucruri şi chestiuni şi să-ți îndeplinești 
îndatoririle în mod normal. Nu vei fi atunci liber și eliberat? (Ba da.) În 
felul acesta, inima ta va fi eliberată. Atunci când vei fi pătruns în realitatea 
acestui aspect al adevărului şi te vei fi eliberat de constrângerile Satanei, vei 
fi devenit cu adevărat o ființă creată care trăieşte înaintea lui Dumnezeu şi o 
fiinţă creată dorită de Dumnezeu. Deja ar trebui să-ți fie mai clar care este 
calea de a renunța la identitatea şi statutul pe care le moşteneşti de la 


familia ta. 


Data trecută, am discutat şi un alt subiect — renunţarea la efectele de 
condiționare pe care familia le exercită asupra ta. Efectele de condiționare 
ale familiei unui om încep tocmai din tinereţea acelui om. Pe măsură ce 
ajunge la maturitate, începe treptat să aplice aceste gânduri şi păreri 
condiționate în viața lui. Până dobândește un anumit nivel de experienţă de 


viață, pune în practică, în mod liber, aceste diverse gânduri şi păreri, care au 


fost condiționate în el de familia lui şi, pe această bază, a acumulat diverse 
principii, modalități şi trucuri pentru a gestiona lucrurile, care sunt şi mai 
sofisticate, mai specifice şi mai benefice pentru el. Se poate spune că 
efectele de condiționare exercitate de familie servesc drept abecedar unei 
persoane care face tranziția în societate şi în grupurile ei comunitare şi care 
îi permite să folosească liber diverse modalități şi trucuri pentru a gestiona 
lucrurile, atunci când trăieşte printre ceilalți. De vreme ce aceste efecte de 
condiționare exercitate de familie sunt un abecedar, ele sunt fixate și adânc 
înrădăcinate în inima fiecărui om. Aceste lucruri influențează viețile 
oamenilor, felul în care se comportă şi acționează și, de asemenea, 
perspectiva pe care o au asupra vieţii. Dar, întrucât aceste efecte de 
condiționare nu sunt pozitive, ele sunt şi lucruri la care oamenii ar trebui să 
renunţe, în procesul de urmărire a adevărului. Nu contează dacă aceste 
gânduri și păreri, pe care o astfel de condiționare ţi le insuflă, se formează 
sau nu în adâncul inimii tale sau dacă ocupă sau nu o poziţie dominantă în 
adâncul sufletului — și cu siguranță nu contează dacă astfel de gânduri şi 
păreri au fost deja confirmate ca fiind adevărate sau practicate de tine, pe 
parcursul existenţei tale — aceste efecte de condiționare îţi vor afecta viaţa 
în măsuri diferite, atât acum, cât şi în viitor, influențându-ți calea pe care o 
alegi în viaţă şi afectându-ţi atitudinea și principiile după care gestionezi 
lucrurile. Se poate spune că majoritatea familiilor le furnizează oamenilor 
trucuri și filosofii fundamentale pentru interacțiuni lumești, astfel încât ei să 
poată trăi şi supraviețui în societate. De exemplu, data trecută, am avut 
părtăşie despre lucruri pe care părinții le spun mereu, cum ar fi „Oamenii au 
nevoie de mândria lor aşa cum un copac are nevoie de scoarță” şi „Un om 
îşi lasă numele în urmă oriunde stă, aşa cum gâsca scoate țipete oriunde 
zboară”, precum şi „Trebuie să înduri o mare suferință pentru a răzbi în 


viaţă” şi „Pasărea care iese din cuib este împuşcată”. Ce mai era? „Armonia 


este o comoară, toleranța este excelenţă” şi „Cel ce vorbeşte mult greşeşte 
mult”. Aceste diverse idei şi păreri, care sunt condiționate în tine de către 
familia ta, indiferent dacă le aplici sau le practici în mod evident în viaţa ta, 
sunt abecedarul tău. Ce vreau să spun prin „abecedar”? Vreau să spun un 
lucru care te inspiră şi te îndeamnă să accepţi filosofule Satanei pentru 
interacțiuni lumeşti. Aceste zicale de la familia ta ți-au insuflat un mod 
fundamental de a relaționa cu lumea şi un mod fundamental de a 
supraviețui, astfel încât, după ce vei intra în această societate, vei munci din 
greu ca să urmărești faima, câştigul şi statutul, te vei strădui să te deghizezi 
şi să te împachetezi mai frumos, să te protejezi mai bine şi te vei strădui să 
devii cel mai bun dintre ceilalți, să răzbeşti în viaţă şi să rămâi în vârf. 
Pentru tine, aceste lucruri pe care familia le condiționează în tine sunt reguli 
şi trucuri pentru a relaționa cu lumea, care te îndeamnă să intri în societate 


şi să asimilezi tendinţe rele. 


Ultima oară, am avut părtăşie despre efectele de condiționare pe care 
famila le exercită asupra oamenilor. Există mult mai multe efecte de 
condiționare decât acestea, așa că haideţi să continuăm să avem părtăşie 
despre ele. De exemplu, unii părinți le spun copiilor lor: „Dintre oricare trei 
oameni care merg împreună, cel puţin unul îmi poate fi profesor.” Cine a 
spus asta? (Confucius.) Asta este într-adevăr ceea ce a spus Confucius. Unii 
părinți le spun copiilor lor: „Trebuie să înveţi să faci lucruri noi oriunde 
mergi. Odată ce înveţi să faci lucruri noi, vei avea aptitudini într-un 
domeniu specializat, nu va mai trebui să te îngrijorezi că nu ai un loc de 
muncă şi vei fi autoritatea la care apelează toți, în orice situație. Unul dintre 
înţelepţii antici a spus-o bine: «Dintre oricare trei oameni care merg 
împreună, cel puţin unul îmi poate fi profesor.» Oricând eşti în preajma 
oamenilor, caută să vezi cine are aptitudini într-un domeniu specializat. 


Invaţă acel lucru în taină, fără ca acea persoană să afle şi, odată ce-l 


stăpâneşti, va deveni aptitudinea ta şi vei fi capabil să câştigi bani ca să te 
întreții și nu vei mai duce niciodată lipsă de necesităţile de bază ale vieții.” 
Care este țelul părinților tăi când te fac să dezvolţi aptitudini, atunci când te 
afli între alți oameni? (Să avansezi în lume.) Scopul este să te oțeleşti, să 
răzbeşti în viaţă, să înveți să deprinzi în secret abilităţi de la alții şi să-ţi 
consolidezi, treptat, puterea. Dacă eşti foarte puternic între oameni, vei avea 
mijloace de trai şi, de asemenea, faimă şi avere. lar când ai şi faimă şi 
avere, oamenii te vor admira. Dacă nu ai aptitudini adevărate, nimeni nu te 
va admira, aşa că trebuie să înveţi să deprinzi, în secret, aptitudini de la 
ceilalți, să înveţi punctele forte şi aptitudinile altor oameni şi, treptat, să 
devii mai puternic decât ei — numai atunci poţi răzbi în viaţă. Unii părinți le 
spun copiilor lor: „Dacă vrei să pari demn când te priveşte lumea, trebuie să 
suferi când nu te vede nimeni”, tot cu scopul de a-şi face copiii să câştige 
aprecierea şi admiraţia celorlalți. Dacă munceşti din greu şi sârguincios şi 
înduri mari greutăți pentru a învăţa aptitudini când nu se uită nimeni, atunci, 
odată ce le-ai dobândit, îi poţi impresiona pe toți cu strălucirea ta şi, ori de 
câte ori oamenii te privesc de sus sau te hărțuiesc, îţi poți etala talentele și 
nimeni nu va mai îndrăzni să te hărțuiască. Deşi poţi părea comun şi banal 
şi nu spui multe, vei avea câteva aptitudini, sub forma unor abilităţi tehnice, 
peste puterea de înțelegere a oamenilor obişnuiţi, astfel încât ceilalți te vor 
admira pentru asta, se vor simţi neînsemnaţi în prezenţa ta şi te vor privi ca 
pe un om care îi poate ajuta. Nu sporeşte, astfel, valoarea ta printre oameni? 
Şi pe măsură ce valoarea ta sporeşte, nu te face asta să pari demn? Dacă 
vrei să te străduieşti să dobândeşti un statut demn printre ceilalți, trebuie să 
înduri greutăți şi să suferi când nu se uită nimeni. Indiferent câte greutăți 
înduri, acceptă-le şi mergi mai departe şi se va dovedi că toată suferinţa ta a 
meritat, odată ce oamenii vor vedea cât de capabil eşti. Care este țelul 


părinților tăi când îţi spun: „Dacă vrei să pari demn când te priveşte lumea, 


trebuie să suferi când nu te vede nimeni”? Scopul lor e ca tu să dobândești 
un statut distins printre ceilalți şi să le câştigi stima, în loc să fii discriminat 
sau hărțuit, astfel încât să fu capabil nu numai să te bucuri de lucrurile 
frumoase din viaţă, dar şi să câştigi respectul şi sprijinul celorlalți. Oamenii 
cu acest fel de statut în societate nu numai că nu sunt hărțuiți de ceilalți, dar 
le merge bine oriunde se duc. Când oamenii te văd venind, vor spune: „O, 
tu eşti! Cu ce ocazie avem plăcerea vizitei tale? Este o mare onoare să te 
vedem! Ai ceva lucruri de care trebuie să te ocupi? Le voi rezolva eu pentru 
tine. O, ai venit să cumperi bilete? Ei bine, nu-i nevoie să stai la coadă. Îţi 
voi obține cel mai bun loc. La urma urmei, suntem prieteni!” Accepţi ideea 
aceasta şi te gândești: „Uau, această etichetă de celebritate pe care o am 
chiar face minuni. Bătrânii au dreptate când spun: «Dacă vrei să pari demn 
când te priveşte lumea, trebuie să suferi când nu te vede nimeni.» Societatea 
chiar este aşa, foarte realistă! Dacă nu aş avea reputația asta, cine mi-ar da 
atenție? Dacă stai la coadă ca un om normal, ceilalți s-ar putea să te 
desconsidere, să te lovească atunci când ești jos şi s-ar putea chiar să nu-ţi 
vândă, când ajungi în faţă.” Când stai la coadă să te vadă un doctor la spital, 
cineva te reperează din celălalt capăt al holului şi spune: „Nu eşti cutare? 
De ce aştepţi la rând? Îţi voi găsi imediat un specialist, ca să nu trebuiască 
să stai la coadă.” Răspunzi: „Nu am plătit încă.” Şi acea persoană spune: 
„Nu-i nevoie, plătesc eu.” Meditezi la asta şi te gândeşti: „E bine să fii o 
celebritate. Până la urmă, n-am suferit atât de mult în van când nu se uita 
nimeni. Chiar mă pot bucura de un tratament special în societate. Această 
societate este foarte realistă, trebuie doar să fii o celebritate ca să fii bine 


mp? 


primit. E grozav!” Incă o dată, te bucuri că nu ai suferit în van şi crezi că a 
meritat să treci prin toate acele greutăți şi să suferi când nu se uita nimeni! 
Te minunezi constant de asta, îți spui: „Nu trebuie să stau la rând ca să mă 


vadă un doctor la spital.” „Pot obține locuri bune ori de câte ori cumpăr 


bilete de avion şi primesc tratament special oriunde merg. Datorită 
influenţei mele, pot chiar să intru pe uşa din spate. E grozav! Aşa ar trebui 
să fie societatea, nu este nevoie de egalitate. Oamenii ar trebui să obțină atât 
cât investesc. Dacă nu suferi când nu se uită nimeni, poţi părea demn când 
se uită lumea? Uită-te la mine, de exemplu. Am suferit când nu se uita 
nimeni, astfel încât, atunci când se uită lumea, să pot primi un tratament 
special ca acesta, pentru că merit.” În cazul acesta, de ce depind oamenii, 
dacă vor să relaționeze cu ceilalți şi să rezolve lucruri în societate? Se 
bazează pe talentele și aptitudinile lor pentru a-şi sprijini abilitatea de a face 
lucruri. Dacă cineva are sau nu succes în strădaniile sale sau cât de bine se 
pricepe să rezolve lucruri în societate nu se bazează pe talentul sau 
umanitatea acelei persoane și nici pe faptul că posedă sau nu adevărul. În 
societate nu există echitate sau egalitate. Şi, atât timp cât eşti suficient de 
sârguincios, poţi îndura suferinţa când nu se uită nimeni şi eşti destul de 
tiranic şi neînfricat, poţi dobândi un statut înalt în rândul celorlalți. Întocmai 
ca în trecut, când oamenii concurau ca să devină maeştri în lumea artelor 
marțiale, ei îndurau mari suferinţe și se antrenau zile şi nopți la rând, până 
când, în cele din urmă, ajungeau să stăpânească toate stilurile diverselor 
şcoli de arte marțiale și inventau un stil unic, al lor, în care se antrenau până 
la perfecţiune, până deveneau invulnerabili. Şi, în final, ce se întâmpla? În 
campionatul de arte marțiale, învingeau luptători de la toate școlile 
importante şi câștigau statutul de maeştri ai lumii artelor marțiale. Pentru a 
părea demni în faţa celorlalți, erau pregătiți să îndure tot felul de suferinţe și 
chiar practicau anumite arte întunecate, în spatele uşilor închise. După opt 
până la zece ani de antrenament, deveneau experți şi nimeni din lumea 
artelor marţiale nu putea să-i învingă în ring sau să-i asasineze în afara lui 
ŞI, chiar dacă beau otravă, o puteau elimina din corp. Astfel, îşi consolidau 


poziția de maeştri ai lumii artelor marţiale şi nimeni nu le putea ameninţa 


poziţia — asta înseamnă să le pari demn celorlalți. Pentru a părea demni în 
faţa celorlalți, oamenii din antichitate susțineau examene imperiale și 
obțineau onoruri academice. În zilele noastre, oamenii merg la facultate, 
dau examene de admitere la cursuri postuniversitare şi studiază pentru 
doctorat — şi ei perseverează în studiile lor, în ciuda greutăților şi trudesc, 
din zori până târziu în noapte, pentru a acumula cunoştinţe inutile, an după 
an. Uneori sunt atât de obosiţi încât nu vor să mai înveţe şi tânjesc după o 
pauză, dar sunt mustraţi de părinţii lor, care spun: „Când vei da semne că 
vei avea succes? Mai vrei să pari demn în faţa celorlalți? Dacă da, cum poți 
face asta fără să suferi când nu se uită nimeni? Nu-i ca şi cum vei muri dacă 
nu iei o scurtă pauză, nu-i aşa? Du-te să înveţi! Du-te să-ți faci temele!” Ei 
răspund: „Mi-am terminat temele şi am repetat lecţiile de azi. Mă laşi să mă 
relaxez puţin?” Dar părinții lor răspund: „Categoric nu! Dacă vrei să pari 
demn când te priveşte lumea, trebuie să suferi când nu te vede nimeni!” 
Meditează la asta și se gândesc: „Părinţii mei fac toate astea pentru binele 
meu, deci de ce mă încăpăţânez și sunt atât de preocupat să mă distrez? 
Trebuie să fac cum mi se spune. Se zice că-ţi ignori bătrânii pe riscul tău, 
deci trebuie să-mi ascult părinții. Ei vor fi aşa pentru tot restul vieţii. Dacă 
nu le fac cinste, îi voi dezamăgi. În plus, încă am cale lungă de parcurs în 
viață, deci, pe termen lung, ce contează puţină suferință?” La gândul acesta, 
îşi canalizează toată energia în studii, în repetarea lecţiilor şi în teme. 
Rămân treji după miezul nopţii învățând şi, oricât de obosiţi se simt, reuşesc 
să biruie oboseala. Pe calea vieţii lor, oamenii sunt constant îndoctrinați de 
efectele de condiționare ale familiilor lor, sub formă de idei şi expresii 
precum „Dacă vrei să pari demn când te priveşte lumea, trebuie să suferi 
când nu te vede nimeni”, care continuă să-i încurajeze şi să-i motiveze. De 
dragul viitorului şi al perspectivelor lor şi ca să pară demni în faţa celorlalți, 


dobândesc constant aptitudini și cunoștințe, atunci când nu se uită nimeni. 


Se înarmează cu cunoştinţe şi diverse aptitudini pentru a deveni mai 
puternici. De asemenea, se uită la faptele eroice ale diverselor personalități 
din antichitate sau ale oamenilor de succes, ca să le dea un impuls și să le 
trezească spiritul de luptători. Fac toate acestea cu scopul de a scăpa, în 
viitor, de sărăcie, de mediocritate şi de caracterul lor umil şi pentru a-și 
schimba destinul de a fi discriminați, astfel încât să devină persoane 
superioare, membri ai elitei şi oameni admiraţi. Aceste efecte de 
condiționare din partea familiilor lor continuă să le treacă prin minte la 
nesfârşit, până când, treptat, aceste remarci și păreri devin ideile şi părerile 
lor înrădăcinate, modurile lor fixe de abordare a lumii și perspectiva lor 


intrinsecă asupra existenţei și țelul pe care îl urmăresc. 


Unii părinți le spun copiilor lor: „Trebuie să înveți să-ți faci prieteni. E 
aşa cum zice zicala: «Aşa cum un gard are nevoie de sprijinul a trei țăruşi, 
un om competent are nevoie de sprijinul altor trei oameni.» Până și 
criticatul politician al dinastiei Song, Qin Hui,!® avea trei prieteni. Oriunde 
mergi, învaţă să te înţelegi cu ceilalți şi să menţii relații interpersonale bune. 
Trebuie cel puţin să-ți faci câțiva prieteni apropiați. Odată ce intri în 
societate, vei întâmpina tot felul de dificultăţi în viaţă, la muncă și când îţi 
vezi de treburile tale. Dacă nu ai prieteni care să te ajute, va trebui să 
înfrunți singur tot felul de greutăţi și situaţii jenante. Dacă ştii câteva trucuri 
ca să-ți faci câţiva prieteni apropiaţi, când înfrunţi aceste situații jenante și 
dificultăți, acei prieteni se vor oferi să te ajute să ieși din necaz şi să ai 
succes în eforturile tale. Dacă vrei să realizezi lucruri măreţe, ar trebui să 
laşi aroganţa și să-ți faci prieteni. Ar trebui să fii capabil să ţii de partea ta 
tot felul de oameni puternici, ca să-ţi poată sprijini strădaniile şi viaţa și 
existenţa viitoare. Trebuie să fii capabil să profiți de diverşi oameni, ca să te 
ajute să rezolvi lucruri şi să-ţi facă servicii.” În general, părinţii nu le vor 


comunica, în mod explicit, copiilor lor acest fel de idee sau părere sau nu le 


vor spune direct că trebuie să înveţe să-şi facă prieteni, să profite de oameni 
şi să fie capabili să găsească prieteni, care să-i ajute să aibă succes în 
strădaniile lor. Cu toate acestea, există unii părinți cu statut şi reputație în 
societate, sau care sunt deosebit de vicleni şi uneltitori şi care-și 
influenţează copiii atât prin vorbe, cât și prin comportament. În plus, ori de 
câte ori copiii lor le văd și le aud ideile, părerile şi felurile de a aborda 
lumea, prin lucrurile pe care le spun şi le fac în viaţa de zi cu zi, acest lucru 
exercită un efect de condiţionare asupra copiilor. În condiţiile în care nu 
judeci și nu discerni corect între lucrurile pozitive şi cele negative, eşti 
influenţat, accidental, de cuvintele și acțiunile părinților tăi şi le accepți 
ideile şi părerile, sau aceste idei şi păreri sunt implantate, involuntar, în 
adâncul inimii tale şi devin fundamentul şi principiul de bază după care faci 
lucrurile. Părinții tăi s-ar putea să nu-ți spună în mod direct „să-ţi faci mai 
mulți prieteni, să înveți să determini oamenii să facă lucruri pentru tine, să 
valorifici calitățile oamenilor şi să înveţi să profiți de cei din jurul tău”. 
Totuşi, te infectează şi te condiționează practicând, prin acţiunile lor, ideile 
şi părerile pe care le predică. Astfel, părinții tăi devin primii tăi profesori în 
această chestiune, inițiindu-te cu privire la felul în care să gestionezi 
lucrurile, în care să te înţelegi cu oamenii şi în care să-ți faci prieteni în 
această societate şi, de asemenea, inițiindu-te cu privire la scopul în care să- 
ti faci prieteni, motivul pentru care ar trebui să-ţi faci prieteni, ce fel de 
prieteni ar trebui să-ți faci, cum să-ți consolidezi un punct de sprijin în 
societate, noțiunile de bază şi metodele prin care să-ți consolidezi punctul 
de sprijin şi aşa mai departe. Astfel, părinții tăi te condiționează practicând 
ceea ce predică. Fără să vrei, pe măsură ce treci de la copilărie la maturitate, 
aceste idei şi păreri se vor contura treptat, de la o simplă conștientizare la 
gânduri, păreri şi acțiuni concrete, astfel încât, pas cu pas, devin adânc 


înrădăcinate în inima şi în sufletul tău şi devin modul şi filosofia ta pentru 


interacțiuni lumești. Ce crezi despre zicala „Aşa cum un gard are nevoie de 
sprijinul a trei țăruşi, un om competent are nevoie de sprijinul altor trei 
oameni” ca modalitate de a relaționa cu lumea? (Este rea.) Există prieteni 
adevăraţi în lumea asta? (Nu.) Atunci de ce are nevoie un gard de sprijinul a 
trei țăruși? Pentru ce să aibă trei ţăruşi? Doar ca să-l facă mai stabil. Nu ar fi 
stabil cu doi țăruși, iar unul singur n-ar fi de ajuns. Deci care este principiul 
de relaționare cu lumea implicat aici? Chiar şi un om competent, oricât de 
capabil ar fi, nu poate aplauda cu o singură mână şi nu va ajunge nicăieri. 
Dacă vrei să realizezi ceva, ai nevoie de oameni care să te ajute. Şi dacă 
vrei oameni care să te ajute, trebuie să înveți cum să te porţi, cum să 
relaționezi cu lumea, cum să-ţi faci prieteni peste tot şi să aduni o armată ca 
să rezolvi lucruri. Pentru a obține orice lucru, important sau neînsemnat, fie 
că e vorba de a-ţi construi o carieră sau de a-ţi consolida punctul de sprijin 
în societate, sau a realiza un lucru şi mai măreț, ai nevoie de oameni în jurul 
tău, în care ai încredere sau pe care îi admiri, şi pe care îi poţi folosi ca să 
realizezi lucrurile pe care vrei să le întreprinzi, altfel va fi ca şi cum ai 
încerca să aplauzi cu o singură mână. Desigur, acestea sunt regulile pentru a 
face orice în lumea asta, pentru că nu există corectitudine în societate, 
numai uneltiri şi zbucium. Dacă mergi pe calea corectă şi te implici în cauze 
juste, nimeni nu va aproba asta, nu va funcționa în această societate. 
Indiferent la ce strădanie te înhami, trebuie să ai oameni care să te ajute și 
să aduni o armată în societate. Oriunde mergi, dacă sunt oameni care îţi 
cedează şi care se tem de tine, atunci vei avea un punct de sprijin stabil în 
societate, îti va fi mult mai uşor să îţi întreprinzi eforturile şi vor exista 
oameni care îți vor da undă verde. Aceasta este o atitudine şi o modalitate 
de a relaționa cu lumea. Indiferent ce vrei să faci, părinții tăi îţi vor spune 
mereu „Aşa cum un gard are nevoie de sprijinul a trei țăruşi, un om 


competent are nevoie de sprijinul altor trei oameni”. Aşadar, acest principiu 


de a relaţiona cu lumea este corect sau greşit? (Greşit.) Ce este în neregulă 
cu el? (Dacă o persoană poate realiza lucruri nu depinde de puterea sau 
talentul ei, ci de suveranitatea şi rânduielile lui Dumnezeu.) Depinde de 
suveranitatea şi rânduielile lui Dumnezeu, acesta este un aspect. În plus, 
care este scopul oamenilor atunci când vor ca alții să-i ajute în societate? 
(Să-și permită să se ridice deasupra celorlalți.) Așa e. Scopul din spatele 
acestor trei ţăruși care să te sprijine este să-ţi faci un loc şi să câştigi un 
punct de sprijin ferm. În felul acesta, nimeni nu te poate dobori şi, chiar 
dacă un ţăruş este pus la pământ, ceilalți doi vor fi acolo ca să te sprijine. 
Oamenii care au o anumită putere pot face uşor lucrurile în această 
societate, fără să-şi facă griji în privinţa legii, a sentimentelor oamenilor sau 
a opiniei publice. Nu acesta este scopul oamenilor? (Ba da.) În felul acesta, 
poţi deveni un factor decizional, un om care are o voce în societate, şi nici 
legea, nici orice opinie publică nu-ți pot zdruncina punctul de sprijin şi nu 
te pot tulbura. Vei avea ultimul cuvânt în tendinţele acestei societăți și în 
orice grup social. Vei fi autoritatea la care apelează toţi. Aşadar, nu poţi face 
ce-ţi place? Te poți ridica deasupra legii, a sentimentelor oamenilor, a 
opiniei publice, a moralității şi a condamnării din partea conștiinței. Acesta 
este scopul pe care oamenii vor să-l atingă? (Da.) Acesta este scopul pe care 
oamenii vor să-l atingă. Aceasta este baza pentru acțiunile oamenilor, care 
le permite să-și realizeze ambițiile şi dorinţele. Vezi tu, unii oameni devin 
frați de cruce în societate. Printre ei, un frate mai în vârstă este directorul 
executiv al unei corporaţii, un frate mai tânăr este preşedintele unei anumite 
companii, iar alţii sunt politicieni sau şefi ai mafiei. Unii au prieteni care 
sunt directori de spital, sau chirurgi şefi, sau asistente medicale şefe, iar unii 


A. 


își fac prieteni buni în domeniul lor de activitate. Oare oamenii chiar îşi fac 

aceşti prieteni pentru că au aceleaşi păreri şi interese? Sau pentru că vor cu 


adevărat să susțină împreună cauze drepte? (Nu.) Atunci de ce o fac? O fac 


pentru că vor să adune un fel de armată, să dezvolte şi să sporească această 
armată şi, în cele din urmă, să se bazeze pe ea ca să dobândească un punct 
de sprijin şi să supravieţuiască în societate, să trăiască la un nivel superior și 
să se bucure de o viaţă de lux şi răsfăţ;, nimeni nu va îndrăzni să-i hărțuiască 
ŞI, chiar dacă au comis delicte, legea nu va îndrăzni să-i pedepsească. ȘI, 
dacă vor comite delicte, prietenii lor se vor oferi să-i ajute. Un prieten va 
vorbi în numele lor, altul îi va ajuta să aplaneze lucrurile la tribunal și va 
căuta să influenţeze politicieni de rang înalt pentru clemență, aşa că vor ieşi 
din secţia de poliție în mai puţin de 24 de ore. Indiferent cât de grav este 
delictul comis, nu va exista niciun rezultat și ei nici măcar nu vor trebui să 
plătească o amendă. În cele din urmă, oamenii obişnuiţi vor spune: „Vai 
mie, omul acela chiar este deosebit. Cum de a scăpat atât de repede, după ce 
a comis un delict atât de grav? Dacă eram în locul lui, am fi fost terminaţi, 
nu-i așa? Am ajunge la închisoare, nu-i așa? Uitaţi-vă la prietenii pe care îi 
are. Noi de ce nu ne putem face astfel de prieteni? Cum se face că noi nu 
putem ajunge la astfel de oameni?” Şi oamenii vor fi invidioşi. Toate aceste 
chestiuni sunt provocate de nedreptatea socială şi de apariția continuă a 
tendinţelor rele în societate. Oamenii nu au niciun sentiment de siguranță în 
această societate. Vor mereu să intre în grațiile anumitor forţe şi să-și 
compare forţele cu alții. Mai ales cei care trăiesc la marginea societăţii, 
chiar dacă au anumite mijloace de a-şi câştiga existenţa, nu ştiu când vor 
înfrunta pericole sau dificultăţi şi, cel mai mult, se tem să nu întâmpine un 
dezastru neaşteptat, sau să se confrunte cu o nenorocire, mai ales când vine 
vorba de lucruri care implică legea, aşa că trec prin viață fără să vrea să aibă 
de-a face cu poliţia sau cu tribunalele. Întrucât oamenii nu au nici un 
sentiment de siguranță în această societate, trebuie să-și facă prieteni 
constant și să găsească aliați puternici pe care să se bazeze. Vezi tu, când 


copiii mici sunt la şcoală, ei trebuie să-și facă doi sau trei prieteni cu care să 


se joace. Altfel, ajung să fie hărțuiți când sunt singuri. Și nu îndrăznesc să-i 
spună învățătorului că sunt hărțuiți, pentru că, odată ce vor face asta, cu 
siguranță vor fi bătuți pe drumul de la şcoală spre casă. Chiar dacă 
profesorii se poartă frumos cu tine, iar rezultatele tale şcolare sunt destul de 
bune, dacă nu ştii cum să-ți faci prieteni sau nu intri într-o bandă de bătăuși, 
vei avea necazuri dacă îi enervezi. Şi, uneori, chiar dacă nu-i enervezi, vor 
încerca să te abată de la calea cea bună, când vor vedea că înveţi bine şi, 
dacă nu-i asculți, vei fi bătut sau hărțuit. Chiar şi mediile şcolare îi fac pe 
oameni să se simtă în primejdie, aşa că această lume este foarte 
înspăimântătoare, nu crezi? Prin urmare, efectele de condiționare ale 
familiei asupra ta, în această chestiune, provin, pe de o parte, din influența 
exemplului stabilit de părinții tăi şi, pe de altă parte, şi din neliniştile 
oamenilor cu privire la societate. Întrucât nu există corectitudine în această 
societate şi nici o armată sau un avantaj care să-ți poată proteja drepturile și 
interesele umane, oamenii sunt adesea copleșiți de groaza şi de frica de 
această societate. Drept urmare, ei acceptă, în mod natural, efectele de 
condiționare ale ideii că „Aşa cum un gard are nevoie de sprijinul a trei 
țăruşi, un om competent are nevoie de sprijinul altor trei oameni”. Pentru că 
în mediile reale în care există oameni, astfel de idei şi păreri sunt necesare 
ca să le sprijine supraviețuirea, permițându-le să treacă de la o viață de 
solitudine şi singurătate la una de sprijin şi la un sentiment de siguranţă. 
Prin urmare, oamenii văd sprijinul pe o armată şi pe prieteni în această lume 


ca pe un lucru foarte important. 


Cu privire la modurile în care oamenii sunt condiționați de familia lor, 
pe lângă zicala pe care tocmai am menționat-o, care era „Aşa cum un gard 
are nevoie de sprijinul a trei ţăruşi, un om competent are nevoie de sprijinul 
altor trei oameni”, există moduri mai specifice în care oamenii sunt educați 


de famila lor. De exemplu, părinții tind să-şi educe fiicele spunându-le 


lucruri precum: „«O doamnă se va aranja pentru cei care o admiră, în vreme 
ce un domn își va sacrifica viaţa pentru cei care îl înțeleg» şi «Nu există 
femei urâte pe lume, ci doar femei leneşe». Femeile trebuie să înveţe să se 
iubească, să se îmbrace elegant şi să se aranjeze. Astfel, oriunde ai merge, 
oamenii te vor plăcea, mai mulţi oameni vor face lucruri pentru tine și îţi 
vor da undă verde. Dacă oamenii te plac, atunci fireşte că nu-ţi vor face zile 
negre şi nu-ți vor îngreuna situația.” Unu părinţi le spun fiicelor: „Fetele 
trebuie să înveţe să se îmbrace elegant, să se machieze şi, chiar mai 
important, trebuie să înveţe să fie tandre.” Ce spun cu adevărat este că 
trebuie să înveţi să faci paradă. Mai spun şi lucruri ca: „Nu fi o femeie 
puternică. Ce rost are ca o femeie să fie puternică şi independentă? Astfel 
de femei nu se îmbracă niciodată elegant, ci trăiesc ca bărbaţii, fac lucrurile 
în grabă toată ziua şi nu sunt nici tandre. Femeile se nasc să fie alintate de 
bărbaţi. Ele nu trebuie să fie independente sau să dobândească aptitudini. 
Trebuie doar să înveţe să se îmbrace elegant, să satisfacă bărbaţii şi să facă 
bine ceea ce ar trebui să facă o femeie. O femeie care e plăcută şi preţuită 
de bărbați va fi fericită toată viaţa.” Unele femei sunt condiționate de 
părinții lor în acest sens. Pe de o parte, privesc cum se comportă mamele lor 
ca femei. Pe de altă parte, după ce au fost condiționate de părinții lor, se 
transformă în femei care sunt cu adevărat plăcute la vedere, îmbrăcându-se 
mereu elegant și făcându-se frumoase. Există astfel de persoane? (Da.) 
Femeile care cresc într-un astfel de mediu familial pun accent pe înfăţişarea, 
îmbrăcămintea şi identitatea lor feminină. Nu părăsesc casa fără a se machia 
întâi şi a se schimba de haine. Unele femei, indiferent cât de ocupate sunt 
cu munca, trebuie să își spele părul neapărat, să facă duș şi să se parfumeze 
înainte de a ieși din casă, altfel, pur şi simplu nu vor ieşi în oraş şi când au 
timp liber, nu fac altceva decât să se uite in oglindă şi să îşi aranjeze părul. 


Cine ştie de câte ori se uită aceste femei în oglindă în fiecare zi? Sunt 


condiționate profund de idei şi păreri precum: „O doamnă se va aranja 
pentru cei care o admiră, în vreme ce un domn își va sacrifica viața pentru 
cei care îl înțeleg”, așa că sunt foarte atente la înfăţişarea lor şi la cum arată 
chipul lor. Nu vor ieşi în oraş dacă tenul lor nu arată bine şi nu-şi vor arăta 
faţa în public, dacă au acnee. Dacă într-o zi nu au chef să se machieze, nu 
vor ieşi în oraş. Sau, dacă s-au tuns, dar nu le stă prea bine și nu sunt 
plăcute la vedere, nu vor ieşi să meargă la serviciu, pentru ca oamenii să nu- 
şi formeze o părere proastă despre ele. Astfel de femei își petrec toată ziua 
trăind pentru astfel de lucruri. Dacă au o pişcătură de ţânţar pe mână, îşi vor 
ascunde mâna să nu fie văzută sau, dacă e pe picior, şi-l vor acoperi pentru 
că nu vor arăta bine în fustă şi, în plus, nu vor ieşi în oraș şi nu-şi pot 
îndeplini datoria. Orice lucru cât de mic poate fi un motiv să le strice cheful 
şi să le oprească în loc, astfel încât viaţa devine extrem de grea şi obositoare 
pentru ele. Pentru a-și păstra demnitatea de doamne şi a evita să devină 
femei urâte, ele se chinuie şi fac un efort extraordinar să aibă grijă de 
chipurile lor, de înfăţişare şi de coafură şi, ca să nu devină femei urâte, 
renunţă la obiceiurile lor rele din trecut şi la lene. Indiferent cât de ocupate 
sunt la serviciu, trebuie să se îmbrace elegant şi să se împodobească 
meticulos și rafinat. Dacă sprâncenele nu sunt făcute bine, le vor reface. 
Dacă fardul de obraz nu este aplicat uniform, îl vor reaplica. Dacă nu au 
petrecut cel puţin o oră sau două aplicând machiajul, nu vor ieși pe ușă. 
Unele femei, imediat ce se trezesc dimineaţa, încep această şaradă de-a face 
duş, a se îmbrăca elegant și a-şi schimba hainele. Se gândesc şi se 
răzgândesc, încercând una, alta, până se face amiază și tot nu au ieşit din 
casă. Trebuie să le fie foarte dificil, ca timpul lor limitat şi energia să le fie 
consumate de astfel de lucruri lipsite de sens. Nu reuşesc să facă nimic 
serios şi, de când deschid ochii, nu se gândesc decât cum să se îmbrace 


elegant şi să se facă frumoase. Unele dintre aceste persoane sunt influențate 


de ideile şi părerile mamelor lor, pe când altora, mamele le explică în 
amănunt ce ar trebui să facă, iar altele învaţă din exemplul dat de acţiunile 
mamelor lor. Pe scurt, toate acestea sunt feluri în care oamenii sunt 


condiționați de familiile lor. 


Unele familii sunt de părere că „Fiicele ar trebui crescute asemenea 
copiilor bogaţi, iar fiii asemenea copiilor săraci”. Ai auzit această zicală? 
(Da, am auzit-o.) Ce înseamnă această zicală? Toţi sunt copii, atunci de ce 
ar trebui fiicele să fie crescute asemenea copiilor bogaţi, iar fiii asemenea 
copiilor săraci? Cultura tradițională preţuieşte, în general, bărbaţii și dă mai 
puțină importanță femeilor, atunci de ce această zicală pare că preţuieşte 
mai mult fetele decât băieţii? Dacă o fiică e crescută asemenea unui copil 
bogat, ce fel de fiică va deveni? Ce fel de persoană va deveni ea? (Una cam 
alintată, îngâmfată şi dominatoare.) Una încăpăţânată, fragilă, incapabilă să 
îndure greutăți, incapabilă să-i pese, iraţională, absurdă și incapabilă să facă 
distincția între bine și rău — ce se poate alege de o astfel de persoană? Este 
acesta modul corect de a educa pe cineva? (Nu.) O astfel de educaţie poate 
ruina un om. Dacă îți crești fiica asemenea unui copil bogat, chiar dacă o să 
crească într-un mediu familial care-i va dărui cele necesare şi va fi cât de 
cât sofisticată, va înţelege ea principiile reale de comportament? Dacă nu le 
va înţelege, atunci acest tip de educație părintească îi va face rău şi îi va 
dăuna, în loc să o protejeze. Care-i motivaţia pentru care părinții îşi cresc 
fetele având la bază acest principiu? O fiică educată astfel va fi sofisticată şi 
nu va fi cucerită uşor de bărbaţii care-i vor cumpăra rochii drăguţe, îi vor da 
ceva bani de cheltuială, sau îi vor oferi constant cadouri mărunte si atenţii. 
Prin urmare, un bărbat obişnuit nu o va face să se îndrăgostească de el. Ar 
trebui să fie extrem de bogat, un gentleman perfect, foarte sofisticat, extrem 
de uneltitor şi calculat și extrem de perspicace încât să-i câştige inima, să o 


facă să se îndrăgostească de el şi să-i câştige mâna. Crezi că-i bine sau rău 


să-ți căsătorești fata cu o astfel de persoană? Cu siguranţă nu-i un lucru bun, 
nu-i aşa? De altfel, dacă îți creşti fiica asemenea unui copil bogat, atunci pe 
lângă că ştie cum să se bucure, să se îmbrace elegant, să mănânce preparate 
bune, oare va fi în stare să discearnă cum sunt oamenii cu adevărat? Oare va 
avea aptitudini de supravieţuire? Oare va putea să trăiască împreună cu alții, 
perioade lungi de timp? Nu neapărat. S-ar putea să aibă probleme în a-şi 
menţine viața în ordine, caz în care persoane ca ea sunt inutile. Sunt 
alintate, poruncitoare şi dominatoare, încăpăţânate şi neruşinate, egoiste şi 
autoritare, nu fac compromisuri şi sunt insistente, știu doar să mănânce, să 
bea şi să se distreze. Pe lângă toate acestea, ea nu va avea minimul de bun 
simţ ca să se descurce în viață, lucru care, în mod imperceptibil, îi va crea 
necazuri pentru supraviețuirea şi viața ei familială viitoare. Nu-i un lucru 
bun ca părinții ei să-şi educe fiica în acest fel. Nu au învăţat-o principii de 
comportament, ci doar cum să se bucure de viaţă. Astfel, dacă nu va putea 
câştiga suficienți bani în viitor, oare nu va trebui să îndure greutăți? Nu-i va 
fi greu să se descurce? Oare va fi în stare să îndure asta? Oare nu va fi 
fragilă de fiecare dată când va trece prin greutăți în viitor? Oare va avea 
perseverenţa necesară pentru a trece prin toate aceste greutăți? Nu fi aşa de 
sigur. Când e vorba de persoane cărora le place prea mult viața materială, 
care sunt mult prea obişnuite cu un trai uşor si luxos şi care nu au suferit 
deloc, care este cea mai mare problemă cu umanitatea lor? Aceea că sunt 
fragili şi nu au voinţa de a îndura greutăţi, iar astfel de oameni vor fi ruinați. 
Aşadar, educația pe care o primesc copiii de la familiile lor, fie prin 
intermediul părinților sau prin intermediul tendinţelor sociale, provine, în 
esenţă, de la oameni. Fie că aceste felurite zicale formează o idee sau un 
punct de vedere, fie că devin un mod de viaţă sau de supraviețuire pentru 
oameni, ele fac oamenii să privească aceste probleme dintr-o perspectivă 


extremă, plină de prejudecăţi şi denaturată. Pe scurt, aceste zicale din partea 


familiei influenţează, într-o mai mică sau mai mare măsură, felul în care 
oamenii văd lumea şi lucrurile, şi felul în care se comportă şi acționează. Şi 
întrucât aceste lucruri te influenţează, vor influenţa și felul în care urmărești 
adevărul. Prin urmare, indiferent dacă aceste zicale, idei şi păreri din partea 
părinților sunt nobile şi morale, sau simpliste şi stupide, toţi ar trebui să le 
reexaminaţi, să le reevaluaţi și să învăţaţi să discerneţi ce sunt cu adevărat. 
Dacă ajung să exercite o anumită influență asupra ta sau să provoace o 
tulburare în viaţa ta și în felul în care urmărești adevărul, ori îţi dau viaţa 
complet peste cap, ori te împiedică să cauţi adevărul și să-l accepţi oricând 
înfrunți oameni, evenimente şi lucruri, atunci ar trebui pur şi simplu să 


renunți la ele. 


Există, de asemenea, afirmaţii care circulă în societate privind 
conceptele de coeficient emoțional, sau EQ, şi coeficient de inteligenţă, sau 
IQ. Aceste afirmaţii sugerează că oamenii nu au nevoie de un IQ mare, ci 
au nevoie doar de un EQ mare. IQ-ul are mai multă legătură cu calibrul unei 
persoane, pe când EQ-ul este raportat la iscusința unei persoane de a 
relaționa cu lumea. Aşa înțeleg Eu acești doi termeni. Poate coeficientul tău 
de inteligenţă este destul de mare și eşti un savant, ai foarte multe 
cunoştinţe și comunici excelent, iar abilitatea ta de supraviețuire este destul 
de puternică, dar inteligența ta emoțională nu este mare şi nu cunoşti niciun 
truc de a relaționa cu lumea și, chiar dacă eşti puţin abil, mijloacele tale nu 
sunt foarte sofisticate. În asemenea situaţii, cunoștințele, aptitudinile si 
competenţa ta într-un domeniu specializat te ajută numai să trăieşti de pe o 
zi pe alta în societate și să câştigi minimul necesar. Oamenii cu inteligenţă 
emoțională mare se pricep foarte bine să fie vicleni. Ei se vor folosi de 
diferite forțe în societate, de medii geografice avantajoase sau de 
oportunităţi favorabile şi de informații avantajoase, ca să creeze vâlvă şi să 


manipuleze lucrurile, exagerând un lucru neînsemnat până ajunge să aibă un 


anumit impact în societate sau în comunitate, pentru ca ei să poată deveni 
faimoși, iar la final să se facă remarcați din mulțime şi să devină persoane 
faimoase şi cu statut. Acest tip de persoană are o inteligență emoțională 
mare şi ştie trucuri. Persoanele şirete sunt, în esență, demoni-regi vicleni. 
Societatea zilelor noastre susține inteligența emoţională înaltă şi unele 
familii îşi pot condiţiona adesea copiii în acest fel, spunând: „Este un lucru 
bun să ai un IQ mare, dar trebuie să ai şi inteligenţă emoțională mare. Ai 
nevoie de ea când interacționezi cu colegii de clasă, colegii de serviciu, 
rudele şi prietenii. Ce susține această societate cel mai mult nu este puterea 
ta, ci să fii şiret, să ştii cum să pari ceva ce nu ești, cum să te promovezi, 
cum să profiți de toate diferitele puteri şi condiţii avantajoase din societate, 
să le foloseşti în favoarea ta şi ele să-ți servească — fie că faci asta pentru a 
nu pierde ocazia de a te îmbogăţi sau pentru a deveni faimos. Astfel de 
persoane au toate o inteligență emoțională mare.” Anumite familii sau 
anumiți părinți faimoşi şi prestigioși în societate îşi educă adesea copiii 
astfel, spunându-le: „Un bărbat cu inteligenţă emoţională este plăcut şi de 
bărbați şi de femei, pe când un bărbat fără inteligență emoțională nu este 
plăcut de nimeni. O femeie cu inteligență emoţională va fi plăcută de o 
mulțime de bărbați și femei, şi mulți bărbaţi o vor curta, în timp ce o femeie 
fără inteligenţă emoţională, nu va fi curtată de mulţi, oricât de frumoasă ar 
fi.” Trăind în societatea de astăzi, dacă oamenii nu discern aceste afirmaţii 
făcute de familiile lor, vor fi influenţaţi, fără să vrea, de aceste idei și păreri 
ŞI îşi vor măsura adesea IQ-ul și, mai mult decât atât, de multe ori se vor 
evalua după anumite standarde pentru a determina dacă au inteligență 
emoțională şi cât de mare este de fapt EQ-ul lor. Indiferent dacă ai sau nu o 
percepție puternică sau clară a acestor lucruri, este evident că, în această 
privinţă, efectele de condiționare din partea familiei au început deja să te 


influențeze. S-ar putea să nu le observi şi s-ar putea să nu ocupe un loc 


important în gândurile tale. Dar când auzi aceste lucruri şi nu le discerni, 


vei fi început deja să fii condiționat de ele, într-o anumită măsură. 


Sunt şi alte efecte de condiționare care provin de la familie. De 
exemplu, părinții le vor spune des copiilor: „Oricând eşti în preajma altora, 
nu ştii cum să fii vigilent și eşti mereu netot şi neștiutor. Cum este şi zicala: 
«Când cineva bate gongul, ascultă-i sunetul; când cineva vorbeşte, ascultă-i 
glasul.» Aşadar, oricând îţi vorbesc oamenii, trebuie să înveți să asculți ce 
spun, altfel vei sfârşi prin a fi trădat şi vei regreta!” Oare unii părinți spun 
des asta? Ce încearcă să spună de fapt? Nu fi o persoană sinceră, fii mai 
calculat. Adică citeşte printre rânduri întotdeauna ce îți spune cealaltă 
persoană, ascultă mereu ca să auzi şi subînțelesul cuvintelor nerostite, 
învaţă să ghicești ce vor alții să spună de fapt şi apoi adoptă măsuri 
corespunzătoare sau şiretlicuri, pe baza înțelesului nerostit. Nu fi pasiv, 
pentru că vei sfârşi prin a fi trădat şi vei regreta. Din perspectiva părinților 
tăi, aceste vorbe sunt toate bine intenţionate şi au scopul de a te proteja, ca 
să nu faci lucruri stupide sau să fii vândut de alții în această comunitate rea 
şi de a te ocroti, ca să nu fii înșelat sau să faci vreo prostie. Dar este această 
zicală în acord cu adevărul? (Nu, nu este.) Nu, nu este. Câteodată oamenii 
sunt capabili să asculte subînţelesurile celor spuse de alții. Chiar dacă nu 
eşti atent, tot poţi încerca să auzi subînțelesurile. Deci ce ar trebui să faci? 
Conform acestei zicale pe care ţi-o spun părinţii tăi — „Când cineva bate 
gongul, ascultă-i sunetul; când cineva vorbeşte, ascultă-i glasul” — ar trebui 
să te păzeşti de ceilalți, să fii vigilent în legătură cu ei tot timpul şi, în 
acelaşi timp, să iei măsuri să te protejezi înainte ca ei să-ți facă rău sau să te 
păcălească. Chiar mai important, ar trebui să loveşti primul şi să nu te pui 
într-o situaţie pasivă sau într-o dilemă. Este acesta scopul absolut pe care 
părinții vor să-l atingă spunându-ți această zicală? (Da.) Ori de câte ori 


interacționezi cu alții, indiferent dacă îţi fac rău sau nu, nu ar trebui să fu 


pasiv. Ar trebui să preiei inițiativa și să apuci mânerul cuțitului în propriile 
mâini, astfel încât, atunci când cineva vrea să îți facă rău, nu numai că te 
poți proteja, dar poţi şi să iei inițiativa de a-l lovi şi răni, fund mai 
înspăimântător şi mai nemilos decât el. Aceasta este de fapt ținta și 
semnificația de bază a cuvintelor părinților tăi. Analizând în acest mod, este 
clar că această zicală nu este în conformitate cu adevărul şi că este în 
complet dezacord cu ceea ce a vrut să zică Dumnezeu când le-a vorbit 
oamenilor: „Fiţi deci înţelepţi ca șerpi şi fără pată ca porumbeii.” 
Principiile şi căile înțelepte pe care Dumnezeu Le arată oamenilor au scopul 
de a-i ajuta pe aceştia să discearnă planurile viclene ale celorlalți, să se 
protejeze să nu cadă în ispită şi să nu se asocieze cu oameni răi, să se abțină 
să folosească metode malefice când se confruntă cu răul și să folosească, în 
schimb, adevărurile-principii, ca să se confrunte cu orice faptă rea şi cu 
orice om rău. Pe când metoda pe care părinţii o spun copiilor lor — „Când 
cineva bate gongul, ascultă-i sunetul; când cineva vorbeşte, ascultă-i glasul” 
— înseamnă să răsplăteşti răul cu rău. Aşadar, dacă celălalt este rău, tu ar 
trebui să fii și mai rău decât el. Dacă vorbele lui au un subînțeles, îi ești 
superior şi poţi identifica acest lucru şi, în acelaşi timp, pe baza acestui 
subînțeles, poţi folosi metode şi trucuri corespunzătoare pentru a relaționa 
cu el, a-l contraataca, a-l subjuga şi a-l face să se teamă de tine, să ți se 
supună şi să înţeleagă că nu trebuie să te intimideze sau să te necăjească. 
Asta înseamnă să plăteşti răul cu rău. În mod evident, calea și criteriul de 
practicare care îți sunt comunicate și rezultatul obținut prin intermediul 
acestei zicale te vor îndruma să faci rău şi să te abaţi de la adevărata cale. 
Când părinții îți spun să te comporti aşa, ei nu-ți cer să fii cineva care deţine 
adevărul sau i se supune și nici nu-ţi cer să fii o fiinţă creată adevărată. Ei îți 
cer să contraataci și să învingi răul folosind metode care sunt chiar mai rele 


decât cele ale omului rău pe care îl înfrunți. Asta vor să spună părinții tăi. 


Există vreun părinte care spune următoarele: „Dacă te atacă un om rău, 
încearcă să te abții. Ar trebui să îl ignori şi să discerni cine este cu adevărat. 
În primul rând, identifică esenţa dinlăuntrul omului rău şi discerne cine este 
cu adevărat. În al doilea rând, recunoaşte faptele rele și firile corupte din 
tine care sunt similare sau la fel cu ale lui și, după aceea, caută adevărul 
pentru a le înlătura.” Le spun părinții asta copiilor lor? (Nu.) Când părinții 
îți spun: „Când cineva bate gongul, ascultă-i sunetul; când cineva vorbeşte, 
ascultă-i glasul. Trebuie să ai grijă, altfel vei fi trădat de ceilalți şi vei 
regreta şi trebuie să înveți să loveşti primul”, indiferent care este intenția 
originală a părinților când spun asta, sau efectul final obținut, asta te face și 
mai înspăimântător, mai puternic, mai poruncitor, mai dominator şi mai 
feroce, astfel încât oamenilor răi le este frică de tine, chiar te evită atunci 
când te văd şi nu îndrăznesc să te necăjească. Nu-i aşa? (Ba da.) Atunci, se 
poate spune că scopul părinţilor tăi atunci când îţi transmit această zicală nu 
este de a te transforma într-un om cu simțul dreptăţii sau care are adevărul 
ŞI nici de a te face un om „înţelepţi ca şerpii şi fără pată ca porumbeii”? 
Scopul lor este să-ți spună că trebuie să fii o persoană puternică în societate, 
să fii chiar mai rău decât ceilalți şi să fii un om care foloseşte răul pentru a 
se proteja, nu-i așa? (Ba da.) Când părinții îţi spun „Când cineva bate 
gongul, ascultă-i sunetul; când cineva vorbește, ascultă-i glasul”, fie că asta 
este intenția lor originală sau rezultatul final obţinut, şi fie că părinții îți 
spun principiile şi metodele de practică pentru a face aceste lucruri, sau îţi 
spun, în schimb, ideile şi părerile lor despre astfel de lucruri, în mod 
evident, niciunul dintre aceste lucruri nu este în conformitate cu adevărul și 
toate sunt contrare cuvintelor lui Dumnezeu. Părinţii tăi te fac să devii un 
om rău, nu o persoană integră şi nici una înţeleaptă, căreia îi este frică de 
Dumnezeu și se fereşte de rău. În mod evident, învăţăturile şi condiţionarea 


date de părinţi nu sunt lucruri pozitive şi nici nu sunt o cale corectă. Deşi 


părinții au vrut să te protejeze și au avut cele mai bune intenţii făcând asta, 
efectul obţinut este rău. Nu numai că nu au reușit să te protejeze, dar te-au 
şi îndrumat pe o cale greșită, determinându-te să faci rău și să devii un om 
rău. Nu numai că nu au reușit să te protejeze, dar chiar ti-au făcut rău, 
determinându-te să cazi în ispită şi nedreptate şi să te îndepărtezi de grija şi 
protecția lui Dumnezeu. Din acest punct de vedere, sunt mai multe șanse ca 
efectele de condiționare exercitate de familie asupra ta să te facă egoist, 
ipocrit, ahtiat după faimă, câștig și statut social şi să te integreze mai bine în 
tendințe rele, să-ți ofere mai multe şiretlicuri sofisticate în interacțiunea cu 
alții, să te facă alunecos, feroce, poruncitor şi dominator printre ceilalți, 
pentru ca nimeni să nu îndrăznească să te necăjească sau să te atingă. Din 
punctul de vedere al părinților tăi, ei au folosit aceste metode pentru a te 
condiționa, astfel încât să fii protejat în societate, sau, într-o anumită 
măsură, să devii o persoană demnă. Însă din perspectiva adevărului, ei nu-ţi 
permit să fii o fiinţă creată adevărată. Te fac să te îndepărtezi de învățăturile 
lui Dumnezeu şi de metodele prin care Dumnezeu te avertizează să te 
comporţi şi, de asemenea, te fac să te îndepărtezi tot mai mult de țelul pe 
care Dumnezeu îți spune să-l urmăreşti. Indiferent care au fost intenţiile 
originale ale părinților tăi când te-au condiționat şi te-au educat, în final, 
aceste idei pe care le-au condiționat în tine ți-au adus doar faimă, câştiguri 
şi un gol în suflet, precum şi toate faptele rele pe care le-ai trăit și le-ai 
dezvăluit și, în plus, ți-au oferit o confirmare suplimentară a caracterului 


practic al acestor efecte de condiționare în societate, şi nimic mai mult. 


Cât priveşte aceste zicale, care provin din condiţionarea pe care familia 
o exercită asupra ta — precum „Când cineva bate gongul, ascultă-i sunetul; 
când cineva vorbește, ascultă-i glasul” — luate câte una, nu le-ai da 
importanță. Ai considera că aceste zicale sunt uzuale și răspândite şi că 


astfel de zicale, idei şi păreri nu prezintă probleme grave. Cu toate astea, 


dacă le compari cu adevărul și foloseşti adevărul pentru a le diseca în 
detaliu, devine evident că prezintă, într-adevăr, probleme grave. De 
exemplu, dacă părinţii tăi îți spun mereu „Când cineva bate gongul, ascultă- 
1 sunetul; când cineva vorbește, ascultă-i glasul”, iar tu te pricepi să 
foloseşti acest mod de existență, atunci, când întâlneşti oameni, vei face 
presupuneri constant şi subconștient, fără să-ți dai seama, în legătură cu 
lucruri precum „Ce vrea să spun prin asta? De ce a spus-o?” Şi vei face 
presupuneri, în mod natural, în legătură cu gândurile oamenilor, ascultând 
constant ce spun ei şi interacționând cu ei în acest mod obişnuit de gândire, 
astfel încât nu vei contempla adevărul, sau cum să te înţelegi cu alții, sau ce 
principii de interacţionare există, sau ce principii de comunicare, sau cum să 
gestionezi implicaţiile pe care le identifici în cuvintele oamenilor, sau care 
este calea pe care o înveți de la Dumnezeu, sau cum să discerni oamenii de 
tipul acesta, sau cum să relaționezi cu ei şi alte asemenea principii de 
practică pe care părinții tăi nu ţi le-au comunicat niciodată. Ceea ce ți-au 
spus părinții tăi a fost să înveţi cum să te îndoieşti de gândurile altor oameni 
şi ai practicat foarte bine în acest fel; ai ajuns deja în punctul în care l-ai 
stăpânit şi nu te mai poți opri din a-l folosi. Prin urmare, aceste probleme 
necesită ca oamenii să se liniştească în mod regulat, să se gândească bine şi 
să depună eforturi pentru a înţelege lucrurile. Pe de o parte, ar trebui să 
diseci și să discerni clar aceste probleme. Pe de altă parte, oricând apar 
aceste lucruri, ar trebui să faci un efort ca să-ți schimbi modul de gândire și, 
de asemenea, modul de a privi oamenii şi lucrurile. Cu alte cuvinte, ar 
trebui să-ți schimbi gândurile și părerile despre gestionarea unor astfel de 
chestiuni. Data viitoare când asculți pe cineva vorbind și încerci să presupui 
ce a vrut să spună cu adevărat, renunţă la acest fel de gândire şi la acest fel 
de a aborda oamenii şi gândește-te bine: „Ce vrea să spună? Nu vorbeşte 


direct și mereu o dă pe după vişin. Această persoană este înșelătoare. Oare 


despre ce vorbea? Care este esenţa acestui lucru? Oare îl pot percepe clar? 
Dacă îl pot percepe clar, voi avea părtăşie cu el, folosind argumente și 
păreri în conformitate cu adevărul, explicând chestiunea clar și făcându-l să 
înţeleagă adevărul acestui aspect. Îl voi ajuta şi-i voi corecta gândurile și 
părerile greşite. În plus, felul în care vorbeşte este înșelător. Nu vreau să 
ştiu ce vrea să spună prin asta sau de ce vorbeşte pe ocolite. Nu vreau să 
irosesc efort şi energie încercând să presupun ce vrea să spună cu adevărat. 
Nu vreau să plătesc preţul acela și nu vreau să fac nimic în privinţa asta. 
Trebuie doar să recunosc că este o persoană înşelătoare. Deși este înşelător, 
nu mă voi complace în viclenie împreună cu el. Indiferent cât de mult se 
învârte în jurul cozii, voi fi sincer cu el, voi spune orice ar trebui spus şi voi 
zice lucrurilor pe nume. Așa cum a spus Domnul Isus: «Vorbirea voastră să 
fie astfel: „Da” să fie „Da” şi „Nu” să fie „Nu”» (Matei 5:37). Să abordezi 
înşelăciunea cu onestitate este cel mai înalt criteriu pentru a practica 
adevărul.” Dacă practici în felul acesta, vei renunţa la felurile în care 
părinții tăi te-au condiționat şi pe care le-ai învăţat de la ei, iar principiile 
tale de practică se vor schimba şi ele. Atunci vei fi o persoană care 
urmăreşte adevărul. Indiferent la ce aspecte ale condiționării din partea 
părinților tăi renunți, oricând se vor mai întâmpla lucruri asemănătoare, îţi 
vei schimba gândurile şi părerile greşite despre ele, luând cuvintele lui 
Dumnezeu drept fundament și folosind adevărul drept criteriu şi 
transformându-le în gânduri şi păreri care sunt în întregime corecte și 
pozitive. Cu alte cuvinte, dacă judeci, priveşti şi gestionezi această 
chestiune având drept bază şi criterii de practicare cuvintele lui Dumnezeu 
şi adevărul, atunci practici adevărul. Dimpotrivă, dacă tot adopţi obiceiurile 
învăţate de la părinții tăi — sau ideile şi părerile pe care ţi le-au insuflat — 
drept criteriu, bază şi principii de practică pentru a gestiona această 


chestiune, atunci acest mod de practică nu reprezintă practicarea adevărului 


şi nici nu este urmărirea adevărului. În cele din urmă, ceea ce câştigă 
oamenii din urmărirea adevărului este aprecierea şi experimentarea 
adevărului. Dacă nu urmărești adevărul, nu vei dobândi o apreciere sau o 
experimentare a adevărului. Ceea ce vei dobândi este doar o apreciere şi o 
experimentare a punerii în practică a acestei zicale pe care părinții tăi au 
condiționat-o în tine. Așadar, în vreme ce alţii vorbesc despre felul în care 
au experimentat şi au apreciat cuvintele lui Dumnezeu, tu nu te poţi hotărî 
să spui nimic, pentru că nu ai nimic de spus. Nu ai decât o apreciere şi o 
experimentare practică a ideilor şi părerilor condiționate în tine de familia 
ta. Pur şi simplu nu te poţi hotărî să spui nimic despre ele şi nu ai cum să le 
împărtăşeşti. Prin urmare, orice pui în practică este ceea ce vei aprecia în 
cele din urmă. Dacă ceea ce practici este adevărul, atunci ceea ce vei 
dobândi este o apreciere şi o experimentare a cuvintelor lui Dumnezeu şi a 
adevărului. Dacă pui în practică educația şi instrucțiunile primite de la 
părinții tăi, atunci ceea ce vei aprecia este experiența condiționării şi a 
educației tradiționale primite de la familia ta, iar ceea ce vei dobândi sunt 
doar ideile pe care Satana ţi le insuflă şi felul în care te corupe. Cu cât 
apreciezi mai profund aceste lucruri, cu atât vei simți mai mult că ideile și 
părerile cu care Satana te corupe sunt folositoare şi practice şi cu atât mai 
profund vei fi corupt de Satana. Ce se întâmplă dacă practici adevărul? Vei 
aprecia şi vei experimenta tot mai mult adevărul şi cuvintele şi principiile 
pe care ţi le spune Dumnezeu, vei simţi că adevărul este cel mai de preţ 
lucru, că Dumnezeu este sursa vieții omeneşti și cum cuvintele Lui sunt 


viaţa oamenilor. 


Pe lângă că te-au crescut, ţi-au asigurat hrana, îmbrăcămintea şi 
educația, ce ți-au oferit părinții tăi? Nu ți-au făcut decât necazuri, nu-i aşa? 
(Ba da.) Dacă nu te-ai fi născut într-o astfel de familie, toate diversele 


efecte de condiționare pe care familia le are asupra ta s-ar putea să nu fi 


existat. Condiţionarea din partea familiei tale nu ar fi existat, dar efectele de 
condiționare din partea societăţii tot ar exista — nu poți scăpa de ele. 
Indiferent din ce perspectivă priveşti lucrurile, fie că aceste efecte de 
condiționare provin de la familia ta sau de la societate, aceste idei și păreri 
provin practic de la Satana. Doar că fiecare familie acceptă aceste diverse 
zicale de la societate, cu grade diferite de convingere și punând accent pe 
diferite puncte. Apoi foloseşte metodele corespunzătoare pentru a educa şi 
condiționa următoarea generație a familiei. Fiecare primeşte tot felul de 
condiționări, în grade variate, în funcție de familia din care provine. Dar, de 
fapt, aceste efecte de condiționare provin din societate şi de la Satana. Doar 
că aceste efecte de condiţionare sunt inculcate profund în mințile oamenilor, 
prin intermediul cuvintelor şi acțiunilor concrete ale părinților, folosind 
metode mai directe care îi fac pe oameni mai receptivi la ele, astfel încât ei 
acceptă această condiționare şi ea se transformă în principiile şi modurile 
lor de a relaționa cu lumea și, de asemenea, în fundamentul după care 
privesc oamenii şi chestiunile, se comportă şi acționează. De exemplu, idea 
şi părerea despre care tocmai am vorbit — „Când cineva bate gongul, 
ascultă-i sunetul; când cineva vorbeşte, ascultă-i glasul” — este, de 
asemenea, un efect de condiționare care provine de la familia ta. Indiferent 
ce efect de condiționare exercită familia asupra lor, oamenii îl privesc din 
perspectiva membrilor familiei și, prin urmare, îl acceptă ca pe un lucru 
pozitiv şi ca pe propriul talisman, pe care îl folosesc ca să se protejeze. Asta 
pentru că oamenii se gândesc că tot ce provine de la părinții lor este 
rezultatul practicii şi al experienţei acestora. Din toată lumea, doar părinții 
lor nu le-ar face niciodată rău şi numai părinţii lor vor ca ei să ducă o viață 
mai bună şi să-i protejeze. Prin urmare, oamenii acceptă, fără discernământ, 
diverse idei și păreri de la părinţii lor. În felul acesta, ei acceptă în mod 


firesc condiționarea acestor diverse idei şi păreri. Odată ce oamenii au fost 


condiționaţi de aceste diverse idei și păreri, nu se îndoiesc niciodată de ele 
sau nu discern ceea ce sunt ele cu adevărat, pentru că îi aud adesea pe 
părinții lor spunând astfel de lucruri. De exemplu: „Părintele are 
întotdeauna dreptate.” Ce înseamnă această zicală? Înseamnă că indiferent 
dacă părinții tăi au dreptate sau greşesc, practic, întrucât ti-au dat viaţă şi te- 
au crescut, în ceea ce te priveşte, tot ceea ce fac ei este corect. Nu poţi să 
judeci dacă au dreptate sau nu şi nici nu poţi să-i respingi, cu atât mai puţin 
să li te împotriveşti. Aceasta se numește pietate filială. Chiar dacă părinții 
tăi au greşit şi chiar dacă unele dintre ideile şi părerile lor sunt învechite sau 
greşite, sau felul în care te educă şi ideile şi părerile cu care te educă nu sunt 
corecte sau pozitive, nu trebuie să te îndoieşti de ei sau să-i respingi, pentru 
că există o zicală despre asta — „Părintele are întotdeauna dreptate.” Când 
este vorba despre părinți, nu ar trebui niciodată să discerni sau să evaluezi 
dacă au dreptate sau nu, pentru că în ceea ce-i priveşte pe copii, viețile lor şi 
tot ceea ce au provine de la părinții lor. Nimeni nu este mai presus de 
părinții tăi, aşa că, dacă ai conştiinţă, nu ar trebui să-i critici. Indiferent cât 
de mult greşesc sau cât de imperfecţi sunt, ei sunt totuşi părinţii tăi. Ei sunt 
oamenii cei mai apropiaţi de tine, care te-au crescut, oamenii care te 
tratează cel mai bine şi cei care ţi-au dat viaţă. Nu acceptă toată lumea 
această zicală? Şi tocmai pentru că există această mentalitate, părinții tăi 
cred că te pot trata fără scrupule şi pot folosi diverse metode ca să te 
îndrume să faci tot felul de lucruri și să-ți insufle diverse idei. Din punctul 
lor de vedere, se gândesc: „Motivele mele sunt corecte, este pentru binele 
tău. Tot ceea ce ai ţi-a fost dat de mine. Eu ţi-am dat viaţă și te-am crescut, 
aşa că, indiferent cum te tratez, nu pot greşi, pentru că tot ceea ce fac este 
pentru binele tău, nu te-aş răni şi nu ţi-aş face rău.” Din perspectiva 
copiilor, este corect ca atitudinea lor faţă de părinți să se bazeze pe această 


zicală: „Părintele are întotdeauna dreptate”? (Nu, este greșit.) Cu siguranță 


este greşit. Deci cum ar trebui să discerni această zicală? Din câte aspecte 
putem diseca incorectitudinea acestei zicale? Dacă o privim din perspectiva 
copiilor, viețile şi trupurile lor provin de la părinții lor, care au şi bunătatea 
de a-i crește şi a-i educa, așadar, copiii ar trebui să le asculte fiecare cuvânt, 
să-şi îndeplinească obligația filială şi să nu le caute vină părinților lor. 
Importanța ascunsă a acestor cuvinte este că nu ar trebui să-ți discerni 
părinții aşa cum sunt ei cu adevărat. Dacă analizăm lucrurile din această 
perspectivă, este corectă această părere? (Nu, este greșită.) Cum ar trebui să 
tratăm această chestiune, în conformitate cu adevărul? Care ar fi 
modalitatea corectă de exprimare? Sunt trupurile şi viețile copiilor date de 
părinții lor? (Nu.) Trupul unei persoane provine de la părinții ei, dar de 
unde provine abilitatea părinților de a avea copii? (Este dată de Dumnezeu 
şi provine de la El.) Dar sufletul unei persoane? De unde provine? Şi acesta 
provine de la Dumnezeu. Deci, în esență, oamenii sunt creaţi de Dumnezeu 
şi toate acestea sunt prestabilite de El. Dumnezeu a fost Cel care a 
prestabilit să te naști în această familie. Dumnezeu a trimis un suflet acestei 
familii și apoi te-ai născut tu şi ai această relație prestabilită cu părinții tăi — 
acest lucru a fost prestabilit de Dumnezeu. Datorită suveranității şi 
prestabilirui din partea lui Dumnezeu, părinții tăi au fost capabili să te aibă 
şi te-ai născut în această familie. Asta înseamnă să privim lucrurile de la 
sursă. Dar dacă Dumnezeu nu predestina lucrurile în felul acesta? Atunci 
părinții tăi nu te-ar fi avut, iar tu nu ai fi avut această relaţie copil-părinte cu 
ei. Nu ar fi existat relații de sânge, afecțiunea familiei și niciun fel de 
conexiune. Prin urmare, e greşit să spunem că viaţa unei persoane îi este 
dată de părinții ei. Un alt aspect este acela că, privind lucrurile din 
perspectiva copilului, părinţii lui sunt cu o generaţie mai în vârstă decât el. 
Dar în ceea ce le priveşte pe toate ființele umane, părinţii sunt la fel ca toată 


lumea, în măsura în care toți sunt membri ai rasei umane corupte și toți au 


firile corupte ale Satanei. Nu sunt cu nimic diferiți de ceilalți şi nici de tine. 
Deşi, fizic, ți-au dat viaţă şi, în privinţa relației voastre de sânge, ei sunt cu 
o generație mai în vârstă decât tine, totuși, în ceea ce priveşte esenţa firii 
umane, toți trăiţi sub puterea Satanei și toţi aţi fost corupți de el şi aveți firi 
corupte și satanice. Dat fiind că toți oamenii au firi corupte satanice, 
esenţele tuturor oamenilor sunt la fel. Indiferent de diferenţele de vechime 
sau de vârstă, sau de cât de devreme sau târziu a venit cineva pe lumea asta, 
în esență, oamenii au aceeași fire-esenţă coruptă, sunt toți fiinţe umane care 
au fost corupte de Satana şi nu sunt diferiți, din acest punct de vedere. 
Indiferent dacă umanitatea lor este bună sau rea, pentru că au firi corupte, 
adoptă aceleaşi perspective şi puncte de vedere, când este vorba de a privi 
oamenii şi chestiunile şi de a aborda adevărul. În acest sens, nu există nicio 
diferență între ei. De asemenea, toţi cei care trăiesc în mijlocul acestei rase 
umane rele acceptă diversele idei şi păreri care abundă în lumea aceasta rea, 
fie în ceea ce priveşte cuvintele sau gândurile, fie în formă sau ideologie și 
acceptă tot felul de idei de la Satana, fie prin educația de stat sau prin 
condiționarea moravurilor sociale. Aceste lucruri nu sunt deloc conform 
adevărului. Nu există adevăr în ele, iar oamenii cu siguranță nu înţeleg care 
este adevărul. Din acest punct de vedere, părinţii și copiii lor sunt egali şi au 
aceleaşi idei şi păreri. Doar că părinţii tăi au acceptat aceste idei şi păreri în 
urmă cu 20 sau 30 de ani, pe când tu le-ai acceptat puţin mai târziu. Cu alte 
cuvinte, având acelaşi mediu social, atât timp cât eşti o persoană normală, 
atât tu, cât şi părinții tăi, ați acceptat aceeaşi corupție de la Satana, 
condiționarea moravurilor sociale şi aceleași idei și păreri care provin din 
diversele tendinţe rele din societate. Din acest punct de vedere, copiii sunt 
la fel ca părinții lor. Din punctul de vedere al lui Dumnezeu, lăsând la o 
parte premisa că El poruncește dinainte, prestabilește şi alege, în ochii lui 


Dumnezeu, atât părinţii, cât şi copiii lor sunt asemănători prin faptul că sunt 


fiinţe create şi, fie că sunt sau nu ființe create care Îl venerează pe 
Dumnezeu, ei sunt, în mod colectiv, cunoscuți drept fiinţe create și toți 
acceptă suveranitatea, orchestrările şi rânduielile lui Dumnezeu. Din acest 
punct de vedere, părinții şi copiii lor au de fapt un statut egal în ochii lui 
Dumnezeu şi toţi acceptă în mod similar şi egal suveranitatea și rânduielile 
lui Dumnezeu. Aceasta este o realitate obiectivă. Dacă toți sunt aleşi de 
Dumnezeu, toți au şanse egale de a urmări adevărul. Desigur, au şi şanse 
egale de a accepta mustrarea şi judecata din partea lui Dumnezeu şi şanse 
egale de a fi mântuiți. Pe lângă similaritățile de mai sus, există o singură 
diferență între părinți şi copiii lor, aceea că rangul părinților în aşa-zisa 
ierarhie familială este mai înalt decât cel al copiilor lor. Ce înseamnă rangul 
lor în ierarhia familială? Înseamnă că sunt numai cu o generaţie mai în 
vârstă, cu 20 sau 30 de ani — nu-i nimic mai mult decât o mare diferență de 
vârstă. Şi din cauza statutului special al părinților, copiii trebuie să fie filiali 
şi să-şi îndeplinească obligaţiile faţă de părinții lor. Aceasta este singura 
responsabilitate pe care o are o persoană față de părinții ei. Dar întrucât 
copiii şi părinţii fac cu toţii parte din aceeaşi rasă umană coruptă, părinții nu 
sunt exemple de moralitate pentru copiii lor şi nici un punct de referință sau 
un model de urmat pentru copiii lor în urmărirea adevărului şi nici nu sunt 
modele de urmat pentru copiii lor în ceea ce priveşte venerarea şi supunerea 
faţă de Dumnezeu. Desigur, părinții nu sunt întruparea adevărului. Oamenii 
nu au nicio obligație sau responsabilitate să-şi privească părinții drept 
exemple de moralitate şi personalități pe care ar trebui să le asculte 
necondiționat. Copiii nu ar trebui să se teamă să discearnă comportamentul, 
acțiunile şi esenţa firii părinților lor. Adică, atunci când vine vorba de felul 
în care își tratează părinții, oamenii nu ar trebui să respecte astfel de idei şi 
păreri precum „Părintele are întotdeauna dreptate”. Această părere se 


bazează pe faptul că părinţii au un statut special, și anume că ti-au dat viaţă 


după prestabilirea de la Dumnezeu și sunt cu 20, 30 sau chiar 40 sau 50 de 
ani mai în vârstă decât tine. Doar din perspectiva acestei relaţii de sânge, 
din punct de vedere al statutului şi al rangului lor în ierarhia familială, ei 
sunt diferiți de copiii lor. Dar din cauza acestei diferențe, oamenii consideră 
că părinții lor nu au niciun defect. E corect? Acesta este un lucru greșit, 
irațional și nu este conform adevărului. Unii se întreabă cum ar trebui să-și 
trateze părinții, dat fiind că părinții şi copiii au această relație de sânge. 
Dacă părinții cred în Dumnezeu, ar trebui să fie tratați ca atare, drept 
credincioşi; dacă nu cred în Dumnezeu, ar trebui să fie tratați ca atare, drept 
non-credincioşi. Indiferent ce fel de oameni sunt părinţii, ei ar trebui să fie 
tratați conform adevărurilor-principii corespunzătoare. Dacă sunt diavoli, ar 
trebui să spui că sunt diavoli. Dacă nu au umanitate, ar trebui să spui că nu 
au umanitate. Dacă ideile şi părerile pe care le înveţi de la ei nu sunt 
conform adevărului, nu trebuie să le asculți sau să le accepţi şi poţi chiar să 
discerni ceea ce sunt cu adevărat şi să le dai în vileag. Dacă părinții tăi 
spun: „Fac asta pentru binele tău” şi apoi au un acces de furie şi fac scandal, 
îți va păsa? (Nu, nu-mi va păsa.) Dacă părinţii tăi nu cred, pur şi simplu nu 
le da atenţie şi încheie discuţia acolo. Dacă fac atât de mult caz, vei vedea 
că sunt diavoli şi nimic altceva. Aceste adevăruri care privesc credința în 
Dumnezeu sunt ideile și părerile pe care majoritatea oamenilor trebuie să le 
accepte. Ei nu le pot accepta sau nu vor adera la ele, deci ce fel de lucruri 
sunt? Ei nu înţeleg cuvintele lui Dumnezeu, așa că sunt subumani, nu-i aşa? 
Trebuie să gândeşti în felul acesta: „Deşi sunteți părinții mei, nu aveți 
umanitate. Mi-e cu adevărat ruşine că mi-aţi dat viaţă! Acum pot să discern 
ceea ce sunteți cu adevărat. Nu aveţi duh uman în voi, nu înţelegeți 
adevărul, nu puteţi nici măcar să ascultați astfel de doctrine evidente şi 
simple şi, totuşi, faceţi comentarii insensibile şi spuneţi calomnii. Înţeleg 


asta acum și m-am despărțit de voi în inima mea. Dar, la exterior, tot trebuie 


să vă fac pe plac şi tot trebuie să-mi îndeplinesc anumite responsabilități şi 
obligații în calitate de copil al vostru. Dacă voi avea mijloacele să fac asta, 
voi cumpăra câteva produse de îngrijire a sănătăţii, dar dacă nu voi putea, 
mă voi întoarce să vă vizitez şi atât. Orice aţi spune, nu vă voi contrazice. 
Sunteţi absurzi, iar eu pur şi simplu vă voi lăsa să fiți aşa. Ce li se poate 
spune diavolilor ca voi, care sunt insensibili la rațiune? Din respect pentru 
că mi-aţi dat viaţă şi aţi petrecut toți aceşti ani crescându-mă, voi continua 
să vin să vă vizitez şi să am grijă de voi. Altfel, nu v-aş da nicio atenţie şi n- 
aş vrea să vă văd cât trăiesc.” De ce nu vrei să-i mai vezi sau să ai de-a face 
cu ei? Pentru că înţelegi adevărul, le-ai văzut esenţa aşa cum este și ai văzut 
toate diversele idei şi păreri false pe care le au și, din aceste idei şi păreri 
false, le percepi nerozia, intransigenţa şi ticăloşia, vezi clar că sunt diavoli 
ŞI, astfel, eşti scârbit şi dezgustat de ei și nu vrei să-i vezi. Numai din cauza 
acelei fărâme de conştiinţă dinlăuntrul tău te simți obligat să-ți îndeplineşti 
câteva responsabilităţi şi îndatoriri filiale, în calitate de fiu sau fiică, așa că 
îi vizitezi de Anul Nou sau de sărbătorile legale şi atât. Atâta vreme cât nu 
te-au împiedicat să crezi în Dumnezeu sau să-ți faci datoria, mergi şi 
vizitează-i când ai timp. Dacă într-adevăr nu vrei să-i vezi, pur şi simplu 
sună-1 ca să îi întrebi ce fac, trimite-le, din când în când, bani prin poştă și 
cumpără-le câteva lucruri folositoare. Fie că e vorba să ai grijă de ei, să-i 
vizitezi, să le cumperi haine, să fu îngrijorat de sănătatea lor sau să-i 
îngrijești când sunt bolnavi — toate acestea nu înseamnă decât că-ți 
îndeplineşti obligaţiile filiale şi îţi satisfaci propriile nevoi în ceea ce 
priveşte sentimentele şi conştiinţa. Asta-i tot şi nu se consideră ca fiind 
practicarea adevărului. Indiferent cât de mult te dezgustă, sau cât de clar le 
poţi vedea adevărata esenţă, atât timp cât sunt în viaţă, trebuie să-ți 
îndeplineşti obligațiile necesare, în calitate de fiu sau fiică, şi să-ți asumi 


responsabilitățile necesare. Părinţii tăi au avut grijă de tine când erai mic şi, 


când îmbătrânesc, trebuie să ai grijă de ei, atât timp cât ai mijloacele s-o 
faci. Lasă-i să te sâcâie dacă vor. Atât timp cât nu asculți ideile și părerile 
pe care încearcă să ți le insufle, nu accepţi ce spun ei, nu-i laşi să te tulbure 
sau să te constrângă, atunci este în regulă, iar asta dovedeşte că ai o statură 
înaltă şi că deja eşti ferm în mărturia ta înaintea lui Dumnezeu. El nu te va 
condamna pentru că ai grijă de ei şi nu va spune: „De ce eşti atât de 
sentimental? Ai acceptat adevărul şi-l urmărești, deci cum poţi avea în 
continuare grijă de ei?” Aceasta este responsabilitatea și obligația 
elementară după care ar trebui să te comporti și anume să-ți îndeplineşti 
obligațiile, atât timp cât condițiile o permit. Asta nu înseamnă că eşti 
sentimental, iar Dumnezeu nu te va condamna pentru asta. Desigur, în 
lumea aceasta, în afară de părinții tăi, care sunt oamenii față de care ar 
trebui să-ți îndeplineşti obligațiile şi responsabilitățile, nu ai responsabilități 
şi obligaţii față de nimeni altcineva — nici față de fraţii tăi, nici față de 
prieteni sau diverşi unchi şi mătuşi. Nu ai nicio obligație sau 
responsabilitate de a întreprinde ceva ca să le faci pe plac, să le intri în 


grații sau să-i ajuţi. Nu-i aşa? (Ba da.) 


Am fost clar în ceea ce am spus despre afirmaţia că „Părintele are 
întotdeauna dreptate”? (Da.) Ce sunt părinții? (Oameni corupți.) Aşa e, 
părinții sunt oameni corupți. Dacă, uneori, ţi-e dor de părinții tăi şi te 
gândeşti: „Cum s-au descurcat părinții mei în ultimii doi ani? Le-a fost dor 
de mine? S-au pensionat? Oare au vreo greutate în viață? Oare au pe cineva 
care să-i îngrijească atunci când sunt bolnavi?” Să spunem că te gândeşti la 
aceste lucruri şi, de asemenea, chibzuieşti: „Părintele are întotdeauna 
dreptate. Părinţii mei mă băteau şi mă certau, pentru că erau exasperați că 
nu mă ridicam la nivelul aşteptărilor lor și pentru că mă iubeau cu atât de 
mult zel. Părinţii mei sunt mai buni decât oricine, sunt cei care mă iubesc 


cel mai mult pe lume. Acum, că mă gândesc la defectele lor, nu le mai văd 


ca defecte, pentru că părintele are întotdeauna dreptate”. Şi cu cât te 
gândeşti mai mult la asta, cu atât mai mult vrei să-i vezi. Este bine să 
gândeşti aşa? (Nu, nu este.) Nu, nu este. Cum ar trebui să gândești? 
Chibzuieşti: „Părinții mei m-au bătut, m-au certat şi mi-au rănit stima de 
sine, când eram copil. Nu mi-au spus niciodată o vorbă blândă sau de 
încurajare. M-au forţat să studiez și, de asemenea, să învăţ să dansez şi să 
cânt şi să mă pregătesc pentru olimpiadele de matematică — toate fund 
lucruri care nu-mi plac. Părinţi mei chiar au fost agasanți. Acum, cred în 
Dumnezeu şi sunt eliberat. Am plecat de acasă pentru a-mi îndeplini 
datoria, dinainte să termin facultatea. Dumnezeu este Cel care este bun. Nu 
îmi este dor de părinții mei. M-au împiedicat să cred în Dumnezeu. Părinții 


29 


mei sunt diavoli.” Apoi, chibzuieşti iar: „Nu-i corect. Părintele are 
întotdeauna dreptate. Părinții mei sunt oamenii care-mi sunt cel mai 
aproape, aşa că e corect să-mi fie dor de ei.” E corect să gândești așa? (Nu, 
e greșit.) Atunci care este modul corect de gândire? (Înainte, credeam că 
orice ar face părinții noștri, o fac pentru că ţin la noi, că sunt buni cu noi în 
tot ceea ce fac şi că nu ne vor răni niciodată. Părtăşia lui Dumnezeu tocmai 
m-a făcut să realizez că părinții mei sunt şi oameni corupți, care au acceptat 
diverse idei şi păreri de la Satana. Fără să vrea, părinţii noştri ne-au insuflat 
multe păreri satanice, făcându-ne să ne abatem prea mult de la adevăr, în 
comportamentul şi acțiunile noastre, şi să trăim după filosofii satanice. 
Acum, că am puţin discernământ asupra a ceea ce este în inimile părinților 
mei, îmi va fi dor de ei şi mă voi gândi la ei mult mai puţin.) În relaţiile cu 
părinţii tăi, ar trebui mai întâi să te îndepărtezi rațional de această legătură 
de sânge şi să-ți discerni părinții folosind adevărurile pe care deja le-ai 
acceptat şi înţeles. Discerne-ţi părinţii pe baza gândurilor, părerilor și 
motivelor pe care le au în privinţa comportamentului şi pe baza principiilor 


şi metodelor de comportare, care vor confirma că și ei sunt oameni corupți 


de Satana. Priveşte-i şi discerne-i din perspectiva adevărului, în loc să te 
gândești mereu că părinții tăi sunt măreţi, altruiști și buni cu tine şi, dacă îi 
priveşti în felul acela, nu vei descoperi niciodată ce probleme au. Nu-ţi privi 
părinții din perspectiva legăturilor de familie sau a rolului tău de fiu sau 
fiică. leşi din această sferă şi uită-te cum abordează lumea, adevărul, 
oamenii, chestiunile şi lucrurile. De asemenea, în mod specific, uită-te la 
ideile şi părerile pe care părinţii tăi le-au condiționat în tine, în legătură cu 
felul în care ar trebui să priveşti lumea şi lucrurile şi cum ar trebui să te 
comporti şi să actionezi — așa ar trebui să-i recunoști şi să-i discerni. În felul 
acesta, calităţile lor umane şi faptul că au fost corupți de Satana vor deveni 
clare, încetul cu încetul. Ce fel de oameni sunt? Dacă nu sunt credincioși, 
care este atitudinea lor faţă de oamenii care cred în Dumnezeu? Dacă sunt 
credincioși, care este atitudinea lor faţă de adevăr? Sunt ei oameni care 
urmăresc adevărul? Iubesc ei adevărul? Le plac lucrurile pozitive? Care este 
perspectiva lor asupra vieţii şi asupra lumii? Şi aşa mai departe. Dacă-ţi poţi 
discerne părinții pe baza acestor lucruri, îţi vei face o idee clară. Odată ce 
aceste chestiuni devin clare, în mintea ta, statutul măreț, nobil și de 
nezdruncinat al părinților tăi se va schimba. Şi când se va schimba, iubirea 
maternă şi paternă pe care ţi-au arătat-o părinţii tăi — împreună cu vorbele şi 
acțiunile lor specifice și acele imagini mărețe pe care le ai despre ei — nu 
vor mai fi atât de profund întipărite în mintea ta. Altruismul și măreția 
iubirii părinților tăi pentru tine, precum şi devotamentul cu care au avut 
grijă de tine, te-au protejat şi chiar te-au răsfăţat, nu vor mai ocupa, fără ca 
tu să-ți dai seama, un loc important în mintea ta. Oamenii spun adesea: 
„Părinții mei mă iubesc atât de mult. Oricând sunt departe de casă, mama 
mă întreabă mereu: «Ai mâncat? Mănânci la ore fixe?» Tata mă întreabă 
mereu: «Ai destui bani? Dacă nu ai bani, o să-ţi mai trimit eu.» lar eu spun: 


«Am bani, nu e nevoie.» şi tata răspunde: «Nu, nu e suficient, deşi spui că 


al bani, o să-ți trimit oricum.»” Realitatea este că părinții tăi trăiesc 
cumpătat și sunt reticenţi să cheltuiască bani pentru ei înşişi. Își folosesc 
banii ca să te sprijine, astfel încât să ai puţin mai mulţi bani de cheltuială, 
atunci când eşti departe de casă. Mama și tatăl tău spun mereu: „Acasă, să 
faci economie, dar să ai nişte bani în plus la tine atunci când călătoreşti. la 
ceva mai mulți bani cu tine când ieși în oraș. Dacă nu ai destui bani, doar 
spune-mi şi-ţi voi trimite sau îţi voi pune pe card.” Preocuparea altruistă a 
părinților tăi, consideraţia, grija şi chiar afecțiunea copleşitoare și răsfățul 
vor fi mereu, în ochii tăi, un semn de neșters al dedicării lor altruiste. 
Această dedicare altruistă a devenit un sentiment puternic și cald în adâncul 
inimii tale, care întăreşte relația dintre voi. Te face incapabil să renunţi la ei 
şi te face să te îngrijorezi în privinţa lor, să te frămânți din cauza lor, să-ţi 
fie tot timpul dor de ei și te face chiar să fii dispus în mod constant să fii 
prins în acest sentiment şi șantajat de afecțiunea lor. Ce fel de fenomen este 
acesta? Iubirea din partea părinților tăi este, într-adevăr, altruistă. Indiferent 
cât de mult țin părinții tăi la tine, sau dacă fac economii la sânge numai ca 
să-ţi dea bani de cheltuială, sau dacă-ţi cumpără toate lucrurile de care ai 
nevoie, s-ar putea ca asta să fie o binecuvântare acum, dar, pe termen lung, 
nu va fi un lucru bun pentru tine. Cu cât sunt mai altruişti, cu cât te tratează 
mai bine, cu cât țin mai mult la tine, cu atât mai puţin capabil eşti să te 
detaşezi de această afecțiune şi să renunti la ea sau să o uiţi şi cu atât ţi-e 
mai dor de ei. Când nu reuşești să-ți faci datoria filială sau să-ți îndeplinești 
obligaţiile faţă de ei, îţi va părea şi mai rău de ei. În aceste circumstanţe, nu 
te lasă inima să-i discerni sau să uiţi de iubirea și dedicarea lor şi de tot ce 
au făcut pentru tine, sau să consideri toate aceste lucruri nedemne de 
menţionat — acesta este efectul conştiinţei tale. Oare conştiinţa ta reprezintă 
adevărul? (Nu, nu reprezintă adevărul.) De ce sunt părinții tăi aşa faţă de 


tine? Pentru că au sentimente pentru tine. Aşadar, poate bunătatea lor faţă 


de tine să reprezinte umanitatea-esență pe care o au? Poate reprezenta 
atitudinea lor faţă de adevăr? Nu, nu poate. Este întocmai cum spun mamele 
mereu: „Eşti sânge din sângele meu, am asudat şi am muncit din greu ca să 
te cresc. Cum să nu ştiu ce gândeşti în sinea ta?” Sunt buni cu tine datorită 
acestor legături familiale strânse şi acestei legături de sânge, însă sunt cu 
adevărat buni cu tine? Este aceasta adevărata lor faţă? Este o expresie 
adevărată a umanităţii-esenţă pe care o au? Nu neapărat. Întrucât le eşti rudă 
de sânge, ei cred că ar trebui să fie buni cu tine dintr-un simţ al datoriei. Dar 
tu, în calitate de copil al lor, crezi că sunt buni cu tine din bunăvoință şi te 
simți incapabil să-i răsplătești vreodată. Dacă nu poţi să le răsplătești pe 
deplin bunătatea sau măcar o infimă fracțiune din ea, conştiinţa ta te va 
condamna. Sentimentul acela pe care îl ai când te condamnă conştiinţa este 
conform adevărului? Cu alte cuvinte, dacă n-ar fi părinții tăi, ci oameni 
obişnuiţi, care ar interacționa normal cu tine în cadrul unui grup, te-ar mai 
trata astfel? (nu.) Cu siguranță nu. Dacă n-ar fi părinții tăi şi n-ar avea o 
legătură de sânge cu tine, comportamentul şi atitudinea faţă de tine ar fi 
diferite în multe moduri. Cu siguranță nu le-ar păsa de tine, nu te-ar proteja, 
nu te-ar copleşi cu afecţiune, nu ar avea grijă de tine, sau nu ti-ar dedica 
nimic în mod altruist. Deci cum te-ar trata? Poate că te-ar hărțui pentru că 
eşti tânăr şi nu ai experiență socială, sau te-ar discrimina din cauza poziției 
şi statutului tău modest şi ţi-ar vorbi mereu pe un ton birocratic și ar încerca 
să te educe; sau poate că ar crede că nu ai o înfăţişare deosebită şi, dacă ai 
vorbi cu ei, nu ti-ar da nicio atenţie şi nu te-ai putea ridica la nivelul lor; sau 
poate că nu te-ar considera util şi nu ar socializa cu tine sau nu ar avea 
nimic de-a face cu tine; sau poate că ar crede că ești inocent, așa că dacă ar 
vrea informaţii despre o anumită chestiune, ar începe mereu prin a te întreba 
pe tine şi a încerca să obțină răspunsuri de la tine; sau poate că ar vrea să 


profite pe nedrept de tine în vreun fel, de exemplu când vrei să cumperi 


vreun Chilipir, şi-ar dori mereu să-l împarți cu ei sau să ia o parte din el; sau 
poate, atunci când cazi pe stradă şi ai nevoie de ajutorul lor ca să te ridici, 
nici nu s-ar uita la tine şi, în schimb, ar încerca să te lovească; sau poate că, 
atunci când te urci în autobuz, dacă nu le cedezi locul, ar spune: „Sunt atât 
de bătrân, de ce nu-mi cedezi locul? De ce eşti un tânăr atât de ignorant? 
Părinţii tăi nu te-au învăţat bunele maniere?” Şi chiar te-ar şi dojeni. Dacă 
aşa stau lucrurile, trebuie să cercetezi dacă iubirea maternă şi paternă din 
adâncul inimii tale sunt o adevărată dezvăluire a umanităţii lor. Eşti adesea 
emoționat de devotamentul lor altruist şi de marea lor iubire maternă și 
paternă şi eşti foarte atașat de ei, ţi-e dor de ei şi vrei tot timpul să îi 
răsplătești cu propria viață. Care este motivul pentru acest lucru? Dacă 
provine doar din conştiinţă, atunci problema nu este atât de profundă şi 
poate fi remediată. Dar dacă provine din afecțiunea ta față de ei, atunci e 
foarte dificil. Te vei împotmoli tot mai mult în ea și nu vei fi capabil să te 
eliberezi. Te vei bloca adesea în această afecțiune şi îți va fi dor de părinții 
tăi şi, uneori, chiar Îl vei trăda pe Dumnezeu ca să răsplăteşti bunătatea 
părinților tăi. De exemplu, ce ai face dacă ai auzi că părinţii tăi sunt grav 
bolnavi, în spital, sau că li s-a întâmplat ceva grav şi s-au aflat într-o 
dificultate din care n-au putut să iasă şi sunt tulburați şi au inima frântă, sau 
dacă ai primi vestea că părinţii tăi sunt pe moarte? În acel moment, nu ai de 
unde să ştii dacă sentimentele tale ţi-ar domina conștiința, sau dacă adevărul 
şi cuvintele lui Dumnezeu, pe care le-ai învăţat de la El, ți-ar determina 
conştiinţa să ia un fel de decizie. Finalul acestor chestiuni depinde de felul 
în care tinzi să vezi relația dintre părinți şi copii, de cât de mult ai pătruns în 
adevărul despre cum să-ți tratezi părinţii, de cât de bine poţi să-i vezi aşa 
cum sunt cu adevărat, de cât de bine înţelegi natura-esenţă pe care o are 
omenirea și cât de bine înţelegi caracterul şi umanitatea-esenţă a părinților 


tăi, precum și firile lor corupte. Cel mai important, finalul acestor chestiuni 


depinde de felul în care tratezi relațiile la nivel familial și de părerile 
corecte pe care ar trebui să le ai — acestea sunt diversele adevăruri cu care ar 
trebui să te înzestrezi înainte să se abată asupra ta oricare dintre aceste 
chestiuni. La toţi ceilalți — rude şi prieteni, mătuşi şi unchi, bunici și alte 
persoane din exterior — poţi renunța cu uşurinţă, pentru că nu ocupă o 
poziţie importantă în sentimentele tale. La aceşti oameni poţi renunța uşor, 
dar părinții sunt excepția. Numai părinții sunt cele mai apropiate rude de pe 
lume. Ei sunt oamenii care joacă un rol important în viaţa ta şi au un impact 
semnificativ de-a lungul vieții, aşa că nu este uşor să renunţi la ei. Dacă 
astăzi ai dobândit o înţelegere clară a diverselor gânduri provocate de 
condiționarea din partea familiei tale, asta s-ar putea să te ajute să renunţ la 
sentimentele față de părinții tăi, pentru că efectele de condiționare exercitate 
de familie asupra ta, în ansamblul lor, se rezumă doar la afirmații 
intangibile, pe când condiționarea cea mai specifică vine de fapt de la 
părinții tăi. O propoziţie de la părinții tăi, sau atitudinea lor faţă de un 
anumit lucru, sau căile şi mijloacele prin care gestionează ceva — acestea 
sunt cele mai precise moduri de a descrie cum ești condiționat. Odată ce ai 
discernut şi recunoscut într-un mod specific ideile, acţiunile şi zicalele pe 
care părinţii tăi le-au condiţionat în tine, vei avea o evaluare și o cunoaștere 
precisă a esenței rolului, caracterului, perspectivei asupra vieții şi modului 
părinților tăi de a face lucrurile. Odată ce ai această evaluare şi cunoaştere 
precisă, fără să-ți dai seama, în mintea ta, felul în care percepi rolul 
părinților tăi se va transforma treptat dintr-unul pozitiv într-unul negativ. 
Odată ce percepi rolul părinților tăi ca fiind complet negativ, poți renunţa 
treptat la sprijinul tău sentimental, la ataşamentul spiritual şi la diversele 
feluri de mare iubire pe care o au pentru tine. Până atunci, vei simți că 
imaginea pe care ai avut-o în adâncul inimii despre părinții tăi era, înainte, 


măreaţă, ca aceea din eseul „Plecarea tatălui meu”, pe care l-ai studiat în 


manualul școlar, precum şi în acel cântec popular de acum mulţi ani, 
„Mama este cea mai bună din lume”, care făcea parte din coloana sonoră a 
unui film taiwanez şi a prins peste tot în societatea vorbitoare de chineză — 
acestea sunt moduri în care societatea şi lumea educă omenirea. Când nu-ţi 
dai seama care este esența sau adevărata faţă din spatele acestor lucruri, 
simţi că aceste metode de educaţie sunt pozitive. Pe baza umanităţii pe care 
o al, îţi oferă o mai mare recunoaştere şi credință în măreția iubirii părinților 
tăi față de tine şi, în consecinţă, îţi lasă impresia, în adâncul inimii, că 
iubirea părinților tăi este altruistă, măreaţă şi sacră. Prin urmare, indiferent 
cât de răi sunt părinții tăi, iubirea lor este tot altruistă și măreaţă. Pentru 
tine, acesta este un fapt de netăgăduit, pe care nimeni nu-l poate nega și 
nimeni nu poate spune nimic rău despre părinții tăi. Prin urmare, nu vrei să- 
i discerni sau să-i dai în vileag şi, în același timp, vrei şi să păstrezi un 
anumit loc pentru ei în adâncul inimii tale, pentru că tu crezi că iubirea 
parentală este permanent mai presus decât orice altceva, fără cusur, măreaţă 
ŞI sacră ŞI că nimeni nu poate nega asta. Acesta este reperul conştiinţei şi al 
comportamentului tău. Dacă cineva spune că iubirea parentală nu este 
măreaţă sau fără cusur, vei lupta cu disperare împotriva lui — e absurd! 
Înainte ca oamenii să înţeleagă adevărul, influenţa conștiinței lor îi va face 
să se agaţe de câteva idei şi păreri tradiționale sau, de asemenea, să dea 
naştere unor noi idei şi păreri. Cu toate acestea, privind lucrurile din 
perspectiva adevărului, aceste idei şi păreri sunt adesea absurde. Odată ce 
înţelegi adevărul, poți gestiona aceste lucruri în sfera raționalității normale. 
Prin urmare, umanitatea are atât conștiință, cât şi rațiune. În cazul în care 
conştiinţa nu poate atinge aceste lucruri sau nu se poate ridica la înălțimea 
lor, sau ele nu sunt reglementate sau pozitive, sub efectele conştiinţei, 
atunci oamenii pot folosi raționalitatea pentru a le reglementa şi corecta. 


Deci cum obțin oamenii raționalitate? Oamenii trebuie să înțeleagă 


adevărul. Odată ce îl înţeleg, vor trata, vor alege şi vor discerne totul cu mai 
multă precizie şi acuratețe. În acest fel vor ajunge la adevărata raționalitate 
şi la punctul în care rațiunea transcende conștiința. Aceasta este o 
manifestare a ceea ce se întâmplă după ce o persoană a pătruns în adevărul- 
realitate. Poate că nu înţelegeți cu adevărat aceste cuvinte acum, dar le veți 
înţelege odată ce veţi avea experienţă reală şi veţi înţelege adevărul. Zicala 
„Părintele are întotdeauna dreptate” provine din raționalitate sau din 
conştiinţă? Nu este rațională, îşi are originea în sentimentele oamenilor sub 
influenţa conştiinţei. Deci este această zicală rațională? Nu, este iraţională. 
De ce este iraţională? Pentru că provine din sentimentele oamenilor şi nu 
este în conformitate cu adevărul. Aşadar, când eşti capabil să-ţi priveşti şi 
să-ți tratezi rațional părinții? Atunci când înţelegi adevărul şi ai văzut care 
sunt cu adevărat esenţa şi cauza acestei chestiuni. Odată ce ai făcut asta, nu- 
ti vei mai trata părinţii conform influenţei conştiinţei tale, sentimentele nu 
vor mai juca un rol, și nici conştiinţa, iar tu vei fi capabil să-ți priveşti şi să- 


ti tratezi părinții conform adevărului — asta înseamnă să fu rațional. 


Am fost clar în părtăşia despre problema felului în care trebuie tratați 
părinții? (Da.) Aceasta este o chestiune importantă. Toţi membrii familiei 
spun: „Părintele are întotdeauna dreptate” şi nu ştii dacă este corect sau nu, 
aşa că pur şi simplu accepți asta. Apoi, ori de câte ori părinții tăi fac ceva 
nepotrivit, chibzuiești şi te gândești: „Oamenii spun «Părintele are 
întotdeauna dreptate», deci cum pot spune eu că părinţii mei greşesc? Ce se 
întâmplă în familie rămâne în familie, nu le spune altora, pur şi simplu 
suportă.” Pe lângă efectele de condiționare ale acestei zicale greşite — 
„Părintele are întotdeauna dreptate” — mai există o zicală: „Ce se întâmplă 
în familie rămâne în familie.” Aşa că te gândești: „Cine este de vină pentru 
părinții mei? Nu le pot spune celor din exterior despre acest lucru ruşinos. 


Trebuie să-l țin secret. Ce rost are să fiu serios cu părinții mei?” Aceste 


efecte de condiționare din partea familiei sunt prezente mereu în viețile 
cotidiene ale oamenilor, pe calea vieţii lor şi pe parcursul existenţei lor. 
Înainte ca oamenii să înţeleagă și să obţină adevărul, ei privesc oamenii și 
lucrurile, se comportă şi acționează pe baza acestor diverse idei şi păreri 
care au fost condiționate în ei de către familiile lor. Ei sunt adesea 
influenţaţi, tulburaţi, constrânși şi legați de mâini și de picioare de aceste 
gânduri. Sunt chiar îndrumați de ele şi adesea judecă greșit oamenii şi fac 
lucrurile greşite şi, de asemenea, încalcă frecvent cuvintele lui Dumnezeu şi 
adevărul. Chiar dacă oamenii au ascultat multe dintre cuvintele lui 
Dumnezeu şi chiar dacă adesea le citesc rugându-se şi au părtăşie despre 
ele, întrucât aceste păreri pe care familia le-a condiționat în ei sunt adânc 
înrădăcinate în gândurile şi în inimile lor, ei nu au discernământ asupra 
acestor păreri şi nici capacitatea de a le rezista. Chiar şi în timp ce primesc 
învățăturile și aprovizionarea cuvintelor lui Dumnezeu, ei încă sunt 
influenţaţi de aceste gânduri, care le şi îndrumă cuvintele, faptele și modul 
de trai. Prin urmare, sub îndrumarea inconștientă a acestor gânduri care sunt 
condiționate în ei de către familiile lor, oamenii adesea nu se pot abţine să 
nu încalce cuvintele lui Dumnezeu şi adevărurile-principii. Totuşi, ei încă se 
gândesc că practică şi urmăresc adevărul. Nu ştiu că aceste diverse zicale, 
care sunt condiționate în ei de familiile lor, pur și simplu nu sunt conform 
adevărului. Ceea ce este și mai grav este că aceste zicale condiționate în 
oameni de familiile lor i-au dus pe calea încălcării adevărului de 
nenumărate ori şi totuşi, ei nici măcar nu știu asta. Prin urmare, dacă vrei să 
urmăreşti adevărul și să pătrunzi în adevărul-realitate, mai întâi ar trebui să 
discerni şi să recunoşti clar diversele efecte de condiţionare, care provin de 
la familia ta, și apoi să faci un efort ca să scapi de aceste diverse gânduri, 
care sunt condiționate în tine de către aceasta. Desigur, categoric se poate 


spune că trebuie să scapi de condiţionarea familiei tale. Să nu crezi că, dacă 


provii din acea familie, trebuie să faci cutare lucru sau să trăieşti în cutare 
fel. Nu ai nicio responsabilitate sau obligație să moştenești tradițiile familiei 
tale, sau diversele sale căi şi mijloace de a face lucrurile şi de a acționa. 
Viaţa ta vine de la Dumnezeu. Astăzi, ai fost ales de Dumnezeu, iar țelul pe 
care vrei să-l urmăreşti este acela al mântuirii, aşa că nu poţi să foloseşti 
diversele idei condiţionate în tine de familia ta drept bază pentru părerile 
tale despre oameni și lucruri, pentru comportamentul şi acţiunile tale. În 
schimb, trebuie să priveşti oamenii şi lucrurile, să te comporți şi să 
acționezi pe baza cuvintelor lui Dumnezeu și a diverselor Sale învățături. 
Numai în felul acesta poţi obține, în cele din urmă, mântuirea. Desigur, 
efectele de condiționare exercitate de familie nu se limitează la cele 
enumerate aici. Am menţionat doar câteva dintre ele. Există multe feluri 
diferite de educație familială, care provin de la familii, clanuri, societăți, 
rase și religii diferite, şi care condiționează gândurile fiintelor umane în 
diverse moduri. Indiferent din ce rasă sau cultură religioasă provine această 
condiționare a gândirii, atât timp cât nu este conform adevărului şi atât timp 
cât nu provine de la Dumnezeu, ci de la oameni, ar trebui să fie lăsată în 
urmă şi este un lucru de care oamenii ar trebui să se elibereze. Nu ar trebui 
să adere la ea şi cu atât mai puţin să o moștenească. Toate acestea sunt 
lucruri pe care oamenii ar trebui să le abandoneze şi de care să se lepede. 
Numai în felul acesta pot oamenii să intre realmente pe calea urmăririi 


adevărului şi să pătrundă în adevărul-realitate. 


Aceste zicale despre care am avut părtăşie, care provin din 
condiționarea omului de către familie, sunt, pe de o parte, reprezentative şi, 
pe de altă parte, discutate adesea printre oameni. Cât despre câteva zicale 
speciale și care nu sunt reprezentative, nu vom vorbi despre ele acum. Ce 
credeți în legătură cu părtășia noastră despre familie? A fost folositoare în 


vreun fel? (Da, a fost.) Este necesar să avem părtăşie despre acest subiect? 


(Da.) Fiecare are o familie şi este condiționat de ea. Lucrurile pe care ţi le 
insuflă familia sunt toate otrăvuri şi opiu spiritual şi te fac să suferi amarnic. 
Când părinții ți-au insuflat aceste lucruri, pe moment, te-ai simțit minunat, 
de parcă ai fi luat opiu. Te-ai relaxat complet, ca şi cum pătrunseseși într-o 
lume fericită. Însă, după o vreme, efectele s-au diminuat, așa că trebuie să 
continui să cauţi acest fel de stimulare. Acest opiu spiritual îţi provoacă 
nenumărate necazuri şi tulburări. Până în ziua de azi, îţi este foarte dificil să 
scapi de acest lucru şi nu este ceva de care te poţi lepăda în scurt timp. Dacă 
oamenii vor să renunţe la aceste idei şi păreri condiționate, trebuie să 
investească timp şi energie pentru a le identifica, a îndepărta straturile ca să 
le recunoască în mod clar şi să le vadă aşa cum sunt. Apoi, ori de câte ori 
apar chestiuni asociate, ei trebuie să fie capabili să renunţe la aceste lucruri, 
să se răzvrătească împotriva lor şi să nu acţioneze conform principilor unor 
astfel de idei şi păreri, ci să practice şi să facă lucrurile în conformitate cu 
modul transmis de Dumnezeu oamenilor. Aceste câteva cuvinte par simple, 
dar s-ar putea să dureze 20 sau 30 de ani, sau chiar o viaţă întreagă, pentru 
ca oamenii să le pună în practică. S-ar putea să-ţi petreci toată viaţa luptând 
împotriva acestor idei şi păreri produse de acele zicale care îți sunt insuflate 
de familia ta, să rupi legăturile cu ele şi să scapi de ele. Pentru a face asta, 
trebuie să-ți sacrifici sentimentele şi energia şi, de asemenea, să treci prin 
niște greutăți fizice. Trebuie să ai și o dorinţă arzătoare pentru Dumnezeu şi 
o voinţă care să fie însetată de adevăr şi să îl urmărească. Numai dacă ai 
aceste lucruri poţi să obţii treptat schimbarea şi să pătrunzi în adevărul- 
realitate. Atât este de dificil să câştigi adevărul și viața. Când oamenii au 
ascultat multe predici, ei înţeleg anumite doctrine cu privire la credinţa în 
Dumnezeu, dar nu le este uşor să înţeleagă realmente adevărul şi să fie 
capabili să discearnă efectele de condiționare ale familiei şi ideile şi părerile 


non-credincioşilor. Chiar dacă poţi înţelege adevărul după ce ai ascultat 


predici, pătrunderea în adevărul-realitate nu este un lucru care se petrece 
peste noapte, nu-i aşa? (Aşa e.) Bine, aici se încheie părtășia noastră de 


astăzi. Pe curând! 

Note de subsol: 


a. Textul original nu include expresia „criticatul politician al dinastiei Song”. 


Cum să urmăreşti adevărul (14) 


Ultima dată, am avut părtăşie despre chestiuni care implică familia, în 
cadrul subiectului mai larg al renunțării la lucrurile urmărite de oameni, la 
idealurile și dorinţele lor — despre care secțiune a acestui subiect al familiei 
a fost vorba în părtăşia noastră? (Ultima dată, Dumnezeu a avut părtăşie 
despre câteva zicale, care provin din condiționarea din partea familiei, 
precum: „Dintre oricare trei oameni care merg împreună, cel puţin unul îmi 
poate fi profesor”, „Dacă vrei să pari demn când te privește lumea, trebuie 
să suferi când nu te vede nimeni”, „Așa cum un gard are nevoie de sprijinul 
a trei ţăruşi, un om competent are nevoie de sprijinul altor trei oameni”, „O 
doamnă se va aranja pentru cei care o admiră, în vreme ce un domn își va 
sacrifica viaţa pentru cei care îl înțeleg”, „Fiicele ar trebui crescute 
asemenea copiilor bogaţi, iar fiii asemenea copiilor săraci”, „Oamenii nu au 
nevoie de un IQ mare, ci doar de un EQ mare”, „Când cineva bate gongul, 
ascultă-i sunetul; când cineva vorbeşte, ascultă-i glasul” şi „Părintele are 
întotdeauna dreptate”. În total, au fost discutate aceste opt zicale.) Am avut 
părtăşie despre renunţarea la condiționarea din partea familiei, subiect care 
a acoperit condiționarea şi educaţia din partea familiei faţă de gândurile 
unui om. Despre anumite zicale am avut părtăşie în detaliu, în vreme ce 
altele au fost menţionate doar pe scurt şi nu au fost discutate în mod 
specific în părtăşie. Familia are o importanță majoră în viaţa oricărui 
individ. Este un loc unde oamenii își creează amintiri, unde cresc şi de unde 
încep să se formeze diversele lor gânduri. Felul în care se poartă oamenii, 
cum gestionează lucrurile, cum interacționează cu ceilalți, cum înfruntă 
diferite situaţii şi, când înfruntă acele situaţii, felul în care fac judecăţi şi din 
care perspective şi posturi ar trebui să analizeze aceste chestiuni etc., 


indiferent dacă gândurile şi punctele lor de vedere sunt preliminare sau 


concrete, toate acestea se bazează foarte mult pe condiționarea din partea 
familiei. Adică, înainte ca oamenii să intre oficial în societate şi să se 
alăture grupurilor sociale, etapele incipiente ale gândurilor şi punctelor de 
vedere pe care le au provin toate de la familiile lor. Prin urmare, familia este 
foarte importantă pentru fiecare. Semnificația ei transcende evoluția fizică; 
mai important, înainte ca oamenii să intre în societate, ei învaţă acasă o 
mulțime de gânduri şi puncte de vedere care se cuvine să fie aplicate felului 
în care abordează societatea, grupurile sociale şi viața lor viitoare. Deşi 
aceste gânduri și puncte de vedere nu sunt definite în mod specific sau 
precis pe măsură ce o persoană se maturizează, aceste diverse gânduri și 
puncte de vedere şi aceste diverse metode, reguli şi chiar mijloace de a 
relaționa cu lumea, sunt deja, în mod fundamental și în primul rând, 
insuflate, influențate şi condiționate în oameni, înainte ca ei să intre în 
societate, de către părinți, bătrâni sau alți membri ai familiei. Această 
practică de insuflare, influențare şi condiționare se desfăşoară în perioada în 
care oamenii cresc în familiile lor; de aceea familia este atât de importantă 
pentru fiecare persoană. Desigur, această importanţă vizează doar nivelul la 
care indivizii pătrund în societate și se alătură grupurilor sociale și intră în 
viaţa şi existența maturității — se limitează la nivelul existenţei fizice. Asta 
demonstrează cum condiționarea din partea familiei este crucială pentru 
intrarea unei persoane în societate şi în viața adultă. Adică, atunci când 
oamenii ajung la maturitate şi intră în societate, cea mai mare parte a 
filosofiei lor pentru interacțiuni lumești provine din moştenirea de la 
părinții lor şi din influenţa familiilor lor. Din această perspectivă, se poate 
spune şi că familia, drept cea mai mică unitate din societate, joacă, în 
primul rând, un rol formativ în modelarea gândurilor unui om, precum şi a 
diverselor metode şi principii de relaționare cu lumea și chiar a perspectivei 


lui asupra vieţii. Dat fiind că aceste diverse gânduri, puncte de vedere, 


metode de a relaționa cu lumea și perspective asupra existenţei sunt 
negative, nu sunt conform adevărului, nu au legătura cu acesta, sau se poate 
spune chiar că se împotrivesc acestuia şi nu provin de la Dumnezeu, prin 
urmare, devine necesar ca oamenii să renunțe la condiționarea din partea 
familiilor lor. Când ne gândim la consecințele condiționării din partea 
familiei, vedem că acestea contrazic adevărul și nu sunt în conformitate cu 
el, se împotrivesc lui Dumnezeu şi, în esenţă, se poate spune că familiile 
sunt locuri în care Satana corupe omenirea, făcându-i pe oameni să-L nege 
pe Dumnezeu, să I se împotrivească și să urmeze calea greşită în viaţă. Din 
această perspectivă, se poate spune că familia, drept cea mai mică unitate a 
societăţii, este locul unde oamenii sunt corupți prima dată? În vreme ce a 
spune că Satana şi tendinţele sociale corup oamenii este o perspectivă largă, 
când vine vorba de detalii, familia ar trebui să fie privită drept locul în care 
oamenii acceptă iniţial corupția şi gândurile negative, tendinţele rele şi 
punctele de vedere ale Satanei. Mai precis, corupția pe care o acceptă 
indivizii provine de la părinţii lor, de la bătrâni, de la alţi membri ai familiei 
şi din obiceiurile, valorile, tradiţiile etc ale întregii lor familii. În orice caz, 
familia este un punct de început unde oamenii întâlnesc corupția, acceptă 
gândurile şi tendinţele rele ale Satanei şi este locul unde, în anii lor de 
formare, oamenii încep să accepte diverse gânduri corupte şi rele. Familia 
joacă un rol pe care nici societatea ca întreg, nici tendinţele sociale şi nici 
Satana nu-l pot juca în coruperea oamenilor, acela de a-i iniția în diverse 
gânduri şi puncte de vedere din tendințele rele ale Satanei, înainte ca ei să 
intre în societate şi să se alăture grupurilor sociale. Indiferent cum este 
alcătuită, famila este sursa primară a gândurilor şi punctelor tale de vedere, 
care îi aparțin Satanei. Prin urmare, pentru a ajuta oamenii să renunțe la 
diverse gânduri şi puncte de vedere greşite, este necesar să discernem și să 


disecăm nu numai gândurile şi punctele de vedere greșite răspândite din 


societate, ci şi diversele gânduri şi puncte de vedere, precum și principiile 
de relaţionare cu lumea, care provin din condiționarea din partea familiei. 
Familia în sine este parte din întreaga societate umană, nu este biserica sau 
casa lui Dumnezeu și cu siguranță nu este Împărăţia Cerurilor. Este doar cea 
mai mică unitate din cadrul societăţii, creată printre oamenii corupți, iar 
această unire, cea mai mică, este, de asemenea, formată de omenirea 
coruptă. Prin urmare, dacă un om vrea să se elibereze de constrângerile, 
legăturile şi necazurile diverselor gânduri şi puncte de vedere eronate, mai 
întâi ar trebui să reflecteze asupra diverselor gânduri şi puncte de vedere 
primite din condiționarea din partea familiei, să le înţeleagă şi să le disece, 
până ajunge în punctul în care poate renunţa la ele. Acesta este un principiu 


de practică precis pentru a renunţa la condiţionarea din partea familiei. 


Anterior, am avut părtăşie despre condiționarea oamenilor din partea 
familiei, care are legătură cu chestiuni precum perspectiva lor asupra vieţii, 
regulile de supravieţuire, principiile şi metodele de a se purta şi de a aborda 
lumea și câteva reguli nescrise ale jocului, când intră în societate. Care sunt 
câteva dintre perspectivele asupra vieții, implicate în acest subiect? De 
exemplu: „Un om își lasă numele în urmă oriunde stă, aşa cum gâsca scoate 
hpete oriunde zboară” şi „Oamenii au nevoie de mândria lor aşa cum un 
copac are nevoie de scoarță”. Care sunt câteva dintre principiile de 
relaționare cu lumea pe care familiile le insuflă oamenilor? Exemplele 
includ: „Armonia este o comoară, toleranța este excelență” şi 
„Compromisul va face un conflict mult mai uşor de soluționat”. Ce altceva? 
(„Aşa cum un gard are nevoie de sprijinul a trei ţăruși, un om competent are 
nevoie de sprijinul altor trei oameni” şi „Când cineva bate gongul, ascultă-i 
sunetul; când cineva vorbeşte, ascultă-i glasul”. Şi acestea sunt metode și 
principii de a relaționa cu lumea.) Există vreo regulă socială a jocului? Cum 


ar fi: „Pasărea care iese din cuib este împuşcată”? (Da.) „Cel ce vorbește 


mult greşeşte mult”. Ce altceva? (i-o plătesc cu aceeaşi monedă.) Şi 
aceasta este una, dar nu am avut părtăşie despre ea data trecută. În plus, 
părinții tăi ţi-au spus adesea: „Când ești în public, judecata ta ar trebui să fie 
pătrunzătoare, vorba dulce şi ochii ageri. Ar trebui «să priveşti şi să ai 
urechile ciulite în toate direcţiile». Nu fi atât de rigid.” Mai este și: „Nu 
strică niciodată să faci un compliment” şi „Oriunde te afli, trebuie să te lași 
purtat de val. Legea nu poate fi aplicată când toţi sunt infractori. Când ai 
dubii, urmează mulțimea”. Toate acestea sunt tipuri de reguli ale jocului. 
Apoi sunt zicale precum: „O doamnă se va aranja pentru cei care o admiră, 
în vreme ce un domn își va sacrifica viaţa pentru cei care îl înţeleg” și „Nu 
există femei urâte, ci doar femei leneşe”. În ce categorie intră acestea? În 
cea a vieții de zi cu zi; îți spun cum să trăieşti și cum să-ți tratezi trupul 
fizic. Apoi există zicale ca: „Părintele are întotdeauna dreptate”, „Mama 
este cea mai bună din lume”, „Așchia nu sare departe de trunchi” şi „A 
hrăni fără a educa este vina părintelui”. Acestea se referă la gândurile şi 
punctele de vedere legate de afecțiunea și sentimentele familiei. De 
asemenea, oamenii spun adesea: „Despre morţi numai de bine” — după ce 
moare un om, el devine grozav. Dacă vrei un statut mai înalt, dacă vrei ca 
oamenii să te vorbească de bine şi să te respecte, atunci trebuie să mori. 
Odată ce mori, vei deveni grozav. „Despre morți numai de bine” — cât de 
ridicolă este această logică? Ei spun: „Nu spune nimic rău despre un om, 


|? 


după moartea lui. Despre morți numai de bine. Oferă-i respect!” Indiferent 
câte lucruri rele a făcut această persoană, devine grozavă după ce moare. 
Nu arată asta o lipsă completă de discernământ între bine şi rău şi o lipsă de 
principii în felul în care se comportă oamenii? (Ba da.) „Părintele are 
întotdeauna dreptate.” Data trecută, am avut părtăşie în detaliu despre asta. 
Celelalte zicale, precum „A hrăni fără a educa este vina părintelui” şi 


„Aşchia nu sare departe de trunchi” n-au făcut parte din părtăşie, dar nu 


sunt ele uşor de discernut? Este corectă zicala „A hrăni fără a educa este 
vina părintelui”? Dă impresia că educaţia din partea tatălui este foarte 
importantă. Pe ce fel de cale poate îndruma oamenii un tată? Te poate 
îndruma pe calea cea dreaptă? Te poate îndruma să-L venerezi pe 
Dumnezeu şi să devii un om cu adevărat bun? (Nu.) Tatăl tău îți spune: 
„Bărbații nu varsă lacrimi cu uşurinţă”, dar tu eşti tânăr şi plângi când te 
simți nedreptăţit. Tatăl tău te mustră, spunând: „Stăpâneşte-te! Fii bărbat 
adevărat! Plângi din orice, nu eşti bun de nimic!” După ce se întâmplă asta, 
te gândeşti: „Nu pot vărsa nicio lacrimă; dacă plâng, nu sunt bun de nimic.” 
Îţi stăpâneşti lacrimile, neîndrăznind să plângi şi, în taină, plângi noaptea 
sub pătură. Ca bărbat, nu ai nici măcar dreptul de a-ți exprima sau a-ţi 
transmite emoţiile în mod natural; nu ai dreptul să alegi să plângi, trebuie să 
te stăpâneşti ori de câte ori te simţi nedreptăţit. Aceasta este educația pe 
care ai primit-o de la tatăl şi adevăratul înţeles al zicalei „A hrăni fără a 
educa este vina părintelui”. Tatăl tău, mama ta şi generația mai în vârstă 
rămân cu toţii la această educație, spunând: „Tu, un băiat, plângi din nimic, 
plângi ori de câte ori te simţi nedreptăţit şi când iei bătaie afară. Nu ești bun 
de nimic! Dacă ei te lovesc, tu de ce nu lovești înapoi? Dacă te lovesc, nu te 
mai juca cu ei. Când îi mai vezi și ştii că îi poţi bate, fă-o; dacă nu poţi, 
atunci fugi. Uită-te la Han Xin,!] care a îndurat umilinţa de a fi obligat să se 
târască printre picioarele altuia. El nu a plâns; acesta este un bărbat 
adevărat!” Aşa îşi educă taţii fiii şi le insuflă gândul de a fi bărbați 
adevăraţi. Bărbaţii nu pot vorbi despre necazurile lor şi nu pot vărsa nicio 
lacrimă; trebuie să se stăpânească. Spuneţi-Mi, câtă nedreptate trebuie să 
îndure bărbaţii? În această societate, bărbaţii trebuie să-și întreţină familiile, 
să dea dovadă de pietate filială faţă de bătrânii lor şi să nu îndrăznească să 
se plângă, indiferent cât de obosiţi sunt. Nu-şi pot revărsa sentimentele, 


indiferent câtă nedreptate au îndurat. Nu e nedrept faţă de bărbaţi? (Ba da, 


este.) Când taţii voştri v-au educat în felul acesta, cum v-aţi simţit? Când ai 
vrut, câteodată, să plângi, ce a spus tatăl tău? „Eu, cutare, am fost înţelept și 
dornic să excelez toată viaţa. Cum am putut crește un papă-lapte ca tine? 
Când eram de vârsta ta, deja îmi întrețineam singur familia. Uită-te la tine, 

răzgâiat şi alintat, nu eşti bun de nimic!” Cum v-aţi simțit? Părinții şi 
bunicii tăi te-au educat, spunând: „Bărbatul este stâlpul familiei. De ce te 
întreținem? De ce te trimitem la facultate? Ca să te ajutăm să-ți întreții 
familia, nu ca să plângi sau să te simți nedreptăţit de fiecare dată când se 
întâmplă ceva.” Cum v-aţi simţit când taţii şi bătrânii voştri au spus aceste 
lucruri? V-aţi simţit nedreptățiți sau ați acceptat asta? (M-am simţit 
deprimat şi nedreptăţit.) N-ai avut de ales şi ai acceptat, sau ai avut 
resentimente în sufletul tău? (Am avut resentimente, dar a trebuit să accept.) 
De ce ai făcut asta? (Pentru că am simţit că în astfel de circumstanţe sau 
într-un asemenea sistem social, nu aveam de ales.) Aceasta este poziția pe 
care societatea le-o atribuie bărbaţilor. Ei se nasc în astfel de circumstanţe 
sociale şi nimeni nu are de ales. Educaţia pe care ai primit-o de la tatăl tău 
şi de la bătrânii tăi şi-a avut originile în societate; după ce au primit această 
educaţie ideologică, ţi-au insuflat aceste gânduri din societate. În realitate, 
când au acceptat aceste gânduri şi puncte de vedere în timpul anilor lor de 
formare, şi ei au făcut asta fără tragere de inimă. Când s-au maturizat, au 
transmis aceste gânduri generației următoare. Nu s-au gândit dacă 
următoarea generaţie ar trebui să accepte aceste gânduri și puncte de vedere 
sau dacă ele erau corecte, pentru că aşa au crescut. S-au gândit că oamenii 
ar trebui să trăiască în felul acesta; ce contează dacă ești nedreptăţit, 
important este că, dacă accepţi aceste gânduri, asta te va ajuta să-ţi găsești o 
poziţie sigură în societate şi să nu fii hărțuit de alți oameni. De ce au îndurat 
şi ei aceste nedreptăţi şi au fost deprimati şi plini de resentimente, exact ca 


tine, totuşi ți-au transmis aceste gânduri și puncte de vedere? Un motiv este 


că au acceptat în mod natural aceste gânduri și puncte de vedere din 
societate, care le-au permis să se integreze în tendinţele sociale, ajutându-i 
să-şi găsească o poziție sigură în societate. Fiecare urmează aceste gânduri 
şi puncte de vedere drept instrucțiuni și criterii după care să trăiască, fără să 
le pună cineva la îndoială sau să-și dorească să le încalce sau să se 
răzvrătească împotriva lor. Acesta este un aspect — pentru a supraviețui. 
Celălalt aspect, cel principal, este că oamenilor le lipseşte capacitatea de a 
distinge între lucrurile pozitive şi cele negative. De ce? Pentru că oamenii 
nu înţeleg adevărul şi le lipsesc părerile şi punctele de vedere corecte 
privind supraviețuirea, relaționarea cu lumea sau calea pe care ar trebui s-o 
urmeze. Pentru a se adapta societății, pentru a se integra şi a supravieţui în 
această societate şi în grupurile sociale, oamenii trebuie să accepte activ sau 
pasiv diversele principii de relaționare cu lumea şi regulile jocului stabilite 
de societate. Scopul adaptării este ca oamenii să-şi stabilească o poziţie în 
societate şi să rămână în viaţă. Totuşi, întrucât oamenii nu înţeleg adevărul, 
nu au ce face și aleg aceste principii de relaționare cu lumea şi reguli ale 
jocului stabilite de societate. Prin urmare, ca bărbat, atunci când tatăl tău te- 
a învăţat că: „Bărbații nu varsă lacrimi cu uşurinţă”, deși te-ai simțit 
nedreptăţit şi ai vrut să-ți dai frâu liber frustrănilor, nu ai avut cum să-l 
contrazici și nici nu ai putut discerne ce spunea. În cele din urmă, motivul 
pentru care ai acceptat asta în inima ta a fost că: „Deşi cuvintele tatălui meu 
sunt cam aspre şi greu de auzit şi, deşi nu-mi doresc să le accept, el face 
asta pentru binele meu, aşa că ar trebui să le accept.” Din cauza conştiinţei 
lor şi a pietăţii filiale din copilărie, oamenii trebuie să facă unele concesii şi 
să accepte aceste păreri şi puncte de vedere. Indiferent care este aspectul 
condiționării din partea familiei, oamenii sunt tot timpul într-o astfel de 
stare, fiind mereu influenţaţi prin aceste metode, până când, în final, le 


acceptă fără să vrea. De-a lungul acestui proces de acceptare continuă, 


aceste gânduri şi puncte de vedere incorecte şi negative se infiltrează treptat 
în ființa cea mai profundă a unei persoane sau se infiltrează, încet și sigur, 
în gândurile şi punctele ei de vedere, devenind diversele baze diferite pentru 
felul în care se poartă şi relaționează cu lumea. Acest proces poate fi 
descris, în mod corespunzător, ca atunci când o persoană este coruptă, 
pentru că procesul de acceptare a gândurilor şi punctelor de vedere greşite 
este, de asemenea, procesul de corupţie. Așadar, cine a corupt oamenii? În 
sens abstract, au fost corupți de Satana, de tendinţele rele; mai specific, au 
fost corupți de familiile lor şi, mai exact, de părinţii lor. Dacă aș fi spus asta 
acum zece ani, era posibil ca niciunul dintre voi să nu fi putut accepta asta 
şi poate că v-aţi fi simţit ostili față de Mine. Cu toate acestea, acum, cei mai 
mulți dintre voi puteţi accepta această afirmație drept corectă, în mod 
rațional, şi puteţi să spuneţi „amin”, nu-i aşa? (Ba da.) De ce este corectă 
această afirmaţie? Pentru a înțelege asta, oamenii trebuie să ajungă treptat s- 
o aprecieze de-a lungul experienței lor. Cu cât evaluarea ta este mai 
specifică şi mai profundă şi cu cât experienţa ta ajunge să reflecte asta, cu 


atât mai mult vei fi de acord cu această afirmație. 


Cel mai probabil, condiţionarea din partea familiei implică mult mai 
multe reguli ale jocului, de comportament şi de relaționare cu lumea. De 
exemplu, părinții spun adesea: „Omul nu ar trebui să intenționeze niciodată 
să le facă rău altora, dar ar trebui să se păzească mereu de răul pe care alții i 
l-ar putea face; eşti prea nesăbuit şi credul.” Părinţii repetă adesea astfel de 
cuvinte şi chiar şi bătrânii te cicălesc adesea, spunând: „Fii un om bun, nu 
le face rău celorlalți, dar păzeşte-te mereu de răul pe care ei ţi l-ar putea 
face. Toţi oamenii sunt răi. Ţi s-ar putea părea că, la suprafaţă, cineva îți 
spune lucruri frumoase, dar nu știi ce gândeşte. Inimile oamenilor sunt de 
inscrutabile şi când desenezi un tigru, îi arăţi pielea, dar nu şi oasele; când 


cunoşti o persoană, poate că îi cunoşti chipul, dar nu şi sufletul.” Există o 


parte corectă a acestor fraze? În sens literal, nu este nimic în neregulă cu 
ele. Nu se poate şti ce gândeşte cu adevărat un om, dacă inima lui este crudă 
sau bună. E imposibil să vezi în sufletul unei persoane. Semnificaţia acestor 
fraze este aparent corectă, dar sunt numai un fel de doctrine. Care este 
principiul de relaționare cu lumea pe care oamenii îl dobândesc, în cele din 
urmă, din aceste două fraze? Acela că „Omul nu ar trebui să intenționeze 
niciodată să le facă rău altora, dar ar trebui să se păzească mereu de răul pe 
care alții i l-ar putea face”. Asta e ceea ce spune generația mai în vârstă. 
Părinţii şi bătrânii spun adesea acest lucru și te sfătuiesc constant, 
spunându-ți: „Ai grijă, nu fi nesăbuit şi nu dezvălui tot ce este în inima ta. 
Învață să te păzeşti şi fii vigilent. Nu dezvălui cine ești cu adevărat şi ce se 
află în inima ta nici măcar prietenilor buni. Nu-ţi risca viaţa pentru ei.” Este 
corect acest avertisment din partea bătrânilor tăi? (Nu, învaţă oamenii căi 
înșelătoare.) Teoretic, are o ţintă inițială bună: să te protejeze, să te 
împiedice să ajungi în situaţii periculoase, să te ferească să nu fii rănit sau 
înșelat de ceilalți, să-ți protejeze interesele fizice, siguranța personală şi 
viaţa. Scopul este să te ferească de necazuri, de procese şi de ispite şi să-ți 
permită să trăieşti fiecare zi în pace, liniște și fericire. Ţinta primară a 
părinților şi bătrânilor tăi este pur şi simplu să te protejeze. Cu toate acestea, 
felul în care te protejează, principiile pe care te sfătuiesc să le urmezi și 
gândurile pe care ți le insuflă nu sunt deloc corecte. Deşi ţinta lor primară 
este corectă, gândurile pe care ţi le insuflă te conduc inconștient la o 
extremă. Gândurile pe care ţi le insuflă devin principiile şi bazele după care 
relaționezi cu lumea. Când interacționezi cu colegii de clasă, cu colegii de 
muncă, cu partenerii de lucru, cu superiorii şi cu orice fel de persoană din 
societate, cu oameni din toate categoriile sociale, aceste gânduri protectoare 
insuflate de părinții tăi devin, în mod inconştient, talismanul şi principiul 


tău fundamental oricând abordezi chestiuni care implică relații 


interpersonale. Ce principiu este acesta? Este următorul: nu-ţi voi face rău, 
dar trebuie să fiu precaut tot timpul faţă de tine, ca să nu mă păcălești sau să 
mă înșeli, să evit necazurile sau procesele, să nu-mi las familia să dea 
faliment şi oamenii din familia mea să-şi găsească sfârşitul şi să nu ajung la 
închisoare. Dacă trăieşti sub controlul unor astfel de gânduri şi puncte de 
vedere, dacă trăieşti în acest grup social, cu o astfel de atitudine față de 
relaționarea cu lumea, nu poți decât să te deprimi mai mult, să fii mai 
epuizat şi mai obosit atât în minte, cât şi în trup. Prin urmare, devii şi mai 
potrivnic şi mai ostil faţă de această lume şi omenire, dispreţuindu-le şi mai 
mult. Dispreţuindu-i pe ceilalți, începi să te desconsideri, simțind că nu 
trăieşti într-un mod care seamănă cu cel al unei persoane, ci mai degrabă 
duci o viaţă obosită şi deprimată. Pentru a nu fi rănit de alţii, trebuie să fii 
mereu vigilent, să faci şi să spui lucruri împotriva voinţei tale. Când 
urmăreşti să-ți protejezi interesele şi siguranța personală, porți o mască în 
toate aspectele vieții și te deghizezi, neîndrăznind niciodată să spui un 
cuvânt adevărat. În această situaţie, în aceste condiţii de supraviețuire, 
sinele tău nu poate găsi eliberare sau libertate. Adesea, ai nevoie de cineva 
care nu este un pericol pentru tine și care nu-ți va ameninţa niciodată 
interesele, cineva căruia îi poţi împărtăși cele mai tainice gânduri şi 
frustrări, fără să-ţi asumi responsabilitatea pentru cuvintele tale şi fără să-ți 
atragi ridiculizare, remarci ironice, batjocură sau consecinţe. Într-o situaţie 
în care gândul şi punctul de vedere că „Omul nu ar trebui să intenționeze 
niciodată să le facă rău altora, dar ar trebui să se păzească mereu de răul pe 
care alții i l-ar putea face” este principiul tău de relaționare cu lumea, în 
sinea ta, ești plin de frică şi nesiguranţă. În mod firesc, te simţi deprimat, 
incapabil să găseşti eliberare şi ai nevoie de cineva care să te aline şi căruia 
să i te poţi confesa. Prin urmare, judecând după aceste aspecte, deși 


principiul de relaționare cu lumea pe care l-ai învăţat de la părinții tăi, 


„Omul nu ar trebui să intenţioneze niciodată să le facă rău altora, dar ar 
trebui să se păzească mereu de răul pe care alții i l-ar putea face”, poate să 
te protejeze cu succes, este o lamă cu două tăișuri. Deşi îți protejează, într-o 
anumită măsură, interesele fizice şi siguranţa personală, te şi deprimă şi te 
face să te simţi nefericit, incapabil să găsești eliberare și chiar te face să te 
simţi şi mai dezamăgit de lumea asta și de omenire. În acelaşi timp, în 
adâncul inimii, începi să fii vag deranjat de faptul că te-ai născut într-o 
epocă atât de rea, printre niște oameni atât de răi. Nu poţi înţelege de ce 
oamenii trebuie să trăiască, de ce viaţa este atât de epuizantă, de ce oamenii 
trebuie să poarte o mască și să se deghizeze oriunde merg, sau de ce trebuie 
mereu să te păzești de ceilalţi, de dragul propriilor interese. Îţi doreşti să 
poți spune adevărul, dar nu poţi, din cauza consecinţelor. Vrei să fii un om 
adevărat, să vorbeşti şi să te comporți în mod deschis, să eviți să fu josnic 
sau să faci fapte josnice şi ruşinoase în secret, trăind numai în întuneric, dar 
nu poţi face nimic din toate astea. De ce nu poţi duce o viaţă integră? Când 
reflectezi la acțiunile tale din trecut, simţi un dispreţ vag. Urăști şi deteşti 
această tendinţă rea şi această lume rea și, în același timp, te deteşti profund 
ŞI disprețuieşti persoana în care te-ai transformat. Totuşi, nu poţi face nimic. 
Deşi părinții tăi, prin cuvintele şi acţiunile lor, ţi-au transmis acest talisman, 
asta tot te face să simți că vieţii tale îi lipseşte fericirea sau un sentiment de 
siguranță. Când simți această lipsă de fericire, siguranţă, integritate și 
demnitate, îți dai seama că le eşti și recunoscător părinților tăi pentru că ți- 
au dat acest talisman, dar le şi porți pică pentru lanţurile pe care ţi le-au pus. 
Nu înţelegi de ce părinţii ți-au spus să te comporti astfel, de ce trebuie să te 
porți aşa ca să obţii o poziţie sigură în societate, să te integrezi în acest grup 
social şi să te protejezi. Deşi este un talisman, este şi un fel de cătuşă, care 
te face să simți atât iubire, cât şi ură în inima ta. Dar ce poți face? Nu ai 


calea corectă în viață, nimeni nu-ți spune cum să trăieşti sau cum să 


abordezi lucrurile care ţi se întâmplă şi nimeni nu-ţi spune dacă ceea ce faci 
este corect sau greşit, sau cum ar trebui să mergi pe calea care ţi se aşterne 
la picioare. Nu poţi decât să treci prin confuzie, ezitare, durere şi neliniște. 
Acestea sunt consecinţele filosofiei pentru interacțiuni lumești, care ţi-a fost 
insuflată de părinții şi famila ta, motiv pentru care cea mai simplă dorință a 
ta, cea de a fi o persoană simplă, dorinţa de a fi capabil să te comporti 
integru, fără să recurgi la aceste mijloace de a relaţiona cu lumea, nu se 
poate îndeplini. Poţi trăi numai într-o manieră josnică, făcând compromisuri 
şi trăind de dragul reputației tale, încercând să devii deosebit de feroce 
pentru a te păzi de alți oameni, pretinzând că ești feroce, mare şi tare, 
puternic şi extraordinar, ca să nu fii hărțuit. Poţi trăi numai în felul acesta, 
împotriva voinţei tale, ceea ce te face să te detești, dar nu ai de ales. Întrucât 
nu ai capacitatea sau calea de a scăpa de aceste moduri şi strategii de 
relaționare cu lumea, nu poţi decât să te laşi manipulat de aceste gânduri pe 
care familia şi părinții le-au condiționat în tine. Oamenii sunt amăgiţi și 
controlați de gândurile insuflate de părinţii şi de familiile lor în timpul 
acestui proces inconştient, pentru că nu înţeleg adevărul sau cum ar trebui 
să trăiască, aşa că nu pot decât să lase lucrurile în voia sorții. Deşi conștiința 
lor mai are puţină simtire, sau au chiar şi o mică dorință de a trăi o 
asemănare umană, de a se înţelege şi a concura corect cu ceilalți, indiferent 
ce dorințe ar avea, nu pot scăpa de condiţionarea şi controlul diverselor 
gânduri şi puncte de vedere care provin de la familia lor şi, în cele din urmă, 
nu pot decât să se întoarcă la gândul şi punctul de vedere condiționat în ei 
de familie, că „Omul nu ar trebui să intenționeze niciodată să le facă rău 
altora, dar ar trebui să se păzească mereu de răul pe care alții i l-ar putea 
face”, pentru că nu au altă cale — nu au de ales. Toate acestea sunt provocate 
de lipsa oamenilor de înțelegere a adevărului și de eşecul lor de a-l obține. 


Desigur, părinţii îți spun şi că „Atunci când desenezi un tigru, îi arăţi pielea, 


dar nu şi oasele; când cunoşti o persoană, poate că îi cunoşti chipul, dar nu 
şi sufletul”; îţi povestesc despre arta de a te păzi de ceilalți și îţi spun să faci 
asta pentru că toată lumea e vicleană; e uşor să fii păcălit, dacă nu vezi 
oamenii aşa cum sunt, gândurile lor ascunse s-ar putea să nu fie la fel ca 
înfăţişarea lor exterioară, un om ar putea părea drept şi bun la suprafaţă, dar 
inima lui este veninoasă ca un şarpe sau un scorpion; sau un om ar putea 
vorbi despre bunăvoință, dreptate, decentă, înțelepciune şi credibilitate la 
suprafață, spunând toate cuvintele potrivite, având un discurs plin de 
dreptate și moralitate, dar în adâncul inimii şi al sufletului, el este murdar, 
demn de dispreţ, josnic și ticălos. Prin urmare, poţi să-i abordezi pe ceilalți 
şi poţi interacţiona cu ei numai pe baza gândurilor şi punctelor de vedere 


care ti-au fost insuflate de părinţii tăi. 


„Omul nu ar trebui să intenționeze niciodată să le facă rău altora, dar 
ar trebui să se păzească mereu de răul pe care alții i l-ar putea face” și 
„Când desenezi un tigru, îi arăţi pielea, dar nu şi oasele; când cunoşti o 
persoană, poate că îi cunoşti chipul, dar nu și sufletul” sunt principiile de 
bază de relaționare cu lumea pe care părinții ţi le insuflă, precum și criteriile 
fundamentale de a privi oamenii şi a te păzi de ei. Tinta principală a 
părinților este să te protejeze şi să te ajute să te protejezi singur. Cu toate 
acestea, din alt unghi, aceste cuvinte, gânduri şi puncte de vedere te-ar 
putea face să simţi şi mai mult că lumea este periculoasă şi oamenii nu sunt 
demni de încredere, ceea ce duce la o lipsă completă de sentimente pozitive 
faţă de ceilalți. Dar cum poţi să discerni, de fapt, oamenii și să-i priveşti pe 
ceilalți? Cu care oameni poţi să te înţelegi și care ar trebui să fie relația 
potrivită dintre oameni? Cum ar trebui să interacționezi cu alții pe baza 
principiilor şi cum poti interacționa corect şi armonios cu ei? Părinții nu ştiu 
nimic despre aceste chestiuni. Ştiu doar cum să folosească trucuri, 


comploturi şi diverse reguli ale jocului şi strategii de relaționare cu lumea, 


pentru a se păzi de oameni şi a profita de alţii și a-i controla, ca să se 
protejeze pe ei înşişi, să nu fie răniți de ceilalți, indiferent cât de mult îi 
rănesc pe alţii. În timp ce îi învaţă pe copiii lor aceste gânduri și puncte de 
vedere, lucrurile pe care părinții li le insuflă sunt doar anumite strategii de 
relaționare cu lumea. Nu sunt nimic mai mult decât niște strategii. Ce includ 
aceste strategii? Tot felul de trucuri, reguli ale jocului, cum să-i mulțumeşti 
pe ceilalți, cum să-ți protejezi interesele şi cum să-ţi maximizezi câștigul 
personal. Sunt aceste principii adevărul? (Nu, nu sunt.) Sunt calea corectă 
pe care oamenii trebuie s-o urmeze? (Nu.) Niciunul dintre ele nu este calea 
corectă. Așadar, care este esența acestor gânduri pe care ţi le insuflă 
părinții? Nu sunt în conformitate cu adevărul, nu sunt calea corectă şi nu 
sunt lucruri pozitive. Atunci ce sunt? (Sunt în întregime filosofia Satanei, 
care ne corupe.) Privind rezultatele, ele corup oamenii. Așadar, care este 
esența acestor gânduri? De exemplu, „Omul nu ar trebui să intenţioneze 
niciodată să le facă rău altora, dar ar trebui să se păzească mereu de răul pe 
care alții i l-ar putea face” — este acesta principiul corect de interacţiune cu 
alții? (Nu, sunt lucruri în întregime negative care provin de la Satana.) Sunt 
lucruri negative care provin de la Satana — deci care sunt esenţa şi natura 
lor? Nu sunt ele trucuri? Nu sunt ele strategii? Nu sunt tactici de a-i atrage 
pe ceilalți de partea ta? (Ba da.) Ele nu sunt principiile de practică pentru a 
pătrunde în adevăr, sau principii şi indicaţii pozitive cu care Dumnezeu îi 
învaţă pe oameni să se comporte; sunt strategii de relaționare cu lumea, sunt 
trucuri. În plus, este natura frazelor precum „Când desenezi un tigru, îi arăţi 
pielea, dar nu şi oasele; când cunoşti o persoană, poate că îi cunoşti chipul, 
dar nu şi sufletul” la fel? (Da.) Nu cumva aceste fraze îţi spun să devii 
viclean, să nu fii simplu, direct sau integru, să fii greu de citit şi să faci în 
aşa fel încât celorlalți să le fie greu să te vadă așa cum eşti? Nu-ţi spun 


principiile specifice de relaționare cu lumea, care ți-au fost aduse de aceste 


gânduri şi puncte de vedere, să foloseşti strategii când interacționezi cu 
ceilalți, să înveţi cum să-i atragi de partea ta şi să înveţi regulile jocului, 
care circulă printre oameni în fiecare epocă? (Ba da.) Unii spun: „Părinţi le 
spun oamenilor aceste fraze pentru a-i învăţa cum să se păzească de alții şi 
cum să privească oamenii.” Ţi-au spus cum să-i priveşti pe ceilalți? Nu ti-au 
spus cum să-i priveşti pe ceilalţi, nu ti-au spus cum să abordezi diverşi 
oameni conform principiilor corecte, ci cum să foloseşti trucuri și 
comploturi corespunzătoare pentru a răspunde nevoilor şi strategiilor 
diferiților oameni. De exemplu, şeful sau superiorul tău este un ticălos şi un 
fustangiu. Te gândești: „Din afară, şeful pare respectabil, integru, dar, sub 
aparente, este de fapt un fustangiu. În adâncul sufletului, este un nenorocit. 
E în regulă, o să mă adaptez la preferințele lui, o să văd care femeie arată 
bine, o voi aborda şi îi voi face cunoştinţă cu şeful, pentru a-l mulţumi.” 
Este aceasta o strategie de relaționare cu lumea? (Da.) De exemplu, când 
vezi pe cineva care are valoare, pe care-l poţi exploata şi care merită să 
interacţionezi cu el, dar cu care nu-i uşor să te joci, te gândești: „Trebuie să- 
| flatez, să-i spun orice vrea să audă.” Acea persoană spune: „E frumos 
astăzi.” Tu spui: „Este foarte frumos astăzi, şi mâine va fi frumos.” El 
spune: „E foarte frig azi.” Tu spui: „Da, e frig. De ce nu porți haine mai 
călduroase? Haina mea e călduroasă, ia-o şi îmbracă-te cu ea.” Imediat ce 
cască, te grăbeşti să-i dai o pernă; când scoate un flacon de pastile, îi torni 
repede un pahar cu apă; când se aşază, după ce mănâncă, îi faci rapid un 
ceai. Nu sunt acestea strategii de relaționare cu lumea? (Ba da.) Sunt 
strategii de relaționare cu lumea. De ce eşti capabil să foloseşti aceste 
strategii? De ce vrei să-l flatezi? Dacă nu ai avea nevoie de el și nu ți-ar 
aduce niciun beneficiu, l-ai trata astfel? (Nu.) Nu, e cum tind să spună 
oamenii: „Să nu ridici un deget fără o recompensă.” E ca atunci când duci o 


oală cu apă în grădina de legume — le uzi doar pe cele folositoare. Mergi și 


îi flatezi activ pe cei care îți sunt de folos. Odată ce se retrag sau sunt 
înlăturați din funcție, entuziasmul tău faţă de ei scade imediat şi îi ignori. 
Când te sună, fie îi închizi telefonul sau te prefaci că linia este ocupată şi 
nu răspunzi. Când te întâlneşti cu ei, te salută şi spun: „E frumos azi.” Îi 
alungi, spunând: „A, da. La revedere, vorbim mai târziu, dacă se întâmplă 
ceva, o să te invit la o masă cândva.” Promisiuni deşarte şi apoi îi ignori, nu 
iei legătura cu ei şi chiar îi blochezi. Diversele gânduri şi puncte de vedere 
pe care le insuflă părinții oamenilor construiesc un zid protector invizibil în 
jurul inimii lor. În același timp, le insuflă şi câteva modalități fundamentale 
de relaționare cu lumea sau de supravieţuire, învățând oamenii cum să fie 
duplicitari şi cum să se integreze într-un grup social, cum să-şi stabilească o 
poziție în societate și cum să nu fie hărţuiți într-un grup de oameni. Cu toate 
că, înainte să intri în societate, părinții nu te-au îndrumat, în mod specific, 
spre un mod de a aborda situaţii specifice, condiționarea din partea 
părinților sau a familiei în ceea ce priveşte aceste moduri și principii de 
relaționare cu lumea ţi-a oferit păreri şi principii de bază de relaționare cu 
lumea. Care sunt aceste păreri şi principii de bază de relaționare cu lumea? 
Ei te învaţă cum să porți o mască ori de câte ori interacționezi cu oamenii, 
cum să trăieşti cu o mască în orice grup social și, în cele din urmă, cum să 
atingi țelul de a-ți proteja faima şi profitul, astfel încât să nu sufere pierderi, 
ŞI, simultan, să obţii faima şi profitul pe care le vrei sau să obţii o garanție 
de bază a siguranţei personale. Din aceste gânduri şi puncte de vedere și 
diverse strategii de relaționare cu lumea, pe care ţi le-au insuflat părinții tăi, 
se poate vedea că aceştia nu te-au învăţat cum să fii mai demn, cum să fu un 
om adevărat, cum să fii o ființă creată bună, sau cum să fii un om care are 
adevărul. Din contră, ei ţi-au spus cum să-i înșeli pe alții, cum să te păzești 
de ceilalți, cum să foloseşti strategii pentru a interacționa cu diferiți oameni, 


precum şi cum sunt inimile oamenilor şi cum este omenirea. Sub 


condiționarea acestor gânduri şi puncte de vedere din partea părinților tăi, 
sinele tău devine tot mai sinistru şi începi să ai o antipatie faţă de oameni. 
În inima ta tânără, chiar înainte de a avea vreo strategie de a relaţiona cu 
lumea, ai deja o definiție rudimentară şi de bază a umanităţii, precum şi un 
principiu rudimentar şi de bază de a relaționa cu lumea. Așadar, ce rol joacă 
părinții în felul în care relaționezi tu cu lumea? Fără îndoială, ei joacă rolul 
de a te îndruma pe calea greșită; nu te conduc pe calea cea bună sau spre 
calea corectă a vieții umane, într-un mod pozitiv și din inițiativă, ci, în 


schimb, te fac să te rătăcești. 


În afară de faptul că îi condiţionează cu zicale precum „bărbaţii nu 
varsă lacrimi cu ușurință”, părinţii le spun adesea băieților: „«Un cocoş bun 
nu se bate cu câinii; un bărbat bun nu se ceartă cu femeile»; nu te juca sau 
nu te certa cu fetele; nu cobori la nivelul lor; sunt fete și ar trebui să fii 
blând cu ele.” De ce ar trebui să fii blând cu ele? Dacă au greșit, nu ar trebui 
să fu blând cu ele sau să le răsfeți. Bărbaţii şi femeile sunt egali. S-au 
născut şi au fost crescute de mama și tata, la fel ca tine, deci de ce ar trebui 
să fii blând cu ele? Doar pentru că sunt femei? Ar trebui să fie pedepsite 
când greşesc, să fie educate în privinţa asta, să-și recunoască greșeala, să-și 
ceară scuze, să înţeleagă ce au făcut greşit şi că nu ar trebui să repete 
aceeaşi greşeală, când mai întâlnesc astfel de chestiuni. Ar trebui să înveţi 
cum să le ajuţi, în loc să urmezi principiul „Un bărbat bun nu se ceartă cu 
femeile”, aşa cum te-au învăţat părinții să abordezi situația. Toţi oamenii 
greşesc la un moment dat, atât bărbaţii, cât şi femeile. Când o fac, ar trebui 
să-şi recunoască greșelile şi să se căiască. Atât bărbaţii, cât şi femeile ar 
trebui să meargă pe calea corectă şi să trăiască demn, în loc să respecte ceea 
ce au spus părinţii lor: „Un cocoş bun nu se bate cu câinii; un bărbat bun nu 
se ceartă cu femeile.” Un bărbat bun nu se arată prin faptul că nu se ceartă 


cu femeile, nici prin faptul că nu coboară la nivelul lor. Vezi, părinții spun 


adesea: „Femeile au părul lung, dar sunt lipsite de perspicacitate. Nu au 
perspective de viitor, nu fi ca ele, nu te implica sau nu le da atenţie.” Ce vrei 
să spui prin „nu le da atenţie”? Problema principiilor trebuie să fie 
clarificată şi explicată. Cine a greşit, cine a spus lucrul pozitiv sau negativ, a 
cui menţiune despre o cale a fost corectă — chestiunile care implică 
principiile, căile şi comportamentul trebuie să fie clarificate. Nu estompa 
graniţa dintre bine și rău; chiar şi pentru o femeie, se cuvine să faci lucrurile 
clare. Dacă o iei în considerare în mod serios, atunci ar trebui să-i spui 
adevărul pe care oamenii ar trebui să-l înţeleagă, s-o ajuţi să meargă pe 
calea cea dreaptă, să nu-i faci pe plac şi să nu eviți să te implici sau să 
clarifici lucrurile, doar pentru că e femeie. Şi femeile ar trebui să trăiască 
demn şi nu ar trebui să se răsfeţe sau să refuze să fie rezonabile, doar pentru 
că bărbaţii fac compromisuri cu ele. Bărbații și femeile sunt diferiți doar 
prin prisma fiziologiei lor, dar în ochii lui Dumnezeu, identitatea şi statutul 
lor sunt la fel. Toţi sunt fiinţe create şi, în afară de diferențele de gen, nu 
există multe lucruri care să-i deosebească. Toţi experimentează corupție și 
împărtăşesc aceleași principii de comportament. Standardele cerute de 
Dumnezeu sunt identice atât pentru bărbați, cât şi pentru femei, fără 
distincție. Așadar, este adevărată învățătura părintească „Un bărbat bun nu 
se ceartă cu femeile”? (Nu.) Atunci care este abordarea corectă? Nu este 
vorba să te cerți, ci să-ți alimezi principiile cu practica. Ce vor să spună 
părinții prin astfel de remarci? Nu cumva îşi favorizează fiii în detrimentul 
fiicelor? Par să spună: „Femeile au părul lung, dar sunt lipsite de 
perspicacitate. Sunt naive, iar intelectul lor este neglijabil. De ce să mai 
discuţi cu ele? Nu ar înțelege. Așa cum este zicala: «Femeile cu sâni mari 
nu au minte, au părul lung, dar sunt lipsite de perspicacitate.» De ce te-ai 
deranja în privinţa femeilor sau te-ai implica?” Nu sunt femeile umane? Nu 


mântuieşte Dumnezeu femeile? Nu le împărtășește adevărul sau nu le dă 


viaţă? Aşa stau lucrurile? (Nu.) Dacă Dumnezeu nu face asta, dacă nu 
tratează femeile nedrept, atunci cum ar trebui să acționezi? Tratează femeile 
conform principiilor învăţate de la Dumnezeu; să nu accepți gândurile 
părinților tăi sau să nu ai tendinţe şoviniste! Deși oasele şi mușchii tăi s-ar 
putea să fie mai rezistenți decât ai femeilor, s-ar putea să ai o constituție mai 
solidă şi mai multă forță fizică, s-ar putea să consumi mai multă mâncare, 
totuși, firea ta coruptă, răzvrătirea și măsura în care nu înţelegi adevărul nu 
sunt diferite de ale femeilor. Abilităţile de viaţă la care excelezi s-ar putea 
să fie diferite de ale femeilor: eşti priceput la electronice şi maşinării, în 
vreme ce femeile se pricep la brodat, croitorie şi cârpit. Poţi face acele 
lucruri? În timp ce bărbaţii sunt constructori competenţi, femeile sunt foarte 
pricepute la tratamente cosmetice. În timp ce bărbaţii pot manevra diverse 
maşinării şi echipamente, nici femeile nu au lipsuri. Unde anume au femeile 
lipsuri? Toate comparaţiile de tipul acesta nu au sens. Ideea principală, aici, 
este să renunțţi la şovinism. Nu accepta gânduri precum „Un bărbat bun nu 
se ceartă cu femeile”; lucrurile pe care le spun părinții tăi nu sunt adevărul, 
ele îți dăunează. Nu spune niciodată aceste lucruri care sunt degradante 
pentru femei — acest lucru contravine flagrant rațiunii și bunei-cuviinţe. Ce 
fel de problemă este aceea de a nu respecta femeile? Oamenii care fac astfel 
de lucruri au măcar umanitate? (Nu au.) Sunt lipsiţi de umanitate. Dacă nu 
respecţi femeile, amintește-ţi că mama ta, ambele bunici și surorile tale sunt 
toate femei. Sunt dispuse să accepte o asemenea lipsă de respect? Anumite 
mame chiar le spun fiilor lor: „Un bărbat bun nu se ceartă cu femeile.” Nu 
sunt aceste mame niște neroade? Astfel de mame sunt naive şi, fiind ele 
însele femei, îşi diminuează propria valoare; în mod clar, sunt nişte toante 
care nu au idee ce spun. Afirmația „Un bărbat bun nu se ceartă cu femeile” 
contravine flagrant rațiunii şi bunei-cuviințe. Dumnezeu nu a definit 


niciodată femeile în felul acesta şi nici nu a admonestat niciodată bărbaţii, 


spunând: „Femeile sunt fragile, ele au părul lung, dar sunt lipsite de 
perspicacitate şi le lipseşte chiar şi bunul simţ. Nu te certa cu ele. Chiar 
dacă o faci, vei fi incapabil să rezolvi lucrurile în mod clar. În toate, fii 
iertător şi fă-le pe plac, nu te implica; oamenii ar trebui să fie deschişi la 
minte și înțelegători.” A spus vreodată Dumnezeu astfel de lucruri? (Nu.) 
De vreme ce Dumnezeu nu a spus niciodată astfel de lucruri, nu le face sau 
nu privi femeile din asemenea puncte de vedere. Aceasta este discriminare 
şi lipsă de respect față de femei. Poţi să intervii acolo unde femeilor le 
lipsesc abilitățile necesare, dar ai nevoie și ca ele să facă la fel acolo unde 
îti lipsesc ție abilitățile. Dependenţa şi completarea reciprocă este punctul 
de vedere corect. De ce este acesta punctul de vedere corect? Pentru că 
punctele forte ale bărbaţilor şi ale femeilor sunt predestinate de Dumnezeu. 
Ce gânduri şi puncte de vedere ar trebui să adopţi ca să abordezi faptul că 
punctele forte ale bărbaţilor și ale femeilor sunt predestinate de Dumnezeu? 
Trebuie să vă completaţi — acesta este principiul de practică. Bărbaţii nu ar 
trebui să discrimineze femeile, iar femeile nu ar trebui să fie prea 
respectuoase față de bărbaţi, gândindu-se: „În sfârșit, avem un frate în 
biserică, un sprijin real. Acum, biserica noastră este completă, există cineva 
care să ne susțină şi să se ocupe de lucruri în numele nostru, să preia frâiele 
pentru noi.” Eşti inferioară? Îţi pui credinţa în bărbaţi? Dacă o biserică ar fi 
formată numai din surori, asta ar însemna că nu mai ai credință în 
Dumnezeu? Că nu poţi fi mântuită sau nu poți înţelege adevărul? Când 
cineva face comentariul nepoliticos: „De ce nu are biserica ta frați?”, te 
simți ca şi cum ti-ar fi fost străpunsă inima și spui: „Nu mai deschide 
discuţia, este singurul neajuns al bisericii noastre. Nu vrem să subliniez 
asta; ai atins singurul nostru regret” şi te rogi: „Dumnezeule, când vei 
pregăti un frate pentru biserica noastră?” Este biserica susținută de frați? Nu 


poate sta în picioare fără frați? A spus vreodată Dumnezeu acest lucru? (Nu, 


n-a spus asta.) Dumnezeu n-a spus asta niciodată şi nici n-a zis că o biserică 
trebuie să aibă ambele genuri, înainte să poată fi fondată, sau că nu poate fi 
fondată cu un singur gen. A spus vreodată asta? (Nu.) Toate acestea sunt 
consecinţe ale șovinismului condiţionat de familie. Te bazezi pe bărbaţi 
pentru toate şi, imediat ce se întâmplă ceva, spui: „Trebuie să aştept să 
discut cu soţul meu, când se va întoarce”, sau „Fraţii din biserica noastră au 
fost ocupați în ultimul timp, deci nimeni nu preia controlul ca să se ocupe 
de chestiunea aceasta”. Atunci ce scop au femeile? Eşti incapabilă să te 
ocupi de aceste sarcini? Nu ai gură sau picioare? Nu-ţi lipseşte nimic: 
înţelegi adevărurile-principii şi ar trebui să acționezi în consecință. Bărbaţii 
nu sunt şefii tăi şi nici stăpânii tăi; sunt doar oameni obişnuiţi, membri ai 
omenirii corupte. În tot ceea ce faci, învaţă să te bazezi pe Dumnezeu și pe 
cuvintele Lui. Aceasta este principiul şi calea pe care ar trebui să o urmezi, 
în loc să depinzi de orice altă persoană. Deşi nu pledez pentru şovinism, 
sigur că fac asta nu ca să înalt drepturile femeilor sau ca să le apăr, ci ca să 
ajut oamenii să înţeleagă o faţetă a adevărului. Care faţetă a adevărului? 
Aceea că zicala insuflată de părinții tăi, „Un bărbat bun nu se ceartă cu 
femeile” este incorectă; insuflă și îndrumă un gând greşit. Nu ar trebui să fii 
condus de acest gând şi punct de vedere în rolul tău de bărbat sau în felul în 
care tratezi femeile. Acesta este un aspect al adevărului pe care ar trebui să- 
l înţelegi. Nu te gândi mereu: „Sunt bărbat, ar trebui să privesc problemele 
din perspectiva unui bărbat, ar trebui să le respect pe aceste surori şi să le 
protejez, să le tolerez şi să le iert din poziţia unui bărbat, nu să mă implic cu 
vreuna dintre ele. Dacă o soră vrea să candideze pentru alegerea unui 
conducător în biserică, o voi trata cu politeţe și o voi lăsa să conducă.” Pe 
ce bază? Doar pentru că ești bărbat, crezi că eşti înțelegător? Poţi fi tolerant 
cu ele? Nu poţi fi tolerant nici cu tine însuţi. Conducerea bisericii ar trebui 


să fie determinată de cel care este potrivit pentru acest rol. Dacă frații şi 


surorile te aleg pe tine, se cuvine să duci această povară. Este atât 
responsabilitatea, cât și datoria ta. De ce refuzi atât de uşor? Ca să arăţi cât 
eşti de nobil? Este acesta principiul de practică? Este conform adevărului? 
(Nu este.) E greşit să refuzi şi e greşit să lupti pentru asta; așadar, care este 
modul corect de a acționa? Modul corect este să-ți bazezi acțiunile pe 
cuvintele lui Dumnezeu şi să iei adevărul drept criteriu. Părinții te-au 
învăţat că „Un bărbat bun nu se ceartă cu femeile”. Câţi ani ați trăit cu acest 
gând și punct de vedere şovin? Mulţi oameni gândesc: „Spălatul şi cârpitul 
sunt treburi de femeie. Să se ocupe femeile de ele. Mă exasperează când 
trebuie să fac aceste sarcini; mă simt mai puţin bărbat.” Aşadar, ce se 
întâmplă dacă faci treburile astea? Nu mai ești bărbat? Unii oameni spun: 
„Hainele mi-au fost mereu spălate de mama, sora sau bunica mea. N-am 
făcut niciodată «treburi de femeie».” Acum, îți îndeplineşti datoria şi 
trebuie să fii independent. Asta ar trebui să faci; este ceea ce le cere 
Dumnezeu oamenilor. O vei face? (Da.) Dacă inima ta este potrivnică, nu 
eşti dispus și te gândeşti mereu la mama ta ca urmare a acestei chestiuni, 
atunci chiar că nu eşti bun de nimic. Bărbaţii au aceste gânduri şovine și 
desconsideră anumite sarcini, cum ar fi îngrijirea copiilor, aranjarea casei, 
spălatul rufelor şi curăţema. Unii au tendințe şovine puternice și 
dispreţuiesc aceste treburi casnice, nu sunt dispuși să le facă sau, dacă le 
fac, nu au tragere de inimă, temându-se că vor fi desconsideraţi. Se 
gândesc: „Dacă fac mereu aceste treburi casnice, nu voi deveni un 
efeminat?” De ce gând şi punct de vedere este guvernat acest lucru? Nu 
există o problemă în gândirea lor? (Ba da, există.) Gândul lor este 
problematic. Uită-te la anumite regiuni unde bărbaţii poartă mereu şorțuri şi 
gătesc. Când femeia se întoarce acasă de la serviciu, bărbatul îi serveşte 
mâncarea, spunând: „Poftim, mănâncă ceva. E foarte gustos; ţi-am gătit 


toate mâncărurile favorite azi.” Femeia serveşte, pe drept, mâncarea gata 


făcută, iar bărbatul o pregăteşte pe drept, fără să se simtă vreodată ca o 
gospodină. Odată ce iese din casă şi-şi scoate şorțul, oare nu este tot bărbat? 
În anumite regiuni, unde şovinismul este foarte puternic, ei sunt, fără 
îndoială, răsfăţați de condiționarea şi influenţa din partea familiei. Această 
condiționare i-a salvat sau le-a făcut rău? (Le-a făcut rău.) Le-a fost 
dăunătoare. Unii bărbați de treizeci, patruzeci sau chiar cincizeci de ani nu- 
şi pot spăla singuri șosetele. Poartă un maiou jumătate de lună, este deja 
murdar, dar nu vor să-l spele; nu știu cum să-l spele, câtă apă şi cât 
detergent să folosească şi cum să-l curețe. Pur și simplu, îl poartă așa şi-şi 
spun: „Pe viitor, o voi pune pe mama sau pe soția mea să-mi cumpere mai 
multe maiouri şi șosete, ca să le pot spăla o dată la două luni. Ar fi grozav 
să fie şanse ca mama sau soția mea să vină să mi le spele!” Esenţa 
aversiunii lor faţă de astfel de sarcini are o anumită legătură cu educația pe 
care au primit-o de la familia și părinţii lor. Gândurile și punctele de vedere 
pe care părinţii le insuflă tratează cele mai de bază şi mai simple reguli de 
viaţă, precum şi anumite păreri incorecte despre oameni. Rezumând, toate 
acestea constituie condiționarea din partea familiei asupra gândurilor 
oamenilor. Indiferent de impactul pe care-l au asupra vieţii unui om, de-a 
lungul credinţei lui în Dumnezeu și existenţei lui, sau de câte necazuri şi 
inconveniente provoacă, în mod intrinsec, au o anumită legătură cu educația 
ideologică a părinților. Dacă acum ești adult şi ai trăit mulți ani conform 
acestor gânduri şi puncte de vedere, atunci ele nu se vor schimba peste 
noapte — este nevoie de timp. Dacă aceste gânduri şi puncte de vedere au 
legătură cu îndeplinirea datoriei sau cu principiile de comportare şi 
relaționare cu lumea, şi dacă urmăreşti adevărul, ar trebui să te străduieşti să 
schimbi aceste probleme şi să pătrunzi în adevărul-realitate, cât mai curând 
posibil. Dacă se referă numai la aspectele vieții personale a omului, ar fi 


mai bine dacă ai fi dispus să te schimbi. Dacă nu poţi realiza acest lucru, 


dacă pare prea solicitant sau dificil, sau chiar eşti deja obișnuit cu acest mod 
de viață şi nu te poți schimba, atunci nu te forțează nimeni. Doar subliniez 
aceste lucruri ca să ştii ce este corect şi ce este greşit. Cât despre problemele 
cu stilul de viaţă personal, evaluează-le singur — nu vom forța chestiunea. 
Cât priveşte cât de des îți speli şosetele și dacă le cârpeşti sau le arunci când 
se rup, asta-i treaba ta. la-te după circumstanţe — nu vom stabili reguli 


specifice. 


În anumite familii, din cauza trecutului lor privilegiat, părinții le spun 
adesea copiilor: „Când te duci în oraș, aminteşte-ţi descendența ta și cine îți 
sunt strămoşii. În grupurile sociale, ar trebui să acţionezi într-un mod care 
aduce onoare şi glorie numelui familiei noastre. Să nu pătezi niciodată 
reputația strămoşilor noștri. Aminteşte-ţi mereu învăţăturile lor şi nu ne face 
de râs neamul. Dacă, într-o zi, faci o greşeală, oamenii vor spune: «Nu 
provii dintr-o familie remarcabilă şi respectabilă? Cum ai putut să faci așa 
ceva?» Vor râde de tine, dar nu doar de tine, ci de întreaga noastră familie. 
În acel caz, ai mânji numele familiei noastre şi ne-ai face de ruşine 
strămoşii, lucru care este inacceptabil.” Unii părinți le spun, de asemenea, 
copiilor: „Tara noastră este o națiune măreaţă şi o civilizație antică. Nu am 
ajuns uşor la acest nivel de trai, aşa că preţuiește-l. Mai ales când eşti în 
străinătate, trebuie să câştigi glorie şi onoare pentru poporul chinez. Nu face 
nimic care ar putea să ne dezonoreze națiunea sau să afecteze reputația 
poporului chinez.” Pe de o parte, părinţii îți spun să câştigi glorie şi onoare 
pentru familia şi strămoşii lor şi, pe de altă parte, pentru națiunea și etnia ta, 
îndemnându-te să nu-ți faci ţara de ocară. De la o vârstă fragedă, copiii sunt 
educați în această manieră de părinţii lor, iar când merg la şcoală, profesorii 
lor îi educă în acelaşi fel, spunând: „Câştigă glorie pentru clasa, şcoala, 
oraşul şi țara noastră. Nu lăsa străinii să ne ia în râs, spunând că ne lipseşte 


calibrul sau că avem caractere slabe.” Unii oameni din biserică spun chiar 


ŞI: „Noi, chinezu, am crezut primii. Când interacționăm cu frați şi surori 
străine, ar trebui să câştigăm glorie pentru poporul chinez şi să-i susţinem 
reputația.” Toate aceste zicale sunt direct legate de lucrurile pe care 
familiile le insuflă oamenilor. Este corectă o astfel de insuflare? (Nu, nu 
este.) De ce nu? Ce glorie caută ei? Are vreun folos să caute o asemenea 
glorie? (Nu, nu are.) A fost un incident în care un individ din China de 
Nord-Est vizita diferite biserici; a luat 10000 de yuani din jertfele bisericii 
şi a fugit înapoi acasă, pentru a-şi trăi viața. Când frații și surorile din Nord- 
Est au aflat, unii au spus: „Acest individ este detestabil! A îndrăznit chiar să 
ia banii din jertfa bisericii. A mânjit complet reputația oamenilor din Nord- 


p? 


Est! Dacă îl vom mai întâlni vreodată, ar trebui să-i dăm o lecţie!” După 
acest incident, oamenii din Nord-Est au simțit că parcă-şi pierduseră 
onoarea. Ori de câte ori vorbeau în preajma fraților și surorilor din alte 
provincii, nu îndrăzneau să amintească această chestiune. Se simțeau 
rușşinaţi şi le era teamă că alții ar putea spune: „Cutare individ din regiunea 
voastră de Nord-Est a fugit cu banii din jertfa bisericii.” Le era teamă să nu 
vorbească alții despre asta și nu îndrăzneau să amintească acest lucru. Este 
corect acest comportament? (Nu, nu este.) De ce este greşit? (Cine ia banii 
din jertfe nu are nicio legătură cu alţii; fiecare se reprezintă pe sine.) Aşa 
este. Faptul că acel om a luat banii din jertfe este treaba lui. Dacă l-ai fi 
descoperit şi l-ai fi oprit, recuperând astfel pierderea suferită de casa lui 
Dumnezeu şi apărându-i interesele, ţi-ai fi îndeplinit responsabilitatea. Dacă 
nu ai avut şansa de a preveni acest lucru şi nu ai putut recupera pierderea, 
atunci ar fi trebuit să recunoşti ce fel de ticălos este, să te admonestezi, să te 
rogi lui Dumnezeu să te apere de un astfel de incident şi să te asiguri că nu 
vei cădea într-o ispită similară. Ar trebui să abordez corect problema. Deși 
este din regiunea ta, acțiunile lui îl reprezintă doar pe el, ca individ. Nu e ca 


ŞI cum oamenii din acea regiune l-au învăţat sau l-au încurajat să acționeze 


aşa. Nu are nicio legătură cu nimeni altcineva. Ceilalţi ar putea fi cel mult 
răspunzători pentru supraveghere sau îndrumare inadecvată, dar nimeni nu 
este obligat să suporte consecințele faptei sale rele. A acţionat împotriva lui 
Dumnezeu şi a ofensat decretele administrative, nimeni altcineva nu este 
obligat să suporte consecinţele pentru el. Reputația lui rea este treaba lui. În 
plus, această chestiune nu este despre a fi umilit sau a câştiga glorie; se 
referă la natura-esenţă a unui om și la calea pe care a urmat-o. Se poate 
spune doar că, inițial, oamenii nu au reuşit să-i discearnă adevăratul 
caracter, dar, după acest incident, toți l-au văzut aşa cum este. Asta nu are 
nicio legătură cu reputația sau demnitatea altor frați sau surori din acea 
regiune. Dacă simți că, pentru că este din aceeaşi regiune ca tine, te-a făcut 
de ruşine, atunci o astfel de părere şi înțelegere este complet greşită. Casa 
lui Dumnezeu nu pedepsește niciodată o întreagă familie pentru păcatele 
unei singure persoane; Dumnezeu priveşte fiecare individ ca pe o entitate 
separată. Indiferent de unde provii, chiar dacă eşti din aceeași familie sau 
din aceiași părinți, Dumnezeu vede fiecare persoană ca pe o entitate unică. 
Dumnezeu nu implică niciodată un individ înrudit, din cauza greşelilor unei 
singure persoane. Acesta este principiul şi este în conformitate cu adevărul. 
Cu toate acestea, dacă te gândești că greşelile cuiva din regiunea ta îți 
afectează reputația şi te implică şi pe tine, atunci asta se datorează 
înţelegerii tale greșite și nu are nicio legătură cu adevărul. Prin urmare, 
când părinții îți spun: „Câştigă glorie pentru ţara, familia sau numele 
nostru”, este acest lucru corect? (Nu.) De ce nu? Cu care frază are în comun 
aceeaşi natură? Nu are aceeași natură ca gândul pe care l-am discutat mai 
înainte, şi anume: „Un om îşi lasă numele în urmă oriunde stă, aşa cum 
gâsca scoate ţipete oriunde zboară”? În viaţa unui om, să facă fapte 
pozitive, să meargă pe calea cea dreaptă, să accepte lucruri pozitive şi 


adevărul — niciunul dintre aceste lucruri nu se face pentru lauda lui. In 


schimb, oamenii ar trebui să se comporte în felul următor: aceasta este 
responsabilitatea lor, calea pe care ar trebui să meargă şi datoria lor. Să 
meargă pe calea cea dreaptă, să accepte lucruri pozitive şi adevărul şi să se 
supună lui Dumnezeu sunt obligaţia şi datoria oamenilor. Sunt şi de dragul 
obținerii mântuirii, nu pentru a dobândi onoare pentru tine sau pentru 
Dumnezeu, nu, desigur, pentru a dobândi onoare pentru oamenii din ţara ta 
ȘI, cu siguranţă, nu pentru un anumit nume, o anumită rasă sau un anumit 
clan. Nu vei fi mântuit ca să câştigi glorie pentru oamenii din ţara ta şi, cu 
siguranță, nu ca să câştigi glorie pentru familia ta. Ideea de „a câştiga 
glorie” este doar o teorie. Mântuirea ta nu are nimic de-a face cu acei 
oameni. Ce beneficiu pot obţine ei din mântuirea ta? Dacă primeşti 
mântuirea, ce pot câștiga ei din asta? Nu urmăresc calea corectă, iar 
Dumnezeu, cu firea Lui dreaptă, îi va trata corespunzător. Îi va trata aşa 
cum se cuvine să-i trateze. Ce le aduce această aşa-zisă „câștigare a 
gloriei”? Nu are nicio legătură cu ei. Accepţi consecințele pentru calea pe 
care o urmezi, iar ei acceptă consecințele pentru propria cale. Dumnezeu 
tratează fiecare individ conform firii Lui drepte. Să câştige glorie pentru 
națiunea, familia sau numele său nu este responsabilitatea unui singur 
individ. Fireşte, nu ar trebui să fu singur răspunzător şi, de fapt, nu poţi. 
Ascensiunea sau declinul unei familii sau unui clan, cursul şi soarta lor nu 
au nicio legătură cu faptul că le câştigi glorie. Şi, bineînţeles, nu au nicio 
legătură cu calea pe care o urmezi. Dacă te porți bine şi eşti capabil să te 
supui lui Dumnezeu, asta nu este ca să câştigi glorie pentru ele sau să le faci 
cinste și nici ca să ceri vreo recompensă de la Dumnezeu, în numele lor, sau 
să le asiguri vreo scutire de pedeapsă. Ascensiunea, declinul şi soarta lor nu 
au nicio legătură cu tine. Mai ales dacă se simt sau nu onoraţi și dacă le 
câştigi sau nu glorie — aceste lucruri nu au nicio relevanţă pentru tine. Nu le 


poți duce pe umeri şi nu ai nicio responsabilitate sau obligație să o faci. Prin 


urmare, când părinții îţi spun: „Trebuie să câştigi glorie pentru națiunea, 
familia sau numele nostru și nu trebuie să pătezi reputația strămoșilor noştri 
sau să-i laşi pe alţii să ne critice pe la spate”, aceste cuvinte servesc numai 
pentru a pune presiune psihologică negativă asupra ta. Nu te poţi ridica la 
nivelul lor şi nici nu ai vreo obligaţie să o faci. De ce? Pentru că Dumnezeu 
îți cere numai să-ți îndeplineşti, înaintea Lui, datoria de ființă creată. Nu-ţi 
cere să faci nimic sau să ai vreo obligație față de ţara, familia sau numele 
tău. Prin urmare, să câştigi glorie pentru ţara sau familia ta, sau să câştigi 
glorie și onoare sau să faci orice pentru numele tău nu este obligația ta. Nu 
are nicio legătură cu tine. Soarta lor este numai în mâinile lui Dumnezeu și 
tu nu trebuie să pui umărul la nicio povară. Dacă faci vreo greșeală, nu ar 
trebui să te simţi vinovat faţă de ei. Dacă faci fapte bune, nu ar trebui să ai 
mentalitatea că ai fost norocos sau să crezi că ai câştigat glorie pentru ţara, 
familia sau numele tău. Nu te bucura de aceste lucruri. Şi dacă dai greş, să 
nu-ți fie frică sau să nu fii împovărat de mâhnire. Nu te învinovăţi. Pentru 
că nu are deloc legătură cu tine. Nici să nu te gândeşti la asta — atât e de 
simplu. Așadar, în ceea ce priveşte diferitele naţionalităţi ale oamenilor, 
chinezii sunt aleşi de Dumnezeu; ei vin înaintea Lui și sunt ființe create. 
Occeidentalu vin înaintea lui Dumnezeu și sunt şi ei fiinţe create. Asiaticii, 
europenii, nord şi sud americanii, cei din Oceania şi africanii vin înaintea 
lui Dumnezeu şi Îi acceptă lucrarea şi sunt și ei fiinţele Sale create. 
Indiferent din ce ţară este o persoană, singurul lucru pe care ar trebui să-l 
facă este să-și îndeplinească datoria de fiinţă creată, să accepte cuvintele lui 
Dumnezeu, să se supună lor şi să obțină mântuirea. Nu ar trebui să formeze 
diverse clanuri pe baza naţionalităţi lor, împărțindu-se în grupuri sau rase. 
Tot ceea ce are gloria rasială drept obiectiv al străduinţei sale sau drept 
principiu fundamental este greşit. Aceasta nu este calea pe care ar trebui să 


meargă oamenii şi este un fenomen care nu ar trebui să apară în cadrul 


bisericii. Va veni o zi, pe măsură ce oamenii din ţări diferite interacționează 
mai mult şi au acces la o zonă mai largă a globului, când un asiatic ar putea 
întâlni un european, un european ar putea întâlni un american, iar un 
american ar putea intra în contact cu un asiatic sau un african etc. Când 
diferite rase se adună laolaltă, dacă există grupuri formate pe baza rasei, 
toate năzuind la propria glorie rasială şi făcând lucruri pentru rasa lor, ce va 
începe să înfrunte biserica? Va înfrunta diviziunea. Acesta este un lucru 
detestat şi condamnat de Dumnezeu. Oricine face asta este blestemat, 
oricine acționează în felul acesta este un slujitor al Satanei și oricine 
acţionează într-o asemenea manieră va fi un obiect al pedepsei. De ce va fi 
pedepsit? Pentru că aceasta este o încălcare a decretelor administrative. Să 
nu faci asta niciodată! Dacă poţi acţiona în felul acesta, asta dovedeşte că 
nu ai renunţat la acest aspect al condiționării din partea părinților tăi. Nu ai 
acceptat identitatea pe care ţi-a dat-o Dumnezeu, aceea de ființă creată, și te 
vezi tot ca un chinez, sau ca o persoană albă, neagră sau mulatră — ca un om 
dintr-o rasă diferită, cu un nume sau o naționalitate diferită. Dacă vrei să 
aduci glorie națiunii, rasei sau familiei tale şi acţionezi cu acel gând în 
minte, consecinţele vor fi groaznice. Astăzi, aici, declarăm solemn și 
clanificăm cu seriozitate această chestiune. Dacă, într-o zi, oricine se 
împotriveşte acestui aspect al decretelor administrative, va suporta 
consecinţele. Să nu te plângi atunci, spunând: „Nu mi-ai spus, nu am știut, 
nu am înţeles.” Îţi cunoşti de mult timp identitatea de ființă creată, totuşi 
încă poţi acţiona în felul acesta: asta înseamnă că nu ai fost ignorant, ci ai 
făcut-o în mod deliberat, comiţând ofensa în cunoştinţă de cauză. Ar trebui 
să fii pedepsit. Consecințele încălcării decretelor administrative sunt de 


neînchipuit. Înţelegeţi? (Da, înţelegem.) 


Unii părinți le spun copiilor: „Oriunde mergem, nu trebuie să ne uităm 


rădăcinile. Nu putem uita unde ne-am născut și am fost crescuţi, sau cine 


suntem. Oriunde mergi, când îi întâlneşti pe concetăţenii tăi, ar trebui să ai 
grijă de ei. Când alegi conducători sau supraveghetori de biserică, pune-i pe 
primul loc pe cei din orașul tău natal. Când biserica are vreun beneficiu 
material, lasă-i mai întâi pe cei din orașul tău natal să se bucure de el. Dacă 
alegi membrii unui grup, alege-i întâi pe cei din orașul tău natal. Când 
concetăţenii lucrează împreună, împărtăşiți aceeași limbă şi sunteți familiari 
între voi.” Cum se numește acest lucru? „Când se întâlnesc concetăţenii, ei 
au lacrimi în ochi.” Mai este şi zicala: „Unchii și mătuşile sunt rude, 
generație după generație: chiar dacă oasele sunt rupte, tendoanele încă sunt 
legate.” Unii, din cauza învățăturilor de la părinții sau bătrânii lor, cum aud 
că cineva vine din aceeaşi provincie sau din același oraş, sau dacă îl aud 
vorbind cu accentul din orașul lor natal, îl plac foarte mult. Mănâncă 
împreună, stau împreună la adunări şi fac totul împreună. Sunt foarte 
apropiaţi. Unii, după ce întâlnesc un concetăţean, ar putea zice: „Ştii ce se 
spune, «Când se întâlnesc concetăţenii, ei au lacrimi în ochi». Când 
întâlnesc un concetăţean, mă simt apropiat de el: când te-am întâlnit, am 
simțit că eşti parte din familie.” Au mare grijă de concetăţenii lor. Dacă 
aceştia întâmpină dificultăți în viaţă sau în lucrare, sau dacă sunt bolnavi, au 
mare grijă de ei. E bine așa? (Nu, nu este.) De ce nu este bine? (Dacă tratezi 
oamenii aşa, îți lipsesc principiile.) Este o lipsă de principii, iar această 
persoană este confuză. Arată afecţiune oricui este un concetăţean, dar ce 
sunt concetăţenii? Sunt ei oameni buni? Sunt frați și surori adevărate? 
Faptul că îi promovezi este în conformitate cu principiile? Faptul că îi 
recomanzi este conform principiilor? Sunt potriviţi pentru acea slujbă? Este 
corectă grija şi apropierea ta față de ei? Este conform adevărului și 
principiilor? Dacă nu, atunci ceea ce faci pentru ei este nepotrivit şi este un 
lucru detestat de Dumnezeu. Înţelegi? (Înţeleg.) Prin urmare, când părinţii 


îți spun: „Ai grijă de concetăţenii tăi când în întâlneşti”, asta e o aberaţie, nu 


ar trebui să îi dai atenţie și ar trebui s-o ignori. Pe viitor, dacă părinţii te 
întreabă: „Acel concetăţean al nostru este în aceeaşi biserică în care ești tu. 
Ai avut grijă de e1?”, cum ar trebui să răspunzi? (În casa lui Dumnezeu, îi 
tratăm pe toţi în mod egal.) Ar trebui să spui: „Nu sunt obligat să fac asta. 
Lasă concetățeanul, n-aş avea grijă nici de voi, dacă v-aţi opune lui 
Dumnezeu.” Există oameni care sunt profund influenţaţi de aceste feluri de 
noțiuni tradiționale ale familiei. De îndată ce întâlnesc pe cineva care este 
oarecum înrudit cu ei, sau are același nume de familie, sau aparține 
aceluiaşi clan, nu-l pot ocoli. Imediat ce aud că o persoană are acelaşi nume 
de familie ca ei, spun: „Vai de mine, suntem toți ca în familie aici! Pe baza 
poziţiei mele actuale în familie, ar trebui să-i spun strămătuşă. Comparativ 
cu ea, sunt unul dintre nepoți.” Îşi spun de bunăvoie nepoti, iar când o văd, 
nu îndrăznesc să i se adreseze cu „soră” sau cu orice altceva; îi spun mereu 
„strămătuşă”. Când unii oameni întâlnesc pe cineva cu același nume de 
familie, se simt foarte apropiaţi de el, indiferent ce fel de persoană este. 
Este în regulă? (Nu.) Unele familii, mai ales, au o tradiţie de a avea o grijă 
specială de cei care sunt din același clan şi sunt adesea amabile cu ei și 
interacționează strâns cu aceşti oameni. Prin urmare, se pare că locuinţa lor 
este mereu plină de oameni şi de activitate, iar familia pare deosebit de 
însuflețită şi prosperă. Când se întâmplă ceva, rudele îndepărtate vin toate 
să le dea o mână de ajutor, oferindu-le sfaturi şi sugestii. Influenţaţi de 
această cultură a familiei, unii simt că, dacă se comportă în felul acesta, e 
bine; cel puţin, nu sunt izolați sau singuri şi au oameni care să-i ajute când 
se întâmplă ceva. Ce noțiuni au alţi oameni? „Ca să trăieşti printre oameni, 
trebuie să fii agreabil”. Deşi această zicală este greu de explicat, toată 
lumea îi poate înțelege sensul. „Omul trebuie să aibă sentimente umane. Se 
mai poate numi om dacă nu are sentimente umane? Dacă ești mereu serios 


şi zelos, dacă eşti mereu preocupat de principii şi atitudini, în cele din urmă, 


vei rămâne fără rude sau prieteni. Trebuie să ai sentimente umane când 
trăieşti în grupuri sociale. Oamenii care nu au nicio legătură cu numele 
nostru de familie sunt altă poveste, dar între cei cu același nume sau din 
acelaşi clan, nu sunt toți apropiaţi? Nu poţi părăsi pe niciunul dintre ei. 
Când înfrunţi chestiuni precum boala, căsătoria, înmormântările, sau alte 
evenimente majore şi minore, nu ai nevoie de cineva cu care să discuţi? 
Când cumperi o casă, o maşină, sau pământ, oricine îţi poate da o mână de 
ajutor. Nu poţi părăsi aceşti oameni; trebuie să te bazezi pe ei în viaţă.” 
Deoarece eşti profund influenţat de această cultură familială, atunci când 
eşti în oraş și mai ales în biserică, şi vezi pe cineva din același clan, în mod 
inconştient, gravitezi spre el, plăcându-l în mod deosebit, adesea oferindu-i 
grijă şi tratament special şi înţelegându-te cu el într-o manieră aparte. Chiar 
şi atunci când greşeşte, eşti adesea îngăduitor cu el. Pe cei care nu-ţi sunt 
rude de sânge îi tratezi cu imparțialitate. Dar faţă de cei din clanul tău, tinzi 
să fii protector şi să-i favorizezi, ceea ce, în termeni simpli, se numeşte „să 
fii părtinitor cu rudele”. Unii oameni sunt adesea ghidaţi de aceste gânduri, 
fără să trateze oamenii sau să se ocupe de chestiunile din viaţă pe baza 
principiilor învăţate de la Dumnezeu, ci pe baza influenţei culturii familiale. 
Nu este un lucru greşit? (Ba da.) De exemplu, cineva cu numele Zhang s-ar 
putea adresa unei alte persoane cu același nume de familie, care este cu 
câțiva ani mai în vârstă, cu „soră mai mare”. Alţii ar putea crede că sunt 
surori adevărate, dar de fapt, sunt persoane neînrudite, care au același nume 
de familie, dar nicio relație de sânge. De ce i se adresează aşa? Este 
influenţa culturii familiale. Oriunde merg, cele două sunt inseparabile, ea 
împarte totul cu „sora ei mai mare” şi nu cu cei din afară. De ce? „Pentru că 
este o Zhang, exact ca mine. Suntem rude. Trebuie să-i spun totul. Dacă nu 
ei, atunci cui? Dacă n-aş avea încredere în familia mea, ci m-aş încrede în 


străini, oare n-ar fi o prostie? Din orice perspectivă, străinii nu sunt de 


încredere; doar familia este.” Când se aleg conducătorii de biserică, o alege 
pe ea, iar când oamenii întreabă: „De ce ai ales-o pe ea?”, spune: „Pentru că 
are acelaşi nume de familie ca mine. N-ar fi împotriva rațiunii şi decenţei să 
n-o aleg? Dacă n-aş fi ales-o, aş mai fi om?” Oricând are biserica beneficii 
materiale sau lucruri bune de oferit, se gândeşte mai întâi la ea. „De ce te-ai 
gândit mai întâi la ea?” „Pentru că are acelaşi nume de familie ca mine, face 
parte din familia mea. Dacă n-aş avea eu grijă de ea, cine ar face-o? Oare aş 
mai fi om, dacă n-aş avea acest sentiment uman de bază?” Indiferent dacă 
aceste lucruri provin din sentimente sau din motive egoiste, pe scurt, dacă 
eşti influenţat şi condiţionat de aceste gânduri din partea familiei tale, ar 
trebui să te întorci imediat şi să nu te mai comporți, să nu mai abordezi 
lucrurile şi să nu mai tratezi oamenii folosind aceste metode. Oricât de 
înguste sau de vaste ar fi aceste metode, ele nu sunt principiile și metodele 
pe care le-ai învăţat de la Dumnezeu. Acestea sunt cel puţin gânduri și 
puncte de vedere la care se cuvine să renunți. Pe scurt, ar trebui să renunti la 
orice condiționare din partea familiei care nu este conform principiilor 
învăţate de la Dumnezeu. Nu ar trebui să-i tratezi pe ceilalți sau să 
interacţionezi cu ei folosind aceste metode şi nici nu ar trebui să gestionezi 
lucrurile în felul acesta. Unii ar putea spune: „Dacă nu gestionez lucrurile în 
felul acesta, nu voi şti deloc cum să le gestionez.” Asta e uşor de rezolvat. 
Cuvintele lui Dumnezeu oferă principii pentru gestionarea diverselor 
chestiuni. Dacă nu poţi găsi o cale de practică în cuvintele lui Dumnezeu, 
caută un frate sau o soră care înţelege acest adevăr şi întreabă-l. El îţi va 
clarifica lucrurile, ca să înţelegi. Acestea sunt lucrurile la care oamenii ar 
trebui să renunţe, când este vorba de tratarea problemelor legate de clan, 


nume de familie şi obiceiurile lumii. 


Unii părinți își cicălesc fiicele, spunând: „Ca femeie, ar trebui să 


urmezi bărbatul cu care te căsătorești, fie că este cocoş sau câine. Dacă te 


căsătoreşti într-o familie de cocoşi, trebuie să te porți ca un cocoș; dacă te 
căsătoreșşti într-o familie de câini, trebuie să te porţi ca un câine.” Înţelesul 
este că nu ar trebui să te străduieşti să fii o ființă umană bună, ci să te 
resemnezi să fii ca un cocoș sau ca un câine. Este aceasta o cale bună? În 
mod clar, când aude asta, oricine ar discerne că nu este bună, nu-i aşa? 
Expresia „urmează bărbatul cu care te căsătoreşti” se adresează cu siguranţă 
femeilor — atât de tragică este soarta lor. Sub influenţa şi condiționarea din 
partea familiei, femeile se abandonează depravării: chiar urmează un cocoș, 
dacă se căsătoresc cu un cocoș, sau un câine, dacă se căsătoresc cu un câine, 
fără să se străduiască să meargă pe o cale bună, făcând orice le spun părinții 
să facă. Deşi părinții îți insuflă acest gând, ar trebui să discerni dacă un 
astfel de gând este corect sau greşit, benefic sau dăunător pentru felul în 
care te comporți. Desigur, am avut deja părtăşie despre acest aspect, în 
cadrul subiectului renunțării la căsătorie, aşa că nu-l vom diseca și nu-l vom 
analiza aici, în mod specific. Pe scurt, toate aceste gânduri şi puncte de 
vedere eronate, denaturate, superficiale, nesăbuite şi chiar ticăloase şi 
degenerate de la părinți sunt lucrurile la care ar trebui să renunţ. Mai ales 
zicalele precum „Urmează bărbatul cu care te căsătorești, fie că este cocoş 
sau câine”, despre care tocmai am discutat, şi „Căsătoreşte-te cu un bărbat 
pentru îmbrăcăminte şi mâncare” — ar trebui să discerni aceste afirmaţii şi 
să nu fii indus în eroare de astfel de gânduri insuflate de părinții tăi, crezând 
că „Sunt vândută omului cu care mă căsătoresc: el este stăpânul meu, ar 
trebui să fiu orice vrea el să fiu şi să fac tot ce spune, iar soarta mea este 
legată de el. Odată ce ne căsătorim, amândoi suntem legaţi, ca două lăcuste 
pe o funie. Dacă el prosperă, prosper şi eu; dacă nu prosperă, nici eu nu 
prosper. Prin urmare, zicala părinților mei, «Urmează bărbatul cu care te 
căsătoreşti, fie că este cocoş sau câine» va fi mereu corectă. Femeile nu ar 


trebui să fie independente sau să urmărească lucruri şi, cu siguranţă, nu ar 


trebui să aibă idei sau dorinţe despre stabilirea perspectivei corecte asupra 
vieții şi urmarea căii corecte în viaţă. Ar trebui doar să urmeze ascultătoare 
cuvintele părinților lor, «Urmează bărbatul cu care te căsătoreşti, fie că este 
cocoş sau câine»”. Este acesta un gând corect? (Nu.) De ce este greșit? 
„Urmează bărbatul cu care te căsătorești, fie că este cocoş sau câine” — mai 
există o frază cu un înţeles asemănător, şi anume „Două lăcuste pe o singură 
funie”, ceea ce înseamnă că, odată ce te căsătorești cu el, soarta ta este 
legată de a lui. Dacă el prosperă, vei prospera și tu; dacă el nu prosperă, nici 
tu nu vei prospera. Aşa stau lucrurile? (Nu.) Să vorbim mai întâi despre 
zicala „Dacă el prosperă, vei prospera şi tu”. Este aceasta realitatea? (Nu.) 
Poate cineva să ofere un contraexemplu pentru a contrazice această 
chestiune? Nu vă puteţi gândi la niciunul? O să vă ofer Eu un exemplu. De 
pildă, când o anumită femeie se căsătoreşte cu un bărbat, ea devine hotărâtă 
să îl urmeze. E la fel cum tind femeile să spună: „De azi înainte, îți aparţin”, 
adică „Îţi sunt vândută, iar destinul meu este legat de al tău.” Făcând 
abstracție de femeia care se abandonează depravării, să vedem acum dacă 
fraza „Dacă el prosperă, vei prospera şi tu” este corectă sau nu. Este 
adevărat că dacă el prosperă, automat vei prospera şi tu? Să presupunem că 
pornește o afacere şi ajunge într-o situație dificilă, înfruntând numeroase 
provocări, întâmpinând dificultăți peste tot, ducând lipsă de fonduri, de 
relații, de o locaţie potrivită pentru a deschide un magazin, de o piaţă în 
care să facă afaceri şi de oameni care să-l ajute. Tu, ca soție, ești hotărâtă 
să-l urmezi; indiferent ce face, nu-l deteşti deloc, ci îl sprijini necondiţionat. 
Cu timpul, afacerea lui prosperă, deschizând magazin după magazin, 
obținând beneficii economice și venituri tot mai mari. Soţul tău devine şef 
ŞI, din şef, devine un magnat înstărit. Prosperă, nu-i aşa? Ca în zicala „Orice 
bărbat cu bani devine rău”, care este, desigur, o realitate a acestei societăți 


şi a acestei lumi rele. Odată ce soţul tău ajunge şef şi, în cele din urmă, 


magnat, cât de uşor este să devină corupt? Se întâmplă în câteva clipe. După 
ce ajunge şef şi începe să prospere, zilele tale bune se vor sfârși. De ce? Vor 
începe să apară grijile: „Are altă femeie? Oare mă va înşela? Îl seduce 
cineva? Se va plictisi de mine? Va înceta să mă iubească?” S-au terminat 
zilele tale fericite? După toţi aceşti ani în care ai împărtășit greutățile cu el, 
te simţi nefericită şi obosită. Condiţiile tale de trai au fost proaste, sănătatea 
ti s-a deteriorat şi ţi-ai pierdut frumuseţea. Ai devenit o bătrână cu faţa 
pământie. În ochii lui, s-ar putea să nu mai ai farmecul tinerei de care s-a 
îndrăgostit cândva. S-ar putea să se gândească: „Acum că sunt înstărit şi 
influent, pot găsi pe cineva mai bun.” Pe măsură ce devine tot mai distant, 
începe să aibă gânduri active, începe să se schimbe. Nu ești în pericol 
atunci? Devine mare şef, în vreme ce tu eşti o bătrână cu faţa pământie — nu 
există un fel de disparitate şi de inegalitate între voi? În aceste momente, nu 
eşti nedemnă de el? Nu simte el că-ți este superior? Nu te detestă tot mai 
mult? Dacă da, zilele tale dificile abia încep. În cele din urmă, s-ar putea să- 
şi pună dorințele în practică şi să găsească altă femeie și să petreacă tot mai 
puţin timp acasă. Atunci când se întoarce, o face mai mult ca să se certe cu 
tine, trânteşte uşa şi pleacă imediat după asta, uneori fără să dea niciun 
semn timp de câteva zile. Ţinând cont de relația voastră din trecut, poți 
spera cel mult că îţi va da bani sau se va îngriji de necesitățile tale de zi cu 
zi. Dacă faci cu adevărat mare caz, s-ar putea chiar să nu-ţi mai plătească 
cheltuielile de întreținere. Deci, cum e? Doar pentru că el începe să 
prospere, soarta ta s-a îmbunătățit în vreun fel? Eşti mai fericită sau mai 
nefericită? (Mai nefericită.) Eşti mai nefericită. Zilele tale de nenorocire au 
sosit. Când înfruntă astfel de situații, de cele mai multe ori, femeile vor 
vărsa lacrimi amare şi, datorită celor spuse de părinții lor, „Rufele murdare 
nu se spală în public”, vor suporta situația, gândindu-se: „Voi îndura până 


creşte fiul meu şi mă poate susține. Apoi voi scăpa de soțul meu!” Unele 


femei sunt destul de norocoase să vadă ziua în care fiii lor le devin un 
sprijin real, în vreme ce altele nu ajung atât de departe. Când fiul lor este 
încă mic, soţul decide să țină la el copilul şi îi spune soției lui: „Pleacă, 
bătrână cu faţa pământie!”, iar ea ar putea fi luată drept cerşetoare şi 
alungată din propria casă. Aşadar, când el prosperă, prosperi, neapărat, şi 
tu? Chiar sunt sorțile voastre legate una de alta? (Nu.) Dacă afacerea lui are 
probleme continuu sau nu merge cum îşi doreşte el, atunci, având nevoie de 
sprijinul, încurajarea, compania şi grija ta şi neavând calificarea şi 
oportunitatea de a deveni corupt, s-ar putea să te preţuiască în continuare. 
Când nu prosperă, s-ar putea să te simţi mai în siguranță şi să ai pe cineva 
alături şi vei capabilă să experimentezi căldura şi fericirea căsniciei. 
Întrucât atunci când nu prosperă, nimeni din afară nu-i dă atenţie sau nu-l 
preţuieşte, iar tu devii singura persoană pe care se poate baza, te preţuieşte. 
În acel caz, te vei simți în siguranţă și relativ mai bine şi mai fericită. Dar 
dacă prosperă şi își ia avânt, atunci va zbura, dar te va lua şi pe tine? Este 
corectă zicala unor părinţi, „Urmează bărbatul cu care te căsătoreşti, fie că 
este cocoş sau câine”? (Nu, nu este.) În mod clar, asta împinge femeile într- 
un abis al suferinţei. Dar principiul: „Îl voi urma dacă merge pe calea cea 
dreaptă şi, dacă nu, îl voi părăsi”? Şi acest principiu este greşit. Dacă te-ai 
căsătorit cu el, nu înseamnă că îi ești vândută și nici nu ar trebui să-l tratezi 
ca pe un străin. E suficient să-ți îndeplinești obligațiile în căsnicie. Dacă 
lucrurile merg bine, grozav; dacă nu, despărțiți-vă. Ti-ai îndeplinit 
obligațiile şi ai conştiinţa curată. Dacă are nevoie ca tu să-ți îndeplinești 
responsabilităuile de a-l însoţi, fă-o; dacă nu, despărțiți-vă. Acesta este 
principiul. Fraza: „Urmează bărbatul cu care te căsătorești, fie că este cocoș 
sau câine” e un nonsens — e dăunătoare. De ce este un nonsens? Îi lipsesc 
principiile: indiferent ce fel de persoană este un bărbat, îl urmezi fără 


discernământ. Dacă urmezi un bărbat bun, viaţa s-ar putea să merite trăită. 


Dar dacă urmezi un bărbat rău, nu te condamni? Astfel, indiferent ce fel de 
persoană este, ar trebui să ai o poziţie precisă față de căsnicie. Trebuie să 
înţelegi că doar adevărul oferă protecție adevărată și o cale şi principii 
pentru o viaţă demnă. Ceea ce oferă părinții sunt numai mici frânturi de 
experienţă sau strategii bazate pe sentimentele sau interesele lor personale. 
Astfel de sfaturi nu te pot proteja deloc şi nici nu-ți pot oferi principiile 
corecte de practică. De pildă, zicala „Urmează bărbatul cu care te 
căsătoreşti, fie că este cocog sau câine”. Nu te poate face decât să devii 
ignorantă în privinţa căsniciei, făcându-te să-ţi pierzi demnitatea şi șansa de 
a alege calea cea dreaptă în viață. Mai important, s-ar putea să te facă şi să 
pierzi şansa la mântuire. Așadar, indiferent de intenția din spatele cuvintelor 
părinților tăi, fie că a fost grijă, protecție, afecţiune, interese personale sau 
orice alt motiv, ar trebui să discerni diversele lor zicale. Chiar dacă intenția 
lor inițială are legătură cu bunăstarea şi protecția ta, nu ar trebui să le 
accepti zicalele cu nepăsare şi nesăbuinţă. În schimb, ar trebui să le discerni 
şi să găseşti principiile corecte de practică, pe baza cuvintelor lui 
Dumnezeu, nu să practici sau să te comporți conform cuvintelor lor. Mai 
ales zicala „Căsătoreşte-te cu un bărbat pentru îmbrăcăminte și mâncare”, 
pe care o spuneau adesea generațiile anterioare — este o greșeală şi mai 
mare. Femeilor le lipsesc mâinile sau picioarele? Nu-și pot câştiga singure 
traiul, sau ce? De ce trebuie să se bazeze pe bărbaţi pentru îmbrăcăminte şi 
mâncare? Femeile nu sunt inteligente? Comparativ cu bărbaţii, ce le lipseşte 
femeilor? (Absolut nimic.) Aşa e, nu le lipseşte nimic. Femeile au 
capacitatea de a exista independent, iar aceasta le este oferită de Dumnezeu. 
Întrucât femeile au capacitatea de a trăi independent, de ce ar trebui să se 
bazeze pe bărbați ca să le susțină? Nu este acesta un gând eronat? (Ba da.) 
Aceasta este insuflarea unui gând greșit. Femeile nu ar trebui să se 


devalorizeze sau să se înjosească din cauza acestei zicale, depinzând de 


bărbaţi pentru necesitățile de bază. Desigur, este obligația bărbatului să 
plătească toate cheltuielile de trai pentru soția şi familia sa, asigurându-se 
că femeia sa are ce mânca și ce îmbrăca. Totuși, femeile nu ar trebui să se 
căsătorească numai pentru mâncare sau îmbrăcăminte sau să aibă astfel de 
gânduri şi puncte de vedere. Întrucât ai abilitatea de a trăi independent, de 
ce te-ai baza pe un bărbat pentru necesitățile de bază? Nu se datorează asta, 
într-o anumită măsură, influenţei părinților şi condiționării gândurilor din 
partea familiei? Dacă o femeie primeşte această condiționare a educaţiei 
familiale, atunci fie este leneșă, nu vrea să facă nimic, ci doar doreşte să se 
bazeze pe altcineva pentru probleme legate de hrană și îmbrăcăminte, fie a 
acceptat gândurile părinților ei, crezând că femeile nu sunt bune de nimic și 
că nu pot şi nu ar trebui să rezolve singure aceste probleme legate de hrană 
şi îmbrăcăminte, ci ar trebui pur şi simplu să se bazeze pe bărbați pentru 
ele. Asta nu înseamnă că se abandonează depravării? (Ba da.) De ce este 
greşit să adopţi astfel de gânduri şi puncte de vedere? Ce afectează ele? De 
ce ar trebui să se renunţe la aceste gânduri depravate? Dacă un bărbat îți 
asigură mâncarea şi îmbrăcămintea şi atunci îl vezi ca pe stăpânul tău, un 
superior, cel care decide totul, nu l-ai consulta în orice chestiune, mare sau 
mică? (Ba da.) De exemplu, dacă tu crezi în Dumnezeu, ai putea gândi: „Îl 
voi întreba pe cel care ia deciziile dacă am voie să cred în Dumnezeu; dacă 
spune da, voi crede, dacă nu, nu.” Chiar şi atunci când casa lui Dumnezeu 
le cere oamenilor să-şi îndeplinească îndatoririle, tu tot trebuie să-i ceri 
permisiunea; dacă e bucuros şi e de acord, îți poţi face datoria, dar dacă nu, 
nu poti. În calitate de credincioasă în Dumnezeu, dacă poţi să Îl urmezi sau 
nu depinde de atitudinea soțului tău față de tine şi de felul în care te 
tratează. Poate soţul tău să discearnă dacă această cale este adevărată sau 
falsă? Dacă îl asculti, îţi va garanta asta mântuirea și intrarea în Împărăția 


Cerurilor? Dacă soţul tău este înțelept și poate auzi glasul lui Dumnezeu, 


dacă este una dintre oile lui Dumnezeu, atunci s-ar putea să beneficiezi 
alături de el, dar tu doar beneficiezi alături de el. Totuşi, dacă este un ticălos 
şi un antihrist şi nu poate pricepe adevărul, ce vei face? Vei mai crede? Nu 
ai urechi sau creier? Nu poţi asculta cuvintele lui Dumnezeu? După ce le 
auzi, nu poţi discerne singură? Poate soţul tău să-ţi determine soarta? Îţi 
controlează şi îți orchestrează destinul? I te-ai vândut lui? Aceste doctrine le 
sunt clare tuturor, dar când vine vorba de anumite probleme care implică 
principiile, oamenii tind să fie, în mod inconştient, influențați de 
condiționarea acestor gânduri și puncte de vedere din partea familiei lor. 
Când aceste gânduri şi puncte de vedere te influenţează, faci adesea judecăți 
greşite şi, îndrumată de gândurile din spatele acestor judecăţi eronate, faci 
alegerile greşite, care te conduc apoi pe calea greşită şi, în cele din urmă, te 
ruinează. Ai ratat şansa de a-ţi face datoria, de a câştiga adevărul şi de a fi 
mântuită. Ce a dus la prăbuşirea ta? La suprafaţă, pare că ai fost indusă în 
eroare şi influenţată de un bărbat, ruinată de el. Dar în realitate, propriul 
gând profund înrădăcinat a dus la prăbuşirea ta. Cu alte cuvinte, cauza 
acestui final este gândul următor: „Urmează bărbatul cu care te căsătorești, 
fie că este cocoş sau câine.” Prin urmare, este esențial să renunți la acest 


gând. 


Acum, privind retrospectiv la gândurile şi punctele de vedere de la 
părinți şi familii, despre care am avut părtăşie, care implică principiile şi 
strategiile de relaționare cu lumea, regulile jocului, căile lumii, rasa, 
bărbaţii şi femeile, căsnicia şi aşa mai departe — există printre acestea vreun 
lucru care este pozitiv? Există vreunul care te poate îndruma, într-o anumită 
măsură, pe calea urmăririi adevărului? (Nu.) Niciunul dintre ele nu te ajută 
să devii o fiinţă creată adevărată sau calificată. Dimpotrivă, fiecare dintre 
ele te rănește profund, corupându-te prin intermediul condiționării acestor 


gânduri și puncte de vedere, făcând ca oamenii din ziua de azi să fie, în 


adâncul fiinţei lor, înrobiți, controlați, influențați și tulburați de diverse 
gânduri și puncte de vedere eronate. Deși în adâncul inimii oamenilor, 
familia este un loc cald, plin de amintiri din copilărie şi un refugiu pentru 
suflet, diversele influenţe negative ale familiei asupra lor nu ar trebui să fie 
subestimate. Căldura familiei nu poate dizolva aceste gânduri greșite. 
Căldura familiei şi amintirile frumoase pe care le aduce le oferă oamenilor 
doar o oarecare consolare și satisfacție, la nivelul afecțiunii fizice. Cu toate 
acestea, în ceea ce priveşte lucruri precum comportamentul și relaționarea 
cu lumea, calea pe care ar trebui să o urmezi, sau ce fel de perspectivă 
asupra vieții şi ce valori să stabileşti, condiționarea din partea familiei este 
complet dăunătoare. Din această perspectivă, chiar dinainte să intre în 
societate, omul a fost deja corupt de diverse gânduri şi puncte de vedere din 
familie — a fost supus deja condiționării, controlului și influenţei diverselor 
gânduri şi puncte de vedere eronate. Se poate spune că familia este locul 
unde se primesc mai întâi toate gândurile şi punctele de vedere eronate şi 
locul în care acestea încep să fie folosite şi aplicate liber. Familiile joacă 
acest fel de rol în viaţa fiecărui om şi în viața lui cotidiană. Părtăşia noastră 
despre acest subiect nu înseamnă că le cerem oamenilor să renunțe la 
familie în ceea ce priveşte afecțiunea, sau să se despartă sau să taie 
legăturile în aparenţă cu familiile lor. Se referă doar la a le cere oamenilor 
să recunoască în mod specific, să discearnă şi, desigur, să renunțe mai 
precis și mai practic la diversele gânduri şi puncte de vedere eronate, 
insuflate de familiile lor. Aceasta este practica specifică pe care ar trebui să 
o adopte cel care urmăreşte adevărul, atunci când abordează subiecte legate 


de familie. 


Sunt multe subiecte legate de familie. Nu-i adevărat că aceste zicale, 
pe care familia le condiționează în oameni, cele despre care am avut 


părtăşie, sunt destul de comune? (Ba da.) Le auzim adesea spuse printre 


familii — dacă nu într-o familie, atunci în alta. Nu sunt aceste zicale 
răspândite şi reprezentative? Majoritatea familiilor au insuflat aceste 
gânduri şi puncte de vedere în diferite măsuri. Fiecare zicală despre care am 
avut părtăşie apare în diferite moduri în majoritatea familiilor și este 
insuflată în diverse etape ale creşterii unei persoane. Din ziua în care unui 
om îi sunt insuflate aceste gânduri, el începe să le accepte, dobândind o 
anumită conştientizare şi acceptare faţă de ele şi apoi, fără să se poată apăra, 
adoptă aceste gânduri şi puncte de vedere drept strategiile şi modalitățile lui 
de relaționare cu lumea, pentru a trăi şi supravieţui în viitor. Desigur, mulți 
le consideră şi o bază pentru a se impune în societate. Astfel, aceste gânduri 
şi puncte de vedere nu numai că pătrund în vieţile cotidiene ale oamenilor, 
dar şi în lumea lor interioară şi în diversele probleme pe care le întâmpină 
pe calea supravieţuirii lor. Când apar diferite probleme, diversele gânduri și 
puncte de vedere din inimile oamenilor îndrumă felul în care ei gestionează 
aceste chestiuni; când apar aceste diferite probleme, ei sunt dominați şi 
guvernaţi de diferite gânduri şi puncte de vedere, precum și de principii şi 
strategii de relaționare cu lumea. Cu îndemânare, oamenii pot aplica aceste 
gânduri şi puncte de vedere eronate în viaţa reală. Sub îndrumarea 
diverselor gânduri şi puncte de vedere greşite, ei merg în mod firesc pe o 
cale incorectă. Întrucât acţiunile, comportamentul, vieţile și existenţa lor 
sunt dictate de gânduri greşite, e inevitabil să meargă și pe căi greşite în 
viaţă. De vreme ce rădăcina gândurilor care îi îndrumă este greşită, calea lor 
este, fireşte, greşită. Direcţia căii lor este denaturată, făcând finalul destul 
de clar. Oamenii, condiționaţi de diversele gânduri ale familiilor lor, merg 
pe calea greșită şi apoi rătăcesc, din cauza acesteia. Prin urmare, se 
îndreaptă spre iad, spre distrugere. În final, cauza prăbușirii lor se află în 
diversele gânduri greşite condiționate de familiile lor. Având în vedere 


consecințele grave, oamenii ar trebui să renunţe la condiționarea diverselor 


gânduri date de familiile lor. În prezent, influența asupra oamenilor a 
condiționării diverselor gânduri eronate îi împiedică să accepte adevărul. 
Îndrumaţi de aceste gânduri greşite şi din cauza existenţei lor, adesea, 
oamenii nu pot pricepe adevărul şi chiar îl resping şi 1 se împotrivesc în 
inimile lor. Mai rău, bineînţeles, unii ar putea lua decizia de a-L trăda pe 
Dumnezeu. Așa stau lucrurile acum, dar pe termen lung, în circumstanţele 
în care oamenii nu pot accepta adevărul sau îl trădează, aceste gânduri 
eronate îi fac să meargă pe o cale greşită, opusă adevărului, trădându-L şi 
respingându-L pe Dumnezeu. Sub îndrumarea unei astfel de căi greşite, 
chiar dacă par să-L asculte pe Dumnezeu vorbind şi să-l accepte lucrarea, în 
cele din urmă, nu pot fi cu adevărat mântuiți din cauza căii greşite pe care 
se află. Este cu adevărat regretabil. Prin urmare, dat fiind că influenţa 
familiei tale poate duce la consecinţe atât de grave, omul nu ar trebui să 
banalizeze aceste gânduri. Dacă ai fost condiţionat de gândurile greşite 
corespunzătoare din partea familiei tale, despre diferite probleme, atunci ar 
trebui să le examinezi şi să renunţ la ele — nu le mai păstra. Indiferent de 
gând, dacă este greşit şi se împotrivește adevărului, singura cale corectă pe 
care ar trebui s-o alegi este renunţarea. Practica precisă de a renunţa este 
următoarea: criteriile sau baza pe care priveşti, faci sau gestionezi această 
chestiune nu ar mai trebui să fie gândurile eronate insuflate de familia ta, ci 
cuvintele lui Dumnezeu. Deşi s-ar putea să fie necesar să plăteşti un preţ în 
acest proces, motiv pentru care ai putea crede că acționezi împotriva voinței 
tale, că pierzi respectul celorlalți şi s-ar putea chiar să suferi o pierdere 
pentru interesele tale trupeşti, indiferent ce înfrunți, ar trebui, în mod 
persistent, să practici conform cuvintelor lui Dumnezeu şi principiilor pe 
care ți le spune El, şi nu ar trebui să renunţ. Procesul acestei transformări 
va fi cu siguranță o provocare, nu va fi uşor. De ce nu va fi uşor? Este o 


luptă între lucruri negative şi pozitive, între gânduri rele de la Satana și 


adevăr și între voinţa și dorinţa ta de a accepta adevărul şi lucrurile pozitive 
contra gândurilor și punctelor de vedere eronate din inima ta. De vreme ce 
este o luptă, s-ar putea să suferi şi ar trebui să plăteşti un preţ — asta trebuie 
să faci. Dacă un om vrea să meargă pe calea urmăririi adevărului şi să 
obțină mântuirea, trebuie să accepte aceste fapte şi să experimenteze aceste 
lupte. Desigur, în timpul acestor lupte, cu siguranţă vei plăti un preţ, vei 
suferi o durere şi vei renunţa la anumite lucruri. Indiferent de felul în care 
arată procesul, să fu, în final, capabil să atingi teama de Dumnezeu şi să te 
fereşti de rău, să câştigi adevărul şi să obţii mântuirea — acesta este țelul 
final. Prin urmare, orice preţ plătit pentru acest ţel merită, pentru că este cel 
mai corect ţel şi ceea ce ar trebui să urmărești, ca să devii o ființă creată 
calificată. Pentru a atinge acest ţel, indiferent cât efort depui sau ce preţ 
trebuie să plătești, nu ar trebui să faci compromisuri, să te sustragi, sau să te 
temi, pentru că, atât timp cât urmăreşti adevărul şi intenționezi să te temi de 
Dumnezeu, să te fereşti de rău şi să fu mântuit, atunci, când înfrunți orice 
luptă sau bătălie, nu eşti singur. Cuvintele lui Dumnezeu te vor însoţi; ai 
drept sprijin pe Dumnezeu și cuvintele Lui, aşa că nu ar trebui să te temi, 
nu-i aşa? (Așa e.) Așadar, din aceste câteva puncte, fie că e condiționarea 
gândurilor greşite din partea familiei sau din orice altă sursă, omul ar trebui 
să aleagă să renunțe la ea. De exemplu, aşa cum tocmai am avut părtășie, 
familia îţi spune adesea: „Omul nu ar trebui să intenționeze niciodată să le 
facă rău altora, dar ar trebui să se păzească mereu de răul pe care alții i l-ar 
putea face.” De fapt, practicarea renunţării la acest gând este simplă: pur şi 
simplu acționează conform principiilor pe care Dumnezeu le spune 
oamenilor. „Principiile pe care Dumnezeu le spune oamenilor” — această 
expresie este destul de vastă. Cum se practică, în mod specific? Nu trebuie 
să diseci dacă ai intenţia de a le face rău celorlalţi şi nici nu trebuie să te 


păzeşti de ceilalți. Aşadar, ce ar trebui să faci? Pe de o parte, ar trebui să fu 


capabil să menţii, cum se cuvine, relații armonioase cu ceilalți; pe de altă 
parte, când relaționezi cu diverşi oameni, ar trebui să foloseşti cuvintele lui 
Dumnezeu drept bază şi adevărul drept criteriu pentru a discerne ce fel de 
persoane sunt şi apoi să-i tratezi pe baza principiilor corespunzătoare. Atât e 
de simplu. Dacă sunt fraţi şi surori, tratează-i corespunzător; dacă sunt 
sinceri în urmărirea lor, fac sacrificii şi se sacrifică pe ei înşişi, atunci 
tratează-i ca pe nişte frați şi surori care îşi îndeplinesc sincer datoria. Dacă 
sunt neîncrezători, care nu sunt dispuşi să-şi îndeplinească datoria, vrând 
doar să-și trăiască viețile, atunci nu ar trebui să-i tratezi ca pe nişte frați şi 
surori, ci ca pe nişte non-credincioşi. Când priveşti oamenii, ar trebui să te 
uiţi la ce fel de persoane sunt, la firea, umanitatea şi atitudinea lor faţă de 
Dumnezeu şi de adevăr. Dacă pot accepta adevărul şi sunt dispuşi să-l 
practice, tratează-i ca pe nişte frați şi surori adevărate, ca pe nişte rude. 
Dacă umanitatea lor este rea, iar ei doar spun că practică de bunăvoie 
adevărul, având capacitatea de a discuta doctrine, dar fără să practice 
niciodată adevărul, atunci tratează-i ca pe niște simpli muncitori, nu ca pe 
nişte rude. Ce-ţi spun aceste principii? Îţi spun principiul cu care să tratezi 
diferite feluri de oameni — acesta este un principiu pe care l-am discutat 
adesea, adică tratarea oamenilor cu înţelepciune. Înţelepciune este un 
termen general, dar, în mod specific, înseamnă să ai metode şi principii 
distincte de a relaționa cu diferite tipuri de oameni — toate bazate pe adevăr, 
nu pe sentimente, preferinţe, sau păreri personale, pe avantajele sau 
dezavantajele pe care ți le aduc, sau pe vârsta lor, ci numai pe cuvintele lui 
Dumnezeu. Prin urmare, în relaţionarea cu oamenii, nu trebuie să analizezi 
dacă ai intenţia de a face rău altora sau să te păzeşti de alții. Dacă tratezi 
oamenii cu principiile şi metodele pe care ţi le-a dat Dumnezeu, toate 
ispitele vor fi evitate, iar tu nu vei cădea în ispite şi vei evita conflictele. 


Atât este de simplu. Acest principiu este potrivit şi când relaționezi cu 


lumea non-credincioşilor. Când vezi pe cineva, te vei gândi: „Este rău, un 
diavol, un demon, un bandit, sau un ticălos. Nu trebuie să mă păzesc de el; 
nu-i voi da atenţie și nu-l voi provoca. Dacă lucrarea necesită interacțiune, 
atunci mă voi ocupa de ea într-o manieră oficială şi imparțială. Dacă nu este 
necesar, voi evita contactul sau asocierea şi nici nu-l voi apăra, nici nu-l voi 
linguşi. Nu va fi capabil să-mi găsească vreo vină. Dacă vrea să mă 
hărţuiască, Îl am pe Dumnezeu. Mă voi baza pe El. Dacă El îi permite să 
mă hărțuiască, voi accepta asta și mă voi supune. Dacă Dumnezeu nu-i 
permite, nu va fi capabil să-mi atingă niciun fir de păr.” Nu este aceasta 
credință adevărată? (Ba da.) Trebuie să ai această credinţă adevărată şi să nu 
te temi de el. Nu spune că este doar un bandit local sau neînsemnat: chiar și 
când înfruntăm marele balaur roşu, respectăm acest principiu. Dacă marele 
balaur roşu îţi interzice să crezi în Dumnezeu, stai la discuţii cu el? Îi 
predici? (Nu.) De ce nu? (Pentru că e inutil să-i predic.) Este un diavol, nu 
merită să asculte predici. Nu trebuie să strici orzul pe gâște. Adevărul nu 
este rostit pentru fiare sau diavoli; este menit oamenilor. Chiar dacă diavolu 
sau fiarele ar putea înţelege, nu le-ar fi predicat lor. Nu merită! Cum este 
acest principiu? (Bun.) Cum îi tratezi pe cei cu umanitate rea, pe cei răi, pe 
proști şi pe agresorii absurzi din biserică, sau pe cei din societate, care au o 
oarecare putere, care provin din familii mari sau au o anumită importanță? 
Tratează-1 aşa cum ar trebui să fie tratați. Dacă sunt frați şi surori, apropie-te 
de ei. Dacă nu, ignoră-i şi tratează-i ca pe niște neîncrezători. Dacă se 
încadrează în principiile de împărtăşire a Evangheliei, împărtăşeşte-le-o. 
Dacă nu sunt obiectul Evangheliei, nu te întâlni şi nu te apropia de ei în 
viaţa asta. Atât e de simplu. Cu diavolii şi cu satanele, nu este nevoie să te 
păzeşti, construind un caz împotriva lor sau pentru răzbunare. Pur şi simplu 
ignoră-1. Nu-i provoca şi nu te apropia de ei. Dacă, dintr-un oarecare motiv, 


este inevitabil să interacționezi sau să relaționezi cu ei, atunci abordează 


lucrurile într-o manieră oficială şi imparțială şi pe baza principiilor. Atât 
este de simplu. Principiile şi metodele de acţionare şi comportament pe care 
Dumnezeu le predă oamenilor te ajută să te porți cu demnitate, permiţându- 
ți să trăieşti o asemănare umană tot mai mare. Pe când calea pe care o înveți 
de la părinții tăi, deşi pare să te protejeze şi să aibă grijă de tine, de fapt, te 
induce în eroare şi te împinge într-un abis de suferință. Ceea ce te învaţă ei 
nu este calea cea dreaptă sau o abordare înţeleaptă după care să te comporti, 
ci o cale vicleană şi demnă de dispreţ, care este contrară adevărului şi nu are 
nicio legătură cu el. Așadar, dacă accepţi numai gândurile condiţionate în 
tine de părinții tăi, îţi va fi greu și anevoios să accepţi adevărul, iar 
practicarea acestuia devine o provocare. Cu toate acestea, dacă ești hotărât 
să renunți cu adevărat la aceste gânduri despre comportament şi despre 
principiile de relaționare cu lumea, care provin de la familia ta, acceptarea 


adevărului devine mai uşoară şi la fel şi practicarea lui. 


Cât priveşte condiționarea din partea familiei, în afară de gândurile şi 
punctele de vedere pe care le-am menţionat, mai este ceva? Vă rog să 
rezumaţi. Există multe lucruri care provin de la familie şi, în China, oamenii 
se referă la ele drept „cultura din jurul mesei”. De exemplu, la masă, un 
copil ar putea spune: „Şefa de clasă, fata aceea cu trei dungi pe mânecă, îmi 
verifică mereu tema și spune că nu am terminat-o, deşi am făcut-o. Se ia 
mereu de mine.” Părinţii ar putea răspunde: „Iu eşti băiat, ea e fată. De ce 
îti baţi capul cu ea? Axează-te pe studii și fă-ti mama mândră. Când vei 
deveni şef de clasă, îi vei putea verifica tema, iar asta va rezolva lucrurile, 
nu-i așa?” Când aude asta, copilul s-ar putea gândi: „Are sens. Sunt băiat și, 
chiar dacă e şefa clasei, rămâne tot fată. Nu ar trebui să-mi bat capul cu ea. 
Dacă mă mai deranjează, o voi ignora şi cu asta basta. Cu cât mă sâcâie mai 
mult, cu atât voi învăţa mai mult. O voi depăşi și, în semestrul viitor, voi 


deveni șef de clasă şi o voi controla eu pe ea. Asta va rezolva lucrurile.” 


Acesta este un exemplu de cultură din jurul mesei. La masă, dacă un băiat 
începe să plângă, părinții i-ar putea spune: „Abţine-te! De ce plângi? Nu 
eşti bun de nimic!” Dacă plângi înseamnă că nu ești bun de nimic? Asta 
înseamnă că oamenii care nu plâng sunt promiţători? Este fiecare băiat care 
n-a plâns niciodată un individ promițător? Uită-te la acei oameni 
întreprinzători — au plâns şi au lăcrimat când erau tineri, sau nu? Au avut 
emoții? Au experimentat bucurie, mânie, durere şi fericire? Le-au 
experimentat pe toate. Indiferent dacă cineva este o figură proeminentă sau 
o persoană obişnuită, fiecare are o latură de fragilitate umană sau de instinct 
omenesc. Din cauza educaţiei parentale şi a mediului social, oamenii percep 
adesea această latură ca fiind slabă, laşă, incompetentă sau uşor de hărțuit. 
Nu îndrăznesc niciodată să o dezvăluie public; în schimb, o exprimă în 
taină, într-un colț. Unele figuri proeminente, când înfruntă cele mai grele 
vremuri din carierele lor, fără să aibă pe nimeni care să le ajute sau să le 
sprijine, ar putea să aștepte până se retrag toți soldații, subordonații și 
slujitorii din jurul lor. Apoi, în cadă, își revarsă emoţiile, urlând ca nişte 
lupi. După ce strigă, se gândesc la asta: „A auzit cineva? Nu m-am 
dezlănțuit cam mult? Mai bine aş lăsa-o mai moale!” Dar faptul că o lasă 
mai moale pare insuficient, așa că îşi acoperă gurile cu un prosop și 
continuă să urle ca nişte lupi. Umanitatea normală necesită eliberarea și 
exprimarea diverselor emoţii. Cu toate acestea, sub presiunea imensă din 
partea societății şi sub opresiunea diverselor opinii publice, nimeni nu 
îndrăznește să-şi exprime normal emoţiile. Pentru că, începând de la 
învățăturile și condiționarea din partea familiei, fiecărui individ i-au fost 
insuflate convingeri eronate precum: „Un bărbat nu ar trebui să se bazeze 
pe nimeni”, „Ca să forjezi fierul, trebuie să fii puternic”, „Dacă eşti integru, 
zvonurile nu trebuie să te îngrijoreze” şi „Dacă ai conştiinţa împăcată, nu 


trebuie să te temi că-ți va bate trecutul la uşă”. Mai este şi „Toți îl pun la 


treabă pe cel supus”, ceea ce transmite mesajul că ar trebui să eviți să fu o 
țintă uşoară şi, în schimb, ar trebui să-i hărțuiești tu pe ceilalți. Ce înseamnă 
„amabil” în contextul „Toţi îl pun la treabă pe cel supus”? Înseamnă sincer, 
simplu, loial, bun și integru. Adică asta sugerează că ar trebui să eviţi să fu 
acest tip de persoană, pentru că astfel de oameni sunt ţinte uşoare. Așadar, 
ce ar trebui să devii în schimb? Ar trebui să devii un bădăran, un pungaș, un 
ticălos, un bandit, un om rău, un huligan — atunci nimeni nu va îndrăzni să 
se pună cu tine. Oriunde mergi, dacă discuţiile nu funcționează, trebuie să te 
comporți ca un ticălos și să fii capabil să faci o scenă, să faci crize, să fu 
absurd şi să creezi haos. Oamenii care se comportă în felul acesta prosperă. 
În orice loc de muncă sau grup social, majoritatea oamenilor se tem de 
astfel de indivizi şi nimeni nu îndrăzneşte să-i provoace. Sunt ca nişte 
excremente de câine, urât mirositoare, sau ca nişte insecte enervante și, 
odată ce le ai pe tine, e greu să scapi de ele. Trebuie să devii acest tip de 
persoană. Nu lăsa oamenii să creadă că eşti o țintă uşoară sau uşor de 
provocat. Ar trebui să ai spini pe tot trupul. Dacă nu ai spini, nu vei fi 
capabil să te impui în această societate. Va exista mereu cineva care să te 
hărțuiască. Educaţia din partea familiei îți serveşte ca ghid pe drumul vieții, 
precum şi ca o învățătură şi insuflare specifică a principiilor de 
comportament. Cu alte cuvinte, părinții folosesc aceste gânduri și zicale ca 
să te înveţe cum să te comporti, cum să te porți şi să abordezi lucrurile. Ce 
fel de persoană îți spun să fii? La suprafață, unii părinți ar putea spune 
lucruri care sună bine, precum: „Copilul meu nu trebuie să devină o 
persoană proeminentă sau o celebritate; e suficient să fie un om bun.” Cu 
toate acestea, le spun copiilor lor şi fraze precum: „Omul nu ar trebui să 
intenționeze niciodată să le facă rău altora, dar ar trebui să se păzească 
mereu de răul pe care alții i l-ar putea face”, „Toți îl pun la treabă pe cel 


supus” şi „Un bărbat nu ar trebui să se bazeze pe nimeni”. Aşadar, după 

atâta vorbărie, le spun copiilor lor să fie oameni buni sau altceva? (Îi 
încurajează să fie neînfricați sau măcar capabili să se apere.) Spune-Mi, 
oare majoritatea părinţilor sunt dispuşi să-şi vadă copiii hărțuind pe alții sau 
ar prefera să-i vadă deosebit de integri și mergând pe calea cea dreaptă, dar 
fiind frecvent hărțuiți şi supuşi unei anumite excluderi? Ce fel de persoană 
ar trebui să devină copilul, ca să-şi facă părinții fericiţi, mândri şi radiani? 
(Părinţii sunt mândri când copiii lor sunt capabili să-i hărțuiască pe alții, dar 
consideră că este o ruşine dacă ei sunt adesea abuzaţi, când merg pe calea 
cea dreaptă.) Dacă mergi pe calea cea dreaptă, dar eşti adesea abuzat, 
părinţii tăi vor simţi durere, tristeţe, mâhnire și nu vor fi dispuşi să permită 
aşa ceva. Care este rădăcina acestui lucru? Indiferent de motive, fiecare 
gând şi punct de vedere pe care copiii îl învață de la părinții lor, despre felul 
în care să se comporte şi să acţioneze, este incorect şi contrar adevărului. Pe 
scurt, aceste gânduri şi puncte de vedere pe care părinții ţi le insuflă nu te 
vor duce niciodată la prezenţa lui Dumnezeu şi nici nu te vor îndruma pe 
calea urmăririi adevărului. Desigur, oamenii nu vor obține niciodată 
mântuirea, sub îndrumarea unor astfel de gânduri şi puncte de vedere. 
Acesta este un fapt de netăgăduit. Așadar, indiferent care sunt intenţiile sau 
motivațiile părinților tăi, indiferent ce influenţă au asupra ta, dacă ceea ce 
trăieşti contrazice adevărul, se opune adevărului şi te împiedică să te supui 


lui Dumnezeu și adevărului, atunci ar trebui să renunţi la acel lucru. 


Cu privire la diversele gânduri din condiționarea din partea familiei, 
care au constituit subiectul acestor ultime sesiuni de părtășie, deşi aceste 
gânduri sunt folosite la scară largă şi promovate printre oameni, indiferent 
de câți oameni sunt acceptate sau cât de mulți oameni le adoptă şi oricât de 
mult se bazează oamenii pe ele, având în vedere răul pe care li-l fac 
indivizilor, este imperativ ca oamenii să renunţe la aceste gânduri și puncte 


de vedere. Trebuie să reexamineze sau să confrunte diverse chestiuni 


corespunzătoare acestor gânduri şi puncte de vedere, căutând, în cuvintele 
lui Dumnezeu, căile de practicare corecte și adevărunile-principii, şi trebuie 
să pătrundă în adevărurile-realități, sub premisa renunţării la această 
condiționare a gândirii, câștigând astfel speranţa la mântuire. Prin 
intermediul acestor sesiuni de părtăşie despre gândurile şi punctele de 
vedere şi diversele zicale specifice condiționate în tine de familia ta, mă 
întreb în ce măsură aţi recunoscut diversele gânduri și puncte de vedere care 
există în adâncul sufletelor voastre. Pe scurt, orice s-ar întâmpla, aceste 
sesiuni de părtăşie ar trebui să servească drept avertisment, oferindu-le 
oamenilor o înţelegere inedită a conceptului de familie, precum şi o nouă 
înţelegere și comprehensiune a condiționării din partea rudelor, a gândurilor 
din partea familiei şi a culturii familiale, oferindu-le o nouă metodă de 
abordare, precum şi capacitatea de a adopta o perspectivă şi o poziţie 
corectă în felul în care îşi abordează familia. Indiferent de maniera 
exterioară în care îți abordezi familia, pe scurt, cu privire la gândurile şi 
punctele de vedere eronate despre felul în care să priveşti oamenii şi 
lucrurile, să te comporti şi să acţionezi, cu care te-a influenţat familia ta, ar 
trebui să-l discerni pe fiecare dintre ele şi apoi să renunți la aceste gânduri, 
unul câte unul, ca să adopţi, cu o înţelegere pură, punctele de vedere și 
metodele învăţate de oameni de la Dumnezeu şi să accepţi diversele puncte 
de vedere și metode corecte pe care Dumnezeu le împărtășește oamenilor, 
despre felul în care trebuie să privească oamenii și lucrurile, să se comporte 
şi să acționeze. Asta ar trebui să facă persoanele care urmăresc sincer 


adevărul. 


Un gând și un punct de vedere semnificativ pe care familiile îl insuflă 
oamenilor este că ei ar trebui să fie neînfricaţi și să folosească diverse 
mijloace pentru a se proteja. Având în vedere modul în care oamenii îşi 


protejează interesele, trupul şi siguranţa personală, după ce obţin mijloace şi 


metode de relaționare cu lumea din condiționarea diverselor gânduri şi 
puncte de vedere, care este scopul principal al familiilor care le insuflă 
aceste gânduri? Este acela de a proteja indivizii de hărțuire. Acum, să 
examinăm esenţa hărțuirii. Este bine să fii hărțuit? Poți evita asta? Există 
cineva care nu a fost hărțuit niciodată? Ce implică hărţuirea? În afară de 
faptul că speră că, în viitor, copiii lor se vor putea integra în societate şi se 
vor putea impune în mod normal, părinții au şi frica permanentă că aceştia 
vor fi hărțuiți. Prin urmare, părinții îți împărtășesc adesea anumite trucuri şi 
mijloace de relaționare cu lumea, folosind aceste metode pentru a te proteja 
şi împiedica să fii hărțuit. Întrucât părinţii nu te pot însoţi sau proteja tot 
timpul, când îţi întinzi aripile şi trebuie să zbori singur, ei te înarmează cu 
anumite gânduri şi puncte de vedere, ca să se asigure că nu vei fi hărțuit. 
Sunt corecte aceste gânduri şi puncte de vedere? Vă temei că veți fi 
hărțuiți? Aveţi acest gând şi punct de vedere: „Când ajung în societate şi în 
grupurile sociale şi mai ales când interacţionez cu non-credincioşi, mi-e 
teamă că voi fi hărțuit — asta mă îngrijorează cel mai mult. Dacă întâlnesc 
pe cineva aproximativ egal cu mine, tot mă pot apăra. Dar dacă întâlnesc pe 
cineva mai neînfricat decât mine, nu voi îndrăzni să mă împotrivesc. Voi 
accepta pur şi simplu orice hărțuire mă așteaptă. Nu pot face nimic în 
privinţa asta. Au susținători și oameni în culise, iar eu va trebui să îndur 
asta.” Este aceasta gândirea şi punctul de vedere predominant pentru 
majoritatea oamenilor? (Înainte, aveam astfel de puncte de vedere. După ce 
mi-am pus credinţa în Dumnezeu, am început să mă înțeleg armonios cu 
frații şi surorile. Când interacționez cu non-credincioşi, chiar dacă înfrunt 
hărțuire şi persecuție, ştiu că sunt permise de Dumnezeu și că există o lecție 
pe care trebuie s-o învăţ. Aşadar, mă tem mai puţin şi, în schimb, am învăţat 
să mă bazez pe Dumnezeu ca să experimentez asta.) Ce fel de om este 


deosebit de temător? (Cei cărora le lipseşte credinţa în Dumnezeu.) În afară 


de aceşti indivizi, mai există cei care sunt deosebit de timizi, introvertiți şi 
cu stimă de sine scăzută, care sunt slabi şi firavi, care sunt mai puțin 
atractivi fizic sau au o statură mai mică şi provin din medii sărace — mai 
ales cei care sunt batjocoriți şi discriminați din cauza istoricului familial — 
care au un statut social umil, cărora le lipsesc abilitățile sau expertiza şi sunt 
mână de lucru şi cei cu dizabilități fizice, printre alții. Toţi aceşti oameni 
sunt mai predispuşi la a fi hărțuiți şi se tem de asta. Este hărţuirea o 
problemă răspândită în societate? (Da.) Oriunde există oameni, se vor 
întâmpla aceste lucruri. Cum apare hărţuirea? (Fiindcă, după ce oamenii au 
fost corupți de Satana, aceştia au devenit foarte răi, dorind să-i hărțuiască pe 
alții, fără a fi hărțuiți ei înşişi. Aşadar, aceste cazuri de opresiune există 
peste tot.) Acesta este un aspect. Unii nu vor să fie hărțuiţi, aşa că iau 
inițiativa, hărțuindu-i ei primii pe alții și intimidându-i, astfel încât nimeni 
nu îndrăzneşte să-i intimideze. De fapt, în adâncul sufletului, nu vor să se 
comporte în felul acesta; este obositor şi pentru ei. Când îi dobori pe toți 
ceilalți, nu eşti și tu obosit? Există o zicală: „Dacă ucizi o mie de inamici, 
pierzi opt sute de aliați.” Să luăm un arici, de exemplu: după ce-şi aruncă 
țepii, nu este sistemul său nervos epuizat? Răneşte oamenii când îi înţeapă 
şi este şi el obosit. Atunci, de ce face asta, dacă este atât de obositor? Pentru 
autoconservare — ariciul trebuie să facă un efort pentru a se proteja. Întrucât 
acestei lumi rele îi lipsesc principiile pozitive sau corecte pentru tratarea 
diverșilor oameni, iar oamenii sunt clasificați pe baza filosofiei Satanei 
pentru interacțiuni lumești şi a ierarhiei sociale, pe baza acestor principii şi 
criterii de diviziune inegală, apar divergențe și ierarhii între oameni. Când 
se întâmplă asta, oamenii nu pot interacționa corect şi armonios. 
Concurează pentru a se afla în eşaloanele superioare, pentru a fi cei mai 
buni dintre cei mai buni. Cei din vârf îi pot domina pe ceilalți şi îi pot hărțui 


şi controla în voie. Intrucât această societate este nedreaptă, principiile de 


tratare a oamenilor sunt nedrepte. Astfel, interacțiunile dintre oameni sigur 
nu vor fi armonioase, iar principiile, metodele şi mijloacele prin care 
oamenii interacționează unii cu alții devin toate inechitabile. Această 
nedreptate se referă în mod specific la unii oameni care compară puterea, 
istoricul familial, abilitățile, aptitudinile, aspectul fizic, înălțimea, precum şi 
tacticile, schemele şi strategiile. De unde provin toate aceste lucruri? Ele nu 
provin din adevăr sau de la Dumnezeu — ele provin de la Satana. Aceste 
lucruri de la Satana le sunt insuflate oamenilor şi ei trăiesc după ele, aşadar, 
cum crezi că vor interacţiona oamenii? Îi vor trata pe toţi corect? (Nu, nu o 
vor face.) Categoric nu. Poate chiar şi cel mai simplu principiu al alegerii în 
casa lui Dumnezeu să funcționeze în lumea rea dominată de Satana? (Nu 
poate.) Care este esenţa motivului pentru care nu funcționează? Faptul că 
această lume rea nu este guvernată de adevăr; este guvernată de tendinţe 
rele, precum şi de diversele gânduri și filosofii ale Satanei. Aşadar, nu se 
poate decât ca oamenii să se hărțuiască și să se controleze unii pe alții — 
aceasta este singura stare de fapt posibilă. Este imposibil să eviți hărţuirea — 
este destul de normală. Întrucât lumea nu se află sub imperiul adevărului, în 
această lume rea, atunci când oamenii interacționează unii cu alții, dacă nu 
eşti hărțuitor, atunci ești hărțuit. Rolul tău nu poate fi decât unul dintre 
aceste două lucruri. În realitate, fiecare om este şi hărţuitor, şi hărțuit. Asta 
pentru că întotdeauna există atât oameni care îţi sunt superiori, cât şi 
oameni care îți sunt inferiori. Îi hărţuieşti pe ceilalţi pentru că ai un statut 
mai înalt decât ei, dar, în acelaşi timp, în vreme ce tu îi hărțuiești, există 
oameni cu un statut şi o poziție și mai înaltă decât tine, care te vor hărțui, 
iar tu va trebui să le suporţi hărţuirea. O clasă de oameni o hărțuiește pe 
alta: aceasta este relația dintre oameni, aceea de a hărţui şi de a fi hărțuiți. 
Este singura relație. Nu există afecţiune familială autentică, iubire, 


toleranță, răbdare şi nici posibilitatea de a trata fiecare persoană în mod 


corect și echitabil, conform principiilor. Deoarece această lume nu este 
condusă de adevăr, ci de Satana, relațiile care se formează între oameni nu 
pot fi decât cele de a hărțui şi a fi hărțuit, de a folosi şi a fi folosit. Acest 
lucru este inevitabil şi nimeni nu poate scăpa de el. Poţi spune că eşti un şef 
al mafiei și că ai multe slugi și mulți lachei, iar tu îi hărţuiești şi îi controlezi 
pe toți. Dar chiar şi un cap al lumii interlope are superiori și mai există şi 
guvernul. Deşi se spune că oficialii şi bandiții fac parte din aceeași familie, 
uneori, guvernul caută intenționat necazuri, obține avantaje şi nu te lasă să 
scapi. Va trebui să plăteşti o sumă de bani la secția de poliție şi să te dai 
bine pe lângă ei. Vezi tu, chiar dacă un şef al mafiei pare măreț, atunci când 
se duce la secția de poliție, tot trebuie să se poarte într-un mod servil — nu 
îndrăznește să fie arogant. Cum spun zicalele non-credincioşilor: „În timp 
ce preotul se urcă pe un stâlp, diavolul se urcă pe zece” şi „Întotdeauna 
există un pește mai mare”. Asta înseamnă că fiecare persoană îi hărțuieşte 


pe alții şi este hărțuită, iar acestea sunt esenţa și fenomenul hărțuirii. 


Cu privire la chestiunea hărțuirii, întrucât este un lucru pe care nu-l 
poate evita nimeni, cum ar trebui să-l abordezi? În biserică, deşi s-ar putea 
să nu te temi că vei fi hărțuit, există așa ceva? Se poate întâmpla? Când 
interacționezi cu non-credincioși, s-ar putea să fii hărțuit de ei. Aşadar, nu 
apare acest fenomen în biserică? (Ba da.) Apare, în diferite măsuri, pentru 
că toţi oamenii sunt corupți de Satana. Înainte ca oamenii să obţină 
mântuirea, ei dezvăluie adesea corupție şi unul dintre aspectele acestor 
dezvăluiri ale corupției este tratarea celorlalți conform propriei voințe şi nu 
corect. Când apare această tratare nedreaptă a celorlalți, oamenii sunt 
hărțuiți şi hărţuiesc. Aşadar, aceste lucruri se întâmplă ocazional, iar 
oamenii nu pot scăpa de ele şi nu le pot evita. Care este principiul corect de 
abordare şi tratare a acestei chestiuni? (Conform cuvintelor lui Dumnezeu, 


conform principiilor.) Teoretic, așa se spune. Dar calea specifică de 


practicare? Cum înţelegi chestiunea de a hărțui şi a fi hărțuit? De pildă, să 
spunem că scrii o scrisoare, ca să raportezi probleme cu un fals conducător, 
iar conducătorul fals vrea să te intimideze, spunând: „Dacă nu te linişteşti și 
continui să-mi raportezi problemele superiorilor, să mă pârăşti sau să scrii 
lucruri negative în evaluările mele, te omor! Am puterea să te exclud. Nu ți- 
e frică?” Cum ai gestiona această situație? Te ameninţă, adică te hărțuiește. 
Are puterea, iar tu eşti un credincios de rând, aşa că te chinuie în mod 
arbitrar, fără principii sau motiv. Te tratează la fel cum Satana tratează 
oamenii. Concret, nu te hărțuieşte? Nu încearcă să te chinuie? (Ba da.) 
Aşadar, cum ai gestiona această situație? Ai face un compromis sau ai 
susține principiile? (Aş susține principiile.) Teoretic, oamenii ar trebui să 
susțină principiile şi nu ar trebui să se teamă de acest conducător fals. Care 
e baza acestui lucru? De ce nu ar trebui să te temi de el? Dacă într-adevăr te 
exclude, vei fi înspăimântat? Întrucât el chiar te poate exclude, s-ar putea să 
nu îndrăznești să susții principiile şi s-ar putea să fii speriat. Unde se 
blochează această chestiune? Cum poți să fii speriat? (Pentru că nu cred 
despre casa lui Dumnezeu că este sub conducerea adevărului.) Acesta este 
un aspect. Trebuie să ai această credinţă şi să spui: „Eşti un om rău. Să nu 
crezi că, doar pentru că ești conducător acum, ai puterea de a mă exclude. 
Ar fi greşit să faci asta. Mai devreme sau mai târziu, această chestiune va fi 
dată în vileag. Casa lui Dumnezeu nu se află numai sub autoritatea ta. Dacă 
mă excluzi azi, în cele din urmă, vei fi pedepsit. Dacă nu crezi, aşteaptă şi o 
să vezi. Casa lui Dumnezeu e guvernată de adevăr, de Dumnezeu. Oamenii 
nu pot să te pedepsească, dar Dumnezeu te poate dezvălui şi te poate 
elimina. Când îți vor fi date în vileag nelegiuirile, îţi vei înfrunta pedeapsa.” 
Ai această credinţă? (Da.) Ai? Atunci de ce nu puteţi spune asta? Se pare că 
vei fi în pericol dacă vei întâlni astfel de situații; îţi lipsesc curajul și 


credința adevărată. Când înfrunți cu adevărat aceste chestiuni, când 


întâlneşti oameni răi şi antihrişti care sunt atât de feroce, ale căror metode 
de chinuire a oamenilor sunt comparabile cu cele ale marelui balaur roşu, ce 
vei face atunci? Vei începe să plângi, spunând: „O, statura mea este mică, 
sunt timid, m-am temut mereu de necazuri, mi-e frică până şi de o frunză, să 
nu cadă şi să mă lovească în cap. Chiar sper că nu va trebui să înfrunt astfel 
de oameni. Ce-aş face dacă m-ar hărțui?” Te hărțuiesc? Nu te hărțuiesc; 
acela este Satana, care te chinuie. Privind lucrurile dintr-o perspectivă 
umană, ai spune: „Această persoană este formidabilă, are statut și hărțuieşte 
oamenii neprihăniți şi fără statut.” Asta se întâmplă? Din perspectiva 
adevărului, asta nu este hărțuire; e Satana, care îi face pe oameni să sufere, 
chinuindu-i, păcălindu-i, corupându-i și călcându-i în picioare. Cum ar 
trebui să tratezi și să abordezi aceste acțiuni de la Satana? Ar trebui să-ţi fie 
frică de astfel de oameni? (Nu, ar trebui să-i raportez şi să-i dau în vileag.) 
În sufletul tău, nu ar trebui să te temi de ei. Dacă în momentul acela, nu se 
cuvine să le raportezi problemele şi să lupi împotriva lor, ar trebui să-i 
suporţi temporar şi, ulterior, să găsești momentul potrivit în care să-i 
denunți. Dacă, printre frați și surori, există indivizi cu discernământ, aşa ca 
tine, ar trebui să vă uniți ca să-i denunţaţi şi să le dați în vileag faptele rele. 
Dacă nu mai are nimeni discernământ şi, atunci când ieși în faţă ca să-i 
denunţi, toată lumea te respinge, pentru moment, ai răbdare. Când la 
biserica ta vin conducătorii de rang superior, pentru a verifica și urmări 
lucrarea, găseşte un moment potrivit ca să le raportezi problemele acelor 
conducători, expunându-le clar şi în detaliu faptele rele și lăsându-i pe 
conducători să-i înlăture. Este înţelept să faci asta? (Da.) Pe de o parte, 
trebuie să ai credinţă şi să nu te temi de oameni răi, de antihriști sau de 
Satana. Pe de altă parte, nu ar trebui să le consideri acțiunile faţă de tine 
drept hărţuire; ar trebui să vezi esenţa acestora drept Satana, care păcăleşte, 


chinuie şi calcă oamenii în picioare. Apoi, în funcție de situaţie, ar trebui să 


fii înţelept, ca să faci față chinului din partea lor, să găseşti momentul 
oportun ca să-i dai în vileag şi să-i denunţi şi să aperi interesele casei lui 
Dumnezeu şi lucrarea bisericii. Aceasta este mărturia în care ar trebui să 
rămâi ferm şi datoria şi obligația pe care ar trebui să le îndeplinești, ca om. 
Indiferent cum te hărțuiesc sau te tratează nedrept, nu considera asta 
hărțuire. Nu ei te hărţuiesc; Satana este cel care păcăleşte, calcă în picioare 
şi chinuie oamenii. Ai spune că marele balaur roşu te hărțuiește, când 
persecută credincioșii în Dumnezeu? (Nu.) Nu te hărțuieşte. De ce te 
persecută? (Pentru că esenţa lui este să se împotrivească lui Dumnezeu.) 
Esenţa lui este să se împotrivească lui Dumnezeu. Îl consideră dușman pe 
Dumnezeu şi-l vede toată lucrarea ca pe un ghimpe în coasta lui. Îi 
consideră dușmani şi pe oamenii aleşi de Dumnezeu. Dacă Îl urmezi pe 
Dumnezeu, te va urî, exact cum se spune în Biblie: „Dacă lumea vă urăște, 
ştiţi că pe Mine M-a urât înaintea voastră!” (loan 15:18). Marele balaur roșu 
urăște oamenii, Îl urăște pe Dumnezeu, Îl priveşte ca pe un dușman şi, mai 
mult decât atât, îi consideră dușmani pe cei care-L urmează pe Dumnezeu, 
mai ales pe cei care practică adevărul. De aceea vrea să te persecute, să te 
ucidă, să te împiedice să-L urmezi pe Dumnezeu, să te facă să-l venerezi şi 
să-l urmezi pe el şi să te facă să-L blestemi pe Dumnezeu. Ai putea spune: 
„Nu-L voi blestema.” Atunci te va ameninţa: „Dacă nu-L blestemi pe 
Dumnezeu, vei muri!” Va încerca să te silească să spui: „Partidul Comunist 
este bun” și tu vei răspunde: „Nu voi spune asta.” Atunci va zice: „Dacă nu 
vei spune asta, îți voi face zile fripte, te voi trata şi-ţi voi răspunde cu o 
tortură crudă!” Te hărțuieşte? Nu, e Satana care abuzează oamenii. Înţelegi? 
(Înţeleg.) Trebuie să înţelegi corect atunci când abordezi chestiunea 
hărţuirii. În societate şi în grupurile de oameni, dacă priveşti lucrurile dintr- 
o perspectivă umană, fiecare persoană are, pe rând, rolul de hărțuitor şi rolul 


de hărțuit. Dar dacă priveşti lucrurile din perspectiva adevărului, nu ar 


trebui să le vezi în felul acesta. Esenţa comportamentului oricărei persoane 
care vrea să te hărțuiască şi să te controleze nu se consideră a fi hărţuirea. 
Mai degrabă, este înşelătonia, abuzul, manipulările, călcatul în picioare şi 
corupția din partea Satanei. Mai exact, înseamnă că nu te tratează conform 
metodelor raționale şi umane, nu te tratează corect, ci adoptă perspectiva și 
poziția Satanei şi folosesc gândurile Satanei drept ghid în felul în care te 
tratează, îți vorbesc şi interacționează cu tine. De exemplu, să presupunem 
că împarți o cameră cu un om rău. Ajungi primul, așa că tu ar trebui să 
alegi, mai întâi, un loc potrivit şi alegi patul de jos. Imediat ce ajunge și 
vede asta, spune: „A fost corect să alegi patul de jos? Eu încă nu am ales, e 
rândul tău? Îndrăzneşti să dormi în patul de jos în ciuda mea? Ce 
obrăznicie! Nici măcar nu ai discutat cu mine şi pur şi simplu ţi-ai ales patul 
de jos, ca să dormi în el. Treci în patul de sus!” Tu răspunzi: „De ce să nu 
dormi tu în patul de sus? Ai ajuns după mine; conform acelei ordini, tu ar 
trebui să dormi în patul de sus.” El spune: „Ordine? N-am respectat 
niciodată nicio ordine! Nu stau la coadă nicăieri; n-aş sta la rând nici ca să-l 
întâlnesc pe preşedinte! Te-ai deranjat măcar să afli cine sunt? Îndrăzneşti 
să-mi vorbeşti despre stat la rând — ce obrăznicie! Vrei să mori? Treci în 
patul de sus!” Așadar, trebuie să te duci, ascultător, şi să dormi în patul de 
sus. Te hărţuieşte? Dintr-o perspectivă umană, asta pare a fi hărțuire. Te 
vede drept neprihănit, un om pe care îl poate manipula. Mai întâi, îţi oferă o 
demonstrație intimidantă de forță şi-ţi dă o lecţie, ca să te facă să înţelegi 
cine este el. Asta este o perspectivă umană sau una a sentimentelor umane 
sau a trupului. Dar dacă priveşti lucrurile din perspectiva adevărului, le vezi 
la fel? Ai ales primul patul de jos, totul era în regulă, dar a insistat să te 
muţi, deranjându-te ca să te duci în patul de sus. Nu e absurd? Nu te 
chinuie? Așa-i că nu te tratează ca pe un om? Nu este lipsit de respect față 


de tine? Nu se comportă de parcă el ar fi şeful şi te tratează ca pe un slujitor 


sau un sclav? Care este logica gândurilor lui? Fiecare om care nu este 
formidabil ca el este slujitorul lui, cineva căruia îi comandă, pe care poate 
să-l chinuie. Din perspectiva adevărului, asta nu poate fi numită hărțuire; 
este vorba despre chinuirea oamenilor. Cine este capabil să chinuie 
oamenii? Oamenii răi, demonii, bandiții, huliganii, canaliile, oamenii care 
nu sunt rezonabili, cărora le lipsește umanitatea şi care nu au niciun respect 
pentru nimeni. Ei nu respectă regulile nicăieri. Se comportă de parcă ar fi 
şefi, ca şi cum orice este bun, avantajos sau benefic li se cuvine doar lor. 
Alţii nu au voie să aibă parte de astfel de lucruri şi nici măcar să se 
gândească să le ia. Nu este aceasta o canalie? (Ba da.) Asta fac demonii și 
canaliile. Te chinuie în felul acesta, deci nu ţi-ar fi teamă? Te-ai gândi: „Vai 
de mine, până la urmă, există oameni formidabili. El chiar crede că nu se 
cuvine ca eu să dorm în patul de jos. Ce se întâmplă?” Te-ai speria şi, de 
atunci încolo, când ai vorbi cu el, ar trebui să fii selectiv. Ar trebui să 
meditezi la asta: „Nu pot să-l supăr şi să-l provoc. Dacă-l provoc, îmi va 
face zile fripte.” Dacă ai această mentalitate, atunci el şi-a atins scopul. 
Care este țelul lui? Vrea să te sperie, să te facă să-ți fie frică de el, să creeze 
o diferenţă ierarhică între tine și el, unde el este șeful, iar tu eşti slujitorul şi, 
oriunde mergi, trebuie să-l asculți şi să îi cedezi. Nu este acesta principiul 
după care Satana face lucrurile? El trebuie să fie șeful tău, iar tu trebuie să 
fii servitorul lui. Trebuie să te disciplineze în mod arbitrar, să-ți dea ordine 
ŞI să se joace cu tine; trebuie să-i cedezi în toate privinţele. Nu poţi fi egalul 
lui; dacă vrei să îi fii egal, singura situaţie în care vei putea s-o faci va fi 
când el va fi mort — nu meriți decât să fii egalul unui mort. Spune-Mi, în ce 
măsură ai fost hărțuit de el? În adâncul sufletului, te-au înspăimântat faptele 
lui rele şi modul impunător de a fi? (Da.) Ai acceptat acest fapt, ai făcut un 
compromis, deci, pe cale de consecință, putem spune că ai fost corupt de el? 


Te-a prins în strânsoarea lui; când face lucruri rele şi încalcă principule, nu 


vei îndrăzni să spui ceva, pentru că, în trecut, te-a trimis din patul de jos în 
cel de sus, cu un singur șut. Nu vei mai îndrăzni să-l provoci; când îl vezi, îl 
vei ocoli și numai simpla lui menționare îți va provoca sudori reci. Nu 
înseamnă asta că te înspăimântă? Nu îndrăznești să-l tratezi corect, conform 
principiilor; te-a prins în strânsoarea lui. Care este esenţa faptului că te-a 
prins ferm în strânsoarea lui? Înseamnă că îi aparţii şi te controlează. Nu aşa 
stau lucrurile? (Ba da.) Aşadar, cum ar trebui să abordezi această situaţie, 
pentru a evita să fii controlat de astfel de oameni? Ar trebui să priveşti 
chestiunea indivizilor răi, care hărțuiesc oamenii, ca pe un fenomen al 
Satanei, care corupe şi abuzează oamenii. După ce ai văzut cu adevărat cum 
este această esenţă, cum ar trebui să o abordezi? În adâncul inimii tale, ar 
trebui să deteşti și să respingi indivizii răi, nu să te temi de ei. Ar trebui să 
te gândești: „O, vrei să dorm în patul de sus? Bine, voi dormi în patul de 
sus. Dar astăzi am văzut acțiunile unui alt om rău, am recunoscut esenţa 
unui alt om rău şi, de acum înainte, voi putea discerne încă un tip de 
comportament pe care îl au oamenii răi în viaţa lor de zi cu zi şi pe la 
spatele oamenilor. Începând de azi, voi urmări îndeaproape ce spun şi ce fac 
ei şi dacă se dedau înșelăciunii. În cazul în care sunt folosiţi de casa lui 
Dumnezeu, voi vedea dacă acționează conform principiilor, dacă susțin 
interesele casei lui Dumnezeu, dacă risipesc jertfele şi dacă îi mai chinuie 
pe alţii.” În adâncul inimii tale, ar trebui să te rogi: „Dumnezeule, te rog să 
dai în vileag acest om rău, fă-mă să-i discern faptele rele şi esenţa. Ajută- 
mă să strâng dovezi ale faptelor lui rele şi dă-mi curaj, fă-mă să nu-mi fie 
frică de oameni răi, să am credinţă și putere să lupt împotriva lor.” Deși tot 
vei sta în aceeaşi cameră cu el şi, aparent, nimic nu se va fi schimbat, în 
adâncul inimii, nu-ţi va fi frică de el, pentru că tot ce-ţi face nu este 
hărțuire; este dezvăluirea şi darea în vileag a naturii lui satanice. Când îl vei 


privi în felul acesta, îți va mai fi frică de el? Cu fiecare faptă rea pe care o 


dezvăluie şi cu fiecare cuvânt absurd pe care îl rostește, îl vei blestema în 
inima ta, spunând: „Eşti un diavol, o satană, faci rău și te împotrivești lui 
Dumnezeu și, mai devreme sau mai târziu, vei fi blestemat. Dumnezeu nu te 
va lăsa să scapi; în cele din urmă, vei fi dat în vileag!” Așa ar trebui să 
tratezi oamenii răi. Trebuie să ai credință şi putere ca să te lupţi cu ei şi 
trebuie să te rogi lui Dumnezeu și apoi inima ta va avea putere şi ție nu-ți va 
fi frică de ei. Ce spui despre asta? Au efect aceste tactici? (Da, au.) Când îi 
discerni din perspectiva adevărului, nu este mai practic decât ce te-au 
învăţat părinții tăi: „Omul nu ar trebui să intenționeze niciodată să le facă 
rău altora, dar ar trebui să se păzească mereu de răul pe care alții i l-ar putea 
face”? Ce rost are să te păzeşti? Nu te poți păzi de abuzul şi corupția din 
partea Satanei. Acestea nu sunt lucruri de care te poţi păzi — ele sunt peste 
tot. Satana nu corupe oamenii doar la suprafață, doar extern; el îţi corupe şi 
gândurile. Te poţi păzi de asta? Cel mai important este să te înzestrezi cu 
adevărul şi să te bazezi pe Dumnezeu. Nu numai că ar trebui să discerni 
acțiunile oamenilor răi, dar şi esenţa acestora și, în același timp, ar trebui să 
discerni diversele gânduri și puncte de vedere exprimate de ei. Apoi, 
înzestrează-te cu adevărul, folosind cuvintele lui Dumnezeu şi adevărul ca 
să le dai în vileag și să le diseci, astfel încât să poată dobândi discernământ 
şi fraţii și surorile tale. Apoi, toată lumea se poate ridica pentru a-i respinge. 
Nu este minunat? Dacă ești mereu în defensivă, în gardă, refuzând sau 
evitând mereu, asta înseamnă că ești un laş, nu este manifestarea unui 


biruitor. 


După ce am avut părtăşie despre toate aceste lucruri, aveţi acum o 
perspectivă nouă asupra chestiunii hărțuirii? Este corectă hărţuirea? (Nu, nu 
este.) Care este natura hărţuirii? (Oamenii răi care îi chinuie pe alţii.) În 
esenţă, este vorba de oamenii răi și de Satana care îi chinuie pe alții şi îi 


păcălesc. Acum, care este natura actului de a fi hărțuit? (Inseamnă să fii 


slab, să nu practici adevărul, să nu îndrăzneşti să te ridici și să te 
împotriveşti.) Aşa este, să te temi de oamenii răi, să te temi de forțele rele, 
să nu ai credința de a lupta cu Satana, să nu ai credinţa de a recunoaște, 
discerne și vedea adevărata faţă urâtă a Satanei şi să nu ai credinţa de a te 
împotrivi călcării în picioare şi abuzului Satanei asupra ta — nu aceasta este 
natura? (Ba da.) Cei lipsiţi de credinţă au întotdeauna un nod în stomac; le 
este mereu frică, gândindu-se: „Nu trebuie să fiu hărțuit de alții. Eu nu îi 
hărțuiesc pe alții şi nu trebuie să fiu hărțuit de alții, aşa cum a spus mama 
mea: «Omul nu ar trebui să intenţioneze niciodată să le facă rău altora, dar 
ar trebui să se păzească mereu de răul pe care alții i l-ar putea face.” Se 
roagă lui Dumnezeu, spunând: „O, Dumnezeule, te rog să nu mă lași să 
întâlnesc oameni răi; sunt timid, am fost mereu neprihănit şi simplu. Cred în 
Tine şi Te urmez; trebuie să mă aperi!” Asta înseamnă să nu ai coloană 
vertebrală. Ai auzit atât de multe adevăruri și înţelegi atât de multe 
adevăruri. Nu ţi-e teamă de diavoli şi de Satana, deci de ce te temi de un om 
rău? Vă e teamă de marele balaur roşu? (Dacă mă prinde, mă voi teme, dar 
pot să mă rog lui Dumnezeu şi să mă bazez pe El.) Asta înseamnă că nu ai 
fost înspăimântat de răutatea lui. Și aceasta este o manifestare care vine 
doar cu o anumită bază de credință. Unii spun: „Spui că mă tem de marele 
balaur roșu. Dacă mi-ar fi fost frică de marele balaur roşu, aș fi putut ajunge 
atât de departe? Nu asta este realitatea? Dar dacă îmi ceri să spun că nu mi- 
e frică de marele balaur roşu, tot mi-e puțin teamă să o fac. Dacă aude 
marele balaur roşu despre asta?” Încă mai există o oarecare teamă. Astfel de 
oameni se tem puţin să spună public că marele balaur roșu este ticălos şi 
crud; le lipseşte acea credinţă şi statura lor este încă prea mică. Nu-ţi cer să 
te lupţi în mod deschis cu marele balaur roșu sau să îl provoci. Dar, în 
adâncul inimii tale, cel puțin ar trebui să ştii că marele balaur roşu, acest 


demon, abuzează oamenii, îi corupe, îi păcăleşte, îi calcă în picioare și apoi 


îi devorează. Nu este vorba de hărțuire; nu este ca și cum îi hărțuieşte şi îi 
chinuie pe credincioși pentru că aceştia sunt neprihăniţi, respectă regulile și 
legea. Este o prostie, o afirmație lipsită de înţelegere spirituală. Marele 
balaur roşu te abuzează. Cum te abuzează? Te ameninţă, te intimidează, te 
persecută şi te torturează. De ce te abuzează? Ca să te facă să renunţ la 
credinţa ta, să-L negi pe Dumnezeu, să-L abandonezi şi apoi să faci 
compromisuri cu el şi, în cele din urmă, să te facă să-l venerezi, să-l urmezi, 
să fu subjugat de el, să-i accepți diversele gânduri și să îngenunchezi 
înaintea lui, venerându-l. Se delectează cu asta; acesta este scopul pentru 
care te persecută. Deoarece vede că Îl urmezi pe Dumnezeu și nu pe el, 
devine gelos şi nu vrea să te lase să scapi. Desigur, dacă nu-L urmezi pe 
Dumnezeu, oare te va lăsa să scapi? (Nu, îi abuzează şi pe cei care nu cred 
în Dumnezeu.) Așa este, pe înţelesul tuturor, așa este el; mai exact, aceasta 
este esența-natura sa. Chiar şi cei care îl urmează, cei care îi cântă laude, 
sunt în continuare abuzati, păcăliți şi călcați în picioare de el şi, după ce se 
folosește de ei, îi aruncă, chiar ucigându-i pe unii dintre ei pentru a le 
închide gura, devorându-i, în cele din urmă, cu totul. În orice caz, nu se 
termină bine pentru ei. Orice-ar fi, oamenii ar trebui să vadă clar că scopul 
final pentru care familiile condiționează şi insuflă diverse gânduri şi puncte 
de vedere în oameni nu este cu adevărat acela de a-i proteja sau de a-i 
conduce pe calea cea dreaptă. În schimb, este acela de a-i îndepărta de 
Dumnezeu, de a-i face să trăiască după filosofule Satanei și de a-i face să 
accepte, în mod repetat şi ciclic, modul în care sunt călcaţi în picioare de 
unele gânduri şi condiționarea din partea diverselor tendinţe rele care vin 
din partea societății şi a Satanei. Oricare ar fi intențiile sau scopurile inițiale 
pe care le au familiile care fac acest lucru, în cele din urmă, asta nu îi poate 
îndruma pe oameni pe calea cea dreaptă sau nu îi poate conduce să pătrundă 


în adevărul-realitate şi, în cele din urmă, să obțină mântuirea. Prin urmare, 


diversele gânduri şi puncte de vedere care provin de la familii sunt lucruri la 
care oamenii trebuie să renunţe, lucruri la care ar trebui să renunțe în 
procesul şi pe calea urmăririi adevărului. Ei bine, haideţi să încheiem aici 


părtăşia noastră de astăzi. Pe curând! 


4 martie 2023 


Note de subsol: 
a. Han Xin a fost un general faimos din dinastia Han, care, înainte să devină celebru, a fost 


obligat să se târască printre picioarele unui măcelar, care l-a batjocorit pentru laşitatea lui. 


Cum să urmăreşti adevărul (15) 


În timpul adunărilor voastre, aţi avut părtăşie despre subiectele pe care 
le-am discutat recent? (Dumnezeule, am avut părtăşie despre aceste 
subiecte în timpul adunărilor noastre.) Ce a rezultat din părtăşia voastră? 
Aţi făcut vreo descoperire sau aţi înțeles lucruri noi? Există aceste subiecte 
despre care am avut părtăşie în viața cotidiană a oamenilor? (Toate există. 
După ce am ascultat de câteva ori părtăşia lui Dumnezeu despre aceste 
subiecte, am descoperit că educația din partea părinților noştri şi 
condiționarea din partea familiilor noastre, de la o generație la alta, ne-au 
corupt profund. Din copilărie, părinții ne-au insuflat, puţin câte puţin, aceste 
gânduri, precum: „Un om îşi lasă numele în urmă oriunde stă, aşa cum 
gâsca scoate țipete oriunde zboară.” După ce mi s-a insuflat acest gând, am 
considerat că, în viaţă, pentru a evita să fie hărțuit şi desconsiderat, omul 
trebuie să fie superior celorlalţi şi să se remarce din mulţime. În trecut, 
credeam că aceste gânduri pe care părinții noştri ne-au învăţat să le avem 
erau pentru binele şi protecția noastră. După ce am ascultat de câteva ori 
părtăşia şi disecarea din partea lui Dumnezeu, am ajuns să realizez că aceste 
gânduri sunt negative şi sunt mijloacele Satanei de a corupe oamenii. Ele ne 
îndepărtează din ce în ce mai mult de Dumnezeu şi ne adâncesc în corupția 
Satanei, distanțându-ne tot mai mult de mântuire.) Pe scurt, este necesar să 
avem părtăşie despre aceste subiecte, nu-i aşa? (Aşa e.) După câteva părtăşii 
despre aceste lucruri, oamenii dobândesc o înţelegere mai profundă a 
gândurilor şi punctelor de vedere care le-au fost insuflate de familiile lor și 
le înţeleg mai precis. După părtășia despre aceste lucruri, oare oamenii nu 
se vor îndepărta de familiile și de părinţii lor? (Nu, nu ne vom îndepărta. 
Înainte, simţeam mereu că părinţii mi-au arătat bunătate, dar după ce am 


auzit părtăşia lui Dumnezeu, am realizat că misiunea părinților mei a fost 


să-mi dea viaţă şi să mă crească. În plus, gândurile pe care mi le-au insuflat 
de la o vârstă fragedă mă corupeau. Dându-mi seama de acest lucru, nu mai 
am același atașament afectiv faţă de ei.) În primul rând, în privinţa 
gândurilor lor, oamenii au acum o înțelegere clară a responsabilităților 
părinților lor şi a bunăvoinţei pe care aceştia le-au arătat-o crescându-i; în 
relațiile cu aceştia, ei nu se mai bazează pe sentimente, impetuozitate sau 
legături fizice de sânge. În schimb, îşi pot aborda familia şi părinţii în mod 
raţional, dintr-o perspectivă şi poziţie corecte. În felul acesta, oamenii trec 
printr-o transformare semnificativă în felul în care tratează aceste probleme, 
iar această transformare le permite să facă mari progrese în privinţa 
pătrunderii lor în viaţă şi a cerințelor lui Dumnezeu de la ei. Prin urmare, 
părtăşia despre aceste subiecte este benefică şi necesară oamenilor, pentru 


că acestea sunt lucruri de care ei au nevoie şi care le lipsesc. 


Subiectele despre care am avut părtăşie în trecut, privind condiţionarea 
pe care o persoană o primeşte din partea familiei, s-au învârtit în principal 
în jurul ţelurilor şi principiilor de comportament, al felurilor şi mijloacelor 
de relaționare cu lumea și al perspectivei omului asupra vieții şi a existenţei, 
al metodelor și regulilor de supraviețuire, printre altele. Toate acestea sunt 
subiecte care se referă la condiționarea gândurilor indivizilor şi la gândurile 
şi punctele lor de vedere. În general, niciunul dintre aceste diverse gânduri 
şi puncte de vedere insuflate de familii și părinți nu este pozitiv şi niciunul 
dintre ele nu poate îndruma cu adevărat un om pe calea cea dreaptă şi nici 
nu-l poate ajuta să-şi stabilească o perspectivă corectă asupra vieţii, 
permițându-i să-şi îndeplinească responsabilităţile și obligațiile de ființă 
creată, în prezenţa Creatorului său. Tot ceea ce te învaţă părinții și familia ta 
este pentru a te îndruma în direcția lumii şi a tendinţelor ei rele. Scopul 
pentru care te condiţionează cu aceste gânduri și puncte de vedere este să te 


ajute să te integrezi mai uşor în societate şi în curentele rele şi să fii capabil 


să te adaptezi mai bine curentelor rele și diverselor cerinţe ale societății. 
Deşi aceste învățături s-ar putea să-ţi ofere anumite mijloace și metode de 
protecție, cât şi anumite metode de a obține un statut mai bun, reputație, 
bucurii materiale şi alte lucruri, în societate și în grupuri de oameni, tocmai 
aceste gânduri care ti-au fost insuflate de familia ta te conduc dintr-o 
tendință rea în alta, făcându-te să fu înrădăcinat în lume, în societate şi în 
tendinţele rele, până nu mai ai scăpare. Îţi aduc necaz după necaz şi te fac să 
cazi în dileme, în mod repetat, făcându-te să nu ştii cum să abordezi lumea 
oamenilor sau cum să fii o persoană sinceră, o persoană care trăiește în 
lumină, care este integră, bună la suflet şi are simţul dreptăţii. Prin urmare, 
condiționarea din partea familiei tale nu te face să poţi trăi în această lume 
cu mai multă demnitate, caracter şi asemănare umană. În schimb, te face să 
trăieşti printre diverse conflicte şi lupte încâlcite, în diverse relații 
interumane complexe şi te supune la numeroase încurcături lumești, la robie 
şi chiar la dileme. Când le ceri ajutorul părinților tăi şi le mărturisești toate 
aceste lucruri, ei vor folosi diverse tactici pentru a te sfătui cum să fii mai 
şiret, viclean, pragmatic şi greu de citit când trăieşti printre oameni, în loc 
să te îndrume în direcția corectă, ajutându-te să renunți la toate aceste 
lucruri şi să te eliberezi, să vii înaintea Creatorului, să te supui rânduielilor 
Lui şi să recunoşti clar că destinele oamenilor și tot ce au ei se află în 
mâinile lui Dumnezeu, că ar trebui să se supună fiecărei cerințe care 
provine de la Dumnezeu, suveranității şi orchestrărilor Sale. Acestea sunt 
condiţiile de trai ale oamenilor ale căror familii i-au condiționat cu aceste 
diverse gânduri. Pe scurt, indiferent dacă gândurile condiționate de familia 
ta pun accentul pe faimă sau pe profit, pe competiţia cu alţii sau pe prietenia 
cu ei, indiferent de obiectul interesului lor, în final, nu pot face decât ca 
mijloacele, metodele şi regulile tale de supravieţuire în lumea oamenilor să 


devină tot mai sofisticate, nemiloase, viclene şi malițioase, în loc să te facă 


mai onest, mai bun şi mai integru sau să te ajute să înţelegi mai bine cum să 
te supui rânduielilor Creatorului. Prin urmare, condiționarea din partea 
familiei tale nu poate decât să te îndepărteze de Dumnezeu, de adevăr și de 
lucruri pozitive, făcându-te să nu ştii cum să trăieşti în felul în care oamenii 
se cuvine cu adevărat să trăiască, într-un mod demn. În plus, gândurile pe 
care le-ai dobândit din condiționarea familiei tale te vor face tot mai 
amorțţit, obtuz sau, mai simplu spus, gros de obraz. La început, să-ţi minți 
colegii de serviciu, colegii de clasă şi prietenii te făcea să roşești, să-ţi 
crească pulsul şi să-ți simți conștiința vinovată. Cu timpul, toate aceste 
reacţii conştiente vor dispărea: nu vei mai roşi, nu-ţi va mai crește pulsul, 
iar conștiința nu te va mai necăji. Pentru a supravieţui, vei recurge la orice 
mijloace, chiar și la a-ţi înșela apropiații, inclusiv părinţii, frații şi cei mai 
buni prieteni. Vei căuta să profiţi de ei ca să-ţi îmbunătățești viaţa și să-ți 
sporeşști onoarea şi bucuria — asta este amorţeală. Iniţial, s-ar putea să ai un 
sentiment vag de vinovăţie şi conştiinţa s-ar putea să-ţi tremure puţin. Cu 
timpul, aceste senzații vor dispărea, iar tu vei folosi motive mai 
convingătoare ca să te alini, spunând: „Aşa sunt oamenii. În lumea asta, nu 
poţi fi bun. Dacă ești bun cu alţii, înseamnă că eşti crud faţă de tine. În 
lumea asta, cei slabi sunt prada celor puternici. Cei puternici prosperă şi cei 
slabi pier, învingătorii devin regi şi perdanții devin bandiți. Dacă reuşești, 
nimeni nu va cerceta cum ai reuşit, dar dacă eşuezi, nu-ți va rămâne nimic.” 
În cele din urmă, oamenii vor folosi aceste gânduri și puncte de vedere ca să 
se convingă, făcându-le baza pentru felul în care urmăresc totul şi, desigur, 
un mijloc prin care să obţină ce vor. Așadar, voi unde vă poziționaţi acum? 
Aţi atins punctul în care sunteți amorțiţi, sau nu încă? Să presupunem că ai 
vrea să începi o afacere, iar aceasta ar avea legătură cu viitorul tău, cu 
calitatea vieţii tale și cu reputația ta în societate. Dacă metodele tale ar fi 


suficient de viclene și ai putea înşela pe oricine, atunci ai trăi o viaţă mai 


bună decât restul, ai avea grămezi de bani şi nu ar mai trebui să te supui 
dorințelor nimănui. Ce ai face atunci? Oare ai deveni atât de amortit, de 
nesimţitor, încât ai putea să înșeli pe oricine și să faci bani pe spatele oricui? 
(Probabil că da.) Probabil că da. Asta trebuie să se schimbe; aceasta este 
firea coruptă care există în adâncul umanității. Când umanitatea lipseşte, 
ceea ce rămâne este o viață trăită după o fire coruptă, precum şi după 
diverse gânduri şi puncte de vedere insuflate de Satana. Fără conştiinţă, 
rațiune şi un simţ al ruşinii, viaţa unei persoane este redusă la o carcasă 
goală, un vas gol şi îşi pierde valoarea. Dacă mai ai puţin simţ al ruşinii, iar 
atunci când minţi, înşeli sau le faci rău celorlalți, eşti capabil să alegi cine 
este cel care suferă aceste lucruri şi nu rănești pe oricine, atunci mai ai 
puţină conştiinţă şi umanitate. Dar dacă poți să înşeli sau să rănești pe 
oricine, fără rezerve, atunci chiar eşti întru totul o satană vie. Dacă spui: 
„Nu-mi pot înşela părinții, rudele, prietenii, oamenii inocenți și mai ales 
frații şi surorile din biserică şi nu pot fura jertfele lui Dumnezeu”, atunci 
încă mai ai limite morale şi mai poți fi considerat o persoană cu puțină 
conştiinţă. Cu toate acestea, dacă îți lipseşte chiar şi această mică măsură de 
conştiinţă și aceste limite, atunci nu meriţi să fii numit om. Aşadar, în ce 
punct ați ajuns? Aveţi limite? Dacă aţi avea oportunitatea sau o necesitate 
reală, v-aţi putea înşela părinţii, fraţii și cei mai apropiaţi prieteni? Aţi putea 
să vă înşelați fraţii şi surorile, să-i exploataţi sau chiar să furați jertfele lui 
Dumnezeu? Dacă ai avea o asemenea oportunitate şi nimeni n-ar afla 
niciodată, ai putea s-o faci? (Acum simt că n-aş mai putea face asta.) De ce 
nu mai poţi s-o faci? (Pentru că mi-e frică de Dumnezeu, am puţină frică de 
Dumnezeu în inima mea, iar conştiinţa nu mi-ar permite să fac asta.) 
Atitudinea ta este aceea că te temi în inima ta şi că ai o inimă cu frică de 
Dumnezeu, iar conştiinţa nu ţi-ar permite să faci asta. Să vorbească și 


altcineva. Aveţi o atitudine în privinţa acestui lucru? Dacă nu, dacă nu te-ai 


gândit niciodată la această problemă şi nu simți nimic când îi vezi pe alții 
făcând asta, atunci eşti în pericol. Dacă vezi pe altcineva făcând astfel de 
lucruri şi nu simţi deloc ură, nu ai o atitudine faţă de asta şi te simţi amorțit, 
atunci nu eşti cu nimic diferit de ei şi s-ar putea să acţionezi în mod similar. 
Cu toate acestea, dacă atitudinea ta faţă de acest lucru este clară, dacă poți 
uri şi mustra astfel de oameni, atunci s-ar putea să nu comiţi astfel de 
acțiuni. Aşadar, care este atitudinea voastră? (Se cuvine să am puţină frică 
de Dumnezeu în inima mea. Jertfele lui Dumnezeu sunt separate ca sfinte și 
nu pot fi în niciun caz alterate sau luate pentru uzul personal.) Jertfele nu 
trebuie luate pentru uzul personal: asta se face din frica de pedeapsă. Dar 
cum rămâne cu celelalte chestiuni? Dacă ai fi implicat într-o schemă 
piramidală, ai putea să profiți de cei mai apropiaţi prieteni, să-i înşeli cu un 
limbaj bombastic și să-i faci să se alăture, profitând şi câştigând bani din 
asta? Ai putea face asta celor mai apropiați prieteni, rudelor, chiar şi 
părinților şi fraților şi surorilor tale? Dacă ţi-e greu să spui, atunci, când zici 
că nu ai lua jertfele lui Dumnezeu pentru uzul personal, asta s-ar putea să nu 
fie în puterile tale, nu-i așa? Să vorbească altcineva. (Pe de o parte, ar trebui 
să înțelegem firea dreaptă a lui Dumnezeu în această chestiune. Jertfele lui 
Dumnezeu nu trebuie să fie atinse niciodată. Pe de altă parte, considerăm că 
a face aşa ceva arată o lipsă de umanitate. Cel puţin, reperul inferior pe care 
ar trebui să-l aibă cineva ar trebui să fie acela că propria conştiinţă i-o 
permite.) Atitudinea voastră este aceea că a face astfel de lucruri dovedește 
o lipsă de umanitate şi că omul ar trebui să acţioneze în felurile în care îi 
permite conştiinţa. Mai vrea să vorbească cineva? (Cred că, în calitate de 
ființă umană, chiar dacă un om nu crede în Dumnezeu, dacă este o persoană 
din lume care are conștiință şi un reper moral, nu ar trebui să facă lucruri 
care îi rănesc familia. Acum, că noi credem în Dumnezeu și înțelegem 


anumite adevăruri, dacă cineva mai poate face lucruri care le dăunează 


fraților şi surorilor, prietenilor lui sau care fură jertfele lui Dumnezeu, 
atunci o astfel de persoană este mai rea decât non-credincioșii. În plus, 
uneori, oamenii s-ar putea să dezvăluie anumite gânduri și idei, dar când se 
gândesc la firea-esenţă a lui Dumnezeu și realizează că, deşi nimeni nu se 
uită sau nimeni nu ştie despre acțiunile lor, Dumnezeu oricum examinează 
totul şi nu îndrăznesc să facă astfel de lucruri — vor avea puţină frică de 
Dumnezeu în inimile lor.) Pe de o parte, faptul că acţionează în felul acesta 
arată că oamenilor le lipseşte o inimă cu frică de Dumnezeu; pe de altă 
parte, oamenilor care sunt capabili să facă aceste lucruri le lipseşte chiar și 
o umanitate primară. Asta pentru că, în calitate de fiinţă umană, chiar dacă 
nu crezi în Dumnezeu, nu ar trebui să comiţi astfel de acţiuni. Aceasta este 
o calitate pe care ar trebui s-o aibă o persoană cu conștiință și umanitate. Să 
înşele, să facă rău şi să fure sunt, în mod inerent, lucruri pe care o persoană 
bună şi normală nu ar trebui să le facă. Chiar şi oamenii care nu cred în 
Dumnezeu au totuși niște limite după care se comportă, cu atât mai mult tu, 
care crezi în Dumnezeu şi ai auzit atât de multe predici: dacă încă eşti 
capabil să faci aceste lucruri, atunci nu mai poţi fi răscumpărat. Aceasta 
este o persoană căreia îi lipseşte umanitatea — un diavol. Ai ascultat atât de 
multe predici, totuși, încă poţi comite tot felul de fapte rele, legate de 
înşelătorii şi escrocherii — asta înseamnă să fii un neîncrezător. Ce este un 
non-credincios? Este un om care nu crede în cercetarea de la Dumnezeu sau 
în dreptatea Lui. Dacă nu crezi în cercetarea de la Dumnezeu, atunci nu 
înseamnă asta că nu crezi în existența Lui? Spui: „Dumnezeu mă 
cercetează, dar unde este E1? De ce nu L-am văzut? De ce nu-L simt? Înșel 
şi escrochez oamenii de atâţia ani; de ce nu am fost pedepsit? Încă trăiesc o 
viaţă mai confortabilă decât a altora.” Acesta este un aspect al 
comportamentului unui neîncrezător. Un alt aspect este că, indiferent despre 


cât adevăr s-a discutat în părtășii, el l-a respins complet. Nu acceptă 


niciodată adevărul, deci ce acceptă el? Acceptă gândurile și punctele de 
vedere care îi aduc beneficii. El face orice îi aduce beneficii şi îi protejează 
interesele. Crede numai în interesele imediate, nu în cercetarea de la 
Dumnezeu şi nici în conceptul de pedeapsă. Asta înseamnă să fii un 
neîncrezător. Care este rostul credinței în Dumnezeu pentru un 
neîncrezător? Neîncrezătorii din casa lui Dumnezeu sunt caracterizați de un 
singur lucru: să facă rău. Dar să nu discutăm despre finalitatea acestor 


oameni; să ne întoarcem la subiectul despre care aveam părtășie. 


Diversele gânduri condiționate şi insuflate oamenilor de familule lor 
nu au scopul de a-i aduce înaintea lui Dumnezeu şi nici nu le inoculează 
gânduri pozitive. În schimb, le inculcă diverse gânduri negative, mijloace, 
principii şi metode negative de a se comporta, conducându-i, în cele din 
urmă, pe o cale fără întoarcere. Pe scurt, diversele gânduri pe care familiile 
le insuflă oamenilor nu respectă nici măcar standardele de bază de 
umanitate, rațiune şi conştiinţă pe care ar trebui să le aibă un om. Dacă o 
persoană are măcar o fărâmă de conștiință și rațiune, acea fărâmă este 
singura care rămâne şi încă nu a fost coruptă sau măcinată de Satana. Restul 
diverselor sale mijloace şi metode de a se comporta provin de la familia sa 
şi chiar de la societate. Prin urmare, înainte ca un om să fie mântuit, orice 
gând sau punct de vedere pe care familia 1-l condiţionează, indiferent care 
este acesta, contrazice ceea ce Dumnezeu îi învaţă pe oameni. Nu-l poate 
face să înţeleagă adevărul şi nici nu îl poate conduce pe calea mântuirii; îl 
poate conduce numai pe calea distrugerii. Aşadar, când un om intră în casa 
lui Dumnezeu, indiferent ce vârstă are, ce fel de educație a primit, care este 
trecutul familiei lui şi cât de nobil îşi consideră statutul, trebuie să înceapă 
de la zero şi să înveţe cum să se poarte, cum să interacționeze cu alții, cum 
să abordeze diverse chestiuni și cum să gestioneze anumiţi oameni și 


anumite lucruri. Acest proces de învăţare implică să primească de la 


Dumnezeu şi să înțeleagă diverse gânduri şi puncte de vedere pozitive, 
conforme cu adevărul, precum şi principii de a practica şi de a gestiona 
diverse chestiuni. Acest lucru se bazează doar pe acceptarea adevărului din 
partea ta. Dacă nu accepți adevărul, gândurile și punctele tale de vedere 
originale vor rămâne neschimbate. Întrucât nu accepti gândurile și punctele 
de vedere pozitive şi corecte, care provin de la Dumnezeu, principiile, 
mijloacele şi metodele tale de a relaționa cu lumea vor rămâne vechi și 
neschimbate. Oamenii încep să înveţe cum să fie persoane adevărate, 
normale, cu rațiune şi conştiinţă atunci când încep să accepte gânduri şi 
puncte de vedere pozitive, adevărul și învăţăturile lui Dumnezeu. Unii spun: 
„Cred în Dumnezeu de zece, douăzeci sau treizeci de ani şi încă nu am 
acceptat niciun gând sau punct de vedere de la Dumnezeu şi nici nu am 
acceptat deloc adevărul din cuvintele Lui.” Acest lucru este suficient ca să 
arate că nu ai o credință sinceră în Dumnezeu, că încă nu ştii ce este 
adevărul şi nu ai învăţat cum să te comporti. Dacă spui: „Din momentul în 
care am început să cred în Dumnezeu, am început să accept formal 
învăţăturile Lui privind diverse cerinţe pentru oameni și gândurile, punctele 
de vedere, principiile şi zicalele pe care ar trebui să le aibă oamenii”, atunci 
al învăţat cum să fii un om adevărat din ziua în care ai început să crezi în 
Dumnezeu şi, din clipa în care ai început să înveţi cum să fii un om 
adevărat, ai început să mergi pe calea mântuirii. Din momentul în care 
începi să accepti gândurile şi punctele de vedere care provin de la 
Dumnezeu, de atunci începi să mergi pe calea spre mântuire, nu-i aşa? (Da, 
aşa e.) Aşadar, ați început? Aţi început deja, nu aţi început încă sau aţi 
început de mult timp? (În ultimii doi ani, datorită părtăşiei şi disecării făcute 
de Dumnezeu asupra gândurilor şi punctelor de vedere care există în 
oameni, inclusiv a condiționării din partea familiei etc., am început să 


reflectez asupra mea şi să resping, încetul cu încetul, acele filosofii satanice 


pe care le aveam şi să meditez la felul în care ar trebui să mă străduiesc să 
ajung la cuvintele lui Dumnezeu. Înainte, nu dădusem multă atenţie acestui 
fel de introspecţie profundă.) Această declaraţie este destul de realistă. Ai 
început abia în ultimii doi ani; e greu să spui cu precizie anul sau ziua 
exactă, dar, în orice caz, s-a întâmplat în ultimul an sau în ultimii doi ani. 
Este relativ obiectiv. Dar ceilalți? (Nu mă gândisem cu adevărat la modul în 
care să depun eforturi ca să schimb gândurile și punctele de vedere 
condiționate de familia mea. Recent, după ce am ascultat părtășia lui 
Dumnezeu în această privință, treptat, gândurile mele au început să se 
schimbe întrucâtva, dar nu m-am concentrat în mod specific să urmăresc 
schimbarea în această sferă.) Conştiinţa ta a devenit mai perceptivă. În viaţa 
de zi cu zi, dacă vei continua să cauţi şi să pătrunzi mai profund, dacă vei 
putea fi mai meticulos şi exigent în anumite chestiuni, dacă vei pătrunde în 
ele cu mai multă precizie, atunci vei putea spera la o schimbare. Nu așa stau 
lucrurile? (Ba da.) Dacă speri să te lepezi de gânduri şi puncte de vedere 
vechi şi apoi eşti capabil să priveşti oamenii şi lucrurile, să te comporti şi să 
acționezi din poziția corectă și din punctul de vedere corect, în felul acesta, 
vei fi capabil să obţii mântuirea. Pe termen lung, poţi obține mântuirea, dar, 
vorbind mai practic, din prezent, poţi fi apt să-ți îndeplinești datoria şi mai 
ales să fii conducător și lucrător; însă asta depinde dacă ești dispus să depui 
eforturi pentru fiecare parte a adevărului şi dacă ești dispus să depui eforturi 
şi să plăteşti preţul pentru lucruri pozitive şi diverse chestiuni legate de 
principii. Dacă vrei să te schimbi numai în conştiinţa ta, dar nu depui 
eforturi pentru adevărurile din viaţa ta de zi cu zi şi nu eşti serios în legătură 
cu ele, dacă nu ai o inimă însetată de lucruri pozitive, atunci această 
conştiinţă se va estompa şi va dispărea rapid. Fiecare gând şi punct de 
vedere implicat în fiecare subiect despre care am avut părtăşie este 


inseparabil de viețile reale ale oamenilor. Nu e un fel de teorie sau un 


slogan; este vorba despre ce gânduri și puncte de vedere ai când gestionezi 
lucrurile din viaţa ta cotidiană. Gândurile şi punctele tale de vedere 
determină direcția spre care înclini atunci când acționezi. Dacă gândurile și 
punctele tale de vedere sunt pozitive, metodele şi principiile tale de 
abordare a lucrurilor vor tinde să fie pozitive, iar rezultatul abordării unor 
astfel de chestiuni va fi relativ bun și conform intenţilor lui Dumnezeu. 
Dacă însă gândurile şi punctele tale de vedere sunt opuse adevărului și 
lucrurilor pozitive sau sunt contrare acestor lucruri, atunci impulsul pentru 
felul în care te ocupi de ceva va fi negativ, iar rezultatul final al gestionării 
acelei chestiunii cu siguranță nu se va dovedi bun. Indiferent de preţul pe 
care îl plăteşti sau de cât de mult te gândeşti la abordarea acestei chestiuni, 
oricare ar fi intențiile tale, cum va privi Dumnezeu rezultatul? Cum va 
caracteriza El această chestiune? Dacă o caracterizează ca fiind 
perturbatoare, provocând o tulburare, distructivă, sau care ar duce la o 
pierdere în casa lui Dumnezeu, atunci acţiunile tale sunt rele. Dacă faptele 
tale rele sunt minore, ar putea conduce la mustrare, judecată, reproşuri şi 
emondare, în vreme ce faptele rele mai grave ar putea duce la pedeapsă. 
Dacă nu reușeşti să acționezi pe baza adevărurilor-principii şi, în schimb, 
înclini spre gândurile şi punctele de vedere incorecte ale non-credincioşilor, 
bazându-ţi acţiunile pe aceste lucruri, atunci eforturile tale vor fi în zadar. 
Chiar dacă ai plătit un preţ mare şi ai depus mult efort, rezultatul tău final 
va fi tot în zadar. Cum vede Dumnezeu această chestiune? Cum o 
caracterizează? Cum o tratează? Cel puţin, faptele tale nu sunt bune, nu sunt 
mărturie pentru Dumnezeu sau nu-l aduc slavă, iar preţul pe care l-ai plătit 
şi efortul mental pe care l-ai depus nu vor fi ținute minte; totul este în zadar. 
Înţelegi? (Da.) Înainte de a face orice, rezervă-ţi puţin timp şi gândeşte-te 
bine, ai mai multă părtăşie cu ceilalți, caută să-ţi clarifici principiile înainte 


de a acționa și nu o face impetuos sau impulsiv, condus de egoismul şi de 


dorinţele tale. Indiferent de final, în cele din urmă, va trebui să-l înduri 
singur şi, indiferent de rezultat, va exista un verdict de la Dumnezeu. Dacă 
speri că acțiunile tale nu vor fi în zadar, că Dumnezeu Îşi va aminti de ele, 
sau, mai bine, că vor deveni fapte bune care Îl vor mulțumi, atunci ar trebui 
să cauţi mai des principiile. În cazul în care nu-ţi pasă de aceste lucruri şi 
pentru tine nu contează dacă faptele tale sunt bune sau dacă Dumnezeu este 
mulțumit de ele şi nu-ți pasă nici măcar dacă vei fi pedepsit, dar te gândești: 
„Nu contează, oricum nu voi fi capabil să văd sau să simt asta acum”, dacă 
ai aceste gânduri şi puncte de vedere, atunci, când acţionezi, nu vei avea o 
inimă cu frică de Dumnezeu. Vei fi îndrăzneţ, neînfrânat şi nesăbuit, fără 
nicio grijă sau reținere faţă de nimic. Fără o inimă cu frică de Dumnezeu, 
este foarte posibil ca direcția în care vei merge când vei acționa să devieze. 
Conform naturii şi instinctelor umane, rezultatul final va fi, probabil, că 
acțiunile tale nu numai că nu-L vor mulţumi pe Dumnezeu şi nu vor fi 
tinute minte de El, dar vor deveni şi perturbări, tulburări şi fapte rele. 
Aşadar, este evident care va fi finalul tău şi cum vei fi tratat și gestionat de 
Dumnezeu. Prin urmare, înainte să faci orice, înainte să te ocupi de orice 
chestiune, ar trebui mai întâi să reflectezi asupra a ceea ce vrei, să te 
gândești bine care va fi rezultatul final al acestei chestiuni şi abia atunci să 
acţionezi. Așadar, ce implică această problemă? Atitudinea și principiile pe 
care le urmezi când faci ceva. Cea mai bună atitudine este să cauţi 
principiile mai des şi să nu-ţi bazezi judecata pe propriile rațiuni, preferinţe, 
intenţii, dorinţe sau interese imediate; în schimb, trebuie să cauţi principiile, 
să te rogi şi să cauţi mai des înaintea lui Dumnezeu, discutând mai des 
chestiunile cu frații şi surorile, având părtăşie cu acei frați și surori care 
lucrează cu tine pentru a îndeplini îndatoriri şi căutându-i. Înţelege corect 
principiile înainte să acţionezi; nu acționa impulsiv, nu fi confuz. De ce 


crezi în Dumnezeu? N-o faci ca să capeţi o masă, ca să treacă timpul, ca să 


ţii pasul cu moda sau ca să-ți satisfaci nevoile spirituale. O faci pentru a fi 
mântuit. Așadar, cum poţi fi mântuit? Când faci ceva, ar trebui să aibă 


legătură cu mântuirea, cu cerinţele lui Dumnezeu și cu adevărul, nu-i aşa? 


Cu privire la subiectul renunțării la condiționarea din partea familiei, 
părtăşia noastră anterioară a inclus reguli şi diverse gânduri şi puncte de 
vedere legate de comportament, care sunt gânduri condiționate în oameni de 
către familiile lor. Totuşi, în afara faptului că familiile au diverse feluri de 
învățături şi influenţe faţă de oameni, în afară de acestea, mai există şi alte 
condiționări. Cu alte cuvinte, condiționarea din partea familiei include mult 
mai mult decât doar condiţionarea gândurilor. În afară de ceea ce tocmai am 
discutat, include și condiționarea tradițională, superstițioasă şi religioasă, 
lucru despre care urmează să avem părtăşie. Aceste chestiuni implică 
moduri de viaţă, datini, obiceiuri și detalii de zi cu zi ale vieţii. În privinţa 
condiționării din partea familiei în viaţa cotidiană a oamenilor, vom 
îndrepta acum discuţia spre tradiție. Care sunt câteva exemple de tradiţii? 
De exemplu, o familie s-ar putea agăța de anumite particularități, zicale sau 
tabuuri legate de detaliile vieţii cotidiene. Implică acest lucru tradiția? (Da.) 
Tradiţia este într-o oarecare măsură conectată şi legată de superstiție, aşa că 
vom discuta despre amândouă, împreună. Unele aspecte din tradiție ar putea 
fi considerate superstiții și există lucruri în superstiții care nu sunt foarte 
tradiționale şi sunt doar obiceiuri sau moduri de viață, care aparțin 
familiilor individuale sau grupurilor etnice. Să începem prin a explora ce 
implică tradițiile și superstițiile. Cunoaşteţi deja multe tradiții şi superstiții, 
pentru că ele există în multe aspecte ale vieții voastre de zi cu zi. Haideţi, 
enumerați câteva! (Ghicitul viitorului, cititul în palmă şi tragerea la sorți.) 
Tragerea la sorţi, ghicitul viitorului, cititul în palmă, cititul în trăsăturile 
feţei, ghicitul după data nașterii şi ședințele de spiritism — aceste lucruri nu 


se numesc superstiții; toate sunt activități superstițioase. Superstiţia se 


referă la explicații specifice, existente în cadrul acestor activități. De 
exemplu, verificarea calendarului înainte de a ieși din casă, pentru a 
determina care activităţi sunt de bun augur sau care nu pentru ziua de astăzi, 
dacă toate activitățile sunt de rău augur, dacă mutarea, căsătoria și 
planificarea unei înmormântări sunt toate de rău augur, sau dacă toate 
activităţile sunt de bun augur astăzi — aceasta este superstiție. Înţelegi? (Da, 
înţeleg.) Mai dați câteva exemple. (Convingerea că dacă ţi se zbate ochiul 
stâng, vei avea noroc, dar dacă ţi se zbate dreptul, vei avea parte de un 
dezastru.) „Dacă ţi se zbate ochiul stâng, vei avea noroc, dar dacă ți se zbate 
dreptul, vei avea parte de un dezastru” — ce este asta? (O superstiție.) Este o 
superstiție. Tot ce am menţionat, ca ghicitul viitorului, tragerea la sorţi, 
cititul în palmă etc, se încadrează în activităţi superstițioase. „Dacă ți se 
zbate ochiul stâng, vei avea noroc, dar dacă ţi se zbate dreptul, vei avea 
parte de un dezastru” este o zicală specifică legată de o activitate 
superstițioasă. Este o superstiție. De unde provin aceste zicale? Practic, 
toate provin de la generaţiile mai vârstnice. Unele sunt transmise de părinți, 
altele provin de la bunici, străbunici şi aşa mai departe. Altceva? 
(Dumnezeule, se pun şi datinile de sărbători?) Da, se pun și ele: unele 
aparțin tradiției, în vreme ce altele sunt atât tradiții, cât şi zicale 
superstițioase. Din sudul până în nordul Chinei şi de la est la vest, există 
numeroase datini de sărbători. Gândiţi-vă la o anumită datină de sărbători, 
de exemplu, din sudul Chinei: oamenii mănâncă adesea prăjituri din orez, în 
timpul Anului Nou Chinezesc. Ce simbolizează asta? De ce mănâncă 
oamenii prăjituri din orez? (Ei cred că, dacă mănâncă prăjituri din orez, asta 
le va aduce promovări, an de an.) Scopul este să se asigure că vor avea parte 
de promovări an de an. Cuvântul „„promovare” este aici un omofon al 
cuvântului chinezesc pentru „prăjitură”. Aşadar, scopul este să vă asiguraţi 


că veţi fi promovați în fiecare an. Acum, a existat vreun an în care nu aţi 


mâncat prăjituri din orez şi nu aţi fost promovați? Există cineva care este 
promovat în fiecare an pentru că mănâncă prăjituri de orez an de an? Chiar 
puteți fi „promovați? Oamenii sunt conştienţi că acest lucru nu duce 
neapărat la promovare, dar chiar dacă nu o face, cel puţin îi va feri de eşec. 
Aşadar, trebuie să mănânce prăjiturile. Când le mănâncă, se simt în largul 
lor, în vreme ce atunci când nu le mănâncă, se simt neliniştiți. Acestea sunt 
superstiții şi tradiţii. Pe scurt, aceste obiceiuri și tradiții din familia ta au 
format o influență asupra ta, iar tu, fără să-ţi dai seama, ai aprobat şi ai 
acceptat într-o oarecare măsură aceste tradiții și obiceiuri; prin urmare, ai 
aprobat şi ai acceptat și superstiţiile sau gândurile şi punctele de vedere pe 
care aceste tradiții le promovează. Când ajungi să locuiești singur, s-ar 
putea să continui aceste tradiții şi obiceiuri. Este un lucru de netăgăduit. 
Acum, să discutăm despre câteva zicale legate de tradiții. Unu se implică 
frecvent în astfel de chestiuni: dacă cineva pleacă într-o călătorie lungă, ei îi 
fac găluşte pentru drum şi, când călătorul se întoarce, îi prepară tăiţei. Nu 
este aceasta o tradiție? (Ba da.) Aceasta este o tradiție şi o datină nescrisă. 
Să nu discutăm încă despre scopul ei. Mai întâi, să examinăm afirmaţia 
precisă pentru această acțiune. („Găluşte când ieşi, tăiței când intri.” Sau 
mai poți spune: „Gălușşte la plecare, tăiței la întoarcere.”) Ce înseamnă 
„Găluşte la plecare, tăiței la întoarcere”? Adică, dacă cineva pleacă azi, 
trebuie să îi dai să mănânce găluşte; care este semnificația acestui lucru? 
Găluştele au un înveliş, iar cuvântul „înveliş” sună similar cuvântului 
chinezesc pentru „a proteja”. Aşadar, înseamnă să îi protejeze viața, să se 
asigure că nu are vreun accident după ce pleacă, să nu moară cât este plecat 
şi că sigur se va întoarce. Semnifică o plecare în siguranță. „Găluşte la 
plecare, tăiței la întoarcere” înseamnă că se va întoarce în siguranţă și totul 
îi va merge bine — cam asta înseamnă. În general, anumite familii respectă 


această tradiție. Dacă un membru al familiei pleacă, familia îi pregăteşte 


găluşte, iar atunci când se întoarce, îl servește cu tăiţei. Indiferent dacă eşti 
cel care mănâncă sau cel care prepară mâncarea, acest lucru se face pentru 
noroc, atât pentru prezent, cât şi în viitor, pentru bunăstarea tuturor. Sunteţi 
de acord că această tradiție este un lucru pozitiv şi ceva ce oamenii ar trebui 
să facă şi să continue în vieţile lor? (Nu sunt de acord.) Câţiva fraţi şi surori 
trebuie să plece, iar cel care se ocupă de mâncare le face găluşte, lucru la 
care Eu spun: „Ce legătură are plecarea lor cu găluștele?” Iar el răspunde: 
„Păi, când cineva pleacă, trebuie să facem găluşte.” Răspund: „Faci găluşte 
când pleacă; atunci, ce faci dacă se întoarce?” Spune: „Când se întoarce, 
trebuie să mănânce tăiţei.” Zic: „Asta e prima dată când aud asta. De unde 
provine această tradiție?” Răspunde: „Aşa e în locul din care provin. Dacă 
cineva pleacă, îi facem găluşte, iar când se întoarce, servim tăiţei.” După 
asta, ce impresie a lăsat în inima Mea? M-am gândit: oamenii aceştia şi-au 
pus credinţa în Dumnezeu, dar nu acţionează după cuvintele Lui. În schimb, 
se bazează pe tradiție şi pe ceea ce le-au transmis strămoșii. Cred că viaţa 
unui om poate fi protejată de învelișul unei găluşte, că dacă unei persoane i 
se întâmplă ceva, asta nu e în mâinile lui Dumnezeu; e în mâini umane. 
Cred că, dacă învelesc o gălușcă, plecarea unei persoane se va face în 
siguranță şi, dacă nu învelesc acea găluşcă, acea persoană nu va fi în 
siguranţă şi s-ar putea să moară undeva în călătorie şi să nu se întoarcă 
niciodată. În gândurile şi punctele lor de vedere, viaţa unei persoane este ca 
umplutura din interiorul unei găluşte, cu aceeași valoare ca aceasta. Vieţile 
lor nu se află în mâinile lui Dumnezeu și El nu este capabil să controleze 
destinul acelei persoane. Numai folosind învelișul unei găluşte pot controla 
soarta unui om. Ce fel de oameni sunt ei? (Neîncrezători.) Sunt 
neîncrezători. Există mulți astfel de oameni în biserică. Ei nu consideră că 
asta este o superstiție. O privesc ca pe o parte din obiceiurile lor, un lucru pe 


care ar trebui să-l respecte în mod firesc, ca pe ceva pozitiv. Fac asta în mod 


deschis şi se poartă ca şi cum ar fi rezonabili şi ar avea o bază pentru a face 
asta. Nu-i poţi opri: dacă-i împiedici s-o facă, nu se simt în largul lor şi 
spun: „Eu sunt cel care gătește. Cineva pleacă azi: dacă nu-i fac găluşte, 
cine va fi responsabil dacă se întâmplă să moară? Oare nu va fi vina mea?” 
Cred că tradiţiile strămoșilor lor sunt cele mai demne de încredere: „Dacă 
nu respecţi tradiţiile și încalci acest tabu, îți rişti viaţa și s-ar putea să mori 
din cauza asta.” Nu este acesta punctul de vedere al unui neîncrezător? (Ba 
da.) Mai pot oamenii accepta adevărul, când au astfel de gânduri şi puncte 
de vedere adânc înrădăcinate în inimile lor? (Nu, nu pot.) Spui că Îl urmezi 
pe Dumnezeu, spui că ai credinţă că Dumnezeu este adevărul, dar unde este 
dovada? Spui, cu gura: „Cred că Dumnezeu este suveran şi că destinul unei 
persoane se află în mâinile Lui.” Cu toate acestea, când cineva pleacă, te 
grăbeşti să-i faci găluşte şi, chiar dacă nu ai timp să cumperi carne, tot 
trebuie să faci găluşte umplute cu legume — nici nu se pune problema să nu 
le faci. Oare aceste acțiuni şi acest comportament sunt mărturii pentru 
Dumnezeu? Oare Îl slăvesc? (Nu.) În mod clar, nu. Sunt umilitoare pentru 
Dumnezeu şi pentru numele Lui. Dacă accepţi sau nu adevărul este o 
problemă minoră. Punctul cheie este că pretinzi că ai credință în Dumnezeu 
şi-L urmezi, dar tot urmezi tradiţiile pe care ţi le-a insuflat Satana. În aceste 
chestiuni minore din viaţa ta cotidiană, urmezi cu strictețe gândurile şi 
obiceiurile pe care ți le-au insuflat strămoşii tăi şi nimeni nu le poate 
schimba. Oare ai atitudinea unui om care acceptă adevărul? Acest lucru este 
umilitor pentru Dumnezeu; înseamnă că ÎI trădezi. Cine sunt strămoşii tăi? 
De unde au provenit tradițiile lor? Pe cine reprezintă aceste tradiţii? 
Reprezintă ele adevărul? Reprezintă lucruri pozitive? Cine le-a inventat? 
Dumnezeu? El le furnizează oamenilor adevărul nu ca să le restabilească 
tradiţiile, ci pentru a le aboli pe toate. Însă nu numai că refuzi să le 


abandonezi, ci le consideri a fi adevărul şi un lucru pozitiv de respectat. Nu 


înseamnă că-ţi doreşti moartea? Nu înseamnă că te împotrivești deschis 
adevărului şi lui Dumnezeu? (Ba da.) Înseamnă că vociferezi deschis 
împotriva lui Dumnezeu şi I te opui. Unii ar putea spune: „Dar dacă nu fac 
găluşte sau tăiţei pentru frații și surorile mele, ci pentru membrii familiei 
mele? Când vor pleca, le voi face găluşte, iar când se vor întoarce, le voi 
găti tăiței. E în regulă?” Credeţi că e în regulă? Dar dacă spuneți asta: 
„Dacă înşel pe cineva, aceştia nu vor fi fraţii și surorile mele, ci membrii 
familiei. E în regulă?” Ar fi în regulă? (Nu, nu ar fi.) Nu contează care este 
destinatarul acţiunilor tale; contează ceea ce trăieşti și dezvălui despre tine 
însuţi şi contează ce puncte de vedere respecţi. Nu contează pe cine îngeli; 


contează care sunt acțiunile şi principiile tale, nu-i așa? (Ba da, aşa este.) 


Există oameni care, în timpul Anului Nou Chinezesc, îşi petrec zilele 
răsfoind almanahuri, începând sărbătoarea tradițională din a treizecea zi a 
celei de-a douăsprezecea luni a calendarului lunar, respectând cu stricteţe 
stilul de viață şi tabuurile transmise prin intermediul acestor obiceiuri 
tradiționale în legătură cu ceea ce mănâncă, ceea ce poartă şi ceea ce se 
abtin să facă în fiecare zi. Se asigură că evită să spună sau să facă orice este 
tabu de zis sau de făcut şi vor mânca şi vor spune orice aduce noroc. De 
exemplu, unii cred că, în timpul Anului Nou, trebuie să mănânce prăjituri 
din orez ca să se asigure că vor fi promovați în anul următor. De dragul unei 
promovări în următorul an, vor avea grijă să mănânce prăjituri din orez, 
indiferent de ce probleme importante au de rezolvat, de cât de ocupați sau 
epuizați sunt, sau de orice circumstanţe speciale legate de realizarea datoriei 
sau indiferent dacă pot găsi suficient timp ca să se ocupe de asta. Dacă nu 
au timp să facă prăjituri din orez acasă, atunci vor merge în oraş şi vor 
cumpăra câteva, doar ca să-şi asigure norocul. lar unii oameni trebuie să 
mănânce pește în timpul Anului Nou, pentru că asta simbolizează belșugul, 


an după an. Dacă, într-un an, nu mănâncă peşte, cred că în următoarele 


douăsprezece luni vor înfrunta sărăcia. Dacă nu pot cumpăra peşte, s-ar 
putea chiar să pună un peşte de lemn pe masă, ca un gest simbolic. 
Mănâncă prăjituri din orez şi peşte ca să-şi asigure atât promovarea, cât şi 
belşugul în anul următor. Pe de o parte, fac asta ca să le meargă bine în anul 
acela, ca să-și facă viaţa mai bună şi mai prosperă şi, pe de altă parte, speră 
să aibă succes în carieră sau să facă mulţi bani din afacerile lor. În plus, în 
timpul Anului Nou, vor avea grijă şi să folosească fraze norocoase. De 
exemplu, evită să spună numerele patru şi cinci pentru că, în chineză, 
„patru” sună ca „moarte” şi „cinci” sună ca „nimic”. În schimb, preferă să 
folosească numere precum şase şi opt, deoarece cuvântul „șase” înseamnă 
să le meargă bine, iar „opt” înseamnă că vor face avere. Nu numai că 
folosesc cuvinte şi fraze de bun augur, dar, de asemenea, oferă plicuri roşii 
angajaților, membrilor familiei, rudelor şi prietenilor. Plicurile roşii 
simbolizează averea şi, cu cât mai multe plicuri roșii oferă, cu atât mai mult 
înseamnă că vor fi prosperi. Nu oferă doar oamenilor plicuri roşii, ci şi 
animalelor lor de companie, ceea ce simbolizează că pot face avere pe 
spatele oricui şi că anul următor va fi plin de afaceri prospere şi mari averi. 
Totul, de la ceea ce mănâncă până la ceea ce fac, de la ceea ce spun până la 
felul în care acţionează, are rolul de a continua obiceiurile şi zicalele 
transmise prin tradiție, iar ei le practică având o precizie minuțioasă. Chiar 
dacă mediul sau comunitatea în care trăiesc se schimbă, aceste datini și 
stiluri de viaţă tradiţionale nu se pot schimba. Întrucât aceste tradiţii 
comportă un anumit înţeles, cuprinzând atât zicale pozitive, cât şi tabuuri 
transmise de strămoşii lor, oamenii trebuie să le continue. Dacă aceste 
tradiții sau tabuuri sunt încălcate, atunci anul următor s-ar putea să nu 
meargă bine şi să aducă numeroase obstacole, un declin în afaceri sau 
faliment. De aceea este crucial să respecte aceste tradiții. Există tradiții care 


trebuie să fie respectate în timpul ocaziilor festive şi există tradiții care 


trebuie să fie respectate şi în viaţa cotidiană. De exemplu, o tunsoare — dacă 
un om se uită în calendar şi vede că astăzi nu este de bun augur să se tundă 
sau să iasă din casă, atunci nu va îndrăzni să iasă din casă. Dacă nu s-a uitat 
în calendar şi s-a dus şi s-a tuns oricum, atunci ambele tabuuri, şi cel al 
părăsirii casei, şi cel al tunsorii, ar fi încălcate, iar el ar putea înfrunta 
consecinţe neprevăzute — așa că aceste lucruri trebuie să fie respectate. Ele 
aparțin atât tradiției, cât şi superstiției. Dacă un om are nevoie să iasă în 
oraş, dar se uită în calendar și vede că astăzi toate lucrurile sunt de rău 
augur, însemnând că este o zi de odihnă, de destindere, de relaxare și de a 
evita să facă orice, atunci chiar dacă i se spune că trebuie să iasă şi să 
răspândească Evanghelia astăzi, el şi-ar putea face griji în legătură cu ce ar 
putea păţi dacă încalcă acest tabu şi i se întâmplă ceva neașteptat, cum ar fi 
un accident de mașină sau să fie jefuit. Nu va îndrăzni să iasă şi va spune: 
„Să mergem mâine! Nu putem ignora ceea ce ne spun strămoșii noştri. Ei 
spun că trebuie să consultăm mereu calendarul, înainte de a ieși din casă. 
Dacă acesta spune că toate lucrurile sunt de rău augur, atunci nu ar trebui să 
ieşim. Dacă ieși şi se întâmplă ceva, trebuie să suporţi singur consecințele. 
Cine ţi-a spus să nu te uiţi în calendar și să nu asculţi ce spune?” Asta ţine 


atât de tradiţie, cât şi de superstiție, nu-i așa? (Ba da.) 


Unii spun: „Anul acesta împlinesc 24 de ani; este anul meu zodiacal.” 
Alții spun: „Anul acesta împlinesc 36 de ani; este anul meu zodiacal.” Ce 
trebuie să faci în timpul anului tău zodiacal? (Să porți lenjerie și o curea 
roşie.) Cine a mai purtat lenjerie roşie? Cum v-aţi simțit când ați purtat 
lenjerie și o curea roșii? Ați simţit că aţi avut un an bun? A alungat asta 
ghinionul? (Când a fost anul meu zodiacal, am purtat şosete roşii. Totuşi, în 
anul acela, am avut rezultate foarte proaste la examene. Să port roşu nu mi- 
a adus noroc, așa cum au spus oamenii.) Ţi-a adus ghinion să le porți, nu-i 


aşa? Oare te-ai fi descurcat mai bine dacă nu ai fi purtat roşu? (Nu avea 


niciun efect dacă le purtam sau nu.) Aceasta este o perspectivă corectă 
asupra problemei — nu avea niciun efect. Aceasta este atât o tradiţie, cât şi o 
superstiție. Indiferent dacă, în prezent, accepţi această idee a anului zodiacal 
sau dacă vrei să continui această tradiție, gândurile şi zicalele tradiționale 
asociate cu ea au lăsat o amprentă în mintea oamenilor. De exemplu, când 
vine vremea anului tău zodiacal, dacă întâmpini evenimente neașteptate sau 
circumstanţe speciale, care îţi fac anul să meargă prost şi contrar dorințelor 
tale, nu te vei putea abţine să nu te gândești: „Anul acesta a fost foarte greu. 
Dacă mă gândesc bine, este anul meu zodiacal, iar oamenii spun că, în 
timpul anului zodiacal, trebuie să ai grijă, pentru că este mai uşor să încalci 
tabuurile. Conform tradiției, ar trebui să port roşu, dar întrucât cred în 
Dumnezeu, nu am făcut-o. Nu cred în acele zicale, dar când mă gândesc la 
provocările pe care le-am înfruntat anul acesta, lucrurile nu au mers bine. 
Cum pot să evit aceste probleme? Poate anul viitor va fi mai bine.” În mod 
inconştient, vei corela evenimentele excepţionale şi pe cele nefavorabile pe 
care le-ai întâlnit în timpul anului cu zicalele tradiționale despre anul 
zodiacal, pe care strămoşii şi familia ta le-au condiționat în tine. Vei folosi 
aceste zicale pentru a confirma evenimentele excepționale pe care le-ai 
întâlnit în timpul acestui an și, făcând asta, vei lăsa la o parte faptele și 
esenţa din spatele lor. Vei lăsa la o parte și atitudinea pe care ar trebui s-o ai 
faţă de aceste situaţii şi de lecțiile pe care ar trebui să le înveţi din ele. Te 
vei gândi instinctiv la acest an ca la unul special, corelând inconștient toate 
evenimentele care s-au întâmplat în el cu anul tău zodiacal. Te vei gândi: 
„Anul acesta mi-a adus câteva nenorociri sau anul acesta mi-a adus câteva 
binecuvântări.” Aceste idei au o relație concretă cu condiționarea din partea 
familiei tale. Indiferent dacă sunt corecte sau nu, au ele legătură cu anul tău 
zodiacal? (Nu, nu au.) Nu au legătură. Așadar, sunt corecte perspectivele şi 


punctele tale de vedere asupra acestor chestiuni? (Nu, nu sunt.) De ce nu 


sunt corecte? Pentru că ai fost influenţat, într-o anumită măsură, de 
gândurile tradiționale pe care ţi le-a insuflat familia? (Da.) Aceste gânduri 
tradiționale au avut întâietate şi ți-au ocupat mintea. Apoi, când vei înfrunta 
aceste chestiuni, reacția ta imediată va fi să le priveşti din perspectiva 
acestor gânduri şi puncte de vedere tradiționale, în timp ce vei ignora 
perspectiva pe care Dumnezeu vrea să o ai sau gândurile și punctele de 
vedere pe care ar trebui să le ai. Care va fi rezultatul final al felului în care 
priveşti aceste chestiuni? Vei simţi că acest an nu a fost favorabil, că a fost 
cu ghinion şi contrar dorințelor tale, iar apoi vei adopta depresia și 
negativitatea drept mijloace de a eluda aceste lucruri, de a te opune şi a te 
împotrivi lor şi de a le respinge. Așadar, motivul pentru care ai aceste 
emoții, gânduri şi puncte de vedere are legătură cu acele gânduri 
tradiţionale care ţi-au fost inculcate de familia ta? (Da.) În astfel de 
chestiuni, la ce ar trebui să renunţe oamenii? La perspectiva şi atitudinea 
din care le evaluează. Nu ar trebui să privească aceste chestiuni din 
perspectiva că au întâlnit aceste situații pentru că acest an este cu ghinion, 
nefavorabil, contrar dorințelor lor sau că au încălcat un anumit tabu sau că 
nu au respectat practicile tradiţionale. În schimb, ar trebui să te ocupi de 
aceste chestiuni, una câte una, și, în primul rând, ar trebui cel puţin să le 
priveşti din perspectiva unei fiinţe create şi să spui că aceste chestiuni, bune 
sau rele, conform sau împotriva dorințelor tale, favorabile sau cu ghinion în 
ochii oamenilor, sunt rânduite de Dumnezeu, sub suveranitatea Lui și vin de 
la El. Există vreun avantaj dacă adopţi o astfel de perspectivă şi atitudine 
faţă de aceste chestiuni? (Da.) Care este primul avantaj? Poţi accepta aceste 
chestiuni de la Dumnezeu, ceea ce înseamnă, într-o anumită măsură, că poţi 
adopta o mentalitate de supunere. Al doilea avantaj este că poţi învăţa o 
lecție şi poți câştiga ceva din aceste chestiuni dezamăgitoare. Al treilea 


avantaj este că, din aceste chestiuni dezamăgitoare, îţi poți recunoaşte 


neajunsurile şi lipsurile, precum şi firea coruptă. Al patrulea avantaj este că, 
în aceste chestiuni dezamăgitoare, poți să te căieşti şi să te întorci, să 
renunți la gândurile şi punctele de vedere anterioare, la felul în care trăiai 
înainte, la diversele neînţelegeri în legătură cu Dumnezeu şi te poţi întoarce 
înaintea Lui, acceptându-l orchestrările cu o atitudine de supunere, chiar 
dacă sunt legate de mustrarea și judecata de la Dumnezeu, de felul în care te 
ceartă şi te disciplinează, sau de pedeapsa de la El. Vei fi dispus să te supui 
tuturor acestor lucruri şi să nu învinuieşti Cerurile sau alți oameni, nici să 
nu corelezi totul cu punctul de vedere şi atitudinea pe care ţi le-au insuflat 
gândurile tradiționale, ci, în schimb, să priveşti fiecare chestiune din 
perspectiva unei fiinţe create. Acest lucru este benefic pentru tine în multe 
feluri. Nu sunt benefice toate aceste lucruri? (Ba da, sunt.) Pe de altă parte, 
dacă priveşti aceste chestiuni pe baza gândurilor tradiționale care ţi-au fost 
insuflate de familia ta, vei încerca să le eludezi prin orice mijloace. Ce 
înseamnă să le eludezi? Înseamnă să găsești diverse căi să eviţi aceste 
ghinioane, aceste chestiuni dezamăgitoare, nefavorabile şi cu ghinion. 
Cineva spune: „Micii demoni se joacă cu tine. Dacă porți haine roşii, îi poți 
evita. Dacă porți haine roşii e ca şi cum ai primi un talisman în budism. Un 
talisman este o bucată de hârtie galbenă, cu câteva litere roşii scrise pe ea. 
Ţi-o poți lipi pe frunte, o poţi coase în hainele tale, sau o poţi pune sub 
pernă şi te va ajuta să te fereşti de aceste lucruri.” Când oamenii nu au o 
cale de practicare pozitivă, singura lor scăpare este să caute ajutor din 
aceste căi strâmbe și rele, pentru că nimeni nu vrea să fie ghinionist sau să 
întâmpine nenorociri. Fiecare vrea ca lucrurile să meargă bine. Aceasta este 
o reacție instinctivă din partea omenirii corupte, atunci când înfruntă 
chestiuni lumești. Vrei să eviți aceste chestiuni sau să foloseşti diverse 
mijloace umane ca să le rezolvi, pentru că nu ai nici calea corectă de a le 


aborda, nici gândurile şi punctele de vedere corecte pentru a le înfrunta. 


Poţi privi aceste lucruri doar din perspectiva unui non-credincios, aşa că 
prima ta reacție este să le eviți, fără să vrei să le întâlneşti. Spui: „De ce îmi 
sunt lucrurile atât de nefavorabile? De ce sunt atât de ghinionist? De ce 
înfrunt în fiecare zi emondarea? De ce mă tot lovesc de un zid și greşesc în 
tot ceea ce fac? De ce mereu îmi sunt date în vileag acțiunile? De ce 
oamenii din jurul meu se împotrivesc întotdeauna dorințelor mele? De ce 
mă iau în vizor, mă desconsideră şi se împotrivesc voinţei mele în toate?” 
Aşa cum spun unii oameni: „Când ai ghinion, şi apa rece îţi rămâne între 
dinţi.” Îţi poate rămâne apa rece între dinţi? Mesteci apa rece? Nu este o 
prostie? Nu înseamnă că învinuieşti Cerurile şi alți oameni? (Ba da.) Ce 
înseamnă să fii ghinionist? Chiar există aşa ceva? (Nu, nu există.) Nu 
există. Dacă ai recunoscut cu adevărat că totul este în mâinile lui 
Dumnezeu, că totul este sub suveranitatea şi rânduiala Lui, nu ai folosi 
cuvinte ca „ghinionist” şi nu ai încerca să eludezi lucrurile. Când oamenii 
întâlnesc chestiuni contrare dorințelor lor, prima lor reacție este să le 
eludeze şi apoi să le refuze. Dacă nu pot refuza aceste chestiuni, nu le pot 
eluda sau nu se pot ascunde de ele, încep să li se împotrivească. 
Împotrivirea nu înseamnă doar contemplare în gând sau în minte; implică 
acţiune. În privat, oamenii se dedau la manevre meschine, rostind declaraţii 
provocatoare, prin care se justifică, se apără, se glorifică sau se 
înfrumuseţează ca să arate bine, astfel încât să evite să fie afectați de un 
eveniment cu ghinion sau atrași în el. Odată ce un om începe să se 
împotrivească, poate deveni periculos pentru el, nu-i așa? (Ba da.) Spuneți- 
Mi, atunci când un om ajunge în punctul în care începe să se împotrivească, 
a mai rămas în el vreo funcție a conştiinţei și a rațiunii umanităţii normale? 
A trecut deja de la gânduri şi puncte de vedere la acţiune adevărată, iar 
rațiunea şi conştiinţa nu-l mai pot înfrâna. Ce înseamnă asta? Că acţiunile și 


gândurile unui om evoluează în realitatea de a se împotrivi lui Dumnezeu. 


El nu mai respinge pur şi simplu, nefiind dispus sau simțindu-se nefericit în 
inima lui; își foloseşte acțiunile și faptele reale pentru a se împotrivi. Când 
vine vorba despre împotrivirea prin acțiune reală, oare acest om nu este 
practic terminat? Când au prins contur realitățile de răzvrătire faţă de 
Dumnezeu, de împotrivire şi opunere față de El, problema nu mai este calea 
pe care sunt oamenii — asta a dat deja rezultate. Nu este un lucru foarte 
periculos? (Ba da.) Așadar, chiar şi o idee culturală tradițională 
insignifiantă, un gând tradiţional sau o zicală superstițioasă pot duce la 
consecinţe foarte grave. Nu este doar un simplu obicei de viaţă, o chestiune 
care ține de ce să mănânci, ce să porți, sau ce să spui sau să nu spui. Asta 
poate ajunge până la felul de atitudine pe care un om o adoptă când înfruntă 
mediile pe care Dumnezeu le-a orchestrat. Prin urmare, şi acestea sunt 


chestiuni la care oamenii ar trebui să renunţe. 


Pe lângă faptul că au anumite moduri de viaţă şi gânduri şi puncte de 
vedere în timpul festivalurilor importante, oamenii le au şi în timpul 
anumitor festivaluri neînsemnate. De exemplu, mănâncă găluşte dulci în a 
cincisprezecea zi a Anului Nou Lunar. De ce mănâncă oamenii găluşte 
dulci? (Acestea simbolizează că familia se reunește.) Familia se reunește. 
Aţi mâncat găluşte dulci în ultimii ani? (Le-am mâncat acasă, niciodată la 
biserică.) Este bine să se reunească familia? (Nu, nu este.) Există oameni 
buni în familia ta? Fie îţi cer bani, fie îţi cer să plăteşti o datorie; dacă ai 
faimă şi profit, te linguşesc şi cer o parte şi, dacă nu ai, te desconsideră. Pe 
lângă mâncatul găluștelor dulci în a cincisprezecea zi a Anului Nou Lunar, 
există şi alte datini pe diverse date, precum a doua zi a celei de-a doua luni 
din calendarul lunar, a treia zi a celei de-a treia luni, a patra zi a celei de-a 
patra luni, a cincea zi a celei de-a cincea luni... Este o harababură de lucruri 
diferite şi tot felul de mâncăruri asociate cu ele. Aceste lucruri pe care le fac 


lumea non-credincioşilor şi demonii sunt toate ridicole. Dacă vrei să 


sărbătoreşti în timpul unui festival şi să te bucuri de nişte mâncare bună, 
atunci spune pur şi simplu că te vei bucura de niște mâncare bună şi gata. 
Atât timp cât condiţiile de trai ţi-o permit, poţi mânca orice îți place. 
Ajunge cu toate aceste trucuri, ca mâncatul prăjiturilor din orez pentru a fi 
promovat an de an, mâncatul peştelui pentru belșug, sau al găluştelor dulci 
pentru reunirea familiei. Chinezii fac şi găluşte din orez, dar cu ce scop? În 
fiecare an, în timpul diverselor festivaluri, în biserică există anumiţi indivizi 
consacraţi, care cumpără diverse articole corespunzătoare fiecărui festival, 
precum găluștele din orez. I-am întrebat pe câțiva dintre ei: „De ce mâncaţi 
găluşte din orez?” Au spus: „Pentru Festivalul Bărcii Dragonului din a 
cincea zi a lunii a cincea din calendarul lunar.” Găluştele din orez sunt 
foarte gustoase, dar nu ştiu de ce există un festival asociat cu ele sau în ce 
fel au legătură cu vieţile şi norocul oamenilor. Nu am cercetat niciodată sau 
nu am făcut un sondaj despre asta, deci nu ştiu. Se presupune că este pentru 
a comemora pe cineva. Dar de ce ar trebui să mâncăm aceste lucruri în 
amintirea lui? Găluştele din orez ar trebui să-i fie date acelei persoane. 
Oricine caută să-l comemoreze, ar trebui să așeze găluşte din orez în fața 
mormântului sau a fotografiei lui. Ele nu ar trebui să fie oferite celor care 
sunt în viață: asta nu este treaba celor vii. Ei le mănâncă în numele acelei 
persoane — e absurd. Cunoştinţele despre aceste festivaluri, precum şi 
despre ce să se mănânce în timpul lor, au fost obținute de la non- 
credincioşi: nu cunosc detaliile specifice, iar anumite detalii au fost 
transmise ulterior prin intermediul oamenilor din biserică — găluștele din 
orez se mănâncă în timpul Festivalului Bărcii Dragonului, iar prăjiturile din 
orez în timpul Anului Nou Lunar. În Occident, oamenii consumă curcan de 
Ziua Recunoștinței: de ce consumă curcan? Potrivit presei, ei consumă 
curcan de Ziua Recunoștinței pentru a mulțumi — aceasta este o tradiție. Mai 


există o sărbătoare în Occident, Crăciunul, când oamenii împodobesc brazi 


şi poartă haine noi — şi aceasta este o tradiţie. În timpul acestei sărbători, 
occidentalii trebuie, de asemenea, să schimbe cuvinte plăcute şi urări de 
bine, precum și binecuvântări. Nu au voie să spună cuvinte rele sau să 
blesteme. Toate acestea sunt echivalentul zicalelor de bun augur din 
culturile orientale, iar scopul lor este să împiedice oamenii să încalce 
tabuurile, altfel anul următor nu va fi favorabil. Sărbătorile occidentale, ca 
Ziua Recunoștinței și Crăciunul, presupun consumul unor mâncăruri 
speciale delicioase şi s-au creat poveşti ca să justifice consumul acestor 
mâncăruri. În cele din urmă, fac rezumatul a ceea ce se întâmplă: oamenii 
caută o scuză ca să se răsfeţe cu aceste mâncăruri delicioase, ceea ce le 
permite să-şi ia câteva zile libere, pentru a se ospăta acasă, când mănâncă 
până au burțile pline. Când e timpul să doneze sânge, asistenta spune: 
„Nivelurile lipidelor din sânge sunt prea mari, nu sunt conform standardelor 
şi nu poţi dona.” Asta pentru că au consumat cantități excesive de carne. 
Scopul principal al celebrării acestor sărbători tradiționale este să se bucure 
de mâncare şi băutură. Se transmite din generaţie în generație, de la bătrâni 
la tineri, şi devine o tradiție. Gândurile şi punctele de vedere de bază 
insuflate de aceste tradiții, precum şi anumite zicale superstițioase, sunt și 


ele transmise de bătrâni generației mai tinere. 


Ce alte zicale superstițioase mai sunt? Apare des zbaterea ochiului, pe 
care tocmai am menţionat-o? (Da.) Spui: „Mi se tot zbate ochiul.” Cineva 
întreabă: „Care ochi ţi se zbate?” Răspunzi: „Ochiul stâng.” El spune: 
„Nicio problemă, dacă ţi se zbate ochiul stâng, vei avea noroc, dar dacă ţi se 
zbate dreptul, vei avea parte de un dezastru.” E adevărat? Te-ai îmbogăţit 
când ţi s-a zbătut ochiul stâng? Ai primit bani? (Nu.) Atunci a apărut vreun 
dezastru când ţi s-a zbătut ochiul drept? (Nici asta.) A existat vreo situație 
în care a apărut un dezastru când ţi s-a zbătut ochiul stâng, când s-a 


întâmplat ceva rău sau în care s-a întâmplat ceva bun, când ţi s-a zbătut 


ochiul drept? Credeţi în aceste lucruri? (Nu.) Cum să nu credeţi în aceste 
lucruri? De ce vi se zbate ochiul? Există vreun remediu în cultura populară, 
care să oprească zbaterea ochiului? Există vreo metodă? (Am văzut oameni 
care-şi lipesc o bucată de hârtie albă pe pleoapă.) Caută o bucată de hârtie 
albă pe care s-o lipească. Indiferent care ochi se zbate, rup o bucată de 
hârtie albă dintr-un calendar sau dintr-un carnețţel şi şi-o lipesc pe pleoapă — 
nu poate fi altă culoare decât alb. Ce semnifică hârtia albă? Înseamnă că 
zbaterea este „în zadar”, indicând că nu are voie să se întâmple nimic rău. 
Este aceasta o metodă genială? Este genială, nu-i aşa? Dar înseamnă că se 
zbate „în zadar”? (N-are nicio legătură cu faptul că cineva îşi lipește sau nu 
o hârtie pe pleoapă.) Puteţi clarifica această chestiune? „Dacă ţi se zbate 
ochiul stâng, vei avea noroc, dar dacă ţi se zbate dreptul, vei avea parte de 
un dezastru” — fie că înseamnă noroc, fie dezastru, există vreo explicație 
pentru zbaterea ochiului? Există o situaţie în care, atunci când ţi se zbate 
ochiul, simţi că urmează să se întâmple ceva rău, ai o premoniţie şi, după o 
vreme, nu se mai zbate, uiţi complet de asta şi apoi, după câteva zile, se 
întâmplă ceva rău şi, după ce te ocupi de această chestiune, îți amintești 
deodată şi te gândeşti: „Uau, zicala despre zbaterea ochiului este corectă. 
De ce? Pentru că, acum câteva zile, ochiul meu drept a început, într-adevăr, 
să se zbată şi, după ce s-a oprit, s-a produs acest incident. După ce s-a 
întâmplat, ochiul meu nu s-a mai zbătut.” Se întâmplă vreodată acest lucru? 
Când nu poţi înţelege ceva, nu îndrăznești să spui nimic, nu îndrăzneşti nici 
să negi acel lucru, nici să-l recunoşti ca fiind adevărat; nu poți evita 
subiectul, nu-l poți articula clar, dar tot crezi că este plauzibil. Cu gura, 
spui: „Este o superstiție, nu pot crede în acel lucru, totul este în mâinile lui 
Dumnezeu.” Nu crezi în ea, dar chestiunea aceasta s-a adeverit; pur şi 
simplu, este atât de precisă, cum o explici? Nu înţelegi adevărul şi esența 


aici, aşa că nu poţi articula clar acest lucru. Il negi, cu vorba, numindu-l o 


superstiție, dar în adâncul sufletului, tot te temi de el, pentru că uneori se 
adevereşte. De exemplu, cineva are un accident de maşină şi moare. Înainte 
de accident, soției sale i se zbate tare ochiul drept: i se zbate zi şi noapte — 
cât de mult se va agrava zbaterea? Chiar şi alți oameni îi pot vedea ochiul 
zbătându-se. După câteva zile, soţul ei are un accident de maşină şi moare. 
După ce se ocupă de înmormântare, se așază și începe să gândească 
molcom: „Vai, câteva zile mi s-a zbătut ochiul atât de rău, încât nu-l puteam 
opri nici cu mâna. Nu mă aşteptam să se adeverească în felul acesta.” 
Ulterior, începe să creadă această zicală, gândindu-se: „Vai, chiar se 
întâmplă lucruri când mi se zbate ochiul. Poate nu sunt neapărat lucruri 
bune sau rele, dar ceva sigur se va întâmpla. Este un fel de proiecție sau 
premoniție.” Se întâmplă vreodată asta? Unii spun: „Nu cred în asta, este o 
superstiție.” Dar apare la momentul potrivit şi chiar este precisă. Lucrurile 
menționate în cultura populară nu sunt zvonuri fără fundament; superstiția 
este diferită de tradiţie. Într-o anumită măsură, ea există în vieţile oamenilor 
șI, de asemenea, le influențează și le controlează mediile de viaţă și 
evenimentele care apar în vieţile lor. Unii spun: „Ei bine, nu este acesta un 
semn de la Dumnezeu, nu o superstiție? Întrucât nu este o superstiție, ar 
trebui să înțelegem acest lucru și să-l tratăm cum se cuvine. Nu a venit de la 
Satana, ar putea fi de la Dumnezeu — un indiciu de la El. Nu ar trebui să-l 
condamnăm.” Cum privim corect această chestiune? Asta îți testează 
abilitatea de a privi lucrurile şi înţelegerea adevărului. Dacă tratezi totul 
uniform, crezând că: „Toate sunt superstiții, nu există aşa ceva şi nu cred 
nimic din toate astea”, este acesta un mod corect de a privi lucrurile? De 
exemplu, când non-credincioşii vor să se mute, văd că în almanahul lor 
scrie: „Astăzi este o zi de rău augur pentru mutat”, aşa că urmează acest 
tabu şi nu îndrăznesc să se mute în ziua aceea. Înainte s-o facă, se uită după 


o zi unde scrie: „Este de bun augur să vă mutaţi” sau „Toate lucrurile sunt 


de bun augur”. După ce se mută, nu se întâmplă nimic rău şi nu le afectează 
norocul pe viitor. Se întâmplă asta? Unii văd „de rău augur pentru mutat”, 
dar nu cred; se mută oricum. Drept urmare, după ce se mută, ceva nu merge 
bine: există ghinioane în familie, au mai puţin noroc, cineva din familie 
moare şi altcineva se îmbolnăvește. Totul, de la agricultură, muncă și 
afaceri până la educația copiilor, devine dificil. Nu ştiu ce se întâmplă. 
Consultă un ghicitor, care spune: „Ai încălcat un tabu important în acea 
perioadă. Ziua în care te-ai mutat a fost de rău augur pentru mutare și, 
făcând asta, l-ai ofensat pe Tai Sui. Ce se întâmplă aici? Ştiţi? Dacă nu 
puteți înţelege asta, atunci nu veți şti cum să gestionați astfel de situaţii, 
când acestea apar. Dacă un non-credincios spune: „Îţi spun eu, m-am mutat 
în ziua care era de rău augur pentru mutat şi, după ce-am făcut-o, familia 
mea a început să aibă probleme în fiecare zi, devenind tot mai ghinionistă 
ŞI, de atunci, nu am mai avut o zi bună”, s-ar putea să-ţi tresară inima. Te 
sperii, gândindu-te: „Vai, dacă nu respect tabuul, oare acelaşi lucru mi se va 
întâmpla şi mie?” Întorci acest lucru pe toate părţile, în mintea ta, gândindu- 
te: „Cred în Dumnezeu, nu mă tem!” Dar îndoiala persistă în mintea ta şi nu 


îndrăzneşti să încalci tabuul. 


Cum ar trebui să privim aceste zicale superstițioase? Să începem cu 
chestiunea zbaterii ochiului. Știm cu toţii la ce se referă zbaterea ochiului? 
Înțelegerea de bază pe care o au oamenii este că prezice ce s-ar putea 
întâmpla în viitor, dacă acel lucru va fi bun sau rău. Dar este sau nu o 
superstiție? Spune. (Este o superstiție.) Este superstiție. Următoarea 
întrebare: oamenii care au credinţă în Dumnezeu ar trebui să creadă în 
această zicală? (Nu ar trebui.) De ce nu ar trebui să creadă? (Pentru că 
norocul şi ghinioanele noastre sunt gestionate şi orchestrate în mâinile lui 
Dumnezeu şi nu au nicio legătură cu zbaterea ochiului. Tot ce înfruntăm 


este sub suveranitatea şi rânduiala lui Dumnezeu și noi ar trebui să ne 


supunem acestor lucruri.) Să spunem că, într-o zi, ţi se zbate rău ochiul 
toată ziua și continuă dimineața următoare. După aceea, se întâmplă ceva, 
iar tu eşti emondat. După ce ești emondat, nu ţi se mai zbate ochiul. Ce ai 
crede? „Zbaterea ochiului a fost un semn că urma să fiu emondat.” Este 
doar o coincidență? Este superstiție? Uneori, este doar o coincidenţă; 
alteori, se întâmplă astfel de lucruri. Ce se întâmplă? (Dumnezeule, se pare 
că zbaterea ochiului ar putea fi o parte a ritmului normal al corpului şi nu ar 
trebui să fie asociată cu emondarea.) Zbaterea ochiului ar trebui să fie 
înţeleasă astfel: indiferent dacă oamenii cred că zbaterea unui ochi indică 
norocul și a celuilalt indică dezastrul, Dumnezeu a creat trupul omenesc cu 
multe taine. Cât de profunde sunt aceste taine, ce detalii specifice sunt 
implicate în ele, ce instincte, abilități și potenţial are corpul omenesc — 
oamenii nu au singuri aceste cunoştinţe. Dacă trupul omenesc poate percepe 
tărâmul spiritual, dacă posedă ceea ce unii numesc un al şaselea simţ — 
oamenii nu ştiu. Ar trebui oamenii să se deranjeze să înţeleagă aceste 
aspecte necunoscute ale trupului uman? (Nu, nu ar trebui.) Nu este nevoie — 
oamenii nu trebuie să înțeleagă ce taine există în corpul uman. Deşi nu 
trebuie să înţeleagă, ar trebui să aibă înţelegerea de bază că trupul uman nu 
este simplu. Este, în mod fundamental, diferit de orice lucru sau obiect care 
nu a fost creat de Dumnezeu, precum o masă, un scaun sau un computer. 
Natura acestor lucruri este complet diferită de cea a trupului omenesc: 
aceste obiecte inanimate nu percep tărâmul spiritual, în vreme ce trupul 
omenesc, un lucru viu care provine de la Dumnezeu, care este creat de El, 
poate simţi cum să perceapă mediul său imediat, atmosfera şi anumite 
obiecte speciale, precum și cum să reacționeze la mediul înconjurător şi la 
evenimentele viitoare. Nu este simplu — aceste lucruri sunt toate o taină. Nu 
numai că trupul uman poate simţi lucruri care sunt reci, fierbinți, plăcute 


sau dezagreabile pentru miros, dulci, acre şi iuți, dar există şi anumite taine 


pe care conștiința subiectivă a omului nu le cunoaşte. Oamenii nu ştiu 
despre aceste lucruri. Aşadar, vorbind în mod specific, dacă zbaterea 
ochiului este legată de nervii, al șaselea simţ al unui om sau de ceva care 
implică tărâmul spiritual — nu vom intra în amănunte. În orice caz, acest 
fenomen există și nu vom cerceta care sunt scopul și însemnătatea lui. 
Indiferent de asta, există anumite zicale despre zbaterea ochiului atât în 
familie, cât şi în cultura populară. Indiferent dacă aceste zicale sunt sau nu 
superstiții, până la urmă, este un semn care se manifestă în trupul uman 
înainte ca anumite evenimente să se petreacă într-un mediu de viață. Acum, 
această manieră de manifestare aparține superstiției, tradiției sau științei? 
Este un lucru care nu poate fi cercetat — este o taină. Pe scurt, în viaţa reală, 
de-a lungul a mii de ani din vremuri străvechi până în prezent, oamenii au 
concluzionat că zbaterea ochiului cuiva este cumva legată de evenimentele 
care urmează să se întâmple în jurul său. Este imposibil de cercetat dacă 
această conexiune are legătură cu averea, norocul sau cu alt aspect al vieţii 
unei persoane. Şi aceasta este o taină. De ce este considerată o taină? Multe 
lucruri implică tărâmul spiritual dincolo de lumea materială, pe care nu le 
poţi vedea sau simţi nici dacă ti-ar fi povestite. De aceea este considerată o 
taină. De vreme ce aceste chestiuni sunt taine și oamenii nu le pot vedea sau 
simţi, dar anumite sentimente de prevestire şi preştiinţă tot există în oameni, 
cum ar trebui ei să le trateze? Cea mai simplă regulă este să le ignore pur și 
simplu. Să nu crezi că au vreo legătură cu averea sau norocul tău. Nu-ţi face 
griji că ţi s-ar putea întâmpla lucruri rele când ţi se zbate ochiul drept şi nu 
te bucura sub nicio formă când ţi se zbate ochiul stâng, crezând că te vei 
îmbogăţi. Nu lăsa aceste lucruri să te afecteze. Motivul principal este că nu 
al capacitatea de a prevedea viitorul. Totul este orchestrat și guvernat de 
Dumnezeu; dacă ceea ce se va întâmpla va fi un lucru bun sau rău, totul este 


în mâinile lui Dumnezeu. Singura atitudine pe care ar trebui s-o ai este de 


supunere faţă de orchestrarea şi rânduiala lui Dumnezeu. Nu face preziceri 
sau sacrificii, pregătiri sau eforturi inutile. Orice urmează să se întâmple se 
va întâmpla, pentru că totul este în mâinile lui Dumnezeu. Nimeni nu poate 
schimba gândurile lui Dumnezeu, planurile Sale sau ceea ce este hotărât să 
înfăptuiască. Fie că îți lhpeşti hârtie albă pe pleoapă, îți apeşi pleoapa cu 
mâna, sau te bazezi pe ştiinţă sau superstiție, niciunul dintre aceste lucruri 
nu va schimba situația. Ceea ce se va întâmpla se va întâmpla, se va adeveri 
şi tu nu poți schimba asta pentru că totul este în mâinile lui Dumnezeu. 
Orice încercare de a evita acest lucru este nesăbuită, un sacrificiu zadarnic 
şi inutil. Să faci asta ar arăta doar că ești răzvrătit şi încăpățânat, lipsit de o 
atitudine supusă față de Dumnezeu. Înţelegi? (Da, înţeleg.) Aşadar, fie că 
zbaterea ochiului este considerată superstiție, fie ştiinţă, atitudinea voastră 
ar trebui să fie următoarea: nu fiți fericiţi când vi se zbate ochiul stâng şi nu 
fiți temători, îngroziți, îngrijorați, dezaprobatori sau potrivnici atunci când 
vi se zbate ochiul drept. Chiar dacă se întâmplă ceva după ce ţi se zbate 
ochiul, ar trebui să înfrunți acel lucru cu calm, pentru că totul este în 
mâinile lui Dumnezeu. Nu trebuie să te temi sau să te îngrijorezi. Dacă se 
întâmplă ceva bun, mulțumeşte-l lui Dumnezeu pentru binecuvântarea Lui 
— acesta este harul Său; dacă se întâmplă ceva rău, roagă-te ca Dumnezeu să 
te îndrume, să te apere şi să nu te lase să cazi în ispită. În orice mediu ar 
putea urma, să fii capabil să te supui orchestrării şi rânduielii lui Dumnezeu. 
Nu-L abandona, nu I te plânge, indiferent cât de mare este dezastrul care se 
abate asupra ta sau cât de grav este ghinionul pe care îl experimentezi, nu-L 
învinovăţi pe Dumnezeu. Fii dispus să te supui orchestrării Lui. Nu se va 
rezolva atunci această problemă? (Ba da.) În legătură cu astfel de chestiuni, 
oamenii ar trebui să aibă acest gând și punct de vedere: „Indiferent ce se va 
întâmpla în viitor, sunt pregătit şi am o atitudine supusă faţă de Dumnezeu. 


Fie că mi se zbate ochiul stâng, ochiul drept sau amândoi în același timp, nu 


mi-e frică. Ştiu că s-ar putea să se întâmple ceva în viitor, dar cred că totul 
este în mâinile lui Dumnezeu. S-ar putea să fie o cale prin care El mă 
avertizează că urmează să se întâmple ceva sau s-ar putea să fie o reacție 
instinctivă a trupului meu fizic. În orice caz, sunt pregătit și am o atitudine 
supusă faţă de Dumnezeu. Indiferent cât de mari vor fi răul sau pierderea pe 
care le voi suferi după ce se întâmplă acest lucru, nu-L voi învinovăţi pe 
Dumnezeu. Sunt dispus să mă supun.” Aceasta este atitudinea pe care ar 
trebui s-o aibă oamenii. Odată ce adoptă această atitudine, nu le va mai păsa 
dacă zicalele despre zbaterea ochiului, condiționate în ei de către familule 
lor, sunt superstiție sau ştiinţă. Spun: „Nu contează dacă este superstiție sau 
ştiinţă. Ceea ce credeţi este treaba voastră. Dacă-mi cereți să-mi lipesc o 
bucată de hârtie pe pleoapă, n-o voi face. Dacă zbaterea devine 
inconfortabilă, o voi face pentru puţin timp.” Dacă cineva îţi spune: „Ti se 
zbate atât de mult ochiul, ai grijă zilele următoare!”, dacă ai grijă, poţi evita 
ceva? (Nu, nu poți evita ceea ce este menit să se întâmple.) Dacă este o 
binecuvântare, atunci nu poate fi un dezastru, dacă este un dezastru, atunci 
nu-l poți evita; fie că este o binecuvântare, fie un dezastru, accepţi oricum. 
Asta înseamnă să ai aceeaşi atitudine ca lov. Dacă accepți asta atât timp cât 
este o binecuvântare şi ești fericit când ţi se zbate ochiul stâng, dar te înfurii 
când ţi se zbate ochiul drept, spunând: „De ce se zbate? Se tot zbate, nu se 
mai opreşte! Mă voi ruga și voi blestema ca să nu mi se mai zbată ochiul 
drept şi să țin ghinionul departe de mine” — aceasta nu este atitudinea pe 
care ar trebui s-o aibă o persoană care crede în Dumnezeu şi Îl urmează. 
Fără permisiunea lui Dumnezeu, fără ca El să hotărască să se întâmple, oare 
ghinionul și demonii ar îndrăzni să se apropie de tine? (Nu.) Atât lumea 
materială, cât şi tărâmul spiritual sunt sub controlul, suveranitatea şi 
rânduiala lui Dumnezeu. Indiferent ce vrea să facă un mic demon, fără 


permisiunea lui Dumnezeu, oare ar îndrăzni să-ţi atingă chiar şi un singur 


fir de păr? N-ar îndrăzni, nu-i așa? (Nu, nu ar îndrăzni.) Vrea să te atingă și 
să-ți facă rău, dar dacă Dumnezeu nu permite asta, nu va îndrăzni. Dacă 
Dumnezeu o permite, spunând: „Agită lucrurile în jurul lui şi adu-i ghinion 
şi probleme”, atunci micul demon va fi fericit şi va începe să acționeze 
împotriva ta. Dacă ai credință în Dumnezeu și îl biruiești, rămânând ferm în 
mărturia ta, fără să-L negi sau să-L trădezi pe Dumnezeu, fără să laşi 
demonul să reuşească, atunci când micul demon va veni înaintea lui 
Dumnezeu, nu va fi capabil să te mai acuze, Dumnezeu va câștiga slavă de 
la tine şi va închide micul demon. Acesta nu va mai îndrăzni să-ți facă rău 
ŞI vei fi în siguranță. Asta este credinţa adevărată pe care ar trebui s-o ai, 
crezând că totul este în mâinile lui Dumnezeu. Fără permisiunea Lui, niciun 
lucru cu ghinion sau rău nu va veni la tine. Dumnezeu poate face mai mult 
decât să binecuvânteze oamenii; poate rândui diverse circumstanţe ca să te 
testeze şi să te tempereze, să te înveţe lecţii din ele şi poate stabili diverse 
circumstanţe ca să te mustre şi să te judece. Uneori, circumstanţele pe care 
le rânduieşte Dumnezeu s-ar putea să nu fie conform noțiunilor tale şi, cu 
siguranţă, nici închipuirilor tale. Dar nu uita ce a spus Iov: „Să primim de la 
Dumnezeu doar binele și să nu primim şi răul?” (lov 2:10). Aceasta ar trebui 
să fie sursa credinţei tale adevărate în Dumnezeu. Crede că El are totul sub 
control şi nu-ți va fi frică de o simplă zbatere de ochi, nu-i așa? (Ba da, aşa 


este.) 


Tocmai am avut părtăşie despre felul în care trebuie tratată zbaterea 
ochiului. Zbaterea ochiului — un fenomen obișnuit în viaţa de zi cu zi — este 
un lucru pe care oamenii încearcă adesea să-l rezolve prin metode umane. 
Totuşi, aceste metode nu obțin de obicei rezultatele dorite şi, în cele din 
urmă, ceea ce este menit să se întâmple se va întâmpla şi nimeni nu poate 
scăpa de asta. Fie că este un lucru bun, fie rău, fie că este ceva ce oamenii 


vor să vadă, fie că nu, ceea ce este menit să se întâmple se va întâmpla cu 


siguranţă. Asta confirmă şi mai mult că, indiferent dacă este vorba despre 
destinul unei persoane sau despre chestiunile banale din viaţa cotidiană, 
toate sunt orchestrate şi gestionate de Dumnezeu şi nimeni nu poate scăpa 
de ele. Prin urmare, indivizii înţelepţi ar trebui să abordeze aceste lucruri cu 
atitudinea corectă, pozitivă, privindu-le şi rezolvând astfel de lucruri pe 
baza adevărurilor-principii şi a cuvântului lui Dumnezeu, în loc să recurgă 
la metode umane, ca să facă sacrificii sau să se zbată inutil, altfel, în final, 
ei vor fi cei care vor suferi pierderi. Asta pentru că, atunci când vine vorba 
de suveranitatea Creatorului, nu există o a doua cale pe care omenirea s-o 
aleagă. Aceasta este singura cale care ar trebui să fie aleasă şi urmată. 
Supune-te orchestrărilor şi rânduielilor lui Dumnezeu, învaţă lecţii în 
mediile orchestrate de El, învaţă să I te supui, să-l înţelegi faptele, să te 
înţelegi pe tine însuţi și ce cale ar trebui să aleagă și să urmeze o ființă 
creată şi învaţă cum să mergi bine pe calea vieţii pe care ar trebui să meargă 
oamenii, în loc să te împotrivești orchestrărilor şi rânduielilor lui 


Dumnezeu, cu metode superstițioase sau umane. 


Am încheiat părtăşia despre felul în care să tratăm zbaterea de ochi, 
dar cum ar trebui oamenii să trateze chestiunea viselor, în viețile lor de zi cu 
zi? De exemplu, dacă într-o noapte visezi că îți cad dinţii, mama ta te-ar 
putea întreba: „A curs sânge când ti-au căzut dinţii?” Dacă întrebi: „Ce se 
va întâmpla dacă a curs?”, mama ta s-ar putea să-ți spună că e posibil să 
însemne că cineva din familie va muri sau că se va întâmpla altă nenorocire. 
Nu știu care ar putea fi zicala specifică din spatele acestui detaliu, o familie 
va spune un lucru, alta va spune altceva. Unii ar putea spune că prezice 
moartea unei rude apropiate, precum bunicii sau părinţii, în vreme ce alții ar 
putea spune că semnifică moartea unui prieten. În orice caz, visele despre 
pierderea dinților sunt considerate, în general, un lucru rău. Pentru că este 


rău și are legătură cu chestiuni de viață și de moarte, asta îngrijorează foarte 


mult oamenii. Ori de câte ori oamenii visează că-și pierd dinţii, se trezesc 
simțindu-se neliniştiți. Au un sentiment inerent că urmează să se întâmple o 
nenorocire sau ceva rău, lucru care îi face să se simtă anxioşi, temători şi 
îngroziţi. Vor să scape de sentimentul acela dar nu pot, vor să găsească 
oameni care să rezolve această chestiune sau să o atenueze, dar nu există 
nicio cale să facă asta. Pe scurt, sunt prizonierii acestui vis. Mai ales când 
visul implică sângerarea dinților lor, devin și mai îngrijorați. După ce au un 
astfel de vis, oamenii sunt adesea într-o dispoziţie proastă timp de mai 
multe zile, se simt neliniștiți şi nu ştiu cum să facă faţă. Cei care nu cunosc 
aceste lucruri s-ar putea să nu fie afectaţi, dar cei care deja au adoptat 
anumite gânduri şi puncte de vedere sau au auzit mai multe zicale alarmante 
şi senzaţionale, transmise de strămoşii lor, în legătură cu această chestiune, 
tind să fie și mai îngrijorați. Se tem să aibă astfel de vise şi oricând au, 
recurg repede la rugăciuni precum: „O, Dumnezeule, Te rog să mă 
protejezi, să mă alini, să-mi dai putere şi să nu lași să se întâmple astfel de 
lucruri. Dacă acest lucru le este destinat părinților mei, Te rog să îi ţii în 
siguranță şi feriţi de orice accident.” În mod clar, aceste atitudini sunt 
influențate de gândurile şi punctele lor de vedere sau de zicale tradiționale. 
În privinţa tradiţiilor, anumite familii sau anumiţi indivizi s-ar putea să aibă 
moduri speciale de a atenua astfel de lucruri, sau s-ar putea să mănânce şi să 
bea anumite lucruri, să recite anumite incantaţii, sau să facă anumite lucruri 
ca să înlăture sau să împiedice finalurile rele. Există, cu siguranţă, astfel de 
practici în tradițiile populare, dar nu vom intra în detalii. Lucrul despre care 
vom avea părtăşie este felul în care să abordăm și să înţelegem chestiunea 
viselor. A visa este un instinct uman din trup sau o parte din fenomenele 
supravieţuirii trupului. În orice caz, este un fenomen tainic. Oamenii spun 
adesea: „Ce gândeşti ziua, visezi noaptea.” Totuşi, de obicei, în timpul zilei, 


oamenii nu se gândesc la lucruri precum pierderea dinților şi acestea nici nu 


sunt lucruri pe care ei şi le imaginează în dorințele lor. Nimeni nu vrea să 
întâlnească astfel de chestiuni şi nimeni nu este obsedat de ele zi şi noapte. 
Totuşi, aceste fenomene se întâmplă adesea când oamenii le așteaptă mai 
puțin. Aşadar, asta nu are nimic de-a face cu zicala: „Ce gândești ziua, 
visezi noaptea.” Nu este un lucru care se întâmplă pentru că te gândeşti la 
el. Indiferent ce interpretări ale viselor au Freud în Occident şi Ducele de 
Zhou în China, sau dacă, în cele din urmă, visele se adeveresc sau nu, pe 
scurt, chestiunea viselor este legată de anumite senzaţii inconștiente şi de 
conştientizarea din trupul omenesc şi constituie o parte din tainele lui. 
Oamenii de ştiinţă care studiază biologia şi neuroştiința în Occident au 
cercetat acest lucru și, în final, nu au reuşit să înţeleagă pe deplin originile 
viselor omeneşti. Ei nu-și pot da seama, deci oare ar trebui să încercăm noi 
să cercetăm chestiunea? (Nu ar trebui s-o facem.) De ce nu? (Este inutil să 
cercetăm aceste lucruri şi nici nu le vom înţelege.) Nu este vorba că este 
inutil sau că nu vom înţelege acest lucru; motivul este că el nu implică 
adevărul, atât este de simplu. Ce poţi realiza studiindu-l şi înțelegându-l? 
Implică adevărul? (Nu.) Este doar un fenomen care apare în decursul 
supraviețuirii trupului şi are loc frecvent în viețile oamenilor. Cu toate 
acestea, oamenii nu ştiu ce înseamnă. Aceasta este o parte a tainei. Nu este 
nevoie ca oamenii să-l cerceteze sau să-l exploreze, pentru că nu implică 
adevărul și nu ţine de căile pe care merg oamenii. Noaptea, fie că visezi că- 
ti pierzi dinții, fie că nu, fie că visezi că faci un ospăț mare, fie că visezi că 
te dai într-un montagne russe, are asta vreo legătură cu felul în care este 
viaţa ta în timpul zilei? (Nu, nu are.) Dacă, într-o noapte, visezi că te lupţi 
cu cineva, înseamnă asta că te vei lupta cu siguranţă cu cineva în timpul 
zilei? Dacă, într-o noapte, ai un vis plăcut, un vis fericit, şi te trezești din 
fericire, îți garantează asta că, în timpul zilei, totul va merge ca pe roate și 


aşa cum îți doreşti? Inseamnă că în timpul zilei poţi să înţelegi adevărul şi 


să găseşti adevărurile-principii, atunci când faci ceva? (Nu.) Aşadar, visele 
nu au nicio legătură cu adevărul. Nu este nevoie să le cercetăm. Are vreo 
legătură visul în care îţi pierzi dinţii şi sângerezi cu moartea unei rude 
apropiate? (Nu, nu are.) De ce spui mereu lucruri atât de ignorante? Iarăşi 
eşti ignorant, nu-i aşa? Îţi lipseşte pătrunderea. Corpul uman este o taină şi 
există multe lucruri pe care nu le poţi explica. Le poți rezolva pe toate cu un 
simplu „nu”? În trecut, profeţii şi aleşii lui Dumnezeu aveau şi ei vise 
profetice. Aceste vise aveau însemnătate. Cum explici că Dumnezeu a 
folosit visele ca să le dezvăluie lucruri oamenilor? Atunci cum a pătruns 
Dumnezeu în visele lor? Toate acestea sunt taine. Dumnezeu a folosit visele 
şi ca să le spună lucruri anumitor oameni și să-i lumineze cu privire la 
anumite chestiuni, permițându-le să prevadă unele evenimente înainte ca 
acestea să se întâmple. Cum explici asta? Sunteţi neştiutori în legătură cu 
astfel de lucruri? (Da.) Acum, scopul nu este să te fac să negi orbeşte 
diverse fenomene inexplicabile care apar în viaţa de zi cu zi, implicând 
taine pe care nu le poți desluşi, ci să le înţelegi și să le abordezi corect. 
Ţelul nu este să negi constant aceste lucruri, spunând că nu există, nu se 
poate aşa ceva, sau că sunt imposibile, ci să te fac să le tratezi corect. Ce 
înseamnă să le tratezi corect? Înseamnă să nu abordezi aceste chestiuni cu 
gânduri şi puncte de vedere superstițioase sau extreme, aşa cum fac oamenii 
din lume, şi nici să le abordezi aşa cum fac cei care sunt atei sau cărora le 
lipseşte orice credinţă. Scopul nu este să mergi la aceste două extreme, ci să 
adopți o poziţie şi un punct de vedere corecte, pentru a analiza aceste 
lucruri care se întâmplă în viaţa cotidiană, nu punctul de vedere al 
oamenilor din lume, şi nici pe cel al neîncrezătorilor, ci punctul de vedere 
pe care ar trebui să-l aibă un credincios în Dumnezeu. Așadar, ce punct de 
vedere ar trebui să ai cu privire la aceste chestiuni? (Orice s-ar întâmpla, să 


mă supun suveranității şi rânduielu lui Dumnezeu — să nu le cercetez.) Nu 


ar trebui să le cercetezi, dar ar trebui să ai o oarecare înţelegere în această 
privinţă? Să presupunem că cineva spune: „Cutare a visat că i-au căzut 
dinții şi era sânge și, după câteva zile, am auzit că i-a murit tatăl.” Dacă 
negi asta imediat și spui: „Imposibil! Este doar superstiție, o coincidenţă. 
Superstiţia înseamnă să crezi în ceva, pentru că eşti obsedat de acel lucru; 
dacă nu ai fi obsedat de el, nu ar exista”, nu spui un lucru nesăbuit? (Ba da.) 
Atunci cum ar trebui să priveşti această chestiune? (Ar trebui să 
recunoaştem că există multe taine ale trupului omenesc și că visele despre 
căderea dinţilor şi sângerare ar putea indica apariția unui lucru neplăcut. 
Dar indiferent dacă se întâmplă sau nu, ar trebui să ne supunem 
suveranității şi rânduielii lui Dumnezeu.) Tocmai aţi învăţat ceva din 
zbaterea ochiului, deci cum ar trebui să gestionaţi visele despre căderea 
dinților și sângerare? Ar trebui să spui: „Această chestiune ne depăşeşte 
înțelegerea. În viaţa reală, acest fenomen chiar există. Nu putem stabili dacă 
se va adeveri sau dacă prevesteşte că se va întâmpla ceva rău, dar astfel de 
lucruri rele chiar se întâmplă în viaţa reală. Chestiunile din tărâmul spiritual 
ne depăşesc înţelegerea, iar noi nu îndrăznim să facem afirmaţii la 
întâmplare. Dacă am un astfel de vis, ce atitudine ar trebui să am? Indiferent 
de vis, nu voi fi constrâns de el. Dacă acest vis chiar se adevereşte, aşa cum 
spun oamenii, atunci Îi mulţumesc lui Dumnezeu pentru că m-a pregătit 
mental, pentru că m-a informat că aşa ceva s-ar putea întâmpla. Nu m-am 
gândit niciodată dacă aş fi afectat de moartea unui membru al familiei, de 
moartea părinților mei: dacă m-aş simţi doborât, dacă ar fi afectată 
realizarea datoriei mele, dacă m-aş simţi slab sau m-aș plânge împotriva lui 
Dumnezeu — nu m-am gândit niciodată la asta. Însă azi, acest fenomen mi-a 
dat un indiciu despre acest lucru, făcându-mă să-mi văd adevărata statură. 
Când mă gândesc la moartea părinților mei, simt o durere profundă în 


suflet; aş fi constrâns de asta și m-aș simți deprimat. Dintr-o dată, îmi dau 


seama că statura mea este încă foarte mică. Inima mea este prea puţin 
supusă lui Dumnezeu şi am prea puţină credință în El. De astăzi înainte, 
simt că ar trebui să mă înzestrez mai mult cu adevărul, să mă supun lui 
Dumnezeu şi să nu mai fiu constrâns de această chestiune. Dacă într-adevăr 
moare sau pleacă o rudă apropiată, nu voi fi constrâns de asta. Sunt pregătit 
şi Îi cer lui Dumnezeu îndrumare şi mai multă putere. Orice s-ar întâmpla, 
nu voi regreta că am ales să-mi fac datoria şi nici nu voi renunţa să aleg să 
mă sacrific pentru Dumnezeu, cu tot trupul şi cu toată mintea. Voi persevera 
ŞI voi continua, exact ca înainte, să mă supun voit orchestrărilor și 
rânduielilor lui Dumnezeu.” Apoi, ar trebui să te rogi adesea în inima ta, 
căutând îndrumarea lui Dumnezeu și cerându-i să-ți dea mai multă putere, 
ca să nu mai fii constrâns de această chestiune. Fie că o rudă apropiată va 
muri, fie că nu, ar trebui să-ți înzestrezi statura pentru asta, asigurându-te 
că, atunci când se întâmplă un astfel de eveniment, nu vei deveni slab, nu te 
vei plânge împotriva lui Dumnezeu şi nu-ţi vei schimba hotărârea și dorința 
de a te sacrifica pentru EI, cu trupul şi cu mintea. Nu aceasta este atitudinea 
pe care ar trebui s-o ai? (Ba da.) Când vine vorba despre lucruri precum 
visele despre căderea dinților, nu ar trebui să le negi existenţa sau să le dai 
la o parte şi să le ignori și categoric nu ar trebui să foloseşti metode ciudate 
sau defensive de a le trata. În schimb, ar trebui să cauţi adevărul, să vii 
înaintea lui Dumnezeu, acceptându-l orchestrările; nu face sacrificii inutile 
sau alegeri nesăbuite. Oamenii ignoranți şi încăpăţânați, atunci când 
înfruntă un lucru pe care nu l-au mai experimentat şi pe care nu-l pot 
înţelege, tind să spună: „Nu există așa ceva”, „Nu e nimic”, „Nu există” sau 
„E doar superstiție”. Unii oameni care cred în Dumnezeu chiar spun: „Cred 
în Dumnezeu, nu cred în fantome” sau „Cred în Dumnezeu, nu cred în 
Satana. Satana nu există!” Folosesc aceste afirmaţii ca să-şi dovedească 


adevărata credinţă în Dumnezeu, spunând că ei cred în EI, dar nu în 


fantome, duhuri rele, posedare sau chiar existenţa tărâmului spiritual. Nu 
sunt ei doar nişte neîncrezători? (Ba da, sunt.) Nu acceptă aceste zicale din 
gândurile tradiționale ale lumii non-credincioşilor și nici explicațiile 
superstițioase sau orice fapte asociate cu superstițiile. Dacă nu crezi în 
aceste lucruri, asta nu înseamnă că ele nu există. Acum, scopul nu este să-ți 
cer să nu crezi, sau să scapi de aceste lucruri, sau să le negi. Mai degrabă, 
scopul este să te învăţ să ai gândurile şi punctele de vedere corecte atunci 
când înfrunți aceste chestiuni, să faci alegerile corecte şi să ai atitudinea 
corectă. Aceasta va fi adevărata ta statură şi în asta ar trebui să pătrunzi. De 
exemplu, cineva visează că-și pierde părul. Un vis despre pierderea părului 
este considerat, de asemenea, de rău augur. Indiferent de interpretările 
corespunzătoare sau de evenimentele împlinite, pe scurt, oamenii au 
explicaţii negative în legătură cu astfel de vise şi cred că sunt un indiciu că 
se va întâmpla ceva rău sau cu ghinion. În afară de visele obişnuite, care nu 
implică probleme semnificative, există anumite interpretări pentru acele 
vise speciale, iar aceste interpretări prevestesc anumite evenimente, 
oferindu-le oamenilor anumite previziuni, avertismente sau predicții, 
anunţându-i ce urmează să se întâmple sau oferindu-le o anumită 
conştientizare, care le spune oamenilor ce urmează să aibă loc, astfel încât 
ei să se poată pregăti mental. Indiferent ce s-ar putea întâmpla, pentru voi, 
nu ar trebui să adoptați atitudini de evitare, respingere, apărare sau 
împotrivire, sau chiar o atitudine de a folosi metode umane pentru a rezolva 
aceste situații. Când înfruntaţi astfel de situaţii, ar trebui să veniţi chiar mai 
prompt înaintea lui Dumnezeu şi să-l cereți să vă conducă, astfel încât, în 
faţa evenimentelor iminente, să puteţi rămâne fermi în mărturia voastră şi să 
practicați conform intențiilor lui Dumnezeu, în loc să le respingeți și să vă 
împotriviți lor. Faptul că-ţi cer să practici în felul acesta nu înseamnă că 


trebuie să te concentrezi asupra acestor lucruri; te învaţă ce fel de atitudine 


ar trebui să adopti ca să le înfrunţi, atunci când, inevitabil, ele se întâmplă şi 
ce fel de abordare ar trebui să foloseşti ca să le rezolvi. Asta ar trebui să 
înţelegi. Spune-Mi, ţi s-a cerut să nu te concentrezi asupra acestor lucruri, 
dar oare ele nu se întâmplă în viaţa de zi cu zi? (Ba da.) Dacă spui că nu 
există şi apoi se întâmplă, s-ar putea să chibzuieşti şi să te gândești: „O, nu, 
trebuie să cred asta, chiar s-a adeverit!” Fără pregătire prealabilă și fără 
atitudinea corectă, atunci când se întâmplă aceste lucruri, te vor lua prin 
surprindere, nu vei fi pregătit în niciun fel, nu vei ști cum să te rogi lui 
Dumnezeu sau cum să înfrunţi situația şi nu vei avea credință sau supunere 
adevărată faţă de Dumnezeu. În final, nu vei simţi decât frică. Cu cât te vei 
teme mai mult, cu atât mai mult vei pierde prezenţa lui Dumnezeu; când vei 
pierde prezenţa lui Dumnezeu, nu vei putea căuta ajutor decât de la alți 
oameni şi te vei gândi la orice metodă umană imaginabilă ca să scapi. Când 
nu vei putea scăpa, vei începe să crezi că Dumnezeu nu mai este de 
încredere şi că nu te mai poţi baza pe El; în schimb, vei simți că te poţi baza 
pe oameni. Lucrurile vor continua să se înrăutățească; nu numai că nu vei 
mai crede că este o superstiție, dar îl vei vedea ca pe un lucru îngrozitor, o 
situaţie pe care n-o poţi controla. În acel moment, s-ar putea să spui: „Nu-i 
de mirare că non-credincioşii şi cei care cred în budism și ard tămâie ca să-l 
venereze pe Buddha merg tot timpul în temple, ard tămâie, se roagă pentru 
binecuvântări, respectă jurăminte, sunt vegetarieni şi cântă scripturile 
budiste. Se pare că aceste lucruri chiar funcționează!” Nu numai că îți va 
lipsi supunerea şi credința adevărată în Dumnezeu, dar va începe să-ți fie 
frică de duhuri rele și de Satana. După aceea, te vei simți obligat să li te 
supui într-o anumită măsură și vei spune: „Nu trebuie să te pui cu aceste 
duhuri rele; nu este bine să nu crezi în ele, trebuie să ai grijă în preajma lor. 
Nu poţi spune orice vrei pe la spatele lor: există tabuuri. Nu-i de glumă cu 


1? 


aceste duhuri rele!” Vei realiza subit că, în spatele acestor evenimente, 


există puteri care lucrează, dincolo de lumea materială, pe care nu le 
anticipaseşi. Când începi să simți aceste lucruri, inima ți se va umple de 
teamă şi ÎL vei evita pe Dumnezeu, iar credinţa ta se va diminua. Așadar, 
când vine vorba despre chestiuni precum visele despre căderea dinților sau 
a părului, ar trebui să adopţi atitudinea corectă. Indiferent de interpretările 
sau predicțiile specifice asociate cu aceste evenimente, când ţi se întâmplă, 
nu trebuie să faci decât atât: crede că totul este în mâinile lui Dumnezeu și 
fii dispus să te supui orchestrărilor şi rânduielilor Lui — aceasta este 
atitudinea pe care ar trebui s-o adopţi când înfrunți toate aceste chestiuni. 
Aceasta este poziția pe care ar trebui s-o ai şi mărturia pe care ar trebui s-o 
aduci ca un om care-L urmează pe Dumnezeu, nu-i așa? (Ba da.) Crede că 
toate aceste lucruri s-ar putea întâmpla și că totul este în mâinile lui 


Dumnezeu; aceasta este atitudinea pe care ar trebui s-o promovezi. 


Unii au tabuuri despre anumite numere sau zile speciale. De exemplu, 
unii oameni care fac afaceri de mulți ani dau o importanță majoră 
îmbogățirii, aşa că le plac şi preţuiesc în mod deosebit numerele legate de 
îmbogățirea în afaceri şi se abţin de la numerele despre care cred că le vor 
aduce ghinion în afaceri. De exemplu, numerele 6 şi 8 sunt favorizate în 
mod special de o anumită persoană, numărul de pe uşa magazinului ei este 
168, iar magazinul se cheamă „Yi Lu Fa”, ceea ce înseamnă să se 
îmbogăţească până la capăt şi care se pronunţă, în mandarină, asemănător 
cu numerele 1, 6 şi 8,IPl care sunt numere norocoase în folclorul chinezesc. 
Pe de altă parte, numerele 4 şi 5 sunt considerate rele în tradiția 
chinezească, pentru că 4 înseamnă moarte, iar 5 înseamnă nimic, lipsă sau 
gol, ceea ce înseamnă că omul s-ar putea să nu reuşească să-și recupereze 
investiția inițială sau să facă bani. Chiar şi plăcuţele de înmatriculare ale 
mașinilor unor chinezi au numai cifra 6 şi, dacă vezi un şir de 6, practic, 


întotdeauna va fi la un chinez. Cine ştie câtă avere a acumulat folosind atât 


de mulți de 6? Odată, într-o parcare, aproape toate locurile erau ocupate, 
mai puţin unul, care avea numărul 64. Ştiţi de ce nu a parcat nimeni acolo? 
(64 ar putea însemna moartea și este considerat cu ghinion.) 64 înseamnă 
moarte pe drum. Pe atunci, nu ştiam de ce nimeni nu a parcat în acel spațiu, 
dar ulterior am auzit despre asta de la non-credincioşi și am înţeles. 6 sună 
ca „drum” şi 4 sună ca „„moarte”, 64 sună ca „moarte pe drum” în 
mandarină, aşa că oamenii nu au parcat acolo. Bănuiesc că ulterior au 
schimbat numărul acelui loc de parcare în 68, care suna ca „să te 
îmbogăţeşti până la capăt” în mandarină. Oamenii sunt atât de obsedaţi de 
bani încât fac fixaţii cu privire la ei. Chiar poate un număr să schimbe ceva? 
Zicalele chinezilor despre aceste numere au influenţat până și străinii. Când 
vizitam case, un agent imobiliar ne-a întrebat: „Aveţi vreun tabu în legătură 
cu anumite numere? De exemplu, dacă numărul de pe ușa casei este 14, este 
un lucru rău din cauza cifrei 4?” Am spus: „Nu m-am gândit niciodată la 
asta. Nu ştiam această zicală.” El a spus: „Mulţi chinezi refuză să ia în 
considerare o casă pentru că are un 4 în numărul de pe ușă.” Am spus: „Nu 
avem tabuuri despre numere. Luăm în calcul numai poziționarea, locaţia, 
iluminarea, ventilația, structura casei, calitatea şi alte lucruri de felul acesta. 
Nu ne pasă de numere; nu avem niciun tabu.” Aşadar, crezi că sigur se va 
întâmpla ceva rău dacă non-credincioşii au tabuuri despre anumite numere? 
(Nu neapărat.) Nu ştim despre alte ţări în afară de China, cum ar fi Coreea 
de Sud, Japonia, Filipine sau unele ţări din Asia de Sud-Est, care ar putea fi 
preferinţele lor în legătură cu numerele. Pe scurt, oamenii din fiecare ţară au 
preferinţe legate de anumite numere. De exemplu, americanii nu sunt deloc 
interesați de numărul 6. Occidentalilor nu le place 6, din cauza unui fel de 
cultură religioasă, pentru că numărul 6, menționat în Apocalipsa din Biblie, 
are conotaţii negative. Mai este şi 13, şi nici acesta nu le place 


occidentalilor. Multe lifturi nu au acel etaj, pentru că ei consideră numărul 


cu ghinion. Chinezii, pe de altă parte, cred că 6 şi 8 sunt numere norocoase. 
Deci, care zicală este adevărul? (Niciuna dintre ele.) Vă pasă de vreun 
număr în mod special? Aveţi un număr norocos? (Nu, nu avem.) Păi asta e 
bine. Cei din sudul Chinei dau o atenţie deosebită lucrurilor precum dacă un 
număr este norocos sau nu, alegerii datei corecte pentru orice fac şi 
respectării restricțiilor alimentare în timpul sărbătorilor — sunt foarte atenți 
la acest aspect. Dar chestiunea numerelor sigur nu poate explica nimic. 
Faptul că oamenii evită anumite numere este legat, într-o anumită măsură, 
de convingerile, închipuirile şi gândurile și noțiunile lor. Toate acestea sunt 
gânduri şi puncte de vedere nesăbuite. Dacă familia ţi-a insuflat astfel de 
gânduri și puncte de vedere, ar trebui să renunțţi la ele şi să nu crezi în ele. 
Aceste idei sunt şi mai absurde — nici măcar nu sunt superstiții — și sunt 
zicale ridicole şi fără sens ale acelor oameni din societate care sunt 


înnebuniți după bani. 


Unu dau mare importanță semnelor zodiacale, iar această chestiune 
implică superstiţia. În zilele noastre, chiar şi occidentalii vorbesc despre 
semnele zodiacale, aşadar să nu credeţi că numai asiaticii le cunosc. Și 
occidentalii știu despre iepure, bou, şobolan şi cal. Ce altceva? Șarpe, 
dragon, cocoş şi oaie, nu-i aşa? De exemplu, strămoşii şi părinții transmit 
credinţa că oamenii care sunt sub semnul zodiacal al oii au vieţi blestemate. 
Dacă ești oaie, ai putea să crezi: „Viaţa mea este blestemată, am mereu 
ghinioane. Am un partener rău, copii neascultători, iar slujba mea nu merge 
bine. Nu sunt niciodată promovat şi nu primesc nicio primă. Sunt mereu 
ghinionist. Dacă voi mai face un copil, nu va fi în Anul Oii. Există deja un 
membru al familiei cu semnul zodiacal al oii, a cărui viaţă este suficient de 
blestemată; dacă nasc un altul cu semnul zodiacal al ou, am fi doi. Cum am 
putea trăi în felul acela?” Meditezi la asta, gândindu-te: „Cu siguranță nu 


pot face un copil în Anul Oii, deci la ce an să țintesc? Al dragonului? Al 


şarpelui? Al tigrului?” Dacă te-ai născut în Anul Dragonului, înseamnă asta 
că eşti de fapt un dragon? Chiar poţi deveni împărat? Nu e o aberaţie? Vreţi 
să aveţi aceste semne zodiacale? Unii spun: „Oamenii născuți în Anul 
Iepurelui şi în cel al Cocoșului nu se înţeleg unii cu ceilalți. Eu sunt iepure, 
aşa că ar trebui să evit să interacţionez cu cineva care este cocoş. Semnele 
noastre zodiacale sunt incompatibile, iar destinele noastre sunt în conflict. 
Părinţii mei spun că oamenii ca noi nu sunt compatibili să se căsătorească şi 
nu se vor înțelege. Cel mai bine este să avem contact minim cu ei, să nu 
vorbim sau interacționăm. Destinele noastre sunt în conflict şi, dacă suntem 
împreună, nu-i voi putea birui, iar viața mea va fi mai scurtă, nu-i așa? 
Trebuie să mă feresc de astfel de oameni.” Aceşti oameni sunt influenţaţi de 
astfel de zicale. Nu este o nesăbuinţă? (Ba da, este.) Pe scurt, indiferent 
dacă destinul tău este în conflict cu cel al unui om cu un anumit semn 
zodiacal, oare asta chiar îţi va afecta soarta? Îţi va afecta calea corectă pe 
care mergi în viaţă? (Nu, nu o va afecta.) Unii oameni sunt dispuşi să 
lucreze, să colaboreze și chiar să trăiască numai cu cineva care este 
compatibil cu semnul lor zodiacal. În subconștient, în adâncul lor, sunt 
afectaţi de aceste zicale, iar aceste zicale transmise de părinţii sau strămoşii 
lor ocupă un loc bine definit în inimile lor. Vezi tu, orientalilor le pasă de 
semnele zodiacale, în vreme ce occidentalilor le pasă de semnele 
astrologice. Acum, orientali care ţin pasul cu vremurile au început şi ei să 
vorbească despre semnele astrologice, precum scorpionul, fecioara, 
săgetătorul și așa mai departe. De exemplu, un săgetător află cum este 
personalitatea lui şi că tinde să se înțeleagă cu oamenii care au un anumit 
semn astrologic. Când află că un om are acel semn astrologic, sunt dispuși 
să interacționeze cu el, cred că este grozav şi au o impresie bună despre el. 
Au fost influenţaţi și de tradițiile condiționării din partea familiei. Fie că 


este vorba de semnele zodiacale orientale, fie de astrologia occidentală, fie 


că ciocnirile între destine sau compatibilitatea semnelor au o existență 
faptică, fie că nu, și fie că acestea au un impact asupra ta, fie că nu, ar trebui 
să înţelegi ce punct de vedere să ai despre ele. Ce ar trebui să înţelegi? 
Momentul naşterii unei persoane, deceniul în care s-a născut, luna şi ora la 
care s-a născut — toate acestea sunt legate de destinul unei persoane. 
Indiferent ce spun ghicitorii sau cei care citesc pe chip despre destinul tău, 
despre semnul tău astrologic, sau dacă semnul tău zodiacal este bun sau nu, 
indiferent cât de precişi sunt — şi ce dacă? Ce explică asta? Nu dovedește și 
mai mult acest lucru că destinul tău a fost deja rânduit de Dumnezeu? (Ba 
da.) Cum va fi căsnicia ta, unde vei locui, de ce fel de oameni vei fi 
înconjurat, de câte bogății materiale te vei bucura în viaţă, dacă vei fi bogat 
sau sărac, câtă suferinţă vei îndura, câți copii vei avea şi ce noroc vei avea 
în afaceri — toate acestea au fost deja predestinate. Fie că tu crezi, fie că nu, 
fie că ghicitorii calculează asta pentru tine, fie că nu, va fi la fel. Este 
important să ştii aceste lucruri? Unii sunt deosebit de dornici să ştie: „Cum 
îmi va fi norocul? Voi fi sărac sau bogat? Voi întâlni oameni de la care să 
am avantaje? Există oameni ale căror destine se vor ciocni cu al meu? Oare 
vol întâlni oameni îndărătnici în viața mea? La ce vârstă voi muri? Oare voi 
muri de o boală, de epuizare, sete sau foame? Cum voi muri? Oare va fi 
dureros sau ruşinos?” E folositor să ştii aceste lucruri? (Nu.) Pe scurt, 
trebuie să fii sigur doar în legătură cu un singur lucru în această privinţă: 
totul este poruncit de Dumnezeu. Indiferent de semnul tău zodiacal sau 
astrologic, sau de ora şi data nașterii tale, totul a fost deja hotărât de 
Dumnezeu. Tocmai pentru că totul a fost poruncit, pentru că prosperitatea şi 
averea pe care le vei experimenta în viață, precum şi mediul în care vei trăi, 
au fost deja determinate de Dumnezeu înainte să te naști, nu trebuie să 
abordezi aceste chestiuni cu superstiție sau din perspectiva oamenilor din 


lume, adoptând anumite metode de a evita momentele cu ghinion sau luând 


anumite măsuri ca să păstrezi şi să menţii momentele norocoase. Nu aşa ar 
trebui să-ți tratezi destinul. De exemplu, dacă îţi este destinat să faci o boală 
gravă la o anumită vârstă, iar ghicitorii pe chip îți arată asta pe baza 
semnului tău astrologic, a semnului zodiacal sau a momentului nașterii, ce 
vei face atunci? Îţi va fi frică sau vei încerca să găsești o cale de a rezolva 
chestiunea? (Voi lăsa natura să-şi urmeze cursul şi mă voi supune 
orchestrării lui Dumnezeu.) Aceasta este atitudinea pe care ar trebui s-o 
adopte oamenii. Indiferent ce este sau nu în destinul tău, totul a fost deja 
predeterminat de Dumnezeu. Fie că îţi place, fie că nu, fie că eşti dispus să 
accepţi asta, fie că nu, fie că ai capacitatea de a înfrunta acest lucru, fie că 
nu, în orice caz, toate acestea au fost deja poruncite de Dumnezeu. 
Atitudinea pe care ar trebui s-o promovezi este aceea de acceptare a acestor 
fapte, în calitate de ființă creată. Fie că s-a întâmplat, fie că nu, fie că eşti 
dispus să înfrunţi acest lucru, fie că nu, ar trebui să-l accepti și să-l înfrunți 
ca o ființă creată, în loc să faci eforturi sau să cauţi sfatul celorlalți în 
privința lucrurilor precum astrologia, semnele zodiacale, sau cititul pe chip, 
sau să cauţi diverse resurse ca să ştii ce se va întâmpla în viitorul tău şi să 
eviţi acel lucru, cât de curând posibil. Este greşit să tratezi cu o astfel de 
atitudine soarta şi viaţa pe care Dumnezeu ți le-a rânduit. Părinţii unor 
oameni le găsesc un ghicitor, care le spune: „Conform semnului tău 
astrologic, precum şi semnului tău din zodiacul chinezesc şi datei naşterii, 
nu poți lăsa focul să intre în viaţa ta.” După ce aud lucrul acesta, și-l 
amintesc și cred în el, iar ulterior devine un tabu obişnuit în viaţa lor de zi 
cu zi. De exemplu, dacă numele cuiva conţine caracterul pentru „foc”, ei nu 
vor interacționa cu acea persoană şi, dacă o fac, nu se vor apropia de ea sau 
nu vor avea niciun contact apropiat cu ea. Se vor teme de acest lucru şi-l 
vor evita. De exemplu, dacă numele cuiva este Li Can, ei se vor frământa în 


mintea lor cu privire la asta, gândindu-se: „Caracterul «Can» conţine un 


radical «foc» şi unul «munte»: asta-i rău, conține radicalul «foc», deci nu 
pot interacționa cu el — trebuie să păstrez distanţa.” Se vor teme să 
interacţioneze cu acea persoană. În măsura în care pot, vor evita aragazul 
acasă, nu vor participa la cine la lumina lumânărilor, nu vor participa la 
petreceri cu foc de tabără sau nu vor merge în case cu şemineu, deoarece 
toate acestea implică focul. Dacă vor să meargă într-o excursie şi aud că, 
într-un anumit loc, există un vulcan, nu vor merge acolo. Când se duc 
undeva să răspândească Evanghelia, trebuie să se intereseze despre numele 
şi prenumele persoanei cărora îi împărtăşesc Evanghelia și să se asigure că 
numele ei nu conţine caracterul pentru „foc”, dar dacă acea persoană este 
fierar, care toarnă fierul acasă, categoric nu vor merge acolo. Deşi, în 
conştiinţa lor, cred că totul este în mâinile lui Dumnezeu și ştiu că nu ar 
trebui să se teamă, imediat ce întâmpină astfel de chestiuni tabu, încep să-și 
facă griji şi să se teamă şi nu îndrăznesc să încalce tabuul. Le este mereu 
frică să nu se întâmple accidente şi dezastre pe care nu vor fi capabili să le 
suporte. Nu au credință adevărată în Dumnezeu. Pot să fie ascultători, să 
îndure greutăţi şi să plătească preţul în alte privinţe, dar această chestiune 
este singurul lucru pe care nu-l pot tolera. De exemplu, dacă cineva le 
spune: „Niciodată în viaţa ta nu poţi să traversezi un pod. Dacă traversezi 
un pod, se va întâmpla un accident. Dacă traversezi mai multe poduri, asta 
va fi şi mai periculos și îţi vei risca viaţa”, îşi vor aminti aceste cuvinte şi, 
după aceea, fie că merg la lucru, fie că se întâlnesc cu prietenii sau chiar 
când participa la adunări, vor evita podurile şi vor face un ocol, de teamă că 
ar putea încălca tabuul. Nu cred că vor muri neapărat, pur şi simplu, dar 
sunt tulburaţi de această chestiune. Ocazional, nu au de ales şi trebuie să 
traverseze un pod şi, după ce traversează, spun: „Cred că totul este în 
mâinile lui Dumnezeu. Dacă Dumnezeu nu va permite să mor, nu voi muri.” 


Cu toate acestea, inima lor tot este tulburată de această zicală şi nu pot 


scăpa de ea. Unii spun că apa este contrară sorții lor, aşa că evită să meargă 
în apropierea izvoarelor sau a fântânilor. Era o soră care avea o piscină în 
curte, aşa că nu mergeau acasă la ea pentru adunări, iar când s-au mutat la o 
altă gazdă care avea un acvariu acasă, nu au mers nici acolo. Nu mergeau în 
niciun loc cu apă şi nu atingeau apa, fie curgătoare, fie stătătoare. În viaţa 
de zi cu zi, aceste zicale absurde din condiționarea din partea familiei 
implică atât cultura tradiţională, cât şi superstiţia. Într-o anumită măsură, 
aceste zicale afectează părerile oamenilor despre anumite chestiuni şi le 
afectează obiceiurile zilnice sau stilurile de viață. Până într-un punct, acest 
lucru înrobeşte gândurile oamenilor şi le controlează principiile şi metodele 


corecte de a face lucrurile. 


Unu spun: „Dacă aceste tradiţii și superstiții aparțin unor anumite 
gânduri şi superstiții tradiționale din afara creştinismului, atunci ar trebui să 
le criticăm și să renunţăm la ele. Dar când e vorba despre anumite gânduri, 
puncte de vedere, tradiții sau superstiții ale religiilor ortodoxe, oare nu 
trebuie ca oamenii să renunţe la ele? Nu ar trebui să fie considerate ca o 
sărbătoare sau un stil de viață de comemorat și promovat în viețile noastre 
de zi cu zi?” (Nu, ar trebui să renunțăm la ambele, pentru că nu vin de la 
Dumnezeu.) De exemplu, cea mai mare sărbătoare care provine din 
creştinism este Crăciunul — ştiţi ceva despre asta? În zilele noastre, câteva 
oraşe mari din Orient sărbătoresc, de asemenea, Crăciunul, planifică 
petreceri de Crăciun și sărbătoresc Ajunul Crăciunului. În afară de Crăciun, 
mai există şi Paștele creştin şi Paştele ebraic, care sunt amândouă sărbători 
religioase importante. La anumite sărbători se consumă curcan şi grătar, în 
vreme ce la altele se mănâncă acadele, colorate în roșu și alb, simbolizând 
sângele prețios al Domnului Isus, ca o jertfă de păcat pentru oameni, lucru 
care le face sfinte. Roşul reprezintă sângele prețios al Domnului Isus, albul 


reprezintă sfințenia, iar oamenii mănâncă acest tip de acadele. Mai este şi 


tradiția ouălor de Paşte. Aceste sărbători sunt toate legate de creştinism. 
Există şi anumite icoane creștine, precum imagini cu Maria, Isus şi crucea. 
Aceste lucruri au evoluat din creştinism şi, după părerea Mea, sunt şi un fel 
de tradiţie. În spatele acestor tradiţii, trebuie să existe superstiții. Indiferent 
de conținutul acestor zicale superstițioase, pe scurt, atât timp cât nu implică 
adevărul, calea pe care merg oamenii sau cerinţele lui Dumnezeu pentru 
ființele create, ele nu au nicio legătură cu lucrul în care ar trebui să 
pătrundeţi acum și ar trebui să renunțaţi la ele. Nu ar trebui să fie 
considerate sacre şi inviolabile și, desigur, nu este nevoie nici să le 
disprețuiţi — doar trataţi-le corect. Aceste sărbători au vreo legătură cu noi? 
(Nu.) Nu au nicio legătură cu noi. Un străin M-a întrebat odată: „Voi 
sărbătorii Crăciunul?” Am spus: „Nu.” „Atunci sărbătorii Anul Nou 
Chinezesc? Festivalul Primăverii?” Am spus: „Nu.” „Atunci ce sărbători 
tineți?” Am spus: „Nu avem sărbători. Fiecare zi este la fel pentru noi. 
Mâncăm orice vrem în orice zi, nu din cauza sărbătorilor. Nu am tradiţii.” A 
întrebat: „De ce?” Am răspuns: „Fără motiv. Modul acesta de viaţă este 
foarte liber, fără constrângeri. Trăim fără formalități, respectând pur şi 
simplu regulile, mâncând, odihnindu-ne, lucrând şi mutându-ne conform 
timpului şi măsurii date de Dumnezeu, în mod firesc şi liber, fără nicio 
formalitate.” Desigur, când vine vorba de un articol religios special, crucea, 
anumiți oameni cred că este sacră. Este crucea sacră? Poate fi descrisă ca 
sacră? Este imaginea Mariei sacră? (Nu, nu este sacră.) Este imaginea lui 
Isus sacră? Nu prea îndrăzniţi s-o spuneţi. De ce nu este sacră imaginea lui 
Isus? Pentru că a fost pictată de oameni, nu este adevărata asemănare a lui 
Dumnezeu şi nu are nicio legătură cu El. Este doar o pictură. Ca să nu mai 
vorbim de imaginea Mariei. Nimeni nu ştie cum arată Isus, așa că pur şi 
simplu Îl desenează orbește, iar când pictura este gata, îţi cer să te închini în 


faţa ei. N-ai fi un nesăbuit dacă ai venera acel lucru? Dumnezeu este Cel pe 


care ar trebui să-L venerezi. Nu ar trebui să faci un spectacol formal de 
plecăciune în faţa unui idol, a unui portret sau a unei imagini; scopul nu este 
să te pleci în faţa unui obiect. Ar trebui să-L venerezi pe Dumnezeu şi să-L 
admiri în inima ta. Oamenii ar trebui să se prosterneze în faţa cuvintelor lui 
Dumnezeu şi a persoanei Lui adevărate, nu în faţa crucii sau a imaginilor cu 
Maria sau Isus, care sunt toate idoli. Crucea este doar un simbol al celei de- 
a doua etape din lucrarea lui Dumnezeu. Nu are nicio legătură cu firea, 
esenţa sau cerințele lui Dumnezeu pentru omenire. Nu reprezintă imaginea 
lui Dumnezeu, cu atât mai puţin esenţa Lui. Prin urmare, dacă porţi o cruce, 
asta nu reprezintă frica ta de Dumnezeu sau că ai o amuletă care te 
protejează. Nu am reprezentat niciodată crucea. Nu am niciun simbol al 
crucii în casa Mea, niciunul dintre aceste lucruri. Aşadar, când vine vorba 
de a nu sărbători Crăciunul şi Paştele, oamenii ar putea renunța uşor la 
aceste lucruri, dar dacă implică aspecte religioase, precum crucea, imagini 
cu Maria sau Isus, sau chiar Biblia, când le spui să arunce o cruce sau o 
imagine cu Maria sau cu Isus, se vor gândi: „O, ce lipsă de respect! Repede, 
cere-l lui Dumnezeu iertare, iertare...” Oamenii consideră că vor fi 
consecinţe. Desigur, nu trebuie să faci nimic distructiv, în mod deliberat, 
acestor obiecte şi nici nu trebuie să le respecţi. Sunt doar niște obiecte şi nu 
au nimic de-a face cu esenţa sau identitatea lui Dumnezeu. Acesta este un 
lucru pe care se cuvine să-l ştii. Desigur, când vine vorba de sărbătorile de 
Crăciun şi de Paște, desemnate de oameni, acestea nu au nicio legătură cu 
identitatea sau esența lui Dumnezeu, cu lucrarea Lui, sau cu cerinţele Lui de 
la oameni. Chiar dacă sărbătorești o sută sau zece mii de Crăciunuri, oricât 
de multe vieți sărbătorești Crăciunul sau Paştele, acesta nu este un substitut 
pentru înţelegerea adevărului. Nu trebuie să admiri aceste lucruri şi să spui: 
„Trebuie să călătoresc în Occident. Acolo pot sărbători Crăciunul. 


Crăciunul e sacru. Crăciunul este o zi de comemorare a lucrării lui 


Dumnezeu. De asemenea, este o zi pe care ar trebui s-o comemorăm. Ar 
trebui să fim solemni în ziua aceea. Paștele este cu atât mai mult o zi care 
atrage atenția tuturor. Este o zi în care se comemorează învierea din morți a 
lui Dumnezeu întrupat. Ar trebui să ne bucurăm împreună, să sărbătorim şi 
să ne felicităm într-o astfel de zi, comemorând-o pentru totdeauna.” Toate 
acestea sunt închipuiri omenești, Dumnezeu nu are nevoie de ele. Dacă 
Dumnezeu ar avea nevoie ca oamenii să comemoreze aceste zile, i-ar 
spune anul, luna, ziua, ora, minutul şi secunda exacte. Dacă nu ţi-a spus 
anul, luna şi ziua exacte, asta îți spune că Dumnezeu nu are nevoie ca 
oamenii să comemoreze aceste zile. Dacă le comemorezi, vei încălca 
restricţiile lui Dumnezeu, iar Lui nu Îi va plăcea asta. Lui Dumnezeu nu-l 
place, dar tu insişti să faci asta și pretinzi că ÎI venerezi pe Dumnezeu. 
Atunci El devine şi mai dezgustat de tine, iar tu meriti să mori. Înţelegi? 
(Înţeleg.) Dacă vrei să ţii aceste sărbători acum, Dumnezeu nu-ţi va da 
atenție şi, mai devreme sau mai târziu, vei plăti prețul şi vei fi tras la 
răspundere pentru acţiunile tale greșite. Prin urmare, Îţi spun Eu, este mai 
important să înţelegi cu adevărat unul dintre cuvintele lui Dumnezeu și să 
urmezi cuvintele Sale, decât să te prosternezi şi să-ți pleci capul de 
nenumărate ori în fața crucii. Indiferent de câte ori faci asta, este inutil şi nu 
înseamnă că urmezi calea lui Dumnezeu, acceptându-l cuvintele sau făcând 
lucrurile conform principiilor pe care le cere. Dumnezeu nu-Şi va aminti de 
asta. Aşadar, dacă tu consideri crucea deosebit de sacră, de acum înainte, ar 
trebui să renunți la acest gând și punct de vedere şi să scoţi din adâncul 
inimii crucea ta prețioasă. Nu-L reprezintă pe Dumnezeu, iar venerarea ei 
nu înseamnă că eşti cucernic. Să o păstrezi cu duioşie, să o preţuieşti sau 
chiar să o porţi pe umeri toată ziua nu înseamnă că Îl venerezi pe 
Dumnezeu. Crucea a fost doar un instrument folosit într-o etapă a lucrării 


lui Dumnezeu şi nu are nicio legătură cu esența, firea sau identitatea Lui. 


Dacă insiști să venerezi crucea ca şi cum ar fi Dumnezeu, acesta este un 
lucru pe care El îl detestă. Nu numai că Dumnezeu nu-Şi va aminti de tine, 
dar vei fi disprețuit şi respins de El. Dacă insiști să faci asta şi spui: „Nu Te 
voi asculta. În ochii mei, crucea este sacră și inviolabilă. Nu cred şi nu-i 
accept cuvintele că aceasta nu este importantă şi nu-L reprezintă pe 
Dumnezeu”, atunci poți să te comporti cum crezi de cuviinţă şi să vezi ce îți 
va aduce asta, în cele din urmă. Dumnezeu a coborât de mult de pe cruce. A 
fost cel mai discret instrument folosit într-o etapă a lucrării lui Dumnezeu. 
Este doar un obiect şi nu are nicio valoare în ochii lui Dumnezeu, ca să fie 
păstrată. Desigur, nu este nevoie s-o preţuiești, s-o iubeşti sau chiar s-o 
admiri sau s-o respecţi. Toate aceste lucruri sunt inutile. Și Biblia este foarte 
prețuită în inimile oamenilor. Deși ei n-o mai citesc, încă are un loc concret 
în inimile lor. Încă nu pot renunţa complet la părerile lor despre Biblie, care 
le-au fost transmise de familie sau de strămoși. De exemplu, uneori, când 
laşi Biblia la o parte, s-ar putea să te gândești: „O, ce fac? Aceasta este 
Biblia. Oamenii ar trebui s-o prețuiască! Biblia este sacră şi nu ar trebui să 
fie tratată cu atâta indiferenţă, ca şi cum ar fi o carte obișnuită. A adunat 
atât de mult praf şi nimeni nu s-a deranjat să o curețe. Colţurile sunt îndoite 
şi nimeni nu le-a îndreptat.” Oamenii ar trebui să renunţe la felul acesta de 
gând şi punct de vedere, de a trata Biblia ca şi cum ar fi ceva sacru şi 


inviolabil. 


Aceste tradiții și superstiții din partea familiei, despre care tocmai am 
discutat, precum şi diversele gânduri, puncte de vedere şi stiluri de viață 
legate de religie, la fel ca şi obiectele în legătură cu care oamenii sunt 
superstițioşi, sau pe care le admiră sau le preţuiesc, toate le insuflă 
oamenilor anumite stiluri de viață, gânduri și puncte de vedere greșite şi, în 
mod intangibil, îi induc în eroare în vieţile, mijloacele de trai și 


supraviețuirea lor. In viaţa de zi cu zi, această orientare greșită rezultată va 


perturba, pe nesimţite, oamenii, în încercările lor de a accepta lucruri 
corecte, gânduri pozitive şi chestiuni pozitive, iar atunci ei vor face, fără să- 
şi dea seama, anumite lucruri nesăbuite, iraționale şi copilărești. Tocmai din 
această cauză, este necesar ca indivizii să aibă o părere corectă şi gânduri şi 
puncte de vedere corecte despre aceste chestiuni. Dacă un lucru implică 
adevărul și este în conformitate cu el, trebuie să-L accepți, să-l practici şi să 
te supui lui ca unui principiu de urmat pentru viaţa și supraviețuirea ta. 
Totuşi, dacă nu implică adevărul şi este doar tradiţie şi superstiție, sau doar 
provine din religie, atunci ar trebui să renunţi la el. În ultimul rând, 
subiectul despre care am avut părtăşie astăzi se distinge prin faptul că aceste 
lucruri legate de tradiții, superstiții și religie, indiferent dacă le recunoşti sau 
nu, dacă le-ai experimentat sau nu, sau cât de mult le recunoşti, pe scurt, 
sunt anumite zicale în tradiții şi superstiții, care există în ceea ce priveşte 
faptele obiective şi, într-o anumită măsură, afectează şi perturbă viaţa de zi 
cu zi a omenirii. Deci cum ar trebui să priviți această chestiune? Unii spun: 
„Trebuie să crezi în ea. Dacă nu respecţi ce spune, vor fi consecinţe — ce vei 
face atunci?” Ştiţi care este cea mai mare diferenţă dintre credincioși și 
neîncrezători? (Cea mai mare diferență este că primu cred că totul este în 
mâinile lui Dumnezeu, în vreme ce neîncrezătorii încearcă mereu să-şi 
schimbe singuri soarta.) Alt aspect este că aceia care cred au prezenţa și 
protecția lui Dumnezeu, aşa că aceste diverse fenomene superstițioase care 
există în viaţa reală nu îi vor afecta. Însă neîncrezătorii, întrucât le lipseşte 
protecția lui Dumnezeu şi nu cred nici în protecţia şi nici în suveranitatea 
Lui, sunt controlaţi, în vieţile lor de zi cu zi, de diverşi demoni necuraţi şi 
diverse duhuri rele. Prin urmare, trebuie să dea atenție tabuurilor în tot ceea 
ce fac. De unde provin aceste tabuuri? De la Dumnezeu? (Nu.) De ce 
trebuie să se abțină de la aceste lucruri? Cum știu că ar trebui să se abţină 


de la ele? Ştiu, pentru că anumiţi oameni au experimentat aceste lucruri, au 


dobândit anumite experienţe şi lecţii din ele şi apoi le-au răspândit printre 
oameni. Aceste experienţe şi lecţii sunt apoi răspândite la scară largă, 
creând un fel de tendinţă printre oameni și toată lumea începe să trăiască și 
să se comporte în consecinţă. Cum a apărut această tendinţă? Dacă nu 
respecţi regulile stabilite de duhurile rele şi de demonii necuraţi, ei îți vor 
perturba, tulbura şi deranja viaţa normală, obhgându-te să crezi în existența 
acestor tabuuri şi că vor exista consecinţe dacă le vei încălca. Timp de mii 
de ani, oamenii au acumulat aceste experienţe în vieţile lor cotidiene, 
transmiţându-le din generaţie în generație, şi au ajuns să ştie că există o 
forţă invizibilă care-i controlează din umbră, iar ei trebuie s-o asculte. De 
exemplu, dacă nu aprinzi petarde în timpul Anului Nou Chinezesc, afacerea 
nu-ți va merge bine anul acesta. Alt exemplu este că, dacă aprinzi primul 
bețişor de tămâie în timpul Anului Nou, totul îți va merge ca pe roate 
întregul an. Aceste experienţe le spun oamenilor că trebuie să creadă în 
aceste superstiții şi în aceste zicale care provin din cultura populară și, 
generație după generație, oamenii trăiesc în felul acesta. Ce le spun 
oamenilor aceste fenomene? Le spun că aceste interdicții şi tabuuri sunt 
toate experienţe pe care oamenii le-au acumulat de-a lungul timpului, în 
viaţă, şi că sunt lucruri pe care trebuie să le facă, lucruri pe care trebuie să 
le facă pentru că există anumite forțe invizibile, care controlează totul din 
umbră. În cele din urmă, din generaţie în generaţie, oamenii respectă aceste 
reguli. Cei care nu cred în Dumnezeu trebuie să respecte aceste superstiții şi 
tradiţii, pentru a duce vieți relativ uşoare în grupuri sociale. Trăiesc căutând 
pacea, comoditatea şi bucuria. Deci de ce oamenii care cred în Dumnezeu 
nu trebuie să respecte aceste superstiții și tradiții? (Pentru că sunt protejaţi 
de Dumnezeu.) Sunt protejaţi de Dumnezeu. Oamenii care cred în 
Dumnezeu Îl urmează, iar El îi aduce în prezenţa şi în casa Lui. Fără 


permisiunea lui Dumnezeu, Satana nu îndrăzneşte să-ţi facă rău. Chiar dacă 


nu îi respecţi regulile, nu va îndrăzni să te atingă. Totuși, pe aceia care nu 
cred în Dumnezeu şi nu Îl urmează, Satana îi poate manipula după bunul 
plac. Maniera în care Satana manipulează oamenii este să stabilească 
diverse zicale şi reguli ciudate pe care să le respecţi. Dacă nu le respecţi, te 
va pedepsi. De exemplu, dacă nu venerezi zeul bucătăriei în a douăzeci și 
treia zi din a douăsprezecea lună a Anului Lunar, nu cumva vor exista 
consecințe? (Ba da.) Vor exista consecinţe, iar non-credincioşii nu 
îndrăznesc să sară peste acest ritual. În ziua aceea, trebuie, de asemenea, să 
mănânce batoane din susan pentru a lipi gura zeului bucătăriei şi a-l 
împiedica să-i pârască în Ceruri. Cum au apărut aceste reguli şi zicale 
superstițioase? Satana este cel care face anumite lucruri care sunt transmise 
prin tradiția orală. La rădăcină, provin de la Satana şi de la diverşi demoni 
necuraţi, duhuri rele şi conducători ai demonilor. Ei stabilesc aceste reguli și 
controlează oamenii, folosind aceste zicale superstițioase şi reguli şi 
făcându-i pe oameni să asculte de ele. Dacă nu asculţi de ele, te lovesc cu 
ceva feroce — te pedepsesc. Unii nu cred în aceste zicale superstițioase și 
casele lor sunt mereu dezordonate. Când merg la un templu budist pentru a 
li se ghici, li se spune: „Vai, ai încălcat cutare tabu. Trebuie să sapi sub 
casă, să ajustezi coşul de fum, să schimbi mobila şi să pui un talisman pe 
buiandrugul ușii. Atunci aceşti mici demoni nu vor îndrăzni să dea 
târcoale.” De fapt, un demon mai mare l-a subjugat pe cel mic, așa că 
demonul mic nu te va mai deranja. În felul acesta, viaţa devine mult mai 
liniştită. La început, această persoană nu a crezut, dar acum, când vede, 
spune: „Vai, chiar exista un mic demon care provoca atât de multe 
necazuri!” Nu are de ales şi crede în el. Cei care nu cred în Dumnezeu și 
încearcă să se descurce şi să supraviețuiască în această lume sunt controlați 
în întregime de cei răi, fără dreptul sau posibilitatea de a alege pentru ei 


înșiși — trebuie să creadă. Pe de altă parte, aceia dintre voi care cred în 


Dumnezeu, dacă tu continui să ai aceste gânduri, puncte de vedere 
superstițioase sau tradiționale, sau lucruri care țin de religie, dacă 
sărbătoreşti festivalurile lor, crezi în zicalele lor şi le continui tradițiile, 
modurile de trai şi atitudinile faţă de viaţă, iar sursa bucuriei tale în viaţă se 
bazează pe aceste zicale, atunci Îi spui lui Dumnezeu, folosind un fel de 
limbaj tăcut: „Nu cred în orchestrările Tale şi nici nu vreau să le accept” şi, 
de asemenea, le spui duhunilor rele, demonilor necurați și Satanei, folosind 
un limbaj tăcut: „Haideţi, cred în zicalele voastre şi sunt dispus să cooperez 
cu voi.” Deoarece, în ceea ce priveşte diversele atitudini pe care le 
promovezi şi gândurile, punctele de vedere și practicile tale, tu nu accepti 
adevărul, ci mai degrabă te conformezi gândurilor și punctelor de vedere ale 
duhurilor rele, ale demonilor necuraţi și ale Satanei și le pui în practică 
gândurile şi punctele de vedere prin modul în care te comporți şi acționezi, 
prin urmare, trăieşti sub puterea lor. De vreme ce eşti dispus să trăieşti sub 
puterea lor, făcând găluşte când ieşi din casă şi mâncând tăiței când te 
întorci acasă, şi trebuind să mănânci prăjituri din orez şi peşte în timpul 
Noului An Chinezesc, atunci pur şi simplu urmează-i. Nu ai nevoie să crezi 
în Dumnezeu şi nu trebuie să proclami că o faci. Oriunde mergi și în tot ce 
faci, urmezi modul de viaţă şi gândurile și punctele de vedere pe care ţi le-a 
insuflat Satana, priveşti oamenii şi lucrurile, te comporți şi acţionezi, şi 
trăieşti şi supravieţuieşti conform noțiunilor religioase, iar ceea ce faci nu 
are nicio legătură cu ceea ce te-a învăţat Dumnezeu, nu are nicio legătură cu 
adevărul. Deci eşti cu adevărat un adept al Satanei. De vreme ce îl urmezi 
pe Satana în inima ta, de ce mai stai aici? De ce mai asculți predica? Nu 
înseamnă asta că te dedai înșelătoriei? Că Îl huleşti pe Dumnezeu? De 
vreme ce eşti atât de obsedat de tradiții, superstiții și noțiuni religioase 
insuflate de Satana şi eşti prins în mrejele lor, și mai ai legături persistente 


cu ele, ar trebui să nu mai crezi în Dumnezeu. Ar trebui să locuieşti în 


templul budist, să arzi tămâie, să te ploconeşti, să tragi la sorți şi să cânți 
scripturi. Nu ar trebui să rămâi în casa lui Dumnezeu, nu eşti vrednic să-l 
asculți cuvintele sau să-l accepți îndrumarea. Prin urmare, de vreme ce 
proclami că ești un discipol al lui Dumnezeu, ar trebui să renunți la aceste 
tradiții, superstiții şi noțiuni religioase din partea familiei. Chiar şi la 
modurile tale de trai fundamentale: atât timp cât implică tradiții şi 
superstiții, ar trebui să renunţi şi să nu te agăţi de ele. Ceea ce Dumnezeu 
urăște cel mai mult sunt tradițiile umane, zilele de festival, datinile și 
anumite reguli de viaţă care provin din cultura populară şi de la familie, în 
spatele cărora existe anumite interpretări. De exemplu, anumiţi oameni 
trebuie să pună o oglindă pe buiandrugul ușii atunci când construiesc o 
casă, spunând că alungă duhurile rele. Crezi în Dumnezeu, totuşi încă te 
temi de demoni? Crezi în Dumnezeu, deci cum de încă pot demonii să te 
hărţuiască atât de uşor? Chiar eşti un adevărat credincios în Dumnezeu? În 
timpul Anului Nou Chinezesc, dacă un copil spune ceva cu ghinion, cum ar 
fi „dacă mor” sau „dacă mama moare”, ei continuă repede spunând: „Ptiu, 
ptiu, ptiu, cuvintele unui copil nu pot încălca tabuul, cuvintele unui copil nu 
pot încălca tabuul.” Le este frică de moarte, se tem că li se vor adeveri 
cuvintele. De ce te temi? Chiar dacă se adeverește, nu ai putea accepta 
această realitate? Ai putea să i te împotriveşti? Nu ar trebui s-o accepti de la 
Dumnezeu? Nu există tabuuri cu Dumnezeu, numai lucruri care sunt sau nu 
în conformitate cu adevărul. În calitate de credincios în Dumnezeu, nu ar 
trebui să aderi la niciun tabu, ci, în schimb, să abordezi aceste chestiuni 


conform cuvintelor lui Dumnezeu şi adevărurilor-principii. 


Părtășia de azi include subiecte legate de modul în care familiile 
condiționează tradițiile, superstițiile şi religia în oameni. Deşi s-ar putea să 
nu ştim prea multe despre aceste subiecte, este suficient să-ți spun, prin 


părtăşie, ce fel de atitudine ar trebui să ai şi cum ar trebui să le abordezi 


conform cuvintelor lui Dumnezeu și principiilor. Cel puţin, practica pe care 
ar trebui s-o promovezi este de a renunţa la ceea ce este legat de aceste 
subiecte şi să nu le mai păstrezi în inima ta sau să le mentii drept un mod de 
viață normal. Ce ar trebui să faci cel mai mult este să renunţ și să nu fu 
perturbat sau legat de ele. Nu ar trebui să-ți judeci pe baza lor viaţa şi 
moartea, norocul şi nenorocirea, şi, bineînţeles, cu siguranţă nu ar trebui să 
înfrunți sau să alegi pe baza lor calea ta viitoare. Dacă, atunci când ieşi din 
casă, vezi o pisică neagră și spui: „Oare azi va fi o zi cu ghinion? Oare se va 
întâmpla ceva cu ghinion?”, cum este acest punct de vedere? (Nu este 
corect.) Ce-ţi poate face o pisică? Chiar dacă există zicale superstițioase 
despre asta, acestea nu au nicio legătură cu tine, aşa că nu este nevoie să-ți 
fie frică. Să nu-ţi fie frică nici măcar de un tigru negru, cu atât mai puţin de 
o pisică. Totul este în mâinile lui Dumnezeu și tu nu ar trebui să te temi de 
Satana sau de duhurile rele, ca să nu mai vorbim de o pisică neagră. Dacă 
nu ai tabuuri în inima ta, urmăreşti numai adevărul şi crezi că totul este în 
mâinile lui Dumnezeu, chiar dacă există anumite zicale despre asta sau s-ar 
putea să-ți aducă ghinion, nu trebuie să-ți faci griji. De exemplu, într-o zi, 
auzi dintr-o dată o bufniţă, care îţi cântă la căpătâi. În folclorul chinezesc, se 
spune: „Nu te teme de cântecul bufniței, teme-te de râsul ei.” Această 
bufniță cântă și râde în același timp, lucru care te sperie de moarte şi te 
afectează puţin în inima ta. Dar gândeşte-te un minut: „Ceea ce este menit 
să se întâmple se va întâmpla, iar ceea ce nu este menit să se întâmple nu va 
fi permis de Dumnezeu. Sunt în mâinile lui Dumnezeu, la fel ca orice 
altceva. Nu mă tem şi nu sunt afectat de asta. Voi trăi cum ar trebui, voi 
urmări adevărul, voi practica vorbele lui Dumnezeu şi mă voi supune 
tuturor orchestrărilor Lui. Asta nu se poate schimba niciodată!” Când nimic 
nu te poate perturba, atunci este corect. Dacă, într-o zi, ai un vis urât, îți 


pierzi dinţii, îţi cade părul, spargi un bol, te vezi mort şi se întâmplă orice 


alt lucru rău simultan, într-un singur vis, niciuna dintre aceste scene nefiind 
de bun augur pentru tine — cum vei reacționa? Vei fi deprimat? Vei fi 
supărat? Vei fi afectat? Înainte, s-ar putea să fi fost supărat o lună sau două 
ŞI, în final, nu s-a întâmplat nimic, aşa că ai putut respira ușurat. Dar acum, 
eşti doar puţin perturbat şi, imediat ce te gândeşti că totul este în mâinile lui 
Dumnezeu, inima ta se linişteşte repede. Vu înaintea lui Dumnezeu cu o 
atitudine supusă şi asta este corect. Chiar dacă aceste semne rele vor duce 
cu adevărat la un lucru rău, există un mod de a rezolva asta. Cum poți 
rezolva acest lucru? Lucrurile rele nu sunt şi ele în mâinile lui Dumnezeu? 
Fără permisiunea Lui, Satana şi diavolii nu-ţi pot atinge nici măcar un fir de 
păr de pe trup. Mai ales în chestiuni care implică viața și moartea, nu este 
decizia Satanei. Fără permisiunea lui Dumnezeu, aceste chestiuni majore şi 
minore nu vor avea loc. Aşadar, indiferent ce fenomene rele visezi într-o 
noapte sau dacă simți ceva neobişnuit în trupul tău, nu-ți face griji, nu te 
simți neliniștit şi categoric nu te gândi să eviţi, să respingi sau să te 
împotriveşti. Nu încerca să foloseşti metode omenești, ca păpuşile voodoo, 
şedinţele de spiritism, trasul la sorţi, ghicitul sau să cauţi informaţii pe 
internet ca să eviţi aceste riscuri. Nu este nevoie de nimic din toate astea. 
Este posibil ca visul tău să indice că într-adevăr se va întâmpla ceva rău, 
cum ar fi să dai faliment, să-ți scadă acțiunile, să-ţi ia alții afacerea, să fii 
arestat de guvern în timpul unei adunări, să fii raportat în timp ce 
răspândeşti Evanghelia și așa mai departe. Și ce? Totul este în mâinile lui 
Dumnezeu, nu te teme. Nu fi îngrijorat, nu te necăji și nu te teme de lucruri 
rele care încă nu s-au întâmplat şi, desigur, nu te împotrivi şi nu te opune 
apariției oricăror lucruri rele. Fă ceea ce ar trebui să facă o ființă creată, 
îndeplineşte-ţi responsabilităţile şi obligațiile de ființă creată şi adoptă 
poziţia şi perspectiva pe care o ființă creată ar trebui să le aibă — aceasta 


este atitudinea pe care ar trebui s-o aibă fiecare atunci când înfruntă ceva; 


adică să accepte şi să se supună, lăsând lucrurile în voia orchestrărilor Lui, 
fără să se plângă. În felul acesta, orice zicale religioase, tradiţionale sau 
superstițioase sau consecinţe nu vor fi o problemă pentru tine şi nu vor 
provoca nicio perturbare; vei ieşi cu adevărat de sub puterea Satanei şi de 
sub influenţa întunericului, nefiind controlat de influenţa întunericului sau 
de orice gânduri de la Satana. Gândurile, sufletul şi întreaga ta fiinţă vor fi 
cucerite şi câştigate de cuvintele lui Dumnezeu. Nu este aceasta libertate? 
(Ba da.) Aceasta este libertate totală, să trăieşti în eliberare și libertate şi să 


ai asemănarea unui om. Ce grozav este acest lucru! 


În esență, acesta este conţinutul implicat în părtăşia de astăzi. Cât 
despre anumite tabuuri din obiceiurile vieții cotidiene, de exemplu, ce 
mâncare să nu consumi când experimentezi anumite boli, iar unii nu pot 
mânca alimente iuți pentru că tind să aibă călduri interne excesive, acestea 
nu implică modul în care cineva se comportă sau orice gânduri şi puncte de 
vedere, cu atât mai puţin calea pe care o urmează. Acestea nu se află în 
sfera părtăşiei noastre. Subiectul părtăşiei noastre care discută condiționarea 
din partea familiei are legătură cu gândurile şi punctele de vedere ale 
oamenilor, cu modul lor normal şi cu regulile lor de viață, precum și cu 
gândurile, punctele de vedere, poziţiile şi perspectivele lor față de diverse 
lucruri. Înlăturând aceste gânduri, puncte de vedere şi atitudini incorecte din 
toate perspectivele, următorul lucru în care trebuie să pătrundă indivizii este 
să caute şi să accepte gânduri, puncte de vedere, atitudini și perspective 
corecte faţă de lucruri. În regulă, asta e tot pentru părtășia pe subiectul de 


astăzi. Cu bine! 

Note de subsol: 
a. Tai Sui este prescurtarea pentru Zeul Tai Sui. În astrologia chineză, Tai Sui înseamnă Zeul 


Păzitor al Anului. Tai Sui guvernează tot norocul dintr-un anumit an. 


b. Textul original nu include expresia „ceea ce înseamnă să se îmbogăţească până la capăt şi 


care se pronunţă, în mandarină, asemănător cu numerele 1, 6 şi 8”. 


Cum să urmăreşti adevărul (16) 


Despre ce am avut părtăşie la ultima adunare? (La ultima adunare, 
Dumnezeu a avut părtăşie mai ales despre renunţarea la condiționarea din 
partea familiei, în legătură cu tradiția, superstiția şi religia. Dumnezeu a 
avut părtăşie detaliată despre anumite zicale superstițioase precum: 
„Găluşte la plecare, tăiţei la întoarcere” şi „Dacă ți se zbate ochiul stâng, vei 
avea noroc, dar dacă ţi se zbate dreptul, vei avea parte de un dezastru”, 
precum şi despre efectele pe care le au asupra oamenilor datinile 
tradiţionale legate de Anul Nou Chinezesc şi de alte sărbători. În acelaşi 
timp, Dumnezeu a avut părtășie despre modul corect în care trebuie să 
abordăm aceste zicale şi practici tradiționale şi superstițioase, acela de a 
crede că anumite evenimente chiar se vor petrece, crezând, de asemenea, că 
totul este în mâinile lui Dumnezeu. Indiferent de ce ar putea indica aceste 
zicale sau ce evenimente ar putea apărea, toți trebuie să adoptăm o atitudine 
de acceptare şi de supunere și să fim capabili să ne supunem orchestrării şi 
rânduielii lui Dumnezeu.) Acestea au fost elementele de bază ale părtăşiei 
noastre de la ultima adunare. În ceea ce priveşte conţinutul legat de tradiţii, 
superstiții şi religii pe care familiile le condiționează în oameni, am avut 
părtăşie detaliată despre câteva lucruri pe care oamenii le întâlnesc în viețile 
lor de zi cu zi. Deşi conţinutul părtăşiei noastre a acoperit numai tradițiile, 
superstițiile și religiile implicate în viaţa cotidiană a chinezilor, pe care le 
cunoaştem cu toţii, şi nu este reprezentativ pentru fiecare națiune şi rasă, 
tradițiile, superstițule şi religiile de care se agaţă oamenii care trăiesc în 
diferite regiuni și printre diferite rase sunt, în natură, la fel ca acestea — toți 
respectă anumite tradiții, obiceiuri de viață şi zicale superstițioase, care le- 
au fost transmise de strămoşii lor. Indiferent dacă aceste lucruri 


superstițioase sunt un efect psihologic al minţilor oamenilor sau dacă sunt 


obiectiv reale, pe scurt, atitudinea voastră faţă de ele ar trebui să fie de a 
recunoaşte clar gândul sau esenţa primare din spatele acestor superstiții. În 
acelaşi timp, nu ar trebui să fiți influenţaţi sau perturbaţi de ele. În schimb, 
ar trebui să credeți că tot ce ţine de oameni este în mâinile lui Dumnezeu, că 
nu superstițiile manipulează oamenii și că sigur nu superstițiile dictează 
sorțile oamenilor sau vieţile lor de zi cu zi. Indiferent dacă superstițiile sunt 
reale sau nu, indiferent dacă sunt eficiente sau adevărate, în orice caz, când 
abordează astfel de chestiuni, oamenii ar trebui să aibă un principiu care 
este în conformitate cu adevărul. Nu ar trebui să fie fermecaţi sau controlați 
de aceste superstiții și, cu siguranţă, nu ar trebui să le lase să interfereze cu 
obiectivele normale ale lucrului pe care-l urmăresc sau cu modul în care 
practică principiile. Dintre tradiție, superstiție și religie, superstiția creează 
cea mai mare interferenţă și exercită cea mai mare influenţă asupra vieților 
oamenilor şi a gândurilor şi punctelor de vedere pe care le au în legătură cu 
diverse chestiuni. În general, oamenii nu îndrăznesc să renunţe la aceste 
zicale şi definiții superstițioase, iar problemele de viață pe care aceste 
superstiții le creează nu sunt rezolvate niciodată. Faptul că oamenii nu 
îndrăznesc să se elibereze de cătușele acestor afirmaţii superstițioase din 
viețile lor cotidiene dovedeşte că încă nu au suficientă credință în 
Dumnezeu. Încă nu au pătruns cu adevărat sau nu au înţeles corect realitatea 
suveranității lui Dumnezeu asupra tuturor lucrurilor şi asupra sorții 
omenirii. Prin urmare, atunci când oamenii întâlnesc o zicală superstițioasă 
sau anumite sentimente care au legătură cu superstiția, vor fi legaţi de mâini 
şi de picioare. Mai ales când sunt implicate evenimente importante, legate 
de viaţă şi de moarte, de norocul lor, sau de viaţa şi moartea celor dragi, 
oamenii sunt înrobiți și mai mult de aceste așa-zise tabuuri şi afirmaţii 
superstițioase şi, într-o mare măsură, sunt incapabili să se elibereze. Se tem 


tot timpul că vor încălca tabuul şi se va adeveri, că s-ar putea să-i lovească 


un anumit ghinion şi că s-ar putea să li se întâmple ceva rău. Când vine 
vorba de superstiție, oamenii sunt întotdeauna incapabili să pătrundă esenţa 
problemei şi sunt cu atât mai puţin capabili să se elibereze de cătuşele a tot 
felul de afirmaţii. Desigur, sunt de asemenea incapabili să pătrundă 
influenţa pe care superstiția o are asupra vieților oamenilor. Din perspectiva 
comportamentului omenesc şi din gândurile şi părerile oamenilor despre 
superstiții, conștiința şi perspectivele gândurilor lor sunt încă afectate în 
mare măsură de Satana și controlate de un fel de forță invizibilă, din afara 
lumii materiale. Prin urmare, în vreme ce oamenii Îl urmează pe Dumnezeu 
şi Îi acceptă cuvintele, ei tot sunt controlaţi de zicale superstiţioase legate de 
norocul lor, de viață și de moarte și de existenţa lor. Adică, în adâncul 
gândurilor lor, tot cred că aceste afirmații superstițioase chiar sunt 
adevărate. Ce înseamnă faptul că ei cred asta? Înseamnă că oamenii încă 
sunt controlați de ghearele invizibile din spatele acestor superstiții, în loc să 
recunoască realmente că sorțile lor sunt conduse şi orchestrate de mâna lui 
Dumnezeu. De asemenea, înseamnă că ei nu sunt fericiți pe deplin sau nu se 
simt în largul lor să-și pună sorțile în mâinile lui Dumnezeu, ci sunt 
controlați involuntar de Satana. De exemplu, viețile de zi cu zi, regulile de 
supraviețuire, noţiunile și aşa mai departe ale oamenilor care fac afaceri 
regulat, ale oamenilor care călătoresc des și ale oamenilor care înainte 
credeau întrucâtva în activități şi zicale superstițioase, cum ar fi cititul pe 
chip, cele opt trigrame şi I Ching, studiile despre yin şi yang şi altele 
asemenea, sunt profund influențate, controlate şi manipulate de aceste 
superstiții. Cu alte cuvinte, orice fac trebuie să aibă o bază teoretică derivată 
din superstiție. De exemplu, când ies în oraş, trebuie să vadă ce scrie în 
calendar și dacă există vreun tabu. Când fac afaceri, când semnează 
contracte, când cumpără sau vând case şi aşa mai departe, trebuie neapărat 


să consulte calendarul în ziua aceea. Dacă n-o fac, se simt nesiguri şi nu ştiu 


ce s-ar putea întâmpla. Sunt siguri şi liniştiţi doar atunci când acționează și 
iau decizii după ce consultă calendarul. În plus, deoarece se întâmplă câteva 
lucruri rele ca urmare a faptului că au încălcat câteva tabuuri, înțelegerea și 
convingerea lor că aceste superstiții sunt reale devin ulterior definitive, iar 
ei ajung să fie înrobiți de aceste superstiții. Cred cu mai multă tărie că 
sorțile oamenilor, norocul, viața şi moartea lor sunt controlate de zicale 
superstițioase și că în lumea nevăzută, mistică, există o mână invizibilă 
mare, care le controlează norocul, viaţa şi moartea. Prin urmare, cred 
fervent în toate zicalele superstițioase, mai ales în cele strâns legate de 
viețile şi supraviețuirea lor, până la punctul în care, după ce cred în 
Dumnezeu, deşi recunosc verbal şi cred că sorțile oamenilor sunt în mâinile 
lui Dumnezeu, sunt adesea perturbaţi şi controlați involuntar, în adâncul 
inimii, de diverse afirmaţii superstiţioase. Unii chiar confundă aceste aşa- 
zise tabuuri din viaţă — ce se ciocneşte cu ce, ce este sortit să se întâmple în 
viaţa cuiva și alte astfel de afirmaţii superstițioase — cu adevărurile-principii 
şi le respectă. Aceste atitudini pe care oamenii le au faţă de superstiții 
afectează grav atitudinile pe care le au faţă de adevăr şi faţă de cuvintele lui 
Dumnezeu, în prezenţa Lui. De asemenea, afectează grav atitudinile pe care 
oamenii le au, în calitate de ființe create, fată de Creator şi, desigur, 
afectează atitudinea lui Dumnezeu față de acei oameni. Asta pentru că, în 
timp ce oamenii Îl urmează pe Dumnezeu, tot sunt controlaţi şi perturbaţi 
voit şi involuntar de diverse gânduri și zicale care implică superstiția şi le- 
au fost insuflate de Satana. În acelaşi timp, oamenilor le este dificil să 


renunţe la aceste diferite gânduri şi zicale, care au legătură cu superstiția. 


Dintre lucrurile pe care familiile le condiționează în oameni, de fapt, 
superstițiile interferează în cea mai gravă măsură cu oamenii şi formează 
cele mai profunde şi durabile efecte asupra lor. Prin urmare, când vine 


vorba de superstiții, oamenii ar trebui să cerceteze şi să ajungă să le 


cunoască, una câte una, în viețile lor cotidiene, și să vadă dacă au primit 
vreun fel de condiționare sau influenţă cu privire la superstiție, din partea 
familiei lor apropiate, a celei îndepărtate sau a clanurilor. Dacă da, ar trebui 
să renunțe pe rând la aceste superstiții, în loc să se agaţe de ele, pentru că 
aceste lucruri nu au nicio legătură cu adevărul. Când, în viața de zi cu zi a 
unui om, se dezvăluie frecvent practicarea unui mod de trai tradițional, asta 
îl poate face să vină ascultător și involuntar sub controlul Satanei. În plus, 
zicalele superstițioase care influențează gândurile oamenilor sunt și mai 
capabile să țină oamenii ferm controlaţi sub puterea Satanei. Prin urmare, în 
afară de tradiții şi religii, oamenii ar trebui să renunţe prompt la orice 
gânduri, păreri, zicale sau reguli legate de superstiție şi să nu se agaţe de 
ele. Cu Dumnezeu, nu există tabuuri. Cuvintele lui Dumnezeu, cerinţele Lui 
de la omenire şi intenţiile Lui sunt exprimate clar în cuvântul lui 
Dumnezeu. În plus, tot ceea ce le spune El oamenilor sau tot ce le cere în 
cuvintele Lui ține de adevăr şi nu conţine niciun element ciudat. Dumnezeu 
doar le spune oamenilor clar şi răspicat cum să acționeze şi ce principii să 
respecte în anumite chestiuni. Nu există tabuuri şi nici detalii sau zicale 
pretenţioase. Ceea ce ar trebui să respecte oamenii este să acționeze pe baza 
adevărurilor-principii, conform circumstanțelor lor propriu-zise. Ca să 
practici cuvintele lui Dumnezeu și să respecţi adevărurile-principu, nu 
trebuie să te uiţi la dată sau la oră; nu există tabuuri. De asemenea, nu este 
nevoie nici să consulți un calendar şi cu atât mai puţin un horoscop, sau 
dacă e lună plină sau lună nouă în ziua aceea; nu trebuie să-ți faci griji în 
privința acestor lucruri. Sub stăpânirea şi suveranitatea lui Dumnezeu, 
oamenii sunt degajaţi şi liberi. Inimile lor sunt calme, vesele şi liniștite şi nu 
pline de panică sau frică şi cu siguranţă nu de sentimentul că sunt ţinuţi în 
frâu. Panica, frica şi sentimentul că sunt ținuți în frâu sunt doar trăiri 


provocate de diverse zicale superstițioase. Adevărul, cuvintele lui 


Dumnezeu, cerinţele Lui şi lucrarea Duhului Sfânt aduc oamenilor pace și 
bucurie, degajare şi libertate, relaxare şi fericire. Pe de altă parte, superstiția 
le aduce exact opusul. Te leagă de mâini şi de picioare, împiedicându-te să 
faci cutare sau cutare lucru sau să consumi anumite mâncăruri. Orice faci 
este greşit şi implică un tabu şi totul trebuie să fie conform zicalelor 
vechiului almanah. Ce dată este în calendarul lunar, ce se poate face şi în ce 
zi, dacă poți ieşi din casă — chiar și tunsorile, îmbăierea, schimbarea 
hainelor şi întâlnirile cu oamenii — toate implică propriile tabuuri. Mai ales 
nunțile şi înmormântările, mutatul, comisioanele și căutarea unui loc de 
muncă depind şi mai mult de almanah. Satana foloseşte tot felul de zicale 
superstițioase şi bizare ca să lege strâns oamenii de mâini şi de picioare. 
Care este scopul lui când face asta? (De a controla oamenii.) În termeni 
moderni, este acela de a-şi face simțită prezența. Ce înseamnă asta? 
Înseamnă să-și anunţe prezenţa, să informeze oamenii că aceste afirmaţii 
despre tabuuri, pe care le promovează, sunt reale, că el are ultimul cuvânt, 
că poate face aceste lucruri şi că, dacă nu-l asculti, o să-ți ofere ceva la care 
să te uiţi. Cum este acea alegorie? „O femeie bătrână se dă cu ruj — ca să-ţi 
ofere ceva la care să te uiţi.” Înseamnă că dacă nu asculți sau dacă încalci 
acest tabu, atunci va trebui să aștepți şi să vezi şi vei suporta consecințele. 
Dacă oamenii nu cred în Dumnezeu, se tem de aceste tabuuri pentru că, la 
urma urmei, ei aparțin trupului şi nu pot lupta cu toate diversele forme ale 
diavolilor şi ale Satanei de pe tărâmul spiritual. Dar acum, că te-ai întors 
înaintea lui Dumnezeu, tot ce ține de tine, inclusiv gândurile și fiecare zi din 
viaţa ta, este sub controlul lui Dumnezeu. El te veghează şi te protejează. 
Trăieşti şi exiști sub stăpânirea lui Dumnezeu şi nu eşti în strânsoarea 
Satanei. Prin urmare, nu trebuie să mai respecţi aceste tabuuri. Din contră, 
dacă încă te temi că Satana îţi poate face rău sau că ţi se vor întâmpla 


lucruri rele dacă nu-l asculți pe Satana sau nu crezi în tabuurile despre care 


se vorbește în superstiții, asta arată că tot crezi că Satana îți poate controla 
soarta. În același timp, asta dovedeşte şi că eşti dispus să te supui 
manipulării Satanei și nu eşti dispus să accepţi suveranitatea lui Dumnezeu. 
Satana face toate acestea ca să anunţe oamenii că există cu adevărat. Vrea 
să-şi folosească puterile magice ca să controleze omenirea şi orice ființă 
vie. Scopul controlării acestor ființe vii este de a le distruge, iar scopul şi 
rezultatul final al distrugerii lor de către el este să le devoreze. Desigur, 
scopul pentru care le controlează este şi să-i facă pe oameni să-l venereze. 
Dacă diavolul Satana vrea să-şi facă simțită prezenţa, trebuie să 
demonstreze o oarecare eficiență. De exemplu, poate transforma un ou în 
fecale. Acest ou este dat altarului unui spirit rău şi, dacă ţi-e foame şi vrei 
să-l mănânci şi încerci să-l înşfaci de la diavol, va transforma oul în fecale, 
ca să-ți arate puterea lui. Va începe să-ţi fie frică de el şi nu vei îndrăzni să 
concurezi cu el pentru mâncare. Dacă un lucru te face să-ți fie frică de el şi 
apoi alt lucru te face să-ți fie frică de el, cu timpul, vei începe să crezi 
orbeşte în el. Dacă tu crezi orbeşte în el suficient de mult timp, vei începe 
să-l venerezi din adâncul inimii. Nu acestea sunt ţelurile acţiunilor Satanei? 
El acţionează tocmai pentru aceste țeluri. Indiferent dacă se află la sud sau 
la nord și indiferent ce rasă umană este, toţi venerează în genunchi duhurile 
rele şi necurate. De ce le venerează în genunchi? De ce ard tămâie continuu, 
din generație în generaţie, pentru aceste duhuri rele şi necurate pe care le 
venerează în genunchi? Dacă spui că nu sunt reale, atunci de ce atât de 
mulți oameni cred în ele și continuă să ardă tămâie pentru ele, să se 
ploconească în faţa lor, să le facă jurăminte și apoi să le îndeplinească, 
generație după generație? Nu pentru că acele duhuri rele şi necurate au 
făcut ceva? Dacă nu asculți cuvintele duhurilor rele, ele te vor face să te 
îmbolnăvești, să-ţi meargă rău, vor provoca dezastre care să se abată asupra 


ta şi vor face să se îmbolnăvească vacile familiei tale şi să nu poată ara 


câmpurile şi chiar vor provoca accidente de maşină celor din familia ta. Vor 
căuta modalităţi să te tulbure şi, cu cât vor face asta mai mult, cu atât mai 
multe necazuri vei avea. Nu poţi refuza să te supui şi, în cele din urmă, nu 
vei avea de ales şi le vei venera în genunchi și îți vei pleca de bunăvoie 
capul, ca să te supui lor, moment în care ele vor fi mulțumite. Din acel 
moment, le vei aparține. Uită-te la acei oameni din societate, care sunt 
controlați de duhurile vulpilor sau de diverse figuri de pe tărâmul spiritual, 
care apar pe altare. Cum spunem acestui lucru? Îi spunem a fi posedat și 
locuit de duhuri rele. Printre oamenii obișnuiți, asta se numește a fi 
controlat de un duh sau a avea trupul stăpânit de ceva. Când duhurile rele 
încep să caute trupuri pe care să le stăpânească, țintele lor nu vor să le lase 
să facă asta, aşa că duhurile rele interferează cu ele şi le perturbă, 
provocând accidente sau necazuri în familiile lor. Celor care fac afaceri le 
sunt provocate pierderi şi nu au niciodată clienți; li se pun piedici până în 
punctul în care nu se pot descurca și le este foarte greu să facă progrese. În 
cele din urmă, se supun şi sunt de acord. După ce sunt de acord, duhurile 
rele le folosesc trupurile fizice ca să facă lucruri, ca să înfăptuiască semne şi 
minuni, să atragă alți oameni, să trateze boli, să ghicească şi chiar să ajute la 
invocarea duhurilor morților şi aşa mai departe. Oare duhurile rele nu 
folosesc aceste mijloace pentru a induce în eroare, a corupe şi a controla 


oamenii? 


Dacă cei care cred în Dumnezeu au aceleași păreri şi opinii ca non- 
credincioşii, cu privire la aceste zicale superstițioase, care este natura 
acestui lucru? (Aceea de a-L sfida şi huli pe Dumnezeu.) Aşa este, acest 
răspuns este foarte precis, este o hulire gravă împotriva lui Dumnezeu! ÎI 
urmezi pe Dumnezeu şi spui că tu crezi în El, dar, în acelaşi timp, eşti 
controlat şi tulburat de superstiții. Ba chiar eşti capabil să urmezi gândurile 


insuflate oamenilor de superstiții şi, mai grav, unii dintre voi vă temeţi de 


aceste gânduri şi fapte care implică superstiții. Aceasta este cea mai gravă 
blasfemie împotriva lui Dumnezeu. Nu numai că ești incapabil să fu martor 
pentru Dumnezeu, dar îl şi urmezi pe Satana, împotrivindu-te suveranității 
lui Dumnezeu — aceasta este blasfemie împotriva Lui. Înţelegi? (Da.) Esenţa 
faptului că oamenii cred în superstiții sau urmează superstițiile este de a-L 
huli pe Dumnezeu, aşa că oare nu ar trebui să renunţi la diversele feluri de 
condiționare din partea superstițiilor? (Ba da.) Cea mai uşoară cale de a 
practica renunţarea la ele este să nu le laşi să te perturbe, indiferent dacă 
acele superstiții sunt reale sau nu și indiferent ce vor face să se întâmple. 
Chiar dacă afirmaţiile superstițiilor despre un anumit lucru sunt, în mod 
obiectiv, reale, nu ar trebui să fii tulburat sau controlat de ele. De ce? Pentru 
că totul este orchestrat de Dumnezeu. Chiar dacă Satana poate realiza ceva, 
asta se întâmplă cu permisiunea lui Dumnezeu. Fără aceasta, așa cum a spus 
Dumnezeu, Satana nu îndrăzneşte nici măcar să se atingă de un singur fir de 
păr de pe capul tău. Aceasta este o realitate şi este adevărul în care ar trebui 
să creadă oamenii. Prin urmare, indiferent care pleoapă ţi se zbate, sau dacă 
visezi că-ți cad dinții, că-ți pierzi părul sau că moare cineva, sau orice fel de 
coşmar, ar trebui să crezi că aceste lucruri sunt în mâinile lui Dumnezeu și 
nu ar trebui să fii influenţat sau perturbat de ele. Nimeni nu poate schimba 
lucrurile pe care Dumnezeu vrea să le realizeze şi nici lucrurile pe care le-a 
poruncit. Lucrurile care sunt poruncite şi plănuite de Dumnezeu sunt 
realități care au fost deja realizate. Indiferent dacă ai o premoniție sau ce fel 
de semne rele îți dau acești diavoli şi Satana de pe tărâmul spiritual, ar 
trebui să nu fu perturbat de ele. Crede doar că toate acestea sunt în mâinile 
lui Dumnezeu şi că oamenii ar trebui să se supună orchestrării și rânduielii 
Lui. Lucrurile care urmează să se întâmple sau cele care nu se pot întâmpla 
sunt toate sub controlul şi porunca lui Dumnezeu. Nimeni nu le poate 


schimba şi, cu atât mai puţin, nimeni nu se poate amesteca în ele. Aceasta 


este o realitate. Creatorul este Cel pe care oamenii ar trebui să-L venereze 
în genunchi, nu vreo forță de pe tărâmul spiritual, care poate adeveri sau 
restabili superstiții. Indiferent cât de vaste sunt puterile magice pe care le au 
diavolii şi Satana, indiferent ce minuni pot înfăptui, sau indiferent de 
lucrurile pe care le pot adeveri, de premoniţiile cărei persoane sau de ce 
zicale superstițioase pot transforma în realitate, niciunul dintre aceste 
lucruri nu înseamnă că țin în mâinile lor sorțile oamenilor. Ceea ce oamenii 
venerează în genunchi şi lucrul în care cred nu ar trebui să fie diavolii şi 
Satana, ci Creatorul. Acestea sunt lucrurile pe care oamenii ar trebui să le 
înțeleagă în legătură cu subiectul condiționării din partea familiei, care 
implică tradiții, superstiții şi religii. Pe scurt, fie că implică tradiţia, 
superstiția sau religia, atât timp cât un lucru nu are nicio legătură cu vorbele 
lui Dumnezeu, cu adevărul sau cu cerinţele lui Dumnezeu de la oameni, 
atunci aceştia ar trebui să-l abandoneze şi să renunțe la el. Indiferent dacă 
este un stil de viață sau un mod de gândire, sau dacă este o regulă sau o 
teorie, atât timp cât nu implică adevărul, este un lucru de care oamenii ar 
trebui să scape. De exemplu, în noțiunile oamenilor, lucrurile legate de 
religie, cum ar fi creştinismul, catolicismul, iudaismul şi așa mai departe, 
sunt considerate relativ nobile şi sacre comparativ cu superstiția, tradiția sau 
idolatria. În noţiunile lor şi în adâncul minţii, oamenii le admiră sau le 
favorizează într-o anumită măsură, dar chiar şi așa, ei ar trebui să renunţe la 
simboluri, sărbători şi semne legate de religie şi nu ar trebui să le preţuiască 
prea mult sau să le trateze aşa cum tratează adevărul, venerându-le în 
genunchi sau chiar rezervându-le un loc în inimile lor. Nu ar trebui să facă 
acest lucru. Simbolurile, activitățile, sărbătorile şi anumite lucruri simbolice 
religioase, precum şi anumite zicale relativ nobile din religie şi aşa mai 
departe, toate sunt în sfera subiectului religiei, despre care am vorbit. Pe 


scurt, scopul pentru care spun toate acestea este să te fac să înţelegi o 


realitate: când vine vorba despre lucruri care implică superstiția, tradiția şi 
religia, indiferent dacă sunt nobile sau relativ ciudate, atât timp cât nu 
implică adevărul, atât timp cât nu au nicio legătură cu acesta, oamenii ar 
trebui să renunţe la ele, nu să se agaţe de ele. Desigur, mai ales subiectele 
care încalcă adevărurile-principu ar trebui să fie abandonate și să nu fie 
păstrate, sub nicio formă. În mod categoric, oamenii ar trebui să renunţe la 
toate aceste lucruri care provin din condiționarea şi influențarea din partea 
familiei lor, unul câte unul, şi să nu se lase afectaţi de ele. De exemplu, când 
te întâlneşti cu anumiţi frați şi surori în timpul Crăciunului, imediat ce îi 
vezi, spui: „Crăciun fericit! Crăciun cu bucurie!” E bine să spui „Crăciun 
fericit?” (Nu, nu este.) Este potrivit să spui: „Întrucât comemorează ziua în 
care S-a născut Isus, oare nu ar trebui să ne luăm liber şi să nu facem nimic 
ŞI, indiferent cât de ocupați suntem cu lucrarea şi îndatoririle noastre, oare 
nu ar trebui să ne oprim şi să ne axăm pe comemorarea celei mai 
memorabile zile din acea perioadă din trecut a lucrării lui Dumnezeu?” (Nu, 
nu este potrivit.) De ce nu este potrivit? (Pentru că este o lucrare pe care 
Dumnezeu a făcut-o în trecut şi un lucru care nu are nicio legătură cu 
adevărul.) Din punct de vedere doctrinar, aşa stau lucrurile. Teoretic, ați 
priceput rădăcina problemei, dar în realitate? Aceasta este cea mai simplă 
chestiune şi nu-Mi puteţi da un răspuns. Lui Dumnezeu nu-l place când 
oamenii fac astfel de lucruri; detestă să vadă asta. E atât de simplu. În 
timpul celebrării sărbătorilor, non-credincioşii spun: „An Nou fericit! 


Crăciun fericit!” Dacă Mă salută, pur şi simplu dau din cap şi spun: „ȘI 


>? 1? 


tie!”, care înseamnă „Crăciun fericit şi ție!” Fac aceste urări cu apatie și 
gata. Dar nu spun niciodată asta când întâlnesc frați şi surori. De ce? Pentru 
că este o sărbătoare a non-credincioşilor, o sărbătoare comercială. În 
Occident, aproape fiecare sărbătoare, fie tradițională, fie inventată de om, 


este, de fapt, legată de comerţ şi de economie. Chiar şi pentru anumite 


națiuni cu o istorie vastă, sărbătorile lor sunt legate doar de tradiție şi s-au 
transformat treptat în diverse activităţi comerciale, începând cu secolul al 
XX-lea şi sunt oportunități de afaceri excelente pentru comercianți. 
Indiferent dacă aceste sărbători sunt comerciale sau tradiționale, în orice 
caz, nu au nimic de-a face cu oamenii care cred în Dumnezeu. Indiferent cât 
de entuziaşti în legătură cu aceste sărbători ar putea fi non-credincioșii sau 
chiar şi indivizii religioşi, sau cât de măreţțe și magnifice sunt aceste 
sărbători în oricare țară sau naţiune, ele nu au nicio legătură cu aceia dintre 
noi care-L urmează pe Dumnezeu și nu sunt sărbători pe care ar trebui să le 
tinem, cu atât mai puţin să le celebrăm sau comemorăm. Mai ales 
sărbătorile tradiționale care provin de la non-credincioşi, indiferent de la ce 
rasă, grup etnic sau perioadă, nu au nicio legătură cu noi. Nici măcar 
aniversările care au legătură cu fiecare perioadă şi cu fiecare segment din 
cele trei etape ale lucrării lui Dumnezeu nu au nicio legătură cu noi. De 
exemplu, sărbătorile din Epoca Legii nu au de-a face cu noi, iar Paștele, 
Crăciunul şi aşa mai departe, din Epoca Harului, cu siguranță nu au nicio 
legătură cu noi. Având părtășie despre aceste lucruri, ce vreau să-i fac pe 
oameni să înţeleagă? Că Dumnezeu nu respectă aceste sărbători sau vreun 
regulament în lucrurile pe care le face. El acționează detașat şi liber, fără 
niciun tabu, și nu comemorează niciodată nicio sărbătoare. Chiar dacă este 
începutul, sfârşitul sau o zi specială din lucrarea anterioară a lui Dumnezeu, 
El nu le comemorează niciodată. Dumnezeu nu comemorează şi nu îi 
atenționează pe oameni, subliniind aceste date, zile sau momente. Pe de o 
parte, asta le spune oamenilor că Dumnezeu nu comemorează aceste zile, că 
Lui nu-l pasă de ele. Pe de altă parte, asta le spune oamenilor că nu este 
nevoie ca ei să comemoreze sau să celebreze aceste zile, că nu ar trebui să 
le țină. Nu este nevoie ca oamenii să-și amintească nicio zi sau niciun 


moment care are legătură cu lucrarea lui Dumnezeu, cu atât mai puţin să le 


comemoreze. Ce trebuie să facă oamenii? Să se supună orchestrării lui 
Dumnezeu şi să-l accepte suveranitatea sub îndrumarea Lui. Trebuie să 
accepte adevărul şi să i se supună în viețile lor de zi cu zi. Atât este de 
simplu. În felul acesta, oare viaţa nu va fi mai ușoară şi mai plăcută pentru 
oameni? (Ba da.) Prin urmare, părtăşia despre aceste chestiuni aduce de fapt 
eliberare şi libertate fiecărei persoane, și nu încătuşare. Pentru că, pe de o 
parte, aceste subiecte sunt realități obiective şi lucruri adevărate pe care 
oamenii ar trebui să le înțeleagă şi, pe de altă parte, ele şi eliberează 
oamenii şi le permit să renunţe la aceste lucruri la care nu ar trebui să adere. 
În acelaşi timp, ele anunţă, de asemenea, oamenii că aceste lucruri nu 
reprezintă adevărul şi că există o singură cale de la Dumnezeu la care ar 


trebui să adere oamenii, iar aceea este cea a adevărului. Inţelegi? (Da.) 


Când vine vorba de subiectul familiei, pe lângă renunţarea la 
condiționarea din partea familiei, există alte aspecte la care oamenii ar 
trebui să renunţe. Înainte, am avut părtășie despre condiţionarea pe care 
familia o are asupra gândirii cuiva şi apoi am avut părtăşie despre diversele 
zicale referitoare la viață care sunt condiţionate în oameni de către familiile 
lor. Toate familiile le oferă oamenilor o viaţă stabilă şi loc să se dezvolte. 
De asemenea, le oferă un sentiment de siguranță, ceva pe care să se bazeze 
şi o sursă pentru necesarul de bază, în procesul dezvoltării lor. În afară de 
satisfacerea nevoilor lor emoţionale, familiile le satisfac oamenilor și 


nevoile materiale. Desigur, oamenii primesc și necesarul pentru viaţă 


Esa) 
Nea 


anumite cunoştinţe generale de viață de care au nevoie, pe măsură ce cresc. 
Există multe lucruri pe care oamenii le primesc de la familiile lor, așadar, 
pentru fiecare individ, familia este o parte a vieţii greu de îndepărtat. 
Beneficiile pe care familia le aduce oamenilor sunt numeroase, dar privind 
lucrurile din perspectiva conţinutului părtăşiei noastre, diversele influențe 


negative şi atitudinile şi perspectivele negative de viață pe care familia le 


aduce oamenilor sunt, de asemenea, numeroase. Adică, în vreme ce familia 
îți oferă multe lucruri esențiale pentru viaţa ta fizică, furnizându-ţi necesarul 
de bază şi oferindu-ți o ancoră emoțională şi sprijin, în acelaşi timp, îți 
aduce şi nişte necazuri inutile. Bineînţeles, este dificil ca oamenii să scape 
de aceste necazuri şi să renunţe la ele înainte să înțeleagă adevărul. Într-o 
anumită măsură, familia aduce atât mari, cât şi mici perturbări în viaţa ta 
cotidiană şi în existenţa ta, ceea ce face ca sentimentele tale faţă de familie 
să fie adesea complexe şi contradictorii. De vreme ce familia îţi satisface 
nevoile emoţionale, amestecându-se, în acelaşi timp, în viaţa ta la nivel 
emoțional, termenul „familie” evocă gânduri complexe şi greu de articulat 
pentru majoritatea oamenilor. Te simți plin de nostalgie, atașare şi, 
bineînţeles, recunoștință față de famila ta. Dar, în același timp, 
încurcăturile pe care ţi le-a adus familia te fac să simți că este o mare sursă 
de necazuri. Adică, după ce un om devine adult, conceptul de familie, 
gândurile şi perspectivele asupra familiei devin relativ complexe. Dacă 
renunţă la familia lor, o abandonează complet sau nu se mai gândesc deloc 
la ea, conştiinţa le va fi foarte încărcată. Dacă se gândesc la famila lor, 
evocă amintiri şi se cufundă în ele din toată inima, ca în copilărie, nu se vor 
simţi dispuşi să facă asta. Oamenii experimentează adesea acest fel de stare, 
acest fel de gândire, părere sau condiție, atunci când relaționează cu 
familiile lor, iar aceste gânduri și păreri sau condiţii provin şi ele din 
condiționarea din partea familiilor lor. Acesta este subiectul despre care 


vom avea părtăşie astăzi: povara pe care familia le-o aduce oamenilor. 


Tocmai am avut părtăşie despre felul în care familia face adesea un om 
să se simtă derutat şi inconfortabil. Vrea să renunțe complet, dar are un 
sentiment de vinovăţie în conştiinţă şi nu-l lasă inima. Dacă nu renunţă, ci 
investeşte din toată inima în familia lui şi vrea să se integreze în ea, adesea 


nu ştie ce să facă, din moment ce anumite păreri pe care le are sunt în 


dezacord cu cele ale familiei lui. Așadar, oamenii consideră că este foarte 
dificil să relaționeze cu familia lor; nu pot ajunge la o compatibilitate 
deplină cu aceasta, dar nici nu o pot aliena complet. Atunci, astăzi, să avem 
părtăşie despre felul în care un om ar trebui să-şi gestioneze relația cu 
familia. Acest subiect include anumite poveri care provin de la familia lui, 
ceea ce reprezintă al treilea subiect în conținutul despre renunţarea la 
familie — renunțarea la poverile care provin de la familie. Acesta este un 
subiect important. Care sunt unele dintre lucrurile pe care sunteţi capabili să 
le înţelegeți, legate de poverile care provin de la familie? Au ele legătură cu 
responsabilităuile, obligațiile, pietatea filială şi aşa mai departe? (Da.) 
Poverile care provin de la familie implică responsabilităţile, obligațiile şi 
pietatea filială pe care un om ar trebui să le îndeplinească pentru familia lui. 
Pe de o parte, acestea sunt responsabilitățile şi obligațiile pe care o persoană 
ar trebui să le îndeplinească, dar pe de altă parte — în anumite circumstanţe 
şi cu anumiți indivizi — ele devin perturbări în viaţa unui om, iar aceste 
perturbări sunt ceea ce numim poveri. Când vine vorba de poveri din partea 
familiei, putem discuta asta din două perspective. Una este cea a așteptărilor 
părintești. Fiecare părinte sau bătrân are așteptări diferite, mari sau mici, de 
la copiii lui. Ei speră că aceştia vor învăţa din greu, se vor comporta frumos, 
vor excela la şcoală, vor lua numai note de 10 şi nu vor trage chiulul. Vor ca 
aceştia să fie respectaţi de profesori și de colegii de clasă şi ca notele lor să 
fie, în mod regulat, peste 8. Dacă un copil ia nota 6, va fi bătut şi, dacă ia 
mai puţin de 6, trebuie să stea cu faţa la perete şi să se gândească la 
greşelile lui sau este pus să stea nemișcat, drept pedeapsă. Nu 1 se va da 
voie să mănânce, să doarmă, să se uite la TV sau să se joace pe computer, 
iar hainele frumoase şi jucăriile care i-au fost promise anterior nu-i vor mai 
fi cumpărate. Fiecare cuplu de părinți are diferite aşteptări de la copii şi-şi 


pune mari speranţe în ei. Speră că aceştia vor avea succes în viață, vor 


avansa rapid în carieră și le vor aduce onoare şi glorie strămoşilor şi 
familiei lor. Niciun părinte nu vrea ca aceştia să devină cerşetori, fermieri 
sau chiar tâlhari şi bandiți. Părinţii nu vor nici ca, după ce intră în societate, 
copiii lor să devină cetăţeni de mâna a doua, să caute în gunoi, să strige că 
au lucruri de vânzare pe trotuar, să devină vânzători ambulanți sau să fie 
desconsideraţi de ceilalți. Indiferent dacă aceste așteptări ale părinților pot fi 
îndeplinite de copiii lor, în orice caz, părinţii au tot felul de aşteptări de la 
copiii lor. Acestea sunt proiecția a ceea ce gândesc ei că sunt lucruri bune și 
nobile sau care merită urmărite de copiii lor, dându-le speranță şi năzuind că 
pot îndeplini aceste dorințe părintești. Deci ce creează, involuntar, aceste 
dorinţe ale părinţilor pentru copiii lor? (Presiune.) Ele creează presiune şi ce 
altceva? (Poveri.) Devin presiune şi devin şi cătușe. Întrucât părinţii au 
aşteptări de la copiii lor, ei şi-i vor disciplina, îndruma şi educa în 
conformitate cu acele aşteptări; ba chiar vor investi în copiii lor ca să le 
îndeplinească aşteptările sau vor plăti orice preţ pentru ei. De exemplu, 
părinții speră ca, la şcoală, copiii lor să exceleze, să fie în fruntea clasei, să 
aibă note peste 9 la fiecare test, să fie mereu primii — sau, în cel mai rău caz, 
să nu fie niciodată mai jos de locul cinci. După ce-și exprimă aceste 
aşteptări, oare, în același timp, părinţii nu fac şi anumite sacrificii, pentru a- 
şi ajuta copiii să atingă aceste țeluri? (Ba da.) Pentru a realiza acest lucru, 
copiii se vor trezi devreme dimineaţa ca să recitească lecțiile şi să 
memoreze textele, iar părinții lor se vor trezi și ei devreme ca să îi 
însoţească. În zilele călduroase, îi vor ajuta pe copii să se răcorească, le vor 
face băuturi răcoritoare, sau le vor cumpăra îngheţată. Se vor trezi la prima 
oră a dimineţii ca să le pregătească lapte de soia, batoane de aluat prăjite şi 
ouă. Mai ales în perioada examenelor, părinții își vor pune copiii să 
mănânce un baton de aluat prăjit şi două ouă, sperând că asta îi va ajuta să 


ia un 100. Dacă spui: „Nu pot mânca tot, un singur ou este de ajuns”, ei vor 


spune: „Copil naiv, vei lua doar zece puncte dacă mănânci un ou. Mai 
mănâncă unul pentru mami. Fă tot ce poţi; dacă vei reuși să-l mănânci pe 
acesta, vei lua 10.” Copilul spune: „Abia m-am trezit, încă nu pot mânca.” 
„Nu, trebuie să mănânci! Fu cuminte și ascultă-ţi mama. Mami face asta 
pentru binele tău, aşa că hai, mănâncă-l pentru mama.” Copilul se gândește: 
„Mamei îi pasă atât de mult! Tot ce face este pentru binele meu, aşa că-l voi 
mânca.” Ceea ce se mănâncă este un ou, dar ce se înghite de fapt? Presiune; 
reticenţă şi lipsă de voință. Mâncarea este bună, iar așteptările mamei sale 
sunt mari şi, din perspectiva umanității şi a conştiinţei, ar trebui să le 
accepte, dar din perspectiva rațiunii, ar trebui să se împotrivească unei astfel 
de iubiri şi să nu accepte acest mod de a face lucrurile. Dar, vai, nu poţi face 
nimic! Dacă nu mănânci, ea se va înfuria, iar tu vei fi bătut, certat şi chiar 
blestemat. Unii părinți spun: „Uită-te la tine, eşti atât de inutil că trebuie să 
faci mari eforturi și ca să mănânci un ou. Un baton de aluat prăjit şi două 
ouă nu înseamnă nota 10? Nu este totul pentru binele tău? Dar tot nu poți 
mânca — dacă nu poţi mânca, în viitor, vei cerşi mâncare. Faci cum vrei!” 
Mai sunt și anumiţi copii care chiar nu pot mânca, dar părinţii îi forțează s-o 
facă şi, după aceea, copiii varsă totul. Faptul că varsă, în sine, nu este mare 
lucru, dar părinții lor se înfurie şi mai tare, iar copiii nu numai că nu 
primesc empatie sau înţelegere, dar mai primesc şi reproşuri. Pe lângă 
faptul că primesc reproşuri, simt și mai mult că şi-au dezamăgit părinții şi 
se învinovăţesc şi mai mult. Viaţa nu este ușoară pentru acești copii, nu-i 
aşa? (Nu este uşoară.) După ce vomiţi, plângi pe ascuns în baie, prefăcându- 
te că încă vomiţi. Când ieși din baie, îți ştergi repede lacrimile, asigurându- 
te că mama ta nu vede. De ce? Dacă vede, vei fi certat şi chiar blestemat: 
„Uită-te la tine, atât de inutil; pentru ce plângi? Nu ești bun de nimic, nu 
poți nici măcar să mănânci o masă atât de bună. Ce vrei să mănânci? Dacă 


ar trebui să sari următoarea masă, ai putea să o mănânci pe aceasta, nu-i 


aşa? Te-ai născut ca să suferi! Dacă nu înveţi din greu, dacă nu te descurci 
bine la examene, vei ajunge să cerşești mâncare!” Fiecare cuvânt rostit de 
mama ta pare că are scopul de a educa, totuşi pare și un reproş — dar tu ce 
simți? Simţi aşteptările şi iubirea părinților tăi. Aşadar, în situația aceasta, 
indiferent cât de aspru vorbește mama ta, trebuie să accepți şi să-i înghiți 
cuvintele, cu lacrimi în ochi. Chiar dacă nu poţi mânca, trebuie să înduri şi 
să mănânci şi, dacă ţi-e greață, tot trebuie să mănânci. Este această viaţă 
uşor de îndurat? (Nu, nu este.) De ce nu? Ce fel de educaţie primeşti din 
aşteptările părinților tăi? (Că trebuie să treci cu bine examenele și să ai un 
viitor de succes.) Trebuie să arăţi că ai potențial, trebuie să te ridici la 
nivelul iubirii, trudei şi sacrificuilor mamei tale şi trebuie să îndeplineşti 
aşteptările părinților tăi şi să nu-i dezamăgești. Ei te iubesc atât de mult, au 
dat totul pentru tine şi îşi sacrifică propriile vieți pentru tine. Aşadar, ce au 
devenit toate sacrificiile, educaţia și chiar iubirea lor? Devin un lucru pe 
care trebuie să-l răsplăteşti şi, în acelaşi timp, devin povara ta. Aşa apare 
povara. Indiferent dacă părinții fac aceste lucruri din instinct, din iubire sau 
datorită cerinţelor sociale, în cele din urmă, faptul că folosesc aceste metode 
ca să te educe şi să te trateze şi chiar ca să-ți insufle tot felul de idei nu-i 
aduce sufletului tău detaşare, libertate, confort sau bucurie. Ţie ce îți aduc? 
Presiune, teamă, condamnarea şi neliniștea conștiinței tale. Ce altceva? 
(Cătuşe şi constrângeri.) Cătuşe şi constrângeri. În plus, cu asemenea 
aşteptări de la părinții tăi, nu poţi să te abţii și trăieşti pentru speranţele lor. 
Pentru a le îndeplini așteptările, pentru a nu le înşela așteptările şi pentru a 
nu-i face să-și piardă speranţa în tine, studiezi fiecare materie cu sârguinţă 
şi conştiinciozitate, în fiecare zi, şi faci tot ce-ţi cer ei să faci. Nu te lasă să 
te uiţi la televizor, aşa că te stăpânești, ascultător, şi nu te uiţi, deşi chiar îţi 
doreşti asta. De ce eşti capabil să te stăpâneşti? (De teamă să nu-mi 


dezamăgesc părinții.) Ţi-e teamă că, dacă nu-ţi asculți părinţii, rezultatele 


tale academice se vor înrăutăți cu adevărat, iar tu nu vei fi capabil să intri la 
o facultate prestigioasă. Eşti nesigur cu privire la viitorul tău. E ca şi cum 
fără controlul, reproşurile şi suprimarea din partea părinților tăi, nu ştii ce te 
aşteaptă pe calea ta. Nu îndrăznești să te eliberezi de constrângerile şi de 
cătuşele lor. Nu poţi decât să-i lași să-ți impună tot felul de reguli, să te 
manipuleze şi nu îndrăznești să-i înfrunți. Pe de o parte, nu ești sigur în 
privinţa viitorului tău; pe de altă parte, din cauza conştiinţei şi a umanității, 
nu ești dispus să-i înfrunți şi să-i rănești. Fiind copilul lor, simţi că ar trebui 
să-i asculți, pentru că tot ce fac ei este pentru binele tău, pentru viitorul şi 
perspectivele tale. Așadar, când îţi impun tot felul de reguli, pur şi simplu 
asculți de ele în tăcere. Chiar dacă, în inima ta, te împotriveşti de o sută de 
ori, tot nu te poţi abţine şi primeşti ordine de la ei. Nu-ţi dau voie să te uiţi 
la televizor sau să citeşti cărți distractive, aşa că nu te uiţi sau nu le citeşti. 
Nu te lasă să te împrieteneşști cu cutare sau cutare coleg, așa că nu te 
împrietenești cu el. Îţi spun la ce oră să te trezești, aşa că te trezeşti la ora 
aceea. Îţi spun la ce oră să te odihneşti, aşa că te odihnești la ora aceea. Îţi 
spun cât timp să înveţi, așa că înveţi cât timp îţi spun ei. Îţi spun câte cărţi 
să citeşti, câte aptitudini extracurriculare să-ți cultivi şi, atât timp cât îți 
oferă mijloacele financiare ca să înveţi, îi lași să-ţi dicteze şi să te 
controleze. Unii părinți, mai ales, au anumite așteptări speciale de la copiii 
lor, sperând că aceştia îi vor putea depăşi şi sperând şi mai mult că le pot 
îndeplini o dorinţă pe care ei nu au fost capabili să şi-o îndeplinească. De 
exemplu, unii părinți poate că au vrut să devină dansatori, dar din diverse 
motive — precum perioada în care au crescut sau condițiile din familie — în 
cele din urmă, nu au putut să-şi îndeplinească acea dorință. Aşadar, o 
proiectează asupra ta. Pe lângă faptul că-ţi cer să fii printre cei mai buni la 
şcoală şi să intri la o facultate de prestigiu, te înscriu și la cursuri de dans. 


Te pun să înveţi diverse stiluri de dans, în afara școlii, să înveţi mai mult la 


ora de dans, să exersezi mai mult acasă şi să fii cel mai bun din clasă. În 
cele din urmă, nu numai că-ți cer să intri la o facultate prestigioasă, dar îți 
cer şi să devii dansator. Poţi alege fie să devii dansator, fie să mergi la o 
facultate prestigioasă, urmând să faci cursuri postuniversitare şi să-ți iei 
doctoratul. Ai de ales doar între aceste două căi. Pe de o parte, în aşteptările 
lor, ei speră că vei învăţa pe brânci în școală, vei intra la o facultate de 
prestigiu, te vei remarca dintre semenii tăi şi vei avea un viitor prosper şi 
glorios. Pe de altă parte, îşi proiectează dorinţele neîmplinite asupra ta, 
sperând că tu le vei putea îndeplini în locul lor. În felul acesta, în ceea ce 
priveşte educaţia sau cariera ta viitoare, duci două poveri în acelaşi timp. Pe 
de o parte, trebuie să te ridici la nivelul aşteptărilor lor şi să-i răsplăteşti 
pentru tot ce au făcut pentru tine, străduindu-te ca, în cele din urmă, să te 
faci remarcat dintre semenii tăi, ca părinții tăi să se poată bucura de o viață 
bună. Pe de altă parte, trebuie să împlineşti visele pe care nu şi le-au putut 
împlini în tinerețe şi să-i ajuţi să-şi îndeplinească dorinţele. Este epuizant, 
nu-i așa? (Ba da.) Oricare dintre aceste poveri este deja mai mult decât 
suficientă pentru tine; oricare dintre ele te-ar împovăra și te-ar face să gâfâi. 
Mai ales în perioada actuală, în care competiția este acerbă, diversitatea 
cerințelor părinților de la copiii lor este pur şi simplu de nesuportat şi 
inumană; acestea sunt de-a dreptul absurde. Cum numesc non-credincioşii 
acest lucru? Şantaj emoţional. Indiferent cum îl numesc non-credincioşii, ei 
nu pot rezolva această problemă și nu-i pot explica limpede esenţa. Îl 
numesc șantaj emoţional, dar noi cum îl numim? (Cătuşe şi poveri.) Îl 
numim poveri. Când vine vorba de poveri, sunt acestea lucruri pe care un 
om ar trebui să le ducă? (Nu.) Sunt lucruri adiționale, lucruri în plus pe care 
trebuie să le accepţi. Nu sunt o parte din tine. Nu sunt lucruri pe care le au 
sau de care au nevoie trupul, inima şi sufletul tău, ci sunt adăugate. Vin din 


exterior, nu din interiorul tău. 


Părinţii tăi au tot felul de așteptări în legătură cu studiile tale şi 
alegerea carierei. Între timp au făcut diverse sacrificii și au investit foarte 
mult timp şi energie, ca să te lase să le îndeplineşti aşteptările. Pe de o parte, 
acest lucru are scopul de a te ajuta să le îndeplineşti dorințele; pe de altă 
parte, are scopul de a-și satisface propriile așteptări. Indiferent dacă 
aşteptările părinților tăi sunt sau nu rezonabile, pe scurt, aceste 
comportamente de la părinţi, împreună cu părerile, atitudinile şi metodele 
lor, servesc drept cătuşe invizibile pentru fiecare individ. Indiferent dacă 
pretextul lor este că o fac din iubire pentru tine, sau pentru perspectivele 
tale, sau ca să fii capabil să duci o viaţă bună în viitor, indiferent care sunt 
pretextele lor, pe scurt, obiectivul acestor cerințe, metodele acestor cerinţe 
şi punctul de plecare în gândirea lor sunt un fel de povară pentru orice 
individ. Nu sunt o necesitate a umanităţii. Întrucât nu sunt o necesitate a 
umanităţii, consecinţele acestor poveri pot fi doar de a distorsiona, perverti 
şi fragmenta umanitatea unui om; ele persecută, rănesc şi suprimă 
umanitatea cuiva. Aceste consecinţe nu sunt blânde, ci dăunătoare şi chiar 
afectează viaţa unui om. În rolurile lor de părinţi, ei îţi cer să faci diverse 
lucruri care sunt contrare nevoilor umanităţii, sau unele lucruri care se opun 
sau transcend instinctele umanităţii. De exemplu, s-ar putea să le permită 
copiilor lor să doarmă doar cinci sau şase ore pe noapte, când aceştia sunt în 
creştere. Copiii nu au voie să se odihnească înainte de 11 seara şi trebuie să 
se trezească la 5 dimineaţa. Nu pot face nicio activitate recreațională şi nici 
să se odihnească duminica. Trebuie să termine un anumit număr de teme și 
un anumit număr de lecturi extracurriculare, iar unii părinţi chiar insistă că 
aceştia trebuie să înveţe o limbă străină. Pe scurt, pe lângă cursurile predate 
la şcoală, trebuie, de asemenea, să-ți dezvolți un număr de abilități şi 
cunoştinţe adiționale. Dacă nu înveți, nu ești un copil bun, ascultător, 


muncitor sau sensibil; în schimb, eşti inutil, nu ești bun de nimic şi ești un 


netot. Sub pretextul că speră la ce este mai bun pentru copiii lor, părinții te 
privează de libertatea de a dormi, de libertatea copilăriei tale şi de 
momentele fericite din copilărie şi, în acelaşi timp, te privează de tot felul 
de drepturi pe care ar trebui să le ai în calitate de minor. Cel puţin, când 
corpul tău are nevoie de odihnă — de exemplu, ai nevoie de şapte până la opt 
ore de somn ca trupul tău să se recupereze — ei te lasă să te odihnești numai 
cinci până la şase ore, sau uneori dormi șapte până la opt ore, dar există un 
lucru pe care nu poţi să-l suporţi, acela că părinţii tăi te vor cicăli neîncetat 
sau îţi vor spune lucruri precum: „De acum înainte, nu trebuie să mergi la 
şcoală. Stai acasă şi dormi! Întrucât îţi place să dormi, poţi să-ţi dormi toată 
viaţa acasă. De vreme ce nu vrei să mergi la școală, în viitor, vei cerși 
mâncare!” Doar o dată nu te-ai trezit devreme și eşti tratat în felul acesta; 
nu este un tratament inuman? (Ba da.) Așadar, pentru a evita astfel de 
situaţii stânjenitoare, poţi doar să faci compromisuri şi să te stăpânești; te 
asiguri că te vei trezi la 5 dimineaţa şi mergi la culcare numai după 11 
seara. Te stăpâneşti de bunăvoie în felul acesta? Eşti bucuros s-o faci? Nu. 
Nu ai de ales. Dacă nu faci ce-ţi cer părinţii, s-ar putea să se uite urât la tine 
sau să te certe. Nu te vor bate, doar îţi vor spune: „Ti-am aruncat 
ghiozdanul la gunoi. Nu trebuie să mai mergi la şcoală. Pur şi simplu stai 
aşa. Când o să împlineşti 18 ani, poţi merge să te faci gunoier!” Cu acest 
potop de critici, nici nu te bat, nici nu te ceartă, ci doar te provoacă în felul 
acesta, iar tu nu poți suporta. Ce nu poți suporta? Nu poţi suporta când 
părintii îţi spun: „Dacă dormi o oră sau două în plus, în viitor, va trebui să 
cerşeşti mâncare ca un vagabond.” În adâncul sufletului, te simţi foarte 
neliniștit și trist că ai dormit acele două ore în plus. Simţi că le ești dator 
părinților pentru ele, că i-ai dezamăgit după toată truda pe care au investit-o 
în tine de-a lungul atât de multor ani, precum şi după toate grijile sincere pe 


care şi le-au făcut pentru tine. Te urăști, gândindu-te: „De ce nu sunt bun de 


nimic? Ce pot face cu acele două ore de somn în plus? Oare îmi vor 
îmbunătăți notele sau mă vor ajuta să intru la o facultate de prestigiu? Cum 
pot fi atât de neatent? Când sună alarma, ar trebui pur şi simplu să mă 
trezesc. De ce am mai ațipit puţin?” Te gândești cu atenție la asta: „Chiar 


|? 


sunt obosit. Într-adevăr, am nevoie să mă odihnesc!” Apoi mai chibzuieşti: 
„Nu pot gândi aşa. Oare asta nu înseamnă că-mi sfidez părinții? Dacă 
gândesc aşa, oare, în viitor, nu voi deveni realmente un cerşetor? Dacă 
gândesc aşa înseamnă că-mi dezamăgesc părinții. Ar trebui să-i ascult şi să 
nu fiu atât de încăpățânat.” Sub diversele pedepse şi reguli impuse de 
părinții tăi, precum şi diversele lor cerințe — atât rezonabile, cât şi 
nerezonabile — devii tot mai supus, dar, în același timp, toate lucrurile pe 
care le fac părinții tăi pentru tine devin, fără să ştii, cătuşe şi o povară 
pentru tine. Oricât de mult ai încerca, nu poţi scăpa și nu te poţi ascunde de 
ea; poţi numai să cari această povară oriunde mergi. Ce povară este aceea? 
„Tot ce fac părinții mei este de dragul viitorului meu. Sunt tânăr și ignorant, 
aşa că trebuie să-mi ascult părinţii. Tot ce fac ei este corect şi bun. Au 
suferit şi au investit prea mult pentru mine. Ar trebui să trudesc de dragul 
lor, să învăţ din greu, să găsesc o slujbă bună pe viitor şi să câştig bani ca 
să-i întrețin, să le ofer o viaţă bună și să-i răsplătesc. Asta ar trebui să fac și 
să gândesc.” Totuşi, când te gândeşti la felurile în care te-au tratat părinții 
tăi, când îti aminteşti de anii dificili pe care i-ai trăit, copilăria fericită pe 
care ai pierdut-o şi mai ales şantajul emoţional din partea părinților tăi, în 
adâncul sufletului simți că tot ce au făcut ei nu a fost pentru necesitățile 
umanităţii tale, nici pentru nevoile sufletului tău. A fost o povară. Deşi 
gândești aşa, nu ai îndrăznit niciodată să urăști, să înfrunți cum se cuvine şi 
direct şi să examinezi raţional, în modul pe care ţi l-a spus Dumnezeu, tot 
ce au făcut părinții tăi sau atitudinea lor faţă de tine. Nu ai îndrăznit 


niciodată să-ți tratezi părinții aşa cum se cuvine; nu-i așa? (Ba da.) Până 


acum, în chestiunile care privesc studiile sau alegerea unei cariere, ați 
deslușit efortul şi prețul pe care părinţii l-au plătit pentru voi, şi ce vă cer să 
faceţi şi ce pretind că ar trebui să urmăriţi? (Înainte, nu desluşeam aceste 
lucruri şi credeam că lucrurile pe care le făceau părinții mei erau din iubire 
pentru mine şi pentru progresul meu viitor. Acum, cu părtășia lui 
Dumnezeu, am puţin discernământ, aşa că nu văd lucrurile în felul acela.) 
Aşadar, ce este în spatele acestei iubiri? (Cătuşe, robie şi o povară.) De fapt, 
este privarea de libertate omenească și de fericirea copilăriei; este suprimare 
inumană. Dacă s-ar numi abuz, s-ar putea să nu fiţi capabili să acceptaţi 
acest termen, din perspectiva conștiinței voastre. Aşa că poate fi descrisă 
doar ca privarea de libertate omenească şi de fericirea copilăriei, precum și 
ca o formă de suprimare a minorilor. Dacă am spune că este hărţuire, nu ar 
fi tocmai potrivit. Numai că ești tânăr şi ignorant, iar ei au ultimul cuvânt în 
toate. Au control deplin asupra lumii tale, iar tu devii, fără să știi, marioneta 
lor. Îţi spun ce să faci, aşa că faci acel lucru. Dacă vor să studiezi dansul, 
trebuie să-l studiezi. Dacă spui: „Nu-mi place să studiez dansul; nu-mi 
place, nu pot ţine ritmul şi nu am echilibru”, ei vor spune: „Ghinion. 
Trebuie să-l studiezi pentru că îmi place mie. Trebuie s-o faci pentru mine!” 
Trebuie să studiezi chiar dacă plângi. Uneori, mama ta va spune chiar: 
„Studiază dansul pentru mami, ascultă ce-ţi spune mama. Acum eşti tânăr și 
nu înţelegi, dar când vei creşte, vei înţelege. Fac asta pentru binele tău; vezi 
tu, când eram tânără, eu nu am avut resursele necesare, nimeni nu mi-a 
plătit lecții de dans. Mami nu a avut o copilărie fericită. Dar ție îți este atât 
de bine acum. Tatăl tău şi cu mine câştigăm şi economisim bani ca să poți 
studia dansul. Eşti ca o mică prințesă, un mic prinţ. Ai atât de mult noroc! 
Mami şi tati fac asta pentru că te iubesc.” Cum răspunzi când auzi asta? 
Rămâi fără cuvinte, nu-i așa? (Ba da.) Adesea, părinţii cred că nu înțeleg 


nimic copiii lor şi că orice spun adulții este adevărat; cred că ei nu pot 


discerne binele de rău sau nu pot analiza singuri ce este corect. Așadar, 
înainte ca aceştia să ajungă la maturitate, părinții spun adesea lucruri în care 
nici măcar ei înşişi nu au prea multă încredere, ca să-şi inducă în eroare 
copiii şi să le amorțească inimile tinere, forțându-i să se conformeze, vrând- 
nevrând, rânduielilor lor, fără să aibă de ales. Mult mai mulți părinți, când 
vine vorba de educaţie, de insuflarea ideilor și de anumite lucruri pe care le 
cer copiilor lor să le facă, adesea se justifică, spunând orice vor. În plus, 
practic 99,9 la sută dintre părinți nu folosesc metode corecte şi pozitive ca 
să-şi îndrume copiii înspre felul în care să facă şi să înţeleagă totul. În 
schimb, le insuflă cu forța propriile preferinţe şi lucruri unilaterale, despre 
care cred că sunt bune și-și forţează copiii să le accepte. Desigur, 99,9 la 
sută dintre lucrurile pe care copiii le acceptă nu numai că nu sunt în 
conformitate cu adevărul, dar nu sunt nici gândurile şi părerile pe care se 
cuvine să le aibă oamenii. În același timp, nu sunt în conformitate nici cu 
necesitățile umanității pentru copiii la această vârstă. De exemplu, unii 
copii de cinci sau şase ani se joacă cu păpușile, sar coarda sau se uită la 
desene animate. Nu este normal? Care sunt singurele responsabilități ale 
părinților în această situaţie? Să supravegheze, să controleze şi să ofere 
îndrumare pozitivă, să-şi ajute copiii să nu accepte lucruri negative în 
această perioadă și să-i lase să accepte lucruri pozitive, care ar trebui să fie 
acceptate de această categorie de vârstă. De exemplu, la această vârstă, ar 
trebui să înveţe să se înţeleagă cu alți copii, să-şi iubească familia şi să-și 
iubească mama și tatăl. Părinţii ar trebui să-i educe mai bine, lăsându-i să 
înţeleagă că omul vine de la Dumnezeu, că ar trebui să fie copii buni şi să 
înveţe să asculte cuvintele lui Dumnezeu și să se roage când sunt tulburați 
sau reticenți să asculte, şi alte astfel de aspecte pozitive ale educației — 
restul are legătură cu satisfacerea intereselor lor copilăreşti. De exemplu, 


copiii nu ar trebui să fie învinovățiți pentru că vor să se uite la desene 


animate şi să se joace cu păpușşile. Unii părinţi își văd copilul de cinci sau 
şase ani că se uită la desene animate şi se joacă cu păpușşile şi îl dojenesc: 
„Nu ești bun de nimic! Nu te concentrezi să înveţi sau să lucrezi cum se 
cuvine la vârsta asta. Cu ce folos te uiţi la desene animate? Sunt numai 
șoareci şi pisici, nu poţi face ceva mai bun? Acele desene animate sunt 
numai despre animale, nu te poți uita la ceva cu oameni? Când te vei 
maturiza? Aruncă păpuşa aceea! Eşti prea mare ca să te joci cu păpuşi. 
Chiar nu eşti bun de nimic!” Crezi că, atunci când aud asta, copiii pot să 
înţeleagă ce vor să spună adulții? Ce ar face un copil la vârsta aceasta dacă 
nu să se joace cu păpuşi sau cu noroi? Ar trebui să construiască bomba 
atomică? Să scrie programe informatice? Este capabil de asta? La vârsta 
asta, ar trebui să se joace cu lucruri precum cuburi, maşini de jucărie și 
păpuși; este normal. Când oboseşte de la joacă, ar trebui să se odihnească şi 
să fie sănătos şi fericit. Când este încăpățânat sau nu ascultă de rațiune, sau 
când provoacă necazuri în mod voit, adulții ar trebui să-l educe: „Eşti 
nechibzuit. Nu așa ar trebui să se poarte un copil bun. Lui Dumnezeu nu-l 
place asta și nici lui mami şi tati nu le place.” Este responsabilitatea 
părinților să le dea sfaturi copiilor, nu să-şi folosească propriile metode şi 
cunoştinţe de adulţi, împreună cu dorinţele şi ambițiile unui adult, ca să le 
insufle sau să le impună ceva. Indiferent de vârsta copiilor, 
responsabilitățile pe care ar trebui să le îndeplinească părinții față de copiii 
lor sunt pur și simplu să ofere îndrumare pozitivă, educaţie, supraveghere și 
apoi consiliere. Când părinții își văd copiii manifestând unele gânduri, 
practici şi comportamente extreme, ar trebui să le ofere sfaturi şi îndrumare 
pozitivă ca să-i corecteze, spunându-le ce este bine şi ce este rău, ce este 
pozitiv şi ce este negativ. Aceasta este responsabilitatea pe care ar trebui s-o 
îndeplinească părinţii. În felul acesta, cu metodele potrivite de educare și 


îndrumare ale părinților lor, fără să-şi dea seama, copiii vor învăţa multe 


lucruri pe care nu le ştiau înainte. Astfel, atunci când oamenii acceptă multe 
lucruri pozitive și învaţă puțin despre bine și rău de la o vârstă fragedă, 
sufletul şi umanitatea lor vor fi normale și libere — sufletul lor nu va fi supus 
niciunei vătămări sau suprimări. Indiferent de sănătatea lor fizică, cel puțin 
mintea este sănătoasă și nu denaturată, pentru că au crescut într-un mediu 
educativ blând, fără să fie suprimaţi într-unul dăunător. Pe măsură ce copiii 
lor cresc, responsabilitățile şi obligaţiile pe care părinții ar trebui să le 
îndeplinească sunt să nu pună presiune asupra copiilor lor, să-i înrobească 
sau să se amestece în alegerile lor, adăugând povară după povară. În 
schimb, pe măsură ce copiii lor cresc, indiferent de personalitatea și calibrul 
acestora, responsabilitatea părinților este să-i îndrume într-o direcție 
pozitivă și blândă. Când copiii lor manifestă un limbaj, un comportament 
sau gânduri ciudate şi nepotrivite, părinții ar trebui să le ofere prompt 
sfaturi spirituale şi îndrumare şi corectare comportamentală. Cât despre cât 
de dispuşi sunt copiii lor să studieze, cât de bine învaţă, cât sunt de 
interesați să acumuleze cunoştinţe şi aptitudini şi ceea ce pot face când 
cresc, acestea ar trebui să fie adaptate la înzestrănile şi preferinţele lor fireşti 
şi la direcția intereselor pe care le au, permițându-le astfel să crească 
sănătos, liber şi viguros, în procesul de educație — aceasta este 
responsabilitatea pe care părinţii ar trebui s-o îndeplinească. În plus, aceasta 
este atitudinea pe care părinţii ar trebui să o aibă faţă de creşterea, studiile şi 
cariera copiilor lor, în loc să-şi forțeze copiii să le realizeze dorinţele, 
aspiraţiile, preferinţele sau chiar năzuinţele. În felul acesta, pe de o parte, 
părinții nu trebuie să facă sacrificii suplimentare; și, pe de altă parte, copiii 
pot creşte liber şi pot dobândi ceea ce se cuvine să înveţe din educația 
corectă şi potrivită primită de la părinții lor. Crucial este ca părinții să-și 
trateze corect copiii, conform talentelor, intereselor şi umanităţii lor; dacă-și 


tratează copiii conform principiului că „destinele oamenilor sunt în mâinile 


lui Dumnezeu”, atunci rezultatul final va fi, fără îndoială, bun. Să tratezi 
copiii conform principiului că „destinele oamenilor sunt în mâinile lui 
Dumnezeu” nu te împiedică să te ocupi de ei; ar trebui să-i disciplinezi când 
trebuie să fie disciplinați şi să fii cât de strict este necesar. Indiferent dacă 
este strict sau îngăduitor, principiul de tratare a copiilor este, aşa cum 
tocmai am spus, de a le permite să îşi urmeze cursul natural, de a le oferi 
îndrumare și ajutor pozitive şi apoi, în funcție de circumstanţele reale ale 
copiilor şi cât poţi tu de bine, de a le oferi ajutor şi sprijin în ceea ce 
priveşte aptitudinile, cunoştinţele sau resursele. Aceasta este 
responsabilitatea pe care ar trebui să o îndeplinească părinții, în loc să-şi 
forţeze copiii să facă ceea ce nu sunt dispuşi să facă sau să facă orice este 
contrar umanităţii. Pe scurt, aşteptările de la copii nu ar trebui să se bazeze 
pe concurența şi nevoile sociale actuale, pe tendințele sau pretenţiile 
societății sau pe diverse idei despre modul în care oamenii își tratează copiii 
în societate. Acestea ar trebui să se bazeze, mai presus de toate, pe cuvintele 
lui Dumnezeu şi pe principiul că „totul este în mâinile Lui”. Asta ar trebui 
să facă oamenii, mai presus decât orice. Cât despre ce fel de oameni vor 
deveni copiii cuiva în viitor şi cum va fi viața lor materială, în ale cui mâini 
sunt aceste lucruri? (În ale lui Dumnezeu.) Aceste lucruri sunt în mâinile lui 
Dumnezeu, nu în mâinile părinților şi nici ale altcuiva. Dacă părinții nu-și 
pot controla propria soartă, o pot controla pe cea a copiilor lor? Dacă 
oamenii nu-și pot controla propria soartă, o pot controla părinții lor? 
Aşadar, ca părinți, oamenii nu ar trebui să facă lucruri nesăbuite când vine 
vorba de studiile şi cariera copiilor lor. Ei ar trebui să îşi trateze copiii într- 
un mod rațional, fără a transforma propriile aşteptări în poveri pentru copiii 
lor; fără a transforma propriile sacrificii, costuri şi greutăţi în poveri pentru 
copiii lor; şi fără a transforma famila într-un purgatoriu pentru aceştia. 


Aceasta este o realitate pe care părinţii ar trebui să o înţeleagă. Unu dintre 


voi ar putea întreba: „Atunci ce fel de relaţie ar trebui să aibă copiii cu 
părinții lor? Ar trebui să îi trateze ca pe nişte prieteni, colegi sau să menţină 
o relație de tip senior-junior?” Poţi să te descurci cum crezi de cuviință. 
Lasă-i pe copii să aleagă ceea ce le place şi fă ceea ce crezi că este cel mai 


bine. Toate acestea sunt chestiuni neînsemnate. 


Cum ar trebui să gestioneze copiii așteptările părinților? Dacă ai întâlni 
părinți care îşi şantajează emoțional copiii, dacă ai întâlni astfel de părinți 
absurzi şi demonici, ce ai face? (Nu le-aş mai asculta învăţăturile; aş privi 
lucrurile conform cuvântului lui Dumnezeu.) Pe de o parte, trebuie să 
înţelegi că metodele lor educaționale, în ceea ce priveşte principiile, sunt 
greşite, iar felul în care te tratează este dăunător pentru umanitatea ta și, de 
asemenea, te privează de drepturile tale umane. Pe de altă parte, tu însuţi ar 
trebui să crezi că destinele oamenilor sunt în mâinile lui Dumnezeu. Ce îţi 
place să studiezi, lucrurile la care excelezi, sau ceea ce este capabil să 
realizeze calibrul tău omenesc — toate acestea sunt predestinate de 
Dumnezeu şi nimeni nu le poate schimba. Deşi părinții te-au adus pe lume, 
nici ei nu pot schimba niciunul dintre aceste lucruri. Prin urmare, indiferent 
ce îți cer părinţii tăi, dacă este un lucru pe care ești incapabil să îl faci, pe 
care nu-l poţi realiza sau pe care nu vrei să-l faci, poţi refuza. De asemenea, 
poți avea o discuţie rațională cu ei şi apoi te poţi revanşa în alte privinţe, 
alinându-le grijile în privința ta. Spui: „Liniştiţi-vă; destinele oamenilor 
sunt în mâinile lui Dumnezeu. În niciun caz nu voi merge pe calea greșită; 
voi merge cu siguranță pe calea cea dreaptă. Cu îndrumarea lui Dumnezeu, 
voi fi cu siguranță o persoană sinceră, o persoană bună. Nu vă voi înşela 
aşteptările pe care le aveţi de la mine şi nici nu voi uita bunătatea cu care 
m-aţi crescut.” Cum ar reacționa părinții după ce ar auzi aceste cuvinte? 
Dacă sunt non-credincioşi sau aparțin diavolilor, se vor înfuria. Pentru că 


atunci când spui: „Nu voi uita bunătatea cu care m-aţi crescut și nu vă voi 


dezamăgi”, sunt doar vorbe goale. Ai realizat asta? Ai făcut ce au cerut? 
Eşti capabil să te faci remarcat dintre semenii tăi? Poţi deveni un oficial de 
rang înalt sau poţi face avere, astfel încât ei să ducă o viaţă bună? Îi poţi 
ajuta să câştige beneficii tangibile? (Nu.) Nu se ştie; toate acestea sunt 
incertitudini. Indiferent dacă sunt furioși, fericiți sau îndură în tăcere, ce 
atitudine ar trebui să ai? Oamenii vin pe această lume ca să îndeplinească 
misiunea pe care le-a încredinţat-o Dumnezeu. Ei nu ar trebui să trăiască 
pentru a satisface aşteptările părinților lor, pentru a-i face fericiți, pentru a le 
aduce glorie sau pentru a le permite să aibă o viaţă prestigioasă în fața 
altora. Asta nu este responsabilitatea ta. Ei te-au crescut; indiferent cât a 
costat, au făcut asta de bunăvoie. A fost responsabilitatea şi obligația lor să 
te crească. Cât despre cât de multe așteptări au avut de la tine, cât de mult 
au suferit din cauza acestor aşteptări, cât de mulți bani au cheltuit, câți 
oameni i-au respins şi i-au desconsiderat şi cât de mult au sacrificat, totul a 
fost voluntar. Nu ai cerut asta; nu i-ai obligat s-o facă şi nici Dumnezeu n-a 
făcut asta. Au avut propriile motive pentru a face acest lucru. Din punctul 
lor de vedere, au făcut-o numai pentru ei înşişi. Poate părea că au făcut asta 
ca tu să ai o viaţă şi perspective bune, dar de fapt a fost ca să le aduci glorie 
şi nu ruşine. Prin urmare, nu ești obligat să-i răsplătești şi nici să le 
îndeplineşti dorinţele și aşteptările pe care le au de la tine. De ce nu ai 
această obligație? Pentru că nu asta te pune Dumnezeu să faci; nu este o 
obligație pe care ţi-a dat-o El. Responsabilitatea ta faţă de ei este să faci 
ceea ce copiii ar trebui să facă atunci când au nevoie de tine, străduindu-te 
din răsputeri să-ți îndeplineşti responsabilitățile de copil. Chiar dacă ei sunt 
cei care te-au adus pe lume şi te-au crescut, responsabilitățile tale față de ei 
sunt numai să speli rufele, să găteşti şi să faci curat când au nevoie să ai 


grijă de ei şi să le ţii de urât, la căpătâi, când sunt bolnavi. Atât. Nu ești 


obligat să faci orice spun și nu eşti obligat să fii sclavul lor. În plus, nu eşti 


obligat să le îndeplineşti dorințele neîmplinite, nu-i aşa? (Ba da.) 


Mai există un aspect al aşteptărilor părinților de la copiii lor, acela de a 
moşteni afacerea de familie sau meșteșugul strămoşesc. De exemplu, unele 
familii sunt familii de pictori; regula transmisă de strămoşii lor este că, în 
fiecare generație, trebuie să existe cineva care să moştenească această 
afacere de familie şi să continue tradiția familiei. Să spunem că, în generația 
ta, acest rol îți revine ție, dar nu-ţi place să pictezi şi nu te interesează acest 
lucru; preferi să studiezi materii mai simple. Într-o astfel de situaţie, ai 
dreptul să refuzi. Nu eşti obligat să moșteneşti tradițiile familiei tale şi nu ai 
nicio obligație să moşteneşti afacerea familiei sau meseria strămoşească, 
precum artele marțiale, un anumit meșteșug sau o abilitate şi aşa mai 
departe. Nu ești obligat să duci mai departe ce îţi cer ei să moștenești. În 
alte familii, fiecare generaţie cântă operă. În generaţia ta, părinţii te obligă 
să cânți operă de la o vârstă fragedă. Ai învăţat s-o faci, dar în adâncul 
sufletului, nu-ţi place. Astfel, dacă ţi s-ar cere să alegi o carieră, în niciun 
caz nu te-ai implica în vreuna care are legătură cu opera. Îţi displace această 
profesie din toată inima; în acest caz, ai dreptul să refuzi. Pentru că soarta ta 
nu este în mâinile părinților tăi — cariera pe care o alegi, lucrurile spre care 
sunt îndreptate interesele tale, ce vrei să faci şi pe ce fel de cale vrei să 
mergi, toate sunt în mâinile lui Dumnezeu. Toate acestea sunt orchestrate de 
Dumnezeu, nu de vreun membru al familiei tale şi cu siguranţă nu de 
părinții tăi. Rolul pe care îl joacă părinții în viaţa oricărui copil este doar de 
a fi tutori, de a oferi grijă şi companie, pe măsură ce copilul creşte. În cazuri 
mai bune, părinții sunt capabili să ofere îndrumare, educaţie şi direcție 
pozitivă copiilor lor. Acesta este singurul rol pe care îl pot îndeplini. Odată 
ce creșşti şi devii independent, rolul părinților tăi este doar de a fi un stâlp și 


un sprijin emoţional. Ziua în care devii independent în gândire şi în stilul de 


viaţă este ziua în care responsabilitățile și obligațiile părinţilor tăi față de 
tine sunt îndeplinite; relația ta cu ei a evoluat astfel de la cea de învăţător şi 
elev, tutore şi pupil. Nu aşa stau de fapt lucrurile? (Ba da.) Părinţii, rudele şi 
prietenii unor oameni nu cred în Dumnezeu; numai ei singuri cred în 
Dumnezeu. Ce se întâmplă în această situație? Acest lucru are sigur 
legătură cu predestinarea de la Dumnezeu. Dumnezeu te-a ales pe tine, nu 
pe ei; Dumnezeu Se folosește de mâinile lor ca să te crească până la 
maturitate şi apoi te aduce în familia Lui. În copilărie, atitudinea pe care ar 
trebui s-o ai faţă de aşteptările părinților tăi este să discerni între ce este 
corect şi ce este greșit. Dacă modul în care te tratează nu este conform 
cuvintelor lui Dumnezeu sau faptului că „destinele oamenilor sunt în 
mâinile lui Dumnezeu”, le poţi refuza așteptările şi poţi avea o discuţie 
rațională cu ei ca să-i faci să înţeleagă. Dacă încă eşti minor şi ei te suprimă 
cu forța, obligându-te să faci ce îţi cer, poţi doar să te rogi în tăcere lui 
Dumnezeu şi să-L lași pe El să-ţi deschidă o cale de scăpare. Dar dacă eşti 
adult, cu siguranţă le poţi spune: „Nu, nu trebuie să trăiesc conform căii pe 
care mi-aţi stabilit-o. Nu trebuie să-mi aleg calea în viață, modul de a trăi și 
țelul urmăririi mele conform căii pe care mi-aţi stabilit-o. Obligaţia voastră 
de a mă creşte a fost deja îndeplinită. Dacă putem să ne înţelegem și să 
avem lucruri pe care le urmărim și țeluri comune, atunci relația noastră 
poate rămâne aşa cum era; dar dacă nu mai avem aceleaşi aspirații și țeluri, 
atunci putem pur și simplu să ne luăm rămas bun deocamdată.” Cum sună 
asta? Ai îndrăzni să spui asta? Desigur, nu este nevoie să rupi relațiile cu 
părinții tăi aşa, în mod formal, dar cel puţin, în adâncul inimii, ar trebui să 
vezi clar acest aspect: deși părinții îți sunt cei mai apropiaţi oameni, nu ei ți- 
au dat cu adevărat viaţă, nu ei ţi-au permis să mergi pe calea cea dreaptă în 
viață şi nu ei te-au făcut să înţelegi toate principiile după care să te 


comporti. Dumnezeu a făcut-o. Părinții tăi nu-ţi pot furniza adevărul sau nu- 


ti pot da sfaturi corecte legate de adevăr. Așadar, în ceea ce priveşte relația 
ta cu părinții tăi, indiferent cât au investit în tine, sau cât de mulți bani au 
cheltuit, sau câte eforturi au făcut pentru tine, nu este nevoie să te 
împovărezi cu sentimente de vinovăţie. De ce? (Pentru că aceasta este 
responsabilitatea şi obligația pe care o au părinții. Dacă părinții fac toate 
acestea astfel încât copiii lor să se poată remarca dintre semenii lor şi de 
dragul îndeplinirii dorințelor părinților, acestea sunt intențiile şi motivele 
lor; nu este ceea ce le-a poruncit Dumnezeu să facă. Prin urmare, nu este 
nevoie să ne simțim vinovaţi.) Acesta este doar un aspect. Celălalt aspect 
este că, în prezent, mergi pe calea cea dreaptă, urmăreşti adevărul și vii 
înaintea Creatorului ca să îndeplinești îndatoririle unei fiinţe create; prin 
urmare, nu ar trebui să ai sentimente de vinovăție faţă de ei. 
Responsabilitatea faţă de tine, pe care se presupune că au îndeplinit-o, a 
făcut pur şi simplu parte din rânduielile lui Dumnezeu. Dacă ai fost fericit 
în perioada în care te-au crescut, aceasta a fost o favoare specială pentru 
tine. Dacă ai fost nefericit, desigur că şi aceasta a fost rânduiala lui 
Dumnezeu. Ar trebui să fii recunoscător că, astăzi, Dumnezeu ţi-a permis să 
pleci și să vezi clar esenţa părinților tăi și ce fel de oameni sunt ei. Ar trebui 
să înţelegi corect toate aceste lucruri, din adâncul inimii și, de asemenea, ar 
trebui să ai o soluţie precisă şi un mod de a le gestiona. În felul acesta, nu te 
simți mai liniştit în adâncul sufletului? (Ba da.) Dacă eşti mai liniștit, atunci 
e minunat. În orice caz, în aceste chestiuni, indiferent de cerinţele pe care 
părinții tăi le-au avut de la tine în trecut sau de cerinţele pe care le au acum, 
întrucât tu înţelegi adevărul și intențiile lui Dumnezeu și de vreme ce 
înţelegi ce spune Dumnezeu că ar trebui să facă oamenii — precum şi ce 
consecinţe îți aduc aşteptările părinților tăi — nu ar trebui să te mai simţi 
deloc împovărat în privinţa acestei chestiuni. Nu este nevoie să simţi că ţi-ai 


dezamăgit părinţii sau să simţi că, pentru că ai ales să crezi în Dumnezeu şi 


să-ți îndeplinești îndatoririle, nu ai reuşit să le oferi o viață mai bună, să le 
fii alături și să-ți îndeplineşti responsabilitatea filială faţă de ei, lucru care 1- 
a făcut să se simtă pustii emoţional. Nu este nevoie să te simți vinovat de 
acest lucru. Acestea sunt poverile pe care părinții le aduc copiilor lor şi 
toate sunt lucruri la care ar trebui să renunți. Dacă tu crezi cu adevărat că 
totul este în mâinile lui Dumnezeu, atunci ar trebui să crezi că problema 
greutăților pe care le îndură şi a fericirii de care se bucură de-a lungul vieţii 
este, de asemenea, în mâinile lui Dumnezeu. Indiferent dacă ești sau nu 
devotat părinților, asta nu va schimba nimic — părinții tăi nu vor suferi mai 
puțin pentru că tu le eşti devotat şi nu vor suferi mai mult pentru că nu le 
eşti. Dumnezeu le-a prestabilit soarta cu mult timp în urmă și nimic din 
toate astea nu se va schimba din cauza atitudinii tale faţă de ei sau a 
profunzimu sentimentelor dintre voi. Ei au propria soartă. Indiferent dacă 
sunt săraci sau bogaţi întreaga viaţă, indiferent dacă lucrurile merg sau nu 
merg bine pentru ei sau indiferent de calitatea vieţii lor, de beneficiile 
materiale, statutul social şi condițiile de trai de care se bucură, niciunul 
dintre aceste lucruri nu are prea multă legătură cu tine. Dacă te simţi 
vinovat față de ei, dacă simţi că le datorezi ceva şi că ar trebui să le fii 
alături, ce s-ar schimba chiar dacă le-ai fi alături? (Nimic nu s-ar schimba.) 
Conştiinţa ta s-ar putea să fie curată şi lipsită de vinovăţie. Dar dacă le-ai fi 
alături în fiecare zi, văzându-i că nu cred în Dumnezeu, urmăresc lucruri 
lumești şi se angajează în conversații triviale și bârfesc, cum te-ai simți? Ai 
fi liniștit în inima ta? (Nu.) Îi poţi schimba? Îi poţi salva? (Nu.) Dacă se 
îmbolnăvesc, iar tu ai mijloacele să ai grijă de ei, la căpătâiul lor, şi să le 
ușurezi puţin suferinţa, oferindu-le o oarecare alinare în calitate de copil al 
lor, atunci, odată ce se vor însănătoşi, se vor simţi alinați şi fizic. Dar dacă 
menționezi un singur lucru despre credinţa în Dumnezeu, te pot ataca prin 


opt sau zece contraargumente, rostind aberaţii atât de respingătoare încât să 


te îngrețoşeze timp de două vieţi. La exterior, conștiința ta ar putea fi 
împăcată şi ai putea simţi că nu te-au crescut în zadar, că nu ești un 
nerecunoscător nepăsător şi că nu le-ai oferit motive de râs vecinilor tăi. 
Însă doar pentru că ai conştiinţa împăcată, înseamnă asta că accepţi cu 
adevărat, din adâncul inimii, diversele lor idei, păreri, perspective asupra 
vieţii și moduri de trai? Chiar ești compatibil cu ei? (Nu.) Două feluri de 
oameni care merg pe căi diferite și au păreri diferite, indiferent ce relație 
sau conexiune fizică sau emoţională au, nu pot schimba punctul de vedere 
al niciuneia dintre părți. Este în regulă dacă cele două părți nu discută 
lucrurile împreună, dar imediat ce o fac, încep să se certe, apar conflicte şi 
se vor uri şi li se va face lehamite una de cealaltă. Deşi, la exterior, sunt 
înrudiți prin sânge, la interior, sunt dușmani, două tipuri de oameni la fel de 
incompatibili ca apa şi focul. În cazul acesta, dacă încă le ești alături, oare 
pentru ce faci asta? Oare pur şi simplu cauţi un lucru în legătură cu care să 
te superi sau există un alt motiv? Vei avea regrete de fiecare dată când îi vei 
întâlni, iar asta se numeşte suferință auto-provocată. Uni oameni se 
gândesc: „Au trecut atât de mulţi ani de când mi-am văzut părinţii. În trecut, 
au făcut nişte lucruri detestabile, hulindu-L pe Dumnezeu şi opunându-se 
credinţei mele în El. Acum sunt mult mai bătrâni; probabil că s-au schimbat 
până acum. Aşa că n-ar trebui să pun la suflet lucrurile rele pe care le-au 
făcut; oricum, toate sunt, în mare parte, uitate. În plus, atât emoţional, cât și 
din cauza conştiinţei, îmi este dor de ei și mă întreb cum o duc. Aşadar, cred 
că mă voi întoarce să văd ce fac.” Dar la o zi după ce te întorci acasă, 
dezgustul pe care l-ai simţit faţă de ei în trecut se întoarce, iar tu regreti: 
„Asta se numeşte familie? Aceştia sunt părinții mei? Nu sunt ei duşmani? 
Aşa erau şi înainte şi au acelaşi caracter și acum; nu s-au schimbat deloc!” 
Cum ar fi putut să se schimbe? Ceea ce au fost inițial este ceea ce vor fi 


mereu. Ai crezut că s-ar fi schimbat pe măsură ce au îmbătrânit și v-aţi fi 


putut înțelege? Nu ai cum să te înţelegi cu ei. După ce te-ai întors, imediat 
ce vei intra în casă, se vor uita la ce aduci în mâini, ca să vadă dacă este 
ceva scump, cum ar fi scoici abalone, castraveți de mare, aripioare de rechin 
sau vezici înotătoare de peşte, sau poate o geantă sau haine de firmă, sau 
bijuterii din aur și argint. De îndată ce te vor vedea cărând două sacoşe de 
plastic, una cu chifle la abur şi cealaltă cu câteva banane, vor vedea că încă 
eşti sărac şi vor începe să te cicălească: „Fiica lui cutare a plecat în 
străinătate şi s-a căsătorit cu un străin. Brățările pe care li le cumpără sunt 
din aur pur, iar ei le etalează oricând au ocazia. Fiul lui cutare a cumpărat o 
maşină şi îşi duce părinţii în călătorii şi excursii în străinătate, oricând are 
timp. Toţi se scaldă în gloria copiilor lor! Fiica lui cutare nu vine niciodată 
cu mâna goală. Le cumpără părinților ei cădiţe pentru picioare şi scaune cu 
masaj, iar hainele pe care le cumpără sunt fie din mătase, fie din lână. Au 
nişte copii atât de devotați; grija lor nu a fost în zadar! Noi nu am crescut 
decât ingrați nepăsător în familia asta!” Nu este aceasta o palmă peste față? 
(Ba da.) Nici măcar nu dau atenție chiflelor la abur și bananelor tale și tu tot 
te gândești la îndeplinirea responsabilităților tale de copil şi la pietatea 
filială. Părinții tăi adoră chiflele la abur şi bananele, iar tu nu i-ai văzut de 
mulți ani, aşadar cumperi aceste lucruri ca să-i emoţionezi şi să te revanşezi 
pentru conştiinţa ta vinovată. Dar, după ce te întorci, nu numai că nu 
reuşeşti să te revanșezi pentru această vină, dar înduri şi critici; cuprins de 
deznădejde, fugi din casă. A avut vreun sens să mergi acasă pentru a-ţi 
vizita părinţii? (Nu.) Nu te-ai întors acasă de atât de mult timp, dar lor nu le 
este dor de tine; nu spun: „E suficient doar să te întorci. Nu este nevoie să 
cumperi nimic. E bine să vedem că eşti pe calea cea dreaptă, că duci o viaţă 
sănătoasă şi ești în siguranţă în toate privinţele. Să putem să ne vedem și să 
avem o conversație sinceră este suficient de mulţumitor.” Nu le pasă dacă, 


în aceşti ani, ai dus-o bine sau nu, sau dacă ai înfruntat vreo dificultate sau 


chestiuni tulburătoare, pentru care ai nevoie de ajutorul părinţilor tăi. Nu-ţi 
oferă nicio vorbă de alinare. Dar dacă ei chiar ar spune astfel de lucruri, nu 
al fi atunci incapabil să pleci? După ce te dojenesc, te îndrepți și te simți 
complet justificat, lipsit de orice vină, gândindu-te: „Trebuie să plec de aici, 
acesta este cu adevărat un purgatoriu! Mă vor Jupui, îmi vor mânca trupul 
ŞI, după aceea, vor vrea să-mi bea sângele.” Relaţia cu părinții este cel mai 
dificil de gestionat emoţional, dar, de fapt, nu este în totalitate imposibil de 
gestionat. Oamenii pot trata corect şi rațional această chestiune doar pe baza 
înţelegerii adevărului. Nu începe din perspectiva sentimentelor şi nu începe 
de la percepțiile şi perspectivele oamenilor din lume. În schimb, tratează-ţi 
părinții cum se cuvine, conform cuvintelor lui Dumnezeu. Ce rol joacă de 
fapt părinţii, ce înseamnă de fapt copiii pentru părinţii lor, ce atitudine ar 
trebui să aibă copiii faţă de părinții lor şi cum ar trebui să gestioneze și să 
rezolve oamenii relația dintre părinţi şi copii? Oamenii nu ar trebui să 
privească aceste lucruri pe baza sentimentelor și nici nu ar trebui să fie 
influenţaţi de idei greşite sau de sentimente dominante; ar trebui să fie 
abordate corect, pe baza cuvintelor lui Dumnezeu. Dacă nu reușeşti să-ți 
îndeplineşti nicio responsabilitate faţă de părinții tăi în mediul predestinat 
de Dumnezeu sau dacă nu joci absolut niciun rol în viețile lor, înseamnă 
asta că nu le ești devotat? Te va acuza conştiinţa ta? Vecinii, colegii tăi de 
clasă şi rudele te vor mustra cu toţii şi te vor critica pe la spate. Te vor numi 
un copil lipsit de devotament, spunând: „Pentru tine, părinţii tăi au sacrificat 
atât de multe, au depus atât de multe eforturi şi au făcut atât de multe 
lucruri încă de când erai mic, iar tu, fiind un copil nerecunoscător, pur și 
simplu dispari fără urmă, fără ca măcar să trimiţi vorbă că ești în siguranță. 
Nu numai că nu te întorci de Anul Nou, dar nici măcar nu suni sau nu le 
trimiți nicio felicitare părinților tăi.” De fiecare dată când auzi astfel de 


cuvinte, conştiinţa ta sângerează și plânge, iar tu te simţi condamnat. „O, au 


dreptate.” Te înroşeşti la faţă de căldură, iar inima îți tremură ca şi cum ar fi 
străpunsă de ace. Ai avut aceste tipuri de sentimente? (Da, înainte.) Au 
dreptate vecinii şi rudele tale când spun că nu eşti devotat părinților? (Nu. 
Sunt devotat.) Explică-ţi raționamentul. (Deşi nu le-am fost alături 
părinților mei în aceşti ani sau nu am fost capabil să le îndeplinesc dorințele 
aşa cum fac oamenii din lume, faptul că mergem pe această cale a credinţei 
a fost prestabilit de Dumnezeu. Este calea cea dreaptă în viață şi este un 
lucru drept. De aceea spun că am fost devotat.) Raționamentul vostru este 
bazat tot pe doctrinele pe care oamenii le-au înțeles în trecut; vă lipseşte o 
explicație şi o înţelegere adevărată. Cine mai vrea să-şi împărtășească 
gândurile? (Îmi amintesc că, prima dată când am fost în străinătate, de 
fiecare dată când mă gândeam că rudele mele nu ştiau ce făceam acolo, că 
probabil mă criticau și spuneau că nu eram devotată, că eram o fiică lipsită 
de devotament pentru că nu eram acolo ca să am grijă de părinții mei — mă 
simţeam înrobită şi constrânsă de aceste gânduri. De fiecare dată când mă 
gândeam la asta, simţeam că le sunt datoare părinților mei. Dar astăzi, prin 
intermediul părtăşiei lui Dumnezeu, simt că părinții mei au avut grijă de 
mine pentru că îşi îndeplineau responsabilitățile părintești, că bunătatea lor 
faţă de mine a fost prestabilită de Dumnezeu și că ar trebui să-l mulţumesc 
lui Dumnezeu şi să-l răsplătesc iubirea. Acum, că am credinţă şi merg pe 
calea cea dreaptă în viaţă, lucru care este drept, nu ar trebui să mă simt 
îndatorată faţă de părinţii mei. În plus, dacă părinţii mei se pot bucura sau 
nu de grija din partea copiilor lor, care le sunt alături, este de asemenea 
prestabilit de Dumnezeu. După ce am înţeles aceste lucruri, pot să renunţ, 
într-o oarecare măsură, la acest sentiment de îndatorare pe care îl aveam în 
inima mea.) Foarte bine. În primul rând, cei mai mulţi oameni aleg să plece 
de acasă pentru a-și îndeplini îndatoririle parţial din cauza circumstanțelor 


obiective cuprinzătoare, care îi obligă să-şi părăsească părinţii; nu le pot fi 


alături părinților lor, ca să aibă grijă de ei şi să le țină de urât. Nu este vorba 
că au ales de bunăvoie să-și părăsească părinţii; acesta este motivul obiectiv. 
În al doilea rând, subiectiv vorbind, pleci să-ţi îndeplineşti îndatoririle nu 
pentru că ai vrut să-ţi părăseşti părinţii şi să scapi de responsabilitățile tale, 
ci datorită chemării lui Dumnezeu. Pentru a coopera cu lucrarea lui 
Dumnezeu, a-l accepta chemarea şi a îndeplini îndatoririle unei ființe 
create, nu ai avut încotro şi ţi-ai părăsit părinții; nu le-ai putut rămâne 
alături pentru a le ţine de urât şi a avea grijă de ei. Nu i-ai părăsit ca să eviti 
responsabilitățile, nu-i aşa? Să-i părăseşti ca să-ți eviți responsabilităţile şi 
să fii nevoit să-i părăseşti pentru a răspunde chemării lui Dumnezeu și a-ţi 
îndeplini îndatoririle — aceste lucruri nu au două naturi diferite? (Ba da.) În 
inima ta, ai ataşamente şi gânduri emoţionale față de părinții tăi; 
sentimentele tale nu sunt lipsite de conţinut. Dacă circumstanţele obiective 
o permit și eşti capabil să le fii alături îndeplinindu-ți, în același timp, 
îndatoririle, atunci ai fi dispus să le fii alături, având grijă de ei în mod 
regulat şi îndeplinindu-ţi responsabilitățile. Dar din cauza circumstanțelor 
obiective, trebuie să-i părăseşti; nu le poţi rămâne alături. Nu este vorba că 
nu vrei să-ți îndeplineşti responsabilitățile de copil al lor, ci că nu poți. Nu 
este acest lucru diferit în natură? (Ba da.) Dacă ai fi plecat de acasă pentru a 
evita să fii devotat părinților şi să-ți îndeplinești responsabilitățile, ar 
reprezenta o lipsă de devotament și de umanitate. Părinţii tăi te-au crescut, 
dar abia aștepți să-ți întinzi aripile şi să pleci repede pe cont propriu. Nu 
vrei să-ți vezi părinții și nu dai atenție când auzi că au întâmpinat vreo 
dificultate. Chiar dacă ai mijloacele să ajuţi, n-o faci; pur şi simplu te 
prefaci că nu auzi şi îi laşi pe ceilalți să spună orice doresc despre tine — pur 
şi simplu nu vrei să-ţi îndeplineşti responsabilitățile. Asta înseamnă să nu fu 
devotat părinţilor. Însă așa stau lucrurile acum? (Nu.) Mulţi oameni şi-au 


părăsit judeţele, oraşele, provinciile sau chiar ţările pentru a-și îndeplini 


îndatoririle; deja sunt departe de orașele lor natale. În plus, nu le convine să 
păstreze legătura cu familiile lor, din diverse motive. Ocazional, se 
interesează de situaţia actuală a părinților lor, de la oamenii care au venit 
din același oraş natal și se simt ușurați când aud că părinții lor sunt încă 
sănătoși şi se descurcă bine. De fapt, nu ești lipsit de devotament; nu ai 
ajuns în punctul în care îți lipseşte umanitatea, în care nici măcar nu vrei să 
al grijă de părinţii tăi sau să-ți îndeplinești responsabilitățile față de ei. Din 
diverse motive obiective, trebuie să faci această alegere, așadar nu ești lipsit 
de devotament. Acestea sunt cele două motive. Şi mai există unul: dacă 
părinții tăi nu sunt tipul de oameni care te persecută în mod deosebit sau 
care te împiedică să crezi în Dumnezeu, dacă te sprijină în credinţa ta sau 
dacă sunt fraţi şi surori care cred în El, ca tine, ei înşişi membri ai casei lui 
Dumnezeu, atunci care dintre voi nu se roagă în tăcere lui Dumnezeu când 
se gândeşte la părinţii săi, în sinea lui? Care dintre voi nu-și încredinţează 
părinții — împreună cu sănătatea, siguranţa și toate necesitățile lor în viaţă — 
în mâinile lui Dumnezeu? Să-ţi laşi părinții în mâinile lui Dumnezeu este 
cea mai bună cale de a le arăta respect filial. Nu speri ca ei să înfrunte tot 
felul de dificultăţi în viețile lor şi nu speri să ducă o viaţă rea, să mănânce 
prost sau să aibă o sănătate precară. În adâncul inimii, cu siguranţă speri că 
Dumnezeu îi va proteja şi îi va ţine în siguranţă. Dacă au credinţă în 
Dumnezeu, speri să-şi poată îndeplini propriile îndatoriri şi, de asemenea, 
speri că pot rămâne fermi în mărturia lor. Asta înseamnă îndeplinirea 
responsabilităților umane; atât pot realiza oamenii cu propria umanitate. În 
plus, cel mai important este că, după ani de credință în Dumnezeu şi după 
ascultarea atâtor adevăruri, cel puţin oamenii au această mică înţelegere și 
pătrundere: soarta omului este determinată de Ceruri, omul trăieşte în 
mâinile lui Dumnezeu, iar a avea grija şi protecția lui Dumnezeu este mult 


mai important decât preocupările, pietatea filială sau compania propriilor 


copii. Nu te simţi uşurat că părinții tăi sunt în grija şi sub protecția lui 
Dumnezeu? Nu trebuie să te îngrijorezi în privinţa lor. Dacă îți faci griji, 
asta înseamnă că nu ai încredere în Dumnezeu; credinţa ta în El este prea 
mică. Dacă ești cu adevărat îngrijorat şi preocupat în legătură cu părinții tăi, 
atunci ar trebui să te rogi des lui Dumnezeu, să-i încredinţezi în mâinile 
Sale şi să-L lași să orchestreze şi să rânduiască totul. Dumnezeu stăpâneşte 
peste soarta omenirii şi stăpânește fiecare zi a ei şi tot ce 1 se întâmplă, 
aşadar de ce îți mai faci griji? Nu-ţi poţi controla nici propria viaţă, tu 
însuți ai o mulțime de dificultăți, ce ai putea face pentru ca părinții tăi să 
trăiască fericiți în fiecare zi? Nu poţi decât să lași totul în mâinile lui 
Dumnezeu. Dacă sunt credincioși, cere-l lui Dumnezeu să-i conducă pe 
calea cea dreaptă, ca, în cele din urmă, să poată fi mântuiți. Dacă nu sunt 
credincioşi, lasă-i să meargă pe orice cale vor. Pentru părinţii care sunt mai 
buni şi au puțină umanitate, poţi să te rogi lui Dumnezeu să îi 
binecuvânteze ca să-şi poată petrece fericiți anii rămaşi. Cât despre modul 
în care lucrează Dumnezeu, El are rânduielile Sale, iar oamenii ar trebui să 
se supună acestora. Așadar, per total, oamenii cunosc, în conștiința lor, ce 
responsabilități îndeplinesc faţă de părinţii lor. Indiferent ce atitudine faţă 
de părinți aduce această cunoaştere, fie că este grijă, fie că este alegerea de 
a fi prezent alături de ei, în orice caz, oamenii nu ar trebui să se simtă 
vinovaţi sau să aibă conştiinţa încărcată pentru că nu şi-au putut îndeplini 
îndatoririle față de părinţii lor, din cauză că au fost afectați de circumstanţe 
obiective. Aceste probleme și altele asemenea lor nu ar trebui să devină 
necazuri în viaţa de credință în Dumnezeu a oamenilor; ar trebui să se 
renunţe la ele. Când vine vorba despre aceste subiecte legate de îndeplinirea 
responsabilitătilor faţă de părinți, oamenii ar trebui să aibă aceste înțelegeri 
precise şi nu ar trebui să se mai simtă constrânși. Pe de o parte, din adâncul 


inimii, ştii că nu eşti lipsit de devotament faţă de părinți şi nu te eschivezi 


sau îți eviți responsabilitățile. Pe de altă parte, părinții tăi sunt în mâinile lui 
Dumnezeu, deci pentru ce să-ți faci griji? Orice grijă ar putea avea cineva 
este de prisos. Fiecare persoană va trăi lin până la sfârşit, conform 
suveranităţii şi rânduielilor lui Dumnezeu, ajungând la capătul drumului ei, 
fără abateri. Aşadar, nu este nevoie ca oamenii să se mai îngrijoreze în 
privința acestei chestiuni. Dacă eşti devotat, dacă ţi-ai îndeplinit 
responsabilitățile față de părinți tăi sau dacă ar trebui să răsplătești 
bunătatea părinților tăi — acestea nu sunt lucruri la care ar trebui să te 


gândeşti; sunt lucruri la care ar trebui să renunti. Nu-i așa? (Ba da.) 


În ceea ce priveşte subiectul aşteptărilor părinţilor de la copiii lor, am 
avut părtăşie despre aspectele studiilor şi ale slujbei. Care sunt faptele pe 
care oamenii ar trebui să le înțeleagă în această privință? Dacă îți asculți 
părinții şi înveți pe brânci conform așteptărilor lor, oare asta înseamnă că 
sigur vei obține succese măreţe? Oare asta chiar îți poate schimba soarta? 
(Nu.) Atunci ce te aşteaptă în viitor? Ceea ce a rânduit Dumnezeu pentru 
tine — soarta pe care ar trebui să o ai, poziția pe care ar trebui să o ai între 
oameni, calea pe care ar trebui să mergi şi mediul de viaţă pe care ar trebui 
să-l ai. Dumnezeu a rânduit deja aceste lucruri pentru tine, cu mult timp în 
urmă. Aşadar, când vine vorba de aşteptările părinților tăi, nu ar trebui să 
duci nicio povară. Dacă faci aşa cum cer părinţii tăi, soarta ta rămâne 
aceeași; dacă nu urmezi aşteptările părinților tăi şi îi dezamăgeșşti, soarta ta 
tot rămâne aceeaşi. Oricum este menită să fie calea dinaintea ta, aşa va fi; a 
fost deja predestinată de Dumnezeu. În mod similar, dacă îndeplineşti 
aşteptările părinților tăi, îi mulțumeşti şi nu-i dezamăgeşti, oare asta 
înseamnă că vor putea duce o viață mai bună? Le poate schimba soarta de 
suferință şi abuzuri? (Nu.) Unii cred că părinții le-au oferit prea multă 
bunătate când i-au crescut și că au suferit foarte mult în perioada aceea. Așa 


că vor să găsească o slujbă bună și apoi îndură greutăţi, trudesc, sunt 


sârguincioşi şi muncesc din greu ca să câştige mulți bani şi să facă avere. 
Ținta lor este să le ofere părinților o viață privilegiată în viitor, în care să 
trăiască într-o vilă, să conducă o maşină frumoasă şi să mănânce şi să bea 
bine. Însă după ani de muncă susţinută, deşi condiţiile de trai şi 
circumstanțele li s-au îmbunătățit, părinţii lor se sting fără să se bucure nici 
măcar o zi de acea prosperitate. Cine este vinovat pentru asta? Dacă lași 
lucrurile să-și urmeze cursul, dacă-L laşi pe Dumnezeu să orchestreze şi nu 
duci această povară, atunci nu te vei simţi vinovat când părinţii tăi mor. Dar 
dacă trudești pe brânci ca să câştigi bani să-ți răsplăteşti părinții şi să-l ajuţi 
să ducă o viaţă mai bună, dar apoi ei mor, cum te-ai simți? Dacă ai întârzia 
îndeplinirea datoriei tale şi obținerea adevărului, ai mai fi capabil să trăieşti 
confortabil tot restul vieții? (Nu.) Viaţa ta va fi afectată, iar tu vei purta 
mereu povara de „a-ţi fi dezamăgit părinţii”, pentru tot restul vieții. Unii 
oameni fac mari eforturi ca să muncească, să se străduiască şi să câştige 
bani ca să nu-şi dezamăgească părinţii şi să-i răsplătească pentru bunătatea 
de a-i fi crescut. După aceea, când devin bogaţi şi au mijloacele de a-și 
permite mâncare bună, își invită părinții la masă şi comandă o masă plină 
de mâncăruri bune, spunând: „Serviţi-vă! Îmi amintesc, când eram mic, 
acestea erau favoritele voastre; mâncaţi!” Cu toate acestea, pe măsură ce 
părinții lor au îmbătrânit, şi-au pierdut majoritatea dinților şi acum nu prea 
au poftă de mâncare, aşa că aleg mâncăruri moi şi uşor de digerat, ca 
legumele sau tăiţeii şi sunt sătui după ce iau numai câteva înghițituri. Eşti 
trist când vezi o masă atât de mare, plină de mâncare neconsumată. Dar 
părinții tăi se simt destul de bine. La o vârstă atât de înaintată, atât ar trebui 
să mănânce; este normal, ei nu cer mult. În sinea ta, eşti nefericit, dar de ce? 
A fost inutil să faci aceste lucruri. S-a stabilit de mult câtă fericire şi câte 
greutăți vor experimenta părinții tăi în viaţa lor. Asta nu se poate schimba 


din cauza dorinței tale şi nu se poate schimba ca să fie după sentimentele 


tale. Dumnezeu a prestabilit asta de mult, aşa că orice fac oamenii este 
inutil. Ce spun aceste fapte oamenilor? Ceea ce se cuvine să facă părinții 
este să te crească şi să te lase să te maturizezi în mod sănătos şi fără 
probleme, să păşeşti pe calea cea dreaptă şi să îndeplineşti responsabilitățile 
şi obligațiile pe care ar trebui să le îndeplinești în calitate de fiinţă creată. 
Toate acestea nu au scopul de a-ţi schimba soarta şi, într-adevăr, n-o pot 
face; ei au doar rolul de sprijin suplimentar şi de îndrumători, crescându-te 
până la maturitate şi dirijându-te pe calea cea dreaptă în viață. Ceea ce nu ar 
trebui să faci este să-ți foloseşti propriile mâini ca să creezi fericire pentru 
părinții tăi, să le schimbi soarta sau să-i lași să se bucure de o mare avere și 
de mâncare şi băutură bună. Acestea sunt gânduri nesăbuite. Această povară 
nu este una pe care ar trebui să o duci, este una la care ar trebui să renunți. 
Nu ar trebui să faci niciun sacrificiu inutil sau lucruri fără noimă ca să-ți 
răsplăteşti părinţii, să le schimbi soarta şi să le dai posibilitatea să primească 
mai multe binecuvântări şi să sufere mai puţin, de dragul satisfacerii 
nevoilor personale ale conştiinţei sau ale sentimentelor tale, şi ca să eviți să- 
i dezamăgeşti. Aceasta nu este responsabilitatea ta şi nu este un lucru la 
care ar trebui să te gândeşti. Părinţii ar trebui să-şi îndeplinească 
responsabilităile faţă de copiii lor, conform propriilor condiţii și conform 
condițiilor mediului pregătit de Dumnezeu. Ceea ce ar trebui să facă aceştia 
pentru părinții lor se bazează, de asemenea, pe condițiile pe care le pot 
realiza şi e conform mediului în care se află; asta-i tot. Tot ce fac părinții 
sau copiii nu ar trebui să fie cu scopul de a schimba soarta părții celeilalte, 
prin propria putere sau prin dorințe egoiste, astfel încât cealaltă parte să 
poată duce o viaţă mai bună, mai fericită şi ideală, datorită propriilor 
eforturi. Indiferent că este vorba de părinți sau de copii, fiecare ar trebui să 
lase lucrurile să-şi urmeze cursul natural, în mediile rânduite de Dumnezeu, 


în loc să încerce să schimbe lucrurile prin propriile eforturi sau prin decizii 


personale. Soarta părinților tăi nu se va schimba pentru că tu ai astfel de 
gânduri cu privire la ei — soarta lor a fost predestinată de mult de 
Dumnezeu. Dumnezeu ţi-a predestinat să trăieşti în sfera vieților lor, să te 
naşti din ei, să fii crescut de ei şi să ai această relație cu ei. Aşadar, 
responsabilitatea ta față de ei este numai să le fii alături conform condiţiilor 
tale şi să îndeplineşti unele obligaţii. Cât despre a vrea să schimbi situația 
actuală a părinților tăi, sau a vrea ca ei să aibă o viață mai bună, totul este 
inutil. Sau, pentru a-ţi face vecinii şi rudele să te admire, pentru a le aduce 
onoare părinților tăi, pentru a asigura prestigiul lor în cadrul familiei — acest 
lucru nu este deloc necesar. Există şi mame sau taţi singuri, care au fost 
părăsiți de partener, şi te-au crescut singuri până la maturitate. Simţi și mai 
mult că le-a fost dificil și vrei să-ți foloseşti toată viaţa ca să-i răsplăteşti şi 
să te revanşezi, chiar până în punctul de a face orice spun ei. Ce cer de la 
tine, ce așteaptă de la tine, plus ce ești tu dispus să faci, toate devin poveri 
în viaţa aceasta a ta — nu aşa ar trebui să stea lucrurile. În prezenţa 
Creatorului, ești o ființă creată. Ce ar trebui să faci în viaţa asta nu este 
numai să-ți îndeplinești responsabilitățile față de părinți tăi, ci să 
îndeplineşti responsabilitățile şi îndatoririle de fiinţă creată. Poți să-ți 
îndeplineşti responsabilitățile faţă de părinții tăi numai pe baza cuvintelor 
lui Dumnezeu şi a adevărurilor-principu, nu făcând orice pentru ei pe baza 
nevoilor tale emoționale sau a nevoilor conştiinţei tale. Desigur, să-ţi 
îndeplineşti responsabilităţile şi obligaţiile față de ei conform cuvintelor lui 
Dumnezeu şi a adevărurilor-principii este de asemenea o parte a 
îndatoririlor tale de fiinţă creată; aceasta este responsabilitatea dată omului 
de Dumnezeu. Îndeplinirea acestei responsabilităţi se bazează pe cuvintele 
lui Dumnezeu, nu pe nevoile omenești. Așadar, îți poţi trata cu uşurinţă 
părinții conform cuvintelor lui Dumnezeu, îndeplinindu-ţi responsabilităţile 


şi obligaţiile față de ei. Atât este de simplu. Este uşor de făcut? (Da.) De ce 


este uşor de făcut? Esenţa aici, precum și adevărurile-principii la care 
oamenii ar trebui să adere, sunt foarte clare. Esenţa este că nici părinții, nici 
copiii nu-și pot schimba soarta unii celorlalți. Fie că încerci din greu, fie că 
nu, fie că ești dispus să-ți îndeplineşti responsabilitățile, fie că nu, nimic din 
toate acestea nu poate schimba soarta celuilalt. Dacă îi păstrezi sau nu în 
inima ta este doar o diferență de nevoie emoţională și nu va schimba niciun 
fapt. Așadar, pentru oameni, cel mai uşor lucru de făcut este să renunţe la 
diversele poveri provocate de așteptările părinţilor lor. În primul rând, ar 
trebui să priveşti toate aceste lucruri conform cuvintelor lui Dumnezeu și, în 
al doilea rând, ar trebui să tratezi şi să gestionezi relația cu părinții tăi 
conform cuvintelor lui Dumnezeu. Atât este de simplu. Nu este ușor? (Ba 
da.) Dacă accepți adevărul, toate aceste lucruri vor fi uşoare și, în timpul 
experienței tale, vei simţi din ce în ce mai mult că aşa stau lucrurile. Nimeni 
nu poate schimba soarta unei persoane; aceasta este numai în mâinile lui 
Dumnezeu. Indiferent cât de mult încerci, nu va merge. Desigur, unii 
oameni vor spune: „Lucrurile pe care le-ai spus sunt toate realități, dar simt 
că o astfel de abordare este prea rece. Am tot timpul mustrări de conștiință 
şi nu pot suporta asta.” Dacă nu poţi suporta asta, atunci pur şi simplu 
acționează după sentimentele tale; fii alături de părinții tăi şi rămâi aproape 
de ei, slujeşte-i, fii devotat şi fă orice spun ei, indiferent dacă au dreptate 
sau nu — devino ca o codiță pentru ei şi un însoțitor, totul este în regulă. În 
felul acesta, nimeni nu te va critica pe la spate şi chiar și familia ta extinsă 
va vorbi despre cât de devotat ești. Cu toate acestea, în cele din urmă, 
singurul care va suferi o pierdere vei fi tu. Ţi-ai păstrat reputația de copil 
devotat, ţi-ai satisfăcut nevoile emoţionale, conştiinţa ta nu a fost niciodată 
acuzată şi ai răsplătit bunătatea părinților tăi, dar există un singur lucru pe 
care l-ai neglijat şi l-ai pierdut: nu ai tratat şi nu ai gestionat toate aceste 


chestiuni conform cuvintelor lui Dumnezeu şi ai pierdut şansa de a-ţi 


îndeplini datoria de ființă creată. Ce înseamnă asta? Înseamnă că ai fost 
devotat față de părinţii tăi, dar L-ai trădat pe Dumnezeu. Ai dat dovadă de 
pietate filială și ai satisfăcut nevoile emoţionale ale trupurilor părinților tăi, 
dar te-ai răzvrătit împotriva lui Dumnezeu. Ai alege mai degrabă să fu un 
copil devotat decât să-ţi îndeplinești îndatoririle de ființă creată. Aceasta 
este cea mai mare lipsă de respect față de Dumnezeu. Dumnezeu nu va 
spune că eşti un om care I se supune sau are umanitate, numai pentru că eşti 
un copil devotat, nu ţi-ai dezamăgit părinţii, ai o conştiinţă şi îți îndeplineşti 
responsabilitățile de copil. Dacă doar satisfaci nevoile conştiinţei tale şi 
nevoile emoţionale ale trupului tău, dar nu accepţi cuvintele lui Dumnezeu 
sau adevărul drept baza şi principiile de tratare sau gestionare a acestei 
chestiuni, atunci dai dovadă de cea mai mare răzvrătire faţă de Dumnezeu. 
Dacă vrei să fii o ființă creată calificată, trebuie mai întâi să priveşti şi să 
faci totul conform cuvintelor lui Dumnezeu. Asta înseamnă să fii calificat, 
să ai umanitate şi o conştiinţă. Dimpotrivă, dacă nu accepţi cuvintele lui 
Dumnezeu drept principiile şi baza pentru a trata sau a gestiona această 
chestiune şi, de asemenea, nu accepți chemarea lui Dumnezeu să mergi și 
să-ți îndeplinești îndatoririle, sau ai prefera să amâni sau să renunți la 
oportunitatea de a-ţi îndeplini îndatoririle pentru a rămâne alături de părinții 
tăi, a le ţine de urât, a le aduce fericire, a le permite să se bucure de anii 
bătrâneţii şi a le răsplăti bunătatea, atunci Dumnezeu va spune că eşti un 
lucru lipsit de umanitate sau conștiință. Nu ești o fiinţă creată, iar El nu te 


va recunoaște. 


Când vine vorba de gestionarea așteptărilor părinților, este clar ce 
principii trebuie să fie urmate şi la care poveri trebuie să renuntati? (Da.) 
Aşadar, care anume sunt poverile pe care oamenii le duc în cazul acesta? Ei 
trebuie să-şi asculte părinţii şi să le permită să ducă o viaţă bună; tot ce fac 


părinții este pentru binele lor; şi trebuie să fac ce spun părinții lor ca să fie 


devotați. În plus, ca adulţi, trebuie să facă lucruri pentru părinţii lor, să le 
răsplătească bunătatea, să le fie devotați, să le ţină de urât, să nu-i întristeze 
sau să nu-i dezamăgească, să nu-i decepționeze şi să facă tot ce pot ca să le 
reducă suferința sau chiar s-o elimine complet. Dacă nu poţi realiza asta, 
eşti nerecunoscător, lipsit de devotament, meriţi să fu doborât de fulger şi 
respins cu dispreţ de ceilalți și eşti o persoană rea. Acestea sunt poverile 
tale? (Da.) Întrucât aceste lucruri sunt poverile oamenilor, aceştia ar trebui 
să accepte adevărul şi să le înfrunte cum se cuvine. Poţi renunţa la aceste 
poveri şi gânduri şi păreri greșite şi le poţi schimba doar dacă accepți 
adevărul. Dacă nu accepți adevărul, există o altă cale pentru tine? (Nu.) 
Astfel, fie că este vorba despre a renunţa la poverile familiei, fie la cele ale 
trupului, totul începe cu acceptarea gândurilor şi părerilor corecte şi a 
adevărului. Pe măsură ce începi să accepţi adevărul, aceste gânduri şi păreri 
greşite din tine vor fi treptat demontate, deslușite şi văzute aşa cum sunt, iar 
apoi vor fi respinse încetul cu încetul. În timpul procesului de demontare, 
deslușire şi apoi renunțare şi respingere a acestor gânduri și păreri greșite, 
îți vei schimba treptat atitudinea și abordarea faţă de aceste chestiuni. Acele 
gânduri care provin din conștiința ta umană sau din sentimentele tale se vor 
reduce treptat; nu te vor mai tulbura sau înrobi în adâncul minţii tale, nu-ți 
vor mai controla sau influența viaţa, sau nu-ți vor afecta îndeplinirea 
datoriei. De exemplu, dacă ai acceptat gândurile și părerile corecte şi ai 
acceptat acest aspect al adevărului, când vei auzi vestea morții părinților tăi, 
doar vei vărsa câteva lacrimi pentru ei, fără să te gândeşti cum, în acești ani, 
nu le-ai răsplătit bunătatea cu care te-au crescut, cum i-ai făcut să sufere 
atât de mult, cum nu i-ai recompensat câtuși de puţin, sau cum nu le-ai 
permis să ducă o viaţă bună. Nu te vei mai învinovăţi pentru aceste lucruri — 
în schimb, vei arăta expresii normale, care provin din nevoile sentimentelor 


umane normale; vei vărsa lacrimi și apoi vei simţi puţin dor de ei. Curând, 


aceste lucruri vor deveni fireşti și normale, iar tu te vei cufunda rapid într-o 
viaţă normală şi în îndeplinirea îndatoririlor tale; nu vei fi tulburat de 
această chestiune. Dar dacă nu accepţi aceste adevăruri, atunci, când vei 
auzi vestea morţii părinţilor tăi, vei plânge la nesfârşit. Îţi va fi milă de ei, 
că nu au dus-o uşor toată viața şi că au crescut un copil atât de lipsit de 
devotament ca tine; când au fost bolnavi, nu ai fost la căpătâiul lor să-i 
îngrijeşti, iar când au murit, nu ai jelit la înmormântarea lor sau nu ai intrat 
în doliu; i-ai decepţionat, i-ai dezamăgit şi nu le-ai permis să ducă o viaţă 
bună. Vei trăi mult timp cu acest sentiment de vinovăţie şi, ori de câte ori te 
vei gândi la asta, vei plânge şi vei simţi o durere surdă în inimă. Ori de câte 
ori vei întâlni circumstanțe sau oameni, evenimente și lucruri conexe, vei 
avea o reacție emoțională; acest sentiment de vinovăţie s-ar putea să te 
însoţească tot restul vieţii. Care este motivul pentru asta? Este acela că nu ai 
acceptat niciodată, drept viaţa ta, adevărul sau gândurile și părerile corecte; 
în schimb, vechile tale gânduri şi păreri au continuat să te stăpânească, 
influenţându-ţi viața. Așadar, îţi vei petrece restul vieții în durere, din cauza 
morții părinților tăi. Această suferinţă continuă va avea consecinţe care vor 
depăşi cu mult un mic disconfort trupesc; îţi va afecta viaţa, atitudinea față 
de îndeplinirea îndatoririlor tale, față de lucrarea bisericii, faţă de 
Dumnezeu, precum şi atitudinea faţă de orice persoană sau chestiune care 
îți atinge sufletul. S-ar putea şi să te demoralizezi şi să te descurajezi faţă de 
mai multe chestiuni, să devii deznădăjduit şi pasiv, să-ţi pierzi credinţa în 
viaţă, entuziasmul şi motivaţia pentru orice lucru şi aşa mai departe. Cu 
timpul, impactul nu se va limita la viaţa ta simplă de zi cu zi; îţi va afecta și 
atitudinea față de îndeplinirea îndatoririlor şi calea pe care mergi în viaţă. 
Este foarte periculos. Consecințele acestui pericol ar putea fi că nu vei fi 
capabil să-ți îndeplineşti în mod adecvat îndatoririle de fiinţă creată şi s-ar 


putea chiar să te opreşti la jumătate din îndeplinirea îndatoririlor sau să ai o 


dispoziție şi o atitudine potrivnică faţă de îndatoririle pe care le îndeplinești. 
Pe scurt, acest fel de situație se va înrăutăți inevitabil cu timpul și îți va 
îndrepta dispoziția, emoţiile şi mentalitatea într-o direcție periculoasă. 
Înţelegi? (Da.) Pe de o parte, părtăşia de azi despre aceste subiecte îți spune 
să fixezi gânduri şi păreri corecte, a căror sursă se bazează pe esenţa acestor 
chestiuni. Pentru că rădăcina şi esenţa sunt așa cum sunt, oamenii ar trebui 
să le conştientizeze şi să nu se lase înşelați de aceste reprezentări sau de 
gânduri şi păreri provenite din sentimente şi impetuozitate. Acesta este un 
aspect. Celălalt este că doar atunci când oamenii fac acest lucru pot evita 
ocolişurile şi devierile şi, în schimb, pot trăi viaţa aşa cum e, într-un mediu 
stăpânit şi orchestrat de Dumnezeu. Rezumând, numai acceptând aceste 
gânduri şi păreri corecte şi lăsându-se îndrumați de ele, oamenii se pot 
lepăda de aceste poveri care provin de la părinții lor, pot renunţa la aceste 
poveri şi pot fi capabili să se supună orchestrărilor şi rânduielilor lui 
Dumnezeu. Făcând asta, omul poate trăi mai liber şi mai neîngrădit, cu pace 
şi bucurie, în loc să fie condus constant de efectele impetuozității, ale 
sentimentelor sau ale conștiinței. După ce am discutat atât de mult, 
înţelegeţi acum poverile pe care le creează aşteptările părinților? (Da.) 
Acum că aveţi o oarecare înţelegere corectă, duhul vostru nu se simte mult 
mai relaxat și eliberat? (Ba da.) Când ai o înțelegere, o acceptare şi o 
supunere adevărate, duhul tău va fi eliberat. Dacă tu continui să te 
împotriveşti şi să refuzi sau doar tratezi aceste adevăruri ca pe nişte teorii, 
în loc să priveşti aceste chestiuni pe baza faptelor, atunci îți va fi greu să 
renunti. Vei fi capabil doar să acționezi conform orchestrărilor gândurilor şi 
sentimentelor trupului, atunci când gestionezi aceste chestiuni; în cele din 
urmă, vei trăi în capcana acestor sentimente, unde nu există decât durere și 
suferinţă, şi nimeni nu te va putea salva. Atunci când se confruntă cu aceste 


chestiuni prinși în această capcană emoțională, oamenii nu au nicio cale de 


scăpare. Poţi fi eliberat din încurcăturile şi înrobirea sentimentelor doar prin 


acceptarea adevărului, nu-i aşa? (Aşa e.) 


Pe lângă diversele aşteptări și abordări ale părinților când vine vorba 
despre studiile şi alegerile profesionale ale copiilor lor, ei au și diverse 
aşteptări privind căsnicia, nu-i aşa? Care sunt câteva dintre aceste aşteptări? 
Vă rog să împărtăşiți. (De obicei, părinţii le vor spune fiicelor lor că viitorii 
soți trebuie să fie cel puţin bogaţi, să aibă o casă şi o mașină şi să fie 
capabili să aibă grijă de ele. Adică, soţul ar trebui să fie capabil să satisfacă 
nevoile materiale ale fiicei şi să aibă şi simţul răspunderii. Acestea sunt 
criteriile alegerii unui soţ.) Unele dintre lucrurile pe care le spun părinții 
provin din experiențele lor şi, deşi au în vedere interesele tale, tot există 
niște probleme. Părinţii au, de asemenea, propriile opinii şi preferințe când 
vine vorba de aşteptările lor de la căsnicia ta. Ei le cer copiilor să găsească 
un soţ care cel puţin are bani, statut şi este capabil şi care este formidabil, ca 
să nu fie intimidaţi de alții în afara căminului. Şi dacă alții te hărţuiesc, 
această persoană trebuie să fie capabilă să-i înfrunte şi să te protejeze. S-ar 
putea să spui: „Nu-mi pasă. Nu sunt o persoană atât de materialistă. Vreau 
doar să găsesc un om care mă iubeşte şi pe care îl iubesc şi eu.” La asta, 
părinții tăi spun: „De ce ești atât de nătâng? De ce eşti atât de naiv? Eşti 
tânăr şi lipsit de experiență și nu înţelegi greutățile din viață. Ai auzit 
vreodată zicala «Unui cuplu sărac, toate îi merg prost»? În viaţă, ai nevoie 
de bani pentru asta şi bani pentru cealaltă; crezi că vei duce o viaţă bună 
dacă nu ai bani? Trebuie să găseşti pe cineva care este bogat şi capabil.” 
Răspunzi: „Însă nici măcar oamenii bogaţi şi capabili nu sunt de încredere.” 
Părinţii tăi răspund: „Chiar dacă nu sunt de încredere, mai întâi trebuie să-ți 
rezolvi nevoile de bază. Ai avea orice îţi doreşti să mănânci şi să porți şi ai 
fi bine-hrănit şi bine-îmbrăcat, un lucru de invidiat pentru toată lumea.” 


Răspunzi: „Dar sufletul meu nu ar fi fericit.” La asta, părinții tăi spun: 


„Până la urmă, ce este un suflet? Unde este? Și ce dacă sufletul tău nu este 
fericit? Atât timp cât te simţi confortabil fizic, asta e tot ce contează!” 
Există unii oameni care, pe baza circumstanțelor lor de viață actuale, vor să 
rămână singuri. Deşi sunt destul de în vârstă, nu vor să meargă la întâlniri, 
cu atât mai puţin să intre într-o căsnicie. Asta îi nelinișteşte pe părinţii lor, 
aşa că îi tot îndeamnă să se căsătorească. Le stabilesc întâlniri pe nevăzute 
şi le prezintă potenţiali parteneri. Fac tot ce-i posibil ca să găsească o 
persoană potrivită şi respectabilă cu care copiii lor să se căsătorească; chiar 
dacă nu este potrivită, cel puţin calificările să fie bune, cum ar fi să fie 
absolventă de facultate, să aibă un masterat sau un doctorat, sau să fi studiat 
în străinătate. Unu nu pot suporta cicăleala părinţilor lor. La început, cred că 
este grozav că sunt singuri şi nu trebuie să aibă grijă decât de ei înşişi. Mai 
ales după ce cred în Dumnezeu, sunt foarte ocupați cu îndeplinirea 
îndatoririlor în fiecare zi şi nu au timp să se gândească la aceste lucruri, așa 
că nu merg la întâlniri şi nu se vor căsători în viitor. Cu toate acestea, nu pot 
scăpa de examinarea atentă a părinților lor. Părinţii lor nu sunt de acord, 
îndemnându-i şi presându-i mereu. Ori de câte ori îşi întâlnesc copiii, încep 
să-i cicălească: „leşi cu cineva? Există cineva care îţi place? Grăbeşte-te şi 
adu-l acasă, ca să-l putem verifica pentru tine. Dacă este potrivit, mergi 
odată şi căsătoreşte-te, că nu mai întinereşti! Femeile nu se căsătoresc după 
treizeci de ani, iar bărbaţii nu caută parteneră după treizeci şi cinci de ani. 
Ce încerci să faci, să întorci lumea cu josul în sus? Dacă nu te căsătorești, 
cine va avea grijă de tine la bătrâneţe?” Părinţii îşi fac griji şi se preocupă 
mereu cu asta, vrând ca tu să cauţi cutare și cutare fel de persoană, bătându- 
te la cap să te căsătoreşti şi să găseşti un partener. Şi după ce te căsătoreşti, 
părinții tăi continuă să te sâcâie: „Grăbeşte-te și fă un copil cât încă sunt 
tânăr. Voi avea grijă de el pentru tine.” Spui: „Nu am nevoie să ai grijă de 


copiii mei. Nu-ţi face griji.” Răspund: „Cum adică «nu-ți face griji»? 


Grăbește-te şi fă un copil! După ce se naşte, voi avea grijă de el pentru tine. 
Odată ce mai creşte, atunci poţi prelua tu frâiele.” Orice așteptări au părinții 
de la copiii lor — indiferent de atitudinile părinţilor sau dacă aceste așteptări 
sunt corecte — ele par întotdeauna o povară pentru copiii lor. Dacă își 
ascultă părinţii, nu se vor simţi în largul lor şi vor fi nefericiți. Dacă nu-și 
ascultă părinții, vor avea conştiinţa încărcată: „Părinții mei nu greşesc. Sunt 
atât de bătrâni şi nu vor apuca să mă vadă căsătorit sau având copii. Sunt 
trişti, aşa că mă îndeamnă să mă căsătoresc şi să fac copil. Şi aceasta este 
responsabilitatea lor.” Așadar, când vine vorba de gestionarea aşteptărilor 
părinților în această privință, în adâncul sufletului, oamenii au mereu un 
sentiment vag că este o povară. Indiferent dacă ascultă sau nu, pare greşit şi 
oricum simt că, dacă nu ascultă cerințele sau dorințele părinților lor, este un 
lucru ruşinos și imoral. Este o chestiune care le apasă pe conștiință. Unii 
părinți chiar intervin în viețile copiilor lor: „Grăbeşte-te şi căsătoreşte-te şi 
fă copii. Mai întâi, oferă-mi un nepot mare şi sănătos.” În felul acesta, ei 
încearcă să intervină până și cu privire la genul copilului. Unii părinţi spun 
ŞI: „Ai deja o fiică, grăbeşte-te și oferă-mi un nepot, vreau și un nepot, şi o 
nepoată. Tu şi soţul tău sunteţi ocupați să credeți în Dumnezeu şi să vă 
îndepliniți îndatoririle toată ziua. Nu vă faceţi treaba cum trebuie; să ai 
copii e mare lucru. Nu ştii că «Dintre cele trei impietăți filiale, a nu avea un 
moștenitor este cea mai gravă»? Crezi că este suficient să ai doar o fiică? Ai 
face bine să te grăbești şi să-mi oferi şi un nepot! Eşti singurul copil din 
familia noastră; dacă nu-mi oferi un nepot, oare nu se va sfârşi linia familiei 
noastre?” Te gândeşti: „Aşa e, dacă linia familiei se încheie cu mine, oare 
nu-mi voi dezamăgi strămoșii?” Aşadar, să nu te căsătorești e greşit, iar să 
te căsătoreşti, dar să nu faci copii este, de asemenea, greşit; dar nici nu este 
suficient să ai o fiică, trebuie să ai un fiu. Unii oameni au mai întâi un fiu, 


dar părinții lor spun: „Unul nu este suficient. Dacă se întâmplă ceva? Mai 


faceţi unul, ca să-şi țină companie.” Când vine vorba de copiii lor, cuvântul 
părinților e lege, iar ei pot fi complet absurzi, capabili să articuleze cea mai 
strâmbă logică — copiii lor pur şi simplu nu ştiu cum să-i trateze. Părinții 
intervin şi critică viețile, slujba, căsnicia şi atitudinile copiilor lor faţă de 
diverse lucruri. Copiii nu pot decât să-şi înghită mânia. Nu se pot ascunde 
de părinţii lor şi nu pot scăpa de ei. Nu-şi pot certa sau educa propriii părinți 
— deci ce pot face? Îndură, încearcă să-i vadă cât de rar posibil şi evită să 
menționeze aceste probleme, dacă trebuie neapărat să se întâlnească. Şi 
dacă aceste probleme sunt menționate, îi vor întrerupe imediat şi vor merge 
să se ascundă undeva. Cu toate acestea, există unii oameni care, pentru a 
împlini așteptările părinților lor şi a nu-i dezamăgi, sunt de acord cu 
cerinţele acestora. Fără tragere de inimă, s-ar putea să te grăbești să mergi la 
întâlniri, să te căsătoreşti şi să ai copii. Dar nu este îndeajuns să ai un singur 
copil; trebuie să ai mai mulți. Faci asta ca să satisfaci cerinţele părinților tăi, 
ca să-i faci fericiți şi bucuroşi. Indiferent dacă poţi să satisfaci dorinţele 
părinților tăi, cerinţele lor ar fi supărătoare pentru orice copil. Părinţii tăi nu 
încalcă legea şi nu poţi să îi critici, să vorbeşti cu altcineva despre asta sau 
să ai o discuţie rațională cu ei. Pe măsură ce te gândești și te răzgândeşti în 
felul acesta, chestiunea devine povara ta. Simţi mereu că, atât timp cât nu 
poți satisface cerinţele părinţilor tăi, de a te căsători şi a avea copii, nu vei fi 
capabil să-ți înfrunți părinții şi strămoșii cu conştiinţa împăcată. Dacă nu ai 
îndeplinit cerințele părinților tăi — adică nu ai mers la întâlniri, nu te-ai 
căsătorit, nu ai avut copii şi nu ai continuat linia genealogică a familiei aşa 
cum ți-au cerut — vei simţi o presiune interioară. Te poţi relaxa puţin doar 
dacă părinții tăi spun că nu vor interveni în aceste chestiuni, oferindu-ţi 
libertatea de a lua lucrurile așa cum vin. Cu toate acestea, dacă reacția 
socială care vine din partea rudelor tale îndepărtate, a prietenilor, a colegilor 


de clasă, a colegilor de serviciu şi a tuturor celorlalţi este de a te condamna 


şi de a vorbi despre tine pe la spate, atunci și asta este o povară pentru tine. 
Când ai 25 de ani și nu ești căsătorit, nu crezi că asta contează prea mult, 
dar când ajungi la 30, începi să simţi că nu este atât de bine, așa că eviți 
aceste rude şi acești membri ai familiei și nu aduci vorba despre asta. Şi 
dacă nu eşti căsătorit nici la 35, oamenii vor spune: „De ce nu eşti căsătorit? 
E ceva în neregulă cu tine? Eşti un ciudat, nu-i așa?” Dacă eşti căsătorit, dar 
nu vrei copii, vor spune: „De ce nu ai făcut copii după ce te-ai căsătorit? 
Alţii se căsătoresc şi au o fiică şi apoi un fiu, sau au un fiu şi apoi o fiică. 
De ce nu vrei copii? Ce-i cu tine? Nu ai deloc sentimente omeneşti? Măcar 
eşti o persoană normală?” Fie că provin de la părinți, fie că provin de la 
societate, aceste probleme devin o povară pentru tine în diferite medii şi 
condiţii. Simţi că greşeşti, mai ales la vârsta ta. De exemplu, dacă ai între 
treizeci şi cincizeci de ani și încă nu ești căsătorit, nu îndrăznești să te 
întâlneşti cu oameni. Ei spun: „Femeia aceea nu a fost căsătorită niciodată 
în viaţa ei, este o fată bătrână, nimeni nu o vrea, nimeni nu se va căsători cu 
ea.” „Bărbatul acela n-a avut o soţie niciodată în viaţa lui.” „De ce nu s-au 
căsătorit?” „Cine știe, poate este ceva în neregulă cu ei.” Chibzuieşti: „Nu 
este nimic în neregulă cu mine. Atunci de ce nu m-am căsătorit? Nu mi-am 
ascultat părinții şi îi dezamăgesc.” Oamenii spun: „Băiatul acela nu este 
căsătorit, fata aceea nu este căsătorită. Uite cât de jalnici sunt părinții lor 
acum. Alţi părinți au nepoți şi strănepoțţi, dar ei sunt încă singuri. Probabil 
că strămoşii lor au făcut ceva groaznic, nu? Nu înseamnă asta că lasă 
familia fără un moştenitor? Nu vor avea descendenţi ca să continue linia 
genealogică. Ce se întâmplă cu familia aceea?” Indiferent cât de fermă este 
atitudinea ta actuală, atât timp cât eşti muritor, o persoană obişnuită, şi nu ai 
suficient adevăr pentru a înţelege această chestiune, mai devreme sau mai 
târziu vei fi tulburat şi deranjat de ea. În zilele noastre, există mulți oameni 


de 34 sau de 35 de ani în societate care încă sunt necăsătoriți, ceea ce nu 


este mare lucru. Cu toate acestea, la 35 sau 36 şi mai mult, există mai puţini 
oameni care sunt necăsătoriți. Pe baza intervalului actual de vârstă al 
persoanelor necăsătorite, dacă ai sub 35 de ani, ai putea crede: „Este normal 
să nu fiu căsătorit, nimeni nu spune nimic despre asta. Dacă părinții mei vor 
să spună ceva, să spună. Nu mi-e teamă.” Dar odată ce treci de vârsta de 35 
de ani, oamenii te vor privi cu alți ochi. Vor spune că ești singur, un burlac 
sau o femeie respinsă, iar tu nu vei fi capabil să suporţi asta. Această 
chestiune va deveni povara ta. Dacă nu ai o înţelegere limpede sau principii 
clare de practică pentru această chestiune, mai devreme sau mai târziu, va 
deveni un deranj pentru tine sau îți va perturba viaţa într-o perioadă 
specială. Nu implică acest lucru niște adevăruri pe care oamenii ar trebui să 


le înţeleagă? (Ba da.) 


În ce priveşte căsătoria și copiii, ce adevăruri ar trebui să înţeleagă 
oamenii pentru a renunţa la poverile pe care le aduc aceste chestiuni? În 
primul rând, este alegerea partenerului de viață determinată de voinţa 
umană? (Nu.) Nu este ca și cum poţi pur şi simplu să mergi şi să întâlneşti 
orice tip de persoană doreşti și cu siguranţă nu este ca şi cum Dumnezeu îți 
va pregăti exact tipul de persoană pe care îl vrei. Mai degrabă, Dumnezeu a 
prestabilit deja cine va fi partenerul tău de viaţă; oricine este menit să fie, 
acela va fi. Nu trebuie să fii afectat de interferenţele provocate de nevoile 
părinţilor tăi sau de condiţiile pe care le propun. În plus, poate partenerul de 
viaţă pe care îţi cer părinţii tăi să-l găseşti, care este şi bogat şi are şi un 
statut înalt, să determine bogăţia şi statutul tău viitor? (Nu.) Nu poate. 
Există multe femei care s-au măritat în familii bogate doar ca să fie alungate 
şi să ajungă să caute în gunoi pe străzi. Căutând mereu să urce pe scara 
socială pentru bogăţie și prestigiu, ele sfârșesc în ruină, cu reputația 
zdrenţuită, mult mai rău chiar şi decât oamenii obişnuiţi. Îşi petrec zilele 


cărând un sac de rufe ieftin, ca să strângă sticle de plastic şi conserve de 


aluminiu, ca apoi să le dea la schimb pentru câţiva bani şi ajung, în cele din 
urmă, să cumpere o ceașcă de cafea la o cafenea, ca să poată simţi că încă 
duc viaţa unei persoane bogate. Ce nefericire! Căsătoria este un eveniment 
semnificativ în viaţa omului. La fel ca şi tipul de părinți pe care omul este 
hărăzit să-l aibă, căsătoria nu se bazează pe nevoile părinților sau ale 
familiei tale şi nici pe gusturile și preferinţele tale; se află în totalitate în 
cadrul predestinării de către Dumnezeu. La momentul corect, vei întâlni 
persoana corectă; la momentul potrivit, vei întâlni persoana care ţi se 
potriveşte. Toate aceste rânduieli ale lumii nevăzute şi mistice sunt sub 
controlul şi suveranitatea lui Dumnezeu. În această chestiune, nu este 
nevoie ca oamenii să țină seama de rânduielile celorlalți, să fie dirijați de 
alții sau manipulați și influenţaţi de ei. Aşadar, când este vorba de căsătorie, 
indiferent ce aşteptări au părinţii tăi şi indiferent ce planuri ai tu, nu trebuie 
să fii influenţat de părinţii tăi şi nici de propriile planuri. Această chestiune 
ar trebui să se bazeze în totalitate pe cuvântul lui Dumnezeu. Nu contează 
dacă tu cauţi sau nu un partener — chiar dacă tu cauţi unul, ar trebui să fie 
conform cuvântului lui Dumnezeu, nu conform cerințelor sau nevoilor 
părinților tăi şi nu conform aşteptărilor lor. Aşadar, când vine vorba de 
căsătorie, aşteptările părinților tăi nu ar trebui să devină povara ta. Să 
găseşti un partener de viață înseamnă să-ți asumi responsabilitatea pentru 
tot restul vieţii şi pentru partenerul tău; înseamnă să te supui orchestrărilor 
şi rânduielilor lui Dumnezeu. Nu înseamnă să îndeplineşti cerințele sau 
aşteptările părinților tăi. Dacă tu cauţi un partener şi ce fel de partener cauţi 
nu ar trebui să se bazeze pe aşteptările părinților tăi. Ei nu au dreptul să te 
controleze în această privință; Dumnezeu nu le-a dat dreptul să-ţi aranjeze 
căsătoria de la început până la sfârșit. Dacă tu cauţi un partener de viață, 
trebuie s-o faci conform cuvintelor lui Dumnezeu; dacă alegi să nu cauţi 


unul, asta este libertatea ta. Spui: „În toată viaţa mea, fie că-mi îndeplinesc 


îndatoririle, fie că nu, pur şi simplu îmi place să fiu singur. Să fiu pe cont 
propriu este atât de eliberator — ca o pasăre, cu o singură bătaie din aripi pot 
pur şi simplu să-mi iau zborul. Nu sunt împovărat de o familie şi sunt singur 
oriunde merg. Este grozav! Sunt singur, dar nu mă simt singur. Îl am pe 
Dumnezeu cu mine, mă însoţeşte; rareori mă simt singur. Ocazional, simt 
nevoia să mă deconectez complet, de asta are nevoie corpul. Un moment de 
deconectare totală nu este un lucru rău. Uneori, când mă voi simți pustiit 
sau singur, voi veni înaintea lui Dumnezeu ca să am o discuţie sinceră cu El 
şi să schimbăm câteva vorbe. Voi citi cuvintele Lui, voi învăţa imnuri, voi 
urmări videoclipuri cu mărturii despre experienţe de viaţă şi filme din casa 
lui Dumnezeu. E grozav şi, după aceea, nu mă mai simt singur. Nu-mi pasă 
dacă, după aceea, mă voi simţi singur sau nu. În orice caz, acum nu mă simt 
singur; în jurul meu sunt mulți frați şi surori, cu care pot avea conversații 
din inimă. Căutarea unui partener de viață poate fi foarte neplăcută. Nu 
există mulți oameni normali care pot duce, cu seriozitate, o viaţă bună, așa 
că nu vreau să caut unul. Dacă aș găsi pe cineva şi nu am reuşi să facem 
lucrurile să meargă şi am divorța, care ar fi scopul acestei bătăi de cap? 
Înţelegând clar acest aspect, mi-e mai bine dacă nu caut un partener. Dacă 
scopul de a găsi pe cineva cu care să te căsătoreşti este doar pentru fericire 
şi bucurie de moment, iar tu ajungi să divorţezi oricum, asta e doar o bătaie 
de cap, iar eu nu sunt dispus să suport o astfel de bătaie de cap. Cât despre 
problema copiilor, ca fiinţă umană — şi nu doar o unealtă generatoare de 
urmaşi — nu este nici responsabilitatea, nici obligația mea de a duce mai 
departe linia genealogică a vreunei familii. Oricine vrea s-o ducă mai 
departe, e liber s-o facă. Niciun nume de familie nu aparține unei singure 
persoane.” Ce contează că linia genealogică a familiei se rupe? Nu este doar 
o chestiune de nume de familie ale trupului? Sufletele nu au nicio legătură 


unele cu celelalte; nu există nicio moştenire sau o continuare între ele 


despre care să vorbim. Omenirea are un singur strămoș; fiecare este 
urmașul acelui strămoș, aşa că nu se pune problema că linia genealogică a 
omenirii se va încheia. Să duci mai departe linia genealogică nu este 
responsabilitatea ta. Să meargă pe calea cea dreaptă în viaţă, să ducă o viaţă 
detașată şi liberă și să fie fiinţe create adevărate sunt lucruri pe care oamenii 
ar trebui să le urmărească. Să fii o maşinărie pentru propagarea omenirii nu 
este o povară pe care ar trebui s-o porți. De asemenea, nu este 
responsabilitatea ta să reproduci sau să continui o linie genealogică de 
dragul unei familii. Dumnezeu nu ţi-a dat această responsabilitate. Oricine 
vrea să procreeze, poate să procreeze; oricine vrea să-şi continue linia 
genealogică, poate s-o facă; oricine e dispus să-și asume acea 
responsabilitate, poate să şi-o asume; nu are nicio legătură cu tine. Dacă nu 
eşti dispus să-ți asumi acea responsabilitate și să îndeplinești această 
obligație, este în regulă, este dreptul tău. Nu aşa se cuvine? (Ba da.) Dacă 
părinții tăi continuă să te cicălească, le poţi spune: „Dacă te deranjează că 
nu mă reproduc şi nu continui linia genealogică a familiei pentru voi, atunci 
găseşte o cale să faci alt copil şi să-l pui pe el s-o continue. În orice caz, 
această chestiune nu este grija mea; poţi să o delegi oricui vrei.” După ce 
vei spune asta, oare părinții tăi vor mai avea ce să răspundă? Când vine 
vorba despre căsătoria și copiii copiilor lor, părinții, fie că sunt credincioşi 
în Dumnezeu, fie că nu, ar trebui să ştie, la vârsta lor avansată, că bogăția 
sau sărăcia unei persoane, numărul de copii şi starea civilă în viață sunt 
determinate de Ceruri; toate sunt fixate dinainte şi nu sunt lucruri pe care le 
poate decide cineva. Prin urmare, dacă părinţii cer cu forţa lucruri de la 
copiii lor în felul acesta, ei sunt fără îndoială părinți ignoranți, nesăbuiți și 
neșştiutori. Când ai de-a face cu părinţi nesăbuiți și neştiutori, pur şi simplu 
tratează ceea ce spun ca pe o adiere de vânt şi lasă să-ţi intre pe o ureche și 


să-ţi iasă pe cealaltă şi cu asta basta. Dacă te cicălesc prea mult, poți să 


spui: „Bine, îți promit, mă voi căsători mâine, voi avea un copil poimâine 
ŞI, în ziua de după, te voi lăsa să ţii în braţe un strănepot. Cum sună asta?” 
Pur şi simplu expediază-i și apoi întoarce-te şi pleacă. Nu este acesta un 
mod calm de a gestiona situaţia? În orice caz, trebuie să percepi această 
chestiune în profunzime. În ceea ce privește căsătoria, mai întâi, să lăsăm 
deoparte faptul că aceasta este predestinată de Dumnezeu. Atitudinea lui 
Dumnezeu faţă de această chestiune este de a acorda oamenilor dreptul de a 
alege ei înşişi. Poţi alege să fii singur sau poţi alege să te căsătoreşti; poţi 
alege să trăieşti viaţa de cuplu sau poţi alege să ai o întreagă familie 
numeroasă. Aceasta este libertatea ta. Indiferent pe ce bază faci aceste 
alegeri sau ce scop sau rezultat vrei să obţii, pe scurt, acest drept îţi este dat 
de Dumnezeu; ai dreptul să alegi. Dacă spui: „Sunt prea ocupat cu lucrarea 
de a-mi îndeplini îndatoririle, sunt încă tânăr şi nu vreau să mă căsătoresc. 
Vreau să fiu singur, să mă sacrific cu normă întreagă pentru Dumnezeu şi 
să-mi îndeplinesc bine îndatoririle. Mă voi ocupa de chestiunea importantă 
a căsătoriei mai târziu — când o să am cincizeci de ani și mă voi simți 
singur, când o să am multe de spus şi nu voi avea cu cine să pălăvrăgesc, 
atunci voi găsi pe cineva”, şi aşa e bine, iar Dumnezeu nu te va condamna. 
Dacă spui: „Simt că tinereţea îmi scapă printre degete, trebuie să profit de 
sfârşitul ei. Cât mai sunt tânăr şi arăt bine și am puţin farmec, ar trebui să 
mă grăbesc şi să găsesc o parteneră care să-mi ţină de urât şi cu care să 
vorbesc, cineva care mă preţuieşte și mă iubeşte, cu care îmi pot petrece 
zilele şi cu care mă pot căsători”, acesta este, de asemenea, dreptul tău. 
Desigur, există un lucru: dacă decizi să intri într-o căsnicie, mai întâi trebuie 
să te gândeşti bine la îndatoririle pe care le îndeplinești în prezent în cadrul 
bisericii, dacă eşti un conducător sau un lucrător, dacă ai fost ales pentru 
cultivare în casa lui Dumnezeu, dacă îți asumi lucrări sau îndatoriri 


importante, ce sarcini ai primit în prezent şi care sunt circumstanţele tale 


actuale. Dacă intri într-o căsnicie, îţi va influența îndeplinirea îndatoririlor? 
Îţi va influenţa apoi şi urmărirea adevărului? Îţi va afecta lucrarea de 
conducător sau de lucrător? Îţi va afecta obţinerea mântuirii? Toate acestea 
sunt întrebări la care trebuie să te gândeşti. Deşi Dumnezeu ţi-a acordat un 
astfel de drept, când îl exerciţi, trebuie să te gândeşti cu atenţie ce alegere 
urmează să faci şi ce consecinţe ar putea aduce această alegere. Indiferent 
de consecinţele care ar putea apărea, nu ar trebui să-i învinuieşti pe ceilalți 
şi nici pe Dumnezeu. Ar trebui să-ți asumi responsabilitatea pentru 
consecinţele propriilor alegeri. Unii oameni spun: „Nu numai că mă voi 
căsători, dar vreau şi să am mulți copii. După ce voi avea un fiu, o să am o 
fiică şi vom trăi fericiţi, ca o familie, toată viaţa, fiindu-ne alături în bucurie 
şi armonie. Când voi fi bătrân, copiii mei se vor aduna în jurul meu să aibă 
grijă de mine, iar eu mă voi bucura de fericirea vieţii de familie. Ce minunat 
va fi! Cât despre îndeplinirea îndatoririlor, urmărirea adevărului și obținerea 
mântuirii, toate acestea sunt secundare. În momentul acesta, nu mă 
preocupă aceste lucruri. Mai întâi voi rezolva chestiunea copiilor.” Şi acesta 
este dreptul tău. Totuşi, indiferent ce consecinţe îți aduce până la urmă 
alegerea ta, fie ele amare, fie dulci, acre sau acide, trebuie să le suporţi 
singur. Nimeni nu va plăti pentru alegerile tale sau nu-și va asuma 
responsabilitatea pentru ele, inclusiv Dumnezeu. Ai înţeles? (Da.) Aceste 
chestiuni au fost explicate clar. În privinţa căsătoriei, ar trebui să renunțţi la 
poverile la care se cuvine să renunţi. Să alegi să fii singur este libertatea ta, 
să alegi să intri într-o căsnicie este, de asemenea, libertatea ta şi să alegi să 
ai mulți copii este tot libertatea ta. Orice ai alege, este libertatea ta. Pe de o 
parte, să alegi să intri într-o căsnicie nu înseamnă că astfel ai răsplătit 
bunătatea părinților tăi sau ţi-ai îndeplinit datoria filială; desigur, să alegi să 
fii singur nu înseamnă nici că-ți sfidezi părinţii. Pe de altă parte, să alegi să 


intri într-o căsnicie sau să ai mulți copii nu este răzvrătire împotriva lui 


Dumnezeu şi nici nu înseamnă că-L sfidezi. Nu vei fi condamnat pentru 
asta. Să alegi să fii singur nu va fi motivul pentru care Dumnezeu îţi va 
acorda, în cele din urmă, mântuirea. Pe scurt, indiferent dacă eşti singur, 
căsătorit sau ai mulți copii, Dumnezeu nu va determina dacă poți fi mântuit 
în final pe baza acestor factori. Dumnezeu nu Se uită la trecutul sau la 
statutul tău matrimonial; Se uită numai dacă urmăreşti adevărul, la 
atitudinea ta faţă de îndeplinirea îndatoririlor, cât adevăr ai acceptat şi la cât 
te-ai supus şi dacă acţionezi conform adevărurilor-principii. În cele din 
urmă, Dumnezeu va lăsa, de asemenea, deoparte statutul tău matrimonial 
pentru a examina calea în viaţă, principiile după care trăieşti şi regulile după 
care supravieţuieşti, pe care le-ai ales, ca să determini dacă vei fi mântuit. 
Desigur, există un fapt pe care trebuie să-l menţionăm. În ceea ce-i priveşte 
pe cei care sunt singuri sau divorțaţi, adică aceia care nu au intrat într-o 
căsnicie sau au ieșit dintr-una, ei au un lucru în plus, şi anume că nu este 
nevoie să fie responsabili pentru nimeni și nimic în cadrul căsniciei. Ei nu 
trebuie să pună umărul la aceste responsabilități și obligaţii, aşa că sunt 
relativ mai liberi. Au mai multă libertate în ceea ce privește timpul, energie 
mai din belşug şi, într-o anumită măsură, mai multă libertate personală. De 
exemplu, ca adult, când mergi să-ți îndeplineşti îndatoririle, nimeni nu te 
poate restricționa — nici măcar părinții tăi nu au dreptul acesta. Singur te 
rogi lui Dumnezeu, El va face rânduieli pentru tine, iar tu poţi să-ți faci 
bagajele şi să pleci. Dar dacă ești căsătorit şi ai o familie, nu eşti la fel de 
liber. Trebuie să fii responsabil pentru ei. În primul rând, în ceea ce priveşte 
condiţiile de trai şi resursele financiare, trebuie cel puţin să le furnizezi 
hrană şi îmbrăcăminte, iar când copiii tăi sunt mici, trebuie să îi duci la 
şcoală. Trebuie să-ţi asumi aceste responsabilităţi. În aceste situaţii, oamenii 
căsătoriți nu sunt liberi, pentru că au obligaţii sociale şi familiale pe care 


trebuie să le îndeplinească. Este mai simplu pentru cei care sunt necăsătoriți 


şi nu au copii. Când își îndeplinesc îndatoririle în casa lui Dumnezeu, nu le 
va fi foame sau frig; vor avea atât mâncare, cât și un adăpost. Nu trebuie să 
alerge ca să câştige bani şi să lucreze, din cauza nevoilor vieții de familie. 
Asta este diferența. În final, când vine vorba de căsătorie, ideea rămâne 
aceeaşi: nu ar trebui să porți nicio povară. Indiferent dacă e vorba de 
aşteptările părinților tăi, de părerile tradiționale ale societății sau de 
propriile dorințe extravagante, nu ar trebui să duci nicio povară. Este 
dreptul tău să alegi să fii singur sau să intri într-o căsnicie şi, de asemenea, 
este dreptul tău să decizi când să părăseşti statutul de om singur şi să intri 
într-o căsnicie. Dumnezeu nu face judecăţi concludente asupra acestei 
chestiuni. Cât despre câți copii ai după ce te căsătoreşti, acest lucru a fost 
prestabilit de Dumnezeu, dar poţi alege şi singur, pe baza circumstanțelor 
tale actuale şi a lucrurilor pe care le urmărești. Dumnezeu nu-ţi va impune 
reguli. Să presupunem că ești milionar, multimilhonar sau miliardar, şi spui: 
„Să am opt sau zece copii nu este o problemă pentru mine. Să cresc o 
mulțime de copii nu-mi va compromite energia cu care-mi îndeplinesc 
îndatoririle.” Dacă nu te temi de bătaia de cap, atunci fă copii; Dumnezeu 
nu te va condamna. El nu-Şi va schimba atitudinea faţă de mântuirea ta, din 
cauza atitudinilor tale față de căsătorie. Așa stau lucrurile. Este clar? (Da.) 
Mai există un aspect, acela că, dacă în prezent alegi să fii singur, nu trebuie 
să ai un sentiment de superioritate doar pentru că eşti singur, spunând: 
„Sunt un membru al elitei oamenilor singuri și am dreptul să am prioritate 
la mântuire în prezenţa lui Dumnezeu.” Dumnezeu nu ţi-a dat acest 
privilegiu, ai înțeles? S-ar putea să spui: „Sunt căsătorit. Oare acest lucru 
mă face inferior?” Nu ești inferior. Eşti în continuare un membru al 
omenirii corupte; nu ai fost înjosit sau călcat în picioare pentru că ai intrat 
într-o căsnicie şi nici nu ai devenit mai corupt, mai greu de mântuit, sau nici 


nu răneşti inima lui Dumnezeu mai mult decât alții, făcându-L să nu vrea să 


te mântuiască. Toate acestea sunt gândurile şi părerile eronate ale 
oamenilor. Statutul matrimonial al unui om nu are nicio legătură cu 
atitudinea lui Dumnezeu față de el şi nici cu faptul că poate fi mântuit sau 
nu în cele din urmă. Deci cu ce are legătură obținerea mântuirii? (Se 
bazează pe atitudinea omului față de acceptarea adevărului.) Aşa e, se 
bazează pe atitudinea omului faţă de tratarea și acceptarea adevărului şi pe 
capacitatea lui de a folosi drept bază cuvintele lui Dumnezeu şi adevărul 
drept criteriu pentru a privi oamenii şi lucrurile și pentru a se comporta și 
acționa. Aceasta este baza după care se evaluează finalul unui om. Acum, 
că am ajuns la acest punct în părtăşia noastră, sunteţi, practic, capabili să 
renunțați la poverile provocate de problema căsătoriei? (Da.) Să fii capabil 
să renunți la ele este benefic pentru urmărirea adevărului. Dacă nu crezi 
asta, îi poţi întreba pe cei care s-au căsătorit cum este speranţa lor de a 
primi mântuirea, iar ei ar spune: „Am fost căsătorit atât de mulți ani și am 
divorțat din cauza credinţei mele în Dumnezeu. N-aş îndrăzni să spun că voi 
fi mântuit.” Îi poţi întreba pe tinerii puţin mai maturi, care au în jur de 
treizeci de ani şi nu s-au căsătorit, dar în anii mulți în care au crezut, nu au 
urmărit adevărul şi sunt ca non-credincioşii. Îi poţi întreba: „Poţi fi mântuit 
dacă tu crezi în Dumnezeu în felul acesta?” Nici ei nu vor îndrăzni să spună 


că pot fi mântuiţi. Nu așa stau lucrurile? (Ba da.) 


Acestea sunt adevărurile pe care oamenii ar trebui să le înțeleagă în 
legătură cu căsătoria. Niciunul dintre subiectele despre care am avut 
părtăşie nu poate fi explicat clar în doar câteva cuvinte. Există multe diverse 
fapte care ar trebui să fie disecate, precum şi circumstanţele diverselor 
feluri de oameni. Pe baza acestor circumstanţe diverse, adevărurile pe care 
oamenii ar trebui să le înţeleagă nu pot fi explicate clar în doar câteva 
cuvinte. Pentru fiecare problemă, există adevăruri pe care oamenii ar trebui 


să le înțeleagă, precum şi realități faptice pe care oamenii ar trebui să le 


înţeleagă şi, cu atât mai mult, gândurile și părerile false ale oamenilor, care 
ar trebui, de asemenea, să fie înțelese. Desigur, aceste gânduri şi păreri false 
sunt lucrurile la care oamenii ar trebui să renunțe. Când renunţi la aceste 
lucruri, gândurile şi părerile tale asupra unei chestiuni vor fi relativ pozitive 
şi precise. Apoi, când te vei confrunta iar cu o astfel de chestiune, nu vei 
mai fi constrâns de ea; nu vei fi constrâns şi influențat de unele gânduri și 
păreri false şi absurde. Nu vei fi înrobit sau perturbat de acest lucru; în 
schimb, vei fi capabil să înfrunți cum se cuvine această chestiune, iar modul 
în care îi evaluezi pe ceilalți sau pe tine însuţi va fi relativ corect. Acesta 
este rezultatul pozitiv care poate fi întruchipat în oameni atunci când aceştia 
îi privesc pe ceilalți și lucrurile, se comportă şi acționează conform 
cuvintelor lui Dumnezeu și adevărurilor-principii. În regulă, să încheiem 


aici părtăşia noastră de astăzi. Rămas bun! 

Note de subsol: 
a. În textul original „Nu te poți controla nici pe tine însuți”. 


Cum să urmăreşti adevărul (17) 


La ultima noastră adunare, am avut părtășie despre renunţarea la 
poverile care provin din familie. Aceasta a abordat subiectul renunțării la 
aşteptările părinților. Aceste aşteptări exercită un fel de presiune invizibilă 
asupra fiecăruia, nu-i aşa? (Așa e.) Reprezintă una dintre poverile care 
provin din familii. Să renunți la aşteptările părinților tăi înseamnă să renunți 
la presiunea și la poverile pe care părinții le pun asupra vieţii şi existenţei 
tale şi asupra căii pe care mergi. Adică, atunci când așteptările părinţilor tăi 
afectează calea pe care o alegi în viață, îndeplinirea datoriei tale, călătoria 
pe calea cea dreaptă şi libertatea, drepturile şi instinctele tale, aşteptările lor 
pun un fel de presiune şi o povară asupra ta. Aceste poveri sunt lucruri la 
care oamenii ar trebui să renunțe în decursul vieților, existenţelor şi 
credinţei lor în Dumnezeu. Nu este acesta un conţinut despre care am mai 
avut părtăşie? (Ba da.) Fireşte, aşteptările părinților abordează foarte multe 
lucruri, de exemplu, studiile, slujba, căsătoria, familia şi chiar cariera, 
perspectivele, viitorul unui om şi așa mai departe. Din perspectiva unui 
părinte, fiecare așteptare pe care o are de la copilul său este logică, 
rezonabilă şi corectă. Nu există nici măcar un părinte care nu are aşteptări 
de la copilul lui. S-ar putea să aibă mai multe sau mai puţine, s-ar putea ca 
aşteptările să fie mai mari sau mai mici sau s-ar putea să aibă aşteptări 
diferite de la copilul lui, în anumite perioade. Speră că acesta va avea note 
bune, că îi va merge bine la slujbă, că va avea un venit bun şi că totul va 
merge ca pe roate şi va fi fericit în căsnicie. Părinții au până și așteptări 
diferite cu privire la familia, cariera, perspectivele copilului lor şi aşa mai 
departe. Din perspectiva unui părinte, aceste aşteptări sunt toate foarte 
legitime, dar, din perspectiva copilului său, aceste diverse așteptări îi 


afectează, în mare măsură, capacitatea de a face alegeri corecte şi chiar 


libertatea, drepturile sau interesele pe care le are ca persoană normală. În 
același timp, aceste aşteptări îi afectează şi modul normal în care își 
foloseşte calibrul. În concluzie, indiferent din ce perspectivă privim acest 
lucru, fie că este din perspectiva unui părinte, fie din perspectiva copilului 
său, dacă așteptările părintești depășesc sfera a ceea ce o persoană cu 
umanitate normală poate suporta, dacă depășesc sfera a ceea ce instinctele 
unei persoane cu umanitate normală pot realiza, sau dacă depăşesc 
drepturile omului pe care o persoană cu umanitate normală ar trebui să le 
aibă, sau îndatoririle şi obligațiile pe care Dumnezeu le dă oamenilor, şi aşa 
mai departe, atunci aceste aşteptări sunt nepotrivite şi absurde. Desigur, se 
poate spune și că părinţii nu ar trebui să aibă aceste așteptări şi că ele nu ar 
trebui să existe. Pe baza acestui lucru, copiii ar trebui să renunţe la aceste 
aşteptări părintești. Adică, atunci când părinții îşi asumă perspectiva sau 
poziția unui părinte, li se pare că au dreptul să aştepte de la copilul lor să 
facă una sau alta, să urmeze o anumită cale şi să aleagă un anumit tip de 
viață, un anumit mediu de studii, un anumit loc de muncă, o anumită 
căsnicie, o anumită familie şi așa mai departe. Totuşi, ca oameni normali, 
părinții nu ar trebui să adopte perspectiva sau poziția unui părinte, nu ar 
trebui să-şi folosească identitatea de părinte ca să-i ceară copilului să facă 
lucruri din afara sferei obligațiilor lui filiale sau din afara limitelor 
abilităților umane. Nu ar trebui nici măcar să se amestece în diversele 
alegeri pe care le face copilul lor şi nu ar trebui să își impună așteptările, 
preferinţele, neajunsurile şi nemulţumirile sau interesele asupra copilului 
lor. Acestea sunt lucruri pe care părinţii nu ar trebui să le facă. Când părinții 
au așteptări pe care nu ar trebui să le aibă, copilul lor trebuie să le abordeze 
cum se cuvine. Mai important, copilul lor ar trebui să fie capabil să 
discearnă natura acestor așteptări. Dacă poţi vedea clar că aşteptările 


părinților tăi te privează de drepturile tale ca om şi că acestea sunt un fel de 


interferenţă şi tulburare, când vine vorba să alegi lucruri pozitive şi calea 
cea dreaptă, atunci ar trebui să renunţi la aceste așteptări şi să le ignori. Ar 
trebui să faci asta pentru că este dreptul tău, este dreptul pe care Dumnezeu 
l-a dat fiecărui om creat și părinții tăi nu ar trebui să creadă că sunt 
îndreptățiți să intervină în calea vieţii tale şi în drepturile pe care le ai ca 
om, numai pentru că ti-au dat viaţă şi sunt părinţii tăi. Prin urmare, fiecare 
fiinţă creată are dreptul de a spune „nu” oricărei aşteptări absurde, 
nepotrivite sau deplasate din partea părinților. Poţi categoric să refuzi 
asumarea oricăror așteptări din partea părinților tăi. Refuzul de a accepta 
sau de a-ți asuma orice așteptare a părinților tăi este calea de a practica 


renunţarea la aşteptările lor deplasate. 


Când vine vorba despre renunţarea la așteptările părinților, ce 
adevăruri ar trebui să înțeleagă oamenii? Adică, ştii pe ce adevăruri se 
bazează renunţarea la așteptările părinților sau la ce adevăruri-principii 
aderă? Dacă tu crezi că părinții tăi îți sunt cei mai apropiaţi oameni din 
lume, că sunt şefii şi liderii tăi, că sunt oamenii care ţi-au dat viaţă şi te-au 
crescut, care ţi-au oferit hrană, îmbrăcăminte, un cămin, transport, care au 
avut grijă de tine până la maturitate şi că ei sunt binefăcători tăi, oare îţi va 
fi uşor să renunti la aşteptările lor? (Nu.) Dacă tu crezi aceste lucruri, este 
foarte posibil să abordezi așteptările părinților tăi dintr-o perspectivă 
trupească şi îţi va fi greu să renunți la oricare dintre aşteptările lor 
nepotrivite şi absurde. Vei fi legat și suprimat de aşteptările lor. Chiar dacă 
te simți nemulțumit şi refractar în inima ta, nu vei avea puterea să te 
eliberezi de aceste așteptări şi nu vei avea de ales decât să le lași să-şi 
urmeze cursul firesc. De ce va trebui să le laşi să-şi urmeze cursul firesc? 
Pentru că dacă ai renunţa la aşteptările părinților tăi și le-ai ignora sau le-ai 
respinge, ai simţi că ești un copil nefilial, că eşti nerecunoscător, că ţi-ai 


dezamăgit părinții şi că nu eşti o persoană bună. Dacă adopţi o perspectivă 


trupească, vei face tot ce-ţi stă în putință să-ți foloseşti conştiinţa ca să 
răsplăteşti bunătatea părinților tăi, să te asiguri că suferinţa pe care au 
îndurat-o de dragul tău nu a fost în zadar și vrei vrea şi să le adeverești 
aşteptările. Vei încerca din greu să realizezi tot ce ți-au cerut să faci, să eviți 
să-i dezamăgeșşti, să faci ce este corect față de ei şi vei lua decizia de a avea 
grijă de ei la bătrâneţe și chiar te vei gândi puţin mai departe, să te ocupi de 
înmormântările lor, mulțumindu-i şi pe ei şi satisfăcându-ți şi dorinţa de a fi 
un copil filial. Cât timp trăiesc în lumea asta, oamenii sunt influenţaţi de 
diverse feluri de opinii publice şi de climate sociale, precum și de diferite 
gânduri şi păreri care sunt populare în societate. Dacă oamenii nu înţeleg 
adevărul, pot privi aceste lucruri numai din perspectiva sentimentelor 
trupeşti şi, în același timp, le pot gestiona numai din acea perspectivă. În 
această perioadă, vei crede că părinții tăi fac multe lucruri pe care un 
părinte nu ar trebui să le facă, până într-acolo încât, în adâncul inimii, vei 
simţi chiar dispreţ şi aversiune faţă de anumite acțiuni şi comportamente ale 
părinților tăi, precum și faţă de umanitatea, caracterul și metodele lor de a 
face lucrurile, dar tot vei vrea să fii un copil filial, pentru a-i onora şi a-i 
mulțumi şi nu vei îndrăzni să-i neglijezi în niciun fel. Pe de o parte, vei face 
asta ca să eviţi să fu disprețuit de societate şi, pe de altă parte, ca să satisfaci 
nevoile conștiinței tale. Toate aceste păreri ți-au fost inoculate de omenire și 
de societate, așa că îţi va fi foarte greu să gestionezi așteptările părinților tăi 
şi relația ta cu ei într-un mod rațional. Vei fi forțat să îi abordezi ca un copil 
filial, să nu protestezi împotriva niciuneia dintre acţiunile lor; nu vei avea 
de ales, vei fi capabil doar să faci asta şi, astfel, îți va fi şi mai greu să 
renunti la aşteptările părinților tăi. Dacă renunţi cu adevărat la ele în inima 
ta, atunci tot va trebui să duci altă povară sau presiune, şi anume 
condamnarea din partea societăţii, a rudelor tale îndepărtate și a celor 


apropiate. Va trebui chiar să suporţi condamnarea, denunţarea, blestemele și 


disprețul care provin din adâncul inimii tale, care spun că eşti un nimic, că 
nu ești un copil filial, că eşti nerecunoscător sau chiar lucruri precum: „Eşti 
un ingrat nepăsător, eşti un lucru neascultător, mama ta nu te-a crescut cum 
trebuie”, pe care oamenii din societatea laică le spun — cu alte cuvinte, tot 
felul de lucruri neplăcute. Dacă nu înţelegi adevărul, vei ajunge în această 
situație dificilă. Adică, atunci când, în adâncul sufletului, renunți în mod 
rațional la așteptările părinților tăi sau când renunţi la ele fără tragere de 
inimă, un alt fel de povară sau de presiune va apărea în adâncul inimii tale; 
această presiune provine din societate şi din efectul conştiinţei tale. Aşadar, 
cum poți să renunţi la aşteptările părinților tăi? Există o cale de a rezolva 
această problemă. Nu este dificil — oamenii trebuie să depună eforturi 
pentru adevăr și să vina înaintea lui Dumnezeu pentru a căuta și a înţelege 
adevărul și apoi problema va fi rezolvată. Așadar, ce aspect al adevărului 
trebuie să înţelegeți ca să nu vă fie frică să fiți împovăraţi cu condamnarea 
opiniei publice sau condamnarea conştiinţei voastre, în adâncul inimii, sau 
cu denunţarea şi abuzul verbal din partea părinților voştri, atunci când 
renunţați la aşteptările lor? (Acela că suntem doar fiinţe create înaintea lui 
Dumnezeu. În lumea aceasta, nu ar trebui să ne îndeplinim doar 
responsabilitățile faţă de părinții noştri; mai important, trebuie să ne facem 
bine îndatoririle şi să ne îndeplinim obligațiile. Dacă putem înţelege acest 
lucru, poate că nu vom fi influențați prea mult de părinţii noştri sau de 
condamnarea opiniei publice, atunci când, în viitor, vom renunţa la 
aşteptările părinților noștri.) Vrea să mai vorbească cineva despre asta? 
(Data trecută, Dumnezeu a avut părtăşie despre faptul că, atunci când ne 
părăsim casele pentru a ne îndeplini îndatoririle, o facem din cauza 
circumstanțelor obiective — trebuie să ne părăsim părinții ca să ne facem 
îndatoririle, aşa că nu putem avea grijă de ei — nu este vorba că alegem să-i 


părăsim, pentru că ne evităm responsabilitățile. Pe de altă parte, ne părăsim 


casele pentru că Dumnezeu ne-a chemat să ne îndeplinim îndatoririle, aşa 
că nu le putem fi alături părinților noştri, dar tot ne facem griji pentru ei — 
asta nu înseamnă că nu vrem să ne îndeplinim responsabilitățile față de ei și 
că nu suntem filiali.) Aceste două motive sunt adevăruri și realități pe care 
oamenii ar trebui să le înțeleagă. Dacă oamenii înțeleg aceste lucruri, atunci 
când renunţă la aşteptările părinților lor, se vor simţi puţin mai calmi și 
împăcaţi în adâncul inimilor lor, dar poate asta să rezolve această problemă 
de la rădăcină? Dacă nu ar exista influenţa unor circumstanţe externe mai 
mari, oare soarta ta ar fi legată de cea a părinţilor tăi? Dacă nu ai crede în 
Dumnezeu şi ai lucra şi ţi-ai petrece zilele într-un mod normal, ai putea cu 
siguranţă să le fu alături părinților tăi? Ai putea cu siguranţă să fii un copil 
filial? Ai putea cu siguranță să stai alături de ei şi să le răsplăteşti 
bunătatea? (Nu neapărat.) Există vreo persoană care acţionează, de-a lungul 
întregii vieţi, doar ca să răsplătească bunătatea părinților ei? (Nu.) Nu există 
oameni care sunt așa. Prin urmare, ar trebui să ajungi să înţelegi această 
chestiune şi să vezi care este esenţa ei, dintr-o perspectivă diferită. Acesta 
este adevărul mai profund pe care se cuvine să-l înţelegi în această 
chestiune. De asemenea, este o realitate şi, mai mult decât atât, este esența 
acestor lucruri. Care sunt adevărurile pe care ar trebui să le înţelegi despre 
renunțarea la așteptările părinților tăi? Pe de o parte, ar trebui să înţelegi că 
părinţii nu sunt creditorii tăi; pe de altă parte, ar trebui să înţelegi că părinții 
tăi nu sunt stăpânii vieții sau ai sorții tale. Nu acesta este adevărul? (Ba da.) 
Dacă înţelegi aceste două adevăruri, oare nu îți va fi mai uşor să renunti la 


aşteptările părinților tăi? (Ba da.) 


Mai întâi, vom vorbi despre acest aspect al adevărului: „Părinții nu 
sunt creditorii tăi.” Părinţii nu sunt creditorii tăi — la ce se referă acest 
lucru? Nu se referă la bunătatea pe care ti-au arătat-o părinţii tăi crescându- 


te? (Ba da.) Părinții tăi ți-au arătat bunătate crescându-te, aşa că îți este 


foarte greu să renunţi la relația cu ei. Crezi că trebuie să le răsplătești 
bunătatea, altfel ai fi un copil nefilial; crezi că trebuie să le arăţi pietate 
filială, că trebuie să asculți de fiecare vorbă a lor, că trebuie să le satisfaci 
fiecare dorință şi cerinţă și, în plus, să nu-i dezamăgeşti — după părerea ta, 
asta înseamnă să le răsplăteşti bunătatea. Desigur, unii au slujbe bune și 
câştigă salarii mari şi le oferă părinților câteva plăceri materiale şi o viață 
materială grozavă, permițându-le să se încălzească în lumina lor și să ducă 
vieți mai bune. De exemplu, să spunem că le cumperi părinților tăi o casă și 
o maşină, îi duci la restaurante de lux să mănânce tot felul de delicatese şi îi 
duci în excursii, în destinaţii turistice şi le faci rezervare la hoteluri de lux, 
ca să-i faci fericiți și să le permiţi să se bucure de aceste lucruri. Faci toate 
acestea ca să răsplătești bunătatea părinților tăi, să-i faci să simtă că au 
primit ceva în schimb pentru că te-au crescut şi te-au iubit şi că nu i-ai 
dezamăgit. Pe de o parte, faci asta ca să vadă părinţii tăi, pe de altă parte, 
procedezi aşa ca să vadă oamenii din jurul tău, societatea și, în același timp, 
te străduieşti să satisfaci nevoile conştiinţei tale. Indiferent cum priveşti 
lucrurile, indiferent ce încerci să satisfaci, în orice caz, toate aceste acțiuni 
sunt făcute, în mare măsură, ca să răsplăteşti bunătatea părinților tăi, iar 
esenţa acestor acțiuni este de a răsplăti bunătatea pe care ţi-au arătat-o 
părinții tăi crescându-te. Aşadar, de ce ai această idee de a răsplăti bunătatea 
părinților tăi? Pentru că tu crezi că ei ți-au dat viaţă și că nu le-a fost uşor să 
te crească; în felul acesta, părinții tăi devin, în mod imperceptibil, creditorii 
tăi. Crezi că le eşti dator și că trebuie să-i răsplăteşti. Crezi că numai 
răsplătindu-i vei avea umanitate și vei fi cu adevărat un copil filial şi că a-i 
răsplăti este standardul moral pe care ar trebui să-l aibă un om. Așadar, 
aceste idei, păreri şi acţiuni apar, în esenţă, pentru că tu crezi că le eşti dator 
părinților tăi și că trebuie să-i răsplătești; într-o mare măsură, părinții sunt 


creditorii tăi, adică tu crezi că ai o datorie la ei pentru bunătatea pe care ți- 


au arătat-o. Acum că ai capacitatea de a-i răsplăti şi a-i recompensa, o faci — 
conform abilităților tale, foloseşti banii şi afecțiunea ca să-i recompensezi. 
Aşadar, este aceasta o manifestare a adevăratei umanități? Este un adevărat 
principiu de practică? (Nu este.) De ce spun că părinţii nu sunt creditorii 
tăi? Întrucât faptul că „părinţii nu sunt creditorii tăi” este adevărul; dacă-ţi 
priveşti părinţii ca pe binefăcătorii şi creditorii tăi şi dacă tot ce faci are 
scopul de a-i recompensa pentru bunătatea lor, oare această idee şi această 

părere sunt corecte? (Nu.) Nu cumva acel „nu” a fost rostit cu multă 


reticență? Care din aceste afirmaţii este adevărul: „Părinţii nu sunt creditorii 
99 


tăi” sau „Părinții sunt binefăcători tăi şi trebuie să-i recompensezi”? 


(„Părinţii nu sunt creditorii tăi” este adevărul.) Întrucât faptul că „părinţii nu 
sunt creditorii tăi” este adevărul, atunci afirmația: „Părinți sunt 
binefăcători tăi şi trebuie să-i recompensezi” este adevărul? (Nu.) Nu este 
în contradicție cu afirmaţia: „Părinţii nu sunt creditorii tăi”? (Ba da.) Nu 
este important care din aceste afirmaţii îţi face conştiinţa să se simtă 
vinovată — ce este important? Important este care din aceste afirmaţii e 
adevărul. Trebuie să accepţi afirmația care este adevărul, chiar dacă îţi face 
conştiinţa să se simtă inconfortabil și acuzată, pentru că este adevărul. Deşi 
afirmaţia: „Părinții sunt binefăcătorii tăi şi trebuie să-i recompensezi” este 
conform standardelor morale ale omenirii și conștiinței omului, ea nu este 
adevărul. Deşi această afirmaţie îți face conştiinţa să se simtă mulțumită și 
confortabil, trebuie să renunți la ea. Aceasta este atitudinea pe care trebuie 
s-o ai când vine vorba despre acceptarea adevărului. Aşadar, dintre „Părinții 
nu sunt creditorii tăi” şi „Părinții sunt binefăcători tăi şi trebuie să-i 
recompensezi”, care afirmaţie sună mai confortabil, mai în concordanţă cu 
umanitatea şi cu simțul conștiinței tale și mai în concordanţă cu standardele 
morale ale omenirii? (Cea de-a doua afirmaţie.) De ce cea de-a doua 


afirmaţie? Pentru că răspunde nevoilor emoţionale ale omului şi le satisface. 


Totuşi, nu este adevărul şi este detestată de Dumnezeu. Aşadar, afirmaţia: 
„Părinţii nu sunt creditorii tăi” îi face pe oameni să se simtă inconfortabil? 
(Da.) Ce simt şi ce percep oamenii după ce aud această afirmaţie? (Că îi 
lipseşte puţin conştiinţa.) Simt că îi lipseşte puţin sentiment omenesc, nu-i 
aşa? (Așa e.) Unii spun: „Dacă un om nu are sentimente umane, oare mai 
este om?” — dacă oamenii nu au sentimente umane, sunt ei oameni? 
Afirmația: „Părinţii nu sunt creditorii tăi” pare lipsită de sentimente umane, 
dar este o realitate. Dacă abordezi relația cu părinții tăi într-o manieră 
rațională, vei descoperi că afirmația: „Părinții nu sunt creditorii tăi” a 
explicat limpede, chiar de la rădăcină, relația pe care fiecare persoană o are 
cu părinții săi şi esența și rădăcina relațiilor interpersonale. Deşi îți 
stinghereşte conştiinţa și nu-ţi satisface nevoile emoționale, este în 
continuare un fapt şi este în continuare adevărul. Acest adevăr îţi poate 
permite să abordezi rațional și corect bunătatea pe care ţi-au arătat-o părinții 
crescându-te. De asemenea, îţi poate permite să abordezi rațional şi corect 
orice așteptare din partea părinților tăi. Fireşte, poate şi mai mult să-ţi 
permită să abordezi rațional şi corect relația pe care o ai cu părinții tăi. Dacă 
poți aborda astfel relația cu părinții tăi, atunci o poţi gestiona într-un mod 
rațional. Unii oameni spun: „Aceste adevăruri sunt foarte bine spuse şi sună 
foarte pasionant, dar de ce atunci când oamenii le aud, li se par imposibil de 
realizat? Mai ales «Părinţii nu sunt creditorii tăi» — de ce, după ce aud acest 
adevăr, simt ei că relaţia cu părinţii lor este din ce în ce mai distantă şi mai 
înstrăinată? De ce simt că nu există deloc afecţiune între ei și părinții lor?” 
Oare adevărul încearcă, în mod deliberat, să-i îndepărteze pe oameni unii de 
ceilalți? Oare adevărul încearcă, intenționat, să rupă legăturile dintre 
oameni şi părinții lor? (Nu.) Așadar, ce rezultat poate fi obținut din 
înţelegerea acestui adevăr? (Înțelegerea acestui adevăr ne poate permite să 


vedem relația cu părinții noştri aşa cum este ea în realitate — acest adevăr ne 


spune reala natură a acestei chestiuni.) Corect, îţi permite să vezi adevărata 
natură a acestei chestiuni, să abordezi şi să gestionezi rațional aceste lucruri 
şi să nu trăieşti stăpânit de afecțiunile tale sau de relațiile interpersonale 


trupeşti, nu-i aşa? 


Să vorbim despre felul în care ar trebui să fie interpretată afirmaţia: 
„Părinții nu sunt creditorii tăi.” Părinţii nu sunt creditorii tăi — nu este o 
realitate? (Ba este.) Întrucât este o realitate, se cuvine să explicăm 
chestiunile implicate în această afirmație. Să analizăm următoarea 
chestiune: părinții ţi-au dat viaţă. Cine a ales ca ei să-ți dea viaţă: tu sau 
părinții tăi? Cine a ales pe cine? Dacă priveşti acest lucru din perspectiva lui 
Dumnezeu, răspunsul este: niciunul din voi. Nici tu, nici părinții tăi nu au 
ales ca ei să-ţi dea viaţă. Dacă te uiţi la rădăcina acestei chestiuni, ea a fost 
predestinată de Dumnezeu. Pentru moment, vom lăsa deoparte acest 
subiect, deoarece oamenilor le este uşor să înțeleagă această chestiune. Din 
perspectiva ta, te-ai născut în mod pasiv la părinții tăi, fără să ai de ales în 
privința aceasta. Din perspectiva părinților tăi, ţi-au dat viaţă prin voinţa lor 
independentă, nu-i aşa? Cu alte cuvinte, lăsând deoparte predestinarea de la 
Dumnezeu, când vine vorba despre chestiunea naşterii tale, părinții tăi au 
fost cei care au avut toată puterea. Au ales să-ți dea viaţă și au luat toate 
deciziile. Nu ai ales ca ei să-ți dea viaţă, te-ai născut pasiv la ei şi nu ai avut 
de ales în chestiunea aceasta. Așadar, întrucât părinții tăi au avut toată 
puterea şi au ales să-ţi dea viaţă, au o obligaţie şi o responsabilitate să te 
crească, să te facă om mare, să-ți ofere o educație, hrană, haine şi bani — 
aceasta este responsabilitatea și obligația lor şi este ceea ce se cuvine să 
facă. Întrucât tu ai fost mereu pasiv de-a lungul perioadei în care te-au 
crescut, nu ai avut dreptul să alegi — a trebuit să fii crescut de ei. Întrucât 
erai mic, nu aveai capacitatea să te crești singur, nu ai avut de ales decât să 


te lași crescut, în mod pasiv, de părinţii tăi. Ai fost crescut în modul ales de 


părinții tăi; dacă îți dădeau mâncare și băutură bună, atunci consumai 
mâncare şi băutură bună. Dacă părinţii îţi ofereau un mediu de viaţă în care 
supraviețuiai cu tărâţe şi plante sălbatice, atunci supraviețuiai cu tărâţe şi 
plante sălbatice. În orice caz, când te creşteau, tu erai pasiv, iar părinţii tăi 
îşi îndeplineau responsabilitatea. E ca şi cum ar avea grijă de o floare. 
Întrucât vor să aibă grijă de o floare, ar trebui să îi pună îngrășământ, să o 
ude şi să se asigure că primeşte lumina soarelui. Așadar, în ceea ce privește 
oamenii, indiferent dacă părinții te-au crescut cu meticulozitate sau cu 
multă grijă, în orice caz, ei doar îşi îndeplineau responsabilitatea și 
obligația. Indiferent de motivele pentru care te-au crescut, a fost 
responsabilitatea lor — pentru că ti-au dat viață, ar trebui să-şi asume 
responsabilitatea pentru tine. Având în vedere acest lucru, poate fi 
considerat bunătate tot ce au făcut ei pentru tine? Nu poate, nu? (Nu.) 
Faptul că părinții tăi şi-au îndeplinit responsabilitatea faţă de tine nu poate 
fi considerat bunătate, aşa că dacă îşi îndeplinesc responsabilitatea față de o 
floare sau o plantă, udând-o şi fertilizând-o, asta poate fi considerată 
bunătate? (Nu.) Acest lucru este chiar mai departe de a fi bunătate. Florile și 
plantele cresc mai bine afară — dacă sunt plantate în pământ, cu vânt, soare 
şi apă de ploaie, atunci le merge bine. Nu cresc la fel de bine ca afară, când 
sunt plantate într-un ghiveci, înăuntru, dar oriunde s-ar afla, trăiesc, nu-i 
aşa? Oriunde ar fi, acest lucru a fost predestinat de Dumnezeu. Eşti o 
persoană care are viață, iar Dumnezeu Își asumă responsabilitatea pentru 
fiecare viaţă, permițându-i să supraviețuiască și să urmeze legea pe care o 
respectă toate fiinţele create. Însă, ca persoană, trăiești în mediul în care te 
cresc părinții tăi, aşa că ar trebui să creşti şi să exiști în acel mediu. Faptul 
că trăieşti în acel mediu se datorează, la scară mai mare, predestinării de la 
Dumnezeu; la scară mai mică, se datorează faptului că părinții tăi te-au 


crescut, nu-i aşa? In orice caz, crescându-te, părinții tăi îndeplinesc o 


responsabilitate şi o obligație. Să te crească până la maturitate este obligația 
şi responsabilitatea lor, iar asta nu se poate numi bunătate. Dacă nu poate fi 
considerată bunătate, atunci nu este un lucru de care se cuvine să te bucuri? 
(Ba da.) Acesta este un fel de drept de care ar trebui să te bucuri. Ar trebui 
să fii crescut de părinții tăi, pentru că, înainte să ajungi la maturitate, rolul 
pe care îl joci este acela de copil care este crescut. Prin urmare, părinții tăi 
pur şi simplu îndeplinesc un fel de responsabilitate față de tine, iar tu doar o 
primeşti, dar cu siguranță nu primeşti har sau bunătate de la ei. Pentru 
fiecare creatură vie, să facă şi să aibă grijă de copii, să se reproducă şi să 
crească următoarea generație este un fel de responsabilitate. De exemplu, 
păsările, vacile, oile şi chiar tigrii trebuie să aibă grijă de puii lor, după ce se 
reproduc. Nu există vieţuitoare care nu-şi cresc puii. Este posibil să existe 
câteva excepții, dar nu sunt multe. Este un fenomen natural în existența 
vieţuitoarelor, este un instinct şi nu poate fi atribuit bunătăţii. Acestea doar 
se supun unei legi pe care Creatorul a stabilit-o pentru animale şi pentru 
omenire. Prin urmare, faptul că părinții te-au crescut nu este un fel de 
bunătate. Având în vedere acest lucru, se poate spune că părinții nu sunt 
creditorii tăi. Ei îşi îndeplinesc responsabilitatea faţă de tine. Indiferent cât 
efort depun şi câți bani cheltuiesc pentru tine, nu ar trebui să-ţi ceară să-i 
recompensezi, pentru că aceasta este responsabilitatea lor ca părinți. 
Întrucât este o responsabilitate şi o obligaţie, ar trebui să fie gratis, iar ei nu 
ar trebui să ceară compensaţii. Crescându-te, părinții tăi doar îşi îndeplineau 
responsabilitatea și obligația, iar acest lucru nu ar trebui să fie plătit și nu ar 
trebui să fie o tranzacție. Așadar, nu trebuie să-ți abordezi părinții şi să-ți 
gestionezi relația cu ei conform ideii de a-i recompensa. Dacă îţi tratezi 
părinții, îi răsplăteşti şi-ţi gestionezi relația cu ei conform acestei idei, acest 
lucru este inuman. În acelaşi timp, este posibil să te facă să fii reținut şi 


legat de sentimentele tale trupeşti şi îți va fi greu să ieşi din aceste 


încurcături, în măsura în care s-ar putea chiar să-ți pierzi calea. Părinții nu 
sunt creditorii tăi, aşa că nu ai nicio obligație să le adeverești toate 
aşteptările. Nu ai nicio obligație să plăteşti prețul pentru așteptările lor. 
Adică, ei pot avea propriile aşteptări. Tu ai propriile alegeri şi calea în viaţă 
şi destinul pe care Dumnezeu le-a stabilit pentru tine, lucru care nu are nicio 
legătură cu părinții tăi. Aşadar, când unul din părinții tăi spune: „Eşti un 
copil nefilial. Nu te-ai întors să mă vezi de atât de mulți ani și au trecut atât 
de multe zile de când m-ai sunat ultima oară. Sunt bolnav şi nu există 
nimeni care să aibă grijă de mine. Chiar te-am crescut degeaba. Eşti într- 
adevăr un ingrat nepăsător şi un copil nerecunoscător!”, dacă nu înţelegi 
adevărul că „Părinţii nu sunt creditorii tăi”, să auzi aceste cuvinte va fi la fel 
de dureros ca un cuţit care îţi străpunge inima, iar tu te vei simți vinovat. 
Fiecare dintre aceste cuvinte se va întipări în inima ta şi te va face să te 
simţi ruşinat în fața părintelui tău, îndatorat şi plin de vinovăţie față de el. 
Când părintele tău spune că eşti un ingrat nepăsător, tu chiar vei crede: „Are 
completă dreptate. M-a crescut până la vârsta aceasta şi nu a fost capabil să 
se încălzească deloc în lumina mea. Acum e bolnav şi a sperat că aş putea 
să stau la căpătâiul său, să-l servesc şi să-i țin de urât. A avut nevoie să-i 
răsplătesc bunătatea, iar eu nu am fost acolo. Chiar sunt un ingrat 


1? 


nepăsător!” Te vei cataloga drept un ingrat nepăsător — este acesta un lucru 
rezonabil? Eşti un ingrat nepăsător? Dacă nu ţi-ai fi părăsit căminul ca să-ți 
îndeplineşti datoria în altă parte şi ai fi rămas alături de părintele tău, l-ai fi 
putut împiedica să se îmbolnăvească? (Nu.) Poți controla dacă părinții tăi 
trăiesc sau mor? Poţi controla dacă sunt bogaţi sau săraci? (Nu.) Orice boală 
vor face părinții tăi, nu va fi pentru că s-au epuizat crescându-te sau pentru 
că le-a fost dor de tine; cu siguranță nu vor contracta din cauza ta niciuna 
dintre aceste boli majore, grave şi posibil fatale. Aceea este soarta lor şi nu 


are nicio legătură cu tine. Indiferent cât de filial eşti, tot ce poți realiza este 


să le reduci puţin suferinţa şi poverile trupeşti, dar au vreo legătură cu tine 
momentul în care se îmbolnăvesc, ce boală fac, când şi unde mor? Nu, nu 
au. Dacă ești filial, dacă nu ești un ingrat nepăsător şi îți petreci toată ziua 
cu ei, veghindu-i, oare nu se vor îmbolnăvi? Oare nu vor muri? Dacă se vor 
îmbolnăvi, oare nu se vor îmbolnăvi oricum? Dacă vor muri, oare nu vor 
muri oricum? Nu este corect? Dacă părinții tăi ar fi spus că eşti un ingrat 
nepăsător, că nu ai conştiinţă și că ești un copil nerecunoscător, te-ai fi 
supărat? (Da.) Dar acum? (Acum nu m-aş supăra.) Aşadar, cum s-a rezolvat 
această problemă? (Dumnezeu a avut părtăşie cu noi, zicându-ne că dacă 
părinții noştri se îmbolnăvesc sau nu şi dacă trăiesc sau mor nu are nimic 
de-a face cu noi, totul este predestinat de Dumnezeu. Dacă rămânem alături 
de ei, nu am putea face nimic, aşadar, dacă spun că suntem ingraţi 
nepăsători, asta nu are nicio legătură cu noi.) Indiferent dacă părinții te 
numesc un ingrat nepăsător, cel puţin îți faci datoria de fiinţă creată înaintea 
Creatorului. Cât timp nu eşti un ingrat nepăsător în ochii lui Dumnezeu, 
este suficient. Nu contează ce spun oamenii. Ce zic părinții tăi despre tine 
nu este neapărat adevărat şi ce afirmă nu este folositor. Trebuie să iei 
cuvintele lui Dumnezeu drept fundament. Dacă Dumnezeu spune că eşti o 
ființă creată corespunzătoare, atunci nu contează dacă oamenii te numesc un 
ingrat nepăsător, ei nu pot realiza nimic. Este vorba doar că oamenii vor fi 
afectați de aceste insulte, din cauza efectului conştiințelor lor sau atunci 
când nu înțeleg adevărul şi statura lor este mică şi vor fi într-o dispoziție 
cam proastă și puţin deprimaţi, dar când se întorc înaintea lui Dumnezeu, 
toate acestea se vor rezolva şi nu vor mai fi o problemă pentru ei. Nu s-a 
rezolvat problema răsplătirii bunătăţii din partea părinţilor? Înţelegi această 
chestiune? (Da.) Ce fapt trebuie să înțeleagă oamenii aici? Este 
responsabilitatea părinţilor tăi să te crească. Ei au ales să-ţi dea viață, așa că 


au o responsabilitate şi o obligație să te crească. Crescându-te până la 


maturitate, îşi îndeplinesc responsabilitatea și obligația. Nu le datorezi 
NIMIC, aşa că nu este nevoie să-i recompensezi. Nu trebuie să-i 
recompensezi — asta arată clar că părinții nu sunt creditorii tăi şi că nu 
trebuie să faci nimic pentru ei, în schimbul bunătăţii lor. În cazul în care 
circumstanţele îți permit să îndeplinești o parte din responsabilitatea față de 
ei, atunci fă-o. Dacă mediul şi circumstanţele tale obiective nu-ţi permit să- 
ti îndeplineşti obligația față de ei, atunci nu e nevoie să te gândești prea 
mult la asta şi nu ar trebui să crezi că le eşti îndatorat, pentru că părinții nu 
sunt creditorii tăi. Nu contează dacă dai dovadă de pietate filială față de 
părinții tăi sau dacă îți îndeplineşști responsabilitatea față de ei, tu doar îţi 
asumi perspectiva unui copil şi îți îndeplinești o parte din responsabilitatea 
faţă de cei care, cândva, ți-au dat viaţă şi te-au crescut. Cu siguranţă însă nu 
poți face acest lucru din perspectiva recompensării lor sau din perspectiva 
potrivit căreia „Părinţii sunt binefăcătorii tăi şi trebuie să-i recompensezi, 


trebuie să le răsplăteşti bunătatea”. 


În lumea non-credincioșşilor, există o zicală: „Ciorile îşi răsplătesc 
mamele hrănindu-le, iar mieii îngenunchează ca să primească lapte de la 
mamele lor.” Mai există și zicala: „O persoană nefilială este mai prejos 
decât o fiară.” Ce grandios sună aceste zicale! De fapt, fenomenele pe care 
prima zicală le menţionează, ciorile care își răsplătesc mamele hrănindu-le 
ŞI mieii care îngenunchează ca să primească lapte de la mamele lor, chiar 
există, acestea sunt realități. Totuşi, sunt doar fenomene din lumea 
animalelor. Sunt doar un tip de lege pe care Dumnezeu a stabilit-o pentru 
diverse vieţuitoare şi pe care o respectă toate felurile de viețuitoare, inclusiv 
oamenii. Faptul că toate felurile de vieţuitoare respectă această lege 
demonstrează şi mai mult că toate viețuitoarele sunt create de Dumnezeu. 
Niciuna dintre ele nu poate încălca această lege şi nu o poate transcende. 


Chiar şi carnivorele relativ feroce, precum leii şi tigrii, îşi hrănesc puii şi nu 


îi mușcă înainte să ajungă la maturitate. Acesta este un instinct animalic. 
Indiferent ce specie sunt, că sunt feroce sau bune și blânde, toate animalele 
au acest instinct. Tot felul de creaturi, inclusiv oamenii, pot continua să se 
reproducă şi să supraviețuiască doar dacă respectă acest instinct şi această 
lege. Dacă nu ar respecta această lege sau dacă nu ar avea această lege şi 
acest instinct, nu ar fi capabile să se reproducă și să supravieţuiască. Lanţul 
biologic nu ar exista, şi nici lumea. Nu este adevărat? (Ba da.) Cionile care 
îşi răsplătesc mamele hrănindu-le şi mieii care îngenunchează ca să 
primească lapte de la mamele lor demonstrează tocmai faptul că lumea 
animalelor respectă acest fel de lege. Toate felurile de vieţuitoare au acest 
instinct. Odată ce puii se nasc, femelele sau masculii speciei au grijă de ei şi 
îi hrănesc până la maturitate. Toate felurile de vieţuitoare pot să-şi 
îndeplinească responsabilitățile şi obligațiile faţă de puii lor, crescând 
conştiincios şi cu grijă următoarea generaţie. Acest lucru ar trebui să fie cu 
atât mai mult valabil pentru oameni. Omenirea îi numeşte pe oameni 
animale superioare — dacă nu pot respecta această lege şi le lipseşte acest 
instinct, atunci oamenii sunt mai prejos decât animalele, nu-i aşa? Prin 
urmare, indiferent cât de multă grijă au avut părinții de tine când te-au 
crescut şi cât de mult şi-au îndeplinit responsabilitatea față de tine, au făcut 
doar ce se cuvine să facă în sfera abilităților unei ființe umane create — a 
fost instinctul lor. Priviţi păsările: cu mai mult de o lună înainte de sezonul 
de împerechere, ele caută constant un loc sigur pentru a-și face cuiburile. 
Masculii şi femelele pleacă în schimburi, cărând diferite tipuri de plante, 
pene şi crenguțe ca să înceapă a-şi construi cuiburile în copaci cu ramuri 
relativ dese. Micile cuiburi construite de diverse tipuri de păsări sunt toate 
incredibil de rezistente și complexe. De dragul puilor, păsările fac tot acest 
efort construind cuiburi şi adăposturi. După ce-şi construiesc cuiburile şi 


vine vremea clocirii, în fiecare cuib există tot timpul o pasăre; masculii și 


femelele sunt în schimburi alternative timp de 24 de ore pe zi şi sunt 
incredibil de atenţi — când unul dintre ei se întoarce, celălalt zboară curând 
după aceea. La scurt timp, câţiva pui ies din găoace şi-şi scot capetele, iar tu 
îi poți auzi ciripind în copacii lor. Păsările adulte zboară încoace şi încolo, 
întorcându-se acum ca să-şi hrănească puii cu viermi, mai târziu pentru a-i 
hrăni cu altceva, dând dovadă de o atenție incredibilă. După două luni, 
câţiva pui au crescut puţin şi pot sta pe marginea cuibului şi dau din aripi; 
părinţii lor zboară încoace şi încolo, hrănindu-i şi păzindu-i cu rândul. Într- 
un an, am văzut o cioară în văzduh, ţinând un pui în cioc. Puiul țipa jalnic, 
strigând, mai mult sau mai puţin, după ajutor. Cioara era în față, zburând cu 
puiul în cioc, iar în urma ei era o pereche de păsări adulte, care o urmăreau. 
Acele două păsări țipau şi ele jalnic și, în cele din urmă, cioara a zburat 
departe. Probabil că puiul ar fi murit oricum, indiferent dacă părinții ar fi 
reușit să ajungă cioara. Acele două păsări adulte care o urmăreau au tipat şi 
au cârâit atât de mult încât i-au alarmat pe oamenii de la sol — cât de jalnice 
crezi că au fost țipetele lor? De fapt, sigur nu aveau un singur pui. Probabil 
că aveau trei sau patru pui în cuib, dar când unul a fost luat, l-au urmărit, 
tpând şi cârâind. Aşa este lumea animală și biologică — vieţuitoarele sunt 
capabile să-şi crească neobosite puii. Păsările se întorc şi construiesc 
cuiburi noi în fiecare an, fac aceleași lucruri în fiecare an; îşi clocesc ouăle, 
îşi hrănesc puii și îi învaţă să zboare. Cât timp puii exersează zborul, ei nu 
zboară foarte sus şi uneori cad pe pământ. Chiar i-am salvat de câteva ori și 
ne-am grăbit să-i punem înapoi în cuiburile lor. Părinții lor îi învaţă în 
fiecare zi şi, într-o bună zi, toți acei pui îşi vor părăsi cuiburile şi vor zbura 
departe, lăsând în urmă cuiburi goale. În anul următor, noi perechi de păsări 
vor veni pentru a construi cuiburi, a-şi cloci ouăle şi a-şi creşte puii. Toate 
felurile de viețuitoare şi de animale au aceste instincte și legi şi le respectă 


foarte bine, ducându-le la perfecţie. Acesta este un lucru pe care nicio 


persoană nu-l poate distruge. Există, de asemenea, câteva animale speciale, 
precum tigrii şi leii. Când aceste animale ajung la maturitate, îşi părăsesc 
părinţii, iar unii masculi chiar devin rivali, muşcând, concurând şi luptând 
dacă este necesar. Acest lucru este normal, este o lege. Ele nu sunt foarte 
afectuoase şi nu trăiesc sub imperiul sentimentelor lor așa ca oamenii, 
spunând: „Trebuie să le răsplătesc bunătatea, trebuie să-i recompensez — 
trebuie să-mi ascult părinții. Dacă nu le arăt pietate filială, alți oameni mă 
vor condamna, mustra şi critica pe la spate. N-aş putea suporta asta!” Astfel 
de lucruri nu se spun în lumea animalelor. De ce zic oamenii astfel de 
lucruri? Pentru că, în societate şi în grupurile de oameni, există diverse idei 
şi consensuri greşite. După ce oamenii au fost influențați, măcinați şi stricați 
de aceste lucruri, în ei vor apărea diferite moduri de a interpreta şi de a 
gestiona relația părinte-copil şi, în cele din urmă, îşi vor trata părinții ca pe 
creditorii lor — creditori pe care nu vor fi capabili să-i răsplătească toată 
viaţa lor. Chiar există nişte oameni care, după moartea părinților, se simt 
vinovaţi toată viaţa şi se cred nevrednici de bunătatea părinților lor, din 
cauza unui lucru pe care l-au făcut şi care nu i-a făcut fericiți pe părinții lor 
sau nu a mers așa cum au vrut părinţii lor. Spune-Mi, nu este o exagerare? 
Oamenii trăiesc sub imperiul sentimentelor lor, aşa că nu pot fi invadaţi și 
tulburați decât de diverse idei care derivă din aceste sentimente. Oamenii 
trăiesc într-un mediu influenţat de ideologia omenirii corupte, așadar sunt 
invadaţi și tulburaţi de diverse idei false, lucru care le face viaţa epuizantă 
şi mai puţin simplă decât cea a altor vieţuitoare. Cu toate acestea, în 
prezent, întrucât Dumnezeu lucrează şi exprimă adevărul, pentru a le spune 
oamenilor care este adevărata natură a tuturor faptelor şi pentru a le permite 
să înțeleagă adevărul, după ce ajungi să înţelegi adevărul, aceste idei și 
păreri false nu te vor mai împovăra şi nu-ţi vor mai servi drept ghid pentru 


felul în care îți gestionezi relația cu părinții. In acest punct, viaţa ta va 


deveni mai relaxată. Să duci o viaţă relaxată nu înseamnă că nu vei şti care 
sunt responsabilităţile şi obligațiile tale — vei şti în continuare aceste lucruri. 
Depinde doar de perspectiva şi metodele pe care le alegi pentru a-ţi aborda 
responsabilitățile şi obligaţiile. O cale este de a lua drumul sentimentelor şi 
de a gestiona aceste lucruri prin mijloace emoţionale și prin metodele, ideile 
şi părerile spre care Satana îl îndrumă pe om. Cealaltă cale este de a trata 
aceste lucruri pe baza cuvintelor pe care omul le-a învăţat de la Dumnezeu. 
Când ei tratează aceste chestiuni conform ideilor şi părerilor false ale 
Satanei, nu pot decât să trăiască în încurcătura sentimentelor lor şi nu vor fi 
niciodată capabili să distingă ce este corect de ce este greșit. În aceste 
circumstanţe, nu au de ales decât să trăiască într-o capcană, prinși mereu în 
chestiuni precum: „Ai dreptate, eu greşesc. Tu mi-ai oferit mai mult; eu ți- 
am oferit mai puţin. Eşti nerecunoscător. Depăşeşti limita.” Prin urmare, ei 
nu vorbesc niciodată clar. Totuși, după ce oamenii înțeleg adevărul şi când 
scapă de ideile şi părerile lor false şi din plasa sentimentelor, aceste 
chestiuni devin simple pentru ei. Dacă respecţi un adevăr-principiu, o idee 
sau o părere care este corectă şi provine de la Dumnezeu, viaţa ta va deveni 
foarte relaxată. Nici opinia publică, nici conştiinţa ta trează și nici povara 
sentimentelor tale nu-ţi vor mai obstrucționa felul în care gestionezi relația 
cu părinții tăi; dimpotrivă, aceste lucruri îți vor permite să înfrunți această 
relație într-un mod corect şi rațional. Dacă acționezi conform adevărurilor- 
principii pe care Dumnezeu le-a dat omului, chiar dacă oamenii te critică pe 
la spate, tot te vei simți împăcat și calm în adâncul sufletului şi acest lucru 
nu va avea niciun efect asupra ta. Cel puţin nu te vei mustra aspru pentru că 
eşti un ingrat nerecunoscător sau, în adâncul inimii, nu vei mai simţi că te 
acuză conştiinţa. Asta pentru că vei şti că toate acțiunile tale sunt realizate 
conform metodelor pe care le-ai învăţat de la Dumnezeu şi că auzi cuvintele 


lui Dumnezeu şi te supui lor şi li urmezi calea. Să asculte cuvintele lui 


Dumnezeu și să-l urmeze calea este simţul rațiunii pe care oamenii se 
cuvine să-l aibă cel mai mult. Vei fi o persoană adevărată numai când vei 
face aceste lucruri. Dacă nu ai realizat aceste lucruri, atunci ești un ingrat 
nepăsător. Nu aşa stau lucrurile? (Ba da.) Acum vezi clar această chestiune? 
Să o vezi clar este un aspect al acestui lucru; dacă oamenii pot vedea treptat 
această chestiune aşa cum este ea şi pot practica adevărul, acesta este alt 
aspect. Pentru a vedea limpede această chestiune, oamenii trebuie să 
experimenteze un timp aceste lucruri. Dacă oamenii-şi doresc să vadă clar 
acest fapt şi această esenţă şi să ajungă la punctul în care să gestioneze 
chestiunile principial, asta nu se poate face în scurt timp, pentru că trebuie 
mai întâi să se lepede de influenţa tuturor felunilor de idei și păreri false şi 
ticăloase. Un alt aspect, mai important, al acestui lucru este acela că trebuie 
să poată înlătura constrângerile şi influenţa propriei conștiințe şi a propriilor 
sentimente; în special, trebuie să treacă peste obstacolul propriilor 
sentimente. Să spunem că, în teorie, conştientizezi cum cuvântul lui 
Dumnezeu este adevărul şi este corect şi, în teorie, ştii că ideile și părerile 
false pe care Satana le insuflă oamenilor sunt greşite, dar pur și simplu nu 
poți trece peste obstacolele sentimentelor tale şi mereu îți pare rău de 
părinții tăi, crezând că ti-au arătat prea multă bunătate, că s-au sacrificat, au 
făcut şi au suferit prea mult pentru tine, că umbra a tot ceea ce au făcut 
pentru tine, tot ce au spus şi chiar fiecare preţ pe care l-au plătit pentru tine 
sunt încă vii în mintea ta. Fiecare dintre aceste obstacole va fi un moment 
foarte important pentru tine şi nu îți va fi uşor să îl depășeşti. De fapt, tu 
însuţi vei fi cel mai mare obstacol de depăşit. Dacă vei putea depăşi 
obstacol după obstacol, atunci vei fi capabil să renunți complet la 
sentimentele pe care le ai, în adâncul inimii, față de părinţii tăi. Nu am 
părtăşie despre asta ca să te fac să-ți trădezi părinții şi cu siguranță nu ca să 


te determin să trasezi limite între tine şi părinții tăi — nu dăm startul unei 


mișcări, nu este nevoie să trasezi limite. Am părtăşie despre asta doar ca să- 
ti împărtăşesc o înţelegere corectă a acestor chestiuni şi să te ajut să accepți 
o idee și o părere corectă. În plus, am părtăşie despre asta ca, atunci când ţi 
se vor întâmpla aceste lucruri, să nu fii tulburat sau legat de mâini şi de 
picioare de ele și, mai important, când vei întâlni aceste lucruri, ele să nu-ți 
afecteze modul în care îţi faci datoria de ființă creată. În felul acesta, 
părtăşia Mea își va îndeplini scopul. Desigur, pot oamenii care trăiesc în 
trup să ajungă în punctul în care nu au niciunul dintre aceste lucruri în 
mințile lor şi în care nu există nicio încurcătură emoţională între ei și 
părinţii lor? Ar fi imposibil. În lumea aceasta, în afară de părinţii lor, 
oamenii au şi copii — acestea două sunt cele mai apropiate relaţii trupești 
dintre oameni. E imposibil să rupi complet legătura dintre un părinte şi 
copil. Nu încerc să te fac să treci prin formalitatea de a declara că vei rupe 
legăturile cu părinţii tăi şi că nu veţi mai fi împreună niciodată. Încerc să te 
ajut să-ți abordezi corect relaţia cu ei. Aceste lucruri sunt dificile, nu-i așa? 
Pe măsură ce înţelegi mai profund adevărul și pe măsură ce îmbătrânești, 
dificultatea acestor lucruri se va reduce şi va scădea treptat. Când oamenii 
au 20 de ani, simt atașamentul față de părinții lor ca fiind la un nivel diferit 
decât la 30 sau la 40 de ani. Acest ataşament devine şi mai discret după ce 
împlinesc 50 de ani și nu este nevoie să vorbim despre momentul în care 
oamenii ajung la 60 sau 70 de ani. Până atunci, atașamentul este şi mai uşor 


— se schimbă pe măsură ce oamenii îmbătrânesc. 


Adevărul: „Părinţii nu sunt creditorii tăi” este principiul corect de 
practică pe care oamenii ar trebui să-l înţeleagă atunci când vine vorba 
despre felul în care își abordează părinții. Care este celălalt principiu de 
practică? (Părinții tăi nu sunt stăpânii vieţii sau ai sorții tale.) Nu este mai 
uşor să înţelegi şi să renunțţi la zicala: „Părinţii tăi nu sunt stăpânii vieții sau 


ai sorții tale” decât la aceea că „Părinţii nu sunt creditorii tăi”? Din afară, se 


pare că părinții au dat naștere vieții tale trupești şi ei sunt cei care ti-au dat 
viață. Dacă însă privim asta din perspectiva lui Dumnezeu şi de la rădăcina 
problemei, viaţa trupească nu ţi-a fost dată de părinții tăi, pentru că oamenii 
nu pot crea viață. Mai simplu spus, nicio persoană nu poate crea răsuflarea 
omului. Motivul pentru care trupul fiecărei persoane este capabil să devină 
o persoană este pentru că are acea suflare. Viaţa omului constă în această 
suflare şi este semnul unei persoane vii. Oamenii au această suflare şi 
această viaţă, iar sursa şi originea acestor lucruri nu sunt părinţii lor. Doar 
că oamenii au apărut fiindcă părinții le-au dat viață — la rădăcină, 
Dumnezeu este Cel care dă oamenilor aceste lucruri. Prin urmare, părinții 
nu sunt stăpânii vieţii tale, Stăpânul vieţii tale este Dumnezeu. El a creat 
omenirea, a creat viețile omenirii şi i-a dat acesteia suflarea vieţii, care este 
originea vieții omului. Prin urmare, este uşor de înţeles că „Părinţii nu sunt 
stăpânii vieţii tale”? Suflarea nu ţi-a fost dată de părinții tăi şi cu atât mai 
puţin ceea ce urmează nu-ți este dat de părinți. Dumnezeu veghează şi 
guvernează fiecare zi a vieţii tale. Părinţii tăi nu pot decide cum va decurge 
fiecare zi a vieţii tale, dacă va fi fericită şi va merge ca pe roate, cu cine te 
vei întâlni sau în ce mediu vei trăi în fiecare zi. Pur şi simplu Dumnezeu are 
grijă de tine prin intermediul părinților tăi — ei sunt doar oamenii pe care El 
i-a trimis să aibă grijă de tine. Când te-ai născut, nu părinții tăi au fost cei 
care ţi-au dat viață, aşadar ei au fost cei care ti-au dat viaţa care ţi-a permis 
să trăieşti până acum? Tot nu. Originea vieţii tale este tot Dumnezeu şi nu 
părinții tăi. Să spunem că părinții tăi ți-au dat viață, dar la un an sau la cinci 
ani, Dumnezeu ar decide să-ți ia viața. Ar putea părinții tăi să facă, în 
privința asta, ceva? Ce ar face? Cum ti-ar salva viața? Te-ar trimite la spital 
şi te-ar încredința doctorilor, care ar încerca să-ţi vindece boala şi să-ţi 
salveze viaţa. Asta este responsabilitatea părinților tăi. Totuşi, dacă 


Dumnezeu ar spune că această viaţă şi această persoană nu ar trebui să 


trăiască și că ar trebui să te reîncarnezi în altă familie, atunci părinții tăi nu 
ar avea nicio putere sau mijloacele să-ţi salveze viaţa. N-ar putea decât să 
privească în timp ce mica ta viață ar pleca din lumea aceasta. Când se 
pierde o viaţă, ei sunt neputincioşi — tot ce pot face este să-şi îndeplinească 
responsabilitatea de părinți şi să te încredinţeze doctorilor, care ar încerca 
să-ţi vindece boala şi să-ţi salveze viaţa, dar nu părinţii tăi decid dacă viața 
ta continuă sau nu. Dacă Dumnezeu spune că poți continua să trăieşti, 
atunci viaţa ta există. Dacă spune că viaţa ta nu ar trebui să existe, atunci o 
vei pierde. E ceva ce pot face părinții în privinţa asta? Pot doar să se 
resemneze cu soarta ta. Mai clar, ei sunt doar fiinţe create obişnuite. Doar 
că, din perspectiva ta, ei au o identitate specială — ti-au dat viaţă şi te-au 
crescut, sunt șefii şi părinţii tăi. Însă, din perspectiva lui Dumnezeu, ei sunt 
doar oameni obișnuiți, sunt membri ai omenirii corupte și nu au nimic 
special. Nu sunt nici măcar stăpânii propriilor vieţi, deci cum ar putea să fie 
stăpânii vieții tale? Deşi ți-au dat viaţă, ei nu ştiu de unde a provenit viaţa ta 
şi nu au putut decide când, la ce oră și în ce loc va sosi viaţa ta sau cum va 
fi ea. Ei nu ştiu niciunul dintre aceste lucruri. În ceea ce-i priveşte, doar 
aşteaptă pasiv, așteptând suveranitatea şi rânduielile lui Dumnezeu. 
Indiferent că le place sau nu, indiferent dacă ei cred sau nu, oricum toate 
acestea sunt orchestrate şi apar în mâinile lui Dumnezeu. Părinți nu sunt 
stăpânii vieţii tale — nu este aceasta o chestiune uşor de înțeles? (Ba da.) 
Părinţii tăi au dat naştere trupului tău, dar nu și vieţii lui. Aceasta este o 
realitate. Pot părinţii tăi să controleze chestiuni precum cât ești de înalt, ce 
constituţie fizică ai, ce culoare sau cât de des îţi este părul, ce hobbyuri ai și 
aşa mai departe? (Nu.) Părinţii tăi nu pot decide dacă tenul tău este frumos 
sau nu, sau ce trăsături ai. Unii părinți sunt grași şi dau naştere unor copii 
care sunt slabi şi scunzi, cu nasuri şi ochi mici. Când oamenii îi văd, se 


gândesc: „Cu cine seamănă aceşti copii? Cu siguranţă nu arată ca părinții 


lor.” Părinţii nu pot decide nici măcar cu cine seamănă copiii lor, nu-i așa? 
Unii părinți au trupuri robuste şi fac copii foarte uscăţivi şi slabi; unii 
părinți au trupuri foarte uscăţive şi slabe şi au copii incredibil de robușşti, 
puternici precum un taur. Unii părinți sunt timizi ca şoriceii şi dau naştere 
unor copii foarte îndrăzneți. Unii părinți sunt prudenți şi precauţi şi dau 
naştere unor copii care sunt foarte ambiţioși şi, în cele din urmă, unii dintre 
ei devin împărați, unii devin preşedinţi, iar alți devin lideri ai unor bande 
de bandiți şi de pungași. Unu părinți sunt fermieri, dar copiii pe care îi fac 
devin oficiali de rang înalt. Există, de asemenea, unii părinți care sunt 
înşelători, dar dau naştere unor copiii care sunt bine-crescuţi şi neprihăniţi. 
Unii părinți sunt non-credincioşi sau pot chiar să venereze idoli sau diavoli 
şi dau viaţă unor copii care vor să creadă în Dumnezeu, care nu pot trăi fără 
credinţa lor în Dumnezeu. Unii părinţi le spun copiilor lor: „Te voi trimite la 
facultate”, iar copiii lor zic: „Nu, sunt o ființă creată, trebuie să-mi 
îndeplinesc datoria!” Apoi părinţii le spun copiilor: „Eşti tânăr, nu ai nevoie 
să îndeplineşti o datorie. Noi ne îndeplinim o parte din îndatoriri pentru că 
sunt bătrâni şi nu avem perspective; pe viitor, vom câştiga câteva 
binecuvântări pentru familia noastră, aşa că tu nu trebuie s-o faci. Ar trebui 
să înveţi pe brânci şi, după ce absolvi facultatea, trebuie să pleci și să devii 
un oficial de rang înalt, ca să mă pot scălda în lumină împreună cu tine.” 
Copiii lor răspund: „Nu. Sunt o fiinţă creată, îndeplinirea datoriei mele este 
cel mai important lucru.” Desigur, există unii părinți care cred în Dumnezeu 
şi renunţă la familiile și la carierele lor, dar copiii lor refuză să creadă 
vreodată în Dumnezeu. Copiii lor sunt non-credincioşi şi, oricum ai privi 
aceşti copii și pe părinţii lor, ei nu seamănă cu o familie. Deşi arată ca o 
familie după înfăţişare, obiceiuri de viață şi chiar unele aspecte ale 
caracterelor lor, după hobbyuri, interese, lucrurile pe care le urmăresc și 


căile pe care merg, sunt complet diferiți. Pur şi simplu sunt două tipuri 


diferite de oameni care merg pe două căi diferite. Așadar, există diferenţe 
între viețile oamenilor şi acestea nu sunt determinate de părinţii lor. Părinții 
nu pot decide ce fel de vieţi au copiii lor sau în ce fel de medii se nasc. 
Părinţii tăi nu sunt nici stăpânii vieţii, nici ai sorții tale. Viaţa nu le este dată 
oamenilor de către părinţii lor — soarta unei persoane este o chestiune mai 
importantă sau mai puţin importantă decât viaţa sa? Pentru oameni, 
amândouă sunt chestiuni importante. De ce? Pentru că acestea nu sunt 
lucruri pe care oamenii le pot înţelege, realiza sau controla folosindu-și 
instinctele, abilitățile sau calibrul. Sorțile oamenilor și traiectoriile vieții lor 
sunt decise şi guvernate de Dumnezeu. Nicio persoană nu poate face nicio 
alegere în privinţa acestor două chestiuni. Nici tu, nici părinţii tăi nu alegeți 
în ce familie te nașşti sau ce părinți vei avea în viaţa asta. Părinții tăi au fost 
ŞI ei pasivi în nașterea ta. Aşadar, părinții tăi nu pot decide ce traiectorie va 
avea soarta ta, nu pot decide dacă vei fi avut sau bogat în viaţă, sărac și 
umil sau doar o persoană obişnuită; nu pot decide unde vei merge în viaţa 
aceasta, unde vei locui sau cum va fi căsnicia ta, cum vor fi copiii tăi sau în 
ce fel de mediu material vei trăi şi aşa mai departe. Există unii oameni ale 
căror familii au prosperat, au avut îmbrăcăminte şi hrană şi mai mulți bani 
decât puteau cheltui înainte să aibă un copil, dar după ce a crescut, copilul a 
risipit averea familiei şi, indiferent câți bani au câştigat părinții lui, nu au 
putut să compenseze toţi banii pe care copilul lor cheltuitor i-a risipit. De 
asemenea, există nişte oameni care au fost săraci, dar la câţiva ani după ce 
au avut un copil, afacerea lor de familie a început să prospere, viețile lor s- 
au îmbunătăţit, lucrurile au început să meargă din ce în ce mai bine, iar 
mediul în care trăiau s-a îmbunătăţit şi el. Vezi tu, toate acestea sunt lucruri 
la care acești părinți nu s-au așteptat, nu-i aşa? Părinţii nu pot decide sorțile 
copiilor lor și, fireşte, nici nu au nicio legătură cu sorțile copiilor. Calea pe 


care mergi, unde mergi și ce oameni întâlneşti în viaţa asta, câte dezastre 


înfrunți, câte lucruri grozave şi câtă bogăție îți vor apărea în cale — toate 
aceste lucruri nu au nicio legătură cu părinţii tăi sau cu aşteptările lor. 
Fiecare părinte îşi doreşte să aibă un copil care să se ridice în lume, dar oare 
această dorinţă se adevereșşte întotdeauna? Nu neapărat. Unii copii se ridică 
în lume, așa cum au vrut părinţii lor şi devin oficiali de rang înalt, se 
îmbogăţesc şi trăiesc bine, dar părinţii lor se îmbolnăvesc şi mor în decursul 
a câțiva ani şi nu apucă să se bucure deloc de acest noroc sau să se 
încălzească în această lumină. Are soarta unui om vreo legătură cu părinții 
lui? Nu. Nu este ca și cum poţi realiza tot ce se aşteaptă părinții tăi să 
realizezi. Soarta unei persoane nu are nicio legătură cu părinții ei şi părinții 
unei persoane nu îi pot decide soarta. Deşi părinții tăi ti-au dat viaţă şi deși 
au făcut multe lucruri ca să pună baza pentru perspectivele, idealurile şi 
soarta ta viitoare, ei nu pot decide cum va fi soarta ta sau viitoarea ta cale în 
viaţă — aceste lucruri nu au nicio legătură cu ei. Prin urmare, părinţii nu sunt 
stăpânii sorții tale și nu pot schimba nimic la tine. Dacă îţi este sortit să fu 
bogat, atunci indiferent cât de săraci sau incapabili sunt părinţii tăi, tu vei 
acumula averea care ţi se cuvine. Dacă îți este sortit să fii o persoană săracă, 
obişnuită sau umilă, atunci, indiferent cât de capabili sunt părinții tăi, ei nu 
vor putea să te ajute. Dacă eşti ales de Dumnezeu şi eşti unul dintre aleşii 
Lui, adică, dacă ai fost predestinat de EI, atunci oricât de puternici sau 
capabili sunt părinții tăi, ei nu vor putea să te împiedice să crezi în 
Dumnezeu, chiar dacă ar vrea s-o facă. Întrucât îţi este sortit să fii un 
membru al casei lui Dumnezeu și unul dintre aleşii Lui, nu poţi să scapi de 
acest lucru. Soarta unei persoane are legătură numai cu suveranitatea şi 
predestinarea lui Dumnezeu; nu are nicio legătură cu dorinţele sau cu 
aşteptările părinților ei. Fireşte, nu are nicio legătură nici cu interesele, 
hobby-urile, caracterul, aspiraţiile, calibrul sau abilităţile acelui individ. 


Prin urmare, pe baza adevărului: „Părinţii tăi nu sunt stăpânii vieţii sau ai 


sorții tale”, cum ar trebui să abordezi aşteptările părinților tăi? Oare ar 
trebui să le accepţi întru totul, să le ignori sau să le abordezi rațional? Când 
vine vorba de chestiunea vieții sau a sorții tale, părinții tăi sunt doar oameni 
normali, pot aștepta şi pot spune orice vor. Lasă-i să spună orice doresc, tu 
doar vezi-ţi de treabă. Nu este nevoie să te cerți cu ei, pentru că oricum sunt 
lucrurile cu adevărat, aşa vor fi. Acest lucru nu apare în urma unei dezbateri 
şi nu se schimbă în funcție de voinţa omului. Nu-ţi poţi decide soarta şi cu 
atât mai puţin pot părinții tăi să o facă! Nu aşa stau lucrurile? (Ba da.) Deşi 
părinții sunt înaintașii tăi, tot nu au nicio legătură sau conexiune cu soarta 
ta. Ei nu ar trebui să încerce să-ţi dicteze soarta doar pentru că sunt cu atâția 
ani mai în vârstă decât tine şi pentru că sunt cu o generație mai în vârstă 
decât tine. Este un lucru irațional și detestabil. Prin urmare, oricând părinții 
tăi au ceva de spus despre calea pe care mergi în viaţă sau despre așteptările 
lor de la tine, ar trebui să abordezi acest lucru calm şi rațional, pentru că ei 
nu sunt stăpânii sorții tale. Spune-le: „Soarta mea este în mâinile lui 
Dumnezeu — nicio persoană nu o poate schimba.” Nicio persoană nu-şi 
poate controla propria soartă sau pe cea a unei alte persoane și nici părinții 
tăi nu sunt calificați să facă asta. Strămoșii tăi nu sunt calificați să facă asta, 
cu atât mai puţin părinții tăi. Cine este singurul care este calificat? (Doar 
Dumnezeu.) Doar Dumnezeu este calificat să stăpânească asupra sorților 


oamenilor. 


Unii oameni admit, în teorie, că: „Părinţii mei nu se pot amesteca în 
soarta mea. Deşi m-au adus pe lume, viaţa nu mi-a fost dată de părinții mei, 
ci de Dumnezeu. Tot ce am mi-a fost dat de Dumnezeu. El m-a crescut până 
la maturitate, prin intermediul lor, şi mi-a permis să trăiesc până acum. De 
fapt, Dumnezeu este Cel care m-a crescut.” Ei rostesc aceste cuvinte destul 
de bine şi clar, dar, în circumstanţe speciale, nu-şi pot depăşi afecțiunile sau 


nu pot admite afirmaţia: „Părinții tăi nu sunt stăpânii vieții sau ai sorții 


tale.” În împrejurări speciale, oamenii vor fi dominați de sentimentele lor şi 
vor cădea în anumite ispite sau vor deveni slabi. Pentru că au suferit 
persecuția şi condamnarea din partea guvernului şi a lumii religioase şi au 
fost arestați şi trimişi la închisoare, anumiți credincioşi în Dumnezeu 
hotărăsc să nu se transforme niciodată în iude și să nu trădeze niciodată pe 
niciunul dintre frații şi surorile lor sau să ofere vreo informație despre 
biserică, indiferent ce fel de tortură ar îndura — ar prefera să moară decât să 
devină iude. Ca atare, sunt torturați şi chinuiți până nu mai seamănă cu 
oamenii, ochii le sunt atât de umflați încât devin ca nişte crăpături şi nu pot 
vedea clar, urechile le asurzesc, dinţii le sunt scoşi, colțurile gurii crapă și 
sângerează, nu se mai țin bine pe picioare, întregul trup le este umflat şi 
acoperit de vânătăi. Însă, indiferent cum sunt chinuiţi, ei nu recurg la 
trădare — sunt hotărâți să nu se transforme în iude și să rămână fermi în 
mărturia lor pentru Dumnezeu. Până acum, par să fie destul de puternici și 
să aibă mărturie, nu-i așa? Au trecut prin tortură şi intimidare fără să se 
transforme în iude şi au fost chinuiţi astfel timp de multe zile şi nopți. Când 
un diavol vede un astfel de om, se gândeşte: „Tipul acesta este foarte dur, a 
fost otrăvit destul de profund. Chiar a fost îndumnezeit. Este atât de tânăr şi 
a fost chinuit într-un asemenea hal, fără să scape nici măcar o vorbă. Ce voi 
face în privinţa asta? Se pare că tipul este un personaj important, probabil 
că ştie multe despre biserică. Dacă pot să-i smulge câteva informaţii de pe 


|? 


buze, putem să arestăm mulți oameni şi să facem mulţi bani!” Apoi diavolul 
începe să se gândească mult la asta: „Cum pot să-l fac să deschidă gura, să 
dea nişte informaţii şi să toarne câţiva oameni? Toţi oamenii puternici au 
puncte slabe — la fel ca oamenii care practică kung fu. Indiferent cât de bine 
se pricepe cineva la kung fu, până la urmă tot are o vulnerabilitate. Fiecare 
om are un punct slab, așa că hai să-l atacăm în mod special pe al lui. Care 


este punctul lui slab? Am auzit că este singur la părinți și că aceştia l-au 


răsfăţat de când era mic. Am auzit că au mare grijă de el, că îl iubesc mult și 
că el este foarte filial față de ei. Dacă îi aduc părinții şi îi pun să-l «lucreze» 
psihologic, poate cuvintele lor vor avea vreun folos.” Apoi diavolul îi aduce 
părinţii. Ghiceşte ce se întâmplă imediat ce îşi vede părinţii. Înainte să-i 
vadă, s-a gândit: „O, Dumnezeule, sunt hotărât să rămân ferm în mărturia 
mea. Categoric nu mă voi transforma în Iuda!” Însă imediat ce își vede 
părinții, inima aproape că i se frânge. Primul lucru pe care îl simte este: 
„Mi-am dezamăgit părinții, probabil că pentru ei este foarte dureros să mă 
vadă aşa” şi apoi clachează. În inima lui, continuă să insiste: „Nu mă voi 
transforma în luda, trebuie să rămân ferm în mărturia mea pentru 
Dumnezeu. Nu am mers pe calea greşită, urmez calea cea dreaptă în viaţă. 
Trebuie să-l umilesc pe Satana şi să fiu martor pentru Dumnezeu!” În inima 
lui, este ferm şi tot insistă pe asta, dar emoțional nu poate suporta şi, într-o 
clipă, inima îi este pe punctul de a se frânge. Cum crezi că se simt părinții 
lui când îşi văd copilul chinuit într-un asemenea hal? Nu voi vorbi despre 
tatăl lui, dar inima mamei lui se frânge. Când își vede copilul chinuit până 
nu mai seamănă cu un om, este foarte tulburată, simte un mare disconfort şi 
durere şi tremură în timp ce se îndreaptă spre el. Într-un astfel de moment, 
tu cum ai reacționa? N-ai îndrăzni să te uiţi, nu-i așa? Vezi tu, nu ai spus 
nimic, părinții tăi nu au spus nimic, dar deja ai clacat, incapabil să-ți 
depăşești sentimentele. Ţi-ai zice: „Părinții mei sunt bătrâni, nu se simt prea 
bine fizic şi depind unul de celălalt ca să se descurce. Au adus pe lume un 
copil ca mine şi, până acum, nu le-am îndeplinit nicio așteptare şi acum le- 
am provocat foarte multe necazuri, i-am făcut de ruşine şi chiar au fost 
nevoiți să vină și să mă vadă suferind în halul acesta.” Pe nesimţite, în 
adâncul inimii tale, ai simți că eşti un copil nefilial, că ţi-ai rănit și ţi-ai 
dezamăgit părinţii și că i-ai făcut să se îngrijoreze şi i-ai dezamăgit. Atât tu, 


cât şi părinții tăi aţi fi în agonie, din motive diferite. In cazul părinților tăi, 


ar fi din cauză că ar suferi pentru tine și nu ar suporta să te vadă suferind în 
felul acela. În cazul tău, ar fi din cauză că ai vedea cât de trişti şi de 
tulburaţi sunt părinţii tăi şi nu ai suporta să-i vezi trişti şi îngrijorați pentru 
tine. Nu sunt ambele lucruri efectele sentimentelor tale? Până în acest 
moment, toate acestea pot fi considerate normale și nu-ţi vor fi afectat încă 
fermitatea mărturiei. Să spunem că atunci părinţii tăi ar spune: „Înainte, erai 
atât de sănătos şi puternic şi acum ai fost bătut într-un asemenea hal. De 
când erai mic, te-am tratat ca pe lumina ochilor noştri. Nu te-am atins 
niciodată, nici măcar cu un deget. Cum ai putut permite să ţi se întâmple 
asta? Nu am vrut niciodată să te lovim; tot timpul te-am prețuit şi te-am 
iubit — «te purtam în gură, de frică să nu te topeșşti, te purtam pe palme, de 
teamă să nu te rupi». Te preţuim atât de mult, dar nu este suficient. E în 
regulă dacă nu vrei să ai grijă de noi, dar acum refuzi să oferi informaţii, 
suferi prea mult şi nu renunti, deşi eşti chinuit într-un asemenea hal, pentru 
că tu crezi în Dumnezeu şi vrei să fii martor pentru El. Cum poti fi atât de 
încăpățânat? De ce insişti să crezi în Dumnezeu? «Trupul ţi-a fost dat de 
părinții tăi.» Ne tratezi corect lăsând să ţi se întâmple asta? Dacă într-adevăr 
ti s-ar întâmpla ceva, cum te aştepţi ca noi doi să continuăm să trăim? Nu ne 
aşteptăm să ai grijă de noi la bătrâneţe sau să ne organizezi înmormântările, 
vrem doar ca tu să fii bine. Eşti totul pentru noi; dacă nu eşti bine, dacă 
mori, cum am putea continua să ne trăim restul vieţii? Pe cine altcineva 
avem, în afară de tine? Ce alte speranțe avem?” Fiecare cuvânt din acest 
discurs te-ar lovi unde doare cu adevărat, satisfăcându-ţi nevoile emoționale 
şi stimulându-ţi, în același timp, sentimentele şi conștiința. Înainte să spună 
părinții tăi aceste lucruri, încă te ţineai de convingerea şi de atitudinea ta în 
adâncul inimii, dar după ce au rostit aceste cuvinte de reproş, oare linia de 
apărare din inima ta nu se va prăbuşi? „«Trupul ţi-a fost dat de părinții tăi.» 


Ţi-ai dat demisia de la o slujbă bună, ţi-ai abandonat perspectivele 


grandioase și ai renunţat la o viață bună. Insişti să crezi în Dumnezeu și ţi-ai 
permis să fii ruinat în felul acesta — te porți corect față de noi?” Ar putea 
cineva să nu plângă auzind acest discurs? Ar putea cineva să nu se mustre 
auzind aceste cuvinte? Ar putea cineva să evite să simtă că şi-a dezamăgit 
părinții? Ar putea cineva să simtă că acesta era Satana, care îl ispitea? Ar 
putea cineva să fie afectat de asta numai emoţional, dar să gestioneze 
situația tot rațional? Ar putea cineva să-și menţină credința în afirmația: 
„Părinții tăi nu sunt stăpânii vieții sau ai sorții tale și nu sunt creditorii tăi”, 
după ce aude acest discurs? Ar putea cineva, deşi se simte slab emoţional, 
să se abțină să-și abandoneze datoria şi obligația și mărturia fermă pe care 
ar trebui s-o aibă o fiinţă creată? Pe care dintre aceste lucruri l-aţi putea 
realiza? Dacă, în privinţa sentimentelor tale, ai fi doar puţin supărat, chiar 
vărsând câteva lacrimi și părându-ți rău pentru părinții tăi, dar tot ai avea 
credinţă în cuvântul lui Dumnezeu şi încă te-ai ține de mărturia pe care se 
cuvine să o oferi cu fermitate şi încă ţi-ai face datoria pe care se cuvine s-o 
îndeplineşti, fără să pierzi mărturia, responsabilitatea şi datoria pe care o 
fiinţă creată le are înaintea Domnului creaţiei, atunci ai rămâne ferm. Însă 
dacă atunci când ţi-ai vedea mama făcându-ți reproşuri în lacrimi, te-ai lăsa 
copleşit de sentimentele tale, crezând că eşti nefilial, că ai făcut alegerea 
greşită, având regrete şi nefiind dispus să continui, vrând să abandonezi 
mărturia pe care se cuvine să o aibă o fiinţă creată, datoria, responsabilitatea 
şi obligaţia pe care o ființă creată se cuvine să le îndeplinească şi te-ai 
întoarce alături de părinții tăi, le-ai răsplăti bunătatea şi nu i-ai lăsa să sufere 
sau să-şi mai facă griji de dragul tău, atunci nu ai avea nicio mărturie şi ai fi 
nedemn să-L urmezi pe Dumnezeu. Ce le-a spus Dumnezeu celor care Îl 
urmează? (Nu a spus EI: „Dacă vine cineva la Mine şi nu-și urăşte tatăl, 
mama, soția, copiii, fraţii, surorile, ba chiar însăşi viaţa sa, nu poate fi 


ucenicul Meu” (Luca 14:26)? Acest verset este în Biblie.) Dacă iubirea pentru 


părinții tăi este mai mare decât cea pentru Dumnezeu, atunci nu ești vrednic 
să-L urmezi pe Dumnezeu şi nu ești unul dintre discipolii Lui. Dacă nu ești 
unul dintre discipolii Lui, atunci se poate spune că nu eşti un biruitor, iar 
Dumnezeu nu te vrea. Prin această încercare, ai fost dat în vileag, nu ai 
rămas ferm în mărturia ta. Nu ai cedat torturii Satanei, dar câteva cuvinte de 
reproş din partea părinților tăi au fost suficiente ca să te facă să cedezi. Nu 
al coloană vertebrală şi L-ai trădat pe Dumnezeu. Nu eşti vrednic să-L 
urmezi pe Dumnezeu și nu eşti discipolul Său. Părinţii spun adesea: „Nu-ţi 
voi cere nimic altceva, nu-ţi voi cere să devii foarte avut, sper doar să fu 
sănătos şi în siguranţă în viaţa asta. E suficient doar să te văd fericit.” 
Aşadar, când vei fi torturat, vei simți că ţi-ai dezamăgit părinții: „Părinții 
nu-mi cer mult, dar tot i-am dezamăgit.” Este corect acest gând? Chiar i-ai 
dezamăgit? (Nu.) Este vina ta că Satana te-a persecutat? Este vina ta că ai 
fost grav bătut, torturat şi persecutat brutal? (Nu.) Satana este cel care te-a 
persecutat, nu tu te-ai distrus. Mergi pe calea cea dreaptă şi eşti o persoană 
sinceră. Alegerile şi toate acţiunile tale au fost mărturie pentru Dumnezeu şi 
au reprezentat îndeplinirea datoriei unei fiinţe create. Acestea sunt alegerile 
pe care fiecare fiinţă creată se cuvine să le facă şi calea pe care se cuvine să 
meargă fiecare fiinţă creată. Este calea cea dreaptă; nu înseamnă că te 
distrugi. Deși trupul tău a fost torturat și supus la tratamente brutale, 
inumane, totul este pentru o cauză dreaptă. Nu înseamnă că mergi pe calea 
greşită sau că te distrugi. Faptul că trupul tău a suferit, a fost supus torturii 
şi chinuit până în punctul în care nu mai semeni cu o persoană nu înseamnă 
că ţi-ai dezamăgit părinții. Nu trebuie să le dai o explicație. Asta este 
alegerea ta. Eşti pe calea cea dreaptă în viață, ei pur şi simplu nu înţeleg, 
asta-i tot. Ei doar adoptă perspectiva unui părinte, vrând mereu să te 
protejeze de dragul sentimentelor lor, nedorindu-și ca tu să suferi dureri 


fizice. Ce poate realiza dorinţa lor de a te proteja? Pot fi martori în locul 


tău? Pot îndeplini datoria unei fiinţe create în locul tău? Pot să urmeze calea 
lui Dumnezeu în locul tău? (Nu.) Ai făcut alegerea corectă şi ar trebui să 
rămâi la ea. Nu ar trebui să fii fermecat sau indus în eroare de cuvintele 
părinţilor tăi. Nu te distrugi; mergi pe calea cea dreaptă. În perseverenţa și 
în toate acțiunile tale te ţii de adevăr, te supui orchestrărilor şi rânduielilor 
lui Dumnezeu şi eşti martor pentru El înaintea Satanei, aducând glorie 
pentru numele lui Dumnezeu. Ai îndurat doar suferința persecuției brutale a 
trupului tău, atâta tot. Aceasta este suferința pe care oamenii ar trebui s-o 
îndure; asta se cuvine să ofere oamenii Domnului creației şi preţul pe care 
ar trebui să-l plătească. Viaţa ta nu a venit de la părinții tăi, iar aceştia nu au 
dreptul de a alege calea pe care să mergi. Nu au niciun drept să decidă cum 
îți tratezi trupul sau ce preţ plăteşti ca să fii ferm în mărturia ta. Ei doar nu- 
şi doresc să suferi fizic din cauza sentimentelor trupești pe care le au şi din 
cauza faptului că privesc lucrurile din perspectiva sentimentelor trupeşti, 
asta-i tot, dar, în calitate de fiinţă creată, oricât de mult ţi-ar suferi trupul, 
este un lucru pe care se cuvine să-l înduri. Oamenii trebuie să plătească 
numeroase prețuri pentru a obține mântuirea şi a-şi îndeplini bine datoria de 
fiinţă creată. Aceasta este obligația și responsabilitatea omului şi este ceea 
ce o ființă creată se cuvine să dedice Domnului creaţiei. Întrucât vieţile 
oamenilor provin de la Dumnezeu, iar trupurile lor provin şi ele de la 
Dumnezeu, aceasta este suferința pe care oamenii ar trebui s-o îndure. Prin 
urmare, când vine vorba de suferinţa pe care ar trebui să o îndure, oamenii 
indiferent ce fel de durere fizică îndură corpul tău, nu trebuie să le explici 
nimic părinților tăi. Părinții tăi spun: „Trupul ţi-a fost dat de părinții tăi.” Şi 
ce-i cu asta? Deși oamenii sunt aduşi pe lume şi crescuţi de părinţii lor, nu 
este ca şi cum tot ce au le este dat de părinţii lor. Nu înseamnă că ar trebui 
să fie supuşi coerciției şi constrângerii din partea părinților lor, atunci când 


vine vorba de calea pe care merg şi de preţurile pe care le plătesc. Nu 


înseamnă că oamenii trebuie să primească permisiunea părinților ca să 
meargă pe calea urmăririi adevărului sau ca să realizeze datoria unei ființe 
create înaintea Domnului creaţiei. Prin urmare, nu este nevoie să le dai o 
explicaţie părinţilor tăi. Cel căruia ar trebui să Îi dai o explicaţie este 
Dumnezeu. Indiferent dacă suferi sau nu, ar trebui să-l încredințezi totul lui 
Dumnezeu. În plus, dacă urmezi calea cea dreaptă, atunci Dumnezeu va 
accepta şi Îşi va aminti toate preţurile pe care le-ai plătit. Întrucât Şi le va 
aminti şi le va recunoaște, acele preţuri vor fi meritat să fie plătite. Trupul 
tău va suferi puţină durere fizică, dar aceste preţuri îți vor permite, în final, 
să rămâi ferm în mărturia ta, să obţii aprobarea lui Dumnezeu şi mântuirea, 
iar Dumnezeu Îşi va aminti de ele. Nimic altceva nu poate fi dat la schimb 
pentru asta. Așa-zisele aşteptări ale părinților tăi sau cuvintele de critică pe 
care ți le adresează sunt nesemnificative şi nu merită să fie menţionate când 
sunt comparate cu mărturia pe care se cuvine s-o ai înaintea lui Dumnezeu, 
pentru că suferința pe care o înduri este atât de valoroasă și plină de 
însemnătate! Din perspectiva unei ființe create, acesta este cel mai însemnat 
şi mai valoros lucru în viaţă. Prin urmare, oamenii nu ar trebui să devină 
slabi şi deprimaţi sau să cadă în ispită din cauza cuvintelor spuse de părinții 
lor şi, cu siguranță, nu ar trebui să simtă regret, vină sau că şi-au dezamăgit 
părinții din cauza cuvintelor acestora. Oamenii ar trebui să se simtă onorați 
de suferința pe care au îndurat-o şi să spună: „Dumnezeu m-a ales și i-a 
permis trupului meu să plătească acest fel de preţ şi să fie abuzat violent de 
Satana, ca să pot avea ocazia să fiu martor pentru Dumnezeu.” Este o 
onoare pentru tine să fi fost selectat de Dumnezeu dintre numeroșii Lui 
aleşi. Nu ar trebui să fu trist din cauza asta. Dacă rămâi ferm în mărturia ta 
şi-l umileşti pe Satana, atunci aceasta este cea mai mare onoare în viaţă 
pentru o ființă creată. Indiferent ce fel de afecțiuni sau efecte secundare 


suferă trupul tău după ce a fost persecutat brutal sau cât de mult îi doare pe 


membrii familiei şi părinţii tăi să te vadă în halul acela, nu ar trebui să fii 
ruşinat sau supărat, sau nu ar trebui să simți că ţi-ai dezamăgit părinții din 
cauza asta, pentru că nu ai făcut decât să plăteşti prețul pentru o cauză 
dreaptă, iar aceasta este o faptă bună. Nicio persoană nu este calificată să îți 
critice faptele bune, nicio persoană nu este calificată sau nu are dreptul să 
facă remarci sau judecăţi iresponsabile şi critice cu privire la credinţa ta în 
Dumnezeu, la faptul că Îl urmezi şi îţi îndeplineşti datoria. Doar Domnul 
creației este calificat să-ți judece comportamentul, preţurile pe care le-ai 
plătit şi alegerile pe care le-ai făcut. Nimeni altcineva nu este calificat să 
judece — niciunul dintre ei, inclusiv părinţii tăi, nu este calificat să te critice. 
Dacă sunt oamenii cei mai apropiaţi de tine, ar trebui să te înţeleagă, să te 
încurajeze şi să te aline. Ar trebui să te sprijine ca să perseverezi, să rămâi 
ferm în mărturia ta şi să te stăpânești ca să nu-i cedezi sau să te supui 
Satanei. Ar trebui să fie mândri şi fericiţi pentru tine. Întrucât ai fost capabil 
să perseverezi până acum și nu ai cedat în fața Satanei, ca să poţi rămâne 
ferm în mărturia ta, ar trebui să te încurajeze. Nu ar trebui să te împiedice și 
cu siguranţă nu ar trebui să-ți facă reproşuri. Dacă ai face ceva greşit, ar fi 
calificați să te critice. Dacă ai merge pe calea greșită, L-ai umili pe 
Dumnezeu, ai trăda lucrurile pozitive şi adevărul, atunci ar fi calificați să te 
critice. Însă de vreme ce toate acţiunile tale au fost pozitive, iar Dumnezeu 
le acceptă şi Îşi aminteşte de ele, dacă te critică, este pentru că nu pot 
discerne între bine şi rău. Ei sunt cei care greşesc. Sunt supăraţi că tu crezi 
în Dumnezeu, mergi pe calea cea dreaptă şi eşti o persoană bună — de ce, 
atunci când Satana te persecută, ei nu îl critică pe el în schimb? Te critică 
din cauza propriilor sentimente — ce ai făcut greșit? Nu doar te-ai stăpânit să 
nu te transformi în luda? Nu te-ai transformat în luda, ai refuzat să 
cooperezi şi să faci compromisuri cu Satana şi ai suferit această tortură şi 


tratament inuman ca să rămâi ferm în mărturia ta — ce este greşit în asta? Nu 


ai făcut nimic greșit. Din perspectiva lui Dumnezeu, El Se bucură pentru 
tine, Se simte mândru de tine. Şi totuşi, părinților tăi le este rușine cu tine şi 
îți critică faptele bune — nu confundă albul cu negrul? Sunt aceştia părinți 
buni? De ce nu îl critică pe Satana, pe oamenii răi şi diavolii care te 
persecută? Nu numai că nu primeşti deloc alinare, încurajări sau sprijin de 
la părinţii tăi, din contră, eşti criticat şi certat de ei, în timp ce nu condamnă 
şi nu blestemă nimic din ce face Satana. Nu îndrăznesc să spună niciun 
cuvânt de abuz verbal sau să-i facă reproşuri. Ei nu spun: „Cum ai putut să 
chinui o persoană bună într-un asemenea hal? Nu a făcut decât să creadă în 
Dumnezeu şi să meargă pe calea corectă, nu-i aşa? Nu a furat nimic şi nu a 
jefuit pe nimeni, nu a încălcat nicio lege, deci de ce ai chinuit-o în felul 
acesta? Ar trebui să încurajați astfel de oameni. Dacă fiecare om din 
societate ar crede în Dumnezeu şi ar merge pe calea cea dreaptă, atunci 
această societate nu ar avea nevoie de legi și nu ar exista nelegiuiri.” De ce 
nu-l critică în felul acesta? De ce nu îndrăznesc să critice satanele şi diavolii 
care te-au persecutat? Îţi fac reproşuri că mergi pe calea cea dreaptă, dar 
atunci când oameni răi comit fapte rele, ei doar îi aprobă tacit. Ce părere ai 
despre aceşti părinţi? Oare ar trebui să-ți pară rău pentru ei? Oare ar trebui 
să le arăţi pietate filială? Ar trebui să-i iubeşti în inima ta? Sunt ei vrednici 
de pietatea ta filială? (Nu.) Nu sunt. Nu pot distinge ce este corect de ce este 
greşit sau binele de rău. Sunt doi oameni confuzi. În afară de sentimente, ei 
nu înțeleg nimic. Nu înţeleg ce este dreptatea sau ce înseamnă să mergi pe 
calea cea dreaptă, nu ştiu ce sunt lucrurile negative sau forţele malefice, ştiu 
numai să-şi protejeze sentimentele și trupul. În afară de acest nivel foarte 
superficial de relaţii trupeşti, inimile lor conțin numai ideea următoare: 
„Atât timp cât copiii mei sunt în siguranţă şi sunt bine, voi fi foarte fericit şi 
recunoscător.” Asta-i tot. Când vine vorba de calea cea dreaptă în viaţă, de 


cauze drepte, sau de cel mai valoros şi însemnat lucru pe care o persoană îl 


poate face în viața aceasta, ei nu înţeleg niciunul dintre aceste lucruri. Nu le 
înţeleg şi te ceartă pentru că urmezi calea cea dreaptă — chiar sunt incredibil 
de confuzi. Ce părere ai despre acești părinți? Nu sunt doi diavoli bătrâni? 
Trebuie să te gândești în inima ta: „Acești doi diavoli bătrâni — până acum 
am suferit atât de multe bătăi și atâta tortură; în aceste zile m-am rugat lui 
Dumnezeu toată ziua și toată noaptea, iar El a vegheat asupra mea şi m-a 
păzit, de aceea am reuşit să supraviețuiesc până acum. Am rămas ferm în 
mărturia mea cu mare dificultate şi, în câteva cuvinte, voi aţi negat-o 
complet. Este greşit să merg pe calea cea dreaptă? Este greşit să-mi 
îndeplinesc datoria de ființă creată? Cu siguranţă nu este greşit că nu m-am 
transformat în Iuda? Of, aceşti doi diavoli bătrâni! «Trupul ţi-a fost dat de 
părinţii tăi» — tot ce am a venit în mod clar de la Dumnezeu. Voi aţi fost cei 
care mi-aţi dat tot? Pur şi simplu Dumnezeu a predestinat să mă aduceți pe 
lume şi să mă creşteţi, să o faceţi cu mâinile voastre. Vă simţiți tulburaţi din 
cauza mea, vă doare şi sunteți supăraţi numai ca să vă satisfaceţi nevoile 
emoționale. Vă temeţi că, dacă mor, nu va exista nimeni care să aibă grijă 
de voi când veţi îmbătrâni sau care să vă organizeze înmormântările. Vă 
temeți că oamenii vor râde și vor crede că v-am făcut de râs.” Dacă ai 
merge la închisoare pentru că ai comis un delict, pentru că ai furat ceva sau 
ai jefuit, ai înşelat sau ai escrocat pe cineva, s-ar putea ca ei să lupte pentru 
tine, spunând: „Fiul meu este un copil bun, nu a făcut nimic rău. Nu are o 
natură rea, este bun și blând, doar că tendinţele rele ale acestei lumi au avut 
o influenţă negativă asupra lui. Sper că guvernul va fi indulgent cu el.” Ar 
lupta pentru tine, dar pentru că mergi pe calea credinţei în Dumnezeu, 
pentru că mergi pe calea cea dreaptă, te dispreţuiesc din adâncul inimii. În 
ce fel te dispreţuiesc? „Uită-te în ce hal ai ajuns, din cauza ta. Te porți 
corect față de noi?” Ar trebui să te gândeşti în inima ta: „Ce vreți să spuneți 


prin «Uită-te în ce hal ai ajuns, din cauza ta»? Merg pe calea cea dreaptă în 


viaţă — asta înseamnă să fii o persoană sinceră! Asta înseamnă să ai fapte 
bune şi mărturie; asta e tărie. Doar astfel de oameni au într-adevăr 
conştiinţă şi rațiune şi nu sunt lași, buni de nimic sau iude. În ce hal am 
ajuns, din cauza mea? Aceasta este adevărata asemănare umană! Nu numai 
că nu vă bucurați pentru mine, dar îmi faceți reproşuri — ce fel de părinți 
sunteţi voi? Nu sunteţi vrednici să fiți părinţi, ar trebui să fiți blestemaţi!” 
Dacă gândeşti aşa, oare ai mai plânge când ţi-ai auzi părinții spunând: 
„Trupul ţi-a fost dat de părinții tăi, cum te-ai putut lăsa distrus în halul 
acesta”? (Nu.) Ce ai crede după ce ai auzi discursul acesta? „Ce prostii! 
Chiar sunt nişte tonți bătrâni! «Trupul ţi-a fost dat de părinții tăi» — nici 
măcar nu ştiţi cine v-a dat trupurile şi folosiţi aceste cuvinte ca să-mi faceți 
reproşuri! Chiar sunteți confuzi! Este clar că diavolii și Satana sunt cei care 
mă persecută. Cum puteți să confundați albul cu negrul şi să mă criticați pe 
mine în locul lor? Am încălcat legea? Am furat ceva sau am jefuit pe 
cineva, am înşelat sau am escrocat pe cineva? Ce legi am încălcat? Nu am 
încălcat niciuna. Am fost persecutat de Satana într-un asemenea hal pentru 
că urmez calea cea dreaptă. Nu am spus nicio vorbă până acum, nu m-am 
transformat în Iuda — cine mai are o astfel de tărie? Nu numai că nu mă 
lăudaţi sau încurajați, dar îmi faceţi reproşuri. Sunteţi diavoli!” Dacă 
gândești astfel, nu vei plânge sau nu deveni slab, nu-i aşa? Părinții tăi nu 
ştiu ce este corect şi ce este greșit, confundă albul cu negrul pentru că nu 
cred în Dumnezeu şi nu înţeleg adevărul. Tu înţelegi adevărul, aşa că nu ar 
trebui să fii influenţat de acele cuvinte diavoleşti și de sofismele pe care le 
spun. În schimb, ar trebui să continui să te ţii de adevăr. Astfel, vei rămâne 


cu adevărat ferm în mărturia ta. Nu aşa stau lucrurile? (Ba da.) 


Spune-Mi, este ușor să rămâi ferm în mărturia ta? In primul rând, 
trebuie să te eliberezi de sentimentele tale şi, în al doilea rând, trebuie să 


înţelegi adevărul. Abia atunci nu vei mai experimenta nicio slăbiciune, vei 


fi capabil să rămâi ferm în mărturia ta şi vei fi recunoscut şi acceptat de 
Dumnezeu, în aceste circumstanţe speciale; abia atunci Dumnezeu te va 
recunoaşte ca biruitor şi discipol al Lui. Când ai învins, când nu L-ai 
dezamăgit pe Dumnezeu, în loc să nu-ți dezamăgești părinții, vei fi capabil 
să renunți la toate așteptările pe care le au părinții tăi de la tine, nu-i așa? 
Aşteptările părinților tăi nu sunt importante, nu contează; să te ridici la 
nivelul aşteptărilor lui Dumnezeu şi să rămâi ferm în mărturia lui pentru El 
sunt cele mai importante lucruri, ele sunt atitudinea şi ceea ce se cuvine să 
le urmărească o ființă creată. Nu așa stau lucrurile? (Ba da.) Când te simţi 
slab, când îți pierzi calea, mai ales când ești împresurat și persecutat de 
satane în timp ce urmezi calea cea dreaptă sau eşti disprețuit, batjocorit şi 
respins de oamenii din lumea laică, cei din jurul tău — rudele, prietenii şi 
cunoştinţele tale — vor crede că ai făcut un lucru ruşinos şi nimeni nu te va 
înţelege, încuraja, sprijini sau mângâia. Cu atât mai puţin te va ajuta cineva, 
îți va arăta direcția sau calea de practică, inclusiv părinții tăi. Din moment 
ce nu ești alături de ei, arătându-le pietate filială sau din moment ce nu eşti 
capabil să-i ajuţi să trăiască bine sau să le răsplăteşti bunătatea, pentru că tu 
crezi în Dumnezeu și îți îndeplinești datoria, ei nu te vor înţelege. 
Perspectiva lor va fi aceeaşi cu a oamenilor din lumea laică — vor crede că i- 
ai făcut de râs, că nu au primit nimic la schimb pentru că te-au crescut, că 
nu au primit niciun beneficiu de la tine, că nu le-ai îndeplinit aşteptările, că 
i-ai dezamăgit şi că eşti un ingrat nepăsător. Părinții nu te vor înțelege şi nu 
vor fi capabili să-ți ofere nicio îndrumare pozitivă, ca să nu mai vorbim de 
rudele şi de prietenii tăi. În timp ce mergi pe calea cea dreaptă, doar 
Dumnezeu te încurajează, te ajută, te mângâie şi te aprovizionează neobosit. 
Când vei fi torturat şi chinuit în închisoare, numai cuvântul lui Dumnezeu și 
credinţa pe care El ţi-a oferit-o te vor susține în fiecare secundă, minut şi zi. 


Aşadar, când vei îndura bătăi crunte, vei putea să vrei în continuare să rămâi 


ferm în mărturia ta pentru Dumnezeu, să te înfrânezi ca să nu te transformi 
în Iuda şi să vrei să aduci glorie numelui lui Dumnezeu şi să-l umilești pe 
Satana, datorită cuvântului Său și a credinţei pe care El ţi-a dat-o. Pe de o 
parte, vei fi capabil să faci aceste lucruri datorită hotărârii tale şi, pe de altă 
parte, mai importantă, datorită îndrumări, păzirii şi conducerii lui 
Dumnezeu. În timp ce părinţii tăi, atunci când ai cea mai mare nevoie de 
mângâiere şi de ajutor, se gândesc în continuare doar la ei înşiși, spunând că 
eşti un ingrat nepăsător, că nu se pot baza niciodată pe tine în această viață 
ŞI că te-au crescut degeaba. Ei tot nu uită că te-au crescut, că şi-au dorit să 
conteze pe tine ca să-i ajuţi să ducă o viaţă bună, să aduci glorie strămoșilor 
tăi și să-i faci capabili să ţină capul sus şi să se simtă mândri în faţa rudelor 
şi prietenilor lor. Părinții care nu cred în Dumnezeu nu se simt niciodată 
onorați şi norocoşi datorită credinţei tale. Dimpotrivă, îţi reproşează adesea 
că nu ţi-ai făcut timp să-i vizitezi sau să ai grijă de ei, pentru că tu crezi în 
Dumnezeu şi eşti ocupat cu îndeplinirea datoriei. Nu numai că îți fac 
reproşuri, ci adesea te ceartă, numindu-te „ingrat nepăsător” şi „copil 
nerecunoscător”. Nu crezi că este greu să mergi pe calea cea dreaptă sub 
povara acestor insulte? Nu te simţi nedreptăţit? Nu ai nevoie de sprijinul, 
încurajarea şi înţelegerea părinților tăi, în timp ce experimentezi aceste 
lucruri? Nu simţi adesea că ţi-ai dezamăgit părinții? Prin urmare, unii 
oameni au chiar anumite gânduri nesăbuite: „În viaţa asta, nu mi-a fost 
sortit să le arăt părinților pietate filială sau să locuiesc împreună cu ei. 
Atunci le voi arăta pietate filială în următoarea mea viaţă!” Nu este nesăbuit 
acest gând? (Ba da.) Nu ar trebui să ai aceste gânduri; ar trebui să le înlături 
de la rădăcină. Mergi pe calea cea dreaptă, ai ales să îndeplinești datoria 
unei fiinţe create şi să vii înaintea Domnului creației, pentru a accepta 
mântuirea lui Dumnezeu. Aceasta este singura cale corectă din lumea 


aceasta. Ai făcut alegerea corectă. Oricât de greşit te-ar înţelege sau oricât 


de dezamăgiți de tine ar fi cei care nu cred, inclusiv părinţii tăi, asta nu ar 
trebui să-ţi afecteze alegerea de a merge pe calea credinţei în Dumnezeu sau 
hotărârea de a-ți îndeplini datoria, şi nici credința în El. Ar trebui să 
perseverezi, pentru că mergi pe calea cea dreaptă. Cu atât mai mult, ar 
trebui să renunți la așteptările părinților tăi. Ei nu ar trebui să devină poveri 
pentru tine, în timp ce mergi pe calea cea dreaptă. Urmezi calea cea dreaptă, 
al făcut cea mai bună alegere în viaţă; dacă părinţii nu te sprijină, dacă te 
ceartă mereu că eşti un ingrat nepăsător, atunci cu atât mai mult se cuvine să 
ai discernământ în privinţa lor şi să renunti la ei, la nivel emoțional, şi să nu 
fii constrâns de ei. Dacă nu te sprijină, nu te încurajează sau nu te mângâie, 
vei fi bine — nu vei câştiga sau nu vei pierde nimic, cu sau fără aceste 
lucruri. Cele mai importante sunt aşteptările lui Dumnezeu de la tine. 
Dumnezeu te încurajează, te aprovizionează şi te îndrumă. Nu ești singur. 
Fără așteptările părinților tăi, totuşi, încă poţi îndeplini datoria unei fiinţe 
create şi, pe această bază, vei fi în continuare o persoană bună. Să renunţi la 
aşteptările părinților tăi nu înseamnă că ţi-ai pierdut principiile etice şi 
morale și cu siguranță nu înseamnă că ţi-ai lepădat umanitatea sau 
moralitatea şi simţul dreptăţii. Motivul pentru care nu te-ai ridicat la 
înălțimea așteptărilor părinților tăi este că ai ales lucruri pozitive şi ai ales 
să îndeplineşti datoria unei fiinţe create. Nu este nimic greșit în asta, este 
calea cea mai corectă. Ar trebui să perseverezi şi să rămâi ferm în credinţa 
ta. Este posibil să nu primeşti sprijinul părinților tăi şi cu siguranţă nu vei 
primi binecuvântările lor, pentru că tu crezi în Dumnezeu și îndeplineşti 
datoria unei fiinţe create, dar asta nu contează. Asta nu-i important, nu ai 
pierdut nimic. Cel mai important lucru este că, atunci când ai ales să mergi 
pe calea credinței în Dumnezeu și îndeplinirii datoriei unei fiinţe create, 
Dumnezeu a început să aibă așteptări şi mari speranţe pentru tine. Cât timp 


trăiesc în lumea asta, dacă oamenii se îndepărtează de prietenii și de rudele 


lor, pot trăi bine în continuare. Desigur, pot trăi normal şi după ce se 
îndepărtează de părinţii lor. Ei se prăbuşesc în întuneric doar atunci când se 
îndepărtează de călăuzirea şi de binecuvântănile lui Dumnezeu. Comparativ 
cu aşteptările lui Dumnezeu de la oameni şi cu îndrumarea Lui, așteptările 
părintești sunt pur şi simplu nesemnificative şi nu merită să fie menționate. 
Indiferent ce fel de persoană se aşteaptă părinţii tăi să fu sau ce fel de viață 
se aşteaptă să trăieşti, la nivel emoţional, ei nu te îndrumă pe calea cea 
dreaptă sau pe cea a mântuirii. Prin urmare, ar trebui să-ţi schimbi punctul 
de vedere şi să renunți, din adâncul inimii şi la nivel emoţional, la 
aşteptările părinților tăi. Nu ar trebui să-ţi asumi în continuare o astfel de 
povară sau să te simți vinovat faţă de părinții tăi, pentru că ai ales să 
îndeplineşti datoria unei fiinţe create. Nu ai făcut nimic care să 
dezamăgească pe cineva. Ai ales să-L urmezi pe Dumnezeu și să-l accepţi 
mântuirea. Asta nu înseamnă să-ți dezamăgești părinții, dimpotrivă, ei ar 
trebui să se simtă mândri şi onoraţi că ai ales să realizezi datoria unei ființe 
create și să accepţi mântuirea Creatorului. Dacă nu pot face asta, nu sunt 
oameni buni. Nu sunt vrednici de respectul tău şi cu atât mai puţin de 
pietatea ta filială şi, desigur, sunt şi mai puţin vrednici de grija ta. Nu aşa 


stau lucrurile? (Ba da.) 


În lumea aceasta, ce fel de oameni sunt cei mai vrednici de respect? 
Nu cumva cei care merg pe calea cea dreaptă? Aici, la ce se referă „calea 
cea dreaptă”? Nu reprezintă urmărirea adevărului şi acceptarea mântuirii lui 
Dumnezeu? Cei care merg pe calea cea dreaptă oare nu sunt oameni care Îl 
urmează pe Dumnezeu şi I se supun? (Ba sunt.) Dacă eşti acest fel de 
persoană sau te străduieşti să fii, iar părinții tăi nu te înţeleg și chiar te 
blestemă tot timpul — dacă, atunci când eşti slab, deprimat și pierdut, ei nu 
numai că nu reuşesc să te sprijine, să te mângâie sau să te încurajeze, ci îţi 


cer adesea să te întorci ca să le arăţi pietate filială, să câştigi mulți bani şi să 


al grijă de ei, să nu-i dezamăgeşti, să le permiţi să se scalde în lumină cu 
tine şi să ducă o viaţă bună alături de tine — oare astfel de părinți nu ar 
trebui dați la o parte? (Ba da.) Merită respectul tău părinții ca aceştia? Sunt 
ei vrednici de pietatea ta filială? Merită să-ţi îndeplineşti responsabilitatea 
față de ei? (Nu.) De ce nu? Pentru că sunt scârbiți de lucruri pozitive, nu-i 
aşa? (Aşa e.) Pentru că-L urăsc pe Dumnezeu, nu-i așa? (Aşa este.) Pentru 
că disprețuiesc faptul că tu mergi pe calea cea dreaptă, nu-i aşa? (Aşa e.) 
Dispreţuiesc oamenii care luptă pentru cauze drepte; te dispreţuiesc și te 
desconsideră pentru că-L urmezi pe Dumnezeu şi-ţi îndeplinești datoria. Ce 
fel de părinți sunt aceştia? Nu sunt părinți vrednici de dispreţ şi ticăloşi? Nu 
sunt părinţi ticăloşi? Nu sunt părinţi răi? (Ba sunt.) În credinţa ta în 
Dumnezeu, ai fost urmărit şi vânat de marele balaur roşu, ai fost un fugar, 
incapabil să te întorci acasă, iar unii oameni chiar au trebuit să plece în 
străinătate. Rudele, prietenii și colegii tăi spun cu toţii că ai devenit un fugar 
ŞI, din cauza acestor zvonuri şi bârfe externe, părinţii tăi cred că i-ai făcut să 
sufere pe nedrept şi că i-ai făcut de râs. Nu numai că nu te înţeleg, nu te 
sprijină şi nu empatizează cu tine, nu numai că nu le fac reproșuri acelor 
oameni care răspândesc acele zvonuri şi pe cei care te dispreţuiesc şi te 
discriminează, dar părinţii tăi te şi urăsc, spun aceleaşi lucruri despre tine ca 
oamenii care nu cred în Dumnezeu şi ca aceia care sunt la putere. Ce părere 
ai despre acești părinți? Sunt buni? (Nu.) Atunci mai credeți că le sunteți 
îndatoraţi? (Nu.) Dacă îţi suni ocazional familia, va crede că e ca şi cum ar 
primi un telefon de la un fugar. Va simţi că aceasta este o mare umilință și 
că nu îndrăznești nici măcar să te întorci acasă, ca un şobolan vânat. Va 
simţi că este o ruşine să te aibă pe tine drept copil. Sunt astfel de părinți 
vrednici de respect? (Nu.) Nu sunt vrednici de respect. Aşadar, care este 
natura aşteptărilor pe care le au de la tine? Merită să vă amintiţi de ele? 


(Nu.) Care este principalul scop al așteptărilor pe care le au de la tine? Oare 


vor cu adevărat ca tu să mergi pe calea cea dreaptă şi să obțu, în final, 
mântuirea? Ei speră că vei urma tendinţele societății şi te vei ridica în lume, 
îi vei face mândri cu realizările tale, le vei permite să înfrunte lumea cu 
demnitate şi vei deveni mândria şi bucuria lor. Ce altceva? Vor să fie 
capabili să se scalde în lumină alături de tine, să mănânce şi să bea bine, să 
poarte haine de firmă şi să fie plini de aur şi argint. Vor să meargă pe nave 
de croazieră de lux şi să călătorească în fiecare ţară din lume. Dacă te-ai 
ridica în lume, dacă ai avea faimă şi bani în lumea asta și le-ai permite să se 
scalde în lumină alături de tine, ţi-ar menționa numele oriunde ar merge, 
spunând: „Fiul meu, fiica mea este cutare şi cutate.” Îţi menţionează numele 
acum? (Nu.) Mergi pe calea cea dreaptă, dar ei nu-ţi aduc numele în 
discuţie. Cred că ești falit şi nevoiaş, o ruşine, şi că a-ţi menţiona numele ar 
fi echivalent cu a se face singuri de ruşine, aşa că nu te pomenesc. Prin 
urmare, care este ținta aşteptărilor părinților tăi? Este aceea de a se scălda în 
lumină cu tine, nu este doar pentru binele tău. Vor fi fericiți doar atunci 
când se vor putea scălda în lumina ta. Acum te-ai întors înaintea Domnului 
creației şi L-ai acceptat pe Dumnezeu, mântuirea și cuvintele Lui, acum ți- 
ai asumat datoria unei fiinţe create și ai pășit pe calea cea dreaptă în viaţă, 
ei nu profită sau nu au beneficii de la tine și simt că au avut de pierdut 
crescându-te. E ca şi cum ar face afaceri și ar ieşi în pierdere. Prin urmare, 
sunt plini de regrete. Unii părinți spun adesea: „Să te cresc pe tine este mai 
rău decât să cresc un câine. Când creşti un câine, e foarte prietenos şi ştie să 
dea din coadă când îşi vede stăpânul. Ce pot aştepta, dacă te cresc pe tine? 
Îţi petreci toată ziua crezând în Dumnezeu și îndeplinindu-ţi datoria, nu faci 
afaceri, nu mergi la muncă, nici măcar nu vrei să-ţi asiguri mijloace de trai 
ŞI, în final, toți vecinii noștri au început să râdă de noi. Ce am câştigat de la 
tine? N-am primit nici măcar un singur lucru bun de la tine şi nici nu m-am 


scăldat deloc în lumină.” Dacă ai urma tendinţele rele ale lumii laice şi te-ai 


strădui să ai succes acolo, părinții tăi probabil că te-ar sprijini, încuraja şi 
mângâia, dacă ai suferi, te-ai îmbolnăvi sau te-ai întrista. Şi totuşi, ei nu 
sunt fericiți sau nu se bucură de faptul că tu crezi în Dumnezeu şi ai o şansă 
să fu mântuit. Din contră, te urăsc şi te blestemă. Pe baza esenței lor, aceşti 
părinți sunt vrăjmașii tăi şi duşmanii tăi de moarte, nu sunt același tip de 
oameni ca tine şi nu merg pe aceeași cale ca tine. Deşi, la suprafaţă, păreți a 
fi o familie, pe baza esențelor voastre, a lucrurilor pe care le urmăriţi, a 
preferințelor voastre, a căilor pe care le urmaţi şi a diverselor atitudini cu 
care abordaţi lucrurile pozitive, pe Dumnezeu și adevărul, ei nu sunt acelaşi 
tip de oameni ca tine. Prin urmare, oricât de mult spui: „Am speranţă la 
mântuire, am pășit pe calea cea dreaptă în viaţă”, ei vor rămâne impasibili și 
nu vor fi fericiţi sau nu se vor bucura pentru tine. În schimb, se vor simţi 
ruşinaţi. La nivel emoţional, aceşti părinți sunt familia ta, dar pe baza 
naturilor-esențelor voastre, ei nu sunt familia ta, sunt duşmanii tăi. 
Gândeşte-te: în cazul în care copiii aduc cadouri și bani când merg acasă şi 
le permit părinților lor să mănânce bine şi să locuiască în locuri frumoase, 
aceștia din urmă vor fi nespus de bucuroşi, vor fi atât de fericiți încât nu vor 
şti ce să spună. În inimile lor, vor tot spune: „Fiul meu este atât de grozav, 
fiica mea e atât de grozavă. Nu i-am crescut şi iubit degeaba. Sunt sensibili, 
ştiu să ne arate pietate filială şi avem un loc în inimile lor. Sunt copii buni.” 
Să spunem că te duci acasă cu mâna goală, fără să cumperi nimic, pentru că 
tu crezi în Dumnezeu şi-ţi îndeplinești datoria. Să presupunem că ai părtăşie 
despre adevăr cu părinţii tăi, vorbeşti despre cuvântul lui Dumnezeu şi spui 
că ai păşit pe calea urmăririi adevărului. Părinţii tăi vor gândi imediat: 
„Despre ce tot vorbeşti? Nu pot să te înţeleg. Te-am crescut toți aceşti ani și 
tu nu mi-ai îndeplinit nicio așteptare. Te-ai întors în sfârșit să ne vizitezi — 
puteai măcar să ne aduci o pereche de şosete sau câteva fructe. N-ai adus 


nimic, doar te-ai întors cu mâna goală.” Părinții tăi nu vor spune: „Auzindu- 


te spunând aceste lucruri, îmi pot da seama că te-ai schimbat mult. Înainte 
erai tânăr şi arogant, dar acum chiar te-ai schimbat. Îmi pot da seama că 
toate lucrurile despre care vorbeşti sunt chestiuni adecvate. Ai făcut 
progrese. Ai perspective favorabile şi există speranță pentru tine — ești 
capabil să mergi pe calea cea dreaptă, să-L urmezi pe Dumnezeu și să obţii 
mântuirea. Eşti un copil bun. Ai suferit acolo, afară, ar trebui să-ți gătesc 
ceva gustos. Creştem câteva găini şi de obicei nu vrem să le sacrificăm, ci 
aşteptăm să mâncăm ouă de la ele, dar acum ești acasă, voi tăia o găină şi-ţi 
voi face supă. Ai avut dreptate să alegi calea asta, vei fi capabil să obţii 
mântuirea. Sunt atât de fericit pentru tine! Mi-a fost foarte dor de tine în 
ultimii ani. Deşi nu am ţinut legătura, acum te-ai întors să ne vizitezi și mă 
simt ușurat. Ai crescut. Eşti mai matur şi mai raţional decât înainte. Toate 
lucrurile pe care le spui şi pe care le faci sunt adecvate.” Văzându-şi copilul 
mergând pe calea cea bună şi având gândurile și opiniile corecte, părinții 
pot, de asemenea, să beneficieze şi să-și extindă cunoştinţele. Întrucât 
copilul lor este capabil să îndeplinească o datorie şi să urmărească adevărul, 
aceşti părinți ar trebui să-l sprijine. Dacă, în viitor, copilul lor va obţine 
mântuirea și va intra în Împărăţie şi nu mai va mai fi rănit de firile lor 
satanice, corupte, acesta ar fi un lucru minunat. Deşi acești părinți sunt 
bătrâni, pricep greu adevărul și nu înţeleg prea bine aceste chestiuni, ei 
cred: „Copilul meu poate merge pe calea cea dreaptă, asta-i grozav! Este un 
copil bun. Nicio funcţie guvernamentală de rang înalt şi nicio avere nu sunt 
la fel de bune sau la fel de valoroase ca acest lucru!” Spune-Mi, sunt aceştia 
părinți buni? (Da.) Sunt vrednici de respect? (Da.) Sunt vrednici de 
respectul tău. Aşadar, cum ar trebui să le arăţi respect? Ar trebui să te rogi 
pentru ei în inima ta. Dacă tu crezi în Dumnezeu, ar trebui să te rogi ca El 
să-i îndrume şi să-i păzească, astfel încât să poată rămâne fermi în mărturia 


lor, în timpul încercărilor și al ispitelor. Dacă nu cred în Dumnezeu, tot ar 


trebui să le respecţi decizia și să speri că viețile lor vor fi stabile, că ei nu 
vor face nimic rău şi că vor comite mai puţine fapte rele şi, atunci, în cel 
mai bun caz, vor îndura o pedeapsă mai ușoară după ce mor; în plus, ar 
trebui să faci tot ce poți ca să ai părtăşie cu ei despre câteva lucruri, gânduri 
şi păreri pozitive. Acest lucru se numește respect şi poate fi numit, de 
asemenea, cel mai bun tip de pietate filială și cel mai bun mod de a-ți 
îndeplini responsabilitățile. Poţi realiza acest lucru? (Da.) La nivel spiritual 
şi psihologic, oferă-le încurajare şi sprijin. La nivel fizic, în timp ce le ţii de 
urât acasă, fă tot ce poți ca să-i ajuţi să facă puţină lucrare și ai părtăşie 
despre câteva lucruri pe care le înţelegi și pe care părinţii tăi le pot înţelege. 
Ajută-i să o ia uşor, să nu se obosească atât de mult, să nu facă prea mult 
tam-tam în legătură cu banii şi cu tot felul de alte chestiuni şi să lase 
lucrurile să-şi urmeze cursul. Asta se numeşte respect. Tratează-ţi părinții ca 
pe nişte oameni buni, decenti, îndeplinește-ţi câteva dintre responsabilitățile 
faţă de ei, arată-le puțină pietate filială şi îndeplinește-ţi câteva dintre 
obligațiile față de ei. Acesta se numeşte respect. Doar părinții care îţi 
înţeleg și îți sprijină astfel credinţa în Dumnezeu sunt vrednici de respect. În 
afară de ei, niciun alt părinte nu este vrednic de respect. În afară de a te 
determina să câştigi bani, ei vor să te crească în lume, să devii cunoscut și 
să faci cutare sau cutare lucru. Aceștia sunt părinţi care nu-şi văd de 


treburile lor şi nu sunt vrednici de respect. 


Acum înţelegeţi cu toții renunţarea la aşteptările părinților şi sunteți 
capabili să renunțați la aşteptările părinților voştri. La ce alte lucruri sunteți 
incapabili să renunțați? Când vine vorba despre viețile părinților tăi sau 
despre înşişi părinții tăi, de ce lucruri îți pasă cel mai mult? Adică, de ce 
lucruri îţi este cel mai greu să te desparţi sau la care îți este cel mai greu să 
renunti, la nivel emoțional? „Părinţi nu sunt creditorii tăi; părinții tăi nu 


sunt stăpânii vieţii sau ai sorții tale” — nu am terminat, practic, părtășia 


despre acest subiect? Îl înţelegi? (Da.) Părinţii nu sunt creditorii tăi — adică 
nu ar trebui să te gândești mereu cum trebuie să-i răsplăteşti, doar pentru că 
au petrecut atât de mult timp crescându-te. Dacă nu ești capabil să-i 
răsplătești, dacă nu ai ocazia sau circumstanţele adecvate ca să-i răsplăteşti, 
te vei simți mereu abătut şi vinovat, până în punctul în care chiar te 
întristezi oricând vezi pe cineva că este alături de părinţii săi, are grijă de ei 
sau face unele lucruri ca să le arate pietate filială. Dumnezeu nu a 
predestinat ca părinții tăi să te crească, permiţându-ţi să ajungi la maturitate, 
ca să-ți petreci viaţa răsplătindu-i. Ai responsabilități și obligaţii pe care 
trebuie să le îndeplinești în viaţa asta, o cale pe care trebuie să mergi și ai 
propria viaţă. În această viaţă, nu ar trebui să-ţi investești toată energia în 
răsplătirea bunătăţu părinților tăi. Acesta este doar un lucru care te însoţeşte 
în viaţă şi pe calea vieţii tale. În ceea ce priveşte umanitatea și relaţiile 
emoţionale, este un lucru inevitabil. Însă în ceea ce priveşte tipul de relaţie 
pe care tu şi părinții tăi sunteți sortiți s-o aveţi, fie că veți fi capabili să 
locuiți împreună pentru tot restul vieţii, fie că veți fi separați şi nu vei 
împărtăşi aceeaşi soartă, asta depinde de orchestrările şi de rânduielile lui 
Dumnezeu. Dacă El a orchestrat şi a rânduit că, în timpul acestei vieţi, tu te 
vei afla într-un loc diferit de cel al părinţilor tăi, că vei fi foarte departe de 
ei şi incapabil să locuieşti cu ei, atunci, pentru tine, îndeplinirea 
responsabilităților tale faţă de ei este doar un fel de aspirație. Dacă 
Dumnezeu a rânduit să locuieşti foarte aproape de părinții tăi în viaţa 
aceasta şi să poți să le fii alături, atunci să-ți îndeplinești o parte dintre 
responsabilitățile față de ei şi să dai dovadă de puţină pietate filială sunt 
lucruri pe care ar trebui să le faci în viața aceasta — nu există nimic care 
poate fi criticat în această privință. Dacă însă ești într-un loc diferit de cel al 
părinților tăi și nu ai ocazia sau circumstanţele potrivite ca să le arăţi pietate 


fihală, atunci nu trebuie să priveşti asta ca pe un lucru ruşinos. Nu ar trebui 


să-ți fie ruşine să dai ochii cu părinții tăi pentru că eşti incapabil să le arăţi 
pietate filială, pur şi simplu circumstanţele nu permit acest lucru. Fiind 
copil, ar trebui să înţelegi că părinții nu sunt creditorii tăi. Sunt multe pe 
care trebuie să le faci în viaţa asta și toate sunt lucruri pe care o fiinţă creată 
se cuvine să le facă, lucruri care ţi-au fost încredințate de Domnul creației, 
şi nu au nicio legătură cu răsplătirea bunătății părinților tăi. Să le arăţi 
pietate filială, să-i răsplătești, să le întorci bunătatea — aceste lucruri nu au 
nicio legătură cu misiunea ta în viaţă. De asemenea, se poate spune că nu 
este necesar să le arăţi pietate filială părinților tăi, să-i răsplătești sau să-ţi 
îndeplineşti vreo responsabilitate faţă de ei. Mai clar, poţi să faci puţin din 
asta şi să-ți îndeplineşti puţin responsabilitățile când circumstanţele îți 
permit; când nu-ți permit, nu trebuie să insiști să faci acest lucru. Dacă nu-ţi 
poți îndeplini responsabilitatea de a le arăta pietate filială părinților tăi, 
acesta nu este un lucru îngrozitor, pur şi simplu se împotriveşte puţin 
conştiinţei tale, moralității şi noţiunilor umane. Însă cel puţin nu se 
împotrivește adevărului, iar Dumnezeu nu te va condamna pentru asta. 
Când vei înțelege adevărul, nu vei mai avea mustrări de conştiinţă din cauza 
asta. Oare inimile voastre nu se simt neclintite, acum că aţi înţeles acest 
aspect al adevărului? (Ba da.) Unii oameni spun: „Deşi Dumnezeu nu mă va 
condamna, în conștiința mea, tot nu pot trece peste acest lucru și mă simt 
instabil.” Dacă așa stau lucrurile pentru tine, atunci statura ta este prea mică 
şi nu ai înţeles sau nu ai pătruns esenţa acestei chestiuni. Nu înţelegi 
destinul omului, nu înţelegi suveranitatea lui Dumnezeu şi nu eşti dispus să 
Îi accepti suveranitatea şi rânduielile. Ai mereu voinţă umană și propriile 
sentimente, iar aceste lucruri te conduc şi te domină; au devenit viaţa ta. 
Dacă alegi voința umană şi sentimentele tale, atunci nu ai ales adevărul, nu- 
] practici şi nu i te supui. Dacă alegi voința umană şi sentimentele tale, 


atunci trădezi adevărul. Este clar că mediul și circumstanţele tale nu-ți 


permit să le arăţi pietate filială părinților tăi, dar te gândeşti mereu: „Am o 
datorie față de părinții mei. Nu le-am arătat pietate filială. Nu m-au văzut 
atât de mulţi ani. M-au crescut degeaba.” În adâncul inimii tale, nu eşti 
niciodată capabil să renunţi la aceste lucruri. Asta dovedeşte un lucru: nu 
accepti adevărul. În ceea ce priveşte doctrina, recunoşti că sunt corecte 
cuvintele lui Dumnezeu, dar nu le accepţi ca fiind adevărul sau nu le iei 
drept principiile acțiunilor tale. Așadar, cel puţin, când vine vorba de 
chestiunea felului în care îți tratezi părinții, nu eşti o persoană care 
urmăreşte adevărul. Asta pentru că, în această chestiune, nu acţionezi pe 
baza adevărului, nu practici conform cuvintelor lui Dumnezeu ci, în schimb, 
îți satisfaci nevoile emoționale şi pe cele ale conştiinţei tale, vrând să le 
arăţi pietate filială părinților tăi şi să le răsplăteşti bunătatea. Deşi 
Dumnezeu nu te condamnă pentru că ai făcut această alegere, şi este 
alegerea ta, în cele din urmă, cel care va avea de pierdut, mai ales în ceea ce 
priveşte viaţa, ești tu. Eşti mereu legat de chestiunea asta, crezând că îți este 
prea ruşine ca să dai ochii cu părinţii tăi, că nu le-ai răsplătit bunătatea. Într- 
o zi, când Dumnezeu va vedea că dorinţa ta de a-ţi răsplăti părinţii este prea 
mare, El va orchestra imediat un mediu pentru tine şi, atunci, vei putea pur 
şi simplu să mergi acasă. Nu crezi că părinții tăi sunt mai presus decât orice, 
mai presus decât adevărul? Pentru a le arăta pietate filială și pentru a-ți 
satisface nevoile conştiinţei și ale sentimentelor, ai prefera să-L pierzi pe 
Dumnezeu, să abandonezi adevărul şi şansa de a obţine mântuirea. Ei bine, 
este în regulă, este alegerea ta. Dumnezeu nu te va condamna pentru asta. 
El va orchestra un mediu pentru tine, te va şterge de pe lista Lui şi va 
renunţa la tine. Dacă alegi să mergi acasă, pentru a le arăta pietate fihală 
părinților tăi, şi să nu-ți îndeplineşti datoria, atunci scapi de datoria pe care 
Dumnezeu ţi-a încredinţat-o şi îi întorci spatele, renunţi la însărcinarea şi la 


aşteptările lui Dumnezeu de la tine, la datoria pe care ţi-a dat-o şi 


abandonezi şansa de a îndeplini o datorie. Dacă mergi acasă pentru a te 
reuni cu părinţii tăi, pentru a satisface nevoile conştiinţei tale şi așteptările 
părinților tăi, este în regulă, poți alege să mergi acasă. Dacă într-adevăr nu 
poți renunţa la părinții tăi, poţi lua inițiativa de a ridica mâna şi a spune: 
„Îmi este prea dor de părinţii mei. În fiecare zi mă mustră conștiința, sunt 
incapabil să-mi satisfac sentimentele, iar inima mă doare. Tânjesc după 
părinții mei şi mă gândesc tot timpul la ei. Dacă nu mă întorc să le arăt 
pietate filială în viaţa aceasta, mă tem că nu voi mai avea niciodată ocazia, 
mă tem că voi regreta.” Atunci poţi să mergi acasă. Dacă părinții sunt cerul 
şi pământul pentru tine, dacă, pentru tine, sunt mai presus decât viaţa ta, 
dacă sunt totul pentru tine, atunci poţi alege să nu renunţ la ei. Nimeni nu 
te va forţa s-o faci. Poţi alege să mergi acasă, pentru a le arăta pietate filială 
şi a le ține de urât, pentru a le permite să ducă o viaţă bună și a le răsplăti 
bunătatea. Însă trebuie să te gândeşti bine la asta. Dacă faci această alegere 
astăzi şi, în cele din urmă, pierzi şansa de a obţine mântuirea, atunci numai 
tu va trebui să duci în spate acest final. Nimeni altcineva nu poate suporta 
acest fel de consecinţă în locul tău, trebuie să o suporţi singur. Înţelegi? 
(Da.) Dacă preferi să abandonezi șansa de a îndeplini o datorie şi de a 
obţine mântuirea, numai ca părinții să-ţi poată fi creditori şi ca să-ți plăteşti 
datoriile la ei, aceasta este alegerea ta. Nimeni nu te forțează. Să 
presupunem că o persoană din biserică are o cerință, spunând: „E prea greu 
să trăiesc departe de casă. Îmi este prea dor de părinţii mei. În inima mea, 
sunt incapabil să renunţ la ei. Îi visez adesea. În mintea şi în inima mea, nu 
mă pot gândi decât la umbrele lor şi mă simt tot mai vinovat pentru tot ce 
au făcut pentru mine. Acum că ei îmbătrânesc, simt şi mai mult că părinților 
le este foarte greu să crească un copil şi că ar trebui să îi răsplătesc, să le 
ofer puţină bucurie şi să-i mângâi cu prezenţa mea, pentru tot restul vieţii 


lor. Prefer să renunţ la şansa mea de a fi mântuit, ca să pot merge acasă, 


pentru a le arăta pietate filială.” În acest caz, poate înainta o cerere, 
spunând: „Mă prezint la raport! Vreau să merg acasă pentru a le arăta 
pietate filială părinților mei, nu vreau să-mi îndeplinesc datoria.” Apoi, 
biserica ar trebui s-o aprobe şi nimeni nu trebuie să lucreze asupra ei sau să 
aibă părtăşie cu ea. Ar fi o nesăbuinţă să-i mai spună ceva. Când oamenii nu 
înţeleg absolut nimic, poţi să le mai vorbeşti puţin şi să ai părtăşie despre 
adevăr până este clar. Dacă nu ai avut părtăşie clar despre adevăr şi, ca 
urmare, ei fac alegerea greşită, atunci ești responsabil pentru asta. Cu toate 
acestea, dacă, în ceea ce priveşte doctrina, ei înțeleg totul, atunci nimeni nu 
trebuie să lucreze asupra lor. E aşa cum spun unii oameni: „Înţeleg totul, nu 
trebuie să-mi spui nimic.” E perfect, nu trebuie să-ți baţi gura cu ei, te poți 
scuti de câteva probleme. Unor astfel de oameni ar trebui să le permiţi să se 
întoarcă acasă imediat. În primul rând, nu-i împiedica; în al doilea rând, 
oferă-le sprijin; în al treilea rând, oferă-le puţină mângâiere și încurajare, 
spunând: „Du-te acasă şi arată-le părinților tăi pietatea filială cuvenită. Nu-i 
înfuria sau nu-i supăra. Dacă vrei să le arăţi pietate filială şi să-i răsplăteşti, 
atunci trebuie să fu un copil filial. Însă atunci când, în final, nu vei putea 
obţine mântuirea, să nu regreţi. Drum bun, sper că totul va merge bine!” În 
regulă? (Da.) Dacă cineva vrea să meargă acasă pentru a le arăta părinților 
pietate filială, e în regulă, nu ar trebui să se abţină. Îndeplinirea unei datorii 
este voluntară şi nimeni nu va insista să faci asta. Nu vei fi condamnat 
pentru că nu îndeplineşti o datorie. Dacă îndeplineşti o datorie, vei obţine 
neapărat mântuirea? Nu neapărat. Aceasta este doar o chestiune legată de 
atitudinea pe care o ai faţă de îndeplinirea unei datorii. Atunci, vei fi distrus 
dacă nu îndeplineşti o datorie? Nimeni n-a spus asta. În orice caz, speranţa 
ta la mântuire probabil că va dispărea. Unu spun: „Este un lucru bun sau rău 
să le arăţi pietate filială părinților?” Nu ştiu. Dacă vrei să le arăţi pietate 


filială părinților, atunci fă asta. Nu vom evalua acest lucru, ar fi lipsit de 


sens. Aceasta este o chestiune care ţine de umanitate și de sentimente. Asta 
ține de alegerea metodei tale de existenţă. Nu are nicio legătură cu adevărul. 
Oricine vrea să meargă acasă și să le arate pietate filială părinților poate 
alege liber să facă acest lucru. Casa lui Dumnezeu nu va insista ca el să 
rămână ȘI nu se va amesteca. Conducătorii bisericii și oamenii din preajma 
lui nu ar trebui să-l împiedice să meargă acasă. Nu ar trebui să lucreze 
asupra unei astfel de persoane sau să aibă părtășie despre adevăr cu ea. 
Dacă vrei să mergi acasă, atunci mergi. Fiecare îşi va lua rămas bun de la 


tine, va mânca nişte găluști cu tine şi îţi va ura drum bun. 


Cele mai mari aşteptări pe care părinţii le au de la copiii lor sunt, pe de 
o parte, speranţa că aceştia vor putea duce o viaţă bună și, pe de altă parte, 
speranţa că le vor fi alături şi îi vor veghea la bătrâneţe. De exemplu, dacă 
un părinte se îmbolnăvește sau întâmpină unele dificultăţi în viață, speră ca 
grijile şi dificultățile să-i fie risipite de copiii lui şi ca ei să-l ajute să ducă 
această povară. Speră ca ei să îi fie alături când va părăsi această lume, ca 
să-i poată vedea din nou, pentru ultima dată. De obicei, acestea sunt cele 
mai mari două aşteptări pe care părinţii le au de la copiii lor şi este greu să 
renunțe la ele. Dacă părinții unui om se îmbolnăvesc sau întâmpină 
dificultăți, iar el nu află despre asta, este posibil ca aceste lucruri să se 
rezolve fără intervenţia lui, dar dacă află despre aceste chestiuni, de obicei, i 
se pare foarte greu să le depășească, mai ales când părinții se îmbolnăvesc 
serios și grav. În acele momente, oamenilor le este şi mai greu să renunţe. 
Când, în adâncul inimii, simți că părinții tăi au aceleaşi condiții fizice, de 
trai sau de lucru pe care le aveau acum 10 sau 20 de ani, că pot avea grijă de 
ei înşişi și pot trăi la fel de normal, că sunt încă sănătoşi, tineri şi viguroşi şi 
când ai impresia că nu au nevoie de tine, în inima ta, nu-ţi vei face atât de 
multe griji pentru ei. Când însă afli că părinții tăi au ajuns la bătrâneţe, că 


trupurile le-au devenit slabe și că au nevoie de cineva să aibă grijă de ei și 


să le ţină de urât, dacă eşti în altă parte, probabil că vei fi supărat şi afectat 
de acest lucru. Unii oameni chiar își abandonează îndatoririle şi vor să 
meargă acasă, pentru a-şi vizita părinţii. Unii oameni emotivi fac alegeri și 
mai iraționale, spunând: „Dacă aş putea, le-aș da 10 ani din viață părinților 
mei.” De asemenea, există unii care intenționează să caute binecuvântări 
pentru părinții lor. Ei cumpără tot felul de produse destinate sănătății şi 
suplimente nutritive pentru părinții lor, iar când află că aceştia sunt grav 
bolnavi, nu se pot abţine să nu devină prizonierii sentimentelor lor, dorindu- 
ŞI să se grăbească şi să ajungă imediat alături de părinții lor. Unu oameni 
spun: „Aş fi dispus până şi să iau această boală de la părinții mei”, fără să 
țină cont de datoria pe care ar trebui s-o îndeplinească și de însărcinarea 
dată de Dumnezeu. Prin urmare, în aceste circumstanţe, oamenii sunt foarte 
înclinați să devină slabi şi să cadă în ispită. Aţi plânge dacă aţi auzi vestea 
că părinţii voştri s-au îmbolnăvit grav? Unii oameni, mai ales, primesc 
scrisori de acasă, în care scrie că doctorul deja le-a dat avertismentul final. 
Ce înseamnă că „le-a dat avertismentul final”? Această expresie este uşor 
de interpretat. Înseamnă că părinţii acelor oameni vor muri în câteva zile. 
Într-un astfel de moment, te-ai gândi: „Părinții mei au doar 50 de ani. N-ar 
trebui să se întâmple aşa ceva. Ce boală au făcut?” Iar când răspunsul este 
„cancer”, te-ai gândi imediat: „Cum au făcut cancer? Am fost plecat toți 
aceşti ani, le-a fost dor de mine, iar viețile lor sunt atât de grele — oare de 
asta s-au îmbolnăvit?” Apoi te-ai grăbi să dai toată vina pe tine însuţi: 
„Vieţile părinților mei sunt atât de grele, iar eu nu i-am ajutat să-şi ducă 
poverile. Le-a fost dor de mine şi şi-au făcut griji pentru mine, iar eu nu le- 
am fost alături. I-am dezamăgit şi i-am făcut să sufere durerea de a le fi dor 
de mine tot timpul. Părinţii mei şi-au petrecut atât de mult timp crescându- 
mă şi pentru ce? Nu i-am făcut decât să sufere!” Cu cât te-ai gândi mai mult 


la asta, cu atât ai crede că i-ai dezamăgit şi că le-ai fi dator. Apoi te-ai 


gândi: „Nu, nu este corect. Cred în Dumnezeu, îndeplinesc datoria unei 
fiinţe create şi duc la bun sfârșit însărcinarea dată de Dumnezeu. Nu am 
dezamăgit pe nimeni.” Însă apoi te-ai gândi: „Părinţii mei sunt atât de 
bătrâni și nu au niciun copil alături, ca să aibă grijă de ei. Atunci pentru ce 
m-au crescut?” Ai întoarce acest lucru pe toate părțile, incapabil să-l 
depăşești indiferent cum te gândești la el. Nu numai că ai plânge, dar te-ai 
prăbuşi adânc în încurcăturile sentimentelor tale pentru părinții tăi. Este 
uşor să renunti, în aceste circumstanţe? Ai spune: „Părinții mei m-au adus 
pe lume şi m-au crescut. Nu s-au așteptat să devin foarte bogat și nu mi-au 
cerut niciodată prea multe. Ei doar au sperat să le fiu alături când s-ar 
îmbolnăvi şi ar avea nevoie de mine, să le ţin de urât şi să le ușurez 
suferința. Nu am făcut nici măcar asta!” Ai plânge din ziua în care ai primi 
vestea că părinţii tăi sunt grav bolnavi şi până în ziua mortii lor. Aţi fi trişti 
dacă aţi înfrunta o astfel de situaţie? Aţi plânge? Aţi vărsa lacrimi? (Da.) În 
acel moment, ţi s-ar clătina hotărârea şi aspirațiile? Ai simți nevoia să te 
grăbești în mod nechibzuit și nesăbuit să te întorci alături de părinţii tăi? În 
adâncul inimii, ai crede că ai fost un ingrat nepăsător şi că părinții tăi te-au 
crescut degeaba? Ai continua să-ți fie ruşine să dai ochii cu părinții tăi? Ai 
continua să-ţi aminteşti bunătatea pe care ţi-au arătat-o părinții tăi 
crescându-te şi cât de buni au fost cu tine? (Da.) Ai renunţa la datoria ta? Ai 
încerca să faci totul pentru a afla cele mai recente vești despre părinții tăi, 
de la prieteni sau de la frați și surori? Toți oamenii ar avea aceste 
manifestări, nu-i aşa? Atunci, este această chestiune ușor de rezolvat? Cum 
ar trebui să înţelegi astfel de chestiuni? Cum ar trebui să priveşti chestiunea 
bolii sau a unei mari nenorociri care se abate asupra părinților tăi? Dacă poţi 
vedea acest lucru aşa cum este, vei reuși să renunți. Dacă nu poți, atunci nu 
vei fi capabil să renunți. Crezi mereu că tot ce au îndurat şi au înfruntat 


părinții tăi are legătură cu tine şi că ar trebui să îi ajuţi cu aceste poveri; îţi 


asumi mereu vina, crezi mereu că aceste lucruri au legătură cu tine, vrând 
mereu să te implici. Este această idee corectă? (Nu.) De ce? Cum ar trebui 
să priveşti aceste lucruri? Ce manifestări sunt normale? Ce manifestări sunt 
anormale, iraționale şi împotriva adevărului? Mai întâi, vom vorbi despre 
manifestările normale. Toţi oamenii sunt aduşi pe lume de părinții lor; 
aparțin trupului şi au sentimente. Sentimentele sunt o parte din umanitate şi 
nimeni nu le poate evita. Fiecare om are sentimente — chiar și micile 
animale le au, ca să nu mai vorbim de oameni, dar sentimentele unora sunt 
puţin mai puternice, iar ale altora sunt puţin mai slabe. Însă, indiferent care 
sunt circumstanțele, toți le au. Fie că izvorăște din sentimentele, din 
umanitatea sau din rațiunea lor, toți oamenii ar fi supăraţi la auzul veştii că 
părinții lor s-au îmbolnăvit, au întâmpinat o mare nenorocire sau suferit. 
Fiecare ar fi supărat. Este foarte normal să fii supărat, acesta este un instinct 
uman, este un lucru pe care oamenii îl au în umanitatea şi în sentimentele 
lor. Este foarte normal ca acest lucru să se manifeste în oameni. Când 
părinții lor se îmbolnăvesc grav sau înfruntă o mare nenorocire, este foarte 
normal ca oamenii să fie trişti, să plângă, să se simtă constrânși, să se 
gândească la moduri de a rezolva problemele şi să împărtășească povara cu 
părinţii lor. În cazul unora, asta le va afecta până şi trupurile — nu vor fi 
capabili să mănânce, vor simţi un nod în stomac şi vor fi într-o dispoziție 
proastă toată ziua. Toate acestea sunt manifestările emoțiilor şi sunt foarte 
normale. Oamenii nu ar trebui să te critice pentru aceste manifestări 
normale; nu ar trebui să încerci să le eviţi și cu siguranţă nu ar trebui să 
accepți criticile altora în legătură cu ele. Dacă ai aceste manifestări, asta 
dovedeşte că sentimentele tale faţă de părinţii tăi sunt sincere şi că eşti o 
persoană care ţine cont de conştiinţă și o persoană normală, obișnuită. 
Nimeni nu ar trebui să te critice pentru că ai aceste efuziuni sau aceste 


nevoi emoționale. Toate aceste manifestări se încadrează în sfera rațiunii Și 


a conştiinţei. Așadar, care manifestări nu sunt normale? Manifestările 
anormale sunt cele care depăşesc rațiunea. Reprezintă ce se petrece atunci 
când oamenii devin impulsivi imediat ce li se întâmplă aceste lucruri şi vor 
imediat să abandoneze totul ca să se întoarcă alături de părinţii lor, care se 
grăbesc să dea toată vina pe ei înşişi și să-și abandoneze idealurile, 
aspiraţiile şi hotărârea pe care au avut-o cândva şi chiar jurămintele pe care 
le-au făcut înaintea lui Dumnezeu. Aceste manifestări sunt anormale şi 
depăşesc rațiunea, sunt prea impulsive! Când oamenii aleg o cale, nu este ca 
şi cum pot alege calea cea dreaptă şi bună, într-un moment de impulsivitate. 
Să alegi să mergi pe calea realizării unei datorii şi să alegi să realizezi 
datoria unei fiinţe create nu este o chestiune simplă și este un lucru pe care 
nimic altceva nu-l poate înlocui. Cu siguranţă nu este o alegere care poate fi 
făcută într-un moment de impulsivitate. În plus, aceasta este calea cea bună 
— nu ar trebui să-ți schimbi decizia de a merge pe calea cea bună în viaţă, 
din cauza mediilor, a oamenilor, a evenimentelor şi a lucrurilor care te 
înconjoară. Aceasta este rațiunea pe care se cuvine s-o al. Fie că este vorba 
despre părinţii tăi, fie de orice fel de schimbare majoră, asta nu ar trebui să 
afecteze cel mai important lucru, adică îndeplinirea datoriei unei ființe 
create. Acesta este un aspect al acestui lucru. Altul este că, atunci când vine 
vorba despre felul în care părinții tăi fac o boală, când încep să sufere din 
cauza ei şi ce fel de consecinţe poate avea, sunt acestea lucruri pe care le 
poți decide? Ai putea spune: „Poate că asta s-a întâmplat pentru că nu am 
fost un copil filial. Dacă mi-aş fi petrecut aceşti ani câștigând bani şi 
muncind sârguincios şi dacă aș fi avut o situație financiară bună, aş fi putut 
trata mai devreme această boală şi nu s-ar fi agravat atât de mult. Asta se 
întâmplă pentru că nu am fost filial.” Este corect acest gând? (Nu.) Dacă un 
om are bani, înseamnă asta neapărat că va fi capabil să cumpere sănătate și 


să evite să se îmbolnăvească? (Nu.) Oare oamenii bogaţi din lumea aceasta 


nu se îmbolnăvesc niciodată? Din momentul în care un om simte că se 
îmbolnăvește, până se îmbolnăvește de-a binelea şi până când, în cele din 
urmă, moare, totul este predestinat de Dumnezeu. Cum ar putea o persoană 
să decidă acest lucru? Cum ar putea banii sau lipsa lor să stabilească acest 
lucru? Cum ar putea mediul cuiva să determine acest lucru? Toate acestea 
sunt stabilite de suveranitatea şi de rânduielile lui Dumnezeu. Prin urmare, 
nu este nevoie să analizezi sau să investighezi excesiv chestiunea 
îmbolnăvirii grave a părinților tăi sau faptul că întâmpină o mare nenorocire 
ŞI cu siguranţă nu ar trebui să investești energie în asta — nu va fi de niciun 
folos să faci asta. Faptul că oamenii se nasc, îmbătrânesc, se îmbolnăvesc, 
mor şi se confruntă cu diverse probleme mari şi mici în viață sunt 
evenimente foarte normale. Dacă eşti adult, atunci ar trebui să ai un mod de 
gândire matur şi ar trebui să abordezi această chestiune calm și corect: 
„Părinţii mei sunt bolnavi. Unii spun că este din cauza că le-a fost atât de 
dor de mine, este posibil aşa ceva? Cu siguranţă le-a fost dor de mine — cum 
ar putea să nu-i fie dor unui om de propriul copil? Și mie mi-a fost dor de 
ei, deci de ce nu m-am îmbolnăvit?” Oare se îmbolnăvește cineva pentru că 
îi este dor de copiii săi? Nu aşa stau lucrurile. Așadar, ce se întâmplă când 
părinții tăi se confruntă cu chestiuni importante? Se poate spune doar că 
Dumnezeu a orchestrat acest fel de chestiune în vieţile lor. A fost 
orchestrată de mâna lui Dumnezeu — nu te poţi concentra asupra unor 
motive și cauze obiective; părinţii tăi trebuiau să se confrunte cu această 
chestiune când ajungeau la această vârstă, trebuiau să fie loviți de boală. Ar 
fi putut evita acest lucru dacă tu ai fi fost acolo? Dacă Dumnezeu nu ar fi 
rânduit ca boala să fie o parte a sorți lor, atunci nu li s-ar fi întâmplat nimic, 
chiar dacă nu ai fi fost cu ei. Dacă le-ar fi fost sortit să se confrunte cu o 
asemenea nenorocire în viaţa lor, ce efect ai fi putut avea dacă ai fi fost 


alături de ei? Tot nu ar fi fost capabili să o evite, nu-i aşa? (Aşa e.) 


Gândeşte-te la acei oameni care nu cred în Dumnezeu — nu sunt familiile lor 
împreună, an după an? Când acei părinți se confruntă cu o mare nenorocire, 
membrii familiei lor extinse şi copiii lor sunt cu toţii alături de ei, nu-i aşa? 
Când părinții se îmbolnăvesc sau când boala lor se agravează, oare este 
pentru că i-au părăsit copiii? Nu așa stau lucrurile, este sortit să se întâmple. 
Doar că, fiind copilul lor, pentru că ai această legătură de sânge cu părinții 
tăi, vei fi supărat când vei auzi că sunt bolnavi, în vreme ce alți oameni nu 
vor simți nimic. Este un lucru foarte normal. Cu toate acestea, faptul că 
părinții tăi se confruntă cu o asemenea nenorocire nu înseamnă că e nevoie 
să analizezi şi să investighezi sau să te gândeşti cum să scapi de ea sau s-o 
înlături. Părinții tăi sunt adulţi; au întâlnit acest lucru de numeroase ori în 
societate. Dacă Dumnezeu rânduieşte un mediu ca să-i scape de această 
chestiune, atunci, mai devreme sau mai târziu, va dispărea complet. Dacă 
această chestiune este o dificultate în viaţa lor și trebuie s-o experimenteze, 
atunci depinde de El cât timp trebuie s-o experimenteze. Este un lucru pe 
care trebuie să-l experimenteze şi nu-l pot evita. Dacă vrei să rezolvi singur 
această chestiune, să analizezi şi să investighezi sursa, cauzele și 
consecinţele pe care le are, acesta este un gând nesăbuit. Nu este de niciun 
folos şi este de prisos. Nu ar trebui să acţionezi în felul acesta, analizând, 
investigând şi contactându-ți colegii de clasă şi prietenii ca să te ajute, 
contactând spitalul pentru părinții tăi, sunând cei mai buni doctori, aranjând 
să primească cel mai bun pat de spital — nu este nevoie să-ți storci creierii 
făcând toate aceste lucruri. Dacă ai într-adevăr puţină energie în plus, atunci 
ar trebui să faci o treabă bună în datoria pe care trebuie s-o îndeplineşti 
acum. Părinţii tăi au propriile sorți. Nimeni nu poate scăpa de vârsta la care 
trebuie să moară. Părinţii tăi nu sunt stăpânii sorții tale și, la fel, tu nu eşti 
stăpânul sorții lor. Dacă le este sortit să li se întâmple ceva, ce poţi face tu 


în privinţa asta? Ce efect poate obține faptul că eşti anxios şi cauţi soluții? 


Niciunul; depinde de intenţiile lui Dumnezeu. Dacă Dumnezeu vrea să-i ia 
şi să-ți permită să-ți îndeplinești datoria netulburat, poți să faci ceva în 
legătură cu asta? Poţi discuta condiţii cu Dumnezeu? Ce ar trebui să faci 
acum? Să-ţi storci creierii ca să găseşti soluţii, să cercetezi, să analizezi, să 
te învinovăţești și să te simţi ruşinat să dai ochii cu părinții tăi — sunt acestea 
gândurile şi acțiunile pe care se cuvine să le aibă un om? Toate acestea sunt 
manifestări ale unei lipse de supunere faţă de Dumnezeu și de adevăr; sunt 
iraționale, nu sunt înțelepte și se împotrivesc lui Dumnezeu. Oamenii nu ar 


trebui să aibă aceste manifestări. Înţelegi? (Da.) 


Unii oameni spun: „Ştiu că nu ar trebui să analizez sau să investighez 
chestiunea îmbolnăvirii părinților mei sau confruntarea lor cu o mare 
nenorocire, că este un lucru lipsit de sens și că ar trebui să-l abordez pe baza 
adevărurilor-principii, dar nu mă pot abţine să n-o analizez şi să n-o 
investighez.” Așadar, haideţi să rezolvăm problema abţineri, astfel încât să 
nu mai fie nevoie să te abţii. Cum se poate realiza acest lucru? În viaţa 
aceasta, oamenii cu trupuri sănătoase încep să experimenteze semne de 
bătrâneţe după ce ajung la 50 sau 60 de ani — mușchii şi oasele lor se 
deteriorează, îşi pierd puterea, nu pot dormi bine sau mănâncă mult şi nu au 
suficientă energie să lucreze, să citească sau să facă orice fel de muncă. 
Dinlăuntrul lor izbucnesc diverse feluri de boli, precum hipertensiunea, 
diabetul, boli cardiace, boli cardiovasculare şi așa mai departe. Cei care 
sunt puţin mai sănătoşi, deşi au aceste semne de îmbătrânire, pot face tot ce 
au nevoie să facă, iar acestea nu au un impact asupra modului normal în 
care trăiesc şi lucrează. Este un lucru destul de bun. În cazul celor mai puţin 
sănătoşi, aceste semne au un impact asupra modului normal în care lucrează 
şi trăiesc şi uneori trebuie să meargă la spital, pentru o consultație. Unii 
dintre aceşti oameni răcesc sau au dureri de cap; alţii fac enterită sau diaree 


şi trebuie să se odihnească la pat două zile, de fiecare dată când au o criză 


diareică. Unii oameni au hipertensiune şi ameţesc atât de tare încât nu pot 
să meargă, să conducă maşina sau să plece departe de casă. De asemenea, 
există unii care au incontinenţă urinară; este o inconvenienţă pentru ei să 
iasă din casă, aşa că rareori ies în oraş şi călătoresc cu rudele și cu prietenii 
lor. Există alții care au mereu reacții alergice când mănâncă. Există unii care 
nu dorm bine şi nu pot dormi în locuri zgomotoase; imediat ce se mută în 
alt loc, le este şi mai greu să doarmă. Toate aceste lucruri au un impact 
puternic asupra felului în care acești oameni trăiesc și muncesc. Există chiar 
şi unii care nu pot lucra mai mult de trei sau patru ore consecutiv. Şi apoi 
există cazuri și mai grave, în care oamenii ajung bolnavi în fază terminală la 
50 sau 60 de ani, de exemplu, de cancer, diabet, reumatism cardiac, 
demenţă sau Parkinson și aşa mai departe. Indiferent dacă aceste boli sunt 
provocate de lucrurile pe care le mănâncă sau de medii, aer sau apă poluată, 
legea trupului omenesc este că, după ce femeile ajung la 45 de ani și după 
ce bărbaţii ajung la 50 de ani, corpurile lor se deteriorează progresiv. În 
fiecare zi, ei spun că îi deranjează o parte a corpului, că îi doare alta, merg 
la doctor să-i consulte şi este cancer în fază terminală. În cele din urmă, 
doctorul spune: „Mergi acasă, nu se poate trata.” Toţi oamenii se vor 
confrunta cu aceste boli ale trupului. Astăzi sunt ei, mâine e rândul vostru şi 
al nostru. Conform vârstei şi în ordine secvenţială, toți oamenii se vor naște, 
vor îmbătrâni, se vor îmbolnăvi şi vor muri — din tinereţe ajung la bătrânețe, 
la bătrâneţe se îmbolnăvesc şi de la boală mor — aceasta este legea. Doar că 
atunci când auzi vestea că părinții tăi s-au îmbolnăvit, pentru că sunt 
oamenii cei mai apropiați de tine, în privinţa cărora îţi faci cele mai multe 
griji şi care te-au crescut, vei fi incapabil să depăşeşti acest obstacol al 
sentimentelor tale şi te vei gândi: „Nu simt nimic când mor părinții altor 
oameni, dar părinții mei nu se pot îmbolnăvi, pentru că asta m-ar întrista. 


p? 


Nu pot suporta asta, mă doare capul şi nu-mi pot controla sentimentele 


Doar pentru că sunt părinţii tăi, crezi că nu ar trebui să îmbătrânească, să se 
îmbolnăvească şi că sigur nu ar trebui să moară — are sens acest lucru? Nu 
are sens şi nu este un adevăr. Înţelegi? (Da.) Fiecare om se va confrunta cu 
îmbătrânirea şi îmbolnăvirea părinților şi, în anumite cazuri grave, părinții 
oamenilor sunt chiar paralizaţi la pat, iar unii intră în stări vegetative. 
Părinții unor oameni au hipertensiune, paralizie parțială, accidente 
vasculare sau chiar fac o boală gravă şi mor. Fiecare om, personal, va fi 
martor, va vedea sau va auzi despre procesul îmbătrânirii, îmbolnăvirii şi 
apoi al morții părinților lor. Doar că unii oameni aud de asta mai devreme, 
când părinţii lor au 50 de ani; unii aud vestea aceasta când părinţii lor au 60 
de ani, iar alții aud asta abia când părinţii lor au 80, 90 sau 100 de ani. Însă, 
indiferent când auzi această veste, ca fiu sau fiică, într-o zi, mai devreme 
sau mai târziu, vei accepta acest fapt. Dacă eşti adult, ar trebui să ai un mod 
de gândire matur şi atitudinea corectă față de nașterea, îmbătrânirea, 
îmbolnăvirea şi moartea oamenilor şi să nu fii impulsiv; ar trebui să fii 
capabil să suporţi când auzi vestea că părinții tăi sunt bolnavi sau că au 
primit o înştiinţare de la spital că sunt în stare critică. Să se nască, să 
îmbătrânească, să se îmbolnăvească şi să moară sunt lucruri pe care fiecare 
om trebuie să le accepte, de ce eşti incapabil să suporţi asta? Aceasta este 
legea pe care Dumnezeu a predestinat-o pentru naşterea şi moartea omului, 
de ce vrei s-o încalci? De ce nu o accepţi? Care este intenţia ta? Nu vrei să- 
ti laşi părinții să moară, nu vrei să trăiască după legea de a se naşte, a 
îmbătrâni, a se îmbolnăvi şi a muri, pe care a stabilit-o Dumnezeu, vrei să-i 
împiedici să se îmbolnăvească şi să moară — ce i-ar face asta? Nu cumva i- 
ar face oameni de plastic? Oare atunci ar mai fi oameni? Prin urmare, 
trebuie să accepţi acest fapt. Înainte să auzi vestea că părinţii tăi 
îmbătrânesc, că s-au îmbolnăvit şi au murit, ar trebui să te pregăteşti pentru 


asta în inima ta. Intr-o zi, mai devreme sau mai târziu, fiecare om va 


îmbătrâni, se va şubrezi şi va muri. Întrucât părinţii tăi sunt oameni 
obişnuiţi, de ce nu pot experimenta acest obstacol? Ar trebui să-l 
experimenteze, iar tu ar trebui să-l abordezi corect. A fost rezolvată această 
chestiune? Poţi aborda rațional aceste lucruri acum? (Da.) Atunci, când 
părinții tăi se vor îmbolnăvi grav sau li se va întâmpla o mare nenorocire în 
viitor, cum vei aborda acest lucru? Este greșit şi să-l ignori, iar oamenii vor 
spune: „Eşti o broască sau un şarpe? Cum poţi avea sângele atât de rece?” 
Eşti un om normal, aşa că ar trebui să ai o reacție. Ar trebui să te gândești: 
„Părinții mei au avut vieţi grele şi au făcut boala asta când erau tineri. Nu s- 
au bucurat de nicio binecuvântare și nu au fost sârguincioşi în credinţa lor 
în Dumnezeu. Aşa au fost viețile lor. Nu au înţeles nimic, nu au mers pe 
calea cea bună sau nu au urmărit adevărul. Pur şi simplu le-au trecut zilele. 
Nu există nicio diferenţă între ei şi animale — nu există nicio diferenţă între 
ei și vacile bătrâne sau caii bătrâni. Acum că s-au îmbolnăvit grav, pur şi 
simplu vor trebui să se descurce singuri, dar sper că Dumnezeu le poate 
reduce puţin suferința.” Roagă-te pentru ei în inima ta şi asta e suficient. Ce 
poate face oricine? Dacă nu eşti cu părinţii tăi, nu poți face nimic; chiar 
dacă ești alături de ei, ce poți face? Câţi oameni şi-au văzut personal părinții 
trecând de la tinereţe la bătrâneţe, de la bătrâneţe la a face diverse boli, de la 
a face aceste diverse boli la eşecul tratamentului lor, la declararea morții lor 
şi la a fi transportaţi la morgă? Nu sunt puţini. Toţi aceşti copii stau cu 
părinții lor, dar ce pot face? Nu pot face nimic; pot doar să privească. Să nu 
urmărești acum procesul acesta te poate scuti de câteva necazuri; este mai 
bine să nu-l urmăreşti, să-l priveşti desfășurându-se nu ar fi un lucru bun 
pentru tine. Nu așa stau lucrurile? (Ba da.) Când vine vorba despre această 
chestiune, pe de o parte, trebuie să înţelegi că faptul că oamenii se nasc, 
îmbătrânesc, se îmbolnăvesc şi mor este o lege stabilită de Dumnezeu; pe 


de altă parte, trebuie să vezi clar responsabilitățile pe care oamenii se 


cuvine să le îndeplinească și sorţile lor, nu trebuie să fii irațional şi nu 
trebuie să faci lucruri impulsive sau nesăbuite. De ce nu ar trebui să faci 
lucruri impulsive sau nesăbuite? Deoarece, chiar dacă le faci, va fi în zadar 
ŞI, în schimb, asta îți va dezvălui nesăbuinţa. Mai grav, în timp ce faci 
lucruri nesăbuite, te răzvrătești împotriva lui Dumnezeu, iar Lui nu Îi place 
asta, urăşte acest lucru. Aceste adevăruri îți sunt clare și le înţelegi din 
punct de vedere doctrinar, dar încă te agăţi de propria cale şi faci unele 
lucruri într-un mod încăpățânat şi voit, aşa că Dumnezeu nu te place, te 
detestă. Ce detestă la tine? Îţi detestă nesăbuinţa încăpăţânată și răzvrătirea. 
Crezi că ai anumite sentimente umane, dar Dumnezeu spune că ești 
încăpățânat şi nesăbuit — eşti încăpățânat, nesăbuit, stupid şi intransigent şi 
nu accepți adevărul sau nu te supui orchestrărilor şi rânduielilor lui 
Dumnezeu. Dumnezeu ţi-a spus clar esenţa, sursa şi principiile specifice de 
practică din chestiunea aceasta, dar tu vrei în continuare să-ți foloseşti 
sentimentele ca să te ocupi de toate acestea, aşa că Dumnezeu nu te place. 
În cele din urmă, dacă Dumnezeu nu le ia boala părinţilor tăi, atunci ei vor 
deveni grav bolnavi şi vor muri, dacă asta trebuie să li se întâmple. Nimeni 
nu poate schimba acest fapt. Dacă vrei să-l schimbi, asta dovedeşte doar că 
vrei să-ți foloseşti propriile mâini şi metode pentru a schimba suveranitatea 
lui Dumnezeu. Aceasta este cea mai mare răzvrătire, iar tu te opui lui 
Dumnezeu. Dacă nu vrei să te opui lui Dumnezeu, atunci când auzi că 
aceste lucruri li s-au întâmplat părinților tăi, ar trebui să fii calm şi să 
găseşti un loc în care să poţi fi singur ca să plângi, să te gândești şi să te 
rogi, sau să-ți exprimi sentimentele de dor în faţa fraților şi surorilor din 
jurul tău. Asta este tot ce e nevoie să faci. Nu trebuie să te gândești să 
schimbi ceva şi cu siguranţă nu trebuie să faci lucruri nesăbuite. Nu te ruga 
lui Dumnezeu, cerându-l să ia boala părinților tăi şi să le permită să mai 


trăiască timp de câțiva ani sau să ia doi ani din viaţa ta și să le dea lor, doar 


pentru că tu crezi în Dumnezeu sau pentru că ţi-ai părăsit familia şi ţi-ai 
abandonat cariera, ca să-ți îndeplineşti datoria atât de mulți ani. Nu face 
astfel de lucruri. Dumnezeu nu va asculta astfel de rugăciuni şi urăște astfel 
de gânduri şi rugăciuni. Nu-L supăra sau mânia pe Dumnezeu. El este cel 
mai scârbit de oamenii care-şi doresc să manipuleze soarta cuiva, să 
schimbe realitatea suveranității lui Dumnezeu asupra sorții unui om sau să 
schimbe unele fapte care au fost stabilite demult de Dumnezeu sau 


traiectoriile sorților oamenilor. Dumnezeu detestă cel mai mult acest lucru. 


Am terminat părtășia despre atitudinea, gândurile şi înțelegerea pe care 
se cuvine să le aibă oamenii privind chestiunea îmbolnăvirii părinților lor. 
În acelaşi mod, când vine vorba despre moartea părinţilor lor, oamenii ar 
trebui să aibă, de asemenea, o atitudine corectă şi rațională. Unii oameni au 
fost departe de părinții lor mulți ani, nu le-au fost alături sau nu au locuit cu 
ei, iar când aud că părinţii lor au murit subit, asta e o mare lovitură pentru ei 
şi totul pare incredibil de brusc. Pentru că aceşti oameni nu au fost alături 
de părinții lor sau nu au locuit cu ei atât de mulţi ani, au mereu o concepţie 
greşită în gândurile şi noțiunile lor. Ce fel de concepție greşită? Când ţi-ai 
părăsit părinții, erau în viaţă şi sănătoşi. După ce ai fost departe de ei atât de 
mulți ani, în inima ta, părinții tăi au rămas la aceeaşi vârstă, în aceeași stare 
fizică şi în aceleaşi condiții de trai pe care ţi le aminteşti. Asta complică 
lucrurile. Atunci crezi că părinții tăi nu vor îmbătrâni niciodată şi că vor trăi 
să sărbătorească numeroase zile de naștere. Adică, de îndată ce chipurile lor 
sunt întipărite în inima ta, de îndată ce vieţile, cuvintele şi purtarea lor lasă 
o impresie şi o amprentă în inima și în memoria ta, crezi că ei vor fi aşa 
pentru totdeauna, că nu se vor schimba, nu vor îmbătrâni și cu siguranţă nu 
vor muri. La ce se referă „nu vor muri” aici? Pe de o parte, înseamnă că 
trupurile lor fizice nu vor dispărea. Pe de altă parte, înseamnă că feţele lor, 


sentimentele lor pentru tine și aşa mai departe nu vor dispărea. Aceasta este 


o concepție greșită și îți va provoca foarte multe necazuri. Prin urmare, 
indiferent ce vârstă au părinţii tăi, indiferent dacă vor muri de bătrâneţe sau 
din cauza unei boli, sau pentru că s-au întâmplat câteva incidente, va fi o 
lovitură pentru tine şi ţi se va părea foarte brusc. Întrucât, în inima ta, 
părinţii tăi sunt în continuare în viață şi sănătoşi și apoi, dintr-odată, mor, te 
vei gândi: „Cum de au murit? Cum pot oamenii, care sunt în viaţă, să se 
transforme pur și simplu în praf? În inima mea, simt mereu că părinții mei 
trăiesc, că mama încă găteşte în bucătărie, fiind foarte ocupată, şi că tata 
lucrează afară în fiecare zi, venind în casă doar seara.” Aceste scene din 
viețile lor au lăsat câteva impresii în mintea ta. Aşadar, din cauza 
sentimentelor tale, conştiinţa ta adăposteşte un lucru care nu ar trebui să fie 
acolo, şi anume convingerea că părinții tăi vor trăi pentru totdeauna în 
inima ta. Ca atare, crezi că nu ar trebui să moară şi, indiferent de 
circumstanțele în care vor muri părinții tăi, vei simţi că este o lovitură 
uriaşă pentru tine și nu vei fi capabil s-o accepti. Îţi va lua o vreme să treci 
peste asta, nu-i aşa? Faptul că părinţii tăi s-ar îmbolnăvi ar fi deja un mare 
şoc pentru tine, aşa că moartea lor ar fi unul şi mai mare. Atunci, înainte să 
se întâmple asta, cum ar trebui să rezolvi lovitura neașteptată pe care o vei 
primi, astfel încât să nu aibă un impact asupra felului în care îți îndeplinești 
datoria sau asupra căii pe care mergi, să nu interfereze cu ele sau să nu le 
afecteze? Mai întâi, să vedem ce anume înseamnă moartea şi a-și pierde 
viața — nu înseamnă că o persoană părăseşte lumea aceasta? (Ba da.) 
Înseamnă că viaţa pe care o are o persoană, care are o prezenţă fizică, este 
înlăturată din lumea materială pe care o pot vedea ființele omenești și 
dispare. Acea persoană continuă apoi să trăiască în altă lume, în altă formă. 
Faptul că vieţile părinţilor tăi dispar înseamnă că relația pe care o ai cu ei în 
lumea aceasta s-a destrămat, a dispărut şi s-a încheiat. Ei trăiesc în altă 


lume, în alte forme. Cât despre felul în care vieţile lor vor continua în acea 


altă lume, dacă se vor întoarce în această lume, te vor reîntâlni sau vor avea 
vreun fel de relație trupească sau vreun fel de legături emoţionale cu tine, 
acest lucru este predestinat de Dumnezeu şi nu are nicio legătură cu tine. În 
concluzie, dispariția lor înseamnă că misiunea lor în această lume s-a 
încheiat, iar în urma lor s-a pus punct. Misiunile lor în această viață şi în 
această lume s-au încheiat, așa că și relaţia ta cu ei s-a încheiat. În ceea ce 
priveşte dacă se vor reîncarna în viitor sau dacă se vor confrunta cu vreun 
fel de pedeapsă şi restricţie, sau cu vreun fel de tratare şi rânduieli în 
cealaltă lume, are asta ceva de-a face cu tine? Poţi decide tu asta? Nu are 
nicio legătură cu tine, nu poţi decide asta şi nu vei fi capabil să primeşti 
veşti despre asta. Relaţia ta cu ei în această viaţă se încheie în acel moment. 
Adică, soarta care v-a legat cât aţi trăit alături timp de 10, 20, 30 sau 40 de 
ani se încheie atunci. După aceea, ei sunt ei, tu eşti tu şi între voi nu există 
nicio relație. Chiar dacă voi toţi credeți în Dumnezeu, ei şi-au îndeplinit 
îndatoririle, iar tu o îndeplinești pe a ta; când ei nu mai trăiesc în acelaşi 
mediu spațial, între voi nu mai există nicio relație. Pur şi simplu deja au 
încheiat misiunile încredințate lor de Dumnezeu. Așadar, când vine vorba 
despre responsabilitățile pe care le-au îndeplinit pentru tine, acelea se 
termină în ziua în care începi să exiști independent de ei — nu mai ai nicio 
legătură cu părinții tăi. Dacă mor astăzi, ție doar îți va lipsi ceva la nivel 
emoțional şi vei avea mai puţin cu două persoane apropiate după care să 
tânjești. Nu îi vei mai vedea niciodată şi nu vei mai fi capabil niciodată să 
auzi veşti despre ei. Ceea ce li se întâmplă după aceea şi viitorul lor nu are 
nicio legătură cu tine, între voi nu vor mai exista legături de sânge, nici 
măcar nu veţi mai fi același fel de fiinţe. Aşa stau lucrurile. Moartea 
părinților tăi pur şi simplu va fi ultima veste pe care o vei auzi despre ei în 
această lume şi ultimul dintre obstacolele pe care le vezi sau le auzi despre 


experienţele lor de a se naşte, a îmbătrâni, a se îmbolnăvi și a muri în viaţa 


lor, asta e tot. Morţile lor nu-ţi vor lua sau nu îţi vor da nimic, ei pur şi 
simplu vor fi murit, călătoriile lor ca oameni vor fi ajuns la final. Așadar, 
când vine vorba despre morțile lor, nu contează dacă acestea sunt 
accidentale, normale, din cauza bolii şi așa mai departe. În orice caz, dacă 
nu ar exista suveranitatea și rânduielile lui Dumnezeu, nicio persoană sau 
nicio forţă nu le-ar putea lua viețile. Moartea lor înseamnă doar sfârşitul 
vieților lor fizice. Dacă îţi este dor de ei şi tânjeşti după ei sau dacă îţi este 
ruşine de tine însuţi din cauza sentimentelor tale, nu ar trebui să simți 
niciunul dintre aceste lucruri şi nu este necesar să le simţi. Au plecat din 
această lume, aşa că este redundant să-ți fie dor de ei, nu-i aşa? Dacă tu 
gândeşti: „Oare părinților mei le-a fost dor de mine în toţi acești ani? Cu cât 
mai mult au suferit pentru că nu le-am fost alături, arătându-le pietate filială 
atâția ani? În toţi acești ani, mi-am dorit mereu să-mi pot petrece câteva zile 
cu ei, nu m-am aşteptat niciodată să moară atât de curând. Mă simt trist şi 
vinovat.” Nu este necesar să gândești în felul acesta, morţile lor nu au nicio 
legătură cu tine. De ce nu au nicio legătură cu tine? Deoarece, chiar dacă le- 
ai fi arătat pietate filială sau le-ai fi ţinut de urât, aceasta nu este obligația 
sau sarcina pe care ţi-a dat-o Dumnezeu. Dumnezeu a predestinat cât de 
mult noroc şi cât de multe suferințe vor întâlni părinții tăi din partea ta — 
asta nu are nicio legătură cu tine. Nu vor trăi mai mult pentru că eşti tu cu ei 
şi nu vor trăi vieți mai scurte pentru că eşti departe de ei şi nu ai putut să le 
fii alături adesea. Dumnezeu a predestinat cât de mult vor trăi și nu are nicio 
legătură cu tine. Prin urmare, dacă auzi vestea că părinții tăi au murit în 
timpul vieţii tale, nu trebuie să te simți vinovat. Ar trebui să abordezi 
această chestiune în modul corect şi să o accepţi. Dacă deja ai vărsat multe 
lacrimi când erau grav bolnavi, ar trebui să te simţi fericit şi liber când mor; 
după ce îi petreci pe ultimul drum, nu este nevoie să plângi. Îţi vei fi 


îndeplinit deja responsabilitățile de copil al lor, te vei fi rugat pentru ei, te 


vei fi simțit trist pentru ei şi vei fi vărsat nenumărate lacrimi pentru ei şi, 
desigur, te vei fi gândit la multe soluții posibile ca să le tratezi boala și vei fi 
făcut tot ce ţi-a stat în putinţă ca să le alini suferința. Vei fi făcut deja tot ce 
poți în calitate de copil al lor. Când mor, ai putea doar să spui: „Aţi avut 
vieți destul de grele. În calitate de copil al vostru, sper că vă veţi odihni în 
pace. Dacă aţi făcut multe lucruri ca să-L ofensați pe Dumnezeu în viaţa 
aceasta, atunci va trebui să primiţi pedeapsă în lumea următoare. Dacă, 
după ce vă veţi fi primit pedeapsa, Dumnezeu vă oferă şansa de a vă 
reîncarna din nou ca oameni în lumea aceasta, sper că veți face tot ce puteți 
ca să vă comportaţi bine şi să mergeţi pe calea cea bună. Nu mai faceţi 
lucruri care-L ofensează pe Dumnezeu şi străduiți-vă să nu mai primiți nicio 
pedeapsă în următoarele voastre vieţi.” Asta-i tot. Nu este bine spus? Asta 
este tot ce poţi să faci; fie că este pentru părinții tăi sau pentru altă persoană 
apropiată, asta este tot ce poţi face. Desigur, când, în final, părinții tăi mor, 
dacă nu poți să fii cu ei sau nu le poţi oferi o ultimă mângâiere, nu este 
necesar să te simţi trist. Asta pentru că, de fapt, fiecare om părăsește singur 
această lume. Chiar dacă are copiii cu el, când un mesager vine să îl ia, 
numai el va fi capabil să-l vadă. Când pleacă, nimeni nu va merge cu el, 
copiii lui nu pot merge cu el şi nici partenera lui nu poate s-o facă. Când 
oamenii părăsesc această lume, sunt mereu singuri. În ultimele lui clipe, 
fiecare om trebuie să înfrunte această situație, acest proces şi acest mediu. 
Prin urmare, dacă eşti alături de el şi se uită direct la tine, tot nu va fi de 
niciun folos. Când trebuie să plece, dacă vrea să-ţi strige numele, nu va fi 
capabil s-o facă şi tu nu vei fi capabil să-l auzi; dacă vrea să întindă mâna şi 
să te prindă, nu va avea suficientă forță şi tu nu vei fi capabil să simţi asta. 
Va fi singur. Asta pentru că fiecare persoană intră în această lume singură și, 
în cele din urmă, trebuie s-o şi părăsească singură. Acest lucru este 


predestinat de Dumnezeu. Existenţa unor asemenea lucruri le permite 


oamenilor să vadă şi mai clar că vieţile şi sorțile lor şi faptul că se nasc, 
îmbătrânesc, se îmbolnăvesc şi mor sunt toate în mâinile lui Dumnezeu și 
că viaţa fiecărei persoane este independentă. Deşi toți oamenii au părinți, 
frați şi apropiaţi, din perspectiva lui Dumnezeu şi din perspectiva vieţii, 
viaţa fiecărei persoane este independentă, viețile nu sunt grupate împreună 
ŞI nicio viață nu are partener. Din perspectiva oamenilor creaţi, fiecare viaţă 
este independentă, dar din perspectiva lui Dumnezeu, nicio viaţă pe care a 
creat-o El nu este singură, pentru că El este alături de fiecare dintre ele şi le 
trage înainte. Numai că, atunci când eşti în lumea aceasta, te naști părinților 
tăi şi crezi că ei îţi sunt cei mai apropiați oameni, dar, de fapt, atunci când 
părinții tăi părăsesc această lume, îți vei da seama că ei nu sunt oamenii cei 
mai apropiaţi de tine. Când vieţile lor se vor sfârşi, tu vei trăi în continuare, 
sfârşitul vieților lor nu-ţi va lua viaţa şi cu siguranţă n-o va afecta. Ai fost 
departe de ei toți aceşti ani şi încă duci o viață bună. De ce? Pentru că 
Dumnezeu te veghează și te îndrumă; trăieşti sub suveranitatea Lui. Când 
părinţii tăi vor pleca din această lume, asta te va face să-ți dai seama şi mai 
mult că, fără ca ei să-ți fie alături, să aibă grijă de tine, să te vegheze sau să 
te crească, în timpul acestor ani în care ai trecut de la copilărie la maturitate, 
la vârsta mijlocie, la bătrâneţe şi, sub îndrumarea lui Dumnezeu, ai înţeles 
tot mai mult în viață, iar direcția şi calea ta viitoare au devenit tot mai clare. 
Prin urmare, oamenii sunt capabili să-şi părăsească părinții. Existenţa 
părinților lor este necesară numai în timpul copilăriei lor, dar după ce cresc, 
existența acestora este doar o formalitate. Părinţii lor sunt numai mijloacele 
lor de întreținere şi sprijinul lor emoţional şi nu sunt necesari. Desigur, când 
părinții tăi vor părăsi această lume, aceste lucruri îţi vor fi din ce în ce mai 
clare şi vei simţi şi mai mult că viețile oamenilor provin de la Dumnezeu și 
că oamenii nu pot trăi fără sprijinul Lui, fără a-L avea drept hrana lor 


mentală și spirituală și hrana vieţii lor. Când părinţii tăi te vor părăsi, îți vor 


lipsi doar la nivel emoțional, dar, în acelaşi timp, vei fi eliberat emoţional 
sau în alte privinţe. De ce vei fi eliberat? Când părinţii tăi sunt în preajmă, 
amândoi sunt griji și poveri pentru tine. Sunt oameni faţă de care poţi fi 
încăpățânat şi te fac să te simţi ca și cum nu te poți elibera de sentimentele 
tale. Când părinţii tăi vor muri, toate aceste lucruri se vor rezolva. Oamenii 
cei mai apropiați de tine vor pleca, iar tu nu va mai trebui să-ți faci griji 
pentru ei sau să tânjeşti după ei. Când vei scăpa de această relație de 
dependenţă pe care o ai cu părinţii tăi, când ei vor părăsi această lume, când 
vei simţi pe deplin în adâncul inimii tale că părinţii tăi deja au plecat şi când 
vei simţi că deja ai depășit legăturile de sânge cu ei, vei deveni într-adevăr 
matur şi independent. Gândeşte-te: indiferent ce vârstă au oamenii, dacă 
părinții lor mai trăiesc, oricând au o problemă, se gândesc: „O s-o întreb pe 
mama, o să-l întreb pe tata.” Ei au întotdeauna un sprijin emoțional. Când 
oamenii au sprijinul emoțional, simt că existența lor în această lume 
debordează de căldură și fericire. Când pierzi acel sentiment de fericire şi 
acea căldură, dacă nu simţi că ești singur sau că nu ai pierdut fericirea şi 
căldura, atunci eşti matur şi eşti cu adevărat independent în ceea ce priveşte 
gândurile și sentimentele tale. Cei mai mulți dintre voi probabil că nu ați 
experimentat încă aceste lucruri. Atunci când o veţi face, veți înțelege. 
Gândiţi-vă: indiferent ce vârstă au oamenii, dacă au 40, 50 sau 60 de ani 
când părinții lor mor, ei devin imediat mult mai maturi. E ca şi cum s-ar 
transforma, într-o clipită, dintr-un copil naiv într-un adult rațional. Peste 
noapte, ajung să înțeleagă lucrurile şi să fie independenți. Prin urmare, 
pentru fiecare persoană, moartea părinților este un mare obstacol. Dacă poţi 
să-ţi tratezi şi să-ţi abordezi corect relația cu părinţii şi, în același timp, poţi 
să abordez, să tratezi şi să renunți la diversele aşteptări ale părinților tăi de 
la tine sau la responsabilitățile pe care se cuvine să le îndeplinești faţă de 


părinții tăi la nivel emoțional şi etic, atunci te-ai maturizat cu adevărat și, 


cel puţin, vei fi un adult înaintea lui Dumnezeu. Să devii un astfel de adult 
nu este ușor, trebuie să suferi puțină durere în ceea ce priveşte sentimentele 
tale trupeşti și, mai ales, trebuie să înduri devastare și chin emoţional, 
precum şi durerea că lucrurile nu merg bine, nu merg așa cum ai sperat sau 
că eşti ghinionist şi așa mai departe. După ce vei experimenta toată această 
durere, vei câştiga mai multă înţelegere a acestor chestiuni. Dacă le corelezi 
cu adevărurile despre care am avut părtășie în legătură cu aceste chestiuni, 
vei dobândi mai multă înţelegere a vieților şi sorților oamenilor, care sunt 
predestinate de Dumnezeu, precum şi a afecțiunii care există între oameni, 
într-un mod amănunţit. Când vei dobândi o înţelegere a acestor lucruri, îţi 
va fi uşor să renunți la ele. Când vei putea să renunți la aceste lucruri şi să 
te ocupi corect de ele, vei fi capabil să le abordezi corect. Nu le vei aborda 
pe baza doctrinelor umane sau a standardelor conştiinţei umane; le vei 
aborda conform adevărurilor-principii. Ce înseamnă să fii în conformitate 
cu adevărurile-principii? Înseamnă că te poţi supune lui Dumnezeu. Dacă te 
poți supune lui Dumnezeu şi orchestrărilor Lui, acesta este un semn bun și o 
prevestire bună. Ce prevestește? Că ai speranţă la mântuire. Prin urmare, 
atunci când vine vorba de chestiunea aşteptărilor părinților tăi, indiferent 
dacă acum ești tânăr, de vârstă mijlocie, în vârstă sau la vârsta a treia și 
indiferent dacă nu ai experimentat acest lucru, dacă îl experimentezi chiar 
acum sau dacă l-ai experimentat deja, ceea ce trebuie să faci nu este doar să 
renunți la sentimentele tale sau să rupi legăturile cu părinții tăi şi să te 
deconectezi de ei, ci să depui efort în adevăr şi să cauţi să înţelegi aceste 
aspecte ale adevărului. Acesta este cel mai important lucru. Când înţelegi 
aceste relaţii diferite şi complexe, te poţi elibera de ele şi nu te vor mai 
constrânge. Când nu te vor mai constrânge, îți va fi mult mai uşor să te 


supui orchestrărilor lui Dumnezeu şi, când vei face asta, vei întâmpina mai 


puține obstacole şi piedici mai mici. Atunci va fi mai puţin probabil să te 


răzvrăteşti împotriva lui Dumnezeu, nu-i aşa? 


Sunteţi acum capabili să înţelegeți şi să rezolvaţi toate aceste chestiuni 
majore care au legătură cu părinții? Când aveţi timp liber, meditații la 
adevăr. Dacă, în viitor, sau în lucrurile pe care le experimentezi acum, poţi 
lega aceste chestiuni de adevăr și poţi rezolva aceste probleme pe baza 
adevărului, te vei confrunta cu mult mai puţine necazuri și cu mai puţine 
dificultăți şi vei trăi o viață foarte relaxată şi plină de bucurie. Dacă nu 
abordezi aceste lucruri pe baza adevărului, vei întâmpina multe necazuri, iar 
viaţa ta va fi foarte dureroasă. Acesta este finalul. Astăzi, voi încheia aici 


părtăşia despre subiectul aşteptărilor pe care le au părinții. Cu bine! 


29 aprilie 2023 


Cum să urmăreşti adevărul (18) 


Acum câteva zile, a avut loc un incident grav în care antihriştii au 
tulburat lucrarea de răspândire a Evangheliei. Sunteţi cu toţii la curent? 
(Da.) După producerea acestui incident, a început reorganizarea lucrării 
evanghelice a casei lui Dumnezeu, iar unii oameni au început să fie 
realocaţi sau transferați şi nişte chestiuni legate de lucrare au fost şi ele 
ajustate, nu-i așa? (Da.) Acest tip de eveniment important s-a produs în casa 
lui Dumnezeu şi în jurul vostru au apărut antihriști — aţi reușit să învățați 
nişte lecţii din confruntarea cu un eveniment atât de important? Aţi căutat 
adevărul? Aţi văzut esenţa unor probleme şi ați fost în stare să trageţi nişte 
învăţăminte dintr-un astfel de eveniment important? Când se întâmplă ceva, 
nu-i aşa că majoritatea oamenilor doar trag niște învățături exterioare şi 
înţeleg câteva doctrine, fără a-i pătrunde esenţa și fără a învăţa cum să 
privească oamenii și lucrurile şi să se comporte şi să acţioneze conform 
adevărului? Sunt unii oameni care doar cugetă pe baza minților și calculelor 
proprii, indiferent ce li se întâmplă. Nu se ridică nici pe departe la înălțimea 
adevărurilor-principui şi sunt şi lipsiți de inteligenţă şi înţelepciune. Doar 
rezumă câteva lecţii şi apoi iau o hotărâre: „Când aceste lucruri se vor 
întâmpla din nou în viitor, trebuie să fiu grijuliu şi să fiu atent la ce lucruri 
nu pot spune, ce lucruri nu pot face, precum şi de care tip de oameni ar 
trebui să mă păzesc şi de care ar trebui să mă apropii.” Înseamnă asta că ai 
învăţat o lecţie şi ai dobândit experienţă? (Nu.) Aşadar, când se întâmplă 
astfel de lucruri, indiferent dacă sunt evenimente importante sau 
neînsemnate, cum ar trebui să le experimenteze, să le abordeze şi să le 
pătrundă în profunzime oamenii astfel încât să poată învăţa lecţii, să 
înţeleagă unele adevăruri şi să-şi dezvolte statura în timp ce se confruntă cu 


aceste medii? Cei mai mulți oameni nu cugetă la aceste lucruri, nu-i așa? 


(Așa e.) Dacă nu cugetă la aceste lucruri, oare sunt oameni care caută 
adevărul? Sunt oameni care urmăresc adevărul? (Nu.) Credeţi că sunteți 
persoane care urmăresc adevărul? Pe baza căror lucruri credeţi că nu sunteţi 
persoane care urmăresc adevărul? Și pe baza căror lucruri credeţi ocazional 
că sunteţi persoane care urmăresc adevărul? Când îndurați puţină suferință 
şi plătiți un mic preţ în datoria voastră, când sunteți ocazional puţin mai 
serioşi în legătură cu lucrarea voastră sau contribuiţi cu o sumă mică de 
bani, când vă abandonaţi familia, vă daţi demisia din slujba voastră, vă 
abandonaţi studiile şi renunțați la căsătorie ca să vă sacrificați pentru 
Dumnezeu, când vă abţineţi de la a urma tendinţele lumeşti sau evitați 
oamenii răi pe care-i întâlniți şi așa mai departe — când sunteți în stare să 
faceți aceste lucruri, simțiți că urmăriți adevărul şi sunteți credincioşi 
adevăraţi? Nu asta gândiţi? (Ba da.) Pe ce vă bazaţi când credeți asta? Vă 
bazați pe cuvintele lui Dumnezeu şi pe adevăr? (Nu.) Este o iluzie; vă daţi 
singuri verdictul. Când urmaţi ocazional nişte reguli și procedaţi ca la carte, 
când aveţi nişte manifestări de umanitate bună, când puteţi să fiți răbdători 
şi toleranţi, când sunteți smeriți, discreți, modeşti şi lipsiți de aroganță la 
exterior şi sunteți capabili să aveți puţină hotărâre sau atitudine responsabilă 
în lucrarea casei lui Dumnezeu, credeți că ați urmărit realmente adevărul și 
că sunteți într-adevăr persoane care îl urmăresc. Aşadar, constituie aceste 
manifestări urmărirea adevărului? (Nu.) Ca să fim exacţi, aceste acțiuni, 
comportamente şi manifestări exterioare nu înseamnă că urmăriţi adevărul. 
Prin urmare, de ce cred mereu oamenii că aceste manifestări sunt urmărirea 
adevărului? De ce cred mereu că sunt persoane care urmăresc adevărul? (În 
noțiunile lor, oamenii cred că, dacă se străduiesc şi se sacrifică puţin, 
acestea sunt manifestările urmăririi adevărului. În consecinţă, când plătesc 
un mic preţ sau suferă puţin în îndatoririle lor, se cred oameni care urmăresc 


adevărul, dar n-au căutat niciodată ce are de spus cuvântul lui Dumnezeu în 


această privinţă sau cum judecă El dacă o persoană urmăreşte adevărul. 
Drept urmare, trăiesc mereu printre noțiunile şi închipuirile lor, 
considerându-se minunaţi.) Oamenii nu renunţă niciodată la noțiunile lor şi, 
când se pune problema importantă de a stabili dacă urmăresc adevărul, se 
bazează mereu pe propriile noțiuni și închipuiri şi pe speranţele lor deşarte. 
De ce se poartă așa? Oare nu pentru că sunt liniștiți când gândesc și se 
poartă în acest mod, crezând că nu trebuie să plătească cu adevărat un preţ 
pentru a urmări adevărul şi că, în cele din urmă, pot totuşi să primească 
beneficii şi să fie binecuvântați? Mai există un motiv, şi anume că așa-zisele 
comportamente bune ale oamenilor, cum ar fi renunţările, suferinţa lor, 
faptul că plătesc un preţ şi așa mai departe, sunt lucruri pe care le pot 
realiza şi îndeplini, nu-i aşa? (Așa e.) Oamenilor le este uşor să renunțe la 
familiile şi slujbele lor, dar nu le este uşor să urmărească realmente 
adevărul, să practice adevărul sau să acţioneze pe baza adevărurilor- 
principii și nu le este uşor să realizeze aceste lucruri. Chiar dacă înţelegi 
puţin din adevăr, îți va fi foarte greu să te răzvrăteşti împotriva ideilor, 
noțiunilor sau firilor tale corupte şi să respecţi adevărurile-principii. Dacă 
eşti o persoană care urmăreşte adevărul, de ce nu pari să fi făcut vreun 
progres în ceea ce priveşte diversele aspecte ale adevărului în anii în care ai 
crezut în Dumnezeu? Indiferent dacă ai plătit un preţ şi indiferent la ce ai 
renunţat sau ce ai abandonat, rezultatele finale pe care le-ai obţinut sunt cele 
realizate prin urmărirea şi practicarea adevărului? Indiferent câte prețuri ai 
plătit, cât de mult ai suferit sau la câte lucruri trupești ai renunţat, ce ai 
obținut finalmente? Ai obținut adevărul? Ai dobândit ceva în legătură cu 
adevărul? Ai făcut vreun progres în intrarea ta în viață? Ţi-ai schimbat firile 
corupte? Te supui cu adevărat lui Dumnezeu? Nu vom vorbi despre o lecție 
sau o practică atât de profundă precum supunerea față de Dumnezeu, ci 


vom discuta în schimb doar despre cel mai simplu lucru. Ai abandonat 


totul, ai suferit şi ai plătit nişte preţuri atât de mulți ani — poți proteja 
interesele casei lui Dumnezeu? Îndeosebi atunci când antihriştii şi oamenii 
răi fac lucruri rele ca să tulbure lucrarea bisericii, te prefaci că nu vezi, 
protejând interesele acelor oameni răi şi protejându-te pe tine însuţi sau stai 
de partea lui Dumnezeu, protejând interesele casei Sale? Ai practicat 
potrivit adevărurilor-principii? Dacă nu, suferința ta şi preţurile pe care le-ai 
plătit nu diferă de cele ale lui Pavel. Sunt doar de dragul de a dobândi 
binecuvântări, fiind toate zadarnice. Sunt la fel ca spusele lui Pavel despre 
faptul că a purtat luptele şi a isprăvit alergarea, așa cum trebuia, urmând să 
obțină în final binecuvântări și o recompensă — nu există nicio deosebire. 
Mergi pe calea lui Pavel; nu urmăreşti adevărul. Crezi că renunțările, 
sacrificiile, suferinţa şi preţurile pe care le-ai plătit înseamnă practicarea 
adevărului, deci câte adevăruri ai înţeles de-a lungul anilor? Câte adevăruri- 
realităţi detii? În câte chestiuni ai protejat interesele casei lui Dumnezeu? În 
câte chestiuni ai stat de partea adevărului și a lui Dumnezeu? În câte dintre 
acțiunile tale te-ai abținut de la a face rău sau de la a-ţi urma propria voință 
deoarece ai o inimă cu frică de Dumnezeu? Toate acestea sunt lucruri pe 
care oamenii ar trebui să le înțeleagă şi să le examineze. Dacă nu 
examinează aceste lucruri, atunci, cu cât cred mai mult timp în Dumnezeu 
ŞI, în special, cu cât îndeplinesc mai mult timp o datorie, cu atât mai mult 
vor crede că au avut o contribuţie meritorie, că vor fi cu siguranță mântuiți 
şi că Îi aparţin lui Dumnezeu. Dacă vor fi demişi, daţi în vileag și eliminaţi 
într-o zi, vor spune: „Chiar dacă n-am prestat un serviciu meritoriu, măcar 
am muncit din greu şi, chiar dacă n-am muncit din greu, măcar m-am obosit 
până la epuizare. Deoarece am suferit şi am plătit preţuri atât de mulți ani, 
casa lui Dumnezeu n-ar trebui să mă demită sau să mă trateze aşa. Casa lui 
Dumnezeu n-ar trebui să mă dea așa la o parte după ce am muncit pentru 


ea!” Dacă eşti realmente o persoană care urmăreşte adevărul, n-ar trebui să 


spui aceste lucruri. Dacă eşti o persoană care urmăreşte adevărul, de câte ori 
ai aplicat rânduielile de lucru ale casei lui Dumnezeu în cel mai mic detaliu 
şi cuvânt cu cuvânt? Câte dintre ele ai aplicat? Câte aspecte ale lucrării ai 
urmărit apoi? Câte dintre ele ai verificat? În cadrul responsabilităţilor şi 
datoriei tale şi în sfera rezultatelor ce pot fi obținute prin calibrul şi 
capacitatea ta de a pricepe şi a înţelege adevărul, cât de mult ai făcut tot ce- 
ti stătea în putinţă? Ce îndatoriri ai făcut bine? Câte fapte bune ai pregătit? 
Acestea sunt standardele pentru a verifica dacă o persoană urmăreşte 
adevărul. Dacă ai făcut toate aceste lucruri în batjocură şi n-ai obținut 
niciun rezultat, asta arată că ai suferit şi ai plătit preţuri de-a lungul acestor 
ani în speranţa de a primi binecuvântări şi că nu practici adevărul şi nu te 
supui lui Dumnezeu; tot ce ai făcut a fost pentru tine, pentru statut şi 
binecuvântări şi nu înseamnă că ai urmat calea lui Dumnezeu. Așadar, ce 
este tot ce ai făcut? Astfel de oameni nu au acelaşi final ca Pavel? (Ba da.) 
Toţi aceşti oameni merg pe calea lui Pavel, deci finalul lor va fi în mod 
firesc același ca al lui Pavel. Să nu crezi că ai adus o contribuție meritorie 
doar pentru că ai credință în Dumnezeu şi ai renunţat la slujba, familia sau, 
în unele cazuri, chiar la copiii tăi. N-ai adus nicio contribuție meritorie, ești 
doar o ființă creată, tot ce faci este pentru tine, fiind lucruri pe care se 
cuvine să le faci. Ai fi capabil să suferi şi să plătești preţuri dacă n-ar fi de 
dragul de a primi binecuvântări? Ai fi capabil să renunți la familia și la 
slujba ta? Nu trata renunţarea la familie, abandonarea slujbei, suferinţa și 
plătirea preţurilor ca fiind egale cu urmărirea adevărului şi sacrificarea ta 


pentru Dumnezeu. Doar te păcăleşti singur. 


Cei care nu acceptă deloc adevărul sau emondarea sunt daţi în vileag şi 
îndepărtați unul câte unul de fiecare dată când casa lui Dumnezeu 
desfăşoară o curățire de amploare. Unor oameni, ale căror probleme nu sunt 


prea grave, li se permite să rămână sub observaţie şi li se dă o şansă de a se 


căi după ce sunt dați în vileag. Problemele altora sunt prea grave, aceştia 
rămân incorigibili în ciuda criticilor repetate, fac aceleaşi lucruri şi aceleaşi 
greşeli de nenumărate ori şi tulbură, perturbă și distrug lucrarea bisericii şi, 
prin urmare, sunt îndepărtați şi excluşi în cele din urmă conform principiilor 
şi nu mai primesc alte şanse. Unii spun: „Îmi pare rău pentru ei fiindcă nu 
mai primesc alte şanse.” Nu primesc destule şanse? Ei nu cred în Dumnezeu 
pentru a-l asculta cuvintele, a accepta mustrarea şi judecata cuvintelor Lui 
sau a accepta curățirea şi mântuirea Lui, ci îşi gestionează propriile afaceri. 
După ce încep să se ocupe de lucrarea bisericii sau să îndeplinească diverse 
îndatoriri, se apucă să se implice în tot felul de fapte rele, tulburând şi 
perturbând, provocând prejudicii grave pentru lucrarea bisericii, precum și 
pierderi însemnate pentru interesele casei lui Dumnezeu. După ce le dă 
şanse în repetate rânduri şi, treptat, îi elimină din diverse grupuri de 
îndeplinire a îndatoririlor, casa lui Dumnezeu rânduiește ca aceştia să-şi 
îndeplinească îndatoririle în echipa evanghelică, dar după ce ajung acolo, 
acei oameni nu lucrează din greu la îndatoririle lor şi se dedau în continuare 
la diverse tipuri de fapte rele, fără să se căiască sau să se schimbe câtuşi de 
puţin. Indiferent cum are părtăşie casa lui Dumnezeu despre adevăr sau ce 
tip de rânduieli de lucru face şi chiar dacă le dă acestor oameni şanse, 
avertismente şi chiar îi emondează, totul este în zadar. Nu sunt prea 
amorțiți, ci sunt prea intransigenţi. Desigur, această intransigenţă este din 
perspectiva firilor lor corupte. În esenţa lor, nu sunt oameni, ci diavoli. 
Intrând în biserică, pe lângă faptul că acţionează ca niște satane, nu fac 
nimic în beneficiul lucrării casei lui Dumnezeu şi al lucrării bisericii. Fac 
numai fapte rele; vin doar să tulbure şi să distrugă lucrarea bisericii. După 
ce câştigă doar câțiva oameni predicând Evanghelia, simt că au capital şi că 
au adus o contribuție meritorie şi încep să se culce pe lauri, crezând că pot 


domni ca nişte regi în casa lui Dumnezeu, că pot da ordine şi lua decizii în 


orice aspect al lucrării și îi pot obliga pe oameni să le practice şi să le 
implementeze. Indiferent cum are părtăşie Cel de mai sus despre adevăr sau 
cum rânduiește lucrarea, aceşti oameni nu o iau în serios. Îţi spun în faţă 
lucruri care sună plăcut: „Rânduielile de lucru ale casei lui Dumnezeu sunt 
bune, sunt întocmai ce avem nevoie, au corectat lucrurile chiar la timp, 
altfel n-am ști cât de departe suntem.” Când îşi întorc capul, se schimbă şi 
încep să-și răspândească propriile idei. Spuneţi-Mi, oare astfel de indivizi 
sunt cu adevărat oameni? (Nu.) Dacă nu sunt oameni, ce sunt? La suprafață, 
au un strat de piele omenească, dar, în esenţă, nu fac lucruri omenești — sunt 
demoni! Rolul pe care îl joacă în biserică este tocmai de a tulbura diversele 
aspecte ale lucrării din casa lui Dumnezeu. Ei tulbură orice lucrare de care 
se ocupă, n-au căutat niciodată adevărul sau principiile, nu s-au îngrijit de 
rânduielile de lucru şi n-au acţionat potrivit lor. Imediat ce au puţină putere, 
se laudă cu ea şi umblă cu nasul pe sus în faţa aleşilor lui Dumnezeu. Toţi 
au feţe de demoni şi nu au niciun pic de asemănare umană. N-au susținut 
niciodată interesele casei lui Dumnezeu, își protejează doar interesele şi 
statutul propriu. Indiferent la ce nivel de conducere slujesc sau ce aspect al 
lucrării supervizează, imediat ce li se încredinţează lucrarea, aceasta devine 
a lor, ei au ultimul cuvânt şi alții ar face bine să nu le treacă prin minte să o 
verifice, supervizeze sau urmărească şi cu atât mai puţin să intervină. Nu 
sunt de-a dreptul antihrişti? (Ba da.) Şi tot vor să obțină binecuvântări! 
Aceşti oameni pot fi caracterizați în două feluri: irezonabili şi de 
nerăscumpărat. Cei care nu urmăresc adevărul se pot împiedica de orice 
obstacol şi nu vor ajunge departe. În trecut, vă spuneam mereu: „Dacă 
puteți munci până la sfârşit şi să fiți muncitori loiali, şi asta e destul de 
bine.” Unii oameni nu iubesc adevărul şi nu sunt dispuși să-l urmărească. 
Ce-ar trebui să se facă în această privinţă? Ar trebui să fie muncitori. Dacă 


poți munci pe brânci, fără să provoci tulburări şi perturbări sau să faci vreun 


rău care să ducă la îndepărtarea ta şi dacă poţi garanta că nu vei face rău și 
vei continua să muncești până la capăt, atunci vei putea să supravieţuieşti. 
Deşi nu vei putea să primeşti multe binecuvântări, măcar vei fi muncit în 
timpul lucrării lui Dumnezeu, vei fi un muncitor loial şi, la sfârșit, 
Dumnezeu nu Se va purta rău cu tine. Dar, în momentul de față, există 
muncitori care chiar nu pot munci până la capăt. De ce? Pentru că nu au 
spirite umane. Nu vom examina ce tip de spirit zace în ei, dar, cel puţin, 
privindu-le comportamentul de la început şi până la sfârşit, esenţa lor este 
aceea a unui diavol, nu a unei persoane. Ei nu acceptă deloc adevărul şi sunt 


chiar mai departe de a-l urmări. 


Acum zece ani, când nu avusesem părtăşie în detaliu despre fiecare 
aspect al adevărului, oamenii nu înțelegeau ce înseamnă să urmărești 
adevărul sau să te ocupi de lucruri pe baza adevărurilor-principu. Unii 
acționau pe baza voinţei, închipuirilor şi noţiunilor proprii sau urmau reguli. 
Acest lucru era scuzabil, deoarece nu înțelegeau. Dar astăzi, zece ani mai 
târziu, deşi părtăşia noastră despre diferitele aspecte ale adevărului nu s-a 
încheiat încă, diversele adevăruri fundamentale legate de lucrarea şi 
îndatoririle oamenilor au fost cel puţin explicate clar în ceea ce priveşte 
principiile. Indiferent ce tip de datorie îndeplinesc, oamenii care au inimă şi 
spirit, care iubesc adevărul și îl pot urmări, ar trebui să poată practica o 
parte din adevărurile-principii bazându-se pe conștiința şi rațiunea lor. 
Oamenii sunt încă departe și nu pot ajunge la adevărurile mai înalte și mai 
profunde și nu-şi pot da seama de esenţa unor probleme sau de esențele 
referitoare la adevăr, dar ar trebui să poată pune în practică adevărurile la 
care pot ajunge şi care au fost stabilite clar. Ar trebui să fie capabili cel 
puţin să respecte, să implementeze și să distribuie rânduielile de lucru care 
au fost stabilite clar de casa lui Dumnezeu. Însă cei care sunt demoni nu pot 


face nici măcar aceste lucruri. Sunt tipul de oameni care nu pot nici măcar 


să muncească până la capăt. Când oamenii nu pot nici măcar să muncească 
până la capăt, înseamnă că vor fi aruncați din vagon la jumătatea drumului. 
De ce vor fi aruncaţi din vagon? Dacă ar sta liniștiți în vagon, dormind, 
stând la locul lor sau chiar distrându-se, atât timp cât n-ar deranja pe toată 
lumea sau direcția de înaintare a întregului tren, cine ar avea inima să-i 
arunce din vagon? Nimeni. Dacă ar putea cu adevărat să muncească, nici 
Dumnezeu nu i-ar arunca din vagon. Dar folosirea acestor oameni acum ca 
să muncească ar atrage mai multe pierderi decât câștiguri. Diversele aspecte 
ale lucrării casei lui Dumnezeu au suferit pierderi prea mari din cauza 
tulburărilor din partea acestor oameni. Aceştia sunt cauza prea multor griji! 
Nu înţeleg adevărul, oricum am avea părtăşie despre el şi, după aceea, tot 
fac lucruri rele. A interacționa cu aceşti oameni înseamnă realmente a te 
angaja în discuții interminabile şi a te enerva în permanenţă. Aspectul 
esenţial este că aceşti oameni au făcut prea mult rău şi au provocat pierderi 
prea mari lucrării de răspândire a Evangheliei întreprinse de casa lui 
Dumnezeu. În puţinele îndatoriri pe care le îndeplinesc, provoacă doar 
tulburări şi perturbări şi pierderile pe care le aduc lucrării casei lui 
Dumnezeu sunt ireparabile. Aceşti oameni fac tot soiul de fapte rele. Când 
se află printre membrii obișnuiți ai bisericii, acționează după bunul plac, 
risipesc ofrandele, măresc artificial numărul persoanelor pe care le-au 
câştigat răspândind Evanghelia şi se folosesc într-un mod neadecvat de alți 
oameni. Folosesc exclusiv oameni răi, confuzi şi care se dezlănțuie făcând 
lucruri rele. Nu ascultă sugestiile nimănui şi suprimă şi pedepsesc pe 
oricine exprimă o opinie. Sub autoritatea lor, cuvintele, cerințele și 
rânduielile de lucru ale lui Dumnezeu nu sunt implementate, fiind în schimb 
date deoparte. Acești oameni devin bătăuşi și despoţi locali; se transformă 
în tirani. Spuneţi-Mi, pot fi păstraţi astfel de oameni? (Nu.) În prezent, unii 


au fost demiși şi, după aceasta, vorbesc despre „supunerea față de 


rânduielile casei lui Dumnezeu”, pentru a arăta că sunt atât de nobili şi de 
supuși și că urmăresc adevărul. Prin aceasta, vor să spună că n-au nimic de 
zis despre nicio acţiune a casei lui Dumnezeu şi că sunt dispuşi să se supună 
rânduielilor sale. Spun că sunt dispuşi să se supună rânduielilor casei lui 
Dumnezeu — deci de ce au făcut atât de mult rău, determinând biserica să-i 
demită? De ce nu înţeleg asta? De ce n-au explicat asta? Au atras diferite 
tipuri de necazuri şi pierderi asupra lucrării casei lui Dumnezeu în timp ce 
lucrau — nu trebuie să fie sinceri şi să se destăinuie în această privință? Se 
închide subiectul dacă pur şi simplu nu-l menţionează? Spun că-şi doresc să 
se supună rânduielilor casei lui Dumnezeu, arătând cât de nobili și măreți 
sunt — aceasta e doar o prefăcătorie şi o înşelăciune! Dacă învaţă să se 
supună rânduielilor casei lui Dumnezeu, de ce nu s-au supus rânduielilor de 
lucru anterioare ale acesteia? De ce nu le-au implementat? Ce făceau 
atunci? De cine ascultă ei cu adevărat? De ce nu dau o explicaţie? Cine este 
stăpânul lor? Au îndeplinit ei fiecare aspect al lucrării rânduite de casa lui 
Dumnezeu? Au obținut rezultate? Poate lucrarea lor să facă faţă la o 
examinare atentă? Cum vor compensa pierderile provocate lucrării casei lui 
Dumnezeu de faptele lor rele, scăpate de sub control? Nu merită această 
chestiune nişte comentarii? Pot doar să spună că se vor supune rânduielilor 
casei lui Dumnezeu și gata? Spuneţi-Mi, oare astfel de oameni au 
umanitate? (Nu.) Sunt lipsiți de umanitate, rațiune şi conștiință şi nu au pic 
de rușine! Nu simt că au făcut atât de mult rău şi au provocat pierderi atât 
de mari casei lui Dumnezeu. Au provocat atât de multe tulburări şi 
perturbări fără să simtă nicio remuşcare, fără să se simtă datori sau să 
recunoască acest lucru. Dacă încerci să-i tragi la răspundere, vor spune: „N- 
am fost singura persoană care a făcut asta” — au scuzele lor. Ce vor să spună 
este că nu se pot aplica pedepse dacă toată lumea este vinovată şi, întrucât 


toți au făcut rău, nu ar trebui să fie trași la răspundere individual. Acest 


lucru e greșit. Trebuie să explice răul pe care l-au făcut — fiecare individ 
trebuie să explice orice rău pe care l-a făcut. Ar trebui să se supună 
rânduielilor casei lui Dumnezeu și să-şi abordeze problemele corect. Dacă 
au această atitudine, pot să primească încă o şansă şi să rămână, dar nu pot 
face mereu rău! Dacă nu recunosc deloc în conștiința lor, dacă nu pot simţi 
că-l sunt îndatoraţi în vreun mod lui Dumnezeu şi nu se căiesc deloc, dintr- 
o perspectivă umană, li se poate da o șansă, li se poate permite să-şi 
îndeplinească în continuare îndatoririle şi să nu fie trași la răspundere, dar 
cum vede Dumnezeu asta? Dacă oamenii nu-i trag la răspundere, n-o va 
face nici Dumnezeu? (Ba da, îi va trage la răspundere.) Dumnezeu tratează 
toți oamenii și toate lucrurile având principii. El nu va face un compromis 
cu tine și nu va aplana conflictul, nu va căuta să facă pe placul tuturor, ca 
tine. Dumnezeu are principii, are o fire dreaptă. Dacă încalci principiile și 
decretele administrative ale casei lui Dumnezeu, biserica și casa lui 
Dumnezeu trebuie să te trateze conform principiilor și prevederilor din 
decretele administrative. Cât priveşte consecințele ofensării lui Dumnezeu, 
de fapt, ştii în inima ta cum te vede sau te tratează El. Dacă ÎI tratezi cu 
adevărat pe Dumnezeu ca pe Dumnezeu, se cuvine să vu înaintea Lui 
pentru a mărturisi, a-ţi recunoaşte păcatele și a te căi. Dacă nu ai această 
atitudine, eşti un neîncrezător, un diavol, un dușman al lui Dumnezeu și ar 
trebui să fii blestemat! Care este atunci rostul pentru care asculti predici? Ar 
trebui să pleci; nu meriţi să asculți predici! Adevărurile sunt rostite pentru a 
fi auzite de oameni corupți normali; deşi au firi corupte, astfel de oameni au 
hotărârea şi disponibilitatea de a accepta adevărul, pot să reflecteze asupra 
lor oricând li se întâmplă ceva şi pot să mărturisească, să se căiască şi să se 
schimbe atunci când fac ceva greșit. Astfel de oameni pot fi mântuiți şi 
pentru ei sunt rostite adevărurile. Cei care nu au o atitudine de căinţă, 


indiferent ce li se întâmplă, nu sunt oameni corupți obişnuiţi, sunt cu totul 


altceva; esenţa lor este cea a unui diavol, nu a unei persoane. Deși este 
posibil ca nici ei să nu urmărească adevărul, oamenii corupți obişnuiţi se 
pot abtine în general de la a face lucruri rele bazându-se pe conștiința lor, pe 
acea fărâmă de ruşine pe care o are umanitatea lor normală şi pe puţina 
rațiune de care dau dovadă și nu au nicio intenţie de a provoca deliberat 
tulburări şi perturbări. În circumstanţe normale, astfel de oameni pot să 
muncească și să urmărească până la sfârșit şi sunt capabili să 
supraviețuiască. Există însă un tip de oameni care nu au conştiinţă sau 
rațiune, care nu au deloc simţul onoarei sau al rușinii, care nu au remușcări 
în inimile lor indiferent cât de mult rău fac şi care se ascund cu neruşinare 
în casa lui Dumnezeu, sperând totuşi să primească binecuvântări şi neștiind 
să se căiască. Atunci când cineva spune: „Ai provocat tulburare și 
perturbare făcând asta”, ei spun: „Serios? Atunci am făcut o greşeală, o să 
mă descurc mai bine data viitoare.” Cealaltă persoană răspunde: „Atunci ar 
trebui să ajungi să-ţi cunoşti firile corupte”, iar ei spun: „Să ajung să cunosc 
ce firi corupte? Pur şi simplu am fost ignorant şi nesăbuit. O să mă descurc 
mai bine data viitoare şi gata.” Nu au o înţelegere profundă şi doar îi 
expediază pe oameni prin cuvintele lor. Se pot căi oamenii cu această 
atitudine? Nu au nici măcar ruşine — nu sunt oameni! Unii spun: „Dacă nu 
sunt oameni, oare sunt fiare?” Sunt fiare, dar sunt chiar mai prejos decât 
niște câini. Gândeşte-te la asta: când un câine face ceva greşit sau este 
neascultător, dacă îl cerți o dată, îi va părea imediat rău şi va continua să fie 
prietenos cu tine, ceea ce înseamnă: „Ie rog să nu mă urăşti, nu mai fac 
niciodată.” Când apare din nou o situație asemănătoare, câinele îţi va arunca 
intenționat o privire care înseamnă: „Nu mai fac, nu te teme.” Indiferent 
dacă se teme să nu fie bătut sau încearcă să intre în grațiile stăpânului, 
oricum ai privi situația, când ştie că stăpânului său nu-i place ceva sau că 


nu-i permite ceva, câinele nu va face acel lucru. Este în stare să se abțină; 


are simţul ruşinii. Chiar şi animalele au simţul ruşinii, dar aceşti oameni nu- 
l] au. Deci mai sunt ei oare oameni? Sunt chiar mai prejos decât animalele; 
prin urmare, sunt lucruri inumane şi neînsuflețite, sunt veritabili diavoli. Nu 
reflectează niciodată asupra lor, nu mărturisesc indiferent cât de mult rău 
fac şi în mod clar nu ştiu să se căiască. Unii oameni se rușinează să dea 
ochii cu frații şi surorile lor fiindcă au făcut puțin rău și, dacă frații și 
surorile îi aleg în timpul unei alegeri, vor spune: „Nu voi prelua această 
datorie, nu sunt calificat. În trecut, am făcut nişte lucruri nesăbuite care au 
provocat pierderi lucrării bisericii. Nu merit această funcție.” Oamenii de 
acest tip au simţul ruşinii, conştiinţă și rațiune, însă acei oameni răi nu au 
simţul ruşinii. Dacă le ceri să devină conducători, se vor ridica imediat şi 
vor spune: „Vedeţi! Ce părere aveţi despre asta? Casa lui Dumnezeu nu se 

descurcă fără mine. Sunt important, sunt foarte capabil!” Spuneți-Mi, nu e 
greu să-i faceți pe aceşti oameni să simtă ruşine? Cât de greu este? Este mai 
greu decât să escaladezi versanții trecătorii Shanhai din China — sunt lipsiți 
de ruşine! Oricât de mult rău fac, tot își pierd vremea trândăvind cu 
neruşinare în biserică. N-au fost niciodată smeriți în interacțiunile lor cu 
frații şi surorile, trăiesc în continuare așa cum au făcut-o mereu și, 
ocazional, chiar se laudă cu „marile lor realizări”, cu renunțările, sacrificiile 
şi suferința lor din trecut, cu prețurile pe care le-au plătit şi cu „gloria şi 
măreția” lor din trecut. Îndată ce au ocazia, se ridică imediat ca să se 
mândrească şi să se dea mari, vorbind despre capitalul lor şi lăudându-se cu 
calificările lor, dar nu vorbesc niciodată despre cât de mult rău au făcut, câte 
dintre ofrandele lui Dumnezeu au risipit sau câte pierderi au provocat 
lucrării casei lui Dumnezeu. Nu mărturisesc nici măcar atunci când se roagă 
lui Dumnezeu în privat şi n-au vărsat niciodată o lacrimă din cauza 
greşelilor pe care le-au făcut sau a pierderilor pe care le-au provocat casei 


lui Dumnezeu. Intr-atât sunt de intransigenti şi neruşinați. Nu sunt complet 


irezonabili şi imposibil de răscumpărat? (Ba da.) Sunt imposibil de 
răscumpărat şi nu pot fi mântuiţi. Indiferent cum le oferi şanse, parcă ai 
vorbi cu un perete, parcă ai cere luna de pe cer sau le-ai cere diavolilor şi 
Satanei să se închine la Dumnezeu. Așadar, în privința acestor oameni, în 
cele din urmă, atitudinea casei lui Dumnezeu este de a renunţa la ei. Dacă 
sunt dispuşi să îndeplinească îndatoriri, pot face acest lucru, casa lui 
Dumnezeu le va da o mică şansă. Dacă nu sunt dispuși să îndeplinească 
îndatoriri şi spun: „Am de gând să merg la muncă, să câştig bani şi să-mi 
petrec zilele; o să-mi gestionez propria afacere”, pot să plece, uşa casei lui 
Dumnezeu este deschisă. N-au decât să se grăbească şi să plece! Nu vreau 
să le mai văd feţele, sunt atât de dezgustători! De ce se prefac? Puţina 
suferință pe care au îndurat-o, micile preţuri pe care le-au plătit, micile lor 
renunțări şi sacrificii au fost doar condițiile prealabile pe care le-au pregătit 
ca să poată face rău. Dacă rămân în casa lui Dumnezeu, ce tip de serviciu 
pot face? Ce beneficii pot aduce pentru lucrarea casei lui Dumnezeu? Aveţi 
vreo idee cât de multă tulburare şi perturbare pot crea pentru lucrarea 
bisericii faptele și lucrurile rele făcute de o singură persoană rea, un 
antihrist, într-o perioadă de şase luni? Spuneţi-Mi, câţi frați și surori vor 
trebui să lucreze ca să le compenseze? Nu-i așa că folosirea acelei persoane 
rele, acelui antihrist, pentru a face un mic serviciu nu merită osteneala? (Da, 
aşa-1.) Nu vom vorbi despre amploarea pierderilor ce pot fi provocate de un 
grup de antihriști care își unesc forțele pentru a face lucruri rele, dar cât de 
mult rău poate fi adus lucrării bisericii de un sofism şi o afirmație 
diavolească rostită de un antihrist sau de un singur ordin absurd dat de un 
antihrist? Spuneți-Mi, câți oameni vor trebui să lucreze şi pentru cât timp 
pentru a compensa? Cine își va asuma responsabilitatea pentru această 
pierdere? Nimeni nu poate! Poate fi recuperată această pierdere? (Nu.) Unii 


spun: „Dacă aducem mai mulți oameni să ajute, iar fraţii şi surorile îndură 


puțin mai multă suferință, am putea reuşi să o compensăm.” Deși ați putea 
reuși să compensati o parte din pierdere, câte resurse umane şi materiale va 
trebui casa lui Dumnezeu să cheltuiască? În special, cine poate recupera 
timpul pierdut și pierderile suferite de aleşii lui Dumnezeu în ceea ce 
priveşte intrarea lor în viață? Nimeni. Prin urmare, răul făcut de antihriști 
nu poate fi iertat! Unii spun: „Antihriştii au zis: «Vom recupera banii 
pierduți.»” Bineînţeles că trebuie să-i recupereze! „Antihriştii au zis: «Vom 
aduce mai mulți oameni pentru a-i înlocui pe cei pe care i-am pierdut.»” 
Este minimul pe care îl pot face. Trebuie să se revanşeze pentru răul pe care 
l-au comis! Dar cine va recupera timpul pierdut? Sunt ei în stare? Este 
imposibil de recuperat. Aşadar, relele făcute de aceşti oameni sunt cele mai 


odioase păcate! Nu pot fi iertate. Spuneţi-Mi, nu este așa? (Ba da.) 


Când văd că antihriştii sunt tratați destul de sever de către casa lui 
Dumnezeu — fără a li se da o şansă și izgonindu-i direct — unii oameni au 
unele păreri în această privinţă: „Nu a spus casa lui Dumnezeu că le dă 
şanse oamenilor? Când o persoană face o mică greşeală, oare casa lui 
Dumnezeu nu o mai vrea? Nu-i dă o şansă? Ar trebui să-i dea o şansă; casa 

lui Dumnezeu este prea lipsită de iubire!” Spuneți-Mi, câte şanse li s-au dat 
acelor oameni? Câte predici au ascultat? Au primit prea puține şanse? Când 
lucrează, nu ştiu că îndeplinesc îndatoriri? Nu ştiu că răspândesc 
Evanghelia şi fac lucrarea casei lui Dumnezeu? Nu ştiu aceste lucruri? Oare 
conduc o afacere, o companie sau o fabrică? Îşi gestionează ei propriile 
întreprinderi? Câte şanse le-a dat casa lui Dumnezeu acestor oameni? 
Fiecare dintre ei s-a bucurat de o mulţime de șanse. Dintre cei care au fost 
mutaţi din diferite grupuri în echipa evanghelică, a fost vreunul demis după 
ce a făcut parte din echipa evanghelică doar câteva zile? Niciunul nu a fost; 
doar dacă răul pe care l-a făcut a fost prea revoltător, a fost apoi demis. 


Fiecare dintre ei a primit destule șanse, doar că nu ştiu să le prețuiască sau 


să se căiască. Se duc pe propriul drum, mergând mereu pe calea lui Pavel. 
Rostesc cuvinte clare şi care sună foarte plăcut, dar nu se poartă ca nişte 
oameni. Ar trebui să li se mai dea șanse unor astfel de oameni? (Nu.) Când 
li s-a dat o şansă, au fost tratați ca nişte oameni, dar ei nu sunt oameni. Nu 
fac lucrurile pe care le fac oamenii aşa că, din păcate, uşa casei lui 
Dumnezeu este deschisă — n-au decât să plece. Casa lui Dumnezeu nu-i va 
mai folosi. Casa lui Dumnezeu are libertate în ceea ce privește folosirea 
oamenilor, are acest drept. Va fi în regulă dacă nu sunt folosiți de casa lui 
Dumnezeu? Dacă vor să creadă, pot face asta în afara casei lui Dumnezeu. 
În orice caz, casa lui Dumnezeu nu-i va folosi — nu poate, aceştia provoacă 
prea multe îngrijorări! Au cauzat pierderi prea mari casei lui Dumnezeu și 
nimeni nu poate achita nota de plată — nu şi-ar permite asta! Nu e ca şi cum 
ar fi ghinioniști, nu e ca și cum casa lui Dumnezeu nu le-ar fi dat o şansă, 
nu ar avea dragoste şi ar fi fost prea dură cu ei şi, cu siguranţă, nu e ca și 
cum casa lui Dumnezeu i-ar îndepărta după ce şi-au încheiat lucrarea. 
Problema e că aceşti oameni au mers prea departe, n-au mai putut fi tolerați 
şi n-au putut explica lucrurile pe care le-au făcut. Pentru fiecare aspect al 
lucrării, casa lui Dumnezeu a furnizat principii de lucru, iar Cel de mai sus 
a oferit personal îndrumare, verificări şi corectare. Casa lui Dumnezeu și 
Cel de mai sus nu doar au organizat câteva întruniri sau au rostit câteva 
cuvinte; au rostit multe cuvinte şi au organizat multe întruniri, îndemnându- 
i cu stăruință pe oameni şi, în cele din urmă, ce au primit în schimb a fost 
înșelăciune și, apoi, lucrarea bisericii a fost tulburată și perturbată și 
transformată într-un haos total. Spuneţi-Mi, cine ar mai fi dispus să le dea o 
şansă acelor oameni? Cine ar fi dispus să-i păstreze? Se pot dezlănțui 
făcând rău, dar sigur nu-i interzic casei lui Dumnezeu să se ocupe de ei 
potrivit principiilor, nu-i așa? Faptul că se ocupă de ei în acest mod n-ar 


trebui considerat lipsit de iubire, ar trebui văzut ca având principii. Iubirea 


este dăruită oamenilor care pot fi iubiţi, oamenilor ignoranţi care pot fi 
iertați; nu este dăruită oamenilor răi, diavolilor sau celor care provoacă 
intenționat tulburări şi perturbări, nu este dăruită antihriştilor. Antihriștii 
merită doar să fie blestemaţi! De ce merită doar să fie blestemaţi? Pentru că, 
indiferent cât de mult rău fac, nu se căiesc, nu mărturisesc şi nu se schimbă, 
concurează cu Dumnezeu până la sfârșit. Vin înaintea Lui spunând: „Când 
Voi muri, voi muri în picioare. Sunt de neclintit. Când voi veni înaintea Ta, 
nu voi îngenunchea şi nu mă voi pleca. Nu mă voi recunoaşte înfrânt!” Ce 
fel de lucru e acesta? Chiar şi când sunt pe cale să moară, tot vor spune: 
„Voi continua să mă împotrivesc casei lui Dumnezeu până la capăt. Nu-mi 

voi mărturisi păcatele — n-am greşit cu nimic!” Bine, dacă n-au greşit cu 
nimic, pot pleca. Casa lui Dumnezeu nu-i va folosi. Va fi în regulă dacă nu 
sunt folosiți de casa lui Dumnezeu? Va fi perfect în regulă! Unii oameni 
spun: „În cazul în care casa lui Dumnezeu nu mă va folosi, atunci nu are pe 
cine să folosească.” Aceşti oameni ar trebui să se uite dacă într-adevăr nu 
există nimeni care poate fi folosit — oare vreo parte din lucrarea casei lui 
Dumnezeu se bazează pe oameni? Fără lucrarea Duhului Sfânt şi fără 
protecția lui Dumnezeu, cine ar fi putut ajunge unde este astăzi? Ce aspect 
al lucrării ar fi putut fi asigurat până în ziua de azi? Oare acești oameni cred 
că se află în lumea laică? Dacă orice grup din lumea laică şi-ar pierde 
protecția unei echipe de indivizi talentați sau înzestrați, n-ar fi în stare să-şi 
încheie niciunul dintre proiecte. Lucrarea din casa lui Dumnezeu este 
diferită. Dumnezeu este Cel care protejează, conduce şi îndrumă lucrarea 
din casa lui Dumnezeu. Să nu credeți că lucrarea casei lui Dumnezeu 
depinde de sprijinul vreunei persoane. Nu este adevărat şi este punctul de 
vedere al unui neîncrezător. Credeţi că abandonarea oamenilor răi cum sunt 
antihriştui şi neîncrezătorii de către casa lui Dumnezeu este adecvată? (Da.) 


De ce este adecvată? Pentru că pierderile provocate de utilizarea acelor 


oameni la realizarea lucrării sunt prea mari; astfel de oameni risipesc atât 
resursele umane, cât şi cele financiare fără nicio oprelişte şi nu au deloc 
principii. Nu ascultă cuvântul lui Dumnezeu și acţionează în totalitate pe 
baza propriilor ambiţii şi dorinţe. Nu respectă deloc cuvintele Sale sau 
rânduielile de lucru ale casei lui Dumnezeu, dar când un antihrist spune 
ceva, îi acordă cel mai mare respect şi practică în conformitate cu spusele 
lui. Am auzit de un neghiob care locuia în Europa, dar lucra la sarcini 
pentru Asia. Casa lui Dumnezeu a spus că îl va muta să lucreze la 
răspândirea Evangheliei în Europa, pentru a nu mai fi nevoit să suporte 
diferenţa de fus orar, dar el nu a fost de acord şi nu a vrut să revină la 
sarcinile pentru Europa, nici măcar când casa lui Dumnezeu a rânduit acest 
lucru, deoarece antihristul căruia i se închina se afla în Asia și nu era dispus 
să se despartă de stăpânul lui. Nu este un neghiob? (Ba da.) Spuneţi-Mi, 
merită să-şi îndeplinească datoria? ÎI vrem? Rânduielile de lucru făcute de 
casa lui Dumnezeu erau adecvate. Dacă te afli în Europa, ar trebui să lucrezi 
la sarcini destinate Europei, şi nu Asiei. Indiferent pe ce continent te afli, ar 
trebui să lucrezi la sarcinile de acolo şi, astfel, poţi evita diferențele de fus 
orar — acesta e un lucru minunat! ȘI, totuşi, această persoană nu a fost de 
acord. Cuvintele casei lui Dumnezeu nu au avut efect asupra lui; casa lui 
Dumnezeu nu l-a convins să se transfere, el avea nevoie ca stăpânul lui să ia 
deciziile. Dacă stăpânul lui ar spune: „Revino la sarcinile din Europa”, el ar 
reveni la respectivele sarcini. Dacă stăpânul lui ar spune: „Nu poţi reveni la 
sarcinile din Europa, am nevoie să lucrezi la niște lucruri de aici”, el ar 
spune: „Atunci nu pot să revin.” Pentru cine făcea el un serviciu? (Pentru 
stăpânul lui.) Făcea un serviciu pentru stăpânul lui — un antihrist. Atunci, n- 
ar trebui înlăturat împreună cu stăpânul lui? N-ar trebui alungat? (Ba da.) 
De ce sunt atât de mânios pe astfel de oameni? Pentru că fac prea mult rău; 


oricine s-ar mânia dacă i-ar auzi. Acești oameni încearcă să-L păcălească pe 


Dumnezeu cu ochii larg deschişi — e mult prea răutăcios! Spuneţi-Mi, de ce 
sunt atât de furios pe astfel de oameni? (Spun că au credinţă în Dumnezeu, 
dar, în realitate, ascultă de stăpânii lor. Nu-L urmează cu adevărat şi nu se 
supun lui Dumnezeu.) Şi-au devotat în întregime viețile pentru a urma 
diavoli şi satane. Spun doar de fațadă că ÎI urmează pe Dumnezeu. Urmează 
şi slujesc satane, pretextând că Îl urmează pe Dumnezeu şi se sacrifică 
pentru El şi, până la urmă, tot vor să obțină recompense şi binecuvântări de 
la Dumnezeu. Nu este de-a dreptul nerușinat? Nu este complet irezonabil şi 
de nerăscumpărat? (Ba da.) Spuneţi-Mi, ar păstra casa lui Dumnezeu astfel 
de oameni? (Nu.) Atunci, care este modalitatea adecvată de a ne ocupa de 
ei? (De a-i înlătura, împreună cu stăpânii lor.) Le place să-și urmeze 
stăpânii şi sunt hotărâți să lucreze până la epuizare pentru stăpânii lor; nu 
protejează interesele casei lui Dumnezeu în timp ce-şi îndeplinesc 
îndatoririle, nu-și îndeplinesc îndatoririle în timp ce trăiesc înaintea lui 
Dumnezeu, îşi slujesc stăpânii în mijlocul unui grup de antihriști — aceasta 
este esenţa lucrării lor. În consecinţă, faptele lor nu vor fi amintite, oricare 
ar fi ele. Astfel de oameni ar trebui înlăturați, nu sunt nici măcar demni să 
facă un serviciu! Prin urmare, credeți că oamenii de acest tip ajung aşa doar 
pentru că întâlnesc oameni răi sau pentru că fac acest tip de lucrare? Sunt 
influenţaţi de mediul lor sau sunt induși în eroare de oameni răi? (Nici una, 
nici alta.) Atunci de ce sunt aşa? (Pentru că așa e natura-esență pe care o 
au.) Aceşti oameni au aceeaşi natură-esenţă ca stăpânii lor antihriști. Sunt 
acelaşi tip de oameni. Au aceleaşi hobby-uri, gânduri şi opinii, precum şi 
mijloace şi metode de a face lucrurile; au un limbaj comun și aceeași cale 
de urmărire şi împărtăşesc aceleași dorințe, motive şi metode de practică 
pentru a-L trăda pe Dumnezeu şi a tulbura lucrarea casei lui Dumnezeu. 
Gândiţi-vă la asta: au aceeași atitudine privind rânduielile de lucru ale casei 


lui Dumnezeu, şi anume de a-și minți superiorii şi de a ascunde lucruri de 


cei aflați la un nivel mai mic decât ei. Au politici pentru cei aflați deasupra 
lor și strategii pentru cei aflaţi sub ei. Faţă de cei aflați deasupra lor, sunt 
absolut obedienţi în comportamentul exterior, iar față de cei aflaţi sub ei, se 
dezlănţuie făcând rele. Au aceleaşi modalități şi metode. Când Cel de mai 
sus îi emondează, aceștia spun: „Am făcut o greșeală, m-am înșelat, sunt 
rău, sunt răzvrătit, sunt un diavol!” Și apoi se întorc şi spun: „Să nu 

implementăm rânduielile de lucru ale Celui de mai sus!” După aceea, 
procedează aşa cum vor. Fac lucrurile absolut de mântuială când predică 
Evanghelia, cresc artificial numerele și înșală casa lui Dumnezeu. Iată 
metodele acestor grupuri de antihrişti. Ei abordează mereu rânduielile de 
lucru cu propriile strategii şi metode — nu au fost date în vileag fețele lor 
demonice? Sunt oare oameni? Nu, nu sunt, sunt demoni! Nu interacţionăm 
cu demoni, aşa că haideţi să-i gonim de aici. Nu vreau să le văd fețele 
demonice; ar trebui să plece! Cei care sunt dispuşi să muncească pot fi 
trimişi în grupul B, iar cei care nu sunt dispuși să muncească pot fi excluşi. 
Este corect acest plan de acțiune? (Da.) Este cel mai adecvat plan de 
acțiune! Au aceeaşi esență, aşadar când vorbesc și acționează împreună, 
totul merge strună şi când fac lucruri împreună există incredibil de multă 
coeziune şi o înţelegere tacită între ei. Imediat ce acei stăpâni deschid gura, 
indiferent ce lucruri diavoleşti spun, adepţii lor le vor repeta de îndată şi, în 
inimile lor, aceşti adepți chiar se vor simţi mândri, zicându-și: „Ai dreptate, 
hai să facem aşa! Rânduielile de lucru de la Cel de mai sus sunt prea 
pretențioase, nu putem face lucrurile așa.” Indiferent cât de bine sau de 
exact sunt enunțate rânduielile de lucru ale Celui de mai sus, acești oameni 
nu le vor implementa și, indiferent cât de denaturate sau de absurde sunt 
lucrurile pe care le spun diavolii şi satanele, aceştia le vor asculta. Pentru 
cine prestează ei un serviciu în acest caz? Pot astfel de oameni să 


muncească în casa lui Dumnezeu până la sfârșit? (Nu.) Nu pot munci până 


la sfârşit. Fie că Dumnezeu dă dovadă de răbdare faţă de o persoană sau față 
de acţiunile unui diavol, există mereu o limită. El dă dovadă de toleranță 
faţă de oameni în cea mai mare măsură posibilă, dar când se ajunge la un 
anumit punct, îi va da în vileag pe cei care trebuie dați în vileag și îi va 
elimina pe cei care se cuvine să fie eliminați. Când se ajunge la acest punct, 
acei oameni vor fi ajuns la capătul drumului. Nu doar că nu urmăresc sau 
iubesc adevărul, dar natura-esenţa lor este potrivnică adevărului. Gândeşte- 
te la asta: oricând vorbeşti despre lucruri pozitive, înțelegere pură sau 
principii care sunt în acord cu adevărul, ei nu ascultă. Cu cât sunt mai pure 
cuvintele tale, cu atât se simt mai rău. Imediat ce începi să vorbeşti despre 
adevărurile-principii, nu pot sta locului şi găsesc metode de a deturna 
conversaţia prin tot felul de scuze, de a distrage atenția sau merg, pur și 
simplu, să-și toarne un pahar de apă. Imediat ce ai părtăşie despre adevăr 
sau vorbeşti despre cunoaşterea de sine, simt repulsie şi nu vor să asculte. 
Dacă nu au nevoie să meargă la toaletă, le este sete, foame sau somn ori 
trebuie să dea un telefon sau să se ocupe de ceva. Au mereu o scuză și nu 
pot sta nemișcaţi. Dacă le foloseşti metodele şi vorbeşti despre afirmaţiile şi 
abordările lor care provoacă doar tulburări şi perturbări, vor deveni plini de 
energie şi vor fi în stare să vorbească la nesfârșit. Dacă nu ai un limbaj 
comun cu ei, vor simţi aversiune faţă de tine şi te vor evita. Sunt de-a 
dreptul diavoli! Sunt unii care, până în zilele noastre, tot nu-şi pot da seama 
de acest tip de diavol şi cred că acești oameni pur şi simplu nu urmăresc 
adevărul. Cum pot fi atât de naivi? Cum pot spune astfel de lucruri 
ignorante? Oare acei oameni pur și simplu nu urmăresc adevărul? Nu, sunt 
nişte demoni răi și sunt extrem de scârbiţi de adevăr. Acei oameni se poartă 
destul de bine la întruniri, dar totul este fals. În realitate, oare chiar ascultă 
conţinutul despre care au ceilalți părtăşie sau cuvintele lui Dumnezeu care 


sunt citite la întruniri? Câte cuvinte ascultă ei cu adevărat? Câte acceptă? 


Câtor cuvinte se supun? Nu pot vorbi nici măcar despre cele mai simple și 
mai des rostite doctrine. Când vine vorba de astfel de oameni, indiferent de 
cât timp lucrează sau la ce nivel de conducător sau supervizor slujesc, ei nu 
pot rosti predici și nu pot vorbi despre propriile experiențe. Dacă cineva 
spune: „Vorbeşte puţin despre cunoştinţele tale în legătură cu ceva. Nu-i 
nevoie să ai experiență în domeniu, vorbeşte doar despre cunoştinţele şi 
înțelegerea ta despre acel lucru”, nu vor fi în stare să deschidă gura, de 
parcă ar avea buzele lipite, şi nu vor fi nici măcar capabili să vorbească 
despre nişte doctrine. Dacă reuşesc să scoată câteva cuvinte forțate, acestea 
vor suna stângaci și ciudat. Unii frați şi unele surori spun: „Cum se face că 
atunci când predică, unii conducători par nişte profesori care le citesc 
copiilor un text? De ce sună atât de stângaci şi ciudat?” Aceasta înseamnă a 
nu fi în stare să predice. Şi de ce nu pot ei să predice? Pentru că le lipsește 
adevărul-realitate. De ce le lipseşte adevărul-realitate? Pentru că nu acceptă 
adevărul, sunt scârbiți de el în inimile lor şi se împotrivesc oricărui 
principiu sau oricărei declaraţii a adevărului. Dacă se spune că sunt 
potrivnici, este posibil să nu poți vedea acest lucru din exterior, aşadar cum 
poți spune că sunt potrivnici? Oricum ar avea casa lui Dumnezeu părtăşie 
despre adevăr, ei îl vor tăgădui şi îl vor respinge în inimile lor şi vor fi 
incredibil de dezgustați de el. Oricum ar avea alți oameni părtăşie despre 
cunoaşterea lor privind adevărul, își vor spune: „Poate tu crezi asta, dar eu 
nu.” Cum stabilesc ei dacă ceva este adevărul? Atât timp cât este un lucru 
pe care îl consideră bun şi corect, atunci vor crede că este adevărul. Dacă nu 
le place o afirmație, indiferent cât de corectă este, nu o vor considera 
adevărul. Prin urmare, când privim originea acestei probleme, în adâncul 
inimii lor, sunt potrivnici faţă de adevăr, le este scârbă de el și-l urăsc. 
Adevărul nu are absolut niciun loc în inimile lor — ei îl dispreţuiesc. Poate 


că unii nu-şi dau seama de acest lucru şi spun: „In general, nu-i văd zicând 


nimic care Îl insultă pe Dumnezeu, este o blasfemie împotriva adevărului 
sau încalcă adevărurile-principii.” Atunci există un lucru pe care îl pot 
vedea: fiecare detaliu exact prevăzut de rânduielile de lucru ale casei lui 
Dumnezeu este necesar și propus pentru a proteja interesele lucrării lui 
Dumnezeu, progresul vieţii aleşilor lui Dumnezeu, ordinea normală a vieții 
bisericești şi răspândirea normală a lucrării evanghelice. Scopul rânduielilor 
de lucru din fiecare perioadă de timp, precum şi al desfășurării, organizării 
şi modificării fiecărui aspect al lucrării este de a proteja evoluţia normală a 
lucrării casei lui Dumnezeu şi, chiar mai mult, de a-i ajuta pe frați şi surori 
să înțeleagă şi să pătrundă în adevărurile-principii. Pentru a fi mai exacți, se 
poate spune că aceste lucruri îi aduc pe frați și surori înaintea lui Dumnezeu 
şi îi ajută să intre în adevărurile-realităţi, că aceste lucruri conduc şi trag 
fiecare persoană înainte, inând-o de mână în timp ce o învaţă, o sprijină și 
o aprovizionează. Referitor la implementarea rânduielilor de lucru, fie că 
este vorba de a avea părtăşie special despre aceasta în timpul întrunirilor 
sau de răspândirea ei prin viu grai, scopul este de a le îngădui aleşilor lui 
Dumnezeu să experimenteze lucrarea Sa şi să dobândească adevărata intrare 
în viaţă, fiind întotdeauna benefică pentru intrarea în viață a aleşilor lui 
Dumnezeu. Nu există nici măcar o singură rânduială care să fie dăunătoare 
pentru lucrarea casei lui Dumnezeu sau pentru intrarea în viață a aleşilor 
Lui şi niciuna dintre rânduieli nu creează tulburări sau distrugere. Şi, totuși, 
antihriștii nu respectă niciodată aceste rânduieli de lucru şi nu le 
implementează. În schimb, le dispreţuiesc, considerându-le prea simple și 
neremarcabile, crezând că nu sunt la fel de impresionante precum modul în 
care lucrează ei şi că nu vor primi beneficii mai mari în ceea ce priveşte 
prestigiul, statutul şi reputaţia lor în timp ce înfăptuiesc această lucrare. În 
consecință, nu ascultă niciodată rânduielile de lucru şi nu le acceptă, 


darămite să le implementeze. În schimb, fac lucrurile în stil propriu. Pe baza 


acestora, spuneţi-Mi, oare antihriștii nu urmăresc adevărul şi atât? Din acest 
punct, se poate vedea clar că urăsc adevărul. Dacă se spune că urăsc 
adevărul, nu veți putea să vă daţi seama de acest lucru, dar privind modul în 
care acei antihrişti abordează implementarea rânduielilor de lucru, veți fi în 
stare să obţineţi o perspectivă în această privință. Când vine vorba despre 
modul în care falşii conducători şi lucrători abordează rânduielile de lucru, 
este foarte clar că aceştia le fac cel mult mecanic, discută o dată despre 
rânduielile de lucru şi asta-i tot. Nu urmăresc şi nu monitorizează apoi 
lucrarea şi nu îndeplinesc corespunzător lucrarea în cauză. Aceştia sunt 
conducători falși. Conducătorii falși pot cel puţin să implementeze totuși 
rânduielile de lucru, să le facă mecanic şi să le menţină. Antihriştii nu pot 
nici măcar să menţină rânduielile de lucru, refuză pur şi simplu să le 
accepte sau să le implementeze şi, în schimb, fac lucrurile în stil propriu. La 
ce se gândesc ei? La statutul, faima și prestigiul propriu. Se gândesc dacă 
Cel de mai sus îi apreciază, câți frați şi surori îi susțin, în inimile câtor 
oameni au un loc şi câte inimi stăpânesc, controlându-i pe oamenii 
respectivi, şi câți oameni au prins în ghearele lor. Le pasă de acele lucruri. 
Nu se gândesc niciodată cum să-i ude sau să-i aprovizioneze pe frați și 
surori punând piatra de temelie pe adevărata cale şi cu siguranță nu se 
gândesc cum decurge intrarea în viață a fraților şi surorilor, cum își 
îndeplinesc aceştia îndatoririle, fie că e vorba de răspândirea Evangheliei 
sau de alte tipuri de îndatoriri, sau dacă pot acționa potrivit principiilor şi nu 
le-a păsat niciodată cum să-i aducă pe fraţi şi surori înaintea lui Dumnezeu. 
Nu le pasă de aceste lucruri. Nu sunt toate aceste fapte înfăţişate chiar în 
faţa ochilor voştri? Nu sunt acestea manifestările pe care le puteţi vedea 
adesea la antihriști? Nu sunt aceste fapte o dovadă suficientă că aceşti 
oameni urăsc adevărul? (Ba da.) Singurele lucruri de care îi pasă în 


permanență unui antihrist sunt statutul, faima şi prestigiul. Să spunem că 


desemnezi un antihrist să răspundă de viaţa bisericii, pentru a le permite 
fraților şi surorilor să trăiască o viaţă bisericească adecvată şi a-i ajuta să 
ajungă să înţeleagă adevărul şi să-şi pună piatra de temelie în timp ce trăiesc 
viaţa bisericească, să aibă credinţă adevărată în Dumnezeu, să vină înaintea 
Lui şi să dobândească abilitatea de a trăi independent şi credinţa de a-și 
îndeplini îndatoririle. Astfel, lucrarea casei lui Dumnezeu de răspândire a 
Evangheliei ar beneficia de forțe de rezervă și nişte lucrători evanghelici 
mai talentați ar putea fi asiguraţi constant pentru a-şi realiza îndatoririle în 
răspândirea Evangheliei. Așa ar gândi antihristul? N-ar gândi în niciun caz 
aşa. Ar spune: „Ce contează viaţa bisericească? Dacă toată lumea trăieşte cu 
toată inima viaţa bisericească şi citește cuvintele lui Dumnezeu şi dacă toți 
înţeleg adevărul, cine va asculta de ordinele mele? Cui îi va păsa de mine? 
Cine îmi va acorda atenție? Nu-i pot lăsa pe toți să se concentreze în 
permanență asupra vieții bisericii sau să devină obsedaţi de aceasta. Dacă 
toată lumea citeşte mereu cuvintele lui Dumnezeu și a venit înaintea Lui, 
cine va mai rămâne în jurul meu?” Nu este aceasta atitudinea unui antihrist? 
(Ba da.) Ei cred că, dacă se axează pe aprovizionarea fraților şi surorilor 
pentru dobândirea adevărului şi a vieţii, acest lucru le-ar afecta urmărirea 
prestigiului, profitului și statutului. Îşi spun în sinea lor: „Dacă îmi petrec 
tot timpul făcând lucruri pentru frați şi surori, voi mai avea timp să 
urmăresc prestigiul, profitul şi statutul? Dacă fraţii şi surorile slăvesc cu 
toţii numele lui Dumnezeu și Îl urmează pe Dumnezeu, nu va mai rămâne 
nimeni să asculte de mine. Ar fi aşa de ciudat pentru mine!” Aceasta e fața 
unui antihrist. Antihriştii nu doar că nu reuşesc să urmărească adevărul; 
sunt extrem de scârbiţi de adevăr. În conştiinţa lor subiectivă, ei nu spun: 
„Urăsc adevărul, Îl urăsc pe Dumnezeu şi urăsc toate rânduielile de lucru, 
afirmaţiile şi practicile benefice pentru frați şi surori.” Nu vor spune asta. 


Doar folosesc unele abordări şi comportamente pentru a se împotrivi 


rânduielilor de lucru ale casei lui Dumnezeu. Așadar, esența acestor 
abordări şi comportamente este de a proceda după bunul plac şi de a-i face 
pe alţii să ţină seama şi să asculte de ei. În consecinţă, nu vor respecta nimic 
din ce face casa lui Dumnezeu. Nu aşa stau lucrurile? (Ba da.) Am avut 
părtăşie despre aceste manifestări ale antihriștilor destul de mult în trecut. 
Aveţi o statură mică şi înțelegeţi superficial adevărul; antihriștii au făcut 
atât de mult rău chiar în faţa ochilor voştri şi, totuşi, n-aţi reuşit să desluşiți 
acest lucru. Sunteţi nesăbuiți și demni de milă, amorțiţi şi greoi, sărăciți şi 
orbi. Acestea sunt adevăratele voastre manifestări şi adevărata voastră 
statură. Antihriştii provoacă atât de multe necazuri şi pierderi atât de mari 
pentru lucrarea casei lui Dumnezeu și încă există oameni care spun că ar 
trebui folosiți pentru a face un serviciu. Folosirea lor a făcut mai mult rău 
decât bine şi tot nu ştiţi să-i demiteţi sau să vă ocupați de ei — câţi ani 
trebuie să treacă pentru ca această statură şi aceste idei ale voastre să se 
schimbe? Unii se laudă mereu: „Sunt o persoană care urmăreşte adevărul”, 
dar nu-i pot discerne pe antihriști când îi întâlnesc şi chiar este posibil să-i 
urmeze pe acei antihrişti — unde sunt manifestările urmăririi adevărului de 
către ei? Au ascultat atât de multe predici, dar tot le lipseşte discernământul. 
În regulă, voi încheia aici părtăşia noastră despre acest subiect. În 


continuare, vom vorbi despre subiectul nostru principal. 


La ultima noastră întrunire, am avut părtăşie despre aşteptările 
părinților, în cadrul conţinutului privind „renunţarea la poverile care provin 
de la familie”. Am încheiat părtăşia despre principiile relevante şi subiectele 
importante implicate. În continuare, vom avea părtăşie despre un alt aspect 
al renunţării la poverile care provin de la familie — renunţarea la aşteptările 
de la urmași. De această dată, vom schimba rolurile. Referitor la modul de 
abordare a aşteptărilor părinţilor, acestea sunt lucruri pe care oamenii se 


cuvine să le facă din perspectiva unui copil. Când vine vorba de modul în 


care copiii ar trebui să abordeze și să gestioneze diversele așteptări pe care 
le au părinţii de la ei, precum şi diversele abordări pe care părinții le 
folosesc pentru ei şi principiile pe care ar trebui să le practice, se impune să 
abordăm corect diferitele probleme care provin de la părinți din perspectiva 
unui copil. Astăzi vom avea părtăşie despre subiectul „renunțării la 
aşteptările de la urmași”, care se referă la gestionarea diverselor probleme 
pe care le au oamenii în privința propriilor copii, din perspectiva unui 
părinte. Sunt lecţii care ar trebui învăţate și principii care ar trebui 
respectate aici. Pentru copii, ceea ce contează cel mai mult este modul în 
care ar trebui să se confrunte cu așteptările părinților, ce tip de atitudine ar 
trebui să adopte față de aceste aşteptări, precum şi ce ar trebui să urmeze şi 
ce principii de practică ar trebui să aibă în această situație. Fireşte, fiecare 
persoană are şansa de a fi părinte sau poate că este deja părinte; acest 
subiect are legătură cu așteptările şi atitudinile pe care le au oamenii faţă de 
urmașii lor. Fie că eşti părinte sau copil, ar trebui să ai principii diferite 
pentru tratarea așteptărilor celuilalt. Copiii au principii pe care se cuvine să 
le respecte în legătură cu modul de abordare a aşteptărilor părinților lor şi, 
desigur, părinții au şi ei adevăruri-principii pe care se cuvine să le respecte 
pentru a aborda așteptările copiilor lor. Aşadar, gândiți-vă mai întâi: ce 
principii puteți vedea sau la care vă puteţi gândi acum, pe care ar trebui să 
le respecte părinții în modul în care îşi tratează copiii? Dacă vorbim de 
principii, subiectul ar putea fi puţin îndepărtat pentru voi, puţin prea vast şi 
profund, deci hai să vorbim în schimb despre aşteptările pe care le-ai avea 
de la urmașii tăi, dacă ai fi părinte. (Dumnezeule, dacă aş deveni părinte 
într-o zi, în primul rând aş spera să am copii care sunt şi cresc sănătoși. În 
plus, aş spera să aibă propriile visuri, să fie ambiţioşi pentru a-și împlini 
visurile în viaţă şi să aibă perspective bune. Acestea sunt principalele două 


lucruri la care aş spera.) Ai spera să devină demnitari sau să devină foarte 


bogați? (Aş spera şi la acele lucruri. Aş spera cel puţin să avanseze în lume, 
să fie mai buni decât alţii și admiraţi de alții.) Cerinţele de bază pe care le 
au părinții pentru copiii lor este să fie sănătoşi fizic, să aibă succes în 
carierele lor, să avanseze în lume și să le meargă totul bine în viaţa lor. Mai 
sunt și alte aşteptări pe care le au părinţii de la urmaşii lor? Cine are copii să 
vorbească. (Sper să fie sănătoşi şi ca lucrurile să meargă fără probleme în 
viaţa lor, ca viaţa lor să fie liniştită şi sigură. Sper să fie în armonie cu 
familia lor şi să-i poată respecta pe bătrâni și să aibă grijă de tineri.) 
Altceva? (Dacă aş deveni părinte într-o zi, pe lângă aşteptările despre care 
tocmai s-a vorbit, aş spera şi să am copii ascultători şi raționali, care să-mi 
arate respect filial, și să mă pot baza pe ei că vor avea grijă de mine la 
bătrâneţe.) Această așteptare este crucială. Speranţa părinților de a fi 
respectați de copiii lor este o aşteptare relativ tradițională pe care o au 
oamenii în noțiunile şi subconștientul lor. Aceasta e o chestiune relativ 


reprezentativă. 


Renunţarea la aşteptările de la urmaşi este o parte foarte importantă din 
renunţarea la poverile care provin de la familie. Toţi părinții au anumite 
aşteptări de la copiii lor. Fie că sunt mari sau mici, din viitorul apropiat sau 
îndepărtat, aceste așteptări sunt o atitudine pe care o au părinţii faţă de 
comportamentul, acțiunile sau viețile copiilor sau faţă de modul în care îi 
abordează copiii, cât şi un tip de cerință specifică. Din perspectiva copiilor 
lor, aceste cerinţe specifice sunt lucruri pe care se cuvine să le facă 
deoarece, pe baza noțiunilor tradiționale, copiii nu se pot împotrivi 
ordinelor părinţilor lor — în caz contrar, sunt lipsiţi de sentimente filiale. În 
consecinţă, mulți oameni poartă poveri mari și grele în această privinţă. 
Deci n-ar trebui ca oamenii să înţeleagă dacă aşteptările specifice pe care le 
au părinţii de la urmașii lor sunt rezonabile sau nu, dacă părinţii lor ar trebui 


să aibă aceste așteptări, precum şi care dintre aceste aşteptări sunt 


rezonabile, care sunt irezonabile, care sunt legitime și care sunt forțate și 
nelegitime? Mai mult, există adevăruri-principii ce se cuvine să fie înţelese 
şi respectate de oameni când vine vorba de modul în care ar trebui să 
abordeze așteptările părinților, cum ar trebui să le accepte sau să le respingă 
şi atitudinea şi perspectiva din care ar trebui să privească şi să abordeze 
aceste aşteptări. Când aceste lucruri nu au fost rezolvate, părinții poartă 
deseori aceste tipuri de poveri, crezând că este responsabilitatea şi obligația 
lor să aibă așteptări de la copiii şi urmaşii lor şi că, fireşte, există chiar mai 
multe așteptări pe care se cuvine să le aibă. Au impresia că, dacă n-ar avea 
aşteptări de la urmaşii lor, ar fi echivalent cu a nu-și îndeplini 
responsabilitățile sau obligațiile față de urmașii lor și cu a nu face ceea ce se 
cuvine să facă părinţii. Cred că acest lucru i-ar face părinţi răi, care nu-și 
îndeplinesc responsabilitățile. Prin urmare, când e vorba de așteptările pe 
care le au de la urmașii lor, oamenii creează involuntar diverse cerinţe 
pentru copiii lor. Au diferite cerinţe pentru diferiți copii, la momente și în 
circumstanţe diferite. Întrucât au acest tip de opinie și povară în privinţa 
copiilor lor, părinții merg şi fac lucrurile ce se cuvine să fie făcute pe baza 
acestor reguli nescrise, indiferent dacă ele sunt corecte sau greșite. Părinții 
au cerinţe de la copiii lor în timp ce tratează aceste abordări ca pe un tip de 
obligație şi de responsabilitate şi, totodată, le impun copiilor, obligându-i pe 
aceştia să le îndeplinească. Vom împărți această chestiune în mai multe 


etape în părtăşia noastră; astfel va fi mai clar. 


Părinţii au deja diverse cerinţe de la copiii lor înainte ca aceștia să 
devină adulți. Desigur, în cadrul acestor diverse cerințe, își fixează şi 
diferite tipuri de aşteptări de la ei. Aşadar, în timp ce îşi fixează diferite 
aşteptări de la copiii lor, părinții plătesc personal diverse preţuri şi creează 
diverse tipuri de abordări pentru a realiza aceste aşteptări. Prin urmare, 


părinții îşi educă în diverse moduri copiii şi au diverse cerințe de la ei 


înainte ca aceştia să ajungă adulți. De exemplu, de la o vârstă fragedă, le 
spun copiilor: „Trebuie să înveţi bine şi să studiezi mai mult. Doar după ce 
vei excela în studiile tale vei fi mai bun decât toți ceilalți şi nu vei fi 
disprețuit de alții.” Există şi părinți care-şi învaţă copiii că trebuie să le 
arate respect filial după ce cresc, până în măsura în care, când copiii au doar 
doi sau trei ani, părinții îi întreabă mereu: „O să ai grijă de tatăl tău după ce 
o să creşti?” Iar copiii răspund: „Da.” Îi întreabă: „O să ai grijă de mama 
ta?” „Da.” „ÎL iubeşti pe tatăl tău mai mult sau pe mama ta?” „Îl iubesc pe 
tata.” „Nu, trebuie să spui mai întâi că-ți iubeşti mama, apoi că-ţi iubeşti 
tatăl.” Copiii învaţă apoi aceste lucruri de la părinții lor. Educaţia dată de 
părinții lor, fie prin cuvinte, fie prin exemplu, are o influență profundă 
asupra tinerelor minţi ale copiilor. Desigur, le transmite şi unele cunoştinţe 
de bază, învățându-i că părinţii lor sunt cei care-i iubesc şi îi adoră cel mai 
mult pe lume şi cei față de care se cuvine cel mai mult să dea dovadă de 
supunere şi respect filial. În mod natural, ideea potrivit căreia „Părinţii mei 
sunt persoanele cele mai apropiate de mine pe lume, deci ar trebui să ascult 
mereu de ei” este plantată în tinerele lor minţi. În acelaşi timp, se iveşte o 
idee în tinerele lor minți: întrucât părinții lor sunt persoanele cele mai 
apropiate de ei, tot ce fac ei trebuie să asigure vieți mai bune pentru copiii 
lor. De aceea, cred că ar trebui să accepte necondiționat acțiunile părinților 
lor; indiferent ce tip de metode sunt folosite de aceştia, indiferent dacă sunt 
umane sau inumane, ei consideră că ar trebui să le accepte. La o vârstă când 
încă nu au capacitatea de a discerne între bine și rău, educația dată de 
părinții lor, prin cuvinte sau prin exemplu, plantează acest tip de idee în 
mintea lor. Sub îndrumarea acestui tip de idee, părinții le pot cere copiilor 
să facă diverse lucruri, sub pretextul că-și doresc ce e mai bun pentru ei. 
Chiar dacă unele dintre acele lucruri nu sunt în acord cu umanitatea sau cu 


talentele, calibrul sau preferinţele copiilor, în aceste circumstanţe în care nu 


au dreptul de a acţiona din iniţiativă proprie sau nu au deloc autonomie, 
copiii nu au de ales şi nu au capacitatea de a se împotrivi aşa-ziselor 
aşteptări şi cerinţe ale părinților lor. Nu pot decât să se supună fiecărui 
cuvânt al părinţilor, să-i lase pe părinţi să decidă, să se lase la mila lor şi să 
fie ghidaţi de aceștia pe orice fel de cale. Prin urmare, tot ce fac părinţii, 
indiferent dacă este neintenționat sau izvorăște din intenţii bune, va avea un 
oarecare impact pozitiv sau negativ asupra comportamentului şi acţiunilor 
propriilor copii, înainte ca aceștia să devină adulți. Cu alte cuvinte, tot ce 
fac ei va planta diverse idei şi opinii în mintea copiilor lor, iar aceste idei şi 
opinii pot chiar să fie adânc îngropate în subconştientul copiilor, aşa încât, 
după ce devin adulți, acestea vor influenţa în continuare profund modul în 
care privesc oamenii şi lucrurile, se comportă şi acționează şi chiar căile pe 


care merg. 


Înainte de a ajunge la vârsta adultă, copiii nu au nicio posibilitate de a 
se împotrivi mediului lor de viaţă, moștenirii sau educației primite de la 
părinți, fiindcă nu sunt încă adulți şi nu înţeleg încă lucrurile foarte bine. 
Când vorbesc de perioada anterioară maturității, Mă refer la perioada în 
care un copil nu poate gândi sau judeca independent ce este bine și ce este 
rău. În aceste circumstanţe, copiii pot doar să se lase la mila părinţilor. 
Tocmai fiindcă părinții iau toate deciziile înainte de maturizarea copiilor lor, 
în această perioadă rea, ei vor adopta metode de educaţie, idei şi opinii 
corespunzătoare pe baza tendinţelor sociale, pentru a-i determina să facă 
anumite lucruri. De exemplu, competiţia în societatea zilelor noastre este 
acerbă. Părinții au fost influențați de climatul diverselor tendinţe și 
consensuri societale, aşa că acceptă acest mesaj potrivit căruia competiția 
este acerbă şi îl transmit rapid copiilor lor. Ce acceptă ei este fenomenul şi 
tendința competiției acerbe din societate, dar ceea ce simt este un tip de 


presiune. Când simt această presiune, se gândesc rapid la copiii lor, 


spunându-și: „Competiţia e atât de acerbă în societatea zilelor noastre, nu 
era aşa când eram tineri. În cazul în care copiii noştri studiază, muncesc şi 
abordează societatea şi diversele persoane şi lucruri aşa cum făceam noi, 
vor fi eliminați rapid de societate. Trebuie aşadar să profităm de faptul că 
sunt încă mici, trebuie să începem de acum să lucrăm asupra lor — nu ne 
putem lăsa copiii să piardă de la linia de start.” În momentul de faţă, 
competiția în societate este acerbă şi toți oamenii proiectează mari speranţe 
asupra copiilor lor, transmiţându-le astfel rapid acest tip de presiune pe care 
l-au acceptat de la societate. Oare copiii lor conştientizează acest lucru? 
Întrucât nu sunt încă adulţi, nu-l conştientizează deloc. Nu ştiu dacă această 
presiune care vine de la părinţii lor este bună sau rea şi nici dacă ar trebui să 
o respingă sau să o accepte. Când își văd copiii purtându-se aşa, părinții îi 
ceartă: „Cum poţi fi atât de prost? În momentul de față, competiția este 
acerbă în societate şi tu tot nu înţelegi nimic. Grăbește-te şi mergi la 
grădiniță!” La ce vârstă merg copiii la grădiniță? Unii încep la trei sau patru 
ani. De ce? În societatea zilelor noastre, circulă o expresie: nu-ţi poţi lăsa 
copiii de capul lor la linia de start, educaţia ar trebui să înceapă de la o 
vârstă fragedă. Vedeţi, copiii foarte mici suferă şi încep să meargă la 
grădiniță de la trei sau patru ani. Şi ce fel de grădiniţe aleg oamenii? La 
grădinițele obişnuite, educatorii joacă deseori cu copiii jocuri precum „Iară, 
țară, vrem ostaşi”, aşa că părinţii cred că nu pot să aleagă astfel de grădiniţe. 
Consideră că trebuie să aleagă o grădiniță bilingvă, cu pretenții. Şi, pentru 
ei, nu este destul să înveţe o singură limbă. Când încă nu-şi vorbesc bine 
limba maternă, copiii trebuie să înveţe o limbă străină. Nu-i așa că le este 
greu copiilor? Dar ce spun părinții? „Nu ne putem lăsa copilul să piardă de 
la linia de start. În momentul de faţă, unii copii de un an sunt învăţaţi de 
bone acasă. Părinții vorbesc în limba lor maternă, iar bonele vorbesc o 


limbă străină, învățându-i pe copii engleză, spaniolă sau portugheză. 


Copilul nostru are deja patru ani, este deja puţin cam mare. Dacă nu 
începem să-l învăţăm acum, va fi prea târziu. Trebuie să începem să-l 
educăm cât mai curând posibil şi să găsim o grădiniţă cu predare în două 
limbi, unde educatorii au diplomă de licență sau de masterat.” Oamenii 
spun: „O şcoală de acest fel e prea scumpă.” Ei răspund: „Nu-i nimic. Avem 
o casă mare; ne putem muta într-una mai mică. O să ne vindem casa cu trei 
dormitoare şi luăm în loc una cu două dormitoare. O să economisim acei 
bani şi îi folosim ca să ne trimitem copilul la o grădiniță de top.” Nu este 
destul să aleagă o grădiniță bună, consideră că trebuie să angajeze profesori 
ca să-i ajute pe copii să studieze pentru olimpiada de matematică în timpul 
lor liber. Chiar dacă, prin firea lor, copiilor nu le place să studieze 
matematica, tot sunt forţaţi şi, dacă dau greş în studiul matematicii, vor 
studia dansurile. Dacă nu se pricep la dansuri, vor învăţa să cânte. Dacă nu 
se pricep să cânte, iar părinţii lor observă că au un corp frumos, mâini şi 
picioare lungi, se vor gândi că poate vor deveni model. Atunci îi vor trimite 
la şcoala de arte, la cursuri de modelling. Astfel, copiii încep să fie trimiși la 
şcoli cu internat de la patru sau cinci ani, iar casele familiilor lor trec de la 
trei dormitoare la două, de la două dormitoare la unul, de la un dormitor la 
case închiriate. Numărul meditaţiilor pe care le primesc copiii în afara şcolii 
creşte tot mai mult, iar casele lor devin tot mai mici. Sunt și unii părinţi care 
se mută cu întreaga familie în partea de sud sau de nord, mutându-se de 
colo-colo, astfel încât copiii lor să poată merge la școli bune şi, în cele din 
urmă, nu mai ştiu unde să meargă, copiii lor nu ştiu unde este orașul lor 
natal și totul se transformă într-un haos. Părinții plătesc diverse preţuri 
înainte ca odraslele lor să ajungă la vârsta adultă de dragul viitorului lor, 
astfel încât copiii să nu piardă de la linia de start şi să se poată adapta la 
această societate din ce în ce mai competitivă, să aibă mai târziu o slujbă 


bună și un venit stabil. Unii părinți sunt foarte capabili, conduc afaceri mari 


sau ocupă funcții de demnitari şi investesc enorm în copiii lor. Unii nu sunt 
atât de capabili, dar, la fel ca alți oameni, vor să-şi trimită copiii la şcoli cu 
pretenţii, la diferite cursuri extraşcolare, la cursuri de dans sau de artă, de 
limbi străine sau de muzică, punând multă presiune pe copiii lor şi 
provocându-le multă suferință. Aceştia își spun atunci: „Când voi avea voie 
să mă joc puţin? Când voi creşte şi voi putea să iau propriile decizii, aşa 
cum fac adulții? Când nu voi mai fi nevoit să merg la școală, ca un adult? 
Când voi putea să mă uit puţin la televizor, să-mi eliberez mintea şi să ies la 
plimbare singur undeva, fără să fiu condus peste tot de părinții mei?” Dar 
părinţii lor spun adesea: „Dacă nu înveţi, va trebui să-ți cerşeşști mâncarea 
pe viitor. Priveşte ce perspective slabe ai! Nu este încă timpul să te joci, o să 
poți să te joci când o să fii mai mare! Dacă te joci acum, nu o să ai succes în 
viitor; dacă te joci mai târziu, o să te poți distra mai mult şi mai bine, o să 
poţi călători în toată lumea. Nu i-ai văzut pe toţi acei oameni bogați din 
lume? S-au jucat când erau mici? Doar au învăţat.” Părinţii lor le spun doar 
minciuni. Oare au văzut cu proprii ochi că acei oameni bogaţi doar au 
învăţat şi nu s-au jucat niciodată? Oare înţeleg această chestiune? Unii 
dintre cei mai bogaţi oameni din lume nu au mers la facultate — aceasta e 
realitatea. Uneori, când vorbesc, părinţii doar îşi păcălesc copiii. Înainte ca 
aceştia să ajungă la vârsta adultă, părinţii le spun tot felul de minciuni ca să 
le controleze mai bine viitorul, să-şi controleze copiii şi să-i facă să asculte. 
Desigur, şi ei îndură tot soiul de suferinţe și plătesc tot felul de preţuri în 
acest scop. Aceasta este aşa-numita „dragoste vrednică de laudă a unui 
părinte”. 

Pentru a-şi realiza aşteptările de la urmaşi, părinții îşi pun multe 
speranţe în copiii lor. Prin urmare, nu doar își educă, îndrumă şi 
influenţează copiii prin cuvintele lor, dar, în acelaşi timp, folosesc şi acţiuni 


concrete pentru a-şi controla copiii şi a-i face să asculte de ei, să se poarte şi 


să trăiască potrivit traiectoriei pe care au desemnat-o și a direcției pe care au 
stabilit-o. Indiferent dacă odraslele lor sunt dispuse sau nu să facă asta, în 
cele din urmă, părinții spun un singur lucru: „Dacă nu mă asculți, o să 
regreți! Dacă nu asculți de mine, nu-ţi iei studiile în serios acum și o să 
regreti într-o bună zi, să nu vii la mine, să nu spui că nu ţi-am spus!” Odată, 
am mers într-o clădire să ne ocupăm de nişte afaceri şi am văzut o echipă de 
mutări urcând cu mare efort nişte mobilă pe scări. Muncitorii s-au întâlnit 
cu o mamă care cobora scările ducându-și copilul de mână. Dacă o persoană 
normală ar vedea această scenă, ar spune: „Sunt nişte oameni care mută 
mobilă, hai să nu le stăm în cale.” Cei care coborau erau nevoiţi să se dea în 
grabă din calea lor, fără să se lovească de ceva sau să deranjeze echipa de 
mutări, dar când acea mamă a văzut scena, a profitat de ocazie pentru a 
începe să dea lecţii în context. Încă îmi amintesc foarte limpede spusele ei. 
Ce a spus? A spus: „Priveşte cât de grele sunt lucrurile pe care le mută și 
cât de obositor este. Nu şi-au luat studiile în serios când erau copii şi acum 
nu pot să găsească slujbe bune, așa că trebuie să care mobilă şi să 
muncească din greu. Vezi?” Băiatul părea să înțeleagă parțial şi credea că 
spusele mamei lui erau corecte. O expresie sinceră de teamă, oroare şi 
convingere a apărut în ochii lui şi a dat aprobator din cap, uitându-se din 
nou la echipa de mutări. Mama a profitat de ocazie, grăbindu-se să-i facă 
morală fiului şi spunându-i: „Vezi? Dacă nu-ţi iei studiile în serios când eşti 
mic, când o să crești, o să fii nevoit să cari mobilă şi să muncești din greu ca 
să-ți câştigi existența.” Erau corecte aceste afirmaţii? (Nu.) În ce privinţă 
erau greşite? Această mamă a profitat de orice ocazie să-i facă morală fiului 
ei — care crezi că a fost concepția lui după ce a auzit acestea? A fost în stare 
să discearnă dacă aceste afirmaţii erau corecte sau greşite? (Nu.) Atunci, ce 
a gândit? („Dacă nu-mi iau studiile în serios, în viitor, o să trebuiască să 


muncesc din greu, la fel ca ei.”) Și-a spus: „O, nu, toţi cei care sunt nevoiţi 


să muncească din greu nu și-au luat studiile în serios. Trebuie să ascult de 
mama şi să excelez în studiile mele. Mama are dreptate, toți cei care nu 
studiază trebuie să muncească din greu.” Ideile pe care le primește de la 
mama lui devin adevăruri de-o viaţă în inima lui. Spune-Mi, nu este acest 
părinte nesăbuit? (Ba da, este.) Prin ce anume este nesăbuită? Dacă se 
folosește de această situație pentru a-şi constrânge copilul să înveţe, oare 
fiul ei va ajunge cu siguranţă cineva? Va garanta că fiul ei nu va fi nevoit să 
muncească din greu sau să asude în viitor? E un lucru bun să folosească 
această situație, această scenă, pentru a-şi speria fiul? (E un lucru rău.) Va 
arunca o umbră asupra întregii vieți a fiului ei. Nu este un lucru bun. Chiar 
dacă acest copil dobândeşte puţin discernământ privind aceste cuvinte după 
ce creşte, tot va fi greu ca această teorie exprimată de mama lui să-i dispară 
din inimă şi din subconştient. Într-o anumită măsură, îi va induce în eroare 
ŞI îi va constrânge gândurile, orientându-i opiniile despre lucruri. Cele mai 
multe așteptări pe care le au părinții de la copiii lor înainte ca aceştia să 
devină adulți sunt că vor fi capabili să înveţe mult, să-și dea silința, să fie 
sârguincioşi şi să se ridice la înălțimea aşteptărilor lor. Prin urmare, înainte 
ca aceştia să devină adulți, indiferent de cost, părinții fac orice pentru copiii 
lor, îşi sacrifică tinereţea, anii și timpul, precum şi sănătatea şi vieţile lor 
normale, iar unii chiar renunţă la slujbele lor, la vechile aspirații sau chiar la 
credinţa lor pentru a-şi pregăti copiii şi a-i ajuta să înveţe în timp ce merg la 
şcoală. În cadrul bisericii există destul de mulţi oameni care îşi petrec tot 
timpul cu copiii lor, educându-i, pentru a le fi alături în timp ce se 
transformă în adulţi, astfel încât aceştia să aibă succes în carieră, să aibă 
slujbe stabile în viitor și să nu întâmpine probleme la serviciu. Acești părinți 
nu merg la întruniri şi nu îndeplinesc îndatoriri. În inima lor, au anumite 
cerinţe privind credinţa proprie şi au un strop de hotărâre și aspirații, dar 


deoarece nu pot renunţa la aşteptările faţă de copiii lor, aleg să-i însoțească 


în această perioadă înainte de a deveni adulți, abandonându-și îndatoririle 
de fiinţe create și preocupările din credinţa lor. Acesta este cel mai tragic 
lucru. Unii părinți plătesc multe prețuri pentru a-şi pregăti copiii să devină 
actori, artişti, scriitori sau oameni de ştiinţă, precum și pentru a le permite 
copiilor să le satisfacă așteptările. Îşi abandonează slujbele, renunță la 
carierele lor şi, chiar mai mult, renunță la propriile visuri şi la bucuriile lor 
pentru a-şi însoţi copiii. Ba chiar unii părinți renunţă la căsnicie pentru 
copiii lor. După ce divorțează, își asumă povara grea de a-și creşte şi a-şi 
educa singuri copiii, pariindu-şi toată viața pe copiii lor şi dedicând-o 
viitorului acestora, doar pentru a-şi putea satisface așteptările pe care le au 
de la ei. De asemenea, unii părinți fac multe lucruri pe care n-ar trebui să le 
facă, plătesc multe preţuri nejustificate, îşi sacrifică timpul, sănătatea fizică 
şi preocupările înainte ca odraslele lor să ajungă adulți, pentru ca acestea să 
poată avansa în lume şi să-şi ocupe locul în societate. Pe de o parte, pentru 
părinți, acestea sunt sacrificii inutile. Pe de altă parte, pentru copiii lor, 
aceste abordări pun o presiune uriașă și sunt o povară pentru ei înainte să 
devină adulți. Asta se întâmplă fiindcă părinții lor au plătit prea multe 
preţuri, fiindcă, în ceea ce priveşte banii, timpul sau energia, părinții lor s- 
au sacrificat prea mult. Totuşi, înainte ca acești copii să devină adulți și cât 
timp încă le lipseşte capacitatea de a discerne între bine şi rău, ei n-au de 
ales; nu pot decât să le permită părinților lor să se poarte așa. Chiar dacă au 
unele gânduri în ungherele minţii lor, tot se conformează acțiunilor 
întreprinse de părinţi. În aceste circumstanţe, copiii încep treptat să creadă 
că părinţii lor au plătit preţuri atât de mari pentru a-i educa şi că nu vor 
putea să-i răsplătească întru totul sau să-i recompenseze în această viaţă. 
Drept rezultat, cât timp părinții lor îi educă şi îi însoțesc, cred că singurele 
lucruri pe care le pot face pentru a-i răsplăti sunt de a-i face fericiți, de a 


realiza lucruri măreţe pentru a-i mulțumi și de a nu-i dezamăgi. Cât despre 


părinți, în perioada anterioară maturizării copiilor lor, după ce au plătit 
aceste preţuri și pe măsură ce aşteptările de la copiii lor devin tot mai 
grandioase, atitudinea lor se transformă treptat într-o cerinţă de la propriile 
odrasle. Cu alte cuvinte, după ce părinții au plătit aceste așa-zise prețuri și 
au făcut aceste așa-zise sacrificii, au pretenţia ca odraslele lor să reușească 
şi să realizeze lucruri măreţe pentru a-i răsplăti. Prin urmare, fie că privim 
din perspectiva unui părinte sau a unui copil, în cadrul acestei relații de 
„sacrificare pentru” şi de „a fi beneficiarul sacrificiilor”, aşteptările pe care 
le au părinții de la copiii lor devin tot mai mari. „Așteptările lor devin tot 
mai mari” este un mod amabil de a ne exprima. De fapt, în adâncul inimii 
părinților, cu cât se sacrifică mai mult, cu atât mai mult cred că ar trebui 
răsplătiți prin succesul copiilor lor şi, totodată, cu atât cred mai mult că 
aceştia le sunt datori. Cu cât părinții se sacrifică mai mult şi cu cât au mai 
multe speranțe, cu atât mai mari devin aşteptările lor şi cu atât le cresc 
aşteptările de a fi răsplătiți de copiii lor. Aşteptările pe care le au părinții de 
la urmaşii lor înainte ca aceştia să ajungă la vârsta adultă, de la „Trebuie să 
înveţe multe lucruri, nu pot să piardă de la linia de start”, la „După ce cresc, 
trebuie să avanseze în lume și să-și găsească un loc în societate”, se 
transformă treptat într-un soi de cerință pe care o au de la copiii lor. Acea 
cerință este: după ce creşti și îți găsești locul în societate, nu-ți uita 
rădăcinile şi nu-ți uita părinţii; părinții tăi sunt cei pe care trebuie să-i 
răsplăteşti întâi de toate, trebuie să le arăţi respect filial şi să-i ajuţi să ducă 
o viață bună, deoarece sunt binefăcătorii tăi în această lume, sunt oamenii 
care te-au educat; faptul că ţi-ai găsit acum locul în societate, dar şi toate 
lucrurile de care te bucuri şi tot ceea ce deţii au fost obținute cu eforturile 
laborioase ale părinților tăi, aşa că ar trebui să-ți foloseşti restul vieții pentru 
a-i răsplăti, a-i recompensa și a fi bun cu ei. Așteptările pe care le au părinţii 


de la copiii lor înainte ca aceştia să devină adulți — ca aceştia să-și găsească 


locul în societate şi să avanseze în lume — evoluează astfel, transformându- 
se treptat de la o aşteptare părintească foarte normală, într-un soi de cerinţă 
şi exigență a părinților față de copiii lor. Să presupunem că, înainte să 
devină adulți, copiii nu iau note bune; să presupunem că sunt rebeli, că nu 
vor să înveţe sau nu ascultă de părinți. Părinţii lor vor spune: „Crezi că mie 
mi-e uşor? Pentru cine crezi că fac toate astea? Fac toate astea pentru binele 
tău, nu-i aşa? Tot ce fac e pentru tine și tu nu apreciezi. Eşti prost?” Vor 
folosi aceste cuvinte pentru a-și intimida copiii şi a-i ține prizonieri. Este 
corect acest tip de abordare? (Nu.) Nu este corect. Această latură „nobilă” a 
părinților este şi latura lor demnă de dispreţ. Ce anume este în neregulă cu 
aceste cuvinte? (Faptul că părinții au așteptări de la copiii lor și că-i educă 
sunt eforturi unilaterale. Impun o anumită presiune asupra copiilor, făcându- 
1 să studieze una sau alta, pentru ca aceștia să aibă perspective bune, să le 
dea un motiv de mândrie părinţilor şi să le arate respect filial în viitor. În 
realitate, tot ce fac părinţii este pentru ei înşişi.) Dacă dăm deoparte faptul 
că părinții sunt egoişti şi îşi urmăresc interesele şi vorbim doar despre ideile 
cu care îşi îndoctrinează copiii înainte ca aceştia să devină adulți, despre 
presiunea pe care le-o transmit, cerându-le să studieze cutare subiect, să 
aibă cutare carieră după ce cresc şi să obțină cutare succes, care este natura 
acestor abordări? Pentru moment, nu vom evalua de ce fac părinții aceste 
lucruri sau dacă aceste abordări sunt adecvate sau nu. Mai întâi vom avea 
părtăşie despre natura acestor abordări, o vom diseca şi vom găsi o cale de 
practicare mai exactă pe baza disecării esenței lor. Dacă avem părtăşie și 
ajungem să înțelegem acest aspect al adevărului din acea perspectivă, vom 


obține un rezultat precis. 


In primul rând, sunt corecte sau greşite aceste cerinţe şi abordări pe 
care le au părinţii în legătură cu odraslele lor? (Sunt greşite.) Așadar, până 


la urmă, unde-şi are originea principalul vinovat în ceea ce priveşte aceste 


abordări pe care le folosesc părinții pentru copiii lor? Oare nu în aşteptările 
părinţilor de la copiii lor? (Ba da.) În conştiinţa lor subiectivă, părinţii 
anticipează, plănuiesc şi stabilesc diverse lucruri pentru viitorul copiilor lor 
ŞI, în consecință, produc aceste aşteptări. Fiind instigaţi de aceste așteptări, 
părinții le cer copiilor să dobândească diverse competenţe, să studieze 
teatrul, dansul sau arta şi așa mai departe. Le cer să devină indivizi talentați 
şi să fie apoi superiori, nu subordonați. Le cer să devină demnitari, şi nu 
simpli funcţionari; le cer să devină manageri, directori generali și executivi, 
lucrând pentru companiile din topul 500 mondial și aşa mai departe. Toate 
acestea sunt idei subiective ale părinţilor. Înainte de a ajunge la vârsta 
adultă, oare au copiii vreo idee despre aşteptările părinților lor? (Nu.) N-au 
habar de aceste lucruri, nu le înţeleg. Ce înţeleg copiii mici? Înţeleg doar să 
meargă la școală ca să înveţe să citească, să studieze din greu şi să fie copii 
buni şi ascultători. În sine, acesta este un lucru destul de bun. Să meargă la 
şcoală pentru a participa la cursuri în funcție de programul lor stabilit şi să 
se întoarcă acasă pentru a-şi termina temele — acestea sunt lucrurile pe care 
le înţeleg copiii, în rest sunt doar jocuri, mâncare, fantezii, visuri şi altele. 
Înainte de a ajunge la vârsta adultă, copiii nu au niciun concept despre 
lucrurile necunoscute de pe drumul vieţii lor şi nici nu anticipează nimic 
despre ele. Toate lucrurile anticipate sau stabilite despre perioada după care 
aceşti copii vor deveni adulți provin de la părinţii lor. Prin urmare, 
aşteptările greşite pe care le au părinții de la copiii lor nu au nicio legătură 
cu ei. Aceştia au nevoie doar să deslușească esenţa așteptărilor pe care le au 
părinții lor. Pe ce se bazează aceste așteptări părintești? De unde provin? 
Provin din societate şi din lume. Scopul tuturor acestor aşteptări părintești 
este de a le permite copiilor să se adapteze la această lume şi societate, de a 
evita să fie eliminaţi de lume sau de societate și de a-și găsi un loc în 


societate, de a obține un loc de muncă sigur, de a avea o familie stabilă şi un 


viitor stabil, aşa că părinții au diverse așteptări subiective de la urmașii lor. 
De exemplu, în prezent, este la modă să fii inginer IT. Unii spun: „Copilul 
meu va fi inginer IT când va fi mare. Va putea câştiga mulți bani în acest 
domeniu, având un computer la el toată ziua şi făcând inginerie informatică. 


m? 


Mă va pune şi pe mine într-o lumină bună!” În aceste circumstanțe, în care 
copiii nu au niciun fel de idee despre nimic, părinții le hotărăsc viitorul. Nu 
este greşit? (Ba da.) Părinții îşi pun speranțele în copiii lor bazându-se în 
întregime pe modul adulților de a vedea lucrurile, precum şi pe opiniile, 
perspectivele şi preferințele adulților despre lucrurile din lume. Nu este 
ceva subiectiv? (Ba da.) Dacă ar fi să te exprimi politicos, ai putea spune că 
este subiectiv, dar cum este de fapt? Care este o altă interpretare a acestei 
subiectivităţi? Nu este egoism? Nu este constrângere? (Ba da.) Îţi place o 
slujbă sau alta şi o anumită carieră, îți place să fii stimat, să duci o viață 
strălucitoare, să lucrezi ca demnitar sau să fii bogat în societate, așa că îți 
obligi copiii să facă și ei acele lucruri, să fie şi ei asemenea persoane şi să 
meargă pe acel tip de cale, dar le va plăcea să trăiască în acel mediu și să 
lucreze în acel domeniu în viitor? Sunt potriviţi pentru asta? Care sunt 
destinele lor? Care sunt rânduielile şi hotărârile lui Dumnezeu în privința 
lor? Ştii aceste lucruri? Unii spun: „Nu-mi pasă de acele lucruri, ceea ce 
contează sunt lucrurile care îmi plac mie, părintele lor. Îmi pun speranţele în 
ei pe baza preferințelor mele.” Nu este extrem de egoist? (Ba da.) Este atât 
de egoist! Ca să ne exprimăm frumos, este foarte subiectiv, înseamnă că iau 
singuri toate deciziile, dar cum este în realitate? Este foarte egoist! Aceşti 
părinți nu iau în considerare calibrul sau talentele copiilor lor, nu le pasă de 
rânduielile pe care le are Dumnezeu pentru destinul şi viaţa fiecărei 
persoane. Nu iau în considerare aceste lucruri, doar îşi impun propriile 
preferinţe, intenţii şi planuri asupra copiilor lor prin gândirea lor nerealistă. 


Unii oameni spun: „Trebuie să-i impun copilului meu aceste lucruri. E prea 


mic să le înțeleagă şi când va ajunge să le înțeleagă, va fi prea târziu.” Oare 
aşa stau lucrurile? (Nu.) Dacă e într-adevăr prea târziu, asta e soarta lui, nu 
este responsabilitatea părinților săi. Dacă le impui copiilor tăi lucrurile pe 
care le înţelegi, le vor înţelege mai repede doar pentru că le înţelegi tu? 
(Nu.) Nu există nicio legătură între modul în care îşi educă părinții copiii și 
momentul în care acei copii ajung să înțeleagă chestiuni precum ce tip de 
cale să aleagă în viață, ce tip de carieră să aleagă şi cum vor fi viețile lor. Ei 
au propriile căi, propriul ritm şi propriile legi. Gândiţi-vă la asta: când sunt 
mici, indiferent cum îi educă părinții, copiii nu cunosc deloc societatea. Vor 
simți competitivitatea, complexitatea şi întunecimea societății, precum şi 
diversele lucruri incorecte din societate când umanitatea lor se va maturiza. 
Nu e ceva ce poate fi învăţat de copii de la părinţii lor de la o vârstă 
fragedă. Chiar dacă părinţii își învaţă copiii de la o vârstă fragedă: „Trebuie 
să fu reţinut când interacţionezi cu oamenii”, aceştia vor considera că este 
doar un tip de doctrină. Când vor fi pe deplin capabili să se poarte pe baza 
sfaturilor părinților, le vor înţelege cu adevărat. Când nu înţeleg sfaturile 
părinților, indiferent cum încearcă părinţii să-i înveţe, pentru ei vor fi tot un 
tip de doctrină. Aşadar, este justificată ideea părinților potrivit căreia 
„Lumea e atât de competitivă, iar oamenii îşi duc viaţa sub multă presiune; 
dacă nu încep să-mi învăţ copiii de la o vârstă fragedă, vor îndura suferinţe 
şi durere în viitor”? (Nu.) Îţi supui copiii la acea presiune încă de când sunt 
mici, ca să sufere mai puţin în viitor, iar ei trebuie să o suporte de la o vârstă 
la care încă nu înţeleg nimic — nu le faci astfel rău copiilor tăi? Chiar faci 
asta pentru binele lor? E mai bine să nu înţeleagă aceste lucruri, căci vor 
putea trăi câțiva ani într-un mod confortabil, fericit, pur şi necomplicat. 
Dacă ar înţelege acele lucruri de timpuriu, ar fi o binecuvântare sau o 


nenorocire? (Ar fi o nenorocire.) Da, ar fi o nenorocire. 


Ceea ce ar trebui să facă oamenii din fiecare grupă de vârstă depinde 
de vârsta şi de maturitatea umanităţii lor, nu de educația primită de la 
părinţi. Înainte de a deveni adulţi, copiii ar trebui doar să se joace, să capete 
câteva cunoştinţe simple și să primească o educație de bază, să înveţe 
diferite lucruri, să învețe cum să interacționeze cu alți copii, cum să se 
înţeleagă cu adulții şi cum să trateze lucrurile din jurul lor pe care nu le 
înțeleg. Înainte de a deveni adulţi, n-ar trebui să facă lucruri de adulţi. N-ar 
trebui să suporte deloc presiunea, regulile jocului sau lucrurile complicate 
pe care trebuie să le suporte adulții. Astfel de lucruri provoacă traume 
psihologice celor care n-au ajuns la vârsta adultă şi nu sunt binecuvântări. 
Cu cât află mai devreme despre aceste probleme ale adulţilor, cu atât este 
mai mare lovitura pe care o vor primi tinerele lor minţi. Aceste lucruri nu 
doar că nu-i vor ajuta deloc pe oameni în vieţile sau existenţele lor după ce 
vor deveni adulți; dimpotrivă, întrucât le află sau se confruntă cu ele prea 
devreme, aceste lucruri se transformă într-un soi de povară sau aruncă o 
umbră invizibilă asupra tinerelor lor minţi, până într-acolo încât i-ar putea 
bântui toată viaţa. Gândiţi-vă la asta: când sunt foarte tineri, dacă află 
despre ceva îngrozitor, ceva ce nu pot accepta, specific adulţilor pe care nu 
şi l-ar putea imagina sau nu l-ar putea înţelege niciodată, acea scenă sau 
chestiune, sau chiar oamenii, lucrurile şi cuvintele care au legătură cu ea îi 
vor urmări tot restul vieţii. Aceasta va arunca un soi de umbră asupra lor, 
afectându-le personalitățile şi modul în care se comportă în viaţă. De 
exemplu, toți copiii sunt puţin obraznici la şase sau şapte ani. Să spunem că 
un copil este aspru certat de învățător în timpul orei din cauză că vorbeşte în 
şoaptă cu un coleg, iar învățătorul nu-l ceartă doar pentru asta, ci îl atacă 
personal, spunându-i că are faţă de dihor şi ochi de şobolan şi chiar 
certându-l cu asprime astfel: „Priveşte ce şanse slabe ai! Vei fi un ratat toată 


viaţa! Dacă nu înveţi din greu, vei fi doar un muncitor. In viitor, îţi vei cerşi 


mâncarea! Arăţi exact ca un hoţ; ai stofă de hoţ!” Deși copilul nu înţelege 
aceste cuvinte şi nu știe de ce ar spune învățătorul lui aceste lucruri sau 
dacă sunt adevărate sau nu, aceste cuvinte care-l atacă personal vor deveni 
un tip de forță invizibilă şi rea în inima lui, distrugându-i stima de sine și 


m? 


rănindu-l. „Ai o față de dihor, ochi de şobolan și un cap mic!” — aceste 
cuvinte de atac personal, rostite de învățătorul lui, îl vor urmări tot restul 
vieții. Când îşi va alege o carieră, când va interacționa cu superiorii și 
colegii săi sau cu frații și surorile, acele cuvinte de atac personal, rostite de 
învățătorul lui, îi vor răsuna în minte din când în când, afectându-i emoțiile 
şi viața. Bineînţeles, unele dintre așteptările neadecvate pe care le au 
părinții de la tine, precum şi unele dintre emoțiile, mesajele, cuvintele, 
gândurile, opiniile şi altele asemenea pe care ţi le-au transmis, au aruncat și 
ele o umbră asupra tinerei tale minți. Din perspectiva conştiinţei subiective 
a părinților tăi, aceştia nu au intenţii rele, dar din cauza ignoranței lor, 
deoarece sunt fiinte umane corupte și nu au metode adecvate, conforme cu 
principiile privind modul în care ar trebui să te trateze, nu pot decât să 
urmeze tendințele lumii în felul cum te tratează și rezultatul final este că îţi 
transmit diverse mesaje şi emoţii negative. În condiţiile în care ești lipsit de 
discernământ, tot ce spun părinții tăi şi toate ideile greşite cu care te 
îndoctrinează și pe care ţi le promovează devin dominante în mintea ta, 
deoarece ești expus la ele mai întâi. Acestea devin scopul preocupărilor și 
luptei tale de-o viață. Deşi diversele aşteptări pe care ţi le impun părinții 
înainte să devii adult sunt un fel de lovitură şi de devastare pentru tânăra ta 
minte, tot trăieşti sub imperiul așteptărilor părinților tăi, precum şi al 
diverselor preţuri pe care le plătesc pentru tine, înțelegându-le voinţa, 
acceptând şi mulțumindu-le pentru diversele lor fapte de bunătate. După ce 
accepţi diversele preţuri pe care le plătesc şi feluritele sacrificii pe care le 


fac pentru tine, te simţi îndatorat față de părinții tăi şi în adâncul inimii tale 


îți este ruşine să dai ochii cu ei, gândind că trebuie să-i răsplăteşti după ce 
vei creşte. Ce să răsplătești? Să le răsplăteşti așteptările irezonabile de la 
tine? Să le răsplătești devastarea pe care ţi-o provoacă înainte să devii 
adult? Nu înseamnă asta că încurci negrul cu albul? De fapt, vorbind despre 
această chestiune din perspectiva rădăcinii şi a esenței sale, aşteptările 
părinților tăi de la tine sunt doar subiective, sunt doar iluzii. Nu sunt în 
niciun caz lucruri pe care ar trebui să le aibă, să le practice sau să le trăiască 
un copil și nu sunt ceva necesar unui copil. Pentru a urma tendințele lumii, 
a se adapta la lume şi a ţine pasul cu progresul lumii, părinții te obligă să-i 
urmezi, te fac să suporţi această presiune la fel ca ei şi te forţează să accepti 
şi să urmezi aceste tendinţe rele. Prin urmare, sub așteptările arzătoare ale 
părinților, mulți copii muncesc din greu, studiind diverse materii, cursuri și 
tipuri de cunoștințe. Trec de la încercarea de a satisface așteptările părinților 
lor la urmărirea proactivă a scopurilor vizate de aşteptările acestora. Cu alte 
cuvinte, înainte de a deveni adulți, oamenii acceptă în mod pasiv aşteptările 
părinților lor şi, după ce devin treptat adulți, acceptă în mod proactiv 
aşteptările din conștiința subiectivă a părinţilor şi acceptă de bunăvoie acest 
tip de presiune și inducerea în eroare, controlul şi constrângerea ce provin 
din societate. Pe scurt, se transformă treptat din participanți pasivi în activi. 
Astfel, părinții lor se simt mulţumiţi. La rândul lor, şi copiii au o senzaţie de 
pace interioară şi simt că nu şi-au dezamăgit părinţii, că le-au oferit în cele 
din urmă acestora ce-și doresc şi că s-au maturizat — nu doar 
transformându-se în adulţi, ci devenind indivizi talentați în ochii părinților 
şi ridicându-se la înălțimea aşteptărilor lor. Deşi aceşti oameni reușesc să 
devină indivizi talentaţi în ochii părinților lor după ce devin adulți şi, la 
suprafață, pare că preţurile plătite de părinţii lor au fost răsplătite și că 
aşteptările acestora de la ei nu au fost în zadar, care este realitatea? Aceşti 


copii au reuşit să devină marionetele părinților lor, au reuşit să le datoreze 


foarte mult, au reușit să-și petreacă tot restul vieţii pentru a le satisface 
aşteptările, să se dea în spectacol pentru părinții lor, aducându-le renume şi 
prestigiu, şi au reușit să-i mulțumească, devenind mândria şi bucuria lor. 
Oriunde merg, părinţii își vor menţiona copiii: „Fiica mea este managerul 
companiei cutare.” „Fiica mea este designer pentru cutare marcă faimoasă.” 
„Fiica mea a ajuns la nivelul cutare la această limbă străină, o poate vorbi 
fluent, este traducător din cutare limbă.” „Fiica mea este inginer IT.” Aceşti 
copii au reuşit să devină mândria și bucuria părinților şi au reușit să devină 
umbrele lor. Aceasta deoarece vor folosi aceleaşi metode pentru a-şi educa 
ŞI pregăti proprii copii. Sunt de părere că părinţii lor i-au pregătit cu succes, 
aşa că vor copia metodele de educație ale părinților pentru a-și pregăti 
proprii copii. Astfel, copiii lor sunt nevoiţi să suporte aceeaşi nefericire, 
suferință tragică și devastare din partea lor pe care au suportat-o şi ei din 


partea părinților lor. 


Tot ce fac părinții pentru a-și realiza aşteptările de la copiii lor înainte 
ca aceştia să devină adulți este contrar conştiinţei, rațiunii şi legilor 
naturale. Mai mult, este contrar orânduirii și suveranității lui Dumnezeu. 
Deşi copiii nu au capacitatea de a discerne între bine și rău sau de a gândi 
independent, soarta lor este tot sub suveranitatea Lui, aceştia nu sunt 
conduși de părinții lor. Astfel, pe lângă faptul că, în conștiința lor, au 
aşteptări de la copii, părinţii nesăbuiți fac, de asemenea, mai multe acțiuni şi 
sacrificii şi plătesc mai multe preţuri în comportamentul lor, făcând tot ce 
vor şi sunt dispuşi să facă pentru copiii lor, indiferent dacă este vorba de 
sacrificarea banilor, timpului, energiei sau altor lucruri. Deşi părinții fac 
aceste lucruri voluntar, ele sunt inumane, nefiind responsabilitățile pe care 
ar trebui să le îndeplinească ei; deja au depăşit sfera abilităților şi a 
responsabilităilor lor adecvate. De ce spun asta? Pentru că părinţii îşi încep 


tentativa de a planifica şi controla viitorul copiilor lor înainte ca aceştia să 


devină adulți și, de asemenea, încearcă să le determine viitorul. Nu este 
nesăbuit? (Ba da.) De pildă, să spunem că Dumnezeu a predestinat ca un 
om să devină lucrător obişnuit şi să poată câştiga în această viaţă doar 
salarii modeste cu care să se hrănească şi să se îmbrace, dar părinții lui 
insistă să devină o celebritate, un om bogat, un demnitar, planificând și 
aranjând lucruri pentru viitorul lui înainte să ajungă adult, plătind diverse 
tipuri de așa-zise preţuri, încercând să-i controleze viaţa şi viitorul. Nu este 
nesăbuit? (Ba da.) Deşi copilul lor ia note destul de bune, merge la 
facultate, îşi însușeşte diverse competenţe după ce ajunge adult şi are unele 
aptitudini, când merge până la urmă să-şi caute de lucru, oricum ar căuta, 
tot ajunge un lucrător obișnuit. Cel mult, are noroc şi devine șef de echipă, 
ceea ce este deja bine. În cele din urmă, câştigă doar un salariu modest şi nu 
este niciodată în stare să câștige salariul unui demnitar sau al unei persoane 
bogate, cum au cerut părinţii lui. Aceştia vor mereu ca el să ajungă departe, 
să câştige o mulţime de bani, să devină demnitar, astfel încât să se scalde în 
lumina succesului alături de el. Nu s-au aşteptat niciodată ca, în această 
viaţă, soarta lui să fie tot a unui lucrător obişnuit, deși s-a descurcat atât de 
bine la şcoală și a fost atât de ascultător, deşi au plătit atât de multe prețuri 
pentru el şi deşi a mers la facultate după ce a crescut. Dacă ar fi putut 
anticipa acest lucru, nu s-ar fi zbătut atât de mult la acea vreme. Dar pot 
evita părinții să se zbată? (Nu.) Părinţii îşi vând casele, pământul, bunurile 
familiei şi unii îşi vând chiar un rinichi pentru ca odraslele lor să poată 
merge la universități renumite. Când copilul nu este de acord cu acest lucru, 
mama îi spune: „Am doi rinichi. Dacă pierd unul, îmi rămâne celălalt. Sunt 
deja bătrână, am nevoie de un singur rinichi.” Ce simte copilul ei la auzul 
acestor cuvinte? „Chiar dacă înseamnă că n-am să merg la facultate, nu te 
pot lăsa să-ți vinzi rinichiul.” La care mama spune: „Nu ai să mergi? Eşti un 


copil neascultător şi lipsit de respect! De ce-mi vând rinichiul? Nu ca să 


reușeşti tu în viitor?” Copilul este emoționat auzind aceasta și îşi spune: 
„Mama poate să-şi vândă rinichiul atunci. N-am s-o dezamăgesc.” În cele 
din urmă, mama chiar face asta — renunţă la un rinichi în schimbul viitorului 
copilului ei — şi, în final, copilul devine doar un lucrător şi nu are succes. 
Aşadar, mama şi-a vândut un rinichi şi tot ce a primit la schimb a fost un 
lucrător — este adecvat? (Nu.) În cele din urmă, mama vede acest lucru și 
spune: „Eşti sortit să fii doar un lucrător. Dacă aș fi ştiut mai devreme, n-aş 
fi vândut un rinichi ca să te trimit la facultate. Puteai să devii pur şi simplu 
un lucrător, nu-i aşa? Ce rost a avut să mergi la facultate?” Este prea târziu! 
Cine a făcut-o să se poarte așa nesăbuit atunci? Cine a făcut-o să se bucure 
la gândul că fiul ei va deveni un demnitar și va câștiga mulți bani? A fost 
orbită de lăcomie, a meritat asta! A plătit atât de multe preţuri pentru 
copilul ei, dar îi datorează copilul ceva? Nu. A plătit acele preţuri de 
bunăvoie şi a primit ce a meritat! Chiar dacă ar fi vândut doi rinichi, ar fi 
fost din proprie inițiativă. Pentru a-şi trimite copiii la universități 
prestigioase, unii oameni îşi vând corneele, unii îşi vând sângele, iar alții 
sacrifică tot ce au și vând bunurile familiei, dar merită? De parcă ar crede că 
vânzarea unui pic de sânge sau a unui organ poate decide viitorul unei 
persoane şi îi poate schimba soarta. Este posibil? (Nu.) Oamenii sunt atât de 
nesăbuiţi! Caută beneficii rapide, sunt orbiţi de prestigiu şi profit. Îşi spun 
mereu: „Ei bine, așa e viața mea” şi, prin urmare, îşi pun speranțele în copiii 
lor. Înseamnă asta că soarta copiilor lor va fi în mod sigur mai bună decât a 
lor? Că aceştia vor reuşi să ajungă departe? Că vor fi diferiți? Cum pot 
oamenii să fie atât de nesăbuiți? Doar pentru că au aşteptări mari de la 
copiii lor, cred că aceştia vor fi cu siguranță mai buni decât alţii și se vor 
ridica la înălțimea așteptărilor lor? Soarta oamenilor nu e decisă de părinții 
lor, ci de Dumnezeu. E de la sine înţeles că niciun părinte nu dorește să-și 


vadă copiii devenind cerşetori, dar, chiar şi aşa, nu trebuie să insiste ca 


aceştia să ajungă departe și să devină demnitari sau oameni de vază din 
clasa superioară a societăţii. La ce bun să facă parte din clasa superioară a 
societății? La ce bun să ajungă departe? Acelea sunt nişte mocirle, nu sunt 
lucruri bune. E un lucru bun să devii o celebritate, o figură de vază, un 
supraom sau o persoană cu funcţie şi statut? Viaţa e cea mai confortabilă 
când eşti un om obişnuit. Ce e greşit în a duce o viaţă puţin mai săracă, mai 
grea şi istovitoare, cu mâncare şi haine puţin mai rele? Cel puţin un lucru e 
garantat: întrucât nu trăieşti printre tendinţele sociale ale clasei superioare a 
societății, măcar vei păcătui mai puţin şi vei face mai puţine lucruri 
potrivnice lui Dumnezeu. Ca persoană obişnuită, nu te vei confrunta cu 
ispite atât de mari sau dese. Deși viaţa ta va fi puţin mai grea, măcar nu vei 
fi obosit în spiritul tău. Gândește-te la următoarele: ca lucrător, nu trebuie să 
al grijă decât să-ți asiguri cele trei mese pe zi. Lucrurile stau diferit când 
eşti funcționar. Trebuie să te lupţi şi nu vei ști când va veni ziua în care 
funcţia ta nu mai este sigură. Şi nu se va opri aici; oamenii pe care i-ai jignit 
te vor căuta să-și regleze conturile şi vei fi pedepsit de ei. Viaţa e foarte 
obositoare pentru celebrități, persoanele de seamă și cele bogate. Bogaţii se 
tem mereu că nu vor fi la fel de bogaţi în viitor şi că nu vor fi în stare să 
meargă mai departe dacă se întâmplă asta. Celebrităţile îşi fac mereu griji că 
aura lor va dispărea şi vor întruna să şi-o protejeze, temându-se că vor fi 
eliminaţi de această eră şi de tendinţe. Vieţile lor sunt atât de istovitoare! 
Părinții nu-şi dau niciodată seama de aceste lucruri și vor mereu să-şi 
împingă copiii în miezul acestei lupte, trimiţându-i în aceste gropi cu lei şi 
mocirle. Chiar au părinții intenţii bune? Dacă spun că nu au intenţii bune, 
nu veți fi dispuși să auziţi asta. Dacă spun că aşteptările părinților voştri vă 
afectează negativ în multe moduri, sunteți dispuşi să recunoașteţi asta? 
(Da.) Vă afectează destul de profund, nu-i așa? Unii dintre voi nu sunteţi 


dispuşi să recunoașteţi, spunând: „Părinţii mei vor ce este bine pentru 


mine.” Spui că părinţii tăi vor ce este bine pentru tine — unde anume sunt 
acele lucruri bune? Părinţii tăi vor ce este bine pentru tine, dar câte lucruri 
pozitive te-au ajutat să înţelegi? Părinţii tăi vor ce este bine pentru tine, dar 
câte dintre gândurile și opiniile tale incorecte şi indezirabile au corectat? 
(Niciuna.) Aşadar, îţi dai seama acum de aceste lucruri? Simţi că aşteptările 


părinților sunt nerealiste, nu-i aşa? 


Disecând esenţa așteptărilor părinților de la copiii lor, putem vedea că 
acestea sunt egoiste, contrare umanității şi că, în plus, nu au nicio legătură 
cu responsabilităuile părinților. Când le impun copiilor diverse așteptări și 
cerințe, părinții nu-şi îndeplinesc responsabilitățile. Deci, care sunt 
„responsabilitătile” lor? Responsabilităuile de bază pe care se cuvine să le 
îndeplinească părinți sunt să-şi înveţe copiii să vorbească, instruindu-i să 
fie mărinimoşi şi să nu fie oameni răi şi îndrumându-i într-o direcție 
pozitivă. Acestea sunt cele mai importante responsabilităţi ale lor. În plus, 
ar trebui să-şi sprijine copiii în studierea oricărui tip de cunoştinţe, talente şi 
altele asemenea care li se potrivesc, în funcție de vârsta lor, de cât de mult 
pot asimila şi de calibrul şi interesele lor. Părinţii uşor mai buni își vor ajuta 
copiii să înțeleagă faptul că oamenii sunt creați de Dumnezeu și că El există 
în acest univers, îndrumându-i să se roage şi să citească din cuvintele lui 
Dumnezeu, spunându-le unele poveşti din Biblie şi sperând că Îl vor urma 
pe Dumnezeu şi îşi vor realiza datoria de ființă creată după ce vor creşte, în 
loc să urmărească tendinţe lumești, să devină blocaţi în diverse relații 
interpersonale complicate şi să fie distruși de diferitele tendinţe ale acestei 
lumi şi societăți. Responsabilitățile care se cuvine să fie îndeplinite de 
părinți nu au nicio legătură cu aşteptările lor. Responsabilitățile pe care ar 
trebui să le îndeplinească în rolul lor de părinți sunt de a le oferi copulor 
îndrumări pozitive şi sprijin adecvat înainte ca aceștia să devină adulți, 


precum şi să se îngrijească prompt de ei în viețile lor trupeşti în ceea ce 


priveşte mâncarea, îmbrăcămintea, locuinţa sau momentele în care se 
îmbolnăvesc. În cazul în care copiii se îmbolnăvesc, părinţii ar trebui să 
trateze orice boală ce trebuie tratată; nu ar trebui să îşi neglijeze copiii sau 
să le spună: „Mergi în continuare la școală, studiază în continuare — nu poţi 
să rămâi în urmă la cursuri. Dacă rămâi prea mult în urmă, nu ai să mai poţi 
recupera.” Când copiii au nevoie să se odihnească, părinţii ar trebui să-i lase 
să se odihnească; când copii sunt bolnavi, părinții trebuie să-i ajute să-și 
revină. Acestea sunt responsabilitățile părinților. Pe de o parte, trebuie să 
aibă grijă de sănătatea fizică a copiilor lor; pe de altă parte, trebuie să-și 
sprijine, educe şi ajute copiii în ceea ce priveşte sănătatea mintală. Acestea 
sunt responsabilitățile pe care se cuvine să le îndeplinească părinţii, în loc 
să le impună copiilor așteptări sau cerinţe nerealiste. Părinții trebuie să-şi 
îndeplinească responsabilitățile atât în ceea ce priveşte nevoile mintale ale 
copiilor, cât şi lucrurile de care au nevoie aceştia în viețile lor fizice. Părinții 
nu ar trebui să-și lase copiii să îngheţe de frig iarna şi ar trebui să le 
transmită cunoştinţe generale de viaţă, de exemplu, în ce situaţii pot răci, că 
ar trebui să mănânce mâncare caldă, că îi va durea stomacul dacă mănâncă 
mâncare rece și că n-ar trebui să se expună în mod neglijent la vânt sau să 
se dezbrace în locuri unde îi trage curentul când vremea este rece, ajutându- 
i astfel să înveţe cum să-şi protejeze sănătatea. În plus, când în tinerele lor 
minţi apar nişte idei infantile, imature, despre viitorul lor sau unele gânduri 
extreme, părinţii trebuie să le ofere prompt îndrumări corecte imediat ce le 
descoperă, în loc să le reprime forțat; ar trebui să-i încurajeze pe copii să-și 
exprime ideile şi să le dea frâu liber, astfel încât problema să poată fi 
rezolvată cu adevărat. Asta înseamnă îndeplinirea responsabilităuilor lor. 
Într-un anumit sens, îndeplinirea responsabilităţilor de părinte înseamnă să- 
şi îngrijească copiii; în alt sens, înseamnă să-şi îndrume și să-şi corecteze 


copiii, să le ofere îndrumări privind gândurile și opiniile corecte. De fapt, 


responsabilitătile pe care ar trebui să le îndeplinească părinții nu au nicio 
legătură cu aşteptările pe care le au de la urmașii lor. Poţi spera că, după ce 
vor creşte, copiii tăi vor fi sănătoşi fizic şi vor avea umanitate, conştiinţă şi 
rațiune sau poţi spera să-ți arate respect filial, dar n-ar trebui să speri ca 
aceştia să devină vreun fel de celebrități sau persoane de vază când vor fi 
mari şi, cu atât mai puţin, să le spui frecvent: „Priveşte cât de ascultător este 


mp? 


Xiaoming, copilul vecinilor!” Copiii tăi sunt copiii tăi — responsabilitatea ta 
nu este să le spui cât de grozav este vecinul lor Xiaoming sau să-i faci să 
învețe de la vecinul lor Xiaoming. Nu e ceva ce-ar trebui să facă un părinte. 
Fiecare persoană e diferită. Oamenii sunt diferiți în ceea ce priveşte 
gândurile, opiniile, interesele, hobbyurile, calibrul şi personalitățile lor şi în 
funcție de esența umanității lor, bună sau rea. Unii oameni sunt adevărate 
mori stricate, în timp ce alții sunt introvertiți din fire şi nu-i deranjează să 
nu scoată niciun cuvânt o zi întreagă. Prin urmare, dacă părinții îşi doresc 
să-şi îndeplinească responsabilitățile, ar trebui să încerce să înţeleagă 
personalitățile, firile, interesele şi calibrul copiilor lor, precum şi nevoile 
umanității lor, în loc să transforme propriile lucruri pe care le urmăresc 
drept adulți privind lumea, prestigiul şi profitul în aşteptări de la copiii lor, 
impunându-le aceste lucruri referitoare la prestigiu, profit și lume care 
provin din societate. Părinții denumesc aceste lucruri folosind numele 
plăcut de „aşteptări de la copiii lor”, dar, în realitate, nu sunt asta. Este clar 
că încearcă să-și împingă copiii în groapa de foc și să-i trimită în braţele 
diavolilor. Dacă eşti cu adevărat un părinte adecvat, ar trebui să-ți 
îndeplineşti responsabilitățile privind sănătatea fizică şi mintală a copiilor 
tăi, în loc să-ți impui propria voinţă asupra lor înainte să devină adulți, 
forțând tinerele lor minţi să suporte lucruri pe care n-ar trebui să le suporte. 
Dacă îi iubeşti şi îi prețuiești cu adevărat şi chiar vrei să-ți îndeplinești 


responsabilitățile față de ei, ar trebui să te îngrijeşti de trupul lor fizic şi să 


te asiguri că sunt sănătoși fizic. Desigur, unii copii sunt firavi din naștere și 
au o sănătate precară. Dacă părinți chiar au condițiile necesare, le pot da 
mai multe suplimente nutritive sau pot consulta un doctor în medicină 
chinezească tradițională sau un nutriționist, oferindu-le acestor copii puțină 
îngrijire suplimentară. În plus, la fiecare vârstă a copiilor lor înainte de a 
deveni adulți, din fragedă pruncie şi copilărie până în adolescenţă, părinții 
ar trebui să acorde puţin mai multă atenție schimbărilor de personalitate și 
interese ale copiilor, precum şi nevoilor acestora în ceea ce privește 
explorarea umanității lor, dând dovadă de puţin mai multă preocupare. De 
asemenea, ar trebui să le ofere copiilor îndrumare, asistenţă şi aprovizionare 
pozitivă şi umană în privinţa transformărilor psihologice şi a concepțiilor 
lor greşite, precum şi a lucrurilor necunoscute privind nevoile umanității 
lor, folosind cunoştinţele practice, experienţa şi lecţiile pe care le-au 
acumulat ei înşişi trecând prin aceleaşi situații. Apoi ar trebui să-şi ajute 
copiii să crească fără incidente la fiecare vârstă şi să evite căile ocolitoare, 
direcțiile greșite sau derapajele spre extreme. Când minţile lor tinere şi 
confuze sunt rănite sau suferă o lovitură, ar trebui să primească tratament 
prompt, dar şi atenţie, afecțiune, grijă şi îndrumare din partea părinților lor. 
Acestea sunt responsabilitățile pe care ar trebui să le îndeplinească părinții. 
Cât priveşte planurile pe care le au copiii pentru propriul viitor, fie că-și 
doresc să devină profesori, artiști sau funcţionari etc., dacă acestea sunt 
rezonabile, părinții îi pot încuraja și le pot oferi un anumit ajutor și asistenţă 
în funcție de circumstanţele, educaţia, calibrul și umanitatea proprie, de 
circumstanțele familiei lor şi aşa mai departe. Totuşi, părinţii n-ar trebui să 
depăşească sfera posibilităților lor, n-ar trebui să-şi vândă maşinile, casele, 
rinichii sau sângele. Nu e nevoie să facă asta, nu-i aşa? (Da.) Ar trebui doar 
să le dea copiilor un anumit ajutor în măsura posibilităților lor de părinți. 


Dacă un copil spune: „Vreau să merg la facultate”, părinții pot răspunde: 


„Dacă vrei să mergi la facultate, o să te susţin şi n-o să-ţi stau în cale, dar 
familia noastră nu e foarte înstărită. De acum înainte, va trebui să 
economisesc bani în fiecare zi ca să plătesc un an din taxele tale şcolare. 
Când va sosi timpul, dacă am economisit destul, poți merge la facultate. 
Dacă n-am economisit destul, va trebui să găseşti singur o soluţie.” Părinții 
ar trebui să ajungă la acest tip de înţelegere cu copiii lor, punându-se de 
acord și ajungând la un consens și apoi rezolvând problema privind nevoile 
copiilor pentru viitorul lor. Desigur, dacă părinţii nu pot realiza planurile şi 
intențiile pe care le au copiii pentru viitorul lor, nu trebuie să se simtă 
vinovaţi, spunându-şi: „Mi-am dezamăgit copiii, nu sunt capabil şi copiii 
mei au avut de suferit din cauza asta. Copiii altora mănâncă bine, poartă 
haine de firmă, conduc maşini la facultate şi, când merg acasă, călătoresc cu 
avionul. Copiii mei trebuie să meargă cu trenul pe scaune tari — nu-mi 
permit nici măcar să-i trimit la vagonul cuşetă. Mi-am dezamăgit copiii!” 
Nu e nevoie să se simtă vinovaţi, aceasta este situația și, chiar dacă şi-ar 
vinde un rinichi, tot nu le-ar putea oferi acele lucruri şi, prin urmare, ar 
trebui să-şi accepte soarta. Dumnezeu a orchestrat acest tip de mediu pentru 
ei, aşa că acești părinți nu trebuie să se simtă vinovaţi faţă de copiii lor sub 
nicio formă, spunând: „Te-am dezamăgit. Dacă n-o să ne arăţi respect filial 
în viitor, n-o să mă plâng. Suntem incompetențţi și nu ţi-am oferit un mediu 
bun de viață.” Nu e nevoie să spună asta. Părinții trebuie doar să-și 
îndeplinească responsabilităuile având conştiinţa împăcată, făcând tot ce pot 
şi contribuind la sănătatea fizică şi mintală a copiilor lor. Este suficient. 
„Sănătatea” se referă aici doar la faptul că părinţii fac tot posibilul pentru a 
se asigura că odraslele lor au gânduri pozitive, precum şi gânduri și atitudini 
active, înălțătoare şi optimiste faţă de vieţile şi existenţele lor cotidiene. 
Când îi supără ceva, copiii n-ar trebui să aibă accese de furie, să încerce să 


se sinucidă, să le provoace necazuri părinților sau să-i certe aspru, numindu- 


i incapabili şi buni de nimic, oameni care nu sunt în stare să câştige bani şi 
spunându-le: „Uită-te la ali părinți. Conduc maşini frumoase, trăiesc în 
conace, merg în croaziere de lux şi fac excursii în Europa. Acum uită-te la 
noi; nici măcar n-am ieşit din oraşul nostru natal şi n-am mers cu trenul de 


1? 


mare viteză!” Dacă au astfel de accese de furie, cum ar trebui să răspunzi? 
Ar trebui să spui: „Ai dreptate, atât de incompetenti suntem. Te-ai născut în 
această familie și ar trebui să-ți accepți soarta. Dacă eşti capabil, poți 
câştiga singur bani în viitor. Nu fi obraznic cu noi şi nu ne cere să facem 
lucruri pentru tine. Ne-am îndeplinit deja responsabilitățile faţă de tine şi 
nu-ți datorăm nimic. Într-o bună zi, vei deveni părinte şi va trebui să faci şi 
tu asta.” Când vor avea copiii lor, vor afla că părinților nu le este atât de 
uşor să câştige bani ca să se întrețină pe ei înşişi şi pe toți cei din familia lor, 
fie ei tineri sau bătrâni. Pe scurt, ar trebui să-i înveţi unele principii de 
conduită. În situaţia în care copiii tăi pot accepta, ar trebui să ai părtăşie cu 
ei despre credinţa în Dumnezeu și despre calea urmăririi adevărului pentru a 
dobândi mântuirea, precum şi despre unele dintre gândurile și opiniile 
corecte pe care le-ai înţeles de la Dumnezeu. Dacă sunt dispuşi să accepte 
lucrarea lui Dumnezeu și să creadă în El alături de tine, este chiar mai bine. 
Dacă nu au acest tip de nevoie, este suficient doar să-ți îndeplinești 
responsabilitățile față de ei; nu este nevoie să tot turui sau să aduci vorba 
despre unele cuvinte şi doctrine privind credinţa în Dumnezeu ca să le 
predici copiilor tăi. Nu e nevoie să faci asta. Chiar dacă nu cred, atât timp 
cât copiii tăi te susţin, tot puteţi să fiți prieteni buni, să vorbiți şi să discutaţi 
despre orice împreună. N-ar trebui să deveniți inamici sau să ai 
resentimente faţă de ei. La urma urmei, există o legătură de sânge între voi. 
Dacă sunt dispuşi să-şi îndeplinească responsabilitățile față de tine, să-ți 
arate respect filial şi să asculte de tine, poţi să menţii relația de familie cu 


copiii tăi şi să interacționezi cu ei în mod normal. Nu e nevoie să-i blestemi 


sau să-ți cerți întruna aspru copiii deoarece au opinii şi păreri diferite de ale 
tale în privința credinţei. Nu-i nevoie să faci asta. Nu-i nevoie să devii 
irascibil sau să crezi că lipsa de credinţă în Dumnezeu a copiilor tăi este o 
chestiune esențială, de parcă ţi-ai fi pierdut viaţa şi sufletul. Nu e atât de 
grav. Dacă nu cred, au în mod firesc propriile căi pe care au ales să meargă. 
La rândul tău, ai o cale pe care ar trebui să mergi și o datorie pe care ar 
trebui să o îndeplineșşti, iar aceste lucruri nu au nicio legătură cu copiii tăi. 
Dacă aceştia nu cred, nu e nevoie să insiști. Este posibil ca momentul 
potrivit să nu fi sosit sau, pur şi simplu, ca Dumnezeu să nu-i fi ales. Dacă 
El pur şi simplu nu i-a ales, iar tu insiști să-i obligi să creadă, atunci eşti 
ignorant și răzvrătit. Fireşte, dacă Dumnezeu i-a ales, dar momentul potrivit 
nu a sosit și tu le ceri să creadă acum, va fi puţin prea curând. Dacă 
Dumnezeu doreşte să acționeze, nimeni nu poate scăpa de suveranitatea 
Lui. Dacă Dumnezeu a rânduit ca urmașii tăi să creadă, El poate realiza 
acest lucru printr-un cuvânt sau printr-un gând. Dacă nu a rânduit să creadă, 
copiii tăi nu vor fi mişcaţi și, dacă nu sunt mișcaţi, indiferent cât de mult 
vorbeşti, va fi în zadar. Dacă nu au credinţă, nu le eşti dator copulor tăi; 
dacă au credinţă, nu este meritul tău. Nu aşa stau lucrurile? (Ba da.) 
Indiferent dacă ai scopuri comune cu copiii tăi în privinţa credinţei sau dacă 
aveţi aceeași opinie în această privinţă, în orice caz, trebuie doar să-ţi 
îndeplineşti responsabilitățile față de ei. Dacă ţi-ai îndeplinit aceste 
responsabilităţi, nu înseamnă că ai făcut o faptă bună pentru ei şi, dacă 
aceștia nu cred, nu înseamnă că ai vreo datorie față de ei, fiindcă ţi-ai 
îndeplinit responsabilităuile şi asta este tot. Relaţia voastră rămâne 
neschimbată şi poți continua să interacționezi cu copiii tăi ca înainte. Când 
aceştia întâmpină dificultăți, ar trebui să-i ajuţi cât de mult poţi. Dacă ai 
condițiile materiale pentru a-ți ajuta copiii, ar trebui să o faci; dacă ești 


capabil să le corectezi gândurile şi opiniile la nivel psihologic sau mintal și 


să le oferi o anumită îndrumare și ajutor, îngăduindu-le să-și depăşească 
dilemele, atunci este destul de bine. În concluzie, ce ar trebui să facă 
părinții înainte ca odraslele lor să ajungă adulți este să-şi îndeplinească 
responsabilitătile de părinți, aflând ce vor copiii să facă şi care sunt 
interesele şi aspiraţiile lor. Dacă aceştia vor să omoare oameni, să dea foc la 
lucruri sau să comită infracțiuni, părinții lor ar trebui să-i disciplineze serios 
sau chiar să-i pedepsească, dar dacă sunt copii ascultători, nu diferă de 
ceilalți copii obișnuiți şi sunt cuminţi la școală, făcând tot ce le spun părinții 
să facă, atunci părinţii lor trebuie doar să-şi îndeplinească responsabilitățile 
faţă de ei. Pe lângă îndeplinirea responsabilităţilor, acele aşa-zise așteptări, 
cerințe şi gânduri legate de viitorul lor sunt toate de prisos. De ce spun că 
sunt de prisos? Soarta fiecărei persoane este orânduită de Dumnezeu şi nu 
poate fi decisă de părinţii săi. Indiferent ce aşteptări au părinţii de la copiii 
lor, este imposibil să se realizeze toate în viitor. Aceste aşteptări nu pot 
determina viitorul sau viețile copiilor lor. Oricât de mari sunt aşteptările 
părinților de la copiii lor sau cât de importante sunt sacrificiile sau preţurile 
pe care le oferă ei pentru acele aşteptări, totul este în zadar; aceste lucruri 
nu pot influenţa viitorul sau viețile copiilor. Prin urmare, părinții n-ar trebui 
să facă lucruri nesăbuite. N-ar trebui să facă sacrificii inutile pentru copiii 
lor înainte ca aceştia să devină adulți şi, bineînţeles, n-ar trebui să se simtă 
atât de stresaţi în această privinţă. Creşterea copiilor înseamnă că părinții 
învaţă şi dobândesc totodată diverse tipuri de experienţe trecând prin 
diferite medii şi apoi le permit treptat copiilor să culeagă beneficiile 
acestora. Asta este tot ce trebuie să facă părinţii. Cât despre viitorul copiilor 
şI viitoarele lor căi în viaţă, aceste lucruri nu au nicio legătură cu aşteptările 
părinților. Cu alte cuvinte, aşteptările părinților tăi nu-ţi pot decide viitorul. 
Dacă părinţii au aşteptări mari de la tine sau se așteaptă la lucruri măreţe 


din partea ta, nu înseamnă că vei fi capabil să prosperi și să trăieşti bine şi, 


dacă părinții tăi nu au așteptări de la tine, nu înseamnă că vei deveni un 
cerşetor. Nu există neapărat o legătură între aceste lucruri. Spuneţi-Mi, sunt 
ușor de înțeles aceste subiecte despre care am avut părtăşie? Le este 
oamenilor uşor să realizeze aceste lucruri? Sunt dificile? Părinții trebuie 
doar să-şi îndeplinească responsabilitățile față de copiii lor, să-i crească şi 
să-i facă adulți. Nu e nevoie să-i crească transformându-i în indivizi 
talentați. Este uşor de realizat acest lucru? (Da.) Este un lucru ușor de făcut 
— nu este nevoie să-ți asumi vreo responsabilitate pentru viitorul sau viaţa 
copiilor tăi, să elaborezi vreun plan pentru ei sau să anticipezi ce fel de 
oameni vor deveni, ce fel de vieți vor avea în viitor, ce cercuri sociale vor 
frecventa mai târziu, cum va fi în viitor calitatea vieţii lor sau ce tip de 
statut vor avea printre oameni. Nu eşti obligat să anticipezi sau să controlezi 
aceste lucruri; trebuie doar să-ți îndeplineşti responsabilitățile de părinte. 
Atât este de uşor. Când copiii tăi ajung de vârstă școlară, ar trebui să găseşti 
o şcoală şi să-i înscrii acolo, să le plăteşti taxele școlare când este nevoie şi 
să plăteşti pentru orice au nevoie la şcoală. Este suficient doar să 
îndeplineşti aceste responsabilități. Referitor la ceea ce mănâncă şi poartă 
pe parcursul anului, trebuie doar să ai grijă de corpul lor fizic în funcție de 
circumstanţe. Nu lăsa ca o boală să rămână netratată înainte ca aceştia să 
devină adulți, când nu înțeleg cum să-și îngrijească propriul corp. 
Corectează-le prompt defectele şi obiceiurile proaste, ajută-i să dezvolte 
obiceiuri de viață bune şi apoi sfătuiește-i și îndrumă-le minţile, asigurându- 
te că nu derapează spre extreme. Dacă le plac unele lucruri rele din lume, 
dar poți vedea că sunt copii buni și că doar au fost influenţaţi de tendinţele 
rele ale lumii, ar trebui să-i corectezi cu promptitudine şi să-i ajuţi să-și 
corecteze defectele şi obiceiurile proaste. Acestea sunt responsabilitățile pe 
care ar trebui să le îndeplinească părinții şi funcțiile pe care se cuvine să le 


servească. Părinții n-ar trebui să-şi împingă copiii spre tendinţele societății 


şi nici să-i facă să suporte prea devreme diverse tipuri de presiune, pe care 
doar adulții trebuie să le suporte, atunci când n-au devenit încă adulți. 
Părinţii n-ar trebui să facă așa ceva. Sunt lucruri atât de simplu de realizat, 
dar unii oameni nu le pot realiza. Întrucât acei oameni nu pot renunţa la 
urmărirea prestigiului și profitului lumesc sau la tendinţele rele ale lumii şi 
întrucât se tem să nu fie eliminaţi, înainte ca urmașii lor să ajungă la vârsta 
adultă, îi obligă să se integreze în societate foarte timpuriu şi să se adapteze 
la societate foarte rapid la nivel mental. Dacă au astfel de părinţi, copiii sunt 
ghinioniști. Indiferent de metodele sau pretextele pe baza cărora părinții lor 
îi iubesc, îi preţuiesc şi plătesc preţuri pentru ei, pentru copiii din astfel de 
familii, acestea nu sunt neapărat lucruri bune — ba chiar se poate spune că 
sunt, într-un fel, dezastre. Aceasta deoarece, dincolo de aşteptările lor 
părintești, ce atrag acei părinți asupra tinerelor minţi ale copiilor lor este 
devastarea. Cu alte cuvinte, aşteptările acelor părinți nu sunt, de fapt, ca 
urmaşii lor să aibă minţi și corpuri sănătoase, sunt doar aşteptări ca aceştia 
să-şi găsească locul în societate și să nu fie eliminaţi. Scopul așteptărilor de 
la copiii lor este ca aceștia să ducă o viaţă bună sau să fie superiori altor 
oameni, să nu devină cerşetori, să nu fie discriminați sau agresați de alții şi 
să se integreze în tendințele rele şi în grupurile rele de oameni. Sunt acestea 
lucruri bune? (Nu.) Prin urmare, nu e nevoie să aveţi în suflet aceste tipuri 
de aşteptări părintești. Dacă părinții tăi au avut cândva aceste tipuri de 
aşteptări de la tine sau dacă au plătit multe preţuri pentru a-şi realiza 
aşteptările de la tine, aşa încât te simți îndatorat lor şi intenționezi să-ți 
petreci întreaga viață răsplătindu-i pentru preţurile pe care le-au plătit 
pentru tine, dacă ai acest tip de idee și dorinţă, ar trebui să renunți la ea 
astăzi. Nu le datorezi nimic; mai degrabă părinții tăi sunt cei care te-au 
distrus şi te-au mutilat. Nu doar că nu au reușit să-și îndeplinească 


responsabilitățile de părinți, ci, dimpotrivă, te-au rănit, au provocat diverse 


răni tinerei tale minţi şi ți-au lăsat o multitudine de amintiri și impresii 
negative. Pe scurt, astfel de părinţi nu sunt părinți buni. Dacă în modul în 
care te-au educat, te-au influențat şi ți-au vorbit înainte să ajungi adult, 
părinții tăi au sperat mereu să studiezi din greu, să ai succes și să nu ajungi 
în cele din urmă un lucrător, să ai cu certitudine perspective bune, să devii 
mândria şi bucuria lor şi să le aduci onoare şi glorie, atunci, chiar de astăzi, 
se cuvine să te eliberezi de aşa-zisa lor bunătate și nu mai este nevoie să-i ai 
la inimă. Nu este așa? (Ba da.) Acestea sunt așteptările pe care le au părinții 


de la urmaşii lor înainte ca aceştia să ajungă la vârsta adultă. 


Natura aşteptărilor părinților de la copiii lor rămâne neschimbată după 
ce aceştia devin adulți. Deşi copiii lor adulți pot gândi independent şi 
comunică, vorbesc şi discută cu ei despre lucruri din starea şi perspectiva 
unui adult, părinţii încă nutresc aceleași așteptări de la copiii lor din 
perspectiva unui părinte. Aşteptările lor se transformă din aşteptări de la un 
copil care nu a ajuns la vârsta adultă la așteptări de la un adult. Deşi 
aşteptările părintești de la adulți diferă de cele de la copii, întrucât sunt 
oameni obişnuiţi, corupți, şi membri ai societății și ai lumii, părinții încă 
nutresc aceleași tipuri de aşteptări de la copiii lor. Ei speră că lucrurile vor 
decurge fără probleme pentru copiii lor la serviciu, că aceştia vor avea 
căsnicii fericite şi familii perfecte, vor primi creşteri salariale și promovări, 
vor dobândi recunoaşterea şefilor şi că totul va merge ca pe roate la locul 
lor de muncă, fără să întâmpine vreo dificultate. Care este rostul acestor 
aşteptări? (Sunt inutile.) Sunt inutile, sunt de prisos. Părinţii cred că îți pot 
citi mintea deoarece te-au crescut şi te-au susţinut şi, în consecinţă, cred că 
ştiu totul despre ce gândeşti, ce vrei şi cum este personalitatea ta, chiar dacă 
acum ești adult. Şi în ciuda faptului că eşti un adult independent şi că poți 
câştiga bani cu care să te întreţii, ei simt că încă te pot controla şi că încă au 


dreptul să vorbească, să se implice, să decidă, să intervină sau chiar să 


domine în orice are legătură cu tine. Altfel spus, cred că pot avea ultimul 
cuvânt. De exemplu, când vine vorba de căsătorie, dacă te întâlneşti cu 
cineva, părinții vor spune imediat: „Nu e bună, nu e la fel de educată ca 
tine, nu arată foarte bine şi familia ei trăieşte la ţară. După ce te căsătoreşti 
cu ea, rudele ei de la ţară vor veni în număr mare, nu vor şti să folosească 
toaleta şi vor face mizerie peste tot. În mod sigur nu va fi o viaţă bună 


p? 


pentru tine. Nu merge, nu sunt de acord să te însori cu ea!” Nu înseamnă 
asta că se amestecă? (Ba da.) Nu este de prisos şi dezgustător? (Este de 
prisos.) Fiii şi fiicele încă trebuie să obțină consimțământul părinților lor 
când îşi caută parteneri. Prin urmare, sunt unii copii acum care nici măcar 
nu le spun părinților că şi-au găsit parteneri, doar ca să evite amestecul lor. 
Când părinții îi întreabă: „Ai un partener?”, ei răspund doar: „Nu, încă e 
devreme, sunt încă tânăr, nu mă grăbesc”, dar, de fapt, au parteneri de doi 
sau trei ani deja, doar că nu le-au spus părinților. Şi de ce nu le spun 
părinților? Pentru că părinții vor să se amestece în toate; sunt foarte 
pretenţioşi, aşa că nu le spun despre partenerii lor. Când sunt gata să se 
căsătorească, pur şi simplu îşi duc partenerii direct acasă la părinți și 
întreabă: „Vă daţi consimţământul? Mă căsătoresc mâine. Aşa procedez în 
această chestiune, fie că sunteți sau nu de acord. Dacă nu vă dați 
consimțământul, noi tot ne vom căsători şi vom avea copil.” Acești părinți 
se amestecă prea mult în viaţa copiilor, intervenind chiar și în căsătoriile lor. 
Atât timp cât partenerii pe care îi găsesc copiii lor nu sunt așa cum speră ei, 
dacă nu se înțeleg bine cu ei sau nu sunt pe placul lor, vor încerca să-i 
despartă. Dacă întâmpină rezistență din partea copiilor lor, vor plânge, vor 
face scandal şi vor ameninţa că se sinucid, până în punctul în care copiii lor 
nu vor şti dacă să plângă sau să râdă — nu vor şti ce să facă. Există şi fii şi 
fiice care spun că sunt bătrâni şi nu vor să se căsătorească, iar părinţii lor le 


spun: „Nu e bine. Speram să crești, să te căsătoreşti și să ai copii. Te-am 


văzut crescând și acum vreau să te văd căsătorindu-te şi având copii. Atunci 
o să pot muri împăcat. Dacă nu te căsătoreşti, n-o să-mi pot împlini 
niciodată această dorinţă. N-o să pot muri şi, dacă mor totuşi, n-o să mă duc 
împăcat. Trebuie să te căsătoreşti, grăbește-te şi găsește-ţi un partener. N- 
am nimic împotrivă nici dacă găseşti doar un partener temporar și mi-l 
aduci să-l văd.” Nu înseamnă asta că se amestecă? (Ba da.) Când copiii lor 
adulți trebuie să-şi aleagă parteneri de căsătorie, părinții pot da sfaturi 
adecvate, pot să-şi îndemne copiii sau să-i ajute să-și cerceteze partenerul, 
dar nu ar trebui să intervină, nu ar trebui să-i ajute să ia o decizie. Dacă le 
plac partenerii lor, dacă se înțeleg, dacă au interese similare şi dacă vor fi 
fericiţi împreună pe viitor — copiii lor au propriile sentimente în privința 
acestor lucruri. Părinții nu cunosc în mod neapărat aceste lucruri şi, chiar 
dacă le-ar cunoaște, pot doar să facă sugestii, dar nu trebuie să le împiedice 
pe față sau să se amestece categoric. Ba chiar există unii părinți care spun: 
„Când fiul sau fiica mea își găsește un partener, trebuie să aibă un statut 
social egal cu al familiei mele. Dacă nu are un statut egal şi nutreşte unele 
motive în legătură cu fiul sau fiica mea, nu-i voi lăsa să se căsătorească, va 
trebui să le stric planurile. Dacă vor să intre în casa mea, nu o să-i las!” Este 
adecvată această așteptare? Este rațională? (Nu este rațională.) Aceasta este 
o chestiune importantă în viaţa copiilor lor, este irațional ca părinții să se 
amestece în ea, dar, din perspectiva acestor părinți, este un motiv şi mai 
întemeiat să se amestece în chestiunile importante din viața copiilor lor. 
Dacă aceştia îşi găsesc întâmplător prieteni de sex opus cu care să 
vorbească, părinții nu vor interveni, dar dacă are legătură cu chestiunea 
importantă a căsătoriei, vor considera că trebuie să intervină. Mai mult, unii 
părinți depun mult efort în a-şi spiona copiii, analizând pentru care persoane 
de sex opus au detalii şi informaţii de contact în telefoanele și computerele 


lor, amestecându-se şi pândindu-şi copii până în punctul în care aceştia nu 


au nicio scăpare, nu se pot lupta, nu-i pot contrazice şi nu pot evita acest 
obstacol. Este acesta un mod de comportament potrivit pentru un părinte? 
(Nu.) Dacă părinții îşi fac copiii să se sature de ei, înseamnă că sunt 
deranjanţi, nu-i așa? Ce ar trebui să facă părinții pentru copiii lor adulți este 
să-şi îndeplinească în continuare responsabilitățile şi obligațiile de părinți, 
să-i ajute pe viitoarele lor cărări în viaţă şi să le dea sfaturi, îndemnuri şi 
avertismente rezonabile şi prețioase, astfel încât să nu fie înșelați la muncă 
sau atunci când intră în contact cu diverse tipuri de oameni, evenimente și 
lucruri şi să nu apuce pe căi ocolitoare, să nu dea de necazuri inutile sau 
chiar să fie dați în judecată. Părinții ar trebui să adopte perspectiva unei 
persoane cu experiență şi să le dea copiilor sfaturi și puncte de referință 
utile și valoroase. Cât despre ascultarea sau neascultarea din partea copiilor, 
asta este treaba lor. Părinţii ar trebui doar să-şi îndeplinească 
responsabilităuile. Ei nu pot influenţa cât de multă suferinţă vor cunoaşte 
copiii lor, câtă durere vor îndura sau de câte binecuvântări se vor bucura. În 
cazul în care copiii trebuie să îndure unele necazuri în această viață, iar 
părinții îi învaţă deja lucrurile care trebuie învăţate, dar când li se întâmplă 
ceva, copiii sunt în continuare foarte îndărătnici, atunci trebuie să sufere, 
asta este soarta lor şi părinții nu au de ce să se învinovăţească, nu-i așa? 
(Da.) În unele cazuri, căsniciile oamenilor întâmpină probleme, aceştia nu 
se înțeleg cu partenerii lor şi decid să divorțeze şi, după divorţ, apar dispute 
despre cine va creşte copiii. Părinţii acelor oameni au sperat că totul va 
merge bine pentru ei la serviciu, că vor avea căsnicii fericite şi pline de 
bucurii și că nu vor interveni neînțelegeri sau probleme, dar, în cele din 
urmă, nimic nu a mers aşa cum şi-au dorit ei. Prin urmare, aceşti părinți își 
fac griji pentru copiii lor, vărsând lacrimi, plângându-se la vecinii lor și 
ajutându-şi fiii sau fiicele să găsească avocaţi ca să lupte pentru custodia 


propriilor copii. Există chiar unii părinți care văd că fiicele lor au fost 


nedreptățite şi decid să lupte în numele lor, mergând acasă la soţii acestora 
şi strigând: „De ce mi-ai nedreptăţit fiica aşa? N-o să trec cu vederea 
această insultă!” Ba chiar își aduc cu ei familiile extinse ca să-şi verse furia 
în numele fiicelor lor şi se ajunge la bătaie. Ca urmare, fac un scandal uriaş. 
Dacă n-ar fi venit întreaga familie să facă vâlvă şi tensiunile dintre soț şi 
soție s-ar fi domolit încet, după ce s-ar fi calmat aceştia, probabil că n-ar fi 
divorţat, dar fiindcă acești părinți au făcut scandal, s-a transformat într-o 
problemă uriașă; căsnicia lor destrămată nu a putut fi reparată și s-a format 
o ruptură. În final, au făcut atât de mult caz, încât căsniciile copiilor lor nu 
au decurs fără probleme, iar aceşti părinţi au fost nevoiţi să se îngrijoreze şi 
în privinţa asta. Spuneţi-Mi, a meritat deranjul? Ce rost a avut să se implice 
în acele lucruri? Fie că e vorba de căsătoria sau de serviciul copiilor lor, toți 
părinții cred că au o mare răspundere: „Trebuie să mă implic, trebuie să 


bi 


urmăresc şi să observ îndeaproape această chestiune.” Observă dacă 
mariajul copiilor lor este fericit sau nu, dacă este vreo problemă în ceea ce 
priveşte afecțiunea lor și dacă fiii sau ginerii lor au aventuri. Unii părinți îşi 
bagă nasul, critică sau chiar complotează în privinţa diverselor aspecte ale 
vieţii copiilor lor pentru a-și satisface orice aşteptare au de la căsătoriile 
copiilor sau privind diverse alte lucruri, iar asta afectează grav cursul 
normal al vieții şi serviciul copiilor lor. Nu sunt detestabili astfel de părinți? 
(Ba da.) Mai mult, unii părinți se amestecă în stilul şi obiceiurile de viaţă 
ale copiilor lor şi, când n-au nimic de făcut, merg acasă la copii să vadă 
cum se descurcă nurorile lor, să verifice dacă acestea trimit în secret daruri 
sau bani familiilor lor sau dacă au aventuri cu alţi bărbaţi. Copiii lor găsesc 
că aceste acțiuni sunt de-a dreptul dezgustătoare şi josnice. Dacă părinții 
continuă aşa, copiilor li se va părea ceva josnic şi dezgustător, aşa că este 
foarte clar că aceste acțiuni sunt iraționale. Desigur, dacă privim lucrurile 


din altă perspectivă, aceste acțiuni sunt şi imorale şi lipsite de umanitate. 


Indiferent ce tip de așteptări au părinții de la copiii lor, după ce aceştia 
devin adulți, părinții n-ar trebui să se implice în cercurile lor personale sau 
profesionale sau în familiile lor şi, cu atât mai puţin, să încerce să intervină 
sau să controleze diferite aspecte ale vieţii lor. Există chiar unii părinți care 
iubesc cu adevărat banii şi le spun copiilor lor: „Ca să faci rapid mai mulți 
bani, va trebui să-ţi extinzi afacerea. Uită-te la copilul lui cutare, şi-a extins 
afacerea — şi-a transformat micul magazin într-unul mare, apoi a 
transformat acel magazin mare într-o franciză şi acum părinţii lui au şansa 
să mănânce şi să bea bine alături de el. Trebuie să câştigi mai mulţi bani. 
Câştigă mai mulți bani şi deschide mai multe magazine, atunci o să ne 
putem scălda împreună în gloria ta.” Indiferent de dificultățile sau dorinţele 
copiilor lor, ei vor doar să-şi satisfacă propriile preferinţe şi dorințe egoiste; 
vor doar să se folosească de copiii lor ca să câştige mulţi bani și să-și atingă 
scopul de a se bucura de plăceri trupeşti. Toate acestea sunt lucruri pe care 
părinții n-ar trebui să le facă. Aceste lucruri sunt imorale şi lipsite de 
umanitate, iar astfel de părinți nu-şi îndeplinesc responsabilitățile. Aceasta 
nu este atitudinea pe care ar trebui să o aibă părinții față de copiii lor adulți. 
În schimb, aceşti părinţi profită de vârsta lor înaintată, amestecându-se în 
viețile, profesiile, căsătoriile şi alte aspecte ale copiilor lor adulți, sub 
pretextul că-şi arată responsabilitatea față de ei. Indiferent cât de capabili 
sunt copiii adulți ai cuiva, cum este calibrul lor, ce tip de statut au în 
societate sau care este venitul lor, aceasta este soarta pe care le-a destinat-o 
Dumnezeu — se află sub suveranitatea Lui. Părinții n-ar trebui să se 
amestece în privinţa tipului de viaţă pe care o duc copiii lor, decât dacă 
aceştia nu merg pe calea cea dreaptă sau dacă încalcă legea, caz în care ar 
trebui să-i disciplineze cu stricteţe, dar, în circumstanţe normale, în care 
aceşti adulți sunt în deplinătatea facultăților mintale şi au capacitatea de a 


trăi şi supravieţui independent, părinții lor ar trebui să păstreze distanţa, 


deoarece copiii lor sunt deja adulți. Dacă aceştia au devenit recent adulți, au 
20 sau 21 de ani şi încă nu cunosc diversele situaţii complexe din societate 
sau cum să se poarte în viață, dacă nu înţeleg cum să socializeze și au 
aptitudini slabe de supravieţuire, atunci părinții ar trebui să le ofere un 
sprijin adecvat, permițându-le să ajungă treptat în punctul în care pot trăi 
independent. Asta înseamnă că îşi îndeplinesc responsabilitatea. Însă 
imediat ce şi-au pus copiii pe calea cea dreaptă, iar aceștia au capacitatea de 
a supravieţui independent, aceşti părinți ar trebui să se retragă. N-ar trebui 
să-şi trateze în continuare copiii de parcă n-ar fi încă adulți sau de parcă ar 
fi deficienți mintal. N-ar trebui să aibă aşteptări nerealiste de la copiii lor 
sau să se amestece în viaţa lor privată ori în atitudinile, punctele de vedere 
şi acțiunile lor privind munca, familia, căsătoria, persoanele și 
evenimentele, sub pretextul că au așteptări de la ei. Dacă fac oricare dintre 


aceste lucruri, înseamnă că nu-şi îndeplinesc responsabilităţile. 


Când fiu şi fiicele lor sunt în stare să supravieţuiască independent, se 
cuvine pur şi simplu ca părinții să dea dovadă de preocupare şi de grija 
necesară în privinţa serviciului, vieții şi familiei lor sau să le ofere sprijin 
adecvat în situaţiile în care aceştia nu pot să ducă la bun sfârşit sau să se 
ocupe de ceva folosindu-și propriile abilități. De exemplu, să spunem că fiul 
sau fiica ta are un bebeluş și atât ei, cât şi soţii lor sunt foarte ocupați la 
muncă. Bebelușul este încă foarte mic şi uneori nu are cine să aibă grijă de 
el. În această situaţie, îţi poţi ajuta fiul sau fiica să aibă grijă de bebeluşul 
său. Aceasta este responsabilitatea unui părinte fiindcă, la urma urmei, este 
sânge din sângele tău şi ar fi mai sigur să te ocupi tu de bebelușul lor decât 
altcineva. Dacă fiul sau fiica ta are încredere în tine să te ocupi de copilul 
său, ar trebui să te ocupi de el. Dacă nu se simte în largul său să-ți 
încredinţeze bebelușul și nu vrea să te ocupi de el sau dacă nu te lasă să te 


ocupi de el deoarece te prețuieşte, din grijă faţă de tine sau de teamă că nu 


eşti suficient de sănătos fizic pentru a face acest lucru, atunci n-ar trebui să- 
i reproşezi. Sunt chiar nişte fii şi fiice care pur şi simplu n-au încredere în 
părinții lor, gândind că aceştia nu se pricep să aibă grijă de un bebeluş, că 
ştiu doar să răsfeţe copiii mici şi nu să-i educe și că nu sunt atenți la 
mâncarea pe care o mănâncă aceştia. Dacă fiul sau fiica ta nu are încredere 
în tine şi nu vrea să-i îngrijeşti copilul, e şi mai bine, ai mai mult timp liber. 
Aceasta se numeşte acord reciproc: părintele şi copilul nu se amestecă în 
viaţa celuilalt şi, totodată, dau dovadă de considerație unul faţă de celălalt. 
Când copiii lor au nevoie de ajutor, atenţie şi grijă, părinții trebuie doar să le 
arate preocuparea şi grija adecvată şi necesară şi să le ofere sprijin financiar, 
la nivel emoţional sau în alte privinţe. De exemplu, să presupunem că un 
părinte are nişte economii sau se descurcă bine la serviciu şi are o sursă de 
venituri. Când copiii lui au nevoie de bani, îi poate ajuta puțin dacă este în 
stare. Dacă nu este în stare, nu este necesar să renunțe la toate bunurile sale 
sau să împrumute bani de la un cămătar ca să-şi ajute copiii. Trebuie doar să 
facă orice este în sfera posibilităților sale pentru a îndeplini 
responsabilitățile pe care le are în baza relaţiei lor de rudenie. Nu e nevoie 
să vândă tot ce are, să-şi vândă rinichii sau sângele sau să muncească până 
la epuizare pentru a-şi ajuta copiii. Viaţa ta îţi aparţine ție, ţi-a fost dăruită 
de Dumnezeu și ai propriile misiuni. Ai această viață pentru a putea 
îndeplini misiunile respective. La rândul lor, copiii tăi au vieţile lor pentru 
a-şi putea încheia căile vieţii lor şi a-şi finaliza misiunile în viaţă, nu ca să-ți 
poată arăta respect filial. Prin urmare, indiferent dacă ai lor copii sunt adulți 
sau nu, viețile părinților le aparțin doar lor, nu le aparţin copiilor lor. Este de 
la sine înţeles că părinţii nu sunt bonele gratuite sau sclavii copiilor lor. 
Indiferent ce aşteptări au părinţii de la copiii lor, nu este cazul să-i lase să le 
dea ordine la întâmplare fără nicio compensație sau să devină servitorii, 


slujnicele sau sclavii copiilor lor. Oricare ar fi sentimentele tale faţă de 


copiii tăi, eşti în continuare o persoană independentă. N-ar trebui să-ți 
asumi responsabilitatea pentru viețile lor de adult ca şi cum ar fi întru totul 
corect să faci asta, doar pentru că sunt copiii tăi. Nu e nevoie să faci asta. 
Sunt adulți; ţi-ai îndeplinit deja responsabilitatea de a-i creşte. E treaba lor 
dacă vor trăi bine sau rău în viitor, dacă vor fi bogaţi sau săraci şi dacă vor 
avea vieţi fericite sau nefericite. Aceste lucruri nu au nicio legătură cu tine. 
Ca părinte, n-ai nicio obligație de a schimba acele lucruri. Dacă vieţile lor 
sunt nefericite, nu eşti obligat să spui: „Eşti nefericit — o să mă gândesc cum 
pot să remediez acest lucru, o să vând tot ce am, o să-mi folosesc toată 
energia vieţii ca să te fac fericit.” Nu e necesar să faci asta. Trebuie doar să- 
ti îndeplineșşti responsabilitățile, asta-i tot. Dacă vrei să-i ajuţi, îi poţi întreba 
de ce sunt nefericiți şi îi poți ajuta să înţeleagă problema la nivel teoretic și 
psihologic. Dacă îți acceptă ajutorul, e şi mai bine. Dacă nu, trebuie doar să- 
ti îndeplinești responsabilităţile de părinte şi nimic mai mult. În situaţia în 
care copiii tăi vor să sufere, este treaba lor. Nu ai de ce să te îngrijorezi sau 
să te superi din cauza asta şi nici de ce să nu poţi mânca sau dormi cum 
trebuie. Să procedezi astfel ar fi excesiv. De ce ar fi excesiv? Pentru că sunt 
adulți. Ar trebui să înveţe să gestioneze singuri tot ce întâmpină în viețile 
lor. Dacă ești îngrijorat pentru ei, este doar afecțiune; dacă nu ești îngrijorat 
pentru ei, nu înseamnă că nu ai inimă sau că nu ti-ai îndeplinit 
responsabilităuile. Sunt adulţi, iar adulții se cuvine să se confrunte cu 
probleme de adulţi şi să se ocupe de tot ceea ce cade în sarcina adulților. N- 
ar trebui să se bazeze pe părinţii lor pentru tot. Desigur, părinții n-ar trebui 
să-şi asume responsabilitatea pentru bunul mers al slujbelor, carierelor, 
familiilor sau căsătoriilor copiilor lor după ce aceştia devin adulți. Poţi fi 
preocupat de aceste lucruri şi poţi întreba de ele, dar nu e nevoie să ţi le 
asumi în totalitate, legând copiii cu lanţuri de tine, luându-i cu tine oriunde 


mergi, privindu-i oriunde mergi și gândindu-te la ei: „Oare mănâncă bine 


astăzi? Sunt fericiţi? Le merge bine la serviciu? Îi apreciază şeful? Îi iubeşte 
soţul sau soția lor? Sunt copiii lor ascultători? Primesc copiii note bune?” 
Ce legătură au aceste lucruri cu tine? Copiii tăi își pot rezolva problemele, 
n-ai de ce să te implici. De ce întreb ce legătură au aceste lucruri cu tine? 
Prin asta, vreau să spun că acele lucruri nu au nicio legătură cu tine. Ţi-ai 
îndeplinit responsabilitățile faţă de copiii tăi, i-ai crescut până au ajuns 
adulți, așa că ar trebui să te retragi. După ce faci asta, nu înseamnă că nu vei 
avea nimic de făcut. Sunt încă atât de multe lucruri pe care se cuvine să le 
faci. Când vine vorba de misiunile pe care trebuie să le duci la bun sfârșit în 
această viaţă, pe lângă creşterea copiilor tăi până devin adulți, ai și alte 
misiuni de îndeplinit. Pe lângă faptul că eşti părinte pentru copiii tăi, eşti și 
o ființă creată. Ar trebui să vii înaintea lui Dumnezeu şi să-ţi accepţi datoria 
de la El. Care este datoria ta? Ai finalizat-o? Te-ai dedicat ei? Ai păşit pe 
calea mântuirii? Acestea sunt lucrurile la care ar trebui să te gândești. 
Lucruri precum unde vor merge copiii tăi după ce devin adulți, cum vor fi 
viețile lor, cum vor fi circumstanţele lor, dacă vor fi fericiți şi veseli nu au 
nicio legătură cu tine. Copiii tăi sunt deja independenți, atât la exterior, cât 
şi mental. Ar trebui să-i lași să fie independenți, să le dai drumul și să nu 
încerci să-i controlezi. Fie că este vorba de latura exterioară a lucrurilor, de 
afecțiune sau de relaţiile de rudenie, ţi-ai îndeplinit deja responsabilitățile și 
nu mai există nicio relaţie între tine și copiii tăi. Nu există nicio relație între 
misiunile lor și misiunile tale și nici între căile pe care merg ei în viaţă şi 
aşteptările tale. Aşteptările tale de la ei şi responsabilitățile tale față de ei au 
ajuns la sfârşit. Fireşte, n-ar trebui să ai aşteptări de la ei. Ei sunt ei și tu eşti 
tu. În situaţia în care copiii tăi nu se căsătoresc, sunteţi indivizi complet 
neasociați și independenţi în ceea ce priveşte soarta şi misiunile voastre. 
Dacă se căsătoresc și își întemeiază familii, familiile voastre sunt complet 


neasociate. Copiii tăi au propriile obiceiuri şi stiluri de viață, au propriile 


nevoi privind calitatea vieții lor, iar tu ai obiceiurile tale de viaţă şi nevoile 
tale privind calitatea vieții. Tu ai calea ta în viaţă, iar ei au căile lor în viaţă. 
Tu ai misiunile tale, iar ei au misiunile lor. Desigur, ai credinţa ta, iar ei au 
credinţa lor. În cazul în care credinţa lor constă în bani, prestigiu şi profit, 
atunci sunteţi oameni complet diferiți. Dacă au aceeași credinţă ca tine, 
dacă urmăresc adevărul şi merg pe calea mântuirii, în mod natural sunteți 
tot indivizi complet diferiți. Tu eşti tu şi ei sunt ei. N-ar trebui să interviu în 
ceea ce priveşte căile pe care merg ei. Îi poţi susţine, ajuta şi aproviziona, le 
poți aminti şi îi poţi îndemna, dar nu este nevoie să intervii sau să te implici. 
Nimeni nu poate stabili pe ce tip de cale va merge o altă persoană, ce tip de 
persoană va ajunge să fie sau ce tip de preocupări va avea. Gândiţi-vă la 
următoarele: pe ce bază stau aici, discutând cu voi şi vorbindu-vă despre 
toate aceste lucruri? Pe baza disponibilității voastre de a asculta. Vorbesc 
pentru că sunteți dispuși să-Mi ascultați îndemnurile sincere. Dacă n-aţi fi 
dispuşi să ascultați sau dacă ați pleca, n-aş mai vorbi. Numărul cuvintelor 
pe care le rostesc depinde de disponibilitatea voastră de a le asculta şi de a 
vă folosi timpul şi energia în acest scop. Dacă ai spune: „Nu înţeleg ce spui, 
ai putea să dai mai multe detalii?”, aş face tot posibilul să dau mai multe 
detalii, pentru a vă îngădui să înţelegeți și să-Mi pătrundeţi cuvintele. Când 
te-am așezat pe calea cea dreaptă, te-am adus înaintea lui Dumnezeu și a 
adevărului şi ţi-am îngăduit să înţelegi adevărul şi să urmezi calea lui 
Dumnezeu, sarcina Mea se va încheia. Totuşi, când vine vorba de 
disponibilitatea ta de a-Mi practica sau nu cuvintele după ce le auzi sau pe 
ce tip de cale vei merge, ce tip de viaţă vei alege sau ce vei urmări, aceste 
lucruri nu Mă privesc. Dacă ai spune: „Am o întrebare despre acel aspect al 
adevărului, vreau să caut mai multe despre el”, ţi-aș răspunde răbdător la 
întrebare. Dacă nu ţi-ai dori niciodată să cauţi adevărul, te-aş emonda din 


cauza asta? Nu. Nu te-aş forța să cauţi adevărul, nu te-aş batjocori, nu aş 


râde de tine şi cu siguranţă nu te-aş trata cu o atitudine rece. M-aş purta ca 
înainte. Dacă faci o greşeală în datoria ta sau provoci intenționat o 
perturbare sau o tulburare, am principiile şi metodele Mele de a Mă ocupa 
de tine. Cu toate acestea, ai putea spune: „Nu vreau să Te aud vorbind 
despre aceste lucruri şi nu sunt dispus să accept acele opinii ale Tale. Voi 
continua să-mi îndeplinesc datoria așa cum am făcut mereu.” Atunci nu 
trebuie să încalci principiile sau decretele administrative. Dacă încalci 
decretele administrative, Mă voi ocupa de tine. Dacă însă nu încalci 
decretele administrative şi te poţi comporta adecvat în timp ce trăieşti viața 
bisericească, nu voi interveni asupra ta, chiar dacă nu urmărești adevărul. 
Nu voi interveni când vine vorba de viața ta personală, de ce dorești să 
mănânci, să porţi sau cu care oameni vrei să interacţionezi. Îţi acord 
libertate în aceste privinţe. De ce? Ţi-am vorbit clar despre toate principiile 
şi conținutul referitor la aceste chestiuni. Restul depinde de alegerile tale 
libere. Calea pe care alegi să mergi depinde de tipul de persoană care ești, 
acest lucru este evident. Dacă nu eşti o persoană care iubeşte adevărul, cine 
te-ar putea forţa să-l iubeşti? În cele din urmă, fiecare persoană își va asuma 
responsabilitatea pentru calea pe care merge și pentru rezultatele pe care le 
va avea. Nu e nevoie să-Mi asum responsabilitatea pentru asta. Dacă 
urmăreşti adevărul, o faci de bunăvoie. Dacă nu urmăreșşti adevărul, şi asta 
faci de bunăvoie — nimeni nu te ţine pe loc. Dacă urmăreşti adevărul, 
nimeni nu te va încuraja și nu vei primi un har special sau binecuvântări 
materiale. Doar Îmi realizez și Îmi îndeplinesc responsabilităţile, spunându- 
vă toate adevărurile pe care ar trebui să le înțelegeți şi în care aveți nevoie 
să pătrundeți. Cât priveşte modul în care vă trăiţi viețile în privat, n-am pus 
niciodată întrebări şi n-am fost curios în această privință. Aceasta este 
atitudinea pe care o am. Părinţii ar trebui să se poarte şi ei așa față de copiii 


lor. Adulții au capacitatea de a distinge între bine şi rău. Este treaba lor dacă 


aleg binele sau răul, dacă aleg negrul sau albul, dacă aleg lucrurile pozitive 
sau cele negative — asta depinde de nevoile lor lăuntrice. Dacă esenţa unei 
persoane este rea, aceasta nu va alege lucruri pozitive. Dacă o persoană se 
străduieşte să fie bună și are umanitate, conștiință şi simţul rușinii, va alege 
lucruri pozitive; chiar dacă este puţin lentă în această alegere, în cele din 
urmă va păși pe calea cea dreaptă. Acest lucru este inevitabil. Prin urmare, 
părinții ar trebui să aibă acest tip de atitudine față de copiii lor şi să nu se 
amestece în alegerile acestora. Cerinţele pe care le au unii părinți de la 
copiii lor sunt: „Copiii noştri se cuvine să păşească pe calea cea dreaptă, ar 
trebui să creadă în Dumnezeu, să abandoneze lumea laică şi să renunţe la 
slujbele lor. În caz contrar, când vom intra în Împărăţie, ei nu vor putea să 
intre şi vom fi separați de ei. Ar fi atât de minunat dacă întreaga noastră 
familie ar putea intra împreună în Împărăţie! Am putea fi împreună în 
ceruri, aşa cum suntem aici, pe pământ. Când vom fi în Împărăţie, nu 
trebuie să ne abandonăm unii pe alţii, trebuie să rămânem împreună de-a 
lungul epocilor!” Apoi, se dovedește că odraslele lor nu au credință în 
Dumnezeu, că urmăresc în schimb lucruri lumești şi se străduiesc să câştige 
mulți bani şi să devină foarte bogate; se îmbracă cu haine la modă, fac 
lucruri şi vorbesc despre orice este în tendinţe și nu împlinesc dorinţele 
părinților lor. Ca urmare, aceşti părinți sunt supăraţi, se roagă şi țin post din 
această cauză, postind o săptămână, 10 zile sau două săptămâni și depun 
multe eforturi de dragul copiilor în această privință. Le este deseori atât de 
foame încât ameţesc şi se roagă adesea lui Dumnezeu printre lacrimi, dar, 
oricum s-ar ruga sau oricât de mult efort ar depune, copiii lor sunt de 
neclintit şi nu ştiu să se trezească. Cu cât refuză mai mult copiii să creadă, 
cu atât mai mult îşi spun părinții: „O, nu, am dat greș în privinţa copiilor 
mei, i-am dezamăgit. N-am reuşit să le predic Evanghelia și nu i-am adus cu 


mine pe calea mântuirii. Neghiobii aceia — este calea spre mântuire!” Nu 


sunt neghiobi; pur şi simplu nu au această nevoie. Acești părinți sunt 
neghiobi fiindcă încearcă să-și forţeze copiii pe această cale, nu-i așa? Dacă 
odraslele lor ar avea această nevoie, ar fi necesar ca părinții să vorbească 
despre aceste lucruri? Copiii lor ar ajunge singuri să creadă. Acești părinți 
îşi spun mereu: „Mi-am dezamăgit copiii. l-am încurajat să meargă la 
facultate de când erau mici şi, după ce au mers la facultate, nu s-au întors. 
Urmăresc întruna lucruri lumeşti și, ori de câte ori se întorc, doar vorbesc 
despre serviciu, bani, cine a primit o promovare sau a cumpărat o maşină, 
cine s-a căsătorit cu cineva dintr-o familie bogată, cine a mers în Europa la 
studii aprofundate sau cu bursă şi spun cât de grozave sunt viețile altor 
oameni. De fiecare dată când vin acasă, vorbesc despre aceste lucruri şi eu 
nu vreau să le aud, dar nu pot face nimic în privinţa asta. Orice aş spune ca 
să încerc să-i fac să creadă în Dumnezeu, tot nu vor să asculte.” Drept 
urmare, se ceartă cu copiii lor. Oricând îşi văd copiii, se întunecă la faţă; 
oricând vorbesc cu copiii lor, expresiile lor se amărăsc. Unii copii nu ştiu ce 
să facă şi îşi spun: „Nu ştiu ce e în neregulă cu părinții mei. Dacă nu cred în 
Dumnezeu, nu cred în El şi gata. De ce mă tratează mereu cu atitudinea 
asta? Cu cât crede cineva mai mult în Dumnezeu, cu atât devine o persoană 
mai bună — asta credeam eu. Cum pot credincioşii în Dumnezeu să aibă atât 
de puţină afecțiune pentru familiile lor?” Aceşti părinti sunt atât de 
îngrijorați pentru copiii lor încât sunt pe punctul să le crape un vas de sânge 
şi spun: „Nu sunt copiii mei! Am de gând să tai legăturile cu ei, să-i 
dezmoştenesc!” Spun asta, dar nu este de fapt ceea ce simt. Nu sunt 
nesăbuiţi astfel de părinți? (Ba da.) Vor mereu să controleze şi să acapareze 
totul, vor mereu să pună stăpânire pe viitorul copiilor, pe credinţa lor și pe 
căile pe care merg aceștia. E atât de nesăbuit! Nu este adecvat. În special, 
sunt unii copii care urmăresc lucruri lumești, care sunt promovați în funcții 


de conducere şi câştigă mulți bani. Aceştia aduc acasă mult ginseng, cercei 


şi lănţişoare de aur pentru a le dărui părinţilor, care spun: „Nu vreau aceste 
lucruri. Sper doar să fiți sănătoşi şi să mă urmaţi în credinţa în Dumnezeu. 
Credinţa în Dumnezeu e un lucru atât de minunat!” Iar copiii lor spun: „Nu 
începe cu chestia asta. Am fost promovat şi nici măcar n-ai făcut nimic să 
mă feliciți. Când părinţii altora află despre promovarea copiilor lor, desfac o 
şampanie, ies în oraş la mese festive, dar când eu îți cumpăr lănțişoare și 
cercei, nu eşti fericită. În ce mod te-am dezamăgit? Sunteţi pur şi simplu 
îmbufnați pentru că nu cred în Dumnezeu.” Este corect ca acești părinți să 


A. 


se îmbufneze aşa? Oamenii au preocupări diferite, merg pe căi diferite şi îşi 
aleg singuri aceste căi. Părinţii ar trebui să abordeze corect această 
chestiune. Dacă odraslele tale nu recunosc existența lui Dumnezeu, n-ar 
trebui să le ceri să creadă în El — nu merge niciodată să forțezi lucrurile. 
Dacă nu vor să creadă în Dumnezeu și nu sunt acel tip de persoană, cu cât 
menționezi asta mai mult, cu atât te vor supăra mai tare şi îi vei supăra şi tu 
pe ei — vă veți supăra cu toţii. Dar nu este important că veţi fi amândoi 
supăraţi — cel mai important este că Dumnezeu te va dispreţui şi va spune că 
sentimentele tale sunt prea puternice. Întrucât eşti capabil să plătești preţuri 
atât de mari doar pentru că ai tăi copii nu cred în Dumnezeu și eşti atât de 
supărat din cauză că urmează lucruri lumești, dacă ar fi ca Dumnezeu să ti-i 
ia într-o zi, ce ai face atunci? Te-ai plânge de Dumnezeu? Dacă, în inima ta, 
copiii tăi sunt totul pentru tine, dacă sunt viitorul, speranţa şi viaţa ta, mai 
eşti atunci cineva care crede în Dumnezeu? Nu te va dispreţui El dacă te 
porți aşa? Modul în care te porți este prea lipsit de înţelepciune, 
incompatibil cu principiile și Dumnezeu nu va fi mulţumit de el. Așadar, 
dacă ești înţelept, nu vei face aceste tipuri de lucruri. Dacă ai tăi copii nu 
cred, ar trebui să renunți. Ai adus toate argumentele pe care trebuia să le 
aduci şi ai spus ce trebuia să spui, deci lasă-i să decidă singuri. Păstrează în 


continuare relația pe care o aveai înainte cu copiii tăi. Dacă doresc să-ți 


arate respect filial, dacă vor să te preţuiască şi să aibă grijă de tine, nu e 
nevoie să respingi aceste lucruri. Dacă vor să te ducă într-o excursie în 
Europa, dar asta îți afectează îndeplinirea datoriei și nu vrei să mergi, atunci 
nu merge, dar dacă vrei să mergi și ai timp, atunci du-te. Nu e nimic în 
neregulă să-ți lărgeşti orizontul. Mâinile tale nu se vor murdări şi 
Dumnezeu nu va condamna acest lucru. Dacă ai tăi copii îţi cumpără niște 
lucruri frumoase, mâncare bună sau haine frumoase, și crezi că este adecvat 
ca un sfânt să le poarte sau să le folosească, atunci bucură-te de ele și 
consideră-le un har de la Dumnezeu. Dacă dispreţuieşti acele lucruri, dacă 
nu-ți fac plăcere, dacă le consideri supărătoare și dezgustătoare și nu eşti 
dispus să te bucuri de ele, le poţi refuza, spunând: „Mă bucur doar să vă 
văd, nu trebuie să-mi aduceţi daruri sau să cheltuiţi bani pentru mine, n-am 
nevoie de acele lucruri. Vreau doar să fiți în siguranţă și fericiţi.” Nu este 
minunat? Dacă spui aceste cuvinte și crezi aceste lucruri în inima ta, dacă 
într-adevăr nu ai nevoie ca ai tăi copii să-ţi asigure vreun confort material 
sau să te ajute să te scalzi în lumina succesului lor, atunci te vor admira, nu- 
1 aşa? Cât despre dificultățile cu care se confruntă la serviciu sau în vieţile 
lor, fă tot posibilul să-i ajuţi oricând poți. Dacă ajutorul oferit lor ti-ar afecta 
îndeplinirea datoriei, poţi refuza — este dreptul tău. Întrucât nu le mai 
datorezi nimic, întrucât nu mai ai nicio responsabilitate faţă de ei şi sunt 
deja adulți independenţi, își pot gestiona propriile vieți. Nu e nevoie să-i 
serveşti necondiționat sau în orice moment. Dacă îţi cer ajutorul şi nu eşti 
dispus să-i ajuţi sau dacă acest lucru va afecta îndeplinirea datoriei tale, poți 
spune „nu”. Este dreptul tău. Deşi există o legătură de sânge între voi şi eşti 
părintele lor, este doar o relaţie formală, de sânge şi afecţiune — în ceea ce 
priveşte responsabilitățile tale, te-ai eliberat deja de relația cu ei. Așadar, 
dacă părinții sunt înţelepţi, nu vor avea așteptări, cerințe sau standarde 


pentru copiii lor după ce aceştia devin adulți şi nu le vor cere să se poarte 


într-un anumit mod sau să facă anumite lucruri din perspectiva sau poziţia 
unui părinte, întrucât copiii sunt deja independenţi. Când copiii tăi sunt 
independenţi, înseamnă că ţi-ai îndeplinit toate responsabilitățile faţă de ei. 
Prin urmare, indiferent ce faci pentru copii când o permit circumstanţele, 
indiferent dacă le acorzi atenție sau le porți de grijă, este doar afecțiune și 
este de prisos. Sau, dacă ai tăi copii îţi cer să faci ceva, şi acest lucru este de 
prisos, nu ai obligația morală de a-l face. Ar trebui să înţelegi asta. Sunt 


clare aceste lucruri? (Da.) 


Să presupunem că unul dintre voi ar spune: „Nu pot să renunţ 
niciodată la copiii mei. Au o constituție firavă din naştere şi sunt fricoşi şi 
timizi din fire. În plus, nu au un calibru foarte bun şi sunt mereu agresaţi de 
alții. Nu pot să renunţ la ei.” Faptul că nu poţi renunţa la copiii tăi nu 
înseamnă că nu ai terminat de îndeplinit responsabilitățile faţă de ei, ci este 
doar un efect al sentimentelor tale. Ai putea spune: „Sunt mereu îngrijorat și 
mă gândesc dacă ai mei copii mănâncă bine sau dacă au probleme cu 
stomacul. Dacă nu mănâncă la orele potrivite şi continuă să comande 
mâncare la pachet pe termen lung, oare vor avea probleme cu stomacul? 
Vor căpăta vreo boală? Şi, dacă sunt bolnavi, va fi cineva care să aibă grijă 
de ei, să le arate dragoste? Soții sau soțiile lor se preocupă şi au grijă de 
copiii mei?” Îngrijorările tale apar doar din sentimentele proprii şi din 
legătura de sânge pe care o ai cu copiii tăi, dar acestea nu sunt 
responsabilitățile tale. Responsabilităţile cu care i-a însărcinat Dumnezeu pe 
părinți sunt doar cele de a-şi creşte şi a-şi îngriji copiii înainte ca aceştia să 
devină adulți. După ce copiii lor devin adulți, părinții nu mai au nicio 
responsabilitate faţă de ei. Așa privim responsabilitățile pe care ar trebui să 
le îndeplinească părinţii din perspectiva poruncii lui Dumnezeu. Înţelegeți 
acest lucru? (Da.) Indiferent cât de puternice sunt sentimentele tale sau când 


intervin instinctele tale părintești, nu înseamnă că îți îndeplineşti 


responsabilitățile, este doar efectul sentimentelor tale. Efectele 
sentimentelor tale nu derivă din rațiunea umanităţii, din principiile învăţate 
de om de la Dumnezeu sau din supunerea omului faţă de adevăr şi, cu 
siguranță, nu derivă din responsabilitățile omului; în schimb, provin din 
sentimentele omului — ele se numesc sentimente. În acestea se amestecă 
doar puţină dragoste părintească şi relaţie de rudenie. Întrucât sunt copiii 
tăi, îţi faci în permanență griji pentru ei, te întrebi dacă suferă sau dacă sunt 
agresaţi. Te întrebi dacă le merge bine la serviciu şi dacă mănâncă la orele 
potrivite. Te întrebi dacă au contractat vreo boală și dacă vor putea să-și 
achite facturile medicale în cazul în care chiar se îmbolnăvesc. Te gândeşti 
deseori la aceste lucruri, care n-au absolut nicio legătură cu 
responsabilităile tale de părinte. Dacă nu poți renunţa la aceste griji, se 
poate spune doar că trăieşti printre sentimentele tale şi nu te poți desprinde 
de ele. Doar trăieşti printre sentimentele tale, abordându-ţi copiii potrivit 
sentimentelor tale, în loc să trăieşti după definiția responsabilităților 
părintești dată de Dumnezeu. Nu trăieşti potrivit cuvintelor lui Dumnezeu, 
pur şi simplu simţi, priveşti și gestionezi toate aceste lucruri potrivit 
sentimentelor tale. Asta înseamnă că nu urmezi calea lui Dumnezeu. Acest 
lucru este evident. Responsabilităţile tale părintești — așa cum le-ai învăţat 
de la Dumnezeu — s-au încheiat în momentul în care copiii tăi au devenit 
adulți. Nu este uşoară şi simplă metoda de practicare pe care te-a învăţat 
Dumnezeu? (Ba da.) Dacă practici potrivit cuvintelor lui Dumnezeu, nu vei 
depune eforturi inutile şi le vei da copiilor tăi un anumit grad de libertate și 
o şansă de a se dezvolta, fără a le provoca necazuri sau supărări în plus şi 
fără a-i încărca cu poveri suplimentare. Şi, întrucât sunt adulți, procedând 
astfel le vei permite să se confrunte cu lumea, cu viețile lor și cu diversele 
probleme pe care le întâmpină în viețile şi existenţele lor cotidiene din 


perspectiva unui adult, cu metodele unui adult independent de a aborda şi 


de a privi lucrurile şi cu viziunea independentă asupra lumii a unui adult. 
Acestea sunt libertățile şi drepturile copiilor tăi şi, chiar mai mult, sunt 
lucrurile pe care ei ar trebui să le întreprindă ca adulţi, iar acestea nu au 
nicio legătură cu tine. Dacă vrei mereu să te implici în aceste lucruri, este 
de-a dreptul dezgustător. Dacă vrei mereu să te amesteci cu încăpățânare în 
aceste lucruri şi să intervii asupra lor, vei provoca tulburare şi distrugere și, 
în cele din urmă, nu doar că lucrurile vor decurge contrar dorințelor tale, 
dar, chiar mai mult, le vei provoca o senzație de aversiune copiilor tăi şi 
viaţa ta va fi şi ea destul de istovitoare. În cele din urmă, vei fi plin de 
nemulțumiri şi te vei plânge că ai tăi copii nu sunt respectuoşi, ascultători 
sau grijulii față de tine; te vei plânge că sunt nerecunoscători, lipsiți de 
preţuire şi nişte ingrați nepăsători. De asemenea, unii părinți prost crescuţi 
şi iraționali vor plânge, vor face scandal şi vor amenința că se sinucid, 
folosind orice şiretlic care le stă la dispoziție. E şi mai dezgustător, nu-i aşa? 
(Da.) Dacă eşti înţelept, vei lăsa lucrurile să-și urmeze cursul natural, 
trăindu-ți viaţa în mod relaxat şi doar îţi vei îndeplini responsabilitățile 
părintești. Dacă spui că vrei să ai grijă de copiii tăi şi să te arăţi preocupat 
de ei deoarece le porți afecțiune, este permis să le arăţi preocuparea 
necesară. Nu spun că părinţii ar trebui să întrerupă pur şi simplu legăturile 
cu copiii lor imediat ce aceştia devin adulți, iar ei şi-au îndeplinit 
responsabilitățile. Părinţii n-ar trebui să-şi neglijeze complet copiii adulți, să 
le spună să plece la drum singuri sau să-i ignore indiferent cât de mari sunt 
dificultățile cu care se confruntă — chiar şi când acele dificultăți îi conduc pe 
copii la un pas de moarte — sau să refuze să le dea o mână de ajutor când 
copiii au nevoie de părinţii lor. Şi acest lucru e greşit — este extrem. Când 
copiii tăi au nevoie să ţi se destăinuie, ar trebui să-ți pleci urechea şi, după 
ce asculti, ar trebui să-i întrebi ce gândesc și ce intenționează să facă. Poţi și 


să le oferi sugestiile tale. Dacă au gânduri şi planuri proprii și nu-ţi acceptă 


sugestiile, spune doar: „Bine. Întrucât te-ai hotărât deja, va trebui să suporţi 
singur orice consecinţe vor decurge în viitor. Este viaţa ta. Trebuie să mergi 
şi să-ți închei propria cale în viaţă. Nimeni altcineva nu-şi poate asuma 
responsabilitatea pentru viaţa ta. Dacă te-ai hotărât, te voi susține. Dacă ai 
nevoie de bani, îți pot da o mică sumă. Dacă ai nevoie de ajutorul meu, te 
pot ajuta în măsura posibilităților mele. La urma urmei, sunt părintele tău, 
aşa că nu mai este nevoie să mai spunem altceva, dar dacă spui că n-ai 
nevoie de ajutorul sau de banii mei şi vrei doar să te ascult, este chiar mai 
ușor.” Atunci vei fi spus ce trebuia să spui, iar ei vor fi spus ce trebuiau să 
spună; îşi vor fi vărsat toate nemulțumirile, își vor fi descărcat toată furia. 
Îşi vor şterge lacrimile, vor merge şi vor face ce trebuie să facă, iar tu îţi vei 
fi îndeplinit responsabilitățile de părinte. Aceasta se face din cauza 
afecțiunii; se numeşte afecţiune. Şi de ce anume? Deoarece, ca părinte, nu 
al nicio intenţie rea față de copiii tăi. Nu le vei face rău, nu vei complota 
împotriva lor şi nu-ţi vei bate joc de ei şi cu siguranţă nu vei râde de ei din 
cauză că sunt slabi şi incompetenți. Copiii tăi pot să plângă, să se descarce 
ŞI să-și verse nemulţumirile în faţa ta fără opreliști, ca şi cum ar fi nişte 
copilași; pot să fie răzgeâiaţi, îmbufnaţi sau încăpăţânați. Totuşi, după ce 
termină să-şi dea frâu liber emoţiilor şi să fie îmbufnați sau încăpăţânați, 
trebuie să facă ceea ce se cuvine să facă și să se ocupe de lucrurile care se 
află înaintea lor. Dacă pot realiza acest lucru fără ca tu să faci ceva pentru ei 
sau să le acorzi vreun ajutor, este destul de bine și tu vei avea mai mult timp 
liber atunci, nu-i aşa? Şi, întrucât copiii tăi au spus acele lucruri, se cuvine 
să ai puţină cunoaştere de sine. Copiii tăi au crescut, sunt independenți. 
Doar au vrut să vorbească cu tine despre acea chestiune, nu ţi-au cerut 
ajutorul. Dacă nu ai rațiune, ţi-ai putea spune: „Aceasta este o chestiune 
importantă. Faptul că-mi vorbeşti despre ea arată că mă respecţi, deci n-ar 


trebui să-ți dau nişte sfaturi în privinţa ei? N-ar trebui să te ajut să iei o 


decizie?” Asta se numeşte a-ți supraestima capacitățile. Copiii tăi pur şi 
simplu au discutat cu tine despre acea chestiune, dar tu chiar te consideri o 
figură de seamă. Nu este adecvat. Copiii tăi ţi-au spus despre acea chestiune 
fiindcă ești părintele lor, te respectă și au încredere în tine. În realitate, 
aveau propriile idei în această privință de ceva timp, dar acum vrei întruna 
să intervii. Nu este adecvat. Copiii tăi au încredere în tine și tu trebuie să fii 
demn de acea încredere. Ar trebui să le respecţi decizia şi să nu te implici 
sau să te amesteci în acea chestiune. Dacă vor să te implici, poţi face asta. 
Şi să presupunem că, atunci când te implici, îți dai seama de următoarele: 
„E prea multă bătaie de cap! O să-mi afecteze îndeplinirea datoriei. Chiar 
nu pot să mă implic în asta; sunt credincios în Dumnezeu şi, ca atare, nu pot 
să fac aceste lucruri.” Atunci ar trebui să te grăbeşti să ieşi din acea 
chestiune. Să spunem că ei vor în continuare să intervii, iar tu îţi spui: „N- 
am de gând să intervin. Ar trebui să te ocupi singur de asta. A fost destul de 
amabil din partea mea să te ascult cum îţi verşi nemulțumirile şi toate 
prostiile astea. Deja mi-am îndeplinit responsabilitățile părintești. Nici nu se 
pune problema să intervin în chestiunea asta. E o groapă de foc şi n-am de 
gând să sar în ea. Dacă vrei, n-ai decât să sari tu.” Nu e adecvat? Se 
numește a lua atitudine. N-ar trebui să renunţi niciodată la principii sau la 
atitudinea ta. Acestea sunt lucrurile ce se cuvine să fie făcute de părinți. Aţi 
înţeles? Sunt aceste lucruri uşor de realizat? (Da.) Într-adevăr, sunt uşor de 
realizat, dar dacă te porți mereu pe baza sentimentelor tale și dacă eşti 
mereu prins în capcana sentimentelor tale, îți va fi foarte greu să le 
realizezi. Vei simţi că este de-a dreptul sfâşietor să procedezi astfel, că nu 
poți abandona această chestiune și nici nu poţi să ţi-o asumi sau să dai 
înainte şi înapoi. Ce cuvânt poate fi utilizat pentru a descrie această situație? 
„Blocat.” Te vei bloca acolo. Îţi doreşti să asculti cuvintele lui Dumnezeu și 


să practici adevărul, dar nu poți renunţa la sentimentele tale; îți iubeşti 


copiii din tot sufletul, dar simţi că acest lucru nu este adecvat, că se 
împotrivește învățăturilor şi cuvintelor lui Dumnezeu — ești în necaz. 
Trebuie să faci o alegere. Poţi fie să renunti la așteptările de la urmașii tăi și 
să nu mai încerci să-ți gestionezi copiii, lăsându-i în schimb să zboare liber, 
întrucât sunt adulți independenţi, fie să-i urmăreşti. Trebuie să alegi una din 
aceste două opțiuni. Dacă alegi să urmezi calea lui Dumnezeu şi să asculți 
cuvintele Sale şi dacă renunți la grijile şi sentimentele față de copiii tăi, 
atunci ar trebui să faci ce se cuvine să facă un părinte, şi anume să-ţi menţii 
cu fermitate atitudinea și principiile şi să te abții de la a săvârşi lucruri pe 
care Dumnezeu le consideră detestabile şi dezgustătoare. Poţi face asta? 
(Da.) În realitate, e uşor să faci aceste lucruri. Imediat ce renunti la fărâma 
de afecțiune pe care o nutrești, poţi realiza aceste lucruri. Cea mai simplă 
metodă este să nu te implici în viețile copiilor tăi şi doar să-i lași să facă ce 
vor să facă. Dacă vor să-ți vorbească despre dificultăţile lor, ascultă-i. Este 
suficient doar să ştii cum stau lucrurile. După ce termină de vorbit, spune- 
le: „Te-am auzit. Mai vrei să-mi spui și altceva? Dacă vrei să mănânci ceva, 
pot să-ți gătesc. Dacă nu vrei, poţi să mergi acasă. Dacă ai nevoie de bani, 
pot să-ţi dau o mică sumă. Dacă ai nevoie de ajutor, o să fac ce pot. Dacă nu 
pot să fiu de ajutor, va trebui să găseşti singur o soluţie.” Dacă insistă să-i 
ajuţi, poţi spune: „Ne-am îndeplinit deja responsabilităuile față de tine. 
Avem doar aceste posibilități, poți să vezi asta — nu suntem la fel de 
pricepuți ca tine. Dacă vrei să cauţi succesul în lume, e problema ta, nu 
încerca să ne amesteci şi pe noi. Suntem deja destul de bătrâni şi vremurile 
acelea au trecut deja pentru noi. Responsabilitatea noastră de părinţi a fost 
doar să te creştem până devii adult. Cât despre tipul de cale pe care mergi și 
felul în care te necăjeşti singur, nu ne amesteca în aceste probleme. Nu ne 
vom necăji şi noi cu tine. Ne-am încheiat deja misiunea în ceea ce te 


priveşte. Avem propriile probleme, propriile moduri de viață şi propriile 


misiuni. Misiunile noastre nu înseamnă să facem lucruri pentru tine şi n- 
avem nevoie de ajutorul tău să le finalizăm. Ne vom finaliza singuri 
misiunile. Nu ne cere să ne implicăm în viaţa ta zilnică sau în existenţa ta. 
Nu au nicio legătură cu noi.” Exprimă-te clar şi așa se va încheia discuţia; 
poți apoi să ţii legătura, să comunici și să fii la curent cu noutăţile lor după 
cum este necesar. Chiar e atât de simplu! Care sunt beneficule unui astfel de 
comportament? (Face viața foarte ușoară.) Cel puţin te vei fi ocupat corect 
şi adecvat de chestiunea dragostei trupeşti, de familie. Universul tău mental 
şi cel spiritual vor fi liniştite, nu vei face niciun sacrificiu inutil şi nu vei 
plăti prețuri suplimentare; te vei supune orchestrărilor şi rânduielilor lui 
Dumnezeu, lăsându-L să Se ocupe de aceste lucruri. Îți vei îndeplini fiecare 
dintre responsabilitățile ce se cuvine să fie îndeplinite de oameni și nu vei 
face niciunul dintre lucrurile pe care oamenii nu trebuie să le facă. Nu vei 
ridica mâna să te implici în lucruri pe care oamenii nu trebuie să le facă și 
vei trăi aşa cum îţi spune Dumnezeu. Modul în care le spune Dumnezeu 
oamenilor să trăiască este cea mai bună cale, le poate îngădui să trăiască 
vieţi foarte relaxate, fericite, vesele şi liniștite. Însă, cel mai important, 
trăind astfel nu doar că vei avea mai mult timp și energie la dispoziție 
pentru a-ţi îndeplini bine datoria și a-ți arăta devotamentul faţă de datoria ta, 
ci vei avea şi mai multă energie şi mai mult timp pentru a depune eforturi în 
privinţa adevărului. În schimb, dacă energia și timpul tău sunt încurcate şi 
ocupate de sentimentele, trupul, copiii şi dragostea ta față de familie, nu vei 
avea energie suplimentară pentru a urmări adevărul. Nu este adevărat? (Ba 
da.) 


Când oamenii se angajează în cariere în lume, nu se gândesc decât să 
urmărească lucruri precum tendinţe lumești, prestigiu şi profit, cât şi 
desfătare trupească. Care este implicaţia acestui fapt? Că energia, timpul şi 


tinereţea ta sunt ocupate și consumate de aceste lucruri. Sunt ele 


semnificative? Ce vei câştiga de pe urma lor în cele din urmă? Chiar dacă 
vei câștiga prestigiu şi profit, tot vor fi lipsite de conținut. Dar dacă îti 
schimbi modul de viață? Dacă timpul, energia şi mintea ta sunt ocupate 
doar de adevăr şi principii, dacă te gândești doar la lucruri pozitive, de 
exemplu, cum să-ți îndeplineşti datoria bine şi cum să vii înaintea lui 
Dumnezeu, şi dacă îți sacrifici energia şi timpul pentru aceste lucruri 
pozitive, atunci ceea ce câştigi va fi diferit. Ce vei câştiga vor fi cele mai 
substanțiale beneficii. Vei şti cum să trăieşti, cum să te comporţi, cum să te 
confrunți cu fiecare tip de persoană, eveniment şi lucru. Odată ce vei ști să 
te confrunți cu fiecare tip de persoană, eveniment și lucru, asta îţi va 
îngădui în mare măsură să te supui în mod natural orchestrărilor și 
rânduielilor lui Dumnezeu. Când te vei putea supune în mod natural 
orchestrărilor și rânduielilor lui Dumnezeu, fără să-ţi dai măcar seama, vei 
deveni tipul de persoană pe care Dumnezeu o acceptă și o iubește. 
Gândeşte-te la asta: nu e un lucru bun? Poate nu știi încă asta, dar în timp 
ce-ţi trăieşti viaţa şi accepţi cuvintele lui Dumnezeu şi adevărurile-principii, 
vei ajunge pe nesimţite să trăieşti, să priveşti oamenii și lucrurile şi să te 
comporţi şi să acţionezi conform cuvintelor lui Dumnezeu. Asta înseamnă 
că te vei supune fără să-ți dai seama cuvintelor lui Dumnezeu, te vei supune 
cerinţelor Sale şi le vei împlini. Atunci vei fi devenit deja tipul de persoană 
pe care Dumnezeu o acceptă, în care are încredere și pe care o iubește, fără 
să ştii măcar acest lucru. Nu este minunat? (Ba da.) Prin urmare, dacă îţi 
sacrifici energia şi timpul pentru a urmări adevărul şi a-ţi îndeplini datoria 
bine, ce vei dobândi în final vor fi cele mai valoroase lucruri. În schimb, 
dacă trăieşti mereu de dragul sentimentelor tale, al trupului, copiilor şi 
slujbei tale, al prestigiului și profitului, dacă eşti mereu încurcat în aceste 
lucruri, ce vei câştiga în cele din urmă? Doar deşertăciune. Nu vei câştiga 


absolut nimic, te vei îndepărta tot mai mult de Dumnezeu și, în cele din 


urmă, vei fi întru totul disprețuit şi respins de El. Atunci viața ta va fi 
terminată şi îţi vei fi pierdut şansa la mântuire. Așadar, părinții ar trebui să 
renunţe la toate grijile, legăturile și complicațiile lor emoţionale în privinţa 
copiilor lor adulți, indiferent ce așteptări au de la ei. N-ar trebui să aibă 
nicio așteptare de la copiii lor la nivel emoțional din statutul sau poziția de 
părinte. Dacă ești capabil să realizezi aceste lucruri, este minunat! Cel puţin 
îți vei fi îndeplinit responsabilitățile părintești şi vei fi o persoană adecvată 
— care doar se întâmplă să fie părinte — în ochii lui Dumnezeu. Indiferent 
din ce perspectivă umană priveşti acest lucru, există principii referitoare la 
ceea ce se cuvine să facă oamenii şi perspectiva şi atitudinea pe care se 
cuvine să o adopte ei, iar Dumnezeu are standarde privind aceste lucruri, 
nu-i aşa? (Da.) Să încheiem aici părtășia noastră despre aşteptările pe care 
le au părinţii de la urmaşii lor şi principiile pe care ar trebui să le practice 


atunci când copiii lor devin adulți. La revedere! 


21 mai 2023 


Cum să urmăreşti adevărul (19) 


Raportaţi, de obicei, imnurile pe care le ascultați la propriile stări şi 
experienţe? Asculţi și cugeți cu atenție la anumite cuvinte şi teme care au 
legătură cu experiențele şi înţelegerea ta sau din care poți învăţa? 
(Dumnezeule, uneori, când trec prin anumite lucruri, raportez imnurile pe 
care le aud la situația mea, iar în alte momente, doar fac lucrurile mecanic.) 
În mare parte a timpului, doar faceţi lucrurile mecanic, nu-i aşa? Dacă în 95 
la sută din timpul în care ascultați imnuri doar faceți lucrurile mecanic, oare 
are vreo însemnătate o astfel de ascultare? Care este scopul ascultării 
imnurilor? Cel puţin, le permite oamenilor să se calmeze, să-şi retragă 
inimile din diverse situații şi gânduri complicate şi să fie tăcuți înaintea lui 
Dumnezeu, venind înaintea cuvintelor Sale pentru a asculta şi a cugeta cu 
atenție la fiecare propoziţie şi paragraf. Sunteţi acum prea ocupați cu 
diverse sarcini încât nu aveţi timp să ascultați și energie să cugetați sau, pur 
şi simplu, nu ştiţi cum să citiți prin rugăciune cuvintele lui Dumnezeu, să 
cugetați la adevăr şi să vă liniștiți înaintea Lui? Doar umblaţi de colo-colo, 
făcându-vă datoria de zor în fiecare zi; chiar dacă poate fi grea și 
obositoare, credeți că fiecare zi este plină şi nu vă simțiți pustiiți sau 
neputincioşi spiritual. Simţiţi că ziua nu a fost irosită, că are valoare. A trăi 
în fiecare zi la întâmplare se numeşte a orbecăi. Nu este aşa? (Ba da.) 
Spuneţi-Mi, dacă lucrurile continuă aşa, peste încă trei, cinci, opt sau zece 
ani, veţi realiza ceva semnificativ? (Nu.) Dacă nu întâlniți incidente 
speciale sau circumstanţe speciale rânduite de Dumnezeu, dacă nu există 
îndrumare personală și conducere de la Cel de mai sus, care să vă 
întrunească, să vă ofere părtăşie şi să disece esenţa diverselor persoane, 
evenimente şi lucruri, luându-vă de mână şi învăţându-vă, atunci irosiți de 


fapt mult timp în fiecare zi, progresul vostru este lent şi, practic, nu 


dobândiți nimic în ceea ce priveşte intrarea voastră în viaţă. Prin urmare, 
oricând se întâmplă ceva, capacitatea voastră de discernământ nu sporește, 
experienţa şi înțelegerea adevărului de către voi nu progresează şi, de 
asemenea, nu reușiți să experimentați şi să progresați în credinţa şi 
supunerea voastră faţă de Dumnezeu. Când vă confruntaţi cu ceva 
următoarea dată, tot nu ştiţi cum să vă ocupați de acel lucru potrivit 
adevărurilor-principii. În timp ce vă faceţi datoria şi experimentați diverse 
lucruri, tot nu puteți să căutați activ principiile şi să practicați potrivit 
adevărurilor-principii. Înseamnă că irosiţi timpul. Care sunt consecinţele 
finale la care conduce irosirea timpului? Timpul şi energia voastră sunt 
irosite, iar costul eforturilor voastre minuţioase este în zadar. Calea pe care 
ați mers în toți aceşti ani este asemenea căii lui Pavel. Dacă ai fost 
conducător sau lucrător mulți ani, dar intrarea ta în viaţă este superficială, 
statura ta este mică şi nu înţelegi niciun adevăr-principiu, atunci nu eşti 
potrivit pentru rolul tău şi ești incapabil să finalizezi o sarcină în mod 
independent. Conducătorii şi lucrătorii nu sunt potriviți pentru rolurile lor, 
iar frații şi surorile de rând nu pot trăi în mod independent viaţa 
bisericească, nu pot mânca şi bea în mod independent cuvintele lui 
Dumnezeu, nu ştiu cum să experimenteze lucrarea Lui și nu au nicio intrare 
în viaţă. Dacă nimeni nu-i supraveghează sau nu-i îndrumă, ar putea să o 
apuce pe drumuri greşite; în cazul în care conducătorii şi lucrătorii nu sunt 
supravegheați sau îndrumați în lucrarea lor, ar putea să devieze, să 
întemeieze o împărăție independentă, să fie induși în eroare de antihrişti și 
chiar să-i urmeze pe aceştia fără să-și dea seama, crezând în continuare că 
se sacrifică pentru Dumnezeu. Nu este deplorabil? (Ba da.) Situaţia voastră 
actuală este exact aşa: atât precară, cât şi deplorabilă. Când vă confruntați 
cu situaţii, sunteţi neajutorați și nu aveţi nicio ieșire. Când vine vorba de 


probleme reale şi de conţinutul real al lucrării, nu ştiţi cum să acţionaţi sau 


ce să faceţi; totul este încâlcit şi nu aveţi habar cum să descâlciți situația. Vă 
simţiți destul de fericiți deoarece sunteţi atât de ocupați în fiecare zi, sunteți 
epuizați fizic şi simțiți multă presiune psihică, dar rezultatele lucrării 
voastre nu sunt atât de bune. Toate principiile fiecărui adevăr și căile de 
practică v-au fost clarificate prin rânduielile de lucru ale casei lui 
Dumnezeu, dar nu aveţi nicio cale în lucrarea voastră, nu puteți găsi 
principiile, deveniți confuzi când vă confruntaţi cu situaţii, neștiind cum să 
acționaţi, şi toată lucrarea voastră este un haos. Nu este aceasta o condiție 


deplorabilă? (Ba da.) Este, într-adevăr, o condiție deplorabilă. 


Unii oameni spun: „Cred în Dumnezeu de peste zece ani; sunt un 
credincios cu experienţă.” Unii zic: „Cred în Dumnezeu de douăzeci de 
ani.” Alții spun: „Ce înseamnă douăzeci de ani de credință? Eu cred în 
Dumnezeu de peste treizeci de ani.” Credeţi în Dumnezeu de destul de 
mulți ani și unii dintre voi chiar slujiți drept conducători sau lucrători de 
mulți ani și aveţi multă experienţă, dar cum merge intrarea voastră în viață? 
Cât de bine puteţi pricepe adevărurile-principii? Ai slujit drept conducător 
sau lucrător mulți ani şi ai dobândit ceva experienţă în lucrarea ta, dar când 
te confrunţi cu tot soiul de sarcini, oameni și lucruri, îţi vei baza practica pe 
adevărurile-principii? Vei susține numele lui Dumnezeu? Vei proteja 
interesele casei lui Dumnezeu? Vei apăra lucrarea Lui? Poţi rămâne ferm în 
mărturia ta? Când te vei confrunta cu tulburări şi perturbări cauzate lucrării 
bisericii de antihrişti şi oameni răi, vei avea încrederea şi puterea de a lupta 
împotriva lor? Îi poţi proteja pe aleşii lui Dumnezeu și poţi susţine lucrarea 
casei lui Dumnezeu, apărând interesele casei Sale şi numele Său, pentru a 
nu fi făcute de ocară? Poţi face asta? Din ce văd, nu puteţi face asta, și nici 
nu ați făcut-o în trecut. Sunteţi destul de ocupați în fiecare zi — cu ce aţi fost 
ocupați? În toţi acești ani, v-aţi sacrificat familia şi cariera, aţi îndurat 


suferinţe, ați plătit preţul și ați depus mult efort, dar ați dobândit puţin. Ba 


chiar unii conducători şi lucrători s-au confruntat cu evenimente, persoane 
şi circumstanţe similare de multe ori, dar continuă să facă aceleași greșeli, 
lăsând în urma lor aceleaşi fărădelegi. Nu arată acest lucru o lipsă a 
dezvoltării în vieţile lor? Nu înseamnă că n-au dobândit adevărul? (Ba da.) 
Nu arată că încă sunt controlați de Satana, sub puterea lui întunecată, și că 
nu au obținut mântuirea? (Ba da.) Când tot felul de evenimente survin şi se 
desfăşoară în jurul tău în biserică la momente diferite, nu ai puterea de a 
face nimic. Mai ales când vă confruntaţi cu antihriști și oameni răi care 
provoacă tulburări şi perturbăni în lucrarea bisericii, nu știți cum să vă 
ocupați de această situație. Doar treceţi lucrurile cu vederea sau, în cel mai 
bun caz, vă enervaţi şi îi emondaţi pe cei care provoacă tulburare, dar 
problema rămâne nerezolvată şi nu aveţi niciun plan alternativ de acţiune. 
Ba chiar unii cred: „Mi-am devotat toată puterea şi toată inima — nu a spus 
Dumnezeu că ar trebui să le devotăm pe amândouă? Am făcut tot ce 
puteam; dacă tot nu sunt rezultate, nu e vina mea. Oamenii sunt pur şi 
simplu foarte răi: nu ascultă nici măcar când ai părtăşie cu ei despre 
adevăr.” Spui că ţi-ai devotat toată puterea şi toată inima, dar lucrarea nu a 
obținut niciun rezultat. Nu ai susținut lucrarea bisericii, nu ai protejat 
interesele casei lui Dumnezeu şi ai lăsat oameni răi să preia controlul asupra 
bisericii. L-ai lăsat pe Satana să se dezlănţuie și să batjocorească numele lui 
Dumnezeu, în timp ce ai privit de pe margine, incapabil să faci ceva sau să 
te ocupi de ceva chiar şi cu autoritatea pe care o aveai. N-ai putut să rămâi 
ferm în mărturia ta faţă de Dumnezeu, însă crezi că ai înţeles adevărul şi ți- 
al devotat toată inima și toată puterea. Asta înseamnă să fu un bun 
administrator? (Nu.) Când tot felul de oameni răi şi neîncrezători își fac 
apariția şi joacă diverse roluri de diavoli şi satane, împotrivindu-se 
rânduielilor de lucru şi făcând ceva cu totul diferit, minţind și înşelând casa 


lui Dumnezeu; când tulbură şi perturbă lucrarea lui Dumnezeu, săvârşind 


lucruri care Îi fac numele de rușine şi întinează casa lui Dumnezeu, şi 
anume biserica, nu faci nimic decât să te enervezi când vezi asta, însă nu 
poți lua atitudine ca să susții dreptatea, să-i dai în vileag pe oamenii răi, să 
sustii lucrarea bisericii, să-i abordezi şi să te ocupi de aceşti oameni răi şi 
să-i împiedici să tulbure lucrarea bisericii şi să întineze casa lui Dumnezeu, 
biserica. Nefăcând aceste lucruri, n-ai reușit să fii martor. Unii spun: „Nu 
îndrăznesc să fac aceste lucruri; dacă mă ocup de prea mulți oameni, mă 
tem să nu-i enervez şi, dacă se aliază împotriva mea ca să mă pedepsească 
şi să mă dea afară din funcție, ce mă fac?” Spuneţi-Mi, sunt fricoși şi timizi, 
nu dețin adevărul şi nu pot să-i deslușească pe oameni sau să-și dea seama 
de tulburarea Satanei sau sunt neloiali în realizarea datoriei lor, încercând 
doar să se protejeze pe ei înşişi? Care e adevărata problemă aici? Te-ai 
gândit vreodată la asta? Dacă ești timid, fragil, fricos şi temător din fire, 
însă după atât de mulți ani de credință în Dumnezeu, pe baza înțelegerii 
anumitor adevăruri, capeţi credință sinceră în Dumnezeu, oare nu vei fi 
capabil să-ți depăşeşti unele dintre slăbiciunile omeneşti, timiditatea şi 
fragilitatea ta şi să nu te mai temi de oamenii răi? (Ba da.) Atunci, care e 
sursa incapacității tale de a te ocupa de oamenii răi şi de a-i aborda? Este 
faptul că umanitatea ta e în mod inerent fricoasă, timidă și temătoare? 
Aceasta nu e nici cauza principală, nici esenţa problemei. Esenţa problemei 
este că oamenii nu sunt loiali faţă de Dumnezeu; se protejează pe ei înşişi, 
îşi protejează siguranţa personală, reputația, statutul şi calea lor de ieşire. 
Lipsa lor de loialitate se manifestă prin modul în care se protejează mereu 
pe ei înşişi, retrăgându-se ca o ţestoasă în carapace oricând se confruntă cu 
ceva şi așteptând să treacă pericolul înainte de a-şi scoate din nou capul. 
Indiferent ce întâmpină, merg mereu în vârful picioarelor, dau dovadă de 
multă anxietate, griji şi temeri și sunt incapabili să se ridice şi să apere 


lucrarea bisericii. Care e problema aici? Nu este oare lipsa de credință? Nu 


ai credinţă adevărată în Dumnezeu, nu crezi că El este suveran peste toate 
lucrurile și nu crezi că viaţa ta şi tot ce ține de tine se află în mâinile Lui. 
Nu crezi ce spune El: „Fără permisiunea lui Dumnezeu, Satana nu 
îndrăzneşte să se atingă de niciun fir de păr de pe corpul tău.” Te bazezi pe 
ochii tăi şi judeci faptele pe baza calculelor tale, protejându-te mereu pe tine 
însuți. Nu crezi că soarta unei persoane este în mâinile lui Dumnezeu; te 
temi de Satana, de forțele rele și de oamenii răi. Nu este aceasta o lipsă de 
credință sinceră în Dumnezeu? (Ba da.) De ce nu există credință sinceră în 
Dumnezeu? Oare pentru că experienţele oamenilor sunt superficiale şi ei 
nu-şi pot da seama de aceste lucruri sau pentru că înţeleg prea puţin din 
adevăr? Care este motivul? Are vreo legătură cu firile corupte ale 
oamenilor? Este din cauză că oamenii sunt prea vicleni? (Da.) Indiferent cât 
de multe lucruri experimentează, indiferent cât de multe fapte sunt aşezate 
în faţa lor, ei nu cred că aceasta e lucrarea lui Dumnezeu sau că soarta unei 
persoane este în mâinile Lui. Acesta este un aspect. O altă problemă fatală 
este că oamenilor le pasă prea mult de ei înşişi. Nu sunt dispuşi să plătească 
niciun preţ sau să facă vreun sacrificiu pentru Dumnezeu, pentru lucrarea 
sau interesele casei Lui, pentru numele sau slava Lui. Nu sunt dispuşi să 
facă nimic din ce presupune chiar şi cel mai mic pericol. Oamenilor le pasă 
prea mult de ei înşişi! Din cauza fricii lor de moarte, de umilire, de a fi 
prinși în capcană de cei răi şi de a ajunge în orice tip de necaz, oamenii îşi 
dau toată osteneala să-şi apere trupul, străduindu-se să nu intre în vreo 
situație periculoasă. Într-o anumită privinţă, acest comportament arată că 
toți oamenii sunt prea vicleni, iar în alta, le dezvăluie instinctul de 
autoconservare şi egoismul. Nu eşti dispus să te laşi în mâinile lui 
Dumnezeu şi, când spui că eşti dispus să te sacrifici pentru EI, nu e nimic 
mai mult decât o dorinţă. Când vine vorba să faci efectiv un pas în faţă şi să 


fii martor pentru Dumnezeu, să lupți împotriva Satanei și să înfrunți 


pericole, moartea şi diverse dificultăți şi greutăți, nu mai eşti dispus. Mica 
ta dorinţă se prăbușește şi faci tot posibilul să te protejezi mai întâi pe tine, 
făcând apoi ceva lucrare superficială pe care eşti nevoit să o faci, lucrare ce 
poate fi rânduită mai târziu. Mintea unei persoane încă este mai agilă decât 
o maşinărie: oamenii știu cum să se adapteze, când întâmpină situații, ştiu 
care acțiuni contribuie la propriile interese și care nu contribuie şi aplică 
rapid fiecare metodă de care dispun. Prin urmare, de fiecare dată când te 
confrunți cu anumite lucruri, puţina ta încredere în Dumnezeu nu poate să 
rămână neclintită. Eşti viclean în comportamentul tău faţă de Dumnezeu, 
recurgi la tactici împotriva Lui şi apelezi la şiretlicuri, ceea ce-ţi dezvăluie 
lipsa de credință sinceră în Dumnezeu. Crezi că Dumnezeu nu este demn de 
încredere, că ar putea fi incapabil să te protejeze sau să-ți garanteze 
siguranța şi chiar că te-ar putea lăsa să mori. Simţi că nu te poţi baza pe 
Dumnezeu şi că poţi fi sigur doar bazându-te pe tine. Ce se întâmplă în cele 
din urmă? Indiferent de circumstanțele sau de chestiunile cu care te 
confrunți, le abordezi folosind aceste metode, tactici şi strategii şi eşti 
incapabil să rămâi ferm în mărturia ta faţă de Dumnezeu. Indiferent de 
circumstanţe, nu poţi să fii un conducător sau un lucrător calificat, nu poți 
să dai dovadă de calitățile sau acțiunile unui administrator și să dovedeşti o 
loialitate deplină, pierzându-ţi astfel mărturia. Indiferent cu câte chestiuni te 
confrunți, nu te poţi baza pe credinţa ta în Dumnezeu pentru a da dovadă de 
loialitate şi a-ţi îndeplini responsabilitatea. În consecință, rezultatul final 
este că nu dobândeşti nimic. În fiecare circumstanţă pe care a orchestrat-o 
Dumnezeu pentru tine şi atunci când te-ai luptat împotriva Satanei, alegerea 
ta a fost mereu să te retragi şi să fugi. N-ai urmat traiectoria pe care a 
indicat-o Dumnezeu sau pe care a rânduit să o experimentezi. Aşadar, în 
toiul acestei lupte, ratezi adevărul, înțelegerea şi experienţele pe care ar fi 


trebuit să le dobândești. De fiecare dată când te găseşti în circumstanţele 


orchestrate de Dumnezeu, le parcurgi şi le închei în acelaşi mod. În cele din 
urmă, doctrina şi lecţiile pe care le înveţi sunt aceleaşi. Nu ai o înţelegere 
adevărată, ci doar ai asimilat câteva experienţe şi lecții, cum ar fi: „N-ar 
trebui să fac asta în viitor. Când întâmpin situații similare, ar trebui să fiu 
precaut în privința asta, ar trebui să-mi amintesc de asta, ar trebui să am 
grijă cu acel tip de persoană, să evit acest tip şi să mă păzesc de acest tip.” 
Asta este tot. Ce anume ai dobândit? Perspicacitate şi pricepere sau 
experienţă și lecţii? În cazul în care ceea ce dobândeşti nu are nicio legătură 
cu adevărul, nu ai dobândit nimic — nimic din ceea ce s-ar cuveni cu 
adevărat să fi dobândit. Astfel, în circumstanţele orchestrate de Dumnezeu, 
L-ai dezamăgit; n-ai obținut ce Și-a propus El pentru tine, aşa că L-ai 
dezamăgit cu siguranță. În această încercare sau circumstanţă orchestrată de 
Dumnezeu, n-ai obținut adevărul pe care El a dorit să-l deții. Inima ta cu 
frică de Dumnezeu nu a evoluat, adevărurile pe care ar trebui să le înţelegi 
rămân neclare, încă îți lipseşte înţelegerea în domeniile în care ai nevoie de 
înţelegere despre tine însuţi, lecţiile pe care ar fi trebuit să le asimilezi nu au 
fost învăţate şi adevărurile-principii pe care se cuvine să le urmezi ţi-au 
depăşit capacitatea de înţelegere. În același timp, nici credinţa ta în 
Dumnezeu nu a sporit; rămâne ca la început. Baţi pasul pe loc. Așadar, ce a 
sporit? Poate că înţelegi acum unele doctrine pe care nu le știai înainte sau 
ai văzut latura urâtă a unui anumit tip de persoană pe care nu o înţelegeai 
înainte, dar şi cea mai mică fărâmă referitoare la adevăr rămâne nevăzută, 
neînţeleasă, nerecunoscută și neexperimentată de tine. În timp ce continui 
cu lucrarea sau realizarea datoriei tale, tot nu înţelegi sau nu cunoşti 
principiile pe care ar trebui să le urmezi. Acest lucru este foarte 
dezamăgitor pentru Dumnezeu. Cel puţin, în această circumstanță anume, 
loialitatea ta față de Dumnezeu nu a sporit, şi nici credinţa care ar fi trebuit 


să sporească în mod intrinsec înlăuntrul tău. N-ai obținut niciuna din 


acestea două, ceea ce este de-a dreptul deplorabil! Unu ar putea spune: 
„Afirmi că n-am dobândit nimic, dar nu e corect. Am dobândit cel puţin 
autocunoaşterea şi înțelegerea oamenilor, evenimentelor şi lucrurilor din 
jurul meu. Înţeleg mai bine umanitatea şi pe mine însumi.” Poate fi 
considerată înțelegerea acestor lucruri un progres autentic? Chiar dacă nu 
crezi în Dumnezeu, când vei ajunge la patruzeci sau cincizeci de ani, vei fi 
mai mult sau mai puţin familiarizat cu aceste lucruri. Oamenii cu un calibru 
mic sau mediu pot obţine acest rezultat; se pot înțelege pe ei înșiși, pot 
înţelege avantajele şi dezavantajele, punctele forte şi slăbiciunile umanității 
lor, precum şi domeniile în care sunt buni şi cele în care nu sunt. Când 
ajung pe la patruzeci sau cincizeci de ani, ar trebui mai mult sau mai puţin 
să înţeleagă umanitatea diverselor tipuri de persoane cu care interacționează 
frecvent. Ar trebui să ştie cu ce tipuri de persoane este adecvat să 
interacţioneze sau nu, cu ce tipuri este adecvat să se asocieze sau nu, faţă de 
care ar trebui să păstreze distanţa și de care ar trebui să se apropie — sunt 
mai mult sau mai puţin capabili să înţeleagă toate aceste lucruri. Dacă 
cineva este cu capul în nori, dacă are un calibru prea slab, dacă este idiot 
sau are probleme mintale, atunci nu are această înţelegere. În cazul în care 
crezi în Dumnezeu de mulți ani, ai auzit atât de mult adevăr şi ai 
experimentat atât de multe circumstanţe diferite, iar singurul tău câștig, este 
în domeniul umanităţii oamenilor, în desluşirea lor sau înţelegerea unor 
chestiuni simple, poate fi considerat acesta un câştig adevărat? (Nu, nu 
poate.) Așadar, care este un câștig adevărat? Unul care are legătură cu 
statura ta. În cazul în care câştigi ceva, progresezi și statura ta crește; dacă 
nu câştigi realmente nimic, statura ta nu va creşte. Deci la ce se referă acest 
câştig? Se referă cel puţin la adevăr; mai exact, la adevărurile-principii. 
Când înţelegi, poţi urma și poți practica adevărurile-principii ce ar trebui 


respectate în timp ce te ocupi de diverse chestiuni şi persoane, iar acestea 


devin principiile şi standardele tale de conduită, atunci este un câştig 
adevărat. Când aceste adevăruri-principii devin principiile şi criteriile pe 
care se cuvine să le urmezi în conduita ta, ele devin o parte din viaţa ta. 
Când acest aspect al adevărului este întipărit în tine, el se transformă în 
viaţa ta și, atunci, viaţa ta progresează. Dacă nu ai priceput încă adevărurile- 
principii referitoare la aceste tipuri de chestiuni şi încă nu știi să le 
gestionezi atunci când le întâlneşti, atunci nu ai dobândit adevărul în 
această privinţă. În mod clar, acest aspect al adevărului nu este viaţa ta, iar 
viaţa ta nu a progresat. Este inutil să te pricepi la vorbe — totul este oricum 
doctrină. Poţi măsura acest lucru? (Da, pot.) Aţi făcut progrese în acest 
timp? (Nu.) Doar ţi-ai folosit voinţa umană şi intelectul pentru a rezuma 
unele experienţe, spunând, de exemplu: „De această dată, am învăţat ce 
tipuri de lucruri nu voi mai spune sau face, ce lucruri voi face mai mult sau 
mai puţin şi ce lucruri nu voi face în niciun caz.” Este acesta un semn de 
progres în viaţa ta? (Nu, nu este.) Este un semn că îți lipseşte grav 
înţelegerea spirituală. Nu poţi decât să rezumi reguli, cuvinte şi sloganuri, 
care nu au nicio legătură cu adevărul. Nu asta faceţi? (Ba da.) De fiecare 
dată când experimentați ceva, după fiecare eveniment semnificativ, vă 
certați singuri, spunând: „la te uită, în viitor ar trebui să procedez așa sau 
altfel.” Dar data viitoare când survine o situație similară, tot se încheie 
printr-un eşec, iar tu devii frustrat, spunându-ţi: „De ce sunt așa?” Te superi 
pe tine însuţi, gândind că n-ai reuşit să-ți îndeplineşti propriile aşteptări. 
Este util? Problema nu este că n-ai reușit să-ți îndeplinești propriile 
aşteptări, că eşti nesăbuit sau că acele circumstanţe orchestrate de 
Dumnezeu sunt greșite şi, cu siguranță, nu este că Dumnezeu îi tratează 
incorect pe oameni. Problema este că nu urmărești sau nu cauţi adevărul, nu 
acționezi potrivit cuvintelor lui Dumnezeu şi nu asculți cuvintele Sale. 


Mereu apelezi la voința umană; eşti propriul tău stăpân și nu laşi cuvintele 


lui Dumnezeu să preia controlul. Preferi să-i asculți pe alți oameni decât să 
asculți cuvintele lui Dumnezeu. Nu este adevărat? (Ba da.) Crezi că, 
acumulând nişte experienţe și lecţii dintr-un singur eveniment sau dintr-o 
anumită circumstanţă, ai făcut vreun progres? Dacă ai făcut cu adevărat 
progrese, când Dumnezeu te va încerca data viitoare, vei fi în stare să-l 
aperi numele, să protejezi interesele şi lucrarea casei lui Dumnezeu, să te 
asiguri că întreaga lucrare decurge fără probleme şi că nu suferă tulburări 
sau obstacole. Te vei asigura că numele lui Dumnezeu rămâne neîntinat și 
fără pată, că vieţile fraților şi surorilor progresează fără nicio pierdere şi că 
ofrandele lui Dumnezeu vor fi protejate. Asta înseamnă că ai făcut progrese, 
că eşti adecvat pentru a fi folosit şi că deţii intrarea în viaţă. În momentul de 
faţă, încă n-aţi ajuns acolo; deşi sunt mici, creierele voastre sunt pline de o 
mulțime de lucruri, iar voi nu sunteți simpli. Chiar dacă aţi putea avea 
sinceritatea de a vă sacrifica pentru Dumnezeu şi dorința de a renunţa şi 
abandona totul pentru El, când vă confruntați însă cu probleme, sunteţi 
incapabili să vă răzvrătiți împotriva diverselor voastre pofte, intenții şi 
planuri. Cu cât casa şi lucrarea lui Dumnezeu întâmpină mai mult diverse 
dificultăţi, cu atât mai mult dai înapoi, devii mai invizibil şi este mai puţin 
probabil să iei atitudine şi să-ţi asumi acea lucrare, să protejezi interesele 
casei lui Dumnezeu şi lucrarea Lui. Aşadar, ce s-a întâmplat cu sinceritatea 
ta de a te sacrifica pentru Dumnezeu? De ce este atât de fragilă și 
vulnerabilă acea fărâmă de sinceritate? Ce s-a întâmplat cu mica ta 
înclinație de a oferi totul și de a abandona totul pentru Dumnezeu? De ce nu 
poate aceasta să rămână fermă? Ce o face atât de vulnerabilă? Ce confirmă 
acest lucru? Confirmă că nu ai o statură reală, că statura ta este lamentabil 
de mică şi că un mic demon te poate zăpăci cu uşurinţă: din cauza unei 
simple întreruperi, te-ai întoarce ca să-l urmezi pe acest mic demon. Chiar 


dacă ai o oarecare statură, este limitată la experienţa ta privind anumite 


chestiuni superficiale nelegate de interesele tale și încă de-abia dacă ești 
capabil să protejezi interesele casei lui Dumnezeu și să faci câteva lucruri 
mărunte pe care simţi că le poți realiza şi că sunt în sfera competenţelor 
tale. Când este într-adevăr vorba să rămâi ferm în mărturia ta, când biserica 
se confruntă cu o represiune de amploare şi cu tulburările oamenilor răi și 
ale antihriştilor, unde eşti tu? Ce faci? La ce te gândești? Acest lucru 
ilustrează clar problema, nu-i așa? Dacă un antihrist, în timp ce-și 
îndeplineşte datoria, îi amăgeşte pe cei aflați la nivel superior şi inferior şi 
se poartă nesăbuit, tulburând şi perturbând lucrarea bisericii, risipind 
ofrandele şi inducându-i pe fraţi și surori încât să-l urmeze, iar tu nu doar că 
nu reuşeşti să-l desluşeşti, să-i înfrânezi eforturile sau să-l denunți, dar chiar 
îl însoţești şi îl ajuţi să obțină rezultatele pe care le doreşte când face toate 
aceste lucruri, atunci spune-Mi, ce efect există în mica ta hotărâre de a te 
sacrifica realmente pentru Dumnezeu? Nu este aceasta adevărata ta statură? 
Când antihriștii, oamenii răi şi tot soiul de neîncrezători vin să tulbure şi să 
distrugă lucrarea casei lui Dumnezeu, în special când întinează biserica și 
fac numele lui Dumnezeu de ocară, tu ce faci? Ai luat atitudine să vorbeşti 
în apărarea lucrării casei lui Dumnezeu? Ai luat atitudine să le înfrânezi 
eforturile sau să-i îngrădeşti? Nu doar că n-ai reuşit să iei atitudine şi să-i 
opreşti, ci i-ai însoțit pe antihriști în faptele lor rele, ajutându-i şi fiind 
complicele lor, purtându-te ca marioneta şi lacheul lor. Mai mult, când 
cineva scrie o scrisoare pentru a informa despre o problemă cu antihriștii, o 
pui la sertar și alegi să nu te ocupi de ea. Prin urmare, în acest moment 
crucial, oare hotărârea și dorința ta de a abandona totul ca să te sacrifici în 
mod sincer pentru Dumnezeu au avut vreun efect? Dacă n-au avut niciun 
efect, este destul de evident că această așa-zisă dorinţă și hotărâre nu sunt 
adevărata ta statură, nu sunt ceea ce ai dobândit din credinţa în Dumnezeu 


timp de atât de mulți ani. Ele nu pot înlocui adevărul; nu sunt nici adevăr, 


nici intrare în viață. Nu sunt emblematice pentru o persoană care are viață, 
sunt doar un tip de iluzie deşartă, o năzuinţă şi o aspirație pe care o au 
oamenii către ceva frumos — nu au nicio legătură cu adevărul. În consecință, 
trebuie să vă treziți şi să vă vedeţi clar adevărata statură. Doar pentru că 
aveți puțin calibru şi aţi abandonat multe lucruri, cum ar fi educaţia, cariera, 
famila, căsătoria şi perspectivele trupului, să nu credeți cumva că statura 
voastră este mare. Unii oameni chiar au fost conducători sau lucrători de 
când au pus bazele în credinţa lor de la început în Dumnezeu. De-a lungul 
anilor, au acumulat anumite experienţe şi lecţii şi pot predica unele cuvinte 
şi doctrine. Din acest motiv, simt că statura lor este mai mare decât a altora, 
că au intrare în viaţă şi că sunt stâlpii și coloanele din casa lui Dumnezeu și 
cei pe care Dumnezeu îi desăvârşește. Este incorect. Nu vă consideraţi buni 
— sunteţi încă departe de asta! Nici măcar nu sunteţi în stare să-i desluşiți pe 
antihriști; nu aveţi o statură reală. Deşi slujiți drept conducători sau lucrători 
de mulți ani, încă nu există un domeniu în care să vă potriviţi, nu sunteți 
capabili să faceţi multă lucrare reală şi puteți să fiți folosiți doar cu 
reticență. Nu sunteţi persoane de mare talent. Dacă oricare dintre voi are 
spiritul trudei şi al îndurării greutăților, este cel mult un cal de povară. Nu 
sunteți potriviți. Unii devin conducători sau lucrători doar pentru că sunt 
entuziaști, pentru că au studii şi un anumit calibru. În plus, unele biserici nu 
reușesc să găsească persoana ideală care să conducă şi, prin urmare, aceşti 
oameni sunt promovați ca excepţii de la regulă și fac obiectul instruirii. 
Dintre aceşti indivizi, unii au fost înlocuiți şi eliminați treptat în timpul 
procesului de dezvăluire a diverselor tipuri de oameni. Deşi unii care au 
continuat până acum urmărirea încă rămân, tot nu pot discerne nimic. Au 
reușit să rămână doar pentru că nu au făcut nimic rău. Mai mult, aceștia 
sunt în stare să facă o oarecare lucrare exclusiv datorită rânduielilor de 


lucru de la Cel de mai sus, dar și datorită îndrumării directe, supravegherii, 


cercetării, urmăririi, monitorizării şi emondării — nu înseamnă că sunt 
indivizi adecvaţi. Aceasta pentru că deseori îi venerați pe alții, îi urmați, 
mergeţi pe căi greşite, faceţi lucruri incorecte şi sunteți aruncaţi într-o 
spirală a confuziei de anumite erezii şi sofisme, pierzându-vă simţul 
direcției şi neștiind la final în cine credeţi cu adevărat. Aceasta este de fapt 
statura voastră. Dacă aş spune că nu aveți deloc intrare în viaţă, ar fi nedrept 
faţă de voi. Pot spune doar că gama experienţelor voastre este prea limitată. 
Aveţi o oarecare intrare doar după ce sunteţi emondaţi și disciplinaţi serios, 
dar când vine vorba de lucruri referitoare la principii importante, mai ales 
când vă confruntați cu antihrişti, conducători falși care induc oamenii în 
eroare şi provoacă tulburări, nu aveţi cu ce vă mândri şi vă lipseşte complet 
mărturia. În ceea ce priveşte experienţele de viaţă și intrarea în viaţă, 
experiențele voastre sunt superficiale şi nu-L înțelegeţi cu adevărat pe 
Dumnezeu. Încă nu aţi obţinut niciun rezultat în această privinţă. Referitor 
la lucrarea reală a bisericii, nu ştiţi cum să aveți părtăşie despre adevăr şi să 
rezolvaţi probleme; nici aici n-aţi obţinut niciun rezultat. În aceste privinţe, 
nu aveţi cu ce vă mândri. Aşadar, nu sunteți potriviți pentru rolurile de 
conducător și lucrător. Totuşi, în postura de credincioşi obişnuiţi, cei mai 
mulți dintre voi aveţi puţină intrare în viață, deşi este nesemnificativă şi nu 
se ridică la înălțimea adevărului-realitate. Rămâne încă de observat dacă 
puteți face față testelor. Doar când apar încercări importante, ispite 
semnificative sau mustrarea şi judecata serioasă şi directă din partea lui 
Dumnezeu, acestea pot testa dacă ai realmente statură și adevărul-realitate, 
dacă poți rămâne ferm în mărturia ta, care vor fi răspunsurile de pe foaia ta 
de examen şi dacă îndeplineşti cerințele lui Dumnezeu — atunci va fi 
dezvăluită adevărata ta statură. Momentan este încă prematur să spunem că 
ai statură. Referitor la rolul de conducător şi lucrător, nu aveţi deloc statură 


reală. Când întâmpinați probleme, deveniți confuzi şi când vă confruntați cu 


tulburările oamenilor răi sau ale antihriștilor, sunteți învinşi. Nu puteți 
finaliza nicio sarcină importantă în mod independent; aveţi mereu nevoie de 
cineva care să vă supravegheze, să vă ghideze şi să coopereze cu voi pentru 
a duce sarcina la bun sfârşit. Cu alte cuvinte, nu puteţi conduce nava. Fie că 
jucaţi rolul principal sau un rol secundar, nu puteți să vi-l asumaţi singuri 
sau să finalizați în mod independent o sarcină; sunteţi cu desăvârșire 
incapabili să terminaţi o sarcină cu bine fără supravegherea şi preocuparea 
Celui de mai sus. Dacă, în cele din urmă, o verificare a lucrării voastre arată 
că v-aţi descurcat bine în toate aspectele, că v-aţi implicat trup şi suflet în 
fiecare aspect al lucrării, că ați făcut totul bine şi v-aţi ocupat de toate corect 
şi în conformitate cu adevărurile-principii, că v-aţi bazat lucrarea pe o 
înţelegere clară a adevărului şi căutând adevărurile-principii, astfel încât 
sunteți în stare să rezolvaţi probleme şi să vă faceţi lucrarea bine, atunci 
sunteţi adecvaţi. Până la momentul de față însă, judecând după tot ce ați 
experimentat, nu sunteți adecvaţi. Problema esențială privind adecvarea 
voastră este că nu vă puteți finaliza în mod independent sarcinile repartizate 
— acesta este un aspect. Un alt aspect este că, în absenţa supravegherii din 
partea Celui de mai sus, i-ați putea conduce pe oameni pe căi greşite sau i- 
ați putea face să abandoneze calea cea dreaptă. Nu puteți să-i conduceţi 
înaintea lui Dumnezeu sau să-i aduceţi pe fraţii şi surorile din biserică în 
adevărul-realitate sau pe calea cea bună a credinţei în Dumnezeu, astfel 
încât toți aleşii Lui să-şi poată îndeplini datoria. Nu poţi realiza nimic din 
toate acestea. Dacă trece un timp fără cercetarea Celui de mai sus, sunt 
mereu multe abateri și defecte în cadrul lucrării de care sunteți responsabili, 
precum şi probleme de tot felul; în plus, în cazul în care Cel de mai sus nu 
le corectează, nu le supraveghează sau nu Se ocupă personal de ele, cine 
ştie cât de departe vor ajunge aceste abateri sau când se vor opri. Aceasta e 


adevărata voastră statură. Din acest motiv spun că sunteți destul de 


neadecvaţi. Vreţi să auziți asta? Nu deveniți negativişti la auzul acestor 
lucruri? (Dumnezeule, ne simțim destul de stânjeniți în inimile noastre, dar 
Dumnezeu are părtăşie într-adevăr despre ceva real. Nu avem câtuşi de 
puțin statură sau adevăr-realitate. Când vor apărea antihriştii, nu vom fi 
capabili să-i desluşim.) Trebuie să vă atrag atenția asupra acestor lucruri; în 
caz contrar, vă veţi simţi tot timpul nedreptăţiți şi trataţi incorect. Nu 
înţelegeţi adevărul; ştiţi doar să vorbiţi despre unele cuvinte şi doctrine. În 
timpul întrunirilor, de regulă nici măcar nu mai pregătiți o ciornă ca să 
rostiți doctrine, nu mai suferiți de trac şi, astfel, credeți că aveţi statură. 
Dacă ai statură, atunci de ce nu eşti adecvat? De ce nu poți să ai părtăşie 
despre adevăr şi să abordezi probleme? Ştii doar să vorbeşti despre cuvinte 
şi doctrine ca să-i faci pe fraţii şi surorile tale să te aprobe. Acest lucru nu-L 
mulţumeşte pe Dumnezeu şi nu te face adecvat. Capacitatea ta de a vorbi 
despre aceste cuvinte şi doctrine nu poate rezolva nicio problemă reală. 
Dumnezeu rânduiește o mică situaţie care te dă în vileag și devine limpede 
cât de mică este statura ta, că nu înţelegi deloc adevărul şi că nu-ți dai 
seama de nimic; în plus, dezvăluie faptul că eşti slab, jalnic, orb şi ignorant. 
Nu aşa stau lucrurile? (Ba da.) Dacă puteţi accepta aceste lucruri, este bine; 
dacă nu puteți, cugetați pe îndelete la ele. Gândiţi-vă la ceea ce spun: are 
sens, se bazează pe realitate? Se aplică în cazul vostru? Chiar dacă vi se 
aplică, nu deveniți negativişti. Negativismul nu vă va ajuta să rezolvaţi 
nicio problemă. În calitate de credincios în Dumnezeu, dacă vrei să-ţi 
îndeplineşti datoria şi să fii conducător sau lucrător, nu poți să te dai bătut 
când te confrunți cu obstacole şi eșecuri. Trebuie să te ridici din nou și să 
continui să mergi înainte. Trebuie să te axezi pe înzestrarea ta cu anumite 
aspecte ale adevărului în domeniile în care ai lipsuri sau deficienţe şi în care 
ai probleme grave. Nu va rezolva nimic dacă devii negativist sau dacă te 


blochezi. Când întâmpini probleme, nu mai aduce în discuţie cuvinte și 


doctrine, precum şi diferite tipuri de argumente obiective — acestea nu vor fi 
de ajutor. Când Dumnezeu te încearcă şi tu spui: „La acea vreme, sănătatea 
mea nu era foarte bună, eram tânăr şi mediul meu nu era foarte paşnic”, 
oare va asculta El acestea? Dumnezeu va întreba: „Ai auzit adevărul când ai 
primit părtăşie despre acesta?” Dacă spui: „Da, l-am auzit”, va întreba: „Ai 
rânduielile de lucru care au fost transmise?” Atunci vei spune: „Da, le am”, 
iar El va continua: „Atunci de ce nu le-ai urmat? De ce ai dat greș atât de 
lamentabil? De ce n-ai putut să rămâi ferm în mărturia ta?” Niciun motiv 
obiectiv pe care-l scoţi în evidenţă nu este întemeiat. Dumnezeu nu este 
interesat de scuzele sau argumentele tale. El nu Se uită la cât de multă 
doctrină eşti în stare să rosteşti sau cât de bine te pricepi să te aperi. Ce vrea 
Dumnezeu este ca statura ta adevărată și viaţa ta să progreseze. Indiferent 
când, indiferent ce nivel de conducător devii sau cât de înalt este statutul 
tău, nu uita niciodată cine eşti şi ce eşti înaintea lui Dumnezeu. Indiferent 
cât de multă doctrină ești în stare să rosteşti, indiferent cât de priceput eşti 
în rostirea doctrinei, indiferent ce ai făcut sau ce contribuţii ai adus în casa 
lui Dumnezeu, nimic din acestea nu arată că ai statură reală, nici nu sunt 
semne că ai viaţă. Când vei intra în adevărul-realitate, când vei pricepe 
adevărurile-principii, vei rămâne ferm în mărturia ta în fața problemelor, vei 
fi capabil să finalizezi sarcini în mod independent şi vei fi adecvat pentru a 
fi folosit, atunci vei avea statură reală. Bine, să încheiem aici această 


discuţie şi să trecem la subiectul principal al părtăşiei noastre. 


Unde am rămas în părtăşia noastră de la ultima întrunire? (La ultima 
întrunire, Dumnezeu a avut părtăşie despre „renunţarea la poverile care 
provin de la familie”. O parte se referă la renunţarea la aşteptările de la 
urmaşi. Dumnezeu ne-a explicat acest lucru în două etape: una referitoare la 
comportamentul părinților cât timp copiii lor sunt încă minori, iar cealaltă 


referitoare la comportamentul lor când copiii sunt adulți. Indiferent de 


vârsta copiilor, indiferent dacă sunt adulți sau nu, în realitate, 
comportamentul şi acțiunile părinților se împotrivesc suveranității şi 
rânduielilor lui Dumnezeu. Ei vor mereu să controleze destinul copiilor lor 
ŞI să se amestece în viaţa lor, dar calea pe care o aleg aceştia şi preocupările 
pe care le au nu pot fi determinate de părinţi. Destinul oamenilor nu poate fi 
controlat de părinții lor. De asemenea, Dumnezeu a indicat punctul de 
vedere corect din care să privim situația: indiferent de etapa din viaţa unui 
copil, este suficient ca părinții lui să-și îndeplinească responsabilitățile, iar 
restul constă în a se supune suveranității, rânduielilor şi predestinării lui 
Dumnezeu.) Ultima dată, am avut părtăşie despre faptul că oamenii ar 
trebui să renunţe la aşteptările părintești de la urmașii lor. Desigur, aceste 
aşteptări sunt impulsionate de voinţa și ideația umană şi nu corespund 
faptului că Dumnezeu rânduieşte destinul uman. Aceste aşteptări nu fac 
parte din responsabilitatea umană; sunt ceva la care oamenii ar trebui să 
renunţe. Indiferent cât de mari sunt așteptările părinților de la copiii lor şi 
cât de corecte şi adecvate ar putea părinții să creadă că sunt aceste așteptări, 
atât timp cât contrazic adevărul că Dumnezeu este suveran peste destinul 
uman, aceste aşteptări sunt ceva la care oamenii ar trebui să renunțe. Se 
poate spune că acesta este şi un lucru negativ; nu este nici adecvat, nici 
pozitiv. Se împotriveşte responsabilităilor părintești şi depăşeşte sfera 
acelor responsabilităţi, constituind aşteptări şi cerințe nerealiste, contrare 
umanității. Ultima dată, am avut părtăşie despre unele acțiuni şi conduite 
anormale, precum și despre unele comportamente extreme afişate de părinți 
faţă de copiii lor care nu sunt încă adulți, conducând la tot soiul de influențe 
ŞI presiuni negative asupra copiilor şi distrugând bunăstarea fizică, psihică 
şi spirituală a copiilor mici. Aceste lucruri arată că faptele părinților sunt 
neadecvate și nepotrivite. Acestea sunt gânduri și acțiuni la care oamenii 


care urmăresc adevărul ar trebui să renunțe, deoarece, din perspectiva 


umanităţii, sunt o modalitate crudă și inumană de a distruge bunăstarea 
fizică şi psihică a unui copil. Prin urmare, ce ar trebui să facă părinții pentru 
copiii lor care nu sunt încă adulți este să-și îndeplinească responsabilitățile, 
nu să plănuiască, să controleze, să orchestreze sau să le determine viitorul şi 
destinul. Nu am amintit data trecută două aspecte majore ale îndeplinirii 
responsabilitătilor de către părinți faţă de copiii lor minori? (Ba da.) Dacă 
aceste două aspecte sunt realizate, înseamnă că ţi-ai îndeplinit 
responsabilitatea. Dacă nu au fost realizate, chiar dacă îți creşti copiii încât 
să devină artişti de vreun fel sau indivizi talentați, responsabilitatea ta 
rămâne neîndeplinită. Indiferent cât efort depun părinții pentru copiii lor, 
chiar dacă încărunţesc din cauza grijilor sau devin epuizați până aproape se 
îmbolnăvesc; indiferent cât de mare este preţul pe care-l plătesc, cât de mult 
îşi deschid inima sau câţi bani cheltuie, nimic din toate acestea nu poate fi 
considerat o îndeplinire a responsabilităților lor. Așadar, ce înseamnă când 
spun că se cuvine ca părinții să-şi îndeplinească responsabilitățile faţă de 
copiii lor mici? Care sunt cele două aspecte principale? Cine și le 
amintește? (Ultima dată, Dumnezeu a avut părtăşie despre două 
responsabilităţi. Una este de a ne îngriji de sănătatea fizică a copilului, iar 
cealaltă, de a-l îndruma, educa şi sprijini în ceea ce priveşte sănătatea lui 
psihică.) Este destul de simplu. În realitate, este uşor să aveţi grijă de 
sănătatea fizică a unui copil; pur şi simplu, nu-l lăsaţi să capete prea multe 
cucuie sau vânătăi ori să mănânce ce nu trebuie, nu faceţi nimic care să-i 
afecteze negativ creşterea şi, în cea mai mare măsură posibilă pentru părinți, 
asiguraţi-vă că au suficientă mâncare, că mănâncă bine şi sănătos, că se 
odihnesc corespunzător, că nu se îmbolnăvesc sau sunt bolnavi doar 
ocazional şi că sunt trataţi prompt când se îmbolnăvesc. Pot majoritatea 
părinților să atingă aceste standarde? (Da.) Este ceva realizabil; sarcinile pe 


care le dă Dumnezeu oamenilor sunt uşoare. Intrucât animalele pot atinge și 


ele aceste standarde, dacă oamenii nu sunt în stare să le atingă, înseamnă că 
sunt inferiori animalelor? (Da, sunt.) Dacă până şi animalele pot realiza 
aceste lucruri, dar oamenii nu pot, sunt cu adevărat demni de milă. Aceasta 
este responsabilitatea pe care o au părinţii față de sănătatea fizică a copiilor 
lor. În ceea ce priveşte sănătatea lor psihică, și aceasta este o 
responsabilitate pe care ar trebui să o îndeplinească părinții în timp ce-şi 
cresc copiii. Odată ce aceştia sunt sănătoși fizic, părinții ar trebui să le 
susțină și sănătatea psihică, precum şi pe cea a gândurilor lor, asigurându-se 
că aceştia se gândesc la probleme în moduri și direcții pozitive, active şi 
optimiste, astfel încât să poată duce o viaţă mai bună şi să nu fie radicali, 
inclinaţi spre denaturări sau ostili. Ce altceva? Ar trebui să poată fi normali, 
sănătoși şi fericiţi când cresc mari. De exemplu, când copiii încep să 
înţeleagă ce spun părinții şi pot purta conversații simple, normale, cu ei şi 
când încep să fie interesaţi de lucruri noi, părinții le pot spune poveşti din 
Biblie sau poveşti simple despre conduita personală pentru a-i îndruma. 
Astfel, pot înţelege ce înseamnă conduita personală şi ce trebuie să facă 
pentru a fi copii cuminţi şi persoane bune. Aceasta e o formă de îndrumare 
psihologică pentru copii. Părinţii nu ar trebui doar să le spună că ar trebui să 
câştige mulți bani când vor creşte sau să devină demnitari, ceea ce le-ar 
asigura o avere nemărginită, i-ar ajuta să evite suferințele sau munca fizică 
grea şi le-ar acorda putere și prestigiu pentru a da ordine altora. N-ar trebui 
să le insufle copiilor astfel de lucruri negative, ci să le împărtăşească lucruri 
pozitive, sau ar trebui să le spună poveşti care sunt adecvate vârstei lor și au 
un mesaj educativ pozitiv. De pildă, să-i înveţe să nu spună minciuni şi să 
nu fie copii mincinoşi, să-i facă să înțeleagă că trebuie să suporte 
consecinţele minciunilor, să-şi explice propria atitudine față de minciuni și 
să sublinieze faptul că acei copii care mint sunt răi şi că oamenilor nu le 


plac astfel de copii. Ar trebui cel puţin să le spună copiilor lor că trebuie să 


fie onești. În plus, părinţii ar trebui să-şi împiedice copiii să dezvolte idei 
extreme sau radicale. Cum pot fi împiedicate acestea? Părinții trebuie să-și 
înveţe copiii să fie toleranți față de alții, să dea dovadă de răbdare şi iertare, 
să nu fie încăpăţânaţi sau egoişti când se întâmplă lucruri şi să înveţe să fie 
blânzi şi echilibraţi în interacțiunile lor cu alții; dacă întâlnesc oameni răi 
sau netrebnici care încearcă să le facă rău, ar trebui să înveţe să păstreze 
distanţa, în loc să abordeze situația prin confruntare și violență. Părinții ar 
trebui să evite să planteze semințele tendințelor violente sau astfel de 
gânduri în mințile copiilor mici. Ar trebui să explice clar că violenţa nu este 
ceva apreciat de părinți, iar copiii predispuși spre violență nu sunt copii 
buni. Dacă au tendinţe violente, oamenii ar putea să recurgă în cele din 
urmă la comiterea de infracțiuni şi să suporte constrângeri sociale şi 
pedepse potrivit legii. Oamenii cu tendinţe violente nu sunt buni, nu sunt 
bine priviţi. În altă privinţă, părinţii ar trebui să-şi educe copiii să devină 
independenţi. Copiii n-ar trebui să aştepte să primească mâncare şi 
îmbrăcăminte; ar trebui să înveţe să facă lucruri singuri oricând sunt în stare 
sau ştiu cum să le facă, evitând atitudinea permanentă de lene. Părinții ar 
trebui să-şi îndrume copiii în diverse moduri să înţeleagă aceste chestiuni 
pozitive şi corecte. Desigur, când văd că se întâmplă sau apar lucruri 
negative, părinţii ar trebui să-şi informeze pur și simplu copiii că un astfel 
de comportament nu este bun, că nu este ceea ce fac copiii buni, că lor nu le 
place un astfel de comportament, iar copiii care fac asta pot fi pedepsiţi, 
penalizați şi sancționaţi din punct de vedere legal în viitor. Pe scurt, părinții 
ar trebui să le transmită copiilor principiile cele mai simple şi fundamentale 
de conduită şi comportament. Cel puţin, cât nu sunt încă adulţi, copiii ar 
trebui să înveţe să-şi dezvolte discernământul, să distingă între bine și rău, 
să ştie ce acțiuni definesc o persoană bună faţă de una rea, ce lucruri 


demonstrează conduita unei persoane bune și ce acțiuni sunt considerate 


rele și demonstrează conduita unei persoane rele. Acestea sunt lucrurile 
fundamentale care ar trebui învăţate. În plus, copiii ar trebui să înţeleagă că 
unele comportamente sunt dispreţuite de alții, cum ar fi să fure sau să-și 
însușească lucrurile altora fără permisiune, să le folosească bunurile fără 
aprobare, să răspândească bârfe şi să semene discordie între oameni. Toate 
aceste acțiuni şi altele asemănătoare denotă conduita unei persoane rele, 
sunt lucruri negative şi nu sunt plăcute lui Dumnezeu. Pe măsură ce cresc, 
copiii ar trebui învăţaţi să nu fie încăpățânați în nimic din ce fac, să nu-și 
piardă interesul rapid sau să fie impulsivi ori nechibzuiţi. Ar trebui să aibă 
în vedere consecinţele oricărei acţiuni pe care o pot întreprinde şi, dacă știu 
că acele consecințe s-ar putea dovedi nefavorabile sau dezastruoase, ar 
trebui să se oprească, nelăsând ca profiturile sau dorințele să li se urce la 
cap. De asemenea, părinții ar trebui să-şi educe copiii în legătură cu 
acțiunile şi cuvintele tipice ale oamenilor răi, oferindu-le o înţelegere 
fundamentală a oamenilor răi şi a standardelor faţă de care să-i evalueze. 
Copiii ar trebui să înveţe să nu aibă încredere prea uşor în străini sau în 
promisiunile lor şi să nu accepte lucruri de la străini fără să dea dovadă de 
prudenţă. Ar trebui să fie învăţaţi toate aceste lucruri, deoarece lumea şi 
societatea sunt rele şi pline de capcane. Copiii n-ar trebui să se încreadă cu 
uşurinţă chiar în oricine; ar trebui învăţaţi să-i desluşească pe oamenii răi şi 
pe cei netrebnici, să fie precauţi și să se distanțeze de oamenii răi, astfel 
încât să poată evita înscenările sau amăgirile acestora. În privinţa acestor 
lecţii fundamentale, părinții ar trebui să-şi ghideze și să-şi îndrume copiii cu 
o perspectivă pozitivă în timpul anilor lor de formare. Pe de o parte, ar 
trebui să facă tot posibilul pentru a se asigura că ai lor copii cresc sănătoşi și 
puternici şi, pe de altă parte, ar trebui să le stimuleze dezvoltarea psihică 
sănătoasă. Care sunt semnele unei minți sănătoase? Faptul că o persoană are 


perspectiva corectă asupra vieţii şi poate merge pe calea cea dreaptă. Chiar 


dacă nu crede în Dumnezeu, tot evită să urmeze tendinţele rele în anii săi de 
formare. Dacă părinţii observă vreo abatere la copiii lor, ar trebui să le 
controleze prompt comportamentul şi să-l corecteze, îndrumându-i corect. 
De pildă, dacă sunt expuşi la anumite lucruri care au loc în cadrul unor 
tendinţe rele sau la anumite argumente sau gânduri şi puncte de vedere 
incorecte în primii lor ani, copiii le-ar putea urma sau imita dacă nu au 
discernământ. Părinţii ar trebui să detecteze devreme aceste probleme şi să 
ofere o corectare imediată şi o îndrumare precisă. Şi aceasta face parte din 
responsabilitatea lor. Pe scurt, scopul este de a le asigura copiilor o direcție 
de dezvoltare fundamentală, pozitivă şi corectă în gândurile, conduita 
personală, tratamentul altora şi percepţia asupra diverselor persoane, 
evenimente și lucruri, astfel încât să se poată dezvolta într-o direcţie 
constructivă, și nu într-una ticăloasă. De exemplu, neîncrezătorii spun 
adesea: „Viaţa şi moartea sunt predestinate; bogăţia şi onoarea sunt decise 
de Ceruri.” Suferințele şi bucuriile pe care ar trebui să le experimenteze în 
viață o persoană sunt predeterminate de Dumnezeu şi nu pot fi schimbate de 
oameni. Într-o anumită privință, părinţii ar trebui să-și informeze copiii 
despre aceste fapte obiective şi, în alta, să-i înveţe că viaţa nu înseamnă 
doar nevoi fizice și, în mod sigur, nu se rezumă la plăcere. Sunt lucruri mai 
importante de făcut în această viață decât să mănânce, să bea şi să caute 
distracții; oamenii ar trebui să creadă în Dumnezeu şi să urmărească 
adevărul şi mântuirea de la El. Dacă trăiesc doar pentru plăcere, mâncare, 
băutură şi căutarea distracțiilor trupești, oamenii sunt ca nişte zombi, iar 
viețile lor nu au nicio valoare. Nu creează nicio valoare pozitivă sau 
semnificativă şi nu merită să trăiască sau chiar să fie umani. Chiar dacă un 
copil nu crede în Dumnezeu, măcar să fie o persoană bună și care se ocupă 
de datoria care-i revine. Desigur, dacă este ales de Dumnezeu și este dispus 


să participe la viaţa bisericii şi să-şi facă datoria când creşte, este şi mai 


bine. Dacă au astfel de copii, părinții ar trebui să-şi îndeplinească 
responsabilitățile față de copiii lor minori chiar mai mult pe baza 
principiilor recomandate de Dumnezeu oamenilor. În cazul în care nu ştii 
dacă vor crede în Dumnezeu sau vor fi aleşi de EI, ar trebui cel puţin să-ți 
îndeplineşti responsabilităţile față de copiii tăi în anii lor de formare. Chiar 
dacă nu cunoşti sau nu poți pricepe aceste lucruri, tot ar trebui să 
îndeplineşti aceste responsabilităţi. Ar trebui să te achiți în cea mai mare 
măsură posibilă de acele obligaţii și responsabilități pe care se cuvine să le 
îndeplineşti, împărtăşind cu ai tăi copii gândurile şi lucrurile pozitive pe 
care le cunoşti deja. Asigură-te cel puţin că dezvoltarea lor spirituală 
urmează o direcţie constructivă şi că minţile lor sunt pure şi sănătoase. Nu-i 
obliga să-şi însușească tot felul de competenţe şi cunoştinţe de la o vârstă 
fragedă sub aşteptările, cultivarea sau chiar oprimarea ta. Chiar mai grav, 
unii părinţi își însoțesc copiii când participă la diverse concursuri de talente 
şi la competiţii academice sau sportive, urmând tot soiul de tendinţe sociale 
şi mergând la evenimente precum conferințe de presă, sesiuni de autografe 
şi de studiu, și participând la orice competiții şi discursuri de mulţumire de 
la ceremonii de premiere etc. Ca părinți, n-ar trebui cel puţin să-şi lase 
copiii să le calce pe urme, făcând la rândul lor aceste lucruri. Dacă părinții 
îşi aduc copiii la astfel de activităţi, într-o privință, este clar că nu şi-au 
îndeplinit responsabilităţile de părinţi. În altă privinţă, îşi conduc în mod 
fățiș copiii pe o cale fără întoarcere, împiedicându-le dezvoltarea mentală 
constructivă. Unde şi-au condus aceşti părinţi copiii? l-au condus spre 
tendinţele rele. Aceasta este ceva ce părinţii nu ar trebui să facă. Mai mult, 
referitor la căile viitoare pe care vor merge copiii lor şi carierele pe care le 
vor urma, părinții nu ar trebui să le spună lucruri precum: „Uită-te la cutare, 
este pianist şi a început să cânte la pian de la patru sau cinci ani. Nu şi-a 


făcut plăcerea de a se juca, nu a avut prieteni sau jucării şi a exersat la pian 


în fiecare zi. Părinții l-au însoţit la lecţiile de pian, au consultat diverși 
profesori şi l-au înscris la competiții de pian. Uită-te ce faimos, bine hrănit 
şi bine îmbrăcat este acum, înconjurat de o aură de lumină și respectat 
oriunde merge.” Este acesta tipul de educație care promovează dezvoltarea 
sănătoasă a minţii unui copil? (Nu.) Atunci ce fel de educație este? Este 
educația diavolului. Acest tip de educație este dăunătoare pentru orice minte 
tânără. Îi încurajează pe copii să aspire la faimă, să râvnească la diverse 
aure, onoruri, ranguri și desfătări. Îi determină să tânjească după aceste 
lucruri și să le urmărească de la o vârstă fragedă, conducându-i la anxietate, 
temeri intense şi griji şi chiar făcându-i să plătească orice tip de preţ pentru 
a le obţine, trezindu-se devreme și lucrând până târziu ca să-şi verifice 
temele şi să-şi însuşească diferite competențe, pierzându-și anii copilăriei şi 
renunțând la acei ani preţioşi în schimbul acestor lucruri. În privinţa celor 
promovate de tendinţele rele, copiii minori nu au capacitatea de a li se 
împotrivi sau de a le desluşi. Prin urmare, drept tutori ai copiilor lor minori, 
părinții ar trebui să îndeplinească această responsabilitate ajutându-i să 
deslușească diversele puncte de vedere care provin din tendințele rele ale 
lumii şi de la toate lucrurile negative şi să se împotrivească acestora. Ar 
trebui să ofere îndrumare şi educație pozitivă. Desigur, fiecare are propriile 
aspirații şi unii copii mici, chiar dacă părinții lor descurajează anumite 
preocupări, tot pot să şi le dorească. Lasă-i să-şi dorească ce vor; părinții 
trebuie să-și îndeplinească responsabilitățile. Ca părinte, ai o obligaţie şi o 
responsabilitate de a dirija gândurile copiilor tăi şi de a-i îndruma într-o 
direcție pozitivă şi constructivă. Dacă aleg să te asculte sau își doresc să-ți 
pună învăţăturile în aplicare când cresc, asta este alegerea lor personală, în 
care nu te poți amesteca și pe care nu o poţi controla. Pe scurt, în anii de 


formare a copiilor, părinții au responsabilitatea şi obligația de a le insufla 


acestora diverse gânduri, puncte de vedere şi scopuri în viaţă sănătoase, 


adecvate şi pozitive. Aceasta este responsabilitatea părinților. 


Unii părinți spun: „Nici măcar nu ştiu cum să-mi educ copiii. Sunt 
confuz încă de când eram copil şi doar am făcut orice mi-au spus părinții 
mei, fără să disting între bine şi rău. Nici măcar acum nu ştiu cum să-mi 
educ copiii.” Nu-ţi face griji pentru că nu ştii; nu e neapărat un lucru rău. 
Mai rău este atunci când ştii, dar nu pui în practică, educându-ți în 
continuare copiii doar să exceleze şi spunând: „Nu mai sunt bun de nimic, 
dar vreau ca ai mei copii să mă depăşească. Generaţia mai tânără se scaldă 
în lumina celor mai vârstnici decât ei şi ar trebui să-i eclipseze. În prezent, 
am funcția de şef de secție; prin urmare, copilul meu trebuie să fie primar, 
guvernator sau chiar să urce la niveluri mai înalte ale administrației ori să 
devină preşedinte.” Nu e nevoie să le mai spui altceva unor astfel de 
oameni. Nu interacționăm cu oameni de acest fel. Responsabilitatea 
părintească despre care vorbim este pozitivă, proactivă şi legată de adevăr. 
Dacă urmăreşti adevărul şi vrei să-ţi îndeplineşti responsabilitatea faţă de 
copii, dar nu ştii sigur cum să faci acest lucru, începe prin a învăţa de la 
început — este uşor. Să-i înveţi pe adulți nu e uşor, dar să-i înveţi pe copii 
este, nu-i aşa? Învață şi predă simultan, predând ceea ce tocmai ai învăţat. 
Nu este uşor? Este uşor să-ți educi copiii. Este chiar mai bine să-ţi 
îndeplineşti responsabilitatea privind sănătatea psihică a copiilor tăi. Chiar 
dacă nu poţi face asta perfect, e mai bine decât să nu-i educi deloc. Copiii 
sunt mici şi naivi; dacă îi laşi să-și ia informaţiile de la televizor şi din 
diverse surse, să urmărească orice doresc, să gândească şi să acţioneze după 
bunul plac, fără educaţie sau control, nu ţi-ai îndeplinit responsabilitatea de 
părinte. Ai dat greş în datoria ta şi nu ţi-ai dus la bun sfârşit 
responsabilitatea şi obligația. Dacă părinții trebuie să-şi îndeplinească 


responsabilitatea faţă de copiii lor, nu pot fi pasivi, ci trebuie să studieze 


activ nişte cunoştinţe și învățături care îi pot ajuta să cultive sănătatea 
psihică a copiilor sau unele principii de bază privind adevărul, pornind de la 
început. Toate acestea sunt lucruri pe care părinții ar trebui să le facă: se 
numește îndeplinirea responsabilităţi lor. Desigur, faptul că înveţi nu va fi 
în zadar. Pe parcursul procesului de învăţare și de educare a copiilor tăi, şi 
tu vei dobândi ceva. Aceasta deoarece, în timp ce-ţi înveți copiii să-și 
dezvolte sănătatea psihică într-o direcţie constructivă, ca adult, vei intra în 
mod inevitabil în contact cu unele idei pozitive şi vei învăţa despre ele. 
Când vei aborda aceste idei sau principii şi criterii pozitive pentru conduita 
personală şi vei acţiona meticulos şi serios, vei dobândi pe nesimţite ceva — 
nu va fi în zadar. Îndeplinirea responsabilităţii faţă de copiii tăi nu este ceva 
ce faci de dragul altora; ar trebui să o faci datorită relației emoţionale şi de 
sânge pe care o ai cu ei. Chiar dacă ai tăi copii acţionează sau se poartă într- 
un mod care nu corespunde aşteptărilor tale după ce faci asta, cel puţin ai 
câştigat ceva. Ştii ce înseamnă să-ți educi copiii şi să-ți îndeplineşti 
responsabilitatea faţă de ei. Ţi-ai făcut deja datoria. Cât priveşte căile pe 
care copiii tăi aleg mai târziu să le urmeze, modul în care aleg să se 
comporte şi destinele care îi aşteaptă în viață, asta nu mai este treaba ta. 
Când ajung la vârsta adultă, poți doar să asiști şi să priveşti cum se 
desfăşoară viaţa și destinul lor. Nu mai ai obligaţia sau responsabilitatea de 
a participa. Dacă nu le-ai oferit la timp îndrumare, educație şi limite în 
anumite privinţe atunci când erau minori, s-ar putea să regreți când, ca 
adulți, spun sau fac lucruri neaşteptate sau dau dovadă de gânduri şi 
comportamente pe care nu le-ai anticipat. De exemplu, când erau mici, i-ai 
educat constant, spunându-le: „Studiați din greu, mergeţi la facultate, urmați 
studii postuniversitare sau un doctorat, faceți rost de o slujbă bună, găsiți un 
partener bun cu care să vă căsătoriți şi să întemeiaţi o familie și apoi viața 


va fi frumoasă.” Prin educaţia, încurajările și diversele tale forme de 


presiune, au trăit şi au urmat cursul pe care l-ai trasat pentru ei şi au realizat 
ceea ce te-ai aşteptat, întocmai aşa cum ţi-ai dorit, iar acum nu mai pot da 
înapoi. Dacă, ajungând să înţelegi anumite adevăruri şi intențiile lui 
Dumnezeu datorită credinţei tale şi căpătând gânduri și puncte de vedere 
corecte, încerci acum să le spui să nu mai urmărească acele lucruri, probabil 
vor riposta în schimb: „Oare nu fac exact ce ai vrut? Nu m-ai învăţat aceste 
lucruri când eram mic? Nu mi-ai cerut asta? Acum de ce mă opreşti? Este 
greşit ceea ce fac? Am realizat aceste lucruri şi pot acum să mă bucur de 
ele; ar trebui să fii fericit, mulțumit şi mândru de mine, nu-i așa?” Cum te-ai 
simţi la auzul acestor cuvinte? Ar trebui să fu fericit sau să verşi lacrimi? 
N-ai avea regrete? (Ba da.) Acum nu-i mai poţi câştiga înapoi. Dacă nu i-ai 
fi educat aşa când erau mici, dacă le-ai fi oferit o copilărie fericită, fără 
nicio presiune, fără să-i înveţi să fie deasupra celorlalți, să dețină o functie 
înaltă, să câştige o mulțime de bani sau să urmărească faima, profitul şi 
statutul, dacă 1-ai fi lăsat pur şi simplu să fie oameni buni, de rând, fără să le 
ceri să câștige mulţi bani, să se bucure de multe sau să-ți dea înapoi atât de 
multe, cerându-le doar să fie sănătoşi și fericiţi, să fie oameni simpli și 
fericiţi, poate că ar fi fost receptivi la unele dintre gândurile şi punctele de 
vedere pe care le nutreşti după ce ai început să crezi în Dumnezeu. În acel 
caz, poate că viețile lor ar fi fericite acum, cu mai puţină presiune din cauza 
vieţii şi societăţii. Deşi n-ar fi dobândit faimă şi profit, măcar inimile lor ar 
fi fost fericite, liniştite şi împăcate. Însă în anii lor de dezvoltare, din cauza 
instigării şi îndemnurilor tale repetate, sub efectul presiunii tale, au urmărit 
fără încetare cunoașterea, banii, faima şi profitul. În cele din urmă, au 
dobândit faimă, profit şi statut, viețile lor s-au îmbunătățit, s-au bucurat de 
mai multe şi au câștigat mai mulți bani, dar vieţile lor sunt epuizante. De 
fiecare dată când îi vezi, pe față li se citeşte oboseala. Doar când se întorc 


acasă, la tine, îndrăznesc să-şi scoată masca și să admită că sunt obosiţi şi 


vor să se odihnească, dar, imediat ce păşesc afară, nu mai sunt aceiaşi 
oameni — îşi pun din nou masca. Te uiţi la expresia lor obosită și demnă de 
milă și îți pare rău pentru ei, dar nu ai nicio putere să-i faci să se schimbe. 
Nu mai pot să se schimbe. Cum s-a întâmplat asta? Nu are legătură cu 
modul în care i-ai educat? (Ba da.) Nu cunoşteau şi nu urmăreau în mod 
firesc nimic din toate acestea de la o vârstă fragedă; există în mod cert o 
legătură cu modul în care i-ai educat. Când le vezi chipul, când vezi că viaţa 
lor este în această stare, nu ești supărat? (Ba da.) Eşti însă neputincios; nu 
mai rămân decât regretele şi mâhnirea. Poate simţi că Satana ti-a luat de tot 
copilul, că este incapabil să se întoarcă şi că nu ai puterea de a-l salva. 
Aceasta fiindcă nu ţi-ai îndeplinit responsabilitatea de părinte. Tu ești cel 
care i-a făcut rău, care l-a dus pe cărări greşite cu educaţia și îndrumarea ta 
ideologică greşită. Nu se poate întoarce niciodată şi, în cele din urmă, rămâi 
doar cu regretele. Te uiţi neputincios în timp ce suferă copilul tău, corupt de 
această societate rea, împovărat de presiunile vieţii, şi nu ai cum să-l ajuţi. 
Poţi doar să spui: „Vino mai des acasă şi o să-ţi gătesc ceva delicios.” Ce 
probleme poate rezolva o masă? Nu poate rezolva nimic. Gândurile copiilor 
s-au maturizat şi au luat deja formă, iar ei nu sunt dispuși să renunţe la 
faima şi statutul pe care le-au obţinut. Nu pot decât să meargă înainte şi nu 
se întorc niciodată. Acesta e rezultatul nefast al faptului că părinții oferă 
îndrumări greşite şi le insuflă copiilor idei incorecte în anii lor de formare. 
Aşadar, în aceşti ani, părinții ar trebui să-şi îndeplinească responsabilitatea, 
să călăuzească sănătatea psihică a copiilor lor şi să le îndrepte gândurile și 
acțiunile într-o direcție constructivă. Acesta este un aspect foarte important. 
Ai putea spune: „Nu ştiu multe despre educarea copiilor”, dar nici măcar 
nu-ți poţi îndeplini responsabilitatea? Dacă înţelegi cu adevărat lumea şi 
această societate, dacă pricepi cu adevărat ce sunt faima şi profitul, dacă 


poți abandona realmente faima și profitul lumesc, atunci ar trebui să-ţi 


protejezi copiii şi să nu-i laşi să accepte prea rapid aceste idei incorecte de 
la societate în anii lor de formare. De exemplu, când unu copii intră la liceu, 
încep să observe lucruri precum câte miliarde de dolari valorează activele 
unui magnat, ce tip de mașini de lux are cea mai bogată persoană din oraș, 
ce poziţie deține o altă persoană, câți bani are, câte mașini are parcate acasă 
şi ce tip de lucruri îi plac. Aceştia încep să se întrebe în mintea lor: „Sunt în 
primii ani de liceu acum. Dacă nu-mi găsesc o slujbă bună după facultate? 
Fără slujbă, ce o să fac dacă nu-mi permit o vilă şi mașini de lux? Cum pot 
să devin excepţional fără bani?” Încep să-şi facă griji şi să-i invidieze pe cei 
din societate care au prestigiu şi ale căror vieţi sunt extravagante şi luxoase. 
Când devin conştienţi de aceste lucruri, copiii încep să asimileze diverse 
informații, evenimente și fenomene din societate şi, în tinerele lor minţi, 
încep să se simtă presaţi și anxioşi, să se îngrijoreze pentru viitorul lor și să- 
l planifice. Într-o astfel de situaţie, n-ar trebui părinţii să-și îndeplinească 
responsabilitatea și să ofere alinare şi îndrumare, ajutându-i să înțeleagă 
cum să privească şi să gestioneze corect aceste probleme? Ar trebui să se 
asigure că ai lor copii nu devin absorbiți de aceste lucruri de la o vârstă 
fragedă, astfel încât să poată dezvolta punctul de vedere corect faţă de ele. 
Spuneţi-Mi, cum ar trebui părinții să se ocupe de aceste chestiuni referitoare 
la copii? În zilele noastre, nu sunt copiii expuşi la diverse aspecte ale 
societății de la o vârstă foarte fragedă? (Ba da.) Nu ştiu copiii din zilele 
noastre o mulțime de lucruri despre cântăreți, staruri de cinema, vedete 
sportive, dar şi despre celebrități de pe internet, magnați, oameni bogaţi și 
multimilionari, câți bani câștigă, cu ce se îmbracă, ce lucruri le plac, câte 
maşini de lux au și multe altele? (Ba da.) Prin urmare, în această societate 
complexă, părinții ar trebui să-și îndeplinească  responsabilitatea 
părintească, să-şi protejeze copiii și să le ofere o minte sănătoasă. Când 


copiii devin conștienți de aceste chestiuni sau când aud şi primesc 


informaţii nesănătoase, părinţii ar trebui să-i înveţe să dezvolte gândurile și 
punctele de vedere corecte, pentru a putea să se îndepărteze la timp de 
aceste chestiuni. Ar trebui cel puţin să le împărtășească următoarea doctrină 
simplă: „Eşti încă tânăr și, la vârsta ta, responsabilitatea ta este să studiezi și 
să înveţi ceea ce trebuie să înveţi. N-ai nevoie să te gândeşti la alte lucruri; 
în ceea ce privește câți bani vei câştiga sau ce vei cumpăra, nu trebuie să te 
ocupi de aceste lucruri — sunt pentru când vei fi mare. Deocamdată, 
concentrează-te pe a-ţi face temele, a-ţi termina lucrările pe care ţi le dau 
profesorii şi a gestiona lucrurile din viaţa ta. N-ai nevoie să te gândeşti prea 
mult la altceva. Nu va fi prea târziu să te gândești la aceste chestiuni după 
ce vei intra în societate şi te vei confrunta cu ele. Lucrurile care se întâmplă 
acum în societate sunt în grija adulţilor. Nu eşti adult, aşa că acestea nu sunt 
lucruri la care ar trebui să te gândeşti sau să participi. Pe moment, 
concentrează-te pe a-ţi face bine temele și ascultă ce îţi spunem. Suntem 
adulți şi știm mai multe decât tine, aşa că ar trebui să ne asculti, orice am 
spune. Dacă afli despre acele lucruri din societate şi le urmezi și le imiţi, nu 
va fi benefic pentru studiile şi temele tale — s-ar putea să te afecteze la 
învățătură. Ce fel de persoană vei deveni mai târziu sau ce tip de carieră vei 
avea — acestea sunt lucruri de luat în considerare mai târziu. Deocamdată, 
sarcina ta este să te ocupi de studii. Dacă nu excelezi la învățătură, nu vei 
reuși în educaţia ta şi nu vei fi un copil bun. Nu te gândi la alte lucruri; nu 
sunt relevante pentru tine. Când vei fi mai mare, vei înţelege acele lucruri.” 
Nu este aceasta o doctrină elementară pe care ar trebui să o înţeleagă 
oamenii? (Ba da.) Spuneţi-le copiilor: „Sarcina ta în momentul de față este 
să studiezi, nu să mănânci, să bei şi să te distrezi. Dacă nu studiezi, îţi vei 
irosi timpul şi îi vei neglija educația. Toate lucrurile din societate care au 
legătură cu mâncarea, băutura, căutarea distracțiilor și diverse altele sunt 


lucruri pentru adulți. Cei care nu sunt încă adulți nu ar trebui să se implice 


în acele activităţi.” Sunt aceste cuvinte uşor de acceptat de către copii? 
(Da.) Nu-i hpsești de dreptul de a afla despre aceste chestiuni sau de a fi 
invidioşi în legătură cu ele. În același timp, subliniezi ce anume ar trebui să 
facă. Este acesta un mod bun de educare a copiilor? (Da.) Este un mod 
simplu de a acţiona? (Da.) Părinţii ar trebui să înveţe să procedeze astfel şi, 
în măsura posibilităților, să studieze cum să-şi educe şi să aibă grijă de 
copiii lor minori în funcție de propriile abilități, condiţii şi calibru; ar trebui 
să-şi îndeplinească responsabilitatea față de ei şi să facă toate acestea cât de 
bine pot. Nu există standarde stricte sau rigide în această privință; variază 
de la o persoană la alta. Circumstanţele familiale ale fiecăruia sunt diferite, 
la fel şi calibrul fiecăruia. Așadar, când vine vorba de îndeplinirea 
responsabilităţi de educare a copiilor, fiecare persoană are propriile 
metode. Ar trebui să faci orice funcționează eficient, ce oferă rezultatele 
dorite. Ar trebui să te adaptezi la personalitatea, vârsta şi genul copiilor tăi: 
unii ar putea avea nevoie de puţin mai multă severitate, în timp ce alții ar 
putea avea nevoie de o abordare mai blândă. Unora le-ar putea fi de folos 
un stil mai exigent, în timp ce alţii ar putea prospera într-un mediu relaxat. 
Părinţii ar trebui să-şi ajusteze metodele în funcție de situația individuală a 
copiilor lor. În orice caz, scopul final este de a le asigura sănătatea psihică, 
de a-i îndruma într-o direcție constructivă atât în gândurile lor, cât şi în 
criteriile pentru acțiunile lor. Nu impuneţi nimic din ce ar putea fi contrar 
umanității, ce încalcă legile dezvoltării naturale sau depăşeşte ceea ce pot 
realiza ei în intervalul lor de vârstă actual sau în sfera calbrului lor. Când 
pot face toate acestea, părinţii şi-au îndeplinit deja responsabilitatea. Este 


acest lucru dificil de realizat? Nu este o problemă complexă. 
Aşteptările părinților de la urmaşii lor implică două aspecte: un aspect 
are legătură cu aşteptările din timpul anilor de formare a copiilor, iar celălalt 


implică așteptările atunci când copiii lor devin adulți. Ultima dată, părtăşia 


noastră a abordat pe scurt aşteptările atunci când copiii devin adulţi. Despre 
ce am avut părtăşie? (Dumnezeule, ultima dată am avut părtăşie despre 
speranța părinților ca ai lor copii adulți să aibă un mediu de lucru fără 
probleme, căsnicii fericite şi împlinite şi cariere de succes.) În mare, despre 
asta am avut părtăşie. După ce părinţii își cresc copiii, aceştia devin adulți şi 
se confruntă cu situaţii privind serviciul, cariera, căsătoria, familia şi traiul 
pe cont propriu, chiar creşterea propriilor urmași. Îşi părăsesc tatăl şi mama 
şi devin independenţi, confruntându-se singuri cu fiecare problemă pe care 
o pot întâmpina în viaţă. Deoarece copiii lor sunt acum maturi, părinții nu 
mai poartă responsabilitatea de a se îngriji de sănătatea fizică a copiilor sau 
de a fi implicaţi direct în viețile, serviciul, căsnicia, familia lor şi așa mai 
departe. Desigur, datorită legăturilor emoționale şi de famile, părinţii pot să 
le ofere o îngrijire simplă sau sfaturi ocazionale, să le dea câteva sugestii 
sau sprijin din poziţia cuiva cu experiență sau să le ofere temporar grija 
necesară. Pe scurt, odată ce copiii devin adulți, părinții și-au îndeplinit în 
mare parte responsabilitățile față de copiii lor. Prin urmare, unele așteptări 
pe care le-ar putea avea părinții de la copiii lor adulți, cel puţin din 
perspectiva Mea, sunt inutile. De ce sunt inutile? Pentru că, indiferent ce se 
aşteaptă părinții să devină copiii lor, ce fel de căsnicie, familie, serviciu sau 
carieră se aşteaptă să aibă, fie că vor fi bogaţi sau săraci, şi oricare ar fi 
aşteptările părinților, acestea sunt doar niște aşteptări şi viețile copiilor lor 
adulți sunt, în cele din urmă, în propriile mâini. Bineînţeles, vorbind în 
general, destinul întregii vieți a fiului sau fiicei lor şi dacă sunt bogaţi sau 
săraci, toate acestea sunt poruncite de Dumnezeu. Părinții nu au nicio 
responsabilitate sau obligație de a supraveghea aceste lucruri, nici dreptul 
de a interveni. Prin urmare, aşteptările părintești sunt pur şi simplu un fel de 
urare de bine bazată pe afecțiunea lor. Niciun părinte nu-şi doreşte ca al său 


copil să fie sărac, necăsătorit, divorţat, să aibă o familie disfuncțională sau 


să întâmpine probleme la serviciu. Niciunul dintre ei nu se aşteaptă la aceste 
lucruri pentru copilul său; fără îndoială, se aşteaptă la ce este mai bun 
pentru copiii săi. Totuşi, dacă așteptările părinților intră în conflict cu 
realitatea vieții copiilor sau dacă acea realitate este contrară aşteptărilor lor, 
cum ar trebui să abordeze această situație? Despre acest subiect trebuie să 
avem părtăşie. Când vine vorba de atitudinea pe care ar trebui să o 
manifeste față de copiii lor adulți, pe lângă faptul că-i binecuvântează în 
gând şi au aşteptări bune de la ei, indiferent ce tip de existență duc copiii 
lor, ce tip de destin sau viaţă au, ca părinți, nu pot să se pună în calea 
acestor lucruri. Niciun părinte nu poate schimba nimic din acestea, nici nu 
le poate controla. Deşi le-au dat naştere copiilor şi i-au crescut, aşa cum am 
discutat anterior, părinții nu sunt stăpâni asupra destinelor copiilor. Părinții 
le zămislesc trupul fizic şi îi cresc până devin adulţi, dar în ceea ce privește 
destinul pe care îl vor avea copiii, acesta nu este dat sau ales de părinți şi, 
cu siguranţă, nu este decis de ei. Îţi doreşti ca ai tăi copii să o ducă bine, dar 
este asta o garanție că vor reuşi? Nu-ţi dorești să întâmpine nenorociri, 
ghinioane şi tot felul de evenimente nefericite, dar înseamnă asta că vor 
putea să le evite? Indiferent cu ce se confruntă copiii tăi, niciunul dintre 
acele lucruri nu depinde de voinţa umană, nici nu este determinat de nevoile 
sau așteptările tale. Așadar, ce îţi spune asta? Întrucât copiii au devenit 
adulți, sunt capabili să-și poarte singuri de grijă, să aibă gânduri, opinii 
asupra lucrurilor, principii de conduită şi perspective independente asupra 
vieții şi nu mai sunt influențați, stăpâniţi, constrânși sau conduși de părinții 
lor, atunci sunt cu adevărat adulți. Ce înseamnă că au devenit adulți? 
Înseamnă că părinţii lor ar trebui să renunţe. În limbajul scris, se numeşte „a 
renunța”, a-i lăsa pe copii să exploreze independent și să-și aleagă drumul 
în viaţă. Cum spunem în limbajul vorbit? „A se da la o parte.” Cu alte 


cuvinte, părinţii ar trebui să nu le mai dea ordine copiilor lor adulţi, spunând 


lucruri precum: „Ar trebui să cauţi slujba asta, ar trebui să lucrezi în 
domeniul acesta. Nu face asta, e prea riscant!” Este indicat ca părinții să le 
dea ordine copiilor lor adulți? (Nu.) Vor mereu să aibă în faţa ochilor și sub 
controlul lor viețile, serviciul, căsnicia şi familia copiilor lor adulți, 
devenind anxioşi, îngrijoraţi, temători și preocupaţi dacă nu ştiu sau nu pot 
controla ceva, spunând: „Dacă fiul meu nu ia în considerare acea problemă 
cu atenție? Ar putea să aibă probleme cu legea? N-am bani pentru un 
proces! Dacă este dat în judecată şi nu avem bani, ar putea să intre la 
închisoare? Dacă ajunge la închisoare, ar putea să fie acuzat pe nedrept de 
oameni răi și să primească opt sau zece ani de detenţie? O să-l părăsească 
soția? Cine o să aibă grijă de copii?” Cu cât se gândesc mai mult la asta, cu 
atât au mai multe motive de îngrijorare. „Fiica mea are necazuri la serviciu: 
oamenii se poartă mereu urât cu ea şi nici şeful ei nu o tratează bine. Ce 
putem face? Oare ar trebui să-i găsim altă slujbă? Ar trebui să tragem nişte 
sfori, să apelăm la nişte cunoștințe, să cheltuim ceva bani şi să-i găsim o 
slujbă de funcționar într-un departament guvernamental unde să nu aibă 
mult de lucru în fiecare zi? Chiar dacă salariul nu este mare, măcar nu va fi 
tratată rău. Nu ne-a lăsat inima să o lovim când era mică și am răsfăţat-o ca 
pe o prinţesă; acum este intimidată de alţii. Ce-ar trebui să facem?” Îşi fac 
griji până într-acolo încât nu pot mânca sau dormi și gurile li se umplu de 
băşici din cauza neliniștii. Devin anxioși şi pun la suflet oricând copiii lor 
se confruntă cu ceva. Vor să fie implicaţi în tot, participând în fiecare 
situație. Ori de câte ori copiii lor se îmbolnăvesc sau întâmpină vreo 
dificultate, părinții suferă cumplit şi se întristează, spunând: „Vreau doar să- 
ti fie bine. De ce nu îţi este bine? Vreau să-ţi meargă totul din plin, să 
decurgă totul exact cum îţi dorești, exact cum îţi planifici. Vreau să te 
bucuri de succes, nu să ai ghinion, să fii înşelat sau să ţi se însceneze ceva şi 


1 


să ai necazuri cu legea!” Unii copii fac un credit ipotecar pentru casă, iar 


creditul lor poate fi pe treizeci sau chiar cincizeci de ani. Părinţii lor încep 
să-şi facă griji: „Când vor fi achitate toate împrumuturile astea? Nu e ca şi 
cum ar fi sclavii creditului? Generaţia noastră n-a avut nevoie de credit ca 
să-şi cumpere o casă. Trăiam în apartamente puse la dispoziție de firmă şi 
plăteam o chirie modică în fiecare lună. Eram foarte relaxaţi locuind acolo. 
În zilele noastre, tinerilor le este foarte greu; chiar nu le este deloc ușor. 
Trebuie să facă un credit ipotecar şi, chiar dacă trăiesc bine, muncesc din 
greu în fiecare zi — sunt epuizați! Deseori muncesc până târziu și fac ore 
suplimentare, nu au un program fix de masă și de somn şi cumpără mereu 
mâncare la pachet. Stomacul lor suferă, la fel şi sănătatea lor. Trebuie să le 
gătesc şi să le fac curăţenie. Trebuie să le fac ordine, pentru că ei n-au timp 
— vieţile lor sunt haotice. Sunt o femeie bătrână acum, am oase bătrâne şi nu 
pot face multe, aşa că o să le fiu doar servitoare. Dacă angajează o 
servitoare adevărată, vor trebui să cheltuie bani şi s-ar putea să nu fie de 
încredere. Așa că o să le fiu servitoarea lor gratis.” Prin urmare, devine 
servitoare, făcând curăţenie şi ordine în fiecare zi în casa copiilor ei, gătind 
când vine ora mesei, cumpărând legume şi cereale şi asumându-și 
nenumărate responsabilități. Din părinte, devine o slujnică bătrână, o 
servitoare. Când copiii ei se întorc acasă şi nu sunt într-o dispoziție bună, 
trebuie să le privească expresiile şi să vorbească cu grijă până când sunt 
fericiţi din nou și doar atunci poate fi și ea fericită. Este fericită când copiii 
ei sunt fericiți şi îngrijorată când copiii ei sunt îngrijorați. Este acesta un 


mod valoros de a trăi? Nu diferă de a-și pierde identitatea. 


Este posibil ca părinţii să suporte costul destinelor copiilor lor? Pentru 
a urmări faima, profitul şi plăcerile lumești, copiii sunt dispuşi să îndure 
orice greutăţi le apar în cale. Mai mult, ca adulți, este în regulă să înfrunte 
orice dificultăți sunt necesare pentru supraviețuirea lor? Cât de mult se 


bucură, la fel de mult ar trebui să fie pregătiți să sufere — acest lucru este 


natural. Părinții şi-au îndeplinit responsabilitățile şi apoi, indiferent de ce 
anume își doresc copiii lor să se bucure, ei n-ar trebui să achite nota. Oricât 
de bună ar fi viaţa pe care o doresc părinţii pentru copiii lor, dacă aceştia 
din urmă vor să se bucure de lucruri frumoase, ar trebui să suporte singuri 
toată presiunea și suferinţa, nu părinţii lor. Prin urmare, dacă părinții vor 
mereu să facă totul pentru copiii lor şi să suporte costul pentru greutățile 
acestora, devenind de bunăvoie sclavii lor, nu este ceva exagerat? Este 
inutil, pentru că depăşeşte ceea ce este de așteptat din partea părinților. Un 
alt motiv însemnat este că, indiferent ce sau cât de multe faci pentru copiii 
tăi, nu le poţi schimba destinul sau alina suferinţa. Fiecare om care încearcă 
să se descurce în societate, fie că urmăreşte faima şi profitul sau merge pe 
calea corectă în viaţă, ca adult, trebuie să-şi asume responsabilitatea pentru 
propriile dorinţe şi idealuri şi să plătească din propriul buzunar. Nimeni n-ar 
trebui să-şi asume ceva pentru el; nici măcar părinții lui, oamenii care i-au 
dat naștere şi l-au crescut, cei mai apropiaţi oameni de el, nu sunt obligaţi 
să-l întrețină sau să-i împărtăşească suferinţa. Părinții nu sunt diferiți în 
această privinţă, deoarece nu pot schimba nimic. Aşadar, orice faci pentru 
copiii tăi e în zadar. Întrucât e în zadar, ar trebui să renunţi la acest plan de 
acțiune. Deși s-ar putea ca părinții să fie bătrâni și să-și fi îndeplinit deja 
responsabilităuile și obligaţiile față de copii, deși orice fac părinții este 
nesemnificativ în ochii copiilor, tot ar trebui să aibă propria demnitate, 
propriile preocupări și propria misiune de îndeplinit. Fiind o persoană care 
crede în Dumnezeu şi urmăreşte adevărul și mântuirea, ar trebui să-ți 
foloseşti energia şi timpul care i-au rămas în viaţă pentru a-ți îndeplini 
datoria şi orice ţi-a încredințat Dumnezeu; n-ar trebui să-ți petreci deloc 
timpul cu copiii tăi. Viaţa ta nu le aparţine lor și n-ar trebui irosită pentru 
vieţile sau supraviețuirea lor, nici pentru a-ţi satisface aşteptările de la ei. În 


schimb, ar trebui devotată datoriei și sarcinii pe care ți le-a încredinţat 


Dumnezeu, precum şi misiunii pe care ar trebui să o îndeplineşti ca ființă 
creată. Aici se află valoarea şi sensul vieţii tale. Dacă eşti dispus să-ți pierzi 
demnitatea şi să devii sclavul copiilor tăi, să te îngrijorezi în privinţa lor şi 
să faci orice pentru ei ca să-ţi satisfaci propriile aşteptări de la ei, toate 
acestea sunt lipsite de însemnătate şi de valoare și nu vor fi lăudate. Dacă 
insişti să procedezi astfel și nu renunţi la aceste idei şi acțiuni, înseamnă 
doar că nu eşti cineva care urmăreşte adevărul, că nu eşti o fiinţă creată 
calificată şi că eşti destul de răzvrătit. Nu preţuieşti nici viaţa, nici timpul pe 
care ți le-a dăruit Dumnezeu. Dacă îți foloseşti viaţa şi timpul doar pentru 
trupul şi afecțiunile tale și nu pentru datoria pe care ţi-a încredinţat-o 
Dumnezeu, viaţa ta este inutilă şi lipsită de valoare. Nu meriţi să trăieşti, nu 
meriţi să te bucuri de viaţa pe care ţi-a dat-o Dumnezeu și de nimic din ce 
ti-a dat El. Dumnezeu ţi-a dat copii doar ca să te bucuri de procesul de a-i 
creşte, să dobândeşti din acesta experienţă și cunoştinţe de viață ca părinte, 
să-ți îngăduie să experimentezi ceva special şi extraordinar în viaţa 
omenească şi apoi să-ți laşi urmaşii să se înmulțească... Desigur, scopul 
este și să-ți îndeplinești responsabilitatea de ființă creată ca părinte. Este 
responsabilitatea pe care Dumnezeu a poruncit să o îndeplineşti față de 
generația următoare, precum şi rolul de părinte pe care îl joci față de 
generaţia următoare. Într-o privinţă, scopul este să treci prin acest proces 
extraordinar de creştere a copiilor şi, în altă privinţă, este să joci un rol în 
cultivarea următoarei generaţii. Odată ce este îndeplinită această obligaţie şi 
copiii tăi devin adulți, dacă au un mare succes sau rămân indivizi de rând, 
simpli și obişnuiţi, nu are nicio legătură cu tine, deoarece destinul lor nu 
este determinat de tine, nici nu este alegerea ta şi, în mod sigur, nu le-ai dat 
tu acest destin — este poruncit de Dumnezeu. Întrucât este poruncit de 
Dumnezeu, n-ar trebui să intervii sau să-ți bagi nasul în viața sau 


supraviețuirea lor. Obiceiurile, rutina zilnică şi atitudinea lor față de viaţă, 


orice strategii de supravieţuire au, orice perspectivă asupra vieţii, orice 
atitudine faţă de lume — acestea sunt alegerile lor şi nu sunt în grija ta. Nu ai 
nicio obligație să le corectezi sau să suporţi vreo suferinţă în numele lor, ca 
să te asiguri că sunt fericiți în fiecare zi. Toate aceste lucruri sunt inutile. 
Destinul fiecărei persoane este determinat de Dumnezeu; prin urmare, câte 
binecuvântări sau suferinţe cunosc în viaţă, ce fel de familie, căsnicie şi 
copii au, prin ce experienţe trec în societate și prin ce evenimente trec în 
viaţă — nici măcar ei înşişi nu pot anticipa sau schimba astfel de lucruri, iar 
părinții au şi mai puţin capacitatea de a le schimba. Așadar, în cazul în care 
copiii se confruntă cu dificultăți, părinții ar trebui să ajute în mod pozitiv și 
proactiv dacă au această posibilitate. Dacă nu, cel mai bine este să se 
relaxeze și să privească aceste chestiuni din perspectiva fiinţelor create, 
tratându-și deopotrivă copiii ca pe nişte fiinţe create. Suferinţa pe care o 
cunoşti trebuie să o cunoască și ei; viața pe care o trăieşti trebuie să o 
trăiască şi ei; procesul prin care ai trecut crescându-ți copiii trebuie să-l 
parcurgă şi ei; suișurile şi coborâşurile, înşelăciunea şi amăgirea pe care le 
întâmpini în societate şi printre oameni, încurcăturile emoționale și 
conflictele interpersonale şi fiecare lucru asemănător prin care ai trecut, vor 
trece şi ei prin acestea. La fel ca tine, şi ei sunt ființe umane corupte, purtate 
de curenţii răului, corupte de Satana; nu poţi scăpa de asta şi nici ei nu pot 
scăpa. În consecinţă, dorinţa de a-i ajuta să evite toate suferinţele şi să se 
bucure de toate binecuvântările din lume este o iluzie stupidă şi o idee 
prostească. Oricât de lungi ar fi aripile unui vultur, tot nu-i pot proteja puiul 
pe durata întregii sale vieţi. În cele din urmă, puiul de vultur va ajunge în 
punctul în care va trebui să crească şi să-şi ia zborul. Când puiul va decide 
să-şi ia zborul, nimeni nu știe unde va fi bucățica lui de cer sau unde va 
alege să zboare. Prin urmare, cea mai rațională atitudine pentru părinți, 


după ce le cresc copiii, este să le dea drumul, să-i lase să cunoască viaţa pe 


cont propriu, să-i lase să trăiască independent şi să se confrunte cu diversele 
provocări din viaţă, să se ocupe de acestea şi să le rezolve singuri. Dacă îţi 
cer ajutorul şi ai posibilitatea şi condiţiile, desigur că poți să le dai o mână 
de ajutor și să le oferi sprijinul necesar. Cu toate acestea, condiția prealabilă 
este ca, indiferent ce ajutor le oferi, fie că este financiar sau psihologic, 
acesta poate fi doar temporar şi nu poate schimba niciun aspect esenţial. 
Copiii trebuie să meargă pe propriul drum în viaţă, iar tu n-ai nicio obligație 
să-ţi asumi vreo problemă sau consecință de-a lor. Aceasta este atitudinea 


pe care ar trebui să o aibă părinții față de copiii lor adulți. 


După ce au înţeles atitudinea pe care ar trebui să o aibă față de copiii 
lor adulți, oare ar trebui, de asemenea, ca părinții să renunţe la așteptările de 
la aceştia? Unii părinți ignoranți nu pot înţelege viaţa sau destinul, nu 
recunosc suveranitatea lui Dumnezeu și au tendința de a face lucruri 
ignorante în privința copiilor lor. De exemplu, după ce copiii lor devin 
independenţi, pot întâmpina anumite situații speciale, greutăți sau incidente 
majore; unii se confruntă cu boli, unii sunt implicaţi în procese, unii 
divorțează, unii sunt păcăliți şi escrocați și alții sunt răpiți, vătămaţi, bătuți 
crunt sau riscă să moară. Unii chiar ajung să ia droguri şi aşa mai departe. 
Ce ar trebui să facă părinţii în aceste situaţii speciale și importante? Care 
este reacția tipică a celor mai mulți părinţi? Oare fac ce ar trebui să facă în 
calitate de fiinţe create şi de părinți? Foarte rar se întâmplă ca părinții să 
audă astfel de veşti şi să reacționeze la fel ca în cazul unui străin. Cei mai 
mulți părinți stau treji toată noaptea până albesc, nu au somn noapte după 
noapte, îşi pierd pofta de mâncare în timpul zilei, îşi store creierii gândindu- 
se şi unii chiar plâng amarnic, până li se înroşesc ochii şi le seacă lacrimile. 
Se roagă fierbinte lui Dumnezeu, pentru ca El să le ia în considerare 
credinţa şi să le protejeze copiii, să-i favorizeze şi binecuvânteze, să le arate 


milă și să le cruţe viețile. Ca părinți aflați într-o astfel de situație, toate 


slăbiciunile, vulnerabilitățile și sentimentele lor omeneşti faţă de copiii lor 
sunt date în vileag. Ce mai este dat în vileag? Răzvrătirea lor împotriva lui 
Dumnezeu. Îl imploră pe Dumnezeu şi se roagă Lui, insistând să le 
protejeze copiii de calamitate. Chiar dacă are loc un dezastru, se roagă să nu 
le moară copiii, să poată scăpa de pericol, să nu fie vătămaţi de oameni răi, 
să nu li se agraveze boala, ci să se amelioreze și aşa mai departe. Pentru ce 
se roagă ei, de fapt? (Dumnezeule, prin aceste rugăciuni, Îi cer lucruri lui 
Dumnezeu, plângându-se subtil.) Într-o privinţă, sunt extrem de 
nemulțumiți de nenorocirea copiilor lor, plângându-se că Dumnezeu n-ar fi 
trebuit să permită ca astfel de lucruri să li se întâmple. Nemulțumirea lor se 
amestecă cu plângeri şi ei Îi cer lui Dumnezeu să Se răzgândească, să nu 
acționeze aşa, să le salveze copiii din pericol, să-i ţină în siguranţă, să le 
vindece boala, să-i ajute să scape de procese, să evite calamitatea când are 
loc şi aşa mai departe — pe scurt, să îndepărteze toate obstacolele. Rugându- 
se astfel, într-o privinţă, se plâng lui Dumnezeu și, în alta, au cerinţe de la 
El. Nu este aceasta o manifestare a răzvrătirii? (Ba da.) În mod implicit, 
spun că faptele lui Dumnezeu nu sunt corecte sau bune, că El n-ar trebui să 
Se poarte aşa. Fiindcă este vorba de copiii lor şi fiindcă sunt credincioşi, 
consideră că Dumnezeu n-ar trebui să permită ca astfel de lucruri să li se 
întâmple copiilor lor. Copiii lor sunt diferiți de alţii; ar trebui să primească 
binecuvântări preferențiale de la Dumnezeu. Datorită credinţei lor în 
Dumnezeu, El ar trebui să le binecuvânteze copiii şi, în caz contrar, se 
supără, plâng, fac crize de nervi şi nu mai vor să-L urmeze pe Dumnezeu. 
Dacă le moare copilul, simt că nici ei nu mai pot continua să trăiască. Este 
acesta sentimentul pe care îl nutresc? (Da.) Nu este aceasta o formă de 
protest împotriva lui Dumnezeu? (Ba da.) E un protest față de Dumnezeu. 
Seamănă cu câinii care cer să fie hrăniți la ora mesei şi fac urât dacă masa 


întârzie chiar şi puţin. Apucă bolul de mâncare în bot şi îl trântesc pe podea 


— nu este irezonabil? (Ba da.) Uneori, dacă le dai carne câteva zile la rând, 
dar ocazional nu primesc o zi carne, cu temperamentul lor de animale, 
câinii ar putea să-şi arunce mâncarea pe podea sau să ia bolul de mâncare în 
bot şi să-l trântească pe Jos, cerând carne, deoarece consideră că asta trebuie 
să primească şi este inacceptabil să nu li se dea. Oamenii pot fi exact la fel 
de irezonabili. Când copiii lor se confruntă cu necazuri, părinţii se plâng lui 
Dumnezeu, au cerinţe de la El şi protestează împotriva Lui. Nu este mai 
mult sau mai puţin comportamentul animalelor? (Ba da.) Animalele nu 
înţeleg adevărul sau așa-zisele doctrine ale oamenilor şi sentimentele 
umane. Când fac urât sau se poartă neadecvat, este oarecum de înţeles. Dar 
când oamenii protestează astfel împotriva lui Dumnezeu, sunt oare 
rezonabili? Pot fi iertaţi? Dacă animalele s-ar purta aşa, oamenii ar putea 
spune: „Micuţul ăsta are ceva temperament. Ştie chiar şi să protesteze; e 
destul de deștept. Cred că n-ar trebui să-l subestimăm.” Li se pare amuzant 
şi cred că acest animal nu e în niciun caz obişnuit. Prin urmare, când un 
animal face o criză, oamenii îl apreciază mai mult. Dacă un om ar protesta 
împotriva lui Dumnezeu, ar trebui Dumnezeu să aibă aceeași considerație 
faţă de el şi să spună: „Individul ăsta are cerinţe foarte mari; nu e în niciun 
caz obişnuit!” Te-ar stima Dumnezeu în acest mod? (Nu.) Așadar, cum 
defineşte El acest comportament? Nu este răzvrătire? (Ba da.) Oare oamenii 
care cred în Dumnezeu nu ştiu că acest comportament este greșit? Nu a 
trecut de mult timp epoca în care „Credinţa unei persoane în Domnul aduce 
binecuvântări întregii familii”? (Ba da.) Atunci, de ce mai ţin post şi se 
roagă oamenii astfel, pledând fără ruşine ca Dumnezeu să le protejeze şi să 
le binecuvânteze copiii? De ce mai îndrăznesc să protesteze și să rivalizeze 
cu Dumnezeu, spunând: „Dacă nu procedezi aşa, o să mă rog în continuare; 
o să ţin post!” Ce înseamnă postul? Înseamnă că faci greva foamei, care, pe 


de altă parte, înseamnă că te porți cu nerușinare și ai o criză de nervi. Când 


oamenii se poartă cu neruşinare faţă de alții, ar putea să bată din picioare, 
spunând: „Copilul meu s-a dus; nu mai vreau să trăiesc, nu pot continua!” 
Nu fac asta când sunt înaintea lui Dumnezeu; vorbesc destul de elegant, 
spunând: „Dumnezeule, Te implor să-mi protejezi copilul şi să-i vindeci 
boala. Dumnezeule, Tu eşti marele doctor care salvează oameni — poţi face 
orice. Te implor să veghezi asupra lui şi să-l protejezi. Duhul Tău este peste 
tot, Tu eşti drept, eşti un Dumnezeu care le arată oamenilor milă. Ai grijă de 
ei şi îi preţuiești.” Ce înseamnă asta? Nimic din ceea ce spun nu este greșit, 
doar că nu e momentul potrivit să spună astfel de lucruri. Implicaţia este că, 
dacă Dumnezeu nu-ți salvează și nu-ţi protejează copilul, dacă nu-ţi 
împlineşte dorinţele, nu este un Dumnezeu iubitor, este lipsit de iubire, nu 
este un Dumnezeu milos şi nu este Dumnezeu. Nu așa stau lucrurile? Nu 
este neruşinat acest comportament? (Ba da.) ÎI onorează pe Dumnezeu ca 
măreț oamenii care se poartă neruşinat? Au inimi cu frică de Dumnezeu? 
(Nu.) Cei care se poartă neruşinat sunt exact ca niște canalii — nu au inimi 
cu frică de Dumnezeu. Îndrăznesc să rivalizeze cu El şi să protesteze 
împotriva Lui şi chiar să se poarte nerezonabil. Nu e ca şi cum ar căuta 
moartea? (Ba da.) De ce sunt copiii tăi atât de speciali? Când Dumnezeu 
orchestrează sau decide soarta altcuiva, crezi că este în regulă atât timp cât 
n-are legătură cu tine, dar crezi că n-ar trebui să poată decide soarta copulor 
tăi? În ochii lui Dumnezeu, întreaga omenire este sub suveranitatea Lui şi 
nimeni nu poate scăpa de suveranitatea și rânduielile făcute de mâinile Sale. 
De ce ar fi copiii tăi o excepție? Suveranitatea lui Dumnezeu este poruncită 
şi planificată de El. Este în regulă faptul că vrei să o schimbi? (Nu.) Nu este 
în regulă. Aşadar, oamenii nu trebuie să facă lucruri nesăbuite sau 
irezonabile. Orice face Dumnezeu se bazează pe cauze şi efecte 
predeterminate — ce legătură are cu tine? Dacă te împotriveşti suveranității 


Lui, cauţi moartea. Dacă nu vrei ca ai tăi copii să experimenteze aceste 


lucruri, cauza este afecțiunea, nu dreptatea, mila sau bunătatea — este doar 
din cauza efectului afecțiunii tale. Afecţiunea este purtătorul de cuvânt al 
egoismului. Acea afecţiune pe care o simți nu merită expusă; nu o poţi 
justifica nici faţă de tine şi, totuşi, vrei să o foloseşti ca să-L șantajezi pe 
Dumnezeu. Unii chiar spun: „Copilul meu e bolnav şi, dacă moare, n-o să- 
mi continui viaţa!” Chiar ai neobrăzarea să mori? Încearcă atunci să mori! 
Este sinceră credința unor astfel de oameni? Chiar n-o să mai crezi în 
Dumnezeu dacă îți moare copilul? Ce-ar putea să schimbe moartea lui? 
Dacă nu crezi în Dumnezeu, nici identitatea Lui şi nici statutul Lui nu se 
vor schimba. Dumnezeu este tot Dumnezeu. Nu este Dumnezeu deoarece 
crezi tu în El, nici nu încetează să fie Dumnezeu din cauza lipsei tale de 
credință. Chiar dacă întreaga omenire n-ar crede în Dumnezeu, identitatea și 
esenţa Lui ar rămâne neschimbate. Statutul Lui ar rămâne neschimbat. Va fi 
mereu Cel care este suveran peste soarta întregii omeniri şi a universului- 
lume. N-are nicio legătură cu credinţa ta. În cazul în care crezi, ţi se va arăta 
îngăduință. Dacă nu crezi, nu vei avea şansa la mântuire şi nu o vei obține. 
Îţi iubești şi îţi protejezi copiii, ai afecţiune faţă de ei, nu poţi renunţa la ei 
ŞI, astfel, nu-l permiţi lui Dumnezeu să facă nimic. Are sens acest lucru? 
Este conform cu adevărul, cu moralitatea sau cu umanitatea? Nu este 
conform cu nimic, nici măcar cu moralitatea, nu-i așa? Nu îţi preţuieşti 
copiii, îi ocroteşti — te afli sub influenţa afecțiunii tale. Spui chiar că nu-ţi 
vei mai continua viaţa dacă îţi moare copilul. Întrucât eşti atât de 
iresponsabil față de propria viață şi nu preţuieşti viaţa pe care ţi-a dăruit-o 
Dumnezeu, dacă vrei să trăieşti pentru copiii tăi, atunci n-ai decât să mori 
împreună cu ei. Indiferent de ce se îmbolnăvesc aceștia, ar trebui să te 
infectezi rapid cu aceeaşi boală şi să muriţi împreună; sau fă rost pur şi 
simplu de o frânghie cu care să te spânzuri, n-ar fi uşor? După ce vei muri, 


tu şi copiii tăi veţi fi la fel? Veţi mai avea aceeaşi relație fizică? Veţi mai 


avea afecțiune unii față de ceilalți? Când te vei întoarce pe lumea cealaltă, 
te vei schimba. Nu va fi aşa? (Ba da.) Când oamenii privesc lucrurile cu 
ochii lor şi judecă dacă sunt bune sau rele şi care este natura lor, pe ce se 
bazează ei? Pe gândurile lor. Doar privind lucrurile cu ochii lor, nu pot 
vedea dincolo de lumea materială; nu pot vedea pe tărâmul spiritual. Ce vor 
gândi oamenii în mințile lor? „În lumea aceasta, oamenii care mi-au dat 
naştere şi m-au crescut îmi sunt cei mai apropiați şi mai dragi. Şi eu îi 
iubesc pe cei care mi-au dat naştere și m-au crescut. În orice moment, 
copilul meu este mereu cel mai apropiat de mine şi-mi preţuiesc mereu 
copilul cel mai mult.” Aceasta este întinderea peisajului şi orizontului lor 
mental; atât de „„vast” este peisajul lor mental. Este acesta un lucru nesăbuit 
sau nu? (Este nesăbuit.) Nu este infantil? (Este infantil.) Atât de infantil! 
Copiii tăi sunt legaţi de tine doar prin sânge în această viață; cum rămâne cu 
viaţa lor anterioară, cum s-au înrudit cu tine atunci? Unde vor merge după 
ce vor muri? Odată ce mor, trupul lor își dă ultima suflare, sufletul lor 
pleacă şi ei îşi iau rămas-bun de la tine. Nu te vor mai recunoaște, nici 
măcar nu vor rămâne o secundă, pur şi simplu se vor întoarce pe lumea 
cealaltă. Când se întorc pe lumea cealaltă, tu plângi, îți este dor de ei și te 
simţi nefericit şi îndurerat, spunând: „Copilul meu s-a dus şi n-o să-l mai 


m? 


pot vedea niciodată!” Oare un mort este conştient de ceva? Nu este 
conştient de tine, nu-i este câtuşi de puţin dor de tine. Odată ce-și părăsește 
trupul, devine imediat o terță parte şi nu mai are nicio relație cu tine. Cum 
te priveşte? Spune: „Bătrâna aceea, bătrânul acela — pe cine plâng ei? Ah, 
plâng pentru un trup. Simt că tocmai am fost separat de acel trup: nu sunt la 
fel de greu acum şi nu mai sufăr de durerea bolii — sunt liber.” Așa se simte. 
După ce moare și îşi părăsește corpul, continuă să existe în lumea cealaltă, 
apărând într-o formă diferită, şi nu mai are nicio relație cu tine. Tu plângi şi 


tânjeşti după el aici, suferind din cauza lui, dar el nu simte nimic, nu ştie 


nimic. După mulți ani, din cauza sorții sau a unei coincidențe, îți poate 
deveni coleg ori conaţional sau poate trăi la mare distanţă de tine. Deşi trăiţi 
în aceeaşi lume, veţi fi două persoane diferite, fără nicio legătură între voi. 
Deşi unii oameni pot recunoaște că au fost cutare sau cutare în viața 
anterioară din cauza unor circumstanțe speciale sau fiindcă s-a spus ceva 
special, totuşi nu simt nimic când te văd şi tu nu simţi nimic când îi vezi. 
Chiar dacă a fost copilul tău în viaţa anterioară, nu simți nimic pentru el 
acum — te gândești doar la copilul tău mort. Nici el nu simte nimic pentru 
tine: are proprii părinți, propria familie şi alt nume — nu are nicio relație cu 
tine. Dar tu ești tot acolo, fiindu-ţi dor de el — de ce anume îţi este dor? Îţi 
este dor numai de corpul fizic şi de numele care a fost cândva legat de tine 
prin sânge; este doar o imagine, o umbră care dăinuie în gândurile sau 
mintea ta — nu are nicio valoare reală. S-a reîncarnat, s-a transformat într-un 
om sau în orice altă fiinţă vie — nu are nicio relaţie cu tine. Prin urmare, 
când unii părinți spun: „Dacă îmi moare copilul, nici eu n-o să mai trăiesc!” 
este pur şi simplu ignoranță! Firul vieţii sale a ajuns la sfârşit, dar tu de ce 
să nu mai trăieşti? De ce vorbeşti atât de iresponsabil? Firul vieții sale a 
ajuns la sfârşit, Dumnezeu l-a tăiat, iar el are altă sarcină — ce te privește pe 
tine? Dacă vei avea o altă sarcină, Dumnezeu îţi va tăia și ție firul, dar tu nu 
al încă, aşa că trebuie să trăieşti în continuare. Dacă Dumnezeu vrea să 
trăieşti, nu poţi muri. Indiferent dacă este vorba de părinți, de copii sau de 
orice alte rude sau persoane legate prin sânge în viaţa lor, în ceea ce priveşte 
afecțiunea, oamenii ar trebui să aibă următoarea opinie și înţelegere: 
referitor la afecțiunea care există între oameni, dacă aceasta este între rude 
de sânge, e suficient să-și îndeplinească responsabilitatea. În afară de a-și 
îndeplini responsabilităile, oamenii nu au nici obligația şi nici capacitatea 
de a schimba ceva. Prin urmare, este iresponsabil din partea părinților să 


spună: „Dacă ai noştri copii s-au dus, dacă noi, ca părinţi, trebuie să ne 


îngropăm copiii, atunci nu vom continua să trăim.” Dacă într-adevăr copiii 
sunt îngropaţi de părinţii lor, se poate spune doar că timpul lor pe această 
lume a fost doar atât de lung şi că au trebuit să plece. Dar părinții lor sunt 
încă aici, aşa că ar trebui să continue să trăiască bine. Desigur, în funcție de 
umanitatea lor, este normal ca oamenii să se gândească la copiii lor, dar n-ar 
trebui să irosească timpul care le-a rămas fiindu-le dor de copiii lor 
decedați. Este nesăbuit. Așadar, când abordează această chestiune, într-o 
anumită privinţă, oamenii ar trebui să-şi asume responsabilitatea pentru 
propria viață şi, în alta, se cuvine să înţeleagă pe deplin relațiile familiale. 
Relaţia care există cu adevărat între oameni nu se bazează pe legăturile 
trupului şi ale sângelui, ci este o relaţie între o fiinţă vie şi o alta creată de 
Dumnezeu. Acest tip de relație nu cunoaște legături ale trupului și sângelui; 
este doar între două ființe vii independente. Dacă priveşti lucrurile din 
această perspectivă, ca părinte, când ai tăi copii au neşansa de a se 
îmbolnăvi sau dacă vieţile lor sunt în pericol, se cuvine să înfrunți corect 
aceste probleme. N-ar trebui să renunți la timpul care ţi-a rămas, la calea pe 
care se cuvine să mergi sau la responsabilitățile şi obligațiile pe care ar 
trebui să le îndeplineşti din cauza nenorocirilor sau a decesului copiilor tăi — 
ar trebui să înfrunți corect această situație. Dacă ai gândurile şi punctele de 
vedere corecte şi îți poți da seama de aceste lucruri, vei fi în stare să 
depăşești rapid disperarea, mâhnirea şi dorul, dar dacă nu-ţi poţi da seama 
de ele? Atunci te-ar putea bântui tot restul vieții, până în ziua în care vei 
muri. Însă dacă îţi poţi da seama de această circumstanţă, va exista o limită 
a acestei perioade din viața ta. Nu va dura la nesfârşit, nici nu te va însoți în 
ultima parte a vieţii tale. Dacă îți poţi da seama de aceste lucruri, te poți 
elibera de o parte din ele, ceea ce este bine pentru tine. Dacă însă nu-ți poţi 
da seama de legăturile familiale dintre tine şi copiii tăi, atunci nu vei fi în 


stare să te eliberezi și aceasta va fi o problemă chinuitoare pentru tine. 


Niciun părinte nu este lipsit de emoție când îi mor copiii. Când orice părinte 
este nevoit să-şi îngroape copiii sau când îşi vede copiii într-o situație 
nefericită, îşi va petrece restul vieții gândindu-se la ei şi făcându-şi griji 
pentru ei, incapabil să scape de durere. Nimeni nu poate scăpa: este o 
cicatrice şi o rană de neşters de pe suflet. Oamenilor nu le este uşor să 
renunţe la acest atașament emoţional cât timp trăiesc în trup şi, prin urmare, 
suferă din cauza lui. Totuşi, dacă îți poţi da seama de acest atașament 
emoțional față de copiii tăi, va deveni mult mai puţin intens. Desigur, vei 
suferi într-o măsură mult mai mică; este imposibil să nu suferi deloc, dar 
suferinţa ta va fi mult redusă. Dacă nu-ți poţi da seama de această problemă, 
va fi chinuitoare pentru tine. Dacă poţi, va fi fost o experienţă specială care 
ti-a provocat o traumă emoţională gravă, făcându-te să apreciezi și să 
înţelegi mai profund viața, legăturile familiale şi umanitatea şi 
îmbogăţindu-ți experiența de viață. Bineînţeles, nimeni nu vrea să aibă sau 
să cunoască acest tip anume de îmbogăţire. Nimeni nu vrea să se confrunte 
cu aceasta, dar dacă apare această situație, trebuie să o tratezi corect. Ca să 
nu fii crud cu tine însuţi, ar trebui să renunți la gândurile și punctele de 
vedere tradiționale, putrede şi greșite pe care le-ai avut anterior. Ar trebui 
să-ți înfrunți legăturile emoționale şi de sânge aşa cum trebuie și să priveşti 
corect moartea copiilor tăi. Odată ce vei înţelege cu adevărat acest lucru, 
vei fi capabil să renunți complet, iar această chestiune nu te va mai tortura. 


Mă înţelegi, nu-i aşa? (Da.) 


Unii oameni spun: „Copiii sunt bunuri dăruite părinților de Dumnezeu 
ŞI, prin urmare, reprezintă proprietatea privată a părinților.” Este corectă 
această afirmaţie? (Nu.) Unii părinţi, auzind aceasta, spun: „Este o afirmație 
corectă. Nimic altceva nu ne aparţine, doar copiii noştri, care sunt sânge din 
sângele nostru. Sunt cei mai dragi nouă.” Este corectă această afirmaţie? 


(Nu.) Ce este incorect la ea? Vă rog să vă explicaţi raționamentul. Este 


adecvat să-i tratăm pe copii ca pe proprietatea noastră privată? (Nu, nu 
este.) De ce nu este adecvat? (Pentru că proprietatea privată ne aparţine 
nouă, şi nu altora. Însă relaţia dintre copii şi părinţii este, de fapt, doar o 
relație trupească. Viaţa umană vine de la Dumnezeu, este suflarea dăruită de 
El. Dacă cineva crede că a dat viață copiilor săi, perspectiva şi poziția sa 
sunt incorecte şi, în plus, nu crede deloc în suveranitatea şi rânduirea lui 
Dumnezeu.) Nu așa stau lucrurile? În afară de relaţia fizică, în ochii lui 
Dumnezeu, viețile copiilor şi ale părinților sunt independente. Ei nu aparțin 
unii altora, nici nu au o relație ierarhică. Bineînţeles, relația dintre ei nu 
este, în niciun caz, cea dintre un proprietar şi proprietatea lui. Vieţile lor vin 
de la Dumnezeu şi El este suveran peste destinele lor. Pur şi simplu, copiii 
se nasc din părinții lor, părinții sunt mai în vârstă decât copiii lor şi copiii 
sunt mai tineri decât părinții; însă, din cauza acestei relații, acestui fenomen 
superficial, oamenii îi consideră pe copii accesoriile şi proprietatea privată a 
părinților lor. Situaţia nu este abordată astfel de la rădăcinile sale, ci pe baza 
nivelului superficial, a trupului şi afecțiunii. Prin urmare, această manieră 
de observare este în sine greşită, la fel şi această perspectivă. Nu este așa? 
(Ba da.) Întrucât copiii nu sunt accesoriile sau proprietatea privată a 
părinților lor, ci oameni independenţi, indiferent ce fel de așteptări au 
părinții de la copiii lor după ce cresc, aceste așteptări trebuie să rămână 
nişte idei în minţile lor — nu se pot transforma în realitate. Fireşte, chiar 
dacă părinții au așteptări de la copiii lor adulți, n-ar trebui să încerce să le 
realizeze, nici să le folosească pentru a-şi îndeplini promisiunile, pentru a 
face sacrificii sau a plăti vreun preţ pentru ei. Deci ce ar trebui să facă 
părinții? Ar trebui să le dea drumul copiilor lor adulți după ce aceștia şi-au 
creat vieți independente şi au dobândit capacitatea de a supravieţui. 
Eliberarea este singura modalitate adevărată de a le arăta respect şi de a fi 


responsabili pentru ei. A-şi domina mereu copiii, a-i controla sau a-și dori 


să se amestece şi să participe în vieţile și supraviețuirea lor este un 
comportament ignorant şi lipsit de sens din partea părinților, dar şi un mod 
copilăresc de a face lucrurile. Oricât de mari ar fi așteptările pe care părinții 
le au de la copiii lor, ele nu pot schimba nimic şi nu se vor transforma 
niciodată în realitate. Prin urmare, dacă părinții sunt înţelepţi, ar trebui să 
renunțe la toate aceste aşteptări realiste sau nerealiste, să adopte o 
perspectivă și o atitudine corectă din care să se ocupe de relația cu copiii lor 
şi din care să abordeze fiecare acţiune întreprinsă de copiii lor adulți sau 
fiecare eveniment care se întâmplă în viaţa lor. Acesta este principiul. Este 
adecvat? (Da, este adecvat.) Dacă îl poţi realiza, asta dovedește că accepti 
aceste adevăruri. Dacă nu poţi şi insiști să faci lucrurile după bunul plac, 
gândind că afecțiunea față de familie este cel mai măreț şi mai important 
lucru, precum și cel mai semnificativ din lume, de parcă ai putea să 
controlezi soarta copiilor tăi şi să le ţii destinul în mâinile tale, atunci n-ai 
decât să încerci — vei vedea care va fi rezultatul final. Se înţelege de la sine 


că se poate sfârşi doar printr-o înfrângere lamentabilă, fără un final bun. 


Pe lângă aceste așteptări de la copiii lor adulți, părinții au şi o cerință 
pentru proprii copii, o cerință comună tuturor părinților din lume, şi anume 
speranţa că pot fi copii respectuoşi şi care își tratează părinţii bine. Desigur, 
anumite grupuri etnice şi regiuni au cerinţe mai precise de la copii. De 
exemplu, pe lângă respectul faţă de părinţii lor, trebuie şi să aibă grijă de ei 
până când mor și să le organizeze înmormântarea, să locuiască împreună cu 
părinții după ce ajung la vârsta adultă şi să-şi asume responsabilitatea 
pentru mijloacele de trai ale părinților. Acesta este ultimul aspect al 
aşteptărilor părintești de la urmaşi pe care îl vom discuta acum — cerința ca 
al lor copii să fie respectuoşi şi să aibă grijă de ei la bătrâneţe. Nu este 
aceasta intenţia inițială a tuturor părinților atunci când au copii, precum şi o 


cerinţă de bază de la copiii lor? (Ba da.) Părinţii îşi întreabă copiii când sunt 


încă mici şi nu înţeleg lucrurile: „Când o să fii mare și o să câştigi bani, 
pentru cine o să-i cheltui? O să-i cheltui pentru mami și tati?” „Da.” „O să-i 
cheltui pentru părinții lui tati?” „Da.” „O să-i cheltui pentru părinţii 
mamei?” „Da.” Câţi bani poate câştiga un copil în total? Trebuie să-şi 
întrețină părinţii, bunicii din ambele părți şi chiar rudele îndepărtate. 
Spuneţi-Mi, nu este o povară grea pentru un copil, nu este lipsit de noroc? 
(Ba da.) Chiar dacă vorbeşte în felul inocent, naiv, în care vorbesc copiii, şi 
nu ştie ce spune de fapt, acest lucru reflectă o anumită realitate, şi anume că 
părinții îşi cresc copiii cu un scop şi că acel scop nu este nici pur, nici 
simplu. Când copiii sunt încă foarte mici, părinții încep deja să le impună 
cerințe şi îi testează mereu, întrebând: „Când o să te faci mare, o să-i 
sprijini pe mami şi tati?” „Da.” „O să-i sprijini pe părinții lui tati?” „Da.” 
„O să-i sprijini pe părinții mamei?” „„Da.” „De cine îți place mai mult?” „De 
mami.” Atunci tatăl devine gelos: „Dar de tati?” „Îmi place de tati mai 
mult.” Mama devine geloasă: „De cine îţi place mai mult, de fapt?” „De 
mami şi de tati.” Atunci ambii părinți sunt mulţumiţi. Fac eforturi astfel 
încât copiii lor să fie respectuoşi încă de când învaţă să vorbească şi speră 
ca aceştia să-i trateze bine când se fac mari. Deşi aceşti copii mici nu se pot 
exprima clar şi nu înţeleg multe, părinții tot vor să audă o promisiune în 
răspunsurile lor. În acelaşi timp, vor şi să-şi vadă propriul viitor în copiii lor 
şi speră ca aceşti copii pe care-i cresc să nu fie nerecunoscători, ci copii 
respectuoşi care-și vor asuma răspunderea pentru ei și, chiar mai mult, pe 
care vor putea să se bazeze și care îi vor întreţine la bătrânețe. Deși le pun 
aceste întrebări de când copiii lor erau mici, nu sunt întrebări simple. Sunt 
pe deplin cerinţe şi speranţe care izvorăsc din adâncul inimii acestor părinţi, 
cerințe şi speranţe reale. Aşadar, imediat ce copiii încep să înțeleagă 
lucrurile, părinții speră ca aceştia să-şi arate preocuparea când se 


îmbolnăvesc, să-i vegheze la căpătâiul patului şi să aibă grijă de ei, fie şi 


numai turnându-le apă să bea. Chiar dacă nu pot face multe, nu pot oferi un 
ajutor financiar sau mai practic, copiii ar trebui cel puţin să dea dovadă de 
acest respect filial. Părinții vor să vadă acest respect filial cât timp copiii lor 
sunt mici şi îl verifică din când în când. De exemplu, când nu se simt bine 
sau sunt obosiţi din cauza muncii, părinții caută să vadă dacă ai lor copii 
ştiu să le aducă băuturi, să le aducă încălțările, să le spele hainele sau să le 
pregătească o mâncare simplă, fie şi numai omletă cu orez, sau dacă își vor 
întreba părinții: „Eşti obosit? Dacă da, dă-mi voie să-ți fac ceva de 
mâncare.” Unii părinţi ies în oraş de sărbători şi nu se întorc intenționat la 
ora mesei să facă de mâncare, doar ca să vadă dacă ai lor copii au crescut și 
au devenit chibzuiți, dacă ştiu să-şi gătească singuri, dacă ştiu să fie 
respectuoşi şi grijulii, dacă pot să le împărtășească greutățile sau dacă sunt 
niște nerecunoscători lipsiţi de inimă, pe care i-au crescut degeaba. Cât timp 
copiii cresc şi chiar în timp ce sunt adulți, părinții lor îi testează constant şi 
investighează această chestiune și, totodată, au mereu cerinţe de la ei: „N-ar 
trebui să fii un nerecunoscător atât de lipsit de inimă. La ce bun te-am 
crescut noi, părinţii tăi? Ca să ai grijă de noi când o să îmbătrânim. Te-am 
crescut degeaba? N-ar trebui să ne sfidezi. Nu ne-a fost ușor să te creştem. 
A fost o muncă grea. Ar trebui să fii grijuliu și să ştii aceste lucruri.” Mai 
ales în timpul așa-numitei etape de răzvrătire, adică în timpul tranziției de la 
adolescenţă la vârsta adultă, unii copii nu sunt foarte chibzuiți sau înzestrați 
cu discernământ, sfidându-și adesea părinții şi provocând necazuri. Părinţii 
lor plâng, fac scandal și îi cicălesc, spunând: „Nu ştii cât de mult am suferit 
ca să avem grijă de tine când erai mic! Nu ne-am așteptat să devii aşa, 
câtuşi de puţin respectuos, fără să ştii cum să împarți povara treburilor casei 
sau greutățile noastre. Nu ştii cât de grele sunt toate astea pentru noi. Nu 
eşti respectuos, ești obraznic şi nu ești o persoană bună!” Pe lângă faptul că 


se enervează pe copiii lor din cauză că sunt neascultători sau dau dovadă de 


un comportament radical în studiile sau în viaţa lor zilnică, un alt motiv al 
mâniei lor este că nu-și pot vedea viitorul în copiii lor sau văd că aceștia nu 
vor fi respectuoşi în viitor, nu sunt nici grijulii, nici nu le pare rău pentru 
părinți, nu-i poartă în inimile lor sau, mai exact, nu ştiu să fie respectuoşi 
față de părinţii lor. Așadar, din punctul de vedere al părinților, nu-şi pot 
pune speranțele în astfel de copii: ar putea fi nerecunoscători sau sfidători, 
iar părinții au inima frântă, simțind că investițiile şi cheltuielile făcute de 
dragul copiilor au fost în zadar, că au făcut o afacere rea, că nu a meritat și o 
regretă, fund trişti, mâhniţi şi îndureraţi. Dar nu pot recupera ce au cheltuit 
ŞI, cu cât nu pot recupera mai mult, cu atât regretă mai mult şi cu atât vor 
mai mult să le ceară copiilor să fie respectuoşi, spunând: „Nu poţi să fii 
puțin mai respectuos? Nu poţi să fu mai chibzuit? Nu putem să ne bazăm pe 
tine când o să creşti?” De exemplu, să spunem că părinţii au nevoie de bani 
şi că nu scot niciun cuvânt în această privinţă, dar copiii le aduc acasă acei 
bani. Să presupunem că părinţii vor să mănânce carne sau ceva delicios și 
hrănitor şi nu spun nimic despre asta, dar copiii lor le aduc acea mâncare 
acasă. Acei copii sunt deosebit de grijuliu faţă de părinții lor — oricât de 
ocupați ar fi cu munca sau cât de grele ar fi poverile din propria familie — 
nu-şi uită niciodată părinții. Atunci părinţii îşi vor spune: „Pot să mă bazez 
pe copilul meu, în sfârşit a crescut, toată energia pe care am folosit-o pentru 
creşterea lui a meritat, banu cheltuiţi pentru el au meritat, investiția noastră 
a dat roade.” Dacă însă acei copii fac orice puţin sub aşteptările părinților 
lor, aceştia vor judeca acel lucru în funcție de cât de respectuoşi sunt, 
ajungând la concluzia că sunt  nerespectuoşi, de neîncredere, 


nerecunoscători şi că i-au crescut degeaba. 


Există şi unii părinţi care sunt ocazional ocupați cu munca sau făcând 
comisioane și, când ajung puţin mai târziu acasă, constată că ai lor copii au 


pregătit cina şi nu le-au păstrat nimic. Aceşti tineri n-au ajuns încă la vârsta 


respectivă, poate că nu s-au gândit la asta sau nu au obiceiul de a proceda 
aşa sau, pur şi simplu, unii oameni nu au acea umanitate şi nu sunt capabili 
să dea dovadă de atenție sau grijă față de alţii. De asemenea, ar putea fi 
influenţaţi de părinții lor sau este posibil ca umanitatea lor să fie în sine 
egoistă şi, prin urmare, gătesc şi mănâncă singuri, fără să lase nimic pentru 
părinții lor sau să facă o porţie în plus. Când ajung acasă şi văd acest lucru, 
părinții pun la suflet şi se supără. De ce se supără? Cred că ai lor copii nu 
sunt nici respectuoşi, nici chibzuiţi. Mamele singure, în special, când îşi văd 
copiii purtându-se astfel, se supără chiar mai mult. Încep să plângă şi să 
tipe: „Crezi că mi-a fost ușor să te cresc atâţia ani? Ţi-am fost şi tată, și 
mamă când te-am crescut în tot acest timp. Muncesc atât de mult şi, când 
vin acasă, nici măcar nu-mi pregăteşti ceva de mâncare. Chiar dacă ar fi 
doar un bol de terci şi n-ar fi nici măcar cald, tot ar fi un gest frumos care 
să-ți arate dragostea. Cum poţi să nu înţelegi asta la vârsta ta?” Nu înţeleg și 
nu se poartă adecvat, dar dacă n-ai avea această așteptare de la ei, ai mai fi 
atât de mânioasă? Ai mai lua această chestiune atât de în serios? Ai 
considera-o un criteriu de respect filial? Dacă nu-ţi pregătesc mâncare, tot 
poţi să găteşti singură. Dacă ei n-ar exista, tu n-ar trebui să-ți trăieşti totuși 
viaţa? Dacă nu sunt respectuoşi faţă de tine, n-ar fi trebuit pur și simplu să 
nu le dai naştere? Dacă într-adevăr nu învaţă niciodată în toată viaţa lor să 
te prețuiască şi să aibă grijă de tine, ce ar trebui să faci? Ar trebui să tratezi 
corect această situaţie sau să te enervezi, să te superi și să ai regrete, intrând 
mereu în conflict cu ei? Care este lucrul corect de făcut? (Să abordăm 
corect situaţia.) Până la urmă, tot nu ştii ce să faci. Într-un final, doar le spui 
altora: „Să nu faci copii. Ai regrete pentru fiecare copil pe care-l naști. Nu-i 
nimic bun în a avea sau a creşte copii. Mereu devin niște nerecunoscători 
fără inimă când se fac mari! E mai bine să fii bun cu tine însuţi şi să nu-ţi 


pui speranţele în nimeni. Nu poţi conta pe nimeni! Toţi spun că te poți baza 


pe copii, dar pe cine te poţi baza? Mai degrabă ei se pot baza pe tine. Îi 
tratezi bine în sute de moduri diferite, dar, în schimb, ei cred că este o 
bunătate imensă când sunt puţin mai drăguţ față de tine şi că asta înseamnă 
că te tratează corect.” Este greșită această afirmaţie? Este acesta un tip de 
opinie, un tip de gând şi un punct de vedere care există în societate? (Da.) 
„După cum spun toți, creşterea copiilor te ajută să-ţi asiguri traiul la 
bătrâneţe. Nu-i uşor să-i convingi nici măcar să-ți facă de mâncare, cu atât 
mai puţin să se ocupe de tine la bătrâneţe. Nu te baza pe asta!” Ce fel de 
afirmaţie este aceasta? Nu sunt doar o mulțime de nemulțumiri? (Ba da.) 
Cum apare această nemulțumire? Nu este din cauză că aşteptările părinților 
de la copiii lor sunt prea mari? Au standarde şi cerințe de la ei, cerându-le 
să fie respectuoşi, grijulii, ascultători față de orice cuvânt rostesc, să facă tot 
ce este necesar pentru a fi respectuoşi şi tot ce trebuie copiii să facă. Odată 
ce impui aceste cerințe și standarde, orice ar face, copiilor tăi le este 
imposibil să le atingă, iar tu vei fi plin de nemulțumiri și vei avea o mulțime 
de plângeri. Indiferent ce fac copiii tăi, vei regreta că le-ai dat naștere, 
simțind că pierderile depăşesc câştigurile şi că investiția ta nu dă 
randament. Nu așa este? (Ba da.) Nu este din cauză că scopul tău în ceea ce 
priveşte creşterea copiilor este greșit? (Ba da.) Este corect sau greșit să 
atragi astfel de consecinţe? (Este greşit.) Cauzarea unor astfel de consecinţe 
este greșită şi, în mod clar, scopul tău inițial în creşterea copiilor a fost şi el 
greşit. Creşterea copiilor este în sine o responsabilitate și o obligație a 
ființelor umane. Iniţial, a fost un instinct uman şi mai târziu a devenit o 
obligație şi o responsabilitate. Copiii nu sunt obligaţi să fie respectuoşi față 
de părinții lor sau să-şi întrețină părinţii la bătrâneţe şi nu e ca şi cum 
oamenii ar trebui să aibă copii doar dacă aceştia sunt respectuoşi. Originea 
acestui scop este în sine impură, aşadar, în cele din urmă, îi conduce pe 


oameni să dea glas acestui tip de gând şi punct de vedere eronat: „Vai de 


mine, în niciun caz să nu crești copii.” Întrucât scopul este impur, gândurile 
şi punctele de vedere care decurg din el sunt şi ele incorecte. Aşadar, nu 
trebuie corectate şi abandonate? (Ba da.) Cum ar trebui să fie corectate şi 
abandonate? Ce tip de scop este pur? Ce tip de gând şi punct de vedere este 
corect? Cu alte cuvinte, care este modul corect de a gestiona relaţia dintre o 
persoană şi copiii săi? Mai întâi, creşterea copiilor este alegerea ta, le-ai dat 
naştere de bunăvoie, iar ei n-au avut niciun cuvânt de zis. Pe lângă sarcina 
şi responsabilitatea de a produce urmaşi, dată oamenilor de către 
Dumnezeu, şi pe lângă porunca Lui, motivul subiectiv şi punctul de plecare 
al părinților sunt că au fost dispuşi să dea naștere copiilor. Dacă eşti dispus 
să ai copii, ar trebui să-i creşti şi să-i educi până devin adulţi, îngăduindu-le 
să devină independenți. Eşti dispus să ai copii și deja ai câştigat multe din 
creşterea lor — ai beneficiat din plin. În primul rând, te-ai bucurat de o 
perioadă plină de veselie trăind împreună cu ei şi, de asemenea, te-ai 
bucurat de procesul de creştere a lor. Deși acest proces a avut suișuri şi 
coborâșuri, a fost plin în mare parte de bucuria de a-ţi însoți copiii şi de a fi 
însoțit de ei, acesta fiind un proces necesar pentru umanitate. Te-ai bucurat 
de aceste lucruri și ai câştigat deja multe de la copiii tăi, nu-i aşa? Copiii le 


A. 


aduc fericire şi tovărăşie părinţilor, care, prin faptul că plătesc preţuri și îşi 

investesc timpul şi energia, au ocazia de a vedea aceste mici vieți 
transformându-se treptat în adulţi. Începând ca nişte fiinţe neștiutoare şi 
tinere care n-au habar de nimic, copiii învaţă treptat să vorbească, deprind 
abilitatea de a lega cuvinte, de a învăţa și a diferenția între diverse tipuri de 
cunoştinţe, de a comunica şi purta conversații cu părinții şi de a privi 
lucrurile corect. Acesta este tipul de proces prin care trec părinții. Pentru ei, 
acest proces nu poate fi înlocuit de niciun alt eveniment sau rol. Părinții s- 
au bucurat deja şi au câștigat aceste lucruri de la copiii lor, ceea ce este o 


mare alinare şi recompensă pentru ei. De fapt, doar dând naștere copiilor și 


crescându-i ai câştigat deja multe de la ei. Dacă aceştia vor fi respectuoşi 
faţă de tine, dacă te vei putea baza pe ei înainte să mori şi ce poţi obţine de 
la ei sunt lucruri care depind de destinul vostru de a locui sau nu împreună 
şi ţin de porunca lui Dumnezeu. În altă privinţă, tipul de mediu în care 
trăiesc copiii tăi, condițiile lor de trai, dacă au condiţiile necesare pentru a 
avea grijă de tine, dacă au un confort financiar şi dacă au bani în plus pentru 
a-ți oferi bucurii şi sprijin material sunt lucruri care depind tot de porunca 
lui Dumnezeu. În plus, în mod subiectiv, ca părinte, tot de porunca Lui 
depinde dacă soarta ta este să te bucuri de lucruri materiale, de bani sau de 
confortul emoţional pe care ţi-l dau copiii tăi. Nu este aşa? (Ba da.) Acestea 
nu sunt lucruri care pot fi cerute de oameni. Vezi tu, unii copii nu sunt pe 
placul părinților lor, iar aceştia nu sunt dispuşi să locuiască împreună cu ei, 
dar Dumnezeu a poruncit să locuiască împreună, prin urmare, copiii nu pot 
să călătorească departe sau să-și părăsească părinţii. Rămân cu părinții toată 
viaţa lor — nu i-ai putea goni nici dacă ai încerca. Pe de altă parte, unii copii 
au părinţi care sunt foarte dispuși să stea cu ei; sunt inseparabili şi le este 
mereu dor, însă, din diverse motive, nu pot locui în același oraș ca părinții 
sau chiar în aceeaşi ţară. Le este greu să se vadă la faţă şi să vorbească între 
ei; deşi metodele de comunicare s-au dezvoltat foarte mult și există 
posibilitatea discuţiilor video, tot este diferit de a locui împreună în fiecare 
zi. Indiferent din ce motiv, copiii lor pleacă în străinătate, lucrează sau 
locuiesc în alt loc după căsătorie etc., fiind separați de părinţii lor printr-o 
distanță foarte mare. Nu este ușor să se întâlnească nici măcar o dată, iar 
apelurile telefonice sau video depind de timp. Din cauza diferenţei de fus 
orar sau a altor inconveniente, nu pot să comunice foarte des cu părinții lor. 
De ce sunt legate aceste aspecte importante? Nu sunt toate legate de 
porunca lui Dumnezeu? (Ba da.) Nu este ceva ce poate fi decis de dorințele 


subiective ale părinților sau copiilor; înainte de toate, depinde de porunca 


lui Dumnezeu. În altă privinţă, părinţii îşi fac griji dacă se pot baza pe copiii 
lor în viitor. Pentru ce anume vrei să te bazezi pe ei? Să aducă un ceai şi să 
toarne apă? Ce fel de dependenţă este aceasta? Nu poţi să faci asta singur? 
Dacă eşti sănătos și poţi să te mişti şi să ai grijă de tine, să faci totul de unul 
singur, nu este minunat? De ce trebuie să te bazezi pe alții ca să te 
slujească? Chiar este o fericire să te bucuri de grija şi tovărăşia copiilor tăi, 
precum şi de faptul că te servesc la masă şi în alte situaţii? Nu neapărat. 
Dacă nu te poți mișca şi chiar sunt nevoiţi să te servească la masă şi în alte 
situaţii, este aceasta o fericire pentru tine? Dacă ai avea de ales, ai alege să 
fii sănătos şi să n-ai nevoie de grija copiilor tăi sau ai alege să fii paralizat la 
pat, având copiii lângă tine? Ce ai alege? (Să fiu sănătos.) E mult mai bine 
să fii sănătos. Indiferent dacă trăieşti până la 80, 90 sau chiar până la 100 de 
ani, poţi să ai grijă de tine în continuare. Aceasta este o calitate bună a 
vieţii. Chiar dacă s-ar putea să îmbătrânești, să fii lent în gândire, să ai o 
memorie slabă, să mănânci mai puțin, să faci lucrurile mai încet sau nu la 
fel de bine, iar ieșirile din casă să nu fie la fel de comode, tot este minunat 
că poţi să-ți asiguri nevoile de bază. Este suficient ca ai tăi copii să te salute 
ocazional la telefon sau să vină acasă și să stea cu tine de sărbători. De ce să 
le ceri mai mult? Te bazezi mereu pe copiii tăi; oare vei fi fericit doar când 
îti vor deveni sclavi? Nu este un mod egoist de a gândi? Ceri mereu să fie 
respectuoşi şi să te poţi baza pe ei — pentru ce anume să te bazezi? Părinții 
tăi s-au bazat pe tine? Dacă părinții tăi nici măcar nu s-au bazat pe tine, tu 
de ce crezi că ar trebui să te bazezi pe proprii copii? Nu înseamnă asta că 


eşti irezonabil? (Ba da.) 


Referitor la aşteptarea ca ai lor copii să fie respectuoșşi faţă de ei, într-o 
privință, părinții trebuie să ştie că totul este orchestrat de Dumnezeu şi 
depinde de porunca Lui. In altă privinţă, oamenii trebuie să fie rezonabili şi, 


dând naştere copiilor lor, părinții experimentează în mod firesc ceva special 


în viață. Deja au dobândit multe de la copiii lor şi au ajuns să aprecieze 
tristețile și bucuriile de a fi părinte. Acest proces este o experienţă bogată în 
viețile lor şi, desigur, este şi unul memorabil. Acesta compensează 
neajunsurile și ignoranţa care există în umanitatea lor. Ca părinţi, deja au 
dobândit ce se cuvine să dobândească din creşterea copiilor lor. Dacă nu 
sunt mulțumiți și cer ca ai lor copii să-i slujească asemenea unor îngrijitori 
sau sclavi şi se aşteaptă ca aceștia să-i răsplătească pentru că i-au crescut, 
dând dovadă de respect filial față de părinți, având grijă de ei la bătrânețe, 
organizându-le înmormântarea, aşezându-i în sicriu, având grijă ca trupul 
lor să nu putrezească în casă, plângând amarnic după ei când se duc, ținând 
doliu şi jelindu-i trei ani etc., lăsându-și copiii să folosească aceste căi 
pentru a-şi plăti datoria, atunci devine irezonabil şi inuman. Vezi tu, în ceea 
ce priveşte modul în care Dumnezeu îi învață pe oameni să-şi trateze 
părinţii, El le cere doar să fie respectuoşi faţă de părinţii lor, în niciun caz 
să-i întrețină până la moarte. Dumnezeu nu le dă oamenilor această 
responsabilitate şi obligație — nu a spus niciodată nimic de acest fel. El doar 
îi sfătuieşte pe copii să fie respectuoși faţă de părinţii lor. A da dovadă de 
respect filial față de părinți este o afirmaţie generală, cu un domeniu larg de 
aplicare. Vorbind în termeni precişi în zilele noastre, înseamnă să-ți 
îndeplineşti responsabilitățile în sfera posibilităților şi condițiilor tale — este 
suficient. Este atât de simplu, aceasta e singura cerință de la copii. Așadar, 
cum ar trebui să înțeleagă părinții acest lucru? Dumnezeu nu le cere copiilor 
„să fie respectuoşi faţă de părinții lor, să aibă grijă de ei la bătrâneţe şi să-i 
trimită pe ultimul drum.” Prin urmare, părinții ar trebui să renunţe la 
egoismul lor şi să nu se aştepte ca totul în viaţa copiilor să se învârtă în 
jurul lor, doar pentru că le-au dat naştere. Dacă viaţa copiilor nu se învârte 
în jurul părinţilor şi ei nu-i consideră centrul universului lor, nu este corect 


ca părinții să-i certe constant, să-i bată la cap şi să spună lucruri precum: 


„Eşti nerecunoscător, nerespectuos şi neascultător. Chiar şi după ce te-am 
crescut atât de mult timp, tot nu pot conta pe tine”, certându-şi mereu copiii 
în acest fel şi împovărându-i. A cere de la copii să fie respectuoşi şi să le 
țină companie, să aibă grijă de ei la bătrâneţe şi să-i îngroape şi a se gândi 
mereu la ei, oriunde ar merge, este în sine o modalitate greşită de acţiune, 
un gând și o idee inumană. Acest tip de gândire poate exista într-o măsură 
mai mare sau mai mică în diferite ţări sau în diferite grupuri etnice, dar 
analizând cultura chineză tradițională, chinezu pun un accent deosebit pe 
respectul filial. Din vremuri străvechi și până în prezent, acesta a fost mereu 
discutat şi subliniat drept parte din umanitatea oamenilor şi standard față de 
care se stabileşte dacă cineva este bun sau rău. Desigur, în societate există și 
practica obişnuită şi opinia publică potrivit căreia, atunci când copiii nu 
sunt respectuoşi, părinţii vor fi la rândul lor ruşinaţi, iar copiii nu vor putea 
suporta această pată asupra reputației lor. Sub influenţa diverşilor factori, 
părinții sunt de asemenea profund otrăviți de această gândire tradițională, 
cerând, fără să gândească sau să aibă discernământ, respect din partea 
copiilor lor. Ce rost are creşterea copiilor? Nu este pentru scopurile tale, ci 
este o responsabilitate şi o obligație de la Dumnezeu. Un aspect este că a 
creşte copii face parte din instinctul uman, iar un alt aspect este că face 
parte din responsabilitatea umană. Alegi să dai naştere copiilor datorită 
instinctului şi responsabilităţii, nu de dragul de a te pregăti pentru bătrâneţe 
şi a fi îngrijit când vei fi bătrân. Nu este corect acest punct de vedere? (Ba 
da.) Pot evita oamenii fără copii să devină bătrâni? Oare îmbătrânirea 
înseamnă neapărat că omul va fi nefericit? Nu neapărat, nu-i aşa? Oamenii 
fără copii pot totuşi să ajungă la vârste înaintate și unii sunt chiar sănătoşi, 
se bucură de ultimii lor ani şi se duc împăcaţi. Oare oamenii cu copii pot să 
se bucure în mod sigur de ultimii lor ani, fund fericiți și sănătoşi? (Nu 


neapărat.) Aşadar, sănătatea, fericirea şi condițiile de trai ale părinţilor care 


ajung la vârste înaintate, precum și calitatea vieții lor materiale, nu au de 
fapt mare legătură cu respectul demonstrat de copiii lor şi nu există o relație 
directă între cele două. Condiţiile de trai, calitatea vieții şi starea ta fizică de 
la bătrâneţe au legătură cu ceea ce a poruncit Dumnezeu pentru tine şi cu 
mediul de viaţă pe care îl rânduieşte pentru tine, neavând o relaţie directă cu 
respectul arătat de copiii tăi. Aceștia nu sunt obligați să suporte 
responsabilitatea pentru condițiile tale de trai din ultimii ani. Nu este așa? 
(Ba da.) Prin urmare, indiferent de atitudinea pe care o au copiii faţă de 
părinții lor, fie că sunt dispuși să aibă grijă de ei, fie că fac lucrurile cu 
jumătate de măsură sau nu vor deloc să aibă grijă de ei, este atitudinea lor în 
calitate de copii. Să lăsăm momentan deoparte discuţia din perspectiva 
copiilor şi să vorbim, în schimb, doar din perspectiva părinților. Aceştia n- 
ar trebui să le ceară copiilor respect filial, să aibă grijă de ei la bătrâneţe și 
să poarte povara ultimilor ani ai lor — nu este nevoie de așa ceva. Într-o 
privinţă, este o atitudine pe care părinții ar trebui să o aibă față de copiii lor 
ŞI, în alta, este demnitatea pe care ar trebui să o aibă părinții. Fireşte, există 
şi un aspect mai important, şi anume principiul pe care părinții, ca ființe 
create, ar trebui să-l respecte în privința modului în care îşi tratează copiii. 
Dacă ai tăi copii sunt atenţi, respectuoși şi dispuși să aibă grijă de tine, nu-i 
nevoie să-i refuzi; dacă nu sunt dispuşi, nu-i nevoie să oftezi şi să suspini 
cât e ziua de lungă, să fii stânjenit sau nemulțumit în inima ta sau să le porți 
pică. Ar trebui să-ţi asumi responsabilitatea şi să porți povara propriei vieți 
ŞI supraviețuiri atât cât poţi, fără să le-o pasezi altora, în special copiilor tăi. 
Ar trebui să te aştepţi în mod proactiv şi corect la o viaţă fără compania sau 
ajutorul copiilor tăi şi, chiar dacă te afli la distanţă de ei, tot poţi înfrunta pe 
cont propriu orice îţi aduce viaţa. Desigur, dacă ai nevoie de ajutor esențial 
din partea copiilor, îl poţi cere, dar n-ar trebui să te bazezi pe ideea că 


aceştia trebuie să fie respectuoși față de tine sau că trebuie să contezi pe ei. 


În schimb, ambele părţi ar trebui să abordeze serviciile reciproce din 
perspectiva îndeplinirii responsabilităților lor, astfel încât să gestioneze în 
mod rațional relația dintre părinte și copil. Fireşte, dacă ambele părți sunt 
raționale, îşi acordă libertate una alteia şi se respectă reciproc, în cele din 
urmă, vor fi cu siguranţă capabile să se înţeleagă mai bine şi mai armonios, 
să preţuiască această afecțiune familială şi să-şi preţuiască grija, 
preocuparea şi dragostea dintre ele. Realizarea acestor lucruri pe baza 
respectului şi a înţelegerii reciproce este, desigur, mai umană şi mai 
adecvată. Nu este aşa? (Ba da.) Când copiii își pot aborda și îndeplini 
responsabilitătile corect, iar tu, în calitate de părinte, nu mai ai cerinţe 
excesive sau neesenţiale de la copiii tăi, vei descoperi că tot ceea ce fac 
aceştia este destul de natural şi de normal şi vei considera că este un lucru 
destul de bun. Nu-i vei trata cu aceeași privire critică de dinainte, 
considerând că tot ceea ce fac este neplăcut, greşit sau insuficient pentru a 
răsplăti datoria de a-i fi crescut. Dimpotrivă, vei aborda totul cu atitudinea 
corectă, Îi vei fi recunoscător lui Dumnezeu pentru compania și respectul 
filial pe care ţi le oferă copiii tăi şi vei gândi că aceştia sunt umani și destul 
de cuviincioşi. Chiar și fără compania şi respectul filial al copiilor tăi, nu-L 
vei învinovăţi pe Dumnezeu, nici nu vei regreta că i-ai crescut, cu atât mai 
puțin să-i urăști. Pe scurt, este esențial ca părinţii să abordeze corect 
atitudinea copiilor lor față de ei. Abordarea corectă înseamnă să nu aibă 
cerințe excesive de la ei, să nu se comporte în mod extrem față de ei și, 
desigur, să nu exprime nicio critică sau judecată inumană sau negativă faţă 
de nimic din ce fac. Astfel, vei începe să trăieşti cu demnitate. Ca părinte, în 
funcţie de abilitatea, de condiţiile şi, desigur, de porunca lui Dumnezeu, ar 
trebui să te bucuri de orice îţi dăruieşte El şi, dacă El nu-ţi dăruieşte ceva, ar 
trebui şi atunci să-l mulțumești şi să te supui Lui. N-ar trebui să te compari 


cu alții, spunând: „Uită-te la familia lui cutare, copilul lor este atât de 


respectuos! Îşi scoate mereu părinţii la plimbare și merg în vacanțe în sud. 
De fiecare dată când se întorc, sunt încărcaţi cu genţi de toate mărimile. 
Acel copil e atât de respectuos! Uită-te la el, e un copil pe care se pot baza. 
Ar trebui să creşști un fiu ca acesta ca să ai pe cineva care să aibă grijă de 
tine la bătrânețe. Acum uită-te la fiul nostru: vine acasă cu mâna goală şi nu 
ne cumpără nimic; nu doar că n-aduce nimic, dar de-abia dacă mai trece pe 
acasă. Dacă nu-l sun, nu vine acasă, dar odată ce vine, nu vrea decât 
mâncare şi băutură şi nici nu vrea să muncească.” Întrucât aşa stau lucrurile, 
pur şi simplu nu-l chema acasă. Dacă îl chemi acasă, nu ceri să fii nefericit? 
Ştii că atunci când vine acasă, doar mănâncă și bea gratis, aşa că de ce îl 
chemi? Dacă n-ai avea niciun motiv să faci asta, tot l-ai chema acasă? Nu e 
doar fiindcă te înjosești singur şi eşti egoist? Vrei mereu să te bazezi pe el, 
sperând că nu l-ai crescut în zadar, sperând ca acel copil pe care l-ai crescut 
să nu fie un nerecunoscător fără inimă. Vrei mereu să demonstrezi că acela 
pe care l-ai crescut nu este un nerecunoscător fără inimă, că ai un copil 
respectuos. Ce rost are să dovedeşti asta? Nu-ţi poţi trăi viaţa bine? Nu poţi 
trăi fără copii? (Ba da.) Poţi continua să trăieşti. Sunt prea multe exemple 


de acest fel, nu-i așa? 


Unii oameni se agaţă de o noțiune putredă și depăşită, spunând: „Nu 
contează dacă oamenii au copii care să fie respectuoşi faţă de ei şi dacă 
aceştia sunt respectuoşi cât timp părinții sunt încă în viaţă, dar când mor, 
copiii lor trebuie să-i pună într-un sicriu. Dacă nu-și au copiii lângă ei, 
nimeni nu va şti când mor şi trupul lor va putrezi în casă.” Şi ce dacă nu va 
şti nimeni? Când mori, eşti mort şi nu mai ești conștient de nimic. Când 
trupul tău moare, sufletul îl părăseşte imediat. Indiferent unde se află trupul 
sau cum arată după moarte, nu este oricum mort? Chiar dacă este purtat 
afară în sicriu în cadrul unei înmormântări fastuoase şi este îngropat în 


pământ, corpul tot va putrezi, nu-i aşa? Oamenii îşi spun: „Să ai copiii 


alături de tine, ca să te pună în sicriu, să poarte haine de doliu pentru tine, să 
te machieze și să organizeze o înmormântare fastuoasă este un lucru 
minunat. Dacă mori fără să-ţi organizeze cineva înmormântarea sau să te 
trimită pe ultimul drum, e ca şi cum întreaga ta viaţă n-ar avea un final 
adecvat.” Este corectă această idee? (Nu.) În zilele noastre, tinerii nu acordă 
multă atenție acestor lucruri, dar în zonele izolate încă există oameni şi 
vârstnici cu înţelegere limitată care nutresc în adâncul inimii gândul și 
punctul de vedere potrivit căruia copiii trebuie să-şi îngrijească părinții la 
bătrâneţe şi să-i trimită pe ultimul drum. Oricum ai avea părtăşie despre 
adevăr, ei nu-l acceptă — care este consecința finală a acestui lucru? 
Consecința este că suferă enorm. Această tumoare a stat ascunsă mult timp 
în ei şi îi va otrăvi. Când o vor scoate la iveală și o vor înlătura, nu vor mai 
fi otrăviți de ea, iar vieţile lor vor fi libere. Orice acțiune greşită este 
cauzată de gânduri greşite. Dacă se tem să moară şi să putrezească în casă, 
îşi vor spune mereu: „Trebuie să cresc un fiu. Când fiul meu o să crească, 
nu-l pot lăsa să meargă foarte departe. Dacă n-o să-mi fie alături când o să 
mor? Să nu am pe nimeni care să mă îngrijească la bătrâneţe sau care să mă 
trimită pe ultimul drum ar fi cel mai mare regret al vieții mele! Dacă am pe 
cineva care să facă asta pentru mine, viața mea nu va fi fost în zadar. Ar fi o 
viață perfectă. Orice-ar fi, nu pot să mă fac de râs în faţa vecinilor.” Nu este 
o ideologie putredă? (Ba da.) Este mărginită şi degenerată, acordând prea 
multă importanţă trupului fizic! În realitate, trupul fizic este lipsit de 
valoare: după ce trece prin naştere, bătrâneţe, boală şi moarte, nu mai 
rămâne nimic. Doar dacă oamenii au câştigat adevărul cât timp sunt în 
viaţă, când vor fi mântuiţi, vor trăi veşnic. Dacă n-ai câștigat adevărul, când 
corpul tău va muri şi se va descompune, nu va rămâne nimic; oricât de 
respectuoşi ar fi copiii tăi faţă de tine, nu vei putea să te bucuri de asta. 


Când o persoană moare şi copiii ei o îngroapă într-un sicriu, poate acel trup 


bătrân să simtă ceva? Poate să perceapă ceva? (Nu, nu poate.) Nu are deloc 
percepţie. Însă, în timpul vieţii, oamenii acordă o mare importanţă acestei 
chestiuni, cerând multe de la copii în ceea ce priveşte capacitatea lor de a-i 
trimite pe ultimul drum — ceea ce este absurd, nu-i aşa? (Da.) Unii copii le 
spun părinților: „Credem în Dumnezeu. Cât timp sunteți în viață, vom fi 
respectuoşi față de voi, vă vom îngriji şi sluji, dar nu vă vom organiza o 
înmormântare când veţi muri.” Părinții se supără când aud acestea. Nu-i 
supără nimic altceva din ce spui, dar imediat ce menţionezi acest lucru, 
explodează şi spun: „Ce-ai zis? N-ai pic de respect, am să-ţi rup picioarele! 
Îmi pare rău că te-am născut — am să te omor!” Nimic altceva din ce spui 
nu-i deranjează, doar acest lucru. Copiii au avut multe ocazii de a-și trata 
bine părinții în timpul vieţii lor, dar aceştia au insistat să fie trimişi pe 
ultimul drum. Deoarece au început să creadă în Dumnezeu, copiii le-au 
spus: „Când vei muri, nu vom organiza o ceremonie pentru tine. Te vom 
incinera şi vom găsi un loc unde să păstrăm urna. Cât timp ești în viaţă, te 
vom lăsa să te bucuri de binecuvântarea de a ne avea în preajmă, îți vom da 
mâncare şi haine şi vom evita să fii nedreptăţit.” Nu este realist? Părinții 
răspund: „Nu contează nimic din acestea. Ce vreau este să-mi organizaţi 
înmormântarea după ce mor. Dacă nu mă îngrijiţi la bătrâneţe şi nu mă 
trimiteţi pe ultimul drum, n-o să trec niciodată cu vederea!” Când o 
persoană este atât de absurdă, nu poate să înţeleagă un raționament atât de 
simplu şi, indiferent cum îi explici, tot nu înţelege — este ca un animal. 
Aşadar, dacă urmăreşti adevărul, ca părinte, ar trebui în primul rând să 
renunti la gândurile şi punctele de vedere tradiţionale, putrede şi degenerate 
în legătură cu respectul copiilor, dacă aceştia te îngrijesc la bătrâneţe şi te 
trimit pe ultimul drum organizându-ţi înmormântarea și să abordezi corect 
această chestiune. În cazul în care copiii tăi sunt într-adevăr respectuoşi faţă 


de tine, acceptă acest lucru cum se cuvine. Dacă însă nu au condițiile, 


energia sau dorința de a fi respectuoșşi față de tine şi, când îmbătrânești, nu 
pot să te îngrijească, să-ţi stea alături sau să te trimită pe ultimul drum, nu-i 
nevoie să le ceri asta sau să te întristezi. Totul este în mâinile lui Dumnezeu. 
Naşterea are timpul ei, moartea are locul ei, iar Dumnezeu a poruncit unde 
se nasc şi unde mor oamenii. Chiar dacă ţi-ar face promisiuni copiii, 
spunând: „Când o să mori, o să fiu în mod sigur lângă tine; n-o să te 
dezamăgesc niciodată”, Dumnezeu nu a orchestrat aceste circumstanțe. 
Când vei fi în pragul morţii, s-ar putea să nu ai copiii alături de tine şi, 
oricât s-ar grăbi ei să se întoarcă, s-ar putea să nu ajungă la timp — nu vor 
apuca să te vadă pentru ultima dată. S-ar putea să treacă între trei şi cinci 
zile de când ţi-ai dat ultima suflare, de când corpul tău aproape a intrat în 
putrefacție și doar atunci vor ajunge ei înapoi. Ajută la ceva promisiunile 
lor? Nu pot să fie nici măcar stăpânii propriilor vieţi. Deja ţi-am spus asta, 
dar pur şi simplu nu crezi. Insişti să le ceri să-ți promită. Ajută la ceva 
promisiunile lor? Te mulţumeşti cu iluzii şi crezi că ai tăi copii îşi pot ține 
promisiunile. Chiar crezi că pot? Nu pot. Locul unde se vor afla şi ce anume 
vor face în fiecare zi, precum şi ce anume le rezervă viitorul — nici ei înşişi 
nu ştiu aceste lucruri. De fapt, promisiunile lor sunt menite să te amăgească, 
să-ţi dea o senzație falsă de siguranţă, iar tu le crezi. Tot nu poţi să înţelegi 


că soarta unei persoane este în mâinile lui Dumnezeu. 


Cât de mult timp sunt sortiți părinții şi copiii lor să fie împreună și câte 
pot dobândi ei de la copiii lor — non-credincioşii numesc aceste lucruri „a 
primi sprijin” sau „a nu primi sprijin”. Nu ştim ce înseamnă. În cele din 
urmă, dacă o persoană se poate baza pe copiii săi este, în termeni simpli, 
predestinat şi poruncit de Dumnezeu. Nu e ca şi cum totul ar decurge exact 
cum îți dorești. Desigur, toți vor ca lucrurile să meargă bine și să obțină 
beneficii de la copiii lor, dar de ce nu te-ai gândit niciodată dacă acest lucru 


îți este sortit, dacă este scris în destinul tău? Cât timp va dura legătura dintre 


tine şi copiii tăi, dacă vreo meserie pe care o practici în timpul vieţii va avea 
o legătură cu copiii tăi, dacă Dumnezeu a rânduit ca aceștia să participe la 
evenimentele importante din viaţa ta şi dacă ei se vor număra printre cei 
implicaţi atunci când vei trece printr-un eveniment important din viaţă — 
toate acestea depind de porunca lui Dumnezeu. Dacă Dumnezeu nu a 
poruncit acest lucru, după ce îți creşti copiii până devin adulți, chiar dacă 
nu-i alungi de acasă, vor pleca singuri când va sosi timpul. Este ceva ce 
oamenii trebuie să înțeleagă. Dacă nu poţi înțelege această chestiune, te vei 
agăța mereu de dorinţele şi cerințele personale, vei stabili diverse reguli și 
vei accepta diferite ideologii de dragul desfătării tale fizice. Ce se va 
întâmpla în cele din urmă? Vei afla când vei muri. Ai făcut multe lucruri 
nesăbuite în timpul vieţii tale și te-ai gândit la multe lucruri nerealiste, care 
nu se conformează faptelor sau poruncii lui Dumnezeu. Nu va fi prea târziu 
să-ţi dai seama de toate acestea pe patul de moarte? Nu este aşa? (Ba da.) 
Profită cât eşti încă în viaţă şi mintea ta nu este încă încețoșată, cât timp 
poţi încă să înţelegi anumite lucruri pozitive şi acceptă-le rapid. Acceptarea 
lor nu înseamnă să le transformi într-o teorie ideologică sau într-un slogan, 
ci înseamnă că încerci să faci aceste lucruri şi să le pui în practică. Renunță 
treptat la ideile și dorințele tale egoiste şi nu gândi că orice faci ca părinte 
este corect şi acceptabil sau că ai tăi copii ar trebui să accepte acest lucru. 
Tipul acesta de raționament nu există nicăieri în lume. Părinții sunt ființe 
umane — oare copiii lor nu sunt? Copiii nu sunt accesoriile sau sclavii tăi; 
sunt fiinţe create independente — ce legătură are cu tine dacă aceştia sunt 
respectuoşi sau nu? Aşadar, indiferent ce tip de părinte eşti, ce vârstă au 
copiii tăi, dacă aceştia au ajuns la vârsta la care trebuie să-şi arate respectul 
faţă de tine sau la vârsta de a trăi independent, ca părinte, ar trebui să adopţi 
aceste idei și să ai gândurile și punctele de vedere corecte privind modul în 


care îți tratezi copiii. N-ar trebui să mergi la extreme, nici să evaluezi totul 


în funcţie de acele gânduri şi puncte de vedere greşite, decadente sau 
depășite. Acele gânduri şi puncte de vedere pot fi conforme cu noțiunile 
umane, cu interesele umane și nevoile fizice şi emoționale ale oamenilor, 
dar nu sunt adevărul. Indiferent dacă le consideri corecte sau incorecte, 
aceste lucruri nu pot decât să-ţi atragă diverse necazuri şi poveri în cele din 
urmă, să te blocheze în diverse situații dificile şi să te facă să-ți arăţi 
impulsivitatea faţă de copiii tăi. Îţi vei expune argumentele, ei şi le vor 
expune pe ale lor și, în cele din urmă, vă veți uri şi învinovăţi reciproc. 
Familia nu va mai funcționa ca o familie: vă veţi ataca între voi şi veți 
deveni inamici. Dacă toţi acceptă adevărul, precum şi gândurile şi punctele 
de vedere corecte, aceste probleme vor fi uşor de înfruntat, iar contradicţiile 
şi disputele care iau naştere din ele vor fi rezolvate. Totuşi, dacă insistă 
asupra noţiunilor tradiționale, aceste probleme nu doar vor rămâne 
nerezolvate, dar contradicţiile lor se vor adânci. Cultura tradițională nu este 
în sine un criteriu pentru evaluarea lucrurilor. Are legătură cu umanitatea și 
în ea sunt amestecate lucruri trupeşti, cum ar fi afecțiunile, dorinţele egoiste 
şi impulsivitatea oamenilor. Desigur, mai există ceva ce este cel mai 
important aspect al culturii tradiționale, şi anume ipocrizia. Oamenii se 
folosesc de sentimentele filiale ale copiilor lor pentru a demonstra că i-au 
educat bine și că aceştia au umanitate; în mod similar, copiii se folosesc de 
sentimentele filiale față de părinţii lor pentru a demonstra că nu sunt oameni 
nerecunoscători, ci doamne şi domni smeriți și modești, câștigându-și astfel 
locul printre diversele rase şi grupuri din societate şi transformând acest 
lucru în mijloacele lor de supravieţuire. Acesta este în sine aspectul esențial 
şi cel mai ipocrit din cultura tradițională, nefiind un criteriu pentru 
evaluarea lucrurilor. Prin urmare, părinții ar trebui să renunţe la aceste 
cerințe de la copiii lor şi să folosească gândurile şi punctele de vedere 


corecte pentru a-şi trata copiii şi a privi atitudinea copiilor faţă de ei înşişi. 


Dacă nu deţii sau nu înţelegi adevărul, ar trebui măcar să-l priveşti din 
perspectiva umanităţii. Cum îl priveşte cineva din perspectiva umanității? 
Copiii care trăiesc în această societate, din diverse grupuri, locuri de muncă 
şi clase sociale, nu duc o viaţă uşoară. Au probleme pe care trebuie să le 
înfrunte şi să le abordeze în numeroase medii diferite. Au propria viaţă şi un 
destin stabilit de Dumnezeu. De asemenea, au propriile metode de 
supraviețuire. Desigur, în societatea modernă, presiunile exercitate asupra 
oricărei persoane independente sunt foarte mari. Oamenii se confruntă cu 
probleme de supravieţuire, cu relațiile dintre superiori și subordonați şi cu 
probleme legate de copii etc. — presiunea tuturor acestora este uriașă. Ca să 
fim cinstiți, nimănui nu-i este uşor. Mai ales în mediul de viaţă haotic și 
alert din zilele noastre, plin de competiție şi de conflicte sângeroase peste 
tot, viaţa nimănui nu este uşoară — toți au o viaţă mai degrabă dificilă. Nu 
voi intra în detalii despre cum s-a întâmplat asta. Trăind într-un astfel de 
mediu, dacă o persoană nu crede în Dumnezeu și nu-și realizează datoria, 
nu-i rămâne nicio cale pe care să meargă. Singura ei cale este să urmărească 
lumea, să rămână în viaţă, să se adapteze permanent la această lume şi să 
lupte pentru viitorul și pentru supraviețuirea ei cu orice cost, ca să o scoată 
la capăt în fiecare zi. De fapt, fiecare zi este dureroasă pentru acea persoană 
ŞI cu greu răzbeşte zi de zi. Aşadar, dacă părinții le cer în plus copiilor lor să 
facă una sau alta, vor pune cu siguranţă paie pe foc, distrugându-le și 
chinuindu-le trupul şi mintea. Părinţii au propriile cercuri sociale, stiluri şi 
medii de viață, iar copiii au propriile medii, spaţii şi situații de viață. Dacă 
părinţii intervin prea mult sau au cerinţe excesive de la copiii lor, cerându-le 
să facă una sau alta ca să le răsplătească eforturile pe care le-au depus în 
trecut de dragul copiilor lor şi dacă priveşti totul din această perspectivă, 
este destul de inuman, nu-i aşa? Indiferent cum trăiesc sau supraviețuiesc 


copiii lor sau ce dificultăți întâlnesc în societate, părinții nu au nicio 


responsabilitate sau obligaţie de a face ceva pentru ei. Acestea fiind spuse, 
la rândul lor, părinţii ar trebui să se abţină să adauge necazuri sau poveri la 
viețile complicate sau la condițiile de viaţă dificile ale copiilor lor. Asta se 
cuvine să facă părinții. Nu cereți prea multe de la copiii voştri şi nu-i 
învinovăţiți prea mult. Ar trebui să-i tratați cinstit și egal şi să vă gândiţi la 
situația lor cu empatie. Este de la sine înţeles că părinții ar trebui să se 
ocupe şi de propriile vieţi. Copiii vor respecta astfel de părinți, iar ei vor fi 
demni de respect. Ca părinte, dacă ai credință în Dumnezeu şi îţi 
îndeplineşti îndatoririle, indiferent ce îndatoriri îndeplinești în casa lui 
Dumnezeu, nu vei avea timp să te gândești la unele lucruri, cum ar fi să le 
ceri copiilor tăi să fie respectuoşi şi să te bazezi pe ei ca să te întrețină la 
bătrâneţe. Dacă încă există oameni de acest fel, nu sunt credincioşi 
adevăraţi şi, cu siguranţă, nu urmăresc adevărul. Toţi sunt doar nişte oameni 
confuzi şi neîncrezători. Nu este adevărat? (Ba da.) Dacă părinții sunt 
ocupați, dacă au îndatoriri de îndeplinit şi sunt ocupați cu lucrarea, desigur 
că n-ar trebui să aducă în discuţie dacă ai lor copii sunt respectuoşi sau nu. 
Dacă părinţii aduc mereu acest lucru în discuţie, spunând: „Copiii mei nu 
sunt respectuoşi: nu pot să mă bazez pe ei şi nu vor fi în stare să mă 
întrețină la bătrâneţe”, atunci sunt pur şi simplu indolenți și leneşi, căutând 
necazuri fără motiv. Nu este aşa? Ce ar trebui să faceți dacă întâlniți astfel 
de părinţi? Să le dați o lecţie. Cum ar trebui să procedaţi? Trebuie doar să 
spuneţi: „Eşti incapabil să trăieşti pe cont propriu? Ai ajuns în punctul în 
care nu mai poţi să mănânci sau să bei? Ai ajuns în punctul în care nu mai 
poți supraviețui? Dacă poţi să trăieşti, n-ai decât să trăieşti; dacă nu, mori!” 
Îndrăzniţi să spuneţi așa ceva? Spuneţi-Mi, este inuman să o spuneţi? (Nu 
îndrăznesc să zic asta.) Nu eşti capabil să o spui, nu-i așa? Nu suporţi să o 
spui. (Aşa este.) Când veţi mai îmbătrâni puţin, veţi fi în stare să o spuneţi. 


Dacă părinții tăi au făcut prea multe lucruri exasperante, vei fi în stare să o 


spui. Au fost foarte buni cu tine şi nu i-au făcut niciodată rău; dacă îți vor 
face rău, vei fi în stare să o spui. Nu este așa? (Ba da.) Dacă îți cer mereu să 
vii acasă, spunând: „Vino acasă şi adu-mi bani, copil nerecunoscător ce 
eşti!”, dacă te ceartă şi te blestemă în fiecare zi, atunci vei fi în stare să o 
spui. Vei zice: „Dacă poți să trăieşti, n-ai decât să trăieşti; dacă nu, mori! Nu 
poți continua să trăieşti fără copii? Uită-te la acei vârstnici care nu au copii, 
nu trăiesc ei destul de bine şi de fericiți? Au grijă de propriile vieţi în 
fiecare zi şi, dacă au puţin timp liber, ies la plimbare şi fac mişcare. Vieţile 
lor par destul de împlinite în fiecare zi. Uită-te la tine — nu-ţi lipsește nimic, 
aşa că de ce nu-ți poți continua viaţa? Te înjoseşti şi meriți să mori! Ar 
trebui să fim respectuoși față de tine? Nu suntem sclavii tăi, nici 
proprietatea ta privată. Trebuie să mergi pe calea ta, iar noi nu suntem 
obligați să purtăm această responsabilitate. i-am dat destulă mâncare, 
haine şi lucruri de folosit. De ce ne dai bătăi de cap? Dacă ne dai în 
continuare bătăi de cap, o să te trimitem la un azil!” Aşa ar trebui să te 
ocupi de astfel de părinți, nu-i aşa? Nu-i poți răsfăța. Dacă nu au copiii 
alături să aibă grijă de ei, plâng şi suspină toată ziua, de parcă le-ar cădea 
cerul în cap, de parcă nu şi-ar putea continua viața. Dacă nu-şi pot continua 
viaţa, lasă-i să moară şi se vor convinge singuri, dar nu vor muri, îşi 
preţuiesc prea mult viaţa. Filosofia lor de viaţă este să depindă de alții 
pentru a trăi mai bine, pentru a fi mai liberi și mai încăpăţânaţi. Trebuie să- 
și clădească fericirea şi veselia pe suferința copiilor lor. N-ar trebui să 
moară aceşti părinți? (Ba da.) Dacă ai lor copii le oferă companie şi îi 
slujesc în fiecare zi, se simt fericiţi, veseli şi mândri, în timp ce copiii 
trebuie să sufere şi să suporte. N-ar trebui să moară acești părinți? (Ba da.) 
Să încheiem aici părtăşia noastră de astăzi despre ultimul aspect 


privind aşteptările părinților de la urmașii lor. A fost clarificată problema 


privind așteptarea părinților ca ai lor copii să fie respectuoşi şi de încredere, 


să aibă grijă de ei la bătrâneţe şi să-i trimită pe ultimul lor drum? (Da.) Ca 
părinte, nu ar trebui să ai astfel de cerințe, astfel de gânduri şi puncte de 
vedere sau să-ți pui astfel de speranţe în copiii tăi. Aceştia nu-ți datorează 
nimic. Este responsabilitatea ta să-i creşti; dacă faci acest lucru bine sau nu 
este o altă problemă. Ei nu-ţi datorează nimic: sunt buni cu tine și au grijă 
de tine doar pentru a îndeplini o responsabilitate, nu pentru a plăti vreo 
datorie, deoarece nu-ţi datorează nimic. Prin urmare, nu sunt obligați să fie 
respectuoşi faţă de tine sau să fie persoane de care să depinzi și pe care să te 
bazezi. Înţelegi? (Da.) Au grijă de tine, sunt persoane pe care poţi conta și 
îti dau puţini bani de cheltuială — aceasta este doar responsabilitatea lor de 
copii, nu constituie o obligație filială. Am menţionat anterior metafora 
ciorilor care îşi hrănesc părinții şi a mieilor care îngenunchează când sunt 
alăptaţi. Chiar şi animalele înţeleg această doctrină şi o pot aplica, fireşte că 
şi oamenii ar trebui să o facă! Oamenii sunt cele mai avansate creaturi 
dintre toate fiinţele vii şi au fost creați de Dumnezeu cu gânduri, umanitate 
şi sentimente. Ca atare, înţeleg acest lucru fără a fi nevoie să-i înveţe 
cineva. Capacitatea copiilor de a fi sau nu respectuoşi depinde în mare de 
un fapt, şi anume dacă Dumnezeu a poruncit să existe un destin între voi, să 
existe o relație de sprijin complementar și reciproc între voi şi dacă te poți 
bucura de această binecuvântare; mai exact, depinde de umanitatea copulor 
tăi. Dacă aceştia au cu adevărat conştiinţă şi rațiune, nu ai nevoie să-i educi 
— vor înţelege de la o vârstă fragedă. Dacă înţeleg totul de la o vârstă 
fragedă, nu crezi că vor înţelege chiar mai mult pe măsură ce cresc? Nu este 
aşa? (Ba da.) Înţeleg de la o vârstă fragedă unele doctrine precum: „Copiii 
buni câștigă bani pe care îi cheltuie pentru mama și tatăl lor”, deci nu vor 
înţelege oare chiar mai mult când se vor face mari? Mai este nevoie să fie 
educați? Mai este nevoie ca părinţii să-i înveţe astfel de lecții ideologice? 


Nu este nevoie. Prin urmare, este un plan de acțiune nechibzuit ca părinții 


să le ceară copiilor să fie respectuoși, să aibă grijă de ei la bătrâneţe şi să-i 
trimită pe ultimul lor drum. Oare copiii cărora le dai naştere nu sunt 
oameni? Sunt copaci sau flori de plastic? Chiar nu înţeleg, chiar trebuie să-i 
educi? Până și câinii înţeleg asta. Priveşte, când doi cățeluşi sunt cu mama 
lor, dacă alți câini încep să alerge spre mama lor şi să latre, ei nu acceptă: îşi 
protejează mama din spatele gardului şi nu permit ca alți câini să latre la ea. 
Până şi câinii înţeleg asta, fireşte că şi oamenii ar trebui să înțeleagă! Nu 
este nevoie să-i înveţi: oamenii sunt capabili să-şi îndeplinească 
responsabilitățile şi nu este nevoie ca părinții să le insufle copiilor astfel de 
gânduri — o vor face pe cont propriu. Dacă nu au umanitate, nu o vor face 
nici în condițiile corespunzătoare; dacă au umanitate şi condiții 
corespunzătoare, o vor face de la sine. Prin urmare, nu este nevoie ca 
părinții să aibă cerinţe de la copii, să-i îndemne sau să dea vina pe ei în ceea 
ce priveşte respectul filial de care dau sau nu dovadă. Toate acestea sunt 
inutile. Dacă te poţi bucura de respectul copiilor tăi, poate fi considerată o 
binecuvântare. Dacă nu te poți bucura de el, nu poate fi considerată 
pierderea ta. Totul este poruncit de Dumnezeu, nu-i aşa? Bine, să încheiem 


aici părtășia noastră de astăzi. La revedere! 

Cum să urmăreşti adevărul (20) 


Diversele subiecte despre care avem părtăşie se referă la chestiuni 
practice din viața de zi cu zi. După ce ascultați acest conţinut, nu simțiți că 
adevărul nu este gol, nu este un slogan, un fel de teorie sau, mai ales, un tip 
de cunoștințe? Cu ce are legătură adevărul? (Are legătură cu viaţa noastră 
reală.) Adevărul este legat de viaţa reală, de diversele evenimente care se 
petrec în viaţa reală. Abordează toate aspectele vieţii omenești, diversele 
probleme pe care le întâmpină oamenii în viața de zi cu zi şi, mai ales, 
țelurile urmărite de ei şi căile pe care merg. Niciunul dintre aceste adevăruri 
nu este gol şi, cu siguranţă, ele nu sunt dispensabile; toate sunt esențiale 
pentru oameni. În viaţa de zi cu zi, când vine vorba de anumite chestiuni 
practice, dacă poţi aborda, rezolva şi gestiona aceste lucruri pe baza 
adevărurilor-principii despre care avem părtăşie, atunci pătrunzi în 
adevărul-realitate. Dacă, în viaţa ta de zi cu zi, te agăţi de gândurile şi 
punctele tale de vedere inițiale în privinţa acestor chestiuni referitoare la 
adevăr şi nu te schimbi, dacă abordezi aceste chestiuni din perspectiva ta 
umană, iar principiile și baza pentru modul în care priveşti aceste lucruri nu 
au nicio legătură cu adevărul, atunci în mod evident nu ești o persoană care 
pătrunde în adevărul-realitate, nici care urmăreşte adevărul. Indiferent 
despre ce aspect al adevărului avem părtăşie, toate subiectele implicate se 
referă la corectarea şi îndreptarea gândurilor, punctelor de vedere, noțiunilor 
şi închipuirilor greşite pe care le au oamenii în diverse chestiuni, astfel încât 
să poată avea gânduri și puncte de vedere corecte privind diversele 
chestiuni cu care intră în contact în viaţa cotidiană și să poată privi aceste 
lucruri care se întâmplă în viaţa reală din perspectivele şi punctele de 
vedere corecte, apoi să folosească adevărul drept criteriul lor pentru a le 


rezolva şi gestiona. Ascultarea predicilor nu are legătură cu înzestrarea cu 


doctrine sau cunoştinţe, cu lărgirea orizontului cuiva sau dobândirea de 
informaţii — are legătură cu înțelegerea adevărului. Scopul înţelegerii 
adevărului nu este de a îmbogăţi gândurile sau spiritul cuiva sau de a 
îmbogăţi umanitatea cuiva, ci de a le permite oamenilor să nu se desprindă 
de viaţa reală în timp ce merg pe calea credinţei în Dumnezeu şi, oricând 
întâmpină diverse lucruri în viaţa de zi cu zi, de a privi oamenii şi lucrurile, 
de a se comporta şi acționa având cuvintele lui Dumnezeu drept bază și 
adevărul drept criteriu. Dacă asculți predici de atât de mulţi ani şi ai făcut 
progrese în domeniul doctrinei şi al cunoştinţelor şi te simți îmbogățit 
spiritual, iar gândurile tale au devenit mai elevate, dar când întâmpini multe 
lucruri în viaţa de zi cu zi, tot nu le poți privi din perspectiva corectă, nici 
nu poţi practica în mod perseverent, privind oamenii şi lucrurile, 
comportându-te şi acționând potrivit adevărurilor-principii, atunci, în mod 
clar, nu urmăreşti adevărul, nici nu pătrunzi în adevărul-realitate. Şi mai 
grav, nu ai ajuns încă în punctul de a te supune adevărului, de a te supune 
lui Dumnezeu sau de a te teme de El. Desigur, se poate confirma foarte clar 


că nu ai pornit pe calea mântuirii. Nu este aşa? (Ba da.) 


Pe baza staturii voastre reale şi a circumstanțelor din acest moment, în 
ce aspecte simţiţi că aţi pătruns în adevărul-realitate? În ce aspecte aveţi 
speranța mântuirii? În ce domenii trebuie încă să pătrundeţi în adevărul- 
realitate, dar sunteți foarte departe de standardul mântuirii? Puteţi evalua 
asta? (În situaţiile în care antihriștii şi oamenii răi tulbură lucrarea bisericii, 
dăunând intereselor casei lui Dumnezeu, îmi lipseşte simţul dreptății şi 
loialitatea autentică față de Dumnezeu. Nu sunt capabil să mă ridic şi să 
apăr interesele casei lui Dumnezeu şi nu am o mărturie în aceste chestiuni 
cruciale. În această privinţă, sunt în mod clar foarte departe de standardul 
mântuirii.) Aceasta e o problemă reală. Haideţi să o discutăm mai detaliat. 


Pe lângă recunoașterea staturii voastre în ceea ce priveşte desluşirea şi 


respingerea antihriştilor, în alte privinţe, ce lucruri întâlnite în viaţa ta 
cotidiană te fac să simţi că nu ai pătruns în realitate, că nu poţi să practici 
conform adevărurilor-principii şi că, deşi înţelegi doctrine, tot îți lipseşte 
claritatea ceea ce priveşte adevărul, nu ai o cale clară şi nu știi cum să te pui 
în acord cu intenţiile lui Dumnezeu sau cum să respecţi principiile? (După 
ce mi-am făcut datoria atât de mulți ani, credeam că pot să-mi părăsesc 
famila, să-mi abandonez cariera și să renunţ într-o oarecare măsură la 
sentimentele față de părinții şi rudele mele. Totuşi, am întâlnit ocazional 
anumite situaţii în viaţa reală care m-au făcut să-mi dau seama că încă am 
sentimente în sufletul meu și că vreau să fiu alături de părinții mei, având 
grijă de ei şi îndeplinindu-mi obligațiile filiale. Dacă nu sunt capabilă să fac 
asta, simt că le rămân datoare. Ascultând părtăşia recentă a lui Dumnezeu 
despre faptul că părinții nu sunt creditorii noştri, am realizat că nu înţeleg 
acest aspect al adevărului şi că nu m-am supus adevărului sau lui 
Dumnezeu.) Cine ar dori să continue? Nu vă confrunta cu dificultăți în 
viaţa voastră de zi cu zi? Sau trăiţi într-un vid şi nu întâmpinați niciodată 
nicio problemă? Vă confruntati cu dificultăți când vă îndepliniți 
îndatoririle? Sunteţi vreodată superficiali? (Da.) Vă complăceţi vreodată în 
comoditate şi confort trupesc? Munciţi pentru faimă şi statut? Sunteţi 
adesea îngrijorați sau neliniştiți în legătură cu perspectivele şi viitoarele 
voastre căi? (Da.) Atunci cum vă ocupați de aceste situaţii când vă 
confruntați cu ele? Sunteţi capabili să folosiți adevărul pentru a le rezolva? 
Vă agăţaţi de un plan de rezervă când sunteți promovați și vă faceţi griji în 
legătură cu perspectivele şi destinaţia voastră, ÎL înțelegeţi greşit și Îl 
învinovățiți pe Dumnezeu sau vă mândriţi cu toate calificările voastre când 
sunteţi eliberați din funcţie — aveţi aceste probleme? (Da.) Cum gestionaţi şi 
rezolvaţi aceste situaţii când le întâmpinați? Îţi urmezi dorinţele egoiste sau 


poți să susții adevărurile-principii, să te răzvrăteşti împotriva trupului şi să 


te răzvrăteşti împotriva firii tale corupte pentru a practica adevărul? 
(Dumnezeule, oricând întâmpin aceste situaţii, înțeleg doctrinar că nu ar 
trebui să acţionez conform preferințelor trupului sau firii mele corupte. 
Uneori mă apasă conștiința, mă simt copleșit de reproşuri şi fac unele 
schimbări în comportamentul meu. Dar asta nu se întâmplă pentru că 
punctele mele de vedere privind aceste chestiuni s-au schimbat sau pentru 
că sunt în stare să practic adevărul. Uneori, dacă dorinţele mele egoiste sunt 
relativ puternice şi simt că această dificultate e prea mare, chiar dacă am o 
explozie de energie, tot nu pot practica. În acel punct, îmi urmez firea 
coruptă și nu rămâne nici măcar comportamentul exterior bun.) Ce fel de 
situație este aceasta? Până la urmă, practici adevărul şi mărturiseşti ferm 
sau dai greș? (Dau greş.) Reflectezi după aceea și ai remuşcări? Poţi face 
îmbunătățiri când te confrunți din nou cu situații similare? (După ce dau 
greş, mă simt puţin neliniștit în conştiinţa mea şi, când mănânc şi beau 
cuvintele lui Dumnezeu, le pot raporta la persoana mea, dar data viitoare 
când mă confrunt cu aceste situații, aceeaşi fire coruptă iese în continuare la 
iveală. Sunt relativ puţine progrese în această privință.) Nu se află cei mai 
mulți oameni în această stare? Cum priviți această chestiune? Oricând 
întâlnesc situații similare, prin modurile în care le gestionează oamenii, 
exceptând îmbunătăţirea comportamentului datorită efectului conştiinţei lor 
sau faptul că, în funcţie de situațiile şi stările lor din acel moment și de 
diferitele lor stări de dispoziţie, comportamentul lor este uneori relativ nobil 
şi uneori relativ josnic — exceptând aceste lucruri, practica lor nu are nicio 
legătură cu adevărul. Care e problema aici? Reprezintă ea statura unei 
persoane? Ce tip de statură este? Este vorba de o statură mică sau de 
slăbiciune, o deficiență în umanitatea lor sau o manifestare a nepracticării 
adevărului? Ce este? (O statură mică.) Când cineva are o statură mică, nu 


poate practica adevărul şi, întrucât nu poate practica adevărul, statura sa 


este mică. Cât de mică este? Înseamnă că încă nu ai dobândit adevărul în 
această privinţă. Ce înseamnă faptul că nu ai dobândit încă adevărul? 
Înseamnă că nu au devenit încă viaţa ta cuvintele lui Dumnezeu; acestea 
încă sunt un fel de text, o doctrină sau un argument pentru tine. Nu ţi s-au 
întipărit încă în minte sau nu au devenit viaţa ta. În consecință, aceste aşa- 
numite adevăruri pe care le înţelegi sunt doar un tip de doctrină sau slogan. 
De ce spun asta? Pentru că nu poţi transforma această doctrină în realitatea 
ta. Când întâmpini lucruri în viaţa de zi cu zi, nu le abordezi conform 
adevărului; continui să le abordezi conform firii corupte a Satanei şi sub 
influenţa conștiinței. Așa că, în mod evident, în cel mai bun caz, nu deţii 
adevărul în această chestiune şi nu ai obținut viața. Faptul că nu ai obținut 
viaţa înseamnă că nu ai viață; faptul că nu ai viață înseamnă, în această 
chestiune, că nu ai fost deloc mântuit şi încă trăieşti sub puterea Satanei. 
Indiferent dacă ceea ce practici sub influența conștiinței este un 
comportament bun sau un tip de manifestare, asta nu reprezintă viaţa; este 
doar o manifestare a umanităţii normale. Dacă la această manifestare se 
adaugă influenţa conştiinţei, este cel mult un tip de comportament bun. 
Dacă factorul principal nu este conștiința, ci firea coruptă a cuiva, atunci 
acest comportament nu poate fi considerat bun; este firea coruptă 
dezvăluită. Așadar, în ce chestiuni aţi transformat deja adevărul în realitate 
şi aţi obţinut viaţa? În ce chestiuni nu aţi dobândit încă adevărul, nu l-aţi 
transformat în viaţa voastră şi nu aţi făcut încă din el realitatea voastră? Cu 
alte cuvinte, în ce chestiuni trăieşti cuvintele lui Dumnezeu, considerându- 
le criteriile tale şi în ce chestiuni nu ai procedat încă astfel? Calculează câte 
există. Dacă le-ai calculat pe toate, dar, din păcate, nu există nici măcar o 
chestiune în care ai acționat sau ai trăit pe baza cuvintelor lui Dumnezeu, ci 
al acționat în schimb conform impulsivităţii, noţiunilor, preferințelor sau 


dorințelor tale trupeşti, ori firii tale corupte, atunci care va fi rezultatul 


final? Rezultatul va fi rău, nu-i așa? (Da.) Până în ziua de azi, ați ascultat 
predici mulți ani, lepădându-vă de familia voastră, abandonându-vă cariera, 
suferind greutăți şi plătind preţul. Dacă acesta este rezultatul, e un motiv de 
fericire şi sărbătoare sau un motiv de tristeţe și îngrijorare? (De tristeţe și 
îngrijorare.) O persoană care nu transformă adevărul în realitate, care nu 
consideră cuvintele lui Dumnezeu drept viaţa sa, ce fel de persoană este? 
Nu este o persoană care trăiește pe deplin sub controlul firii corupte a 
Satanei, care nu poate vedea speranța mântuirii? (Ba da.) V-aţi gândit 
vreodată la aceste întrebări când citiți în mod obişnuit cuvintele lui 
Dumnezeu şi vă examinați pe voi înşivă? Majoritatea oamenilor nu s-au 
gândit, nu-i aşa? Cei mai mulți doar îşi spun în sinea lor: „Am început să 
cred în Dumnezeu la șaptesprezece ani, iar acum am patruzeci şi şapte. 
Cred în Dumnezeu de atât de mulţi ani şi am fost urmărit de mai multe ori, 
dar El m-a protejat și m-a ajutat să scap. Am trăit în peşteri şi în colibe de 
paie, am îndurat zile şi nopți fără mâncare şi am rezistat atât de multe ore 
fără somn. Am îndurat atât de multă suferință şi am fugit foarte mulți 
kilometri, totul ca să-mi realizez datoria, să-mi fac treaba şi să-mi 
îndeplinesc misiunea. Speranţa mea de mântuire e atât de mare, am început 
deja să merg pe calea mântuirii. Sunt atât de norocos! Cu adevărat, Slavă 
Tie, Dumnezeule! Acesta e harul Său! Nu eram bun de nimic în ochii lumii 
laice, nimeni nu dădea doi bani pe mine şi nu m-am considerat niciodată 
special, dar, deoarece Dumnezeu m-a înălţat, m-a ridicat — pe nevoiaşul de 
mine — din mormanul de gunoi, am fost pus pe calea mântuirii, oferindu-mi 
onoarea de a-mi face datoria în casa Lui. El m-a înălțat şi mă iubeşte! Acum 
înţeleg atât de mult adevăr şi lucrez de atât de mulți ani. E un lucru cert că- 
mi voi primi recompensa în viitor. Cine ar putea să mă priveze de ea?” Dacă 
acestea ar fi singurele lucruri la care v-aţi putea gândi când vă examinati, nu 


ar fi problematic? (Ba da.) Spuneţi-Mi, credeți în Dumnezeu de atâția ani, 


ați suferit atât de mult, ați călătorit foarte departe și ați făcut atât de multă 
lucrare. De ce, după o credință atât de îndelungată, unii oameni au fost 
mutaţi acum în Grupul B? De ce mulți conducători şi lucrători trebuie acum 
să înapoieze ofrandele şi să poarte povara datoriilor? Ce se întâmplă? Nu au 
fost deja mântuiți? Nu dețin deja adevărul şi nu au obținut viața? Unii 
oameni s-au considerat stâlpii şi pietrele de temelie ale casei lui Dumnezeu, 
s-au crezut talente rare aici. Cum stau lucrurile acum? Dacă atât de mulți 
ani de suferinţă şi de plătit un preţ i-ar fi determinat să primească viaţa şi să 
dețină adevărul-realitate, să se supună cuvintelor lui Dumnezeu, să aibă 
frică adevărată faţă de El şi să îndeplinească cu loialitate îndatoriri, ar fi fost 
demişi sau mutaţi aceşti oameni în Grupul B? Ar fi fost împovărați cu 
datorii sau ar fi primit o penalizare însemnată? Ar fi apărut aceste 
probleme? E de-a dreptul rușinos, nu-i aşa? (Da.) V-aţi gândit vreodată care 
este problema? Suferința pe care o poate îndura o persoană sau preţul pe 
care îl plăteşte pentru credinţa sa în Dumnezeu nu este un semn al mântuirii 
sale sau al intrării în adevărul-realitate, nici nu este un semn că persoana are 
viață. Atunci, care este semnul deţinerii vieţii şi adevărului-realitate? În 
termeni generali, dacă o persoană poate practica adevărul şi gestiona 
chestiunile conform principiilor; mai exact, dacă o persoană priveşte 
oamenii ȘI lucrurile, se comportă şi acționează având adevărurile-principii, 
dacă poate acţiona conform adevărurilor-principii. În realizarea îndatoririlor 
tale, dacă poți să te birui pe tine însuţi, să înduri suferinţă şi să plăteşti 
prețul în tot ceea ce faci, dar, din nefericire, nu eşti capabil să obţii cel mai 
important aspect, şi anume, nu poți să susții adevărurile-principii; dacă, 
indiferent ce faci, ţii mereu cont de interesele proprii, cauţi mereu o cale de 
scăpare pentru tine, vrei mereu să te protejezi; şi dacă nu susţii niciodată 
adevărurile-principii, iar cuvintele lui Dumnezeu către tine sunt o simplă 


doctrină, atunci nici măcar să nu te întrebi dacă valorezi ceva sau dacă viața 


ta are sau nu valoare; în cel mai important aspect, nu ai viaţă. O persoană 
fără viaţă este cea mai demnă de milă. Să crezi în Dumnezeu și, totuşi, să 
nu intri în adevărul-realitate, să nu obţii viaţa sunt lucruri care ţin de cel mai 
jalnic tip de persoană şi sunt cele mai deplorabile. Nu este așa? (Ba da.) Nu 
vă cer să fiți capabili să practicați potrivit adevărurilor-principii în orice 
privinţă, dar cel puţin în îndeplinirea îndatoririlor tale importante şi în 
chestiunile însemnate din viaţa ta de zi cu zi, care au legătură cu principiile, 
ar trebui să fii în stare să acționezi conform adevărurilor-principii. Trebuie 
cel puţin să atingi acest standard ca să vezi speranța mântuirii în tine. Dar, 
deocamdată, nu v-aţi ridicat nici la nivelul celei mai importante cerințe, nu 
ați îndeplinit nimic din ea. Aceasta este o problemă foarte deplorabilă şi 


profund îngrijorătoare. 


În primii trei ani de credinţă în Dumnezeu, oamenii sunt fericiţi şi plini 
de veselie. Se gândesc în fiecare zi la primirea binecuvântărilor şi la 
obținerea unei destinaţii minunate. Consideră că bunele comportamente 
exterioare, de exemplu, să sufere pentru Dumnezeu, să alerge de colo până 
colo şi să-i ajute pe alții mai mult, să facă mai multe fapte bune şi să ofere 
mai mulți bani, sunt lucruri pe care credincioşii în Dumnezeu ar trebui să le 
facă. După ce cred în Dumnezeu timp de trei până la cinci ani, deşi înţeleg 
unele doctrine, oamenii tot cred în El conform propriilor noțiuni și 
închipuiri. Ei trăiesc pe baza bunelor comportamente, a conştiinţei lor şi a 
bunei umanităţi, în loc să trăiască în conformitate cu adevărurile-principii 
sau să transforme cuvintele lui Dumnezeu în viaţa lor şi în criteriul după 
care privesc oamenii și lucrurile şi după care se comportă şi acţionează. Ce 
cale urmează astfel de oameni? Nu este calea pe care a urmat-o Pavel? (Ba 
da.) Nu vă aflaţi în prezent în această stare? Dacă vă aflați mai tot timpul în 
această stare, este atunci util să ascultați atât de multe predici? Indiferent de 


tipul de predici pe care îl asculţi, nu asculți pentru a înțelege adevărul sau a 


privi oamenii şi lucrurile şi a te comporta şi acţiona pe baza adevărurilor- 
principii în viaţa ta de zi cu zi, în schimb asculţi de dragul de a-ţi îmbogăţi 
lumea spirituală şi experienţele umane. În acest caz, nu e nevoie să le 
asculți, nu-i aşa? Unii spun: „Nu merge să nu ascult predici. Dacă nu ascult 
predici, îmi lipseşte entuziasmul în credinţa mea în Dumnezeu şi nu am 
entuziasm sau motivaţie când vine vorba să-mi îndeplinesc datoria. Dacă 
ascult din când în când predici, am puţin entuziasm în credinţa mea, mă 
simt puţin mai împlinit şi mai bogat, iar apoi, când întâmpin vreo dificultate 
sau negativitate în datoria mea, am puțină motivaţie şi nu devin negativist în 
cea mai mare parte a timpului.” Ascultarea predicilor are menirea de a 
obține acest efect? Majoritatea oamenilor care au ascultat predici de-a 
lungul anilor nu părăsesc biserica, oricum ar fi emondaţi, disciplinați sau 
certaţi. Obţinerea acestui efect are o legătură sigură cu ascultarea predicilor, 
dar ceea ce vreau să văd nu e doar faptul că flacăra pâlpâitoare din inima 
voastră se reaprinde după ce ascultați fiecare predică. Nu e vorba doar 
despre asta. Simplul entuziasm este inutil. Entuziasmul nu ar trebui folosit 
pentru a face rău sau a încălca adevărurile-principii. Entuziasmul are rolul 
să te facă să urmăreşti adevărul având într-o măsură mai mare un ţel și o 
direcție — ar trebui să tinzi către adevărurile-principii şi să le practici. 
Aşadar, poate ascultarea predicilor să obțină acest efect? După fiecare 
predică, e ca şi cum ar exista o flacără în inima ta, ca şi cum te-ai fi încărcat 
cu electricitate sau ţi s-ar fi insuflat aer. Te simţi din nou încărcat cu 
entuziasm, ştii spre ce domeniu ar trebui să te îndrepți în continuare, fără să 
fii vreodată delăsător sau negativist şi fiind arareori slab. Totuși, aceste 
manifestări nu sunt condiții pentru dobândirea mântuirii. Există mai multe 
condiții pentru dobândirea ei: mai întâi, trebuie să fii dispus să citeşti 
cuvintele lui Dumnezeu şi să asculți predici; apoi, iar aceasta e şi cea mai 


importantă condiţie, indiferent ce probleme mari sau mici întâmpini în viața 


ta de zi cu zi, mai ales probleme referitoare la îndeplinirea datoriei tale şi la 
lucrarea majoră a casei lui Dumnezeu, trebuie să fii capabil să cauţi 
adevărurile-principii, în loc să acţionezi pe baza ideilor proprii, făcând orice 
doreşti sau fiind arbitrar şi nechibzuit. Scopul pentru care am părtășie 
neobosit cu voi despre adevăr şi pentru care explic principiile diverselor 
chestiuni, precum aceasta, nu este să vă determin să faceţi imposibilul, să vă 
împing, dincolo de capacitățile voastre sau să vă determin, pur şi simplu, să 
fiţi entuziasmați. În schimb, este să vă fac să înţelegeţi mai exact intenţiile 
lui Dumnezeu, să înțelegeți principiile şi baza pentru a face diverse lucruri, 
precum şi modul în care ar trebui să se poarte oamenii pentru a satisface 
intențiile lui Dumnezeu, fără să acționeze pe baza firilor, gândurilor și 
punctelor lor de vedere corupte sau a cunoştinţelor lor când se confruntă cu 
probleme, ci înlocuind aceste lucruri cu adevărurile-principii. Acesta este 
unul dintre modurile principale în care Dumnezeu îi mântuiește pe oameni. 
Scopul este să poţi lua cuvintele lui Dumnezeu drept baza şi principiile tale 
în tot ceea ce întâmpini, iar cuvintele Sale să stăpânească în orice chestiune. 
Altfel spus, scopul este să fii capabil să gestionezi şi să rezolvi fiecare 
problemă pe baza cuvintelor lui Dumnezeu, în loc să te bazezi pe intelectul 
şi preferințele umane sau să le abordezi conform gusturilor, ambițiilor și 
dorințelor omeneşti. Prin această modalitate de predicare şi părtăşie despre 
adevăr, cuvintele lui Dumnezeu şi adevărul se întipăresc în mintea 
oamenilor, îngăduindu-le să aibă viaţă acolo unde adevărul este realitatea 
lor. Acesta e semnul mântuirii. Indiferent cu ce lucruri vă confruntati, ar 
trebui să depuneți mai mult efort pentru adevărurile-principii şi cuvintele lui 
Dumnezeu. Acesta e tipul de persoană care urmăreşte mântuirea şi e 
înţeleaptă. Cei care depun mereu eforturi pentru comportamentele 
exterioare, formalităţi, doctrine și sloganuri sunt oameni nesăbuiți şi nu sunt 


cei care urmăresc mântuirea. Nu v-aţi gândit niciodată sau v-aţi gândit 


rareori la astfel de lucruri până acum, prin urmare, când vine vorba de 
aceste aspecte ale practicării adevărurilor-principii, mintea voastră este 
practic goală. Nu credeţi că acest aspect e important, așa încât, de fiecare 
dată când înfruntați situații care implică adevărurile-principu, mai ales când 
vine vorba de anumite situații însemnate, când vă confruntați cu antihrişti 
sau oameni răi care tulbură și perturbă lucrarea bisericii, sunteţi mereu 
foarte pasivi. Nu ştiţi cum să gestionaţi aceste chestiuni şi le abordați pe 
baza motivelor şi sentimentelor voastre egoiste. Nu sunteți în stare să vă 
ridicați pentru a apăra lucrarea bisericii şi, în cele din urmă, sfârşiți mereu 
prin a eşua și prin a încheia chestiunea cu nepăsare şi în pripă. Dacă aceste 
chestiuni nu sunt investigate, vei reuşi să o scoţi cumva la capăt. Dacă au 
loc investigații pentru a afla cine e responsabil, s-ar putea să fu înlăturat din 
funcţie sau să ți se încredințeze altă datorie; sau, mai rău, s-ar putea să fii 
trimis în Grupul B, iar unii oameni ar putea fi chiar îndepărtați. Sunt aceste 
finaluri cele pe care doriţi să le vedeţi? (Nu.) Dacă, într-o zi, chiar veţi fi 
înlăturați din funcție sau veţi fi opriți din a vă face datoria ori, într-un caz 
mai grav, dacă veți fi trimişi într-o biserică obișnuită sau în Grupul B, veți 
reflecta asupra voastră? „Oare am crezut în Dumnezeu doar ca să ajung 
aici? Am renunţat la slujba, perspectivele şi familia mea şi am sacrificat atât 
de multe doar ca să fiu aruncat în Grupul B sau să fiu îndepărtat? Am crezut 
în Dumnezeu ca să mă opun Lui? Cu siguranţă n-ar trebui să fie acesta 
scopul credinţei mele în Dumnezeu, nu-i aşa? Atunci pentru ce cred în 
Dumnezeu? N-ar trebui să cuget la asta? Lăsând deoparte credinţa în 
Dumnezeu pentru a-l satisface intenţiile, deocamdată, ar trebui cel puţin să 
obțin viaţa şi să pătrund în adevărul-realitate. Ar trebui cel puţin să fiu 
capabil să-mi dau seama care aspect al cuvintelor lui Dumnezeu şi al 
adevărului a devenit viața mea. Ar trebui să mă pot baza pe adevăr ca să 


trăiesc și să triumf asupra Satanei și asupra firilor mele corupte și ar trebui 


să fiu capabil să mă răzvrătesc împotriva propriului trup şi să renunţ la 
noțiunile mele. Când se abat lucruri asupra mea, ar trebui să susțin 
necondiționat adevărurile-principii. N-ar trebui să acţionez conform finilor 
mele corupte, ci să acţionez fără piedici şi în mod natural potrivit cuvintelor 
lui Dumnezeu, fără vreo dificultate sau vreun obstacol. Ar trebui să simt 
profund că adevărul şi cuvintele lui Dumnezeu s-au întipărit deja în mintea 
mea, au devenit viața mea şi o parte din umanitatea mea. Acesta este un 
lucru plăcut și e ceva ce merită sărbătorit.” Vă simţiţi în mod obișnuit așa? 
Când cântăriți suferința pe care aţi îndurat-o şi preţul pe care l-aţi plătit în 
credinţa voastră în Dumnezeu de-a lungul anilor, vă simțiţi minunat în 
inima voastră, simţiți că există speranţă pentru mântuirea voastră şi că ați 
gustat dulceaţa înţelegerii adevărului şi sacrificiului pentru Dumnezeu. Aţi 
simţit sau experimentat astfel de lucruri? Dacă nu, ce ar trebui să faceţi? (Să 
începem să urmărim adevărul în mod serios de acum înainte.) Să începeți 
să-l urmăriți în mod serios de acum înainte — dar cum ar trebui să-l 
urmăriți? Trebuie să reflectaţi la aspectele în care vă răzvrătiți adesea 
împotriva lui Dumnezeu. El ţi-a rânduit fără încetare circumstanţe, ca să-ți 
dea o lecţie, să te schimbe prin aceste chestiuni, să-l asimilezi cuvintele, să 
te facă să pătrunzi într-un aspect al adevărului-realitate şi să te împiedice să 
trăieşti după firea coruptă a Satanei în chestiunile respective, trăind în 
schimb conform cuvintelor lui Dumnezeu, astfel încât cuvintele Sale să se 
întipărească în mintea ta şi să devină viaţa ta. Dar tu te răzvrăteşti deseori 
împotriva lui Dumnezeu în aceste chestiuni, nu te supui Lui şi nici nu 
accepţi adevărul, nu-l consideri cuvintele drept principii pe care ar trebui să 
le urmezi şi nu trăieşti cuvintele Sale. Acest lucru e dureros pentru 
Dumnezeu şi, în repetate rânduri, îţi pierzi ocazia de a fi mântuit. Aşadar, 
cum ar trebui să te schimbi? Începând de azi, în problemele pe care poţi să 


le recunoşti prin reflecţie și să le simţi clar, ar trebui să te supui orchestrării 


lui Dumnezeu, să-l accepţi cuvintele drept adevăr-realitate și drept viaţă şi 
să schimbi modul în care trăieşti. Când întâmpini astfel de situații, ar trebui 
să te răzvrătești împotriva trupului tău şi a preferințelor tale și să acționezi 
potrivit adevărurilor-principii. Nu e aceasta calea de practicare? (Ba da.) 
Dacă doar intenționezi să urmăreşti cu sinceritate pe viitor, dar nu ai o cale 
concretă de practicare, nu e deloc bine. Dacă ai această cale concretă de 
practicare şi ești dispus să te răzvrăteşti împotriva trupului tău şi să o iei de 
la capăt în acest mod, atunci încă există speranţă pentru tine. Dacă nu ești 
dispus să practici astfel şi, în schimb, te agăți de aceleaşi căi vechi, 
nerenunţând la vechile idei şi trăind după firile tale corupte, atunci nu mai 
avem nimic altceva de spus. Dacă te mulțumești să fii doar un muncitor, ce 
altceva mai e de spus? Chestiunea mântuirii n-are nicio legătură cu tine și 
nu ești interesat de ea, prin urmare, nu mai avem ce discuta. Dacă eşti într- 
adevăr dispus să urmăreșşti adevărul şi mântuirea, primul pas este să începi 
prin a te elibera de firile tale corupte, de gândurile, noțiunile şi acţiunile tale 
false. Acceptă mediile pe care ţi le-a rânduit Dumnezeu în viaţa ta de zi cu 
ZI, îmbrățișează examinarea atentă, testarea, mustrarea şi judecata Lui, 
străduieşte-te să practici treptat conform adevărunilor-principii când se abat 
diverse lucruri asupra ta şi transformă progresiv cuvintele lui Dumnezeu în 
principiile şi criteriul pe baza cărora te comporti și acționezi în viaţa ta de zi 
cu zi şi fă-le viaţa ta. Asta ar trebui să se manifeste în cineva care urmăreşte 
adevărul şi mântuirea. Pare ușor, etapele sunt simple şi explicația nu e 
îndelungată, dar punerea ei în practică nu este atât de simplă, deoarece 
există prea multe lucruri corupte în oameni: meschinăria, micile lor uneltiri, 
egoismul şi josnicia, firile lor corupte şi tot soiul de şiretlicuri. Pe deasupra, 
unii oameni au cunoștințe, au învăţat câteva filosofii pentru interacțiuni 
lumești şi tactici de manipulare în societate și au unele neajunsuri şi defecte 


în ceea ce priveşte umanitatea lor. De exemplu, unii sunt lacomi şi leneşi, 


alții sunt mieroşi, unii au o natură de-a dreptul mârșavă, alții sunt orgolioşi 
sau pripiți și impulsivi în acţiunile lor, pe lângă multe alte defecte. Sunt 
multe deficienţe şi probleme pe care oamenii trebuie să le depăşească în 
ceea ce priveşte umanitatea lor. Cu toate acestea, dacă dorești să obţii 
mântuirea, dacă dorești să practici şi să experimentezi cuvintele lui 
Dumnezeu şi să dobândeşti adevărul și viaţa, trebuie să citeşti mai mult 
cuvintele Lui, să capeţi o înţelegere a adevărului, să fii capabil să practici şi 
să te supui cuvintelor Sale și să începi prin a practica adevărul şi a susține 
adevărurile-principii. Acestea sunt doar câteva propoziţii simple, dar 
oamenii nu ştiu cum să le practice sau să le experimenteze. Indiferent de 
calibrul sau educaţia ta, de vârsta sau de anii tăi de credinţă, în orice caz, 
dacă te afli pe calea cea dreaptă a practicării adevărului, având ţelurile şi 
direcția corectă, şi dacă ceea ce urmăreşti şi pentru ce te străduieşti este 
doar în scopul practicării adevărului, ce vei dobândi în cele din urmă vor fi 
fără îndoială adevărul-realitate şi cuvintele lui Dumnezeu transformate în 
viața ta. Stabilește-ţi mai întâi obiectivul, apoi practică treptat în 
conformitate cu această cale şi, în cele din urmă, vei dobândi cu siguranță 


ceva. Credeţi asta? (Da.) 


Subiectul părtăşiei noastre din această etapă este renunţarea la lucrurile 
pe care le urmăresc oamenii, la idealurile şi dorințele lor. La ultima noastră 
întrunire, am avut părtăşie despre renunţarea la anumite poveri care provin 
din familia noastră. Referitor la poverile care provin din familia noastră, am 
avut părtăşie mai întâi despre așteptările pe care le nutresc părinții, apoi 
despre aşteptările părinților de la urmașii lor. Toate acestea sunt lucruri la 
care oamenii ar trebui să renunțe pe parcursul urmăririi adevărului, nu-i 
aşa? (Da.) Referitor la renunţarea la lucrurile pe care le urmăresc oamenii, 
la idealurile şi dorinţele lor, am enumerat patru categorii în total. Prima 


categorie cuprinde interesele şi hobbyurile, a doua este căsătoria, iar a treia 


este familia — am avut deja părtăşie despre acestea trei. Care este ultima 
categorie rămasă? (Cariera.) A patra categorie este cariera; ar trebui să 
avem părtăşie despre aceasta. V-aţi gândit vreunul dintre voi la acest subiect 
până acum? Dacă da, puteţi vorbi primii despre el. (Obişnuiam să cred că 
succesul sau eșecul cuiva în carieră reflectă succesul sau eşecul său ca 
persoană. Credeam că, dacă cineva nu este dedicat carierei sale sau dacă şi- 
o ratează, înseamnă că a dat greş ca persoană.) Acum, când vine vorba 
despre problema renunţării la carieră, la ce ar trebui să renunțăm? (Oamenii 
ar trebui să renunţe la ambițiile și dorinţele privind carierele lor.) Acesta e 
un mod de a vedea lucrurile. La ce lucruri vă puteți gândi să renunţaţi când 
vine vorba de „cariere” în cadrul renunţării la lucrurile pe care le urmăriți, 
la idealurile şi dorințele voastre? N-ar trebui să rezolvaţi diversele probleme 
pe care vi le provoacă o carieră pe parcursul urmăririi adevărului? (În 
trecut, când trăiam în lumea laică, obișnuiam să cred că trebuia să am 
succes în cariera mea, că trebuia să obțin recunoaștere. Ca urmare, mi-am 
urmărit cu disperare cariera, dorind să mă disting. Chiar şi după ce am ajuns 
să cred în Dumnezeu, tot doream să mă fac remarcat în casa Lui, să fiu 
privit cu admirație de alții. Această problemă a devenit un obstacol 
însemnat în calea intrării mele în viaţă.) Ceea ce înţelegeți prin „carieră” 
este, în esență, ceea ce urmărești individual, dar are şi legătură cu calea pe 
care merge cineva. Prin urmare, în părtăşia noastră despre „cariere” din 
cadrul subiectului despre renunţarea la lucrurile pe care le urmărim, la 
idealurile şi dorințele noastre, nu voi menţiona deocamdată niciun conținut 
legat de ceea ce urmăresc oamenii. Vom discuta în principal despre sensul 
literal al termenului „carieră”. La ce se referă „cariera”? Este serviciul sau 
munca pe care o prestează oamenii pentru a-şi întreține familiile în timp ce 
trăiesc în lume. Acest subiect face parte din categoria „cariere” din cadrul 


subiectului despre renunţarea la ceea ce urmăresc oamenii, la idealurile și 


dorinţele lor, despre care dorim să avem părtășie. Se referă la domeniul și 
principiile de desfăşurare a unei slujbe pentru întreţinerea familiei și 
selectarea unei profesii în societate, în timp ce oamenii cred în Dumnezeu și 
urmăresc adevărul. În mod firesc, acest subiect va atinge mai mult sau mai 
puţin o parte din conţinutul despre ceea ce urmăresc oamenii şi cerinţele lui 
Dumnezeu privind munca pe care o desfăşoară un credincios. Se poate 
spune şi că are legătură cu gândurile şi punctele de vedere pe care ar trebui 
să le aibă un credincios față de diversele slujbe şi cariere din lume. 
Subiectele referitoare la cariere sunt destul de vaste; le vom clasifica în 
categorii și, astfel, îi vom ajuta pe oameni să înțeleagă ce standarde şi 
cerinţe are Dumnezeu pentru carierele urmate de credincioşi şi cei care 
urmăresc adevărul, precum şi gândurile şi punctele de vedere cerute de 
Dumnezeu de la credincioşi şi de la cei care urmăresc adevărul atunci când 
îşi exercită sau abordează profesiile. Aceasta le va permite oamenilor să 
renunţe la ceea ce urmăresc şi la dorinţele lor despre cariere care există în 
noţiunile şi năzuinţele lor. În același timp, va corecta şi punctele de vedere 
greşite pe care le au oamenii despre profesiile pe care le exercită sau 
carierele pe care le urmăresc în lume. Vom împărți conținutul despre 
carierele la care ar trebui să renunţe oamenii în patru aspecte principale: 
primul aspect pe care trebuie să-l înţeleagă oamenii este să nu se implice în 
acțiuni de caritate; al doilea aspect este să se mulțumească doar să aibă 
hrană şi îmbrăcăminte; al treilea aspect este să nu se apropie de diversele 
forţe din societate; al patrulea este să nu se implice în politică. Vom avea 
părtăşie despre chestiunile legate de renunţarea la cariere pe baza 
conținutului acestor patru aspecte. Gândiţi-vă, conținutul acestor patru 
aspecte are vreo relevanță pentru lucrurile despre care ați avut părtăşie? 
(Nu.) Despre ce ați avut părtăşie? (Despre lucrurile urmărite personal.) 


Subiectul părtăşiei voastre nu are legătură cu adevărurile-principii, ci doar 


cu o mică parte din lucrurile urmărite personal. Aceste patru aspecte despre 
care avem părtăşie implică diverse principii din cadrul subiectului despre 
cariere. Dacă oamenii înţeleg aceste diverse principii, le va fi ușor să 
renunţe la ce trebuie să renunțe în privinţa carierelor pe parcursul urmăririi 
adevărului. Le va fi uşor să renunţe la aceste lucruri deoarece înţeleg aceste 
aspecte ale adevărului. Dacă nu înţelegi însă aceste adevăruri, îți va fi foarte 
greu să renunţ la aceste lucruri. Haideţi să avem părtășie pe rând despre 


aceste patru principii ale renunţării la cariere. 


În primul rând, nu vă implicaţi în acţiuni de caritate. Ce înseamnă să 
nu vă implicați în acțiuni de caritate? E uşor de înţeles sensul literal al 
cuvintelor. Aveţi cu toţii, mai mult sau mai puţin, o idee despre caritate, nu-i 
aşa? De exemplu, orfelinatele, adăposturile și atâtea alte organizații 
caritabile din societate — toate acestea sunt organizaţii și denumiri legate de 
activitățile caritabile. Așadar, când vine vorba de carierele pe care le 
urmează oamenii, prima cerinţă a lui Dumnezeu este să nu se implice în 
acţiuni de caritate. Ce înseamnă asta? Înseamnă că oamenii nu ar trebui să 
facă lucruri caritabile sau să se implice într-un domeniu asociat carității. Nu 
e uşor de înțeles? Fiind o persoană care crede în Dumnezeu, care trăiește 
într-un corp fizic, are o familie şi o viaţă şi care are nevoie de bani ca să se 
întrețină pe sine şi familia sa, trebuie să exerciţi o profesie. Indiferent ce tip 
de profesie exerciţi, prima cerinţă a lui Dumnezeu de la oameni este să nu 
se implice în acţiuni de caritate. Nu ar trebui să faci acte de caritate 
deoarece crezi în Dumnezeu sau pentru a-ți câștiga propria existenţă fizică. 
Acea lucrare nu este ocupaţia în care ar trebui să te implici. Nu este o 
ocupație pe care ţi-a încredinţat-o Dumnezeu și, cu siguranță, nu este o 
datorie încredințată de Dumnezeu. Lucruri precum caritatea nu sunt 
relevante pentru credincioşii în Dumnezeu sau pentru cei care urmăresc 


adevărul. Dimpotrivă, se poate spune că, dacă te implici în acțiuni de 


caritate, Dumnezeu nu le va comemora. Chiar dacă o faci bine, în mod 
satisfăcător şi dobândeşti recunoaşterea societății şi chiar a fraților și 
surorilor, Dumnezeu nu le va recunoaște sau comemora. El nu te va 
comemora ŞI, în cele din urmă, nu te va binecuvânta, nu va face o excepţie 
îngăduindu-ți să obţii mântuirea sau oferindu-ți o destinație minunată 
fiindcă te-ai ocupat pe vremuri de caritate, fiindcă ai fost pe vremuri un 
mare filantrop, ai ajutat mulţi oameni, ai făcut numeroase fapte bune, ai fost 
de folos multor oameni sau chiar ai salvat multe vieți. Cu alte cuvinte, 
implicarea în lucrarea de caritate nu este o condiție necesară pentru 
mântuire. Atunci ce includ activitățile caritabile? De fapt, într-o măsură mai 
mare sau mai mică, toți se gândesc la unul sau două lucruri care pot fi 
considerate cu certitudine un tip de lucrare de caritate. De exemplu, 
adoptarea câinilor fără stăpân. Deoarece unele ţări nu au un control strict al 
animalelor sau din cauza condiţiilor economice precare, deseori sunt câini 
fără stăpân pe străzi sau în anumite zone. Ce înseamnă „câine fără stăpân”? 
Înseamnă că unii oameni nu-şi permit să-şi ţină câinii sau nu vor, aşa că îi 
abandonează, ori poate câinii s-au pierdut dintr-un anumit motiv şi ajung să 
stea pe străzi. Ai putea să te gândești: „Cred în Dumnezeu, aşa că ar trebui 
să adopt aceste animale, deoarece este intenția Lui să facem fapte bune, e 
ceva ce aduce slavă numelui lui Dumnezeu și este o responsabilitate pe care 
credincioşii în Dumnezeu ar trebui să şi-o asume. Este o obligaţie de la care 
nu ne putem sustrage.” Prin urmare, când vezi câini sau pisici fără stăpân, îi 
iei acasă şi îi adopţi, trăind modest ca să le cumperi mâncare. Unii oameni 
chiar îşi investesc salariile şi banii de cheltuială în scopul acesta, ajung într- 
un final să adopte tot mai mulţi câini şi pisici şi sunt nevoiţi să închirieze o 
casă. Procedând astfel, banii pentru cheltuielile lor de întreținere devin tot 
mai insuficienți, iar salariul lor nu le mai acoperă, aşa că nu au de ales decât 


să împrumute bani. Dar, indiferent cât de dificile devin lucrurile, ei simt că 


este o obligaţie de la care nu se pot sustrage, o responsabilitate pe care nu o 
pot refuza şi că ar trebui să o considere o faptă bună şi să o facă în 
consecinţă. Ei consideră că practică adevărul şi susțin principiile. Cheltuie o 
sumă mare de bani, energie şi timp adoptând aceste pisici și aceşti câini fără 
stăpân, pentru a se implica în lucrarea de caritate şi se simt foarte împăcaţi 
şi împliniți în inimile lor, au o părere foarte bună despre ei, iar unii oameni 
chiar își spun: „Aceasta înseamnă să ÎI slăvesc pe Dumnezeu, adopt creaturi 
pe care le-a creat El — este o faptă nespus de bună şi Dumnezeu o va lăuda 
cu siguranţă.” Sunt corecte aceste gânduri? (Nu sunt corecte.) Dumnezeu nu 
ti-a încredinţat această sarcină. Nu este nici obligația, nici responsabilitatea 
ta. Dacă întâlneşti pisici sau câini fără stăpân și îți plac, este în regulă să 
adopti unul sau doi. Însă dacă tratezi adoptarea animalelor fără stăpân drept 
o formă de operă caritabilă, considerând caritatea drept ceva ce un 
credincios în Dumnezeu ar trebui să facă, atunci te înşeli amarnic. Acesta 


este un mod denaturat de a pricepe şi înţelege lucrurile. 


Mai sunt și oameni care, crezând în capacitatea lor de supravieţuire, 
folosesc puţinii bani în plus pe care îi iau pentru a-i ajuta pe cei sărmani din 
jurul lor. Le oferă haine, mâncare, lucruri necesare zilnic şi chiar bani, 
considerând că este un tip de obligaţie pe care ar trebui să şi-o asume. Ba 
chiar pot să aducă oameni săraci în casele lor, să le împărtăşească 
Evanghelia şi să le ofere bani de cheltuială. Aceşti oameni sărmani acceptă 
să creadă în Dumnezeu. După aceea, le oferă mâncare şi adăpost, crezând 
că-şi îndeplinesc datoria şi obligația proprie. De asemenea, există oameni 
care observă că unii orfani din societate nu au fost încă adoptați. Au puţini 
bani de cheltuială în plus, aşa că merg și-i ajută pe aceşti orfani, înființând 
case sociale şi orfelinate şi adoptând orfanii. După ce-i adoptă, le asigură 
hrană, adăpost şi educaţie şi chiar îi cresc până devin adulți. Nu doar 


continuă să facă acest lucru, dar îl și transmit generației următoare. 


Consideră că este o faptă incredibil de bună, ceva ce trebuie binecuvântat și 
o acțiune demnă de a fi lăudată de Dumnezeu. Chiar şi în perioadele de 
răspândire a Evangheliei, unii văd potențiali destinatari ai Evangheliei din 
medii sărace, care au convingeri religioase, și se simt obligați să-i ajute şi să 
le dea de pomană. Dar răspândirea Evangheliei e răspândirea Evangheliei, 
nu este muncă de caritate sau acordare de ajutor. Scopul predicării 
Evangheliei este de a-i aduce pe cei care pot să înţeleagă cuvintele lui 
Dumnezeu şi să accepte adevărul, şi anume pe oile lui Dumnezeu, în casa 
Lui, în prezența Lui, dându-le o şansă la mântuire. Nu are legătură cu 
ajutorarea oamenilor săraci, ca aceștia să aibă ce mânca şi ce îmbrăca, să 
aibă viaţa unei persoane normale şi să nu moară de foame. Prin urmare, din 
orice perspectivă şi în orice privință, fie că este vorba de ajutorarea 
animalelor sau de sprijinirea săracilor ori a celor care nu-și pot satisface 
nevoile de bază, această chestiune a implicării în acţiuni de caritate nu este 
ceea ce Dumnezeu cere în cadrul datoriei, responsabilităţi sau obligaţiei pe 
care ar trebui să o îndeplinească o persoană. Nu are legătură cu credinţa 
oamenilor în Dumnezeu și cu practicarea adevărului. Dacă oamenii au o 
inimă bună şi sunt dispuși să facă asta sau dacă întâlnesc ocazional anumiţi 
indivizi care au nevoie de sprijin, pot să ajute dacă sunt capabili. Totuși, nu 
ar trebui să consideri asta o sarcină încredinţată ţie de Dumnezeu. Dacă ai 
posibilitatea şi condiţiile, poţi ajuta ocazional, dar te reprezintă doar pe tine 
personal, nu casa lui Dumnezeu şi, în mod sigur, nu cerințele Sale. Desigur, 
aceste fapte nu înseamnă că ai satisfăcut intenţiile lui Dumnezeu şi, cu 
siguranță, nu înseamnă că practici adevărul. Reprezintă, pur și simplu, 
conduita ta personală. Dacă procedezi astfel ocazional, Dumnezeu nu te va 
condamna pentru asta, dar nici nu va lăuda acest lucru — asta e tot. Dacă faci 
din asta o carieră, deschizând aziluri, case sociale, orfelinate, adăposturi de 


animale sau chiar luând atitudine în vremuri de dezastru şi strângând 


fonduri de la frații şi surorile din biserică sau din comunitate pentru a le 
dona zonelor sau persoanelor calamitate, cât de bine crezi că procedezi? 
Mai mult, când în anumite zone au loc cutremure, inundaţii sau alte 
dezastre naturale sau provocate de om, unii indivizi abordează biserica 
pentru a cere donaţii de la frați şi surori. Mai rău decât atât, unii chiar 
folosesc ofrandele pentru a ajuta aceste zone și persoane afectate de 
dezastre. Ei consideră că aceasta este obligația fiecărui credincios şi o 
obligație pe care biserica, drept organizaţie a comunității sociale, ar trebui 
să o îndeplinească. O consideră o cauză dreaptă, nu doar cerând contribuţii 
de la frați şi surori, ci şi îndemnând biserica să aloce ofrandele pentru a 
ajuta aceste zone calamitate. Ce părere aveţi despre asta? (Este rău.) Este 
doar rău? Discutaţi despre natura acestei chestiuni. (Ofrandele sunt 
destinate răspândirii Evangheliei, pentru a extinde lucrarea evanghelică. Nu 
sunt destinate sprijinirii în caz de dezastre sau ajutorării celor sărmani.) 
(Sprijinul în caz de dezastre nu are legătură cu adevărul; acordarea lui nu 
înseamnă că este practicat adevărul şi, cu siguranță, nu este mărturia unei 
schimbări a firii.) Fiindcă toată lumea trăieşte pe aceeași planetă, unii 
oameni cred că locuitorii de pe Pământ formează o mare familie şi, când o 
parte dintre ei au necazuri, ceilalți ar trebui să facă front comun pentru a 
oferi sprijin. Ei consideră că ar trebui să depună toate eforturile pentru ca 
oamenii dintr-o zonă calamitată să simtă căldura semenilor lor şi să 
beneficieze de căldură sufletească și sprijin din partea bisericii. Consideră 
acest lucru o faptă nespus de bună, care Îl onorează pe Dumnezeu și o şansă 
minunată de a fi martor pentru El. Când le ceri să nu se abată de la principii 
în timp ce îşi îndeplinesc îndatoririle şi să-și alinieze practicile cu 
rânduielile de lucru și cuvintele lui Dumnezeu, unii oameni se simt lipsiți de 
entuziasm şi motivație. Ei nu contemplă aceste lucruri în inima lor. Dar 


când vine vorba de alocarea ofrandelor pentru a-i ajuta pe oamenii din 


națiunile sărace sau înapoiate, cumpărându-le echipamente pentru realizarea 
îndatoririlor şi ajutându-i să ducă o viaţă cu hrană şi haine suficiente, devin 
deosebit de entuziasmați şi dornici să se apuce de treabă, dorind să facă din 
ce în ce mai mult. De ce sunt atât de entuziasmați? Pentru că doresc să 
devină mari filantropi. Imediat ce este menţionat un mare filantrop, încep să 
se simtă deosebit de nobili. Se simt onorați mai ales să-și sacrifice eforturile 
de dragul vieților acestor oameni săraci şi să-şi răspândească propria lumină 
şi căldură sufletească. Sunt extrem de încântați de acest lucru şi, în 
consecinţă, unii oameni sunt dornici în special să se implice în aceste 
activități. Dar care este scopul din spatele acestei dorinţe remarcabile de a 
face aceste lucruri? Este cu adevărat de a-L cinsti pe Dumnezeu? Oare 
Dumnezeu are nevoie de acest tip de cinste? Are El nevoie de acest tip de 
mărturie? Se poate ca numele Său să sufere vreo umilință dacă nu dai bani 
sau nu oferi sprijin? Îşi va pierde Dumnezeu slava? Este posibil ca 
Dumnezeu să fie slăvit când faci acest lucru? Va fi El mulţumit? Aşa stau 
lucrurile? (Nu.) Atunci ce se întâmplă? De ce sunt aceşti oameni atât de 
dornici să facă asta? Oare au intenția de a-și satisface propria vanitate? 
(Da.) Intenţia este de a primi o apreciere de la cei pe care i-au ajutat, de a fi 
lăudaţi pentru generozitatea, mărinimia şi averea lor. Unii oameni au mereu 
un spirit eroic: doresc să fie salvatori. De ce nu te salvezi pe tine însuţi? Ştii 
ce fel de lucru ești? Dacă ești capabil să-i salvezi pe alţii, de ce nu poţi să te 
salvezi pe tine? Dacă ești atât de generos, ce-ar fi să te vinzi pe tine și să le 
dai banii acelor oameni ca să-i ajuţi? De ce să foloseşti ofrandele? Dacă eşti 
în stare, ar trebui să nu mai mănânci și să nu mai bei sau să mănânci o 
singură masă pe zi şi să foloseşti banii pe care-i economisești pentru a-i 
ajuta pe acei oameni, așa încât să mănânce bine şi să poarte haine 
călduroase. De ce foloseşti greşit ofrandele lui Dumnezeu? Nu înseamnă 


asta că eşti generos pe cheltuiala casei lui Dumnezeu? (Ba da.) Eşti generos 


pe cheltuiala casei lui Dumnezeu, primeşti titlul de „mare filantrop” de la 
alții, îti satisfaci propria dorință vanitoasă de a fi necesar altora — nu este o 
neruşinare? (Ba da.) Întrucât este o acţiune nerușinată, ar trebui sau nu să 
fie întreprinsă? (Nu ar trebui.) Natura răspândirii Evangheliei de către casa 
lui Dumnezeu nu este de a face acte de caritate; este de a căuta oi care pot 
înţelege cuvintele lui Dumnezeu, de a-i aduce pe aceşti oameni înapoi în 
prezenţa Lui, de a accepta mustrarea şi judecata Sa şi de a primi mântuirea 
Lui. Este o cooperare cu planul de gestionare al lui Dumnezeu pentru 
mântuirea omenirii, nu o implicare în acţiuni de caritate, nu oferirea de 
sprijin sau predicarea Evangheliei oriunde există sărăcie. Aceasta 
echivalează cu a face muncă de caritate sub pretextul de a răspândi 
Evanghelia, pentru a asigura că acești oameni sunt bine hrăniți şi îmbrăcaţi, 
că folosesc tehnologie modernă și se bucură de o viaţă modernă — pot aceste 
acțiuni să îi mântuiască pe oameni? Astfel de acţiuni nu pot atinge scopul 
de a răspândi Evanghelia şi a de a mântui oamenii. Răspândirea Evangheliei 
nu înseamnă implicarea în acţiuni de caritate, ci câştigarea inimilor, 
aducerea oamenilor înaintea lui Dumnezeu, permițându-le să accepte 
adevărul şi mântuirea Sa — nu are legătură cu a oferi ajutor. Din cauza 
nevoilor lucrării bisericeşti, unii oameni îşi abandonează serviciul şi 
famila, pentru a se concentra în permanenţă asupra îndatoririlor proprii, iar 
casa lui Dumnezeu le asigură cheltuielile de trai. Dar acesta nu este un 
ajutor, nici nu reprezintă o muncă de caritate. Când casa lui Dumnezeu 
răspândește Evanghelia şi întemeiază biserica, nu înfiinţează instituții de 
binefacere sau adăposturi. Scopul nu este de a utiliza aceste beneficii sau 
fonduri pentru a-i mitui pe oameni sau pentru a-i lăsa în casa lui Dumnezeu 
ca să primească mâncare şi băutură de pomană. Casa lui Dumnezeu nu 
tolerează paraziții sau cerşetorii, nu găzduieşte vagabonzi sau orfani, nici nu 


oferă ajutor oamenilor care nu au ce mânca. Dacă cineva nu-şi permite să 


mănânce, înseamnă că e leneș sau incapabil. E vina lui și nu are nicio 
legătură cu răspândirea Evangheliei de către noi. Răspândim Evanghelia ca 
să câştigăm oameni, ca să-i câştigăm pe cei care pot să înţeleagă cuvintele 
lui Dumnezeu și să accepte adevărul, nu pentru a vedea cine e sărac, cine e 
demn de milă, cine e oprimat sau cine nu are la cine apela, astfel încât să-l 
putem găzdui sau ajuta. Răspândirea Evangheliei are propriile principii şi 
standarde și există cerințe şi standarde privind potenţialii destinatari ai 
Evangheliei. Nu înseamnă să căutăm cerșşetori. Prin urmare, dacă priveşti 
răspândirea Evangheliei ca pe un efort caritabil, te înşeli. Sau dacă eşti de 
părere că te implici în acţiuni de caritate atunci când faci această datorie de 
răspândire a Evangheliei şi când te implici în această lucrare, te înşeli şi mai 
mult. Atât această direcție, cât şi punctul de plecare sunt inerent greşite. 
Dacă cineva are un astfel de punct de vedere sau aplică o astfel de direcție 
în acţiunile sale, ar trebui să-şi corecteze şi să-şi schimbe rapid punctul de 
vedere. Lui Dumnezeu nu Îi este niciodată milă de săraci sau de cei 
oprimați din păturile de jos ale societății. Faţă de cine are Dumnezeu 
compasiune? Trebuie să fie, cel puţin, cineva care crede în Dumnezeu, 
cineva care poate accepta adevărul. Dacă nu-L urmezi pe Dumnezeu, te 
împotrivești Lui şi-L huleşti, va avea El compasiune față de tine? Acest 
lucru este imposibil. Prin urmare, oamenii nu ar trebui să creadă în mod 
greşit: „Dumnezeu este plin de compasiune. Îi este milă de cei oprimaţi, de 
cei căzuţi în dizgrație, de cei umiliţi, de cei care sunt marginalizați şi nu au 
la cine să apeleze în societate. Lui Dumnezeu Îi este milă de toţi şi îi lasă să 
intre în casa Lui.” Acest lucru este greşit! Sunt noțiunile şi închipuirile tale. 
Dumnezeu n-a spus sau n-a făcut niciodată astfel de lucruri. Sunt doar 
dorințele tale deşarte, ideile tale despre bunătatea umană, care nu au 
legătură cu adevărul. Priveşte oamenii pe care Dumnezeu i-a ales și i-a adus 


în casa Lui. Indiferent de clasa socială, I-a fost lui Dumnezeu milă sau a 


compătimit El pe cineva pentru că nu avea nimic de mâncare şi l-a adus în 
casa Lui? Nu a făcut asta cu absolut nimeni. Dimpotrivă, acei oameni care 
au fost aleşi de Dumnezeu, indiferent de clasa lor socială — chiar dacă erau 
agricultori — nu s-a întâmplat niciodată să nu aibă ce mânca şi nu există 
niciun cerşetor printre ei. Aceasta este o mărturie a binecuvântărilor lui 
Dumnezeu. Dacă El te-a ales și eşti unul dintre aleşii Săi, nu te va lăsa să 
ajungi atât de nevoiaș încât să nu-ți permiţi să mănânci sau să ajungi în 
punctul în care trebuie să cerșești mâncare. În schimb, Dumnezeu îţi va da 
îmbrăcăminte şi mâncare din belşug. Unii oameni care cred în Dumnezeu 
au mereu unele concepții greșite. Ce cred ei? „Cei mai mulți dintre 
credincioşii în Dumnezeu provin din cele mai joase pături ale societăţii, iar 
unii pot fi chiar cerşetori.” Aşa stau lucrurile? (Nu, nu stau așa.) Există 
chiar oameni care răspândesc zvonuri potrivit cărora Eu aş fi fost pe 
vremuri cerşetor. Am spus: „Bine atunci, M-am învestmântat vreodată în 
pânză de sac şi am purtat un toiag? Dacă spui că am fost cerşetor, cum de 
Eu n-am ştiut asta?” Despre Mine este vorba, dar nici măcar Eu nu ştiu; n- 
are absolut nicio noimă! Când Dumnezeu a spus: „Vulpile au vizuini şi 
păsările cerului au cuiburi, dar Fiul Omului nu are unde să-Și odihnească 
capul”, ce înseamnă asta? Spune Dumnezeu că a devenit un cerşetor? Spune 
că nu era sprijinit şi n-avea ce mânca? (Nu, nu spune asta.) Nu spune. 
Atunci ce înseamnă această afirmaţie? Înseamnă că lumea şi omenirea ÎI 
abandonaseră pe Dumnezeu; arată că nu exista niciun loc pentru Dumnezeu, 
iar El a venit să mântuiască omenirea, însă nu L-au acceptat. Nimeni nu era 
dispus să-L primească pe Dumnezeu. Această afirmaţie arată latura urâtă a 
omenirii corupte şi reflectă suferința pe care Dumnezeu întrupat a îndurat-o 
în lumea umană. Când Dumnezeu a spus asta, unii oameni s-au gândit: „Lui 
Dumnezeu Îi plac cerșetorii, iar noi ne descurcăm mult mai bine decât ei, 


aşa că avem un statut mai înalt în ochii lui Dumnezeu.” Prin urmare, sunt 


dispuşi să-i ajute pe cerşetori. Aceasta este o înțelegere complet greşită din 
partea oamenilor, ţine de gândurile și punctele lor de vedere false. Nu are 
absolut nicio legătură cu esenţa lui Dumnezeu, cu firea Lui sau cu iubirea şi 


compasiunea Sa. 


Unii oameni spun: „Vorbeşti despre renunţarea la «carieră» în cadrul 
subiectului despre renunţarea la lucrurile pe care le urmăresc oamenii, la 
idealurile şi dorinţele lor şi le spui să nu facă acte de caritate. Dar de ce 
subliniezi mereu să tratăm bine animalele şi să nu le facem rău? Ce 
înseamnă asta? Câinii şi pisicile sunt chiar ţinute în casa lui Dumnezeu și 
oamenii nu au voie să le facă rău.” Spuneţi-Mi, e vreo deosebire între asta și 
a face acte de caritate? Este același lucru? (Nu, nu este.) Ce se întâmplă 
aici? (A nu face rău diverselor tipuri de animale este o exprimare a 
umanității normale.) Aceasta e o exprimare a umanităţii normale. Atunci 
care ar trebui să fie practica şi manifestarea umanităţii normale? (Întrucât 
cineva alege să le ţină, trebuie să-și îndeplinească responsabilitatea.) Să-și 
îndeplinească responsabilitatea — există ceva mai exact? (Trebuie să aibă 
grijă de ele.) Aceasta este o acţiune exactă. Ce principii ar trebui urmate? 
Aceasta implică adevărul. Daţi-Mi voie să explic, iar voi ascultați și vedeți 
dacă implică adevărul. A avea grijă de creaturile pe care le-a creat 
Dumnezeu este o exprimare a umanităţii normale. Mai concret, înseamnă 
să-ți îndeplinești responsabilitatea față de ele și să ai mare grijă de ele. 
Întrucât ai ales să le ţii, trebuie să-ţi îndeplineşti responsabilitatea. 
Animalele de companie trebuie ținute şi îngrijite de oameni. Ele se 
deosebesc de animalele sălbatice, care nu au nevoie să ai grijă de ele. Cel 
mai mare respect şi cea mai mare grijă pe care le-o poți arăta animalelor 
sălbatice este să eviţi să le distrugi intenționat habitatul şi să nu le vânezi 
sau ucizi. Cât priveşte păsările domestice, vitele sau animalele de companie 


pe care oamenii le țin în casele lor, întrucât ai ales să le ţii, ar trebui să-şi 


îndeplineşti responsabilitatea. Cu alte cuvinte, în funcție de situația ta, ține- 
le puţin companie dacă ai timp, iar dacă eşti ocupat, asigură-te măcar că 
sunt hrănite şi îngrijite. În esenţă, ar trebui să le preţuiești. Ce înseamnă să 
le prețuieşti? Să respecţi viaţa pe care a creat-o Dumnezeu şi să ai grijă de 
creaturile pe care le-a creat El. Preţuieşte-le, ai grijă de ele: asta nu 
înseamnă caritate, înseamnă să le tratezi cum se cuvine. Este acesta un 
principiu? (Da.) Nu înseamnă să te implici în acţiuni de caritate. La ce se 
referă caritatea? Nu se referă la îndeplinirea unei responsabilităţi sau la 
prețuirea vieţii. Înseamnă să depăşeşti sfera capacităţii şi energiei tale și să 
faci din asta o carieră. Nu are nicio legătură cu creşterea animalelor de 
companie. Dacă cineva nu poate da dovadă nici de puţină dragoste sau 
responsabilitate față de animalele pe care le ţine, ce fel de persoană este? 
Are umanitate? (Nu are umanitate.) Acestei persoane îi lipseşte cel puţin 
umanitatea. În realitate, câinii şi pisicile nu cer foarte multe de la oameni. 
Indiferent cât de mult le iubeşti sau dacă îţi plac sau nu, ar trebui cel puţin 
să fii responsabil să ai grijă de ele, ar trebui să le hrăneșşti la timp şi să nu le 
maltratezi — e suficient. În funcţie de situaţia ta economică, ar trebui să le 
oferi mâncarea sau condiţiile de trai pe care ți le permiți. Asta-i tot. 
Condiţiile lor de supravieţuire nu sunt foarte solicitante. Ar trebui, pur şi 
simplu, să te abții de la a le maltrata. Dacă oamenii nu pot da dovadă nici 
măcar de acest strop de dragoste, asta arată cât de precară este umanitatea 
lor. La ce se referă maltratarea? Să le loveşti şi să le cerți fără motiv, să nu 
le hrănești când au nevoie de mâncare, să nu le plimbi când au nevoie de o 
plimbare şi să nu ai grijă de ele când sunt bolnave. Dacă eşti nefericit sau 
prost dispus, îți verşi nervii pe ele lovindu-le sau certându-le. Le tratezi într- 
un mod inuman. Aceasta este maltratarea. Dacă eviți maltratarea şi îţi poți 
îndeplini, pur și simplu, responsabilitatea este suficient. Dacă nu ai nici 


măcar această fărâmă de compasiune încât să-ți  îndeplinești 


responsabilitatea, nu ar trebui să ţii un animal de companie. Ar trebui să-i 
dai drumul, să găseşti o persoană căruia îi place de el şi să o laşi să-l 
îngrijească, să-i dai o şansă la viață. Unii oameni care au câini nu sunt 
capabili nici măcar să se abțină de la a-i maltrata. Ţin câini cu unicul scop 
de a-și vărsa frustrările, folosindu-i ca supapă de eliberare când au o 
dispoziție proastă sau când sunt supăraţi și trebuie să se descarce. Nu 
îndrăznesc să lovească sau să certe altă persoană; se tem de consecințele și 
repercusiunile pe care vor trebui să le suporte. Se întâmplă să aibă un 
animal de companie acasă, un câine, aşa că-și varsă frustrările pe el pentru 
că, la urma urmei, acesta nu înţelege şi nu va îndrăzni să se opună. Astfel de 
oameni sunt lipsiți de umanitate. Există şi indivizi care ţin câini şi pisici, dar 
nu-şi pot îndeplini responsabilitățile. Dacă nu-ţi place, nu ţine un animal de 
companie. Dar dacă alegi să-l ţii, trebuie să-ți îndeplineşti responsabilitatea. 
Animalul are viaţa lui şi nevoi emoționale proprii. Are nevoie de apă când îi 
este sete şi de mâncare când îi este foame. În plus, are nevoie să stea 
aproape de oameni şi să fie mângâiat de ei. Dacă ești într-o dispoziţie 
proastă şi spui: „N-am timp să-ţi acord atenţie, pleacă de aici!”, acesta nu e 
un tratament bun faţă de un animal de companie. Există conştiinţă sau 
rațiune în acest comportament? (Nu.) Unii oameni spun: „De când nu ţi-ai 
mai spălat câinele şi pisica? Sunt atât de murdari!” „Ha! Să-i spăl? Nu ştiu 
nici măcar cine o să mă spele pe mine. Când trec zile întregi fără să mă 
spăl, nimănui nu pare să-i pese!” E un comportament uman sau reflectă 
vreo sensibilitate umană? (Nu.) Indiferent dacă sunt sau nu într-o dispoziție 
bună, când o pisică sau un câine se lipește de ei şi este afectuos cu ei, îl 
lovesc pur şi simplu cu piciorul, spunând: „Pleacă de aici, pacoste! Eşti 
exact ca un cămătar, aduci mereu necazuri când eşti prin preajmă. Vrei doar 
să mănânci și să bei. N-am chef să mă joc cu tine!” Dacă nu ai nici măcar 


un strop de compasiune, atunci nu ar trebui să ţii animale de companie. Ar 


trebui să le dai drumul imediat. Acea pisică sau acel câine suferă din cauza 
ta! Eşti prea egoist şi nu meriți să ai animale de companie. Oricând ţii o 
pisică sau un câine, mâncarea şi apa sa depind de grija ta. Ar trebui să 
înţelegi acest principiu. De ce concurezi cu animalele? Spui: „Nu am pe 
nimeni care să-mi facă baie, cine o să mă spele?” Cine o să te spele? Eşti 
om. Ar trebui să te speli singur. Poţi să ai grijă de tine, dar pisicile şi câinii 
au nevoie de grija ta pentru că tu îi creşti şi, din acest motiv, ai obligaţia să 
al grijă de ei. Dacă nu poţi îndeplini nici măcar această obligaţie, atunci nu 
meriţi să le ţii. Ce nevoie ai să concurezi cu ele? Ba chiar spui: „Eu am grijă 
de tine, dar cine are grijă de mine? Când ești supărat, vii la mine să te alin, 
dar când eu sunt supărat, cine mă alină pe mine?” Nu ești om? Oamenii ar 
trebui să se controleze și să se adapteze singuri. Pisicile și câinii sunt mult 
mai simpli: nu se pot controla singuri, așa că au nevoie să fie alinați de 
oameni. Aceasta este deosebirea dintre modul în care tratezi animalele și 
actele de caritate. Care este principiul pentru modul în care tratezi 
animalele? Să preţuieşti viața, să respecţi viaţa şi să nu le maltratezi. Când 
interacționezi cu toate lucrurile create de Dumnezeu, respectă legile lor 
naturale, tratează diversele creaturi pe care le-a creat Dumnezeu în mod 
corect, în conformitate cu legile pe care le-a stabilit El, păstrează relaţii 
adecvate cu toate tipurile de creaturi şi nu le distruge sau strica habitatul. 
Acestea sunt principiile pentru respectarea şi prețuirea vieții. Cu toate 
acestea, principiile pentru respectarea şi prețuirea vieții nu se referă la 
acțiunile de caritate. Acesta este un principiu din rândul legilor universale 
date de Dumnezeu, pe care ar trebui să-l respecte fiecare fiinţă creată. Dar 
urmarea acestui principiu nu este echivalentă cu realizarea acţiunilor de 


caritate. 


Dar unii oameni întreabă: „De ce nu ne lasă Dumnezeu să facem acte 


de caritate când vine vorba de carieră? Dacă nu ne lasă să facem acte de 


caritate, ce ar trebui făcut în societate în legătură cu acei oameni sau acele 
fiinţe vii care au nevoie de sprijin? Cine le va veni în ajutor?” Are vreo 
legătură cu tine cine le vine în ajutor? (Nu are nicio legătură cu noi.) Nu 
faci parte din omenire? Are vreo legătură cu tine? (Nu, nu este misiunea 
oamenilor.) Exact, nu e misiunea ta şi nici nu e ceva încredinţat ție de 
Dumnezeu. Care este misiunea ta? Să îndeplineşti datoria unei fiinţe create, 
să asculți cuvintele lui Dumnezeu, să te supui lor, să accepţi adevărul pentru 
a dobândi mântuirea, să faci ce-ţi spune Dumnezeu să faci şi să te fereşti de 
lucrurile pe care Dumnezeu îți spune să nu le faci. Cine se va ocupa de 
chestiunile legate de caritate? Nu e treaba ta cine se va ocupa de ele. În 
orice caz, nu ţi se cere să te ocupi de ele sau să te îngrijorezi în privinţa lor. 
Fie că e vorba de guvern sau de diverse organizații comunitare care se 
ocupă de caritate, acesta nu e un subiect care să ne îngrijoreze. Pe scurt, cei 
care cred în Dumnezeu şi urmăresc adevărul ar trebui să ia urmarea căii lui 
Dumnezeu şi voia Sa drept criteriile, scopul practicării şi direcția lor. E ceva 
ce oamenii ar trebui să înțeleagă și este un adevăr etern ce nu se va schimba 
niciodată. Desigur, a face ocazional ceva pentru a-i ajuta pe alții nu 
înseamnă o carieră; e o acțiune ocazională, iar Dumnezeu nu te 
învinovăţeşte pentru asta. Unii oameni întreabă: „Dumnezeu nu laudă astfel 
de lucruri?” Dumnezeu nu le laudă. Dacă i-ai dat odată bani unui cerșetor 
sau cuiva care nu are bani să ajungă acasă, ori ai ajutat o persoană fără 
adăpost; dacă ai făcut ocazional aşa ceva sau chiar de câteva ori în viaţa ta, 
în ochii lui Dumnezeu, laudă El astfel de lucruri? Nu, Dumnezeu nu le 
laudă. Atunci cum evaluează El aceste acțiuni? Dumnezeu nu le laudă, nici 
nu le condamnă — nu le evaluează. De ce? Nu au nicio legătură cu urmărirea 
adevărului. Sunt acţiuni personale, care nu au nicio relevanță privind 
urmarea căii lui Dumnezeu sau îndeplinirea voii Sale. Dacă ești dispus 


personal să le faci, dacă faci o faptă bună dintr-un impuls trecător de 


bunăvoință sau dintr-o mustrare temporară a conştiinţei tale, ori dacă faci o 
faptă bună într-un moment de entuziasm sau dintr-un impuls, indiferent 
dacă regreți sau nu mai târziu, dacă primeşti sau nu o recompensă, nu are 
nicio relevanţă în ceea ce priveşte urmarea căii lui Dumnezeu sau 
îndeplinirea voii Sale. Dumnezeu nu laudă acest lucru, dar nici nu te 
condamnă pentru el. Ce înseamnă faptul că Dumnezeu nu-l laudă? 
Înseamnă că El nu te va cruța de mustrarea şi judecata Lui pe parcursul 
mântuirii tale deoarece ai făcut acest lucru o dată, nici nu va face o excepţie 
şi nu-ți va îngădui să fu mântuit pentru că ai făcut câteva fapte bune sau 
caritabile. Ce înseamnă că Dumnezeu nu te condamnă pentru asta? 
Înseamnă că aceste fapte bune pe care le-ai făcut nu au nicio legătură cu 
adevărul, reprezintă doar comportamentul tău bun, nu contravin decretelor 
administrative ale lui Dumnezeu și nici nu încalcă interesele nimănui. 
Desigur, nici nu fac de râs numele lui Dumnezeu, cu atât mai puţin să-l 
slăvească numele. Nu nesocotesc cerințele lui Dumnezeu, nici nu se 
împotrivesc intenţiilor Sale şi, cu siguranță, nu implică o răzvrătire 
împotriva lui Dumnezeu. Prin urmare, Dumnezeu nu te va condamna pentru 
ele; reprezintă doar un tip de faptă bună personală. Deşi astfel de fapte bune 
pot atrage laude din partea lumii şi recunoaștere din partea societății, în 
ochii lui Dumnezeu, ele nu au nicio legătură cu adevărul. El nu le laudă, 
nici nu condamnă pe cineva pentru ele, ceea ce înseamnă că aceste acţiuni 
nu reprezintă mare lucru înaintea lui Dumnezeu. Există însă o posibilitate, 
şi anume dacă salvezi pe cineva şi îi oferi ajutor financiar, ori vreo formă de 
ajutor material sau chiar ajutor emoţional și îi permiţi acelei persoane rele 
să-şi fructifice eforturile, îngăduindu-i să comită mai multe nelegiuiri şi să 
reprezinte o ameninţare pentru societate şi omenire, conducând la anumite 
pierderi, atunci ar fi cu totul altă problemă. În cazul unei acţiuni caritabile 


obişnuite, punctul de vedere al lui Dumnezeu este că El nici nu o laudă, nici 


nu o condamnă. Dar faptul că nici nu o laudă, nici nu o condamnă nu 
înseamnă că Dumnezeu te susține sau te încurajează să te implici în 
activități de caritate. Oricum, tot există speranţa că nu-ţi vei investi energia, 
timpul şi banii în chestiuni care nu au nicio legătură cu mântuire sau cu 
practicarea adevărului și îndeplinirea datoriei tale, întrucât ai lucruri mai 
importante de făcut. Timpul, energia şi viaţa ta nu sunt menite pentru 
munca de caritate și nu sunt menite să-ți etaleze caracterul personal şi 
carisma printr-o carieră în domeniul filantropiei. Mai ales în cazul celor 
care deschid fabrici, se ocupă de şcoli sau conduc o afacere cu scopul de a 
asigura nevoile de bază ale oamenilor mai săraci sau de a-i ajuta să-şi atingă 
idealurile, ei fac aceste lucruri pentru a-i ajuta pe cei sărmani. Dacă alegi 
să-l ajuţi pe cei sărmani prin aceste metode, cu siguranţă îţi va consuma 
mult timp şi multă energie. Vei ajunge să aloci şi să foloseşti o parte 
însemnată a timpului și energiei din viața ta pentru această cauză şi, în 
consecinţă, vei avea puţin timp la dispoziţie pentru a urmări adevărul; ba 
chiar s-ar putea să nu ai deloc timp pentru a urmări adevărul şi în mod sigur 
nu vei avea ocazia de a-ţi face datoria. În schimb, îţi vei irosi energia cu 
oameni, evenimente şi lucruri care nu au legătură cu adevărul sau lucrarea 
bisericii. Acesta e un comportament nesăbuit. Acest comportament nesăbuit 
se reduce la faptul că unii oameni vor mereu să schimbe destinul uman şi 
lumea prin bunele lor intenții și câteva abilități limitate. Ei doresc să 
schimbe destinul omenesc prin eforturile şi bunăvoința lor. Aceasta e o 
strădanie nesăbuită. Întrucât este o strădanie nesăbuită, nu ţi-o asuma. 
Desigur, premisa pentru a nu ţi-o asuma este faptul că eşti o persoană care 
urmăreşte adevărul, faptul că doreşti să urmăreşti adevărul şi mântuirea. 
Dacă spui: „Nu mă interesează mântuirea, iar urmărirea adevărului nu este 
importantă pentru mine”, atunci poţi să faci ce vrei. Referitor la chestiunea 


carităţii, dacă este idealul tău și ceea ce urmăreşti, dacă ești de părere că aşa 


se exprimă valoarea ta, că munca de caritate este singurul lucru care poate 
exprima valoarea vieții tale, atunci ești liber să continui. Poţi folosi orice 
aptitudini şi abilități ai, nimeni nu te împiedică. Premisa despre care avem 
părtăşie aici pentru a nu te implica în acţiuni caritabile este faptul că, 
întrucât dorești să urmăreşti adevărul şi mântuirea, ar trebui să renunți la 
idealul și dorința de a face acte de caritate. Nu o urmări ca pe idealul şi 
dorinţa vieţii tale. Nu te implica în acest domeniu la nivel personal şi nici 
casa lui Dumnezeu nu se va implica. Desigur, există o situaţie în casa lui 
Dumnezeu, şi anume grija faţă de viaţa de familie a anumitor frați şi surori 
nevoiaşi. Aceasta presupune o premisă. Cred că sunteţi cu toții conştienţi de 
ea: nu este vorba de caritate, este o rânduială de lucru din interiorul casei lui 
Dumnezeu referitoare la viețile fraților şi surorilor. Nu are legătură cu 
implicarea în acţiuni de caritate. În casa lui Dumnezeu, pe lângă 
neimplicarea în acțiuni de caritate, mai există și neimplicarea în niciuna 
dintre activitățile caritabile ale societății; de exemplu, casa lui Dumnezeu 
nu construieşte şcoli, nu deschide fabrici şi nu conduce afaceri. Dacă cineva 
deschide fabrici, construieşte școli, conduce o afacere sau participă la orice 
activitate comercială cu scopul de a asigura resurse economice pentru 
funcționarea normală a lucrării bisericeşti, toate acestea contravin decretelor 
administrative ale casei lui Dumnezeu şi ar trebui oprite. Deci care este 
sursa financiară pentru funcționarea lucrării casei lui Dumnezeu? Ştiţi 
cumva? Aceasta provine din donațiile fraților și surorilor, din ofrandele 
pentru susținerea funcționării normale a lucrării. Ce implică acest lucru? 
Banii donați de frați şi surori, donațiile lor pentru Dumnezeu, sunt ofrande, 
şi care este rostul unei ofrande? De a proteja funcționarea normală a lucrării 
bisericii. Fireşte, există diverse cheltuieli asociate acestei funcționări 
normale, iar aceste cheltuieli ar trebui gestionate conform principiilor şi nu 


ar trebui să le încalce. Prin urmare, când lucrarea bisericii implică aspecte 


financiare şi unii conducători şi lucrători risipesc ofrandele şi provoacă 
pierderi însemnate ale acestor ofrande, casa lui Dumnezeu le va aplica 
pedepse severe. De ce vor exista pedepse severe? De ce nu scapă nepedepsit 
niciun individ care risipeşte ofrandele? (Pentru că ofrandele lui Dumnezeu 
sunt dăruite de frați şi surori lui Dumnezeu și doar El Se poate bucura de 
acestea. În altă ordine de idei, aceste ofrande sunt menite să menţină 
funcționarea adecvată a lucrării casei lui Dumnezeu. Dacă liderii sau 
lucrătorii risipesc ofrandele, lucrarea casei lui Dumnezeu va fi afectată 
direct şi va suferi pierderi. Aceasta tulbură şi perturbă lucrarea casei lui 
Dumnezeu, prin urmare, ea trebuie să aplice pedepse aspre.) Spuneţi-Mi, ar 
trebui casa lui Dumnezeu să aplice pedepse aspre? (Da.) De ce ar trebui să 
procedeze astfel? De ce trebuie să aplice pedepse aspre? (Risipirea 
ofrandelor este un comportament al antihriștilor. Atitudinea unei persoane 
faţă de ofrande reflectă atitudinea sa faţă de Dumnezeu. Dacă această 
persoană poate risipi ofrandele, înseamnă că nu are deloc o inimă cu frică 
de Dumnezeu.) Ai acoperit doar un aspect al problemei; încă există 


principii importante în cadrul acesteia despre care trebuie să avem părtăşie. 


Spuneţi-Mi, de ce trebuie cei care risipesc ofrandele să fie pedepsiţi 
aspru? Vom avea acum părtăşie despre acest subiect. Mai întâi, să vorbim 
despre modul în care au apărut ofrandele lui Dumnezeu. Toţi frații şi toate 
surorile ştiu că ofrandele lui Dumnezeu Îi sunt dăruite de către aleşii Săi. 
Potrivit învățăturilor biblice, oamenii ar trebui să dea o zecime din 
veniturile lor, deși fireşte că numeroşi oameni donează mai mult decât doar 
o zecime în zilele noastre, iar unii indivizi bogați dăruiesc mai mult de o 
zecime. În plus, în cazul fraţilor şi surorilor nevoiaşi care dăruiesc o zecime, 
de unde provin banii lor? Există mulți oameni care îi economisesc trăind 
modest. De exemplu, la ţară şi în zonele rurale, unii oameni dăruiesc o 


zecime din veniturile lor provenite din vânzarea de cereale, alții din 


vânzarea de ouă de găină şi alții din vânzarea de capre şi găini. Mulţi 
oameni trăiesc modest pentru a dărui o zecime sau mai mult — de aici provin 
aceşti bani. Majoritatea ştiu că aceşti bani sunt greu de câştigat. Deci de ce 
donează frații și surorile? Este o cerință a casei lui Dumnezeu? Se poate 
spune că, fără să doneze, mântuirea e imposibilă? Vor să respecte 
învățăturile din Bibhe? Sau să sprijine casa lui Dumnezeu în lucrarea ei, 
crezând că lucrarea casei lui Dumnezeu este importantă şi nu poate fi 
realizată fără fonduri şi că, prin urmare, ar trebui să dea mai mult? Este 
acesta singurul lor motiv? (Nu.) Atunci, de ce donează frații şi surorile? 
Este posibil să fie naivi? Sau au bani de dat? Donează banii în plus sau cei 
pe care nu au reușit să-i cheltuie? Cui îi sunt oferite aceste donaţii? (Lui 
Dumnezeu.) De ce donează oamenii? Uitând de toate celelalte, cel mai 
simplu motiv pentru care donează mulți oameni este faptul că recunosc 
lucrarea lui Dumnezeu. El vorbeşte şi lucrează pentru a le oferi cu 
mărinimie viață şi adevăr oamenilor şi pentru a-i conduce. Astfel, oamenii 
ar trebui să ofere o zecime din ceea ce câştigă. Aceasta este ofranda. De-a 
lungul istoriei, Dumnezeu i-a binecuvântat pe oameni cu mâncare, apă şi 
lucrurile necesare vieții și a pregătit totul pentru ei. Când oamenii se pot 
bucura de toate acestea, ar trebui să ofere înapoi o zecime din ce le-a dat 
Dumnezeu la altar, reprezentând o parte pe care oamenii o înapoiază lui 
Dumnezeu, îngăduindu-l să Se bucure de recolta lor. Acesta e semnul 
afecțiunii pe care oamenii, ca fiinţe create, ar trebui să-l aibă și să-l ofere. 
Mai există şi un alt aspect, în afară de acesta. Unii oameni spun: „Lucrarea 
lui Dumnezeu e atât de măreaţă! Eu nu pot face multe de unul singur, așa că 
voi dărui o ofrandă, partea mea.” Ei îşi arată astfel sprijinul pentru lucrarea 
casei lui Dumnezeu și se comportă ca nişte susținători. Indiferent de sursa 
sau cuantumul acestor donaţii, nu sunt puţini oameni printre aceştia care 


economisesc banii ducând o viață modestă. Pe scurt, dacă nu ar fi 


Dumnezeu şi lucrarea Sa, dacă ar fi doar biserica şi aceste organizaţii şi 
asociații omenești, donațiile oamenilor n-ar avea nicio valoare sau 
însemnătate, deoarece fără lucrarea lui Dumnezeu şi cuvintele Sale, acestea 
n-ar avea niciun folos. Dar cu Dumnezeu vorbind şi lucrând, cu progresul 
lucrării Sale de mântuire a omenirii, aceste donaţii şi ofrande devin deosebit 
de importante. Motivul pentru care sunt deosebit de importante este că 
aceşti bani donați sunt folosiți pentru lucrarea bisericii și nu ar trebui 
delapidaţi, confiscaţi, deturnați sau chiar irosiţi de cei cu intenţii greşite. Nu 
este așa? (Ba da.) Întrucât sunt foarte importanţi, fiecare bănuţ ar trebui 
folosit în domenii esențiale; nimic nu ar trebui risipit sau cheltuit 
iresponsabil. În consecinţă, cei care irosesc, deturnează, confiscă sau 
delapidează donațiile şi ofrandele trebuie abordaţi în mod special şi 
pedepsiţi aspru. Întrucât aceste donaţii și ofrande sunt esenţiale pentru 
lucrarea lui Dumnezeu şi ținând cont de scopul pentru care frații şi surorile 
dăruiesc aceşti bani şi aceste ofrande, donațiile ar trebui alocate celor mai 
importante domenii. Fiecare bănuţ ar trebui să fie folosit pe baza 
principiilor şi să obțină rezultate; nu ar trebui irosit şi, cu siguranţă, nu ar 
trebui confiscat de oameni răi. Acesta e un aspect. Pe lângă asta, indiferent 
dacă donația este mare sau mică, ea provine de la frați și surori. Sursa 
acestor bani nu provine din implicarea bisericii în activităţi comerciale, 
deschiderea de afaceri sau administrarea unor fabrici pentru a câştiga profit 
din societate. Nu provine din dividende obţinute din producția unor bunuri, 
din dividendele sau veniturile bisericii, ci din donațiile oamenilor. În 
termeni simpli, o donație este ceva dăruit lui Dumnezeu de către frați şi 
surori; banii dăruiți lui Dumnezeu ar trebui să-l aparțină lui Dumnezeu. La 
ce sunt folosiți banii Lui? Unii spun: „Banii şi ofrandele lui Dumnezeu se 

folosesc pentru desfătarea Lui.” Sunt toți banii pentru desfătarea lui 


Dumnezeu? De cât de mulți Se poate bucura El? Sunt destul de limitați, nu- 


1 aşa? În perioada în care Dumnezeu Se întrupează, hrana, îmbrăcămintea, 
adăpostul şi nevoile Lui, precum şi cele trei mese ale Sale pe zi sunt 
modeste, iar El Se bucură de lucruri limitate. Desigur, e foarte normal. 
Principala utilizare a donațiilor şi ofrandelor de la fraţi şi surori este de a 
menţine funcționarea normală a lucrării bisericii, nu de a satisface dorința 
anumitor oameni de a cheltui. Ofrandele nu sunt menite să fie cheltuite de 
oameni, nici folosite de ei. Nu e vorba de faptul că oricine ar gestiona 
finanţele ar avea prioritate la folosirea acestor bani sau că oricine ar fi 
conducător ar avea autoritatea specială de a aloca fonduri. Indiferent de 
persoana care utilizează donațiile, acestea ar trebui folosite în conformitate 
cu principiile stabilite de casa lui Dumnezeu. Acesta este principiul. Așadar, 
care e natura cuiva care încalcă acest principiu? Nu a încălcat decretele 
administrative? (Ba da.) De ce se spune că a încălcat decretele 
administrative? Ofrandele pe care oamenii I le dau lui Dumnezeu sunt 
destinate desfătării Lui. Deci cum le foloseşte El? Dumnezeu le foloseşte 
pentru lucrarea bisericii, pentru a menţine funcționarea normală a lucrării 
ei. Acesta e principiul potrivit căruia Dumnezeu foloseşte ofrandele. Însă, 
antihriştu şi oamenii răi nu folosesc ofrandele în acest mod. Ei le risipesc, le 
irosesc sau le donează în mod nechibzuit, încălcând pe față acest principiu 
pentru a utiliza ofrandele. Nu este o încălcare a decretelor administrative? 
Te-a lăsat Dumnezeu să le foloseşti astfel? Ţi-a dat El dreptul să le foloseşti 
în acest mod? Ţi-a spus El să le foloseşti astfel? Nu ţi-a spus, nu-i așa? 
Atunci de ce le foloseşti astfel, atât de nechibzuit şi de risipitor? Aceasta e o 
încălcare a principiului! Acest principiu nu este unul de rând; are legătură 
cu decretele administrative. Întrucât aceste ofrande nu sunt obţinute prin 
intermediul unor activităţi economice sau comerciale, ci sunt donații oferite 
lui Dumnezeu de frați și surori, rezultă că fiecare cheltuială trebuie 


controlată îndeaproape şi gestionată riguros. Nu ar trebui să existe nicio 


irosire sau risipă. lrosirea sau risipirea oricărei sume de bani nu duce doar la 
pierderi semnificative în lucrarea casei lui Dumnezeu, ci constituie şi o 
pierdere financiară importantă pentru casa Lui. Risipirea ofrandelor nu se 
rezumă numai la atât; arată şi o lipsă de responsabilitate faţă de dragostea 
exprimată atunci când frații şi surorile donează. Prin urmare, cei care 
risipesc ofrandele trebuie pedepsiţi aspru. Dojeniţi-i pe cei cu greşeli mai 
MICI şi cereți în acelaşi timp restituirea banilor. Pentru cei cu greşeli mai 
grave, pe lângă restituire, aceștia trebuie îndepărtați sau excluşi. Există şi un 
alt motiv principal pentru care trebuie aplicate pedepse aspre celor care 
risipesc ofrandele. Biserica este diferită de orice organizație socială. Este 
izolată în orice ţară şi în orice mediu social, abandonată de lume şi de 
omenire. Nu doar că nu poate primi sprijinul sau protecția niciunei ţări, dar 
totodată nu poate obţine nici asistenţă sau ajutoare sociale de la stat. În cel 
mai bun caz, în ţările occidentale, după ce se înregistrează şi se înființează o 
biserică, donațiile pentru biserică sunt scutite de impozitele personale sau 
materialele donate pot fi folosite pentru a primi unele deduceni fiscale. Pe 
lângă aceasta, biserica nu poate primi ajutoare sociale sau asistență de la 
nicio ţară sau în niciun sistem social. În cazul în care congregația bisericii 
se micşorează şi aceasta nu mai poate funcționa, statul nu va veni în 
ajutorul ei. În schimb, o va lăsa mai degrabă să dispară de la sine, deoarece 
biserica nu generează venituri şi nu poate plăti taxe statului. Aşadar, 
existența sau inexistența bisericii este lipsită de importanță pentru stat. 
Biserica se află într-o astfel de situație de supravieţuire în orice sistem 
social. Spuneţi-Mi, este uşor? (Nu e uşor.) Într-adevăr, nu e deloc uşor. 
Biserica este respinsă de societate şi omenire, nu primeşte nicio 
recunoaştere sau compasiune, cu atât mai puţin sprijin, de la niciun sistem 
social. Biserica există în aceste condiţii de supravieţuire. Dacă cineva este 


totuși în stare să irosească ofrandele, să fie nemilos, aruncând banii pe apa 


sâmbetei, neasumându-și nicio responsabilitate, risipind 100000 de yuani 
într-o clipă, cheltuind 1000000 de yuani de parcă ar fi doar un număr, fără 
să chpească măcar, fără să simtă vreo remuşcare, crezi că o astfel de 
persoană are umanitate? Oare astfel de indivizi nu merită blesteme? (Ba 
da.) Rezumând diversele situații enumerate mai sus, în cazul celor care 
risipesc ofrandele, care le irosesc sau chiar nutresc intenţii rele față de ele, 
dorind să le delapideze sau, neîndrăznind să le delapideze, le risipesc în 
schimb: toți ar trebui pedepsiţi aspru, nu ar trebui să li se arate nicio 
clemență. Spuneţi-Mi, este aceasta o abordare corectă? (Da.) Atunci, dacă 
vi se va oferi în viitor ocazia de a avea autoritate asupra folosirii ofrandelor, 
cum vă veți comporta? Dacă nu vă puteți controla, dacă risipiţi ofrandele, 
când va veni timpul să vă pedepsească aspru biserica, veţi avea vreo 
plângere sau nemulțumire? (Nu.) E bine că nu veţi avea nicio nemulțumire. 


Va fi ceea ce meritaţi! 


Cât despre acei oameni care risipesc ofrandele, nu-i aşa că îi urâţi? Nu 
vă înfurie? Eşti capabil să-i supraveghezi sau să-i opreşti? Lucrurile ajung 
la un nou nivel — este timpul să fii testat. Dacă cineva din jurul tău risipește 
ofrandele şi insistă să cheltuie 20000 de yuani pe un aparat ce poate fi 
cumpărat cu 2000 de yuani — care vrea să cumpere cel mai bun, de cea mai 
înaltă calitate, cel mai modern şi cel mai la modă aparat, care vrea să 
cheltuie bani pe cel mai scump aparat, doar pentru că banii aparțin casei lui 
Dumnezeu şi nu provin din propriile sale buzunare — eşti capabil să-l 
opreşti? Dacă nu-l poţi opri, îl poţi avertiza? Îl poţi raporta superiorilor? 
Dacă eşti responsabil de gestionarea ofrandelor, poți refuza să-ți dai acordul 
în această situație? Dacă nu puteți face nimic din toate acestea, atunci ar 
trebui să fiți şi voi aspru pedepsiţi. Şi voi risipiţi ofrandele; sunteţi în 
cârdăşie cu acea persoană rea, sunteți complicii ei şi ar trebui să fiți 


amândoi aspru pedepsiţi. Ce fel de atitudine are cineva faţă de Dumnezeu 


dacă poate să risipească şi să fie iresponsabil cu ofrandele? Îl are pe 
Dumnezeu în inima sa? (Nu.) În opinia Mea, astfel de oameni au aceeași 
atitudine ca Satana faţă de Dumnezeu. Unu spun: „Lot ce are legătură cu 
Dumnezeu, cu numele Său, cu ofrandele Sale sau mărturia Sa — nimic din 
acestea nu mă priveşte pe mine. Ce treabă am eu cu acei oameni care 
risipesc ofrandele?” Ce sunt ei? Există unii conducători şi supraveghetori 
care aprobă totul, orice i-ar solicita bisericii să cumpere. Ei nu pun 
niciodată întrebări despre cereri, nu le examinează cu atenţie şi nu verifică 
dacă există probleme; fiecare cerere de a cumpăra bunuri, indiferent dacă 
bunurile sunt scumpe sau ieftine, practice sau nepractice, necesare sau 
inutile — absolut fiecare este aprobată prin semnătura lor. Ce este aprobarea 
ta? Este doar o semnătură? În opinia Mea, e atitudinea ta faţă de Dumnezeu. 
Atitudinea ta faţă de ofrandele lui Dumnezeu este atitudinea ta față de 
Dumnezeu. Fiecare iscălitură cu stiloul tău, de fiecare dată când îți scrii 
numele, este o dovadă a păcatului tău de blasfemie şi lipsă de respect faţă 
de Dumnezeu. De ce n-ar fi aspru pedepsiţi cei care Îl blasfemiază şi sunt 
lipsiţi de respect faţă de Dumnezeu în acest mod? Trebuie să fie aspru 
pedepsiţi! Dumnezeu te aprovizionează cu adevărul, viaţa, tot ce ai, iar tu Îl 
tratezi pe El şi lucrurile care Îi aparţin cu acest tip de atitudine — ce ești tu? 
Fiecare semnătură pe o factură este dovada păcatului tău de blasfemie faţă 
de Dumnezeu şi a atitudinii tale lipsite de respect față de El; aceasta e cea 
mai concludentă dovadă. Indiferent ce materiale sunt cumpărate, indiferent 
de sumă, nici măcar nu verifici formularul de aprobare, doar semnezi dintr- 
o trăsătură de condei. Eşti gata să aprobi în mod arbitrar achiziții de 100000 
sau de 200000 de yuani. Într-o bună zi, va trebui să plătești preţul pentru 
semnătura ta — cine semnează poartă răspunderea! Întrucât te comporti 
astfel, întrucât poţi semna la întâmplare, fără ca măcar să verifici întâi 


cererile şi risipeşti în mod arbitrar ofrandele, ar trebui să porți răspunderea 


şi să plăteşti preţul pentru acţiunile tale. Dacă nu te temi să înfrunți 
consecinţele, atunci n-ai decât să-ți iscăleşti numele. Semnătura ta 
reprezintă atitudinea ta faţă de Dumnezeu. Dacă te poți purta astfel chiar şi 
faţă de Dumnezeu, tratându-L astfel în mod deschis şi nerușinat, atunci cum 
te aştepţi să te trateze Dumnezeu? El a fost deja suficient de răbdător cu 
tine, ţi-a dat suflare şi ţi-a îngăduit să trăieşti până acum. În loc să continui 
să-L tratezi pe Dumnezeu în același mod şi cu aceeași atitudine, ar trebui să 
mărturiseşti şi să te căieşti în faţa Lui și să-ţi schimbi complet atitudinea. 
Nu continua să rivalizezi orbește cu Dumnezeu. Dacă Îl tratezi în 
continuare în acelaşi mod şi cu aceeaşi atitudine, știi care vor fi 
consecinţele. Dacă eşti incapabil să obții iertarea lui Dumnezeu, credința ta 
va fi fost în zadar. Ce folos va avea atunci credinţa ta? Crezi în Dumnezeu, 
dar iroseşti încrederea Lui în tine şi însărcinarea pe care ţi-a dat-o. Spune- 
Mi, ce ești tu? Unii oameni au rolul de conducători sau supraveghetori în 
casa lui Dumnezeu. Își îndeplinesc îndatoririle de mulţi ani şi se poate 
spune că am interacţionat cu ei de mulţi ani. În cele din urmă, am ajuns la o 
concluzie în privinţa lor: acești oameni sunt mai răi decât nişte câini. 
Acţiunile lor nu sunt doar sfâşietoare, sunt de-a dreptul dezgustătoare. Îmi 
place să cresc câini şi să interacționez cu ei. Câinii pe care i-am crescut de-a 
lungul anilor au ajuns cu toţii destul de bine. În general, câinii care Îmi plac 
nu sunt ostili oamenilor în mod intenționat. Dacă îi arăţi unui câine puţină 
bunătate, ţi-o va înapoia înzecit. Atât timp cât ești într-adevăr bun cu el, 
chiar dacă laşi un ziar sau o pereche de pantofi în curte, se va aşeza lângă 
ele şi le va păzi pentru tine. Uneori, dacă arunci ceva ce nu-ţi trebuie, 
câinele va crede că ai pierdut acel lucru şi-l va păzi pentru tine, fără să se 
îndepărteze. După o vreme, am făcut rezumatul celor observate și am spus: 
„Oamenii sunt mai răi decât câinii!” Câinii păzesc casele — își folosesc 


abilitățile şi aptitudinile pentru a-ţi păzi casa cu preţul vieţii. Oamenii nu au 


nici măcar inimă, cu atât mai puţin să păzească lucrurile cu prețul vieţii lor. 
Nu vor să spună nici măcar un cuvânt ca să protejeze lucrarea bisericii. Nu 
fac nici cât un câine de pază! Aceasta e deosebirea pe care am observat-o 
între oameni şi câini. Acești oameni care risipesc ofrandele sunt inferiori 
unor câini de pază. Eşti de acord că ar trebui aspru pedepsiţi? (Da.) 
Dumnezeu Îşi pune încrederea în oameni și le încredinţează lucrări şi 
îndatoriri. Astfel, Dumnezeu îi preamăreşte şi are o părere bună despre ei. 
Asta nu înseamnă că merită să facă acea lucrare, că au un calibru bun şi o 
umanitate bună sau că se ridică la înălțimea așteptărilor acelei slujbe. Şi, 
totuşi, oamenii nu reuşesc să recunoască favoarea care li se face, cred 
mereu că sunt capabili să facă lucrarea bisericii, că au câştigat acest merit 
prin muncă grea şi sacrificii proprii. Tot ce au le este dăruit de Dumnezeu. 
Ce au câștigat ei? Se culcă pe lauri? Dumnezeu îi preamăreşte pe oameni 
prin faptul că-şi îndeplinesc îndatoririle, dar ei nu reuşesc să recunoască 
favoarea care li s-a făcut sau să înțeleagă ce este bine pentru ei. Nu se ridică 
la înălțimea încrederii sau a preamăririi Sale. Risipesc încrederea și 
preamărirea lui Dumnezeu. În astfel de cazuri, Îmi pare rău, dar trebuie să 
fie aspru pedepsiţi. Dumnezeu le oferă ocazii oamenilor, dar ei nu ştiu ce 
este bine pentru ei, nu ştiu să prețuiască ocaziile date de Dumnezeu. El le 
oferă o şansă, dar ei nu o vor. Cred că Dumnezeu este uşor de manevrat, că 
este iertător şi nu va vedea sau şti ce se întâmplă. Prin urmare, îndrăznesc să 
risipească ofrandele fără scrupule, trădând încrederea lui Dumnezeu, fund 
complet lipsiţi de un caracter şi o conştiinţă umană de bază. De ce mai au 
credință? N-ar trebui să-și bată capul cu credinţa, ar trebui să-l venereze pur 
şi simplu pe Satana. Dumnezeu nu are nevoie de venerația lor. Nu sunt 


demni! 


Oare nu am avut părtăşie mai mult sau mai puţin suficient despre 


primul subiect al renunțării la cariere — neimplicarea în activități de 


caritate? Aţi înțeles adevărurile-principii din acest subiect? Care sunt 
principiile de aici? (Principiile sunt că munca de caritate nu este misiunea 
încredinţată oamenilor de Dumnezeu. Nu are absolut nicio legătură cu 
practicarea adevărului sau cu urmărirea mântuirii. Când o persoană face 
câteva fapte bune, sunt doar o reflectare a comportamentului său 
individual.) Implicarea în activităţile caritabile nu are legătură cu urmărirea 
adevărului. Să nu crezi în mod eronat că, făcând acte de caritate, practici 
adevărul sau ai dobândit mântuirea. Aceasta e o concepţie cât se poate de 
greşită. Practicarea adevărului nu include caritatea, nici implicarea în 
activități de caritate. Scopul credinței în Dumnezeu este de a dobândi 
mântuirea. Credinţa în Dumnezeu nu înseamnă să acumulezi merite sau să 
faci fapte bune, să te bucuri făcând fapte bune sau acte de filantropie, nici 
să te implici în activități de caritate. Credinţa în Dumnezeu nu are nicio 
legătură cu implicarea în activităţi de caritate; înseamnă să urmăreşti 
adevărul şi să accepți mântuirea lui Dumnezeu. Prin urmare, toate ideile 
oamenilor potrivit cărora credința în Dumnezeu înseamnă să faci acte 
caritabile sau să te implici în activități de caritate sau că actele caritabile 
sunt echivalente cu credinţa în Dumnezeu şi multumirea Lui sunt îngrozitor 
de eronate. Activităţile de caritate în care te implici sau orice lucruri faci 
care au legătură cu caritatea te reprezintă doar pe tine personal. Indiferent 
dacă sunt acțiuni ocazionale sau activități în care te implici în cariera ta, 
acestea reflectă doar bunul tău comportament. Acest comportament ar putea 
avea legătură cu o religie, cu un comportament social sau criterii morale, 
dar nu are absolut nicio legătură cu credinţa în Dumnezeu, cu urmărirea 
adevărului sau urmarea căii Sale şi nu are nimic de-a face cu cerinţele Lui. 
Pe de altă parte, de ce n-am face acte de caritate? Dumnezeu este un 
Dumnezeu milos față de oameni, care dă dovadă de compasiune şi dragoste. 


El compătimeşte omenirea, deci de ce nu laudă El faptele caritabile ale 


oamenilor? De ce munca de caritate nu câștigă lauda lui Dumnezeu? Nu 
este aceasta o problemă? Cerinţa ca oamenii să nu facă muncă de caritate 
este cumva un semn că Dumnezeu nu iubeşte omenirea? Nu contrazice 
acest lucru mila lui Dumnezeu față de omenire? (Nu.) De ce nu? (Pentru că 
există principii în compasiunea şi iubirea lui Dumnezeu, iar compasiunea și 
iubirea Sa sunt îndreptate spre anumiţi indivizi. El le acordă celor care 
acceptă şi practică adevărul și se căiesc în mod sincer. Cât despre acei 
neîncrezători care nu pot accepta adevărul, aceștia nu sunt cei pe care 
Dumnezeu intenționează să-i  mântuiască.) Există principii pentru 
compasiunea şi iubirea lui Dumnezeu, iar compasiunea şi iubirea Sa sunt 
îndreptate spre anumiţi indivizi. Continuă, ce mai există? Există o legătură 
între implicarea în acţiuni de caritate şi credinţa în Dumnezeu? (Nu.) Prin 
urmare, implicarea în acţiuni de caritate intră în conflict cu credința în 
Dumnezeu? Când participă la orice formă de muncă de caritate, oamenii nu 
trebuie să-și investească timpul, energia şi chiar banii? Când te implici în 
acțiuni de caritate, nu poţi să te rezumi la vorbe goale, fără să te gândeşti la 
muncă sau fără să ţii seama de ea. Dacă o tratezi cu adevărat ca pe o 
profesie, va trebui cu siguranţă să investeşti timp, energie şi chiar sume 
considerabile de bani. Odată ce ai investit timp, energie şi bani, nu vei fi 
atunci înrobit şi controlat de munca de caritate pe care o faci? Vei mai avea 
energie să urmăreşti adevărul? Vei mai avea energie să-ți faci datoria? (Nu.) 
Când urmărești orice carieră în viață, indiferent de cariera în care te implici, 
dacă o practici cu normă întreagă, vei investi şi îți vei sacrifica inevitabil 
energia de-o viaţă și întreaga ta viaţă. Te va costa casa, sentimentele, 
plăcerile trupeşti şi timpul tău. În mod similar, dacă tratezi cu adevărat 
caritatea drept profesie și o urmezi ca atare, îți va consuma tot timpul și 
toată energia. Un om are o cantitate finită de energie. Dacă eşti controlat de 


munca de caritate şi vrei să o iei în considerare atât pe aceasta, cât şi 


credinţa ta în Dumnezeu, într-o măsură egală și echilibrată şi, mai mult, 
doreşti să faci ambele lucruri bine, nu va fi o sarcină uşoară. Dacă vrei să 
echilibrezi aceste două lucruri în acelaşi timp, dar nu ești în stare, va trebui 
să faci o alegere. Dacă trebuie să alegi pe care să o păstrezi şi la care să 
renunți, cum vei decide? N-ar trebui să selectezi cel mai însemnat şi mai 
valoros efort pe care să-l depui? Dacă atât credinţa în Dumnezeu, cât şi 
implicarea în acțiuni de caritate apar în același timp în viaţa ta, ce alegere ar 
trebui să faci? (Ar trebui să aleg credinţa în Dumnezeu.) Oare majoritatea 
oamenilor nu aleg să creadă în Dumnezeu? Văzând că toți ați făcut această 
alegere, nu e normal ca Dumnezeu să nu le permită oamenilor să se implice 
în activități de caritate? (Ba da.) Munca de caritate a ajutat multe ființe vii şi 
a oferit ajutor multor oameni, dar ce vei câștiga în cele din urmă din asta? 
Îţi vei satisface vanitatea. Înseamnă cu adevărat că ai câştigat ceva şi este 
ceea ce ar trebui să câştigi? Idealul tău se va fi realizat, valoarea ta va fi fost 
demonstrată și asta e tot — dar este aceasta calea pe care ar trebui să mergi în 
viață? (Nu.) Ce vei câştiga în cele din urmă din asta? (Deşertăciune.) Nu vei 
câştiga absolut nimic. Vanitatea ta va fi temporar satisfăcută, vei primi 
câteva laude de la alții sau medalii şi onoruri în societate, dar asta e tot şi 
toată energia şi timpul tău se vor fi epuizat. Ce vei fi câștigat? Onoare, o 
reputaţie bună şi elogii — toate acestea sunt lucruri deşarte. Însă adevărurile 
pe care ar trebui să le înțeleagă oamenii şi căile pe care ar trebui să meargă 
în această viață nu pot fi înţelese sau dobândite prin simpla implicare în 
activități de caritate. Credinţa în Dumnezeu e diferită. Dacă te sacrifici cu 
sinceritate pentru Dumnezeu şi urmărești adevărul, atunci timpul şi energia 
investită de tine vor produce rezultate bune și pozitive. Dacă ştii şi înţelegi 
lucrurile pe care oamenii ar trebui să le priceapă cel mai mult — cum să 
trăiască şi să-L slăvească pe Dumnezeu, cum să privească diferite chestiuni, 


ce puncte de vedere și atitudini ar trebui să aibă când acționează, care este 


cel mai corect mod de a se comporta şi cum să se comporte într-un mod ce 
va fi lăudat de Creator, într-un mod care înseamnă că persoana merge pe 
calea corectă — atunci aceasta e calea corectă și înseamnă să câştigi într- 
adevăr ceva. În viaţa ta, vei fi câștigat multe lucruri pe care non-credincioşii 
nu le pot învăţa, lucruri pe care cineva cu umanitate ar trebui să le aibă. 
Aceste lucruri vin de la Dumnezeu, de la adevăr şi vor fi devenit viaţa ta. Pe 
baza lor, te vei transforma într-o persoană care consideră adevărul drept 
viaţa sa; viaţa ta nu va mai fi deşartă, iar tu nu vei mai fi nedumerit şi nu vei 
mai şovăi. Oare acestea nu sunt câștiguri superioare și mai valoroase? Nu 
sunt mai valoroase decât să faci câteva fapte caritabile pentru a-ţi satisface 
vanitatea o clipă? (Ba da.) Aceste câștiguri care implică adevărul și calea pe 
care ar trebui să meargă oamenii îţi vor da o nouă viaţă. Nimic din lumea 
omenească nu se poate compara cu această nouă viaţă și nimic nu o poate 
înlocui. Desigur, această viaţă nouă e nepreţuită şi veşnică. Este ceva ce vei 
obține după ce ţi-ai dedicat timpul, energia şi tinereţea, după ce ai plătit un 
anumit preţ şi ai făcut anumite sacrificii. Nu merită oare? Merită mai mult 
ca sigur. Dar ce vei câştiga dacă te implici în activități de caritate? Nu vei 
câştiga nimic. Acele onoruri şi medalii nu sunt câştiguri. Aprobarea și 
confirmarea celorlalți, faptul că alții spun că eşti o persoană bună sau un 
mare filantrop — pot fi acestea considerate câștiguri? (Nu.) Toate acestea 
sunt lucruri temporare şi vor păli curând, pe măsură ce trece timpul. Când 
nu vei mai putea ţine aceste lucruri, când nu le vei mai putea simți, vei fi 
plin de regrete, spunând: „Ce am făcut în viața mea? Am avut grijă de 
câteva pisici şi de câţiva câini, am adoptat niște orfani, am ajutat câțiva 
oameni sărmani să ducă vieţi bune, să mănânce mâncare bună şi să aibă 
haine frumoase de purtat, dar cum rămâne cu mine? Pentru ce am trăit eu? 
E posibil să fi trăit doar pentru ei? Asta e misiunea mea? Asta e 


responsabilitatea pe care mi-a încredinţat-o Cerul? Asta e obligația pe care 


mi-a dat-o Cerul? Cu siguranță nu. Atunci pentru ce trăiește o persoană în 
această viaţă? De unde vin oamenii şi unde se vor duce ei în viitor? Nu 
înţeleg aceste chestiuni fundamentale.” Şi, astfel, când vei ajunge în acest 
stadiu, vei simți că acele onoruri nu sunt câştiguri, că sunt doar lucruri 
exterioare. Aceasta deoarece vei fi fost aceeași persoană dacă nu te-ai fi 
implicat în munca de caritate ca după realizarea actelor caritabile până în 
ziua respectivă, obținând toate acele elogii și onoruri — în ambele cazuri, 
viaţa ta interioară nu se va fi schimbat. Lucrurile pe care nu le înţelegi îti 
vor fi tot necunoscute, vei fi în continuare derutat şi nedumerit. Şi, în acel 
moment, vei fi nu doar mai nedumerit şi mai confuz, dar te vei simți și mai 
neliniștit. În acest punct, va fi prea târziu pentru regrete. Viaţa ta se va fi 
scurs, cea mai bună perioadă a ta se va fi dus, iar tu vei fi ales calea greşită. 
Prin urmare, înainte de a lua decizia de a te implica în activităţi de caritate 
sau când abia ai început munca de caritate, dacă doreşti să urmăreşti 
adevărul şi să obţii mântuirea, ar trebui să renunți la astfel de idei. 
Bineînţeles, ar trebui să renunți și la toate activitățile legate de această 
muncă şi să te avânţi din toată inima pe calea credinței în Dumnezeu și a 
urmăririi mântuirii. În cele din urmă, chiar dacă ceea ce obţii şi câştigi nu 
este la fel de mult sau de tangibil precum ţi-ai imaginat inițial, cel puţin nu 
vei fi plin de regrete. Oricât de puţin vei câştiga, tot va fi mai mult decât 
ceea ce vor primi cei care şi-au petrecut toată viaţa în sânul religiei, crezând 
în Domnul. Asta e realitatea. Prin urmare, când alegi o carieră, într-o 
privință, oamenii trebuie să renunţe la ideile și planurile lor de a se implica 
în acţiuni de caritate. În altă privinţă, ar trebui şi să-și corecteze noţiunile 
referitoare la gândurile lor. Nu e cazul să-i invidieze pe acei oameni din 
societate care se implică în munca de caritate sau să-şi spună cât de altruişti, 
măreți, nobili şi dezinteresați sunt, zicând: „Priveşte cât de nobil şi altruist 


se poartă în timp ce ajută alți oameni. Noi de ce nu putem fi altruiști? De ce 


nu putem face asta?” În primul rând, nu e nevoie să-i invidiezi. În al doilea, 
nu e nevoie să-ți faci reproșuri. Dacă Dumnezeu nu i-a ales, au propriile 
misiuni şi preocupări. Orice ar urmări, fie că e vorba de faimă şi profit sau 
de a-şi realiza propriile idealuri şi dorinţe, acest lucru nu trebuie să te 
preocupe. Ce ar trebui să te preocupe este ce se cuvine să urmărești şi ce tip 
de cale ar trebui să urmezi. Cea mai practică chestiune este că, întrucât 
Dumnezeu te-a ales, ai intrat în casa Lui, eşti un membru al bisericii şi, mai 
mult, te afli în rândul celor care îşi îndeplinesc îndatoririle, ar trebui să 
cugeţi la felul în care să pornești pe calea mântuirii în timp ce-ţi îndeplineşti 
datoria, la modul în care să practici adevărul, să intri în adevărul-realitate şi 
să ajungi în punctul în care cuvintele lui Dumnezeu îţi sunt întipărite în 
minte şi devin viața ta prin ceea ce urmărești şi diversele preţuri pe care le 
plăteşti. În viitorul nu prea îndepărtat, când vei privi înapoi la starea în care 
erai când ai ajuns pentru prima dată să crezi în Dumnezeu, vei descoperi că 
viaţa ta interioară s-a schimbat. Nu vei mai fi o persoană a cărei viaţă se 
bazează pe firile sale corupte. Nu vei mai fi o persoană arogantă, ignoranță, 
agresivă şi nesăbuită care se consideră fără egal, aşa cum ai fost odată. În 
schimb, cuvântul lui Dumnezeu va fi devenit noua ta viaţă. Vei şti cum să 
urmezi calea lui Dumnezeu şi cum să te ocupi de tot ceea ce întâlneşti în 
viaţă potrivit intenţiilor lui Dumnezeu și în conformitate cu adevărurile- 
principii. Vei petrece fiecare zi într-o astfel de manieră chibzuită și vei avea 
un obiectiv şi o direcție precisă în tot ceea ce faci. Vei şti ce ar trebui şi ce 
nu ar trebui să faci. Toate aceste lucruri vor fi clare ca lumina zilei în mintea 
ta. Viaţa ta zilnică nu va fi derutantă, epuizantă sau deprimantă. În schimb, 
va fi plină de lumină, va avea țeluri şi o direcţie. În acelaşi timp, vei simţi 
motivaţie în inima ta. Vei simți că te-ai schimbat, că ai câştigat o nouă viaţă 
şi că ai devenit o persoană care a transformat cuvintele lui Dumnezeu în 


viaţa sa. Nu este bine? (Ba da.) Vom încheia aici părtăşia noastră despre 


neimplicarea în activităţi de caritate, care este primul principiu din subiectul 


renunţării la cariere. 


Care este al doilea principiu din cadrul subiectului despre renunţarea la 
carieră? A te mulțumi cu hrană și îmbrăcăminte. Pentru a supravieţui în 
societate, oamenii se angajează în tot felul de munci sau slujbe ca să-și 
câştige traiul, asigurându-se că au o sursă şi siguranță pentru mesele zilnice 
şi cheltuielile lor de trai. Prin urmare, indiferent dacă fac parte din clasele 
inferioare sau se află la un nivel puţin mai înalt, oamenii îşi câștigă 
existenţa prin diverse ocupaţii. Întrucât scopul lor este de a avea din ce trăi, 
lucrurile sunt destul de simple: să aibă unde să locuiască, să mănânce trei 
mese pe zi, să-şi permită ocazional carne dacă asta îşi doresc să mănânce, să 
meargă cu regularitate la muncă, să aibă un venit, să nu umble în zdrențe 
sau să nu-și permită suficientă hrană — asta e suficient. Acestea sunt nevoile 
de bază din viaţa oamenilor. Când cineva își asigură aceste nevoi de bază, 
nu e relativ uşor să aibă mâncare și căldură? Nu e în sfera abilităților sale? 
(Ba da.) Așadar, dacă natura carierei cuiva este doar de dragul mâncării și 
căldurii, de dragul de a-şi câştiga existenţa, indiferent în ce carieră 
activează, atât timp cât este legală, va corespunde în general standardelor 
umanităţii. De ce spun că aceasta corespunde standardelor umanității? 
Pentru că motivul, intenția şi scopul tău de a activa în această profesie nu au 
nicio legătură cu altă chestiune sau idee decât câştigarea existenţei — este 
doar pentru a avea destulă mâncare, a avea suficiente haine călduroase de 
purtat și a fi capabil să-ți întreții familia. Nu este aşa? (Ba da.) Acestea sunt 
nevoile de bază. Odată ce aceste nevoi de bază sunt satisfăcute, oamenii se 
pot bucura de o calitate de bază a vieţii. Când pot obţine acest lucru, ei pot 
duce o existenţă normală. Nu este suficient ca o persoană să fie capabilă să 
ducă o existenţă normală? Nu asta ar trebui să realizeze oamenii în cadrul 


umanităţii? (Ba da.) Eşti responsabil pentru propria viaţă, porți răspunderea 


pe umerii tăi — aceasta e o manifestare necesară a umanităţii normale. E 
suficient și adecvat să realizezi acest lucru. Totuşi, dacă nu ești mulțumit, în 
timp ce o persoană normală ar putea să mănânce carne o dată sau de două 
ori pe săptămână, tu insişti să mănânci în fiecare zi şi în exces. De exemplu, 
dacă tu consumi 230 sau 450 de grame de carne zilnic, deşi nu ai nevoie 
decât de 112 grame pentru a-ţi menţine sănătatea fizică, această hrană în 
exces ar putea să te îmbolnăvească. Care este cauza unor boli precum 
ficatul gras, hipertensiunea arterială şi colesterolul ridicat? (Consumul de 
carne în exces.) Care este problema cu mâncatul cărnii în exces? Nu este 
cauzat de lipsa de control asupra alimentaţiei? Nu este cauzat de lăcomie? 
(Ba da.) De unde vine această lăcomie? Nu e din cauză că apetitul cuiva 
este excesiv? Oare apetitul excesiv şi lăcomia corespund nevoilor umanităţii 
normale? (Nu.) Ele depășesc nevoile umanităţii normale. Dacă dorești în 
permanenţă să depăşeşti nevoile umanităţii normale, înseamnă că va trebui 
să munceşti mai mult, să câştigi mai mulți bani și să lucrezi de multe ori 
mai mult decât oamenii normali. Făcând ore suplimentare sau având mai 
multe slujbe, va trebui să generezi un venit mai mare ca să-ți permiţi să 
mănânci carne de trei ori pe zi şi oricând doreşti. Nu depăşeşte asta sfera 
umanității normale? Este bine să depășești sfera umanității normale? (Nu.) 
De ce nu e bine? (Pe de o parte, corpul oamenilor este predispus la boală; 
pe de alta, pentru a-şi satisface dorinţele și apetiturile, oamenii trebuie să 
investească mai mult timp, energie şi costuri în munca lor. Aceasta le 
consumă timpul şi energia pe care le-ar putea folosi pentru a urmări 
adevărul şi a-şi îndeplini îndatoririle, afectând modul în care merg pe calea 
credinţei în Dumnezeu și a urmăririi adevărului.) Oamenii ar trebui să se 
mulțumească să aibă necesitățile de bază, să nu le fie foame sau frig şi să se 
bucure de hrana și căldura necesare pentru umanitatea normală. Ar trebui să 


câştigi suficienți bani cât să te conformezi cerințelor nutriționale normale 


ale corpului. E suficient, e genul de viaţă pe care ar trebui să o aibă oamenii 
cu umanitate normală. Dacă tânjeşti mereu după plăceri ale trupului, 
satisfăcându-ţi apetitul trupesc fără să te gândești la sănătatea ta fizică şi 
ignorând calea cea dreaptă; dacă vrei mereu să mănânci mâncare bună, să te 
bucuri de lucruri bune şi să ai un mediu de viaţă bun şi o calitate bună a 
vieţii, să mănânci delicatese rare, să porți haine de firmă şi bijuterii de aur și 
argint, să locuiești în conace şi să conduci mașini de lux — dacă vrei mereu 
să urmăreşti aceste lucruri, ce fel de ocupaţie trebuie să ai? Dacă îți iei doar 
o slujbă normală ca să-ţi asiguri nevoile de bază şi să te ocupi de mâncare şi 
căldură, poate ea să-ți îndeplinească toate aceste dorințe? (Nu poate.) Cu 
siguranţă nu. De pildă, dacă vrei să faci afaceri şi o firmă mică cu un singur 
stand poate asigura mâncarea și căldura întregii tale familii, s-ar putea să ai 
mai puţin decât cei aflați mai sus decât tine, dar ai mult mai mult decât cei 
de mai jos. Poţi mânca ocazional carne şi toată familia ta se poate îmbrăca 
decent. Poţi folosi timpul rămas pentru a crede în Dumnezeu, a participa la 
întruniri şi a-ţi îndeplini îndatoririle şi încă poţi avea energia de a urmări 
adevărul. E suficient de bine pentru că, ținând cont că viaţa ta este 
asigurată, cât desfăşori această ocupaţie, vei putea să dispui de timp şi 
energie pentru a urmări credinţa în Dumnezeu şi adevărul. Aceasta se 
conformează intențiilor lui Dumnezeu. Totuşi, dacă nu eşti niciodată 
mulțumit, vei gândi mereu: „Această afacere are potențial. Pot câştiga atâția 
bani pe lună cu un singur stand, care poate asigura hrana și căldura familiei 
mele. Dacă am două standuri, îmi pot dubla câştigurile. Familia mea poate 
avea nu doar mâncare şi căldură, dar putem şi economisi ceva bani. Putem 
să mâncăm orice vrem şi chiar să călătorim și să cumpărăm câteva bunuri 
de lux. Putem să mâncăm și să ne bucurăm de lucruri pe care majoritatea 
oamenilor nu şi le permit. Ar fi minunat. Hai să mai adaug un stand!” După 


ce mai adaugi un stand, devii mai bogat; guşti din beneficii şi te gândești: 


„Se pare că această piaţă e destul de mare. Pot să adaug încă un stand, să-mi 
extind afacerea şi să aduc diferite bunuri ca să o dezvolt şi mai mult. Pot nu 
doar să economisesc bani, ci şi să-mi cumpăr o maşină şi să mă mut într-o 
casă mai mare. Toată familia mea poate călători atât în ţară, cât și în afară!” 
Cu cât te gândești mai mult la asta, cu atât ideea devine mai atrăgătoare. În 
acest punct, eşti hotărât să adaugi un alt stand. Afacerea creşte tot mai mult, 
câştigi din ce în ce mai mulți bani, desfătarea ta creşte, dar mergi tot mai rar 
la întruniri, de la întruniri săptămânale la două sau una pe lună şi, în cele 
din urmă, doar o dată la şase luni. Îţi spui în inima ta: „Afacerea mea a 
crescut, am câştigat mulți bani, susțin lucrarea casei lui Dumnezeu şi aduc 
ofrande mari.” Conduci o maşină decapotabilă, soția şi copiii tăi poartă 
bijuterii din aur şi diamante, sunt îmbrăcaţi din cap până în picioare cu 
haine de firmă şi chiar aţi călătorit în străinătate. Îţi spui: „E grozav să ai 
bani! Dacă ştiam că e atât de uşor să fac bani, de ce n-am început mai 
devreme? E grozav să ai bani! Bogaţii îşi petrec zilele în atâta confort şi 
tihnă! Când mănânc mâncare delicioasă, gustul e fără egal. Când mă îmbrac 
cu haine de firmă, mă simt în culmea fericirii și, oriunde merg, ceilalți îmi 
aruncă priviri pline de invidie şi gelozie. Am câştigat respectul şi admirația 
oamenilor şi mă simt diferit, parcă spatele meu este mai drept acum.” 
Dorinţele trupului tău au fost satisfăcute, la fel şi vanitatea ta. Dar praful de 
pe coperta cuvintelor lui Dumnezeu devine tot mai gros, nu le-ai citit de 
mult timp, iar rugăciunile tale către Dumnezeu au devenit mai scurte. 
Întrunirile s-au mutat în alt loc și nici măcar nu ești sigur unde se ţin acum. 
Nu mai raportezi nici măcar ocazional bisericii. Spune-Mi, înseamnă asta că 
te apropii de mântuire sau că te îndepărtezi? (Mă îndepărtez.) Calitatea 
vieţii tale se îmbunătăţeşte, corpul tău e bine hrănit şi ai devenit mai 
pretenţios. În trecut, nu mergeai la un control medical nici măcar o dată la 


opt sau la zece ani, dar acum că eşti bogat, mergi la controale o dată la şase 


luni să vezi dacă ai tensiune, glicemie sau colesterol mare. Spui: „Trebuie 
să avem grijă de corpul nostru. Așa cum spune zicala: «Dacă trebuie să fu 
cumva, nu fi bolnav. Dacă nu trebuie să fii cumva, nu fi sărac.»” Gândurile 
şi punctele tale de vedere s-au schimbat, nu-i aşa? Acum că eşti bogat şi nu 
mai eşti o persoană obişnuită, simți că eşti valoros, că identitatea ta este 
onorabilă şi îți preţuiești chiar mai mult corpul. Atitudinea ta faţă de viață s- 
a schimbat și ea. Înainte nu-ţi băteai capul cu controalele medicale, 
gândind: „Noi, săracii, nu avem de ce să ne îngrijorăm. De ce să merg la 
control? Dacă sunt bolnav grav, oricum nu-mi permit tratamentul. Doar o să 
stau şi o să suport şi, dacă nu pot, presupun că trupul acesta pur şi simplu o 
să moară. Nu-i mare lucru.” Dar acum e diferit. Îţi spui: „Oamenii n-ar 
trebui să trăiască cu o boală. Dacă sunt bolnavi, cine va cheltui banii pe care 
i-au câştigat? Nu vor putea să se bucure de viață. Viaţa e scurtă!” E diferit, 
nu-i aşa? Atitudinile tale față de bani, față de viaţa trupului și față de 
desfătare s-au schimbat toate. În mod similar, atitudinile tale față de 
credința în Dumnezeu, urmărirea adevărului şi primirea mântuirii au 


devenit și ele tot mai indiferente. 


Odată ce o persoană păşeşte pe calea de a nu se mulțumi cu hrană și 
îmbrăcăminte, va urmări o calitate superioară a vieţii şi desfătarea cu lucruri 
mai bune. Acesta e un semn de pericol, e o cădere în ispită, va cauza 
necazuri şi este un semn de rău augur. Odată ce se bucură de bogăţie şi dă 
de gustul ei, omul începe să se îngrijoreze că-şi va pierde averea într-o zi şi 
va deveni sărac. Drept urmare, prețuieşte în mod deosebit zilele în care are 
bani acum şi apreciază poziția şi statutul de a fi bogat. Deseori îi auzi pe 
non-credincioşi spunând: „E uşor să treci de la amar la dulce, dar să treci de 
la dulce la amar nu este.” Asta înseamnă că, atunci când nu ai nimic, nu te 
deranjează dacă ţi se cere să renunţ; poţi renunţa cât ai zice peşte, pentru că 


nu ai nimic valoros de care să te agăţi. Aceste bunuri monetare şi materiale 


nu devin obstacole pentru tine şi îţi este uşor să renunți la ele. Dar odată ce 
deții aceste lucruri, devine dificil să renunţ la ele, mai dificil decât urcarea 
la Ceruri. Dacă eşti sărac, când vine vremea să-ți părăseşti casa şi să-ţi 
îndeplineşti îndatoririle, poţi să-i întorci spatele cu ușurință. Însă dacă eşti 
un mare ştab, mintea ta se umple de gânduri şi spui: „Casa mea valorează 
două milioane de yuani, iar mașina mea valorează cinci sute de mii de 
yuani. Apoi mai sunt şi activele fixe, economiile din bancă, acţiuni, fonduri, 
investiţii şi alte lucruri, ajungând mai mult sau mai puţin la un total de zece 
milioane de yuani. Dacă plec, cum voi lua toate acestea cu mine?” Nu-ţi 
este uşor să renunţi la aceste bunuri materiale. Îţi spui: „Dacă renunţ la 
aceste lucruri şi părăsesc această casă şi familia mea actuală, oare locul 
unde voi trăi în viitor va oferi condiţii asemănătoare? Aş fi în stare să 
tolerez traiul într-o colibă de lut sau de paie? Aş putea suporta duhoarea 
unui grajd de vite? În prezent, pot să fac un duş fierbinte în fiecare zi. Aş 
putea suporta un loc în care nu pot face nici măcar un duş fierbinte pe an?” 
Gândurile tale se înmulţesc şi nu poți rezista. Cât timp ai bani, scoţi teancuri 
de bancnote ca să cumperi lucruri, luând orice vrei fără nicio ezitare, eşti 
deosebit de generos şi banii nu sunt niciodată o problemă pentru tine. Dar 
dacă ar fi să renunţi la toate acestea, te-ai simţi stânjenit de fiecare dată 
când te-ai uita în portofel, întrebându-te ce s-ar întâmpla dacă ar fi gol. 
Dacă ţi-ai dori să mănânci un bol de tăiţei calzi, ar trebui să calculezi care 
restaurant este cel mai ieftin şi câte mese mai poţi mânca din banii rămaşi. 
Ar trebui să te încadrezi într-un buget strict, ducând viaţa unei persoane 


A. 


sărace. Ai putea tolera asta? Anterior, dacă spălai o haină de două ori şi îşi 
pierdea forma, iar tu te simţeai stânjenit purtând-o, o aruncai Și îți luai una 
nouă. Acum, speli și porți același tricou de nenumărate ori şi, chiar dacă se 
rupe gulerul, nu te lasă inima să-l arunci. Îl cârpești şi continui să-l porţi. Ai 


putea tolera asta? Oriunde ai merge, oamenii ar vedea că eşti sărac şi nu ar 


dori să interacționeze cu tine. Când ai merge la cumpărături și ai întreba 
prețul, nimeni nu ţi-ar acorda vreo atenție. Ai putea suporta asta? Nu e o 
senzație plăcută, nu-i așa? Dar dacă n-ai avea aceste posesiuni monetare și 
materiale, n-ar trebui să renunți la ele şi să te confrunți cu această 
provocare. i-ar fi mult mai uşor să abandonezi totul şi să urmărești 
adevărul. Prin urmare, Dumnezeu le-a spus de mult timp oamenilor că ar 
trebui să fie mulțumiți cu hrană și îmbrăcăminte. Indiferent ce profesie 
practici, nu o trata ca pe o carieră şi nu o considera o rampă de lansare sau 
un mijloc de a-ți spori importanţa sau de a acumula avere și a trăi 
confortabil. Indiferent în ce slujbă sau profesie te angajezi, e suficient să o 
consideri doar un mijloc de a-ţi câștiga existenţa. Dacă îți poate asigura 
existența, ar trebui să ştii când să te opreşti şi să nu mai urmărești avuţia. 
Dacă este suficient să câştigi 2000 de yuani pe lună ca să-ţi acoperi cele trei 
mese pe zi şi nevoile de bază ale vieții, atunci ar trebui să te oprești acolo și 
să nu încerci să extinzi sfera slujbei tale. Dacă ai unele nevoi speciale, poți 
lucra schimburi suplimentare cu jumătate de normă sau o slujbă temporară 
ca să o scoţi la capăt — acest lucru este acceptabil. Cerinţa lui Dumnezeu de 
la oameni este aceasta: indiferent ce profesie practici, indiferent dacă 
presupune cunoştinţe sau aptitudini tehnice, ori dacă necesită muncă fizică, 
atât timp cât este rezonabilă şi legală, cât este în limita capacităților tale şi 
îți poate asigura mijloacele de trai, atunci este suficientă. Nu transforma 
profesia pe care o practici într-o trambulină pentru a-ţi atinge idealurile şi 
dorinţele proprii, de dragul de a-ţi satisface viaţa în trup, lăsându-te astfel să 
cazi într-o ispită sau într-o mocirlă sau conducându-te pe o cale fără 
întoarcere. Dacă e suficient să câştigi două mii de yuani pe lună ca să-ți 
întreții viața personală sau pe cea a familiei tale, atunci ar trebui să păstrezi 
acea slujbă şi să foloseşti timpul rămas ca să practici credința în Dumnezeu, 


să participi la întruniri, să-ți îndeplineşti îndatoririle şi să urmăreşti 


adevărul. Aceasta este misiunea ta, valoarea şi semnificația vieții unui 
credincios. În plus, orice profesie practici este doar pentru a asigura nevoile 
fizice de bază ale unei vieţi omeneşti normale. Dumnezeu nu-ţi va cere să 
ajungi o persoană importantă, să devii remarcabil sau să ai un renume în 
profesia ta. Dacă profesia ta are legătură cu cercetarea ştiinţifică, va 
necesita o parte însemnată din energia ta, dar principiul de practicare 
rămâne neschimbat — mulțumeșşte-te cu hrană şi îmbrăcăminte. Dacă 
profesia ta îţi oferă oportunități de promovare şi un venit substanţial pe baza 
capacităților tale, iar acest venit depăşeşte nivelul de a se mulțumi cu hrană 
şi îmbrăcăminte, ce ar trebui să alegi să faci? (Să refuzi oferta.) Principiul 
pe care ar trebui să-l respecţi este cel indicat de Dumnezeu — să te 
mulțumeşti cu hrană şi îmbrăcăminte. Indiferent în ce profesie te angajezi, 
dacă depăşeşte nivelul de a te mulțumi cu hrană şi îmbrăcăminte, vei investi 
în mod inevitabil energie, timp sau costuri ieșind din sfera nevoilor de bază 
pentru a câştiga acel venit suplimentar. De exemplu, poate ești în prezent un 
angajat debutant care câștigă suficient pentru a-şi acoperi nevoile de bază, 
dar datorită bunei tale performanţe la muncă, superiorii tăi vor să te 
promoveze într-o funcție de conducere sau în vreun post de director 
executiv cu un salariu de câteva ori mai mare. Oare acest venit se câștigă 
degeaba? Când venitul tău crește, va creşte în mod corespunzător şi 
volumul de muncă pe care îl depui. Oare depunerea efortului nu necesită 
energie şi timp? Este echivalent cu a spune că banii pe care îi câştigi se 
obțin în schimbul unei mari părți din energia și timpul tău. Pentru a câștiga 
mai mulți bani, trebuie să investești mai mult timp şi energie. În timp ce 
câştigi mai mulți bani, o mare parte din timpul şi energia ta este consumată 
şi, totodată, timpul pe care îl aloci pentru credința ta în Dumnezeu, 
participarea la întruniri, îndeplinirea îndatoririlor şi urmărirea adevărului 


scade proporțional. Aceasta e o simplă constatare. Când energia şi timpul 


tău sunt dedicate pentru acumularea averii, pierzi recompensele credinţei 
tale în Dumnezeu. El nu te va trata favorabil, nici casa Lui nu te va informa 
despre ce ai ratat doar pentru că ai fost promovat şi o mare parte din timpul 
şi energia ta e acum consumată, aşa încât nu ai timp să-ți îndeplinești 
îndatoririle sau să participi la întruniri în casa lui Dumnezeu. Este acesta 
genul de lucru care se întâmplă? (Nu.) Casa lui Dumnezeu nu te va pune la 
curent şi nu-ți va acorda tratament special, iar Dumnezeu nu te va trata 
favorabil din această cauză. Pe scurt, dacă doreşti să ai recompense pentru 
credința ta în Dumnezeu, dacă doreşti să obţii adevărul, depinde de 
eforturile tale de a-ţi asigura timpul şi energia. E o chestiune de alegere. 
Dumnezeu nu-ți interzice să păstrezi o viață normală. Venitul tău e suficient 
pentru a acoperi mâncarea şi căldura, întreținând supraviețuirea trupească și 
activitățile vieții tale. E suficient pentru a-ţi susține continuarea existenţei. 
Dar tu nu ești mulțumit; vrei mereu să câştigi mai mult. Atunci energia și 
timpul tău vor fi răpite de această sumă de bani. Pentru ce sunt răpite? 
Pentru a îmbunătăţi calitatea vieţii tale fizice. În timp ce-ţi îmbunătăţeşti 
calitatea vieţii fizice, câştigi mai puţin din credinţa în Dumnezeu, iar timpul 
pentru îndeplinirea îndatoririlor dispare, este ocupat. De ce este ocupat? 
Este ocupat de urmărirea unei vieţi fizice bune, de desfătarea fizică. Merită? 
(Nu.) Dacă te pricepi să pui în balanță avantajele şi dezavantajele, ştii că nu 
merită. Obții desfătare în viaţa ta fizică, mănânci mâncare mai bună şi ai 
stomacul plin; te îmbraci bine, elegant şi confortabil. Cumperi câteva 
obiecte de design şi bunuri de lux în plus, dar slujba ta este obositoare, mai 
solicitantă şi îţi consumă timpul și energia. În calitate de credincios, nu ai 
timp să participi la întruniri sau să asculţi predici. Îţi lipseşte și timpul 
pentru a cugeta la adevăr şi cuvintele lui Dumnezeu. Încă există mult adevăr 
pe care nu-l înţelegi şi nu-l poţi recunoaște, dar nu ai timp şi energie să 


cugeţi la aceste lucruri și să le cauţi. Viaţa ta fizică este îmbunătățită, dar 


viaţa ta spirituală nu se dezvoltă şi se îndreaptă spre declin. Acesta este un 
câştig, sau o pierdere? (O pierdere.) Această pierdere e prea mare! Trebuie 
să cântăreşti avantajele şi dezavantajele! Dacă eşti o persoană deşteaptă 
care iubește sincer adevărul, ar trebui să cântărești ambele laturi şi să vezi 
care e cel mai valoros şi însemnat lucru pe care-l poţi dobândi. Dacă apare o 
promovare şi ai șansa de a câștiga mai mulți bani şi a-ţi oferi o viaţă fizică 
mai bună, ce ar trebui să alegi? Dacă eşti dispus să urmărești adevărul şi ai 
determinarea de a urmări adevărul, atunci ar trebui să renunți la astfel de 
oportunităţi. De exemplu, să presupunem că un angajat al companiei pentru 
care lucrezi spune: „Faci munca asta de 10 ani. Cei mai mulți oameni din 
companie primesc creşteri salariale și promovări în 3 până la 5 ani. Dar 
leafa ta e la fel ca la început. De ce nu dai mai mult randament? De ce nu-ţi 
îmbunătăţeşti performanţa? Priveşte-o pe cutare, este aici de 3 ani şi acum 
conduce o mașină decapotabilă şi locuieşte într-o casă mai mare: şi-a 
schimbat garsoniera cu o casă cu trei dormitoare. Când s-a angajat, era doar 
o biată studentă. Acum e o femeie bogată, îmbrăcată din cap până-n 
picioare cu haine de firmă, se cazează în hoteluri de lux, locuieşte într-o vilă 
şi conduce o maşină de lux.” Văzând cât de bine se descurcă, n-ai începe să 
tânjeşti şi tu la aceste lucruri? Nu te-ai simţi prost? Ai putea rezista la astfel 
de ispite? Ţi-ai mai respecta intenția inițială? Ai respecta principiile? Dacă 
iubeşti în mod sincer adevărul, dacă ești dispus să urmăreşti adevărul şi 
consideri că a câștiga ceva din adevăr e cel mai important lucru, cel mai 
prețios lucru din viaţa ta şi că ai ales ceea ce este cel mai important şi 
prețios lucru din viaţa ta, atunci nu vei regreta și nu vei fi influențat de 
lucruri precum promovările. Vei fi perseverent, spunând: „Mă mulţumesc 
cu hrană și îmbrăcăminte; orice ocupaţie aş avea, este pentru mâncare şi 
căldură, pentru a-i permite corpului meu să trăiască în continuare, nu pentru 


desfătare trupească şi, cu siguranță, nu pentru a mă distinge. Nu urmăresc 


promovări sau salarii mari; îmi voi folosi durata de viață limitată pentru a 
urmări adevărul.” Dacă ai această determinare, nu vei şovăi şi inima ta nu 
va tânji; când vei vedea că alții sunt promovați, primesc măriri, poartă 
bijuterii de aur şi argint şi haine de firmă, se bucură de o calitate a vieţii mai 
bună decât a ta şi te surclasează în ceea ce privește stilul, nu vei simți 
invidie. Nu este așa? (Ba da.) Însă, dacă nu iubești şi nu urmăreşti adevărul, 
nu vei fi în stare să te abţii şi nu vei rezista mult timp. Într-o astfel de ocazie 
şi într-un astfel de mediu, dacă oamenii nu deţin adevărul ca pe viaţa lor, 
dacă le lipseşte puţină determinare, dacă nu au o pricepere adevărată, vor 
oscila deseori înainte şi înapoi şi se vor simți slabi. După ce rezistă o 
perioadă, vor deveni chiar deprimaţi, gândind: „Când se vor sfârşi aceste 
zile? Dacă zilele lui Dumnezeu nu vin, cât timp voi rămâne un lacheu în 
companie? Alţii câştigă mai mult decât mine. De ce sunt în stare să obțin 
doar mâncarea şi căldura de bază? Dumnezeu nu-mi spune să câştig mai 
mulți bani.” Cine te opreşte să câştigi mai mulți bani? Dacă eşti capabil, 
poți câştiga mai bine. Dacă alegi să câştigi mai mulți bani, să ai un stil de 
viaţă bogat şi să te bucuri de un trai extravagant, e în regulă; nimeni nu te 
opreşte. Totuşi, trebuie să fii responsabil pentru alegerile tale. În cele din 
urmă, dacă nu obţii adevărul și cuvintele lui Dumnezeu n-au devenit viața 
din tine, vei fi singurul care va regreta. Trebuie să fii responsabil pentru 
acțiunile şi alegerile tale. Nimeni nu poate să achite nota de plată sau să-şi 
asume responsabilitatea în locul tău. Întrucât ai ales să crezi în Dumnezeu, 
să mergi pe calea mântuirii şi să urmărești adevărul, nu regreta. Întrucât asta 
e ceea ce ai ales, nu ar trebui să o consideri o regulă sau o poruncă de 
urmat; în schimb, ar trebui să înţelegi că perseverenţa și alegerile tale au 
sens şi valoare. În final, câştigi adevărul şi viaţa, nu doar o regulă. Dacă 
perseverenţa şi alegerile tale te fac să te simţi deosebit de stânjenit, jenat 


sau incapabil să dai ochii cu oamenii din jurul tău, atunci nu mai persevera. 


De ce să-ți îngreunezi situația? Orice ai dori în inima ta, orice ai vrea, 
urmăreşte acel lucru — nimeni nu te opreşte. În momentul de faţă, faptul că 
avem părtășie în acest mod doar îţi oferă un principiu. În lume, fiecare 
profesie pe care o exercită oamenii este asociată cu faimă, profit şi desfătare 
fizică. Motivul pentru care oamenii câştigă mai mulți bani nu este de a 
ajunge la o anumită cifră, ci de a-şi spori desfătarea fizică prin câştigarea 
acelor bani şi, de asemenea, de a deveni oameni bogaţi, cunoscuţi de public. 
Astfel, vor avea faimă, profit şi poziţie, toate acestea depăşind nivelul 
nevoilor de bază. Orice preț plătit de oameni este pentru desfătarea fizică, 
nimic nu are niciun rost; totul este gol, asemenea unui vis. Ce câștigă ei în 
cele din urmă este pur și simplu deşertăciune. Azi ai putea să mănânci 
găluști la masă şi să ţi se pară delicioase, dar după o chibzuire atentă, vezi 
că nu ai câștigat nimic. Dacă mănânci găluști zilnic, s-ar putea să te saturi 
de ele, să nu le mai mănânci şi să treci la altceva, de exemplu la chiftele de 
porumb, orez sau clătite. Te adaptezi în felul acesta și corpul tău fizic 
devine mai sănătos. Dacă mănânci zilnic mâncare bogată în calorii, corpul 


tău fizic s-ar putea îmbolnăvi, nu-i aşa? 


A te mulţumi cu hrană şi îmbrăcăminte, este aceasta calea corectă? 
(Este corectă.) De ce este corectă? Valoarea vieții unei persoane constă în 
hrană şi îmbrăcăminte? (Nu.) Dacă valoarea vieţii unei persoane nu constă 
în hrană şi îmbrăcăminte sau în desfătarea trupului, atunci profesia pe care o 
exercită ar trebui să satisfacă doar nevoia de hrană şi îmbrăcăminte; nu ar 
trebui să depăşească acest nivel. Care e scopul faptului de a avea hrană și 
îmbrăcăminte? Acela de a asigura supraviețuirea normală a trupului. Care e 
scopul supravieţuirii? Nu este de dragul desfătării trupești, nici de dragul de 
a te bucura de cursul vieţii şi, cu siguranţă, nu este de dragul de a te bucura 
de toate lucrurile pe care le experimentează oamenii în viață. Niciunul 


dintre aceste lucruri nu e important. Așadar, ce e mai important? Care e cel 


mai preţios lucru pe care ar trebui să-l facă o persoană? (Să meargă pe calea 
credinţei în Dumnezeu și a urmăririi adevărului și apoi să-și îndeplinească 
îndatoririle proprii.) Indiferent ce tip de persoană ești, eşti o fiinţă creată. 
Fiinţele create ar trebui să facă ceea ce sunt menite să facă — asta are 
valoare. Aşadar, ce anume din ce fac ființele create are valoare? Fiecare 
ființă creată are o misiune încredinţată de Creator, o misiune pe care este 
menită să o îndeplinească. Dumnezeu a stabilit destinul vieţii fiecărei 
persoane. Oricare ar fi destinul vieţii sale, asta ar trebui să facă. Dacă o faci 
bine, când vei sta înaintea lui Dumnezeu ca să-l dai socoteală, El va da un 
răspuns satisfăcător. Va spune că ţi-ai trăit viaţa într-un mod merituos şi 
roditor, că ai transformat cuvintele lui Dumnezeu în viața ta şi că eşti o 
fiinţă creată calificată. Totuşi, dacă viaţa ta înseamnă numai să trăieşti, să te 
zbaţi şi să investeşti de dragul hranei, îmbrăcămintei, plăcerii şi fericirii, 
când vei sta în cele din urmă înaintea lui Dumnezeu, El va întreba: „Cât de 
mult ai îndeplinit din sarcina și misiunea pe care ţi le-am dat în această 
viață?” Vei cântări totul şi vei descoperi că energia şi timpul acestei vieți au 
fost irosite pentru hrană, îmbrăcăminte şi distracţie. Se pare că nu ai făcut 
multe în privinţa credinţei tale în Dumnezeu, nu ţi-ai îndeplinit datoria, nu 
ai perseverat până la capăt şi nu ţi-ai manifestat devotamentul. Cât priveşte 
urmărirea adevărului, deşi ai avut o oarecare dorinţă de a-l urmări, nu ai 
plătit un preţ prea mare și n-ai câștigat nimic. La testul final, cuvintele lui 
Dumnezeu nu au devenit viaţa ta, iar tu ești tot aceeași satană ca înainte. 
Metodele tale de a privi lucrurile şi de a acţiona se bazează toate pe 
noțiunile şi închipuirile umane, precum şi pe firea coruptă a Satanei. Eşti în 
continuare complet opus lui Dumnezeu și incompatibil cu El. În acel caz, 
vei fi considerat inutil şi Dumnezeu nu te va mai dori. Din acest punct 
înainte, nu vei mai fi o ființă creată a lui Dumnezeu. Acesta e un lucru 


demn de milă! Prin urmare, indiferent ce profesie practici, atât timp cât e 


legală, este rânduită şi predestinată de Dumnezeu. Dar asta nu înseamnă că 
Dumnezeu te susţine sau te încurajează să câştigi mai mulți bani sau să urci 
pe scara ierarhică în cariera pe care ţi-ai ales-o. Dumnezeu nu aprobă acest 
lucru şi nu ţi l-a cerut niciodată. Mai mult, El nu va folosi niciodată profesia 
pe care o practici ca să te împingă spre lume, să te predea Satanei sau să-ți 
îngăduie să urmăreşti dinadins faima și profitul. În schimb, prin profesia pe 
care o practici, Dumnezeu îți permite să-ți satisfaci nevoile de hrană și 
căldură — asta e tot. În plus, în cuvintele Lui, ţi-a spus care este datoria ta, 
care e misiunea ta, ce ar trebui să urmărești şi ce ar trebui să trăieşti. 
Acestea sunt valorile pe care ar trebui să le trăieşti şi calea pe care ar trebui 
să mergi de-a lungul vieţii tale. După ce Dumnezeu a vorbit, iar tu înţelegi 
ce a spus, ce ar trebui să faci? Dacă e suficient să munceşti trei zile pe 
săptămână ca să-ţi satisfaci nevoile de hrană și căldură, dar alegi totuşi să 
lucrezi în celelalte zile, atunci nu-ţi poţi face datoria. Când o datorie 
necesită cooperarea ta, spui: „Sunt la serviciu, sunt la postul meu”, iar când 
cineva încearcă să ia legătura cu tine, susții mereu că nu ai timp. Când ai 
timp? Doar după ora 20:00, când eşti epuizat, obosit şi stors de energie; 
atunci ai voința, dar nu şi puterea. Lucrezi şase zile pe săptămână și, 
oricând încearcă cineva să ia legătura cu tine prin telefon, susții mereu că 
nu ai timp. Doar duminica ai timp și chiar şi atunci trebuie să petreci timp 
cu familia şi copiii, să faci treburi casnice, să-ți reîncarei bateriile şi să te 
relaxezi puţin. Unii oameni chiar merg în vacanțe, petrec timp făcând 
activități recreative şi merg să cheltuie bani și să cumpere lucruri. Alții își 
consolidează relațiile cu colegii și socializează cu superiorii şi liderii lor. Ce 
fel de credință e asta? Acesta e un neîncrezător până în măduva oaselor. Ce 
rost are să te ocupi de formalităţi? Nu spune că ai credinţă în Dumnezeu; nu 
al nicio relație cu credincioşii în Dumnezeu. Nu faci parte din biserică; eşti 


cel mult un prieten al bisericii. Casa lui Dumnezeu are nevoie de cineva 


care să se ocupe de treburile externe, iar tu poate că accepţi să dai o mână 
de ajutor, dar numai ca să nu refuzi. Nu se ştie dacă îți poți prelua atribuţiile 
sau când le poți prelua. Şi după ce ai ajuns să-ţi preiei atribuţiile, nu se ştie 
dacă le poți acorda tot timpul, toată inima și puterea ta — toate acestea sunt 
necunoscute. Cine ştie când s-ar putea să devii prea ocupat cu serviciul sau 
să pleci într-o călătorie de afaceri şi să dispari fără urmă timp de două 
săptămâni sau o lună — nimeni nu poate lua legătura cu tine. Aceasta nu mai 
e o credință autentică, e doar o formalitate. Când vine vorba de astfel de 
oameni, ar trebui să li se ia cărțile conţinând cuvintele lui Dumnezeu, apoi 
ei ar trebui îndepărtați şi să li se spună: „Dacă nu poți renunţa la serviciu, n- 
ai timp de întruniri şi nu-ți poți face datoria, casa lui Dumnezeu nu te va 
obliga. Să ne despărțim aici. Când vei putea ajunge să te mulţumești doar să 
al hrană şi îmbrăcăminte, să renunţi la cerinţele tale de a avea o calitate 
ridicată a vieţii şi să aloci mai mult timp pentru a-ţi face datoria, atunci te 
vom accepta oficial în rândurile noastre şi te vom considera un membru al 
bisericii. Dacă nu reuşeşti şi doar faci act de prezenţă, dai o mână de ajutor 
şi construieşti relații fragile cu frații și surorile în timpul tău liber, nu se 
consideră că îţi faci datoria de ființă creată şi, cu siguranţă, nu poate fi 
considerată o credinţă oficială în Dumnezeu.” Cum numim astfel de 
oameni? (Prieteni ai bisericii.) Prieteni ai bisericii, prieteni buni ai bisericii. 
„Cel care nu este împotriva noastră este de partea noastră” (Marcu 9:40). Prin 
urmare, oamenii de acest tip sunt numiţi prieteni ai bisericii. Faptul că o 
persoană este numită prieten al bisericii arată că se află încă în perioada de 
observație, nu este încă un credincios oficial în Dumnezeu, nu se numără 
printre membrii bisericii şi nici nu este considerată o persoană care face o 
datorie; cel mult, trebuie să fie observată în continuare, deoarece încă este 
neclar dacă îşi poate face datoria. Totuşi, din cauza restricțiilor impuse de 


mediul sau de condițiile familiale, unii oameni trebuie să lucreze mai multe 


zile pe săptămână pentru a-şi câştiga existenţa şi a-şi întreține copiii. Nu 
vom avea nicio cerere categorică de la ei. Dacă îşi pot îndeplini îndatoririle 
în timpul rămas, sunt considerați membri ai casei lui Dumnezeu, credincioşi 
oficiali în Dumnezeu, deoarece au îndeplinit deja condiția de bază de a se 
mulţumi cu hrană și îmbrăcăminte. Ei întâmpină dificultăți obiective și, 
dacă îi împiedici să lucreze, întreaga lor familie nu va avea niciun mijloc de 
existenţă și va suferi de frig şi foame. Dacă nu-i laşi să muncească, cine le 
va întreține familia? Intenţionezi să-i întrețu tu? Prin urmare, conducătorii 
de biserică, supraveghetorii şi oricine are legătură cu ei nu sunt îndreptățiți 
să le ceară să renunţe la slujbele lor şi să nu se îngrijoreze pentru familiile 
lor. Acest lucru nu se cuvine. Ar însemna să ceri imposibilul de la oameni; 
ar trebui să li se ofere mijloace de a trăi. Oamenii nu trăiesc într-un vid, nu 
sunt maşini. Au nevoie să supraviețuiască, să-şi asigure existenţa. Așa cum 
am discutat anterior, dacă ai copii şi familie, atunci, ca stâlp al familiei sau 
membru al ei, ar trebui să-ţi asumi responsabilitatea de a-ţi întreține familia. 
Principiul pentru îndeplinirea acestei responsabilităţi este de a asigura hrana 
şi căldura; acesta este principiul. Pentru unii oameni, aceasta e situația în 
care se află şi nu pot face nimic în privința asta. După ce-şi îndeplinesc 
responsabilitățile faţă de familia lor, îşi ajustează programul pentru a-şi face 
datoria. Acest lucru este permis şi îngăduit de casa lui Dumnezeu; nu poţi 
cere imposibilul de la oameni. Este acesta un principiu? (Da.) Nimeni nu e 
îndreptățit să le ceară celor care cred de puţin timp în Dumnezeu şi nu și-au 
format încă rădăcini să-şi dea demisia, să-şi abandoneze familiile, să 
divorţeze, să-și neglijeze copiii sau să-și respingă părinții. Nimic din toate 
acestea nu este necesar. Cuvintele lui Dumnezeu le cer oamenilor să urmeze 
adevărurile-principii, iar aceste principii includ diverse situații şi condiţii. 
Pe baza acestor diferite situaţii şi condiţii, cerințele şi măsurile trebuie 


concepute în funcție de adevărurile-principii; doar acest lucru este corect. 


Prin urmare, în privinţa unei cariere, este esențial să te mulţumești cu hrană 
şi îmbrăcăminte. Dacă nu poţi înţelege clar această chestiune, s-ar putea să- 


ti pierzi datoria şi să-ţi periclitezi şansele de a fi mântuit. 


Zilele de pe urmă sunt, de asemenea, o perioadă specială. Într-o 
privinţă, treburile bisericii sunt aglomerate şi complicate; în altă privinţă, în 
fața acestui moment când Evanghelia Împărăției lui Dumnezeu se extinde, 
este nevoie de mai mulți oameni care să-și dedice timpul și energia, să 
contribuie cu eforturile lor şi să-şi îndeplinească îndatoririle pentru a 
satisface nevoile diverselor proiecte din casa lui Dumnezeu. Aşadar, 
indiferent de ocupaţia ta, dacă pe lângă satisfacerea nevoilor tale elementare 
de trai, ești în stare să-ți dedici timpul și energia pentru a-ţi îndeplini datoria 
în casa lui Dumnezeu, cooperând la diverse proiecte, atunci, în ochii lui 
Dumnezeu, nu e doar ceva de dorit, ci şi deosebit de preţios. Este demn de 
lauda lui Dumnezeu şi, desigur, merită ca oamenii să investească şi să se 
dedice atât de mult. Aceasta deoarece, deşi ţi-ai sacrificat bucuriile trupului, 
ceea ce câştigi este viața nepreţuită a cuvintelor lui Dumnezeu, o viață 
nepieritoare, o comoară neprețuită, ce nu poate fi schimbată cu nimic în 
lume, cu bani sau cu nimic altceva. Şi această comoară nepreţuită, lucrul pe 
care-l câştigi investind timp şi energie, prin propriile eforturi şi strădanii — 
aceasta este o favoare specială şi ceva ce ai fost norocos să primeşti, nu-i 
aşa? Cuvintele lui Dumnezeu şi adevărul devenind viaţa cuiva — aceasta e o 
comoară neprețuită, în schimbul căreia oamenii ar trebui să ofere totul. 
Aşadar, pe baza faptului că ocupația ta îți permite să ai hrană și 
îmbrăcăminte, dacă eşti capabil să plăteşti prețul şi să investești timp și 
energie în urmărirea adevărului — dacă alegi această cale — acesta este un 
lucru bun, ce merită sărbătorit. N-ar trebui să te simţi descurajat sau derutat 
în această privinţă, ci să fii sigur că ai făcut alegerea corectă. Se poate să fi 


ratat oportunități de promovare, măriri de salarii şi venituri superioare, mai 


multă desfătare a vieţii în trup sau o viaţă bogată, dar ai profitat de ocazia 
de a fi mântuit. Faptul că ai pierdut sau ai renunţat la acele lucruri înseamnă 
că alegerea ta ţi-a adus speranţă şi viabilitate pentru mântuire. Nu ai pierdut 
nimic. Dimpotrivă, după ce ai hrană şi îmbrăcăminte, dacă dedici mai mult 
timp şi energie, câştigi mai mulți bani, dobândeşti mai multe plăceri 
materiale şi îți satisfaci trupul, însă, procedând astfel, ţi-ai spulberat 
speranţa de a fi mântuit, acesta nu este fără nicio îndoială un lucru bun 
pentru tine. Ar trebui să fu supărat şi îngrijorat în privinţa asta; ar trebui să- 
ti ajustezi munca sau atitudinea față de viaţă și cerințele privind calitatea 
vieții fizice; ar trebui să renunți la anumite dorinţe, planuri şi proiecte 
pentru viaţa în trup care nu se conformează realităţii. Ar trebui să te rogi lui 
Dumnezeu, să vii în prezenţa Sa şi să te hotărăști să-ţi îndeplineşti propria 
datorie, dedicându-ți mintea şi trupul diverselor sarcini din casa lui 
Dumnezeu, străduindu-te ca, în viitor, în ziua în care se va termina lucrarea 
lui Dumnezeu, când El va examina lucrarea tuturor tipurilor diferite de 
oameni și va măsura statura tuturor acestor tipuri diferite de oameni, tu să 
faci parte din ele. Când măreaţa lucrare a lui Dumnezeu va fi înfăptuită, 
când Evanghelia Împărăției Lui va fi răspândită în tot universul, când se va 
desfășura această scenă plină de veselie, acolo vor fi truda, investiția și 
sacrificiul tău. Când Dumnezeu va primi slavă, când lucrarea Sa va fi 
răspândită în tot universul, când toată lumea va sărbători realizarea cu 
succes a măreţei lucrări a lui Dumnezeu, în timpul desfășurării acelui 
moment de veselie, tu vei fi cel conectat cu această veselie. Vei fi unul 
dintre cei care iau parte la această veselie, nu cel care va plânge și va 
scrâşni din dinţi, care se va bate peste piept şi îşi va lovi spatele în timp ce 
toți ceilalți strigă și sar în sus de bucurie, nu cel care primește o pedeapsă 
aspră, care va fi pe deplin disprețuit și respins de Dumnezeu şi eliminat de 


El. Desigur, şi mai bine este că, atunci când măreaţa lucrare a lui Dumnezeu 


va fi înfăptuită, vei deține cuvintele Sale drept viaţă. Vei fi o persoană care 
a fost mântuită, fără să se mai răzvrătească împotriva lui Dumnezeu, fără să 
mai încalce principiile, ci o persoană compatibilă cu Dumnezeu. În același 
timp, te vei bucura datorită tuturor lucrurilor la care ai renunţat inițial: 
salariu mare, plăceri trupeşti, tratament material bun, mediu de viață 
superior şi aprecierea, promovarea şi înălțarea din partea conducătorilor. Nu 
vei regreta că nu ai renunțat la acele oportunități de promovare, la acele 
ocazii de a-ți mări salariul şi a acumula avere sau la acele şanse de a te 
răsfăţa cu un stil de viaţă luxos. Pe scurt, cerințele şi standardele pentru 
profesia pe care o exercită cineva, acestea fiind şi principiile de practicare 
pe care ar trebui să le respecte, sunt toate rezumate în această zicală: 
„Mulţumeşte-te cu hrană şi îmbrăcăminte.” Oamenii ar trebui să se rezume 
la urmărirea adevărului pentru a dobândi viață. Nu ar trebui să se lepede de 
adevăr şi de calea cea dreaptă pentru a-și satisface dorințele trupeşti şi 
pentru plăcere. Acesta constituie al doilea principiu pe care ar trebui să-l 


respecte oamenii în ceea ce priveşte cariera. 


Referitor la subiectul renunțării la carieră, am discutat astăzi despre 
două principii. Aţi înţeles aceste două principii? (Da.) Dacă principiile sunt 
clare, următorul pas este să evaluăm, pe baza lor, cum să le practicăm. În 
cele din urmă, cei care pot respecta aceste principii sunt cei care urmează 
calea lui Dumnezeu, în timp ce aceia care nu le pot respecta se abat de la 
calea lui Dumnezeu. Este foarte simplu. Dacă poţi respecta principiile, vei 
dobândi adevărul; dacă nu respecţi principiile, vei pierde adevărul. 
Dobândirea adevărului oferă speranţa mântuirii; nedobândirea adevărului va 
duce la pierderea speranței de mântuire — pur şi simplu aşa stau lucrurile. 


Bine, să încheiem aici părtăşia de azi. La revedere! 


10 iunie 2023 


Cum să urmăreşti adevărul (21) 


Subiectul părtăşiei din această perioadă a fost destul de vast. Cât de 
mult puteți ţine minte? Cât de mult puteţi pricepe? (După ce Dumnezeu Şi-a 
terminat părtăşia, putem ţine minte câte ceva din ea. Pentru alte părți, putem 
avea o uşoară impresie deoarece experimentăm în prezent circumstanţe 
similare. Şi, pentru alte părți, întrucât nu am experimentat niciodată astfel 
de situații, nu suntem în stare să reținem multe.) Când te confrunți cu 
circumstanţe, ai vreo impresie referitoare la lucrurile despre care am avut 
părtăşie? (Puțin. Când mă confrunt cu circumstanţe similare, îmi pot aminti 
acest aspect al adevărului despre care a avut părtăşie Dumnezeu, o 
propoziţie corespunzătoare sau două dintre cuvintele Sale și, după aceea, 
caut aceste cuvinte ale Sale pe care să le beau și să le mănânc și simt că am 
o oarecare direcţie.) Ai priceput principiile? (În această privinţă, am lipsuri 
destul de mari. Tot nu pricep pe deplin principiile; pot doar să mă raportez 
la cuvintele lui Dumnezeu şi să înțeleg puţin.) Ştii la ce se referă în 
principal înţelegerea adevărului și capacitatea de a pricepe adevărul? Când 
cineva nu are capacitatea de a pricepe adevărul, nu se spune deseori că: 
„Această persoană nu înţelege adevărul” sau „Nu a priceput acest aspect al 
adevărurnilor-principii”? Nu spuneți adesea astfel de lucruri? (Ba da.) Când 
se spune că cineva înţelege adevărul şi are capacitatea de a-l pricepe, la ce 
se referă asta? Se referă la înțelegerea doctrinei în ceea ce priveşte 
adevărul? (Nu. Interpretarea mea este că, după ce ascultă părtăşia lui 
Dumnezeu, dacă această persoană are capacitatea de a pricepe adevărul, se 
poate raporta la el, poate dobândi cunoștințe despre ea însăşi şi poate găsi 
principiile pentru practicarea adevărului.) Înțelegerea adevărului şi 
capacitatea de a-l pricepe se referă, în principal, la capacitatea unei 


persoane de a înţelege adevărurile-principu. Cu alte cuvinte, când avem 


părtăşie despre un anumit adevăr, indiferent de detaliile şi de conținutul 
specific, de numărul exemplelor enumerate sau al chestiunilor sau stărilor 
discutate — în toate acestea se află un adevăr-principiu. Dacă poţi înţelege și 
pricepe acest adevăr-principiu, ai capacitatea de a pricepe adevărul. La ce se 
referă capacitatea de a pricepe adevărul? Înseamnă să fii capabil să înţelegi 
adevărurile-principii şi, când te confrunți cu diverse chestiuni, să poţi privi 
oamenii şi lucrurile şi să te comporti şi să acționezi pe baza adevărurilor- 
principii. Aceasta este ceea ce se numeşte a avea capacitatea de a pricepe 
adevărul. Unii oameni, indiferent cum avem părtăşie despre adevăr cu ei, 
câte exemple li se oferă, despre câte stări se discută sau cât de specifică este 
discuţia, tot nu știu despre ce adevăr se discută aici şi nu sunt capabili să 
privească oamenii şi lucrurile, să se comporte şi să acționeze pe baza 
adevărurilor-principii. Altfel spus, nu pot să se raporteze la el sau să-l 
aplice. Chiar dacă pot vorbi despre unele cuvinte şi doctrine ore în șir, 
discutând clar şi logic despre ele, este păcat că sunt incapabili să aplice 
cuvintele lui Dumnezeu, că nu pot aplica adevărurile-principii în abordarea 
sau gestionarea problemelor. Asta înseamnă că nu înţeleg adevărurile- 
principii sau că nu au capacitatea de a pricepe adevărul. Indiferent despre 
cât de multe doctrine vorbesc, nu are niciun rost. Adevărurile-principii sunt 
criteriile de practicare specifice pentru fiecare chestiune și fiecare categorie 
de lucruri referitoare la adevăr. Întrucât sunt criterii de practicare specifice, 
sunt, cu siguranță, intenţiile lui Dumnezeu. Sunt standardele pe care ţi le 
cere El în anumite chestiuni şi calea de practicare specifică pe care ar trebui 
să o adopţi. Acestea sunt adevărurile-principi. Nu sunt doar intențiile lui 
Dumnezeu, ci şi standardele pe care le cere El de la oameni. Presupunând 
că ai priceput adevărurile-principu, atunci ai capacitatea de a pricepe 
adevărul. Dacă ai capacitatea de a pricepe adevărul, când te confrunți cu 


diverse chestiuni, vei practica pe baza adevărurilor-principii. Vei fi capabil 


să procedezi în concordanţă cu intenţiile lui Dumnezeu și să Îi îndeplinești 
cerinţele. În schimb, dacă nu înţelegi adevărurile-principii — adică, dacă nu 
al capacitatea de a pricepe adevărul — ceea ce faci nu se va baza pe 
adevărurile-principii sau pe cuvintele lui Dumnezeu. Acţiunile tale nu au o 
bază şi criterii, adică nu au standarde precise. Prin urmare, nu poţi îndeplini 
cerințele lui Dumnezeu. Pentru a evalua dacă cineva este capabil să facă 
lucrare reală, vezi dacă are capacitatea de a pricepe adevărul. Dacă o are, 
poate rezolva probleme reale. Dacă nu o are, indiferent cât de multă 
doctrină poate debita, totul este inutil. Cineva care preferă să discute despre 
cuvinte şi doctrine, dar nu abordează probleme reale este un fariseu tipic. 
Oricât de multe pasaje din cuvintele lui Dumnezeu poţi memora, nu are 
niciun rost. Fariseii puteau recita Scripturile fluent, apoi mergeau să se 
roage la colţurile străzilor; tot ce făceau era cu scopul de a fi văzuţi de 
oameni, de a se da mari, nu de a aborda probleme reale. Astfel de oameni se 
concentrează să colecționeze tot soiul de cunoştinţe, doctrine, cuvinte și 
sloganuri spirituale, lăudate şi acceptate universal, profunde şi ezoterice, 
proclamându-le peste tot. Ba chiar afişează un comportament bun la 
exterior, inducându-i pe oameni în eroare cu acesta, pentru a-i face să-i 
admire şi venereze. Dar când vine vorba de probleme reale, în afară de a 
susţine statutele şi de a cita unele cuvinte şi doctrine, ei nu pot aborda nicio 
problemă reală. Referitor la stările interioare sau la esenţele oamenilor, 
precum și la modul în care se tratează și se abordează aceste chestiuni, ei nu 
reuşesc să înțeleagă nimic sau să priceapă vreun adevăr. Pot doar să 
vorbească fără rost despre unele cuvinte şi doctrine. Acesta e un exemplu 
tipic de fariseu. Motivul pentru care fariseii pot doar să discute despre 
cuvinte şi doctrine, dar nu pot aborda nicio problemă reală, este că nu 
înţeleg adevărul şi nu pot pricepe esenţa problemei de la început până la 


sfârşit. Aşadar, când vine vremea să abordeze probleme, ei recurg la a spune 


neadevăruri şi a susține puncte de vedere ridicole. Sunt incapabili să vadă 
dincolo de aparențele unei persoane sau de esenţa oricărei chestiuni. În 
consecinţă, sunt incapabili să rezolve vreo problemă. Le lipseşte cu totul 
abilitatea de înţelegere. Indiferent cât de multe predici au auzit sau despre 
cât de multă doctrină au discutat, nu înțeleg care sunt adevărurile-principii 
sau intenţiile lui Dumnezeu. În ciuda faptului că sunt slabi şi jalnici, tot cred 
că înțeleg adevărul şi se mândresc că sunt persoane spirituale. Nu este 
deplorabil? (Ba da.) Este deplorabil şi dezgustător. Pot să discute despre atât 
de multe cuvinte şi doctrine şi chiar să urmeze anumite reguli, dar nu pot 
rezolva nicio problemă concretă. Doar vor recurge la a imita felul în care ar 
putea vorbi alţii, spunând: „O, s-a întâmplat ceva aici. Priviţi cât de 
complicată, bizară şi neobişnuită a fost evoluția acestei chestiuni. O, acea 
persoană nu are conştiinţă și rațiune, are o umanitate rea şi e lipsită de 
conștiință de sine. Se poartă nechibzuit de fiecare dată când i se întâmplă 
ceva.” Îi întrebi: „Ţinând cont de acest comportament, cum ai aborda sau 
trata această persoană? Pe baza căror principii te-ai ocupa de ea? Care e 
esența comportamentului său? Este acest tip de persoană un antihrist sau 
urmează calea unui antihrist? Este un conducător fals, are doar o umanitate 
rea sau temelia credinţei sale este superficială?” Dar ei spun: „Este greu de 
spus.” Nu ştiu cum să rezolve acest lucru și, când se confruntă cu diverse 
chestiuni, privesc doar la suprafața fenomenelor și a condiţiilor. Când vine 
vorba mai exact de anumite comportamente, manifestări, cuvinte şi acțiuni 
individuale, pot doar să le descrie sau să le enumere ori ar putea face unele 
determinări simple şi preliminare, dar nu pot înţelege esenţa chestiunii. Nu 
ştiu cum să trateze sau să se ocupe de astfel de oameni; cum să aibă părtăşie 
despre adevăr pentru a-i face să reflecteze, să se cunoască pe ei înșiși şi să 
se raporteze la cuvintele lui Dumnezeu; cum să-i ajute cu pătrunderea lor în 


viaţă sau cum să-i plaseze corespunzător pe aceşti oameni în ceea ce 


priveşte administraţia şi personalul. Pot doar să vorbească despre diverse 
comportamente şi condiții ale anumitor categorii de oameni. Când îi întrebi: 
„Te-ai ocupat de aceşti oameni?”, ei răspund: „Nu încă, îi observ în 
continuare.” Acesta e finalul. Nu indică acest lucru o lipsă a capacităţii de 
rezolvare a problemelor? (Ba da.) Oare lipsa capacităţii de rezolvare a 
problemelor nu indică o incapacitate de a pricepe adevărul? (Ba da.) Fără 
capacitatea de a pricepe adevărul, nu sunt aceşti oameni incapabili să 
înţeleagă adevărurile-principii? Motivul pentru care nu înţeleg adevărurile- 
principii nu este că nu au auzit destule predici; este că nu au capacitatea de 
a pricepe adevărul — nu dispun de acest calibru. Atunci de ce pot în general 
să vorbească şi să discute atât de elocvent? Întrucât au auzit și au 
experimentat multe şi au învăţat pe de rost toate aceste doctrine, sunt 
capabili în mod firesc să discute despre unele cuvinte şi doctrine. Mai ales 
cei care au slujit în calitate de conducători sau lucrători mai mulți ani, 
aceştia s-au perfecționat printr-o practică regulată, pot discuta şi vorbi 
despre diverse cuvinte şi doctrine şi vorbesc deosebit de fluent, ca şi cum ar 
rosti discursuri sau eseuri. Dar asta nu înseamnă că au statură sau realitate, 
nici că înțeleg adevărurile-principii. Trebuie să aveţi un discernământ bun şi 
să nu vă lăsaţi indușşi în eroare de astfel de oameni. Când vedeţi pe cineva 
capabil să vorbească fără oprire o zi sau două în timpul întrunirilor, fără să 
se repete, sunteți atât de impresionați, încât rămâneți muţi de uimire; nu 
arată asta o lipsă de discernământ? Nu arată că nu înţelegeți adevărul? (Ba 
da.) Asta arată că nu înţelegi adevărul. Dacă ai înţelege adevărul, ai fi 
capabil să discerni dacă o parte din conţinutul discursului său conţine 
principii specifice de practicare pentru a aborda anumite stări sau probleme. 
Să presupunem că asculți cu atenţie şi descoperi că nu există nici măcar o 
propoziţie care să abordeze stările sau problemele reale ale oamenilor, că 


spusele sale sunt doar o grămadă de sloganuri, de cuvinte, de doctrine 


lipsite de principii, de soluţii specifice şi de căi concrete de practicare şi, 
chiar dacă ar vorbi două sau trei zile, este doar o doctrină goală. Să 
presupunem că pare benefic și rodnic în momentul în care asculti, însă după 
ce reflectezi, îți spui: „Cum rezolv această problemă? Nu a părut să o 
abordeze adineaori” şi, când îl întrebi din nou, doar debitează o mulțime de 
doctrine, iar tu tot nu ştii cum să procedezi. Nu înseamnă asta că ești amăgit 
şi înșelat? (Ba da.) Deşi tot nu ştii cum să procedezi, continui să admiri 
această persoană şi să ai o deosebită consideraţie pentru ea; asta înseamnă 
să fii amăgit şi înşelat. Nu sunteți adesea păcăliți în acest mod? (Ba da.) 
Atunci, în calitate de conducători şi lucrători, nu-i înșelați adesea pe alții în 
acest mod? (Ba da.) Înţelegeţi acum puţin mai bine ce înseamnă să aveţi 
capacitatea de a pricepe adevărul şi ce sunt adevărurile-principii? (Le 
înţeleg puţin mai bine.) Ce sunt adevărurile-principii? (Adevărurile- 
principii sunt anumite criterii de practicare atunci când ne confruntăm 
efectiv cu probleme; ele conţin intențiile lui Dumnezeu, dar și anumite 
standarde şi căi ce ar trebui puse în practică. Dacă o persoană înţelege 
adevărurile-principii, are capacitatea de a pricepe adevărul.) Capacitatea de 
a pricepe adevărul îi permite cuiva să înţeleagă adevărurile-principii. 
Aceasta e relaţia dintre cele două. Când înţelegi adevărurile-principii nu 
înseamnă neapărat că ai capacitatea de a pricepe adevărul. În schimb, când 
ai capacitatea de a pricepe adevărul, poți înţelege adevărurile-principii. Nu 
aşa funcţionează? (Ba da.) Așadar, aveţi majoritatea dintre voi capacitatea 
de a pricepe adevărul? Puteţi înţelege adevărurile-principii din toate 
subiectele despre care am părtășie de fiecare dată? Dacă le poţi înţelege, 
atunci ai capacitatea de a pricepe adevărul şi ai înțelegere spirituală. Dacă, 
după ce asculti, reţii doar unele lucruri, unele comportamente specifice sau 
moduri de a face lucrurile în legătură cu anumite persoane sau categorii de 


oameni despre care am discutat în timpul părtășiei, dar nu înţelegi care sunt, 


de fapt, adevărurile-principii despre care am avut părtăşie aici şi, când te 
confrunți cu probleme, nu ştii să le raportezi la faptele specifice despre care 
am avut părtăşie sau nu ştii cum să acționezi pe baza adevărurilor-principii, 
atunci nu ai înţelegere spirituală. Lipsa înţelegerii spirituale înseamnă că nu 
al capacitatea de a pricepe adevărul. Indiferent cât de multe predici asculţi, 
nu înţelegi adevărurile-principii şi, când apar probleme, ești nedumerit; poți 
vedea doar condițiile, manifestările sau alte aspecte superficiale. Nu poţi 
vedea esența problemei și nu poţi găsi căi de practicare sau modalitatea de a 
aborda problemele. Aceasta indică o neînțelegere a adevărurilor-principii şi 
o incapacitate de a primi adevărul. Astfel de oameni nu au înţelegere 
spirituală. Acordaţi-vă suficient timp pentru a cugeta şi a aprofunda aceste 
chestiuni și veți ajunge la concluzii. Dacă nu cugeți niciodată la aceste 


chestiuni, dacă mintea ta este înceţoşată, atunci nu ai o înţelegere autentică. 


Să continuăm părtăşia despre conţinutul pe care îl discutăm permanent 
în această perioadă. La întrunirea anterioară, am discutat despre a patra 
parte din renunțarea la lucrurile pe care le urmăresc oamenii, la idealurile şi 
dorinţele lor — conţinutul specific despre „cariere”. Referitor la conţinutul 
specific din subiectul „carierelor”, înțelegerea corectă pe care ar trebui să o 
aibă oamenii despre acestea sau căile specifice de practicare și criteriile de 
practicare pe care le cere Dumnezeu de la oameni în privinţa carierelor, am 
enumerat patru aspecte. Care sunt aceste patru aspecte? (1. Să nu ne 
implicăm în acţiuni de caritate; 2. Să ne mulțumim cu hrană și 
îmbrăcăminte; 3. Să nu ne apropiem de diversele forțe din societate; 4. Să 
nu ne implicăm în politică.) Am discutat despre două din aceste patru 
aspecte. Primul aspect este să nu ne implicăm în acţiuni de caritate, iar al 
doilea este să ne mulțumim cu hrană şi îmbrăcăminte. Oare exprimarea 
specifică a fiecăreia dintre aceste patru aspecte nu constituie principile 


concrete de practicare pentru renunţarea la cariere? (Ba da.) Aceste patru 


principii specifice de practicare constituie standardele cerute de Dumnezeu 
de la omenire în ceea ce priveşte renunţarea la cariere. Desigur, standardele 
pe care le cere Dumnezeu de la omenire sunt adevărurile-principii ale 
renunţării la cariere, fund căile specifice de practicare atunci când oamenii 
se confruntă cu aceste chestiuni; cu alte cuvinte, făcând ce se cuvine să faci 
în acest domeniu, respecţi cerinţele lui Dumnezeu, dar dacă depășeşti acest 
domeniu, te împotriveşti principiilor, adevărului și cerințelor lui Dumnezeu. 
Referitor la subiectul carierelor, am avut părtăşie despre două principii de 
practicare: primul este să nu ne implicăm în acţiuni de caritate, iar al doilea 
este să ne mulțumim cu hrană şi îmbrăcăminte. Privind primul aspect al 
neimplicării în acţiuni de caritate, am dat câteva exemple concrete și am 
discutat despre unele situaţii speciale. La ce chestiuni se referă în principal 
acest subiect? Se referă la ce ar trebui să facă oamenii când aleg o profesie 
sau în legătură cu cariera. Primul aspect este, cel puţin, să nu se implice în 
activități asociate carității; este suficient să se implice doar în cariere legate 
de viaţa sau de mijloacele de trai proprii. Dacă există o organizaţie 
caritabilă unde eşti angajat şi lucrezi doar pentru că ai răspuns la un anunţ 
de angajare, nu e acelaşi lucru cu a fi implicat în acţiuni de caritate — este o 
situație specială. Poţi să fii angajat aici şi să primeşti salarii, dar eşti doar un 
muncitor, nimic mai mult decât un angajat care primeşte o leafă. Cât 
priveşte activitatea în care se implică organizația caritabilă, fie că e vorba 
de fundaţii, asistenţă socială, adopția de copii orfani sau animale, ajutarea 
persoanelor din zone afectate de calamitate sau sărace, primirea refugiaților 
sau de altă natură, aceste activități principale nu au nicio legătură cu tine. 
Nu ești principala persoană responsabilă şi nu e cazul să contribui cu timpul 
şi energia ta la această cauză caritabilă. Aceasta este cu totul altă chestiune. 
Nu faci acte de caritate; eşti angajat de o organizaţie caritabilă. Nu sunt 


lucruri diferite prin natura lor? (Ba da.) Naturile lor sunt diferite, iar această 


situație specială nu a încălcat principiul. În afară de aceasta, fie că e vorba 
de acţiuni de caritate la scară mică sau mare, indiferent de domeniul muncii 
de caritate, nu are nicio legătură cu tine. Nu e ceva ce îți cere Dumnezeu să 
faci. Nu încalci adevărul nefăcând-o și, chiar dacă o faci, Dumnezeu nu o 
laudă. Întrucât îţi propui să urmărești adevărul şi mântuirea, nu ar trebui să- 
ti investeşti energia şi timpul în chestiuni care nu au nicio legătură cu 
mântuirea, urmărirea adevărului sau supunerea față de Dumnezeu, deoarece 
a face acte de caritate nu are nicio valoare sau semnificaţie. De ce nu are 
nicio valoare sau semnificație? Indiferent pe cine salvezi sau ajuţi, nu se 
poate schimba nimic. Nu poate schimba destinul cuiva sau rezolva 
problemele legate de destinul său, iar ajutarea ocazională a oamenilor nu 
înseamnă că îi salvezi cu adevărat. Prin urmare, în cele din urmă, astfel de 
strădanii sunt zadarnice şi lipsite de valoare sau semnificație. De exemplu, 
unii oameni adoptă lupi: încep cu unul sau doi şi ajung să crească sute sau 
mii. Consideră că acest lucru e cariera lor, investindu-şi toate economiile, 
implicându-şi întreaga familie şi dedicându-și toată energia în următorii ani. 
Toată energia şi viaţa lor se învârt în jurul acestui lucru, iar rezultatul final, 
în ciuda salvării şi protejării cu succes a lupilor, este că au irosit mult timp 
şi mulți ani cu această chestiune. Nu au timp și energie în plus pentru a 
urmări adevărul și a-şi îndeplini îndatoririle. Prin urmare, în comparaţie cu 
îndeplinirea îndatoririlor şi primirea mântuirii, orice inițiativă, chiar dacă e 
recunoscută de mulți oameni şi lăudată de societate, nu este la fel de 
importantă ca urmărirea mântuirii, adevărul şi îndeplinirea îndatoririlor de 
către oameni. Nu este la fel de semnificativă sau valoroasă ca urmărirea 
acestora. Mai e şi altă chestiune importantă: dacă eşti ales de Dumnezeu şi 
eşti unul dintre aleşii Săi, Dumnezeu nu-ţi va încredința în absolut niciun 
caz o carieră în munca de caritate ce poate fi recunoscută de lume sau 


societate. Dumnezeu nu-ţi va încredința în absolut niciun caz astfel de 


lucruri. Dacă eşti unul dintre aleşii Săi, care e cea mai mare speranţă a lui 
Dumnezeu pentru tine? Să-ţi faci datoria de ființă creată, să fii capabil să 
urmăreşti adevărul şi să te întorci înaintea lui Dumnezeu şi să poți să 
primeşti mântuirea şi să rămâi. Aceasta mulţumeşte cel mai bine şi în cea 
mai mare măsură intențiile lui Dumnezeu, nu realizarea de acţiuni pe care 
oamenii din această lume sau societate le consideră semnificative, 
însemnate sau magnifice. Dacă ești o persoană aleasă de Dumnezeu, ce îți 
încredinţează El este datoria pe care ar trebui să o faci, aflată exclusiv în 
legătură cu lucrarea lui Dumnezeu şi cu lucrarea bisericii. Orice depăşeşte 
lucrarea bisericii și gestionarea de către Dumnezeu nu te priveşte. Orice 
activitate faci, chiar dacă o consideri bună şi eşti dispus să o faci, nu are 
nicio valoare, nu merită să fie lăudată şi Dumnezeu nu o laudă. Indiferent 
dacă devine o moştenire nepieritoare, dacă este ținută minte pe vecie sau 
primește lauda contemporanilor, toate acestea nu sunt importante. Indiferent 
câți oameni o recunosc, nu înseamnă că fapta ta este lăudată de Dumnezeu 
sau se bucură de laudele Lui. Nu înseamnă că fapta ta este semnificativă sau 
valoroasă. Opiniile şi evaluările acestei lumi și societăți nu reprezintă 
evaluarea pe care ţi-o face Dumnezeu tie. Prin urmare, când vine vorba de 
cariere, n-ar trebui să-ți irosești timpul limitat şi energia prețioasă cu 
strădanii lipsite de sens. În schimb, concentrează-ţi energia şi timpul asupra 
datoriei pe care ţi-a dat-o Dumnezeu şi asupra chestiunilor legate de 
urmărirea adevărului şi a mântuirii. Asta are cu adevărat valoare și 
semnificație. Dacă trăieşti astfel, viaţa ta va deveni valoroasă și 
semnificativă. Unii oameni adoptă mii de câini şi își petrec fiecare zi 
îngrijind și trăind pentru aceşti câini pe care i-au adoptat. Abia dacă au timp 
să mănânce şi să doarmă, darămite să-şi spele hainele sau să vorbească cu 
lumea. Sarcinile pe care şi le asumă depăşesc sfera abilităților lor. Duc vieți 


epuizante, demne de milă. Nu e absurd? (Ba da.) Nu eşti un salvator, nu 


încerca să devii unul. Orice idee de a dori să salvezi sau să schimbi lumea 
ori de a-ţi folosi propria putere ca să transformi starea actuală sau această 
lume este absurdă. Desigur, astfel de încercări sunt și mai absurde, iar 
eventualele consecințe doar te vor aduce într-o stare îngrozitoare, te vor 
istovi, îți vor provoca o suferință de nedescris şi te vor face să nu ştii dacă 
să râzi sau să plângi. Oamenii nu au atât de multă energie, iar capacitatea şi 
abilitățile lor nu sunt nici ele suficient de mari ca să schimbe ceva. Puţinul 
tău de energie şi timp ar trebui oferit şi folosit pentru îndeplinirea datoriei 
tale de ființă creată. Mai important, desigur, ar trebui folosit şi dedicat 
pentru urmărirea adevărului, astfel încât să obţii mântuirea şi supunerea faţă 
de Dumnezeu. În afară de aceste lucruri, orice altă strădanie este lipsită de 
sens. O carieră este ceva ce trebuie făcut în cadrul vieţii fizice a unei 
persoane. Nu poate fi considerată semnificativă; este doar necesară pentru 
viaţa fizică şi supravieţuire. Pentru a trăi şi supravieţui, trebuie să ai o 
ocupaţie; această ocupaţie este doar o slujbă care îți permite să te întreții 
singur. Fie că această ocupaţie se desfășoară în straturile inferioare sau 
superioare ale societăţii, este doar o modalitate de a asigura mijloacele de 
trai; nobilitatea şi însemnătatea ei nu intră în discuție. Mai mult, indiferent 
de însemnătatea ei, cerința lui Dumnezeu de la omenire e aceasta: dacă 
doreşti să urmăreşti adevărul şi să mergi pe calea mântuirii, atunci 
standardul pentru alegerea unei ocupaţii ca să-ți asiguri mijloacele de trai 
este să te mulțumeşti cu hrană şi îmbrăcăminte. Nu-ţi folosi excesiv energia 
şi timpul alergând de colo-colo și dându-te peste cap pentru hrana, 
îmbrăcămintea, adăpostul şi transportul tău — e suficient să-ți asiguri nevoile 
de bază. Când ai stomacul plin şi corpul tău este la căldură și acoperit; când 
îți asiguri aceste condiţii de bază pentru supravieţuire, ar trebui să-ți faci 
datoria de fiinţă creată, să-ți oferi energia şi timpul preţios pentru datoria ta, 


pentru ceea ce ţi-a încredințat Dumnezeu și să-ţi dăruieşti inima. In timp ce- 


ti faci datoria, cel mai important aspect este că trebuie să depui eforturi şi 
pentru adevăr, să urmărești adevărul şi să mergi pe calea urmăririi 
adevărului — nu te lăsa doar purtat de val. Acesta este principiul. Dumnezeu 
nu-ți cere să-ți foloseşti toată puterea doar pentru a supravieţui şi a continua 
să trăieşti. El nu are nevoie ca tu să duci o viaţă strălucitoare şi să-L slăveşti 
prin asta, nici nu-ţi cere să faci fapte măreţe în această lume, să săvârşeşti 
miracole, să contribui cu ceva la omenire, să oferi asistență unui număr 
oarecare de oameni sau să rezolvi problemele de angajare ale unui număr 
oarecare de oameni. Nu e necesar să ai o carieră măreaţă, să devii faimos în 
toată lumea şi apoi să foloseşti aceste lucruri ca să slăveşti numele lui 
Dumnezeu, proclamând întregii lumi: „Sunt creştin, cred în Dumnezeu 
Atotputernic.” Dumnezeu speră doar să poți fi o persoană obişnuită şi un 
individ de rând în această lume. Nu e nevoie să săvârşeşti vreun miracol; nu 
e nevoie să excelezi în diverse profesii sau domenii ori să devii o persoană 
faimoasă sau o mare personalitate. Nu e nevoie să câştigi admiraţia sau 
respectul oamenilor, nici să ai succese sau distincţii în diverse domenii. Cu 
siguranță, nu e nevoie să aduci vreo contribuție în diverse profesii pentru a- 
L slăvi pe Dumnezeu. Cerinţa Sa pentru tine este, pur şi simplu, să-ți trăieşti 
viaţa bine, să ai necesităţile de bază, să nu suferi de foame, să te îmbraci 
călduros iarna şi adecvat vara. Atât timp cât viaţa ta e normală și ai 
capacitatea de a supravieţui, este suficient — asta e cerința lui Dumnezeu 
pentru tine. Indiferent ce înzestrări, talente sau abilități speciale ai, 
Dumnezeu nu doreşte să le foloseşti pentru a dobândi succesul lumesc. În 
schimb, doreşte să aplici orice înzestrări sau ce calibru ai pentru 
îndeplinirea datoriei tale, pentru ceea ce îți încredinţează El, precum şi 
pentru urmărirea adevărului, dobândind în cele din urmă mântuirea. Acesta 
e cel mai important lucru şi Dumnezeu nu cere nimic altceva. Dacă trăieşti 


bine, Dumnezeu nu va spune că eşti o persoană care-L slăveşte. Dacă viaţa 


ta e obişnuită şi faci parte din clasa inferioară a societăţii, acesta nu este un 
afront adus lui Dumnezeu. Dacă familia ta e relativ săracă, dar respecţi 
standardul lui Dumnezeu de a te mulţumi cu hrană şi îmbrăcăminte, nici 
acesta nu este un afront adus Lui. În timp ce trăieşti şi supravieţuieşti, 
scopul a ceea ce urmărești tu este de a te mulţumi cu hrană și îmbrăcăminte, 
de a avea necesitățile de bază și a trăi normal, de a fi în stare să-ţi asiguri 
mesele zilnice şi a-ți acoperi cheltuielile zilnice — e suficient. Când eşti 
mulţumit, și Dumnezeu este mulțumit — asta cere El de la oameni. Nu-ţi 
cere să fii bogat, faimos sau măreț, dar nici nu te lasă să fii un cerșetor. 
Cerşetorii nu prestează nicio muncă; toată ziua cerşesc mâncare, arată 
jalnic, mănâncă resturile altora, se îmbracă în zdrenţe, poartă haine peticite 
sau chiar se acoperă cu un sac de pânză — calitatea vieţii lor este deosebit de 
scăzută. Dumnezeu nu-ţi cere să trăieşti ca un cerşetor. În chestiunile 
referitoare la viaţa fizică, Dumnezeu nu-ţi cere să-L slăveşti, nici nu 
defineşte anumite situații drept dezonorante pentru El. Dumnezeu nu va 
judeca o persoană pe baza faptului că are probleme financiare sau trăieşte în 
belşug. În schimb, El te evaluează pe baza modului în care practici şi dacă 
Îi respecţi cerinţele privind urmărirea adevărului și principiile pe care ţi le 
cere. Ai înţeles și priceput aceste două principii de practicare privind 
carierele? Primul principiu este să nu te implici în acțiuni de caritate, iar al 
doilea principiu este să te mulțumești cu hrană și îmbrăcăminte. Aceste 


două principii sunt uşor de înțeles. 


În biserică, sunt unii indivizi care cred în continuare cu tărie că a face 
acte de caritate este un lucru bun. Ei se gândesc: „Oriunde există nevoi, se 
cuvine să dăm o mână de ajutor. Cât despre mine personal, am donat haine 
şi ceva bani şi chiar merg în zone afectate de dezastre şi lucrez ca voluntar.” 
Cum evaluaţi această chestiune? Ar trebui să o oprim sau să intervenim? 


(Nu ar trebui să intervenim.) Mai sunt şi cei care spun: „Când văd oameni 


cerşind, mai ales copii flămânzi, mi-e milă de ei.” Ei duc rapid astfel de 
oameni la ei acasă, le pregătesc mâncare bună şi apoi îi lasă să plece cu 
niște haine şi lucruri frumoase sau chiar îi vizitează ocazional. Sunt dispuşi 
să facă aceste fapte de bunătate și să se comporte astfel, crezând că acest 
mod de a se comporta vine în sprijinul dreptăţii şi că, procedând astfel, vor 
fi lăudaţi de Dumnezeu și vor deveni cei mai încântători oameni din lume. 
În privinţa unor astfel de oameni, îi opreşte biserica sau se amestecă în 
treburile lor? (Nu se amestecă.) Împărtășim predicile ce se cuvine să fie 
împărtășite cu ei şi le explicăm intențiile lui Dumnezeu şi adevărurile- 
principii. După ce înţeleg şi au cunoștințe despre tot, dacă insistă în 
continuare să facă lucrurile așa cum vor, acţionând după bunul lor plac, nu 
intervenim. Fiecare individ trebuie să-şi asume responsabilitatea pentru 
propriile cuvinte şi acțiuni, iar oamenii sunt răspunzători pe cont propriu 
pentru finalul definitiv şi pentru modul în care îi etichetează Dumnezeu. Nu 
e nevoie ca alții să poarte acea responsabilitate, să achite nota de plată. 
Dacă întâlnim astfel de oameni care înțeleg totul, dar insistă totuşi să facă 
acte de caritate, nu le vom corecta gândurile şi punctele de vedere, nici nu 
vom interveni şi, cu siguranță, nu-i vom condamna. Mai există unii oameni 
care, după ce cred în Dumnezeu, urmăresc lucruri lumeşti, bogății, funcţii în 
guvern sau o carieră. Ne amestecăm în treburile lor? (Nu.) Aveţi părtăşie cu 
ei despre adevărurile relevante, astfel încât să înțeleagă și, după ce terminaţi 
părtăşia, pot alege singuri. Ei decid ce drum să urmeze. Ce aleg, ce doresc 
să facă şi cum fac acel lucru — nu intervenim în aceste chestiuni. 
Responsabilitatea noastră este să avem părtășie cu ei despre intențiile lui 
Dumnezeu şi despre adevărurile-principii. Dacă înțeleg şi pricep, îi poţi 
întreba: „Deci care ar trebui să fie următorul tău pas? Când vei începe să 
răspândeşti Evanghelia?” Atunci ei spun: „Stai puţin, am un transport de 


bunuri de adus, am câteva afaceri şi un proiect de care trebuie să mă ocup, 


ceva ce-mi va aduce o grămadă de bani la final. Hai să revenim mai târziu 
la discuția despre răspândirea Evangheliei.” Iar tu spui: „Cât timp ar trebui 
să aştept?” Atunci ei răspund: „Poate doi sau trei ani.” Ei bine, rămas-bun 
atunci. Nu trebuie să-ți mai baţi capul cu astfel de oameni. Așa poate fi 
abordată situaţia. Nu e uşor? (E uşor.) Asta se numeşte a cunoaște adevărata 
cale şi a păcătui totuşi cu bună știință. Astfel de oameni nu vor avea o jertfă 
pentru păcat. Dumnezeu nu-i opreşte pe astfel de oameni şi nu intervine 
asupra lor; nici măcar în acel moment, El nu-i evaluează în niciun mod. Îi 
lasă să aleagă liber. Şi voi trebuie să învățați acest principiu. Indiferent cât 
de multe pot să înţeleagă, pe scurt, responsabilitatea noastră este să le 
transmitem clar intenţiile lui Dumnezeu. Ce aleg ei după aceasta, care ar 
trebui să fie următorii lor paşi este doar treaba lor şi ține de libertatea lor. 
Nimeni n-ar trebui să intervină şi nu este nevoie să explicăm argumentele 
pro şi contra ca să-i presăm. Este aceasta o abordare adecvată? (Este 
adecvată.) Dacă este adecvată, ar trebui să se procedeze aşa. Nu vă 
împotriviți principiilor şi nu-i forțați împotriva voinţei lor. Acestea sunt 
primele două principii ale renunțării la carieră; acestea două sunt relativ 


uşor de înţeles și accesibile. 


Referitor la subiectul renunţării la cariere, care este al treilea principiu 
pe care Dumnezeu le cere oamenilor să-l practice? Acela de a nu se apropia 
de diversele forțe din societate. E puţin mai greu de înţeles, nu-i așa? (Da.) 
Deşi poate fi puţin mai greu de înţeles, şi acesta este unul dintre principii. 
Este un principiu pe care oamenii ar trebui să-l respecte cu stricteţe pentru a 
supraviețui în această societate. Reprezintă, de asemenea, o atitudine, o 
abordare și o modalitate de supravieţuire pe care trebuie să le aibă oamenii 
pentru a supraviețui în această societate şi, desigur, se poate spune cu 
exactitate că este un tip de înţelepciune pentru supraviețuirea în societate. A 


se feri de diversele forţe din societate poate părea la suprafață o chestiune 


îndepărtată pentru fiecare individ, dar, de fapt, aceste diverse forțe din 
societate se ascund în jurul tuturor. Sunt forţe intangibile, entități intangibile 
care există în jurul tuturor. Când alegi o ocupaţie, indiferent din ce clasă 
socială face parte, este învăluită de forţa considerabilă asociată acesteia. Fie 
că te angajezi într-o ocupaţie de elită, fie într-una de nivel inferior, există 
grupuri conexe de oameni în cadrul acelei ocupații. Dacă, în rândul 
societăţii, aceste grupuri au anumiţi ani de experienţă, anumite calificări sau 
anumite temelii sociale, atunci ele formează fără îndoială o forță 
intangibilă. De exemplu, profesia de profesor ar putea să nu fie considerată 
o ocupaţie de elită, dar nu este nici de nivel inferior. Este într-o anumită 
măsură superioară față de ocupaţii precum agricultura sau diverse tipuri de 
munci manuale, dar oarecum inferioară faţă de profesiile cu adevărat de 
elită din societate. În cadrul acestei ocupaţii, pe lângă simpla muncă pe care 
o desfăşori, sunt și mulți alţi oameni care invadează industria. Prin urmare, 
în această industrie, oamenii sunt diferenţiaţi după vechimea şi experiența 
lor. Nivelurile superioare ale acestei profesii constituie o clasă care 
controlează lucruri precum personalul, tendinţele, politicile, reglementările 
şi regulile; aceasta formează o forță corespunzătoare în cadrul profesiei. De 
pildă, în profesia de profesor, cine este conducătorul, șeful cel mare care 
conduce şi controlează profesia şi care îți controlează mijloacele de trai şi 
salariul? În unele țări, poate exista un sindicat al profesorilor; în China, e 
vorba de Biroul de Educaţie şi de Ministerul Educaţiei. Aceste instituții 
reprezintă domeniul forțelor corespunzătoare profesiei de profesor în 
societate. În mod similar, pentru agricultori, cine este superiorul lor direct? 
Poate fi un lider de echipă, un conducător al satului sau şeful unei localități, 
iar acum apar chiar şi comitete de gestionare agricolă. Nu este acesta 
domeniul forţelor corespunzătoare acestei profesii? (Ba da.) Se poate spune 


că aceste diferite domenii ale forţelor îţi afectează și controlează gândurile, 


cuvintele, acțiunile şi chiar credinţa și calea pe care o urmezi în viață. Nu-ţi 
controlează doar mijloacele de trai; controlează tot ce are legătură cu tine. 
Mai ales în ţara marelui balaur roșu, non-credincioşii ţin mereu seminare 
ideologice, raportând despre gândurile lor şi vernificând dacă există 
probleme cu gândurile lor, dacă includ elemente antipartinice, antistatale 
sau antiumane. Indiferent în ce profesie te angajezi, fie că este o profesie 
mai tradițională sau mai modernă, vor exista diverse forţe corespunzătoare 
prezente în sfera profesională din jurul tău. Unele dintre forţe sunt 
superiorii tăi direcţi, cei care răspund direct de asigurarea salariului și 
cheltuielilor tale de trai. Altele ar putea fi forțe intangibile. De exemplu, să 
presupunem că ești un angajat modest într-un loc de muncă; vor exista 
diverse forțe active în sfera ta profesională. Unele se dau bine pe lângă 
manager și se învârt mereu în jurul lui — acesta e un tip de forță. Apoi există 
şi grupul unei forţe care rămâne în apropierea directorului general şi se 
ocupă de probleme pentru acesta. Un alt grup ar putea fi apropiat de 
directorul departamentului de marketing. Toate aceste diverse forțe există. 
Care e scopul acestor forţe? Cum iau ființă aceste forţe? Prin faptul că 
fiecare individ ia ceea ce-şi doreşte, dar şi ține partea cuiva şi îi lingușeşte 
pe cei aflaţi la putere, pentru a-și atinge scopurile proprii şi a supravieţui, 
ceea ce duce apoi la formarea diverselor forţe. Unele forțe susțin o anumită 
abordare, în timp ce altele susţin o altă abordare. Unele forţe au tendinţa de 
a face lucrurile ca la carte şi de a respecta normele de la locul de muncă, în 
timp ce altele pot acționa mai josnic, neținând seama nici de lege, nici de 
etica profesională. Trăind într-un mediu în care se îmbină aceste diverse 
forţe, cum ar trebui să alegi? Cum ar trebui să supraviețuiești? Ar trebui să 
te apropii de organizaţia de partid, ori de un manager sau de un director 
general? Ar trebui să te dai bine pe lângă un director sau şef de secție, ori să 


te aliezi cu un şef de birou sau un director de fabrică? (Niciunul dintre 


acestea.) Totuşi, pentru a supravieţui, oamenii renunță deseori la demnitate, 
la principiile lor de conduită şi, mai ales, la limitele privind comportamentul 
lor. În peisajul complex al acestor forţe, oamenii vor alege în mod 
inconştient să treacă de partea cuiva, să urmeze cursul evenimentelor și să 
se alieze cu diverse forțe. Ei caută o forţă care îi va accepta și proteja sau 
una pe care ar putea să o accepte mai ușor sau să o poată controla şi se 
apropie sau chiar se lasă asimilați de ea. Nu este acesta instinctul uman? 
(Ba da.) Nu e un tip de aptitudine sau metodă de supravieţuire? (Ba da.) Fie 
că e un instinct înnăscut, fie că e o abilitate pentru ca oamenii să se 
adapteze la această societate şi la diverse grupuri, este acesta un principiu 
de practicare pentru conduita noastră? (Nu.) Unii oameni ar putea spune: 
„Chiar dacă spui acum că nu este, când te vei afla cu adevărat în acea 
situaţie, în viaţa reală vei alege să treci de partea cuiva şi să cauţi refugiu pe 
lângă orice forţă care îți aduce beneficii şi îți permite să supravieţuiești. Şi, 
în adâncul sufletului tău, chiar ai putea simţi că oamenii trebuie să se 
bazeze pe aceste forțe pentru a trăi, că nu pot trăi independent, deoarece o 
viaţă independentă îi face vulnerabili la intimidări. Nu poţi rămâne mereu 
independent şi rezervat; trebuie să înveţi să cedezi şi să rămâi aproape de 
diverse forțe. Trebuie să fii un bun observator, să te guduri pe lângă oameni 
şi să te prefaci după cum o cere situația. Trebuie să urmezi curentul, să ştii 
să linguşeşti, să evaluezi tendinţele și să ai o intuiție bună. Trebuie să afli şi 
să te familiarizezi cu preferințele şi antipatiile conducătorilor tăi, cu 
temperamentele şi personalitățile lor, mediul lor familial, tipurile de lucruri 
pe care preferă să le audă, vârstele lor, zilele lor de naştere, mărcile lor 
preferate de costume, pantofi şi genţi de piele, restaurantele, mărcile de 
maşini, de computere şi de telefoane favorite, tipurile de software care 
preferă să fie instalate pe computerele lor, tipurile de divertisment de care se 


bucură în timpul lor liber, cu cine preferă să se asocieze și ce subiecte 


discută.” De dragul supravieţuirii, te vei apropia în mod inconştient şi firesc 
de ei, te vei integra în mediul lor, vei fi exagerat de binevoitor și vei face 
lucruri pe care eziţi să le faci şi vei spune lucruri pe care nu eşti dispus să le 
zici pentru a-ţi mulțumi conducătorii şi colegii, pentru a executa manevre 
cu mare pricepere şi a controla totul la locul tău de muncă, asigurându-te că 
Viaţa şi supraviețuirea ta sunt protejate. Indiferent dacă acțiunile tale încalcă 
etica şi limitele conduitei proprii sau chiar dacă înseamnă că renunți la 
demnitate, ţie nu-ți pasă. Dar tocmai această indiferenţă marchează 
începutul declinului tău și este un semn că nu mai poţi fi ajutat. Prin 
urmare, la suprafaţă, nu li se poate reproşa oamenilor care nu au de ales 
decât să se apropie de diversele forţe din societate pentru a-şi asigura viața 
ŞI supraviețuirea. Cu toate acestea, comportamentele pe care le manifestă 
oamenii, alegerile pe care le fac şi căile pe care le urmează le deformează 
umanitatea și caracterul. În acelaşi timp, pe măsură ce se apropie de diverse 
forţe sau se integrează în ele, oamenii învaţă constant să apeleze la diverse 
uneltiri și strategii pentru a mulţumi şi a satisface aceste forțe, pentru a-și 
îmbunătăți viețile propri şi a-şi face condițiile de supraviețuire mai 
favorabile. Cu cât fac asta mai mult, cu atât au nevoie de mai multă energie 
şi timp pentru a menţine această stare de fapt şi aceste relaţii. Aşadar, în 
timpul şi în zilele tale limitate, fiecare cuvânt pe care-l rosteşti, fiecare 
acţiune pe care o întreprinzi şi fiecare zi pe care o trăieşti nu sunt doar 
lipsite de sens; sunt de-a dreptul putrede. Ce înseamnă că sunt putrede? 
Înseamnă că fiecare zi te face mai pervertit, până în punctul în care nu mai 
semeni nici cu un om, nici cu o fantomă. În acest context, nu ai o inimă 
liniştită pentru a veni înaintea lui Dumnezeu și, bineînţeles, nici nu ai 
suficient timp pentru a-ţi face datoria. Îţi este imposibil să-ţi dedici întregul 
trup şi întreaga minte pentru a-ți face datoria și, în același timp, îţi este 


imposibil să-ți dedici trupul şi mintea pentru urmărirea adevărului. Astfel, 


şansele tale de mântuire sunt sumbre, speranțele tale sunt slabe. Deoarece ai 
investit în diverse forţe din societate, ai ales să te apropii de ele şi ai optat să 
te integrezi în rândul lor şi să le accepţi, consecinţele acestei alegeri sunt că 
trebuie să-ți dedici în întregime corpul şi mintea pentru a menţine această 
stare de fapt, irosindu-ți zilele. Te simţi epuizat fizic şi mental, ca şi cum ți- 
ai petrece fiecare zi într-o maşină de tocat şi, totuşi, din cauza alegerilor 
tale, trebuie să continui astfel zi după zi. În acel mediu complex al 
diverselor forțe, când te integrezi în rândul lor, fiecare cuvânt pe care-l 
rostesc, tendințele integrante, precum şi aspectele viitoare, 
comportamentele fiecărui individ și gândurile sale intime şi, mai ales, ceea 
ce gândesc superiorii tăi direcți, cel mai înalt nivel al acestor forţe — trebuie 
să evaluezi toate aceste lucruri și să aduni informaţii despre ele în timp util. 
Nu-ţi permiți să fii delăsător sau să le neglijezi. Ce gândesc ei, ce acţiuni 
întreprind în culise, ce planuri şi intenții au, chiar și ce plănuiesc și 
calculează pentru fiecare individ, ce decid pentru el şi ce atitudini au faţă de 
el — dacă doreşti să ştii aceste lucruri ca pe propriile buzunare, trebuie să 
înţelegi acea stare de fapt în adâncul inimii tale. Dacă vrei să le înţelegi în 
profunzime, trebuie să-ți dedici întreaga energie pentru studierea şi 
stăpânirea acestor lucruri. Trebuie să iei cina cu ei, să porți conversații cu 
ei, să-i suni la telefon, să interacționezi mai mult cu ei la serviciu şi chiar să 
te apropii de ei în timpul sărbătorilor şi să fu cu ochii pe mișcările lor. Ca 
urmare, indiferent cum sunt zilele tale, fie că sunt pline de bucurie sau de 
durere, chiar dacă ai avea dorinţa de a-ţi face datoria și a urmări adevărul, ai 
fi capabil să găseşti timp pentru a te calma suficient încât să-ți faci datoria 
cu tot trupul şi cu toată mintea? (Nu am fi capabili.) În această stare, 
credinţa ta în Dumnezeu şi realizarea datoriei tale nu ar fi decât un fel de 
hobby de care te ocupi în timpul tău liber. Indiferent de cerințele tale şi de 


dorința resimțită faţă de credinţa ta în Dumnezeu, în starea ta actuală, 


credinţa în Dumnezeu și îndeplinirea datoriei tale sunt probabil doar 
ultimele lucruri de pe lista ta de dorinţe. Cât despre urmărirea adevărului și 
primirea mântuirii, s-ar putea să nu îndrăzneşti să te gândești la ele sau nici 
măcar să nu fii în stare să te gândești la ele — nu-i așa? (Da.) Prin urmare, 
pentru oricare dintre voi, indiferent de mediul de lucru în care te găseşti, 
dacă vrei să te apropii sau să te integrezi în rândul diverselor forțe sau dacă 
deja te-ai apropiat şi te-ai integrat în rândul lor, indiferent de motivele sau 
scuzele tale, consecinţa finală poate fi doar că speranţa ta la mântuire 
dispare în neant. Cea mai directă pierdere a acestei situații este că abia vei 
avea timp să citeşti cuvintele lui Dumnezeu sau să-ți faci datoria. Desigur, 
îți este imposibil să păstrezi o inimă calmă înaintea lui Dumnezeu sau să te 
rogi cu sinceritate Lui — nu vei fi în stare să obţii nici măcar acest minim 
necesar. Deoarece mediul în care te afli este complicat peste măsură de 
oameni ȘI evenimente, odată ce vei fi asimilat în diversele forțe, este ca și 
cum ai păşi într-o mlaștină — odată ce intri, nu e uşor să ieşi din ea. Ce 
înseamnă că nu e uşor să ieşi din ea? Înseamnă că, odată ce păşeşti în 
domeniul diverselor forțe, te vei pomeni că nu poți scăpa de diferitele 
chestiuni în care sunt amestecate aceste forţe şi de tot soiul de dispute care 
apar din cauza lor. Te vei trezi încurcat în permanenţă de diferite persoane și 
evenimente şi nu vei putea să le eviți chiar dacă încerci, deoarece ai devenit 
deja unul dintre ei. Așadar, fiecare eveniment care are loc în domeniul 
acestor forțe are legătură cu tine şi te va implica, dacă nu intervine o 
anumită situație; şi anume, rămâi indiferent aici la beneficii și dezavantaje, 
precum şi la dispute, şi observi totul din perspectiva unui spectator. În acest 
caz, este posibil să te ţii departe de aceste diverse dispute sau de orice 
posibile necazuri. Însă, imediat ce te integrezi în rândul acestor forţe, 
imediat ce te apropii de ele, imediat ce participi din toată inima la fiecare 


eveniment care are loc în mijlocul lor, vei fi fără îndoială prins în capcană. 


Nu vei putea să rămâi un observator; poţi doar să fii un participant. ȘI, în 


calitate de participant, vei deveni o victimă a domeniului acestor forţe. 


Unii oameni spun: „Indiferent în ce domeniu profesional sau în ce grup 
exişti, să fii călcat în picioare de alții nu e mare lucru — contează dacă poți 
sau nu să supravieţuieşti. Dacă nu te aliezi cu organizaţii sau diverse forțe, 
neavând pe nimeni să te susțină în societate sau în diferite grupuri, nu vei 
reuși să te descurci.” Chiar așa stau lucrurile? (Nu stau așa.) În diverse 
grupuri sociale, oamenii se dau bine pe lângă diferite forțe cu scopul de a 
„găsi umbră sub un copac mare”, de a găsi forţe care îi vor susține. Aceasta 
este cea mai simplă cerinţă a oamenilor. Pe lângă asta, oamenii vor să 
profite de aceste forţe pentru a urca în ierarhie, pentru a-şi atinge propriul 
scop de a căuta beneficii sau putere. În sfera ta profesională, dacă îţi câştigi 
pur şi simplu existenţa și te mulţumești doar să ai hrană şi îmbrăcăminte, 
atunci nu ai nevoie să te apropii de nicio forță. Dacă te apropu totuşi de ele, 
înseamnă că nu vrei doar să-ţi câştigi existenţa şi să-ți satisfaci nevoile de 
bază de a avea hrană și îmbrăcăminte — ai cu siguranţă şi alte intenţii, fie de 
a avea faimă, fie profit. Există cineva care să spună: „Pe lângă faptul că-mi 
câştig, existenţa, vreau să mă şi afirm”? Este acest lucru necesar? (Nu este 
necesar.) Odată ce ţi-ai câştigat banii, eşti în stare să-ţi asiguri trei mese pe 
ZI ŞI ai îmbrăcăminte de purtat, este destul — ce rost are să te străduieşti din 
mândrie? Pentru cine te străduieşti? Pentru ţara ta, strămoșii tăi, părinții tăi 
sau pentru tine? Spune-Mi, este mai important să te străduiești din mândrie 
sau să te mulţumești cu hrană și îmbrăcăminte? (E mai important să ne 
mulțumim cu hrană şi îmbrăcăminte.) A te strădui din mândrie constituie o 
fire plină de impetuozitate; orice faci este de dragul acestei mândrii. Este un 
concept abstract, gol. Cel mai pragmatic lucru este să câştigi bani pentru a- 
ți asigura mijloacele de trai. Așa ar trebui să gândeşti astfel: „Indiferent de 


situaţie, indiferent cine e de partea cui sau cine se apropie de vreun lider sau 


funcționar de orice nivel, nimic nu contează. Indiferent cine e promovat sau 
retrogradat, cine primeşte o mărire de salariu sau foloseşte orice mijloace ca 
să devină un funcționar de rang înalt, totul este irelevant. Eu muncesc doar 
ca să am ce pune pe masă. Indiferent pentru ce vă străduiți oricare dintre 
voi, nu are nicio legătură cu mine. În orice caz, muncesc opt ore pe zi, sunt 
plătit cât merit şi, atât timp cât pot să mă întreţin pe mine şi familia mea, 
sunt mulțumit. Asta este tot; acesta e puţinul pe care îl cer.” Îndeplinește-ţi 
obligațiile de serviciu, fă-ți treaba bine şi primește-ţi salariul și bonusurile 
având conştiinţa împăcată — este suficient. Este corectă această atitudine 
faţă de supravieţuire şi de ocupaţia unei persoane? (Da.) De ce este corectă? 
(Deoarece trăieşte cu o atitudine conformă cerințelor lui Dumnezeu. În 
primul rând, înseamnă că nu-şi face meseria în mod superficial şi este în 
stare să-şi facă bine treaba în profesia sa. În al doilea rând, înseamnă că nu 
caută refugiu şi nu intră în grațiile unei forțe; e suficient să acopere nevoile 
unei vieți normale. Acest lucru este conform cuvintelor lui Dumnezeu.) 
Bineînţeles că este conform cuvintelor lui Dumnezeu. Îţi cere El asta pentru 
a te proteja? (Da.) Pentru a te proteja de ce anume? (De a fi vătămat de 
Satana. Altfel, odată ce ne amestecăm în astfel de dispute, viața devine 
foarte dureroasă şi, în plus, nu ne va rămâne mult timp pentru credinţa în 
Dumnezeu şi îndeplinirea îndatoririlor noastre.) Acesta e un aspect. Care 
este, pe scurt, celălalt aspect? Când te încurci cu diverse forțe, rezultatul 
final este că tu însuţi vei fi distrus. Chiar nu merită! În primul rând, nu vei 
putea să te protejezi. În al doilea rând, nu vei susține și promova dreptatea. 
În al treilea, vei conspira cu diverse forţe, sporindu-ţi păcatele. Prin urmare, 
apropierea de aceste forțe nu are absolut niciun beneficiu. Chiar dacă 
primeşti o mărire de salariu sau o promovare dându-te bine pe lângă diverse 
forţe, câte minciuni va trebui să spui alături de ei? Câte fapte rele va trebui 


să faci în culise? Câţi oameni va trebui să pedepseşti în spatele ușilor 


închise? În această societate, de ce trebuie ca tot soiul de oameni și 
diferitele industrii să aibă aceste forţe? Pentru că această societate este 
lipsită de corectitudine şi dreptate. Oamenii se pot proteja doar bazându-se 
pe diverse forţe care să ia măsuri şi îşi pot asigura locul doar bazându-se pe 
vorbele şi acţiunea acestora. Există corectitudine aici? (Nu.) Nu există nicio 
corectitudine în asta; totul se bazează pe aceste forţe. Cine are cea mai mare 
forţă are ultimul cuvânt, iar cei fără nicio forță sau cu o forță mai mică nu 
au niciun cuvânt de spus. Chiar şi crearea legilor funcționează așa: dacă ai o 
forţă considerabilă, legile pe care le creezi pot fi promulgate şi puse în 
aplicare. Dacă nu ai multă forţă, niciuna dintre legile sau reglementările pe 
care le propui nu va fi adoptată şi nu va putea intra în legislația națională. 
Acest lucru este adevărat în orice grup de persoane: dacă ai o forță 
considerabilă, te poţi lupta pentru interesele proprii şi le poți maximiza; 
dacă nu ai nicio forţă, obiectul intereselor tale îți poate fi înlăturat sau luat. 
Scopul din spatele formării diverselor forțe este de a controla situații 
folosind tocmai respectivele forțe, chiar trecând peste opinia publică, peste 
lege şi peste principiile morale umane. Ele pot depăşi limitele legii, 
moralității şi umanității — pot depăşi orice. Cu cât este mai mare forţa cuiva, 
cu atât mai mare va fi influenţa sa şi cu atât va avea mai multe oportunități 
de a face ce doreşte, de a dicta lucruri. Este aceasta corectitudine? (Nu.) Nu 
este deloc corectitudine. Puterea și forța reprezintă identitatea sa şi arată 
cota de beneficii pe care o poate obţine. Dacă faci parte dintr-un grup social 
şi tot ce vrei este să-ți câştigi existența şi să ai hrană şi îmbrăcăminte, iar 
strădania ta nu este de dragul statutului sau al reputației, nici pentru a-ţi 
satisface dorințele proprii, atunci ar părea de-a dreptul inutil să te apropii de 
diverse forţe. Dacă vrei să-ți dedici tot timpul pentru îndeplinirea 
îndatoririlor tale, dacă vrei să mergi pe calea urmăririi adevărului şi să obţii 


în cele din urmă mântuirea, dar vrei şi să te dai bine pe lângă diverse forțe, 


aceste două lucruri se contrazic reciproc. Nu se pot completa unul pe 
celălalt, deoarece sunt diametral opuse, sunt la fel de incompatibile ca apa 
şi uleiul. Apropierea de diverse forțe nu va avea niciun efect asupra 
sprijinirii credinţei tale în Dumnezeu sau asupra urmăririi adevărului. Nu te 
va ajuta să identifici mai clar faţa hidoasă a Satanei, nici nu va da mai multă 
greutate cuvintelor tale şi nu-ți va îngădui să crezi în Dumnezeu fără a fi 
respins de lume şi persecutat de guvern. Unii oameni trăiesc într-un sat mic, 
dar au planuri mari în inimile lor. Aceştia își spun: „M-am născut la ţară. 
Sunt agricultor. Deşi sunt tratat rău, tot mă descurc plantând câteva cereale 
şi legume și crescând câteva găini, vite şi oi. În cazul în care cred în 
Dumnezeu şi urmăresc adevărul, aceste condiții sunt destul de bune; am 
condiţiile de bază necesare pentru supravieţuire. Dar de ce simt mereu că 
lipseşte ceva din viaţa şi supraviețuirea în această societate şi printre aceşti 
oameni?” Ce lipseşte? Nu au o susținere puternică. Acesta e cazul 
oamenilor care aleg o casă: preferă mereu o casă cu un munte mare în 
spatele ei. Consideră că acel munte este sprijinul lor şi asta îi face să se 
simtă în siguranță locuind acolo. Dacă ar fi o stâncă în spatele casei, nu s-ar 
simţi în siguranţă să locuiască acolo, de parcă s-ar prăbuși în orice moment 
de pe stâncă. În mod asemănător, locuind într-un sat, dacă cineva nu 
stabileşte o relație cu o persoană care are reputaţie şi statut şi nu o vizitează 
din când în când pentru a o câştiga de partea sa, se va simţi mereu oarecum 
izolat trăind în acel sat şi va risca în permanenţă să fie călcat în picioare şi 
să nu se descurce cu banii. De asta doreşte mereu să se dea bine pe lângă 
conducătorul satului. Este o idee bună? (Nu.) Mai ales când vine vorba de 
credința în Dumnezeu, în unele ţări unde se confruntă cu persecuția 
guvernului, unii oameni spun: „Dacă îi predicăm Evanghelia conducătorului 
satului şi el nu crede, dar mama, bunica, soția sau fiica lui crede, nu va 


însemna asta că ne apropiem de el? Dacă un frate sau o soră din biserica 


noastră are o funcție importantă în sat sau se înrudeşte cu conducătorul 
satului, nu va avea biserica o poziție sigură acolo? Nu va avea statut? Nu 
vor putea fraţii şi surorile noastre care cred în Dumnezeu să mănânce şi să 
cultive pământul în sat fără ca acestea să fie o problemă? Nu doar atât, dar 
când marele balaur roşu sau Departamentul Frontului Unit al Muncii vine să 


|? 


investigheze, va fi cineva care să ne susțină. Ar fi grozav!” Vrei mereu să te 
apropii de vreo organizație sau de vreun grup de forţe ca să te asiguri că nu 
ajungi într-o situație periculoasă, că poți să crezi în Dumnezeu în siguranță 
şi fără nicio persecuție — cât de grozav este! În acelaşi timp, socializarea cu 
oameni influenţi te face să te simţi o persoană cu influență, nu-i așa? Este 
un gând minunat, dar oare conducătorul satului chiar vrea să te apropu de 
el? Este cineva de care să poţi profita? Îţi va permite el să-l exploatezi? Tu, 
o persoană obişnuită, vrei să te apropii de organizaţie sau de conducătorul 
satului și crezi că simpla predicare a Evangheliei va fi de ajuns? Nu trebuie 
să oferi câteva cadouri decente sau să realizezi unele sarcini substanțiale ca 
să te apropii de conducătorul satului? Ce experienţă aveţi? Este uşor să te 
apropii de conducătorul satului? Ar fi dificil şi să te apropii de câinele lui de 
companie! Şi nu ar funcționa să-i dai un cadou direct conducătorului 
satului; ar trebui să te apropii de soția, mama, mătușa sau bunica lui, 
începând cu ţinte relativ mai uşoare. De ce să te apropii de bunica lui? 
Conducătorul satului are o relație mai apropiată cu ea, deci începi cu bunica 
ŞI, prin intermediul ei, o persoană în vârstă din familie care poate pune o 
vorbă bună pentru tine, te apropii treptat de conducătorul satului. Asta se 
numește „abordare indirectă”, nu-i așa? Dacă îi dai un cadou direct 
conducătorului satului, ar putea întreba: „Cine ești?” Iar tu vei răspunde: 
„Sunt cutare din familia Li, din partea de est a satului.” „Care famile Li? 
De ce nu o cunosc?” Dacă nici măcar nu te recunoaşte, va fi uşor să te 


apropii de el? (Nu, nu va fi.) Și dacă îi oferi un cadou, ce fel de cadou îi va 


capta atenția? Bare sau lingouri de aur — ai aşa ceva? Castraveţi de mare — 
chiar vrea aşa ceva? Va vedea dacă acei castraveți de mare sunt importați 
sau autohtoni; are şi el destui. Strângi băierile pungii şi îți petreci zilele 
făcând economii ca să-i cumperi, neîndrăznind să-i mănânci tu însuţi — sau 
chiar să-i atingi. Îi dăruiești lui, iar el nici măcar nu le aruncă o privire. Îi 
dai o curea şi el întreabă: „Este făcută în ţară, nu-i aşa?” Spui: „E din piele 
de vacă.” Iar el răspunde: „Cine mai poartă curele din piele de vacă în zilele 
noastre? Nimeni. Oamenii poartă curele autentice din piele cu logourile 
mărcilor europene sau cu diamante încrustate. Ai așa ceva?” Tu spui: „Cum 
arată? Nu le-am văzut niciodată.” El zice: „Dacă nu le-ai văzut niciodată, 
nu te mai obosi să vii aici. Încerci să dai cureaua asta unui cerșetor?” Poţi 
intra în grațiile unei astfel de persoane? Crezi că ai un plan isteţ, că te-ai 
gândit la toate, dar el pur şi simplu se uită cu dispreţ la darurile tale. Se uită 
cu dispreţ la darurile tale, dar tu insiști să te dai bine pe lângă el. Se cuvine 
acest lucru? Chiar dacă îţi apreciază darurile, se cuvine să te dai bine pe 
lângă el? (Nu se cuvine.) Doar ca să ai ceva de mâncare, doar ca să ai un 
sprijin puternic în sat, ai fi dispus să faci astfel de lucruri degradante. Nu 
găsiți că este ruşinos? (Ba da.) Să alergi după bunica unui conducător, să 
alergi după soția sau cumnata lui, să recurgi la tot soiul de metode 
necugetate, făcând cadouri şi încercând să te apropii. Alţii îți spun: „E inutil 
să dai aceste daruri; conducătorul a pus ochii chiar pe tine.” Ai mai încerca 
să te apropii atunci? Niciun cadou pe care l-ai putea dărui n-ar fi adecvat. 
Conducătorul nu le va băga în seamă, considerându-le sub nivelul lui. Cel 
mai rău dintre toate este că ar trebui să te incluzi şi pe tine în afacere. Ai 
mai încerca să te apropii de el? (Nu.) Vei mai căuta acest tip de susținător? 
Ce fel de personaj este conducătorul satului? Este cineva care te lasă să te 
apropii de el la întâmplare? (Nu.) Chiar dacă ai stabili o relație cu el şi te-ai 


apropia de el, ce urmează? Îţi poate controla soarta sau te poate ajuta să 


obţii mântuirea? Sau, când vine vremea să te confrunți cu persecuție și 
situaţii reale, când Dumnezeu îngăduie şi orchestrează aceste situaţii, poţi 
evita să te confrunți cu ele? Oare conducătorul satului are ultimul cuvânt în 
această privinţă? (Nu.) În marele plan al lucrurilor orchestrate de 
Dumnezeu, nu există nicio forță care să aibă ultimul cuvânt, cu atât mai 
puţin conducătorul satului — nicio forță nu merită nici măcar menționată în 
această privinţă. Prin urmare, trăind în această lume, fie că te afli într-un 
sat, un judeţ, un oraş sau în orice ţară, chiar şi în orice industrie în care 
activezi din orice ţară, toate diversele forţe care există nu pot exercita 
suveranitate asupra sorții tale, nici nu-ți pot schimba soarta. Nicio forţă 
individuală nu este stăpână asupra sorții tale, cu atât mai puţin suverană 
asupra ei, nici nu-ți croieşte destinul. Dimpotrivă, odată ce te integrezi 
printre diversele forțe existente în societate, atunci se abate asupra ta 
calamitatea şi începe nenorocirea ta. Cu cât te apropii mai mult de ele, cu 
atât mai mult eşti în pericol; cu cât te integrezi mai mult în rândul lor, cu 
atât devine mai greu să te eliberezi. Nu doar că aceste diverse forțe nu-ţi 
aduc niciun beneficiu, dar pe măsură ce te integrezi în rândul lor, te distrug 
şi te calcă în picioare în repetate rânduri, denaturându-ți spiritul şi mintea, 
făcându-te să-ți pierzi liniştea, astfel încât să nu mai crezi în existența 
corectitudinii şi dreptăţii în această lume. Îţi vor distruge cea mai frumoasă 
dorinţă de a urmări adevărul şi mântuirea. Aşadar, pentru a supraviețui în 
această societate, indiferent de clasa socială, mediul sau grupul tău și 
indiferent în ce industrie activezi, căutarea unei forțe pe care să te bazezi, 
care să acţioneze ca umbrela ta de protecţie, este un gând și o opinie falsă şi 
extremă. Dacă doar încerci să supravieţuieşti, ar trebui să nu te apropii de 
aceste forțe. Chiar dacă aceste forțe doar apără drepturile legitime ale 
omului, nu sunt un motiv sau o scuză pentru a te amesteca în rândul lor. 


Indiferent de starea de supravieţuire a acestor diverse forţe în societate, de 


obiectivele lor de avansare sau de direcția acţiunilor lor, pe scurt, ca 
persoană care crede în Dumnezeu şi urmăreşte adevărul, nu ar trebui să 
devii unul de-ai lor, nici să devii un susținător în cadrul acestor diverse 
forţe. În schimb, ar trebui să te distanţezi de ele, să nu te apropii de ele, să 
eviţi diversele dispute în care se aruncă, să eviți diversele reguli ale jocului 
pe care le stabilesc şi, de asemenea, să eviţi lucrurile și cuvintele dăunătoare 
pe care i le cer cuiva să le facă şi să le spună în cadrul profesiei sale sau în 
cadrul acestor forţe. N-ar trebui să devii unul de-ai lor şi, cu siguranță, n-ar 
trebui să devii unul dintre complicii lor. Aceasta este cerința lui Dumnezeu 
pentru tine în cadrul diverselor industrii şi profesii în care există diferite 
forţe: să rămâi la distanţă şi să nu te apropii de ele, să nu devii pionul lor de 
sacrificiu, să nu devii obiectul lor de exploatare şi să nu devii lacheul sau 


purtătorul lor de cuvânt. 


Desigur, în această societate, pe lângă supervizorii direcţi din diversele 
industrii şi profesii şi pe lângă organizaţiile civile, mai există şi anumite 
grupuri sociale clandestine, pe care oamenii ar trebui să le evite — nu vă 
încurcaţi cu aceşti oameni şi nu vă asociaţi în niciun fel cu ei. De exemplu, 
cei care se ocupă de cămătărie. Unii oameni nu au capital pentru afacerea 
lor şi nu pot obţine un împrumut normal, dar există o modalitate prin care 
pot facilita fluxul de capital, și anume prin împrumuturi cu camătă. Acestea 
nu implică doar rate mari ale dobânzii, ci şi riscuri semnificative. Unii 
oameni, pentru a câştiga mulți bani sau a evita falimentul afacerii lor, recurg 
în cele din urmă la această măsură: împrumuturile cu camătă. Oare cei care 
se ocupă de cămătărie sunt cetăţeni care respectă legea în societate? (Nu 
sunt.) Sunt o organizație socială ilegală şi ar trebui mereu evitați. Indiferent 
în ce situație te aduce supraviețuirea ta sau starea actuală a lucrurilor, nu ar 
trebui să ai niciodată în vedere această cale, ci să te fereşti de ea şi să o 


eviţi. Indiferent ce probleme apar în viaţa şi mijloacele tale de trai, nici 


măcar nu te gândi la ei şi nu lua în considerare această cale. Nu este acest 
grup de oameni similar organizației de partid? Așa-numita societate care 
respectă legea şi lumea interlopă prezintă unele similarități. Nu te gândi că 
pot oferi o cale de scăpare sau un punct de cotitură pentru mijloacele tale de 
trai; aceasta e doar o iluzie deşartă. Odată ce alegi să faci această mutare, 
odată ce mergi pe acest drum, te va aştepta o viață mai rea. Bineînţeles, 
există şi alt tip de aşa-numită organizație socială al cărei nume nu dorim să- 
| spunem, de care nu trebuie să te apropii niciodată, mai ales când întâmpini 
anumite probleme speciale şi spinoase, când te confrunți cu medii speciale 
sau când te afli în circumstanţe deosebit de periculoase. Nu te gândi să 
foloseşti mijloace extreme ca să te protejezi, să ieşi din pericol şi să scapi de 
dificultăţi. În astfel de situaţii, e mai bine să fii blocat de ele decât să te 
asociezi vreodată cu acele soiuri de oameni sau să te încurci cu ei în orice 
mod. De ce ai face asta? Se numește a avea integritate? Este acesta tipul de 
integritate pe care ar trebui să-l aibă creştinii? (Nu e tipul de integritate pe 
care ar trebui să-l aibă creştinii.) Atunci ce este? (Pur şi simplu nu este bine 
să ne apropiem de ei.) De ce nu este bine? (Apropierea de ei va duce la o 
viaţă mai rea şi la pericole mai mari în viitor.) Este doar ca să scapi de 
pericolele viitoare? Atunci de ce nu scapi mai întâi de pericolul tău imediat? 
De ce nu te poţi apropia de aceste forţe? În Biblie, când a fost ispitit, cum i- 
a răspuns Domnul Isus Satanei? (Domnul Isus a spus: „Pleacă, Satan, căci 
este scris: «Domnului, Dumnezeul tău, să te închini şi numai Lui să-l 
slujeşti!»” (Matei 4:10).) Cel ce ar trebui venerat de oameni este Dumnezeu şi 
El este singurul pe care ar trebui să-L slujească oamenii. În acelaşi timp, 
Cel pentru care ar trebui să trăiască oamenii este doar Dumnezeu. Dacă El 
permite să-ţi fie luată viaţa, ce ar trebui să faci? (Să mă supun.) Ar trebui să 
te supui lui Dumnezeu şi să-L slăveşti. Numele lui Dumnezeu ar trebui 


preamărit, iar oamenii ar trebui să se supună lui Dumnezeu fără a-şi căuta 


propriile vieţi. Cu toate acestea, dacă El vrea ca tu să trăieşti, cine îți poate 
lua viaţa? Nimeni nu ţi-o poate lua. Așadar, indiferent de circumstanţele sau 
de pericolele cu care te confrunţi, chiar şi în fața morții, dacă există o forță 
care te poate salva de la moarte, atunci această forță nu este una adecvată, ci 
îi aparţine Satanei. Ce ar trebui să spui? „Pleacă, Satană! Mai bine mor 
decât să am vreo legătură cu tine!” Nu este o chestiune de principiu? (Ba 
da.) „Îmi este imposibil să trăiesc din cauza forţelor tale, dar nici nu voi 
muri deoarece Dumnezeu S-a lepădat de mine. Totul este în mâinile lui 
Dumnezeu. Nu pot în niciun caz să mă bazez pe o forță şi să fac concesii ca 
să trăiesc în continuare.” Acesta e principiul pe care ar trebui să-l susțină 
oamenii. Dacă te afli într-o dilemă şi cineva spune că există o forţă în 
societate care te poate salva; dacă această forță poate avea succes în 
salvarea ta, dar ar aduce ruşine asupra ta, asupra creştinilor, asupra bisericii 
şi asupra casei lui Dumnezeu; dacă ar discredita casa lui Dumnezeu, cum ai 
răspunde? Ai accepta sau refuza? (Aş refuza.) Ar trebui să refuzi. În 
principiu, nu ne bazăm pe nicio forță ca să supraviețuim. Așadar, indiferent 
de circumstanţele sau de situațiile periculoase cu care ne confruntăm, cel 
mai important lucru, pe lângă supunerea faţă de orchestrările şi rânduielile 
lui Dumnezeu, este că nici măcar nu ar trebui să luăm în considerare ideea 
de a folosi diverse mijloace extreme pentru a scăpa din situaţii periculoase. 
Odată ce oamenii şi-au îndeplinit responsabilitățile şi au depus efortul 
cuvenit, restul ar trebui lăsat în seama orchestrării lui Dumnezeu. Dacă 
cineva ar spune că există o organizaţie socială ilegală capabilă să te ajute, ai 
accepta? (N-aş accepta.) De ce n-ai accepta? Nu vrei să trăieşti? Nu vrei să 
scapi rapid de necazul tău? Chiar și atunci când încerci să scapi de necazul 
tău şi să rămâi în viaţă, trebuie să ai principii pentru conduita ta. Trebuie să 
ştii ce ar trebui și ce nu ar trebui să faci. S-ar cuveni să-ţi fie clar în inima ta 


şi să nu-ți pierzi principiile. 


Referitor la chestiunea de a nu te apropia de diversele forțe din 
societate, pe lângă diferitele forţe pe care le întâlnesc oamenii în vieţile lor, 
există şi diverse forțe ce apar frecvent în societate: ar trebui să te ferești şi 
de ele. Atât în viaţa personală, cât şi la serviciu, evită să ai vreo legătură sau 
interacţiune cu ele. Gestionează-ţi pe cont propriu viaţa şi serviciul şi, 
totodată, nu te lăsa intimidat de înfăţişarea formidabilă a acestor forțe. În 
timp ce le respingi şi te distanţezi de ele în inima ta, dă dovadă de 
înţelepciune în gestionarea relației tale cu ele şi păstrează distanţa față de 
ele. Asta ar trebui să faci. Trebuie să-ți fie clar în inima ta că faci această 
meserie doar pentru a-ţi asigura mâncarea, pentru a-ți câștiga existenţa. 
Scopul tău e simplu, să ai hrană și îmbrăcăminte, nu să lupti cu ele pentru 
un final anume. Chiar dacă îți spun lucruri sau îţi vorbesc aspru; chiar dacă 
te afli într-o ţară unde credinţele religioase sunt persecutate, unde 
creștinismul e persecutat şi unii oameni râd de credinţa ta, fac remarci 
sarcastice sau răspândesc zvonuri despre ea, nu poți decât să înduri. 
Protejează-te, rămâi calm înaintea lui Dumnezeu, roagă-te frecvent Lui, 
vino cu regularitate în prezența Lui şi nu te lăsa intimidat de imensitatea sau 
de  ferocitatea exterioară a acestor forţe. Pe lângă practicarea 
discernământului față de ele în adâncul inimii tale, trebuie și să te ferești de 
ele. Măsoară-ţi cuvintele, fii atent la orice pas faci, păstrează o coexistență 
pașnică şi dă dovadă de înţelepciune în interacţiunile tale cu ele. Nu sunt 
acestea principiile de practicare pe care ar trebui să le urmezi? (Ba da.) 
Desigur, fie că vrei să te fereşti de ele, să le refuzi sau chiar să le 
dispreţuieşti în inima ta, ar trebui să fii înțelept în privinţa impresiei pe care 
o laşi la exterior. N-ar trebui să le laşi să simtă sau să vadă acest lucru. 
Trebuie să-ți fie clar în inima ta că munceşti doar pentru a-ţi câștiga 
existenţa, iar viaţa printre ele este o ultimă soluție. Mai întâi, încearcă să te 


fereşti de ele. Când participă colectiv la orice comportament ilegal, ar trebui 


să te fereşti de ele, să le eviți și să nu ai nicio implicare în infracțiunile lor. 
În acelaşi timp, protejează-te şi nu permite să ajungi în situaţia ciudată de a 
fi atacat de ele reunite sau de a ţi se înscena ceva. Este uşor de realizat acest 
lucru? Unor oameni tineri şi naivi li s-ar putea părea dificil când intră 
pentru prima dată în acest mediu social complex. Sau poate că unor indivizi 
le lipseşte calibrul sau adaptabilitatea, nefiind foarte pricepuţi în a gestiona 
relațiile interpersonale şi adăugând câteva dificultăţi la acestea. Dar, în orice 
caz, un lucru este clar: este suficient să-ți foloseşti aptitudinile personale 
pentru a termina lucrul la sarcina actuală. Nu jigni pe nimeni; nu fi prea 
exigent față de cineva care nu are credinţă, limite morale, conștiință şi 
rațiune. Nu-i predica, din cauza unui singur cuvânt sau incident, principii 
înalte şi nu-i vorbi despre chestiuni precum credinţa în Dumnezeu, modul în 
care să se comporte sau conștiința şi natura umană. Nu este necesar; 
păstrează-ţi sfaturile bune pentru cei care înțeleg. Nici măcar nu folosi 
limbajul omenesc cu cei care nu sunt mai buni decât niște bestii, cu atât mai 
puţin să vorbeşti despre lucruri ce implică adevărul. Acesta e un mod 
nesăbuit de a acționa. Dacă sunt o forță puternică, în modul în care îi 
abordezi, în timp ce te distanţezi și îi respingi în inima ta, ar trebui să 
păstrezi la exterior o atitudine prietenoasă şi armonioasă față de ei. 
Străduieşte-te să obții rezultatul de a-ţi asigura mijloacele de trai pentru a 
avea hrană şi îmbrăcăminte — este suficient. Într-un mediu de viaţă atât de 
complex, unde se intersectează diverse forțe, Dumnezeu nu are nevoie să 
participi la nimic ca să demonstrezi că Îl urmezi, că urmărești adevărul sau 
că eşti o persoană bună şi onestă. În schimb, El vrea să fii fără pată ca 
porumbeii și înţelept ca șerpii, să vii în orice moment înaintea Lui, să te 
linișteşti în fața Sa şi să te rogi, să-L laşi pe Dumnezeu să te protejeze şi să 
atingi scopul de a te proteja pe tine însuţi. Care anume este finalul pe care 


ar trebui să-l obţii? Acela de a evita să fii tras pe sfoară de oameni răi, de a 


evita să fii prins în mrejele diverselor forţe şi de a nu deveni sacul lor de 
box, pionul lor de sacrificiu, ţapul lor ispăşitor sau ţinta glumelor lor. Când 
vor afla că ai credință în Dumnezeu, vor râde de tine, spunând: „Priveşte, 
este un credincios religios” sau „Uită-te la persoana aceea religioasă, 
Dumnezeul ei este aşa şi pe dincolo; se roagă din nou Dumnezeului ei şi 
spune că banii îi sunt dați de Dumnezeu.” Prin urmare, nu intra în discuții 
despre credinţă cu ei. Nu le da niciun avantaj. Nu e nevoie să-ți investeşti 
energia socializând cu ei, păstrând o relaţie cu ei, făcându-i să spună cât de 
bun ești, ce persoană bună ești sau câştigându-le aprobarea. Nu ai nevoie de 
aceste lucruri. Ocupă-te de problemele oficiale într-un mod principial; eşti 
un angajat obișnuit, un membru al industriei ca oricare altul. Dumnezeu nu- 
ti cere să răspândeşti cuvintele Sale în rândul lor, să ai părtăşie cu ei despre 
adevărul Său. Îţi cere să te distanţezi de ei, să te protejezi pe tine însuţi, să 
nu te lași prins în mocirla lor sau în vreo ispită și, mai ales, să nu te implici 
în diverse dispute, în haosul creat de ei, în uneltirile și capcanele lor sau în 
situații complicate. Ar trebui să fii conştient în permanenţă de scopul tău în 
această profesie: nu are legătură cu avansarea, cu a urca în vârf, a deveni o 
persoană cu posibilități sau a-ți arăta valoarea în societate. Nu are legătură 
cu a face ceva pentru a-ți impresiona liderii sau superiorii. Scopul tău este 
de a-ţi câştiga pâinea cea de toate zilele, de a-ţi câștiga existenţa, de a fi în 
stare să supraviețuieşti în această lume și în această societate şi apoi de a 
avea timp şi condiții pentru a-ţi realiza datoria, a urmări adevărul și a 
dobândi mântuirea. Așadar, în orice loc de muncă, nu e nevoie să lupţi 
pentru şanse de avansare, pentru mai multă educaţie, studii în străinătate, 
opinia bună a superiorilor tăi sau chiar atenția liderilor aflați pe o treaptă 
superioară. Nu ai nevoie de nimic din toate acestea. Dacă încerci să 
supraviețuiești, să-ţi asiguri mijloacele de trai, atunci poţi renunţa la acele 


lucruri din viaţa ta. Nu trebuie decât să te protejezi în sfera profesiei tale — 


este suficient. Dumnezeu nu-ţi cere să faci multe. Principiul pe care ar 
trebui să-l respecţi este să te distanţezi de diversele forţe, să eviţi să intri în 
mașina de tocat sau să te distrugi într-un mediu relativ simplu unde îți poți 
câştiga existența. Acesta e un mod nesăbuit de a acționa. Eşti în mod clar 
capabil să-ți asiguri mijloacele de trai prin cele mai simple metode de lucru, 
însă ești dispus adesea să te alături disputelor, să încerci marea cu degetul 
sau să participi la chestiuni fără legătură cu profesia şi mijloacele tale de 
trai, ceea ce te face să te implici în diverse afaceri umane complicate, în 
încurcături complexe şi în conflicte ale diverselor forţe sociale. Prin urmare, 
nu-L poţi învinovăţți pe Dumnezeu pentru rânduirea circumstanțelor tale; 
poți da vina doar pe tine, căderea ta este doar din vina ta. Spui adesea că 
eşti prea ocupat şi epuizat la lucru și că nu ai timp pentru întruniri şi 
realizarea datoriei tale. Indiferent de motive, dacă te afli în astfel de 
circumstanţe, în scurt timp vei fi eliminat de casa lui Dumnezeu. Speranţa 
ta de mântuire va dispărea. Aceea a fost calea pe care ai urmat-o tu însuţi, 
calea pe care ai ales-o şi acesta e finalul pe care îl vei obţine în cele din 
urmă. Dacă în mediul tău practici potrivit principiilor despre care a avut 
părtăşie Dumnezeu, dacă te protejezi bine şi poţi veni înaintea lui 
Dumnezeu cu o inimă liniștită, chiar și în timp ce cauţi un echilibru între 
muncă şi realizarea datoriei tale, tot vei avea o șansă de mântuire. Dar 
condiţia prealabilă pentru aceasta este că trebuie să te distanţezi de diversele 
forţe din societate, să-ți linişteşti inima şi, totodată, în sfera abilităților și 
mijloacelor tale limitate, să fu capabil să-ți realizezi datoria și să mergi pe 
calea urmăririi adevărului. Astfel, oricât de dificil ar putea fi mediul tău 
familial sau oricât de limitate sunt mijloacele tale individuale, sub ocrotirea, 
binecuvântările şi îndrumarea lui Dumnezeu, vei avansa în cele din urmă 
pas cu pas pe calea urmăririi adevărului. Atunci, speranţa ta de mântuire va 


deveni mai puternică. Poate datorită strădaniei tale personale, eforturilor și 


plătirii preţului, vei dobândi în cele din urmă mântuirea. Cu toate acestea, 
unii ar putea renunţa la jumătatea drumului. Ei văd că această viaţă e prea 
monotonă, că au devenit izolați de lume, că viețile lor sunt solitare şi 
însingurate şi simt că nu au nimic de făcut dacă nu se amestecă în diverse 
dispute şi că sunt incapabili să-şi găsească propria valoare sau să-și vadă 
valoarea şi viitorul. Aşadar, abandonează principiile cerute de Dumnezeu de 
la ei, alegând să nu fie singuri sau tăcuţi, ci să se încurce cu diverse forțe 
din societate. Își pierd vremea cu orice mic detaliu, se implică în certuri și 
încurcături, se ceartă şi se luptă cu ele. Se implică în diverse dispute, 
simțind că viaţa lor a devenit plină, valoroasă şi fericită — nu mai sunt 
singuri. Ce anume au ales astfel de oameni? Au ales calea de a-și neglija 
îndatoririle şi de a nu urmări adevărul. Acesta e sfârşitul: când au ajuns în 
acest punct al drumului, nu mai există nicio speranță de mântuire. Nu aşa 
stau lucrurile? Destul de mulți oameni, chiar şi după ce aud aceste cuvinte, 
au o părere bună despre ei şi nu li se pare prea dificil să le pună în acțiune. 
Cu toate acestea, după ce le-au practicat o vreme, gândesc: „Nu este prea 
obositor să trăieşti astfel? Oamenii mă consideră deseori neconvențional, nu 
am prieteni sau tovarăşi; este prea singuratic, prea izolant, iar viața mea 
zilnică pare plictisitoare. Simt că nu e o viaţă cu adevărat bună sau fericită.” 
Atunci se întorc iarăși la viața lor anterioară, iar astfel de oameni sunt 
eliminaţi. Speranţa lor de mântuire dispare. Ei nu pot îndura singurătatea, 
nici nu pot tolera greutatea de a fi ridiculizați şi izolaţi deoarece trăiesc 
potrivit cerințelor lui Dumnezeu în mijlocul acestui grup de oameni. În 
schimb, le place să trăiască în rândul diverselor forţe care se luptă între ele 
şi se integrează în diferite forţe, se lasă prinşi în vâltoarea lor, se ceartă cu 
ele şi se luptă împotriva lor. Se poate spune că astfel de oameni nu fac parte 
dintre aleşii lui Dumnezeu. Chiar dacă se simt bine după ce ascultă aceste 


predici, tot aleg să se integreze în rândul diverselor forțe sociale decât să se 


distanţeze de ele. Este inutil să mai spunem că astfel de oameni nu sunt în 
niciun caz cei cărora le este destinată mântuirea. Totuşi, dacă alegi calea de 
a te distanţa de diversele forțe din societate și, în condițiile în care îţi asiguri 
existenţa, dacă îţi realizezi datoria de fiinţă creată, atunci, cel puţin, pe baza 
acestei alegeri, ai o speranță de mântuire. Îndeplineşti condiţiile prealabile 


de bază; în consecinţă, această speranță de mântuire există. 


Era cineva în cadrul bisericii care a făcut cumva cunoştinţă cu o 
persoană albă, al cărei tată era membru al Parlamentului. De fapt, să fu 
membru al Parlamentului nu e o funcție atât de înaltă, dar acest individ 
simţea că era o mare onoare să fie în relații bune cu fiul unui parlamentar 
din străinătate. Se considera o persoană cu statut. Mai târziu, l-a însoţit pe 
fiul parlamentarului, prezentându-l oricui se nimerea, spunând: „Acesta este 
fiul parlamentarului.” Am întrebat: „Fiul parlamentarului? La ce nivel se 
află tatăl lui în Parlament? Ce poate face el pentru tine?” El a răspuns: 


1? 


„Tatăl lui este parlamentar!” Am spus: „Are vreo legătură cu tine faptul că 
tatăl lui face parte din Parlament? Tu nu eşti parlamentar, deci de ce te dai 
mare?” Individul acela era atât de mulțumit de el însuşi. Doar pentru că 
stabilise o legătură cu fiul unui parlamentar, avea un comportament plin de 
îngâmfare oriunde mergea şi ignora persoanele cunoscute când le vedea pe 
stradă. Oamenii întrebau: „De ce nu ne saluti?” El răspundea: „Merg cu fiul 
unui membru al Parlamentului!” Îţi vine să crezi cât de înfumurat era? Este 
sau nu un neîncrezător? (Este.) Care este finalul ultim pentru astfel de 
oameni în casa lui Dumnezeu? (Vor fi eliminaţi.) Această persoană trebuie 
îndepărtată din biserică, deoarece este o neîncrezătoare și o oportunistă. Se 
pește de oricine pare să aibă rang şi forță şi, dacă vede că există forță în 
casa lui Dumnezeu, se alătură ei. Ca urmare, după ce stă o vreme în casa lui 
Dumnezeu, îşi dă seama că nu are cum să facă bani aici, aşa că-și găseşte o 


slujbă ca livrator de mâncare. Dar acea slujbă nu-l face să se simtă destul de 


demn şi, mai târziu, caută să intre în grațiile fiului parlamentarului, crezând 
că are statut acum şi nu mai este nevoit să livreze mâncare. Spune-Mi, nu e 
ceva nesăbuit? Oare o parte din oamenii din biserică nu sunt de acest fel? 
(Ba da.) Unii oameni se simt mândri doar fiindcă cunosc pe cineva cu rang 
sau forță. Sunt de părere că au valoare și că sunt diferiți de ceilalți. Unii au 
o mică funcție oficială și, odată cu aceasta, puţină forţă, dar se cred diferiți 
de ceilalți din biserică şi consideră că ar trebui să aibă ultimul cuvânt. Nu 
sunt aceşti oameni niște neîncrezători? (Ba da.) Apoi sunt şi cei care nu au 
influenţă reală, dar se laudă tot timpul, spunând: „Îl cunosc pe preşedinte!” 
sau „Îl cunosc pe prietenul vărului secretarei preşedintelui!” Fac astfel de 
asocieri întortocheate şi încă au tupeul să spună astfel de lucruri. De ce au 
obrazul atât de gros? Povestea lor este atât de încâlcită, încât nimeni nu ştie 
la cine se referă cu adevărat, iar alții sunt prea neinteresați ca să asculte 
pentru că nu le pasă de aceste lucruri. Doar aceşti indivizi consideră că 
astfel de chestiuni sunt cele mai importante, cele mai semnificative și cele 
mai impresionante. Unii oameni spun adesea că au cunoştinţe miniștri, 
directori sau înalți funcționari. Unii merg atât de departe încât să afirme: 
„Cunosc oameni de ambele laturi, în societatea care respectă legea şi în 
lumea interlopă; merg pe ambele cărări la fel de ușor ca pe un teren plat.” 
Alţii ar putea spune: „O cunosc pe cumnata şefului de district.” Şi mai 
există cei care declară: „O cunosc pe prietena mamei primarului de la 
biserică.” Le folosesc ca pe nişte motive de laudă. La ce bun să-i cunoşti pe 
aceşti oameni? Te pot ajuta să obţii ceva? Chiar dacă eşti primar, director, 
guvernator de provincie sau chiar mama sau tatăl guvernatorului, are 
statutul tău vreo întrebuințare în biserică? (Nu are.) Oare primarii, 
guvernatorii și alții de felul acesta nu fac parte din rasa umană? Pot deveni 
mai mari decât Dumnezeu? Nu este dezgustător faptul că acești 


neîncrezători preţuiesc astfel de forţe? (Este dezgustător.) Unii oameni chiar 


susțin că-l cunosc pe şeful poliției, iar alții spun: „Pe vremuri eram polițist 
comunitar şi şef de secție la secția locală”, iar alţii spun: „Pe vremuri eram 
director al oficiului de cartier şi purtam banderola roşie.” Cum vă simțiți 
când îi auziţi vorbind despre aceste aşa-numite forțe? Unii neîncrezători, cei 
care nu urmăresc adevărul şi sunt credincioşi doar cu numele, sunt atât de 
stupizi, încât nu știu dacă acei oameni spun adevărul sau nu, prin urmare îi 
cred pe cuvânt şi au multă stimă faţă de ei. Cât despre cei care urmăresc 
adevărul, ce simt ei în inimile lor când aud aceste lucruri? Cum îi evaluează 
pe acei oameni? Își dau seama la prima vedere că sunt neîncrezători, că 
vorbesc doar despre diversele forţe şi chestiuni lumești și că au venit în casa 
lui Dumnezeu să se dea mari cu aceste lucruri. Nici nu e nevoie să mai 
vorbim despre faptul că le cunosc pe rudele îndepărtate ale vreunei 
oficialități sau vedete; chiar dacă ar fi ei înşişi oficialități sau vedete, în casa 
lui Dumnezeu nu valorează nimic, titlurile şi poziţiile lor nu valorează 
nimic, deci cu ce se dau ei mari? Deţin ei adevărul? Îşi fac datoria potrivit 
principiilor? Nu sunt nimic, dar au tupeul să se dea mari! Nu este o 
neruşinare? Nu este dezgustător? (Ba da.) Cât de dezgustător este? Ba chiar 
se vor lăuda că au contacte de ambele părți ale legii — oare oamenii care se 
laudă cu asta sunt proști? Nu sunt nesăbuiţi? (Ba da.) Nici măcar nu se tem 
că vor da de necazuri. Asocierea cu ambele părți ale legii: cineva de acest 
tip nu este un infractor? Infractorii şi şmecherii nu sunt preţuiţi în casa lui 
Dumnezeu; locul lor este printre neîncrezători şi ar trebui excluși! Totuşi, ei 
se folosesc de acest lucru ca motiv de laudă. Nu sunt înceți la minte? Este 
ceva cu care să te mândrești? Ei chiar se laudă cu asta! Unii oameni poartă 
lanţuri mari de aur la mână şi, când se îmbată, le arată altora, spunând: 
„Strămoşii mei erau jefuitori de morminte şi priceperea lor s-a transmis în 
familia mea de la o generaţie la alta. Uită-te la acest lanţ mare de la mâna 


mea, l-am găsit într-un mormânt somptuos într-o noapte, târziu, la data 


cutare şi mi l-am însușit. Ce zici de asta? Nu-i impresionant?” Unele 
persoane aud asta și îi raportează, iar ei sunt arestați fără să-şi dea măcar 
seama ce lege au încălcat. Unii îi întreabă: „Lanţul acela de aur de la mâna 
ta este din această epocă? E o relicvă!” Prostia lor îi incriminează. Nu te 
lăuda orbeşte cu lucruri care nu s-au întâmplat niciodată; ai grijă să nu 
atragi poliția şi să nu intri în necazuri. Este ușor să intri în necazuri 
lăudându-te; dacă te joci cu focul, poţi să te arzi şi vei sfârşi prin a te 
distruge singur — e doar vina ta. Nici măcar nu ştii ce să spui, nu poţi să-i 
dai de capăt — nu este o dovadă de imbecilitate? (Ba da.) Dacă te lauzi că 
eşti în stare să mănânci douăzeci de chifle la o masă, e în regulă; nu e o 
chestiune de încălcare a principiului. Cel mult, oamenii vor crede doar că 
eşti ridicol şi nu te vor lua în serios, dar nu e împotriva legii. Principiul de a 
nu se apropia de diversele forțe din societate se referă în fond la necesitatea 
de a avea înţelepciune în orice colţ al societății şi în orice grup te afli. Este 
aşa cum a spus Dumnezeu în Epoca Harului: „Fiţi deci înţelepţi ca şerpii și 
fără pată ca porumbeii” (Matei 10:16). Protejează-te bine; atât timp cât îți poţi 
asigura mijloacele de trai, este suficient. Nu încerca şi nu-ți face iluzii că 
vei profita de forţele din societate pentru a te face cunoscut în societate, 
devenind unul dintre ei, câștigând recunoașterea şi acceptarea lor. Acestea 
sunt idei nesăbuite și gânduri decadente. Perspectivele oamenilor ar trebui 
corectate. Indiferent de mediul social sau de comunitatea în care se află, 
dacă urmează calea lui Dumnezeu, va duce la respingerea de către societate 
sau umanitate. Dar, atât timp cât Dumnezeu îți dă suflare, nu vei fi lăsat fără 
o cale de supraviețuire. Trebuie să ai acest tip de încredere. Vieţile 
oamenilor nu depind de diverse forțe pentru a le garanta siguranţa, 
mijloacele de trai, viitorul sau tot ceea ce deţin. Ei se bazează pe un singur 
cuvânt de la Dumnezeu, pe porunca, îndrumarea şi protecția Sa — această 


încredere este obligatorie pentru tine. Prin urmare, pentru a supravieţui în 


societate, mijlocul tău fundamental de supravieţuire trebuie să fie alegerea 
unei profesii pentru a-ţi câştiga existenţa, în loc să te bazezi pe orice tip de 
forţă. Să te bazezi pe o profesie pentru a te întreține: acest principiu este 
acela că oamenii, sub îndrumarea şi porunca lui Dumnezeu, se bucură de tot 
ce le-a dat Dumnezeu, inclusiv de bunuri materiale și bani — fără să se 
bazeze pe pomană sau pe distribuirea din partea diverselor forțe sociale 
pentru a-şi asigura mijloacele individuale de trai. Lucrurile materiale şi 
banii pe care te bazezi în fiecare zi în care supraviețuieşti, la fel ca suflarea 
ta, toate vin de la Dumnezeu, sunt dăruite de El şi nimeni nu poate lua ceea 
ce ţi-a dat Dumnezeu. Lucrurile materiale, orice lucru extern corpului tău, 
cum este suflarea ta, nu-ți sunt acordate prin milostenia nimănui şi, 
bineînţeles, nimeni nu ţi le poate lua. Dacă Dumnezeu ți le-a dat, nimeni nu 
ți le poate lua. Putem vedea acest lucru în experienţele lui lov şi ar trebui să 
ai această încredere. Cu această încredere sinceră, vei avea baza și motivaţia 
pentru a susține principiul de a nu te apropia de diversele forțe din societate. 
Apoi, pe această bază, corpul şi mintea ta se pot linişti înaintea lui 
Dumnezeu, poţi să vii înaintea Sa şi să-ți oferi trupul, mintea şi spiritul, să- 
ti îndeplineşti datoria, să urmărești adevărul și să obţu frumosul rezultat al 
mântuirii. Ar trebui să deții această cunoaştere și să înţelegi aceste 
adevăruri. Prin urmare, deşi sintagma „a nu te apropia de diversele forțe din 
societate” poate părea facilă, când te confrunţi cu probleme, trebuie să-ți 
cântărești deciziile pe baza diverselor principii şi situaţii reale. Pe scurt, 
obiectivul final nu este doar de a te distanţa și a te elibera de ele, ci de a 
folosi metoda şi calea de practicare de a nu te apropia de diversele forțe din 
societate pentru a reuşi să fu liniştit înaintea lui Dumnezeu, a-ți oferi trupul 
şi mintea lui Dumnezeu şi a veni înaintea Sa, a porni pe calea urmăririi 
adevărului şi, în cele din urmă, a dobândi speranţa mântuirii și realizarea 


dorințelor tale. In consecinţă, pentru a dobândi această mântuire finală, 


trebuie să respecţi principiul de a nu te apropia de diversele forțe din 
societate. Aceasta e o cale necesară, una dintre căile esențiale pentru 
dobândirea mântuirii. Nu este așa? (Ba da.) Am avut părtăşie în mod clar 
despre principiul de a nu te apropia de diversele forțe din societate. A mai 
rămas ceva neclar pentru voi în legătură cu acest principiu? Când vine 
vorba de anumite situații speciale, ştiţi cum să le abordați? Dacă 
participarea la o anumită forță este doar o formalitate sau o necesitate 
pentru o anumită profesie, încalcă principiul de a nu te apropia de diversele 
forţe din societate? Dacă e doar o necesitate sau o formalitate în cadrul 
profesiei voastre, atunci este acceptabil. Forţele despre care vorbim nu au 
nicio legătură cu asta, cu organizaţiile sau grupurile superficiale; aici 
discutăm despre forţe. La ce se referă termenul „forțe”? Se referă la 
autorități, la puterea grupurilor şi la puterea cu care aceste lucruri 
acționează sau chiar îşi fac de cap în societate, nu-i așa? (Da.) Dacă aţi 


înţeles acest principiu de practicare, să trecem la părtăşia despre următorul. 


Al patrulea principiu este să nu ne implicăm în politică. Politica este 
un subiect sensibil. Acum 30 de ani, discuțiile despre anumiţi lideri, 
anumite politici sau chestiuni politice curente, chiar și în cadrul bisericii, 
atrăgeau criticile unui număr de oameni. Mulţi găseau o scuză să plece 
imediat ce venea vorba despre politică şi nu îndrăzneau să discute astfel de 
subiecte, spunând: „Discuţiile despre politică înseamnă că ești împotriva 
partidului şi a națiunii; eşti un contrarevoluționar și o să fu arestat. Dacă n- 
ar fi frații şi surorile, te-aş raporta.” Pe atunci, oamenii erau deosebit de 
sensibili în privinţa politicii. Este la fel şi acum? Dacă se discută despre 
politică sau se fac dezvăluiri despre aceasta, dacă marele balaur roşu și 
Satana sunt daţi în vileag sau dacă se aduc în discuţie subiecte care par 
politice, încă au cei mai mulți oameni această atitudine? Nu s-a schimbat 


ceva? (Ba da.) La întrunirile din trecut, când vorbeam despre lucruri precum 


ce demon I se opunea lui Dumnezeu sau îi persecuta pe creştini, unii 
oameni tuşeau, de parcă le rămăsese ceva în gât şi mergeau afară ca să-și 
dreagă vocea. După o vreme, ascultau puţin şi își ziceau: „O, au încetat 
discuțiile contrarevoluţionare” și se întorceau. Dar când veneau înapoi și 
vedeau că încă discutai despre asta, începeau din nou să tuşească şi plecau. 
Mă întrebam: de ce tuşesc întruna? Discutam despre cum să-l discernem pe 
Satana şi cum să-i dezvăluim esenţa și chipul abject. Este aceasta o discuţie 
politică? (Nu.) Unu oameni absurzi, acei așa-zişi oameni spirituali cărora le 
lipseşte înţelegerea spirituală, se opuneau cu tărie acestor subiecte. Ei nu 
puteau face deosebirea între adevăr şi implicarea politică reală şi nu 
înțelegeau la ce se referea Partidul Comunist prin „contrarevoluționari”. 
Erau ignoranti, spălați pe creier de Partidul Comunist şi se temeau să nu fie 
ei înşişi consideraţi contrarevoluționari. Nu îndrăzneau să discute sau să 
menționeze subiectul dărui în vileag a marelui balaur roşu. Să dai în vileag 
marele balaur roşu înseamnă că te implici în politică? Să te răzvrăteşti 
împotriva marelui balaur roşu este o acţiune contrarevoluţionară? (Nu este.) 
Acum îndrăzniți să spuneţi că nu este, dar ați îndrăzni să spuneţi acelaşi 
lucru în China continentală? Sunt cei care-L urmează pe Dumnezeu niște 
criminali politici care acționează împotriva partidului și a statului? (Nu.) De 
ce spui „nu”? Ce este un criminal politic? Te-ai implicat în politică? (Nu.) 
Dacă nu te-ai implicat în politică, cum ai devenit un criminal politic? 
(Eticheta este aplicată de marele balaur roșu.) Dacă iei parte la hoţii, eşti un 
hoţ. Dacă iei parte la crimă, eşti un criminal. Dacă iei parte la tâlhării, eşti 
un tâlhar. Pe ce bază se aduc aceste acuzaţii? Eşti acuzat de asta când 
participi la aceste activități infracționale, iar tu devii făptașul acelui 
comportament infracțional. Dar dacă nu ai participat, această infracțiune și 
această acuzaţie nu au nicio legătură cu tine. Dacă nu-l urmezi pe Satana 


sau partidul, dacă te opui Partidului Comunist, dacă te opui și-l urăşti pe 


marele balaur roșu şi Îl urmezi pe Dumnezeu, te implici în politică? (Nu.) 
Atunci, dacă te condamnă pentru că ești contrarevoluționar sau criminal 
politic, are vreo bază acea acuzaţie? (Nu are.) Nu are nicio bază; este 
absurdă. Este ca situația unui fermier care nu are o profesie, doar cultivă 
puțin pământ, adună recoltele şi merge la piaţă să le vândă. Apoi, cineva cu 
o banderolă roșie îl vede și spune: „Hei, ai permis de muncă? Ai un 
certificat sanitar?” Fermierul spune: „De unde să fac rost de un permis de 
muncă? Nu am o profesie, nu sunt angajat, de ce aş avea nevoie de un 
permis de muncă?” Fermierul nu are un titlu sau o profesie, totuși 1 se cere 
permisul de muncă doar ca să vândă ceva — nu este absurd? Când crezi în 
Dumnezeu şi Îl urmezi, marele balaur roşu te acuză că te implici în politică. 
La formularea cărui articol din constituția națională i-ai adus contribuţia? 
La planificarea cărei campanii politice ai fost de ajutor? Ce grad de 
funcționar guvernamental ai? Ai participat la disensiunile interne de la orice 
nivel al guvernului? La ce şedinţe ale congresului național sau la ce 
conferințe de stat ai participat? (La niciuna.) Nici măcar nu ai acces la 
informaţii, cu atât mai puţin participi la politică, totuşi, în cele din urmă, ai 
fost condamnat ca fiind criminal politic — nu este o acuzaţie falsă? Spune- 
Mi, nu este absurdă această ţară? (Ba da.) Unii oameni sunt în continuare 
proşti. Îşi spun: „O, nu, să fii condamnat drept criminal politic sau 
contrarevoluţionar este o mare ruşine pentru credincioşii în Dumnezeu!” Nu 
este ridicol? Ba chiar există oameni care, după ce au fost condamnaţi drept 
contrarevoluționari sau criminali politici din cauza credinţei în Dumnezeu 
la 15 sau 20 de ani de închisoare, când sunt eliberați, simt că este o 
chestiune ruşinoasă. Aceștia cred că nu pot da ochii cu nimeni, nici cu 
prietenii, colegii de clasă şi familia. Mai ales când oamenii îi arată cu 
degetul şi șoptesc pe la spatele lor, simt că au făcut ceva ruşinos. Nu este 


ridicol? (Ba da.) Această epocă te respinge şi marele balaur roşu te 


persecută — oare sunt drepţi? Dacă întreaga umanitate se ridică să te 
persecute, înseamnă că adevărul nu mai este adevăr? Adevărul este 
întotdeauna adevăr, indiferent cât de mulți oameni i se opun. Esenţa 
adevărului rămâne neschimbată, la fel cum esenţa rea a Satanei rămâne 
neschimbată. Chiar dacă nimeni nu recunoaște sau nu acceptă adevărul, 
acesta rămâne adevăr şi asta nu se va schimba niciodată. Dacă întreaga 
umanitate s-ar ridica împotriva lui Dumnezeu și ar refuza să-l accepte 
cuvintele, aceasta ar arăta că umanitatea este în continuare rea. Forţa răului 
Satanei nu poate deveni dreaptă doar pentru că sunt mulţi oameni sau forţe 
puternice în spatele ei. O minciună repetată de zece mii de ori devine 
adevărul; acesta e sofismul Satanei, logica Satanei, nu adevărul. În cazul în 
care credincioşii se confruntă cu respingerea întregii lumi şi cu persecuția și 
defăimarea din partea marelui balaur roşu, ar trebui să se ruşineze? (Nu.) 
Nu ar trebui să se rușineze. Când suferi persecuții de dragul dreptăţii, este o 
dovadă că această lume este cu adevărat rea, confirmând cuvintele lui 
Dumnezeu: întreaga lume se află în puterea celui rău. Când eşti persecutat 
de dragul dreptății, oricât de adecvată este calea ta şi oricât de drepte sunt 
acţiunile tale, nimeni nu se va ridica şi nu te va aplauda. În schimb, orice 
afaceri murdare fac oamenii în această lume, atât timp cât sunt frumos 
ambalate şi promovate, când sunt prezentate publicului, acestea devin 
lucruri pozitive. Aceia sunt oamenii răi; toate faptele lor sunt şiretlicuri 


murdare. 


Să continuăm părtășia despre această chestiune a neimplicării în 
politică. Ce este politica? Trebuie să ştii ce e politica înainte de a putea 
înţelege cum să te distanţezi de ea. Ce este politica? La nivelul ei de bază, 
implică o dorinţă de a ocupa o funcţie și de a avea o carieră de funcționar 
public. Acesta e un domeniu al politicii. Politica înseamnă să ocupi o 


funcţie şi să ai o carieră de funcţionar public. De la funcționari de rang înalt 


la cei de rang inferior, de la directori de departamente mici şi şefi de secții 
din instituțiile guvernamentale la secretari ai filialelor de partid şi secretari 
ai comitetului de partid, la directori, şefi de birou, miniștri şi conducători la 
diverse niveluri — toţi aceştia intră în categoria politicii. La ce se referă 
politica? Cea mai simplă modalitate de descriere este că înseamnă forță şi 
autoritate, este un simbol al unui tip de autoritate din societate. Aceasta este 
o faţetă a politicii. Ce altceva mai implică politica? (Dumnezeule, politica 
nu înseamnă și lupta de a acapara, înființa sau consolida puterea politică a 
statului?) Conflictele din cadrul personalului şi luptele pentru putere fac 
parte toate din politică. Ce altceva există? Comploturile, strategiile și 
metodele folosite în aceste lupte, precum şi diversele alegeri, campanii şi 
eforturi depuse pentru publicitate legate de politică şi putere — toate fac 
parte din politică. Acesta e cel mai simplu mod de a înţelege politica pe care 
îl putem avea. Apropierea de organizație şi de partid şi aspiraţia la progres — 
nu asta este politica pentru oamenii obişnuiţi? Ei o numesc: „O mică 
entitate care poate vedea imaginea de ansamblu.” Deşi poziția lor e umilă, 
ei au o perspectivă vastă. Prin urmare, se apropie de organizație şi de partid, 
aspirând la progres. Încep prin a se înscrie în Liga Tineretului Comunist, 
apoi în Partidul Comunist. Treptat, se apropie de partid, ascultând 
instrucțiunile acestuia, urmându-i politicile călăuzitoare şi orientarea. 
Respectă cu stricteţe liniile directoare indicate de partid, implementându-le 
şi întruchipând pe deplin calitățile unui membru de partid. Vorbesc și 
acționează pentru partid, protejează interesele, conducerea, statutul şi 
imaginea partidului în minţile oamenilor. Protejează totul pentru partid. Nu 
fac toate acestea parte din politică? (Ba da.) Protejezi organizaţia, iar acea 
organizaţie este partidul. Indiferent despre ce partid politic sau organizație 
formată de partid este vorba, imediat ce începi să participi, iei parte la 
politică. A participat vreunul dintre voi? (Nu.) Atunci poți fi liniștit; nu eşti 


un criminal politic, nici nu ai calificările pentru a te numi așa. Un criminal 
politic ar trebui cel puțin să meargă în străinătate şi să înfiinţeze o 
organizație sau un grup pentru drepturile omului, să se implice în diverse 
activități legate de drepturile omului, să se opună politicii şi conducerii 
actualului guvern, precum şi diverselor acţiuni întreprinse de guvern. În 
plus, trebuie să stabilească regulamente, sisteme, reguli şi o constituţie, 
alături de diferite clauze pe care trebuie să le respecte membrii organizației. 
Trebuie să fie organizat și disciplinat, având conducători deasupra şi 
membri activi dedesubt, formând o structură organizațională completă şi 
sistematică de sus în jos. Doar atunci poate fi numit grup politic şi doar 
activitățile desfăşurate în acel grup politic pot fi considerate o participare la 
politică. A participat vreunul dintre voi la aşa ceva? Dacă nu, ai vreo 
intenție de a participa sau intenționezi să te înscrii într-un partid politic şi să 
ocupi cel puţin o funcţie cum este cea de legislator sau de consilier? E 
cineva care se potriveşte acestei descrieri? Dacă ai astfel de planuri, 
înseamnă că eşti deja implicat în politică; chiar dacă n-ai participat încă, 
deja ai intenția să faci asta. Dar dacă nu ai o astfel de intenţie, este destul de 
bine. Participarea la alegeri, votând în calitate de cetăţean, poate fi 
considerată o implicare în politică? Dacă sistemul unei ţări se bazează pe 
libertate şi democraţie, iar cetăţenii au dreptul de a vota, exercitarea votului 
pentru un candidat oarecare poate fi considerată o participare la politică? 
(Nu.) Nu poate, acestea sunt politica și sistemul țării respective, unde 
oamenii au dreptul de a vota. Nu este considerată o participare la politică. 
Doar îți exprimi preferința personală alegând o anumită persoană, dar nu te 
implici în lupta pentru puterea politică. Nu ai legătură cu nicio activitate 
politică. Pur şi simplu îți acorzi votul pentru cineva în calitate de cetăţean al 
acelei ţări. Această acţiune este doar o simplă exercitare a drepturilor tale 


cetățenești şi nu este o formă de activitate sau comportament politic. 


În legătură cu ce este politica, am avut mai mult sau mai puţin părtăşie 
despre acest subiect, prin urmare ar trebui să fie destul de clar modul în care 
să nu vă implicaţi în politică. Cum faceți să nu vă implicaţi în politică? Mai 
întâi, să vorbim despre modul în care nu vă implicaţi în politică, apoi vom 
discuta despre motivul pentru care trebuie să faceți asta. Tocmai am discutat 
despre definiţia politicii. Ce este politica? Întâi de toate, este participarea la 
luptele pentru putere — acesta e echivalentul participării la politică. Suntem 
cu toții oameni de rând, prin urmare, haideţi să nu vorbim despre oameni 
precum preşedinţii, liderii partidelor sau cei care ocupă poziții în grupurile 
politice naţionale de nivel înalt. În schimb, să vorbim despre o funcţie la 
care se pot raporta oamenii de rând, cum ar fi secretarii filialelor de partid 
dintr-o agenție guvernamentală. Este secretarul unei filiale de partid un om 
politic? Ocuparea unei funcții de partid într-o agenție guvernamentală îl 
transformă într-un om politic de seamă. Așadar, cum faci să nu te implici în 
politică? Ce înseamnă neimplicarea? (Să nu interacţionăm cu aceşti oameni 
politici.) Să nu interacţionezi cu ei? Dar nu-i poţi evita cu adevărat la locul 
de muncă. Dacă îi eviţi, s-ar putea să vină şi să-ți caute nod în papură, 
spunând: „De ce nu vorbeşti cu mine? De ce te ascunzi de mine? Nu-ţi 
place de mine, secretarul filialei de partid? Dacă ai vreo părere despre mine, 
nu înseamnă că procesul tău de gândire are o problemă? Hai să discutăm.” 
Va dori să „bea un ceai” cu tine. Savurezi acel ceai? Îndrăzneşti să te 
prezinți? De exemplu, secretarul filialei de partid te abordează şi te 
întreabă: „Hei, Xiao Zhang, de cât timp lucrezi aici?” Iar tu spui: „De mulți 
ani, vreo 5.” Atunci îți răspunde: „Pari un tip de treabă. Te-ai înscris în 
partid?” Cum i-ai răspunde? Care e răspunsul corect ca să te nu te implici în 
politică? (Să spunem doar: „Nu îndeplinesc criteriile ca să devin membru de 
partid în momentul de față.”) E un răspuns înţelept. Este adevărată această 


afirmaţie? (Nu.) De fapt, e doar un mod de a-l trimite la plimbare. Îţi spui în 


sinea ta: „Vulpe şireată, diavol bătrân ce eşti, ce-ţi pasă ție dacă mă înscriu 
în partid sau nu? Vrei să mă înscriu în partid. Ei bine, ce rost are partidul 
oricum?” Asta gândeşti, dar nu i-o poţi spune diavolului bătrân. În schimb, 
atitudinea ta exterioară trebuie să pară politicoasă. Spui: „Eşti membru de 
partid cu vechime, nu înţelegi dificultățile cu care ne confruntăm noi, 
tinerii. Avem experiență limitată și încă nu am văzut rezultatele muncii 
noastre, așa că nu suntem calificați să ne înscriem în partid. Partidul este 
sacru; nu ne putem înscrie pur și simplu, fără un motiv bun. Iau în 
considerare ideea de a mă înscrie în partid...” Răspunde-i în câteva cuvinte. 
Vrei în inima ta să te înscrii în partid? (Nu.) Chiar dacă îţi oferă condiţii 
preferențiale și, după înscriere, primeşti o promovare sau o funcție oficială, 
nu eşti interesat, nu-i aşa? Condiţiile de bază pentru a ocupa o funcţie şi a 
avea o carieră de funcționar sunt să te înscrii mai întâi în organizație, să te 
înscrii în partid sau să te apropii de partid. Trebuie să te apropu de partid ca 
să poți deţine o funcție sau avansa. Ca să nu te implici în politică, primul 
pas este să te distanțezi de partidele politice. Unii oameni ar putea întreba: 
„Înseamnă să ne ferim doar de Partidul Comunist?” Nu, înseamnă să te 
fereşti de toate tipurile de partide. Ce reprezintă un partid? Reprezintă o 
forţă politică. Un grup care ia manifestul politic, programul şi scopurile 
partidului drept obiectivul său se numeşte partid. Indiferent de obiectivul și 
de programul unui partid, singurul lui scop este să formeze o forță şi să-și 
folosească forța şi puterea ca să lupte pentru mai multă forță şi putere în 
arena şi pe scena politică. Acesta e scopul existenței unui partid politic. 
Scopul existenţei oricărui partid nu este de a aduce beneficii oamenilor, ci 
de a avea forță şi putere. Cu alte cuvinte, este de dragul de a deţine puterea 
şi a avea o forţă proprie. Nu este așa? (Ba da.) Prin urmare, primul pas 
pentru a nu te implica în politică este să nu te înscrii oficial în niciun partid 


politic. Unii oameni ar putea întreba: „Dacă am fost pe vremuri membru în 


cutare partid?” E puţin dificil. Dacă eşti dispus să părăseşti partidul şi 
întrerupi oficial legăturile cu el, ar fi cel mai bine. Dacă nu eşti dispus să 
părăsești partidul sau dacă acest lucru este problematic, ar trebui să te 
gândeşti ce este de făcut pe cont propriu. În orice caz, fie oficial, fie ca 
intenţie, ar trebui să te ţii la distanţă de prima chestiune majoră referitoare 
la politică, şi anume să nu te implici în partide. Odată ce te distanţezi de 
partide, devii un individ independent. Nu vei fi măturat de nicio forță 
politică, nici nu vei lucra pentru vreo forță politică. A nu te înscrie în niciun 
partid este cea mai importantă cale specifică pe care ar trebui să o practici 
pentru a nu te implica în politică. În plus, când vine vorba de orice forţă 
politică, cum ar fi secretarul filialei de partid, directorul sau responsabilul 
cu personalul dintr-un birou guvernamental, principiul pentru interacțiunile 
cu aceștia este să păstrezi distanța. De exemplu, dacă secretarul filialei de 
partid îţi spune: „Xiao Zhang, ai o secundă? Hai să luăm cina diseară, după 
serviciu. Weekendul începe mâine, hai să jucăm baschet împreună”, poți 
spune: „Din nefericire, copilul meu e bolnav. A făcut febră ieri. Din cauza 
serviciului, n-am avut timp să-l duc la doctor. Mâine trebuie să-l duc la 
spital.” Cu o altă ocazie, secretarul spune: „Xiao Zhang, a trecut ceva timp 
de când n-am mai vorbit. Hai să avem o discuţie sinceră, ce zici?” Care e 
scopul lui? Vrea să te pregătească să devii succesorul lui. Dacă nu ţi-ai dat 
seama încă, trebuie să te gândești ce urmăreşte cu adevărat. Dacă ţi-ai dat 
seama, trebuie să te grăbești și să fii evaziv cu el, spunând: „eri mi-a spus 
mama că nu se simte bine și voia să o duc la spital. Nu e o coincidenţă 
nefericită?” ÎL respingi de fiecare dată şi, când secretarul va vedea asta, își 
va spune: „De fiecare dată când îl invit, intervine ceva, de fiecare dată când 
mă apropii de el, se întâmplă ceva; nu ştie să aprecieze favorurile, o să 
găsesc pe altcineva!” Poate căuta pe oricine doreşte, dar tu tot n-o să te 


apropii de el. În general, eşti destul de prietenos cu el, dar când vrea să te 


acapareze sau să te promoveze, găsești scuze ca să-l eviţi şi îți pierzi 
entuziasmul, astfel încât să nu-și dea seama ce gândești. De fapt, în inima 
ta, ştii limpede ca lumina zilei: „N-o să mă apropii de tine, diavole! Îl am pe 
Dumnezeu în inima mea şi El îmi spune să nu mă implic în politică. Eşti o 
persoană politică, așa că am de gând să nu mă apropii de tine. Vrei să mă 
promovezi într-o funcție oficială şi să-mi foloseşti talentele ca să te slujesc, 
dar n-o să-ți dau nici măcar o șansă! Chiar dacă doar mătur pe jos şi duc 
gunoiul în acest birou guvernamental, n-o să devin un funcționar! Câştig 


p? 


pur şi simplu suficienți bani cât să mă întrețin, n-o să vă slujesc!” Dar, în 
realitate, trebuie să spui asta: „Voi, conducătorii, aveţi națiunea în inimile 
voastre, vă ocupați de nenumărate chestiuni și sunteţi în slujba poporului, 
având grijă de oamenii de rând! Noi, oamenii obişnuiţi, nu conștientizăm 
multe și ne pasă doar de burțile noastre; nu suntem de aceeaşi factură şi nu 
putem face ce faceți voi, conducătorii.” Faci mereu pe prostul în faţa lui, 
astfel încât să nu-şi poată da seama ce gândești. Chiar dacă ai talente, nu le 
arăţi. Le demonstrezi puţin doar în momentele critice şi el vede că eşti cu 
adevărat talentat. De obicei, faci câteva mici greşeli ca să-l faci să creadă că 
nu eşti chiar atât de capabil, dar tot nu se poate descurca fără tine la muncă. 
Aceasta se numește înțelepciune. Te joci cu diavolul, te foloseşti de el ca să 
prestezi servicii şi îi câştigi banii, dar nu te apropii de el şi îl dispreţuieşti în 
inima ta, nu-i aşa? Asta înseamnă să nu te apropii. Poţi face asta? (Da.) La 
prânz, liderul îşi conduce micul sedan şi caută peste tot un restaurant 
cunoscut unde să mănânce. Îţi strigă: „Xiao Zhang, hai să ieşim și să 
mâncăm ceva; ce vrei să mănânci azi?” Tu spui: „N-am mâncat tăiţei prăjiți 
cu sos de fasole de câteva zile şi nici chifle fierte în abur de mult timp; asta 
vreau să mănânc. Merg acasă la prânz, vrei şi tu?” Îi răspunzi aşa şi, când 
aude asta, îţi spune: „Ce să mănânci? E fiertură pentru porci, oamenii nu 


mănâncă aşa ceva!” Nu vrea să mănânce nimic din ce-i spui şi îşi spune în 


sinea lui: „Individul ăsta e chiar aşa cum se spune — prostia din naştere n- 
are leac. Cine mănâncă chifle fierte în abur și tăiței prăjiți cu sos de fasole 
în zilele noastre? Demnitarii mănâncă mult mai bine de atât!” Aceşti 
demnitari merg la restaurante şi cheltuie fonduri publice, se bucură de gloria 
şi splendoarea funcției de demnitar și mănâncă doar meniuri extravagante: o 
singură masă costă peste o mie de yuani. Mănâncă piele de arici şi creier de 
maimuţă. Aceşti monştri și diavoli mănâncă orice, nu există ceva ce să nu 
poată mânca sau bea. Ce îţi spui în inima ta? „N-o să fiu părtaş la păcatele 
voastre, o să păstrez distanța față de voi, progenituri ale diavolilor, 
mizerabili care devorează carne de om şi beau sânge de om! Prefer să ajung 
din nou să mănânc tăiței prăjiți cu sos de fasole şi chifle fierte în abur, decât 
să mă bucur de stilul tău de viaţă extravagant. Chiar dacă trebuie să mănânc 
tărâţe, tot n-o să mă apropii deloc de tine; n-am de gând să mă las absorbit 
de răutatea ta sau să iau parte la păcatele tale. Să mănânci carne de om şi să 
bei sânge de om e ceva ce fac diavolii, nu oamenii. Care va fi finalul ultim? 
Vei merge cu siguranță în iad şi vei fi pedepsit! Fac concesii şi 
compromisuri şi-mi câştig existența sub autoritatea ta, dar scopul meu este 
să-mi asigur mijloacele de trai, să-L urmez pe Dumnezeu și să-mi fac 
datoria. Nu încerc să fiu promovat sau să mă implic în politică; te detest din 
adâncul inimii mele!” Așadar, oricum te-ar ademeni liderul să te bucuri de o 
masă copioasă, tu nu mergi. În weekend, dacă te invită la karaoke, să fii 
înconjurat de femei frumoase şi să bei vin bun; dacă te invită la o ceainărie 
pentru relaxare sau distracție sau să vezi un spectacol cu travestiţi, vei 
merge sau nu? Dacă vrei să te apropii de organizaţie sau de partid, va trebui 
să mergi în aceste locuri. Dar, în acest moment, spui: „Practic cuvintele lui 
Dumnezeu, nu mă implic în politică, nu voi participa la nimic din toate 
acestea, nu voi lua parte la păcatele lor.” În următoarea zi, când se reunesc, 


discută despre cât de frumoasă este cutare Miss, spunând că este regina 


balului, cât de talentată este la cântat, cât de delicios este vinul dintr-o 
anumită perioadă din Franţa, unde să meargă la distracţie, unde să se bucure 
de izvoare termale... Vorbesc despre aceste lucruri — îi invidiezi? Eşti 
invidios? Trebuie să-ți pui căştile, să-ţi astupi urechile; nu-i asculta pe aceşti 
diavoli rostind cuvinte diavolești, stai departe de ei, păstrează-ți inima 
calmă, nu lua parte la păcatele păcătoşilor, păstrează distanţa faţă de viețile 
lor murdare şi nu te lăsa prins în capcana ticăloșşiei lor. Scopul tău este să nu 
te implici în politică. Cei care caută să avanseze, care vor să se apropie de 
organizație şi doresc să fie promovați: obiectivul lor când trăiesc astfel este, 
de fapt, să participe la politică, să intre direct în politică, cu scopul de a 
obține o funcţie în cercurile politice şi de a duce o viaţă nepotrivită nici 
pentru un om, nici pentru o fiară. Însă tu ești exact opusul lor. Trebuie să 
stai departe de o astfel de viață murdară. Scopul distanţăriui față de acest gen 
de viață este de a nu-ți dori și de a nu-ți păsa de nicio perspectivă politică. 
Viitorul tău este să urmăreşti adevărul şi să dobândești mântuirea. Prin 
urmare, ar trebui să-ți fie limpede în inima ta că tot ceea ce faci acum are 
însemnătate şi valoare; este pentru urmărirea adevărului, de dragul 
dobândirii mântuirii. Nu este un sacrificiu lipsit de sens, nici nu te comporti 
într-un mod atipic. Ba mai mult, nu eşti singur. Așadar, scopul final pentru 
care te fereşti de aceste vieți păcătoase este, de fapt, de a te separa de aceşti 
oameni, de a te distanţa de ceea ce numesc ei politică. Acesta este al doilea 


principiu al neimplicării în politică — să nu te apropii. 


Să nu te apropu de politicieni este minimul pe care ar trebui să îl faci 
ȘI, în plus, înseamnă să nu participi. De exemplu, dacă există o oportunitate 
de promovare ca şef de secţie, director sau şef de birou, toți abia așteaptă să 
se afirme, să-şi îmbunătăţească performanţa, să le dea cadouri liderilor, să 
tragă sfori, să studieze toate posibilitățile şi să încerce orice mijloace pentru 


ca liderii şi superiorii să le vadă talentele, abilitățile şi valoarea şi chiar 


valoarea lor de a se lăsa folosiți. Preferă să fie linguşitori, să se gudure pe 
lângă lideri şi superiori şi fac orice le cer aceștia, chiar dacă nu vor să o 
facă. Unii oameni dau bani, iar alții îşi oferă chiar și trupurile pentru a 
participa la luptele politice. În aceste lupte, unii socializează cu liderii, alţii 
le dau o grămadă de bani şi cadouri, iar alții îşi oferă trupurile liderilor, cu 
scopul final de a fi promovați sau îndrumați de aceştia şi de a urma calea 
politicii. În calitatea ta de credincios în Dumnezeu, dacă ştii că aceste 
practici implică participarea la politică, ar trebui să nu te implici. În primul 
rând, nu oferi cadouri şi nu socializa de dragul perspectivelor tale politice 
sau al unei funcţii oficiale. De asemenea, nu le dezvălui liderilor în mod 
activ punctele tale forte și nu apela în niciun caz la măsuri extreme ca să 
concurezi pentru atenţia lor. Lasă-i pe alții să concureze fără tine. De fiecare 
dată când te nominalizează șeful, spune: „Nu particip de data asta, nu sunt 
calificat.” Trebuie doar să spui că nu ești calificat şi să-i laşi pe alții să 
meargă mai departe; sunt mulți oameni care se vor oferi să concureze. Când 
şeful spune: „Xiao Zhang, e rândul tău de data asta”, răspunde: „Nu sunt 
calificat încă, șefule, te rog să mă scuzi. Nu sunt capabil. Lasă-l pe Xiao Li 
să meargă întâi şi, dacă Xiao Li nu este capabil, lasă-l pe Xiao Wang să 
meargă. Lasă-i pe ei să o facă.” Şeful va spune: „Eşti prost? Dacă ei 
acceptă, nu o să primeşti niciun beneficiu: n-o să primeşti o casă, bonusuri 
sau măriri de salariu.” Atunci spui: „Dacă nu primesc nimic, asta este. Am 
suficientă mâncare și suficienți bani de cheltuială, deci nu vă îngrijorați, 
domnule. Dacă tot vă faceţi griji, dați-mi bonusuri puţin mai mari la 
sfârşitul anului.” Nu participa la lupta lor. Lasă-i să concureze pe cei care 
vor. Nu recurge la diverse mijloace, nu-ți folosi deloc energia și nu plăti 
niciun preţ. Nu cheltui niciun bănuţ, nu spune niciun cuvânt, nu face nimic 
în plus şi nu depune niciun efort suplimentar pentru promovare. Chiar dacă 


al condițiile, legăturile şi un grup adecvat de oameni, tot nu participa. 


Aceasta înseamnă să renunţi cu adevărat, să nu te implici cu adevărat. Acei 
oameni laici te privesc constant cu milă şi spun mereu: „Eşti prost, eşti 
nătâng!” Dar tu zici: „Spuneţi orice vreţi despre mine; tot nu vreau să 
particip.” Oamenii întreabă: „De ce nu vrei să participi?” Tu spui: „Câştig 
suficienți bani de cheltuială. Nu sunt calificat. Toţi sunteţi mai buni decât 
mine, deci mergeţi voi.” Eşti în stare să te abții de la participare? (Da.) 
Desigur, dacă ai ocazia de a fi promovat şef de secție adjunct sau director 
adjunct, o poţi refuza, dar dacă ți se oferă funcția de şef de birou sau 
guvernator de provincie, poţi proceda la fel? S-ar putea să nu fie uşor: cu 
cât este mai înaltă funcția, cu atât devine mai tentantă şi cu cât este mai 
mare autoritatea ei, cu atât ispita este mai puternică deoarece, atunci când ai 
mai multă autoritate, primeşti un tratament mai bun, cuvintele tale devin 
mai influente şi desfătarea ta fizică sporește. Vezi tu, primarul, guvernatorul 
şi preşedintele, toți aceştia au reşedințe oficiale proprii. Toate cheltuielile 
lor, atât în deplasări, cât şi acasă, sunt acoperite de stat. Prin urmare, cu cât 
interacționezi mai mult cu clasele superioare, cu atât mai ispitit eşti de ele și 
cu cât ai mai multe oportunități de a interacționa cu ele, cu atât devine mai 
greu să renunti la aceste oportunități. Ca să eviţi ispita, muncește la nivelul 
de jos, nepunând piciorul în cercurile claselor superioare. Abţine-te de la a 
face orice pas în cercurile claselor superioare. Asta se numeşte a nu te 
implica. Nimic din ce spui sau faci nu are legătură cu politica; totul se 
rezumă la păstrarea distanţei faţă de aceste lucruri. Indiferent cine reuşeşte 
să fie ales ca funcţionar de rang înalt în fiecare concurs în parte, indiferent 
cine ajunge să dețină multă putere, tu nu-i invidiezi, nu eşti jignit şi nu 
regreți, deoarece, în încă o ispită sau în circumstanţa orchestrată de 
Dumnezeu, ai practicat principiul neimplicării în politică pe care îl cere 
Dumnezeu. Ai îndeplinit cerința Lui şi, în faţa Satanei, ești victorios; în faţa 


lui Dumnezeu, eşti un biruitor şi El te aprobă. Unii oameni spun: „Dacă 


Dumnezeu mă aprobă, îmi va creşte puţin salariul?” Nu, aprobarea lui 
Dumnezeu şi recunoaşterea ta ca biruitor înseamnă că eşti cu un pas mai 
aproape de mântuire şi că El te priveşte cu tot mai multă bunăvoință — este o 
mare onoare. E ușor să te abţii de la participarea la chestiuni politice? Cei 
cărora le place competiţia n-au decât să concureze. Cei cărora le place să 
vorbească în favoarea acestor chestiuni n-au decât să o facă. Cei care adoră 
să se ocupe cu astfel de lucruri n-au decât să se ocupe. În orice caz, ţie nu-ţi 
pasă, nici nu-ţi baţi capul cu aceste lucruri, deoarece tu nu cauţi avansarea și 
nu-ți propui să ai o carieră oficială. Acesta este al treilea principiu al 


neimplicării în politică — să nu participi. 


Al patrulea principiu al neimplicării în politică este să nu iei partea 
nimănui. „A lua partea cuiva” este un tip de jargon folosit de politicieni și, 
în lumea politică, este un fenomen obişnuit să iei partea cuiva. Când 
participi la politică, trebuie să-ți exprimi clar poziția: dacă eşti de partea 
partidului A sau a partidului B. Imediat ce te implici în politică, trebuie să 
iei partea cuiva. Dacă nu te implici, nu este nevoie să faci asta sau poţi 
spune că nu iei partea nimănui. Dacă rămâi neutru şi nu acorzi atenție 
disputelor lor sau motivelor pentru care se ceartă cele două părți, atunci nu 
iei partea nimănui. Indiferent dacă susții partidul A sau partidul B, nu există 
niciun rezultat sau răspuns din partea ta. Spui: „Nu sunt de partea nimănui, 
mă abțin. Am o relație bună atât cu A, cât și cu B, dar nu mă apropii de 
niciunul dintre ei. Nu particip la certurile lor.” Aceşti oameni sunt uimiţi: 
faci parte din partidul A sau din partidul B la urma urmei? Încearcă mereu 
să te câştige de partea lor, dar nimeni nu reuşeşte. Rezultatul final este că 
înțeleg că nu iei partea niciunui partid. În cele din urmă, superiorul tău 
direct spune: „Ce alunecos eşti, de ce nu m-ai susţinut într-un astfel de 
moment critic?” Răspunzi: „Șefule, nu îndrăznesc să aspir la o astfel de 


onoare, n-am aceeași profunzime intelectuală, nici nu sunt foarte competent 


în slujba mea; mă tem să nu te dezamăgesc. Şefule, te rog să mă ierți, sunt 
doar o persoană neînsemnată care se apleacă după un bănuţ; sunt doar un 
om de rând, nu îndrăznesc să iau partea nimănui. Te rog să fu îngăduitor cu 
mine și să nu mă pedepseşti, sigur o să te susţin data viitoare.” În realitate, 
doar îl trimiţi la plimbare. Nu l-ai jignit şi nu poate face nimic în privinţa 
asta. Ceilalţi se pot lupta şi certa cum vor ei, nu are nicio legătură cu tine, 
eşti un spectator. De ce spun că eşti un spectator? Tu nu urmărești să ai o 
carieră oficială, să devii o oficialitate, să ajungi cunoscut, să aduci glorie 
strămoşilor tăi sau să pășeşti în lumea politică. Nu urmăreşti perspective 
politice; scopul tău este să te ferești de o carieră oficială şi de aceste 
personaje politice. Prin urmare, alegi în mod deliberat să nu iei partea 
nimănui, să nu alegi partidul A sau partidul B şi cine ia partea cui nu are 
nicio legătură cu tine. Oricând încearcă cineva să te convingă, doar îi râzi în 
nas şi faci pe prostul, spunând: „Nu ştiu cine are dreptate, toți îmi sunteți 
prieteni buni, mă voi bucura indiferent cine câştigă.” Ei spun: „Eşti un 
individ foarte alunecos!” Iar tu răspunzi: „Nu sunt alunecos, sunt doar 
prost; voi sunteţi experții!” Te prefaci că eşti nedumerit în fața lor. Este în 
regulă să nu iei partea nimănui? Nu fi naiv, nu-i accepta pe cei care încearcă 
să profite de tine. Indiferent de nivelul politic, apa este mereu tulbure — nu-i 
poți vedea fundul. Nu este ca un izvor limpede, unde poţi vedea fundul 
apei; este o apă tulbure, o mocirlă. Dacă un lider te tratează bine, te apropii 
de el şi îi ţii partea, dar nu ştii dacă asta îți va face bine sau rău. Nu-ţi poţi 
da seama care va fi viitorul lui, dacă va sfârşi în lanţuri sau va ajunge o 
persoană importantă. Toţi acei oameni sunt nişte crocodili într-o mlaștină, 
există unii mari și alții mici. Fiind o persoană neînsemnată, nu-ți vei putea 
da seama dacă fiecare cuvânt pe care îl rostesc este adevărat sau fals, pe 
cine tratează ei bine şi pe cine nu şi care este scopul acțiunilor lor zilnice — 


pur şi simplu n-ai de unde şti. Aşadar, dacă vrei să te protejezi, cel mai 


simplu şi înalt principiu este să nu iei partea nimănui. Dacă sunt buni cu 
tine, dă dovadă de entuziasm față de ei; dacă nu sunt, tot dă dovadă de 
entuziasm, dar nu le ţine partea. Când intervine ceva, doar râzi şi prefă-te 
nedumerit; când te întreabă ceva, spune că nu știi, că nu-ți este clar sau că 
n-ai văzut acel lucru până atunci. Poţi răspunde aşa? (Da, acum pot.) Este 
adecvat să aplici aceste principii în biserică? (Nu este adecvat.) Aceste 
şiretlicuri sunt adecvate doar pentru locurile unde sălăşluiesc diavolii, nu 
trebuie folosite printre fraţi şi surori. Aceasta înseamnă înţelepciune. În 
locurile unde sălăşluiesc diavolii, trebuie să fu înţelept ca șerpii; nu poţi fi 
nesăbuit, trebuie să fu înțelept. Indiferent cine te trage spre el, nu te duce să 
stai de partea lui. Indiferent cine creează un conflict cu tine sau te displace, 
nu te opune şi nu lua atitudine împotriva lui. Fă-l să creadă că nu eşti 
împotriva lui. Aceste lucruri ţin de înțelepciune. Nu concura cu nicio forţă 
politică, nu te apropia de niciuna dintre ele, nu intra în cârdășşie şi nu arăta 
bunăvoință față de niciuna dintre ele. Aceasta este înțelepciune, asta 
înseamnă să nu iei partea nimănui. Nu-i aşa? (Ba da.) Ai învăţat cum să faci 
asta? (Da.) În momentele critice, trebuie să te prefaci că ești surd şi mut, că 
eşti smintit și nesăbuit, să-i laşi să te considere un prost ignorant. Dacă îți 
spun să faci ceva, fă-o, acceptă-le sfatul fără să le pui întrebări şi arată-le 
cât de obedient ești. Obedient în ce măsură? Ca un om slugarnic, ascultând 
mereu, fără să vorbească vreodată neîntrebat, fără să ceară vreodată noutăţi 
despre şef sau informaţii despre cutare ori cutare — fii deosebit de obedient. 
Dar n-ar trebui să-ți dai niciodată în vileag adevăratele gânduri în faţa lor; 
odată ce ţi-ai dat în vileag adevăratele gânduri și intenţii, te vor pedepsi și 
îți vor da o lecţie. Dacă nu eşti de partea lor, nu-i poți lăsa să-şi dea seama — 
chiar dacă îi respingi, nu-i poţi lăsa să afle asta. De ce ar trebui să procedezi 
astfel? Pentru că, în ochii lor, dacă nu ești prietenul lor, eşti adversarul lor. 


Odată ce devii un adversar în ochii lor, vei fi cel pe care își propun să-l 


pedepsească: te vor trata ca pe ghimpele din ochii lor, ca pe spinul din 
coasta lor şi vor trebui să te pedepsească. Prin urmare, trebuie să dai dovadă 
de înțelepciune și să te prefaci că ești neghiob. Nu-ţi arăta abilitățile; dacă 
îți exprimi gândurile, punctele de vedere, pozițiile şi atitudinile față de ceva, 
atunci eşti nesăbuit. Ai înţeles? (Am înţeles.) În faţa satanelor și a 
diavolilor, mai ales când te apropii de un grup din lumea politică, trebuie să 
fii deosebit de atent, să te protejezi, să nu te crezi isteţ sau să faci pe 
deșteptul, să nu te dai în spectacol, să nu încerci să-ţi demonstrezi valoarea 
— trebuie să fii discret. Dacă vrei să-ţi asiguri supraviețuirea într-un astfel de 
mediu complex şi, de asemenea, să crezi în Dumnezeu, să-ți faci datoria, să 
urmăreşti adevărul și să dobândeşti mântuirea, atunci primul lucru pe care 
s-ar cuveni să-l faci este să te protejezi. Unul dintre modurile de a te proteja 
este să nu provoci nicio forţă politică şi să nu devii ținta atacurilor sau 
pedepselor acestora — aşa poți rămâne puţin mai în siguranţă. Dacă refuzi 
mereu să-i asculți, să te supui lor sau să te apropii de ei, te vor antipatiza și 
vor dori să te pedepsească. Pe de altă parte, dacă văd că ai talent și 
capacitate de muncă, dacă observă că ești profitabil pentru ei și că, în cazul 
în care le ţii locul, nu le vei da în vileag secretele şi nu le vei strica reputația 
pe viitor, atunci vor dori să-ți fie mentori. Este un lucru bun să-ți fie 
mentori? (Nu.) Dacă au pus ochii pe tine şi vor să-ți fie mentori, atunci 
spune-Mi, nu e ca şi cum ai fi posedat de un spirit rău? (Ba da.) Dacă au pus 
ochii pe tine, ai dat de necaz. Prin urmare, înainte de a intra în vizorul lor, 
nu trebuie să-i lași să te aprecieze; trebuie să te prefaci că eşti neghiob, de 
parcă n-ai putea să faci nimic extrem de bine. Fă o treabă acceptabilă în 
majoritatea cazurilor. Chiar dacă ar putea fi nemulțumiți, nu vor putea să-ți 
caute vină sau să găsească motive de a scăpa de tine. Asta este suficient şi 
îti aduce efectul dorit. Dacă faci lucrurile prea bine, dacă totul decurge 


perfect și sunt deosebit de mulțumiți de tine şi te stimează, nu este bine. 


Într-o privinţă, te vor considera o ameninţare pentru traiectoria lor politică 
ŞI, în alta, şi-ar putea dori să-ţi devină mentori; niciuna dintre aceste situații 
nu este bună pentru tine. Așadar, pentru a-ţi găsi locul în această societate, 
pe lângă evitarea şi distanțarea de diversele forţe, există ceva chiar mai 
important, şi anume să gestionezi în mod competent relațiile și chestiunile 
referitoare la diversele forțe sau la superiorul tău direct. De exemplu, dacă 
te afirmi prea mult, dacă vrei să-ți demonstrezi valoarea prea mult sau dacă 
faci lucrurile fără înţelepciune, s-ar putea să fii prins într-o dilemă în care 
nu poți refuza nimic sau eşti nevoit să faci ceva ce nu vrei. Ce se poate face 
în acest caz? Aşadar, este dificil de găsit o soluție la această problemă. 
Trebuie să te rogi frecvent lui Dumnezeu, să fii liniștit înaintea Lui, să-L 
lași să te îndrume, să-ți dea înţelepciune, să-ţi dea cuvintele pe care să le 
rostești, să te îndrume în ceea ce ar trebui să faci şi să te ajute să te descurci 
în acea situaţie, astfel încât să te poţi proteja şi să fii protejat de Dumnezeu 
în astfel de cercuri complexe. Când ai primit apărarea lui Dumnezeu şi ești 
capabil să te protejezi, doar atunci poți avea condiţiile de bază pentru a fi 
liniştit înaintea Lui, a mânca și a bea cuvintele Sale, a cugeta la ele şi a 
urmări adevărul. Înţelegi aceste lucruri? (Da, le înţeleg.) Acesta este 


principiul de a nu lua partea nimănui. 


Există un alt principiu al neimplicării în politică, şi anume să nu-ţi faci 
poziția cunoscută. Indiferent dacă este vorba de punctele de vedere, 
atitudinile sau tendinţele politice, ori de intenția, scopul, expresiile şi 
gândurile conducătorilor sau de faptul că aceștia au dreptate sau se înşală, 
nu ar trebui să-ţi faci poziția cunoscută. Când șeful te întreabă: „Eşti de 
acord cu ceea ce am spus adineauri? Care e părerea ta?”, îi răspunzi: „Ce ai 
spus? Auzul meu nu e foarte bun, nu te-am auzit.” Şeful se înfurie după ce 
aude asta și nu-ţi mai vorbeşte. În inima ta, îţi spui: „Minunat, oricum nu 


voiam să spun nimic!” Ar trebui să te prefaci că eşti surd şi mut şi nu ar 


trebui să-ți faci mereu poziția cunoscută sau să arăţi cât de deştept ești, 
spunând: „Şefule, am câteva opinii, am unele idei.” Dacă ridici mereu mâna 
şi iei atitudine, e pur şi simplu o nesăbuinţă. N-ar trebui să iei cuvântul când 
al opinii despre şef şi, când ai păreri despre un anumit coleg sau când vezi 
că şeful tău face ceva greșit, nu scoate un sunet. Dar dacă liderul te întreabă 
despre aceste lucruri, ce spui? „Ai făcut o treabă grozavă în această 
privință, eşti la alt nivel față de noi, micii muncitori. Eşti cu adevărat plin de 
tact!” Ar trebui să-i aduci laude, să-i vorbeşti cu o voce atât de măgulitoare 
încât să înceapă să se simtă euforic şi, când vezi că ţi-ai atins scopul, să nu-l 
mai lauzi, deoarece aproape că îţi vine rău. Indiferent ce spune șeful tău 
despre politici, opinii, directivele de sus despre implementarea muncii sau 
ce atitudine are faţă de orice, tu faci pe prostul şi spui câteva propoziţii 
ambigue. Când te va auzi şeful, va spune: „Individul ăsta a fost mereu 
confuz, aşa că e normal să fie confuz şi în privinţa asta.” În regulă, ai reușit 
să te strecori prin şiretlicuri. Orice ar spune șeful, n-ar trebui să-ți faci 
niciodată poziția cunoscută. Dacă iei masa cu șeful şi acesta vrea să-ți 
declari poziţia față de ceva, spui: „Uite ce mult orez am mâncat; mi-a 
crescut glicemia şi mă simt puţin ametit, aşa că n-am auzit prea clar ce ai 
spus mai devreme. Şefule, putem discuta despre asta data viitoare?” Doar fu 
vag cu el. Dacă șeful trimite pe cineva care să-ţi afle părerile despre el, 
despre comitetul de partid sau politicile naționale, ar trebui să exprimi vreo 
părere? (Nu.) Atitudinea ta publică ar trebui să fie că nu ai nicio părere, dar 
cum rămâne cu adevărata ta atitudine? Chiar dacă ai păreri, nu le spune: 
asta se numeşte „a păcăli o fantomă”. Există o zicală alegorică: „Pune flori 
de plastic pe mormântul cuiva — păcăleşte o fantomă”, nu-i aşa? Când te 
confrunți cu probleme importante privind binele şi răul, chiar dacă ai 
atitudini și puncte de vedere, nu ar trebui să le exprimi. De ce? Aceste 


lucruri nu implică credinţa în Dumnezeu, nu implică adevărul, toate sunt 


chestiuni din lumea diavolilor și nu au nicio legătură cu noi, credincioşii. 
Nu contează care sunt atitudinile noastre, ce contează este faptul că aceste 
lucruri nu au nicio legătură cu noi; deşi am putea avea o atitudine, în 
realitate, este vorba de înţelegerea şi desluşirea esenței lor; atitudinea şi 
principiul nostru de practicare sunt să ne ferim de ele, să le respingem şi să 
respingem influenţa şi controlul lor. Cât despre atitudinile altor oameni, ele 
nu au nicio legătură cu noi; ţin de lumea diavolilor şi nu au nicio legătură cu 
credincioşii în Dumnezeu. Aceste lucruri nu implică urmărirea adevărului, 
nici nu implică mântuirea, cu atât mai puţin orice atitudine a lui Dumnezeu 
faţă de tine; aşadar, nu este nevoie să ai vreo atitudine, nici să exprimi vreo 
atitudine. Poţi să râzi pur şi simplu, spunând: „Şefule, procesul gândirii 
mele e superficial şi mintea mea este tulbure; am studiat politica atât de 
mult timp, dar n-am cunoscut nicio revoluție politică în gândurile mele, prin 
urmare, fiind o persoană de rând, încă nu pot pricepe politicile de sus sau 
sensul spuselor tale. Îţi cer iertare.” Acesta e un răspuns suficient. Înseamnă 
asta că păcăleşti o fantomă? (Da.) De asemenea, poţi spune: „Ochii şefului 
sunt luminoşi şi ochii oamenilor sunt limpezi, dar eu sunt singurul ai cărui 
ochi au o privire nedumerită: nu sunt capabil să văd sau să înţeleg nimic! 
Nu sunt membru de partid, așa că nu am spirit de partid. Nu pot înţelege 
aceste lucruri. Vorbeşte cu noi, şefule, tu ai prioritate față de noi. Orice ai 
spune, o să ascultăm şi o să punem în aplicare. Este suficient pentru mine.” 
Nu este simplu? Îndeplineşte principiul de a nu-ţi face poziţia cunoscută? 
(Da.) Simulând astfel şi neclarificându-ţi poziția, te poți proteja. Oare şeful 
ştie care sunt intenţiile tale? Nu ştie. Crede că eşti doar un idiot, spunându- 


ŞI: „Individul ăsta nu caută să fie avansat. Cu astfel de condiţii favorabile, 
cei mai mulți oameni ar fi fost deja promovați într-o funcție mai înaltă, 
poate chiar de primar. Tipul ăsta ar putea fi guvernator de provincie, dar pur 


şi simplu nu vrea să avanseze, continuă să facă pe prostul şi nu se apropie 


de organizaţie — e un exemplu tipic de prost!” Ce ai spune în inima ta? „În 
ochii tăi, sunt un prost. Dar în ochii lui Dumnezeu, sunt un porumbel fără 
pată. Sunt mai valoros decât tine. Diavol bătrân ce eşti, deții o funcție 
oficială, participi puţin la politică şi crezi că asta te face superior. În ochii 
mei, nu eşti mai bun decât o biată Lăcustă!” Poţi spune asta? (Nu, nu 
putem.) Nu poţi spune asta. Ai grijă, deoarece pereţii au urechi; poţi vorbi 
acasă cu câinele tău şi să te opreşti acolo. Sunt foarte puţini oameni în 
această lume în care poţi avea încredere şi cărora te poţi destăinur; prin 
urmare, când te confrunți cu probleme principiale importante, fie în 
cercurile politice, fie în orice grup social, ar trebui să înveţi să nu-ți faci 
poziţia cunoscută, mai ales când este vorba de politică, de putere sau de a 
lua partea cuiva. Nu trebuie în niciun caz să-ți exprimi clar poziția. Dacă o 
faci, este ca şi cum te-ai pune singur la frigare. Cum e să fii pus la frigare? 
Dacă vrei să afli, este de ajuns să iei atitudine şi vei vedea. Nu aşa stau 
lucrurile? (Ba da.) Este posibil să nu-ţi faci poziţia cunoscută? Depinde ce 
urmăreşti în inima ta. Dacă urmăreşti cu adevărat o carieră oficială, dacă 
vrei să devii o oficialitate, nu doar vei lua atitudine, ci îţi vei şi exprima 
poziția clar şi vei face acest lucru în fața şefului tău, urcând totodată treptele 
ierarhiei — în acest caz, vei ajunge o persoană de toată jena. Nu aplici 
principiul de a nu te implica în politică; iei parte la ea. Dacă iei parte la 
politică, pleacă de aici. Nu sta în casa lui Dumnezeu. Eşti un neîncrezător, 
aparții lumii, diavolilor, nu casei lui Dumnezeu — nu te numeri printre aleşii 
Lui. Chiar dacă stai în casa lui Dumnezeu, te-ai strecurat în ea, ai vrut să 
apuci o mușcătură de mâncare, să primeşti o binecuvântare — o astfel de 
persoană nu este binevenită aici. Dar, pe de altă parte, dacă ai calificări 
personale excelente şi eşti în situaţia de a avea multe ocazii de a deveni o 
oficialitate şi de a începe o carieră, dar cu toate acestea poţi evita să te 


apropii, să participi, să iei partea cuiva şi să iei atitudine, atunci eşti capabil 


să nu te implici în politică. Îţi aminteşti aceste principii? Sunt fezabile? (Da, 
sunt.) Vezi, toți cei din cercurile politice care vor mereu să se afirme, să iasă 
în evidenţă, dar şi cei care doresc să-și exprime punctele de vedere și 
atitudinile, având o dorință deosebit de puternică de a se exprima — toți au 
un singur scop: vor să deţină o funcție oficială. Ca să ne exprimăm frumos, 
vor să participe la politică; dar, în realitate, vor doar să dețină o funcţie, să 
aibă autoritate şi să se bucure de o viaţă bună prin intermediul funcției lor. 
Vor să-şi folosească funcția pentru a atinge diverse scopuri personale și a-şi 
spori prestigiul. Nu este acesta adevărul? (Ba da.) Unii oameni nu au un 
calibru foarte bun; sunt plini de defecte, dar vor cu toate acestea să devină 
oficialități și să participe la politică. Drept urmare, se bazează pe eforturile 
lor și urcă treptele ierarhiei cu orice cost; îşi linguşesc superiorii şi se poartă 
cu funcţionarii guvernamentali ca nişte slugi personale. În cele din urmă, îşi 
ating scopul de a participa la politică şi îşi îndeplinesc visul de a avea o 


carieră oficială. 


În ceea ce priveşte neimplicarea în politică, am avut părtăşie despre 
cinci principii. Primul principiu este să nu te înscrii în niciun partid. 
Conducătorii oricărei ţări fac cu toţii parte dintr-un partid politic, să nu mai 
vorbim de liderii ţărilor autoritare, care fac și ei parte dintr-un partid politic. 
Prin urmare, primul principiu al neimplicării în politică este să nu te înscrii 
în niciun partid. Nu tocmai asta am spus? (Ba da.) Deci care este al doilea 
principiu? (Să nu ne apropiem de ei.) Să nu te apropii de ei sau de cercurile 
politice. Care este al treilea principiu? (Să nu participăm.) Aşa este, să nu 
participi la niciuna dintre activitățile, mișcările sau discuţiile lor ideologice, 
cu alte cuvinte, să nu faci parte din rândul lor. Care este al patrulea 
principiu? (Să nu iei partea nimănui.) Nu ţine partea nimănui, lasă-i să se 
certe în legătură cu cine are dreptate şi cine se înşală; pe scurt, nu lua partea 


nimănui. Care este al cincilea principiu? (Să nu ne facem poziţia 


cunoscută.) Să nu-ţi faci poziția cunoscută. Cineva spune: „Dacă nu-ţi faci 
poziţia cunoscută, nu eşti doar o pacoste?” Îi răspunzi: „Nu am o opinie, 
sunt doar o persoană obişnuită, nu am multă educație, procesul gândirii 
mele nu e deloc remarcabil — ce fel de opinie aș putea avea? Sunt doar un 
cetățean de rând, lasă-mă în pace.” Nu ai niciodată o opinie, în niciun 
moment. Când ţi se cere să iei atitudine, te prefaci că sforăi, că dormi și, 
când văd că nu te interesează progresul, oamenii nu-ți vor cere să-ți faci 
opinia cunoscută, ceea ce este perfect, nu-i așa? Câte principii există în 
total? (Cinci.) Dacă urmezi aceste cinci principii, poţi să nu te implici în 
politică şi să nu fii influenţat, afectat sau constrâns de nicio forță politică. 
Când ai de-a face cu cercurile politice de rang înalt sau mic, dacă pui în 
practică aceste cinci principii, vei fi capabil să nu te implici în politică. 
Acesta e un subiect care se aplică la cariera profesională. Desigur, chiar 
dacă nu ai nicio profesie, aceste principii rămân aceleaşi, neschimbate. 
Chiar dacă nu ești angajat, ar trebui totuşi să respecţi aceste principii de a 
nu te implica în politică — principiile nu se schimbă. Prin urmare, de ce ar 
trebui să nu te implici în politică? Ce este politica? Este o luptă, un joc al 
puterii. Politica este atât conspirație, cât şi strategie. Ce altceva mai este 
politica? Politica se referă şi la acele mișcări sau activități stârnite de 
diverse forțe. Nici măcar nu puteţi să explicați ce este politica, totuși, 
marele balaur roşu acuză oameni din biserică de implicare în politică. Nu 
este absurd? Nu-i este uşor să găsească o vină când vrea asta? (Ba da.) Este 
în mod clar o acuzație falsă. Unii neghiobi şi oameni confuzi, după ce 
ascultă cuvintele diavoleşti ale marelui balaur roşu, devin constrânşi de el și 
nu îndrăznesc să-şi aplice discernământul nici față de el, nici faţă de Satana. 
Oricând este adus în discuţie subiectul identificării marelui balaur roşu sau 
a Satanei, se ascund într-un colţ şi nu îndrăznesc să deschidă gura; doar își 


dreg vocea sau se prefac că sunt nedumeriţi. De ce se prefac? Nu e nevoie 


să se prefacă: nici măcar nu înţeleg ce este politica, deci cum pot participa 
la politică? Poate un om confuz ca ei să participe la politică? Prin urmare, 
pentru majoritatea oamenilor de rând, neimplicarea în politică este 
realizabilă în realitate. Tocmai am subliniat un aspect al principiului, și 
anume să nu faci nimic nesăbuit, să eviți să te implici în politică în 
necunoșştinţă de cauză, să te laşi antrenat în politică fără să-ți dai măcar 
seama şi, în cele din urmă, să devii un tap ispăşitor sau un obiect de 
sacrificiu fără să înţelegi ce s-a întâmplat. Așadar, motivul pentru care avem 
părtăşie despre aceste principii este, într-o anumită privinţă, de a-ţi spune că 
inteligenţa ta nu este, pur şi simplu, suficientă pentru a înţelege adevărata 
esență a politicii. În altă privință, dacă practici aceste principii, vei fi 
capabil să te protejezi mai bine şi să eviți ca alții să profite de tine în orice 
situație sau în situațiile în care eşti neştiutor sau ignorant. Prin simpla 
respectare a acestor principii, îți poţi garanta propria siguranţă relativă în 
orice grup. În consecință, aceste principii nu sunt doar amuleta ta de 
protecție, ci şi principiile pe care Dumnezeu te sfătuiește să le urmezi în 
domeniul politicii. Urmând aceste principii, te poţi bucura de beneficiile pe 
care ţi le aduce adevărul şi s-ar putea spune şi că ești protejat de Dumnezeu. 
Dacă simți că protecția lui Dumnezeu este vagă şi deșartă şi că nu o poți 
vedea sau simţi, atunci poţi opta să practici aceste cinci principii. Astfel, 
poți experimenta cu adevărat protecția lui Dumnezeu, care e un tip mai real 
de protecție. Nu înseamnă doar să foloseşti cuvintele lui Dumnezeu ca să te 
protejezi, ci şi să te protejezi practicând cuvintele lui Dumnezeu și 
respectând adevărurile-principii pe care ţi le-a dezvăluit El. În orice caz, 
scopul final este atins şi ești capabil prin neimplicarea în politică să te 
protejezi de grupurile malefice de oameni, să eviţi diversele ispite şi crize 
ŞI, astfel, să-ți linişteşti trupul şi mintea înaintea lui Dumnezeu, într-o stare 


de calm, pace şi siguranţă, astfel încât să poţi urmări adevărul. Cu toate 


acestea, dacă ești nechibzuit şi nu știi cum să urmezi principiile învăţate de 
la Dumnezeu şi încerci să te faci remarcat şi să te afirmi la întâmplare, 
acționând adesea fără înţelepciune şi amestecându-te în diverse dispute și 
conflicte ce izvorăsc din politică şi grupuri; dacă deseori cazi în diverse 
capcane şi ispite, iar viaţa ta zilnică este antrenată și tulburată de aceste 
lucruri şi îți petreci tot timpul gestionând şi ocupându-te de aceste lupte 
legate de dispute şi perturbări, atunci s-ar putea spune că inima ta nu va 
veni niciodată înaintea lui Dumnezeu și nu vei fi niciodată cu adevărat 
liniştit înaintea Sa. Dacă nu poți realiza acest lucru mărunt, nu există nicio 
speranță să pricepi cuvintele lui Dumnezeu, să aprofundezi sau să înţelegi 
adevărul, să practici adevărul şi să păşeşti pe calea urmăririi adevărului 
pentru a fi mântuit. Dacă eşti prins în capcană de aceste lucruri, este 
echivalent cu a fi prins în capcană de diavol. Dacă nu ai principiile pentru a 
gestiona aceste chestiuni, finalitatea ta ultimă va fi înghițită de aceste 
lucruri. Viaţa ta zilnică, inima ta şi viaţa ta vor fi prinse în aceste dispute și 
lupte. Te vei gândi doar cum să scapi de aceste lucruri, cum să te lupţi şi să 
te cerți cu acei oameni şi cum să-ți demonstrezi nevinovăția şi să ceri 
dreptate. Drept urmare, cu cât eşti mai prins în aceste chestiuni, cu atât mai 
mult vrei să-ți demonstrezi rapid nevinovăția, să ceri dreptate şi să primeşti 
o explicaţie şi cu atât mai haotică și mai complicată va deveni inima ta. Cu 
cât este mai complicat mediul tău extern, cu atât mai complicată va deveni 
fiinţa ta interioară şi cu cât este mai haotic mediul tău extern, cu atât mai 
haotică va deveni fiinţa ta interioară. Astfel, vei fi complet terminat, vei fi 
controlat şi luat captiv de Satana. Dacă vei dori în continuare să urmăreşti 
adevărul şi să fii mântuit, va fi imposibil! Vei fi complet inutil, imposibil de 
răscumpărat. La acel moment, vei spune: „Regret totul. Cercul politic al 
Satanei nu este decât o mlaștină! Dacă aş fi știut, aş fi ascultat de cuvintele 


lui Dumnezeu.” Ţi-am spus cu mult timp în urmă, dar nu M-ai crezut. Ai 


insistat să primeşti o explicație de la ei, să auzi un cuvânt bun, un cuvânt de 
laudă şi de recunoaştere din gura lor. Ai refuzat să respecţi principiile şi 
criteriile pe care ţi le-a spus Dumnezeu, astfel încât meriți să fii târât de ei 
până când vei muri. În cele din urmă, Satana va fi distrus şi tu vei fi distrus 
odată cu el, devenind jertfa lui funerară. Meriţi asta! Cine te-a pus să-l 
urmezi pe Satana? Cine te-a pus să cauţi o explicaţie de la Satana? Cine te-a 
pus să fii atât de nesăbuit? Dumnezeu ţi-a dat înţelepciune, dar nu ai folosit- 
o. Ţi-a dat principii, dar nu le-ai respectat. Ai insistat să mergi pe drumul 
tău, să lupţi împotriva acelor oameni cu mintea, talentele şi darurile tale. 
Poţi învinge diavolul? În plus, să lupţi împotriva diavolului nu e ceea ce ţi-a 
încredinţat Dumnezeu. Ce ţi-a încredinţat El este să-l urmezi calea, nu să 
lupți împotriva diavolului. Nu are nicio valoare pentru tine să lupti 
împotriva lui. Dumnezeu nu laudă acest lucru. Chiar dacă îl învingi, nu vei 
dobândi mântuirea. Înţelegi acum? Prin urmare, în industria şi cercul 
politicii, trebuie să reții aceste principii pe care oamenii ar trebui să le 
urmeze. Poate că aceia dintre voi care vă faceţi în prezent datoria cu normă 
întreagă aţi putea considera aceste cuvinte drept nerealiste şi relativ 
îndepărtate de voi. Dar, cel puţin, ele îți arată ce este politica, cum ar trebui 
să tratezi politica, cum să-i priveşti pe aceia care trăiesc în cercurile politice 
sau urmăresc perspective politice și cum să-i ajuţi să-şi rezolve problemele 
dacă au credinţă în Dumnezeu. Acestea sunt cele mai simple lucruri pe care 
ar trebui să le ştiţi. Odată ce înţelegi și accepţi pe deplin aceste principii, vei 
fi în stare să-i ajuţi și, când vei întâlni astfel de oameni, vei fi capabil să te 
ocupi de problemele lor şi să le rezolvi folosind principiile corespunzătoare. 
Ei bine, să încheiem aici părtăşia noastră despre subiectul neimplicării în 


politică. La revedere! 

